
PROOEMIUM. 


Kepleri  studia  astronomica,  anno  1596.  primum  incepta  et  astronomis 
publicis  literis  tradita,  per  annos  sequentes  22  non  intermissa  serie  invicem 
se  subsecuta  sunt.  Quod  Keplerus  in  Mysterio  Cosmographico  tentavit,  ut 
motus  planetarum  eorumque  distantias  a Sole  ad  normam  principiaque  geome- 
triae conjungeret  et  sic  fundamenta  jaceret  restauratae  astronomiae,  quamquam 
non  plane  ad  votum  successit,  per  totam  tamen  vitam  quasi  unicum  stu- 
diorum suorum  finem  habuit  propositum.  Extremam  manum  imposuit  his  co- 
natibus condens  ^Harmoniam  Mundi, “ quam  anno  1619.  typis  mandavit.  Dum 
res  ad  universam  astronomiam  spectantes  mente  agitabat,  singula  erant  respi- 
cienda, observandi  siderum  motus , eclipses  Solis  Lunaeque  non  negligendae, 
optica  disciplina  in  melius  vertenda,  ut  ratio  reddi  posset  refractionis  astrono- 
micae,  aliaque  multa,  quae  ad  mandatum  munus  astronomi  (vel  astrologi) 
Caesaris  pertinebant,  agitanda.  Plurimum  facesserunt  negotii  motus  Lunae 
inaequales,  et  immanem  impendit  operam  Keplerus,  ut  Terrae  comitis  orbitam 
legibus  a se  inventis  adaptaret.  Quod  quum  successisse  illiusque  theoriam 
ceterorum  planetarum  theoriis  accommodatam  putasset,  ea,  quae  evigilavisset, 
libro  complecti  statuit,  quem  Ptolemaei  Almagesto  comparans  Hipparchum 
inscripsit.  Hunc  librum  vero  non  absolutum  reliquit,  iterum  iterumque  a Lu- 
nae inaequalibus  motibus,  quo  minus  progrederetur,  impeditus;  quae  continet 
illud  opus  in  ordinem  redacta  inordinataque  ea  ex  manuscriptis  Pulkoviensibus 
desumta  retulimus  in  volumen  tertium  nostrae  editionis.  Keplerus  quum  de- 
speraret rem  ad  calcem  perduci  posse  , mutato  consilio  partem  eorum , quae 
Hipparchus  continebat,  ad  „ Tabulas  RudolphinasK  reservandam  statuit,  partem 
alii  libro  inserendam,  quo  populari  sermone  universam  astronomiam  complec- 
teretur. Typis  exprimendum  curavit  hunc  librum,  quem  inscripsit  Epitome 
Astronomiae  Copernicanae,  annis  1618,  1620  et  1621.  Libri  tres  priores 
exhibent  ^Doctrinam  sphaericam, “ libri  quatuor  posteriores  „Doctrinam  theo- 
ricam. “ Maestlini  secutus  exemplum  conscripsit  hoc  opus  forma  quaestionum 
et  responsionum,  quae  forma  et  in  aliis  libris,  quibus  artes  aliae  sciendi  cu- 
pidis tradebantur,  tum  temporis  usitata  erat,  eoque  collegit,  quae  ipse  in 
astronomieis  invenerat  quaeque  alii  cum  priores  tum  aequales  in  promovenda 
astronomia  praestiterant.  Innixus  Copernici  de  mundo  hypothesi  et  Tychonis 
observationibus  rite  illa  conjunxit  iis,  quae  in  Optica,  in  libro  de  Martis  mo- 

tibus  et  in  Harmonia  nova  astronomis  tradita  erant,  et  quae  ope  tubi  optici 
Galilaeus  et  Jo.  Fabricius  in  coelo  memoria  digna  ad  promovendam  artem 
invenerant.  Insunt  igitur  huic  operi  „leges“  a Keplero  inventae,  Tyehonis 
observationum  historia,  placita  Tyehonis  de  motu  et  orbibus  planetarum  eorum- 
que  distantiis  a Sole  et  Terra,  et  Lunae  theoria  ejusdem,  historia  eorum,  quae 
Galilaeus  et  Simon  Marius  in  Lunae  superficie,  in  Veneris  et  Mercurii  illumina- 
tione, in  Jove  et  Saturno  detexerant,  nec  non  Kepleri  ipsius  sententia  de 
motu  Solis  circa  axem  suum,  quam  fulciebat  maculis,  quas  Jo.  Fabricius  pri- 
mus in  Sole  conspexerat,  per  Solis  superficiem  se  promoventibus.  Novam 
denique  condidit  Keplerus  in  hoc  opere  theoriam  motuum  Lunae  deliquiorum- 
que Solarium  et  Lunarium,  emendans  et  locupletans  ea,  quae  Tycho  in  „Pro- 
gymnasmatibus“  edixerat. 

Ut  eadem  ratione  qua  in  praemissis  voluminibus  procedamus,  singula, 
quae  insunt  sequenti  operi,  ordine  recensebimus. 

Liber  I.  quinque  partibus  principia  tradit  „astronomiae  in  genere  doctri- 
naeque sphaericae  in  specie. “ Praemissis  definitionibus  adit  Keplerus  parte 
prima  astronomiam  ipsam , figuram  Terrae  rotundam  demonstrat , ejusdem 
magnitudinem  dimetiendam  docet,  paucis  enarrans  veterum  de  figura  Terrae 
opiniones  et  conatus  illam  dimetiendi.  Parte  secunda  transit  ad  stellas  fixas, 
de  earum  dispositione  circa  Terram,  earum  magnitudine,  distantia,  numero 
certi  quidem  pro  re  nata  nihil  pronuncians,  probabilia  tantum  proponens.  Haec 
consideratio  abducit  Keplerum  ad  quaestionem  de  finito  et  infinito,  de  natura 
corporum,  planis  et  sphaericis  superficiebus  comprehensorum,  qua  speculatione 
Keplerus  revocatur  ad  mathematicam  et  opticam  demonstrationem,  Solem,  Lu- 
nam et  planetas  esse  globos  solidos.  Pars  tertia:  De  natura  et  altitudine 
aeris.  Keplerus  distinguit  inter  aerem,  „qui  vix  excedit  suprema  montium 
juga“  et  aetherem,  per  totum  universum  fusum  (cfr.  Opticam  vol.  II.  passim) ; 
aerem  dicit  colore  caeruleo  tinctum , aetheri  quandoque  immisceri  aliquid  im- 
purum, alias  hunc  esse  purissimum,  tenuissimum  et  plane  pellucidum.  Hic 
locum  invenit  disputandi  de  ortu  et  natura  cometarum,  negat  cum  Tychone 
sphaeras  veterum  solidas  , et  hinc  transit  ad  refractionem  astronomicam , ad 
Opticam  suam  respiciens;  tradit  modum  computandi  ex  refractionibus  altitudi- 
nem aeris,  et  quantitatem  crepusculorum,  item  rationem  nubium  altitudinem 
dimetiendi.  Finem  facit  proposita  causa  crepusculorum,  scintillationis  fixarum, 
diversae  magnitudinis  Solis  etc.  in  horizonte  et  in  vertice  positi.  Pars 
quarta.  De  loco  Terrae  in  mundo.  Ad  explicationem  „primi  motus a (diurni 
visibilis  circa  Terram)  sufficit,  ut  Terra  collocetur  in  centro  hujus  motus,  etsi 
non  sit  in  centro  totius  universi;  semidiameter  Terrae  prae  ingenti  fixarum  a 
Terra  distantia  pro  nihilo  est.  Recensitis  variis  rationibus  astronomicis , qui- 
bus evincatur,  Terram  non  esse  in  medio  mundi,  alia  argumenta  ex  physica 
repetuntur,  ut  hoc  probetur,  de  natura  gravium  et  levium  desumta.  Pars 
quinta.  De  motu  Terrae  diurno.  Visus  fallitur  circa  motum  primum,  non 
sidera  vere  ascendunt  supra  montes,  sed  hi  cum  toto  Telluris  globo  circa 
axem  illius  convertuntur  a plaga  occasus  ad  plagam  orientis ; hoc  motu  omnes 
apparentiae  motus  primi  exactissime  explicantur.  Probatur  hic  motus  Terrae 
septem  argumentis:  1)  natura  semper,  quod  potest  per  faciliora,  non  agit  per 
ambages  difficiles ; quare  verisimilius  est , Terram  rotare , quam  totam  mundi 
machinam  volvi ; 2)  celeritas  motus  totius  mundi  incredibiliter  major  esset, 
quam  motus  globi  Telluris,  qui  non  multo  major  est,  quam  celeritas  motuum, 
qui  in  superficie  Terrae  observantur;  3)  motus  diurnus  per  anni  spatium  non 

semper  aequalis  manet,  ejusque  inaequalitatis  causa  facile  redditur  ex  muta- 
tione intervalli  Terrae  a Sole,  quum  nulla  confingi  posset,  si  totus  mundus 
volveretur.  4)  Omnis  materia  ad  quietem  est  inclinata,  quare  motus,  quem 
observamus,  deducendus  est  ab  aliqua  facultate  motrice:  haec  facultas  Terrae 
potius  globo  tribuenda  est,  quam  coelo  amplissimo  et  per  immensa  spatia  ex- 
tenso ; 5)  figura  Terrae  rotunda  volutioni  aptissima  est ; 6)  motus  diurnus  ef- 
ficit, ut  omnes  Terrae  partes  successive  calore  Solis  potiantur,  ne,  si  motus 
hic  non  esset,  alterum  Terrae  hemisphaerium  uratur,  alterum  perpetuo  gelu 
rigeat:  quare  perabsurdum  esset,  immensam  molem  coeli  propter  exiguam 
pilulae  figuram  immensum  iter  peragrare,  cujus  nullibi  in  toto  mundo  usus 
esset,  nisi  in  Terra;  7)  motus  aquarum  oceani,  ubi  non  impeditur  terris  oppo- 
sitis , ab  ortu  in  occasum  ab  omnibus  nautis  observatus  est ; causa  quidem 
hujus  motus  eadem  est,  quae  fluxus  et  refluxus  marium,  Luna,  sed  aliae  huic 
accedentes  circumstantiae  „videntur  adjungere  Lunae  etiam  inertiam  naturalem 
aquarum  ad  motum,  resistentium  in  occidente,  cum  Terra  se  subducat  in 
orientem. “ His  argumentis  immiscet  Keplerus  declarationem , qualis  sit  hic 
Terrae  motus , comparans  eum  motui  turbinis  puerorum ; axem  motus  in  una 
qualibet  revolutione  diurna  immobilem  manere,  sed  post  permultas  revolutio- 
nes nonnihil  inclinari.  Quaerenti  causam,  cur  Terra  volutionem  suam  semper 
invariatam  retineat,  exemplo  ponit  itidem  turbinem,  qui  semel  impetu  concepto 
plurimas  faciat  gyrationes  materiali  inertia  adjutus  et  languescente  paulatim 
motu,  inaequali  tabulae  planitie  et  occursu  aeris  impeditus,  tandem  concidat: 
Terrae  vero  gyrationem  non  impediri  ulla  asperitate  et  densitate  aurae  aethe- 
reae,  ullo  pondere  vel  gravitate  interna.  Species  hujus  motus , Terrae  a Deo 
creatore  implantata,  arctius  in  Terrae  sese  corpus  insinuavit,  non  jam  hospes 
amplius  in  Terra,  sed  inquilina  plane  seu  materiae  suae  victrix  et  domitrix 
existens.  Haec  species  in  „ fibras “ Terrae  rectilineas,  axi  parallelas  eumque 
circulariter  circumstantes  transit,  illaeque  agunt  in  corpus  suum  aeque  ac 
fibrae  magneticae  in  ferrum,  illud  trahentes  vel  repellentes.  Hic  etiam  locum 
invenit  Keplerus  sententiae  suae  de  „anima  Telluris, a quam  definit  et  defen- 
dit rationibus  iisdem , quae  passim  in  prioribus  operibus  occurrunt.  Denique 
refellit  ea,  quae  Terram  volutari  negant,  ut:  visum  testari,  montes  versus 
stellas  ascendere;  gravia,  sursum  projecta,  non  recidere  posse  concesso  motu 
Terrae  in  pristinum  locum;  argumentum  Tychonis  a globis  bombardicis  de- 
sumtum  (cfr.  III.  458) ; nubium  et  avium  motus  Terrae  motui  non  contra- 
rios ; quietem  incredibilem  in  superficie  Terrae  motae;  corpora  gravia  non 
desilientia  a Terra ; auctoritates  omnium  seculorum , quae  Terram  volutari 
negent. 

Liber  secundus.  De  sphaera  et  circulis  ejus.  Omnis  hic  liber  versatur 
in  definitionibus.  Primum  agit  de  sphaera  materiali  ejusque  circulis:  hori- 
zonte, meridiano,  aequatore,  zodiaco,  ecliptica,  tropicis,  polaribus  et  coluris. 
Explicatur  cujusvis  circuli  usus  in  coelo,  et  unde  nomen  suum  acceperit,  sic 
circulorum  poli  et  rectae  in  illis  ductae  in  peculiarem  usum  etc.  Deinde  dif- 
ferentiae horum  circulorum  enumerantur  quoad  subjectum,  i.  e.  num  eorum 
usus  sit  in  Terra  an  in  coelo , quoad  ortum , quantitatem  (paucis  hic  dicit 
Keplerus  triangula  sphaerica  et  lineas  trigonometrieas),  situm  ad  primum  mo- 
tum, tandem  quoad  motum.  Tertio  tradit  Keplerus  divisionem  circulorum  geo- 
metricam, eandemque  astronomicam  zodiaci  in  12  signa,  et  astrologicam  in 
triangula  etc.  Quarto  agit  Keplerus  in  hoc  libro  de  ventorum  plagis,  enar- 
rans nomina  ventorum  cum  veteribus  usitata  tum  a recentioribus  usurpata,  in 

quem  finem  nomina  ventorum  tabula  comparat,  in  qua  denominantur  lingua 
Germanica,  Italica,  Latina  (vetusta  et  moderna)  et  Graeca.  Quinto  traduntur 
nomina  et  usus  aliorum  circulorum,  quam  sunt  illi  numero  1.  definiti,  ut:  pa- 
ralleli, circuli  declinationum,  verticales,  circuli  positionum  (astrol.).  Concludit 
hunc  librum  explicans  circulos,  quibus  utuntur  „gnomoniciK. 

Liber  tertius.  De  doctrina  primi  motus,  quam  dicunt,  sphaerica.  Causae, 
cur  primus  (diurnus)  motus  praemittatur  motibus  secundis  (planetarum  propriis), 
hae  enumerantur:  ille  motus  sensui  hominum  obyius  est  et  vitae  rationibus 
magis  respondens,  hi  vero  sunt  occultiores,  tardiores  et  a sensu  remotiores; 
deinde  primus  motus  sphaera  tantummodo  materiali  indiget  possetque  vel  in 
ipso  coelo  monstrari  sine  instrumento  , secundi  motus  tabula  plana  indigent, 
et  ea,  quae  in  hac  plana  tabula  demonstrantur,  difficulter  applicantur  coelo  ipsi, 
nisi  prius  perceptus  sit  primus  motus.  His  praemissis  enumerantur  partes,  in 
quas  dividitur  liber  tertius,  eaeque  sunt  quinque.  Pars  1.  De  ortu  et  occasu 
siderum.  Hi  differant  secundum  positum  horizontis,  quare  distinguuntur  sphaera 
recta,  obliqua  et  parallela,  et  in  singulis  his  ortus  occasusque  siderum  demon- 
strantur earumque  varietates  proponuntur,  voces  altitudo  poli,  aequatoris  et 
stellae  meridiana  explicantur.  Hic  iterum  locus  datur  demonstrationi  quarun- 
dam  operationum  in  gnomonicis  numerisque  explicatur.  Altitudinem  poli  af- 
firmat Keplerus  semper  eandem  manere,  contra  aliorum  opinionem,  deinde 
docet,  quomodo  metienda  sit  altitudo  stellae  seu  distantia  ejus  a vertice,  qui- 
bus mediis  inveniatur  linea  meridiana,  declinatio  stellae,  angulus  ad  polum, 
h.  e.  angulus  inter  meridianum  et  circulum  declinationis  stellae,,  angulus  inter 
verticalem  et  circulum  declinationis,  amplitudo  ortiva,  demonstratione  semper 
numeris  explicata.  Pars  II.  De  ascensionibus  et  descensionibus  punctorum 
eclipticae.  Data  maxima  declinatione  eclipticae  ab  aequatore  (quae  est  men- 
sura anguli , quo  se  secant  aequator  et  ecliptica)  investigari  potest  declinatio 
cujusque  puncti  eclipticae  (calculus).  Maxima  declinatio  variis  temporibus 
variat  (a  23°  30 ad  23°  35');  causa  altera  hujus  variationis  est  variatio 
inclinationis  axis  Terrae,  altera  refractio.  Definitio  ascensionum  et  descensio- 
num; rectae  ascensiones  quidem  eveniunt  in  sphaera  recta,  obliquae  in  obli= 
qua;  sed  ille  arcus  eclipticae  dicitur  recte  oriri,  cum  quo  ascendit  arcus  aequa- 
toris major  se  ipso,  ille  oblique,  cum  quo  minor.  Modus  computandi  ascen- 
sionem rectam  arcus  eclipticae,  datis  angulo  inter  aequatorem  et  circulum  de- 
clinationis (—  R) , maxima  declinatione  et  arcu  eclipticae  proposito.  Compa- 
ratio asc.  rectarum  cum  descensionibus  etc.  Definitio  differentiae  ascensiona- 
lis;  de  asc.  obliquis;  de  angulo,  quo  secat  ecliptica  horizontem.  Tabulae. 
Pars  tertia.  De  anno.  Quo  differant  annus  politicus,  astronomicus  sidereus 
et  tropicus;  de  diebus  naturalibus:  dies  naturalis  paulo  longior  est  integra 
revolutione  Terrae,  differentia  haec  denominatur  ^additamentum,*  qui  est  ar- 
cus aequatoris,  quem  Sol  in  uno  die  naturali  conficit  in  ecliptica.  Haec  ad- 
ditamenta sunt  inaequalia  duabus  de  causis,  altera,  quod  motus  Solis  in  eclip- 
tica inaequalis  est,  altera,  quod  ascensiones  rectae  aequalium  arcuum  in  eclip- 
tica in  diversis  locis  sunt  inaequales.  De  aequatione  temporis.  Dierum  et 
noctium  artificialium  varietas  per  varios  sphaerae  situs.  Initia  dierum  apud 
varias  gentes.  De  crepusculis  et  climatibus.  Pars  quarta.  De  temporibus 
anni  et  de  zonis.  Differentia  umbrarum ; causa  numeri  et  latitudinis  zonarum. 
Pars  quinta.  De  apparitione  et  occultatione  siderum  per  diversas  anni  par- 
tes. Motus  aequinoctiorum.  De  anno  sidereo  in  specie:  quodnam  sit  ejus 
initium?  Haec  inquisitio  ducit  Keplerum  ad  Aegyptiorum  annos  caniculares, 

ab  ortu  Canis  majoris  ex  Solis  radiis  incipientes,  et  ad  denominationes  ima- 
ginum (constellationum  stellarum)  a veteribus  usurpatarum.  Deinde  pluribus 
exemplis  docet  inquirere  longitudines  et  latitudines,  asc.  rectas  et  declinationes 
stellarum,  et  quid  sit  hic  cavendum  ob  refractionem  et  parallaxin.  De  ortu 
„poetico,“  i.  e.  cosmico,  acronycho,  heliaco ; quo  ordine  ortus  occasusque 
stellarum  se  invicem  sequantur;  exempla  per  calculum  illustrata.  Comparatio 
temporum  hodiernorum  cum  veteribus.  De  antoecis,  perioecis,  antipodibus. 
De  longitudinibus  et  distantiis  locorum  in  Terra. 

Liber  quartus , theoricae  doctrinae  primus:  de  systemate  mundano.  Pars 
prima.  Partes  mundi  praecipuae  sunt:  Sol,  planetae,  stellae  fixae.  Ratione 
lucis , caloris , loci , causa  motuum  planetarum  Sol  primas  obtinet  omnium 
mundi  corporum.  Argumenta  pro  loco  Solis  in  centro  desumuntur  a digni- 
tate corporis  et  Solis  officio  in  mundo  vivificandi  et  illuminandi;  Aristotelis 
sententia  diluitur,  Copernici  vero  partim  defenditur,  partim  emendatur. 
Comparatio  ratiocinationis  Copernici  et  veterum  de  ordine  planetarum.  Nume- 
rum planetarum  putat  Keplerus  a primo  mundi  conditu  ordinatum  et  fixum 
esse  per  quinque  corpora  regularia , repetens  ea,  quae  prius  in  „Prodromou 
suo  edixerat  et  in  „Harmonia“  proportionibus  harmonicis  stabilita  censet. 
Iisdem  proportionibus  et  rationibus  harmonicis  effectum  esse  opinatur,  ut  dia- 
meter Solis  apparens,  si  Sol  quam  longissime  a Terra  recesserit,  dimidium 
gradus,  h.  e.  720am  partem  circuli  occupet,  cum  hic  numerus  minimus  sit  ad 
constituendum  systema  diapason  duplex,  h.  e.  mollis  et  duri,  ad  quod  systema 
demonstrasse  se  putat  in  Harmonia  motus  harmonicos  planetarum  exerceri. 
His  praemissis  adit  Keplerus  dimensionem  corporum  eorumque  distantiarum. 
Assumta  Solis  semidiametro  visibili  15',  prodit  distantia  Terrae  a Sole  = 
1 

— 229,18  Solis  semidiametrorum.  Deinde  praesupponens  proportio- 
nem: corpora  Terrae  et  Solis  esse  ad  invicem  ut  semidiametriun  Terrae  ad 
distantiam  corporum,  iterum  rationibus  suis  innixus  harmoniarum  et  posita  se- 
midiametro Solis  = 1,  eadem  Terrae  = r,  et  cum  sint  corpora  globorum  ut 
cubi  semidiametrorum,  prodit  ex  proportione  1 : r3  = 229,18  : r,  r = 

\f'  2^9  18  ~ 0)06606,  quare  Solis  semidiameter  continebit  Terrenam  ^quindecies 

paulo  plus,“  et  corpus  Solis  corpus  Terrae  3469  vicies  circiter.  Veteres  di- 
stantiae Solis  tribuerunt  1200  semid.  Terrae,  quare  Sol  debuit  facere  paral- 
laxin 3',  unde  Braheus  ratiocinatus  est,  Martis  parallaxin  debere  observari 
multo  majorem  tribus  minutis.  Ipse  vero  Keplerus  observavit,  parallaxin 
Martis  non  esse  sensibilem  (cfr.  vol.  III.  p.  219),  quare  veterum  de  distantia 
Solis  opinionem  falsam  pronunciat.  Deinde  ex  analogia  concluditur,  corpus 
Terrae  continere  corpus  Lunae  toties,  quoties  semid.  Terrae  contineatur  in 
distantia  Lunae  a Terra.  Posita  Lunae  semid.  = 1 , intervallo  inter  Solem 

et  Terram  = 229,18,  erit  1 : r3  = r : 229,18;  r = y^29,18  =3,8908; 

229,18  : 3,8908  = 59  , et  3,89083  : 1 = 58,8.  Vel  sic:  V346973  = 
58,898  ex  „concluso';i  priori.  Hinc  prodit  proportio  corporum  Solis  et  Lunae 
= 200000  -.  1. 

De  planetis  ceteris  censet  Keplerus,  corpora  planetarum  ita  se  habere  ut 
illorum  sphaeras,  dubius  vero  est,  utrum  dimensiones  corporum  secundum  dia- 
metros, an  secundum  superficies,  an  secundum  corpulentiam  in  illa  ratione  va- 
leant. Ipse  prius  superficies  probaverat,  admonitionibus  vero  Remi  motus, 

pro  quo  stent  observationes,  assumit  corpulentias.  Rationes  vero  „archetypa- 
les44  has  produnt  proportiones:  assumto  corpore  Telluris  = 1,  erit  t)  = 10 — , 
%.  = 5 — |— , $ = 1 y2 , £ — 3/4  — , $ = y,  +.  De  corporibus  pla- 

netarum haec  „ consentanea44  statuit:  ut  quodque  corpus  Soli  vicinius  sit ^ ita 
et  densius  esse;  raritatem  vero  et  densitatem  non  proportionaliter  admetien- 
dam esse  magnitudini  corporum,  sed  proportionem  copiae  materialis  esse  sta- 
tuendam praecise  dimidiam  proportionis  motuum.  His  innixus  principiis  com- 
putat densitates  planetarum,  densitate  Terrae  posita  = 10,  has:  fj  = 3,24, 
% = 4,38,  = 8,5,  9 = 11,75,  £ = 16,05,  Q = 18.  De  ratione, 

quae  intercedat  inter  distantias  Solis,  planetarum  et  fixarum,  censet,  diametrum 
>, regionis  mobilium44  esse  medium  proportionale  inter  semidiametrum  corpo- 
ris Solis  et  sphaerae  fixarum;  posita  Solis  semidiametro  ==  1,  erit  regio- 
nis mobilium  (seu  Saturni,  extimi)  2000,  fixarum  sphaerae  = 4000000. 
Finem  facit  Keplerus  partis  hujus  primae  proponendo  tabulam  distantiarum 
planetarum  secundum  Ptolemaeum  per  Copernici  correctionem,  comparandoque 
corpora  Solis,  aetheris  et  fixarum. 

Pars  secunda.  De  motu  corporum  mundanorum.  Statim  initio  propo- 
nitur „Regula44  Kepleri:  quadrata  temporum  periodicorum  cubice 
radicata  (quam  rationem  dicit  sesquialteram)  esse  ut  semidiametros 
orbium  planetarum.  Deinde  disputat  Keplerus  de  sententia  Ptolemaei 
et  Aristotelis  de  motibus  planetarum , iliaque  refutata  stabilit  Copernici  et 
suam  ipsius  sententiam  de  illis  motibus , hoc  theorema  ex  physica  arcessens  : 
„naturalis  inertia  corporis  coelestis  sicut  omnis  materiae,  ad  quietem  inclinans, 
vi  quadam  extrinsecus  allata  vincitur,  ut  moveatur;44  Haec  vis  ex  Sole  ema- 
nat, quod  confirmatur  eo,  quod  planetarum  motus  ad  normam  distantiarum  a 
Sole  crescunt  et  decrescunt.  Praecipue  vero  confirmari  hanc  positionem  cen- 
set Keplerus  rotatione  Solis  circa  axem  (immobilem);  hanc  vim  motricem, 
a prima  creatione  Soli  inditam,  propagari  ad  planetas  „praesidio  animae  mo- 
tricis44  in  Sole,  quae  comparatur  vi  magneticae.  Hanc  vim,  non  plane  mag- 
neticam,  sed  ei  simillimam,  propter  attractionem  et  repulsionem , inesse  putat 
etiam  corporibus  planetarum,  et  Solem  trahendo  et  repellendo  retinere  illorum 
corpora  retinendoque  circumducere , dum  se  ipsum  convertat.  Pugnare  vero 
inter  se  potentiam  Solis  vectoriam  et  inertiam  materialem  planetarum:  illam 
planetam  sede  sua  emovere,  hanc  corpus  suum  nonnihil  eripere  e vinculis 
illis , quibus  a Sole  esset  prehensum.  Vis  illa , seu  anima  seu  species  ex 
Sole  delapsa  (omnibus  his  utitur  Keplerus  vocibus,  ut  sensa  sua  explicet), 
semper  eadem  est,  quare  tempora  periodica  singulorum  planetarum  manent 
invariata;  in  diversis  distantiis  augetur  vel  minuitur  eadem  ratione,  qua  lux 
augetur  vel  minuitur  mutatis  distantiis  rerum,  in  quas  lux  incidit;  transit  haec 
vis  amplissimum  aetherem,  item  sicut  lux  Solis  ad  nos  delabitur;  non  impe- 
ditur corporibus  interpositis,  sed  transit  per  illa,  sicut  vis  magnetica  penetrat 
per  corpora  interposita  ad  alia,  quae  prensat.  Vis  autem  illa  non  soli  Soli 
inest,  eadem  e Terra  diffunditur  in  Lunam,  circumducens  illam  circa  Terram, 
eadem  e Luna  in  Terram  delapsa  movet  maria. 

His  propositis  redit  Keplerus  ad  rationem,  qua  partis  hujus  secundae  ini- 
tium fecerat,  temporum  periodicorum  ad  orbes  planetarum,  causam  hujus  ra- 
tionis demonstrans.  Hinc  ad  motum  Terrae  annuum  transiens  probat : Solem 
in  centro  mundi  haerere,  orbes  planetarum  Solem  circumire,  Solis  centrum 
communem  esse  nodum  seu  centrum  systematum  omnium  planetarum  prima- 
riorum, ibique  locum  invenit,  comparandi  inter  se  varias  variorum  de  mundo 

hypotbeses.  Revolutionem  Terrae  diurnam  circa  suum  axem  astruens,  veri- 
simile esse  censet,  reliquos  quoque  planetas  converti  circa  suos  axes.  Terrae 
„gyrationis“  causa  partim  in  ipsa  Tellure  quaerenda  est , partim  in  Sole. 
Terra,  vi  motrice  interna  impulsa,  annuo  spatio  solas  360  revolutiones  faceret, 
qui  numerus  archetypalis  est  et  rationibus  harmonicis  conjunctus,  reliquae  b1/^ 
revolutiones  accedunt  propter  adjumentum  ex  Sole.  Hoc  incitamentum  a Sole 
veniens  verisimile  est  fieri  mediante  Solis  lumine,  quod  Telluri  infunditur,  per 
illuminationem  hemisphaerii  ejus:  physica  aequatio  temporis  postulat  inaequa- 
les Terrae  revolutiones  diurnas;  illuminatio  vero  Terrae  fortis  vel  debilis  est 
in  intervallorum  proportione,  quare  copia  luminis  semper  varians  apta  est  ad 
dispensandam  per  annum  hanc  accelerationem,  quae  inter  dies  singulos  distributa 
exhibet  illam  aequationem  temporis.  Revolutiones  omnium  planetarum  pri- 
mariorum cient  per  „speciem“  corporis  sui  circumvoluti  egressam,  aeque  ac 
Sol  ipse  , planetas  secundarios  (Lunas)  effieiuntque , ut  secundarii  in  eandem 
plagam  sequantur.  Ad  hanc  vero  vim  motoriam  planetarum  primariorum  ac- 
cedit vis  e Sole  veniens,  illam  in  movendis  secundariis  adjuvans ; id  probatur 
per  observationem  Tychonis,  quod  Luna  in  copulis  semper  celerior  fiat,  tar- 
dior in  quadris,  quam  fert  ratio  eccentrici , sine  respectu  distantiarum  Lunae 
a Terra  (variatio  Tychonis).  Qua  ratione  et  quibus  de  causis  haec  motuum 
Lunae  inaequalitas  dispensetur  explicaturus,  sic  exorditur  Keplerus : nulla  pars 
physicae  coelestis  hac  ipsa  difficilior  fuit  explicatu.  Quae  demonstratio  cum 
paucis  nequeat  proponi , lectorem  ablegamus  ad  folia  partis  hujus  secundae 
postrema,  quibus  demonstratio  illa  absolvitur. 

Pars  tertia.  De  inaequalitate  motuum  planetarum.  Inaequalitates  hae 
sunt  partim  verae,  partim  proveniunt  ex  visus  fallacia;  addita  est  vete- 
rum sententia  de  his  inaequalitatibus  et  ipsius  Kepleri.  Terrae  Gilbertus 
in  ^philosophia  magnetica“  tribuit  naturam  magneticam:  quod  igitur  est  unus 
ex  primariis , Tellus  nempe,  id  esse  unumquemque  primariorum , absurdum 
nequaquam  est  nec  incredibile.  Comparatis  planetarum  corporibus  cum  mag- 
netibus, quibus  tribuuntur  fibrae,  quae  in  planetarum  corporibus  similiter  ac 
in  magnete  distributae  assumuntur,  motus  planetarum  sic  explicantur:  quando 
fibrarum  magneticarum  utraque  extrema  aequaliter  a Sole  distant,  tunc  Sol 
nec  expellit  planetam  nec  allicit,  promovet  vero  illum  rotatione  sui  corporis 
et  speciei  emissae;  hoc  pacto  promoto  planeta,  fibrarum  extrema  illa,  quae 
Soli  amica  sunt,  paulatim  obvertuntur  Soli:  tunc  globus  incipit  a Sole  trahi 
et  introrsum  versus  Solem  recipitur,  velut  in  angustiorem  ambitum  et  virtu- 
tem prensantem  fortiorem;  fortissima  est  haec  virtus,  si  amica  planetae  pars 
tota  ad  Solem  conversa  est,  id  est  si  fibrae  magneticae  recta  diriguntur  in  ip- 
sum Solem.  Hinc  pergit  crescere  velocitas  globi,  quippe  decrescente  intervallo 
inter  Solem  et  planetam  ; interim  vero  per  progressum  planetae  mutatur  situs 
fibrarum,  quae  sibi  ipsis  semper  parallelae  manent  per  totum  circuli  ambitum : 
amicae  fibrarum  partes  magis  magisque  e Solis  conspectu  veniunt,  inimicae 
illi  obvertuntur,  donec,  dimidia  circuitus  parte  peracta,  idem  situs  fibrarum 
existit,  qui  initio  motus.  Tunc  cessat  iterum  omnis  fibrarum  attractus  et  pla- 
neta  est  Soli  vicinissimus,  quare  celerrimus,  quippe  virtuti  motrici  Solis  pro- 
ximus. Statim  autem  globus  praetervectus  hunc  locum  , fibrarum  partes  dis- 
cordes versus  Solem  dirigi  incipiunt,  quare  planeta  a Sole  recedere  incipit  et 
eam  ob  causam  lentius  incedere  incipit,  donec  in  medio  secundi  semicirculi 
in  media  consistit  distantia  a Sole,  dum  totum  globi  hemisphaerium  inimicum 
versus  Solem  dirigitur,  et  mediocri  celeritate  progreditur.  Jam  vero,  ultra 

provecto  planeta,  iterum  incipiunt  partes  inimicae  recedere,  amicae  annuere 
ad  Solem,  quare,  remittit  illa  expulsio,  donec  penitus  evanescat,  quando  pla- 
neta ad  eundem  locum  pervenerit,  in  quo  initio  fuerat.  — Tempora,  quae 
consumit  planeta  in  utroque  semicirculo  orbitae  suae,  aequalia  sunt;  fibrae 
perfecte  restituuntur  post  reditus  integros  peractos.  — Planum, -quod  descri- 
bunt planetae,  ad  planum  eclipticae  inclinatum  est  inclinatione  constanti  et 
invariabili;  linea,  qua  se  secant  mutuo  liaec  plana,  per  centrum  Solis  transit 
et  unicuique  planetae  est  propria,  sic  etiam  inclinatio  planetae  cujusvis  ad 
eclipticam  est  cuique  propria.  — Motus  Lunae  similis  est  motibus  planeta- 
rum; cum  autem  motus  Lunae  derivetur  a volutione  diurna  Terrae  et  a vo- 
lutione  Solis,  deprehenditur  duplex  Lunae  intensio  et  remissio  motus  medii  in 
contrariis  periodi  momentis.  Fibrae  Lunae  magnetieae  in  duobus  oppositis 
periodi  temporibus  non  recta  diriguntur  versus  Terram ; sufficit,  ut  iis  momen- 
tis saltem  inclinatae  sint  alternis  plagis  versus  Terram  et  earum  situs  toto 
circuitu  maneat  parallelus:  quamvis  Luna  semper  eandem  faciem  ad  Terram 
convertere  videatur,  tamen  fieri  potest,  ut  nutatio  aliqua  in  Lunae  corpore 
eveniat,  quam  visus  nostri  imbecillitate  non  deprehendimus , qua  in  margini- 
bus globi  Lunaris  particulae  aliquae  se  conspiciendas  exhibeant , quae  alio 
tempore  non  videantur.  Deinde  non  plane  rejicienda  est  suspicio  de  globo 
intra  Lunae  globum,  qui  conversas  alternis  plagas  ad  Terram  tendit,  quo  idem 
vel  simile  quid  efficeretur,  quod  in  reliquis  planetis.  Ceterum  in  motibus 
Lunae  multa  adhuc  sunt  dubia  et  difficillima  explicatu,  ita  ut  is,  qui  causas 
harum  rerum  tales  attulerit,  ut  ex  iis  sequatur  quantitas  et  proportio  motuum 
apsidum  et  limitum  Lunae,  currum  circa  metam  agat. 

Liber  quintus.  De  circulis  planetarum  eccentricis,  seu  theoriis  planeta- 
rum. Ex  principiis  physicis  motuum,  demonstratis  libro  IV.  rationibus  et  ex- 
perimentis, formantur  in  hoc  libro  V.  figurae  orbitarum  planetariarum.  Pars 
■prima.  Figura  eccentrici.  Permixtione  facultatum  corporis  planetae  et  vir- 
tutis motricis  Solis  fit,  ut  planeta  describat  orbitam. ad  eclipticam  obliquam, 
.non  perfecte  circularem,  sed  ellipticam,  in  cujus  altero  foco  Sol  resideat. 

- — - Modulum  virium  ad  librandum  planctam  (causa  accessus  et  recessus  pla- 
netae a Sole)  metitur:  1)  distantia  arcus  a Sole,  2)  quantitas  hujus  arcus, 

3)  tempus,  quod  planeta  consumit,  dum  versatur  in  illo  arcu.  Ad  mensuram 
portionis  , quam  de  modulo  Solarium  virium  admittit  in  se  planeta  in  quovis 
situ  suo  ad  Solem , attendendus  est  angulus , quem  Solis  radii  faciunt  cum 
fibris  globi  planetarii  magneticis ; hujus  anguli  sinus  complementi  metitur  hanc 
virium  proportionem  admissam  (librationem  a Keplero  dictam).  Comparatis  his 
cum  legibus  librae,  pergit  Keplerus : sicut  se  habet  semidiameter  orbitae  ad  eccen- 
tricitatem , sic  se  habet  sinus  versus  cujusque  arcus  ab  apside  incipiens  ad 
partem  librationis,  quae  conficitur,  dum  planeta  percurrit  arcum  illum;  orbi- 
tam planetae,  quae  ex  his  librationibus  nascatur,  ellipticam  esse  debere,  geo- 
metrice demonstrat.  Cum  sint  morae  planetarum  in  arcubus  aequalibus  sicut 
distantiae  arcuum  a fonte  motus,  hae  vero  sicut  triangula,  quorum  bases  sunt 
illi  arcus,  latera  vero  lineae  a foco  in  extrema  arcuum  ductae,  quare  morae 
se  habent  sicut  areae  horum  triangulorum.  In  computatione  tem- 
poris facilior  redditur  calculus  usurpatione  plani  circularis  loco  elliptici.  Par- 
tem primam  his  concludit  Keplerus:  Hacc  scripta  sunto  geometris  acri  inge- 
nio praeditis qui  nihil  in  calculum  recipere  dignantur , quod  non  sit  de- 
monstratione accuratissima  munitum  exque  ipsis  principiis  motuum  natura- 
libus deductum . 

Pars  altera.  De  terminis  astronomicis  et  calculo , ex  orbita  eccentrica 
orientibus.  Retinetur  vox  „eccentricus^  pro  ellipsi,  linea  apsidum  pro  lon- 
giori diametro  ellipsis;  differentia  inter  distantiam  (longitudinem)  mediam  et 
quamcunque  aliam  (a  centro  Solis)  dicitur  libratio  planetae.  Arcus  elliptici 
quantitas  definitur  quantitate  arcus  circuli  circumscripti,  intercepti  inter  aphe- 
lium  et  perpendicularem  in  lineam  apsidum  (sinus  arcuum  circuli  sive  „ordi- 
natim  applicatae44  ad  axem  ellipsis).  Definitio  „anomaliae44  mediae , eccen- 
trici,  coaequatae:  anomalia  media  est  spatium  temporis,  quod  planeta  consu- 
mit in  quolibet  arcu  suae  orbitae,  ab  apside  incepto,  redactum  in  gradus  et 
minuta;  anomalia  (sc.  motus)  eccentri  est  arcus  circuli  eccentrici  inter  lineam 
apsidum  et  perpendicularem  illi  per  corpus  planetae;  anomalia  coaequata  est 
arcus  circuli  magni  in  latitudine  zodiaci,  per  continuationem  plani  orbitae 
planetariae  designati,  ab  apside  ad  locum  planetae,  vel  angulus,  quem  lineae 
ab  his  punctis  ad  Solem  ductae  formant;  his  additur  ratio,  qua  hic  angulus 
computatur.  Locus  eccentricus  est  punctum  in  zodiaco,  in  quod  incidit  recta 
ex  Sole  per  planetam  ducta.  Aequatio  vel  prosthaphaeresis  est  differentia 
anomaliae  mediae  et  coaequatae,  in  gradibus  et  minutis  proposita;  aequatio- 
nis sunt  partes  duae,  altera  ab  inaequalitate,  quae  vere  planetae  motui  acci- 
dit , ob  causas  physicas  — physica  — , altera  ab  inaequalitate  apparente, 
propter  diversam  distantiam  a Sole  — optica.  — Finem  libri  quinti  facit 
Keplerus,  explicans  inclinationem  orbitae  planetariae  ad  eclipticam,  et  motum 
apsidum  et  nodorum. 

Liber  sextus.  De  apparentibus  motibus  planetarum.  Pars  prima:  De 
motu  Solis.  Hunc  motum  apparentem  inaequalem  esse,  testantur  observatio- 
nes; causa  hujus  inaequalitatis  est  inaequalis  Terrae  a Sole  distantia,  quod 
ad  oculum  potest  ostendi,  cum  Solis  diameter  aestate  appareat  minor,  quam 
hieme:  linea  ergo  perpendicularis  per  centrum  Solis  ad  lineam  apsidum  dividit 
orbitam  Terrae  in  partes  inaequales , et  Terra  in  majori  parte  diutius  versa- 
tur, quam  in  minore,  cum  ob  id  ipsum,  quia  major  est,  tum  quia  Terra  remo- 
tior est  a Sole,  fonte  motus.  Terra  movetur  circa  Solem  in  eandem  plagam, 
in  quam  et  ceteri  planetae,  quae  orientis  plaga  dicitur,  diebus  365  h.  6.  9/ 
26"  43  Vo'"  sub  fixis  (secundum  Tyehonem).  Eccentricitas  Telluris  e Tycho- 
nis  computo  ponitur  = 1795  (1800;  cfr.  Progymn.  I.  821),  qualium  media 
distantia  Terrae  a Sole  = 100000.  Ex  rationibus  harmonicis  eccentricitas 

— -»•  i;*-»  f • K-»  \ 


2916 

3125 


54 

— medium  arithmeticum  inter  54  et  56  est  55,  quare  eccentricitas  pro- 


dit proportione  55  : 1 — 1 : 0,01818.  Tycho  hanc  eccentricitatem  compu- 
tavit ex  Solis  observationibus  et  differentia  longitudinum  aestatis  et  hiemis; 
subtilior  est  ratio  per  Solis  diametrum,  hieme  majorem  quam  aestate,  certis- 
sima vero  ex  ternis  observationibus  cujuslibet  planetae  (cfr.  Yol.  III.  p.  276ff.). 
Eccentricitatem  Terrae  constantem  esse  valde  probabile  est,  contra  aphelium 
in  consequentia  signorum  aequabilissime  transfertur.  His  praemissis  ea,  quae 
libro  V.  de  aequationibus  et  anomaliis  planetarum  dicta  sunt,  ad  Solem  ap- 
plicantur et  numeris  certis  demonstrantur. 

Pars  secunda.  De  planetis  superioribus.  Ad  demonstrandos  motus  ho- 
rum planetarum  (sicut  etiam  inferiorum)  una  tantum  „theoria44  opus  est,  quia 
illorum  motus  sunt  simillimi,  et  visus  fallaciae,  quae  in  eorum  unoquolibet 
contingunt,  ex  Terrae  orbita  omnibus  communi  oriuntur.  Motus  horum  pia- 

netarum  eccentrici,  libro  V.  descripti,  concordant  cum  observationibus  tantum- 
modo in  punctis  verarum  oppositionum  cujusque  cum  Sole,  in  locis  aliis  ab 
illis  discrepant  et  inaequales  sunt,  ita  ut  alio  tempore  veloces,  alio  tardi, 
alio  retrogradi,  alio  denique  stationarii  cernantur.  Causis  harum  irregularita- 
tum per  figuram  explicatis  additae  sunt  tabulae  periodicorum  motuum  et  pro- 
portiones orbium,  loca  apheliorum  in  ecliptica  eorumque  motus.  Jam  adit 
Keplerus  parallaxes  orbium,  latitudines  planetarum,  distinguens  inter  latitudi- 
nem et  „inclinationem“  et  finit  hanc  partem  demonstrans,  qua  ratione  inve- 
niatur latitudo , et  quantae  sint  latitudines  planetarum  superiorum  ma- 
ximae. 

Pars  tertia.  De  planetis  inferioribus.  Causae  enumerantur , cur  hi  a 
superioribus  separati  considerentur,  dein  motus  apparentes  recensentur  et  qua 
ratione  a motibus  apparentibus  ad  motus  veros  deveniatur.  Argumentum,  quo 
probatur,  planetas  hos  circa  Solem  in  gyrum  ire,  e phasibus  Veneris  desumi- 
tur. De  locis  aphelio-rum  eorumque  motu.  Keplerus  recensens  distantias  a 
Sole  secundum  Copernicum  causas  addit,  quibus  ille  motus  unico  planetarum 
orbi  alios  superaddiderit.  Causae  stationum  et  retrogradationum  planetarum 
inferiorum  eadem  ratione  et  figura,  qua  in  superioribus  traduntur,  loca  no- 
dorum, quantitates  latitudinum  finem  faciunt  partis  tertiae. 

Pars  quarta.  De  Luna..  Lunae  motus  inaequales  quidem  sunt,  ut  mo- 
tus planetarum  primariorum,  causae  vero  harum  inaequalitatum  in  Luna  non 
plane  eaedem  sunt  quae  in  planetis,  cum  illae,  quae  per  motum  Terrae  plane- 
tis accedunt,  in  Luna,  quae  eundem  cum  Terra  motum  habet,  evanescant; 
quare  motus  Lunae  semper  est  directus , nec  unquam  videtur  stationarius. 
Causae  inaequalitatum  Lunae  sunt:  eccentricitas  orbis  Lunaris,  virtus  Terrae 
Lunam  diversimode  movens,  vis  e Sole  prodiens  (Lumen  Solare  dicit  Keple- 
rus); his  accedunt  temporis  aequatio  et  parallaxis  diurna.  His  Lunae  inae- 
qualitatibus haec  dantur  nomina : inaequalitas  soluta , suam  propriam  obser- 
vans periodum  (periodica),  et  menstrua,  ad  mensium  phases  seu  ad  configura- 
tiones Solis,  Terrae  et  Lunae  alligata  (synodica);  menstruae  inaequalitates 
iterum  subdividuntur  in  temporaneas  et  perpetuas  (variatio  a Tychone  dicta 
est  inaequalitas  perpetua).  Has  inaequalitates  singulas  Keplerus  pluribus  in- 
quirit , hinc  transit  ad  latitudinem  Lunae  menstruam  et  ultimo  loco  suas  hy- 
potheses  de  Luna  cum  Braheanis  comparat,  parum  quidem  utramque  differre 
contendit  in  calculo  longitudinis  et  latitudinis  Lunae,  nec  multo  plus  in  inter- 
vallis Lunae,  plurimum  vero  in  forma  motuum. 

Pars  quinta.  De  communibus  affectionibus  planetarum.  Praemissa  est 
tabella  synoptica  passionum  planetarum.  Hanc  secutus  tabellam  ordine  suo 
considerat  varias  planetarum  affectiones  seu  passiones.  1)  Omnibus  commu- 
niter accidit,  ut  sint  tardi  vel  veloces,  aucti  vel  minuti  numero.  2)  Cum 
Sole  comparati  sunt  omnes  planetae  vel  orientales  vel  occidentales,  pro  di- 
versitate situum  ad  Solem  diversum  praebent  aspectum,  diversos  ortus  et  oc- 
casus sortiuntur.  (Hic  de  illuminatione  Luiiae,  de  ejus  lumine,  de  regula  Pli- 
nii, horam  noctis  e facie  Lunae  constituendi).  3)  Planctae  inter  se  comparati 
locum  praebent  speculationibus  astrologicis  et  theoriae  harmoniarum.  Recen- 
sentur varii  aspectus  planetarum , praemissa  definitione  aspectuum , et  paucis 
significationes  illorum  astrologica  ratione  traduntur.  4)  Cum  motus  Lunae 
ejusque  phases  facillime  observentur  et  cognoscantur,  Luna  a plurimis  genti- 
bus ad  temporum  constitutionem  adhibetur;  hinc  anni  Lunares  politici  orti 
sunt,  qui  sunt  soluti  duodenum  perpetuo  mensium,  et  ligati , sc.  ad  Solarem 

annum,  qui  mensibus  utuntur  intercalariis.  His  accedunt  quaedam  ad  Calen- 
darii usum  pertinentia,  ut  aureus  numerus  et  cyclus  Lunae.  5)  De  conjunc- 
tionibus planetarum  Martis,  Jovis  et  Saturni,  quae  dicuntur  magnae.  6)  Theo- 
ria eclipsium  Lunae  et  Solis.  (Pars  libri,  quem  inscripsit  Keplerus  „Hippar- 
chum.“  Cfr.  Vol. III.  p.  520  ss.)  Pauca  adduntur  de  incursu  Veneris  et  Mercurii 
sub  Solem.  7)  De  motibus  planetarum  harmonicis;  summa  libri:  Harmonia 
Mundi. 

Liber  septimus.  De  motu  nonae  et  octavae  sphaerae  vel  fixarum.  Terrae 
insunt  tres  motus  : centri  circa  Solem,  axis  inclinatio  secularis  et  motus  diur- 
nus, quorum  secundus  argumentum  est  hujus  libri.  Haec  inclinatio  deduci 
potest  vel  a facultate  animali,  quae  globum  Terrae  circa  suum  axem  torquet, 
vel  a concursu  causarum  physicarum  cum  extranearum  (v.  c.  Sol  movens),  tum 
internarum  (v.  c.  dispositio  fibrarum  corporis  Terrae). 

Si  axem , circa  quem  turbinatur  corpus  Solis  , continuaveris  ad  fixas, 
signantur  duo  poli,  circa  quos  eclipticae  poli  moventur  in  duobus  circellis ; 
-hoc  motu  efficitur  libratio  tixis  Telluris,  variata  fixarum  latitudo  et  praecessio 
aequinoctiorum  (cfr.  Vol.  III.  p.  426  ff.).  Haec  pluribus  explicans,  observa- 
tiones et  hypotheses  veterum  cum  recentioribus  comparans  numerisque  demon- 
strare conatus,  his  tamen  finem  facit  hujus  disputationis  et  libri  sui:  liaec 
nequaquam  sufficiunt  ad  .universalem  astronomiam  condendam,  haec  latent 
in  pandectis  aevi  sequentis , non  antea  discenda , quam  librum  t unc  Deus 
recluserit  hominibus. 


His,  quibus  qua  potuimus  diligentia  et  simul  brevitate  summam  libri  sequentis  propo- 
suimus, eadem  qua  prius  ratione  addimus  ea,  quae  de  tempore,  quo  conscripsit  Keplerus 
hunc  librum,  et  de  studiis,  quae  praecesserunt  librum  conscriptum,  innotuerunt,  nec  non  ea, 
quae  cum  amicis  per  literas  egit,  dum  in  mente  agitabat  Epitomen  Keplerus,  vel  perfectum 
opus  amicis  tradidit. 

De  tempore,  quo  incepit  Keplerus  hoc  opus,  neque  in  epistolis  neque  in  manuscriptis 
certi  quidquam  deprehendimus.  Maestlinus,  quem  Keplerus,  nova  vel  insolita  conscripturus, 
-semper  literis  adierat,  consilia  et  adjumenta  a praeceptore  petens,  ab  anno  1614  ad  1616 
nihil  plane  Keplero  petenti  rescripsit,  quare  non  mirum,  illum  segniorem  fuisse  in  scribendis 
epistolis  ad  virum  nimis  taciturnum;  literarum  commercium  cum  Herwarto  et  Davide  Fabri- 
cio illo  tempore  intermissum  est;  epistolae  denique  Kepleri  ad  alios,  quos  in  locum  eorum, 
quos  diximus,  suffecit,  maxima  ex  parte  perierunt.  Primam  mentionem  facit  Keplerus  ope- 
ris his  ad  Maestlinum  datis : 

S.  P.  D. 

Clarissime  vir!  Diu  jam  intermisso  inter  nos  scribendi  officio,  sese  offert1 
lator  praesentium , M.  Johannes  Strauss  Dantiscanus , qui  aliquamdiu  colle- 
gam hic  egit  in  schola  provinciali,  mathematum  amans  et  calculi  peritus ; etsi 
quamdiu  hic  fuit,  parum  me  juvare  potuit.  Ei  rogo  consilio  atque  ope  adsis 
ad  studia  mathematica  continuanda.  Consilium  cepit  laudabile,  siquidem  ex- 
pedita res  sit?  abeundi  Indias  ibique  observandi  eclipses  et  fixas  meridionales. 
De  meis  studiis  scribam  nonnulla.  Superiori  anno  Stereometriam  egi,  ut  ma- 
teria populari  typographum,  qui  tum  huc  venerat,  juvarem,  ne  ex  aula  Cae- 
sarea resisteretur  ejus  arti  hic  instituendae Scripseram  ante  sesqui- 

annum  ad  6 paginas  cum  typum  incepi , verum  adeo  mihi  non  satisfecerunt 
illa,  ut  novem,  pro  dolor,  integros  menses  consumserim,  augendis , germanice 
vertendis,  emendando  typo,  delineandis  rudibus  licet  schematibus. 

Anno  1614.  per  aestatem  successit  inVeneris  theoria,  anno  1615.  hieme 
in  Mercurio;  nihil  habent  prae  f)?  <3  peculiare;  omnia  efficio  orbe  magno 

Telluris  et  simplici  eccentrico,  qualem  habeo  in  Marte.  Adorno  nunc  Epito- 
mes Astronomiae  Copernicanae  editionem,  sed  dum  ad  Lunam  venio,  plus 
invenio  laborum  quam  unquam,  cum  tamen  potissima  a Tychone  Brabeo 
sint  absoluta.  Illa  levia  sunt,  quod  diametri  luminum  et  umbrae  apud  ipsum 
non  eorrespondent , major  est  cura  aequationis  temporis  et  illius  inaequalita- 
tis, quam  variationem  dixit.  Nam  quo  plures  ejus  examino  observationes, 
hoc  minus  Tychonica  variatio  respondet  observatis,  adeo  ut  ad  12,  13,  14, 
15  minuta  dissideat.  In  his  adhuc  haereo.  In  ceteris  sic  se  res  habet: 
Luna  est  quasi  duplex  corpus  habetque  duplicem  theoriam  physicam.  Nam 
in  quantum  Luna  est  globus  integer,  habet  sua  filamenta  magnetica,  quibus 
efficitur  ejus  motus  eccentricus  a Terra,  aequatio  hinc  est  copularum  graduum 
5 ; latitudo  graduum  itidem  5.  In  quantum  vero  Luna  ex  dimidio  est  illumi- 
nata, ut  et  Terra,  nanciscitur  virtutem  aliam  temporaneam  et  impraegnatur 
illuminatio  ab  apogaeo  aut  perigaeo , boreo  vel  austrino  limite  prius  dicto, 
ut  et  a motu  ejus  medio,  sic  ut  crescentis  semicirculus  apogaeitatem  ei  con- 
ciliet vel  borealitatem , si  apogaeum  vel  boreus  limes  est  in  crescente  semi- 
circulo; perigaeitatem  vel  meridionalitatem , si  perigaeum  vel  meridionalis  li- 
mes et  vicissim.  Verbi  causa,  Luna  lege  simplicis  copularum  theoriae  in  nodo 
versans  tamen  est  borealis,  si  boreus  limes  est  in  eodem  cum  illa  semicirculo 
crescente  vel  decrescente ; et  in  apogaeo  versans , tamen  habet  aequationem, 
si  apogaeum  ejus  est  in  eodem  semicirculo.  Itaque  semper  hujus  secundae 
theoriae  apogaeum  et  nodus  conjuncta  sunt  cum  Sole  vel  ejus  opposito,  nec 
transeunt  a Sole  ad  oppositum,  sed  exstinguuntur  in  uno  per  transitum  primi 
apogaei  in  quadras,  incenduntur  in  opposito  per  accessum  illius  a quadris 
ad  copulas.  Haec  exactissime  conciliantur  cum  tabulis  Tychonis  Lunaribus, 
sine  solutione  trianguli,  per  tabulam  expeditam  et  facilem;  reliqua  quae  se- 
quuntur, adhuc  in  ipso  etiam  Tychone  sunt  incerta,  ut  dixi.  Nam  in  genere 
quidem  haec  est  analogia,  quod  sicut  primum  apogaeum  pro  tempore  excitat 
et  auget  aut  minuit  et  exstinguit  apogaeum  secundum , boreus  limes  primus 
borealitatem  secundam  seu  menstruam,  sic  etiam  motus  medius  Lunae,  cum 
est  in  directum  viae  Telluris  circa  Solem,  prorsum  vel  retrorsum,  sc.  cum 
circuli  illuminationum  congruunt  paralleliter  et  uterque  globus  alteri  vel  ple- 
nus apparet  vel  vacuus,  foeneratur  aliquid  adjumenti  quasi  ex  Sole,  aut  ex 
illuminatione  vel  sui  vel  Telluris  vel  utriusque;  cum  vero  est  in  transversum 
itineris  Telluris,  sc.  circa  quadras,  tunc  motus  Lunae  medius  sentit  impedi- 
mentum: et  haec  est  illa  Tychoni  dicta  variatio,  quae  tamen,  ut  supra  dic- 
tum, nondum  satis  scrupulose  cum  observationibus  est  conciliata;  variatio  qui- 
dem Tychonica  exacte  exprimitur  per  ista  principia,  et  est  haec  cum  priori- 
bus analogia,  quod  etiam  hic,  quamdiu  Luna  est  in  semicirculo  (non  cres- 
cente sed)  superiori,  in  quo  est  oppositio,  quia  tunc  pergit  viam  Telluris,  facit 
etiam  adjumentum  hoc  promovere  Lunam  secundum  viam  Telluris;  cum  vero 
Luna  per  inferiorem  semicirculum  copularem  transit,  etsi  tunc  movetur  viam 
Telluri  contrariam,  facit  tamen  etiam  adjumentum  hoc  promovere  viam  Tel- 
luri contrariam. 

Haec  in  praesens  scribere  volui.  Tu  quo  loco  sint  chronologica  tua 
scribe.  Mitto  mea,  remitte  illa,  quando  legeris,  Straussius  occasiones  indica- 
bit. Vale.  5.  Maji  1616.  Lincii.  Cl.  D.  T. 

Observantissimus 

J.  Kepler. 

Maestlinus  ad  haec  more  consueto  non  respondit,  quare  Keplerus  post  4 menses  haec 
prioribus  addit: 

Clarissime  Vir,  Praeceptor  colende. 

Straussium  ad  vos  pervenisse  gaudeo ; qui  quia  aberat  Tubinga , quo 
tempore  tabellarius  iste  apud  vos  transiit,  nondum  igitur  certior  sum  factus, 
an  tibi  redditae  sint  meae  schedae  chronographicae.  Reddes  igitur  vel  nunc 
me  securum,  et  si  placet  remittes.  Sin  autem  Straussius  noster  laborem  non 
fugit  et  si  ad  manus  diutius  illas  retinere  cupis,  copiam  illi  facio  describendi 
pro  te  unum  exemplum.  Adorno  Epitomen  Astronomiae  Copernicanae  ; plu- 
rimum negotii  mihi  exhibuit  Luna , cujus  omnes  varietates  ad  causas  physi- 
cas traduxi : ut  igitur  certus  essem  de  consensu  cum  Tychone  in  effectu,  scri- 
benda fuit  Ephemeris,  sed  illa,  Hercules,  sine  sufficientibus  tabulis,  sine  di- 
ductione seu  expansione.  0 duram  provinciam!  Absolvi  Lunam,  restant 
quinque  planetae.  Martis  quidem  motus  intra  8 horas,  si  annitar,  possum 
conficere , Saturnus  et  Jupiter  parvum  eccentriei  arcum  uno  anno  conficiunt, 
in  Venere  et  Mercurio  potissimus  erit  labor,  nondum  enim  sunt  absolutae 
tabulae,  agendum  per  triangula.  Et  in  motu  commutationis  Veneris  etiamnum 
super  aliquot  scrupulis  dubito.  Rogo  majorem  in  modum,  certiorem  me  fa- 
cias, si  Tubingae  reperiatur  aliquis  calculi  peritus,  qui  ad  me  concedere  velit 
per  aliquod  tempus  vel  pro  communicatione  artis  vel  pro  stipendio. 

Tabellarium  ad  D.  D.  Besoldum  et  Straussium  ablega,  et  quia  tarde  re- 
vertitur tabellarius  Tubingam,  rogo  apud  D.  Besoldum  instes,  ut  li teras  tuas 
cum  suis  (in  causa  forensi)  per  celeres  ad  me,  vel  qua  via  brevissima  potest, 
transmittat.  Nescio  etiam  an  Tampachius  Frankofurti  anni  exitu  impressurus 
sit  Ephemerida;  quaero  ex  te,  si  in  eum  eventum  vester  typographus  operam 
collocare  et  sumtus  facere  velit. 

Vale,  cum  tuis  Deo  commendatus.  Lincii  5.  Sept.  1616. 

Excell.  Tuae 

Officiosissimus 

J.  Kepler. 

J.  Straussius,  qnem  dicit  Keplerus  „ latorem"  epistolae,  Dantisci  praeceptore  usus  est 
Criigero  (cfr.  vol  II.  p.  400),  Linciura  transiit  anno  1615.  Quo  statu  res  Straussii  posthac 
fuerint,  ex  his  Criigeri  verbis  elucet:  Intermittere  non  possum,  quin  quaeram,  an  ignota 
tibi  sit  Straussii,  tui  olim  meique  domestici  conditio?  Yivit  is  Regiomonti,  professor  mathe- 
matum  publicus.  Nihilne  ab  eo  tempore  (jamque  biennium  id  munus  gessit)  tibi  literarum 
ab  homine?  Ita  sane  conjicio,  cum  dicas,  me  solum  in  Borussia  ex  amicis  superesse.  Sane 
ego  ipsi  vicinior  sum,  sed  literas  ad  me  dat  vix  annuas.  Sjie  junge  §VCiU  jucft  ifptt  bte 
^ebev.  Uxorem  n.  duxit  mense  Julio  anni  1622,  neque  dum  suscepit  sobolem.  (Ex  literis 
d.  25.  Sept.  1623.)  Postea  (15.  Jul.  1624)  Keplero,  qui  Straussio  salutem  miserat  per 
Criigerum,  haec  Criigerus  de  illo  nunciat:  Straussium  tuo  nomine  salutavi.  Sperabam  ab  eo 
responsum  vel  ad  me  vel  ad  te,  sed  nihil  rescripsit.  Hunc  morem  a suscepta  professione 
academica  suscepit,  ad  literas  complures  vix  unis  respondere.  Magna  spe,  quam  primum 
de  homine  mathematicis  abs  te  erudito  jamque  in  vicinia  mihi  locato  concepi,  me  dejecit, 
colloquia  mathematica  toties  oblata  quasi  aversatus,  ac  rei  mercatoriae,  ut  fertur,  et  braxa- 
toriae  unice  intentus.  Haec  Criigerus;  Arnoldus  (Ilistorie  der  Konigsbergischen  Universitat) 
refert,  Straussium  edidisse  librum  de  architectonica,  et  dissertationes  de  refractionibus  astro- 
nomicis  et  de  eclipsibus  Solaribus,  mortuum  esse  anno  1630.  Insunt  in  Hansehii  epistola- 
rum collectione  duae  epistolae  Straussii  ad  Keplerum  Tubinga  datae,  nulla  vero  Kepleri  ad 
Straussium  superest. 

Quam  dicit  Keplerus  in  posterioribus  literis  „causam  forensem,"  illa  est,  quae  de  ma- 
tre agebatur,  accusata  criminis  veneficii,  quamque  in  vita  Kepleri  pluribus  dicemus. 

Maestlinus  ad  praemissas  Kepleri  epistolas  haec  respondit:  Chronologica  tua  accepi 
et  avidus  cum  voluptate  legi.  Sunt  tamen  in  eis  nonnulla,  de  quibus  monere  te  volui.  Ea 
vero  a me  quidem  in  schedas  conjecta  sunt  majori  parte,  nondum  autem  descripta  nec  jam 
describi  potuerunt.  Sed  proximq  data  occasione  omnia  simul  mittam. 

16  Epistolae  Kepleri  aliorumque  mutuae 

Epitomen  astronomiae  Copernicanae  te  adornare  milii  placet;  verum  caute  agendum 
puto,  praesertim  propter  eos,  qui  pro  hypothesibus  usitatis,  defendendis  nimium  laborant. 
Sed  eis  haud  difficile  occurri  potest.  — De  Luna  quae  scribis,  te  omnes  ejus  varietates  ad 
causas  physicas  traduxisse  , hoc  non  plane  intelligo.  Existimo  autem  hic  a causis  physicis 
abstinendum  esse  et  astronomica  astronomice  per  causas  et  hypotheses  astronomicas,  non 
physicas,  esse  tractanda.  Calculus  enim  fundamenta  astronomica  ex  geometria  et  arithme- 
tica, suis  videlicet  alis,  postulat,  non  conjecturas  physicas,  quae  lectorem  magis  perturbant, 
quam  informant.  Sed  non  dubito,  quin  pro  tua  prudentia  etiam  huic  dubitationi  occurrere 
valeas. 

Studiosum  quendam,  qui  tibi  adesse  possit  in  opere  calculi,  quaeris  ; utinain  tibi  satis- 
fieri per  nostros  posset,  verum  extraneorum  (h.  e.  extra  illustre  stipendium)  pauci  sunt  et 
num  aliquis  eorum  in  calculo  promtus  sit,  nescio.  Qui  in  illustri  stipendio  degunt,  plures 
huic  studio  nonnisi  coacti  operam  dant,  ad  gradum  magisterii  tantum  adspirant , ut  condi- 
tiones assequantur.  (Straussius  in  epistolarum  priore,  quas  supra  diximus,  haec  de  studiis 
mathematicis  Tubinga  Keplero  refert : studia  mathematica  hic  plane  tenebris  obruta  jacent, 
quod  non  putassem;  Studiosi  fere  omnes  ad  pulpita  ecclesiastica  properant.  D.  M.  Maest- 
linus  legit  arithmeticam  practicam  et  primum  Euclidis  librum.  Quodsi  tua  Astronomia  fue- 
rit proelo  descripta , quaeso  Tua  Excellentia  mihi  unum  exemplar  mittat  adsignato  pretio.) 
De  ipso  hoc  Straussio  Maestlinus  haec  praemissis  addit:  Dominus  Straussius  apud  nos  nu- 
per gradum  magisterii  cum  laude  consecutus  est.  Tertius  erat  inter  12  candidatos  ; meritus 
quidem  fuerit  alterutrum  ex  prioribus  locis,  sed  parcendum  ipsi  fuit,  partim  propter  majo- 
res sumtus  (quos  duo  primi,  ut  nosti,  deponere  debent),  partim  propter  plures  alios  labores, 
qui  iisdem  duobus  primis,  tanquam  reliquorum  quasi  ministris,  in  invitandis  hospitibus,  in 
colligendis  et  exponendis  sumtibus  omnibus  et  observandis  aliis  ceremoniis  etc.  incumbunt, 
quae  omnia  ipsi,  tanquam  peregrino  et  qui  nuperrime  advenit,  ignota  fuissent.  Sed  illud 
compensatum  fuit  in  loco  tertio,  qui  habetur  alioqui  „locus  eruditionis/* 

Eclipsin  proximam  Lunae  spero  te  quoque  observasse  (cfr.  Yol.  III.  p.  724).  Coelum 
apud  nos  fuit  purissimum.  Quomodo  observaverim,  scheda  haec  indicabit  (cfr.  Hansch.  p. 
48).  Postremo  hoc  etiam  indicandum  puto:  D.  D.  Rosimus  nuper  obiit  etc.  (cfr.  Yol.  I. 
p.  498).  Yale  optime  et  feliciter.  Tubingae  festino  calamo  die  S.  Matthaei  21.  Sept.  st. 
v.  1616. 

Kepleri  responsionem  ex  parte  exhibuimus  Yol.  II.  p.  31  ss.,  quae  ex  illa  huc  per- 
tinent, haec  sunt : 

Venio  ad  Epitomen  Astronomiae  Copernicanae : in  ea  ultra  tertiam  pa- 
ginam typi  non  processerunt,  deest  nobis  sculptor  lignarius.  Itaque  rogo  ve- 
hementer, vel  commodes  vel  vendas  mihi  typos  ligneos  Epitomes  tuae,  utrum- 
que dicto  pretio,  habet  enim  in  mandatis  tabellarius,  eos  Ulmam  portandi, 
unde  facile  secundo  Danubio  ad  me  deferentur.  Interim  circumspicio  etiam 
sculptorem.  Nota  in  margine:  Quia  non  mitto  tabellarium,  rogo,  si  consentis 

in  mutuo  dandos  ligneos  typos,  ut  illos  opera  alicujus  (puto  idoneos  pharma- 
copaeos  aut  typographos  esse)  Ulmam  ad  Neupronneros  mittas,  qui  ad  me 
curabunt  deferri. 

De  causis  physicis  salva  res  est,  quicquid  de  his  disputo,  id  inter  prin- 
cipia refertur,  ut  cum  tu  de  loco  Telluris  et  similibus.  Interim  quae  ego  ex 
physica  usurpo,  possunt  ab  alio  haberi  pro  hypothesi  ficta,  utrique  erit  astro- 
nomica hypothesis,  quia  praebet  se  calculo  et  docet  computare  loca  planeta- 
rum non  minus,  quam  circuli.  Verbi  causa,  verum  iter  Martis  circa  Solem 
certissimis  demonstrationibus  evicimus,  tam  ego,  quam  Fabricius  (cfr.  Yol.  m. 
p.  95),  esse  viam  ovalem  et  ingredi  Martem  in  longitudinibus  mediis  versus 
Solem  quantitate  sinus  versi  aequationis  eccentri  opticae,  sinus,  inquam,  versi 
ejus  arcus , cujus  est  eccentrieitas  sinus  rectus.  Hic  Fabricius  ad  defluxum 
planetae  ex  aphelio  luxat  centrum  eccentrici,  faciens  illud  librari  versus  lon- 
gitudinem mediam  secundam,  et  dum  Mars  a long.  media  prima  per  perihe- 
lium  it  in  long.  mediam  secundam,  ipse  facit  centrum  reverti  per  eadem  libra- 
tionis vestigia  versus  long.  mediam  primam.  Nec  id  facit  sine  lucro.  Nam 
ejiciens  rectam  ex  Sole  per  centrum  libratile,  designat  aphelium  ipsum  quoque 

libratile  vagum,  in  antecedentia  longiori  tempore  repedans,  quam  in  consequen- 
tia, tardum,  cum  est  planeta  in  long.  media,  velox,  cum  in  apsidum  linea, 
a quo  computat  motum  Martis  in  eccentrico  aequalem.  Hoc  pacto  salvat 
circulum  veterum  aequantem.  Est  hypothesis  astronomica,  fateor,  at  non  est 
physica  multis  nominibus,  quia  nec  vera  est,  nec  ipse  auctor  veram  credit. 
Ego  vero,  si  minus  veram,  saltem  mea  opinione  veram  trado  causam,  quae 
multo  minus  habet  absurditatis  in  computando  compendii  vel  plus  vel  minus 
tantundem.  Dico  enim,  librari  planetam  in  linea  recta  versus  Solem  appeten- 
tia magnetica,  quae  in  diversis  fibrarum  inclinationibus  sit  diversae  fortitudi- 
nis; metior  hanc  fortitudinem  per  sinus,  effectum  per  versos  anomaliae  eccen- 
tri;  pro  ratione  vero  distantiarum  ad  Solem  facio  tardum  vel  velocem  re 
vera.  Hypothesis  est  physica,  quia  habet  exempla  physica  magnetis,  est  phy- 
sica, hoc  est  naturalis,  quia  vera  et  educta  ex  ipsa  natura  interna  corporum 
planetae  et  Solis,  est  physica,  quia  modos  omnes  tenet  motionum  naturalium ; 
est  tamen  etiam  astronomica,  quia  compendiosissime  potest  computari  aequa- 
tio et  distantia  planetae.  Posita  enim  anomalia  eccentri,  datur  mihi  sinus 
ejus  complementi  vel  excessus.  Et  ut  sinus  totus  ad  hunc,  sic  libratio  dimi- 
dia seu  eccentricitas  tota  ad  partem  librationis  illic  addendam,  hic  auferendam 
a semidiametro  orbitae  planetae.  Ecce  facilem  modum  computandi  distantiam 
Solis  et  planetae,  et  tamen  demonstratum  est  solidissime,  his  librationis  sim- 
plicissimae legibus  effigiari  orbitam  ellipticam , ut  non  sit  opus  luxatione  to- 
tius sphaerae  Martis.  Sequitur  aequatio  , cujus  sunt  duae  partes , optica  et 
physica;  optica  est  ex  eccentricitate , physica  ex  naturali  tarditate  ob  distan- 
tiam a Sole  auctiorem.  Rursum  hanc  computo  facillime.  Nam  ut  est  sinus 
anomaliae  eccentri  ad  totum,  sic  est  area  (seu  potius  valor)  trianguli  aequa- 
torii  ad  aream  (valorem)  illius  trianguli,  quod  in  anomalia  media  stat,  exi- 
stens  omnium  maximum.  Quantum  autem  valeat,  inter  initia  statim  computo, 
comparatione  ejus  ad  aream  circuli,  quae  si  valet  temporis  revolutorii  partes 
360  omnes,  facile  constituitur,  quot  minuta  et  secunda  valeat  trianguli  maximi 
area.  Yides  operationem  unicam  pro  una  parte  aequationis,  quae  exprimit, 
quantum  temporis  sit  absumtum  in  arcu  anomaliae  eccentri  (ab  hoc  n.  incipio, 
non  a tempore,  facili  cautione).  Restat  reliqua  pars  aequationis  optica.  Rur- 
sum hic  utor  sinu  complementi  vel  excessus  anomaliae  eccentri,  cui  addo  vel 
detraho  eccentricitatem , et  ut  distantia  planetae  a Sole  ad  hanc  factam,  sic 
sinus  totus  ad  «sinum  complementi  vel  excessus  anomaliae  coaequatae.  (Nota 
m marg.:  Anomalia  media:  tempus;  anomalia  eccentri:  arcus;  anomalia  coae- 
quata: angulus.)  Ita  ex  anomalia  eccentri  computo  mediam  sursum,  coaequa- 
tam deorsum,  ut  sciam,  cui  mediae  quae  coaequata  respondeat;  tribus  ope- 
rationibus duas  res  necessarias,  distantiam,  ob  proportionem  orbium,  et  lon- 
gitudinem eccentri  sub  zodiaco  coaequatam , ob  commutationis  anomaliam. 
Aides  nihil  interesse  astronomiae,  physica  sit  hypothesis,  an  ficta,  dummodo 
computemus  inde.  Quodsi  fatigandum  est  cerebrum  perceptione  fictae  hypo- 
theseos  de  sphaera  luxatili , apogaeo  vago , quin  potius  fatigetur  perceptione 
hypotheseos  physicae,  qua  ostendo,  quomodo  planetae  moveantur  lege  state- 
rae, vectis  aut  librae,  librentur  ad  Solem  et  a Sole  lege  magnetis. 

? Eclipsis  nuperae  observatio  mihi  fuit  gratissima,  accipe  vicissim  et  meam, 
et  adoXeaxiag  loco  demonstrationum  et  calculi  boni  consule.  Nondum  calcu- 
lum subduxi. 

D.  D.  Roslino,  quando  ita  Deo  visum,  gratulemur  aetatem  exactam,  quie- 
tem partam.  Fundamentum  ipsum  tenuisse  non  dubito.  Deus  misereatur  vi- 

tiorum  mentis  etiam  nostrae,  qui  condonat  poenitentibus  voluntatis  pravitates ; 
misereatur  vero  non  tantum  singularitatis,  sed  etiam  popularitatis  et  fiduciae 
in  rabbinis  terrestribus. 

His  subjungit  Keplerns  quaedam  de  rebus  ad  fidem  suam  pertinentibus , quae  ipsum 
tum  temporis  Lindi  agitabant,  ad  vitam  Kepleri  referenda,  et  his  finem  facit : 

Vale  Clarissime  Praeceptor  meque  amare  perge.  Scripsi  dudum , con- 
clusi Decembris  anni  1616.  Lincii. 

Excell.  Tuae 

officiosissimus 

J.  Kepler. 

Ad  calcem  epistolae  Maestlini  haec  adscripsit  Keplerus , respiciens  verba  Maestlini  de 
hypothesibus  astronomicis  et  physicis : 

Astronomica  hypothesis  est,  quicquid  se  praebet  ad  computanda  loca 
planetarum.  — Est  mera  fallacia  in  vocabulo  physica.  Duabus  ego  de  cau- 
sis appello  hypotheses  meas  physicas.  Prima  est  haec,  quod  quidam  asserunt, 
omnes  omnino  hypotheses  astronomorum  esse  fictitias,  nec  enim  ullos  esse  in 
coelo  eccentricos  aut  epicyclos,  quos  posuit  Ptolemaeus,  nec  Terram  moveri, 
quod  posuit  Copernicus,  sed  accidere  mira  quadam  ratione,  ut  talibus  suppo- 
sitis, licet  falsis,  astronomi  vera  inde  computent  loca  planetarum.  Ego  vero 
affirmo,  omnes  astronomos  aliquid  veri  ponere,  unum  plus  alio ; et  quo  plura 
ponantur  vera  , quae  natura  coeli  pro  suis  agnoscit , hoc  rectius  procedere 
calculum.  Itaque  studeo  talia  solum  ponere,  quae  ipse  non  dubitem  esse 
vera  realia  et  sic  physica  , intellige  de  natura  non  elementorum , sed  coeli. 
Et  cum  repudio  eccentricos  perfectos  et  epicyclos , ideo  repudio , quia  sunt 
merae  positiones  geometricae,  quorum  simile  aliquod  corpus  in  coelo  non  est. 
Altera  causa,  cur  physicas  dicam  hypotheses  meas,  est  haec:  astronomi  sta- 
tuunt, motus  orbium  coelestium  (qui  nulli  sunt)  esse  aequabiles  simpliciter,  et 
haec  ipsa  quoque  suppositio  est  ipsorum  opinione  physica,  pertinens  vel  ma- 
xime ad  naturam  coeli,  ut  illi  contendunt.  Nec  interim  perpendunt,  se  ipsos 
etiam  orbes,  nonnullos,  diversis  principiis  in  unum  compositis,  movere  inaequa- 
liter. Cum  ergo  inaequabilis  motus  ex  coelo  non  penitus  auferatur  per  sup- 
positionem orbium,  et  cum  sine  orbium  suppositione  possit  tradi  astronomia 
computarique  motus  planetarum  , si  motum  illorum  admittamus  inaequalem, 
regulari  tamen  circuitu,  ego  probo,  hanc  inaequalitatem  motus  esse  consenta- 
neam naturae  globorum  et  sic  physicam;  probo  insuper,  exempla  nobis  in 
natura  sublimari  inque  motibus  mechanicis  suppetere  hujus  inaequalitatis  re- 
gularis motuum  coelestium  et  sic  rursum  physicam  esse  hanc  inaequalitatem 
regularem.  Hinc  facile  respondeo  Maestlino.  Jubet  a causis  physicis  absti- 
nere. Scio,  quod  non  velit  prohibere,  ne  ea,  quae  supponimus,  argumentis 
adstruamus,  hoc  enim  fit  in  omnibus  libellis  astronomicis,  nec  vult,  ut  nihil 
veri  ponamus,  nihil  consentaneum  naturae  coeli,  argueret  enim  Ptolemaeum 
et  se  ipsum;  sed  metuit,  ne  perturbem  lectorem  conjecturis  physicis  nec  in- 
formem ad  calculum:  ideo  jubet  astronomica  tractare  astronomice.  Id  facio, 
doceo  enim  computare  ex  hypothesibus  motus. 

Maestlinus  ad  Kepleri  literas  non  respondisse  videtur,  certe  nullae  supersunt  utrius- 
que  epistolae  usque  ad  annum  1820,  et  passim  deprehendimus  interjecto  tempore  Keplerum 
querentem  Maestlini  diuturnum  silentium  et  amicos  Tubingenses  appellantem,  ut  illum  ad 
responsionem  impellerent.  Maestlinus  certe  petitionem  Kepleri  neglexit,  ut  sibi  mutuo  daret 
vel  venderet  typos  ligneos  Epitomes,  quam  edidit  Maestlinus.  Comparantes  utrumque  opus 
deprehendimus  quidem  multas  Kepleri  figuras  similes  Maestlinianis  easque  ad  normam  illa- 
rum sculptas,  nullam  vero  ex  eadem  sculptura  desumtas.  Figuras  vero  ad  planetarum  theo- 
rias pertinentes  figurasque  libri  septimi  plane  novas  esse  et  plurimum  discrepantes  a Maestli- 

manis,  nullum  dubium,  cum  Maestlinus  Terram  immobilem  esse  demonstret,  veterum  innixus 
hypothesibus  . Copernici  vix  verbo  mentionem  faciat,  et  ne  in  editione  quidem  anni  1610, 
quam  dicit  „denuo  diligenter  recognitam"  et  locupletiorem  prioribus  editionibus,  ad  Kepleri 
inventa  respiciat. 

Keplerum  de  edenda  Epitome  anno  1616  scripsisse  ad  Florianum  Crusium,  qui 
tum  temporis  Argentorati  degebat,  ex  his  Crusii  verbis  apparet,  quae  ex  literis  illius  de- 
sumsimus,  datis  Y.  Non.  Oct.  1616:  Epitomen  tuam  Astronomicam  vellem  hisce  nundinis 
emissam  fuisse;  et  certe,  si  eam  aliquando  mitteres  mihi,  gratius  aliud  non  posses.  At  de- 
sunt fortassis  adjutores  et  ministri  editionis , qui  ad  corrigendum  subsidio  esse  possint. 
Etsi  ego  jam  ad  vos  proficisci  nec  possim  nec  debeam,  studiosum  tamen  mathematices, 
Gallum  natione,  paucis  abhinc  septimanis  habebis,  qui  operam  suam  lubentissime  et  in 
Tabulis  Rudolphaeis  conficiendis  tibi  afferet ; est  enim  homo  satis  eruditus  et  ingeniosus  et 
celebritate  nominis  tui  inductus  tuam  amicitiam  summe  expetit. 

Berneggerus  academiae  Argentoratensis  professor  item  commendasse  videtur  eun- 
dem, quem  dicit  Crusius,  Janum  Gringalletum,  cum  Keplerus  haec  responderet: 

S.  P.  D. 

Quas  ad  me  £-|.  Dec.  Argentina  scripsisti  literas,  attulit  Ammonius 
(cfr.  vol.  IY.  p.  125),  tanto  gratior  adventu,  quanto  ego  jam  diu  tui  meique 
causa  fui  sollicitus. 

Gringalleti  ingenium  ex  transmissa  disputatione  agnovi  amoque  hominem 
nondum  visum.  Qui  si  patientiam  secum  afferet  laboris  taediosissimi  compu- 
tandarum Ephemeridum  ex  meis  praescriptis , hoc  illi  praestabo  de  meo , ut 
desiderio  nullo  teneatur  instituendi  pueros.  Statum  hujus  scholae  describes 
ipsi  ex  propria  tua  scientia,  ne  vana  spe  ductus  aut  extra  mea  studia  alia 
circumspectans,  sero  se  deceptum  queratur.  Compinguntur  in  domum  provin- 
cialem discipuli,  onerantur  lectionibus,  occupantur  horae,  ut  nemini  liceat  ad 
me  vel  alium  foras  exire  discendae  geometriae  linguaeve  causa.  Praeterea 
cum  sit  Genevensis  cumque  ad  me  sit  concessurus,  qui  theologis  hujus  loci, 
coloniae  Wirtembergicae,  sum  sudes  in  oculis,  haud  facile  fieri  poterit,  ut  cu- 
jusquam  Austriaci  liberis  praeficiatur,  religionis  Calvinianae  obstante  metu. 
Forti  igitur  animo  capessendum  illi  erit  studium  astronomicum;  mensam  ha- 
bebit eandem  quam  ego,  philosophicam.  Pecuniae  tantum  addam  (pro  re  nata 
et  prout  utilem  mihi  collocare  poterit  operam),  quantum  ipsi  non  solum  ad 
vestem  necessariam  fuerit  opus,  sed  etiam  ad  viaticum.  Cetera  incertiora 
mitto,  etsi  habet  Witteberga  (A.  Rhodium),  habet  Altorfium  (Odontium),  habet  et 
Frankofordia  ad  Oderam  (Ursinum)  matheseos  professores , qui  me  aliquando 
juvarunt  in  studiis.  Studia  mea  liberaliter  communicabo  nec  ulla  erit  excep- 
tio, nisi  ut  ad  eadem  mihi  reciproce  obligetur,  ad  quae  sum  ego  Braheanis 
haeredibus  obligatus. 

Conclusio  harum  literarum,  quas  dedit  Keplerus  Lincii  d.  7.  Febr.  1617,  legitur  vol. 
I.  p.  660.  Verba  „theologis  sum  sudes  in  oculis"  his  illustranda  sunt : L.  M.  Fischlinus 
in  „Memoria  theologorum  Wirtembergensium  resuscitata"  (Ulmae  1710)  vitam  describens 
Danielis  Hizleri  , qui  anno  1610.  Lincium  ad  supremum  pastoratum  vocatus  est  , refert 
Keplerum  „omnipraesentiam  carnis  Christi"  negasse  eamque  ob  causam  ab  Hizlero  ad  S. 
Coenam  non  admissum  fuisse.  Idem  nunciat  Keplerus  Petro  Hoffmanno  Wittebergensi , qui 
a Keplero  petiit,  ut  se  ad  munus  aliquod  mathematicum  promoveat,  scribens : 

Voluntas  tui  promovendi  mihi  nunquam  defuit;  at  postquam  a te  Lin- 
cium veni,  turbae  me  procaces,  ut  vocem  novo  sensu  usurpem,  exceperunt, 
quarum  occasione  in  lites  etiam  incidi  theologicas  excludorque  hic  a commu- 
nione. Hinc  intellige,  quanta  mihi  facultas  vel  fuerit  vel  esse  possit  tui 
promovendi  in  loco,  ubi  idem  et  templi  primarius  minister  et  scholae  inspec- 
tor notam  mihi  publicam  inussit  haereseos,  propterea  quod  in  omnibus  parti- 
bus ea  probo,  quae  verbo  Dei  consentanea  deprehendo,  ea  fugio  vel  saltem 
contra  protestor,  quae  in  omnibus  tribus  sectis  vel  novitatem  sapiunt  vel  an- 

tiquam  haeresin.  (Ex  literis  d.  26.  Apr.  1615.)  Keplerus  contra  Hizleri  decretum  pro 
vocavit  ad  Consistorium  ■Wurttembergicum,  Hizlerum  accusans,  nil  vero  profecit  teste  respon 
sione  Consistorii,  quam  idem  ille  liber  Fischlini  exhibet.  Ceterum  postea  in  gratiam  Hizleri 
rediisse  videtur  Keplerus , cum  non  tantum  Crusius  (qui  Keplero  Berneggeri  loco  respondit. 
Cfr.  Hansch.  p.  620  ss.)  aliique  saepius  Keplerum  petierint,  ut  salutem  diceret  Hizlero,  sed 
ipse  etiam  Keplerus  in  literarum  quas  modo  praemisimus  ad  Berneggerum  datarum  post- 
scripto scribat:  Salutem  Crusio  jussit  adscribere  D.  Dan.  Hizler,  praeclarissime 
pollicitus  operam,  si  qua  in  re  possit  illi  prodesse , praedicator  ejus  donorum 
et  diligentiae. 

Gringalletum  Kepleri  conditiones  accepisse  his  nunciat  Crusius  Keplero:  D.  Grin- 
galletus  salutem  et  officia  sua  promtissima  tibi  per  me  nunciari  petiit,  seque  ea  conditione, 
quam  ipsi  obtulisti,  maxime  esse  contentum  dicit  et  ad  nostrum  pascha  Deo  volente  Lin- 
cium  se  conferet.  Habebis  hominem,  ut  spero,  deligentem  et  doctum  negotioque  tuo,  in 
quo  versaris,  non  inutilem.  (Ex  literis  d.  III.  Non.  Martii  1617.)  Calendis  Maji  scribit 
Crusius:  Tuum  responsum  ad  meas  quotidie  exspecto.  D.  Gringalletum  jam  tibi  mittimus, 
quo  viro  et  docto  et  honesto  in  negotiis  tuis  astronomicis  ex  voto  uti  poteris,  et  gratulor 
astronomis  de  Tabulis  Rudolphaeis,  quas  jam  tua  cura,  hujus  nostri  Gringalleti  auxilio  di- 
ligenti, propediem  lucem  visuras  puto.  Ipse  Keplerus  adventum  Gringalleti  his  nunciat 
Berneggero  : 

S.  P.  D.  Gratias  ago  tibi,  amice  Berneggere,  qui  me  liberasti  onere 
scribendi  ad  te  integras  epistolas,  transmisso  ad  me,  qui  schedulae  meae  ope- 
rimentum faciat.  Pragam  ivi  8.  Martii,  evocatus  a Caesare,  redii  26.  Maji, 
octiduo  post  Gringalletus  advenit,  laeto  ut  reor  augurio.  Quis  credat,  Argen- 
tina  mihi  subsidia  consiliorum  suppeditari  ad  absolvenda  mea  studia?  Initia 
spei  plenissima  sunt;  faxit  Deus,  ut  eventus  respondeat  novaque  averruncet 
impedimenta. 

Literae  tuae  priores  Lincio  mihi  Pragam  sunt  missae  et  remissae  a me 
ad  Guraldum  (cfr.  IV.  p.  127  et  Hanschium  p.  622),  sed  finitis  nundinis,  re  cu- 
rata. Itaque  Guraldus  offensiunculae  cujusdam  signa  dedit  in  rescripto.  Opi- 
nor tamen , tonsoris  rationem  non  esse  habitam , nec  Guraldus  in  rescripto 
facit  ejus  mentionem.  Itaque  tuas  per  Gringalletum  missas  transmisi  ad  Am- 
monium  in  Styriam  una  cum  D.  Crusii  literis,  cui  nunc  per  te  salutem,  alia 
vice  scribam.  Vale.  (Dies  deest.) 

Gringalletum  negotium  sibi  mandatum  ad  votum  perfecisse,  ex  epistolis  ejus  ad  Kep- 
lerum et  Kepleri  ad  Berneggerum  datis  apparet.  Keplerus  quo  tempore  Gringalletus  Lin- 
dum venit , Pragam  a Caesare  Matthia  vocatus  est  et  Gringalleto  curam  Calendariorum  et 
Ephemeridum,  nec  non  rerum  domesticarum  tradidit,  cum  Octobri  mense,  ut  matri  suae 
praesto  sit  in  causa  ad  forum  delata,  in  Wurttembergiam  profectus  fuerit.  (Comp.  I.  661.) 
Priusquam  Lincio  abiit  haec  dedit  Berneggero: 

S.  P.  D.  Clarissime  vir.  Ephemerida  in  annum  1618  novis  typis  edidi 
paginarum  4 ; sumtuosum  opusculum.  Itaque  si  sunt,  qui  habere  cupiant,  iis 
indices,  die  23.  Sept.  absolutam  et  hoc  die  1.  Oct.  Noribergae  esse  posse 
apud  Abrahamtim  Wagenmannum  et  per  eum  paulo  post  Frankofurti  apud 
G.  Tampach  dictum. 

Introductio  debuit  addi  cum  Ephemeride  hujus  anni  1617,  sed  spes  ex- 
cudendi certa  nondum  apparet.  Cogito  annuatim  scribere  singulas,  nam  sum- 
tibus  non  sufficio.  Gringalletus  egregiam  praestat  operam.  Epitomes  meae 
pars  sphaerica,  misere  habita  a typographo,  sculptoribus,  correctore,  me  Pragae 
absente,  nunc  tandem  prodit,  nisi  Criigerus  bibliopola,  qui  sumtus  fecit,  etiam 
nunc  more  suo  occasiones  negligat  exhibendi  Frankofurti.  Vale  Clarissime 
Vir  meque  ama.  D.  1.  Oct.  1617.  Lincii. 

Aerarii  publici  tenuitas  et  res  publicae  mirum  in  modum  turbatae  illis  temporibus 
Kepleri  quoque  otium  literarium  plurimum  turbabant,  ita  ut  vix  haberet,  quo  familiam  ale- 
ret, neque  quae  Gringalleto  promiserat  praestare  posset.  Martio  1619  scribit  Blancho : 
„cum  ei  non  satisfacere  possim,  desertus  a Caesareanis,  de  diuturna  ejus  praesentia  certus 

nequaquam  sum,«  et  Remo  d.  31.  Aug.  ejusdem  anni:  „si  de  meo  aulico  salario  tantum 
xnihi  numeretur,  unde  Gringalletum  meum  jam  dudum  dimissum  sustentare  possim."  Grin- 
galletus  adjunxisse  se  videtur  legationi  in  Hungariam  transmissae,  et  per  annos  1619—20 
„cum  Generoso  suo“  per  Hungariam  et  Moraviam  migravit,  semper  res  Kepleri  grato  animo 
prospicieus.  Sic  scribit  „Bruna  Moravorum“  4.  Febr.  1620:  ne  otiosus  essem  in  hac  pere- 
grinatione, mecum  assumsi  exemplar  tabulae  logaritbmorum  ad  rotundos,  ex  qua  jam  ab-, 
solvi  tabulam  proindicum  ^ et  incepi  trium  superiorum  planetarum  proindices  eadem  me- 
thodo supputare.  Deinde  15.  Febr.:  Generosus  meus,  post  lectas  tuas  literas , respondit 
Silesitas  quidem  pollicitos  esse  Caesaris  debita  persolvere,  inter  quae  si  hoc  tuum  repertum 
fuerit,  certo  tibi  solutum  iri.  Velle  se  auctorem  tibi  esse  de  suscipiendo  itinere  Vratisla- 
viam,  ut  possis  tum  Regiae  Majestati  tum  Ordinibus  Silesiae  tuas  res  commendare.  — Aestate 
anni  1620  rediit  Gringalletus  ad  Keplerum,  sed  paulo  post  relicto  Lincio  per  Wiirttember- 
giam  Argentoratum  profectus  est.  Augustae  Vind.  prospexit  pro  charta,  ad  imprimenda 
Kepleri  opera  apta,  Ulmae  Hebenstreitium , Tubingae  Maestlinum  visitavit,  et, Argentorati 
Rerneggero  tradidit  effigiem  Kepleri , quam  Keplerus  illi  dono  dedit.  Argentorato  rediit 
Gringalletus  in  patriam  neque  ulterius  occurrit  illius  nomen  in  literis  Kepleri. 

Keplerus  in  postscriptis  ad  literas , quas  supra  exhibuimus , haec  ad  Crusii  literas 
respondit:  Ad  literas  D.  FI.  Crusii  cur  minus  in  praesens  respondeam,  in  causa 
est  moles  negotiorum ; scribendum  enim  in  Wirtembergiam  in  causa  forensi 
matris  meae,  quam  mecum  babeo.  Salutem  illi  nuncia  et  quod  de  Coperni- 
cana  quaerit  Epitoma , in  ea  lente  typographum  progredi  nec  me  posse  ad 
nundinas  de  ejus  industria  liquido  quicquam  polliceri.  Motum  quidem  Terrae 
diurnum  omnibus  copiis  instrui,  et  sperare  me  de  ipso,  qui  philosophus  est, 
triumphum  liquidum. 

In  FI.  Crusii  literis,  d.  Cal.  Maji  1617,  haec  legimus:  proximarum  nundinarum 
catalogus  tuam  Epitomen  nec  inter  editos  nec  inter  edendos  libros  continebat;  non  tamen 
eam  procul  esse  ab  editione  existimo,  praesertim  cum  jam  fidum  ]ta.paaxcx.T^v  in  hac  re 
habeas.  — Typographum  Criigerum  dicit  in  praefatione  Keplerus  sumtus  promisisse  ad 
edendam  Epitomen,  neque  vero  consensisse  excudendo  Lincii  libro,  quo  factum  sit,  ut  prima 
pars  inciperetur  I1/,  annos  a pactione  et  incepta  ultra  annum  alterum  traheretur,  adeoque, 
nisi  partem  sumtuum  ipse  Keplerus  suppeditasset,  imperfecta  diutius  mansisset  editio. 
(Hinc  concludendum,  absolutam  fuisse  partem  sphaericam  initio  anni  1615,  inceptumque  ty- 
pum libri  IV.  Lincii  c.  medium  anni  1616,  cum  praefatio  illa  scripta  sit  mense  Augusto 
anni  1617). 

Qua  ratione  ulterius  progressus  sit  typus  certiorem  facit  Keplerus  Berneggerum,  scribens: 
Nunc  sum  in  excudenda  doctrina  theorica,  4 libris  comprehensa,  quorum  pri- 
mus, post  sphaericam  ordine  quartus,  est  physica  coelestis.  Unus  auctor  plus 
in  scribendo  laboris  sustineo  omnibus  lectoribus  in  unum  collatis  operis,  unus 
etiam  plus  gaudii  exhaurio  ceteris  omnibus,  qui  legent.  (Lincii  29.  Aug.  1620.) 
Proximo  anno  scribit:  Gringalletus,  ni  fallor,  libellum  tibi  axecpaXov  dedit  phy- 
sicae coelestis.  Tubinga  igitur  a professore  Hebraeo  (Schickardo)  aut  jam 
submissa  est  aut  propediem  submittetur  integratio,  titulus  sc.  cum  praeambulo. 
Hic  en  tibi  lusum  extractum  ex  opere  majori , si  tamen  non  etiam  hunc  du- 
dum habes.  Vale.  Dabam  Ratisponae  d.  Febr.  1621. 

His  d.  n.  Aug.  haec  Keplerus  addit:  Clarissime  vir,  amice  colendissime. 
Annus  circumagitur,  necdum  negotia  mea  finem  habent.  Exemplaria  libri  IV. 
Epitomes  omnino  17  mecum  attuli  Lincio,  quae  distracta  sunt.  Nunc  filia 
mea  Ratispona  Lincium  descendit,  ut  proferat  e suppellectilibus  meis  exem- 
plaria omnia.  Omnino  persuasus  sum,  Gringalletum  duo  accepisse,  ut  eorum 
unum  (sine  tamen  titulo,  qui  Tubingae  impressus)  tibi  relinqueret.  Liber  V. 
VI.  VII.  Francofurti  est  apud  Tampachium;  spero  proditurum  nundinis. 

Sicut  in  Harmonia  ita  etiam  in  Epitome  operam  navabat  Tubingensis  professor  lin- 
guae hebraicae  etc.  W.  Schickardus  (cfr.  vol.  V.  p.  7.  46  ss.),  cum  in  conducendis  operis 
ad  typum,  tum  exsculpendis  figuris.  Haec  prospiciens  his  certiorem  facit  Keplerum  de  ty- 
pographis  Tubingensibus:  Excellentissime  Vir , Domine  Fautor  plurimum  honorande.  Res 
tuas  curavi  quam  potui  citissime  et  diligentissime,  sed  cunctator  ille  Werlinus  in  causa  est, 

quod  puerum  non  statim  remisi.  Is  rem  diu  multumque  pensitans  post  3 horas  hoc  responsi 
dedit  : se  luhenter  quidem  tibi  morem  gesturum , sed  non  habere  tam  minutos  typos , qui 
Linciensibus  tuis  ad  amussim  respondeant;  minimos  suos  esse,  quales  videas  in  transmisso 
exemplo. . Quodsi  tibi  arrideant,  se  Stuttgardiam  ad  te  proficisci  non  gravaturum  et  coram 
de  aequo  tolerabilique  pretio  impressionis  tractaturum.  Nec  jam  adeo  occupatum  esse,  quin 
hanc  telam  statim  possit  ordiri.  Sed  vereri  se,  ne  20  illi  quaterniones  in  25  vel  plures  hoc 
modo  excrescant.  Quod  quia  et  ipse  veritus  sum,  accessi  proprio  motu , citra  indignationem 
ut  spero  tuam,  etiam  Wildium,  novitium  nostrum  typographum,  apud  quem  reperi  exoptatos 
typos,  prout  ex  ista  madida  adhuc  et  semiperfecta  pagina  videbis.  Is  jam  peregre  abest, 
procul  dubio  cras  reversurus,  sed  typotheta  ejus,  a cujus  nutu  qt  arbitrio  Wildius  totus 
pendet,  promte  et  liberaliter  respondit , sibi  jam  et  vacare  et  lubere  quoque,  libros  tuos 
imprimere,  modo  consentias  et  cum  hero,  suo  de  mercede  tibi  conveniat.  Mihi  quoque  ul- 
terius sciscitanti  indicavit,  non  ultra  3 obolos  pro  quaternione  postulaturum,  sed  omnino 
spero,  longe  vilius  tibi  venditurum,  si  ipsemet  cum  eo  contrahas.  At  quia  hic  nobiscum 
conspici  non  vis,  significa  saltem  certum  diem,  qua  te  Stuttgardiae  offendat.  Exspatiarer 
ego,  tum  in  hac  causa  tua,  tum  ut  te  inviserem  et  coram  de  pluribus  agerem,  ipsemet,  si 
post  gravem  meum  morbum  satis  convaluissem.  Typos  ligneos  quod  attinet,  jubeo  te  esse 
securum;  pingam  illos  ex  arbitrio  tuo  et  studioso  cuidam,  matrueli  meo  (quem  in  hunc 
finem,  ut  ego  nonnihil  sublevarer,  in  hisce  artificiis  institui)  exsculpendos  tradam. 

Librum  quartum  videre  valde  gestio;  mitte  si  potes,  non  diu  detinebo  ....  Porro, 
quod  adventus  tui  causam  attinet,  equidem  eam  ignoro  nec  scire  cupio;  nisi  forte  illa  est, 
cujus  sub  discessum  tuum  Nirtingae  meministi,  quando  quidem  deplorandam  nominas.  Utut 
sit,  condoleo  ex  omnibus  visceribus  et  solarer  te,  nisi  animi  tui  constantia  jam  dudum  esset 
notissima.  Feramus  oportet  patienter,  quae  mutare  non  licet.  Sed  aliud  de  te  nobis  fama 
retulit,  parare  te  discessum  Lincio  et  Londinum  ad  regem  Angliae  migraturum , qui  te  non 
obscuris  gratiae  signis  invitarit.  Quod  si  ita  est,  gratulor  ex  animo  et  adversam  illam 
sortem  hac  melioris  spe  superare  jubeo  .... 

Vale  Vir  undiquaque  clarissime  et  bene  vale  meque  porro  tuum  esse  patere.  Tubingae 
d.  25.  Oct.  hora  3.  p.  m.  1620.  Tuae  Excell.  offic.  W.  Schickard.  (Inscriptio:  Cl.  Viro 
D.  J.  Keplero,  nunc  Stuttgardiae  divertenti.) 

Keplerus  paulo  post  Tubingam  venit,  ut  de  typo  cum  typographo  ageret,  subduxisse 
vero  se  videtur  amicorum  conversationi  pudore  fractus  ob  matris  causam  forensem,  quod  ex 
prioribus  et  his  quae  sequuntur  Schickardi  literis  apparet.  Hic  enim  haec  dedit  Keplero 
„nunc  Giiglingae  agenti":  Officiosam  salutem  et  omnia  fausta!  Literas  tuas,  Clarissime  Vir, 
Domine  fautor  honorande , una  cum  exemplis  libri  IV.  Astronomiae  Copernicanae  et  libello 
chronologico  accepi  affatimque  serios  tuos  lusos  risi.  Restituam  illum  priorem  alia  occa- 
sione cum  gratiarum  actione,  quando  perlegero  totum.  Nunc  inter  hospitum,  quos  nundinae 
milii  advexerant,  strepitus  tribus  tantum  verbis  te  saluto,  ne  isthaec  exoptata  occasio  tran- 
seat, et  significo,  quod  Wildius  ob  discessum  et  defectum  omnium  ministrorum  praeterquam 
unius  saltem  typothetae  libros  tuos  jam  quidem  excudere  non  possit ; alias  de  pretio  satis 
invicem  conveniret.  Nescio,  quo  transvdrso  lepore  viso  pedem  repente  ex  officina  retraxerit. 
Praetendit,  nullas  fore  vernas  nundinas  Frankofurti,  proinde  nolle  se  cum  damno  excudere 
libros  non  vendibiles  destiturum  etiam  ab  impressione  novellarum  et  interim  de  alio  lu- 
crandi genere  cogitaturum.  Figuras  autem,  quas  misisti,  nihilominus  exsculpam  et  proximo 
quoque  tempore  ad  te  mittam. 

Proxime  cum  hic  eras,  tam  subito  non  urbe  excedere  et  a puerpera  meticulosa  per 
noctem  abesse  licuit;  exivi  tamen  sequente  summo  mane  Lustn  aviam , sed  ante  dimidiam 
horam  vel  citius  etiam  te  inde  profectum  fuisse  dictitabant;  itaque  subtristis  domum  reverte- 
bar. Nunc  cesso.  Ignosce  quaeso  tumultuariae  scriptioni,  pudet  enim  me  ipsum,  tibi  legen- 
dum obtrudere , quod  mihi  relegere  jam  non  vacat.  Vale  Vir  eeleberrime , Fautor  colende 
et  in  tua  tuorumque  causa  meas  quoque  preces  apud  Deum  non  irritas  fore  spera.  Tu- 
bingae J.3.  Nov.  1620.  Exc.  Vestrae  off.  Wilh.  Schickard.  Has  literas  proxime  superve- 
nerunt hae  (inscriptae:  Clariss.  et  Excell.  Viro,  D.  J.  Keplero,  Math.  celeberrimo,  amico  et 
fautori  meo  plurimum  honorando  trad.  Jezund  zu  Giiglingen  zu  erfragen.) : S.  et  Off. 
Clarissime  Vir,  Domine  et  Fautor  honorande.  Wildius,  ut  proxime  scripsi,  elapsus  est,  in- 
terim vero  Cellius  illapsus,  cui  praefationem  tuam  in  librum  IV.  jam  tradidi,  ejusque  ini- 
tium factum  est,  prout  mox  videbis.  (Berneggero  misit  Cal.  Mart.  1621  Schickardus  „bina 
haec  Kepleri  in  IV.  lib.  Astr.  Cop.  praefationis  exempla,  nobiscum  modo  excusa,  Argentinam 
mittere  jussit  unum  pro  T.  Excell.  alterum  pro  Gringalleto."  Keplerum  addit  ultra  octi- 
duUm  nuper  fuisse  suum  hospitem;  hactenus  vero  discessisse  Ratisbonam  ad  conjugem  puer- 
peram). Is  petit  praeter  papyrum  3 lj.2  florenos  pro  singulis  paginis  in  650  multiplicandis. 
Nihil  quicquam  ad  hoc  postulatum  respondi,  priusquam  tuam  mentem  penitius  explorarem. 

Fac  igitur  me  certiorem,  an  tibi  arrideat  haec  conditio  necne.  Interim  etiam  tigurae,  quas 
in  pyro  delineatas  matrueli  meo  concredidi,  exsculpentur.  — Ad  eclipsin  hodiernam  dili- 
genter attendemus,  si  serenitas  ut  spero  perseverabit.  Utinam  ipse  praesens  esse  vel  posses 
vel  velles.  Sed  quid  de  Tua  (matre)  agitur?  Nondumne  mitius  tractamini?  Condoleo  vobis 
tota  die  et  meliora  ex  animo  precor.  Interim  Yale  Yir  aequiore  sorte  dignissime , et  in 
hoc  privato  tuo  luctu  publicae  matheseos  causae,  cujus  tu  solus  es  patronus,  non  obliviscere. 
Salve  quoque  a D.  D.  Lansio  et  Besoldo  , qui  tibi  amice  succensent , quod  proxime , cum 
hic  esses,  tu  publico  potius  hospiti  quam  ipsis,  perspectae  fidei  amicis  concredere  malueris. 
Denuo  Vale.  Raptim  Tubingae  prid.  Andr.  1620.  Ex.  T.  Off.  W.  Schickard. 

Die  dl.  Apr.  1623  nunciat  Schic-kardus  Keplero:  Postremos  Astr.  Cop.  libros  nuper 
emi.  Reperirent  plures  nobiscum  lectores,  nisi  tam  cari  essent.  Nam  constant  21/ 2 flore- 
nis,  quod  hoc  pagellarum  numero  inauditum. 

In  epistola  dedicatoria  ad  libros  Y-—VII.  (d.  Cal.  Jul.  1621)  ipse  Keplerus  refert 
causas  dilatae  editionis,  bellum,  itinera  iu  Wiirttembergiam  ob  matris  causam  forensem  sus- 
cepta, concinnationem  editionemque  Ephemeridum  et  Harmoniae ; his  accessisse  calculos  va- 
rios in  planetarum  motibus  et  praecipue  iu  Lunae  theoria,  quibus  effectum  sit,  ut  ea,  „quae 
a septem  annis  haerebant  in  scriniis  „operas  exspectantia  curatoris  et  chalcographi“  inter- 
jecto tempore  plane  mutarentur,  ut  de  „primo  exemplari  ne  vestigium  quidem  superesset  in 
eo  , quod  exhibitum  est  chalcographo.“  Mense  Aprili  anno  1620  Lunae  theoria  ad  votum 
successit,  ita  ut  liber  IY.  absolvi  posset,  „qui  est  de  principiis  doctrinae  theoricae."  Editus 
est  hic  liber  „ media  inter  arma  Bavarica  crebrosque  morbos  et  mortes  militum  et  civium41  ; 
post  editum  librum  quartum  Keplerus  quod  reliquum  erat  operis  inter  turbas  forenses  et 
itinera  confecit,  Tubingae  exeuute  anno  1620  Maestlino  dijudicandas  proposuit  quaestiones 
de  Luna,  Ratisbonae  eas  revidit  et  describendas  curavit,  partem  ultimam  libri  VI.  absolvit 
Monachii.  Tubingam  et  Stuttgartiam  reversus  Majo  et  Juuio  anni  1621,  librum  VII.  „occa- 
sione  conversationis  cum  Maestlino  et  per  lectionem  librorum,  quos  in  Austria  nancisci  non 
potuerat*4  revidit  et  locupletavit.  . Hinc  Frankofurtum  profectus  (mense  Junio)  curam  typis 
dedit,  et  mensem  in  perficiendo  typo  transegit,  quo  transacto  absolutum  opus  (tres  libros 
posteriores)  proceribus  archiducatus  Austriae  Supr.  - Anisanae  subjuncta  epistola  dedicatoria 
transmisit. 

Jam  ad  epistolas  reversi,  quas  Keplerus  de  libro  suo  amicis  dedit,,  initium  faciamus 
a Petro  Criigero  Dantiscano,  quem  passim  in  voluminibus  prioribus  diximus  loquen- 
temque  introduximus.  Criigerus  anno  1610  primum  adiit  Keplerum  ,^de  facie  incognitum, t£ 
petens  observationem  eclipseos  et  verum  meridianum  Pragensem.  Keplerus  ad  has  Criigeri 
literas  respondit  anno  demum  1615;  excusans  silentium  diuturnum  recenset  fata  sua  ab 
anno  1610  huc  usque  (cfr.  vol.  II.  p.  400).  Quae- sequuntur  , quamvis  non  pertineant  ad 
summam  Epitomes,  hic  tamen  .inserenda  censuithus , cum  referri  possint  ad  librum  operis 
tertium. 

Quod  argumentum  literarum,  scribit  Keplerus,  attinet,  id  geographicum  est, 
nec  ego  hactenus  illam  disciplinam  ultra  limites  astronomiae  attigi.  Mihi 
haec  una  cura,  ut  sciam,  locus  quisque,  in  quo  vel  ego  observo  vel  alius 
quicunque  fide  dignus  mathematicus;  quantum  distet  a meridiano  Huennensi. 
Cumque  res  versetur  in  minimis  , neque  facile  sit  negotium  per  Lunam  (raris- 
simae namque  contingunt  observationes  in  nonagesimo  diversis  locis ; quodsi 
illae  diversas  habeant  poli  altitudines,  utcunque  eidem  meridiano  subsint,  jam 
et  differentes  habebunt  nonagesimos.  Loca  enim , quae  eodem  temporis  mo- 
mento eundem  habent  nonagesimum , disposita  sunt  in  tractu  Terrae , qui 
subjacet  eidem  circulo  latitudinis  per  Lunam  ducto : adeoque  plus  peccari 
possit  observando  vel  propter  hanc  incertitudinem  nonagesimi,  vel  propter  in- 
strumentorum requisitam  subtilitatem,  quam  loca  inter  se  longitudine  diffe- 
runt), duo  igitur  sunt  residua,  quorum  alterum  in  Opticis  tentavi,  per  eclipses 
feolis  et  tractationem  parallaxium  (vol.  II.  p.  358,  372  s.),  alterum  agito  potius 
animo,  ut  sc.  peregrinationem  suscipiam  vel  ego  vel  studiosorum  astronomiae 
quispiam  in  extremum  usque  promontorium  Siciliae,  ex  quo  Africa  cerni  potest 
et  portus  Carthaginiensis ; ibi  diligenter  observata  linea  meridiana  descriptoque 
circulo  azimuthali  notarem  montes  Africae,  notos  nautis  et  piratis  Siculis,  mon- 
tes etiam  Calabriae;  nec  valde  incerta  est  longitudo  trajectus  in  Africam  nec 

longitudo  trajectus  in  Italiam.  A Carthagine  vero  Alexandriana  Ptolemaeo 
credenda  erit  differentia  longitudinis,  etsi  etiam  Plinium  et  Strabonem  consu- 
lui. Sic  de  differentia  inter  Alexandriani  et  Araccam  credam  Albategnio,  inter 
illam  et  Babylonem  utrique  , erant  enim  periti  illarum  regionum.  A Sicilia 
vero  per  transversum  Italiae  usque  Anconam  autVenetias  indeque  usque  Vil- 
lacum,  Lincium,  Pragam  et  omnino  Huennam  non  difficile  esse  puto,  cis  et 
ultra  rigidas  Alpes  ex  summitatibus  montium  extremorum  perpetuum  ducere 
meridianum.  Ipsas  vero  angustias  Alpium,  quarum  vertices  inscendi  non  pos- 
sunt, magnetica  pyxide  perambularem,  ut  regiones  cis  Alpes  cum  transalpinis 
connecterem.  Atque  huic  rei  serviet  mihi  chorographia  Austriae,  Styriae, 
Carinthiae  jam  demandata,  si  quidem  vixero.  Tu  si  quid  simile  praestare 
potes,  aut  si  patronos  habes  ad  vota  nostra  promovenda  promtos,  praesta  tale 
aliquid,  metatus  meridianum  Dantisco  per  Poloniam,  vel  si  infesta  sunt  loca, 
saltem  circulum  magnum  Dantisco  Regiomontium  et  indidem  Vratislaviam,  ad- 
dita comparatione  itinerariorum  intervallorum,  non  tantum  in  milliaribus,  sed 
etiam  in  horis,  quas  expeditus  pedes  consumit,  cum  notatione,  ubi  ardua,  ubi 
plana  itinera.  Tale  quid  si  mihi  communicaveris,  habebis  me  vicissim  prom- 
tum  in  consimilibus.  In  praesentia  plura  non  habeo.  Vale  et  rem  mathema- 
ticam age  strenue. 

Lincii  Cal.  Martii  1615.  Cl.  Excell.  Tuae  officiosus 

J.  Keppler , 

Imp.  C.  Matthiae  Ordinumque  sup.  Austriae 
Mathematicus. 

Ex.  Criigeri  responsionibus  (d.  Nonis  Sept.  1615  et  prid.  Cal.  April.  1616)  haec  ex- 
cerpsimus: De  observationibus  Lunae  in  nonagesimo  scripsi,  non  ut  inde  latitudinum,  sed 
ut  longitudinum  differentiam  adipiscerer  juxta  praescriptum  Tychonis  (Epistolae  p.  72). 
Istud  tuum  in  Opticis  per  parallaxes  negotium  vereor , ut  aeque  tanta  , si  non  majori  diffi- 
cultate laboret.  Restat  modus  tuus  novus  in  Sicilia  tentandus.  Is  quidem  idoneus  (si  modo 
inde  Africae  ora  cerni  possit,  ad  quod  Strabone  Pliniano  fortassis  opus  fuerit)  inquirendae 
differentiae  longitudinum  locorum  Africanorum  et  Italicorum  et  inde  vicinorum  Germanico- 
rum, propter  emiuus  perpetuo  apparentes  montes;  hisce  autem  in  locis,  quae  montibus  tam 
excelsis  et  frequentibus  destituuntur,  iste  modus  parum  procedet.  — Jam  Criigerus  proponit 
alium  modum,  differentiam  longitudinum  locorum  inveniendi  per  sciatherica  solaria  et  horo- 
logia automata,  Kepleri  judicium  sibi  expetens,  et  sic  pergit:  De  Lunae  theoria  non  possum 
quin  aliquid  addam.  Eandem  semper  nobis  obverti  Lunae  faciem , e maculis  ad  eandem 
plagam  vergentibus  manifestum  est.  Id  qui  fleri  possit,  admissis  epicyclis  aut  etiam  libris 
tuae  physiologiae  rotantibus,  non  video.  Mihi,  si  epicycli  defensandi  sint,  corpus  Lunare 
quadam  libratione  circumagi  necessarium  videtur.  Cuperem  hic  erudiri.  — In  alteris  literis 
Criigerus  verba  facit  de  Stereometria  Kepleri  (efr.  vol.  V.  p.  627),  de  affine  Kepleri,  qui 
literas  promissas  ipsi  non  tradiderit , filium  illi  esse  natum  narrat , quem  ipse  batismate 
susceperit,  pollicitum  illum  esse,  se  proxima  occasione  ,,pellicea“  missurum  etc.,  et  sic  con- 
cludit : In  prioribus  literis  quaesivi  aliquid  de  Luna , quomodo  illa  in  epicyclo  eandem  no- 
bis faciem  exhibere  posset.  Legi  interea  responsionem  Fernelii  Ambianatis  et  Conimbricen- 
sium;  sed  ista  responsio  nec  mihi  sufficit  nec  hypothesibus  eorum  consentit. 

Opto  maturari  tabulas,  quas  toties  promittis  , Rudolphaeas,  ut  tandem,  quid  de  astro- 
nomia futurum  sit,  experiamur. 

Ad  haec  Keplerus  respondit:  S.  P.  D.  Binas  abs  te,  Clarissime  Vir,  accepi 
literas  eodem  die,  diversis  temporibus  scriptas.  Additae  fuerunt  5 epistolae 
ad  Straussium,  qui  ex  constituto  a nobis  abiit  Tubingam;  eo  mittam  illas. 

Differentia  meridianorum  meo  judicio  tutissime  elicitur  ex  tabula  magna 
Germaniae  Mercatoris,  quae  Borussiam  et  Daniam  et  Galliae  confinia  includit. 
Nec  tantus  esse  potest  error,  quantus  in  observationibus  Lunae,  in  quibus 
facile  5 minutis,  quae  faciunt  20"  temporis,  aberramus;  ut  taceam,  rarissime 
fieri,  ut  duo  simul  observent.  Neque  tutum  est,  conferre  observationem  Dan- 

tiscanam  cum  calculo  Huennensi : nam  ut  ceteras  calculi  partes  taceam,  tem- 
poris aequatio  adhuc  miram  habet  inaequalitatem,  de  qua  vix  suspiceris.  Et 
illa  Tychoni  dicta  variatio  ab  observatis  rursum  prorsumque  usque  ad  6 et 
10  minuta  dissentit. 

Scribis  de  observationibus  Lunae  in  nonagesimo , ac  si  nescirem  , te  eas 
pro  longitudine  eligere.  Imo  scio  et  miror,  si  feci  latitudinis  mentionem,  nisi 
factum  sit  ob  compendium  meum  parallaxeon,  quod  est  evidentissimum  in  la- 
titudine. Si  de  hoc  scripsi,  factum  id  est  non  propter  ipsam  latitudinem,  sed 
propter  longitudinem.  Sed  non  memini  meorum  verborum.  Parallaxeon  ne- 
gotium nolim  pro  incerto  habeas.  Ecce,  ex  una  eclipsi  Lunae,  quae  fuit  ob- 
servata anno  1605.  Londini,  Antverpiae,  Ostelae  in  Ostfrisia  et  Pragae 
(cfr.  vol.  III.  735) , mediantibus  parallaxibus  ego  talem  inveni  trium  priorum 
observationum  consensum,  ut  ex  iis  meam  quartam  Pragensem  erroris  argue- 
rim; potuit  enim  mihi  ab  hortulano  situs  instrumenti  perturbari  per  meam 
absentiam. 

Proponis  modum,  distantias  locorum  observandi  per  sciatherica  et  auto- 
mata; putabam  praesupponi  cognitam  distantiam  itinerariam:  tunc  esset  modus 
Appiani  in  Cosmographia.  Sed  colligo  me,  video  non  requiri  notitiam  itine- 
rariae distantiae.  Bonus  est , sed  requirit  praxin  exquisitissimam  et  fidem 
eorum,  qui  horologia  custodiunt.  Imo  sit  unicum  horologium  idque  transpor- 
tetur, lineae  vero  meridianae  utrinque  designentur,  ad  quas  applicari  possit 
allatum  horologium.  Sola  dubitatio  restat , plusne  possit  errare  automaton 
inaequabilis  tensionis  motusque  cum  aere  variabilis,  an  aestimatio  distantiae 
itinerariae.  Nam  si  huic  fidimus,  facile  per  diversas  poli  altitudines  elicimus 
differentiam  meridianorum.  Quid  verbis  opus  est  super  tali  sciatherico,  cum 
in  eo  insint  omnia,  quae  ex  altitudinibus  et  azimuthis  cum  labore  solemus 
computare.  Mihi  aequinoctiale  placeret,  si  transportabile  esse  debet.  Nam 
per  lineas  declinationum  Solis  facile  erigitur  ad  justam  poli  altitudinem.  De 
radiis  Solis  difficultas  est  parva,  si  per  foramen  immittitur  Solis  radius,  quan- 
tum occupat  una  radiosa  ellipsis  vel  circulus,  tanti  spatii  motus  efficit  2'  c. 
temporis;  hinc  facile  est  a margine  radii  orientali  vel  occidentali  ratiocinari 
ad  centrum  ellipseos  vel  circuli  radiosi. 

Objicis  aliquid  de  Lunae  facie.  Jam  tetigi  hanc  objectionem  in  Com- 
mentariis Martis.  Vera  objicis,  si  ad  unguem  facies  esset  eadem;  at  quid  si 
diversis  temporibus  diversimode  a circulo  visionis  secetur  Luna  circa  partes 
horeales  et  australes,  quod  observatu  difficile  sit?  Tum  autem  globus  in  globo 
esse  potest,  quam  suspicionem  etiam  attigi  in  Commentariis.  Haec  tamen 
objectio  jugulum  petit  epicyclorum.  Nam  simul  etiam  libratio  tua  evertitur 
diversa  magnitudine  apparentis  diametri. 

Scripsisti,  testari  affinem  meum  suis  literis,  quam  is  tibi  curae  fuerit; 
nullas  tamen  inclusisti  nec  ullas  accepi.  Gratias  tamen  ago  et  pensare  cupio 
ipsumque  saluto.  Nam  quantum  ex  secundis  tuis  literis  perspicio,  tu  compa- 
ter  ipsius  es  meo  beneficio  factus:  itaque  te  crebro  adibit.  — Affinis  ut  video 
cunctator  est ; literas  valde  optat  uxor  mea , frater  alter  aliquid  pecuniolae 
debitae;  si  pellicea  mittet  eo  nomine,  ego  permutabo  nummis.  Mea  causa 
non  opus  est,  ut  laboret  seque  affligat. 

De  Tabulis  Rudolphi 

Quaerit  aquas  in  aquis  et  poma  fugacia  captat 
Tantalus;  hoc  illi  garrula  lingua  dedit. 

Promisi  non  ut  statim  ederem;  jam  promissas  omnes  exigunt,  quidam 

etiam  imperiose:  dum  igitur  propero,  me  implico.  Solus  sum,  calculus  longe 
me  vexat  aegrius^  quam  speculationes.  Spero  tamen  sequentis  anni  Epheme- 
rida et  typum  astronomiae  totius  in  sequenti  Epitome  Astronomiae  Coperni- 
canae.  Yale,  properat  tabellarius.  Dabam  Lincii  17.  Jun.  1616.  H.  Tuae 
officiosissimus  J.  Kepler. 

P.  S.  Salutamus  ego  et  uxor  fratrem  et  affinem  nostrum  teque. 

Crugerus  respondit,  ob  adversam  valetudinem  mathematica  tractare  se  non  posse  (,.sic 
morbus  pervaserat  cerebrum,  ut  dubitare  coeperim,  an  quater  sex  essent  24.“),  quare  se 
pro  tempore  ad  Kepleri  epistolam  propius  adire  nequire.  Ad  tabulas,  inquit,  et  astrono- 
miae typum  sequenti  anno  publicandum  Deus  0.  M.  tibi  vegetas  vires  et  Spiritum  suum 
largiatur.  (Ex  epistola  d.  d.  29.  Aug.  1616.) 

Proxima  Kepleri  epistola,  quae  superest,  data  est  d.  i 1.  Martii  1619,  eaque  haec  habet : 

Clarissime  Vir.  Qui  has  fert,  admonuit  uxorem  meam,  si  quid  ad  frat- 
rem velit  perscribere ; ego  ad  te  malo.  Dicas  igitur  ipsi  salutem  a me,  et 
amissa  filia  utraque,  Margaretha  anno  1617.  Septembri  et  Catharina  anno 
1618.  Februario,  trimula  illa,  hac  annicula,  auctum  me  vicissim  filio  Se- 
baldo  18.  Jan.  hujus  1619;  valere  matrem,  filium  fratremque  ipsius  cum  libe- 
ris, tenui  licet  fortuna. 

De  Cometis  scripsi  tractatum,  sed  absum  ab  idoneis  typographis.  De- 
monstro per  motum  Terrae,  quam  altus  ille  in  aethere  et  quomodo  trajectio- 
nem fecerit  aequabilissimam  in  linea  recta.  — Schedam  accepi  Argentina,  in 
qua  rogas  meam  sententiam  super  dubitatione  in  argumentandi  forma  per  re- 
fractiones. Invenies , quod  quaeris,  in  Astronomiae  parte  Optica.  Refractio- 
nes in  20°  altitudinis  desinunt  esse  sensibiles  subito  quasi.  Oportet  igitur 
subitam  similiter  fieri  mutationem  inclinationis  radiorum  super  superficiem  re- 
fringentem. At  quo  altior  a Terra  superficies,  hoc  minus  et  in  ea  variabilis 
inclinatio  ejus  radii,  qui  per  eam  usque  ad  Terram  ducitur.  (In  A tangatur 
Terra,  minus  igitur  differt  C a recto  quam  B.  Non  est  autem  refractio  tantum  ab 
inclinatione,  alias  esset  illi  proportionalis,  sed  etiam  ab  incremento  secantis  inclinationis.) 
Hujus  argumenti  haec  vis  est,  ut  non  possim  defendere  refractiones  a Tychone 
proditas,  nisi  aeris  superficiem  refringentem  humiliorem  uno  milliari  Germanico 
sumam. 

Quid  praeterea  agam,  ex  adjectis  schedis  superfluis  habe;  quartus  liber 
(Harmoniae)  hodie  absolvetur,  at  nondum  sunt  excusi  primus  et  secundus. 
Appendix  cum  Mysterio  Cosmographico  accedet  Francofurti.  Mitte  quaeso 
unam  paginam  ad  D.  D.  Papium,  cui  puto  placebit  liber  IV.  ob  metaphysi- 
cas  et  physicas  seu  psychologicas  contemplationes. 

Vale.  Raptim  Lincii  11.  Martii,  quo  die  fama  percrebuit  de  Caesare 
mortuo,  sed  adhuc  incerta. 

Quae  in  superioribus  Keplerus  de  refractionibus  scribit,  spectant  quaestionem,  quam 
Crugerus  Straussio  proposuerat,  petens  ut  Kepleri  judicium  de  hac  re  sibi  communicet,  ar- 
gumenta scilicet,  quibus  re  vera  probari  possit,  refractionem,  quam  fieri  videamus,  ab  unica 
tantum  mediorum  diversitate  fieri.  — Adjecta  a Keplero  figura  tres  exhibet  circulos  con- 
centricos ; intimus,  repraesentans  Terram,  tangitur  in  A linea  ABC,  quae  medium  in  B, 
extremum  in  C secat. 

Quem  modo  praemissis  dicit  Keplerus  Papium  (medicum),  quemque  paucis  memora- 
vimus vol.  II.  p.  36  , hoc  loco  loquentem  introducimus , cum  non  prioribus  tantum  annis, 
sed  eo  tempore,  quo  Keplerus  de  conscribenda  Epitome  cum  eo  agebat,  saepius  Keplerum 
adiret,  hortans  ut  lucubrationes  suas  astronomicas  et  physicas  typis  mandaret.  Anno  1611 
(23.  Sept.)  condolens  respondit  Keplero,  qui  ipsi  mortem  uxoris  et  liberorum  nunciaverat  : 
Facile  credo,  in  summo  etiam  dolore  jucundum  tibi  fuisse,  doloris  signa  in  sinum  quasi 
meum  prolixis  literis  effundere.  Libenter  legi  omnia  symptomata  morbi , quo  exstincta  est 
charissima  tua  uxor  p.  m.  Utinam  vero  tibi  per  amicitiam  nostram  remedium  , doloris  tui 
magnitudini  conveniens,  mittere  jam  possem.  Doleo  equidem,  de  stibio  aliquid  fuisse  obla- 

tum  (de  cujus  ego  vi  hic  in  publica  disputatione  expresse  disserui  omnesque  illos  medici 
nomiue  indignos  judico  , qui  id  propinant , etiam  studiosissime  paratum , aegroto  et  aegro 
lethaliter  decumbenti , collapsis  jam  viribus,)  renuente  altero  medico  , viro  bono ; sed  quod 
factum  est , infectum  fleri  nequit.  Mortis  hora  adfuit , cujus  minister  fuit  stibii  propina- 
tor ....  Non  est  quod  excruciet,  te  memoria  litigiorum  , quae  inter  conjuges  esse  solent, 
etiam  pi°s  et  optime  moratos.  Ea  fert  occasio  , satanas  subministrat  etiam  multa  per  im- 
probo^ ....  Nosti,  meam  uxorem  cum  tua  beata  merito  comparandam  esse  , sed,  ita  me 
Deus  amet,  et  nostrum  conjugium  immune  penitus  non  est  ab  hujusmodi  liticulis,  nec  puto, 
ullius  ekge  mariti  et  uxoris  ....  Theologiam  illam  jam  tuam , cui  te  juvenis  totum  tra- 
dideras, aut  potius  animi  fortitudinem  vere  theologicam  in  medium  profer,  te  virum  ostende 
'in  doloribus  magnis  etc.  Serva  te  liberis  tuis , qui  jam  magis  tuo  consilio  et  paterna 
iQayayn  indigent,  quam  unquam  antehac  in  loco  peregrino  , in  his  mundi  turbis.  Memo- 
riam ex  animo  tuo  ejice  et  dulcedinum  et  molestiarum  praeteritarum.  Deo  supplica  et  con- 
fide , ipse  providebit  tibi  ac  tuis.  — Lincii  te  esse  optarim ; novi  ibidem  multos  bonos 
viros , quorum  consuetudine  plurimum  posses  recreari  liberosque  tuos  rectius  fortasse  edu- 
care, quam  Pragae. 

Ex  libris  tuis  habeo  Paralipomena  ad  Vitellionem , scriptum  ad  Galilaeum , Resp.  ad 
Roeslini  objectiones , Cometam.  Si  paradoxa  tua  physica  sunt  edita  et  quidquid  hujus  ge- 
neris habes  de  rebus  physicis,  mecum  quaeso  communica,  ut  eo  accuratius  meam  physicam, 
a te  adjutus  , concinnare  possim , et  catalogum  describi  cura  librorum  a te  editorum ; com- 
pensabo ego  liberalitatem  hanc  tuam  elaborato  succino,  ut  tuus  Ludoviculus  et  filiola  ha- 
beant, de  quo  sibi  gratulentur. 

Yale  in  Christo  cum  tuis  charissimis  liberis , amice  charissime  plurimumque  colende. 
Regiomonti  etc. 

Anno  1615  (17.  Aug.)  Papius,  querens  de  Kepleri  diuturno  silentio  prioribus  addit: 
Optarim  ego  mihi,  si  ullius  in  mundo  hominis,  tui,  ita  me  Deus  amet,  copiam,  quocum  de 
rebus  gravissimis  conferre,  seria  cum  jocis  tractare  liceret.  — Cum  nuper  D.  Criigerus  hic 
esset  tuique  honorificam  mentionem  faceret,  simul  conquerens  de  iniquiore  sua  fortuna,  quod 
occupationes  mathematicae  interrumperentur,  imo  omne  propemodum  otium  sibi  eriperetur 
a professione  rhetorices  : subrisi , inquiens , eandem  tibi  fortunam  Graecii  contigisse  , cum 
mathematicus  ethicam  doceres.  Ita  juventuti  consulunt  et  literatis  hominibus  scholarchae, 
qui  mihi  Graecii  de 'principio  disputationes  ex  Cicerone  et  Homero  imperabant;  unicum 
defuit  acutum  consilium,  quod  non  simul  ex  Euclide  declamationes  efflagitarent. 

Si  me  amas  , scribe  de  tuis  rebus  hac  occasione , responde  D.  Criigero  , ne  se  a te 
contemni  putet,  cujus  humanitatem  mirifice  praedicavi.  Fac  ut  sciam,  quomodo  valeat  Flo- 
rianus  meus  Crusius,  quem  tibi  commendavi,  quo  in  te  animo  sit  D.  Memhartus , vir  vere 
evtv%o£.  De  profectione  Jo.  Straussii  Borussi  si  quid  addideris , pergratum  id  erit.  Bene 
vale  etc. 

Keplerum  rescripsisse  ex  his  Papii  literis  patet  .:  Cum  hesterno  die  tuas  acciperem,  prae 
gaudio  propemodum  exsilui  propter  constantiam  amici  summi  in  me  amando.  Utinam  vero 
ego  tibi  tantum  jucunditatis  reponere  possem!  Una  tecum  mihi  permolestum  est,  divinum 
tuum  ingenium  non  in  speculationibus  gravissimis , quae  ceterorum  fere  hominum  omnium 
ingenia  excedunt,  esse  occupatum,  sed  distineri  calculationibus,  quae  industrio  atque  in  tuis 
istis  studiis  mediocriter  exercitato  homini  potius  committendae  essent.  (Cfr.  vol.  IV.  p.  519.) 
Chorographia,  quam  111.  Proceres  postulant , etiam  plus  molestiarum  habet  in  peregrinando 
et  delineando,  sicut  ante  multos  annos  perspexi  et  cognovi  ex  beato  Apiano,  cum  is  Bava- 
riam  ederet,  quae  ab  omnibus  geograpliis,  quotquot  ego  hac  de  re  audivi  judicare,  mirifice 
collaudata  tuit.  Faxit  Deus,  ut  ejus  av.Qi^eiav  superes.  < 

Gratiam  tibi  habeo,  quod  aperuisti  viam,  qua  paradoxa  tua  physica  possim  accedere. 
In  physicis  me  a te  atque  Tychone  plurimum  fuisse  adjutum,  agnosco , praesertim  meteoro- 
logica  quod  attinet.  Si  te  audiendi  per  octiduum  duntaxat  copia  mihi  daretur,  bone  Deus, 
quam  id  mihi  gratum  commodumque  foret  in  maximis  difficultatibus  , e quibus  nescio  an 
unquam  sine  tua  ope  possim  emergere.  Fortassis  ex  meo  Floriant)  quoque  intellexisti,  quan- 
topere mihi  plurima  sordeant  in  physicis  , quibus  onerantur  et  falluntur  egregia  ingenia  in 
academiis.  Pro  filio  habui  Florianum , qui  triennii  spatio  domi  meae  id  est  consequutus, 
quod  fortassis  in  omni  vita  sua  absque  institutione  mea  non  cognovisset.  Improbo  quidem 
ejus  consilium,  quod  non  aliquid  dedit  tempori  et  non  diutius  commoratus  fuit  Lincii;  sed 
nosti,  magna  ingenia  ad  magna  nescio  quo  impetu  ferri. 

Deus  cumprimis  tibi  ad  Epitomen  tuam  Copernicanam  et  Tychonicam  otium,  vires 
corporis  atque  animi  largiatur,  et  ad  perfectam  Opticam  atque  Catoptricam.  Lectu  jucun- 
dissima mihi  fuerunt,  quae  ex  nova  reformata  tua  physica  addidisti  etc. 

Vale  in  Christo  cum  tuis  optime.  Neodomi  in  arce  31.  Jul.  1616.  His  interpositis 

redimus  ad  Criigerum,  qui  ad  commercium  epistolarum  per  4 annos  intermissum  redit, 
haec  scribens  : Jam  eiapsum  est  quadriennium  integrum  (scripsit  haec  Criigerus  die  23.  Apr. 
1623),  quo  neque  ad  Te  quicquam  scripsi,  neque  a Te  quippiam  accepi.  Gavisus  autem 
ex  animo  sum,  postquam  ex  affine  tuo  intellexi , pristinae  te  professioni  et  loco  restitutum. 
Deus  Excell.  Tuam  servet  ad  enarranda  opera  Domini.  Ante  paucos  dies  affinis  tuus  exem- 
plar mihi  communicavit  explanationis  eclipsium  anni  1620.  et  1621.  Spero  te  non  male 
laturum,  si  quidem  D.  Papius,  cui  mitti  debebat,  jam  ante  aliquot  annos  (1622)  vita  ex- 
cessit. Cum  primum  audirem,  affinem  de  eclipsibus  illis  commentarium  habere,  sperabam, 
totum  fore  de  eclipsibus  jam  praeteritis  avideque  gestiebam  cognoscere,  quanta  fuerit  Sola- 
ris anni  1621.  At  fefellit  me  spes.  Video  tamen  ex  Astronomiae  tuae  libro  VI,  eam  in 
loco  tuae  observationis  fuisse  10  digitorum;  nobis  hic  prodidit  dig.  10 '/s  etc.,  cum  tamen” 
calculus  e Supplem.  Ephem.  Magini  obtulerit  11 1/4  dig.,  adeo  ut  Nagelius,  novus  ille  caba- 
lista,  hinc  occasionem  arripuerit,  astronomiam  Tychonicam  sugillandi.  Cui  tamen  suffi- 
cienter respondi.  Vidit  procul  dubio  Exc.  Tua  Astronomiam  Danicam  Severini  a.  1621 
editam.  De  isto  opere  quid  Exc.  T.  sentiat,  ignoro. 

Keplerus  respondit:  S.  P.  D.  Quo  magis  nos  omnibus  deliciis  literariis 
spoliat  bellum  Germaniae  funestissimum,  hoc  mihi  gratiores  fuere  tuae,  Vir 
clarissime,  literae,  memoriam  deliciarum,  veluti  quondam  Epicuro  gravissimis 
cerebri  doloribus  afflictato,  sic  mihi  fatum  patriae  gementi  doloresque  et  metus 
impendentes  perhorrescenti,  ex  longinquo  refricantes.  Gratiam  hujus  tuae  hu- 
manitatis auget,  quod  exstincto,  ut  dudum  comperi,  D.  Papio,  solus  tu  supe- 
res in  illo  litore , quo  cum  amicitiam  literariam  colere  consuevi.  Blande  me 
equidem  demulcet  tuarum  literarum  lectio,  dignus  omnino  es,  cui  vicissim  be- 
nigne et  delicate  faciam,  orsus  ab  eadem  tecum  mentione.  Nam  quod  gaudere 
te  dicis  ex  animo  , faciam  equidem , ut  gaudeas  amplius  , imo  potius  dolori, 
quem  aliquamdiu  te  fovisse  intelligo,  ut  supervacuo  irascaris.  Nunquam  enim 
nec  loco  nec  conditione  sum  motus , solus  pene  hoc  sum  consecutus , ut  de 
calamitatibus  patriae  nihil  ad  me  pertingeret;  etsi  voluptatem  ex  incolumitate 
corrumpit  dolor  ex  dedecore  _,  veluti  dulcissima  patria  meum  solius  commer- 
cium aspernante , quacum  penitus  occumbere  bonus  quisque  optaverit.  Sed 
pensavit  felicitatem  propriam  calamitas  alia,  longe  a bello  publico  distincta, 
communis  mihi  cum  fratribus  meis , quam  privatus  nobis  hostis  atrocissimus 
intulit  , cujus  ego  conatibus  ut  socias  fraternasque  manus  opponerem , petita 
absentiae  venia  Lincio  sum  profectus  in  Wirtembergiam  (dicit  matris  suae  causam 
forensem),  jussa  uxore  cum  familia  me  Ratisponam  usque  sequi,  ut  ea  et  extra 
periculum  incommodorum  belli  et  mihi  propior  esset:  praevideram  enim  an- 
nuam fore  meam  absentiam.  Eo  in  itinere  scripsi  de  eclipsibus;  comparave- 
ram etiam  me  Stuccardiae  jussu  Principis  ad  observationem  eclipsis,  sed  nubes 
sub  ipsam  auroram  ejus  diei  subortae  nostram  elusere  cupiditatem  et  diligen- 
tiam. Quod  vero  aliter  paulo  expressi  schema  hujus  eclipseos  in  Epitome 
Astr.  Cop.,  id  inde  est,  quia  numerus  digitorum  in  exemplari  eclipsium  Ger- 
manico vitiose  expressus  fuit,  quippe  in  transitu  ex  carta  et  calculo  antiquiore. 
Habeo  sane  , quod  desiderare  te  significas , librum,  in  quo  eclipses  omnes  ab 
anno  1572  observatae,  cum  observationibus  meis,  Tychonis  aliorumque  et 
cum  calculo  restitutionis  meae  ultimae  (cfr.  vol.  III.  p.  550  ss.).  Non  ulla  tamen 
mihi  suppetit  occasio  imprimendi , priusquam  conquiescant  hi  motus  Germa- 
niae. Quodsi  miseris  totam  et  hujus  eclipseos  anni  1621  et  ceterarum  etiam 
observationem,  augebis  ea  re  mihi  et  voluptatem  et  laborem;  semper  haec 
duo  permixta  percipio. 

Nagelii  nonnulla  legi,  at  non  ea,  quae  contra  Tychonem.  Careo  et  illius 
et  Severini  (Longomontani)  et  tuis  scriptis , praeter  aliquam  disputationem  de 
motu  magnetis.  Si  ante  annos  plusculos  edidisti  disputationem  de  cometis, 
eam  me  vidisse  puto;  nam  sub  tuo  nomine  in  chartis  meis  de  hac  materia 

editum  invenio  nihil,  adeo  ut  ambigam,  num  quae  sunt  ab  Hunnichio  (rectore 
gymnasii  Stettinensis ; scripsit  de  situ,  quiete  etc.  Terrae),  ea  tibi  per  hallucinatio- 
nem attribuerim  eaque  hallucinatio  mihi  sit  in  memoria. 

Reliqua  quae  de  cometa  anni  1472  seorsim  concepta  in  adjecta  charta 
includo,  ut  faciam  scripturae  compendium.  Vale  meque  amare  perge. 

Lincii  propridie  conjunctionis  magnae,  cujus  en  descriptionem  popularem, 
anno  1623.  T.  Exc.  off.  colens 

J.  Keppler. 

Quam  dicit  Keplerus  chartam  adjectam  paucis  diximus  vol.  II.  p.  828,  reliqua  reser- 
vantes ad  libros  Kepleri  de  Cometis. 

E Criigeri  responsione  (d.  d.  25.  Sept.  1623)  haec  desumsimus:  Quod  vivis,  excellen- 
tissime Yir,  quod  vales,  quod  omnia  tibi  sarta,  tecta  et  felicia,  tam  gavisus  sum,  visis  tan- 
dem literis  tua  manu  exaratis  , quam  toto  hoc  quinquennio  vicem  tuam  falsis  ut  jam  video 
coloribus  mihi  depictam  anxie  dolui.  Deus  porro  te  rei  astronomieae  servet  et  Alphonsum 
aliquem  tibi  largiatur. 

Gratias  habeo  pro  communicato  tuo  discursu  de  t),  "Video  te  illo  ipso  tangere 
vates  numerales,  quorum  praecipuus,  quos  quidem  vidi,  Nagelius  est  (cfr.  vol.  IY.  p.  173.). 
Cujus  quidem  contra  diastemata  et  instrumenta  Tychonica  nugas  (id  nominis  omnino  meren- 
tur) cum  nondum  videris,  mitto  tibi  „ Fundamentum  ejus  Astronomicum“  in  me  conscriptum 
et  vero  etiam  rescriptum  meum,  quin  et  exemplar  epistolae  meae,  qua  motus  fundamentum 
illud  suum  conscripsit.  Mitterem  et  Uranodronmm  meum  cometicum  et  alia,  sed  vereor,  ne 
portorium  superet  scriptorum  dignitatem.  Quam  vidisti  disputationem  de  cometis,  anno  1605 
me  respondente  praeside  Keekermanno  habitam , eandem  in  Uranodromo  ipse  examino  ac 
publice  sententiam  meam,  eo  tempore  juvenilem  et  male  fundatam,  rejicio.  Quod  Astrono- 
miam Danicam  nondum  habes  , invitus  audio ; per  Borussiam  unus  noster  bibliopola  jam 
supra  30  exemplaria  intra  annum  divendidit,  constat  2 thaleris. 

His  addit  Criigerus  descriptionem  eclipsis,  quam  Keplerus  petierat  (plures  Solares  nec  Lu- 
nares se  non  habere  dicit  Criigerus),  et  judicium  expetit  de  cometa  „Regiomontano“,  deStraussio 
aliisque  aliis  locis  inserendis,  et  sic  concludit:  Vale  Yir  eminentissime  et  hunc  tabellariolum, 
si  potes , nunquam  huc  literis  vacuum  dimitte.  Yive , vale  et  flore  in  emolumentum  rei 
astronomieae.  Cum  tabellarius  scriptum  meum  de  cometa  nupero  non  invitus  secum  por- 
tandum recipiat,  en  id  adjungo. 

Kepleri  responsio  ad  literas  Criigeri  anni  1623  priores  data  est  d.  18.  Febr.  1624  et 
his  incipit : Salutem  et  felicia  novi  anni  auspicia  precor,  Clarissime  Vir,  amice 
honorande.  Tabellarii  hujus  consueti  conspectus  me  admonet,  ut  te  paucis 
alloquar. 

Proximis  me  literis  monuisti  de  Christiani  Longomontani  Astronomia. 
Dedi  igitur  operam,  ut  eam  Franltofurto  haberem.  Dici  non  potest,  quam 
ejus  lectio  me  exhilaraverit,  cum  multas  alias  ob  causas,  tum  praecipue  prop- 
ter ista,  quod  si  quam  habebit  invidiam  redargutio  observationum  Ptolemaei, 
eam  mnem  ille  prior  in  se  suscepit , quod  meditationes  suas  de  partibus 
astronomiae,  quas  Tycho  Braheus  non  ex  professo  est  adortus,  in  luce 'posuit 
prior,  quod  epochas  creationis  mundi  nititur  in  locis  zodiaci  conspicuis  collo- 
care : ubi  non  potest  me  non  delectare  consensus  noster  tacitus.  Nam  quid 
ego  moliar  simile,  vides  ex  Epitomes  libro  VII.  et  ex  Mysterio  Cosmogra- 
phico  recuso  ejusque  notis  ad  caput  ultimum  (vol.  I.  p.  186).  Quae  si  non  anno 
1621.  Francofurti  essent  impressa,  poteram  videri  falcem  in  alienam  messem 
mittere,  dum  post  Longimontanum  eadem  tento.  His  de  rebus  ego  nunc  tanto 
libentius  scribo,  quia  hic  praecipuus  meus  hoc  tempore  labor  isque  immensus 
est,  dum  ex  altera  parte  cum  erroribus  observationum  antiquarum  conflictor, 
ex  altera  ad  epochas  creationis  enitor.  Hunc  unum  scito  pugnae  nodumque 
moramque,  quo  minus  Tabulae  Rudolphinae  prodeant.  Ecce  summam  eorum, 
quae  hactenus  indagavi : mira  ratio,  omnes  quinque  circa  partes  8 signorum  cardi- 
nalium sitos  deprehendo  motibus  suis  mediis,  et  aphelium  f)  in  aphelium 

Fis-  i-  % in  Q , aphelium  9 

^0=,.  Sola  luminaria  exac- 
tissime obtinuerunt  ipsa 
puncta,  5 0°  idem  Q 
0°  Q motu  medio ; at  Q) 
0°  Q motu  vero,  aphe- 
lium Q)  0°  Q 0°  Q 
(Eclipsis  in  Africa  totalis 
in  meridie  feriae  I,  quae  fuit 
matutina  in  India ; credo, 
haec  eclipsis  Aethiopas  ni- 
gros fecit.).  Aphelium  d 
intermedio  loco  inter  y et 
Q , aphelium  9 interme- 
dio inter  0 et  Vi- 

des crucis  omnia  quatuor 
brachia  esse  insignita,  fj  % 
5,  altissimum  humillimo  in 
una  diametro , in  altera  % 

% 6-,  d %6,  9 in 

intermedia  quatuor  intermedios , sicut  Oj.  £ in  intermisso  medio  d , sic 
d 9 in  G intermissa  media  Imo  ut  altissimus  fj  est  % humillimo  9? 
sic  pene  altissimus  7J.  est  % pene  humillimo  9;  et  tertius  a summo  d tertio 
ab  imo  Illud  miror  valde,  quid  causae  sit,  quod  luminaria  8°  anticipiant 
ceteros.  Tento  identidem  vim  afferre  et  omnes  5 redigere  ad  mera  signorum 
initia.  At  hoc  si  fecero , in  Tj.  ultra  2°  anticipo  Ptolemaicas  observa- 
tiones l). 

Hos  igitur  ludos  nobis  fecit  creatrix  sapientia,  in  quibus  ego  nunc  pene  oculos 
ipsos  computando  perdo.  Quicquid  agam,  observationes  Dionysianas  in  oT  et 
Tj.,  partim  etiam  in  9 non  assequor,  calculo  ab  epochis  Tychonicis  per  epo- 
chas  Ptolemaicarum  observationum  sursum  directo.  Aut  igitur  observationes 
Ptolemaei  insigniter  aberrant , aut  dies  Dionysiani  anni  non  omnino  omnes 
competunt  in  dies  anni  Aegyptii  assignatos  a Ptolemaeo.  Nam  observatio 
d Dionysiano  quatriduo  aut  minimum  triduo  maturior  fuisse  videtur.  Scali- 
ger  mire  se  torsit  circa  hunc  annum,  ut  appellat,  coelestem.  Ex  Gemino  sane 
facile  colligas,  difficillimum  fuisse  Hipparcho,  dies  illos  mensium  coelestium 
citra  errorem  connectere  cum  diebus  Aegyptii  anni.  Sed  et  in  Ptolemaeo 
tria  puncta  cardinalia,  duas  9 et  unam  9 observationem,  omnes  in  dies  an- 
tecedentes competere  existimo.  Nisi  essent  observationes  Lunae , quae  non 
patiuntur  fallere  diem,  crediderim,  plerasque  etiam  antecedentium  in  dies  prio- 
res reponendas,  propterea  quod  Censorinus  annotavit,  anno  1.  Antonini  diem 
1.  Toth  non  in  20.  sed  in  21.  Julii  fuisse,  unde  colligas,  luxationem  anni 
Romani  esse  factam  ob  superstitionem  aut  adulationem,  ut  aliquando  prius 
etiam  est  factum  teste  Dione,  restitutione  facta  anno  sequenti.  Igitur  si  haec 
luxatio  post  observationem  ultimam  Q)  in  Aegyptum  nunciata  ibique  recepta 
in  usum  fuit,  cum  jam  esset  abolitus  usus  anni  Aegyptiaci,  potuit  Ptole- 
maeus decipi. 

Has  ego  difficultates  tibi,  clarissime  Criigere,  propterea  refero,  ut  jam 
cum  bona  tua  venia  petitionem  aliquam  subjungam.  Cum  enim  desertus  sim 
a sociis  omnibus,  cum  Maestlinus  consenuerit  nec  ullis  machinis  vel  ad  uni- 

cam  epistolam  scribendam  adigi  possit,  vehementer  abs  te  peto,  uti  me  aliqua 
oneris  parte  subleves  observationesque  5 planetarum  Ptolemaicas  tam  ex  ip- 
sius tabulis,  quam  ex  Prutenicis  computatas  occasione  proxima  ad  me  mittas, 
ut  videam,  num  ipse  omnes  suo  calculo  exprimat,  sicut  eas  assumit.  Assumit 
aliquas  contra  manifestum  tenorem  verborum  observatoris,  quae  ipse  recitat; 
in  est  inter  Dionysianas  vitiose  positus  30.  Phamenot  sequente  1,  pro  30. 
Mechir  sequente  1.  Phamenot;  in  9 etiam  est  alicubi  14.  Antonini  perperam, 
pro  4.  Antonini.  Si  quid  hujus  jam  dudum  in  parato  haberes , posses  Vra- 
tislaviam  mittere  ad  mercatores  nostros,  Lincianas  nundinas  frequentaturos. 

Conclusionis  loco  impertiar  te  conspectu  calculi.  Sit  locus  longitudinis 
Oj.  eccentricus  a 0°  Y collectus  usitata  via 

2S-  22°  46'  23" 


Aphelii  5.  12.  44.  40 
erit  anomaliae  compl.  — 79.  58.  17. 

Sed  ex  tab.  aequat.  Qj.  anom.  media  79.  41.  31  dat  coaeq.  74°  19'  18 
eadem  tabula  dist.  Qj.  Q 525320. 

Residuum  16.  46 

127500 
2180 


// 


Ex 


log.  525320  . . . 

log.  dist.  O ^ ex  tab. 


log.  58°  14'  25" 


log.  59°  53'  25"  = 


129680  ....  dat 

16.  25. 

Ergo  coaequata  absoluta 

74.  35.  43. 

Aphelium 

162.  44.  40. 

Ergo  locus  QJ.  eccentricus 

88.  8.  57. 

— 

28°  8' 57" 

Verus  locus  Q . . . . 

7.20.  22 

Angulus  commut. 

69.  11.  25 

= 165884 

130 

166014  dat  arcum 

10.  57 

Residuum 

58.  14.  25 

= 16210 

182224  dat  arcum 

9.  18 

(aufer  a 69°  11'  25") 

= 14485  (adde  ad  166014)  . . 

59.  53.  25 

180499  dat  arcum 

9.  28 

(aufer  a 69°  11'  25") 

• 

Residuum 

59.  43.  25 

irp. 


log.  59°  43'  25"  = 14654  (adde  ad  166014). 

180668  dat  arcum  9°  27',  proxime  aequalem  priori. 
Ergo  prosthaphaeresis  orbis  est  9°  26'  30",  addita  ad  locum  7L  eccentricum 
° 9'  Q,  constituit  7°  35'  30"  locum  visum. 

Ita  vides , mihi  non  opus  esse  tabula  prosthaphaeresium  orbis ; nam  proportio 
laterum  0 2j.,  © £ levissima  opera  formata,  quae  est  166014,  indicat  statim  in 
anone  ogarithmorum , quanta  sit  maxima  hujus  loci  prosthaphaeresis  orbis  sc  10° 
oernSVfnfh  si  angulus  commutationis  esset  90°  et  10°  57'  (100°  57').  Qui  ergo 
quid  ^LS  11  • mult°  minorem  esse  9uam  100°  57',  statim  is  ab  initio  minus  ali- 
enus m,na  r’  -8®1®?.8.’  Prosthaphaeresin  orbis  non  esse  maximam;  ita  non  erit  ipsi 
t quadi  uplici  additione  et  divisione.  Et  tamen  etiam  via  haec  est  multo  expeditior 

quam  venatura  partis  proportionalis  per  cruciformem  multiplicationem  logisticam. 
Nulla  plane  opus  est  multiplicatione,  neque  simplici  neque  logistica,  nulla  etiam  pro- 
lixa tabula,  praeter  consuetum  canonem  logarithmorum,  qui  propter  usum  multiplicem 
omnibus  debet  esse  notus. 

Sed  desino,  nam  et  tabellarius  desinit  convivari  jamque  parat  abitum* 
Et  quia  tempore  excludor  ad  affinem  meum  scribere,  tabellarius  vero  affir- 
mat, te  cum  affine  meo  quandoque  conversari  familiariter,  rogo  mihi  sis  ad 
ipsum  internuncius  salutis  ipsi  a me  suisque  omnibus  dictae.  Simul  adde, 
ex  relatu  tabellarii  nos  habere,  ipsum  esse  in  re  lautissima,  ut  qui  in  annos 
singulos  800  florenos  expendat  nomine  solo  locationis  aedium , praetereaque 
aedes  jam  emerit  pro  15000  florenorum.  Haec,  inquam,  nos  interim  credi- 
mus tabellario,  ipsi  vero,  si  vera  sunt,  gratulamur.  Vale  et  rescribe. 

Cl.  Dominationis  Tuae  officiosus 

J.  Keplerus. 

Has  literas  scripsit  Kepl  erus  antequam  accepit  1 iteras  Criigeri,  quas  his  praemisimus. 
Ad  illas  sic  respondit  d.  28.  Febr.  1 624, : 

S.  P.  D.  Clarissime  Vir  et  amice.  Vix  triduum  est , cum  discessit  a 
me  tabellarius  Olomucensis  cum  meis  ad  te  literis  , cum  ecce  alium  tabella- 
rium Viennensem  cum  tuis,  25.  Sept.  superioris  anni  scriptis  et  cum  munus- 
culis et  cum  imperio,  ne  vacuum  a meis  literis  dimittam.  0 nullum  gravius 
probrosiusque  mihi  unquam  impendeat  servitium.  Pareo  ecce  perquam  lubens 
epistolamque  tuam  a calce  retexo  et  a capite;  gratiae  namque  utrumque  obsi- 
dent aditum.  Gratam  inquam  famam  de  Straussio  nostro,  sed  quaero  vicissim 
qui  fiat,  cum  is  apud  te  transiverit,  quod  de  fortuna  mea  nihil  tibi?  Atqui 
Tubinga  et  Stuccardia  nos  junctos  dedit  anno  1621,  et  noverat  is  optime, 
quibus  ego  furiis,  in  familiam  meam  saevientibus,  in  Wirtembergiam  essem 
accitus.  An  et  hoc  silentium  ex  amico  pectore,  ne,  si  vera  reperirentur  cri- 
mina intentata,  dedecus  ille  forte  meum  ex  domesticis  propalaret?  Sed  et 
fratrem  meum  germanum  vidisti,  non  conscium  solum  omnium,  sed  praecipuam 
dolorum  meorum  partem  , ut  qui  impatientia  juvenili , forsan  et  credulitate, 
proxime  impietatem  venit.  Sed  diluit  et  illius  suspiciones  et  meas  offensio- 
nes clarissima  lux  veritatis,  crimina  conficta  in  caput  hostium,  quanquam  non 
exiguo  meo  labore  sumtuque  regesta,  liberata  domus  nostra  periculo,  nos  in- 
famia et  ignominia.  (Circa  finem  epistolae  haec  addit  Keplerus:  Straussium  no- 
strum  per  opportunum  nuncium  meo  nomine  saluta  et  siquidem  adhuc  haeret 
in  opinione  probati  criminis,  quod  meis  intentatum  novit,  secundiori  nuncio 
exhilara  ex  hujus  epistolae  vestibulo.  Criigerus  his  adscripsit:  Straussius  id  jam  a 
fratre  Kepleri  rescivit.) 

Cum  Nagelianum  genium  intus  et  in  cute  noverim  ex  pauculis  ejus  char- 
tis dudum  lectis,  epistolam  tuam  ad  illum  cum  aliqua  ira,  „fundamentum“ 
ipsius  ingenti  cum  animi  fastidio  legi,  nec  sine  vocali  expostulatione  tecum 
absente  accessi  ad  lectionem  rescripti  tui:  adeo  te  negligentem  esse  famae 
decorisque  tui,  qui  cum  palmam  hoc  tempore  obtineas  acuminis  mathematici, 
non  reserves  existimationem  tuam  censurae  potius  mearum  et  Severini  nostri 
lucubrationum,  sed  in  certamen  hoc  lutulentissimum  te  demiseris,  ubi  senten- 
tiae vanissimi  disputatoris  non  pauciori  numero  volitent  nec  melius  cohaereant, 
quam  atomi  Democriti.  In  vas  plumis  refertum  insiliisse  videris,  ut  cum  iis 
pugnes,  cumque  ne  guttam  quidem  sanguinis  profuderis,  oculi  tamen  et  nares 
et  fauces  ipsae  turpissima  congerie  obruantur.  Hac  igitur  te  particula  indig- 
nationis meae  justissimae  impertiri  volui,  ne  solus  doluerim ; sed  tamen  et  re- 
creatus nonnihil  fui,  progressus  in  lectione  rescripti  tui,  quippe  in  quo  multa 


De  Epitome  Astronomiae. 


33 


CrugerO  digna  (Nagelii  libelli,  contra  quos  Keplerus  invehitur,  prodierunt  anno  1619— 22  : 
1)  Prognosticon  astrologo-harmonicum  super  tres  vel  plures  etiam  annos  conscriptum.  Aus- 
fiihrliches  Prognosticum  etc.  darinnen  erwiesen  wird,  in  was  fiir  harmonia  die  revolutiones 
erfunden  werden  etc.  2)  Complementum  Astrologiae  und  aussfuhrliche  Erklarung  des  fiinf- 
jahrigen  prognostici  etc.  3)  Deutzsche  Astrologische  practica.  4)  Astronomia  Nageliana. 
5)  Trigonus  aureus,  was  derselbe  hervorgebracht  in  vergangenen  Zeiten  etc.,  beschrieben 
durch  Paulum  Sonnenschein.  Criigeri  responsiones  prodierunt  annis  1621  et  1622  inscriptae: 
P.  Criigeri  Send-Brief  an  den  achtbahren  und  wohlgelahrten  Herrn  M.  Paul  Nagelium,  welt- 
beriihmten  Theologastronomum  Cabalapocalypticum  in  Meissen,  et:  P.  Crugeri  Rescription 
auf  M.  P.  Nagels  Buch,  dessen  Titel : Astronomia  Nageliana). 

Imprimis  gratias  ago  pro  eclipsis  Solaris  observatione.  Jam  enim  per 
eam  ad  reformationem  tabulae  Europae  propius  aspiro , nec  plus  quam  una 
talis  observatio  ex  Lusitania  mihi  deest.  Nam  Byzantio  aut  ex  Peloponneso 
tale  quid  sperare  imperiti  est.  Si  tamen  ex  certo  relatu  Polonorum  vel  Russorum 
etiamque  Moscorum  et  Lithuanorum  aliquas  contuleris  notitias  intervallorum 
itinerariorum,  et  quibus  anfractibus  ad  quamque  urbem  perveniatur,  et  gra- 
tum habebo  et  nomen  tuum  inter  auctores  meos  referam  (in  Tab.  Rudolphinis). 
Sed  id  posterius,  nunc  enim  non  obruam  nec  hac  mentione  obliteratum  eo  pe- 
titionem, prioribus  literis  comprehensam,  de  observationibus  Ptolemaei  ex  ip- 
sius calculo  computandis.  Sed  provolat  en  animus,  acerbitate  incitatus,  ad 
vindictam  de  te  sumendam. 

Quae  his  verbis  spectat  Keplerus,  referenda  sunt  ad  disputationem  inter  Criigerum  et 
Keplerum  ortam  de  cometa  „Regiomontani“ , quam  libellis  de  Cometis  reservandam  supra 
diximus.  Deinde  pergit  Keplerus:  Sed  missis  erraticis  hisce  sideribus,  quae  dudum 
disparuerunt,  ad  aeterna  nostra  revertamur.  Pro  tua  enim  eclipseos  obser- 
vatione gratias  tibi  referre  cogito  transmisso  meo  calculo,  qui  sic  habet: 

Pro  loco  Solis:  currente  1621.  17.  Jun.  h.  10.  5' *)  @ in  6°  5'  26"  ££. 

Dies  eclipsis  10.  Maj.  h.  20.  35 

Intervallum  dies  37.  h.  13.  30  — 35.  48.  17.  (Q  diurnus  57'  26") 

© in  0.  17.  9.  II. 

Pro  loco  Lunae : 

ante  finem  a.  1620  dies  14.  13.  22'  56"  — Apog.  10.  21.  57.  30.  Nodus  8.  15,  46.  45 
Dies  de  1621  — 129.  20.  35 


Revolutiones  V.  137.  18.  32.  55 
Tempus  anom. 

Horarius  fictus 


6,  15.  25.  1 
32.37 


0.  15.  20.  59.  — 

2.  22.  19.  41.  — 

13.  36.  — 


0. 


1.  29.  51.  46.  Nodus  8.  8.  7.  54 
2.  7.  J)  1.  29.  51.  46 


Locus  y> 

Reductio  2.  7.  J)  1.  29.  51. 

(Verus  horarius  est  33'  24",  excedit  ergo  fictum  47";  quare  hinc  portio  18",  compi 
tens  intervallo  23'  16",  augeat  id  intervallum,  ut  sit  y)  vere  in  29°  53'  35"  V eclipticae 
Locus  ])  eclipticus  29.  53.  53  V ; y>  a 7?  8.  16.  8;  lat.  45'  40"  sept. 

© 0.  17.  9 II. 

Intervallum  23.  15  (16). 

Pro  parallaxibus  in  horizonte  Dantiscano,  qui  habere  dicitur  ait.  poli  54°  23',  dista 
vero  in  ortum  Uraniburgo  26'  30"  unius  horae: 

Tempus  medium  Uranib.  h.  20.  35'  — tempus  anomaliae  6.  15^2  dat 
Aequatio  temp.  mea  16.  41"  ngi>Qiiav:n  no  An 


Aequatio  temp.  mea 
Tempus  apparens 

Diff.  meridd. 

Tempus  app,  Dantisci 


20.  51.  41 


parallaxin  y>  60.  40 
© 0.  59 


26.  30 


h.  21.  18.  11 


59.  41 

Diameter  y)  15.  36 
„ Q 15.  4 
Summa  30.  40 


centralm^nTocoalio0  assumta  meridiani  Uraniburgici,  qua  hora  dudum  computavi  conjunctiori 

Asc.  R.  Solis  58°  6' 

Tempns  in  gradus  convers.  319.  33. 

Asc.  recta  med.  coeli  17.  39.  Latus  aequat.  72°  21',  log.  4822. 

Asc.  obliqua  horoscopi  107.  39.  Altit.  aequat.  35.  37,  log.  54067,  antilog.  20711 


Altitudinis  puncti  aequin.  log.  58889,  antilog.  18403 


2308 

Angulus  vert.  cum  aequatore 

77.  44 

Aufero  obliq.  eclipticae 

23.  31 

. - 

Angulus  cum  ecliptica 

54.  13  , 

log.  19685 

Altitudinis  nonagesimi 

antilog.  31450 

log.  38088 

Lateris  eclipticae 

49.  28  

log.  27439 

Complemeutum 

40.  32 

Nonagesimus 

10.  32  V 

3)  in 

29.  53.  35  V 

3)  a nonagesimo 

19.  21.  35  — log.  110400 

Parallaxeos  ) a © . . 

405400 

Parallaxis  longitudinis 

14.  24  547250 

443488,  parall. 

lat.  40'  45" 

Visa  longit.  J) 

0.  7.  59  II 

Vera 

lat.  45.  40 

At  © in 

0.  17.  9 

Visa 

lat.  4.  55  sept, 

Intervallum  9.  10,  ergo  sequitur  + centralis. 


Alius  fortasse  libentius  cum  asc,  obi.  horoscopi  transibit  ad  tabulas  asc.  obli- 
quarum angulique  eclipticae  cum  horizonte,  quas  junctim  do  in  Rudolphinis  ad  omnes 
gradus  ait.  poli  integros.  Mihi  ipsa  tabularum  multitudo  est  onerosa,  praesertim  cum 
recurrendum  sit  cum  ait.  nonag.  deprehensa  ad  logarithmos  et  cum  scrupulosus  com- 
putator plerumque  se  cruciet  inutiliter  cum  partibus  tabularum  proportionalibus.  Ob- 
servabis autem,  in  tota  operatione  nullum  apicem  esse  praeter  add.  et  subtr.,  qui  non 
sit  transscriptus  ex  tabulis  sine  molesta  excussione  partis  proportionalis. 

Habes  omnia  6e6o fjava;  computa  igitur,  si  vis,  ad  h.  20.  30 y2'  apparentem,  additis 
utriusque  lateris  antilogarithmis  et  summa  quaesita  in  canone.  Invenies  distantiam 
centrorum  aequalem  summae  semidiametrorum,  quaesita  basi  trianguli,  cujus  unum 
latus  est  differentia  longitudinis  0 et  ]),  alterum  latitudo  J)  visa , quae  tunc  erit 
5'  16"  sept.  Sic  ad  h.  23.  2%‘  invenies  finem  latitudine  5'  38"  sept.  visa,  et  ad 
h.  21. 44' invenies  cf  centrorum  in  longitudine,  latitudine  visa  5'  30".  Itaque  scrup. 
def.  25'  42"  (log.  84780),  duplum  diametri  62'  24"  (log.  3940),  ergo  digit.  9.  53 
(log.  88720  = 84780  + 3940).  Tueor  durationem  tuam  exactissime,  deficio  a quanti- 
tate tua  minus  semisse  digiti,  sed  Dantisco  videtur  addendus  1°  longitudinis.  Obser- 
vavit hic  M.  D.  Hizlerus  (hujus  loci  minister  ecclesiae  primarius,  sed  ab  officio  jam 
suspensus  imperiis  magistratuum  pontificiorum  ob  societatem  criminis  rebellionis  ante 
tres  fere  annos  in  ipsum  etiam  congestum,  nec  tamen  probatum),  observavit,  inquam, 
initium  nec  ultra  potuit  ob  nubes  et  pluviam,  sed  nec  merum  initium  vidit,  sed  furtivo 
aspectu  digitus  abesse  visus  in  ait.  © 36°.  Hoc  quoque  tueor  egregie,  dans  meridiano 
nostro  h.  0.  10'  plus  in  ortum,  quam  Uraniburgico.  Putzbachii,  Landgraviorum  Hassiae 
oppido  inter  Erancofurtum  et  Giessam,  visus  est  solus  finis  et  paulo  post  ait.  © 51°  4' 
quadrante  sescubitali  aeneo,  h.  9.  56'.  At  Stuccardiae,  ubi  tunc  eram,  et  Tubingae 
et,  quantum  fando  accepi,  per  totam  Germaniam  post  diuturnam  serenitatem  illo  ipso 
matutino  nubes  ortae  et  pluviae,  qui  naturae  sublunaris  stimulus  etiam  vobis  ventum 
illum  vestrum  et  pluviam  finita  eclipsi  dedit,  quando  nobis  in  Wirtembergia  serenitas 
restituta  fuit.  Erat  illo  meridie  mihi  talis  coeli  facies:  5°  12'  2,  +-  2°  49'  II, 

(5  9°  8'  tr(.  0 0°  25'  II,  $ 15°  15'  V,  0 20°  6'  V , 2>  1°  46'  II.  Nullus  igitur 
aspectus  praeterquam  Lunae  defluxus  a ? die  priori  ad  cf  ©,  & +;  quid  si 
igitur  statio  Q hic  fuerit?  Nam  d.  26.  27.  28.  nulla  notabilis  fuit  commotio,  tantum- 
modo nubila;  an  sufficere  dicemus  © in  vicinia  2{-?  Fuit  d.  31.  et  terrae  motus  in 
Burgundia  superiori. 

Vides  optime  Criigere,  non  statim  tibi  confugiendum  esse  ad  fallacias 
opticas,  quae  Lunae  orbem  in  septentrione  minuant  plus  quam  in  austro,  quod 
per  se  absurdum;  cogita.  Nullus  major  naevus  in  Longimontani  Danica  Astro- 
nomia. Atqui  causarum,  ad  quas  confugere  posses,  magnus  est  numerus.  In- 
spice librum  meum  VI.  Epitomes,  invenies  angulum  latitudinis  in  copulis  non 
4l)  58' /2',  sed  5°  18';  quippe  perdurat  hic  angulus,  quoad  Luna  a copulis 
excurrerit  in  quadraturas.  Sic  addendum  loco  nodi  hodie  25'.  Temporis 
etiam  aequatio  mutat  parallaxes  celeriter  estque  adhuc  dubia,  sed  hac  vice, 
ut  et  1612.  et  1614.  egregie  respondit  observatis.  Quin  etiam  in  reductione 
peccari  potest  facile.  Atque  ego  non  recte  fecissem,  si  maximam  obscuratio- 
nem in  ipso  articulo  conjunctionis  centrorum  secundum  longitudinem  statuissem, 
nisi  accideret  ob  parallaxes,  ut  latitudo  visa  toto  durationis  tempore  maneat 
eadem.  Alia  vero  vice  angulus  visi  itineris  Lunae  et  eclipticae  est  oppido 
magnus  et,  ni  fallor,  anno  1598.  16°,  tunc  discrepat  punctum  obscurationis 
maximae  a puncto  conjunctionis  visibilis  secundum  longitudinem.  Plures  sunt 
causae,  sed  hae  sufficiant.  Vides,  Longimontanum  paulo  morosiorem  esse, 
qui  non  vult  ferre  novationes  in  hypothesibus  orbium  et  motuum  Lunae  a se 
constitutis  apud  Tychonem.  Nam,  si  nescis,  me  petunt  tacito  meo  quidem 
nomine  probra  illa,  quae  ipse  conjicit  in  eos,  qui  aliquid  in  Lunam  tentant 
post  ipsum.  Actum  hac  de  re  inter  nos  per  epistolas  ante  multos  annos; 
acerbe  mecum  expostulavit  (cfr.  vol.  III.  p.  32.  704),  sed  nihil  moveor,  scio 
enim,  ubi  viderit  recusas  a me  hypotheses  Lunae  in  Epitome  numerosque  ta- 
bularum Rudolphi  tentaverit,  ipsum  tandem  mihi  manus  daturum.  Qerte  quidem 
est,  cur  summopere  admiretur,  potuisse  omnia,  quae  hactenus  credebantur  esse 
menstrua,  a me  fieri  annua,  et  hoc  salvis  quantitatibus  arcuum  Tychonieis 
intra  4 vel  5 minuta,  quod  hanc  quidem  dispositionem  attinet.  Maestlinus 
etiam  ridere  solitus  est  meos  labores , dum  omnia,  etiam  in  Luna,  ad  causas 
physicas  traduco.  At  hercle,  hae  sunt  meae  deliciae,  laborum  solatia  et  glo- 
riatio praecipua,  quod  successerit  mihi.  Quid  non  dicent  in  me,  qui,  propor- 
tioni orbium  antiquae  Solis  et  Lunae  assueti,  viderint  a me  triplicatum  esse 
intervallum  Solis  et  Terrae,  ubi  parallaxis  Solis  non  fit  major  uno  minuto.  Nam 
in  nullo  censu  habeo  Nagelium  cum  suis  42  hebdomadibus,  Lunae  transscrip- 
tis,  quae  mihi  utique  fiunt  5 9 1/3 . Licebit  illi  per  me,  alium  etiam  modum 
applicationis,  aliud  in  Luna  subjectum  per  42  mensurabile,  quam  distantiam 
Lunae  et  Terrae,  et  si  Diis  placet,  alium  etiam  orbem  Terrae  majorem  nostro 
comminisci,  cujus  diameter  contineatur  42ies.  Non  perpendunt,  Ptolemaeum 
cum  Hipparcho  nihil  aliud  prae  se  ferre,  quam  quod  intervalla  illa  antiqua 
ex  eclipsibus  exstruxerint,  quanquam  ridicule  Ptolemaeus  ex  praesupposita 
latitudine  Lunae  et  aestimatione  digitorum  fallaci  (ob  multas  causas)  exstruxit 
diametrum  Lunae  visibilem,  qua  deinde  reliqua  est  dimensus.  Mihi  sufficit 
hoc,  quod  haec  omnia  intervalla,  utcunque  enormia  visa  et  a priore  (ut  Na- 
geliana)  deducta,  salvent  eclipses  ut  quod  maxime.  Quantum  ego,  Deus  bone, 
laborum  hausi,  quoties  hypotheses  Lunae  immutavi,  ut  eclipses  tuerer!  Neque 
tamen  unquam  successit  felicius,  quam  postquam  hypotheses  istas  a priori  con- 
stitui. Sed  nolo  transscribere  librum  IV.  Epitomes  integrum,  lege,  quaeso, 
et  pondera  aut  cum  Nagelio  mensura  et  numera.  Quin  etiam  auctor  esto 
Longimontano,  ut  ne  lectionem  ejus  respuat.  Nam  si  alius  aliquis  praeter  me 
hoc  ipsi  suggerat,  judicium  ejus  instanter  requirens  nullumque  mei  studium 
Piae  se  ferens,  facilius  permovebitur.-  Illud  etiam  oscitatione  commisit,  quod 
polum  eclipticae  in  circello  quidem  circumducit,  cum  aequinoctiorum  prostha- 

phaeresin  exstruit,  at  cum  latitudinem  fixarum  computat,  polus  eclipticae  manet 
ipsi  in  circelli  diametro,  rursum  prorsumque  libratus.  Sed  hoc  veniam  mere- 
tur, cum  res  sit  incertissima  de  mutatione  obliquitatis  eclipticae;  quae  res 
effecit,  ut  ego  ipse  quoque  praeter  librationem  simplicem  quinque  alios  modos 
volutionis  poli  eclipticae  in  circumferentia  circelli,  quorum  unus  est  in  Epi- 
tomes libro  VII,  congesserim  in  Rudolphinas,  necdum  tamen  constitui,  an  omnes 
in  tabulis  junctim  publicandi.  Ptolemaeus  quidem  simulat,  se  observando 
idem  deprehendisse,  quod  Hipparchus.  Quid  si  extremitates  umbrarum  con- 
sectatus est,  mensus  sc.  a supremo  margine  Solis  aestivi  vel  puncto  proximo 
ad  imum  marginem  Solis  hiberni,  ut  quantitatem  eliceret,  qua  certo  non  sit 
major  distantia  tropicorum,  et  ne  cogeretur,  Hipparchum  deserere  propter  dis- 
sensum observationum  suarum , quae  per  se  subtiles  esse  solent  et  lubricae  ? 
Jam  Hipparchus  proprias  non  allegat  observationes,  sed  allegat  Eratosthenis, 
ut  fide  dignissimas.  Quid  vero  Eratosthenes  ? Intervallum  umbrarum  aesti- 
vae et  hibernae  comprehendit  circino  et  cum  hoc  intervallo  perambulavit  to- 
tum circulum  undecies  aitque,  se  cum  octuagesima  quarta  repetitione  rever- 
sum esse  ad  initium,  ut  sic  83  intervalla  aequentur  11  circulis.  Nunquam 
mihi  successit  cum  semidiametro,  ut,  6 earum  per  circumferentiam  emensus, 
cum  pede  circini  uno  in  primum  punctum  reverterer,  cum  tamen  haec  com- 
mensuratio  nitatur  demonstratione  certissima.  Sed  esto , praecelluerit  Era- 
tosthenis manuum  dexteritas:  quis  nobis  sponsor  existet,  non  deceptum  esse 
Eratosthenem  in  numerando?  An  non  praesagit  tibi  animus,  illum  nume- 
rasse a puncto  distantiae  umbrarum  posteriori,  reversum  vero  esse  ad  punc- 
tum ejus  prius,  nec  adnumerasse  distantiam  umbrarum  ipsam  per  oscitantiam, 
tanquam  id,  quod  11  circulos  mensuraret,  non  sit  et  ipsum  pars  mensuranda, 
aut  quod  non  vidit,  se  primam  unitatem  jam  fecisse,  priusquam  cum  primo 
pede  circini  excederet  e vestigio  umbrae  alterutrius,  sed  primam  illam  uni- 
tatem reputavit,  quae  ab  umbrarum  intervallo  tenderetur,  porro  ultimam,  quae 
ad  idem  umbrarum  intervallum  pertingeret  in  ejus  termino  priore?  Valde 
confirmat  hanc  suspicionem,  quod  pars  84  de  11  circulis  seu  3960  gradibus 
est  471/,0,  et  sic  obliquitas  eclipticae  23  ,/2  et  */14,  h.  e.  paulo  plus  quam 
23°  34'.  Jam  non  opus  tibi  esse  puto  hac  admonitione,  quod  testimonium 
a latitudine  fixarum  sit  testimonium  nullum.  Nam  prius  observando  perveni- 
mus ad  declinationes  fixarum  interque  eas  ipsius  Solis  in  solstitio.  Si  ergo 
limes  iste  zodiaci  in  aliquo  globo  attollatur  ultra  modum,  resultabunt  fixarum 
latitudines,  ad  zodiacum  expensae,  vitiosae.  Quare  hoc  solum  testantur  lati- 
tudines fixarum  Ptolemaicae,  in  globo  quidem  Ptolemaei  zodiacum  altiorem 
seu  obliquiorem  fuisse;  de  ipso  mundo  non  validius  est  testimonium  ab 
omnium  fixarum  latitudinibus  Ptolemaicis,  quam  ab  unius  Solis  altitudine 
meridiana  utraque.  Sed  haec  eadem,  si  bene  memini,  Longimontanus  quo- 
que in  Danica  sua  disputavit  abunde.  Satis  igitur  de  hoc. 

Jam  et  spicilegium  aliquod  sequamur  ex  literis  tuis.  Falsos  illos  colo- 
res, quibus  mea  hujus  quinquennii  fortuna  tibi  depicta  fuit,  rogo  mihi  descri- 
bas mihique  hanc  voluptatem  ne  invideas. 

Quae  haec  sequuntur  partim  pertinent  ad  libros  de  Cometis,  partim  agunt  de  Nagelio 
(IV.  p.  173),  et  de  Calendariis  (I.  659  ss.). 

Cr fige rus  respondit  d.  15.  Julii  1624,  cumque  in  hac  responsione  multae  insint 
quaestiones  de  diversis  rebus  astronomicis,  ad  quas  singulas  Keplerus  longiori  epistola  re- 
spondit (in  codice  Pulkoviensi  12  folia  integra  conficit  haec  epistola,  Kepleri  manu  scripta), 
quaestionibus  Criigeri  interponenda  esse  judicavimus  Kepleri  responsa  eadem  ratione,  qua 
prioribus  voluminibus  usi  sumus. 

Criigerus:  S.  P.  Beasti  me,  Clarissime  et  Praestantissime  Vir,  deliciis  tuarum  lite- 
rarum,  28.  Febr.  datarum,  quibus  (4.  Junii  demum  .acceptis)  ego  reddere  pares,  ut  maxime 
velim,  non  possum,  tenuitatis  meae  mathematicae  sat  mihi  conscius.  Quod  possum  facio, 
saltem  ut  videas  animum  erga  te  gratum,  cui  tua  communicasse  te  non  poeniteat. 

Primo  omnium  ad  mathematica.  Reprehendisti  me,  quod  et  alii  fecerunt,  ob  refu- 
tatum Nagelium,  sed  et  erexisti  tuo  exemplo.  Non  potui  ferre  vel  vulgi  vel  etiam  litera- 
torum  quorundam  vellicationes,  Nagelium  niti  principiis  quasi  divinis,  astrologiam  usitatam, 
imo  astronomiam  Tychonicam  nullius  esse  valoris.  His  itaque  semel  discussis  hominem, 
etsi  adhuc  hodie  multa  crepitantem,  valere  jussi,  et  nunc,  quod  exigis,  acumen  (si  diis  placet, 
quod  tibi  loqui  libet)  mathematicum  examinandis  tuis  et  Severini  scriptis  appellerem,  si 
datum  esset.  Egone,  qui  destituor  observationibus,  otio,  ingenio,  tantae  moli  pari,  summo- 
rum hoc  tempore  astronomorum  censeam  labores,  quos  longe  sequor  et  vestigia  semper 
adoro?  Felicem  me  praedico,  quod  alter  amicitia  me  sua  dignum  aestimet;  alterius  etiam 
(nondum  enim  ulla  mihi  vel  per  literas  cum  Longomontano  notitia)  amicitiam  me  insinuare 
vellem,  si  modo  scirem,  non  inique  laturum  dubia  quaedam  eaque  non  pauca,  ex  ipsius 
Astronomia  Danica  hinc  inde  mihi  collecta,  qualia  si  in  tuis,  Vir  humanissime,  deprehen- 
derem, jam  pro  coepta  inter  nos  sincera  amicitia  in  sinum  tuum  effundere  non  formidarem. 
Et  satis  jam  audacter  tua  benevolentia  utor,  et  audaciorem  ea  me  facit  in  dies,  itaque  et 
hisce  literis  quaedam  libere  praefari  non  erubesco,  spe  veniae,  quam  tuis  abunde  mihi 
spondes. 

Eclipsin  Solis  quod  ex  hypotliesi  tua  quam  proxime  conformem  observationi  meae 
supputare  potueris,  equidem  initio  valde  mirabar,  siquidem  ego  e Supplemento  Ephemeridum 
Magini,  quo  et  bisecta  Solis  eccentricitas  Tychonica  et  semidiametrorum  tabella  ad  mentem 
tuam  confecta  continentur,  eandem  longe  majorem  supputaveram.  Sed  jam  calculum  con- 
ferenti prodidit  se  statim  latitudo  Lunae,  tam  vera  quam  visa,  major  mea.  Excessum  deinde 
latitudinis  verae  vidi  oriri  partim  e promotione  nodi,  partim  e mutata  eccentrici  Lunaris 
obliquitate,  quae  tibi  in  copulis  maxima,  Tychoni  minima.  Habes  et  alia  in  lunaribus  a 
Tychone  diversa.  Proinde  facile  cedo,  tu  modo  vide,  ut  postmodum  hypotheses  tuae  re- 
spondeant observationibus  eclipsium,  non  harum  modo,  sed  quot  aut  fuerant  (a  Tychone, 
Ptolemaeo  observatae)  aut  posthac  aliis  erunt  in  annis.  Equidem  ingenue  fateor , cum  pri- 
mum praefationem  tuam  in  Ephemeridem  anni  1617.  legerem,  non  placuisse,  quod  pleraque 
in  hypotliesibus  luminarium  Tychonicis  immutaveris.  Quo  tandem,  inquam,  nos  vertamus? 
Quando  vel  quis  finis  emendationum  et  limitationum?  In  Astronomica  etiam  Epitome,  quam 
avide  legendam  arripui,  vidi  longe  plura  hactenus  insolita  rneque  turbantia,  quia  intellectui 
meo  difficilia:  quare  librum  seposui,  donec  tabulae  Rudolphinae,  tot  annos  jam  promissae, 
quarum  etiam  desiderio  jam  contabesco,  forte  lucem  illi  sint  allaturae. 

Keplerus  respondit  (9.  Sept.  1624):  Quas  scripsisti  ad  me  15.  Julii, 

Vir  Clarissime  juxtaque  amicissime,  7.  Sept.  accepi,  ad  quas  tanto  libentius 
respondeo,  quanto  tu  majorem  his  literis  accessionem  fecisti  ad  spem  meam, 
fore  ut  haec  nostra  per  literas  conversatio  non  sine  fructu  reipublicae  litera- 
riae  continuetur.  Nec  pluribus  ambagibus  usus  a^  res  ipsas  accedo,  quarum 
prima  est  de  calculo  eclipsium.  Quod  igitur  mones,  ut  hypotheses  istae 
meae  (nam  in  minutiis  hisce  meae  sunt,  in  rei  summa  Tychonis)  observatio- 
nibus eclipsium  respondeant , confirmo  ego  tibi , nihil  hac  cura  me  prius, 
nihil  antiquius  habuisse.  Jam  enim  anno  1622.  Novembri  exhibui  Caesaria- 
nis consiliariis  libellum,  in  quo  eclipses  Lunares  50,  partim  a me,  partim  a 
lychone  inde  ab  anno  1572.  observatas,  gemino  calculo  examinavi,  Tycho- 
11  ico  Gt  si  placet,  meo,  adjunxique  comparationes  membrorum  calculi 
utriusque,  in  singulis  eclipsibus  summam  rationis  ingredientium  (cfr.  vol.  III. 
P-  ^o0  ss  l-  I11  rei  summa  propius  ad  scopum  venit  meus  calculus  exhibetque 
locis  opportunis  evidentia  argumenta,  recte  a me  susceptas  esse  mutationes. 
Quoad  singulas  vero  eclipses,  adhuc  passim  dissentiunt  articuli  temporum, 
interdum  usque  ad  horae  quadrantem,  quantitate  vero  partialium  eclipsium 
interdum  adhuc  ulterius  vellent  extensas  esse  mutationes  meas,  ita  ut  suspi- 
cari cogar,  opticis  rationibus  fieri,  ut  umbra  Terrae  propter  interpositionem 
ancujus  diaphani  inter  Solem  et  Terram  non  plane  diametraliter  in  illis  enor- 

mibus  eclipsibus  exeat  a Sole;  nisi  tamen  observationes  in  culpa  sint,  qua- 
rum quidem  circumstantias  examino  diligenter  adeoque  et  taediose.  Illud 
etiam  protritum  jam  est,  ob  easdem  causas  opticas,  sed  generis  alterius,  sci- 
licet ob  variam  dispositionem  aeris,  qui  fusus  est  circa  Terram,  durationem 
morae  in  tenebris  non  respondere  calculo.  Jam  habes  hujus  rei  gustum 
libro  VI.  Epitomes.  Denique  hoc  ego  4 vel  5 eclipsibus  reddidi  demonstra- 
tissimum,  umbram  Terrae  aliquot  scrupulis  aliter  a fixis  distare,  quam  Tycho- 
nicus  Solis  calculus  fert,  idque  nunc  in  hanc  plagam,  nunc  in  illam,  perinde 
ac  si  motus  Telluris  per  spatium  aethereum  vacillet  (germanice:  fdnufljet)  ob 
causas  aliquas  physicas.  Quo  minus  autem  hoc  in  motu  annuo  Telluris  vel 
Solis  mirer,  facit  contemplatio  ceterorum  planetarum,  praesertim  Saturni. 
Nam  si  ad  Ptolemaei  tempora  constituantur  epochae  ex  observationibus  Sa- 
turni Ptolemaicis  ad  nostra  ex  observationibus  Brahei,  emerget  motus  me- 
dius, qui  observationes  Regiomontani  et  Waltheri  nequaquam  repraesentat. 
Neque  hoc  fit  respectu  apogaei:  nam  observationes  Waltheri,  seorsim  trac- 
tatae, dant  apogaeum  (aphelium)  non  valde  dissentiens  ab  analogia  temporum 
praecedentium  et  consecutorum , nec  multo  aliam  eceentricitatem ; at  in  motu 
medio  mutant  c.  40'  per  totum  circuitum  Saturni  in  plagam  eandem.  Quae 
res  me  consideratiorem  reddit  circa  censuram  observationum  Ptolemaei  in 
aequinoctiis,  ut,  quamvis  ingenti  cum  applausu  legerim  in  Astronomia  Danica, 
observationes  Ptolemaei  suspectas  haberi  circa  diem  aequinoctii,  quamvis  etiam 
Epitomes  libro  VII.  occasiones  quaesiverim,  quibus  decipi  Ptolemaeus  potue- 
rit, quas  occasiones  etiam  una  lectio  Censorini  confirmat  mirifice,  tamen,  ex 
quo  Saturni  epochas  ad  diversa  secula  contemplor,  cautior  fiam  et  in  arguen- 
dis observationibus  Ptolemaicis  timidior.  Non  eo  quidem  usque  procedendum 
puto,  ut  motui  Solis  sub  fixis  ad  Ptolemaei  tempora  censeam  adjiciendum 
unum  gradum  extra  ordinem.  Satis  bene  concordat  motus  Solis  medius  et 
verus  in  planetis  ceteris  ad  illa  tempora,  at  axem  Telluris,  qui  motu  suo 
praecessionem  aequinoctiorum  causatur,  jurare  nolim  interdum  veluti  saltua- 
tim  torqueri,  etsi  praeter  hoc  Ptolemaei  seculum  nullum  est,  ex  cujus  me- 
moria possint  hujus  rei  argumenta  derivari,,  ut  innui  libro  VII.  Epitomes. 

Hactenus  igitur  de  Lunaribus  eclipsibus,  De  Solaribus  ausim  fere  plura 
et  constantiora  polliceri,  ut  vides  ex  descriptione  eclipsium  Solis  ab  annis  80, 
cujus  exemplar  habes:  nisi  me  una  eclipsis  anni  1614  sollicitum  teneret, 
quae  videtur  paulo  enormius  anticipasse  tempus  calculi.  Nullas  omnino  ob- 
servationes omitto,  quas  habere  potui  ex  quibuscunque  locis.  Quin  sunt  ali- 
quae in  5 aut  6 locis  observatae,  quas  omnes  observationes  examino.  Hunc 
libellum  statui  partem  facere  Hipparchi,  ante  .20  annos  promissi  etc. 
(sequentia  leguntur  vol.  III.  p.  518).  De  futuris  eclipsibus  polliceri  nihil  possum; 
non  est  tamen,  cor  suspecta  tibi  sit  fides  hypothesis  praesentis  ex  eo,  quod 
eam  nondum  habes  publicam.  Tantum  enim  jam  habes  in  exemplo,  ut  hypo- 
thesis, quae  nunc  est  in  chartis,  si  quando  prodierit,  ex  eo  agnosci  possit. 

Ais,  te  contabescere  desiderio  Rudolphinarum.  Scias  igitur,  jam  a duo- 
bus mensibus  me  per  libellum  supplicem  id  agere,  ut,  quia  sunt  eo  usque 
absolutae,  ut  edi  possint  me  praesente,  Caesar  igitur  vel  de  suo  vel  de  meo 
debito  sumtus  suppeditet,  vel,  quae  tertia  conditio  consiliariis  in  aures  dici- 
tur, dimittat  me  ad  aliquem  principem  Germaniae  aut  ad  aliquam  urbem 
imperialem,  ad  edendas  et  tabulas  et  observationes  Braheanas  et  Ephemeri- 
des. Quod  vero  Epitomen  seposuisti,  usque  dum  tabulas  habeas,  id  necesse 
non  erat;  Epitomes  enim  praecepta  manent  pleraque  possuntque  exerceri  sine 

cognitione  certissimarum  epocliarum.  Quod  ais,  in  Epitome  multa  occurrere 
intellectu  difficilia  captumque  turbantia,  id  huic  Epitome  primum  non  est 
partimque  per  accidens  est,  quia  minus  forte  turbarent  intellectum  nunquam 
imbutum  hypothesibus  antiquis. 

Criigerus:  Interim  tamen  non  possum  quin  unum  atque  alterum  te  rogem.  Cur 

prosthaphaereses  computare  doces  ex  areis  triangulorum  numeris  adeo  prolixis,  cum  possint 
per  sufficientia  dedomena  e lateribus  et  angulis  compendiosius?  Fateor,  me  hoc  non  assequi 
et  ignoti  mihi  nulla  cupido. 

Ke  ple  rus:  Quaeris,  cur  prosthaphaereses  computare  doceam  ex  areis 
triangulorum?  Respexisti  procul  dubio  ad  fol.  686  Epitomes  (vet.  editionis). 
Respondeo,  quia  institutum  meum  est,  computationem  deducere  ex  hypothesi 
causarum  naturalium,  sicut  veteres  deducunt  eam  ex  hypothesi  circulorum 
perfectorum  motuumque  in  iis  aequabilium  vel  quasi.  Jam  vero  causa  verae 
tarditatis  et  velocitatis  planetae  per  auram  aetheream  est  distantia  planetae 
a Sole,  fonte  motus,  major  vel  minor,  area  vero  continet  distantias  omnes  et 
area  trianguli  continet  excessum  distantiarum  supra  mediocres  vel  defectum. 
Illud  demonstravi  libro  IV,  hoc  parte  prima  libri  V. 

Ais,  prosthaphaereses  posse  computari  compendiosius  per  sufficientia  de- 
domena ex  lateribus  et  angulis.  Ego  negavi  hoc  fol.  671  (lib.  V parte  I.  N.  5)  et 
adhuc  nego.  Proba  ipse,  recteque  me  dices  negare.  Ut  si  sit  eccentricitas  ut  in 
Marte  9265.  Primum  in  forma  Ptolemaica  sit  eccentricitas  aequantis  18530  et 
via  planetae  perfectus  circulus,  ut  in  Ptolemaeo.  Datur  igitur  BE  100000,  BC 
9265,  BA  itidem  9265,  praetereaque  DCE 
ex  tempore.  In  triangulo  igitur  BCE  datur 
ECB  et  latera  CB,  BE  (A  Sol,  B centrum  ec- 
centrici,  C centrum  aequantis,  E planeta,  ED  per- 
pendicularis in  AC  continuatam,  AF  perpendicu- 
laris in  EB  continuatam,  si  opus  est).  Ut  igitur 
BE  ad  C , sic  BC  ad  BEC  (intelligo  angu- 
lorum sinus).  Haec  est  una  multiplicatio, 

BC  in  sinum  C.  Jam  BEC,  ECB  jungendi, 
summa  subrahenda  a 2 rectis,  restat  EBC. 

Hinc  EBA;  et  dantur  EB,  BA.  Sive  ergo  jam  opereris  per  ED,  sive  per 
BF,  FA,  laboris  aliquid  nascetur,  ut  inveniatur  totus  CEA  et  EA  distantia. 
In  priori  forma  additur  BEC  ad  CED  et  per  BED  excerpitur  ex  sinibus  ED 
et  DB,  cui  additur  BA.  Ut  igitur  ED  ad  DA,  sic  totus  ad  tangentem  anguli 
DEA,  unde  subtractus  DEC,  restat  CEA.  Haec  est  secunda  operatio,  divisio 
scilicet.  Tertio  anguli  DEA  exscribitur  secans;  et  ut  totus  ad  hunc  secantem, 
sic  ED  ad  EA.  Haec  est  tertia  operatio,  multiplicatio  scilicet.  Nec  brevior, 
sed  longior  est  via  per  triangulum  ABF : in  eo  datur  ABF,  AB  et  F rectus ; 
hinc  duabus  multiplicationibus  habentur  AF,  FB,  cui  adde  BE.  Ut  ergo  EF 
ad  FA,  sic  totus  ad  tangentem  FEA , cui  additus  FEC,  facit  AEC  prostha- 
pliaeresin.  Et  ut  totus  ad  secantem  FEA,  sic  FE  ad  EA  distantiam. 

Secundo  in  forma  Copernicana.  Erit  (Fig.  3)  BC  138971/.,  et  CE  4632 '/2 
daturque  FBA  ex  tempore  ejusque  complementum  CB  A:  ergo  in  ABC,  ut  pluri- 
mum obliquangulo , datur  angulus  B et  circa  eum  latera  CB,  BA.  Rursum 
igitur  ducta  perpendiculari  AF  in  CB  continuatam,  per  angulum  B excerpun- 
tur AF  et  FB,  quae  juncta  ipsi  BC  facit  CF.  Ut  igitur  AF  ad  FC,  sic  totus 
ad  tangentem  anguli  CAF,  unde  ablatus  BAF  relinquit  CAB.  Ut  vero  totus 
ad  secantem  anguli  CAF,  sic  AF  ad  AC.  Et  quia  cum  CAF  habetur  et  ACF 

Fis-  3-  et  complementum  ACD,  additus 

DCE  facit  ACE  daturque  CE  et 
inventa  est  CA.  Rursum  igitur 
ducto  perpendiculari  AG  in  EC 
continuatam,  et  per  ACG  excerptis 
sinibus  C et  A , erit  ut  totus  ad 
hos  sinus,  sic  AC  ad  AG,  GC,  cui 
addita  CE  fit  GE.  Ut  igitur  AG 
ad  GE,  sic  totus  ad  tangentem 
EAG;  hinc  aufer  CAG,  manet 
EAC,  qui  cum  CAB  facit  EAB 
prosthapliaeresin.  Ut  vero  totus  ad 
secantem  EAG,  sic  AG  ad  AE  di- 
stantiam. 

Hic  aut  tu  me  doce  breviorem  viam  vel  in  Copernico  vel  in  Ptolemaeo, 
aut  fatere,  meam  fol.  686  esse  multo  breviorem  utraque.  Esto  tamen  ut  sit 
longior,  at  genuinas  dat  quantitates  prosthaphaeresis  et  distantiae,  illae  vero 
hypotheses  vitiant  utramque.  Planeta  enim  apud  Ptolemaeum  non  recedit  a 
circulo  versus  centrum,  in  Copernico  etiam  exit  ultra  circulum,  quod  in  Marte 
intolerabile  aliquid  efficit.  Probavi  hoc  in  Comment.  Martis  per  observatio- 
nes. Denique  tabulis  scriptis  nihil  interest,  longa  sit  an  brevis  via,  per  quam 
sunt  scriptae. 

At  numeri  sunt  prolixi  ? Decurta  igitur  illos.  Area  quidem  circuli  scribitur 
figuris  11,  ut  quadratum  radii;  at  1"  valet  c.  24240,  proinde  una  unitas  de  radio 
valet  4//  fere.  Ita  5 possunt  resecari  figurae,  aut  certe  4.  Et  fol.  686  potest 
valor  areae  ADB  in  secunda  reductus  omitti  et  pro  eo  usurpari  eccentrici- 
tas  multiplicarique  in  dimidium  AF , quippe  cum  eadem  etiam  sit  multipli- 
canda in  FB ; factum  postea  reducitur  per  tabellam  in  gradus , minuta  et 
secunda. 

Criigerus:  Deinde  in  lanaribus  improbas  eccentricitatem  5800,  a Severino  ratione 

dupla  sectam  in  duos  epicyclorum  radios,  et  dicis,  formam  motuum  physicam  imperare  sim- 
pliciter bisectionem,  lectorem  ablegans  ad  Comment.  Martis.  Atqui  tamen  Copernicus,  cujus 
astronomiam  unice  tueris,  eodem  modo  epicyclos  ordinavit  et  bisectionem  eccentricitatis,  qua 
planeta  moveatur  aequaliter  super  alieno  centro,  geometriae  non  esse  conformem  ait.  Adeo, 
ut  si  omnino  aequans  etiam  in  Sole  admittendus  sit,  ego  praetulerim  geminum  epicyclum 
diagrammati  Maginiano  pag.  256.  Suppi.  Eph.,  nisi  malim  AB  eccentricitatem  juxta  Terram 
et  CB  radium  simplicis  epicycli.  Quaeso,  si  baec  erronea,  rationem  erroris  aperi. 


Keplerus:  De  biseetione  eccentricitatis  Lunaris  disputas  seorsim,  cum 
ego  hanc  generaliter  tuear,  in  Lunam  potissimum  propter  analogiam  cum  ceteris 
introducam,  etsi  postea  et  diametri  Lunae  variatio  bene  cum  hac  biseetione 
convenire  deprehensa  sit.  Ex  physica  pugno  pro  biseetione;  tu  mihi  objicis 
auctoritatem  Copernici  putasque,  eam  me  necessariam  mihi  fecisse,  quod 
astronomiae  Copernicanae  profitear  Epitomen.  Ad  hoc  jam  dudum  respondi 
fol.  674,  ubi  juxta  causas  physicas,  de  quibus  hic,  habes  necessitatem  astro- 
nomicam,  simplicem  in  singulis,  in  Sole  vero  quintuplicem,  aw  Se  6v  eQxo^iem. 
Astronomia  docet  rem  praeter  propter,  sic  tamen,  ut  etiam  Ptolemaeus  du- 
plicem fecerit  eccentricitatem  aequantis;  physica  vero  bisectionem  accuratissi- 
mam requirit.  Copernicus  non  usus  est  ratione  dupla  in  conformandis  semi- 
diametris  epicyclorum , alias  non  esset  aequipollentia  inter  ipsum  et  aequantes 
Ptolemaicos.  Sed  coactus  est  ratione  tripla  uti,  ut  planeta  subtrahens  addens- 
que  ternario  unitatem  constitueret  2 vel  4,  rationem  duplam  Ptolemaicarum 

eccentricitatum.  Habes  igitur,  quod  petisti,  rationem  erroris  apertam.  Si  Se- 
verinus  majori  epicyclo  dedisset  6525,  minori  2175,  tunc  propius  expressisset 
bisectionem,  quam,  a me  in  Sole  adhibitam,  ipse  in  Luna  affectabat.  Nam 
planeta,  centro  majoris  epicycli  proximus,  abfuisset  4350,  remotissimus  8700: 
qua  ratione  conformatur  Lunae  eccentricitas  causis  physicis.  Crede  mihi,  te 
facturum  operae  pretium,  si  rem  ab  ipsis  fundamentis  ex  libro  IY.  fol.  527, 
580  repetas.  Illae  quidem  causae  physicae,  quando  libro  Y.  fol.  665  usque 
674  inducuntur  in  geometriam  per  demonstrationes  legitimas,  habent  aliquid 
difficultatis,  quam  ipse  ante  omnes  sum  expertus,  dum,  ut  demonstrationes 
perfectae  sint,  minimum  decies  refinxi  omnia;  at  qui  non  vult  fatigari,  ei 
sufficient  lectae  quaestiones  et  primae  responsionum  lineae  et  schema  fol.  662 
et  haec  explicatio  semel  pro  semper,  quod  planeta  propter  causas  physicas 
invehatur  quidem  per  P , H , E , R , sic  ut  positus  in  H angulum  anomaliae 
coaequatae  faciat  PAH,  nequaquam  vero  PAG,  sed  tamen  et  anomalia  media 
numeretur  in  area  PGA  (quae  sit  vice  ipsius  PHA,  propter  faciliorem  com- 
putationem) et  distantia  planetae  a Sole  AH  sit  aequalis  ipsi  GC.  Hac  unica 
instructione  suffultus  aliquis  facile  videt  processum  brevem,  simplicem  et  pla- 
num. Dafo  enim  arcu  PG,  v.  c.  60°,  facile  videt,  et  aream  PGB  valere 
itidem  60°,  et  sinus  GF,  FB  excerpit,  cumque  similia  sint  triangula  GBF, 
ABC,  unica  igitur  multiplicatione  FB  in  BA,  praesectis  a facto  5 ultimis, 
constituit  BC  et  GC,  sive  HA,  distantiam  planetae  a Sole;  altera  multipli- 
catione GF  in  valorem  areae  BDA  constituit  valorem  areae  BGA,  qui  est 
pars  aequationis,  scilicet  excessus  hoc  loco  anomaliae  mediae  supra  arcum  PG 
60° , ut  sic  in  composita  area  PGA  habeatur  tempus  seu  anomalia  media, 
respondens  arcui  PH.  ejusque  vicario  PG.  His  accedit  operatio  tertia,  divisio 
sc.  ipsius  FA  per  GC,  i.  e.  HA,  ut  emergat  sinus  ipsius  AHF,  cujus  compl.  est 
HAF,  ipsa  anomalia  coaequata,  respondens  mediae  prius  inventae.  Imaginatio  est 
nova  et  insolens,  operatio  facillima.  In  solo  hoc,  quod  est  fol.  695,  est  aliqua 
incommoditas,  sed  ea  non  nocet  computanti  tabulas  aequationum,  nec  computatas 
sequitur  aliqua  difficultas  in  usu.  Et  quid  multis  ? Omnino  necessarius  est  hic 
calculus,  sive  facilis  sit,  sive  difficilis,  praesertim  in  Marte,  idque  non  potissi- 
mum ob  differenti  olam  PAH  coaequatae  verae  et  PAG  Ptolemaicae,  cum 
GAH  sit  paucissimorum  minutorum,  puta  summum  6 vel  8,  sed  multo  magis 
propter  prosthaphaereses  orbis  annui,  quae  non  ferunt  distantias  Ptolemaicas 
AG,  AD,  sed  requirunt  iVH,  AE,  ex  ellipsi.  Crede  mihi,  non  est  in  hac  hy- 
pothesium  insolentia  studium  ullum  novationis,  sed  amor  veritatis. 

...  ' ''e'erus:  Ulterius  te  quaeso.  Parallaxium  Martialium  disquisitione  et  earundem 

exi  itate  deprehensa  permotus,  etiam  Solis  paraliaxin  vix  1'  statuis  et  Solem  immani  a Terra 
intervallo  abesse.  Quae  si  consistunt,  non  consistit  motus  Solis  medius  Tychonicus,  quem 
tamen  retinuisti  num.  I.  praef.  in  Epliern.  anni  1617.  Motus  ille  Solis  medius  quibus  fun- 
etur  principiis  nosti,  nimirum  observatis  a Tyehone  aequinoctiis.  Haec  observata  sunt  per 
altitudines  Solis  meridianas,  refractionibus  et  parallaxibus  liberatas.  Parallaxis  Solis  in  alti- 
tu  me  ^ (quanta  circiter  est  aequatoris  Uraniburgica)  Tychonica  est  2'  29",  tua  vix  49", 
i erentia  1 ^ , qua  certe,  si  tua  stet  hypothesis,  vera  Solis  altitudo  itemque  declinatio 
orea  minor  aut  australis  major  fuisset  Tychonica ; consequenter  vera  aequinoctiorum  tem- 
pora differrent  a lychonicis  hora  1 ; inde  in  eccentricitatis  et  apogaei  pervestigatione  neque 
aestati»  neque  hiemis  spatium,  neque  quod  aequinoctio  et  medietati  V interjacet  etc.,  recte 
a ychone  constitutum  esset.  Ut  consistet  igitur  motus  Tychonicus  medius? 

Keplei  us:  Trepidas  etiam  super  motu  Solis  medio,  id  est  super  epocha 
ejus  ad  nostra  tempora,  si  paraliaxin  Solis  minuam;  sed  frustra.  Verum  qui- 
. est'  differentia  parallaxium  Tychonis  et  meae,  Sole  in  aequatore  existente 
inque  meridie,  est  1'  40"  eoque  mihi  aestas  fit  paulo  brevior,  quia,  quando 


I 


\ 


42 


Epistolae  Kepleri  aliorumque  mutuae 


Sol  in  aequinoctiali  autumnali  apparet,  remota  parallaxi  nondum  est  in  aequi- 
noctiali, remota  igitur  majori  Tychoniis,  longius  adhuc  abest.  At  quia  idem 
fit  etiam  in  "0  apogaeum  vero  est  in  medio,  scilicet  in  0,  ubi  Sol  caret 
aequatione,  manet  igitur  idem  motus  medius,  minuitur  vero  eccentricitas  et 
aequatio  maxima.  At  res  circa  adeo  minuta  versatur,  ut  observandi  ratio 
ad  tantam  subtilitatem  non  descendat  eoque  non  sum  veritus,  pro  3592  uti 
rotunda  eccentricitate  3600  etiam  majore,  praesertim  cum  per  diversas  ope- 
rationes diversa  exeat  variansque  in  minimis.  Cogita,  per  armillas  observari 
Solem  in  aequinoctium  incidentem,  aut  per  quadrantem  altitudines  tantum 
meridianas,  non  majores  quam  34°,  cum  Tycho  Solem  non  citra  refractionis 
suspicionem  reliquerit  usque  ad  45°.  Quodsi  nulla  esset  in  34°  refractio, 
ubi  Tycho  ponit  aliquam,  pensaretur  igitur  hoc  errorculo  contrario  ille  alter 
majusculae  parallaxeos.  His  de  causis  complexus  sum  ego  rotundam  eccen- 
tricitatem  3600,  vel  meo  physico  modo  1800,  ut  tacite  vcluti  protestarer,  me 
minima  hic  nolle  asseverare. 

Crugerus:  Praeterea,  si  parallaxis  horizontalis  tantum  esset  1',  uno  etiam  integro 

minuto  minor  esset  obliquitas  eclipticae  adeoque  tota  declinationum  et  asc.  rectarum  tabula 
Tychonica  vacillaret.  Penique  cum  obliquitate  eclipticae  mediante  restitutae  sint  longitu- 
dines et  latitudines  fixarum,  etiam  illas  non  sat  rite  constituisse  sequeretur;  et  quid  tandem 
certi  in  toto  Tychone  haberemus  ? Ecce  quam  arcte  sint  omnia  colligata,  quae  si  discindere 
velis,  vide,  ut  factum  adversus  veteres  et  novos  artifices  defendere  possis. 

Keplerus:  Nec  illud  tanti  est,  ut  tantopere  doleas,  quod  obliquitas 
eclipticae  prodit  per  meam  parallaxin  1'  minor,  quod  professus  jam  sum  Epi- 
tomes libro  II.  vel  III,  ubi  sic  scripsi:  „itemque  alio  modo  23°  30y2'“. 
Et  sequitur  sane,  latitudines  fixarum  in  0,  uno  etiam  scrupulo  variandas. 
At  quid  hoc?  Nonne  Astr.  Danica  omnibus  fixarum  longitudinibus  adimit 
etiam  1'  ? De  ascensionibus  vero  rectis  ridicule  laboras,  utpote  quae  in  45° 
vix  quarta  parte  minuti  fiunt  majores,  ut  perinde  sit,  sive  relinquam  ista 
omnia,  ut  sunt  apud  Tychonem,  sive  minimo  labore  emendata  ponam.  Illic 
sustinebo  calumniam  indiligentiae  et  contradictionis,  hic  novationis  vel  ob- 
trectationis. 

Crugerus:  Ego  ab  exilitate  parallaxium  Martialium  colligerem,  eccentricum  Martis 
uon  secare  ecceutricum  Solis,  sed  longe  superiorem  esse.  Sed  haec  te  colligere  non  sinit 
praeconceptum  Copernicaei  mundi  systema,  ,!pab  tdj»  erratheu?  2Bo  liicbt,  da  causam  aliam. 
Viden’  hinc  justam  meam  superiorem  de  astronomia  quaerimoniam  et  animi  dolorem,  quo  si 
me  liberare  dignaris,  ostende  modum,  quo  omnia  subsistere  et  observationibus  respondere 
possint. 

Keplerus:  Si  Martem  supra  orbitam  Solis  circumducis,  non  meam  tan- 
tum opinionem  convellis,  qui  Copernico  defero,  sed  etiam  Tychonis,  redisque 
ad  Ptolemaeum,  dans  Marti  epicyclum  majorem  orbita  Solis. 

Crugerus:  Communica  mihi,  amabo,  diagramma  hypotheseos  tuae  Lunaris  unaque  ra- 
dices aequalium  motuum  utriusque  luminaris.  Magna  petis  Phaeton,  inquies,  nec  ignoro, 
tale  quid  jam  dudum  abs  te  petiisse  Magiuum,  nec  tamen,  quantum  conjicio,  impetrasse; 
quo  ipso,  si  nihil  impetravero,  me  consolabor.  (Diagrammata  quidem  habes  in  Epitome, 
sed  quia  ellipses  abhorreo,  omnia  milii  sunt  obscura.  Non  iutelligo  etiam  hvpothesiu,  qua 
angulus  in  copulis  5°  18'  constet  toto  fere  mense  etc. , quae  habes  in  praef.  Eph.  1617. 
Nro.  23).  Forte  etiam  respondebis,  radices  Solis  me  facile  deprehendere  posse  e Comment. 
Martis:  etsi  vellem,  tamen  haereo  velut  mus  in  pice  in  verbis  tuis  pag.  263  (111.  382), 
quibus  apogaeum  Solis  integro  gradu  mutari  per  observata  Braheana  licere,  nihil  tamen  te 
definire  dicis. 

Keplerus:  Diagramma  hypotheseos  Limaris  miror  te  desiderare,  cum 
id  habeas  fol.  786,  792,  801  et  passim.  Quodsi  te  movet  intricatio,  separa 
ergo  inaequalitatem  primam  a menstrua. 

Fig.  5. 

Sit  AB  4362.  Dato  igitur  arcu  DA,  llg'  4‘ 

aequevalet  ei  sector  DBA  daturque  ejus  si- 
nus AZ,  in  cujus  aliquo  puncto  est  Lunae 
centrum;  datur  et  sinus  complementi  BZ, 
eoque  in  BA  multiplicato,  absectis  5,  prodit 
B fi  et  A/9 , cui  est  aequalis  AL,  distantia 
Lunae  a Terra.  In  LAZ  igitur  ex  Z recto 
et  LA,  AZ  datis  invenitur  LAD  coaequata. 

Jam  multiplicata  AB  tota  in  dimidium  AZ 
(non  LZ),  absectis  5,  prodit  area  A/3A  in 
mensura,  qualium  DAF  est  dimidium  de 
314159,  valens  180!).  Reducta  igitur  in 
gradus  et  addita  ad  DAB,  constituit  mediam, 
respondentem  ipsi  LAD. 

Hic  manente  DAL  ut  prius  et  GAH  in  Solem  tendente,  cum  D sit  apo- 
gaeum  Lunae,  datur  angulus  DAH,  DBP,  ac  proinde  computatur  etiam  BC 
et  BZ,  cui  aequalis  est  CA.  Menstrua  igi- 
tur aequatio  habet  unam  tantum  partem 
physicam,  si  comparetur  cum  priori  aequa- 
tione solutae  anomaliae.  Haec  igitur  men- 
strua aequatio  est  in  area  CLA.  Sed  ut 
haec  area  legitime  computetur,  eo  quod  mi- 
nor est  in  semicirculo,  menstruum  habente 
perigaeum  solutae,  quam  in  contrario,  opor- 
tet igitur  computare  aream  trianguli  LBZ, 
cujus  altitudo  LT  (ut  LT  sit  sinus  perfec- 
tus, parum  enim  ab  eo  differt),  et  ab  hac 
arca  auferre  hac  vice  areolam  trianguli 
CBA,  tunc  habetur  area  LCA.  Sic  igitur, 
cum  aequatio  duas  partes  habeat,  physicam 
et  opticam,  physica  hic  est  area  BAA 
(F>g-  D,  optica  angulus  BLA,  si  computaretur  ipsa  et  non  potius  pro  ipsa 
coaequata  LAD,  ad  analogiam  ceterorum  planetarum. 

Nota  igitur  usum  hujus  aequationis  physicae  menstruae.  Proposito  arcu 
eeccntrici  DL,  siquidem  tunc  linea  per  © et  ^ HG  secat  lineam  apsidum 
DI  ad  icctos,  ut  in  primo  schemate,  aequatio  menstrua  nulla  est,  sin  autem 
ad  obliquos,  ut  in  schemate  altero,  tunc  Luna  tardius  in  L incidit  quantitate 
temporis,  quam  mensurat  CLA  area,  quia  DL  hac  vice  distat  longius  a cir- 
culo illuminationis  Terrae,  qui  incedit  secundum  AZ,  sic  ut  ejus  eccentricitas 
menstrua  ab  hoc  illuminationis  circulo  sit  CA,  aequalis  ipsi  BZ.  Hoc  alte- 
rum schema  servit  a fol.  793  usque  in  810. 

leitia  inaequalitas,  variatio  dicta,  tertiam  figuram  requirit  servitque  ab 
811  in  fol.  817,  in  quibus  foliis,  inest  aliqua  obscuritas  ex  eo,  quod  peculiare 
schema  non  est  factum  quodque  usus  sum  in  antiquo  schemate  puncto  C: 
itaque  lector  possit  existimare,  id  punctum  sic  esse  sumendum,  sicut  id  a po- 
litione centri  eccentrici  repraesentatur  per  AC  perpendicularem.  Hoc  vero  fal- 
sum esset.  Itaque  maneat  HAL  ut  prius  in  secundo  (Fig.  5)  schemate,  et  linea 
piope  veri  loci  Lunae  AL  secet  circellum  eccentricitatis  (posset  esse  quiscun- 
que  alius)  in  R,  ducanturque  ex  R ipsi  HA  parallela  RX  et  perpendicularis 
x’  cluae  hac  vice  cadet  infra  C,  punctum  secundi  schematis.  Si  igitur  ex 

A etiam  perpendicularis  exeat  AX,  formatum  erit  parallelogrammum , atque 
hoc  initio  quidem,  cum  est  Luna  in  copulis,  attenuatum  est  in  lineam  AE, 

et  Luna  in  quadras  veniente,  rursum  atte- 
nuatur in  lineam  AY.  Maximum  est  ibi,  ubi 
est  figura  quadratum,  sc.  in  dist.  45°  a Q. 
Posito  igitur  valore  rectanguli  maximi  40' 
30",  ut  vult  Tycho,  vel  51/  0"  secundum 
causam  physicam  (fol.  565  dubie  affirma- 
tam), reliqua  rectangula  quadrantis  fiunt 
mensurae  particularum  adjiciendarum  seu 
variationum.  Ubi  nota,  etsi  coloravi  rectan- 
gulum,  sicut  triangula  in  prioribus  schema- 
tibus aequatoria,  alium  tamen  esse  hujus 
usum , quam  illorum.  Illa  in  primo  semi- 
circulo addebantur  tempori,  in  secundo  aufere- 
bantur, hoc  in  primo  et  tertio  quadrante 
additur,  non  tempori,  sed  loco  Lunae  prope 
vero,  in  secundo  et  quarto  aufertur;  illa  quantitate  sua  seu  proportione  ad 
aream  totius  circuli  eccentrici  Lunae  censebantur,  hoc  minime,  cum  possit  esse 
tam  magni  quam  parvi  circuli  rectangulum,  sed  tantum  proportione  mutua  inter 
se  rectangulorum  censetur.  Hoc  non  mirabitur,  qui  fontes  utriusque  areae  inter 
causas  physicas  adiverit. 

Observabis  et  hoc,  quod  cum  in  Ephemeridum  praefatione  indulsissem 
speculationi,  quam  retuli  in  fol.  565  Epitomes  (ubi  quaestionem  fol.  564:  Si 
appendix  . . . .,  refer  ad  suum  locum,  sc.  ad  fol.  569),  cumque  hac  ratione  et 
quantitas  variationis  maximae  venisset  in  dubium,  quia  pro  40  y2'  speculatio 
mihi  suppeditavit  51',  et  causas  etiam  physicas  nondum  possem  accommodare 
geometriae,  ut  oportuit,  ut  ita  aliter  etiam  distribuerem  hanc  variationem, 
quam  Tycho  fecit:  postmodum  tamen,  ut  primum  justum  modum  erui,  phy- 
sicam hanc  causam  geometrice  computandi , qui  modus  penitus  cum  modo 
Tychonis  in  effectu  coincidit,  quod  inquam  tunc  non  distributionem  tantum 
Tychonicam  variationis  resumserim  abjecta  mea  erronea,  sed  etiam  quantita- 
tem Tychoni  suam  restituerim.  Ex  ea  re  aestima,  num  novitatis  studio  ferar 
et  obtrectandi , an  veritatis  ? 

Petis  radices  aequalium  motuum  utriusque  luminaris.  Etsi  non  accipis, 
nolim  tamen  existimes,  id  ab  invidia  proficisci.  Nam  descriptorem  non  habeo 
et  jam  a 2 mensibus  exspecto  responsum  a Caesare  de  edendis  tabulis,  quas 
si  habiturus  es  integras,  causa  nulla  supererit,  cur  mus  picem  causetur;  nunc 
enim,  nisi  omnes  mittam,  semper  haerebis.  At  si  Caesar  differat,  circumspi- 
ciam de  scriba,  tibi  vendam  exemplar  scriptum  pro  opera,  quam  abs  te  sum 
requisiturus.  Haberes  epochas  in  calculo  eclipsis,  si  agnosceres. 

In  margine  dicis,  te  ab  ellipsibus  abhorrere  eoque  tibi  obscura  esse  dia- 
grammata Lunae.  At  nihil  admodum  nocetur  captui  ab  elliptica  forma,  etsi 
praestet  te  ei  assuescere,  aut  nunquam  in  Marte  computabis  justum,  utcun- 
que transformes.  In  Luna  tamen  utere  , si  libet,  circulo  Ptolemaico,  parvula 
erit  calculorum  differentia,  cum  Luna  prosthaphaereses  annuas  non  faciat  cum 
sua  distantia  a Terra.  Sit  sane  supra  (fig.  4.)  punctum  idem  L et  X , sit 
angulus  idem  AAB  et  ALB;  sit  denique  motus  medius  DQL  et  tota  prostha- 
phaeresis  solutae  QLA.  Haec  utcunque  concessero , manet  tamen  secundum 
schema  et  prosthaphaeresis  menstrua  suo  loco. 


Fig.  6. 
jr 

Hypothesin  latitudinis  quereris  te  non  intelligere.  Tanti  est,  praeveniri 
ab  alia  hypothesi.  Certe , si  nunquam  esses  imaginatus  librationem  semimen- 
struam  plani  eccentrici  in  Tychone,  non  tantum  (minus  etiam)  difficultatis 
objiceret  libratio  semestralis  mea.  Quid  vis  amplius,  cum  effectus  idem  sit 
circa  quadras?  in  copulis  eclipticis  necessario  alius,  eclipsibus  id  exigentibus, 
in  quo  argumento  primum  ego  fixi  vestigium  ad  hanc  mutationem.  Nosti, 
nodum  repedare  tardissime,  Solem  progredi,  per  illum  igitur  anni  quadran- 
tem, quo  Sol  a limite  digressus  ad  nodum  venit,  incipit  libratio  crescitque 
ad  modulum  sinuum  distantiae  Solis  a limite,  ut  fiat  maxima  18',  Sole  in 
nodo  versante,  ut  sic  tunc  latitudo  limitis  maxima  sit  5°  18'.  Haec  mihi 
videntur  facillima.  Propterea  tabula  latitudinis  Lunae  in  eclipsibus  in  fun- 
damentis habet  angulum  inclinationis  5°  18',  quantam  etiam  latitudinem 
acquirit  Luna  octiduo  post  eclipsin.  Et  vicissim  cum  Sol  est  in  limite  Lunae 
et  Luna  in  quadra,  latitudinis  ejus  tabula  deberet  habere  angulum  incl.  5°  O', 
ut  sic  Luna  octiduo  post  quadram,  id  est  in  copula,  acquireret  lat.  5°  (V. 
Ego  certe  puto,  Tychonicam  rationem  initio  tibi  plus  creasse  molestiae,  aut 
forsan  non  laborasti,  ut  illam  caperes,  contentus  tabulis  et  praeceptis,  quae 
sublevamenta  suppeditabit  etiam  opus  Tabularum  Rudolphi. 

Quod  locum  Martialium  pag.  263  attinet,  accidit  praeterea,  ut  computa- 
rem loca  Martis  accuratius,  aliqua  et  Maginus  in  Supplemento  emendatius 
forte  prodidit  et  res  circa  minima  versatur,  quae  non  sunt  cura  digna.  Ita- 
que non  attenta  promissione  illa  facta,  retinui  apogaeum  Tychonis  ad  annum 
1586  etc. , dimisso  Marte,  in  cujus  solius  gratiam  hanc  mutationem  eram 
facturus.  Nam  majores  mihi  curas  injecerunt  observationes  Waltheri,  ut  supra 
dictum,  prae  quibus  haec  minutula  facile  obliviscor. 

Criigerus:  De  reliquis  planetis  nolo  te  nunc  interpellare.  Martis  theoriae  tuae  ta- 
bulisque ex  ea  Maginianis  acquiescere  malim , quam  Severini , in  qua  semidiameter  orbis, 
multis  anfractibus  e numeris  pag.  225  vitiosis  (omnia  enim  Martis  exempla  sub  calculum 
Astron.  Danicae  revocavi,  nullum  ab  auctore  rite  subductum  invenio)  conquisita,  tamen  tan- 
dem non  fatisfacit,  adeo  ut  Severinus  cogatur,  semidiametrum  631000  mutuari  e tuis  Com- 
mentariis. (Neque  Martis,  neque  Veneris  aut  Mercurii  exempla  sat  exacte  sunt  supputata.) 

Ke plerus:  Astronomiam  Danicam  cursim  perlegi,  ad  calculos  ut  vo- 
cem deest  otium.  Gratam  tu  hac  in  re  ponis  operam. 

f riigerus:  Sed  obsecro,  quo  calculo  quave  observatione  nititur  illa  praecessio  aequi- 
noctiorum, quae  habetur  pag.  221  Astr.  Danicae,  aut  in  tabula  pag.  55  (III.  211)  tuorum 
-lartis  Commentariorum?  Neque  enim  e Tychonicis,  neque  e Prutenicis,  neque  e Danicis 

antam  eruere  possum.  (Taceo  innumera  numerorum  tabulariorum  vitia  typograpliica,  imo 
cc  ana. ) 

Keplerus:  Praecessionem  aequinoctiorum  pag.  55.  Comm.  Martis 
(\ol.  III.  211.)  ego  cum  tota  illa  tabula  sic  transscripsi,  ut  accepi  a Tychone, 
nec  usu  venit  hactenus , ut  ea  uterer.  Vide  ergo,  num  quid  ad  tuam  dubi- 
tationem conferam  fol.  918  Epitomes. 

Jam  Keplerus  Criigero  quaerenti  explicat  „ numerum  mysticum Magini , quam  expli- 
cationem exhibuimus  vol.  III.  p.  451.  Quae  addidit  Keplerus,  haec  sunt:  Hanc  egO  par- 
tem tabularum  Rudolphi  feceram  ante  annos  13,  sed  non  mysticos,  verum 
ipsos  quotientes  in  margine  tabulae  posueram.  Postquam  prodierunt  Loga- 
ritlmii  Neperi,  abjeci  hanc  partem  et  in  margine  posui  horum  quotientum  loga- 
nthmos.  At  nunc  etiam  hanc  tabulam  abjeci  penitus  et  tertiam  introduxi,  in 
cujus  margine  sit  simpliciter  ipsius  © $ proportio  ad  © 5,  sic  tamen,  ut 
etiam  hac  tabula  possimus  carere,  si  volumus  uti  regula  falsi  parabilissima, 
n qua  Pomtur  0 6$  minus  scilicet  dimidio  ipsius  complementi  6 O $j 

et  per  proportionem  O 9 O 6 limatur  sine  omni  negotio , ut  secunda 
vel  tertia  correctione  positionis  exeat  justum , sine  venatione  partis  pro- 
portionalis. 

Criigerus:  Calculum  tuum  apparituri  meuse  Febr.  Mercurii  eludere  hic  visus  est  ipse 
Mercurius,  qui  mihi  et  aliis  conspiciendum  se  praebuit  sat  elevatus  diebus  20.  21.  22.  Febr. 
st.  n.  ab  occasu  Solis  ad  h.  6.  30'  c.  A 22.  Febr.  nullam  habuimus  vesperam  serenam  ad 
ultimam  usque  Lunarem  quadraturam.  Tum  vero  Mercurius  nusquam  apparuit. 

Keplerus:  Apparitionem  £>  tardius  ponere,  quam  is  apparere  potest, 

nihil  est  apud  me  novi  et  fit  certitudinis  causa.  Nam  si  minus  esse  potest, 
multo  magis  erit  majus. 

Criigerus:  Longitudini  Dantiscanae  censes  addendum  integrum  gradum,  sive  4'  horae. 
Equidem  eclipses  Lunares  tanta  accuratione  nunquam  observavi  (praeterita  in  Aprili  non 
erat  hic  observabilis) , ut  differentiam  ab  Uraniburgico  calculo  constanter  eandem  praebue- 
rint, quin  aliquot  minutis  huc  illuc  nutaverint;  sed  tamen,  cum  lioc  iter  maritimum  huc 
illuc  navigetur  quotidie,  chartaeque  nauticae  constanter  tueantur  chartas  geographicas  Jansonii, 
non  ausim  hanc  urbem  integro  gradu  in  orientem  promovere. 

Keplerus:  Etsi  de  longitudine  Dantiscana  nolim  ex  unica  eclipsi  con- 
cludere, nihil  tamen  impedior  navigationibus  crebris,  quo  minus  iis  vel  integra 
15  obtrudam  milliaria,  si  sit  opus,  nedum  ut  in  hoc  parallelo  octo.  Totum 
id  excusabitur  per  longa  et  brevia  milliaria.  Nam  a Tychone  habeo,  nume- 
rari milliaria  100;  at  100  brevicula  et  92  longiuscula  stant  juxta  invicem. 
Solebat  ille  hoc  problema  proponere:  „Die,  quibus  in  terris  ro  wi&rjueQov 
sit  longum  25  horas?  Resp. : in  navi,  quae  secundo  vento  Dantisco  in  fre- 
tum Sonticum  advolat  intra  diem  et  noctem. “ Alias  ego  plus  fido  Solarium 
eclipsium  observationibus  mathematicis  pro  differentia  longitudinis  locorum 
observationis,  quam  Lunarium,  quia  in  his  valde  variant  oculi  diversorum. 

Criigerus:  De  Poloniae,  Russiae,  Lithuaniae  etc.  intervallis  itinerariis  quae  petis,  ex- 
quirere quidem  per  occasionem  potero,  sed  intervalla  tantum  ; non  enim  isti  positionem  re- 
spectu plagarum  mundi  sic  observant,  ut  inde  vera  loci  longitudo  ac  latitudo  possit  erui. 
Quaenam  illa  sint,  quae  prioribus  literis  per  Olomuciensem  tabellarium  ad  me  datis  te  pe- 
tiisse significas  e Ptolemaeo  supputanda,  non  intelligo,  siquidem  illas  literis  aut  tabellarium 
non  vidi.  Viennensis  hic  ait,  ibi  spargi,  hominem  aut  occisum  aut  submersum.  Igitur  quid 
velis  denuo  scribe  et  opera  mea,  si  qua  inservire  possim,  audacter  utere.  Tempore  hiberno 
studiis  astronomicis  bene  vacare  possum,  aestivo  non  item:  non  enim  ab  amplissimo  Senatu 
stipendium  habeo  principaliter  ob  astronomiam,  sed  ob  alia  negotia  praetica  et  mensuratio- 
nes,  quibus  potissima  pars  aestiva  absumitur. 

Keplerus:  Grata  est  tua  promtitudo  in  suscipiendo  calculo.  Peto 
igitur  denuo,  ut,  quidquid  est  observationum  in  Ptolemaeo,  id  computes  ex 
tabulis  Ptolemaei  praeceptisque  ejus,  sed  et  ex  Prutenicis,  sicut  facit  Buntin- 
gus  in  quibusdam.  Ille  auctor  saepe  fucum  facit,  commendans  consensum 
observationis  cum  calculo,  etsi  tantus  non  invenitur.  In  epistola,  quam  Olu- 
mucensi  tradidi,  multa  scripseram  de  observatis  Ptolemaei  et  aliis,  de  quibus 
tuum  cupivissem  audire  judicium;  si  sunt  amissae,  doleo.  Tabellarius  certe 
in  animo  non  habuit  perire. 

Criigerus:  Vidistine  Diclides  Coelometricas  Nathanaiilis  Torporlaei  Angli  i Quid  vide- 
tur? Si  nondum  videris  scito,  auctorem  magna  polliceri  in  libri  frontispicio.  In  secundo 
libro,  inquit,  agitur  primo  de  nova  arte  prosthaphaeretica  planetarum,  quae  sine  auxilio 
subdititiorum  scrupulorum  proportionalium  adeo  generaliter  perficitur,  ut  omnibus  omnium 
astrouomorum  hypothesibus  cyclicis  et  phaenomenis,  utcunque  tempore  mutabilibus,  per  hasce 
tabulas  satisfieri  possit.  In  secunda  parte  postremo  agitur  de  absoluta  et  facillima  doctrina 
triangulorum  sphaericorum , universo  nimirum  artificio  ad  G verbula  redacto  et  in  ordine 
tractabili  per  mitrae  figuram  (hinc  vocat  mitrosphaericam)  disposito,  unde  totius  pragmatiae 
facultas  comparatur  et  sine  perplexa  praeceptionum  inculcatione  conservatur,  sive  quis  auctoris 

tabulis  sive  canone  triangulorum  uti  maluerit.  Londini  liber  excusus  est  anno  1602.  Quodsi 
pollicitationi  respondeat  veritas  (quod  nondum  probavi,  vix  enim  beri  librum  accepi),  folia 
in  quarto  56  praestant  id,  quod  tu  foliis  magnis  540  praestari  posse  olim  significasti  Ma- 
gino,  ut  est  pag.  252  Suppi.  Eph.  Magini  (cfr.  vol.  III.  p.  45  et  451).  Jam  igitur,  ubi 
mihi  indicaveris  fundamenta  „numeri  mystici"  Maginiani,  restabit,  ut  examinem,  utrum  in 
prosthaphaeresibus  planetarum  alteri  praestet. 


Fig.  7. 


Ke plerus:  Torporlaeum  non  vidi,  non  audivi.  Venatura  partis  pro- 
portionalis per  scrupula  proportionalia  sublata  est  inter  xav^r^ara  mearum 
tabularum.  Doctrinae  triangulorum  compendia  vidi  affectata  a Romano,  Ne- 
pero,  Ursino,  Pitisco;  omnes  scripserunt  post  1602,  non  meminerunt  hujus 
auctoris.  Sunt  in  compendiis  sua  dispendia.  In  Ursini  et  Romani  contractio- 
nibus palpito,  quavis  talpa  caecior,  plus  quam  tu  in  meis  ellipsibus.  Pitisco 
(cfr.  vol.  III.  pag.  725)  aliquid  tribuo  in  consummatione  et  /m era&eoiv  arcuum 
in  angulos  et  vicissim  ab  ipso  lubens  recipio,  quod  videtur  consummare  nu- 
merum casuum.  Axioma  hoc  memoriae  causa  mihi  valde  est  acceptum,  in 

sinibus  quidem  sic  procedenti:  Ut  AE  ad  ED  sic  AC  ad  CB:  ex  A , B,  AC  — 

latus  BC.  Ut  AC  ad  CB  sic  AE  ad  ED:  ex  B, 

AC,  CB  — angulus  A.  Ut  DE  ad  EA  sic  BC  ad 

CA:  ex  B,  A,  BC  — latus  AC.  Sed  latius  est 

axioma  contrapositionis:  Ut  B ad  AC  sic  A ad  BC 
et  C ad  AB.  Ut  A ad  BC  et  ut  C ad  AB,  sic  B 
ad  AC.  Ut  AC  ad  B sic  AB  ad  C et  BC  ad  A. 

In  tangentibus  vero  et  sinibus  secundum  colo 
axioma:  Ut  sin.  AD  ad  tang.  DE  sic  sin.  AB  ad 
tang.  BC:  ex  BA  et  AB  — latus  BC.  Ut  sin.  AB 
ad  tang.  BC  sic  sin.  DA  ad  tang.  DE : ex  B,  AB, 

BC  — ang.  A.  Ut  tang.  DE  ad  sin.  DA  sic  tang. 

BC  ad  sin.  BA:  ex  B,  A,  BC  — latus  AB.  In 
secantibus  tertium  axioma:  quod  ut  in  planis 
quadrata  AB  et  BC  faciunt  quadratum  AC,  sic  hic 
secantes  faciunt  secantem  AC. 


A 


Reliquos  casus  solve  per  hos  et  metathesin,  cujus  una  forma  est  fol.  259 
Epitomes,  ex  quo  emergit  problema  jucundum  trigonometris:  dato  quovis 
rectangulo  formare  obliquangulum,  cujus  latera  mensurent  angulos  oppositos 
aut  obtusi  complementum  ad  semicirculum ; sed  plenaria  solutio  ex  Pitisco  et 
Lansbergio,  quo  nunc  careo.  Obliquangula  partim  perpendicularibus  ductis, 
partim  et  cum  fructu  quidem  per  positionem  quaesiti  solvo  beneficio  logarith- 
morum.  Nihil  autem  supra  Neperianam  rationem  esse  puto,  etsi  quidem 
Scotus  quidam  literis  ad  Tyclionem  a.  1594  scriptis  jam  spem  fecit  Canonis 
illius  mirifici.  Vide,  ne  Torporlaeus  aliquid  horum  tradat.  Exemplum  posi- 
tionis in  obliquangulo  datorum  trium  laterum  infra  habes. 

In  postscripto  haec  addit  Keplerus : En  exemplum  positionis  in  obliquangulo 

datorum  trium  laterum.  Nam  ducta  perpendiculari  ex  angulo  quocunque  et 
per  positionem  eruta,  invenio  primum  duos  angulos  ad  basin,  in  quam  (con- 
tinuatam si  opus)  perpendicularis  ducitur;  ultimo  etiam  partes  anguli  tertii  ex 
partibus  basis  aut  etiam  per  novam  perpendicularem.  Sint  latera  PV  41"  44', 
PS  80°  3'  et  YS  75°.  Ex  fine  lateris  80°  3' (S)  duco  perpendicularem  (SR)  in  41°  44'; 
pono  eum  esse  75°,  qnantus  est  SV.  Si  SE  75°,  SP  80°  3'  et  E rectus,  ergo  basis 
PR  haberet  antilogarithmum  40405,  qui  dat  arcum  48°  7'.  Video,  hunc  PE  esse  ma- 
jorem quam  PV,  41"  44':  ex  eo  pronuncio,  obtusum  esse  angulum  V,  qui  opponitur 
lateri  PS,  pono  ergo  basin  continuatam  PR  esse  48°  7',  erit  VR  continuatio  6°  2. '3 
Si  tanta  continuatio,  erit  in  triangulo  exteriori  rectangulo  RVS,  cujus  recto  opponitur 

VS,  75°,  erit  inquam  perpendicularis  SR  minor  quam  75°,  primo  assumtus,  et  basis 
igitur  prolongabitur  longius  tanto,  ut  antilogarithmum  nanciscatur  41027.  Erit  scilicet 
48°  26' : erit  igitur  correctior  continuatio  RY  6°  42',  correctior  antilog.  685,  correctior 
antilog.  basis  41090,  correctior  basis  48°  28',  correctior  RY  6°  44',  correctior  ejus 
antilog.  692,  correctior  antilog.  41097.  qui  dat  iterum  48°  28'  ut  prius  et  cessat 
correctio.  *)  , 

Nosti  autem,  hactenus  viam  directam  fuisse  nullam,  ex  tribus  lateribus  sine  in- 
termediante  angulo  perveniendi  ad  perpendicularem.  Ex  hoc  autem  arcu  SR  cum 
SP  comparato  subtractione  logarithmorum  invenitur  SPR  vel  YPS  78°  Neperi 

praeceptum  videtur  mihi  difficilius  ob  fatigationem  mentis.  Apposui  tamen  id  ad 
marginem. 

In  rectangulis  per  solos  sinus  salvantur  omnes  16  casus,  si  passim  prius  quae- 
ratur aliquid  ante  id,  quod  imperatur.  Tunc  fiunt  operationes  duae  et  in  solis  duobus 
casibus  prius  quaeruntur  duo  ante  imperatum  et  fiunt  tres  operationes.  — 

Scriptorem,  quem  supra  dicit  Criigerus,  Torporlaeum,  notamus,  explicatis  vulgaribus 
constellationum  in  coelo  denominationibus,  figuras  trigon ometricas , ut  facilius  memoriae  in- 
haereant, similibus  denominationibus  insignire  insano  irritoquo  conatu  laborasse.  Imaginatur 
in  triangulis  sphaericis  „mitram,  forticem,  corvum,  hastam"  aliaque  ridicula  (cfr.  Delambre 
hist.  de  l’Astr.  moderno  vol.  II.  p.  36  ss.).  Liber  Adriani  Romani,  quem  dicit  Keplerus, 
prodiit  anno  1609,  inscriptus:  Canon  Triangulorum  sphaericorum  brevissimus  simul  ac 

facillimus  etc. 

Criigerus  in  epistola  sua  pergens  adit  „cometica“,  quae  sicut  Kepleri  responsio  alio 
loco  reservanda  sunt,  item  et  ea,  quae  insunt  his  epistolis  de  fatis  Kepleri,  partim  vol.  I. 
p.  661  praemissa,  partim  ad  vitam  Kepleri  referenda.  Criigerus  hunc  finem  facit  literarum 
suarum:  Spero  tabellarium  hunc  ad  nos  remeaturum  ante  hiemem ; si  non,  tuas  ad  me  literas 
dirige  Lipsiam  ad  Lic.  Phil.  Mulierum,  ejus  academiae  mathematicum,  qui  communis  noster 
amicus  eas  non  invitus  huc  curabit.  Vale,  Vir  praestantissime  et  humanissime  meque  ama. 
15.  Julii  anni  1624. 

Praest,  D.  Tuae  observantissimus 

P.  Criiger. 

Keplerus:  De  Philippo  Miillero  literarum  nostrarum  sequestro  con- 
stituendo recte  mones.  Ei  ego  addo  alterum  Viennae  residentem  Saxonis 
Electoris  agentem  Jo.  Zeidlerum , dictum  Hofman , ut  Lipsia  Viennam  tuae 
mittantur.  Cogito  enim  Viennam  ire,  aut  si  non  eam,  iste  Vienna  ad  me 
mittet.  Tu  modo  strenuum  te  praesta  congerronem,  praesertim  de  iis,  quae 
sub  manibus  sunt.  Vale.  Lincii  9.  Sept.  1624. 

Cl.  D.  Tuae  officiosus 

J.  Keplerus. 


*)  Ecce  quam  multa  verba  hic  in  textu,  quam  vicissim  parum  operis  ibi  in  margine, 
ut  perpendicularis  SR  habeatur  per  RY,  VS,  vel.  per  PR,  PS,  utque  positio  prima,  quod  SR 
sit  aequalis  SV,  se  ipsam  per  prodeuntem  PR  sine  omni  fatigatione  mentis  emendet. 

Neperi  a me  ordinatum  melius : 

Postscripta:  Viennam  tandem  veni  Octobri  mense,  literas  has  mecum 
attuli  hactenusque  exspectavi  tabellarium  tuum  revertentem;  nam  Hofmannus 
tergiversatur  in  hoc  officio  praestando,  quod  te  scire  volui.  Literas  dedi 
Heneckelianis  stationariis,  uti  eas  Vratislaviam  commendarent.  In  procinctu 
sum,  ut  Lincium  revertar,  inde  ascensurus  Noribergam  et  ad  alias  urbes  im- 
periales , a quibus  Caesar  petit,  ut  sumtus  faciant  in  solvendis  meis  reliquis 
Rudolphinis,  quibus  suffultus  tabulas  et  observationes  Tychonis  edam.  Vale. 
9.  Dec.  Viennae. 

Ad  haec  respondisse  Criigerum  ex  his  Kepleri  literis,  datis  Lincii  d.  1.  Maji  1626, 
apparet:  S.  P.  D.  Clarissime  Vir.  Quas  scripsisti  ad  me  literas  3.  Aprilis 

anni  1625.  domum  reversus  ex  Suevia  mense  Augusto  accepi,  a mea  familia 
asservatas.  Eram  profectus  eodem  quo  tu  scripsisti  mense,  postquam  uxoris 
partum  periculosum  (cum  et  ipsa  quadam  gangrenae  specie  in  carpo  manus 
et  foetus  a multo  tempore  variis  accidentibus  infestarentur)  exitu  felici  termi- 
natum spectassem  filioque  nato  et  a parochialibus  pontificiis  baptisato  nomen 
Hildeberto  dedissem,  quem  auctorem,  egregie  de  ceremonia  Eucharistiae  sarta 
tecta  conservanda  scribentem,  tunc  in  memoria  habebam.  Itineris  mei  causam 
et  successum,  cum  ad  te  matheseos  professorem  pertinere  censeam,  tibi  com- 
municabo. Literas  ad  Campodunenses,  Memmingenses  et  Noribergenses  ha- 
bebam, quibus  Caesar  mihi  reliqua  mea  Rudolphina  repraesentari  petebat,  ut 
iis  sumtibus  adjutus  tabulas  et  observationes  edere  possem.  Suevicae  urbes, 
quae  promissa  Caesari  nondum  solverant,  solverunt  mihi.  Noribergenses,  a 
quibus  mutuum  petebatur,  quod  de  contributionibus  circuli  Francici  proxime 
futuris  refunderent,  recusarunt.  Variis  tamen  in  utroque  itinere  remoris  aestas 
abiit.  Usus  sum  et  acidulis  Goeppingensibus  et  mensem  Tubingae  transegi, 
creber  cum  Maestlino,  Schickardi  hospes.  Verum  ille  jam  aetate  fessus,  iste 
promtus,  acer,  sed  laboriosissima  professione  distentus,  nihil  admodum  in 
praesens  ad  artem  contulerunt.  Miratus  solum  est  Maestlinus  nova  paradoxa, 
et  cum  observatis  obloqui  non  posset,  concedejidum  arbitratus  est  discendum- 
que  etiam  in  posterum  aliquid  ex  illo  magno  coelestium  cursuum  volumine. 
Erant  absurda  ista:  1)  obliquitatem  eclipticae  olim  majorem,  observatis  Pto- 
lemaicis  et  Timocharis  etc.  copularum  Lunae  cum  fixis  et  planetis,  ad  cal- 
culum Tychonis  examinatis,  convelli.  2)  In  planetarum  motibus  mediis  non 
omnimodam  aequalitatem  inesse  nec  transigi  posse  citra  aequationem  secula- 
rem  in  motibus,  praesertim  Saturni.  3)  Epocham  repertam,  in  qua  plerique 
motus  in  puncta  cardinalia  incidant  exactissime,  ceteri  non  multis  gradibus  ea 
superent.  Ea  est  anno  ante  nostram  aeram  3993.  24.  Julii,  Uraniburgi 
h.  0.  33'  26".  (cfr.  annot.  i.)  4)  Nullam  dierum  aequationem  eclipsibus  hujus 

temporis,  quarum  in  Luna  inde  ab  anno  1572.  46  observatas  a variis  com- 
putavi, satisfacere,  quin  potius  videri  emergere  novam  menstruam  secundum 
transitus  non  Solis,  sed  ipsius  Lunae  per  zodiacum,  cum  pleraeque  eclipsium 
tam  Solis  quam  Lunae  in  y tardius,  in  Tip,  ^ maturius  incidant. 

Interim  recudi  tabulam  aequationis  luminis  ex  hypothesi  physica  Epi- 
tomes (p-  817,  Tab.  Rud.  p.  84),  in  qua  immanem  laborem  hausi  propter  varie- 
tatem insidiosissimam.  Decies  ad  minimum  ea  intra  decennium  reformata 
semper  aliquid  occultavit,  ob  quod  duplicanda  tandem  fuit  vicissimque  secun- 
um  aliam  dimensionem  dimidianda  fuit.  Cum  autem  omnibus  modis  forma 
'ypot  eseos  a Tychonica  differat,  effectus  tamen  est  quam  proxime  idem,  qui 
in  prolixissima  illa  tabula  Magini  in  Suppi.  Ephemeridum. 

Kepleri  Opera  VI.  . 

Sed  finiam  cum  pagina  historiam  itineris  mei.  Ex  quo  sum  reversus, 
nullum  non  moveo  lapidem,  ut  ad  editionem  tabularum  veniam.  Nam  triente 
recepto  assignatorum  sumtuum  eoque  Campiduni  collocato,  jam  de  bonis  et 
reditibus  in  hac  provincia  sumtus  expedio.  Sed  difficillimam  hoc  tempore  rem 
tento:  quippe  reformationis  acerbitate  summa  imis  vertuntur.  Et  audivisti 
forsan  (divulgarunt  enim  Ephemeridum  scriptores)  circumscriptam  et  mihi 
bibliothecam,  quamvis  mihi  aulica  functione  subnixo  immunitas  esset  promissa. 
Verum  illam  molestiam  levatam  existimo;  nunc  de  pecunia  agitur,  quam  de- 
bent proceres,  eaque  non  incertissima  fretus,  papyrum  et  operas  conduxi. 
Paginas  excudam  numericas,  usus  typis  meis  propriis,  quibus  excudi  4 anno- 
rum Ephemeridas.  Sed  tenet  me  sollicitum  typographi  fortuna,  qui  etsi  et 
ipse  obtentu  mei  operis  licentiam  habet  commorandi,  premitur  tamen  militum 
alimentis  et  importunitatibus,  onere  civico,  ob  domum,  quam  possidet.  Quodsi 
procedant  operae,  est  quo  de  gratias  agamus  numini,  sin  impediantur  diutius, 
tu  in  aerumnas  hujus  provinciae  totiusque  adeo  Germaniae  intentis  oculis 
veniam  mihi  dabis.  Jam  nunc  excurrere  cogito  ad  fusorem  Passavium,  a quo 
alloquendo  in  descensu  prohibitus  sum,  ob  pestis  suspicionem  urbe  exclusus 
cum  comitibus  omnibus. 

Nunc  ad  tua.  Quod  ad  computandas  observationes  Ptolemaicas  justo  te 
comparas  apparatu4  facis  rem  tua  et  professione  et  existimatione  dignam  arti- 
que utilem,  speroque  librum  publici  juris  futurum;  sed  nolim  eo  tantisper 
acrere,  saltem  exitum  calculi  mihi  descriptum  transmitte. 

De  observationibus  quidem  Tychonis  edendis  hoc  tempore  desperavi,  quia 
bessem  assignatorum  sumtuum  non  recipio.  Si  tamen  spes  edendi  in  pro- 
cinctu esset,  posset  tuus  iste  vetustarum  observationum  calculus  adjungi.  Si 
commodo  tuo  fieri  potest,  ede  folio  mediocri,  sic  ut  ad  Mechanicam  Tychonis 
quadret;  cogito  enim  eadem  forma  observationes  edere,  si  quando  suam  Ura- 
niam respiciat  Jupiter. 

De  Hipparchi  aequinoctiis  sic  habe:  ordinatas  a me  esse  epochas  Solis 
sic,  ut,  eccentricitate  hodierna  manente  (nam  quis  credat,  olim  fuisse  majo- 
rem, cum  tota  haec  diversitas  minori  observatarum  altitudinum  quantitate 
nitatur,  quam  quae  a Ptolemaeo  ipso  fuit  in  incerto  posita),  ut  inquam  tanto 
posterius  computem  Hipparchi  vernum,  quanto  maturius  computo  autumnale. 
Ut  id  obtinerem,  non  potui  verum  Solis  locum  in  epocha  creationis  in  0°  Q 
ponere,  sed  contentus  fui  medio.  Frustra  circa  refractiones  hic  scrupulosi 
sumus,  majora  ambiguntur.  Quod  ex  Opticorum  meorum  fol.  146  (II.  219.) 
adducis,  sicuti  tu  hactenus  conciliare  identidem  sum  aggressus,  ut  Hipparchus, 
minutissimis  particulis  diffisus,  mane,  vespere,  meridiem,  medinoctium  allegare 
contentus  fuerit,  mane  illi  fit,  quicquid  fit  ab  ortu  versus  meridiem,  cum, 
quae  illi  est  hora  5,  sit  nobis  11.  antemeridiana. 

Loci  ex  Censorino  admonuit  me  Jos.  Scaliger  agnoscitque  pro  sphalmate, 
ut  tu;  ego,  si  potero  excusare  Ptolemaeum,  ne  cogar  eum  insimulare  fraudis, 
mihi  gratulabor.  Sin  illa  sphalmatis  in  Censorino  verisimilitudo  colliquabit 
mihi  hoc  fulcrum  butyraceum,  confugiam  ad  aequationes  seculorum,  ad  ex- 
perimenta in  omnibus  planetis  similia,  in  ipso  Sole,  qui  per  eclipses  Lunae 
deprehenditur  in  minutis  arcubus  inaequaliter  ad  fixas  accedere,  quod  4 vel  5 
eclipsibus  Lunae  comprobo. 

De  fato  tuo  domestico  tibi  et  yondoleo  et  gratulor  Veneremque  Uraniae 
vestrae  propitiam  precor,  ut  non  prius  tu  ex  illa  pater  esse  velis,  quam  Pto- 
lemaicum  calculum  absolvas. 

Differentias  meridianorum  proximorum  Daniae,  Sueciae,  Germaniae,  Po- 
loniae,  Russiae  a meridiano  Dantiscano,  quas  habes  exploratas,  vel  saltem 
bonum  et  fidum  itineraritim  Dantiscanum  abs  te  prima  occasione  desidero,  si 
tamen  non  serus  erit  tabellarii  adventus.  Sed  rejici  fortasse  poterit  catalogus 
locorum  in  calcem  tabularum.*) 

Eclipsium  Solis  diversis  locis  observatarum  magna  est  opportunitas ; me- 
diantibus enim  parallaxibus  satis  fide  elicitur  differentia  meridianorum,  nec 
tantum  prosunt  Lunares,  ob  tot  varietates  ex  causis  physicis  et  opticis 

Sed  tabellarius  ad  horam  condictam  adest;  diutius  immorari  non  pos- 
sum. Yale.  Lincii  etc.  • 

Cl.  D.  Tuae 

Amicus  J.  Kepler. 

His  addita  sunt  pauca  de  cometis  et  calculus  loci  Lunae  secuudum  praecepta  Tabu- 
larum Rudoiphinarum,  „ut  eum  tu  (Crugerus)  ex  Tychone  deducas,  nescio  enim  an  recte  sim 
operatus  ex  Rudolphinis,“  qui  ad  praefationem  his  tabulis  praemissam  pertinet. 

Crugerus  adscripsit  ad  marginem  literarum  Kepleri:  Kepleri  ad  me  ultimae,  red- 

ditae demum  9.  Sept.  1626  per  tabellarium  Viennensem  Chr.  Mayer.  Responsum  5/15.  Apr. 
1627,  sed  ad  paucissima. 

Ea,  quae  Keplerus  a Criigero  toties  petit,  ut  Ptolemaicas  observationes  computet,  non 
praestitisse  videtur  Crugerus,  cum  neque  in  codicibus  Pulcoviensibus  neque  in  libris,  quos 
postea  edidit  Crugerus,  tale  quid  deprehendatur.  Praeter  ea,  quae  aliis  locis  diximus  scripta 
Criigeri,  haec  insuper  Scheibelium  secuti  notamus : Logistica  sexagenaria  methodice  confor- 
mata. Dantisci  1616.  Praxis  trigonometriae  logarithmicae  cum  logarithmorum  tabulis;  ib. 
1634  (cfr.  Kaestner,  Geom.  Abhandlungen,  1.  Sammlung).  Doctrina  astronomica  sphaerica, 
praeceptis  methodicis  et  perspicuis  per  globum,  tabulas,  trigonometriam  tam  veterem  quam 
logarithmicam  explicata  et  demonstrata,  ib.  1635.  (Addita  est  tabula,  ab  Hevelio , tum 
annum  24.  agente,  aeri  incisa).  Descriptio  Cometae  a Regiomontano  observata,  ib.  1625. 

Epistolae,  quas  praemisimus,  Kepleri  ad  Criigerum  datae  maxima  ex  parte  binis  exem- 
plaribus in  codice  Pulcov.  conservantur,  alterum  scriptum  Kepleri  manu,  alterum  descrip- 
tum; illud  Criigero  transmissum  fuisse  apparet  ex  notis,  quas  ipse  Crugerus  adscripsit.  Cum 
Crugerus  anno  1639,  ergo  decennio  fere  post  Keplerum  mortuus  sit,  rejicienda  est  opinio, 
quasi  Keplero  remissae  fuerint  suae  ad  Crugerum  datae  epistolae;  contra  si  perpendas,  He- 
velium  Criigero  usum  fuisse  praeceptore,  vix  dubium  est,  quin  illas  Hevelius  a praecep- 
tore suo  vel  ab  illius  haeredibus  acceperit  adjunxeritque  manuscriptis  Kepleri,  quae  Heve- 
liurn  magni  thesauri  loco  conservasse  diximus  vol.  I.  p.  58. 

Inter  eos,  qui  conversatione  sua  verbo  et  per  literas  effecerunt,  ut  susciperet  Keplerus 
conscribendum  opus  suum,  nominandus  est  Joannes  Remus,  cognomine  Quietanus, 
medicus  et  astronomus  prius  Maximiliani  Archiducis  Austriae,  post  imperatoris  Matthiae  et 
Leopoldi  Archiducis,  qui,  ut  multa  egit  cum  Keplero  per  literas  astronomica  (cfr.  praemissa 
volumina  passim),  ita  auctor  fuit  Keplero  dubiis  suis,  ut  astronomiam  Copernicanam  iterum 
iterumque  examinaret  et  ea,  quae  hoc  examine  deprehenderat,  aequalibus  traderet. 

Primum  adiit  Remus  Keplerum  anno  1611  scribens:  Miraberis  forsan,  Nobilis  atque 
Clarissime  Vir,  quod  ego  facie  tibi  ignotus  hasce  ex  longinquo  insinuem  literas.  Verum 
cum  amor  et  aequalitas  studii  ubique  terrarum  similes  sibi  conciliare  studeant  consortes, 
facile  mihi  ignosces,  quod  hasce  qualescunque  ad  te  dem  literas. 

Vidi  opus  tuum  ingeniosissimum  de  stella  Martis  apud  Illustr.  Ducem  Sforzam  et  te 
in  eadem  opinione  cum  Copernico  esse,  Terram  sc.  moveri  (licet  aliquibus  mutatis)  conspexi. 
Sane  et  ego  mordicus  hanc  tuitus  sum  sententiam,  verum  in  hoc  unico  adhuc  mihi  movetur 

scrupulus,  quomodo  sc.  apparentes  et  perpetuo  sibi  similes  distantiae  stellarum  locum  habere 
possint?  Ponamus  n.  cum  Copernico,  immensum  esse  spatium  a Sole  usque  ad  stellas  fixas, 
tamen  11500  illae  diametri  terrenae  semper  differentiam  aliquam  ingerent,  imo  quod  Sa- 
turnus ratione  suae  parallaxeos  necessario,  vel  ipsa  ratione  exigente  mechanica,  medio  spatio 
inter  Solem  et  stellas  fixas  constituendus  veniat,  et  distantia  firmamenti  a Sole  alias  non 
major  provenit,  quam  11500  semid.  Terrae,  nisi  forsan  quis  refractionem  in  hoc  loco  sub- 
stituere velit,  quae  tamen  suas  habet  per  se  rationes.  Deinde  decuplum  diametri  suae  ad 
minus  Terrae  complere  deberet  in  motu  suo  diurno,  diameter  enim  est  6 et  motus  diurnus 
59',  ut  nosti,  magnus  igitur  raptus  et  vis  propulsiva  necessaria  esset.  Et  in  hypothesi 
Lunari  maxima  difficultas  oritur,  licet  non  desint  hic  Romae,  qui  librationem  illam  Lunarem 
motui  alicui  Terrae  recto,  in  suo  tamen  centro,  adscribant. 

Ego  credo,  planetas  gyrari,  prout  in  Marte  mentionem  fecisti,  hoc  modo  (addit  Remus 
figuraA  similem  figurae  47  Vol.  III.).  Sed  cur  Sol  non  gyrum  epicyclicum  efficeret?  Adde 
et  hoc , quod  per  perspicillum  illud  (Galilaeo  alias  adscriptum , in  quo  Luna  maxima  et 
clarissima  apparet,  et  per  idem  4 planetae  juxta  Jovem  ab  eodem  conspecti  sint;  sed  refu- 
tatus est  a Sitio  Florentino)  inveniam  maculas  certas  Lunares  in  forma  9 satyri  in  Luna 
nova  sive  paululum  corniculari,  et  quadrata  et  plena  etiam,  fere  semper  in  eodem 
loco  manentes,  h.  e.  juxta  meum  situm  versus  dextram  sive  occasum;  ideoque  Luna  non 
rotabitur,  sive  instar^  motus  terreni  circumvolvetur,  quod  tamen  necessario  quasi  omni  hora 
fieri  deberet. 

Ego  in  peregrinatione  jnea  per  Italiam,  Siciliam  et  Maltam  aliquas  habui  observationes 
pro  rimandis  longitudinibus  et  latitudinibus  locorum,  prout  et  hic  Romae  observationes  ali- 
quas Solis  meridianas  venatus  sum,  uua  cum  declinatione  magnetis;  quae  omnia,  si  tibi 
usui  esse  poterunt,  humiliter  offero.  Jam  agitur  quartus  annus,  quo  sum  in  Italia  et  sem- 
per eclipses  diligenter  annotavi.  Vellem  mihi  eccentricitates  et  parallaxes  planetarum  com- 
munices, prout  Tycho  eos  adinvenit,  meae  fidei  illas  commendatas  esse  certe  tibi  persuadeas. 
Novam  etiam  dirigendi  in  astrologicis  adinveni  methodum,  experientiae  mirifice  correspon- 
dentem.  Ubi  nota  et  hoc,  quomodo  Venus  infra  Terram  in  Copernico  consistere  poterit, 
quae  spatio  multo  majori,  nimirum  583  dierum,  circumvolvitur? 

Jam  quoque  sub  manibus  habeo  discursum  quendam  super  Calendarium.  Vidi  enim 
anno  1590  ni  fallor  et  1609  pascha  nimis  tarde  celebratum  fuisse  respectu  verorum  et  appa- 
rentium hoc  nostro  seculo  motuum  Solis  et  Lunae.  Copernicus  enim  jam  in  aequinoctio 
vernali  aberrat  16  horis  fere.  Audio,  et  te  ipsum  aliquando  huic  negotio  incubuisse  et  Im- 
peratoriae Majestati  opusculum  quoddam  de  hac  re  tradidisse;  sed  nondum  vidi  (cfr.  Vol.  IV. 
p.  9 ss.).  Ego  valde  suspicor  (de  ipso  enim  anno  dubitamus,  an  hodie  1611  an  1612  po- 
tius sit  scribendum),  ne  error  aliquis  sit  in  conversione  dierum  Aegyptiorum  in  nostros  Julia- 
nos et  aequinoctium  ideo  autumnale  Ptolemaicum  anno  132.  sive  133.  24.  Sept.  h.  2.  p.  m. 
accidisse,  non  25.  Sept.,  et  sic  annus  tropicus  cum  nostro  consentiret,  prout  et  video  dili- 
genti examine,  eundem  annum  tropicum  suo  tempore  fuisse  qualis  nunc  est,  modo  tempora 
et  principia  dierum  bene  advertantur.  Nam  Ptolemaeus  dicit,  quod  a meridie  ille  diem 
suum  numeret,  jam  Hipparchus  a media  nocte  incipit:  aequinoctium  igitur  illi  fuit  anno 
178.  die  tertia  intercalarium  currente  et  12  horis  exactis  (postquam  quarta  dies  insequeba- 
tur, in  ipsa  sc.  media  nocte  incipiens);  tempore  Ptolemaei  vero  463.  anno,  8.  die  h.  19. 
proxime,  h.  e.  die  9.  currente,  differentia  ergo  d.  69  h.  7,  quae  subtracta  a d.  71  h.  6 relin- 
quunt ex  diff.  1 d.  23  h.  annum  tropicum  365  d.  5 h.  50  c.  Altera  comprobatio  est  in  ipso 
Ptolemaeo : @ enim  erat  in  0°  Q a.  455.  7.  Athyr  h.  2.  p.  m.  c.  Alterum  aequinoctium 
a.  463.  d.  8.  Athyr  h.  19  proxime,  annus  tropicus  plane  ut  supra  365  d.  5 h.  50',  qui  et  hodie 
accurate  reperitur  d.  365  h.  5.  48' 50"  c.  Vides  igitur,  Ptolemaeum  nimis  pertinaciter  Hipparcho 
adhaesisse.  Vereor  etiam,  ne  eadem  eccentricitas  fuerit  et  obliquitas  zodiaci,  qualis  hodie 
est.  Dicit  enim  Eratosthenes  et  Hipparchus , quod  11  partium  proxime  talium,  qualium 
meridianus  erat  83 , fuerit  tropicorum  interstitium.  Quid  si  pro  particula  illa  proxime  1/6 
defuit?  Adde,  quod  lubrica  observandi  ratio  ea  fuit  et  in  lignea  tabella,  et  impossibile, 
quod  Ptolemaeus  inter  Timocharem  et  Albategnium,  qui  propius  accessit,  non  invenisset 
differentiam,  sed  nimis  auctoritatibus  se  tuitus  est  Ptolemaeus.  Motum  quoque  octavae 
sphaerae  procul  dubio  velociorem  experieris  l'2/3'  c.  abhinc  a Tychonis  ratiociniis,  quod 
magnis  illis  instrumentis  ejusdem  bene  observari  possit. 

Verum  cum  hodie  tanta  bellorum  et  pestiferae  infectionis  periculosa  sint  tempora 
(prout  et  cum  magno  dolore  audivi  nob.  et  magnif.  viri  D.  Teugnagelii  adversam  fortunam 
— cfr.  vol.  II.  p.  811),  non  mirum  est,  quod  artes  et  Musae  sileant. 

Hisce  quam  optime  vale  et,  si  per  otium  licet,  quam  primum  rescribe  et  familiarita- 
tem nostram  adauge. 

Romae  17.  Dec.  1611.  Tuae  Dominationis  amantissimus 

Joannes  Remus,  alias  Quietams. 

His  Kepleras  respondit: 

S.  P.  D. 

Literas  tuas,  Nobilis  et  doctissime  Vir,  17.  Decembris  Romae  scriptas 
accepi  5.  Martii  a ministro  postae  Pragensis,  nullam  igitur  mihi  morae  cul- 
pam imputato.  Iis  literis  doctissimas  nonnullas  moves  quaestiones.  Primum 
objicis  motui  Telluris  invariabiles  fixarum  inter  se  distantias.  Equidem  in 
hoc  scrupulo  ante  annos  14  laboravi.  (Cfr.  Vol.  I.  p.  67.)  Stellam  enim  pola- 
rem circa  26.  Septembris  observavi  in  media  nocte  humillimam,  postea 
circa  25.  Decembris  vesperi  et  mane  tam  humillimam,  quam  altissimam, 
si  forte  differentiam  invenirem  ab  observatione  mensis  Septembris  indeque 
orbis  magni  Telluris  ad  orbem  fixarum  sentiri  posset  proportio.  Sed  frustra 
fui,  ligneum  erat  instrumentum,  pinnacidia  non  accurata,  inepta  omnia  ad 
scrupulosam  observationem.  Hoc  tamen  notavi,  perpendiculum  Decembri  re- 
cidisse eodem , quo  reciderat  Septembri.  Postea  copiam  nactus  inspiciendi 
observationes  Tychonis  Brahe,  vidi  altitudinem  eandem  utroque  mense  intra 
unum  quidem  scrupulum,  nec  major  accuratio  fuit  in  illis  altitudinibus.  Ita- 
que semidiameter  orbis  magni  se  habet  ad  semidiametrum  fixarum,  ut  minus 
aliquid  sinu  unius  scrupuli  ad  sinum  totum.  Proportio  *est  ad  ter  millies 
eoque  amplius.  Itaque  haec  immensitas  etiam  Tychonem  Brahe  perculit,  quo 
minus  Copernico  credere  vellet  aut  ante  illum  Aristarcho,  qui  Archimede  teste 
proportionem  eam  dixit  orbis  motus  Terrae  ad  prbem  fixarum,  quae  sit  centri 
ad  superficiem.  Ego  vero  libro  de  Stella  Nova  Serpentarii  probabilem  statui 
proportionem  hanc,  ut  sicut  corpus  Stilis  ad  regionem  mobilium,  sic  haec  ad 
ambitum  fixarum.  (II.  674.)  Corpus  enim  Solis  est  motor,  sphaera  fixarum  est 
locus  et  mera  in  ea  quies.  Sicut  igitur  motor  ad  mobile,  sic  hoc  ad  quies- 
cens. Cum  itaque  Sol  sit  ad  Terram,  ut  6 fere  ad  1,  et  Saturnus  absit 
11500  semidiametros  Terrae,  aberit  igitur  2000  fere  semidiametros  Solis. 
Fixae  igitur  abessent  2000  semidiametros  Saturniae  sphaerae,  20000  orbis 
magni,  et  semidiameter  orbis  magni  subtenderet  sextam  partem  unius  minuti 
seu  10".  Quodsi  qua  inest  pulchritudo  in  hac  proportione,  quid  opus  est 
nos  trepidare  super  potentia  Creatoris?  Ille  quod  pulchrum  est  facile  invenit 
faciliusque  efficit.  Miraberis  forsan,  cui  bono  tanta  vastitas?  Mirabar  ego, 
cui  bono  reliqua  hujus  generis.  Ecce  tu  ipse,  ratione  ductus  mechanica  ne- 
scio qua,  Saturnum  collocas  in  medio  inter  Solem  et  fixas,  medium  intelligens 
aequalitatis  seu  arithmeticum.  Sphaera  igitur  Saturni  octava  pars  erit  sphaerae 
fixarum  solidae  cogitatae.  Cui  igitur  bono  septem  partes  vacuae,  nisi  quia 
tibi  pulchrum  videtur , Saturnum  in  medio  esse  ? Et  mihi  igitur  pulchrum 
videtur,  Saturnum  esse  in  medio  geometrico  proportionali,  ulterius  non  quaero 
de  vastitate  illius  spatii.  Et  quid  si  dixero,  totum  illud  spatium  esse  vacuum, 
ut  obtineam  etiam  hic,  nihil  factum  esse  frustra:  vacuum  enim  nihil  est. 
Equidem  valde  tenuem  oportet  esse  materiam,  quae  Saturni  lumen  non  hebe- 
tat per  12000  semidiametrorum  Terrae  trajectum.  Fixae  igitur  ipso  Saturno 
clariores  quid  aliud  arguunt  quam  hoc,  nihil  esse  in  intermedio  inter  Satur- 
num et  fixas.  Haec  de  prima  quaestione. 

Continuo  filo  orationis  devenis  ad  quaestionem  aliam;  non  enim  video, 
qui  cohaereat  objectio  cum  prioribus.  Nimirum  incredibile  putas  ea,  quae 
e vi  motrice  disputavi,  sic  se  habere;  cum  si  vera  essent,  Terram  10  dia- 
metris progredi  necesse  esset  quolibet  die.  Nihil  hoc  turbat.  Nam  Venus 
certo  progreditur  uno  die  pluribus  semidiametris  suis.  In  Mercurio  omnia 
in  ProP<>rtione  majori.  Omnino  tibi  quodammodo  invito  videtur  aliquid 

absolute  magnum  aut  celere,  quod  latens  imaginationis  error  est.  Et  quid 
tum,  si  etiam  Solem  credas  moveri?  Nonne  et  hoc  mirum,  tantum  corpus 
dietim  promoveri  duabus  suis  semidiametris,  decem  Terrae? 

In  hypothesi  Lunari,  quae  tertia  tua  est  objectio  contra  meas  speculatio- 
nes, difficultates  ais  te  videre  maximas ; ego  vero  nulla  in  Luna  opus  habeo 
libratione,  qualem  Braheus  computandi  causa  statuit.  Sufficit  mihi  in  Luna 
duplicem  vim  magneticam  statuere,  alteram  perennem  in  ipso  corpore,  alte- 
ram variabilem  ex  illuminatione.  Sed  haec  est  materia  Hipparchi  mei,  quem 
spero  me  elaboraturum,  ubi  me  ad  quietem  composuero,  Deo  vitam  largiente. 

Si  viam  planetae  ex  helicibus  componis,  doce  et  modum,  quo  per  illas 
vias  incitentur  sine  solidis  orbibus.  Ego  ex  observationibus  ovalem  Martis 
viam  docui,  ex  physica  et  geometria  causas  ostendi,  quibus  haec  figura  motu 
planetae  circumscriberetur. 

Lunam  eandem  nobis  toto  mense  totaque  nocte  faciem  ostendere  res  est 
certa.  At  quid  hoc  ad  Terram?  Num  opus  tibi  esse  videtur,  ut  omnes 
planetae  eodem  motu  moveantur?  Atqui  verisimile  est,  Venerem  rapidissime 
rotari  circa  suum  axem,  adeo  ut  ea  rotatio  ad  sensum  notari  possit  indeque 
sit  ejus  scintillatio.  Et  Jupiter  procul  dubio  rotatur  circa  axem,  ut  hac  ro- 
tatione secum  circumire  faciat  quatuor  suos  satellites,  quos  certissimo  intuitu 
videmus  etiam  in  Germania  ridemusque  Sitium  vestrum  nostrumque  Horkyum, 
manifesta  negantes.  (Comp.  yoI.  II.  453  ss.)  Denique , si  ideo  Terra  non  rotatur, 
quia  Luna  non  rotatur,  oportebit  neque  Solem  rotari.  Atqui  maculae  Sola- 
res circumeunt  in  disco  Solis  absolvuntque  periodum  citius  uno  mense. 

Observationes  eclipsium,  altitudinum  Solis  et  declinationum  magnetis  vi- 
dere cupio ; quae  si  usui  futurae  sunt , cedent  tibi  honori. 

Eccentricitatibus,  quas  Tyclio  Brahe  constituit,  ego  uti  non  soleo,  eoque 
fit,  ut  delitescant  inter  meas  chartas  nec  facile  jam  inveniri  possint.  Limavit 
autem  veteres  Copernici  (ut  dicere  est  solitus)  secundum  aequum  et  bonum, 
aestimatione  usus  non  adeo  exacta. 

Parallaxes  planetarum  insensibiles  esse  suspicor.  Nam  Martis  axQovv- 
%iovg  animadvertere  non  potui,  Veneris  vero,  etsi  sunt  majores  in  perigaeo 
epicycli,  at  illa  tunc  non  est  conspicua.  Si,  quod  Tycho  in  quibusdam  epi- 
stolis est  professus,  Martis  parallaxes  majores  essent  Solaribus,  ut  essent  qui- 
dem, si  conspicerentur:  magno  praesidio  niteremur  contra  oblocutiones  Pto- 
lemaei discipulorum. 

Cupio  etiam  tuam  dirigendi  methodum  videre,  ut  cum  mea  itidem  nova 
comparem.  Non  equidem  quod  experientiae  respondeat  (sufficere  enim  puto, 
si  praemium  respondeat  labori  dirigendi  loca  geneseos),  sed  ut  videam,  cui 
rationi  innitaris.  Mea  quippe  ratio  naturalis  est. 

De  Venere  erras,  periodus  ejus  est  2242/3  dierum,  tui  vero  583  sunt  nisi 
fallor  commutationis  periodus  tempusque  inter  duas  conjunctiones  Solis  et  Terrae. 

De  Calendario  miror  etiam  socios  mihi  esse  vani  et  irriti  laboris.  Est 
mihi  ad  manus  manuscriptum  colloquium  de  Calendario  lingua  Teutonica, 
quod  Caesari  nunquam  tradidi.  Cum  varia  moveam,  probo  tamen  popularem 
correctionem  aurei  numeri,  nec  probo,  nostras  rationes  esse  subtiliores  Nicenis. 
Itaque  et  tuam  scrupulositatem  circa  annum  1598  intempestivam  puto. 

De  Christianorum  aera  dubitas,  rectene  1612  jam  numeremus,  tibi  enim 
1613  numerandum  videtur.  Atqui  o bone!  libellus  a me  exstat,  in  quo  non 
1612  vel  1613,  sed  1617  numerandum  contendo.  Nihil  tamen  hoc  ad  Ca- 
lendarium. (Cfr,  voJ,  IV.  p.  198.) 

De  connexione  diei  Aegyptii  cum  Romano  Lunae  motus  nobis  illud  du- 
bium, quod  tu  moves,  penitus  eximunt.  Si  error  in  Ptolemaicis  adnotationi- 
bus  aequinoctiorum:  oportet  aliquam  habeat  causam,  sic  ut  Ptolemaeus  non 
ignorantia  rationis  temporum  aequinoctium  uno  die  postposuerit  (si  postposuit), 
sed  videns  volensque.  Nam  eadem  ex  ejus  Calendario  Aegyptio  sequuntur, 
quae  ex  nostro  Romano,  si  id  applicemus.  Neque  tantum  sequuntur  illa,  sed 
et  scit  illa  Ptolemaeus  et  inculcat;  nimirum  inter  Hipparchum  et  Ptolemaeum 
annum  esse  longum,  quia  in  300  annis  decedit  dies,  cum  contra  inter  Pto- 
lemaeum et  Albategnium  sit  annus  brevis,  at  inter  Albategnium  et  nos  me- 
diocris fuit.  Et  tu  omnino  recte  ratiocinaris,  si  ab  Hipparcho  ad  nos  statua- 
mus annum  aequabilem,  Ptolemaica  aequinoctia  uno  die  anterius  ponenda 
esse , quam  a Ptolemaeo  sunt  annotata.  At  quis  tantae  est  audaciae , qui 
dicat,  Ptolemaeum  studio  falsum  annotasse  idque  toties  repetitis  vicibus? 
Quantum  hoc  in  philosopho  dedecus?  Ignorans  enim  nihil  fecit,  qui  Lunae 
motus  citra  errorem  unius  diei  computare  potuit.  Etsi  tuis  me  suspicionibus 
eo  redigis,  ut,  quamvis  saepissime  tentaverim  comminisci  speciosam  occasio- 
nem errandi  Ptolemaeo  semperque  frustra  fuerim,  tamen  eandem  rem  porro 
quoque  tentare  statuam. 

De  eccentricitate  sane  minor  est  difficultas,  major  erroris  excusatio  Pto- 
lemaeo. Nam  in  Opticis  (II.  220.)  demonstravi,  vel  solam  refractionem  in  causa 
esse  posse,  cur  inter  Ptolemaicam  et  Hipparchianam  eccentricitatem  discernere 
Tyclio  non  potuerit.  Alteram  etiam  causam  errandi  tu  dicis  proportionem 
inter  11  et  83.  Sic  quidem  jam  olim  ego  sum  ratiocinatus,  ipsam  hanc  di- 
visionem circuli  in  83  crassum  quippiam  redolere.  Quomodo  enim  illam 
putas  esse  natam?  nisi  sic,  quod  Eratosthenes  circino  comprehendit  inter- 
capedinem tropicorum  eaque  circulum  toties  peragravit,  donec  tandem  pes 
circini  in  pristinum  punctum  rursum  incideret,  quod  factum  post  11  pererra- 
tiones  circuli,  in  quibus  intercapedo  tropicorum  inventa  est  83.  At  post  11 
circini  lationes  consentaneum  est,  mensorem  fessum  esse  gratoque  animo  am- 
plecti qualemcunque  propinquitatem  puncti  octuagesimi  quarti  ad  primum,  ut 
ea  pro  iisdem  accipiat.  Ut  non  dicam,  quid  peccari  in  83  punctionibus 
potuerit.  (Cfr.  p.  36.) 

De  octava  sphaera  non  facile  tibi  in  tantilla  differentia  adsentior,  nihil 
tamen  habeo  ex  meis  observationibus,  quod  contradicam.  Nam  ex  quo  D. 
Tengnaglius  adversis  fatis  animum  ad  politica  transtulit,  instrumenta  Brahei 
pereunt,  egoque  solus  supersum,  qui  speculando  artem  qua  possum  promoveo. 
Oculis  imbecillibus  utor,  nec  valetudo  ad  nocturna  frigora  toleranda  sufficit, 
praesertim  solitario.  Quid  vero  Linciana  conditio,  ad  quam  jamjam  transire 
constitui  Rege  probante,  profutura  sit  observationibus,  tempus  dabit.  Vale  et 
boni  consule.  Literas  si  scripseris,  suadeo  ad  aulam  Regiam  dirigas,  inde 
Lindum  facile  transferentur , siquidem  jam  fuero  profectus.  Dedi  Pragrae 
18.  Martii  anno  1612. 

Ntig.  Dis.  Tuae  studiosissimus 

J.  Keplerus, 

gae.  cae.  ]\|is.  et  jp  Austriae  supra  Anasim  Procerum 

Mathematicus. 

Quae  his  responderit  Remus,  non  constat;  epistolarum  series  in  codice  manuscripto 
mc  interrupta  est,  de  novo  incipiens  anno  demum  1618.  Ceterum  per  interjectos  6 annos 
non  cessit  consuetudo  literas  dandi  et  accipiendi,  quod  ut  multis  aliis  indiciis  ita  ex  hoc 
apparet,  quod  ne  verbo  quidem  significetur  intermissa  illa  consuetudo  et  quia  sequentes 

epistolae  sermonem  exhibent  familiariorem  et  magis  amicum,  quam  modo  praemissae.  In 
his  Remus  iterum  pluries  redit  ad  Epitomen,  dubia  sua  Keplero  proponens  et  Kepleri  sen- 
tentiam refutare  vel  emendare  studens,  ut  non  dubium  sit,  similiter  in  epistolis  deperditis 
illum  provocasse  Keplerum  ad  defendendum  suum  de  Copernico  judicium,  sicut  in  praemissis 
factum  est.  In  proxima,  quae  exstat,  epistola  (d.  Yiennae  d.  20.  Oct.  1618),  nunciat  Re- 
mus Keplero  mortuum  Archiducem  Maximilianum  (2.  Oct.),  „acceptum  se  esse  a Caesareis 
pro  medico  et  mathematico  Caesareo,  cum  stipendio  600  florenorum."  Dein  petit  a Keplero, 
ut  sibi  communicet  locum  Mercurii  (12.  Oct.  1598.  h.  9.  53'  pro  „themate  Serenissimi  no- 
stri"); refert,  Marium  scribere,  stellam  novam  a.  1572  „adhuc  haerere  in  suo  loco";  Terren- 
tium (e  Soc.  Jesu,  celeber  itinere  in  Sinam  suscepto,  ubi  per  duodecim  annos  in  pervul- 
ganda fide  Christiana  nec  non  in  praxi  medica  et  studiis  mathematicis  bene  meruit; 
mortuus  est  anno  1630;  Keplero  auctor  fuit,  ut  judicium  suum  evulgaret  de  emen- 
datione Calendarii  Sinensis)  observasse  Venerem  conjunctam  Lunae  („super  Luna  equi- 
tare videbatur")  d.  6.  Junii  1617;  locum  Lunae  fuisse,  refert  Remus,  22°  183/4'  2>» 
long.  loci  393/4°.  His  addit:  latitudinem  Lunae  Tua  Excell.  nimis  auget;  probet  eam  in 
eclipsi  Solis  1612.  mense  Majo  et  videbit  enormem  defectum  cum  observatione.  Adsunt 
aliquae  dubitationes  in  novis  illis  tirociniis  astronomicis  (dicit  Epitomen , in  posteriori  epi- 
stola errorem  fassus),  scilicet  quomodo  Sol  posset  pertingere  luce  sua  usque  ad  stellas  fixas 
et  an  detur  orbis  stellatus?  Certe  Galilaeus  multa  habet  jam  edita,  quae  opponet.  Edidit 
D.  Sirturus  telescopii  absolutionem  et  jam  Viennae  moratur.  — Snellius  edidit  observationes 
Hassiacas;  utinam  etiam  Tychonicae  ederentur,  ut  fieri  possit  comparatio:  sed  vereor,  ne 
quisque  suum  sit  acturus,  scilicet  de  novo  observaturus  et  forsan  minori  dispendio,  quam 
ipse  Tycho,  cum  adeo  felix  sit  hoc  hodiernum  seculum  et  donatum  novis  et  facilioribus  in- 
strumentis. — In  motu  Lunae  Tuae  Excell.  Ephemerides  1618.  et  Origani  quandoque  ad 
20'  et  amplius  differunt  etc.  Interim  me  commendo  et  cordialiter  T.  Exc.  saluto. 

D.  V.  Excell,  ofif.  servus 

Giovanni  Bemo  Quietam. 


Ad  haec  respondit  Keplerus: 

S.  P.  D. 

Clarissime  Excellentissimeque  D.  Doctor,  amice  omnibus  officiis  per- 
colende. Brevi  epistolio  multa  et  magna  tangis.  Dolorem  ex  obitu  Serenis- 
simi D.  D.  Archiducis  Maximiliani,  patroni  quondam  tui,  temperasti  gaudio, 
quod  te  adscitum  narras  in  aulam  Imperialem,  quod  ad  me  pertinere  puto, 
quia  iis  artibus  es  instructus,  quibus  praeter  valetudinem  Imperatoris  etiam 
astronomia  juvari  potest,  quam  ad  curam  te  appulisse  animum  serio  demon- 
stras illa  re,  quod  hanc  etiam  legem  ministerii  tui  aulici  tibi  adscribi  curasti. 
Itaque  non  tam  tibi,  quam  astronomiae  gratulor,  inprimis  vero  mihi,  qui  et 
labore  sublevabor  et  promotore  in  aula  salarii  mei  suffultus  sum.  Nam  hac- 
tenus aut  soli  mihi  laborandum  fuit,  aut,  si  calculatorem  adscivi,  quandoque 
impensae  fuerunt  faciendae  de  meo , cum  nihil  ex  aula  solveretur. 

Locum  Q accipe  ex  meis  tabulis,  quam  certo  is  ex  unico  triente  totius 
circuitus  (in  quem  omnes  modernae  observationes  coincidunt)  in  reliquos  duos 
trientes  derivari  potest.  Anno  1558.  XII.  Octobr.  h.  10.  minus  7'. 


0 28°  48'  5"  & 99257 
5 29.  40.  39.  Z 42866 

90.  52.  34.  39717 

45.  26.  17.  L.  12 

21.  57.  48.  L.  92043 

Elongatio  23.  28.  29.  92031" 

0 in  22.  26.  34.  ni- 


L.  92341 
Mes.  1529 


Inclin.  6°  42'  51"  213940 

92031 

Latit.  2.  41.  7 Mer.  305971 


Mes.  90812 


Calculi  formam  ex  parte  orbis  annui  non  addidi  frustra:  primum  enim 
caput  eorum,  quae  tecum  coram  deliberare  gestio,  de  hac  ipsa  erit  materia, 
postquam  ante  4 annos  primum  edita,  nuper  vero  compendiosius  proposita  a 
foederato  meo  Benjamine  Ursino,  fuit  felix  illa  calamitas  tabularum  mearum 
Rudolphinarum,  logarithmi.  Videntur  enim  tabulae  reficiendae  et  ad  loga- 

rithmos  accommodandae  aut  penitus  omittendae,  substituto  eodem  canone  loga- 
ritlimorum,  sed  qui  prius  exactius  sit  computandus.  Alterum  caput  erit  de 
observationibus  Braheanis  computandis  edendisque  et  de  impedimentis  editio- 
nis amoliendis. 

Quae  Marius  de  Nova  anni  1572,  non  sunt  dissimilia  veri.  Cometam 
ego  hujus  anni  1618  mense  Sept.  jam  minorem  omnibus  fixis  circumstantibus 
vidi  per  tubum  satis  magnam  habere  quantitatem;  obscuritas  igitur  parvitatis 
speciem  praebet.  Terrentio  felicitatem  expeditionis  vere  astronomicae  precor, 
utinam  Ephemerida  anni  1619  haberet.  Illa  observatio  <y  9 Q)  non  est  sane 
nobis  negligenda,  non  tamen  ei  fidere  possumus  usque  ad  4°  aut  5°  in  lon- 
gitudinibus locorum  differentiam,  cum  et  temporis  observatio  sit  crassiuscula 
et  calculus  Tychonicus  in  Luna  triduana  non  praestet  omnimodam  certitudi- 
nem ob  variationis  anomaliam  nondum  satis  exploratam  temporisque  aequa- 
tionem adhuc  vel  mancam  vel  suspectam. 

i De  latitudine  Lunae  deque  differentia  ab  Origano  tunc  disseremus,  ubi 
prius  tu  prolegomena  Ephemeridum  anni  1617  diligenter  legeris.  Nam  eclip- 
sis anni  1612  mihi  inter  fundamentales  est.  Quae  dicas  nova  illa  tirocinia 
astronomiae  non  capio,  num  editam  a me  doctrinam  sphaericam,  an  paginam 
illam  primam  doctrinae  theoricae,  quam  coram  vidisti?  Ubi  convenerimus, 
audiam  Galilaei  objectiones,  cujus  epistolas  adVelserum  Italicas  habeo;  puto 
vero  nullam  inter  nos  esse  dissensionem,  nisi  forte  in  conjecturis,  ultra  sen- 
sibilia sese  altius,  qua  redargui  non  amplius  possunt,  efferentibus.  Demonstro 
ego  ex  necessariis,  cavum  esse  spatium,  in  quo  planetae,  fixas  exterius  con- 
vectiores  invicem;  quousque  illae  spargantur,  non  disputo,  ex  sensibus  solam 
analogiam  vexo,  sed  dulcem  et  multiplicem;  infinitum  rationibus  methaphysicis 
impugno.  Veniamus  igitur  ad  conflictum  rationum.  Opusculum  D.  Sirturi 
(si  recte  lego)  videre  pervelim.  Cometas  duos  simul  apparentes  vidi,  charta 
descriptos  ad  D.  supremum  camerarium  misi,  rogitans,  ut  medicis  Imperatoriis 
communicaret;  ibi  igitur  requires.  Vale  Lincii  Calend.  Decembris  1618. 

Cl.  Ex.  T.  Officiosus 

J.  Kepler . 

Remus  in  responsione  sua  (d.  Jnsprughi  13.  Mart.  1619)  narrat,  literas  Kepleri  per 
3 menses  latuisse  et  traditas  esse  Brisachii  1.  Martii.  Licentiam  se  petiisse  ab  Imperatore, 
ut  ad  Leopoldum  transeat,  „ amatorem  verum  chymiae  et  matheseos;  hic  melius  posset  juvare 
nostros  conatus.  “ Interim  ego,  pergit,  bonum  cousilium  tanquam  amicus  dabo,  sed  in  silen- 
tio, pro  tua  provisione  extorquenda.  Mihi  olim,  cum  essem  Viennae,  D.  Rechperger  saepius 
dixit:  si  D.  Keplerus  mecum  bonam  correspondentiam  (ut  sic  loquar)  teneret  et  dignaretur 
mihi  scribere,,  ego  ipsi  faciliter  suam  provisionem  persolvi  curarem  bei  den  obristen  Zahl- 
meistern  et  alios,  ipse  enim  medetur  tales  et  unico  verbo  opus  est,  et  est  in  magna  exi- 
stimatione. 

Mihi  perplacet  tuus  calculus  Mercurii  et  ex  parte  eum  intelligo,  sed  non  in  toto.  Non 
enim  vidi  neque  tuam,  neque  Benjamini  (logarithmorum)  editionem;  si  eam  mittere  mihi 
velles,  prout  etiam  prolegomena  Ephemeridum,  quae  nondum  vidi  neque  habere  potui,  sicut 
etiam  Harmonica,  rem  mihi  gratissimam  facies.  Serenissimus  mihi  sumtus  suppeditat  pro 
talibus  operibus  mathematicis  et  libenter  omnia  persolvam. 

Pro  tirociniis  illis  debebam  scribere:  Theoricam  Epitomen  habeo.  Mihi  haerebant  in 
an  mo.  „ Tirocinia.  Balth,  Caprae  astronomica« , et  de  iis  plura  commodiore  tempore.  D. 
irturi  ^Telescopium“  impressum  est  Francofurti.  Cometas  duos  simul  apparentes  non  vidi; 
or  e uit  ille  Decembri,  qui  tandem  neque  oriebatur  neque  occidebat.  Galilaeus  mecum 
concertabit  de  cometa,  prout  scripsit:  sed  male  habet  bonus  vir,  fere  ad  mortem 

Bene  vale  et  me  amare  non  desine,  Germaniae  nostrae  mathematicum  decus,  et  mea 
Per,\f  Pla«et>  ntere ; p-  Zieglerus  mihi  promisit,  si  aliqua  sint  excudenda  mathematica, 
quoa  Moguntiae  procuraret  et  ipse  correctioni  interesse  velit. 

Id  quod  proposuisti  pro  enucleanda  distantia  Solis  a Terra  in  Ephemeride  1619,  ob- 
servabo hoc  mense;  nam  22.  Mart.  debet  esse  Lincii  ultima  quadratura  visibilis  h.  7.  20' 
p.  m.,  si  distat  Sol  a Terra  3000  semidiametris,  prout  dudum  parallaxes  Martis  edocuerunt. 
Sed  habenda  etiam  erit  ratio  aliqualis  parallaxeos.  Ego  et  Scheinerus  diversis  locis  obser- 
vabimus. Eclipsis  3)  hujus  anni  excedet  tuum  calculum  per  1/2  horam : durabit  enim 
h.  1.  1'  etc.,  sed  per  perspicilla  optica  observandum  erit;  videbis  in  principio  umbram  annu- 
bilatam  etc.  — Cuperem  habere  locum  Veneris  et  Mercurii  ad  d.  22.  Sept.  1588.  h.  9. 
p.  m.,  Sol  est  in  29°  44'  trp,  tempore  meae  nativitatis  mihi  ut  puto  Mercurius  in  15°  4'  up 
et  Venus  in  20 1I8°  £b. 

Has  Remi  literas  successerunt  aliae,  d.  Viennae  23.  Jul.  1619,  in  quibus  monet  Keple- 
rum , ut  respondeat.  Refert,  Galilaeum  edidisse  snb  nomine  Guiduccii  dissertationem  de 
Cometis  , desiderare  illum  „librum  Kepleri  Copernicanum“ , quia  prohibitus  sit  Florentiae, 
et  non  haberi  possit;  unde,  pergit,  petiit  a Serenissimo  nostro  eundem  librum,  se  enim 
facile  habiturum  licentiam,  asserit.  Ille  (Galilaeus)  exagitat  Apellem  (cfr.  vol.  II.  p.  776), 
improbat  Aristotelicos  et  impugnat  eos  longe  aliis  argumentis  usitatis;  asserit,  motum  non 
producere  nec  frigus  nec  calorem,  sed  attritionem.  Tychonem  accusat,  quod  inutiliter  ephe- 
meridas et  tabulas  cometicas  construxerit.  Dicit  esse  fallacissimum,  velle  judicare  altitudi- 
nem cometae  ex  parallaxi;  dicit  enim,  in  realibus  unicis  veris  et  immobilibus  subjectis  valere 
par-allaxin , sed  in  apparentiis , reflexionibus  luminosis , imaginibus  et  simulacris  vagantibus 
nullam  posse  parallaxin  esse  validam  vel  certam,  et  cometam  in  elementari  regione  ubique 
sub  eodem  loco  coeli  conspici  posse  affirmat,  ut  halones,  parelia  et  irides,  radii  Solis  ex 
nubibus  instar  gladii  discurrentes  ubique  iidem  videntur.  Dicit  etiam  falsum  et  dubium 
esse  argumentum,  a multiplicatione  tubi  in  stellis  sumtum,  nec  verum  esse  absolute,  vicina 
multum,  remota  parum  multiplicari.  Vexat  Romanum  mathematicum,  quod  cometam  posuerit 
circa  Solem,  Venerem  et  Mercurium,  cum  tamen  ultra  90°  devenerit:  sed  annon  Mars,  Ju- 
piter  et  Saturnus  etiam  in  Tychone  agnoscunt  Solem  pro  centro?  Tandem  dicit,  cometam 
ascendisse  in  recta  linea  et  aequalia  confecisse  spatia  linearia,  refutatque  Tychonem  in  co- 
meta 1577  propter  caudam  ad  Venerem  directam;  curvitatem  caudae  ex  refractionibus  de- 
ducit. Praeterea  nihil  novi  habet. 

Eclipsin  hujus  anni  non  vidi,  fui  Brugkii  in  Styria,  coelum  per  totam  noctem  nubi- 
losum. Secundum  meum  calculum  duratio  h.  1.  1';  commisi  in  Alsatia  cuidam,  ut  obser- 
varet eandem,  sed  adhuc  non  habui  literas.  — Legi  tuam  Ephemerida  1617  et  valde  pla- 
cuit. Certe  in  conjunctione  Mercurii  crede  mihi,  quod  haereamus  adhuc  forte  per  2°,  ex 
observationibus  meteorologicis.  Quaeso  aperias  mihi  tuum  judicium  de  novitate  illa  paral- 
lactica  Galilaei;  ego  capere  non  possum.  — Bene  valeat  et  saepius  ad  me  scribat.  — 

Keplerus  respondit:  S.  P.  D.  Redditae  mihi  sunt  literae  tuae,  Ex- 

cellentissime Vir,  et  quas  Martio  vel  Aprili,  et  quas  23.  Julii  scripsisti. 
Causas,  cur  non  responderim,  facile  tibi  est  conjicere.  Cum  priores  meae  ad 
te  quartum  in  mensem  errassent,  verebar,  ne  nunc  multo  magis  idem  meis 
eveniret,  cum  ex  diurnis  actis  intelligerem,  Ser.  Leopoldum  nuspiam  consistere, 
sed  circumcursitare  exercitusque  traducere.  Lincii  ego  etiamnum  haereo,  ne- 
cessitate magis  quam  voluntate  per  has  turbas.  Spero  me  tutum  fore  stu- 
diorum innocentum  honestissima  specie  et,  si  qui  casus  ingruat,  tua  pro  amico 
Uranico  vigilantia.  Plura  possem,  sed  tempus  alienum  videtur. 

Primam  ex  tuis  literis  accipio  famam,  librum  meum  Romae  et  Florentiae 
esse  prohibitum,  nec  satis  capio,  quem  tu  librum  Copernicanum  dicas;  omnes 
enim  mei  sunt  Copernicani,  etiam  Ephemeridum  prolegomena.  Harmonica  qui- 
dem nondum  sunt  edita,  nisi  forte  titulorum  ad  te  missorum  libri  V.  unus 
Romam  perlatus  censuram  subierit.  Suspicor  igitur,  de  Epitoma  Astr.  Cop.  tibi 
sermonem  esse.  Ejus  igitur  unum  exemplum,  30  cruciferis  a librario  emtum  (Argen- 
torati pro  80  cruciferis  venit),  magistro  cursorum  tradam,  siquidem  ipse  sarcinam 
non  detrectaverit.  — (Sequentia  de  prohibito  Romae  libro  leguntur  vol.  I.  p.  195.)  Deinde 
pergit : 

Quod  Tychoni  vitio  datur  ephemeris  motus  cometici , non  magnum  cri- 
men est,  abundavit  ille  ad  hoc  otio,  demonstravit  ipso  facto,  cometas  exleges 
non  esse.  Fallacissima  sane  res  est,  ex  observationibus  arguere  parallaxin 
parvulam,  puta  unius  minuti  aut  duorum;  at  ex  parallaxi  ut  vera  posita  ar- 

guere  altitudinem  corporis,  id  ne  Guiduccius  quidem  fallax  esse  contendit. 
Hoc  solum  causatur,  si  te  bene  percipio:  cometam  non  esse  corpus  amplitu- 
dine seu  angustia  luminis , sed  esse  reflexionem  luminis.  Tunc  sane  verum 
esset,  ex  parallaxi  de  ejus  altitudine  nihil  concluderetur;  imo  si  corpus,  radios 
Solis  repercutiens,  esset  aequabiliter  planum,  plane  nulla  esset  parallaxis, 
omnes  enim  in  toto  Terrarum  orbe  cometam  in  eadem  a Sole  remotione  eodem 
momento  cernerent  (qui  quidem  cernerent),  quia  Terrae  quantitas  ad  Solis 
distantiam  non  est  sensibilis.  Sic  iridem  quilibet  suam  videt,  distantem  a 
Sole  per  135°,  non  quidem  quia  aliqua  plana  superficies  est,  sed  quia  aer 
seu  vapor  in  rotundas  sphaerulas  coactus  est,  quarum  singularum  refractiones 
singuli  vident  oculi.  At  ut  cometam  i/ucpaair  visoriam  efficiatis,  tu  vel  ille, 
hoc  opus,  hic  labor  est.  Docui  quidem  ante  annos  15  in  Paralipomenis  ad 
Yitellionem  (vol.  II.  p.  297  ),  cometam  in  pariete  repraesentare,  at  requiruntur 
globus  vitreus  aqua  plenus  et  paries,  res  per  se  visibiles  et  a Sole  illustra- 
biles,  quale  quid  praeter  vel  juxta  cometas  nihil  videtur  in  coelo.  Et  cui 
bono  pro  corpore  cometae  parvulo  substituitur  nobis  superficies  repercutiens 
immanissimae  magnitudinis,  si  ad  cometae  apparentiam  conferatur?  Anne  ut 
obtineamus,  cometas  in  coelo  non  esse?  Hoc  vero  ausum  impervium  est; 
nam  aut  supra  Solem  erit  materia  repercutiens  et  sie  in  coelo,  aut  infra  So- 
lem inque  aere  et  sic  pars  corporis,  quae  mihi  cometicam  facit  emphasin 
repercussione  radii  Solis,  eadem  alii  loco  teget  Solem  ipsum.  Et  quia  cometa 
toto  orbe  pene  iisdem  in  locis  apparuit,  oporteret  superficiem  planam  aequa- 
bilemque  fuisse,  quae  radios  Solis  repercussit.  At  quae  causa,  quis  archi- 
tectus tam  exactae  figurationis?  Nonne  vides,  ut  miraculi  magnitudinem  ex- 
tenuemus, multo  nos  incredibiliora  et  plura  introducere  miracula.  Rursum, 
quia  cometa  visus  est  oriri  et  occidere,  oportet  corpus  repercutiens,  si  eo  uti 
volumus,  una  ortum  vel  delapsum  esse  et  sic  in  coelo  collocari,  non  in  aere. 

De  tubo  quid  alter  pro  cometae  magnitudine,  alter  contra  arguat,  id  non 
capio,  non  enim  vidi  librum  Romani  mathematici.  Quae  vero  dicit  Guiduc- 
cius de  ascensu  cometae  aequabili  et  rectilineo , illa  contraria  sunt  superiori 
sententiae,  quod  cometa  existat  ex  repercussu  radiorum;  mihi  vero  pla- 
cent unice. 

Jam  interpositis  quibusdam  de  opere  suo  cometico  , quae  leguntur  vol.  II.  p.  573  et 
de  Harmonia  (cfr.  vol.  V.  p.  55),  sic  pergit  Keplerus: 

Tycho  non  rigide  contendit,  caudam  cometae  1577  a Venere  fuisse  for- 
matam, sed  id  demonstravit,  deflexisse  illam  ab  opposito  Solis  ad  oppositum 
Veneris,  suspicatusque  est  aliquid  de  Venere  ut  causa,  sed  id  sane  fuit  per 
accidens;  forte  enim  contingit,  ut  ibi  Venus  esset,  unde  egrediebatur  cauda, 
ut  pleraeque  a Solis  opposito  solent  deflectere  panum 

Eclipsin  sic  observavi:  ante  h.  12'/2  urbis  videre  Lunam  per  nubes 
non  potui , inde  si  quando  transivit  per  raras  et  altas  nubes , de  rotun- 
ditate nihil  videbatur  deesse;  sin  autem  eniteretur  in  sudum,  videbatur  quasi 
rasa  vel  dedolata  superius,  vix  agnoscebatur,  illum  defectum  deflectere  ad 
sinistram,  quasi  versus  Lyram.  Post  quadrantem  rursum  prodiens  praecise 
sursum  vertebat  defectum  eratque  propter  diminutionem  splendoris  luminis  in 
sudo  notabilior  quam  prius  et  satis  latus  a cornu  orientali  usque  in  occiden- 
tali ; at  defectus  quantus  esset , aestimandi  ratio  iniri  nulla  potuit.  Secutae 
nubes  pluviae.  Erat,  ut  apparet,  paulo  ante  medium,  quia  Sol  in  4°  Q et 
nora  post  mediam  noctem  0.45',  itaque  in  ipsissimo  medio  debuisset  jam  ad 
extram  parumper  annuere  defectus.  Pone  lineam  inter  cornua  aequasse  par- 

tem  tertiam  diametri  Lunae,  ut  fere  dictat  memoria,  defectus  erit  unius  mi- 
nuti, quantum  dat  meus  calculus,  si  augeam  diametrum  Lunae  uno  minuto, 
ut  cogitare  me  passim  in  Ephemeridum  praefationibus  dixi.  Pone  lineam  illam 
inter  cornua  aequasse  plane  semidiametrum  Lunae,  erit  in  defectu  digitus 
unus  cum  J/12,  nec  potuit  in  medio  sensibiliter  fieri  major,  quia  proxime 
medium  observavi. 

Ephemeris  imprimitur,  nondum  plus  una  pagina  confectum  est,  quam  ad- 
junxi ob  praefationem. 

Vale  et  rescribe  celeriter ; literas  posses  mandare  curialibus,  ut  eas  in- 
volverent fasciculo,  qui  ad  legatum  regium  Teufflium  mittetur.  Nam  tuas 
heri  demum  accepi  ex  incuria  magistri  cursorum. 

Lincii  4.  Augusti  1619. 

Excellentiae  Tuae  Officiosissimus 

J.  Kepler. 

Remus  respondit:  Clarissime  et  excellentissime  Vir,  amice  Uranice  colendissime. 
Tuas  11.  Aug.  accepi  literas  cum  Epitome  Astronomiae  Copernicanae  et  prima  pagina  Ephe- 
meridis 1620,  et  omnia  diligenter  refundam,  modo  aliquem  habeam,  cui  tradam  pecunias 
tuo  nomine;  et  avide  exspecto  Harmonicorum  editionem.  Epitome  recta  cum  literis  Sere- 
nissimi ad  Galilaeum  quam  primum  perferetur,  nec  alio  modo,  ut  credo,  prohibitus  erit  iste 
liber,  quam  quod  contra  diploma  S.  Officii,  ante  biennium  affixum,  loquatur.  (In  causa 
erat  quidam  religiosus  Neapolitanus  [Foscarini],  qui  Italice  spargebat  in  vulgus  hanc  opinio- 
nem publico  scripto,  unde  periculosae  consequentiae  et  opiniones  nascebantur ; tum  Galilaeus 
etiam  nimis  rigorose  causam  suam  pertractabat  eodem  tempore  Romae.)  Eodem  modo  et 
Copernicus  correctus  est  saltem  iu  principio  primo  libri  per  aliquot  lineas.  Possunt  tamen 
iidem,  et  hic  quoque  liber  (uti  puto),  Epitome  scilicet,  legi  cum  licentia  a doctis  et  peritis 
in  hac  arte  Romae  et  per  totam  Italiam.  Unde  non  est  quod  tibi  timeas  nec  in  Italia  nec 
iu  Austria;  modo  intra  tuos  limites  te  contineas  et  affectibus  propriis  imperes.  Nescio  enim, 
quae  visa  sunt  de  Cometa  in  Germanico  idiomate  (si  modo  tua  sunt),  quae  aliquibus  mag- 
nis Dominis  non  admodum  placuerunt.  Astra  jam  Harmoniam  instituerunt  more  Syrenum, 
avertenda  ea  est,  non  promovenda,  succedet  enim  lethalis  somnus  (cfr.  vol.  I.  p.  195  et  658). 

Putas,  nos  nuspiam  constitisse,  sed  semper  circumcursitasse : scias,  quod  majori  ex 
parte  in  Alsatia  haeserimus  et  inde  recta  Viennam  pervenerimus , ubi  nunc  omnes  inviti 
manemus  et  ego  maxime,  cui  eodem  die,  quo  sponsalia  mea  in  Alsatia  contrahebantur,  ex 
ipso  prandio  discedendum  erat;  gratias  ago  Turriano.  Hoc  anno  non  plus  quam  625  mill. 
Germ.  confeci,  sed  tandem  post  remum  quies  erit,  licet  vix  intra  biennium.  Milites  enim 
vocati  sunt  ad  coenam  magnam,  vereor  quod  non  discedent  ante  epulas  et  donec  ine- 
briati fuerint. 

Hinc  transit  Remus  ad  observationes  cometae  anni  1619,  ad  libros  Kepleri  de  Cometis 
referendas,  affert  quaedam  de  halonibus  et  iridibus,  quae  vol.  II.  p.  574  praemisimus,  et 
his  transit  ad  eclipses: 

Quod  eclipsin  attinet,  procul  dubio  exactam  habebimus  Romanam  observationem,  nam 
aestate  Romae  fere  semper  coelum  serenum.  Grienbergerus  procul  dubio  observavit.  Imo 
te  non  capio:  die  26.  Junii  in  Lunae  cum  Sole  configuratione  ponis  conj.  Solis  et  Lunae, 
h.  12.  27',  eandem  et  ego  h.  12.  281/™'  ex  Tychone;  atque  in  principio  et  calculo  eclipsium 
Lunae  ponis  h.  12.  38'  vel  36'  aequate  Uraniburgi.  Ego  puto,  Lincii  esse  legendum,  se- 
cundum meum  calculum  finis  Lincii  debebat  esse  h.  12.  59',  tempus  emersionis  h.  0.  23', 
incidentiae  h.  0.  38'  (ego  miror,  quod  semper  ponas  haec  duo  tempora  aequalia)  et  scrupula 
deficientia  1/20  diametri  (vel  J/,  s,  si  bene  recordor),  l*/2  paulo  plus  circiter.  Jam  tu  obser- 
vasti 14'  ante  finem,  ergo  si  23'  horae  dant  90",  quid  14'?  habebis  55"  vel  1'  proxime  in 
defectu  hora  observationis  12.  45',  plane  prout  observasti,  nec  opus  est,  ut  augeas  diame- 
trum Lunae.  Tuam  latitudinem  Lunae  in  conjunctione  et  oppositione,  quam  credo  maximam 
assumis  5°  18',  non  bene  capio;  legi  quidem  obiter  prolegomena  (in  Ephemerides). 

Quaeso  examines  eclipsin  Solis  1612.  mense  Majo;  ea  non  saltem  inveniebatur  Romae 
excedere  finem,  verum  etiam  longe  anticipare  principium  et  magnitudinem  aequare  5 ‘fere 
digitos;  fuerint  4 3/4.  Finis  erat  in  sciothericis  magnis  collegii  Romani  per  tubum  h.  12. 
24',  mihi  etiam  praecise  h.  12.  24',  in  via  Julia  h.  12.  28'  per  astrolabium  et  mathemati- 
cum Belgam;  sic  Ingolstadii:  lege  Scheinerum  in  „maculis  Solaribus."  Mihi  principium 
per  observationem  quasi  h.  10.  a.  m.,  duratiq  h,  2.  24',  Ingolstadii  2.  45'.  Quodsi  tuus 


De  Epitome  Astronomiae. 


61 


consenserit  et  satisfecerit  calculus,  eris  mihi  magnus  Apollo,  prout  et  reliquis  duabus  cen- 
tralibus Solaribus  eclipsibus  Clavianis.  — Hae  nostrae  inter  has  turbas  sint  deliciae  et  re- 
fectiones, carissime  Keplere;  utinam  te  juvare  possem,  me  semper  promtissimum  haberes. 

Nunc  ad  tuam  Ephemerin.  Optimo  et  maturo  consilio  sententiam  mutasti,  nam  non 
omnes  callent  cautelas  additionis  et  subtractionis  in  logarithmis;  imo  me  ipsum  saepe  fefel  - 
lerunt et  ancipitem  reddiderunt.  Sane  ante  omnia  deberet  exstrui  novus  canon,  ut  et  secunda 
haberentur  cum  differentiis  et  p.  p.  ut  in  Pitisci  sinibus.  Ego  cum  differentias  colligerem 
in  principio,  inveni  aliqua  errata  typograpbica,  sc.  in  primis  minutis. 

Tempus  est  ad  aulam  et  praeterea  nihil  occurrit.  Bene  vale,  mi  carissime  Domine 
Keplere  et  quamprimum  mihi  rescribe  et  indica,  per  quas  vias  tibi  inservire  queam;  me 
habebis  semper  promtum  et  paratum.  Dignus  sane  es,  ut  pro  coryphaeo  et  patre  nostro  jam 
ab  omnibus  mathematicis  habearis.  Bene  vale.  Viennae  raptim  13.  Aug.  1619. 

Tuae  Excell.  studiosiss. 

Jo.  Remus,  Quietanus, 

S}  Leopoldi  medicus  a cubiculis  et  mathematicus. 

Kepleri  responsionem  maxima  ex  parte  addendam  censuimus  „prolegomenis“  Epheme- 
ridum, ubi  etiam  deprehendes  calculum  eclipseos  anni  1612,  quem  petiit  Remus.  Reliqua 
epistolae  pars  haec  habet: 

Optas,  me  juvare  posses.  Potes  et  arte  et  intercessionibus ; sed  ab  arte 
nihil  peto,  pistrinum  hoc  tuos  lacertos  non  debet  fatigare,  extensos  ad  nobi- 
lissimas curas,  nec  enim  aliter  posses,  nisi  aliena,  hoc  est  mea  principia  se- 
quens, quod  est  ignobile,  praesertim  erronea.  At  intercessione  potes,  si  de 
meo  aulico  salario,  seu  jam  debito,  seu  adhuc  currente  (nemo  enim  renunciat) 
tantum  mihi  numeretur,  unde  Gringalletum  meum,  jam  dudum  dimissum  ob 
difficultatem  temporum  et  nullum  salarium,  postliminio  revocatum  sustentare, 
unde  Epitomes  partem  theoricam  typis  excudere  possim,  quia  etiam  Criigerus 
meus  ut  vetulus  equus  in  lacunam  procubuit.  (Gfr.  p.  26.) 

Jam  Keplerus  ad  Harmoniam  (vol.  V.  p.  56)  et  ad  logarithmos  transiens  haec  scribit: 

De  Canone  logarithmorum  instaurando  recte  mones.  Jam  est  in  promtu 
methodus  mirae  facilitatis,  adeo  ut  industrius  aliquis  scriptor,  qui  tantum  sciat 
emendate  addere,  correctissimos  sit  adjecturus  omnibus  numeris  simplicibus  ab 
10000000  per  9990000  usque  ad  10000,  ab  1000000  per  999000  usque 
ad  1000  et  ab  100000  per  99900  usque  ad  100,  et  ab  10000  per  9990 
usque  ad  10,  et  ab  1000  per  999,  998  ..  . 1.  Erunt  1000  logarithmi  in 
una  facie  papyri  majoris.  Valebit  in  minutiori  simplicium  accuratione,  ut 
inter  100000.00  et  99900.00,  inter  200.00  et  100.00,  valebit,  inquam,  pro- 
portionalitas.  Hic  igitur  ordo  maximorum  simplicium  a 100000.00  usque  ad 
100,00  praecipuus  est,  in  reliquis  quatuor  unica  additione  habetur  logarith- 
mus  numeri  similis.*) 

Haec  erit  utilis  tabula  etiam  usitatae  arithmeticae ; ipsorum  vero  sinuum 
logarithmis  ad  secunda  non  valde  opus  est  usque  ad  parvitatem  7°.  Ab  eo 
usque  ad  0°  10'  habeo  ad  dena  logarithmos,  inde  ad  0°  0'  0"  ad  singula. 
Praeterea  antilogarithmis  opus  est  accuratis  a 0°  0'  0 " usque  ad  1°  32'  0" 
circiter.  Ii  vero  habentur  ex  Pitisco  inter  excessus  sinuum  usque  ad  1°  0' 
ad  dena  secunda,  initio  ad  singula;  restat  ut  etiam  usque  ad  residua  32' 
ultra  1°  sic  exarentur;  tantulo  enim  Pitiscus  nimis  cito  abbreviavit  scrupulo- 
sitatem suam. 

Sed  nimio  satis  in  turbis  nundinalibus.  Obsecro,  quid  mihi  accidit,  quod 
misi  descriptum  pueri  mei,  non  meam  manum!  Soleo  ab  illo  descripta  exigere 


*)  De  1000  secundi  ordinis  jam  100  sunt  in  primo  et  sic  consequenter.  Qnodsi  nu- 
merus quicunque  7 figurarum  terminetur  cyphris  3,  aut  6 figurarum  cyphris  2 , aut  5 figu- 
rarum cyphra  1 : habetur  et  ejus  logarithmus  non  proportionaliter,  sed  per  unicam  additionem. 

sui  exercitii  causa;  attonitus  in  meum  chirographum  incidi.  Quaeso,  num 
etiam  correcte  scripta?  Num  etiam  a me  revisa?  Accipe  tres  reliquas  pagi- 
nas Ephemeridis  et  Vale.  Si  quid  librorum  petis,  solve  ei,  qui  has  tradet, 
Lindelauff  mercatori;  per  eum  enim  poteris  habere  quam  primum.  Exemplar 
Harmonicorum,  etsi  nondum  est  completum,  mitto  tamen,  ut  interim  legas,  tra- 
dendum denique  Leopoldo  Archiduci.  Si  D.  Abbas  a Cremsmiinster  posset 
impelli,  ut  me  urgeret  in  editione  Epitomes  Astronomiae,  sumtus  ipse  locaret 
ad  200  flor.,  interim  dum  distractis  aut  mercatori  permissis  exemplaribus 
summa  ipsi  restituatur,  id  recte  et  ex  commodo  meo  fieret.  Mitto  hic  etiam 
Ephemeridum  partem  pro  D.  Tengnaglio,  cui  salutem  et  officia  nuncio.  Unam 
etiam  Ephemerida  offero  bibliothecae  et  hactenus  eam  dabis  alteri  Tengnaglio. 
Vale.  31.  Augusti. 

Remus  respondit  d.  4.  Oct.  1619  (Vienna),  praecipue  de  eclipsibus  disputans.  Ad 
ea,  quae  Keplerus  de  modo,  quo  se  sublevatum  cuperet,  scripsit,  haec  respondit  Remus: 
Juvare  jam  te  vix  licet,  propter  belli  sumtus  innumeros;  vix  aliquid  ex  mea  provisione 
habui,  ex  Caesarea  plane  nihil;  hinc  reliqua  cogita.  Loquar  tamen  cum  D.  de  Meckau  tuo 
nomine,  locutus  etiam  sum  curri  D.  Moschinger,  qui  promisit  quidem  omnem  operam;  jam 
aegrotat,  nescio  qua  de  causa  Si  placet  (sed  in  Alsatia  apud  meos,  nam  jam  Alsata  sum ; 
meliorem  enim  terram  non  vidi  nec  quietiorem  aut  simpliciorem,  ut  sic  loquar,  et  magis 
cordatam  gentem),  jube  et  impera  pro  opera  tua,  gratum  mihi  erit.  Edam  suo  tempore 
aliqua,  quae  tibi  et  tabulis  Rudolphinis  non  erunt  ingrata;  tu  Copernicus  eris,  ego  infelix 
Reinholdus;  si  non  ego,  certe  in  Italia  invenies,  qui  tua  compendia  deducent,  ut  Maginus 
fecit , et  extendent  ac  expandent  et  tuos  labores  et  sumtus  suppriment ; ergo  videas , quid 
faciendum.  Addere  licet  aliqua  in  stellis  fixis  et  eclipsibus;  si  tibi  placuerit,  communica- 
bimus ad  invicem  et  si  placuerint  adjungas ; lucrum  tibi  omne  relinquo , saltem  mea  in- 
venta nomine  mihi  relinquendo.  D.  Tengnagel  male  habet,  quod  omnia  immutes  Tychonica 
et  misceas  tua  cum  Tychonicis;  latius  ab  ipso  percipies.  Rem  gratissimam  juventuti  facies 
in  logarithmis  majoribus. 

Certe  descriptum  filii  tui  non  satis  intellexi,  sensus  enim  mansit  in  aliquibus  locis 
obscurus.  — D.  Abbas  de  Cremsmiinster  pollicitus  est  omnem  operam,  uti  petiisti,  scribe 
saltem  ipsi,  ipse  dabit  occasionem  et  omnia  requisita  et  modum.  Paulo  post  (11.  Oct.) 
addit  his  Remus : Dominus  Abbas  promisit  omnem  operam  et  bonam  voluntatem,  cui  etiam 
te  pro  doctrina  et  meritis  tuis  insigniter  commendavi. 

Ad  haec  respondit  Keplerus:  Gratam  facis  mentionem  operae  mihi  navatae, 
sed  cujus  me  tamen  miseret;  scio  te  Aethiopem  lavare,  nec  peto  hoc  rerum 
statu,  ut  cerussatis  illis,  imo  ut  tibi  ipsi  molestus  porro  sis.  D.  Comiti  a 
Meggau  locutus  sum  hic  in  transitu;  ut  loquaris  ipsi  de  studiis  meis  deque 
tua  et  de  Italiae  cumprimis  exspectatione  non  repugno,  nam  otiosae  professio- 
nes, qualis  haec  mea  videtur,  periclitantur  de  gratia  regum  in  his  bellorum 
necessitatibus.  At  ut  importune  apud  ipsum  instes  de  pecuniis,  id  vereor  ut 
offendiculo  sit  ejus  in  me,  uti  spero,  ceteroqui  promtae  gratiae.  Quae  offers, 
differunt  me  cupiditate,  quin  tu  potius  ipsam  etiam  promissionem  in  Alsatiam 
distulisti? 

D.  Tengnaglio , quaeso , auctor  sis , si  scripturus  est  ad  me , ne  me  in- 
cendat generalibus  querelis  vel  imperiis,  sed  ut  ad  speciem  adque  capita  seu 
numeros  ipsos,  qui  sane  quam  multi  sunt  in  prolegomenis  Ephemeridum,  de- 
scendat. Non  equidem  fieri  potest  aliter,  quin  mea  inventa  Tychonicis  jun- 
gam in  opere,  in  quo  tam  multa  restabant;  non  tamen  misceo,  quin  potius 
praescripsi  legem  in  Prognostico  anni  1617  (ubi  cum  Fabricio  ago),  ut  quic- 
quid  Tycho  de  Luna  edidit,  id  secretam  a meis  partem  occupet  tabularum. 
Jam  optio  Tengnaglio  datur,  velitne  sequi  Progymnasmata,  an  Magini  itera- 
tiones. Nam  meas  transformationes  anno  1602  perfectas  et  Herwarto  in- 

scriptas (vol.  III.  p .691  ss.)  dignas  non  judico  quae  inserantur,  quia  nihil  de 
principiis  Tychonicis  mutant,  solummodo  aequationes  hinc  inde  pauculis  scru- 

pulis  variant  necessitate  hypothesium,  in  quas  Tychonicam  sumsi  transfor- 
mandam. 

D.  Abbas  lmc  veniet  ad  4.  Novembris;  interim  scribe,  quaeso,  num 
patiaris,  a te  peti  sermonis  exordium  et  num  illi  sis  locutus  tanquam  a me 
subornatus,  an  tanquam  proprio  motu.  Gratum  mihi,  si  quicquam  aliud,  hoc 
certe  fecisti.  — 

Ab  anno  1620  in  1628  nulla  superest  epistola  neque  Remi  neque  Repleri.  Primum 
denuo  adiit  Remus  Keplerum  fine  anni  1628,  querens,  quod  nullum  a Keplero  responsum 
acceperit,  quamvis  ipse  aliquoties  scripserit.  Hae  literae  responsioque  Kepleri  (ultimae 
utriusque  quae  supersunt)  quamvis  aliquot  annis  post  editam  Epitomen  conscriptae  sint,  hic 
tamen  inserendae  sunt,  cum  multa  habeant  ad  Epitomen  aliaque  posteriora  Kepleri  opera 
pertinentia.  Quia  vero  longiores  sunt  et  diversissima  exhibent,  censuimus  eadem  qua  in 
prioribus  voluminibus  ratione  Remi  verbis  immiscere  Kepleri  responsa. 

Remus:  Te  de  novo  appellandum  duxi  propter  communia  studia,  maxime  cum  one- 
ribus meis  aulicis  sublevatus  sim  et  retento  nihilominus  titulo  medici  Serenissimi  et  Epi- 
scopatus Argentinensis,  pensione  quoque  aliqua  annua  gratuita  in  dies  respirem  et  vel  clau- 
dicando hoc  jucundissimum  studium  insequar,  non  aliter  ac  pedo  suo  innixa  anus. 

Keplerus:  S.  P.  D.  Clarissime  Excellentissimeque  D.  Doctor.  Quas 
scripsisti  Rubeaqui  yC.  Dec.  accepi  23.  Febr.  anni  labentis.  Quicquid  vero 
a 4 vel  5 annis  scripsisti,  id  totum  periit.  Ego  enim  ab  anno  1620  ad 
finem  anni  1621  Lincio  abfui;  per  22.  23.  24.  puto,  me  abs  te  accepisse 
aliquas,  memini  enim,  me  Epitomen  Astr.  Cop.  misisse.  Anni  vero  1624. 
Octobri  Viennam  ivi,  anno  1625.  Januario  Lineium,  Aprili  in  Sueviam,  Sep- 
tembri reversus  sum  Lineium  turbulentis  temporibus  ob  reformationem,  quam 
anno  1626.  seditio  rustica  fuit  insecuta  et  obsessio  Lincii,  qua  vix  soluta 
Novembri  anni  ejus  discessi  inde  et  relicta  Ratisbonae  familia  veni  Ulmam 
ibique  per  1627  incubui  typo  Tabularum.  Reliqua  petes  ex  adjecta  epistola. 
(Cfr.  Epist.  Keppleri  et  Berneggeri  mutuas,  p.  127 ) Ut  autem  respondeam  aliquid 
ad  ea,  quae  petis,  sequar  tuum  ordinem. 

Remus:  Eclipsis  Lunae  d.  20.  Dec.  1619  Lisibonae,  Ingolstadii,  Oeniponti  et  a te 
Lincii  observata  est.  Hinc  et  ex  aliis,  exordiendo  ab  Hesperidibus,  non  a Canariis  vulga- 
ribus, sed  ab  insula  S.  Jacobi  apud  Cap  Viride,  quae  vera  est  Canaria  Ptolemaei,  insequen- 
ter colligo  longitudines.  (Qui  sequitur  catalogus  locorum  quaeratur  apud  Hanschium  p.  539.) 

Keplerus:  Gratias  ago  pro  communicatione  longitudinum  locorum. 
Scire  velim,  num  me  sis  secutus  in  meridiano  Uraniburgico  per  Romam  du- 
cendo, an  id  dudum  ita  statueris  et  ex  quibus  eclipsibus? 

Remus:  Ambitum  Terrae  invenio  195840  stadiorum  vel  19584  mill.  Ital.  magnorum, 
ubi  10  stadia  (ex  Strabone)  faciunt  milliare  unum;  stadium  habet  600  pedes  (2Bevcff  dnit)) 
vel  100  orgyas  (SIaffter,  3Jlanu§Iange,  2J?ann§I)13§e) , 54 2/6  milliaria  autem  faciunt  1°  et  544 
stadia  pro  1°  coelesti. 

Keplerus:  De  dimensione  Terrae  methodum  tuam  scire  velim.  Et  ego 
unam  tentavi,  cujus  in  Opticis  mentio  et  in  Epitome.  Sed  eam  mihi  Snel- 
lius  suspectam  facit  per  refractiones:  vide  quae  in  Eratosthene  Belgico  de 
navigatione  maris  Ligustici  mira  referat. 

Remus:  Vide  columnam  auream  inter  Pragam  et  Romam.  Vel  ambitus  Terrae  est 
24480  stad.,  ubi  1 milliare  habet  8 stadia  et  tunc  68  milliaria  Italica  pro  1°  veniunt,  vel 
562/3  Arabica  etiam  pro  1°,  17  communia  Germanica  pro  1°,  lute  gtmfdjen  SlltqglutrC]  ltnb 
Dtitrnbevg ; item  in  Hispania  fctft  ju  1 1/2  ©tuube  eiite  3Jleil,  123/4  mill.  G^rm.  vel  13  potius 
a 2 horae,  Une  in  2T)UVtngcn  K ; licet  quaevis  provincia  habeat  sua  propria  milliaria.  Po- 
lus Romanus  re  vera  est  41°  53'  ex  Sole  et  fixis,  Patavinus  45°  22',  quem  mutuavit  a 
me  Maginus  in  sua  tabula  magna  Italiae  (communicavi  ipsi  Bononiae),  Venetus  45°  30', 
semel  etiam  29',  Oenipontanus  47°  18'  ex  observationibus. 

Keplerus:  Jubes  videre  columnam  auream  inter  Pragam  et  Romam: 
aenigma  non  intelligo.  Parvi  enim  facio  aestimationem  popularem,  cujus  uni- 

tas  incomperta;  flexus  per  Alpes  et  Apenninum  suspecti.  — Etiam  pro  poli 
altitudine  gratias.  De  Romano  idem  me  fere  docuit  Pierronius  Florentinus 
ex  Tagliacezzio. 

Remus:  Hoc  fundamento  jacto  transeo  ad  refractiones.  Ibi  dudum  vidi  excessum 
Solarium  nimiam  quantitatem  parallaxis  Solis  3'  arguere.  Nam  idem  est  angulus  utrobique 
incidentiae  (in  Sole  et  fixis),  ergo  et  idem  refractionis,  licet  suspicer  refractiones  diversas 
et  Uranoburgi  observatas,  uti  Ingolstadii  eclipsis  a 5'  ad  8'  ordinarie,  teste  Scheinero,  forte 
etiam  Tychoni  a 30'  ad  45'  excurrit.  Quaeso  in  suis  observationibus  super  hoc  diligenter 
inquiras  et  mihi  communices.  Non  levem  enim  suspicionem  mihi  movet  refractio  Cap.  Algol 
in  ait.  5V30,  sc.  91//,  cum  tamen  ex  inclinatione  maxima  aeris  88°  45'  et  refractione  sim- 
plici 40"  omnia  reliqua  fere  consentiant;  sc.  in  ait.  1°  30'  — 30",  in  2°  15'  — 45",  in 
17°  45',  sc.  Persei,  1'  45",  sed  in  ait.  dicta  saltem  63/4'  ex  calculo  proveniunt,  non 

91/*'.  Summam  altitudinem  montium  statuo  cum  Plutarcho  et  Xenagora  1270  pass.  geom. 
et  tantam  ordinariam  aeris,  licet  refractionem  maximam  excurrere  posse  usque  ad  71/2'’, 
non  negem,  ut  apud  Nigritas  ex  Cadamusto  et  Diodoro  Siculo  apud  Sabas  colligere  licet. 
Yide  meam  praefationem  Prognostici  1628  (ibi  error:  debet  esse  12  ©ttafjbuvger  £l)UV1ttf)0l)C, 
nicf)t  3 met)). 

Keplerus:  De  refractionibus  magnae  est  operae,  quod  petis,  differen- 
dum in  recognitionem  ipsam  observationum  inter  imprimendum.  Portentosis 
refractionibus  adde,  si  libet,  ex  Plinio  altitudinem  montis  Casii  in  Syria  ejus- 
que  illuminationem.  Prognosticum  in  1628.  non  vidi. 

Remus:  Utinam  24  libri  observationum  Tychonis  prodirent,  quod  plane  spero,  cum 
Tabulae  Rudolphinae  jam  editae  sint.  Tum  facile  remedium  huic  morbo  applicarem.  Quaeso 
mihi  tempus  editionis  futurae  indices. 

Keplerus;  Ego  quidem  editionis  observationum  causa  Saganum  con- 
cessi et  haberem  jam  praelum,  si  sine  his  turbis  reformationum  motuque  ex- 
terno fuisset.  Nam  hoc  statu  nemo  typographorum  huc  se  conferet. 

Remus:  Praesumo  tamen  non  majorem  refractionem  in  aequinoctiis  Tychonicis  (ad 
summum)  45",  uti  et  meus  calculus  demonstrativus  innuit.  Quomodo  autem  Tycho  inve- 
nerit 1'  30"  in  ait.  30°,  adhibita  etiam  parallaxeos  differentia  (Epist.  Astr.  p.  108),  non 
capio,  cum  parallaxis  altitudinis  ipsa  tunc  longe  major  sit,  sc.  2'  36",  quam  tamen  sem- 
per  ipse  addere  solitus  est.  Quaeso  me  edoceas  in  hoc  puncto  ex  autographis  Tychonis. 
Hisce  enim  constitutis  ad  pulcherrimum  ordinem  et  symmetriam  corporum  coelestium  devenio. 

Keplerus:  De  pragmatia  Tycbonica  in  refr.  30°  praeterea,  quae  sunt 
in  Progymnasmatis , haud  facile  quicquam  cuiquam  constat;  non  supersunt 
enim  ejus  adversaria. 

Remus:  Anno  1623.  4.  Junii  Martis  diameter  a Cysato  observabatur  N.  S.  octies 
aut  septies  in  apertura  tubi  sui  contineri;  tubus  autem  7'  capiebat,  sc,  1/5  diametri  Luna- 
ris. et  addit:  „videbatur  mihi  plane  Jovis  discum  aequare  vel  paululum  excedere."  Ergo 
diameter  Martis  1'  0",  fuit  autem  Mars  in  12°  58 2/3  % et  distantia  ejus  a Terra  93960, 
qualium  semid.  eccentrici  Solis  100000.  Quodsi  statuamus,  diametrum  Martis  l'/2  Terrae 
continere,  ut  vult  analogia  et  commensuratio  orbium,  et  ut  subtendat  52 distare  debuit 
11557  semid.  Terrae  et  Sol  a Terra  consequenter  12300  semid.  Parallaxis  igitur  Solis  sal- 
tem 17"  erit  et  diametri  omnium  planetarum  subtendent  aequales  angulos  in  longitudinibus 
mediis,  sc.  34"  vel  36",  quod  mirum  et^Harmonicis  apprime  consentaneum.  Sed  Jupiter 
perigaeus  et  aci  onychus  46 1/2"  vel  48"  etiam.  Ego  olim  Romae  habui  50"  saepius  et  tu 
quoque  in  Epitome  tua.  Puto  enim,  constanter  radios  vibrantes  et  lucidum  orbem  Jovia- 
lium circumfusum  Jovem  valde  ampliare  aestimative  (Marius  de  die  observavit  1').  Hinc 
ex  superioribus  Mars  perigaeus  et  conjunctus  Solis,  quod  tamen  raro  fit,  et  Terra  etiam  in 
perihelio  existente,  2^3'  fere  appareret.  Sane  ego  aliquoties  Martem  non  totaliter  peri- 
gaeum  observavi  decies,  duodecies  in  tubo  quodam,  qui  capit  exacte  24'.  Continua  tu 
etiam  tuam  censuram  et  observata  adde.  Veneris  minima  diameter  conjunctae  Soli  in  apo- 
gaeo  10"  vel  11",  maxima  vero  1'  30",  quod  cum  Galilaeo  consentit  contra  Apellem. 
Cysatus  1620.  11.  et  12.  Oct.  invenit  Venerem  et  Martem  ut  2 ad  3,  quod  cum  hac  mea 
proportione  ad  unguem  consentit,  sic  et  Mercurius  et  Jupiter  ex  observatione  Cysati.  Modo 
de  Jove  certo  constet,  illum  re  vera  in  longitudine  media  non  majorem  esse  36".  Oportet 
Galilaeum  appellare  per  literas.  Res  enim  est  subtilissima  et  visus  meus  etiam  debilis. 

Saturnus  in  longitudinis  diametro  aequalis  est  Jovi,  in  latitudinis  dimidius.  Esset  igitur 
Saturnus  fere  decuplus,  Jupiter  quintuplus  ad  diametrum  Terrae,  plane  prout  distantiae. 
Et  Jupiter  et  Saturnus  cubice  expansi  et  simul  sumti  praecise  millies  hoc  modo  sunt 
majores  Terra,  quod  mirum.  Sed  et  aliud  mysterium  hic  revelatur:  scilicet  diameter  Solis 
(quam  ego  in  apogaeo  31'  30"  cum  Ptolemaeo  proxime  per  decursum  tubi  nuper  determi- 
navi) plane  aequat  diametrum  totius  curriculi  Lunaris,  sc.  57  diametros,  et  nos  ex  Terra 
sub  eodem  angulo  spectamus  Solem,  Lunam  et  mundum  Jovialem,  quae  omnia  harmonica 
sunt  pulcherrima,,  et  parallaxes  Martis  tam  exiles  testimonium  etiam  praebent.  Sic  Sol 
spatio  unius  mensis  in  se  revolvitur;  hinc  et  Lunae  motus  consurgit  menstruus.  Distantias 
planetarum  omnium  per  proportionem  sesquialteram,  uti  tu  exemplo  vere  aureo  in  Marte 
praeivisti , in  Chiliad.  Supplemento  sic  invenio  per  accuratos  logarithmos  Neperianos  (nam 
per  Ursinos  nondum  tentavi,  qui  sunt  accuratiores):  Saturni  952158,23;  Jovis  520100,15, 
Martis  152366,00,  Terrae  100000,00,  Yeneris  72343,00  fere,  Mercurii  38710,00  fere. 
Luna,  ut  exlex,  non  ingreditur  hanc  proportionem. 

Keplerus:  De  diametris  planetarum  allegas  Cysatum,  ni  fallor  folium  N.  5 
(nisi  enim  sit  nota  folii,  non  intelligo  quid  sit),  velim  itaque  scire,  quid  libri. 
Ego  quoque  anno  1625.  d in  o°  O,  cum  tantum  elevaretur  super  ortum, 
quantum  9 super  occasum,  visus  mihi  sum  differentiam  diametrorum  9 et 
d pene  nullam  deprehendere.  Itaque  etiam  antea  in  Hyperaspiste  coepi 
dubitare  de  hoc,  quod  diametri  verae  successive  minuantur.  Nam  diameter 
d , stante  mea  parallaxi  Q , etiamnum  fit  minor  diametro  9*  Itaque  inve- 
nies in  libro  dicto  provocatum  ad  Galilaeum , sub  cujus  nomine  tuto  te  et 
Cysatum  intelligo.  Profecto  non  valde  puto  inhaerendum  analogiae  diametro- 
rum altitudinibus , cum  in  f)  gemina  fuit  et  in  proportione  dupla.  Id  et  tibi 
et  mihi  incommodat,  tuae  diametri  aequalitati,  meae  analogiae  cum  intervallis. 
Lib.  IV.  Epit.  fol.  480.  num.  2.  nimis  est  rigida  assertio,  utinam  pro  est 
posuissem  videtur.  Parce  itaque  hic  dogmatisandum.  Quicquid  statueris, 
examina  ad  id  etiam  causas,  cur  sit  revolutionum  proportio  sesquialtera  pro- 
portionis orbium,  ut  ego  lib.  IV.  Epit.  feci.  De  obliquitate  eclipticae,  aequi- 
noctiis, eccentricitate  Solis,  omnia  redacta  studia  nostra  sunt  intra  terminos 
subtilitatis  possibilis  observandi. 

Remus:  Jam  data  parallaxi  et  refractione,  dabitur  etiam  declinatio  Solis  maxima 
non  major  23°  30'  et  polus  Uraniburgicus  correcte  55°  55',  idem  Cassellis  ex  altitudine 
Solis  in  Cancro  62°  11'  (nam  parallaxis  et  refractio  hic  se  praecise  elidunt)  et  aequatoris 
altitudine  38°  41'  elicitur.  Sed  in  bruma  refractio  ibi  sensibilis  emergit,  sc.  4 1 /4y,  quando- 
que et  3 1J4;  nec  mirum,  uti  Venus  etiam  testata  est.  Unum  occurrit  non  contemnendum 
dubium  , an  scilicet  uno  et  eodem  die  cum  altitudine  Solis  majori  non  minoretur  refractio 
simplex  qualitative  per  rarefactiouem?  Tentavi  ego  aliquando  per  calculum  sinuum  verso- 
rum et  res  non  male  successit;  exspecto  tamen  tuam  censuram. 

Keplerus:  Quaestionem  moves  de  refractione,  an  ea  intra  unum  diem 
varietur  per  easdem  stellarum  altitudines  ob  ascensionem  Solis?  Intermina- 
bilis est  haec  quaestio.  Doce  tu  me  prius  omnium  altitudinum  refractiones, 
manente  medio,  deducere  ex  una.  Tentavi  in  Opticis',  in  Epitomes  libro  I., 
at  fassus  sum  omnibus,  qui  mecum  familiariter  versantur,  me  adhucdum  ge- 
nuinas causas,  quantitatem  refractionum  formantes,  ignorare. 

Remus:  Minor  quoque  hinc  necessario  elicitur  eccentricitas  Solis,  sc.  1716  partium 
(dimidiate),  licet  ego,  ut  verum  fatear,  eccentricitatem  Solis  et  Lunae  realem  majorem  per 
tubum  invenerim  quam  dimidiatam,  sc.  Solis  2400  c.  et  Lunae  6000,  reliquum  aequanti 
cec  it  (de  hisce  exactius  suo  loco).  Hoc  etiam  verum  est  per  tubum,  quod  Luna  in  qua- 
dratura non  sit  altior  quam  in  conj.  et  oppositione.  In  Marte  ex  latitudinibus  adhuc  mi- 
norem eccentricitatem  elicio  quam  dimidiatam,  sc.  saltem  8270.  Puto  magnam  inaequali- 
tatem in  omnibus  cccentricitatibus  planetarum  latere,  nec  per  omnia  dimidiatam  ut  tu 
praesumis  ex  Marte,  et  superiores  planetas  tertiam  mollem  exquisite  decantare;  imo  Terra 
ere  ad  semitonium  integrum  ascendit  ex  observatis:  esset  igitur  composita  aequatio  Solis 
Repleri  Opera  VI.  •»  c 

1°  58',  proxime  saltem,  xit  Albategnius,  Arzael  et  quidam  anno  1312  (puto  Prophatius 
Judaeus)  invenit,  attestante  hoc  Rob.  Hues  „de  globis"  pag.  58,  sc.  2°  2'  18",  qualium 
semid.  eccentrici  60.  Hinc  Alphonsinorum  positio  (quae  saltem  est  crassa  dimidiatio  inter 
Ptolemaeum  et  Albategnium)  in  solidum  in  Sole  corruit,  ut  qui  vix  60  annis  anteriores 
fuerunt.  Ex  Hipparcho,  suo  tamen  modo,  etiam  plane  eandem  eccentricitatem  eruo  et  apo- 
gaeum  in  25°  Tauri.  Eclipses  Babylonicae  manum  porrigent  in  hoc  casu  (obiter  etiam  hoc 
moneo:  eclipsis  illa  Lunae  Arbelis  conspecta  intra  lJ/o  horas,  non  consentit  cum  tuo  novo 
calculo,  unde,  meridiano  Babylonico,  Alexandrino  emendato,  emendabuntur  etiam  medii 
motus  Solis  et  Lunae. 

Keplerus:  Si  diametri  luminarium  tam  propinque  attestantur  dimidia- 
tioni eecentricitatum,  habes  quod  tibi  gratuler.  At  huic  subtilissimae  obser- 
vationi non  in  minutissimis  fido.  Cur  enim  hoc?  cum  ne  Martis  quidem 
observationibus  creberrimis  in  Comment.  Martis  tantum  fidere  potuerim,  con- 
tentus, illas  eminus  attestari.  Praesumtio  mea  bisectionis  exactae  nititur 
demonstratione,  ex  speculatione  vectis  et  librae  deducta;  in  Epitome  repetii 
illam  summatim.  — Eclipsin  Arbelis  prius  concilia  cum  eclipsibus , quas  re- 
fert Ptolemaeus,  nam  illas  satis  propinque  tueor.  Male  agetur,  si  meridiani 
constituantur  per  unam  anomalae  observationis , dimissis  plurimis  regulariter 
observatis. 

Remus:  Alias  de  tua  aequatione  physica  dierum  naturalium  composita  plane  non 
dubito  et  comprobavi  per  varias  eclipses  Lunae  accuratas,  eam  esse  absolutissimam  nec  aliam 
esse  quaerendam.  Ultima  enim  tua  aequatio  (pag.  111.  Tab.  Rud.)  plane  est  superflua. 

Keplerus:  De  aequatione  dierum  physica  ego  sponsor  esse  nolim. 
Quinquaginta  tracto  eclipses  rursum  prorsum  versus,  nulla  aequatio  satisfacit, 
cum  tamen  minimum  Tychonica  discordat;  sane  physica  anno  1628  Januario 
plane  repudiata  fuit,  non  minus  quam  monstrosa  illa  pagina  111.  Rudol- 
phinarum. 2) 

Remus:  De  apogaeis  planetarum  habeo  etiam  specialem  speculationem,  ut  sit  Saturni 
annuus  ab  aequinoctio  50"  25'",  Jovis  52"  15'",  Martis  1' 7",  Terrae  1'  23"  48'",  Veneris 
1'  44",  Mercurii  3'  8".  Sed  prius  enodare  debeo  observationes  Ptolemaicas  et  insidiari 
ipsi,  quas  per  Lunam,  quas  per  fixas  habuerit  observationes.  Nam  et  inde  (hisce  datis) 
harmonia  motuum  pulcherrima  resultaret.  Nam  tua  speculatio  apogaeorum  adhuc  mihi  non 
satisfacit  nec  principium  mundi  tam  vicinum  autumo.  Et  quaeso , quid  mirabile  contigit 
anno  1260,  ubi  Solis  apogaeum  erat  in  0°  Cancri,  vel  quid  peculiare  contigit  apogaeis  circa 
nativitatem  Domini?  Utinam  apud  rabbinos  invenire  posses  tractatum  Rabbi  Levi  V.  de- 
fensionum Dei. 3) 

Aequabilis  et  regularis  mihi  est  annuus  fixarum  49 ,/4//  praecise,  a Timocharide  ma- 
xime, per  vetustissimas  etiam  alias  observationes,  in  Vaticano  conquisitas.  Nam  Ptolemaeo 
acutum  applicavi  collyrium  et  suo  ipsius  gladio  eum  jugulo. 

Keplerus:  Speculationem  tuam  de  apogaeis  velim  videre.  Mea  de 
carceribus  motuum  in  apogaeis  quidem  (seu  apheliis)  ne  mihi  quidem  satis- 
facit, eosque  non  quod  speculatio  dedit,  sed  quod  observationes  requirere 
visae,  in  epochis  posui.  Nihil  igitur  nisi  admonitio  est.  Tu  tamen  rogitans, 
quid  miri  anno  1260.  contigerit,  multum  a sensu  meo  aberras,  si  hoc  mihi 
tribuis,  creatorem  sitibui  periheliorum  et  apheliorum  admonitum  ad  creandum 
esse  progressum  illa,  quae  admonitionem  ponuntur  suppeditare ; an  forte  putas, 
me  coelo  aeternitatem  tribuere,  terrestribus  creationis  initium?  aut  quid  causae 
fuerit,  cur  Deus  alligetur  ad  observandos  positus  similes  illi?  quam  volunt 
mihi  aliam  atque  opera  providentiae  suae  secundum  illos  disponenda? 

Quod  per  tubum  confirmas  simplicem  Lunae  eccentricitatem  etiam  in  qua- 
draturis (v.  s.  p.  65.),  valde  gratularer  meae  hypothesi  menstruae,  si  observatio- 
nes tuae  probabiles  et  fidae  essent;  at  de  hoc  ego  dubito.  Nam  si  tubus 
tam  magna  repraesentat , ut  propter  magnitudinem  subtilia  ista  discerni  pos- 
sint, tunc  sane  nullus  tubus  immoto  oculo  Lunam  repraesentat  integram ; sin 

Luna  repraesentatur  integra,  minime  magna  erit,  nisi  forte  non  de  visu  sed 
de  pictura  loqueris  per  simplex  convexum.  Et  bene  admones.  Ego  cum  anno 
1603.  et  1604.  tentaverim  hanc  rem  per  tubum  simplicem  longissimum  , im- 
missum aestate  in  cellam  profundam,  ex  quo  dioptrae  istae  coeperunt  usur- 
pari, non  amplius  per  illos  tentavi;  rursum  tamen  cohibeor  diffidentia,  ne 
tentem.  Nam  minimae  quantitatis  fit  diameter  Q per  simplicem  lentem  con- 
vexam in  usitatis  tubis.  Longissimi  difficillime  parantur  et  vel  minimum  vi- 
tium convexitatis  in  tanta  distantia  tabellae  jam  sentitur , jam  duplicat  mar- 
gines Solis.  Quae  igitur  hinc  speranda  certitudo?  Sin  autem  velles  adhibere 
etiam  concavum,  jam  certior  est  distantia,  adeo  ut  anno  1612.  eclipsin  Solis 
sic  observaverim,  ubi  Luna  evidenter  apparuit  minor  Sole,  cum  esset  vere 
majoris  apparentiae;  nimirum  quia  circa  centrum  concavi  ampliatio  est  parva, 
ob  parvam  deflexionem  incidentium  radiorum  ab  angulis  rectis,  in  lateribus 
magna,  ob  angulos  multo  obliquiores.  Si  margo  Lunae  tangit  centrum  lucidi 
typi,  minimum  est  damnum;  si  non  tangit,  contrahi  videntur  ejus  cornua, 
quippe  prolongata,  terminis  in  recta  ex  centro  promotis  exterius ; hoc  mihi 
tunc  accidit,  contrarium,  si  margo  Lunae  superat  centrum.  In  universum 
nescio,  quantum  debeam  tribuere  comparationi  diametrorum  et  distantiae  Jovia- 
lium ob  hanc  causam.  Nam  tubus  omnis  ad  lustrandum  aptus  admittit  mo- 
tum oculi,  ut  partes  Lunae  partesque  distantiarum  Jovialium  successive  con- 
spici et  comparari  possint;  simul  enim  non  possunt.  Et  vero  eadem  quantitas, 
jam  in  medio  visa  amplitudinis  tubi,  jam  ad  latera,  ob  dictam  causam  vel 
minuitur  vel  augetur.  Itaque  subtilitati  tantae  non  puto  locum  esse  posse. 

Quid  mihi  tu  de  R.  Levi  Tr.  V,  Defensionum  Dei?  Hoccine  dicis,  te 
habere  et  optare  ut  ego  habeam,  anne  petis  a me,  ut  tibi  eum  comparem? 
Si  non  habes,  non  ego  inquirendi  aliam  viam  inivi,  quam  per  tuos  vicinos 
Buxtorffium  Basileae,  Schickardum  Tubingae  aut  per  Judaeos  Burgavii. 

Quia  te  moveri  video  concentu  speculationum  harmonicarum,  velim  etiam 
atque  etiam  examines  illa  ex  libro  IV.  Epitomes  de  dispositione,  numero  et 
motibus  Jovialium,  loco  quidem  non  suo,  inciderunt  in  typo  progredienti 
fol.  554;  concinnitatem  pluribus  demonstrabo.  In  geometria  capitale  negotium 
est  5 corpora  regularia,  secundarium  tria  rhombica:  rursum  enim  unum  ex 
illis  5 fit  hic  unum  ex  tribus  vel  quinque.  Sic  in  mundo  capitalis  structura 
est  6 planetarum,  secundaria  4 Jovialium,  etiam  illi  4 ad  normam  3 rhom- 
bicorum  non  amplectuntur  Terram,  num  alium  planetam?  Non  Terram  debue- 
runt, quia  Terra  est  inter  dodecaedrum  et  icosaedrum.  Ergo  aut  circa  unum 
inferiorem  aut  circa  unum  superiorem.  Verum  inferiorum  sunt  tantum  duo, 
etsi  octaedrum  est  rhombis  cognatius,  Mercurius  est  intimus,  nulla  mediatio; 
melius  circa  unum  superiorum,  quia  hi  numero  tres,  habentes  medium;  circa 
Jovem  igitur,  ut  medium  et  quia  Jupiter  est  inter  cubum  et  tetraedrum,. 
ihombis  cognatioia.  Sunt  igitur  hi  4 non  per  se  circa  Solem,  quia  non  sunt 
lhombica  suae  propriae  originis,  excepto  cubo,  uno  de  quinque,  sed  sunt 
circa  unum  de  sex,  sicut  cubus  rhombicorum  principium  est,  unus  de  quinque. 
Haec  de  numero  quaternario  et  locatione.  De  proportionibus  vides  fol.  554 
propinquitatem  ad  orbes  rhombicorum  geometrice  adscriptos.  De  revolutio- 
num periodis  non  potes  non  delectari , etiam  in  illis  regnare  proportionum 
(intervallorum  et  temporum)  proportionem  sesquialteram,  quippe  qui  hanc 
sesquialteram  in  6 planetis  appellas  mecum.  Exemplum  vere  aureum.  Hanc 
speculationem  si  et  ipse  probas,  attolle  vocem  in  jubilum,  quod  Rubeaquo 
laganum  usque  exauditam,  per  literas  scilicet.  Non  vero  hoc  tantum,  sed 

adde  aliquid.  Haec  enim  si  sic  sunt  ob  archetypos  geometricos  in  mente  crea- 
toris aeternos , ergo  et  Luna  circa  Terram  locata  fuerit  ex  eodem  archetypo  ? 
Tu  ergo  hanc  archetypi  particulam  quaere,  nam  ego  fathisco  sub  pondere, 
qui  Lunam  ex  necessitate  creaturae  contemplatricis  erudiendae  exstruxi  in 
Prognostico  1617.  et  Epit.  lib.  IV.  f.  480. 

Ubi  sunt  illae  tuae  observationes  in  Vaticano  conquisitae?  Cur  non 
prodeunt  subsidio  nostris  speculationibus? 

Remus:  Declinationem  Solis  maximam  hactenus  immutabilem  credidi,  sed  coactus 
sum  ex  tanto  artificum  consensu  et  observationibus  et  nostris , ut  supra  correctis , aliquam 
vel  axis  Telluris  in  coluro  tamen  saltem  solstitiorum  librationem  concedere,  ut  sc.  aequa- 
biliter singulis  110 x/o  annis  Julianis  decrescat  unico  minuto  et  tandem,  si  mundus  tam  diu 
duraturus  sit,  uterque  polus  coincidat  et  perpetuum  aequinoctium  efficiat.  Et  ecce,  post- 
quam recurri  ad  meas  speculationes  ante  20  annos  Romae  habitas,  invenio,  me  tum  tem- 
poris eandem  habuisse  speculationem  his  verbis:  „quid  si  axis  Terrae,  quae  non  circuli 

annui  polum,  sed  proprium  respicit,  paulatim  quotannis  ad  polos  circuli  annui  (ipsius  Solis) 
vel  invita  detorqueretur  librareturve,  vel  crescente  ibi  mole  et  gravitate  Terrae  (ut  in  Hol- 
landia,  Zembla  Nova  videmus)  deprimeretur,  sc.  100  annis  plus  minus  1'  regulariter,  ita  ut 
aliquando  (si  tam  diu  duraret  machina  mundi)  poli  sint  coituri,  manum  ad  hoc  mihi  por- 
rigente Fracastorio  in  Homoceutricis  et  in  Syphilide,  forsitan  et  tempus  veniet"  etc.  Res 
feliciter  successit,  uti  apparet  ex  insequenti  calculo  (110y2  anni  pro  1').  Anno  mundi 
3200,  sc.  770.  ante  Christum,  temporibus  Acliaz  et  ubi  primae  observationes  Babylonicae 
eclipsium  incipiunt  Romaque  condita  est  et  horologium  Achaz  descriptum,  ego  statuo  pri- 
mam observationem  factam,  ut  11  ad  83,  sc.  23°  51'  20"  (temporibus  Atlantis,  Josephi, 
Indorum,  a.  m.  2200,  potuit  esse  24°  praecise).  Anaximander,  Anaximenes,  Thales  Mile- 
sius, 550  a.  ante  Chr.,  23°  49'  24",  Timochares,  Aristarchus  Samius  noster,  275  annis  a. 
Ch. , 23°  47'.  Hipparchus,  150  annis  a.  Oh.,  23°  45 1/2.  Ptolemaeus,  130  a.  p.  Ch.,  23° 
43  ’/s'.  Albategnius,  880  p.  Ch.,  23°  36'  25"  (cor.  per  meam  parallaxin  et  demonstrati- 
vam refractionem  23°  35'  30"),  Arzael,  a.  1073,  23°  34'  39"  (33").  Almeon,  a.  1143, 
23°  34'.  Prophatius  Judaeus,  a 1303.,  23°  32'  39"  (30").  Regiomontanus,  Peurbach, 
a.  1460,  23°  31'  9"  (5").  Waltherus,  a.  1485,  23°  30'  55".  Tycho  Brahe , a.  1585, 
23°  30'.  Nostro  tempore,  a.  1630,  23°  29'  35". 

Keplerus:  De  aequali  praecessione  aequinoctiorum  gratulor  nostro  con- 
sensui; de  obliquitate  eclipticae  videbis,  quid  agas.  Probo  ego  peculiari 
libello  (quem  tamen  cogito  partem  commentarii  in  Tabulas  facere)  ex  omni- 
bus veteribus  observationibus  planetarum  et  fixarum  cum  Luna  congressarum, 
eandem  olim  fuisse. 

Remus:  In  ellipsibus  planetarum  tecum  consentio,  aequantes  tamen  majores  et  mi- 
nores pro  accessu  ad  Solem  et  recessu  constituo. 

Keplerus:  Ellipses  meae  junctam  habent  minutulam  variationem  eccen- 
(ricitatis  aequantium,  ut  in  Comment.  Martis  et  in  Epitome  geometricis  pro- 
bavi demonstrationibus.  Nam  si  fixo  puncto  aequantis  uterer  more  Ptole- 
maico,  vitiarem  prosthaphaereses  eccentrici.  Quod  vero  fixum  retineo  focum 
alterum  ellipsis,  id  non  est  ad  usum  quasi  circuli  aequantis,  quem  ego  mis- 
sum facio,  ut  alienum  a scopo  meo,  sed  est  ad  formandum  super  hac  basi 
triangulum  aequatorium  justum  lege  geometrica,  quod  mihi  metiatur  moras, 
ut  veteribus  suus  aequans. 

Remus:  Hypothesin  Terrae  mobilis  mathematice  assumo  et  demonstro,  nam  physice 
nec  licet,  nec  opus  est  mihi.  Satis  superque  tu  tractasti  super  hac  materia,  nec  tibi  palma 
eripienda  physica. 

Keplerus:  Dum  negas,  licere  tibi  Terram  physice  facere  mobilem,  risum 
elicuisti,  dum  recordor  pediculorum  tot,  quot  in  radio  unitates  meministi,  puta 
joci  tui,  in  epistola  anni  1620. 4) 

Remus:  Quaeso  adhuc  2 exemplaria  Tab.  Rudolphinarum  ad  D.  Berneggerum  mittas 
et  mihi  significes  pretium  per  epistolam,  item  Astronomiam  Danicam  Longimontani , quam 
nullibi  conquirere  potui  (exemplar  unicum);  solvam  statim  pecunias  D.  Berneggero. 

Keplerus:  De  pretio  Tabularum  ut  et  de  Ephemeride  etc.  vide  hanc 
impressam  responsionem.  De  exemplaribus  nescitis  quid  petatis,  dum  ea  Sa- 
gano  mitti  postulas.  Quae  si  haberem  abundantia,  tamen  alterum  pretium 
esset  solvendum.  Tenetur  Tampachius,  omni  studioso  artis,  nomen  suum  et 
schedam  cum  2 imperialibus  mittenti,  dare  exemplar ; divitioribus  ratione  bonae 
papyri  accedunt  40  cruciferi.  Videbo  tamen,  quomodo  Argentinae  consulam 
per  ea,  quae  custodiuntur  mihi  Ulmae,  quamvis  nondum  integrata,  deficiente 
emblemate  praeliminari.  Longomontani  exemplar  habeo  unicum. 

Remus:  In  Rudolpliinis  per  incuriam  erratum  est  in  loco  Solis  Rudolplii  temporibus 
natalitiis,  unde  multa  postea  immutata  sunt. 

Keplerus:  De  errore  quod  mones,  id  candide,  sed  sero  et  parce:  vi- 
debis catalogum  bene  longum  ad  sportulam. 

Remus:  Parallaxin  orbis  planetarum  per  secantium  vel  tangentium  logarithmos  dicto 
citius  expedio,  nec  tot  positionibus  opus  est.  Diametros  luminarium  tibi  brevi  exactissi- 
mas communicabo  per  tubum  observatas.  Unicum  obnixe  peto,  ut,  quia  vides  onus  calculi, 
mihi  mittas  Ephemerides  tuas  post  a.  1620  incipientes,  si  quas  perfecisti,  et  maxime  illam 
pro  a.  1630.  Debeo  enim  Ser.  Leopoldo  singulis  annis  magnam  ephemerin  46  foliorum 
conscribere,  unde  me  sublevabis  ab  onere  calculi  tuarum  Rudolphinarum ; libenter  solvam 
una  cum  reliquis. 

Keplerus:  Novum  etiam  commemoras  modum  prosthaphaereses  orbis 
inquirendi  per  secantes;  nam  per  tangentes  unum  scio,  communem  in  hoc 
genere  trianguli,  et  monui  in  praeceptis  (Rudolphinarum)  per  mesologarithmos 
tractari  posse  et  per  logarithmos.  Is  vero  celeritate  nequaquam  est  compa- 
randus cum  positionibus,  quas  ego  verissime  verbo  dicto  citius  expedio.  Quid 
enim?  Duae  distantiae  a Sole  excerpendae,  earum  facienda  summa  et  dif- 
ferentia, harum  utraque  immittenda  in  canonem  sinuum,  excerpendi  e regione 
logarithmi,  illius  ab  hujus  subtrahendus,  anguli  commutationis  sumendus  se- 
missis,  immittendus  hic  in  canonem  mesologarithmorum , excerptus  illi  loga- 
rithmorum  residuo  addendus,  summa  ut  mesologarithmus  immittenda  in  cano- 
nem, excerpendus  arcus,  is  duplicandus:  ut  sic  tandem  habeatur  quaesitum. 
Tu  ergo  me  doce  methodum  tuam  brevissimam  per  secantum  logarithmos. 

De  Ephemeride  vide  epistolam  et  fave  linguae,  ne  perturbemur,  vix  erecti 
incedentes  per  motus  publicos , neve  patronus  nos  destituat.  Beabis  me , si 
methodum  docueris , quae  sit  immunis  ab  erroribus.  Nam  quod  tuam  per 
secantes  attinet,  aut  tu  errasti  in  specimine  saepius,  aut  Bartschius  meus. 

Remus:  Specimen  mei  calculi  ex  tuis  Tabulis  videbis  in  fine  hujus  Prognostici,  cujus 
exemplaria  duo  tibi  mitto,  unum  pro  te,  alterum  pro  Illustr.  Duce  Fridlandiae,  qui  Salzun- 
giae  instar  Caesaris  a meis  amicis  humanissime  tractatus  est  et  vicissim  cives  perhumaniter 
ab  eodem  111.  et  Excell.  Duce.  (SJlein  23etter  Scvemta»  SBoldbarbt,  mit  mit  ©cfci)tt>ifterfiub, 
tft  bcg  #erjoflen  donumffariitg  getoefen.)  Scio  enim , illum  delectari  mathesi  et  quod  tu 
saepius  cum  eo  commoreris.  Cuperem,  illum  fore  aliquando  dominum  nostrarum  terrarum, 
quod  facile  fleri  poterit,  nostri  enim  Duces  non  habent  haeredes  (Ooburgum  et  Isnacum 
autumo),  ex  liberalitate  Imperatoris. 

Hisce  bene  vale  et  tua  inventa  etiam  mihi  communica.  Hyperaspisten  tuum  nondum 
videre  licuit,  quem  etiam  exspecto.  Deficit  etiam  mihi  liber  IV.  Epitomes  solitarius.  Bib- 
liopolae separ atim  vendere  nolunt  et  ego  tamen  priores  et  posteriores  libros  solos  comparavi; 
quaeso  et  illum  mittas.  Dabantur  Rubeaqui  T‘r.  Dec.  1628. 

Tuus  ad  omnia  paratissimus 

Joannes  liemus  Quietanus , 

Leopoldi  consiliarius  Med.  et  Math. 

Ruptum  est  mihi  folium  tuae  epistolae,  ubi  posuisti  observationes  diversarum  eclip- 
sium 1567,  1560,  hinc  inde  nactarum,  ut  Gorlitii,  Coloniae  etc.',  quas  etiam  resarcias 
quaeso  tribus  verbis.  Ephemerides  tuas  ab  a.  1616  ad  1620  D.  Berneggero  missas  ego 
possideo  ex  dono  et  liberalitate  ipsius  Berneggeri  p.  m.;  saltem  sequentes  anni  desunt, 
quos  exspecto.  Audio  Tuam  Dominationem  jam  Sagae  commorari  et  saepe  invisere  HI, 
bridlandiae  Ducem. 

Ke  plerus:  Prognostici  exemplar  recepi  unicum,  Principi  scriptum,  quod 
eadem  hora  misi  Gustroviam,  additis , quae  de  eo  scripsisti.  Continuus  in 
castris  est  nec  ante  hiemem  alteram  adfuturus  dicitur. 

Eclipsis  Solis  1560  Lovanii  Corn.  Gemma  initium  statuit  post  11,  finem  h.  1.  23', 
digiti  7 72  fere.  Yiennae  Paullo  Fabricio  et  Tilemanno  Stellae  initium  h.  0.  52'  (pro 
Paullo  in  impressis  lege  Parillo),  finis  h.  2.  15',  in  maxima  obtenebratione  b.  L 34', 
dig.  572.  Conymbriae  totalis.  Eclipsis  Solis  1567,  referente  Ruttilio  Stuccardiensi 
W.  Rieger,  medicus  et  mathematicus  Wirzburgi  h.  1.  0'  51“  (cfr.  III.  723);  Gemma, 
puto  Lovanii,  prine,  h.  10. 12',  vigorem  h.  11.  40',  finem  paulo  post  h.  12.  30',  puncta 
fere  9.  Tycho  in  averso  folio,  quod  sequebantur  observationes  anni  1569,  verbis 
brevissimis,  cum  nullas  alias  a.  1567  reliquerit  observationes,  scripsit,  quod  Mer- 
cator prodiderit  Duisburgi  initium  h.  10.  25',  finem  h.  1,  medium  h.  11.  43',  totam 
durationem  h.  2.  35',  ct  addit,  Rostochii  fuisse  parum  post  h.  11,  Tubingae  vel  Ess- 
lingae  dig.  10,  Romae  centralis.  In  Opticis  (II.  316)  alias  secutus  sum  schedas,  quae 
continebant  computationes  ex  calculo  Tychonis,  manu  et  calculo  ejus  studiosi  Seiffarti 
medici.  Gorlicensis  observatio  pomposa  est,  si  tantam  habet  certitudinem,  omnino  bona; 

Initium  h.  10.  53'. 

Dig.  1.  2.  3.  4.  5.  6.  7.  8.  8.25'.  8.  7.  6.  5.  4.  3.  2.  1.  linis 

h.  11.  14'.  32'.  47'.  59'.  12.  8'.  15'.  20'.  23'.  25'.  27'.  30'.  35'.  42'.  51'.  1.  3'.  10'.  36'.  47'. 

At  fucatam  esse  patet  inde,  quod  aequales  digiti  tam  exacte  habeant  aequalia 
tempora;  si  duos  corrigas  minores,  scilicet  pro  10.  53'  scribendo  11.  3'  et  pro  1.  10' 
scribendo  1.  18'.  In  meis  computationibus  usus  sum  altitudine  poli  51°  12'. 

Respondi  ad  capita  tuae  epistolae;  addo  unum  ex  me.  Cum  Ratisbona 
discederem,  reliqui  exemplar  Tabularum  bonae  papyri  pro  Ser.  Leopolclo,  pa- 
trono tuo.  Brevis  mea  mora  in  illa  urbe  non  tulit,  ut  Oenipontem  mitterem. 
Jam  absens  consilii  sum  inops.  Si  placet  Excellentiae  Tuae , per  eandem 
viam  suppeditet  mihi  consilium  praesentandi.  Etiam  Dilingae  reliqui  2 exem- 
plaria munda,  petente  Curtio,  unum  pro  Episcopo  Principe,  alterum,  ut  ajebat, 
pro  academia  Ingolstadiensi ; de  iis  mihi  non  est  satisfactum,  cum  dimidium 
debeam  Braheanis  haeredibus.  Forsitan  adhuc  sunt  apud  illum,  ut  non  ne- 
cessaria; aut  juva  me  per  Jesuitas,  ut  mihi  satisfaciat,  aut  illa  duo  ex  meo 
concessu  ad  tuos  usus  inde  repete.  Et  ne  erret  ille  P.  Curtius:  tertium  longe 
antea  per  partes  misi  ipse  P.  Curtio  et  dono  dedi ; quartum  ibi  idque  pro 
Dilingana  academia,  pro  hoc  quarto  P.  Rector  Sigersdorf  mihi  satisfecit  solo. 

Vale,  clarissime  Vir,  meque  et  artem,  quod  facis,  ama.  Dabam  Sagani 
d.  2.  Martii  1629. 

Friderieus  Forster  in  vita  Wallenstenii  (II.  p.  2.  3)  epistolam  d.  Sagani  d.  24.  Febr. 
1629.  Kepleri  ad  Wallenstenium  proponit,  in  qua  haec,  ad  Remi  Prognosticum  pertinentia 
deprehendimus:  Durchlauchtiger,  Hochgeborner  Gnadigster  Fiirst  vndHerr!  Dem- 
nach  ich  nun  in  die  4 oder  5 Tage  mit  Ausfertigung  meines  hiebei  iiber- 
schickten  vnd  auf  Euer  Hochgeboren  Gnaden  schriftlichen,  auch  durch  Herrn 
Bocatio  ankiindeten  mundlichen  Befehl  ausgefertigten  Discurs  umgangen,  auch 
darin  Ihrer  Fiirstl.  Durchl.  Erzherzogen  Leopoldo  mit  Vielem  Meldung  ge- 
than,  kommt  mir  anheute,  gleich  bei  Ausfertigung  des  Pakets,  vom  hoch- 
ermeldten  fiirstl.  Durchl.  Mathematico,  D.  J.  Remo , Med.  D.  zu  Rufach, 
hiemit  eingeschlossenes  Prognosticum  cum  inscriptione  ad  111.  Ceis.  Vestram, 
welches  mir  durch  Strassburg,  Niirnberg,  Leipzig,  Gorlitz  zubefordert  worden. 
Es  werden  zwar  2 Exemplaria  angemeldet,  mir  ist  aber  nur  diss  worden,  so 
fur  E.  fiirstl.  Gn.  gehorig.  Vnd  meldet  der  Autor  Remus  Quietanus  (teutsch 
Ruederauff)  ais  E.  F.  Gn.  kurzverwichener  Zeit  in  seinem  Vaterland  Thiirin- 
gen  in  der  Stadt  Saltzung  gewesen  ....  sequuntur  verba  Remi  ipsissima  omis- 
sis illis,  quae  votum  Remi  de  successione  Wallenstenii  exhibent  . . . welches  E.  F. 

Gn.  ich  nicht  unangemeldet  lassen  sollen.  Weil  aber  ich  vermuthe,  E,  F. 
Gn.  vverden  mein  judicium  begehren  iiber  seine  Enigmata,  erklare  ich  mich 
voran,  dass  ich  ihn  nit  allerdings  penetrirte  iu  Anstellung  seiner  Comoedie 
vnd  Austheilung  der  Persohnen.  Er  sagt  wohl  von  7 kriegenden  Konigen:  die 
mochten  seyn  Spanien  vnd  Frankreich,  Oestreich  vnd  Dannemark,  Schweden 
vnd  Polen  vnd  der  siebente  Engelland.  Es  will  auch  schier  sein  Saturnus 
sich  auf  Dannemark,  Luna  auf  Schweden,  Jupiter  auf  den  Kaiser  ziehen, 
Mars  auf  Frankreich,  Sol  auf  Spanien.  Aber  doch  lautet  es  hin  vnd  wieder, 
ob  es  nicht  lauter  Konige  waren , sondern  Sol  vielleicht  ecclesia  Romana, 
Venus  die  Confessio  Augustana  (wiewohl  der  Autor  zu  Rom  in  der  Inquisi- 
tion  katholisch  worden  vnd  noch  ist,  E.  F.  Gn.  seinem  Vaterlande  zum 
Herrn  wiinschet),  Mercurius  die  Staaten  oder  Venedig  oder  Engelland.  Meh- 
reres  darf  ich  nicht  unterwinden,  den  er  selbst  lebt  vnd  suorum  verborum 
interpres  est.  — 

Sicut  Crugerus,  Remus  et  alii,  in  rebus  astronomicis  bene  versati,  judicium  Kepleri 
sibi  expetierunt  de  astronomia  Copernicana,  sic  alii  quoque  minorum  gentium  Keplerum 
adierunt,  eadem  ab  ipso  petentes,  neque  Keplerus,  ut  erat  liberalis  et  paratus  ad  docendos 
instituendosque  artis  cupidos  summos  et'  infimos,  doctos  et  indoctos,  dummodo  videret 
verum  et  sincerum  studium  rerum  causas  cognoscendi,  responsionem  recusavit.  Unum  pro 
reliquis  dicimus  Petrum  Hofmannum  (v.  s.  p.  19)  Matii,  et  Medicinae  studiosum  Pragensem, 
qui  a Keplero  per  literas  (1615)  petiit,  ut  „hypotheses  planetarum  ex  invento  Tychonis  in 
schemate  delineatas  et  simul,  quomodo  et  ubi  a Copernici  discrepent,  sibi  monstraret. « Keple- 
rus in  responsione  sua  aperte  dicit,  se  pene  oblitum  esse  nominis  Hofmanni,  nihilo  minus 
his  ad  illius  quaestionem  respondit:  Petis  a me  aliqua,  quae  hypotheses  attinent 

Tychonicas.  Ego  vero  sequor  Copernicum  in  generalibus , cujus  hypotheses 
ad  Tychonicas  accommodantur  facillime.  Mihi  planeta  quilibet  habet  unum 
solum  circulum,  a centro  corporis  Solaris  eccentricum,  inclinatum  ad  eclipti- 
cam inclinatione  constanti  super  sectionis  linea,  quae  per  centrum  Solis  tran- 
sit. Hic  circulus  in  longitudinibus  mediis  est  paulo  compressior,  imitans  figu- 
ram ellipticam,  sic  ut  cujusque  planetae  eccentricitas  eccentrici  HP  (cfr.  schema 
N.  22.  Yol.  III.  p.  81)  sit  medio  loco  proportionalis  inter  diametrum  circuli  pla- 
netarii SO  et  latitudinem  lunulae  MO,  ab  hac  elliptica  figura  itineris  resectae 
in  quolibet  semicirculo.  In  hoc  circulo  seu  ellipsi  planeta  incedit  vere  inae- 
qualiter: diutius  enim  versatur  in  aliqua  parte  circa  K,  quam  in  aequali 
circa  I.  Proportio  temporum  est  eadem,  quae  linearum  HK,  HI.  Tu  si  vis, 
transpone  ista  in  formam  Tychonieam  sic,  ut  maneat  II  Sol  communis  clavus 
omnium  5 orbium  moveaturque  motu  fere  tali,  quem  dat  ei  Tycho,  nisi  quod 
dimidiam  saltem  Tychonicae  obtinet  eecentricitatem  eccentrici  sicque  motus 
deferat  secum  centra  (vel  quasi)  quinque  orbium,  et  maneat  KI  linea  in  hac 
circumlatione  sibi  ipsi  parallela  maneantque  motus  planetarum  ab  I circa  So- 
lem H,  quales  secundum  Copernicum  produntur.  Habes  delineationem  utrius- 
que  astronomiae,  et  quam  tu  vis  et  quae  mihi  Copernicana  videtur  verissima. 
Addam  et  numeros,  ut  sim  liberalis  omnino,  nullum  enim  periculum  est,  ut 
me  quis  praeveniat. 

f)  eccentricitas  5700  Aphelia  26°  Inclinatio  2°  32'  Limes  boreus  21°  ^ 

Vale  et  haec  boni  consule.  Lincii  26.  Apr.  1615. 


H.  Tuae  amicus  ,J.  Kepler, 

Flor  ianus  Crusius,  quem  supra  saepius  diximus  et  loquentem  introduximus,  sen- 
tentiam suam  de  hypothesi  Copernicana  theosophum  agens  (postea  nunciat  Keplero,  «Fratres 
Rosei  me  appellare  soleut  Ursum  de  Vulpibus14)  his  Keplero  proponit:  Cum  video,  te  in 
edenda  Epitome  tua  laborare,  non  incommode  te,  antequam  ea  integra  prodeat,  moneri  posse 
existimo.  Certum  est,  sententiam  Copernicanam  de  loco  et  motu  Terrae  ita  a te  esse  defen- 
sam, ut  illi,  qui  stupido  sensuum  judicio  et  Aristotelici  cerebri  Ai/poig  innixi  acutissimis 
tuis  contemplationibus  obloqui  ausi  fuerint,  plane  responsione  amplius  indigui  habeantur. 
Veritatem  tamen  hujus  rei  altioribus  innixo  principiis  ulterius  indagari  et  persequi  per  te 
(qui  liberrime  in  omnibus  philosopharis  et  omnes  libere  philosophantes  amas)  vel  maxime 
licebit.  Ut  vero  tu  hoc  in  negotio  animosius  agis,  antiqui  praesertim  Aristarchi  Samii  satel- 
litio stipatus , ita  lubentius  ego  longe  antiquissimi  Zoroastris  Chaldaei  et  illius  ter  maximi 
Hermetis  Aegyptii  divinissimis  et  subtilissimis  principiis  innixus  incipiam  quodammodo 
Aristarcho  tuo  obloqui.  Solenne  est  omnibus  philosophis,  sed  paucis  admodum  intellectum, 
hominem  nuncupare  juxpoxocqtOT'  (quod  nec  tu,  Vir  Clarissime,  negas,  et  causam  scis,  cur 
negare  non  debeas);  si  vero  /uapoxoa^og  est,  totius  universitatis  scopus  erit,  in  quem  solum 
omnes  potestates  collineantes  convenient  in  ipso  tanquam  centro:  unde  et  centrum  occupa- 
bit et  extra  centrum  hominem  esse  atavia  naturae  rerum  maxime  repugnans  prohibebit. 
Semina  enim  et  quintae  quasi  essentiae  totius  plenitudinis  undique  pari  virtute  in  hominem 
tendunt  et  jaciuntur,  omnes  in  homine  scientiae  habitant.  Dein  ex  sacris  et  ipsa  natura 
constat,  hominem  totius  visibilis  creaturae  dominum  esse  et  in  medium  paradisi  collocatum; 
paradisus  autem  is  non  certus  erat  hortus,  sed  tota  visibilis  universitas,  unde  in  hujus  me- 
dium a Scriptura  collocatus  dicitur,  et  is  locus  debetur  mortali  Deo,  cui  omnia  servire  tenen- 
tur, non  alius.  Praeterea  omnium  entium  centrum  et  origo  et  scopus  est  Deus,  qui  solus 
in  toto  entium  ambitu  ubique  idem  unus  et  multus  viget;  ita  visibilis  mundus,  archetypi 
sui  invisibilis  , imago , et  in  eo  Deus  visibilis,  homo,  inter  se  invicem  dispositi  sunt,  et 
quemadmodum  Deus  centrum  universae  plenitudinis,  ita  homo  centrum  visibilium,  et  per 
consequens  in  centro.  Tum  ex  centro  extenditur  circumferentia,  non  vero  ex  circumferentia 
centrum  constituitur.  Jam,  ut  ex  historia  creationis  constat,  ex  terra  et  inter  inferiores 
atque  superiores  aquas  extensi  sunt  coeli  ita,  ut  terram  undique  coelum  comprehenderit,  in 
quo  coelo  dein  stellae  et  luminaria  magna  collocata  sunt  et  orta.  Pulcherrime  cum  Mose 
Hermes  consentit;  is  enim  ita  in  Poemandro:  »ex  humidae  naturae  visceribus  sincerus  ac 
levis  ignis  protiuus  evolans  alta  petiit,  aer  quoque  levis  spiritus  parens  mediam  regionem 
inter  ignem  et  aquam  sortiebatur,  terra  vero  et  aqua  sic  invicem  commixta  jacebant,  ut 
terrae  facies  aquis  obruta  nuspiam  pateret.  Haec  duo  dein  commota  sunt  a spirituali  verbo, 
quod  eis  superferebatur*  etc.  Totam  etiam  visibilis  creaturae  machinam  quatuor  corporum 
receptacula  continere,  antiquum  est,  terram  scilicet,  aquam,  aerem  et  ignem.  De  igne,  quod 
is  supremam  mundi  occupaverit  et  extimam  sedem,  nemo  dubitabit,  qui  modo  antiquissimam 
vocem  aetheris,  coelo  attributam,  aequa  lance  et  animo  excitatiore  perpenderit  et  cum  omnem 
ignem  ad  superna  tendere  omnemque  desuper  venire  animadverterit,  imo  ignis  ipsius  raris- 
simam et  maxime  expansam  corporis  consistentiam  intellexerit.  Locum  vero  maximum  et 
amplissimum  ignis  consecutus  est,  ut  infinitis  corporibus,  hominis  causa  ibidem  collocandis, 
locum  praebere  possit. 

Quodsi  vero  urges  Terrae  exilitatem  et  Solis  magnitudinem : cum  omne  centrum  exile 
esse  debeat  et  tamen  ejus  vis  per  omnem  circumferentiam  sparsa  sit,  ut  et  in  hoc  negotio ; 
quo  enim  mens  hominis,  tam  angusti  animantis,  domini  tamen  totius  universi,  non  per- 
tingit? Imo  si  ex  magnitudine  centrum  esset  judicandum,  non  Sol,  sed  Sirius,  qui  major 
est  Sole,  centrum  erit,  et  si  Sirius  extra  centrum  est,  quo  jure  Sol  illud  occupabit?  Et 
vis  motrix  illa  in  Sole  adhuc  admodum  incertis  et  fragilibus  nititur  fundamentis.  Scriptura 
S.  tota  est  mearum  partium  etc. 

Postremo  recurro  ad  auctoritates  antiquissimorum,  quos  ex  revelatione  divina  sua  pri- 
maria dogmata  habuisse  testes  sunt  historiae,  testes  ipsa  sacratissima  et  plane  humanam 
rationem  transscendentia  scripta ; major  ergo  horum  mihi  auctoritas  merito  esse  debet,  quam 
reliquorum  speciosa  nec  sat  firma  ratione  aut  experientia  confirmata  figmenta.  Concludam 
ergo  cum  divino  Zoroastre,  totum  mundum  ex  igne  et  aqua  et  terra  et  omnia  lento  aere 
constare  etc. 

Sed  ne  justo  molestior  sim,  desino  et  reliqua  quae  dici  possunt  plurima  in  aliud  tem- 
pus reservabo.  Tu  interim,  Vir  Clarissime,  vale  et  meae  infirmitati  ignosce.  Salvere  jube 
D.  Gringalletum,  Hizlerum,  Rauschardum  etc.  Dabam  Argentinae  31.  Jan.  v.  st.  1617. 

Kepleri  responsio  desideratur.  Crusius  interim  Argentorato  abiit  secedens  in  arcem 
Rastenbergam,  „ quae  sita  est  inter  Zvetlam  et  Crembsium,  ad  generosum  D.  Mich.  Zellerum, 
Rudolphi  quondam  Imperatoris  camerarium44.  Isthinc,  per  literas  (d.  13.  Jan.  1619)  petit 
a Keplero , ut  Astronomiae  tam  primae  quam  secundae  partis  (si  jam  impressa  sit)  exem~ 

plaria  duo  sibi  mittat,  „unum  quidem  in  meum  usum  (primam  partem,  quam  dono  a te  ac- 
ceperam, D.  D.  Klopfingerus,  medicus  familiaris  quondam  tuus  Lincii.  magnis  precibus  a me 
extorsit),  alterum  pro  D.  Pbandlero  nobili , qui  dimidio  milliari  a nobis  in  Loschberg  arce 
habitat,  et  simul  pretium  indices,  quod  prima  occasione  tibi  mittetur."  Paulo  post  (23. 
Febr.)  scribit  Crusius  Keplero  respondens:  Existimaveram,  secundam  partem  Astronomiae 
Tuae  proximis  nundinis  vernalibus  exituram  in  lucem , sed  misera  adhuc  propter  ignaviam 
parentum  et  tutorum  suorum  in  gurgustio  typographi  delitescere  cogitur.  0 injustos  geni- 
tores, quorum  supina  negligentia  liberorum  claritas  et  fortuna  tam  turpiter  perditur!  Ecquid 
typographus  agit?  Nonne  pudet  hominem,  spatio  7 mensium  50  tantum  paginas  posse  im- 
primere ? An  ita  in  re  uxoria  occupatus  est,  ut  cibi  etiam  obliviscatur?  In  Harmonicis  tuis  aut 
vera  aut  falsa  docebis;  si  vera:  sagacissimus  mihi  naturae  Hermes  eris;  sin  falsa:  pulcherrima 
tamen  speculatione  hominum  ingeniosissimos  animos  saepe  delectabis.  At  quam  vellem,  ut 
verissima  sint  omnia,  quae  scripturus  es,  praesertim  ea  demonstratio , quae  ad  obtinendam 
dispositionem  illam  vere  harmonicam  in  motibus  corporum  coelestium,  eccentricitates  plane- 
tarum illae  ipsae,  quas  quilibet  pro  se  habet  et  non  aliae  constitui  debuerint.  Et  videor 
mihi  jam  veritatem  certam  et  firmam  harmonicae  tuae  dispositionis  in  motibus  istis  coelesti- 
bus videre,  si  modo  palmaria  tua  hypothesis  de  loco  Solis  in  centro  universi  irrefutabiliter 
demonstrata  esset.  Et  crede  mihi,  quantum  in  demonstratione  dictae  tuae  hypotheseos  labora- 
veris, tantum  splendoris  et  auctoritatis  et  fidei  et  veritatis  ad  Harmonicam  tuam  accedet, 
nec  opus  erit,  ut  lectorem  tuum  per  100  annos  exspectes,  sed  vivus  etiam,  quod  nulli  ab 
hominum  memoria  contigit,  inter  sidera  refereris;  ipse  Orion  et  monstrorum  domitor  Her- 
cules tibi  cedent,  nec  principem  inter  astra  locum  et  lumen  invidebunt. 

Exemplaria  primae  partis  Astronomiae  tuae  ego  et  D.  Phandlerus  accepimus.  In  eo 
exemplari,  quod  mihi  cessit,  deficit  circa  finem  pagina  literae  V et  pagina  literae  M exce- 
dit, quam  remitto  et  D.  Megisserum  nomine  meo  officiosissime  salutatum  ora,  quaeso,  ut 
recepta  pagina  M deficientem  pag.  Y tibi,  ut  hoc  nuncio  eam  mittas,  tradere  non  gravetur. 

Proxima  Crusii  epistola  tota  est  de  Harmonia  et  in  praefatione  ad  hoc  opus  legitur. 
Quae  hanc  sequebatur,  data  est  Genevae  5/15.  Maji  1621.  Crusius  narrat,  se  in  Galliam 
profecturum  Lincium  venisse  ibique  comperisse;  Keplerum  in  Wiirtembergiam  profectum 
esse,  »vel  in  Anglia  peregrinari. « Genevae  moratus  est  Crusius  apud  Gringalletum,  inde 
Parisios  concessurus,  ubi  aliquamdiu  consistere  in  proposito  habuit.  „Ad  manus  meas,  refert, 
hic  Campanellae  liber  de  sensu  rerum  pervenit,  in  quo,  quia  auctor  iste  multa  subtiliter 
de  anima  omnium  rerum  et  sentiente  et  intelligente  disputat,  et  in  eo,  quod  tu  animam 
Terrae  sentientem  ac  suo  modo  intelligentem  etiam  in  Harmonicis  tuis  demonstras,  tecum 
convenire  videtur,  eo  libentius  scriptum  illud  perlegam. « 

Ultima  earum  quae  supersunt  Crusii  epistolarum  data  est  Argentorati  (15.  Nov.  1621). 
Tumultus  Gallici  Crusium  impulerunt,  ut  prius  quam  ipsi  propositum  fuerat  in  Germaniam 
rediret.  Refert,  in  itinere  Geneva  Parisios  facto  observasse  se  deliquium  Solis,  redit  ad  Prog- 
nosticum Kepleri  in  annos  1618  et  1619  (cfr.  vol.  I.  p.  479  ss.),  turbas  in  rebus  politicis 
et  ad  fidem  pertinentibus  aegre  fert  et  his  finem  facit:  »Unde  ego  cuderem,  ut  tu  Elarmo- 
nicam  tuam  Evangelicam  ederes,  aut  si  fieri  posset,  ut  exemplar  descriptum  habere  possem, 
libenter  tibi  pretio  pro  eo  solveretur,  et  certe  aequum  fuisset,  te  simul  aut  etiam  prius  hujus 
Harmoniae  edendae  curam  habuisse,  quam  alterius  istius,  quae  mundi  hujus  harmoniam  ex- 
plicet. Promissum  exemplar  quarti  libri  Astronomiae  Deo  dante  ipse  a te  repetam  eo  for- 
san tempore,  quo  minime  credis;  satius  enim  est,  jam  sedibus  incertis  oberrare,  quam  loco 
affixum  certam  perniciem  pati  et  quidem  sine  necessitate.  Exemplar  Harmonicorum  tuorum 
Parisiis  mihi  acquisivi.«  — 

Quae  supra  (p.  32  s.)  exhibuimus  de  lite  inter  Nagelium  et  Criigerum,  de  iisdem  agit 
Philippus  Miillerus  Lipsieusis  (cfr.  vol.  II.  p.  481  et  V.  p.  66  ss.)  in  literis  ad  Keple- 
rum datis,  quibus  etiam  de  Epitome  Kepleri  et  Harmonia  disserit.  Refert,  Seussium  ipsi 
communicasse  Kepleri  judicium  de  «pagellis  suis  Antinagelianis,«  honorificum.  Pergit: 
Hujus  tam  justae  causae  patrocinium  non  suscepissem,  si  fuisset  absque  P.  Criigero,  per- 
erudito amico  meo.  Ei  me  hoc  modo  purgatum  oportuit  de  suspicione  improvisa , si  non 
apertae  collusionis  cum  Nagelio,  proditae  tamen  astronomiae  et  caesorum  propriorum  vine- 
torum. Suspicio  haec  illi  orta  est,  quod  hic  apud  nos  imprimi  passus  sim  chartas  quasdam 
latratrices  in  astronomiam  et  Criigerum,  quales  illius  Nagelii,  hominis  vere  clavati  et  caeci, 
esse  solent.  Pupugit  id  Criigerum,  ne  differret  responsionem  in  annum  proximum,  sed  anti- 
ciparet epistola  quadam  typis  exscripta,  in  qua  commissae  imprudentiae  paene  reus  agor, 
immerito  sane.  — 

De  Epitome  Kepleri  haec  Mullerus  dubius  affert:  pag.  484  infers:  si  ponatur  eadem 
ratio  superficiei  Saturni  ad  superficiem  Terrae,  quae  est  intervallorum,  decupla  nimirum, 
tum  rationem  corporum  ad  eam  fore  trigeeuplam,  h,  e,  sesquialteram,  ut  ais,  diametrorum 

autem  triplam,  id  est  eodem  te  interprete  dimidiam  decuplae.  Hic  ego  nec  illationem  asse- 
quor, nec  quomodo  ratio  trigecupla  recte  dicatur  sesquialtera,  aut  tripla  dicatur  dimidia 
rationis  decuplae  intervallorum.  An  non  enim  trigecupla  est  tripla  rationis  decuplae,  non, 
ut  hic  lego,  sesquialtera  tantum?  et  tripla  est  subtripla  decuplae,  non  dimidia?  Aut  quo 
tandem  pacto  haec  capere  debeo?  An  labor  circa  sensum  alicujus  verbuli,  an  sphalma  typo- 
graphicum  subest,  quorum  haec  editio  ferax  est?  Aut  quid  rei  tandem?  Haerere  me  sentio, 
ubi  haeream  non  sentio. 

Ita  quaestio  secunda  (pag.  648)  mihi  quidem  est  obscura  valde  et  quodammodo  con- 
tradictoria. Quo,  inquis,  altius  invehitur  plaueta,  hoc  imbecillius  et  lentius  promovetur, 
quo  lentius  fertur,  lioc  diutius  moratur;  quo  mora  longior,  hoc  in  plaueta  sensus  acrior  vir- 
tutis provehentis,  quo  hic  major,  eo  et  impulsus  major  et  concitatior  cursus.  Subsumo  jam 
ego  a primis  ad  ultima:  ergo  quo  tardior  motus,  hoc  idem  velocior.  Haec  nonne  se  peri- 
munt invicem:  aliquid  celeriter  motum  diu  sentire  vires  et  contra?  Nam  si  diu  sentit,  diu 
exspectat;  si  hoc,  non  celeriter  ibit  etc. 

Lunaria  quoque  tua  cum  Tychonicis  nullatenus  conciliare  possum  aut  circulorum  videre 
aequipollentiam;  praesertim  fatigor  circa  pag.  796.  Sed  de  his  alio  fortasse  tempore,  Deo 
et  te  volente. 

Quae  ad  quaestiones  Mulieri  de  stella  nova  et  Harmonia  Keplerus  respondit,  leguntur 
vol.  V.  p.  6'8;  quae  huc  pertinent,  haec  sunt: 

De  proportionibus  aequum  postulas,  ut  tibi  mathematicus  ego  exercitatior 
terminos  explicem.  Tu  vicissim,  ubi  eos  mea  opera  didiceris,  mecum  in  con- 
templationem incumbes  metaphysicam,  cui  geometrica  ista  famulatur.  Nodus 
solutus  est  Harmonices  libro  V.  in  margine  folii  218  (vol  V.  p.  303).  Nam 
inter  quascunque  duas  quantitates  est  proportio,  sive  sensiles  vel  quasi,  sive 
mentales;  dico  vel  quasi,  ut  duas  lineas,  duas  superficies,  duo  corpora,  duos 
etiam  numeros , quia  in  quantum  ii  comparantur  invicem , unitates  ponuntur 
habere  inter  se  aequales,  ut  lineas.  Hic  igitur,  cum  dico  proportionem  du- 
plam, triplam,  sesquiplam,  vox  proportio  habet  sensum  absolutum  et  fit  jam 
etiam  ipsa  quantitas  aliqua  in  infinitum  dividua;  sed  haec  quantitas  est  sola 
mente  comprehensibilis,  nunquam  sensu,  ne  in  materia  quidem.  Cum  igitur 
etiam  haec  absoluta  proportio  sit  aliqua  quantitas,  accipiens  majus  et  minus, 
fit  ut  etiam  duae  tales  proportiones  inter  se  possint  comparari.  Hinc  existit 
proportio  proportionum  et  de  hac  loquor  ego  loco  allegato.  (Omnes  binae 
quantitates  ejusdem  inter  se  generis  inaequales  continent  aliquam  inter  se 

proportionem;  at  omnes  binae  proportiones  simplices  dissimiles  seu  inaequales 
sunt  binae  quantitates  ejusdem  inter  se  generis;  ergo  omnes  binae  proportio- 
nes simplices  dissimiles  seu  inaequales  continent  aliquam  inter  se  proportio- 
nem, reduplicatam  a me  dictam,  quia  est  proportio  proportionum.)  Et  quia 
omnis  proportio  simplex  in  mundo  requirit  duos  terminos  sensiles,  fit  ut  pro- 
portionum proportio  seu  reduplicata  proportio  habeat  4 sensiles  terminos.  At- 
que id  verum  est  in  meis  exemplis;  ecce: 

Intervallum  inter  Q et  £ = 1 ; inter  (T)  et  Ia  = 9 -j- : proportio  noncupla. 

Periodicum  tempus  & =1;  period.  tempus  t)  =30:  proportio  trigecupla. 

Sicut  1 ad  9 + , sic  intervallum  0 ad  intervallum  0 f) : simplex 

haec  est  proportio,  noncupla  major.  Sicut  1 ad  30,  sic  periodus  ad  pe- 
riodum jj : simplex  haec  est  proportio  trigecupla.  Sicut  est  2 ad  3 , sic  est 

proportio  noncupla  major  ad  proportionem  trigecuplam.  Reduplicata  haec  est 
proportio  sesquialtera. 

Proportio  simplex  agnoscitur  divisione  termini  majoris  per  minorem  vel 
multiplicatione  minoris  per  denominatorem , ut  constituatur  major  terminus. 
Ut  si  terminus  minor  sit  7 et  proportio  quintupla:  5.7  = 35;  hic  est 
major  terminus.  At  quando  denomino  proportionem  aliquam  reduplicatam, 
dato  uno  ejus  termino  minorej  seu  proportione  simplici,  tunc  oportet  terminos 


Proportio  pro- 
portionum 
sesquialtera 
ut  2 : 3. 

illius  simplicis  toties  ponere  et  in  se  multiplicare,  quot  sunt  in  denominatore 
reduplicatae  unitates.  Esto  simplex  inter  2 et  3,  quaeritur  hujus  tripla:  ergo 
tria  2 in  se  multiplico,  fiunt  8,  sic  tria  3 in  se  ducta  faciunt  27;  ergo 
quae  inter  8 et  27  est  tripla  illius,  quae  inter  2 et  3.  Hoc  modo  potest 
constitui  et  sesquialtera  proportio  proportionis,  si  prius  minorem  terminum, 
id  est  proportionem  simplicem  bisecem,  quia  minor  terminus  sesquialterae  est 
2,  quaesitis  radicibus  quadratis  ejus  terminorum , deinde  his  radicibus  ternis 
in  se  mutuo  multiplicatis,  quia  major  terminus  sesquialterae  est  3 et  quia, 
quod  est  totius  sesquialterum , id  semissis  est  triplum.  Haec  est  doctrina 
Ptolemaei  de  proportionum  compositione  et  divisione;  invenies  eam  procul 
dubio  in  classicis  auctoribus  et  in  Clavio,  estque  aliqua  ejus  pars  in  regula 
quinque  et  in  fractionum  multiplicatione  et  divisione;  sed  negotium  non  est 
plane  idem  et  cavendum  a confusione.  Detur  proportio  simplex  inter  4 et  9, 
quaeritur  alia  simplex,  quae  cum  ista  constituat  reduplicatam,  quae  denomi- 
netur sesquialtera:  quaero  radices  de  4 et  9,  quae  sunt  2 et  3;  et  jam 
2 . 2 . 2 = 8,  3.  3.  3 = 27,  est  igitur  altera  simplex  quaesita  inter  8 
et  27.  Quodsi  proportio  proportionis  datae  debeat  esse  lo%03>  quaerendae 
essent  radices  terminorum  centesimi  ordinis  et  tunc  singularum  radicum  203 
in  se  essent  multiplicandae,  quem  laborem  ut  sumam  Deus  avertat;  sub- 
levant autem  eum  logarithmi  Neperi  facile  in  rudibus  numeris.  Diligenter 
igitur  est  attendendum,  quando  quantitas  aliqua  simplex  vel  sensilis  dicatur 
alterius  simplicis  quantitatis  sesquialtera , et  quando  proportio  proportionis 
dicatur  esse  sesquialtera.  Et  haec  consideratio  omnino  locum  necessarium 
habet  in  mundo  propter  ipsam  conditionem  causarum  moventium.  Non  potest 
enim  simpliciter  quaeri,  quae  sit  proportio  periodici  temporis  ad  amplitudinem 
orbis,  essent  enim  ista  diversorum  generum,  ibi  tempus,  hic  linea  seu  dia- 
meter; nec  per  omnes  planetas  potest  esse  eadem,  quia  non  idem  vigor  vir- 
tutis moventis  apud  omnes.  Cum 4 quaero,  quae  sit  proportio  periodi  ad  or- 
bem, inepta  est  quaestio,  quia  periodus  est  tempus,  orbis  est  linea  (hoc  loco) 
seu  iter.  Cum  vero  quaero,  quae  sit  proportio  periodorum  ad  orbes,  hic 
subintelligendum  est  aliquid,  scilicet  in  hunc  modum:  quae  sit  proportio  re- 
duplicata proportionis  simplicis  periodorum  ad  proportionem  simplicem  orbium. 
Nam  haec  fortitudo  seu  remissio  potius  motricis  causae  proportionatur  ipsis 
distantiis  planetarum  mobilium  a Sole,  fonte  motus,  legibus  non  archetypicis, 
non  consilio  quaesitis,  sed  necessitate  geometrica,  quam  ego  ad  materiae 
necessitatem  referre  soleo,  ut  sit  etiam  sua  geometriae  materia  (tu  hic  et  alibi 
me  poteris  egregie  juvare  suppeditando  vocabula  idonea,  ex  quibus  philo- 
sophiae usitatae  periti  mentem  meam  capere  possint).  Quodsi  esset  pondus 
idem  circumvehendum  in  omnibus  orbibus,  non  dubium  est,  quin  proportio 
periodicorum  futura  fuerit  dupla  ad  proportionem  intervallorum,  lege  rursum 
geometrica  et  necessitate  materiali , quia  tempus  periodicum  componitur  ex 
utraque  re:  1)  ex  dicta  remissione  vigoris  moventis,  ut  quisque  planeta  ex- 
terior, 2)  ex  prolixitate  circuli;  quarum  duarum  rerum  utraque  (quia  inter- 
vallum est  orbis  semidiameter)  proportionatur  intervallis  in  proportione  simpla ; 
junctae  igitur  in  proportione  dupla.  Haec  igitur  proportio  periodorum  ad 
orbes  est  eadem  per  omnes  bigas  planetarum  utcunque  coaptatorum,  estque 
non  aequalitatis  proportio,  ut  concinnum  visum  est  Aristoteli.  Sed  nec  est 
dupla  proportio,  ut  videri  alicui  possit,  non  omnia  ejus  principia  expendenti, 
sed  est  proportio  sesquialtera  per  omnes  bigas  planetarum.  Utrum  vero  pon- 
dus idem  in  omnibus  planetis  esse  debeat,  an  diversa,  et  in  qua  proportione 

ad  orbes,  hoc  jam  relinquitur  archetypicis  legibus  et  consilio  conformandum. 
Etsi  hoc  adhucdum  est  compositum  ex  causis  dissimilibus  duabus:  1)  ampli- 
tudine globorum,  de  qua  fol.  484,  et  2)  densitate  materiae,  de  qua  fol.  486. 
Et  jam  clara  futura  puto,  quae  sunt  fol.  484.  ex  iis,  quae  de  proportione 
simplici  deque  reduplicata  dixi.  Sed  age,  simus  prolixi,  ut  perspicuitatis  finem 
consequamur.  In  exemplo  Saturni  tres  casus  sunt  ob  oculos  positi.  Primus 
habet  hoc,  proportionem  intervallorum  a Sole  (quae  sunt  semidiametri  orbium) 
accommodatam  esse  etiam  semidiametris  seu  diametris  globorum.  Hic  primo 
sunt  proportiones  simplices  intervalli  Q 5 ad  diametrum  £ corporis  et  inter- 
valli © j)  ad  diametrum  j)  corporis.  Inter  has  duas  simplices  proportiones 
ponit  iste  casus  proportionem  reduplicatam  eam,  quae  est  aequalitatis;  quae 
cum  sit  notissima  et  usitatissima  in  omni  regula  proportionum,  tamen  pro 
proportione  aliqua  non  agnoscitur,  eo  ipso  quia,  cum  aequalitate  constet, 
nihil  habet  in  se  dissimilitudinis,  nec  opus  est,  ut  eam  numeris  explicemus. 
Et  tamen  hoc  possumus:  nam  esto  intervallum  © 3469,  semidiameter  ^ lj 
esto  etiam  intervallum  tj  Q 31965  c.  et  semid.  corporis  j)  9'/5.  Hic  etsi 
termini  duarum  proportionum,  si  numeros  simplices  spectes,  sunt  inaequalis- 
simi (quantum  enim  distat  1 a 3469?),  tamen  dicere  nihilominus  possum  in  nu- 
meris, quod  proportio  1 ad  3469  sit  ad  prop.  91/ 5 ad  31965,  ut  1 ad  1, 
qui  numeri  sunt  penitus  aequales.  Sed  ad  explicationem  hujus  casus  rever- 
tamur: quia  enim  tenemus  in  hoc  casu  prop.  simplicem  diametrorum  in  glo- 
bis, quod  sit  eadem,  quae  diametrorum  in  orbibus,  quam  lucis  causa  expressi 
numeris  rotundis  et  integris  1 et  10  (vere  enim  deberet  esse  1 ad  §l/b  c.), 
sequuntur  nunc  necessitate  geometrica  etiam  superficierum,  etiam  corporum 
proportiones  simplices.  Docemur  enim  in  geometria,  quod  proportio  (simplex) 
superficierum  sit  proportionis  (simplicis)  diametrorum  dupla  (sensu  reduplicato), 
et  quod  proportio  (simplex)  corporum  sit  proportionis  (simplicis)  diametrorum 
tripla  (sensu  iterum  reduplicato).  Jam  supra  vero  docui,  duplicari  proportio- 
nem, si  termini  bini,  triplicari,  si  termini  terni  in  se  multiplicentur.  Duc 
igitur  1 in  1 , 10  in  10,  orietur  simplex  proportio  superficierum  1 ad  100; 
duc  1 in  1 et  1 , sic  10  in  10  et  10,  orietur  simplex  prop.  corpulentiarum 
l ad  1000.  Atque  hic  est  primus  casus. 

Secundus  casus  habet  hoc,  proportionem  intervallorum  (1  ad  10)  esse 
accommodatam  superficiebus  globorum  ^ et  j).  Docemur  vero  in  geometria, 
quod  proportio  (simplex)  superficierum  sit  proportionis  (simplicis)  diametrorum 
dupla  (sensu  reduplicato).  Quare,  ut  habeatur  hic  proportio  simplex  diame- 
trorum, oportet  bisecare  prop.  simplicem  1 ad  10.  At  supra  docui,  secari 

proportionem  in  aequalia  duo,  si  pro  terminis  proportionis  constituantur  eorum 

radices  quadratae.  Est  vero  radix  quadrata  de  1 itidem  1,  et  de  10  radix 
quadrata  3 +•  Haec  igitur  in  secundo  casu  fiet  proportio  (simplex)  diame- 
trorum in  globis.  Et  jam,  quia  corporum  proportio  est  diametrorum  propor- 
tionis (sensu  simplici)  tripla  (sensu  reduplicato),  quare  ductis  in  se  hinc  1, 
1,  1,  inde  vero  3 -j- , 3 -j- , 3 + , orientur  termini  proportionis  (simplicis) 

corporum,  sc.  1 et  27  + , id  est  c.  30.  Et  hoc  in  secundo  casu. 

Tertius  igitur  casus,  quem  rationibus  archetypicis  probasse  persuasum 
habeo,  dicit  hoc:  proportionem  intervallorum  1 ad  10  accommodatam  esse 
etiam  ipsis  corpulentiis  globorum,  ut,  sicut  se  habet  semidiameter  orbis  £ 
ad  semidiametrum  orbis  f) , sic  se  habeat  ipsum  corpus  , causa  interni  spatii, 
ad  ipsum  corpus  f).  Hoc  posito , quaerendum  est , quantae  sint  appariturae 
in  Terris  corporum  diametri;  quaerenda  est  igitur  proportio  ipsa  vera  dia- 

metrorum.  Docet  vero  geometria,  proportionem  (simplicem)  corporum  esse 
proportionis  (simplicis)  diametrorum  in  iis  corporibus  triplam  (sensu  redupli- 
cato). In  tria  igitur  aequalia  dispescenda  est  proportio  1 ad  10.  At  supra 
dixi,  tunc  in  3 aequalia  dividi  proportionem  simplicem,  si  pro  ejus  terminis 
ponantur  eorum  radices  cubicae  seu  secundi  ordinis.  Est  autem  de  1 radix 
cubica  1,  et  de  10  radix  cubica  est  3 — vel  2 + : sequitur  igitur,  propor- 
tionem diametrorum  simplicem  esse  1 ad  3 — vel  1 ad  2 -f- , vel  fj  dia- 
metrum veram  esse  paulo  longiorem  dupla  diametro  Telluris ; unde  jam  astro- 
nomus  computat,  illam  apparere  quantitate  1/2'  c. 

In  quaestione  pag.  648  cum  tu  tuis  utaris  verbis,  ad  sensum  tuum  egregie 
accommodatis,  qui  fieri  possit,  ut  non  intelligas  rem  ipsam?  Omnino  puto, 
te  simulare,  vel  (nisi  quod  video,  te  nonnihil  a meo  sensu  aberrare)  ludere. 
Tu  de  proportione  planetae  circa  Solem  loqueris , ego  vero , ibi  quidem  loci, 
de  advectione  planetae  ad  Solem  vel  repulsione.  Sed  hoc  nihil  obstat,  quo 
minus  vel  ex  tui  ipsius  verbis  intelligas,  compensationem  fieri:  ut  quanto 
imbecillius  planeta  attrahitur,  tanto  diutius  (per  alium  effectum,  de  quo  fol. 
665)  in  illa  imbecilla  virtute  maneat.  Est  magna  rei  perplexitas,  fateor  dico- 
que  consolationis  causa , me  ipsum  immensum  laborem  hausisse  textumque 
minimum  decies  mutasse,  donec  exprimerem  id,  quod  in  causa  versabatur. 
Nam  ibi  loci  fol.  648  anticipandum  est,  quod  fol.  665  dicitur,  cum  tamen 
alterum  ab  altero  pendeat.  Summa  comprehensionis  perfectae  in  eo  consistit, 
ut  intelligas,  principium  non  peti.  Nam  de  contradictione  res  est  facilis. 
Sed  video,  exscribenda  mihi  esse  tua  verba  meisque  parallelis  adjuvanda. 
Ponam  autem,  te  summarium  fecisse  utriusque  locorum  a me  jam  allegato- 
rum ; nisi  hoc  ponam,  plura  essent  in  tuo  textu  corrigenda. 

Quo  altius  invehitur  planeta , hoc  imbecillius  et  lentius  promovetur. 

Quo  altius  invehitur  planeta,  hoc  imbecilliori  virtute  vehitur  et  trahitur 
vel  pellitur;  hoc  igitur  minor  et  lentior  est  quovis  momento  operatio  tam 
provectionis  quam  librationis  a Sole  et  ad  Solem,  ex  parte  quidem  Solis. 

Quo  lentius  fertur,  hoc  diutius  moratur. 

Quo  lentius  incitatur  utroque  motu  in  punctis  seu  momentis  singulis, 
hoc  diutius  moratur  in  certae  quantitatis  arcu,  in  quo  insunt  illa  puncta. 

Quo  mora  longior , hoc  in  planeta  sensus  acrior  virtutis  promoventis.*) 

Quo  mora  in  certo  arcu  longior  quam  in  alio  arcu  aequalis  longitudinis, 
hoc  major  quantitas  virium  Solis  imbecillium,  per  longius  tempus  dispersa- 
rum, quam  si  eadem  fortitudine  vires  per  brevius  tempus  (quo  is  alium  ar- 
cum percurrit)  impendisset. 

Quo  hic  major,  eo  et  impulsus  major  et  concitatior  cursus. 

Quo  major  quantitas  imbecillium  Solis  virium,  hoc  major  effectus  (pro- 
motionis quidem  circa  Solem  simpliciter,  librationis  vero  non  simpliciter,  sed 
tantum  ex  parte  Solis),  quam  si  harum  imbecillium  virium  minor  quantitas 
effusa  esset , admensa  nimirum  tempori  breviori , quod  planeta  in  alto  arcu 
consumit. 

Ergo  quo  tardior  motus , hoc  idem  velocior. 


*)  Haec  vox  acrior  hic.  plane  est  aliena  et  contraria  vero.  Sensus  acrior  dicitur  vel 
ex  parte  sensilis  vel  ex  parte  sensorii.  Jam  sensile  hic  vel  quasi  sensile,  virtus  sc.  prove- 
hens, non  est  jam  acrior,  sed  segnior,  sensorium  vero  suas  hahet  proprias  leges  ex 
rectiori  -vel  obliquiori  objectu  diametri  magneticae,  quae  proprium  est  hoc  loco  sensorium, 

Ergo  quo  minor  et  lentior  est  quovis  momento  operatio,  hoc  major  est 
ejus  effectus  in  toto  tempore,  quod  planeta  illo  arcu  consumit,  in  quo  tem- 
pore in  est  momentum  illud. 

Haec  nonne  se  'perimunt  invicem,  aliquid  celeriter  motum  diu  sentire  vires  et 
contra?  Nam  si  diu  sentit,  diu  exspectat;  si  hoc,  non  celeriter  ibit. 

Haec  se  mutuo  non  perimunt:  aliquid  diuturnas  sentire  vires  imbecilles 
iisque  diuturnitate  promoveri  longum,  et  tamen  momentanea  celeritatis  specie 
lentius  agitari  in  momenta  illius  diuturnitatis  singula. 

In  aequipollentia  Lunarium  investiganda  per  schemata  et  circulos  non 
est  consultum  neque  tibi  neque  alii  cuiquam  praeter  me,  ut  multum  fatigeris ; 
sufficit  calculos  consulere.  Interim  faciet  ad  genuinam  coelestium  motionum 
naturam,  ut  intelligas,  quo  pacto  ex  physicis  principiis  emergat  ellipsis  in- 
aequalis per  partes  motus.  Et  pag.  796  puto  obscuritatis  hanc  ipsam  esse 
causam,  quod  usus  sum  terminis  usitatae  astronomiae  hujus  comparationis 
causa,  suffecisset,  ea  quae  dixi  libro  IV.  ad  numeros  applicare. 


Ilis,  quae  egit  Keplerus  per  literas  cum  amicis,  addenda  sunt  quaedam  Kepleri  studia 
e Mss.  Pulkoviensibus  desumta.  Quae  supra  (p.  68)  paucis  respondit  Remo,  de  anni  longitudine 
et  eclipticae  obliquitate  disputanti,  accuratius  inquisiverat  anno  1616  (adscripsit  Keplerus: 
Martio  1616),  id  forte  spectans,  quod  1.  c.  dicit,  haec  peculiari  se  probare  libello.  Inscripsit 
hanc  disquisitionem : 

De  temporis  aequatione  plenaria  et  motu  octavae  sphaerae. 

Annos  metimur  decursu  dierum  aequalium,  id  est  revolutionum  Terrae 
circa  axem,  ad  eandem  fixam  revertente  meridiano  certi  alicujus  loci,  con- 
tinuato quidem  illius  plano  usque  ad  fixas.  Ita  fit,  ut  ad  partes  eclipticae 
aequales  revertatur  inaequalibus  temporibus  multoque  magis  ad  Solem,  cum 
etiam  is  inaequali  motu  partes  eclipticae  aequales  perreptet. 

Quodsi  hae  duae  causae  essent  solae,  principium  aequationis  temporis 
universale  statuendum  esset  in  illo  temporis  momento,  quando  apogaeum  Solis 
in  0°  0 incidit.  Ex  meis  tabulis  motus  0 progreditur  apogaeum  Q in 
annis  1714  sub  ecliptica  per  29°  59'  15"  et  fuit  anno  1586  completo  in 
5°  29'  15"  0. 

28.  30  dant  29°  59'  15",  quid  5°  29'  15"?  Responsio:  anni  sunt  346  Ya  paulo 
minus;  1586  — 346  = 1240,  anno  1240  currente  in  ipso  solstitio  aestivo  po- 
nenda est  radix  aequationis  temporis,  quoad  has  quidem  causas. 

Cum  ergo  ex  illo  tempore  revertitur  0°  0 in  meridianum,  apogaeum 
0 jam  discessit  et  fiunt  anni  tropici  breves,  quia  arcus  a 0°  0 in  apo- 
gaeum aequaliter  decurrens  habet  0 diutius  in  se  morantem,  h.  e.  quia  circa 
0°  0 prosthaphaeresis  0 est  adjectiva,  quae  maturat  Solis  ingressum  in 
0.  Et  cum  apogaeum  © est  in  6°  0,  ut  hodie,  aequatio  0 est  13'  ad- 
jectiva, quod  facit  fere  quadrantem  unius  diei. 

28.  30  dant  29°  59'  15",  quid  6.  0°?  Resp.  6"  18'  48°  (477/i9°)  = 227277/lf)  anni, 
quibus  revertitur  apogaeum  in  S motu  aequali. 

Quadrans  5682 

Annus  tropicus  brevissimus  1240  Christi  (aestas  longissima  in  septentrione). 

„ „ mediocris  4442  ante  Chr.  (aestas  et  hiems  aequales). 

„ „ longissimus  10124  ante  Chr.  (aestas  brevissima). 

„ „ mediocris  6922  post  Chr. 

„ „ longissimus  12604  post  Chr.  (aestas  brevissima  in  sept.). 

Ergo  ab  anno  a.  Ch.  4442  usque  ad  annum  p.  Ch.  6922  decurrunt 
tropici  11364,  qui  sunt  per  4 dies  et  aliquot  horas  breviores  totidem  tro- 
picis mediis,  et  per  8 dies  et  quadrantem  aut  trientem  breviores  reliquis  totidem 
tropicis  longis.  Differentia  enim  est  tanta,  quanta  inter  aestatem  et  hiemem 
anno  Ch.  1240.  Aequatio  maxima  2.  3.  44;  1 7 8d-  10h-  28'  hiems , 186d- 
19h-  21'  aestas  anno  1240. 

Quemadmodum  igitur  eadem  est  ratio  differentiae  annorum  totius  periodi, 
quae  aestatis  et  hiemis  in  uno  anno,  sic  etiam  eadem  est  aequationis  ratio 
propter  tot  annos,  quae  propter  dies  anni.  Cum  enim  dies  naturalis  sit  redi- 
tus meridiani  loci,  ad  Solem,  posito  igitur  initio,  cum  anno  1240  Sol  in 
0°  0 fuit,  hoc  tempore,  quando  Sol  in  0°  0 habet  prosthaphaeresin  adjec- 
tivam, aequatio  temporis  annalis  est,  quicquid  de  aequatore  transit  meridia- 
num cum  aequationis  Solis  arcu,  et  tempus  apparens  posterius  est  aequali, 
quia  partes  zodiaci  ulteriores  posterius  in  meridianum  veniunt,  Sol  vero  est 
ultra  locum  medium;  et  hic  modulus  aequationis  radicalis  in  principio  anni 
valet  per  totum  annum,  si  modo  epochae  sunt  accommodatae  ad  a.  Ch.  1240. 
Et  haec  aequatio  temporis  hodie  addenda  est  tempori  apparenti , ut  fiat 
aequale.  Nisi  enim  hoc  fiat,  assumimus  quidem  tempus  nominetenus,  ac  si 
jam  posteriores  partes  starent  in  meridiano,  computamus  vero,  ac  si  priores 
adhuc. 

Anno  1600.  eompl.  est  apogaeumQin  5°  43'  23"  S;  aequatio  competens  apparenti 

arcui  seu  angulo 5.  43.  23 

In  4.  54.  41  est  aequatio  10.  42 
48.  42 

In  5.  53.37  est  aequatio  12.  50 

58.  56  dat  2.  8 quid  48.  42  ? 

Aequatio  est  12'  35".  Respondet  autem  0°  S asc.  recta  10'  — 10'  55" 

2.  - 2.  11 
35"-  0.39 
Arcus  aequatoris  ...  13.  45 

Hic  arcus  redactus  in  tempus  non  dat  1',  posset  autem  aliquando  dare  8'. 

Tempore  Hipparchi,  quando  Solis  apogaeum  fuit  24°  30'  ante  0°  0, 
aequatio  in  0°  0 fuit  0.  52  suht. , cui  respondet  arcus  aequatoris  56'  44", 
quae  sunt  fere  4'  subtrahenda  a tempore  apparenti,  ut  fiat  aequale.  Tycho 
Brahe . ponit  radicem  in  0°  Y loco  0 vero , quando  ejus  prosthaphaeresis 
est  adjectiva  2°,  quod  non  est  aptum  ad  comparationem  plurium  seculorum. 
Oportet  igitur,  epochas  motuum  Lunae  positas  esse  super  radicem  additionis. 
Quando  nempe  Sol  in  aequinoctio  tenet  meridiem,  jam  2°  secundum  aequa- 
lem motum  debebant  transiisse,  ut  ita  h.  12.  7y2'  aequali  sit  h.  12  appa- 
rens. Id  si  factum  est,  bene,  sin  omissum,  non  igitur  mirum,  aquam  ipsis 
haesisse.  Factum  esse  non  credo,  nam  si  censuerunt  negligendam  hanc  par- 
tem aequationis  per  annum,  ubi  magis  varia  est  ejus  ratio  propter  dissimili- 
tudinem dierum  anni:  cur  non  multo  magis  in  radice,  quando  constans  et 
perpetua  est  7 ,/o/  hoc  quidem  seculo?  Ratio  sane  utrinque  est  eadem. 

Kegiomontani  modus  valde  est  aptus  ad  unum  seculum , sic  ut  prius 
computetur  ex  aequationibus  seculorum  et  radicibus  anni  1240,  ubi  hodie 
sit  aequatio  subtractionis  maxima ; quae  quanta  est,  tantus  motus  subtrahitur 
radicibus,  ut  ita  tempus  apparens  pro  aequali  sumentes  diminutiori , diminu- 
tiorem  etiam  habeamus  motum;  tunc  postea  totidem  minuta  aequationis  per 
totum  annum  observantur.  Nam  omnes  aliae  subtractoriae  subtrahentur  ab 
hac  subtractoria  maxima,  additoriae  addentur,  ut  fiat  utrinque  additoria. 

Haec  aequationis  ratio  quatuor  insuper  modis  variari  posset.  1.  Si  Solis 
apogaeum  progrederetur  inaequaliter,  ut  apud  Copernicum ; sed  hac  causa  nos 
liberat  hypothesis  nostra,  quae  Solis  apogaei  progressum  praestat  aequalem. 
2.  Si  praecessio  aequinoctiorum  fuerit  inaequalis  alia  insuper  inaequalitate, 
quam  quae  ex  aequali  progressu  apogaei  proveniat.  Nam  quod  in  punctis 
cardinalibus  successu  seculorum  aliae  atque  aliae  inveniuntur  aequationes,  de 
ea  temporis  aequatione  jam  est  dictum,  quae  cum  sit  tardissima,  non  potest 
ei  adscribi  phaenomenon  hoc,  quod  Ptolemaei  tempore  sesquidie  serius  justo 
evenerunt  aequinoctia,  et  annus  tropicus  inde  ab  Hipparcho  longus  fuit,  inde 
ad  Albategnium  iterum  brevis.*)  Cum  autem  hoc  fuerit  accidens  motus  So- 
lis, qui  sub  sideribus  nihilo  tardior  ante  Ptolemaeum  fuit,  nihilo  velocior 
post  eum,  parva  admodum  hinc  nascitur  mutatio  aequationum  eaque  particu- 
laris tantum  in  diebus  anni  et  variatione  ascensionum  rectarum;  cum  enim 
usitata  via  superius  explicata  computemus  Solem  in  cardinalibus,  ubi  aequa- 
tio nulla  ex  asc.  rectis,  observata  Ptolemaei  statuunt  distantiam  dierum  l’/2, 
et  cum  1V2  transeunt  n/12  minus  aut  plus  in  aequatore.  Hinc  igitur  Pto- 
lemaicae  aequationes  variabuntur  dimidio  minuto,  non  in  seculo,  sed  in  diebus 
anni.  3.  Si  eccentricitas  Solis  alia  fuisset  olim  quam  est  hodie,  tunc  aequa- 
tiones Solis,  majores  olim,  parerent  etiam  temporis  aequationes  majores  in 
diebus  anni  c.  2',  si  maxima  eccentricitas  esset  2.  30,  quae  hodie  est  2.  3. 
At  cum  observata  veterum  nos  non  cogant  extremum  hoc  amplecti  (dixerunt 
nempe,  quanta  omnium  maxima  eccentricitas  prodeat  ex  suis  observatis,  quae 
non  subtiliores  fuerunt  quadrantibus  dierum),  tutissime  et  consultissime  faci- 
mus statuendo  perpetuam  eccentricitatem  hodiernam,  quantam  et  Albategnius 
invenit.  4.  Si  alia  obliquitas  eclipticae  hodie  quam  olim,  haec  causa  minu- 
tissimum aliquid  mutat  alteram  partem  aequationis,  quae  est  ab  ascensioni- 
bus rectis,  ut  videre  est  in  Tabulis  primi  mobilis  Reinholdi.  Variatur  haec 
causa  penes  nos , variata  specie  motus.  Nam  prioribus  axis  Telluris  vel 
mundi  mutavit  inclinationem  ad  polum  eclipticae,  fixum  sub  fixis,  itaque  in- 
volvit haec  consideratio  fixas,  sic  ut  nonnihil  perturbentur  leges  culminatio- 
num  cum  partibus  aequatoris,  quolibet  seculo  ex  lege  stata  convenientibus. 
At  nobis  axis  Telluris  inclinationem  ad  coecum  et  fixum  viae  regiae  polum 
retinet  constantem  eoque  nomine  nihil  mutatur  in  culminationibus  stellarum; 
contra  vero  ecliptica  sedes  mutat  Solisque  culminationes  turbat  eo  modo, 
quo  apud  priores  fixarum  culminationes  turbantur,  et  una  mutat  progressum 
cardinalium  punctorum  aequabilem;  sed  nota,  quod  aequabilis  ille  progressus 
sit  incognitus,  quia  nos  apparentem  pro  aequabili  sequimur.  Quodsi  inter 
Hipparchum  et  Ptolemaeum  seculisque  antiquioribus  in  300  annis  dies  anno 
Juliano  periit,  inter  Ptolemaeum  vero  et  nos  in  133Y2  annis  dies  perit,  in 
1450  igitur  annis  debebant  periisse  dies  5;  periere  11;  sex  ergo  supra  mo- 
dulum periere.  Per  hos  autem  6 gradus  crevit  latitudo  borealium  fixarum 
borea  in  borealibus  signis  per  20'.  Cumque  limes  eclipticae  boreus  sit  in  y 
in  Comment.  Martis,  polus  eclipticae  erit  in  parvi  circelli,  descendetque 
versus  11})  illius  parvi  circelli,  non  tamen  praecise  in  poterit  enim  etiam 
in  Ify  vel  /.  Quo  vero  tempore  fuit  constantior  anni  tropici  prolixitas,  non 

*)  Potest  hujus  rei  causa  statui  etiam  physica,  sic  ut  cardinalia  quidem  aequaliter 
fuerint  progressa,  ipsum  vero  primum  mobile,  i.  e.  rotatio  Telluris  circa  axem  retardata 
post  Ptolemaeum,  accelerata  ante  illum.  Sed  tunc  Lunae  motus,  ut  qui  a volutione  Telluris 
incitatur,  calcularetur  recte  ex  tempore  invariabili,  planetarum  non  item;  nam  aequatio  esset 
adbibenda  1 lJ2  dierum. 

tantum  polus  descendit,  sed  aut  in  fi,  / fuit  nihil  descendens,  aut  in  !![,  / 
parum  descendens.  Et  nota,  quod  omnino  debet  esse  celerior  in  proportione 
sui  circelli  motus  poli  eclipticae  circa  polum  Solis,  quam  poli  Terrae  circa 
ilium,  alias  nulla  fieret  appropinquatio  polorum.  Cum  autem  polus  Terrae 
sat  celeriter  moveatur  sub  fixis,  poli  orbitarum  tardissime,  non  videtur  con- 
sultum aut  naturae  consentaneum,  incitare  polum  eclipticae  sub  fixis  celerius, 
quam  ipsum  polum  Terrae.  Potest  igitur  aliter  fieri,  ut  polo  Terrae  fugiente 
a polo  eclipticae  in  ;£!r;  (tunc  augetur  declinatio)  in  antecedentia  et  limite 
boreo  in  Y constituto,  fiat  transpositio  celerior  intersectionis  eclipticae  et 
aequatoris,  quiescente  intersectione  eclipticae  et  regii  circuli,  aut  aequaliter 
incedente.  Sed  tunc  ex  mutatione  latitudinis  fixarum  20'  nihil  colligi  potest, 
quod  faciat  ad  mensuram  circuitus  poli  eclipticae , nisi  quod  motus  peractus 
omnino  major  est  20  minutis. 

Comprehendantur  ista  certioribus  axiomatibus:  1)  mutata  latitudo  fixa- 
rum arguit  polum  eclipticae  omnino  sedes  mutasse ; 2)  mutata  obliquitas 
eclipticae  potest  indidem  salvari  et  debet,  quia  quantitas  eadem  20  minuto- 
rum; 3)  non  est  igitur  mutata  latitudo  fixarum  ex  appropinquatione  poli 
Terrae  ad  polum  eclipticae,  aut  certe  effectus  per  mutationem  poli  eclipticae 
est  duplo  major;  4)  nam  si  crescere  debet  lat.  bor.  in  IJ,  tunc  aut  limes 
boreus  eclipticae  est  in  Y>  polus  eclipticae  in  et  retrocedit  nodus,  aut 

limes  in  ^ , polus  in  Y j et  nodus  progreditur ; 5)  posito  enim  nodo  in 
0 , quorsumcunque  vergit  limes  boreus , in  illam  partem  debet  fieri  motus 
poli  eclipticae,  ut  ecliptica  descendat  in  austrum,  et  vicissim,  ut  polus  eclip- 
ticae appropinquet  fixis  in  JJ,  0,  debet  ex  retrocedere,  ex  Y progredi 
versus  0.  Ita  omnino  convincimur,  statuendum  esse  motum  poli  eclipticae 
concitatiorem  in  antecedentia,  quam  est  motus  poli  Terrae. 

Posito  autem,  quod  BAC,  BIC  sit  inter  nos  et  Hipparchum  24°,  et 
OAI  30°,  et  quilibet  gradus  causetur  diem  (potest  autem  et  major  esse)  et 
BI  23°  511/,/,  CO  23°  3iy2°,  Civero  lon- 
gior quam  23°  511//,  ideoque  01  longior 
quam  200  quodsi  01  esset  20,  dimidium  10, 
et  dimidium  OAI  15°  et  AOI  75°,  secans 
386370,  fiet  OA  38'  38//,  major.  Sit  autem 
tempore  Hipparchi  AI  in  O°,0  et  versus  illas 
fixas,  quae  fuerunt  in  0°  0 , tempore  nostro 
OA  in  24°  brevis  quidem  hinc  nascitur 
annus,  sed  tamen  non  adeo  inaequalis.  Nam 
etiam  ab  Hipparcho  ad  Ptolemaeum  esset 
tam  brevis  et  relinqueretur  quidem  media 
tropici  longitudo  tanta,  ut  in  300  dies  defi- 
ceret, sed  illa  non  contingeret  multis  millibus 
annorum  (1714  . 60  = 102840),  vix  igitur  post 
25  millia  annorum  cessaret  decrescere  obli- 
quitas eclipticae,  inde  post  alia  25000  rursum  cresceret. 

Quin  imo  falsum  est,  aequinoctia  propter  appropinquationem  polorum  vel 
promoveri  vel  morari.  Nam  promoventur  vel  morantur  saltem  propter  circu- 
larem circuitionem  poli  ecliptici,  siquidem  IB , OC  semper  sunt  coluri,  et  hi 
parum  admodum  differunt  ab  AB,  AC.  Est  igitur  summa  retardatio  vel  ac- 
celeratio ABI  angulus,  quia,  quo  angulo  se  secant  coluri,  medius  AB  et  verus 
IB,  eodem  angulo  sese  secant  et  coluri  aequinoctiorum. 

Kepleri  Opera  VI. 


Fig.  8. 

Cum  ergo  nihil  mutet  aequinoctia  nisi  angulus  TBA,  considera  jam 
etiam  hoc,  quod  eclipticae  obliquitatis  mutatio  possit  contingere  etiam  quies- 
cente polo  ejus  in  T;  sed  tunc  nihil  mutatur  latitudo  fixarum,  quippe  quies- 
cente polo  T.  Sin  autem  polus  T retrocedat  tardissime , motus  poli  Terrae 

BC  debet  esse  velocior.  Sit  BAC  vel  BTC  24°,  ST  sit  in  magno  circulo 

20',  BT  24°  ll1//,  CT  23°  31%',  CA,  AB  aequales,  AT  in  Y>  quia  nihil 
mutatae  sunt  latitudines  in  Yj  mutatae  vero  in  Q,  Quaeritur,  quanta 

sit  TAS  et  TA  ? Sit  SB,  TB  in  0°  Q Hipparchico , TC  in  0°  n Hippar- 
chico,  AS  in  0°  Y Hipparchico,  patet,  circellum  breviorem  seu  angustiorem 
esse  non  posse,  quam  si  B,  S,  T statuantur  in  una  recta.  At  si  statuuntur 
in  una  recta,  progressus  seu  decrementum  obliquitatis  ecliptic.ae  fiet  aequabile, 
quod  tamen  in  1714  annis  per  15'/.,,  in  700  aliis  per  V/2  vel  5f/2  decrevit. 
Sin  autem  id  statuamus  sic  inaequabile,  circellus  oppido  parvus  fiet,  motus 
ejus  oppido  celer,  et  mutatio  latitudinis  fixarum  cadet  longe  ante  H. 

Sit  autem  in  praesens  BST  una  recta,  igitur  in  A CTB  haberi  possunt 
omnia.  Tunc  ex  ipsius  BT  puncto  certo  S recta  SA  perpendicularis  ipsi 
educitur  (tunc  ASB  non  potest  esse  rectus,  siquidem  S in  circumferentia  circuli  TS), 
in  cujus  aliquo  puncto  A constitui  potest  isoceles  CAB,  seu  in  ejus  punctum 
A cadat  isocelis  perpendicularis  RA.  Cum  igitur  detur  BR,  dimidia  ipsius 
BC , et  sit  R rectus,  inventus  vero  sit  etiam  RBQ , dabitur  igitur  etiam  BQ, 
quare  et  QS,  SA  et  TA  et  SAT. 

CT  23.  31. 30  — 23.  31.  80  CB  : CTB  = CT  : CBT 

BT  24  11.30  65.48.30  25262:40674  =39913:162234 

64219  (64264) 


47  43 
Compl.  42.  17 


89.  20. 


99993,20 

67279.73 

32713,5 

16356,75 


Sin. compl.  RBQ : tg.BR  = sin.  totus  : tg.  BQ;  tg.  BQ: 


12840 

76646 


25262 
CBT  = 39°  57'  14" 

50.  2.46. 

; 16752,  tg.  9°  30'  36"  BQ(38'36") 

23.  51.  30  BS 
~ 14.  20.  54  QS 


Repete:  CTB 
Compl. 

Sin  versus 


162234 


24 

66 


91354, 555 


25194 


8645,44  (.16356,75) 


= 6588  (6439)  74°.  59'  29" 
15.  0.31. 


99993 
1414 
98579 • 


80.19.48 
9.  40. 12  BC 

4.50.  6BR  Tg. 8459: 25895  = 32666 

32666  =tg.  18.  5.  24  BQ. 

23.51.  30  BS. 

5.44.  6.QS. 


Sin.  BR  8429 


e-  — = 27145  = Sin.  15°  45' 

Sm.  QB  31052  Tg.  28203  (X  1005)  = 2835,  tangit  SA  1°  37'  25" 

In  ATSA  datur  TS  0°  20',  SA  1037'25".  Triangulum  nihil  differt  a rectaugulo  : 1°37'  25" 

(97V2) 2 = 9615  (9512);  202  = 400 

9615  4-  400  = 10015  = 100* 

AT  est  1°  40',  aequatio  @ est  2°  3',  AT  100,  TS  dimidia  10.  Angulus  5 


: 977r' 


2 j 


Ergo  CTA  est  obtusus  102°  31'  20" 

Et  cum  sit  BS  23°  51'  30",  et  SA  1°  37'  25", 
sec.  109348  Sec.  100040 

44 

109392 


11. 

24 


44.  20. 

28.  40  SAT 


12.  31. 
ergo  BA  23.  54.  54 
1.  40 


20 


Minima  22.  14.  54 
Maxima -25.  34.  54 

Cum  autem  ab  Hipparcho  ad  Albategnium  sint  anni  1000,  ab  Albategnio 
ad  nos  700,  minuta  ista  20  distributa  proportionaliter  dant  Ptolemaeo  23° 
48 V2',  Albategnio  23°  39’/2. 

Indi  ante  Christum.  Obliq.  eclipt.  24° 


Eratosthenes.  — 240  ....  23.  51.  20 

Hipparchus  — 150  23.  51.  20 

Ptolemaeus  p.  Ch.  130  ...  23.  50 

Almamon,  rex  Arabs  8304  . . 23.  35 

Albategni  Muhamedes  880  . . 23.  35 

Alfraganus  Aramensis  950  . . 23.  35 

Arzachel  Hispanus  1070  ...  23.  34 
Thebithius  1100  . . . 23.  35 

Almeon  Almansoris  1140  . . . 23.  33.  30. 

Joannes  Hispalensis  1142 
Macellama  1222 

Auctor  Anglicanus  1264 
Prophatius  Judaeus  1300  . . 


(Ita  Albategnius  et  Thebith  affirmant  et 
Rabbi  Abraham  Chaia  et  Macellama.) 


(23.  52.  30) 

(Auctor  geographiae  graecae.  Hunc  se- 
quitur Rob.  Ilues.") 

(Christmannus  eis  tribuit  hanc  aetatem. 
Allegat  Almamonem  et  qui  ipsum  se- 
cuti sunt,  qui  faciant  23.  35.) 


23.  32.  0 


(dimidia  et  semisexta) 

(Vertit  Alfraganum) 

(Aetas  magistri  Joannis  Londinensis.) 
(Editio  ejus  libelli  de  quadrante  adscri- 
bitur  anno  1290,  translatio  ex  hebraeo 
anno  1291.) 

Abrahamus  Chaia  1315  (Descriptum  geographiae  Abulfedae.) 

Purbachius  etRegiomontanus  1460  23.  28.  30.  (Abr.  Zacuth,  Judaeus,  hujus  discipulus 

Augustinus  Eicius.)  . 

Averroes  recenset  destructas  columnas  Herculis  anno  1136,  quas  ipse  antea  viderat. 

Theoria  planetarum  communis,  cui  est  adjunctus  Thebith  de  motu  octavae  sphae- 
rae, habet  stellas  fixas  adscriptas  anno  1246. 

Macellama  vixit  ante  annum  Christi  1264,  quia  ejus  opusculo  de  astrolabio  adjuncta 
est  tabula  fixarum  eadem  cum  illa  Magistri  Jo.  Londinensis.  Et  auctor  Glosse  (puto 
Jo.  Lond.)  scripsit  anno  1240.  Apogaeum  Solis  ponit  Macellama  in  IA1/,0  H,  glossator 
in  27°  n.  Ponit  ingressum  © in  V 14.  Mart.  appellatione  mensis  Romana.  Glos- 
sator paulo  ante  et  meminit  motus  octavae  sphaerae  aucti.  Vixit  ergo  tempore  Al- 
meonis.  Imo  meminit  ejus  sic:  ,.in  diebus  Almeonis“.  Vixit  anno  1220. 

Thebitius  motum  confinxit  accessus  et  recessus  fixarum,  propter  inaequa- 
lem progressum  fixarum,  et  declinationem  aliam  hodie,  quam  olim.  Arzaquel 
motum  centri  eccentrici  0 in  epicyclo,  propter  mutatam  eccentricitatem.  Co- 
pernicus  utrique  rei  animum  intendit,  sed  non  una  hypo thesi.  Nam  ejus 
corolla  intorta  composita  est  ex  duobus  motibus , uno  pro  latitudine , altero 
pro  longitudinis  variatione  duplo  celeriore.  Circellus  praeterea  in  theoria 
Solis  variat  eccentricitatem  et  motum  augis.  At  cum  mutetur  latitudo  fixa- 
rum, facile  est  nobis,  deserta  longitudinis  variatione,  epicyclum  in  latum  sub 
circulo  latitudinis  per  augem  Solis  traducto  ordinare;  fuit  nempe  et  est  aux 
Solis  ibi,  ubi  latitudo  fixarum  variatur.  Sed  hoc  non  erit  physicum.  Ex- 
pendamus tamen  leges.  Quando  eccentricitas  est  maxima  vel  minima,  celer- 
rimus est  motus  mutationis  latitudinum,  ideoque  latitudo  mediocris  competit 
ipsis  articulis;  quando  vicissim  latitudo  fixarum  est  maxima  vel  minima  et 
consistens,  celerrima  est  variatio  eccentricitatis.  At  hodie  consistit  tam  eccen- 
tricitas parva  quam  latitudo  seu  obliquitas  eclipticae,  quia  ab  Almamone  ad 
nos  per  annos  800  non  ultra  3y2  decrevit,  ab  eodem  ad  nos  aequatio  Solis 
non  ultra  4 scr.  crevit.  Et  certe  observationes  non  sunt  idoneae,  ut  de 
tantillo  testentur;  de  mutatione  eccentricitatis  plane  non,  de  obliquitatis  mu- 
tatione majore  concedamus  aliquid. 

Et  cur  negligimus  traditionem  Indorum  apud  Arabas , qui  statuunt,  per- 
venire obliquitatem  ad  24° ? Ab  Hipparcho  igitur  in  Ptolemaeum  in  decre- 
mento fuit.  Detur  Hipparcho  obliquitas  23°  53',  nobis  23°  30'  (nam  pa- 
rallaxis  Solis  est  dubia  et  ipsi  non  adhibuerunt  parallaxin  et  in  ait.  5°  6'  pa- 
rallaxis  ex  modulo  3'  est  1'  41");  annis  igitur  1714  competunt  23%  quid  annis 
280?  Resp.  4%  quid  annis  1030?  resp.  14'.  Ptolemaeo  igitur  veniunt  49, 
Albategnio  39,  et  manet  speculatio  mea,  prius  demonstratione  et  calculo  ex- 
pedita. Quid  quod  non  est  sine  varietate  assertio  de  23°  35%  sic  scribit 
Macellama  circa  a.  1264,  et  secundum  Albategni  23°  36%  sed  in  diebus 
Almeon  invenerunt  observatores  23°  33'.  (Paulo  post  accipies  23°  51' 
secundum  Ptolemaeum.)  Et  sicut  habemus  ab  Indis,  pervenit  haec  declinatio 
ad  24°. 

Alfraganus  hac  de  re  varie.  In  meo  exemplari  perantiquo  sic  lego: 
„et  est  secundum  quod  invenit  Ptolemaeus  23°  51',  cum  fuerit  circulus  360°. 
Probatione  autem  certissima,  quam  probavit  Almeon,  qui  interpretatur  securus 
vel  pacificus  seu  fidelis;  et  conveniunt  in  ea  plures  sapientes,  quod  est  23° 
33";“  et  sic  excusum  est  Noribergae  anno  1537.  cum  nomine  Almeon.  At 
vero  ex  interpretatione  Jacobi  Hebraei  apud  Christmannum  sic:  „Sed  juxta 
Almamonem  et  alios,  qui  eum  secuti  sunt,  sapientes,  continet  23°  35',“  quin- 
que expresso  vocabulo;  quantum  etiam  habet  Albategnius  impressus. 

Tliebit  meus  sic:  „declinatio  quoque  circuli  declivis  a circulo  aequinoc- 
tiali est  fere  23°  33'  et  infra.  Erit  ergo  illa  longitudo  declinationis  major 
declinatione  sphaerae  declivis,  quae  est  immobilis,  pervenitque  jam  hujus 
declinationis  longitudo  ad  24°,  secundum  quod  ab  Indis  traditum  fuit.  Pto- 
lemaeus quoque  similiter  invenit  eam  23°  51%  alii  autem  inspectores  post 
Ptolemaeum  in  tempore  Maimonis  eam  23°  33'  invenerunt.44 

Correxit,  ut  vides,  Thebitius  vocabulum  Maimon,  sed  retinet  33,  Alba- 
tegnius 35,  Macellama  36  Albategnio  tribuit. 

Robertus  Hues  in  sua  Geographia  nodum  secat:  Albategnius,  inquit, 
35  invenit,  quanta  ante  eum  Almamonis  Regis  Arabum.  Post  Arzachelem 
Almeonis  filii  Albumasaris  fuit  33  x/v  Ergo  Thebit  perperam  Maimonis  pro 
Almeonis,  aut  certe  33  pro  35. 

At  secundum  aequalem  motum  sie  esset: 


Hoc  certissimum  axioma  teneatur,  si 
diversitas  motus  tam  cito  sentitur,  brevis 
est  periodus  et  limes  eclipticae  boreus 
est  in  Ariete,  motu  existente  retrogrado. 

At  contra,  si  motus  directus  conceditur, 
potest  limes  esse  in  Quodsi  tenen- 

dus est  Ptolemaeus,  Hipparchus,  Era- 
tosthenes,  omnino  tunc  in  jugo  fuit  maxima  looo 
declinatio. 


300  — 
200  — 
100  — 
0 — 
100  — 
200  — 
300  — 
400  — 
500  — 
600  — 
700  — 
800  — 
900  — 


1100  - 
1200  — 
1300  — 
1400  — 
1500  — 
1600  — 


23.  55 
» 54 

„ 53 

„ 51 

» 50 

„ 49 

» 47 

„ 46 

» 45 

„ 43 

» 42 

„ 41 

„ 39 

„ 38 

» 37 

» 35 

„ 34 

„ 33 

„ 31 

„ 30 


Eratosth.  511/., 


Ptol.  5P/3,  50,  52 7, 


Albat.  36  vel  35 
Arzachel  34 
Almeon  33%2 

Prophatius  32 


Sequitur  igitur  alia  speculatio.  Fuerit  polus  eclipticae  tempore  Hip- 
parchi in  P (Fig.  8),  Regiomontani  in  N;  nam  Braheus  vult,  jam  iterum  eres- 

cere  obliquitatem.  Tempus:  1610  anni.  Obliquitas  Hipparchi  fuerit  52', 
Regiomontani  30'  supra  23°,  summa  82;  tanta  est  PN.  Supponitur  nempe 
BAP  recta,  CNA  itidem. 

Sit  BAC  22°  20',  ergo  NTP  157°  40',  dimidium  78°  50',  sinus  98107; 

Si  hoc  dat  22,  quid  100000?  Resp.  22'  25 V2".  

67300000 


40174 


1675' 


27'  55' 


Circellus  AT  11'  13" 
ergo  CA.  23°  41'  13" 
sin.  40174 


Hinc  igitur  sequeretur,  ab  Hipparcho  ad  Ptolemaeum  usque  paulo  ante 
tempora  Albategnii  breves  fuisse  annos,  quia  IR  magis  vergit  in  antecedentia 
quam  AR,  quantitate  quidem  diei  dimidiae  fere , quantus  potest  esse  angulus 
IRA,  sc.  27'  55".  Ex  eo  vero  ad  nos  usque  rursum  esse  auctiorem  annum, 
et  tam  Regiomontano  quam  Hipparcho  summam  annorum  verorum  cum  summa 
mediorum  coincidere,  sed  annum  Hipparcho  esse  brevem,  Regiomontano  lon- 
gum, quia  illi  retrocedit  punctum  Arietis  mobile,  huic  progreditur,  et  motum 
poli  esse  in  antecedentia  circelli.  Quodsi  Hipparcho  detur  longus  annus  et 
magna  obliquitas , Regiomontano  parva  utraque , fiet  motus  poli  directus  et 
paulo  tardior,  annorum  summa  usque  ad  Albategnium  semidie  auctior,  inde 
usque  ad  nos  semidie  contractior.  Albategnio  etiam  stellae  in  Y et  t£b; 
mutassent  suas  latitudines,  nobis  iterum  coineiderent  in  Y et  cum 

veteribus. 

Est  autem  in  omni  hujusmodi  hypothesi  notandum,  quod  cursu  in  par- 
tes easdem  longius  est  tempus , quam  propter  obviationem. 

Retento  igitur  progressu  aequabili  obliquitatis  eclipticae  et  limite  boreo 
in  Yt; , cum  prodeat  BA  23°  54'  54":  vide,  quid  sequatur,  si  statuas  BA 
24°  17'  42",  propter  causam  metaphysicam?  Sit  BA,  AC  20°  17'  42". 
Circellus  AT  quantitate  non  sit  datus.  Supponatur  autem  BAC  22°  20',  nec 
n.  poterit  esse  multo  minor  ipse  BTC.  Et  quia  abbreviatio  obliquitatis  eclip- 
ticae ponitur  fieri  per  superationem  BC  supra  ST,  perinde 
hoc-  est,  ac  si  BC  puncto  existente  T iret  in  S.  Nam  in- 
vestigato hoc  arcu,  postea  subtrahitur  ille  a BC ; residuum 
arguit,  quantum  retrocesserit  S in  T. 

Fiat  aliud  schema,  in  quo  fia  24°  17'  42",  fia  23° 

52',  0r  23.  31.  In  triangulis  fita,  fica  dantur  bina  utrin- 
que  latera,  tertia  latera  sunt  aequalia,  sed  incognita,  sc. 
aa,  at.  Patet  statim  initio,  quod  anguli  oafi,  taft  sint 
acuti,  idque  tanto  magis,  quanto  brevior  fiet  aa,  at.  At- 
qui non  debet  esse  valde  brevis  at,  aer,  ne  nimis  magnus 
fiat  angulus  tao , neque  nempe  ultra  unum  signum  esse 
potest;  item  ne  nimis  acuti  fiant  aafi,  tafi,  nam  oportet 

esse  proxime  rectum.  Est  autem  differentia  inter  0«, 
l&r  25'  42",  inter  0T,  0«  46'  42".  Datur  igitur  ai  25' 

42",  i(p  21/.  Non  est  ergo  at  ultra  0°  <^,  quia  a%  est 
in  0°  Y*  Quodsi  sinus  graduum  pauciorum  quam  30, 
h.  e.  sinus  brevior  quam  50000,  valet  46'  42",  sinus 
ergo  totus  seu  a%  valebit  plus  quam  1°  33'  24".  Et 
si  46'  42"  valet  minus  quam  50000,  quid  valet  25'  42"? 

Resp.  27516,  valet  sc.  minus  quam  27516,  ergo  ya  est 
minor  quam  15°  58'.  Cum  igitur  Luna  nobis  exemplo 
probabili  possit  esse,  quae  tantam  habet  latitudinem,  quan- 
tam aequationem  habet  maximam  in  o",  sit  etiam  in  theo- 


Fig.  9. 

ria  Solis  consimilis  aequalitas  et  ponatur  aa,  at  2°  3'  44".  Trianguli  ergo 
datis  lateribus  quaeruntur  anguli. 


ap  = 23°  52'  - 

aa  = 2.  3. 44 
25.  5&*44 
64.  4.16 


66°  8' 

2.  3.  44 


§a  = 24°  17'  42" 
65.  42. 18  - 


68.  11.  44 


92846 

89934 

2912 
dimid.  1456 


91144 

92846 

1702  (:  1456)  — 11 6900 
§ aa  — 99°  44' 


fla  : (ioa  — pa  : paa 
sin.  paa  — 40461  X 98561 
41143 

(ia  : (ia  a = aa  : a (i  a 

sin.  apa  — 3600  X 98561 


(it 

ta 


41143 

23°  31'  — 66°  29' 

2.  3.  44.  — 2.  3.  44. 


25.  34.  44 
64.  25.  16 


68.  32.  44 


dimid. 

93071  : 41143  = 22840,1:  91144 

93071 


93071 

90199 

2872 

1436 


= 96927;  (iaa  = 75°  45'  35" 
8624;  a(ia  = 4°  56'  51" 


(ia  ut  supra j sin.  (ia  — 41143 
sin.  ta  — 3600 
3600  X 22840,1  = 8222,44 
sin.  p%  = 39901,6 
39901,6  X 22840,1  = 91146,3 


1927  : 1436  ==  134192,  (ita  = 109°  59'  49" 

70.  0.  11. 
par  = 65°  42'  30" 
p iaa  = 75.  45.  35. 


r (ia  — 4°  43'  0" 
a(ia  — 4.  56.  51. 

a(ir  = 0.  13.  51  pro  aequatione  temporis  seculari.  aat  = 10.  3.  5 


Pro  motu  nodorum. 

Si  ergo  fi  quievisset,  at  vergeret  in  24°  17'  30"  Y Hipparchaei,  sed 
quia  retrocessit  $ per  22°  20',  ergo  at  vergit  in  1°55'  10"  Y Hipparchaei, 
quare  in  24°  17'  30"  Y Regiomontani,  22°  20'  — 10°  3'  = 12°  17',  retro- 
cessus nodorum  eclipticae  sub  fixis.  Si  12°  17'  dat  1614,  quid  360?  Resp. 
annis  47303  sub  fixis.  Etsi  10°  3'  dat  1614,  quid  360?  Resp.  57815  ad 
polos  Terrae. 

In  annis  57815  fit  una  periodus  obliquitatis  eclipticae,  estque  maxima 
obliquitas  26°  21'  26",  media  24°  17'  42",  minima  22°  13'  58". 

Quodsi  appropinquatio  10.  3.  valet  1614,  quid  24°  17'  30",  ex  quo 
media  fuit?  36  dat  5781,  12  dat  1927,  24  dat  3854;  parum  abest,  quin 

48 

3902 

in  conditu  mundi  fuerit  media  potestque  obtineri  per  minimam  mutationem 
nos  inter  et  Hipparchum. 

Vide,  quanto  sit  longior  /fy , quando  ^a/3  rectus,  (ia  secans  109716,  ya 
109716 
66 

secans  100065,  55  24°  23'  fere.  Inter  Hipparchum  igitur  et  Regio- 

109788 

montanum  retrocesserunt  aequinoctia  ultra  mediocrem  modulum  14',  quae 
efficiunt  horas  fere  6.  (In  diluvio  fuit  media  obliquitas,  quasi  tum  demum 
Terra  fuisset  inclinata  ad  eclipticam,  quando  dixit  Deus  „cunctis  diebus  terrae 
sementis  et  messis,  frigus  et  aestus  et  hiems,  nox  et  dies  non  requiescent.) 

Quia  igitur  ab  omni  memoria  totius  generis  humani  per  hanc  hypothesin 
manet  aequabilis  annus  tropicus  respectu  medii  motus  Solis,  struamus  aequa- 
tionem temporis  nobis  utilem,  omissis  causis  incertis.  Nam  1)  apog.  Q pro- 
greditur nobis  aequaliter.  2)  Praecessio  aequinoctiorum  in  nostra  hypothesi 
ab  Hipparcho  ad  nos  mansit  aequalis.  3)  Eccentricitas  Solis  nobis  manet 
eadem,  4)  Parva  est  in  effectu  obliquitas  alia  eclipticae,  satisque  disputatum 
his  8 faciebus  de  illa  causa. 

Constructio  aequationis  dierum  ad  a.  completum  1620.  Supra  elicuimus 
a.  1600. 13'  45//  aequatoris  i.  e.  1'  fere  addendum  per  totum  annum  respectu 
anni  1240. 


Anno  1620.  27.  Junii  h.  3.  51'  apparenti  Huennae  0 in  6°  4'  23"  5> ; A.R.  96°  32'  25" 


Pro 

Juu.  17. 


» 

>! 

n 


18. 

19. 

20. 


12'  50" 

18.  „ 14  58 

2.  8. 

- 6.  4.  23  96-  37.  11. 

57.  3 1.  2.  3. 

~T.  1.  26  — 97.  39.  14 

7.  58.  29  - 98.  4L.  16 

8.  55.  32  — 99.  43.  17. 


5.53.  37.  4.  21 

10.  46  (X  2'  8")  

13.  13.  96.  37.  11. 

0°S  , 10  dat.  10.  55 

Sed  haec  aequatio  valet  3.  16. 

in  6 2B  seu  d.  17.  Jun.  h.  3.  51',  14. 

app.  Huennae.  '14  25. 


Debet  aequatio  componi  ex  partibus.  Prius  igitur  extrahatur  illa,  quae 
ex  ascensionibus.  Habet  vero  illam  Braheus  et  incipit  in  0°  Q,  ubi  est  0, 
et  deinceps  incipit  adjectiva.  Post  6°  4'  23",  quando  haec  prior  est  2'  lO1/^ 
vel  2 ‘ 11"  temporis,  incipit  altera  pars  subtractoria , quae  potest  investigari 
et  per  diff.  diurnorum  Q verorum  et  mediorum,  vel  per  aequationes  ad  totos 
gradus  oppositas.  Tunc  magis  proprie  quadrabit  ad  annum  1616,  quando 
app.  Q in  6.  0.  11  0,  neglectis  11";  et  secularis  est  14'  15".  Haec  pars 
investigatur  simpliciter  ac  si  0 non  incederet  oblique.  Ut  in  8°  50'  26" 
est  19'  14",  ergo  in  9.  0.  est  19'  37"  subt.  aequatoris  partium.  Hoc  sc. 
in  15°  0;  hic  est  portio  unius  partis  2.  11  | 2'  10".  Deinceps  in  28°  30' 
15"  est  59.  48,  ergo  in  29°,  h.  e.  in  ^ 0 est  1°  0/  42".  Et  erat  prius  in 
9°,  19'  37"  — diff.  41"  5",  quae  debetur  partibus  20;  est  igitur  partis  unius 
portio  2'  3"  | 2'  2".  Sic  in  39°  20'  32"  est  1°  19'  15",  ergo  in  39°  est 
1°  18'  46",  i.  e.  in  15°  y ; est  igitur  partis  unius  portio  1'  48"  | 1'  47"  et 
sic  consequenter.  Exstruuntur  n.  ex  differentiis  aequationum.  (Sequitur  tabula 
aequationum  temporis.) 


In  eodem  Mss.  volumine,  quo  praemissa  deprehendimus,  occurrit  fragmentum  alius 
Kepleri  inquisitiouis  de  aequinoctiorum  praecessione,  quam,  ut  gratum  se  ostenderet  Impe- 
ratori pro  soluto  (aut  solvendo)  salario  et  ut  rationem  redderet  studiorum  suorum  seque  illi 
commendaret,  illius  nomine  illustravit.  Quo  tempore  conscripserit  hunc  libellum,  non  con- 
stat; conscriptus  certe  est  post  editam  Epitomen,  forte  anno  1622.  Rem  vero  Keplerus  non 
ad  calcem  perduxisse  videtur  (nisi  ponamus,  eum  rem  de  novo  inceptam  neque  reservato 
exemplo  Imperatori  tradidisse),  cum  signatis  accurate  singulis  foliis  manu  Kepleri  (a  95  in  99), 
subito  abrupta  oratione  folio  99  nova  inscriptione  pergat:  „ Argumenta  contra  mutationem 
obliquitatis*1,  quae  usque  in  folium  107  continuo  sermone  connectit.  Utramque  scriptionem 
hic  subjungimus. 


Contra  inaequalem  praecessionem  aequinoctiorum. 

Imperatori  Caes.  Ferdinando  II.  Victori. 

Quemadmodum  lux  haec  diei,  tempestates  anni  multaque  alia  communia 
sunt  bubulcis  cum  Regibus:  sic  Tibi  orbis  Monarcliae  me , somnium  homulli, 
caecae  fortunae  caecus  mehercule  casus,  ridicula  praetentatione  manuum,  per 
hujus  anni  decursum  perlepide  copulavit.  Dum  Tu  Germaniae,  Ego  Astro- 

nomiae  morbis  inveteratis  medicas  applicamus  manus,  dum  Tu  decus  Imperii, 
dignitatem  ipse  scientiae  per  sectiones  et  ustiones  expedimus:  fit  utrinque 
mali  contumacia  non  opinata,  ut  tempus  nobis  elabatur.  Tibi  quantum  ex 
victoria  gloriae,  tantum  accessit  et  doloris  ex  dolore  publico  populorum,  et 
qui  volentes  tibi  parent  et  qui  subiguntur,  quorum  illos  diligis,  utrosque  sal- 
vos et  incolumes  velles:  ut  ne  gratulari  quidem  Victori  dolenti  possim,  nisi 
cum  doloris,  cujus  ad  me  quoque  sensus  pervenit,  officiosa  significatione.  Nec 
minus  et  mihi  quantum  successit  in  eruenda  veritate  detergendisque  vetusta- 
rum observationum  erroribus,  tantum  invidiae  jam  nunc  oriri  prospicio;  dum 
astronomi,  dejectum  a me  Ptolemaeum  possessione  vetustissima  existimationis 
praecipuae,  occupatas  et  tantum  non  dirutas  observationum  priscarum  sedes, 
quibus  constans  certitudo  motuum  coelestium  innititur,  denique  labefactatam 
demonstrationum  mathematicarum  fidem,  quarum  substructionibus  elati  in  coe- 
lum enitebamur,  et  mussabunt  clam  seeum  et  expostulabunt. 

Ceterum  Tu  actionum  Tuarum  rationes  cui  reddas,  superiorem  inter  ho- 
mines non  habes ; mihi  hoc  oneris  incumbit,  ut  provinciae  hujus  astronomicae, 
quae  mihi  ab  antecessoribus  tuis,  Rudolpho  et  Matthia  tradita,  a Te  non  ita 
dudum  prorogata  fuit,  per  hunc  annum  administratae  rationes  serenissimis 
Tuis  oculis  exponam. 

Igitur  hiems  mihi  traducta  formando  numerorum  exercitu;  legio  illa  Sco- 
tica, Chilias  Logarithmica  dicta,  suppleta,  legibus  et  institutis  formata  triginta 
theorematum  geometricorum  concinnatione,  quae  spero  aetatem  ferre  posse.  Huic 
aliam  adjunxi  legionem  de  novo  conscriptorum,  cui  nomen  e re  feci,  Hepta- 
cosias  Logarithmorum  Logistica.  Jam  cum  desit  operi  Tabularum  Rudolphi 
caput  praecipuum,  epochae  temporum  antiquorum,  facile  quidem  negotium 
fuerit,  fidem  Ptolemaei  sequi  et  constitutas  epochas  ab  illo  transsumere , vi- 
deturque  omnis  calculi  astronomici  curator  in  illas  quasi  leges  sacramento 
adactus  esse;  at  mihi  religio  fuit,  suspiciones,  quas  idoneis  de  causis  con- 
ceperam, dissimulare;  placita  Ptolemaei  infida  totius  structurae  damno  inter 
fundamenta  recipere  vidi,  neque  regi  molem  hanc  calculi  astronomici,  neque 
redigi  in  certum  ordinem  motus  coelestes  posse,  nisi  libertate  sumta  inquirendi 
in  Ptolemaei  fundamenta;  ausus  tandem  sum,  eripere  Ptolemaeo  unam  diem, 
quam  ab  illo  perperam  insertam  in  aequinoctiorum  annotatione  jam  a multo 
tempore  non  obscuris  conjecturis  concluseram.  Annus  est,  ex  quo  primum 
conjecturam  meam  de  occasione,  quae  Ptolemaeum  in  hunc  errorem  induxerit, 
publico  libello  Epitomes  Atronomiae  Copernicanae  proposui;  ratiocinabar  sci- 
licet, deceptum  fuisse  Ptolemaeum,  Aegypti  incolam,  Calendario  Romano 
licentiaque  pontificum  et  violentia  praesidum  Aegypti,  quorum  illi  intercalabant 
Romae  non  ut  coelum  requirebat,  sed  prout  superstitione  aliqua  gentili  huc 
illuc  invitabantur,  isti  vero  mensium  Aegyptiacorum  aequalissimos  decursus 
penitus  abrogaverant,  Romanos  fastos  in  usum  forensem  introduxerant.  Itaque 
Calendaria  annalia  non  computabantur  domi,  sed  submittebantur  Roma,  ser- 
vitutis documento  non  postremo.  Conjecturae  non  ineptae  solum  testimonium 
defuit  historicum,  quo  confirmaretur,  anno  post  Christum  139.  vel  priori  exem- 
tum  fuisse  unum  diem  extra  ordinem.  Ecce  vero  rem  ipsam,  nisi  me  omnis 
sana  fugit  ratio:  anno  enim  post  Christum  138,  Antonino  Pio  II.  Bruttio  Prae- 
sente Consulibus,  Censorinus,  temporum  supputator  diligentissimus  et  circumspec- 
tissimus, primum  Thoth  mensis  Aegyptiaci  adscribit  ad  XII.  Cal.  Augusti 
seu  21.  Julii,  qui  ordine  servato,  quem  alibi  Censorinus  tenet,  debuit  ad 

XIII.  Cal.  seu  20.  Julii  adscribi,  nisi  dies  exemta  extra  ordinem  diesque 
anni  Romani  anticipati  essent. 

Quis  dubitet  quin  Ptolemaeus,  cum  non  attenderet  id,  quod  Censorinus 
attendit,  exemtionem  esse  factam  extra  ordinem,  censuerit  cum  XII.  Cal. 
Augusti,  qui  dies  tunc  Romae  agebatur,  adhuc  cohaerere  ut  antea  diem  2. 
Thoth,  qui  tamen  erat  demum  1.  Tlioth  debebatque  ex  analogia  annorum 
perpetua  nuncupari  XIII.  Cal.  seu  20.  Julii.  Hac  vero  ratione  superflua 
dies  sese  insinuavit  in  ejus  calculum,  inter  Hipparchum  et  suam  aetatem, 
proditusque  annus  longior  justo  et  Solis  motus  tardus. 

Ptolemaeus,  ut  testantur  ejus  observationes,  supervixit  usque  ad  annum 
Christi  140.  Dubium  igitur,  num  sit  Ptolemaeus  ille,  de  quo  Tacitus  ista: 
„Multos  Poppaea  mathematicos  habuerat,  e quibus  Ptolemaeus,  Othoni  in 
Hispania  comes,  eidem  sub  Galba  sceleris  instinctor,  dum  novos  motus  ct 
clarum  Othoni  annum  observatione  siderum  affirmat.  “ Annus  is  erat  Christi 
69.  Itaque  si  hac  astrologiae  scientia  tricesimum  saltem  annum  aetatis  egit, 
oportet  centenario  major  scripserit  suam  Megalen  Syntaxin,  siquidem  idem 
ille  fuit,  qui  sub  Othone. 

Confirmamur  tamen  etiam  ejus  more  perpetuo,  numerandi  per  annos 
Imperatorum  Romanorum , quod  procul  dubio  etiam  Romanum  Calendarium 
observaverit,  sive  Romae  aliquando  fuerit  sive  non.  Et  ut  omnis  dubitatio 
tollatur,  periisse  hoc  anno  Ptolemaeo  unam  diem  e numero,  observa  quod 
exinde  nullam  amplius  Lunae  commemoret  observationem.  Quas  vero  exinde 
refert  observationes  Veneris  et  Mercurii,  eae  ad  dies  anni  Aegyptii  sequentes 
propius  quadrare  deprehenduntur;  ut  videre  erit  in  exegesi  observationum 
antiquarum,  per  quas  horum  duorum  planetarum  epochas  antiquas  vel  con- 
stitui vel  examinavi. 

Quod  Sol  tempore  Ptolemaei  non  solus  iter  suum  sit  moratus,  ut  ante 
150  annos  abhinc  retro  fecit  Saturnus,  sic  ut  constituto  jam  zodiaci  prin- 
cipio Sol  tardius,  ceteri  legitimis  incessibus  ad  illud  venerint,  sed  quod  duo- 
rum alterum  necesse  sit  accidisse,  ut  aut  planetae  omnes  una  cum  Sole  sint 
itinera  sua  morati,  idque  non  proportionali  modulo  suis  periodis,  sed  plane 
eodem,  aut  Solis  quidem  et  planetarum  motus  manserint  regulares,  in  sec- 
tione vero  aequatoris  cum  ecliptica  acciderit  aliquid  extra  ordinem,  seu  vere 
seu  ex  opinione  saltem  Ptolemaei,  ob  quod  numeratio  graduum  et  signorum 
zodiaci  coepta  fuerit  a puncto  posteriore:  hoc,  inquam,  demonstratur  eviden- 
tissimo  documento  motuum  Martis  acronychi.  Nam  si  in  motibus  mediis 
statuatur  diversitas  unius  gradus  inter  Solem  et  Martem , ea  diversitas  ad 
duos  et  tres  gradus  motus  Martis  apparentis  in  opposito  Solis  potest  excres- 
cere. Tantum  vero  Ptolemaeus  observando  non  erravit.  Et  quadrant  ea, 
quae  ipse  de  sitibus  Martis  acronychis  prodidit,  ad  regulam;  unde  apparet 
necessitas  positi  dilemmatis.  Jam  vero  primum  ejus  membrum  est  absurdum 
et  inopinabile;  manet  igitur,  aut  Ptolemaeum  errasse  in  die  anni  Romani 
(diluitur  enim  suspicio  erroris  in  observanda  Solis  utraque  altitudine  meri- 
diana, tam  vernali,  quam  autumnali),  aut  hanc  anni  tardationem  esse  ex 
tardata  praecessione  seu  obviatione  puncti  aequinoctialis;  quasi  per  saltus  id 
repedaverit.  Compara,  quae  de  Sosigene  Plinius  deque  meta  in  circo  sub 
Domitiano  non  ita  multis  ante  Ptolemaeum  annis (nil  sequitur.) 

Argumenta  contra  mutationem  obliquitatis. 

Primum  subruuntur  fundamenta,  quibus  creditur  firmissime  inaedificata 
esse  major  olim  obliquitas.  Auctoritas  Ptolemaei  nulla  est:  transsumsit  enim, 
ut  fatetur,  obliquitatem  Hipparchicam;  etsi  vero  simulat,  se  quoque  obser- 
vasse, si  tamen  illam  Eratosthenis  pro  cynosura  habuit,  facile  se  ipsum  de- 
cipere potuit  consectando  extremitates  umbrae  aestivae  et  hibernae,  non  media 
puncta;  scilicet  ut  more  geometrarum  mechanicorum  quantitatem  investiget, 
qua  non  est  major  obliquitas  certo.  Adde  quod  fidem  decoxit  in  aliis  ob- 
servationibus, quoties  inventis  veterum  vel  suis  favere  deprehenditur. 

Auctoritas  Hipparchi  nulla  est;  uti  enim  se  ait  obliquitate  Eratosthenis, 
ut  diligentis  et  ceterorum  fide  dignissimi.  Auctoritas  Eratosthenis  dubia  est: 
modus  enim  nuncupandi  quantitatem  obliquitatis  11  de  83  per  se  lubricus 
est  et  mechanicus  propter  punctorum  83  physicorum  latitudinem  et  propter 
rotunditatem,  quae  videtur  esse  non  ex  re,  sed  ex  taedio  concisionum  minu- 
tiorum (vide  snpra  p.  55).  Deinde  vero  non  absimile  est,  factum  esse  crebritate 
repetitionum  ejusdem  circuli,  ut  post  83  intervalla  tropicis  aequalia,  quae 
invenit  mechanicus  in  11  circulis,  oblitus  fuerit  primi  circuli,  quod  sc.  erat 
ipsum  tropicorum  intervallum,  si  sc.  ultimum  et  83raum  vidit  terminari  in 
principium  ejus,  cum  primum  a fine  ejus  extendere  coepisset,  sic  enim  11  de 
84  dant  obliquitatem  23°  34'.  Auctoritas  Indorum  nulla  est,  nominant  enim 
crassa  Minerva  24°,  propter  rotunditatem  partis  circuli  tricesimae.  Auctoritas 
Albategnii  se  non  extendit  ad  subtilissima;  prodit  enim  23°  35',  quod  parum 
abest  a 23.  31‘/2.  Auctoritas  ceterorum  omnium  nulla  est,  omnes  enim  ver- 
santur inter  23.  28  et  23.  34. 

Argumentum  etiam  a diversis  hodie  quam  olim  fixarum  latitudinibus 
principium  petit  et  nullum  est.  Latitudines  enim  fixarum  eliciuntur  ex  ob- 
servatione altitudinis  meridianae  et  ex  comparatione  ejus  altitudinis  eclipticae 
punctorum,  quam  illa  debent  habere,  si  vera  supposita  sit  obliquitas.  Verbi 
causa,  stellis  in  cauda  Ptolemaeus  adscribit  latitudinem  2°  austr. , Tycho 
eam  observavit  2°  16'  austr.  In  altitudinibus  igitur  meridianis  harum  stella- 
rum Tychoni  cum  Ptolemaeo  convenit,  habita  ratione  diversitatis  locorum. 
Minus  tamen  Ptolemaeus  numerat,  quia  existimavit  (non  quia  observavit, 
quod  est  impossibile),  loca  fixarum  ecliptica  et  sic  eclipticam  ibi  loci  per 
2/5  unius  gradus  deflexisse  longius  ab  aequatore  aque  polo  boreo  et  a vertice 
sui  loci.  Tycho  plus  numerat,  quia  terminum,  unde  numerat,  altiorem  aequa- 
torique  et  vertici  suo  viciniorem  et  sic  obliquitatem  eclipticae  minorem  sta- 
tuit, praeviis  accuratis  Solis  per  eclipticam  euntis  observationibus. 

Ex  theoria  vero  Martis  affertur  hoc  argumentum  in  contrarium.  Non 
est  verisimile,  orbem,  in  quo  Mars  incedit,  alligatum  esse  ad  orbem  Telluris, 
cujus  luxatione  haec  variatio  obliquitatis  eclipticae  peragi  deberet.  Si  hoc, 
ergo  orbis  Martis  per  hanc  quidem  Telluris  orbitae  luxationem  non  emotus 
est  situ  suo , sed  retinuit  eundem  sub  fixis.  Cum  igitur  ad  majorem  olim 
obliquitatem  sequatur,  fixas  in  Q et  $ olim  minores  habuisse  latitudines, 
orbis  vero  Martis  etiam  in  Q et  ^ sit  inclinatus  in  septentriones,  fuisset 
igitur  ejus  inclinatio  olim  minor:  quare  et  latitudo  olim  minor  fuisset.  At 
proditur  ejus  maxima  latitudo  septentrionalis  in  locis,  quibus  tunc  maxima 
fieri  potuit,  4°  20',  in  ipsissimo  igitur  limite  major,  cum  hodie  in  ipsissimis 
limitibus  non  possit  fieri  major  quam  4°  32'.  Australis  vero  latitudo  pro- 

ditur  7°,  etiam  major  quam  hodie  fieri  potest.  I Nam  fol.  313.  Martialium 
(III.  p.  421)  non  major  esse  potest,  quam.  6°  5 '2'  20". 

Huic  argumento  accedit  robur  incredibile  ex  editione  nupera  libelli  Ptole- 
maici  :de  hypothesibus,  (Gfr.  yoI.IY.  p.  661.)  In.  eo  ponitur  inclinatio  1°  50',  cum 
ego  hodie  inveniam  P.'50J/2.  Scripsit  libellum  Ptolemaeus  post  Me.yaXrjv  Zvnagri' 
et  fatetur,  se  ex  posterioribus  observationibus  aliqua  corrigere,  adeoque  videri 
possit,  in  opere  magno  unum  V seu  50'  excidisse.  Nam  per  inclin.  1°  0', 
quanta  est  in  Opere  Magno,  nequit  fieri  .4°  20',  quantum  Ptolemaeus  prodit 
ex  observatione.  Forte  Ptolemaeus  ipse  oscitavit,  arripiens  1°  0'  pro  1°  5(F, 
aut  indulsit  methodo  computandi  non  sanae  fortasse.  'Examinetur  illa. 

Objiciat  mihi  aliquis  ex  fol.  754  et  929.  Epitomes,  argumentum  hoc  a 
me  ipso  esse  eversum.  Nam  ibi  nixus  sum  latitudine  maxima  Ptolemaica 
4°  20'  et  excessu  hodiernae,  sc.  12',  quasi  hic  sit  ex  recessu  eclipticae  a 
limite  Martis.  . Respondeo,  me  indulsisse  tunc  probabilitati  dogmatis  de  mu^ 
tata  obliquitate  proptereaque  hoc  attulisse  documentum  ejus  rei,  non  quod 
sufficeret,  sed  quod  eminus  alludere  videretur,  ctlm  clariora  documenta  non 
suppeterent.  Si  vero  accuratius  examinetur,  multis  rationibus  convelli  potest. 
1)  Instrumenta  Ptolemaei  possunt  peccare  quinta  parte  gradus;  est  igitur  in- 
certus hic  in  maxima  septentrionali  latitudine  defectus.  2)  Si  verissima  esset 
in  septentrione  quantitas,  in  austro  deberet  similiter  apparere  defectus  aliquis. 
Atqui  e contrario  excedit  Ptolemaica  hodiernam.  Quo  igitur  jure  ex  septen- 
trionali colligi  posset  diminutio  obliquitatis  pristinae,  eodem  jure  ex  australi 
Ptolemaica  deberet  colligi  ejusdem  augmentatio,  quorum  tamen  utrumque  fieri 
simul  non  potest.  3)  Circumstantiae  oppositionum  Solis  et  Martis  tempore 
observationum  Ptolemaicarum  arguunt,  Ptolemaeum  non  vidisse  Martem  in 
ipsissimo  limite  boreo,  sed  in  inclinatione  eccentrici  minore,  ut  probatur  fol.  51. 
adversariorum  Martialium  recentiorum. s)  Ergo  in  ipsissimo  limite  potuit  lati- 
tudo fieri  major  quam  ea,  quam  fundamenti  loco  posuit  Ptolemaeus.  Itaque 
etsi  accuratissime  observasset  4.  20,  potuit  ea  tamen  in  ipso  limite  esse 
4.  32,  quanta  hodie.  4)  Detur  vero,  in  ipso  limite  spectatam  esse  4°  20' 
et  sic  12'  minorem  quam  hodie:  haec  12'  non  essent  a sola  mutatione  ob- 
liquitatis eclipticae,  sed  a parallaxi  orbis,  id  quod  in  eccentrico  est  4',  hoc 
eccentrici  Martis  loco  apparet  esse  12'.  Ita  parum  admodum  probaretur 
mutata  obliquitas,  nec  ultra  23°  35/  fuisse.  Vieissim , si  totis  20'  esset 
mutata,  deberet  olim  apparentia  latitudinis  maximae  Martis  fuisse  c.  1°  minor, 

et  sic  c.  3.  30,  quantam  latitudinem  Ptolemaeus  utique  non  esset  mensus 
4°  20'. 

Alterum  argumentum  ex  theoria  Martis.  Ptolemaeus  reponit  limitem 
boreum  Martis  in  ultimas  partes  h.  e.  (per  additionem  nostram  1°.3')  in 
principia  $,  idque  c.  a.  133.  Christi,  quando  facta  fuit  cf  © <3  in  26°  Q c. 
Hodie  veio  limes  est  in  16°  45'  annis  ergo  1467  motus  est  per  16°  45'. 

Jam  aftert  Ptolemaeus  observationem  habitam  a Dionysio  anno  a.  Chr.  272. 
d.  25.  Aicovog,  sive,  quod  ex  ipsius  interpretatione  sequitur,  18.  Januarii 
^ego  15.  Jan.  scribo;  parum  enim  interest  ad  latitudinis  rationes,  de  quibus 
hoc  loco  agimus)  , ergo  visus  est  rf  naQare&eotewi , apposuisse  , reo  fioQEeo 
net a)7icp  rov  okoq7iiov  (Almag.  X.  9.).  Si  verba  accipimus,  uti  sonant,  rectissime 
concludimus,  Martem  huic  stellae  adeo  propinquum  esse  factum , ut  videretur 
illi  adhaerere  (»incumbere«  vertit  Georgius  Trapezuutius).  Nec  ullum  est  in  stella 
dubium,  repudiandae  sunt  omnes  suspiciones  et  effugia  a me  adhibita  in  fine 
Comment.  Martis,  (ili.  441.)  Creberrimum  est  in  Ptolemaeo,  stellas  singulares 

denominare  a membris  simulacrorum  eorumve  partibus.  Nominatim  vero  haec 
ipsa  stella  saepius  boc  ipso  nomine  et  casu  apud  Ptolemaeum  ejusque  auc- 
tores recurrit.  Haec  igitur  stella,  cum  hodie  sit  in  27°  36'  11^  inventa,  sc. 
a.  1600,  motus  vero  fixarum  in  annis  1872  colligatur  26°  3l75',  fuit  igitur 
stella  tempore  observationis  in  1°  5'  110  Colligatur  locus  3 ad  dictum 
tempus  invenieturque  is  in  eccentrico  obtinere  quam  proxime  23°  Itp.  Ab 
anno  vero  133.  Christi  ad  tempus  observationis  hujus  sunt  anni  405  retro, 
quibus  de  motu  limitis  borei  Martis  aequabili  obveniunt  4°  3 7/ , quare  limes 
erat  in  25°  23'  0 et  nodus  descendens  in  25°  23'  praecedebat  ergo 

locus  o eccentricus  y arcu  32°  23',  qua  in  remotione  a nodo  inclinatur 
hodie  orbita  3 ab  ecliptica  0°  59'  12".  Quare  hoc  Martis  habitu  ad  Solem 
latitudo  ejus  conficitur  1°  7',  quantam  etiam  computavi  in  fine  Commenta- 
riorum Martis.  Jam  vero  stella  haec  hodie  latitudinem  obtinet  1°  5',  quae 
si  etiam  tunc  fuit , sequetur  ex  calculo  nostro , Martem  stellae  quasi  conti- 
guum esse  factum , nec  plus  quam  2/  septentrionaliorem  praeteriisse.  Atque 
hoc  volunt  verba  observatoris.  At  si  ecliptica  olim  circa  TT^  declinavit  in 
austrum  plus  quam  hodie,  circa  ITj)  in  boream  plus:  locus  igitur  eccentricus 
Martis  minus  in  septentrionem  abfuisset  eoque  et  latitudo  Martis  minor,  quam 
hodie  computo,  fixa  vicissim  plus  in  septentrionem  destitisset  et  proxime  tan- 
tum, quantum  prodit  Ptolemaeus,  sc.  1°  20'  bor.  Sic  itaque  3 sub  hac 
fixa  notabili  intervallo  australior  transiisset,  quod  verbis  observatoris  penitus 
repugnat. 

Objiciat  aliquis,  locum  limitis  Ptolemaicum,  qui  adhibetur  in  hac  ratio- 
cinatione, ex  composito  fuisse  accommodatum  ad  observationem,  et  sic  idem 
sibi  ipsi  testimonium  praebere  non  posse.  Minime  vero  gentium.  Nam  Pto- 
lemaeus fixae  latitudinem  ponit  1°  20',  Martis  latitudinem  multo  computat 
minorem  et  vix  0°  50'.  Praeterea  conditiones  situs  siderum  Solis  et  Martis 
ad  tempora  Ptolemaei  sic  sunt  comparatae,  ut  facile  appareat,  Ptolemaeum 
ex  propriis  observationibus  exstruxisse,  ut  quantitates  latitudinum,  sic  etiam 
epochas  motuum,  limitum  et  nodorum. 

Argumenia  ex  theoria  Lunae  contra  mutationem  obliquitatis 

eclipticae. 

Verisimile  est,  orbem  Lunae  esse  alligatum  ad  eclipticam  temporariam, 
quam  describit  Terra,  ut  motrix  Lunae,  motu  suo  annuo,  quippe  cum  totus 
orbis  Lunae  cum  Terra  vehatur  per  zodiacum ; eoque  et  hoc  est  verisimile, 
latitudinum  Lunae  rationes  ad  eclipticam  temporariam  relatas  omnibus  seculis 
esse  easdem,  quae  sunt  hodie.  Hoc  supposito  videamus  testimonia  Lunae  de 
latitudinibus  fixarum  ad  tempora  antiqua. 

Desinente  anno  a.  Ch.  295,  incipiente  hora  10.  noctis,  quae  praecedebat 
21.  Dec.  valde  accurate  apparuit  Luna  comprehendisse  boreali  suo  mar- 
gine borealem  Stellam  frontis  11|.  (Almag.  VII.  3,  ubi  etiam  deprehendes  ea,  quae 
citat  Keplerus  in  sqq.)  Atqui  computo  h.  10.  aequinoctiali  completa  Alexandriae, 
et  sic  c ogag  ia  agxovags,  non  vero  cogas  t agyom^s  (quae  omissio  alterius  a 
ex  duobus  deinceps  se  insequentibus  nihil  aut  parum  attinet  latitudinem)  cen- 
trum 3 °°  42'  111  > hmbi  bor-  lat-  visam  10  9'  h°r. , cum  esset  stella  in 
0°  46'  llj,,  habeatque  hodie  lat.  bor.  1.  5.  Luna  igitur  margine  suo  bo- 
reali parum  in  ortum  flexo  comprehendit  id  punctum  latitudinis , quod  stella 

occupat  hodie.  Compara  cum  altero  argumento  ex  theoria  Martis,  ubi  de 
eadem  fixa  agebatur. 

Anno  sequente,  qui  erat  294.  a.  Ch.,  d.  9.  Mart.  h.  3.  noctis  incipiente, 
Luna  media  sua  apside,  quae  est  ad  ortum  aequinoctialem  versa,  tetigit  Spi- 
cam ; transiit  autem  Spica , auferens  trientem  diametri  Lunae  versus  boream 
accurate.  Atqui  computo  h.  2.  aequin.  completa  limbum  orientalem  Lunae 
in  21°  28'  lip,  centrum  Q)  1.  54.  austr.  lat.  et  sic  punctum  diametri,  quod 
trientem  abscindit,  in  1°  59',  cum  esset  stella  in  21°  26'  lip,  lat.  hodierna 
1°  59'.  Aut  si  de  primo  ingressu  Q)  verba  sunt  exquisite  observanda, 
Spicae  illo  tempore  latitudo  tribuetur  1°  54'  austr. 

Anno  a.  Ch.  283.  29.  Jan.  Alexandriae  h.  3.  noctis  desinente  pars 
Lunae  austr.  dimidia  ingressa  est  in  posteriorem  vel  semissem  vel  trientem 
Pleiadum  accurate.  Non  est  quidem  haec  observatio  extra  omnem  dubitatio- 
nis aleam  posita,  quod  facile  apparet  expendenti  singula  verba.  Probabilis- 
simus tamen  punctus  inter  stellas  Pleiadis  fuit  in  27°  55'  Y>  cum  lat.  bor. 
3°  56',  et  computo  ego  hora  non  3.  sed  1.  completa  post  Solis  occasum 
centrum  Lunae  visibiliter  in  27°  593/4  Y>  lat-  limbi  non  australis,  sed  bo- 
realis  3°  54'  bor.  De  sphalmate  pouog  pro  fiogeiog  nihil  est  cur  dubitem. 
Nam  nonagesimo  gradu  valde  alto  existente,  parvum  est  a parallaxi  adjumen- 
tum augendae  latitudini  visibili  intra  2 horas  vel  minus,  quas  ego  anticipo. 
Nequaquam  igitur  intra  tempus  tam  breve  fieri  poterit,  ut  limbus  australis 
per  30'  amplius  in  boream  attollatur,  ut  sc.  appareat  ibi,  ubi  ad  momentum 
assignatum  inventus  est  limbus  boreus. 

Eodem  anno  283.  a.  Ch. , noctis  quae  sequitur  9.  Nov.  hora  10.  ex 
dimidio  transmissa,  cum  Q)  ex  horizonte  emersisset,  apparuit  Spica  tangere 
boreajem  ejus  partem  accurate.  Atqui  computo  ego  horis  9.  30'  post  0 occasum 
Alexandriae  centrum  Q)  in  21°  41l/2'  llj),  cum  esset  Spica  in  21°  36'  IT)), 
latitudinem  visam  limbi  bor.  1°  53y4'  austr.,  cum  Spica  hodie  lat.  obtineat 
1°  59'  austr.  Itaque  tecta  fuisset  fixa  a Luna  coepissetque  emergere  a parte 
Lunae  inter  boream  et  occidentalem.  Aut  si  verba  observatoris  de  ipsissimo 
puncto  boreali  maxime  essent  intelligenda,  tunc  haec  observatio  testaretur, 
Spicae  latitudinem  olim  fuisse  minorem  quam  hodie,  cum  tamen  Braheus,  qui 
obliquitatis  mutationem  recipit,  ex  suis  ratiociniis  cogatur  Spicae  latitudinem 
relinquere  invariabilem.  Compara  ergo  hanc  observationem  cum  secunda 
anni  294. 

Anno  Ch.  92.  29.  Nov.  h.  noctis  3.  incipiente  Lunae  cornu  australe 
occultavit  sequentem  australem  partem  Pleiadis.  Atqui  computo  horis  2 
aequinoctialibus  post  occasum  0 in  Bithynia  completis  centrum  0 ad 
visum  in  2°  51'  & , cum  lat.  limbi  austr.  4°  4'  bor.,  cum  locus  inter  fixas 
quoad  longitudinem  quidem  ambigatur  inter  2.41  et  3.2  & et  3.37  , sed 

latitudinem  hodie  habeat  4.  2 vel  4.  2x/2  bor. 

Anno  Ch.  98.  10.  Jan.  seq.  noctis  h.  11.  impleta  refert  Menelaus, 
Romae  observasse  Spicam  a Luna  occultatam , non  enim  visam  esse  Spicam, 
at  h.  11.  desinente  spectatam  esse  praecedentem  centrum  Lunae  minus  dia- 
metro ipsius,  aequaliter  distantem  a cornibus.  Atqui  computo  post  occasum 
Solis  horis  aequin.  11 V2  limbum  occ.  Lunae  in  26°  56'  IT]),  lat.  centri  1.  53 
austr.,  cum  esset  stella  in  26°  58 ,/3'  11]),  lat.  hodie  1.  59'  austr.,  quasi  et 
hic  hujus  stellae  latitudo,  ut  supra  bis,  fuerit  1.  53.  austr.,  siquidem  vere 
et  exacte  aequaliter  a cornibus  Spica  abfuerit. 

Eodem  anno  Jan.  13.  post  triduum  (sc.  prioris),  desinente  h.  11.  noctis 

cornu  Lunae  australe  apparuit  in  linea  recta,  quae  ex  australi  frontis  per 
mediam  frontis  ducitur.  Centrum  vero  Q)  relinquebatur  ab  hac  recta  ad 
ortum ; et  tantum  distabat  a media , quantum  media  ab  australi , censebatur 
autem  texisse  borealem  frontis,  illa  enim  nuspiam  comparuit.  Stellae  quidem, 
quae  tecta  esse  dicitur,  locus  fuit  6°  1 8 ,/3/  Tl^,  lat.  hodie  1°  5'  bor.  At 
puncti,  quod  in  linea  per  3.  et  2.  frontis  eodem  intervallo  a 2.  removetur 
in  boream,  locus  erat  in  5°  1 5 V3  111  cum  1at-  1-  34  bor.  Jam  centrum  Q) 
dicitur  ab  hac  linea  fuisse  orientalior,  non  plus  tamen,  quam  ut  ejus  cornu 

austr.  adhuc  in  hac  ipsa  linea  esset:  fuit  igitur  centrum  in  5°  201/2/  111, 

nec  vere  texit  Luna  borealem  frontis,  sed  obscuravit  debile  lumen  ejus  splen- 
dore suo.  Atqui  computo  horis  ab  occasu  10.  40'  aequin.  et  sic  h.  11. 

aequin.  desinente  centrum  Lunae  visibiliter  in  5.  20’/2  111  cum  hit.  1*  27 

bor.,  quod  satis  propinque  accedit  ad  1°  34',  crassa  aestimatione  aequalitatis 
intervalli  nixam  latitudinem.  At  si  eclipticae  obliquitas  fuisset  olim  major, 
major  etiam  fuisset  borealium  stellarum  frontis  111  latitudo.  Tolerasset  tamen 
etiam  prima  harum  observationum  latitudinem  borealis  frontis  olim  4'  majo- 
rem, et  hoc  sic  satis  aequaliter  in  Spica  australem  minorem  et  boreali  fron- 
tis. Suppeditat  vero  et  Ptolemaeus  nobis  argumentum  hujus  rei  ex  suis 
observationibus.  Anno  enim  (deest)  Christi  Ptolemaeus  observavit  Lunam  cul- 
minantem  in  Q in  [[,  Q occidente  in  H . Comparata  vero  altitudine 
Lunae  observata  cum  supposita  altitudine  eclipticae  puncti,  inventa  videbatur 
lat.  sept.  Lunae  in  limite  boreo  versantis  5°  nihil  ulterius.  Atqui  hodie 
Luna  in  limite  boreo  simul  et  in  austrino  versans  latitudinem  in  utrumque 
latus  habet  5°  18'.  Si  ergo  concedimus,  manere  inclinationem  orbis  Lunae 
ad  orbem  Solis  constantem  et  fuisse  recte  observatam  latitudinem  Lunae, 
oportet  eclipticam  in  ]j[  fuisse  tunc  I 8'  humiliorem,  et  sic  minorem  ejus 
declinationem  ab  aequatore.  Vide  Ep.  Astr.  Cop.  f.  930  ex  tomo  I.  Prog.  f.  27. 

Argumentum  ex  theoria  Jovis. 

Nodus  01  a Ptolemaeo  ponitur  in  1°  0 , hodie  est  in  51/ ,2°  0;  cum. 
ergo  progrediatur  motu  lentissimo , fuit  igitur  et  400  ante  Ptolemaeum  sub 
Dionysio  in  principio  0 et  500  annis  ante  Ptolemaeum  aut  in  principio  0 
aut  in  fine  Q.  Jupiter  igitur  motu  eccentrico  sub  Dionysio  versans  in  7°  4' 
0 erit  proxime  eclipticam,  scilicet,  posito  nodo  propter  sequentem  observa- 
tionem et  propter  alias  causas  in  3 ‘/2°  0,  erit  11  non  ultra  4 septen- 
trionalior ea.  At  scribitur,  cum  in  7°  4'  0 versaretur  circiter , texisse  stel- 
lam in  Cancro,  cui  nomen  est  Asello.  (Almag.  XI.  3.)  Is  vero  hodie  habet  lat. 
austr.  0.  4'  ab  ecliptica  et  sic  fuit  in  propinquitate  i).  8 1/2' , quod  est  do- 
drans de  diametro  Lunae:  at  secundum  obliquitatem  Ptolemaicam  habuisset 
lat.  25'  austr.  et  sic  distitisset  29 x/2'  a stella  Jovis,  fere  quadruplo  plus 
qham  ibi ; itaque  nequaquam  sic  eam  obscurasset,  ut  texisse  videretur.  Eodem 
modo  sub  Aristotele  posito  nodo  in  3 2/5°  0 ut  prius  et  propter  illam  ob- 
servationem, 11  in  15  ‘/6°  versans  motu  eccentrico  erit  c.  25'  in  austrum 
inclinatus  ab  ecliptica.  At  ibi  versans  non  longe  potuit  abesse-  a stella  in 
ventre  Q.  Scribitur  enim  ab  Aristotele,  bis  texisse  quandam  stellam  in  ]], 
nec  potest  alia  esse  stella,  quam  haec  ipsa.  Sed  illa  stella  habet  hodie  lat. 
14'  austr.,  olim  habuisset  lat.  35'  austr.  Verius  autem  est  illud,  quam  hoc. 
Et  nota,  quod  11  easdem  adhuc  hodie  habet  latitudines  maximas,  quas  prodidit 
Ptolemaeus,  sc.  c.  O 1°  et  c.  % 0 2°  crasso  modo,  cum  etiam  hodie 

ultra  1°  42'  nulla  ejus  latitudo  excurrat.  De  minutis  vero  18,  cum  Ptole- 
maeus rotunditati  numerorum  ut  hic  indulget,  nihil  est  dicendum.  Nam  quar- 
tas partes  graduum  etiam  ipse,  cum  maxime  subtilis  est,  propter  instrumen- 
torum ruditatem  in  dubio  ponit. 

Huic  quidem  argumento  potest  aliquid  opponi.  Nam  etsi  limitis  in  Libra 
inclinatio  manet  constans,  nodo  Jovis  in  Cancro  versante,  datur  tamen  locus 
mutationi  eclipticae  in  Can- 
cro , manente  in  Cancro 
Jovis  itinere  apud  easdem 
fixas.  Sit  AE  aequator, 

CEI  ecliptica  hodierna,  LRI 
ecliptica  vetus,  CRO  orbita 
Jovis  eccentrica,  01  ejus 
inclinatio  maxima  hodie, 
quae  in  I ideo  constans  est, 
quia  ibi  concurrunt  ambae 
eclipticae;  C sit  nodus  ho- 
diernus in  0 . Igitur  po- 
sita sectione  eclipticarum  in  I,  et  LC  variatione  obliquitatis  maximae  CA  vel 
LA:  patet,  si  nodus  olim  tempore  Dionysii  debuit  esse  in  C,  ut  ego  in  hoc 
argumento  supposui  ex  hodierna  obliquitate,  fuit  vero  ecliptica  tunc  non  CI, 
sed  LI,  patet,  inquam,  pro  nodo  C respiciendum  esse  ad  nodum  R,  longe 
magis  in  consequentia  signorum  versus  01,  Libram,  promotum;  et  sic  haec 
mutatio  obliquitatis  eclipticae  nihil  attinebit  distantiam  planetae  in  C a fixa  qua- 
cunque. Nam  sicut  major  olim  fuit  latitudo  stellarum  inter  C,A,  sic  etiam 
major  fuit  promotio  punctorum  orbitae  Jovis  australium,  v.  c.  B,  a nodo  illius 
temporis  R,  quam  a nodo  nostri  temporis  C,  eoque  et  major  latitudo  B ab  LRI, 
quam  a CEI,  sicut  etiam  fixarum  inter  C,A  latitudo  fuit  major.  Adeoque 
haec  ipsa  causa  videri  possit,  cur  nodus  in  Qj.  sit  tam  tardus  vel  etiam  retro- 
gradus, et  olim  sub  Dionysio  et  Aristotele  promotior,  quod  volunt  istae  con- 
junctiones cum  duabus  fixis,  si  pro  partilibus  seu  potius  pro  minutalibus  ac- 
cipiantur. Vere  enim  futurum  est,  si  ecliptica  LRI  super  I fixo  movetur  deor- 
sum, ut  veniat  in  CEI,  futurum  inquam  est,  ut  manente  BCRO  nodus  R 
repedet  in  C.  Cum  igitur  argumentum  nitatur  aequabili  progressione  nodi, 
detur  vero  contra  hoc  exceptio,  videtur  dissolvi  ejus  vis.  Respondeo:  veram 
quidem  esse  objectionem,  concessa  tali  turbatione  nodi  ob  causam  extraneam 
seu  ob  cursum  aliarum  et  aliarum  eclipticae  luxatilis  partium.  Pertinet  igitur 
ad  firmandum  argumentum , ut  haec  positio  tollatur  et  destruatur.  Nam  si 
haec  causa  esset  tarditatis  adeoque  et  repedationis  nodi,  oporteret  ejus  effec- 
tum etiam  in  f)  sentiri,  ut  cujus  nodus  ascendens  etiam  in  0 est,  non  ultra 
16°  distans  a nodo  Qf. . Cum  vero  in  fj  non  deprehendatur,  non  est  igitur 
tarditas  ista  ne  in  ij-  quidem  ad  hunc  modum  adventitia,  sed  insita.  Ac 
proinde  firmamento  instantiae  subruto,  corruit  haec  turris  nec  nocet  nostris  mu- 
nitionibus. Sed  reserventur  ista  in  theoriam  fj , erit  enim  ex  duobus  planetis 
unum  argumentum. 

Tentet  tamen  quispiam  etiam  aliter  convellere  instantiam.  Nam  nodo 
sic  promoto  ex  C in  R,  necesse  est  limitem  ex  0 promoveri  ejusdemque  de- 
clinationem ab  eclipticae  veteri  fieri  majorem,  quam  est  ab  hodierna  in  I, 
quia  in  I eclipticae  se  secant  et  vetus  ultra  I fit  australior.  Sit  LIC  variatio 
eclipticae  obliquitatis  0°  21'  et  I sectio  in  51/,,0  , sit  OCI  1°  1 9 '/3'  et 

C in  5V20  0*  Cum  igitur  LRC  et  ORI  sint  vara  ttoQvcprjv  et  aequales,  facile 
inquiritur  alteruter  ex  suo  complemento  CRI,  ubi  CI  quadrans  et  anguli  C, 
I dati.  Antilog.  C est  26.300,  I — 01.87,  summa  28.17,  antilog.  quae- 
siti sub  1°  22'  33".  Ex  hoc  calculo  apparet,  non  augeri  sensibiliter  incli- 
nationem maximam.  Itaque  per  hanc  responsionem  instantia  manet  inconcussa. 

Argumenta  ex  theoria  Mercurii. 

Anno  23.  Dionysiano  Aquarionis  die  29.  distare  visus  est  a clariori 
caudae  versus  arctum  tres  Lunas  (Almag.  IX.  7.)  Nodis  vero  £5  per  alias 
observationes  bene  constitutis,  colligitur  ad  d.  12.  Febr.  anni  262  a.  Ch. 
$ in  22°  36'  , lat.  0.  40'  merid. , cum  fixae  illae  hodie  habeant  lat. 

2°  26'  m. , igitur  colligitur  £>  distantia  ab  illis  in  boream  1°  46',  quod  est 
paulo  plus  quam  tres  Lunae.  At  Ptolemaei  traditio  de  obliquitate  eclipticae 
olim  majore  et  harum  fixarum  latitudine  2°  0',  tribus  Lunis  (i.  e.  1°  38')  ab 
iis  in  boream  extensis,  obveniret  Mercurio  latitudo  0°  22'  et  minor  etiam,  si 
3 Lunae  plus  faciunt  in  observatoris  oculis  humidis.  Calculus  igitur  Rudol- 
phinus  tertio  ante  Ch.  seculo  in  hoc  exemplo  stabilit  obliquitatem  eclipticae 
fixarumque  latitudinem  hodiernam.  Nam  si  ecliptica  esset  mutata,  stante  loco 
suo  sub  fixis  orbita  § , omnium  locorum  inclinationes  essent  mutatae.  Mu- 
tari autem  simul  utramque  orbitam  non  est  credibile  in  planetis,  at  bene 
in  Luna. 

Anno  28.  secundum  Dionysium  Geminionis  7.  visus  est  in  linea  capi- 
tum ]]  non  plane  duplo  distans  ab  inferiori  ejus,  quod  illa  a superiori,  de- 
erat n.  triens  Lunae,  i.  e.  11/.  Distant  vero  capita  in  latum  3°  24',  hujus 
duplum  6°  48'.  Ergo  latitudinum  inferioris  II  et  ^ differentia  fuit  6°  37' ; 
at  hodie  inferior  habet  latitudinem  6°  38'  b.,  fuisset  igitur  secundum 
hodiernam  eclipticam  uno  solo  scrupulo  in  austro , at  secundum  obliquitatem 
maximam  latitudo  fuisset  0°  25'  australis»  Et  computatur  quidem  27'  austr., 
quod  videtur  stabilire  obliquitatem  veteris  eclipticae;  at  plura  sunt  consideranda. 
Seposita  enim  jam  eclipticae  obliquitate,  perpende,  quod  sit  observatus  ad 
caput  U et  quod  ego  distantiam  ejus  a capite  hoc  computem  26'  majorem, 
quam  est  observata.  Nec  in  latitudine  solum  est  dissensus , sed  etiam  in 
longitudine.  Nam  si  verba  sequaris  observationis,  examinata  ad  loca  fixarum 
Tychonica,  reponunt  0 ante  27°  28'  U,  et  secundum  loca  et  principia  Pto- 
lemaica  ante  28°  20'  U.  Ego  vero  computo  0°  27'  0,  itaque  multo  pro- 
pius ad  hanc  observationem  venio,  si  biduo  vel  triduo  maturius  computem.  Hoc 
autem  faciens,  etiam  latitudinem  a fixa  observationi  conformem  efficio,  itaque 
proxime  eclipticam  hodiernam  stat  in  calculo ; et  sic  dissolvitur  instantia, 
quin  imo  calculus , hodiernae  inclinationi  orbium  innixus , valet  etiam  aetate 
Dionysii , est  igitur  eadem  inclinatio  utrobique. 

Videtur  tamen  rursus  ut  in  Joviali  argumento  nihil  attinere  eclipticam 
distantia  latitudinaria  planetae  a fixis,  nisi  ut  in  c f parallaxis  orbis  acces- 
serit. (Nihil  sequitur.) 

Eandem  inquisitionem  Keplerus  iterum  iterumque  aggressus,  conspectum  sibi  fecit  eorum, 
quae  ad  rem  pertinebant,  hunc: 

De  anni  quantitate,  theoria  sphaerae  VIII,  motu  fixarum. 

1.  Fixae  promoventur.  2.  Aequinoctia  repedant.  3.  Nodi  repedant. 
4.  Fixae  et  planetae  mutant  latitudines.  5.  Variatur  obliquitas  eclipticae. 

6.  Decrescit  semicirculus  aestivus.  7.  Eccentricitas  Solis  minuitur.  8.  Annua, 
quantitas  decrescit.  9.  Inaequalis  est  aequinoctiorum  praecessio.  10.  Pro- 
motio, apogaei  Solis.  11.  Ea  inaequalis. 

Primum  et  secundum  cohaerere  certum  est;  tertium,  quartum  et  quintum 
cohaerent  suntque  diversum  ab  illis,  nam  inter  Ptolemaeum  et  Albategnium 
annus  fuit  minimus,  at  non  obliquitas  minima;  sextum  et  septimum  sunt  in 
dubio  et  cohaerent  quidem,  sed  si  vera,  tunc  octavum  quoque  adhaeret. 

Repedant  aequinoctia  cum  nodis  hac  lege,  ut  quia  nodi  per  eclipticam 
mediam  incedunt,  versus  axis  Terrae  sit  in  circello  arctico  spiris  implexus, 
in  quibus  per  20"  aequinoctia  distant.  Sic  1,  2,  3,  4 cohaerent,  at  non  5, 
quod  optabamus.  Sed  latio  concinna  praecessionis  aequinoctiorum  hinc  ha- 
betur. Si  ponamus  Xot-ooatr  maximam  continue  augeri,  jam  et  5.  adjunximus. 
Alias  nulla  machinatione  fieri  potest,  ut  mutetur  Xo^ooaig,  si  nodi  et  versus 
axis  Terrae  non  ab  invicem  quomodocunque  separentur.  Ergo  si  5 — 8 sic 
connecteremus  (9.  expuncto),  ut  spiras  revolutionum  Solis  non  eidem  circulo 
magno  subordinaremus , verisimile  quid  admitteretur. 

Sed  constituamus  axiomata.  I.  Cum  annus  inter  Ptolemaeum  et  Alba- 
tegnium minor  fuerit  quam  ante  vel  post,  at  obliquitas  eclipticae  non  sic, 
certo  ergo  ex  diversis  principiis  fluunt  haec  duo: 

Variabilis  annus , inaequalis  praeces- 
Obliquitas  minor,  variata  latitudo  stel-  sio  aequinoctiorum.  (Haec  cohaerere  satis 
larum,  nodorum  repedatio.  probat  Rhaeticus  ex  ore  Copernici.)  Fixae 

inaequaliter  promoventur. 

II.  Si  est  aequabilis  astricus,  eccentricitas  non  variabitur  nec  semicircu- 
lus, quod  quidem  et  observationibus  tribuere  possumus.  Quodsi  talem  eccen- 
tricitatis  variationem  confingere  possimus,  quae  simul  et  inaequalem  praeces- 
sionem aequinoctiorum  causetur,  quod  impossibile  videtur,  fierine  potest,  ut 
eccentricitas  in  ecliptica  varietur,  sub  fixis  non  varietur? 

Argumenta  contra  variationem  eccentricitatis:  1)  Refractio:  sola  tantum 

potest.  2)  Pars  3600.  circuli,  quam  Ptolemaeus  quasi  valde  subtilem  allegat. 
3)  Ptolemaeus  Hipparcho  errorem  quadrantis  diei  relinquit  in  ipsis  etiam 
aequinoctiis.  4)  Copernicus  323  invenit  pro  360;  diff.  37.  Hoc  illi  accidit 
propter  alias  causas.  Adde,  sunt  397,  alia  17  faciunt  414.  Quare  si  Pto- 
lemaeus tantum  erravit,  quantum  Copernicus,  non  mutatur  eccentricitas.  5)  In- 
ter Ptolemaeum  et  nos  fere  inventa  tanta,  quanta  hodie. 

Contra  inaequalem  progressum  apogaei.  1)  Superiora  omnia.  2)  Im- 
primis solstitii  observatio  difficillima.  3)  Consideratio  apogaei  Arzakelis,  qui 
402  obss.  cardinalium  punctorum  jactat,  et  Tychonis. 

In  17.  50  II  a.  1076 
35.  30  II  — 1587 

17.  40  : 511  = 2'  4 '. 

Ptolemaeus:  1587  — 140  = 1447  (•  2'  4")  prodit  49°  50'.  Subt.  a.  95°  30',  restat 
45°  40',  in  15°  40'  V- 

III.  Axioma.  Apogaeum  Solis  progreditur,  aequinoctia  retrocedunt. 
Non  sunt  ergo  haec  ab  eadem  causa. 

Cum  esset  annus  minimus , fixae  fuere  velocissimae.  Ergo  omnino 
haec  causa  inaequalis  praecessionis. 

Ad  vitandam  confusionem  nota:  1)  certum  est,  polum  verum  eclipticae 
moveri,  sed  dubium,  an  in  circulo  circa  polum  medium  et  an  in  praecedentia 
an  sequentia.  2)  Certum, est,  polum  aequatoris  moveri  in  antecedentia  fere 

circa  polum  verum,  non  tamen  omnino,  quia  mutatur  declinatio  eclipticae;  et 
inaequaliter  ex  observatione  Ptolemaei.  Sed  dubium,  an  circa  ullum  punctum 
fixum  in  fixis. 

Si  hypothesis  esset  vera,  futurum  esset,  ut  eclipticae  obliquitas  variare- 
tur etiam  ultra  variationem  latitudinis  stellarum,  quantam  hodie  deprehendimus. 

Alia  meditatio.  Annus  tropicus  longus  efficitur,  cum  fugit  ipsum 
Solem  terminus  seu  aequinoctium,  brevis,  cum  obviam  ei  procedit.  Aequi- 
noctium igitur  tempore  Ptolemaei  iverit  in  sequentia.  Alio  initio,  si  latitu- 
dinis fixarum  variatio  est  a progressu  nodorum,  illic  igitur  sunt  nodi,  ubi 
decrevit  latitudo,  ibi  limites,  ubi  nihil  decrevit.  Sed  aequinoctialium  stella- 
rum non  est  variata  latitudo,  variata  est  solstitialium.  Igitur  nodi  sunt  circa 
solstitia.  Si  nodi  circa  solstitia,  ergo  coincidit  vera  et  media  ibi  ecliptica; 
ergo  poli  bini  eclipticarum  lineam  extendunt  versus  aequinoctia. 

Ex  his  omnibus  uniformis  existit  mutatio  anni  a Ptolemaeo  ad  nos  eaque 
omnino  insensibilis.  Hinc  axioma  IV : mutatio  obliquitatis  eclipticae  et  lati- 
tudinis stellarum,  per  promotionem  nodorum  instituta,  nihil  mutat  in  aequi- 
noctiis, quare  nec  in  longitudine  anni.  Aliter  ergo,  non  per  rationem  retro- 
cessionis nodorum,  sed  per  circellum  trepidationis.  Sit  polus  in  0°  Q medio 
circelli,  circumeat  polus  verus  in  parte  remotiore  in  consequentia,  ut,  cum  est 
maxima  obliquitas,  maxime  promoveatur  aequinoctium.  Ita  in  una  revolutione 
aequinoctia  quater  coincident  media  cum  veris ; sed  perexigua  fiet  mutatio. 
Ergo  non  sufficit  haec  hypothesis  quantitati  variationis  aequinoctiorum;  sed 
neque  proportionalis  est,  nam  annus  statim  post  Ptolemaeum  fuit  brevissimus, 
jam  est  medius.  Sed  neque  ratio  physica  sufficit,  nam  ab  Albategnio  ad 
nos  constans  est  eccentricitas.  An  miraculose  centrum  eccentrici  tempore 
Ptolemaei  fuit  altum,  paulo  post  humile? 

Aliter:  Deprehenditur  inaequalitas  non  tantum  in  longitudine  anni  tro- 
pici, sed  etiam  in  progressu  fixarum:  ergo  terminus  anni  vere  in  causa  est. 

Sed  nota,  quibus  mediis  loca  fixarum  inquirantur.  Primum  ait.  poli  ex 
utroque  solstitio,  hinc  aequinoctium,  hinc  motus  Solis,  hinc  per  cognitum 
motum  Solis,  intermediante  Sole  et  Luna,  locus  stellae  in  longum  et  latum. 
Quodsi  erratum  in  observatione  aequinoctii,  totus  zodiacus  a fixis  falso  luxa- 
tur et  transponitur : ergo  necessario  ista  cohaerent.  Nota  ergo  axioma  V : 
Fixarum  promotio  et  aequinoctiorum  praecessio  est  res  una,  nec  debemus 
argumentari  ab  utriusque  concursu  pro  confirmanda  aliqua  opinione. 

Haec  sequebantur  alii  conatus,  diversis  temporibus  conscripti,  ut  anni  quantitas,  pro- 
gressio aequinoctiorum,  eccentricitas  Solis  aliaque,  quae  cum  bis  conjuncta  sunt,  elicerentur ; 
multus  est  Keplerus  in  colligendis  veterum  testimoniis,  quare  libros  scriptorum  historiarum 
non  minus,  quam  astronomorum  mathematicorumque  studiose  perscrutabatur  et  ea,  quae  ibi 
deprehendit,  calculis  probare  studebat.  Inter  haec  notamus  longam  inquisitionem  observa- 
tionum Waltheri  et  Eegiomontani,  quam  alii  loco  reservamus,  reliquas  vero  disquisitiones  in 
sequentibus  proposuimus. 

De  anni  quantitate  methodus  alia. 

Timochares  observavit  conjunctionem  Lunae  cum  stellis  Scorpii  annis 
300  a.  Ch.,  Tycho  annis  1600  p.  Ch.  observavit  eandem  a fixis.  Pone  sat 

cognitam  rationem  inaequalitatis;  nam  3 in  2°  Tl|  fuit,  Q in  26°  / . Vel 
sume  o'  3 cum  Spica,  3 in  22°  11)1,  Q in  16°  X;  hic  ergo  Q)  fuit  in 
< ^ @ : pone  ergo  sat  cognitam  inaequalitatem  simplicem  vel  etiam  octantum. 
Pone  secundo  certam  observationem  Timocharis  horis  2 post  occasum  Q. 
Pone  tertio  bene  exploratam  rationem  parallaxium.  Hic  in  solo  secundo  dif- 
ficultas est. 

Jam  inquire  remotionem  Q)  simplicem  a stellis,  reductione  facta  ad  or- 
bitam 3;  idem  fac  in  observationibus  Tychonis , et  divide  revolutiones  3 in 
dies  habebisque  motum  3 simplicem  ab  aliqua  fixarum  his  temporibus  cer- 
tissimum; qui  si  tempore  Timocharis  ob  defectum  observationis  nonnihil  de- 
ficit, ejus  defectus  quinta  pars  accedet  illi  temporibus  Nabonassari.  Collige 
jam  motus  3 medios  ad  aliquam  eclipsin  Nabonassari  et  constitue  verum  3 
motum  a fixis:  dabitur  verus  Q motus  a fixis.  Hodie  vero  itidem  habe- 
mus verum  motum  Q a fixis:  ergo  datur  anni  siderei  quantitas;  ita  ut  annis 
2300  sidereis  plus  deesse  non  possit,  quam  quantum  Luna  intra  1 horam 
conficit;  largiemur  enim  observatis  Timocharis  et  Nabonassari  hanc  latitudi- 
nem. Conficit  autem  Luna  una  hora  '/2°»  <3ui  est  dimidius  dies  in  motu 
Solis;  si  annis  2300  dimidius  dies  deest,  ergo  anno  uni  deerit  non  plus 

74600  pars  diei.  ■ . . . 

Exinde  eadem  methodo  potes  explorare  per  eclipses  interjectas,  ut  et 
per  conjunctiones  Lunae  cum  fixis  interjectas,  an  vel  motus  simplex  Lunae 
a fixis,  vel  siderei  anni  quantitas  sit  inaequalis  in  sese.  Si  autem  aequales 
deprehendantur,  expeditissima  methodo  ad  anni  tropici  veram  et  mediam  quan- 
titatem accedemus. 

Hujus  methodi  fundamentum  physicum  hoc  est,  quod  puto,  et  Lunae  et 
Terrae  restitutionem,  imprimis  Terrae , nihil  variari  variatis  centrorum  motus 
a Sole  distantiis ; contra  quam  ex  Tychonis  aequationum  neglectu  sequitur. 
Etsi  sane  et  Lunae  eccentricitas  ut  Terrae  augeri,  quare  et  periodica  resti- 
tutio sub  fixis  crescere  potest.  Sed  id  incertum  est  et  facile  probabitur. 
Prius  tamen  constituenda  est  exactissima  aequationum  tabula. 

Cum  autem  74600  diei  faciat  18"  47"',  sciendum,  quod  Tycho  non 
tantum  differat  a Copernico  et  Thebitio,  sed  tantum  13"  14'".  Itaque  hic 
modus  nihil  aliud,  quam  probabit  Tychonicum  sidereum. 

Considerandum  autem,  utra  methodus  sit  certior.  Anni  siderei  dimensio 
instituitur  accepta  declinatione  Spicae,  ex  qua  mediante  latitudine  ejus  scitur 
ejus  remotio  a puncto  Arietis.  Per  hypothesin  vero  et  observationem  Solis 
scitur  etiam  Solis  a punctis  Y remotio,  quare  et  a fixis.  Hoc  si  duobus 
temporibus  fiat,  confectum  est  negotium.  Nam  inaequalitas  Solis  utrinque 
subtrahitur. 

Sed  Tycho  aliter.  Per  Q)  observaverat  Ptolemaeus  remotionem  Q a 
Corde  idem  Tycho  praestitit  per  9>  cum  utraque  sit  diei  noctisque  par- 
ticeps. Hic  ergo  modus  certior  videtur,  quia  3 tantum  semel  adhibetur. 
Potest  tamen  primus  usurpari  pro  comprobatione  aequalis  siderei  anni  et 
mensis.  (Nota  tamen,  quod  Ptolemaeus  per  armillas  fuerit  operatus:  forte 
nonnihil  errare  armillae  potuere.)  Tycho  etiam  longiores  ambages  habet, 
forte  quia  Ptolemaei  observatio  aliud  non  patitur.  Processus  hic:  1)  obser- 
vata fuit  a Ptolemaeo  distantia  3 a 0>  2)  Post  occasum  Q distantia  3 
a corde  Q,,  3)  hinc  per  correctionem  ob  motum  3 horarium  ad  observa- 
tum temporis  intervallum  habetur  distantia  Q a corde  ft,  quae  fortasse  in 
Ptolemaeo  non  exprimitur.  Ergo  4)  per  hypothesin  quaeritur  locus  Q ab 

aequinoctio,  5)  hinc  hujus  loci  Q a corde  et  sic  ipsius  aequinoctii  re- 
motio a corde  £7  6)  Ex  abaco  Hipparchi  distantia  1°  y a corde  $, 

7)  hinc  distantia  1°  Y ab  aequinoctio.  8)  Observavit  Ptolemaeus  Solem  in 
aequinoctio  autumnali ; 9)  hinc  verus  Q a 1°  Y,  addito  motu  fixarum  ad 
6 annos.  10)  Ex  hypothesi  quaeritur  ad  hoc  tempus  simplex  Solis,  11)  hinc 
simplex  Q a 1°  y. 

Haec  11  puncta  repetantur  ad  tempora  Tychonis  sicque  fiunt  22,  ergo 
vicesimo  tertio  dispertiantur  gradus  in  dies,  habebiturque  diurnus  a fixis  etc. 

Hoc  idem  negotium  commodius  sic  absolvi  posse  puto.  Ptolemaeus 
lib.  VII.  2:  „cum  esset  Sol  in  occasu,  capta  fuit  per  astrolabium  (Tycho 
armillas  dicit)  ejus  a Q)  distantia  92°  7'  30"-,  post  mediam  horam  (ecce 
puritatem  aeris  Alexandrini)  Sole  occaso  cum  esset  in  M.  C.  4°  jj  et  Luna 
(inquit  Ptolemaeus)  apparenter  in  eodem  situ,  visa  fuit  ejus  in  zodiaco  di- 
stantia a corde  $ 57°  10'. “ Addit  15'  horarium  Q)  et  5'  propter  muta- 
tionem parallaxeos.  Adde  omnia:  summa  149°  37'  30"  distantia  cordis  a 
Sole.  Jam  ego  statim  compararem  distantiam  Solis  a corde  ex  observatione 
per  £ facta.  Observavit  ergo  Ptolemaeus  dist.  @ et  Q)  in  ipsissimo  occasu, 
alias  post  l/2  non  potuisset  videre  Cor.  Ergo  suspicio  magna  refractionum 
est.  Nam  haec  si  fuit  30',  promovit  0 nimis  in  consequentia,  major  itaque 
dist.  Q)  a 0.  Quamvis  Ptolemaeus  dicat,  se  plures  tales  habuisse  obser- 
vationes , si  unam  allegaret  Sole  oriente , jam  vice  versa  correctio  institui 
posset.  Et  fuit  aer  defaecatus,  quia  post  ’/»  horam  vidit  cory.  Deinde 
distantia  excedens  quadrantem  non  omnimodam  certitudinem  admittit.  Tertio 
circa  diametros  0 et  Q)  errare  dioptris  suis  potuit.  Quarto  instrumentum 
parvum  fuit,  nam  notat  l/6°  et  7s°*  Quinto  parallaxi  usus  est  quadraturarum. 
Luna  enim  in  quadraturis  erat;  non  igitur  tanta  fuit  parallaxis.  Sexto  pa- 
rallaxin  Solis  neglexit. 

Fuit  autem  , cum  © observaretur,  circa  nonagesimum.  Inde  cum  ad  meri- 
dianum venisset,  parallaxis  adimit  ejus  motui  ab  occasu  in  ortum;  sint  3',  ergo  visi- 
bilis motus  12'.  Parallaxin  vero  © 3'  a refractione  tollamus,  restant  c.  30;  ejus  po- 
tior pars  in  longum  abit;  sint  23'.  Adde  23'  refr.  long.  ©,  12'  visib.  5,  92°  7 '/2' 
dist.  D a ©,  57°  10',  dist.  a Corde  Leonis,  aequatio  © 2.  23,  summa  152°  1572'. 
Tempus:  2.  Antonini  9.  Pharmuthi  h.  6.  p.  m.  Incidit  antecedens  24.  Phamenoth 
in  8.  Febr.;  adde  15,  habes  23.  Febr.  anni  communis  et  quarti  post  bissextum  anni 
sc.  139. 

Tycho  vero  fol.  1 8 1 s.  Prog.  observavit  a.  1588  26.  Sept.  circa  llh  48'  a.  m.  © in 
9°  1 B 1/3  Ut,  diff.  asc.  inter  © et  tum  inter  ^ et  cor  Leonis:  A.R.  cordis  Leonis  146. 
28.  55;  adde  cor.  par.  et  refr.  6'  15':  A.R.  correcta  146.  35.  10.  Respondet  locus  24°  6' 
40"  Leonis,  © 9.  13.  20  1TJ  : dist.  © a corde  75.  6.  40,  Ptolemaeus  149,  52.  30,  summa 
224.  59.  10.  Sed  a 23.  Feb.  139  ad  23.  Feb.  1587  sunt  1448  integri. 

Anno  1587.  23.  Feb.  b.  6. 

1588.  25.  Oct.  b.  23.  48' 

1.  245  17.  48. 

deme  1.  6 

245  11.  48. 

Diff.  Merid.  1.  35 

13.  23.  Anni  Jul.  justi  1449.  d.  245.  h.  13.  23'.  Sed  periodi 
fixarum  1449.  224.  59'  10".  In  Ptolemaica  © fuit  in  3°  3'  X,  . aequatio  igitur  maxima 

et  adjectoria,  quae  jam  est  subtrahenda  2.  23  et  addenda  distantiae  a y>.  In  Tycho- 
nica  © in  9.  1373  IU,  aequatio  1.  42'/-  subt.,  jam  addatur,  ergo  © medio  motu  in 
10°  56'  IU  (—24°  6'  40")  = 76.  49  V3'  post  cor  Leonis.  Fiat  reductio  ad  idem  princi- 
pium certitudinis  causa.  In  Ptolemaeo  superaverat  © cor  Leonis  motu  medio  per  212° 

301/;'?  in  Tychone  per  76°  49  V3'  supersunt  ad  Ptolemaicam  elongationem  a corde  Leonis. 
Respondent  de  Solis  simplici  dies  118.  162/3 

135.  41 

Ita  fiunt  integrae  conversiones  1450  17.  24y3 

16-  45V3 

39'  — h.  15.  52'. 

Quantitas  anni  siderei  prodit  365  d.  6',  et  liae  particulae  horae  13'  2". 

Haec  alio  tempore  repetenda,  nam  non  consentiunt  et  nimium  recedunt 
a vulgariter  instituta  dimensione. 

Consideratio  antiquarum  Solis  observationum. 

\ 

Primum,  obliquitatem  eclipticae  olim  fuisse  majorem.  Refert  enim  Pto- 
lemaeus, Eratosthenem,  cujus  magna  in  his  rebus  diligentia  fuit,  prodidisse 
proportionem  ejus  duplicatae  ad  totum  circulum,  quae  est  11  ad  83  (vide  supra 
p.  55.).  Cujus  divisionis  occasio  nobis  vice  argumenti  est.  Accepta  enim 
circino  intercapedine  tropicorum,  exploravit,  quoties  ea  contineretur  in  toto 
circulo.  Si  fuisset  45°,  contenta  fuisset  octies.  Jam  octavum  spatium  trans- 
ivit primum,  punctum,  idque  continue,  donec  undecies  peragraretur  circulus  et 
octogesimum  quartum  punctum  cum  primo  coincideret.  At  nisi  major  decli- 
natio fuisset,  quam  est  hodie,  puncta  citius  coincidissent.  Pone  namque  ho- 


diernam declinationem  et  accumula  eam  aliquousque: 

1.  2.  3 7 I.  8.  9 15 

47.  3,  94.  6,  141.  9 . . . . 329.  21.  16.  24,  63.  27  . . . . 345.  45; 

H-16  17  .22  23.  24  30  IV.  31 


32.  48,  79.  51  ...  315.  6,  III.  2.  9 49.  12,  . . . 331.  30,  18.  33 

. ...  38.  V.  39  40.  . . . 45  VI.  46  53  VII 

. . . . 347.  54,  34.  57,  82,  . . . 317.  15,  4.  18,'  . . . 333.  39, 

XI.  84 

352.  12. 

Proba:  11.  360  = 3960  ( : 84)  = 47  — »-•  At  Erathostenis  — = 47  — - • 

1 7 84  83  83 

Forte  igitur  Eratosthenes  distantiam  tropicorum  ad  circulum  dixit  esse 
ut  11  ad  84?  Ex  his  manifestum  est,  majorem  fuisse  distantiam  tropicorum 
quam  47°  3'.  Nam  si  haec  fuisset,  potuisset  Eratosthenes  quiescere  in  se- 
cunda pervagatione  circuli;  nam  proportio  est  proxime  quae  3 ad  23, 

360.  3.1  1 

“23 — — 17  minns  — , nam  hujus  arcus  dimidium  est  23°  30/  minus  — - 

gradus,  sive  V 20",  sc.  23°  28'  40"  c.  Aut  potius  prodidisset  proportio- 
o j a 1 360.  8 13 

nem  8 ad  61.  — — — = 47-^-,  ( : 2)  = 23°  36'  22".  Certum  itaque  est, 

Eratosthenem  non  numerorum  necessitate,  sed  voluntate  supra  23°  36'  22" 
evectum.  Denique  si  hunc  ipsum  numerum  11  arripiamus,  potuisset  ei 

84  adjungere:  ut  = 47—  — 47°  8',  23°  34'.  Atque  hoc  unum  argu- 

mentum est,  cui  hoc  alterum  accedit,  quod  Ptolemaeus  diversa  observationis 
via  invenit  medium  inter  47°  40'  et  47°  45'.  Adde,  quod  differentia,  quae 
intercedit  inter  declinationes  utriusque  aevi,  de  partibus  3600  circuli  3 occupat 
eoque  amplius. 

Vide,  an  non  mensi  sint  a septentrionali  Q aestivi  ora  in  australem  Q 

hiberni?  Confirmat  mutationem  eclipticae  aut  falsitatem  declinationis  antiquae, 
utrum  velis:  1)  alia  hodie  latitudo  stellarum  fixarum.  2)  Latitudo  in  □ 
septentrionalis  in  0,  hodie  29'  major.  3)  Latitudo  d septentrionalis  ma- 
xima, hodie  per  14'  major,  quam  Ptolemaeus  prodidit.  Est  autem  is  limes 
inter  fixas  0 et  ergo  recte  est,  quod  non  est  diff.  19'.  Adde,  quod 
diligenter  observarunt  solstitia,  ut  Hipparchus  affirmet,  se  ultra  ]/4  diei  non 
aberrasse.  Qui  potuisset  igitur  fieri,  ut  non  animadvertissent  vitium  declina- 
tionis? Si  umbras  mensi  sunt  aestivas  et  hibernas,  tunc  sane  mensi  sunt 
summae  Solis  orae  altitudines,  ita  aequator  evasit  justo  major,  tempus  hiber- 
num justo  longius,  contra  quam  optamus.  Sed  non  cadit  in  Ptolemaeum 
haec  suspicio. 

Consideratio  aequinoctiorum  Hipparchi. 

Primum  nota,  quod  Hipparchi  observationes  sint  armillares,  quare  ob- 
noxiae refractionibus,  quod  confirmat  et  hoc,  quod  pleraque  ejus  aequinoctia 
mane  vel  vesperi  fuisse  prodantur.  Suspicio  magna  est,  armillas  repraesentasse 
Solem  altiorem.  In  periodo  Calippi  anno  32.  Hipparchus  ait  fuisse  aequi- 
noctium 3.  intercalarium  die  in  media  nocte.  Rursum  32.  anno  Calippi  ver- 
nale aequinoctium  ait  Hipparchus  „ exactissime  observatum  27.  Mechir  in 
mane.“  (Almag.  III.  2.),  quod  Arabs  interpretatur  in  principio  diei  et  h.  5, 
unde  Ptolemaeus  colligit,  5 horarum  discrimen  esse  hujus  observationis;  et 
Arabs  sic  loquitur,  quasi  per  5 horas  observatio  durasset,  aut  quasi  intra  tan- 
tum spatium  discerni  nequisset,  esssetne  aequinoctium  necne.  Vide  ergo,  an 
non  Hipparchus  totum  id,  quod  est  inter  ortum  et  meridiem,  appellet  mane? 

Adde  superioribus  tertio,  quod  Hipparchus  plerumque  tantum  quartas  diei 
notat;  quarto,  quod  suas  et  Aristarchi  observationes  circa  quartam  diei  in- 
certas facit  in  solstitio;  quinto,  quod  Ptolemaeus  etiam  aequinoctiis  tantam 
deviationem  imputat  propter  eum  errorem,  qui  in  instrumenti  situ  vel  divi- 
sione V3600  esse  potuerit.  Sexto,  armillas  arguit,  quod  bis  eodem  die  fuerint 
illuminatae.  Suspicatus  sum,  refractionem  in  causa  esse;  sed  Ptolemaeus 
addit  „maxime  majores  et  vetustiores^  (Almag.  111.  2.),  vere  igitur  instrumen- 
tum in  ea.  Septimo,  Ptolemaeus  observationibus  diffidit,  etiam  cum  sunt 
diligentissimae.  (Lib.  III.  2.  3.  8.)  Octavo,  ibidem  se  potius  excusat,  quod  anni 
quantitatem  certam  non  prodat,  quam  ut  eam  certam  esse  contendat.  Et 
nota  nono,  exactam  anni  quantitatem  aliis  relinquit  quaerendam,  de  prodita 
a se  cessurus  libenter.  Decimo.  De  Metonis  Euctemonisque  solstitiis  ipse  et 
Hipparchus  dubitant,  non  exquisita  esse:  in  universum  difficilia  captu  ait. 
Nota  ergo,  quid  tribuendum  sit  superstructae  ab  ipsis  theoriae  Solis. 

Cum  Hipparchus  in  autumnalibus  aequinoctiis  adeo  variet,  estne  credi- 
bile, nihil  plane  invenisse  Ptolemaeum,  quod  ab  Hipparchicis  numeris  dif- 
ferret? An  Hipparchus  fortuna  duce  coecus  scopum  attigit?  An  magis  cre- 
damus, Ptolemaeum  fidis  observationibus  Hipparcho  blanditum?  Scilicet 
aliquid  Pythagoricae  philosophiae  latet  in  mysticis  illis  numeris  94°  30', 
92°  30',  178°  15'.  (Ad  eundem  denumeratorem  relatae  hae  quantitates  produnt  378, 
370  et  713.)  Adde,  quod  neque  tam  praecise  annus  hunc  horarum  numerum 
implet. 

Haec  quidem  contra  eccentricitatem  Solis  dici  possunt.  Cum  enim  re- 
fractio plus  justo  attollat  sidera,  apparent  illa  citius  ad  medium  circulum 
ascendere.  Ita  hiems  minuitur,  quod  postea  peculiarius  in  ipsis  Ptolemaei  et 

Hipparchi  observationibus  considerabitur.  At  ista  omnia  non  valent,  ut  anni 
quantitatem  non  veram  eo  tempora  deprehensam  dicamus.  Nam  da,  ut  ob- 
servarint  Solem  in  meridie  et  altitudo  instrumenti  non  responderit  mundo: 
certe  nihil  variabitur  autumnalis  aequinoctii  ab  autumnali  distantia,  utrinque 
enim  aequaliter  tardius  Sol  eo  veniet.  Solum  vernalis  ab  autumnali  alia  fit 
distantia.  Annus  igitur  alius  ab  autumno,  alius  a vere. 

At  forsitan  instrumentum  ab  ortu  altius,  ab  occasu  humilius  fuit?  Va- 
leret quidem  haec  suspicio,  si  autumnalia  aequinoctia  tantum  in  occasu,  ver- 
nalia in  ortu  fuissent  observata.  At  utraque  utrinque  et  in  meridie  nec  semel 
observata  sunt. 

A solstitio  in  autumnum  92.  30'  Aestas  ex  observatis  Ptolemaei  187. 

A vere  in  solstitium  94.  30  „ „ „ Tychonis  186.  18.  30. 

Hiems  ex  observatis  Ptolemai  178.  15  Differentia  h.  5.  30. 

365.  15.  Respondet  motus  diurnus  14'  circiter;  dim.  7', 

cujus  arcus  declinatio  2'  48". 

Si  ergo  concedi  potest,  declinationes  Solis  observatas  a Ptolemaeo  tan- 
tulo arcu  vitiosas  (ut  si  armillae  propenderint  in  meridiem,  ita  ut  Sol  citius 
ad  illas  venerit,  quam  ad  aequatorem),  credi  potest,  eandem  fuisse  tunc  lon- 
gitudinem aestatis  et  hiemis.  Aut  si  altitudo  aequatoris  fuit  assumta  eaque 
vitiosa,  ut  si  major  justo  altitudo  poli,  minorem  justo  fecit  altitudinem  aequatoris. 

82.  51.  20 

Alt.  aeq.  59.  20 

23-  51  Va  82.  51.  40  35.  8.  40 

82.  5 1 73  parall.  21"  35.  11.  7 2.  27 

35.  82/3  parall.  2.  27.  47.To.  33  35.  11.  7 

Verior  declin.  23.  50.  16  23.  50.  16 

59.  1.  23. 

Hoc  pacto  quidem  ait.  poli  per  l2/5  evadit  minor  et  aequatoris  major, 
ita  tardius  ab  infra  veniret  ad  verum  Sol,  quam  ad  putativum.  Bene. 

His  ita  positis,  cum  alterum  Ptolemaei  aequinoctium  sit  observatum 
mane,  fit  sane  declinatio  tum,  cum  videbatur  nulla,  major  et  septentrionalis 
ob  parallaxin;  at  refractio  rem  multo  evidentius  ducit  in  contrarium.  Nam 
observatio  est  post  Solis  ortum,  itaque  locus  altior  justo;  jam  tum  igitur  Sol 
erat  in  septentrione.  Aequinoctium  verum  praecessit  horis  aliquot.  Altera 
observatio  post  meridiem  facta  minus  habet  erroris.  Putetur  enim  Sol  p.  m. 
habuisse  alutudinem  59°  et  habuerit  re  vera  1'  30"  majorem,  propter  tantam 
hujus  altitudinis  parallaxin:  dico,  incidisse  in  verum  aequatorem  proxime, 
quia  is  itidem  per  1.  23.  altior  est  opinione  Ptolemaei.  Cum  ergo  autum- 
nalis observatio  st  prior,  harum  horarum  anticipatio  accedit  summae,  ita 
hiems  fit  longior , aestas  igitur  brevior.  Hac  evidentissima  demonstratione 
evincitur,  etiamsi  armillae  fuerint  exquisitissime  locatae  et  aptae  ad  solstitia- 
lem poli  altitudinem,  necessarium  nihilominus  accidisse  errorem  aliquot  ho- 
rarum. Mutatur  nihilominus  hiemis  quantitas  propter  apogaei  progressum 
debetque  minor  esse  hodie  (eccentricitate  manente),  quia  apogaeum  solstitio 
proxime  est;  at  quando  in  aequinoctio  fuit,  aequabit  hiems  aestati.  Hinc 
data  eccentricitate  et  longitudine  hiemis,  facile  reperitur  apogaeum.  Data  nempe 
eccentricitate,  datur  tabula  aequationum.  Nota,  quod  circa  illa  tempora  sem- 
per  utrumque  aequinoctium  aut  infra  Terram,  aut  post  ortum  et  meridiem. 
Nam  annis  6 per  unam  horam  discedit,  annis  11  per  2 horas,  annis  17  de- 
mum per  3 horas,  ita  ut  vernale  h,  3.  p.  m.,  autumnale  h.  3 ante  (secun^ 

dum  Ptolemaeum)  vere  in  ipso  ortu,  ubi  nihilominus  propter  refractionem  jam 
transiisse  videbitur.  Imo  ponamus  aequinoctium  b.  4.  p.  m.  vere.  Ortu 
priore  0 per  26'  abfuit  ab  Y>  decl.  H'  merid.  Eo  ortu  propter  refractio- 
nem declinatio  tantundem  potuit  imminui  et  sic  mane  et  p.  m.  eodem  die 
bis  aequinoctium  apparere , quod  testatur  Ptolemaeus  idque  tribuit  vitio 
instrumentorum. 

Sit  eceentricitas  3600,  apogaeum  in  5°  30'  II,  jsupersunt  ad  aequinoctium  3S  24°  30', 
prosth.  1°  52'  30";  ad  alterum  9S  24°  30';  prosth.  1°  51'  45",  utraque  3.  44.  15.  Re- 
spondent dies  3.  h.  19.  4',  dimidius  annus  d.  182  h.  14.  54'; 

178d  19h  50'  Debita.'  182.  14.  54 

178.  6 Ptol.  178.  6 

~ 13.  50.  4.  8.  54 

Dimid.  2.  4.  27,  tanta  est  apud  Ptol.  in  an.  62. 

Utere  Ptolemaicis  aequinoctiis  iis,  quae  in  meridie  sunt  observata,  nam 
effugiunt  refractionem,  parallaxis  se  mutuo  tollit.  Restat  vitium  instrumenti, 
quod  magnum  esse  non  potuit,  alias  plurimum  variasset  ingressus. 

Observationes  aequinoctiorum  et  solstiliorum. 

Ex  antiqua  traditione  tempore  Hipparchi  et  Eudoxi,  quod  solstitia  et 
aequinoctia  conficiebantur  in  octavis  partibus  signorum,  suspicio  est  de  Her- 
cule, Olympiadum  institutore,  quod  aequinoctium  observarit  et  de  quadrante 
sciverit.  Nam  eo  tempore,  annis  1260  a.  Ch.,  primus  Thot  habuit  solstitium, 
si  Prutenicas  consulas.  Id  ergo  initium  annorum  aequabilium  Aegyptiacorum. 
Meton  et  Euetemon  prodidere  solstitia,  a quibus  ad  Hipparchum  et  Ptole- 
maeum quadranti  defuit  V300  diei.  Archimedes  solstitia  observavit,  colligitur 
ejus  observatio  ex  Hipparcho  per  145  annos  retro  computando.  Hipparchus 
primus  est,  qui  diligenter  aequinoctia  et  solstitia  notaret.  Ceterum  ea  non 
conveniunt  invicem,  nisi  5.  30.  annum  statuas,  quod  est  impossibile.  Pto- 
lemaeus cardines  omnes  diligenter  observavit  anno  p.  Ch.  140.  Annus  5.  55. 
Albategnius  1/130,  Elzuphi  Viau  Arzakel  Alphonsini  1/134,  suspectae  observationes  ; 
Petrus  de  Aliaco  (vacat),  Regiomontanus,  Waltherus,  Copernicus,  Tycho  Brahe  '/I25i 

Certe  per  hos  600  annos  propemodum  aequabiliter  fuit  annus  c.  Y130. 
An  igitur  haec  periodus  est  multo  tardior,  ut  c.  6000  annorum?  Ut  Caesari 
longissimus,  anno  Ch.  1300  mediocris,  ergo  et  ante  Herculem  mediocris? 
Minime.  Nam  ubi  maneret  Albategnius? 

Nota.  Petrus  de  Aliaco  notat  a.  1290.  13.  Mart.  b.  0.  30'  p.  m.  aequinoctium; 
Persa  a,  1079.  14.  Mart.  h.  2.  9'  p.  m. , vel  in  Aliaci  horizonte  h.  c.  0.  30'.  (anno 
1078.)  Erant  anniJul.  212,  aequinoctium  hora  c.  7.  a.  m.  His  ergo  212  annis  horae 
tantum  18  interciderunt,  et  annis  283.  c.  dies.  Iterum  tardissimus  annus.  Ergo  a 
Christo  ad  a.  1200  confecta  integra  periodus  annorum  1200. 

Confirmat,  quod  c.  1000.  Elzuphi  et  Arzakel  invenerunt  defectum  Vi  31  > Persae 
eodem  tempore  V130  fere.  Hodie  vero  iterum  V 128  a Tychone  et  Regiomontano.  Item 
statim  post  Ptolemaeum  fuit  annus  brevissimus.  Item  ab  anno  a.  Ch.  1200  ad  400 
a.  Ch.,  sc.  ad  Eudoxum,  per  annos  800  c.  7 dies  interciderunt. 

Aequinoctium  Norib.  1488.  10.  Mart.  h.  15.  40' 

1288.  12.  Mart.  h.  12.  40 

200.  ~l7  d.  h.  21.  (15  : 200  = 1 : — .14  fere.) 

Ergo  in  107  annis  dies  unus:  haec  nonnihil  discrepant.  Pone  Persarum  anno 

1076.  13.  Mart.  h.  7.  p.  m. 

1488.  10.  „ „ 15.  40' 


# 


412.  2. 


15.  20.  Circiter  annis  160  dies. 

Sosigenes  seu  J.  Caesar  accommodavit  haec  puncta  his  diebus:  vernale  24.  25. 
Mart.,  solstitium  24—26.  Jun.,  autumnale  24—26.  Sept.,  brumam  24.  Dec.  Sex  primi 
menses  anni  communes  habent  d.  181,  bissexti  182;  residui  sex  — 184.  Sed  a 
24.  Dec.  in  24.  Jun.  sunt  182  et  183,  ad  25.  Jun.  183,  184,  in  26.  sunt  184,  185. 
Jun.  in  Nov.  (inenses  semicirculi  descendentis)  habent  d.  183,  reliqui  182  et  183.  Haec 
fortasse  causa  est  anni  sic  dispositi.  Martius  in  Majum  habent  92,  Jun.  Aug.  92, 
Sept.  — Nov.  91,  Dec.  — Febr.  90  et  91.  Haec  omnia  conspirant  cum  aequinoctiis. 
A.  24.  Dec.  in  24.  Mart.  hiss.  vel  25.  communis  sunt  91.  At  si  hoc  aliquid  valeret, 
oporteret  inter  Sept.  et  Dec.  esse  locus  bissexti,  quia  24.  Dec.  certus  est,  h.  e.  unicus. 

Plinius  et  Columella  aiunt,  solstitia  confici  in  octavis  partibus  signorum, 
Hipparchum  vero  emendare  veteres  et  affirmare,  quod  conficiantur  in  primis 
partibus  signorum;  se  vero  sequi  Eudoxum  et  veteres,  nam  agricolas  assue- 
tos vetustae  rationi.  Alibi  Columella  sic:  16.  Cal.  Jan.  Q in  transitum 
facit,  brumale  solstitium,  ut  Hipparcho  placet.  Paulo  post:  9.  Cal.  Jan. 
brumale  solstitium,  sicut  Chaldaei  observarunt. 

Haec  ego  concilians  hunc  sensum  accipio.  Graecis  et  Italis , quanta- 
cunque fastorum  anomalia  sint  usi,  existimo  notam  fuisse  anni  periodum, 
quod  sc.  anni  4 habeant  dies  1461,  fortasse  ex  vetustissima  Chaldaeorum 
observatione  anni  cynici.  Puto  enim , non  potuisse  institui  rusticas  operas, 
nisi  agricolae  alium  quam  veterem  Romanum  annum  habuerint.  Confirmat 
me,  quod  apud  Diog.  Laert.  de  vita  philos.  invenio  solstitiorum  observatio- 
nem antiquissimam,  modulum  anni  d.  365,  antiquissimum  etiam  inter  Graecos. 
Habuerint  agricolae  Eudoxi  fastos,  qui  assignaverit,  quo  die  in  certa  aliqua 
anni  forma  ad  multos  annos  futuros  conficiatur  periodus.  Deduxerit  Eudoxus 
hanc  rationem  non  a suis  observatis,  sed  a vetustissimis  Chaldaeis  aut  ab 
initio  Olympiadum;  quod  quidem  a Chaldaeis  Iphitus  aut  Meton  aiit  alius 
aliquis  acceptum  in  Graeciam  traduxerit.  Porro  claruit  Eudoxus  01.  100, 
annis  400  post  initium  Nabonassari,  quod  nondum  sufficit  nostro  negotio.  Ergo 
500  annis  antea,  a.  Ch.  1260,  a.  mundi  2708  Buntingus  notat  solstitium 
incidere  in  1.  Thoth,  ex  oriente  Canicula.  Esto  ergo  haec  Eudoxi  vetustis- 
sima traditio,  cujus  procul  dubio  et  Albategnius  meminit,  de  vetustissimis 
Chaldaeis  loquens.  Floruere  tunc  regna  Graeciae  Sicyoniorum,  Argivorum, 
Mycenarum,  Atheniensium  et  Troianorum,  quorum  historiae  ad  posteriores 
Graecos  et  Eudoxum  derivatae  sunt;  cumque  pax  esset,  ut  ante  bellum  Troia- 
num,  credi  potest,  commercia  viguisse  inter  Graecos  et  Phoenices,  Caldaica- 
rum  rationum  peritos,  ipsa  navigandi  necessitate.  Regnavit  etiam  eo  tempore 
Argis  Hercules,  primus  Olympiadum  institutor.  Demus  ergo  Herculi  cognitum 
diem  solstitii,  si  minus  de  aequinoctiis  concedimus.  Omnino  sub  excidium 
Iroiae,  quod  80  annis  secutum  est,  aut  nota  fuere  solstitia,  aut  splendide 
fabulantur  auctores,  diem  mensis  Graeci  nominantes  et  solstitia  determinantes. 
Ab  eo  tempore  ad  Eudoxum  minuerentur  anni  Juliani  pleni  seu  Olympiades 
et  concipiatur  dies,  quo  die  semper  sit  solstitium.  Dies  ille  hoc  nomen  ha- 
beat, quia  eo  die  antiquitus  celebratum  fuerit  solstitium.  Non  sit  autem 
verum  solstitium , sed  hoc  praecesserit  per  dies  7.  Tempus  est  annorum 
c.  900.  Ergo  scripserit  Eudoxus  solstitium,  aequinoctium,  die  antiquo-,  ad- 
diderit vero , Solem  eo  die,  qui  denominatur  solstitium,  jam  esse  in-  octava 
parte  signi.  Hipparchi  vero  sit  haec  emendatio,  quod  cupierit  tollere  catachre- 
sin nominis  solstitium  docueritque  loqui  correcte,  solstitium  verum  non  in 
octava  signi  parte  confici,  sed  ante  dies  8,  in  prima  parte  signi.  Non  po- 
tuerunt vero  capere  Hipparchum  agricolae,  quia  assueverant  antiquae  tradi- 

tioni,  ut  hodie  festis  immobilibus  antiqui  Calendarii.  His  sic  positis,  omnia 
verba  Columellae  et  Plinii  consentiunt. 

Ileinholdus  imaginatur  nescio  quid  de  fixis  stellis,  quod  non  aeque  Grae- 
cis convenit  ac  Aegyptiis.  Graeci  non  ex  antiquissima  traditione  docti  fuere, 
ut  Chaldaei,  sed  ingenii  solertia  et  suis  observationibus.  At  solstitia  in 
sensus  incurrunt  Sole  ascendente,  minime  vero  sic  exortus  stellarum. 

Jam  quia  primus  Julianus  bissextus  fuit,  sit  aequinoctium  a Sosigene 
statutum  in  24.  Martii,  aliis  annis  in  25.  Martii.  Fuit  a.  45.  a.  Ch. , Hip- 
parchus vero  a.  146.  a.  Ch.  observavit  idem  24.  Martii  matutino  tempore; 
fuit  communis.  A 24.  Mart.  anni  146.  ad  24.  Mart.  145.  sunt  dies  366; 
postea  100  Juliani  anni,  itaque  101.  Jul.  et  dies.  Hipparchus  in  mane  ob- 
servavit, Sosigenes,  cum  contulerit  in  24.  25.  Martii,  citius  id  non  potuit, 
quam  etiam  in  mane,  ut  primo  post  bissextum  esset  in  meridie,  altero  in 
occasu,  tertio  in  media  nocte  post  24.  et  quarto  iterum  in  mane  diei  24, 
imo  hoc  pacto  consequeretur  diem  24;  statuerit  ergo  in  meridie.  At  sic 
habebit  ab  aequinoctio  ad  aequinoctium  integros  Julianos  101,  diem  1 et 
quadrantem,  abundamus  die  integro.  Aequinoctium  Hipparchi  fuit  die  27. 
Mechir;  adde  annos  101,  h.  e.  dies  intercalares  25V4,  erunt  22  '/4  residui, 
qui  computantur  pro  die  22.  Phamenoth  in  meridie,  quia  Hipparchi  fuit  mane. 
Is  sane  tangit  23.  Martii.  (Secundum  Buntingi  de  primo  Juliano  somnia  etiam 
in  22.) 

Ita  si  dicamus,  annum  ab  Hipparcho  ad  Sosigenem  6 horas  praecise 
etiam  implesse,  tamen  non  ultra  meridiem  23.  Martii  pertingimus.  Superest 
ut  credamus,  Sosigenem  observasse  aequinoctium  illo  die,  sequitur  ergo,  annum 
ab  Hipparcho  ad  Sosigenem  fuisse  365y4  et  yi00,  quae  quantitas  ipsum  etiam 
sidereum  excedit.  (Notat  tamen  quidam  Almagesti  Braheani  (sic)  scholiastes, 
Censorinum  referre  novilunium  in  1.  Jan.  Julianum,  quod  per  calculum  re- 
periatur  in  2.  Jan.,  si  retro  cogitemus  Julianos  a nobis.  Fuisset  ergo  is  ex 
mente  Julii  simplex  annus,  qui  nobis  ratione  ordinis  computatur  duplex. 
Itaque  Sosigenes  videtur  peccasse,  aut  annus  confusus  contra  ipsius  mentem. 
Nam  si,  quem  putamus  2.  Jan.,  is  fuisset  Julii  primus,  certe  quem  putamus 

24.  Martii,  is  fuisset  J.  Caesari  23.  et  qui  Caesari  24,  calculi  nostri  ra- 
tione esset  25.  At  cum  aequinoctium  in  24.  tolerare  non  possimus,  qui  in 

25.  feremus,  si,  quem  Censorinus  24.  diceret,  is  hac  ratione  25.  esset?).  Nam 
is  yi30  addit.  An  ergo  Sosigenes  tam  imperitus  fuit?  an  potius  tanta  fuit 
inaequalitas  anni?  Ptolemaeus  observavit  vernale  a.  140.  p.  Ch.  (Nabonas- 
sari  887)  22.  Mart.  bissextilis  in  meridie.  Fuerit  jam  aequinoctium  Sosigenis 
etiam  bissextilis  Martii  d.  24.  in  meridie  a.  45  a.  Ch.  Summa  184  anni 
dies  2.  Hic  ergo  demeretur  de  quadrante  yg2  diei  vel  24/02  horae,  vel  12/46 
vel5/20  fere,  anni  ergo  quantitas  h.  5.  45/.  Vide  an  omnia  ista  conciliari  possint? 

Anni  quantitas  ex  antiquissimis  obss.:  Ab  Hercule  ad  Hipparchum  dies  7. 

Ab  Hipparcho  ad  Ptolemaeum  „ 1. 

A Ptolemaeo  ad  nos  „ 12. 

Anni  p.  Ch.  1600  20. 

ante  Ch.  1260 

2860  : 20  = 143;  tot  annis  dies  unus.  In  Gregoriano  13373  annis  3\ 

dies  unus.  Annus  ergo  Gregorianus  est  36597/.ioo  (5.  49.  12).  ' 400  / 

Chaldaei  1261  a.  Ch. 

Hipparchus  146 

Anni  1115  dant  86400  secunda  horae,  quid  7?  R.  9.  3;  annus  a Chaldaeis  ad  Hip- 
parchum 5.  50.  57,  a Ptol.  ad  Albategnium  365.  5.  46 ‘/3. 

Concilium  Nicenum  a.  326.  statuit  aequinoctium  21.  Martii.  Non  puto, 
tam  imperitos  fuisse  observandi , quin  id  ex  Alexandrino  episcopo  didicerint. 
Ergo  a Sosigene  per  annos  fere  400  dies  3 interciderunt. 

Kcplenis  citatis  antiquis  scriptoribus  (Beda,  qui  prodat  suam  aequinoctiorum  ignoran- 
tiam. Anatolico,  Proterio),  sic  pergit: 

Conversio  status  anni.  1601.  2.  Nov.  20.  4.  27  Uj 

1602.  30.  Jan.  20.  43.  8 


38.  41 
37.  55 


1.  0.  40. 


46 


d.  88.  h. 
91. 

91. 


270. 

365. 


8.  42  quadrans  minimus 
^ | mediocres 


23.  46 
5.  49 


94.  6.  3 longissimus. 

Quocunque  ergo  transit  apogaeum,  ibi  longissimus  est  quadrans.  Ergo 
anomalia  aequinoctiorum  et  solstitiorum  potest  esse  annis  10000  quatridui. 
Si  initio  mundi  fuit  aequinoctium  23.  Apr. , debuit  aequali  motu  hodie  esse 
12.  Martii,  sed  accessit  integra  Solis  aequatio,  est  ergo  10,  Martii.  Et  si 
tunc  aequinoctium  22.  Oct. , quando  nulla  aequatio,  debuit  hodie  esse  10.  Sept. ; 
sed  quia  accessit  integra  Q aequatio  subtractoria,  ergo  est  12.  Sept.,  itaque 
quatriduo  ab  invicem  discesserunt.  Differentia  quadrantum  longissimorum  est 
integrae  fere  diei.  Nam  vernalis  initio  Olympiadum  vel  ante  fuit  d.  94.  h.  6. 
At  c.  Ch.  annum  1200  aequabatur  aestivo  eratque  dierum  93.  h.  9'*/..  Hodie 
rursum  incipit  crescere  longissimus,  sed  jam  tenet  aestatem.  Quadrantis  lon- 
gissimi a brevissimo  distantia  est  d.  6. 

Restat  igitur,  ut  vel  Ptolemaeus  fraudem  commiserit  confictis  observa- 
tionibus, aut  meticulositate  seu  superstitione  quadam  antiquitatis  illos  con- 
firmare maluerit,  quam  refellere,  quorum  neutrum  est  verisimile  in  Ptolemaeo 
philosopho,  candoris,  veritatis  assertore,  quod  multis  gnomis  testatur,  prae- 
sertim cum  nullam  inde  vel  utilitatem  vel  gloriam  sperare  potuerit,  at  majo- 
rem ex  correctis  antiquis.  At  quod  nec  obse- 
quiosus antiquitati  fuerit,  multis  modis  testatum 
reliquit,  Hipparchum  refutans,  ubi  opus  fuit. 

Ergo  vere  annus  fuit  longior. 

Posito,  quod  et  aestas  fuerit  longior,  et 
major  obliquitas,  et  annus  tropicus  longior  quam 
hodie:  et  omnia  haec  c.  Christi  tempora  in  suo 
statu,  hodie  iterum,  ante  100  sc.  annos  in  suo 
statu  j nam  hoc  testantur  300  annorum  proximo- 
rum observationes. 

Sit  A centrum  mundi,  AD  aequator,  jam 
immobilis,  quamvis  non  sit.  AF  Ptolemaica  eclip- 
tica, AE  hodierna;  C centrum  Solis  Ptolemaicum 
B hodiernum.  AC  4160,  AB  3600,  BAC  19':’ 
quaeritur  BC , nam  ex  hoc  faciemus  diametrum 
circe! Ii , qui  variet  aequinoctia.  Ponamus  autem 
initio,  Solis  apogaeum  esse  utrobique  in  0°  0.  In 
CAH  dantur  AC,  angulus  H et  HAC. 

Computo  HBC  = 2°  21'  10",  BC  56. 


Fig.  11. 

Media  inter  AB  et  AC  est  3880,  si  liaec  sit  100000 ; quid  23?  R.  5928; 

3°  23'  32"  variatio  aequinoctiorum,  sed  haec  potius  est  variatio  apogaei  0 
in  annis  1500.  Et  quae  causa  esset  hujus  inclinationis  circelli,  nisi  statua- 
mus aequalem  Q restitutionem  ad  apogaeum  inaequale.  Ergo  differentia  esset 
d.  3 '/2  in  annis  1500;  anni  fierent  c.  3000.  Sint  3200:  annis  igitur  800  J 
excrescerent  d.  3 lfv  anni  800  ab  Albategnio  ad  nos  essent  breviores  31/,,  diebus 
quam  800  medii,  et  anni  800  a Chr.  ad  Albategnium  essent  tanto  longiores. 
Ergo  anni  1600  a Ch.  ad  nos  divisi  per  hunc  numerum  darent  quantitatem 
anni  mediam  respectu  harum  causarum.  (Proportio  anni  longissimi  ad  brevis- 
simum 2880037-2  : 2879967.,;  2880037^  : 3 6 5 74  = 7 : s/676  diei;  576  : 24 
= 5 : ,2%76  borae,  576  : 60  = 120  : 1 2'.  At  Ptolemaeo  annus  fuit  56, 
nobis  49,  diff.  7.  Ergo  dimensio  etiamnum  est  nimia;  fit  minor,  assumta 
Ptolemaica  eccentricitate  minore.  Sed  videndae  etiam  observationes  Albategnii 
et  Ptolemaei.) 

Alia  Hypothesis. 

Concessa  variatione  eccentiicitatis , anni  quantitas  necessario  augetur. 
Nam  sive  a singulis  eccentviei  gradibus  radios  ad  © demittas,  summa  360 
horum  radiorum  longior  erit,  sive  per  singulos  gradus  anomaliae  coaequatae 
ducas  radios,  summa  quidem  radiorum  exiguo  brevior  erit,  sed  arcus  eccen- 
trici , respondentes  anomaliae  coaequatae  gradui,  fiunt  majores.  Hoc  itaque 
verissimum  est,  saltem  dimensio  est  aliquanto  difficilior.  Assumendus  autem 
est  100000  distantiae  utrinque  ejusdem  valoris.  Cumque  per  3600  anomalia 
simplex  c.  4'  aut  5'  minor  justo  facta  fuerit,  quid  560  efficit?  Resp.  ‘18/36  scr., 
non  integrum  scrupulum.  Sane  Sol  12'  horae  conficit  30"  non  plus.  Nota 
tamen,  quod  ipse  etiam  annus  sidereus  tanto  fere  spatio  decrescat  per  hanc 
hypothesin. 

Jam  modo  videndum,  quomodo  eccentricitas  cum  obliquitate  rationabiliter 
connectatur.  Si  usurpemus  hypothesin  superiorem  dicamusque,  Solem  sub 
fixis  restitui  nullo  habito  respectu  apogaei,  circellus  ille  vel  pars  erit  plani 
eclipticae  et  sic  nulla  erit  variatio  obliquitatis , vel  rectus  ad  planum  eclip- 
ticae, sic  ut  diameter  sectionum  vel  Solem  spectet,  et  sic  nulla  erit  variatio 
motus  apogaei,  vel  sit  ad  venientem  e Sole  in  se  mediam  perpendicularis, 
tunc  nulla  erit  variatio  ecccntricitatis.  Itaque  sit  modus  secundus.  Et  quam- 
vis variatio  eccentricitatis  accommodanda  sit  ad  quantitatem  anni , ut  certio- 
rem, vide  tamen,  quomodo  variatio  obliquitatis  cum  ea  concordet;  ubi  statim 
initio  apparet,  non  fore  maximam  variationem  obliquitatis,  nisi  in  annis  inter- 
mediis. Horum  itaque  modorum  nullus  est. 

Nota  de  auctoribus.  Azoplii  meminit  Carolus  Y. . in  privilegio  Apiano  con- 
cesso, quod  est  impressum  ad  Horoscopium.  Dicit,  quod  Apianus  edere  polliceatur 
librum  Azophi,  astrologi  vetustissimi.  (Maestlinus  ex  mss.  Apiani  probat,  exemplar 
illi  periisse  incendio;  habet  paucas  ex  eo  fixarum  imagines.) 

Arzahel  est,  referente  Judaeo  Polono,  Elsarquel.  Hunc  videtur  Alpetragius  ap- 
pellare Avoashae  Alzarcala.  Condidit  tabulas  Toletanas.  Exstat  apud  Hofmannum. 
Rabbi  Levi  scripsit  de  modo  observandi  diligenter ; vide  an  et  alia.  Meminit  Comman- 
dinus.  Theon,  mathematicus  sub  Theodosio,  introducitur  ab  Alpetragio,  admirans,  jam 
suo  aevo  non  correspondere  fixas  calculo  Ptolemaei,  quare  accessum  et  recessum  per 
8°  confinxit  et  insuper  conformem  progressum  annis  100  uno  gradu.  Etiam  Proclus 
Diodochus  in  editione  Basiliensi  G.  Vallae  interpretis  meminit  hujus  motus  idemque 
et  animadvertit  aequinoctii  anticipationem.  Adde  et  Rabbinum  Abr.  Chaja,  qui  ait, 

hanc  opinionem  a Ptolemaeo  visam,  neque  tamen  tactam.  Tribuit  eam  Medis  et  Baby- 
loniis. J.  Scaliger  meminit  Roberti  Linconensis,  de  aequinoctio  scribentis;  item  Jo- 
hannis  de  Saxonia.  Calocalonymos  testatur,  Alpetragium  vixisse  post  Averroem. 
Matth.  Guarimbertus  Parmensis  obliquitatem  eclipticae  numerat  23°  33'  30'.  Yixit 
post  Halialben,  Albumasarem,  Alcabitium,  Messallah,  Jo.  Hispalensem,  Haly,  Ptole- 
maei interpretem,  quos  legit  et  allegat. 

Ex  scheda,  quam  Schickardus  vertit  exAvenesra  (an  Aven  Jsak  Israel?),  qui  dicit, 
se  minus  mille  annis  post  Ptolemaeum  vixisse,  obliquitas  est  23°  30'  et  semisexta, 
i.  e.  5'.  Yixit  ergo  ante  1140  Christi. 

P.  Apianus  in  introductione  Geographiae  a.  33.  edita,  fol.  C.  3.  facie  b.  et  C.  4. 
f.  a,  primum  suspectas  facit  latitudines  fixarum,  dicens  «sequentes  adhuc  vestigia  Pto- 
lemaei", deinde  constanter  affirmat,  die  aequinoctii  Alfonsini  adhuc  arcuatam  esse 
lineam. 

Wernerus  a.  1514  decl.  polaris  85°  50',  dist.  4°  10'.  0. 

1548  Lovanii  3.  8. 

1573  Augustae 1 3.  0.  15. 

1589  Huennae 2.  54.  50. 

Hic  Wernerus  exorbitat,  vix  enim  3°  30'  potuit  esse  distantia.  Ac  ne  Peurbachius 
quidem  tantam  invenire  potuit.  Stoefilerus  et  Pighius  scripsere  de  Calendarii  Ro- 
mani correctione.  P.  Middelburgiensis  in  Paulinis  (?)  ejusdem  argumenti.  Clavius 
f.  30.  putat,  universales  tabulas  non  posse  strui.  Campanus  scripsit  de  Computo,  Cla- 
vius ait,  veteres  probabili  conjectura  ductos  annum  inaequalem  suspicari  coepisse,  quod 
Sol  inaequaliter  incedat. 

Rota  ea,  quae  Proclus  Diadochus  Lycius  quaestione  8.  de  punctis  tropicis  habet 
et  per  apogaeum  Solis  excusat  et  meminit  motus  (motus,  inquam,  non  nominis),  Thc- 
bitiani,  quem  Alpetragius  Theoni  tribuit.  Quaeritur  aetas  Procli.  Thebitii  enarratio 
motuum  plauetariorum  et  YIII.  sphaerae  exstat  in  uno  quodlibeto.  Garlandi  tabulae  in 
libro  Bacchanali.  Quidam  docet  struere  Arzahelis  tabulas,  ibidem  habet  quasdam  ob- 
servationes. Scaliger  fol.  200.  haec  ex  Ignatii  Patriarchae  Antiocheni  literis:  „Muste- 
raka  erant  in  fine  Aban  mensis,  cum  is  Jezdegird  accessit  ad  imperium,  ut  scripsit  mihi 
Ignatius,  Patriarcha  Antiochenus,  vir  linguae  Persicae  peritissimus.  Ipse  transtulit 
ipsa  in  23.  Martii,  ut  Adar  incideret  in  18.  Martii,  in  quo  die  conficiebatur  illo  tempore 
aequinoctii  sidus,  et  hinc  inciperet  magna  periodus  Neuraz  Jezdegirdici."  Jezdegird 
caesus  anno  2.  imperii,  anno  Ch.  632.  Haec  ideo  facta  translatio  hoc  potissimum  tem- 
pore, quia  tunc  (1.  Thot)  Nabonassari  1380  incidit  in  18.  Martii.  Ergo  nota:  nec  a 
caede  nec  a principio  Jezdegird,  sed  quia  sub  Jezdegird  coeptum  consilium  resti- 
tuendae epochae. 


Finem  facientes  praefationi  nostrae  iis,  quas  in  praemissis  collegimus 
aequalium  de  Kepleri  opere  et  studiis  astronomicis  sententias,  subjungimus 
judicium  posterioris,  qui  brevi  post  Kepleri  obitum  illustranda  defendendaque 
susceperat  illius  inventa.  Jeremiam  dicimus  Horroccium,  quem  alio 
loco  (vol.  III.  p.  513  ss.)  laudavimus.  In  Horroccii  libro , quem  edidit  posthu- 
mum Joannes  Wallisius,  inscriptum:  „ Astronomia  Kepleriana  defensa  et  pro- 
motainter  alia  memoratu  digna  haec  deprehendimus. 

Copernicus  speculationi  suae  non  perfectum  undique  nitorem  conciliavit, 
dum  centrum  orbium  mobilium  statuit  non  in  ipso  Solis  corpore,  sed  in  puncto 
quodam  prope  Solem.  Particulam  hanc  hypothesium  Copernici  feliciter  cor- 
rigens Iveplerus,  splendori  suo  restituit  astronomiam,  centrum  orbium  mobilium 
in  ipsum  Solis  corpus  transferens.  Ipsum  hoc  pluribus  rationibus  firmat  tum 
in  Commentariis  de  motu  Martis,  tum  etiam  in  Epitome  Astronomiae  Coper- 
nicanae.  Rationes  Kepleri  hae  sunt:  fons  motus  (quem  ille  centro  et  Soli 

competere  probat)  inepte  assignari  in  puncto  aliquo  mathematico,  proxime 
corpus  nobilissimum,  sed  potius  in  ipso  corpore  nobilissimo,  quod  vis  motrix 
non  potest  residere  in  puncto  mathematico  (quod  re  vera  nihil  est),  sed  re- 
quirit corpus,  nimirum  cor  mundi,  Solem.  Deinde  consentaneum  naturae 
videtur,  cujusque  planetae  motum  per  se  simplicem  esse  nec  ab  alterius  motu 
quovis  modo  pendere.  Jam  vero , si  motus  reliquorum  planetarum  non  ad 
ipsum  Solem,  sed  ad  centrum  orbis  Telluris  assignaverimus,  ut  facit  Coper- 
nieus , pendebunt  eorum  motus  a motu  Terrae.  Mutatio  apogaei  Solis  (aut 
potius  aphelii  Terrae)  ut  et  mutatio  eccentricitatis  ejus  (si  modo  ea  ulla  esset) 
mutaret  centrum  reliquorum  planetarum.  Quid  illis  cum  Terra?  Nonne  hoc 
est  motus  eorum  ad  Terrae  motus  coeco  consensu  alligare,  ut  vetus  astro- 
nomia pari  errore  facit  ad  Solem?  Ego  certe  aeque  absurdum  judico.  Tertium 
argumentum  Kepleri  hoc  est:  si  corpus  Solis  non  statuatur  centrum  commune 
orbium  mobilium,  sed  centrum  orbis  Terrae,  fiet  ut  communem  illum  plane- 
tarum nodum  sola  Tellus  pro  norma  sui  motus  exacte  observet , reliqui  hinc 
illinc  ab  eo  fient  eceentrici.  At  quae  hujus  diversitatis  causa?  Absurdum 
videtur,  ut  Telluris  eccentricitas  ad  Solem  referatur,  omnes  reliqui  ad  alium 
communem  nodum  respiciant.  Longe  melius  Iveplerus,  qui  omnium  eccentri- 
citates  ab  uno  puncto,-  Solis  corpore,  deduxit.  Quae  hypothesis  eo  praestan- 
tior  est,  quod  parallaxes  orbis  dupliciter  inaequales  reddit:  nimirum  ex  diversa 
distantia  a Sole  tum  planetae  tum  Terrae. 

In  disputatione  VI.  „De  motu  siderum44  haec  affert  Horroccius:  Magni 
apud  astronomos  fere  omnes  est  vulgare  illud  axioma , motus  coelestes  esse 
circulares  vel  ex  pluribus  circularibus  compositos,  et  ob  id  perpetuos  et 
aequales.  Supra  hanc  philosophiam,  excepto  unico  Keplero,  progressus  est 
nemo.  Verior  Kepleri  sententia  est,  quae  docet,  tales  circulos  in  coelo  nec 
re  vera  esse,  neque  eorum  confictione  opus  esse  omnino.  Causa  motuum 
stellarum  vera  est  physica:  Sol  nempe  conversione  sui  corporis  reliquos  pla- 
netas legibus  magneticis  secum  rapit  in  gyrum,  non  aliter  quam  Terra  Lu- 
nam, nubes  et  reliqua  in  altum  projecta  magnetica  hac  virtute  secum  circum- 
vehit,  ut  doctissime  probat  Keplerus.  Causam  autem  eccentricitatis  male  (ut 
mihi  videtur)  tradit.  Illam  ego  fibris  magneticis,  quas  ille  in  corporibus  pla- 
netarum fingit,  tribuendam  non  censeo,  sed  inertiae  eorum  corporali,  qua 

locum  suum  tueri  conantur  adversus  fortiorem  Solis  virtutem Motus 

stellarum  verus  non  solum  nobis  inaequalis  apparet,  sed  et  ita  re  vera  est. 
In  eo  differimus,  quaenam  hujus  inaequalitatis  sit  causa.  Nos  Kepleriani, 
exemplis  aliis  multis  confirmati,  naturae  ipsi  opus  hoc  delegamus  et  Solis 
virtutem  magneticam,  tam  multis  experimentis  comprobatam,  inaequalitati  huic 
praesidem  constituimus:  illi  (Copernicani)  in  fictis  et  commentitiis  circulorum 
ambagibus  causam  frustra  quaerentes  inutili  molestia  sese  torquent,  nec  un- 
quam sese  extricare  valent,  confuso  circulorum  labyrintho  penitus  oppressi. 

Haec  sunt  ea,  lector  candide,  quae  mihi  erant  adversus  circulorum  per- 
fectionem disserenda,  quae  si  diligenter  attenderis,  minime  dubito,  quin  jam 
mecum  videas,  quantis  in  tenebris  ii  versantur,  qui  neglecta  naturali  causa- 
rum disquisitione  nihil  supra  has  nugas  student.  Admonendi  igitur  sunt  stu- 
diosi, qui  veritatem,  non  antiquitatem,  quaerunt,  ut  a vanissimis  hisce  circu- 
lorum speculationibus  animos  suos  revocarent  et  ad  philosophiam  magis 
naturalem  assuescerent.  Legant  eruditissimum  nostrum  Gilbe r tum  in  Phy- 
siologia sua  de  magnete,  legant  Kepleri  Astronomiam  Physicam  in  Commen- 
tariis de  motu  Martis  et  Epitomen  ejus  Astronomiae  Copernicanae , et  non 

dubito  quin  exinde  jucundissimum  solidae  philosophiae  thesaurum  captaturi 
sint,  non  illum  quidem  vanis  subtilitatibus  et  ut  ita  dicam  literatis  deliriis 
refertum,  ut  apud  vulgares  philosophos,  sed  divinissima  verae  sapientiae  va- 
rietate florentem,  nectar  et  ambrosiam  suavissime  spirantem.  Disces  exinde 
admirabilem  motuum  magneticorum  naturam  et  quomodo  ii  in  motibus  side- 
rum apertissime  sentiantur.  Disces  exinde,  quibus  legibus  Sol,  ille  astrorum 
pater,  planetas  tanquam  carissimos  liberos  in  sinu  suo  circumgestiat.  Disces 
Creatoris  tui  inexhaustam  sapientiam  doctioribus  labris  degustare  et  eorum 
nugas  despicere  et  misereri,  qui  in  circulis  et  lineis  consenescunt. 

Disput.  VII.  „in  qua  respondetur  Martin  i Hortensii  cavillis  contra  Tycho- 
nem„  (in  praefatione  ad  Comment.  Lansbergii)  sic  praefatur  Horroccius : Fe- 
licius esset  astronomia,  si  tantum  essent,  qui  eam  negligerent,  nec  ipsos  interim 
haberet,  quod  ab  eam  colentibus  pateretur.  Sed  ea  semper  fuit  bonarum 
artium  miseria,  ut  non  solum  rudioris  ignorantiae  pedibus  proculcatae  jaceant, 
sed  et  ab  illotis  imperitorum  manibus  profanatae  miserrime  nugantibus  dive- 
xentur. Tantum  immortalitati  qualicunque  inhiant  Herostrati,  ut  eam  vel 
templi  Ephesini  incendio  mereri  velint. 

Diu  fuit,  quod  sideralis  scientia,  ruinosis  veterum  astrouomorum  columnis 
dudum  vacillantibus,  Atlantem  aliquem  desideravit,  cujus  fortiores  humeri  jam 
mole  sua  corruentem  sustinerent.  Favit  tandem  illius  votis  Deus  O.M.  tan- 
demque  peperit  Urania  Tychonem,  virum,  cujus  diligentissimae  observationes 
et  divina  plane  inventa  longe  plus  astronomiae  contulerunt,  quam  vel  vidit 
prior  aetas  aut  sperabit  futura.  Ille  enim  non  solum  stellarum  fixarum  loca 
fere  omnia  labore  penitus  Herculeo  exactissime  restituit,  quo  sine  fundamento 
frustra  instabili  veterum  arena  deluderemur,  sed  et  in  Sole  et  Luna  reliquis- 
que planetis  tam  continuis  observationibus,  quam  indefesso  studio  quam  plu- 
rima naturae  mysteria  in  lucem  primus  protraxit. 

Successit  huic  divinissimum  Kepleri  ingenium,  viri  ad  abdita  naturae 
enucleanda  nati,  qui  ex  Tychonis  observationibus  astronomiam  novam  condere 
aggressus  est  eamque,  praeclaris  pluribusque  aliis  scriptis  prius  praeclusam, 
feliciter  tandem  absolvit  editis  Tabulis  Rudolphinis,  quibus  nunquam  pares  Sol 
adhuc  vidit.  Et  quidem  in  omnibus  adeo  erudite  astronomica  tractavit,  ut  sem- 
per mihi  persuasum  fuerit,  eum  omnia  habere , qui  habet  Keplerum. 

ASTRONOMIAE  COPERNICANAE 

Usitata  forma  quaestionum  et  responsionum  conscripta , inque  Y1J  libros 
digesta , quorum  tres  hi  priores  suri  de 

Doctrina  Sphaerica. 

Habes,  amice  lector,  hac  prima  parte,  praeter  physicam  accuratam  explicationem  motus 
Terrae  diurni  ortusque  ex  eo  circulorum  Sphaerae , totam  doctrinam  Sphaericam  nova 
et  concinniori  methodo,  auctiorem  additis  exemplis  omnis  generis  computationum 
Astronomicarum  et  Geographicarum,  quae  integrarum  praeceptionum  vim  sunt 

complexa. 

Admodum  Reverendis,  Illustribus  Generosis,  Nobilissimis  Strenuis, 
Nobilibus  Prudentibus  etc.  Dominis,  Archiducatus  Austriae  supra 
Onasum  Ordinibus  etc.  Dominis  meis  Gratiosissimis. 

Quod  jamdudum  post  edita  mea  de  motibus  stellae  Martis  commentaria, 
suadentibus  amicis  astronomiae  peritis,  factitare  coepi,  ut  novam  illam  astro- 
nomiae sub  Rudolpho  Caesare  restauratae  formam  compendio  complecterer 
et  minoribus  quasi  subselliis  accommodarem,  ut,  quia  non  felicius  discitur  haec 
scientia,  quam  si,  qui  fructum  ejus  adulti  percipere  cupiunt,  in  ea  sementem 
pueri  faciant,  simul  illi  et  facilitate  comprehensionis  et  pretii  diminutione 
copiaque  justa  exemplarium  juvarentur,  id  tunc  vel  maxime  perficiendum  mihi 
censui,  postquam  concessione  Sae  Cae  Mtis  et  liberalitate  vestra,  Proceres, 
Lincium  translatus , fores  mihi  patefactum  iri  speravi , Nobilissimam  vestram 
juventutem  oretenus  in  hac  scientia  instituendi.  Quanquam  ne  hoc  quidem 
transitu  meo  morae  studiorum  meorum  publicandorum  omnes  fuere  sublatae. 
Cum  enim  laboriosae  non  minus  quam  sumtuosae  sint  editiones  hujuscemodi, 
ex  una  parte  solitudo,  ex  altera  tenuis  res  mea  difficillima  mihi  fecerunt 
principia  ; pepigique  necessitate  compulsus  cum  bibliopola  Augustano,  ut  exem- 
plum Epitomes  hujus  ederet  suis  snmtibus,  quod  et  se  facturum  recepit  et 
Epitomen  hanc  nundinarum  Francofurtensium  catalogo  ante  duos  amplius 
annos  inseruit.  Commodum  autem  supervenit  nobis  typographus,  quo  prae- 
sente mihi  correctione  typi  et  multiplici  relectione  speravi  me  perfectiora  et 
emendatiora  omnia  exhibiturum.  Atqui  contra  bibliopola  meus  gravari,  quod 
Lincii  sumtus  essent  faciendi  et  majores  et  importuno  loco,  neque  tamen  mihi 
remittere  pactionem,  neque  juri  suo  de  libello  excudendo  renunciare,  factum- 
que cunctationibus  variis,  ut  haec  solius  doctrinae  sphaericae  editio  nec  in- 
ciperetur ante  sesquiannum  a pactione  nostra  et  incepta  ultra  annum  alterum 
traheretur,  adeoque  nisi  partem  sumtuum  ipse  suppeditassem  operasque  quam 
potui  commodissimas  (etsi  meliores  optavi)  conduxissem,  imperfecta  etiamnum 
exstaret  editio. 

Non  debet  autem  inutilis  vel  otiosa  videri  repetitio  ista  doctrinae  sphae- 
ricae, quasi  post  veterum  Euclidis,  Arati,  Cleomedis,  Gemini,  Procli,  Theonis 
conceptiones,  aut  post  recentiorum,  Sabrobosci  nimirum  et  infinitorum  ejus 
commentatorum  interque  eos  doctissimi  et  copiosissimi  Christophori  Clavii, 
Hartmanni  etiam  et  Virdungi,  Wurstisii  et  Peuceri,  Schreckenfuxii  et  Piccol- 
hominei,  Brucaei,  Winshemii,  Maestlini  et  novissimi  omnium  Metii  repetitiones, 
post  Peurbachii,  Reinholdi  et  Simi  Theoricas,  causa  nulla  restet,  cur  haec 
doctrina  compendiaria  denuo  tradatur.  Nam  primo,  etsi  nihil  accessisset  novi 

ad  doctrinam  veterum,  tamen  illam  ipsam  expedit  a variis  auctoribus  tradi, 
cum  sint  ingenia  discentium  varia,  nec  eidem  omnes  magistro  apti  discipuli, 
nec  idem  omnibus  discentibus  stilus,,  nec  eadem  methodus  commoda,  nec  ullus 
scriptor  adeo  deviat  a communi  more,  qui  non  inveniat  suum  lectorem,  iis- 
dem secum  rebus,  eodem  stilo  gaudentem.  Quo  ego  consilio  non  tantum  tritas 
et  necessarias  definitiones,  sed  etiam  speculationes  quasdam  altiores,  ut  metho- 
dus suadebat,  commiscui,  utrumque  vero  genus  forma  quaestionum  et  respon- 
sionum exhibui,  ut  neque  incipientibus  deesset,  quod  captus  illorum  fert,  neque 
adulti  et  maturi  judicio  taedium  tritarum  et  vulgarium  definitionum  nulla  re- 
creatione temperare  possent,  et  ut  speculationum  difficultas  interlocutionum 
opportunitate  discuteretur.  Deinde  hoc  etiam  judicaturos  puto  artifices,  me- 
thodum, quam  sum  secutus,  passim  factam  esse  commodiorem;  quin  etiam 
omissa  nonnulla  parerga  minus  necessaria  vicissimque  addita,  quae  ceteri  non- 
dum tradiderant,  praecepta  etiam  calculationum  astronomicarum  ex  novissimis 
Tyehonis  Brahe,  Witichii,  Birgii  et  Pitisci  abbreviationibus,  per  exempla  sin- 
gula sic  proposui,  ut  ad  praxin  pene  nihil  aliud  desit,  quam  circumspecta  et 
fida  imitatio  typi,  mutatis  numeris. 

Sed  plures  et  urgentiores  mihi  causas  refingendae  doctrinae  sphaericae 
suppeditavit  philosophiae  genus,  quod  sector  ; quod  unico  Terrae  motu  diurno 
temperato,  plurimos  alios  motus,  genuinis  et  propriis  planetarum  motibus  in 
eodem  subjecto  contrarios  eosque  ineffabilis  et  insanae  celeritatis  e mundo 
tollit,  unico  ejusdem  Terrae  motu  annuo  omnes  veterum  epicyclos,  coeca 
ratione  ad  Solis  motum  alligatos,  omnes  praeterea  illorum  eccentros  eccentro- 
rum,  omnes  inclinationum,  deviationum  reflexionumque  circulos  dejicit , ut  in 
doctrina  theorica  dicam  amplius.  Indeque  adeo  evenit,  ut  quanto  absurdius 
prima  fronte  quantoque  creditu  difficilius  existit  hoc  de  Terrae  motu  axioma, 
tanto  facilior  comprehensu  tractatuque  fiat  universa  astronomia,  primum  atque 
quis  Terrae  motum  admiserit. 

Tantae  igitur  praestantiae  hypothesis  digna  omnino  est  astronomorum 
omnium  hodiernorum  praejudicio,  quae  et  percolatur  et  omnibus  suis  membris 
fiat  perceptu  facilior.  Habeat  illam  quisque  quo  vult  loco,  ego  certe  hoc 
illi  officii  me  debere  intelligo,  ut  quam  intus  in  animo  pro  vera  comprobavi 
cujusque  pulchritudinem  intuens  incredibili  voluptate  perfruor,  eandem  etiam 
foras  ad  lectores  omnibus  ingenii  viribus  defendam.  Cum  autem  sint , qui 
metuant,  ne  doctrina  sphaerica  per  suppositionem  motus  Terrae  diurni  vel 
tradi  non  possit,  vel  omnino  convellatur,  eo,  quod  non  sphaeram,  sed  Terram 
moveri  asseramus,  quorsum  igitur  opus  esse  sphaera  aut  quem  ejus  usum? 
cumque  multa  praeterea  objici  possint  in  speciem,  quorum  non  exstant  passim 
ordinariae  solutiones:  illa  omnia  hac  Epitome  (quod  antehac  factum  est  nun- 
quam) expedita  dare  ad  me  pertinere  censui. 

Si  quis  hinc  me  novationis  cupidum  arguere  voluerit,  id  equidem  in 
philosophia  crimen  sciat  nullum  esse;  tota  quippe  philosophia  novatio  est  in 
vetusta  ignorantia.  Solum  id  interest,  gloriae  an  veritatis  studio  quid  inno- 
ves. Atqui  si  gloriam  quaererem,  fortasse  mihi  non  defuerit  ingenium,  commi- 
niscendi singulare  quippiam,  cum  in  hoc  philosophiae  genere  pleraque,  quae 
sequor,  sint  aliorum;  non  serviliter  quidem  descripta,  sed  judicio  concinnata 
ex  diversis,  ut  quisque  veritatem  in  parte  tueri  visus  est.  Enim  vero  mihi 
cum  multis  sentire  volupe  est,  quoties  non  errat  multitudo ; eoque  id  operam 
do,  ut,  quod  in  re  inest,  quamplurimis  persuadeam,  eaque  ratione  cum  magna 
multitudine  sentiens  jucunditate  perfruar  magna.  Interim  quod  solet  bonus 

princeps,  ante  omnia  pacem  optare,  sin  autem  ea  potiri  nequit,  victoriam, 
idem  et  me  recreat  inter  molestias  a dissentiente  vulgo  profectas,  quod  ple- 
rumque post  diuturna  vulgarium  opinionum  nubila  tandem  sudum  veritatis 
jubar  enititur,  meaque,  quoties  a veritatis  partibus  pugno,  tandem  est  vic- 
toria, quae  victoria  non  esset,  si  non  pugnatum  esset  diu  admodum  cum 
magno  sudore  et  periculo.  Permovit  eadem  veritas  vicitque  antesignanum 
illum  astronomiae  pristinae  professorem,  quem  e media  nostra  Germania  mu- 
tuata est  Roma,  Christophorum  Clavium,  ut  jam  morti  vicinus,  cum  astra, 
quae  Galilaeus  detexit,  errantia  circa  Jovem,  cum  Venerem  in  cornua  tabes- 
centem aliaque  nova  cerneret,  juberet  jam  tandem  videre  astronomos,  quo 
pacto  constituendi  sint  orbes  coelestes , ut  haec  phaenomena  salvari  possint, 
actum  innuens  de  veteribus  hypotliesibus. 

Denique  cum  Sae  Cae  Mtis  Vestraque  Proceres  liberalitate  constitutum 
me  veluti  sacerdotem  Dei  Conditoris  ex  parte  libri  naturae  intelligam,  hunc 
igitur  hymnum  sacrum  Deo  Conditori  (quo  titulo  et  Galenus  suos  de  usu 
partium  libros  condecoravit)  novo  carminis  genere,  sed  ad  vetustissimam  et 
veluti  primaevam  Samiae  philosophiae  lyram  attemperato  pepigi , eumque 
yris  jpiis  i]}bus  Q.bus  optimis  rationibus  inscriptum  et  additione  tabellarum 
nonnullarum  primi  motus,  huic  provinciae  peculiariter  accommodatum,  inter 
homines  vulgo:  quippe  hoc  postulavit  liberalitas  Vestra  et  mea  gratitudo; 
huc  invitarunt  me  crebra  per  hanc  provinciam  devota  Deo  collegia  et  prae-' 
clarissimae  indolis  juventus  vestra,  quam  opto  totam  admiratione  divinorum 
operum  implere  et  amore  Dei  auctoris  inflammare  posse;  huc  vocarunt  et 
exempla  auctorum  librorumque,  dum  jucunda  cogitatione  pensito,  Peurbachium 
Theoricarum  scriptorem  hujus  provinciae  Civem  fuisse;  Winshemium,  sphaeri- 
carum quaestionum  auctorem,  libellum  suum  Illustribus  L.  Baronibus  de  Pol- 
heim  et  Wartemberga  dedicasse;  GG.  DD.  Hohefelderos  fratres,  Peurbachii 
oppidi  hodie  Dominos,  Tubingae  sub  Maestlino  Praeceptore  sphaericam  prae- 
cipue doctrinam  publicis  exercitiis  excoluisse,  me  auditore  et,  ut  verum  di- 
cam, occulto  aemulatore.6)  Et  quid  multis?  vel  hujus  ipsius  libelli  partes 
non  contemnendae  ad  auctores  suos  e vestra , Proceres , corona  viros  praeci- 
puos, ob  suppeditata  salubria  consilia,  per  hanc  dedicationem  jure  merito  re- 
mittuntur. Accipite  igitur,  Rdi  Illes  et  G'  Proceres,  munusculum  hoc,  quale 
a me  proficisci  consentaneum  est,  quanta  fieri  potuit  cura  elaboratum,  serenis 
frontibus  et  me  meaque  studia  secundum  S.  Caes.  Maj.,  quod  facitis  dudum, 
porro  quoque  protegite  et  defendite.  Lincii  Id.  Augusti  Anno  Occidentalium 
Christianorum  MDCXVII. 

R.  et  111.  DD.  VV. 

Devotus  Mathematicus 

Joannes  Keplerus. 


Comparatio  Ptolemaei  et  Kepleri. 

Quod,  Ptolemaee,  moves  coelum  fiagrantiaque  astra, 
Judice  me  magni  nil,  Ptolemaee,  facis. 

Res  levis  est  coelum,  levia  astra,  levissimus  ignis 
Et  quicquid  simili  mobilitate  viget. 

Keplerides  merito  te  multo  major  habetur, 

Telluris  grave  qui  pondus  inersque  movet, 

Et  solo  hoc  motu  plus  praestat  et  efficit  unus, 
Quam  cum  millenis  tu,  Ptolemaee,  cyclis. 

A pueris  plumae,  stipulae  bullaeque  rotantur, 

At  maria  et  montes  qui  rotat,  ille  vir  est. 

Aliud: 

Keplerides  Terram  volvit,  Ptolemaeus  Olympum, 

Rem  rotat  iste  levem,  rem  rotat  ille  gravem. 

Dic  uter  illorum  majore  est  dignus  honore, 

Germanusne  gravis,  Graeculus  anne  levis? 

In  dubio  lis  est.  Tamen  unica  regula  Juris 
Kepleriden  ponit  nobiliore  loco. 

Regula  quae?  Numquam  fieri  per  pluria  debent, 
Constitui  possunt  quae  breviore  manu. 

F. 


Saxirupius  Virginianus. 


EPITOMES 

Astronomiae  Copernicanae 

LIBER  PRIMUS. 

De  principiis  astronomiae  in  genere  doctrinaeque  sphaericae  in  specie. 


Quid  est  Astronomia ? Est  scientia,  causas  tradens  eorum,  quae  nobis 
in  Terra  versantibus  de  coelo  ct  stellis  apparent  temporumque  vicissitudines 
pariunt:  quibus  perceptis,  coeli  faciem,  hoc  est  apparentias  coelestes  in  futu- 
rum praedicere,  praeteritarumque  certa  tempora  assignare  possimus. 

Unde  dicta  est  Astronomia ? Ab  astrorum,  id  est  motuum,  quibus  astra 
moventur,  lege  seu  regimine,  ut  Oeconomia  a regenda  re  domestica,  Paedo- 
nomus  a regendis  pueris. 

Quae  est  cognatio  hujus  scientiae  cum  ceteris ? 1)  Est  pars  physices,  quia 
inquirit  causas  rerum  et  eventuum  naturalium  et  quia  inter  ejus  subjecta  sunt 
motus  corporum  coelestium,  et  quia  unus  finis  ejus  est,  conformationem  aedi- 
ficii mundani  partiuraque  ejus  indagare. 

2)  Geographiae  et  hydrographiae  seu  rei  nauticae  anima  est  astronomia. 
Quae  enim  diversis  terrarum  oceauique  locis  et  plagis  diversa  coelitus  eve- 
niunt, ex  sola  astronomia  dijudicantur. 

3)  Subordinatam  habet  chronologiam,  quia  motus  coelestes  disponunt 
tempora  annosque  politicos  et  signant  historias. 

4)  Subordinatam  habet  meteorologiam.  Astra  enim  movent  et  incitant 
naturam  sublunarem  et  homines  ipsos  quodammodo. 

5)  Complectitur  magnam  partem  optices,  quia  commune  cum  ipsa  sub- 
jectum habet,  lucem  corporum  coelestium,  et  quia  multas  visus  deceptiones 
circa  mundi  raotuumque  formas  detegit. 

6)  Subest  tamen  generi  mathematicarum  disciplinarum,  et  geometria  atque 
arithmetica  pro  duabus  alis  utitur,  quantitates  et  figuras  considerans  corporum 
motuumque  mundanorum,  et  tempora  dinumerans,  perque  haec  demonstrationes 
suas  expediens  et  totam  speculationem  ad  usum  seu  praxin  deducens. 

Quotuplex  est  igitur  astronomi  cura  munusque ? Partes  muneris  astro- 
nomici  potissimum  quinque  sunt:  historica  de  observationibus,  optica  de  hypo- 
thesibus,  physica  de  causis  hypothesium,  arithmetica  de  tabulis  et  calculo, 
mechanica  de  instrumentis. 

Quomodo  inter  se  differunt?  Etsi  nulla  earum  potest  carere  demonstra- 
tionibus geometricis,  quae  ad  theoriam  faciunt,  numerisque,  qui  ad  praxin. 

eum  sint  quidam  quasi  sermo  geometrarum,  tres  tamen  priores  magis  ad  theo- 
riam pertinent,  duae  ultimae  magis  ad  praxin. 

De  Observationibus. 

Describe  mihi  primam  earum  historicam.  Historica  conscribit  initio, 
qualis  nobis  appareat  mundi  facies,  quidque  in  ea  dietim  mutetur,  quid  an- 
nuatim  aut  per  longiores  temporum  circumactus,  quae  diversis  terrae  ma- 
risque locis  appareant  diversa,  quae  eadem.  Et  rariores  quidem  seu  nota- 
biliores eventus , ut  sunt  eclipses  Solis  et  Lunae  conjunctionesque  insignes, 
depromit  ex  monumentis  historicis,  subtiliores  vero  stellarum  singularum  obser- 
vationes ex  libris  artificum  fide  dignorum,  ex  Hipparcho,  Ptolemaeo,  Alba- 
tegnio,  Arzachele  et  aliis,  quos  hi  allegant,  depromtas  in  unum  colligit,  ad- 
dens etiam  illa,  quae  praesens  aetas  observavit,  quo  in  munere  prae  omnibus 
aliis  incredibili  diligentia  versatus  est  Tycho  Brahe,  relictis  38  annorum  pro- 
priis observationibus  copiosissimis,  pene  continuis,  fide  dignissimis. 

Observationes  igitur  hujusmodi  debent  artificiose  inter  se  comparari, 
inque  certas  classes,  per  certos  temporum  circumactus  disponi,  ut  similes  simi- 
libus coaptentur,  eo  fere  modo,  quo  Aristoteles , naturam  explicaturus  anima- 
lium, primo  condidit  historiam  animalium  artificiosissimam,  summatim  recensens 
de  omnibus  speciebus,  sub  eodem  genere  constitutis,  quae  illis  erant  communia. 

De  Hypothesibus. 

Describe  etiam  secundam  partem  astronomici  muneris.  Secunda  pars 
optica,  consideratis  his  observationum  varietatibus,  et  diversarum  convenientia 
in  quibusdam,  ad  causas  penetrare  nititur,  quibus  efficiatur,  ut  oculis  hominum 
species  longe  diversissimae  a vero  oboriantur,  quas  species  astronomi  appel- 
lant apparentias,  Graece  cpaivopem.  Ubi  ut  quisque  pollet  ingenio,  ita 
plurimas  apparentiarum  diversitates  salvat  et  efficit  per  unam  aliquam  sibique 
perpetuo  similem  motuum  formam  aut  figuram  corporum , demonstrationis  suae 
methodum  omnem  accommodans  legibus  et  theorematibus  qua  geometricis  qua 
opticis,  quae  geometriae  subordinata  est , fitque  ut  ad  ipsam  rerum  naturam, 
excogitandis  hujusmodi  formis  motuum,  alius  alio  propius  perveniat.  Itaque 
cum  in  hac  dificili  et  caeca  causarum  captatione  contingat  naturae  consultis, 
aberrare  a vero  in  nonnullis  opinionum  suarum  membris,  nec  eo  minus  tamen 
per  illas  salvent  apparentias  coelestes,  usus  obtinuit,  ut  opinionem  cujusque 
ex  celebrioribus  artificibus , qua  causas  explicat  apparentiarum  coelestium, 
hypotheses  appellemus,  quia  dicere  solet  astronomus,  hoc  vel  illo  posito 
vel  supposito  (w lore&evtos) , quod  ipse  de  mundo  affirmat , sequi  necessitate 
demonstrationum  geometricarum , ut  apparuerint  illa  tam  multa , quae  insunt 
in  consignatione  historica  praedicta,  quodque  suo  tempore. 

Ita  hodie  tres  feruntur  hypothesium  formae,  Ptolemaei,  Copernici  et  Ty- 
chonis  Brahei. 

Pertinet  autem  communiter  ad  has  duas  priores  partes  etiam  contem- 
platio naturae  et  proprietatum  lucis,  seu  praxis  doctrinae  de  refractionibus. 

De  causis  hypothesium. 

Quaenam  est  tertia  pars  astronomici  muneris?  Tertia  pars  physica 
vulgo  non  censetur  necessaria  astronomo,  cum  tamen  vel  maxime  pertineat 

ad  finem  hujus  partis  philosophiae,  nec  nisi  ab  astronomo  possit  absolvi. 
Non  enim  mera  debet  esse  licentia  astronomis,  fingendi  quidlibet  sine  ratione, 
quin  oportet  ut  etiam  causas  reddere  possis  probabiles  hypothesium  tuarum, 
quas  pro  veris  apparentiarum  causis  venditas,  et  sic  astronomiae  tuae  principia 
prius  in  altiori  scientia,  puta  physica  vel  metaphysica,  stabilias,  non  inter- 
clusus tamen  nec  ab  iis  argumentis  geometricis , physicis  vel  metaphysicis, 
quae  tibi  suppeditantur  ab  ipsa  diexodo  disciplinae  propriae  super  rebus , ad 
altiores  illas  disciplinas  pertinentibus,  dummodo  nullam  principii  petitionem 
admisceas.  Hoc  enim  pacto  fit,  ut  astronomiis  (compos  factus  hactenus  pro- 
positi sui,  ut  causas  motuum  excogitaverit  rationi  consentaneas  et  aptas  ad 
efficienda  omnia,  quae  habet  observationum  historia)  jam  in  unum  aspectum 
adducat,  quae  particulatim  antea  statuerat,  et  dissimulato  fine  hactenus  pro- 
posito (qui  erat  demonstratio  phaenomenon  et  inde  redundans  in  vitam  com- 
munem utilitas)  altiorem  ipse  finem  summa  cum  gratulatione  philosophautium 
affectet,  ad  illum  finem  omnia  sua  placita,  rursum  qua  geometricis,  qua  phy- 
sicis argumentis  referat,  scilicet  ut  genuinam  formam  et  dispositionem  seu 
exornationem  totius  mundi  ponat  ob  oculos.  Adeoque  hic  est  ipsissimus  liber 
naturae,  in  quo  Deus  conditor  suam  essentiam  suamque  Voluntatem  erga  ho- 
minem ex  parte,  et  dXoyco  quodam  scriptionis  genere  propalavit  atque  depinxit. 

De  tabulis. 

Quid,  quarto  loco  agitat  astronomiis ? Quarta  et  quinta  partes  ad  infe- 
riorem illum  finem  referuntur,  nempe  ad  utilitatem  in  vita  communi.  Quarta 
enim,  quam  arithmeticam  appellavi,  causas  motuum  inventas  numeris  applicat, 
docens  methodum,  qua  ad  quodlibet  tempus  seu  praeteritum  seu  futurum  ap- 
parens coeli  facies  et  configuratio  siderum  computetur.  Hinc  nascuntur  Ta- 
bulae Astronomicae , quibtts  methodus  jam  dicta  facilior  et  brevior  efficitur; 
quare  Graeci  eas  appellant  Kavovag  n(jo%uQovg , cujusmodi  sunt  Tabulae  Pto- 
lemaei, quas  emendarunt  ante  400  annos  Tabulae  Alphonsi,  et  ante  80  tabulae 
Copernici,  quas  Reinholdus  exactiores  copiosioresque  factas  appellavit  Pru- 
tenicas.  Omnibus  vero  antecessorum  tabulis,  cum  erroneae  sint,  colophonem 
imponere  pollicentur  Tabulae  Rudolphinae,  sic  indigetatae  a Tychone 
Brabeo  affectaeque,  quae  nunc  lucem  exspectant. 

Haec  igitur  pars  suppeditat  chronologis,  astrologis,  meteoroscopis,  medicis, 
nautis,  agricolis,  principia  ad  artem  cuique  suam  necessaria. 

De  instrumentis,  sphaera  materiali  et  theoriis. 

Enarra  etiam  quintam  muneris  astronomici  partem.  Quinta  pars 
mechanica  idem  fere  praestat  instrumentis,  quod  quarta  numeris,  estque 
multiplex.  Nam  primo  famulatur  parti  historicae,  quia  ut  observationes,  quae 
sunt  astronomiae  fundamenta,  sint  exquisitae  subtilitatisque  sufficientis,  oculi 
sunt  instrumentis  adjuvandi,  quibus  et  certius  collineent,  et  sine  halluci- 
natione minutiusque  numerent;  in  hoc  itaque  genere  exstat  liber  Tychonis 
Brahei , Astronomiae  restauratae  Mechanica  dictus , magnam  copiam  exhibens 
exquisitissimorum  instrumentorum,  quorum  apparatus  fidem  summam  conciliat 
observationibus  per  illa  habitis  et  a Braheo  conscriptis. 

Jam  vero  quod  attinet  partes  subsequentes,  aut  exempla  facienda  sunt  ex 
materia  lignea,  metallica,  chartacea  et  similibus,  quibus  hypotheses  astrono- 

micas  exprimamus  et  ob  oculos  ponamus,  ad  docendos  imperitos  et  tirones, 
aut  ad  sublevandum  computationis  laborem,  quo  in  censu  sunt  sphaera  ma- 
teri alis  et  theoriae:  aut  oblectamenta  paramus  pro  magnatibus  aut  lo- 
cupletibus, quorsum  conducunt  automata  coelestia,  coelum  ipsum  quadamtenus 
imitantia  motu  artificioso  sibi  indito,  quibus  interdum  praeter  nudam  delecta- 
tionem sua  etiam  constat  utilitas,  coelo  praesertim  nubilo;  aut  rursum  obser- 
vatoria  condimus  instrumenta,  primo  dictis  cognata,  sed  usus  communis  et 
popularis  causa.  Hinc  infinita  varietas  instrumentorum  est  orta,  certantibus 
mechanicis  manuum  sollertia  cum  geometrarum  demonstrationibus  ingeniosis- 
simis. Praecipua  tamen  in  hoc  conveniunt,  quod  cum  motus  et  apparentiae 
coelestes  sint  sphaericae,  curvilineae,  nobis  vero  terrarum  incolis  substrata  sit 
facies  horizontis  plana,  parietesque  sint  ad  ejus  perpendiculum  erecti,  corpora 
denique,  quae  manibus  tractamus,  aut  planitiebus  terminentur  meris,  aut  mixtis 
saltem  ex  recto  et  curvo,  instrumenta  igitur  nobis  illa  tractatu  faciliora  sunt, 
in  quibus  curvum  in  rectum  est  immutatum,  cujusmodi  sunt  e primariis  regulae 
circuli  divisionibus  exsculptae,  quadrata  geometrica  dictae,  astrola- 
bia,  et  propter  aedificiorum  planos  parietes,  sciaterica,  instrumentum  usum 
obtinens  latissime  terra  marique  patentem , quo  vix  carere  amplius  humana 
vita  potest. 

Haec  utilitas  praecipue  famulatur  geographiae  et  rei  nauticae,  quia 
chartae  geographicae  habent  circulos  coelestes  in  planum  projectos. 

Ad  quam  partem  potissimum  refertur  libellus  iste?  Nulla  est  harum 
quinque  partium,  quam  non  delibet  ista  Epitome.  Nam  summaria  ratione 
percurrit  varietatem  apparentiarum  coelestium,  et  ut  earum  causae  reddi  pos- 
sint, explicat  hypotheses,  potissimum  Copernici,  sed  et  Tychonis  Brahei , per 
figuras  et  instrumenta  idonea,  sphaeram  et  theorias;  disputationes  physicas  et 
metaphysicas  de  earum  veritate  interserit,  mundi  universi  ideam  interiorem  ob 
oculos  ponit,  terminos  artis,  circulos,  arcus,  lineas,  angulos,  quibus  utendum 
est  in  astronomia,  describit  definitque;  doctrinam  de  eclipsibus  Solis  et  Lunae 
deque  configurationibus  planetarum  inter  se  et  cum  luminaribus  (in  quibus 
efficacia  consistit  planetarum  in  haec  inferiora)  proponit;  formam  docet  cal- 
culi, quo  cum  tabulae  Rudolphinae,  tum  ipsi  planetarum  situs  sine  tabulis, 
leges  denique  construendorum  instrumentorum  computatae  sunt  aut  computari 
possunt. 

Quia  igitur  initium  faciendum  est  ab  apparentiis , explica  qualis  videatur 
esse  mundus.  Mundus  vulgo  putatur,  oculis  praeeuntibus,  esse  aedificium 
ingens,  duabus  potissimis  constans  partibus,  Coelo  et  Terra. 

De  Terrae  figura  quid  sentiunt  homines?  Videtur  Terra  latissima  planitie 
cireulariter  excurrere  in  omnes  plagas  circa  spectatorem,  unde  Homero  evgv- 
oteoms  yaia  dicitur.  Et  ab  hac  planitie  in  circulum  laxissimum  exporrecta  de- 
fluxit appellatio  Orbis  Terrarum,  usurpata  tam  in  Sacris  literis  quam 
apud  nationes  ceteras. 

Quodnam  putant  esse  orbis  Terrae  meditullium  ? Quaelibet  natio,  si  non 
fuerit  imbuta  orbis  notitia,  naturae  visusque  instinctu  putat,  suam  patriam 
esse  in  centro  seu  medio  hujus  plani  circuli.  Credunt  id  adhuc  hodie  vul- 
gus Judaeorum,  Jerosolymas,  gentis  suae  pristinam  patriam,  sitam  esse  in 
medio  mundi. 

De  aquis  vero  quid  videtur  hominibus?  Quia  hominibus  quam  possunt 
longissime  Terra  progredientibus  tandem  occurrit  oceanus,  ideo  quidam  putant, 
Terram  instar  disci  innatare  aquis,  aquas  vero  contineri  parte  inferiore  coeli 

ceu  vase,  unde  poetae  oceanum  faciunt  patrem  rerum.  Alii  contra  extra 
oceanum  terris  circumfusum  alium  concipiunt  terrae  limbum,  qui  contineat 
oceanum  ne  effluat,  iidemque  et  substernunt  ei  terram  eadem  de  causa,  di- 
centes, aquas  sustineri  a terris  Praeter  hos  sunt  et  tertii,  quibus  cum  oceanus 
videatur  altior  esse  terris,  si  quis  inspiciat  illum  ex  litoribus,  ideo  illis  existi- 
matur terra  quasi  demissa  inter  aquas  fundari  et  custodiri  a Dei  omnipotentia 
supernaturaliter,  ne  imminentes  ex  alto  aquae  revertantur  operire  eam.  7) 

Quid  vero  putant  vulgo  substerni  utrique  rei,  Terrae  sc.  et  Aquis ? Cogi- 
tantibus hominibus  de  fundamento,  cui  tanta  terrarum  moles  innitatur,  adeo 
ut  tot  jam  seculis  firma  et  immobilis  stet  nec  deorsum  labascat,  multa  offun- 
ditur caligo,  fuifque  et  inter  priscos  philosophos  Heraclitus,  et  inter  ecclesia- 
sticos scriptores  Lactantius,  qui  dicerent,  illam  infinitis  radicibus  deorsum 
extendi. 

Quid  tandem  de  altera  mundi  parte,  sc.  de  coelo  ejusque  magnitudine  ? 
Coelum  existimant  homines  non  multo  majus  esse  terrarum  orbe,  quippe  cir- 
culo extremo  terris  et  oceano  connexum,  ita  ut  terminet  terras , progredienti- 
busque  eo  usque,  si  fieri  posset,  esse  occursura  extrema  coeli,  impedientia 
progressum  ulteriorem.  Ad  quam  hominum  imaginationem  se  accommodat 
etiam  scriptura:  Si  fueritis  dispersi  usque  ad  extrema  coeli,  inde  vos  recol- 
ligam. Ab  extremitate  egressio  ejus , et  occursus  ejus  usque  ad  extremitatem 
ejus.  ( Ps . 19.) 

Itaque  poetae  Atlantem  montem,  in  extremo  Africae  litore  altissimum, 
dixerunt  humeris  portare  coelum,  et  Homerus  Aethiopas  collocat  ad  extremi- 
tates ortus  et  occasus,  existimans,  Solem  ob  hanc  coeli  et  Terrae  contigui- 
tatem  adeo  propinquum  ipsis  fieri,  ut  eorum  cutem  adurat. 

Quam  putant  esse  coelo  figuram ? Oculi  adscribunt  coelo  figuram  tentorii, 
super  nostra  capita  superque  Solem,  Lunam  et  stellas  expansi,  seu  potius  figu- 
ram fornicis,  terrenae  planitiei  innitentis,  arcu  leniter  arduo:  sic  ut  pars 
coeli  supra  verticem  sit  multo  propior  spectatori , quam  partes  montibus 
contiguae. 

Quid  super  motu  concipiunt  homines P Coelum  moveaturne  an  quiescat, 
visu  non  discernitur,  quippe  ejus  substantiae  tenuitas  effugit  oculos,  nisi  quod, 
quae  nullam  oculis  varietatem  objiciunt,  quiescere  videntur.  Solis,  Lunae  stel- 
larumque alii  atque  alii  situs  ad  extremitates  Terrarum  aspectabiles  incurrunt 
in  oculos.  Etenim  videtur  Sol  nisu  quodam  inter  coelum  et  montes  ocea- 
numve  immobiles  emergere  et  quasi  e thalamo  exire,  eodemque  modo  coeli 
fornicem  emensus  in  opposita  plaga  sese  rursum  condere,  sic  etiam  Luna,  pla- 
netae totusque  reliquus  stellarum  exercitus,  quasi  procederent  instructa  et 
bene  custodita  acie,  prior  haec,  illa  posterior  discedens,  quaelibet  suo  ordine. 

Itaque  cum  post  ultimas  terras  occurrat  oceanus,  vulgus  hominum  putat, 
Solem  in  oceanum  immergi  exstinguique  et  quotidie  in  opposita  parte  ex 
oceano  exire  novum.  Hoc  igitur  imitantur  poetae  suis  fictionibus.  Quin  et 
philosophi  quidam  prodiderunt,  in  ultimis  Lusitaniae  litoribus  exaudiri  stri- 
dorem oceani,  flammas  Solis  exstinguentis,  ut  Strabo  commemorat. 

De  magnitudine  astrorum  quid  statuit  vulgus?  Non  eadem  semper  pu- 
tatur esse  eorum  magnitudo.  Sol  enim,  cum  oritur  aut  cum  occidit,  ingens 
apparet,  itaque  in  egressione  et  principio  cursus  comparatur  Giganti  (Ps.  19). 
Sic  Luna,  cum  pleno  vultu  oritur,  magni  vasis  orbem  seu  fundum  aequare 
videtur.  Propius  verticem  ubi  fuerint  Sol  et  Luna,  humani  fere  vultus  lati- 
tudinem prae  se  ferunt,  inter  se  aequales  et  disci  plani  circularis  figura.  Sic 

et  constellationum  seu  asterismorum  amplitudo  immanis  videtur  juxta  montes, 
adeo  ut  vix  agnoscantur,  postquam  in  altum  emerserint,  prae  contemtibili 
angustia. 

De  Orione  Virgilius  ....  quam  magnus  Orion , 

Cum  pedes  incedit  medii  per  maxima  Nerei 
Stagna  viam  scindens , humero  supereminet  undas.  ‘ 

Stellarum  vero  singularum  corpuscula  punctorum  instar  habentur.  Diffe- 
runt tamen  claritate  et  amplitudine  diffusi  luminis  inter  se  et  in  mutationibus 
aurae  a se  ipsis  singulae;  quaedam  et  celerrime  trajicere  inque  terram  cadere 
videntur. 

Qui  vero  diligentius  quam  vulgus  hominum  ista  observant,  quid  prae- 
terea oculis  deprehendunt  in  sideribus  notabile ? Primum  facile  est  discernere 
inter  stellas  adulterinas  et  veras.  Illae  enim  sunt  momentaneae  nec  videntur 
illo  in  loco  unde  ruunt,  antequam  incipiant  trajicere,  nec  postquam  trajectio 
desiit,  illo  loco  videntur  amplius,  ad  quem  pervenerunt,  cum  e contra  verae 
stellae  sint  perennes.  Est  etiam  motus  ille  trajectionis  celerrimus  eoque  dis- 
similis motuum  ceterorum , qui  non  ita  in  oculos  incurrunt.  Ex  qua  motus 
celeritate  recte  colligimus,  illas  non  inter  veras  stellas  in  aethere,  sed  in  in- 
tima mundi  regione  incendi  exstinguique ; itaque  nomen  illis  damus  stellae 
trajicientes  aut  stellae  cadentes,  exelusasque  ab  astronomia,  ut  quae 
legem  motus  nullam  habent,  ad  physicam  transmittimus. 

Deinde  inter  illas  etiam,  quae  ad  sensum  durabiles  sunt,  deprehensum  est 
hoc  discrimen,  quod  earum  potissima  pars  eundem  perpetuo  ordinem  inter  se 
mutuo  tuentur  eoque  sic  servato  oriuntur  et  occidunt  quotidie  iisdem  in  locis 
intra  unius  seculi  spatium , paucae  vero  aliae,  hoc  est  quinque  et  sexta  Luna 
ipseque  Sol  septimus,  etsi  et  ipsae  cum  prioribus  quotidie  oriuntur  et  occi- 
dunt, comparatione  tamen  plurium  dierum  deprehenduntur  non  tueri  situm 
eundem  neque  inter  se,  neque  ad  priores  illas,  nec  iisdem  semper  in  locis 
horizontis  oriuntur  et  occidunt.  Itaque  illae  fixae  dicuntur,  hae  erraticae 
sive  planetae. 

In  utroque  genere  se  rursum  admiscent  adulterinae  nonnullae,  inter  pla- 
netas stellae  crinitae,  vulgo  cometae,  inter  fixas  stellae  adeo  similes  ceteris, 
ut  vix  a peritissimis  astronomis  internoscantur.  Discernuntur  tamen  eo,  quod 
tandem  et  ipsae  disparent  et,  ne  videantur  condi  revertique  ut  ceterae,  nullam 
habent  apparitionis  suae  regulam,  nullum  ordinem,  et  rarissime  post  multorum 
annorum  adeoque  seculorum  intervalla  conspiciuntur.  Hae  quia  regularitatem 
aliquam  motus  prae  se  ferunt  et  regionibus  non  distinguuntur  a veris  stellis, 
et  tamen  intereunt  oriunturque,  ut  trajectiones,  aequo  jure  ad  physicam  et  ad 
astronomiam  pertinent. 

Tertio  ad  hoc  discrimen  stellarum  in  motu  consequitur  etiam  discrimen 
in  luminis  claritate.  Sol  enim  diem,  Luna  noctem  lumine  suo  temperant  um- 
brasque causantur.  Ceteri  errantes  etiam  clarum  et  fulgidum  et  plenum  habent 
lumen  ut  plurimum,  et  evidens,  quodque  etiam  in  clara  aurora  apparet,  fixis 
tunc  latentibus.  Cometae  vero  sua  barba,  crine  seu  cauda,  fixae  novae  non- 
nullae inter  initia  luminis  insolenti  claritate  a perennibus  internoscuntur. 

Quarto  et  magnitudine  superant  planetae  fixas  plerumque. 

Quinto  nec  ita  scintillant  planetae  ut  fixae,  sed  vel  plane  nihil,  vel  parum, 
vel  alio  et  differenti  modo,  qui  facile  discerni  possit. 

Sexto  nec  custodiunt  planetae  eandem  semper  visibilem  magnitudinem  ut 
fixae.  Solis  quidem  et  Lunae  diametri  deprehenduntur  per  subtilia  instrumenta 

augescere  et  minui:  Luna  Venusque  etiam  vultum  mutant,  ceteri  quinque  in 
Solis  opposito  amplissimum  circumfundunt  lumen  et  maximi  apparent,  aliis 
temporibus  minores. 

Velim  clarius  explices  discrimen  hoc  motus  fixarum  a motu  plane- 
tarum, ut  id  incurrit  in  oculos.  Cum  fixa  quaelibet  intra  unius  hominis 
aetatem  quotidie  eodem  tractu  Terrae  faciem  transeat,  planetae  contra  inter- 
dum humili  et  brevi  arcu  transeunt,  mox  prolixo  et  vertici  propinquo,  puncta 
ortuum  et  occasuum  notabiliter  permutantes. 

Haec  vicissitudo  primum  in  Sole  est  valde  conspicua,  quem  Venus  et 
Mercurius  perpetuo  comitantur.  Nam  Sol  aestate  vultum  ad  meridiem  verten- 
tibus a sinistris  et  a tergo  oritur,  pervadit  altissime  et  e sublimi  terras  ferit 
aestumque  excitat  et  diem  producit,  ad  dextras  vero  rursum  post  tergum  con- 
ditur ; hieme  omnia  sunt  contraria , et  potest  immota  facie  tam  ortus  quam 
occasus  ejus  conspici.  Hanc  vicissitudinem  Luna  patitur  menstruo  spatio, 
Mars  biennio,  Jupiter  duodecim  annis,  Saturnus  triginta. 

Quot  sunt  igitur  genera  motuum  astronomo  consideranda?  Duo.  Pri- 
mus et  secundi. 

Quid  appellant  motum  primum?  Motum  quotidianum,  Graece  vvy&ripeQor, 
qui  nobis  facit  sidera  fixa,  planetas,  Lunam  et  Solem,  adeoque  et  si  quid 
aliud  in  coelo  est,  oriri  ab  una  plaga  horizontis  et  in  opposita  occidere:  qui 
motus  nobis  in  hac  parte  mundi,  vultum  ad  orientem  convertentibus,  est  ab 
ortu  ad  dextras.  Per  hunc  motum  solitarium,  si  non  intercurrat  motus  secundus, 
stella  quaelibet  diebus  singulis  uno  et  eodem  horizontis  puncto  oriri  et  ad 
eandem  semper  altitudinem  supra  planitiem  horizontis  aspectabilem  eniti  potest, 
rursumque  uno  et  eodem  puncto  horizontis  decumbit. 

Quos  appellant  motus  secundos ? Motus  illos  singulorum  planetarum  pro- 
prios et  tardiores,  qui  efficiunt,  ut  planetae  non  singulis  diebus  ab  eodem 
horizontis  puncto  oriantur  et  occidant  ut  fixae,  nec  semper,  ad  medium  coeli 
pervenientes,  eandem  assequantur  altitudinem , nec  situm  eundem  vel  inter  se 
vel  ad  fixas  retineant. 

Atque  hi  motus  nobis  in  hac  mundi  parte,  vultum  ad  occidentem  verten- 
tibus, fiunt  ab  occasu  versus  sinistras.  Fiunt,  inquam,  etsi  non  ita  sint  obvii 
oculis  ut  primus,  qui  solus  se  insinuat  experientiae  hominum  rudi  et  contem- 
plationem secundorum  turbat,  abripiens  secunda  mobilia  secum.  Intelliguntur 
autem  secundi  sic  fieri,  si  mente  abstrahas  primum  et  plurium  dierum  obser- 
vationes vespertinas  inter  se  compares. 

Quot  sunt  ergo  partes  astronomiae?  Duae.  Doctrina  sphaerica  et  doc- 
trina theorica. 

Unde  denominantur?  Sphaerica  dicitur  ab  iustrumento,  sphaera  scilicet  ar- 
millari,  quo  utitur  ad  explicandum  motum  primum.  Theorica  vero  a theoriis : 
sic  dicuntur  instrumenta  plana,  quibus  utimur  ad  explicandos  motus  secundos. 

Quot  libris  tota  Epitome  constat?  Septem.  Tribus  de  doctrina  sphaerica, 
tribus  aliis  de  doctrina  theorica,  et  uno  de  utraque  conjunctim,  seu  de  motu 
octavae  sphaerae. 

Recense  argumenta  librorum  de  doctrina 1 sphaerica . Primus  hic  post 
generalia  hactenus  explicata  deinceps  habet  principia,  quibus  doctrina  sphaerica 
a Copernico  fuit  tradita,  eorumque  comprobationes  et  contrariorum  argumen- 
torum dissolutiones.  Secundus  explicat  originem  causasque  et  divisiones  cir- 
culorum partiumque  aliarum  sphaerae,  quo  instrumento  doctrina  sphaerica  do- 
ceri debet.  Tertius  ipsam  doctrinam  sphaericam  per  partes  tradit. 

Dic  argumenta  sequentium  ad  theoricam  doctrinam  pertinentium.  Doc- 
trinae theoricae  ad  methodum  doctrinae  sphaericae  sunt  itidem  tres  libri  facti ; 
quartus,  quintus  et  sextus. 

Quartus  enim  habet  principia,  quibus  Copernicus  doctrinam  theoricam 
tradidit,  totius  mundi  dispositionem  et  partes  internas  partiumque  motus  recen- 
sens et  comprobans  objectionesque  diluens.  Quintus  originem  causasque  cir- 
culorum eccentricorum  in  theoriis  proponit,  quod  his  figuris  opus  habeamus 
ad  expediendam  doctrinam  theoricam,  ubi  veri  planetarum  motus  forma  gene- 
raliter explicatur.  Sextus  ipsam  doctrinam  theoricam  de  motibus  planetarum 
apparentibus  primum  singulorum  seorsim,  deinde  et  inter  se  comparatorum, 
expedit. 

Quae  sunt  partes  hujus  libri  primi  residui,  de  principiis  doctrinae 
sphaericae?  Quinque.  Prima  est  de  figura  et  magnitudine  terrae  et  oceani 
deque  ratione  ejus  dimetiendi.  Secunda  de  fixarum  extima  sphaera  ejusque 
et  stellarum  figuris.  Tertia  de  natura  et  altitudine  aeris,  terris  et  oceano  cir- 
cumfusi, et  aurae  per  totum  aetherem  diffusae,  deque  utriusque  differentia. 
Quarta  de  loco  Telluris  in  interiore  complexu  sphaerae  fixarum.  Quinta  de 
divijoi,  turbinatione  seu  convolutione  globi  Telluris , aequabili  circa  axem  im- 
mobilem. 

PRINCIPIORUM  DOCTRINAE  SPHAERICAE 

PARS  PRIMA. 

DE  FIGURA  TERRAE  EJUSRUE  MAGNITUDINE  ET  DIMETIENDI 

RATIONE. 


Quomodo  vero  ordo  coeli  nosci  et  rationes  ejus  in  Terra  pandi  possunt? 
Si  prius  vera  figura  Telluris  adeoque  totius  mundi  investigetur. 

An  igitur  Terra  non  est  plana,  aut  infinita  radice  deorsum  extensa, 
ut  vulgo  videtur?  Imo  corpus  ex  terris  et  aquis  junctim  constans  undique 
a coelo  abruptum  inque  se  ipsum  conversum  est,  denique  rotundum  undique, 
forma  pilae,  globi,  seu  sphaerae  regularis;  quod  tam  ex  partibus  singulis, 
quam  ex  ipsius  totius  constitutione  probari  potest. 

Proba  de  partibus  superficiei  aqueae , quod  gibbam  figuram  prae  se 
ferant.  De  partibus  aqueae  superficiei,  hoc  est  de  maribus,  quod  curven- 
tur in  arcum,  docemur  experimentis  nauticis.  Cum  enim  in  alto  pelago  ver- 
santibus nihil  appareat,  nisi  coelum  et  undae,  circulo  perfecte  plano  circum- 
fusae, continentium  vero  et  insularum  non  admodum  remotarum  montana 
etiam  altissima  lateant,  quasi  demersa  sub  undas  complanatas:  fit  ut  pro- 
gressis navigando  montes  illi  ex  undis  emergere  subitoque  sese  attollere 
videantur  in  evidentem  altitudinem. 

Sit  mons  D,  locus  primus  A,  ejus  visus 
seu  horizon  BC,  linea  recta  tangens  undas 
in  A.  Haec  linea,  continuata  versus  C, 
transit  supra  D,  sic  ut  D ex  A videri  non 
possit.  Fiat  jam  progressio  ex  A in  E,  ut 
loci  E visus  seu  horizon  sit  ED  recta,  tan- 
gens aquas  in  E,  quae  continuata  incidit  in 
montem  D,  sic  ut  quicquid  hujus  eminet 
supra  FD,  id  omne  videri  possit  ex  E. 

At  si  superficies  aquae  vere  esset  in  meram  extensa  planitiem , nullus 
mons  super  illam  sese  attollens  visum  in  ea  constitutum  penitus  lateret,  nisi 
immenso  intervallo  recedentibus  figura  montis  ipsa  cum  magnitudine  paulatim 
evanesceret;  vicissim  accedentibus  nequaquam  subito  et  post  breve  interval- 
lum apparerent  montes,  antea  non  visi;  sed  opus  esset  ad  hoc  immensis 
itineribus. 


Fig.  12. 

TJt  si  superficies  aquae  esset  extensa  per  lineam  rectam  DF  in  immensum  su- 
perque  eam  emineret  mons  D,  quia  eadem  linea  DF  esset  etiam  linea  visus,  semper 
in  montem  D incidens,  sive  in  E esset  oculus  sive  in  F sive  in  quocunque  alio  hujus 
lineae  puncto  remotissimo. 

Deinde  naves  aut  montes  primum  videntur  ab  apice  mali,  quando  ab 
ejus  pede  videri  nondum  possunt,  etiam  cum  nullis  omnino  fluctibus  aspe- 
rantur undae , solo  tumoris  eorum  objectu. 

Proba  de  tota  aquea  superficie.  De  tota  experientia  hodierna  idem 
docuit,  esse  nimirum  consummatum,  id  est  undique  in  se  conversum  globum. 
Ferdinandus  Magellanus  ex  Hispania  solvens  versus  occasum  navigavit,  in- 
ventoque freto  penetravit  ex  Atlantico  oceano  in  Eoum  adque  Moluccas  ap- 
pulit ; unde  solvens  una  navis  continuo  et  directo  (nequaquam  vero  converso) 
cursu,  semper  versus  occasum,  per  oceanum  Indicum  et  Atlanticum,  velut  ex 
oriente  reversa  est  domum,  unde  exierat. 

Apparet  ergo/  superficiem  aquae  et  terrae  in  se  ipsam  redire  circulo 
circumductam,  neque  coelo  connatam  adhaerere. 

De  aqua  quidem  ista,  sed  an  et  in  continentes  eadem  sequuntur ? 
Cum  oeeanus  sit  terris  interfusus  ab  oriente  in  occidentem  rursusque  in  orien- 
tem, ejusque  duo  ingentia  aequora  duobus  fretis  confluant,  altero  nobis  ad 
occidentem,  quod  fretum  Magellanicum  appellatur,  altero  ad  orientem,  inter 
novam  Guineam  et  Moluccas:  Terra  igitur  dividitur  ab  oceano  in  partem 
septentrionalem  cognitam,  et  australem  ignotam,  quam  similiter  Magellanicam 
dicimus. 

Rursum  oeeanus  terram  septentrionalem  post  Tartariam  interfluit,  divi- 
dens eam  in  duas  continentes,  antiquam  et  novam,  quam  Americani  dicimus; 
oeeanus  igitur  tres  Terrae  continentes,  veluti  tres  ingentes  insulas  circumfluit. 

Tertio  continentes  istae  etsi  sunt  amplissimae,  tamen  oeeanus  se  iis  per 
partes  insinuat,  ut  quasi  in  peninsulas  dividantur,  vix  angustissimis  isthmis 
cohaerentes.  Hoc  modo  America  in  partem  australem  et  septentrionalem 
(quarum  illa  Peruana  dicta  est,  haec  nova  Hispania)  quasi  diremta  est;  anti- 
quitus vero  nota  continens  in  Europam , Africam  et  Asiam , maribus  Medi- 
terraneo, Jonio,  ponto  Euxino  et  Rubro,  quae  sunt  quasi  sinus  unius  et 
ejusdem  oceani.  Ergo  nuspiam  Terrarum  valde  procul  absunt  unius  et  con- 
tinui oceani  sinus. 

Hisce  sic  habentibus  perpende,  maria,  qua  inter  se  proxime  coeunt,  isth- 
mis intercedentibus,  experientia  teste  eandem  obtinere  propemodum  altitudi- 
nem et  sic  omnia  litora  circumcirca.  Deinde  perpende,  origines  fluminum, 
quae  in  haec  maria  se  exonerant,  plerumque  in  altissimis  esse  intimarum 
continentium  montibus.  Plerumque  etiam  plurium  fluviorum,  in  diversissimas 
plagas  defluentium,  fontes  inter  se  proximi  sunt,  modico  montis  jugo  inter- 
cedente. Itaque  nulla  Terrae  pars  multo  est  altior  summis  fluminum  fontibus. 
Si  ergo  fontes  non  multo  sunt  altiores  litoribus,  vertices  quoque  montium 
altissimorum  non  multo  superabunt  eandem  litorum  ipsiusque  adeo  maris  undi- 
que circumfusi  altitudinem.  > 

Quomodo  probas , fontes  fluminum  non  esse  multo  altiores  litoribus 
maris?  Primum  notant  hydragogi,  non  sine  periculo  navigari  fluvium,  cujus 
libramentum  in  ducentis  passibus  uno  passu  deprimatur.  Jam  vero  pleraque 
maxima  totius  orbis  flumina  navigabilia  sunt;  nullum  igitur  eorum  est,  quod 
per  ducenta  milliaria  sui  cursus  uno  milliari  subsidat.  Deinde  perpendatur, 
fluvios  totius  orbis  maximos  et  qui  plurimum  Terrarum  emetiuntur,  potiori 

cursus  parte  stagnare  lentissimosque  incedere,  et  fere  tantum  protrudi  a sub- 
eunte  aquarum  agmine ; sic  Ganges,  sic  Nilus  per  totam  Aegyptum , sic  Da- 
nubius per  Ungariam  et  Thraciam  fere  totam  usque  in  pontum  Euxinum. 
Litorum  vero,  intra  quae  stagnant  flumina,  uniformis  nec  devexa  est  altitudo. 
Quod  sicubi  pernici  lapsu  provolvuntur,  id  non  longius  durat,  quam  quoad 
angusta  et  aspera  rupibusque  utrinque  stipata  loca  fuerint  egressi. 

Hinc  consequitur,  haud  facile  reperiri  fluvium,  cujus  fontes  uno  milliari 
Germanico  eleventur  super  maris  superficiem,  etsi  ille  tractum  vel  mille  mil- 
liarium  emetiatur. 

Demonstratum  est,  superficiem  aquae  gibbam  esse,  nec  superficiem  Ter- 
rarum multo  aliam  affectare  figuram , quam  aquas ; quomodo  vero  proba- 
tur, figuram  hanc  omnino  rotundam  esse,  cum  gibbae  figurae  multae  sint: 
ovalis,  cylindrica , torosa,  strumosa  et  similes ? Conceditur  sane  de  superficie 
Terrae,  quod  non  sit  perfectissime  rotunda , sed  extuberet  in  montes'  passim ; 
de  aquis  vero  oceani,  cum  tranquillae  sunt,  probatur  omnimoda  rotunditas, 
argumentis  tam  a natura,  quam  a sensu  deductis. 

Dic  argumentum  a natura.  Videmus  corpori  terrae  et  aquae  inesse 
vim  corpoream,  uniendi  sibi  corpora  quaecunque  attrahendique,  quam  vim 
vulgo  gravitatem  dicunt.  Cum  ergo  totus  hic  globus  Telluris  undique  cir- 
cumfluatur aquis,  materia  fluida  seque  ipsam  ad  latera  non  terminante,  nec 
sit  improbabile,  Terram  etiam  interius  tubis  ingentibus  esse  commeabilem 
undique,  adeoque  Terra  forte  sit  instar  ollae  pertusae,  constans  continentibus 
ceu  testis,  intus  aqua  refertis:  profecto  partes  omnes  aquae  circumcirca  ne- 
quibunt aliam  totius  constituere  figuram,  quam  rotundam,  quia  vis  uniendi 
in  aquis,  non  impedita  neque  a se  neque  a terra,  figuram  efficit  maxime 
unam,  cujusmodi  rotunda  est,  nihil  habens  extra  se,  unde  fit,  ut  nulla  aqua- 
rum eminentia  supra  rotunditatem,  nullus  oceani  fluctus  diu  suspensus  per- 
maneat in  cumulo:  diffunditur  enim  ad  olnnimodam  aequabilitatem  constituen- 
dam ceduntque  ad  latus  undae  defluentique  locum  dant,  expulsae  quippe  a 
majori  pondere  defluentium. 

Nurn  non  eadem  etiam  de  natura  Terrae  dici  possent?  Equidem  Terra, 
cum  primum  fuit  a Deo  creata,  aut  et  ipsa  fluida  quaedam  et  mollis  massa 
fuit  posteriusque  induruit,  et  tunc  eadem  vera  sunt  etiam  de  terra,  quae  de 
aquis  sunt  dicta;  aut  creata  est  in  sua  soliditate  et  duritie  primaeva,  et  tunc 
ne  sic  quidem  verisimile  est,  aliam  illi  figuram  inditam,  quam  acceptura  fuit 
a se  ipsa,  si  mollis  initio  fuisset.  Nam  etsi  dura  est,  corpus  tamen  sive  ma- 
teria est  ut  aqua,  et  humore  macerata  aut  igne  liquata  fluida  per  partes 
effici  potest,  ut  aqua.  Par  igitur  est,  ut  etiam  fluidae  materiae  propriam 
acceperit  figuram,  hoc  est  rotundam. 

Cur  ergo  Terra  non  perfecte  rotunda  est  ut  oceanus?  Sapientissimus 
conditor  inter  naturam  materiae  interque  usum  animantium,  cujus  causa  etiam 
dura  Terra  facta  fuit,  figuram  ejus  consultissima  proportione  distribuit,  ut 
montes  nonnihil  quidem  elevarentur,  perpetuis  aquis  fundendis,  deprimerentur- 
que  valles  recipiendis,  ad  sensum  vero,  quando  tota  sphaera  cum  suis  emi- 
nentiis simul  in  conspectum  venit,  nihil  perfectae  rotunditati  decedere  videretur. 

Dic  argumentum  a sensu,  pro  perfecta  rotunditate  oceani.  Quando 
visu  seu  capite  ad  superficiem  undarum  admoto  signum  aliquod  conspicitur 
eminus,  primum  e mari  velut  emergens,  ut  vexillum  navis  alterius  aut  pila 
turris,  ubicunque  id  accidat  in  tota  oceani  superficie,  jam  statim  scitur,  tan- 

quam  ex  regula  universali  per  omnia  loca  maris  valente,  proportio  distantiae 
rei  conspectae  ad  ejus  altitudinem. 

Verbi  causa  in  mari  tranquillo  signum 

Et  vicissim , si  visus  hanc  obtineat  altitudinem , videre  poterit  signum 
natans  in  superficie  maris , tantae  distantiae , si  modo  id  etiam  satis  fuerit 
magnum. 

Quodsi  tam  nostrae  navis  speculator , quam  signum  in  navi  adversa 
iisdem  altitudinibus  fuerint  elevati,  puta  uterque  passibus  15,  videri  poterit 
res  a duplo  intervallo,  sc.  a 20  Italicis  seu  5 Germanicis  milliaribus.  Et  si 
mons  alicujus  insulae  surrexerit  in  altum  nongentesima  parte  semidiametri 
Terrae:  quocunque  in  oceano  fuerit,  spectari  incipiet  a quadragesimo  milliari 
Germanico  ex  maris  superficie,  ab  octogesimo  ex  alio  monte  ejusdem  altitudinis. 

Haec  igitur  sensu  deprehensa  per  omnem  maris  ambitum  aequalitas  oceani 
rotunditatem  omnimodam  non  valde  imperfecte  arguit. 

Quae  habes  a sensu  argumenta  pro  rotunditate  Terrae  totiusque  adeo 
globi  ex  terris  et  aqua  constantis?  Primum  si  ponat  astronomus,  Terram 
esse  rotundam,  nec  diversis,  pro  diversitate  montium  et  convallium,  sed  eadem 
ubique  diametro  Terrae  utatur  in  computationibus  geometricis:  exire  solet  illi 
operatio  in  tales  summas,  quae  sunt  consentaneae  experientiae  astronomicae, 
hoc  est,  sequuntur  phaenomena  coelestia.  Non  sequerentur  autem,  si  hoc  ille 
quidem  faceret,  Terra  vero  diversas  et  ad  sensum  differentes  haberet  dia- 
metros, hoc  est  si  rotunda  non  esset. 

Deinde  quoties  progredimur  seu  terra  seu  mari,  aequalibus  spatiis  itine- 
rariis, recta  ad  septentriones,  toties  aequalia  in  astronomia  deprehendimus 
incrementa  vel  decrementa  altitudinum  Solis  et  stellarum  in  meridie;  quoties 
iterum  sub  uno  et  eodem  parallelo  (de  quibus  libro  III.)  provehimur  aequa- 
libus intervallis  itinerariis  in  ortum  vel  occasum,  toties  numeramus  aequaliter 
plures  vel  pauciores  horas  et  minuta  in  principiis  vel  finibus  eclipsium  Lu- 


Liber  Primus.  Pars  Prima. 


131 


narium.  At  nisi  Terra  rotunda  esset,  aequalis  ista  proportio  locum  non  ha- 
beret. Terra  ergo  rotunda  est  tam  in  septentrionem  et  meridiem,  quam  in 
ortum  et  occasum. 

Denique  patet  ad  oculum  citra  longam  ratiocinationem,  terminos  umbrae 
terrestris  in  corpore  Lunae  deficientis,  tam  qui  sunt  ad  septentriones,  quam 
qui  ad  austrum,  tam  ad  orientem,  quam  ad  occidentem,  esse  arcus  perfecti 
circuli.  Corpus  autem,  cujus  in  rotundo  Sole  positi  umbra  circulo  circum- 
scribitur, circulare  sit  necesse  est  illo  tractu,  unde  descendit  umbra,  ut  docet 
optica.  Cum  igitur  successu  temporis  multisque  Lunaribus  eclipsibus  contin- 
gentibus omnes  corporis  Terrae  limites  tales  projiciant  umbras,  undiquaque 
igitur  Terra  rotunda  est  ad  sensum. 

Quid  si  Terra  ingentes  aliquas  habeat  eminentias,  quas , licet  umbra 
et  astronomia  non  facile  detegat,  ipse  tamen  sensus,  si  Terram  totam  uno 
intuitu  liceret  lustrare , facile  detecturus  fuerit ? Negat  hoc  tam  natura  aquae, 
quam  experientia.  Nam  primo , si  corpus  Terrae  notabiles ' haberet  angulos 
seu  eminentias  per  totam  corporis  longitudinem  vel  latitudinem  ductas,  ocea- 
nus  non  circumfunderetur  circuli  forma,  sed  interruptus  nudas  destitueret  illas 
eminentias,  et  sic  non  oceanus  continuus  terras,  sed  terra  continua  cingeret 
maria ; non  potuisset  igitur  Terrae  globus  ab  ortu  in  occasum  aut  vicissim 
circumnavigari,  quod  factum  legimus  hoc  seculo  non  semel. 

Deinde  si  quis  conscendat  altissimos  montes  omnium  continentium  exque 
iis  circumspiciat,  adeoque  et  instrumento  metiatur  omne  libramentum  hori- 
zontis terreni  circumcirca:  siquidem  mons  talis  omnium  vicinorum  altissimus, 
deprehendet  observator  ex  eo  depressionem  quidem  aliquam  totius  horizontis 
infra  libramentum  aquae  seu  basin  perpendiculi , tanto  majorem  quavis  parte 
finitoris,  quanto  remotiores  ibi  spectati  fuerint  montes  ceteri,  nuspiam  vero 
depressionem  animadvertet  majorem  duobus  gradibus;  tanta  enim  est,  cum 
prospectus  est  in  mare  ex  altitudine  dimidii  milliaris  magni,  quod  paucissimis 
locis  et  nescio  an  ullibi,  nisi  forte  in  Chilensi  regione,  totius  Peruanae  occi- 
dentalissima, contingere  potest.  Montana  enim  tantae  altitudinis  plerumque 
sunt  recondita  in  continentes  medias,  unde  in  litora  et  oceanum  prospectus 
non  est. 

Patet  igitur,  circulos  extremos  terrae  aspectabilis,  ubique  locorum  ex  editis 
montibus  visui  circumjectos,  apparere  quam  proxime  planos. 

At  si  Terra  haberet  alicubi  notabiles  eminentias,  easque  non  unius  tan- 
tum aut  alterius  montis , sed  totius  vicinae  continentis , oporteret  ex  edito 
jugo  illius  eminentiae  horizontem  aliqua  sui  parte  notabiliter  dehiscere  seu 
subsidere.  Denique  ubicunque  locorum  instituatur  dimensio  globi  Terrae  sine 
ope  coeli , de  qua  mox , dummodo  distantia  binorum  locorum  ad  opus  requi- 
sitorum in  eadem  semper  dimensione  sit  nota,  semper  prodit  eadem  proxime 
semidiametros  globi  Telluris;  quod  est  argumento,  nullam  Telluris  partem 
prae  reliquis  insigni  aliqua  quantitate  in  altum  erigi. 

Semper  tu  hoc  usurpas,  aquas  esse  profundiores  litoribus,  at  vulgo 
videntur  altiores  iis.  Non  sunt  altiores,  sed  fallitur  hic  aestimatio  sensitiva, 
ut  docent  optici.  At  si  stans  in  litore  metiaris  instrumento  libramentum 
undarum,  etiam  quas  omnium  extremas  visus  assequitur,  nequaquam  in  iis 
elevationem,  sed  semper  exiguam  aliquam  declivitatem  deprehendes,  apparebit- 
que  non  imminere  terris  undas,  sed  infra  illas  subsidere. 

Explica  causas  hujus  erroris  in  aestimando.  Visus  partes  maris  ex- 
tremas inspicit  oculis  elevatioribus,  quam  vicinas;  quodsi  partes  illae  extremae 

in  his  altioribus  radiis  visivis  fierent  viciniores,  redderentur  omnino  et  altio- 
res.  At  putamus  illas  esse  vicinas,  putamus  igitur  esse  et  altiores  partibus 
vicinis.  Vicinas  autem  putamus,  quia  oblique  illas  inspicimus,  eoque  seriem 
materiae  interjectae  tam  longam,  ex  qua  sola  extremorum  distantia  colligi 
debet,  non  recte  comprehendimus,  existimantes,  nps  angulis  radiorum  altiorum 
tantundem  de  superficie  aquae  comprehendere,  quantum  comprehendimus  aequa- 
libus angulis  radiorum  humiliorum. 

A speculator  in  litore, 
BE  aquae  superficies  plana. 
AB,  AC,  AD,  AE  radii  ad 
A oculum,  BC,  CD,  DE 
superficies  interceptae  in- 
aequalissimae. Putans  igi- 
tur speculator,  CD  et  DE 

esse  aequales  ipsi.BC  propinquae,  propterea  quod  anguli  ad  oculum  sunt  aequales, 
putat  se  in  eodem  radio  AD  pro  D videre  F,  in  eodem  radio  AE  pro  E videre  G,  ut 
BC,  CF,  FG  fiant  aequales;  quo  pacto  superficies  BCDE  plana  videtur  sursum  cur- 
vari et  esse  BCFG. 

Negasti , Terrae  eminentias  esse  sensu  notabiles , si  cum  toto  Terrae 
globo  comparentur  • interim  concessisti , pleraque  loca  mediterranea  umbilicos 
t abere,  dimidii  milliaris  Germanici  altitudine  super  oceani  superficiem  ex- 
stantes. An  vero  haec  non  est  satis  notabilis  altitudo  ? Unum  vel  dimidium 
milliare  ad  800  vel  900  non  habet  proportionem  sensibilem.  Tanta  vero 
reperitur  globi  Telluris  semidiametros. 

Quomodo  investigari  potest  quantitas  hujus  semidiametri?  Cum  Terra 
sit  rotunda,  oportet  ut  perpendicula  variis  in  locis  appensa  inter  se  annuant, 
turres  ad  perpendiculum  erectae  verticibus  ab  se  invicem  abnuant,  id  est  ut 
superius  distent  longius.  Quod  cum  ita  sit,  facile  est  duobus  ex  mon- 
tibus, quorum  ex  altero  alter  conspicuus  sit,  perpendicula  ad  communem 
lineam  visivam  examinare,  unde  innotescit  angulus,  quem  faciunt  binae  bi- 
norum perpendiculorum  lineae,  continuatae  per  imaginationem  usque  in  cen- 
trum Terrae.  Cum  igitur  distantia  binorum  illorum  locorum  sit  pars  ambitus 

totius  globi,  sicut  angulus  ad  centrum  est  pars  qua- 
tuor  rectorum,  facile  ex  nota  longitudine  partis  illius 
investigatur  longitudo  totius  ambitus  in  eadem  men- 
sura: vel  ex  nota  distantia  binorum  locorum,  tan- 
quam  ex  basi  trianguli  , et  ex  cognitis  angulis,  per 
geometrica  praecepta  computatur  longitudo  duorum 
crurum  seu  linearum  a perpendiculis  ad  centrum 
Terrae  coeuntium,  quae  est  quantitas  semidiametri 
Terrae. 

Doce  me  processum  exemplo.  Distent  duo  loca  B,  C 
milliaribus  5 Germanicis  communibus,  B mons,  C arx.  In- 
ventus sit  autem  angulus  ad  B in  monte  89°  46',  alter  in 
arce  C 89°  55'.  Erit  igitur  angulus  BAC  0°  19',  cum  sint 
in  quatuor  rectis  angulis  360°  seu  minuta  21600.  Quodsi 
pars  ambitus  Terrae  inter  montem  et  arcem,  quae  est  19', 
5 illius  loci,  ergo  totius  ambitus  21600'  valebunt  milliaria  hujus- 

Vel  multiplica  sinum  auguli  ABC 
in  mensuram  notam  ipsius  BC 

Factum 

divide  per  sinum  anguli  BAC 


9999917. 

5 

499995.  85. 

55268. 

497412. 


9 


- Quotiens  904  cum  57313  particulis  de  uno  diviso  in  55263 
est  longitudo  lineae  AC,  oppositae  angulo  ABC.  Ergo  semidia- 
meter  Terrae  a centro  usque  ad  arcem  esset  904  talium  millia- 
rium  Germanicorum. 

Pariter  multiplica  sinum  anguli  ACB 
in  eandem  mensuram  notam  BC 

Factum 

divide  per  sinum  anguli  BAC 

Quotiens  904  cum  37673  particulis  unius  est  longitudo 
lineae  AB,  oppositae  angulo  BCA,  estque  semidiameter  Terrae, 
ab  ejus  centro  usque  in  verticem  montis.  Et  sic  mons  iste  attol- 
leretur 360  particulis  unius  altius  quam  arx,  quae  est  altitudo  pe- 
dum 130  geometricorum  in  perpendiculo. 


2583.  85 
2210.  72 

373.  13 


99999.  89 
5 

499999.  45 
55268 
497412 
2587  15 
2210.  72 

376  73 


04 


9 

04 


Estne  alia  via  metiendae  semidiametri  Terrae ? Nulla  parabilior  est 
ista,  quam  nunc  tradidi,  ut  in  qua  nihil  assumitur,  quod  non  setnper  et  ubi- 
que sit  obvium.  Proxime  tamen  accedit  ad  illam  methodus  Clavii,  quae  ipsa 
etiam  gemina  est ) una  ejus  forma  sic  habet. 

Sit  in  litore  maris  promontorium,  altitudinis  super  maris  superficiem  cog- 
nitae , in  cujus  vertice  stet  mensor,  dirigens  latus  unum  quadrantis  in  extre- 
mas undas,  qua  coelo  videntur  contiguae,  notetque,  quantum  angulum  faciant 
perpendiculum  et  linea  visiva  in  extremas  undas  porrecta.  Quo  pacto  for- 
matur triangulum,  recto  angulo  apud  extremas  undas,  cujus  cathetus  est  linea 
visiva,  basis,  linea  a centro  Terrae  in  extremas  undas,  hypotenusa  vero  linea 
a centro  Terrae  in  verticem  promontorii  inque  visum.  Cum  ergo  in  canone 
simium  apposita  sit  ad  unumquemque  quadrantis  angulum  proportio  bypo- 
tenusae  seu  secantis  ad  basin  seu  radium,  excessusque  illius  super  hunc,  cui 
respondet  altitudo  stationis  super  superficiem  maris:  facile  est,  data  hac  alti- 
tudine in  milliaribus  Germanicis,  radii  quoque  seu  semidiametri  numerum 
milliarium  constituere. 


Da  exemplum.  Sit  altitudo  promontorii  CO  milliare  Itali- 
cum, seu  quadrans  Germanici,  sitque  G extremitas  maris  ex  alti- 
tudine C visi,  et  inventus  sit  angulus  GCO  88°  37'.  Cum  ergo  CGA 
sit  rectus , quippe  CG  tangit  superficiem  globi  GO  in  G,  GA  vero 
ducitur  ex  contactu  G in  centrum  A,  erit  itaque  GAC  1°  23'. 
Hujus  vero  anguli  hypotenusa  seu  secans  AC  est  100029.  Si  ergo 
excessus  CO  super  radium  OA  vel  GA,  qui  excessus  est  29,  valet 
unum  quadrantem  milliaris  Germanici:  tota  GA  vel  OA  valebit  862 
milliaria. 

Explica  etiam  alteram  Clavianae  dimensionis  formavi. 
llacc  forma  non  opus  habet  ascensu  in  montem,  sed  re- 
quirit pro  eo  cognitionem  tam  altitudinis  montis  CO,  quam 
distantiae  navis  G a monte  C.  Nam  hujus  GC  quadratum 
divisum  per  OC  prodit  totam  diametrum  globi  aquei  per 
OC  auctam. 

Ut  si  GC  sit  21  milliaria  et  CO  quadrans  unius.  Quadra- 
tum de  21  est  441,  quod  divisum  in  CO,  quadrantem  unius  mil- 

liaris,  facit  quotientem  1764;  ergo  diameter  tota  globi  aquei  esset  1763  milliaria  cum 
dodrante. 

Qua  vero  methodo  astronomi  solent  uti  ad  metiendum  Terrae  globum  ? 
Astronomi  coelum  adhibent,  hoc  est  altitudinem  poli  in  duobus  locis  eidem 
meridiano  subjectis,  et  per  eam  prius  metiuntur  Terrae  ambitum,  ex  ambitu 
deinde  eliciunt  et  diametrum  ejus.  Sed  requiritur  prius  cognitio  doctrinae 
sphaericae , quae  in  sequentibus  demum  tradetur. 

Ostende  tamen  rem  exemplo.  Pragae  est  altitudo  poli  50°  6' 

Lincii  sub  eodem  meridiano  48.  16. 

Differentia  1.  50.. 

Jam  Lincio  Pragam  communiter  numerantur  milliaria  26.  Si  ergo  1°  50' 
valet  milliaria  26,  totus  ambitus,  graduum  360,  valebit  milliaria  5105.  Sed  ambitus 
est  ad  diametrum  ut  22  ad  7.  Si  ergo  ambitus  22  valet  milliaria  5105,  diameter  7 
valebit  milliaria  1615  et  semidiameter  milliaria  807.  s) 

Quanta  igitur  censetur  hodie  semidiametros  Terrae ? Communiter  hodie 
15  milliaria  Germanica  mediocria  numerantur  in  gradus  singulos,  ut  ita  ve- 
niant toti  circumferentiae  5400,  semidiametro  860  fere. 

Computamus  autem  in  unum  milliare  Germanicum  Italica  4 seu  4 millia 
passuum  geometricorum,  quorum  quilibet  habeat  pedes  5,  pes  4 palmos. 
Stadia, vero  in  milliari  Italico  insunt  8,  in  Germanico  32,  quodlibet  125  pas- 
suum. Ita  unus  gradus  occupat  secundum  hodiernos  stadia  480  et  tota  cir- 
cumferentia stadia  172800. 

Quid  de  hoc  veteres  prodiderunt ? Veteres  inter  initia  nascentis  astro- 
nomiae minus  accurati  fuere.  Nam  Eratosthenes,  qui  vixit  ante  Christum, 
stadia  250000  prodit. 

Ejus  ratiocinatio  talis.  In  Syene  Sol  in  aestivo  solstitio  hora  meridiana 
illuminat  fundos  puteorum,  fit  igitur  praecise  ibi  verticalis.  At  Alexandriae 
tum  absistit  a vertice  una  quinquagesima  parte  circuli,  hoc  est  7°  12'.  At 
intervallum  itinerarium  inter  locum  utrumque  censetur  5000  stadiis,  quae 
sumta  quinquagies  efficiunt  250000. 

Posidonius  circa  Christi  tempora  demsit  partem  vicesimam  quintam,  ut 
sint  stadia  240000.  Ejus  ratio  fere  similis  est  priori.  Canopus  stella  in 
insula  Rhodo  ejus  aetate  stringebat  horizontem  nec  altius  emergebat.  Ale- 
xandriae vero  ad  quartam  unius  signi  partem  se  attollebat,  id  est  7°  30', 
quae  est  pars  48.  totius  circumferentiae.  At  intervallum  itinerarium,  seu 
spatium  maris  inter  locum  utrumque  censetur  5000  stadiis,  quae  sumta  48ies 
efficiunt  240000. 

Ptolemaeus  vero,  qui  vixit  post  Christum,  ad  nos  propius  accedit;  tri- 
buit enim  uni  gradui  stadia  500,  quae  sumta  360ies  efficiunt  180000. 

Alphragano  auctore  tempore  Almeonis  Arabes  collatis  sententiis  statue- 
runt uni  gradui  circuli  maximi  iu  Terra  competere  palmos  1360000,  quorum 
6 faciunt  cubitum.  Eorum  autem  4 censentur  a nobis  pro  pede,  20  pro 
passu  geometrico ; ita  venient  68  millia  passuum  in  gradus  singulos,  hoc  est 
milliaria  Germanica  17,  stadia  544,  ut  sit  totus  ambitus  stadiorum  195840. 

Albategnius  seu  Mahometes  Aracensis  gradum  dimidium  aestimat  diurno 
itinere  hominis  expediti,  seu  milliaribus  i\rabicis  sui  seculi  42. 

Cur  hic  inseritur  dimensio  Terrae , res  geographica,  cum  in  astronomia 
versemur ? Etsi  geographiae  est,  metiri  Terrarum  ambitum,  distantias  loco- 
rum, aream  convexam  superficiei  Terrenae,  et  ipsam  globi  totius  corpulentiam, 
non  potest  tamen  astronomia  carere  hac  cognitione. 

Nam  1.  pro  numero  graduum  longitudinis  et  latitudinis  Terrae  variantur  phae- 
nomena coelestia  in  diversis  Terrarum  locis.  Ex  distantia  vero  itineraria 
numerus  graduum  longitudinis  et  latitudinis  colligi  potest,  si  cognitam  habea- 
mus in  ea  mensura  totam  Terreni  circuli  maximi  circumferentiam. 

2.  Cum  Terra  nostrum  sit  domicilium,  utimur  semidiametro  Terrae  pro 
decempeda  ad  dimetienda  corpora  coelestia  eorumquc  distantiam  a Terra. 
Mensuram  igitur  nostram  par  est  nobis  esse  cognitam,  id  est  expensam  ad 
magnitudinem  staturae,  orgyae,  cubiti,  pedis,  spithamae,  palmi,  pollicis,  digiti 
in  corpusculis  nostris. 

3.  Hoc  ipso  vero  loco  inseri  hane  metiendi  rationem  postulavit  ipsa  de- 
monstrationis methodus , quia  per  eam  examinata  et  comprobata  fuit  perfecta 
Terrae  rotunditas. 


% 

PRINCIPIORUM  DOCTRINAE  SPHAERICAE 

PARS  SECUNDA. 

DE  FIGURA  COELI. 


Quid  igitur  de  coeli  figura  tenendum?  Cum  materiam  aurae  aethereae 
nequeamus  oculis  notare,  nihil  impedit,  quin  interim  credamus,  illam  fusam 
per  omnem  mundi  amplitudinem,  sphaeram  etiam  elementarem  undique  cir- 
cumire. Stellarum  vero  agmen  undiquaque  Tellurem  circumstare  et  sic  quasi 
quendam  cumim  efficere  fornicem,  integrae  sphaericae  figurae,  ex  eo  patet, 
quod  cum  Terra  rotunda  sit,  quorsumcunque  perveniant  homines,  stellas  in 
eum  modum  supra  sua  capita  cernunt,  ut  nos.  Adeoque  et  uno  loco  ver- 
santibus paucorum  dierum  spatio  totus  stellarum  exercitus  conspicuus  effici- 
tur, ut  a quibus  inceperamus,  iis  illae,  quas  ultimo  videmus,  cohaerere  et 
succedere  videantur.  Siderum  igitur  ordo  in  se  redit,  circulo  circa  Terram 
circumductus. 

Censes  igitur  stellarum  centra  in  eadem  superficie  sphaerica  disponi? 

Hoc  quidem  incertum  est.  Cum  enim  aliae  parvae  sint,  aliae  magnae, 
non  est  absimile  vero,  parvas  ideo  videri,  quia  procul  in  altum  aetherem  re- 
cesserunt, magnas  ideo,  quia  nobis  propiores.  Neque  tamen  absurdum , duas 
fixas  inaequali  apparenti  magnitudine  aequali  a nobis  intervallo  abesse. 

Pig.  i6.  At  de  planetis  certum 

est,  illos  non  esse  cum 
fixis  in  eadem  superficie 
sphaerica,  sed  inferiores 
esse  fixis ; tegunt  enim 
interdum  illas,  nec  vicis- 
sim  alias  a fixis  teguntur. 

Si  de  fixis  certius  nihil 
constat , videtur  illa  regio 
infinita  esse ; nec  Sol  hic 
noster  aliud  erit,  quam 
una  ex  fixis,  nobis  major 
et  clarior  visa , quia  pro- 
pior quam  fixae ; atque 
ita  circa  quamlibet  fixam 
poterit  esse  talis  mundus, 
qualis  circa  nos  est ; vel 
quod  eodem  redit , inter 
innumerabiles  locos  in  illa 
infinita  fixarum  congerie  mundus  hic  noster  cum  Sole  suo  erit  unus,  nulla 
re  diversus  a locis  aliis  circa  fixas  singulares , ut  in  subjecta  figura  Utera  M, 

Ita  quidem  Brimus  et  veterum  aliqui.  At  non  sequitur,  si  centra  fixa- 
rum non  sunt  in  eadem  superficie  sphaerica,  propterea  regionem,  per  quam 
sunt  dispersae  fixae,  esse  undiquaque  sibi  similem. 

Habet  enim  illa  omnino  vacuum  aliquem  sinum  cavumque  ingens,  a fixa- 
rum agmine,  confertim  circumfuso,  ceu  a muro  vel  fornice  quodam  conclusum 
et  circumscriptum,  et  in  hujus  cavi  ingentis  complexu  Tellus  nostra  cum  Sole 
et  stellis  mobilibus  com- 
prehensa est.  Vide  subjec- 
tam figuram. 

Quod  habes  hujus  rei 
argumentum  ? Si  regio 
fixarum  undique  similiter 
esset  consita  stellis,  etiam 
in  vicinia  nostri  mundi 
mobilis,  sic  ut  silus  mundi 
Solisque  nostri  nullam  ha- 
beret peculiarem  circum- 
scriptionem prae  situ  fixae 
ali  cujus,  tunc  apparerent  no- 
bis paucae  aliquae  fixae  in- 
gentes, nec  ultra  duode- 
cim (quot  angulos  habet 
icosaedron)  possent  esse 
omnes  ejusdem  a nobis  di- 
stantiae et  magnitudinis ; 
succedentes  his  haud  multo 
plures  haberent  jam  distantiam  duplicatam  proximarum,  aliae  superiores  tripli- 
catam et  sic  consequenter  semper  multipliciorem.  9) 

Ac  cum  omnium  maximae  tam  appareant  parvae,  ut  vix  instrumentis 
possint  notari  aut  mensurari:  quae  igitur  duplo  aut  triplo  etc.  distarent  lon- 
gius, duplo  et  triplo  apparerent  minores,  positis  aequalibus  ipsis  veris  magni- 
tudinibus , citoque  veniretur  ad  eas , quae  penitus  fierent  insensibiles : ita 
paucissimae  viderentur  stellae,  eaeque  in  maxima  differentia. 

At  vero  contrarium  apparet.  Videmus  enim  fixas  magnitudinis  ejusdem 
apparentis  valde  confertas  invicem,  adeo  ut  astronomi  Graeci  ex  insignioribus 
numerent  mille,  Hebraei  undecim  millia;  nec  ita  magna  est  differentia  inter 
apparentes  fixarum  magnitudines.  Tot  igitur  numero  stellas  aequali  visu 
oportet  non  valde  inaequalibus  intervallis  a nobis  abesse. 

Quare  cum  nobis  fixarum  facies  appareat  undique  propemodum  eadem, 
quod  magnitudinem  et  multitudinem  stellarum  attinet , undique  igitur  prope- 
modum aequalibus  intervallis  supra  nos  erit  sublata.  Est  igitur  ingens  cavum 
in  medio  regionis  fixarum  concameratioque  fixarum  evidens  circum  et  nos  in 
ejus  complexu. 


In  balteo  Orionis  sunt  tres  magnae  stellae,  quae  ab  invicem  distant  intervallo  83'; 
pone  semidiametrum  unius  apparere  unius  minuti  tantum,  appareret  ergo  visui  in  al- 
tera constituto  83',  hoc  est  tres  fere  Soles  lata,  octies  in  superficie  major  ipso  Sole. 
Non  est  igitur  talis  prospectus  ex  una  qualibet  fixa  in  ceteras,  qualis  ex  nostro  hoc 
mundo  in  fixas  est,  longiusque  absumus  a fixis  singulis,  quam  fixae  vicinae  a se  ipsis. 

Cur  hic  uteris  icosaedri  figura?  Quia  quantum  in  ea  abest  angulus  ab 
angulo,  tantum  aut  non  multo  minus  absunt  anguli  omnes  a centro;  apta  est 

itaque  figura  ad  hanc  dispersionem  fixarum  undique  propemodum  aequalem 
exprimendam,  sic  ut  centrum,  aeque  atque  anguli,  repraesentet  unum  locum 
inter  fixas. 

At  si  consideremus  figuram  plurium  angulorum,  ut  est  dodecaedron,  ha- 
bens angulos  20,  ii  jam  propiores  sunt  sibi  mutuo  quam  centro  communi, 
quare  stellae  20,  sic  dispositae  circa  aliquem  locum  vel  stellam,  jam  reprae- 
sentarent aliquam  concamerationem  et  circumscriptionem  insignis  cavi , quod 
ipsum  est,  quod  argumento  nostro  nitimur  confirmare. 

In  schemate  praemisso  N.  16.  pro  icosaedro,  figura  solida,  expressa  est  sexan- 
gula, aequipollens  illi  hoc  loco  in  plano.  In  schemate  posteriore,  N.  17,  pro  dode- 
caedro  expressa  est  aequipollens  in  plano  decangula. 

Videtur  enervari  vis  argumenti  hujus , si  quis  statuat,  quo  altiores  a 
Terris  sint  stellae,  hoc  fere  esse  majores?  Nam  si  stellarum  tam  multarum, 
quae  videntur  angulis  pene  aequalibus,  aliquae  statuantur  parva  habere 
corpora,  aliquae  ingentia,  sequitur  illas  propinquas  esse,  istas  remotissimas ; 
ac  proinde,  quae  nobis  jam  videntur  inter  se  propinquissimae,  possent  hoc 
pacto  ah  invicem  esse  remotissimae.  Tunc,  si  non  vacuitate,  saltem  parvitate 
stellarum  nostro  mundo  mobili  vicinarum  insignitus  erit  locus  iste,  et  sic  ipsa 
stellarum  exilitas  vacui  speciem  praebebit,  ipsa  vero  subinde  crescens  stella- 
rum magnitudo  versus  exteriora  concamerationis  insignis  vicem  praestabit;  et 
in  universum  minus  erit  materiae  stellaris  in  ista  cavitate , in  quam  colloca- 
tus est  mundus  mobilis,  plus  materiae  in  circumferentia,  quae  illam  includit 
et  definit:  ita  sequetur  nihilominus,  singularem  esse  notabilemque  locum  hunc 
prae  reliquis  partibus  regionis  fixarum. 

Probabilius  tamen  est,  quae  sunt  ejusdem  fere  magnitudinis  ad  sensum, 
aequalibus  fere  intervallis  a nobis  abesse,  eaque  tam  multarum  stellarum  con- 
stipatione speciem  formari  sphaerae  cavae. 

Habes  aliud  argumentum , quo  probes,  locum  hunc , in  cujus  complexu 
Terra  est  cum  planetis,  prae  reliquis  locis  in  regione  fixarum  peculiariter 
insignitum  esse?  Via,  Graecis  lactea,  nostris  semita  S.  Jacobi,  diffusa  est 
per  medium  fixarum  orbem  (uti  quidem  orbis  is  nobis  apparet),  dividens  illum 
in  duo  apparentia  hemisphaeria;  estque  circulus  ejus  inaequalis  quidem  lati- 
tudinis, sed  tamen  circumcirca  non  valde  sui  ipsius  dissimilis.  Ergo  via  lactea 
notabiliter  signat  locum  Terrae  et  mundi  mobilis  pro  locis  omnibus  aliis  in 
regione  fixarum. 

Pone  namque  Terram  stare  ad  latus  una  semidiametro  viae  lacteae,  tunc 
haec  via  lactea  apparebit  illi  circulus  parvus  vel  ellipsis  parva,  tota  declinans 
ad  latus  alterum,  eritque  simul  uno  intuitu  conspicua,  quae  nunc  non  potest 
nisi  dimidia  conspici  quovis  momento.  Rursum  pone  Terram  esse  in  plano 
quidem  viae  lacteae,  sed  vicinam  altrinsecus  ipsi  circumferentiae  illius;  tunc 
illa  pars  viae  lacteae  ingens  apparebit,  contraria  pars  angusta. 

Itaque  fixarum  sphaera  non  tantum  orbe  stellarum,  sed  etiam  circulo 
lactis  versus  nos  deorsum  est  terminata. 

Num  igitur  regio  fixarum  sursum  est  infinita?  Hic  astronomia  nihil 
pronunciat,  in  tanta  enim  altitudine  sensu  destituitur  oculorum.  Hoc  solum 
docet  astronomia,  quousque  stellae  vel  minimae  cernuntur,  finitum  esse  spatium. 

An  non  posset  aliqua  ex  stellis  visibilibus  distare  a nobis  intervallo 
actu  infinito?  Non:  nam  quod  cernitur,  extremitatibus  suis  cernitur.  Stella 
igitur  visibilis  terminos  habet  circumcirca.  Quodsi  stella  recessisset  in  spa- 
tium actu  infinitum,  etiam  termini  hi  spatiis  infinitis  a se  mutuo  distarent; 

omnes  enim  illi  simul,  hoc  est  totum  stellae  corpus,  infinitae  hujus  altitudinis 
essent  participes ; itaque  manente  visionis  angulo  eodem,  diameter  stellae,  quae 
est  linea  inter  ejus  terminos,  proportionaliter  aucta  esset  cum  sua  distantia, 
ut , sicut  duplo  remotioris  diameter  fit  duplo  longior  diametro  propioris , ita 
etiam  finito  spatio  distantis  diameter  finita,  quando  corpus  infinities  multipli- 
catam ponitur  accipere  distantiam,  ipsa  quoque  se  ipsa  infinities  fiat  major. 

Atqui  pugnant  invicem,  infinitum  esse  et  terminari,  pugnant,  infinitum 
esse  et  ad  aliud  infinitum  habere  certam,  hoc  est  finitam  proportionem.  Nul- 
lum igitur  visibile  distat  a nobis  infinito  intervallo. 

Quid  si  vero  sint  aliquae  stellae  corporibus  finitae , spatiis  sursum  in- 
finitis dispersae , quae  ob  tantam  distantiam  a nobis  non  cernantur  ? Pri- 
mum, si  non  cernuntur,  nihil  igitur  ad  astronomiam  pertinent.  Deinde,  si 
regio  fixarum  altrinsecus  est  terminata,  deorsum  sc.  versus  nostrum  mundum 
mobilem,  cur  sursum  careat  termino?  Tertio,  etsi  negari  non  potest,  posse 
esse  multas  stellas,  quae  sive  ob  exilitatem,  sive  ob  maximam  distantiam  non 
cernantur,  non  tamen  per  has  obtineri  potest  spatium  infinitum.  Nam  si  sunt 
singulae  finitae  magnitudine,  oportet  omnes  simul  esse  finitas  numero.  Alias 
si  numero  infinitae,  quantumlibet  exiguae,  modo  quantae  sint,  possent  consti- 
tuere unam  aliquam  infinitam  essetque  corpus,  dimensionibus  trinis  patens,  ni- 
hilominus infinitum,  quod  contradictionem  implicat;  infinitum  enim  dicitur, 
quod  fine  et  termino  eoque  et  dimensione  caret.  Sic  omnis  rerum  numerus 
actu  finitus  est  eo  ipso , quia  numerus,  ergo  finitus  numerus  corporum  finito- 
rum non  ponit  spatium  infinitum,  quasi  multiplicatione  spatiorum  multitudine 
finitorum  coacervatum. 

Non  tamen  negabis , saltem  spatium  esse  sursum  actu  infinitum ? Si 
de  vacuo  agitur  spatio,  id  est  de  re  nihili,  quae  nec  creata  est,  nec  est,  nec 
alii  ut  ibi  sit  resistere  potest,  mutabitur  status  quaestionis,  nec  erit  actu,  quod 
est  plane  nihil.  Sin  spatium  est  ob  corpora  locata,  jam  demonstratum  est, 
neque  corpus  ullum  locabile  esse  actu  infinitum,  neque  corpora  finita  magni- 
tudine posse  esse  infinita  numero.  Spatium  igitur  ob  corpora  locanda  infini- 
tum esse  nihil  est  necesse.  At  nec  potest  esse  vel  inter  bina  solum  corpora 
linea  actu  infinita.  Rursum  enim  pugnant  actu  infinitum  esse  et  terminari 
singulis  altrobique  corporibus  finitis  ceu  punctis,  quae  sunt  lineae  termini. 

Quid  de  infinito  in  potentia  tenebo , et  an  non  saltem  cogitari  potest 
infinitum  spatium  vel  numerus ? Duplicem  habet  sensum,  cum  infinitum  in 
potentia  nominatur.  Nam  vel  sic  accipitur,  sicut  divisio  quantitatis  infinita 
dicitur  potestate,  scilicet  ut  infinitae  sint  sectiones,  quarum  quaelibet  fieri 
posset  in  hac  quantitate;  quaecunque  tamen  illarum  fieret,  ipsa  per  se  esset 
finita,  partes  constituens  finitas.  Vel  accipitur  infinitum  in  potentia  sic,  ut 
potentia  ista  referatur  ad  ipsam  totius  infiniti  amplitudinem,  Illo  modo  verum 
est,  nullum  unquam  spatium,  nullum  numerum  ne  cogitatum  quidem  esse  neque 
cogitatum  iri  unquam,  quo  non  possit  cogitari  major,  semper  tamen  infiniti 
supererunt  numeri,  nondum  ne  cogitati  quidem,  quorum  tamen  quilibet  poste- 
rius cogitari  posset.  Hoc  posteriori  vero  modo  infinitum  potestate  nullum  est, 
ut  scilicet  infinitum  spatium  aut  infiniti  numeri  simul  et  semel  actu  cogiten- 
tur, id  est  infinitum  cogitando  exhauriatur;  quicquid  enim  cogitatur,  eo  ipso, 
quod  cogitatur,  finitum  est;  nec  aliter  mente  comprehendimus  id  quod  vox 
infiniti  nobis  insinuat,  nisi  ut  rem,  cujus  pars  solum  aliqua  in  mente  reluceat, 
reliquum  excedat  mentis  cogitatum;  quo  modo  ad  primum  sensum  refertur  et 
conceptus  solum  nominalis  est. 

Si  finitus  est  mundus , qua  igitur  figura  praeditus  est  exterius?  Qua 
enim  nisi  sphaerica  ? 

Quae  habes  hujus  rei  argumenta?  Astronomica  pene  nulla;  duo  vero 
potissimum  metaphysica;  primum  ab  ipso  mundo  ducitur,  alterum  ab  ejus 
archetypo. 

Dic  primum.  Disputamus  de  figura , quae  mundum  claudit  exterius. 
Omnia  igitur  intra  illam  figuram  sunt,  nihil  extra.  Si  omnia  capit  actu,  per- 
quam verisimile  est,  etiam  forma  capacissimam  esse.  Capacior  vero  est  figura 
cum  est  rotunda,  quam  si  eadem  superficiei  quantitate  in  aliam  quamcunque 
speciem,  quae  rotunda  non  est,  esset  expressa,  ut  docent  geometrae  et  Pappus 
libro  quinto  Mathematicarum  Collectionum.  Credibile  igitur  est,  mundum  ro- 
tunda superficie  finiri. 

Dic  alterum.  Mundi  archetypus  Deus  ipse  est,  cujus  nulla  figura  simi- 
lior est  (si  qua  similitudo  locum  habet),  quam  sphaerica  superficies.  Nam 
uti  Deus  est  ens  entium,  antecedens  omnia,  ingenitum,  simplicissimum,  per- 
fectissimum, immobile,  sibi  ipsi  creaturisque  omnibus  stifficientissimum,  creans 
et  sustentans  omnia,  unus  essentia,  in  personis  trinus,  sic  sphaericum  etiam 
easdem  rudi  quodam  modo  proprietates  habet  inter  figuras  ceteras. 

Si  tam  pulchra  est  analogia  inter  sphaericum  et  res  divinas,  operae 
pretium  est,  naturam  sphaerici  pluribus  explicari.  Dic  igitur , cur  facias 
primam  figurarum?  atqui  putabam  ego , lineas  esse  priores  superficiebus, 
quia  simpliciores  sunt  et  una  sola  dimensione  longitudinis  constant ; sphae- 
ricum, ut  superficies,  in  longum  et  latum  porrigitur.  Primum  lineae  non 
sunt  ipsae  figurae,  sed  figurarum  termini.  Deinde  sunt  quidem  lineae  priores 
superficiebus  planis;  at  id  non  est  propter  simplicitatem  illam  per  se,  non 
enim  componitur  superficies  ex  lineis,  sed  propter  generationis  modos,  quia 
linea  gignit  superficiem  planam.  Superficie  vero  sphaerica  priores  nequaquam 
sunt  lineae,  quia  neque  componunt  neque  giguunt  illam,  sed  potius  ex  illa 
oriuntur  materialiter  vel  formaliter.  Denique  simplicitas  linearum  allegata 
non  est  de  essentia  figurati,  sed  ejus  potius  imperfectio ; cum  non  omnimodam 
figurationem  admittant  lineae,  sed  saltem  unum  ejus  elementum  in  longum. 
Talis  vero  simplicitas,  quae  in  participatione  consistit,  non  infert  prioritatein 
participantis  prae  participato. 

Explica  discrimen  figurarum  planarum  et  par  ali elepip  edar  um  causa  ortus , 
ut  dicta  melius  intelligantur.  Figurae  genitae  in  hac  metaphysica  conside- 
ratione sunt  in  triplici  discrimine.  Nam  vel  sunt  primigeniae,  vel  minus  ali- 
quid ipsis  primigeniis,  vel  plus  ipsis;  hoc  est  vel  sectione  ortae  ex  primi- 
geniis, ut  partes,  vel  compositione  ex  primigeniarum  absectis  partibus. 

Quomodo  gignuntur  primigeniae?  Primigeniae  gignuntur  fluxu  seu  motu 
directo,  primum  puncti,  quod  intelligitur  situm  obtinere  certum  in  figura  alia 
praeexistente;  et  ex  hoc  fluxu  nascuntur  lineae  rectae.  Deinde  fluit  linea  recta 
ad  latus  seu  in  plagam,  quae  est  extra  suum  longitudinis  tractum,  et  nas- 
cuntur ex  hoc  superficies.  Si  omnia  lineae  puncta  fluxerunt  in  directum  ad 
aequales  distantias,  qui  fluxus  est  aequabilis,  quod  tunc  nascitur,  parallelo- 
grammum  dicitur,  quod  est  vel  rhomboides,  si  angulus  fluxus  et  fluentis 
fuit  obliquus,  vel  est  rectangulum.  Tertio,  si  etiam  superficies  sic  extra  sc 
aequabiliter  fluat,  nascitur  corpus,  et  quidem  parallelepipedum;  angulo  vero 
fluxus  recto , etiam  columnare. 

Si  fluxus  longitudo  aequalis  est  lineae  fluenti,  nascuntur  utrinque  rhom- 
bica  angulo  obliquo:  sin  etiam  angulus  fluxus  et  fluentis  rectus  est,  in  planis 

pro  rhombo  fit  quadratum,  in  solidis,  fluente  quadrato,  cubus,  genitarum 
perfectissima. 

Explica  etiam  ortum  ex  sectione.  Ducta  linea,  quae  diagonios  dicitur, 
per  oppositos  parallelogrammi  angulos,  figura  abit  in  duo  triangula  aequalia, 
rhomboides  in  scalena  omnis  generis,  rhombicum  in  aequicrura  vel  aequilatera. 
In  solidis  vero  parallelepipedis  ducta  superficie  plana  per  diagonios  opposita- 
rum superficierum  parallelarum,  solvitur  parallelcpipedum  in  bina  prismata. 
Deinde  in  prismate,  ducta  superficie  plana  per  trinos  solidos  angulos,  unum 
aliquem  prismatis  angulum  circumstantes,  resecantur  tetraedra  omnis  generis, 
restantque  pyramides  quadrilaterae,  plano  altero  per  diagonion  basis  et  verti- 
cem ducto  in  bina  alia  tetraedra,  corporibus  aequalia,  solubiles;  ut  sic  omne 
parallelepipedon  abeat  in  sena  tetraedra,  aequalia  corporibus. 

Quomodo  tertium  genus  per  compositionem  oritur?  Omnes  reliquae 
planae  figurae  constant  triangulis,  quae  sunt  parallelogrammorum  partes,  dum- 
modo binorum  triangulorum  singula  latera  habeant  eandem  longitudinem.  Sic 
omnia  corpora  multilatera  componuntur  ex  supradictis  prismatibus  vel  tetra- 
edris,  primigeniarum  partibus,  dummodo  binorum  tetraedrorum  singula  plana 
congruant.  Suntque  ex  compositis  simplicissima  pyramides  quadrangulae  modo 
dictae,  quia  constant  tetraedris  tantum  binis  singula;  prismata  vero  tribus, 
cetera  pluribus  constant. 

Jntelligo  ortum  ceterarum  figurarum:  videtur  igitur  sphaericum  esse 
inter  primigenias , nascitur  enim  fluxu  semicircularis  lineae  circa  polos  et 
axem  immobiles ; itaque  linea  circularis  erit  illa  prior.  Modus  iste  creandi 
sphaerici  tantummodo  geometricus  est  seu  potius  mechanicus,  geometris  usi- 
tatus adjuvandum  captum  tironum,  naturae  vero  sphaerici,  seu  considera- 
tioni ejus  metaphysicae  nequaquam  est  conveniens.  Circumducto  namque 
semicirculo,  puncta  quaedam,  ut  dictum,  quiescunt;  proxima  tarde,  media  velo- 
cissime moventur,  cum  ipsum  sphaericum  sit  undique  sui  ipsius  simile;  cum 
etiam  in  ortu  primigeniarum,  quae  viliores  sunt,  aequabilissimus  omnium  punc- 
torum fluxus  fuerit.  Cumque  ceterae  primigeniae  lineamenta  habeant,  quibus 
sic  genitae  fuisse  intelligantur , in  sphaerico  contra  nullum  hujus  geniturae 
vestigium  est;  nihil  enim  jn  ea,  quod  prae  reliquis  punctis  poli  rationem  ha- 
beat. Non  est  igitur  haec  genuina  et  metapliysica  ratio  geniturae  sphaerici. 
Denique  linea  semicircularis,  quippe  gignens,  prior  esset  sphaerico,  quippe 
genito,  quod  est  absurdum  et  impossibile,  cum  posterior  non  sit  tantum  sphae- 
rico, sed  ipsis  etiam  planis  figuris. 

Proba  hanc  posterioritatem  lineae  semicircularis.  Duobus  modis  intel- 
ligitur  oriri  circularis  linea:  primus  vulgaris  et  mechanicus  est  iste,  ut  cir- 
cini uno  brachio  stante  circumeat  reliquum,  quoad  in  sua  fuerit  reversum 
vestigia;  quanquam  hic  modus  a natura  circuli  est  alienus,  incipit  enim  a 
certo  puncto,  cum  nihil  sit  in  circulo,  quod  initii  rationem  habeat.  Nequit 
igitur  sic  existere  circularis  linea  sine  plana  superficie,  cui  illa  insit,  nequit 
creari  superficies  sine  recta,  recta  sine  puncto,  nequit  esse  punctum  sine  situ 
in  loco,  locus  sine  figura,  quae  contineat  locum,  eujusmodi  figura,  locum  cir- 
cumscribens, est  sphaericum;  a sphaerico  igitur  initium  puncti,  lineae,  super- 
ficiei planae  et  circularis  lineae. 

Alter  modus  metaphysicus  et  naturae  quantitatum  accommodatus,  quo  gignitur 
circularis  linea,  est  per  sectionem  sphaerici,  factam  a plano ; rursum  igitur  tam 
planum  quam  sphaericum,  ut  subjecta  et  instrumenta  gignendi,  oportet  prae- 
existere lineae  circulari.  Sphaericum  igitur  prius  est  etiam  circulo. 

Num  igitur  plane  est  ingenita  figura  sphaericum ? Ingenita  dicitur  re- 
spectu figurarum  ceterarum,  quia  nullo  illorum  modorum  gignitur,  sed  potius 
puncta  et  locum  praestat  gignendis  ceteris ; per  se  vero  habet  quendam  gene- 
rationis modum  longe  diversissimum,  non  ab  alio,  sed  a suo  intimo  puncto, 
de  quo  infra. 

Proba  sphaericum  etiam  figurarum  simplicissimam  et  perfectissimam 
esse.  Omnis  in  multiplicitate  imperfectio  est,  in  simplicitate  pulchritudo.  Ce- 
terae figurae,  quae  perfectae  dicuntur,  clauduntur  planis,  suo  quaeque  numero, 
in  quae  et  resolvuntur  seu  dividuntur;  quae  plana,  cum  sint  inter  se  unius 
omnia  similia,  perfectionis  nomen  pariunt.  Sphaericum  continetur  unica  super- 
ficie, undiquaque  sibi  simillima,  inque  se  ipsam  redeunte  seque  ipsam  termi- 
nante; nec  ullum  uspiam  est  vestigium,  quod  ad  divisionem  figurae  praeeat. 
Quod  autem  in  partes  est  dividua,  id  ei  accidit,  ut  quantitas  est,  non  ut 
figura. 

Deinde  ceterae  figurae  non  sunt  perfectae,  nisi  trinis  constent  dimensio- 
nibus intusque  sint  plenae  et  quasi  materiatae,  unde  et  corpora  dicuntur. 
Sphaericum  immateriati  rationem  habet,  quia  intelligitur  sine  soliditate  interna. 
Differunt  namque  globus  et  sphaericum.  Illud  enim  globus  est,  quod  de 
solido  corpore  sphaericum  intus  exhaurit  et  intra  se  condit. 

At  immobile  non  dices  sphaericum , cum  ad  motum  nulla  figura  sit 
aptior?  Motus  in  geometricis  non  recte  tribuitur  figuris,  quippe  nulla  figura 
pure  geometrice  mobilior  est  altera.  Physice  vero  si  consideres,  verum  est 
secundum  quid.  Nam  si  corpus  rotundum  ponatur  in  plano  accedatque  motor 
extraneus:  duabus  his  conditionibus  positis  mobilis  figura  est.  Sic  etiam 
figurae  angulosae  secundum  quid  sunt  stabiles,  si  nimirum  collocentur  in  pla- 
nitie super  planorum  suorum  uno.  Sin  autem  talem  figuram  colloces  super 
suum  angulum  juxta  sphaericum,  quod  totum  angulus  est,  sphaeric.um  quidem 
quiescet,  angulosa  vero  se  ipsa  movebitur  inque  unam  suarum  planitierum 
procumbet.  Itaque  eo  ipso  immobile  etiam  sphaericum  dicitur,  quia  nulla  in 
parte  causam  ullam  intra  se  habet  ad  motum,  cum  sit  undiquaque  simile  sui. 
Sed  nec  extra  se  in  alia  aliqua  quantitate  causam  motricem,  aut  geometricis 
proprietatibus  ad  motum  physicum  dispositam  invenit,  cum  probatum  sit,  esse 
primam  figurarum  omnium. 

Qui  probabis , sphaericum  sibi  ipsi  aliisque  sufficere?  Figurae  ceterae, 
ut  dixi,  planis,  plana  lineis,  lineae  punctis  describuntur  et  comprehenduntur 
et  terminantur,  puncta  vero  situm  requirunt  in  spatio,  at  spatium  vult  deter- 
minari aliquo  ambiente.  Sphaericum  se  ipso  innixum  nihil  requirit  extra  se, 
quod  non  ipsum  sit;  se  ipso  enim  terminatur  eoque  ipso  locum  intra  se  con- 
cludit, in  quo  puricta,  lineae,  superficies,  corpora  constitui  principio  dato  possunt. 

An  vero  et  creatricem  constitues  figuram  hanc  ceterarum  et  sustenta- 
tricem? Id  quidem  norunt  geometrae,  omnem  similitudinis  in  ceteris  figuris, 
omnem  rationis,  omnem  perfectionis  pulchritudinem  e sphaerico  derivatam  ipsis 
inesse.  Nam  plana  unius  corporis  omnia  debent  quadrare  in  circulum  eundem, 
circulus  vero  ex  sphaerico  est,  ut  dictum.  Tum  autem  alicujus  figurae  per- 
fectae anguli  solidi  omnes  debent  aequaliter  a centro  figurae  abesse,  hoc  est 
in  eodem  sphaerico  stare.  Est  igitur  sphaericum  ceteris  figuris  causa  perfec- 
tionis et  norma,  quod  habet  rationem  formae. 

Comparatio  vero  laterum  figurae  et  ad  ceteras  corporis  dimetientes  et 
plurium  corporum  inter  se  fit  non  aliter  quam  ex  posito  sphaerico,  in  quo 
omnia  insint  corpora,  ejusque  sphaerici  diametro  certis  rationibus  divisa.  Est 

igitur  sphaericum  ceteris  figuris  causa  et  norma  definitionis  seu  descriptionis 
scientificae,  seu  proportionum.  Sed  et  ipsae  proportionum  harum  pulchritu- 
dines non  aliter,  nisi  beneficio  circuli  constituuntur  et  intelliguntur , divinam- 
que eam  proportionem  dicunt  ipsi  geometrae. 

Ostende , inesse  in  sphaerico  adorandae  Trinitatis  imaginem.  In  sphae- 
rico tria  sunt;  centrum,  superficies  et  aequalitas  intervalli,  quorum  uno  negato 
cetera  corruunt  sunt  que  distincta  inter  se,  ut  unum  non  sit  alterum. 

Centrum  est  quasi  origo  sphaerici,  nam  superficies  intelligitur  a centro 
non  egredi,  sed  egressa  esse  lineis  rectis  numero  infinitis  per  intermedium  in 
omnes  plagas,  nullo  sui  vestigio  relicto  in  intermedio,  puncto  se  in  hanc  am- 
plitudinem communicante  ad  aequalitatem  usque  intervallorum  omnium ; quae 
longe  alia  ratio  geniturae  est,  quam  illa,  quam  geometrae  captus  causa  tra- 
dunt, supra  fol.  141.  Et  nota,  quod  creatio  lineae  rectae  unius,  prius  tradita, 
est  finita  imago  hujus  geniturae  infinitae,  superficiei  sphaericae  ex  centro. 
Centrum  se  ipso  est  invisibile  et  impervestigabile,  monstratur  vero  undique 
flexu  aequabilissimo  superficiei,  mediante  aequabilitate  intervalli.  Itaque  super- 
ficies est  character  et  imago  centri  et  quasi  fulgor  ab  eo  et  via  ad  id;  et 
qui  superficiem  videt,  is  eo  ipso  et  centrum,  non  aliter. 

Intervallum  resultat  ex  comparatione  centri  cum  superficie,  et  sic  pro- 
cedit ab  utroque  mensuratque  et  scrutatur  profundum  hujus  figurae.  Quodsi 
qua  figura  solida  vel  plana  describitur  intra  sphaericum,  illa  superficiei  in- 
nititur non  alio  nisi  quibusdam  terminis  ultimis,  hoc  est  punctis,  tota  vero 
amplitudine  seu  corporis  seu  planitiei  extenditur  per  intervallum  et  in  illo 
sustentatui’.  Itaque  a centro  per  intervallum  in  superficiem  innixa  sunt  omnia 
reliqua  corpora  regularia. 

Nullum  tibi  superest  argumentum  rotunditatis  mundi , praeter  expli- 
cata duo  principalia?  Adde  hoc  etiam  ex  astronomia,  consentaneum  esse, 
ut  non  ignobiliori  figura  terminetur  totum  qi^am  partes.  At  partes  mundi 
praecipuae  sunt  globosae ; id  jam  probatum  est  de  Terra , sic  circuli  figura 
cernitur  Sol  semper,  Luna  plerumque,  idem  affirmant  de  planetis  ceteris,  qui 
perspieillis  illos  artificiosis  contemplantur  attentius.  Quare  consentaneum  est, 
ut  totus  etiam  mundus  exterius  sit  globosus. 

Sol,  Luna  et  Planetae  apparent  forma  circularis  disci ; non  sunt  ergo 
solidi  globi.  Non  sequitur,  illos  propterea  vere  planos  discos  esse.  Nam 
optici  demonstrant,  etiam  globos  solidos,  si  a longinquo  aspiciantur,  aspici  ut 
discos  circulares. 

TJnde  vero  conjicis,  illos  esse  potius  globos  solidos,  quam  discos  planos 
circulares?  Primum  ex  comparatione  cum  Terra,  ne  corpora  coelestia  cireu- 
laritate  participent  imperfectius,  quam  Terra.  Deinde  ex  virtute  corporum. 
Sol  enim  tantum  lucis  et  caloris  fundere  de  se  non  posset,  si  corpore  careret, 
si  mera  superficies  plana  esset.  Tertio  probabitur  in  altera  parte  astronomiae, 
Solem  convolvi  circa  suum  axem  et  credibile  est  idem  etiam  de  quinque  pla- 
netis. Demonstrant  igitur  optici,  si  corpus  convolutum  semper  retinet  speciem 
disci  circularis,  id  esse  globosum.  Quarto,  lumen  Lunae,  Veneris  et  cetero- 
rum planetarum  est  adventitium  ex  Sole.  Si  ergo  Luna  vel  Venus  discus 
esset,  simul  illuminaretur  in  una  superficie,  at  hoc  non  apparet:  nam  pars 
illuminata  primo  est  cava,  deinde  nanciscitur  speciem  disci  bisecti,  postea 
gibbus  enascitur,  denique  perfecte  impletur  circulus.  Haec  autem  contingunt 
circa  globum  ex  dimidia  parte  illuminatum,  si  eminus  inspiciatur,  ut  docemur 
in  opticis. 

Atqui  figura  coeli  apparet  longe  alia,  scilicet , ut  initio  dixisti , veluti 
lintei  supra  nos  expansi  et  in  medio  leniter  sufflati ; quippe  quod  in  medio 
sit  spectatori  propinquum,  circum  distet  longius.  Est  visus  deceptio,  qui  pri- 
mum caret  adminiculo  arguendi  distantias  stellarum , re  non  per  se  visibili, 
deinde  etsi  coelum  nubibus  aequalis  altitudinis  subductum  sit,  sequitur  tamen 
imaginatio  fornicis,  in  medio  alti,  ex  iisdem  optices  principiis , adeo  ut  ventis 
perflantibus  omnes  nubes  ad  unum  ejus  punctum  tendere  videantur. 

Omnis  figura  est  in  materia,  quae  est  igitur  materia  illa,  qua  vestitur 
exterius  mundus ? Ex  visu  nihil  depromi  potest  in  ullam  partem;  recte  igi- 
tur sequimur  auctoritatem,  qua  docemur,  stellas  quidem  omnes  esse  in  ex- 
panso, quod  Hebraice  dicitur  raquia,  et  tecta  esse  aquis  superiora  ejus,  hoc 
est  supra  auram  aetheream  in  extremo  gradu  attenuatam  stellasque  in  ea 
orbem  esse  ex  aqua  factum,  quam  aquam  si  quis  gelu  concretam  et  crystal- 
linam esse  contendit  propter  longissimam  Solis  absentiam,  id  ei  per  astro- 
nomiam Copernicanam  licet,  ut  quae  ipsarum  stellarum  aspectu  contenta,  orbe 
illo,  quisquis  est,  non  utitur. 

Quacunque  enim  mundi  figura  posita  et  utcunque  dispositae  essent  stellae 
inaequalissimis  intervallis,  semper  oculus  spectatoris  in  Terra  imaginabitur  sibi, 
stellas  illas  omnes  sese  veluti  centrum  in  modum  superficiei  sphaericae  per- 
fectae circumstare. 


PRINCIPIORUM  DOCTRIME  SPHAERICAE 

• PARS  TERTIA. 

DE  NATURA  ET  ALTITUDINE  AERIS,  TERRIS  ET  OCEANO 
CIRCUMFUSI,  EJUSftUE  DISTINCTIONE  AB  AURA,  TOTO  COELO 

DIFFUSA. 


Cum  globus  Terrae  longissimo  intervallo  distet  a supremo  coelo , quaero, 
quid  expleat  illud  intervallum ? Terras  quidem  et  interfusa  Terris  maria 
proxime  includit  et  ambit  aer,  cujus  summa  altitudo  vix  excedit  suprema  mon- 
tium juga ; supra  aerem  vero  proxime  succedit  aura  aetherea,  per  totum  uni- 
versum fusa,  sic  ut  per  eam  ferantur  planetae  et  cometae  et  disseminata  sint 
reliqua  corpora  coelestia  fixa,  suis  quaeque  regionibus  circumscripta. 

Quo  discrimine  sunt  inter  se  aether  et  aer?  Uterque  fluidus  est,  uter- 
que pellucidus,  uterque  pro  diversitate  locorum  et  temporum  puritatis  varia- 
bilis ; differunt  tamen  manifestis  et  sensilibus  gradibus  pelluciditatis. 

Explica  hoc  pelluciditatis  discrimen  per  causas  suas.  Optica  scientia 
tres  causas  pelluciditatis  tradit : 1)  internam  unitatem,  2)  tenuitatem  et  3)  pu- 
ritatem ab  inquinamento  colorum. 

In  prima  igitur  causa  pene  pares  sunt  gradu  aer  et  aether;  nam  fluidi- 
tas  utrique  communis  causatur  internam  unitatem,  si  nihil  heterogeneum  ad- 
misceatur. Aeri  tamen  crebrius  et  copiosius  admiscentur  exhalationes  siccae 
et  fumi,  dividentes  internam  unitatem  aeris  humidi;  aether  amplissimis  spatiis 
diffusus,  rarius  et  paucioribus  suis  partibus,  quibus  globos  proxime  attingit, 
ab  heterogeneis  materiis  inquinatur. 

In  secunda  causa  sunt  gradus  continua  serie,  ut  aquarum  densitas  sit 
major,  aeris  mediocris,  aetheris  nulla,  sed  tenuitas  inaestimabilis  et  mera. 

In  tertia  causa  discrimen  hoc  est,  quod  aer  ratione  suae  propriae  ma- 
teriae pro  densitatis  modulo  colorem  etiam  obtinet  caeruleum , aether  non 
plus  coloris  obtinet,  cum  in  sua  propria  materia  consideratur,  quam  densitatis. 

Unde  scis , aetheris  tantam  esse  et  tenuitatem  et  puritatem  ? 1)  Quae 

pellucida  densitatis  aliquid  obtinent,  illa  lumen  Solis  imbibunt  et  splendent; 
at  regio  aetherea,  cum  excepto  angustissimo  spatio,  quod  est  in  umbra  Terrae, 
semper  sit  in  radiis  Solis  tota,  adeo  non  splendet,  ut  de  nocte,  quando  aeris 
splendor  exstinctus  est,  plane  sentiri  non  possit:  est  igitur  tenuissimus. 

2)  Intervallum  nos  inter  et  fixas  est  inaestimabile , et  tamen  aura  aetherea 
interfusa  tantae  profunditatis  transmittit  ad  nos  usque  luculas  minutissimarum 

stellarum  illibatas  cum  discrimine  colorum.  Id  non  posset  fieri,  si  aether  vel 
minimum  densitatis  aut  coloris  haberet.  Nam  radii  Solis,  cum  per  liquorem 
rubeum  translucent,  colorem  colligunt  rubeum  in  transitu. 

Itaque  si  per  physicam  liceret,  astronomiis  totum  aetheris  spatium  plane 
vacuum  posset  supponere,  nec  immerito  dubitavit  Tycho  Braheus,  an  aethe- 
rem  agnoscer  et  materiatum. 

Coeli  color  videtur  esse  caeruleus  oculorum  indicio , quod  linguae  se- 
quuntur, caeruleum  a coelo  derivantes,  quod  Germani  dicunt  ^immelMcUu. 

Color  ille,  qui  sudo  coelo  matutinis  horis  oculos  nostros  incurrit,  non 
est  color  aetheris,  sed  aeris,  a Solis  radiis  transversim  illuminati. 

Unde  hoc  probas ? Quia,  si  in  coelo  esset,  etiam  de  nocte  cerneretur; 
coelum  enim,  quippe  longe  altius  umbra  Terrae,  est  etiam  de  nocte  in  Sp- 
lis  radiis. 

Habes  aliud  argumentum , quo  probes,  aerem  potius  esse  caeruleum, 
quam  coelum  ? Quia  montana  remotiora,  per  aerem  etiam  purissimum  trans- 
lucentia,  pingunt  se  super  papyro  colore  caeruleo,  tanto  magis  saturo  et 
obscuro , quanto  longius  est  intervallum. 

Veteres  in  regione  elementari  supremum  locum  dederunt  sphaerae  ignis, 
aetheream  regionem  subdiviserunt  in  multas  sphaeras  solidas  invicem  con- 
tiguas et  se  mutuo  ambientes.  Num  tu  habes  argumenta  contraria  ? 1)  Ob- 
servavit Tycho  Brahe,  cometarum  aliquos  trajicere  per  illa  loca  huc  illuc,  in 
quibus  locis  credebantur  orbes  esse  solidi. 

2)  Si  praeter  unicam  superficiem  aeris  superius  occurrerent  superficies 
aliae  orbium  se  mutuo  contingentium,  variae  existerent  resplendescentiae , ut 
in  speculis  contra  se  mutuo  positis.  Id  vero  non  apparet. 

3)  Sphaera  ignis  esset  tenuior  quam  sphaera  aeris,  sphaerae  coelestes 
rursum  tenuiores  sphaera  ignis,  alia  magis,  alia  minus,  coelum  quippe  est 
tenuius  elementis.  Si  ergo  transitus  esset  radiis  stellarum  per  tot  media 
densitate,  differentia,  ex  obliquo  objecta  (ut  fieri  necesse  esset  in  orbibus  ec- 
centricis  et  epicyclis),  saepius  refringerentur  illi  priusquam  ad  superficiem 
aeris  pervenirent;  stellae  ergo  per  radios  refractos  inspectae  multis  de  causis 
apparerent  extra  loca  sua  vera.  At  quadrant  stellarum  loca  ad  regulam, 
nulla  plane  refractione  radiorum  concessa,  usque  ad  superficiem  aeris;  nulli 
ergo  sunt  orbes,  densitatis  gradibus  inter  se  distincti,  usque  ad  sphaeram  aeris. 

Quibus  argumentis  probas,  etiam  aurae  coelesti,  quae  tantam  in  se 
ipsa  puritatem  obtinet,  quandoque  admisceri  aliquid  helerogeneum  impurum  ? 
1)  A causa.  Ex  globo  Telluris  excernuntur  exhalationes  fumosae  et  a rebus 
combustis  ascendunt  etiam  fumi,  qui  postquam  superarunt  aeris  superficiem, 
errant  in  amplitudine  aetheris  incertis  sedibus;  et  verisimile  est,  id  fieri  etiam 
circa  globos  ceteros,  praesertim  circa  globum  Solis , qui  nunquam  caret  atris 
punctis,  qui  videntur  esse  veluti  nubes  atrae  aut  fuligines,  ex  intimis  globi 
visceribus  exhalantes.  Sed  et  cometarum  materia  videtur  per  Solis  radios, 
corpora  cometarum  permeantes,  manifeste  dissipari  et  per  aetherem  dispergi 
in  speciem  caudae,  quae  a cometa  in  Solis  oppositum  defluit,  qua  ratione 
aether  inquinatur.  Possunt  et  aliae  causae  accedere. 

2)  Ab  effectu,  qui  praecipue  circa  corpus  Solis  apparet.  Nam  haec  im- 
puritas aetheri  commixta  diei  noctem  infert,  nocti  diem. 

Interdum  enim  obsidet  Solem  materia  fuliginosa,  obtundens  Solis  radios, 
ut  anno  caedis  Caesaris  pene  toto,  sic  anno  Chr.  1547,  cum  quatriduo  toto 
sanguineus' Solis  vultus  apparuit  non  in  uno  solum  loco,  sed  per  totam  Euro- 

p&m  (cfr.  II.  292.).  Si  haec  materia  fuis- 
set humilis  et  in  aere  ceu  velum  ob- 
tentum Soli,  non  impedivisset  radios 
Solis  tam  late,  nec  nisi  in  uno  aliquo 
loco;  si  dixeris,  humilem  fuisse,  sed  la- 
tissime Terris  superinductam , ut  hic 
tegeret  Solem  una  sui  parte,  alibi  alia, 
tunc  debuisset  etiam  tegere  stellas, 
longe  a Sole  distantes:  at  hoc  non  est 
factum,  legimus  enim,  stellas  de  die  emi- 
cuisse. Ergo  materia  fuit  proxime  circa 
Solem  adeoque  illi  adhaerens,  ut  durare 
per  annum  potuerit  haec  obtenebratio,  sic  ut  Solem  undique  circumdaret,  ut 
is  ex  nulla  coeli  plaga,  quam  occupabat  Terra  quovis  anni  tempore,  posset 
sine  impedimento  adspici. 

Rursum  haec  materia  radios  Solis  combibit  et  per  eos  adeo  redditur 
splendida,  ut  in  eclipsibus  Solis  totalibus,  quando  Sol  totus  post  Lunam  latet 
eoque  mera  nox  esse  debebat,  haec  materia  fungatur  vice  Solis,  illuminans 
Terras,  ut  'non  sequantur  merae  tenebrae,  ut  alias,  quando  haec  materia 
abest. 

Haec  materia  ceu  limbus  circa  Solem  aut  coma  lifcida  ferit  oculos,  prius- 
quam in  Solem  dirigantur,  vicinos  esse  monens  ipsius  Solis  radios. 

Haec  materia  speciem  Solis  ampliat,  per  foramen  minutissimum  immissi 
circumdans  eam  fusco  limbo. 

Haec  materia  denique  oritur  ante  Solem  occiditque  post,  ut  quae  Solem 
circumdat;  qua  ratione  claritatis  diurnae  ante  Solis  ortum  et  post  ejus  oc- 
casum non  postremam  causam  praebet. 

3)  A consequenti.  Nam  credibile  est,  ex  hac  materia,  velut  emuncta, 
detersa  et  pelluciditati  suae  reddita  aura  aetherea,  tandem  concrescere  come- 
tas, ut  qui  plerumque,  cum  primum  videri  incipiunt,  ex  Solis  radiis  emergunt, 
quasi  ex  vicinia  Solis,  hujus  materiae  patria,  proficiscerentur.  Ex  materia 
porro  residua  post  dissipationem  cometarum  fieri  'potest,  ut  tandem  cogantur 
globi  novi  inter  ipsas  fixas. 

Quid  putas  esse  cometas ? Comotae  sunt  trajectiones  aethereae  recti- 
lineae,  constantes  ex  materia  lucida  condensabili  et  dissipabili,  quod  clarissime 
patet  ex  caudis  eorum,  quae  sunt  effluxus  quidam  ex  corpore  in  plagam  Soli 
contrariam,  per  radios  Solis,  corpora  permeantes,  eliciti,  similes  motu  corusca- 
tionibus illis,  quae  hic  in  aeris  nostri  vicinia  speciem  exhibent  coeli  ardentis 
et  chasmatum. 

Satis  de  aura  aetherea ; quaero  jam  de  aere , qua  figura  superficies 
ejus  terminetur ? Terminatur  multo  perfectius  quam  oceanus  superficie  sphae- 
rica, iisdem  de  causis;  quia  scilicet  ut  in  densitate  sic  etiam  in  gravitate 
post  aquas  proximo  est  loco,  nec  aliter  nisi  in  comparatione  ad  aquam  levis 
dici  meretur;  alias  si  absolute  levis  esset,  tendens  suapte  natura  sursum  a 
centro  Terrae,  Terram  plane  desereret.  Fit  igitur,  ut  in  undis,  aequilibrio  par- 
tium, ut  perfectissime  rotundus  evadat.  Intelligendum  est  autem  hoc  de  aere 
tranquillo. 

Quibus  argumentis  probas,  aerem  esse  densiorem  aethere  ? Duobus  po- 
tissimum. 1)  Quia  quod  supra  aerem  in  aethere  fieri  negat  experientia  astro- 
nomica,  id  in  ipsa  curva  aeris  superficie  omnino  fieri  testatur:  ut  scilicet  radii 

10  * 

Solis,  qui  sunt  alias  lineae  rectae,  cum  oblique  incidunt  in  superficiem  aeris, 
omnino  refringantur  deorsum  et  introrsum,  quod  in  medio  densiori  fieri  do- 
cet optica. 

2)  Quia  aer  Solis  radiis  illustratus  tantis  nos  circumdat  splendoribus,  ut  • 
diem  habeamus , Sole  nondum  orto , stellasque  videre  nequeamus ; orto  vero 
Sole  nulla  tam  obscura  camera  est,  dummodo  vel  minimo  foramine  aerem 
admittat,  quae  non  colluceat  intus  luce  aeris,  licet  Solis  radiis  nequaquam  pateat. 
Haec  autem  mutuatitia  resplendescentia  docentibus  opticis  est  argumentum 
densitatis  et  colorum  faeculentiae. 

j Recense  aliquot  occasiones , ex  quibus  intellectum  est,  stellarum  Solisque 
radios  in  superficie  aeris  refringi  et  ad  oculum  refractos  pervenire.  1)  In 
eclipsibus  quibusdam  Lunae , quando  centrum  Terrae  et  centra  luminarium 
sunt  in  una  recta  linea,  fit  ut  simul  utrumque  luminare  supra  horizontem 
videatur,  perinde  ac  si  non  essent  opposita,  sed  utrumque  simul  in  superiore 
hemisphaerio. 

Hic  A,  IT,  C sunt  centra  Solis, 
Fig.  19.  Terrae  et  Lunae  in  una  recta' 

ideoque  Luna  in  umbra  Terrae, 
0 est  oculus  in  superficie  Terrae, 
BD  est  aer  circa  Terram.  Ba- 
dius AB  frangitur  in  B deorsum 
et  fit  BO,  sic  ex  CD  fit  DO. 
Ergo  oculus,  videns  per  refrac- 
tos OB,  OD,  nec  sciens  illos  in 
B,  D fractos  esse,  per  imagina- 
tionem continuat  illos  in  directum  sine  fractione  et  existimat  A esse  in  E,  C vero  in 
F,  utrumque  supra  horizontem.  Atqui  si  EO,  FO  vel  linea  mera  essent,  nondum  illa 
ne  sic  quidem  utrumque  luminare  A et  C simul  attingeret,  quia  0 est  extra  lineam  AC, 
sed  vel  neutrum  luminare  tangeret  vel  solum  alterum. 

2)  In  iisdem  eclipsibus  Lunae  apparet  clarissime,  quod  umbra,  quam 
projicit  sphaera  Terrae  et  aeris  junctorum,  diluatur  in  marginibus  luce  aliqua 
rubicunda  inaequaliter,  sic  ut  Luna,  praesertim  quando  latera  umbrae  radit, 
licet  tota  sit  in  umbra,  saepe  tamen  adeo  rubeat,  ut  aliqua  corporis  sui  parte 
adhuc  lucere  inque  Solis  lumine  posita  esse  videatur,  donec  incipiente  ea 
egredi,  fucus  iste  detegatur  superventu  puri  luminis  Solaris. 

Haec  vero  lux,  sic  inaequaliter  diffusa,  non  potest  esse  aliunde,  quam  a 
radiis,  geminam  refractionem  passis,  in  ingressu  sc.  aeris  inque  ejusdem  egressu. 

Nam  si  BOD  fuerit  una  recta  pluresque  aliae  supra  0 in  aere  transeuntes,  tunc 
iisdem  viis,  quibus  lux  Solis  et  Lunae  defertur  in  oculum  0,  sc.  per  ABO,  CDO.  de- 
fertur etiam  lux  Solis  in  Lunam,  sc.  per  ABDC,  ipsamque  nonnihil  illuminans,  etsi  in 
umbra  totius  globi  versetur. 

3)  Hollandi,  post  Tartariam  hibernantes,  post  noctem  tres  menses  lon- 
gam coeperunt  videre  Solem  temporibus  meridianis,  cum  illa  anni  parte  Sol 
horizontem  nondum  posset  assequi,  spatio  graduum  aliquot.  Sequitur  igitur, 
ut  radii  Solis,  adhuc  sub  Terra  versantis,  cum  in  aerem  incidissent,  transituri 
longe  supra  capita  Hollandorum,  refracti  declinaverint  deorsum,  ut  in  Hollan- 
dorum  oculos  inciderent.  (Cfr.  II.  44.  214.) 

4)  Cum  Sol  satis  est  elevatus,  corpus  ejus  rotundum  est;  .et  dimetientes 
ejus  omnes  inter  se  aequales , u-t  facile  est  instrumentis  aptis  explorare.  At 
cum  Sol  primum  oritur,  diameter  ejus  erecta  per  instrumenta  subtilia  brevior 
apparet  diametro  transversa  speciesque  Solis  accurate  contemplanti  videtur 

compressa,  formam  ovi  quodammodo  imitans.  Hoc  igitur  causatur  refractio 
radiorum.  Nam  docet  optica,  refractiones’  in  magna  Solis  altitudine  non  esse 
sensibiles,  sed  tum  demum  sensibiles  evadere,  cum  Sol  horizonti 'vicinus  est. 
Itaque  quo  humilius  est  quodque  punctum,  hoc  magis  refringitur  ejus  radius, 
hoc  etiam  elevatius  justo  illud  apparet.  Cum  igitur  superior  Solis  margo 
parum  elevatior  justo  appareat,  imus  multum  elevatior  justo,  imus  igitur  per 
refractionem  appropinquare  superiori  videbitur,  itaque  distantia  superioris  ab 
inferiori,  hoc  est  diameter  erecta  videtur  contracta,  transversa  non  itidem, 
quia  transversae  extrema  elevantur  aequaliter. 

5)  Tycho  Brahe  modum  aperuit,  refractiones  observandi  quotidie,  in 
stellis  praecipue  fixis.  Verbi  causa,  cauda  Leonis  et  Spica  Virginis  semper 
distant  inter  se  arcu  eodem  circuli  magni,  qui  est  35°  2'.  Hoc  instrumentis 
deprehendimus,  quoties  culminant,  quoties  et  occidunt,  quia  fere  simul  occi- 
dunt. At  cum  in  orientali  parte  coeli  cauda  Leonis  acquirit  altitudinem  34 '/.2°, 
Spica  Virginis  jam  videri  incipit  in  eodem  fere  perpendiculo,  quasi  oriretur, 
cum  tamen  re  vera  sit  adhuc  infra,  quia  plus  quam  34°  hO',  nimii um  o5  2 
a cauda  Leonis  distat.  Causa  rursum  est  haec,  quia  radius  caudae  Leonis 
pene  nihil  refringitur,  propter  altitudinem  stellae  satis  magnam  ab  horizonte, 
Spicae  vero  radius  multum  refringitur,  quia  oriens  in  sphaeram  aeris  radiat 
obliquissime,  multum  igitur  videtur  elevari  supra  locum  justum  et  sic  videtui 
appropinquare  caudae  supra  se  stanti. 

Sit  A visus  in  Terra,  AEC  linea  ho- 
rizontis, cauda  Leonis  videatur  per  ra- 
dium AH,  refractum  quidem  in  aeris 
puncto  I,  sed  parum,  et  putetur  esse  in 
H.  G Spica,  quae  per  AG  radium  videri 
debuit,  at  non  videtur,  cum  nondum  sit 
orta  super  AC  horizontem , itaque  AG 
impeditur  tumore  Terrae  AN.  Nihilo- 
minus videtur  per  AE  et  putatur  in  C 
esse,  quia  GE  refringitur  in  E,  et  re- 
fractus EA  pervenit  ad  oculum  A , qui 
oculus  putat  AE,  EG  esse  unam  rectam 
AEC.  Itaque  pro  angulo  HAG  depre- 
henditur angulus  HAC  minor. 

Unde  primum  innotuit  astro- 
nomis  altitudo  aeris?  Ex  comparatione  quantitatis  refractionum  et  cum  oritur 
sidus  et  cum  in  aliquam  tollitur  altitudinem. 

Quae  sunt  ex  opticis  praescienda,  ut  methodus  ista  tradi  possit  ? Primo, 
quo  magis  inclinatur  radius  Solis  vel  stellae  super  superficiem  aeris,  ut  medii 
densioris,  hoc  magis  refringitur;  itaque  radius,  qui  sphaeram  aeris  tangit,  plu- 
rimum in  contactu  refringitur.  Radii  tamen  in  puncto  refractionis  omnes  se 
mutuo  secant  et  superiorum  in  raro  refracti  in  denso  sunt  inferiores.  Secundo, 
proportio  binorum  refractionis  angulorum  componitur  ex  duabus  proportionibus 
aliis,  quarum  una  est  inter  angulos  inclinationum , quarum  sunt  refractiones, 
constitutos  intra  medium  densum,  altera  inter  eorum  angulorum  secantes. 
Itaque  data  refractione  unius  inclinationis  certae,  dantur  etiam  refractiones 
ceterarum  inclinationum.  Tertio,  cum  aeris  sphaera  circumdet  globum  Terrae, 
unus  igitur  et  idem  radius  in  aere  aliter  super  Terram  inclinatur,  aliter  super 
aeris  cavam  superficiem,  et  qui  tangit  Terram,  radius  nempe  sideris  orientis, 
‘S  secat  aeris  superficiem.  Quarto,  cum  observamus  refractiones  radiorum, 

tunc  eorum  inclinationes  capimus  non  super  aerem,  quippe  cujus  superficies 
nec  videtur  et  longe  supra  nos  est,  seu  super  Terram,  in  qua  stamus;  igitur 
indaganda  est  postea  refracti  inclinatio  super  cavam  aeris  superficiem. 

Doce  modum  computandi  altitudinem  aeris  ex  data  ejusdem  radii  in- 
clinatione tam  super  Terram , quam  super  cavam  aeris  superficiem , et  vi- 
cissim  ex  altitudine  inclinationem . Formatur  triangulum  ex  semidiametro 
Terrae  nota,  semidiametro  sphaerae  aeris,  et  radio ; in  quo  triangulo  noti  sunt 
anguli  ad  extrema  radii,  seu  inclinationes  radii.  Quare  sicut  se  habet  sinus 
inclinationis  super  aeris  cavam  superficiem  ad  semidiametrum  Terrae , sic  se 
habet  sinus  inclinationis  super  Terram  ad  semidiametrum  sphaerae,  compo- 
sitae ex  Terra  et  aere,  igitur  excessus  super  semidiametrum  Terrae  est  altitudo 
aeris  quaesita. 

Exemplum.  Sit  inclinatio  super  Terram  angulus  DAO  .90° 

sinus  100000 
AO  semidiam.  milliaria  860 


Sit  ADO  inclinatio  ejusdem  super  cavam  superficiem  aeris  88°  1',  sinus 


86000000 
99940 
7^9520 


604800 

599640 


51600 


8 

6 

0,5 


Prodit  DM  excessus  aeris  super  superficiem  Terrae,  paulo  major  dimidio  milliari. 

Quodsi  fuerit  data  altitudo  aeris  et  quaesita  inclinatio  super  aeris  cavum, 
vicissim  factus  ex  semidiametro  Terrae  et  sinu  inclinationis  super  Terram 
dividetur  per  semidiametrum  sphaerae  aeris,  quotiens  erit  sinus  inclinationis 
super  cavum  aeris. 

Quomodo  ex  refractione , quae  fit  in  una  certa  radii  inclinatione  super 
aeris  cavum,  computari  possunt  inclinationum  ceterarum  refractiones , et 
vicissim  refractionum  ceterarum  inclinationes ? Utendum  est  regula  quinque 
seu  proportionum;  multiplicata  utraque  inclinatione  in  suum  secantem. 

Exemplum.  Sit  inclinatio  radii  in  raro  super  densi  superficiem  89°  20',  cujus 
secans  est  8594561.  Hujus  inclinationis  refractio,  sit  40'.  Nam  nunquam  major  est 
refractio  complemento  inclinationis  super  densum,  semper  fere  minor.  Quaeritur  jam 
refractio  ad  inclinationem  aliam  60°  radii  AI,  cujus  secans  est  200000. 

Ergo  ipsius  AE  inclinatio  89°  20'  dat  40,  quid  60°  inclinatio  ipsius,  AI? 

Secans  8594561  200000 


773510490 


Factus  12000000 


5729708.  Refractio  E 40 
Factus  767780782  480000000- 

767780782 

Quotiens  ostendit  48  particulas  77»s  unius  minuti,  quae  sunt  37  secunda,  paulo 
plus.  Tanta  scilicet  refractio  sequitur  in  inclinationem  60°  in  I.  10) 

Quodsi  ex  secunda  refractione  quaeritur  inclinatio  secunda,,  multiplicabi- 
tur secunda  refractio  in  factum  ex  prima  inclinatione  ejusque  secante,  factus 
dividetur  in  primam  refractionem,  prodibit  factus  ex  quaesita  inclinatione 
ejusque  secante. 

Doce  jam  computare  inclinationem  refractorum  super  cavam  superficiem 
aeris,  incognitae  altitudinis.  Ad  hoc  opus  est  ad  minimum  tribus  refractio- 
nibus, quae  observantur  in  tribus  inclinationibus  radii  super  Terram.  Verbi 
causa,  Tycho  Brahe  refractiones  fixarum  in  altitudine  20°,  hoc  est  inclinatione 
super  Terram  70°,  negat  amplius  esse  sensibiles,  itaque  hujus  inclinationis 

refractio  non  debet  multo  major  esse  1%  in  inclinatione  super  Terram  89° 
facit  refractionem  21%  in  horizonte  vero  seu  in  inclinatione  plenaria  super 
Terram  90°  prodit  Braheus  quantitatem  refractionis  30'.  Deinde  per  posi- 
tionum regulam  assumenda  est  refractio  radii  tangentis  sphaeram  aeris,  quae 
non  potest  esse  minor  quam  30%  quantam  habet  stella  cum  oriri  videtur; 
potest  vero  esse  major.  Si  ponitur  30%  hoc  est  si  plane  refractus  orientis 
stellae  foris  tangit  aerem  in  refractionis  puncto,  jam  simul  cum  hujus  refrac- 
tionis quantitate  sumta  est  etiam  inclinatio  super  cavum  aeris,  sc.  89°  30'. 

Posita  igitur  hac  inclinatione,  ponitur  simul  (seu  computatur  conditione 
hujus  positionis)  ipsa  quaesita  altitudo  aeris  methodo  jam  tradita  exque  data 
aeris  altitudine  accommodatur  unicuique  inclinationi  super  Terratn  sua  incli- 
natio super  aerem,  ex  inclinatione  super  aerem  sua  etiam  refractio,  ex  altera 
methodo  tradita. 

Peractis  omnibus  operationibus,  refractiones,  quae  prodeunt,  comparantur 
cum  iis,  quas  observavit  Tycho  Brahe;  si  valde  multum  dissident,  positi® 
falsa  fuit,  estque  ponenda  refractio  radii  tangentis  sphaeram  aeris  major  ma- 
xima observatarum  a Braheo. 

Exemplum.  Ponatur  FDP  refractio  tangentis  PD  aequalis  refractioni  Tychonis 
horizontali  30'.  Ergo  radius  tangens  Terram  (quippe  in  horizonte,  super  quem  videtur 
oriri  sidus)  inclinari  ponitur  super  aeris  superficiem  angulo  APO  89°  30'.  Hinc  IA 
vel  DM  altitudo  aeris,  intercedente  computatione,  ponitur  esse  particularum  38  de 
1000000  semidiametri  Terrae  MO  vel  AO,  quae  cum  habeat  860  milliaria,  quodlibet  32 
stadiorum,  faciunt  igitur  hae  38  particulae  paulo  admodum  plus  uno  stadio. 

Cum  ergo  sit  posita  altitudo  aeris  I)M,  quaeritur  jam,  radius  KA  inclinatus  89° 
super  Terram,  quantum  inclinetur  super  aerem  hunc.  Ut  si  KAO  est  91 , quantus 
erit  AK0‘? 


Sinus  91°  vel  8$° 
Semidr.  Terrae  hac  vice 

99984,7695 

1000000 

Factus 

Semidr.  sphaerae  aeris  KO 
■ 

99984769500 

1000038 

9000342 

9 

9981349 

9000342 

9 

9810075 

9000342 

9 

• 

8097330 

8097 

Sinus  anguli  AKO 
88°  53'  inclinatio- 
nis super  aerem. 


Sic  ergo  posita  secundi  radii  inclinatione  super  aerem  88°  53',  computetur  ejus 
refractio  ex  refractione  primi. 


Primi  inclinatio  89°  30'  dat  30',  quid  secundi  inclinatio  88°  53', 
cujus  secans  11459301  cujus  secans  5131290 


1031337090 

5729650 


ex  utroque  1025607410 


461816100 

5131290 


456684810 
513129 
~ 456171681 
85521 

Factos  ex  utroque  456086160 
Refractio  posita  30 


Quotiens  1025607440 


90° 

1° 

6' 

V 


13682584800 


Prodit  refractio  in  K 13'  41"  circiter  ad  inclinationem  super  Terram  89°.  Atqui 
Tycho  hic  majorem  prodidit,  scilicet  21 Vi'  n). 

Intelligimus  ergo,  positionem  nostram  falsam  esse;  falsam  altitudinem  aeris  et 

falsas  inclinationes  super  aerem,  quae  ex  illa  fuerunt  elicitae.  Cum  autem  minui  non 
possit  positio  nostra,  ut  dictum,  augeatur  igitur. 

Quodsi,  qui  tangit  aerem,  ponitur  majorem  pati  refractionem  quam  est 
Tychonis  horizontalis,  tunc  jam  longiori  via  primum  est  quaerendum,  quae- 
nam ex  inclinationibus  super  aerem  secundum  positionem  nostram  exhibeat 
horizontalem  Tychonis  30'. 

Exemplum.  Ponatur  PD  tangentis  refractio  1°.  Ergo  cum  radius  PD  in  raro 
tangit  sphaeram  aeris  in  D,  refringetur  gradu  uno  et  refractus  DQ  non  tanget  Terram 
et  inclinabitur  intus  super  cavam  aeris  superficiem  D gradibus  89  residuis,  angulo  sc. 
QDO,  qui  arcus  ductus  in  suum  secantem  5729869  facit  509958341,  et  boc  ductum  in 
EDL  refractionem  datam  radiorum  LD,  DA.  sc.  in  30',  facit  15298750230,  quod  divide 
per  refractionem  positam  60',  quotiens  254979170  est  factus  ex  arcu  inclinationis  super 
aerem  quaesitae  ejusque  secante. 

Multiplicatis  igitur  aliquot  angulis  in  suos  secantes,  nullus  invenitur  praeter  88° 
1',  qui  cum  suo  secante  2889400  faciat  hunc  quotientem. 

Posita  ergo  refractione  maxima  tangentis  PD  1°,  ponitur  radii  DA,  quem  Sol 
oriens  ad  Terram  mittit,  inclinatio  in  aere  ADO  88°  1'  Posita  hac  inclinatione  in  aere 
tangentis  Terram  DA,  ponitur  DM  altitudo  aeris  ut  supra  dimidii  milliaris,  seu  in 
numeris  aptioribus  60  de  100000.  Posita  hac  altitudine  aeris,  invenitur  secundum  doc- 
trinam superiorem  radii  KA,  qui  super  Terram  inclinatur  89°  (diviso  sinu  arcus  89°, 
sc.  9998477,  per  100060  semidiametrum  aeris),  inclinatio  super  aerem  AKO  87°  46'  40" 

cujus  secans  2566340 
2566340 


28229740 

11° 

225837920 

88° 

513268 

12' 

42772 

1' 

14257 

20" 

570297 

Fractus  ex  utroque  225267623  . 

ducatur  in  refractionem  60 

Et  hic  factus  dividatur  per  factum  13516057380 

refractionis  60°,  quotiens  exhibebit  2677  in  K.  12)  509958341 

Eodem  modo  radii,  qui  inclinatur  super  Terram  70°,  refractio  per  hanc  positio- 
nem refractionis  maximae  invenietur  176'. 

Atqui  Tycho  Brahe  observavit  illic  pro  26  72'?  2172?  hic  pro  1'  10"  sensibile 
nihil.  Kursum  igitur  positio  falsa  est,  quare  inclinationes  super  aerem  falsae  et  altitudo 
aeris  falsa.  Cum  autem  assumeretur  refractio  maxima  tangentis  30',  prodierunt  nobis 
refractiones  reliquae  justo  minores,  hic  cum  assumeremus  maximam  60,  prodierunt  justo 
majores.  Veritas  igitur  est  in  medio  et  propior  secundae  positioni  quam  primae.  Et 
sic  tandem  discimus,  pro  refractionibus,  quas  Tycho  adscripsit  fixis,  requiri  altitudinem 
aeris  paulo  humiliorem  16  stadiis  seu  dimidio  milliari. 

Num  aliis  etiam  documentis  haec  aeris  humilita s]  confirmatur?  1)  Plera- 
que montium  juga,  quae  perpetuis  teguntur  nivibus  aut  glacie,  potiori  anni 
parte  super  aeris  superficiem  eminere  consentaneum  est.  Aer  enim  est  vapor 
exhalatus;  in  omni  vero  exhalatione  calor  est  saltem  aliqualis,  at  ubi  nives 
et  glacies,  ibi  frigus,  ut  radii  Solis  illas  liquare  non  possint.  Ubi  vero  fri- 
gus, ibi  nulla  aut  non  constans  exhalatio  vel  aer,  Cogitur  enim  frigore  in 
pruinam  et  nives  deciditque  pondere  tractus  et  nudat  juga  montium. 

2)  In  piympo  monte  Asiae,  referente  Aristotele,  vita  continuari  nequit, 
nisi  per  spongias  humectas  anima  trahatur.  In  America,  Hispanis  transeunti- 
bus ex  Nicaragua  in  Peruanam , in  summis  montium  interjectorum  jugis  ex- 
spirarunt subito  bene  multi  cum  ipsis  equis.  (In  indice  »Erratorum«  haec  legi- 

mus:  pro  Nicaragua  puto  Castilia  d’Oro  aut  Dariene  legendum;  auctore  jam  careo.) 

Causam  scriptor  confert  in  qualitatem  aeris  venenatam  et  penetrativam,  addit 
vero,  tam  equos  quam  insessores  obriguisse  gelu,  mansisse  autem  statuarum 
instar  usque  ad  ceterorum  reditum,  qui  evaserant.  Recte  igitur  colligi  vide- 
tur, inter  causas  fuisse  defectum  aeris.  Sic  pisces,  ad  hauriendas  undas  creati, 
exspirant  foris  extra  undas  detenti. 

3)  In  eodem  Olympo  adeo  nullos  esse  ventos  confirmat  Aristoteles,  ut  ne 
characteres  quidem  inscripti  pulveribus  a multis  annis  turbati  fuerint.  At 
ubi  motus  deest  aeris,  rei  mobilissimae,  eousque  verisimile  est  aerem  ipsum 
non  continuari. 

4)  Nubes  nullae  ultra  quadrantem  unius  milliaris  elevatae,  pleraeque 
multo  humiliores  deprensae  sunt  a mensoribus  in  oris  maritimis  humillimis-: 
quare  nec  aer  multo  altius  continuabitur.  Nubes  enim  sunt  exhalationes  seu 
nebulae  recentes,  eoque  adhuc  calent  et  calore  subvehuntur  longius,  quam 
refrigerata  materia. 

Quomodo  metimur  nubis  alicujus  altitudinem ? Non  multo  aliter,  quam 
solent  alias  mensurari  distantiae  rerum  inaccessarum,  ex  duabus  veluti  sta- 
tionibus intervalli  cogniti;  ut  si  duo  mensores  simul  uno  momento  diversis 
locis  ejusdem  nubis  declinationem  a vertice  quadrantibus  caperent.  Cum . 
autem  raro  contingat,  duos  uno  tempore  sic  dispositos , instrumentis  instruc- 
tos et  in  eandem  nubem  intentos  esse,  mensor  unicus  vicem  duorum  sup- 
plebit et  duas  veluti  stationes  eodem  tempore  obibit  hoc  artificio.  Sole  lucente 
nubem  eliget,  quae  recta  Vel  contra  Solem  vel  in  plagam  a Sole  aversam 
vergat,  notabitque  locum,  in  quem  nubis  umbra  cadat,  tunc  quadrante  capiet 
declinationem  a vertice  primo  nubis,  deinde  et  Solis.  Nam  si  alter  mensor 
staret  in  loco  umbrae,  nubes  illi  et  Sol  eandem  hanc  habituri  essent  inclina- 
tionem. Cetera  per  scalam  altimetram  expediuntur. 

In  schemate  praesenti  CE  est 
perpendiculum  ex  nube,  B umbrae 
locus , A statio  mensoris  in  eadem 
planitie,  qui  debet  primo  dirigere  pin- 
nacidia  quadrantis  in  lineam  AC  et 
notare  arcum,  quem  rescindit  per- 
pendiculum; is  enim  metitur  angu- 
lum ACE ; deinde  dirigenda  sunt  pin- 
nacidia  in  lineam  AD,  ut  Sol  per 
foramina  transluceat;  et  arcus,  quem 
rescindet  perpendiculum,  metietur  angulum  BCE.  Tertio  debet  spatium  AB  metiri 
pedibus  vel  passibus.  Tunc  tangens  anguli  ACE  auferendus  est  a tangente  anguli 
BCE  (si  nubes  C est  contra  Solem),  differentia  dividens' numerum  passuum  inventorum, 
multiplicatum  prius  in  sinum  totum,  prodit  quotientem  altitudinis  CE. 

Ut  si  nubes  declinasset  21°  48'  tang.  40000 
Sol  vero  45°  0'  tang.  100000. 

Differ.  60000. 

Umbra  vero  abfuisset  a mensore  passus  mille.  Duc  1000  in  sinum  rectum  100000, 
lactum  100000000  divide  per  60000 , prodit  quotiens  1666  passus.  Tanta  esset  alti- 
tudo nubis.  13) 

Si  vero  nubes  esset  e regione  Solis,  tunc  tangentes  essent  addendi. 

Estne  constans  aeris  altitudo ? Non  est  constans,  sed  crescit  cum  ipso 
calore  per  loca  et  tempora. 

Non  erit  ergo  constans  quantitas  refractionum  ? Non  sane/  sed  id  hoc 
cum  discrimine.  In  locis  maritimis  constantior  ut  plurimum  et  pehe  semper 


Fig.  21. 

aequabilis  est  refractio , quia  superficies  aeris  est  illis  altior ; itaque  parum 
illud,  quod  diversis  temporibus  huic  altitudini  accedit,  tanto  minus  sentitur 
locis  illis.  In  Ideis  vero  montanis  altissimis  interdum  refractio  pene  nulla  est, 
praesertim  hieme,  quando  aer  humilis  et  minus  vapidus;  interdum  est  re- 
fractio insolens  et  pene  prodigiosa,  quod  contingit  etiam  maritimis  quandoque, 
sed  per  accidens  ob  situm;  quando  scilicet  magna  vis  vaporis  ebullit  ex 
montanis,  qua  iter  est  radiationibus  in  locum  illum  maritimum. 

Braheus  prodit  etiam  Solares  refractiones  aliquot  scrupulis  majores  re- 
fractionibus stellarum,  et  quod  consequens  est,  per  aliquammultos  gradus  altius 
sensibiles;  ex  qua  re  confirmari  videtur,  quod  etiam  aliunde  fit  verisimile, 
aerem  matutinum  accessu  lucis  diurnae  augeri  attollique,  per  noctem  vero 
minui  et  deprimi. l4) 

Quid  sunt  crepuscula ? Auctores  Latini  usurpant  pro  luce  crepera,  hoc 
est  dubia,  cum  dilucescit.  Astronomis  est  omne  id  tempus,  quod  intercedit 
primam  sensu  notabilem  aeris  claritudinem  et  ipsum  Solis  ortum;  vel  vicissim 
quod  est  inter  Solis  occasum  et  ultimum  diurnae  lucis  in  aere  vestigium.  . 

Quae  est  causa  hujus  claritudinis  absente  Sole ? Causae  multae  sunt, 
partira  coelestes,  partim  elementares.  Prima  quidem  efficiens  causa,  quae  ce- 
teras omnes  ciet,  est  Sol  ipse,  non  obstante  quod  sub  Terra  versetur  nec  feriat 
oculos  nostros  radio  sive  directo  sive  refracto.  Altera  causa  coelestis  est  aura 
aetherea,  Soli  proxime  circumfusa  ad  amplitudinem  aliquot  graduum,  splen- 
dens ob  Solis  viciniam  alias  magis  alias  minus,  quae  tempus  aliquod  occupat 
oriendo,  donec  Sol  ipse  tandem  oriatur. 

Tertia  causa  sunt  fumi  et  exhalationes  siccae,  calore  Solis  per  diem  aut  radia- 
tionibus siderum  harmonicis  excitae  et  super  aeris  superficiem  provectae  calore  et 
tenuitate  sua,  quae  cum  sint  nobis  altiores,  citius  a Sole  et  a splendente  illo 
Solis  amictu  illuminantur,  quam  loca  profunda,  sicque  super  horizontem  nostrum 
elevatae,  velut  accensae  lampades,  lucem  a Sole  acceptam  nobis  impertiuntur. 

Quarta  causa  est  aer  ipse,  modus  causae  geminus.  Nam  aer  vel  cla- 
rescit directis  Solis  radiis,  ut  jam  de  fumis  dictum,  eosque  revibrat,  quippe 
cum  sit  densior  aethere,  ut  supra  dictum;  vel  praestat  aer  radiis  Solis  vicem 
speculi  cavi  eosque  repercutit.  Nam  radii  Solis  cum  primum  ingrediuntur 
sphaeram  aeris,  refringuntur  initio;  deinde  sic  refracti  pergunt  per  aeris  pro- 
fundum, priores  impingunt  in  Terram,  quae  est  a nobis  versus  Solem,  poste- 
riores praetervehuntur,  tendentes  versus  nostrum  locum,  et  occurrunt  rursum 
cavae  aeris  superficiei ; quae  etsi  foras  emittit  secundo  refractos , ' tamen  et 

Fig.  22.  repercutit  tenuem  eorum  par- 

tem introrsum,  cum  sit  laevis 
et  specularis.  Quos  igitur 
repercutit  introrsum,  ii  rur- 
sum aequalem  sphaerae  aeris 
arcum  abscissuri  impingunt 
secundo  in  superficiem  aeris 
& ulteriorem  et  sic  successive, 
donec  adeo  debilitentur  tot 
attenuationibus,  ut  non  am- 
plius valeant  illuminare  ae- 
rem sensibiliter. 

Ut  hic  FO  refringitur  in  0 
et  fit  OK ; occurrens  autem  su- 

perficiei  in  K,  repercutitur  tenuiter  in  I,  rursumque  in  H adhuc  tenuius,  quia  pars  ipsius 
OK  exit  per  K,  pars  ipsius  KI  exit  per  I.  Radius  vero  GM,  refractus  in  M,  fit  ML 
et  impingit  in  Terram  in  L.  Posito  ergo  loco  in  superficie  Telluris  B,  etsi  Sol  ei  non 
est  ortus,  nec  radius  Solis  GM  ulla  ratione  in  B pervenit,  quippe  qui  in  L impingit, 
radius  tamen  ejus  superior  FO  per  OK,  KI,  IH  venit  ad  aerein  H,  eum  illuminans 
tenuiter,  qui  ideo  potest  crepusculi  lucem  in  B causari,  cum  H sit  loco  B super  hori- 
zontem,  quem  repraesentat  linea  BI. 

Quomodo  veteres  demonstrarunt  altitudinem  ejus  materiae,  quae  in- 
cendit crepuscula ? Cum  statuissent,  materiam  illam  illuminari  tantum  a Sole, 
radiis  tantum  directis,  ergo  eo  momento,  quando  primum  in  ipso  horizonte 
ortivo  fuit  animadversa  vel  tenuissima  claritas  aeris,  ex  stellarum  situ  inda- 
garunt numerum  graduum,  quibus  Sol  esset  sub  horizontem  adhuc  demersus; 
eum  invenerunt  16,  18  vel  19  graduum;  cum  igitur  totidem  interessent  gra- 
dus usque'  ad  illum  Terrarum  locum,  quo  Sol  oriebatur,  stringens  horizontem, 
statuerunt  igitur,  materiam,  quae  primum  facit  indicium  crepusculi,  imminere 
loco  Terrae  intermedio.  Quare  excessus  secantis  arcus  dimidii  super  sinum  totum 
comparatus  cum  sinu  toto  arguebat  altitudinem  illius  materiae  super  Terram. 

Sit  C locus  noster,  CD  horizon  et  in  illo,  non  supra  illum,  D aer  albescens, 
quando  Sol  16,  18  vel  19°  sub  horizonte.  Ergo  CB  est  16,  18  vel  19°,  et  B est  locus, 
cui  hac  vice  Sol  oritur,  stringens  cum  radio  BD  et  illuminans  hoc  radio  materiam  in 
D.  Ergo  cum  tangant  horizontem  ambae  lineae,  tam  CD,  quam  BD,  connexis  E,  A, 
erunt  aequales  CE,  EB  arcus  et  quilibet  8,  9 vel  972  graduum.  Ergo  secans  AD  100983 
vel  101247  vel  101391.  Qualium  igitur  AE  100000,  talium  DE  altitudo  materiae  est 
983  vel  1247  vel  1391,  hoc  est  872  milliarium,  vel  10,  vel  IIV2. 

Haec  vero  demonstratio  omittit  causas  praeter  Solem  alias  omnes,  puta 
refractionem,  repercussionem  et  lucidam  materiam  circa  Solem,  quibus  positis 
aer  fit  multo  humilior,  quare  non  infert  haec  demonstratio  necessitatem  tantae 
altitudinis  aeris. 

Quo  argumento  probas,  ad  crepusculorum  lumen  formandum  concurrere 
materiam  lucidam  circa  Solem ? Quia  plerumque,  maxime  frigidioribus  di- 
luculis, aurora  manifesta  circulari  figura  (ut  eam  pingunt  pictores)  enititur, 
surgens  in  claritatem  in  medio  alta , versus  horizontem  utrinque  curvata, 
proportione  altitudinis  ad  partem  horizontis  interceptam  non  magna. 

Proba,  speciem  hanc  arcuatam  non  posse  repraesentari  ab  aere  illu- 
minato. Illuminatio  aeris  a Sole  facta  desinit  in  circulum  magnum,  cujus 
dimetiens  habet  milliaria  1740,  posita  altitudine  aeris  milliarium  10.  Cum 
igitur  horizon  tangere  incipit  hunc  circulum,  initium  erit  crepusculi  ab- 
eritque  circuli  hujus  contactus  a nobis  9°,  elevatus  super  superficiem  Terrae 
particulis  1247,  qualium  semidiameter  est  100000,  quia  secans  9°  est  101247: 
Ab  eo  momento  transeant  paucissima  minuta  temporis,  intra  quae  Sol  fiat 
uno  gradu  altior,  ergo  circulus  illuminationis  aeris  jam  a nobis  aberit  8°,  quo- 
rum secans  100983,  itaque  de  aeris  illuminati  altitudine  particulae  264  super 
horizontem  eminebunt.  Segmentum  vero  circuli,  cujus  semidiameter  101247, 
occupans  particulas  264  altitudine  sua,  occupat  in  sectionis  longitudine  14416, 
quod  est  altitudinis  55rllim.  E,cce  auroram  intra  6 prima  minuta  a primo 
ejus  initio  55Ies  latiorem  quam  altiorem  futuram,  si  solus  aer  (10  etiam  mil- 
liaria altus)  in  causa  esset  crepusculorum , et  hae  2 lineae , altitudo  sc.  et 
latitudo  segmenti  ex  intervallo  particularum  14054,  quantus  est  tangens  8°, 
apparerent  angulis  5°  V et  131°  6',  latitudo  sc.  26ies  eoque  amplius  dif- 
fusior in  horizonte,  quam  altitudo  supra  horizontem.  Quanto  absurdiora  se- 
quentur, si,  justam  sumserimus  aeris  altitudinem,  dimidii  sc.  milliaris?  Non 

potest  igitur  sola  aeris  illuminatio  nobis  hoc  phaenomenon  aurorae  arcuatae 
salvare. 

Fortassis  igitur  demonstrari  poterit  haec  altitudo  sur gentis  aurorae  ex 
solo  repercussu  radiorum  Solarium  in  aeris  cavo ? Minime;  nam  si  tantum- 
modo repercussibus  iteratis  ad  oculum  venirent  radii  ex  Sole  nondum  orto, 
species  repraesentaretur  lineae  rectae  lucidae,  versus  Solem  directae,  non  latior 
quam  apparet  ipse  Sol,  sicut  fit  in  superficie  fluminis  crispati  contra  Solem. 

Utimur  ergo  repercussibus  non  ad  derivandos  radios  Solis  in  oculum,  sed 
ad  illustrandum  totum  corpus  aeris  nobis  vicinius,  ut  inclarescens  porro  se 
ipso  luceat  luce  secunda. 

Cum  autem  res  sit  certa  de  substantia  lucida  circa  Solem , quid  opus 
est  adducere  aerem  in  considerationem  crepusculorum  ? Multa  sunt  hic  aeris 
munia,  quae  nequit  exsequi  causa  coelestis  se  ipsa. 

1)  Si  ex  una  sola  orientis  plaga  secundaria  lux  allaberetur,  sic  ut  aer 
non  undiquaque  colluceret  in  plagas  omnes,  nunquam  illucesceret  in  cubiculis 
ante  Solis  ortum  et  tabulae  orienti  obversae  latus  occiduum  esset  in  meris 
tenebris.  2)  Substantia  illa  circa  Solem  lucida  interdum  deficit,  crepuscula 
nunquam.  3)  Substantia  illa  occupat  regionem  Soli  vicinam,  crepusculi  lux 
paulo  ante  Solis  ortum,  praesertim  aestate,  coelo  'toto  ditfusa  spectatur;  totus 
igitur  aer  illuminatur,  etiamsi  nondum  tangatur  undique  Solis  radiis.  4)  Mani- 
festa cernitur  distinctio  pene  semicircularis  e regione  Solis  inter  partem  aeris 
superiorem  illuminatam  et  inferiorem,  vel  mane  nondum  illuminatam,  vel  vesperi 
jam  desertam  a radiis  Solis,  quod  emphatice  tribus  verbis  expressit  Virgilius: 
ruit  oceano  nox.  Hanc  autem  speciem  non  valet  exprimere  substantia  lu- 
cida circa  Solem.  5)  Crepuscula  variant  diuturnitate,  etiam  cum  causa  coe- 
lestis non  variatur.  Nam  in  quibusdam  terris,  ut  de  Chilensi  testatur  Josephus 
a Costa,  crepuscula  sunt  brevissima,  sic  ut  intra  quadrantem  unum  horae  ex 
profunda  nocte  fiat  dies  clarissima,  Solem  ipsum  enixa.  Oportet  igitur  praeter 
ascensiones  rectiores,  de  quibus  libro  III,  etiam  aerem  inter  causas  admittere, 
qui  locis  illis  purior,  pellucidior  minusque  illuminabilis  fit,  quam  penes  nos. 

6)  Praebent  huic  rei  testimonium  etiam  diversae  partes  anni.  Diebus  enim 
hibernis  crepuscula  sunt  brevia,  quia  defectu  caloris  aer  est  humilis,  aestivis 
contra  sunt  longa  et  pernoctia,  quia  caloris  excessu  aer  est  altior.  Nam 
substantia  circa  Solem  lucida,  etsi  variabilis  est,  non  observat  tamen  circui- 
tum caloris  et  frigoris  elementaris,  ipsa  coelestis  existens ; nec  sufficiunt  solae 
causae  astronomicae , libro  III.  explicandae,  ad  efficiendam  hanc  varietatem. 

7)  Quin  etiam  eodem  in  loco,  iisdem  temporibus  anni  pro  mutationibus  aurae 
variantur  crepuscula.  Tempore  enim  hiberno  post  gelu,  quando  ad  stimulum 
aspectuum  subitanea  resolutio  frigoris  ingruit,  maturius  diescit.  Vapor  enim 
ebulliens  ex  terra,  qui  frigus  solvit,  qui  parietes  incrustat  pruina  humectat- 
que,  qui  ventos  et  pluvias  gignit,  idem  etiam  in  majorem  evehitur  altitudi- 
nem vi  caloris  sub  terra  adseiti,  ut  et  maturius  et  fortius  a Sole  illuminetur 
vicissimque  illuminet.  Causa  vero  coelestis , seu  materia  circa  Solem  lucida 
non  tam  facile  et  celeriter  mutatur,  ut  postularet  hic  effectus,  nec  sentit  sti- 
mulum illum  aspectuum,  quia  aspectus  formatur  tantum  in  Terra,  non  eodem 
tempore  etiam  apud  Solem. 

At  repercussus,  radiorum  in  cava  superficie  aeris  non  videtur  admis- 
cendus? Imo  ex  septem  muniis  aeris  jam  explicatis  secundum  sic  est  compara- 
tum, ut  sine  hoc  repercussu  nequeat  praestari.  Aer  enim,  cum  certo  sit  tam 
humilis,  deficiente  substantia  circa  Solem  lucida,  non  posset  illuminari  in 

tanta  Solis  profunditate  18°,  si  non  lux  Solis  quasi  per  multas  manus,  ordine 
se  mutuo  consequentes , id  est  per  multa  repercutienda  puncta  ad  nos  usque 
derivaretur. 

Utere  tamen,  si  libet,  pro  repercussibus  specularibus  revibratione , seu 
illuminatione  remotiorum  aeris  particularum  a vicinioribus  Soli;  sicut  cum  Sol 
illuminat  nubem,  nubes  tectorium  in  platea,  tectorium  tabulata  domus  inte- 
riora, tabulata  faciem  scribentis,  facies  papyrum,  rursum  prorsumque.  Illud 
solum  tene  ex  opticis,  utcunque  vibratio  lucis  mutuatitiae  differat  a reper- 
cussu , certe  ex  hoc  tamen  illam  derivari. 

Quid  sentiendum  de  stellis  discurrentibus  inque  Terram  cadere  visis, 
quarum  initio  facta  est  mentio ? Discurrentes  stellae  sunt  nihil  aliud,  quam 
flamma  depascens  materiam  aridam,  ex  terra  excretam  et  in  longum  exten- 
sam, ut  solent  quaedam  nebulae  vel  nubeculae;  quam  materiam  incendit  cir- 
cumstantia frigoris  superni,  Stellae  cadentes  sunt  materia  viscida  inflammata. 
Earum  aliquae  inter  cadendum  absumuntur,  aliquae  vere  in  Terram  cadunt, 
pondere  suo  tractae.  Nec  est  dissimile  vero,  quasdam  conglobatas  esse  ex 
materia  foeculenta,  in  ipsam  auram  aetheream  immixta , exque  aetheris  regione 
tractu  rectilineo  per  aerem  trajicere,  ceu  minutos  cometas,  occultata  causa 
motus  utrorumque. 

Cum  autem  haec  omnia  sint  momentanea,  nec  revolutionem  primi  motus, 
qui  est  omnium  celerrimus,  morentur,  quare  ad  physicos  et  meteorologiam 
spectant,  ex  astronomia  vero  et  doctrina  sphaerica  sunt  eliminanda,  quippe 
in  qua  nihil  momentaneum,  sed  tantum  illa,  quae  oriuntur  et  occidunt  cum 
revolutione  diei , consideratione  digna  censentur. 

Qua  ratione  fit,  ut  interdum  stellae  fixae  communiter  omnes  appareant 
usque  adeo  magnae , scintillationibusque  adeo  flagrent  ? Ne  hoc  quidem  stellis 
ob  motum  aliquem  astronomicum  accidit,  sed  tantum  ratione  aeris.  Cum  enim 
ingruunt  pluviae,  primum  in  Terrae  visceribus  oritur  vapor  multo  densior, 
quam  aer  communis , tangitque  et  veluti  inundat  oculos : non  amplius  igitur 
est  consueta  differentia  inter  pellucidas  tunicas  oculi  et  inter  pellucidum  me- 
dium aeris;  mutata  vero  proportione  mediorum,  per  quae  transeunt  radii, 
mutantur  refractiones  illae,  quibus  fit  visio;  mutatis  his  refractionibus,  coni 
punctorum  visibilium,  quos  penicillos  dicere  solemus,  obtusiores  fiunt,  qua 
tangunt  et  pingunt  retiformem  tunicam  oculi,  atque  ita  non  puncta  in  oculo 
singula  a punctis  singulis  visibilium,  sed  superficieculae  in  oculo  a punctis 
pluribus  visibilis  rei  vicinis  imbuuntur,  superante  pictura  lucidorum,  obliterata 
vero  obscuriorum.  Sic  itaque  latiori  parte  sensorii  instrumenti  non  ampliores 
tantum  stellae  repraesentantur,  quam  sunt,  sed  etiam  scintillationes  earum 
reales  fortius  movent  visum ; quae  omnia  in  opticis  inque  modo  visionis  vero 
et  genuino  demonstrationibus  innixa  sunt  clarissimis  et  jucundissimis. 

Cur  autem  in  horizonte  potissimum  et  quotidie  Sol,  Luna  et  constellatio- 
nes tam  magnae  videntur ; atqui  prius  contrarium  efficiebant  refractiones , 
scilicet  res  in  ortu  vel  occasu  se  ipsis  minores  apparentes?  Diversissima 
sunt  in  opticis  dimensio  angulorum  visivorum  per  instrumenta  et  aestimatio. 
Sol,  Luna  et  constellationes,  si  magnitudines  earum  apparentes,  id  est  angu- 
los visorios  instrumentis  dimetiamur,  nequaquam  inveniuntur  in  horizonte 
majores,  quam  in  medio  coeli,  sed  potius  secundum  erectas  diametros  non- 
nihil minores,  ut  hactenus  ostensum  recte  fuit.  Aestimantur  autem  majores 
secundum  omnes  diametros,  cum  oriuntur  et  occidunt.  Aestimatio  enim  col- 
ligit magnitudinem  visibilis  rei  ex  distantia,  distantiam  ex  comparatione  ad 

alia  corpora.  Jam  vero  cum  constellationes  versantur  in  coeli  medio,  corpus 
aeris  nec  profundum  est  respectu  aspectabilis  latitudinis  terrarum,  nec,  si  pro- 
fundum esset,  conspici  potest;  igitur  *ex  absentia  corporum  interjectorum  ratio- 
cinatur sensus  communis  per  errorem,  sidera,  cum  sunt  in  coeli  medio,  nobis 
esse  propinquiora,  quam  cum  oriuntur  et  occidunt;  tunc  enim  censentur  re- 
motiora , quia  valles  et  montes  inter  nos  et  orientia  sidera  longissimo  tractu 
interjecti  patent  oculis.  Sequitur  igitur  error  alter,  ut  Sol,  qui  manet  ejus- 
dem magnitudinis , aestimetur  culminare  parvus  admodum , oriri  vero  ingens, 
ut  gigas.  Eorum  enim,  quae  videntur  eodem  angulo  visionis,  illa  sunt  ma- 
jora, quae  remotiora,  ut  docemur  in  opticis. 


PARS  QUARTA. 

DE  LOCO  TELLURIS  IN  MUNDO  EJUSRUE  PROPORTIONE  AD 

MUNDUM. 


Si  totus  mundus  clauditur  superficie  rotunda,  quem  igitur  in  locum 
mundi  refers  globum  ex  terra  et  aqua  coagmentatum  et  aere  amictum? 
Supra  ex  visione  probatura  est,  Terram  cum  toto  mundo  mobili  esse  intra 
complexum  cavi  concamerati  a firmamento  seu  a stellis  fixis.  Cum  autem 
spatium  hoc  cavum  a stellis  fixis  vacuum  sit  amplissimum  adeoque  inaesti- 
mabile, nondum  scitur  ex  hactenus  dictis,  quo  loco  hujus  cavi  spatii  Terra 
collocetur,  sitne  in  ipsissimo  centro  mundi,  an  in  aliquo  alio  loco  hujus  cavi, 
paululum  extra  centrum.  Probabitur  autem  libro  potissimum  quarto:  1)  Solem 
esse  in  ipso  centro  mundi,  quare  Terram  extra  centrum  esse  oportere.  2)  Ter- 
ram annuo  motu  ire  de  loco  in  locum  circulariter , itaque  Terram  in  centro 
mundi  esse  non  posse.  3)  Quod  planetas  attinet,  Terram  esse  abditam  intra 
circuitiones  Saturni,  Jovis  et  Martis  , circa  vero  circulos  Veneris  et  Mercurii 
corpusque  Solis,  quod  intimum  in  his  circulis  occupat  locum,  circumire;  vi- 
cissim  autem  a Luna,  comite  suo,  flexuoso  motu  circumiri. 

Sed  haec  nihil  ad  motum  primum  faciunt,  cum  hic  versemur  in  princi- 
piis, ad  illius  solummodo  primi  motus  explicationem  necessariis.  Itaque  suf- 
ficit ad  explicationem  motus  primi,  ut  Terram  collocemus  in  centro  illius 
motus,  etsi  non  sit  in  centro  totius  universi.  Nam  posset  esse  Terra  centrum 
primi  motus,  etiamsi  non  esset 'intra  cavum  illum  fornicem  fixarum  inclusa, 
sed  plane  inter  ipsas  fixas  consisteret. 

Unde  scis,  tantum  esse  spatium  intra  cavam  fixarum  sphaeram?  Quia 
cum  semidiameter  Telluris  contineat  milliaria  Germanica  paulo  minus  nongenta, 
tota  tamen  ista  longitudo  prae  ingenti  fixarum  a Terra  distantia  pro  nihilo 
est  nec  in  sensus  incurrit,  adeo  ut  non  tantum  centrum  corporis  Terrae,  sed 
etiam  quilibet  oculus  in  superficie  Terrae,  nongentis  fere  milliaribus  a centro 
distans,  possit  haberi  pro  centro  primi  motus,  ipsaque  adeo  tota  Terra,  tantae 
corpus  amplitudinis,  pro  mero  punctp. 

Proba , semidiametrum  Terrae  in  primo  motu  evanescere.  1)  Transversa 
diameter  corporis  Solis,  quod  multo  propius  est  Terris,  quam  ulla  fixa,  nihilo 

major  deprehenditur  instrumentis  in  medio  coeli,  quam  cum  Sol  cernitur  oriri; 
cum  tamen  oculus,  in  superficie  Telluris  constitutus,  totius  semidiametri  inter- 
vallo propior  sit  culminanti  quam  orienti.  Idem  tene  de  angulo  distantiae 
binarum  fixarum  simul  orientium.  At  quanto  culminantes  appropinquant  no- 
bis magis  quam  cum  oriuntur,  tanto  et  apparet  earum  distantia  major  culmi- 
nantium  quam  orientium.  Cum  igitur  ad  sensum  non  augeatur  distantia  inter 
se  binarum  culminantium , neque  igitur  ad  sensum  augebitur  appropinquatio, 
et  sic  vera  appropinquatio  per  900  milliaria  non  erit  sensibilis,  comparata  ad 
ingens  intervallum  inter  illas  et  Terram. 

Si  sint  AD,  vel  AC,  BC,  et  DO,  DP  aequales, 
CO , CP  sunt  una  semidiametro  DC  breviores. 
Si  ergo  AB  et  OP  est  constellatio  eadem,  erunt 
anguli  BCA  et  ODP  aequales,  ac  proinde  OCP 
major,  quippe  aequalis  duobus  CDP  et  CPD. 

2)  Quodsi  motus  primus  est  aequabilis 
et  circularis,  ut  sequenti  parte  docebitur, 
et  si  centrum  primi  motus  et  corporis 
Telluris  idem  est,  quod  jam  sequimur, 
oportet  stellam  aliquam,  in  medio  primi 
motus  circulo  moveri  visam,  tanto  latere 
diutius  tantoque  videri  brevius,  quanto, 
cum  videtur  in  coeli  medio,  propior  est, 
quam  cum  non  videtur  supra  horizontem. 
Atqui  stellarum  sub  aequatore  dies,  ut  ita  dicam,  aequales  ad  sensum  depre- 
henduntur noctibus,  ad  sensum  igitur  aequalis  est  distantia  stellae , tam  ful- 
gentis in  coeli  medio,  quam  sub  horizontem  demersae,  ac  proinde  ad  distan- 
tiam stellae  a Terra  comparata  ejusdem  culminantis  major  quam  orientis 
appropinquatio,  quae  est  unius  semidiametri  Terrae,  non  est  sensibilis. 

Moveatur  Terra  seu  oculus  in  ejus  superficie 
circa  centrum  A sitque  F stella  propinqua  et  quies- 
cat: videbitur  igitur  F oriri,  cum  oculus  est  in  B, 
culminare , cum  ei  propinquat  oculus  in  C,  occidere, 
cum  oculus  in  D , ut  B , D sint  puncta , in  quibus 
rectae  ex  F tangunt  Terram.  Patet  igitur,  quod  F 
videatur,  oculo  moto  per  arcum  BCD  breviorem,  la- 
teat per  arcum  residuum  multo  longiorem,  idque 
ideo,  quia  F stella  tam  propinqua  est. 

Moveatur  e contra  fixa  circa  centrum  A et  quies- 
cat Terra  seu  in  ea  oculus  in  puncto  C,  cujus  hori- 
zon sit  ECG:  videbitur  igitur  oriri  stella  in  G,  cul- 
minare in  F , occidere  in  E , eritque  rursum  brevior 
arcus  stellae  GFE,  per  quem  apparet,  longior  arcus 

residuus,  per  quem  latet  stella. 

3)  Denique  quocunque  loco  superficiei  binae  stellae  diametrahter  cernuntur 
oppositae,  sic  ut  oriente  una  occidat  altera  et  vicissim,  illae  sic  apparent  op- 
positae in  omnibus  aliis  locis  superficiei  Terrae.  Etiamque  in  eodem  loco 
pone,  oculum  inveniri  in  recta,  quae  duas  e diametro  positas  fixas  connectit, 
ut  sic  utraque  simul  cerni  possit  in  contrariis  horizontis  partibus;  postquam 
illud  hemisphaerium  sese  potiori  parte  condiderit  apparuentque  hemisphaerium 
reliquum,  et  stella,  quae  fuit  in  occasu,  venerit  in  ortum:  quae  prius  in  ortu 

fuerat,  rursum  simul  eodem  momento  spectabitur  in  occasu.  Oportet  ergo 
totam  Terram  esse  minorem  stellis  ipsis  fixis. 

. Si  autem  corpus  Terra  ipsa  majus  tam  apparet  parvum,  oportet  longis- 
simo intervallo  seu  innumerabilibus  Terrae  diametris  remotum  esse. 

Sit  AC  Terra,  BAD  horizon  loci  A,  EOF  horizon  loci  C oppositi:  si  Fi^.  25. 
ergo  uterque  incidit  in  stellas  B et  D,  sic  ut  possit  utraque  videri  tam  dx  A, 
quam  ex  C,  oportet  BE  vel  DF  esse  majora  corpora  ipsa  AC. 

An  non  quantitas  haec  apparitionis  constellationum  constans 
docet  nos , quod  Terra  sit  in  ipso  etiam  constellationum  omnium 
adeoque  et  totius  mundi  medio , ut  vulgo  argumentantur  ? Non  sim- 
pliciter valet  argumentum  de  ipsissimo  mundi  medio,  sed  sic:  1)  Quia 
omnibus  unius  noctis  horis  eadem  quantitas  cujusque  constellationis 
instrumentis  deprehenditur , hinc  sequitur  duorum  alterum , ut  Terra, 
vel  in  centro  sit  uniuscujusque  circulorum,  per  quos  moventur  constel- 
lationes motu  diurno,  vel  si  ipsa  quiescentibus  fixis  motum  hunc 
apparentem  praestet,  ut  tunc  maneat  distantia  ejifs  a sideribus  inva- 
riabilis,  non  attento,  ubi  sita  sit,  in  centro  universi,  an  extra. 

2)  Quia  omnibus  anni  partibus  durat  haec  apparitionis  quantitas, 
illud  insuper  demonstratur,  Terram  toto  illo  tempore  nihil,  quod  in 
comparatione  cum  distantia  sensu  notari  possit,  recedere  a fixarum 
ulla,  nihil  ad  eam  accedere.  An  vero  Terra  recedat  aliquo  inter- 
vallo, quod  per  se  satis  quidem  magnum,  at  respectu  ingentis  fixa- 
rum distantiae  insensibile  sit,  per  hoc  argumentum  non  patefit.  Sicut 
e contrario,  quia  planetae  non  semper  nec  omnibus  anni  partibus  ap- 
parent ejusdem  quantitatis,  inde  patet,  intervallum  hos  inter  et  Ter- 
ram certo  variari.  An  vero  Terra  ad  planetas,  an  hi  ad  Terram,  an 
vero  utrique  ad  alteros  accedant  recedantque,  per  hanc  argumentatio- 
nem manet  indiscussum  examinandumque  relinquitur  doctrinae  theoricae.  Nihil 
enim  interest  doctrinae  sphaericae,  utcunque  hoc  comparatum  sit,  cum  ista 
mutatio  magnitudinis  apparentis  non  fiat  intra  unam  diem,  qui  modulus  tem- 
poris motui  primo,  doctrinae  sphaericae  subjecto,  praescriptus  est. 

Circuli  sphaerae  maximi  dividuntur  ab  horizonte  terreno  bifariam , 
semper  enim  media  pars  cujusque  conspici  potest , et  de  aequator  e semper 
media  pars  oritur  12  horis,  ut  apparet  in  aequinoctiis,  quando  Sol  in  aequa- 
tore  est.  Hoccine  sufficit  ad  asserendum  Terrae  centrum  mundi ? Hoc  qui- 
dem evincitur,  Terram  esse  centrum  circulorum  maximorum  sphaerae,  quam 
oculus  sibi  imaginatur  quovis  tempore.  Interim  per  hoc  argumentum  potest 
visus  ille  esse  extra  centrum  totius  universi.  Nam  circuli  sphaerae  imagi- 
natione visus  existerent  etiam  tunc,  si  Terra  longissime  e suo  loco  exularet, 
aut  si  visus  in  Luna  vel  Jove  aliove  planeta  esset,  ut  audiemus. 

Circulis  coeli  et  Terrae  proportionalia  eveniunt  tam  in  longum , quam 
in  latum.  JSam  ubivis  15  milliaria  Germanica  in  Terra  efficiunt  unum 
gradum  in  coelo,  ubique  hora  in  Terra  efficit  15  gradus  in  coelo ; oportet 
igitur  idem  eorum  centrum  esse , centrum  scilicet  Terrae,  ut  rectae  ex  illo 
eductae  abscindant  arcus  proportionales.  Collectio  conceditur,  quia  sonat 
non  de  centro  machinae  mundanae,  sed  tantum  de  circulis  sphaerae,  quam 
oculus  sibi  circumjectam  esse  imaginatur,  eoque  ipso  se  ipsum  in  illius  centro 
collocat  faceretque  idem,  quemcunque  in  locum  mundi  transponeretur.  Etsi 
praepostera  est  forma  collectionis,  non  enim  ideo  Terra  in  .circulorum  omnium 

centro  est,  quia  circulis  Terrae  et  coeli  eveniunt  proportionalia’,  sed  ex  ad- 
verso ideo  eveniunt  circulis  Terrae  et  coeli  proportionalia,  quia  visus  et  ratio- 
cinatio circulos  coelestes  ex  centro  Terrae  describunt. 

Si  Terra  non  esset  in  medio , videntur  non  futura  aequinoctia , Sole 
in  medium  circulum  veniente.  Sane  ex  aequinoctiis  probatur,  Terram  esse 
in  sectione  communi  zodiaci  cum  aequatore,  et  sic  in  utriusque  plano  inque 
centro  aequatoris,  ut  patebit  ex  doctrina  sphaerica.  At  non  est  necesse , ut 
Terra  sit  ideo  in  centro  totius  universi.  Nam  etiam  sic  erit  in  plano  zodiaci, 
si  ipsa  motu  suo  circa  Solem  (et  sic  'extra  mundi  centrum)  describat  zodia- 
cum sub  fixis  per  imaginationem;  etiam  sic  erit  in  plano  aequatoris,  si  motu 
sui  corporis  diurno  circa  axem  suum  describat  circulos  per  imaginationem 
sub  fixis  parallelos  eorumque  medium  aequatorem,  quocunque  in  loco  mundi 
sic  rotetur.  Nam  si  Terra  in  alia  aliqua  regione  mundi  et  rotaretur  circa 
axem  et  ferretur  circa  Solem,  per  alias  etiam  fixas  lii  circuli  imaginando  tra- 
ducerentur. 

Si  Terra  non  esset  in'  medio  mundi  totius  centro,  nunquam  conspice- 
retur media  praecise  zodiaci  vel  mundi  pars  supra  horizontem , sed  vel  plus 
vel  minus , nisi  tantum  eo  momento , quando  zodiaci  vel  mundi  centrum  ori- 
tur. Ut  si  sint  NM  vel  CE  horizontis  lineae,  secabunt  mundum  in  inaequa- 
lia, sin  IA,  tunc  in  aequalia,  quia  A centrum  incidit  in  JA  horizontem. 
Verum  est,  quod  objicitur,  at  nihil  habet  absurdi,  nihil  contrarium  ex- 
perientiae manifestae.  Quis  enim  mensus  est  unquam  id,  quod  de  mundo  si- 
mul uno  intuitu  comprehendit?  Quantacunque  tamen  mundi  portio  quovis  tem- 
pore cernatur , ea  imaginatione  sphaerae , circa  visum  descriptae  et  horizonte 
circulo  bisectae,  censetur  esse  perfectum  hemisphaerium. 

Pone  Terram  0 esse  medio  loco  inter  I ex- 
tremitatem veri  zodiaci  seu  fixarum  et  inter  A 
centrum  : itaque  COE,  quae  est  ipsi  AI  ad  rectos, 
resecabit  CIE  tertiam  partem,  eritque  CNE  ar- 
cus duplus  ipsius  CIE.  At  nihilominus  visus 
in  0 constitutus  haberet  arcum  CIE  pro  semi- 
circulo, non  minus  quam  arcum  CNE.  Fixas 
enim  omnes  in  ICN  transferret  per  rectas  ex  0 
eductas  in  circellum  minorem  ex  0 descriptum. 

Signa  bina,  in  quorum  uno  cernitur 
Luna  deficiens,  in  altero  Sol,  non  videren- 
tur ex  Terra  invicem  opposita,  si  Terra 
non  esset  in  medio.  Equidem  si  Terra  non 
inter  Solem  et  Lunam  intercederet,  non  vi- 
deret luminaria  in  locis  oppositis.  At  cum 
Luna  deficit,  Terra  interlocatur  inter  lumi- 
naria, quia  ipsa  Terra  est,  quae  umbra  sui  corporis  Lunam  involvit.  Ergo 
necesse  est,  Lunam  deficientem  in  opposito  Solis  spectari,  quocunque  Terram 
eelipsantem  cum  Luna  eclipsata  reposueris. 

Semper  oriente  Luna  eclipsata  Sol  occidit  oriturque  occidente  illa  eclip- 
sata, et  hoc  per  totum  Terrae  ambitum,  ubicunque  eclipsis  in  horizontem 
incidit.  An  non  hinc  probatur,  Terram  esse  in  medio  mundi?  Non  sequi- 
tur hoc,  sed  solum  illud,  Terram  cum  luminaribus  in  eadem  linea  recta  esse, 
quando  Luna  deficit.  Posset  autem  idem  fieri,  si  Terra  cum  orbe  Lunae 
proxime  ipsas  fixas  collocaretur.  Apparetque  idem  necessario  etiam  in  globo 

Jovis,  posito  quod  in  eo  sint  observatores  siderum,  cum  eclipsantur  ab  illo 
quatuor  Lunulae  Joviales,  non  obstante,  quod  Jupiter  longissime  extra  me- 
dium mundi  circumit. 

Terra  nec  est  in  plano  aequatoris  extra  axem  mundi,  nec  in  axe  mundi 
extra  planum  aequatoris,  nec  extra  utrumque  simul , ut  colligitur  ex  multis 
signis  seu  effectibus  apparentiisque : ergo  erit  in  utroque  simul  et  sic  in 
medio  mundi  seu  in  centro.  Bene  habet  enumeratio  partium , at  plus  in- 
ducitur, quam  praemissa  postulant.  Vere  quidem  Terra  est  tam  in  axe  quam 
in  plano  aequatoris  et  sic  in  centro  sphaerae,  imaginatione  circa  visum  circum- 
jectae, at  nihil  hinc  sequitur  ad  ipsum  mundi  medium,  cum  alia  possit  esse 
figura  mundi,  alia  figura  sphaerae  imaginata,  utraque  quidem  rotunda  utique, 
sed  numero  differentes  et  situ.  In  specie  vero  si  Terram  Copernicus  extra 
mundi  medium  ponit  eoque  et  motum  ei  geminum  attribuit,  de  quo  in  parte 
sequente:  jam  non  opus  est,  ut  situm  Terrae  in  medio  sphaerae  signis,  effec- 
tibus vel  apparentiis  confirmemus,'  quin  potius  a priori  et  ex  causis  illum 
habemus.  Ideo  namque  Terra  est  in  axe  mundi,  quia  axis  mundi  nihil  est 
aliud  quam  axis  corporis  Terrae,  circa  quem  illa  diurno  motu  circumagitur 
turbinis  instar,  continuatus  per  imaginationem  utrinque  usque  ad  fixas.  Ideo 
Terra  est  in  plano  adeoque  et  in  centro  aequatoris,  quia  aequator  nihil  est 
aliud  quam  circulus  Terrae  maximus,  inter  polos  medius,  plano  per  imagi- 
nationem usque  inter  fixas  continuato. 

Forsitan  ergo  physicis  argumentis  evinci  poterit,  Terram  obtinere  medium 
mundi  locum.  Gravium  enim  lxaec  est  natura,  ut  ferantur  ad  centrum  mundi , 
si  sint  extra  id.  Si  ergo  Terra  esset  extra  centrum , cum  sit  corpus  grave,  citis- 
sime in  centrum  recideret , aut  gravia  ab  illa  soluta  ex  altera  parte  Telluris, 
quae  vergit  in  centrum  mundi,  ferrentur  a Terra  ad  centrum , quod  experentiae 
repugnat  • undique  enim  gravia  versus  Terram  cadunt , quae  cum  sit  rotunda, 
centrum  igitur  mundi  necesse  est  intra  corpus  Terrae  esse.  Negatur  antecedens. 
Non  est  enim  haec  natura  gravium,  ut  ferantur  ad  centrum  mundi,  quatenus 
centrum,  sed  haec,  ut  ferantur  quodlibet  ad  centrum  sui  corporis,  sive  in  mundi 
centro  illud  sit,  sive  alibi,  et  hoc  tunc,  si  grave  propositum  vicinum  sit  illi 
corpori  et  minus  illo.  Sin  autem  gravium  corporum  aliquod  poneretur  seor- 
sim,  extra  virtutes  tractorias  corporis  sui,  ut  si  globorum  mundanorum  aliquis 
quocrihque  mundi  loco  reponatur,  sic  ut  a fortiori  per  virtutem  magneticam 
nequeat  attrahi,  in  hoc  casu  gravia  cessant  esse  gravia,  carent  enim  motu  in 
plagam  quamcunque,  adeoque  a natura  instructa  sunt  ad  resistendum  quadam- 
tenus motui,  ab  extra  sibi  illato. 

Quomodo  probas,  gravia  non  ferri  ad  centrum  mundi  ? Batione  et  ex- 
perientia. 

Proba  ratione.  Si  verum  esset,  gravia  ferri  ad  centrum  mundi,  causa 
hujus  motus  vel  esset  extra  gravia  vel  intra  illa.  Quodsi  extra,  tunc  vel  na- 
turalis esset,  residens  vel  in  ipso  mundi  centro  vel  in  extremitatibus,  vel  esset 
violenta,  propter  mundi  motum.  Kursum  si  causa  motus  esset  interna,  vel 
esset  appetitio  centri,  vel  fuga  ab  extremitatibus  mundi.  At  cum  nihil  horum 
esse  possit,  relinquitur  igitur,  motum  gravium  non  esse  ad  centrum  mundi. 

Quare  centrum  mundi  non  possit  attrahere , aut  extremitas  repellere 
gravia ? Quia  centrum  nihil  est,  nisi  punctum  mathematicum,  et  vero  in  non 
corpore  nulla  vis  inest  ad  motum  inferendum.  Ac  cum  quantitatum  nulla 
sit  efficacia,  multo  minus  erit  aliqua  efficacia  puncti,  quod  ne  quantitas  qui- 
dem est,  sed  terminus  saltem  lineae,  quantitatum  exilissimae.  Eodem  modo 

nihil  est  extremitas  mundi  nisi  sphaerica  superficies,  quae,  in  quantum  est 
figurae  mundanae  extremitas,  omni  caret  efficacia. 

Proba,  neque  violentia  motus  mundani  excuti  gravia  in  medium.  In 
motu  circulari  violento  si  qua  petunt  medium  totius  rei  mobilis,  illa  oportet 
esse  leviora  re  ipsa  mota,  ut  in  vorticibus  ligna  et  paleae  sunt  leviora,  quam 
est  aqua  ipsa  rotata  in  gyrum;  ibi  namque  major  a rotatione  fit  impressio  in 
corpus  aquae,  quod  gravius  est,  ut  impetu  ruat  et  rectitudinem  affectans  ex- 
tima circuli  petat  centrumque  veluti  exhauriat,  quo  facto  leviora  innatantia, 
cum  propter  minorem  impressionem  motus  in  ipsa  tardioremque  motum  desti- 
tuuntur et  ab  aquis  velocioribus  introrsum  repelluntur,  tum  etiam  propter  de- 
clivitatem centri  in  medium  naturaliter  influunt.  At  si  ponimus  mundum  ro- 
tari, in  quo  est  aura  aetherea  et  corpora  per  illum  errantia,  Terra  utique  non 
erit  levior  aura  aetherea.  Niliil  igitur  juris  erit  motui  mundi  violento  in  Ter- 
ram et  gravia,  ut  in  centrum  illa  detrudat. 

Ex  adverso  solet  motus  violentus,  horizonti  parallelus,  cum  gravia  corri- 
puit, incitare  illa,  si  soluta  a rota  fuerint,  et  in  lineam  rectam  a circumfe- 
rentia circuli  excutere.  Quare,  si  violentia  motus  mundani  redundaret  in  Ter- 
ram et  gravia,  potius  illa  a medio  ejiceret  versus  extrema;  Terra  enim  grave 
corpus  esse  ponitur.  Adde,  quod  si  rnotus  diurnus  inesset  toti  mundo,  is 
violentus  dici  non  posset,  cum  propter  perpetuitatem,  tum  etiam  propter  sim- 
plicitatem , cum  quibus  violentus  motus  nequit  consistere.  Motus  enim  ideo 
violentus  est,  quia  repugnat  alii  motui,  qui  naturalis  est  rei  mobili:  corpora 
enim,  imposita  vortici  vel  rotae,  gravitatem  habent,  qua  vergunt  extra  illa  sua 
loca  et  extra  lineam  motus  violenti,  versus  centrum  Terrae:  locus  est  igitur 
pugnae  inter  motus  ad  diversa  loca,  alterius  in  circulum,  alterius  deorsum, 
unde  existit  quassatio,  @dpintng.  At  non  sic  se  res  habet  cum  Terra,  cujus 
motus  est  vel  ad  centrum  mundi  ipsum,  ut  vult  objectio,  itaque  non  opus  erit 
illi  violenta  excussione  in  illud,  vel  nullam  plagam  appetit  se  ipsa,  itaque 
raptus  ille  violentus  non  erit,  quia  nulli  motui  Terrae  naturali  contrarius. 

Est  etiam  insufficiens  causa.  Nam  ut  dem,  compelli  gravia  in  medium 
circuli,  nondum  sequetur,  Terram  in  medio  totius  mundi  esse,  sed  bene  in  axe> 
in  quo  sunt  ordinata  omnium  parallelorum  centra.  Denique  ponuntur  incon- 
cessa, scilicet  diurnum  motum  inesse  ipsi  mundo,  quod  sequenti  parte  ne- 
gabitur. * 

Dicamus  igitur,  causam  hujus  motus  gravium  ad  centrum  mundi  esse 
internam  et  gravia  ipsa  centrum  petere,  aut  ab  extremitatibus  fugere?  Di- 
cendum itaque  juxta  fuerit,  et  quomodo  centrum  mundi  petant  aut  ab  ex- 
tremis fugiant,  et  quare?  Centrum  enim  est  punctum  mathematicum,  quod 
describitur  aequali  distantia  ab  extremis  rotundi  corporis.  Cum  igitur  gravia 
sint  corporeum  quid,  centrum  et  extrema  solo  capiantur  intellectu,  quo  carent 
gravia,  quatenus  gravia:  non  igitur  quaerere  poterunt  motu  suo  centrum,  ut 
centrum,  vel  ut  intimum  mundi  punctum,  nec  fugere  a superficie,  ut  ab  ex- 
tremo sphaerae,  et  si  possent,  tamen  causa  non  erit,  cur  potius  hoc  fugiant, 
illud  petant,  quam  contrarium. 

Modus,  quo  tenderent  gravia  ad  centrum  aut  eo  expellerentur , posset 
esse  iste:  si  corpus  in  extremitate  mundi  locatum  virtutem  emitteret  usque 
ad  gravia,  quae  vel  pelleret  gravia  vel  fugeretur  ab  iis?  At  rationabile  non 
est,  vim  corpoream  extimae  sphaerae  tam  longe  sese  porrigere  tamque  exqui- 
sitam esse  in  minimis,  ut  ad  unguem  aequalibus  undique  diametris  expellere 
possit  in  medium  adeoque  primum  atque  grave  latum  pedem  a centro  mundi 

recesserit,  statim  extima  portiuncula  sphaerae  stellatae,  quo  vergit  grave,  vim 
sibi  factam  et  onus  ingruens  persentiscat  seque  ad  id  repellendum  accingat 
cumque  ceteris  sphaerae  portionibus  viribus  contendat  in  onere  expellendo  et 
rursum  prorsumque  trudendo.  Multo  absurdius  tanta  subtilitas  tribuetur  gra- 
vibus ipsis,  internoscendi  hanc  virtutem  ejusque  radios,  unde  quilibet  descen- 
derit et  quinam  ex  iis  longior,  in  tanta  omnium  longitudine.  Nam  virtutes 
magneticae  habent  suos  orbes  proportionatos  secundum  densitatem  corporum  a 
quibus  defluunt,  ut  non  in  infinitum  extendantur. 

Est  etiam  fuga  corporum  per  se  contraria  naturae,  si  non  sit  propter 
aliud ; appetitio  vero  mutua  corporum  seu  unitio,  conservationis  rudimentum, 
naturae  potius  est  consentanea.  Rectius  igitur  philosophatur,  qui  motum  gra- 
vium definit  per  vim  unitionis  corporum  pnter  se  similium,  quam  qui  fuga 
contrariorum. 

Quodsi  res  ad  virtutes  e corporibus  emissas  revolvitur,  tunc  suppetente 
hac  causa  motus  gravium  in  corpore  propinquo  Telluris,  non  opus  est  accer- 
sere  aliam  a corpore  coelesti  remotissimo.  Et  concessa  tali  virtute  in  cor- 
pore Terrae,  attrahendi  gravia,  defenditur  motus  gravium  ad  centrum  Terrae, 
etiamsi  Terra  non  in  centro  mundi  fuerit,  sed  alio  quocunque  mundi  loco. 

At  fugient  gravia  ab  extremis,  ut  a loco  nobiliori , transibuntque  ad 
intima,  ut  ad  locum  ignobiliorem  naturae  ingenio?  Haec  quoque  ratio  in 
superioribus  est  refutata,  nam  aut  in  cofporibus  consistit  haec  nobilitas  et  sic 
in  emissa  virtute,  aut  in  figura.  Non  in  corporibus  et  eorum  virtute,  ut  jam 
probatum;  non  in  figura,  quia  figurae  nulla  est  efficacia  sine  corporis  respectu 
et  quia  gravia,  ut  talia,  carent  intellectu,  quo  figuram  percipiant. 

Gravia  igitur  ad  centrum  mundi  ferentur  per  accidens , quia  naturali 
mutua  attractione  feruntur  ad  Terram,  quae  est  in  centro?  Manifeste  prin- 
cipium petitur.  Locus  Terrae  probandus  fuit  a motu  gravium,  jam  motus 
gravium  ex  loco  Terrae,  veluti  evicto,  deducitur.  Sane  ad  Terram  feruntur 
gravia  naturali  attractoria  virtute  eaque  mutua,  id  autem  fit  nullo  loci  re- 
spectu, posset  enim  fieri,  si  Terra  esset  in  mundi  centro,  potestque,  dum  est 
Terra  extra  centrum. 

Probavit  Aristoteles , motum  gravium  ad  mundi  centrum  tendere , ex  eo, 
quod  motus  levium  fit  ad  superficiem  mundi , cum  gravium  et  levium  motus 
tendant  ad  plagas  contrarias.  Gravia  et  levia  tantum  per  comparationem 
dicuntur,  non  absolute.  Si  ignis,  si  fumus  absolute  levia  essent  corpora,  evo- 
larent a Terra  sursum  usque  in  extimum  coelum.  Atqui  fumorum  nubes,  ubi 
superaverint  densum  hunc  aerem,  cernuntur  quiescere  pendulae,  quod  argu- 
mento est,  non  ipsos  per  se  sua  natura  vel  extima  petere  mundi,  vel  a centro 
etiam  Terrae  lugere,  sed  urgeri  a gravioribus  iisque  cedere,  ut  librae  lances, 
utraque  gravis , altera  tamen  superiora  petit,  quippe  tracta  a graviori.  Ergo 
falsum  est,  gravia  se  ipsis  petere  superiora,  falsum,  petere  ipsam  extimam 
mundi  superficiem. 

Etsi  vero  verum  est,  ex  altera  parte  motum  levium  esse  quasi  versus 
superficiem  mundi  extimam,  id  tamen  est  per  accidens,  fitque,  etiam  Terra  non 
in  centro  constituta,  ubi  a parte  contraria  motus  levium  plane  versus  mundi 
centrum  tendit,  si  id  ponatur  supra  verticem,  idque  etiam  per  accidens,  propter 
situm  lelluris  et  plagas.  Neque  tamen  ideo  levia  ex  illa  plaga  descendunt 
in  coelum,  neque  gravia  ascendunt  versus  inferiora  Terrae,  seu  centrum,  sed 
illa  ascendunt  versus  suas  plagas,  quia  ascendere  est  a centro  Terrae  (non 
a centro  mundi)  fugere,  descendere  est  centrum  Terrae  (non  centrum  totius 

mundi)  petere.  Quare  sicut  non  sequitur:  levia  ex  una  parte  feruntur  versus 
mundi  centrum,  ergo  gravia  feruntur  ab  ejus  centro,  ita  nec  contrarium  se- 
quitur: levia  ex  altera  parte  feruntur  a centro  mundi  ad  superficiem,  ergo 
gravia  ad  centrum  mundi. 

Proba  jam  etiam  per  experientiam,  gravia  quaedam  non  ferri  ad  cen- 
trum mundi,'  cum  ferantur  tamen  ad  sui  corporis  centrum.  Patet  id  ad 
oculum  in  globo  Lunae,  qui  cum  sit  ejusdem  naturae  cum  Terra  in  hoc, 
quod  in  extima  sua  superficie  habet  montes  et  valles , continentes  et  maria, 
neque  tamen  sit  Luna  in  centro  mundi,  quod  recipiunt  omnes,  gravia  tamen, 
ut  sunt  aquae  Lunares,  neque  in  Terram  neque  in  medium  mundi  decidunt, 
sed  insinuant  se  ad  loca  proxima  centro  globi  Lunaris. 

Unde  scire  possumus , in  Luna  esse  loca  alta  et  depressa , inque  de- 
pressis aquas?  Primum  docet  optica,  telescopii  Belgici  adminiculo  et  demon- 
stratione plane  necessaria,  partes  Lunae  luminosas  elevatas  et  exstantes  esse 
a centro  globi  sui  valdeque  asperas;  partes  vero  maculosas  et  subnigras  esse 
etiam  depressas  et  planas,  ut  est  continua  planities.  Nam  partes  clarae  cer- 
nuntur illuminari  et  citius , quam  maculae  , et  inter  se  valde  inaequaliter  seu 
sparsim.  Oriuntur  enim  in  mediis  partibus  umbrosis  quaedam  veluti  puncta 
luminosa,  quorum  lumen  augetur  tam  diu,  donec  tandem  omnes  interjectae 
umbrae  eliminentur  continuatione  lucidarum  partium.  E contra  maculosae 
partes  illuminantur  tardius  et  transit  per  illas  terminus  lucis  et  umbrae  (cum 
Luna  bifida  est)  aequali  recta  linea,  nulla  varietate  vel  mixtura  lucis  et  um- 
brae. Haec  igitur  certissima  sunt  ex  opticis,  nigram  materiam  aequabili  super- 
ficie esse  in  partibus  Lunae  depressioribus  seu  lacunis. 

Jam  deinceps  haec  sic  optice  demonstrata  assumens  physica  et  cum  iis, 
quae  penes  nos  in  Tellure  sunt  similia,  comparans,  ex  altitudine,  asperitate 
et  claritate  partium  globi  Lunae  siccam  seu  aridam,  continentes  scilicet  et 
montes  a Sole  illuminatos,  ex  maculis  seu  nigredine  et  aequabilitate  humi- 
dum  seu  aquas,  ex  depressione  demum  gravitatem  seu  inclinamentum  versus 
centrum  globi  ratiocinatur. 

Terrae,  ignobilissimo  totius  mundi  corpori,  competit  locus  etiam  igno- 
bilis. Erit  igitur  in  centro  mundi?  Multis  vitiis  laborat  argumentum.  Pri- 
mum non  est  necesse,  loca  respondere  corporibus  nobilitate,  si  usus  aliud 
postulat.  Deinde  Terra  non  est  corpus  ignobilissimum,  sed  ad  minimum 
aequat  corpus  Lunae,  si  non  vincit,  quippe  Lunae  corpus  multo  est  asperius 
corpore  Terrae.  Et  quid  si  multi  alii  sunt  hujusmodi  globi  ex  planetis  et 
fixis?  Jovis  certe  corpus  umbram  jacit  ut  Terra  et  Luna,  Veneris  corpus  parte 
a Sole  aversa  lumine  caret,  ut  Terra  et  Luna. 

Tertio  plane  falsum  est,  centri  locum  ignobilem  esse,  cum  in  adumbra- 
tione SS.  Trinitatis  ipsam  primam  personam  Dei  Patris,  fontem  Divinitatis 
repraesentari!.  Igitur  etsi  loca  omnino  respondere  deberent  corporibus,  Terrae, 
quae  pro  ignobili  habetur  et  quae  ad  minus  ignobilior  est  globo  Solis,  centri 
locus  non  debebitur.  Sed  de  hac’  argumentatione  plura  infra  in  doctrina 
theorica. 

At  cum  centrum  in  convolutione  globi  loco  suo  maneat,  Terrae  utique, 
quippe  corpori  gravi  et  ad  motum  inerti,  saltem  propter  rationes  motus 
locus  centri  debebitur?  Rursum  vitiosa  est  argumentatio  non  uno  nomine. 
Primum  assumitur  inconcessum , diurnum  motum  inesse  toti  machinae  mundi, 
quiescente  sola  Terra;  quod  sequenti  parte  invertetur.  Detracto  vero  motu 
totius  globi  mundani,  centri  privilegium  illud  cadit.  Deinde  non  est  gravis 

Terra  tota,  quatenus  tota,  quia  nihil  est  extra  Terram,  quod  illam  attrahat, 
a qua  tractione  dicatur  gravis.  Tertio  iners  quidem  est  Terra  ad  motum 
eidemque  aliunde  illato  quadamtenus  resistit,  at  talia  sunt  omnia  corpora, 
quatenus  corpora;  non  meretur  igitur  Terra  prae  aliis  corporibus  locum  centri 
hac  inertia.  Denique  in  doctrina  theorica  probabitur,  Terram  de  loco  in 
locum  transferri;  quo  posito,  invertitur  argumentum,  ut  Terra  ob  id  ipsum, 
quia  locum  mutat,  in  centro  esse  non  possit.  Saltem  in  praesens  hoc  motu 
manente  in  dubio,  necessitas  etiam  argumenti  dissolvitur  ab  ejus  quiete  ad 
locum  in  centro  procedentis. 

PRINCIPIORUM  DOCTRINAE  SPHAERICAE 

-PARS  QUINTA. 

DE  MOTU  TERRAE  DIURNO. 


Teneo  figuras  coeli  et  Terrae  aerisque  Terrae  circumfusi  et  locum 
Terrae  in  mundo , quantum  sufficit  ad  cognitionem  motus  primi;  super  est  ut 
quaeram , quid  nobis  faciat  sidera  quotidie  ex  una  parte  horizontis  emer- 
gere, inque  ejus  opposita  pdrte  post  aliquot  horarum  intervallum  rursum 
condi,  coeline  motus  an  Terrae ? Astronomia  Copernicana  docet,  visum  falli 
circa  motum  primum:  non  enim  sidera  vere  ascendere  supra  montes  attollive 
versus  nostrum  verticem,  sed  e contrario  montes,  qui  sunt  nobis  circumjecti, 
stantes'  in  superficie  globi  Telluris,  partes  quippe  cum  toto  globo  circa  axem 
illius  converti  a plaga  occasus  in  plagam  orientis,  eaque  conversione  stellas 
orientis  immobiles  alias  post  alias  nobis  detegi,  stellas  occidentis  tegi;  itaque 
non  stellas  per  verticem  transire,  sed  punctum  verticale  transire  per  stellas 
immobiles,  quantum  ad  motum  primum. 

Ain’tu,  posse  omnes  apparentias  motus  primi  per  hanc  mirabilem  posi- 
tionem sufficienter  excusari  totamque  doctrinam  sphaericam  tradi?  Plane 
exactissime,  adeoque  hic  scopus  est  unicus  hujus  libelli,  ut,  quod  jam  verbis 
est  promissum,  id  re  ipsa  comprobetur. 

Cum  vero  in  principio  libelli,  quando  de  hypothesibus  quaestio  fuit, 
legem  hanc  praescripseris  astronomo , ut  non  quidvis  pro  libitu  ponat,  sed 
positiones  suas  etiam  comprobet  naturae  consultis,  quaero  igitur , num  speres , 
te  hanc  absurdam  positionem  probare  posse  et  quibus  argumentis  ? Motum 
primum  contingere  eonvolutione  jugi  Telluris  circa  suum  axem,  quiescentibus 
corporibus  coelestibus  (quantum  ad  primum  motum),  id  probari  potest  argu- 
mentorum generibus  potissimum  septem,  quorum  I.  est  a subjecto  motus, 
II. . a celeritate  motus,  III.  ab  aequabilitate  motus,  IV.  a causa  motus  seu  facul- 
tate motrice,  V.  ab  organis  motoriis,  hoc  est  ab  axe  et  polis,  VI.  a fine  mo- 
tus primi,  VII.  a signis  seu  effectis. 

I.  Proba  a subjecto  motus.  Natura  semper  quod  potest  per  faciliora, 
non  agit  per  ambages  difficiles.  At  per  rotationem  Telluris,  angustissimi  cor- 
pusculi, circa  suum  axem  in  plagam  orientis  plane  idem  potuit  efficere  natura, 
quod  per  volutionem  mundi  amplissimi  circa  eundem  axem  (prorogatum  ad 
utramque  mundi  extremitatem)  in  plagam  occidentis,  Quemadmodum  igitur 

credibilius  est,  caput  hominis  converti  in  auditorio,  quam  auditorium  volvi 
circa  caput  hominis  immobile,  sic  credibilius  est  etiam,  Terram  rotari  ab  oc- 
casu in  ortum,  quam  universam  reliquam  mundi  machinam  ab  ortu  in  occa- 
sum, cum  eadem  utrinque  sequantur. 

Si  primus  motus  inest  coelestibus  orbibus,  tunc  eidem  subjecto  duo  in- 
sunt motus,  unus  communis  sphaeris  omnibus,  alter  proprius  cujusque  sphaerae; 
at  multo  verisimilius  est,  motum  primum  et  motus  secundos  distinctos  esse 
subjectis,  ut  secundi,  qui  plures  sunt,  insint  suae  quisque  sphaerae,  primus 
vero,  qui  unicus  est,  insit  etiam  unico  corpori  Telluris,  et  quidem  ipse  solus, 
respectu  quidem  suae  formae,  quae  definitur  axe  et  polis  velut  immobilibus; 
non  obstante,  quod  infra  in  doctrina  theorica  accedet  ipsi  etiam  alius,  respectu 
longe  alio,  ut  quo  una  cum  corpore  etiam  axis,  poli  et  centrum  movebuntur. 

Argumentum  colligit  tantum  verisimilitudinem,  demonstra  necessitatem. 
Motum  aliquem  contingere,  oculi  sine  errore  testantur.  Is  si  contingit 
quiescente  Terra,  tota  igitur  reliqua  mundi  machina  volveretur;  tertium  non 
datur  estque  hoc  extra  controversiam.  Atqui  non  potest  moveri  tota  mundi 
machina  motu  diurno,  quiescente  sola  Terra,  ergo  necesse  est,  Terram  moveri 
motu  diurno. 

Quare  non  potest  moveri  tota  mundi  machinal  Mundus  aut  est  infinitus, 
aut  finitus.  Esto  primum  illud,  secundum  Gulielmi  Gilberti  opinionem,  qui 
putat,  Dei  omnipotentiam  in  hoc  illustrari,  si  mundum  extrorsum  infinitum 
statuat,  ut  ex  infinitae  quantitatis  creatura  potentia  creatoris  infinita  cognos- 
catur. Etsi  vero  refutatus  est  supra  metaphysicis  argumentis,  ex  astronomia 
tamen,  cui  ob  sensuum  evidentiam  plus  fidunt  homines,  quam  ratiocinationibus 
a sensu  remotissimis,  nihil  ad  coarguendum  illum  depromi  potuit.  Posito 
vero  mundo  extrorsum  infinito,  demonstravit  Aristoteles,  moveri  illum  non 
posse  motu  convolutionis  totum,  • quatenus  totus. 

Esto  jam  finitus  mundus:  extra  mundum  igitur  nihil  est,  quod  mundo 
praestet  locum,  ipsum  vero  quiescat.  Ubi  vero  nihil  est  quod  quiescat,  ibi 
motus  nullus  est.  Nam  1)  motus  est  separatio  mobilis,  quatenus  mobile,  de 
loco  suo  et  translatio  in  locum  alium.  2)  In  specie  motus  machinae  circa 
axeili  et  polos  quiescentes  non  potest  intelligi,  ubi  nihil  est,  cujus  respectu  poli 
quiescere  intelligantur.  Nam  in  conversione  quidem  sphaerae  poli  ejus  hae- 
rent in  meridiano  immobili,  meridianus  innixus  est  horizonti  et  pedi,  pes 
mensae,  mensa  Terrae;  at  extra  mundi  machinam  nihil  est,  quod  meridiani 
quiescentis  rationem  habeat.  Quod  igitur  in  intellectu  locum  non  habet,  id 
ne  fieri  quidem  potest  in  his  rebus  geometria  participantibus.  3)  Non  in- 
juria et  illud  quaerit  Maestlinus,  quomodo  fieri  possit,  ut  toto  mundi  syste- 
mate circumagitato,  nullo  ejus  orbe,  non  ignis  sphaera  (si  qua  sit),  non  aeris 
regione  superiore  exceptis,  hic  unicus  globulus,  cujus  diameter  minor  vicies 
millesima  parte  diametri  mundi,  non  una  circumrapiatur?  !6)  Cujus  objec- 
tionis vis  tunc  maxime  elucescit,  cum  una  etiam  de  mediis  seu  adminiculis 
quaeritur,  quibus  globulus  iste  locum  suum  in  centro  mundi  tueatur,  quod 
consequitur  Telluris  quietem,  de  qua  re  actum  parte  quarta. 

Aristoteles  putat , sufficere  quietem  exilissimi  corpusculi  in  centro , re- 
spectu cujus  quiescentis  et  intelligatur  et  jiat  motus  circumjectae  machinae, 
et  cui  ille  motus  innitatur.  Non  sufficit  quies  Telluris  in  „centro.  Primum 
enim,  etsi  separatio  tunc  animadvertitur  siderum  a subjectis  sibi  Telluris  par- 
tibus, at  cujus  motu  fiat  hoc,  coeli  an  Terrae,  nondum  potest  intelligi,  si 
non  una  cum  Tellure  quiescat  etiam  aliquod  corpus  extra  coelum,  continens 

coelum  eique  locum  praestans,  cujusmodi  corpus  non  est,  certe  ignoratur, 
et  si  esset,  coelum  in  eo  sic  volveretur,  sicut  jam  Copernicus  dicit  volvi 
Terram  in  coelo,  non  opus  habens  ad  hoc  corpore  exteriori. 

Deinde  ut  vastissimae  machinae  mundanae  motus  vel  comparetur  ad  ali- 
quod quiescens,  vel  innitatur  alicui  quiescenti,  oportet  esse  proportionem  ap- 
tam inter  mobile  et  quiescens.  Terrra  vero  respectu  coeli  contemtissimae 
exilitatis  et  puncti  instar  est. 

11.  Dic  argumentum  a motus  celeritate.  Verisimilius  est,  naturam  in 
parva  Tellure  motum  exprimere  proportionatum  et  parvum,  quam  in  vastis- 
simo coelo  motum  incredibiliter  celerem  et  qui  celeritate  vastitatem  immensa 
ratione  superet.  Nam  cum  motus  sit  res  geometrica,  non  minus  quam  magni- 
tudo, magnis  igitur  tarditas,  parvis  celeritas  respondet,  non  vicissim,  ut  dis- 
cimus in  Harmonicis.  Jam  si  machina  mundi  circa  Tellurem  volveretur,  tanta 
moles  tot  siderum,  Terra  multis  partibus  majorum,  tot  orbium  vastissimorum 
volveretur  in  uno  horae  minuto  per  quinquaginta  millia,  seu  in  una  hora  per 
tricies  centena  millia  milliarium  Germanicorum,  sideribus  omnibus  tam  vastis 
de  loco  in  locum  continue  translatis.  Et  hoc  intelligendum  de  conformatione 
mundi  Tychonica,  quae  multum  habet  affinitatis  cum  Copernicana;  in  antiqua 
vero  Ptolemaica  ut  mundus  major,  sic  celeritas  haec  est  multo  adhuc  in- 
credibilior. 

At  si  Tellus  volvitur,  tunc  neque  locum  suum  (causa  quidem  primi  mo- 
tus, in  quo  nunc  versamur)  deserit,  sed  intra  illum  se  continet,  sustinens  par- 
ticulas sui  corporis  circumeuntes  et  partes  ejus  quo  viciniores  axi  hoc  sunt 
quieti  propiores ; denique  partes  extimae,  illae  quidem , quae  rotantur  in  cir- 
, culo  omnium  maximo  inter  polos  medio,  in  uno  horae  minuto  moventur  per 
spatium  non  tredecies  aut  vicies  millesimum  spatii  prioris,  per  quod  extimum 
coelum  transire  debuisset;  nimirum  3 in  uno  minuto  milliaria  transvolant  cum 
dodrante,  225  in  una  hora. 

Est  tamen  hic  etiam  motus  valde  rapidus.  Imo  1)  ubi  celerrimus,  duplo 
tardior  est  motu  Lunae,  ut  quae  orbem  60pl°  majorem  30pl°  saltem  tempore 
peragrat.  Et  sic  in  proportione  pulchre  respondet  coelestibus.  2)  Non  multum 
superat  rapida  ista  celeritas  exempla  motuum  obvia,  si  circumstantias  penses 
circumstantiis.  Maestlinus  volatum  nubium  producit,  aequalem  celeritate. 
Landgravius  et  Braheus  mensi  sunt  tempus,  quod  interea  labitur,  dum  globus 
magnus  bombardicus  vi  ignium  extrusus  transvolat  per  aerem , priusquam  in 
terram  impingat;  id  deprehenderunt  duum  minutorum,  spatium  trajectus  mil- 
liare  magnum  Germanicum.  16)  Locus  igitur  aliquis  sub  aequatore  ratione 
motus  primi  non  est  nisi  septuplo  vel  octuplo  celerior  globo  bombardico;  imo 
vix  celerior  est  principio  motus  violenti,  cum  globus  recens  e fistula  fuit 
ejectus;  nam  is,  quo  propior  casui,  hoc  fit  tardior.  Atqui  aura  aetherea,  per 
quam  feruntur  juga  montium  aitissima,  non  tantum  octuplo,  sed  infinitis 
propemodum  vicibus  est  tenuior  aere , per  quem  globus  plumbeus  fertur. 
Igitur  plurimis  vicibus  tranquillior  est  transvolatus  jugorum  per  aetherem,  quam 
globi  ferrei  per  aerem.  Deinde  globus  de  loco  in  locum  transfertur  totus,  at- 
terens aerem  circumcirca  undique  et  quasi  terebrans  exhauriensque  post  se, 
protrudens  ante  se;  loca  superficiei  Terrae  radicibus  haerent,  partes  toti,  nec 
ullam  vim  inferunt  superfusae  aurae  aethereae,  ut  quam  loco  suo  non  expel- 
lunt, praesertim  loca  profundiora,  nec  undique,  sed  tantummodo  sursum  eam 
atterunt.  Tertio.  Quod  caput  est  rei,  globus  plumbeus  vi  gravitatis  trahitur 
interim  extra  lineam  motus  sui  violenti  deorsum  versus  centrum  Terrae ; partes 

superficiei  Telluris,  etsi  potentia  graves  sunt,  actu  tamen  non  tralmntur  extra 
flexum  motus  diurni  circularem,  cum  sustineantur  ab  illo,  quod  trahere  posset. 
Ipsa  vero  tota  Terra  gravis  ut  tota  dici  amplius  non  potest,  cum  nihil  sit 
extra  illam,  quod  illam  attrahat. 

III.  Quod  habes  argumentum  a motus  aequabilitate ? Id  per  anticipationem 
peti  potest  ex  doctrina  theorica  de  motibus  Lunae.  Manifestis  enim  experi- 
mentis convincimur,  ut  primum  motum,  quamvis  in  una  qualibet  revolutione 
deprehendatur  aequabilissimus,  parumper  tamen  et  in  partibus  insensibiliter 
concedamus  inaequalem,  tardiorem  quidem,  cum  Sol  est  in  apogaeo,  velo- 
ciorem, cum  in  perigaeo.  Quodsi  excepta  sola  Terra  tota  reliqua  mundi  ma- 
china motum  hunc  sustineret,  causa  nulla  confingi  posset,  cur  leges  hujus 
inaequalitatis  ad  unius  solius  sphaerae  Solaris  motum  attemperatae  redunda- 
rent in  totam  machinam.  At  si  quiescente  mundi  machina  Terra  rotatur, 
causa  hujus  inaequabilitatis  facile  redditur  ex  mutatione  intervalli  inter  Solem 
et  Terram  in  proportione  eadem,  cum  Sol  sit  motus  omnis  administer  et 
opitulator. 

IV.  Dic  argumentum  acausa  motus  primi.  Cum  non  Terra  tantum, 
sed  etiam  coelum  ex  materia  sit,  Mose  nos  contra  Aristotelem  obfirmante, 
neutrum  corpus  se  ipso  aptum  est  ad  motum.  Omne  enim  materiatum,  qua- 
tenus tale , aptum  est  ibi  quiescere,  ubi  solitarium  ponitur , de  quo  plura  in 
doctrina  theorica.  Oportet  igitur  motum  primum  adscribere  vel  alicui  facul- 
tati animali,  subjectum  motus  informanti  aut  eidem  assistenti,  vel  alicui  poten- 
tiae naturali  motrici  intrinsecae.  Atqui  talis  facultas  motrix  seu  animalis  seu 
naturalis  facilius  in  Terra  ponitur,  quam  in  coelo ; Terra  enim  globosa  est  et 
intus  plena  et  angusta  speciemque  quandam  cordis  habet,  coelum  amplissi- 
mum et  excavatum , per  quod  hanc  facultatem  diffundi  oporteret  circulariter ; 
cum  e contrario  possit  anima  aliqua  in  Terrae  centro  poni  radicata,  secun- 
dum naturam  suae  essentiae  spiritualis  indivisibilis,  indeque  velut  e corde  hu- 
mano per  speciem  sui  continuata  excurrere  in  omnes  globi  sui  partes;  vel  si 
facultas  motui  praeficitur,  ea  potest  in  axem  Terrae  (solidae  quippe  existentis) 
aut  in  lineas  axi  parallelas  aut  circa  axem  circumductas  exporrigi  suumque 
corpusculum  comminus  -urgens  movere  sine  debilitatione  ex  longissima  virium 
diffusione. 

V.  Argumentare  tandem  ah  organis  motus.  Terram  invitare  videtur  ad 
volationem  figura  ejus  rotunda,  volutioni  aptissima.  Motus  diurnus  fit  circa 
axem,  qui  respectu  hujus  primi  motus  fit  immobilis;  hoc  per  se  verum  est, 
utrum  velis  moveri  dicas,  coelum  an  Terram.  Jam  vero  axis  iste  ambula- 
torius est  in  partibus  sphaerae  fixarum  extimae , sic  ut  non  omnibus  seculis 
eaedem  fixae,  sed  aliae  post  alias  in  hunc  axem  veniant,  contra  transit  axis 
iste  per  partes  Terrae  semper  easdem,  ergo  proprius  est  axis  iste  globi  Tel- 
luris, coeli  vero  adventitius.  Ac  proinde,  cum  axis  dicatur  a motu,  ipse 
etiam  motus  primus,  cujus  est  hic  axis,  in  corpore  Telluris  inerit,  non  in  im- 
mensa coeli  mole.  Idem  eodem  modo  demonstratur  etiam  de  circulo  motus 
hujus  medio.  Consimile  argumentum  ab  organis  et  a fine  junctim  conside- 
ratis, vide  infra  suo  loco. 

Multam  habent  haec  tria  argumenta  haesitationem : ergo  ad  eorum  di- 
lucidationem  dic  clarius,  qualis  sit  ille  motus,  quem  tribuis  Telluri , Ut  eo 
salves  apparentias  primi  motus.  Non  est  fortuitus,  non  vagus  aut  tremens 
trepidansve,  non  promiscue  quaquaversum,  qualis  est  inordinatus  motus  globi 
argillacei,  quem  figulus  inter  duas  manuum  palmas  versat,  massam  undiquaque 

in  rotunditatem  comprimens  et  rotae  praeparans,  sed  est  perennis,  continuus, 
in  una  qualibet  revolutione  aequabilis  per  partes  et  constans;  adeo  ut  diver- 
sarum revolutionum  inaequalitas  vix  et  ne  vix  quidem  animadverti  possit. 

Respectu  globi  totius  et  partium  forma  ejus  est  in  orbicularibus  instru- 
mentis, quae  decurrunt  in  tornis  metallariorum  in  eandem  continue  plagam,  nec 
valde  absimilis  est  motus  in  turbinibus,  quos  pueri  funiculis  excussos  rotant, 
cum  cuspide  in  planitiei  certum  punctum  impacti,  eidem  immorantur  inter  ro- 
tandum velut  immobiles.  Sunt  enim  globo  Telluris  duo  puncta  ex  oppo- 
sitis ejus  partibus,  quae  mathematice  sumta  non  moventur,  sed  per  totam 
Terrae  volutionem  sub  duobus  coeli  punctis  oppositis  quiescunt,  ut  et  linea 
connectens  ista  Terrae  puncta  inter  se.  Partes  superficiei  vicinae  punctis 
hisce  volvuntur  in  circulos  parvos  et  sic  tarde,  partes  remotiores  in  circulos 
majores  et  sic  celerius , partes  loco  praecise  intermedio  in  circulum  maximum 
et  sic  celerrime. 

Quae  camae  te  cogunt , turbinationem  istam  Telluris  aequabilem  et  cir- 
cularem ponere?  Experientia  observationum  coelestium.  Braheus  utebatur 
armillis,  hoc  est  circulis  perfectis  sic  erectis,  ut  axis  eorum  ad  unguem  super 
plana  ipsorum  staret  erectus,  per  centra  illorum  trajiceretur  inque  polum 
mundi  dirigeretur.  Linea  visiva,  incidens  in  aliquam  certam  stellam,  proce- 
debat ex  uno  aliquo  puncto  gnomonis,  attingens  extremum  armillae  marginem. 
Igitur  attendens  ad  transitum  stellae  per  partem  magnam  sui  circuitus,  nume- 
rare solitus  est  partes  armillae,  ultra  signum  immobile  volutas  cum  stella 
transeunte,  et  adscribere  horae  minutum  etiamque  minuti  partes  ex  automatis 
clepsydrisque  praesentibus.  Semper  igitur  minuta  temporis  respondebant  pro- 
portione certa  quantitati  volutorum  arcuum,  semper  stella  in  eodem  armillae 
margine  circumire  visa  est,  nunquam  ab  illo  discedere  extrorsum,  nunquam 
post  illum  abscondi.  Aequabilis  igitur  et  circularis  motus  est  unica  hujus 
apparentiae  causa. 

Suffragatur  et  ratio.  Cum  enim  figura  Terrae  sit  sphaerica,  motus  con- 
volutionis  alius  quam  circularis  circa  axem  ei  non  pulchre  competet.  Et  cum 
ipsa  sit  undiquaque  solida,  sui  plena,  nec  quicquam  exterius  occurrat,  ad  quod 
offendat,  facultas  etiam  sive  animalis  sive  naturalis,  turbinationis  hujus  auctor, 
propter  perennitatem  non  possit  alia  verisimiliter  statui,  quam  constans  et  certae 
proportionis  suarum  virium  ad  materiae  inertiam  seu  renitenfiam:  ratio  itaque 
nulla  occurrit,  cur  motus  ipse  non  sit  ad  typum  causae  suae  aequabilissimus, 
demto  unico  concursu  causarum  motricum,  de  quo  in  doctrina  theorica.  Nam 
hic  sane  concursus  ad  modulum  suae  proportionis  levissimam  aliquam  causatur 
inaequalitatem  veluti  per  accidens. 

Radii  Solis  per  foramen  immissi  tremere  cernuntur  in  pavimento : num- 
quid  id  argumentum  est  trepidantis  motus  Terrae?  Non,  sunt  enim  tremoris 
hujus  causae  aliae:  primum  radius  ex  alto  demittitur,  at  omnia  in  altum  sur- 
recta  nutant  et  tremunt,  impulsa  • concussione  soli,  flatibus  ventorum,  sonis 
etiam  et  quae  alia  diurno  tempore  fiunt.  Deinde  radius  per  aerem  prius 
transit,  aer  vero  miscetur  continue  et  momentanee  diversi  generis  exhalationi- 
bus, praesertim  calore  Solis  diurno  excitis:  per  illas  igitur  radii  refringuntur, 
momentaneis  etiam  undulationibus. 

In  omni  motu  locali  necesse  est , praeter  id  quod  locum  praestat  in- 
super etiam  aliud  aliquid  habere  rationem  quiescentis , cui  motus  innitatur , 
ut  in  torno  cuspides , in  turbine  planities , in  volatu  aer,  in  natatu  undae, 
in  incessu  Terra:  quaero,  quid  in  hac  turbinatione  Terrae  rationem  quies - 

centis  habeat?  Idem  fere,  quod  in  turbine  puerorum,  antequam  is  planitiem 
attingit.  Primum  enim  totus  Terrae  globus,  quantum  ad  primum  motum  atti- 
net, suo  loco  manet , partes  vero  aliae  in  aliarum  praecedentium  loca  succe- 
dunt. Deinde,  ut  magis  ad  speciem  descendamus,  idem  globus  secundum  trac- 
tum rectilineum,  axi  parallelum,  in  quo  etiam  tractu  agnoscuntur  axis  et  poli, 
perstat  immobilis,  quoad  motum  hunc  primum,  rursumque  idem  totus  globus, 
secundum  tractum  circuli  medii  inter  polos,  est  subjectum  motus  hujus,  et 
innititur  hic  motus  illi  quieti,  non  aliter,  quam  si  inter  binas  torni  cuspides 
immobiles  globus  decurreret  affixus.  Quae  omnia  plane  sic  dicuntur  de  Terra, 
sicut  necesse  est  dici  de  turbine,  cum  is  volans  in  aere  interimque  et  rotatur. 

Si  axis  hic  esset  aliquid  reale , 'protractum  ab  una  extremitate  coeli  in 
aliam  et  trajectum  per  globum  Terrae,  ut  globus  in  torno  suspensus  est  rea- 
liter,  tunc  sane  credibilis  esset  haec  forma  motus  corporis  globosi  circa  axem 
immobilem.  Non  est  necesse,  ut  re  ipsa  continuetur  hic  axis  usque  in  coe- 
lum sitque  corporale  et  durum  aliquid,  potest  enim  nihilominus  talis  existere 
motus.  Id  patet  exemplo  turbinis  jam  dicto,  dum  is  adhuc  volat  in  aere; 
neque  enim  evertitur  ejus  axis,  sed  cuspis  in  ejaculatu  deorsum  versa  semper 
manet  infra,  donec  planitiem  contingat,  rotato  interim  corpore. 

• In  specie  vero  recepta  est  haec  forma  motus  ab  astronomis  etiam  aliis, 
licet  axem  corporalem  in  mundo  non  possint  demonstrare.  Dicunt  enim,  ma- 
chinam mundi  totius  sic  volvi  circa  axem  imaginatum,  nulli  rei  quam  Terris 
innixam,  nullo  nexu,  nullo  firmamento  polos  exterius  sustentante,  Terrisve  in- 
terius connectente.  Atqui  hoc  multo  est  absurdius  quam  illud,  cum  tamen 
necesse  sit,  verum  esse  horum  alterutrum. 

Videris  contraria  statuere , axem  hunc  manere  immobilem  et  tamen  non 
semper  tendere  in  easdem  partes  sphaerae  fixarum,  quae  locum  praebet  mo- 
tibus omnibus . Inclinabitur  igitur  a fixa  una  ad  aliam  et  sic  movebitur. 
In  una  qualibet  revolutione  diurna  manet,  axis  iste  ad  omnem  sensus  subtili- 
tatem immobilis,  at  post  revolutiones  quam  plurimas  deprehenditur  nonnihil 
inclinatus  esse:  quare  inclinatio  ejus,  quae  fit  in  singulis  revolutionibus,  est 
quantitatis  plane  insensibilis. 

Unde  scis,  axem  Telluris  productum  usque  in  coelum  incidere  per  to- 
tum tempus  revolutionis  diurnae  in  idem  semper  coeli  stellati  punctum , 
quippe  cum  tractus  ille , quem  axem  dicis,  sit  intra  Terrae  corpus  abditus ? 
Si  hoc  praestat  stilus  in  superficie  Terrae  erectus,  aut  linea  visoria  ulla,  quae 
ex  oculo  in  coelum  educitur  inclinatione  ad  superficiem  immobili,  faciet  idem 
etiam  axis.  Stilus  enim  sic  adhaerens  Terrae  circumvolvitur  motu  diurno  circa 
Telluris  axem;  qui  si  non  dirigitur  in  alias  et  alias  coeli  plagas,  sed  semper 
in  idem  punctum,  inaestimabili  distans  intervallo,  manet  igitur  in  circumvolu- 
tione sibi  ipsi  parallelus ; et  per  consequens  axis  etiam  circumvolutionis  illius 
eidem  parallelus  erit  et  sic  et  ipse  in  idem  semper  coeli  punctum  dirigetur. 

Atqui  praestant  hoc,  ut  jam  praedictum  fuit,  axes  armillarum,  sic  etiam 
seiatericorum  stili  seu  gnomones  filaque  et  dioptris  directae  secundum  illa 
lineae  visoriae,  quorum  decenter  erigendorum  ratio  tradetur  in  doctrina  sphae- 
rica. Praestant  autem  id  hoc  argumento:  vel  enim  visibile  est  id  coeli  punc- 
tum, habens  unam  ex  stellis  fixis,  tunc  nocte  hiberna  illuni,  16  horas  longa, 
quoties  quis  per  dioptram  suspiceret,  semper  eandem  visurus  esset  stellam,  id 
adeo  et  toto  anno ; vel  nulla  notabilis  stella  est  in  illo  puncto,  ut  hoc  aevo 
fit,  et  tunc  fiat  collatio  stellarum,  quae  sunt  vicinae  puncto,  quod  monstrat 
stilus,  nam  si  earum  una  semper  aequali  intervallo  distet  a puncto,  in  quod 

dirigitur  stilus,  jam  superior  illa,  jam  ad  latus,  tum  inferior,  tunc  stilus  certo 
dirigetur  in  unum  aliquod  punctorum  circuli,  qui  per  id  intervallum  circa  stel- 
lam describitur.  Observetur  igitur  etiam  secunda  stella,  si  etiam  illa  semper 
aequali  intervallo  circa  punctum  stili  videtur  circumire,  tunc  non  possunt  esse 
plura  quam  duo  coeli  puncta,  in  quae  stilus  dirigi  potest,  nam  bini  circuli 
non  secant  se  in  pluribus  quam  duobus  punctis.  Si  tertia  stella  accesserit, 
non  sita  in  eadem  recta  cum  duabus  prioribus,  idem  faciens  quod  illae,  jam 
omni  dubio  sublato,  stilus  et  axis  Terrae  in  unicum  certum  coeli  punctum  re- 
dactus erit.  Terni  enim  circuli,  quorum  centra  non  in  eadem  recta,  non 
coeunt  in  pluribus  quam  in  uno  puncto. 

Num  igitur  parti  coeli  vis  inest  magnetica,  Terrae  axem  in  se  diri- 
gendi, aut  Terrae  ipsi,  dirigendi  se  in  hoc  coeli  punctum?  Non:  nam  non 
dirigitur  axis  hodie  in  aliquam  stellam  et  vix  unquam  in  stellas  ipsas,  ut  plu- 
rimum in  loca  coeli  vacua,  quae  non  possunt  esse  subjectum  aut  fons  vir- 
tutis magneticae,  ob  extremam  coeli  tenuitatem.  Sed  nec  omnibus  seculis  axis 
eodem  dirigitur,  sed  paulatim  in  succedentia  loca,  ut  in  quinto  argumento 
jam  est  dictum.  Cum  igitur  in  coelo  non  sit  corpus  aut  pars  corporis  certa, 
quod  activam  vim  magneticam  suscipiat,  nec  igitur  in  Terra  corporea  talis 
vis  inerit,  id  in  coelo  quaerendi,  quod  corporale  nihil  est. 

Quae  igitur  causa  praestare  potest , ut  turbinatio  Telluris  non  evertat 
axem , adeo  ut  ejus  directio  in  una  tota  revolutione  Telluris  maneat  inva- 
riabilis?  Causae  tres  esse  possunt.  1)  Yel  volutionis  ipsius  forma,  globo 
conciliata,  quae  cum  directa  sit  in  certam  plagam,  non  in  omnes  promiscue, 
sequitur  necessitate  geometrica,  ut  axis  volutionis  hujus  dirigatur  in  laterales 
plagas,  tam  diu  constans,  quam  diu  circulus  volutionis  medius  a sua  plaga  non 
aberrat.  2)  Yel  privativa  causa  motus,  scilicet  naturalis  inertia  materiae  globi, 
secundum  tractum  axis,  qui  ut  evertatur  e suo  situ,  vi  opus  esset;  cum  autem 
in  illum  nulla  fiat  impressio  motus,  quiescit  igitur  in  suo  situ.  3)  Vel  in- 
terna et  positiva  facultas  naturalis  in  fibris  rcctilineis,  axi  parallelis,  tuendi 
sese  in  suo  situ  primaevo.  Nam  volutionis  facultas  nidulatur  in  his  ipsis 
totius  globi  filamentis,  circa  axem  circulariter  aequali  undique  pondere  circum- 
jectis, quibus  innixa  corpus  torquet.  Sic  igitur  vicissim  naturalis  constantia 
axis  in  sua  directione  dirigit  ipsius  etiam  volutionis  plagam,  ut  eo  inclinato 
etiam  circulum  motus  inclinari  necesse  sit. 

Si  axis  naturali  facultate  situm  tueretur,  nunquam  inclinaretur.  Imo 
ob  id  ipsum,  quia  naturalis  est  causa  directionis,  ideo  etiam  successu  secu- 
lorum  vinci  potest  a causa  fortiori  extranea,  de  qua  plura  dicere  non  est 
hujus  loci,  ubi  agimus  tantum  de  motu  diurno,  respectu  cujus  axis  non  in- 
clinatur. 

Fortassis  habes  hujus  facultatis  naturalis  documenta  etiam  alia  ? Equi- 
dem inest  globo  Telluris  secundum  tractum  axis  et  fibrarum  axi  parallelarum 
facultas,  in  se  dirigendi  magnetes  et  magnetica  omnia,  magnetibus  vero  mutua 
inest  facultas,  hanc  plagam  Telluris  quaerendi.  Cum  igitur  manifestum  sit, 
globum  Telluris  informatum  esse  forma  corporea  rectiiinea  secundum  tractum 
axis  primi  motus,  non  absurde  eidem  formae  tribuitur  etiam  haec  constantia 
directionis  axis  in  plagam  semper  eandem. 

Unum  corpus  non  potest  habere  duos  motus.  Terra  habet  motum  recti- 
lineum  deorsum,  ergo  non  habet  motum  circularem.  1.  Terra  tota,  qua- 
tenus tota  et  respectu  suae  materiae,  motum  plane  nullum  habet  naturaliter; 
materiae  enim,  qua  plurima  Terra  constat,  propria  est  inertia,  repugnans 

motui,  eaque  tanto  fortior,  quanto  major  est  copia  materiae  in  angustum 
coacta  spatium. 

2.  Partes  Terrae  etsi  motu  rectilineo  deorsum  moventur,  id  tamen  non 
fit  neque  propter  speciem  motus  rectilineam,  neque  propter  plagam  ipsam  per 
se,  neque  propter  motus  essentiam.  Non  primum:  nam  cum  partes  se  ipsis 
sint  inertes,  aeque  atque  ipsa  tota  Terra,  non  magis  se  ipsis  ad  rectitudinem 
motus  inclinant,  quam  ad  circularitatem,  sed  ut  quilibet  motus  ex  causis  suis 
impressionem  in  illas  facit,  sic  earum  inertiam  vincit.  Non  secundum:  quia 
plaga  neque  absolute  dicitur,  neque  respectu  totius  machinae  mundanae , sed 
respectu  solius  Terrae,  ubicunque  illa  fuerit.  Partes  enim  Terrae  non  mo- 
ventur aliorsum,  quam  versus  Terram  ipsam,  atque  id  solum  deorsum  est. 
Non  tertium:  nam  non  moventur  partes  Terrae  motu  rectilineo,  ut  movean- 
tur, sed  ut  quiescant,  ut  scilicet  uniantur  suo  toti. 

3.  Etsi  nequit  unum  corpus  habere  duos  motus  contrarios  uno  et  eodem 
respectu  et  suapte  inclinatione,  nihil  tamen  impedit,  habere  plures  motus  dis- 
paratos, aut  contrarios  quidem,  sed  diversis  respectibus,  a disparatis  ejusdem 
corporis  formis  dependentes,  aut  non  propria  inclinatione,  sed  ob  causas  vel  t 
extraneas  vel  assistentes.  Nam  lingula  magnetica  ferrea  tres  habet  motus : 
unum  gravitatis  deorsum,  alterum  directionis  ad  polos,  tertium  declinationis 
ad  magnas  continentes  aut  magnetica  vicina,  ubi  miscentur  effectus  in  pro- 
portione principiorum  motoriorum.  Ita  signiferi  brachium  quatuor  eodem 
tempore  motibus  movetur:  primus  est  gravitatis,  ratione  materiae,  quo  fit,  ut 
brachium  surrectum  defluat;  alter  est,  qui  medicis  naturalis  dicitur,  nutritionis 
ex  commeatu  succorum,  didentis  se  in  spatium  amplius;  tertius  est  vitalis, 
dum  pulsant  arteriae ; quartus  est  animalis , dum  animae  vi  surrigitur  bra- 
chium in  altum,  tenens  et  ventilans  vexillum.  Omnes  quatuor  possunt  dici 
naturales,  eo  quod  causas  suas  vel  in  anima  vel  in  corpore,  duabus  partibus 
essentialibus,  habeant.  Ita  turbo  uno  et  eodem  tempore  simul  decidit  per 
aerem  naturaliter , evolutus  e funiculo,  simul  rotatur  circa  axem  motu  ex- 
traneo, per  quassationis  vim  concepto.  Quanto  magis  poterit  inesse  in  ipsa 
Terra  tota,  quatenus  tota,  motus  convolutionis  circa  suum  axem  ab  interna 
et  perenni  causa  dependens?  cum  turbo  actu  gravis  sit  et  decidat,  Terra 
tota,  quatenus  tota,  nullo  gravitatis  momento  in  ullam  plagam  rapiatur,  par- 
tes Terrae  graves  quidem  sint  potentia  respectu  totius,  at  actu  non  movean- 
tur ad  Terram,  quippe  quae  finem  motus  gravitatis,  quae  est  unitio  partium 
cum  toto,  jam  obtineant. 

Si  Terra  materiae  ratione  renititur  motui  circulari , violentus  igitur 
erit  motus  ejus  diurnus  et  sic  perpetuus  esse  non  poterit.  Equidem  haud 
negaverim,  inertiam  hanc  materialem  corporis  Telluris  ad  motum  et  densita- 
tem ejusdem  esse  sedem,  in  quam  imprimitur  impetus  rotationis  eodem  modo, 
quo  id  fit  in  turbine  violenter  circumacto,  cujus  quo  ponderosior  est  materia, 
hoc  felicius  in  illam  incumbit  vis  externa,  hoc  diutius  durat  ab  illa  impressus 
motus;  plumae  vero  et  similia  corpora,  quae  nullam  habent  resistentiam,  mo- 
tum non  facile  concipiunt,  nec  scorpionibus  aut  fundis  sunt  apta.  At  cum 
violentum  proprie  dicamus  illum  motum,  cum  aliquod  corpus  movetur  ad- 
ventitio  motu  contra  naturam  suam:  motum,  quem  infert  forma  materiae, 
facultas  vel  anima  suo  corpori,  non  solemus  contra  naturam  reputare,  cum 
nihil  sit  magis  naturale  materiae  quam  sua  forma,  corpori,  quam  sua  facultas 
vel  anima.  Magnes  natura  materiae  tendit  deorsum , at  natura  corporeae 
formae  specialis  ascendit  ad  magnetem  alium;  nec  tamen  id  fit  violenter. 

Sic  cursus  animalium,  impetu  corpora  sua  librantium  in  aere,  saltusque  felium 
aut  jaculationes  serpentum  pro  violentis  non  habentur. 

Dic  tandem,  quid  sit  illud,  quod  Terrae  circularem  infert  motum  circa 
axem  immobilem,  extrinseca  causa  an  intrinseca,  num  potentia  naturalis, 
an  anima?  Dico,  non  tantum  unumquodque  horum  per  se  suas  habere  veri- 
similitudines, sed  etiam  omnia  tria  concurrere  posse  et  procul  dubio  con- 
currere. 

Proba  primum  de  causa  movente  extranea.  Si  pueri  possunt  rotare 
turbinem  in  plagam  alterutram  certam,  tanto  aequabiliori  et  constantiori  motu, 
quanto  exquisitior  est  facta  impressio,  sic  ut  turbo,  semel  in  motu  constitu- 
tus, impetu  concepto,  plurimas  faciat  gyrationes,  quoad  inaequali  tabulae  pla- 
nitie et  aeris  occursu  offensus  suoque  pondero  victus  languente  paulatim  motu 
concidat,  cur  non  possit  Deus  impressionem  in  Tellurem  ab  initio  talem  fecisse, 
velut  ab  extra,  ex  qua  subsequent.es  omnes  rotationes  etiamnum  hodie  vigore 
continuato  permanent,  adeo  ut  earum  sint  jam  numero  vicies  centena  millia, 
cum  ista  rotatio  non  offendatur  ulla  foris  occursante  asperitate  vel  densitate 
aurae  aethereae,  non  ullo  pondere  vel  gravitate  interna;  quantum  vero  ma- 
terialem inertiam  attinet,  subjecti  loco  sit  ad  concipiendum  impetum  eonti- 
nuandamqu-e  rotationem. 

Confirmat  etiam  hanc  causam  haec  circumstantia:  quod  sicut  turbo  rota- 
tur in  plagam  illam  constanter,  in  quam  fuit  initio  contortus,  sic  idem  etiam 
Terrae  accidit,  ut  causa  nulla  dari  possit,  cur  potius  in  hanc  plagam  rotetur 
Terra,  quam  in  contrariam,  nisi  haec,  quod  a Creatore  statim  initio  coepta 
sit  in  hanc  plagam  rotari. 

Proba  de  facultate  corporea.  1)  Verisimile  est,  hanc  ipsam  primae 
rotationis  continuatam  speciem  in  Terra  transformatam  esse  seu  coaluisse  in 
talem  facultatem  corpoream,  et  sic  in  fibras  Terrae,  dispositas  secundum  duc- 
tum motus  ipsius,  inolevisse,  sic  ut  fibrae  omnes  intelligantur  rectilineae,  ut 
prius  dictum,  et  axi  parallelae,  sed  circulariter  axem  circumstantes,  veluti 
subtemina  recta  staminibus  circularibus  intexta.  Nam  si  species  motus  ab 
extra  illati  potest  abstrahi  a causa  movente  imprimique  in  corpus  turbinis 
mobile  per  quassationis  seu  flictus  vim  (burcfy  ben  fdjmung)  et  in  eo  durare 
aliquamdiu,  non  obstante  quod  in  eo  tantum  est  hospes,  sic  ut  corporis  partes 
in  motu  constitutae  alia  aliam  incitet,  veluti  motrix  existeret  ipsa,  donec 
continuis  offensionibus  turbinis  haec  species  motus  victa  temporisque  diutur- 
nitate debilitata  paulatim  emoriatur:  nihil  igitur  impedit,  quin  etiam  hujus 
species  motus,  quo  Deus  Creator  globum  Telluris  primum  incitavit,  arctius  et 
durabilius  in  Terrae  sese  corpus  insinuaverit  inque  fibrarum  circularitatem  et 
veluti  in  formam  corpoream  specialem  concesserit,  non  jam  hospes  amplius 
in  Terra,  ut  illa  in  turbine,  sed  inquilina  plane  seu  materiae  suae  victrix  et 
domitrix  existens. 

2)  Argumentum  hujus  id  etiam  esse  potest,  quod  vigor  hujus  rotationis 
non  remittit,  sed  ejusdem  adhuc  hodie  celeritatis  esse  deprehenditur,  cujus  et 
olim  erat,  consimili  scilicet  anni  tempore.  Hoc  vero  magis  intrinsecae  causae 
quam  extraneae  competit. 

3)  Quodsi  prius  causam  directionis  axis  satis  probabiliter  contulimus  in 
formam  corpoream,  secundum  fibras  rectas,  axi  parallelas,  jam  multo  proba- 
bilior fiet  etiam  altera  globi  informatio  secundum  fibras  circulares , indeque 
dependens  facultas  motoria;  cum  etiam  hoc  praedictum  sit,  globum  eundem 

secundum  illarum  tractum  habere  rationem  quiescentis,  secundum  harum  cir- 
cumductum rationem  mobilis. 

Exemplum  hujus  fibrarum  implexionis  non  geminae  tantum,  ut  hic,  sed 
plane  triplicis,  habent  medici  in  substantia  ventriculi,  qui  consimiliter  inter 
tres  illos  fibrarum  ordines,  implexos  mutuo,  tres  ventriculi  facultates  distri- 
buunt, attractricem,  retentricem,  expultricem. 

4)  Imprimis  apte  poterit  huic  formae  corporeae  tribui  et  plagarum  motus 
distinctio,  cum  suppetant  nobis  exempla,  ubi  forma  corporis  fit  causa  motionis 
in  certam  plagam.  Nam  sicut  magnes  una  parte  ferrum  ad  se  trahit,  con- 
traria parte  a se  repellit,  sic  etiam  propter  hanc  circularem  globi  informatio- 
nem, ab  impresso  primitus  motu  ortam,  globus  jam  in  illam  plagam  rotatur, 
in  quam  fibrae  circulares  promtae  sunt. 

Atqui  videtur  impossibile , ut  materiatum  aliquid  se  ipsum  primo  mo- 
tieat.  Etiamsi  haec  forma  corporea  fibrarum  solitaria  motus  causa  statuere- 
tur, non  esset  tamen  idem  et  quod  movetur  et  quod  movet.  Ut  enim  est  in 
lapide,  cum  deorsum  cadit,  sic  etiam  hic  in  globi  fibris  circularibus  aliud 
essent  hae  ipsae  fibrae  circulares,  ratione  dispositionis  earum  in  circulum, 
aliud  forma  secundum  hanc  corporis  circularitatem  ejusque  facultas  motrix ; et 
ut  omnia  hactenus  distincta  fasciculo  colligam:  globus  idem  ratione  fibrarum 
rectarum  quiescet  et  motui  substabit,  ratione  fibrarum  circularium  movebitur 
earumque  materiali  ad  motum  inertia'  concipiet  impetum;  denique  ratione 
formae,  per  has  circulares  fibras  porrectae,  movebit. 

Quibus  argumentis  insuper  etiam  animam  huic  motui  primo  praeficies , 
sedentem  in  Telluris  corpore ? Multis,  partim  ab  ipso  motu,  partim  ab  in- 
diciis animae  aliis,  partim  ab  exemplis  corporum  mundanorum  desumtis. 

Quae  habes  a motu  ipso  ? Primo , si  maxime  Tellus  sic  informata  sit 
per  tractus  circulares,  ut  per  eos  apta  videatur  ad  motum  sibi  inferendum, 
videntur  tamen  haec  esse  potius  instrumenta  causae  motricis,  quam  ipsa  causa 
motrix.  Sic  in  humano  corpore  nervi,  musculi,  ligamenta,  articuli,  ossa,  licet 
sint  ad  motum  aptata  perfectissime,  non  tamen  sunt  causa  movens  prima, 
sed  animae  saltem  instrumenta  ad  corpus  movendum. 

Secundo,  constans  hujus  rotationis  vigor  seu  celeritas  aequabilis  tutiora 
invenit  in  anima  praesidia,  quam  in  facultate  corporea.  Oritur  enim  celeri- 
tatis hujus  modulus  ex  proportione,  quae  est  inter  vires  motoris  et  inter 
inertiam  seu  resistentiam  materiae,  nimirum  ex  illarum  excessu  super  hanc, 
seu  victoria.  Quemadmodum  igitur  antea  diximus,  minus  fatigari  formam 
internam  corporis,  quam  speciem  motus  ab  extra  illati,  propterea  quod  illa 
subjecto  proprio  suffulta  inhaeret  comminus  et  continue,  ista,  in  alieno  pere- 
grinata subjecto,  tanto  fit  se  ipsa  debilior,  quanto  plus  temporis  acquirens 
veluti  longius  a suo  fonte  discedit:  sic  nunc  etiam  magis  fida  et  constans 
est  vis  animae,  quam  forma  corporea,  quia  anima  quidem  de  sese  secundos 
emittit  actus  sine  damno  fontis,  cum  sit  entelechia,  se  ipsam  continenter  re- 
ficiens ; forma  vero  corporea  tempori  subjecta  est,  nec  sine  detrimento  perennat 
ne  ipsa  quidem,  licet  insensibiliter  marcescat  ob  temporis  diuturnitatem,  se- 
cundum illud:  mors  etiam  saxis  marmoribusque  venit. 

Tertio,  ipsa  motoris  hujus  origo  prius  tradita  nobilius  et  augustius  ali- 
quid prae  se  fert  forma  corporea.  Nam  si  est  species  abstracta  seu  defluxa 
a prima  causa  movente,  quae  motus  hujus  initium  fecerit  ab  extra,  nimirum 
ab  ipso  Deo,  quid  aliud  erit  quam  primum  movens,  ipsum  non  mobile,  id  est 
anima?  Sic  enim  et  Deus  superessentialiter  est  prima  causa  movens  et  crea- 

rix,  adeoque  et  ipse  transscendenter  est  essentialis  motus,  hoc  est  aeterna  ge- 
neratio, cujus  umbrae  sunt  omnes  animae  spiritusque,  gestantes  ejus  typum 
aliqualiter,  ut  umbrae  corporum. 

Quarto,  tendit  eodem  et  officium  hujus  motoris.  Esto  ut  aequabilitas 
illa  duratioque  rotationis  non  indigeat  alia  re,  nisi  causa  naturali  bruta,  ipsaque 
adeo  levissima  ejus  intensio  et  remissio,  attemperata  ad  accessum  et  recessum 
Solis,  rem  geometricam,  materiae  characterem,  at  certe  superest  inclinatio  illa 
tardissima  seu  axis,  seu  medii  circuli  motus,  de  qua  sumus  incerti,  saltem  in 
hac  astronomiae  parte,  an  non  illi  mentis  moderatione  sit  opus. 

Quae  de  constantia  motus  dixisti , videntur  enervari  exemplo  animalium, 
quae,  quamvis  anima  praedita,  fatigantur  tamen.  Animalia  defatigationis 
suae  causas  habent  evidentes  in  conditione  suorum  corporum,  quae  suas  ha- 
bent vicissitudines,  non  vero  in  anima  motrice ; tales  vero  causae  desunt  in 
globo  Telluris,  qui  ad  motum  vel  quietem  potius  est  perpetuo  dispositus  aequa*- 
liter.  Nam  privativae  habitudines  in  materia  durabiliores  sunt  quam  positivae, 
formarum  soboles,  quae  exspirare  possunt. 

Quae  sunt  illa  alia  indicia  animae  versantis  in  corpore  Telluris? 

1.  Calor  subterraneus  perpetuus  et  sensibilis.  Materiae  namque,  quatenus 
talis,  proprium  est  frigus:  omnis  contra  calor  est  animae  vestigium,  vel  prae- 
gressae vel  praesentis;  nam  etiam  ignis  materiam,  qua  pascitur  et  superest, 
animae  facultatibus  progenitam  obtinet. 

2.  Opera  animae  propria,  ut  sunt  generatio  [metallorum,  mineralium  et 
fossilium,  exsudatio  humoris,  unde  ortus  fluminum  ex  montibus  perennis,  ex- 
sudatio  nebularum  et  exhalationes  humidae  vel  aridae  perpetuae,  unde  varii 
generis  meteora.  Sic  ex  sanguine,  bili  pituita,  ex  muco,  sudore,  saliva,  ex- 
crementis ratiocinamur  de  variis  animae  facultatibus. 

3.  Facultates  eorum,  quae  ex  Terrae  visceribus  eruuntur,  ut  quod  sunt 
calida  potestate,  inflammabilia  inque  lucem,  cui  est  anima  cognata,  converti- 
bilia: talia  sunt  sulphur,  marcasitae,  scintillas  percussi  reddentes,  ignes  de- 
nique ipsi  subterranei.  Et  haec  spectantur  tantummodo  in  exteriori  cortice 
Terrae;  quanto  mirabiliora  censes  condi  spatiosissimo  ejus  sinu  interiore,  per 
mille  septingenta  milliaria  ? Recte  igitur  a natura  generatorum  argumen- 
tamur ad  causam  generantem.  Sic  enim  etiam  alias  recte  ratiocinamur,  quae 
res  oleum  intra  se  concoquat,  quod  est  calidum  potestate  et  inflammabile,  il- 
lam conformari  ab  anima. 

4.  Facultas  formatrix  in  aere,  unde  locustae , muscae  adeoque  et  figura 
nivis  sexangula;  sic  pediculi  nati  in  corpore  hominis  indicium  faciunt  alicujus 
facultatis  animae  praesentis  in  illo  corpore.  Formatrix  facultas  in  marinis 
et  fluvialibus  aquis,  unde  oceanus  monstrorum  pater  dictus;  formatrix  in 
Terrae  superficie,  unde  tot  stirpium  genera  spontanea,  tot  insecta;  formatrix 
in  intimis  Terrae  visceribus,  plane  similis  ei,  quae  est  in  femellis,  ut  species 
foris  occursantes  intus  exprimat,  naves,  pisces,  reges,  pontifices,  monachos, 
milites  fossiles. 

5.  Geometriae  exercitium,  quod  citra  mentis  et  sic  animae  operam  prae- 
stari nequit.  Exprimit  enim  quinque  corpora  regularia  in  lapillis,  sexangulas 
figuras  in  cristallis  et  salibus.  Sic  enim  etiam  ex  sexangula  figura  cellularum 
recte  concludimus,  apes  fictrices  esse  anima  praeditas  et  geometriae  suo  modo 
capaces. 

6.  Geometriae  extraneae  et  coelestis,  quae  consistit  in  radiorum  concursu, 
et  perceptio  et  secundum  illam  agitatio  materiae  subterraneae.  Nam  Terra 

exsudat  meteora  ad  praescriptum  aspectuum,  quorum  rationes  formales  sunt 
mere  geometricae.  Sic  enim  et  illud  animal,  quod  movet  pedes  ad  leges  ali— 
cujus  cantilenae,  recte  concludimus  et  percipere  cantilenam  et  mensuram  in- 
telligere,  denique  ab  anima  regi. 

Etsi  haec  omnia  habet  et  percipit  anima  Telluris  instinctu  primaevo,  non 
discursu  et  ratiocinatione  et  profectu,  ut  homines. 

Ubi  perhibes  exemplum  occurrere , in  quo  rotationem  globo  praestet 
anima P In  globo  Solis,  quem  et  convolvi  in  suo  spatio  et  anima  praeditum 
esse,  in  doctrina  theorica  comprobabitur. 

Si  anima  est  in  Terra,  sub  quam  igitur  speciem  animae  eam  refersi 
Constituit  ipsa  peculiarem  speciem ; nec  enim  crescere  facit  Terram,  nec  sen- 
tire, nec  ratiocinari,  veluti  per  discursum,  sed  tantum  movet  et  promovet  dicta 
opera,  omnia  solo  instinctu  expediens. 

VI.  Dic  argumenta  ducta  a fine  motus.  Etsi  hoc  sciverunt  physici  et 
coriphaeus  peripateticorum  Aristoteles,  corporum  coelestium  circulares  motus 
finem  in  se  ipsis  habere,  nec  illa  moveri  propter  aliud  aliquid,  quam  propter 
hoc  ipsum,  ut  moveantur,  sensus  tamen  oculorum  nos  docet,  id  non  univer- 
saliter de  motibus  omnibus  circularibus  intelligi  et  concedi  posse.  Testatur 
enim  experientia,  non  secus  atque  nubila  tranat  aquila , non  tantum  ut  exer- 
ceatur, sed  primario  ut  praedam  nanciscatur,  sic  etiam  primum  motum  contin- 
gere, ut  Telluris  partes  successive  omnes  calore  Solis  potiantur  et  ne,  si  mo- 
tus hic  non  esset,  Telluris  alterum  hemisphaerium  uratur,  alterum  perpetuo 
gelu  rigeat. 

Jam  non  est  credibile,  ut  tota  coeli  machina  talis  privatae  suae  necessi- 
tatis causa  vel  circa  Terram  circumeat,  ut  a qua  nihil  accipit,  vel  etiam  circa 
Solem,  in  medio  sui  sinu  collocatum;  reclamat  enim  figura  machinae  cava,  ex 
qua  intelligimus,  illam,  sive  quiescat  sive  moveatur,  utroque  modo  Solis  con- 
spectu (adde  si  vis  et  Telluris)  frui  aequaliter.  Itaque  coelum  et  Sol  in  eo, 
si  motu  primo  movetur,  non  sui  ipsius  sed  Telluris  causa  motu  primo  cir- 
cumagetur. Id  vero  perabsurdum  est,  tantam  molem,  quam  etiam  perfectio- 
rem Terrae  globo  contendunt  philosophi,  propter  hujus  angustissimae  pilulae 
figuram  (qua  fit,  ut  ipsa  Solis  igne  tota  frui  una  vice  non  possit)  tantum  iter 
peragrare  circumeundo,  cum  Terra  possit  illam  hoc  onere  sublevare  compendio- 
sissima volutione  sui  corpusculi,  perinde  enim  esset,  ac  si  cocus  ineptus  car- 
nem veru  fixam  vertere  dedignatus,  ignem  potius  circa  carnem  circulo  circum- 
ageret. 

Hujus  argumenti  vis  infra  libro  tertio  praecipue  nitebit,  ubi  de  causis 
inclinati  axis  Telluris  agemus.  Quod  enim  zodiacus  ad  aequatorem  obliquus 
est  factus,  ejus  rei  finis  et  utilitas  toto  mundo  nulla  apparet,  nisi  tantum  in 
superficie  Telluris:  cur  igitur  alibi  quam  in  ipsa  Tellure  inque  axe  ejus  cor- 
poris proprio  inclinato  quaereremus  hujus  obliquitatis  causam?  Cur  eclipticam 
in  coelo  inclinabimus  per  spatium  vicies  millies  majus  (ut  vulgo  computant), 
ut  zona  terrestris  Solis  accessu  et  recessu  gaudeat,  cum  possit  idem  effici 
inclinatione  simpla  axis  Terrae?  Porro  axem  sequitur  motus,  cujus  causa  po- 
nitur axis. 

Posset  etiam  ex  philosophorum  principiis,  qui  coelum  corpus  perfectum, 
Terram  elementarera  et  imperfectam  tradunt,  hoc  disputari:  quietem  illam, 
quae  primi  motus  est  negatio,  coelo  competere,  motum  ipsum  Terrae,  prop- 
terea  quod  motus  ex  genere  sit  eorum,  quae  non  sunt  sed  fiunt;  non  igitur 
ad  ea  pertinet,  quae  suae  perfectionis  gradum  in  se  ipsis  habent  perennem, 

sed  ad  illa,  quae,  nisi  moveantur,  desidia  torpent  et  corrumpuntur,  cujusmodi 
sunt  in  ipsis  Terris  aquae  et  aer  corporaque  multa  in  his  elementis  degentia. 
Hoc  argumento  usus  est  Origanus.  17) 

VII.  Quod  habes  argumentum  motae  Telluris  ab  effectu  motus  ipsius? 
Experientia  nautica  deprehensum  est,  difficilius  et  longiori  temporis  spatio  na- 
vigari oceanum  Africanum  in  orientem  quam  in  occidentem,  propterea  quod 
is  motu  perenni  ruat  in  occasum,  qua  nullis  fraenatur  repagulis  litorum.  Sic 
in  insulis  Aromatiferis  ex  oceano  eoo  in  oceanum  Indicum  fluxus  esse  per- 
hibetur perpetuus,  quavis  sagitta  celerior,  quia  nimirum  foris  incumbit  et  urget 
immensa  moles  aquarum  ab  oriente  ad  hoc  septum  insularum  aecumalata;  in 
australi  oceano,  quod  habet  litora  Americae  versus  orientem,  fluxus  et  re- 
fluxus maris  pene  nullus  est,  quia  rapitur  oceanus  ab  illis  litoribus  continuo 
versus  occasum,  non  offendens  intra  duo  millia  milliarium  Germanicorum  ad 
ullum  cursus  sui  obstaculum.  Idem  motus  in  occidentem  sentitur  etiam  ad 
litora  Americae,  septentrioni  obversa,  ferturque  fluxus  velut  offendens  ad  illa 
ductumque  illorum  secutus  in  septentrionem  circumflecti  indeque  veluti  in 
orientem,  sed  jam  extra  tropicum,  resilire. 

Etsi  vero  causa  hujus  motus  manifesta  est,  eadem  nimirum,  quae  et 
fluxus  refluxusque  reciproci,  Luna  trahens  undas,  quoties  supra  horizontem 
est,  versus  occidentem,  quorsum  illi  cursus  esse  censetur;  ipsae  tamen  cir- 
cumstantiae jam  enumeratae  videntur  adjungere  Lunae  etiam  inertiam  natu- 
ralem aquarum  ad  motum,  restitantium  in  occidente,  cum  Terra  se  subducat 
in  orientem. 

Atqui  multa  obstant,  quo  minus  credam,  Tellurem  rotari,  et  primum 
quidem  visus : nam  si  montes,  qui  sunt  ad  occasum , ascendunt  versus  stellas, 
videbitur  hoc  potius , quam  illud  falsum , stellas  descendere,  hoc  est  occidere. 
Minime:  ascensus  enim  a visu  aestimatur  ex  desertione  plani,  in  quo  stamus, 
et  ex  appropinquatione  rei  ad  verticem,  in  quem  hominis  statura  surrecta  est; 
jam  vero  montes  ipsi  sunt,  qui  formant  nobis  visibilem  planitiem,  nec  appro- 
pinquant vertici,  quia  quantum  montes  procedunt,  tantum  procedit  una  et  li- 
nea, in  quam  statura  spectantis  erecta  est  et  in  ea  linea  vertex,  atque  sic 
semper  vertex  aequaliter  abest  ab  extremitatibus  soli,  in  quod  spectator  insistit, 
id  est  a montibus  extremis:  non  possunt  igitur  videri  montes  ascendere,  etsi 
verissime  Terra  tota  rotetur. 

Esto  ut  montes  non  videantur  ascendere,  attamen  videbuntur  simpli- 
citer et  in  genere  moveri,  stellae  vero  quiescere , quae  quiescunt.  Non  sequi- 
tur, quod  plurimis  exemplis  patet.  Virgilius  graphice,  ut  solent  poetae,  sen- 
sum oculorum  exprimit,  cum  canit:  Provehimur  portu  terraeque  urbesque 
recedunt , etsi  hoc  motu  non  urbes  a nave,  sed  navis  ab  urbibus  recedit. 

Qui  secundo  flumine  navigat,  is  non  antea  admonitus  litora  vicina  pu- 
tabit moveri  in  adversum,  et  si  navis  praeter  stipitem  vehatur,  quem  fluxus 
alluit  mersum,  vectores  exclamabunt,  sibi  lutram  obviam  ascendere.  Qui  curru 
vehitur  inter  sepes  prorsum,  jurabit  sepes  utrinque  in  se  incurrere,  qui  retror- 
sum, jurabit  sepes  fugere:  quem  affectum  oculi  concipiunt  et  impressum  altius 
retinent,  etiam  cum  homo  interquiescit.  Et  qui  retrorsum  abripitur  curru  a 
turri  aliqua  insignis  altitudinis  per  viam  a turri  directam,  is  ruinam  turris 
capiti  suo  ingruentem  expavescet.  Sic  nubem  dehiscentem  late  explicatam 
conspicatus  motam  leniter  a meridie  in  septentrionem,  jnrabit  stellas,  quae  in  fis- 
suras incidunt  exque  iis  emicant,  moveri  motu  contrario  a septentrione  in  meridiem. 

Cur  autem  duorum  id  potius  videtur , quod  falsum  est,  quam  quod  ve- 
rum? Causa  ab  una  radice  progerminans  in  duos  porrigitur  ramos.  Motus 
enim  non  est  proprium  visus  objectum,  nec  habet  peculiarem  sensum,  qno 
percipiatur,  sed  sensu  communi  dijudicatur.  Decipitur  autem  sensus  com- 
munis his  potissimum  duobus  modis,  qui  ad  motum  Terrae  possint  accommo- 
dari: primum  homo  existimat,  quiesqere  oculos,  quoties  ipse  motum,  quo  ra- 
piuntur oculi,  scit  non  venire  ab  interna  sua  facultate  motrice,  aut  cum  mo- 
tum illum  non  sentit  in  suo  corpore,  succussionis  argumento;  ut  cum  homo 
abripitur  a navi,  aut  in  praesenti  negotio  ab  ipsa  volutione  loci  sui  in  Terra. 
Deinde,  quae  majora  apparent  oculumque  vel  excedunt  vel  late  occupant,  ea 
quiescere  verisimile  putat,  ut  nubem,  ut  planum  terrae  terminatum  ultimis 
montibus;  quae  vero  respectu  illorum  apparent  minuta,  ut  stellas  inter  magna 
nubium  volumina,  Solem  et  Lunam  super  late  diffusam  Terrae  planitiem,  iis 
potissimum  tribuit  motum  illum,  qui  contingere  cernitur,  exempla  per  assue- 
factionem  trahens  a fundis  et  projectilibus  et  aviculis  in  aere,  quae  omnia 
sunt  minuta.  Inprimis  autem  id  illi  tunc  evenit,  cum  magna  illa  lateque  ex- 
plicata visibilia  retinent  situm  eundem  versus  oculum,  propter  communem  illis 
motum  cum  ipso  visu:  sic  enim  fit,  ut,  quicquid  accidat  vere,  magna  illa  pu- 
tentur omnino  quiescere,  quia  situm  hunc  ochli  respectu  non  mutant. 

Corpori,  quod  in  centro  est , non  competit  motus ; at  Terra  in  centro 
mundi  est.  Propositionum  posterior  nondum  est  ulla  ratione  probata,  ut  dic- 
tum parte  IV,  estque  procul  dubio  falsa,  ut  in  doctrina  sphaerica  probabitur; 
altera  et  prior  secundum  quid  vera  est  et  conceditur  de  Terra,  quod  ejus 
punctum  intimum  in  centro  sit  primi  motus  eoque  non  feratur  ab  hoc  primo 
motu  nec  ipsum  nec  axis  et  poli  de  loco  in  locum;  at  partes  omnes  corporis, 
axem  circumstantes,  quia  extra  centrum  sunt,  non  prohibentur  ab  hoc  argu- 
mento, quin  moveantur  motu  convolutionis  circa  axem. 

Si  Terra  volveretur  circa  axem , tunc  ea,  quae  recta  sursum  projiciuntur , 
non  reciderent  in  locum  pristinum , unde  sunt  projecta,  quippe  centro  qui- 
dem persistente , loco  vero  superficiei,  in  quo  stat  projiciens,  interim  se  sub- 
ducente ex  linea  ducta  ex  centro  Telluris  ad  projectile.  Si  gravia  centrum  per 
se  peterent  nihilque  praeterea,  sequeretur  argumentum.  . At  dictum  in  priori 
themate,  motus  gravium  scopum  non  esse  centrum  per  se  primo,  sed  per  ac- 
cidens et  secundario,  quia  scilicet  centrum  est  medium  et  intimum  corporis, 
quod  gravia  per  se  et  primo  petunt  et  a quo  gravia  attrahuntur. 

Cum  autem  gravia  petant  Terrae  corpus  per  se  petanturque  ab  illo,  for- 
tius itaque  movebuntur  versus  partes  viciniores  Terrae,  quam  versus  remotiores. 
Quare  transeuntibus  illis  partibus  vicinis  perpendiculariter  subjectis,  gravia 
inter  decidendum  versus  superficiem  transeuntem  illam  insuper  etiam  circula- 
riter  sequentur,  perinde  ac  si  essent  alligata  loco,  cui  imminent,  per  ipsam  per- 
pendicularem, adeoque  per  infinitas  circum  lineas,  ceu  nervos  quosdam  obli- 
quos, minus  illa  fortes,  qui  omnes  in  sese  paulatim  contrahi  soleant. 

Atqui  dixisti , corpora  materiata  naturali  sua  inertia  reniti  motui  sibi 
ab  extra  illato ; id  si  verum  est,  gravia  igitur  extricabunt  sese  nonnihil  ex 
hoc  raptu  exque  suo  illo  perpendiculo  ceterisque  vinculis.  Extricarent  sese 
nonnihil,  si  abscederent  a Terra  intervallo  tanto,  quod  ad  semidiametrum 
Terrae  vel  saltem  horizontis  visibilis  proportionem  haberet  sensibilem;  aut  si, 
ut  paulo  prius  ingens  oceanus,  ad  Terram  in  aliqua  magnitudinis  viriumque 
proportione  essent. 

Quae  est  ergo  genuina  figura  motus  gravium , respectu  spatii  mundani ? 

Quidam  sedulus  astronomiae  cultor,  sed  non  satis  consideratus,  pingit  casum 
Fig.  27.  lapidis  versus  Terram  cis  et  ultra  perpendiculum  serpen- 

tinis flexibus  fluctuantem,  ut  flexus  numero  respondeant 
gyrationibus  Telluris,  interim  dum  lapis  in  casu  est;  nec 
perpendit,  quod  lapis  desertus  a partibus  Terrae,  quibus 
erat  initio  perpendicularis,  veniat  in  raptum  succedentium 
vicinarum  partium,  semper  in  illam  plagam  deflexo  lapsu, 
in  quam  volvitur  Tellus,  initio  parum , in  fine  magis  ma- 
gisque, quia  raptus  e propinquo  est  fortior. 

Itaque  figura  motus  gravium,  si  eorum  aliquid  ex 
coeli  loco  remotissimo  versum  Terram,  in  uno  certo 
loco  rotatam,  decideret,  esset  propemodum  iste,  qualis  hic 
rudi  Minerva  depictus  est,  ubi  circulo  Terrae  in  14  par- 
tes diviso , linea  casus  in  totidem  sed  inaequales , supra 
breves,  infra  longiores,  partes  circuli  ordine,  trahendi  mu- 
nere defunctae,  ad  sua  pristina  loca  redierunt,  tres  solum 
residuae,  praeventae  fine  lapsus,  non  traxerunt  perpen- 
diculariter. 

At  saltem  emissi  globi  bombardici , alter  in  ortum , 
alter  in  occasum , cadent  inaequalibus  intervallis  a loco 
primo;  longius  in  occasum , quippe  partes  Terrae  versus 
occasum  sitae  obviabunt  globo , tendentes  in  ortum , bre- 
vius in  ortum , quia  partes  orientales  Terrae,  in  quas , 
si  immobiles  starent f globus  fuerat  casurus,  fugiunt  globum  versus  ortum. 
Non  recte  fit,  quod  comparantur  spatia  mundi,  quasi  Terra  longissime  absente 
ab  emisso  globo,  cum  de  hoc  solo  agatur,  pomum,  quod  alter  tenet  manibus, 
quorsum  ei  facilius  excutiatur  a socio  ejusdem  navis  vectore,  non  quam  longe 
a navi  aut  per  quantum  spatium  inter  navem  et  litora.  Nam  si  litora  con- 
sideres, quantum  fugit  navis  a loco  superiore,  in  quem  excutitur  pomum,  tanto 
fere  languidior,  respectu  litorum  quiescentium,  est  excussio,  cedente  quippe  deor- 
sum, quod  excutienti  substernitur,  enervata  resistentia;  ita  quod  erat  defluxus 
navis  adjecturus  saltui  pomi,  detrahit  iterum  cessio  ejus,  quo  nitebatur  flictus. 
Et  vicissim,  quod  erat  pernicitas  navis  praereptura  saltui  pomi  deorsum,  hoc  ad- 
dit resistentia  fortior  violentiae  flictus;  fortius  enim  deorsum  excutit  vis  eadem, 
cum  a navi  deorsum  et  rapitur,  quam  cum  in  litore  stat  immobilis.  At  cum, 
ut  par  est,  vires  nudae  considerantur  manus  pomum  prehendentis  ipsiusque 
pomi  pondus,  vis  equidem  infertur  utrinque  eadem,  nihil  ad  hanc  magnitudo 
effectus,  qui  foris  extra  navem,  compositis  causis,  est  secuturus,  etsi  respectu 
navis  solius  (non  etiam  litorum)  idem  proxime  futurum  est  ab  ipsa  intervallum. 

Idem  igitur  judicium  mutatis  mutandis  et  de  bombardis  esto.  Equidem 
globus  magnus,  duobus  minutis  horae  unius  perdurans  in  volatu  per  aerem, 
trajicit  in  occidentem  per  unum  milliare  Germanicum  in  Terra,  interimque 
Terra,  subjecta  aequatori,  obviat  per  octo  milliaria;  quare  respectu  spatii 
mundani  rapitur  globus  adhuc  in  contrariam  motus  violenti  plagam,  scilicet  in 
orientem,  septem  milliaribus  nihilque  prodest  ei  aliud  explosio  in  contrariam 
plagam,  nisi  quod  octavum  milliare  absumit  facitque,  ut  globus  tardius  in 
orientem  sequatur;  excutere  non  potest  pulvis  globum  penitus  veluti  de  ma- 
nibus Telluris,  semper  ille  in  virtute  trahente  haeret  irretitus;  si  rupit  pre- 
hensionem indicis,  haeret  in  prehensione  succedentis  minimi  digiti.  E contra 
globus,  in  orientem  emissus  ejusdem  temporis  intervallo,  promovetur  rapfu 

ipsius  Terrae  per  octo  milliaria  additque  nonum  ipse,  violenter  quippe  explo- 
sus itidem  in  ortum.  Ita  sive  in  orientem  sive  in  occidentem  explodatur, 
semper  in  orientem  fertur,  tantum  paulo  plus  hic  quam  ille.  At  hoc  com- 
positum spatium  mundanum  nihil  attinet  ad  spatium  in  Terra,  quod  homines 
metiri  possunt ; hoc  utrinque  fere  idem  est,  quia  vis  eadem,  quia  vincula  mag- 
netica  utrinque  eadem,  ex  quibus  globus  velut  eripitur  inque  ulteriora  trans- 
ponitur. 

Concurrent  tamen  in  occasum  promotionis  duae  causae.  Nam  globus , 
se  ipso  iners  ad  motum,  si  non  raperetur  versus  ortum , permaneret  se  ipso 
in  occidente , loco  in  ortum  abeunte,  facilius  igitur  de  loco  in  occasum  pro- 
movebitur a violento  motu ; at  in  ortum  vincenda  est  illi  motui  non  tan- 
tum prehensio  magnetica  Telluris,  sed  etiam  inertia  materialis  globi,  resti- 
tantis in  occasu.  Esto  hoc  ut  supra  de  oceano  concessum;  at  quicquid  sit, 
in  globo  certe  bombardico  inaestimabile  quippiam  est,  nec  ulla  proportio  sen- 
sibilis alterius  pugnae  ad  alteram.  Nam  si  globus  bombardicus  exploderetur 
eadem  vi  pulveris,  positus  extra  virtutem  Telluris  attractoriam,  transvolaret  is 
non  tantum  per  unum  aut  per  octo  milliaria  spatii  mundani,  sed  plane  per 
incredibilem  eorum  numerum. 

Posito  etiam,  quod  differentia  sit  perceptibilis  se  ipsa,  tamen  deerit  oc- 
casio experimentandi.  Quis  enim  certum  me  reddet  de  eadem  vi  pulveris  in 
utraque  explosione  ceterisque  circumstantiis  utrinque  iisdem? 

Si  Terra  in  plagam  unam  iret,  semper  nubes  et  aves  volare  videren- 
tur in  plagam  oppositam  occasus,  quia  in  alto  penderent.  Minime.  Nubes 
vel  aviculae  non  sunt  in  ulla  comparatione  ad  molem  aquarum  oceani.  Finge 
ergo,  nubem  vel  avem  haerere  suspensam  in  aere,  non  ruentem  impetu  in 
partem  ullam;  illa,  ut  supra  lapis  decidens,  virtute  Telluris  annexa  subjectis 
et  circumjectis  campis,  una  cum  Tellure  (respectu  spatii  mundani)  volvetur, 
semper  eidem  loco  perpendiculariter  imminens.  Accedat  igitur  illi  versanti 
in  tali  conditione  animalis  impetus,  patet  quod  is  illam  ex  hoc  suo  perpen- 
diculo sit  eliciturus  in  plagam,  in  quam  vergit  impetus,  idque  sine  discrimine, 
vel  in  ortum  vel  in  occasum. 

Si  Terra  volveretur,  animalia  et  aedificia  quassarentur  et  collaberen - 
tur,  crescentia  hoc  motu  impedirentur  et  destruerentur.  Nihil  horum  se- 
quitur. Nam  motus  est  aequabilis  nec  impingit.  Omnia  enim  ista  in  intimo 
sinu  et  complexu  virtutis  attractricis  aerisque  et  montium  una  euntium  col- 
locata et  sic  circumlata,  summa  nihilominus  quiete  finiuntur.  Adeoque  ne  in 
navigiis  quidem,  per  rapidissimos  fluvios  aequabiliter  delatis,  ulla  sentitur  in- 
quietudo, non  evertuntur  pocula  vino  plena. 

At  certe  ad  minus  hunc  motum  in  corporibus  nostris  sentiremus,  etiam 
clausis  oculis?  Minime.  Nam  ne  in  navibus  quidem  semper  sentitur  motus, 
quando  aequabiliter  decurrunt,  cum  tamen  ibi  corpora  naturalia  gravitate  sua 
rapiantur,  non  ad  naves  tanquam  ad  naves,  sed  ultra  naves  extrorsum  et 
deorsum  ad  subjectas  terras , respectu  fluminis  quiescentes , navis  vero  rapiat 
illa  in  transversum  hujus  lineae;  quanto  minus  nos  Terrae  motum  sentiemus, 
qui  gravitate  nostrorum  corporum  non  aliorsum,  quam  ad  euntes  terras,  qui- 
bus insistimus,  attrahimur;  ac  proinde  non  extra  lineam  attractionis  naturalis 
rapimur,  cum  illa  linea  una  nos  raptos  comitetur. 

At  videre  est  in  rotis  incitatis,  quicquid  superponitur,  id  desilire  veluti 
projectum  impetu,  quod  et  supra  ipse  allegasti.  Sic  igitur  et  lapides  et  ferra- 
menta desilirent  a Tellure  coeloque  exciderent,  Gravia  rotis  incitatis  impo- 

sita  non  attrahuntur  a rotis  gravitate  naturali,  sed  a Tellure  rotis  subjecta; 
ibi  igitur  ex  pugna  motuum  in  plagas  diversas  oritur  ille  impetus  et  desul- 
tatio ; quodsi  gravia  alligentur  rotae,  non  desiliunt.  At  lapides  virtute  attrac- 
toria  ad  Terram  sunt  alligati  et  in  nullam  plagam  extra  locum  rotationis 
Telluris  gravitate  sua  tendunt;  nullus  igitur  est  locus  pugnae  et  impetui. 
Illic,  quo  quidlibet  in  sua  quantitate  gravius  est,  hoc  efficacior  fit  impetus, 
hic  lapides  ne  graves  quidem  sunt,  si  Terram,  quae  rotatur,  animo  removeas. 

Si  Terra  hoc  velocissimo  motu  volveretur , ventus  ex  opposito  motus 
sentiretur  perpetuus.  Posset  hoc  de  summis  montium  fastigiis  concedi  et 
ex  hac  refrigeratione  causa  quaeri  perennium  nivium  etiam  sub  zona  torrida, 
item  frigiditatis  ventorum  orientalium,  amoenitatis  matutinae  et  similium,  dum- 
modo et  montana  humiliora  et  valles  intra  summa  illa  abditae,  quas  animalia 
incolunt,  essent  tutae,  et  aer  in  illis  per  hunc  exteriorem  attritum  impertur- 
batus atque  quietus,  et  libertas  in  eo  vaporibus  ebullientibus,  ruendi  quaqua- 
versum.  At  necesse  non  est,  ut  concedamus  quod  objicitur.  Aura  enim 
aetherea  tot  vicibus  tenuior  est  nostro  aere , quem  hauriunt  animantes , ut  , 
tranquillior  et  sic  insensibilior  sit  attritus  ad  auram  aetheream  mille  millia- 
rium  in  una  hora,  quam  attritus  faciei  hominis  ad  aerem  in  una  hora  per 
dimidium  milliare  illum  perambulantis. 

Quid  respondendum  censes  ad  auctoritates  omnium  secutorum  omnium- 
que  ordinum,  sacras  et  profanas,  quae  contrarium  sine  controversia  re- 
cipiunt, Terram  in  motu  primo  quiescere,  coelum  moveri ? Copernicus  sic 
respondet.  1)  Cum  vulgus,  dicendi  magister,  sensum  oculorum  usu  loquendi 
exprimat,  philosophus  veritatem,  quae  subest  apparentibus  rerum  speciebus,  in- 
quirat, non  esse  absurdum,  cogitationes  philosophi  remotas  esse  a judicio  vulgi. 

2)  Loca  aliqua  Scripturae  male  ad  propositum  astronomicum  detorqueri,  eorum- 
que,  qui  hoc  soleant,  judicia  utut  temeraria  contemnenda;  nam  palam  esse, 
etiam  sanctos  ecclesiae  patres  de  rebus  astronomicis , quas  non  ex  professo 
didicerant,  interdum  pueriliter  locutos,  errori  suo  patrocinium  in  Scripturis  quae- 
sivisse, ut  Lactantium,  qui  Terram  credere  non  poterat  esse  rotundam,  cui  Jobi 
liber,  praeter  institutum  loquentis  Dei  ad  philosophicam  speculationem  detor- 
tus, adstipulari  videbitur. 

Quae  responsio  potest  explicari  pluribus.  Astronomia  enim  aperit  rerum 
naturalium  causas  inquiritque  visus  deceptiones  ex  professo,  sacri  codices,  sub- 
limiora multo  tradentes,  utuntur  sermone  hominum,  ut  intelligi  possint,  eaque 
occasione  naturalium  rerum  species  visui  occurrentes,  unde  sermo  hominum 
ortus,  obiter  saltem  et  aliud  agentes  attingunt,  id  ipsum  facturi  nihilominus, 
etsi  constaret  omnibus  omnino  hominibus  de  visus  deceptionibus.  Nec  enim 
in  id  astronomiam  ne  nos  quidem  astronomi  excolimus,  ut  sermonem  vulgi 
mutemus,  sed  ut  illo  manente  veritatis  fores  aperiamus  nihilo  minus.  Planetas 
stare  vel  retrocedere,  solstitia,  Solis  conversiones,  Solem  oriri,  occidere,  exire 
ab  una  coeli  extremitate  ut  sponsum  de  thalamo,  condi  in  alteram,  conscen- 
dere coeli  medium,  moveri  contra  valles  et  montes  certos:  haec  usurpamus 
cum  vulgo,  scilicet  cum  sensu  oculorum,  cum  nihil  horum  ad  literam  verum 
sit,  omnibus  astronomis  in  hoc  consentientibus.  Quanto  minus  exigendum  erit 
a scripturis  divinitus  inspiratis,  ut  repudiata  vulgari  loquendi  consuetudine 
verba  sua  ad  scientiae  naturalis  amussim  appendant,  abstrusisque  et  impor- 
tunis locutionibus  de  rebus  ultra  captum  erudiendorum  populum  Dei  simpli- 
cem perturbent  eaque  re  viam  ipsis  ad  scopum  suum  genuinum  longe  subli- 
miorem intersepiant  ? Vide  passim  toto  hoc  libro  primo  vestigia  popularium 

Scripturae  locutionum  de  mundi  motuumque  figura,  de  quibus  nulla  contro- 
versia est;  cur  igitur  circa  solum  Terrae  motum  hic  sudamus? 

Quaedam  etiam  huc  trahuntur,  ne  ad  sensum  quidem  oculorum  exami- 
nanda, sed  plane  aliena  a scopo  nostro,  ut  circumstantiae  textus  arguunt;  ut 
cum  non  de  statu  vel  quiete  astronomica,  sed  de  duratione  physica  Telluris 
loquuntur,  intereuntibus  interim  nascentibusque  animalibus  in  ejus  superficie, 
aut  cum  firmitudo  soli , super  quod  ingrediuntur  animalia , cum  variis  eorum 
motibus  comparatur,  aut  cum  allegoria  est,  qua  per  confirmationem  colum- 
narum Terrae  sopita  bella  et  publica  tranquillitas  innuitur. 

3.  Quantum  ad  auctoritatem  philosophorum,  ostendit  Copernicus,  non  defuisse 
statim  inter  principia  natae  astronomiae,  qui  Terram  moveri  ab  occasu  in  or- 
tum statuerent,  Nicetam  apud  Ciceronem,  Philolaum  et  Ecphantum  Pythago- 
raeos,  Heraclidem  Ponticum  apud  Plutarchum;  quibus  adde  ex  Archimede  et 
eodem  Plutarcho  Aristarchum  Samium , Cleanthis  aequalem , a quo  sacrilegii 
accusatus  est  apud  areopagitas,  quod  Vestae  sacra  movisset,  Terram  moveri 
asserens. 

Hodierno  tempore  praestantissimi  quique  philosophorum  et  astronomorum 
Copernico  adstipulantur,  secta  est  haec  glacies,  vincimus  suffragiis  melioribus, 
ceteris  pene  sola  obstat  superstitio  aut  metus  a Cleanthibus.  Hoc  vero  ex 
abundanti  est;  nam  etsi  nullus  priorum  huic  veritati  testimonium  perhiberet, 
non  eo  minus  illa  philosopho  fuerit  amplectenda.  Nam  ut  in  theologia 
Christiana  praepostere  agit,  qui,  a ratione  prius  petito  suffragio,  postea  demum 
auctoritates  ponderat,  sic  non  minus  ineptum  est  in  philosophia,  primum  auc- 
toritatibus expensis,  postea  demum  ad  rationes  transire,  Quanquam  vulgus  li- 
teratorum,  haud  multo  altius  sapiens  illiteratis,  foris  quidem  auctoritates  prae- 
tendunt, secum  ipsi  vero  prius  absurdum  et  insuetum  dogma  falsitatis  dam- 
nant ignorantia  caeci,  quod  postquam  omnibus  modis  repellendum  et  destruen- 
dum esse  statuerunt,  tum  demum  auctoritates  circumspiciunt  iisque  se  mu- 
niunt et  armant,  excepturi  contra  easdem  profanas,  sacras  sine  discrimine, 
modis  iisdem,  quibus  Copernicus,  si  eas  a partibus  paradoxi  dogmatis  stare 
deprehenderent:  quod  demonstrant  in  libro  Jobis  cap.  38,  cum  quis  inde  Ter- 
ram planam  et  ad  funiculi  amussim  extensam  insuperque  columnis  quibusdam 
superpositam  probat,  ut  litera  sonat, 

LIBER  SECUNDUS. 

DE  SPHAERA  ET  CIRCULIS  EJUS. 


Dixisti , ad  demonstrationem  motus  primi  opus  esse  sphaera  materiali. 
Quid  est  igitur  sphaera  materialis  et  unde  sic  dicitur?  Sphaera  dicitur 
a figura  globosa,  globus  enim  Graecis  ocpcuqu  dicitur;  materialis,  quod  sit 
facta  ex  materia  aliqua,  ut  ex  papyro,  ligno  vel  metallo.  Constat  autem 
quibusdam  certis  circulis,  superficiem  unam  sphaericam  adumbrantibus,  in  cujus 
medio  globulus  ab  axe,  per  mediam  sphaeram  transeunte , suspenditur;  quae 
sic  concinnata  mundi  effigies  est,  qualem  sibi  visus  noster  imaginatur,  in  id 
comparata,  ut  hoc  velut  instrumento  demonstrari  ad  oculum  possint  rationes 
primi  motus  eorumque  quae  a primo  motu  dependent. 

Quid  repraesentatur  per  superficiem  sphaerae?  Coelum  et  stellae  in  eo. 

Quid  per  globum  intimum ? Globus  Telluris. 

At  nesciri  dixisti  extimam  superficiem  mundi  ubi  sit ; quomodo  igitur 
potest  illa  repraesentari?  Quemadmodum  in  geometria  circa  punctum  quod- 
libet in  plano  circumducitur  circulus  licentia  geometrica,  sic  etiam  in  optica 
disciplina  omnis  oculus  aliquam  circa  se  circumjectam  superficiem  sphaericam 
sibi  imaginatur,  sive  illa  per  medias  fixas  transeat,  sive  supra  illas  sit,  sive 
infra  illas.  Et  talis  superficiei,  saltem  imaginariae,  effigies  est  in  superficie 
sphaerae. 

Posuisti  supra  Terram  insensibilem  ad  coelum  comparatam ; globulus 
iste  in  sphaera  necessario  sensibilis  est,  non  est  igitur  illius  effigies.  Reprae- 
sentat globus  iste  non  magnitudinem  Telluris,  sed  tantummodo  Tellurem  ipsam 
per  se.  Nec  enim  ipse  videri  nec  fabrefieri,  nec  partes  ejus  distingui  pos- 
sent, si  proportione  etiam  responderet  exilitati  Telluris. 

Negasti  supra , Terram  esse  in  centro  mundi,  cur  igitur  ejus  effigies 
est  in  centro  sphaerae?  Quia  Terra,  quam  globus  iste  repraesentat,  est  domi- 
cilium oculorum, x et  vero  oculus  quilibet  imaginatione  circa  se  architectatur 
sphaeram,  se  ipsum  ponens  in  centro. 

Cum  vero  oculi  tam  multi  sint  et  imaginariae  sphaerae  totidem,  cur 
unicus  tantum  est  hic  globulus,  oculi  Telluris  index,  unica  sphaera?  Quia 
omnes  imaginariae  sphaerae  sunt  inter  se  similes  adeoque  etiam  aequales, 
hoc  est  sphaera  una.  Etsi  enim  oculi  multi  et  ideo  centra  sphaerae  illius 

multa , tam  ob  oculorum  multitudinem  per  omnem  Telluris  ambitum , quam 
propter  diversos  situs  Telluris  in  maximo  circulo  circa  Solem,  de  quo  in  doc- 
trina theorica:  tamen  omnis  illa  centrorum  seu  oculorum  distantia,  collata  ad 
amplitudinem  sphaerae  fixarum,  penitus  evanescit. 

Quot  sunt  circuli  sphaerae  materialis ? Ordinarie  decem.  1)  Horizon. 
2)  Meridianus.  3)  Aequinoctialis.  4)  Zodiacus.  5.  6)  Duo  tropici.  7.  8)  Duo 
polares.  9.  10)  Duo  coluri. 

I.  Horizon. 

Quis  eorum  primus  est  ? Horizon  seu  finitor,  quia  simplicissima  ratione, 
solo  nempe  visu  et  visum  secuta  ratiocinatione  constituitur. 

Unde  nomen  est  horizonti?  Graece  oqi£cov,  latine  finitor  dicitur,  quod 
visionem  terminet  seu  finiat,  dividens  partem  mundi  superiorem  et  aspectabi- 
lem ab  inferiore  non  conspicua,  sic  ut  superiora  omnia  usque  ad  hanc  metam 
seu  oqov  videri  possint,  at  quae  infra  illam  consistunt,  jam  non  amplius  vi- 
deantur, et  stella  incidens  in  hunc  circulum  vel  videri  incipiat  oriundo,  vel 
desinat  occidendo. 

Quid  igitur  de  mundo  repraesentatur  per  circulum  horizontem  sphaerae  ? 
Nulla  certa  et  constans  mundi  pars,  sed  limbus  ille  coeli  in  quocunque  ejus 
situ,  in  quem  limbum  desinit  aspectabile  hemisphaerium,  id  est  in  quem  in- 
cidunt omnes  lineae  rectae  ex  oculo  spectatoris  in  partes  ultimas  aspectabilis 
globi  Telluris,  puta  in  montium  cacumina  marisque  tumorem  eductae. 

Stellae  non  sunt  in  eadem  superficie  sphaerica ; terminus  igitur  eorum, 
quae  videntur,  non  est  unius  superficiei  limbus,  sed  est  superficies  plana,  in 
profunditatem  mundi  excurrens  ab  oculo.  Repetenda  est  prior  responsio; 
etsi  enim  verum  est,  stellas  non  esse  in  eadem  sphaerica  superficie,  visus 
tamen  illas  omnes  in  eadem  sphaerica  superficie  consistere  imaginatur , quia 
in  illis  corporibus,  quae  sunt  ultra  montes  extremos,  visus  caret  adminiculo 
distinguendi  inter  propinqua  et  remota.  Sphaera  autem  materialis  est  effigies 
imaginationis  visoriae.  Et  horizon  igitur  repraesentabit  terminum  eorum,  quae 
videntur,  quatenus  illum  visus  sibi  imaginatur  ut  lineam,  non  curato,  quae- 
nam res  visa  sit  oculo  propior  aut  ab  illo  remotior. 

Proba  horizontem  esse  circulum.  Quum  aliqua  sphaerae  superficies  se- 
catur plano,  sectio  fit  circulus.  Jam  figura  mundi  ratione  visionis  est  super- 
ficies sphaerica,  horizon  vero  mundanus  concipitur  ut  planities,  secans  sphae- 
ram, visu  quidem  judice,  ut  initio  dictum,  est  ergo  circulus. 

At  prospectus  ille,  visus  terminus,  non  est  perfectus  circulus,  sed  est 
limbus  flexuosus,  per  summitates  extremorum  montium  incedens,  quippe 
non  ejusdem  sunt  altitudinis.  Lineae  vero  visoriae  per  illas  eductae  non 
ordinantur  in  eadem  planitie.  Id  quidem  verum  est.  Quia  tamen  inaequa- 
lis haec  altitudo  montium  aliis  locis  est  alia,  quibusdam  vero  locis,  ut  in 
medio  oceano,  nulla,  ratio  suasit,  exprimere  medium  aliquid  in  effigie  mate- 
riali, ad  quod  compararentur  partes  mundi,  quae  vel  extuberant,  vel  sub- 
sidunt. 

Quae  hinc  oritur  distinctio  horizontum?  Horizon  vel  est  visibilis  vel 
rationalis. 

Quid  est  horizon  visibilis?  In  geographia  visibilis  horizon  sumitur  pro 
tanta  superficiei  terrenae  portione  seu  regione,  quanta  unica  rotatione  ocu- 
lorum simul  in  conspectum  venit,  quae  angusta  est , si  oculus  in  valle  fuerit, 
latior,  si  in  altissimo  aliquo  monte,  vide  fol.  130.  tabellam;  qualis  quidem 

horizon  nullus  esset,  si  et  Terra  perfecte  rotunda  et  punctum  oculi  visorium 
in  ipsissima  Terrae  superficie  esset.  Itaque  ubi  lata  planities  est,  horizon 
liber  dici  solet,  ubi  montes  obstant,  horizon  impeditus,  stanti  vero  in  altissimo 
aliquo  monte  vel  promontorio  et  prospicienti  vel  secundum  decursum  fluvii  vel 
in  maris  extrema,  horizon  dehiscere.  Quae  sunt  epitheta  horizontis  mundani 
visibilis  comparati  ad  rationalem. 

Quomodo  ratio  constituit  horizontem  rationalem , si  ad  hanc  rem  visu 
destituitur?  Non  plane  visu  destituitur,  sed  eo  utitur  adjuvatque  illum  in- 
strumento dioptrae.  Nam  linea  dioptrae,  quando  cum  linea  perpendiculi  facit 
angulum  rectum,  dirigit  oculum  in  horizontem  rationalem  describitque  circum- 
acta planum  horizontis  rationalis.  Itaque  rationalis  horizon  undequaque  qua- 
drante circuli  maximi  abest  a linea  perpendiculi , et  radius  visivus  per  diop- 
tram exiens,  ubi  in  partes  terreas  seu  montes  inciderit,  illas  judicat  supra 
horizontem  rationalem  exstare;  ubi  vero  in  purum  coelum,  subsidente  Terra, 
ibi  judicat,  se  respectu  illius  depressae  plagae  stare  elevatum. 

Qui  sunt  poli  rationalis  horizontis?  Punctum  verticale,  Arabice  zenith, 
ejusque  oppositum,  nadir  dictum. 

Quid  est  punctum  verticale?  Est  punctum  sphaerae  aspectabilis , in 
quod  incidit  perpendiculi  linea,  id  est  recta  ex  centro  Terrae  per  oculum 
spectatoris  imaginatione  educta.  Nam  quae  ex  centro  globi,  necessario  ad 
angulos  rectos  incidit  in  perfecti  globi  superficiem,  eoque  perpendicularis  est 
illi,  id  est  plano  rationalis  finitoris. 

Unde  dicitur  verticale?  Quia  corpus  hominis  erectum  est  ad  perpendi- 
culi lineam  ob  pondus ; extremum  igitur  perpendicularis  lineae  continuatae 
imminet  vertici  hominis. 

Proba,  verticale  punctum  esse  polum  horizontis.  Recta  ex  centro  cir- 
culi sphaerae  perpendiculariter  educta  per  polos  illius  circuli  transit,  ut  do- 
cent geometrae.  Talis  circulus  horizon  est,  talis  recta  perpendiculum,  ut  jam 
patuit  ex  definitione.  Transit  igitur  per  polum  horizontis,  at  ducitur  per 
zenith,  ergo  zenith  est  polus  horizontis. 

Unde  hoc  evenit  oculis , ut  putent,  planitiem  Terrae  cohaerere  ipsi  coelo 
et  sic  secare  sphaeram,  cum  sint  tanto  intervallo  ab  invicem  remota  coe- 
lum et  Terra?  Quia  cum  distantia  non  sit  objectum  visus  primarium,  ut 
docent  optici,  sed  per  ratiocinationem  comprehendatur  ex  multitudine  inter- 
jectorum corporum  visibilium,  inter  coelum  et  extrema  Telluris  aspectabilia 
nihil  interjicitur,  quare  visus  adminiculo  destitutus  est  agnoscendi  distan- 
tiam hanc. 

Cum  ergo  sphaera  materialis  sit  effigies  mundi , ut  is  incurrit  in  ocu- 
los, non  debuit  aliud  esse  in  illa  circulus  horizon , aliud  globus  Telluris  in 
sphaerae  medio , sed  planum  continuum , transiens  per  ipsum  centrum,  ut 
visio  repraesentaretur.  Debuit  equidem,  at  fieri  non  potuit,  si  planum  hori- 
zontis fuisset  integrum,  ut  sphaera  in  eo  moveretur.  Itaque  planities  hori- 
zontis repraesentatur  forinsecus,  intus  vero  est  pertusa,  ut  det  locum  sphaerae. 
Cum  igitur  horizon  sic  expressus  repraesentet  nihilominus  apparentem  sectio- 
nem sphaerae  in  duo  hemisphaeria,  interiora  vero  hujus  planitiei  exemta  nulli 
sunt  usui  praeterea,  facile  iis  sphaera  carere  potuit. 

Telluris  vero  globulus  in  medio  nihilominus  appenditur,  cum  ob  geo- 
graphiam, tum  ad  monendum  quadamtenus  et  de  origine  horizontis  et  de 
contemta  Terrae  exilitate.  Qui  tamen  vult,  is  in  circulo  plano,  aptato  ad 
internam  sphaerae  amplitudinem,  depingat  loci  sui,  in  quo  versatur,  visibilem 

horizontem,  id  est  regionem,  eumque  in  sphaera  fixum  centro  et  horizonti 
exterius  circumposito  respondere  faciat. 

Cujusmodi  circulus  est  horizon  respectu  superficiei  sphaericae?  Circu- 
lus, sphaerae  maximorum  unus,  quia  per  centrum  sphaericae  superficiei  transit. 

Quodnam  centrum  habet  circulus  horizon  mundanus?  Sicut  in  sphaera 
materiali  est  idem  centrum  et  sphaerae  et  horizontis,  sic  oculus  contemplan- 
tis, quem  hoc  centrum  repraesentat,  idem  est  centrum  et  horizontis  sui  mun- 
dani et  totius  sphaerae  imaginatae. 

Erunt  ergo  multi  horizontes  mundani , quia  innumerabilia  puncta  per 
Terrae  superficiem , in  quibus  oculus  locari  potest ? Re  vera  sunt  innumera- 
biles horizontes  mundani,  situ  distincti,  quorum  plerique  se  mutuo  secant;  soli 
duorum  quorumcunque  oppositorum  Terrae  punctorum  sunt  inter  se  paralleli. 
Multo  vero  major  oritur  numerus  horizontum,  si  cogitationes  etiam  ad  mo- 
tum Terrae  annuum  circa  Solem  transferamus,  de  quo  in  doctrina  theorica. 

Cur  ergo  in  sphaera  horizon  est  unicus?  Quia  quaelibet  sphaera  in  una 
qualibet  sui  positione  est  certae  alicujus  et  unicae  visionis  coeli  imago. 
Deinde,  quia  ille  in  sphaera  unicus  per  vices  omnibus  in  mundo  horizontibus 
accommodari  potest. 

Si  horizontes  duo  mundani  duorum  oppositorum  locorum  Terrae  ( aut 
etiam  circumlationis  Terrae  circa  Solem ) sunt  inter  se  diversi distantes  inter 
se  ubique  integra  diametro  Terrae  ( aut  etiam  orbis  Terrae  circa  Solem), 
non  dividetur  iis  coelum  totum  in  duo  hemisphaeria  aspectabilia , sed  relin- 
quetur in  medio  limbus  coeli,  latitudine  hujus  diametri , qui  neutri  accen - 
sebitur  hemisphaerio.  Verum  est,  at  limbus  ille  coelestis  propter  immensam 
ab  oculo  distantiam  evanescit  prae  contemtissima  exilitate,  quippe  qui  angu- 
stior apparet  eminus,  quam  una  ex  stellis  fixis,  ut  supra  lib.  I.  fol.  161.  pro- 
batum fuit.  Quapropter  etiam  hoc  loco  sufficit  in  sphaera  materiali  horizon 
unicus,  usurpatus  pro  duobus  parallelis,  inter  se  distantibus,  perinde  ac  si 
Uterque  per  idem  centrum  traducti  coinciderent  penitus. 

Sufficere  unum  horizontem  concedo  pro  fixis;  quid  vero  fit  de  planetis, 
qui  non  tam  longe  remoti  sunt  a nobis  ut  fixae?  Planetas  in  primo  motu 
non  aliter  consideramus,  quam  quatenus  eos  visu  duce  inter  ipsas  fixas  con- 
stitutos imaginamur ; quin  imo  non  ipsum  planetam  in  sua  remotione  a Terra 
consideramus,  sed  pro  planeta  locum  ejus  inter  fixas  apparentem.  Et  plerun- 
que  praesupponimus  planetam  in  uno  aliquo  puncto  immobilem  per  integram 
revolutionem  diurnam  seu  horas  24.  Nam  quod  is  intra  unam  diem  motu  vel 
proprio  vel  accidentario  et  apparenti  locum  illum  parumper  commutat,  ejus 
rei  causas  non  a primo  motu  accersimus,  nec  in  sphaera  materiali  demonstra- 
mus, sed  transsumimus  ex  doctrina  theorica. 

Axis  et  poli. 

Quomodo  in  sphaeram  inductus  est  axis  et  poli?  Terra  movetur  velut 
globus  in  torno , cujus  opposita  duo  puncta  respectu  motus  primi  manent ; 
corpus  reliquum  circa  illa  immobilia  circumvolvitur.  Puncta  illa  duo  dicun- 
tur poli  Terrae;  linea  connectens  illa  puncta,  quae  et  per  centrum  Telluris 
transit,  dicitur  axis  Terrae. 

Jam  fingimus,  axem  Telluris  continuatum  esse  utrinque  usque  ad  extre- 
mitatem superficiei  fixarum;  ubi  ergo  superficies  fixarum  secatur  ab  hac  linea, 
ibi  sunt  poli  mundi ; linea  haec  ipsa  continuata  dicitur  axis  mundi  et  reprae- 

sentatur  ab  axe  sphaerae,  a quo  suspensus  est  globulus  medius;  et  extremi- 
tates ejus  in  mundo  repraesentantur  per  polos  sphaerae. 

In  schemate  28  linea  BAC  axis  est,  B et  C poli. 

Ubi  sunt  poli  Telluris ? Alter  est  abhinc  trans  mare  glaciale,  quod  est 
post  Daniam,  Norwegiam,  Moscoviam,  Lappiam,  Tartariam  in  loco  ignoto,  ut 
de  quo  non  constat,  aquisne  superfusus  sit,  an  terram  continentem  insulasve 
habeat.  Reliquus  est  in  meditullio  terrae  Magellanicae  multo  minus  cognitae, 
ut  cujus  litora  nondum  circumcirca  sunt  detecta  et  explorata,  nedum  ut  scia- 
mus, perpetua  introrsum  continens  sit,  an  maribus  diremta. 

Dixisti  libro  primo , axem  et  polos  Terrae  perpetuo  iisdem  Terrae  par - 
tibus  inhaerere:  quaero  unde  hoc  probes?  Ex  altitudine  poli  sphaerae.  Nam 
si  poli  Terrae  vagarentur  in  superficie  Telluris,  vertices  locorum  non  retine- 
rent eandem  circularem  distantiam  a polis  sphaerae,  quippe  qui  sunt  vertices 
polorum  Terrae;  et  sic  non  semper  aequali  arcu  elevaretur  in  aliquo  Terrae 
loco  certo  polus  sphaerae.  Manente  igitur  altitudine  poli  sphaerae  invariabili, 
ut  dicetur  libro  III,  poli  etiam  Terrae  iisdem  Terrarum  locis  inhaereant  ne- 
cesse  est. 

Ubi  sunt  poli  mundi  seu  sphaerae?  Transeunt  de  uno  loco  fixarum  ad 
alium  successu  seculorum,  et  hodie  alter,  qui  nobis  in  Europa  semper  ap- 
paret, est  proxime  extremam  caudae  Ursae  minoris,  alterum  in  Europa,  Asia, 
America  et  magna  parte  Africae  nunquam  cernimus;  atque  is  fertur  in  loco 
coeli  vacuo  a stellis  fixis  notabilibus. 

Quomodo  appellatur  polus  nobis  aspectabilis?  Arcticus  ab  Ursa  minore, 
graece  apxrog  dicta;  et  septentrionalis,  quod  stellae  Ursae  Latinis  septem  bo- 
ves seu  triones  dicantur.  Aquilonaris  etiam  a vento  aquilone , qui  spirat  ex 
illa  plaga;  sic  borealis  a vento  borea. 

Quomodo  dicitur  polus  inconspicuus ? Antarcticus,  quasi  arctico  oppositus, 
et  meridionalis,  quod  nobis  in  hac  medietate  globi  Terrae  versantibus  Sol  meri- 
dianus vergat  in  illam  plagam,  versus  quam  polus  iste  sub  Terra  latet  abditus ; 
australis  etiam,  quod  ventus  ab  illa  plaga  ad  nos  veniens  auster  appelletur. 

Cur  vero  sphaera  materialis  circa  hunc  suum  axem  et  polos  est  con- 
volubilis,  globus  contra  medius  illi  affixus  et  immobilis,  cum  supra  dixeris, 
sphaeram  fixarum  stare,  Terram  vero,  cujus  effigies  est  ille  globulus , con- 
volvi? Etsi  verum  hoc  supra  dictum  est,  quia  tamen  visus  aliter,  nimirum 
populariter  judicat,  Terram  stare,  coelum  volvi,  ideo  hoc  in  sphaera  materiali, 
ad  unum  Terrae  locum  accommodata,  sic  exprimitur.  Est  enim  sphaera 
effigies  mundi  talis,  qualem  sibi  visus  noster  imaginatur,  ut  supra  dictum. 

At  quomodo  eorum,  quae  coelitus  eveniunt , verae  causae  tradi  possunt 
per  instrumentum  falsitatis  particeps?  Nihil  nos  impedit  haec  visus  deceptio, 
etiam  in  instrumentum  relata,  quo  minus  veras  causas  hauriamus.  Nam  cir- 
culi plerique  in  coelo  et  in  Terra  iidem  sunt  et  sibi  invicem  subordinati  linea 
ex  centro  Terrae  in  coelum  educta.  Jam  certum  est,  partes  tractus  coeli  a sub- 
jectis partibus  tractus  Terrae,  per  quos  tractus  transeunt  hi  circuli,  a se  in- 
vicem separari  motu  diurno,  peractoque  circuitu  ad  primum  corresponsum  re- 
dire, sive  coelum  quiescente  Terra,  sive  haec  quiescente  illo  moveatur  super 
axe  mundano:  quorum  utrumque  in  sphaera  materiali  repraesentari  potest. 

Cur  autem  ex  duobus  idem  praestantibus , sc.  ex  coeli  et  ex  Terrae 
motu , non  id  potius  in  sphaera  materiali  exprimitur,  quod  verum  est , sc. 
motus  Terrae?  1)  Quia  astronomi  officium  est,  causas  dicere,  cur  visus  noster 
hoc  et  illud  sibi  imaginetur,  verbi  gratia  cur  Sol  jam  hoc,  jam  illo  loco  ho- 

rizontis  oriri  videatur,  vere  enim  non  movetur.  Jam  hae  causae  aliter  ex- 
plicari non  possunt,  nisi  etiam  elementa  prima,  quae  sibi  visus  imaginatur 
quibusque  visus  postmodum  judicando  innititur,  sc.  conformationem  mundi 
ejusque  motuum  apparentem  seu  imaginatam  explicemus  adeoque  et  instru- 
mento sphaerae  materialis  exprimamus. 

2)  Posset  sane  fieri  sphaera  exterior  et  immobilis,  horizon  et  meridianus 
cum  verticali  puncto  mobiles  intus;  sed  turbarentur  non  tantum  discentes, 
verum  etiam  adulti:  semper  enim  sibi  casum  imaginarentur,  quoties  vertex 
respectu  situs  sphaerae  in  mensa  vergeret  deorsum. 

II.  Meridianus. 

Quibus  principiis  constituitur  meridianus ? Imaginamur  in  Terra  quidem 
circulum  transeuntem  per  locum  habitationis  nostrae  et  per  polos  Terrae,  in- 
ter fixas  vero  circulum  traductum  per  punctum  verticale  cujusque  loci  ejusque 
oppositum,  sive  nadir,  et  per  polos  sphaerae. 

In  schemate  hoc  F est  zenith,  G nadir,  B,  C 

poli. 

Cujusmodi  circulus  est  meridianus ? Est 
maximorum  unus,  ducitur  enim  per  utrumque 
polum  et  sic  planum  ejus  transit  per  axem 
et  per  oculum,  qui  est  centrum  sphaerae,  se- 
catque  sphaeram  bifariam. 

Unde  dicitur  meridianus ? A meridie: 
cum  enim  super  horizontem  perpendiculariter 
sit  erectus,  secat  igitur  hemisphaerium  aspecta- 
bile in  duas  partes  aequales,  quare  Sol  ad 
eum  applicans  motu  diurno  facit  meridiem  in 
loco,  cujus  est  ille  meridianus;  meridies  enim 
pro  medidie  vel  media  die  usurpatur,  cum 
pars  diei  exacta  aequalis  est  residuae.  Hinc 
etiam  stellae,  cum  ad  hunc  circulum  applicuerint,  coelum  mediare  dicuntur. 

Quas  in  partes  sphaera  dividitur  a meridiano ? In  duo  hemisphaeria 
vel  in  hemisphaeriorum  ab  horizonte  constitutorum  semisses  seu  quartas  coeli 
orientales  et  occidentales,  seu  surgentes  et  cadentes.  Cum  enim  uterque  sit 
in  meridiano,  polus  et  vertex,  et  stellae  circa  polum  eant  circulariter,  nuspiam 
igitur  nisi  in  meridiano  fiunt  vertici  propiores,  id  est  altiores. 

Quot  sunt  meridiani?  In  sphaera  materiali  meridianus  unus  est,  quippe 
sphaera  quaelibet  ipsa  sui  collocatione  repraesentat  unum  aliquem  Terrae  lo- 
cum. At  respectu  Telluris,  cum  horizontem  visus,  meridianum  verticale  punc- 
tum constituant,  tot  sunt  meridiani,  quot  in  uno  circulo  Terrae  loci,  in  super- 
ficie mundi  verticalia  sua  puncta  habentes,  hoc  est  innumeri,  quibus  tamen 
meridianis  omnibus  unicus  sphaerae  meridianus  (uti  locis  ipsis  omnibus  unica 
sphaera)  satisfacit.  Geographi  constituunt  pro  innumeris  certum  numerum,  sc. 
180,  quibus  dividunt  superficiem  Terrae  in  partes  360  aequales. 

Quomodo  discernuntur  ii  inter  se?  Discernuntur  numeris  ab  uno  ad  180. 
Post  180mum  loca  Terrae  proxime  succedentia  referuntur  rursum  sub  primum 
meridianum,  sc.  sub  ejus  semicirculum  inferiorem,  aut  etiam  continuant  nume- 
rationem semicirculorum  ad  360. 

Unde  fit  hujus  numerationis  initium?  Veftusto  quidem  instituto  meri- 
dianus ille,  qui  per  Canarias  insulas  in  oceano  Atlantico  transit,  primus  fuit 

numeratus,  quod  haec  ultima  Terrae  loca  essent  ex  iis,  quae  veteribus  erant 
cognita,  quodque  ibi  natura  ipsa  constituisset  initium  Europae  et  Africae,  ulteriora 
haberet  oceanus.  Hodierni  tamen  geographi  et  Arabes  etiam  ante  haec  se- 
cula libertatem  hic  nonnullam  pro  se  quisque  usurpant,  alii  a Gadibus,  alii 
a Lusitaniae  occidentalissimis,  alii  ab  illis  insulis  incipientes,  penes  quas  mag- 
netica  cuspis  praecise  in  polum  mundi  vergit,  quae  insulae  Corvi  et  promon- 
torii Viridis  appellantur,  suntque  Canariis  aliquot  gradibus  occidentaliores. 

Quorsum  fit  numeratio?  Ab  occidentis  plaga  in  orientem,  quod  etiam 
zodiaci  et  aequatoris  coelestis  partes  illas  in  plagas  numerentur,  ob  causas  in 
illis  explicatas. 

III.  Aequinoctialis. 

Quomodo  constituitur  aequinoctialis  sphaerae  materialis?  Cum  Tellus 

habeat  duos  polos,  super  quibus  movetur, 
habebit  et  circulum  medium,  aequaliter  a 
polis  remotum.  Jam  fingitur  recta  educta 
ex  centro  Telluris  per  hujus  medii  circuli 
punctum  quodlibet  usque  ad  fixas,  quae  recta 
circumducta  cum  Terra  describet  circulum 
inter  fixas,  quem  aequinoctialem  dicimus. 
Et  hic  repraesentatur  a circulo  Terrae  me- 
dio inter  polos  ejus. 

In  schematibus  28  et  29  DMEN  est  aequi- 
noctialis, ejus  poli  B,  C. 

Cujusmodi  circulus  est  aequator?  Est 
maximorum  unus,  quia  a polis  sphaerae  ae- 
quidisiat. 

Quae  est  ratio  nominum  ? Graecis 
lorjueQivos,  quasi  aequidialis,  Latinis  aequinoctialis  dicitur,  quod  Sole  in  illum 
veniente  dies  aequentur  noctibus;  aequator  vero,  cum  ab  hoc  officio,  tum 
etiam  ab  aequando,  examinando  et  metiendo  toto  primo  motu  nomen  habet. 
Nautae  hodierni  appellant  lineam,  quia  exprimitur  in  eorum  mappis  planis 
specie  lineae  rectae. 

Quae  loca  Terrae  suscipiunt  aequatorem?  Transit  aequator  per  insulam 
S.  Thoraae  in  magno  sinu  Africae,  qui  oceanus  Aethiopicus  dicitur,  perraensus- 
que  Aethiopiam  Africae  partem,  transit  super  urbem  Arim,  celebratam  a Ju- 
daeorum et  Saracenorum  astrologis  pro  medio  mundi;  inde  trajicit  oceanum 
Indicum  et  in  eo  insulam  Taprobanen,  Auream  Chersonnesum  et  sporades 
innumerabiles  oceani  orientalis ; tunc  praetervectus  litora  Magellanicae  eminus, 
qua  Novae  Guineae  nomen  ea  sortitur,  oceanum  australem  immenso  tractu 
pervadit  tandemque  in  Peruanam  incidit  eamque  juxta  lacum  Guajanum  et 
urbem  Manoa  transit,  rursumque  in  oceanum  Atlanticum  ingressus,  residuum 
circuli  usque  ad  Africae  litora  consummat. 

Quomodo  appellantur  partes  sphaerae , quas  constituit  aequator?  Di- 
cuntur hemisphaerium  septentrionale  et  australe,  vel  boreale  et  meridionale, 
de  quibus  nominibus  infra. 

IV.  Zodiacus.18) 

Quomodo  factum  est , ut  zodiacum  in  sphaera  materiali  constituerent? 
Sol,  Luna  et  planetae  certum  tractum  coeli  stellati  motionibus  seu  apparitio- 

nibus  suis  insignire  videntur,  qui  tractus  mediam  sphaeram  fixarum,  ut  ea 
quidem  a nobis  aspicitur,  cingit  undique,  ita  ut  nos  in  ejus  plano  simus. 
Semper  enim  pars  illius  tractus  orientem  obtinens  et  pars  occidens  in  una 
et  eadem  recta  linea  a nobis  aspiciuntur,  nunquam  utraque  pars  ab  eodem  la- 
tere cernitur.  Hujus  tractus,  qui  zodiacus  dicitur,  effigies  in  sphaera  materiali 
est  latus  ille  limbus  ad  aequinoctialem  obliquus. 

In  schemate  29.  et  ceteris  LMQN  est  zodiacus  ejusque  poli  0,  P,  hac  vice. 

Cur  autem  hic  solus  circulorum  sphaerae  materialis  latitudinem  obtinet 
tantam?  Quia  solus  Sol  centro  suo  mediam  ejus  lineam  describere  et  per- 
petuo in  ea  oberrare  deprehenditur,  ceteri  planetae  raro  in  eam  incidunt, 
plerumque  vero  ad  3atei;a  ejus  excurrunt  tanto  ad  summum  spatio,  quanta 
constituitur  latitudo  hujus  limbi  in  sphaera  materiali. 

Quanta  est  haec  latitudo?  Veteres  ad  motum  Lunae  potissimum  respi- 
cientes fecerunt  eam  duodecim  graduum.  At  si  omnium  planetarum , etiam 
Martis  et  Veneris  evagationes  dimidia  ejus  latitudo  debet  assequi,  cum  illa  sit 
septem,  haec  decem  graduum,  latitudinem  zodiacus  habebit  14  aut  2(3  graduum. 

Dic  veram  hujus  mediae  lineae  originem,  quippe  cum  Sol  vere  non 
moveatur,  sed  tantum  moveri  videatur?  Tellus  nostra  praeterquam  quod 
motu  diurno  convolvitur,  est  etiam  unus  e numero  planetarum  et  medio 
loco  inter  Martem  et  Venerem  circa  Solem  circumit,  medio  etiam  temporis 
modulo,  ut  in  theorica  doctrina  audiemus.  Jam  finge  eductam  ex  centro 
Solis  lineam  rectam  per  centrum  Terrae  usque  ad  fixas  et  circumferri  annuo 
motu  cum  Terra  sub  fixis:  illa  igitur  linea  describet  semitam  zodiaci  mediam, 
sic  ut  Sol  semper  in  parte  opposita  ejus,  in  quam  Tellus  spectat,  ex  Terra 
intuentibus  haerere  videatur. 

Quomodo  appellatur  haec  medici  linea?  Ecliptica,  eo  quod  Terra  mu- 
cronem umbrae,  utpote  in  linea  jam  modo  imaginata,  sub  ea  circumferat,  in 
quam  umbram  quoties  Luna  incidit,  eclipsin  patitur;  y.vnXog  rjhaxog  Graecis, 
quod  haec  sit  orbita  Solis  perpetua , item  xvxXog  6 8ia  geum’  roov  ijcodicor, 
quod  zodiaci  latitudinem  medius  dispescat  in  duos  limbos. 

Quid  est  igitur  ecliptica?  Est  plani  per  centrum  Solis  et  Terrae  in  omni 
ejus  situ  traducti  communis  sectio  cum  sphaerae  fixarum  concavo. 

Ubi  sunt  poli  eclipticae?  Eclipticae  polus  is,  quem  nos  aspicimus,  est  in 
medio  flexu  Helicis  seu  Draconis,  in  loco  coeli  obscuro,  in  linea  ex  quadri- 
latero  Ursae  majoris  per  quadrilaterum  Ursae  minoris  erecta,  inter  Ursam  mi- 
norem et  collum  Cygni , sic  inter  Coronam  et  Cassiopeiam.  Alterum  polum 
inconspicuum  fertur  obtinere  constellatio  Piscis,  Hispanice  Dorado  dicti , intra 
navem  Argo;  vicinam  habet  nubeculam  majorem. 

Semperne  cum  his  fixis  inveniuntur  poli  eclipticae  ipsaque  adeo  eclip- 
tica? Intra  secula  omnia,  quibus  viguit  astronomia,  vel  nihil  vel  adeo  parum 
recessit  ecliptica  a fixis  pristinis,  in  Cancri  et  Capricorni  confiniis,  ut  non  sine 
dubitatione  id  acceptetur  ab  astronomis,  de  quo  motu  libro  VII.  plura. 

Cujusmodi  circulus  est  ecliptica?  Est  maximorum  unus,  quia  deprehen- 
ditur Solem  exhibere  in  aequatoris  oppositis  ex  centro  locis,  et  quia  Sol  in 
eclipticae  locis  oppositis  aequaliter  distat  ab  aequatore  in  plagas  contrarias. 
Cum  autem  circulus  maximum  bisecat  aut  a maximo  in  oppositis  locis  aequi- 
distat,  maximus  et  ipse  est. 

Unde  vero  circulus  iste  latus  dictus  est  zodiacus ? Zwdux,  graeca  vox, 
significat*  latine  signa,  germanice  SStlber,  sc.  imagines  hominum  et  animalium. 
Est  igitur  Zoodiaxog  latine  signifer,  germanice  23ilt>erfrai3.  Nomen  hoc  habet 

tractus  iste  coeli  a fixis,  quae  in  eum  incidunt,  earumque  dispositione.  Veteres 
enim  cum  in  anno  uno  duodecim  plenilunia  fieri  cernerent,  interdum  et  tre- 
decim,  regionem  etiam  zodiaci  in  duodecim  partes  distinxerunt  adminiculo  di- 
versae dispositionis  fixarum,  et  diligenter  attenderunt,  in  quo  signo  seu  poqtop 
quaelibet  lunatio,  plena  aut  dimidata  Luna,  conficeretur. 

Quae  sunt  illa  duodecim  signa,  et  quae  cujusque  imaginandi  causa  vel 
adminiculum?  Situs  stellarum  fixarum  admonuit  primos  observatores  de  mem- 
bris certis  animalium.  Dictus  igitur  est  Aries  a duobus  potissimum  corni- 
bus, uno  curvato  et  a subjecto  corpore;  Taurus  a facie  taurina  et  oculis 
duobusque  cornibus;  Gemini  a duobus  capitibus,  quatuor  veluti  brachiis,  ge- 
nibus et  pedibus;  Cancer  a nebulosis  oculis,  a multitudine  pedum  circa  cor- 
pus; Leo  a rictu  et  quatuor  magnis  stellis  in  formam  animalis  dispositis; 
Virgo  a duabus  alis , capite  et  limbo  syrmatis.  Libra  nullum  est  signum 
iSior,  cum  non  sit  animal,  nec  dispositio  stellarum  aliud  argumentum  praebet 
imaginandae  librae,  quam  quod  duae  magnae  stellae  sunt  pro  duabus  lancibus. 
Illae  vero  stellae  accensentur  signo  sequenti  et  dicuntur  chelae  Scorpionis.  Libra 
igitur  dicitur  ab  aequilibrio  diei  et  noctis,  et  sic  ab  eo,  quod  fit  in  hoc  signo, 
non  ab  eo,  quod  apparet  oculis,  de  fixis;  Scorpio  a curvae  caudae  spondilis 
et  aculeo,  corporis  vertebris,  fronte  et  chelis  protensis ; Sagittarius  ab  arcu  et 
sagitta  et  subjecta  equina  forma;  Capricornus  a cornibus,  facie  et  ventre; 
Aquarius  a capite,  humeris,  brachio,  corpore,  urna  et  longo  rivo;  Pisces  a 
corporibus  piscium , linis  et  nodo  lini , situ  stellarum  expressis.  De  his  triti 
sunt  versiculi  ad  memoriam  juvandam: 

Sunt  Aries,  Taurus,  Gemini,  Cancer,  Leo,  Virgo ; 

Libraque,  Scorpius,  Arcitenens,  Caper,  Ampliora,  Pisces. 

Quas  sphaerae  partes  constituit  zodiacus?  Hemisphaerium  septentrionale 
et  australe,  sicut  aequator;  de  qua  divisione  infra  plura. 

V.  VI.  Tropici. 

Unde  oriuntur  Tropici?  Ecliptica  est  ad  aequinoctialem  et  sic  ad  pri- 
mum motum  obliqua.  Finge  igitur,  educi  lineam  ex  centro  Terrae  in  duo 
puncta  eclipticae  sub  fixis,  quae  sunt  ab  aequinoctiali  remotissima,  alterum  in 
septentriones,  reliquum  in  austrum,  Terramque  interim  convolvi  quiescente  hac 
linea;  secabit  igitur  haec  linea  circumducta  superficiem  Terrae  utrinque  cir- 
culo non  maximo,  sed  minore  et  ad  latus  aequatoris  stante.  Horum  duorum 
circulorum  effigies  depingi  solent  in  globulo  sphaerae  materialis.  Deinde  finge 
lineam  hanc,  in  aliquo  puncto  hujus  circuli  terrestris  affixam  et  nihilominus 
usque  ad  fixas  extensam,  circumire  cum  Terra  aut  etiam  quiescere  cum  Terra, 
coelo  fixarum  circumeunte:  describit  igitur  ista  linea  circulum  in  summo  coelo 
fixarum,  correspondentem  circulo  priori  in  Terra  et  hoc  in  utraque  plaga  coeli. 
Horum  igitur  duorum  circulorum  effigies  sunt  illi  duo  circuli  in  sphaera  ma- 
teriali collaterales.  In  schemate  23.  LS  et  RQ, 

Unde  nomen  est  Tropicis?  A graeca  voce  TQonrp  conversio:  Sol  enim  ad 
puncta  eclipticae,  per  quae  transeunt  hi  circuli,  sc.  ad  principia  Cancri  et  Ca- 
pricorni veniens,  cursum  quadamtenus  convertit,  ut  qui  prius  ab  aequatore 
semper  magis  atque  magis  ad  latus  inter  progrediendum  exspatiabatur  eoque 
in  nostra  sphaerae  positione  extra  tropicos  quotidie  altior  evaserat  in  meridie, 
is  jam  incipiat  ad  aequatorem  iterum  deflectere  cursum  et  quotidie  humilior 
fieri  in  meridie;  contrarium  in  opposito  eclipticae  puncto:  quo  facto  etiam 
tempestates  in  Graecia  mutantur,  quae  mutationes  ideo  etiam  rgonai  dictae 

sunt.  Et  dicuntur  tropicus  Cancri,  tropicus  Capricorni,  quilibet  a suo  eclip- 
ticae puncto,  in  quo  tangit  illam. 

Quomodo  aliter  dicuntur?  Solstitiales  eo,  quod,  priusquam  conversio  illa 
cursus  Solis  qualiscunque  seu  potius  conversio  declinationis  ejus  a media 
aequatoris  linea  sentiatur,  Sol  interim  per  dies  aliquot  in  eadem  elongatione 
ab  aequatore  eoque  etiam  in  eadem  altitudine  temporibus  meridianis  invenia- 
tur, et  sic  respectu  hujus  invariabilis  declinationis  et  altitudinis,  ad  quam  quo- 
tidie enititur  in  meridie,  quodammodo  stare  videatur.  Lucanus  lib.  IX.  Phar- 
saliae tropicum  Cancri  appellat  circulum  alti  solstitii,  eumque  ait  percutere, 
id  est  tangere  medium  orbem  signorum,  id  est  eclipticam,  per  mediam  zodiaci 
latitudinem  ductam.  Et  respondet  locus;  templum  enim  Hammonis  in  Africa, 
de  quo  hic  Lucanus,  Ptolemaeus  ponit  habere  lat.  28°,  quod  Lucanus  usur- 
pavit pro  23 y20.  Frustra  Sulpitius  aliud  subtintelligit,  solstitia  multiplicans; 
nimium  fidit  Lucano,  qui  verborum  prodigus  multa  hic  glomerat,  quae  cum 
ipsi  tropico  Cancri,  tum  toti  zonae  torridae,  pleraque  mediae  aequatoris  lineae, 
quaedam  etiam  tropico  Capricorni  et  locis  australioribus  competunt.  19) 

Quae  loca  Terrae  subsunt  tropico  Cancri?  Initium  ejus  est  in  citeriori 
parte  Africae,  ultra  Atlantem,  transitque  per  confinia  Libyae  et  per  Syenen 
Aethiopiae.  Inde  trajecto  mari  Rubro  ultra  montem  Sinai  et  Mecham,  Maho- 
metis  patriam,  exinde  Arabiam  felicem,  Nabataeam  dictam  *°),  mediam  secat ; 
ingressusque  oceanum  Indicum  ultra  sinum  Persicum,  litoribus  Caramaniae  et 
ostiis  Indi  fluvii,  trajectaque  India  ostiis  Gangis  propinquat;  rursumque  con- 
tinentem aggressus  Indiam  extra  Gangem  trajicit,  ultimisque  Sinis  salutatis 
oceanum  australem  spatiosissimum  trajicit  et  jam  Amerieae  appropinquans  infra 
Califormiam  regnum  Mexicanum  adoritur,  Mechoaca  et  Mexico  paulo  citerior, 
egressusque  in  sinum  Mexicanum,  litora  septentrionalia  Cubae  legens,  in  ocea- 
num Atlanticum  sese  revolvit. 

Quae  loca  Terrae  subsunt  tropico  Capricorni?  Plic  in  oceano  Aethio- 
pico ultimo  inter  insulam  S.  Helenae  et  caput  Bonae  Spei,  seu  australem 
Africae  extremitatem,  linguam  illam  Africae  seu  Monamotapae  regnum  et  au- 
stralem partem  insulae  Madagascar  secat  oceanumque  orientalem  longissimo 
tractu  pervadens,  rursumque  linguam  orae  Magellanicae  infra  Javas  insulas, 
et  post  aliquantulum  oceani  aliam  Magellanicae  oram,  Novam  Guineam  dic- 
tam, trajicit;  tunc  australem  oceanum  ultra  Salomonis  insulas  ingressus  paulo 
minus  dimidia  sui  longitudine  oceani  fluctibus  mergitur,  donec  in  Americani 
evadens,  ultimam  ejus  linguam  praesecat,  ingressus  ex  parte  provinciae  Chili, 
egressusque  in  oceanum  Atlanticum  cis  ostia  fluvii  Argentei  in  Brasilia;  sic 
minima  sui  parte  Terras  adit. 

VII.  VIII.  Polares. 

Unde  oriuntur  Polares?  Ecliptica  sub  fixis  habet  suos  polos,  distantes 
a polis  mundi.  Finge  ergo  duas  rectas  ex  centro  Terrae  usque  ad  fixas,  sc. 
in  polos  eclipticae  eductas,  quae  quiescentes,  intercedente  motu  Terrae  diurno, 
secabunt  superficiem  Telluris,  sectiones  erunt  circuli  parvi  circa  utrumque 
Terrae  polum ; horum  effigies  depingi  solent  in  globulo  sphaerae  medio.  Affi- 
gantur jam  istae  lineae  in  uno  aliquo  circuli  terreni  puncto,  rursum  igitur 
intercedente  motu  diurno  linea  ista,  una  cum  volutione  Telluris  circumtorta, 
sub'  fixis  describet  circulos  respondentes  illis  terrestribus.  Atque  horum 
effigies  sunt  polares  dicti  in  sphaera  materiali. 

In  schemate  28.  sunt  TO  et  PY,  circa  polos  aequatoris  B,  C a polis  eclipticae 
0,  P descripti. 

Quae  loca  Terrae  subsunt  circulo  -polari  arctico?  Mediam  trajicit  Is- 
landiam , Thulen  veteribus  dictam , sitam  in  oceano  septentrionali  supra  Bri- 
tanniam. Emensus  autem  illum  oceanum,  supremam  Norwegiam  ingreditur, 
inde  ultimum  recessum  sinus  Bodici , in  quem  ex  mari  Baltico  navigatur, 
praetervectus  Lappiamque  emensus,  in  sinum  Moscoviticum  filabitur;  Tarta- 
riam  autem  extremam  et  Cathayae  litora  delibans,  fretum  Anian  oceano  Si- 
nensi  contiguum  trajicit,  et  de  reliquo  se  incognitis  Americae  locis  condit,  e 
quibus  in  freto  Davis  iterum  emergit  proximasque  Gronlandiae  oras  trajicit, 
in  se  rediens  apud  Thulen. 

Quae  loca  Terrae  incidunt  in  polarem  antarcticum?  Ad  illa  usque  loca 
navigantium  industria  necdum  est  perventum;  ceterum  tota  illa  regio  super- 
ficiei Telluris  obsidetur  incerta  opinione  perpetuae  continentis,  quae  Magella- 
nica  appellari  coepit  quaeque  post  nostram  illam  in  tres  partes,  Europam, 
Africam  et  Asiam,  antiquitus  subdivisam,  et  post  Americam  tertia  est  ex  iis, 
quae  circumcirca  a se  invicem,  instar  insularum,  oceano  ejusque  fretis  sunt 
diremtae. 

Quomodo , sphaera  dividitur  per  tropicos  et  polares,  seu  quid  sibi  volunt 
illi  diversicolores  limbi  in  globulo  sphaerae  intimo?  Superficies  Telluris  per 
duos  tropicos  et  duos  polares  dividitur  in  quinque  partes,  quarum  tres  me- 
diae sunt  limbi  circulares;  propter  quod  partes  illae  omnes  dicuntur  quinque 
zonae.  Jam  zonae  mediae  color  rubeus  significat  zonam  torridam  estque 
tractus  ille  terrarum,  quas  supra  dixi  aequatori  et  tropicis  subjectas  cum 
interceptis  Terrae  partibus.  Duarum  lateralium  viridis  color  zonas  denotat 
temperatas,  quarum  alteram  nos  Europaei  tenemus  et  Asiae  potissima  pars, 
nec  exigua  Africae,  denique  Americae  dimidium  supra  novam  Granatam  Mexi- 
canam;  extremarum  vero  zonarum,  quae  patellarum  potius  speciem  habent, 
color  caeruleus  vel  albus  significat  zonas  frigidas  et  tractus  terrarum,  cinctos 
iis  locis,  quae  polaribus  subjecta  diximus. 

Quae  causa  est  nominum  et  colorum?  Torrida  dicitur  ab  aestu  immenso 
et  intolerabili,  qui  adurit  et  arescere  facit  terras,  ut  brunum  colorem  induant; 
frigidae  a frigoris  excessu,  quod  enecat  terras  et  pallere  facit,  aut  spoliatas 
arboribus  et  plantis  nive  dealbat;  temperatae  a contemperatione  caloris  et 
frigoris,  grata  plantis  et  animantibus,  unde  omnia  florent  et  virent  suis  tem- 
poribus. 

Ergone  frigoris  excessus  index  est  zonae  frigidae,  caloris  intensio  zonae 
torridae?  Nequaquam  sic  simpliciter  se  res  habet.  Nam  cum  nos  in  zona 
temperata  simus,  aestate  tamen  aestu  gravamur,  hieme  gelu,  neque  tamen  in- 
terim  de  una  zona  in  aliam  transferimur.  Et  sunt  in  hac  eadem  zona  tem- 
perata, sunt  inquam  loca  frigidissima  toto  anno,  ut  in  America  nova  Albion; 
sunt  in  zona  frigida  florentes  terrae,  ut  est  Gronlandia  a virore  Teutonice 
cognominata;  sunt  denique  in  torrida  beatissimae  et  temperatissimae  sedes, 
ut  in  Africa  occidentalissima,  in  Peruana  inque  insulis  oceani  indici  et 
orientalis. 

Cur  ergo  torridae  tribuitur  aestus,  frigidis  frigus,  temperatis  temperies 
per  haec  nomina  et  colores?  Quia  cum  calor,  frigus  et  quae  has  qualitates 
comitatur  ubertas  aut  sterilitas  terrarum  varias  habeat  causas,  coelestes  et 
terrestres:  coelestes  quidem  universales  sunt  et  praepollent,  terrestres  vero 
particulares  et  in  quorundam  locorum  temporumque  angustias  redactae  sunt 

nec  late  patent,  sed  circumsessae  conspiciuntur  ab  universali  causa.  Igitur  in 
hoc  intimo  sphaerulae  globulo  depingitur  nobis  modus  causae  coelestis.  Adde 
quod  in  hac  nostra  Europa  ejusque  nobilissima  olim  parte  Graecia  causae 
terrestres  cum  coelestibus  egregie  conspirare  deprehensae  sunt  a primis  artium 
harum  inventoribus.  Vertentibus  enim  faciem  ad  orientem  a dextris  est  Syria, 
Aegyptus  et  Africa,  regiones  fervidae,  supraque  illas  Arabia,  Aethiopia,  Li- 
bya, saxosae  aut  arenosae  regiones,  cujusmodi  loca  calorem  Solis  adjuvant 
in  immensum;  a sinistris  est  Thracia,  Sarmatia,  Scythia,  ex  cujus  paludibus 
et  montanis  nive  tectis  venti  frigidi  exspirantes  Istrum  vicinosque  fluvios  gelu 
constringunt  per  hiemem  et  unde  per  aestatem  etesiae  spirant,  praecipuum 
aestus  lenimentum. 

IX.  X.  Coluri. 

Qua  ratione  coluri  duo  sunt  in  sphaera  constituti?  Imaginati  sunt 
astrouomi  circulum  unum  per  polos  aequatoris  et  eclipticae,'  alterum  per  polos 
solius  aequatoris  et  per  sectiones  ejus  cum  ecliptica  transeuntem,  utrumque 
ex  maximis,  ut  ii  concursu  et  sectione  sui  mutua  in  polis  aequatoris  binos 
utrinque  polos  effigiarent,  a quibus  sphaera  materialis,  trajecto  axe,  suspen- 
deretur et  circumageretur,  et  in  quibus  reliqui  sex  circuli  (excepto  horizonte 
et  meridiano)  infigerentur  atque  compingerentur. 

In  schemate  29.  est  BMCN  colurus  aequinoctiorum,  quia  M,  N sunt  puncta  aequi- 
noctialia. Et  OBLDPC  colurus  solstitiorum,  quia  L,  Q sunt  puncta  solstitialia  et 
0,  P poli  eclipticae. 

Quomodo  appellantur?  Coluri  graeca  voce  a curtatione  caudae,  quod 
eorum  extrema  circa  polum  inferum  non  cernerentur  a nobis  et  sic  veluti 
praecisa  essent  ab  horizonte.  Et  prior  quidem  colurus  solstitiorum  dicitur, 
quia  transit  per  puncta  efclipticae  solstitialia,  alter  vero  colurus  aequinoctio- 
rum, quia  transit  per  puncta  aequinoctialia. 

Quodnam  habent  nomen  commune  hae  sectiones  eclipticae?  Dicuntur 
puncta  cardinalia , quod  in  iis  cardines  tempestatum  anni  vertantur , hoc  est 
quod  Sole  in  iis  versante  praecipuae  temporum  mutationes  contingant. 

Unde  dicuntur  illa  aequinoctialia , haec  solstitialia?  Aequinoctialia  di- 
cuntur, quod  ibidem  etiam  aequinoctialis  eclipticam  secet,  et  quod  Sol  in  ilia 
incidens  dies  aequet  noctibus.  Solstitialia  vero  et  tropica,  quod  illis  in  punctis 
tropici  tangant  eclipticam  et  Sol  iis  transitis  cursum  conversurus  stare  videatur. 

De  Distinctione  circulorum. 

Explicata  singulorum  origine  dic  jam  confirmandae  memoriae  causa , 
quot  modis  hi  decem  circuli  inter  se  distinguantur?  Sex  modis:  vel  enim 
ratione  subjecti,  vel  ratione  originis,  vel  ratione  quantitatis,  vel  ratione  figurae, 
vel  ratione  situs  ad  motum  comparati,  vel  ratione  motus  ipsius. 

1.  Quomodo  differunt  inter  se  ratione  subjecti ? Alii  sunt  proprii  cer-; 
torum  et  separatorum  tractuum  coeli  solius,  ut  zodiacus  et  coluri  duo,  alii 
sunt  proprii  certorum  et  separatorum  tractuum  Terrae,  in  coeli  vero  certos 
et  separatos  tractus  sunt  tralatitii,  ut  aequator,  duo  tropici,  duo  polares;  neque 
enim  existimandum  est,  esse  stellam  ullam  fixam  vel  erraticam,  vel  etiam 
Solem  ipsum,  quae  motu  trajiciat  regionem  illam  fixarum,  in  quam  trans- 
feruntur hi  circuli;  alii  denique  neque  coeli  neque  Terrae  separatis  tractibus, 
sed  omnibus  promiscue  tralatitie  conveniunt,1  qui  proprii  sunt  sphaerae,  instru- 
menti primi  motus,  ut  horizon  et  meridianus. 

Eorum  vero,  qui  sic  coelo  tribuuntur,  alii  easdem  in  eo  sedes  obtinent 
perpetuo,  ut  zodiacus,  qui  coelo  competit  non  respectu  motus  diurni  Telluris, 
sed  propter  astra  sola  motusque  eorum  secundos ; alii  successu  seculorum  mi- 
grant sedes  suas  et  ad  vicinas  transeunt,  ut  ii,  qui  coelo  competunt  respectu 
motus  diurni  Terrae,  puta  coluros  et  omnes  in  coelum  tralatitios.  Ita  qui 
Terrae  inhaerent , immutabiliter  quidem  ei  inhaerent  omnes,  alii  tamen  insunt 
ei  tantum  propter  diurnum  ejus  motum  ut  aequinoctialis,  alii  propter  compa- 
rationem diurni  motus  cum  circulo  coelesti  zodiaco,  ut  duo  tropici  et  duo 
polares. 

2.  Corwpara  eos  ratione  originis.  Quidam  sunt  primarii,  ex  suis  qui- 
libet ortus  causis,  quidam  secundarii,  a primis  junctis  inter  se  dependentes. 

Primarii  originem  habent  vel  mundi  intrinsecam,  puta  motum:  ut  zodia- 
cus, coelestis  circulus,  motum  secundorum  mobilium,  aequator,  terrestris  cir- 
culus, motum  primum  Telluris;  vel  originem  extrinsecam  habent,  ut  horizon 
visum  hominis,  incolentis  mundi  machinam.  Secundarii  sunt,  qui  comparatione 
mutua  primorum  inter  se  existunt:  in  Terra  quidem  duo  tropici  et  duo  po- 
lares, comparatione  zodiaci  et  aequatoris  polorumque,  in  coelo  vero  coluri, 
comparatione  eorundem,  in  sphaera  denique  materiali  meridianus,  comparatione 
horizontis  et  aequatoris  polorumque,  quae  omnia  hactenus  explicata  sunt. 

3.  Distingue  circulos  ratione  quantitatis.  Quantitas,  ut  hactenus,  intel- 
ligitur  comparata  ad  superficiem  sphaericam,  non  vero  ad  materiam  vel  mun- 
danam vel  sphaerae  fabrilem.  Itaque  alii  sunt  maximi,  qui  idem  cum  sphaera 
centrum  habent,  ut  zodiacus,  aequator,  horizon,  meridianus,  duo  coluri,  alii 
minores,  qui  alia  centra  habent  quam  sphaerae  centrum,  ut  duo  tropici,  duo 
polares. 

Si  sex  maximi  sunt  ideoque  aequales  inter  se,  cur  in  sphaera  fabricatur 
meridianus  major  reliquis  et  horizon  solus  omnium  maximus?  Id  fit  neces- 
sitate materiae:  non  posset  enim  sphaera  construi  et  manibus  circumagi,  nisi 
horizon  extrinsecus  complecteretur  sustentaretque  meridianum , meridianus 
sphaeram;  ceterum  non  tota  armillarum  harum  superficies,  sed  tantummodo 
intimus  horizontis  et  meridiani,  extimus  vero  reliquorum  orbis , nomen  circuli 
sui  sustinet  offieioque  ejus  fungitur.  Ac  etsi  intimus  exteriorum  latior  est 
etiamnum  extimo  circulorum  interiorum  orbe,  id  tamen  rursum  fit  tantum  ad 
facilitandum  motum  sphaerae , ratione  vero  intelligitur , aequales  esse  debere, 
quippe  qui  se  mutuo  tangere  debebant;  quae  vero  se  mutuo  tangunt,  ea  geo- 
metrice quoad  contactum  sunt  unum. 

Quid  praecipue  circulis  sphaerae  accidit  inter  se  comparatis  respectu 
hujus  distinctionis?  Cum  plana  circulorum  sphaerae  aut  concurrant  intra  vel 
extra  sphaeram  seque  mutuo  secent,  aut  non  concurrant,  sed  parallela  ince- 
dant: in  circulis  quidem  minoribus  astronomi  diligenter  considerant  parallelum 
situm,  in  maximis  vero  mutuam  eorum  sectionem.  Nam  maximi  inter  se  pa- 
ralleli esse  non  possunt,  sed  aut  coincidunt  aut  se  mutuo  secant;  minores  vero 
etsi  non  sint  paralleli  inter  se,  in  superficie  tamen  sphaerae  sese  mutuo  non 
semper  secant;  nec  magnus  sectionum  illarum  est  usus. 

Quis  igitur  sectionum  inter  se  maximorum  est  usus?  Terni  maximi 
constituunt  sphaericum  triangulum , bini  sphaericum  angulum ; in  his  versatur 
doctrina  triangulorum,  qua  omnes  primi  motus  rationes  continentur,  explican- 
tur inque  usum  producuntur. 

Quot  res  considerantur  in  unoquoque  triangulo  sphaerico  ? Sex : tria 
latera,  trium  sc,  circulorum  maximorum  arcus,  et  tres  anguli. 

Quid  metitur  angulum  sphaericum , ut  is  cum  latere  possit  comparari  ? 
Sphaericum  angulum  metitur  circulus  itidem  maximus  (aut  etiam  minor  qui- 
cunque) ex  angulo  ceu  polo  descriptus.  Et  rectum  quidem  angulum  sphae- 
ricum non  minus  quam  rectilineum  metitur  quadrans  circuli.  Itaque  si  bina 
anguli  crura  quadrantes  fuerint,  latus  angulo  subtensum  est  ipsum  mensura 
illius  anguli;  sin  duo  trianguli  latera  non  fuerint  quadrantes  suorum  circulo- 
rum, omnino  sex  circulis  maximis  ad  id  opus  erit , tribus  quidem , qui  latera 
praebent,  tribus  aliis,  qui  mensuras  angulorum. 

Sic  igitur  angulos  comprehensos  inter  circulos,  qui  per  verticem  transeunt, 
metitur  horizon,  angulos  eorum,  qui  per  polos  mundi,  aequator  aut  parallelo- 
rum unus,  angulos  eorum,  qui  per  polos  eclipticae,  ipsa  ecliptica. 

Sit  triangulum  CAB,  cujus  omnia  tria  latera  qua- 
drante minora:  si  ergo  sint  CE,  CD  quadrantes,  ED 
erit  mensura  anguli  ACB,  quia  circulus  ED  ex  C polo 
descriptus  est.  Ita  si  BF,  BH  quadrantes,  FH  arcus 
erit  anguli  ABC  mensura.  Ita  si  AI,  AG  quadrantes, 

GI  metietur  angulum  CAB. 

Quae  est  summa  doctrinae  triangulorum 
sphaericorum  ? Si  fuerint  ex  sex  rebus  cujuscunque 
trianguli  tria  nota,  ex  iis  investigare  quodcunque 
ex  tribus  reliquis  beneficio  rectarum  circuli.  De 
hac  doctrina  exstant  peculiares  libri. 

Recense  rectas  cujusque  arcus,  utiles  ad  so- 
lutionem triangulorum  sphaericorum.  Ab  uniuscujusque  arcus  quadrante  mi- 
noris termino  uno  ducuntur  duae,  altera  in  centrum,  quae  dicitur  radius  vel 
sinus  totus,  altera  tangens,  in  plagam  arcus ; ab  altero  arcus  termino  itidem 
duae,  altera  perpendicularis  in  radium,  seu  parallela  tangentis,  quae  dicitur 
sinus,  dividitque  radium  in  sinum  complementi  et  sagittam  seu  sinum  versum ; 
altera  introrsum  quidem  usque  ad  centrum,  extrorsum  vero  usque  ad  tangen- 
tem, terminans  eam  vicissimque  terminata  ab  illa,  quae  dicitur  secans;  sic  re- 
centiores.  Antecessorum  alii  graecis  utuntur  appellationibus,  pro  radio  semidia- 
metrum  vel  basin,  pro  tangente  cathetum  (latine  perpendiculum),  pro  secante 
hypotenusam  (subtensam,  puta  angulo  recto)  dicentes;  alii  ad  usum  respicientes, 
tangentes  seu  potius  earum  numeros  appellant  foecundos. 

Arcus  BC,  A centrum,  BA  radius,  sinus  totus,  se- 
midiameter  vel  basis;  BD  tangens,  cathetos  vel  foecun- 
da,  CE  sinus,  EA  sinus  complementi,  EB  sinus  versus 
vel  sagitta,  AD  secans  vel  bypotenusa. 

Quid  amplius  observandum  de  sectionibus 
inter  se  maximorum P Cum  unus  transit  per  al- 
terius polos,  vicissim  etiam  alter  per  primi  polos 
transit,  et  per  consequens,  cum  unus  per  duo- 
rum polos  transit,  habebit  polos  suos  in  eorum 
communibus  sectionibus;  et  arcus  ejus,  inter- 
ceptus inter  polos,  aequalis  est  arcui  inter  circu- 
los eorum. 

Ita  in  schemate  28.  poli  aequatoris  B,  C in  meridiano  sunt,  nec  minus  et  poli 
horizontis  F,  G,  id  est  zenith  et  nadir,  ergo  etiam  poli  meridiani  M,  N (ex  quibus 
ille  veluti  descriptus  intelligitur)  sunt  in  sectionibus  aequatoris  et  horizontis  mutuis. 
Quare  meridiani  arcus  DII  metitur  angulum  HMD,  quem  facit  horizon  cum  aequa- 
tore.  Sic  LD  et  BO  sunt  aequales.  Reliqua  inveniuntur  apud  geometras. 


Fig.  31. 

4.  Ratione  figurae  quomodo  circuli  sphaerae  distinguuntur  ? Omnes  alii 
latitudine  carent,  solus  zodiacus  cum  aliqua  latitudine  est,  limbi  sphaerici 
figura. 

Armillae  tamen  illae  circulares  omnes  aliquam  obtinent  crassi  liem,  quae 
extrinsecus  et  intrinsecus  limbi  figuram  repraesentat.  Id  rursum  fit  neces- 
sitate fabricae  eoque  in  aliis  materiis  alia  est  crassities;  constructio  vero  sic 
est  aptata,  ut  alterutrum-  solummodo  latus  illius  crassae  armillae  lineam  circu- 
larem, cui  nomen  et  officium  circuli  competit,  exhibeat. 

5.  Quomodo  inter  se  differunt  circuli  ratione  situs  ad  motum  primum? 
Aequator  per  mediam  sphaeram,  ut  ea  movetur,  traductus  est  regula  motus, 
reliqui  ad  illum  vel  recti  sunt,  ut  meridianus  et  duo  coluri,  vel  obliqui,  ut 
zodiacus,  vel  ei  paralleli,  ut  duo  tropici  et  duo  polares,  in  quibus  etiam  ipse 
parallelorum  maximus  est  dictus ; ultimus  horizon  pro  diversis  sphaerae  siti- 
bus, nimirum  pro  diversis  in  Terra  habitationibus,  jam  rectus  est,  jam  obli- 
quus, jam  coincidens  cum  aequatore  et  sic  inter  parallelos. 

6.  Tandem  ut  differunt  inter  se  circuli  ratione  motus?  Aliter  ratione 
sphaerae  materialis,  aliter  ratione  mundi.  Quoad  sphaeram,  immobiles  sunt 
horizon  et  meridianus,  ceteri  mobiles  omnes,  quippe  visus, 'horum  immobi- 
lium auctor  et  origo,  judicat  se  quiescere.  At  quoad  ipsum  mundum,  fit 
contrarium,  nam  solus  horizon  et  meridianus  mundani  moventur,  tractus  vero 
coeli,  in  quos  ceteri  competunt,  quiescunt.  Denique  quoad  Terram,  aequator, 
duo  tropici  et  duo  polares  in  ea  affixi  sunt  meridiano  et  horizonti  loci,  et  sic 
cum  tota  Terra  sunt  mobiles.  Haec  supra  sunt  explicata  clarius. 

Quae  est  causa  hujus  discrepantiae  inter  circulos  Terrae?  Causa  con- 
sistit in  variis  et  multiplicibus  usibus  materialis  sphaerae.  Nam  si  hic 
solum  esset  usus  ejus,  ut  et  ipse  et  reliqui  paralleli  ostenderent,  super  quo- 
rum Terrae  locorum  vertices  incedant  illa  eclipticae  puncta,  quae  in  unum- 
quemque parallelorum  incidunt:  tunc  in  sphaera  omnes  paralleli  potuissent  et 
debuissent  affigi  meridiano  fierique  immobiles;  sicut  in  Terra  sunt  eidem  af- 
fixi, quippe  cum  hi  circuli  primo  insint  Terrae  indeque  in  coelum  per  imagi- 
nationem transferantur.  Nam  tunc  oculus  fingeret  sibi  aliud  quasi  tabulatum, 
aut  alium  fornicem  extra  et  supra  coelum  ultimum,  sub  quo  veluti  quiescente 
fixarum  sphaera  decurreret ; et  tunc  quodlibet  eclipticae  punctum  in  illud  ex- 
terius tabulatum,  in  quo  finguntur  inesse  meridianus  et  horizon  sphaerae,  in- 
scriberent etiam  suos  parallelos,  respondentes  parallelis  Terrae,  itidem  veluti 
quiescentis;  et  sic  per  fictionem  hanc  affigeret  eos  meridiano.  Sed  quia  tunc 
puncta  duo  eclipticae,  in  quibus  illa  secatur  ab  aequatore , pertransirent  suc- 
cessive totum  aequatorem,  existentem  immobilem,  aequator  vero  propter  alios 
usus  debuit  suscipere  numeros  ab  1 ad  360,  initio  non  per  dies  singulos  vago, 
sed  certo  et  constanti,  sc.  a sectione  vernali  eclipticae:  igitur  affigi  debuit 
aequator  ipsi  eclipticae  et  sic  cum  ipsa  ecliptica  sphaerae  fieri  mobilis.  Uno 
vero  parallelorum  affixo  ad  sphaeram  mobilem , causa  nulla  erat,  quin  reliqui 
paralleli  omnes  eidem  affigerentur  et  pro  quiescentibus  fierent  mobiles,  ne 
videretur  diversa  eorum  ratio  causa  originis.  Quippe  ad  usus  eorum  parum 
interest,  pro  quiescentibus  esse  mobiles. 

Quorsum  conducit  haec  admonitio?  Conducit  ad  hoc,  ut  memores  simus, 
non  debere  nos  imaginari,  quasi  puncta  vel  poli  eclipticae,  aut  Sol  in  illa 
puncta  incidens,  pertranseant  in  una  diurna  revolutione  omnes  illas  fixas,  quae 
in  eujusque  parallelo  sunt  collocatae  circumcirca,  sicut  transit  super  omnes 

locos  in  parallelis  Terrae  respondentibus  collocatos.  Hoc  enim  falsum  est, 
ut  infra  saepius  erit  dicendum. 

Dicis,  meridianum  respectu  sphaerae  materialis  immobilem  esse:  atqui 
video  illum  esse  trusatilem  factum  per  crenas  horizontis  circuli.  Quando  me- 
ridianum facimus  immobilem,  intelligimus  illum,  ut  est  situs  in  sphaera,  respectu 
motus  diurni.  Nam  illa  trusio  et  situs  mutatio  nihil  attinet  primum  motum. 

Quorsum  autem  pertinet , quod  trusatilis  est?  Quia  meridianus  et  hori- 
zon habent  visum  auctorem,  visus  vero  seu  homines  observatores  per  totam 
Terrae  rotundam  superficiem  sunt  dispersi,  ideoque  puncta  verticalia  per  totum 
etiam  coeli  ambitum  habent  dispersa,  quorum  aliud  polo  mundi  propius  est, 
aliud  ab  illo  remotius.  Dictum  autem  est,  meridianum  transire  per  polos  mundi 
et  polos  horizontis  seu  punctum  verticale  et  nadir.  Ut  igitur  pro  diversis 
locis  punctum  verticale  diversimode  posset  appropinquare  polo  mundi  et  sic 
unus  horizon  sphaerae  materialis  servire  omnibus  locis  eorumque  horizontibus 
naturalibus  seu  visoriis,  ideo  meridianus  exemtilis  et  trusatilis  est  factus.  Nam 
ejus  versatione  polus  sphaerae  supra  horizontem  attollitur  vel  deprimitur. 

Hoc  vero  pacto  servitur  tantummodo  illi  varietati  punctorum  vertica- 
lium, quae  est  versus  polos  mundi:  quomodo  autem  alteri  varietati  locorum 
versus  ortum  et  occasum  subvenitur ? Respectu  coeli  varietas  ista  nulla  est, 
cum  diurno  motu  omnia  puncta  circuli  in  ortum  et  occasum  porrecta  per  loci 
sui  verticem  successive  transeant:  ideo  motus  seu  revolutio  sphaerae  compen- 
sat illam  varietatem.  Respectu  vero  Telluris  globulus  ille  sphaerae  medius 
non  debet  adhaerere  immobili  axi  immobilis  penitus,  sed  debet  fieri  luxatilis 
(si  modo  tota  effigies  globi  terrestris  in  eo  est  exprimenda) , sic  ut  contor- 
queri et  in  alio  situ  figi  et  sic  quilibet  Terrae  locus  sursum  in  horizontis  po- 
lum seu  verticale  dirigi  possit.  Nam  pro  eo , quod  homo  aliquis  observator 
siderum  seu  corpus  seu  mentem  et  cogitationes  ab  uno  loco  Terrae  in  alium 
orientaliorem  vel  occidentaliorem  transfert,  horizontem  visivum  permutans,  jam 
in  sphaera  vice  versa  locus  ille  Terrae  seu  globuli , in  quem  fit  transitio, 
materiali  horizonti,  qui  in  sphaera  est  unicus,  applicari  debet,  ne  sit  opus 
inclinatione  horizontis  materialis  et  eversione  sphaerae  perincommoda  et  ab- 
surda, ad  repraesentanda  loca  Terrae  diversa  et  dissita  a loco  contemplatoris. 

De  Divisione  Circulorum. 

Quomodo  geometrae  dividunt  circulum?  Geometrica  circuli  divisio  prima 
est  in  duos  semicirculos  et  in  quatuor  quadrantes,  quia  quilibet  quadrans  est 
mensura  anguli  unius  recti.  Uterque  tam  semicirculus,  quam  quadrans,  cum 
utcunque  secantur,  altera  pars  nomen  habet  arcus  vel  anguli,  altera  dicitur 
complementum  arcus  vel  anguli  ad  semicirculum  vel  quadrantem.  Concisiores 
vero  et  ordinarias  subdivisiones,  quibus  innotescit  quantitas  cujusque  arcus 
vel  complementi,  mutuantur  geometrae  ab  astronomis,  dividentes  circulum  in 
360  partes  aequales. 

Quae  est  causa  hujus  divisionis?  Causa  gemina  est.  Nam  primum  na- 
tura ipsa  motusque  Solis  et  Lunae  praeivit  in  dividendo  zodiaco;  deinde  ratio, 
naturam  circuli  contemplata,  supplevit,  quod  perfectioni  hujus  divisionis  a 
Sole  Limaque  affectatae  decesserat. 

Explica  causas  divisionis  zodiaci.  Animadversum  est , interim  dum  Sol 
annum  conficit,  Lunam  ad  Solem  redire  duodecies,  sic  tamen,  ut  post  duode- 
cimum reditum  adhuc  aliquid  Soli  desit  ad  absolutum  circuli  decursum. 
Animadversum  est  secundo,  interim  dum  Luna  a Sole  digressa  ad  Solem 

redit,  dies  transire  fere  triginta,  sic  tamen,  ut  desit  huic  numero  paulo  minus 
dimidio  diei.  Quodsi  uterque  numerus  esset  praecisus,  tricies  igitur  12  essent 
360.  Igitur  zodiacus  in  duodecim  praecise  signa  sectus  est,  signum  in  tri- 
ginta praecise  gradus  est  subdivisum,  et  veteres  30  perfectos  dies  pro  mense 
habuerunt. 

Duodenarius  quidem  numerus  etiam  ideo  tanto  convenientior  zodiaco  est 
visus,  quod  hic  circulus  primum  ab  aequatore  in  duos  aequales  semicirculos 
esset  divisus,  post  ab  hoc  et  a coluris,  altero  per  utriusque  polos  traducto, 
in  quatuor  aequales  quadrantes.  Jam  vero  naturae  instinctu  solemus  unam- 
quamlibet  quantitatem  in  tria  dividere,  in  principium,  medium  et  finem,  tria 
vero  quater  sunt  duodecim.  Alias  duodenarii  commoditates  vide  infra  lib.  III. 
et  jam  statim. 

Sic  numerus  360,  hoc  est  divisio  cujuslibet  signi  in  30,  etiam  ideo  pla- 
cuit, quia  cum  annus  Solaris  habeat  dies  365  vel  366,  annus  vero  Lunaris 
seu  duodecim  menses  naturales  habeant  dies  354  vel  355,  jam  inter  354  et 
366  medium  arithmeticum  est  360,  sic  etiam  inter  355  et  365. 

Explica  causam  divisionis  trecentenariae  sexagenariae  natura  circuli. 
Figurae  primae  circulo  inscriptiles  geometrica  determinatione  sunt:  triangulum, 
quadrangulum,  quinquangulum.  Circulus  igitur  geometrice  dividuus  est  in 
tria,  quatuor,  quinque.  Jam  differentia  tertiae  et  quartae,  partium  ab  uno 
termino  inceptarum,  est  pars  duodecima ; per  has  igitur  duas  figuras,  per  trian- 
gulum sc.  et  quadrangulum  circulus  in  12  partes  est  dividuus.  Rursum  dif- 
ferentia partium,  tertiae  et  duarum  quintarum  est  pars  quindecima;  quartae 
vero  et  quintae,  est  pars  vicesima.  Comparatis  vero  inter  se  partibus  duo- 
decima, quindecima^  vicesima,  differentia  inter  binas  est  pars  sexagesima.  Tres 
igitur  primae  figurae  regulares,  geometrice  demonstrabiles,  docent  dividere  cir- 

Sexagesima  vero  geometrice  bisecta  gignit  cen- 

Hic  AB  est  quinta,  AC  quarta,  ergo  BC  vice- 
sima. Sic  cum  sit  AC  quarta,  AD  tertia,  ergo  CD 
est  duodecima.  Sic  cum  sit  AD  tertia,  AE  duae 
quintae,  ergo  DE  est  quindecima,  differentia  vero  in- 
ter CD  duodecimam  et  DE  quindecimam,  itemque 
inter  hanc  et  BC  vicesimam  est  sexagesima. 

Itaque  divisio  in  60  et  porro  in  120  est 
circulo  naturalis , id  est  rationalis  et  geo- 
metrica. 

Etsi  vero  est  contra  naturam  rerum  geo- 
metricarum, ut  ulla  alia  pars  circuli,  praeter  to- 
tum, dimidium,  quartam,  octavam,  item  quintam, 
decimam  et  ceteras  harum  sub  duplas,  in  tria  di- 
vidatur (neque  enim  nonangulum  in  circulo  scribi,  hoc  est  tertia  pars  circuli 
geometrice  in  tria  dividi  potest,  neque  pars  sexta  neque  duodecima,  uti  neque 
decima  quinta,  tricesima,  sexagesima,  centum  et  vicesima),  sed  sistitur  circuli 
divisio  continua  rationalis  in  centum  et  vicesima,  in  qua  inest  divisio  quinaria 
semel,  ternaria  semel,  et  binaria  ter;  inde  vero  continuata  bisectio  partes  facit 
priorum  subduplas  in  infinitum,  ut  240,  430,  960;  neque  exit  ulla  sectio 
rationalis  ulterius  in  earum  subtriplas,  sic  ut  ex  120  fiant  360:  tamen  com- 
munis consuetudo  dividendi  unamquamlibet  rem  in  tria,  nullo  circuli,  sed  solo 
longitudinis  respectu,  regnat  etiam  hic,  ut  pars  quaelibet  centum  et  vicesima 


culum  in  partes  sexaginta. 
tumvicesimam. 


Fig.  3'>. 
A 


Liber  Secundus.  De  Sphaera  et  circulis  ejus. 


203 


intelligatur  divisa  in  tres  partes  aequales,  principium,  medium  et  finem,  perinde 
ac  si  arcus  circuli,  seu  pars  ejus  centum  et  vicesima  esset  in  rectam  perfec- 
tam extensa.  Ita  centum  et  viginti  ter  sumta  faciunt  etiam  partes  360. 

Quodnam  nomen  habet  una  talium  partium  in  quolibet  circulo ? Com- 
mune nomen  per  omnes  circulos  est  partis;  peculiariter  vero  in  zodiaco  gra- 
dus dicuntur,  quod  Sol  intra  unam  diem  pene  tantum  arcum  transire  videa- 
tur; in  aequatore  vero  dicuntur  tempora,  quod  is  sit  mensura  temporis;  in 
horizonte  dicuntur  arabica  voce  azimutha , latine  plagae  dici  possent.  Sed 
graduum  nomen  ab  usu  factum  est  commune  per  omnes  circulos. 

Qua  vero  serie  numerorum  scribuntur  hae  partes  in  unoquolibet  cir- 
culo? In  aequatore  et  zodiaco  fit  initium  a communi  eorum  sectione  vernali, 
et  priores  numerantur,  quae  prius  oriuntur  in  zonis  temperatis  et  torrida, 
posteriores  in  zodiaco  illae,  in  quas  Sol  posterius  venit.  In  aequatore  qui- 
dem ab  una  ad  360  fit  numeratio  continua  per  totum  circulum,  in  zodiaco 
vero  ab  una  ad  triginta,  qui  modulus  unum  dodecatemorium  facit;  inde  nume- 
ratio redit  ad  initium  seu  unitatem,  donec  alterum  dodecatemorium  est  abso- 
lutum, et  sic  duodecies.  Et  cum  numeratio  vel  motus  hoc  ordine  procedit,  ea 
dicitur  signorum  consequentia;  contrario  modo  dicitur  numeratio  vel  motus 
procedere  in  antecedentia. 

In  iis  vero  circulis,  qui  transeunt  per  polos  mundi,  initium  ab  unoquo- 
libet polorum  fit  duplex,  alterum  ab  uno  semicirculo,  reliquum  in  altero;  et 
perducitur  is  numerus  usque  ad  90,  scilicet  ad  medium  circulum  inter  polos; 
ita  quatuor  sunt  initia  in  quatuor  cujusque  quadrantibus.  Alii  initium  a 
medio  circulo  faciunt  et  in  polis  finiunt.  Sunt  qui  utramque  seriem  conjun- 
gant aut  misceant. 

In  parallelis  vero,  sc.  in  tropicis  et  polaribus,  non  censetur  necessaria 
divisio,  quia  sunt  minorum  e numero,  et  medius  eorum,  aequator,  vice  om- 
nium fungitur. 

In  horizonte  quoque  dividendo  artifices  non  unam  sequuntur  rationem. 
Cum  enim  meridianus  dividat  horizontem  in  duos  semicirculos,  ortivum  et  oc- 
ciduum, aequinoctialis  in  septentrionalem  et  meridianum,  quidam  a sectionibus 
ejus  cuin  meridiano,  quidam  a sectionibus  ejus  cum  aequatore,  quidam  ab 
utrisque  incipiunt,  et  vel  ab  1 ad  180  progrediuntur  utrinque,  vel  ab  1 ad  90. 

Quare  in  aequatore  et  zodiaco  fit  numerationis  initium  a sectione  ver- 
nali? In  circulo  quidem  sua  natura  nec  initium  est  nec  finis.  Quia  tamen 
initium  omnino  faciendum  est  aliquod , natura  duce  ad  unum  e punctis  car- 
dinalibus devenimus,  quippe  quae  vel  sectionibus  vel  contactibus  colurorum, 
aequinoctialis  et  tropicorum  monstrantur  inque  evidenti  et  conspicuo  loco  col- 
locantur. Jam  puncta  tropica  obscurius  signata  sunt  latentque  in  aliqua  parte 
circuli,  per  quam  insensibilis  est  mutatio  declinationis  Solis.  Ex  aequinoctia- 
libus vero  id  placuit  primis  astronomiae  inventoribus,  quod  ipsis  in  sua  zona 
lucem  et  calorem  reducebat  et  principium  veris  aperiebat,  quando  Terrae  reno- 
vatur facies  reviviscitque  natura.  Contraria  enim  omnia  tempore  autumnali 
cum  eveniant,  sectionem  illam,  quam  Sol  autumni  tempore  adit,  minori  in 
pretio  collocant. 

Quomodo  pars  vel  gradus  unus  subdividitur?  In  partes  60,  quas  scru- 
pula vel  minuta,  graece  \tnxa  dicimus;  et  minutum  unum  in  60  minuta 
secunda,  secundum  unum  in  60  tertia,  et  sic  deinceps,  quousque  hac  sub- 
tilitate opus  est. 

Quae  est  notationis  earum  ratio?  Numeris  integras  partes  notantibus 

vulgo  imponunt  circellum,  minutis  unum  apicem,  secundis  duos  et  sic  conse- 
quenter. In  hoc  libello  nomen  partis,  gradus  vel  temporis,  sic  minuti  primi, 
secundi  etc.  vel  integrum  vel  abbreviatum  in  prima  litera  (ubi  quidem  desunt 
apices)  promiscue  vel  praeponitur  vel  postponitur.  Quodsi  id  non  fiat,  numeri 
ex  ordine  discernendi  sunt,  et  qui  primo  loco  vel  solitarii  ponuntur,  pro  in- 
tegris habendi,  qui  secundo,  pro  minutis  primis,  qui  tertio,  pro  secundis. 

Quam  habet  causam  haec  divisio  sexagenaria  ? Nullam  neque  naturalem 
ex  motu,  neque  rationalem  geometricam,  ex  natura  circuli  deductam,  quae 
quidem  arcum  tantillum  per  se  attineat;  sed  solum  arithmeticam.  Nullus 
enim  est  numerus  intra  centenarium,  qui  plures  habeat  partes  multiplices 
coque  ad  tractandum  sit  aptior,  utpote  qui  habet  partes  60am  (1),  tricesi- 
mam (2),  vicesimam  (3),  quindecimam  (4),  duodecimam  (5),  decimam  (6), 
sextam  (10),  quintam  (12),  quartam  (15),  tertiam  (20),  dimidiam  (30).  Adde, 
quod  divisio  haec  est  cognata  priori  circuli  totius  in  partes  360;  nam  si  cir- 
culus dividatur  sexangulo,  quae  divisio  est  expeditissima,  eo  quod  latus 
sexanguli  aequet  radium,  idemque  circinus,  qui  circulum  descripsit,  etiam  eun- 
dem dividat:  tunc  uni  sextae  veniunt  gradus  decies  sex,  id  est  sexaginta, 
unde  etiam  sexta  pars  circuli  sexagena  dicitur.  Conveniens  igitur  est,  ut 
gradus  unus  de  sexaginta  etiam  in  scrupula  abeat  sexaginta  et  sic  deinceps. 
Nam  si  interrumpatur  continua  proportio  subdivisionum,  ut  in  re  nummaria, 
labor  computandi  propter  necessarias  resolutiones  integrorum  in  partes,  aut 
redactiones  partium  ad  integra,  in  immensum  augetur. 

De  Divisione  Zodiaci  in  specie. 

Quibus  nominibus  a se  invicem  discernuntur  partes  duodenariae  seu 
dodecatemoria  zodiaci  aequalia?  Usu  receptum  non  est,  ut  illa  numeris  dis- 
cernamus in  sermone  vulgari,  nisi  quando  computationem  instituimus  motuum; 
sed  solemus  illis  nomina  indere  a constellationibus , quae  in  illis  invenieban- 
tur tempore  illo , quo  primi  astronomiae  inventores  floruerunt , ut  supra  dic- 
tum. Dicunturque  communi  nomine  signa,  non  minus  quam  ipsae  imagines, 
per  fixas  adumbratae. 

Ergone  hodie  non  amplius  inveniuntur  haec  signa  seu  configurationes 
fixarum  in  suis  dodecatemoriis  a se  denominatis?  Hodie  fere  transierunt 
imagines  per  fixas  delinatae  in  dodecatemoria  sequentia,  reliquerunt  tamen 
pristinis  suis  sedibus  seu  dodecatemoriis  sua  nomina. 

Existimabam  autem,  eclipticam,  cujus  partes  sunt  dodecatemoria , sub 
fixis  non  moveri , sed  perpetuo  iisdem  inhaerere.  Migratio  ista  imaginum  ex 
suis  dodecatemoriis  non  fit  motu  eclipticae,  sed  aequator,  uti  dictum  est,  migrat 
de  uno  loco  fixarum  in  alium,  itaque  aliis  atque  aliis  locis  secat  eclipticam; 
translata  vero  sectione,  utpote  principio  numerationis,  in  praecedentia,  trans- 
feruntur etiam  dodecatemoria  velut  articuli  numerationis  in  praecedentia,  tam 
in  ecliptica  quam  in  fixis:  itaque  imagines  .transferri  in  consequentia  viden- 
tur. Causae  transpositarum  sectionum  habentur  libro  III.  parte  V.  et  inferius 
ex  motibus  secundorum  mobilium,  praecipue  libro  VII. 

Cum  plurimum  occupentur  non  astronomi  tantum,  sed  etiam  scriptores 
alii  circa  signa,  quot  modis  illa  solent  distingui?  Potissimum  quinque  mo- 
dis : tribus  quidem  propter  sectionem  eclipticae  cum  aequatore  et  coluris,  ubi 
contigua  constituunt  unam  classem,  duobus  vero  modis,  ubi  disjuncta  situ 
rediguntur  in  unam  classem,  per  inscriptionem  figurae  in  circulum. 

I.  Quomodo  distinguuntur  illa  signa,  seu  ipsa  ecliptica  per  circulum 

aequatorem ? In  semicirculum  et  signa  septentrionalia  sex,  quae  ab  aequa- 
tore  declinant  et  attolluntur  in  septentrionem,  ut  Aries,  Taurus,  Gemini,  Can- 
cer, LeOj  Virgo,  et  in  meridionalia  totidem,  quae  ab  aequatore  depressa  sunt 
in  meridiem,  ut  Libra,  Scorpius,  Sagittarius,  Capricornus,  Aquarius,  Pisces. 

Numquid  hic  cavenda  est  aliqua  ambiguitas  in  vocibus  sept.,  austr.? 
Omnino.  Nam  etiam  ecliptica  totam  sphaeram  in  duo  dividit  hemisphaeria, 
boreale  et  australe,  quo  pacto  prior  semicirculus  aequatoris,  unus  tropicus  et 
unus  polaris  polusque  dicuntur  boreales,  aquilonares,  arctici,  reliquus  aequa- 
toris semicirculus  etc.  australis.  Itaque  una  et  eadem  stella,  ad  signum  ali- 
quod pertinens,  respectu  aequatoris  dicitur  borealis,  respectu  eclipticae  austra- 
lis, et  vicissim,  si  sita  fuerit  inter  eclipticam  et  aequatorem. 

2.  Dic  distinctionem  signorum  per  colurum  solstitiorum.  Sex  dicuntur 
ascendentia  et  eorum  semicirculus  ascendens,  in  quibus  Sol  et  planetae  ex 
austro  in  septentrionem  versus  zenith  npstrae  zonae  ascendunt,  ut  Capricor- 
nus, Aquarius,  Pisces,  Aries,  Taurus,  Gemini;  reliqua  sex  seu  eorum  semi- 
circulus contrariis  ex  causis  dicuntur  descendentia,  Cancer,  Leo,  Virgo,  Libra, 
Scorpius,  Sagittarius. 

3.  Quomodo  distinguitur  ecliptica  cum  signis  per  utrumque  colurum  et 
puncta  cardinalia ? In  quatuor  quadrantes,  congruentes  quatuor  anni  parti- 
bus, a quibus  denominantur. 

Vernalia  tunt:  Aries,  Taurus,  Gemini,  in  quibus  Sol  ab  aequatore  in 
boream  ascendens  ver  constituit,  estque  primus  quadrans.  Aestiva:  Cancer, 
Leo,  Virgo,  in  quibus  Sol  a borea  versus  aequatorem  descendens  aestatem 
efficit;  secundus  quadrans.  Autumnalia:  Libra,  Scorpius,  Sagittarius,  in  qui- 
bus Sol  ab  aequatore  in  austrum  descendens  autumnum  conficit,  qui  tertius 
quadrans  est.  Hiemalia:  Capricornus,  Aquarius,  Pisces,  in  quibus  Sol  ab 
austro  versus  aequatorem  rediens  hiemem  emetitur.  Hic  quartus  est  quadrans. 

4.  Quae  est  quarta  divisio  et  quis  ejus  usus?  Haec  magis  est  astrolo- 
gica.  Numerantur  enim  in  zodiaco  tres  quadranguli  et  in  quolibet  quatuor 
signa  per  zodiacum  in  forma  tetragonica  disposita,  unde  nomen  est  classi. 
Servit  tamen  comprehendendis  motibus  Solis  et  Lunae,  ut  sciamus,  utrumque 
luminare  tunc,  cum  Luna  est  bifida,  in  ejusdem  quadranguli  signis  esse. 

Primus  quadrangulus  est  signorum  cardinalium,  a punctis  cardinalibus 
inceptorum:  Aries,  Cancer,  Libra,  Capricornus.  Haec  signa  etiam  mobilia 
dicuntur  ab  astrologis , quod  Sole  in  iis  versante  tempestatibus  variis  aura 
fere  mutabilis  esse  credatur.  Secundus  est  mediorum  inten  cardinalia  et  bieor- 
porea:  Taurus,  Leo,  Scorpius,  Aquarius.  Fixa  appellant  astrologi,  quod  Sole 
in  iis  versante  tempestates  constantiores  ut  plurimum  censeantur.  Tertius  est 
bicorporeorum:  ut  Gemini,  Virgo,  Sagittarius,  Pisces.  Hoc  commune  nomen 
ut  et  suum  quodlibet  sortita  sunt  a constellationibus,  quae  in  his  dodecatemo- 
riis olim  fuerunt,  quas  homines  antiqui  sunt  imaginati  bicorpores,  Sagittarium 
ex  semiviro  et  semiequo  compositum,  Pisces  et  Gemellos  geminatos,  Virginem 
vero,  loco  alterius  corporis,  cum  manipulo  spiceo.  Astrologi  comparatione  ad 
fixa  et  mobilia  appellant  ista  communia. 

5.  Dic  quintam  distinctionem . Haec  rursum  est  magis  astrologica,  quippe 
in  qua  disciplina  numerantur  quatuor  trigoni  et  in  quolibet  tria  signa  in 
forma  trianguli  per  zodiacum  disposita,  unde  nomen  habet  classis,  triplicitas 
seu  triangulus. 

Monstratur  tamen  haec  divisio  a motibus  Saturni  et  Jovis,  eorumque 
congressibus  vicesimo  quoque  anno,  qui  fiunt  in  unius  classis  signis  per  an- 
nos fere  ducentos.  Anno  enim  1603  coiverunt  in  Sagittario,  anno  1623  con- 

venient  in  Leone,  anno  1643  in  Ariete,  anno  1663  rursum  in  Sagittario; 
post  200  annos  transeunt  hae  conjunctiones  in  alia  tria  signa.  Ita  omnibus 
quatuor  classibus  absolutis  post  600  annos  fit  novus  circulus,  (cfr.  II.  p.  637.) 

Astrologi  nomen  his  classibus  posuerunt  a quatuor  elementis.  Primus 
triangulus  igneus  dicitur  habetque  Arietem,  Leonem,  Sagittarium.  Secundus 
terreus,  habet  Taurum,  Virginem,  Capricornum.  Tertius  aereus:  Geminos, 
Libram  et  Aquarium.  Quartus  aqueus:  Cancrum,  Scorpium  et  Pisces. 

Quot  modis  signum  et  in  signo  esse  usurpaturi  Tribus  modis.  Nam 
divisa  sphaera  fixarum  sex  circulis,  per  eclipticae  polos  euntibus,  in  partes  12, 
signum  unum  est  vel  eclipticae  vel  zodiaci  vel  etiam  totius  sphaerae  fixa- 
rum pars  duodecima,  usque  ad  polos  eclipticae  utrinque  continuata;  et  primo 
modo  Sol  in  signo  esse  dicitur,  secundus  modus  planetis  ab  ecliptica  eva- 
gantibus  et  quibusdam  fixis  competit,  tertius  fixis  ceteris;  omnes  vero  tres 
modi  competunt  cometis  pro  re  nata. 

De  Ventorum  Plagis. 

Quomodo  nautae  solent  horizontem  dividere?  Antiquissimis  temporibus 
quatuor  horizontis  quadrantes  agnoscebantur,  a quatuor  mundi  cardinibus  de- 
scripti totidemque  ventorum  nominibus  insignes.  Venti  n.  ab  Homero  non 
plures  nominantur,  quam  hi  quatuor,  Eurus  flans  ab  ortu,  Zephyrus  ab  oc- 
casu, Boreas  a septentrione,  Notus  a meridie.  Graeci  vero  posteriores,  rei 
nauticae  dediti,  subtilius  horizontem  subdividere  coeperunt,  ortum  quidem  et 
occasum  dividentes  in  solstitialem  seu  aestivum , aequinoctialem  et  hibernum 
seu  brumalem;  quibus  consequens  erat,  ut  etiam  septentrio  et  meridies  tripli- 
carentur itaque  duodecim  venti  fierent,  quos  intermedios  in  mari  graeco,  quod 
continentibus  inclusum  nec  adeo  late  patens  est,  denominarunt  a terris  fere 
circumjacentibus,  unde  flarent.  Iiinc  Phoenix,  Africus,  Lips,  Thrascias,  Hel- 
lespontius, Olympias,  Strymonia,  Japyx.  Vitruvius  duplicat  numerum,  ut 
sint  ipsi  24.  Postquam  vero  coepit  omnis  continentibus  circumfusus  oceanus 
navigari,  cum  neque  ortus  occasusque  solstitiales  a brumalibus  omnibus  locis 
distarent  aequaliter,  neque  nomina  ab  una  gente  conficta  essent  idonea  locis 
omnibus,  neque  memoratu  facilia  tanto  numero:  Germani  novam  divisionem 
horizontis  in  ventos  32,  continua  duplicatione  numeri  cardinum  quaternarii, 
introduxerunt  iisque  nomina  ex  suo  idiomate  posuerunt,  quos  reliquae  nationes 
Itali,  Galli,  Hispani  et  moderni  Latini  scriptores  applicatione  veterum  nomi- 
num ut  plurimum  quidem  imitantur,  at  nequaquam  pari  felicitate. 

Harum  igitur  partium  unaquaelibet  aequaliter  occupat  partes  astronomi- 
cas  seu  gradus  undecim  cum  quadrante. 

Explica , quibus  nominibus  hae  partes  appellentur.  Primum  communi 
vocabulo  solent  a modernis  latinis  scriptoribus  appellari  rhombi.  Pyxis  enim 
nautica  (bussole  dicta)  rotulam  habet  chartaceam  impositam  acui  magneticae, 
quae  semper  dirigitur  in  septentriones;  in  hac  charta  depicti  sunt  32  radii 
seu  cuspides  rhomboides  diversicolores,  ut  acie  magnetis  cum  superpicto  lilio 
in  suam  plagam  naturalem  directa,  quilibet  rhombus  etiam  suam  plagam  in- 
dicet. Denominantur  vero  rhombi  omnes  a mundi  cardinibus,  aliter  tamen 
cardinales  ipsi,  aliter  intermedii. 

Quos  dicis  mundi  cardines  ventosque  cardinales?  Hos  monstrat  nobis 
in  hemisphaerio  septentrionali  motus  coeli ; dicimus  n.  orientem,  £)ft,  unde  Sol 
oritur  in  aequinoctiis,  occidentem,  ubi  se  Sol  condit  eodem  die,  septen- 

trionem,  OJorb,  qua  polus  mundi  conspicitur,  qui  alias  etiam  peculiari  praero- 
gativa solet  cardo  mundi  dici,  meridiem,  @ub,  unde  Sol  radiat  hora  meridiana. 
Haec  quatuor  puncta  monstrantur  astronomice  sectionibus  circulorum  meridiani 
et  aequinoctialis  cum  horizonte:  habenturque  potiores  septentrio  et  meridies, 
quos  meridianus  designat. 


Plaga. 

Germanice. 

Italice. 

Latine.  Graece.  , 

Oriens. 

Meridies. 

Occidens. 

Septentrio. 

Dft. 

@itb. 

SBeft. 

Sftorb. 

Levante. 

Ostro. 

Ponente. 

Tramontana. 

Subsolanus. 

Auster. 

Favonius. 

Septentrio. 

Apeliotes. 

Notus. 

Zephyrus. 

Aparctias. 

Quomodo  ergo  denominantur  venti  seu  rhombi  intermedii ? 1)  Medii 
quatuor  inter  totidem  cardinales  nomina  habent  composita  ex  nominibus  car- 
dinalium suorum  lateralium;  ubi  Germani  praeponunt  in  compositione  nomen 
praecipui  cardinis. 


Plaga. 

Germanice.' 

Italice. 

Latine. 

Graece. 

Sept.  Or. 

StorteDfh 

Greco. 

Supernas. 

Borrhapeliotes. 

Arctapeliotes. 

Or.  Mer. 

©iib*0ft. 

Scirocco. 

Euroauster. 

Notapeliotes. 

Euronotus. 

Mer.  Oc. 

©iib=2Beft. 

Garbino. 

Africus. 

Notolybus. 

Lips. 

Notozephyrus. 

Oc.  Sept. 

9torb=3®eft 

Maestro. 

Corus. 

Etesiae. 

Olympias. 

Ita  fiunt  octo  venti,  totidem  nominibus  apud  Italos  distincti. 

2)  Jam  inter  hos  octo  collocati  medio  loco  alii  octo  iterum  ex  nomini- 
bus priorum  octo  composita  habent  nomina,  singula  ex  binorum  lateralium 
sibi  vicinorum,  praeposito  nomine  cardinalis  in  compositione,  unde  fit  apud 
Germanos,  ut  nomen  praecipuorum  cardinum  statim  a principio  duplicetur, 
reliquorum  cardinum  nomina  initio  et  fine  dictionis  sint. 


Ergo  viciniores 

Germanice. 

Italice. 

Latine. 

Graece. 

Septentrioni. 

Worb4Rovb*Dit. 

97orb=9fbovb=2Beft. 

Tramontana  Greco. 

• i 

TramontanaMaestro. 

Aquilo. 

Gallicus. 

Circius. 

Boreas. 

Thrascias. 

Meridiei. 

©ub=®iib*£)ft. 

©ub=@ub=2Befl. 

Ostro  Sirocco. 
Ostro  Garbino. 

Euronotus. 

Austroafricus. 

Phoenicius. 

Libonotus. 

Orienti. 

DltefoKbdDjt. 

OjL@ub--Dft. 

Levante  Greco. 
Levante  Sirocco. 

Caecias. 

Carbas. 

Vulturnus. 

Hellespontius 

Eurus. 

Occidenti. 

2BefL©iib-'Sejl. 

Ponente  Maestro. 
Ponente  Garbino. 

Corus. 

Caurus. 

Africus. 

Subvesperus. 

Argestes. 

. 

Lipshyphes- 

peros. 

Hoc  pacto  nomina  oriuntur  sedecim. 

3)  Inter  hos  vero  sedecim  interjecti  sedecim  alii  composita  habent  no- 
mina germanica,  singuli  ab  uno  primorum  octo,  cui  cum  praepositione  annectitur 
nomen  cardinis,  quorsum  ille  declinat  a suo  duce. 

Qui  veterum  ventos  comparant,  sequuntur  aliam  compositionis  rationem 
forma  graeca,  utentes  voce  ;j.EGog  vel  praepositione  vno , alii  vnsg,  sed  ordine 
non  comparando  cum  germanica  nomenclatura,  nec  inter  se  omnes  consen- 
tiunt. Itali  denominant  hos  16  ab  octo  secundis,  sed  nominant  quartas,  quia 
quater  octo  sunt  32.  Faciunt  enim  ex  unoquoque  horum  octo  nominum  se- 
cundorum seu  compositorum  duo  nomina,  semper  praeponentes  ejus  cardinis 
nomen,  ad  quem  vergit  magis  quaelibet  quarta.  Ita  fiunt  nomina  in  quartis 
denominandis  sedecim,  quae  cum  octo  compositis  et  octo  simplicibus  faciunt 
32.  Ergo 


Germanice 

est  Italice. 

Moderna  latina 
nomenclatura. 

Veteri 

nomenclatura. 

iJcovb  gen  Ofteu  vel 
ju  Dfteit. 
iftotb  gen  SSkftcn. 

Quarta  de  Tramontana 
Greco. 

Quarta  de  Tramontana 
Maestro. 

Hyp  aquilo. 

AI.  Hyperboreas. 
Mesocircius. 

AI.  Hyperthrascias 

Boreas. 

Corus. 

Thrascias. 

©iib  gen  Ojlcn. 
©iib  gen  SSkften. 

Quarta  de  Ostro  Sirocco. 
Quarta  de  Ostro  Garbino. 

Mesophoenix. 

AI.  Meseuronotus. 
Mesolibonotus. 

Altanus. 

Oft  gen  DIovben. 
Oft  gen  ©itben. 

Quarta  deLevanteGreco. 

Quarta  de  Levante  Si- 
rocco. 

Mesocaecias. 

Hyp  eurus. 

AI.  Hypereurus. 

Ornithias. 

Caecias. 

2Beft  gen  Dtorben. 
ffiefi  gen  ©itben. 

Quarta  de  Ponente  Mae- 
stro. 

Quarta  de  Ponente  Gar- 
bino. 

Mesocorus. 

Al.  Mesargestes. 
Hypafricus. 

Al.  Ilyperlips. 

9c:ovb=£:ft 
gen  Dfteit. 
9fJorb=Oft 
gen  SBeften. 

Quarta  de  Greco  Tra- 
montana. 

Quarta  de  Garbino  Le- 
vante. 

Hypocaecias. 

Ai.  Hypercaecias. 
Mesaquilo. 

Al.  Mesoboreas. 

Aquilo. 

Boreas. 

9torb=28eft  gen 
SBeften. 

tJtorb^SBefl  gen 
9iotben. 

Quarta  de  Maestro  Po- 
nente. 

Quarta  de  Maestro  Tra- 
montana. 

Hypocorus. 

Al.  Hyperargestes. 
Hypocircius. 

Al.  Mesotbrascias. 

Favonius. 

@iio=Dft  geitDjlen. 

©iib=0ft  gen 
©iibeit. 

Quarta  de  Sirocco  Le- 
vante. 

Quarta  de  Levante 
Ostro. 

Meseurus. 

Hypophoenix. 

Al.  Hypereuronotus 

Vulturnus. 

. 

©ub^Slejt  gen 
Sffiejten. 

©ub=2Beft  gen 
©iiben. 

Quarta  de  Garbino  Po- 
nente. 

Quarta  de  Garbino 
Ostro. 

Mesaphricus. 

Al.  Mesolips. 
Hypolibonotus. 

Al.  Hyperlibonotus. 

/ 

Unde  nomen  habent  cardinales ? Videntur  Homerici  cardinales  denomi- 
nati a suis  qualitatibus;  Eurus  ab  humore  putri  vel  humida  putredine,  Auster 

a siccando,  quod  est  aveiv , idemque  Notus  a nebulis,  quae  votideg  dicuntur, 
Boreas  a voracitate,  quam  ejus  frigus  conciliat  corporibus,  Zephyrus  a fervore, 
quod  est  £eiv.  Alii  Eurum  et  Zephyrum  a plagis  dictos  autumant,  ex  illo 
Homeri  Od.  X: 

ov  yaQ  t'  18/xev  omj  £ocpog,  ovtf  bnr\  fjcog] 

ut  sit  svQog  ab  sco  qeir:  fetpvgog  a tocpog,  quod  occasum  notat 

Homero. 

De  aliis  circulis. 

Num  sufficiunt  hi  decem  sphaerae  circuli  ad  explicandas  omnes  rationes 
primi  motus?  Veniunt  quidem  in  considerationem  etiam  alii,  sed  qui  ex  hac- 
tenus explicatis  facile  possunt  intelligi. 

Recense  potiores  per  sua  genera.  1)  Ex  minoribus  sunt  paralleli  plures, 
imo  infiniti,  et  paralleli  ut  plurimum  quidem  ipsi  aequatori,  interdum  vero  etiam 
eclipticae  vel  horizonti.  Nam  per  quodlibet  sphaerae  punctum  vel  stellam 
intelligitur  unus  traduci  parallelus  ipsi  aequatori,  propter  motum  diurnum. 
2)  Ex  maximis  sunt  circuli  declinationum  per  polos  sphaerae , circuli  latitu- 
dinum per  polos  zodiaci,  circuli  positionum  apud  astrologos  per  sectiones 
horizontis  et  meridiani;  denique  alii  per  quaecunque  sphaerae  duo  puncta 
traducti. 

Quam  dicis  in  sphaera  longitudinem  et  latitudinem?  Quamvis  sphaera 
sit  rotunda,  dicimus  tamen  ejus  longitudinem  extendi  secundum  ordinem  signo- 
rum zodiaci,  latitudinem  versus  utrumque  polum  eclipticae,  quia  hi  sunt  poli 
et  circulus  coeli  proprii;  in  Terra  vero  longitudo  secundum  aequatorem  cen- 
setur, latitudo  ab  uno  polo  Terrae  ad  alium,  quia  rursum  circulus  et  poli  sunt 
Terrae  proprii.  Utrinque  enim  sic  longitudo  fit  dupla  latitudinis , cum  ibi 
sint  360°,  hic  90°  versus  utrumque  latus. 

Quae  est  cognatio  circulorum  horum  cum  iis}  qui  solent  in  sphaera 
exprimi?  Inter  circulos  parallelos  numerantur  aequator,  duo  tropici  et  duo 
polares  in  sphaera;  inter  declinationum  circulos  duo  coluri  et  meridianus, 
vicem  omnium  illorum  supplens,  ob  mobilitatem  sphaerae ; inter  circulos  lati- 
tudinum est  colurus  solstitiorum;  inter  verticales  est  meridianus,  omnium  me- 
dius; denique  inter  circulos  positionum  meridianus  et  horizon. 

Quinam  ex  tot  parallelis , qui  non  sunt  exstructi  in  sphaera , insigniores 
habentur?  1)  Circuli  dierum  naturalium,  de  quibus  libro  tertio.  2)  Arcticus 
et  antarcticus  cujusque  loci  ex  doctrina  veterum,  qui  sunt  circuli  minores  ex 
utroque  polo  per  sectiones  horizontis  et  meridiani  descripti,  de  quibus  etiam 
libro  tertio. 

Quidnam  cognationem  habet  cum  parallelis  sphaerae?  Paralleli  terrestres, 
per  media  finesque  climatum  ducti,  de  quibus  etiam  libro  tertio  in  geographicis. 

Quomodo  appellantur  horizontis  paralleli?  Arabes,  dediti  astrolabio, 
quod  est  effigies  sphaerae  in  planum  projecta,  appellant  illos  idiomate  suo 
circulos  Almicantarat. 

Etiamne  declinationum  circulis  aliqui  alii  cognati  sunt?  Cognati  sunt 
circuli  latitudinum  locorum  in  Terra,  supra  dicti  meridiani  terrestres. 

Quodnam  est  nomen  verticalibus  penes  Arabes?  Arabes  illos  idiomate 
suo  appellant  Azimutha,  sicut  verticem  Zenith,  ejusque  oppositum  Nadir.  Azi- 
muthales  igitur  circuli  transeunt  per  zenith  et  nadir. 

Quomodo  usurpant  astronomi  azimuth  stellae  et  quo  sensu  ? Azimuth 
stellae  interdum  est  quadrans  circuli  maximi,  a vertice  per  stellam  usque  in 

Kepleri  Opera.  VI.  i A 

horizontem  ductus;  sic  Arabes.  Interdum  id,  quo  hi  verticales  inter  se  dis- 
cernuntur, scilicet  est  angulus,  quem  circulus  iste  facit  cum  meridiano,  aut 
mensura  illius  anguli , quae  est  arcus  horizontis , interceptus  inter  verticalem 
et  meridiani  partem  unam  vel  alteram  aut  etiam  aequatorem,  dicuntque  azi- 
muth  a septentrione  ad  ortum  vel  occasum,  a meridie  ad  ortum  vel  occasum, 
azimuth  ab  ortu  vel  occasu  ad  septentrionem  vel  meridiem  pro  re  nata  proque 
ratione  inscriptionis  numeri  360  In  horizontem. 

De  positionum  c,irculis  quinam  sunt  insigniores?  Praeter  horizontem  et 
meridianum,  qui  in  sphaera  exprimuntur,  adhuc  quatuor  alii,  qui  ab  astrologis 
communi  cum  illis  nomine  dicuntur  circuli  domorum  coelestium,  certa  ratione 
distinguentes  coelum  omne  in  domos  duodecim,  quibus  astrologi  sua  singulis 
attribuunt  nomina.  Hinc  versiculi: 

Vita,  Lucrum,  Fratres,  Genitor,  Nati  atque  Valetudo, 

Uxor,  Mors , Iter  et  Regnum,  Benefactaque , Carcer. 

Nunquamne  in  sphaera  exprimuntur  plures  circuli,  quam  decem?  Tmo 
1)  in  quibusdam  sphaeris  arcticus  et  antarcticus  exprimuntur  ex  sententia 
veterum.  Sed  illi  tunc  uni  saltem  positioni  sphaerae  sunt  accommodati,  non 
promiscue  omnibus,  ut  circuli  ceteri.  2)  In  quibusdam  sphaeris  meridianus 
habet  volvulum  trusatilem,  qui  verticali  puncto  potest  applicari,  et  ab  illo 
volvulo  descendit  quadrans  usque  in  horizontem,  qui  immoto  volvulo  per  to- 
tum horizontem  circumagi  potest,  repraesentans  in  quolibet  situ  unum  verti- 
calem seu  azimuthalem.  3)  Rursum  sunt  quaedam  sphaerae,  quae  ad  binas 
horizontis  crenas,  quibus  is  meridianum  capit,  binos  habent  polos,  a quibus 
nectitur  semicirculus,  sic  ut  circa  polos  verti  possit,  qui  semicirculus  vicem 
uniuscujusque  circuli  positionum  praestare  potest.  4)  Denique  in  sphaeris  seu 
armillis  magnis  interdum  adduntur  duo  circuli  latitudinum,  per  polos  eclipticae 
transeuntes  et  per  eclipticam  mobiles. 

Quibus  circulis  utuntur  gnomonici  ultra  eos,  qui  sunt  in  sphaera? 
Gnomonici  praeter  plana  meridiani  et  horizontum  omnium  sub  unius  loci  me- 
ridiano alia  insuper  tria  agnoscunt  genera  planorum,  super  quibus  describi 
debent  sciaterica  declinata,  inclinata  et  deinclinata,  hoc  est  declinata  et  in- 
clinata simul.  Inclinata  competunt  in  circulos  eosdem,  qui  positionum  circuli 
dicuntur:  declinata  in  circulos  verticales,  in  quibus  agnoscunt  gnomonici  ver- 
ticalem primarium,  qui  ducitur  per  sectiones  mutuas  horizontis  et  aequatoris, 
polos  habens  sectiones  horizontis  et  meridiani,  ut  sit  ad  meridianum  rectus, 
ex  una  plaga  spectans  recta  meridiem,  ex  opposita  septentrionem.  Hic  est 
ille  circulus,  in  cujus  plano  delineantur  horologia  solaria,  quae  verticalia  re- 
gularia appellantur;  et  hujus  primarii  verticalis  respectu  reliquorum  verticalium 
plana  dicuntur  declinare  vel  ad  ortum  vel  ad  occasum,  excepto  plano  ipsius 
meridiani,  quod  recta  ortum  et  occasum  spectat. 

Deinclinata  plana  censentur  omnia,  quae  in  tales  circulos  maximos  com- 
petunt, qui  neque  per  horizontis,  neque  per  verticalis  primarii  cuj usque  loci 
cum  meridiano  sectiones  ducuntur,  quae  tamen  reducuntur  ad  inclinata  altitu- 
dinis poli  majoris  vel  minoris,  quam  est  loci  propositi. 

Omnibus  generibus  planorum  tribuuntur  sui  meridiani,  qui  sunt  ex  cir- 
culis declinationum,  respondentibus  circulis  latitudinis  locorum,  rectis  ad  plana, 
quorum  sunt  meridiani:  ubi  plani  horizontalis  et  plani  verticalis  primarii  in 
quovis  loco  adeoque  planorum  omnium  reliquorum  horizontalium  et  verticalium 
sub  eodem  meridiano  idem  est  ipse  meridianus  sphaerae. 

FINIS  LIBRI  II. 


EPITOMES  ASTRONOMIAE  COPERNICANAE 


LIBER  TERTIUS. 

DE  DOCTRINA  PRIMI  MOTUS,  DICTA  SPHAERICA. 


Cur  praemittitur  doctrina  sphaerica  theoricae ? Etsi  theorica  motus  pla- 
netarum proprii  per  se  ipsam  ex  constitutis  hypothesibus  potest  tradi  et  com- 
prehendi, nullo  indigens  adminiculo  motus  diurni  seu  primi,  motus  contra 
primi  accurata  explicatio,  quae  perfecta  sit  omnibus  numeris,  cognitione  se^ 
eundorum,  praesertim  vero  Solis  motuum,  demum  absolvitur  multisque  rebus 
ex  theorica  per  anticipationem  petitis  indiget:  sunt  tamen  idoneae  causae,  cur 
diurno  motu  incipiamus.  Primum  enim  motus  diurnus  sensui  notior  est 
magisque  obvius,  quippe  celer  et  quotidianus  et  vitae  nostrae  rationibus  pro- 
portione magis  respondens,  itaque  etiam  prius  innotuit  humano  generi ; motus 
secundi  sunt  occultiores,  a sensu  remotiores  et  propter  tarditatem  variasque 
intricationes  cum  primo  indiguerunt  longa  doctissimorum  observatione  mul- 
toque magis  speculatione  ad  constituendas  hypotheses.  Jure  itaque  traditio 
hujus  doctrinae  sequitur  ordinem  investigationis.  Deinde  primus  instrumento 
tantummodo  sphaerae  indiget,  quod  est  conforme  coelo  aspectabili  possetque 
quodammodo  vel  in  ipso  coelo  monstrari  sine  instrumento ; secundorum  causae 
et  rationes  nullo  modo  in  coelo  aspectabili  demonstrantur,  sed  omnino  tabula 
plana  indigent,  cujusmodi  planitiem  in  coelo  nobis  non  facile  imaginamur. 
Sed  nec  facile  est  ea,  quae  demonstrantur  in  tabula  de  secundis,  applicare 
coelo  ipsi,  ut  illud  oculis  occurrit,  nisi  prius  perceptus  fuerit  motus  primus, 
ut  mente  possit  a secundis  abstrahi. 

Quot  sunt  partes  doctrinae  sphaericae?  Quinque  potissimum.  Prima  et 
secunda  sunt  generaliores  et  continent  praeparationem  ad  reliquas.  Prima 
docet  loca  ortus  et  occasus  variosque  situs  et  moras  stellarum  supra  hori- 
zontem;  ubi  discrimen  cernitur  positus  sphaerae  rectae,  obliquae  et  parallelae 
in  utroque  hemisphaerio,  septentrionali  et  australi.  Secunda  tradit  magis  in 
specie  quorumvis  eclipticae  punctorum  ascensiones  et  descensiones , per  sep- 
tenos sphaerae  principales  positus  ad  eclipticam  relatos,  in  utroque  hemi- 
sphaerio. Tertia,  quarta  et  quinta  versantur  in  explicatione  temporum  et 
quae  temporibus  accidunt.  Tertia  enim  de  anno  vertenti  diebusque  et  horis 

agit,  varias  dierum  noctiumque  moras  per  diversos  Solis  in  ecliptica  incessus, 
perque  diversa  Terrae  loca  dimetiens,  unde  dependet  distinctio  Terrae  in  cli- 
mata. Quarta  rationes  explicat  quatuor  partium  seu  tempestatum  anni  ver- 
tentis, quae  causae  metaeque  aestatis  et  hiemis,  quanta  varietas  altitudinis  So- 
lis umbrarumque  longitudinis  per  varios  sphaerae  positus,  unde  est  distinctio 
superficiei  Telluris  in  quinque  Zonas  earumque  diversitas  in  qualitatibus. 
Quinta  continet  alteram  anni  speciem,  siderei  dicti,  signaque,  quibus  inter  se 
partes  tam  ejus  quam  vertentis  anni  discernuntur,  hoc  est  apparitiones  occul- 
tationesque siderum  per  climata  diversa.  His  tribus  ultimis  partibus  adhaeret 
distinctio  geographica  Telluris  incolarum  in  antoecos,  perioecos  et  antipodas; 
et  ratio  computandi  locorum  distantias  et  longitudines. 


DOCTRINAE  SPHAERICAE 

PARS  PRIMA. 

DE  ORTU  ET  OCCASU  SIDERUM. 


Dixisti , horizontes  in  mundo  multos  esse , distinctos  inclinatione  puncti 
verticalis  ad  latera  mundi : quomodo  igitur  distinguunt  astronomi  positus 
sphaerae  secundum  horizontem  seu  punctum  verticale?  Horizon  aut  est  rec- 
tus ad  aequatorem,  motus  diurni  semitam,  secans  illum  angulis  rectis,  aut  obli- 
quus ad  illum,  secans  illum  angulis  obliquis,  aut  plane  non  secat  illum,  sed 
coincidit  cum  illo. 

Quare  sphaera  ratione  primae  positionis  dicitur  recta,  ratione  secundae 
obliqua,  ratione  tertiae  parallela,  quod  horizon  et  aequator  fiat  unus  ex  pa- 
rallelis. Sequitur  igitur  hinc  in  prima,  ut  polus  horizontis,  id  est  verticale 
punctum,  in  aequinoctialem  incidat,  poli  mundi  in  h&rizontem  aequaliter  de- 
jecti sint;  in  secunda  verticale  punctum  est  inter  aequatorem  circulum  et  ejus 
polorum  alterutrum,,  horum  enim  alter  est  supra  horizontem,  alter  infra;  in 
ultima  coincidunt  poli  mundi  cum  polis  horizontis,  sic  ut  mundus  volvatur 
circa  verticem. 

Et  sphaerae  quidem  obliquae,  ut  et  parallelae,  geminae  sunt,  alterae  sep- 
tentrionales, quibus  polus  mundi  septentrionalis  supra  horizontem  est,  reliquae 
australes,  quibus  australis  polus  conspicitur,  latente  septentrionali.  Harum 
unus  communis  limes  est  sphaera  recta.  Sphaeram  igitur  rectam  incolunt 
omnes  illi,  qui  sunt  per  longitudinem  aequatoris  terrestris  dispersi,  seu  nau- 
tica phrasi , qui  habitant  in  Linea.  Sphaeram  obliquam  septentrionalem  nos 
Europaei  inhabitamus  et  omnes  illi,  qui  sunt  cis  lineam,  usque  ad  illud  uni- 
cum Terrae  punctum,  in  quo  est  polus  Terrae.  Nam  oculus  in  illo  collo- 
catus habet  sphaeram  parallelam  septentrionalem  solus.  Qui  vero  sunt  ultra 
lineam,  quam  frequenter  hodie  trajiciunt  Lusitani  et  Belgae,  navigantes  Ocea- 
num, illi  sphaeram  obliquam  australem,  unus  et  intimus  seu  medius  illorum 
locorum  sphaeram  parallelam  australem  habet. 

Quid  sonant  voces  oriri  et  occidere?  Oriri  est  e planitie  in  altum 
tolli  vel  assurgere , ascendere  paulatim  magis  atque  magis , emergere , ut 
montes  navigantibus  in  oceano  videntur  ex  undis  emergere:  ut  non  abs  ratione 
credas,  vocem  ano  rov  oqovg,  quod  montem  significat,  et  ab  ogoveiv,  surgere, 
derivari.  Graeca  vox  drareXXeir,  draroXrj,  affinis  est  latinae  tolli,  sonat  pro- 

prie  et  plantis,  cum  se  tollunt  in  auras  ex  terra  humecta,  quae  xelga  dicitur. 
Occidere  et  occumbere  est  pronum  cadere : de  cadentibus  in  acie  usurpatur, 
inde  de  omnibus  intereuntibus.  Graeca  vox  dveiv  usurpatur  pro  receptu  in 
aliquod  conclave,  subire,  intrare,  condi ; quod  sidera  post  montes  velut  in  tha- 
lamum se  recipiant.  Germanicae  praepositiones  unb  ttibetgcmg  manifestae 
sunt,  sonant  enim  sus  et  de;  untergetyen  est  mergi,  ut  naves  in  undis. 

Verene  sidera  quotidiana  vicissitudine  fiunt  alta  et  humilia , surgentia 
et  cadentia  alternis ? Nequaquam  hoc  concesserit  quisquam  astronomorum. 
Nam  etiamsi  motus  diurnus  stellis  attribuatur  quiescente  Terra,  is  erit  circu- 
laris circa  Terrae  centrum ; in  circulo  vero  nulla  pars  altera  humilior  altiorve 
est  a centro  suo.  Sunt  igitur  omnes  istae  locutiones  ad  sensum  oculorum 
accommodatae,  sive  in  profanis  scriptoribus  occurrant,  sive  in  sacris  codicibus, 
et  ipsa  rerum  veritas  longissime  differt  ab  apparentibus  speciebus,  hoc  ser- 
monis genere  expressis- 

Quid  igitur  facit  sidera  quotidie  videri  attolli , ex  undis  vel  montibus 
emergere,  velut  e thalamo  exire , enasci,  in  altum  surgere ; vicissimque  deci- 
dere, occumbere , Terras  subire,  post  montes  condi,  oceani  undis  mergi?  Con- 
volutio  horizontis  visibilis  circa  axem  Telluris  immobilem,  ut  libro  primo  dic- 
tum: quas  enim  stellas  ille  detegit,  illae  videntur  oriri,  quas  tegit,  occidere. 

Num  haec  convolutio  Telluris  motum  siderum  diurnum  repraesentare 
potest  circularem,  qualem  experiuntur,  qui  sidera  observant?  Omnino.  Nam 
circulus  stellae  apparens,  ut  libro  secundo  dictum,  describitur  in  sphaera,  quam 
visus  imaginatur,  per  lineam  rectam  ex  oculo  ductam  in  aliquam  stellam  Ter- 
raeque affixam  immobiliter,  desertaque  stella  cum  ipso  corpore  Telluris  cir- 
cumvolutam, seu  quod  idem  est,  per  parallelam  illi,  ductam  ex  centro  Terrae. 
Nam  sicut  in  papyro  plana  circulus  describitur  circino,  cujus  pes  unus  haeret 
in  uno  puncto  immobilis,  alter  in  papyro  circumducitur,  sic  etiam  hic  locus  in 
Terra,  seu  oculus  circa  Telluris  axem  volutus,  repraesentat  nodum  seu  articu- 
lum circini  convertibilem  digitis,  linea  ex  oculo  vel  centro  Terrae  in  polum 
mundi  directa  repraesentat  pedem  circini  immobilem,  linea  in  stellam  ducta 
pedem  circini  circumductum,  cavitas  sphaerae  est  loco  papyri,  quae  cum  aequa- 
liter circumstet  centrum,  ideo  etiam  circulus  iste  totus,  per  stellam  descriptus, 
undique  aequaliter  a Terra  concipitur  abesse. 

Quae  sunt  praecipua  primi  hujus  motus  phaenomena,  respectu  trium 
positionum  sphaerae ? Quinque:  primum  est  altitudo,  item  ascensus  descensus- 
que siderum  eorumque  eulminatio  seu  coeli  mediatio,  aut  ejus  loco  simplex 
et  aequabilis  circumgyratio.  2)  Plaga,  in  quam  videntur  moveri  sidera.  3)  Di- 
stinctio stellarum  in  tres  classes:  perpetuo  apparentium,  perpetuo  latentium,  et 
orientium  occidentiumque,  aut  pro  ortu  vel  occasu  horizontem  stringentium, 
et  quam  unaquaeque  stella  latitudinem  horizontis  occupet,  interceptam  inter 
sui  ortus  occasusque  puncta.  4)  Eversio  situs  constellationum.  5)  Mora  stel- 
larum supra  horizontem  et  sub  illo. 

1.  Quid  est  astronomis  altitudo  stellae  in  hoc  negotio?  Vox  altitudinis 
non  est  intelligenda  populariter  de  longitudine  perpendiculi,  demissi  ex  stella 
in  planum  Terrae,  sed  technice  sic,  quod  sit  arcus  circuli  verticalis  per  stel- 
lam ducti,  interceptus  inter  stellam  et  horizontem  rationalem ; cujus  arcus  com- 
plementum ad  quadrantem  est  distantia  stellae  a vertice. 

Proba  varietatem  circa  apparentes  ascensus  descensusque  ex  convolutione 
Telluris.  Cum  vertatur  Terra  circa  axem  immobilem  horis  24,  necesse  est, 
esse  duo  puncta  in  globo  Telluris,  axis  extrema,  polos  dictos,  in  quibus  ob- 

servator  constitutus  et  cum  horizonte  suo  visibili  conversus,  coelum  et  sidera 
in  eo  immobilia  putet  vertigine  correpta  circa  limbum  extremum  horizontis 
visibilis  circumire  interimque  toto  circuitu  a vertice,  utpote  in  quo  polus  mundi 
est,  aequaliter  semper  distare,  sic  ut  stella  nulla  in  plaga  fiat  altior  vel  humi- 
lior se  ipsa.  E contra  omnes  reliqui  visibiles  horizontes  in  superficie  sphaerae 
eorumque  centra,  oculi  spectatorum,  sunt  circa  axem  Telluris  mobiles  in  cir- 
culis Terrae  parvis,  magnis  vel  maximo,  prout  loca  parum  vel  magis  ab  al- 
terutro polorum,  vel  aequaliter  ab  utroque  distiterint.  Locorum  autem  Terrae 
circumactorum  vertices  etiam  sub  immobili  fixarum  sphaera  circumaguntur, 
desertisque  stellis,  per  quas  transiverant,  veniunt  in  stellas  alias,  aliis  appro- 
pinquant, cominus  vel  eminus  praetereuntes.  Quare  per  ea,  quae  primo  libro 
sunt  ex  opticis  allata,  stellae  ipsae  nunc  in  verticem  incidere,  nunc  a ver- 
tice defluere  rursumque  eidem  appropinquare  videbuntur;  et  per  consequens 
etiam  ab  horizonte  rationali  (quippe  qui  undique  quadrante  et  sic  aequaliter 
abest  a vertice)  minus  magisve  distare,  hoc  est  humiliores  altioresve  fieri  cense- 
buntur. , Atque  hoc  communiter  evenit  tam  sphaeris  obliquis  utriusque  hemi- 
sphaerii, quam  sphaerae  rectae,  omnium  mediae. 

2.  Edissere  varietatem  'plagarum,  in  quas  videntur  ire  sidera.  Cum  omni- 
bus omnino  hominibus,  sive  in  septentrione  versantibus,  sive  in  austro,  dextra  ma- 
nus eadem  reputetur  et  sinistra  eadem,  illa  scilicet,  versus  quam  situs  cordis  spec- 
tat, unde  sinistra,  quippe  cohaerens  propius  fonti  motus  (cui  quies  competit)  et 
sic  quasi  in  angustum  redacta,  minus  ad  motum  fit  promta,  dextra,  velut  remo- 
tior a motus  fonte,  expeditior  est  et  ad  plura  munia  apta,  quippe  quae  et  lon- 
gius a corde  protenditur  spatiosioreque  regnat  ambitu : hinc  nascitur  humano  generi 
praecipua  planeque  notabilissima  et  popularissima  distinctio  hemisphaeriorum 
septentrionalis  et  australis.  Nobis  enim  in  septentrione  per  omnes  sphaerae 
positus  omniumque  maxime  in  sphaera  parallela  motus  siderum  quotidianus  a 
sinistra  versus  dextram  tendere  videtur , iis  vero , qui  sunt  in  hemisphaerio 
australi,  contrario  modo  a dextris  ad  sinistras;  quod  iis,  qui  transeunt  a nobis 
trans  lineam  ip  oceanum  australem,  summae  admirationis  argumentum  parit, 
quippe  iis  non  ut  polus  noster  polo  australi,  sic  etiam  dextra  cum  sinistra 
permutatur,  nec  iis,  qui  sunt  in  austro  nati,  cor  contrariam  nobis  sedem  cor- 
poris occupat,  argumento  maximo  propagati  utriusque  gentis  ab  una  stirpe. 
Hoc  maxime  mirum  fuisse  legatis  regis  Taprobanae,  insulae  australis,  Romam 
venientibus,  refert  Plinius,  scilicet  umbras  suas  in  nostrum  coelum  cadere  (in 
septentrionem)  non  in  suum  (in  austrum)  Solemque  a laeva  potius  oriri  (vultu 
ad  iter  Solis  verso),  at  in  dextram  occidere,  quam  e diverso.  Nam  iis,  qui  sunt 
in  austro,  tractum  aequatoris  eclipticaeque,  qui  supra  Terram  est,  spectantibus, 
signa  partesque  circulorum  eodem  quidem  inter  se  ordine,  quo  penes  nos,  sed 
respectu  nostri  corporis  a dextris  oriri,  ad  sinistras  descendere  videntur. 

Nullane  major  hic  varietas  occurrit?  ImO  et  hoc  notabile,  quod  in  pa- 
rallelis sphaeris  omnes  omnino  stellae  plagam  eandem  penitus  pertransire  vi- 
dentur, quia  vertex  spectatoris  in  polum  conversionis  incidit;  in  obliquis  vero 
stellae,  quae  circulos  repraesentant  inter  verticem  et  polum  circumductos,  illae 
circa  horizontem  quidem  id  ipsum  faciunt,  at  postquam  in  superiorem  semi- 
circulum venerint,  tendere  videntur  in  plagam  contrariam,  quia  circulus  appa- 
rentis earum  motus  totus  ex  una  verticis  plaga  stat,  ejus  igitur  partes  oppo- 
sitae motus  etiam  nanciscuntur  contrarios  ad  visura.  Denique  in  sphaera  recta 
sidera  omnia  in  primo  exortu- surgunt  recta,  in  neutram  manum  inclinato  motu, 
at  postquam  in  aliquam  enisa  fuerint  altitudinem ? sola  illa,  quae  in  aequa- 

torem  incidunt,  in  rectitudine  illa  perstant,  tendentes  usque  in  verticem,  ut 
qui  in  hoc  situ  sphaerae  in  aequatorem  incidit , reliqua  declinant  ad  illa  la- 
tera, unde  stant,  partim  ad  dextram,  partim  ad  sinistram. 

3.  Quae  varietas  est  siderum  per  sphaeras  orientium  et  non  orientium , 
et  quomodo  illa  ex  convolutione  Telluris  circa  axem?  In  parallelis  sphaeris 
nihil  occidit,  sed  unus  semissis  exercitus  coelestis  ex  septentrionali  polo  Ter- 
rae perpetuo  cernitur,  in  australi  polo  latet,  reliquus  semissis  cernitur  ex 
australi  Terrae  polo,  latet  in  septentrionali;  quae  vero  stellae  sitae  sunt  in 
aequatore,  perpetuo  haerent  et  volvuntur  in  horizonte  rationali,  nisi  quod 
refractio  illas  nonnihil  attollit.  Horizon  enim  seu  finitor  visus  coincidit  cum 
aequatore,  mundum  in  hemisphaeria  duo,  septentrionale  et  australe,  secante. 

In  sphaera  recta  sidera  omnia  oriuntur  et  occidunt  unius  diei  spatio. 
Horizon  enim  secat  sphaeram  et  sic  omnes  parallelos  per  axem  et  polos;  qui 
cum  revolvatur  cum  globo  Telluris  intra  24  horas,  omnes  igitur  circulorum 
partes  intra  unam  diem  altero  sui  semicirculo  tegit  vicissimque  retegit  semi- 
circulo reliquo : quodsi  quando  stella  in  ipsum  polum  incidet,  illa  conspicietur 
toto  anno  et  omnibus  noctis  horis  in  eodem  horizontis  loco. 

In  sphaeris  obliquis,  cum  quantum  vertex  seu  zenith  declinat  ab  aequa- 
tore, tantum  etiam  horizon  subsidat  infra  polum  unum  ex  una  plaga  ascendat- 
que  supra  reliquum  ex  altera,  omnes  igitur  stellae,  comprehensae  in  com- 
plexu circelli,  quem  describit  horizon  circa  polum  superiorem  puncto  sui  am- 
bitus proximo,  apparent  perpetuo  ut  in  parallela  sphaera,  omnes  intra  circulum 
oppositum,  quem  delineat  horizon  circa  polum  inferiorem,  latent  cum  ipso  illo 
polo,  et  stellae,  per  quas  traducuntur  hi  circuli,  semel  in  die  horizontem  at- 
tingunt statimque  se  vel  condunt  iterum  vel  in  altum  recipiunt.  Hi  circuli, 
ut  libro  secundo  dictum,  in  quibusdam  sphaeris  exprimuntur  et  appellantur 
nomine  arctici  et  antarctici.  Stellae  vero  inter  hos  duos  circulos  intermediae 
omnes  oriuntur  et  occidunt,  ut  in  sphaera  recta,  proximae  quidem  his  cir- 
culis et  polo  conspicuo  puncta  horizontis  inter  se  valde  vicina  signant  oriendo 
et  occidendo:  vix  enim  ubi  sese  condiderunt,  rursum  oriuntur,  quasi  eodem  in 
loco  sub  polo;  remotiores  signant  loca  distantiora,  ex  eadem  tamen  plaga 
conspicua,  usque  ad  illas,  quae  in  aequatorem  incidunt,  earum  enim  ortus 
ab  occasu  distat  integro  semicirculo  horizontis.  Directa  enim  dioptra  in  orien- 
tem et  fixa  in  eo  situ,  occidens  per  eandem  ex  contrario  cernetur,  cum  sit 
oculus  centrum  horizontis.  Harum  igitur  ortus  et  occasus  loca  simul  uno  in- 
tuitu conspici  non  possunt. 

Stellae  ultra  aequatorem  sitae,  minus  tamen,  quam  distat  vertex  ab  illo, 
jam  habent  loca  ortus  occasusque  sui  in  plaga  meridiei  utraque,  non  obstante, 
quod  ipsae  altissimae  conspiciuntur  in  septentrionis  plaga.  Circuli  n.  ipsarum 
toti  ultra  aequatorem  sunt,  quare  et  sectiones  eorum  ultra  sectiones  aequa- 
toris  cum  horizonte.  Inde  quo  magis  stellae  ab  aequatore  distiterint,  hoc 
propius  in  plaga  meridiei  coeunt  puncta  ortus  et  occasus  tandemque  videbis 
stellas  aliquas,  ubi  vix  emerserint,  rursum  sese  condere,  quasi  eodem  in  loco 
horizontis  versus  plagam  Solis  meridiani. 

Num  ista  singulis  noctibus  omnia  simul  apparent , in  sua  quodque 
stella?  Minime;  quin  potius  harum  rerum  observatio  tempus  requirit  et  dili- 
gentiam et  moram  in  uno  loco.  Raro  enim  stella>  una  et  eadem  intra  spa- 
tium unius  noctis  simul  et  oriens  conspici  potest  et  occidens,  propterea  quod 
in  plerisque  stellis  alterutrum  horum,  vel  ortum  vel  occasum,  lux  diei  occul- 
tet eoque  exspectanda  sit  dies  alia,  cum  id  in  noctem  etiam  incidit. 

Quomodo  ergo  phaenomena  ista  aliter  quam  observando  possunt  in- 
vestigari, ut  postea , investigata  cum  coelo  ipso,  suis  quodque  temporibus  com- 
paretur? Opus  nobis  est  inquisitione  altitudinis  poli  in  quovis  Terrae  loco, 
altitudinis  aequatoris,  altitudinis  cujusque  stellae  meridianae  et  declinationis 
ejusdem  ab  aequatore.  , 

Quid  est  altitudo  poli,  aequatoris  vel  stellae' meridiana?  Est  arcus  circuli 
meridiani,  interceptus  inter  horizontis  partem  vicinam  et  polum,  vel  aequa- 
torem,  vel  stellam. 

Unde  haec  stellae  altitudo  dicitur  meridiana?  Non  semper  a plaga  meri- 
diei, sed  a circulo  meridiano,  ad  cujus  partem  etiam  septentrionalem  quaedam 
stellae  videntur  applicare,  et  bis  quidem  illarum,  quae  non  occidunt,  aliquae, 
unde  duplex  est  altitudo  meridiana  quarundam,  una  maxima,  altera  minima. 

Explica  hanc  altitudinum  meridianarum  varietatem  particularius.  In 
altitudine  poli  45°,  quae  quantitas  est  dimidii  quadrantis , stellae  stringentes 
horizontem  transeunt  etiam  per  verticem;  ab  iis  igitur  omnes  polo  viciniores 
bis  veniunt  in  meridianum  ex  plaga  conspicui  poli;  nulla  earum,  quae  sunt 
a polo  remotiores,  bis  ad  meridianum  applicare  videtur,  inferiorem  enim  appli- 
cationem horizon  occultat;  nulla  etiam  harum  remotiorum  a polo  conspicuo 
applicat  ad  meridianum  versus  poli  conspicui  plagam. 

In  altitudine  poli  minori,  quae  sunt  inter  stellas  verticales  et  stringentes, 
applicant  ad  meridianum  ex  plaga  poli  semel,  quae  viciniores  sunt  polo,  bis 
ex  poli  plaga. 

In  altitudine  poli  majori  quaecunque  sunt  viciniores  polo  quam  strin- 
gentes horizontem,  bis  applicare  videntur;  illae  quidem,  quae  sunt  propiores 
polo  quam  verticales,  bis  ex  eadem  plaga,  quae  vero  sunt  inter  verticales 
et  stringentes  horizontem,  semel  a plaga  poli,  semel  a plaga  contraria 
meridiani. 

Quomodo  cognoscitur,  quantus  sit  arcus  iste  altitudinis  poli  in  quolibet 
loco?  Varie,  sed  modus  hujus  loci  proprius  est  iste:  quando  nox  est  longior 
quam  dies,  sic  ut  intra  unam  noctem  possit  fieri  plus  quam  dimidia  revolutio 
Telluris,  tunc  eligimus  stellam  prope  polum  mundi,  quae  non  occidat,  et  quae 
in  principio  et  fine  noctis  spectetur  in  meridiano,  semel  cum  apparet  altissima, 
iterum  cum  apparet  humillima.  Jam  parallelus  puncti  verticalis  ex  definitione 
parallelorum  habet  eosdem  cum  sphaera  polos,  ideoque  circulus  meridianus, 
quippe  per  polum  transiens , secat  hunc  parallelum  in  punctis  duobus  oppo- 
sitis, quorum  alterum  (verticis  punctum  in  id  incidens)  proximum  est  stellae, 
alterum  ab  eo  remotissimum.  Quando  ergo  me- 
ridiani ille  semicirculus,  qui  per  verticem  tran- 
sit, stellam  attingit,  stella  apparet  altissima, 
quando  contrarius  semicirculus,  tunc  stella  ap- 
paret humillima.  Et  tunc  medium  arithmeticum 
inter  utramque  stellae  altitudinem  meridianam 
est  altitudo  poli. 

Sit  V vertex,  P polus,  SI  circellus  motus  stel- 
lae apparentis,  verbi  causa  polaris  (schemata  enim  ex- 
primunt motum  stellarum,  non  motum  puncti  verti- 
calis, cujus  motus  esset  VH),  sit  altitudo  maxima  stel- 
lae S,  arcus  SR,  51°  3',  minima  IR  45°  29'.  Aufer 
IR  ab  SR,  restat  SI  5U  34',  cujus  dimidium  est  PI 
2°  47'.  Adde  PI  ad  IR,  consurgit  PR,  altitudo  poli 


Fig.  33. 

48°  16'.  Idem  autem  accideret,  si  esset  S stella  immobilis  et  V vertex  mobilis,  primum 
enim,  si  semicirculus  PYL,  habens  verticem  V,  transeat  per  stellam  S,  distabit  stella 
a vertice  per  YS,  deinde  sit  vertex  in  H,  ejusque  semicirculus  PHL  et  oppositus  PVL 
transeat  per  stellam,  ergo  stellae  distantia  a vertice  erit  HS.  Ablato  VS  vel  aequali 
HI  ab  HS,  manet  SI,  ut  prius. 

Quomodo  altitudo  aequatoris  habetur?  Altitudo  poli  et  altitudo  aequa- 
toris  compositae  faciunt  integrum  quadrantem.  Quare  ablata  poli  altitudine 
a quadrante,  relinquitur  altitudo  aequatoris. 


Fig.  34. 


In  schemate  PQ  est  altitudo  poli,  AH  altitudo 
aequatoris:  quia  igitur  HQ,  linea  horizontis,  transit 
per  centrum  sphaerae,  HVQ  erit  semicirculus, 
sed  PA  est  quadrans,  quia  aequator  est  medius 
inter  polos:  ablato  igitur  PA  quadrante  a QH, 
semicirculo,  arcus  reliqui  PQ  et  AH  conficient 
etiam  quadrantem. 

Quomodo  geographi  solent  appellare  poli 
altitudinem ? Geographis  est  latitudo  loci: 
quanto  enim  arcu  attollitur  polus  supra  hori- 
zontem,  tanto  arcu  distat  locus  ab  aequatore. 

Quid  est  latitudo  loci?  Est  arcus  meri- 
diani terrestris , interceptus  inter  locum  et 
aequatorem  terrestrem. 

Proba , proportionales  esse  arcus  poli  altitudinem  et  latitudinem  loci. 
Ab  aequatore  ad  polum  ejus  est  quadrans,  a vertice  ad  horizontem  est  iti- 
dem quadrans  in  circulo  meridiano:  sunt  igitur  hi  arcus  aequales.  Commu- 
nem aufer  arcum  a vertice  ad  polum,  ergo  residua  sunt  aequalia,  illic  ab 
aequatore  ad  verticem,  hic  a polo  ad  horizontem.  Jam  vero  arcus  coelestis 
et  terrestris  meridianorum,  abscissi  duabus  ex  centro  rectis,  perpendiculo  et 
axe,  sunt  proportionales. 

In  schemate  priori  PA  et  VQ  sunt  quadrantes  et  aequales,  communem  aufer  VP : 
erunt  AV  et  PQ  aequales,  sic  etiam  in  Terra  NL  et  OD,  sed  NL  est  latitudo  loci  et 
PQ  altitudo  poli. 


Quid  appellant  gnomonici  declinationem  plani?  Arcum  circuli  hori- 
zontis, interceptum  inter  verticalem  primarium  et  circulum  plani  declinantis. 

Quid  est  illis  inclinatio  plani  inclinati?  Est  arcus  verticalis  primarii, 
interceptus  inter  meridianum  et  circulum  plani  inclinati. 

Quid  est  inclinatio  plani  deinclinati?  Est  arcus  verticalis  ad  deinclinati 
circulum  recti,  interceptus  inter  illum  et  verticem. 

Quid  incumbit  gnomonicis  circa  deinclinatum?  Ut  illud  primo  omnium 
referatur  ad  inclinata,  quaesita  altitudine  poli,  sub  qua  quodque  deinclinatum 
pro  simpliciter  inclinato  computari  possit,  et  angulo  inclinationis  super  illa 
poli  altitudine. 


Quomodo  hoc  fieri  potest?  Formatur  rectangulum  (triangulum)  inter  hori- 
zontem , meridianum  et  circulum  deinclinati ; datur  in  eo  latus  in  horizonte, 
quod  est  complementum  declinationis  plani,  datur  et  angulus  inter  circulum 
deinclinati  et  horizontem,  qui  est  complementum  inclinationis.  Angulus  vero 
inter  horizontem  et  meridianum  est  rectus ; inde  quaeritur  latus  in  meridiano, 
quod  sc.  est  inter  horizontem  et  id  punctum,  ubi  deinclinati  circulus  meri- 
dianum secat,  ejusque  sectionis  angulus:  hoc  latus  cum  altitudine  poli  tui  loci 
comparatum,  detegit  quaesitam  altitudinem  poli. 

Processus  est  iste  pro  latere : Complementum  inclinationis  sit  60°,  tangens  173205 
Complementum  declinationis  plani  deinclinati  sit  70°,  sinus  93969 

Multipli-  155884 

centur  ab-  5196 

sectis  5 ultimis.  1558 


103  „ 

15*6 


Lateris  in  meridiano  seu  arcus  58°  26'  tangens  162759 [ 

Sit  altitudo  poli  48.  16.  Aufer  quia  minus, 

restat  10.  10.  Haec  est  altitudo  poli,  sub  qua  hoc  deinclinatum  est  inter 
inclinata  simpliciter.  21) 

Pro  angulo  processus  est  talis:  Complementum  declinationis  plani  deinclinati  sit  70° 

tangens  274748 
Inventi  lateris  in  meridiano  sinus  85203 

dividat:  255609  3 


191390 

170406 


20984 

17041 


Quotiens  (322463)  est  tangens  arcus  72°  46'  in- 
clinationis ad  meridianum  inventae  altitudinis  poli. 


3943 

3408 


535 

511 


24 

25 


2 

4 

6 

3 


Quid  incumbit  astronomo  circa  circulum  plani  inclinati ? Quaerenda 
est  elevatio  poli  super  illum,  tanquam  super  horizontem  aliquem,  quae  semper 
est  minor  altitudine  poli  super  horizontem  loci;  item  et  arcus  ejusdem  circuli, 
interceptus  inter  meridianos,  unum  ipsius  plani,  alterum  illius  elevationis  poli, 
sub  qua  planum  hoc  censetur  inter  inclinata  simpliciter.  Hunc  enim  arcum 
appellant  gnomonici  angulum  linearum  meridianarum. 

Quo  medio  investigantur  ista?  Formatur  rectangulum  inter  altitudinem 
poli,  sub  qua  circuli  planum  habetur  pro  inclinato,  seu  meridianum  loci  illius, 
tum  inter  meridianum  ipsius  inclinati  et  inter  circulum  inclinati,  in  quo  datur 
angulus  seu  ejus  mensura  inclinatio , latus  etiam  in  meridiano  loci  illius , id 
est  dicta  altitudo.  Quare  latere  non  poterit  nec  latus  in  meridiano  proprio, 
id  est  altitudo  poli  quaesita,  nec  latus  alterum  in  meridiano  loci. 

Processus  est  talis  pro  latere  priori.  Altitudo  poli  sub  quo  planum  habetur  pro 


Multiplicentur  abjectis  5 ultimis. 


Inclinatio  72°  44',  simis 


1765 

1 

9549 

6 

9549 

6 

6684 

7 

573 

0 

47 

X 


Altitudinis  poli  super  planum  inclinatum  arcus  9°  42'  sinus  16856 


Processus  pro  angulo  inter  lineas  meridianas  est  talis : alti-  Appone  5 cyphras 
tudo  poli,  sub  quo  planum  habetur  pro  inclinato  10°  10',  secans  101595 

Altitudo  poli  super  planum  9°  42',  secans  101451  100 
Dividat;  quotiens  (100142)  est  secans  anguli  inter  meridianas  3°  3'. 


144 

102 


42 


1 

42 


Quid  agendum  cum  planis  declinatis?  Etiam  super  haec  altitudo  poli 

et  angulus  meridianarum  est  quaerendus:  sed  processus  pro  altitudine  poli 
super  horizontem  loci  utitur  altitudine  aequatoris  seu  distantia  poli  a vertice, 
haec  enim  est  altitudo  poli  super  planum  meridiani ; in  ceteris  est  plane  idem, 
qui  prius  in  inclinatis.  Est  autem  et  haec  altitudo  poli  inventa  semper  minor 
usurpata  distantia  ejus  a vertice. 

Quid  agendum  est  astronomo  cum  circulis  'positionum  ? Quaerenda  est 
elevatio  poli  super  illorum  unumquemque,  veluti  super  aliquem  horizontem. 
Rursum  autem  ista  semper  minor  est  elevatione  poli  super  horizontem  loci. 

Unde  haec  habetur?  Yel  ex  inclinatione  circuli  positionum  ad  meridia- 
num loci,  quomodo  Campanus  et  Gazulus  circulos  domorum  construunt,  et 
tunc  processus  est  plane  idem  qui  prius,  cum  altitudo  poli  quaereretur  super 
circulum  plani  inclinati  in  gnomonicis;  vel  ex  arcu  aequatoris  inter  meridia- 
num et  circulum  positionis,  quomodo  Regiomontanus  circulos  domorum  con- 
struit. Tunc  formatur  rectangulum  ex  meridiano,  aequatore  et  circulo  posi- 
tionis, in  quo  latus  in  aequatore  datur,  latus  in  meridiano  est  altitudo  aequa- 
toris; quare  ei  oppositus  angulus  non  poterit  nos  fugere,  quem  metitur  alti- 
tudo aequatoris  super  circulum  positionis. 

Processus  est  iste:  Altitudo  aequatoris  loci  sit  41°  44',  tangens  89201 
Arcus  aequatoris  inter  meridianum  et  circulum  positionis  sit  30°  0',  sinus  50000 

Dividat:  quotiens  89201  : 50000  = 178400  est  tangens  arcus  60°  44'  altitudinis 
aequatoris  super  circulum  positionis.  Ergo  29°  16'  est  altitudo  poli  super  eundem. 

Quo  documento  constat,  altitudinem  poli  in  locis  superficiei  Terrae 
semper  esse  eandem?  Pragae  ante  200  annos  observata  est  altitudo  poli  50° 
6',  sicut  et  hodie. 

Atqui  Joh.  Maria  ante  100  annos  dubitasse  de  hoc  legitur,  compara- 
tione geographiae  Ptolemaicae  cum  moderna . 22)  Creditur  culpa  in  Ptolemaeo 
haerere,  qui  in  locis  occidentis  non  coram  observaverit,  sed  ea  procul  dubio 
ex  tabula  geographica  minus  accurata  transscripserit,  aut  ex  longitudine  diei 
aestivae,  uti  eam  ex  crasso  relatu  didicerat,  investigaverit. 

Quomodo  metimur  altitudinem  stellae  aut  distantiam  ejus  a vertice ? 
Instrumento  quadrantis,  seu  solitarii,  seu  is  sit  pars  circuli  in  astrolabio; 
cujus  quidem  quadrantis  unum  latus  beneficio  perpendiculi  in  punctum  verti- 
cale dirigatur , alterum  in  planum  horizontis,  et  tunc  regula  visu  duce  et  ad- 
miniculo pinnacidiorum  in  stellam  est  dirigenda.  Quae  quantum  tunc  abscindit 
de  limbo  diviso,  tanta  pronunciatur  altitudo  stellae,  siquidem  quadrans  in 
partes  90  divisus  sit,  progrediente  numeratione  ab  horizonte  sursum ; sin  autem 
a summo  versus  horizontem  procedat  ordo  numerorum,  tunc  abscinditur  di- 
stantia stellae  a vertice. 

In  schemate  31.  directa  sit  AB  in  horizontem,  AF  in  verticem,  AD  regula  in  stel- 
lam, ergo  BC  reputabitur  pro  altitudine  stellae,  CF  pro  distantia  ejus  a vertice. 

Quomodo  vero  scitur , stellam  hoc  momento  esse  in  meridiano  et  altis- 
simam,  cum  meridianus  circulus  non  pateat  ocidis  in  coelo?  Investigatione 
lineae  meridianae  et  collocatione  quadrantis  super  illam  aut  ejus  parallelam; 
stella  enim  in  hoc  planum  judice  visu  incidens  est  in  meridiano. 

Quomodo  linea  meridiana  habetur  ? Varie  et  haec,  sed  modus  hujus 
loci  proprius  et  expeditissimus  est  iste:  nocte  clara  respice  ad  stellam  extre- 
mam in  cauda  Ursae  minoris,  est  enim  prope  polum;  itaque  plaga  illa  est 
plaga  septentrionis  in  nostro  hemisphaerio  et  e regione  ejus  est  meridies 
praeter  propter.  Cognita  plaga  meridiei  elige  stellam,  quae  a meridie  est  ad 
sinistram ; versus  ortum  ejus  cape  altitudinem  DE  per  quadrantem  TD  et 

firma  regulam,  situm  vero  quadrantis  illa  vice  nota,  ducta  linea  SQ  super 
plano  horizontis,  in  quo  consistit  quadrans.  Exinde  exspecta,  donec  stella 
transiverit  plagam  meridianam,  quae 
semper  fiet  altior  usque  in  meridiem, 
postea  iterum  fit  humilior  et  tandem 
acquirit  iterum  eam  altitudinem  DE, 
quam  notaveras  firmata  regula.  Di- 
ligenter igitur  attende,  quando  hoc 
fiat,  semper  directo  plano  quadrantis 
in  stellam,  quoad  stella  iterum  per 
regulae  firmatae  SE  pinnacidia  videa- 
tur, situmque  in  quo  hoc  fit  nota, 
ducta  in  plano  horizontis  linea  al- 
tera SO;  tunc  continua  utramque 
lineam,  quoad  se  invicem  secent  in  S. 

Hoc  facto  biseca  QSO  angulum  in- 
ter duas  lineas,  et  linea  bisecans  SP 
erit  meridiana  tui  loci. 

Similis  est  modus  de  die  per  Solem  isque  magis  popularis  et  facilis. 
In  plano,  quod  sit  horizonti  parallelum,  circulus  ALC  describatur  et  in  ejus 
centro  S erigatur  stilus  ST  perpendiculariter  tantae  longitudinis,  ut  umbra  ejus 
horis  aliquot  ante  meridiem  terminetur  apud  circuli  CA  circumferentiam:  quod 
ubi  exacte  fit,  notetur  is  locus  circuli  C et  tempus  exspectetur  post  meridiem, 
quando  umbra  stili  rursum  alio  loco  A tangit  eundem  circulum,  qui  locus 
similiter  notetur,  et  bisecto  arcu  CA,  inter  utrumque  locum  intercepto,  ducatur 
ex  centro  S per  bisectionem  recta  SL,  quae  erit  meridiana  linea. 

Quid  est  declinatio?  Declinationis  vox  originem  trahit  a motu  Solis  ap- 
parente proprio,  seu  ab  ejus  orbita  ecliptica,  quae  cum  duobus  locis  in  aequa- 
torem  incidat,  post  illa  puncta  paulatim  deflectit  et  declinat  ab  aequatore. 
Igitur  declinatio  dicitur  proprie  quantitas  arcus  circuli,  per  polos  mundi 
ducti,  quo  arcu  quodlibet  punctum  eclipticae  successive  declinantis  ab  aequatore 
recessit.  Postea  usus  obtinuit,  ut  cujuslibet  stellae  etiam  extra  eclipticam  exi- 
stentis  distantia  ab  aequatore,  in  circulo  per  polos  aequatoris  ducto,  declinatio 
ejus  stellae  nuncuparetur. 

Est  igitur  declinatio  hoc  loco  arcus  circuli  per  polos  sphaerae  ducti,  in- 
terceptus inter  aequatorem  et  stellam  aut  quodcunque  sphaericae  superficiei 
punctum,  cujus  declinatio  quaeritur. 

Quomodo  ex  observationibus  colligitur  declinatio  cujusque  stellae  vel 
puncti?  Si  stella  venerit  in  meridianum  ex  plaga  aequatoris,  comparandae 
sunt  invicem  altitudo  aequatoris  et  altitudo  stellae  vel  puncti  meridiana.  Nam 
si  major  fuerit  altitudo  stellae  quam  altitudo  aequatoris,  declinatio  erit  sep- 
tentrionalis, si  minor,  meridiana.  Et  tunc  subtractio  minoris  a majori  quan- 
titatem prodit  declinationis.  Sin  autem  stella  versus  plagam  septentrionis  in 
meridianum  incidit,  pro  aequatoris  altitudine  adhibenda  est  altitudo  poli.  Dif- 
ferentia inter  hanc  et  altitudinem  stellae  maximam  vel  minimam , ablata  ab 
integro  quadrante,  relinquit  declinationem  stellae  septentrionalem  tantum  in 
nostro  hemisphaerio. 

Quomodo  per  declinationem  discernuntur  stellae  orientes  et  occidentes  a 
non  orientibus  aut  a non  occidentibus  ? Cum  declinatio  stellae  est  major  alti- 
tudine aequatoris,  stella,  si  septentrionalis,  non  occidit,  quia,  quanta  est  alti- 

tudo  aequatoris  in  meridie,  tanta  est  profunditas  oppositi  puncti  aequatoris  in 
septentrione  sub  horizonte ; stella  igitur,  plus  distans  ab  aequatore  quam  hori- 
zon, exstat  supra  horizontem  cum  est  humillima.  Sin  autem  ex  libris  offe- 
ratur stella  tantae  declinationis  meridianae,  illam  scias  esse  unam  ex  iis,  quae 
in  proposita  altitudine  poli  non  oriuntur  vel  conspiciuntur.  Ergo  illae  tan- 
tum stellae  oriuntur  et  occidunt,  quarum  declinatio  est  minor  altitudine 
aequatoris. 

Numquid  etiam  extra  meridianum  potest  capi  declinatio  stellae  ? Si 
cognita  et  constituta  sit  linea  meridiana,  tunc  ex  observato  azimutho,  altitu- 
dine poli  et  stellae  computatur  ejus  de- 
clinatio, mediante  calculo  triangulorum. 
Triangulum  enim  constituitur  notissimum 
in  primo  motu,  cujus  anguli  polus  P, 
vertex  V,  stella  S;  notus  qui  ad  verti- 
cem ex  azimuthi  HG,  GR  observatione, 
nota  ejus  crura.  Nam  alterum  VP,  inter 
verticem  et  polum,  est  complementum  al- 
titudinis poli , quanta  sc.  est  altitudo 
aequatoris  AH,  alterum  VS,  inter  verti- 
cem et  stellam,  est  complementum  altitu- 
dinis stellae  SG,  quae  distantia  stellae  a 
vertice  dicitur.  Tribus  igitur  cognitis  et 
quartum  aperietur,  latus  sc.  PS  inter 
polum  et  stellam,  ex  quo  declinatio  facile 
sequitur.  Si  enim  latus  hoc  minus  fuerit 
inventum  quadrante,  complementum  ejus  ad  quadrantem  SE,  sin  majus,  excessus 
ejus  supra  quadrantem  SQ  erit  quaesita  declinatio,  illic  septentrionalis,  hic  meri- 
diana. Praecepta  ipsa  sunt  a geometris  petenda : hic  vero  habes  typum  operis. 

Ex  altitudine  aequatoris  et  distantia  stellae  a vertice 

quod  majus  42°  complm.  48°  - 

quod  minus  30°.  Idem  30 

72°  78°;  sinus  97815 

Summa  minor  quadrante  ergo  complm.  18° sinus  30902  (subt.) 

(Si  summa  fuisset  major  quadrante,  Eesiduum  66913 

sinum  excessus  addidisses)  dimid.  33457 

Angulus  ad  verticem  sit  100°. 

Sinus  versus  anguli  117365;  superius  dimidium  33457  90.  100000 

multiplica  abjectis  ultimis : factus  39267  est  minor  sinu  10.  17365 

primo.  Subtrah.  (97815  — 39267),  diff.  58548  sinus  arcus  117365 

35.  50.  2S)  33457 

Haec  est  declinatio  stellae,  septentrionalis,  quia  quotiens  minor.  Si  factus  fuisset 
major  et  ab  ipso  subtractum,  declinatio  esset  meridiana. 

Quomodo , cognita  stellae  declinatione  ex  libris  praestantis  alicujus  arti- 
ficis, et  altitudine  poli , vicissim  linea  meridiana  investigatur  sine  taediosa 
exspectatione  horarum  ante  et  post  meridiem?  Observatione  altitudinis  stellae 
in  certo  situ  instrumenti  et  triangulo  eodem.  Dantur  enim  tria  latera,  PV, 
VS  ut  prius,  PS  vero,  subtracta  declinatione  sept.  SE  a quadrante  PE,  vel 
addita  decl.  meridiana  SQ  ad  quadrantem  PQ.  Tunc  enim  quaeritur  angulus 
SVP , seu  GR,  ejus  mensura.  Itaque  notato  'situ  instrumenti  seu  G puncto 
horizontis,  in  quod  directum  est,  patescit  etiam,  quantum  meridianus  HVR  ad 
illius  planum  inclinetur,  seu  anguli  HCG,  GCR  in  plano  horizontis. 


Fig.  36. 

Prima  quidem  processus  pars  manet  eadem  quae  prius,  altera  pars  est  talis. 


Sit  sept,  declinatio  35°  50',  sinus 
Sinus  primns 

(Meridianae  declinationis  sinnm  addidisses) 
Dimidium  superius  dividat: 

Quotiens  100000  90.0. 

17365  10.0.  est  sinus  versus  arcus 

TooTo. 

Angulus  ergo  ad  verticem  est  tantus,  et  an- 
gulus exterior  GYA  est  80°  0'  2*) 


58548 

97815 

39267 

33457 

58100 

33457 

24643 

23420, 

1223 

1004 

219 

200 

19! 


(Subtr.) 

Continua 

1 

1 

7 

3 

6 

5 


5 cyphris. 


Quomodo  appellant  astronomi  angulum  ad  polum,  seu  inter  meridia- 
num et  circulum  declinationis  stellae?  Dicitur  elongatio  vel  distantia  stellae 
a meridiano.  In  schemate  est  SPY. 


Quibus  mediis  inquiri  potest  quantitas  hujus  anguli  ad  polum,  ejus  sc. 
mensurae  in  aequatore ? Opus  est  cognitione  altitudinis  poli  et  declinationis 
stellae,  quibus  accedere  debet  vel  altitudo  stellae  vel  azimuth  ejus  ex  obser- 
vatione; denique  possumus  carere  declinatione,  si  habeamus  ejus  loco  altitu- 
dinem et  azimuth  simul:  et  in  eodem  triangulo,  quod  fuit  hactenus,  invenitur 
quaesitum.  Sed  posteriores  duo  modi  sunt  operosiores  et  rarior  eorum 
est  usus. 


Processus  igitur  cum  meridiana  declinatione  et  altitudine  est  talis.  Dantur  enim 
PS,  SV,  YP,  quaeritur  VPS. 

Deci,  complm.  82°  29'  43",  decl.  ipsa  7°  30'  17". 

Alt.  aequatoris  38°  28'.  Eadem  38°  28'. 

Summa  120.  57.  43.  Summa  45.  58.  17,  sinus  71899. 
major  quadrante,  ergo  excessus  30°  57'  43",  sinus  51449  Adde. 

(Si  summa  minor  esset,  complementum  Aggregatum  123348 

subtraxisses.)  dimidium  61674  est  divisor. 

Sit  altitudo  stellae  23°  45',  sinus  40275 
Sinus  primus  71899 

Quotiens  181882  (semper  prodeunt  Addantur:  112174.  Continua  5 cyphris 

6 numeri)  est  sinus  versus  arcus  144°  58'.  dimidium  prius  61674 

Ejus  complementum  ad  semicirculum  (divisio) 

35°  2'  est  angulus  ad  polum. 


Processus  cum  septentrionali  declinatione  et  altitudine.  Ex  altitudine  aequatoris 
et  complemento  declinationis. 

Quod  majus  68°  45',  oompl.  21°  15'. 
minus  36.  22.  Idem  36.  22 


Summa  105.  7,  summa  57.  37,  sinus  84448 
Ejus  quadrante  majoris  excessus  15.  7 sinus  26079  Add. 

(Si  summa  minor  fuisset,  compl.  Aggregatum  110527 

sinum  subtraxisses.)  * dimidium  55264 


Sit  altitudo  46°  25',  sinus  72437 
Sinus  primus  84448 
Subtrahendum  12011 
divisio  (12011 : 55264) 

Quotiens  21734  (possunt  prodire  6 numeri)  est  sinus  versus  arcus  38°  30',  quia  21734 
de  100000  relinquit  78266  sinum  arcus  51°  30',  compl.  Hic  igitur  ipse  quotientis  21734 
ut  versi  arcus  38°  30'  est  angulus  ad  polum  quaesitus.  25) 

Num  etiam  angulus  ad  stellam  seu  inter  verticalem  et  circulum  dedig- 
nationis computari  solet ? Omnino,  usus  ejus  in  refractionibus,  parallaxibus, 
eclipsibus  solaribus  et  alibi  passim  occurrit.  (In  schemate  VSP.) 

Describe  varietates  ejus  generaliter.  Oriente  stella  minimus  est  hic  an- 
gulus nec  unquam  aequat  altitudinem  aequatoris,  nisi  tantum,  si  oriens  stella 
in  aequatore  fuerit.  Ex  eo  crescit  hic  angulus  fitque  rectus  cis  et  ultra  me- 
ridianum; in  stella  igitur,  cujus  declinatio  est  major  altitudine  poli  cognomi- 
nis, augetur  usque  dum  in  meridiano  fiat  aequalis  duobus  rectis.  At  si  minor 
declinatio  vel  etiam  contraria  fuerit,  minuitur  iterum,  usque  dum  in  meri- 
diano penitus  evanescat. 

Doce  hunc  angulum  ad  stellam  computare.  Opus  est  nobis  in  eodem  trian- 
gulo primario  altitudinis  poli  complemento,  PV,  sc.  arcu  meridiani  inter  ver- 
ticem et  polum,  declinationis  stellae  complemento  vel  excessu,  seu  latere  inter 
stellam  et  polum,  PS,  et  altitudinis  stellae  complemento,  seu  latere  inter  ver- 
ticem et  stellam,  VS,  vel  ejus  loco  azimutho  stellae,  HG,  GR,  seu  angulo  ad 
verticem  SVP,  aut  etiam  angulo  ad  polum  VPS,  ut  ita  varii  casus  fiant. 

Processus  per  tria  latera.  Ex  complemento  altitudinis  stellae  et  distantia  stellae 
a polo. 

Quod  majus  82°  30',  compl.  7°  30'. 
minus  66.  15.  Idem  66.  15. 

Summa  major  quadrante  148°  45'.  Summa  73°  45;  sinus  96005. 

Ejus  ergo  excessus  58.  45 sinum  85491  adde. 

(Si  summa  minor  esset,  complem.  Aggregatum  181496. 

sinum  subtraheres.)  Dimidium  90748. 

Sit  ait.  poli  51°  32',  sinus  78297 

Sinus  primus  69005  (Adde,  si  declinatio  austra- 
147302  hs;  subtraheres,  si  sept.) 

Superius  dimidium  90748  dividat.  Quotiens  192072  est 
sin.  vers.  arcus  157°  2'.  Hic,  quia  declinatio  australis,  complementum  hujus  ad  semicircu- 
lum 22°  58'  est  quaesitus  angulus;  in  septentrionali  ipse  arcus  quotientis  ut  sinus  versi 
esset  angulus  quaesitus.  2B) 

Processus  per  azimuth  loco  altitudinis  cum  duobus  reliquis  lateribus. 

Inter  verticem  et  punctum  ortus  vel  occasus  aequinoctialis 

80°  20';  hujns  complem.  9°  40'. 


Altitudo  poli  51.  12.  51.  12. 

Summa  131.  32.  60.  52;  sinus  87349 

Excessus  41.  32 . 66306 

(Si  minor  quadrante  esset,  complementi  Residuum  21043 

sinum  addidisses.)  Dimidium  10522 


Distantiae  stellae  a polo  vicino  82°  33'  sinus  99156.  10522  : 99156  = 10616  est 

sinus  anguli  6°  6'  quaesiti.  27) 

Notetur,  in  hoc  processu  idem  esse,  ac  si  sumsisses  angulum  azimuthi  intra  vel  extra 
triangulum,  uter  minor  quadrante:  9.  40 

et  distantiam  poli  a vertice  38,  48  Complem. 

Summa  48.  28J  41.  32, 

differentia  29.  8!  60.  52. 

Et  cum  sinibus  liorum  complementorum  egisses  ut  supra,  quia  vides,  eosdem  arcus 
prodire.  Ubi  si  summa  excederet  quadrantem,  excessus  sinum  adderes. 

Quid  cognatum  est  declinationibus  stellarum?  Latitudines  locorum  in 
Terra,  de  quibus  paulo  antea,  quia  subordinatis  et  corrcspondentibus  circulis 
definiuntur. 

Quomodo  solent  astronomi  loqui  de  locis  horizontis , in  quibus  stella 
quaelibet  videtur  oriri  vel  occidere?  Utuntur  voce  amplitudinis  ortivae. 

Quid  est  amplitudo  ortiva ? Est  arcus  horizontis,  interceptus  inter  aequa- 
torem  et  punctum  orientis  stellae.  Quanquam  denominatio  primum  fluxisse 
videtur  a constellationibus  integris  quaesitumque,  quam  amplum  horizontis  spa- 
tium occupet  oriendo  constellatio  quaelibet  cum  omnibus  stellis  ei  tributis. 

Quomodo  cognoscitur  haec  amplitudo  ortiva,  seu  etiam  arcus  horizon- 
tis, quo  distant  puncta  ortus  et  occasus  stellae?  In  sphaera  quidem  id  ad 
ocultim  patet  praeter  propter,  quantus  horizontis  arcus  intercipiatur  inter  aequa- 
torem  et  puncta  ortus  occasusve  stellae,  polo  sphaerae  ad  justam  altitudinem 
erecto  et  stella  in  horizontem  revoluta. 

Sin  autem  id  accurate  lubet  explorare 
calculo,  cum  sphaera  non  adeo  subtilis  esse 
possit:  id  fieri  potest  in  eodem  triangulo  ut 
hactenus , sed  faciliori  methodo.  Nam  dato 
PV,  arcu  inter  polum  et  verticem,  qui  dici- 
tur aequatoris  altitudo,  arcu  PS  inter  polum 
et  stellam  ejusdem  hemisphaerii,  qui  comple- 
mentum declinationis  est,  denique  arcu  VS 
inter  verticem  et  stellam,  qui  semper  est 
quadrans , • quippe  stella  in  horizonte  posita, 
quaeritur  SVP  vel  SYA  angulus  ad  verti- 
cem, qui  metitur  arcum  horizontis  inter  stel- 
lam et  meridiani  semicirculum  viciniorem,  hoc 
processu. 

Declinatio  stellae  40°,  sinus  64279 
Altit.  aequatoris  42°,  sinus  66913 

Divisio  (appositis  5 cyphris)  prodit  sinum  96064  arcus  73°  52',  qui  est  amplitudo 
ortiva,  cujus  complementum  16°  8'  est  arcus  inter  stellam  et  meridianum,  ejusque  duplum 
32°  16'  est  distantia  ortus  et  occasus  in  parte  horizontis  septentrionali.  2s) 

Si  declinatio  est  meridiana,  etiam  quod  prodit  a meridiana  plaga  denomi- 
nationem sortitur,  cetera  utrinque  eadem  sunt. 

Potest  pro  hoc  triangulo  formari  aliud  sub  Terra,  cum  septentrionalis  est 
stella,  vel  super  Terram,  cum  meridionalis,  inter  circulos  declinationis  SQ, 
horizontem  ST  et  aequatorem  QT,  cum  angulo  recto,  manetque  processus 
idem.  Data  enim  sunt  quantitate  eadem:  latus  unum  SQ  quidem  declinatio, 
angulus  Q rectus  et  angulus  STQ  inter  horizontis  seu  amplitudinis  ortivae 
arcum  quaesitum  ST  et  aequatorem,  cujus  mensura  est  altitudo  aequatoris  HA. 

4.  Quomodo  fit,  ut  constellationum  aliarum  situs  spectetur  diurno  motu 
eversus , aliarum  minime?  Accidit  hoc  stellis  propter  conversionem  vultus 
spectatoris  erecti  stantis  in  plagas  contrarias,  in  quas  transeunt  stellae,  aut  in 
plagam  semper  eandem. 

Quotuplex  est  situs  eversio?  Duplex,  pro  duplici  discrimine  stellarum  in 
sphaera  obliqua ; una  plenaria,  altera  semiplena,  ut  cum  ea,  quae  stare  vide- 
bantur, postea  strata  apparent.  Earum  enim  constellationum,  quae  non  occi- 
dunt in  elevatione  poli  majore  quam  45°,  quae  sunt  extra  complexum  VQ 
circuli  paralleli  (Fig.  34),  quem  V verticale  punctum  in  primo  motu  descri- 
bit,' hae  non  videntur  everti.  Nam  figurarum  partes  seu  membra  eadem  sem- 
per ad  polum  mundi  sunt  ordinatae,  semper  igitur  vertex,  in  quocunque  puncto 
paralleli  sui  constitutus , vergit  a constellatione  in  plagam,  in  qua  P polus  est, 
sive  supra  polum  appareat  constellatio , sive  infra  illjam.  Stans  igitur  con- 
templator sic  adspicit  figuras,  sicut  si  verticem  sub  ipso  polo  haberet  in  sphaera 

Kepleri  Opera.  VI.  15 

parallela ; eodem  scilicet  modo  sitas  videt  tam  altas  in  plaga  meridiei,  quam 
humiles  in  plaga  septentrionis.  Hic  igitur  conversio  vultus  sequentis  stellam 
cavet,  ne  situs  evertatur.  Quae  vero  sunt  intra  complexum  VQ  paralleli  per 
verticem , sic  ut  bis  in  septentrionali  quadrante  meridiani  veniant  ad  meri- 
dianum , semel  cum  sunt  altissimae  in  S , semel  cum  humillimae  in  I , quia 
tunc  utrobique  vultus  spectantis  in  eandem  plagam  poli  convertitur,  earum 
igitur  situm  necesse  est  everti  plenarie;  aliarum  enim  partes  a polo  remotis- 
simae sunt  supremae,  humilium  contra  partes  polo  proximae. 

Contrarium  fit  in  stellis,  quae  oriuntur  et  occidunt.  Nam  conversio  vul- 
tus, constellationem  sequentis  in  plagas  contrarias,  eversum  earum  situm  reprae- 
sentat. Orientium  enim  partes  praecedentes  sunt  superiores,  occidentium 
partes  sequentes.  In  sphaera  igitur  recta  fit  hoc  modo  itidem  plenaria  ever- 
sio, in  sphaeris  obliquis  semiplena;  quae  enim  oriuntur  erecta,  occumbunt 
strata,  prona  vel  supina,  idque  varie  pro  majori  vel  minori  obliquitate  sphaerae 
proque  situ  constellationum  in  superficie  sphaerae  fixarum. 

5.  Quomodo  cognoscitur  mora  stellae  vel  puncti  cujusque  supra  hori- 
zontem? Beneficio  paralleli  per  stellam  seu  punctum  ducti:  secat  enim  illum 
horizon,  itaque  pars  sub  horizonte  latens  est  argumentum  absentiae  stellae 
infra  horizontem,  vel,  si  de  Sole  agimus,  noctis,  diciturque  arcus  nocturnus; 
pars  exstans  est  argumentum  morae  supra  horizontem,  seu,  cum  de  Sole  agi- 
mus, diei,  diciturque  arcus  diurnus,  quem  licet  vel  circino  dimetiri  adque 
totum  parallelum  comparare. 

Sequeretur  hoc,  si  stella  vel  Sol  describeret  motu  suo  talem  parallelum  ; 
sed  dixisti  supra , stellam  vel  Solem  non  venire  in  alia  puncta  illius  circuli, 
sed  esse  illi  velut  affixum  in  unico  puncto.  Nihil  hoc  impedit,  nam  ut  libro 
secundo  monitus  es,  fingitur  alius  parallelus  immobilis,  superstans  huic  paral- 
lelo mobili  in  eodem  plano  continuato,  quem  parallelum  stella  describat  velut 
in  aliquo  tabulato  cavo,  quod  fixas  tegat.  Talem  igitur  immobilem  reprae- 
sentat hic  mobilis  parallelus. 

At  hoc  figmentum  quadrat  tantum  ad  motum  coeli ; tu  vero  vis  Ter- 
ram moveri.  Saepe  responsum  est,  rationem  esse  plane  eandem.  Qualis 
enim  hic  fingitur  parallelus  immobilis  in  tabulato  aliquo  supra  fixas,  talis  etiam 
respondet  parallelus  in  Terra,  subordinatus  parallelo  coelesti,  ut  apparet  ex 
genesi  parallelorum.  Finge  ergo  fieri ; ut  volutione  Telluris  stella  in  ipsa 
superficie  Terrae  per  loca  illi  parallelo  inserta  transeat,  spectator  vero  non  sit 
in  superficie  globi,  sed  intus  in  centro,  habeat  horizontem  parallelum  ei,  qui 
tangit  superficiem  in  loco  spectatoris:  nascetur  plane  eadem  species,  quae 
prius , cum  ponimus , stellam  in  sublimi  coelo  circumire,  spectatorem  in  globi 
superficie  stare. 

Vellem  hunc  arcum  stellae  vel  puncti  superiorem  non  circino  mecha- 
nice, sed  accurato  calculo  dimetiri.  Id  fit  rursum  in  primo  illo  primi  motus 
triangulo,  quod  est  inter  polum,  verticem  et  stellam.  Datum  enim  oportet 
esse  latus  PV  (Fig.  37) 'inter  polum  superum  et  verticem,  latus  PS  inter  po- 
lum et  stellam  ejusdem  hemisphaerii,  quod  est  complementum  declinationis, 
denique  latus  VS  inter  verticem  et  stellam,  quod  est  semper  quadrans,  quippe 
cum  stella  hoc  in  processu  semper  sit  in  ortu  vel  occasu  ponenda.  Ex  tribus 
his  praecognitis  quaeritur  YPS  angulus  ad  polum,  metiens  arcum  SM  semi- 
diurnum  stellae.  Cum  ergo  declinatio  sit  minor  altitudine  aequatoris  (alias 
non  oreretur  occideretqqe  stella,  ut  prius  dictum)  processus  fit  talis: 

Declinatio  stellae  sept.  40°,  tangens  83910  augeatur  cyphris  radii. 

Altitudo  aequatoris  42°,  tangens  90040  (dividat.) 

Prodit  sinus  93192  arcus  68°  44', adde  quadrantem  90,  fit  158°  44',  angulus  ad  polum 
et  sic  semidiurnus  arcus  stellae.  Ergo  duplum  317°  28'  est  arcus  stellae  superior,  seu  in 
Sole  diurnus. 

Quodsi  stella  sita  fuerit  in  ipso  aequatore,  parallelus  ejus  est  ex  maxi- 
mis, quare  secabitur  ab  horizonte  in  duos  semicirculos,  et  dies  seu  praesentia 
stellae  aequatur  ejus  nocti  seu  absentiae. 

Si  declinatio  stellae  fuerit  meridiana,  assumendum  est  triangulum  oppositum 
infra  Terram  LSN,  cujus  anguli  L polus  inferus,  N nadir,  S stella;  et  manente 
eodem  processu,  prodibit  arcus  stellae  inferior,  seu  in  Sole  nocturnus,  quo 
subtracto  de  circulo  integro  relinquitur  arcus  diurnus. 

Rursum  hic  aliud  triangulum,  SQT,  formari  potest,  paulo  prius  descrip- 
tum, inter  declinationem  SQ,  amplitudinem  ortivam  ST  et  aequatorem  QT, 
quod  in  septentrionali  stella  sub  Terra  est,  in  meridionali  supra.  Prodit  enim 
QT  arcus  aequatoris,  qui  infra  differentia  ascensionalis  dicetur,  metiens  exces- 
sum arcus  paralleli  semidiurni  supra  quadrantem,  est  enim  idem  processus. 

Recense  omnes  varietates  harum  morarum  per  omnes  tres  sphaerae  posi- 
tiones. In  sphaera  recta,  seu  apud  illos,  qui  habitant  sub  aequatore,  omnium 
stellarum  arcus  superi  sunt  aequales  inferis,  sic  ut  quaelibet  12  horas  super 
horizontem  moretur,  12  infra.  In  obliquis  sphaeris,  quibus  eadem  est  altitudo 
sui  cuique  poli,  sicut  stellae  uni  non  orientes  alteri  non  occidunt  et  vicissim, 
sic  etiam  stellae  uni  stringentes  horizontem  quasi  occasurae,  cum  non  occi- 
dant, alteri  stringunt  itidem  horizontem  quasi  oriturae  , cum  non  oriantur;  ex 
orientibus  vero  stellae  declinationis  majoris,  hinc  septentrionalis  inde  australis, 
dies  habent  longiores , noctes  breviores ; contrariae  declinationis  contrarium, 
usque  ad  illas,  quae  in  aequatorem  incidunt,  quae  solae  dies  noctibus  aequant, 
inde  quo  majorem  declinationem  plagae  contrariae  habuerint,  hoc  nox  illarum 
longior , dies  brevior.  Denique  quibus  sunt  aequales  declinationes  plagarum 
contrariarum,  illae  in  eodem  loco  Terrae  rationes  et  mensuras  dierum  et  noc- 
tium  permutatas  habent,  ut  unus  dies  aequetur  alterius  nocti.  Rursus  eadem 
stella  in  eadem  altitudine  contrariorum  polorum,  quantum  hic  supra  horizon- 
tem manet,  tantum  illic  infra  et  vicissim. 

In  parallelis  sphaeris  nihil  oritur,  nihil  occidit,  quare  dimidia  pars  stel- 
larum habet  in  una  continuam  diem,  in  altera  continuam  noctem;  dimidia 
reliqua  contrarium. 

Dixisti,  stellarum  radios  refringi  circa  horizontem : num  igitur  hoc  nihil 
turbat  doctrinam  hactenus  traditam?  Cum  sidera  per  refractionem  attolli 
videantur  justo  altius  in  circulo  verticali,  tam  in  ortu  quam  in  occasu,  quare 
declinationes  eorum  in  sphaera  quidem  recta  nihil  mutantur,  quod  sentiri  pos- 
sit, in  obliquis  mutantur  sensibiliter;  et  eorum  quidem,  quae  sunt  cognomina 
cuilibet  hemisphaerio,  repraesentantur  declinationes  justo  majores,  reliquorum 
justo  minores,  unde  sequitur,  arcus  illorum  diurnos  justo  majores,  horum  justo 
minores  esse,  quae  differentia  in  sphaera  recta  est  maxima,  in  parallelis  nulla ; 
quin  etiam  amplitudo  ortiva  passim  alteratur,  nihil  quidem  in  sphaera  recta 
et  parallelis,  plurimum  tamen  circa  ait.  poli  45°. 

LIBRI  TERTII 

PARS  SECUNDA. 

i 

DE  ASCENSIONIBUS,  ET  DESCENSIONIBUS  SIGNORUM  SEU 

PUNCTORUM  ECLIPTICAE. 


Hactenus  in  genere  de  quibuscunque  punctis  sphaerae  dictum.  Velim 
nunc  in  specie  doceri,  quid  astronomi  super  eclipticae  punctis  et  arcubus 
potissimum  inquirerent?  Astronomis  ad  partes  hujus  doctrinae  sphaericae 
sequentes  pertractandas  imprimis  opus  est  punctorum  eclipticae  declinationibus 
et  ascensionibus  tam  rectis  quam  obliquis , angulisque  quos  format  ecliptica 
apud  illa  puncta  cum  horizonte  obliquo  vel  recto,  id  est  meridiano. 

Quae  causa  est,  cur  potissimum  considerent  eclipticam?  1)  Quia  omnes 
planetae  cis  et  ultra  illam  perpetuo  versantur,  2)  in  specie  vero  Sol,  rex 
planetarum  auctorque  temporum,  centro  suo  sub  illa  perpetuo  versari  cerni- 
tur, 3)  denique,  quia  omnes  etiam  fixas  stellas  ad  eclipticam  referimus. 

Declinationes  punctorum  eclipticae. 

Quid  metitur  declinationes  punctorum  eclipticae?  Meridianus  in  sphaera 
vicem  praestat  omnium  declinationis  circulorum,  nec  minus  et  horizon  in 
sphaera  recta.  Puncto  igitur,  cujus  declinatio  quaeritur,  ad  hos  circulos 
applicato,  patet  ad  oculum,  quantus  intersit  arcus  inter  aequatorem  et  punc- 
tum illud  eclipticae. 

Num  etiam  calculo  possunt  investigari  declinationes  istae  punctorum 
eclipticae  et  ex  quibus  principiis?  Cum  praesuppositum  sit  verissimum  ipso- 
que  usu  probatum,  eclipticam  esse  perfectum  circulum  maximum,  non  minus 
quam  aequatorem:  data  igitur  maxima  ejus  declinatione  ab  aequatore,  quae 
est  mensura  anguli , quo  se  mutuo  secant  uterque  circulus , investigari  potest 
cujusque  eclipticae  puncti  declinatio,  beneficio  doctrinae  triangulorum. 

Quid  metitur  maximam  eclipticae  declinationem  in  specie  praeter  meri- 
dianum et  horizontem  rectum?  Colurus  solstitiorum , quippe  traductus  per 
eclipticae  et  aequatoris  polos.  Quanta  enim  est  distantia  utrinque  polorum, 
tanta  est  etiam  haec  declinatio  ipsorum. 

Dic,  quo  medio  effectum,  ut  ecliptica  declinaret  ab  aequator  e,  et  cui 
fini ? Causa  hujus  declinationis  genuina  et  formalis  est  axis  illius,  circa  quem 
velut  immobilem  Tellus  rotatur,  inclinatio  super  eclipticae  planum,  in  quo 
centrum  Terrae  versatur,  annuo  motu  circa  Solem  circumiens.  Nam  si  super 
hoc  planum,  motu  Terrae  annuo  formatum,  staret  erectus  axis  motus  Terrae 
diurni,  coinciderent  aequator  et  ecliptica.  (Vide  abhinc  schema  secundum.)  Causa 
finalis  hujus  inclinationis  est  procul  dubio  usus  hominum  et  animantum  per 
omnem  circumcirca  superficiem  Telluris  dispersorum:  ut  varietas  phaenomenon 
coelestium  ad  omnia  omnino  Terrae  loca  pertingeret,  quod  infra  pluribus  ex- 
plicabitur parte  quarta.  Haec  igitur  in  astronomia  Copernicana  jucundissimis 
rationibus  demonstrantur  ingeniosissime,  sic  ut  in  eadem  Tellure  statuatur  et 
modus  rei  et  finis;  in  astronomia  vulgata  hoc  solum  docemur,  quod  sit;  cur 
sit  et  quomodo,  id  involutum  est  ibi  multa  caligine. 

Quomodo  inquiri  solet  maxima  eclipticae  declinatio?  Non  aliter  nisi 
observando.  Nam  1)  attendunt  astronomi  continuis  diebus,  quando  Sol  om- 
nium maximam  et  rursum  in  opposita  circuli  annique  parte  omnium  minimam, 
tempore  utrinque  meridiano,  repraesentet  altitudinem,  quarum  utramque  quad- 
rantis instrumento  metiuntur.  Deinde  minimam  a maxima  subtrahunt,  resi- 
duum bifariam  sectum  habetur  pro  declinatione  maxima. 

2)  Paulo  alius  est  modus,  si  prius  observet  astronomiis  altitudinem  poli, 
ut  supra  docebamur,  per  stellas  circumpolares , deinde  maximam  Solis  altitu- 
dinem meridianam,  aestivis  diebus  observatam,  ad  altitudinem  aequatoris  com- 
paret; differentia  enim  est  iterum  maxima  eclipticae  declinatio. 

3)  Aut  ut  supra,  cognita  altitudine  poli  et  linea  meridiana,  ex  quocun- 
que azimutho  et  altitudine  Solis  simul  observato  habetur  per  calculum  ejus 
declinatio,  in  die  quidem  solstitii  maxima. 

Quanta  est  haec  maxima  eclipticae  declinatio  ah  aequatore ? Non  plane 
consentiunt  in  minimis  omnium  seculorum  astronomi.  Indi  vetustissimi  faciunt 
eam  24  praecise  graduum,  quae  est  quindecima  totius  circuli  pars.  Eratostbenes 
toto  circulo  diviso  in  partes  83,  earum  undecim  dicit  aequari  duplo  declina- 
tionis maximae.  Itaque  illi  declinatio  maxima  est  23°  5 1 1/3 y proxime,  quan- 
tam etiam  Hipparchus  et  Ptolemaeus,  Eratosthenem  secuti,  retinuerunt.  Alba- 
tegnius  prodidit  23.  35,  Arzachel  23.  34,  Almeon  23.  33,  Prophatius  Ju- 
daeus 23.  32,  Tycho  Brahe  23.  3 1 */2 , itemque  alia  ratione  23  . 3 0 72,  et 
cum  Peurbachio,  Copernico  aliisque- hujus  temporis  astronomis  in  arctoo 
orbe  23.  28  vel  etiam  23.  27.  Ita  omnis  dissensus  inter  24  minuta  versa- 
tur, quae  sunt  pars  nongentesima  circuli  non  major.  Utimur  tamen  hodie  in 
astronomia  Braheana  communiter  23.  31 7 2.  29) 

Quae  est  hujus  varietatis  causa?  Una  vera  causa  coelestis  est  in  eo, 
quod  putatur  axis  quidem  Telluris  retinere  suam  inclinationem,  ecliptica  vero 
pauculis  minutis  ab  iis  fixis,  quibus  olim  erat  insignita,  hodie  recessisse.  Sed 
haec  causa  pertinet  ad  librum  VII.  Altera  causa  est  terrestris  et  particularis 
Germaniae  seu  arctoo  orbi , quod  Sol  in  humillima  sua  altitudine  meridianae 
propter  aeris  densitatem  radios'  in  eo  refringit  refractosque  ad  nos  mittit, 
quo  pacto  aliam  censetur  altitudinem  habere , quam  vere  habet.  Id  non  fit 
adeo  sensibiliter  in  australioribus  Terrae  locis,  quibus  Sol  in  meridie  non  est 
adeo  humilis. 

Doce  ergo  calculo  investigare  cujuslibet  puncti  eclipticae  declinationem. 
Concipiendum  est  triangulum  inter  sectiones  mutuas  aequatoris,  eclipticae  et 

circuli  declinationum  per  polos  aequatoris 
ducti,  in  quo  rectus  est  angulus  ad  sec- 
tionem aequatoris  et  circuli  declinationum; 
notus  praeterea  angulus  sectionis  aequa- 
toris et  eclipticae;  denique  datur  seu  su- 
mitur ut  notum  latus  inter  aequatoris  cum 
ecliptica  sectionem  propiorem , et  inter 
punctum,  cujus  declinatio  quaeritur.  Tri- 
bus igitur  rebus  in  triangulo  cognitis,  non 
poterit  ignorari  quartum,  sc.  declinatio. 

FE  colurus  solstitiorum,  AD  ecliptica,  F 
ejus  polus,  AE  aequator,  G polus  ejus,  B punc- 
tum susceptum,  cujus  declinatio  BC  quaeritur. 
DE  est  declinatio  maxima,  mensura  anguli  BAC  ; 
ACB  rectus,  AB  latus  datum.  Processus,  si 
una  sola  declinatio  quaeratur,  brevissimus 

est  iste: 

I.  Sit  proposita  declinatio  17°  Tauri,  qui  distat  a sectione  verna  propiori  47°  0. 

Latus  eclipticae  47°  0.  — AB. 

Declinatio  max.  23.  31.  30-  — BAC  vel  DE. 

Differentia  23.  28.  30,  compl.  66.  31.  30,  sinus  91724. 
Aggregatum  70.  31.  30. 

Ejus  ut  quadrante  minoris  compl.  19.  28.  30 sinus  33339.  subt. 

Residuum  58385. 

sinus  arcus  16°  58'  22",  quae  est  Dimidium  29193  est 

declinatio  quaesita  (BC).  B0) 

II.  Sit  proposita  declinatio  13°  Cancri,  cui  cum  sit  vicinior  sectio  autumnalis  in  0° 
latus  eclipticae  est  77°. 


Latus  eclipticae 

77°. 

— AP. 

Declinatio  maxima 

23.  31. 

30. 

— DE. 

Differentia 

53.  28. 

30. 

Complementum 

36  31. 

30. 

— sinus 

59518. 

Aggregatum 

100.  31. 

30. 

Ejus  ut  quadrante  majoris  excessus 

10.  31. 

30. 

— sinus 

18266.  Add. 

Summa 

77784. 

Sinus  arcus  22°  53'  13",  quae  est 

Dimid. 

38892. 

declinatio  quaesita  (PQ). 

Sin  autem  multae  declinationes  ordine  sunt  investigandae,  praestat  multi- 
plicare sinum  declinationis  maximae  in  sinus  omnium  arcuum  eclipticae  ordine, 
usque  ad  quadrantem.  Quotientes  enim,  abjectis  5 ultimis  figuris,  sunt  sinus 
declinationum  quaesitarum. 

Quomodo  vicissim  ex  declinatione  quaeritur  arcus  eclipticae  quantitas,  cui  com- 
petit ista  declinatio?  Sinus  declinationis  auctus  5 cyphris  dividitur  per  sinum  decli- 
nationis maximae,  quotiens  est  sinus  quaesiti  arcus. 

Sit  decl.  16.  45.  24. 


Sinus  auctus  5 cyphris 

2883100000. 

Sinus  decl.  maximae 

39916. 

279412. 

88980 

79832 

Quotiens  est  sinus  arcus  46.  14.  40. 

91480 

sc.  AB. 

79832 

116480 

79832 

366480 

Fig.  38. 

Quid  liic  observandum  summaria  ratione  de  diversorum  punctorum 
eclipticae  declinationibus  ? 1)  In  quadrantibus  eclipticae  a quatuor  cardinali- 
bus punctis  incipientibus  puncta,  quae  distiterint  aequaliter  a punctis  aequi- 
noctialibus, bina  et  bina  sc.  invicem  opposita,  habent  aequales  declinationes; 
sic  etiam  puncta  illa  4 inter  se,  quae  aequaliter  a punctis  solstitialibus  disti- 
terint, hoc  discrimine  tamen,  ut  quae  ab  eodem  solstitiali  puncto  bina  puncta 
distiterint  aequaliter,  illa  habeant  ejusdem  puncti  solstitialis  denominationes; 
quae  ab  eodem  aequinoctio,  contrarias  inter  se. 

2)  In  tricesimo  gradu  ab  aequinoctiis  ante  retroque  declinatio  est  semissis 
maximae. 

Si  inclinatio  axis  Telluris  est  causa  declinationis  eclipticae , et  si  illa  in- 
clinatio axis  manet  constans  per  integrum  annum:  qui  fit  igitur,  quod  par-> 
tium  eclipticae  non  omnium  eadem  est  declinatio?  Etsi  inclinatio  axis  Tel- 
luris semper  est  eadem  super  planum  eclipticae,  situsque  omnes  hujus  axis 
inter  se  paralleli,  sic  ut  semper  vergat  polus  Terrae  aquilonaris  in  partem 
illam  sphaerae  fi-  Fig.  39. 

xarum , ubi  cen- 
setur principium 
Cancri:  at  non 

semper  vergit  in 
Solem,  circumfer- 
tur enim  globus 
Terrae  cum  axe, 
polis  et  centro 
circa  Solem , ut 
libro  II.  dici  coep- 
tum exque  doc- 
trina theorica  as- 
sumtum  fuit : qua 
circumlatione  fit, 
ut  polus  Terrae 
aquilonaris,  ver- 
gens in  Cancrum,  Terra  sub  Capricornum  delata,  vergat  in  Solem,  quippe  sub 
Cancro  visum,  eadem  vero  transposita  sub  signum  Cancri  oppositum,  ipse  in 
id  signum  ut  antea  vergens , a Sole  abnuat , quippe  qui  ipsi  tunc  in  Capri- 
corno apparet.  Consequens  igitur  est,  ut  sub  Arietis  et  Librae  signis  axis  ^ 
Terrae,  versus  Cancrum  quidem  inclinatus,  ut  antea,  sed  Solem  habens  a la- 
tere, nec  annuat  illi  nec  abnuat,  sed  rectum  efficiat  angulum  cum  linea,  quae 
centra  Solis  et  Terrae  connectit.  His  igitur  principiis  efficitur,  ut  Sol  seu 
ecliptica,  sub  qua  Sol  perpetuo  videtur,  in  Arietis  et  Librae  principiis  aequa- 
liter ab  utroque  polo  Terrae  absit,  id  est  in  aequatorem,  qui  circulus  inter 
polos  medius  est,  incidat,  in  Cancro  declinet  ad  polum  Terrae  boreum,  in 
Capricorno  ad  australem;  et  quod  consequens  est,  ut  Sole  transire  viso  ex 
Capricorno  in  Arietem,  declinatio  ejus  australis  paulatim  decrescat  et  evanes- 
cat, rursumque  ab  Ariete  in  Cancrum  oriatur  paulatim  consummeturque  decli- 
natio septentrionalis. 

Ascensiones. 

Quid  appellant  astronomi  ascensionem  et  descensionem?  Idem,  quod 
Graeci  vocibus  compositis  avyavaxoh]  et  avTjKaxaSvaig,  ac  si  latine  dixeris 

coascensio  et  condeseensio.  Sunt  autem  arcus  aequatoris,  qui  cum  aliqua 
coeli  parte  extra  aequatorem  sita,  cujus  certum  initium  certusque  finis  in  sphaera 
datur,  supra  horizontem  ascendere  aut  sub  eum  descendere  videntur. 

Cur  potius  aequatoris  arcus,  quam  alterius  alicujus  circuli  coorientes  aut 
condescendentes  spectantur?  Quia  ex  circulis  maximis  solus  aequator  aequabiliter 
movetur,  ceterorum  partes  aequales  crebro  moventur  temporibus  inaequalibus. 

Esto  verum  de  maximis ; sunt  autem  et  minores  paralleli  aequatori, 
qui  non  minus  aequaliter  moventur,  quam  aequator:  an  non  etiam  horum 
motu  aequabili  ceterorum  tempora  ortus  .et  occasus  metiri  possemus?  Non 
ita  commode,  nec  semper  nec  ubique,  hoc  est  non  in  omni  situ  sphaerae. 
Nam  omnis  minor  in  aliqua  sphaerae  positione  totus  exstat  supra  horizontem, 
ubi  non  oriuntur  ejus  puncta  nec  occidunt.  Rursum  quia  potissimum  eclip- 
ticae arcuum  tempora  metienda  sunt,  ceteri  paralleli  aut  non  connectuntur 
cum  ecliptica,  aut  non  in  ejus  punctis  cardinalibus,  exceptis  duobus  tropicis 
qui  in  punctis  quidem  cardinalibus  initii  Cancri  et  Capricorni,  sed  non  praeci- 
puis illi  connectuntur.  Solus  aequinoctialis  ubique  in  omni  sphaera  oritur  et 
occidit,  ubicunque  aliquid  de  coelo  oritur  et  occidit,  et  connexus  est  eclipticae 
in  punctis  duobus  opportunissimis  initiis,  sc.  Arietis  et  Librae,  sic  ut  illum 
medium  secet. 

Proba  evidenti  argumento , eclipticae  partes  aequales  oriri  temporibus 
inaequalibus.  Sumantur  ergo  semicirculi  integri,  sumatur  et  regio  tempusque, 
quando  dies  est  longior  sua  nocte,  ut  in  Germania  tempore  solstitii  dies  est 
horarum  16,  duplo  longior  quam  nox;  et  perpendatur,  quod  oriente  Sole  occi- 
dat pars  eclipticae,  quae  est  illi  e diametro  contraria,  rursumque  hac  oriente 
Sol  occidat:  ecliptica  enim  et  horizon  sunt  circuli  maximi,  secantes  se  in- 
vicem in  partes  aequales.  Ex  eo  igitur  tempore,  quando  Sol  oritur,  usque 
dum  ejus  oppositum  oritur  ipso  occidente,  ortus  fuit  successive  semicirculus 
eclipticae  et  lapsae  sunt  interea  horae  16.  Ex  eo  vero  tempore,  quo  Sole 
occidente  pars  ejus  opposita  oritur,  usque  dum  Sol  oritur,  rursum  oritur  suc- 
cessive reliquus  semicirculus  eclipticae  interjectus,  et  labuntur  interim  horae 
tantum  octo : unus  ergo  semicirculus  eclipticae  oritur  duplo  celerius  quam  alter. 

Quare  dicis  in  Germania?  An  igitur  unus  idemque  arcus  eclipticae 
unico  suo  motu  diversis  in  locis  diversae  celeritatis  est , et  quomodo  hoc  est 
possibile?  Ortus  et  occasus  punctorum  coeli  ipsiusque  adeo  eclipticae  non  sola 
sphaerae  terrestris  convolutione,  sed  insuper  etiam  visus  accidentibus  seu  de- 
ceptionibus et  horizontis  imaginatione  constat.  Non  igitur  vere  inaequalis 
efficitur  unus  idemque  motus  per  diversa  loca,  sed  horizontes  diversorum  loco- 
rum diversos  et  inter  se  distantes  habent  terminos  initiorum  et  finium  circuli 
aequinoctialis,  coorientium  et  occidentium  cum  iisdem  initiis  et  finibus  arcuum 
eclipticae. 

Cur  autem  non  idem  etiam  evenit  ipsi  etiam  aequinoctiali  per  diver- 
sorum locorum  horizontes?  Quia  motus  ille  Telluris,  quo  repraesentantur  ortus 
et  occasus  siderum,  est  secundum  ductum  aequinoctialis,  non  secundum  duc- 
tum eclipticae.  Inde  igitur  evenit,  ut  horizon  et  aequinoctialis  circumcirca  se 
mutuo  secent  in  eodem  puncto  horizontis,  ecliptica  vero  diversis  suis  partibus 
secat  horizontem  in  punctis  diversis,  iisque  etiam  per  locorum  seu  sphaerae 
positionum  intervalla  differentibus. 

Quot  modis  investigamus  ascensiones  arcuum  eclipticae?  Duobus  modis. 
Aut  enim  arcus  illos  sumimus  continuos,  hoc  est  a communi  sectione  vernali 
inceptos  cum  aequatore,  aut  discretos,  hoc  est  non  a sectione  vernali  incipientes. 

An  non  etiam  stellarum  aut  punctorum  eclipticae  quaerimus  ascen- 
siones, quae  sunt  non  arcus,  sed  termini  arcuum  ? Quoties  usu  venit,  ut  sic 
loquamur,  verbi  gratia  ascensio  23°  Leonis  et  cetera,  tunc  subintelligitur  integer 
arcus  eclipticae  continuus  a principio  Arietis  usque  ad  nominatum  23°  Leonis. 
Est  igitur  tantummodo  compendiosa  locutio.  Idem  tene  etiam,  cum  dicimus 
ascensionem  stellae.  Nam  perinde  est  ac  si  sumeremus  arcum  circuli  magni, 
interceptum  intersectionem  vernalem  et  stellam  ej usque  arcus  ascensionem 
quaereremus. 

Quomodo  ascensiones  vel  descensiones  hujusmodi  arcuum  inveniuntur? 
Posita  sphaera  ut  loci  ratio  postulat,  initium  dati  arcus  collocatur  in  ortivo  ' 
horizonte  notaturque  signo  aliquo  punctum  aequatoris,  per  quod  tunc  transit 
horizon;  idem  fit  cum  fine  dati  arcus.  Arcus  igitur  aequatoris,  interceptus 
inter  bina  facta  signa,  est  propositi  arcus  eclipticae  ascensio.  Si  idem  fiat 
in  horizontis  parte  occidua,  signabitur  hoc  pacto  ejusdem  dati  arcus  descensio. 

In  arcu  continuo  tantummodo  finis  ejus  in  horizontem  collocatur.  Initium 
enim  ejus  et  aequatoris  in  idem  punctum  coincidunt,  nec  opus  est  horizontis 
indicio.  Tunc  igitur  numerus  ad  punctum  fini  cooriens  appositus  statim  prodit 
ascensionis  vel  descensionis  quantitatem,  in  partibus  vel  temporibus,  quorum 
totus  circulus  habet  360. 

Quot  sunt  species  ascensionum  et  descensionum?  Totidem,  quot  sunt 
species  positionis  sphaerae.  Sicut  enim  post  sphaeram  rectam  succedunt 
nonaginta  positiones  sphaerae  per  totidem  gradus  elevationis  poli  possentque 
infinitae  intermediae  nominari,  donec  ultima  polum  in  ipso  vertice  habeat  hori- 
zontemque  coincidentem  cum  aequatore  in  sphaera  parallela:  sic  etiam  inci- 
piunt ascensiones  a rectis  transeuntes  per  totidem  obliquas  desinuntque  in 
ascensionem  et  descensionem  nullam.  Nam  in  sphaera  parallela  coelum  gyra- 
tur in  modum  lapidis  molaris  superioris  (seu  Terra  cum  horizonte  gyratur,  ac 
si  quis  gyraret  molarem  inferiorem  stante  superiori),  nihil  enim  neque  oritur 
neque  occidit. 

In  tabulis  primi  mobilis  Regiomontani,  Reinholdi,  Magini  31)  etc.  exstant 
post  tabulam  unam  ascensionum  rectarum  aliae  89  tabulae  ascensionum  obli- 
quarum ad  singulos  gradus  elevationis  poli.  Alii  etiam  ad  intermedias  poli 
elevationes  peculiares  tabulas  construxerunt. 

Num  qua  hic  est  opwvvfuu,  quae  incautum  possit  fallere?-  Equidem. 
Nam  uno  modo  in  sphaera  recta  totus  circulus  dicitur  ascendere  recte,  in  ob- 
liqua oblique.  At  alio  sensu  totius  circuli  partes  diversae  inter  se  compa- 
ratae alia  recte,  alia  oblique  oriri  dicitur,  tam  in  recta  sphaera,  quam  in 
obliqua. 

Quo  respectu  arcus  recte  dicuntur  ascendere  et  oblique?  Arcus  eclip- 
ticae, qui  horizontem  secant  angulis  rectioribus,  veluti  erectiores,  dicuntur 
ascendere  recte,  qui  obliquioribus  velut  inclinatiores,  oblique. 

Quo  argumento  cognoscimus  horum  angulorum  rectitudinem  et  obli- 
quitatem majorem  minor emve?  Et  qui  recte  ascendit,  qui  oblique?  Anguli 
quo  obliquiores,  hoc  minor  arcubus  ascensio  competit;  ergo  quo  rectiores, 
hoc  major  ascensio.  In  universum  igitur  ille  arcus  eclipticae  recte  dicitur 
oriri,  cum  quo  ascendit  arcus  de  aequatore  major  se  ipso,  ille  oblique,  cum 
quo  minor. 

De  Ascensionibus  Rectis  punctorum  et  arcuum  eclipticae. 

Num  ut  cuilibet  loco  seu  positioni  sphaerae  sua  deputata  est  tabula 

obliquarum  ascensionum,  sic  rectae  ascensiones  ad  solam  rectam  sphaeram, 
ad  eos  sc.,  qui  sub  aequatore  habitant,  pertinet ? Imo  re‘ctas  ascensiones 
oportet  inquirere  in  omni  positione  sphaerae,  primum  quia  iis  opus  habemus 
ad  investigationem  obliquarum,  quae  sine  rectis  non  innotescunt,  deinde  prop- 
ter se  ipsas : quia  quantum  in  unica  sphaera  recta  cum  quolibet  eclipticae  arcu 
ascendit,  tantundem  etiam  cum  illo  meridianum  transit  in  omni  sphaera.  Cum 
enim  ecliptica  inaequaliter  etiam  meridianum  transeat  aequalibus  sui  partibus, 
necesse  est  etiam  hos  transitus  inaequales  metiamur  aequabili  volutione  aequa- 
toris  per  meridianos  locorum  coelestes. 

Quomodo  quaeritur  ascensio  reeta  cujusque  arcus  eclipticae  calculo  geo- 
metrico? Eodem  utimur  triangulo  ABC  (fig.  38),  quo  prius,  cum  declinatio 
quaereretur,  quia  circulus  declinationum  BC  repraesentat  etiam  horizontem 
rectum,  ut  quorum  uterque  per  polos  sphaerae  ducitur.  In  hoc  igitur  trian- 
gulo dantur  tria:  angulus  C inter  AC  aequatorem  et  BC  circulum  declinatio- 
num, rectus,  angulus  BAC  inter  aequatorem  et  eclipticam,  et  AB  arcus  eclip- 
ticae propositus,  latus  sc.  recto  oppositum,  quod  incipit  a sectione  vernali  et 
terminatur  in  punctum  expressum  numeris  graduum  et  nominibus  signorum. 
Interdum  ex  abundanti  datur  et  quartum,  scilicet  BC,  declinatio  illius  puncti 
eclipticae : non  poterit  igitur  nos  fugere  AC,  arcus  aequatoris,  terminatus  inter 
punctum  aequinoctiale  vicinum  A et  circulum  declinationis  BC,  qui  arcus  AC 
est  arcus  eclipticae  AB  ascensio  recta. 

Processus  per  angulum  sectionis  seu  declinationem  maximam  est  talis: 

Declinatio  maxima  — DE  — 23.  31.  30. 

Ejus  complementum  GD  66.  28.  30.  sinus  t 91688 
Sit  positus  13°  :rr,  unde  ad  0°  V sectionem  -vicinam  sunt  47°,  tangens  107237 

Multiplicetur  abjectis  5 ultimis  prodit  98323,  tangens  arcus  44°  31'  6". 

Itaque  sicut  hac  vice  47°  ablati  a fine  eclipticae  vel  30°  X relinquunt  13°  ::r, 
sic  etiam  44°  31'  6",  ablati  a fine  aequatoris  seu  temp.  360,  relinquunt  ascensionem 
rectam  13°  :rr:  temp.  315.  28.  54. 

Quomodo  vicissim  dato  arcu  aequatoris  investigatur  arcus  eclipticae 
cum  illo  coascendens  in  sphaera  recta  seu  coelum  medians  in  omni  sphaera 
non  parallela  ? Per  processum  contrarium,  qui  sic  habet : 

Arcus  AC  aequat,  sit  44°  31'  6".  Tangens  983320. 

Continua  5 eyphris.  Sinus  GD  compl.  declinationis  maximae  91683  (divide). 

Quotiens  107236  est  tangens  AB  47°  arcus  eclipticae  coascendentis. 

Insigniores  et  memoratu  faciles  rectarum  ascensionum 

regula  e. 

1.  Compara  ascensiones  rectas  cum  descensionibus.  Ascensio  recta  est 
aequalis  descensioni  ejusdem  puncti:  quia  horizontis  uterque  semicirculus  secat 
aequatorem  angulo  recto  manetque  idem  arcus  eclipticae  idemque  angulus 
inter  aequatorem  et  eclipticam:  tribus  igitur  manentibus  in  triangulo,  oportet 
et  reliqua  tria  manere,  quae  inter  est  arcus  aequatoris,  qui  illic  ascensio,  hic 
descensio  recta  est. 

2.  Compara  oppositarum  aequalium  partium  et  semicirculorum  as- 
censiones. Sunt  etiam  harum  ascensiones  inter  sese  aequales  utcunque  in- 
ceptae, quia  angulus  sectionis  vernae  angulo  sectionis  autumnalis  aequalis  est, 
cetera  ut  prius.  Aut  igitur  ab  aequinoctialibus  incipiunt,  et  patet  propositio 
per  se,  aut  non  ab  aequinoctialibus,  tunc,  quod  superest  ad  vicina  utrinque 
aequinoctia,  utrinque  est  idem:  ablatis  igitur  aequalibus  ab  aequalibus,  relin- 
quuntur aequalia;  aut  si  semicirculi  sunt,  ii  secantur  per  puncta  aequinoctialia, 

et  rursus  singularum  utrinque  aequalium  partium  ascensiones  sunt  aequales, 
quare  et  junctarum,  id  est  totorum  semicirculorum. 

3.  Compara  integros  eclipticae  quadrantes  cum  suis  ascensionibus.  Oum 
eclipticae  quadrante  integro  a puncto  cardinali  coascendit  quadrans  aequatoris. 

Horizon  enim  FE,  traductus  per  puncta  solstitialia  D,  E,  transit  etiam  per  F, 
polum  eclipticae:  secat  igitur  eam  angulo  recto  non  minus  quam  aequatorem.  Cum 
ergo  sint  aequales  ADE,  AED,  erunt  et  AD,  AE  aequales. 

Si  quadrans  eclipticae  non  incipit  a puncto  cardinali,  non  est  aequalis 
suae  ascensioni,  sed  vel  major  vel  minor. 

Horizon  GC,  non  traductus  per  punctum  solstitiale  D,  aberrat  etiam  a polo  F 
eclipticae  AD,  secat  igitur  eam  oblique  in  B,  aequatorem  in  C recte,  idem  facit  et 
meridianus.  Partes  igitur  aequatoris  inter  horizontem  et  meridianum  sunt  quadrantes; 
at  partes  eclipticae,  quarum  polus  simul  intercipitur,  sunt  quadrante  minores,  reliquae 
majores. 

4.  Compara  minorum  partium  diversarum  ascensiones  inter  se.  Partes 
quadrantum  non  sunt  aequales  suis  ascensionibus  ascenduntque  oblique,  quae 
incipiunt  a punctis  aequinoctialibus,  habent  sc.  ascensiones  se  minores,  recte 
vero  ascendunt,  quae  incipiunt  a solstitialibus  habentque  ascensiones  se  ma- 
jores. Cum  duorum  eclipticae  arcuum  unus,  ab  aequinoctiali  puncto  inceptus, 
aequalis  est  alterius  ascensioni  in  solstitiale  terminatae  vel  vicissim:  differentia 
inter  arcus  eorumque  ascensiones  itidem  est  aequalis.  Partes  discretae , quo 
sunt  propiores  aequinoctialibus,  hoc  ascendunt  obliquius,  quo  solstitialibus,  hoc 
rectius. 

Angulus  enim  inter  eclipticam  et  horizontem  rectus  est  apud  solstitia,  obliquissimus 
(acutus  sc.)  apud  aequinoctia,  cum  angulus  aequatoris  et  horizontis  sit  semper  rectus 
et  major  illo;  major  igitur  huic  subtenditur  arcus  eclipticae,  quam  illi  arcus  aequatoris. 

Quo  puncto  discernuntur  quadrantis  unius  a solstitiali  puncto  incepti 
et  aequinoctiali  puncto  terminati  partes  recte  ascendentes  a partibus  oblique 
ascendentibus ? Puncto  illo  eclipticae,  in  quo  differentia  inter  arcum  eclipticae 
et  suam  ascensionem  rectam  est  maxima  seu  quod  quadrantem  dividit  in 
partes  duas,  quamlibet  aequalem  ascensioni  partis  reliquae,  sic  ut  arcus  eclip- 
ticae cum  ascensione  sua  compositus  efficiat  quadrantem:  id  autem  fit  neces- 
sario circa  medietates  quadrantum. 

Quomodo  punctum  hoc  inquiritur  geometrice ? Id  sic  definit  Regiomon- 
tanus  ex  Gebri  Arabe,  quod  ejus  a polo  aequatoris  distantiae  sinus  sit  medio 
loco  proportionalis  inter  sinus  arcuum,  quibus  extremitates  quadrantis  ab  eodem 
polo  distant. 

Principium  quadrantis  distat  a polo  90°,  ejus  sinus  est  100000;  finis  quadrantis 
distat  66°  28'  30",  sinus  91688;  hi  in  se  multiplicati  habent  radicem  95754,  cujus  arcus 
73°  14'  36",  tantum  igitur  distat  a polo  punctum  quaerendum , ergo  distat  ab  aequa- 
tore  16°  45'  24".  Punctum  autem,  quod  sic  distat,  ex  doctrina  superiori  invenitur 
recedere  a sectione  eclipticae  46°  14'  40".  Tantus  igitur  arcus  ascendit  oblique  a 
sectione  inceptus,  residuus  arcus  43°  45'  20"  ascendit  recte.  Quadruplicatis  vero  om- 
nibus, oblique  ascendunt  partes  184°  58'  40",  recte  175°  1'  20".-  At  quidam  signis 
assueti  integris  favent  rectis  ascensionibus,  dicentes  octo  signa  recte,  quatuor  oblique 
ascendere,  propterea  quod  rectae  ascensiones  distributae  inveniuntur  in  Tauro,  Geminis, 
Cancro,  Leone  et  Scorpione,  Sagittario,  Capricorno,  Aquario,  dissimulant  vero,  extrema 
signorum  Tauri,  Leonis,  Scorpii,  Aquarii,  oblique  ascendere. 

Restat  in  triangulo  nostro  angulus  inter  eclipticam  et  horizontem,  meri- 
dianum, vel  circulum  declinationis , cui  ascensio  reda  subtenditur;  de  illo 

quas  habes  observationes ? Angulus  hic,  ut  jam  de  horizonte  recto  dictum, 
est  acutus,  et  tanto  minor,  quanto  propior  punctis  aequinoctialibus,  nunquam 
tamen  aequat  complementum  declinationis  maximae;  in  ipso  vero  solsti- 
tiali puncto  est  rectus.  Ultra  solstitiale  punctum  obtusus  efficitur  respectu 
antecedentis  remotioris  aequinoctii,  acutus  ut  prius  respectu  sequentis  pro- 
pioris. 

Si  a solstitiali  vicino  puncto  numeretur  in  aequatore  arcus  aequalis  pro- 
posito arcui  eclipticae  ab  aequinoctiali  incepto,  et  ab  ejus  termino  ducatur  cir- 
culus declinationis,  ejus  arcus  inter  polum  sphaerae  et  eclipticam  metitur  an- 
gulum, quem  meridianus  facit  cum  puncto  eclipticae  primo  proposito. 

Ut  si  proposito  B puncto  (Fig.  38),  sumeretur  EQ  aequalis  ipsi  AB,  ducto  GQ, 
arcus  GP  erit  mensura  anguli  ABC.  Vicissim  proposito  P puncto,  sumatur  EC  aequa- 
lis ipsi  AP;  ducto  GC,  arcus  GB  metitur  angulum  APQ. 

Quomodo  computatur  hic  angulus ? 1.  Si  fuerit  ad  manus  tabula  decli- 
nationum et  tabula  ascensionum  rectarum , quaere  complementum  arcus  eclip- 
ticae, a viciniori  aequinoctio  incepti,  inter  ascensiones  rectas,  tunc  e regione 
in  columna  declinationum  invenies  complementum  anguli  quaesiti. 

2)  Sin  autem  calculo  placet  uti,  processus  erit  iste. 

Arcus  eclipticae  a vicino  aequinoctio  30° 


complementum 

60° 

sinus 

86603 

Declinatio  maxima 

23.  31.  30. 

tangens 

43533 

34826 

4 

Multiplica  absectis  5 ultimis. 

2612 

0 

261 

2 

1 

2 

Arcus  20°  39'  25"  tangens 3770l| 

Complem.  69.  20.  35.  est  angulus  quaesitus.  3:i) 


Quid  est  ascensio  recta  stellae  vel  puncti  in  sphaera,  quae  est  extra  eclip- 
ticam? Est  arcus  aequatoris,  interceptus  inter  principium  Arietis  et  circulum 
declinationis  stellae  vel  puncti  et  in  consequentia  numeratus.  De  hac  vero 
plura  infra,  parte  doctrinae  sphaericae  quinta. 

Quid  est  cognatum  ascensioni  rectae  stellae?  Longitudo  loci  in  Terra. 

Quid  est  loci  longitudo  ? Est  arcus  aequatoris  terrestris  (vel  etiam  paral- 
leli per  locum  ducti),  interceptus  inter  primum  meridianum  terrestrem  et  inter 
meridianum  loci,  et  in  consequentia  numeratus.  De  hac  infra  parte  quinta. 

De  ascensionibus  obliquis  punctorum  et  arcuum  eclipticae. 

Quomodo  investigantur  ascensiones  obliquae ? Opus  est  cognita  propositi 
puncti  declinatione,  ascensione  recta  et  differentia  ascensionali,  quae  ex  decli- 
natione innotescit.  Nam  hac  differentia  ascensionali  ad  ascensionem  rectam 
addita  vel  inde  ablata  constituitur  ejus  puncti  ascensio  obliqua. 

Quid  est  differentia  ascensionalis  et  quomodo  investigatur?  Collocato 
puncto  proposito  in  horizonte  ortivo,  formatur  rectangulum  ab  horizonte,  aequa- 
tore et  circulo  declinationis  puncti  propositi;  in  quo  triangulo  tria  dantur: 
latus  in  circulo  declinationis,  id  est  declinatio  puncti,  angulus  sectionis  aequa- 
toris et  horizontis,  quem  metitur  altitudo  aequatoris,  et  angulus  inter  aequa- 
torem  et  circulum  declinationis,  qui  rectus  est;  non  poterit  igitur  effugere  et 
quartum,  sc.  latus  in  aequatore  seu  differentia  ascensionalis. 

Processus : Sit  0°  Gem.  vel  0°  Aquar,  punctum  propositum. 

Sit  altitudo  poli  48°  30', 
Declinatio  20.  13. 


1130219 
3683|  8 


tangens 
22,  tangens 

Multiplicetur  33908 
6781 
904 
33 
9 


Arcus  24°  36'  23"  sinus  41638 


est  differentia  ascensionalis.  33) 

Quomodo  se  habet  haec  differentia  ascensionalis  in  una  et  eadem  posi- 
tione sphaerae , et  quomodo  usurpanda  per  diversas  partes  eclipticae. 
1 Puncta  eclipticae,  a solstitialibus  punctis  aequaliter  remota,  habent  easdem 
differentias  ascensionales,  ut  et  amplitudines  ortivas:  quippe  easdem  habent 
declinationes,  per  quas  differentia  ascensionalis  investigatur.  2.  Cum  decimatio 
septentrionalis  est,  triangulum  infra  horizontem  cadit  et  differentia  asc.  aufer- 
tur ab  asc.  recta;  sin  australis  fuerit  declinatio,  triangulum  supra  horizontem 
est  et  differentia  asc.  additur  ascensioni  rectae  proditque  sic  utrinque  ascensio 
obliqua. 

Hic  HRI  est  horizon,  P polus,  PAR  me- 
ridianus, AEQT  aequator,  EL  pars  eclipticae 
septentrionalis,  EC  pars  ejus  australis:  puncta 
proposita  C,  L,  et  PQC,  PLT  circuli  declina- 
tionum; triangula  LTH,  CQH;  quaeruntur 
HT,  HQ  differentiae  ascensionales  ex  decli- 
nationibus TL  sept.  et  QC  australi;  ET,  EQ 
sunt  ascensiones  rectae,  EH  communis  utrin- 
que ascensio  obliqua,  quae  formatur  illic  ab- 
lata TH,  hic  addita  QH. 

Asc.  recta  0°  II.  57.  48.  7. 

Aufer  24.  36.  23. 

Asc.  obi.  0°  II.  33.  11.  44, 

Asc.  recta  0°  / 237.  48.  7. 

Adde  24.  36.  23. 


Fig.  40. 


Asc.  obl.  0°  jt  262.  24.  30. 


Quae  hinc  oritur  generalis  comparatio  ascensionum  obliquarum  per 
diversa  eclipticae  puncta^  Bini  arcus  eclipticae  aequales  ab  eodem  aequinoc- 
tiali puncto  incepti,  vel  saltem  aequaliter  ab  illo  remoti,  alter  in  antecedentia, 
reliquus  in  consequentia,  habent  ascensiones  obliquas  aequales.  2.  Partium 
aequaliter  a puncto  solstitiali  remotarum,  alterius  prorsum,  alterius  retrorsum, 
ascensiones  obliquae  sunt  inter  se  inaequales.  3.  Idem  tene  etiam  de  parti- 
bus aequalibus  oppositis,  quippe  hoc  ex  illo  sequitur. 

Compara  generaliter  obliquas  ascensiones  cum  rectis.  Portiones  aequa- 
les semicirculo  minores  ab  aequinoctiis  inceptae,  quae  a verno,  celeriores  sunt 
inter  oriendum  in  nostro  hemisphaerio,  quam  in  sphaera  recta  et  oriuntur  obli- 
quius, quam  in  ea;  quae  vero  incipiunt  ab  autumnali,  tardiores  fiunt,  quam  in 
recta  sphaera,  eoque  rectius  oriri  dicuntur,  quam  in  sphaera  recta,  licet  abu- 
sive : raro  enim  in  obliqua  nec  nisi  circa  tropicos  erectior  potest  oriri  eclip- 
tica, quam  in  recta.  Arcus  vero  discreti,  hoc  est  non  ab  aequinoctiis  incepti, 
quo  propiores  sunt  aequinoctiali  verno  ante  vel  post,  hoc  ascendunt  obliquius, 
quo  propiores  autumnali,  hoc  rectius. 

Quomodo  investigatur  obliqua  descensio ? Cum  differentia  ascensionalis 

subtracta  facit  ascensionem  obliquam,  eadem  addita  facit  descensionem  obli- 
quam, et  vicissim  quae  additur,  ut  fiat  ascensio  obliqua,  subtrahi  debet,  ut 
sit  descensio  obliqua. 

Quae  hinc  oritur  analogia  inter  ascensiones  et  descensiones  obliquas P 
1.  Quanta  est  ascensio  arcus  ab  Arietis  principio  incepti,  tanta  est  descensio 
arcus  aequalis  a principio  Librae  incepti  et  vicissim.  Idem  verum  est  etiam 
de  discretis  arcubus  aequalibus  oppositis.  Nullae  itaque  fiunt  tabulae  descen- 
sionum, sufficiunt  ascensionum.  2.  Partes  eaedem  ascendentes  recte  descen- 
dunt oblique  et  vicissim. 

Quot  sunt  genera  positionum  sphaerae  respectu  aequatoris  et  eclipticae 
junctorum,  per  quas  variantur  ascensiones  obliquae ? Senae  sunt  in  utro  vis 
hemisphaerio  positiones,  quibus  accedit  septima  sphaerae  rectae.  Nam  vertex 
loci  vel  sub  aequatorem  cadit,  vel  inter  aequatorem  et  tropicum,  vel  sub 
ipsum  tropicum , vel  inter  tropicum  et  polarem , vel  sub  ipsum  p olar  en?,  vel 
inter  polarem  et  polum,  vel  sub  ipsum  polum.  In  prima  quidem  harum  posi- 
tionum ascensiones  sunt  tantum  rectae,  de  quibus  jam  est  transactum,  in  ul- 
tima sunt  ascensiones  plane  nullae.  Supersunt  igitur  pro  ascensionibus  obli- 
quis quinae  in  utroque  hemisphaerio  positiones  intermediae. 

Compara  ascensiones  et  descensiones  ulrmsque  hemisphaerii  inter  sese. 
1.  Quanta  est  in  aliqua  certa  poli  septentrionalis  elevatione  signi,  gradus  vel 
puncti  cujusque  eclipticae  ascensio  obliqua,  tanta  est  in  aequali  elevatione  poli 
australis  ejusdem  signi,  gradus  vel  puncti  descensio  obliqua,  et  quanta  illic 
descensio,  tanta  hic  ascensio.  2.  Quicquid  demonstratur  de  signo,  gradu  vel 
puncto  certo  eclipticae  in  hemisphaerio  septentrionali,  verum  id  erit  etiam  de 
signo,  gradu  vel  puncto  opposito  in  australi  hemisphaerio  alterutrius  poli  ele- 
vatione utrinque  eadem. 

Quomodo  se  habet  differentia  ascensionalis  ad  ascensionem  rectam  per 
varios  sphaerae  positus?  In  sphaera  recta  sicut  ascensio  obliqua  nulla,  sic 
arcus  eclipticae  ab  aequinoctio  propiori  retro  vel  porro  extensi  differentia  as- 
censionalis quantitatem  obtinet  nullam,  in  obliquis  cum  digressione  ab  aequa- 
tore  acquirit  .aliquam  quantitatem,  et  quamdiu  quidem  est  inter  aequatorem 
et  polarem,  minor  est  ascensione  recta,  sub  polari  aequalis  ei,  intra  polarem 
major  illa  per  omnes  proportiones  successive,  quo  propius  ad  polum  venitur. 

Nam  sub  polari  junguntur  ecliptica  et  horizon, 
quoties  polus  eclipticae  in  verticem  venit : quare 
semicirculus  integer  ascensionem  habet  vel 
nullam,  absumta  enim  est  in  differentiam  as- 
censionalem  subtractoriam,  reliquus  vero  semi- 
circulus eclipticae  adjicit  semicirculo  aequa- 
toris coorienti  in  recta  sphaera  semicirculum 
reliquum.  Cumque  sub  polari  angulus  EQO 
inter  aequatorem  et  horizontem  sit  aequalis  an- 
gulo inter  eclipticam  et  aequatorem  QEO,  ver- 
sus rectam  major,  versus  parallelam  minor, 
amplitudo  igitur  ortiva  QO  sub  polari  aequatur 
arcui  eclipticae  EO  proposito,  a vicino  aequi- 
noctio incepto,  extra  minor  est,  intra  major; 
ducto  igitur  circulo  declinationis  PTO  in  punc- 
tum eclipticae  oriens  0,  qui  ascensionem  rec- 
tam ET  a differentia  ascensionali  TQ  separat, 

partes  etiam  bae  factae  sequentur  proportionem  sui  quaelibet  lateris  reliqui,  illa  qui- 
dem ET  eclipticae  arcus  EO,  haec  vero  TQ  amplitudinis  ortivae  QO. 

Quae  ratio  est  ortus  et  occasus  signorum  per  illos  sphaerae  positus? 
Ab  aequatore  usque  ad  polarem  oriuntur  omnia  signa,  et  ordine  quidem 
recto,  secatque  horizon  eclipticam  intra  tropicum  quidem  bis  angulis  rectis, 
quoties  sc.  polus  ejus  in  horizontem  venit;  sub  tropico  id  fit  semel,  extra 
tropicum  usque  ad  polarem  sectio  est  magis  magisque  obliqua,  sub  polari 
arctico  ecliptica  jungitur  horizonti  semel,  et  subito  totus  semicirculus,  ascen- 
dens dictus,  seu  in  cujus  medio  vernum  est  aequinoctium,  simul  in  momento 
oritur;  reliquus,  per  quem  Sol  descendere  censetur,  a Cancro  per  Libram  in 
Capricornum  eodem  momento  descendit;  siinulque  in  ipsa  sectione  horizontis 
et  meridiani  septentrionali  (R)  recto  ordine  oriri  incipiet,  donec  circumvoluto 
integro  aequatore  finis  ejus,  hoc  est  30°  Sagitt.  in  ipso  meridiei  puncto  (H) 
quasi  ascensurus  in  horizontem  veniat.  Ita  ascensio  hujus  medietatis  eclip- 
ticae totum  aequatorem  coascendentem  habet. 

Intra  vero  polarem,  cum  circa  punctum  solstitiale  inferius  arcus  aliquis 
nunquam  oriatur,  sed  semper  sub  Terra  sit,  circa  solstitiale  superius  arcus  alius 
semper  supra,  nunquam  occidens,  semper  tanto  major,  quanto  vicinior  vertici 
polus,  donec  sub  ipso  polo  arcus  uterque  fiat  semicirculus;  arcus  intermedii 
oriuntur  quidem  et  occidunt,  sed  alter,  in  quo  vernale  aequinoctium  (in  nostro 
hemisphaerio),  ordine  praepostero,  reliquus,  in  quo  autumnale,  ordine  recto; 
habentque  totum  aequatorem  coascendentem,  ille  tamen  majorem  ejus  partem, 
qui  inverso  ordine  oritur.  Sequitur  eandem  varietatem  ipsa  etiam  amplitudo 
ortiva.  Nam  inter  aequatorem  et  polarem  haec  amplitudo  ortiva  dilatat  sese 
paulatim  ab  ortu  aequinoctiali  Q versus  septentrionem  R et  meridiem  H,  et 
partes  a Cancro  per  Libram  in  Capricornum  ordinatas  habent  regiones  ortuum 
a septentrionalibus  horizontis  partibus  R versus  meridiem  H,  inde  a Capri- 
corno per  Arietem  in  Cancrum  ordine  retrogrado  a meridie  Ii  versus  septen- 
trionem R,  initio  modicis  spatiis,  donec  sub  ipso  polari  et  versus  interiora 
haec  ortuum  amplitudo  totum  horizontis  semicirculum  pervagetur,  ab  ipsissimo 
puncto  horizontis  septentrionali  R per  ortivum  Q usque  in  ipsissimum  meri- 
dionale H.  Intra  vero  polarem  nulla  talis  fit  ab  oppositis  arcubus  transpositio 
retrograda  ortuum  a meridie  in  septentrionem , sed  utriusque  semicirculi  arcus 
orientes,  tam  is  qui  recto  ordine  oritur,  quam  qui  praepostero,  priores  ortus 
in  septentrione  R,  posteriores  versus  plagam  orientis  Q,  postremos  in  meri- 
diano horizontis  puncto  H faciunt. 

Loquor  autem  de  partibus  eclipticae,  sine  respectu  motus  Solis  per  illas. 
Nam  si  series  ortuum,  quos  Sol  facit,  consideretur,  id  aliud  erit. 

Unde  innotescit  arcus  eclipticae  perpetuo  apparens  aut  latens?  Ex  alti- 
tudine aequatoris,  quae  cum  sit  minor  declinatione  maxima  eclipticae,  quaeren- 
dum igitur  est  per  tradita  praecepta,  quodnam  eclipticae  punctum,  quanto  sc. 
arcu  ab  aequinoctiali  puncto  remotum,  habeat  declinationem  aequalem  altitu- 
dini aequatoris.  Nam  complementum  illius  arcus  est  semissis  arcus  non  occi- 
dentis, si  septentrionalis  declinatio  (penes  nos  in  septentrionali  hemisphaerio), 
aut  non  orientis,  si  meridiana. 

Sit  altitudo  poli  80°,  aequatoris  igitur  10°.  Tantam  vero  declinationem  invenitur 
habere  25°  47'  16"  Ar.  Ejus  igitur  complementum  ad  quadrantem  64.  12.  44  dupli- 
catum, facit  128.  25.  28.  Tantus  arcus  non  occidit. 

Compara  in  specie  integras  eclipticae  medietates  ad  suas  obliquas  ascen- 
siones per  hos  sphaerae  positus.  Solae  illae  medietates,  quae  sunt  inter  puncta 

aequinoctialia,  suis  aequantur  ascensionibus,  extra  quidem  polarem,  ubi  medie- 
tates hae  possunt  ascendere,  nullae  praeterea  undecunqne  inceptae,  in  qua- 
cunque positione  sphaerae  obliqua. 

Compara  etiam  segmenta  harum  medietatum  principalium  cum  suis 
obliquis  ascensionibus.  Nullus  arcus  eclipticae  minor  semicirculo,  neque  extra 

tropicum  neque  introrsum  usque  ad  medium 
inter  tropicum  et  aequatorem,  aequatur 
suae  ascensioni  obliquae.  A medio  vero 
loco  inter  tropicum  et  aequatorem  usque 
ad  aequatorem,  ducto  circulo  VE  bisecante 
angulum  eclipticae  et  aequatoris  OEQ, 
quando  in  hunc  sectorem  vertex  incidit, 
quod  fit  initio  semel  (tunc  sc.  cum  punc- 
tum solstitiale  altum  culminat)  propius 
aequatorem  bis,  tunc  sane  accidit,  ut  ar- 
cus eclipticae  EO,  ab  aequinoctio  inceptus, 
aequetur  ascensioni  suae  obliquae  EQ  et 
sic  in  hoc  casu  medietates  circulorum  pri- 
mariae secantur  ab  horizonte  in  segmenta, 
bina  semper  contermina  aequalia.  Et  haec 
segmenta  sunt  in  ipso  medio  loco  inter 
tropicum  et  aequatorem  quadrantes,  id  est  bina  uniuscujusque  circuli  aequalia ; 
versus  aequatorem  sunt  inaequalia  magis  magisque. 

Quid  varietatis  oritur  per  diversas  sphaeras,  in  comparatione  ascensio- 
num obliquarum  cum  rectis?  1.  Inter  aequatorem  et  polarem  summa  ascen- 
sionum rectarum,  quas  habent  oppositi  duo  arcus  aequales,  est  distributa  inter 
eorundem  ascensiones  obliquas.  Sub  polari  unus  oppositorum  habet  nihil, 
alter  totum,  hoc  est  summam  et  suae  et  sui  oppositi  arcus  ascensionum  rec- 
tarum, duplam  sc.  ascensionem  obliquam  rectae.  Intra  polarem  arcus  orientes 
ordine  recto  non  tantum  duplum  habent  suae  ascensionis  rectae,  sed  insuper 
addunt  ascensionem  obliquam  arcus  oppositi  praepostere  orientis.  Extra  pola- 
rem igitur  a summa  ascensionum  utriusque  rectarum  ablata  unius  ascensio 
recta,  sub  polari  ablatum  nihil,  additum  nihil.  Intra  polarem  addita  ascensio 
obliqua  praepostere  orientis  constituit  obliquam  ascensionem  arcus  aequalis 
oppositi.  , 

2.  Intra  tropicos,  quando  ecliptica  per  verticem  transit,  partis  unius  de 
quadrante  ascensio  recta,  alterius  obliqua  compositae,  quadrantem  et  ipsa  effi- 
ciunt. Ut  si  in  schemate  proximo  non  V sed  A esset  vertex,  et  AQ  jam 
ecliptica,  VO  aequator.  Tunc  enim  inter  HAR  meridianum  et  HQR  horizon- 
tem  interceptus  est  quadrans  eclipticae  AQ,  non  minus  quam  aequatoris  VO, 
etsi  cardinalia  puncta  non  inciderint  in  hos  circulos.  Ipsius  igitur  EQ  asc.  obli- 
qua EO,  et  complementi  EA  ascensio  recta  EV  composita  faciunt  quad- 
rantem VO. 

Unde  innotescit  nobis  angulu§,  quo  secat  ecliptica  horizontem  ? :u)  Conci- 
piendum est  triangulum  VNM  (Fig.  40)  inter  V verticem,  N nonagesimum  gra- 
dum eclipticae  ab  ejus  oriente  gradu,  et  inter  punctum  ejusdem  M,  quod  coelum 
mediat.  In  hoc  triangulo  primo  investigatur  latus  in  ecliptica  NM,  inter  nona- 
gesimum et  meridianum.  Dato  enim  eclipticae  puncto  oriente,  datur  ejus 
ascensio  obliqua,  a qua  numeratus  quadrans  retro,  prodit  ascensionem  rectam 
medii  coeli.  Data  hac,  datur  etiam  punctum  eclipticae  M,  quod  coelum  me- 

diat  cum  illa.  Eodem  modo  quadrans  a puncto  oriente  retro  extensus  in 
ecliptica  signat  nonagesimum  eclipticae  N.  Comparatis  igitur  invicem  eclip- 
ticae nonagesimo  N et  puncto  M coelum  mediante,  innotescit  arcus  inter- 
ceptus NM. 

Secundo  in  hoc  triangulo  investigatur  latus  in  meridiano  YM  inter  ver- 
ticem V et  eclipticam  M.  Dato  enim  eclipticae  puncto  M,  coelum  mediante, 
datur  ejus  declinatio  AM,  quae,  si  septentrionalis  fuerit,  ablata,  si  meridio- 
nalis, addita  ad  altitudinem  poli  VA,  constituit  distantiam  illius  eclipticae 
puncti  a vertice  VM,  angulus  vero  apud  nonagesimum  eclipticae  VNM  est 
rectus:  tribus  igitur  datis,  et  quartum  haberi  poterit,  latus  sc.  in  verticali 
seu  distantia  nonagesimi  a vertice  NV;  complementum  est  altitudo  nonagesimi 
super  horizontem,  mensura  anguli  quaesiti. 


Typus  hujus  processus. 


Oriatur 

7° 

5' 

Virg. 

in  altitudine  poli 

. 

48. 

24. 

Ergo  ascensio  obliqua  . . . . 

• • 

148. 

31. 

Aufer 

90 

Ascensio  recta  medii  coeli  . 

# * 

58. 

31. 

Cum  eo  coelum  mediat  .... 

• 

0. 

41. 

Gemin. 

cujus  declinatio 

20. 

22. 

sept. 

ablata  ab  altitudine  poli  relinquit 

. . 

28. 

2. 

Hoc  igitur  est  latus  MV,  cujus  compl.  . 

61. 

58. 

altitudo 

Sic  a 

7° 

5' 

Virg. 

N , # 

aufer 

90 

erit  nonagesimus  ab  ortu  . . . 

, . 

7. 

5* 

Gemin. 

Hinc  aufer  coelum  medians 

. 

0. 

41. 

Gemin. 

erit  latus  MN 

24. 

ejusque 

complementum 

• 

83. 

36. 

Hinc  computatur  latus  YN  sic:  altitudo  puncti  coelum  mediantis  61°  58',  sinus 
88267;  complementi  lateris  MN  83°  36'  sinus  99377,.  Divide,  quotiens  88820  est  sinus 
62°  39'.  Tantus  est  angulus  inter  horizontem  et  eclipticam  in  7°  5'  Yirginis,  ejusque  com- 
plementum 27°  21'  distantia  nonagesimi  a vertice. 

Quae  observanda  varietas  circa  hunc  angulum  ? Angulus  iste  nunquam 
fit  major  altitudine  puncti  solstitialis  aestivi,  nunquam  minor  altitudine  puncti 
solstitialis  hiberni.  Illam  magnitudinem  habet  oriente  puncto  aequinoctiali 
autumnali  (in  hemisphaerio  nostro),  hanc  oriente  puncto  vernali.  Nonagesimus 
est  in  orientali  quadrante,  cum  ascendunt  signa  septentrionalia,  in  occidentali, 
cum  meridionalia. 

Etiamne  verticalis  cum  ecliptica  sectione  constitutus  angulus  solet  in- 
quiri? Sane  necessarius  est  ejus  usus,  in  doctrina  praecipue  eclipsium  Solis. 

Quomodo  inquiritur ? Vel  ex  altitudine  Solis  , in  ecliptica  semper  ver- 
santis, vel  ex  distantia  puncti  sectionis  a nonagesimo,  adjuncta  utrinque 
distantia  nonagesimi  a vertice.  Nam  si  punctum  sectionis  oriatur,  ipsa  haec 
NV  metitur  angulum,  ex  eo,  quo  vicinior  nonagesimo  fuerit  sectio,  hoc  major 
angulus.  Itaque  tangente  NV  5 cyphris  prolongato,  diviso  per  sinum  NS, 
distantiae  sectionis  a nonagesimo,  prodit  tangens  hujus  anguli.  Aut  si  alti- 
tudo habeatur,  per  ejus  sinum  diviso  sinu  NV,  prodit  sinus  anguli  NSV, 

Tabula  Ascensionum  Rectarum,  Declinationis  et  anguli  inter 
Eclipticam  et  Meridianum.35) 

42 

2 

6 

10 

13 

21 

29 

LIBRI  TERTII 

PARS  TERTIA. 

DE  ANNO  ET  PARTIBUS  EJUS,  DERUE  DIEBUS  ET  EORUM 
INCREMENTIS  VEL  DECREMENTIS. 


Quotupliciter  considerat  astronomiis  tempora ? Dupliciter,  vel  ex  civili 
consuetudine,  vel  astronomica  certitudine. 

Quomodo  definis  annum  civilem  seu  politicum  ? Est  spatium  temporis 
seu  certus  dierum  integrorum  numerus,  ad  quem  motus  Solis  vel  Lunae  vel 
sideris  utriusque  digitum  intendit  eminus,  populari  cujusque  gentis  instituto 
receptus. 

Quae  civilis  anni  forma  ex  omnibus  est  astronomicae  disciplinae  com- 
modissima? Annus  Julianus  Calendarii  veteris,  constans  diebus  365  et  adji- 
ciens in  quatuor  annis  diem  unum,  ut  post  tres  simplices  quartus  sit  dierum 
366.  Haec  enim  mensura  media  est  inter  annos  astronomicos,  haec  omnium 
gentium  saltem  tacita  temporum  annumeratio  fuit,  haec  penes  nos  inde  a 
Caesaribus  observatione  continua  trita  et  culta;  ad  hanc  anni  formam  identi- 
dem recurrendum  est  astronomo , quamcunque  aliam  stilo  patriae  suae  magis 
familiarem  sub  manus  sumserit. 

Quomodo  definiunt  annum  astronomi?  Annus  illis  est  spatium  temporis, 
intra  quod  Sol  curriculum  suum  in  coelo  videtur  absolvere,  quod  efficit,  ut  in 
theoricis  dicetur,  circuitus  centri  Telluris  circa  Solem  vere  immobilem. 

Quotuplex  est  annus  penes  astronomos?  Duplex,  pro  duplicibus  solaris 
revolutionis  metis,  sidereus  et  tropicus  seu  vertens. 

Quae  sunt  anni  siderei  metae?  Punctum  eclipticae,  in  quod  circulus 
magnus  ex  polo  eclipticae  per  certam  stellam  fixam  propositam,  ut  per  Sirium 
vel  per  cornu  Arietis  etc.,  descendit. 

Dic  anni  vertentis  metas.  Eae  sunt  eclipticae  puncta,  in  quibus  secat 
illam  aequinoctialis  aut  colurorum  alter,  uno  nomine  puncta  cardinalia. 

Quae  anni  species  ad  quas  partes  hujus  doctrinae  spectant?  De  civilibus 
annis  peculiaris  est  disciplina,  nec  potest  de  iis  in  universum  agi,  priusquam 
ex  doctrina  theorica  motus  Solis  et  praecipue  Lunae  fuerint  explicati.  De 
anno  sidereo  rectius  agetur  ultima  parte  hujus  libri  tertii,  quanquam  etiam 
hujus  perfecta  cognitio  ex  doctrina  theorica  petenda  est.  Restat  igitur  huic 
parti  tertiae  annus  tropicus  seu  vertens. 

Nihil  ergo  nobis  ad  hujus  cognitionem  ex  anticipato  tenendum  est  de 
motu  Solis  apparenti  seu  Telluris  proprio?  Imo  ad  perfectam  explicationem 
anni  vertentis  non  pauca  ex  theorica  doctrina  petenda  sunt. 

Cur  ergo  de  illo  agitur  in  doctrina  sphaerica?  Annus  vertens  habet 
plures  respectus:  aut  enim  dividimus  curriculum  Solis,  qui  annum  efficit,  metis 
suis  naturalibus  ex  primo  motu  petitis,  partiumque  illarum  affectiones  varias 
respectu  dissimilitudinis  dierum  et  noctium  exquirimus , et  sic  pertinet  ad 
doctrinam  sphaericam;  aut  metimur  ejus  cum  totius,  tum  partium  singularum 
longitudines  diversas,  et  causae  diversitatis  hujus  ex  theorica  sunt  petendae. 

Quid  est  annus  vertens?  Est  spatium  temporis,  intra  quod  quatuor 
existunt  vicissitudines,  ver,  aestas,  autumnus,  hiems,  Sole  ab  uno  puncto- 
rum cardinalium  ad  idem  revertente. 

Unde  nomen  est  anno  vertenti  ? Graeci  ryonixov  ano  rc or  rgonoor,  quod 
conversiones  vel  vicissitudines  significat,  appellarunt;  cui  latina  vox  vertens 
ad  verbum  respondet.  Iidem  et  temporalem  appellant , quia  haec  quatuor 
anni  tempora  solent  nuncupare.  Dicitur  et  naturalis,  quod  hae  vicissitudines 
universam  naturam  animantum  terraque  nascentium  ipsorumque  adeo  elemen- 
torum attingant. 

Num  igitur  in  anno  sidereo  non  sunt  eaedem  quatuor  partes?  Insunt 
quidem  et  illi,  sed  per  accidens.  Nam  si  succedant  invicem  anni  siderei 
magno  aliquo  numero,  fiet  tandem  ut  principium  ejus,  quod  hibernum  erat 
initio,  tandem  in  aestatem  incidat,  itaque  interdum  unus  sidereus  non  qua- 
tuor, sed  quinque  habeat  tempora,  unum  sc.  duplex. 

Qua  mensura  metimur  anni  partiumque  ejus  longitudinem?  Diebus, 
qui  intra  metas  unius  anni  partisve  existunt.  Nam  haec  mensura  et  brevior 
est  anno  mensurando,  et  notior  eo  et  observatu  numeratuque  facilis,  propter 
vicissitudines  diei  noctisque,  et  denique  satis  aequabilis. 

Quot  sunt  in  anno  vertente  dies?  Totidem  fere,  quot  observamus  in 
anno  civili  Gregoriano  seu  novi  Calendarii,  scilicet  365  et  paulo  minus 
quarta  diei  parte,  minus  inquam  tribus  quadringentesimis  unius  diei  circiter; 
nam  in  doctrina  theorica  excutietur  haec  particula  accuratius. 

Quot  sunt  sensus  vocabuli  dies  apud  astronomos?  Duo  praecipue.  Nam 
aut  idem  sonat,  quod  Graecis  rvx&rjgegov,  spatium  nempe  temporis,  intra  quod 
semel  dies  et  semel  nox  efficitur,  quae  dies  naturalis  dici  solet;  aut  sumitur 
dies  pro  noctis  opposito,  seu  accuratius  tempus  id,  quo  centrum  Solis  est 
supra  horizontem,  diciturque  dies  artificialis. 

Quam  tu  putas  esse  rationem  horum  nominum  naturalis  et  artificialis? 
Quemadmodum  domus,  navis,  cista,  mensa  naturaliter  quidem  sub  unum  omnia 
genus  rerum  pertinent,  quod  ex  ligno  sunt,  ars  vero  distinctionem  hanc  inter 
ligna  fecit,  ut  hoc  navis  esset,  illud  mensa,  et  quemadmodum  hominum  om- 
nium est  eadem  species , ex  qua  nomen  ipsis  competit  hominis , mens  vero 
et  consuetudo  gentiumque  instituta  naturae  supervenientia  discriminant  homi- 
nes, diversis  muniis  nominibusque  inter  eos  distributis,  ut  hic  sit  rex,  iste 
episcopus,  ille  opilio,  omnes  ejusdem  naturae  homines : sic  unum  et  idem  na- 
tura proveniens  wp&rjgeqov  per  diversos  horizontes,  id  est  per  diversas  visuum 
diversorum  imaginationes  diversimode  figuratur  in  diei  noctisque  segmenta 
inaequalia,  aliter  hic,  aliter  ibi. 

Quomodo  diem  dividunt  astronomi  ? Dividunt  eum,  ut  vulgo  solent,  in 
horas,  quas  veteres,  ut  ex  Homero  patet,  in  una  die  naturali  quatuor  solum, 
alii  duodecim,  posteri  24  statuerunt,  quod  retinent  astronomi  ut  infra  dicetur, 

Quomodo  numerant  astronomi  horas  et  dies  ? Vel  a media  nocte  ab 
uno  in  24  mediae  noctis  sequentis,  ut  Prutenicae.  Vel  a meridie,  numerato 
iterum  24  usque  ad  meridiem  sequentem,  et  dies  interdum  nominatur  com- 
pleta, interdum  currens,  cujus  pars  sunt  horae  expressae. 

Quot  sunt,  horarum  gener al  Totidem  quod  dierum:  quaedam  enim  di- 
cuntur aequinoctiales,  laqpsgtroi,  quaedam  temporales,  y.cuoivmi,  quod  pro  ratione 
temporum  totius  anni  variam  nanciscantur  longitudinem. 

Quid  est  hora  aequinoctialis ? Est  pars  vicesima  quarta  ro  rv^thjgeqo, 
seu  diei  noctisque  naturalis  junctorum. 

Quomodo  dividitur  hora  aequinoctialis  astronomice ? Dividitur  ut  circuli 
alicujus  pars  3G0ma,  gradus  vel  tempus,  in  minuta  sexaginta,  sic  ut  15  mi- 
nuta faciant  horae  quadrantem;  minutum  unum  in  60  secunda  abit,  unum 
secundum  in  60  tertia  et  sic  continue,  quousque  opus  est. 

Compara  sectiones  aequinoctialis  horae  cum  pulsu  humano.  In  homine 
valente,  robusto  et  perfectae  aetatis,  complexionis  melancholicae  aut  consenescente 
fere  singulis  secundis  existunt  singuli  pulsus  arteriae,  nullo  discrimine  inter 
systolen  et  diastolen:  ita  essent  in  uno  minuto  pulsus  sexaginta;  sed  rara  est 
haec  tarditas,  vulgariter  numerantur  70,  in  cholericis  et  feminis  S0;  quatuor 
in  terna  secunda.  Breviter  in  una  hora  quatuor  millia  plus  minus. 

Quomodo  efficitur  dies  naturalis ? Revolutione  apparente  Solis  ab  ortu 
per  meridiem  in  occasum  imumque  coeli  redituque  in  ortum,  quae  re  vera 
est  revolutio  Telluris  et  in  ea  horizontis,  per  imaginationem  in  coelum  usque 
continuati,  circa  axem  Telluris  velut  immobilem,  ut  libris  antecedentibus  est 
demonstratum. 

Quae  sunt  hujus  revolutionis  metae?  Per  centrum  Solis  S immobile, 

perque  Telluris 
axem  PL  planum 
imaginatione  con- 
cipitur traductum. 
Ergo  locus  in 
superficie  Terrae 
quiscunque,  con- 
stitutus in  hoc 
plano,  habet  ini- 
tium diei  natura- 
lis, quod  vel  me- 
ridies est  vel 
media  nox;  qui 
totus  illi  loco  de- 
currit interim  dum 
ipse  locus,  deser- 
to plano  PES,  ex 

illa  plaga  per  plagam  oppositam  in  eundem  situm  idemque  planum  PLS 
volutione  Telluris  restituitur. 

Quomodo  hoc  cum  sphaera  convenit?  Quod  dixi  planum  PLS,  id  in 
sphaera  per  circulum  declinationum  repraesentatur,  traductum  per  mundi  polos 
et  centrum  Solis,  et  cum  eo  quasi  mobilem.  Locus  vero  Telluris,  vere 
mobilis  circa  Telluris  axem,  repraesentatur  in  sphaera  per  meridianum  immo- 
bilem. Itaque  naturalis  dies  est  spatium  temporis,  intra  quod  centrum  Solis 
ab  eodem  semicirculo  meridiani  digressum  ad  eundem  reverti  videtur. 


Fig.  39.  (rep.) 

Num  omnes  dies  naturales  per  totum  annum  invicem  sunt  aequales  ? 
1.  Revolutiones  quidem  integrae  Telluris  ad  planum  per  eandem  fixam  tra- 
ductum, ut  libro  primo  dictum , sunt  ad  omnem  sensus  subtilitatem  aequalis- 
simae, numerus  tamen  aliquis  plurium  revolutionum  accumulat  ex  insensilibus 
differentiis  aliquid  sensibile,  ut  aestivae  revolutiones  aliquot  differant  tempore 
ab  hibernis  totidem.  2.  Etsi  vero  plane  essent  aequalissimae  revolutiones 
ipsius  Telluris  ad  planum  per  axem  ejus  et  aliquam  fixam  traductum,  non- 
dum tamen  sequeretur,  dies  naturales  inter  se  plane  ad  unguem  aequales  esse. 

An  igitur  dies  naturalis  non  est  aequalis  integrae  revolutioni  Telluris? 
Est  paulo  longior,  quod  patet  ex  diversis  utriusque  metis.  Nam  meta,  quae 
determinat  revolutionem  corporis  Telluris  integram  circa  suum  axem,  est  pla- 
num aliquod  per  axem  Telluris  ductum  invariabiliter,  seu  quod  annuo  motu 
(de  quo  libro  VI.)  cum  ipso  axe  Telluris  circumlatum  non  mutat  situm  par- 
tium, sed  manet  sibi  ipsi  parallelum,  in  quantum  scilicet  axis  ipse  sibi  paral- 
lelus manet,  ut  vides  apud  PL  in  omnibus  quatuor  sitibus.  Et  locus  aliquis 
in  superficie  Terrae  tunc  censetur  integram  aliquam  revolutionem  absol- 
visse, cum  in  hoc  planum  PSL  eandemque  ejus  partem  recurrit.  At  meta, 
quae  determinat  integram  diem  naturalem,  ut  jam  dictum,  est  planum  PSL 
per  axem  quidem  Telluris  PL  ductum,  sed  variabili  situ;  quia  dum  cir- 
cumfertur cum  axe  Telluris  annuo  motu,  unum  ejus  punctum  affixum  haeret 
centro  Solis  S immobili,  itaque  situm  partium  varie  mutat,  adeo  ut  neque 
parallelum  sibi  ipsi  maneat,  neque  semper  eodem  angulo  secet  eclipticae  pla- 
num. Itaque  ponamus,  Terra  in  Capricorno  constituta,  unde  Sol  apparet  in 
Cancro,  coincidere  haec  bina  plana,  erunt  igitur  utraque  ad  eclipticam  recta, 
ex  eo,  Terra  versus  Arietem  pergente,  prius  quidem  planum  PL  deseret  S, 
centrum  Solis,  et  manebit  rectum  ad  eclipticam  sibique  parallelum;  posterius 
vero  planum  PLS,  haerens  centro  Solis,  separabitur  a plano  priori  PLS,  et 
partes  ejus  exteriores,  ultra  axem  Telluris  versus  fixas  porrectae,  praecurrent, 
et  fugient  a consimilibus  prioris  plani  partibus,  interimque  etiam  ad  planum 
eclipticae  inclinabitur  hoc  planum  PLS,  ut  parte  secunda  dictum,  quoad  usque 
Terra  in  Ariete  constituta,  Sole  in  Libra  spectato,  integro  quadrante  praever- 
terit  et  una  cum  plano  priore  parallelos  Telluris  in  4 quadrantes  secuerit,  an- 
gulo SPL  recto  facto.  Tunc  itaque  locus  aliquis  in  superficie  Telluris,  rever- 
tens ad  planum  prius  PL,  abest  adhuc  uno  quadrante  revolutionis  integrae  a 
plano  posteriore  PLS,  fitque  hoc  pacto  in  omnibus  4 anni  partibus  junctis, 
ut  dies  quidem  naturales  proveniant  365  cum  quadrante,  revolutiones  vero 
Telluris  una  plus,  sc.  366  cum  quadrante. 

Quomodo  hoc  ad  sphaeram  accommodabo ? Ut  prius;  planum  alterum  PLS 
per  Solem  et  axem  Telluris  repraesentatur  in  sphaera  per  circulum  declina- 
tionis traductum  per  centrum  Solis  et  polos  sphaerae,  alterum  PLS  repraesen- 
tatur per  circulum  declinationis  alium,  qui  per  fixam  et  polos  sphaerae  transit. 
Quod  igitur  urta  dies  naturalis  plus  sit,  quam  una  revolutio  Telluris,  adeoque 
et  aequatoris  sphaerae,  id  sic  demonstratur  per  sphaeram.  Posito  enim  Sole 
in  principio  Cancri  et  meridiano,  interea  dum  sphaera  et  principium  Cancri 
revolvitur,  Sol  jam  a principio  Cancri  discesit  ad  finem  primi  gradus  Cancri, 
itaque  praeter  revolutionem  integram  opus  est  adhuc  pene  uno  gradu  revoluto, 
donec  Sol  in  meridianum  redeat. 

Quod  nomen  est  illi  portiunculae , quae  supra  integri  aequatoris  revo- 
lutionem accedit,  et  quomodo  definitur?  Appellatur  additamentum.  Est 

autem  portio  aequatoris,  nimirum  ascensio  recta  motus  Solis  diurni  proprii, 
seu  arcus  eclipticae,  quem  Sol  in  uno  die  naturali  conficit. 

Si  dies  naturales  sunt  inaequales  propter  inaequalia  additamenta,  quae  est 
ergo  mensura  aequabilis,  quae  eos  metitur?  Ipsa  Terrae  seu  aequatoris  revo- 
lutio, inter  citatissimam  et  remississimam  media,  qualis  est  hodie  paulo  post 
aequinoctia. 

Quid  facit  additamenta  inaequalia ? Duae  causae  sunt,  altera  petenda 
ex  doctrina  theorica  et  motu  Solis  proprio  inaequali,  unde  fit,  ut  diurni  arcus 
Solis  in  ecliptica  sint  inter  se  inaequales.  Hodie  namque  Sol  post  solstitium 
conficit  57'  5"  in  una  die,  post  brumam  vero  61'  21//.  Et  causae  hujus 
inaequalitatis  pro  diversa  auctorum  sententia  variae  traduntur,  ut  suo  loco  doce- 
tur. Parvus  autem  motus  diurnus  habet  parvam  ascensionem  rectam  , ceteris 
paribus,  magnus  magnam. 

Altera  causa  est  hujus  loci  propria,  quod,  quamvis  arcus  motus  diurni 
Solis  essent  aequales  inter  se,  tamen  in  diversis  locis  eclipticae  diversas  et 
sic  inaequales  habent  ascensiones  rectas.  Quin  etiam  in  iisdem  eclipticae  locis 
non  omnibus  seculis  aequalissimae  sunt  ascensiones  rectae  propter  obliquitatis 
eclipticae  variationem,  de  qua  supra  nonnulla,  infra  vero  libro  VII.  plura 
dicentur. 

Quotuplicia  igitur  sunt  additamenta  apud  astronomos?  Duplicia  1)  yju- 
qikix,  hoc  est  temporalia,  quae  diversis  temporibus  vere  nunc  minora  sunt, 
nunc  majora.  2)  Et  ouaXa,  media  inter  majora  et  minora,  ficta  ab  astronomis 
mensurandi  causa,  quae  sunt  aequalia. 

Quomodo  constituunt  astronomi  additamenta  media  seu  aequalia ? Quia 
diebus  anni  365  cum  quadrante  per  additamentorum  accessionem  integra  deni- 
que revolutio  aequatoris  supernumeraria  accrescit,  astronomi  illam  dividunt  per 
dies  anni  365  cum  quadrante  et  portionem  unam  dicunt  additamentum  aequale; 
est  autem  id  aequale  motui  diurno  Solis  in  ecliptica  medio,  scii.  59'  8". 

Quotuplicia  sunt  rvydr-gkga  seu  dies  naturales?  Ad  normam  additamen- 
torum alii  sunt  apparentes  seu  veri,  alii  aequales  medii  quantitate  et  ficti  ab 
astronomis,  qui  constant  scilicet  tali  additamento. 

Quantus  est  dies  naturalis  medius , quanta  ejus  hora?  Longitudo  diei 
naturalis  medii  habet  aequatoris  tempora  360.  59/  8".  Hora  ejus  igitur  valet 
tempora  15.  2'  28"  fere. 

Quot  temporibus  differunt  inter  se  dies  naturales  veri?  Binorum  inter 
se  proximorum  differentia  est  inobservabilis.  Unus  etiam  solus  ex  brevissimis 
ad  unum  ex  longissimis  comparatus  non  valde  magnam  efficit  differentiam ; at 
juncti  invicem  aliquam,  multi  ordine  in  una  parte  anni,  totidem  junctis  in  al- 
tera parte  anni,  satis  evidenti  differentia  breviores  longioresve  fiunt. 

Maestlinus  ad  legem  hypothesium  Copcrnici  particularium  circa  motum 
Solis  et  praecessionem  aequinoctiorum,  quae  non  omnes  recipiuntur  et  quae 
ad  doctrinam  theoricam  pertinent,  colligit,  differentiam  dierum  brevium  totius 
anni  a diebus  naturalibus  seu  vvydruMQois  longis  esse  hoc  nostro  seculo  unius 
horae  et  unius  scrupuli  cum  2 secundis,  posse  autem  aliis  seculis  ad  trientem 
horae  supra  integram  horam  excurrere.  3S)  Quod  sic  intelligendum,  totum  anni 
vertentis  spatium  inter  duas  classes  dierum,  quorum  alii  pauciori  numero  longi 
sunt,  alii  majori  numero  breves,  non  esse  distributum  proportionabili  ratione; 
nam  una  hora  cum  triente  meliorem  esse  partem  pauciorum  in  sua  propor- 
tione, quam  partem  plurium  in  sua.  Tvchoni  Brahe,  ad  pauciores  causas  re- 
spicienti, summa  differentia  hoc  seculo  est  horae  unius  et  minutorum  quinque. 

Qui  sunt  longiores,  qui  breviores  dies ? et  quo  argumento ? Maestlinus 
ex  Copernico,  supponens  omnes  revolutiones  aequatoris  aequabiles,  longiores 
illos  ostendit,  qui  existunt,  Sole  ab  11°  Scorpii  usque  in  22°  Aquarii  cur- 
rente, reliquos  omnes  totius  anni  breviores,  quam  est  aequabilis  modulus  diei. 
Nec  multum  variat  ab  hoc  Braheus.  Nam  in  8°  Scorpii  aufert  plurimum 
minuta  24,  in  22°  Aquarii  addit  minuta  octo  plurimum.  Causae  ad  doctrinam 
theoricam  pertinent  potiori  parte,  ubi  apparebit,  si  causae  omnes  conjunguntur, 
longe  aliam  futuram  distributionem  dierum  totius  anni. 

Responde  igitur  de  causa  hujus  loci  propria , et  quantum  illa  dies  natu- 
rales variet  et  ubi?  Causa  hujus  loci  propria  est  differentia  ascensionis  rectae 
a suo  arcu  eclipticae,  quanta  potest  esse  maxima,  quam  supra  indicavimus 
contingere  in  16°  4'  44"  Tauri  et  Scorpii  et  in  13°  45'  16"  Leonis  et 
Aquarii.  In  his  igitur  4 locis  dies  naturales  medii  et  veri  sunt  longitudinis 
ejusdem.  Igitur  a 17°  Tauri  usque  in  14°  Leonis  proveniunt  dies  longiores, 
propter  hanc  causam  seorsim  consideratam,  a 14°  Leonis  in  17°  Scorpii  bre- 
viores; lucrum  illorum  prae  his  est  temporum  9.  56'  20",  seu  minutorum 
paulo  minus  40  unius  horae.  Eadem  ratio  est  in  altero  semicirculo,  rursum 
enim  a 17°  Scorpii  usque  in  14°  Aquarii  sunt  longiores,  a 14°  Aquarii  usque 
in  17°  Tauri  breviores. 

Hanc  rationem  Braheus  peculiariter,  quando  Lunae  motus  colligit,  sequi- 
tur, perinde  ac  si  causae  doctrinae  theoricae  propriae  in  Lunae  motibus  prae- 
cise compensarentur. 

Quid  facit  revolutiones  aequatoris  inter  se  inaequales?  Inaequalis  distantia 
Solis  a Terra,  qua  fit,  ut  tardior  fiat  volutio  globi  Telluris  Sole  longe  distante, 
velocior  Sole  propinquo.  Igitur  aestate  una  revolutio  durat  paulo  longius 
quam  hieme. 

Dic  regulam  generalem , quae  sit  utilis  etiam  in  doctrina  theorica 
aequandi  temporis?  Tempus  est  constituendum,  quando  Solis  apogaeum,  de 
quo  libro  VI,  in  principium  Cancri  incidit,  ut  sic  utraque  inaequalitas,  tam 
additamentorum  quam  ascensionum  totarumque  adeo  revolutionum  ab  eodem 
principio  incipiat.  Et  hoc  tempus,  sine  aequatione  sumtum,  est  statuendum 
pro  radice,  ad  quam  cetera  per  aequationem  comparentur.  Tunc  proposito 
quovis  tempore  apparenti,  quaeritur  ascensio  recta  loci  Solis ; quaeritur  etiam 
motus  medius  Solis  ab  aequinoctio:  differentia  utriusque  est  aequatio  tempo- 
ris, constans  ex  dictis  duabus  causis. 

Verbi  causa,  sit  anno  Christi  1260.  completo  apogaeum  Solis  in  0°  Can- 
cri. Et  sit  tempus  aequandum  anno  1457.  3.  Sept.  h.  11.  6'.  Colligitur 
igitur  ad  hoc  tempus  locus  Solis,  ut  lib.  VI.  discemus,  19°  17'  Virg.,  cujus 
ascensio  recta  170°  19'.  At  motu  medio  Sol  elongatur  ab  aequinoctio  171° 
27'.  Hic  igitur  differentia  est  temp.  1.  8',  id  est  h.  0.  4'  32".  Tantum  est 
auferendum  apparenti  tempori,  ut  sciatur,  quot  aequatoris  tempora  inde  ab 
anno  1260.  lapsa  sint. 

Denique  ex  anomalia  Solis  annua  (de  qua  libro  VI.)  discendum  est  lu- 
crum vel  damnum  horae  minutorum,  quod  patiuntur  integrae  revolutiones; 
methodus  ad  doctrinam  theoricam  pertinet. 

Num  omnes  omnino  causae  per  hanc  regulam  observantur?  Praesup- 
ponitur  motus  fixarum  secundum  eclipticae  longitudinem  (vel  ut  Copernicus 
docet,  praecessio  aequinoctiorum)  aequabilis:  quae  si  quam  habuerit  inaequa- 
litatem (de  qua  libro  VII.),  illa  post  justum  seculorum  intervallum,  quando 
emergit  haec  inaequalitas,  esset  insuper  adhibenda  in  aequandis  illius  aevi 

temporibus.  Sed  qualiscunque  sit  haec  inaequalitas,  illa  intra  haec  duo  millia 
annorum,  quibus  exstant  observationes  conscriptae,  negligi  tuto  potest. 

Quomodo  ex  coelo  ipso  discimus , quota  diei  sit  hora  astronomicae  nume- 
rationis? 1.  Opus  est  cognitione  altitudinis  poli.  2.  Tunc  de  die  Sole  tan- 
tum, de  nocte  insuper  aliqua  stella  fixa  utimur,  cujus  sit  cognita  declinatio  et 
ascensio  recta.  Solis  quidem  ascensio  recta  facile  comparatur  per  doctrinam 
secundae  partis,  ex  cognito  ejus  loco  in  ecliptica;  stellae  vero  ascensionem 
rectam  inquirere  docebit  pars  quinta.  3.  Si  fuerint  ista  in  promtu,  capitur 
altitudo  Solis  vel  stellae  ad  momentum  propositum.  4.  Tunc  secundum  doc- 
trinam partis  primae  ex  declinatione  et  altitudine  quaeritur  elongatio  Solis  vel 
stellae  a meridiano  circulo.  Per  elongationem  vero  stellae  a meridiano  de 
nocte  quaeritur  ipsius  etiam  Solis  elongatio  ab  eodem,  ablata  elongatione 
stellae  a differentia  ascensionum  rectarum,  si  Sol  et  stella  in  contrariis  a 
meridiano  plagis  fuerint,  addita  vero,  si  in  eadem:  ita  patescit  etiam  Solis 
distantia  a meridiano.  5.  Haec  elongatio  Solis,  cum  sit  arcus  aequatoris, 
interceptus  inter  circulum  declinationis  Solis  vel  stellae  et  meridianum,  resol- 
vitur in  horas,  sumtis  15.  2.  30.  temporibus  pro  una,  si  asc.  recta  illius  loci 
habeatur,  quem  Sol  obtinuit  vel  obtinebit  in  ipso  meridie.  Sin  autem  usus 
esses  loco  Solis  ad  ipsam  horam  inquirendam , crasso  modo  praecognitam, 
tunc  15  tempora  praecisa  valent  unam  horam.  6.  De  die  igitur  horae  istae, 
Sole  adhuc  surgente,  auferuntur  a 12,  ut  sciatur,  quot  horae  sint  elapsae  a 
media  nocte;  at  Sole  jam  cadente  subtractione  non  est  opus,  ipsae  enim  horae, 
quae  prodeunt,  numerantur  a meridie  more  astronomico. 

Quomodo  vicissim  ex  data  hora  quaeritur  ascensio  recta  medii  coeli , 
ascensio  obliqua  horoscopi,  punctum  eclipticae  coelum  medians  et  oriens, 
denique  ascensiones  obliquae  domuum  coeli  et  initia  earum  in  ecliptica  V 
Ante  omnia  opus  est  cognitione  veri  loci  Solis  in  ecliptica  ad  annum,  diem,, 
horam  et  minutum  horae  propositum  temporis  apparentis.  Illius  loci  quaeritur 
ascensio  recta  ex  praemissis,  cui  pro  singulis  horis  a meridie  numeratis  ad- 
duntur 15  tempora,  pro  4 minutis  unum  tempus  etc.  Ita  constituitur  ascensio 
recta  medii  coeli. 

Pro  ascensionibus  obliquis  insuper  est  opus  cognitione  altitudinis  poli 
super  cujusque  loci  horizontem  et  reliquos  4 circulos  positionum,  qui  tri- 
cenis gradibus  aequatoris  (secundum  Regiomontanum)  vel  verticalis  (secundum 
alios)  ab  invicem  distant,  initio  a meridiano  capto:  quae  methodus  tradita  est 
parte  prima.  Tunc  igitur  ad  ascensionem  rectam  medii  coeli  seu  X.  domus 
additis  30,  60,  90,  120,  150  temporibus  aequatoris,  constituuntur  ascensiones 
obliquae  domuum  XI,  XII,  I,  seu  horoscopi  II,  III.  Cum  his  ascensionibus 
obliquis  coorientia  puncta  eclipticae,  quod  libet  in  sua  propria  poli  altitudine, 
inveniuntur  per  doctrinam  secundae  partis.  Oppositarum  vero  domuum  IV, 
V,  VI,  VII,  VIII,  IX.  initia  tenent  eclipticae  puncta  opposita.  Ita  tota  coeli 
facies  seu  thema  coeleste  erigitur  eique  suis  locis  inseruntur  planetae. 

Si  hora  est  pars  24.  diei  naturalis,  illa  vero  valet  tempora  aequatoris 
60.  59.  8 , videtur  igitur  et  hora  plus  valere  quam  15  tempora.  Equidem 
etiam  illud  additamentum  59'  8",  quo  dies  quaelibet  excedit  integrum  aequa- 
torem,  dispertiendum  est  in  24  horas,  si  numerentur  illae  a puncto  aequatoris 
invariabili,  quod  cum  Sole  fuit  in  meridiano.  At  quando  verus  locus  Solis 
ej usque  asc.  recta  non  nude  ad  meridiem,  sed  plane  ad  ipsam  horam  compu- 
tatur, tunc  hoc  ipso  jam  accessit  medio  coeli  tantum,  quantum  debebatur  totidem 
horis  de  additamento;  sufficit  igitur  tunc  pro  una  hora  computare  15  tempora. 

De  diebus  et  noctibus  artificialibus. 

/ • 

Quibus  'proprietatibus  distinguuntur  inter  se  diversae  partes  anni  ver- 
tentis! Duabus  potissimum:  longitudine  et  brevitate  dierum  noctiumque  arti- 
ficialium, et  caloris  frigorisque  vicissitudine. 

Quid  proprie  est  apud  astronomos  dies  vel  nox  artificialis?  Dies  arti- 
ficialis est  temporis  spatium,  quo  centrum  Solis  radiis  liberis  et  non  refractis 
supra  horizontem  rationalem  spectari  potest;  nox,  quam  diu  infra,  licet  magna 
et  diurnae  propemodum  aequalis  sit  lux  crepusculi  in  noctis  extremis. 

Sunt  igitur  liae  paries  diei  naturalis  unius  dies  et  nox  artificialis?  Ac- 
curate loquendo  dies  unus  artificialis,  in  quo  quidem  Sol  oritur  et  occidit, 
dividitur  in  ipso  sui  medio  inter  duos  dies  naturales , quorum  unus  coepit  in 
meridie  antecedenti , alter  finitur  in  meridie  sequenti.  Nox  vero  artificialis 
pars  est  unius  solum  ex  hisce  duobus  diebus  naturalibus,  scilicet  antecedens 
antecedentis,  sequens  vero  sequentis.  Et  tunc,  quando  scilicet  Sol  occidere  et 
oriri  potest,  dies  artificialis  minor  sane  est  die  naturali  partisque  rationem 
habet,  non  minus  quam  socia  sua,  nox  artificialis.  At  ille  dies  artificialis,  in 
quo  Sol  nequit  horizontem  subire,  componitur  ex  aliquot  integris  diebus  natu- 
ralibus. Et  nox  artificialis  illa,  in  qua  Sol  per  revolutionem  diurnam  non 
potest  eniti  supra  horizontem,  componitur  similiter  ex  aliquot  diebus  naturali- 
bus integris. 

Quid  ergo  circa  hos  dies  noctesque  praecipue  venit  in  considerationem ! 
Illa  maxima  dierum  noctiumque  inaequalitas  per  diversas  tam  anni  partes  quam 
sphaerae  positus. 

Qua  mensura  metimur  hanc  inaequalitatem?  Metimur  eam  circulis  die- 
rum naturalium  eorumque  arcubus;  efferimus  vero  longitudinem  cujusque  nu- 
mero horarum  aequinoctialium  seu  mediarum,  aut  etiam  dierum  naturalium. 

Quos  dicis  circulos  dierum  naturalium  et  quot?  Parallelos  aequatoris 
180;  ex  quibus  extremi  sunt  duo  tropici,  ceterorum  quilibet  per  binorum  eclip- 
ticae graduum  terminos,  aequaliter  a punctis  tropicis  distantes,  sunt  traducti. 

Quomodo  constituuntur  hi  circuli  et  qua  occasione?  Eadem  propemodum, 
qua  supra  parte  prima  et  superius  libro  secundo  circulus  stellae;  nisi  quod 
hic  fit  duobus  Telluris  motibus  inter  se  compositis,  uno  volutionis,  altero  cir- 
cumlationis (in  qua,  ut  parte  secunda  dictum,  axis  volutionis  translatus  ma- 
neat sibi  ipsi  in  omni  situ  parallelus)  ut  circulorum  alius  ex  alio  nectatur. 

Finge  namque  primo,  axem  et  centrum  Telluris  manere  loco  suo  con- 
nexumque esse  cum  centro  Solis  per  lineam  rectam,  quae  per  superficiem 
Terrae  trajecta  erit;  corpus  igitur  Telluris,  in  hac  dispositione  circumvolu- 
tum, secabitur  in  superficie  circumcirca  ab  hac  liuea  circulo  perfecto,  sic  ut 
sectio  eodem  redeat  unde  coepit.  Admitte  secundo  considerationem  hanc,  quod 
axis  Telluris  interim  parumper  sit  transpositus,  eoque  jam  paulo  aliter  ad 
Solem  inclinetur,  quam  in  principio  volutionis  unius;  quo  medio,  ut  parte 
secunda  didicimus,  Sol  alteri  polorum  redditus  sit  paulo  propior.  Ergo  in 
fine  susceptae  revolutionis  linea,  connectens  centra  Solis  et  Terrae,  secabit 
globum  Terrae  propius  polum  et  sic  aberrabit  a principio  sectionis  dabitque 
novo  circulo  principium , nectens  circulum  unum  ex  alio , ut  fit  in  cylindris, 
in  quos  agglomerantur  fila.  Tales  igitur  spiras  efficit  in  superficie  Terrae 
series  locorum,  quorum  vertices  Sol  transire  videtur  per  diei  annique  curri- 
cula, haec  loca  deserens,  illis  superveniens.  Verbi  causa  Moluccae  insulae 
hac  serie  a septentrione  versus  meridiem  dispositae  sunt  inter  magnas  insulas 

Gilolo  et  Celebes:  1)  Ternate,  2)  Tidore,  3)  Machian,  4)  Bacliian.  Jam  in 
meridie  22.  Septembris  fuerit  Sol  verticalis  insulae  Ternatae,  inde  decedens 
versus  Celebes  transit  Borneo,  Sumatram,  Maldivias  in  oceano  Indico,  Aethio- 
piam Africae , oeeanum  Atlanticum , in  America  Guajanam  et  Manoam  ad 
Parimen  lacum,  oceanumque  Australem,  quoad  confectis  24  horis  die  23.  Sept. 
ex  oriente  revertatur ; non  jam  amplius  super  Ternate,  sed  super  Tidore,  et 
die  24.  inferius  super  Bachian  transiens  novisque  circulis  faciens  initia. 

Atque  his  circulis  in  Terra  finguntur  superstare  in  sphaera  perpendieu- 
lariter  circuli  dierum  naturalium,  ut  libro  secundo  doctum;  non  quod  etiam 
in  coelo  Sol,  deserta  ecliptica,  in  alias  fixarum  plagas  exspatietur  secundum 
ductum  circuli  diei  naturalis,  sed  quia,  si  in  aliquo  superiore  laqueari  cavo 
quiescente  vestigia  Solis  ejusque  puncti  ecliptici  cerussa  quis  imitari  et  ex- 
primere posset,  circulus  talis  hac  notatione  exprimeretur. 

Atqui  non  respondent  circuli  dierum  naturalium  in  coelo , sicuti  qui- 
dem eos  descripsisti , circulis  illis  in  Terra , neque  figura  neque  numero.  Nam 
perfecti  sunt  circuli  et  a se  mutuo  non  nexi , non  excedentes  longitudinem 
perfecti  circuli  quantitate  additamenti , quod  accedit  integrae  volutioni  Tel- 
luris, ut  dies  perfecta  sit;  et  sunt  numero  180,  cum  dierum  anni  paria  sint 
182  vel  183.  Familiare  est  geometris,  ea,  quae  sunt  irregularia,  accommo- 
dare regularibus  proxime  accedentibus  ad  figuram  propositam,  artis  et  mensu- 
randi causa;  nam  ars  nulla  sine  certis  regulis  exerceri  potest.  Ita  hic  quoque, 
quamvis  dies  naturalis  decurrit  interim,  dum  non  tantum  integra  revolutio 
Telluris  existit,  sed  etiam  particula  de  subeunte  altera  revolutione,  tamen 
astronomi  comparant  totum  diei  tempus  perfecto  et  in  se  redeunti  circulo, 
qui  traducatur  per  terminum  gradus  Solis,  proximum  loco  Solis  per  diem  in- 
tegram, ac  si  nihil  ei  circulo  insuper  accederet,  vel  ac  si  Sol  ratione  motus 
proprii  quiesceret  in  uno  quolibet  initio  gradus  eclipticae  per  integram  diem, 
postea  subito  et  in  momento  saltum  faceret  ad  initium  gradus  sequentis. 

An  vero  sic  non  turbatur  certitudo  comparationis  rationumque  astrono- 
micarum ? Quicquid  per  hanc  fictionem  peccatur , id  penitus  insensibile  et  in 
una  die,  quare  veteres  id  non  curandum  censuerunt,  quod  hic  unaquaelibet 
dies  seorsim  consideretur,  non  vero  ut  prius  naturales,  sic  hic  etiam  artifi- 
ciales aliquot  accumulentur. 

Quomodo  perficitur  mensura  diei  noctisque  artificialis?  1.  Vel  circino, 
si  descriptus  sit  in  sphaera  circulus  diei  naturalis.  Nam  quae  est  proportio 
segmentorum  cujusque  circuli,  factorum  ab  horizonte,  ad  se  mutuo  in  quo- 
libet Terrae  loco,  eadem  est  ibi  et  proportio  diei  ad  suam  noctem,  Sole  in 
illo  eclipticae  gradu  versante,  per  quem  transit  circulus.  Hanc  rationem  vete- 
res tenuerunt  praecipue  in  metienda  longitudine  diei  noctisque  et  longissimae 
et  brevissimae,  eo  quod  eorum  circuli,  hoc  est  tropici,  in  sphaera  expriman- 
tur, potissimum  ob  hunc  usum.  2.  Vel  calculo  et  aequatore  circulo,  seu  as- 
censionibus obliquis  semicirculorum  eclipticae,  quorum  qui  locum  Solis  ante- 
cedit, ascensionem  obliquam  habet,  noctis  indicem  et  mensuram,  qui  sequitur, 
diei.  Et  tunc  15  praecise  tempora  aequatoris  faciunt  horam  unam  mediam 
seu  aequinoctialem,  quasi  nullum  accederet  additamentum;  quia  Solem  fingi- 
mus in  unico  puncto  eclipticae  per  diem  integrum  quiescere. 

Quae  est  ratio  metiendi  diem  vel  noctem  illam,  quae  constat  ex  multis 
diebus  naturalibus?  Quia  circuli  dierum  naturalium  nec  numero  respondent 
diebus,  nec  in  sphaera  exprimuntur,  iis  igitur  missis,  quaeritur  arcus  eclip- 
ticae perpetuo  apparens  per  doctrinam  parte  secunda  traditam.  Deinde  per 

doctrinam  theoricam  vel  ex  ephemeride  inquirendum,  quam  diu  Sol  in  arcu  in- 
vento commorari  videatur,  faciens  diem  vel  noctem  continuam. 

Edissere  nunc  varietatem  dierum  et  noctium  artificialium  per  septem 
sphaerae  positus,  parte  secunda  notatos.  Sub  aequatore  et  ab  illo  usque  ad 
utrumque  polarem  nulla  dies  caret  sua  nocte,  nulla  nox  'sua  die,  quae  fit  pars 
diei  naturalis ; hoc  tamen  discrimine,  quod  sub  aequatore  quidem  omnes  dies 
sunt  aequales  suis  noctibus,  inde  vero  discedentibus  versus  nostrum  septen- 
trionem oritur  dierum  inaequalitas , sic  ut  nulla  dies  totius  anni  sit  alteri 
aequalis,  nisi  tantum  bini,  quibus  Sol  versatur  in  punctis  a solstitiali  puncto 
aequidistantibus.  Etenim  progressis  versus  polum  dies  aestivi  paulatim  inci- 
piunt crescere,  noctes  contrahi,  vicissim  hiberni  dies  contrahi,  noctes  extendi: 
sic  ut  semper  una  dierum  aestivarum  aeque  longam  habeat  unam  noctem  hiber- 
nam oppositi  puncti,  vel  etiam  aequaliter  ab  aequinoctiali  puncto  remoti,  et 
una  nox  aestiva  diem  unam  hibernam , Sole  versante  vel  in  opposita  vel  in 
aeque  remota  parte  a puncto  aequinoctiali. 

Ordo  vero  incrementorum  est  iste:  a brumali  solstitio,  cum  dies  brevis- 
simus, paulatim  incipit  lux  crescere  primum  insensilibus  incrementis,  circa  vero 
aequinoctium  velocissime , versus  solstitium  aestivum  et  diem  longissimam 
rursum  insensibiliter : inde  incipit  idem  ordo  decrementorum. 

Porro  haec  differentia  diei  longissimae  a brevissima  in  locis  aequatori 

vicinis  parum  sentitur ; sub  tropico  jam  trium  horarum  est , extra  tropicum 

penes  nos  jam  horarum  octo;  ulterius  tantum  crescit,  ut  sub  polari  totam 
diem  naturalem  consumat  unaque  jam  dies  aestate  sit,  quae  nullam  habet 
noctem,  una  nox  hieme,  quae  nullam  diem;  nam  Sol  dimidio  orbe  emergens 
in  ipsa  hora  meridiei  statim  iterum  se  condit. 

Intra  polarem  duo  genera  dierum  noetiumque  artificialium  existunt:  qui- 
dam enim  dies  ante  et  post  aequinoctia  suas  habent  noctes,  quidam  contra 
cis  et  ultra  solstitium  coalescunt  in  diem  unam,  exclusis  noctibus,  et  vicissim 
noctes  quaedam  cis  et  ultra  solstitium  alterum  continuantur  nullius  interpositu 
diei,  augeturque  numerus  dierum  naturalium  in  una  tali  prodigiosa  die  cum 

appropinquatione  ad  polum;  adeo  quidem,  ut  sub  polo  sit  unicus  denique 

dies,  durans  per  totum  semestre,  nox  itidem  unica  per  semestre  reliquum,  dies 
vel  nox  naturali  brevior  nulla. 

Est  autem  hoc  discrimen  in  illis  prolixis  diebus,  quod  intra  polarem  arc- 
tieum  hoc  aevo  longiores  sunt  dies  isti  continui  aestivi  noctibus  continuis 
hibernis,  adeoque  sub  ipso  polo  dies  octiduo  longior  nocte;  intra  polarem 
antarcticum  fit  contrarium.  Causa  est  in  motu  Solis  tardiore  per  hemisphae- 
rium boreale,  quam  per  australe,  ut  dicetur  in  theorica  doctrina. 

Proba  haec  omnia  et  singula , tam  per  circulos  dierum  naturalium, 
quam  per  ascensiones. 

1.  Quod  ab  aequatore  usque  ad  polarem  nulla  dies  careat  sua  nocte. 

Quia  vertex  extra  polarem  est,  polus  igitur  eclipticae  nobis  semper  ad  septen- 
trionem est,  igitur  omnes  partes  eclipticae,  cum  in  meridianum  veniunt,  supra  hori- 
zontem  sunt,  quare  etiam  omnes  partes  oppositae  sub  horizonte  sunt.  Omnium  igitur 
partium  paralleli,  hoc  est  omnes  circuli  dierum  naturalium  secantur  ab  horizonte,  seu 
omnia  puncta  eclipticae  oriuntur  et  occidunt  et  Sol  in  iis  omnibus. 

2.  Quod  sub  polari  dies  longissima  excrescat  in  horas  24,  ut  et  nox 
longissima. 

Si  enim  vertex  in  polarem  incidit,  polus  igitur  eclipticae  in  verticem  venit  et  eclip- 
tica tunc  horizonti  jungitur,  quando  colurus  solstitiorum  coincidit  cum  meridiano, 

solstitiorum  igitur  alterum  non  oritur,  alterum  non  occidit,  et  tropicorum  alter  totus 
latet,  alter  totus  exstat:  ille  longissimae  noctis,  liic  longissimae  diei  mensura.  Sic 
cum  una  medietate  totus  aequator  ascendit,  cum  altera  nihil,  Sol  igitur,  in  communi- 
bus medietatum  terminis  versans,  in  uno  facit  diem  aequalem  diei  naturali,  noctem 
nullam,  in  altero  contrarium. 

3.  Quod  intra  polarem  dies  naturales  plures,  non  tamen  omnes,  sub  polo 
totum  semestre  in  unam  diem  vel  noctem  artificialem  coalescat. 

Quia  vertex  seu  polus  horizontis  intra  polarem  est.  medius  est  igitur  interdum 
inter  polum  aequatoris  et  polum  eclipticae,  et  sic  polus  eclipticae  tunc  humilior  est 
versus  meridiem,  quare  eclipticae  arcus  circa  alterum  solstitium  in  meridiano  est  sub 
horizonte,  non  igitur  oritur:  oppositus  arcus  sub  polo  aequatoris  supra  horizontem  est 
et  sic  non  occidit;  illic  igitur  latent,  hic  exstant  toti  circuli  dierum  naturalium,  quos 
habent  isti  arcus;  intermedii  vero  secantur  ab  horizonte;  sub  polo  secatur  plane  nul- 
lus, sed  dimidium  eorum  latet,  dimidium  exstat.  Sic  cum  ecliptica  secetur  ab  hori- 
zonte tali  in  arcus  quatuor,  quorum  superior  non  occidit,  inferior  non  oritur,  inter- 
medii oriuntur  et  occidunt  et  Sol  in  iis  versans. 

4.  Quod  sub  aequatore  omnes  dies  suis  noctibus  aequales. 

Quia  centra  circulorum  dierum  naturalium  in  axe  mundi  sunt,  axis  vero  illic  in 
horizonte,  horizon  igitur  circulos  illos  omnes  secat  in  segmenta  aequalia.  Sic  ascen- 
siones semicirculorum  undecunque  inceptorum  omnes  inter  se  sunt  aequales,  semper 
igitur  semicirculus  ante  Solem,  noctis  argumentum,  aequali  tempore  oritur  cum  semi- 
circulo post  Solem,  diei  indice. 

5.  Quod  extra  aequatorem  tantum  duo  dies  anni  suis  noctibus  sint  aequales, 
reliquorum  aliqui  longiores  noctibus,  aliqui  breviores,  et  brevissimus  dies  nobis 
in  Capricorno,  longissimus  in  Cancro. 

Solus  enim  aequator  habet  centrum  in  plano  horizontis  traductus  per  opposita 
duo  eclipticae  puncta,  solus  igitur  secatur  in  aequalia  ab  horizonte.  Reliquorum  pa- 
rallelorum centra  omnia  vel  supra  vel  infra  aequatorem  sunt,  quia  axis  mundi  bise- 
catur  ab  aequatore,  habens  illa  centra;  illorum  igitur  major  pars  est  supra,  horum 
infra,  et  maxima  illius,  cujus  centrum  in  axe  remotissimum  ab  aequatore  et  sic  vel 
elevatissimumvel  depressissimum.  Sic  illae  solum  medietates  eclipticae  in  obliqua  sphaera 
aequales  habent  ascensiones,  quae  incipiunt  a punctis  aequinoctialibus,  reliquae  aliunde 
inceptae  inaequales.  Et  quidem  semicirculi,  quorum  initia  penes  nos  in  septentrione 
sunt,  majores  habent  ascensiones,  quia  differentia  ascensionalis  principii  subtrahitur, 
finis  additur;  maximam  vero  ascensionem  habet,  qui  a principio  Cancri  incipit,  quia 
haec  differentia  asc.  est  ibi  maxima. 

6.  Quod  bini  dies,  Sole  in  punctis  aequaliter  a solstitio  remotis  versante, 
sint  inter  se  aequales  earumque  noctes  similiter. 

Quia  per  talia  bina  puncta  idem  parallelus  traducitur.  Sic,  quia  ascensiones 
semicirculorum  inceptorum  a talibus  binis  punctis  aequales  sunt. 

7.  Quod  una  dies  aestiva  aequalem  habeat  noctem  hibernam,  Sole  aequa- 
liter ab  uno  punctorum  aequinoctialium  remoto. 

In  talibus  enim  punctis  declinant  circuli  aequaliter  in  utrumque  latus,  secantur 
igitur  ab  horizonte  alternative  aequaliter,  ut  quantum  de  uno  exstet,  tantum  de  altero 
lateat  et  vicissim.  Sic , quia  ascensiones  semicirculorum  eclipticae  sunt  aequales 
descensionibus  semicirculorum  oppositorum.  Si  ergo  Sol  sit  in  principio  talis  semi- 
circuli, tamdiu  manet  supra  horizontem,  quamdiu  manet  infra  eum,  si  sit  in  illius  semi- 
circuli fine,  sc.  post  semestre. 

S.  Quod  incrementa  dierum  vel  noctium  sint  in  aequinoctiis  celerrima, 
in  solstitiis  tardissima. 

Quia,  cum  ecliptica  in  sectionibus  obliquissima  sit,  declinatio  ibi  celerrime  cre- 
scit, in  solstitiis  vero  cunctatur  consistens,  donec  ex  crescente  fiat  decrescens.  Decii- 

nationis  vero  quantitatem  sequitur  distantia  circulorum  dierum  naturalium  et  diffe- 
rentia sectionis  eorum  ab  horizonte;  sequitur  eandem  et  differentia  ascensionalis, 
varians  diei  noctisque  mensuras. 

Hcibentne  longae  illae  noctes  aliquas  tenebrarum  medelas ? Multae  sunt 
causae,  quae  lucem  absente  Sole  locis  illis  prorogant,  tenebras  in  angustum 
redigunt.  Primum  omnis  portio  Solis  illuminat,  quantulacunque  sit.  Incipit 
igitur  dies  populari  aestimatione  desinitque  etiam,  cum  Solis  centrum  15  mi- 
nutis est  infra  horizontem;  haec  causa  16  dies  adjicit  tempori,  quo  Sol  videri 
potest  proxime  intra  polares.  Deinde  fit  propter  refractiones  in  aere,  ut  Sol 
interdum  solito  citius  oriri  videatur.  Itaque  Batavi  14  diebus  ante  tempus 
Solem  conspexerunt,  cum  intra  polarem  hiemarent.  Tertio  crepusculum  potis- 
sima parte  noctis  tam  longae  durat,  quia  Sol  non  profunde  illis  mergitur  in 
diei  nostrae  medio,  nec  ultra  70  dies  sunt,  quibus  exstincta  sunt  locis  sub 
polo  crepuscula.  Quarto,  Sole  penes  ipsos  latente,  Luna,  quoties  permeat  ar- 
cum exstantem  circa  Solis  oppositum,  apud  ipsos  pleno  orbe  pernoctat,  et  tunc 
quidem  diutius,  quando  ab  ecliptica  in  septentrionem  evagatur.  Quinto  habet 
et  polus  septentrionalis  octidui  lucrum  prae  australi,  quod  adjicit  diei  suae 
longae.  Sexto  addunt  aliquid  chasmata  ignita,  continua  fere,  nescio  an  ab  ex- 
perientia certa. 

Dixisti  supra , duo  esse  horarum  genera , aequinoctiales  et  temporales 
seu  xcuQixaq,  dic  jam,  quid  sit  coga  xaigmij?  Est  duodecima  praecise  pars 
uniuscujusque  diei  aut  unius  noctis  artificialis,  itaque  longorum  dierum  vel 
noctium  horae  hcuqikvu  sunt  longae,  brevium  breves. 

Unde  sunt  dictae  horae  xaunsm,  temporales?  A quatuor  anni  temporibus, 
Mcagoig,  in  quos  distinguitur  annus  per  Solis  cursum  in  ecliptica,  de  quibus 
parte  quinta. 

Quo  discrimine  et  quas  ob  causas  uno  genere  horarum  utuntur  prae 
alio?  Primi  cultores  astronomiae  cum  versarentur  in  locis  non  ita  multum 
ab  aequatore  distantibus,  non  magna  etiam  senserunt  discrimina  diei  longissi- 
mae noctisque  brevissimae.  Tunc  igitur  apud  Chaldaeos,  Syros , Judaeos  (ut 
in  Evangelio)  etiamque  apud  Graecos  et  Romanos  et  postea  apud  Arabes  in 
usu  fuerunt  horae  inaequales  istae,  ne  unquam  variet  numerus  horarum  12. 
Accessit  etiam  consuetudo  numerandi  ab  ortu  horas  diei , ut  igitur  meridies 
eandem  sedem  semper  tueretur  in  hora  sexta  neque  vagaretur  per  horas,  opor- 
tuit cujusque  diei  horas  esse  eodem  numero  duodecim.  At  penes  nos  Euro- 
paeos cum  evidentiora  sint  dierum  discrimina  et  in  septentrione  brevi  terra- 
rum intervallo  multum  inter  se  dissimilia,  adeoque  quibusdam  diebus  nullus 
ortus  vel  occasus,  commodior  visa  est  ratio  numerandi  horas  a meridie  et 
media  nocte  easque  toto  anno  aequales  usurpare;  haec  enim  universalior  est 
observatuque  facilis,  et  magni  usus  in  dinumeranda  diei  noctisque  longitudine. 
Accessit  automatorum  horologiorum  inventio,  quae  facilius  aequales  horas  in- 
dicaty  quam  inaequales,  cujusmodi  machinis  cum  tota  Europa  referta  sit,  horae 
etiam  aequales  inoleverunt,  inaequales  in  desuetudinem  abierunt. 

Cur  autem  in  12  partes  divisus  est  tam  dies  quam  nox  potius,  quam 
alio  numero?  Consentaneum  est,  primos  auctores  in  hoc  voluisse  imitari 
naturam  anni,  in  quo  duodecim  menses  totidem  lunationibus  constituuntur 
fere.  Nam  indidem  factum,  ut  zodiacus  in  duodena  signa  et  as  in  partes 
seu  uncias  totidem  divideretur,  ut  lib.  II.  dictum.  Accedit  et  commoditas 
numeri  duodenarii,  qui  habet  partes  dimidiam,  tertiam,  quartam,  sextam  et 
duodecimam,  sc.  6,  4,  3,  2,  1.  Hermes  Trismegistus  fertur  hunc  elegisse 

numerum , quod  Apis  bos , quem  Aegyptii  pro  numine  colunt , quotidie  duo- 
decies urinam  faceret,  indeque  d>gcxg  dictos  ab  ovqov,  urina.  Maestlinus  exi- 
stimat , morem  transsumtum  a gallinaceis , quod  illi  cantus  suos , tam  noctu 
quam  interdiu,  duodenis  interstitiis  dispensent. 

Visus  es  diversa  diei  initia  statuere , recense  igitur  consuetudines  natio- 
num rationesque  cujusque  circa  hoc  diei  initium.  Etsi  principium  diei  ex 
ipso  coelo  natura  nullum  est,  in  terra  tamen  manifesta  sunt  discrimina  lucis 
et  tenebrarum,  praesentiae  et  absentiae  Solis  et  permutationis  unius  in  alte- 
rum, quam  veluti  naturalem  sepem  plerique  spectant.  Igitur  Judaei  incipiunt 
a vespera,  juxta  naturam  spectantes  etiam  creationis  ordinem:  mundo  enim 
jam  condito,  adhuc  erant  tenebrae,  quibus  successit  lux,  factumque  est  ex 
vespera  et  mane  dies  unus.  Idem  tribuitur  Atheniensibus,  puto  quia  nox 
insumta  a magistratibus,  qui  in  dies  permutabantur,  meditatione  earum 
rerum,  quas  sequenti  die  suae  ngyrccveias  agerent,  aut  quod  dies  mensis  se- 
cundum Lunam  agerent,  quae  vesperi,  occidente  Sole,  apparere  incipit.  Re- 
dolent eundem  morem  etiam  horologia  Italica  et  Bohemia,  quae  24  horas 
aequales  a principio  noctis  incipiunt  terminantque  in  occasum  Solis  se- 
quentem. 

Orientis  populi,  uti  dictum,  cum  oriente  Sole  diem  dieique  horas  com- 
putabant, quod  totum  vvi&rjgeQov  a die  tanquara  potiori  denominetur,  cujus 
naturale  principium  in  ortu  Solis.  Quam  numerationem  horarum  Romani 

sunt  imitati ; moris  auctores  inter  Babylonios  Chaldaei  astrologi  fuisse  vi- 
dentur, Judaeorum  septimanam  imitantes,  cujus  dies  septem  inter  planetarum 
dominia  distribuerunt  finiebantque  imperium  cujusque  planetae  cum  nocte  in 
ortu  Solis.  Et  numerat  sic  etiam  Epiphanius  ferias  septimanae  cum 
Christianis,  eo  quod  Christus  jam  orituro  Sole  resurrexerit,  quae  praecipua 
Christiani  dogmatis  est  professio.  Hinc  est,  quod  vigiliae  festorum,  quae 
fiunt  noctu,  adscribuntur  in  Calendario  Romano  diei,  quae  festum  antecedit. 
Utcunque  tamen  vel  horologia  vel  munia  sacra,  profana  hoc  vel  illud  ini- 
tium usurpent,  tacito  tamen  vulgi  consensu  fit,  ut  noctem  inter  binos  dies 
circumstantes  aequis  portionibus  partiamur,  tanquam  minus  conspicuam 
minusque  rebus  gerendis  accommodam,  dum  noctem  non  aliter  computamus, 
quam  pro  limite  communi  temporum,  ac  si  tempus  illa  non  esset,  eo  quod 
cessatione  a rebus  agendis  et  somno,  qui  morti  similis,  vitae  dissimilis,  trans- 
igatur. Itaque  et  Bohemi,  quod  factum  est  horis  duabus  vel  tribus  post 
occasum,  id  non  sequenti  sed  antecedenti  diei  tribuunt,  non  curantes  horo- 
logii sui  ordinem;  et  apud  Romanos  quae  scripta  erant  tempore  antelucano, 
a die  sequenti  denominarunt,  ante  diem  hunc  vel  illum  scripta  esse  professi. 
Astronomi,  cum  artificialibus  diebus  ad  suas  computationes  non  indigeant, 
initium  naturalis  diei  spectant,  promiscue  et  pro  re  nata  vel  meridiem  vel 
mediam  noctem  pro  principio  habentes,  propter  circulum  meridianum , in  quo 
ascensiones  rectae  loci  Solis  per  omnia  Terrarum  loca  sunt  eaedem,  cum  ob- 
liquae in  horizontibus  diversis  multum  varientur.  Et  a media  quidem  nocte 
incipiunt  propter  ipsas  temporum  rationes,  a meridie  vero  propter  Epheme- 
rides, in  quibus  exprimuntur  loca  planetarum,  quae  in  coelo  illi  obtinent  in 
puncto  meridiei,  quod  aequaliter  a principio  et  fine  diei  abest;  commodius 
id  rati,  praesertim  in  Sole,  propter  observationem  ejus  altitudinis  meridianae, 
a qua  omnis  astronomica  operatio  nectitur.  Hunc  igitur  morem  imitantur 
nostra  horologia  per  Germaniam  pleraque,  quae  et  in  media  nocte  et,  ne 
taediosus  esset  pulsuum  numerus,  etiam  in  meridie  ad  numerorum  duodecim 

principium  revertuntur.  Itaque  nostrum  etiam  vulgus  huic  rationi  penitus 
assuevit  indeque  fit,  ut  bipartiantur  diem  in  horas  ante  et  post  meridiem. 

Dixisti  de  distributione  dierum  septimanae  inter  planetas ; velim  audire 
rationem  ejus,  quam  observarunt  Chaldaei.  Cum  horae  diei  sint  duodecim 
noctisque  totidem,  planetae  vero  septem  hoc  ordine:  Saturnus,  Jupiter,  Mars, 
Sol,  Venus,  Mercurius,  Luna  (sic  enim  ab  ipsis  numerabantur),  inceperunt 
igitur  a prima  septimanae  Judaicae  die,  tribuentes  Soli,  auctori  diei,  primam 
illius  horam,  Veneri  secundam,  Mercurio  tertiam,  Lunae  quartam;  tunc  reversi 
ad  Saturnum,  quintam  eidem  tribuebant  horam  et  sic  deinceps;  veniebat  igi- 
tur ei  etiam  duodecima  et  ultima  hora  diei,  quare  Jovi  venit  prima  noctis, 
et  sic  fiebat,  ut  ultima  noctis  cederet  Mercurio;  tota  vero  dies  hucusque  de- 
nominabatur a Sole,  ut  cui  prima  diei  illius  hora  erat  data.  Post  Mercurium 
cum  Luna  sequatur,  Lunae  igitur  data  prima  hora  diei  sequentis,  unde  et  nomen 
toti  illi  diei.  Hac  ratione  factura,  ut  semper  quartus  a priori  planeta  nomen 
daret  diei  sequenti  primaque  dies  esset  Solis,  secunda  Lunae,  tertia  Martis, 
quarta  Mercurii,  quinta  Jovis,  sexta  Veneris,  septima  et  ultima,  quae  sancta  et 
solennis  erat  Judaeis,  Saturni  primi  et  altissimi  ex  planetis,  tanto  majori  lusus 
hujus  gratulatione,  quod  eam  diem  Judaei  ex  praecepto  divino  per  quietem  et 
cessationem  ab  opere  transigerent,  cum  etiam  Saturnus  omnium  planetarum  tar- 
dissimus esset,  ut  qui  30  demum  annis  curriculum  absolveret.  Unde  tandem 
et  Judaei,  cognitione  planetarum  a Chaldaeis  accepta,  Saturno  fecerunt  nomen 
a quiete  sabbathoque. 

Si  diem  longissimam  sequitur  nox  brevissima  et  utraque  in  12  horas 
aequales  dividitur , etiam  horae  noctis  breviores  erunt  horis  diei  immediate 
praecedentibus : art  igitur  tunc  non  fit  injuria  planetis,  quibus  veniunt  horae 
nocturnae  tam  breves?  Equidem  penes  nos  in  principio  Cancri  hora  temporalis 
ultima  diei  duplo  longior  est  hora  prima  noctis  immediate  sequente,  nec  tamen 
Babylonii  aliter  horas  observarunt.  Becentiores  igitur,  ut  concinnius  dispo- 
nerent horas,  nec  injuriam  cuiquam  planetarum  facerent,  contendunt,  aliam 
esse  faciendam  horarum  distributionem,  sic  ut  illae  etiam  intra  unam  et  ean- 
dem diem  observentur  inaequales,  et  illae  solae  aequales,  quae  meridiem 
quaeque  mediam  noctem  aequalibus  circumstant  interstitiis,  sic  ut  in  exemplo 
allegato  meridiana  saltem  hora  sit  dupla  ad  horam  mediae  noctis,  ceterae 
versus  ortum  et  occasum  paulatim  ad  aequalitatem  reducantur,  sic  ut  ultima 
diei  sit  paulo  longior  prima  noctis,  et  circa  ortum  et  occasum  toto  anno  tem- 
porales ab  aequinoctialibus  minimum  differant:  qua  ratione  futurum,  ut  in 
aequinoctiis  temporales  horae  rursum  sint  eaedem  cum  aequalibus  seu  aequi- 
noctialibus. Alii,  quibus  ratio  ista  operosa  videtur,  contendunt,  magis  esse 
consentaneum  naturam  sequi  in  hac  inaequalitate  et  omnium  plane  dierum  to- 
tius anni  horas  inter  sese  inaequales  statuere,  sic  ut  ascensio  obliqua  cuj usque 
dimidii  signi  in  ecliptica  seu  graduum  15,  a loco  Solis  initio  facto,  metiatur 
unam  horam  temporalem:  qua  ratione  in  aequinoctio  vernali  brevissimae 
essent  horae  circumstantes  ortum , longissimae , quae  circumstant  occasum, 
essetque  inaequalitas  horarum  per  diei  partes  ambulatoria  annuo  circuitu.  Cordati 
vero  astrologi,  qui  naturae  etiam  respectum  habent,  haec  dominia  planetarum 
aspernantur  itaque  et  distributionum  harum  subtilitatem  otiosam  esse  censent. 

De  crepusculis,  noctis  artificialis  accidente. 

Quomodo  longitudinem  crepusculi  inquirimus  ? Datam  esse  oportet 
altitudinem  poli  PR,  declinationem  Solis  ST,  et  profunditatem  Solis  sub  hori- 

zonte  OS,  a qua  incipit  crepusculum.  Ea  statuitur  16,  18  vel  19  graduum, 

ut  libro  primo  dictum  et  parte  quinta  di- 
cetur amplius.  Assumto  igitur  N nadir  et 
L polo  australi,  si  declinatio  est  austrina, 
et  altitudine  Solis  in  hemisphaerio  infero 
OS  tanta , quanta  est  nobis  profunditas 
Solis,  vel  si  septentrionalis,  assumto  la- 
tere in  verticali  excedente  quadrantem 
et  hemisphaerio  supero , quaeritur  per 
doctrinam  partis  primae  TI  vel  AT,  di- 
stantia Solis  a meridiani  semicirculo  illic 
inferiore,  PI,  qui  nobis  denotat  medium  noc- 
tis, hic  superiore,  PA,  qui  nobis  denotat 
meridiem , et  comparatur  cum  hora  ortus 
Solis,  ab  eadem  media  nocte  vel  meridie 
numerata.  Exempla  sunt  parte  quinta. 

Quae  est  crepusculorum  varietas  per  loca  et  tempora , causarum  astro- 
nomicarum  respectu?  1.  In  sphaera  recta  crepuscula  sunt  brevissima  et  loto 
anno,  quoad  causas  quidem  coelestes,  fere  aequalia.  Nam  Sol  in  aequinoctiis 
secundum  rectitudinem  verticalis  circuli  ascendit,  coincidentis  cum  aequatore, 
ut  ascensio  arcus  eclipticae  inter  horizontem  et  Solem  aequalis  sit  ejus  profun- 
ditati. 2.  In  obliquis  longissima  sunt  aestiva,  brevissima  hiberna  crepuscula, 
augeturque  inaequalitas  et  utrorumque  longitudo  cum  ipsa  poli  altitudine.  Fit 
enim  rectangulum  ex  circulo  diei  naturalis,  horizonte,  verticali,  ubi  arcus  cir- 
culi, recto  QOS  subtensus,  major  est  arcu  verticalis  OS  seu  profunditate.  Et 
quemadmodum  penes  nos  Sol  in  aestivis  signis  celeriter,  in  hibernis  tarde 
acquirit  altitudinem  16,  18  vel  19  graduum,  ita  etiam  in  hemisphaerio  altero 
fit  hoc  in  partibus  iisdem  anni  sui,  quae  tamen  cum  contrariis  anni  nostri 
partibus  coincidunt.  In  aestivis  igitur  signis  Sol  tarde  fit  tam  profundus,  ut 
crepusculi  lucem  exstinguat,  in  hibernis  celeriter.  3.  Sub  altitudine  poli  47°, 
48°  vel  50°  crepuscula  solstitialia  pernoctia  sunt.  Ablatis  enim  19,  18  vel 
16  gradibus  ex  maximae  declinationis  Solis  23 1/2  complemento  661/?,  restant 
illi  arcus  altitudinum  poli.  Id  multo  evidentius  et  longiori  tempore  fit  in  alti- 
tudine poli  adhuc  majori.  Ita  brevissimum  in  toto  mundo  crepusculum,  per 
has  quidem  positiones  astronomicas , habet  horam  1.  4',  12'  vel  16',  longis- 
simum vero  terminum  nullum  habet. 

De  C 1 i m a t i b u s. 

Quis  est  praecipuus  usus  doctrinae  de  diebus  artificialibus?  Astronomi 
eosque  secuti  geographi  superficiem  Terrae  distinguunt  in  climata  secundum 
incrementa  diei,  adque  illa  referunt  apparentias  coelestes,  commemorantes,  quae 
illis  diversa  secundum  aliud  et  aliud  clima  competant.  Pro  eo  enim,  quod 
in  reconditiori  astronomia  sic  loquimur,  sub  hac  vel  illa  poli  altitudine,  astro- 
nomi et  geographi,  magis  populariter  et  cum  vulgo  locuturi,  dicunt  in  hoc 
vel  illo  climate. 

Quae  est  ratio  nominis  hujus?  Khpata  a xA/rar  quasi  inclinamenta  dicta 
sunt  pro  illis  plagis  Terrarum,  quae  a locis  sub  aequatore  veluti  solis  rectam 
et  libratam  planitiem  habentibus,  ut  quibus  uterque  polus  in  horizonte  est,  ad 
utruraque  polum  declives  esse  videntur,  sic  ut  polorum  alter  illis  elevatus 
esse  cernatur. 

Quid  est  igitur  clima?  Est  spatium  seu  cingulum  Terrae,  comprehensum 
inter  duos  circulos  aequatori  parallelos,  tantum  distantes  a se  mutuo,  ut  intra 
illos  excessus  diei  longissimae  supra  suam  noctem  per  unam  horam  aequi- 
noctialem possit  variari. 

An  non  sufficit,  totam  Terrarum  superficiem  in  quinque  zonas  dividere? 
Zonae  primariis  4 parallelis,  qui  sunt  duo  tropici  et  duo  polares,  a se  invi- 
cem discretae,  magnam  obtinent  latitudinem,  ut  dicetur  in  sequentibus.  Ve- 
teres igitur,  dissimulato  zonarum  discrimine,  totam  illam  latitudinem  inter  aequa- 
torern  et  polarem  nova  hac  ratione  concisius  diviserunt.  Partiuntur  etiam 
zonae  totam  superficiem  Telluris  suntque  considerationis  magis  astronomicae, 
climata,  geographis  notiora,  spectabantur  tantum  in  particula  Terrae,  quae 
veteribus  erat  cognita,  quae  in  longitudine  semicirculum,  in  latitudine  quad- 
rantem non  excedebat. 

Quot  parallelis  describitur  quodlibet  clima ? Tribus:  nam  bini  semper 
quodlibet  clima  terminant,  unus  vero,  per  medium  fere  clima  incedens,  mediam 
habet  diei  longitudinem  inter  longitudines  initii  et  finis.  Veruntamen  unus 
semper  idemque  parallelus  est  initium  unius  climatis  et  simul  alterius  finis. 

Suntne  climata  aequalis  latitudinis ? Minime,  semper  enim,  quae  sunt 
aequatori  propiora,  latiora  sunt. 

Estne  certus  parallelorum  et  climatum  numerus ? Cum  omnia  pendeant 
a geographorum  arbitrio,  non  mirum  est,  numerum  apud  diversos  variari. 
Ptolemaeus  initio  parallelos  per  semisses  horarum  differentiae  inter  diem  et 
noctem  disposuit,  hoc  est  per  quadrantes  incrementorum  diei  longissimae:  ut 
ita  clima  quodlibet  differentiam  inter  diem  et  noctem  una  hora  augeat;  qua 
ratione  cum  pervenisset  ad  parallelum  decimum  quartum  et  climata  inciperent 
dimidio  minus  habere  de  latitudine  primorum,  subito  statuit  sequentia  incre- 
menta dupla  priorum,  sc.  horarum  semisses,  ut  climata  rursum  haberent  lati- 
tudinem primorum.  In  decimo  nono  parallelo  rursum  attenuabantur  climata 
ad  prioris  latitudinis  dimidium,  igitur  inter  hunc  et  vicesimum  rursum  statuit 
duplum  prioris  incrementi,  scilicet  horam  integram.  Climatum  vero  numerum 
auctor  idem  continuavit  in  hemisphaerio  septentrionali  usque  ad  septimum, 
in  quo  coeperat  parallelos  dilatare.  Recentiores  vero,  retenta  distantia  unius 
quadrantis  horarii,  parallelos  ab  aequatore  usque  ad  polarem  48  numerant, 
climata  vero  24. 

Ubi  ponitur  medium  primi  climatis?  Primum  clima  habet  in  sui  medio 
differentiam  longissimae  diei  a nocte  brevissima  horarum  duarum,  secundum 
horarum  trium,  tertium  quatuor  et  sic  consequenter. 

Cur  non  inceperunt  ab  aequatore , ponentes  medium  primi  climatis , ubi 
differentia  diei  et  noctis  est  horae  unius , sicut  semper  in  sequenti  climate 
differentia  haec  est  una  hora  auctior  ? Prima  portio  de  hac  aequabili  pro- 
gressione per  integras  horas,  differentiae  inter  diem  longissimam  et  noctem 
brevissimam,  cis  et  ultra  aequatorem  (ut  et  media  regio  sub  ipso  aequatore, 
in  cujus  medio  differentia  haec  est  nulla)  ideo  non  fuit  numerata  inter  cli- 
mata, quia  debebat  etiam  aliquod  justum  spatium  reputari  pro  recto  mundi 
situ  et  non  inclinato,  cujus  respectu  situs  ceteri  xh.gara,  hoc  est  inclinamenta 
dici  possent.  Quare  sicut  alias  in  arithmetica  generaliter  numeri  2,  3,  4 et 
reliqui  respectu  1 (unitatis)  dicuntur  numeri,  unitas  vero  non  venit  in  censum 
numerorum,  sed  statuitur  pro  illorum  principio:  sic  etiam  hic  inclinatio  tanta, 
quae  efficiebat  in  medio  horam  unam,  non  habita  fuit  pro  inclinatione  seu 
climate.  Accessit  alia  causa,  quod  interiora  et  aequatori  proxima  loca  minus 

erant  habitata  et  cognita,  cum,  qui  astronomicas  apparentias  illo  tempore 
conscribebant,  illi  studerent  illas  accommodare  ad  usum  circumjectarum  et 
cognitarum  nationum. 

Num  tantummodo  a numeris  denominarunt  climata ? Imo  crebrior  ma- 
gisque ad  usum  accommodata  erat  denominatio  ab  insignioribus  locis,  circa 
medium  cujusque  climatis  jacentibus.  Itaque  haec  erant  illis  nomina:  dia 
Mtijor/g,  dia  Hvrprjg , dia  'Akegavdouag  rr/g  Alyvnto,  dia  'Podo,  dia  'Pw/xrjg,  dia 
ilovrs , dia  BoQvadevtog.  Australia  denominari  possent  a borealibus,  quorum 
sunt  rationes  oppositae,  ut  dvn  dia  Ms.goijg  etc. 

Quis  est  usus  doctrinae  de  climatibus ? Potissimus  ejus  usus  versatur  in 
explicandis  et  intelligendis  scriptis  veterum  astronomorum , geographorum  et 
medicorum.  Hodie  non  ita  creber  est  eorum  usus,  nam  pro  mentione  hujus 
vel  illius  climatis  usitatius  nos  ipsam  poli  alterutrius  altitudinem  exprimimus. 

Quomodo  ex  dato  climate  investigatur  altitudo  poli ? Dato  climate,  datur 
differentia  diei  a nocte  brevissima,  nam  in  primo  climate  est  haec  differentia 
duarum  horarum,  in  secundo  trium  et  sic  consequenter.  Sit  clima  septimum  ; 
differentia  est  horarum  octo,  sic  ut  nox  brevissima  habeat  horas  octo,  dies 
longissima  sedecim;  tempus  semidiurnum  horae  octo,  excessus  igitur  supra 
aequabile  (horarum  6)  horae  duae,  seu  tempora  aequatoris  30.  Ex  iis  igitur, 
quae  supra  sunt  tradita,  differentia  ascensionalis  est  30°.  Formatur  igitur 
triangulum  idem  QTS,  quod  supra  (fol.  225),  ab  horizonte,  aequatore  et  coluro 
solstitiorum,  in  quem  Sol  incidit,  cum  diem  facit  longissimam.  Cetera  habent 
ut  supra;  processus  specialis  est  iste: 

Declinatio  maxima  23°  31'  30''  tang.  43533 
Differentia  ascensionalis:  30.  0.  0.  sinus  50000  divrdat. 

Quotiens  87066  tangit  41°  2'  30"  altitudinem  aequatoris.  Ergo  complementum  ejus 
48°  57'  30"  est  altitudo  poli. 

Quomodo  via  contraria  ex  altitudine  poli  scitur  clima ? Quaerenda  est 
ex  superioribus  doctrinis  differentia  ascensionalis,  Sole  in  solstitio  versante,  et 
ex  illa  longitudo  diei,  quae  ad  suam  noctem  comparata  prodit  argumentum 
climatis. 

Esto  altitudo  poli  41°  21'.  Quare  differentia  ascensionalis  maxima  invenietur  22°  30', 
qui  faciunt  h.  1.  30'.  Semidiurnum  igitur  tempus  est  li.  7.  30'.  Dies  15  horas  longa, 
nox  9,  differunt  horis  6.  Haec  vero  differentia  indicat  medium  climatis  quinti,  bia  'Pco/iiiis. 


LIBRI  TERTII 

PARS  QUARTA. 

I)E  TEMPORIBUS  ANNI  ET  QUANTITATIBUS  ZONARUM, 


Quot  sunt  anni  vertentis  partes,  tempora  naturalia  seu  tempestates? 
Quatuor:  ver,  aestas,  autumnus,  hiems.  Etsi  veterum  historicorum  aliqui 
duas  tantum  usurpent,  aestatem  et  hiemem. 

Unde  dictae  sunt ? Aestas,  Graecis  xteqog,  utraque  voce  ab  aestu  dicta 
est,  quod  illa  pars  anni  ferveat,  Germanis  ber  a Solis  praesentia. 

Hiems  a pluvia,  quia  veiv  Graecis  est  pluere,  quod  coelum  plerumque  tur- 
bidum illam  anni  partem  praesertim  in  Italia  teneat,  Graecis  leipmv  est  pro- 
cellosa aeris  constitutio,  quippe  vocem  a fundendo  pluvias  derivari  volunt. 
Germanis  ber  SBinter,  a copiosis  ventis.  Ver  graece  mo  et  rjg,  unde  latinum 
ver,  ab  hebraea  vel  syriaca  voce  Eijar  derivata  videtur,  qui  in  anno  judaico 
secundus  est  ex  mensibus  vernalibus,  unde  et  Germani  suum  3cd)t  derivant. 
Cognationem  Eijar  habet  eum  hebraeo  aer,  quod  vaporem  significat,  unde 
graecum  drjQ,  latinum  aer.  Germanis  est  ber  ^ritbltng,  ba§  grille*  ober  3Sov= 
ja^r,  quasi  matutina  pars  anni.  Autumnus  hetruscam  terminationem  habet; 
cognata  tamen  vox  videtur  graecae  avxgij,  quae  a crebra  exspiratione  nebu- 
larum dicta  videtur.  Graece  onaoQq,  dno  xov  onog , a succulentis  forte  arborum 
fructibus:  unde  et  Germanorum  063,  quOd  fructus  arboreos  significat.  Ger- 
manica nomenclatura  a populando  descendere  videtur;  unde  berfyeren, 

vastare,  l)erlittg,  racemus  superstes  foliis  delapsis. 

Quibus  qualitatibus  inter  se  distinguuntur  hae  tempestates  anni?  Aestas 
calida  est,  hiems  frigida,  reliquae  tempestates  tenent  medium. 

Forsitan  igitur  longitudo  diei , quae  est  aestate,  causa  erit  caloris,  bre- 
vitas frigoris?  Etsi  haec  est  inter  causas,  non  est  tamen  plenaria  et  genuina 
causa.  Nam  longiores  sunt  dies  in  zonis  frigidis,  quam  vel  in  temperatis  vel 
in  torrida,  aestus  tamen  major  est  in  torrida. 

Quae  est  ergo  ex  coelestibus  genuina  causa  caloris  et  frigoris  et  sic 
aestatis  et  hiemis?  Appropinquatio  Solis  ad  verticem  temporibus  meridianis 
est  causa  aestatis,  et  recessus  ejus  a vertice  in  horis  meridianis,  quando  om- 
nium proximus  esse  potest  vertici,  est  causa  hiemis. 

Unde  est  hic  accessus  et  recessus  Solis  ? Ex  obliquitate  eclipticae,  sub  qua 
Sol  videtur  incedere.  Nam  ejus  semicirculus  ab  aequatore  vergit  versus  sep- 

tentrionem  23 1/2  gradibus,  alter  totidem  gradibus  in  meridiem  infra  aequato- 
rem  dejectus  est.  Summa  utriusque  47°  efficit  variationem  altitudinum  Solis 
meridianarum,  plus  quam  semissem  anguli  recti. 

Cur  autem  Sol  altus  et  vertici  -propinquus  magis  calefacit,  equam  humilis 
et  horizonti  approximans ? Quia  quanto  altior,  tanto  rectiori  radio  ferit  pla- 
nitiem Telluris,  tanto  igitur  fortius.  Humilis  vero  ex  obliquo  terras  illuminat, 
quae  irradiatio,  ut  alias  in  ictibus,  ob  declivitatem  irrita  et  imbecillis  efficitur. 

Quomodo  describuntur  et  definiuntur  anni  quatuor  partes , ver , aestas, 
autumnus,  hiems?  Ver  in  zona  temperata  est  illud  temporis  spatium,  quo 
Sol  ab  aequinoctio  ascendit  ad  solstitium,  aestas,  a solstitio  ad  aequinoctium 
autumnale,  autumnus  ab  eo  ad  solstitium  alterum  brumale,  hiems  a solstitio 
brumali  ad  vernale  aequinoctium. 

Quid  appellas  hoc  loco  solstitium,  quid  aequinoctium  ? Supra  libro 
secundo  erant  ipsa  quatuor  eclipticae  puncta  cardinalia,  hic  vero  solstitium 
significat  tempus  seu  dies  illos  anni,  quibus  Solis  declinatio  ab  aequinoctiali 
consistere  videtur;  seu  potius  illud  momentum,  quo  Solis  centrum  solstitialia 
puncta  attingit,  in  quibus  maxime  declinat  indeque  ad  aequatorem  redire  in- 
cipit ; aequinoctium  vero  illud  momentum , quo  Solis  centrum  occupat  puncta 
aequinoctialia,  diem  antecedentem  faciens  aequalem  nocti  sequenti  vel  contra. 
Graeci  solstitia  significantiore  voce  nominant  rgonag  ijXis,  conversiones  enim 
Solis  in  momento  fiunt.  Appellant  et  quatuor  centra  seu  puncta,  voce  a 
punctis  sphaerae  translata  ad  tempora  anni  respondentia;  Hebraeis  sunt  the- 
cuphae.  Latini  sermonis  consuetudine  solstitium  altum  intelligitur,  cum  sol- 
stitium nOminatur;  humile  vero  bruma  dicitur.  Graeci  conversionem  aestivam 
vel  hibernam  dicere  solent. 

Videtur  non  recte  definita  aestas;  nam  si  Solis  altitudo  aestum  intendit, 
cur  non  a medio  Tauri  per  Cancrum  usque  ad  medium  Leonis  quadrans 
aestivus  numeratur,  ut  maxima  Solis  altitudo  et  sic  maximus  aestus  in  ejus 
medio  sit,  fines  quadrantis  utrinque  habeant  aequalem  Solis  altitudinem ? 
Non  solae  causae  coelestes  efficiunt  aestivos  menses  calidos  a 1V22.  Junii 
in  13/23.  Septembris , sed  plurimum  hic  potest  materiae  tarditas.  Nam  etsi 
Sol  aeque  altus  est  in  medio  Tauri  et  in  medio  Leonis,  at  crassum  Terrae 
corpus  demum  incipit  calefieri , Sole  in  Tauro  versante.  At  in  Leonem  Sole 
transgresso,  calor  jam  tres  menses  duravit,  et  Terrae  jam  antea  fervefactae 
novus  quotidie  calor  superingeritur  caloresque  haerentes  aliquamdiu  in  materia 
accumulantur.  Haec  etiam  causa  est,  cur  dies  ferventior  sit  duabus  horis  post 
meridiem,  quam  ipsa  hora  meridiana.  De  hieme  judicium  idem  esto.  Nam 
etsi  quadrantes  autumnalis  et  hiemalis  humilitate  Solis  aequales  sunt:  per  autum- 
num tamen  calor  est  aliquis,  hieme  merum  frigus , quia,  Sole  post  aequinoc- 
tium paulatim  discedente  a nostro  hemisphaerio,  Terra,  caloris  aliquid  ex 
aestate  retinens,  tempore  opus  habet,  ut  refrigeretur,  hieme  vero  Terra  jam 
satis  frigefacta  nivibusque  et  glaciei  crustis  obtecta  non  ita  facile  a radiis 
Solis  nudari,  refocillari  et  calefieri  potest,  etsi  Sol  sese  paulatim  a puncto 
eclipticae  humillimo  per  eosdem  gradus  altitudinis,  quos  habuit  in  autumnali 
quadrante,  sustollit.  Recte  itaque  faciunt  astronomi,  quod  tempora,  a quali- 
tatibus denominata,  redigunt  intra  metas  quadrantum  cardinalium,  non  puncto- 
rum intermediorum. 

Quae  est  zonarum  quinque  comparatio  cum  quatuor  anni  tempestati- 
bus? Torrida  respondet  aestati,  frigida  hiemi,  temperata  vero  veri  et 
autumno. 

Quo  argumento  nititur  haec  comparatio ? Quia  aestus  causam  diximus 
esse  Solis  altitudinem,  consummatum  igitur  aestum  praestat  consummata  Solis 
altitudo,  quando  sola  agit,  non  adjuta  tempore.  Jam  vero  in  zona  torrida 
est  consummata  Solis  altitudo  ; definitur  enim  zona  tropicis  duobus,  intra  quos 
Sol  locis  singulis  quotannis  binis  meridiebus  in  ipsum  verticem  venit,  cum 
ecliptica,  Solis  iter,  porrigatur  ab  uno  tropico  ad  alium.  Yicissim  quia  hie- 
mis causam  diximus  esse  Solis  humilitatem  temporibus  meridianis:  plenaria 
igitur  Solis  humilitas,  hoc  est  depressio  sub  horizontem  et  sic  absentia  tem- 
pore meridiano  merum  frigus  causatur.  Jam  vero  in  zonis  frigidis,  quas  cir- 
culus polaris  circumscribit,  nullus  est  locus,  qui  non  per  aliquot  anni  dies 
Sole  careat,  ut  demonstratum  parte  tertia.  Recte  igitur  istae  zonae  a fri- 
gore, torrida  a calore,  quo  torretur,  denominantur.  Relinquitur  igitur,  ut  tem- 
peratae zonae  temperatis  anni  partibus  comparentur,  quia  intra  tropicos  ct 
polares  sunt  constrictae,  nuspiam  Solem  passae  verticalem,  nuspiam  Sole  per 
totum  diem  naturalem  unquam  carentes. 

Recense  varietates  solstitiorum , aestusque  et  hiemis,  per  septem  positus 
sphaerae  ah  ecliptica  distinctos,  quibus  quinque  zonae  distinguuntur  et  ter- 
minantur. In  zona  torrida  solstitia  nuspiam  nisi  in  ejus  terminis  Solem 
habent  altissimum.  Cum  igitur  maxima  Solis  altitudo  in  meridie  definiat 
aestatis  principium,  minima  hiemis:  non  igitur  incipit  hic  aestas  ab  alterutro 
solstitio,  nisi  in  extremitate  zonae,  sub  tropico;  cetera  loca  torridae  intermedia 
analogice  loquendo  duas  habent  aestates,  Sole  per  verticem  transeunte , duas 
hieme^,  Sole  in  solstitiis  existente,  quando  quam  potest  longissime  deflectit 
in  meridianis  horis  ab  illorum  verticibus  ad  latus  utrumque  mundi.  Reliquae 
zonae  singulas  habent  aestates , singulas  hiemes  in  annos  singulos , illam  a 
solstitio  alto,  hanc  ab  humili  incipientes.  Sub  aequatore  igitur,  in  medio 
zonae  torridae,  binae  aestates  sunt  in  binis  aequinoctiis,  hiemes  binae  aequa- 
liter fere  inter  aestates  interjectae,  quibus  temporibus  penes  nos  aestatis  hie- 
misve  principium  est:  utrobique  enim  aequaliter  illis  a vertice  Sol  deflectit. 
Haec  tamen  varietas  perpetuae  temperiei  similior  est,  quam  aestati  et  hiemi. 
Sol  enim  non  multorum  dierum  meridianis  horis  in  verticem  incidit,  sed  cele- 
riter ab  austro  transit  in  septentrionem  et  vicissim,  cum  potissimam  temporis 
partem  in  arcubus  solstitio  vicinis  consumat.  Dies  etiam  tam  aestivi  quam 
hiberni,  cum  suis  noctibus  sint  aequales,  habent  igitur  fervoris  aestatis  inter- 
posita justa  nocte  gratam  temperiem;  habent  hiemes  Solem,  cum  longissime 
absistit  in  solstitiali  meridie,  vicinum  adhuc  vertici,  nec  longius  23 '/2  gradibus 
absistentem , cum  apud  nos  in  aestate  nostra  distet  longius.  Itaque  causae 
hiemis  ipsorum  plus  disponunt  ad  fervorem,  quam  causae  nostrae  aestatis. 

Inter  aequatorem  et  tropicos,  scilicet  in  uno  latere  zonae  torridae,  bini 
quidem  sunt  dies  anni,  quibus  diebus  Sol  illis  summum  causatur  aestum,  per 
verticem  quippe  transiens;  at  illi  bini  dies  cum  discessu  loci  ab  aequatore 
et  sibi  invicem  et  uterque  solstitio  paulatim  appropinquant:  sic  ut  hiems  seu 
remissio  caloris  una,  duabus  interposita  aestatibus,  hieme  contraria  sit  brevior 
adeoque  et  calidior,  quia  Sol  in  illa  non  tam  longe  discedit  a vertice,  quarn 
in  altera,  dies  etiam  et  cum  iis  aestus  longiores  habere  incipit,  quam  non 
tantum  in  hieme  altera,  sed  etiam  vel  in  ipsis  binis  aestatibus.  Adeoque  in 
locis  tropico  vicinis  aestates  illae  binae,  solstitium  circumstantes,  adeo  coeunt, 
ut  hiemem  alteram,  quam  habere  zona  torrida  potest  in  solstitio  altiori,  peni- 
tus elidant  inque  continuam  aestatem  convertant.  In  summa,  zona  torrida 
perpetuam  quodammodo  sentit  aestatem,  respectu  zonarum  ceterarum ; hiemem, 

hoc  est  frigora,  pene  nullam.  Temperatur  tamen,  cum  ferventissima  est,  per- 
petuis imbribus  et  coelo  nubilo,  aut  ventis  frigidis  flantibus  ex  montanis  altis- 
simis,  quae  in  illa  zona  nihilominus  nive  perpetuo  sunt  tecta.  Sentiturque 
gratissima  haec  et  efficacissima  refrigeratio , primum  atque  quis  se  vel  sub 
arboris  campestris  umbram  ex  violentissimis  Solis  radiis  receperit,  ut  testan- 
tur, qui  multorum  annorum  experientiam  illis  in  locis  sibi  compararunt. 

Sub  tropico,  in  confinio  zonarum  torridae  et  temperatae,  primum  incipit 
aestas  unica  cjnfici  in  ipso  alto  solstitio  et  die  longissima:  tunc  enim  Sol 
illis  per  verticem  transit;  reliquo  anni  tempore  toto  praeter  verticem  vectus 
in  austrum  declinat.  Aestus  autem  hic  est  violentissimus  longeque  intensior, 
quam  in  locis  versus  aequatorem  vel  sub  eo:  quia  Sol  tunc  et  a vertice  de- 
mittit radios,  et  multos  ordine  meridies,  nulla  propemodum  mutatione  decli- 
nationis animadversa , continue  affligit  et  dies  longos , noctes  breves  efficit. 
Quin  etiam  hisce  seculis  sub  tropico  Cancri  violentiores  sunt  istae  causae, 
quam  sub  Capricorni,  quod  Sol  motu  proprio  diutius  in  septentrione  commo- 
rari videatur,  quam  in  austro. 

Inter  tropicum  et  polarem,  seu  in  zona  temperata,  loca  tropico  vicina 
nihil  differunt  ab  iis,  qui  sub  ipso  tropico.  Quo  vero  longius  a tropicis 
recesserimus,  hoc  plus  etiam  Sol  meridianus  in  solstitio  desistit  a vertice,  hoc 
minus  etiam  urit  aestate  minusque  calefacit  hieme,  quanquam  in  compen- 
sationem nonnullam  deficientis  rectitudinis  radiorum  accipit  longas  dies  per 
aestatem,  et  quo  longius  Sol  meridianus  a vertice  abfuerit  in  solstitio,  hoc 
dies  sunt  productiores,  at  simul  etiam  hoc  violentiores  hiemes,  Sole  et  parum 
se  attollente,  et  paucis  horis  quotidie  lucente.  Summatim  dicendo:  solis  pene 
zonis  temperatis  propria  est  permutatio  aestatis  et  hiemis , comparatione  in- 
stituta ad  zonas  ceteras. 

Sub  polari  circulo,  qui  confinia  signat  zonae  temperatae  et  zonae  fri- 
gidae, primum  vera  et  consummata  causa  frigoris  hiemisque  sese  in  conspectum 
profert,  Sole  in  hiemali  solstitio  non  oriente  in  uno  die  naturali,  penitus  sci- 
licet non  calefaciente  terram.  Quemadmodum  vero  sub  tropico  adhuc  est 
continua  pene  aestas,  pro  hieme  vero  tantum  aliquantula  remissio  caloris,  ita 
sub  polari  e contrario  continua  pene  hiems  est,  pro  aestate  vero  tantum  ali- 
quantula remissio  frigoris,  cum  Sol,  quamvis  continuas  24  horas  lucens,  nun- 
quam tamen  attollatur  altius  47  gradibus,  quantam  altitudinem  penes  nos 
habet  mense  Aprili  et  Septembri,  proinde  imbecillior  est  vis  calefactoria,  quam 
ut  nives  et  glaciem  per  hiemem  saevissimam  generatam  dissolvere  mature  possit. 
Et  ut  sub  tropico  aestas  violentior  est  quam  in  medio  zonae  torridae,  ita  vicis- 
sim  sub  polari  calor  aestivus  qualiscunque  minus  habet  virium  quam  in  medio 
zonae  frigidae,  eo  quod  Sol  nivosos  montes  non  ex  onmi,  latere  nec  continua 
praesentia  illuminet,  ut  jam  patebit. 

Inter  polarem  et  polum  seu  in  zonae  frigidae  lateribus  hiems  est  prope 
continua,  aestas  nulla,  nisi  si  resolutionem  glaciei  velimus  aestatem  appellare, 
cujus  respectu,  quo  propius  polum  venitur,  hoc  humilior  quidem  Sol  est  meri- 
dianis horis  dierum  solstitialium,  at  vicissim  hoc  etiam  altior  manet  in  mediis 
noctibus  illa  anni  parte,  quando  non  occidit,  atque  ita  glacies  et  nives  et  gelu 
induratas  glebas  undique  circumvectus,  nullo  spatio  concesso  frigoribus  ad  se 
recolligenda  per  suam  absentiam,  quippe  nunquam  absens,  aliquid  sane  virium 
per  aestatem  colligit  ad  dissolvendum  gelu,  minus  quidem  prope  polarem,  plus 
vero  versus  polum  ipsum.  E contra  frigoris  hiemalis  diuturnitas  augetur  cum 
ipsa  nocte  continua,  cui  tamen  succedit  aliqua  adhuc  vicissitudo  dierum  et 

noctium,  et  in  eorum  medio  frumitur  aequinoctiorum  binorum  conspectu,  prae- 
ter solstitium  aestivum.  At  hibernum  solstitium,  seu  Solis  in  maxima  decli- 
natione meridiana  consistentis  observationem  longa  illis  nox  et  terrae  glacialis 
horizon  superjectus  occultant  et  eripiunt.  Et  aestivi  quidem  solstitii  duo  sunt 
argumenta,  alterum  in  meridie,  si  Sol  jam  non  altior  fiat  quam  pridie,  alte- 
rum in  opposita  diei  parte,  quae  nostrae  respondet  mediae  nocti,  si  Sol  etiam 
tunc  consistentem  prope  nanciscatur  altitudinem , quaeque  ante  et  post  minor 
deprehendatur. 

Sub  polo,  qui  medius  zonae  frigidae  situs  est,  unicum  rursum  idque  in 
tota  circumvolutione  Telluris  observabile  est  solstitium , sine  discrimine  meri- 
diei vel  mediae  noctis.  Nec  enim  altior  est  illis  Sol  una  hora  quam  altera, 
nec  plagas  Terrarum,  ut  nos,  ad  Solis  siderumque  motum  discernunt;  perit 
apud  ipsos  omnis  vicissitudo  dierum  et  noctium  nostratium,  nulla  aequinoctio- 
rum est  scientia,  nulla  solstitii  hiberni;  idem  est  ipsis  dies,  quod  aestas,  idem  nox, 
quod  hiems , semestri  utrumque  longitudine,  Solis  in  medio  aestatis  et  dici 
tanta  altitudo,  quanta  Italiae  in  media  hieme.  Cum  nos  habemus  aequinoc- 
tium, hoc  est  cum  nobis  Sol  dimidio  diei  naturalis  manet  conspicuus,  ipsi 
dimidiatum  Solis  corpus  conspiciunt:  si  tamen  aeris  refractio  rationes  hasce 
non  turbat.  Consentaneum  enim  est  iis , quae  Hollandi  in  zona  frigida  ob- 
servarunt, saepe  fieri,  ut  Sol,  quamvis  australis,  in  certa  aliqua  horizontis 
plaga  (quam  montibus  tantummodo  notent  necesse  est)  vel  etiam  in  pluribus 
plagis,  incidat  in  evaporationes  Telluris  recentes,  adhuc  pellucidas,  nondum 
scilicet  frigoribus  domitas,  perque  illos  radios  refractos  subito  se  ingerat  in 
conspectum,  iterumque  revoluta  Terra  et  sicciore  plaga  objecta,  dispareat. 
Quantum  autem  glaciei  niviumque  per  integrum  semestre  absentiae  Solis  col- 
ligatur, quanta  vis  sit  illius  hiemis , cuilibet  facile  est  aestimare,  et  Hollandi 
nonnulli  in  rem  praesentem  venerunt.  Ac  etsi  frigora  haec  Terram  incrustantia 
non  penetrant  interiora  ejus  viscera,  etsi  Terra  intus  naturali  facultate  calet, 
etsi  Sol  praesens  toto  semestri  glaciemque  circumvectus  aequabiliter  eamque 
ex  omni  latere  lambens,  liquans  atque  consumens,  aliquid  sane  proficit  ad  de- 
pellendam hiemem,  tamen  adhuc  supersunt  venti  frigidi  ex  circumjectis  locis, 
solari  tractui  vicinis  (ubi  vis  glaciei  major),  spirantes,  qui  hoc  aestivum  Solis 
opus  non  parum  impediunt  quoties  perflant. 

Itaque  ut  summariam  quandam  comparationem  instituamus : in  zona  tor- 
rida aestas  dominatur,  in  frigidis  hiems  prope  continua,  in  temperatis  quae- 
dam utriusque  est  vicissitudo,  aequabilis  in  medio,  ad  latera  vincit  proprietas 
zonae  vicinae  tributa. 

Quam  observant  astronomi  differentiam  umbrarum  inter  zonas  ? Incolas 
torridae  zonae  dictitant  dgcpiomsg,  frigidarum  7 regamog,  temperatarum  eregomwg: 
ubi  particula  dpicfi  valet  idem  quod  in  voce  dgquds&og.  Nam  in  zona  torrida 
habent  umbram  utramque,  hoc  est  dextram  et  sinistram,  sic  denominatas  a plagis, 
in  quas  moveri  cernuntur.  Hoc  vult  Lucanus  poeta,  cum  canit 
Ignotum  vobis  Arabes  venistis  in  orbem 
Umbras  mirati  nemorum  non  ire  sinistras. 

Arabia  enim  felix  sita  est  in  zona  torrida,  ubi  Sol  non  tantum  in  sep- 
tentrionem projicit  umbras  in  solstitio  brumali,  sed  etiam  in  austrum,  in  con- 
trario solstitio.  Cum  igitur  umbr-a  pergat  viam  Soli  contrariam,  Sole  sc.  ver- 
sus occasum  promoto , ipsa  tendat  ad  ortum : ergo  spectanti  suam  umbram 
septentrionalis  quidem  videbitur  versus  dextram  pergere,  plane  ut  nobis, 
australis  vero  versus  sinistram,  qua  umbra  nos  caremus.  Nam  ex  zonis 

temperatis  quaelibet  habet  alterutram  tantum  umbram,  septentrionalis  dextram, 
australis  sinistram : rectius  igitur  Excctegoaxioi  dicerentur.  Frigidarum  incolae  sunt 
quidem  et  ipsi  exategoaxioi,  sed  placuit  auctoribus,  illos  a peculiari  proprietate 
indigetare  periscios,  eo  quod  umbrae  illis,  Sole  non  occidente,  circumcirca  per 
omnes  horizontis  plagas  agantur. 

Quas  figuras  describit  extremitas  umbrae  in  qualibet  zona  super  hori- 
zontis plano ? Materia  est  propria  gnomonices,  genuitque  nobis  in  geometria 
doctrinam  de  sectionibus  conicis.  Imaginandus  enim  est  conus,  cujus  basis 
sit  circulus  diei  naturalis,  vertex  in  extremitate  stili,  cui  est  ad  verticem  conus 
alter,  quem  secat  horizontis  planum,  sectio  circumscribitur  per  extremitatem 
umbrae  mobilem.  Ergo  iter  umbrae  aequinoctialis  in  omnibus  zonis  est  linea 
recta,  praeterquam  sub  polo,  ubi  linea  projectionis  umbrae  est  horizonti  pa- 
rallela, itaque  in  eum  non  incidit.  Reliquarum  umbrarum  iter,  quod  illae  suis 
extremitatibus  signant,  est  sectio  conica:  quarum  cum  sint  tria  genera,  finitae, 
ut  ellipsis  vel  circulus,  infinitae  ut  hyperbola  seu  sectiones  oppositae,  et  media 
earum  parabole,  finitatem  quadamtenus  affectans,  cum  sit  tamen  et  ipsa  infi- 
nita: in  solis  igitur  frigidis  zonis  omnes  hae  figurae  existere  possunt,  sic  ut 
illis  propria  sit  ellipsis,  quae  sub  ipso  polo  est  circulus  perfectus,  seu  potius 
spirales,  circulum  vel  ellipsin  affectantes,  si  plurium  dierum,  quibus  Sol  non 
occidit,  copulationem  respicias;  planum  enim  horizontis  secat  tunc  coni  latus 
utrumque.  Die  vero  illo,  quo  Sol  horizontem  stringit  in  media  nocte  natu- 
rali , jam  occasurus  sequentibus  diebus , iter  umbrae  est  parabole , quia  pla- 
num horizontis  est  parallelum  superiori  lateri  coni,  quippe  cum  declinatio  Solis 
fiat  aequalis  altitudini  poli.  Et  haec  parabole  sub  polari  circulo  sola  locum 
habet  in  unica  die  solstitiali:  ut  sicut  ibi  terminatur  zona  frigida,  sic  ibidem 
terminetur  et  ellipsis  et  parabole.  Postea  vero  quam  incipiunt  invicem  per 
vices  succedere  dies  et  nox  tam  in  frigidis,  quam  in  temperatis  et  torrida, 
figura  itineris  umbrae  est  hyperbola,  seu  sectiones  oppositae,  communis  figura 
zonarum  omnium  umbris.  Nam  planum  horizontis  secat  axem  conorum  (axem 
sc.  mundi)  extra  conorum  vertices.  Quo  vero  discrimine  sint  sectiones  oppo- 
sitae in  unaqualibet  zona,  id  particularius  explicatur  in  gnomonicis. 

Ubi  et  quando  possunt  umbrae  rerum  perpcndiculariter  erectarum  fieri 
retrogradae ? In  zona  torrida,  quando  altitudine  poli  major  est  declinatio 
cognominis:  tunc  enim,  cis  aequatorem  oriente  Sole,  umbra  hominis  ad  dex- 
tram fertur  ab  occasu  hiberno  versus  occasum  aequinoctialem,  ibi  aliquamdiu 
cunctata  veluti  consistens  interimque  brevior  effecta  relegit  vestigia  versus 
sinistram,  sc.  versus  occasum  hibernum,  et  austrum,  et  ortum  primo  hibernum, 
deinde  aequinoctialem,  ubi  iterum  stationaria,  Sole  jam  occasuro,  secundo  fit 
retrograda  versus  dextram  et  ortum  hibernum. 

Estne  etiam  penes  nos  aliqua  cognitionis  hujus  exoticae  utilitas?  Con- 
ducit ad  constructionem  sciatericorum  ex  variis  planis  compositorum,  quorum 
hoc  repraesentat  horizontem  zonae  torridae,  illud  zonae  frigidae  et  cetera. 

De  causis  numeri  et  latitudinis  zonarum. 

Ut  intelligam,  tantam  varietatem  temperierum  anni  dierumque  et  noc - 
tium  et  quae  inde  dependet  zonarum,  ex  una  sola  inclinatione  axis,  circa 
quem  Tellus  rotatur , existere:  dic  quid  tunc  esset,  si  axis  Telluris  non  esset 
inclinatus?  Si  axis  ille  rectis  angulis  insisteret  plano  eclipticae,  Terraque  sic 
circa  illum  rotaretur  ut  nunc,  et  simul  circa  Solem  ut  nunc  circumferretur, 
constanti  hoc  recto  angulo : tunc  Sol  quidem  annuo  spatio  sub  fixis  stellis 

circumire  et  in  dies  singulos  oriri  et  occidere  videretur,  at  nulla  esset  di- 
stinctio eclipticae  in  medietates,  quadrantes  vel  signa,  nulla  distinctio  anni 
per  qualitates  diversas  aestus  et  frigoris,  omnes  dies  omnibus  noctibus  aequales, 
nulla  distinctio  in  globo  Telluris,  nisi  secundum  magis  et  minus.  Nam  cum 
sic  axis  Telluris  parallelus  statuatur  axi  eclipticae,  poli  mundi  imaginarii 
etiam  coinciderent  cum  polis  eclipticae.  Duo  ergo  puncta  essent  in  Telluris 
superficie,  quibus  Solis  corpus  dimidiatum  aeternis  rotationibus  horizontem 
circumiret,  nunquam  se  attollens,  nunquam  mergens ; ab  iis  quo  propius  aequa- 
torem  veniretur,  hoc  altior  in  meridie  Sol  fieret,  sed  semper  toto  anno  in  alti- 
tudine constanti,  donec  sub  aequatorem  veniretur,  ubi  Sol  perenni  dierum 
noctiumque  vicissitudine  semper  in  meridie  verticem  supergrederetur,  summa 
igitur  et  unica  et  perpetua  illic  esset  aestas,  summa  et  unica  et  perpetua  sub 
polis  hiems.  Sol  etiam  in  quovis  loco  sic  oriretur  et  occideret,  sicut  nunc 
aliqua  stella  fixa,  easdem  perpetuo  plagas  horizontis  observans.  Itaque  tan- 
tummodo ratione  diei  et  noctis  esset  aliqua  vicissitudo  in  Terra,  nulla  ratione 
anni,  perinde  enim  esset,  ac  si  Terra  annuo  motu  non  circumiret  cirqa  So- 
lem, nisi  tantum,  quod  aliis  anni  temporibus  alias  stellas,  ut  nunc  quoque, 
visura  esset. 

Quid  vero , si  axis  Telluris  totaliter  inclinatus  jaceret  in  ipso  plano 
eclipticae , retinens  inter im  dum  Terra  circa  Solem  vehitur , situm  paralle- 
lum? Tunc  essent  sane  vicissitudines,  non  tantum  dierum  et  noctium  per 
revolutionem  Telluris  circa  axem,  sed  etiam  temporum  anni  per  circumlatio- 
nem Telluris,  sed  essent  vicissitudines  improportionatae  et  omnibus  terrarum 
locis  omnes  quodammodo  communes.  Nam  poli  eclipticae  viderentur  circum- 
volvi in  aequatore,  poli  mundi  essent  in  ecliptica,  scilicet  in  principio  Cancri 
et  Capricorni,  Sol  igitur  aestate  veniret  in  polum  mundi  superum,  hieme  in 
inferum : illic  faceret  iis,  qui  sub  polo  habitant , diem  unius  semestris  longi- 
tudine, et  in  illius  medio  adureret  illos  violentissime,  quippe  et  rectis  an- 
gulis, ut  jam  in  torrida , et  simul  non  occidens,  ut  jam  in  longa  die  zonae 
frigidae , insuperque  non  permutans  locum  ex  loco.  Hieme  contra  rigerent 
illi  sub  polo  aequaliter  ut  nunc,  noctem  vero  meram  profundissimamquc  et 
nullo  crepusculo,  ut  nunc,  dilutam  haberent,  ita  per  aestatem  flammis  et  squa- 
lore, per  hiemem  gelu  et  tenebris  enecarentur:  extreme  contraria  in  unum 
locum  ingruerent. 

Vicissim  qui  sub  aequatore  habitant,  iis  Sol  in  punctis  aequinoctialibus 
per  verticem,  ut  nunc,  transiret,  in  punctis  solstitialibus  subsideret  usque  ad 
horizontem  ibique  in  uno  horizontis  loco  velut  in  torno  rotaretur,  alias  et 
alias  corporis  sui  particulas  spectandas  exhibens. 

Ita  locis  inter  polos  et  aequatorem  intermediis  omnibus  convenirent  om- 
nes omnium  zonarum  proprietates.  Nam  et  Solem  verticalem  haberent  binis 
per  annum  aestatibus,  et  continuos  dies  in  una  suarum  hiemitm,  et  continuas 
noctes  in  altera  hiemum.  Qui  propius  polum  sunt,  haberent  et  continuam 
diem  et  Solem  continue  verticalem  eodem  tempore  eoque  non  modico. 

Dic  etiam , quid  tunc  fieret,  si  quacunque  axis  Telluris  inclinatione 
constanti  posita,  situs  axis  non  maneret  parallelus  in  circumlatione  Tellu- 
ris, sed  Solem  ipsum  perpetuo  respiceret ? Quid  futurum  fuerit,  recto  incli- 
nationis angulo  posito,  dictum  est  initio ; nulla  esset  vicissitudo.  Idem  seque- 
retur, si  axis  in  planum  eclipticae  projectus,  Soli  perpetuo  recta  obversus 
maneret,  nisi  quod  illic  poli  mundi  coineidunt  cum  polis  eclipticae,  hic  in 
ipsa  ecliptica  annuo  motu  circumirent  et  quae  hinc  sequuntur.  Inclinato  vero 

axe  posito,  sic  ut  axis  cum  linea,  quae  centra  Solis  et  Terrae  connectit,  con- 
stantem tueatur  angulum  obliquum , in  plano  tamen  ad  planum  eclipticae 
recto,  quaecunque  varietas  et  vicissitudo  contingit  ad  positionem  cujusque  an- 
guli inclinationis,  fea  jam  per  annum  totum  vicissitudo  nulla  esset,  sed  loca 
diversa  Telluris  tanto  majori  diversitate  afficeret,  quanto  esset  obliquior,  sic 
ut  loca,  quae  nunc  semel  in  anno  Sol  deserit,  tunc  aeternum  Solis  conspectu 
essent  privata,  quae  Solem  habent  semel  in  anno  non  occidentem,  tunc  illius 
jugi  conspectu  fruerentur,  nec  sub  aequatore,  sed  sub  tropico,  aut  (si  axis 
plane  stratus  esset  in  planum  eclipticae,  ad  Solem  porrectus)  sub  ipso  mundi 
polo  semper  Solem  verticalem  haberent.  Fixae  totum  zodiacum  emetiri  vide- 
rentur spatio  annuo,  polo  Terrae  vel  sub  ipsa  ecliptica  vel  sub  alio  parallelo 
circuitum  annuum  absolvente.  Ita  fixae,  quae  loci  rationem  habent,  non 
fixae,  Sol,  qui  locati,  fixus  censeretur,  quin  oppositis  anni  partibus  in  motu 
diurno  contrarias  incederet  vias;  magna  esset  confusio  motuum,  difficillima 
comprehensio. 

Nec  aliud  quicquam  sequeretur,  si  angulus  inter  axem  Telluris  et  lineam 
centra  connectentem  esset  in  plano  obliquo  ad  eclipticam:  nisi  quod  tunc  Sol 
non  sub  tropico  circulo , per  initia  Cancri  vel  Capricorni  traducto , sed  sub 
aliquo  interiori  et  (axe  tunc  in  planum  procumbente)  rursum  in  tropico  in 
latum  ambulatorio  moveri  videretur.  Ubique  deest  vel  vicissitudo  tempestatum 
ann(,  vel  distinctio  zonarum  ad  vicissitudines  accommodata,  vel  utrumque. 

Cum  ergo  rejectus  sit  angulus  axis  cum  eclipticae  plano  rectus,  ne  nulla 
esset  vicissitudo,  rejecta  sit  inclinatio  totalis , seu  mera  projectio  axis  in  pla- 
num eclipticae , ne  nimia  esset:  cur  non  electus  est  angulus  medius  inter  90 
et  0,  sc.  45 °,  semirectus?  Si  angulus  iste  semirectus  esset,  zonae  tantum  tres 
essent,  una  torrida,  duae  frigidae,  et  ubi  desinit  aestate  Sol  fieri  verticalis, 
ibidem  desineret  in  solstitio  hiberno  oriri.  Contrariae  qualitates  aestatis  et 
hiemis  sic  inter  se  distributum  haberent  globum  Telluris,  ut  nulla  media  et 
temperata  regio  intercederet;  cum  alias  naturaliter  qualitates  istae  recipiant 
medium. 

Unde  igitur  putas  desumtam  esse  a sapientissimo  conditore  quantitatem 
anguli , quo  axis  Telluris  inclinatur,  seu  quod  idem  est , declinationis  eclip- 
ticae? Equidem  et  precor  casta  mente,  ut  propitio  illius  numine,  ut  favente, 
ut  dictante  illius  spiritu  de  consiliorum  ejus  arcanis  disserere  possimus,  et 
fas,  quin  et  jus  esse  existimo,  inquirere  modeste  in  numeros,  mensuras  et 
pondera,  ad  quas  regulas  ipse  omnia  condidit,  quia  ipse  harum  rerum  noti- 
tiam homini  secum  communem  fecit  eaque  in  re  non  minimam  particulam  sta- 
tuit imaginis  suae  in  homine,  comprobans,  quam  fecerat,  ut  valde  bonam, 
probaturus  multo  magis,  si  hujus  imaginis  lumine  etiam  usum  numerorum, 
ponderum  et  mensurarum,  quem  ipse  creando  demonstravit,  in  cognitionis  lucem 
proferamus.  Non  sunt  enim  haec  arcana  talia,  quorum  scrutatione  nobis  sit 
interdictum , sed  sunt  nobis  speculi  loco  posita,  ut  illorum  explicatione  boni- 
tatem et  sapientiam  Creatoris  quadamtenus  intueamur. 

Cum  autem  duo  potissimum  sint  causarum  genera,  quae  Creator  Opt. 
Max.  passim  secutus  esse  deprehenditur:  formalis,  seu  pulchritudo  archetypi, 
et  finalis,  seu  utilitas  animantum:  igitur  existimo,  si  Creator  hac  in  confor- 
matione respexisset  pulchritudinem  figurarum  demonstrabilium,  non  electurum 
fuisse  quindecangulum,  cujus  latus  abscindit  de  circulo  24°,  quantam  obli- 
quitatem eclipticae  observarunt  Indi,  paulo  minus  Eratosthenes,  sc.  23°  5 1 1/2/. 
Quamvis  enim  quindecangulum  sit  figura  demonstrabilis,  demonstratio  tamen 

ejus  remotum  obtinet  gradum  ab  aequalitate  et  accidentaria  quodammodo  est 
quindecangulo  ut  tali  propriaque  potius  triangulo  et  quinquangulo,  quarum 
figurarum  vi  et  proprietatibus  expeditur  haec  demonstratio,  vide  supra  fol.  202. 
figuram.  Equidem  haec  extranea  quodammodo  demonstratio  nihil  quindecangulo 
prodest  ad  compositionem  corporis  regularis,  cum  ceterae  figurae  demonstra- 
biles hanc  compositionem  et  owfiaTonoirjcnv  juvent  varie.  Pulchritudo  igitur 
figurarum  alium  habet  locum,  et  nominatim  in  conformatione  orbium  coelestium, 
in  distributione  zonarum  usus  aniinantum,  quae  illam  incoliturae  erant,  prae- 
cedere debuit.  De  illo  vero  usu  jam  est  dictum,  oportuisse  esse  aliquam 
varietatem  et  vicissitudinem.  Cum  enim  Sol  calorem  habeat,  Terra  frigus,  ex 
natura  materiae,  sit  vero  corpus  opacum  rotundumque,  Sol  certe,  nisi  motu 
intercedente,  calfacere  totam  ex  omni  latere  nequibat,  proptereaque  revolutio 
Telluris  circa  axem  diurna  decreta  esse  videtur,  ut  supra  libro  primo  disputa- 
tum. Rursum,  quia  Terra  futura  erat  domicilium  generandorum  et  corrumpen- 
dorum, non  oportuit  igitur  partes  Terrae  singulas  aequabiliter  omni  tempore 
a Sole  affici,  pro  suo  quamque  modulo.  Sic,  quia  per  revolutionem  simpli- 
cem, axe  ad  eclipticae  planum  recto,  poli  et  loca  polis  vicina  deseri  a calore 
videntur,  oportuit  inclinari  axem,  ut  illae  partes  alternis  Soli  obverterentur. 
Denique  revolutione  simplici  et  axe  recto,  ut  supra  dictum,  frigus  in  duobus 
saltem  punctis  spectabatur,  calor  in  unica  solum  linea,  quae  nullam  habet  la- 
titudinem: tota  sphaerae  superficies  sine  manifesta  distinctione  confusas  habi- 
tura fuisset  caloris  et  frigoris  metas.  At  placuit  conditori,  distinguere  ut  lu- 
cem a tenebris,  sic  metas  etiam  et  regiones  tractusque  lucis  et  umbrae,  caloris 
et  frigoris.  His  de  causis  oportuit  axem  inclinari. 

Tertio  cum  vel  simplex  volutio  Telluris,  axe  recto  ad  planum  eclipticae, 
signa  quaedam  ponat  frigori  sub  binis  polis , et  calori  sub  aequatore,  tractus 
igitur  zonarum  frigidarum  polis,  torridae  aequatori  circumjici,  frigidas  duas, 
propter  polos  duos,  torridam  unam  fieri  oportuit. 

Quarto,  cum  bonum  non  esset,  extrema  jungi  sine  medio,  duas  igitur 
temperatas  intercedere  oportuit. 

Quinto,  his  ab  usu  desumtis  jam  pulchritudinis  respectus  Colophonem  im- 
ponat. Nihil  enim  magis  in  geometria  pulchrum  est  aequalitate,  si  nihil  illi 
obstet.  Non  est  itaque  dissimile  veri,  Creatorem  ab  initio  latitudines  zona- 
rum quinque  aequales 
ordinasse.  Cum  autem 
meridianus  per  polos 
traductus  secet  torridam 
et  temperatas  locis  op- 
positis, hinc  fiunt  por- 
tiones meridiani  sex,  qui- 
bus accedunt  singulae 
singularum  frigidarum 
sectiones,  fiuntque  nu- 
mero octo  portiones.  In 
schemate  CE,  EI,  IM, 

MN,  NR,  RS,  ST,  TC. 

His  igitur  elementis,  non  vero  respectu  aliquo  pulchritudinis  in  ipsa  figura 
octangulari,  non  inscriptione  ejus  in  meridianum,  puto  constitisse  divisionem 
meridiani  terrestris  octonariam;  ut  esset  communis  omnium  zonarum  latitudo 
45°,  milliarium  germanicorum  675,  declinatio  eclipticae  22°  30'. 

Videris  alienam  a veritate  tradere  latitudinem  zonarum.  Equidem  la- 
titudo zonae  torridae  est  dupla  obliquitatis  eclipticae,  scilicet  47°  3',’ milliaria 
706  hodie;  tanta  est  igitur  et  latitudo  frigidarum  duarum,  restatque  tempe- 
ratis latitudo  42°  57',  milliarium  644,  quia  declinatio  eclipticae  est  23°  3 1 ,/2/ 
hodie.  At  sicut  olim  major  est  deprehensa,  sc.  23°  5ll/2',  ita  etiam  ante  illa 
tempora  potuit  esse  minor,  et  in  mundi  creatione  22°  30'  indeque  crescere 
per  sesquigradum.  Itaque  speculatio  haec  relinquatur  posteris  nostris  am- 
plius probanda.  3‘) 

Nullane  alia  hic  apparet  aequalitas,  quam  sola  partium  meridiani  seu 
latitudinis  zonarum?  Imo  et  hoc  considerandum,  si  esset  obliquitas  eclipticae 
24°  17'  42",  tanto  sc.  major  quam  fuit  tempore  Eratostbenis,  quanto  fere 
minor  est  hodie  quam  olim,  quod  non  est  absurdum  aliquando  fuisse:  tunc 
superficies  zonae  torridae  una  cum  superficiebus  duarum  frigidarum  praecise 
tantam  haberet  aream,  quantam  duae  temperatae  habent;  ita  superficies  Tel- 
luris aequalissime  esset  distributa  inter  excessus  et  temperiem.  Quodsi  esset 
declinatio  23°  35',  quantam  invenit  Albategnius  ante  annos  730,  tunc  zona 
torrida  esset  ad  unam  ex  temperatis  ut  4 ad  3. 

Quae  est  hodie  proportio  superficierum  ad  se  invicem?  Hodie  sic  se  ha- 
bent spatia  zonarum. 


Qualium  superficies  tota  valet  100000 
talium  torrida  valet  39915 
temperata  25887 
frigida  4156 
Temperota  et  frigida  30043 
Duae  frigidae  8311 
Torrida  cum  2 frigidis  48226 
At  duae  temperatae  51774 

Differentia  3548 


Milliaria 

Fere 

Germ.  quadrata 

ut 

92880000 

10 

37060978 

4 

24018536 

3859210 

27877746 

O 

7718420 

44779398 

48037072 

5 

3257674 

Quod  est  paulo  minus  quam  una  frigida. 


Cum  ergo,  quicquid  est  temperatae  superficiei,  pateat  spatio  quatercenties 
octuagies  centenum  millium  quadratorum  germanicorum  milliarium,  demus  di- 
midium aquis  (nam  ut  septentrionalis  temperata  terris  ut  plurimum  panditur, 
sic  australis  aquis  oceani  est  tecta),  restabunt  ducenties  quadragies  centena 
millia  praetereaque  decies  octies  mille  milliaria  quadrata  terrae  contemperatae 
et  habitabilis:  de  qua  parte  superficiei  pars  ducenties  quadragies  millesima 
habet  centum  milliaria  quadrata,  decem  sc.  in  longum,  decem  in  latum,  quan- 
tum fere  exporrigitur  Austria  superior.  Et  o ridiculum,  qui  in  aliquo  censu 
ponat  hanc  metiri : nam  de  tota  superficie  Telluris  portio  est  haud  multo 
major  decies  centies  millesima. 


LIBRI  TERTII 

PARS  QUINTA. 

» 

DE  APPARITIONE  ET  OCCULTATIONE  SIDERUM  PER  DIVERSAS 

ANNI  PARTES. 


De  anno  sidereo. 

Hactenus  de  anno  vertenti  seu  tropico , jam  etiam  de  sidereo  agamus , 
de  quo  primo  quaero,  an  non  sit  ejusdem  longitudinis  cum  anno  vertente? 
Non  est  ejusdem  cum  eo  longitudinis , sed  paulo  longior : stellae  enim,  quas 
pro  meta  hujus  anni  ponimus,  paulatim  mutant  loca  sua  respectu  eclipticae, 
et  circulus  per  polos  eclipticae  et  stellam  secat  eclipticam  semper  longius  a 
puncto  sectionis  ejus  cum  aequatore. 

Putabam  ego,  fixas  apud  Copernicum  vere  id  esse,  quod  dicuntur;  num 
igitur  etiam  illae  moventur ? Minime,  sed  principium  numerationis  partium 
zodiaci,  seu  sectio  ejus  cum  aequatore  vernalis  movetur  retrorsum.  Punctum 
igitur  eclipticae,  in  quod  a fixa  stella  descendit  arcus  perpendicularis,  semper 
quidem  idem  re  ipsa  punctum  est,  at  non  semper  pro  eodem  numeratur,  mu- 
tato numerationis  partium  eclipticae  principio  semperque  anterius,  a sectione 
sc.  aequatoris  ambulatoria  incepto. 

Demonstra  ex  causis  propriis,  sectiones  seu  aequinoctia  in  praecedentia 
moveri.  Non  equidem  puncta  incorporea  moveri  statuuntur  per  se  ipsa,  sed 
Tellus,  res  corporea,  cum  axe  et  fibris  magneticis,  circa  quas  velut  immobiles 
ipsa  diurno  motu  volvitur,  inclinatur  paulatim  a fixa  una  ad  aliam,  ut  libro 
primo  dici  coeptum  saepiusque  repetitum.  Hic  igitur  axis,  quatenus  intra  unius 
anni  spatium  eandem  semper  fixam  aut  punctum  sub  fixis  spectat , facit , ut 
fixae  sub  ecliptica  non  videantur  moveri.  Quatenus  vero  successu  seculorum 
pristinam  fixam  vel  punctum  paulatim  deserit  adque  alias  vicinas  annuit,  ima- 
ginationem facit,  quasi  polus  mundi  seu  sphaerae  ad  illam  fixam  transeat, 
Jam  vero  dictum  est  libro  secundo,  colurum  solstitiorum  traduci  per  polos 
eclipticae  et  mundi:  polis  igitur  mundi  circa  polos  eclipticae  euntibus  tardis- 
simo motu,  colurus  etiam  sequitur.  At  sectio  coluri  solstitiorum  cum  eclip- 
tica habetur  pro  principio  Cancri,  quare  principium  Cancri  ad  inclinationem 
axis  Telluris  moveri  videtur  sub  fixis  et  sic  etiam  principium  Arietis,  qua- 

drante  distans,  quod  est  sectio  aequatovis  et  eclipticae  mutua,  a qua  sectione 
numeratio  incipit  partium  eclipticae,  ut  libro  secundo  dictum  est.  Ita  igitur 
fit,  ut  puncti  alicujus  eclipticae  re  vera  quiescentis  numerus  augeatur  et  sic 
illud  progredi  videatur. 

Cui  usui  nobis  est  hoc  loco  haec  cognitio P Non  possunt  intelligi  scripta 
veterum  de  apparitione  et  occultatione  siderum,  nisi  sciamus,  quanta  sit  inter 
nos  et  illos  differentia  facta  sidereorum  annorum  a totidem  tropicis. 

Quantus  est  annus  tropicus,  quantus  sidereus,  excessusque  hujus  supra 
illum  et  supra  annum  Julianum  hujusque  supra  tropicum;  et  quanta  portio 
circuli  competens  spatio  interjectorum  annorum ? Media  et  aequabilis  quan- 
titas anni  tropici  seu  vertentis  (non  sunt  enim  omnes  omnibus  penitus  aequa- 
les, ut  in  theoria  octavae  sphaerae  dicetur)  deprehensa  est  continere  dies  365, 
horas  5,  scrupula  horae  49.  15"  46"'  ex  numeris  Copernici  et  Prutenicarum, 
ut  desint  sex  horis  seti  diei  integrae  in  annos  quatuor,  hoc  est  anno  Juliano 
scrupula  10.  44"  14"'  annuatim.  Anni  vero  siderei  quantitatem  mediam, 
quantum  hucusque  diligentia  consequi  potuerunt  astronomi,  censuerunt  ultra 
senas  horas  addere  scrupula  9.  39".  Itaque  differentia  inter  tropicum  et 
sidereum  est  quotannis  scrupulorum  20.  23"  14"',  et  in  annis  60  totidem 
horarum.  Ita  in  annis  70  cum  besse  fere  una  dies  intercedit,  in  707  dies 
10,  in  1413,  quantum  est  a seculo  Ptolemaei  fere , dies  20,  in  1767,  quantum 
ab  Hipparcho,  dies  25,  quibus  Sol  sub  fixis  totidem  gradus  conficit,  minus 
22  minutis.  Itaque  Juliani  tot  sunt  13  diebus  longiores  quam  tropici,  siderei 
vero  12  diebus  longiores  quam  Juliani. 

Quomodo  astronomi  potuerunt  observare  longitudinem  utriusque  anni 
tam  tropici  quam  siderei,  cum  neque  puncta  tropica,  neque  fixas  praesente 
Sole  adque  ipsas  applicante  cernere  queamus ? Longitudo  tropici  facile  ob- 
servatur iis  modis,  quibus  supra  docti  sumus  observare  altitudinem  Solis  me- 
ridianam et  altitudinem  poli,  denique  declinationem  Solis.  Anni  enim  tro- 
pici longitudo  tunc  exacta  censetur,  cum  Sol  rursum  eandem  declinationem 
maximam  ab  aequatore  ejusdem  qualitatis,  aut  rursum  mediam  inter  utramque 
maximam  nanciscitur. 

Longitudo  anni  siderei  subtilioris  est  observationis,  nec  una  via  res  est 
tentata.  Veteres  Aegypti  incolae  cum  fluerentur  serenitate  perpetua,  cum  sit 
Aegyptus  plana , cum  pyramides  habeat  altissimas , speculati  sunt  ortum 
stellae  inter  fixas  maximae,  quam  Canem  Sirium  nominare  solent,  diligenter 
notantes,  quo  primum  mane  illa  ante  Solem  cerneretur,  indeque  numerantes 
dies  eousque,  dum  illa  rursum  mane  ex  radiis  Solis  emergeret.  Quae  ob- 
servatio cum  nonnisi  sub  ortum  Solis  locum  habeat,  Graeci,  carentes  tot  com- 
moditatibus, confugerunt  ad  contemplationem  eclipsium  Lunae,  notantes,  quibus 
cum  fixis  appareret  Luna,  versans  in  umbra  Terrae:  tunc  enim  sciebant,  So- 
lem e regione  esse  apud  fixas  oppositas.  Alii  prius  didicerunt  locum  Lunae 
computare,  quod  differtur  in  doctrinam  theoricam.  Tunc  observarunt,  quando 
Luna  tegeret  aliquam  fixam:  quantum  enim  Lunam  a Sole  putabant  abesse, 
indice  suo  calculo,  tantum  et  fixam  statuerunt  a Sole  abesse,  atque  id  si  bis 
fiat  cum  eadem  fixa,  intercedente  justo  aliquo  spatio  annorum,  detegit  tempus 
reversionis  Solis  ad  eandem  a fixa  illa  distantiam. 

Hipparchus,  non  confisus  calculo  motus  Lunae,  coepit  Lunam  ipsam  nu- 
dam ad  Solem  et  ad  fixas  comparare.  De  die  enim,  Sole  jam  occubituro,  men- 
sus est  per  instrumenta,  quanto  arcu  eclipticae  Luna  distaret  a Sole;  post 
horam,  Sole  jam  merso,  fixis  detectis,  eandem  Lunam  quanto  arcu  eclipticae 

ab  aliqua  fixarum  distaret  consuluit,  distantia,  illic  a Sole,  hic  a fixa,  in  unam 
conflata,  arguebat  Solis  remotionem  a fixa,  qua  ratione  post  aliquot  secula 
repetita,  rursum  detegitur  quaesitum.  Haec  observandi  ratio,  ut  debitam  sor- 
tiatur subtilitatem , multis  cautelis  opus  habet  semperque  minimum  aliquid  in 
incerto  relinquitur.  Igitur  Tycho  Brahe  aliique  hoc  seculo  pro  Luna  Venerem 
adhibuerunt,  quod  illa  aeque  atque  Luna  de  die  quandoque  cernatur,  neque 
tamen  tot  tricis  sit  obnoxia  neque  tam  celeris,  tam  in  horas  mutabili  cursu, 
ut  Luna. 

Quodnam  est  initium  anni  siderei?  Initium  ejus  natura  non  magis  mon- 
strat, quam  circuli ; quaelibet  enim  fixa  potest  pro  initio  statui,  nisi  forte  certa 
quaedam  sidera  quovis  tempore  in  punctis  cardinalibus  versentur,  quae  natura 
nobis  commendat,  ut  ab  iis  principium  anni  tropici  capiamus.  Verum  hoc 
pacto  fixae  observabuntur  pro  tropici,  non  vero  pro  siderei  initio,  ut  talis. 
Dedit  tamen  supremi  Architecti  providentia  nostro  arbitrio  quaedam  admini- 
cula eligendi  sidus  aliud  prae  alio,  cum  dissimilitudine  dispositionis  fixarum 
omnes  coeli  partes  ab  omnibus  sint  distinctae.  Sic  igitur  antiquitus  factum 
est,  ut  Aegyptii  annum  suum  inchoarent  ab  ortu  Canis,  quia  in  aestatem 
cadebat,  Achaei  ab  ortu  Vergiliarum;  sed  haec  observatio  politica  fuit. 

Quas  in  classes  stellae  antiquitus  sunt  distributae  ? Primum  homines 
lineamenta  secuti  dispositionis  variae  stellarum,  distribuerunt  omnem  coelorum 
exercitum  in  nostra  zona  temperata  conspicuum  in  imagines  48.  Deinde 
astronomi  non  causa  loci  vel  configurationis,  sed  causa  magnitudinis  feeerunt 
sex  classes  hinc  inde  dispersarum  toto  coelo,  quarum  maximas  appellarunt 
primae  magnitudinis,  minimas  sextae,  interjectas  eodem  ordine. 

Quae  sunt  illae  48  imagines  ? Duodecim  in  zodiaci  longitudinem  quodam- 
modo incidunt,  quae  supra  libro  primo  sunt  commemoratae.  Reliquae  in 
hemisphaeriis  a zodiaco  distinctis  locantur,  in  septentrionali  21,  in  australi  15. 

De  his  teneantur  versiculi  triti: 

Ad  Boreae  partes  ter  septem  sidera  cernes: 

Ursa  minor , Major,  Custos , Draco,  Gemma  Genuque 
Prolapsus,  Lyra,  Olor,  Cepheus  et  Cassiopeja, 

Perseus,  Andromede,  Deltotum,  Auriga,  Caballus, 

Pictus  Equi,  Delphin,  Telum ; hinc  Aquila,  Anguifer,  Anguis. 

Signifer  inde  subest,  bis  sex  qui  sidera  torquet. 

Suntque  Aries,  Taurus,  Gemini,  Cancer,  Leo,  Virgo, 

Libraque,  Scorpius,  Arcitenens,  Caper,  Amphora,  Pisces. 

Post  ter  quinque  tibi  signa  haec  vertuntur  in  austrum: 

Cetus  et  Eridanus,  Lepus  et  nimbosus  Orion, 

Sirius  et  Procyon,  Argo  ratis  Hydraque,  Crater, 

Corvus,  Centaurus,  Lupus,  Ara,  Coronaque  Piscis. 

His  addunt  Lusitani  imagines  12  circa  polum  australem,  quae  penes  nos 
inconspicuae  sunt. 

Utere,  si  libet,  hoc  disticho: 

Phoenix,  Grus,  Indus,  Xiphias,  Pavo,  Anser  et  Hydrus ; 

Passer,  Apus,  Triquetrum,  Musca  Chamaeque  Leon. 

De  longitudine  et  latitudine  stellarum. 

Quid  intelligis  per  duorum  siderum  distantiam  ? Intelligendus  est  arcus 
circuli  sphaerae  maximi,  inter  binorum  siderum  centra  intercepti. 

Quomodo  innotescit  distantia  duorum  siderum?  Simplicissima  est  via  per 
observationem,  quae  fit  instrumento,  habente  arcum  circuli  et  duas  regulas  ex 
centro,  dioptris  instructas.  Una  enim  regula,  quae  fixa  est  in  principio  arcus, 

in  unam  stellam  directa,  reliqua  mobilis  in  reliquum  sidus  dirigitur:  arcus 
igitur  interceptus,  qui  est  mensura  anguli  ad  centrum,  respondet  arcui  circuli 
sphaerae  maximi,  eumque  insculptis  numeris  graduum  et  minutorum  exprimit. 
Typum  instrumenti  vide  in  Mechanicis  Tychonis  Brahe,  praecipue  sextantis. 

Quomodo  definiunt  astronomi  longitudinem  stellae ? Est  arcus  eclipticae 
numeratus  in  consequentiam  signorum  et  interceptus  inter  aequinoctialem  et 
semicirculum  latitudinis,  qui  per  stellam  ducitur:  ostendit  enim  hic  arcus, 
quantum  stella  a principio  eclipticae  versus  ejus  finem  recedat  secundum 
sphaerae  longitudinem. 

Quid  est  latitudo  stellae ? Arcus  circuli  latitudinis  interceptus  inter  eclip- 
ticam et  stellam;  ostendit  enim,  quantum  stella  recesserit  ab  ecliptica  ad  latera 
mundi  via  brevissima. 

Compara  longitudinem  cum  ascensione  recta , latitudinem  cum  decli- 
natione. Longitudo  et  ascensio  recta  incipiunt  ab  eodem  principio,  sed  longi- 
tudo in  ecliptica  censetur,  ascensio  in  aequatore;  illa  circulo  latitudinis,  haec 
circulo  declinationis  terminatur,  quorum  ille  per  polos  eclipticae,  hic  per  polos 
aequatoris  ducitur. 

Quomodo  inquiritur  alicujus  fixae  longitudo  et  latitudo ? Varii  sunt  modi, 
qui  non  possunt  omnes  in  epitoma  tradi;  sed  praecipui  sunt  hi.  Vel  enim 
utimur  instrumento  sphaerae  armillaris  vel  calculo.  Quodsi  sphaera  utimur, 
oportet  prius  cognitum  esse  locum  Solis  in  ecliptica,  vel  ejus  vice  longitudi- 
nem unius  stellae.  Deinde  opus  est,  ut  sphaera  erigatur  secundum  altitudinem 
poli  et  lineam  meridianam  loci  exacte  habeat  habeatque  duos  latitudinum  circulos 
mobiles,  dioptris  mobilibus  sic  instructos,  ut  lineae  visivae  per  dioptras  directae 
sint  parallelae  eductis  ex  centro  sphaerae.  Inspice  in  Brahei  Mechanicis  ar- 
millas zodiacales.  Quibus  omnibus  sic  praeparatis,  circulus  alter  latitudinum 
applicatur  et  firmatur  super  loco  Solis  vel  stellae  cognito  in  ecliptica;  dioptra 
etiam  ponitur  super  latitudinem  ejus  cognitam  et  una  cum  sphaera  sic  volvi- 
tur, ut  linea  visionis  in  centrum  Solis  vel  stellae  praecognitae  incidat:  quo 
facto  et  sphaera  materiali  sic  coelo  respondente,  circulus  alter  latitudinis  in 
ecliptica  manente  immobili  et  dioptra  ejus  in  ipso  suo  circulo  tam  diu  volvi- 
tur, donec  per  eam  stella  proposita  videatur.  Tunc  igitur  ejus  longitudo  per 
circulum  latitudinis  monstratur  in  ecliptica,  latitudo  per  dioptram  in  circulo 
latitudinis.  Sin  autem  tali  sphaera  caremus  aut  uti  non  possumus,  tunc  alio 
instrumento  idoneo  capitur  distantia  propositi  sideris  a Sole  vel  a fixa  alia, 

cujus  sit  cognita  ascensio  recta  et  declinatio, 
deinde  ipsius  etiam  propositi  sideris  quaerenda 
est  declinatio  per  obyservationem , ut  parte 
prima  sumus  edocti. 

Ex  his  igitur  datis  prius  inquirenda  est 
ascensionum  rectarum  differentia  et  per  eam 
ascensio  recta  stellae,  ex  qua  postea  habetur 
etiam  longitudo  et  latitudo. 

Quomodo  ex  declinationibus  et  distantia 
duarum  stellarum  quaeritur  earum  differen- 
tia ascensionalis ? Formatur  triangulum  PID 
inter  P polum  sphaerae  et  duas  stellas  I,  D, 
notorum  trium  laterum : unum  ID  est  distan- 
tia, duo  reliqua  PI,  PD  sunt  complementa 
declinationum  IC,  DL  septentrionalium;  vel 

si  declinatio  est  meridiana,  ut  TS,  tunc  latus  componitur  ex  quadrante  PT  et 
declinatione  TS.  Quaeritur  igitur  in  eo  angulus  ad  polum  IPD  vel  IPS,  qui  est 
differentia  ascensionum  rectarum  CL  vel  CT,  quae  addita  vel  ablata  ab  ascen- 
sione prius  nota,  efficit  ascensionem  propositae  stellae.  Ex  ascensione  deinde 
recta  et  ex  declinatione  quaeritur  longitudo  propositae  stellae. 

Processus  inquirendi  differentiam  ascensionum  rectarum  ex  declinationibus  et  distantia. 
Et  primum,  si  utraque  declinatio  est  ejusdem  plagae. 

Complementum  declinationis  minoris  60°  Deci,  minor  30° 

Compl.  decl.  majoris  50 50 

Summa  plus  quadrante  110.  Summa  80° 

Ergo  excessus  20°.  Sinus  98481 

Adde  sinum  20°  ....  34202 

(Si  summa  esset  minor  quadrante,  Summa  132683 

ejus  compl.  sinum  subtraheres.)  Dimidium  66342  est  divisor. 

Sit  distantia  stellarum  41°.  Complementi  49°  sinum  75471  subtrahe  a superiori  98481 
(si  distantia  excederet  quadrantem,  excessus  sinum  in  hoc  casu  adderes).  Residuum  23010. 
23010  : 66342  = 34684.  Quotiens  est  sinus  versus, 
ergo  sinus  ......  65316  dat  complementum 

differentiae  asc,  rectarum  40°  47';  diff.  asc.  rectarum  = 49°  13'. 

Sin  altera  declinationum  septentrionalis,  altera  australis. 

Compl.  decl.  minoris  48°;  declinatio  minor  42° 

„ „ majoris  32° 32. 

Summa  80° 74°.  sinus  96126 

Ergo  compl.  10°  sinum  subtrahe  ....  17365 

(At  excessus  sinum  adderes  ut  prius)  Residuum  78761 

Dimidium  39381  est  divisor. 

Sit  distantia  stellarum  130°,  excessus  50°,  sinus  76604.  Hic  subtrahatur  a superiori 
96126,  diff.  19522.  (Si  distantia  esset  minor  quadrante,  ejus  compl.  sinum  hic  adderes, 
contra  quam  prius.)  19522  : 39381  — 49572;  quotiens  est  sinus  versus,  sinus  = 50428 
compl.  30°  17',  hic  ergo  invenitur  arcus  59°  43'  secundum  analogiam  casus  prioris.  Sed 
quia  hic  diversae  latitudines,  sumendum  est  hujus  arcus  complementum  ad  semicirculum 
120°  17'  pro  differentia  ascensionum  rectarum. 

Yel  sit  distantia  110°,  excessus  20°,  sinus  34202  subtrahatur  a superiori  96126,  dif- 
ferentia 61924  : 39381  = 157243.  (Hic  in  divisione  prodeunt  figurae  sex.)  Quotiens  ut 
sinus  versus  ostendit  124°  55',  ejus  hoc  loco  compl.  ad  semic.  55°  5'  est  differentia  ascen- 
sionum rectarum.  38)  , 

Quicl  est  coeli  mediatio ? Est  arcus  eclipticae  inter  principium  Arietis  et 
circulum  declinationis  per  stellam  ductum. 

Quomodo  jam  ex  cognita  stellae  ascensione  recta  et  declinatione  inqui- 
ritur ejus  longitudo  et  latitudo?  Huic  rei  servit  angulus  inter  eclipticam  et 
meridianum.  Data  enim  ascensione  recta  stellae,  quaeritur  vel  calculo  vel 
ex  tabula  punctum  eclipticae,  habens  eandem  ascensionem  rectam,  ita  ut  simul 
cum  stella  in  horizontem  rectum  inque  meridianum  veniat  et  sic  coelum  mediet. 
Illius  puncti  eclipticae  quaeritur  declinatio  rursum  vel  ex  calculo  vel  ex  tabula, 
una  cum  angulo,  quem  ecliptica  facit  cum  meridiano  apud  illud  punctum,  qui  dici- 
tur angulus  latitudinis.  Deinde  comparatur  haec  puncti  declinatio  cum  declina- 
tione stellae.  Nam  si  diversae  denominationis  fuerint,  adduntur  invicem,  sin 
ejusdem,  minor  a majori  subtrahitur;  ita  patescit  arcus  circuli  declinationis 
inter  stellam  et  eclipticam,  qui  basis  latitudinis  dici  potest:  subtenditur  enim 
angulo  recto  inter  eclipticam  et  circulum  latitudinis  stellae.  Ex  hac  igitur 
basi  et  angulo  latitudinis  computatur  ipsa  latitudo  et  arcus  inter  stellam  et 
punctum  eclipticae  coascendens  recte. 

Latitudo  quidem  sic  computatur:  sinum  basis  latitudinis  multiplica  in 
sinum  anguli  latitudinis  abjectis  5 ultimis,  prodit  sinus  latitudinis.  Quodsi  stella 

et  punctum  eclipticae  declinationes  cognomines  habuerunt  et  simul  stellae 
declinatio  fuit  major,  manet  latitudini  denominatio  puncti  eclipticae:  sin  vel 
contrariae  declinationes,  vel  minor  stellae  fuit,  induit  latitudo  stellae  contra- 
riam puncto  eclipticae  denominationem. 

Longitudo  sic  computatur:  tangentem  basis  latitudinis  multiplica  in  sinum 
complementi  anguli,  prodit  tangens  arcus  parvi  prosthaphaeretici.  Nam  si  de- 
clinationes fuerint  cognomines  et  major  stellae,  additur  arcus  hic  ad  mediatio- 
nem coeli  in  quadrantibus  post  aequinoctia,  subtrahitur  in  quadrantibus  post 
solstitia,  ceteroqui  fit  contrarium  proditque  sic  tandem  justa  longitudo. 

In  schemate  hoc  S stella,  ON  aequator;  in 
N terminatur  asc.  recta  ipsius  S;  DO  ecliptica, 
in  D terminatur  mediatio  coeli  ipsius  S.  NS  de- 
clinatio stellae,  ND  declinatio  puncti  coascen- 
dentis  D,  SD  basis  latitudinis,  NDO  vel  SDI  an- 
gulus latitudinis , ESI  circulus  latitudinis , SID 
rectus,  SI  latitudo,  ID  arcus  prosthaphaereticus;  in 
I terminatur  longitudo  stellae  S.  Quodsi  0 esset 
principium  Arietis  et  ODIC  signorum  conse- 
quentia, 01  esset  longitudo  stellae;  exempla  se- 
quentur infra. 

An  non  posset  et  haec  computatio  ca- 
rere tabula  anguli  dicti ? Est  quidem  via 
Tychoni  Brahe  usitatissima,  quae  hoc  an- 
gulo non  utitur,  sed  longa  est  et  difficilior, 
in  qua  pro  DSI  triangulo  sumitur  PSE,  ubi 
est  P polus  mundi,  E polus  eclipticae,  EPC  colurus  solstitiorum,  PS  compl. 
decl.  SN,  PE  distantia  polorum,  aequalis  obliquitati  eclipticae,  angulus  EPS 
notus  ex  mensura  ejus  NOQ,  arcu  aequatoris  inter  stellae  declinationis  circu- 
lum et  colurum  solstitiorum:  hinc  non  potest  latere  ES,  complementum  lati- 
tudinis SI,  et  PES  seu  ejus  mensura  CI,  remotio  I loci  longitudinis  a C 
puncto  eclipticae  solstitiali. 

Processus  est  iste. 

Ex  declinatione  maxima  eclipticae  et  complemento  declinationis  stellae,  utra- 
que septentrionali. 

Quod  majus  51°  32',  ejus  compl.  38°  28'. 

Quod  minus  23.  31.  30.  idem  23.  31.  30. 

Summa  minor  quadrante  75.  3.  30.  Summae  61.  59.  30.  siuus  88287 

ergo  Compl.  14.  56.  30 sinum  25784  subtrahe. 

(Si  summa  major  esset  quadrante,  Residuum  62503 

excessus  sinum  adderes.)  dimidium  31252 

Jam  sit  ascensio  recta  stellae  275°  52',  ergo  angulus  inter  circulum  declinationis  et 
colurum  solstitiorum  est  ...  . 5°  52'  (quadrante  minor) 

compl.  84°  8';  99476 
Ejus  sinus  versus  524 

dimidium  superius  31252;  multiplicentur  abjectis  5 ultimis, 
factus  minor  164 
sinus  primus  88287  flat  subtractio. 

Arcus  61°  47'  30".  sinus  88123 

Haec  igitur  est  latitudo  stellae  sept,  quia  factus  minor ; si  major  fuisset,  lat.  esset 
australis;  qua  detecta,  etiam  longitudo  ejus,  numerata  ab  eodem  coluri  semicirculo, 
sc.  a principio  Capricorni  (cujus  ascensio  recta  270°),  patescit  sic. 


Fig.  46. 

Complementorum  declinationis  51°  32'  sinus  78297  (appositis  5 eyphris) 
latitudinis  28.  12.  30"  sinus  47268  dividat. 

Quotiens  165645 

ducatur  in  anguli  ad  polum  5°  52'  sinum  10221. 

Abjectis  5 ultimis,  prodit  16931,  sinus  arcus  9°  45',  haec  est  longitudo  stellae  a 0° 
Capricorni. 

Potest  haec  pars  abbreviari  sic. 

Angulus  5°  52'. 

Complementum  declinationis  51.  32.  Complementa.  Sinus 
Summa~57.  24.  32.  36.  53877 

Differentia  45.  40.  44.  20.  69883  Subt. 

Residuum  16006 

Dimidium  8003.  (Si  summa  superaret 

quadrantem,  sinum  excessus  adderes.) 

Hoc  dimidium  divisum  in  47268,  complementi  latitudinis  sinum,  prodit  etiam  16931, 
sinum  anguli  longitudinis,  ut  prius.  3o) 

Cum  autem  in  hoc  processu  Tychonis  faciles  sint  lapsus,  consultum  est, 
singulis  casibus  sua  genuina  aptare  schemata.  Nam  si  septentrionalis  declinatio, 
polis  septentrionalibus  utendum,  sin  australis,  australibus:  utrinque  stella  vel 
antecedit  solstitium  propinquum,  vel  sequitur,  utrinque  vel  Cancri  principium 
sumitur  vel  Capricorni. 

Si  notae  essent  latitudines  binarum  stellarum  et  distantia  earundem, 
quomodo  hinc  longitudinum  differentia  innotescit ? Eodem  plane  processu, 
quo  supra  inveniebatur  differentia  ascensionum  rectarum,  tantum  ut  pro  as- 
censionis vocula  subintelligas  longitudinem,  pro  declinatione,  latitudinem,  pro 
polo  mundi,  polum  eclipticae  etc. 

Exemplum.  Complementa  latitudinum  89°  0'.  83°  29'.  Summa  172°  29',  major  qua- 
drante, ergo  excelsus  82°  29'. 

Lat.  ipsa  minor  1°  0',  majoris  compl.  83°  29'.  Summa  84°  29'  (sint  latitudines  diver- 
sarum plagarum).  Sinum  84°  29'  (99537)  adde  ad  sinum  82°  29'  (99141).  Aggregati 
198678  dimidium  99339.  (Si  summa  esset  minor,  complementi  sinum  subtraheres.) 

Sit  jam  distantia  33°  15',  minor  quadrante,  ut  fere  semper.  Complementi  56°  45' 
sinum  83629  adde  ad  99537  oh  diversas  latitudines , ceteroqui  subtraheres.  (Si  distantia 
superaret  quadrantem,  excessus  sinum  subtraheres  in  diversis,  adderes  in  cognominibus  lati- 
tudinibus.) 

183166  : 99339  = 184385.  Quotiens  est  sinus  versus  arcus  147°  33';  ergo  hujus 
compl.  ad  semicirculum  32°  27'  est  quaesita  differentia  longitudinum,  quia  latitudines  di- 
versae. 40)  * 

(Nisi  fuissent  diversae  latitudines,  non  complementum,  sed  arcus  ipse  hujus  sinus  versi 
proderet  quaesitum.) 

Eodem  processu  etiam  praecedentis  operationis  pars  altera  expeditur, 
quando  ex  stellae  data  latitudine  et  declinatione  cum  ascensione  recta  quae- 
ritur ejus  longitudo.  Nam  polus  mundi  cognominis  latitudini  sumitur  pro 
stella  altera,  cujus  poli  longitudo  est  in  principio  Cancri  vel  Capricorni;  pro 
latitudine  ejus  est  complementum  maximae  declinationis,  pro  distantia  ejus  a 
stella  est  complementum  declinationis  stellae  cognominis,  aut  si  diversae  plagae, 
arcus  compositus  ex  quadrante  et  declinatione. 

Exemplum  superius  (pag.  278).  Ex  maxima  declinatione  eclipticae  et  complemento 
latitudinis  sept. 

Quod  majus  28°  12'  30",  compl.  61°  47'  30" 

Quod  minus  23.  31.  30.  23.  31.  30, 

Summa  51.  44  85.  19.  Sinus  99666 

Compl.  38.  16  sinum 61932  subtrahe. 

Residui  37734  dimidium  18867. 

Declinatio  sept.  38°  28',  sinus  62206.  Sinus  primus  99666,  differentia  37460  (meri- 
dianae sinum  adderes.)  37460  : 18867  = 198548  est  sinus  versus  arcus  170°  13'.  41) 

Hic  est  igitur  trianguli  quaesitus  angulus  interior  ad  polum  eclipticae,  ostendens  stel- 
lam tanto  arcu  eclipticae  distare  retro  a principio  Cancri,  id  est  in  9°  47'  Capricorni  (fere 
ut  prius). 

Quomodo  vicissim  ex  longitudine  et  latitudine  inquiritur  ascensio  recta 
et  declinatio  stellae ? Eadem  ratione,  qua  prius  contrarium  faciebamus,  eaque 
etiam  ipsa  gemina.  1)  Per  tabulam  anguli,  tantum  mutatis  nominibus  longi- 
tudinis et  latitudinis  in  ascensionem  et  declinationem,  eclipticae  in  aequatorem 
et  angulo  inter  eclipticam  et  circulum  declinationis  transmutato  in  angulum 
inter  aequatorem  et  circulum  latitudinis.  Exempla  cum  stellis  Canis  infra  se- 
quentur. 

2)  Sed  ne  confusio  oriatur  ex  hoc  diverso  usu  tabulae  ejusdem,  praestat 
uti  altera  via,  quia  generalis  est  et  schemate  eodem  utitur.  Nec  pluribus  opus 
est  nisi  exemplo  unico. 

Ex  maxima  declinatione  et  latitudinis  complemento. 

Quod  majus  58°  57',  compl.  31°  3'. 

Quod  minus  23.  3172',  idem  23.  3172- 

82  . 28  '/2.  Summae  54.  34  V2  sinus  81488 

Summa  minor  quadrante  ergo  compl.  7.  31  % sinum  13096  subtrahe. 

Residuum  68392 

(Excessus  sinum  adderes)  dimidium  34196 

Distet  stella  a principio  Capricorni  retro  per  108°  48',  id  est  90°  0'  100000 
(Hic  igitur  est  angulus  ad  et  ^ 32227 

polum  eclipticae.)  - Ejus  sinus  versus  132227 

Ergo  sinum  versum  anguli  duc  in  superius  dimidium  abjectis  5 ultimis , prodit  45216, 
sinus  primus  81488,  differentia  36272  est  sinus  arcus  21°  16',  haec  est  declinatio  stellae. 

Pro  angulo  ad  polum  seu  differentia  ascensionum  rectarum. 

Angulus  differentiae  longitudinis  108°  48',  vel  ejus  compl.  ad  semicirculum  71°  12'. 
Compl.  latitudinis  58°  57.  Summa  130°  9'  major  quadrante.  Excessus  40°  9'  sinus  64479. 

Differentiae  12°  15'  compl.  77°  45'  sinum  97723  adde.  Summae 
162202  dimidium  81101  (summae  quadrante  minoris  complementum  requireret  subtractionem). 
Compl.  declinationis  68°  44'  sinus  93190  dividat.  Quotiens  87028  est  sinus  arcus  60°  2$xf,\ 
Haec  igitur  est  differentia  ascensionum  rectarum  stellae  et  0°  Capricorni,  retro  extendenda, 
quia  etiam  longitudo  sumta  est  a 0°  Capr.  retro  extensa,  ut  sit  asc.  recta  stellae  209° 

Quorsum  conducit,  indagare  loca  fixarum  secundum  longitudinem  ? Tres 
sunt  potissimum  utilitates  hujus  rei.  Prima  est  in  doctrinae  sphaericae  parte 
hactenus  tradita,  ut  per  observationem  fixarum  possimus  scire,  quota  sit  hora 
noctis,  et  per  consequens  totius  coeli  faciem  ad  quodvis  momentum,  erecto 
themate  vel  figura  coeli,  describere.  Hac  de  causa  fixarum  loca  inseruntur 
in  rete  astrolabii.  Secunda  est  in  doctrina,  theorica , ut  per  collationem  pla- 
netarum ad  stellas  fixas  loca  eorum  scire  possimus  quovis  momento,  cognitis 
prius  fixarum  locis,  per  quas  transeunt  planetae.  Nisi  enim  prius  observati 
essent  planetae,  quibus  locis  consisterent  ad  certa  quaedam  tempora,  rationes 
motus  eorum  non  possent  in  apertum  proferri.  Tertius  et  potissimus  usus  hujus 
loci  est  iste:  quia  ortus  occasusque  siderum  signant  certas  anni  tempestates, 
his  vero  signis  veteres  agricolae  et  ex  eorum  traditionibus  scriptores  rei  rusti- 
cae nec  non  et  medici,  poetae  et  historici  sunt  usi,  nec  intelligi  possunt  sine 
hac  doctrinae  parte. 

An  non  sufficeret , stellas  ad  aequatorem  referre ? Minime.  Nam  1)  aequa- 
tor non  est  origine  coelestis,  sed  terrestris  tantum  circulus,  ut  supra  pluribits 
locis  dictum.  2)  Distantia  fixarum  ab  aequatore  seu  declinationes  earum  suc- 

cessu  seculorum  mutantur  valde  sensibiliter,  latitudo  seu  distantia  ab  ecliptica 
manet  quam  proxime  eadem  omnibus  seculis.  3)  Progressus  apparens  fixa- 
rum secundum  longitudinem  aequatoris  invenitur  inaequalis  diversis  seculis; 
secundum  eclipticam  progressus  aequabilitatem  longe  perfectiorem  observat. 
4)  Quod  caput  est  hoc  loco : si  stellae  habeo  ascensionem  rectam  et  declinatio- 
nem, ortum  quidem  ejus  super  horizontem  quemlibet  computare  possum,  et 
occasum  sub  illum,  at  nondum  apparitionem  et  occultationem  sub  radios  Solis, 
qui  sub  ecliptica  incedit,  nisi  et  illum  ad  aequatorem  referam,  ubi  quaelibet 
positio  sphaerae  habet  aliquid  peculiare.  At  si  fixarum  loca  per  eclipticam 
describantur,  omnium  varietatum  per  varias  sphaerae  positiones  norma  et  re- 
gula per  medium  illarum  incedens  constituitur.  5)  Planetarum  etiam  cetero- 
rum loca  perpetuo  cis  et  ultra  eclipticam  ordinantur  disceduntque  cum  ipsius 
eclipticae  arcubus  ab  aequatore.  Expedit  igitur,  omnia  sidera  ad  unam  eclip- 
ticam velut  in  communem  ordinem  redigere. 

De  coorientibus  eclipticae  punctis. 

Quomodo  scitur , cum  quo  gradu  eclipticae  quaelibet  stella  oriatur  et 
occidat?  Praescienda  est  altitudo  poli,  declinatio  et  ascensio  recta  stellae,  et 
per  haec  ex  parte  secunda  differentia  ascensionalis,  quae  addita  vel  ablata 
ab  asc.  recta,  prout  meridionalis  vel  septentrionalis  fuerit  declinatio,  constituit 
stellae  asc.  obliquam.  Data  stellae  asc.  obliqua,  facile  vel  ex  tabulis  vel  ex 
doctrina  partis  secundae  datur  punctum  eclipticae  cooriens  cum  hac  asc.  ob- 
liqua et  sic  etiam  cum  proposita  stella;  aut  si  descensio  est,  condescendens. 

De  variationibus  horizontalibus,  refractione  et  parallaxi. 

Quid  accidit  stellis  orientibus  vel  occidentibus ? Refractio  radiorum,  quae 
in  ipso  ortu  vel  occasu  attollit  sidera  (ad  aestimationem  visus)  in  circulo  ver- 
ticali per  30  minuta,  quae  summa  celeriter  decrescit,  adeo  ut  in  altitudine 
20  graduum  penitus  evanescat. 

Quid  efficit  haec  altitudinis  refractio  in  ascensione  obliqua  et  declinatione, 
in  longitudine  et  latitudine ? Ascensionem  et  longitudinem  in  ortu,  declinatio- 
nem et  latitudinem  meridanas  minuit;  e contra  descensionem  et  longitudinem  in 
occasu,  declinationem  et  latitudinem  septentrionales  auget,  et  minuendo  distan- 
tias, in  quantum  rectae  sunt  ad  horizontem,  si  unius  fixae  loco  utimur  ut 
certo  et  irrefracto,  errores  dictos  in  calculum  ex  distantia  concinnatum  ingerit. 

Quomodo  computando  discimus , quantum  quaelibet  refractio  altitudinis 
efficiat  in  longum  et  latum , ut  locus  stellae  per  refractionem  vitiatus  corri- 
gatur? Generalis  methodus  est  per  obli- 
quangulum  primi  motus  primarium  VPS, 
in  cujus  latere  VS , arcu  verticalis,  eli- 
gatur R signum  altius,  pro  loco  refrac- 
tionis stellae  S,  et  ducto  arcu  ex  P polo 
per  R continuatoque , descendat  in  eam 
SI  perpendicularis.  Igitur  in  PVR  trian- 
gulo cognita  sunt  latera.  Nam  data  quan- 
titate RS  refractionis,  datur  et  VR  distan- 
tia stellae  a vertice  seu  ejus  complemen- 
tum, latitudo  RO,  cui  illa  quantitas  com- 
petit: ex  altitudine  vero  refractione  af- 


Fig.  47. 


282 


Epitomes  Astronomiae 


fecta  (seu  refracta,  ut  loquitur  Tycho)  calculus  parte  prima  descriptus  prodit 
PR  declinationem  refractam  et  angulum  VRP  apud  locum  stellae  refractum  R. 
Demisso  igitur  perpendiculo  ex  S loco  irrefracto  in  PR  circulum  declinationis 
refractae  continuatum,  bina  fiunt  rectangula,  RIS,  PIS,  in  quorum  inferiore 
RIS  datur  angulus  ad  R cum  basi  RS,  quae  est  refractionis  quantitas,  quare 
computari  et  latera  possunt:  alterum  RI  in  circulo  declinationis,  quod  est  re- 
fractio declinationis,  alterum  IS  in  demisso  perpendiculo,  argumentum  refrac- 
tionis asc.  rectae,  quod  tanto  aequalius  est  ei,  quam  arguit,  quanto  minor 
est  stellae  declinatio.  At  si  magna*  sit  declinatio,  ad  alterum  rectangulum 
PIS  devenitur,  cujus  latera  nota  sunt,  PI  arcus  circuli  declinationis,  refrac- 
tione inventa  RI  auctus,  et  IS  perpendiculum  hoc;  per  haec  quaeritur  P an- 
gulus ad  polum,  quae  est  refractio  correcta  asc.  rectae. 

Processus  brevissimus.  Sinum  arcus  RS  (potius  arcum  ipsum,  quia  nulla  re  sen- 
sibili differt  a recta)  multiplica  in  sinum  anguli  IRS  vel  VRP,  et  abjectis  5 ultimis 
prodit  sinus  arcus  IS  (vel  ipse  arcus  IS).  Deinde  secantem  arcus  RS  continuatum 
5 cyphris  divide  per  secantem  arcus  IS,  prodit  secans  arcus  RI,  qui  cum  PR  facit 
PI.  Tangentem  igitur  IS  (vel  etiam  ipsum  arcum  IS)  continuatum  5 cyphris  divide 
per  sinum  arcus  PI,  prodit  refractio  asc.  rectae. 

Igitur  ex  correctis  declinatione  et  ascensione  recta  provenit  et  longitudo 
et  latitudo  libera  a refractionibus. 

Quid  vero , si  non  ascensio  recta  et  declinatio  stellae  detur , sed  longi- 
tudo et  latitudo:  num  semper  his  ambagibus  utendum,  ad  ascensionem  sc.  et 
declinationem  recurrendum ? Si  longitudo  et  latitudo  stellae  detur  ex  loco 
Solis  et  hora,  inquirendus  est  nonagesimus  eclipticae  et  ejus  altitudo,  ut  sit  P 
polus  eclipticae,  PR,  PS  circuli  latitudinum,  eritque  RS  refractio  latitudinis, 
IPS  refractio  longitudinis,  manebitque  processus  idem  in  reliquis  qui  prius. 

Quid  est  cognatum  refractionibus?  Quorundam  siderum  parallaxes,  de 
quibus  libro  sexto.  Data  enim  cujusque  altitudinis  parallaxis  in  longum  et 
latum  diducitur  eadem  plane  methodo,  sed  effectu  contrario;  nam  ubi  re- 
fractio minuit,  parallaxis,  si  qua  est,  auget  et  vicissim:  ideo  ante  omnia  fit 
subtractio  minoris  a majori,  et  cum  residuo,  quod  retinet  naturam  majoris, 
agendum  est  ut  hactenus  cum  alterutro  ejus  elemento.  Hoc  iritellige  de  side- 
ribus, quae  habent  parallaxin. 

Num  hic  aliquod  lucrum  est,  si  stellae  sint  aequatori  vel  eclipticae  vi- 
cinae? Si  parallaxis  solitaria  proponatur,  est  aliquod  compendium,  ut  non  sit 
opus  angulo  ad  sidus;  sed  cum  parallaxis  praecipue  Lunam  attineat,  quae 
etiam  prope  eclipticam  semper  versatur,  praesertim  in  eclipsibus  Solis,  quando 
maxime  opus  parallaxi,  ideo  differtur  hoc  compendium  ad  motus  Lunae. 

Quae  sunt  igitur  potissima  discrimina  refractionum  et  parallaxium? 
Primum  discrimen  in  effectu  jam  est  dictum,  parallaxis  deprimit,  refractio  at- 
tollit. 2)  Refractionem  altitudinis  ex  aequo  patiuntur  omnia  sidera,  quod- 
cunque eorum  in  die  eodetn,  vel  diversis  ejusdem  qualitatis  in  loco  horizontis 
eodem,  vel  qualitate  eisdem  in  eandem  venerit  altitudinem,  quia  causa  refrac- 
tionum est  penes  nos  in  aere;  parallaxin  diurnam  sensibilem  perpetuam  sola 
facit  Luna  et  cometarum  aliqui;  Mercurius,  Venus,  Sol  et  Mars  in  suspi- 
cione quidem  sunt  parallaxeos,  at  possessio  controversa,  sensus  nullus.  De 
superioribus  ne  suspicio  quidem  est  ullius  sensibilis  parallaxeos,  nedum  de 
fixis.  3)  Refractiones  cito  desinunt  esse  sensibiles  in  altitudine  20('  vel  30°, 
ut  libro  primo  videre  est;  parallaxium  portiones  usque  in  ipsum  verticem 
supersunt,  proportionales  sinibus  distantiae  a vertice. 

De  ortu  poetico. 

Quo  discrimine  agitur  de  ortu  et  occasu  siderum  per  varias  hujus 
libri  partes ? Prima  parte  dictum  est  de  iis,  quae  sideribus  accidunt  quotidie, 
sine  consideratione  eclipticae  motusque  Solis  per  eam,  de  quibus  dictum  parte 
secunda,  diei  artificialis,  de  qua  parte  tertia,  aut  diversarum  anni  tempesta- 
tum, de  quibus  parte  quarta;  jam  vero  comparandi  sunt  ortus  siderum  non  tan- 
tum cum  ecliptica,  ut  jam  modo,  sed  etiam  cum  motu  Solis  per  eam,  cum 
luce  diurna  et  cum  tempestatibus  anni.  Ibi  de  ortu  et  occasu  illo  dicebatur, 
quem  ipsa  faciunt  seu  potius  secundum  Copernicum  horizon  mundanus:  at 
hic  agetur  de  apparitione  et  occultatione,  quae  a Sole  causam  habet  et  a luce 
diurna. 

Quomodo  appellantur  ortus  et  occasus  hoc  loco  considerati?  Vulgo  poe- 
ticos dictos  putant  ideo,  quod  iis  utantur  poetae  in  descriptionibus  temporum; 
mihi  hoc  nomen  non  videtur  esse  generis,  sed  unius  speciei. 

Quo  ergo  sensu  hic  usurpantur  voces  oriri  et  occidere  seu  disce- 
dere ? Duplex  est  sensus  harum  phrasium  etiam  hoc  loco,  alter  popularis,  cum 
adventante  nocte  et  exstincta  luce  diei  astra  promiscue  omnia  dicuntur  oriri, 
quae  prius,  quamvis  essent  praesentia,  latebant  sub  luce  diei;  et  vicissim  orta 
luce  sub  adventum  Solis  discedere  dicuntur  astra,  quae  cum  prius  lucerent 
viderenturque,  jam  occultantur  a luce  diei,  ut,  quamvis  adhuc  in  summo  coelo 
praesentia,  cerni  tamen  amplius  non  possint.  Altera  significatio  restructior  est 
et  artis  propria , sumiturque  de  iis  sideribus , quae  propter  motum  Solis  an- 
nuum per  zodiacum  vicissitudines  ortus  et  occasus  subeunt. 

Quot  sunt  species  hujusmodi  ortuum?  Hodie  vulgo  tres  numerant  spe- 
cies ortus  et  occasus  poetici:  cosmicum,  ac  r onychum  et  he  lia  cum. 

Quid  appellant  ortum  et  occasum  cosmicum ? Cosmici  epitheto  signant 
moderni  astronomi  principium  diei,  obscura  de  causa:  quasi  cosmice  oriatur 
illa  stella,  quae  oriente  Sole  oritur,  cosmice  occidat  illa,  quae  oriente  Sole 
occidit.  Ego  definio  ortum  vel  occasum  cosmicum  simpliciter  et  generaliter 
illum,  quando  stella  sine  respectu  Solis  super  horizontem  mundanum  emergit 
vel  sub  eum  descendit. 

Quid  est  ortus  vel  occasus  acronychus?  Acronychus  ortus  est,  cum  stella 
in  uno  aero  seu  termino  noctis,  id  est  in  ejus  principio  oritur  emergens  supra 
horizontem,  occidente  Sole  e regione.  Plinio  est  ortus  vespertinus.  Addit 
vulgus  hodiernum  occasus  acronychi  definitionem  hanc,  cum  stella  occidente 
Sole  occidit,  id  est  una  cum  Sole.  Ego  definio  occasum  acronychum , cum 
stella  in  altero  aero  seu  termino  noctis,  id  est  in  ejus  fine  occidit;  Plinio  est 
occasus  matutinus. 

Quid  est  ortus  et  occasus  heliacus?  42)  Oritur  stella  heliace,  hoc  est  in- 
cipit apparere,  quando,  quae  prius  latebat  sub  radiis  Solis,  sic  ut  eodem  fere 
tempore  cum  Sole  et  oreretur  et  occideret,  postridie  e radiis  Solis  emersit  in 
tantum,  ut  Sole  latente  sub  horizonte  ipsa  primum  cerni  possit,  jamjam  vel 
occubitura  sub  horizontem  vel  exstinguenda  (si  orta  est  ex  horizonte)  super- 
ventu lucis  diurnae.  Occidit  stella  heliace  seu  occultatur,  quae  cum  prius, 
Sole  non  multum  infra  horizontem  merso,  adhuc  cerneretur  supra,  jam  in  tan- 
tum sese  condidit  Solis  radiis,  ut  postridie,  orta  ex  horizonte  vel  occubitura 
sub  illum,  cerni  amplius  non  possit.  Illa  rectius  apparitio  seu  emersio,  haec 
occultatio  diceretur.  (Plinius  lib.  XVIII,  cap.  25:  aut  adventu  Solis  occultantur 
stellae  et  conspici  desinunt,  aut  ejusdem  abscessu  proferunt  se.  Emersum  hoc  melius, 

quam  exortum  consuetudo  dixisset,  et  illud  occultationem  potius,  quam  occasum.) 
Ita  Graeci  appellant  smroXrjv  non  avaroXyv,  item  qxztnv,  et  xgvipiv  seu  d(puna~ 
yov  pro  dvueu  Hanc  speciem  ortus  et  occasus  puto  speciali  nomine  olim  poe- 
ticam [noirinxriv)  dici  solitam , quasi  fictam ; eo  quod  non  vere  oriantur  vel 
occidant,  sed  tantum  appareant  oriri  vel  occidere. 

Quid  ergo  fiet  de  vulgi  ortu  cosmico  et  occasu  acronycho?  Censeo  spe- 
cies illas,  ut  vulgus  illas  definit,  aliter  appellandas,  si  modo  locus  iis  ullus 
in  hac  parte  doctrinae  relinquitur.  Certe  poetici  non  sunt,  notione  hujus 
vocis  vulgari;  nam  qui  poetae  iis  uterentur,  cum  non  conspicantur?  Dicantur 
potius  astronomici  vocenturque  ortus  et  occasus  cum  Sole;  Plinius  exortus 
matutinos  occasusque  vespertinos  appellare  videtur,  licet  eodem  nomine  etiam 
heliaci  veniant.  Ergo  pro  ortu , quem  vocant  cosmicum , exspectet  poeta 
ortum  heliacum  proxime  coincidentem , pro  occasu  vulgi  acronycho,  hoc  est 
cum  occidente  Sole,  praeoccupet  occasum  heliacum  proximum. 

Dic  causas  cur  censeas  eas  species  expungendas?  Primo  pro  me  faciunt 
nomina,  noctis  enim  non  unum  tantum,  ut  vulgo  hic  tenet,  sed  duo  sunt 
dxga,  principium  et  finis,  et  Ptolemaeus  planetas  vocat  acronychos  tota  nocte, 
sc.  tam  in  principio  orientes,  quam  in  ejus  fine  occidentes.  Videturque  con- 
silium ejus,  qui  hoc  nomen  excogitavit,  hoc  fuisse,  ut  ostenderet,  stellam  tunc 
pati  contraria  Soli,  oriri  sc.  in  principio  noctis,  cum  Sol  oriatur  in  principio 
diei,  quare  et  occidere,  cum  Sol  oritur.  Cosmici  vero  vox  quid  aliud  sonat, 
quam  id  quod  Soli  opponitur,  cum  quaeritur,  cujus  respectu  sidus  oriatur  occi- 
datque,  Solis  an  mundi,  id  est  horizontis  mundani?  Deinde  in  praecipuis  side- 
ribus, quae  scilicet  in  zodiacum  incidunt,  juncti  sunt  ratione  temporis  ortus 
vespertinus  et  occasus  matutinus,  cur  ergo  distinguerentur  ista  cognominibus, 
ut  ille  acronychus,  hic  cosmicus  diceretur?  Eadem  est  ratio  cum  ortu  matu- 
tino et  occasu  vespertino:  cur  eodem  die  dictitare  ortum  cosmicum  et  occa- 
sum acronychon  ejusdem  sideris  consuescerem?  Tertio  ortum  et  occasum  cum 
Sole  circumstant  plerumque  emersio  et  occultatio;  quid  opus  est  tempora  an- 
gusta distinguere  adhuc  subtilius  et  operosius  per  istos  ortus  cosmicos  et  oc- 
casus (vulgi  sensu)  acronychos?  Denique  quos  heliacos  appellamus,  ii  cernun- 
tur, quos  ego  acronychos  appello,  cernuntur  et  ipsi;  apti  sunt  agricolis,  me- 
dicis, historicis,  poetis  ad  descriptiones  vulgares  temporum;  at  illi  spurii  ortus 
et  occasus  cum  Sole,  quorum  illos  cosmici,  hos  acronychi  nomine  locupletant, 
nequaquam  cernuntur,  nec  ex  coelo  sed  ex  libris  astronomorum  petendi  sunt, 
nec  nisi  ab  iis,  qui  astronomiam  didicerunt,  agnoscuntur.  Itaque  nullum  ego 
notavi  probatum  scriptorem,  qui  his  esset  usus  nominibus  vulgi  sensu  , at  ne 
rebus  quidem  ad  vulgares  descriptiones;  contra  Plinius  aliique,  cum  in  de- 
scriptione temporum  his  inconspicuis  exortibus  et  occasibus  utuntur,  et  alia 
ponunt  nomina,  ut  praedictum,  et  alio  fine  faciunt,  non  ut  describant  tem- 
pora notis  vulgaribus,  sed  ut  causas  commemorent  tempestatum  abstrusas,  ex 
astrologia  petitas. 

Quibus  diei  partibus  incidunt  ortus  et  occasus  heliaci?  Fixae  semper, 
planetae  plerumque  mane  emersisse  e Solis  radiis,  vesperi  vero  ejusdem  jam 
demersi  radiis  conditi  diparuisse  deprehenduntur;  ut  sic  in  ortus  plaga  spec- 
tentur emergentes,  in  occasu  amittantur  conditi  sub  radios.  Excipe  tamen 

1)  Lunam  semper,  Mercurium  vero  et  Venerem  tunc,  quando,  ut  Luna,  velo- 
ciores sunt  ipso  Sole  et  directi:  tunc  enim  (ut  Luna)  vesperi  deprehen- 
duntur emersisse  in  occasu,  mane  disparuisse  in  ortu,  conditi  sub  Solis  radios. 

2)  Jubet  etiam  analogia  excipere  aliquid  intra  polares  seu  in  zonis  frigidis; 

nimirum  si  Sol  et  sidera  versentur  in  iis  signis,  quae  praepostere  oriuntur  et 
prope  eclipticam;  nam  si  Sol  in  iis  tam  profunde  mergeretur  sub  horizontem, 
ut  emicare  sidera  possent,  non  tantum  ceterae  species  ortuum  et  occasuum, 
sed  ipsi  etiam  heliaci  rationes  omnes  hic  explicatas  tenerent  permutatas. 

Quousque  Sol  debet  a fixa  discessisse,  ut  illa  cerni  possit  libera  a Solis 
radiis?  Etsi  res  haec  multum  habet  varietatis,  tam  quoad  fixarum  et  planeta- 
rum claritatem,  quam  quoad  diversam  aeris  dispositionem  per  varia  loca  et 
tempora,  adde  etiam  diversas  horizontis  plagas,  quae  non  aequaliter  illumi- 
nantur a crepusculo:  artifices  tamen  ponunt  aliqua  certa,  quae  sint  observatis 
quam  proxime  consentanea,  nimirum  ista:  primo  quod  Sol  in  circulo  verticali 
demersus  19°  sub  horizontem  crepusculorum  initia  finesque  faciat;  etsi  Tycho 
Brahe  non  ultra  16°  desiderat,  in  ortu  quidem  aequinoctiali,  alii  18°.  Deinde 
quod  fixae  minimae  nisi  Sole  18°  demerso  cerni  in  horizontis  ea  plaga,  quae 
ad  Solem  est,  non  possint.  Pro  sextae  magnitudinis  stellis  statuunt  demer- 
sionem Solis  17°,  pro  quintae  16,  pro  quartae  15,  pro  tertiae  14,  pro  secun- 
dae 13,  pro  stellis  primae  magnitudinis  12°.  Planetis  minori  Solis  demersione 
opus  esse:  Marti  11°  30',  Saturno  11°,  Jovi  et  Mercurio  10°,  Veneri  5°. 
Quanquam  planetarum  inaequalis  a centro  Telluris  distantia  multo  majorem 
varietatem  videatur  requirere. 

Posito,  quod  certa  sit  haec  observatio:  scire  nunc  expeto,  quomodo  in- 
vestigem, in  quo  eclipticae  gradu  debeat  esse  Sol,  ut,  stella  oriente  vel  occi- 
dente motu  mundano , ipse  justo  modulo  depressus  esse  possit  sub  horizontem  ? 
In  sphaera  collocato  gradu  eclipticae  cooriente  vel  cooccidente  cum  stella  in 
horizonte  ortivo  vel  occiduo,  circulus  verticalis,  debito  graduum  modulo  ultra 
quadrantem  prolongatus,  tantisper  in  horizonte  proposito  rursum  prorsumve  mo- 
vetur, donec  extremitate  sua  tangat  eclipticam:  illo  contractu  monstrat  Solis 
locum,  quem  occupet  necesse  est,  ut  stella  proposita  possit  oriri  vel  occidere 
heliace. 

Velim  idem  inquirere  posse  calculo.  Opus  igitur  est  ex  doctrina  prae- 
missa cognitione  gradus  eclipticae  coorientis  vel  cooccidentis  cum  stella  propo- 
sita, et  anguli,  quem  facit  ecliptica  cum  Fig.  48. 

horizonte  in  partibus  illis.  Tunc  polo 
eclipticae  C , vertice  V et  ecliptica  EOS, 
nonagesimo  E,  oriente  0,  imaginabimur 
triangulum  OIS  inter  eclipticam  OS,  hori- 
zontem 01  et  verticalem  IS,  in  quo  (sub 
horizonte  sernper  latente)  praeter  rectum 
angulum  OIS,  quem  verticalis  cum  hori- 
zonte facit,  datur  etiam  angulus  IOS,  quem 
ecliptica  apud  punctum  0 cum  horizonte 
facit,  et  latus  IS  illi  oppositum,  scilicet 
arcus  verticalis  VS,  quum  demergitur  Sol 
sub  horizontem.  Quare  invenitur  et  arcus 
eclipticae  OS  oppositus  recto,  qui  arcus 
est  inter  0 coorientem  vel  cooccidentem  et 
inter  S Solem.  Sinus  enim  hujus  arcus  demersionis  prolongatus  5 cyphris, 
divisus  per  sinum  anguli  eclipticae  et  horizontis,  quotientem  facit,  qui  est 
sinus  arcus  quaesiti  addendi  ad  punctum  eclipticae,  quod  cum  stella  cooritur, 
subtrahendi  ab  eo,  quod  cooccidit  cum  stella,  proditque  locus  Soli  occu- 
pandus. • 

Quo  ordine  invicem  insequuntur  ortus  et  occasus  varii  stellae  ejusdem 
fixae ? 1.  Semper  stella  prius  oritur  cum  Sole  quam  ex  Sole,  posterius  occi- 
dit cum  Sole  quam  sub  Solis  radios.  2.  Quando  latitudo  stellae  septentrio- 
nalis est,  stella  prius  oritur  cum  Sole,  postea  cum  eo  coelum  mediat,  ultimo 
cum  Sole  occidit;  et  eodem  ordine  etiam  ortus  occasusque  acronychos  con- 
ficit. Quando  stella  meridionalis  est,  fit  contrarium;  in  ipsa  ecliptica  ver- 
sante stella,  omnia  tria  necesse  est  coincidere.  3.  Heliaci  ortus  occasusque 
etiam  permutant  ordinem  apud  alias  aliasque  stellas,  cum  inter  se,  tum  etiam 
cum  dictis  ortibus  occasibusque  cum  Sole,  sed  communis  limes  hujus  permu- 
tationis non  est  ecliptica,  est  vero  apud  stellas  illas,  quae  tantam  habent  lati- 
tudinem septentrionalem,  ut  uno  et  eodem  die  simul  et  oriri  et  occidere  pos- 
sint heliace.  Stellae  enim , quae  sunt  septentrionaliores  hisce  in  qualibet 
eclipticae  longitudine,  prius  emergunt  ex  radiis  Solis,  postea  conduntur  sub 
eos,  et  hoc  quidem  diebus  mediationi  coeli  propioribus,  quam  sunt  earum 
ortus  occasusque  cum  Sole.  At  stellae,  quae  sunt  australiores  dictis  terminis, 
prius  occultantur,  posterius  emergunt,  et  tempore  intermedio  cum  Sole  oriuntur 
atque  occidunt , sic  ut  longius  distent  a mediatione  coeli  ortus  occasusque 
heliaci. 

Cape  hujus  varietatis  schema  gvrjgovevri^ov.  KEOQS  linea  ortus  cum 
Sole.  LNPDT  linea  ortus  heliaci.  HMODV  linea  occasus  heliaci.  IEPRX 
Fig.  49.  linea  occasus  cum  Sole.  AB  consequentia  signo- 

rum et  motus  Solis  et  successio  dierum.  F austra- 
lis stella,  ordo  apparitionum  H,  I,  K,  L.  E stella 
in  ecliptica,  ordo  apparitionum  M,  E,  N,  eodem 
enim  die  et  oritur  et  occidit  cum  Sole.  Stella  C 
septentrionalis,  sed  meridionalior  quam  D,  eodem 
tempore  et  oritur  cum  Sole  et  occidit  heliace  et 
vicissim,  scilicet  ordine  0,  P.  Stella  D primum 
oritur  cum  Sole,  postea  eodem  die  et  oritur  et  oc- 
cidit heliace,  rursum  posterius  occidit  cum  Sole:  sc. 
ordine  Q,  D,  R.  Stella  Gr  septentrionalior  quam  D 
prius  oritur  cum  Sole,  postea  heliace,  tunc  occidit  heliace,  denique  cum  Sole ; 
ordo  apparitionum  S,  T,  V,  X.  Stellae  F,  E,  C aliquamdiu  latent  penitus, 
id  indicat  color  niger.  D ultima  est,  quae  unica  nocte,  quando  Sol  est  in 
E,  penitus  latet,  nec  nisi  mane  et  vesperi  momentanee  cernitur;  prima  earum, 
quae  omnibus  noctibus  totius  anni  cernuntur,  habentes  duas  apparitiones  eodem 
die,  alteram  quotidianam  et  communem  seu  popularem,  quando  vel  noctu  oriun- 
tur ex  horizonte,  vel  exstincta  luce  diurna  ex  alto  promicant,  alteram  tem- 
porariam ante  vel  post  Solem,  quae  contingit  inter  dies  ortus  et  occasus 
heliaci. 

Qua  methodo  invenitur  locus , in  quo  stella  quaelibet  simul  et  mane 
oriri  et  vesperi  occidere  potest  heliace,  Sole  in  quovis  gradu  eclipticae  ver- 
sante? Primum  quaeritur  cujusque  loci  Solis  S propositi  asc.  recta  ET  et 
declinatio  ST.  2.  Ex  RS,  depressione  Solis  sub  horizontem,  quantam  postulat 
cujusque  stellae  magnitudo,  ut  in  horizonte  posita  primum  aut  ultimum  cerni 
possit,  et  ex  declinatione  loci  Solis  ST,  assumto  hic,  propter  declinationem 
australem,  triangulo  LSN,  ut  SN  sit  complementum  profunditatis  Solis,  LS 
complementum  declinationis,  quaeritur  per  doctrinam  superiorem  angulus  SLN 
seu  TI,  et  sic  I gradus  aequatoris  in  meridiano  et  gradus  Q in  oriente  con- 
stitutus; haec  est  asc.  obliqua  stellae  requisita,  quae,  comparata  cum  prius 

inventa  ascensione  recta  ET,  prodit  differen-  Fis-  50- 

tiam  ascensionalem  QT.  3.  Formatur  jam 
novum  triangulum  a QB  horizonte  ortivo  vel 
occiduo  sine  discrimine,  QT  aequatore  et  TB 
circulo  declinationis  stellae  in  horizonte  po- 
sitae, habentis  eandem  asc.  rectam  cum  pro- 
posito loco  Solis:  in  quo  praeter  rectum  T 
datur  et  angulus  BQT,  cujus  mensura  est 
AH  altitudo  aequatoris,  et  latus  QT  in  aequa- 
tore, quod  est  differentia  ascensionalis , Soli 
et  stellae  communis.  Ejus  igitur  sinum  mul- 
tiplica in  tangentem  altitudinis  aequatoris, 
et  abjectis  5 ultimis  prodit  tangens  TB  de- 
clinationis loci  quaesiti  pro  aliqua  stella.  Ex 

hac  vero  delinatione  TB  et  superiori  asc.  recta  ET  supra  didicisti  investi- 
gare longitudinem  et  latitudinem. 

Exemplum.  Sit  Sol  in  0°  Capricorni,  cujus  ut  et  loci  inquirendi  erit  eadem  as- 
sensio recta  270°,  declinatio  Solis  est  23°  31'  30"  merid.  Sit  terminus  quaerendus 
pro  fixis  primae  magnitudinis,  in  altitudine  poli  48°  16'.  Requiritur  igitur  depressio 
Solis  12°.  Hinc  quaero  tempus: 

66°  28'  30"  . . 23°  31'  30" 

41.  44  41.  44 


108.  12.  30 
18.  12.  30 


65.  15.  30 


90820 
31247  Add. 


122067 

61034 

A nadir  ad  Solem  78°,  depressio  12°,  sinus  20791;  subtrahe,  quia  in  opposito 
hemisphaerio  declinatio  aequipollet  sept. 

70099 

90820  — 20791  = 70029;  - = 114738  = sin.  vers.  arcus  98°  28'. 

0 1 UOrr 

(Valet  hic  ipse  sinus  versus,  quia  in  opposito  hemisphaerio  declinatio  aequipollet 
sept.)  270°  — 98°  28'  = 171°  32'  asc.  recta  medii  coeli.  (Sit  enim  mane) 

90 

261.  32,  asc.  obliqua  horoscopi.  Hanc  aufer  a 270°,  diff. 
asc.  8°  28',  sinus  14738;  tang.  ait.  aequatoris  89201;  14738  X 89201  = 13146  = 
tang.  7°  29' ; hic  est  declinatio  loci  quaesiti  septentrionalis , quia  stella  in  horizonte 
ponitur,  supra  terminum  ejus  asc.  rectae,  ejusque  ascensio  recta  270°.  Haec  vero 
declinatio  et  haec  ascensio  recta  indicant  longitudinem  0°  Capricorni,  latitudinem  31°, 
additis  hic  simpliciter  declinationibus  Solis  et  stellae.  43> 

Stella  ergo  primae  magnitudinis  juxta  Solem  in  0°  Capricorni  cumlat.  31°  eodem 
die  et  orietur  et  occidet  heliace. 

Sit  Sol  in  0°  Cancri,  cum  declinatione  tanta  septentrionali,  cetera  maneant. 

In  nostro  igitur  hemisphaerio  sumitur  triangulum  VPS,  et  VS  latus  altitudinis 
superat  quadrantem  estque  102°. 

Quare  sinus  depressionis  12°  20791  et  sinus  primus  90820  sunt  addendi,  summa  111611 ; 

111611 

— = 182867  est  sinus  vers.  arc.  145°  58',  quem  aufer  ah  asc. 

610341  ’ 

recta  Solis  90°  (assumto  integro  360).  Asc.  rect.  med.  coeli  304.  2.  Adde  90°. 

Asc.  obliq.  horosc.  34.  2. 

Asc.  recta  stellae  90.  0. 

differentia  asc.  55.  58,  sinus  82871,  tangens  ait.  aequat.  89201. 

82871  . 89201  = 73922,  tangens  arcus  36°  28',  est  quaesita  declinatio  stellae,  quae 
latitudinem  indicat  12°  57'  sept.  in  0°  Cancri:  tantum  habebit  stella  magn.  primae,  ut,  Sole 
in  0°  Cancri  versante,  ipsa  eodem  die  oriatur  et  occidat. 

Ostende  diversitatem  apparitionum  liarum  exemplo  Arcturi.  Arcturum 
Tycho  Brahe  locat  in  18°  40'  Librae,  lat.  31°  3'  bor.  Ergo  ejus  asc.  recta 
209.  24.  Coeli  mediatio  1°  34'  Scorpii,  declinatio  21°  19'  bor.  Hinc  ejus 
ortuum  et  occasuum  species  computantur  a Maestlino , ut  habet  tabella 


sequens : 

Vij-n.  Martii 
<V16.  Junii 
15U.  Sept. 

29.  Sept.  9.  Oct. 
l5/25.  Oct. 

1o/25.  Novemb. 
VlT  Decemb. 


Sole  in 

2°  24'  Arietis 
25.  18.  Gemin. 

2.  24.  Librae 
15.  40.  Librae 

1.  34.  Scorp. 

3.  2.  Sagit. 

25.  18.  Sagit. 


Arcturus 
oritur  vesperi, 
occidit  mane, 
oritur  cum  Sole, 
emergit  e radiis, 
culminat  cum  Sole, 
occultatur  vesperi, 
occidit  cum  Sole, 


Ergo  ab  aequinoctii  tempore  usque  in  solstitium  fere,  sc.  a 23.  Martii 
usque  in  16.  Junii  stella  Arcturi  cernitur  pernox,  ortus  vero  ejus  supra  hori- 
zontem occasusque  sub  illum  cerni  prae  diei  luce  non  possunt.  Nam 
23.  Martii  oriens  in  ipso  Solis  occasu  longiores  moras  nectit  supra  horizon- 
tem,  quam  Sol  infra.  Sequentibus  diebus  occidente  Sole  Arcturus  jam  enisus 
est  supra  horizontem,  ita  ut  detegatur  cum  stellis  ceteris  exstincta  luce  diei; 
conditurque  luce  sequentis  adventante,  nondum  occidens.  Interim  Sol  venit 
ad  1°  34'  Tauri,  tunc  Arcturus  coeli  medium  occupat  in  puncto  mediae  noctis, 
distantque  exortus  ejus  supra  horizontem  et  occasus  sub  eum  aequalibus 
spatiis  a principio  et  fine  lucis  diurnae. 

Ceteris  igitur  stellis  in  austro  sitis  breves  sunt  morae  supra  horizontem, 
non  sunt  igitur  pernoctes,  sed  intra  eandem  noctem  et  oriri  et  occidere  viden- 
tur, Sole  in  earum  opposito  versante ; Arcturus  vero  hoc  situ  oritur  ante  Solis 
occasum  occiditque  post  ejus  exortum,  neutra  vice  conspicuus.  Die  16.  Junii, 
quamvis  brevissima  nox  sit,  desinit  tamen  Arcturus  per  totam  illam  videri; 
quippe  occidit  in  ipso  Solis  exortu  indeque  ante  illum  adhuc  de  nocte  sese 
sub  horizontem  ex  oculis  nostris  subducit.  Igitur  a 16.  Junii  usque  ad 
25.  Nov.  occasus  Arcturi  in  noctem  incidit,  transiens  paulatim  a principio 
noctis  usque  ad  ejus  finem : cernitur  igitur  ejus  occasus  per  5 integros  menses. 
Vicissim  a 9.  Octobris  ortus  ejus  supra  horizontem  e Solis  radiis  sese  ex- 
plicat manetque  ex  eo  die  conspicuus  ejus  exortus  usque  ad  23.  Martii, 
quando,  ut  dictum,  post  finem  diei  et  sic  in  nocte  oriri  desinit.  Inter  haec 
intervalla  communi  spatio  temporis,  quod  est  inter  9.  Octobris  et  25.  Novembris, 
per  dies  47  uterque  in  proximas  invicem  noctes  incidit,' tam  exortus  Arcturi 
supra  horizontem,  quam  occasus  ejus  sub  illum,  et  sic  conspici  uterque  potest 
Sole  proxime  Arcturum  transeunte  cumque  eo  coelum  mediante.  At  stellae 
versus  austrum  e contrario,  quando  Solem  praesentem  habent,  plane  non  cer- 
nuntur. Et  australes  quidem  prius  conduntur  radiis  Solis  vesperi,  posterius 
exeunt  e radiis  mane,  Arcturus  ordine  contrario  prius  quidem  9.  Octobris 
emergit  mane,  posterius  vero  25.  Novembris  conditur  vesperi. 

Quomodo  scriptores  utuntur  his  ortibus  et  occasibus  siderum,  et  qua 
occasione P Graecae  nationes  et  ex  illorum  instituto  Romani  antiquitus  ute- 
bantur anno  mixto  ex  Lunari  et  Solari,  unde  fiebat,  ut  nunc  praevenirent 
Solem  et  nunc  sequerentur.  Cum  autem  tempestates  anni  non  revertantur 
cum  erroneo  Calendario,  sed  cum  Sole  et  solstitiis:  ut  igitur  operae  rusticae, 
domesticae,  militares  sua  quaeque  tempestate  fierent,  veteres  proposuerunt  ortus 
et  occasus  siderum  Calendarii  loco,  quidam  necessitatis  dictae,  quidam  doc- 
trinae causa,  quod  exempla  Calendarii  non  haberi  possent  in  tanta  copia  ut 

hodie  et  si  proponerentur  in  publico,  non  possent  ab  agrestibus  cognosci,  qui 
et  literas  ignorabant  et  in  agro  degebant  absentes;  haec  vero  signa  possent 
etiam  ab  illiteratis  observari.  Quidam  denique  ornatum  quaesiverunt  orationi 
suae,  ut  poetae,  qui  florido  dictionis  genere  luxuriantes  ut  res  alias,  sic 
etiam  tempora  solent  per  circumstantias  suas  describere  et  veluti  pingere, 
cum  circumstantiarum  nulla  sit  pulchrior quam  ortus  occasusque  tot  siderum 
tam  varii. 

Quot  modis  comparantur  tempora  vetera  cum  hodiernis  causa  hujus 
signationis  per  ortus  et  occasus  siderum ? Triplex  est  comparatio.  1)  Ratione 
unius  et  ejusdem  Calendarii  Romani.  2)  Ratione  motus  Solis  in  ecliptica. 
3)  Ratione  ipsius  ortus  et  occasus  siderum.  Ex  his  prima  et  ultima  parum 
est  utilis , nisi  reducantur  ad  mediam.  Prima  enim  comparatio  tantum  est 
historica  seu  politica,  ultima  sapit  astrologicam  subtilitatem;  media  vero  est 
rustica,  domestica,  medica,  naturalis. 

Cur  mediam  solum  comparationem  naturalem  appellas ? Nihil  ergo 
operantur  ortus  illi  siderum?  Veteres  quidem  in  illa  fuerunt  opinione,  quae- 
cunque vehementiores  tempestates  sub  exortus  cujusque  sideris  quotannis  fere 
solebant  existere,  a sideris  illius  exortu  vel  occasu  effici  aut  saltem  signi- 
ficari. Hinc  nata  est  Graecis  peculiaris  usus  vocis  oijuaivei,  ngoargiaivu,  snmj- 
giuvsi,  pro  eo  quod  Germani  dicimus : e§  roittert  ttor  obet  na$;  cum  vellent  hoc 
dicere,  sidus  illud  esse  efficax  et  generare  magnam  aurae  commotionem.  Pli- 
nius graecam  vocem  latine  redidit  eodem  usu,  significat,  inquiens,  aut  indicat: 
hinc  quaedam  sidera  prae  ceteris  indicantia  dicta,  ut  Canis.  Adeoque  res 
rediit,  ut  per  metonymiam  ipsae  etiam  tempestates  statae  sidera  nominarentur 
et  sidus  aequinoctii  Cicero  valde  perturbatum  quereretur.  Siderari  etiam  dicuntur 
arbores,  quae  grandine,  pruina,  carbunculis,  aestu,  morbis  temporum  infestan- 
tur; et  siderati,  hoc  est  sidere  afflati,  qui  latentem  ob  causam  subito  aegro- 
tant, quasi  lue  coelitus  immissa  aut  fulmine  repente  percussi.  Geminus  vero 
opinionem  vulgi  adeoque  et  doctorum  omnium  sui  seculi  refutavit  argumentis 
naturalibus  et  astronomicis ; vixit  ante  Christum.  Sed  nulla  hujus  opinionis 
manifestior  esse  potest  refutatio  illa,  quam  nostra  nos  docuit  aetas,  quando 
sidera  sedibus  suis  in  zodiaco  pristinis  excessere  oriunturque  mensibus  sequen- 
tibus, tempestates  vero  cum  Sole  redeunt  et  hodie  signa  illa  sua  pristina  prae- 
veniunt; jamque  verum  est  quod  canit  Virgilius: 

Solemque  suum  sua  sidera  norunt ; 

id  est,  retinet  quaelibet  pars  anni  a solstitio  computata  suam  naturam  suum- 
que ingenium  et  suas  tempestates , stellis  fixis  magis  atque  magis  in  dies 
sequentes  migrantibus. 

Doce  comparare  tempora  hodierna  cum  veteribus  ex  eodem  signo  ex- 
pressi ortus  vel  occasus  siderum.  Ad  hanc  rem  opus  est  longitudine  et  lati- 
tudine stellae  motusque  Solis  ephemeride,  accommodatis  ad  tempora  scriptoris, 
et  hac  quidem  in  forma  anni  Juliani  veteris  retro  extensi.  Tunc  si  scriptor 
exprimit  diem  anni  Romani  ortumque  vel  occasum  stellae  sub  certa  poli  ele- 
vatione, quaerendus  erit  in  ephemeride  veteri  locus  Solis  ad  dictam  diem. 
Deinde  quaerendum  est  punctum  eclipticae  cooriens  cum  stella  vel  una  occi- 
dens, et  comparatione  loci  Solis  cum  hoc  cooriente  puncto  facile  elucescet 
fides  scriptoris,  et,  si  vera  scripsit,  species  ortus  vel  occasus.  Itaque  resumta 
eadem  die  Calendarii  Romani  etiam  hodie,  politicorum  quidem  annorum  summa 
exacta  erit,  at  neque  tempestas  anni,  neque  sidera  eadem  illo  die  revertentur; 
et  ratione  quidem  anni  vertentis  ventum  erit  ultra  metam  propositam,  anni 

vero  siderei  metam  nondum  erimus  assecuti.  Secundo  igitur,  ad  sciendam 
metam  anni  naturalis  seu  tropici  revertentem,  locum  Solis,  ex  veteri  deprom- 
tum  ephemeride,  quaere  in  nostrae  aetatis  ephemeride,  et  dies  anni  Juliani, 
in  qua  illum  invenisti,  ratione  tempestatis  ejusdem  comparanda  erit  cum  die, 
quam  scriptor  consignavit.  Praevertet  autem  dies  moderna  vetustam  in  ordine 
dierum  Calendarii.  Tempestas  anni  sic  revertetur  eadem,  at  non  signum 
idem.  Sin  autem  tertio  scire  desideras , qua  die  Juliani  et  quo  in  eclipticae 
gradu  Sole  versante  hodie  revertatur  ejusdem  sideris  ortus  vel  occasus  idem, 
qui  a scriptore  est  consignatus : per  hodiernam  igitur  longitudinem  et  latitu- 
dinem stellae  propositae  quaere  rursum  gradum  eclipticae,  coorientem  cum  illa 
hodie  vel  cooccidentem ; qui  quanto  intervallo  sequetur  coorientem  vel  coocci- 
dentem  tempore  scriptoris  (sequetur  enim),  tanto  fere  intervallo  locus  Solis 
in  ecliptica  hodie  posterior  erit  loco  ejusdem  ad  diem  a scriptore  signatum 
sui  seculi.  Denique  locus  Solis  sic  inventus,  si  in  ephemeride  hujus 
aetatis  quaeratur,  diem  anni  Juliani  ostendet,  comparandum  cum  die  scrip- 
toris, ratione  ejusdem  sideris:  tardius  scilicet  incidet  hodie  idem  exortus  in 
anno  Juliano. 

Nullumne  compendium  suppetit  operae  tam  operosael  Quot  dierum 
differentiam  a Calendario  Juliano  Sol  faciat,  id  supra  dictum  est,  in  annis 
sc.  1767  dierum  13  fere,  qui  dies  13  diei  anni  Juliani,  retro  ad  seculum 
Hipparchi  extensi,  constanti  observatione  possunt  adjungi:  non  enim  opus  est 
hic  scrupulosiore  computatione,  nec  curandum,  quod  in  una  parte  anni  propter 
inaequalem  motum  Solis  et  progressum  apogaei  abundemus,  in  alia  deficiamus 
nonnihil,  quod  sane  ad  haec  usque  tempora  perparum  est. 

At  ortus  occasusque  siderum,  ut  sunt  variarum  specierum,  sic  etiam  per 
climata  diversa  perque  declinationes  suas  a Sole  minutas  vel  auctas  hodie, 
denique  per  loca  eclipticae,  longiorum  hodie  vel  breviorum  ascensionum  obli- 
quarum, multum  variantur,  ut  ita  plus  hic  erroris  in  compendiis  insit.  Pos- 
sumus tamen  et  hic  prope  verum  venire,  additis  pro  Hipparchi  seculo  diebus 
(ut  supra)  12  ad  diem  in  anno  Romano,  quo  sideris  cujusque  ortus  expressus 
est.  Ac  cum  incerta  sit  suspicio,  quasi  tropicus  annus  olim  fuerit  longior  (de 
quo  libro  VII.),  nihil  nocuerit,  exemplo  Tychonis  Brahei  secula  nos  inter  et 
Hipparchum  pro  amussi  statuere  proportionemque  eandem  ad  intermedia  adque 
antiquiora  tempora  continuare  per  tabellam  sequentem,  in  qua  Ptolemaei  qui- 
dem observationibus  vis  infertur  in  anni  tropici  columna;  nam  pro  11  ipsius 
observata  dant  12y2.  Sed  de  hoc  libro  VII. 


Liber  Tertius.  Pars  Quinta. 


291 


Tabella. 


Ad  secui mn 

Ante  Christum 
anno 

Adde  ad  diem 
anni  Juliani 
hodiernum  pro 
natura  et  tem- 
pestatibus anni 
et  loco  Solis 
iisdem 

Aufer  a die  anni 
Juliani  hodier- 
no pro  exorti- 
bus et  occasi- 
bus siderum  iis- 
dem 

Ad  hodiernum 
locum  Solis  cu- 
jusque  diei  in 
anno  Juliano 
adde  pro  loco 
Solis  in  iisdem 
utrinque  exor- 
tibus siderum 

Hesiodi  . . 

800. 

dies  17%. 

dies  1672- 

34° 

Thaletis  . . 

600. 

16. 

15. 

31. 

Hippocratis  . 

450. 

15. 

14. 

29. 

Metonis  . . 

426. 

15. 

14. 

29. 

Eudoxi  . . 

360. 

14  7». 

137-.. 

28. 

Arati  . . . 

270. 

14. 

12  y2. 

26  V2. 

Hipparchi 

135. 

13. 

12. 

25. 

Caesaris  . . 

46. 

12. 

H7a- 

237 2. 

post  Chr. 

Ptolemaei 

140. 

11. 

10. 

21. 

Nicaenae  synodi 

325. 

10. 

9. 

19. 

Dionysii  Abb. 

532. 

8V2. 

8. 

16%. 

Albategnii  . 

880. 

672- 

6. 

12 'A. 

Alphonsi  . 

1260. 

3. 

3. 

6. 

Regiomontani 

1 1460. 

1. 

1. 

2. 

Quodnam  ex  omnibus  sideribus  celebratissimum  est  apud  scriptores  ? 
Stella  Canis  major  et  Sirius  dicta:  est  enim  stellarum  maxima,  est  ab  Aegyp- 
tiis creberrime  observata  prognostici  causa;  erat  ortus  ejus  insignitus  etesia- 
rum flatu  in  Graecia  et  Aegypto,  re  celebratissima  apud  veteres  historicos.  In 
summa,  quicquid  naturaliter  evenit  illa  parte  anni,  ob  aestum  adultum  jamque 
discessu  Solis  marcescentem,  id  huic  sideri  fuit  adscriptum.  Ut  quod  gravescit 
aestas,  fervent  maria,  morbo  carbunculari  infestantur  uvae,  vina  mutantur, 
canes  in  rabiem  aguntur,  morbi  ingruunt,  cura  morborum  difficilis  evadit. 
Denique  illa  pars  anni  totis  jam  bis  mille  annis  cognominati  sunt  dies 
caniculares. 

Praecedit  autem  Canis  ortum  aliud  sidus  insigne , paulo  tamen  minus, 
quod  Graeci  Procyona,  Plinius  Caniculam  seu  Canem  minorem  appellat;  qua 
orta,  scimus  proxime  secuturum  Canem  majorem. 

Declara  praescriptum  methodum  exemplo  duorum  istorum  siderum . 
Tycho  Braheus  ad  annum  1600  completum  collocat  Sirium  in  8°  36'  Cancri,  cum  lat. 
39°  30'  australi.  Ergo  haec  est  ex  iis  stellis,  quae  ab  occasu  heliaco  usque  in  ortum 
heliacum  penitus  latent.  Ascensio  igitur  ejus  recta  ad  praedictum  annum  est  96°  53', 
declinatio  16°  11'  australis,  ut  cum  ipsa  stella  coelum  mediet  6°  19'  Cancri.  Sit  alti- 
tudo poli  48°  30',  quantum  habet  Danubii  tractus,  qui  est  in  climate  septimo,  Dia- 
Borystheneos.  Ergo  differentia  ascensionalis  stellae  est  49°  29',  ascensio  obliqua 
146°  22'  et  coascendens  13°  32'  Leonis;  angulus  inter  eclipticam  et  horizontem  55°  10'. 
Descensio  vero  obliqua  est  47°  24'  et  condescendens  26°  40'  Tauri;  angulus  inter 
eclipticam  et  horiz.  50°  51'.  Cum  his  angulis  et  cum  profunditate  Solis  12°  (quia 
stella  proposita  est  primae  magn.)  inveniuntur  arcus  eclipticae  inter  Solem  et  hori- 
zontem 14°  40'  et  15°  33',  quorum  ille  additus  ad  coorientem,  hic  ablatus  a coocci- 
dente,  monstrant  Solis  loca  in  exortu  stellae  heliaco  28°  12'  Leonis,  in  occasu  11°  7' 
Tauri.  Ergo  hodie  Sole  in  11°  7'  Tauri  versante,  quod  fit  21.  Apr.  st.  v.  vel  1.  Maii 
st.  n.,  Canis  major  apud  ripas  Danubii  occultatur  vesperi,  et  7/,-.  Maii  cum  Sole  occidit 

manetque  absconditus  per  menses  tres,  in  quorum  medio,  sc.  18/28.  Junii,  coelum  cum 
Sole  mediat,  quando  Solem  quam  potest  proximum  habet.  Inde  27.  Julii  st.  v.  vel 
6.  Augusti  st.  n.  oritur  cum  Sole,  pauloque  post  Augusti  mane  rursum  apparet. 
Sequitur,  ut  per  reliquum  anni  tempus,  per  quod  conspici  potest,  mane  quidem 
occidat  die  9/i9-  Novembris,  vesperi  vero  oriatur  23.  Jan.  st.  v.  vel  2.  Febr.  st.  n. 

Sic  Caniculam  habet  Tycho  Brahe  anno  1600.  in  20°  19'  Cancri,  cum  lat.  15°  57' 
austr.,  cujus  asc.  recta  109°  37',  declinatio  6°  12'  bor.  Coelum  mediat  cum  18°  6' 
Cancri.  Sub  eadem  igitur  altitudine  poli  invenitur  differentia  asc.  7°  3',  ut  sit  asc. 
obliqua  102°  34',  cooriente  3°  40'  Leonis,  cujus  angulus  50°  56'.  Descensio  vero  obli- 
qua 116°  40',  cooriente  27°  36'  Geminorum,  ubi  angulus  36°  17'.  Cumque  stella  sit 
Braheo  magn.  secundae,  profunditas  Solis  statuenda  est  13°,  quae  cum  angulis  dictis 
arcus  eclipticae  inter  ortum  et  Solem  postulat  17°  27'  et  23°  14',  quorum  ille  additus, 
hic  ablatus,  designant  loca  Solis  in  apparitione  stellae  21°  7'  Leonis,  in  occultatione 
4°  16'  Geminorum.  Si  vero  cum  Ptolemaeo  stellam  referamus  inter  magn.  primae, 
eoque  Solis  demersionem  12°,  duobus  gradibus  posterius  existente  Sole  stella  occidet, 
duobus  anterius  orietur  heliace.  Ergo  Sole  versante  inter  4°  16'  Gem.  et  21°  7'  Leo- 
nis , hoc  est  a 10/2 G-  Maii  usque  in  4/14.  Augusti,  Canicula  latet  sub  Solis  radiis.  Oc- 
cidit cum  Sole  9/19.  Junii,  oritur  cum  eo  17/2 7.  Julii,  coelum  cum  eo  mediat  1ju.  Julii. 
Occidit  in  principio  diei  16/26.  Novembris,  oritur  in  principio  noctis  seu  e regione  Solis 
13/23.  Novembris. 

Haec  eadem  deducemus  etiam  circa  seculum  Hippocratis  medici,  qui  die- 
rum canicularium  observationem  inculcat;  quo  non  multo  sunt  posteriores 
Meton  et  Eudoxus,  ii  nempe,  quorum  sententiam  secutus  est  Aratus  in  car- 
minibus, quibus  imagines  coelestes  descripsit,  quorum  carminum  exstant  ver- 
siones  in  latinum  sermonem  Ciceronis  et  Caesaris  Germanici.  Quin  etiam 
Plinio  et  scriptoribus  rei  rusticae  creber  in  ore  est  Eudoxus.  Fixae  quidem 
Eudoxi  seculo  28°  erant  anteriores  quam  hodie,  assumatur  ergo  Sirius  in 
10°  36'  Gem.,  Canicula  in  22°  19'  Gem.  circiter.  Latitudines  vero  retine- 
bimus easdem  39°  30'  austr.  et  15°  57'  austr.  Etsi  enim  major  olim  fuit, 
id  tamen  erat  propter  obliquitatem  eclipticae  majorem  itidem.  Itaque  com- 
pensatione facta,  nihil  in  asc.  recta  et  declinatione  peccabitur,  quae  inveniuntur 
per  assumta  secundum  praecepta  supra  tradita  de  tabula  quidem  anguli  in 
hunc  modum. 

Arcus  longitudinum  70°  36',  82°  19'  a 0°  Ariet.  Hi  quaesiti  hac  vice  non 
per  gradus  eclipticae,  sed  inter  ascensiones  rectas,  ostendunt  quasi  de  gradibus  eclipticae 

12.  6.  Gem.  22.  57.  Gem. 

Vel  arcum  72.  6.  82.  57. 

A nobis  vero  pro  arcubus  aequatoris  sunt  habendi.  Respondent  autem  eisdem  sub 
titulo  declinationum  arcus  22.  20.  23.  20, 

qui  tamen  a nobis  pro  circuli  latitudinis  arcubus  sunt  habendi.  Est  autem  uterque 
porrectus  ab  ecliptica  in  meridiem.  Atqui  et  latitudo  utraque  erat  meridionalis 
39.  30,  15.  57,  illa  major  arcu  superiore,  ista  minor  arcu  suo : ab  illa  igitur  sub- 
trahe arcum,  hanc  ab  arcu,  restant  17°  10'  mer.  (sin.  29515);  7.  23.  sept.  (sinus  12851) 
uterque  ab  aequatore:  et  hae  sunt  bases  declinationis  hac  vice  (nam  usu  directo  ta- 
bulae essent  bases  latitudinis).  Tertio  iisdem  primo  positis  arcubus  sub  titulo  anguli 
respondent  hi  anguli  82°  23'  (sinus  99117),  86°  56'  (sinus  99857).  Multiplicatis  invicem 
sinibus,  ut  jubet  praeceptum,  prodeunt  sinus  declinationum  harum  17°  0'  merid.  et 
7°  22'  sept. 

Pro  ascensionibus  rectis  sumuntur  complementa  angulorum  istorum  7°  37'  (sinus 
13254)  3°  4'  (sin.  5350);  et  multiplicantur  in  tangentes  basium  altitudinis  30891  et 
12958.  Et  absectis  5 ultimis  prodeunt  tangentes  horum  arcuum  prosthaphaereticorum 
2°  20'  add.,  0°  23'  subt.  Ille  igitur  additus  ad  ascensionem  rectam , quia  basis  meri- 

dionalis  in  Geminis  tendit  prorsum,  hic  ablatus,  quia  septentrionalis  basis  hic  tendit 
retrorsum,  constituunt  ascensiones  rectas  74°  26'  et  82°  34'. 

Sit  nobis  propositum  clima  Dia-Rhodu,  quartum,  quia  hoc  est  medium  inter  cli- 
mata a veteribus  numerata. 

Sit  altitudo  poli  36°,  aequatoris  54°.  Cujus  tangens  137638:  qui  multiplicatus 
ia  tangentes  declinationum,  australis  30573,  borealis  12869,  abjectis  5 ultimis  conficit 

sinus  arcuum  differentiae  asc.  12°  50°  add  , et  5°  23',  subt.  ab  asc.  r. 4*)  Igitur  ascen- 
siones obliquae  sunt  hae  87.  16,  coor.  13.  49.  Cane.,  77.  10,  coor.  4.  37.  Cane. 

desc.  61.  36.  coor.  20.  25.  Taur.,  87.  56,  cooc.  11.  39.  Gem. 

Anguli  eclipticae  et  horizontis  sunt  hi  56.  20,  52.  8. 

67.  20,  58.  22.  Demersio  Solis  sit  12°  vel 
13°  ut  prius.  Hinc  arcus  inter  eclipticam  et  horizontem  isti  14.  28  vel  17.  12. 

12.  1 vel  15.  59. 

Et  superiores  additi  ad  coorientes , inferiores  ablati  a coocidentibus , ostendunt 
loca  Solis 

Pro  ortu  hei.  28.  17  Cancri,  21.  49.  Cancri. 

Pro  occasu  hei.  7.  24  Tauri,  25.  40.  Tauri. 

Quibus  vero  diebus  anni  Juliani  veteris  Sol  et  hodie  occupet  proditos  gradus 
et  olim  occupaverit,  sequens  tabella  indicat. 


Ubi  hodie  Sol 
est  die 

Ibi  erat  tempore 
Hippocratis 
die  circiter 

Et  ibi  Sole 
versante,  sc.  in 

Ad  Hippocratis  tempora 
tantum. 

Canis  ] Canicula 

17.  Apr. 

2.  Maii. 

7.  24.  Taur. 

Occultabatur. 

1.  Maii. 

16.  Maii. 

20.  25.  Taur. 

Occid,  cum  Sole. 

6.  Maii. 

21.  23.  Maii. 

25.  40.  Taur. 

Occultabatur. 

23.  Maii. 

7.  Junii. 

11.  39.  Gem. 

Occid.  cum  Sole. 

27.  Maii. 

11.  Junii. 

15.  38.  Gem. 

Culminabat. 

4.  Junii. 

19.  Junii. 

22.  41.  Gem. 

Cui.  cum  Sole. 

16.  Junii. 

1.  Julii. 

4.  37.  Can. 

Oriebat.  cum  Sole. 

26.  Junii. 

11.  Julii. 

13.  49.  Can. 

Oriebat.  cum  Sole. 

4.  Julii. 

19.  17.  Julii. 

21.  49.  Can. 

Emergebat. 

11.  Julii. 

26.  Julii. 

28.  17.  Can. 

Emergebat. 

3.  Nov. 

18.  Nov. 

20.  25.  Scor. 

Occidebat  mane. 

24.  Nov, 

9.  Dec. 

11.  39.  Sag. 

Occidebat  mane. 

16.  Decemb. 

31.  Dec. 

4.  37.  Cap. 

Oriebatur  vesperi. 

25.  Decemb. 

9.  Jan. 

13.  49.  Cap. 

Oriebatur  vesperi. 

Juliani. 

Juliani  retro 
extensi. 

Compara  nunc  testimonia  veterum.  Multum  obscuritatis  habent  scripta 
veterum,  vel  quod  nondum  esset  vulgo  nota  astronomia,  vel  quod  nondum 
animadversa  seculorum  varietas;  unde  factum,  ut  nec  astronomi  ab  erroribus 
essent  immunes,  nec  inter  se  consentirent.  Itaque  scriptores  astronomiae  im- 
periti ducemque  certum  sequentes,  aut  dubii  quem  sequantur,  magna  cum 
attentione  et  discretione  sunt  legendi. 

Virgilius  tamen  consentit  huic  calculo  versibus  hisce: 

Candidus  auratis  aperit  dum  cornibus  annum 
Taurus  et  adverso  cedens  Canis  occidit  astro. 

Sole,  inquit,  in  Tauro  versante,  Canis  occidit  cedens  adverso  astro. 
Causam  lingit  poeta,  cur  occidat  Canis,  quia  nimirum  cedit  adventanti  Soli; 
et  cur  cedit?  Quia  Sol  canibus  adversum  est  astrum;  alludit  ad  caniculares, 
quando  ob  aestum,  cujus  causa  est  Sol,  canes  aguntur  in  rabiem,  ut  anno- 
tavit Plinius.  Vides  adseriptum  esse  occasui  Canis  heliaco  8°  Tauri  et 


294 


Epitomes  Astronomiae 


2.  Maii  tempore  Hippocratis,  quod  erat  circa  finem  Aprilis  tempore  Caesaris: 
itaque  poeta  voce  aperit  etiam  ad  nomen  mensis  allusit,  in.  quem  incideret 
hic  occasus,  vel  saltem  ad  mensem,  quo  Sol  Taurum  ingreditur. 

Plinius  vero  Caniculam  ait rpriri  Assyriae  XVI  Cal.  Aug .,  alibi  habet 
XV,  id  est  17.  18.  Julii:  et  tabella  notat  in  climate  quarto  emersionem  ejus 
19.  Julii.  Ergo  in  rectiori  sphaera,  sc.  in  Assyria,  omnino  18.  vel  17.  Julii, 
praesertim  si  illam  cum  Ptolemaeo  faciamus  primae  magnitudinis,  qua  de  causa 
etiam  17.  Julii  et  superius  23.  Maii  apposui.  Respexit  ergo  hic  Plinius  ad 
Eudoxi  tempora.  Alio  loco  perplexius  multa  simul  involvit,  dicens  id  fieri 
(Canis  ortum  nominat,  pro  Caniculae)  XV.  Cal.  Aug.  Sole  in  primo  Leonis; 
cum  tabella  nostra  habeat  22°  Cancri,  et  sic  8 minus,  quam  ille  dicit.  Ar- 
rigendae sunt  aures,  quid  hoc  sibi  velit.  Nam  addit,  diebus  23  post  solstitium 
id  fieri.  Alibi  post  dies  XXIV.  a solstitio  in  VIII.  Cal.  Julii,  ubi  Cani- 
culam appellat. 

Quod  igitur  23  vel  24  dies  a solstitio  ad  emersum  Caniculae  notat,  id 
cum  tabella  consentit  ad  Eudoxi  tempora.  Nam  solstitium  conficitur  in 
0°  Cancri  et  tabella  exprimit  22°  Cancri,  fere  complementum,  qui  arcus 
conficitur  a Sole  23  diebus.  Quod  autem  hunc  22°  vel  23u  Cancri  ap- 
pellat 1°  Leonis , id  cognationem  habet  cum  illius  aevi  vulgata  perplexitate, 
credentis,  solstitia  in  octavis  partibus  signorum  confici.  Nam  si  solstitii  sedes, 
quae  nobis  est  1°  Cancri,  transfertur  a Plinio  in  9.  vel  8.  Cancri,  quod 
disertis  verbis  expressum  est  lib.  18.  cap.  28,  consequens  est  omnino,  ut 
quem  nostra  tabella  nominat  23°  Cancri,  is  a Plinio  habeatur  pro  1°  Leonis. 
Quare  etiam  haec  annotatio  Pliniana  consensum  priorum  sequitur. 

Occasum  Canis  heliacum  sic  describit  Plinius.  VI.  Cal.  Maii  Canis 
vesperi  occultatur  Atticae,  id  est  26.  Aprilis;  alibi:  II I.  Calendas  Maii  As- 
syriae, id  est  29.  Aprilis.  Alibi:  post  dies  undeviginti  ab  aequinoctio  verno , 
per  id  quadriduum  varia  gentium  observatione  in  IV.  Cal.  Maii  Canis 
occidit , cui  praecedere  Caniculam  necesse  est.  Vides  loqui  Plinium  de  Cane 
majore.  De  Canicula  quidem  frustra  est  Plinius.  Non  enim,  si  haec  prae- 
cedit oriendo,  propterea  et  occidendo  priores  tenet,  quin  potius  ejus  occasum 
sequi  necesse  est  ob  id  ipsum,  quia  praecedit  ortu,  contractiori  utroque  ter- 
mino suae  occultationis.  Sed  et  illud  obscurum,  quomodo  hic  dicat,  IV.  Cal. 
Maii  esse  post  dies  21  (19)  ab  aequinoctio  verno?  An  ergo  vernum  hic  aequi- 
noctium reponit  in  9.  Aprilis,  a se  ipso  dissentiens?  cum  alias  aequinoctia 
in  25.  Martii,  24.  Sept.,  solstitium  in  24.  Junii  ponat  crebro.  Anne  bis  hal- 
lucinatus  hic  est  in  illius  seculi  perplexitatibus,  deceptus  affinitate  rerum? 
Inter  initia  signorum  et  anni  cardines  veteres  quidam  statuerant  gradus  octo; 
inter  eosdem  temporum  cardines  et  Calendas  mensium  Caesar  etiam  dies  octo 
interjecerat:  quare  in  Calendis  mensium  Sol  tenebat  sedecimas  partes  signo- 
rum vetustatis  (octavas  secundum  veram  rationem),  Plinius  ergo  etiam  sede- 
eimum  diem  a vera  sede  aequinoctii  tribuit  aequinoctio,  tantum  a Calendis 
descendens,  quantum  scire  debebat  Calendas  a vera  sede  aequinoctii  descen- 
disse quantumque  Hipparchus  principia  suorum  signorum  a principiis  veterum 
descendere  fecit.  His  igitur  Plinii  manifestis  erroribus  dissimulatis,  id  jam  ad 
rem  pertinens  perpendamus,  quod  Plinius  a 28.  Aprilis  quatriduum  succedens 
tribuat  occasui  Canis  Sirii,  cum  tabella  ad  Hippocratis  tempora  reponat  occul- 
tationem ejus  ad  2.  Maii,  quod  esset  tempore  Plinii  ultimis  diebus  Aprilis. 
Hic  igitur  ex  sectis  quatuor,  quas  praefatur,  Caesaris  potissimum  sectam 
secutus  esse  videtur.  Rursum  idem  Plinius  ex  disciplina  Aegyptiorum  prodit 


Liber  Tertius.  Pars  Quinta. 


295 


occultationem  Canis  vespertinam  VIII.  Idus  Maii,  octo  diebus  serius,  ortum 
vero  Procyonis  matutinum  secundum  eosdem  Aegyptios  IV.  Non.  Julias  (sic 
enim  legendum  esse,  non  Junias,  testantur  antecedentia  et  sequentia).  Ita 
spatium  temporis,  quod  indulget  per  alia  climata  Canis  occultationi,  scilicet 
dies  75  circiter,  secundum  Aegyptios  commemorat  multo  brevius,  sc.  dierum  56. 
An  tantum  possit  aeris  Aegyptiaci  puritas  et  diligentia  observatorum  in  gente, 
cui  Sirius  pro  Deo  colebatur,  a cujus  exortu  omnes  spes  suas  suspendebant? 
id  videndum.  Nam  tabella  Caniculae  exortum  cum  ipso  Sole  in  Rhodo  tem- 
pore Hippocratis  ponit  ad  diem  1.  Julii,  tempore  Caesaris  sane  per  dies  duos 
vel  tres  posterius;  non  igitur  emersionem,  sed  ortum  cum  Sole  intellige. 

Quae  fuit  apud  veteres,  quae  hodie,  ratio  dierum  canicularium,  causa 
principii?  Plinius  lib.  II.  cap.  17.  tribuit  ortum  Caniculae  diei  XV.  ante. 
Cal.  Aug.,  quo  die  putabat  Solem  in  Leonem  ingredi,  cum  vere  esset  in  22° 
Cancri.  Ad  hunc  ergo  diem  ex  traditione  veterum  adscribi  solebat  initium 
dierum  canicularium.  Atqui  a temporibus  Hippocratis  usque  ad  nos  hic  Solis 
situs  a 17.  Julii  retrocessit  usque  ad  2.  Julii.  Quare  calendariographi,  dissi- 
mulato transitu  fixarum  in  signa  sequentia,  alii  sedem  hanc  canicularibus  fixe- 
runt antiquissimam  in  17.  Julii;  alii,  eam  ad  clima  septimum  accommodantes, 
transposuerunt  ad  19.  Julii  retinentque  adhuc  hodie,  perinde  ac  si  anno  Ju- 
liano vel  Sol  reverteretur  vel  fixae;  alii,  considerata  differentia  naturalis  anni 
a Juliano  politico,  quisque  sua  aetate  expenderunt  modulum  anticipationis 
anni  naturalis  in  Juliano  et  hoc  canicularium  nomen,  despectis  fixis,  a quibus 
est  ortum,  cum  ipso  Sole  in  Juliano  fecerunt  ascendere.  Quare  in  hodiernis 
Calendariis,  prout  mos,  quem  quisque  sequitur,  vetustus  est,  ita  caniculares 
vel  in  19.  vel  in  17.  vel  in  16.  vel  7.  vel  6.  Julii  incipiunt.  Post  correc- 
tionem enim  Gregorianam,  exemtis  diebus  10,  sedes  ista  vetustissima  in  17. 
vel  16.  Julii  uno  momento  ascendit  in  7.  vel  6.  Julii,  relictis  canicularibus 
in  17.  16.  novi  Calendarii;  quod  ad  rationes  anni  naturalis  factum  non  male, 
quippe  retracti  hic  sunt  dies  17.  16.  Julii  propius  ad  22°  Cancri,  quem  olim 
occupabant.  Ast  alii  ponderosam  et  pene  sacrosanctam  existimantes  recen- 
tissimam  quamque  observationem  in  Calendariis,  nec  attendentes  ad  pri- 
mam ejus  originem,  ne  per  exemtionem  10  dierum  coelo  naturaeque  sci- 
licet vis  inferretur,  caniculares  ex  16.  17.  vel  19.  Julii,  sic  ut  hi  dies  per 
tot  secula  sunt  prolapsi,  transposuerunt  ad  correspondentes  anni  Gregoriani 
26.  27.  29.  Julii.  Alii  vicissim  traductos  per  exemtionem  10  dierum  in  6. 
7.  Julii  Juliani  usurpatosque  sic  aliquamdiu,  sustulerunt  in  6.  7.  Julii  Gre- 
goriani, vel  26.  27.  Junii  Juliani.  Haec  igitur  de  more  in  Calendariis  re- 
cepto et  anno  politico. 

At  si  naturam  anni  siderei  naturalisque  respieiamus,  duo  nobis  hodie  nas- 
centur exordia  canicularium,  alteri  aestum  habent  eundem  cum  Hippocraticis, 
alteri  sidus  et  nomen  idem.  Ad  22°  Cancri  enim,  quo  loco  Sol  versans  olim 
detexit  Caniculam,  redit  hodie  4.  14.  Julii,  vel  si  in  nostro  climate  sideris 
ortus  antiquus  esset  expensus,  6.  16.  Julii.  At  in  nostro  climate  et  nostro 
seculo  Canicula  deprehenditur  emergere,  ut  supra  dictum,  4.  14.  Augusti.  Jam 
penes  naturae  consultos  est,  utri  vim  canicularium  tribuere  velint,  Solis  alti- 
tudini, an  sideri  Canis.  Nam  si  etiamnum  hodie,  licet  divulsorum,  temperatas 
tamen  vires  autumant  ex  intervallo  dierum  aequali,  manebitur  apud  primam 
sedem  in  17.  vel  19.  Julii  armi  politici  Juliani,  27.  29.  Gregoriani. 

Quantus  est  numerus  canicularium  et  quae  ejus  numeri  ratio?  Etsi  non 
minus  hic  quoque  variant  calendariographi,  quidam  30  numerantes,  alii  34,  alii 

40,  alii  42,  antiquitus  tamen  45  dies  statuebantur,  non  jam  coeli,  sed 
tempestatum  observatione,  quippe  totidem  diebus  flant  etesiae  post  ortum 
Canis,  ut  observarunt  veteres.  Plinius  quidem  etesiarum  prodromos  ponit  VIII. 
Cal.  Augusti,  diebus  7 post  ortum  Caniculae,  in  ipso  exortu  Canis  Sirii, 
finem  in  Assyria  V.  Cal.  Sept.,  in  Aegypto  XVI.  Cal.  Octob.,  dies  igitur  34 
vel  54,  quorum  medium  est  44.  Videtur  tamen  omne  tempus  inter  Canis  et 
Arcturi  sidera  Cani  attributum,  eo  quod  anni  natura  per  id  tempus  fere  ma- 
neat suo  statu,  donec  appropinquans  exortus  Arcturi  matutinus  tempestatem 
(observatorum  judicio)  inducat  contrariam  et  evidentem:  nam  et  Arcturi  exortus 
a Plinio  vehemens  sidus  appellatur. 

Examina  etiam  Arcturi  ortus  et  occasus,  sed  ad  seculum  Hesiodi , qui 
de  illo  scripsit.  Ex  tabella  superiori  apparet,  fixis  per  annos  2400,  quantum 
est  ab  Hesiodo  ad  nos,  deberi  motum  34  graduum  circiter,  qui  subtracti  de 
loco  hodierno  in  18°  40'  Librae,  relinquunt  14°  40'  Virginis.  Methodo  priori 
quaero  ejus  ascensionem  rectam  et  declinationem  sic. 

Angulus  164°  40'  dat  163°  21';  decl.  6°  34',  ang.  67°  21'  compl.  22°  39'.  Sinus 
38510.  Maneat  hodierna  lat.  sept.  31°  3'  (-f-  6°  34'):  basis  declin.  37°  37'.  Tang. 
77057  mult.  in  38510  dat  29675,  tangentem  arcus  16°  32'. 

Sin.  67°  21'  (92287)  mult.  in  61038,  sin.  37°  37',  dat  56640,  sinum  34°  30'  declin. 
Arcturi,  163°  21'  -j-  16°  32'  = 179°  53'  asc.  recta  Arcturi. 

Sit  eadem  ait.  aequatoris  54°  per  Rhodum , ejusque  tangens  137638  dividat  tang. 
34°  30',  68728,  quotiens  49934  est>sinus  29°  57'  diff.  asc.;  179°  53'  — 29°  57'  ~ 149° 
56'  asc.  obliqua;  1791’  53  -f-  29°  57'  — 209°  50',  descensio.  Cooritur  5°  11'  Virg.,  co- 
occidit  14°  32'  Scorpii. 

Anguli  ad  haec  puncta  74°  58'  et  35°  0';  horum  sinus  96578  et  57358  dividant  sinum 
demersionis  12°,  20791;  quotientes  21528  et  36250  sunt  sinus  arcuum  14°  39'  et  21°  15', 
ille  add.  ad  coorientem,  hic  auferendus  a cooccid.,  ut  ostendantur  loca  Solis  19°  50'  Virg., 
23°  17'  Librae.  45) 


Hinc  Tabella  apparitionum  Arcturi  ad  seculum  Hesiodi. 


Ubi  Sol  hodie 
est  die. 

Ibi  tempore 
Hesiodi  fuit  die. 

Et  ibi  Sole 
versante,  sc.  in 

Arcturus 

13,  Februarii 
25.  Aprilis 
19.  Augusti 
2.  Septembris 
23.  Septembris 
7.  Octobris 
28.  Octobris 

3.  Martii 
13.  Maii 
6.  Sept. 

20.  Sept. 

1.  Octob. 
25.  Octob. 
15.  Novemb. 

5°  1'  Pise. 
14.  32.  Taur. 
5.  11.  Virg. 
19.  50.  Virg. 
29.  52.  Virg. 
23.  17.  Librae 
14.  32.  Scorp. 

Oriebatur  vesp. 
Occidebat  mane. 
Oriebatur  cum  Sole. 
Emergebat  e radiis 
Culminab.  cum  Sole 
Occultabatur  vesp. 
Occidebat  cum  Sole 

s ■ 

Juliani 

Juliani  retro  ex- 
tensi circiter. 

Compara  jam  versus  Hesiodi . 

Evt  av  8'  ei~x]Y.ovta  pera  rqonag  rphoio 

sKteXeay  Zevg  rjpata : 8i]  occ  tot  dgijq 
'AgxroQog,  nQofancov  leqov  qoov  coxeavoio 
IlQCOTog  xaqcpamx))!  hureXkexai  dxQOKveq>caog. 

Diserte  exprimit  ortum  stellae  ex  horizonte  vespertinum  seu  acronyehon, 
addit  diem  60.  post  brumae  solstitium.  Cernis  autem,  tunc  illum  vesperi 
solitum  oriri,  Sole  in  5°  Piscium  existente,  id  est  65°  post  solstitium  hibernum. 
Habes  ergo  testimonium  Hesiodi,  solstitium  post  principium  Capricorni  confici 

5 diebus  et  pluribus,  si  minorem  motum  fixarum  statuerimus  inter  secula  Hip- 
parchi et  Hesiodi,  uti  tenuit  Hipparchus  et  Ptolemaeus:  credique  potest,  hoc 
etiam  inter  illa  fuisse  documenta,  unde  Eudoxus  vel  Hipparchus  ratiocinati  sunt, 
solstitia  in  octavis  partibus  signorum  confici;  sed  de  hac  re  plura  libro  VII. 

Plinius  exortum  stellae  ponit  1 1 diebus  ante  aequinoctium , quod  con- 
gruit fere  ad  Hesiodi  tempora,  quia  vides,  Solem  in  emersione  Arcturi  poni 
10°  amplius  ante  aequinoctium.  Occasum  ter  commemorat,  primo  VIII.  Idus 
Junias,  quod  verum  est  hodie  de  occasu  matutino,  quem  vides  6.  Junii  Ju- 
liani contingere;  rursum  eundem  VIII.  Idus  Aug.,  quod  plane  abhorret;  tertio 
occasum  vespertinum  vel  prid.  Cal.  vel  V.  Nonas  Nov.,  quod  solum  congruit. 
Plinius  enim  triente  intervalli  temporarii  distat  ab  Hesiodo,  besse  a nobis. 

Et  nobis  occultatur  Arcturus  25.  Novemb.,  Hesiodo  25.  Octob.,  ergo  ad  ana- 
logiam Plinio  5.  Novembris. 

De  antoecis,  perioeeis  et  antipodibus. 

Quos  appellant  geographi  dvroimg,  quos  i teqioikss,  et  quos  artinodag  ? 
Antoeci  et  perioeci  quasi  adversicolae  et  circumcolae  dicuntur.  Antoeci  habi- 
tant sub  eodem  meridiano  terrestri,  sed  in  diversis  climatibus,  aequaliter 
utrinque  distantibus  ab  aequatore;  ut  L,  0 (Fig.  44).  Perioeci  contra  habi- 
tant in  eodem  climate,  sed  contrariis  ejus  sectionibus  cum  meridiano  uno  et 
eodem,  ut  L,  P.  Antipodes  et  in  diversis  climatibus,  ab  aequatore  aequa- 
liter remotis,  et  in  contrariis  illorum  cum  uno  meridiano  sectionibus,  hoc  est 
diametraliter  invicem  oppositis,  habitant,  ut  L,  A.  Solent  aliqui  eos,  quos 
antoecos  dico,  appellare  d-ncojuovg  ad  comparationem  dvnnoSwv,  quod  ut  his 
pedes , sic  illis  humeri  sint  oppositi  et  obversi ; nagimwg  vero  et  dnmodag 
promiscue  solent  interdum  nominare  dvuz&ovag. 

Quibus  inter  se  proprietatibus  apparentiarum  distinguuntur  P Antoecis 
contraria  sunt  discrimina  temporum  anni,  perioeeis  contraria  discrimina  diei  et 
noctis,  antipodibus  utrumque.  Antoecis  enim  eodem  momento  meridies,  eodem 
media  nox,  at  aestas  et  dies  alteris  longae,  quando  reliquis  hiems  et  noctes 
sunt  longae  et  vicissim.  Excipe  zonam  torridam,  ubi  cum  diebus  et  cum 
aestate  sic  est  comparatum  ut  dixi;  hiemem  possunt  simul  habere,  at  non 
aequaliter  comparatam,  nec  ejusdem,  sed  contrarii  census.  Sic  et  excipe  ali- 
quid in  zonis  frigidis,  quando  continua  dies  est,  quae  ob  motum  Solis  pro- 
prium alteris  contingit  longior  quam  reliquis.  Perioeeis  dies  noctesque  eodem 
tempore  eveniunt  aeque  longae;  diei  tamen  medium  habent  alteri,  quando 
reliqui  mediam  noctem,  seu  veram  noctem,  seu  analogum  quid  mediae  nocti. 
Antipodibus  omnia  contraria  eveniunt:  aestas  et  longae  dies,  vel  noctes  nullae, 
quando  alteri  hiemem  et  breves  vel  nullas  dies  habent,  nox  vero  ibi,  quando 
hic  dies,  et  dies,  quando  hic  nox.  Eodem  insuper  momento,  quo  nobis  Sol 
oritur,  occidit  illis,  et  quando  nobis  occidit,  illis  oritur. 

His  adde  ex  superioribus , quod  antoecis  et  antipodibus , quippe  incolis 
australis  hemisphaerii,  contrariae  sunt  rationes  ortus  et  occasus  stellarum,  as- 
censionumque et  descensionum  signorum  eclipticae.  Nam  stellae,  quae  semper 
apparent  penes  nos , illae  nostris  antoecis  et  antipodibus  nunquam  cernuntur, 
et  quas  nos  nunquam  videmus,  illi  semper  vident.  Reliqua  sidera  orientia 
et  occidentia  ortus  occasibus  permutant , nobisque  cum  illis , sed  in  diversa 
parte  revolutionis  diurnae,  sunt  communia:  quibus  enim  cum  gradibus  aequa-  * 
toris  et  eclipticae  quaeque  penes  nos  oriuntur,  iisdem  cum  gradibus  penes 
illos  occultantur  et  vicissim.  Nimirum  quia  etiam  signa  eclipticae , quae 

penes  nos  sunt  in  semicirculo  ascendenti , constituunt  illis  semicirculum  des- 
cendentem. 

Quid  observandum  super  ant oecis , perioecis  et  antipodibus  habitantium 
in  sphaera  recta  et  parallela ? Habitantium  in  sphaera  recta  antoeci  nulli 
sunt,  antipodes  inter  perioecos.  Ita  etiam,  qui  utramque  sphaeram  parallelam, 
hoc  est  qui  sub  utroque  polo  habitant,  inter  se  et  antoeci  sunt  et  antipodes, 
perioecos  nullos  habent. 

Etiamne  umbrarum  est  aliqua  apud  antoecos,  perioecos  et  antipodas 
diversitas ? Nulla  admodum.  Nam  utrique  ex  comparibus  sunt  vel  amphiscii, 
ut  antoeci,  perioeci  et  antipodes  zonae  torridae,  vel  periscii,  ut  frigidarum,  vel 
heteroscii,  ut  temperatarum.  Comparatione  vero  ad  corpus  humanum  antoecis 
et  antipodibus  contingit  idem  circa  umbras,  quod  supra  dictum  iis  contingere 
circa  ortus  et  occasus  Solis.  Umbra  enim  his  ad  sinistras,  illis  ad  dextras 
partes  ire  videtur. 

De  longitudinibus  et  distantiis  locorum. 

Cum  passim  comparaveris  ascensionem  rectam  stellarum  cum  longit. 
locorum  in  Terra , declinationem  cum  eorum  latitudine,  dic  igitur , quorsum 
conducat  cognitio  longit.  et  latit.  locorum  in  Terra.  1)  Pars  est  astrono- 
miae de  differentiis  longitudinum  locorum  in  Terra,  seu  differentia  meridiano- 
rum horaria,  ut  ad  diversos  meridianos  possint  accommodari  phaenomena  coe- 
lestia. 2)  Sine  longitudinibus  et  latitudinibus  locorum  non  possunt  investigari 
calculo  distantiae  locorum. 

Quantum  temporis  valet  gradus  unus  de  differentia  longitudinum  in 
Terra?  Cum  Sol  ad  ejusdem  loci  meridianum  reversus,  unde  erat  digressus, 
metam  figat  diei  et  nocti  naturali,  horarum  24,  ergo  15  tempora  aequatoris 
terrestris  valent  horam  unam,  tempus  seu  gradus  unus  quatuor  horae  minuta 
et  sic  deinceps. 

Quomodo  differentia  longitudinis  locorum  in  Terra  investigatur?  Ex 
altitudinibus  poli  et  distantia  locorum.  Nam  si  sciatur  distantia  itineraria  viae 
directae  in  milliaribus  Germanicis,  ea  convertitur  in  gradus  unius  circuli  magni, 
per  utrumque  locum  traducti,  sumtis  15  milliaribus  pro  uno  gradu;  vel  si 
alter  locus  ex  altero  conspici  possit,  arcus  circuli  magni  inter  loca  investi- 
gatur ea  methodo,  quae  libro  primo  est  tradita.  Tunc  igitur  formatur  trian- 
gulum SIP  (Fig.  45)  inter  bina  loca  S,  I et  polum  Terra  P,  notorum  late- 
rum, estque  processus  investigandi  angulum  ad  polum,  seu  differentiam  longi- 
tudinis, plane  idem,  qui  fuit  superius,  cum  quaereretur  differentia  ascensionalis, 
itidem  ex  distantia,  itaque  tantum  exemplis  opus  est. 

Sint  loca  latitudinis  ejusdem. 

Lincii  est  ait.  poli  seu  lat.  loci  48°  16',  compl.  41°  44' 

Gratii  Styriae 47.  2.  „ 42.  58. 

Utvinque  septentrionalis.  Numerantur  autem  Lincio  Gratium  milliaria  ad  summum  30,  id 
est  gradus  iu  circulo  magno  2. 

42°  58'  -f-  41°  46'  = 84°  44';  summa  minor  quadrante. 

47°  2'  -p  41.  46  = 88.  48.  sinus  99978;  compl.  84°  44'  sinum  9179  subtrahe, 
residuum  90799,  dimidium  45400  (si  summa  superaret  quadrantem,  excessus  sinum  adderes). 

Compl.  distantiae  2°  sinum  99939  a sinu  primo  99978  subtrahe,  residuum  39  continua 
5 cyphris  (si  distantia  superaret  quadrantem,  excessus  sinum  adderes). 

3900000  : 45400  = 86;  quotiens  est  sinus  versus,  ergo  sinus  99914  compl.  87° 
37'  30",  ergo  sinus  versi  arcus  est  2°  221/i/.  4B) 

Hic  est  quaesitus  arcus  aequatoris  terrestris  seu  angulus  ad  polum,  differentia 

longitudinis  inter  Gratium  et  Lincium.  Valet  in  tempore  minuta  unius  horae  O1/^ 
Tantum  igitur  Gratii  plus  numeratur  temporis  quovis  momento,  quam  Lincii. 

Sint  loca  latitudinum  diversarum.  Ut  si  Christianus  aliquis  ex  civitate 
Pemba  regni  Congo,  siti  in  meridionali  et  occidentali  litore  Africae,  peregri- 
nationem devotionis  ergo  susciperet  Jerosolyma,  feratque  se  emensum  esse 
milliaria  Germanica  708  viae  directae,  quanta  erit  differentia  longitudinum, 
cum  sciamus,  Jerosolymarum  esse  latitudinem  31°  40'  sept. , Pembae  vero 
latit.  merid.  8°  10'  circiter.  Ergo  milliaria  708  sunt  arcus  47°  12'  circuli 
magni. 

Compl.  8°  10'  — 81°  50 

58.  20  — 58.  20  compl.  31°  40' 

Summa  66.  30  140.  10;  sinus  66°  30'  — 91706 

Excessus  ....  50.  10.  sinus  76791 

(Si  summa  minor  esset  quadrante,  Aggregatum  168497. 

compl.  sinum  ut  prius  subtraheres ) Dimidium  84249. 

Sinus  complement.  distantiae  42°  48'  67940;  adde  sinum  91706  (hic  si  excessus  esset, 
subtraheres,  contra  quam  prius).  Summa  159646:84249  — 189493,  est  sinus  versus  arcus 
153°  30'.  Hujus  vero  jam  compl.  26°  30'  est  diff.  longitudinum  quaesita.  Ergo  Pemba 
26°  30'  esset  occidentalior  Jerosolymis,  id  est  h.  1.  46'. 

Quomodo  utendum  est  hac  temporis  differentia ? Cum  certum  est,  phae- 
nomenon aliquod  coeleste  contingere  eodem  momento  in  omnibus  Terrae  locis, 
ut  cum  Luna  incipit  umbram  ingredi,  tunc  si  tempus  habetur  phaenomeni 
in  certo  loco,  semper  minus  a meridie  numerant  ii,  qui  a loco  illo  sunt  occi- 
dentaliores, plus,  qui  orientaliores.  Itaque  differentia  horaria  longitudinum  pro 
occidentalioribus  est  subtrahenda,  pro  orientalioribus  addenda. 

Dic  aliquod  mirum  phaenomenon,  ex  hac  causa  resultans . 1.  Lusitani, 

quorum  est  mentio  facta  lib.  I.  fol.  128,  post  triennii  peregrinationem  consum- 
tam  in  suo  orbis  periplo,  domum  reversi  feriam  quartam  numerarunt,  cum 
Lusitania  quintam  ageret:  meridianum  enim  suae  navis,  unde  diei  naturalis 
numerabant  initium,  Solem  secuti,  circumtulerunt  semel,  cum  meridianus  Lusi- 
taniae mansisset  suo  loco.  Contrarium  iis  evenit,  qui  in  orientem  egressi  ex 
occidente  domum  revertuntur,  nam  Soli  obviantes  una  die  plus  numerant  deni- 
que, quam  ii,  ad  quos  fit  reversio.  2.  Exercet  haec  quaestio  Judaeos:  si 
Judaei  duo,  alter  per  occidentem,  alter  per  orientem  penetrantes  in  Chinam, 
invicem  obvient,  utrius  sabbathum  valeat?  nam  diversa  (uno  die  differentia) 
sabbatha  conferent,  et  praevertetur,  qui  per  orientem  advenit.  (Cfr.  IV.  39.) 
Quin  etiam  Christiani,  festorum  suorum  observatores  rigidi,  vexabuntur  eadem 
perplexitate;  cum  omnia  festa,  ut  Judaei  ab  occasu  Solis  in  quovis  loco,  sic 
Christiani  ab  ortu  incipiant. 

Quibus  praeterea  modis  inquiritur  differentia  longitudinum ? Astrono- 
mica media  sunt  tantum  duo,  alterum  per  observationem  eclipsium  Lunae  jam 
explicatam,  altera  per  locum  Lunae  visibilem,  versantis  in  nonagesimo  eclip- 
ticae gradu,  de  quo  non  est  hujus  loci  plura  dicere;  utrumque  servit  locis 
longe  distantibus.  Physici  tentant  modum  unum  per  magnetem  rotundum, 
Terrae  effigiem,  cujus  principia  sunt  adhuc  quidem  incerta;  postulatur  enim, 
ut  sicut  axis  magnetis  naturalis  sponte  dirigitur  in  planum  meridiani,  et  sicut 
polus  magnetis  mergitur  sponte  pro  ratione  propinquitatis  loci  ad  polum 
Terrae  profundius  vel  altius,  ut  sic  etiam  sit  in  circulo  magnetis  medio  pars 
certa,  quae  sponte  se  convertat  ad  locum  nativum.  Quicquid  in  re  sit,  ob- 
servationem certe  nonnisi  crassam  esse  posse  eoque  minus  utilem , verisi- 
mile est. 

Est  etiam  modus  unus  chorographicus  pro  locis  non  multum  dissitis,  sc. 
quorum  unus  ex  altero  possit  conspici,  ut  utriusque  loci  sciatur  altitudo  poli, 
alterius  linea  meridiana  et  reliqui  azimuth,  ab  hujus  meridiana  numeratum, 
quos  angulos  positionis  appellant.  Datur  sic  in  triangulo  priori  SIP  angulus 
PSI  cum  duobus  lateribus  PS,  PI,  quaesitum  SPI  comprehendentibus:  quem 
modum  nautae  quadamtenus  imitantur  usu  rosae  nauticae,  si  in  ejusdem  venti 
plagam  continuo  navigent,  altitudinem  poli  et  in  loco  unde  solvunt  et  ubi 
appellunt  observent.  At  quia  ipsi  non  in  circulo  magno  navigant  (plagam 
eandem  observantes),  sed  spiralem  globi,  missum  igitur  hunc  modum  faciamus, 
ut  mere  geographicum. 

Ostende , quomodo  distantia  locorum  aliter  quam  iter  faciundo  patescat. 
Id  fieri  potest,  praeter  alios  modos,  etiam  beneficio  astronomiae,  ex  latitudini- 
bus duorum  locorum  et  differentia  longitudinum,  in  triangulo  SPI  eodem  quo 
prius ; processus  prima  parte  eadem,  secunda  vero  contraria,  fere  ut  cum  supra 
declinatio  ex  distantia  stellae  et  poli  a vertice  et  ex  angulo  azimuthi  quae- 
rebatur. 

Processus  est  iste. 

Sint  latitudines  cognomines.  Verbi  causa,  navis  Conimbria  Lusitaniae 
solvens  tendat  in  Americani,  appulsura  ad  ostia  fluvii  Panuco  in  sinu  Mexicano ; et  no- 
tum sit  ex  observatione  astronomica,  differentiam  meridianorum  esse  h.  6'  16  '.  Latitudo 
Conimbriae  sit  40°,  ostiorum  Panuco  23°,  utraque  septentrionalis. 

Ergo  minoris  lateris  compl.  67°,  majoris  compl.  50°,  summa  117°,  excessus  27°. 
23°  -j-  50°  -=  73°,  cujus  sinum  95630  adde  ad  sin.  27°  (45399);  compl.  sinum  subtraheres. 
Aggregatum  141029,  dimidium  70515. 

Differentia  meridianorum  in  gradus  resoluta  facit  94°.  Anguli  hujus  sinum  versum 
106976  multiplica  (abjectis  5 ultimis)  in  70515;  factus  75434,  subtr.  a sinu  primo  95630, 
restat  20196,  sinus  arcus  11°  37';  compl.  78°  23'  est  distantia  locorum  in  circulo  magno. 
Sumtis  autem  15  milliaribus  pro  gradu,  conflantur  milliaria  11753/4. 

Sint  latitudines  diversae.  Ut  si  quaeratur,  quantum  sit  milliarium  a pro- 
montorio Bonae  Spei  in  extremo  angulo  Africae  meridionali,  cujus  lat.  35°  austr.,  usque 
Dium  Cambajae,  castellum  Lusitanorum  ad  ostia  Indi  fluvii,  cujus  lat.  21°  septent. 
Constet  autem  ex  observatione  eclipsium,  differentiam  meridianorum  esse  h.  4.  4',  id 
est  gradus  anguli  ad  polum  seu  aequatoris  terrestris  61°. 

Minoris  lat.  compl.  69°,  minor  lat.  21° 

Majoris  lat.  compl.  55.  . . . 55. 

Summa  124  ...  76. 

Excessus  34°,  sinus  55919 

sin.  76°  97030 

(Complementi  sinum  Aggregatum  152949 

subtraheres.)  Dimidium  76475 

Anguli  61°  complementi  ad  semicirculum  (119°)  sinus  versus  148481  multiplicetur 
in  76475,  abjectis  5 ultimis.  Factus  major  113550 

Sinus  primus  97030 

Differentia  16520  est  sinus  arcus  9°  30'.  Excessus  supra 
90°,  quia  factus  major,  ergo  99°  30'.  Quia  diversae  latitudines,  non  hic  arcus  est  distantia 
quaesita,  sed  ejus  compl.  ad  semicirculum  80°  30'.  Valet  milliaria  1207  x/o.  +7) 

EPITOMES 


ASTRONOMIAE  COPERNICANAE, 

Usitata  forma  Quaestionum  et  Responsionum  conscriptae 

LIBER  QUARTUS, 

DOCTRINAE  THEORICAE  PRIMUS , 

Quo 

Physicae  Coelestis, 

Hoc  est  omnium  in  coelo  magnitudinum,  motuum  proportionumque 
causae  vel  naturales  vel  archetypicae  explicantur, 

et  sic 

PRINCIPIA  DOCTRINAE  THEORICAE  DEMONSTRANTUR. 

Qui,  quod 'vice  supplementi  librorum  Aristotelis  de  Coelo  esset,  certo  consilio  seorsim 

est  editus. 

AUCTORE 

Joanne  Kepplero. 

Cum  Privilegio  Caesar  eo  ad  Annos  XV. 


LENTUS  AD  DANUBIUM, 
excudebat  Johannes  Plancus. 
Anno  MDCXX. 

LECTORI  S. 


Undecimus  est  annus,  ex  quo  Commentaria  mea  de  motibus  stellae  Martis 
edidi.  Qui  liber,  cum  in  pauca  multiplicatus  esset  exemplaria  doctrinamque 
de  causis  coelestium  inter  spineta  numerorum  et  reliqui  apparatus  astrono- 
mici  velut  abscondisset,  cum  et  pretio  libri  tenuiores  absterrerentur,  visum 
est  amicis,  recte  me  et  ex  officio  facturum , si  Epitomen  conscriberem , in 
qua  summa  doctrinae  tam  physicae  de  coelo,  quam  astronomicae,  resectis  de- 
monstrationum taediis,  oratione  simplici  et  plana  proponerentur.  Factum  id 
a me  ante  multos  annos,  sed  dum  editioni  variae  intercedunt  morae,  non 
refectus  tantum  libellus  ipse  fuit  aliquoties  et  ni  fallor,  qua  dabatur,  per- 
fectus, sed  ipsum  etiam  editionis  consilium  coepit  labefactari.  Quibusdam 
enim  in  doctrina  sphaerica  ante  triennium  edita  diffusior  visus  sum  in  dispu- 
tatione de  motu  vel  quiete  Terrae  diurna,  quam  pro  ratione  epitomes.  Cogi- 
tabam igitur,  si  hanc  partem  non  concoquerent  lectores,  quae  tamen  in  nulla 
epitoma  astronomica  deest,  quanto  igitur  insolentior  illis  futurus  sit  libellus  iste 
quartus,  qui  tamen  multa  de  omni  coelorum  natura  nova  et  inopinata  ventilat, 
ut  dubitare  possis,  physicaene  potius  an  astronomiae  partem  facias,  nisi  astrono- 
miam ipsam  speculativam  totam  physices  esse  partem  scires.  Ex  adverso  reputa- 
bam, hanc  ipsam' esse  materiam,  cujus  amplificandae  inque  publicum  inculcandae 
causa  scribendi  libelli  auctores  mihi  facti  sint  amici,  omitti  speculationes  has  non 
posse,  nisi  data  opera  tenebras  doctrinae  theoricae,  suis  quippe  principiis  spolia- 
tae, studeam  offundere.  Tandem  disceptationem  istam  diremit  necessitas,  utinam 
nuspiam  minus  importuna,  quae,  quod  fieri  aliter  non  potuit,  quasi  consilio 
susceptum  videri  fecit.  Fervebat  praelum,  surgebat  opus  doctrinae  theoricae, 
curatore  ejus  legitimo,  quem  in  praeambulo  doctrinae  sphaericae  tetigi,  anti- 
quum obtinente,  dormitante  an  animam  forsan  agente,  partes  vero  ejus  sup- 
plente liberalitate  patroni  eminentissimi,  cum  ecce  mihi  causam  subitam  pro- 
ficiscendi opusque  interrumpendi,  quo  ipso  tempore  et  typi  finem  libri  quarti 
attigerant  et  nundinae  Froncofurtenses  adessent.  Incidit,  rectissime  futurum,  si 
liber  quartus,  qui  communiter  tam  physicis  quam  astronomis  scriptus  est,  seorsim 
etiam  ederetur,  ut  pro  arbitrio  emtoris  astronomi  vel  omitti  vel  inseri  possit 
in  reliquam  epitomen.  Habes,  lector  benevole,  rationes  editionis,  quas  spero 
tibi  satisfacturas. 

Quod  vero  genus  ipsum  attinet  philosophandi,  non  alienum  a proposito 
fuerit,  ex  nupera  quadam  epistola,  quam  ad  magni  principis  familiarem,  mag- 
num et  ipsum  virum  scripsi,  nonnulla  hic  praemittere,  quibus  vel  compa- 
ratio instituitur  tam  hujus  libelli,  quam  cognati  operis  Harmonicorum,  anno 

superiori  editi,  cum  libris  Aristotelis  de  Coelo  et  Metaphysicorum , vel  philo- 
sophia a curiositatis  et  novationis  protritis  criminationibus  vindicatur. 

Hae  sunt  igitur  ex  epistola  dicta  pericopae  ad  institutum  pertinentes. 

De  Aristotele  mihi  videor  esse  securus:  Serenissimus  in  philosophia  Pla- 
tonicus est,  in  religione  Christianus:  quicquid  propius  convincit,  vel  primum 
a certo  temporis  initio  conditum  esse  mundum  (ut  est  opus  meum  Harmoni- 
cum) , vel  olim  interiturum  aut  saltem  obnoxium  esse  interitui  (ut  sunt  alte- 
rationes  aurae  aethereae  et  coelestis),  id  Serenissimus  odisse  non  potest,  nec 
magistrum  Aristotelem  veritati,  quam  ignoravit  ille,  praeferet  unquam. 

Quodsi  Aristoteles  apud  Serenissimum  est  in  pretio , sicubi  philosophiae 
pandit  mysteria,  si  quid  aut  graviter  monet,  aut  laudabiliter  tentat:  equidem 
is  est,  qui  quaerit  lib.  II.  de  Coelo  cap.  5:  quam  ob  causam  plures  sint 
motus  ? sicut  ego  quaero,  quae  sint  causae  numeri  planetarum?  Quaerit  ille 
seq.  cap.  5 : quam  ob  causam  coelum  potius  ab  ortu  feratur  in  occasum, 
quam  ab  occasu  in  ortum?  sicut  ego  quaero,  quam  ob  rem  quilibet  planeta 
feratur  tanta  celeritate,  non  majore  nec  minore?  Quaerit  cap.  9,  an  stellae 
sonos  edant  harmonice  contemperatos,  negatque.  Ego  sententiam  divido,  so- 
nos enim  concedo  nullos  edi , at  motus  affirmo  et  demonstro  esse  contempe- 
ratos proportionibus  harmonicis.  Quaerit  cap.  10.  de  sphaerarum  ordine,  de 
intervallis , de  proportione  motuum  ad  orbes ; sed  quaerit  tantum  deficitque 
in  conatu.  Ego  non  ista  tantum  expedio  demonstrationibus  luculentissimis 
per  quinque  corpora  regularia,  sed  insuper  et  numerum  planetarum  adjicio,  de- 
ductum ex  archetypo,  ut  constet,  mundum  esse  creatum.  Quaerit  cap.  12  : 
quam  ob  rem  non  motus  in  singulis  planetis  cum  ipso  descensu  a superio- 
ribus ad  inferiores  inveniatur  multiplicior?  et  addit  sententiam  ex  modestia 
confessionis  et  ex  sapientia  assertionis  ornatissime  temperatam : tentemus,  in- 
quit, dicere  id  saltem,  quod  pro  vero  apparet ; arbitramur  enim  promti- 
tudinem  istam  (verisimilia  etiam  proferendi)  modestiae  potius  elogio  dignam, 
quam  audaciae,  si  quis  ad  sedandam  philosophiae  sitim,  in  rebus,  circa  quas 
maximae  dubitationes  existunt,  etiam  minutulis  istis  discussionibus  contentus 
sit.  Ego  vero  eadem  illa  laudabili  philosophiae  siti  adductus  primum  nebulas 
istas  multiplicitatis  motuum  in  planetis  singulis  ab  oculis  astronomiae  ab- 
stersi, deinde  hoc  demonstratum  reddidi : non  aequabilem  esse  motum  planetae 
toto  circuitu,  quod  ille  cap.  6.  et  7.  contenderat,  sed  re  vera  intendi  et  re- 
mittere idque  locis  periodi  statis  interque  se  oppositis;  et  causas  intensionis 
efficientes  seu  instrumentales  explicavi,  diminutionem  intervalli  a Sole,  unde 
velut  ex  fonte  ille  motus  oritur.  Denique  cum  in  unoquoque  planeta  sit  motus 
velocissimus  et  motus  tardissimus  certa  proportione,  non  quaesivi  tantum 
causam  hujus  proportionis,  cum  in  singulis  seorsim,  tum  inter  se  omnium,  et 
quare  Saturnus  et  Jupiter  mediocres  habeant  eccentricitates,  Mars  magnam, 
Sol  et  Venus  minutas,  Mercurius  maximam:  sed  attuli  etiam  dubitationis  hu- 
jus maximae  solutionem  et  discussionem  non  viliorem,  sed  omnino  legitimam 
ex  archetypo  harmonici  ornatus,  unde  constat,  nec  meliorem  esse  posse  hunc 
ornatum,  quam  est,  nec  fieri  posse,  ut  non  a certo  temporis  initio  creatus  sit 
mundus.  Qui  meus  conatus  verecundia  cohiberi  non  debuit,  fortitudine  animi, 
quippe  in  summa  fiducia  operum  Dei  conspicuorum  (si  citi  vacet  cognoscere) 
proferendus  in  lucem  fuit,  vel  ipso  Aristotele  hortatore,  qui  ne  verisimilia 
quidem,  nedum  certa  et  exploratissima  de  hisce  quaestionibus  reticenda  et 
supprimenda  censet.  Denique  hic  est  ille  Aristoteles,  qui  lib.  XII.  Meta- 
physic.  cap.  8,  quo  loco  sublimissimam  philosophiae  suae  partem,  de  Diis 

eorumque  numero  exaedificat,  qui,  inquam,  suos  discipulos  ad  astronomos  able- 
gat, qui  astronomis  testimonii  pondus  et  auctoritatem  defert,  nunquam  equidem 
neque  Tychonem  Brahe,  neque  etiam  me  repudiaturus,  si  fatalis  illa  seculo- 
rum  necessitas  conjunctos  nos  dedisset.  Jubet  enim  percontari  ex  utroque, 
tam  ex  Eudoxo,  quam  ex  Calippo,  quorum  alter  alterum  correxerat,  id  esset 
hodie  tam  ex  Ptolemaeo  quam  ex  Tychone;  sequi  vero  non  inquit  vetustio- 
res, sed  accuratiores.  Itaque  si  Aristoteles  Principi  aequissimo  cordi  est, 
Aristotelem  ego  testem  sisto , nihil  sibi  factum  injuriae , si  astronomus  argu- 
mentis iis  usus,  quae  recentior  aetas  de  coelo  protulit,  ortas  in  ipso  coelo 
creaturas  vanescentesque  rursus  indicavit,  contra  quam  illi  visum,  quippe  qui 
experientiam  quidem  allegabat,  sed  eam  non  satis  longam. 

Quod  academias  attinet,  sunt  illae  introductae  ad  formanda  studia  discen- 
tium, et  interest,  leges  docendi  non  crebro  mutari : ubi,  quia  de  profectu  dis- 
centium agitur,  frequenter  fit,  ut  sint  eligenda,  non  quae  verissima,  sed  quae 
facillima.  Quo  de  rerum  discrimine  ut  varia  sunt  variorum  judicia,  ita  con- 
tingit etiam,  quosdam  praeter  opinionem  suam  errare.  Mihi  quidem  veritas 
de  natura  coeli  mutabili  commode  doceri  posse  videtur;  alius  judicat,  pertur- 
bari hoc  dogmate  discentes  aeque  atque  docentes.  Sed  nec  usu  suo  caret, 
explicari  de  philosophia  Aristotelis  etiam  illas  partes,  quae  sunt  manifeste 
falsae,  ut  sunt  illa  lib.  VIII.  Physicorum  de  motu  et  lib.  II.  Coelestium , de 
coeli  ipsius  aeternitate:  ut  sc.  institui  possit  collatio  inter  philosophiam  gen- 
tilium et  veritatem  Christianae  doctrinae.  Non  igitur,  si  subtilia  nonnulla  et 
captu  difficilia  proponi  non  debent  incipientibus,  aut  si  non  praeferenda  re- 
ceptis et  necessariis,  illa  propterea  neque  scribi  neque  privatim  legi  debent. 
Paucas  academias  numerabis,  in  quibus  lege  receptum  sit,  explicari  Metaphy- 
sicam  Aristotelis:  scripsit  tamen  et  Metaphysicam  Aristoteles  eamque  judi- 
cibus omnium  facultatum  doctoribus  utilissimam.  Hic  igitur,  ut  nemo  Sere- 
nissimo vitio  vertet,  si  academiarum  leges  tueatur,  si  honorem  etiam  acade- 
micorum,  etsi  judicio  forte  peccaverint,  contra  censores  praesumtuosos , con- 
tra rixatores  importunos  defendendum  existimet:  ita  vicissim  et  de  Principe 
sapientissimo  mihi  haud  facile  persuaderi  sino,  hoc  illum  petiturum,  ut  omnes 
publice  privatimque  maneant  intra  hos  academicae  philosophiae  limites , nec 
quisquam  privatim  de  proferendis  illis,  hoc  est  de  manifestatione  operum  Dei 
laboret. 

At  neque  de  coelo  ipso  pugnabit  Serenissimus;  scit  enim,  philosophos 
de  visibili  loqui,  Christum  de  invisibili,  seu,  ut  scholae  appellant,  de  empyreo 
locutum,  ut  vero  Christiani  simplices  accipiunt,  de  sedibus  beatis,  ad  quas 
nulla  unquam  pertinget  corruptio , cum  de  hoc  nostro  visibili,  non  Tycho,  non 
ego,  sed  Christus  ipse  pronunciet:  Coelum  et  Terra  transibunt,  et  Psaltes:  ipsi 
ut  vestimentum  veterascent,  et  Petrus:  radicitus  tollentur  et  igne  combusti 
solventur.  Quid  quod  ne  aeternitatem  quidem,  si  esset,  destruerent  istae  in 
coelo  alterationes,  non  magis,  quam  ipsius  Telluris  aeternitatem,  aeque  cre- 
ditam Aristoteli,  destruunt  alterationes  terrestres,  quippe  perennes  et  in  cir- 
culum redeuntes.  Sed  hoc  argumenti  genus  forte  nimium  litigiosum  videbitur 
in  Aristotelem.  IJtamur  igitur  potius  ipsius  testimonio,  qui,  non  undiquaque 
sibi  similis,  in  Metaphysicis  quidem  motum  coelestibus  circularem  tribuit 
propter  se  ipsum,  moveri  ipsa  tradens  ut  moveantur;  at  in  libris  de  Coelo, 
rebus  ipsis  admonitus , nescio  quid  simile  terrestribus  nostris  negotiis , multi- 
plex id  et  turbulentum,  astris,  imo  eorum  motoribus  tribuit,  quibus  illi  machi- 
nationibus et  motibus  finem  alium  extra  motum  ipsum  et  quaerant  et  diffici- 
Kepleri  Opera.  VI,  20 

lius  alius  alio  consequatur:  adeo  quidem,  ut  in  Luna  etiam  ipsam  motuum 
paucitatem  testem  adducat  inferioris  Lunae  conditionis  majorisque  cognationis 
cum  Terra.  Vult  enim,  quae  finem  summum  natura  sua  consequi  nequeunt 
omnimode , illa  ne  uti  quidem  multis  molitionibus.  Et  Terrae  quidem  plane 
inutilem  futurum  fuisse  motum  ad  illum  finem  consequendum,  eoque  illam  pe- 
nitus quiescere;  Lunam  aliquousque  progredi  seseque  ad  finem  illum  eminus 
extendere,  superiores  fine  potiri,  sed  multis  motibus,  supremum  coelum  uno 
simplici  motu.  Itaque  Lunae  nqu^sig  (plane  hac  voce  etiam  utitur)  vitae 
plantarum  uniformi  comparat;  superiorum  vero  nqai-eig  vitae  animalium  magis 
variae.  Omnia  tamen  ista  corpora  harum  actionum  indiga  facit,  eo  quod 
finem  et  beatitudinem  extra  sese  habeant.  Hunc  igitur  Aristotelem  ego  mihi 
lectorem  et  censorem  opto  epilogo  meo  libri  V.  Harmonicorum,  Serenissimo 
ipsi,  summo  judicio  Principi,  ut  optem  plus  otii,  fas  non  est.  Illud  mihi 
certo  persuadeo,  si  et  in  ea,  quae  scripsit  Aristoteles,  et  in  epilogum  meum 
exquisitam  ingenii  vim  intenderet,  totum  et  a nostris  partibus  staturum  et 
quod  nunc,  Te  ominante,  dissidium  inter  nos  animo  concipiet,  suopte  arbitratu 
compositurum. 

Ad  occurrendum  novationis  invidiae,  primum  ex  usu  meo  fuerit,  Sere- 
nissimum, etsi  facile  omnia  se  ipso  videre  posset,  ex  abundanti  tamen  admo- 
neri de  discrimine  inter  amorem  seu  Aristotelico  verbo  sitim  cognitionis  rerum 
naturalium  et  inter  contradicendi  contraque  sentiendi  libidinem.  Omnes  phi- 
losophi Graeci,  Latini,  omnes  poetae  etiam,  agnoscunt  raptum  divinum  ad 
indaganda  opera  Dei , nec  ad  indaganda  tantum  privatim , sed  etiam  ad  do- 
cenda publice:  in  quem  raptum  conjici  potest,  calumnia  curiosae  nodationis 
adhaerescere  non  potest. 

Est  Deus  in  nobis,  agitante  calescimus  illo: 

Sedibus  aethereis  spiritus  ille  venit. 

Hic  declamatione  apud  Te  non  est  opus,  non  etiam  apud  Serenissimum: 
sola  de  metis  addenda  est  mentio.  Nec  enim  figendae  sunt  indagationi  metae 
in  paucorum  hominum  angustis  ingeniis.  Pusilla  res  mundus  est,  nisi  in  eo, 
quod  quaerat,  omnis  mundus  inveniat,  inquit  Seneca.  Verae  quidem  specu- 
lationis metae  sunt  eaedem,  quae  et  operis  mundani,  falsae  vero  et  exorbi- 
tanti cancelli  a religione  Christiana  nonnulli  sunt  objecti , ne  error  in  prae- 
cipitia ferat,  ceteroqui  se  ipso  innoxius  futurus.  Docuit  nos  exemplo  anti- 
quitas, quam  frustra  metas  homo  figat,  ubi  Deus  non  fixit.  Quam  graviter 
sunt  increpiti  a primis  Christianis  astronomi  omnes  ? Nonne  de  uno  scripsit 
Eusebius,  illum  Christianitatem  maluisse  deserere  (puto  quia  excommunicatus) 
quam  professionem?  Quis  hodie  imitandum  censet?  Nonne  Tertulliano  et  Au- 
gustino nimium  sapere  visi  sunt,  qui  antipodas  esse  docuerunt?  Et  fuit  qui- 
dem Virgilius  Salisburgensis  Episcopus  ab  officio  dejectus,  quod  id  esset 
ausus  asserere.  Quoties  Romani  philosophos  urbe  ejecerunt,  et  id  quidem 
moribus  illis  suis  antiquis,  quibus  res  stabat  Romana?  Nos  tamen  hodie  aca- 
demias  ubique  constituimus,  philosophiam  doceri,  astronomiam  doceri,  anti- 
podas doceri  jubemus. 

Ego  vero  etiam  privatim  a me  novationis  vitium  idoneis  removeo  docu- 
mentis. Veritatis  in  me  sit  amor  an  gloriae,  loquantur  dogmata  mea,  quae 
pleraque  aliis  accepta  fero : totam  astronomiam  Copernici  hypothesibus  de 
mundo,  Tychonis  vero  Brahei  observationibus,  denique  Gulielmi  Gilberti 
Angli  magneticae  philosophiae  inaedifico:  si  novatione  delectarer,  forsan  ali- 
quid comminisci  possem  simile  Fracastorianis  aut  Patricianis  conceptionibus. 

Ut  is,  qui  delectatur  occupationibus,  raro  socii,  nunquam  sui  causa  descendit 
ad  lusum  aleae  aut  latrunculorum,  ita  mihi  in  veris  aliorum  dogmatibus,  aut 
in  corrigendis  etiam,  quae  non  undiquaque  bene  constant,  tantum  est  negotii, 
ut  nunquam  vacet  ingenio  ludere  novis,  verorum  contrariis,  ex  me  ipso  inve- 
niendis. Quicquid  foris  profiteor,  intus  credo:  nulla  mihi  major  crux,  quam, 
non  dico  contraria  menti  proloqui,  sed  intima  sensa  non  prodere  posse.  Scio 
multos  affectu  simili  novatores  fieri,  sed  ii  erroris,  qui  eos  seducit,  facile  re- 
darguuntur; mihi  errorem  nemo  demonstrat,  subtilitates  rerum  aliqui,  quia 
ipsi  non  capiunt,  mihi  in  crimen  novationis  imputant. 

Descendo  nunc  ad  opus  ipsum  Harmonices.  Non  dubito  eum,  qui  dam- 
nat pruriginem  nova  comminiscendi,  audaciam  nova  et  pomposa  profitendi,  in- 
venturum in  epilogo  libri  V,  quod  censoria  virgula  notet.  Hic  enim  maculae 
et  flammulae  Solis  producuntur  in  argumentum  exhalationum  ex  Sole,  quae 
sint  analogae  exhalationum  ex  Terra;  hic  generationum  animalium  simulacra 
statuuntur  in  planetis;  hic  tanguntur  confinia  mysteriorum  religionis  Christia- 
nae , pulsantur  parietes  magiae , theurgiae , idololatriae  Persarum , Solem  pro 
Deo  colentium,  quod  crebrae  interjectae  cautiones  non  dissimulant.  De  his 
' igitur  curiositatibus , si  non  satisfacient  ea , quae  hactenus  sunt  dicta , saltem 
id  Serenissimo  inculcetur:  caput  illud  ipso  titulo  nil  profiteri  nisi  conjecturas, 
et  quamvis  id  plurimum  conferat  ad  speciem  operis,  quia,  ut  habet  capitis 
exordium,  a Musis  ad  Apollinem  ratio  ipsa  ducit,  tamen  cum  cetera  operis 
constent  suis  demonstrationibus,  caput  ipsum  seu  epilogum  illum  pro  absecto 
haberi  posse.  Nam  etiam  sine  eo  thema  hoc  invictis  demonstrationibus  ob- 
tentum fuit:  in  extremis  binorum  planetarum  motibus  univer- 
sum ornatum  proportionum  harmonicarum  expressum  esse, 
adeoque,  ut  hic  ornatus  motibus  conciliari  posset,  eccentri- 
citates  planetis  illas  ipsas,  quas  pro  se  quisque  sortitus 
est,  conciliandas  fuisse.  Hoc  quantam  faciat  accessionem  ad  illustran- 
dam gloriam  operis  mundani  Deique  architecti,  sapientissimus  Princeps  facile 
aestimabit. 

Sin  autem  etiam  hoc  ipsum  curiositatis  accusetur  inquirere,  fateor  equi- 
dem , feriri  caput  astronomiae ; quae  cum  aut  propter  hanc  philosophiam  aut 
propter  astrologicas  praedictiones  discatur  (quantum  ad  hanc  scrupulosam  sub- 
tilitatem et  physicam  causarum  excussionem,  quae  se  in  usus  vitae  quotidia- 
nos non  ita  evidenter  profert) , posteriorem  certe  finem  Serenissimus  ipse,  me 
circa  futura  contingentia  suffragante,  repudiat:  prior  igitur  mihi  ereptus,  totam 
enecat  astronomiam  (subtilem  hanc)  planeque  facit  inutilem. 

Ut  tamen  etiam  in  hunc  eventum  me  muniam:  largiar,  hoc  meum  opus 
Harmonicum  nihil  esse  nisi  quandam  veluti  picturam  aedificii  astronomici, 
qua  ad  lubitum  respuentis  derasa,  stat  tamen  ipsa  per  se  domus,  astronomia 
dicta,  quam  scio  a Serenissimo  non  damnari,  sed  propter  certitudinem  prae- 
dictionis motuum  maximi  fieri.  Forsitan  igitur  ejus  architectum  et  instaura- 
torem post  magistrum  Tychonem  pene  unicum,  qui  huc  vitam  suam  impen- 
dere dignatus  sit,  non  indignum  suo  favore  censebit. 

Hactenus  ex  epistola,  quae  pleraque  etiam  de  indagine  causarum  abstru- 
sissimarum, hoc  libello  conspicienda,  dicta  et  intellecta  sunto,  ad  quem  nunc 
tempus  est,  ut  lector  transeat. 

EPITOMES  ASTRONOMIAE 
COPERNICANAE 

UBER  QUARTUS. 

THEORICAE  DOCTRINAE  PRIMOS. 

DE  PARTIUM  MUNDANARUM  SITU,  ORDINE  ET  MOTU,  SEU  DE 

SYSTEMATE  MUNDANO. 


Quodnam  est  subjectum  doctrinae  theoricae ? Motus  planetarum  proprii, 
quos  motus  secundos  appellamus,  et  planetas,  secunda  mobilia. 

Quo  respectu  dicis  motus  planetarum  proprios?  1.  Quia  communis  ille 
tam  planetarum  quam  fixarum  adeoque  totius  mundi  motus  apparens  diurnus, 
de  quo  doctrina  sphaerica,  ab  ortu  quidem  in  Occasum  tendere  videtur,  plane- 
tarum vero  singulorum  singuli  motus  longe  tardiores  in  contrarium,  ab  occasu 
in  ortum  tendunt : itaque  certum  est , hos  ab  illo  communi  motu  mundi , de 
quo  hactenus  egimus,  dependere  non  posse,  sed  planetis  ipsis  attribuendos  et 
sic  planetarum  in  genere  proprios  esse. 

2.  Etsi  vero  in  his  motibus  propriis  singulorum  ab  occasu  in  ortum  inest 
etiamnum  commune  aliquid,  non  diurnum  sed  annuum,  quod  adventitium  est 
et  a visu  solo  praeter  ipsius  rei  veritatem  causam  trahit;  quodque  interdum 
planetas  in  motu  suo  proprio  retrocedere  facit  ad  speciem,  ab  ortu  sc.  in 
occasum , quia  tamen  hoc  commune  in  singulorum  illorum  planetarum  singulas 
periodos  ita  implicatur  varieque  transformatur,  ut  primo  intuitu  discerni  non 
possit,  quidnam  omnibus  commune,  quid  cuique  proprium,  ideo  totus  ille  com- 
positus cujusque  planetae  motus,  ut  is  in  oculos  incurrit,  dicitur  etiam  in 
specie  proprius  illius  planetae;  praesertim  cum  commune  illud  multorum  non 
ab  illo  communi  motu  primo  totius  mundi,  sed  a proprio  motu  unius  planetae 
originem  habeat. 

Quot  sunt  partes  doctrinae  theoricae  ? Supra  libro  primo  fol.  126.  divisa 
est  tota  doctrina  in  partes  tres  proprias:  primam  de  principiis,  ex  quibus 
motus  secundos  Copernicus  demonstrat  (materia  libri  IV.),  secundam  de  in- 
strumentis manuariis,  quibus  hi  motus  subjiciuntur  oculis,  scii,  de  orbibus 
eccentricis  et  similibus  (materia  libri  V.),  tertiam  de  ipsis  singulorum  plane- 

turum  motibus  apparentibus  et  junctorum  inter  se  communibus  accidentibus 
(materia  libri  VI.)  et  in  quartam,  communem  doctrinae  sphaericae  et  theo- 
licae,  de  motu  octavae  sphaerae  apparenti  (materia  libri  VII.). 

Quae  sunt  hypotheses  seu  principia , quibus  astronomia  Copernicana 
salvat  apparentias  in  motibus  planetarum  propriis?  Haec  sunt  potissimum: 
1.  Solem  in  centro  sphaerae  fixarum  (vel  quasi)  collocatum  esse,  immobilem 
loco.  2.  Planetas  singulos  moveri  re  vera  circa  Solem  in  singulis  systema- 
tibus, quae  ex  pluribus  circulis  perfectis,  aequabilissimo  motu  conversis,  com- 
ponantur. 3.  Tellurem  esse  unum  ex  planetis,  sic  ut  orbem  inter  orbes 
Martis  et  Veneris  medium  annuo  motu  circa  Solem  describat.  4.  Propor- 
tionem orbis  hujus,  collati  ad  diametrum  sphaerae  fixarum,  esse  insensibilem 
adeoque  immensae  similem.  5.  Sphaeram  Lunae  ordinari  circa  Terram  ut 
centrum  suum,  sic  ut  motus  annuus  circa  Solem  (et  sic  de  loco  in  locum) 
toti  sphaerae  Lunae  cum  Tellure  communis  sit. 

Censes  tu,  retinenda  esse  principia  ista  in  hac  Epitome ? Cum  astro- 
nomia duos  fines  habeat,  salvare  apparentias  et  contemplari  genuinam  for- 
mam aedificii  mundani,  de  quibus  actum  est  libro  I.  folio  119  s.,  ad  primum 
quidem  finem  non  est  opus  omnibus  hisce  principiis,  sed  possunt  aliqua  mu- 
tari, aliqua  omitti,  secundum  etiam  necessario  est  emendandum;  ad  alterum 
finem  etsi  necessaria  sunt  pleraque,  nondum  tamen  ista  sufficiunt. 

Quaenam  horum  principiorum  possunt  mutari  vel  omitti  salvis  appa- 
rentiis? Tycho  Braheus  demonstrat  apparentias,  mutato  primo  et  tertio : Ter- 
ram enim  ipse  cum  veteribus  collocat  in  centro  mundi  immobilem , Solem 
vero,  qui  centrum  et  ipsi  est  orbium  quinque  planetariorum,  cum  ipso  syste- 
mate sphaerarum  omnium  facit  annuo  communi  motu  circumire  circa  Terram, 
dum  interim  in  hoc  communi  systemate  quilibet  planeta  suos  proprios  motus 
conficit.  Quartum  vero  idem  penitus  omittit,  fixarum  sphaeram  non  multo  ma- 
jorem exhibens,  quam  est  sphaera  Saturni. 

Quae  vicissim  loco  secundi  principii  substituis,  et  quae  insuper  addis 
ad  genuinam  formam  mundani  domicilii , seu  naturae  coeli  pertinentia? 
Etsi  planetis  singulis  singuli  relinquendi  sunt  motus  veri,  attamen  hos  motus 
ipsi  moventur  non  se  ipsis  nec  per  conversionem  sphaerarum,  quae  solidae 
nullae  sunt,  sed  Sol  in  centro  mundi,  conversus  circa  corporis  sui  centrum  et 
axem , hac  sui  conversione  fit  planetis  singulis  causa  circumeundi.  Amplius, 
etsi  planetae  re  vera  fiunt  a Solis  centro  eceentrici , non  sunt  tamen  aliqui 
circuli  minutiores,  epicycli  dicti,  qui  conversione  sui  varient  haec  intervalla 
planetae  et  Solis,  sed  ipsa  planetarum  corpora  vi  insita  praebent  occasionem 
huic  variationi. 

Quae  igitur  erit  materia  libri  quarti V Continebit  liber  iste  IV.  ipsissi- 
mam physicam  coelestem,  seu  formam  et  rationes  operis  mundani  causasque 
genuinas  motuum.  Et  hoc  erit  illud  primarium  astronomi  munus,  de  quo 
lib.  I.  pag.  120  s.,  scii,  demonstratio  hypothesium  suarum. 

Eecense  libri  IV.  partes  primarias.  Partes  libri  IV.  potissimum  tres 
erunt:  Prima  de  corporibus  ipsis,  secunda  de  corporum  illorum  motibus,  tertia 
de  motuum  accidentibus  realibus. 

Prima  enim  docebit  conformationem  totius  universi,  distinctionem  ejus  in 
partes  seu  regiones  praecipuas,  locum  Solis  in  ejus  centro ; numerum,  magni- 
tudinem et  ordinem  seu  situm  sphaerarum  planetariarum ; denique  proportio- 
nem inter  se  omnium  mundi  corporum.  Secunda  tradet  revolutionem  Solis 
circa  suum  axem  ejusque  effectum  in  circumagendis  planetis,  causas  propor- 

tionis  inter  se  motuum,  hoc  est  temporum  periodicorum;  immobilitatem  centri 
Solis,  motum  annuum  centri  Telluris  circa  Solem;  revolutionem  Telluris  circa 
suum  axem  ejusque  effectum  in  circumagenda  Luna;  adjumenta  movendae 
Lunae  ex  lumine  Solis,  et  quae  sint  causae  proportionum  inter  diem,  men- 
sem et  annum.  Tertia  causas  aperiet  inaequalitatis  triplicis,  altitudinis,  longi- 
tudinis, latitudinis,  in  planetis  singulis,  et  quomodo  inaequalitates  istae  in 
Luna,  vi  illuminationis  ex  Sole,  duplicentur. 

PARS  PRIMA. 

I.  I)e  partibus  mundi  praecipuis. 

Quam  censes  esse  dispositionem  partium  mundi  praecipuarum  ? Coper- 
nici  philosophia  partes  mundi  praecipuas  adnumerat  distinctis  figurae  mun- 
danae regionibus.  Cum  enim  in  sphaerico,  Dei  creatoris  imagine  mundique 
archetypo  (ut  primo  libro  probatum),  tres  sint  regiones,  trium  S.  S.  Trinitatis 
personarum  symbola,  centrum  Patris,  superficies  Filii  et  intermedium  Spiritus 
sancti:  totidem  etiam  praecipuae  mundi  partes  sunt  factae,  singulae  in  plagis 
sphaerici  singulis,  Sol  in  centro,  fixarum  sphaera  in  superficie,  planetarum  de- 
nique systema  in  regione  inter  Solem  et  fixas  intermedia. 

Putabam  ego , praecipuas  mundi  partes  esse  numerandas  Coelum  et 
Terram.  Equidem  nobis  Telluris  incolis  visus  noster  partes  alias  magis  no- 
tabiles, ut  libro  primo  fol.  122  s.  dictum,  nequit  ostendere,  cum  alteram 
pedibus  calcemus,  altera  tegamur,  ambae  communi  horizontis  limbo  commissae 
et  conglutinatae  esse  videantur,  instar  palatii,  in  quo  stellae,  nubes,  aves, 
homo  et  varia  animantium  terrestrium  genera  sint  inclusa.  At  cum  nos  in 
disciplina  versemur,  quae  rerum  causas  aperit,  visus  deceptiones  discutit,  men- 
tem altius  ultraque  visus  metas  evehit,  nemini  mirum  esse  debet , visum  a 
ratione,  discipulum  a magistro  novi  quid  discere,  quod  ignorabat  prius:  Ter- 
ram scilicet,  per  se  solitarie  consideratam,  non  inter  mundi  magni  partes  pri- 
marias habendam,  sed  uni  primariarum,  sc.  planetariae  regioni  seu  mundo 
mobili  accensendam  et  in  eo  principii  quandam  rationem  obtinere.  Solem 
vicissim  e numero  stellarum  secretum,  pro  una  ex  praecipuis  totius  universi 
partibus  constituendum.  Loquor  autem  jam  de  Terra,  quatenus  est  pars 
aedificii  mundani,  non  vero  de  dignitate  dominatricis  creaturae,  quae  illam 
inhabitat. 

Quibus  inter  se  proprietatibus  distinguis  tria  haec  magni  mundi  mem- 
bra? Mundi  perfectio  consistit  in  luce,  calore,  motu  et  harmonia  motuum, 
quae  sunt  analoga  facultatibus  animae,  lux  sensitivae,  calor  vitali  et  naturali, 
motus  animali,  harmonia  rationali.  Et  in  luce  quidem  mundi  consistit  orna- 
tus, in  calore  vita  et  vegetatio,  in  motu  quaedam  quasi  actio,  in  harmoniis 
contemplatio,  in  qua  Aristoteles  ponit  beatitudinem.  Jam  cum  ad  omnem 
affectionem  tria  necessario  concurrant,  causa  a qua,  subjectum  in  quo,  et 
forma  sub  qua:  Sol  igitur  per  omnes  dictas  affectiones  mundi  vicem  sustinet 
efficientis,  fixarum  regio  vicem  formantis,  continentis  et  terminantis,  inter- 
medium vicem  subjecti,  pro  natura  cujusque  affectionis.  Omnibus  igitur  his 
modis  Sol  fit  totius  mundi  corpus  praecipuum. 

Nam  quod  lucem  attinet,  ea  cum  Sol  ipse  pulcherrimus  est  et  quidam 
veluti  oculus  mundi,  tum  vero  mundi  reliqui  corpora  ipse  ut  fons  lucis  aut 
clarissima  fax  illuminat,  pingit,  exornat.  Intermedium  non  ipsum  est  lucidum, 
sed  pellucidum  et  perspicuum  et  rivus,  per  quem  dispensatur  lux  a suo 

fonte,  suntque  in  eo  globi  et  creaturae,  quibus  lux  Solis  infunditur  et  qui 
ea  fruuntur.  Fixarum  sphaera  vicem  praestat  alvei,  in  quo  decurrat  hoc  lucis 
flumen,  estque  quidam  veluti  paries  opacus  et  illuminatus,  lucem  Solis  reper- 
cutiens  et  conduplicans:  rectissime  laternae  comparaveris,  quae  ventos  arcet. 
Sic  in  animalibus  cerebrum,  sedes  sensitivae  facultatis,  toti  animali  sensus 
omnes  communicat,  et  actu  sensus  communis  causatur  illorum  sensuum  om- 
nium praesentiam,  eos  veluti  excitans  et  vigilare  jubens.  Et  aliter:  in  hac 
comparatione  Sol  sese  habet  instar  ipsius  sensus  communis,  globi  in  inter- 
medio instar  organorum  sensoriorum,  fixae  instar  objectorum  sensilium. 

Quoad  calorem,  Sol  focus  mundi  est,  ad  hunc  focum  globi  in  inter- 
medio sese  calefaciunt;  fixarum  sphaera  continet  calorem.,  nc  diffluat,  veluti 
quidam  mundi  paries,  pellis  aut  vestis,  ut  Psalmi  Davidici  flosculis  utar. 
Sol  ignis  est,  ut  Pythagoraei  dixere,  vel  lapis  seu  massa  candens  ut  Demo- 
critus, fixarum  sphaera  glacies  est  seu  sphaera  crystallina,  comparate  loquendo. 
Quodsi  non  creaturarum  tantum  terrestrium,  sed  etiam  totius  aurae  aethereae 
per  universam  mundi  amplitudinem  est  aliqua  facultas  vegetans , cujus  con- 
jecturam praebent  nobis  cum  manifesta  Solis  energia  calefaciendi,  tum  contem- 
plationes physicae  de  cometarum  ortu;  eam  credibile  est  radicatam  esse  in 
Sole  velut  in  corde  mundi  indeque  remigio  lucis  una  cum  calore  excurrere  in 
hoc  amplissimum  mundi  spatium,  ad  eum  modum,  quo  in  animalibus  sedes 
caloris  et  facultatis  vitalis  est  in  corde , vegetabilis  in  epate,  unde  per  spiri- 
tuum commercia  facultates  hae  excurrunt  in  reliqua  etiam  corporis  membra ; 
fixarum  hic  regio,  stans  undique  ex  opposito,  vegetationem  hanc  adjuvat,  ca- 
lorem concentrans,  ut  loquuntur,  veluti  quaedam  mundi  cutis. 

Quoad  motum,  Sol  est  prima  causa  motus  planetarum  universi  primus- 
que  motor,  etiam  ratione  sui  corporis.  In  intermedio  spatiantur  mobilia,  globi 
scilicet  planetarum ; fixarum  regio  praestat  mobilibus  locum  et  basin  quandam, 
cui  velut  innitantur  mobilia,  et  cujus  per  se  immobilis  comparatione  motus 
intelligatur  fieri.  Sic  in  animalibus  cerebellum  est  sedes  facultatis  motricis, 
corpus  ejusque  membra  sunt  id  quod  movetur;  Terra  corpori  animali,  corpus 
brachio  vel  capiti,  brachium  digito  est  basis,  super  qua  ut  immobili  motus 
fiat  cujusque  partis. 

Denique  quoad  harmoniam  motuum,  Sol  illum  locum  obtinet,  in  quo 
solo  planetarum  motus  faciunt  apparentiam  quantitatum  harmonice  contempe- 
ratarum, planetae  ipsi,  discurrentes  in  intermedio,  subjectum  exhibent  seu  ter- 
minos, in  quibus  consistunt  harmoniae;  fixarum  sphaera  seu  zodiacus  circulus 
exhibet  mensuras,  ex  quibus  quantitas  motuum  apparentium  cognoscitur.  Sic 
etiam  in  homine  intellectus  est,  qui  abstrahit  universalia  formatque  et  numeros 
et  proportiones,  ut  quae  non  sunt  extra  intellectum ; individua  vero,  per  sen- 
sus intro  recepta,  sunt  fundamentum  universalium,  individuae  et  discretae 
unitates,  numerorum,  termini  reales,  proportionum;  memoria  denique  quibus- 
dam veluti  loculis  quantitatum  et  temporum,  ad  quoddam  instar  sphaerae 
fixarum  distincta,  est  penus  et  repositorium  sensionum.  Et  amplius,  de  sen- 
sionibus  nuspiam  fit  judicium  nisi  in  cerebro,  nuspiam  oritur  affectus  laetitiae 
ex  perceptione  sensuali  nisi  in  corde. 

Respondet  igitur  nutricationi  animalium  et  plantarum  dicta  vegetatio, 
respondet  vitali  facultati  calefactio,  animali  motus,  sensitivae  lux,  rationali 
harmonia.  Quare  optimo  jure  Sol  cor  mundi  habetur  vitaeque  et  rationis 
sedes  et  primariorum  trium  mundi  membrorum  praecipuum;  suntque  vera  en- 
comia  sensu  philosophico,  cum  poetae  regem  astrorum,  Sidonii  vero  et  Clial- 

daei  et  Persae  (proprietate  linguae,  quae  etiam  in  teutonismo  cernitur)  regi- 
nam coeli,  Platonici  vero  regem  ignis  intellectualis  celebrant. 

Non  satis  apte  videntur  respondere  tria  haec  mundi  membra  tribus  su- 
perficiei sphaericae  regionibus,  cum  centrum  sit  punctum , Sol  vero  corpus ■ 
sic  superficies  extima  intelligitur  esse  continua , fixarum  regio  non  collucet 
tota,  sed  passim  lucidis  punctis  ab  invicem  discretis  est  consita;  denique  in- 
termedium in  sphaerico  totum  explet  spatium , at  in  mundo , quod  est  inter 
Solem  et  fixas , non  omne  videtur  in  motu  constitui.  Equidem  hoc  ipsum 
indicat  responsum  trium  mundi  partium  aptissimum.  Cum  enim  punctum  ali- 
quod vestiri  seu  exprimi,  nisi  per  corpus  aliquod,  non  posset,  atque  sic  cor- 
pus, quod  est  in  centro,  defecerit  ab  indi  visibilitate  centri : par  erat,  ut  etiam 
sphaera  fixarum  a continuitate  superficiei  sphaericae  deficeret  inque  fixarum 
innumerabilium  minutissima  puncta  dehisceret,  ipsum  denique  intermedium 
non  omne  occuparetur  a motu  et  ceteris  affectionibus,  nec  plane  perspicuum, 
sed  paulo  densius  esset,  quippe  quod  omnino  vacuum  esse  non  potuit,  sed 
aliquo  corpore  implendum  erat. 

Suntne  orbes  solidi,  in  quibus  vehuntur  planetae , Usque  interjecta 
intervalla,  vacua  orbibus ? Solidos  orbes  tribus  rationibus  refellit  Tycho  Bra- 
heus:  una  est  a motu  cometarum,  altera  a lumine  irrefracto,  tertia  a propor- 
tione orbium.  Nam  si  solidi  essent  orbes,  cometae  non  cernerentur  ex  uno 
orbe  in  alium  trajicere,  impedirentur  enim  a soliditate;  at  trajiciunt  ex  uno 
in  alium,  ut  demonstravit  Braheus.  A lumine  porro  sic:  cum  sint  orbes  ec- 
centrici  et  Terra  ejusque  superficies,  in  qua  oculi,  non  sita  sit  in  ipso  centro 
eujusque  orbis,  ergo  si  solidi  essent  orbes,  densiores  nimirum  quam  illa  lim- 
pidissima aura  aetherea,  tunc  radii  stellarum  refracti  ad  aerem  nostrum  per- 
venirent, ut  docet  optica,  itaque  planeta  irregulariter  appareret  et  quasi  in 
locis  longe  aliis,  quam  quae  ab  astronomo  praedici  possent.  Tertia  ratio  est 
ipsius  Brahei  accommodata  principiis : testantur  illa,  ut  et  Copernicana,  Mar- 
tem fieri  quandoque  propiorem  Terris,  quam  est  Sol;  hanc  vero  permutatio- 
nem non  potuit  Braheus  credere  possibilem,  si  solidi  sint  orbes,  cum  Martis 
orbis  deberet  intersecare  orbem  Solis. 

Quid  igitur  est  in  illis  planetarum  regionibus  praeter  planetas?  Nihil 
nisi  aura  aetherea,  tam  orbium  quam  intervallorum  communis,  limpidissima 
illa  et  cedens  mobilibus  haud  minus  expedite,  quam  cedit  illa  luminibus  Solis 
et  stellarum,  ut  ad  nos  delabi  possint. 

Si  est  aura,  erit  corpus  materiatum,  habens  densitatem:  resistet  igitur 
ejus  materia  mobilibus  nonnihil.  Immo  illa  aura  aetherea  tenuior  est  hoc 
nostro  aere,  etiam  cum  purissimus  est,  immenso  propemodum  intervallo. 

Quomodo  hoc  probas?  Ex  optica  per  refractiones:  nam  noster  aer  aetheri 
contiguus  refractionem  causatur  30  circiter  minutorum.  Aqua  vero,  aeri  con- 
tigua, 48  graduum  circiter:  unde  quodammodo  constat  proportio  densitatis 
aquae  ad  aerem , aeris  ad  aetherem,  multiplicatione  cubica.  Nam  30'  conti- 
nentur in  48°  propemodum  centies,  quod  est  in  quadratis  decies  millies,  in 
cubis  decies  centies  millies.  Toties  igitur  tenuior  est  aer  aqua,  aether  aere. 

Est  tamen  materia  aetheris  non  plane  nulla:  adhuc  igitur  ab  ea  im- 
pedientur sidera.  Tantulum  impedimentum  motus , tantulam  sc.  resistentiam 
aetheris  largiri  possumus  mobilibus  sine  incommodo , ut  quibus  antea  etiam 
propter  propriam  corporum  materiam  aliqua  resistentia  largienda  est,  ut  infra 
patebit.  Et  quid  si  nulla  sit  concedenda  aetheris  resistentia?  cum  credibilius 

sit,  auram  aetheream,  quae  proxime  globum  mobilem  circumstat,  comitari  glo- 
bum ob  summam  limpiditatem. 

II.  De  loco  Solis  in  centro  mundi. 

Quibus  vero  argumentis  astruis,  Solem  in  ipsissimo  mundi  centro  situm 
esse?  Horum  aliqua  suppeditant  nobis  vetustissimi  Pythagoraei  et  philosophi 
Italici  apud  Aristotelem  lib.  II.  de  Coelo  cap.  13,  et  desumuntur  a dignitate 
tam  Solis  quam  loci,  et  a Solis  officio  in  mundo  vivificandi  et  illuminandi. 

Dic  primum  argumentum  a dignitate.  Sic  habet  ratiocinatio  Pytha- 
goraeorum  ad  verbum  ex  Aristotele:  corpori  dignissimo  et  pretiosissimo  dignio- 
rem etiam  locum  deberi.  Jam  vero  Solem  quidem  (pro  quo  ipsi  ignis  voca- 
bulo sunt  usi,  ex  instituto  sectae  occultantes  sua  dogmata)  digniorem  esse 
Tellure,  totiusque  mundi  pretiosissimum  et  dignissimum,  ut  paulo  ante  osten- 
sum. Atqui  superficiem  et  centrum  seu  meditullium  esse  binos  sphaerici 
terminos.  Horum  igitur  alterum  Soli  competere:  non  vero  superficiem,  nara 
id  corpus , quod  est  totius  mundi  praecipuum , debuisse  omnium  maxime 
custodiri,  centrum  vero  aptum  ad  hanc  rem  esse,  quod  ideo  Jovis  custo- 
diam appellitare  soliti  sunt,  itaque  non  esse  par,  ut  Tellus  in  medio  sit,  Soli 
enim  illum  locum  competere,  Tellurem  vero  annuo  motu  circa  medium  ferri. 

Quid  respondit  ad  hoc  argumentum  Aristoteles?  1.  Dicit  illos  sumere 
inconcessa,  scii,  idem  esse  medium  et  magnitudinis  (hoc  est  sphaerici)  et  rei 
(h.  e.  corporis  mundani)  et  ipsius  adeo  naturae  (h.  e.  informationis  seu  vivi- 
ficationis). Atqui  ut  in  animalibus  non  sit  idem  medium  et  vivificationis  et 
corporis  (cor  enim  intus  quidem  est,  at  non  aequaliter  ab  extremis  abest),  sic 
etiam  de  coelo  cogitandum,  neque  metuendum  incolumitati  totius  universi,  aut 
praesidium  ad  centrum  collocandum : quin  potius  quaerendum,  illud  cor  mundi 
seu  medium  vivificationis  quale  corpus  sit  et  in  quo  mundi  loco  situm. 
2.  Vult  ostendere  dissimilitudinem  medii  naturae  a medio  loci.  Illud  enim 
medium  naturae,  seu  illud  dignissimum  et  pretiosum  corpus  habere  rationem 
principii:  loci  vero  medium  esse  potius  ultimum,  in  quantitate  metaphysice 
considerata,  quam  primum  aut  principium  ejus.  Quod  enim  est  quantitatis 
medium,  hoc  est  intimum,  id  finiri  seu  circumscribi,  terminos  vero  id  esse, 
quod  finit  seu  circumscribit.  Jam  praestantius  et  dignius  esse  quod  exterius 
ambit,  finit  et  concludit,  quam  quod  intus  terminatur:  nam  materiam  inter 
ea  esse,  quae  finiuntur,  terminantur  et  continentur,  formam  vero  seu  essen- 
tiam creaturae  cujusque  esse  de  numero  eorum,  quae  finiunt,  circumscri- 
bunt et  comprehendunt.  Ita  putat  se  probasse,  Soli  (seu  ut  ille  intellexit, 
igni  Pythagoraeorum)  non  tam  medium  mundi  locum  competere,  quam  ex- 
tremitatem. 

Quomodo  tu  diluis  hunc  Aristotelis  elenchum?  1.  Etsi  verum  est,  non 
in  omnibus  creaturis  minimeque  in  animalibus  id  esse  in  totius  molis  medio, 
quod  est  totius  creaturae  praecipuum,  at  cum  de  mundo  disputamus,  nihil  est 
verisimilius  hoc  ipso.  Nam  figura  mundi  rotunda  est,  animalis  non  item. 
Quia  cum  animalia  instrumentis  egeant  extra  se  porrectis,  quibus  terrae  in- 
sistant, super  ea  moveantur,  cibum,  potum , species  rerum  sonosque  ab  extra 
exceptos  intra  se  recipiant;  mundus  e contrario  solus  est,  nihil  habens  extra, 
se  ipso  nixus  et  quoad  totum  immobilis,  ipse  solus  omnia:  causa  itaque  nulla 
est,  cur  cor  mundi  sit  alibi,  quam  in  medio,  ut  id,  quod  est  (cor  scilicet), 
esse  possit  omnibus  mundi  partibus  extimis  aequaliter,  quippe  ab  aequali  un- 
dique intervallo.  2.  Porro  quod  jussit  quaerere,  quodnam  corpus  sit  illud 

totius  universi  praecipuum,  turbatus  quidem  est  aenigmate  Pythagoraeorum, 
existimans  illos  ignis  elementum  pro  praecipuo  venditare ; non  male  tamen 
jussit.  Et  nos  igitur,  consilium  Aristotelis  secuti,  Solem  eligimus,  non  adver- 
santibus nec  Pythagoraeis  in  sensu  suo  mystico,  nec  ipso  Aristotele.  Quem 
Solem  dum  quaerimus,  quo  mundi  loco  sit  situs,  Copernicus  coeli  peritus  no- 
bis medium  indicat,  ceteri,  qui  alium  ejus  ostendunt  locum,  non  coguntur 
ad  hoc  argumentis  astronomicis,  sed  aliis  quibusdam  ad  speciem  metaphysicis, 
ex  Terrae  ejusque  loci  contemplatione  ductis;  quorum  argumentorum  aesti- 
matio nobis  cum  illis  est  communis,  et  quibus  non  indicant,  sed  quaerunt 
ipsi  quoque  Solis  locum.  Dum  igitur,  quaerentes  locum  Solis  in  mundo,  cen- 
trum invenimus  mundi,  facimus  hoc  aequo  ipso  Aristotele,  nec  hic  ejus  elen- 
chus est  contra  nos.  3.  Quod  vero  centro  vilitatem  adstruit  Aristoteles,  Py- 
thagoraeis directe  contradicens:  facit  id  praeter  figurarum  naturam  praeterque 
considerationem  earum  seu  geometricam  seu  metaphysicam.  Nam  supra  libro 
primo  centrum  sane  non  ultimum  erat  in  sphaerico,  sed  ejus  omnino  princi- 
pium genese.os  mentalis  aequabilissimae,  gerens  in  S.  S.  Trinitatis  adumbra- 
tione Dei  Patris,  quae  prima  personarum  est,  similitudinem.  4.  Denique 
physice  aestimans  ea,  quae  sunt  geometrica,  possit  alicui  videri  non  congrue 
facere,  nisi  quae  hic  de  materia  et  forma  disputat,  ex  ipsa  schematum  geo- 
metricorum consideratione  per  analogiam  quandam  transsumta  essent.  Vere 
enim  in  quantitatibus  solidis  interna  corpulentia,  quaquaversum  patens  aequa- 
liter nec  se  ipsa  cujusquam  figurae  particeps,  genuina  est  imago  materiae  in 
rebus  physicis;  externa  vero  corpulentiae  figura  ex  superficiebus  certis  com- 
posita, terminantibus  soliditatem,  repraesentat  in  rebus  physicis  formam.  Itaque 
concedatur  illi  sane  comparatio  haec,  sed  ex  qua  apparet,  ipsum  ludere  aequi- 
vocatione  medii:  cum  enim  de  intimo  sphaerici  puncto  dixerint  Pythagorici, 
omne  spatium  intra  ipse  superficiem  comprehensum  intelligit  voce  medii.  De 
spatio  igitur  concedenda  est  illi  victoria,  sed  inutilis,  de  centro  enim  totius 
spatii  medio  vincunt  Pythagoraei  et  Copernicus.  Nam  etsi  medium,  ut  est  spa- 
tium, non  meretur  nomen  termini,  at  meretur,  ut  est  centrum,  quo  respectu 
maxime  est  accensendum  formantibus  et  terminantibus,  cum  supra  libro  primo 
centrum  fuerit  origo  geneseos  sphaerici,  metaphysice  expensae. 

Proba  ab  officio  Solis , centrum  ei  deberi.  Id  partim  jam  -est  factum  in 
dissolutione  elenchi  Aristotelici.  Nam  1)  si  totus  mundus,  qui  sphaericus 
est,  indiget  Solis  lumine  et  calore  aequaliter,  optimum  igitur  Solem  in  medio 
esse,  unde  aequaliter  ista  in  omnes  mundi  plagas  dispertiatur:  quod  fit  aequa- 
bilius et  rectius  quiescendo  in  centro,  quam  circumeundo  circa  illud.  Nam 
si  accederet  aliquas  partes  calefactionis  causa,  recederet  ab  oppositis  causa- 
returque  vicissitudines,  ipse  existens  simplicissimus.  Et  mirum  est,  quosdam 
ludibrii  causa  uti  similitudine  luminis  in  medio  laternae , cum  aptissima  sit 
similitudo  minimeque  ad  exagitandam  hanc  sententiam  comparata,  sed  potius 
ad  depingendam  vim  hujus  argumenti  cumprimis  idonea.  48)  2.  De  lumine 

vero  peculiaris  texitur  demonstratio , concinnitatem  supponens , non  necessi- 
tatem. Finge  sphaeram  fixarum  esse  speculum  concavum:  notum  est,  oculum 
in  centro  talis  speculi  collocatum  undiquaque  se  ipsum  intueri,  et  si  lux  sit 
in  centro , eam  undique  a superficie  concava  repercuti  angulis  rectis , reper- 
cussos coire  rursum  in  centro:  atqui  id  in  nullo  alio  concavi  puncto  fieri 
potest,  praeterquam  in  centro.  Ergo  cum  Sol  sit  fons  lucis,  mundi  oculus, 
centrum  ei  debebitur,  ut  (ipse  in  divina  symbolisatione  Pater)  se  ipsum  in 
tota  superficie  concava  (quae  Dei  filii  gerit  symbolum)  contempletur  et  in  ea 

sui  imagine  sibi  complaceat  seque  ipsum  illuminando  illustret,  calfaciendo  in- 
cendat. Huc  pertinent  versiculi  melici : 

Tuam  qui  faciem  inspicis 
Undiquaque  resultans 
Aetheris  umbilice, 

Vitreum  per  inane  fluentum 
Fulgurum  scatebra,  Sol, 

Quae  reflexa  resorbet. 

Copernicus  tamen  Solem  non  penitus  in  ipsum  mundi  centrum  redegit. 
Hoc  fuit  intentum  Copernici  ostendere,  quod  nodus  ille  communis  omnium 
systematum  planetariorum,  de  quo  infra,  tantum  distet  a centro  Solis,  quan- 
tam veteres  faciunt  Solis  eccentricitatem : quem  nodum  ipse  centrum  mundi 
statuit,  nulla  demonstratione  astronomica  adactus,  sed  propter  solam  concinni- 
tatem, ne  differret  ille  nodus  et  commune  veluti  centrum  orbium  mobilium 
ab  ipsissimo  centro  mundi.  Quodsi  quis  alius  eadem  concinnitate  usus  con- 
tendere voluisset,  illud  potius  esse  cavendum,  ne  Solem  ipsum  a centro  mundi 
differre  faciamus,  at  nodo  illi  regionis  mobilium  sufficere,  ut  stet  proxime,  etsi 
non  sit  plane  in  ipso  centro:  qui  hoc  inquam  contendere  voluisset,  is  nihil 
turbasset  in  astronomia  Gopernicana.  Ita  primo  etiam  per  hanc  opinionem 
Copernici,  distantiam  sc.  nodi  illius  a Sole,  permanent  nihilominus  argumenta 
ultima  de  loco  Solis  in  ipso  centro,  secundo  vero  ne  quidem  acquiescendum 
est  huic  opinioni  Copernici,  quod  nodus  ille  a Solis  centro  distet.  Nam  com- 
munis ille  nodus  regionis  mobilium  est  in  ipso  Sole,  ut  infra  probabitur: 
itaque  quibuscunque  verisimilitudinibus  vel  unum  vel  alterum  refertur  in  cen- 
trum ipsum  sphaerae  fixarum,  iisdem  etiam  reliquum  eodem  redigitur  vel  ipso 
Copernico  approbante. 

III.  De  mobilium  sphaerarum  ordine. 

Quomodo  distinguuntur  inter  se  planetae?  In  primarios  et  secundarios; 
primarii  sunt,  quorum  corpora  circa  Solem  vehuntur,  ut  infra  docebitur,  se- 
cundarii sunt , quorum  circuli  proprii  non  circa  Solem,  sed  circa  unum  e pri- 
mariis planetis  ordinantur,  quibusque  praeter  motum  proprium  circa  corpus 
primarii  etiam  motus  sui  primarii  circa  Solem  communis  est;  tales  Saturnus 
habere  secumque  circumducere  creditur  duos,  qui  interdum  ope  telescopii  in 
conspectum  veniunt.  Tales  Jupiter  habet  circa  se  quatuor,  Tellus  unum, 
Luna  dictum.  De  Marte,  Venere,  Mercurio,  primariis  et  ipsis,  nondum  con- 
stat, num  et  illi  comites  seu  satellitium  tale  habeant. 

Quot  ergo  sunt  in  doctrina  theorica  planetae  considerandi?  Non  plures 
septem;  sex  quidem  dicti  primarii:  1)  Saturnus,  2)  Jupiter,  3)  Mars,  4)  Terra 
(Sol  ad  visum),  5)  Venus,  6)  Mercurius  et  7)  unicus  e secundariis,  Luna, 
quia  sola  circa  Tellurem,  nostrum  domicilium  volvitur;  ceteri  secundarii  nihil 
nos  attinent,  qui  Telluris  sumus  incolae,  nec  eos  sine  lectissimis  telescopiis 
conspicimus. 

Quo  ordine  dispositi  sunt  inter  se  planetae , num  in  eodem  coelo  sunt, 
an  in  diversis?  Visus  quidem  omnes  in  suprema  et  altissima  illa  fixarum 
sphaera  collocat  interque  fixas  ipsas  discurrere  opinatur.  At  ratio  omnium 
temporum  omniumque  sectarum  hominibus  diversum  suasit.  Nam  si  omnium 
centra  in  eodem  essent  orbe,  cum  videamus  illos  inter  se  ad  visum  saepius 

conjungi:  fieret  igitur,  ut  alter  alterum  impediret,  nec  possent  illorum  motus 
esse  regulares  et  perennes.  Copernici  vero  et  vetustissimi  Aristarchi  ratio, 
subnixa  observationibus,  regiones  singulorum  ingentibus  intervallis  inter  se  et 
a fixis  distinctas  esse  convincit. 

Quodnam  est  hic  discrimen  inter  veterum  et  inter  Copernici  ratiocina- 
tionem? 1.  Veterum  ratio  probabilis  saltem  est,  Copernici  demonstratio  ex 
suis  orsa  principiis,  necessarium  infert.  2.  Illi  hoc  tantum  docent,  non  esse 
plures  uno  planetas  in  una  qualibet  sphaera,  Copernicus  illud  insuper  addit, 
quantum  quemlibet  super  alterum  elevatum  esse  necesse  sit.  3.  Veteres  igitur 
coelos  sibi  mutuo  superaedificant,  ut  lateres  in  aliquo  muro,  aut,  quod  similius 
est,  tunicae  coeparum,  interior  exteriorem  sustinet,  rati  spatia  omnia  explenda 
esse  orbibus  et  tantam  statuendam  esse  sphaeram  superiorem , quantam  esse 
patitur  sphaera  inferior  notae  quantitatis,  quae  conformatio  materialis  saltem 
est;  Copernicus,  ex  ipsis  observationibus  spatia  singulis  sua  metatus,  tanta 
inter  binos  interesse  ostendit,  ut  incredibile  sit,  illa  orbibus  impleri;  itaque 
haec  ejus  dispositio  urget  mentem  contemplatricem,  ut  spreta  materia  et  con- 
tiguitate  orbiunx,  aspiret  ad  indagationem  formalis  dispositionis  seu  archetypi, 
ad  quem  facta  sint  intervalla.  4.  Veteres  sua  structura  materiali  mundum 
planetarium  seu  mobilem  coguntur  majorem  facere  multis  partibus,  quam  Co- 
pernicus sua  dispositione  formali;  Copernicus  contra  mobilium  regionem  mo- 
dice amplam,  fixarum  vero  quiescentem  immensam  facit,  quam  veteres  non 
multo  majorem  statuunt  sphaera  Saturni.  5.  Veteres  dispositionis  suae  ratio- 
nem non,  ut  optant,  explicant  et  comprobant:  Copernicus  in  rationibus  stat 
egregie. 

Quas  dicis  rationes  dispositionis  orbium , et  quomodo  iis  praestat  Co- 
pernicus? Docet  Aristoteles  lib.  IL  de  Coelo  cap.  10,  nihil  magis  esse  con- 
sentaneum rationi,  quam  ut  respondeant  cujusque  planetae  tempora  conver- 
sionis ejusdem  altitudini  seu  orbis  amplitudini.  Jam  veteribus  quidem  altis- 
simus  idem  est,  qui  et  tardissimus,  nimirum  Saturnus,  quia  30  annos 
habet;  quem  sequitur  loco  et  tempore  Jupiter,  qui  12  annos,  et  hunc  Mars, 
qui  minus  2 annis  habet.  Jam  vero  in  reliquis  ratio  veteribus  perturbata  est. 
Nisi  enim  Terrae  concesseris  motum  annuum  circa  Solem,  fiet  ut  Sol,  Venus 
et  Mercurius,  tres  distincti  planetae,  idem  habeant  annuum  tempus  circuitus 
sui,  quibus  tamen  tribuunt  orbes  diversos,  Soli  superiorem,  Veneri  medium, 
Mercurio  tertium;  tum  denique  Lunae  tribuunt  imum  locum,  uti  illa  quidem 
etiam  habet  tempus  angustissimum,  menstruum  scilicet. 

Copernicus  vero,  Terram  statuens  circa  Solem  circumferri,  habet  eandem 
per  omnes  planetas  primarios  analogiam  et  motuum  et  temporis.  Ei  Sol  est 
in  centro  mundi  et  sic  intimus,  circuitu  centri  carens,  hoc  est  centri  et  axis 
respectu  immobilis:  corpus  vero  Solis  circa  axem  immobilem  turbinari,  paucis 
abhinc  annis  deprehensum  est,  citius  quam  unius  mensis  spatio.  Proximus 
circa  illum  Mercurius  orbe  angustissimo,  quem  absolvit  tribus  mensibus; 
circa  hunc  orbem  Venus  ampliori  orbe  et  prolixiori  temporis  spatio,  sc.  ses- 
quiocto  mensium.  Circa  Veneris  coelum  est  Tellus  cum  pedissequa  sua 
Luna  (est  enim  Luna  secundarius  planeta,  quorum  inter  primarios  ratio  non 
habetur)  circumitque  duodecim  mensium  spatio.  Postea  sequuntur  Mars,  Ju- 
piter, Saturnus,  ut  apud  veteres,  cum  suo  quisque  satellitio.  Post  Satur- 
num est  sphaera  fixarum,  ut  immenso  intervallo  distans,  sic  penitus  etiam 
quiescens. 

Tbeoria  Saturni,  Jovis.  Martis  et 
Telluris. 

Fig.  5t. 


Theoria  Telluris,  Veneris,  Mercurii,  am- 
pliata orbita  Telluris. 

Fig.  52. 


Qua  mensura  Copernicus  admetitur  intervalla  planetis  singulis ? Men- 
sura hic  utendum  nobis  est  proportionata,  ad  quam  comparari  ceterae  sphaerae 
possint  nobisque  proxime  connexa  et  sic  nobis  quodammodo  nota:  ea  est  am- 
plitudo orbis,  in  quo  centrum  Telluris  orbiculi  que  Lunae  circum  Solem  ver- 
tuntur, seu  ejus  semidiameter,  vel  distantia  Telluris  a Sole.  Haec  veluti  de- 
cempeda est  accommodata  negotio;  Tellus  enim  nostrum  est  domicilium,  e 
quo  distantias  coelorum  metimur,  estque  planetarum  medius  et  inter  eos  multis 
nominibus,  de  quibus  infra,  principii  rationem  obtinet.  Sol  vero  visus  nostri 
indicio  et  judicio  est  praecipuus  planetarum,  rationis  vero  suffragio  supra  ex- 
penso est  ipsum  cor  regionis  mobilium,  ad  mensurandum  propositae.  Ita  haec 
nostra  decempeda  duos  habet  terminos  insignissimos,  Tellurem  et  Solem. 

Quanta  igitur  sunt  orbium  singulorum  intervalla ? Distantiam  Saturni 
demonstrationes  Copernicanae  evincunt  esse  paulo  minorem  decupla  Telluris 
a Sole,  Jovis  quintuplam,  Martis  sesquiplam,  Veneris  subsesquitertiam,  Mer- 
curii subtriplam  circiter.  Itaque  diameter  orbis  Saturnii  habet  minus  duplo 
vicini  sui  Jovialis,  Jovialis  habet  triplum  Martialis  inferioris,  Martialis  ses- 
quiplum Terrestris  orbis  circa  Solem  positi,  Terrestris  Venerii  plus  sesquitertio, 
Venereus  Mercurialis  quinque  tertias  vel  octo  quintas  circiter.  Ubi  tamen 
notandum,  distantiarum  proportiones  aliis  orbitarum  partibus  alias  esse,  prae- 
sertim in  Marte  et  Mercurio. 

Quae  vero  causa  est  intervallorum  ipsorum  planetariorum , ex  quibus 
periodica  tempora  sequuntur?  Causa  intervallorum  in  archetypo  eadem  est, 
quae  numeri  primariorum  planetarum  senarii. 

Obsecro,  num  tu  speras , numeri  planetarum  causas  assignari  posse? 
Successit  haec  cura,  Deo  propitio,  non  male.  Geometriae  rationes  Deo  coae- 
ternae sunt;  in  iis  primo  est  curvi  et  recti  discrimen.  Curvum  supra  libro 
primo  dictum  est  gerere  Dei  quodammodo  similitudinem,  rectum  creaturas 
repraesentat.  Et  in  mundi  exornatione  primum  extima  regio  fixarum  sphaerica 
facta  est  ad  illam  geometricam  Dei  similitudinem,  quod  illa  ut  Deus  aliquis 
corporeus  (gentibus  sub  nomine  Jovis  cultus)  omnia  reliqua  in  se  continere 
debuerat.  Rectae  igitur  quantitates  pertinuerunt  ad  extimae  sphaerae  intima 
contenta,  primae  et  pulcherrimae,  ad  primaria.  Ex  rectis  vero  sunt  primae, 

perfectissimae,  pulcherrimae  et  simplicissimae,  quae  quinque  corpora  regularia 
dicuntur,  quae  jam  ante  bis  mille  annos  Pythagoraei  dixerunt  esse  figuras 
mundanas,  existimantes,  quatuor  elementa  et  coelum  (quintam  essentiam)  ad 
illorum  archetypum  esse  conformata.  Sed  verior  est  ratio,  ut  illae  quinque 
figurae  totidem  conforment  intervalla  orbium,  sese  mutuo  includentium.  Si 
ergo  sunt  intervalla  quinque  sphaerica,  sex  igitur  necesse  est  esse  orbes : sicut 
ad  intervalla  quatuor  linearia  quinque  necesse  est  esse  digitos. 

Quae  sunt  illae  quinque  figurae  regulares?  Cubus,  tetraedron,  dode- 
caedron, icosaedron,  octaedron. 

Quomodo  distinguuntur  hae  figurae  et  in  quae  genera?  Cubus,  tetrae- 
dron et  dodecaedron  sunt  primariae,  octaedron,  icosaedron  secundariae. 

Quare  illas  facis  primarias,  has  secundarias?  Tres  illae  habent  ortum 
priorem  et  angulum  simplicissimum,  h.  e.  trilinearem,  et  planum  quaelibet  pro- 
prium; duae  posteriores  habent  ortum  ex  primariis,  et  angqlum  plurium  linea- 
rum magisque  compositum,  et  planum  mutuatitium. 

Quis  est  ordo  primariarum?  Primariae  istae  dicuntur  tantum  respectu 
secundariarum , inter  se  enim  habent  adhuc  ordinem  prioritatis  istum : cubus, 
tetraedron,  dodecaedron.  In  his  enim  figuris  apparet  prima  omnium  metaphy- 
sica  oppositio,  inter  idem  et  alterum  vel  diversum.  In  cubo  spectatur  identi- 
tas, in  reliquis  duabus  diversitas.  Et  inter  has  quidem  est  prima  contra- 
rietas  geometrica,  scii,  quae  est  inter  plus  et  minus  ipso.  Cubus  enim  est 
res  ipsa,  tetraedron  est  minus  cubo,  dodecaedron  plus  cubo,  seu  cubus  est 
prima  genitarum,  tetraedron  prima  exsectarum  e cubo,  dodecaedron  prima  com- 
positarum, aucto  et  operto  cubo;  quae  idea  etiam  in  earum  planis,  tetragono, 
trigono,  pentagono  dominatur:  tetragonus  enim  gignitur  primo  omnium  ductibus 
simplicissimis  et  aequabilissimis,  ut  libro  primo  dictum;  idem  solvitur  in  bina 
triangula,  pentagonus  vero  componitur  ex  tribus  triangulis  idoneis. 

Explica  cubi  genesin  et  primatum  et  speciem.  Rectae  quantitates  ortum 
habent  mente  conspicuum;  sphaericum,  ut  supra  dictum,  quendam  gerit  aeter- 
nitatis seu  generationis  aeternae  characterem.  Posito  vero  sphaerico , ponitur 
punctum  in  ejus  medio  et  puncta  infinita  in  ejus  superficie.  Ex  fluxu  igitur 
puncti  ad  punctum  oritur  linea,  ex  fluxu  lineae  laterali  superficies,  ex  fluxu 
superficiei  laterali  corpus.  Si  fluxus  est  rectus  etiamque  brevissimus,  recta 
hinc  oritur  duobus  terminata  punctis;  si  fluxus  lineae  rectae  talis  est,  ut 
aequaliter  fluant  omnia  ejus  puncta,  parallelogrammum  oritur,  quatuor  termi- 
natum lineis;  si  sic  etiam  parallelogrammum  fluat,  oritur  parallelepipedum,  sex 
terminatum  planis.  Rursum  si  lineae  fluxus  est  aequalis  rectae  fluenti,  angulus 
lineae,  secundum  quam  fit  fluxus,  ad  fluentem  qualiscunque  praeter  rectum,  oritur 
planities,  rhombus  dicta,  cujus  latera  inter  se  aequalia;  si  angulus  rectus  fuerit, 
quadratum  est,  quod  oritur;  si  sic  etiam  fluat  quadratum,  oritur  cubus,  cujus 
sex  plana  omnia  quadrata  et  sic  inter  se  aequalia.  Jam  brevissimum  an- 
fractuoso prius  est,  aequale  sibique  simile  inaequali  et  dissimili,  rectum 
obliquo.  Quemadmodum  igitur  inter  lineas  genitas  recta  prior  est  (circulus 
enim  posterior  est  plano,  planum-  recta),  inter  superficies  quadratum,  sic  inter 
quantitates  ea,  quae  perfecta,  hoc  est  trina  dimensione  constat,  nempe  inter 
corpora,  primum  esse  cubus  evincitur. 

Explica  primatum  tetraedri  inter  sectas  et  modum  sectionis  e cubo  et 
speciem.  Diminutis  corporibus,  ut  existat  minus,  solent  existere  figurae 
solidae  aliae,  quarum  prima  esse  censenda  est  illa,  quae  existit,  si  prima  ex 
genitis,  sc.  cubus,  simplicissime  et  aequalissime  sectus  fuerit.  Non  est  autem 

sectio  (earum  quidem,  quae  novam  figuram  planam  designant)  aequabilior  vel 
simplicior,  quam  si  quatuor  cubi  angulos  praecidas  radicitus:  totidem  enim 
praecidis  tetraedra,  singula  Pig.  53. 

angulo  solido  recto  B, 
basi  triangulari  aequilatera 
ACD , relinquitur  veluti  ^ 
quidam  venter  cubi,  sci- 
licet tetraedron  quintum, 
undique  sibi  ipsi  simile, 
quatuor  nimirum  triangu- 
lis aequilateris  contentum. 

At  si  sectione  illa  utaris 
cubi,  de  qua  libro  primo, 
non  quinque,  sed  sex  ir- 
regularia fient  tetraedra.  Ex  diminutis  igitur  te- 
traedron est  figura  prima;  est  autem  tertia  pars  de 
corpore  cubi  secti,  et  quilibet  absectus  angulus, 
ut  BACD  (Fig.  53.)  est  ejusdem  totius  pars  sexta. 

Explica  etiam  ortum  dodecaedri  ex  aug- 
mentatione , et  rationes  ejus  posterior  itatis  inter 
tres  primarias , prioritatis  vero  in  auctis.  Sicut 
in  diminutione  cubi  pro  quatuor  angulis  cubi  re- 
sectis plana  constituta  fuerunt  quatuor,  reliqui  qua- 
tuor anguli  cubi  manserunt  tetraedro , sed  dimi- 
nuti et  speciei  quidem  ejusdem,  hoc  est  trili- 
nearis:  sic  etiam,  si  primam  ex  auctis,  seu  quae 
plus  cubo  sunt,  constituere  velimus,  pro  cubi 
planis  constituimus  angulos,  cubi  vero  angulos 

etiam  aucto  transmittimus,  sed  vestitos  auctos-  /TT.  . , ..  .. 

x ...  , ' , (HicAE,  ED  et  reliquae  lineae 

que,  trilmeares  tamen  etiam  ipsos,  seu  quod  punctatae  sunt  latera  cubi  recti: 

eodem  ducit,  duodecim  cubi  lateribus  totidem  AED  est  planum  cubi,  pro  quo 
plana  sunt  insternenda,  sicuti  prius  senis  tetraedri  fiunt  duo  anguli  13,  C:  et  ma- 
lateribus  totidem  plana  quadrata  instrata  erant:  nent  etiam  anguli  cubi  A,  E: 

sicut  enim  cubus  tetraedron  tegit,  sic  haec  aucta  quinqiianguium  ABCEF,  sic  la- 
figura,  quam  hic  inquirimus,  tegit  cubum.  Quodsi  teri  ED,  quinquangulnm  ECD.) 
pro  singulis  cubi  planis  singulos  statueremus  an- 
gulos, quadrilineares  angulos  sex  statueremus, 
quia  cubi  sex  plana  sunt  quadrangula,  manerent 
octo  cubi  anguli  trilineares:  mixta  igitur  esset 
figura.  Ut  igitur  maneat  trilinearis  angulus  aug- 
mentationis  et  anguli  omnes  solidi  inter  se  ho- 
mogenei,  imponendi  sunt  singulis  planis  cubicis 
bini  anguli,  non  unicus,  sex  prismata,  quale 
prius  unum  BCAED,  non  6 pyramides,  qualis 
hic  est  una  (Fig.  55.),  sic  ut  binorum  prismatum 
contiguorum  semper  sit  unum  commune  planum, 
instratum  uni  lateri  cubi.  Et  haec  6 prismata 
paulo  minus  faciunt  ipso  cubo,  cui  imponuntur. 

Ita  fient  ex  augmentatione  anguli  12,  quibus  ac- 
cedunt octo  anguli  cubi;  summa  20  angulorum. 


Fig.  55. 

Quomodo  hinc  exstruitur  species  plani  dodecaedrici ? Anguli  figurae,  ut 
jam  dictum  est,  debent  esse  20,  trium  singuli  linearum,  quarum  quaelibet 
ad  binos  concurrit  angulos,  tres  termini  vicies  sunt  60,  bini  vero  termini 
claudunt  unam  lineam:  ergo  lineae  seu  latera  figurae  sunt  30,  quae  sunt 
potestate  60,  respectu  planorum  figurae ; quodlibet  enim  figurae  latus  ad  duo 
plana  concurrit.  Sexaginta  vero  lineae  seu  latera  plana  divisa  in  duodecim 
plana,  figurae  huic  solidae  necessaria,  quotum  indicant  quinque.  Plana  igitur 
sunt  quinquelatera.  Ex  auctis  igitur  rursum  primum  est  dodecaedrum,  habens 
plana  quinquangularia. 

Quis  est  ortus  secundariarum  et  quare  tantum  duae  ? Tribus  his  figuris, 
cubo,  tetraedro,  dodecaedro,  tres  quidem  aliae  respondent,  sed  una  earum 
coincidit  cum  sua  primaria;  et  ipsae  quoque  gignuntur  diminutione  trium  pri- 
mariarum, sed  diminutione  generis  diversi,  ubi  non  latus  pro  plano  relinquatur, 
sed  angulus,  pro  superficie  scilicet  primariae  figurae  non  linea  secundariae, 
Pig.  5G.  Fig.  57.  sed  punctum,  manente  laterum 

numero ; simul  autem  (ut  prius) 
planum  secundariae  generatur 
pro  angulo  primariae,  et  pla- 
num quidem  triangulare,  quia 
angulus  primarii  sui  est  trili- 


Fig.  58. 


Fig.  59. 

Fig.  60. 


nearis,  connexis  tribus  centris 
trium  planorum  primariae,  so- 
lidum angulum  circumstantibus. 
Sunt  igitur  istae  secundo  geni- 
tae veluli  quaedam  priorum  vis- 
cera. Nam  cadit  de  cubo, 
quicquid  exterius  apparet, 
relinquuntur  de  eo  sola  6 
centra,  velut  umbilici  qui- 
dam 6 planorum,  fiuntque 
anguli  novae  figurae  sex: 
et  quia  cubus  habuit  8 
\ angulos,  figura  jam  pro  iis 
accipit  8 plana  triangula 
aequilatera,  diciturqueinde 
est  sexta  pars  cubi  sui. 
Sic  de  tetraedro:  pro  4 ejus  planis 
triangularibus , constituuntur  4 anguli ; pro 
4 angulis  4 triangula,  oriturque  figura  ea- 
dem cum  sua  primaria:  itaque  pro  nova  non 
censetur.  Est  autem  pars  vicesima  septima 
tetraedri,  cui  inscriptum  est.  Sic  est  etiam  cum 
dodecaedro,  quod  de  suis  12  basibus  lar- 
gitur novae  figurae  12  angulos,  pro  suis 
20  angulis  largitur  secundariae  suae  20 
bases  triangulas,  unde  figura  icosaedron 
dicitur:  estque  paulo  minus  dimidio  dode- 
caedri  sui. 

Primariarum  una  diminutione  cubi 
fuit  genita,  una  augmentatione.  Hic  jam 


j 

octaedron,  quod 

diminutione  sunt  genitae  secundariae , nihilne  gignitur  secundariarum  aug- 
mentatione?  Secundae  huic  diminutioni  respondet  quidem  etiam  secunda  aug- 
mentatio  trium  illarum  primariarum,  angulo  in  locum  plani  succedente,  plano 
in  locum  anguli,  sed  fiunt  figurae  eaedem,  quae  hac  diminutione  sunt  factae. 
Sicut  enim  prius  cubo  erat  inscriptum  octaedron,  dodecaedro  icosaedron,  sic 
nunc  vicissim  octaedro  inscriptus  fingitur  cubus,  icosaedro  dodecaedron.  Om- 
nibus igitur  perlustratis,  reperiuntur  figurae  primae  quinque. 

Quare  appellas  figuras  simplicissimas?  Quia  quaelibet  clauditur  planis 
unicae  solum  speciei,  scilicet  triangulae  vel  quadrangulae  vel  quinquangulae, 
tum  etiam  unicae  speciei  solido  angulo,  trilineari  quidem  tres  primariae,  qua- 
drilineari  octaedron,  quinquelineari  icosaedron.  Ceterae  figurae  variant  vel  in 
uno  vel  in  altero.  Sunt  enim  quae  unum  quidem  habent  genus  planorum, 
ut  rhombica  praemissa,  sed  non  unum  genus  solidorum  angulorum,  rhombus 
enim  dodecaedros  habet  6 quadriliueares  angulos  et  8 trilineares,  rhombus 
triacontaedros  habet  12  quinquelineares  et  20  trilineares.  Sunt  aliae,  quae 
miscent  diversa  plana,  angulos  habentia  uniformes  solidos,  ut  13  species  Ar- 
chimedeorum.  (cfr.  Vol.  V.  p.  123  ss.) 

Quare  pulcherrimas  facis  et  perfectissimas  illas  quinque?  Quia  sphae- 
ricum, Dei  imaginem,  quantum  a recta  figura  fieri  potest,  imitantur,  angulos 
omnes  in  eodem  sphaerico  ordinantes  et  sphaerico  inscriptiles ; et  ut  sphaeri- 
cum sibi  ipsi  undiquaque  est  simile,  sic  plana  hic  uniuscujusque  figurae  om- 
nia inter  se  sunt  similia,  omnia  etiam  uni  et  eidem  circulo  sunt  inscriptilia, 
angulis  aequalibus. 

Non  possent  alia  aliqua  methodo  constitui  plures  figurae  harum  similes  ? 
Nequaquam.  Nam  solidus  alicujus  figurae  angulus  constituitur  a tribus  mi- 
nimum planis.  Igitur  triangula  aequilatera  trinis,  quaternis,  quinis,  quadran- 
gula trinis,  quinquangula  itidem  trinis  angulis  coeunt  ad  solidum.  Seni  vero 
triangulares  et  trini  sexangulares  implent  planitiem  nec  assurgunt  in  solidum. 
At  vero  horum  plures  ut  etiam,  trini  septangulares  et  trini  quicunque  alii, 
superant  summam  4 rectorum,  qui  circa  idem  punctum  in  plano  ordinantur. 
Vide  prop.  ult.  lib.  XIII.  Euclidis  scholion , et  librum  II.  Harmonicorum 
meorum. 

Quomodo  igitur  ex  his  figuris  sphaerarum  primariarum  numerus  et 
intervalla  planetariorum  orbium  desumta  sunt?  Figura  quaelibet  intelligitur 
habere  duas  sphaeras,  unam  circumscriptam  sibi  et  planorum  suorum  centra 
tangentem,  adeo  ut  primus  figurae  conspectus  veluti  invitet  architectum  ali- 
quem ad  circumscribendas  et  inscribendas  sphaeras:  qualis  igitur  est  propor- 
tio exterioris  sphaerae  ad  interiorem,  talis  etiam  est  facta  proportio  sphaerae 
planetae  superioris  ad  proxime  inferiorem,  inter  quas  quidem  est  illud  inter- 
vallum. 

Quae  sunt  istae  proportiones  orbium  in  singulis  figuris?  Semidiameter 
circumscripti  sit  100000,  erit  inscripti  proportio  ista. 

In  cubo  57735  Potestate  tertia  pars  radii  circumscripti. 

In  tetraedro  33333  Pars  tertia  radii  circumscripti. 

In  dodecaedro  79465  i Pars  ineffabilis  inter  duas  tertias  et  tres 

f quintas  potentiae  radii  circumscripti,  ablata 
| scii,  potentia  apotomes  ab  undecim  quindecimis 

In  isocaedro  79465  < potentiae  radii. 

In  octaedro  57735  Potestate  tertia  pars  radii  circumscripti.49) 

Habet  autem  octaedron  etiam  in  sui  medio  quadratum,  a quatuor  me- 

diis  lateribus  formatum,  cui  si  circulus  inscribatur,  ejus  semidiameter  erit 
70711,  potestate  dimidia  pars  circumscripti. 

Ostende  nunc,  quis  sit  locus  orbi  Telluris  inter  has  figuras.  Quinque 
corpora  in  duas  supra  classes  erant  tributa,  in  tria  primigenia  et  duo  secundo 
genita,  quorum  illa  trilinearem  habebant  angulum,  haec  plurilinearem.  Nam 
ut  Adam  est  primogenitus,  Eva  ejus  non  filia,  sed  pars,  qui  ambo  protoplastae 
appellantur,  Cain  vero  et  Abel  et  sorores  sunt  jam  illorum  proles:  sic  cubus 
est  primo  loco,  ex  quo  aliter  et  simplicius  sunt  ortae  tetraedron,  veluti  costa 
quaedam  cubi,  et  dodeeaedron,  sic  ut  tamen  omnia  tria  maneant  inter  pri- 
maria; octaedron  vero  et  icosaedron  ex  cubo  et  dodecaedro  patribus,  et  te- 
traedri,  velut  matris,  plano  triangulari,  duae  jam  proles  prognatae  sunt,  quae- 
libet sui  parentis  gerens  similitudinem. 

Tres  igitur  primae  figurae  ejusdem  classis  debebant  includere  circuitum 
centri  Telluris,  duae  secundo  genitae,  tanquam  classis  altera,  debebant  includi 
ab  orbe,  in  quo  Tellus  volvitur,  atque  ita  orbis  iste  communis  fieri  maceries 
ordinis  utriusque,  quia  praecipuus  mobilium  globorum  erat  futura  Tellus,  do- 
micilium imaginis  Dei.  Hoc  enim  pacto  et  natura  inscriptionis  est  servata  in 
secunda  classe,  circumscriptionis  in  prima:  naturalius  enim  et  concinnius  est, 
cubo  inscribi  octaedron,  dodecaedro  icosaedron,  quam  octaedro  cubum,'  ico- 
saedro  dodeeaedron. 

Sic  itaque  centri  Telluris  circuitus  factus  est  medius  planetarum;  extra 
enim  tres  circumponi  debebant,  propter  tres  figuras  primarias,  intra  ejus  cir- 
cuitionem duo,  propter  duas  figuras  secundae  classis,  quibus  tertius  accedebat 
Sol  in  ipso  intimo  complexu  centri  mobilium.  Itaque  Saturnus,  Jupiter,  Mars 
superiores  facti  sunt,  Venus,  Mercurius,  Sol  inferiores;  Luna  vero  circa  Tel- 
lurem in  eodem  communi  circuitu  Tellurem  privatim  ambiens,  inter  secundarios 
planetas  est,  ut  supra  dictum. 

Quis  est  ordo  inter  tres  exteriores  figuras  et  quis  cuique  locus  inter 
•planetas?  Cubus  prima  est  figurarum,  collocata  igitur  est  inter  duos  extimos 
orbes,  Saturnum  et  Jovem;  sequitur  in  genesi  figurarum  tetraedron,  hoc  igitur 
locum  obtinuit  inter  Jovem  et  Martem ; ultima  trium  erat  dodeeaedron , ulti- 
mus igitur  illi  locus  tributus  est  inter  regiones  orbiculares  Martis  et  Telluris. 

Loca  etiam  duas  interiores.  Etsi  octaedron  habet  naturam  cubi,  cujus 
primae  sunt  partes,  icosaedron  dodecaedri,  cujus  ultimae:  non  tamen  octaedro 
proximus  locus  post  dodeeaedron  competebat  propter  duas  causas.  Nam  primo 
duae  figurarum  classes  sunt  quodammodo  inter  se  oppositae:  conveniebat  igitur, 
ut  ab  oppositis  etiam  terminis  fieret  locationis  principium.  At  cum  exterio- 
rum figurarum  primus  is  censeretur  locus,  qui  magis  ad  exteriora  vergebat, 
consequens  erat,  ut  interiorum  figurarum  esset  is  primus  locus , qui  magis  ad 
interiora  versus  centrum  vergebat.  Deinde  convenientius  erat  naturae  simi- 
lium figurarum,  dodecaedri  et  icosaedri,  et  aptius  ipsarum  inscriptioni  mutuae, 
ut  proxime  sibi  invicem  succederent,  intercedente  circuitione  seu  orbe  Tellu- 
ris, ad  quem  velut  ad  communem  maceriem  utraque  figurarum  classis  desi- 
neret. Sic  igitur  est  factum,  ut  inter  Telluris  et  Veneris  orbitas  locaretur 
icosaedron,  inter  intimas  vero  Veneris  et  Mercurii  octaedron.  Sol  vero  orbem 
non  habet,  in  quo  ejus  centrum  circumferatur,  est  igitur  is  extra  censum  mo- 
bilium primariorum,  sed  habet  in  se  fontem  motus,  sicut  exterius  fixae  habent 
in  se  quietem  et  locum  dant  mobilibus  eaque  continent. 

Etiamne  invenitur  proportio  figurarum  inter  orbes,  quos  cuique  figurae 
dedisti?  Sic  invenitur  eadem  proportio,  ut  quamvis  in  minimis  desit  aliquid, 

nullum  tamen  intervallum  binorum  planetarum  propius  accedat  ad  alterius 
figurae  orbium  proportiones,  quam  quae  hactenus  optimis  rationibus  binis 
planetis  fuit  adscripta. 

Vides  enim,  sicut  Saturnus  supra  habuit  minus  duplo  de  diametro  orbis 
Jovis,  et  Venus  similiter  minus  duplo  de  Mercurii  diametro , scilicet  quinque 
tertias  vel  octo  quintas,  sic  etiam  in  cubo  et  octaedro  100000  esse  minus 
quam  duplum  ipsius  57735.  Nam  si  tres  quintas  sumseris , 60000  habebis, 
sin  quinque  octavas,  tunc  62500  veniunt.  Rursum  sicut  Martius  orbis  ad 
orbem,  qui  centrum  Telluris  vehit,  minimam  fere  habuit  proportionem  et  pene 
aequalem  proportioni  orbis  Telluris  ad  Venerium,  sic  vides  etiam  in  dode- 
caedro  et  icosaedro  minimam  esse  orbium  proportionem,  scilicet  1000O0  ad 
79465.  Vides  tertio,  sicut  Jupiter  ad  Martem  maximam  constituit  propor- 
tionem orbium,  nimirum  triplam,  sic  etiam  in  tetraedro  circumscripti  diametrum 
esse  triplum  inscripti. 

Si  tam  prope  accedunt  intervalla  ad  proportiones  figurarum,  cur  igitur 
superest  aliqua  discrepantia ? 1)  Quia  mundi  mobilis  archetypus  constat  non 
tantum  ex  quinque  figuris  regularibus,  quibus  curricula  planetarum  et  curso- 
rum numerus  definirentur,  sed  etiam  ex  proportionibus  harmonicis,  quibus 
cursus  ipsi  ad  quandam  veluti  musicae  coelestis  seu  concentus  harmonici  sex 
vocum  ideam  attemperandi  fuerunt.  Cum  autem  ornatus  iste  musicus  deside- 
raret distinctionem  motus  in  uno  quolibet  planeta,  tardissimi  a velocissimo, 
quae  distinctio  perficitur  variatione  intervalli  inter  planetam  et  Solem,  et  cum 
quantitas  seu  proportio  variationis  hujus  in  aliis  planetis  alia  requireretur: 
hinc  necessarium  fuit,  ut  intervallis  istis  figuralibus,  quae  exhibentur  a figuris 
sine  variatione  uniformia,  minimum  aliquid  adimeretur  et  libertati  harmostae 
relinqueretur  ad  repraesentandas  motuum  harmonias. 

2)  Neque  tamen  neglecta  fuit ne  in  hac  quidem  adeo  minuta  discre- 
pantia, proprietas  figurarum  regularium.  Sicut  enim  tetraedri  quidem  orbium 
proportio  est  perfecta,  hoc  est  effabilis  simpliciter,  cubi  et  octaedri  semiper- 
fectae, hoc  est  effabiles  potentia,  ineffabiles  longitudine,  at  dodecaedri  et  ico- 
saedri  plane  imperfectae,  hoc  est  penitus  ineffabiles:  sic  etiam  tetraedricorum 
planetarum  proportio  perquam  exacte,  hoc  est  in  ipsis  fere  intervallorum  ex- 
tremitatibus, imitatur  figuralem ; cubicorum  et  octaedricorum  proportiones  mi- 
nus exacte  sunt  figurales,  quia  extrema  quidem  intervalla  ab  iis  recedunt,  at 
intermedia  quadrant;  dodecaedrieorum  vero  et  icosaedricorum  tota  spatia  figu- 
rales suas  proportiones  deseruerunt,  quanquam  nulla  alia  propius  assequantur. 
Ecce  enim,  ut  de  Jovis  intervallo  minimo  Martis  longissimum  sit  perquam 
exacte  pars  tertia,  ut  in  tetraedro  orbis  interior  exterioris,  ut  sic  angulis 
tetraedri  collocatis  in  orbe  Jovis  intimo , plana  tetraedrica  tangant  quodam- 
modo orbem  Martis  extimum;  ecce  iterum,  ut  positis  angulis  cubi  quidem  in 
Saturni,  octaedri  vero  in  Veneris  orbibus  intimis,  plana  figurarum  immergantur 
quidem  in  regiones,  illa  Jovis,  ista  Mercurii,  neque  tamen  totas  illas  transscen- 
dant,  sed  usque  ad  medias  circiter  penetrent;  ecce  denique,  ut  positis  angulis 
dodecaedri  quidem  in  Martis,  icosaedri  vero  in  Telluris  orbibus  intimis,  plana 
figurarum  nullatenus  assequantur  subjectas  regiones,  illa  Telluris,  ista  Veneris: 
ut  interim  tamen  nulla  planetarum  intervalla  propius  accedant  ad  harum  figu- 
rarum proportiones  omnium  minimas.  Vide  de  his  Harmonices  meae  lib.  V. 
cap.  9.  prop.  48.  et  per  totum,  ubi  causae  eruuntur  non  tantum  exactae  quan- 
titatis proportionum  inter  binos,  sed  etiam  extremorum  uniuscujusque  solitarii 
intervallorum. 

Num  etiam  a periodicis  temporibus  aliqua  conjectura  de  figurarum 
interpositione  desumi  potest?  Omnes  quidem  proportiones  temporariae  sunt  ma- 
jores proportionibus  suarum  orbitarum  et  sic  etiam  proportionibus  suis  figu- 
ralibus,  ut  parte  secunda  hujus  libri  explicabitur:  potest  tamen  etiam  inter 
illas  agnosci  proprietas  figuralium  non  difficulter.  Sicut  enim  figuralium  pro- 
portionum tres  sunt,  maxima  quidem  solitaria,  media  vero  et  minima  ambae 
geminatae  (quippe  illa  ex  unico  tetraedro,  ista  et  ex  cubo  et  ex  octaedro, 
haec  et  ex  dodecaedro  et  ex  icosaedro):  sic  etiam  inter  Jovem  et  Martem 
maxima  et  solitaria  est  temporum  proportio  fere  ea  quae  6 ad  1 , quippe 
annorum  12  ad  minus  quam  2,  argumentum  interpositi  tetraedri;  inter  vero 
Saturnum  et  Jovem  interque  Venerem  et  Mercurium  proportio  temporum  est 
minor  et  utrinque  fere  eadem , argumentum  interpositorum  corporum  cogna- 
torum, illic  cubi,  hic  oetaedri,  quae  proportionem  orbium  suorum  faciunt  ean- 
dem. Nam  sicut  se  habent  30  anni  Saturni  ad  12  annos  Jovis,  sic  quam 
proxime  se  habent  225  dies  Veneris  ad  88  dies  Mercurii;  denique  inter  Mar- 
tem et  Tellurem  interque  hanc  et  Venerem  proportio  temporum  est  minima 
rursumque  pene  eadem  utrinque,  argumentum  interpositi  illic  dodecaedri,  hic 
icosaedri,  cognatorum  et  ejusdem  proportionis  corporum.  Nam  sicut  se  ha- 
bent 687  dies  Martis  ad  365  V4  Telluris,  sic  dies  365  J/4  se  habent  ad 
194,  cum  Venus  habeat  pro  his  dies  225,  scilicet  aliquanto  plus,  minimam 
faciens  omnium  hanc  temporariam  proportionem.  Causae  tantulae  dissimilitu- 
dinis explicantur  Harm.  lib.  V. 

Num  aliud  habes  documentum , praeter  illud  ex  figurarum  duabus  clas- 
sibus, globi  Telluris  in  Ipcando  praecipuam  rationem  habitam ? Equidem 
fortuitum  non  est,  quod  Telluris,  medii  planetae,  medium  intervallum  a Sole 
praecise  admodum  invenitur  medio  loco  proportionale  inter  Martis  superiorum 
infimi  intervallum  brevissimum  et  Veneris  inferiorum  supremi  longissimum. 
Nam  ut  supra  dictum,  spatium  inter  Martem  et  Venerem  pro  Tellure  relin- 
quebatur per  inscriptiones  figurales  indefinitum  et  laxum  et  sic  liberum,  in 
quo  dividendo  per  orbem  Telluris  vel  haec  vel  alia  proportio,  si  melior  alia 
fuisset,  exprimi  posset.  Medius  igitur  iste  classium  figuralium,  medius  supe- 
riorum et  inferiorum  planetarum  paries,  mediare  etiam  geometrice  debuit. 

Quid  igitur  definivit  spatium  illud,  quod  non  definierunt  inscriptiones? 
Etsi  est  figura  quaedam  aucta,  dodecaedron  scilicet  aculeatum,  quae  hoc  spa- 
tium deprehenditur  definire  tam  accurate,  quam  spatium  inter  Jovem  et  Mar- 
tem definitur  a tetraedro,  nec  illius  imperfectae  figurae  associatio  ad  cognatas 
suas,  dodecaedron  et  icosaedron,  sua  ratione  carere  videtur:  tamen  nec  haec 
nec  quaecunque  alia  spatia  solae  figurae  definiunt  exacte,  sed  relictum  fuit 
hoc  munus  ornatui  harmonico  motuum , qui  sibi  postulavit  aliquam  in  defi- 
niendis exacte  spatiis  hisce  libertatem. 

IV.  De  praecipuorum  mundi  corporum  inter  se 

proportionibus. 

Unde  censes  initium  faciendum  esse  indagandi  corporum  proportiones? 
A Tellure,  1)  ut  domicilio  creaturae  contemplatricis,  2)  ejusdemque  etiam 
imaginis  Dei  creatoris,  3)  legimus  enim  in  divino  Mose,  quod  initio  creaverit 
Deus  Coelum  et  Terram.  4)  Est  etiam  Telluris  orbis  medium  figurale  inter 
planetas  et  communis  illorum  maceries , et  inter  fines  planetarum  superiorum 
inferiorumque  etiam  geometricum  medium  proportionale.  5)  Denique  ipsa 
fabrica  proportionum  harum  clamat  elata  voce,  Deum  creatorem  in  aceommo- 

dandis  corporibus  et  intervallis  ad  corpus  Solis,  ut  ad  mensuram  ortu  priorem, 
initium  a Tellure  fecisse. 

Quam  causam  censes  esse  magnitudinis  corporis  Solaris ? Solis  globum 
esse  primum  omnium  mundi  corporum  in  ordine  creationis  saltem  archetypali, 
si  non  etiam  temporali,  suadent  ista:  1)  Moses  primae  diei  opus  facit  lucem, 
pro  qua  nos  possumus  intelligere  corpus  Solis.  2)  Corpus  Solis  supra  pluri- 
mis nominibus  principatum  obtinuit  in  naturalibus,  quin  igitur  etiam  in  quan- 
titate inque  tempore,  quo  creatum  est.  Jam  vero  primum  corpus,  eo  ipso 
quia  primum,  proportionem  ad  sequentia  nullam  accepit,  sed  sequentia  potius 
ad  ipsum  ut  primum.  Quare  magnitudinis  Solis  causa  archetypalis  nulla  est, 
nec  alius  futurus  fuit  globus  duplo  major  atque  nunc  est:  quippe  una  mun- 
dus etiam  reliquus  universus  et  homo  in  eo  futurus  fuisset  duplo  major,  quam 
nunc  est. 

Quo  igitur  medio  accommodata  fuit  magnitudo  Telluris  ad  magnitu- 
dinem globi  Solaris ? Medio  visionis  Solis.  Tellus  enim  erat  futura  domici- 
lium contemplatricis  creaturae  et  in  cujus  gratiam  mundus  universus  est  con- 
ditus. Jam  vero  contemplatio  ortum  habet  ex  visione  siderum,  quare  etiam 
quantitas  contemplandorum  ortum  habere  debuit  ex  quantitate  videndorum. 
Primum  vero  visibile  lux  est  seu  Sol,  quippe  1)  primae  diei  opus  et  2)  vi- 
sibilium omnium  superexcellens , principalissimum,  primarium,  et  quod  ceteris 
omnibus  visibilitatis  causa  erat  futurum.  Sequitur  igitur,  ut  a visione  Solis 
in  Terra  principium  sit  factum  proportionandi  corpora  mundi,  sicut  etiam  in 
superioribus  ipsa  mundi  spatia  proportionali  mediatione  orbitae  Telluris  inter 
se  distincta  fuerunt. 

Quanta  est  apparentia  diametri  Solis  in  Terris ? Constat  vetustissimis 
Aristarchi  et  recentissimis  nostri  temporis  observationibus,  si  Terra  quam  lon- 
gissime a Sole  recesserit,  tunc  centro  visione  descripto  circulo,  de  illo  circulo 
exactissime  septingentesimam  et  vicesimam  partem,  id  est  dimidium  gradum 
occupari  et  quasi  determinari  a diametro  Solis,  seu  quod  idem  est,  angulus 
inter  lineas  stringentes  utrumque  Solis  marginem  est  septingentesima  et  vice- 
sima pars  quatuor  rectorum. 

Quam  putas  hujus  numerositatis  causam  ? Primae  rei  causam  etiam  ar- 
chetypalem  inter  primas  quaerere  oportet.  Jam  vero  geometrica  causa  divi- 
sionis circuli  in  720  ex  figura  nuda  tot  laterum  est  nulla.  Nam  haec  figura 
per  bisectionem  derivatur  ex  figura  45  laterum,  quae  demonstrationem  nullam 
habet,  ut  probatum  libro  I.  Harmonicorum.  Sequitur,  ut  desumta  sit  haec 
sectio  circuli  ex  compositione  figurarum  et  sic  ex  rationibus  harmonicis.  Et 
videtur  inferre  necessitatem,  ut  circulus  zodiacus,  in  quo  motus  suos  harmo- 
nicos exercere  debuerunt  cum  planetae  omnes  re  vera,  tum  etiam  Sol  ad  ap- 
parentiam , ut  inquam  circulus  iste  dividatur  ab  apparentia  primi  corporis  in 
partes  numerositatis  harmonicae.  Jam  vero  numerus  minimus,  qui  se  praebet 
determinandis  omnibus  partibus  monochordi  ad  constituendum  systema  diapason 
duplex,  hoc  est  et  mollis  et  duri  cantus,  hic  inquam  numerus  est  720,  ut 
demonstratum  est  lib.  III.  Harmon.  cap.  6. 

Quare  cum  omnium  planetarum  motus,  ut  lib.  V.  Harmonicorum  demon- 
stro, ad  hoc  systema  duplex  essent  accommodandi,  consentaneum  fuit,  ut  etiam 
primum  corpus,  quod  choragus  esset  hujus  musicae,  apparentia  suae  diametri 
in  Terris  divideret  terricolis,  id  est  contemplatrici  creaturae,  circulum  illum  ut 
indicem  et  mensuram  apparentiae  motuum  harmonicorum,  divisione  monochordi, 
id  est  in  partes  720,  quod  est  bis  360,  ter  240,  quater  180,  quinquies  144, 

sexies  120,  octies  90,  novies  80,  decies  72,  duodecies  60,  quindecies  48, 
sedecies  45,  octodecies  40,  vicies  36,  vicies  et  quater  30,  numerosissima 
forma  divisionis  in  partes  aliquotas. 

Quid  igitur  sequitur  in  intervallum  Solis  et  Terrae  ex  hac  assumta 
hypothesi,  aut  quanta  est  haec  decempeda , hactenus  a nobis  usurpata,  pro 
mensura  orbium  planetariorum  ? Si  Solis  diameter  debuit  occupare  semissem 
gradus  visui  in  Terra  constituto , oportet  visum  vel  ejus  loco  centrum  globi 
terrestris  a centro  Solis  recessisse  229  semidiametris  corporis  Solaris  rotundi, 
paulo  plus,  ut  in  geometria  docemur. 

Teneo  intervallum , dic  etiam  quantitatem  globi  Telluris  per  causas 
suas.  Nondum  ista  sufficiunt  ad  quantitatem  Telluris  determinandam,  sed 
opus  est  axiomate  insuper  alio.  Nimirum,  quia  Tellus  domicilium  erat  futura 
mensurantis  creaturae,  debuit  etiam  ipsa  Tellus  et  corpore  suo  corporum  mun- 
danorum et  semidiametro  sua,  ut  linea,  linearum,  id  est  intervallorum  fieri 
mensura.  Cum  autem  distincta  sit  mensuratio  corporum  a mensuratione  linea- 
rum, et  cum  sit  prima  proportio  inter  corpora  Telluris  et  Solis , prima  etiam 
inter  diametrum  Telluris  et  intervallum  Telluris  a Sole,  nihil  magis  est  rectae 
et  concinnae  et  ordinatae  contemperationi  consentaneum,  quam  ut  aequalitas 
statuatur  proportionis  utriusque , ut  quoties  corpus  Telluris  continetur  in  cor- 
pore Solis,  toties  etiam  semidiameter  Telluris  contineatur  in  intervallo  cen- 
trorum Solis  et  Terrae,  ut  sit  sicut  corpus  Terrae  ad  corpus  Solis,  sic  semi- 
diameter Terrae  ad  distantiam  centrorum. 

Quomodo  jam  ex  his  duobus  axiomatibus  elicitur  quantitas  semidiametri 
Telluris?  Statuta  Solis  semidiametro  particularum  100000,  ut  sit  intervallum 
centrorum  Solis  et  Terrae  22918166  talium  particularum;  cubus  de  100000, 
id  est  1000000000000000,  dividendus  est  per  intervallum  22918166,  et 
quotientis  (qui  est  sinus  0°  15'  0"  continuatus)  quaerenda  est  radix,  quae 
erit  6606.  Tanta  erit  semidiameter  Telluris.  Nam  sicut  6606,  semidiameter 
Telluris,  continetur  in  22918166,  intervallo  Solis  et  Terrae  (3469  vicibus 
cum  triente),  sic  etiam  cubus  de  6606,  semidiametro  Terrae,  continetur  in  cubo 
de  100000,  semidiametro  Solis,  totidem,  sc.  3469  vicibus  cum  triente.  Jam 
vero  notum  est  ex  geometria,  quod  quae  cuborum  inter  se  est  proportio, 
eadem  sit  globorum  iisdem  cubis  inscriptorum.  Ita  semidiameter  Solis  conti- 
nebit semidiametrum  Terrae  quindecies,  paulo  plus;  corpus  vero  Solis  conti- 
nebit corpus  Terrae  3469  vicibus  circiter. 

Triplum  fere  dicis  ejus  quantitatis,  quam  veteres  tribuerunt  distantiae 
Solis  a Terra  longissimae , ut  quam  illi  minorem  statuerunt,  quam  1200 
semidiametrorum  Terrae,  vigecuplum  vero  dicis  proportionis  corporum,  quia 
ipsi  Solem  tantum  166ies  fecerunt  majorem  Terra : nonne  observationes 
astronomicas  metuis?  Nequaquam.  Veteres  enim  tam  propinquum  fecerunt 
Solem,  ut  parallaxin  debuerit  facere  trium  minutorum.  Unde  Tycho  Braheus 
ratiocinatus  est,  Martis,  cum  Terrae  propior  fit,  quam  Sol,  parallaxin  debere 
observari  multo  majorem  tribus  minutis.  Atqui  observavi  ego,  parallaxin 
Martis  nequaquam  esse  sensibilem.  Major  est  igitur  distantia  Martis , etiam 
cum  proximus  fit,  major  etiam  distantia  Solis,  quam  1200  semidiametrorum. 

Diametri  Martis  et  Veneris  possunt  observari,  cum  antiquis  instrumentis, 
tum  etiam  recenti  illo  telescopio  Belgico  et  inveniuntur  paucissimorum  minu- 
torum. Si  ergo  Sol  tam  est  propinquus,  quam  dixerunt  veteres,  etiam  hi  pla- 
netae in  sua  quisque  proportione  tam  propinqui  fient,  quam  dixit  Tycho  Bra- 
heus ex  Copernico,  Si  Mars  tam  propinquus,  erit  sub  sua  visibili  diametro 

etiam  minor.  Erit  igitur  Mars  minor  quam  Terra,  minor  scii,  superior,  quam 
inferior;  ut  ita  nulla  futura  sit  analogia  magnitudinis  corporum  ad  eorum  or- 
dinem, quod  non  est  consentaneum  ornatui  mundi.  30) 

Quanto  major  statuitur  Solis  distantia,  tanto  minor  fit  Solis  parallaxis, 
quanto  minor  Solis  parallaxis,  tanto  major  parallaxis  Lunae  a Sole,  si  ex 
suis  principiis  assumatur  simplex  Lunae  parallaxis:  quod  egregie  servit  doc- 
trinae eclipsium  emendandae.  Confirmatur  igitur  potius,  non  vero  refutatur, 
tanta  magnitudo  intervalli  Solis  ab  observationibus  astronomicis.  Physice 
vero  ad  votum  est,  ut  corpus  Solis,  quod  ceteris  planetis  omnibus  motum 
infert,  multis  omnino  partibus  sit  majus  corporibus  mobilibus  omnibus  in 
unum  confiatis. 

Cujus  corporis  determinatio  proxime  sequitur  Telluris  determinationem  ? 
Lunae,  secundarii  planetae.  1)  Quia  hoc  sidus  peculiariter  Terrae  tributum 
est,  quod  et  vegetationem  creaturarum  terrestrium  adjuvaret,  et  a creatura 
contemplatrice  in  Terris  observaretur,  et  a quo  siderum  observatio  inciperet. 
2)  Quia  rationes  proportionis  constituendae  propemodum  eaedem  sunt. 

Edissere  fundamenta  proportionis  inter  Lunam  et  Terram,  tam  ratione 
corporis,  quam  ratione  intervalli.  1)  Rursum  hic  Luna  in  remotione  maxima 
a Terra  debuit  occupare  diametro  sua  visibili  partem  circuli  720am,  cum 
propter  ipsum  numerum  ut  prius,  tum  etiam  propter  eclipses  Solis,  spectacu- 
lum a creatore  ordinatum , ut  eo  doceretur  contemplatrix  creatura  de  ratione 
cursus  siderum;  quod  rectissime  fiebat  tunc,  si  semidiametri  Solis  et  Lunae 
in  utriusque  remotione  maxima  apparerent  aequales:  ut  ita  Luna  Solem  exacte 
tegere  posset  in  hac  utriusque  sideris  conditione,  si  daretur,  et  sic  tam  Luna 
quam  Sol  eundem  angulum  in  Terra  constituerent. 

2)  Decuit  etiam , ut  proportio  corporum  Terrae  et  Lunae  sic  se  haberet 
ad  proportionem  intervalli  Lunae  et  semidiametri  Telluris,  sicut  prius  proportio 
corporum  Solis  et  Terrae  se  habuit  ad  proportionem  intervalli  Solaris  et  semi- 
diametri Terrae:  ut  scilicet  proportionum  binarum  eadem  utrinque  esset  ana- 
logia. Luna  enim,  planeta  terrestris  et  secundarius  et  Soli  obscurando  factus, 
exemplum  etiam  proportionum  orbis  Solis  vel  Terrae  sequi  debuit. 

Quid  hinc  sequitur?  Duae  res  sequuntur  ex  positis  duobus  axiomatibus, 
quarum  unaquaelibet  per  se  ipsam,  miro  consensu  verisimilitudinum,  etiamsi 
ex  praecedentibus  non  sequeretur,  axiomatis  loco  posset  usurpari,  cum  sint 
per  se  fide  dignissimae.  Prima  est  ista,  quod  cum  analogia  proportionum  ex 
parte  Solis  sit  ipsa  proportio  aequalitatis,  id  est,  sicut  corpus  Terrae  in  cor- 
pore Solis  majori  toties  continetur,  quoties  semidiameter  Terrae  continetur  in 
distantia  vel  semidiametro  orbis  Terrae  vel  Solis,  non  vero  saepius  illud 
quam  hoc,  sic  etiam  corpus  Terrae  continebit  corpus  Lunae  minus  et  se  an- 
gustius toties , quoties  semidiameter  Terrae  continetur  in  distantia  vel  semi- 
diametro orbis  Lunae,  non  vero  rarius  illud  quam  hoc.  Hoc  ipsum,  ut  axioma 
usurpatum,  dignitatem  suam  habet  inde,  quia  Terra  est  domicilium  mensurantis 
creaturae , quare  et  ipsa  corpore  suo  metitur  minus  etiam  Lunae  corpus, 
velut  prius  metiebatur  Solis  corpus  se  majus;  et  semidiametro  sua  metitur 
semidiametrum  orbis  Lunae,  utrumque  vero  sub  ratione  aequalitatis  ideo,  quia 
solius  Lunae  orbis  circa  Terram  est  situs,  sicut  Terrae  orbis  circa  Solem: 
itaque  mensuratio  orbis  et  corporis  Luriae  prae  corporibus  planetarum  cetero- 
rum est  Terrae  propria,  non  minus  quam  prius  orbis  et  corporis  Solis  men- 
suratio. In  propria  vero  mensuratione  par  est  obtinere  rationem  aequalitatis, 
ut  primam  et  principem,  si  pihil  impediat. 

Alterum,  quod  sequitur  ex  praemissis  longo  demonstrationis  ambitu,  quem 
vide  in  meo  Hipparcho,61)  est  hoc:  quod  hac  ratione  semidiameter  orbitae 
Lunae  seu  distantia  medio  loco  proportionalis  fit  inter  distantiam  seu  semidia- 
metrum  orbis  Telluris  et  inter  semidiametrum  corporis  Telluris:  ut  sicut  se- 
midiameter Terrae  est  ad  semidiametrum  orbis  Lunae,  sic  haec  sit  ad  semi- 
diametrum orbis  Telluris  vel  Solis.  Hic  iterum  est  aliqua  proportionis 
utriusque  aequalitas,  etiam  se  ipsa  verisimilis,  quia  quod  est  Soli  orbis  Ter- 
rae, circa  Solem  positus,  id  est  Terrae  orbis  Lunae,  circa  Terram  positus. 

An  etiam  observationes  adstipulantur  huic  intervallo  Lunae  et  Terrae? 
Omnino  ad  unguem:  nam  Braheus  Lunae  perigaeae  distantiam  a Terra  in- 
venit paulo  minus  quam  54  semid.  Terrae  in  quadris,  apogaeae  in  iisdem 
quadris  majorem  quam  59,  minorem  paulo  quam  60,  cum  ex  his  principiis 
conficiatur  illa  quidem  54,  ista  vero  59. 

Quomodo  jam  ex  positis  axiomatibus  et  conclusis,  axiomatum  aemulis, 
elicienda  est  quantitas  semidiametri  Lunae ? 1)  Statuta  Lunae  seraidiametro 
particularum  100000,  ut  sit  intervallum  centrorum  Lunae  et  Terrae  22918166 
talium  particularum:  cubus  de  100000,  id  est  1000000000000000,  multi- 
plicandus est  in  numerum  intervalli  22918166,  et  facti  radix  biquadrata  est 
extrahenda,  quae  erit  389085,  ostendens  quantitatem  semidiametri  Terrae  in 
iisdem  particulis.  Nam  sicut  389085,  semidiameter  Telluris , continetur  in 
22918166,  intervallo  Lunae,  59  vicibus  paulo  minus,  sic  etiam  cubus  de 
389085  continebit  cubum  de  100000,  59  vicibus  paulo  minus,  et  sic  etiam 
globus  Telluris  globum  Lunae.  Ita  semidiameter  corporis  Telluris  continebit 
semidiametrum  corporis  Lunae  minus  quam  quater. 

2)  Aliter  et  simplicius  ex  concluso  posteriori:  quaeratur  de  3469  cum 
triente,  sc.  de  intervallo  Solis,  radix  quadrata,  quae  erit  59  paulo  minus, 
tanta  est  distantia  Lunae,  qualium  semidiameter  Telluris  est  !.  Diviso  vero 
cubo  semidiametri  Telluris  1 per  59  et  quotientis  radice  cubica  sumta,  pro- 
ditur semidiameter  corporis  Lunae  in  eadem  dimensione. 

Quae  hinc  exstruitur  proportio  diametrorum  Solis  et  Lunae?  Eadem, 
quae  est  orbis  Solis  ad  orbem  Lunae,  vel  hujus  ad  corpus  Telluris,  scilicet 
quae  est  inter  numeros  59  paulo  minus  et  1.  Itaque  corpus  Solis  continet 
corporum  Lunae  plus  quam  ducenta  millia. 

Quae  globorum  planetariorum  inter  se  mutuo  est  proportio  ? Nihil  est 
magis  naturae  consentaneum,  quam  ut  idem  sit  ordo  magnitudinum,  qui  est 
et  sphaerarum,  ut  ex  sex  primariis  planetis  minimo  sit  corpore  Mercurius, 
quia  intimus  est  et  orbem  angustissimum  obtinet;  proxime  major  sit  Venus, 
sed  adhuc  minor  Tellure,  quia  angustiore  quam  haec  orbe  circumit,  laxiore 
tamen  quam  Mercurius;  Tellure  proxime  sit  major  globus  Martis,  quia  hujus 
orbis  jam  est  exterior  et  amplior,  superiorum  tamen  imus;  rursum  major  glo- 
bus Jovis,  superiorum  medius,  denique  maximus  mobilium  Saturni  globus, 
quia  est  altissimus. 

Cum  autem  tres  sint  dimensiones  corporum,  vel  secundum  diametros,  vel 
secundum  superficies,  vel  secundum  spatia  superficiebus  contenta  seu  corpu- 
lentiam, et  diametrorum  quidem  proportio  dupla  sit,  quae  est  superficierum, 
tripla  quae  corporum:  consentaneum  est,  proportioni  intervallorum  unam  ex 
his  tribus  globorum  accommodatam  esse.  Verbi  causa,  cum  Saturnus  sit  de- 
cuplo fere  altior  a Sole,  quam  Tellus : aut  diameter  Saturni  erit  decupla  dia- 
metri Telluris,  superficies  superficiei  Telluris  centupla,  corpus  millecuplum  cor- 
poris Telluris,  aut  Saturni  superficies  erit  decupla  superficiei  Telluris,  ut  cor- 

porura  proportio  fiat  sesquialtera  proportionis  intervallorum,  et  sit  Saturnus 
trigecuplo  major  Terra,  sicut  et  trigecuplo  est  tardior,  diametrorum  vero  pro- 
portio fiat  saltem  dimidia  proportionis  intervallorum,  scii,  tripla  paulo  plus; 
aut  denique  corpora  ipsa  habent  proportionem  intervallorum , ut  Saturnus  sit 
saltem  decuplo  major  Terra,  sicut  est  et  decuplo  altior,  in  superficiebus  vero 
servetur  bes  proportionis  intervallorum,  in  diametris  triens,  et  ita  diameter 
corporis  Saturni  sit  paulo  major  quam  dupla  diametri  de  corpore  Telluris.  52j 

Ex  hisce  tribus  modis  primum  citra  controversiam  repudiant  cum  rationes 
archetypicae,  tum  etiam  observationes  diametrorum,  habitae  instrumentis  tele- 
scopii  Belgici,  secundum  ego  hactenus,  tertium  Jo.  Remus  Quietanus  probat. 
Pro  me  stare  videbantur  rationes  archetypicae  meliores,  pro  Remo  stant  ob- 
servationes, sed  in  tanta  scrupulositate  metuebam,  ne  omni  exceptione  majores 
non  essent.  Cedo  tamen  locum  Remo  et  observationibus.  Nam  Jupiter  acro- 
nychus  in  perigaeo  eccentrici  crebro  mihi  visus  est  occupare  circiter  50", 
Saturnum  Remus  censet  occupare  30",  Mars  acronychus  et  in  Aquario  peri- 
gaeus  major  quidem  apparet  Jove,  non  tamen  multo.  Equidem  corpus, 
aequale  Terrae,  si  videretur  ex  intervallo,  quantum  Soli  tribuimus,  3469  se- 
midiametrorum  Telluris,  appareret  diametro  2'.  At  nunc  ex  propinquitate 
Martis  ista  corpus  idem,  Telluri  aequale,  plus  quam  5'  cernetur  occupare 
et  sic  sex  Joves  aequare;  quanto  igitur  diameter  globi  Martii  fit  major  dia- 
metro Telluris,  tanto  auctior  erit  ejus  apparentia.  Non  igitur  plus  quam  forte 
sexta  parte  majorem  debemus  facere  diametrum  globi  Martii,  quam  est  diameter 
Telluris,  quod  fit  in  modo  tertio. 

Ex  rationibus  vero  archety picis  haec  fortasse  non  inepte  militabit:  quod 
sicut  antea  proportionem  ipsorum  corporum  Solis  et  Telluris,  Telluris  et  Lunae 
fecimus  eandem,  quae  erat  inter  semidiametrum  Telluris  et  semidiametros 
sphaerarum,  sic  nunc  etiam  proportio  corporum  planetariorum  statuitur  eadem, 
quae  est  inter  semidiametros  orbium.  Ita  Saturnus  mole  corporis  erit  paulo 
minus  decuplo  major  Tellure,  Jupiter  plus  quintuplo,  Mars  sesquiplo,  at  Ve- 
nus paulo  minor  dodrante  corporis  Telluris,  Mercurius  paulo  major  ejusdem 
triente. 

An  non  ut  Telluris , sic  omnium  etiam  planetarum  corpora  iisdem 
quibus  Tellus  legibus  attemperari  debuerunt  ad  corpus  Solis?  Minime.  Nam 
si  hoc  sequeremur,  planetarum  corpora  fierent  ordine  sphaerarum  contrario 
magna;  maximus  sc.  Mercurius,  minimus  Saturnus,  diametro  minori  quam  est 
triens  diametri  Terrae.  Id  vero  et  rationibus  dictis  et  observationibus  dia- 
metrorum repugnat.  Saturnus  enim  acronychus,  quando  est  novies  altior  Sole, 
occupat  circiter  30",  occuparet  igitur,  si  staret  in  propinquitate  Solis,  4 *//, 
cum  Terra  ex  tanto  intervallo  occupatura  sit  2'.  Itaque  diameter  Saturni 
plus  quam  duplo  major  est  diametro  Terrae.  Atque  hoc  est,  quod  statim 
initio  hujus  loci  dixi:  evidentissimum  fieri  rebus  ipsis,  quod  initium  constituen- 
darum proportionum  factum  sit  a Terra.  Nam  observationes  Lunae  et  eclip- 
sium testantur  de  aequalitate  proportionum  duarum,  quarum  una  est  inter 
corpora  Lunae  et  Terrae,  altera  inter  diametros  Terrae  et  orbis  Lunae ; huic 
certitudini  observationum  refragari  nullatenus  possumus.  Jam  vero  verisimil-  * 
limum  erat,  ut  iisdem  legibus  et  Terra  ad  Solem  attemperaretur:  quod  cum 
statuissemus,  jam  observationes  etiam  -hic  eminus  consentientes  habuimus, 
quia  illae  non  ferunt  propinquitatem  Solis  semidiametrorum  Terrae  1200,  sed 
duplum  vel  triplum  requirunt,  et  postulavit  sane  haec  attemperatio  triplum. 
Terra  igitur  certo  mensura  est  tam  corporum  Solis  et  Lunae,  quam  sphaera- 

rum.  Sic  vero  corpus  Saturni  aut  alterius  alicujus  planetae  nequaquam  fieri 
potest  mensura  rei  utriusque:  de  quo  rursum  testes  adduximus  observationes 
diametrorum  certas.  Sola  igitur  Terra  talis  mensura  est;  a mensura  vero  di- 
mensionum natura  postulat  initium  fieri  conformationis. 

De  raritate  et  densitate  horum  sex  globorum  quid  tenendum ? Primo, 
non  est  consentaneum,  eandem  in  omnibus  esse  densitatem  materiae.  Nam 
ubi  necessaria  est  aliqua  corporum  multitudo,  ibi  etiam  conditionum  varietas 
ad  distinctionem  adhibenda  fuit,  ut  essent  illa  vere  multa.  Praecipua  vero 
corporum,  ut  corpora,  conditio  est  interna  dispositio  partium.  Nam  molium 
inaequalitas  quodammodo  corporibus  ipsis  accidit  propter  superficies,  molem 
definientes,  nec  pars  interna  corporis  unius  a parte  alterius  hac  molis  circum- 
scriptione differt.  Praecipuum  vero  argumentum  dissimilitudinis  materiarum  du- 
citur a contemplatione  periodicorum  temporum,  ut  quae  non  procedit,  si  facia- 
mus eandem  globorum  densitatem,  ut  infra  audiemus. 

Secundo,  consentaneum  est,  ut  quodque  corpus  est  Soli  vicinius,  ita 
et  densius  esse.  Nam  et  Sol  ipse  est  omnium  corporum  totius  mundi  den- 
sissimum , cujus  rei  testimonium  perhibet  immensa  multiplex  vis , quae  non 
potest  esse  sine  subjecto  proportionato ; et  loca  ipsa,  centro  vicina,  ideam 
quandam  angustiae  gerunt,  qualis  est  in  condensatione  materiae  multae  in 
locum  angustum. 

Tertio : neque  tamen  magnitudini  corporum  proportionaliter  erit  admetienda 
raritas,  parvitati  densitas.  Verbi  causa,  distantia  simul  et  amplitudo  globi 
Saturnii  per  superiora  est  ad  distantiam  adquc  amplitudinem  globi  Jovialis 
ut  10  ad  5 fere.  Dico  densitatem  materiae  in  globo  Saturni  ad  densitatem 
in  globo  Jovis  non  esse  in  ea  proportione  statuendam,  quae  est  inter  5 ad  10. 
Nam  si  quis  hoc  sequeretur,  is  peccaret  jam  in  aliam  varietatis  legem,  intro- 
ducens copiam  materiae  non  inaequalem,  sed  eandem  per  omnes  planetas. 
Multiplicata  enim  mole  Saturni  1 0 in  densitatem  5 , prodiret  copia  materiae 
50,  tantundem  scilicet,  quantum,  si  molem  Jovis  5 in  densitatem  ejus  10  mul- 
tiplicasses.  At  praestabilius  et  ornatius  esse  videtur,  ut  neque  moles  ipsae 
globorum  diversae  densitatis  sint  inter  se  aequales,  neque  densitas  in  molibus 
globorum  inaequalibus  sit  eadem,  neque  etiam  copia  materiae  aequalibus  sit 
distributa  portionibus  per  omnes  globos,  mole  et  densitate  materiae  distinctos : 
quin  potius  ut  omnia  varient,  ut  quo  ordine  globi  mobiles  inde  a centro  sibi 
invicem  succedunt,  eodem  etiam  (ordine,  inquam,  non  proportione)  non  spatia 
tantum  corporum  inque  iis  raritatem,  sed  ipsam  etiam  materiae  copiam  ipsis 
admetiamur:  ut  si  Saturnus  haberet  copiam  materiae  50,  Jovi  relinquatur 
minus  quidem  quam  50,  plus  tamen  quam  dimidium  25,  puta  forte  36:  sic 
enim  erunt  corpora  quidem  ut  50  : 25,  copia  materiae  ut  50  : 36,  raritas  ut 
50  : 36  vel  36  : 25,  seu  contraria  densitas  ut  25  : 36  vel  36  : 50. 

Praeterea  cum  antehac  aequalitatem  copiae  materialis  essem  secutus,  coac- 
tus sum  transscribere  magnitudini  corporum  proportionem  ipsorum  periodicorum 
temporum,  ut  sicut  Saturnus'habet  30  annos,  Jupiter  12,  sic  etiam  amplitudo 
globorum  Saturnii  ad  Jovialem  esset  ut  30  ad  12.  Hanc  vero  proportionem, 
ut  nimiam,  observationes  diametrorum  meae  et  Remi  redarguerunt. 

Quarto:  proportionem  copiae  materialis  esse  statuendam  praecise  dimi- 
diam proportionis  molium  seu  amplitudinum  (et  sic  sesquiplam  diametrorum 
in  globis  et  dodrantem  superficierum)  ista  suadent.  Nam  primo  sic  fiet,  ut 
tam  haec  copiae  proportio,  quam  densitatis,  utraque  sit  dimidia  proportionis 
intervallorum  a Sole,  atque  sic  aequalibus  portionibus  illius  proportionis  sibi 

invicem  obvient,  hinc  copia  materiae  major,  inde  densitas  in  eodem  magno 
corpore  minor,  quae  est  omnium  optima  mediatio.  Duplo  scii,  erit  Saturnus 
altior  Jove,  sesquiplo  ponderosior,  sesquiplo  et  rarior,  seu  Jupiter  sesquiplo 
densior;  et  comparatione  proportionum  unius,  erit  Saturnus  duplo  altior  quam 
ponderosior,  duplo  et  amplior  quam  rarior. 

Idem  etiam  semissis  proportionis  intervallorum  stabilitur  concinnitate  hac 
geometrica : ut  sicut  superius  inter  duorum  planetarum  intervalla  a Sole  (verbi 
causa  sint  1 : 64,  ob  facilitatem  numerorum)  statuenda  fuerunt  duo  media 
proportionalia  4,  16,  quippe  ad  formandas  duas  residuas  dimensiones  corpo- 
rum, ut  ita  corpora  quidem  ipsa  globorum  mobilium  essent  inter  se  etiam  ut 
1 ad  64,  superficies  vero  globorum  ut  1 ad  16,  vel  4 ad  64,  diametri  deni- 
que eorundem  ut  1 ad  4 vel  4 ad  16  vel  16  ad  64:  sic  nunc  inter  eorun- 
dem duorum  planetarum  intervalla  a Sole  1 : 64  statuatur  unum  medium  pro- 
portionale 8,  quippe  ad  physice  formandam  intus  corporum  materiam , quae 
est  res  unica;  ut  ita  rursum  ipsa  quidem  globorum  spatia  sint  ut  1 ad  64, 
copia  vero  materiae  et  simul  raritas  in  minori  ad  illam  in  majori  sit  ut  1 ad  8 
vel  8 ad  64:  seu  contraria  densitas  ut  8 ad  1 vel  64  ad  8.  In  hac  enim 
ratione  nihil  quiequam  interest,  qualis  modus  sit,  quo  condensetur  vel  rarefiat 
aliqua  corpulentia,  num  in  longum  tantum,  an  etiam  in  latum,  an  denique 
in  omnes  tres  dimensiones.  Proportio  enim  introducta  praescribit  aliquam  rei 
condensandae  copiam,  cui  accidunt  illi  diversi  condensationis  modi,  copia  sem- 
per  eadem  manente.  Ex  his  igitur  principiis  si  computemus  densitates  plane- 
tariorum corporum,  quaesito  semper  medio  proportionali  inter  binorum  inter- 
valla a Sole , seu  accuratius  inter  binarum  sphaerarum  seu  orbitarum  diame- 
tros, numeris  omnibus  denique  ad  communem  aliquem  rotundum  comparatis 
et  reductis:  prodeunt  numeri  isti,  qui  sequuntur  in  tabella,  cum  quibus  inveni 
consentientes  proportione  materias  terrestres  juxta  positas,  quam  proxime:  ut 
videre  est  in  meo  libro  teutonici  idiomatis,  quem  anno  1616  scripsi  de  pon- 
deribus et  mensuris.  (Cfr.  Yol.  Y.  p.  609.) 

Saturnus  324  Gemmae  durissimae 
Jupiter  438  Magnetis  Lapis 

Mars  810  Ferrum 

Tellus  1000  Argentum 

Venus  1175  Plumbum 

Mercurius  J 605  Hydrargyrum 

Ut  aurum,  cujus  densitas  in  hac  proportione  est  1800  vel  1900,  reser- 
vemus Soli. 

Quam  denique  statuis  esse  proportionem  magnitudinis  inter  tres  istas 
praecipuas  mundi  regiones,  inter  spatium,  in  quo  Sol,  spatium  seu  regionem 
mobilium,  et  spatium  totius  mundi  seu  regionem  a fixarum  sphaera  termina- 
tum? Etsi  ad  altitudinem  fixarum  determinandam  ne  Copernici  quidem  rationes 
observando  pertingunt,  ita  ut  illa  videatur  infinitae  similis,  quippe  ad  quam 
totum  intervallum  inter  Solem  et  Tellurem,  quod  judicio  veterum  1200,  nostris 
vero  rationibus  3469  semidiametros  globi  Telluris  complectitur,  est  insensibile: 
ratio  tamen  coeptis  insistens  vestigiis  etiam  ad  hanc  usque  pervadendi  se- 
mitam aperit. 

Ac  initio  respiciendum  est  nobis  ad  exemplum  Telluris  orbiumque  Lunae 
et  Solis,  quia  totius  mundi  proportiones  ex  Terrae  propriis  proportionibus  deri- 
vantur , et  regio  ex  tribus  hisce  corporibus  eorumque  cursibus  descripta  est 
quidam  quasi  parvus  mundus.  Nara  quod  Sol  est  in  regione  fixarum  Coper- 

nico,  id  Terra  est  ad  apparentiam  quidem  in  sphaera  seu  regione  Solis,  Ty- 
choni  quidem  etiam  in  rei  veritate.  Et  sicut  Sol  in  centro  fixarum  est,  im- 
mobilis ipse  in  domicilio  immobili,  sic  etiam,  respectu  quidem  motuum  Lunae, 
Terra  immobilis  est  in  centro  sphaerae  Solis,  quasi  immobilis.  Sicut  enim 
regio  mobilium  circa  Solem  est  ordinata,  sic  etiam  orbis  Lunae  circa  Terram 
circumductus  est:  illic  fixae  planetis,  hic  Sol  ipse  Lunae  limes  est,  ad  quem 
illa  confecto  mense  phasibusque  omnibus  revertitur.  Consentaneum  est  itaque, 
ut  sicut  orbis  Lunae  medium  proportionale  factus  est  rationibus  necessariis 
inter  orbem  Solis  apparentem  et  corpus  Terrae  in  ejus  centro,  sic  etiam  regio 
mobilium,  seu  extimus  Saturni  ambitus,  sit  medium  proportionale  inter  exti- 
mam sphaeram  fixarum  et  corpus  Solis  in  centro  mundi. 

Rursum  idem  conficitur  etiam,  sine  respectu  ad  mundum  parvum,  ex  con- 
sideratione ipsius  magni  mundi.  Cum  enim  mobilia  ex  una  parte  affectent 
immobilitatem  ambientis  corporis,  quod  locum  praebet,  dum  motui  renituntur, 
ut  non  tanta  celeritate  moveantur,  quantam  affectat  motor,  ex  altera  parte 
motum  ex  motore  quadamtenus  suscipiant,  ut  in  mobilibus  misceantur  quodam- 
modo motus  ex  motore  et  quies  ex  corpore  locante:  igitur  si  rem  physicam 
licet  enunciare  verbis  mathematicis,  mobilia  poterunt  aptissime  dici  medium 
proportionale  inter  corpus,  quod  motus  fons  est,  et  inter  corpus  immobile, 
quod  locum  praestat.  Quod  cum  et  physice  et  localiter  sit  verum  (fons 
enim  est  intus,  locans  extra,  mobilia  in  medio),  nihil  igitur  verisimilius  est, 
quam  ut  etiam  geometrice  semidiameter  regionis  mobilium  sit  medium  pro- 
portionale inter  semidiametrum  corporis  Solis  et  semidiametrum  sphaerae  fixa- 
rum, ut  sicut  se  habet  globus  Solis  ad  sphaericum  systema  planetarum  om- 
nium, sic  hoc  se  habeat  ad  sphaericum  totius  mundi  corpus,  fixarum  regione 
terminatum. 

Quomodo  scimus  diametri  corporis  Solis  proportionem  ad  diametrum 
regionis  mobilium?  Ex  angulo,  quantum  ipsum  corpus  Solis  occupat  in  visu 
nostro,  instrumentis  mathematicis  adjuto.  Cum  enim  is  proxime  sit  dimidii 
gradus,  sequitur,  illum  abesse  a visu  229  semidiametris  suis.  At  vero  visus  est 
in  Tellure,  et  Telluris  orbis,  circa  Solem  positi,  diameter  paulo  major  est  de- 
cima parte  orbis  Saturni:  ergo  extimus  mobilium  orbis,  hoc  est  Saturni,  fere 
decuplo  plures  Solis  diametros  continet,  hoc  est  circiter  2000. 

Quanta  per  hanc  rationem  evadit  sphaera  stellarum  fixarum?  Sicut 
diameter  Saturni,  extimae  sphaerae  mobilium,  continet  in  se  diametrum  cor- 
poris Solaris  bis  millies  circiter,  sic  etiam  diameter  sphaerae  fixarum  conti- 
neret diametrum  Saturni  in  se  fere  bis  millies.  Itaque  diameter  fixarum  con- 
tinebit in  se  circiter  quadragies  centena  millia  diametrorum  corporis  Solaris, 
diametrorum  Terrae  (secundum  proportionem  corporum  Solis  et  Terrae  a ve- 
teribus creditam)  quintuplum  et  plus,  h.  e.  ducenties  centena  millia  plus,  et 
secundum  nostras  rationes  triplum,  sc.  sexcenties  centena  millia. 

Incredibilis  vero  haec  est  amplitudo  sphaerae  fixarum,  quam  tu  facis 
bis  millies  majorem  sphaera  Saturni , cum  apud  veteres  illa  proxime  superstet 
Saturno.  Immo  vero  multo  incredibilior  est  apud  veteres  pernicitas  fixarum 
et  Saturni;  quorum  alterutrum  cum  necesse  sit  statuere,  probabilius  est,  bis 
millies  vel  millies  esse  ampliorem  sphaeram  fixarum  atque  veteres  dixerunt, 
quam  vicies  quater  millies  esse  celeriorem  atque  Copernicus  statuit.  Ibi  enim 
in  subjecto  amplissimo  et  quod  est  infinito  simile  motus  inest  nullus,  hic  in 
orbe  Saturni  modico  motus  inesse  statueretur  infinito  similis.  Per  se  vero 

tanta  amplitudo  nec  observationibus  Brahei  repugnat,  nec  rationi  dissentaneum, 
quiescentia  a mobilibus  immenso  intervallo  distare. 

Quomodo  scis,  tantam  amplitudinem  non  repugnare  observationibus 
Brahei?  Observavit  ille  altitudinem  maximam  stellae  polaris,  quae  hac  tem- 
pestate est  in  7°  Arietis,  anno  1586.  in  media  nocte  post  aequinoctium  au- 
tumnale, fuitque  58°  51'.  Eandem  observavit  etiam  circa  solstitium  hiemale 
26.  Decembris  vesperi  hora  circiter  sexta,  invenitque  rursum  58°  51'.  Itaque 
differentia  non  fuit  ulla;  cum  tamen  mense  Septembri  horizon  secaret  sphae- 
ram fixarum  tota  fere  semidiametro  orbis,  in  quo  Tellus  circumfertur,  inferius, 
quam  26.  Dec.,  quippe  ibi  Sol  in  Libra  apparuit,  hic  in  Capricorno.  Idem 
factum  etiam,  cum  minima  altitudo  observata  fuit  in  media  nocte  post  aequinoctium 
vernale  et  post  hiemale  solstitium  mane  hora  sexta,  utrinque  enim  inveniebantur 
52°  59 y,/,  quanquam  mense  Martio  horizon  tota  fere  semidiametro  orbis,  in 
quo  Tellus,  altius  secaret  fixas,  quam  Decembri.  Ergo  diameter  ista  orbis, 
in  quo  Tellus  circumfertur,  per  instrumenta  Braheana  non  est  sensibilis. 

Cum  itaque  non  faciat  illa  unum  minutum  in  sphaera  fixarum,  non  est 
igitur  ter  millesima  quingentesima  pars  semidiametri  fixarum.  Saturnii  igitur 
orbis  semidiameter , quae  est  semidiametri  orbis  Telluris  fere  decupla,  non 
aequat  trecentesimam  quinquagesimam,  neque  quadringentesimam  partem  se- 
midiametri fixarum.  An  igitur  faciat  ejus  partem  bis  millesimam,  hoc  est, 
an  altitudines  stellae  polaris  supradictae  differant  quinta  parte  unius  minuti 
seu  12  secundis,  multo  minus  discerni  potest,  cum  diameter  stellae  polaris 
videatur  unum  ad  minimum  minutum  aequare,  neque  diligentiae  artificum  de 
quinta  parte  unius  minuti  credendum  sit. 


Saturnus  abest  a Terrae  centro  secundum  Braheum  12300  semidiametris  Terrae, 
Ejus  ergo  circulus  diurnus,  cum  est  in  aequatore,  continet  77314  somidiametros  Terrae, 
hoc  est  66420000  milliaria  germanica,  quae  divisa  in  horas  24  portionem  unius  horae 
efficiunt  2767500,  de  qua  summa  milliaria  240  (tot  enim  Saturnus,  secundum  Coper- 
nicum,  conficit  in  una  hora)  sunt  sesquiduodecies  millesima. 

Sed  secundum  Ptolemaeum,  per  Copernici  correctiones,  proportio  orbium  talis  esset: 
Luna  a Terra  64.  10  semidiametris. 

50  pro  corpore  Lunae  et  Mercurii. 

65  imum  orbis  Mercurii  / . Qn  oi  an 

209  summum.  \ ut  28‘  30  acl  91*  30' 

1 pro  corpore  Mercurii  et  Veneris. 

210  imum  orbis' Veneris  ( . 50  ad  14n  on 

1407  summum.  j ut  iy’  0U  aU  14U’ 

7 pro  corpore  Veneris  et  Solis. 

1414  imum  orbis  Solis  ( , ^ on  nA  1 Etsi  Copernicus  habet 

1537  summum.  j ut  57'  30  ad  62‘  30'  J 1094 

6 pro  corpore  Solis.  1190 

2 pro  corpore  Martis. 


1545  imum  orbis  Martis. 
1124.1  summum. 

2 pro  corpore  Martis. 
5 pro  corpore  Jovis. 


ut  14.  30  ad  105.  30. 


11248  imum  orbis  Jovis 
18253  summum. 

5 pro  corpore  Jovis. 

5 pro  corpore  Saturni. 


ut  45.  45  ad  74.  15. 


18263  imum  orbis  Saturni 
25737  summum. 

5 pro  corpore  Saturni. 


ut  49.  48  ad  70.  12. 


25742. 53) 

Hoc  est  amplias  duplo  ejus  quod  Braheus  habet;  et  240  milliaria,  motus  Sa- 
turni horarius  apud  Copernicum,  sunt  portio  minor  vicies  quater  millesima  de  Saturni 
horario  apud  Ptolemaeum. 

Quam  putas  esse  proportionem  densitatis  inter  se  corporum  Solis , aurae 
athereae , mundum  universum  permeantis , et  sphaerae  fixarum,  omnia  ex- 
trinsecus concludentis  ? Cum  haec  tria  corpora  sint  analoga  centro,  superficiei 
sphaericae,  et  intervallo,  tribus  symbolis  trium  in  S.  S.  Trinitate  personarum: 
credibile  est,  tantundem  esse  materiae  in  uno,  quantum  in  unoquolibet  duo- 
rum reliquorum ; sic  ut  tertia  pars  materiae  totius  universi  compacta  sit  in 
corpus  Solis,  quamvis  id  sit  respectu  amplitudinis  mundi  angustissimum;  tertia 
item  pars  materiae  extenuata  et  explicata  per  immensum  mundi  spatium : ut 
ita  Sol  intra  corpus  suum  tantundem  possideat  materiae,  quantum  ille  extra 
se  valentissima  virtute  luminis  sui  illustrandum  radiisque  suis  permeandum  est 
nactus;  tertia  denique  pars  materiae  expansa  in  orbem  et  mundo  exterius  pro 
moenibus  circumjecta.  Atque  ut  proportionem  quadamtenus  adumbremus  re 
simili  nota,  etsi  eam  nequaquam  aequamus,  fingamus,  corpus  Solis  esse  totum 
aureum , orbem  fixarum  aqueum , vitreum  vel  crystallinum , spatium  interius 
aere  plenum.  Unde  quadamtenus  intelligi  datur,  quid  divinus  Moses  per  fir- 
mamentum (raquia,  quod  proprie  sonat  expansionem,  puta  insufflationem  aurae 
aethereae) , quid  item  per  aquas  supercoelestes  significaverit.  Sic  enim  et 
pueri  ludunt  quandam  creationis  ideam,  excitantes  bullas  ex  aqua  et  smeg- 
mate, insufflantes  aerem:  differentia  haec  est,  quod  Deus  guttam,  ut  sic  dicam, 
aquae  retinuit  intus  in  centro,  pueris  aquae  gutta  ob  pondus  non  manet  in 
centro,  nec  dividitur  a superficie  per  insufflationem,  sed  haeret  in  fundo 
bullae. 

Quantam  statuis  crassitiem  seu  distantiam  superficiei  intimae  fixarum 
ab  extima?  Cum  tantum  ei  dederimus  materiae,  quantum  est  in  toto  spatio 
mundi,  quod  illa  complectitur,  excepta  ea  materia,  quae  est  in  angustissimo 
Solis  globo,  et  vero  nequaquam  ejusdem  densitatis  sit  statuenda  materia  orbis 
fixarum  cum  materia  spatii  mobilium,  sed  densitatis  proportione  mediae  inter 
densitatem  aurae  aethereae  et  densitatem  materiae  in  corpore  Solis:  itaque 
et  spatium  illi  debebitur  proportione  medium  inter  spatium  corporis  Solis  et 
spatium  aurae  aethereae.  Erat  autem  supra  diametrorum  Solis  et  aurae  aethe- 
reae proportio  illa,  quae  1 ad  4000000,  spatiorum  igitur  ipsorum  tripla,  hoc 
est  1 ad  64000000000000000000.  Inter  hos  vero  numeros  medium  propor- 
tionale est  8000000000,  tot  igitur  spatia  corporis  Solis  aequavit  spatium  inter 
superficiem  concavam  et  convexam  orbis  fixarum.  Itaque  totus  mundus  tribus 
coagmentatus  membris  repraesentatur  hoc  numero,  64000000008000000001, 
cujus  radix  cubica  4000000  et  una  sexies  millesima  ostendit,  quod  orbis, 
erassitie  unius  sexies  millesimae  particulae  de  semidiametro  corporis  Solaris, 
circumjectus  aurae  aethereae,  complectatur  in  suo  corpore  spatia  8000000000 
capacia  corporis  Solaris.  Haec  igitur  est  illa  mundi  cutis  seu  tunica,  seu 
crystallinus  orbis  supercoelestis,  tantae  subtilitatis  propter  amplitudinem  expan- 
sionis: quae  si  in  unam  massam  coagularetur  sphaericam,  haberet  semidia- 
metrum  2000  vicibus  majorem  semidiametro  corporis  Solaris,  cum  jam  non 
sit  crassa  magis , quam  unius  semidiametri  corporis  Solaris  sexies  millesimam 
vel  duo  milliaria  Germanica,  plus. 

Quanta  erit  apparentia  Solis , si  oculum  fingas  in  una  fixarum  collo- 
catum esse?  Quadragies  centies  millesima  semidiametri  fixarum  subtendit  cir- 
citer vicesimam  unius  secundi:  Solis  igitur  corpus  apparet  diametro  6 scru- 


Liber  Quartus.  Pars  Prima. 


335 


pulorum  tertiorum  seu  sexcentesimae  de  uno  scrupulo  primo,  emetiens  circulum 
magnum  1296  myriadibus  vicium;  seu  apparentia  Solis  diametri  inter  fixas 
est  particula  octodecies  millesima  suae  apparentiae  in  Terris. 

Quantae  vicissim  apparent  fixae  ex  Tellure?  Periti  artifices  negant, 
ullam  quantitatem  veluti  rotundi  corporis  detegi  per  inspectionem  telescopii ; 
quin  potius,  quo  perfectius  instrumentum,  hoc  magis  fixas  repraesentari  ut 
puncta  mera,  ex  quibus  radii  lucidi  in  speciem  crinium  exeant  dispergan- 
turque. 

Videtur  igitur  unaquaelibet  fixarum  tale  corpus  esse,  quale  Sol  est,  et 
Sol  vicissim  inter  fixas  videtur  tantus  et  talis  appariturus,  quanta  et  qualis 
unaquaelibet  fixarum.  Non  existimo:  nihil  enim  impediunt  haec  observata, 
Solem  esse  majore  mole  corporis,  quam  sunt  fixae.  Praeterea  et  clarior  esset 
conspectus  Solis  ex  tanto  intervallo  fixis  quibuscunque.  Nam  si  vel  acu 
solum  perfores  parietem,  ut  per  foramen  Sol  irradiare  possit,  claritas  ex  ea 
radiatione  major  diffunditur,  quam  omnes  omnino  fixae  sub  dio  collucentes 
faciunt.  Nec  laeditur  oculus  ab  ulla  fixarum,  at  Solis  aspectum  non  tolerat, 
ne  eminus  quidem  appropinquantem. 


LIBRI  QUARTI 

PARS  SECUNDA. 

DE  MOTU  CORPORUM  MUNDANORUM. 


I.  Quot  et  quales  sint  motus. 

Quid  sentit  Copernicus  de  motu  corporum , quid  illi  movetur,  quid 
quiescit ? Motus  localis  duae  sunt  species:  vel  enim  convertitur  totum  loco 
suo  manens,  partibus  vero  invicem  succedentibus,  qui  motus  8ipt]at<ng  seu 
tornationis  turbinationisve  a similitudine,  aut  versionis  ab  instrumento  vertice 
dici  potest;  aut  ipsum  etiam  totum  de  loco  in  locum  fertur  circulariter,  quem 
motum  Graeci  cp oqixv,  Latini  fere  circuitum  aut  circumlationem  aut  ambitum, 
utrumque  vero  communiter  revolutionem  appellant. 

Solem  igitur  Copernicus  ponit  apud  centrum  mundi  consistere , ratione 
totius,  centro  sc.  et  axe,  immobilem;  quem  tamen  ratione  partium  corporis 
circa  suum  sc.  centrum  et  axem  converti  a paucis  annis  deprehendimus  sensu, 
quod  dudum  asserueram  rationibus;  celeritate  quidem  tanta,  ut  spatio  25  vel 
26  dierum  una  conversio  absolvatur.54) 

Jam  ut  quisque  primariorum  est  Soli  propior,  ita  breviore  periodo  cir- 
cum Solem  fertur,  sub  eodem  quidem  communi  circulo  zodiaco  et  in  plagam 
omnes  eandem,  in  quam  partes  corporis  Solis  praecedunt;  Mercurius  spatio 
3 mensium,  Venus  8'/2,  Tellus  cum  coelo  Lunae  12,  Mars  22  V2>  seu  minus 
quam  duobus  annis,  Jupiter  12,  Saturnus  30  annis.  Fixarum  vero  sphaera 
Copernico  penitus  est  immobilis.  Tellus  interim  circa  suum  etiam  axem  et 
circa  Terram  Luna  circumvolvitur,  rursus  in  plagam  utraque,  si  ad  exteriora 
mundi  respieias,  eandem,  in  quam  omnes  primarii. 

Omnes  autem  motus  Copernico  sunt  tantum  in  directum  et  continuum, 
nulla  penes  illum  statio  in  rei  veritate,  nulla  retrogradatio. 

Quibus  argumentis  probatur,  fixarum  sphaeram  non  moveri ? Quod 
illa  non  convertatur  circa  centrum  et  axem,  demonstratum  est  libro  I.  Nam 
quicquid  hujus  in  oculos  incurrit,  totum  id  Terrae  tribuimus.  Argumenta  ce- 
tera requirantur  ibi,  fol.  168  et  seqq.  Duo  sola  hujus  loci  propria  repetamus. 
Unum  a celeritate.  Nam  si  sphaera  extima  saltem  4000000  diametros  Solis 
in  dimetiente  habet,  circumferentia  longa  erit  12566370:  quae  si  tota  intra 
24  horas  volvitur,  in  una  igitur  volventur  523600,  in  uno  minuto  8727,  in 

uno  secundo,  quod  fere  aequat  pulsum  hominis,  transibunt  145  diametri  Solis, 
quaelibet  non  minor  13  millibus  milliariorum  Germanicorum:  itaque  spatio 
temporis,  quo  semel  dilatatur  iterumque  contrahitur  arteria  pulsu  geminato, 
circiter  septuagies  quinquies  centena  millia  milliarium  circuli  maximi  volve- 
rentur, et  Saturnus,  bis  millies  angustiori  orbita,  adhuc  fere  per  4000  millia- 
ria  trajiceret. 

Alterum  argumentum  destruit  omnem  omnino  motum  sphaerae  fixarum: 
quippe  non  apparet,  cui  bono,  cum  extra  nihil  sit,  unde  aut  quorsum  illa 
translata  situm  et  apparentias  variet  obtineatque  per  quietem,  quicquid  nan- 
cisci posset  motu  quocunque.  Nam  ex  hujus  quiete  intelliguntur  motus  om- 
nium corporum,  et  nisi  illa  locum  praeberet,  quod  rectissime  praestat  quies- 
cendo, moveri  nihil  posset. 

Quomodo  se  habet  proportio  periodicorum  temporum , quae  assignasti 
mobilibus,  ad  proportionem  jam  praemissam  orbium,  in  quibus  illa  vehun- 
tur? Non  est  aequalis  proportio  temporum  proportioni  orbium,  sed  major  ea, 
et  quidem  in  primariis  planetis  praecise  sesquialtera  illius.  Hoc  est,  si  de 
annis  Saturni  30,  Jovis  12,  sumseris  radices  cubicas  easque  multiplicaveris 
quadrate,  in  quadratis  his  numeris  inerit  genuina  proportio  orbium  Saturni  et 
Jovis.  Sic  etiam  est,  si  non  proximos  inter  se  orbes  comparaveris.  Verbi 
causa  Saturnus  habet  annos  30,  Terra  annum  unum.  Radix  cubica  de  30 
est  3 cum  11  centesimis  circiter,  at  radix  cubica  de  1 est  1 ; radicum 
harum  quadrata  sunt  9 cum  672  millesimis  et  1.  Ergo  Saturni  orbis  est 
ad  orbem  Terrae  ut  9672  ad  1000,  et  accuratior  prodit  numerus,  si  tempora 
assumseris  accuratiora. 

Quid  hinc  colligitur?  Non  feruntur  planetae  omnes  eadem  celeritate,  ut 
voluit  Aristoteles , alias  tempora  essent  ut  orbes  eorumque  diametri , sed  ut 
quisque  superior  est  et  a Sole  remotior,  ita  minus  spatium  in  una  hora  con- 
ficit motu  medio,  Saturnus  quidem  (secundum  magnitudinem  sphaerae  Solis  a 
veteribus  creditam)  240  milliaria  Germanica,  Jupiter  320,  Mars  600,  Terrae 
centrum  740,  Venus  800,  Mercurius  1200.  Etsi  secundum  intervallum  Solis, 
a me  in  superioribus  demonstratum,  numerus  milliarium  ubique  triplican- 
dus erit. 

II.  De  causis  motus  planetarum. 

Dic  sententiam  veterum  astronomorum , quomodo  existiment  planetas 
moveri.  Vetustissimi  Eudoxus  et  Calippus  eosque  secutus  Ptolemaeus  non 
ultra  circulos  sunt  progressi,  quibus  illi  demonstrare  phaenomena  sunt  soliti, 
securi  quomodo  astra  circulos  hos  absolverent.  Sic  enim  scribit  Ptolemaeus 
libro  XIII.  magni  operis,  cap.  II: 

Nemo  vero  difficiles  censeat  has  quas  supponimus  circulorum  implicationes, 
propterea  quod  videt  penes  nos  homines  perplexam  admodum  esse  illarum  imitationem 
manuariam.  Non  enim  aequum  est,  humana  nostra  Diis  immortalibus  aequiparare 
rerum  que  sublimium  fidem  ab  exemplis  petere  rerum  dissimillimarum. 

Nam  quid  cui  magis  dissimile,  quam  ea,  quae  semper  eodem  modo  habent, 
iis,  quae  nunquam  sibi  constant,  et  ea,  quae  undiquaque  ab  omnibus,  iis,  quae 
ne  a se  ipsis  quidem  impediri  possunt?  Quin  potius  id  operae  dandum,  ut,  si  fieri 
possit,  simplicissimae  suppositiones  aptentur  motionibus  coelestibus,  sin  minus  vero 
successerit,  at  quales  possint.  Per  harum  enim  consequentiam  hypothesium  si  solum- 
modo praestentur  omnia,  quae  apparent  in  coelo,  de  cetero  mirari  nequaquam  con- 
venit, implicationes  hujusmodi  posse  motionibus  illis  corporum  coelestium  accidere: 
quippe  penes  quae  natura  nulla  est,  quae  motum  impediat,  sed  quae  apta  nata  est  ad 

cedendum  et  ad  locum  praebendum  naturalibus  cujusque  globi  motionibus,  etiamsi 
contrarias  illas  sibi  mutuo  contingat  esse:  adeo  ut  omnia  simpliciter  ab  omnibus 
penetrari  non  difficilius  quam  perspici  possint.  Neque  tantum  circa  singulos  circulos 
ista  facilitate  utendum,  sed  et  circa  integras  sphaeras  et  circa  axes  curvarum  et  con- 
clusarum superficierum.  Etsi  enim  etiam  horum,  propter  differentes  motus,  variae  im- 
plicationes et  aliorum  in  aliis  insertiones,  in  exemplis  theoriarum,  quae  humana  manu 
solent  apparari,  perdifficiles  sunt,  nec  facile  succedunt  ita,  ut  motus  ipsi  nihil  impe- 
diantur: in  coelo  tamen  videmus  nequaquam  obstare  tam  multiplicem  motuum  con- 
cursum, quo  minus  eveniant  singuli.  Quin  imo  ne  hoc  ipsum  quidem,  quid  in  coelesti- 
bus simplex  sit,  judicari  oportet  exemplis  earum  rerum,  quae  penes  nos  simplices  esse 
videntur : utique  cum  neque  hic  in  Terris  omnibus  idem  ex  aequo  simplex  esse  videa- 
tur. Facile  namque  fiet,  ut  qui  sic  aestimare  voluerit  coelestia,  is  nihil  eorum,  quae 
fiunt  in  coelo,  simplex  agnoscat , ne  ipsam  quidem  primi  motus  invariabilem  constan- 
tiam: nimirum  quia  hoc  ipsum  (ut  sit  se.  aliquid,  quod  eodem  se  modo  perpe- 
tuo habeat)  inter  homines  inventu  non  tantum  difficile  est,  sed  penitus  impossibile. 
Non  igitur  ex  rebus  nostratibus,  sed  ex  ipsis  naturis  eorum,  quae  in  coelo  sunt,  et  ex 
motuum  ipsorum  immutabili  tenore  judicium  est  informandum.  Ita  fiet,  ut  hoc  pacto 
motus  omnes  videantur  simplices  multoque  simpliciores,  quam  ea,  quae  penes  nos  talia 
videntur  esse:  quippe  nullum  laborem,  nullam  difficultatem  in  circuitionibus  eorum 
suspicari  possumus.  Hactenus  Ptolemaeus. 

Quid  desideras  in  hac  Ptolemaei  sententia?  Etsi  verum  est,  non  esse 
censendam  facilitatem  motuum  coelestium  ex  difficultate  motuum  elementa- 
rium, propter  causas  bene  multas ; nondum  tamen  sequitur,  motuum  coelestium 
nulla  in  Terris  exempla  propinqua  esse;  et  videtur  Ptolemaeus  nimis  longe 
extendere  hanc  excusationem,  adeo  ut  universam  rationem  astronomicam  con- 
fodiat, itaque  neque  astronomis  satisfaciat,  neque  philosophis,  neque  in  Chris- 
tiana etiam  disciplina  tolerari  possit. 

Nam  quod  astronomiam  attinet,  omnes  omnino  hypotheses  in  suspicionem 
falsitatis  adducit,  dum  tantopere  urget  discrimen  coelestium  et  terrestrium  re- 
rum, adeo  ut  etiam  ratio  ipsa  errare  ponatur  in  dijudicatione  ejus,  quod  geo- 
metrice simplex  est.  Nam  si,  quod  rationi  nostrae  de  coelo  videtur  compo- 
situm, componenti  circulos,  id  in  ipso  coelo  simplex  est;  in  coelo  igitur  non 
sunt  compositi  invicem  circuli  ad  unum  motum  effigiandum:  falsum  igitur 
supponit  astronomus,  et  quod  summopere  mirum,  ex  mere  falsis  verum  elicit. 
Id  vero  est  honorem  astronomiae  destruere,  quem  Aristoteles  in  libris  Meta- 
physicorum  asseruit,  audiendos  existimans  astronomos  super  forma  et  dispo- 
sitione motibusque  corporum  coelestium.  Quin  imo  Ptolemaeus  se  ipsum  pro- 
dit, quid  optet:  jubet  enim  confingere  hypotheses  quam  simplicissimas,  si  fieri 
potest.  Itaque  si  quis  simpliciores  ipso  confinxerit,  geometrice  intelligendo, 
suas  ille  compositas  hac  excusatione  contra  non  muniet,  sed  proferre  illas 
jubebit,  quae  nobis,  hominibus  de  Terra,  videbuntur  simpliciores , etiamsi  ex- 
emplis utamur  terrestribus. 

Quantum  ad  philosophiam , negabunt  philosophi  hoc  sufficere,  ut  materia 
corporis  coelestis  sit  liquida  et  permeabilis  a globis  eoque  non  resistat  mo- 
tionibus globorum  per  illam;  quaerent  enim,  quid  sit  illud,  quod  globum 
ipsum  circumagat,  praesertim  si  constet,  materiam  globorum  reniti  motoribus; 
quaerent,  qua  vi  motor  corpus  de  loco  in  locum  moveat,  nullo  substante 
campo  immobili,  cum  neque  adsint  rotundo  corpori  adminicula  pedum  aut 
alarum,  quorum  motatione  animalia  corpus  hoc  suum  per  auram  aetheream, 
ceu  aves  per  aerem  nisu  quodam  et  renisu  illius  aurae , transportent ; quae- 
rent, quo  mentis  lumine,  quibus  mediis  centra  circulorum  orbitasque  circum- 

jectas  motor  vel  perspiciat  vel  efformet?  Denique  non  fert  theologia,  non 
rerum  natura,  ut  Ptolemaeus,  gentili  superstitione  imbutus,  astra  Deos  visi- 
biles faciat  (ex  aeterna  se.  ipsorum  motione  vitam  immortalem  conjiciens) 
iliisque  plus  tribuat,  quam  Deus  ipse  conditor  habet,  ut  scilicet  rationes  geo- 
metricae simplices  sint  illis,  quae  sunt  re  vera  compositae,  quarumque  in- 
tellectum Deus  homini,  imagini  suae,  communem  secum  esse  voluit. 

Dic  etiam  sententiam  Aristotelis , quomodo  ipse  putet  planetas  circumire? 
Aristoteles,  solidis  orbibus  coelum  refertum  credens  (licet  aequivocae  materiae) 
et  philosophi  posteriores,  quos  secuti  esse  videntur  Arabes  et  post  eos  Pur- 
bachius,  Theoriarum  scriptor,  hi,  inquam,  primum  crediderunt  astronomiae  de 
numero  circulorum , ad  demonstrandas  apparentias  necessario ; sic  Aristoteles 
Eudoxo  et  Calippo  credidit  de  orbibus  25.  His  totidem  attribuit  intelligen- 
tias  motrices,  quae  periodi  tempus  et  plagam  mundi,  in  quam  esset  tenden- 
dum, mente  circumgestarent.  Cum  autem  esset  verisimile,  omnes  ad  idem 
principium  respicere,  Aristoteles  his  25  orbibus  alios  24  censuit  interponendos, 
quos  dvehtTovrag,  revolventes,  appellavit:  ut  scilicet  inferior  quisque  orbis 
eo  raptu,  quem  propter  contiguitatem  superficierum  erat  a superiore  pas- 
surus, per  interpositum  revolventem  liberaretur,  aequali  tempore  nitentem  in 
contrarium  superioris  eoque  renisu  speciem  quiescentis  praebentem,  in  quo 
velut  in  loco  immobili  inferior  innixus  suam  peculiarem  periodum  absolveret. 
Ita  cujusque  orbis  motor  orbi  suo  et  omnibus  inferioribus,  quos  esset  ille 
complexus,  motum  aequabilissimum  in  orbe  superiore,  qui  se  proxime  contin- 
geret, praestare  statuebatur.  Ac  -cum  placuisset  illi  philosopho,  motum  ab 
aeterno  esse,  motores  quoque  statuit  aeternos  et  immateriatos,  quod  infinitatis 
non  essent  capacia  materiata:  sequebatur  igitur,  motores  esse  principia  sepa- 
rata et  immobilia.  Cum  autem  haec  essentiae  coelestis  duratio  aeterna  vide- 
retur illi  totius  mundi  bonitas  et  perfectio,  quippe  opposita  interitui,  qui  malum 
quid  erat:  principiis  quoque  illis  perfectionem  summam  tribuit  ejusque  intel- 
lectionem, et  ex  intellectu  boni  voluntatem  id  prosequendi,  ne,  quod  bonum 
est,  non  bene  faceret:  quo  pacto  mentes  separatas  et  denique  Deos,  aeque 
atque  Ptolemaeus,  nobis  introduxit,  motus  coelorum  perennis  administros. 
Quin  et  Scaliger  professione  Christianus  aliique  sectatores  Aristotelis  dispu- 
tant, hunc  motum  orbium  esse  voluntarium,  et  principium  voluntatis  illis  mo- 
toribus esse  intellectionem  et  desiderium.  Et  sane  si  mundus  aeternus  esset, 
quod  contenderat  Aristoteles,  ad  minimum  plaga  certa,  in  quam  volvitur  pla- 
neta,  testaretur  de  intellectione.  Negare  enim  Christiani  non  possumus,  sum- 
mam sapientiam  praesedisse  institutioni  motuum,  qua  in  plagam  quilibet  suam 
incitatus  et  quasi  e carceribus  in  sua  spatia  dimissus  fuit:  id  vero  munus 
Aristoteles  motoribus  ipsis,  quippe  aeternis,  transscripsit.  Additae  etiam  fue- 
runt animae  motrices,  orbibus  ipsis  arctius  alligatae  eosque  informantes,  ut 
intelligentia  tantummodo  assisteret,  vel  quod  necesse  videretur,  motorem  pri- 
mum et  mobile  in  aliquo  tertio  convenire , vel  quod  potentia  motus  ratione 
spatii  trajiciendi  finita  esset,  nec  infinitae  celeritatis  esset  motus,  sed  tempore 
descriptus,  ad  spatium  admenso:  quod  argumento  erat,  certam  et  dimensam 
esse  proportionem  potentiae  motricis  ad  corpus  mobile  adque  spatia.  Per 
hanc  itaque  soliditatem  orbium  et  per  constantem  fortitudinem  potentiae  mo- 
tricis omnibus  omnino  motibus  seu  apparentiis  coelestibus  ita  prospectum 
erat,  ut  dato  motus  principio  jam  porro  omnis  varietas  motuum  ex  dispositione 
et  pluralitate  orbium  proficisceretur,  sine  labore  aut  sollicitudine  intelligentiae; 
movebanturque  orbes  super  polis  quiescentibus  eo  fere  modo,  quo  libro  I. 

corpus  Telluris  dictum  est  rotari  super  axe  et  polis  suis;  eoque  motu  quilibet 
orbis  (quos  quidam  plane  adamantinos  faciunt,  sic  ut  corpori  alicui  nequa- 
quam cedant)  suum  sibi  planctam  certo  loco  alligatum  circumvehebat , alteri 
alteros  sustinentes,  ut  supra  dictum,  nec  erat  metus,  ut  vel  globi  vel  orbes 
caderent,  sic  invicem  religati. 

Quid  tu  de  hac  philosophia  sentis ? Rursum  illi  objicio  non  tam  aucto- 
ritatem Christianae  disciplinae,  quam  ipsam  absurditatem  dogmatis,  Deos  fin- 
gentis, quorum  munia  sint  ex  naturae  operibus,  eisque  interim  adscribentis  ab 
aeterno  talia,  quae  necesse  est  ab  uno  primo  principio  rerum  omnium  in  tem- 
poris exordio  esse  profecta.  Qua  theologia  cum  non  potuerit  haec  ratiocinatio 
carere , Diis  igitur  negatis  tota  concidit.  Deinde  neque  solidi  orbes  concedi 
poterunt,  ut  supra  probatum.  Rursum  autem  philosophia  haec  innititur  solidis 
orbibus,  iisque  subrutis  concidit.  Facile  enim  hoc  concesserit  Aristoteles,  cor- 
pus aliquod  ab  anima  sua  transportari  non  posse  de  loco  in  locum,  si  desti- 
tuta fuerit  orbis  instrumento,  qui  per  totum  circuitum  absolvendum  sit  expor- 
rectus,  si  item  absit  corpus  immobile,  cui  orbis  innitatur.  Tum  autem,  si 
concesserimus  orbes  solidos,  intervalla  tamen  intersunt  immania  inter  orbes. 
Illa  aut  plena  erunt  orbe  inutili  nihilque  ad  motus  circumstantiam  pertinente, 
quod  est  absurdissimum , aut  si  per  ista  intervalla  non  sunt  orbes  solidi,  non 
igitur  se  mutuo  contingunt  aut  gestant  sphaerae.  Denique  se  ipsum  destituit 
haec  ratio,  prospiciens  orbibus,  quomodo  quilibet  in  altero  niteretur,  oblita 
vero  infimi.  Nam  ut  concedamus,  orbes. ab  orbibus  sustineri  contiguosque 
esse  invicem,  quid  igitur  sustinet  ultimum  Lunae  orbem,  aut  quibus  ille 
columnis  innixus  est  Telluri,  ut  putant,  quiescenti,  cum  in  tota  superficie 
Telluris  circumcirca  nulla  occurrat  soliditas?  venti,  nubes,  aves  liberrime  et 
facillime  commeent  quaqua  versum?  Cur  non  pondus  ingens  coelorum  inter- 
dum penes  nos  subsidit,  praesertim  spissioribus  orbium  partibus  nostro  vertici 
appropinquantibus  ? Aut  si  pondus  in  coelo  nullum,  quid  igitur  est  nobis  opus 
orbibus  ad  vehendos  globos  planetarum? 

Si  orbes  solidi  nulli  sunt,  tanto  magis  intelligentiis  opus  esse  videbitur 
ad  motus  coelorum  administrandos , licet  illae  Dii  non  sint ; esto  enim,  ut 
sint  angeli  aut  alia  aliqua  creatura  rationalis.  Nec  opus  est  his,  ut  pro- 
babitur, nec  fieri  potest,  ut  globus  planetarius  circumagatur  per  solam  intel- 
ligentiam.  Nam  primo  mens,  destituta  potentia  animali,  sufficienti  ad  motum 
inferendum,  nec  possidet  ullam  vim  motricem  in  solo  nutu,  nec  audiri  et  per- 
cipi a bruto  globo  potest,  nec,  si  perciperetur,  globus  materiatus  facultatem 
haberet  obsequendi  seque  ipsum  movendi.  Jam  antea  vero  dictum,  nullam 
sufficere  vim  animalem  transferendi  suum  corpus  de  loco  in  locum,  nisi  ad- 
sint instrumenta  et  quiescens  aliquod  corpus,  super  quo  fiat  motus;  res  igitur 
ad  superiora  recidit.  E contrario  vero  potentiae  naturales,  insitae  corporibus 
ipsis  planetarum,  praestare  hoc  possunt,  ut  planeta  de  loco  in  locum  transferatur. 

Posito  vero,  sufficere  ad  motum,  ut  intelligentia  velit  movere  in  hanc  vel 
illam  plagam , jam  absurda  fiet  inventio  figurae,  in  qua  linea  motus  ordinata 
est.  Convincimur  enim  observatis  astronomicis  legitime  tractatis,  viam  pla- 
netae esse  quam  proxime  circularem  et  quidem  eccentricam,  hoc  est,  cujus 
centrum  non  sit  in  centro  mundi  vel  corporis  alicujus,  et  quod  insuper  suc- 
cessu seculorum  de  loco  in  locum  transeat.  Totidem  autem  argumenta  de- 
promi possunt  contra  inventionem  talis  orbitae,  quot  sunt  ejus  jam  descrip- 
tae partes. 

Nam  primo,  planetae  orbita  non  est  perfectus  circulus,  et  si  mens  hanc 

efficeret,  ordinaret  utique  eam  in  perfectum  circulum,  cujus  est  mentalis  pul- 
chritudo et  perfectio.  Ex  adverso  figura  elliptica  itineris  planetarii  legesque 
motuum,  quibus  talis  efficitur  figura,  sapiunt  potius  naturam  staterae  seu  neces- 
sitatem materialem,  quam  conceptum  et  destinationem  mentis,  ut  infra  patebit. 
Deinde  ut  demus,  aliam  quam  circuli  ideam  in  mente  motrice  relucere,  quae- 
ritur, quibus  mediis  mens  vel  hanc  vel  illam  possit  applicare  regionibus  mundi. 
Circulus  quidem  certo  aliquo  centro,  ellipsis  vero,  qua  figura  sunt  planetarum 
orbitae,  duobus  centris  describitur. 

Quam  igitur  sedem  dabis  menti , ut  circulum  vel  ellipticam  orbitam  in 
liquentibus  aetheris  campis  metetur?  Num  in  illo  centro  illam  locabis?  In 
aura  igitur  aetherea  locas  illam,  quae  nihil  differt  a toto  reliquo  mundi  spatio, 
quia  orbita  planetae  est  a Solis  corpore  eccentrica.  At  hoc  valde  absurdum, 
cum  alias  principium  individuationis  animarum  transscribatur  materiae  et  cor- 
pori, cui  anima  est  addita,  quae  loco  et  tempore  multisque  aliis  notis  differt 
a materia  mundi  reliqua.  Certe  animae  et  menti  situs  alius  non  competit, 
quam  per  corpus  suum,  quod  illa  informat.  Et  qua  vi  movebitur  mens  de 
loco  in  locum  in  circello  parvo  circa  centrum  mundi,  ut  fit  cum  centris  orbi- 
tarum planetariarum  successu  seculorum,  si  mens  corpore  caret,  si  ut  situa- 
bilis , sic  mobilis  se  ipsa  non  est?  Quo  medio  mens  tuebitur  situm  suum, 
suam  a centro  mundi  distantiam?  Esto  vero  illi  prospectum  de  sede  in  centro, 
quomodo  jam  illa  efficiet,  ut  planeta  longissime  absens  orbitam  suam  ordinet 
circa  hoc  centrum?  si  funiculo  illum  haberet  alligatum,  circumvolitaret  ille 
forsan,  ex  centro  nexus,  sentire  forte  posset  mens  ex  centro  prospectans,  prae- 
sertim si  corporeis  oculis  esset  instructa,  an  planeta  iret  in  circulo,  si  nimirum 
is  aequali  semper  angulo  spectaretur:  at  exorbitantem  qua  via  reduceret,  si 
orbitam  ipsam  per  se  non  videret?  quomodo  vero  mens  intelliget  orbitam, 
quae  corpore  aliquo  peculiariter  non  est  insignita?  Nam  de  idea  circuli  in- 
tellectuali hic  non  est  sermo,  in  qua  non  est  magni  et  parvi  distinctio,  sed 
de  reali  itinere  planetae,  quod  praeter  ideam  habet  etiam  certam  quantitatem. 
Quodsi  mentem  motricem  collocaveris  extra  centrum  orbitae,  deterior  erit  ejus 
conditio.  Aut  enim  erit  in  corpore,  quod  obtinet  mundi  centrum,  et  sic  omnes 
mentes  erunt  in  eodem  corpore  durabuntque  difficultates  superiores  de  reti- 
nendo planeta  in  sua  orbita,  deque  ejus  orbitae  inventione.  Aut  erit  mens 
in  ipso  planetae  globo:  tunc  in  utroque  casu  quaeritur,  quo  medio  mens  sciat, 
ubi  sit  centrum,  circa  quod  ordinanda  est  orbita  planetae,  et  quantum  ipsa 
cum  globo  suo  ab  illo  puncto  distet.  Recte  enim  Avicenna  censuit,  opus  esse 
motori  planetae,  si  mens  est,  cognitione  centri  et  suae  ab  illo  distantiae.  Circulus 
enim  iisdem  e.t  definitur  et  perficitur,  centro  et  aequali  curvatura  circa  illud, 
aequali  scilicet  distantia  circumferentiae  ab  illo:  itaque  quantumcunque  motricem 
mentem  extollas,  circulus  tamen  ne  Deo  quidem  aliud  quid  est,  quam  quod  jam 
est  dictum;  quod  idem  et  de  elliptica  figura  suo  modulo  fuerit  intelligendum. 

Quare  dicis , corpus  aliquod  coeleste , sua  constans  materia,  solo  nutu 
circumagi  non  posse  ? Atqui  coelestia  nec  gravia  sunt  nec  levia , sed  aptis- 
sima ad  motum  circularem,  non  resistunt  igitur  menti  motrici.  Etsi  globus 
aliquis  coelestis  non  est  sic  gravis,  ut  aliquod  in  Terra  saxum  grave  dicitur, 
nec  sic  levis,  ut  penes  nos  ignis:  habet  tamen  ratione  suae  materiae  natura- 
lem ddvvctpuav , transeundi  de  loco  in  locum,  habet  naturalem  inertiam  seu 
quietem , qua  quiescit  in  omni  loco , • ubi  solitarius  collocatur.  Inde  vero  ex 
situ  et  quiete  sua  ut  emoveatur,  opus  est  illi  potentia  aliqua,  quae  sit  am- 
plius quippiam,  quam  sua  materia  et  corpus  nudum,  quaeque  inertiam  hanc 

ejus  naturalem  vincat.  Nam  talis  facultas  jam  est  supra  naturae  ingenium, 
formae  soboles  aut  vitae  index. 

Unde  probas , materiam  coelestium  corporum  reniti  suis  motoribus  et  ab 
iis  vinci , velut  in  libra  pondera  a facultate  sua  motrice?  Probatur  hoc 
primo  ex  periodicis  temporibus  convolutionis  globorum  singulorum  circa  suos 
axes,  ut  Telluris  tempore  diurno,  Solis  tempore  25  dierum  circiter.  Nam  si 
nulla  esset  inertia  in  materia  globi  coelestis,  quae  sit  ei  velut  quoddam  pon- 
dus, nulla  etiam  opus  esset  virtute  ad  globum  movendum:  et  posita  vel  mi- 
nima virtute  ad  movendum,  jam  causa  nulla  esset,  quin  globus  in  momento 
verteretur.  Jam  vero  cum  globorum  conversiones  fiant  in  certo  tempore,  quod 
in  alio  planeta  est  longius,  in  alio  brevius,  hinc  apparet,  inertiam  materiae 
non  esse  ad  virtutem  motricem , ut  nihil  ad  aliquid.  Non  est  igitur  nulla 
inertia  et  sic  renitenda  materiae  coelestis. 

Idem  secundo  probatur  ex  circumlatione  globorum  circa  Solem  , junctim 
consideratorum.  Nam  unicus  motor  unica  sui  rotatione  movet  sex  globos,  ut 
infra  audiemus.  Quodsi  globi  non  haberent  naturalem  renitendam  certae  pro- 
portionis, causa  nulla  esset,  quin  motoris  sui  turbinationem  exactissime  seque- 
rentur et  sic  cum  ipso  uno  et  eodem  tempore  converterentur.  Jam  vero 
omnes  quidem  in  eam  plagam  eunt,  in  quam  motor  turbinatur,  nullus  tamen 
celeritatem  motoris  sui  plene  attingit,  et  alius  alio  segnior  sequitur.  Miscent 
ergo  celeritati  motoris  suam  materiae  inertiam  in  certa  proportione. 

Videtur  proportio  periodicorum  temporum  esse  mentis  opus,  non  neces- 
sitatis materialis.  Ipsa  quidem  motuum  extremorum  tardissimi  et  velocissimi 
in  unoquolibet  planeta  contemperatio  exquisitissime  harmoniea  est  supremae 
et  adorandae  creatricis  mentis  seu  sapientiae  opus:  at  longitudines  temporum 
periodicorum,  si  essent  mentis  opus,  haberent  aliquid  pulchritudinis,  cujusmodi 
sunt  proportiones  effabiles:  dupla,  tripla  et  similes.  Jam  vero  periodicorum 
temporum  proportiones  sunt  ineffabiles  (irrationales  vulgo)  et  sic  infinitatis 
participes,  in  qua  nulla  pulchritudo  mentalis,  quia  nulla  finitio.  Secundo  mentis 
opus  esse  non  possunt  (non  loquor  de  creatore,  sed  de  natura  motoris)  haec 
tempora,  quia  colliguntur  tempora  unius  periodi  ex  inaequalibus  moris  in 
diversis  circuli  partibus.  Illae  vero  inaequales  morae,  ut  infra  dicetur,  oriun- 
tur ex  materiali  necessitate  et  veluti  ex  ratione  staterae. 

Tu  ergo  qua  vi  suspendis  globos,  ut  vis,  materiales,  Terram  praesertim , 
sic  ut  quilibet  intra  metas  maneat  suae  regionis , destitutus  licet  illis  solidis 
orbium  vinculis?  Cum  certum  sit,  solidos  orbes  nullos  esse,  necesse  est,  ut 
confugiamus  ad  hanc  inertiam  materiae,  qua  fit,  ut  globus  aliquis,  quocunque 
mundi  loco  collocatus  extra  virtutes  motrices,  ilio  loco  quiescat  naturaliter, 
ob  id  ipsum,  quia  materia,  ut  talis,  facultatem  nullam  habet  transferendi  cor- 
pus suum  de  loco  in  locum. 

Quid  igitur  est,  quod  planetas  facit  circa  Solem  ire,  quemlibet  intra 
metas  suae  regionis,  si  nec  solidi  sunt  orbes,  nec  ipsi  globi  possunt  aliud 
quam  haerere  fixi,  nec  sine  solidis  orbibus  de  loco  in  locum  moveri  possunt 
ab  ulla  anima?  Etsi  res  a nobis  remotissimae  et  quae  sine  genuino  exemplo 
sunt,  difficiles  habent  explicatus  et  censuram  efficiunt  lubricam  admodum,  ut 
vere  monuit  Ptolemaeus,  si  tamen  verisimilitudinem  sequamur,  attenti  ne  quid 
nobis  ipsis  contrarium  statuamus:  haud  obscurum  esse  poterit,  neque  mentem 
aliquam  introducendam  esse,  quae  dictamine  rationis  et  veluti  nutu  globos 
circumagat,  neque  animam  huic  quidem  circumlationi  praeficiendam,  quae  sic, 
ut  fit  in  convolutione  circa  axem,  virium  aequabili  contentione  faciat  impres- 

sionem  in  globos,  sed  solum  et  unicum  esse  corpus  Solare,  situm  in  medio 
totius  universi,  cui  motus  iste  primariorum  planetarum  circa  corpus  Solis  possit 
adscribi. 

III.  De  revolutione  co  rporis  Solaris  circa  suum  axem  ejusque 

effectu  in  motu  planetarum. 

Quibus  causis  adduceris , ut  Solem  facias  causam  moventem , seu  fontem 
motus  planetarum ? 1.  Quia  apparet,  quanto  quilibet  planeta  longius  ceteris 
a Sole  distat,  tanto  illum  incedere  segnius,  ita  ut  proportio  periodicorum  mo- 
tuum sit  sesquipla  proportionis  distantiarum  a Sole.  Ex  hoc  igitur  ratiocina- 
mur, Solem  esse  fontem  motus.  2.  Idem  usu  venire  singulis  planetis,  audie- 
mus infra,  ut  quanto  magis  appropinquat  unus  aliquis  planeta  Soli  quovis 
tempore,  tanto  provehatur  se  ipso  celerior  in  proportione  exquisite  dupla. 

3.  Nec  abludit  dignitas  aut  aptitudo  corporis  Solaris,  quod  pulcherrimum  est 
et  rotunditatis  absolutissimae,  maximum  etiam,  et  fons  lucis  atque  caloris, 
unde  omnis  vita  in  vegetabilibus  scaturit:  adeo  ut  calor  et  lux  quaedam 
quasi  instrumenta  censeri  possint,  idonea  Soli  ad  motum  planetis  inferendum. 

4.  Imprimis  vero  numeros  omnes  probabilitatis  implet  Solis  in  suo  spatio  ro- 
tatio circa  axem  immobilem  in  plagam  eandem,  in  quam  omnes  planetae  se- 
quuntur, et  periodo  quidem  breviori  quam  proximus  illi  et  citissimus  omnium 
Mercurius. 

Quod  enim  hodie  telescopio  detegitur  et  quotidie  videre  est,  Solis  corpus 
maculis  scatere,  quae  intra  dies  12,  13  vel  14  discum  Solis  seu  hemisphae- 
rium ejus  inferius  transeunt,  initio  et  fine  tarde,  in  medio  celeriter  (quod  ar- 
gumento est,  illas  haerere  in  superficie  Solis  et  cum  illa  converti),  id  plane 
necessarium  esse,  ut  fiat,  rationibus  ex  hoc  ipso  planetarum  motu  deductis 
longe  prius,  quam  de  maculis  Solis  constaret,  comprobatum  est  a me  in  Com. 
Martis  cap.  XXXIV. 

De  Solis  itaque  corpore  quid  tenendum  putas,  qua  id  vi  convertitur 
circa  suum  axem?  Dictum  est  libro  primo,  et  hoc  corpus  et  si  quod  aliud 
circa  suum  axem  volvitur,  non  tantum  in  ipso  rerum  exordio  ab  omnipotentia 
creatrice  fuisse  in  gyrum  actum,  sed  etiam  videri  continuare  hunc  motum 
praesidio  animae  motricis.  Nam  etsi  alia  etiam  ratione  ibi  explicata  motus 
iste  continuari  possit,  tamen  animae  praesidio  diuturnitas  et  perennitas  motus 
hujus,  in  quo  .totius  mundi  vita  consistit,  rectius  obtinetur. 

Habes  etiam  alia  argumenta  praeter  motum,  quibus  verisimile  fiat,  in 
corpore  Solis  animam  inesse?  1.  Magnum  a materia  corporis  Solaris  ejusque 
illuminatione  ducetur  argumentum,  quae  videtur  esse  qualitas  in  corpore  Solis, 
orta  ab  informatione  animae  valentissima,  utpote  cujus  materiam,  ut  supra 
dictum,  consentaneum  est  esse  densissimam  totius  mundi  corporum:  maximas 
igitur  vires  credi  par  est  illi  animae  adesse,  quae  tam  pertinacem  domat  in- 
flammatque  materiam.  Vide  Opt.  cap.  VI.  (Vol.  II.  p.  269) 

2.  Animam  autem  potius  statuendam  esse  puto,  quam  formam  inanimam, 
quia  ex  macularum  in  Sole  ortu  et  discussione  exque  illuminatione  inaequali 
partium  ejus  diversarum  diversis  temporibus  apparet,  non  unam  continuam  et 
perpetuo  uniformem  esse  energiam  in  omnibus  corporis  Solaris  partibus,  sed 
admittere  motum  et  variationem  et  vicissitudines,  fieri  que  talia  in  globo  Solis, 
qualia  in  globo  Telluris,  mutatis  mutandis;  ut  ex  intimis  ejus  visceribus  hinc 
inde  nubium  simulacra  (quae  sunt  forsitan  atrae  fuligines)  exspirent,  consum- 
taque  earum  materia,  lux  partium,  quae  prius  illis  maculis  erant  tectae,  fiat 

nitidior:  quae  vicissitudines  cum  sint  perennes,  sapiunt  animae  potius  praesi- 
dium, quam  formae  simplicis. 

3.  Ipsa  etiam  per  se  lux  cognatum  quid  est  animae,  non  minus  quam 
supra  lib,  I.  de  calore  hoc  idem  fuit  comprobatum.  Nihil  enim  penes  nos 
inflammatur,  id  est  luminosum  efficitur,  quod  non  ab  anima  aliqua  in  corpore 
fuerit  prognatum : ut  ligna  ab  anima  stirpis,  spiritus  vini  ab  anima  Vegetante 
vitis,  scintillae  ex  ferro  et  lapidibus,  quae  res  sunt  excoctae  in  visceribus 
Terrae  ab  anima  Terrae.  Lucem  vero  cognatum  quid  esse  flammis  nostrati- 
bus patet  inde,  quia  lux  condensata  speculis  cavis  aut  vitris  convexis  incendit 
ut  flammae  et  carbones.  Itaque  corpus  Solis,  in  quo  lux  insidet  originaliter, 
consentaneum  est  anima  praeditum  esse,  quae  inflammationis  illius  auctor, 
custos  et  continuatrix  sit. 

4.  Nec  aliud  suadere  videtur  Solis  officium  in  mundo,  ut  sicut  omnia 
illuminaturus,  lucem  est  sortitus  in  suo  corpore,  sic  omnia  calefacturus,  ca- 
lorem, omnia  vivificaturus,  vitam  etiam  ipse  corporalem,  omnia  moturus,  prin- 
cipium et  ipse  motus  et  sic  animam  in  se  habeat. 

Num  etiam  mentem  aut  intelligentiam  addes  Solis  animae , quae  mo- 
deretur hunc  ejus  motum  circa  axem?  Ad  motus  quidem  munia  nihil  penitus 
opus  est  mente.  Nam  plaga,  in  quam  volvitur  Sol,  est  a primo  rerum  exortu ; 
constantia  vero  volutionis  et  periodici  temporis,  ut  supra  explicatum,  dependet 
a proportione  constanti  potentiae  motricis  ad  contumaciam  materiae.  Directio 
vero  axis  corporis  Solaris  in  plagam  perpetuo  eandem  quies  potius  est,  quam 
mentis  opus,  quippe  a primo  rerum  ortu  nulla  in  axem  facta  est  impressio 
motus  hujus.  Directionem  vero  axis  medius  etiam  circulus  inter  axis  extrema, 
polos,  necessario  sequitur  et  axe  manente  manet,  iisdem  perpetuo  fixis  sub- 
ordinatus.  Ipsa  denique  prensatio  corporum  planetariorum,  quos  Sol  rotatus 
circumagit,  corporalis  est  virtus,  non  animalis,  non  mentalis. 

Et  haec  quidem  ob  motum  dicta  sunto.  Ceterum,  quas  conjecturas  de  in- 
telligentia  suppeditet  consideratio  harmoniarum  coelestium,  de  eo  vide  lib.  V. 
Hannon,  caput  ultimum. 

Ergone  Sol  gyratione  sui  corporis  circumfert  planetas ? et  quomodo  hoc 
potest,  cum  careat  Sol  manibus,  quibus  prenset  planetam  tanto  intervallo 
absentem  secumque  convolutus  circumagat?  Pro  manibus  est  ipsi  virtus  sui 
corporis , lineis  rectis  in  omnem  mundi  amplitudinem  emissa , quae  eo  ipso, 
quod  est  species  corporis,  una  cum  corpore  Solis  rotatur  instar  rapidissimi 
vorticis,  totam  illam  circuitus  amplitudinem,  ad  quantamcumque  pertingit, 
aeque  celeriter  pervagans,  atque  Sol  in  angustissimo  suo  spatio  circa  centrum 
se  convertit. 

Posses  rem  aliquo  exemplo  declarare?  Nimirum  hic  subsidio  venit  nobis 
illa  sympathia  magnetis  et  lingulae  ferreae,  magnete  imbutae,  cujus  illa  vim 
attritu  combibit.  Converte  magnetem  in  vicinia  lingulae,  convertetur  simul 
lingula.  Etsi  prensatio  formae  diversae  est,  vides  tamen,  uti  neque  hic  inter- 
cedat ullus  contactus  corporum. 

Certum  quidem  est  exemplum , at  obscurum : explica  quid  sit  virtus  ista 
et  quo  ex  rerum  genere . Sicut  duo  sunt  corpora,  movens  et  motum,  sic 
suut  etiam  duae  potentiae,  quibus  motus  administratur:  altera  est  passiva  et 
magis  ad  materiam  vergens,  similitudo  scilicet  corporis  planetae  cum  corpore 
Solis,  in  forma  corporea,  et  pars  quidem  corporis  planetarii,  amica  Soli,  pars 
opposita,  inimica;  altera  potentia  est  activa  et  magis  formam  sapiens,  scii, 
quod  corpus  Solis  vim  habet  attrahendi  planetam  parte  ejus  amica,  repellendi 

parte  inimica,  retinendi  denique,  si  fuerit  sic  situs,  ut  neque  amicam  partem 
Soli  obvertat,  neque  inimicam. 

Quomodo  fieri  potest , ut  totum  corpus  planetae  sit  simile  vel  cognatum 
corpori  Solis,  pars  tamen  planetae  amica  Soli,  pars  inimica ? Nimirum  etiam 
cum  magnes  magnetem  trahit,  corpora  sunt  cognata,  tractus  tamen  fit  una 
sola  parte,  repulsus  opposita.  Haec  igitur  amicitia  et  inimicitia  ab  effectu 
concursus  aut  fugae  denominatur,  non  a dissimilitudine  corporum. 

Unde  vero  est  illa  diversitas  partium  oppositarum  corporis  ejusdem ? 
In  magnetibus  quidem  diversitas  est  ex  situ  partium  in  toto.  Nam  si  lapidem 
magneticum  AB  confregeris  in  CD,  fragmenta, 
utcunque  transponantur,  non  aliter  se  mutuo  at- 
trahunt, quam  per  easdem  utriusque  fragmenti 
CD,  ut  quae  prius  in  lapide  integro 
eandem  mundi  plagam:  quodsi  talis 
fiat  applicatio  fragmentorum,  ut  situs  partium 
inter  se  pristinus  sit,  ut  CAD,  BCD : tunc  frag- 
menta se  mutuo  repellunt. 

In  coelo  res  paulo  aliter  est  comparata. 

Sol  enim  non  ut  magnes  una  plaga,  sed  omni- 
bus sui  corporis  partibus  facultatem  hanc  acti- 
vam et  energeticam  possidet  attrahendi  vel  re- 
pellendi vel  retinendi  planetam.  Itaque  credi- 
bile est,  centrum  corporis  Solaris  respondere  uni  extremitati  vel  plagae  magnetis, 
superficiem  vero  totam  alteri  magnetis  plagae.  Et  in  corporibus  igitur  plane- 
tarum, quae  pars  vel  extremitas  in  primo  rerum  exortu  inque  prima  collo- 
catione planetae  Solem  spectabat,  illa  centro  Solis  cognata  est,  illa  a Sole 
trahitur;  quae  vero  a Sole  versus  fixas  extensa  erat,  illa  superficiei  Solaris  na- 
turam est  nacta,  illa  si  ad  Solem  convertatur,  Sol  planetam  a se  repellit. 

Ut  vim  turbinationis  Solis  rectius  intelligam,  dic  quid  censeas  futurum 
fuisse,  si  Sol  non  turbinaretur ? Quemadmodum  magnes  magnetem  amica 
parte  in  se  conversum  non  cessat  attrahere,  donec  illum  ad  contactum  cor- 
porum adducat  penitusque  sibi  uniat,  parte  vero  inimica  sibi  obversum  aut 
convertit  et  conversum  similiter  attrahit,  aut  si  eum  convertere  non  potest, 
repellit,  nec  ullum  illi  locum  relinquit  intra  orbem  virtutis  suae,  si  quidem 
non  impediatur:  sic  cogitandum  est  etiam  de  Sole,  quod  si  hic  non  convol- 
veretur circa  axem  suum,  nullus  etiam  primariorum  planetarum  circa  Solem 
esset  circumiturus,  sed  pars  eorum  adnavigaret  ad  Solem  perpetuo,  donec  uni- 
retur ipsi  ad  contactum,  pars,  quae  posticum  Soli  obvertit,  expelleretur  versus 
fixas,  qui  vero  latus  praebent  Soli,  illi  haererent  suo  loco  penitus  immobiles, 
luctante  virtute  Solis  tractoria  cum  repulsoria. 

Quid  igitur  nunc  fit,  Sole  circa  suum  axem  rotato?  Nimirum  corpore 
Solis  converso  virtus  etiam  ista  convertitur,  quemadmodum  magnete  converso 
vis  partis  unius  tractoria  in  plagas  mundi  alias  atque  alias  transfertur.  Cum- 
que Sol  illa  virtute  sui  corporis  arripuerit  planetam , seu  trahens  illum  , seu 
repellens,  seu  dubius  inter  utrumque,  secum  etiam  circumducit  illum  et  cum 
illo  forte  etiam  omnem  auram  aetheream  circumfusam.  Trahendo  quippe  et 
repellendo  retinet,  retinendo  circumducit. 

Si  hoc  sic  se  haberet,  planetae  omnes  eodem  tempore  cum  Sole  restitue- 
rentur. Equidem  si  hoc  tantum  esset.  At  dictum  est  hactenus,  praeter  hanc 
vim  Solis  vectoriam  esse  etiam  naturalem  inertiam  in  planetis  ipsis  ad  motura, 

qua  fit,  ut  inclinati  sint,  materiae  ratione,  ad  manendum  loco  suo.  Pugnant 
igitur  inter  se  potentia  Solis  vectoria  et  impotentia  planetae  seu  inertia  ma- 
terialis; utraque  suam  partem  habet  victoriae,  illa  planetam  sede  sua  emovet, 
haec  suum,  hoc  est  planetae  corpus  nonnihil  eripit  e vinculis  illis,  quibus  a 
Sole  erat  prehensum,  ut  ab  alia  atque  alia  circularis  hujus  virtutis  et  veluti 
circumferentiae  Solaris  parte  apprehendatur,  ab  ea  scilicet,  quae  proxime  suc- 
cedit illi,  ex  qua  planeta  se  modo  extricave- 
rat. In  schemate  species  corporis  Solaris  ro- 
tati intelligatur  sub  circulo  exteriori,  punctis 
signato,  et  intelligatur  talis  circulus  ductus 
esse  per  quemcunque  situm  planetae  in  A, 
B,  C,  D,  E,  F,  G vel  H.  Vertatur  Sol  et 
cum  eo  sua  species  a dextris  ad  sinistras: 
sit  primo  planeta  A prehensus  illa  parte  spe- 
ciei Solis,  quae  per  radium  A signatur,  mo- 
veatur radius  A sub  certo  temporis  spatio 
usque  in  locum  radii  D planetamque  trahat, 
sed  reluctantem  et  se  extricantem,  sic  ut  in 
eodem  temporis  spatio  is  propellatur  tantum 
ab  A usque  in  B,  itaque  primus  radius  reli- 
quit post  se  planetam  spatio  BD;  at  vicissim  radius  H jam  successit  appre- 
henditque  planetam  in  B.  Quantum  enim  A promotus  est  in  D,  tantum  et  H 
processit  usque  in  B. 

Atqui  si  omnia  potentiis  naturalibus  efficiuntur,  quae  laborant  et 
pugnant  cum  inertia  materiae  movendae , quomodo  tueri  planetae  possunt 
sua  tempora  periodica , sic  ut  illa  semper  inter  se  quam  exactissime  sint 
aequalia ? Facilius,  quam  praesidio  mentis:  nam  cum  proportio  virtutis  vecto- 
riae universae  ad  materiam  globi  vehendi  sit  invariabilis,  sequitur,  ut  et  pe- 
riodica tempora  sint  perpetuo  aequalia. 

Cur  autem  planetarum  alius  alio  sese  plus  extricat  ex  hoc  raptu , sic 
ut  Saturnus  in  una  hora  solum  per  240  milliaria  provehatur , Mercurius 
per  1200  secundum  Copernicum ? 1.  Quia  virtus  ista,  ex  corpore  Solis  ef- 
fluens, eosdem  imbecillitatis  gradus  habet  in  diversis  intervallis , quos  gradus 
habent  ipsa  intervalla,  seu  orbium  per  intervalla  haec  descriptorum  amplitudo ; 
haec  est  causa  potissima.  2.  Aliquid  etiam  causae  est  in  ipsa  planetariorum 
globorum  inertia  vel  renitentia  majori  vel  minori,  qua  fit,  ut  proportio  tantum 
ex  dimidio  respondeat:  sed  de  hoc  paulo  post  plura. 

Planetae  corpus  semper  est  idem , expellitur  vero,  uti  vis,  a Sole  et 
allicitur  ad  illum,  diversos  igitur  gradus  virtutis  vectoriae  pererrat;  non 
manet  igitur  constans  proportio  virtutis  ad  corpus  planetae.  Non  sane,  si 
partes  revolutionis  unius  consideremus,  ideoque  etiam  planeta  idem  celerior 
fit  in  parte  revolutionis  una,  ut  supra  in  E,  quam  in  altera  A,  ut  infra  di- 
cetur. At  hoc  non  obstante,  collecta  universa  virtus  vectoria  per  omnes  illos 
gradus,  in  quos  planeta  venit  intra  revolutionem  unam,  semper  et  in  omni 
reditu  est  ejusdem  quantitatis. 

Quomodo  fieri  hoc  potest , ut  virtus  emanans  ex  corpore  Solis  sit  im- 
becillior in  majori  intervallo  apud  A,  quam  prope  Solem  in  E ? Quid  illam 
affligit  aut  imbecillem  redditi  Quia  virtus  ista  est  corporea  et  quantitatis 
particeps:  quare  spargi  et  attenuari  potest.  Cum  igitur  tantundem  sit  vir- 
tutis in  orbem  Saturni  amplissimum  diffusum,  quantum  est  in  angustissimo 

orbe  Mercurii  collectura : tenuissima  est  igitur  per  partes  in  Saturni  orbe 
eoque  et  imbecillima,  densissima  vero  penes  Mercurium  eoque  fortissima. 

Si  de  ipso  corpore  Solis  ageretur,  possem  in  illo  concedere  hanc  po- 
tentiam naturalem  movendi:  sed  tu  educis  hanc  potentiam  materialem  a 
corpore,  et  statuis  eam  sine  subjecto  in  amplissimo  aethere:  hoc  absurdum 
videtur.  Absurdum  non  debere  videri,  patet  exemplo  magnetis,  cui  hoc  idem 
posset  objici.  At  neutrobique  vis  haec  est  sine  subjecto  analogo.  Quemad- 
modum enim  in  ipso  fonte  subjectum  est  ipsi  facultati  naturali  corpus  Solis 
seu  fibrae  a centro  porrectae  in  circumferentiam  ejus:  sic  etiam  in  hoc  ipso 
egressu  puto  distinguendum  ratione  inter  speciem  corporis  Solaris  immateria- 
tam,  effluentem  usque  ad  planetas  et  ultra,  et  inter  vim  seu  energiam  ejus, 
quae  comminus  prensat  et  movet  planetam,  ut  illa  sit  hujus  subjectum,  licet 
non  sit  corpus,  sed  immateriata  corporis  species. 

Posses  hujus  rei  dare  exemplum ? Genuinum  exemplum  est  in  luce  et 
calore  Solis.  Non  est  dubium,  quin  sicut  Sol  totus  est  luminosus,  sic  sit 
etiam  totus  ignitus  et  propter  materiae  densitatem  omnino  candenti  massae 
auri,  aut  si  quid  densius,  comparandus.  Jam  ex  luce  illa  Solis  egreditur  et 
ad  nos  delabitur  species  non  corporea,  non  materiata,  quam  lumen  vel  radios 
Solis  dicimus , quae  tamen  quantitates  et  accidentia  recipit:  rectis  quippe  li- 
neis effluit,  est  condensabilis  aut  extenuabilis  et  omnino  sectilis  per  specula 
et  vitra,  per  repercussum  sc.  et  refractionem,  ut  docemur  in  opticis.  Atqui 
haec  species  lucis  Solaris  defert  etiam  calorem  ipsum  et  pro  ratione  fortitu- 
dinis suae,  majori  vel  minori,  qua  incidit  in  corpora  illustrabilia,  plus  etiam 
vel  minus  calefacit  illa.  Quemadmodum  igitur  species  ista  seu  lumen,  quam 
speciem  certo  scimus  ab  illa  Solis  luce  defluere,  subjectum  est  calorificae  fa- 
cultatis, itidem  a Sole  per  speciem  prorogatae:  ita  etiam  species  corporis 
Solis  immateriata,  delapsa  ad  planetas  usque,  comitem  habet  speciem  illius 
virtutis  energeticae  in  corpore  Solis,  quae  nititur  unire  sibi  similia,  repellere 
dissimilia. 

Evidentius  est  exemplum  in  eadem  luce,  cum  per  vitra  vel  per  telas  co- 
loratas transiens , aut  coloratis  superficiebus  communicata , coloratur  et  ipsa : 
ubi  negari  non  potest,  lucem  (quamvis  sit  immateriata  species  ejus  lucis,  quae 
allapsa  fuit  in  corpus  coloratum)  fieri  subjectum  coloris  illius  et  quasi  vehi- 
culum etiam  extrorsum. 

Quid  si  haec  ipsa  lux,  non  vero  alia  species  ipsius  corporis  Solis,  esset 
etiam  subjectum  facultatis  illius  apprehensivae,  qua  Sol  corpora  planetarum 
prensat ? Non  simpliciter:  nam  videtur  potius  hoc  sequendum,  effluere  spe- 
ciem immateriatam  corporis  ipsius,  cui  speciei  et  vis  prensandi  et  lux,  luci 
vero  et  calor  et  color,  quodlibet  ex  suo  fonte  derivatum,  inhaereant. 

Dic  causas  hujus  distinctionis  specierum  immateriatarum  unius  et  ejus- 
dem globi  Solaris.  1.  Oportet  materiam  corporis  Solaris  esse  distinctum  quid 
a luce  in  illo.  Lucis  enim  radiorum  motus  in  directum  contingit  in  momento, 
corporis  vero  Solaris  conversio  fit  in  tempore.  At  si  statueremus,  speciem 
lucis  nudam  esse  subjectum  et  vehiculum  virtutis  prensandi,  lux  ipsa  Solis 
unica  omnem  corporis  ejus  essentiam  sibi  vindicaret.  Idem  enim  est  origi- 
naliter in  re,  quod  invenitur  in  specie  rei.  2.  Luci  delapsae  quantitates  com- 
petunt, procul  dubio  non  plane  secundum  intimam  lucis  essentiam,  sed  secun- 
dum aliquid  a luce  ipsa  diversum,  scilicet  quia  est  in  corpore  quanto  et  quia 
junctae  species  tam  corporis  quam  lucis  delabuntur.  3.  Lucis  species  a super- 
ficie delabitur  corporis  luminosi , vel  si  maxime  etiam  ex  profundo  corporis 

pellucidi,  tamen  quasi  ex  superficie.  Itaque  lux  ut  superficies  consideratur  et 
eadem  habet,  quae  aliae  superficies,  in  motu  et  impactu;  a corpore  vero, 
quod  intra  superficiem  illustratum  est,  nihil  patitur,  quia  a corpulentia  interiori 
sui  fontis  non  descendit:  vis  prensandi  corpus  a corpore  descendat  necesse  est, 
ut  sit  causa  movens  analoga  suo  objecto  mobili.  Itaque  etiam  corporis  di- 
mensiones admittit  et  corpora  movet  non  tantum  secundum  superficiem,  sed 
etiam  in  ipsam  eorum  materiam  se  insinuans.  4.  Hinc  etiam  luci  nulla  ob- 
stat materia  superficiei  objectae,  quo  minus  in  momento  illa  superficies  illu- 
stretur; quod  vero  luci  obstat,  opacum  nempe,  id  perpetuo  obstat  nec  unquam 
vincitur,  quamdiu  sc.  opacum  manet.  At  virtus  prensandi  non  totum  assem 
vincit:  nam  obstat  et  derogat  illi  renitentia  materiae  in  corpore  planetae,  qua 
fit,  ut  planeta  vim  prensantem  promotam  non  exacte  assequatur,  sed  ab  ea 
relinquatur  et  destituatur;  in  qua  mutua  contentione  tempori  locus  est. 
5.  Ejusdem  causae  est  et  haec  diversitas,  quod  lux  terminatur  et  impeditur 
superficiebus  corporum  opacis,  quo  minus  ulterius  penetret  ad  alia  corpora  in 
eadem  recta  constituta.  At  vis  haec,  quae  planetam  prensando  circumducit, 
non  impeditur  superficie  ejus,  sed  penetrat  in  corpus  quod  prensat,  et  per 
corpus  penetrat  etiam  in  corpus  planetae  ulterioris , si  contingat , binos  cum 
Sole  in  lineam  rectam  incidere:  ut  ita  nihil  turbetur  motus  ab  interpositione 
corporum.  At  si  motus  a lucis  illustratione  proficisceretur,  contingeret  hoc 
absurdum,  ut  quoties  superior  eclipsaretur  ab  inferiore,  toties  motus  ejus  ces- 
saret tantisper,  donec  inferior  celeritate  sua  sese  eriperet  ex  linea.  6.  Denique 
non  esse  necessario  motum  planetarum  a Solis  lumine  nudo,  patet  exemplis 
rerum  aliarum,  ubi  motus  similis  coelestium  fit  sine  lumine,  ut  videre  est  in 
magnete  et  infra  patebit  exemplo  Lunae , quae  movetur  a Tellure , corpore 
minime  luminoso.  Etsi  tunc  suas  etiam  partes  inveniet  illuminatio  Lunae  et 
Telluris,  sed  quae  etsi  cooperatur  ad  movendam  Lunam  multifariam,  non 
tamen  id  per  se  facit,  sed  saltem  speciem  motricem  Telluris  fortificat,  ut  suo 
loco  dicetur. 

Quae  est  similitudo  inter  species  lucis  et  hujus  virtutis  prensandi?  Si- 
militudo absolutissima  est  in  ipsa  genesi  et  conditionibus  speciei  utriusque: 
utriusque  descensus  de  luminoso  corpore  fit  in  momento,  utraque  transit  me- 
dium magnum  et  parvum  sine  jactura,  non  vectigalis,  nihil  perit  in  itinere 
ex  fonte  suo,  nihil  inter  fontem  et  illuminabile  vel  mobile  dispergitur.  Ef- 
fluxus igitur  uterque  immateriatus  est,  non  qualis  odorum  cum  diminutione 
substantiae,  non  qualis  caloris  ab  aestuante  fornace  et  si  quid  est  simile, 
quibus  media  implentur:  nec  enim  uspiam  est  species  illa,  nisi  in  opposito 
et  occurrente  corpore,  lucis  quidem  in  ejus  superficie  opaca,  virtutis  vero  mo- 
toriae in  tota  corpulentia,  in  spatio  vero  intermedio  inter  Solem  et  super- 
ficiem non  est,  sed  fuit.  Quodsi  occurreret  sphaerica  superficies  concava  cor- 
poris opaci,  species  utraque  Solaris  totis  copiis,  quibus  egressa  erat  e corpore 
Solis,  in  id  concavum  dispergeretur,  sic  ut  tantundem  ejus  esset  in  ampla  et 
remotiori  aliqua  sphaera  hujusmodi,  quantum  in  angusta  et  propinqua.  Ac 
cum  proportio  orbium  convexorum  sit  dupla  ad  proportionem  diametrorum, 
duplo  igitur  tenuior  efficeretur  species  ista  in  orbibus  inaequalibus,  quam  re- 
motior; et  rursum,  quia  circulorum  est  eadem  simpla  proportio,  quae  et  dia- 
metrorum: in  longum  igitur  species  eadem  proportione  est  tenuior,  qua  et  a 
fonte  remotior. 

Unde  desumuntur  argumenta  hujus  comparationis  ? De  luce  proprie- 
tates istae  demonstratae  sunt  in  opticis ; de  virtute  Solis  motrice  per  analo- 

giam  eaedem  probantur,  servata  differentia  inter  opera  illuminationis  et  mo- 
tus et  objectorum  utriusque,  inveniunturque  consentaneae  experimentis  astro- 
nomicis. 

Cum  enim  planeta  unus  et  idem,  ut  infra  dice- 
tur, in  partibus  eccentrici  circuli  aequalibus  re  vera, 
sed  inaequalibus  intervallis  a Sole  distantibus,  mo- 
ras terat  inaequales,  idque  in  ipsa  hac  intervallorum 
proportione : sequitur  igitur,  etiam  virtutem  motricem 
in  longum  attentuari  eadem  proportione,  qua  lux  in 
longum  attenuatur,  in  proportione  scilicet  amplitu- 
dinis circulorum,  quorum  sunt  intervalla  illa  seu  se- 
midiametri.  In  hoc  schemate  sit  Sol  S,  planeta 
idem  CA  propior  et  FD  remotior,  et  sint  DH,  AI 
partes  eccentrici  aequales  (subintellige  in  locis  oppo- 
sitis eccentrici),  DH  quidem  remotior,  AI  vero  pro- 
pior. Sicut  igitur  se  habet  SD  ad  SA,  sic  mora 
planetae  in  DH  ad  moram  ejusdem  in  AI.  Ex  hoc 
sequitur  etiam  hoc,  sicut  est  SD  ad  SA,  sic  conver- 
sim  esse  densitatem  lucis  inferioris  CA  in  longum 
ad  densitatem  FD  lucis  remotioris. 

Atqui  lux  in  dupla  intervallorum  proportione  attenuatur,  id  est  in 
proportione  superficierum : cur  non  igitur  etiam  virtus  motrix  in  dupla  po- 
tius proportione  jit  debilior  quam  in  simpla?  Quia  virtus  motrix  subjectum 
habet  speciem  corporis  Solaris , non  ut  nude  est  corpus , sed  ut  est  in  motu 
constitutum  convolutionis  circa  suum  axem  et  polos  immobiles.  Etsi  igitur 
species  corporis  Solaris  attenuatur  in  longum  et  latum,  non  minus  quam  lux, 
attenuatio  tamen  ista  proficit  ad  debilitandam  virtutem  motricem  tantummodo 
causa  longitudinis , quippe  motus  localis , quem  Sol  planetis  infert,  tantum  fit 
in  longitudinem,  in  quam  etiam  ipsius  Solis  partes  corporis  sunt  mobiles, 
non  etiam  in  latitudinem  versus  polos  corporis,  respectu  quorum  Sol  est 
immobilis. 

Attamen  etiam  corpora  mobilia  habent  latitudinem  non  minus  quam 
longitudinem , quare  vehuntur  ab  hac  virtute,  tam i ut  illa  longitudinem, 
quam  ut  latitudinem  suam  habet ; cur  non  igitur  etiam  in  latitudinem  de- 
bilitaretur virtus  motoria  et  sic  in  dupla  proportione  intervallorum?  Equi- 
dem non  has  tantum  duas  dimensiones  habent  planetarum  corpora,  sed  etiam 
tertiam  crassitiei  seu  altitudinis,  occupantque  hanc  virtutem  plane  trifariam, 
et  est  sane  ob  id  virtus  unius  planetae  prensatrix,  vectrix  et  motrix  non  unus 
circulus , latitudine  carens , sed  constat  ex  infinitis  quasi  circulis  parallelis  in 
latum  et  in  altum;  at  non  ideo  sequitur,  attenuationem  hujus  virtutis  vel  in 
dupla  vel  in  tripla  intervallorum  seu  semidiametrorum  proportione  esse  debere. 
Nam  sicut  alias  in  geometricis  aequemultiplicium  est  eadem  proportio,  sic 
etiam  hic  in  physica,  sicut  se  habet  una  linea  minima  physica,  ut  pars  cor- 
poris planetarii,  ad  unius  circuli  virtuosi  tenuitatem,  proportione  simpla  inter- 
vallorum constitutam,  sic  se  habent  etiam  infinitae  lineae  minimae  physicae, 
ut  partes  omnes  corporis  planetarii,  tam  in  latum  quam  in  altum  dispositae, 
ad  totidem  circulos  virtutis  motricis , qui  omnes  et  singuli  vim  habent  mo- 
vendi tantum  in  longum,  nullam  in  latum,  nullam  in  altum,  nec  singuli  nec 
inter  se  juncti.  Sicut  igitur  singulae  lineae  seu  fibrae  binorum  corporum 
planetariorum  solitariae  moverentur  a singulis  circulis  motricis  virtutis  in  pro- 

portione  intervallorum  simpla,  sic  etiam  universae  fibrae  globi  planetarii 
junctim  ab  universis  circulis  virtutis  junctim  moventur  in  eadem  proportione 
simpla:  quippe  cum  ista  latitudo  et  altitudo  virtutis  motricis  non  sit  de  es- 
sentia ipsius,  sed  de  accidente  ei  re  mobili. 

Sunt  tamen  ista  difficiliora  creditu  de  specie  corporis  et  virtutis  Sola- 
ris, planetas  ( praesertim  Terram ) circumagente , quam  illa  priora  philoso- 
phorum de  intelligentiis,  animahus  motricibus  et  orbibus  solidis  ? Nihil  nocet 
creditu  esse  difficilia,  dummodo  sint  comprehensu  faciliora,  nec  possit  iis  ob- 
jici, quod  orbibus  et  intelligentiis  fuit  objectum,  aut  aliud  quippiam,  quo 
impossibilitas  comprobetur.  Nam  primo  utcunque  fidem  superent,  exemplum 
tamen  est  genuinum  in  magnete.  Deinde  si  quis  dubitat,  an  magneticae, 
h.  e.  terrestres  facultates  in  coelo  sint,  et  an  Terra,  grave  corpus,  de  loco 
in  locum  transponi  possit  a specie  immateriata  Solis,  is  Lunam  intueatur, 
quam  Terrae  cognatam  videt  circumire  nullo  substrato  solido  orbe.  Valere 
vero  ad  inferendum  motum  species  corporum  mutuo  commeantes,  patet  in 
eadem  Luna,  quae  per  emissam  speciem  penes  nos  movet  maria.  Exemplis 
igitur  non  caremus.  Nec  nos  modus  fatigat,  quem  mente  perspicimus  qualis 
sit:  sola  incredibilis  fortitudo  hujus  speciei  nos  suspensos  tenet.  Atqui  recte 
hic  cum  Ptolemaeo  respondere  possumus,  aequum  nequaquam  esse,  ut  ex 
imbecillitate  nostra  virtutes  divinorum  operum,  ex  parvitate  nostra  magnitu- 
dinem illorum  aestimemus.  Modi  quidem  et  figurarum  aestimatio  menti  com- 
petit, magnitudinis  aut  parvitatis,  hoc  est  quantitatum  indefinitarum,  nullus  in 
hac  aestimatione  census  esse  debet. 

IV.  De  causis  proportionis  periodicorum  temporum. 

Dixisti  in  principio  hujus  speculationis  de  motu,  periodica  planetarum 
tempora  reperiri  exactissime  in  proportione  suorum  orbium  seu  circulorum 
sesquialtera;  quaero  quae  sit  hujus  rei  causa?  Causae  ad  constituendam 
temporis  periodici  longitudinem  concurrunt  quatuor.  Prima  est  itineris  lon- 
gitudo,' secunda  pondus  seu  copia  materiae  transportandae,  tertia  fortitudo 
virtutis  motricis,  quarta  moles  seu  spatium,  in  quod  explicatur  materia  ve- 
henda. Sicut  enim  fit  in  molendino,  cujus  rotam  circumagit  fluminis  impetus, 
ut  quo  latiores  et  longiores  alas,  tabulas  seu  remos  rotae  affixeris,  hoc  ma- 
jorem vim  fluminis , fusam  scilicet  per  latitudinem  et  profunditatem  ruentis, 
in  machinam  derives:  sic  etiam  fit  in  hoc  coelesti  vortice  ruentis  in  gyrum 
speciei  Solaris,  quae  motum  causatur,  ut  corpus,  quo  fuerit  spatiosius  (ut 
fig.  63,  A,  D)  hoc  latius  etiam  et  profundius  occupet  virtutem  moventem,  ut 
BCA,  pro  latitudine  intellectam : hoc  celerius  etiam  ceteris  paribus  provehatur 
hocque  citius  iter  suum  periodicum  absolvat. 

Jam  vero  itinera  circularia  planetarum  sunt  in  proportione  intervallorum 
simpla:  sicut  enim  est  SA  ad  SD,  sic  etiam  se  habet  totus  circulus  BA  ad 
totum  circulum  ED:  pondera  vero  seu  copia  materiae  in  diversis  planetis 
sunt  in  proportione  intervallorum  dimidiata,  ut  supra  probatum,  sic  ut  semper, 
qui  altior,  is  plus  habeat  materiae  eoque  et  tardius  promoveatur  et  plus  tem- 
poris in  periodum  suam  accumulet,  cum  jam  antea  ratione  itineris  plus  tem- 
poris desideraverit.  Nam  sumto  medio  proportionali  SK  inter  SA  et  SD,  duo- 
rum planetarum  intervalla,  ut  SK  se  habet  ad  majus  SD,  sic  se  habet  copia 
materiae  in  planeta  A ad  illam  in  planeta  D:  tertia  vero  et  quarta  causae 
se  mutuo  compensant  in  diversorum  planetarum  comparatione,  simpla  vero  et 
dimidium  proportionis  intervallorum  constituunt  proportionem  ejusdem  sesquial- 

teram : periodica  igitur  tempora  sunt  in  proportione  intervallorum  sesquialtera : 
ut  si  sint  continue  proportionales  SD,  SK,  SA,  SL,  erit  ut  SL  ad  SD,  sic 
periodus  temporaria  planetae  A ad  alteram  planetae  D. 

Proba,  in  comparatione  binorum  planetarum  exacte  pensari  debilita- 
tionem virtutis  moventis  ab  amplitudine , qua  corpora  planetarum  mobilia 
eam  occupant.  Corporum  moles  seu  spatia  sunt  in  proportione  intervallorum 
simpla  et  directa,  ut  supra  est  demonstratum.  Hoc  est,  sicut  se  habet  SA 
ad  SD,  sic  se  habet  moles  corporis  planetae  in  A ad  molem  alterius  planetae 
in  D.  Jam  vero  etiam  virtus  motrix  densa  et  fortis  est  in  proportione  eorun- 
dem intervallorum  simpla,  sed  eversa;  sicut  enim  se  habet  idem  intervallum 
SA  ad  SD,  sic  se  habet  fortitudo  speciei  CA  ad  fortitudinem  speciei  FD. 
Ergo  qua  proportione  virtus  ista  debilitatur,  eadem  vicissim  occupatur;  verbi 
causa  Saturnus  a decuplo  imbecilliore  virtute  vehitur  quam  Terra,  at  vicissim 
corpore  suo  etiam  decuplo  plus  de  virtute  suae  regionis  occupat,  quam  Terra 
suo  corpore  de  suae  regionis  virtute ; et  divisa  tota  virtute , quam  Saturnus 
occupat  mole  sua,  in  partes  decem,  quae  sint  toti  virtuti,  quam  Tellus  occu- 
pat, spatio  aequales,  quaelibet  harum  partium  seu  spatiorum  virtutis  habet 
decimam  solummodo  partem  fortitudinis  ejus,  quam  habet  una  illa,  quam  oc- 
cupat Terra:  quare  decem  illae,  decem  suis  decimis  in  unum  collectis,  po- 
testate sunt  aequales  illi  unicae,  qua  Terra  vehitur.  Itaque  si  in  illa  globi 
Saturnii  rarioris  amplitudine  non  esset  plus  materiae,  quam  in  angustia  cor- 
poris Terrae  densioris,  Saturni  globus  in  uno  anno  per  tantum  spatium  pro- 
veheretur orbis  sui,  quanta  est  longitudo  totius  orbitae  Terrae,  et  sic  in  decem 
annis  conficeret  suam  propriam  orbitam.  At  nunc  circiter  triplo  plus  habet 
materiae  et  ponderis,  quam  Terra,  quare  triplo  longius  tempus  requirit,  annos 
sc.  triginta. 

Quid  opus  fuit,  hanc  compensationem  docere ? An  non  aeque  fuisset 
facile  ad  expediendam  demonstrationem , statuere,  quod  nulla  plane  sit  causa 
inaequalis  talis  motus , nec  in  diversis  gradibus  virtutis  motoriae,  nec  in 
diversa  globorum  planetariorum  amplitudine?  Ad  hanc  quidem  demonstra- 
tionem diversarum  in  planetis  periodorum  earumque  proportionis,  quod  sit 
sesquialtera  proportionis  intervallorum,  nihil  interfuit,  hoc  an  illud  statueretur: 
at  si  jam  ad  unius  et  ejusdem  planetae  diversas  moras  in  diversis  intervallis 
progressi  fuissemus,  causam  expedire  non  potuissemus,  ex  eodem  quidem  re- 
rum genere,  cur  morae  in  arcubus  praecise  aequalibus  sequerentur  proportio- 
nem intervallorum. 

Quae  est  igitur  causa , cur,  quo  longius  a Sole  distat  arcus  eccentrici 
quilibet  ex  aequalibus,  hoc  longiores  in  eo  moras  planeta  nectat,  idque  in 
ipsissima  proportione  intervallorum ? Ipsa  nimirum  illa  debilitatio  virtutis 
motricis,  ut  quae  non  secus  quam  lux  in  SD  longiori  intervallo  a Sole  ex- 
tenditur in  longum  ED  prolixius,  quam  est  BA  extensio  ejusdem  quotae  in 
breviori  intervallo  SA ; itaque  quod  tunc  de  ea  occupatur  a corpore  planetae, 
ut  FD , id  est  debilius , quam  quod  ab  eodem  CA,  propiori  facto , occupatur 
de  virtute  densiori. 

Hic  enim  tres  reliquae  causae  nobis  desunt.  Arcus  enim  seu  iter  sup- 
ponitur utrinque  ejusdem  longitudinis,  ut  DH,  AI;  corporis  densitas  manet 
eadem , figurae  quantitas  itidem , quia  FD  et  CA  est  hic  unus  et  idem  pla- 
neta : restat  sola  fortitudo  virtutis.  Sed  de  hoc  plura  in  sequentibus. 

Videtur  hic  occurrere  difficultas  aliqua  major  quam  supra.  Nam 
planeta,  propinquior  Soli  factus , non  longiores  tantum  arcus  de  circulis 

virtutis  moventis  occupat,  sed  confertiores  etiam:  quare  potius  in  dupla 
quam  in  simpla  proportionis  intervallorum  moras  extendere  debuit?  Imo 
et  idem  dicitur  quod  supra  et  idem  respondetur.  Etsi  enim  Saturnus  tunc 
nobis  non  descendebat  in  orbem  Terrae,  comparabamus  tamen  cum  spatio 
virtutis  a Saturno  occupatae  non  spatium  tantum  virtuosum  id,  quod  Terra 
in  orbe  Saturni  fuisset  occupatura,  sed  omnino  id,  quod  Terra  in  suo  proprio 
orbe  occuparet.  Ergo  ut  prius , quod  confertiores  sunt  circuli , id  est  trans- 
scribendum  speciei  corporis,  quae  distinctum  quid  est  ab  inhaerente  virtute 
movente,  quae  in  solam  longitudinem  tendens,  nihil  lucri  accipit  ab  illa  sub- 
jecti sui  condensatione  in  latum,  nisi  quod  linea  tenuis,  latitudine  carens, 
naturalem  vim  nullam  ne  in  longum  quidem  habet;  ubi  talis  lineae  latitudo 
non  densitate  sed  spatio  censetur,  propter  ipsam  scii,  corporum  vehendorum 
latitudinem,  ut  supra  etiam  monui. 

V.  De  Telluris  motu  annuo. 

Terram  igitur  haec  Copernici  philosophia  facit  unum  ex  planetis  et 
inter  sidera  circumfert ; quaero , quid  praeter  dicta  requiratur  ad  faciliorem 
dogmatis  argumentorumque  perceptionem ? Cum  Telluris  motus  annuus  fiat 
necessarius,  statuta  quiete  centri  Solis  in  centro  mundi , efficiaturque  ex  cor- 
poris Solaris  conversione  in  illo  spatio , et  plane  tollat  veritatem  stationis  et 
retrogradationis  planetarum  eamque  per  meram  deceptionem  visus  excuset, 
distinguendae  sunt  diligenter  quaestiones  istae:  1)  An  Sol  in  centro  mundi 
haereat?  2)  An  orbes  omnes  quinque  planetarum  et  Terrae  illorum  medii  circa 
Solem  circumducti  sint,  sic  ut  Sol  in  omnium  complexu  sit?  3)  An  Sol  oc- 
cupet centrum  ipsum  totius  systematis  planetarii,  an  vero  propter  id  consistat? 
4)  Ipsumne  hoc  centrum  systematis  et  in  eo  Sol  annuo  motu  circumeat,  anne 
potius,  Sole  manente  immobili,  Terra  motum  annuum  habeat  per  partes  oppo- 
sitas earum,  sub  quibus  Sol  versari  putatur  quovis  tempore  ? 

Probasti  supra,  Solem  esse  1 ) in  centro  sphaerae  fixarum:  proba  nunc 
etiam , quod  is  sit  2)  intra  complexum  orbium  planetariorum . Solem  esse 
in  medio  circuitionum  planetariarum,  probatur  primo  ab  accidente  motus  hujus, 
sc.  ab  apparentia  stationum  et  retrogradationum , quae  visus  est  fallacia,  vel 
etiam,  cum  directi  celeriores  videntur,  quam  re  vera  sunt.  Nam  ut  incipiamus 
ab  inferioribus,  jam  dudum  a multis  seculis,  Ptolemaeum  insecutis  (ut  de  vetu- 
stissimo Aristarcho  nihil  jam  dicamus),  suboluit  auctoribus,  Martiano  Capellae, 
Campano  et  aliis,  fieri  aliter  non  posse,  ut  Sol,  Venus  et  Mercurius  eandem  ha- 
beant periodum  temporis,  annuam  scilicet,  nisi  etiam  eundem  habeant  orbem, 
et  Sol  centrum  obtineat  duorum  orbium  Veneris  et  Mercurii,  iliique  circa 
Solem  cursitent  66) : qua  ratione  fit , ut  hi  planetae , cum  retrogradi  videntur, 
non  sint  re  vera  retrogradi,  sed  pergant  eandem  viam  sub  fixis,  Solem  circum- 
eundo: id  quod  naturae  rerum  coelestium  magis  erat  consentaneum. 

Hanc  argumentationem  ante  paucos  annos  clarissima  demonstratione  confir- 
mavit Galilaeus,  detecta  per  telescopium  illuminatione  Veneris,  quae  cum  est  directa 
et  Soli  vicina,  rotundam  habet  figuram,  cum  retrograda,  corniculatam,  (cfr.  Vol,  II. 
p.  465.)  Hinc  enim  evincitur  certissime,  et  illuminationem  ejus  esse  a Sole, 
et  illam,  quando  rotunda  apparet  et  directe  incedit,  supra  Solem  esse,  quando 
corniculata  et  retrograda,  infra  Solem,  et  sic  circa  Solem  circumire.  Demon- 
stratio hujus  rei  lucis  causa  conjungatur  cum  demonstratione  illuminationum 
Lunae  (Fig.  64).  De  Mercurio  non  dissimilia  profert  Marius  (cfr.  Yol.  II.  p.  470.), 
ejusdem  telescopii  ministerio  deprehensa  luminis  imbecillitate  descendente  ad 

Terram  planeta:  quod  indicio  est,  speciem 
illuminationis  mutari  lumenque  in  cornu 
attenuari,  sic  ut  minus  moveat  oculum  de 
propinquo  quam  de  longinquo,  quod  sine 
hac  attenuatione  in  cornu  absurdum  esset: 
quippe  propinqua  alias  majora  apparent, 
quam  si  recesserint  longius.  Jam  quod 
tres  superiores  attinet,  demonstrant  Ari- 
starchus, Copernicus  et  Tycho  Brahe,  si 
etiam  illos  circa  Solem  ordinemus  Solem- 
que commune  quasi  centrum  quinque  pla- 
netarum statuamus,  sic  ut  motus  Solis  seu 
verus  seu  apparens  totos  quinque  plane- 
tarum orbes  attinedt,  liberari  nos,  ut  prius 
in  Venere  et  Mercurio  duobus  eccentricis 
supervacuis,  sic  nunc  in  superioribus  1)  tri- 
bus epicyclis,  2)  motus  eorum  realis  con- 
sensu caeco  et  incredibili  cum  motu  Solis , 3)  itaque  stationes  et  retrograda- 
tiones  eorum,  non  minus  quam  supra  in  Venere  et  Mercurio,  respectu  Solis 
quem  circumeunt,  re  vera  nullas  esse,  4)  sic  etiam  plurimas  in  motu  latitudinis 
intricationes  e doctrina  theorica  tolli ; 5)  denique  causas  aperiri  discriminis, 
cur  quinque  planetae  fiant  stationarii  et  retrogradi,  Sol  et  Luna  nunquam; 
et  cur  6)  Saturnus  altissimus  superiorum  habeat  minimum  retrogradationis  ar- 
cum, Jupiter  medius  medium,  Mars  proximus  maximum.  Quae  omnia  inferius 
explicabuntur  libro  VI.  Harum  vero  apparentiarum  causae  penitus  ignorantur 
apud  astronomos  veteres. 

Sed  et  secundarii  nobis  aliquod  hujus  rei  testimonium  praebent.  Depre- 
hendit enim  Marius  in  suo  Mundo  Joviali,  restitutiones  satellitum  Jovialium 
circa  Jovem  nequaquam  regulares  esse  ad  lineas,  quas  ex  centro  Terrae  in 
Jovem  ejicimus;  esse  vero  regulares,  si  comparentur  ad  lineas  ex  centro  Solis 
per  Jovem  eductas.  Nimirum  id  maximi  argumenti  loco  est,  Jovis  orbitam 
circa  Solem  ordinatam  esse,  et  distantiam  Solis  a centro  orbitae  Jovialis 
esse  certam  et  fixam  quodammodo,  Terram  vero  suas  ab  hoc  centro  distan- 
tias variare  per  annum. 

Quot  sunt  astronomorum  sectae  circa  speculationem  hanc , ex  qua  secun- 
dum argumentum  ducitur ? Tres:  prima,  veterum  nomine  communiter  nota, 
Ptolemaeum  tamen  coryphaeum  habet;  secunda  et  tertia  recentioribus  adscri- 
buntur,  licet  secunda,  a Copernico  denominata,  sit  antiquissima ; tertiae  auctor 
est  Tycho  Brahe. 

Ptolemaeus  igitur  errantium  stellarum  singulas  separatim  saltem  tractat, 
causasque  motuum  omnium  retrogradationumque  et  stationum  apparentes  sin- 
gulis in  suis  ipsarum  orbibus  assignat,  sic  tamen,  ut  in  singulis  ponat  unum 
certum  orbem,  qui  periodum  suam  absolvat  respectu  ad  motum  Solis  habito: 
quod  quibus  de  causis  fiat,  Ptolemaeus  non  explicat,  nisi  quod  latini  scrip- 
tores vim  aliquam  obscuram  certis  Solis  radiis  attribuunt,  ignorantia  radiorum 
mera  fascinati. 

Reliqui  duo  auctores  planetas  inter  se  comparant,  quaeque  in  eorum  mo- 
tibus communia  deprehenduntur,  ex  eadem  communi  causa  deducunt.  Haec 
vero  communis  causa  (quae  planetas  efficit  videri  stationarios  retrogradosque 
in  certa  aliqua  configuratione  planetae  cum  Sole)  a Braheo  quidem  adhuc 

Kepleri  Opera.  VI.  23 


Fig.  64. 


I 


354 


Epitomes  Astronomiae 


tribuitur  motui  reali  totorum  orbium  planetariorum,  a Copernico  vero  ab  ipsis 
planetarum  orbibus  penitus  removetur.  Nam  Braheus  docet,  omnes  quinque 
orbes  primariorum  planetarum  connexos  esse  communi  aliquo  puncto,  quod 
non  longe  absit  ab  uniuscujusque  orbis  centro  (ut  si  hic  omnes  descripti  essent 

in  communi  tabula  circulari  B),  et  hunc 
veluti  communem  nodum  re  vera  circumire 
annuo  tempore  una  cum  Sole  et  quidem 
proxime  illum  (in  cireello  A,  punctis  sig- 
nato) secumque  totos  orbes  circumgestare 
eque  suis  in  mundo  spatiis  veluti  luxare, 
in  modum  talem,  quo  pollinatores  cribrum 
una  parte  limbi  prehensum  versant  mani- 
bus, ventilantes : ut  situs  totius  systematis 
planetarii  sit  verbi  causa  Junio  mense 
secundum  circulum  B,  Augusto  secundum 
C,  Octobri  secundum  D,  Decembri  secun- 
dum E,  Februario  secundum  F,  Martio 
secundum  G,  inde  rursum  secundum  B; 
interimque  planetam,  nihil  turbatum  hac 
luxatione  sui  orbis,  intra  orbem,  veluti 
nxo  ejus  centro,  circulum  suum  perficere.  Copernicus  vero  centra  orbium, 
quod  annuum  tempus  attinet,  relinquit  penitus  fixa,  fixum  etiam  centrum  Solis 
in  centrorum  dictorum  vicinia,  motum  vero  annuum  circa  Solem  adscribit 
Telluri  et  sic  visui  nostro:  ex  quo  fiat  ut,  cum  visus  se  putet  quiescere,  Sol 
annuo  motu  moveri,  planetae  vero  omnes  quinque  nunc  stare,  nunc  viam  con- 
trariam ire,  nunc  celerrimi  viam  directam  pergere  videantur. 

Quibus  igitur  argumentis  probas  3,  communem  illum  nodum  seu  cen- 
trum systematum  omnium  primariorum  competere  non  proxime  corpus  Solis, 
sed  in  ipsum  corpus  et  centrum  Solis P Argumenta  hujus  rei  in  doctrina 
astronomica  texuntur  ista.  1.  A motu  altitudinis  et  longitudinis  planetarum. 
Observationes  legitime  tractatae  testantur,  uniuscujusque  theoriae  primariae 
lineam  longissimam,  quae  orbem  in  binos  semicirculos  et  quantitate  et  cele- 
ritate partium  earundem  aequales  exacte  bisecat , transire  per  centrum  Solis. 
Omnes  igitur  quinque  lineae  altitudinum  concurrunt  perpetuo  in  centro  Solis. 
Inspice  schemata  Nro.  51.  52. 

2.  A motu  latitudinis  planetarum.  Ex  eodem  rerum  genere,  sc.  ex  ob- 
servationibus discimus,  uniuscujusque  primarii  planetae  orbitam  ab  ecliptica 
secari  locis  ex  centro  Solis,  non  ex  alio  vicino  puncto,  oppositis. 

3.  Quodsi  differrent  ista  duo  centra  Solis  et  regionis  mobilium,  tunc  aut 
centro  Solis  aut  centro  regionis  mobilium  adscribendus  esset  motus  tardissi- 
mus in  cireello  parvo,  propter  progressum  apogaei  Solis,  ut  lib.  VI.  et  VII. 
docebitur.  Et  sic  non  posset  ex  his  duobus  alterum,  quod  movetur,  vel  esse 
vel  manere  in  centro  mundi.  At  utrumque  verisimile  est,  et  in  centro  mundi 
esse  et  ibi  quiescere;  Solem  quidem  propter  argumenta  et  superiora  et  sequu- 
tura,  nodum  vero  mobilium  propter  rationes  et  fontem  motus,  quem  jam  dixi- 
mus ex  hoc  communi  centro  mobilium  scaturire;  fonti  vero  motus  quies 
competit  et  propter  quietem  locus  in  centro  tam  mobilium  quam  totius  mundi. 

4.  Eidem  fonti  motus  sedes  assignanda  est  non  in  aliquo  puncto  mathe- 
matico, proxime  corpus  nobilissimum,  sed  potius  in  illo  ipso  corpore  nobilis- 
simo, propter  tres  causas:  primo  ut  absurdum  effugiamus,  fontem  motus,  qui 

necessario  statuitur  esse  in  illo  communi  nodo  sphaerarum  omnium,  ut  infra 
probabitur,  esse  proxime  cor  mundi,  'nec  tamen  in  ipso  corde  mundi , Sole  sci- 
licet ; secundo , quia  vis  motrix  non  potest  residere  in  puncto  mathematico, 
sed  requirit  corpus,  nimirum  cor  mundi,  Solem;  tertio,  quia  vis  motrix  omnino 
sibi  postulat  centrum  mundi,  in  quo  Sol  ipse  est,  sicut  superficiei  mundi  quies, 
motus  intermedio  competit. 

5.  Inprimis  vero  Braheanae  sententiae  eripiendum  est  hoc  et  demon- 
strandum, quod  non  differat  centrum  regionis  mobilium  a centro  Solis.  Nam 
si  hoc  sequatur  Braheus,  cogetur  assignare  Soli  alium  motum,  huic  vero  centro 
mobilium  etiam  alium  differentem , quo  motu  fiat,  ut  Sol  jam  antecedat  hoc 
centrum,  jam  sequatur,  jam  supra  stet,  jam  infra,  et  tamen  utrumque  eandem 
semper  habeat  periodum  temporis. 

6.  Quin  etiam  accideret  Braheo  absurdum  et  mirabile  quid.  Sol  enim 
moveretur  motu  eccentrici , habens  apsidem  hodie  in  Cancro,  centrum  vero 
mobilium  haberet  motus  sui  eccentrici  apsidem  in  opposito  signo  Capricorno. 
At  quae  hujus  rei  causa  esset? 

7.  Haec  duo  ultima  argumenta  praebent  unum  argumentum  etiam  contra 
Copernicum,  quatenus  etiam  ipse  nodum  istum  planetarum  omnium  collocat 
proxime  Solem,  non  in  ipso  Sole.  Omnium  reliquorum  primariorum  planeta- 
rum motus  in  hoc  conveniunt,  quod  puncta,  circa  quae  motus  eorum  aequa- 
biles apparent,  differunt  situ  a centro  communi  regionis  mobilium,  sola  Tellus 
hoc  ipsum  punctum  pro  norma  sui  motus  observaret,  si  Sol  non  esset  in  ipsis- 
simo centro  regionis  mobilium.  At  quae  hujus  diversitatis  causa  esset? 

8.  Denique  causa,  cur  Copernicus  et  Braheus  differre  fecerint  ista  duo 
centra,  non  est  sufficiens  nec  satis  astronomica.  Nam  ad  id  illi  redacti  sunt 
tantum  per  hoc,  quod  in  suis  formis  hypothesium  voluerunt  exprimere  omni- 
modam aequipollentiam  formae  Ptolemaicae.  Atqui  necesse  non  erat,  ut  Pto- 
lemaei vestigiis  tam  presse  insisterent.  Quippe  Ptolemaeus  non  omnes  partes 
suae  hypotheseos  ex  observationibus  exstruxit , sed  multa  super  hac  praecon- 
cepta  falsa  opinione  fundavit,  quod  oporteat  praesupponere  motus  planetarum 
per  totum  circulum  aequabiles,  quod  demonstratur  ex  observationibus  esse  fal- 
sum. Haec  argumenta  astronomica,  hic  sub  unum  aspeetum  collocata,  qui 
solide  cupit  intelligere,  is  adeat  mea  Commentaria  de  motibus  stellae  Martis. 

Quibus  denique  argumentis  probas  tu  4,  centrum  Solis,  quod  est  in 
meditullio  orbium  planetariorum , gestans  totum  eorum  systema , non  cir- 
cumire aliquo  motu  annuo,  ut  vult  Braheus,  sed  secundum  Copernicum 
haerere  in  uno  loco  immobile,  Terrae  vero  centrum  annuo  motu  circumire? 
Etsi  uno  demonstrato  et  alterum  necessario  sequitur,  quaedam  tamen  argu- 
menta ipsum  Solem  propius  attinent,  quaedam  Tellurem,  quaedam  aequaliter 
utrumque. 

Primum  hic  militat  idem  argumentum , quo  jam  modo  vindicavimus  Soli 
meditullium  orbium:  supervacua  scilicet  multitudo  orbium  et  motuum  sublata. 
Nam  sicut  est,  multo  probabilius,  esse  unum  aliquod  systema  orbium  Solis, 
commune  et  centro  Solis  et  illi  nodo  quinque  orbium,  secundum  Tychonem 
Brahe,  quam  ut  credamus  Ptolemaeo,  in  unoquolibet  quinque  planetarum 
praeter  orbes  ad  motus  eorum  proprios  spectantes  inesse  insuper  unum  inte- 
grum systema  orbium,  simile  ad  unguem  sexto  Solis  systemati : sic  etiam  porro 
nunc  est  multo  probabilius,  unius  Telluris  centrum  annuo  motu  circumire,  Sole 
quiescente  secundum  Copernicum,  quam  illi  nodo  quinque  systematum  cum 
orbibus  et  planetis  ipsis  et  sexto  Sole  eundem  annuum  motum  (praeter  motus 

ceteros  cuique  proprios)  competere  secundum  Braheum.  Is  enim  etsi  super- 
vacuas illas  Ptolemaei  quinque  theorias,  Solaris  similes,  e planetarum  genuinis 
systematibus  sustulit  adque  nodum  illum  systematum  communem  deduxit,  oc- 
cultavit, in  unam  conflavit,  rem  tamen  ipsam,  quae  per  illas  theorias  efficie- 
batur, reliquit  in  mundo : ut  planeta  quilibet  praeter  illum  motum,  qui  est  ei 
re  vera  concedendus,  moveatur  etiamnum  ipso  insuper  motu  Solis,  miscens 
utrosque  in  unum;  ex  qua  mixtura,  cum  orbes  solidi  nulli  sint,  spirae  in 
spatio  mundano  efficiuntur  perplexissimae.  Vide  schema  hujus  perplexitatis 
in  Com.  Martis  fol.  3 (III.  173).  Copernicus  contra  planetas  quinque  motu  hoc 
extraneo  Solis  per  unicum  simplicem  motum  centri  Telluris  penitus  exuit  effi- 
citque,  ut  sex  primariorum  planetarum  centra,  Telluris  sc.  et  reliquorum  quin- 
que, quodlibet  unicum  simplicem  et  perpetuo  sibi  similem  in  spatio  mundano 
describat  orbitam,  seu  lineam  circulari  proximam. 

Secundum  argumentum  a motu  latitudinis.  Si  Terra  stante  circumeunt 
epicycli,  vel  secundum  Ptolemaeum  vel  secundum  Braheum,  oportebit  illos 
epicyclos,  praesertim  inferiorum,  varie  tam  latera  concutere,  quam  caput  pedes- 
que, id  est  dupliciter  librari;  at  Terra  eunte,  omnes  orbes  constantissime  ad 
eclipticam  inclinati  sunt.  Vide  lib.  VI.  parte  III.  latitudines  inferiorum,  quae 
evidentissimum  praebent  argumentum  motui  Telluris. 

Tertio,  sicut  supra  in  doctrina  sphaerica,  concessa  revolutione  diurna 
Telluris,  liberata  fuit  sphaera  fixarum  immensa  motu  diurno  pernicitatis  in- 
aestimabilis, sic  nun  etiam,  concesso  eidem  Telluri  motu  annuo  ad  exemplum 
ceterorum  planetarum,  conficimus  motum  fixarum  tardissimum  illum,  qui  prae- 
cessio aequinoctiorum  a Copernico  dicitur.  Vide  de  his  lib.  VII.  Multo 
enim  credibilius  ista  tribuuntur  axi  unius  terreni  exigui  corpusculi,  quam 
tantae  moli. 

Quarto  militat  hic  consideratio  proportionis  orbium.  Etenim  verisimile 
nequaquam  est,  centrum  magni  orbis  in  parvo  orbe  circumire.  Jam  trium 
superiorum  orbes  proprii  sunt  multo  majores  orbe  Solis,  Saturni  quidem  pene 
decuplo,  Jovis  quintuplo,  Martis  sesquiplo.  Non  ergo  circumvehuntur  seu 
luxantur  situ  suo  quinque  hi  orbes,  sed  fixa  fere  haerent  ipsorum  centra,  et 
quod  consequitur,  pro  hoc  illorum  et  Solis  communi  motu  Tellus  circumit. 

Quintum  argumentum,  priori  cognatum,  sit  idem,  quo  etiam  Braheus  orbes 
solidos  tentavit  dejicere.  Si  enim  valet  ratio  Brahei,  sic  ut  orbita  Martis 
sit  sesquipla  orbitae  Solis , Martis  corpus  certis  temporibus  in  illud  punctum 
spatii  mundani  succedet,  in  quo  aliis  temporibus  Sol  fuit;  quod  de  primariis 
planetis  valde  est  incredibile , sic  confundi  ipsorum  regiones , quas  permeant, 
cum  in  Copernico  sint  non  tantum  distinctae,  sed  amplissimis  intervallis 
vacuis  interseptae. 

Sextum  texo  simile  quarto , a corporum  mobilium  magnitudine.  Credi- 
bilius enim  est,  magnum  esse  corpus,  circa  quod  minora  circumeunt:  sic  enim 
Saturnus,  Jupiter,  Mars,  Venus,  Mercurius  omnia  minora  sunt  corpora  ipso 
corpore  Solis,  circa  quod  illa  circumeunt,  sic  Luna  minor  est  Tellure,  circa 
quam  Luna  circumit,  sic  quatuor  satellites  Joviales  minores  sunt  ipso  Jovis 
corpore,  circa  quod  illi  volvuntur.  Jam  vero,  si  Sol  movetur,  Sol  maximus 
et  tres  superiores,  omnes  Terra  majores,  circa  Tellurem  minorem  circumibunt: 
credibilius  igitur  est,  Tellurem,  corpus  parvum,  circa  Solis  corpus  magnum 
circumire. 

Septima  ratio  desumitur  a causis  intervallorum,  supra  parte  prima  hujus 
libri  explicatis,  quae  turbantur  et  mutilantur,  nisi  etiam  Telluri  suum  orbem 

concedamus , quem  dat  ei  Copernicus  inter  orbes  Martis  et  Veneris.  Nam 
etsi  intervallum  Saturni  et  Jovis  a cubo,  Jovis  et  Martis  a tetraedro,  Veneris 
et  Mercurii  ab  octaedro  deduci  posset  etiam  in  Brahei  ordinatione , at  jam 
porro  superesset  inter  Martem  et  Venerem  intervallum  unicum,  in  numero 
vero  figurarum  mundanarum  supersunt  figurae  duae.  Nec  illud  intervallum 
Martis  et  Veneris,  quod  est  in  ratione  majore  quam  dupla,  ad  unam  harum 
figurarum,  ad  dodecaedron  scilicet  aut  icosaedron,  quadraret,  nec  a duabus 
figuris,  non  intercedente  inter  eas  aliquo  orbe,  posset  deduci. 

Octavo,  eadem  dicenda  sunt  etiam  de  harmonia  motuum  coelestium,  quae 
numeris  et  proportionibus  plane  iisdem  constant,  quibus  nostra  scala  musica, 
quae,  sive  praestantiam  operis  consideres,  sive  contemplationis  jucunditatem, 
sive  denique  vim  persuasionis  inevitabilem,  vere  anima  et  vita  dici  potest 
totius  astronomiae.  Illa  vero  sic  tandem  succedit,  si  Tellus  suo  loco  et  or- 
dine inter  planetas  suam  chordam  pulset  suumque  tonum  per  semitonii  varia- 
tionem veluti  decantet,  cujus  semitonii,  quae  rursum  anima  est  cantus,  nulla 
alias  esset  repraesentatio.  Quin  etiam  semitonio  Telluris  exemto , perit  inter 
motus  coelestes  repraesentatio  generum  cantus,  duri  et  mollis,  res  totius  hujus 
tractationis  jucundissima,  subtilissima  et  admirabilissima.  Sed  de  hoc  in  Har- 
monicis. 

Nono,  quodsi  vim  ordinationis  Braheanae  consideremus  et  si  imaginemur 
nobis  aliquam  materiam  orbium  quinque  luxatilium,  quae  una  cum  ipsa  regione 
mobilium  annuo  motu  luxetur,  jam  in  hac  materia,  in  hoc,  inquam,  coelesti 
orbe,  per  omnes  planetarum  regiones  fuso,  Tellus  etiam  quiescens  talem  orbi- 
tam circa  Solem  scribet,  qualem  illi  Copernicus  quiescente  et  Sole  et  centro 
regionis  mobilium  assignavit  inter  orbes  Martis  et  Veneris.  Ita  ratione  ab- 
surda et  impropria  ad  eandem  pulchritudinem  eminus  alluderetur,  Terra  sci- 
licet orbem  unum  peragraret  quiescendo.  Credibilius,  orbitam  sextam  Telluris 
describi  motu  reali  ipsius  Telluris,  sicut  et  reliquae  quinque  orbitae  totidem 
motibus  describuntur. 

Decimum  argumentum,  a periodico  tempore  desumtum,  hoc  esto:  quod 
motus  Solis  apparens  habet  dies  365,  quae  mensura  est  media  inter  periodum 
Veneris  225  dierum  et  Martis  687  dierum.  67)  Annon  igitur  alta  voce  ex- 
clamat natura  rerum,  circuitum,  in  quo  consumuntur  isti  dies  365,  loco  etiam 
medium  esse  inter  circuitus  Martis  et  Veneris  circa  Solem,  et  sic  non  Solis 
esse  hunc  circuitum  circa  Tellurem  (quippe  circa  quam  primariorum  nullus 
orbitam  suam  ordinatam  habet,  ut  concedit  Braheus),  sed  Telluris  circa  quies- 
centem Solem,  sicut  etiam  ceteri  primarii,  puta  hi  ipsi,  Mars  et  Venus,  circa 
Solem  currendo  has  suas  periodos  absolvunt. 

Undecimum  a causis  motricibus  (ex  sententia  quidem  Brahei  supposita,  licet 
non  ab  omnibus  sit  concessa)  desumitur.  Nam  quia  orbes  solidi  nulli  sunt, 
motrices  igitur  facultates  nuspiam  poni  possunt,  quam  in  corporibus  mobilibus. 
Atqui  sic  valde  dura  fiet  conditio  animarum  motricum,  durior  intelligentiarum, 
dum  illae  corpus,  in  quo  insunt,  de  loco  in  locum  duplici  motu  transferre  sine 
cujusquam  rei  renitentia,  hae  vero  ad  valde  multa  respicere  jubentur,  ut 
planetam  duobus  per  omnia  distinctis  et  inter  se  permixtis  motibus  ordine  suo 
invehant;  ad  minimum  enim  simul  eodem  momento  cogentur  respicere  ad 
utriusque  motus  principia,  centra,  periodos,  figuras.  At  si  Sol  quiescat  Tel- 
lusque moveatur,  motus  cujusque  planetae  est  unicus  et  potest  effici  virtutibus 
corporeis  magneticis,  animali  facultate  vix  ad  unicam  volutionem  corporis  Solis, 
mentis  vero  praesidio  plane  nuspiam  est  opus.  Vide  Com.  Martis  passim. 


358 


Epitomes  Astronomiae 


Duodecimum  a fonte  motus.  Nam  demonstratum  est  modo  pluribusque 
confirmabitur  infra,  omnem  motum  quinque  primariorum  planetarum,  partim 
etiam  secundariorum,  ex  Sole  oriri.  Primam  vero  motus  causam  par  est  credi 
immobilem  esse.  Sol  igitur  suo  loco  haeret  immobilis,  et  per  consequens 
Terra  movetur  annuo  motu,  vice  Solis. 

Tredeeimum  ab  instrumentis  motoriis.  Nam  si  Solem  et  Terram  patimur 
circa  suos  axes  gyrari,  tunc  horum  corporum  species  fiunt  subjecta  virtutum 
moventium,  quibus  planetae  sex  a Sole,  Luna  a Terra  moveatur.  At  si  Sol 
circumit  annuo  motu  quiescente  Terra,  tunc  Soli  movendo  species  nulla  cor- 
poris, quae  motum  inferat,  praesto  est;  nec  Terra,  si  non  diurno  tempore  circa 
suum  axem  torquetur,  quidquam  habet,  quo  Lunam  moveat.  Sed  hoc  argu- 
mentum magis  urget  motum  diurnum. 

Quartum  decimum  a motu  longitudinis  tale  est.  Si  Sol  movetur,  circum- 
gestans orbium  omnium  systema,  novi  quid  fit  circa  ipsum:  aliquod  enim 
corpus  movebit  se  ipsum,  aut  certe  ab  extrinseco  peculiari  motore,  cum  cetera 
primaria  corpora  moveantur  ab  uno  communi  Sole  et  sic  ab  alio,  quam  a se 
ipsis.  At  si  Tellus  movetur  in  circulum , a Sole  et  ipsa  movetur  ut  ceteri 
primarii,  novi  nihil  accidit.  Itaque  hanc  verisimile  est  moveri,  quippe  appa- 
rente verisimili  causa  ejus  motus,  Solem  vero  fixum  stare. 

Quindecimum  argumentum  a motu  altitudinis.  Partim  dictum  est  jam  et 
demonstrabitur  infra  plenius,  planetas  omnes  in  recta  linea  librari,  quae  in 
Solem  vergit,  exque  hac  libratione  leges  petere  celeritatis  et  tarditatis  suae  in 
quolibet  eccentrici  loco,  ut  ita  certum  sit,  Solem  omnibus  quinque  causam 
fieri  variationis  hujus ; demonstratum  vero  juxta  est  in  Com.  Martis  et  infra 
lib.  YI,  idem  locum  habere  in  Terra,  si  illa  moveatur,  quod  et  illa  libretur 
in  diametro  versus  Solem  extensa,  sin  autem  Sol  statuitur  moveri,  tunc  e 
contrario  Terram  Soli  fieri  causam  tarditatis  et  celeritatis  et  sic  etiam  circui- 
tionis ipsius.  Atqui  corpora  ipsa  inspiciantur  Solis  et  Telluris,  fiatque  judi- 
cium, utrum  sit  verisimilius , Solem,  fontem  motus  quinque  planetarum,  Terra 
multis  vicibus  majorem,  una  cum  illo  nodo  quinque  systematum  planetariorum 
moveri  a Terra,  an  e contrario  Tellurem,  unam  inter  primarios,  moveri  a 
communi  fonte  motus  ceterorum  ? Vide  Com.  Martis. 

Sedeeima  verisimilitudo  sit  ista,  quod,  cum  libro  primo  multis  argumentis 
et  contrariorum  solutionibus  asserta  sit  Terrae  rotatio  diurna  circa  suum  axem, 
inter  quae  non  infirmissima  erant  ista,  quod,  posito  Terrae  diurno  motu,  causa 
et  finalis  et  instrumentalis  ex  eadem  ipsa  Tellure  desumi  possit  obliquitatis 
eclipticae,  quorum  neutrum,  quiescente  Terra,  explicari  aut  a sphaera  ipsa 
fixarum,  in  qua  zodiacus,  peti  possit  citra  respectum  hujus  exigui  corpusculi, 
quod  Terra  dicitur:  jam  igitur  neque  translatio  centri  Telluris  amplius  adeo 
absurda  esse  possit.  Sufficit  autem  verisimilitudo,  si  rem  ipsam  requirant 
argumenta  reliqua.  Nam  pro  necessario  argumento  non  venditandum  hoc 
est,  quia  etiam  Sol  torquetur  circa  suum  axem,  est  tamen  loco  immobilis 
ut  totus. 

Septemdecima  ratio : si  Terra  motu  annuo  circumit , non  tantum  ipsius 
translationis  eclipticae  a fixis  ad  alias  causam  reperimus  verisimiliorem,  quam 
si  hanc  variationem  Soli  tribuamus,  corpori  primo,  sed  etiam  eadem  opera 
rationem  reddimus  inaequalis  progressionis  nodorum  planetariorum , et  adscito 
axe  motus  Terrae  diurni  causas  explicamus  mutatae  obliquitatis  eclipticae , ut 
et  alicujus  inaequalitatis  in  praecessione  aequinoctiorum  (quam  quidem  ipsam 

totam  argumento  tertio  dejecimus).  Horum  vero  tot  phaenomenon  causas 
penitus  ignorari  necesse  est,  si  Terra  annuo  motu  non  circumit. 

Octavum  decimum  argumentum  esto  a fine  motus,  ex  quo  probatur,  mo- 
tum Telluri  competere,  tanquam  contemplatricis  creaturae  domicilio.  Neque 
enim  decuit,  ut  homo,  hujus  mundi  incola  et  speculator  futurus,  in  uno  ejus 
loco,  velut  in  clauso  cubiculo  resideret,  quo  modo  ad  dimensionem  et  con- 
templationem siderum  tam  remotorum  nunquam  pervenisset,  nisi  dotibus  aliis 
supra  quam  humanis  fuisset  praeditus:  quin  potius  his,  quos  nunc  habet, 
oculis  et  his  mentis  facultatibus  instructus,  in  hoc  aedificio  amplissimo,  trans- 
latione annua  Telluris,  domicilii  sui,  circumambulare,  stationes,  ut  solent 
mensores,  diversas  capere,  hoc  est  spatiari  debuit,  ut  singula  domus  membra 
tanto  rectius  intueri  et  dimetiri  posset.  Intelligis  nimirum,  ut  hujus  libri  IV. 
pars  prima  concinnari  posset,  scriptorem  ejus  navi  Terra  et  navigatione 
ejus  annua  circa  Solem  indiguisse.  Terra  vero  eunte,  Solem  necesse  est 
quiescere. 

VI.  De  revolutione  corporis  Terrae  diurna  circa  suum  axem 
ejusque  effectu  in  movenda  Luna,  et  proportionibus  inter  se 

anni,  mensis  et  diei. 

Quia  Telluri,  qui  unus  est  ex  planetis  primariis,  praeter  circumlationem 
annuam  circum  Solem  tribuitur  etiam  rotatio  diurna ; quaero,  num  omnes 
primarios  existimes  sic  converti  circa  suos  axes?  Id  sane  verisimile  est, 
primo  de  Venere,  ut  quae  maculas  alias  post  alias  explicare  videtur,  indice 
scintillatione  illa,  diversae  formae  a scintillatione  fixarum;  iterum  de  Jove, 
ut  qui  vehit  quatuor  satellites,  et  de  Saturno,  qui  duos,  sicut  Terra  vehit 
unum,  Lunam  dictum:  de  quibus  infra. 

Quibus  principiis  perficitur  liaec  gyratio  corporum  circa  suos  axes? 
Libro  primo  de  Terra  et  hoc  libro  IV.  de  £lole  dictum,  quod  haec  corpora 
tornentur  insito  principio  animali  aut  simili.  Id  vero  in  Terra  gyranda  non 
esse  solitarium,  sed  adjuvari  a Sole,  colligitur  ex  duobus  documentis : primo, 
quia  numerus  revolutionum  Terrae  diurnarum  in  anno,  qui  est  365  cum  qua- 
drante, excddit  vicinum  archetypicum  360.  Consentaneum  est  enim,  nisi  vis 
motrix  Telluris  interna  vegetaretur  a praesentia  Solis  perpetua,  Terram  ali- 
quanto lentius  circa  suum  axem  incessuram  fuisse,  sic  ut  in  eodem  spatio 
annuo  pauciores  revolutiones,  puta  solas  360  factura  fuerit.  Hoc  posito  sequi- 
tur, residuas  et  veluti  supernumerarias  revolutiones  quinque  cum  quadrante 
accedere  illis  360  propter  adjumentum -ex  Sole.  Alterum  documentum  con- 
ditionem hanc  dicit,  ut  locum  habeat  aequationis  temporis  illa  pars,  de  qua 
libris  praecedentibus  I.  et  III.  dictum,  quam  Tycho  Braheus  manifestis 
eclipsium  experimentis  in  lucem  protulisse  visus  est  egoque  in  formam  phy- 
sicam redegi.  Nam  quia  haec  temporis  aequatio  ponit  revolutionem  Telluris 
aestivam  paulo  tardiorem  hiberna,  id  equidem  ex  insito  Terrae  principio  ne- 
quit esse,  ut  quae  solent  esse  perpetuo  uniformia,  sed  oportet  esse  ex  inter- 
vallis Solis  et  Terrae,  quae  sunt  aestate  nostri  hemisphaerii  longiora,  quam 
hieme. 

Fortasse  vis  omnis  turbinationis  hujus  effectrix  in  unico  Sole  est,  nulla 
in  aliquo  principio  motus  separalim  Terrae  insito.  Repugnat  utraque  dicta- 
rum causatum.  Nam  1)  si  numerus  365  non  esset  compositus  ex  duobus 
effectibus  duarum  causarum  distinctarum,  causa  nulla  esset,  cur  ille  non  sit 
unus  ex  archetypicis , id  est  rotundis  potius,  quam  ex  inarticulatis  et  igno- 

bilibus  et  fractis.  2)  Posita  vera  aequatione  temporis  physica,  tunc  si  Sol 
omnia  faceret,  integrae  Telluris  revolutiones  diurnae  proportionales  essent 
intervallis  Solis  et  Terrae:  at  postulat  quantitas  hujus  aequationis  tempora- 
riae, ut  non  integrae  revolutiones,  sed  particulae  saltem  aliquae  minutae  re- 
volutionum proportionentur  illis  intervallis  variabilibus. 

Virtutem  internam  Telluri s aestimas  360  revolutionibus  in  uno  anno: 
quam  hujus  numeri  causam  exhibes  ex  archetypo P Quia  Sol  partem  circuli 
seu  curriculi  sui  apparentis  720am  tegere  debuit  in  longissima  sua  distantia  a 
Terra:  existimo  tantam  huic  tornationis  virtuti  conciliatam  esse  fortitudinem, 
ut  Sol  motu  medio  in  unaqualibet  Telluris  revolutione  per  duas  hujusmodi 
particulas  circuli  sui  promotior  apparere  posset,  ad  numerum  duarum  revolu- 
tionis partium,  quarum  altera  dies,  altera  nox  dicitur,  intuitu  unius  alicujus 
loci  in  superficie  Terrae:  ut  ita  duobus  spatiis  zodiaci  circuli,  signatis  a siti- 
bus Solis  in  duobus  succedentibus  meridiebus,  spatium  aequale  illorum  al- 
terutri interciperetur  vacuum  seu  non  signatum,  essetque  ut  dies  ad  noctem, 
sic  spatium  Sole  plenum  ad  spatium  vacuum,  diurnum  scilicet  centri  Solis 
ad  nocturnum. 

In  omnibus  enim  hisce  natura  hominis,  observatricis  creaturae,  incolae 
Telluris  futuri,  inter  causas  archetypicas  recepta  fuit,  ut  qui  corporis  Solaris 
quantitatem  aestimaturus  dieique  et  noctis  discrimina  contemplaturus  fuerat. 

Atqui  si  hoc  quaesitum  fuisset,  videtur  et  obtentum  futurum  fuisse ; 
jam  vero  fateris  ipse , turbatas  esse  rationes  istas,  cum  incitamentis  illis  ex 
Sole  accessoriis  pro  360  facti  sint  dies  365  etc.  et  sic  diurna  itinera  bre- 
viora. 1)  Non  simpliciter  quaesitum  hoc  esse  dici  potest,  sed  saltem  in  ac- 
commodatione principii  motus  interni  in  Tellure;  quo  modo  et  obtentum  fuit. 
2)  Etsi  vero  in  hoc  motu  secundario  concursus  causarum  turbat  numerum 
institutum,  at  non  tanta  fuit  haec  turbela,  quin  etiam  sic  mensibus  Novembri 
et  Januario  quantitas  haec  ipsissima  obtineretur,  quia  tunc  quantitas  diurni 
motus  Solis  est  unius  gradus  seu  bis  30  minutorum.  Et  jam  antea,  si 
etiam  nulla  talis  turbela  esset,  bis  tantum  in  anno  quantitas  ista  futura  , 
fuisset  motus  diurni  Solis,  propter  necessariam  inaequalitatem  motus  Solis 
apparentis.  ® 

Quomodo  Sol  fortificat  virtutem  Telluris  motoriam,  augens  celeritatem 
revolutionis  Terrae  diurnae ? Yalde  verisimile  est,  id  fieri  mediante  Solis 
lumine , quod  Telluri  infunditur,  per  illuminationem  hemisphaerii  ejus.  Nam 
quia  physica  aequatio  temporis  postulat  inaequales  diurnas  revolutiones  Tel- 
luris, prout  intervalla  ejus  a Sole  Variantur,  certe  in  brevi  intervallo  fortis 
est  illuminatio,  quippe  a lumine  densiori,  in  longo  debilis,  utpote  a lumine 
tenuiori  et  sic  pauciori,  idque  (quoad  unam  dimensionem  longitudinis,  in  quam 
tendit  motus)  in  ipsa  intervallorum  proportione.  Ita  copia  luminis,  quae  est 
quovis  tempore,  fit  apta,  loco  intervallorum,  ad  dispensandam  per  annum  hane 
accelerationem. 

Qui  sunt  effectus  revolutionis  Terrae  diurnae,  et  in  genere  primariorum 
circa  suos  axes ? Duo:  primus  Terrae  proprius,  quod  nobis  Terrae  incolis 
sidera  coeli  omnia,  fixa,  errantia  adeoque  etiam  Sol  et  Luna  videntur  dietim 
ab  ortu  surgere  et  in  occasum  condi:  quamvis  respectu  hujus  diurni  motus 
ipsa  re  vera  suis  locis  fixa  maneant.  De  hac  apparentia  fallaci  actum  est 
libris  tribus  primis  doctrinae  sphaericae.  Alter  effectus  physicus  et  verissi- 
mus, communis  omnibus  primariis  ipsique  adeo  Soli,  est  iste,  quod  primarii, 
per  sui  corporis  in  circumvolutione  constituti  speciem  egressam  cient  suos  se- 

cundarios,  ut  Terra  Lunam,  efficiuntque,  ut  secundarii  in  eandem  plagam  se- 
quantur, tardius  tamen  et  quasi  relicti  post  tergum. 

Quibus  argumentis  verisimile  redditur,  ■primarios  ipsos  conciliare  se- 
cundariis motus  suos  circa  se,  praesertim  vero  Terram  Lunae?  Primam 
fidem  Luna  et  Terra  faciunt.  Sicut  enim  supra  ex  eo,  quod  planetae  Soli 
appropinquantes  celerius  provehuntur,  ratiocinati  sumus,  Solem  per  speciem 
sui  corporis,  id  est  in  rotatione  constitutum,  ciere  circa  se  planetas  in  plagam 
eandem,  sic  etiam  quia  deprehendimus,  Lunam,  1)  quanto  magis  appropinquat 
Telluri  (non  vero  Soli) , tanto  concitatius  circa  Terram  incedere , 2)  et  in 
eandem  quidem  plagam,  in  quam  Tellus  circa  axem  volvitur,  summa  probabili- 
tate illum  motum  Lunae  ex  hac  turbinatione  Telluris  derivamus  idque  tanto 
magis,  quod  3)  etiam  hoc  respondet,  ut  sicut  Solis  conversio  circa  suum  axem 
brevior  est  periodo  Mercurii  brevissima,  sic  etiam  Terra  tricies  fere  conver- 
tatur, donec  Lunam  semel  restituat.  Nam  si  Luna  Tellurem  anteverteret,  non 
sane  posset  ejus  motus  a volutione  Telluris  esse.  4)  Confirmatur  vero  fides 
hujus  rei  comparatione  quatuor  Jovialium  et  Jovis  cum  sex  planetis  et  Sole. 
Etsi  enim  de  corpore  Jovis,  an  et  ipsum  circa  suum  axem  convertatur,  non 
ea  documenta  habemus , quae  nobis  suppetunt  in  corporibus  Terrae  et  prae- 
cipue Solis , quippe  a sensu  ipso : at  illud  sensus  testatur,  plane  ut  est  cum 
sex  planetis  circa  Solem,  sic  etiam  se  rem  habere  cum  quatuor  Jovialibus, 
ut  circa  corpus  Jovis  quilibet,  quo  longius  ab  illo  potest  excurrere,  hoc  tar- 
dius redeat,  et  id  quidem  proportione  non  eadem,  sed  majore,  hoc  est  sescupla 
proportionis  intervallorum  cujusque  a Jove:  quae  plane  ipsissima  est,  qua 
utebantur  supra  sex  planetae.  Intervalla  enim  quatuor  Jovialium  a Jove 
prodit  Marius  in  suo  Mundo  Joviali  ista:  3,  5,  8,  13  (vel  14  Galilaeo)  ac 
si  orbiculi  illorum  interstinguerentur  tribus  figuris  rhombicis,  1)  rhombo  do- 
decaedro  inter  intimos,  quorum  intervalla  3,  5 ; 2)  rhombo  triacontaedro  inter 
medios,  5,  8 et  3)  cubo,  non  vere  rhombico,  sed  principio  quodam  rhomborum, 
inter  extremos  8,  13  (vel  14).  Periodica  vero  tempora  prodit  idem  Marius 
ista:  dies  1.  h.  IS1/*»  dies  3.  h.  1 3 x/3 , dies  7.  h.  3,  dies  16.  h.  18:  ubi- 
que proportio  est  major  quam  dupla,  major  igitur  quam  intervallorum  3,  5, 
8,  13  vels14,  minor  tamen  quam  quadratorum,  qui  duplicant  proportiones 
intervallorum,  sc.  9,  25,  64,  169  vel  196,  sicut  etiam  sescupla  sunt  majora 
simplis,  minora  vero  duplis,  (v.  s.  p.  67.) 

Cum  itaque  tam  exactus  sit  consensus  Jovialium  cum  ipsis  sex  prima- 
riis: non  tantum  hinc  recte  supra  conjecimus,  etiam  Jovis  corpus  circa  suum 
axem  verti  ad  exemplum  Solis,  ut  constet  analogia  omnibus  suis  membris, 
sed  hic  jam  insuper  etiam  hoc  in  genere  confirmamus  haud  inepte,  rotationem 
hanc  primariorum  circa  suos  axes  causam  esse  circuitus  secundariorum  circa 
suos  primarios:  id  5)  tanto  probabilius,  quod  videmus,  uti  Sol  major  est  om- 
nibus planetis,  quos  ipse  movet,  sic  etiam  Terram  Luna  sua,  Jovem  suis  sa- 
tellitibus esse  multo  majores  eoque  nomine  aeque  ac  Solem  aptos  ad  moven- 
dum. Reliquae  verisimilitudines  rursum  Lunam  attinent.  Nam  6)  cognata 
esse  corpora  Lunae  et  Terrae , docuit  nos  telescopium , quod  indicia  facit  in 
Luna  montium  et  marium,  qualia  sunt  in  nostro  Terrae  globo.  Cognationem 
hanc  agnovit  etiam  Aristoteles,  defensor  alias  quintae  coelorum  essentiae  acer- 
rimus, qui,  referente  Averroe,  Lunam  dixit  videri  Terram  quandam  aetheream. 
Taceo  Plutarchum  et  philosophos  ceteros  apud  Macrobium. 

Quemadmodum  igitur,  ut  magnes  magnetem  aut  ferrum  trahat,  cognatio 
corporum  efficit,  sic  etiam  de  Luna  non  est  incredibile,  ut  illa  moveatur  a 

Terrae  cognato  corpore,  licet  nec  hic  nec  illic  intercedat  aliquis  contactus 
corporum.  Adeoque  7)  quid  mirum,  Lunam  a Terra  moveri,  cum  videamus 
vicissim  et  Lunam  transitu  suo  super  vertices  locorum  causari  fluxum  oceani 
reciprocum  in  Tellure?  Nonne  satis  evidens  hoc  est  documentum  communi- 
cationis motuum  inter  haec  duo  corpora?  Tandem  8)  confirmatur  idem  etiam 
hac  analogiae  parte  residua:  Sol  et  Tellus  gyrantur  circa  suos  axes,  quod 
experientia  certum  est,  de  Sole  per  se,  de  Terra  saltem  apud  Copernicum, 
scilicet  ut  hac  gyratione  planetis  circa  se  positis  motum  inferant,  Sol  sex 
primariis,  Tellus  Lunae;  Luna  vicissim  non  gyratur  circa  sui  corporis  axem, 
maculis  id  arguentibus.  Cur  autem  hoc,  nisi  quia  circa  Lunam  nullus  am- 
plius planeta  circumire  cernitur?  Nullum  igitur  habet  Luna  planetam,  cui  mo- 
tum inferat  gyratione  sui  corporis,  gyratio  igitur  in  Luna,  ut  supervacua, 
fuit  omissa. 

Haec  octo  argumenta  si  non  prosunt  singula,  juncta  juvabunt. 

Absurdum  vero  videtur,  Terram,  quae  lumine  caret , aequiparari  Soli , 
fonti  lucis ; hac  enim  qualitate  vis  Solis  motrix  redditur  verisimilior.  Etsi 
lumen  Solis  suas  partes  in  expediendo  motu  peragit,  non  pollet  tamen  corpus 
Solis  vi  motrice  propter  solum  lumen;  nihil  enim  impedit,  duo  veluti  sub- 
jecta virtutis  motricis  in  Sole  concurrere , lumen  et  corpoream  affectionem 
magneticam,  eorumque  posterius  tantum  in  Tellure  inesse:  sane  quia  Tellus 
etiam  unum  solum  eumque  ignobilissimum  planetam  (quippe  secundariorum 
unum)  movet,  nec  sola  sine  adjumento  movet  virtus  Telluris  magnetica,  ut 
audiemus,  nec  hanc  vim  Tellus  omnem  ex  se  habet,  licet  in  se,  sed  eam  ex 
parte  continuatione  lineae  ex  Sole  in  sese,  veluti  canali  quodam,  et  omnino 
cum  ipsa  sui  corporis  illuminatione  hausisse  inque  novum  fontem,  in  corpus 
sc.  suum  derivasse  videtur,  ut  paulo  ante  dictum  et  infra  clarius  dicetur. 

Terrae  gyratio  circulum  aequatorem  observat,  Lunae  motus  zodiacum, 
qui  multum  ab  aequatore  declinat ; non  est  igitur  verisimile,  Lunae  motum 
esse  a gyratione  Telluris.  Nihilo  magis  hoc  nobis  officit  in  Luna  quam  in 
planetis  ceteris,  qui  etsi  declinant  in  plagas  quilibet  suas,  temonemque,  ut 
sic  dicam , tenent  manibus  versantque  suo  arbitratu  et  ad  latera  seu  ripas 
fluminis  enavigant,  tamen  nihilominus  rapiuntur  interim  vi  vorticis  motorii 
communis  ex  Sole  emanantis,  et  sic  etiam  illum  suum  distinctum  motum 
communi  fluminis  motui  ferunt  acceptum,  sicut  Luna  suum  obliquum  motum 
per  zodiacum  acceptum  fert  motui  Telluris  recto  secundum  aequatorem. 

Cur  igitur  Luna  universum  iter  suum  zodiaco  potius  accommodat, 
quam  aequatori ? Quia  praeter  proprium  circuitum  Lunae  circa  Telluris  glo- 
bum, de  quo  hactenus,  movetur  etiam  totum  coelum  Lunae  communi  motu 
cum  centro  Telluris  circa  Solem  sub  zodiaco  ut  ceteri  planetae:  qua  ex  com- 
positione fit,  ut  Luna  respectu  quidem  centri  Solis  semper  teneat  directum 
cursum  in  consequentia,  non  tantum  tunc,  quando  plenam  illam  et  Sol  et 
Terra  extentis  spatiis  incitant  in  plagam  eandem,  sed  etiam  tunc,  quando 
exstinctam  seu  vacuam  Sol  quidem  prorsum,  Tellus  vero  (respectu  quidem 
centri  Solis)  retrorsum  impellit.  Nam  hic  impulsus  ex  Terra  adhuc  multo 
est  minor  illo  ex  Sole,  quare  diminuit  quidem  hic  illum  in  consequentia  la- 
tum, at  non  penitus  absorbet,  multo  minus  proficit  in  contrarium.  Vide 
schema  hujus  compositi  motus  Lunae  in  Com.  Martis  fol.  149.  (III.  387.) 

Cum  igitur  fluxus  ille  speciei  Solaris  sub  zodiaco  incedens  sit  major, 
alter  speciei  Terrestris,  qui  sub  aequatore,  minor,  cum  insuper  Luna  Soli 
conjuncta  ratione  celeritatis  et  plagae  ortus  vel  occasus,  in  spatio  mundano 


Liber  Quartus.  Pars  Secunda. 


363 


plus  illi  obsecundet  quam  huic : hinc  fieri  existimo,  ut  etiam  ratione  plagarum 
lateralium  Solari  ut  fortiori  plus  obsecundans,  sicuti  toto  suo  coelo  circa  So- 
lem, sic  etiam  corpore  circa  Terram,  sub  zodiaco  cogatur  incedere,  seu  orbi- 
tam suam  circa  Terram  zodiaco  subordinare. 

Nullane  hinc  nascitur  anomalia  motus  Lunae , si  illa  in  signis  quidem 
tropicis  secundum  ductum  speciei  terrestris  incedat,  quia  zodiacus  et  aequa- 
tor illis  in  partibus  sunt  paralleli , at  in  signis  aequinoctialibus  obliquo  tra- 
mite hanc  speciem  terreni  corporis  trajiciat?  Rursum  eadem  ad  hanc  ob- 
jectionem diluendam  respondeo,  quae  circa  latitudines.  Scilicet  species  corporis 
Telluris  in  sui  medio  sub  aequatore  est  fortissima,  ad  latera  aequatoris  debi- 
lior, quia  etiam  in  fonte,  sc.  in  globo  Terrae,  circuli  aequatoris  paralleli,  ut 
minores,  tardius  incitantur  quam  aequator,  circulus  maximus.  Fit  igitur  com- 
pensatio : ut  qua  Luna  fortem  experitur  speciem  motricem,  ibi  non  totam  ob- 
servet, in  transversum  abiens,  qua  totam  observat,  illi  penitus  obsecundans, 
ibi  debilem  experiatur.  Etsi  de  omnimoda  compensatione  nihil  pronuncio, 
cum  Lunae  observationes  etiamnum  in  minimis  dissentiant  a quibuscunque 
calculis,  incertumque  sit,  quorsum  referenda  sit  illa  discrepantia. 

Quomodo  Luna  potest  etiam  circa  Solem  ferri  motu  annuo , satellites 
quatuor  circa  Jovem  communi  motu  duodecennali , sic  ut  inierim  non  dese- 
rant vel  dimittant,  Luna  Terram,  Joviales  Jovem,  si  nullis  orbibus  annexi 
sunt,  illa  Terrae , hi  Jovi?  Circa  Solem  quidem  secundarii  vehuntur  eadem 
virtute  speciei  Solaris,  qua  etiam  primarii  illorum,  Tellus  et  Jupiter  vehuntur, 
circumagerentur  vero  tanto  celerius  quam  sui  primarii,  quanto  sunt  expeditiores 
ad  motum  densitate,  mole,  pondere,  nisi  retinerentur  et  prensarentur  a Terra 
et  Jove  vi  magnetica,  ejus  simili,  qua  etiam  Sol  praeditus  est.  Haec  vero 
prensationis  vis,  ut  supra  etiam  de  planetis  dictum,  continetur  contrariis  vir- 
tutibus accessus  recessusque  Lunae  a Terra,  ut  quae  revoluta  circa  axem  hac 
prensatione  secum  etiam  Lunam  circumagit,  plagas  sui  corporis,  quibus  ac- 
cessus et  recessus  perficitur,  interim  permutantem.  Respice  ad  schema  62. 
Finge  plagam  globi  Lunae  amicam  Terrae  obverti  nec  permutari  cum  plaga 
contraria,  finge  etiam  Terram  non  rotari  circa  axem,  ferri  tamen  circa  Solem : 
hic  Luna  curret  eundem  cursum  cum  Terra  interimque  et  trahetur  a Terra, 
usque  dum  illi  ad  contactum  veniat.  Finge  vicissim  idem  de  plaga  inimica: 
hic  Luna  fugiet  Terram  tantisper,  dum  extra  orbem  virtutis  Terrae  magne- 
ticae  venerit,  tunc  sane  se  permittet  soli  raptui  Solis  et  sic  penitus  aberrabit 
a Terra. 

Dixisti,  medium  circulum  Terrae  paulo  minus  quam  sexagies  angustio- 
rem esse  orbe  Lunae:  est  vero  idem  Terrae  circulus  tricies  tantum  celerior 
Luna,  quia  triginta  diebus  minus  semisse  Luna  revertitur.  Tardior  igitur 
est  circulus  Terrae  centro  Lunae  circa  Terram  in  ratione  dupla.  Quomodo 
igitur  corpus,  quod  incedit  tardius,  inferet  Lunae  motum  suo  ipsius  motu 
majorem  duplo  et  celeriorem?  Non  est  haec  objectio  Lunari  motui  peculia- 
riter adversa,  sed  communiter  omnibus  planetis,  nec  quicquam  habet  absurdi. 
Corpora  enim  ista  Solis  et  Telluris  non  movent  contactu,  sed  speciebus  sui 
dilatatis  seu  explicatis  in  omnem  corporis  mobilis  orbitam.  Jam  species  cor- 
poris Terrae,  quantilmcunque  per  spatium  emanans,  vertitur  cum  Tellure, 
fonte  suo,  eodem  tempore  horarum  24,  cum  tamen  eo  loco,  quo  prensat  Lu- 
nam, sit  ejusdem  amplitudinis  cum  orbe  Lunae.  Permeat  igitur  ista  species, 
sexagies  amplior  Terra,  permeat  inquam  Lunae  orbitam  totam  in  uno  mense 
tricies,  cum  Luna  intra  idem  spatium  revertatur  tantum  semel,  Terrae  speciem 

insecuta.  Manet  itaque  verisimilitudo,  quod  species  ista  corporis  Telluris 
mota  moveat  Lunam,  sic  tamen,  ut  vincat  inertia  corporis  Lunaris  partes 
spatii  fere  29  dietim,  vincatur  non  plus  quam  30. 

Quare  statuis , speciei  Telluris  motrici  Solem  concurrere  etiam  ad  illum 
motum , quo  Luna  circa  Terram  volvitur?  1)  Quia  Tycho  Brahe  deprehen- 
dit, motum  Lunae  medium  (hoc  est,  exutum  illa  anomalia,  quae  in  omnibus 

planetis  existit  propter  eccentricitatem  orbi- 
tae) etiamnum  esse  anomalon  seu  inaequa- 
lem. Semper  enim  celerior  est  Luna  in  co- 
pulis, ut  hic  in  CD,  GH,  tardior  in  quadris 
EF,  IK,  quam  fert  ratio  eccentrici,  sive  in 
apogaeo  utrobique  fuerit,  sive  in  perigaeo, 
seu  quocunque  alio  loco  sui  eccentrici;  et 
(si  presse  insistendum  est  hypothesi  Tycho- 
nicae  variationis  sic  dictae)  praecise  qui- 
dem tanto  celerior  illic,  quanto  tardior  hic. 
At  vero  species  ipsa  Telluris  in  rotatione  con- 
stitutae, intelligenda  sub  circulo  DFHK,  cele- 
ritatis est  uniformis  circumcirca,  tam  iis  par- 
tibus, quae  versantur  in  copulis  D,  H,  quam 
iis,  quae  in  quadris  F,  K,  intellige  in  uno  et 
eodem  intervallo  Lunae  et  Terrae.  Oportet  igitur  ad  speciem  hanc  motricem 
accedere  causas  motus  alias,  quae  ad  Lunae  phases  sint  accommodatae ; atqui 
Lunae  phases  efficiuntur  a Sole:  Sol  igitur  adjuvat  motum  Lunae  circa 
Terram. 

2)  Firmat  fidem  hujus  concursus  Solis,  quod  prius  fol.  360.  idem  Sol 
accersitus  fuit,  qui  etiam  Telluris  in  revolvendo  celeritatem  adjuvaret  illumi- 
natione globi,  cujus  hic  medius  circulus  AB.  Hinc  enim  primum  tanquam  in 
exemplo  Telluris  intelleximus,  etiam  in  lumine  Solis  vim  inesse  vegetandi 
motum,  deinde  necessarium  etiam  pro  Luna  argumentum  indidem  nectimus. 
Nam  si  DFHK  species  corporis  Terrae  AB,  ut  illa  est  in  turbinatione  con- 
stituta, movet  Lunam,  Sol  vero  turbinationem  hanc  incitat : per  Terram  igitur 
ejusque  speciem  incitatam  incitabit  et  Lunam. 

Num  igitur  aliter  se  habet  haec  illuminatio , Luna  in  quadris  F,  K 
versante,  aliter  in  D,  H copulis?  Minime  vero:  nam  utrobique  medietates 
globorum  illuminantur,  tam  Telluris  AB,  quae  motum  infert,  quam  Lunae 
CD  vel  GH,  cui  motus  infertur.  Quin  etiam  Telluris  ex  hac  illuminatione 
celeritatem  utroque  tempore  aequalem  esse,  jam  modo  dictum  est. 

Unde  igitur  huic  accessoriae  causae  disparitas  illa  venit  effectus,  ut 
motum  Lunae  in  D,  H copulis  acceleret  plurimum , in  F,  K quadris  nihil? 
Et  quid  e contrario  retardat  motum  Lunae  in  quadris  F,  K?  Nulla  pars 
physicae  coelestis  hac  ipsa  difficilior  fuit  explicatu:  quam  ut  qua  licet  expe- 
diamus, schemate  erit  utendum  Nro.  66. 

Memineris  igitur,  circulos  omnes,  qui  terminant  illuminationem  globi  Lu- 
nae, ut  CD,  GH  et  reliquos,  esse  partes  totidem  superficierum  sphaericarum, 
in  quas  lumen,  ex  Sole  ut  centro  veniens,  explicatur,  circulum  vero  DFHK 
repraesentare  speciem  corporis  Telluris  AB,  in  ejus  centro  siti,  motricem  Lu- 
nae. Vides  in  D,  H copulis  invicem  applicari  per  contactum  speciem  luminis 
CD  et  speciem  corporis  Telluris  OCDL , quae  in  L,  M,  N,  0 se  mutuo  se- 
cant angulis  obliquis,  ut  applicatio  sit  imperfectior,  at  in  EF,  IK  quadris, 

sectio  fit  ad  angulos  rectos,  applicatio  igitur  fit  plane  nulla,  cum  sectio  Lunae 
tendat  in  centrum  Terrae  eique  de  circulo  NIO  merum  punctum  respondeat. 

Cum  igitur  alia  causa  non  appareat  accelerationis  in  copulis,  statuendum 
erit,  facultatem  confortatoriam  speciei  Terrae  motricis  ODL  inesse  lumini  CD 
seorsim,  non  jam  quatenus  fons  ipsius,  id  est  corpus  Solis  rotatur  (valuit 
haec  a motu  modificatio  supra,  cum  de  speciebus  ipsorum  corporum  Solis  et 
Terrae  sine  respectu  luminis  loqueremur),  sed  qua  lumen,  nimirum  secundum 
genuinam  luminis  et  essentialem  quodammodo  figurationem.  Si  igitur  statua- 
mus, fortificari  speciem  hanc  corporis  Telluris  per  modos  applicationis  ejus 
ad  orbes  luminis,  causa  et  mensura  erit  in  promtu  accelerationis  in  copulis 
CD,  GH  validissimae,  nullae  vero  in  quadris.  Cum  autem  per  DFHK  re- 
praesentetur non  tantum  species  corporis  Terrae  ut  agens  seu  motrix,  sed 
etiam  orbita  ipsa  Lunae  ut  patientis  seu  rei  motae  (quanquam  tunc  Terra 
non  erit  in  centro  circuli  locanda,  sed  propter),  concipiendum  erit  amplius, 
vel  Lunae  corpus  in  CD,  GH  copulis  disponi  ad  motum  secundum  diffusio- 
nem seu  superficiem  luminis,  melius  quam  in  EF,  IK,  ubi  Luna  transversos 
diffusionis  circulos  secat,  vel  viam  Lunae  ipsam  in  D,  H quasi  lubricam  ef- 
fici, in  F,  K asperari,  veluti  super  tabula  per  transversos  ligni  poros.  Nec 
id  absurdum  valde  fuerit.  Cum  enim  insit  in  lumine  vis  fortificandi  motum, 
ut  positum  est,  certe  qua  tendit  una  dimensio  luminis,  faciliorem  par  est  esse 
trajectum.  Porro  idem  dicunt  quoad  effectum,  alter,  qui  Lunam  dicit  acce- 
lerari in  D,  H retardarique  in  F,  K,  utrumque  in  proportione,  quam  hae 
applicationes  pariunt,  simplici,  alter,  qui  Lunam  in  D,  H plurimum,  in  F,  K 
nihil  accelerari  dicit,  sed  id  in  proportione  dupla  ejus,  quae  ex  hic  positis 
applicationibus  resultat. 

Nisi  quis  hanc  geminatam  luminis  efficaciam  malit  transcribere  duabus 
dimensionibus  superficiei  luminis,  ut,  quamvis  non  minus  species  quaecunque 
corporum  immateriatae , quam  lumen,  diffundantur  tam  in  longum  quam  in 
latum,  illae  tamen  efficaces  hactenus  fuerint  saltem  longitudinis  respectu,  hoc 
vero  et  longitudinis  et  latitudinis,  propterea  quod  species  quidem  movet,  ut 
mota,  movetur  autem  in  longum  tantum,  lumen  vero  fortificat  ut  lumen,  hoc 
est,  ut  suam  obtinet  densitatem  tam  in  longum  quam  in  latum. 

Quare  lumini  vim  fortificandi  causam  motricem  tribuis  seorsim  et  citra 
respectum  rotati  siii  fontis?  Quia,  quatenus  species  rotati  fontis  movet,  sem- 
per  in  consequentia  OCDL  movet,  et  de  hoc  ejus  effectu  in  movenda  Luna 
jam  est  transactum  in  principio  hujus  loci;  haec  vero  vis  luminis  proficit  ad 
Lunam  incitandam  etiam  in  antecedentia  MHN  respectu  centri  Solis,  tunc 
scilicet,  cum  illa  nobis  apparet  lumine  vacua  seu  Soli  juncta.  Non  igitur 
lumen  se  ipso  conciliat  motui  plagam,  sed  per  speciem  MHN  incitatam. 

Si  haec  vis  inest  lumini,  major  inerit  densiori  circa  GH,  utpote  in  vi- 
cinia Solis,  minor  sparsiori,  circa  plenam  Lunam  in  CD,  cum  illa  trice- 
sima parte  intervalli  remotior  est  a Sole:  celerior  igitur  erit  nova  quam 
plena,  ceteris  paribus.  Compensat  debilitatem  luminis  CD  perfectior  appli- 
catio, quippe  cavitatis  CD  planioris  quam  GH.  Cum  igitur  fortificatio  fiat 
per  applicationem  specierum,  in  plena  Luna  sparsior  lux,  applicata  perfectius, 
tantundem  praestat,  quantum  in  silente  densior,  applicata  imperfectius.  Eadem 
autem  sunt  intervalla  Lunae  et  Solis , et  quae  luci  densitatem , et  quae  cir- 
culis CD,  GH  curvitatem  admetiuntur  suam;  quare  perfecta  fit  compensatio 
densitatis  in  longum  per  curvitates  CD , GH.  Alteram  vero  illam  partem 
effectus  luminis  pensat  altera  diversitas  applicationis.  Nam  etsi  aequaliter 

curvae  essent  CD  et  GH , tamen  ibi  convexum  OCDL  se  insinuat  cavo  CD; 
hic  convexum  MGHN  obvertitur  ipsi  GH  speciei  lucis , versus  Terram 
convexae. 

Si  appendix  ista  graduum  133  ad  synodos  12  in  anno  sidereo  est  ex 
incitatione  illa  copulari  motus  Lunae,  oportebit  et  quantitatem  incitationis 
illius  respondere.  Equidem  incitatur  apud  Tychonem  Brahe  motus  Lunae  in 
uno  gradu  in  copulis  1'  26",  tantundem  et  retardatur  in  uno  gradu  in  qua- 
dris : quare  si  retardatio  deleatur  per  duplicem  incitationem,  erit  maxima  co- 
pularum incitatio  2'  52".  Quare  si  omnium  90  graduum  sinus  quadrati  por- 
tiunculas suas  in  unam  summam  conferant,  accumulabimus  2°  9',  in  anno  igi- 
tur sidereo  106°  22',  non  vero  132°  45'. 

At  primo  non  est  certissima  quantitas  maximae  variationis  apud  Tychonem, 
qui  eam  in  gradu  45t0  exhibet  40 '/2',  itaque  si  ea  statuatur  51',  aequamus 
summam  praescriptam,  sumta  primi  gradus  incitatione  3'  34"  40'"  (seu  forma 
Tychonis  1'  47"  20'"  et  aequali  retardatione  nonagesimi  seu  in  quadris) 
colligiturque  sic  in  uno  quadrante  summa  2°  41',  quae  infra,  cum  de  causis 
inaequalitatum  agemus,  magnam  acquiret  verisimilitudinem.  Deinde  si  maxime 
retineamus  quantitatem  Tychonicam  parvam  in  gradu  45t0,  possent  et  ante- 
cedentes et  sequentes  alia  forma,  quam  est  Tychoniea,  distributae  summam 
efficere  optatam,  aut  latent  nos  causae  minutulae,  quae  nonnihil  de  illis  133 
demunt  in  variationis  tractatione.  (Cfr.  annot.  58.) 

Qua  igitur  proportione  distributum  putas  motum  Lunae  menstruum 
circa  Terram  inter  has  duas  causas,  speciem  scilicet  corporis  Telluris  et 
circulum  illuminationis  corporum  ? Videmus , dum  Tellus  circa  suum  axem 
revolvitur  tricies,  minus  quam  semisse  demto,  Lunam  interim  circa  Terram 
redire  semel,  a Sole  scilicet  ad  Solem.  Ita  fit,  ut  in  uno  anno  seu  diebus 
365.  h.  6.  9'  26"  Luna  duodecies  revertatur  et  de  revolutione  tredecima 
plus  quam  trientem,  hoc  est  132°  cum  dodrante  adjiciat.  Consentaneum  igitur 
est,  sic  attemperatam  esse  densitatem  materiae  in  corpore  Lunae  ad  illum 
gradum  archetypicum  fortitudinis  in  specie  corporis  Telluris,  ut  nisi  illuminatio 
adjuvaret  Telluris  revolutionem  diurnam  et  per  hanc  etiam  Lunae  promotio- 
nem, ipsa  Luna  simplici  virtute  motrice  Telluris  paulo  tardius,  nimirum  prae- 
cise duodecies  reversura  fuerit.  Hoc  posito  sequitur,  residuos  et  veluti  super- 
numerarios illos  132°  cum  dodrante  revolutionis  tredecimae  inchoatae  ferendos 
esse  acceptos  alteri  causae  motrici,  sc.  illuminationi. 

Densitatis  igitur  in  corpore  Lunae  temperamentum  aestimas  12  revo- 
lutionibus Lunae  in  uno  anno ; quam  hujus  numeri  causam  dices  archety- 
picam?  Causa  videtur  esse  composita  ex  pulchritudine  geometrica  et  ex  of- 
ficio planetae  hujus  in  mundo,  in  hunc  modum.  Est  enim  Luna  planeta 
secundarius  et  Terrae  tributus  cireaque  Terram  privatim  suos  cursus  exercet. 
Jam  vero  Terrae  destinabantur  revolutiones  360,  interim  dum  centrum  Terrae 
semel  circa  Solem  revertitur.  Sicut  igitur  Lunae  orbis  in  superioribus  me- 
dium proportionale  fieri  debuit  inter  corpus  Telluris  et  orbem,  in  quo  centrum 
Terrae  vere,  Sol  apparenter,  circumit,  sic  etiam  revolutiones  Lunae  plures 
una,  pauciores  vero  quam  360  esse  debuerunt.  Et  medium  quidem  propor- 
tionale inter  1 et  361  est  19;  sed  quia  numerus  361  non  est  360,  nec  19 
ullam  habet  pulchritudinem,  nec  geometricam  nec  harmonicam:  duo  igitur 
ipsi  19  proximi,  qui  in  se  ducti  360  efficerent,  iidemque  geometrici  et  har- 
monici pulcherrimi  debuerunt  eligi.  Proximi  quidem  qui  360  efficiunt,  sunt 
18  et  20,  quia  sola  unitate  est  ille  minor,  hic  major  quam  19;  at  figura  18 

laterum  non  est  demonstrabilis.  Sequuntur  proximi  15  et  24,  qui  etiam  360 
efficiunt.  Hi  jam  habent  suas  demonstrationes  geometricas,  sed  viliores  nec 
inter  se  proportionem  efficiunt  praestantem,  sed  illam,  quae  est  inter  5 et  8, 
nec  in  harmonicis  omnium  sunt  excellentissimi  et  primi.  At  hi  12,  30  (nec 
enim  propiores  alii  efficiunt  360)  omnibus  modis  excellunt:  tam  geometrice, 
ut  qui  a primis  figuris  in  circulum  inscriptis  gignuntur,  quam  harmonice,  quia 
omnes  harmoniae  duabus  hisce  divisionibus  chordae  repraesentantur.  Ex  iis 
igitur,  qui  in  se  mutuo  ducti  360  efficerent,  pulchriores  nulli  fuerunt.  Porro 
minor  12  debebatur  revolutionibus  Lunae,  non  major  30,  quia  cum  Lunae 
orbis  quandam  gerat  imaginem  orbis  Solis,  conveniebat  etiam,  ut  sicut  annus, 
qui  est  tempus  periodicum  Solis,  divisus  est  in  360,  numerositate  multa,  sic 
etiam  mensis,  qui  tempus  est  periodicum  Lunae,  partes  seu  dies  sortiretur 
numero  plures,  quam  toti  menses  in  anno  insunt,  utque  cresceret  numerositas 
in  progressu,  si  primum  annus,  magnum  tempus,  in  menses  12,  partes  gran- 
des, inde  mensis,  parvum  tempus,  in  dies  30,  partes  minutas  divideretur; 
numerositas  enim  parvis  apta  est.  Id  non  eadem  pulchritudine  futurum  erat, 
si  triginta  menses  in  anno,  singuli  duodenorum  dierum,  fuissent. 

Unde  verisimile  facis,  ab  eadem  causa  esse  et  illud  auctarium  revolu- 
tionum Telluris  in  anno  ad  numerum  360,  et  hanc  appendicem  motus  Lu- 
nae in  anno  ad  revolutiones  Lunae  menstruas  duodecim?  Testimonium 
huic  rei  praebent  cum  ipsae  rationes  hujus  philosophiae,  ut,  quia  diurna  con- 
versio globi  Terrae  movet  Lunam,  plures  etiam  et  celeriores  factae  Terrae 
conversiones  celerius  moveant  Lunam  saepiusque  restituant,  tum  imprimis 
numerus  dierum  anni  Solaris  365  hor.  6 paulo  plus,  comparatus  et  cum 
archetypico  360  et  cum  numero  dierum  anni  Lunaris  354  hor.  9 paulo  minus. 

Cum  enim  ex  archetypo  debuerint  esse  dies  in  anno  360,  revolventes 
Lunam  duodecies,  sint  vero  per  accessionem  causae  alterius  facti  365:  omnes 
igitur  revolutiones  sunt  factae  celeriores  in  proportione,  ut  est  360  ad  365, 
eoque  et  fortiores  ad  movendam  Lunam.  Simul  autem  et  plures  sunt  factae, 
sc.  365:  ergo  archetypicarum  360  facultas  aestimanda  est  numero  360,  at 
jam  harum  365  facultas  aestimari  debet  non  numero  365,  quippe  celeriorum, 
sed  numero,  qui  est  tertio  loco  proportionalis,  sc.  370.  36'  50",  si  minutias 
consectemur.  Quodsi  facultas,  signata  numero  360,  movisset  Lunam,  ut  12 
reditus  ad  Solem  et  eorum  ultimum  ad  ejus  locum  initialem  sub  fixis  absol- 
visset: ergo  in  eadem  proportione  facultas  aestimata  numero  371  faciet  illam 
superare  Solem  duodecies  et  insuper  locum  ejus  initialem  127°  1 0',  et  quia 
Sol  post  absolutos  360  dies,  quot  erant  in  archetypo,  adhuc  abest  ab  initiali 
sub  fixis  loco  per  5°  10',  quanto  spatio  circulus,  qui  erat  in  archetypo  divi- 
sus inter  12  loca  lunationum,  factus  est  contractior:  adjecti  igitur  hi  5°  10' 
ad  illos  127°  10'  efficiunt  132°  20'.  Ecce  quam  prope  veniat  haec  ratio- 
cinatio ad  veritatem  in  tabulis  astronomicis , ut  quae  superationem  Lunae  in 
anno  sidereo  produnt  132°  45' , tantum  25'  amplius.  Idem  etiam  per  dies 
anni  Lunaris  colligemus  sic.  Facultas  motrix  revolutionum  Terrae  360  resti- 
tuisset Lunam  Soli  in  loco  quidem  ejus  initiali,  duodecimum:  ergo  facultas 
pauciorum  revolutionum,  sed  tanto  fortiorum  factarum,  tantundem  praestabit. 
Ut  igitur  365  (V4)  revolutiones  ad  360,  sic  facultas  archetypalium  360  ad  facul- 
tatem modernarum  354  cum  horis  19.  33'.  Tot  igitur  revolutiones  Terrae, 
jam  intensiores  factae,  restituturae  fuerunt  Lunam  Soli  duodecimum,  siquidem 
spatia  inter  binas  copulas  non  fuissent  contracta  per  augmentum  numeri  revo- 
lutionum, At  quia  inferetis  in  annum  diebus  supernumerariis,  dies  360mus,  ut 

archetypicus , abscindit  modulum  contractionis  de  zodiaco,  de  quo  debentur 
anni  Lunaris  longitudini  proportionaliter  5°  6'  41 V totidem  igitur  gradibus 
etiam  Luna  sublevatur,  ut  iis  etiam  non  confectis  in  spatio  mundano  tamen 
ad  Solem  redeat  duodecimum;  valent  autem  horas  10.  4',  quibus  ablatis  ab 
inventis  h.  19.  33',  manent  in  appendice  ad  dies  354  horae  9.  29',  pro  qui- 
bus astronomieae  tabulae  tradunt  horas  8.  49',  tantum  besse  unius  horae 
minus,  quae  differentiola  aliis  minutis  circumstantiis  transscribi  potest.  Interim 
satis  exacte  comprobatum  est  utfaque  via,  numerorum  hanc  aberrationem  ab 
integris  et  pulchris  esse  ex  concursu  causarum  motus  Lunae,  patetque  causa, 
cur  360  sit  fere  medium  proportionale  inter  longitudines  annorum,  Lunaris  et 
Solaris  siderei.  '58) 


LIBRI  QUARTI 

PARS  TERTIA. 

DE  MOTUS  PLANETARUM  REALI  ET  VERA  INAEQUALITATE 

ET  CAUSIS  EJUS. 

Unde  nomen  habent  planetae , quod  latine  sonat  erronnes  ? Ab  illa  mul- 
tiplici varietate  motuum  propriorum,  quae,  si  oculorum  judicium  sequaris, 
nullam  legem,  nullum  certum  circulum,  nullum  definitum  tempus  habet,  com- 
paratione cum  stellis  fixis  instituta. 

Quotupliciter  errare  videntur  planetae?  Tripliciter.  1.  In  longitudinem 
sphaerae  fixarum,  quam  diximus  extendi  secundum  eclipticam.  2.  In  latum, 
seu  ad  latera  bina  eclipticae  versus  ejus  polos.  3.  In  altum,  hoc  est  in  linea 
recta  a centro  visus  in  profundum  aetheris  porrecta.  Etsi  haec  varietas  non 
solis  oculis  detegitur,  sed  accedit  ratiocinatio  ex  variata  magnitudine  appa- 
renti tam  corporum  quam  arcuum. 

Quid  tenendum  est  de  his  erroribus  planetarum , verene  errant  omnem 
illam  varietatem , an  visus  tantummodo  fallitur ? Etsi  motus  iste  non  plane 
sic,  ut  incurrit  in  oculos,  corporibus  ipsis  planetarum  inest,  sed  multa  hic  sese 
fallacia  visus  insinuat,  tamen  sublatis  mente  fallaciis  hisce,  restat  etiamnum 
inaequalitas  aliqua  motuum  inestque  re  vera  planetis  omnibus. 

Qualis  igitur  est  ille  verus  planetarum  motus  per  circumstantias?  Est 
constans  quidem,  quoad  periodos  integras,  tenditque  circa  Solem,  centrum 
mundi,  in  signorum  consequentia  perpetuo,  nec  unquam  haeret  uno  loco,  stanti 
similis,  multoque  minus  unquam  fit  retrogradus;  sed  tamen  inaequalis  est  cele- 
ritatis per  partes  facitque  planetam  in  una  certa  parte  circuitus  longius  a Sole 
excurrere  et  in  opposita  proxime  Solem  venire,  ubi  quo  longius  excurrit,  hoc 
tardior  est,  quo  propius  accedit,  hoc  velocior,  denique  in  una  circuli  parte 
egreditur  ad  septentrionem  ab  ecliptica,  in  altera  in  austrum;  itaque  inaequa- 
litas illi  realis  adhuc  triplex  superest,  in  longum,  in  latum  et  in  altum,  id 
quod  astronomi  documentis  idoneis  probant,  de  quibus  libro  VI. 

I.  Causae  verarum  inaequalitatum. 

Dic,  quid  de  hujus  inaequalitatis  causis  senserint  veteres.  Veteres  hoc 
voluerunt  esse  munus  astronomi,  ut  causas  apparentis  hujus  inaequalitatis  tales 
Kepleri  Opera.  VI.  24 

afferat,  quae  de  ipso  vero  planetae  vel  orbium  motu  testimonium  praebeant, 
quod  is  sit  regularissimus,  aequalissimus  et  eonstantissimus,  figurae  etiam  sim- 
plicissimae, scilicet  circularis  exactissime,  neque  audiendum  esse  censuerunt 
illum,  qui  aliquid  inaequalitatis  re  vera  poneret  in  ipsis  corporum  horum  rea- 
libus  motibus. 

Censeri  tu  retinendum  esse  hoc  axioma?  Trifariam  respondeo.  1)  Regu- 
lares esse  motus  planetarum,  id  est  ordinatos  adque  certam  et  immutabilem 
legem  descriptos,  id  est  extra  controversiam.  Hoc  enim  nisi  esset,  nulla  astro- 
nomia esset,  nec  praedici  possent  motus  coelestes.  2)  Sequitur  igitur,  ut  ali- 
qua sit  inter  periodos  integras  conformitas.  Nam  lex  illa,  de  qua  dixi,  una 
atque  perpetua  est,  vices  seu  emensiones  curriculi  coelestis  innumerabiles. 
Quodsi  omnibus  eadem  lex  regula,  sunt  igitur  omnes  vices  inter  se  similes  et 
decursu  temporis  aequales.  3)  At  nondum  concessum  est,  etiam  in  unius- 
cujusque circuitus  partibus  diversis  motum  re  vera  esse  aequalem.  Testatur 
enim  astronomia,  si  ab  illa  confusione  planetarii  motus  apparenti  removeamus 
mente  omnes  visus  fallacias,  relinqui  planetae  circuitum  talem,  in  cujus  di- 
versis partibus,  re  vera  aequalibus,  inaequalis  sit  planetae  celeritas,  non  minus 
quam  in  angulis  ad  Solem,  causa  temporis  aequalibus,  est  apparens  inaequa- 
litas. Et  Ptolemaeus  ipse,  diversis  centris  pro  regula  motus  eccentricorum 
et  epicyclorum  constitutis,  facit  illos  suos  circulos  uno  tempore  moveri  inci- 
tatius, alio  remissius.  Denique  testatur  et  de  hoc  astronomia,  subtilitate  de- 
centi tractata,  planetarum  itinera  seu  circuitiones  singulas  non  ordinari  praecise 
in  perfectum  circulum,  sed  fieri  ellipticas. 

Quibus  vero  argumentis  veteres  suam  sententiam  huic  tuae  contrariam 
stabilierunt?  Quatuor  potissimum:  1)  a natura  corporum  mobilium,  2)  a na- 
tura virtutis  motricis,  3)  a natura  loci  in  quo  sit  iste  motus,  4)  a circuli  per- 
fectione. 

Dic  argumentum  eorum  a natura  corporum . Sic  sunt  ratiocinati:  cor- 
pora illa  non  esse  composita  ex  elementis,  nullam  itaque  neque  generationem 
neque  corruptionem,  nullam  alterationem  quicquam  in  illa  juris  habere.  Testari 
de  hoc  seculorum  omnium  experientiam:  semper  enim  eadem  spectari  corpora, 
nihil  in  mole,  nihil  in  numero,  nihil  in  specie  mutatum  deprehendi.  Jam  vero 
motus  corporum  elementariorum  ob  hoc  ipsum  esse  varios  et  inconstantes,  quia 
elementa  varie  misceantur  ad  eorum  constitutionem  et  in  mixtis  inter  se  pug- 
nent. In  coelestibus  igitur,  ubi  nulla  talis  mixtio,  nulla  in  mixtis  elemento- 
rum pugna,  nullum  etiam  locum  esse  turbulentiae,  nullum  inaequalitati. 

Quid  respondendum  censes  ad  hoc  argumentum?  Side  inordinata  turbu- 
lentia motuum  loquitur  argumentum,  talis  equidem  in  coelo  nulla  est;  nulli 
tumultus  coelestes,  quales  in  tonitrubus 

Pugnantum  inter  se  flammae  et  stillantis  aquai: 

quia  compositio  corporum  mundanorum  generis  est  diversissimi.  Sin  autem 
omni  etiam  regulari  inaequalitati  opponitur,  jam  non  omnis,  non  certe  regu- 
laris ista  motuum  intensio  remissioque  est  ex  elementorum  pugna  et  mixtione 
in  corporibus  motis  nec  ex  eo,  quod  illa  sunt  mutabilia.  Oritur  enim  in- 
aequalitas aliqua  motuum  ex  hoc  ipso,  quia  corpora  sunt,  tam  quae  moven- 
tur, quam  quae  motum  inferunt,  et  quia  sua  materia  constant,  sua  quantitate, 
sua  figura,  tam  intus  quam  extra,  et  secundum  quantitates  et  figuras  etiam 
sua  potentia  naturali  sunt  praedita,  quae  minus  potest  in  mobile  longinquum 
quam  in  propinquum:  ubi  facultates  inter  se  moventis  et  moti  concedunt  po- 

tius,  quam  pugnant.  Sic  magnes  lapis  una  corporis  parte  ferrum  trahit,  altera 
abigit,  non  utique  propter  aliquam  mixtionem  elementorum , sed  propter  in- 
ternam figurationem  rectilineam , secundum  quam  habet  insitam  virtutem ; sic 
idem  magnes  fortius  attrahit  ferrum  propinquum  quam  longinquum,  non  quod, 
cum  propior  est,  plus  ignis  aut  terrae  habeat,  sed  quia  virtus  ejus  cum  ipsa 
elongatione  extenuatur.  Manent  nihilominus  corpora  coelestia  (hoc  est  mun- 
dana) perennia  et  immutabilia,  quoad  totas  moles  (nam  quae  in  eorum  super- 
ficiebus  mutationes  eveniunt , eae  nullum  afferre  momentum  possunt  ad  tur- 
bandos totarum  molium  motus),  ex  qua  totorum  globorum  perennitate  et  ex 
eo,  quod  nihil  est  in  mundo  inordinatum,  quod  motus  eorum  impediat,  de- 
pendet etiam  illa  regularitas  circuitionum  similitudoque  perpetua,  et  inaequa- 
litatis per  partes  singulas  constans  aequalitas  per  vices  integras. 

j Recense  secundum  argumentum  veterum , a causa  movente  ductum.  Dixe- 
runt, virtutes  motrices  corporum  coelestium  esse  simplicissimae  substantiae, 
mentes  nimirum  divinas  et  purissimas,  quae  quod  agunt  constanter  agant, 
perpetuo  similes,  aequabilissima  contentione  virium  usas,  nunquam  fatigatas, 
quia  laborem  nullum  sentiant.  Causam  itaque  nullam  esse,  cur  aliis  tempo- 
ribus aliter  moveant  suos  globos,  adeoque  etiam  figuras  motuum  ob  hanc 
ipsam  mentium  naturam  perfectissimos  esse  circulos. 

Quid  tu  contra  opponis?  Etsi  virtus  motrix  neque  Deus  aliquis  est, 
neque  mens,  concedendum  tamen  est,  quod  vult  argumentum,  partim  etiam 
de  illa  causa  motrice,  quam  verior  philosophia  insinuat,  scilicet  de  potentia 
naturali  corporum,  quod  ubicunque  et  in  quantum  talis  potentia  est  solitaria, 
aequabilissime  et  in  perfectum  circulum  moveat,  idque  sola  nisus  necessitate 
et  essentiae  suae  simplicitate  perenni.  Sic  fit  in  convolutione  corporum  Solis 
(et  forte  etiam  Telluris),  quae  ab  una  sola  causa  motrice  est,  seu  illa  cor- 
poris sit  qualitas,  seu  soboles  animae,  corpori  connatae.  Manet  enim  axis 
cum  duobus  oppositis  polis,  corpus  vero  circa  axem  volvitur  aequabilissime 
et  circularissime.  Sic  fieret  etiam,  si  globus  aliquis  planetarius  eodem  semper 
intervallo  a Sole  abesset;  raperetur  enim  a Sole  perfectissimum  in  circulum 
aequabilissime  per  emissam  speciem  immateriatam  corporis  Solaris,  in  aequa- 
bilissimo gyrationis  motu  constituti,  quo  eodem  aequabilissimo  motu  species 
etiam  ista  corporis  in  amplitudine  spatii  mundani  circumit,  instar  concitati 
vorticis. 

At  quamvis  hactenus  concesserimus  argumentum  veterum,  nondum  tamen 
hinc  sequitur  omnimoda  motuum  aequalitas.  Ad  motum  enim  concurrunt  non 
tantum  virtus  motrix  et  corpus  mobile , sed  etiam  interna  figuratio  corporis 
mobilis  rectilinea,  quae  pro  diverso  situ  ad  Solem  diversimode  etiam  in  motu 
afficitur,  ex  una  plaga  expellitur,  ex  altera  trahitur  introrsum;  concurrit  axis 
magnetici  de  mobili  corpore  quies  in  situ  parallelo , ex  qua  quiete-  interna  et 
ex  cireumgestatione  ab  extra  veniente  existit  illa  permutatio  situs  partium  pla- 
netae ad  Solem ; concurrit  denique  intervallum  inter  Solem  et  planetam,  quod 
per  illam  expulsionem  et  attractionem  variatur:  mutato  vero  intervallo  et 
planeta  veniente  in  virtutem  densiorem  aut  rariorem,  necesse  est  motum  ejus 
etiam  intendi  vel  remitti  et  figuram  itineris  fieri  ellipticam.  Ita  respectu  con- 
cursus tot  requisitorum  virtus  planetam  movens  non  potest  dici  simplex,  quia 
naovet  alio  atque  alio  gradu  suae  speciei. 

Quod  erat  veterum  argumentum  a loco?  Sic  collegerunt:  elementarem 
regionem  circa  centrum  mundi  esse , coelum  in  superficie , corporibus  igitur 
elementaribus  competere  rectum  motum,  qui  principium  et  finem  habeat, 

quique  gravitatis  et  levitatis  contrariis  principiis  dispensatus  quodlibet  illorum 
corporum  in  suum  locum  referat,  indeque  fieri,  ut  pro  alia  atque  alia  appro- 
pinquatione ad  locum  naturalem,  ceu  ad  scopum,  alia  etiam  atque  alia  sit 
celeritas  et  denique  mera  quies.  At  coelestia  corpora  in  circulari  spatio  mundi 
versari  perpetuo,  quod  argumento  esse,  illa  neque  gravia  neque  levia  esse, 
nec  illa  moveri  causa  quietis  seu  loci  occupandi,  ut  in  quo  semper  versentur, 
sed  ideo  tantum  moveri,  ut  moveantur:  itaque  et  motum  eorum  aequabilem 
et  speciem  motus  aliam  quam  rectilineam,  sc.  aptam  aeternitati  motus,  hoc 
est  in  se  redeuntem,  esse  oportere. 

Quid  respondes  ad  hoc  tertium  argumentum ? Non  omnis  inaequalitas 
motuum  est  ex  gravitate  et  levitate,  proprietatibus  elementorum,  sed  aliqua 
etiam  ex  mutatione  intervalli,  ut  patet  in  vecte  et  statera,  atque  haec  causa 
progignit  motuum  coelestium  intensionem  et  remissionem,  ut  hactenus  expli- 
catum. Illud  interim  est  cavendum,  esse  nihilominus  aliquam  cognationem 
inter  principia  gravitatis  et  levitatis  in  elementis  et  inter  naturalem  inertiam 
globi  planetarii  ad  motum,  sed  per  quam  nulla  excusatur  inaequalitas  motus. 
Quod  vero  figuram  attinet  motus,  argumentum  non  plus  concludit,  quam  ipsi 
largiri  possimus : motum  scilicet  esse  in  se  ipsum  reflexum,  cujusmodi  est  non 
tantum  circularis,  sed  etiam  ellipticus,  itaque  assumta  non  negantur.  Vere 
enim  corpora,  quae  circa  suos  axes  volvuntur,  in  hoc  tantum  moventur,  ut 
motu  suo  perenni  serviant  alicui  necessitati  globi  sui,  quidam  etiam,  ut  rapiant 
planetas  circa  se  in  gyros  perennes. 

Dic  quartum  veterum  argumentum  a figura  circulari  petitum.  Sic  phi- 
losophati sunt:  ex  omnibus  motibus  in  se  redeuntibus  simplicissimum  esse 
circularem  et  perfectissimum,  ceteris  omnibus,  ut  ovali  et  similibus,  rectitudinis 
aliquid  admixtum  esse,  hunc  igitur  circularem  naturae  corporum  simplicissimae, 
hunc  divinis  mentibus  motricibus  (ut  cujus  pulchritudo  et  perfectio  sit  quip- 
piam  mentale),  hunc  denique  coelo,  quod  sphaericam  habet  figuram,  esse 
familiarissimum. 

Quomodo  diluendum  hoc  est ? Ad  haec  ego  sic  respondeo:  primo  si 
motus  coelestes  essent  mentis  opus,  ut  crediderunt  illi  veteres,  admodum  spe- 
ciose concluderetur,  itinera  planetarum  esse  perfecte  circularia.  Nam  tunc 
species  motus,  mente  concepta,  esset  virtuti  pro  regula  et  scopo,  ad  quem 
motus  referretur.  At  motus  coelestes  non  sunt  opus  mentis,  sed  naturae, 
hoc  est  naturalis  corporum  potentiae  aut  animae,  secundum  illas  corporales 
potentias  uniformiter  agentis,  quod  non  alia  re  validius  comprobatur,  quam 
hac  ipsa  observatione  astronomorum,  qui  fallaciis  visus  legitime  separatis  de- 
prehendunt, relinqui  in  reali  et  verissimo  motu  planetae  figuram  circuitus  ellip- 
ticam , quae  de  potentia  naturali  corporea  deque  ejus  speciei  emanatione  et 
quantitatibus  testimonium  fert.  Deinde,  ut  largiamur  illis  intelligentias , non- 
dum tamen  obtinent  quod  volunt,  omnimodam  scilicet  perfectionem  circuli.  Si 
namque  de  sola  pulchritudine  circuli  ageretur,  circulus  et  mente  rectissime 
cerneretur,  et  corpora  ipsa  qualiacunque,  maxime  coelestia,  decoraret,  quippe 
quantitatis  participia,  quantitas  pulcherrima.  Sed  quia  praeter  mentem  tunc 
opus  esset  etiam  facultatibus  naturalibus  et  animalibus  ad  movendum,  illae 
suum  etiam  sequerentur  ingenium,  nec  omnia  ex  mentis  dictamine,  quod  non 
perciperent,  sed  multa  ex  ma!teriali  necessitate  agerent:  non  mirum  igitur,  si 
facultates  istae  perfectionem,  inter  se  mixtae,  nequirent  assequi  penitus.  Con- 
cedunt ipsi  veteres  itinera  planetis  eccentrica,  quae  multo  major  videtur  de- 

formitas,  quam  via  elliptica,  et  tamen  mentium  suarum  providentia  hanc 
deformitatem  cavere  non  potuerunt. 

Saepe  autem  monui,  dum  nego,  motus  coelestes  esse  mentis  opus,  me 
tum  non  loqui  de  mente  creatrice,  quam  equidem  omnia  decent,  sive  circu- 
laria sive  elliptica,  sive  per  mentes  administranda  et  repraesentanda,  sive  per 
materialem  necessitatem  coacta  ex  principiis  semel  positis. 

II.  De  causis  inaequalitatis  in  longum. 

Quas  ergo  tu  causas  tradis , cur,  quamvis  omnia  primariorum  planeta- 
rum itinera  circa  Solem  ordinentur,  anguli  tamen  ( quibus  quasi  ex  centro  Solis 
spectantur  diversae  partes  itineris  unius  planetae)  non  conficiantur  a planeta 
temporibus  proportionalibus ? Causae  duae  concurrunt,  altera  optica,  altera 
physica,  utraque  aequalis  propemodum  effectus.  Prima  causa  est,  quia  iter  pla- 
netae non  aequali  intervallo  undique  circa  Solem  circumductum  est,  sed  pars  ejus 
una  Soli  propinqua  est,  pars  opposita  tanto  remotior  a Sole.  Ex  aequalibus 
vero  propinqua  majori  spectantur  angulo,  remota  minori,  et  quae  aequali  spec- 
tantur angulo,  propinqua  quidem  minora  sunt,  remota  majora.  Altera  causa  est, 
quia  planeta  re  vera  tardior  est  in  majori  distantia  a Sole,  velocior  in  minori. 

Compositis  igitur  in  unum  causis  duabus,  facile  patet,  ex  duobus  ad  vi- 
sum aequalibus  majori  arcui  per  se  majus  etiam  tempus  competere,  multo 
vero  majus  tempus  propter  tarditatem  planetae  realem  in  illo  arcu  remotiori. 

An  non  una  causa  posset  sufficere , ut,  quia  omnino  planetae  orbita  ex 
una  parte  longius  recedit  a Sole,  quam  ex  adversa,  remotionem  tantam  fa- 
ciamus, ut  tota  ista  inaequalitas  apparens  per  solam  hanc  inaequalem  distan- 
tiam partium  orbitae  excusetur?  Non  patiuntur  observationes,  ut  tantam  fa- 
ciamus inaequalitatem  distantiarum,  quanta  est  inaequalitas  temporis,  quo 
planeta  aequales  angulos  ad  Solem  absolvit,  sed  hoc  testantur,  dimidio  sal- 
tem hujus  inaequalitatis  excusando  sufficere  illam  intervallorum  inaequalitatem : 
residuum  igitur  est  a reali  acceleratione  et  retardatione  planetae. 

Quae  sunt  hujus  celeritatis  et  tarditatis  leges  et  exempla?  Exemplum 
genuinum  est  in  statera:  quemadmodum  enim  ibi,  quando  brachia  sunt  in 
aequilibrio,  ponderum  ex  utroque  brachio  suspensorum  ad  se  mutuo  proportio 
est  permutata  proportionis  brachiorum;  majus  enim  pondus,  breviori  brachio 
suspensum,  aequalia  facit  minori  ponderi,  quod  est  a longiori  brachio  suspen- 
sum: itaque  sicut  se  habet  brachium  breve  ad  longum,  sic  se  habet  pondus 
longioris  ad  pondus  brevioris;  et  si  jam  mente  removeamus  alterum  brachium 
et  pro  ejus  pondere  concipiamus  aequalem  potentiam  in  ipso  jugo  attollendi 
brachium  residuum  cum  suo  pondere,  tunc  apparet,  potentiam  hanc  jugi  non 
tantum  posse  in  pondus  elongatum,  quantum  potest  in  pondus  idem  propin- 
quum: sic  etiam  testatur  astronomia  de  planeta,  quod  Sol  non  tantum  possit 
ad  illum  movendum  et  circumvehendum,  quando  planeta  longius  abest  a Sole 
in  linea  recta,  quantum  cum  intervallum  minuitur,  et  uno  verbo,  si  arcus 
aeque  longos  de  orbita  planetae  sumseris,  quae  est  proportio  inter  utriusque 
arcus  abscessus  a Sole,  eadem  est  proportio  temporum,  quae  planeta  con- 
sumit in  illis  arcubus.  Ita  centrum  Solis  seu  mundi  repraesentatur  a jugo 
staterae,  ejusque  potentia  motrix  ab  altero  brachio  ejusque  pondere,  quod  jam 
jussi  sumus  dissimulare  et  mente  in  ipsum  jugum  redigere;  planeta  vero  re- 
praesentatur in  residui  brachii  pondere , intervallum  inter  Solem  et  planetam 
in  brachio  illius  ponderis. 

Sit  statera  AC,  pondera  D?  B ex  C,  A dependentia,  jugum  EF,  anguli  FEC,  FEA  recti, 

erit  sicut  CE  ad  EA,  sic  B pondus  ipsius  EA  ad  D pondus  ipsius  EC;  mente  remove  EA,  et 
potentia  ponderis  B per  EA  formata  sit  potentia  ipsius  jugi  E,  haec  igitur  potentia  jugi  E 

tenebit  pondus  D ex  C suspensum 
in  aequilibrio  horizontis,  scilicet  ut 
FEC  sit  rectus.  At  si  idem  pon- 

dus,  a C revulsum,  ingrediatur  us- 
que in  G,  potentia  eadem  ipsius  E 
plus  poterit  in  hoc  pondus  attollet- 
que  illud  supra  lineam  EC. 

Sit  jam  E non  jugum  sed  Sol, 
et  D sit  planeta,  EC,  EG  diversae 
distantiae  planetae  a Sole.  Testan- 
tur igitur  observationes,  sicut  EC 
est  ad  EG,  sic  esse  GK  promotionem  planetae  propioris  in  G ad  GI  vel  CH  promo- 
tionem ejus  remotioris  in  C. 


Pondus  ergo  tribuis  planetae P Dictum  est  in  superioribus,  pro  pondere 
considerandam  esse  naturalem  illam  et  materialem  renitentiam  seu  inertiam 
ad  deserendum  locum,  semel  occupatum,  quae  eripit  planetam  velut  e mani- 
bus Solis  rotati,  ut  illam  prensantem  vim  non  exacte  sequatur. 

Quae  causa  est , cur  Sol  non  aeque  fortiter  prenset  planetam  eminus 
atque  comminus?  Attenuatio  ipsa  speciei  corporis  Solaris,  major  in  effluxu 
longiori  quam  in  breviori : quae  attenuatio  quamvis  sit  in  proportione  inter- 
vallorum duplicata,  hoc  est  tam  in  longum  quam  in  latum,  operatur  tamen 
solum  in  proportione  simpla,  hoc  est  secundum  solam  longitudinem;  causae 
supra  sunt  dictae. 


III.  Causae  inaequalitatis  in  altum. 


Quid  vero  planetam  extrudit  in  spatia  remotiora  reducitque  versus 
Solem  ? Idem,  qui  prensat  planetam,  Sol  nempe  per  speciem  sui  corporis  vir- 
tuosam,  emissam  per  omnia  mundi  spatia.  Sunt  enim  extrusio  et  attractio 
prensationis  hujus  quaedam  veluti  elementa.  Nam  extrusio  et  attractio  fiunt 
lineis  virtuosis  ex  centro  Solis  exeuntibus , quae  lineae  cum  una  cum  Sole 
circumeant,  planetam  quoque,  qui  truditur  et  trahitur,  has  lineas  insequi  ne- 
cesse  est,  pro  illarum  fortitudinis  proportione  ad  renitentiam  corporis  planetae. 
Ita  extrusionis  et  attractionis  contrarii  motus  componunt  quodammodo  hanc 
prensationem. 

Corpori  simplici  Solis  ejusque  speciei  immateriatae  tribuis  operationes 
contrarias , attractionem  et  expulsionem,  et  sic  non  simplices . Una  est  actio 
seu  eveqyeux  naturalis , movendi  corpus  planetae  assimilationis  causa  seu  re- 
ductionis in  situm  primaevum ; videtur  vero  diversa,  propter  diversitatem  ob- 
jecti. Nam  planetae  corpus  ex  una  saltem  plaga  familiaritatem  habet  ad 
corpus  Solis,  ex  altera  discors  est.  Jam  vero  ejusdem  simplicis  est  operae, 
amplecti  similia  et  respuere  dissimilia.  Munitur  haec  sententia  exemplo 
magnetum,  qui  licet  non  sint  corpora  coelestia,  non  est  tamen  in  illis  bifor- 
mis ista  virtus  ex  compositione  elementorum,  sed  ex  forma  corporea  simplici. 

Erit  ergo  ipsius  planetae  corpus  compositum  ex  contrariis  partibus. 
Nec  hoc  quidem:  nam  id  solummodo  sequitur,  globum  planetarium  esse  figu- 
ratum intus  rectis  lineis  seu  fibris,  quales  sunt  magneticae,  quibus  accidit 
duabus  contrariis  plagis  terminari,  in  quarum  una  non  propter  corpus  ipsum, 
sed  propter  situm  ejus  ad  Solem,  regnat  familiaritas  cum  Sole,  in  altera 
discordia. 

Incredibile  vero  est , corpora  coelestia  esse  quosdam  ingentes  magnetes. 
Legatur  ergo  Gulielmi  Gilberti  Angli  philosophia  magnetica,  quo  libro, 
quamvis  non  crederet  auctor,  Terram  inter  sidera  ferri,  tribuit  illi  tamen  na- 
turam magneticam  argumentis  bene  multis,  ejusque  fibras  seu  filamenta 
magnetica  docet  extendi  lineis  rectis  ab  austro  in  septentrionem.  Quod  igitur 
est  unus  ex  primariis , Tellus  nimirum , id  esse  unumquemlibet  ex  primariis 
absurdum  nequaquam  est  nec  incredibile. 

Esto,  ut  planeta  habeat  internam  figurationem  magneticam  rectilineam  ; 
quid  igitur  est,  quod  illum  facit  aliam  corporis  sui  plagam  post  aliam  ob- 
vertere Soli ? num  ipse  fibras  suas  convertit?  Nequaquam:  quin  potius  hoc 
quaerendum,  quid  sit  illud,  quod  corpus  planetae  retineat,  quo  minus  illud 
axem  suum  magneticum  situ  suo,  quem  is  semel  accepit,  respectu  partium 
mundi  deserat,  cum  tamen  corpus  circa  axem  (ut  corpus  Telluris)  convolvatur 
simulque  emoveatur  loco  suo  et  in  circulum  circa  Solem  transportetur.  Nam 
ex  hac  directione  magnetis  in  eandem  mundi  plagam  toto  circuitu  et  ex 
transportatione  corporis  de  loco  in  locum  circa  Solem,  tanquam  ex  duobus 
elementis  componitur  hic  effectus,  ut  globus  planetae  situm  plagarum  cum 
Sole  permutet.  Respice  ad  scliema  62. 

Quae  sunt  hujus  permutationis  exempla?  Familiare  rursum  exemplum 
est  in  magnetica  pyxide , scii,  cujus  lingula  ferrea  imbuta  est  magnete. 
Quamcunque  enim  in  regionem  transportetur  illa,  semper  pyxidis  lingula  sep- 
tentriones spectat.  Itaque,  si  circumeas  castellum  quodpiam,  gestans  pyxidem, 
fiet  ut  jam  caput  jam  cauda  lingulae  spectet  castellum,  eo  ipso,  quod  caput 
semper  in  omni  parte  circuitus  septentriones  spectat. 

Aliud  exemplum  astronomicum  supra  libro  tertio  fuit,  quando  axem  con- 
volutionis  Telluris,  interim  dum  circumfertur  Tellus  circa  Solem,  diximus  ma- 
nere in  eodem  perpetuo  situ  parallelo,  fol.  231. 

Quas  igitur  causas  tradis  directionis  fibrarum  magneticarum  corporis 
planetarii  in  eandem  mundi  plagam  toto  planetae  circuitu?  Easdem,  quae 
supra  lib.  I.  fol.  174.  indicatae  sunt,  quibus  axis  convolutionis  Telluris  fir- 
metur. Nam  primo  parallelus  fibrarum  situs  identitatem  quandam  repraesentat, 
quae  quies  potius  est,  quam  motus.  Causa  igitur  illius  non  videtur  aliqua 
potentia  naturalis  positiva  seu  activa,  sed  privativa  potius  motus  omnis. 
Itaque  videtur  illa  naturalis  inertia  materiae  ad  motum  figurationem  habere 
rectilineam  internam,  et  secundum  has  fibras  extensa,  aut  condensatione  par- 
tium in  rectum  fortior  et  insuperabilior  reddita  esse. 

Sin  minus  hoc  verisimile:  sint  ergo  distinctae  ddvmpuu , prior  materiae 
omnis,  sine  figuratione  interna  consideratae,  quae  hoc  praestat  planetae,  ut 
ille  non  exeat  e loco  suo,  nisi  proliciatur  ab  extrinseeo,  scilicet  a Sole:  poste- 
rior corporis  planetarii,  ut  illud  est  intus  figuratum  fibris  rectis  qua  tutae  sunt 
illae  fibrae,  ne  a circumgestatione  corporis  inclinentur  aut  situ  suo  emoveantur. 
Denique  liberum  sit  philosopbautibus  hoc  ipsum,  quod  jam  dixi,  advrapiav 
solummodo  definire,  an  dvvagiv. 

Tu  hanc  seu  ddvvafuctv  seu  dvvagiv  definis  sola  tuitione  sui  situs,  quid 
si  vero  subesset  aliquid  aliud,  et  Svmgis  ista  spectaret  certas  aliquas  coeli 
stellati  partes?  Supra  lib.  I.  fol.  174,  cum  quaestio  esset  de  axe  convolu- 
tionis Telluris  similiter  immobili,  responsum  est,  cur  tale  quid  non  cogitan- 
dum sit:  quia  scilicet  causa  nulla  esset,  cur  in  punctum  coeli  vacuum  potius, 
quam  in  stellam  aliquam  dirigeretur,  et  cur  potius  in  hanc  partem,  quam  in 
illam,  et  quia  hae  fibrae  planetarum,  non  minus  quam  supra  axis  convolu- 

tionis  Telluris,  successu  seculorum  deprehenduntur  parum  inclinari  et  sic  de- 
serere fixas  pristinas,  annuere  ad  alias  succedentes,  quantum  generaliter  judi- 
cari potest.  Nam  motus  iste  tardissimus  est,  sic  ut  intra  1400  annos  a Pto- 
lemaeo ad  nos  non  satis  tuto  de  omnibus  planetis  hoc  affirmari  possit. 

Forsitan  axes  illi  convolutionis  corporum  fibrarum,  quas  hic  introducis 
pro  librationibus,  vices  sustinent ? Axis  conversionis  Telluris  diurnae,  de  quo 
in  sphaerica  doctrina,  tenditur  causa  longitudinis  versus  principia  Cancri  et 
Capricorni  perpetuo.  Nam  productus  hic  axis  utrinque  signat  polos  mundi, 
ut  est  lib.  II.  fol.  189.  Atqui  arcus  ex  polo  mundi  rectus  in  eclipticam 
transit  etiam  per  polos  eclipticae,  est  igitur  is  colurus  solstitiorum,  signans 
principia  dictorum  signorum.  Sed  fibrae,  quibus  Terra  a Sole  repellitur  vel 
allicitur,  transeunt  de  signo  in  signum.  Erat  enim  aphelium  Telluris  olim  in 
Sagittario,  nunc  est  in  Capricorni  gradu  sexto.  Ergo  differunt  inter  se  axis 
convolutionis  Terrae  et  fibra  intervallum  mutans. 

Videtur  igitur  Terra  nihilominus  in  principio  Capricorni  longissime 
distare  debere.  Si  enim  totum  Terrae  corpus  rotatur  circum  axem  illum, 
rotabitur  et  fibra,  utcumque  ab  illo  differat  situ , scribetque  quasi  duos  co- 
nos, verticibus  in  centro  Terrae  coeuntes ; nec  nisi  unico  momento  dietim 
spectabit  in  locum  proprium,  reliquo  diei  circumibit  principium  Capricorni, 
monstratum  ab  axe  Terrae,  et  sic  vim  omnem  suam  in  hunc  axem  con- 
geret Terramque  a Sole  quadam  veluti  cochleata  linea  semper  in  plagam 
axis  proliciet.  Equidem  hoc  pacto  et  per  cohaerentiam  fibrae  cum  axe  motus 
diurni  consolidatam  fieret,  quod  dicitur,  nec  unquam  discederet  apsis  Telluris 
a principio  Capricorni.  Cogimur  igitur  concedere  aut  globum  intra  crustam 
exteriorem,  ut  ista  rotetur  motu  diurno,  ille,  fibras  habens,  non  rotetur  per- 
tineatque  usitata  virtus  magnetica  ad  crustam  externam,  quia  semper  ostendit 
polos  conversionis  diurnae,  non  vero  apsidem  Solis  vel  Telluris.  Adjuvet 
hinc  physicus  aliquis  J.  C.  Scaligerum,  disputantem  de  fluminum  ortu  deque 
maris  fluxu  et  refluxu,  videatque,  si  laboranti  illi  succurrere  possint  haec  Tel- 
luris separata  viscera.  Etsi  mihi  Luna  et  anima  Telluris  sufficiunt. 

Si  globi  planetarii  habent  internam  figurationem  magneticam  rectili- 
neam,  quare  non  illis  ipsis  potius  adscribis,  quod  fugiant  a Sole  adque  So- 
lem accedant,  pro  diversitate  plagarum  sui  corporis,  ut  factum  in  Commen- 
tariis Martis P 1.  Quia  testatur  astronomia,  discessum  a Sole  et  accessum  ad 
illum  fieri  in  linea  quasi  versus  Solem  extensa,  quantum  eam  non  variat 
intermixta  circumlatio : fibrae  vero  magneticae  raro  sunt  versus  Solem  por- 
rectae. 2.  Quia  fibris  istis  magneticis  duo  diversissima  tribuerentur.  Nam 
primo  illae  dirigerent  se  ipsas  in  mundi  plagam  eandem,  quod  quieti  simile 
quid  est,  deinde  loco  moverent  corpus  suum  jam  a Sole,  jam  ad  Solem. 
Atqui  hoc  per  modum  expulsionis  et  attractionis  simplicius  conciliatur  cum 
prensatione  et  circumvectione  corporum,  quam  Sol  praestat.  3.  Quin  etiam 
verisimilius  est,  speciem  corporis  Solaris  virtuosam  continuari  usque  ad  pla- 
netas , quam  horum  usque  ad  Solem , ut  illum  fugiant  repellentes  petantque 
trahentes.  Sol  enim  corpus  ingens  est,  planetarum  exigua;  Solis  lumen  et 
calor  ad  nos  manifesto  delabuntur,  Sol  planetas  vehit.  De  Solis  igitur  virtu- 
tibus aliis  constat  nobis  antea,  de  virtutis  planetariae  prorogatione  usque  ad 
Solem  non  habemus  talia  tamque  evidentia  testimonia.  4.  Infra  patebit, 
fibras  corporis  pati  a Sole  levem  aliquam  inclinationem:  est  igitur  verisimile, 
librationem  etiam  totius  corporis  esse  illi  adventitiam  ex  Sole  potius,  quam 
insitam;  esse  sc.  passionem  ab  alio,  non  actionem  seu  motum  a se  ipso» 

At  saltem  communem  statueres  lianc  virtutem  inter  Solem  et  planetas , 
mutuoque  commeantem  vim  expulsionis  attractionisque , ut  est  communis 
inter  binos  magnetes . Immo  haec  ipsa  quinta  ratio  est,  cur  planetis  ipsis 
non  tribuatur  ista  expulsio  et  attractio,  ne  mutua  sit  ex  ipso  creatoris  insti- 
tuto, qui  nihil  facit  frustra;  ergo  si  porrigeretur  virtus  planetae  usque  ad  So- 
lem, Sol  a planetis  in  proportione  corporum  conversa  situ  suo,  quem  habet 
in  centro  mundi,  emoveri  vel  saltem  titubare  deberet,  jam  huc  jam  illuc  pro- 
tractus, prout  multi  planetae  ab  uno  latere,  simili  inter  se  facultate,  in  Solem 
ingruerint. 

Videris  hoc  incommodum  ne  sic  quidem  effugere:  Sol  enim  specie  sui 
corporis  virtuosa  ceu  conto  connixus  trudendo  planetas  se  ipsum  extrudet 
proportionaliter , trahensque  planetam  velut  unco , se  ipsum  parumper  ad 
planetam  attrahet.  Omnibus  modis  hoc  effugimus , negata  mutua  attractione 
et  expulsione.  Primo  enim  nec  forma  dispositioque  corporum  huc  directa 
erit,  si  virtus  planetae  talis  non  ad  Solem  prorogata  est;  deinde  neque  ipso 
actu  tale  quid  sequitur,  quasi  citra  consilium  creatoris,  ex  sola  materiali  ne- 
cessitate. Nam  tanta  est  moles , tanta  densitas  in  materia  corporis  Solaris, 
tanta  ejus  vis  attrahendi  pellendique,  tanta  vicissim  exilitas  et  planetae  et 
renitentiae  ejus,  ut  Sol  de  statu  suo  nihil  periclitetur.  Sic  cum  navis  haeret 
in  arena  potestque  nonnisi  a ducentis  equis  revelli  et  loco  moveri , centum 
equi,  quamvis  sint  pars  dimidia  requisitae  virtutis,  non  tamen  promovent  di- 
midium solitarii,  quia  inter  motum  et  non  motum  nulla  datur  dimidiatio,  cum 
ista  sint  contradictoria. 

Dic  hypothesin  evidentem,  quomodo  planeta  quilibet  suos  circuitus  con- 
ficiat interimque  trahatur  et  trudatur.  Incipiamus  ab  eo  momento,  quando 
fibrae  magneticae  latus  praebent  Soli,  sic  ut  ab  eo  distent  aequaliter  utraque 
fibrarum  extrema,  et  sit  hoc  in  distantia  om- 
nium longissima  A:  tunc  Sol  nec  expellit  pla- 
netam, nec  allicit,  sed,  veluti  dubius  inter 
utrumque,  prensat  tamen  illum  et  rotatione 
sui  corporis  emissaeque  speciei  prensum  pro- 
movet ab  A versus  B , vincens  renitentem, 
victusque  vicissim  ab  illo,  sic  ut  illum  velut 
e manibus,  hoc  est  e radiis  A antecedentibus 
speciei  virtuosae  amittat  excipiatque  sequen- 
tibus H,  idque  in  certa  proportione  virtutis 
speciei  in  illo  intervallo.  PIoc  pacto  promoto 
planeta,  dum  interim  fibrae  magneticae  vi  di- 
rectionis in  eandem  mundi  plagam  spectant, 
fit  ut  plaga  Soli  amica  paulatim  obvertatur 
Soli,  discors  abnuat  a Sole:  tunc  igitur  globus  incipit  a Sole  trahi,  parum, 
si  parum  inter  se  differant  extremitatum  a Sole  distantiae ; quo  tractu  planeta 
ex  amplitudine  circuli  inchoati  in  A paulatim  introrsum  circa  B recipitur  ver- 
sus Solem,  velut  in  angustiorem  ambitum  inque  virtutem  prensantem  fortio- 
rem, quippe  densiorem,  a qua  igitur  se  ipse  minus  extricat  eoque  citatius  ab- 
ripitur. Hic  attractus  initio  lentissimus  proxime  A , tunc  est  rapidissimus, 
quando  Sol  totum  hemisphaerium  corporis  planetarii  amicum  in  conspectu 
habet,  discors  vero  totum  post  corpus  planetae  occultatur,  id  est  quando  fibrae 
magneticae  recta  diriguntur  in  ipsum  Solem,  quod  fit  circa  C,  quadrantem  to- 
tius ambitus  circularis;  inde  versus  D rursum  remissior  fit  hic  attractus  ad 

Solem,  at  pergit  crescere  velocitas  provectionis  in  circulum,  quippe  adhuc  de- 
crescente (per  attractum)  intervallo  inter  planetam  et  Solem.  Haec  remissio 
attractus  initio  post  C pene  nihil,  mox  magis  atque  magis  sentitur,  quo  magis 
inimica  planetae  pars  sese  exserit  Solique  conspiciendam  praebet,  versus  D, 
donec  semisse  circuitus  peracto  in  E rursum  utrumque  globi  transvolantis  hemi- 
sphaerium aequaliter  Solem  spectet,  tunc  enim  cessat  omnis  attractus  et  pla- 
neta  est  Soli  proximus  eoque  et  velocissimus , quippe  qui  cum  densissima 
eoque  et  fortissima  virtute  prensante  conflictatur  exque  ea  circumeunte  se 
minimum  extricat. 

Statim  autem  globus  praetervectus  hunc  orbitae  suae  locum  E versus  F, 
quia  jam  discors  hemisphaerium  fit  Soli  propius  amico  altero  vergitque  magis 
atque  magis  ad  Solem:  planeta  etiam  incipit  a Sole  extrudi,  velut  ex  an- 
gustiore et  densiore  speciei  Solaris  orbe  in  ampliorem,  rariorem  et  debiliorem, 
unde  decrementa  etiam  motus  ejus  sequuntur  idque  ordine  contrario,  primo 
lentius,  post  E versus  F,  inde  ubi  totum  discors  hemisphaerium  seu  plaga 
fibrarum  recta  in  Solem  dirigitur,  plaga  vero  amica  a Sole  aversa  est,  ex- 
pellitur planeta  citatissime,  motus  vero  jam  rursum  ad  mediocritatem  elanguit. 
Id  rursum  fit  circa  G quadrantem  circuitus  alterum.  Ultra  provecto  planeta 
versus  H,  rursum  remittit  haec  expulsio,  donec  penitus  evanescat  in  A,  pla- 
neta in  pristinum  locum  restituto  et  a Sole  longissime  expulso. 

Incredibile  vero  est,  planetam , hac  libertate  permissa , absoluto  reditu 
restitui  exactissime  ad  idem  intervallum.  Nimirum  hic  tandem  genuinus  est 
locus  illi  excusationi  Ptolemaei  supra  (P-  33  7.)  descriptae,  admonentis  nos,  in 
coelo  nihil  occurrere,  quod  impediat  motiones  cuique  corpori  naturales  quod- 
que illa  quasi  a semitis  suis  aberrare  faciat.  Itaque  si  leges  motuum  tales 
a natura  sunt  institutae,  ut  planeta  in  se  ipsum  redeat  exactissime , fiet  etiam 
hoc  certissime,  quanquam  sine  compedibus  orbium,  in  libero  aethere.  At 
sunt  sic  comparatae  leges,  quas  descripsimus.  Nam  aequales  sunt  inter  se 
semisses  circuitus,  alter  in  quo  planeta  attrahitur,  reliquus  in  quo  expellitur; 
aequalia  deprehenduntur  utriusque  semissis  tempora;  virtus  quoque  Solis  eadem 
et  perpetua  est,  et  quae  attrahit  et  quae  expellit;  eadernque  ejus  proportio 
ad  inertiam  planetae  semper  eandem,  in  corpore  quippe  perenni:  igitur  tan- 
tum proficit  per  unum  semissem  attrahendo,  quantum  per  alterum  expellendo. 
Cur  igitur  diffidamus  planetarii  corporis  ad  pristinum  intervallum  restitutioni 
intra  unam  quidem  temporis  periodum  ? Nonne  etiam  in  his  terrenis  et  violentis 
motibus  mobilia  separantur  ab  eo,  quod  motus  causa  fuit,  ut  in  scorpionibus, 
ballistis,  catapultis,  bombardis,  fundis?  et  tela  projecta  liberum  tranant  aerem, 
neque  tamen  illa  minus  destinatum  locum  feriunt,  suntque  miraculo  sclopetarii 
et  funditores  aliqui,  collimationis  inimitabili  certitudine?  Si  hic  species  illius 
motus , qui  ad  momentum  fuit  in  impellente  directus  in  certam  plagam , im- 
pressa in  mobile  ad  breve  tempus  et  evanida,  tantum  potest,  ut  mobile, 
quamdiu  fertur  a specie  nondum  penitus  elanguente,  in  plagam  destinatam  ten- 
dere non  desinat:  quanto  firmioribus  praesidiis  munita  erit  certitudo  redituum 
coelestium , quos  gubernant  internae  et  plane  coalitae  eoque  perennes  mobilis 
rei  fibrae,  cum  illic  aer  impactu  et  occursu  turbet  motus,  hic  aetheris  per- 
meandi densitas  ad  effectum  vel  levissimum  plane  nulla  sit? 

Quare  librationes  diversorum  planetarum  non  sunt  in  eadem  propor- 
tione ad  distantias  suas  mediocres , hoc  est  quare  maxima  est  Mercurii  ec - 
centricitas,  post  illum  Martis , post  hunc  Saturni,  Jovis,  Telluris , minima 
vero  Veneris?  Instrumentalis  causa  est  diversa  fibrarum  fortitudo,  seu  natura 

seu  situ  facta,  finalis  vero  causa  est  eadem,  quae  eccentricitatum  ipsarum,  ut 
sc.  nascerentur  ex  his  eccentricitatibus  motus  planetarum  velocissimi  et  tar- 
dissimi tantae  mensurae,  quae  ad  harmonias  per  eos  repraesentandas  suffi- 
ceret. Huc  pertinet  Harmonices  meae  liber  V. 

Restat  una  dubitatio  super  fibrarum  directione  in  eandem  mundi  pla- 
gam : cum  enim  dixeris , fibrarum  plagam  alteram  habere  familiaritatem  cum 
Sole,  reliquam  a Sole  discordare , adeo  quidem,  ut  Sol  secundum  hanc  vel 
illam  vel  attrahat  ipsum  corpus  planetae  vel  expellat , videtur  Sol  etiam 
quod  minus  est  in  planetam  posse,  ut  scilicet  has  fibras  situ  suo  parallelo 
emoveat  inque  se  ipsum  convertat,  citius  quam  planeta  in  talem  situm  trans- 
portetur, ex  quo  fibrae  in  Solem  spectare  possunt.  Nihil  habet  absurdi,  fieri 
tale  aliquid,  ut  Sol  sic  luctetur  cum  directione  fibrarum,  sicut  luctatur  cum 
inertia  corporis  ad  motum  localem,  dummodo  teneamus  hoc,  minus  Solem  pro- 
ficere ad  inclinandas  fibras,  quam  ad  loco  movendum  totum  corpus,  sicut  etiam 
minus  proficit  ad  attrahendum  planetam;  quae  cOntemperatio  pertinet  ad  con- 
silium creatoris,  ne  planetae  cum  Sole  ad  contactum  venirent,  si  non  trans- 
portarentur breviori  tempore  in  oppositum  semissem  circuitus,  quam  interval- 
lum omne  consumi  directo  fibrae  attractu  possit.  Cum  igitur  praeveniat  cir- 
culatio planetae  circa  Solem  inclinationem  fibrarum,  fiet  ut  quamvis  fibrae  in 
uno  quadrante  circuitus  nonnihil  inclinentur  plaga  familiari  versus  Solem,  dis- 
corde a Sole ; quia  tamen  planeta  citius  transfertur  in  quadrantem  alterum, 
quam  totalis  fiat  fibrarum  inclinatio  (unde  aeque  sequitur  permutatio  situs 
plagarum  inter  se  contrariarum , versus  Solem  obversarum , ac  si  inclinatio 
fibrarum  nulla  esset  facta),  in  reliquo  igitur  quadrante  Sol  eadem  vi  fibras 
planetarias  contrarie  positas  et  inimica  plaga  sibi  obversas  reflectat  in  partem 
alteram  atque  ita  inclinatione  priori  contraria  planetarias  fibras  in  situm  pa- 
rallelum rursum  restituat.  Haec  inclinatio  et  reclinatio  libro  V.  praecipuum 
fient  adjumentum  calculi. 

Posses  hujus  fibrarum  directionis  et  permixtae  inclinationis  exemplum 
dare  familiare  ? Exemplum  est  in  lingula  magnetica , quae , quamvis  spectet 
septentrionem  si  sit  libera,  tamen  ab  eo  deflectit  nonnihil,  si  ex  obliquo  acce- 
dat magnes;  tunc  enim  nonnihil  ad  magnetem  annuit. 

Quibus  rebus  indiget  perfecta  restitutio  fibrarum  in  situm  parallelum  ? 
Ut  Sol  tantundem  virium  impendat  in  inclinando,  verbi  causa  per  quadrantem 
PIN  attrahens  plagam  fibrae  solipetam  II  deorsum,  a linea  IS  versus  se,  quan- 
tum in  restituendo,  ut  per  quadrantem  NER,  retrahens 
eandem  fibrae  plagam  G sursum,  versus  lineam  EY  sibi 
propiorem.  Hoc  autem  non  aliter  fieri  potest,  nisi  sic, 
si  PR  existente  linea  apsidum,  et  PN,  NR,  quartis  orbi- 
tae, perfectis,  planetae  in  N confinio  quadrantum  stantis 
fibra  NQ  dirigatur  praecise  in  ipsum  Solem  A.  Nam 
etsi  Sol  A inclinationem  hanc  SIH,  BNQ  in  quadrante 
PN  superiori  administrat  intervallis  longis  AP,  AI  etc. 
eoque  imbecilli  virtute,  in  inferiori  vero  NR  intervallis 
brevibus  AE,  AR,  eoque  virtute  fortiori : at  vicissim  in 
superiori  PN  planeta  etiam  diutius  moratus  vires  illas 
inclinatorias  imbecilles  diutius  experitur,  in  inferiori  NR 
brevior  mora  est  planetae,  brevius  tempus  experiundi 
vires  fortes  reclinatorias,  fitque  compensatio  perfecta. 

Nam  eadem  perfecta  compensatio  praestare  etiam  id  potest,  ut  in  eodem  con- 

terminio  quadrantum  N intervallum  AN  (in  legitime  picta  orbita)  aquale  sit 
semidiametro  BP,  ut  libro  V.  patebit. 

Quid  si  vero  planeta  non  praecise  post  confectum  quadrantem  orbitae 
superiorem  PN , sed  tardius  aliquanto  in  Solem  dirigeret  fibram  NQ  ? Hic 
oppositum  est  in  adjecto.  Nam  is  ipse  est  terminus  quadrantum,  ab  apsidibus 
computatorum,  ubi  fibra  in  Solem  dirigitur.  Semper  enim  crescit  inclinatio 
ista  fibrae  IH  ad  IS  perpendicularem,  quamdiu  fibra  H Solem  quaerit,  crescit 
vero  una  et  incrementum  librationis,  effectus  cum  causa. 

Si  ergo  in  hoc  opere  attractionis  planetae  versus  Solem  consumitur  plus 
quadrante  orbitae,  respectu  ad  fixas  habito:  plus  etiam  quadrante  consumen- 
dum erit  planetae  in  restituendo  recto  angulo  intra  fibram  et  Solem  apud  R, 
inque  ejus  effectu  seu  parte  librationis  residua,  qua  planeta  ex  propinquitate 
NA  perducitur  ad  propinquitatem  RA,  per  eosdem  gradus  incrementorum,  or- 
dine jam  contrario  decrescentium. 

Excessus  igitur  quadrantum  inter  sejunctorum  supra  semicirculum  ostendet 
quantitatem  mutatae  in  uno  periodi  semisse,  directionis  fibrarum  sub  fixis,  seu 
translationis  centri  orbitae  B et  apsidum  P,  R in  signorum  consequentiam; 
ablata  igitur  hac  quantitate  de  eo , quod  est  plus  semisse  orbitae  ad  fixas 
expensae,  restabit  non  plus  semisse  orbitae  ellipticae,  ab  apside  P putatae. 

Manent  igitur  apsides,  an  transferuntur  de  loco  sub  fixis  in  alium  ? 
In  Jove  observationes  veterum  cum  hodiernis  collatae  testantur,  apsides  fere 
consistere  sub  iisdem  fixis,  aut  etiam  parum  admodum  retrocedere.  In  reli- 
quis omnibus  inveniuntur  sedibus  suis  pristinis  excessisse,  transitu  facto  in 
fixarum  consequentiam,  exemplo  apogaei  Lunae,  sed  illic  motibus  omnino 
tardissimis,  cum  Lunae  apogaeum  progrediatur  valde  sensibiliter. 

Quae  causa  est,  cur  in  primariis  fibrae  adeo  perfecte  inveniantur  re- 
stitutae post  reditus  integros  peractos , ut  progressus  apsidum  sit  insensibilis? 
Quia  idem  Sol  est,  qui  et  librat  planetae  corpus  et  fibras  ejus  inclinat  resti- 
tuitque,  et  quia  eaedem  in  utroque  opere  fibrae,  quibus  ut  instrumentis  pla- 
neta et  libratur  et  inclinatur:  nihil  igitur  causae  est,  quin  etiam  vires  utrique 
operi  per  aequalitatem  temporum  admetiamur.  Sicut  enim  planeta,  fibram 
NQ  directe  tendens  in  Solem,  si  non  exiret  e linea  NA,  sub  certo  aliquo 
tempore  jungeretur  usque  ad  contactum,  sic  etiam  planeta  idem,  collocatus 
in  eodem  N,  et  fibram  per  fictionem  tendens  ad  angulos  rectos  cum  linea 
NA,  converteretur  cum  fibra  sua  sub  aequali  tempore  plenarie,  sic  ut  in  fine 
fibram  NQ  in  Solem  tenderet.  Sicut  autem  librationi  supervenit  opus  tertium, 
emotio  sc.  planetae  ex  situ  AN,  sic  ut  fibra  NQ  non  amplius  in  Solem  tendat 
eoque  non  eadem  fortitudine  trahatur  versus  Solem  (qua  ratione  cavetur , ut 
non  fiat  contactus  plenarius  adnavigatione  per  NA,  sed  praeveniatur  trans- 
latione ex  N in  R fiatque  non  major  quam  RA) : sic  etiam  hanc  inclinatio- 
nem fibrae  praevenit  eadem  translatio  planetae  ex  N in  R,  ut  longe  citius 
fibra  obviet  Soli,  quam  toto  quadrante  a Sole  converti  potuisset,  itaque  pro 
quadrante  conversionis  opus  sit  non  plus  quam  arcu  QM.  Aestimantur  autem 
inclinationum  peractarum  anguli,  seu  virtus  in  eos  impensa  sinibus,  ut  libro 
V.  exemplis  rerum  naturalium  clarum  fiet.  Quare  sicut  se  habet  tota  distantia 
mediocris  PB  (vel  in  ellipsi  NA)  ad  dimidiae  librationis  quantitatem  BA, 
unius  quadrantis  opus,  quae  eadem  est  et  eccentricitas : sic  etiam  se  habebit 
semidiameter  globi  planetarii  NQ,  pro  sinu  toto  usurpatus,  ad  sinum  anguli 
inclinationis  maximae  MNQ,  quae  contingit  eousque,  dum  translatione  planetae 
quadrans  praecise  confectus  fuit  a P,  loco  maximi  intervalli  PA, 

Ex  hac  vero  proportione  supposita  demonstratur,  fibram  NQ  tunc  in  So- 
lem A tendere,  cum  PN  est  quadrans  sub  fixis  praecise.  Sit  enim  AN  aequalis 
ipsis  PB,  ut  in  ellipsi,  et  B sit  centrum  eccentrici,  et  ABN  rectus,  quia  ejus 
mensura  NR  est  quadrans:  descendat  etiam  ex  Q,  termino  solipeta,  recta  in 
BN,  quae  sit  QM:  formantur  duo  rectangula  ABN  et  QMN,  et  quia  ponitur 
sic  esse  NQ  ad  QM,  sicut  NA  ad  AB,  erunt  igitur  N,  Q et  A in  una  recta, 
seu  Q dirigetur  in  Solem. 

Jam  supra  vero  demonstratum  est,  si  absoluto  quadrante  sub  fixis  PN 
planetae  fibra  Q dirigatur  in  Solem,  ut  sit  inflexa  angulo  BNQ,  sequi,  ut  in 
alio  quadrante  NR  sub  fixis  fibra  NQ  restituatur,  consumto  hoc  inflexionis 
BNQ  angulo,  sic  ut,  planeta  in  R stante,  fibra  rursum  sit  ipsi  BN  parallela, 
sicut  erat  in  P:  quae  perfecta  est  restitutio  fibrarum  post  peractum  semicircu- 
lum. Idem  judicium  esto  de  altero  semicirculo,  quo  absoluto,  planeta  redit 
ad  eundem  locum  sub  fixis.  *) 

Vicissim  cum  testetur  experientia,  insensibiliter  transferri  apsides,  nec 
manere  sub  iisdem  locis  inter  fixas:  sequitur  igitur,  NQ  in  Solem  spectare 
non  praecise  quadrante  a loco  pristino  apsidis  P.  Quae  causa  est  hujus 
aberrationis  a proportione  aequalitatis  jam  stabilita?  Tarditas  horum  mo- 
tuum inobservabilis  videtur  in  materiali  necessitate  quaerenda,  si  quicquam 
aliud,  sc.  in  aberratione  dictorum  duorum  motuum,  librationis  et  inclinationis, 
ab  invicem,  per  intercursum  motus  tertii.  Diffundit  enim  sese  in  quandam 
temporis  infinitatem,  quae  nihil  habet  pulchritudinis,  quippe  velut  interminata. 
Quaenam  vero  sit  intercurrens  causa,  difficile  est  prodere,  quia  neque  de  re 
ipsa  penes  omnes  constat,  neque  certa  est  rei  quantitas  in  plerisque.  Quan- 
titate vero  ademta,  caremus  examine  causarum,  quas  quis  conjecturis  indaga- 
verit, qualis  esse  potest  excursus  planetarum  ad  latera  eclipticae.  Non  fit 
enim  ille  sine  inclinatione  fibrarum  istarum  NQ  ad  radium  Solis  AN , tanta 
quidem,  quantus  est  cujusque  excursus.  Ex  majori  vel  minori  tali  inclina- 
tione consentaneum  est,  nonnihil  debilitari  fibrarum  opus,  idque  varie  pro  va- 
ria excursuum  habitudine  ad  apsides.  In  Saturno,  Marte,  Venere,  Mercurio, 

*)  Fine  libri  IV.  haec  monet  Keplerus : Textum  antiquum  et  optime  deliberatum 
pervertit  nova  et  properata  correctio:  1)  Principium  petitur.  2)  Non  est  consilii,  quod 
fol.  380  lin.  8.  fuit  necessitatis : consensus  librationis  cum  inclinatione.  3)  Idem,  causa 
non  causa.  4)  Aliud  propositum  lin.  10.  aliud  folio  381.  demonstratum,  illic  ad  fixas 
respectum,  hic  ad  apsides.  Causa  vera  restitutionis  pene  perfectae  est  necessi- 
tatis physicae.  Sive  enim  parallelae  maneant  fibrae , sive  inclinentur  in  uno  semisse 
ab  apside  deorsum,  ut  NQ,  in  altero  sursum,  cum  utrinque  perfecta  sit  compensatio 
ut  fol.  379.  dictum,  etiam  sic  fibrae  in  utraque  apside  sunt  invicem  parallelae,  resti- 
tutio igitur  perfecta. 

Ergo  fol.  381.  falsum  et  contradictorium  proponitur,  aberratio  librationis  ab  inclina- 
tione : potius  causa  haec  fuit  dicenda,  quae  fine  fol.  379.  insinuatur.  Sol  enim  in  superiori 
quadrante  PN  paulo  minus  inclinat,  in  inferiori  NE,  paulo  plus  reclinat,  siquidem  fixae 
terminos  figant  quadrantibus.  Cum  igitur  in  E,,  puncto  fixarum,  terminus  solipeta  G 
jam  sit  supra  SY,  vicinior  igitur  adhuc  Soli,  adhuc  igitur  planeta  adnavigat:  quare 
ultra  R fixarum  erit  R apsis  perigaea.  Si  latitudo  planetae  hujus  rei  causa  est,  aliter 
illa  explicanda  erit,  quam  fol.  382,  ubi  lin.  1.  pro  apsides  lege  longitudines  mediae, 
quia  in  Jove  P non  est  nodus,  sed  limes.  Nec  sufficit  in  Jovem  respicere  causamque 
stantis  apsidis  hanc  dicere,  quia  apsis  in  limite:  oportet  et  hoc  explicare,  quare  pro- 
gressus apsidum  in  planetis  ceteris  inaequalissimarum  periodorum  sit  propemodum 
aequalis  sub  fixis.  Rectius  igitur  fol.  382.  a 1.  3.  in  10.  una  litura  facta,  duas  literas 
Romanae  curiae  N.  L.  transmittimus  ad  posteros. 

apsides  (longitudines  mediae)  liabent  aliquam  latitudinem,  in  Jove  nullam,  et 
ad  hanc  analogiam  illorum  apsides  progrediuntur,  hujus  stant.  Cum  igitur 
alias  vis  inclinandi  fibram  planetarii  corporis  sit  maxima  in  apsidibus  P,  R, 
ubi  rectis  angulis  fibra  Soli  objicitur,  credibile  est,  eam  vim  ob  latitudinem 
esse  paulo  remissiorem.  Quo  minus  idem  damnum  etiam  in  libratione  sen- 
tiatur, causa  est,  quia  ibi  libratio  per  se  pene  nulla.  Vicissim  in  N est  in- 
clinationis vis  pene  nulla,  librationis  maxima:  damnum  igitur  in  hac  sentitur, 
in  illa  non , pro  latitudinis  modulo , potestque  fieri , ut  sic  plus  retardetur 
inclinatio  fibrae;  quo  dato  fit,  quod  jam  explicatum  est,  ut  fibra  tardius,  sc. 
ultra  metas  quadrantis  in  Solem  spectet.  Atqui  tunc  transferri  apsides  in 
consequentia,  prius  est  demonstratum.  Haec  igitur  dicti  phaenomeni  possit 
esse  causa,  necessitatibus  physicis  seu  geometricis  nexa  secundum  anteposita 
principia. 

At  non  interim  rigide  negaverim,  hunc  effectum  potius  in  consilii  parte 
fuisse,  ut  non  sit  vel  non  sit  mera  necessitatis  appendix,  quia  hujus  quan- 
titatem adhuc  ignoramus.  Tunc  locus  erit  dicendae  causae  finalis,  huc  ten- 
dere contemperationem  inter  se  virium  librationis,  fibrarum  inclinationis,  cir- 
cumlationis, certa  in  unoquolibet  proportione:  ut  quia  librationes  quidem 
comparatae  sunt  ad  constituendas  harmonias  motuum,  harmoniarum  quaelibet 
enasceretur  non  semper  in  una  aliqua  binorum  planetarum  configuratione,  sed 
successu  seculorum  omnes  omnino  configurationes  pervagaretur,  atque  sic  har- 
moniae motuum  omnes  (quae  sunt  lib.  V.  Harmonicorum)  cum  harmoniis 
configurationum  omnibus  (libri  IV.  Harm.  materia)  permiscerentur. 

IV.  De  motu  latitudinis. 

Quibus  legibus  planetae  excurrunt  in  latera  eclipticae ? Rursum  lege 
simplicissima  tali,  ut  planum,  quod  circumscribunt  centro  corporis  sui,  sit  in 
unaqualibet  periodo  exacte  rectum  et  ad  planum  eclipticae  inclinatum  incli- 
natione constanti  et  invariabili;  praeterquam  in  Luna. 

Plana  aequabilia , si  sint  ad  invicem  inclinata , concurrunt  secantque 
se  mutuo  in  una  recta  linea:  quaero,  quae  sit  illa  communis  linea,  super 
qua  inclinatur  ad  eclipticam  planetae  orbita.  Transit  illa  per  centrum  Solis 
in  omnibus  planetis  et  extenditur  cujusque  planetae  linea  in  sua  propria  loca 
eclipticae,  invicem  ex  centro  Solis  opposita. 

Unde  hoc  constat?  Constat  inde, 
quia  cum  planeta  in  duabus  diversis 
reditus  sui  partibus,  ut  schemate  70. 
in  C et  D,  videtur  sub  ecliptica,  ca- 
rens latitudine,  duo  haec  illius  loca 
per  calculum  inveniuntur  cum  Sole 
A in  eadem  recta  linea  CAD : ut 
si  ACM  veniret  in  17°  Tauri,  tem- 
poris intervallum,  usque  dum  pla- 
neta rursum  in  ecliptica  visus  fuit, 
conjunctum  cum  hypothesi  eecentriei, 
exhibet  lineam  ADO,  alterius  loci 
eccentrici,  in  17°  Scorpionis,  sc.  in 
opposito  17°  Tauri. 

Quid  hinc  colligitur?  Idem  sci- 
licet, quod  supra  folio  354.  Cum 

enim  plana  omnium  sex  eccentricorum  concurrant  in  uno  communi  centro  So- 
lis, igitur  praeterquam  in  hoc  Solis  centro  nuspiam  omnia  simul  concurrere 
possunt,  quia  sectionis  linea  non  est  omnibus  communis,  sed  cuilibet  propria, 
lineae  vero  diversae  non  pluribus  nisi  uno  puncto  concurrunt. 

Quia  igitur  Sol  est  communis  nodus  omnium  systematum,  ergo  sive  na- 
tura moveat  planetas  virtutibus  corporeis,  sive  mens  nutibus  rationalibus,  om- 
nino Sol  planetis  pro  scopo  est,  ad  quem  omnes  circuitiones  respiciunt. 

Quas  tradis  causas  motus  in  latitudinem?  Nec  Sol  planetis  causa  est, 
nisi  remota,  hujus  deviationis  ab  eclipticae  plano,  nec  mente  planetis  ad  hoc 
opus  est,  nec  supra  refutata  substructione  solidorum  orbium,  quibus  ceu  curri- 
bus justam  invehantur  orbitam,  multoque  ad  hoc  minus,  quam  vel  ad  libra- 
tiones in  altum  et  profundum,  vel  ad  motum  in  longum:  sed  formatio  aliqua 
ipsorum  corporum  planetariorum  sola  sufficit  ad  detorquendas  et  retorquendas 
ad  eclipticam  eorum  orbitas. 

Cur  Sol  non  sit  in  causa,  cum  jam  dictum  sit , sectionum  lineas  per  ipsum 
Solis  corpus  ire ? Quia  unus  et  idem  Sol  una  et  eadem  specie  corporis  sui, 
quae  uniformi  et  directissimo  flumine  sub  circulo  inter  polos  convolutionis  Solis 
medio  circumit,  non  potest  per  diversas  alias  vias  rapere  diversos  planetas,  nisi 
planetae  ipsi  causas  hujus  diversae  discessionis  ad  latera  de  suo  addant. 

Cujusmodi  formationem  innuis  corporum  planetariorum?  Ea  potest 
esse  vel  essentialis,  nimirum  internae  fibrae  magneticae  rectilineae,  vel  acci- 
dentalis, scilicet  convolutio  globi  planetarii  circa  suum  axem,  sic  comparata,  ut 
fibrae  vel  axis  gyrationis  toto  circuitu  corporis  retineat  situm  parallelum  sicque 
dirigatur,  ut  cum  planeta  est  sub  ecliptica,  tangat  orbitam  et  deflectat  altero 
termino  nonnihil  in  plagam  boream,  altero  in  austrum. 

Habes  exemplum  populare  hujus  deflexionis?  Exemplum  qualecumque 
suppeditant  remi  navium.  Nam  si  navis  agatur  ventis  prorsum,  sit  vero  remus 
oblique  religatus  ad  puppim , tunc  navis , contra  quam  fert  linea  venti,  pau- 
latim  ad  latus  detruditur. 

Remus,  temo  vel  gubernaculum  navem  semper  in  unam  solam  plagam 
dirigit;  quomodo  igitur  planetae  nunc  ad  latera  eclipticae  exeunt,  nunc  inde 
ad  eclipticam  revertuntur?  Si  remus  navis  convertatur,  navis  quoque  deflectit 
ad  latus  alterum.  Planetae  etsi  fibras  tenent  directas  parallelo  situ  et  incon- 
versas,  transportantur  tamen  ad  partes  circuitus  sui  oppositas,  in  quibus  fibrae 
pristino  situ  habent  oppositam  inclinationem  ad  orbitam  suain;  quare  etiam 
planetae  per  alterum  semicirculum  aguntur  in  oppositas  plagas. 

Ut  melius  intelligam  hunc  motum , dic, 
in  circumactu  planetae  circa  Solem  quam 
creet  superficiem  una  talis  vel  fibra  vel 
axis.  Ponamus,  cum  planeta  est  in  eclip- 
tica, ut  hic  in  C,  E,  tunc  fibram  latitudinis 
AB  ad  Solem  non  inclinari  (etsi  etiam  ali- 
ter esse  potest  eodem  effectu,  si  situs  sit 
aequipollens),  ad  eclipticae  vero  planum  sic 
inclinari,  ut  medietas  EA,  CA  mersa  sit  in- 
telligenda  infra  papyrum,  quae  repraesentat 
planum  eclipticae,  reliqua  medietas  EB,  CB 
exstet  supra  papyrum;  inclinationis  angulus 
sit  tantus,  quanta  solet  fieri  latitudo  in  limi- 
tibus, F supra  papyrum  intellecto,  D infra. 

(Finge  literas  D,  E,  F in  centris  circellorum.) 


Fig.  71. 

Sit  etiam  motus  speciei  Solaris  veluti  fluminis  aut  venti  cujusdam,  ex  E ver- 
sus F,  C,  D. 

Cum  igitur  hic  motus  in  E sit  incursurus  in  adversam  fibrae  medieta- 
tem AE  mersam,  in  C vero  similiter  incursurus  in  adversam  BC  exstantem, 
quae  ipsi  AC  est  opposita:  proinde  in  E quidem  planetam  sursum  expellet  a 
papyro,  quorsum  tendit  antecedens  terminus  B , in  C vero  deorsum,  infra  pa- 
papyrum  pellet,  quorsum  tendit  A terminus  illo  loco  antecedens.  In  temone 
fit  contrarium,  quia  is  truditur  a vi  fluminis,  non  agitur  ab  insita  aptitudine. 
Cum  autem  interim  fibra  AB  maneat  in  situ  sibi  ipsi  parallelo  per  omnem 
ambitum,  hinc  fit,  ut  in  F borealissimi  planetae,  et  in  D mersi  et  austra- 
lissimi , neuter  terminus  nec  A nec  B antecedat,  sed  fibra  AB  velut  in  pro- 
fundum hujus  fluminis,  id  est  versus  Solem  porrecta  et  impetum  latere  recta 
objecto  excipiens,  causam  nullam  praebeat  ejectionis  ulterioris  in  ullam  plagam, 
quoad  in  his  punctis  permutatio  fiat;  ut  cum  ante  punctum  F terminus  B 
antecessisset,  jam  post  F terminus  A antecedat  eoque  planeta  rursum  ad 
eclipticam  accedere  incipiat,  profectu  primum  insensibili. 

Hinc  jam  patet,  qualis  figura  gignatur.  Nam  quia  fibra  AB  ex  E mo- 
vetur versus  illam  ipsam  plagam,  in  quam  tendit  terminus  B antecedens, 
superficies  igitur,  quae  ab  AB  creatur,  in  E puncto  attenuata  est  in  meram 
lineam,  quae  tamen  paulatim  fit  superficies,  ortaque  ex  E puncto,  acquirit  in 
F latitudinem  maximam,  aequalem  longitudini  fibrae  AB,  inde  rursum  atte- 
nuatur haec  superficies,  usque  in  partes  circuitionis  C,  quae  ipsis  E primo 
dictis  sunt  oppositae,  ubi  superficies  ista  rursum  in  lineam  vanescit.  Eadem 
intelligantur  de  opposito  semicirculo  CDE.  Delata  vero  sic  inclinate  in  F et 
D semperque  suum  ductum  sequens,  creabit  planum  perfectum,  in  quantum 
sc.  situm  parallelum  retinet:  quod  planum  si  continuetur,  per  centrum  Solis 
transibit,  quia  fibra  AB  in  Solem  spectat,  in  F quidem  termino  A,  in  D vero 
termino  B. 

Sed  remota  hac  plani  continuatione,  si  quod  a fibra  creatur  solitarium 
consideretur,  species  erit  talis,  qualem  exhibent  duae  lunulae  inter  ellipses 
duas,  exteriorem  CBAE,  et  interiorem  EACB,  se  mutuo  tangentes  in  C,  E, 
ut  eadem  linea  CE  sit  diameter,  minoris  quidem  EACB  longior  seu  recta, 
majoris  vero  CBAE  transversa. 

Centrum  etiam  corporis  planetae  circumibit  in  plano  perfecto,  quod  in 
hac  figura  circulare  factum  est , sc.  CDEF ; quamvis  etiam  ipsum,  ut  ex  su- 
perius dictis  patet,  parumper  a circuli  perfectione  ad  ellipticam  laterum  casti- 
gationem deflectat. 

Remus  vel  temo  navis  porrigitur  a navi  prorsum  in  undas , aut  in  ven- 
tum, fibrae  istae  latent  intus  in  rotundo  planetae  corpore:  non  est  igitur 
iis  eadem  vis,  quae  temonibus.  Non  est  necesse,  omnia  respondere  in  aliqua 
similitudine : succedit  autem  loco  facultatis  remorum  vis  alia  fibrarum  multo 
convenientior , quod  sicut  supra  fibrae  naturalem  habebant  inertiam  contra  incli- 
nationem sui,  seu  potius  potentiam  ad  retinendum  situm  parallelum  in  trans- 
portatione corporis,  sic  nunc  etiam  insit  fibris  latitudinis  praeter  similem  vim 
retinendi  situm  parallelum  etiam  naturalis  potentia  agilitatis,  seu  tuendi  lineam 
plane  eandem  et  secundum  eam  derivandi  motum  sibi  illatum,  in  quantum 
quidem  tendit  motus  in  eandem  plagam  cum  altero  fibrae  extremo. 

Compara  formam  hanc  motus  latitudinis  cum  astronomia  veteri  exemplo 
populari.  Nos  hic  planetam  flumini  committimus  cum  obliquo  temone,  cujus 
beneficio  planeta  ipse  inter  defluendum  trajiciat  ab  una  ripa  ad  oppositam. 

Vetus  astronomia  solidum  pontem  (solidos  orbes)  super  hoc  flumen  (zodiaci 
latitudinem)  aedificat  et  planetam  velut  in  curru  exanimem  per  eum  trans- 
vehit. Verum  perlustrata  tota  machina  apparet,  hunc  pontem  nullas  habere 
sublicas , quibus  suffulciatur,  aut  Telluri , quam  coelorum  basin  crediderunt, 
innitatur. 

Est  tamen  difficilior  haec  speculatio  motus  latitudinis,  quam  si  quis 
solidos  orbes  sibi  imaginetur.  Atqui  meminisse  debes  lector,  nos  hic  versari 
in  speculatione  physica  causarum,  ob  quas  quaelibet  hypothesis  adhibetur,  ut 
sciamus,  quid  veri  subsit  tali  hypothesi  seu  fictioni  astronomicae.  At  infra 
libro  V.  et  VI.  integros  circulos  eorumque  inclinationes  ad  eclipticam  non 
repudiabimus,  intellectus  causa,  quia  aequipollent  ilii  prolectationibus  hisce 
fibrarum  ad  eclipticae  latera. 

Si  et  prior  illa  libratio  planetae  in  altum,  et  hic  excursus  in  latum 
haberent  easdem  sub  ecliptica  metas  fibrisque  corporis  perficerentur  iisdem, 
verisimiles  essent  causae,  quas  tradis.  Imo  quid  impedit,  unum  et  eundem 
globum  duplices  habere  fibras  rectilineas , totum  corpus  attinentes , ut  alteris 
in  altum  et  profundum  libretur,  alteris  rursum  prorsumque  remiget?  Sic  in 
fluminis  superficie  triplex  cernitur  motus  partium,  quilibet  suam  observans 
plagam:  primus  est  decursus  aquae,  secundus  fluctuum,  quos  decursus  ille 
continua  serie  transversim  ad  ripas  ejicit,  tertius  est  a vento,  qui  si  ex  obli- 
quo contrarius  flet,  asperat  undarum  superficiem  aliamque  minorum  fluctuum 
seriem  in  plagam  etiam  suam  ciet,  qui  prioribus  imperturbatis  supercurrunt. 
Sic  supra  lib.  I.  fuit  allegata  substantia  ventriculi,  quae  trilicem  quandam  re- 
praesentat, obtinens  tria  genera  fibrarum  plagis  distincta,  sedes  trium  facul- 
tatum, attractricis,  retentricis,  expultricis : quanquam  non  unius,  sed  trium  om- 
nino tunicarum  textura  est. 

Num  iisdem  zodiaci  locis  perpetuo  fiunt  excursus  errantium  longissimi, 
an  etiam  hi  loca  sua  mutant ? Obscurior  adhuc,  quam  apsidum,  est  limitum 
progressionis  observatio;  videntur  tamen  paulatim  repere  in  antecedentia  fixa- 
rum sphaerae,  et  tardius  quidem  quam  progrediuntur  apsides,  utrumque  ex- 
emplo motuum  Lunae. 

Si  limites  retrocedunt,  apsides  progrediuntur , non  haerebunt  intextae 
fibrae,  latitudinis  administrae,  fibris  longitudinis,  quas  utrasque  eidem  globo 
dedisti.  Receptus  hic  nobis  patet  ad  internam  globorum  substantiam,  in  quas 
angustias  jam  antea  coacti  sumus  in  comparatione  revolutionis  Telluris  diurnae 
cum  ejus  fibris  libratoriis.  Possumus  igitur  etiam  hic  quaerere  in  exteriori 
crusta  separatum  globum  velut  in  ovi  albumine  vitellum,  fibris  suum  instructum 
et  ad  earum  leges  convertibilem,  distincta  etiam  fortitudine  virium  ab  exte- 
riori crusta,  si  opus  est;  ut  inflecti  possint  ambo  ab  eadem  externa  causa, 
distinctis  celeritatis  mensuris,  si  etiam  hac  re  sit  opus.  Sic  enim  etiam  in 
jam  introducto  ventriculi  exemplo  sunt  tres  tunicae,  extima,  intima,  media, 
quarum  una  pati  potest  illaesis  aliis,  haec  agere  vacantibus  illis,  quamvis 
hac  re  dissimiles,  quod  ab  invicem  non  separantur. 

Vetus  astronomia  solidos  et  plane  adamantinos  orbes  alios  aliis  super- 
induit,  qua  nullum  nobis  corpus  est  conspicuum,  tota  regio  sic  perspicua,  ac 
si  vacua  esset.  Non  indignabitur  igitur,  nos  in  globis,  qui  sunt  corpora  con- 
spicua et  palpabilia,  simile  quid  fabricari. 

Nonne  ille  ipse,  cujus  jam  fecisti  mentionem,  axis  turbinationis  exte- 
rioris crustae  corporum  planetariorum  munus  hoc  sustinere  posset,  decli- 
nandi motum  planetarum  ad  latera?  Magna  sane  verisimilitudine  nititur 

ista  causa,  ut  libris  VI.  et  VII.  in  explicatione  theoriae  Solis  et  sphaerae 
octavae  dicendum  erit:  certi  tamen  nihil  potest  afferri  de  omnibus,  quia  etsi 
credibile  diximus,  etiam  reliquos  primarios  turbinari  circa  suos  axes  corporum, 
plagae  tamen,  in  quas  vergunt  seu  declinant  hi  axes,  nobis  sunt  incognitae: 
quare  in  sola  Tellure  habemus  exemplum.  Et  Luna,  secundarius,  non  turbi- 
natur,  cum  tamen  conficiat  suas  latitudines. 

Quomodo  praestari  hoc  potest , ut  limites  excursuum  recedant  in  ante- 
cedentia? Pars  aliqua  hujus  apparentiae  lib.  VII.  excusabitur  ut  accidentalia, 
non  ut  physica  vel  realis.  Quod  vero  de  hoc  motu  residuum  et  reale  est,  id 
praestatur  nutu  fibrarum  latitudinis  succedaneo  in  antecedentia,  ut  maneant 
quidem  in  plano  uno  et  eodem  in  toto  suo  circuitu  exactissime,  ipsae  vero 
super  corporis  sui  globosi  centro  (h.  e.  globus  ipse)  latenter  secundum  has 
fibras  inclinentur  retrorsum. 

Quibus  ex  causis  oritur  haec  reclinatio ? Hactenus  quidem  causarum 
plerarumque  allatarum  evidens  erat  verisimilitudo , in  hoc  ultimo  agmine 
rerum  astronomicarum  aegre  succedunt  causae  laboratque  cum  mens,  tum 
maxime  fides  eorum,  quae  quis  comminisci  possit.  Dicamus  tamen  quantum 
invenire  possumus.  Fibrarum  latitudinis  naturam  consistere  diximus  in  aptitu- 
dine  ad  motum  prorsum,  in  plagam  directionis  suae  parallelae;  diximus  etiam, 
dum  ex  loco,  qui  planetam  habet  sub  ecliptica,  sc.  (Fig.  71.)  ex  C,  E,  trans- 
feruntur in  locum  excursus  longissimi  in  boream  vel  austrum,  in  D et  F,  in- 
terim  illas  manere  parallelas  eaque  ratione  fieri,  ut  cum  illic  in  C,  E tan- 
gerent orbitam,  hic  jam  in  D,  F in  profundum  versus  Solem  demergantur, 
quorsum  motus  ille  non  tenditur,  ad  quem  inclinatae  sunt:  quin  potius  tunc 
flumen  motorium  ex  Sole,  ut  sic  dicam,  in  transversas  AB  angulis  rectis  in- 
currit, celerius  inferius  (sc.  apud  A in  situ  F et  apud  B in  situ  D),  quam 
superius  et  exterius.  Si  ergo  sunt  inclinatae*  ad  motum,  quid  mirum,  si  haec 
inclinatio,  parte  inferiori  plagam  motus  appetens,  deroget  nonnihil  paralleli- 
tati,  idque  in  utroque  limite.  Ita  sequetur  retrocessus  limitum,  quippe  nulla 
existente  compensatione.  Nam  apud  F protrudetur  A viam  EAC,  apud  I) 
protrudetur  B viam  eandem  CBE:  ita  utrinque  B inclinabitur  in  papyro 
deorsum. 

Quodsi  haec  causa  non  admittitur,  ergo  anima  motrix  arcessatur,  quae 
nucleum  internum  in  crustra  exteriori  suis  legibus  torqueat,  hoc  consilio  opi- 
ficis, ut  innexione  mutua  orbitarum  unius  ex  alia  crebraque  earum  multipli- 
catione et  condensatione  successu  seculorum  soliditas  aliqua  orbicularis  per- 
mearetur a planeta. 

Quare  tardior  est  retrocessio  limitum , quam  progressio  apsidum?  Etsi 
res  ipsa  circa  Mercurium  in  dubio  est  etiamque  circa  Jovem  nonnihil,  sequa- 
mur tamen  probabilitatem,  propter  exemplum  Lunae  evidens,  dicamusque  cau- 
sam hanc,  quia  magni  motus  sensibilior  necessario  fit  turbela,  si  qua  fit, 
quam  parvi,  ab  eadem  extranea  causa.  Jam  transpositio  apsidum  oritur  ex 
motu  magno,  qui  est  inclinatio  et  reclinatio  fibrarum  in  quolibet  semicirculo 
tanta,  quanta  est  aequatio  optica,  fieretque  major  et  omnino  totalis,  si  non 
praeveniretur  circumductione  globi  planetarii.  At  transpositio  limitum  fit  per 
motum  parvum  excurstis  ad  latera  paucorum  graduum  et  qui  suo  hoc  mo- 
dulo non  est  major,  ut  incusare  nihil  possit,  quo  impediatur.  Quare  iidem 
Solis  radii , motum  utrumque  impellentes  legibus  jam  explicatis , evidentiores 
illic  habent  effectus  quam  hic.  Accedit,  quod  illic  majori  cum  discrimine 
agunt  radii  Solis  quam  hic,  ceteris  paribus.  Illic  enim  radiorum  Solis  ad 

fibras  obliquitas,  quae  in  latura  tendit,  seu  angulus  latitudinis,  quo  debilitatur 
ipsorum  opus,  sensibilis  erat,  hic  discrimen  inter  partes  globi  planetarii  et  sic 
inter  terminos  fibrarum  latitudinis,  proximum  Soli  et  remotissimum  ab  eo,  cui 
discrimimi  transscripsimus  motum  limitum,  valde  exile  est:  jure  igitur  etiam 
opus  hoc  ipsum  minus  est  illo. 


V.  De  duplicatis  Lunae  inaequalitatibus  earumque  causis. 


Num  ea,  quae  hactenus  disputata  sunt  de  causis,  quibus  primariorum 
motus  veri  tripliciter  inaequales  reddantur,  etiam  de  Luna,  secundario  pla- 
neta,  sunt  intelligenda  ? 1.  Omnino  quidem  Luna  circa  Terram  eandem  in 
genere  formam  motus  aemulatur,  quam  observant  primarii  circa  Solem,  eoque 
etiam  easdem  in  ejus  corpore  causas  statuere  debemus,  fibras  nempe  magne- 
ticas  tractumque  earum  rectilineum  et  plagas  hujus  tractus  contrarias,  unam 
plagam  Terrae  amicam , adversam  inimicam ; tractum  denique  hunc  fibrarum 
sibi  ipsi  per  totum  Lunae  circuitum  propemodum  parallelum;  ut  translata 
Luna  in  locum  oppositum  fiat  permutatio  plagarum  et  secundum  amicam 
attrahatur  Luna  a specio  corporis  Telluris,  secundum  inimicam  vero  repella- 
tur, eaque  ratione  motus  ejus  etiam  in  longum  vel  incitetur  vel  remittatur; 
itemque  alias  fibras  corporis  oportet  concipere,  quibus  Lunae  conficiantur  di- 
gressiones ab  ecliptica. 

In  praesenti  schemate  sunt  expressi  Fig.  72. 

situs  aliquot  Terrae  cum  circumjecto  coelo 
Lunae,  circa  Solem  euntis;  et  in  coelo  Lu- 
nae situs  aliquot  ipsius  Lunae,  circa  Ter- 
ram euntis.  Imago  vero  lingulae  magneti- 
cae  significat  fibras  in  globo  Lunae  magne- 
ticas.  quibus  Luna  circa  Terram  fit  eccen- 
trica.  Nam  mucro  A,  B,  C,  D,  E,  F,  G 
significat  plagam  Terrae  amicam  et  vergit 
in  longitudinem  mediam  secundam.  Itaque 
Luna  ad  A,  G sita  est  medio  loco  inter 
perigaeum  et  apogaeum,  ad  B,  R,  D est 
paulo  ante  apogaeum,  ad  C paulo  post  apo- 
gaeum, ad  E,  F paulo  ante  perigaeum. 

2.  At  cum  hic  Lunae  motus  circa 
Terram,  ut  supra  est  explicatum,  a duo- 
bus veluti  fontibus  derivetur,  nimirum 
et  a volutione  diurna  Terrae,  quae  est  meditullium  coeli  parvi  Lunae,  et  a 
volutione  Solis  circa  suum  axem,  qui  Sol  meditullium  est  orbis  magni,  com- 
munis Telluri  et  coelo  Lunae:  rationabile  equidem  erit,  ut  verus  et  realis 
Lunae  motus  circa  Terram  (etiam  in  quantum  mente  removetur  ab  ipso  com- 
munis illa  et  toti  coelo  Lunae  accidentaria  circumlatio  circa  Solem)  duos  ve- 
luti fontes  habeat  patiaturque  omnes  affectiones  illas  duplices,  quas  habent 
motus  primariorum  singulas.  Atque  id  egregie  consonat  experientiae  et  scitis 
artificum  et  vocabulis  ipsis,  ex  hac  duplicatione  ortis.  Non  tantum  enim  in 
superioribus,  pro  eo,  quod  erat  in  primariorum  aliquo , motus  medius  solita- 
rius in  Luna  fuit  et  medius  et  variatio  semimenstrua  hujus  medii,  sed  etiam 
hoc  loco,  cum  agitur  de  motus  hujus  inaequalitate  periodica,  quae  non  est 
semimenstrua  ut  variatio , sed  menstrua  seu  potius  semestralis , deprehen- 
dimus pro  simplici  alicujus  primarii  duplicem  Lunae  intensionem  et  remissio- 


25  * 


388 


Epitomes  Astronomiae 


nem  motus  medii  in  contrariis  periodi  momentis,  denique  pro  simplici  prima- 
riorum digressione  ad  latera  etiam  duplicem. 

Quam  causam  habet  Lunae  eccentricitas  suae  quantitatis ? In  Har- 
monicis demonstro,  varietatem  motuum  Lunae  determinare  praecise  diates- 
saron,  quod  affinitatem  habere  videtur  cum  quadris  et  copulis  Lunae;  ut 
igitur  hoc  intervallum  repraesentari  posset  composito  motu,  tanta  est  facta 
eccentricitas. 

Quodnam  discrimen  deprehenditur  inter  communes  illas  Lunae  cum 
planetis  et  inter  has  Lunae  proprias  inaequalitates ? 1.  Quemadmodum  motus 
Lunae  circa  Terram  in  superioribus  duo  veluti  elementa  fuerunt,  alterum  ex 
Tellure,  voluta  circum  axem,  alterum  ex  applicatione  luminis  Solaris  ad  hanc 
Telluris  speciem  motricem,  quorum  illud  liberum  erat  a Lunae  phasibus,  hoc 
alligatum  ad  pliases : sic  nunc  etiam  duarum  inaequalitatum , prior  quidem 
illa  prioris  elementi  seu  motus  medii  accidens,  metas  suas  proprias  habere 
deprehenditur,  quas  apogaeum  Lunae  dicemus;  habet  et  prima  forma  digres- 
sionis ad  latera  suas  easque  distinctas  ab  apogaei  metis,  quas  limites  et  no- 
dos appellitant,  posterior  vero  inaequalitas  posterioris  elementi,  seu  copu- 
laris incitationis  accidens,  Ptolemaeo  annutus  epicycli  dicta,  communes  cum 
mense  Lunari  phasibusque  metas  habet,  ut  et  secunda  forma  digressionis  ad 
latera. 

2.  Prior  illa,  tam  longitudinis  quam  latitudinis,  semper  constans  est 
per  omnes  periodos,  quantitatis  sc.  perpetuo  ejusdem;  posteriorum  utraque 
in  uno  tantum  uniuscujusque  semestris  mense  fit  maxima,  in  reliquis  minor, 
in  quibusdam,  qui  annum  in  duas  partes  dirimunt,  pene  nulla,  nimirum  ubi 
affectiones  oppositae  hujus  secundae  accelerationis  et  retardationis,  item  bo- 
realis  et  australis  latitudinis,  incipiunt  migrare  in  semisses  lunationum  con- 
trarios. 

3.  Itaque  priores  illae  inaequalitates  et  quantitatem  et  distributionis  leges 
a suis  propriis  causis  habent,  secundae  vero  suas  accipiunt  quantitates  et 
affectiones  a praesentia  primarum  in  unoquolibet  lunationis  semicirculo;  solas 
distributionis  leges  separatas  adque  lunationum  circuitus  accommodatas  prio- 
ribus tamen  similes  habent. 

4.  Cognatum  et  hoc  est,  quod  deprehendimus  in  Luna  motum  apsidum 
in  consequentia  limitumque  in  antecedentia  multo  celeriorem  quam  in  pri- 
mariis, non  tantum  in  proportione  celerioris  reditus  Lunae,  sed  plane  sensi- 
biliter, et  limitum  quidem  retrocessionem  amplius  quam  duplo  tardiorem  pro- 
gressu apsidum. 

Luna  non  cernitur  alternis  nunc  hanc  nunc  oppositam  corporis  partem 
ad  Terram  convertere:  semper  enim  easdem  faciei  Lunae  maculas  conspi- 
cimus. Quare  hinc  non  poterunt  peti  causae  accessus  et  recessus  Lunae  a 
Terra?  1.  Non  est  necesse,  ut  fibrae  magneticae  Lunares  in  duobus  oppositis 
periodi  temporibus  recta  dirigantur  versus  Terram:  sufficit  ut  iis  momentis 
saltem  inclinatae  sint  alternis  plagis  versus  Terram  isque  fibrae  situs  toto 
Lunae  circuitu  maneat  parallelus.  Nam  etiam  sic  fieri  potest,  ut  nunc  una 
fibrae  plaga  propius  ad  Terram  annuat,  nunc  opposita.  Haec  vero  inclinatio 
si  parva  sit,  jam  visus  noster  non  est  tam  accuratus , ut  in  disco  Lunae  ex- 
actissime possit  observare,  nunquamne  in  marginibus  globi  Lunaris,  qui  spectant 
versus  polos  eclipticae,  particulae  aliquae  minutae  sese  conspiciendas  exhibeant, 
quae  alio  tempore  non  videantur.  Nam  et  devexae  sunt  illae  partes  globi  et 

tenuissimae  apparentiae,  et  deficit  crebro  marginis  nunc  hujus,  nunc  illius 
illuminatio,  propter  vultus  Lunaris  inconstantiam. 

2.  Jam  dudum  reliquimus  in  incerto,  annon  sit  globus  intra  globum,  ut 
nucleus  intra  corticem,  diversae  ab  illo  conversionis;  quod  cum  exempla  Tel- 
luris, tum  etiam  ipsius  latitudinis  motus  suggerunt.  Itaque  posset  talis  inte- 
rior globus  conversas  alternis  plagas  ad  Terram  tendere , non  obstante  quod 
exterior  crusta  maculas  semper  easdem  ad  Terram  vertit.  Inter  haec  enim  et 
similia  incertum,  quis  omnino  modus  sit  hujus  motionis,  solum  illud  est  cer- 
tissimum, quicunque  modus  est,  accommodatum  esse  ad  causas  physicas  et 
magneticas,  hoc  est  corporeas  et  sic  geometricas,  qualium  exempla  hic  utro- 
bique'  proposuimus. 

Num  igitur  secunda  ista  longitudinis  inaequalitas  vere  est  a secunda 
aliqua  eccentricitate  seu  digressione  Lunae  a Terrae,  non  minus  quam  prima 
suam  a mutatione  intervalli  causam  habet ? Non:  repugnat  observatio  pa- 
rallaxium  Lunae,  juncta  contemplatione  eclipsium;  et  conspirant  rationes  pro- 
portionis corporum  a priori,  prima  hujus  quarti  libri  parte  propositae.  Sed 
et  hoc  arguere  possit,  plane  nullam  fieri  mutationem  intervalli  ad  phases  alli- 
gatam, quod,  dum  artifices  alii  alios  circa  hanc  hypothesin  corrigunt,  semper 
minor  minorque  quantitas  est  effecta  hujus  mutationis.  Ptolemaeus  enormem 
statuebat,  quam  redarguit  Regiomontanus;  dimidiavit  Copernieus  exque  forma 
eccentrici  in  formam  epicycli  secundi  transposuit;  hanc  rursum  corripuit  Tycho 
Braheus,  parte  aequanti  circulo  vindicata,  quem  ipse  cum  Copernico  per  epi- 
cyclium  duplicati  motus  excusare  est  solitus;  ego  intervalla  copularia  permu- 
tavi cum  quadrariis,  circuitus  ex  mense  in  annum  transposui;  posterioribus 
vero  temporibus  his  inventionibus  innixus  tandem  deprehendi , mutationem 
intervalli,  per  phasium  quidem  circuitiones,  omnino  nullam  fieri. 

TJnde  igitur  est  secunda  illa  et  ad  phases  alligata  acceleratio  et  retar- 
datio? Ex  diversa  habitudine  eccentrici  Lunae  ad  phases.  Dum  enim  sim- 
plici et  perpetuo  uniformi  eccentricitatis  lege  circumit  Terram,  motorem  suum, 
quo  modo  quilibet  primariorum  Solem  circumit,  fit  per  accidens,  ut  ab  altero 
sui  motus  promotore,  qui  accelerat  illam  in  copulis,  distet  alias  aliter.  Nam 
si  longius  ejus  intervallum  a Terra  incidit  in  copulas,  ubi  maxima  est  acce- 
leratio, tunc  species  Telluris  diffusiori  orbe  explicata  in  una  corpularum  debi- 
litatur, non  tantum  in  nativo  suo  et  archetypico  vigore,  sed  etiam  in  ascititia 
illa  sui  confortatione  ex  Sole.  Vicissim,  si  longius  hoc  intervallum  Lunae  et 
Terrae  competit  in  quadras,  ubi  nulla  est  acceleratio,  tunc  nullius  vigoris 
ascititii  nullum  etiam  est  damnum,  nullum  in  brevi  intervallo  perigaeo 
lucrum. 

In  schem.  72.  sunt  in  globis  Terrae  et  Lunae  circuli  illuminationis,  dividentes 
partem  illuminatam  ab  obscura.  Cum  autem  apogaeum  Lunae  per  totum  annum  et 
sic  per  omnes  situs  coeli  Lunae  haereat  in  eodem  signo,  hoc  est  fibrae  WF  maneant 
fere  parallelae  sibi  ipsis  toto  circuitu,  Terra  vero  cum  coelo  Lunae  transeat  de  signo 
in  signum,  fit  ut  fibrae  ad  circulos  illuminationis  (qui  sunt  extensi  secundum  circulum 
Soli  concentricum,  repraesentantem  lucis  densitatem  in  longum)  applicentur  alias  aliter, 
ut  vides  in  arcubus  DT,  EY,  FW,  GX,  AO,  BP.  Idem  igitur  fit  etiam  punctis  apo- 
gaei  et  perigaei  Lunae,  ut  quae  semper  vergunt  in  loca,  quadrante  distantia  a loco 
vel  plaga  mucronis  A,  B,  R etc. 

Quid  si  longius  intervallum  versus  Solem  tendatur , num  etiam  sic  de- 
bilitabitur motus?  Atqui  tunc  Luna  in  densiori  luce  decurrit.  Nimirum  hoc 
est,  quod  supra  cavimus.  Lumen  enim  Solis  non  movet  se  ipso,  sed  per 

speciem  corporis  Telluris,  cui  leges  et  modos  operis  sui  transmittit.  Quem- 
admodum igitur  plagam  motus  supra  non  lux  dedit,  sed  species  corporis  Tel- 
luris, alicubi  plane  contrariam  plagae,  in  quam  Sol  movetur  circa  suum  axem: 
sic  nunc  etiam  confortatur  motrix  ex  Terra  species  secundum  proportionem 
suae  nativae  fortitudinis  tenuiter,  qua  tenuis  est,  in  longiore  sc.  sui  distantia 
a Tellure  ut  fonte,  fortiter,  qua  fortis,  in  breviori  distantia  a Terra,  quae- 
cunque jam  sit  varietas  distantiae  Lunae  a Sole,  ut  de  cujus  compensationibus 
supra  dictum  est  in  variationis  causis. 

Quis  est  modus  hujus  aequationis  menstruae,  cum  est  maxima,  et  quae 
ejus  modi  causa?  Tycho  Braheus  facit  eam  aequalem  parti  physicae  aequa- 
tionis periodicae  solutae,  secundum  meam  formam,  quia  cum  periodica  tota 
sit  5°  fere,  dimidium  ego  vindico  causae  physicae,  omnibus  planetis  usitatae, 
sc.  2°  30',  tantam  igitur  etiam  synodicam  exhibet  Braheus,  quasi  species 
motrix  corporis  Telluris  praecise  duplo  fortior  in  propinquo,  debilior  in  lon- 
ginquo fieret,  per  hanc  a lumine  corroborationem,  atque  tunc  est,  cum  est 
sine  ea.  Id , si  quaesitum  quid  est , causam  nullam  habere  posse  videtur, 
quam  hunc  ipsum  respectum  aequalitatis,  ut  simplicissimae  proportionis  eoque 
et  pulcherrimae. 

Ptolemaeus  vero  modum  exhibet  paulo  majorem,  et  omnino  tantum, 
quantam  nos  supra  ex  appendice  132°  45'  ad  synodos  12  colligebamus  unius 
quadrantis  variationem,  sc.  2°  41'.  Quodsi  tenendus  est  modus  et  quantitas 
ista  utrobique,  tunc  causa  a consilio  ad  necessitatem  geometricam  transferenda 
videtur:  quod  scii,  augmentum  intervalli,  hoc  est  eccentricitas,  penitus  exhau- 
riat, quod  incitatio  ex  lumine  in  illa  copula  dederat;  vicissim  vero  in  copula 
altera,  detracta  de  intervallo  eccentricitas  tantundem  adjiciat  celeritati,  quan- 
tum etiam  illa  lucis  incitatio  effecit.  Ita  in  mense,  qui  caret  aequatione 

synodica,  quando  sc.  in  hoc  schemate  apo- 
gaeum  est  in  EF,  perigaeum  in  IK,  partes 
incitationis  luminaris  in  utraque  copula  sunt 
aequales,  quia  et  intervalla  Lunae  et  Ter- 
rae in  utraque  copula,  ut  AC,  AH,  sunt 
illo  mense  aequalia,  in  succedentibus  meu- 
sibus,  oriente  paulatim  inaequalitate  inter- 
vallorum in  copulis  (ut  si  L apogaeum  es- 
set, N perigaeum,  tunc  certe  AC  distantia 
major  esset,  quam  AH)  oritur  etiam  aliqua 
aequatio  menstrua,  quae  semper  in  EF,  IK 
fit  toto  illo  mense  maxima:  denique  in  illo 
mense,  in- quo  est  plena  aequatio  synodica 
(ut  si  apogaeum  in  CD)  incitatio  in  CD 
copula  est  nulla,  in  altera  GH  dupla  inci- 
tationis in  mense  prius  dicto:  tunc  in  E,  K quadris  maxima  est  omnium, 
quae  toto  anno  esse  possunt,  aequatio ; at  in  G proxime  perigaeum  aequatiun- 
culae  minimae  partes  fiunt  quatuor:  I)  optica,  ut  in  planetis,  2)  physica,  ut 
in  planetis,  3)  variatio  ex  lumine,  4)  ejusdem  intensio  ob  diminutum  inter- 
vallum, quarttm  partium,  inter  se  proportio  est  necessitatis  geometricae;  at 
summa  ex  omnibus  quatuor  conflata  sic  est  attemperata  consilio,  ut  motus 
iste  Lunae  perigaeus  GH  in  copula  ad  motum  Lunae  apogaeum  CD  in  quadra 
se  haberet  ut  4 ad  3 essetque  harmonia  diatessaron. 

Quam  vero  ob  causam  fiat,  ut  cum  sint  inter  se  nulla  necessitudine  de- 

vincta  duo  ista,  1)  modus  incitationis  copularis,  2)  modus  eccentricitatis , ec- 
centrieitas  tamen  praecise  deleat  incitationem  in  copula  apogaea,  duplicet  in 
perigaea,  id  inquam  adhucdum  non  potui  investigare. 

Quam  tradis  causam  'probabilem  tantae  celeritatis  apsidum  limitumque 
Lunae , si  primariorum  planetarum  apsides  et  limites  sunt  incomparabiliter 
tardiores?  Nimirum  hic  quoque  conspicuus  redditur  effectus  compositionis  vir- 
tutum motoriarum  Lunae.  Sicut  enim  in  superioribus  vim  simplicem  Telluris 
attemperatam  esse  diximus  ad  numeros  harmonicos,  in  revolvendo  quidem  cor- 
pore Terrae  circum  axem  ad  360  dies  perfectos,  in  circumagenda  vero  Luna 
circa  Terram  ad  12  praecise  menses  in  uno  anno,  seu  reversione  centri  Terrae 
circa  Solem:  sic  nunc  etiam  dicamus  in  inclinatione  et  restitutione  fibrarum 
Lunae,  et  quibus  libratio  et  quibus  latitudinis  deflexiones  perficiuntur,  propor- 
tione eadem  attemperatas  esse  vires  earum  simplices  ad  prolixitatem  temporis 
Lunae  periodici , quae  observata  fuit  in  planetis  ceteris.  Sicut  vero  supra 
propter  accessionem  adjumenti  ex  Sole  tam  ad  globum  Terrae  turbinandum, 
quam  ad  Lunam  circumagendam,  turbati  fuerunt  in  effectu  ultimo  numeri 
archetypici  (ut  pro  360  fierent  365  cum  quadrante,  et  pro  12  lunationibus 
in  anno  12  cum  triente  circiter),  sic  nunc  etiam  propter  ejusdem  accelera- 
tionis Lunae  auctarium  hoc  ex  illuminatione  Solari  fit,  ut  prius  Luna  veniat 
ad  latera  media  circuitus  sui,  quam  fibrae  justo  modulo  inclinatae  sunt,  itaque 
loco  profundiori,  quam  quanta  est  quarta  pars  ab  apside,  fibra  in  Solem  spectet; 
quo  facto  transpositionem  apsidum  fieri  supra  inculcavimus.  Sensibilem  vero 
admodum  par  est  esse  transpositionem  hanc  apsidum,  quia  sensibile  est  illud 
auctarium,  sc.  fere  11  graduum,  minorem  tamen  hanc,  id  est  trium  graduum, 
paulo  plus,  in  mense:  1)  quia  illi  gradus  potissima  parte  accumulantur  in 
copulis,  fibrae  vero  sine  copularum  respectu  plurimum  inclinantur  et  recli- 
nantur in  longitudinibus  mediis,  itaque  ut  plurimum  ab  invicem  aberrant  aequa- 
lium numeratione  graduum  affectationes  (quo  in  nodo  verisimile  est  adhuc 
aliquid  abditum  haerere,  cujus  ignoratione  fiat,  ut  Lunae  motus  nondum  ad 
scrupulum  exacti  sint,  ne  in  Tychoni^  quidem  calculo);  2)  quia  inclinatio 
fibrarum  non  tantum  praevenitur  loco  et  tempore,  sed  etiam  quantitate  ob  id 
ipsum  multatur.  Si  enim  tardius  incessisset  Luna,  vel  si  tanta  fieret  etiamnum 
fibrarum  inclinatio  in  Luna  accelerata,  quanta  futura  fuisset  in  tarda,  longius 
etiam  apsides  transponerentur.  At  fit  acceleratione  Lunae,  ut  fibra  obviet 
Soli  prius,  quam  ad  justum  inclinationis  modulum,  originaliter  sibi  tributum, 
pertingat;  quarum  rerum  permixtione  fit,  ut  inter  nihil  vel  insensibile,  quod 
esset  sine  acceleratione  Lunae,  et  inter  11°,  quos  causatur  acceleratio,  me- 
dium aliquid,  scii.  3 lj4°  in  apsidum  motum  redundet.  Eadem  dicta  sunto  de 
fibrarum  latitudinis  impulsione  seu  reclinatione:  debuit  enim  ea  esse  insen- 
sibilis, ut  in  planetis  primariis,  si  Luna  ut  primarii  simplici  vi  incessura 
fuisset.  At  quia  aeceleratoria  vis,  superveniens  Lunae,  aestimata  est  11°  fere 
longitudinis  effectu,  quae,  si  toto  ambitu  fibris  latitudinis  incumberet,  illas  ut 
contra  se  non  munitas  totis  11°  reclinaret,  illa  fibras  nacta  tantum  in  limi- 
tibus sibi  obnoxias,  uno  tamen  gradu  cum  semisse  reclinat  in  una  periodo, 
quam  reclinationem  sequitur  praecessio  limitum. 

Veruntamen  cum  de  quantitatibus  et  proportione  binorum  istorum  mo- 
tuum, altero  apsidum,  altero  limitum  Lunae,  constet  exacte  ex  observatione 
tot  jam  seculorum,  superest  etiamnum  locus  ingenio.  Nam  qui  causas  harum 
rerum  tales  attulerit,  ut  ex  iis  sequatur  haec  ipsa  quantitas,  is  currum  circa 
metam  agat.  Id  tanto  magis  anniti  debent  philosophi,  quod  Luna  praeter 

tot  alia  experimenta  etiam  in  hac  quaestione  nostra  magistra  est  ad  cogni- 
tionem coelestium  acquirendam,  praelucetque  exemplo  suo  naturae  planetarum 
omnium. 

Qua  ratione  fit,  ut  Luna  praeter  consuetas  latitudines  periodicas  excursus 
etiam  synodicos  in  boream  et  austrum  faciat?  Vis  illa  luminis,  confortans 
speciem  Telluris,  Lunae  motricem,  sicut  plagam  motus  et  proportiones  operis 
sui  mutuatur  ab  ipsa  quam  confortat,  sicut  'etiam  transit  in  ipsius  orbitae 
ingenium  causa  longitudinis,  pro  mutuae  applicationis  modulo,  sic  idem  etiam 
facere  statuenda  est  causa  latitudinis.  Facilitabat  motum  in  longum,  quia 
extenditur  ipsa  in  longum,  facilitabit  igitur  etiam  motum  in  latum,  quia  et 
alteram  latitudinis  extensionem  habet,  hoc  est  quia  lux  superficies  est,  densi- 
tatis particeps,  ut  saepe  ex  opticis  allegavimus.  In  copulis  igitur  fibra  lati- 
tudinis orbitam  tangente  et  inclinata  secundum  latitudinem  speciei  Telluris, 
luminis  ista  latitudo  sese  speciei  Telluris  applicans  facilitat  excursus,  ut  fiant 
angulo  majori,  quam  quantum  fibra  cum  plano  eclipticae  facit,  eaque  ratione 
sidus  perveniat  in  quadris  ad  limites  remotiores  in  boream  et  austrum,  quam 
quos  monstrabat  fibra  ex  copulis.  Vicissim  alio  anni  quadrante  fibra  latitu- 
dinis, orbitam  tangens  in  quadris,  non  accommodat  se  ad  extensionem  speciei 
lucis  in  latum , sed  tenditur  obvia  Soli  fere , quemadmodum  et  ipsa  orbita 
Lunae.  Sicut  igitur  ibi  loci  nihil  facilitatur  motus  longitudinis  a lumine,  sed 
quasi  asperatur,  sic  idem  etiam  redundat  in  excursum  latitudinis,  ut  is  non 
fiat  major,  quam  quo  angulo  fibra  latitudinis  inclinatur  ad  eclipticam ; ita  non 
pervenit  Luna  in  copulis  ad  limites  remotiores,  quam  quos  monstrabat  fibra 
e quadris.  In  limitibus  vero  versanti  Lunae  quid  accidat,  aut  quo  vultu 
illam  lumen  Solis  adspiciat,  quando  sc.  fibra  latitudinis  in  Terram  tenditur, 
nihil  interest  latitudinis.  Nam  nulla  tunc  est  actio  fibrarum  latitudinis  in  per- 
mutatione excursus  cum  recursu,  nulla  igitur  neque  confortatio  ejus  a lumine, 
ut  quod  leges  sui  objecti  sequi  diximus. 

Cum  omnia  in  fibras  globorum  corporeas  inque  species  immateriatas 
Solis  et  Terrae  corporum  turbinatorum , denique  in  lumen  Solis,  ut  confor- 
tantem causam  , conferas , animalibus  facultatibus  nihil  relinquas : perinde 
videris  philosophari,  ac  si  quis  contenderet,  sufficere  ventriculo  fibras  suas 
triplices  ad  munia  sua,  nec  opus  esse  facultate  animali.  Imo  in  corpore 
Solis  admitto  animam,  praefectam  turbinationi  Solis  totiusque  motus  mundani 
dispensatricem,  nec  simpliciter  libro  I.  negavi  ne  de  corporibus  quidem  pla- 
netarum animas  singulas,  turbinationi  quidem  corporum  praefectas.  At  quem- 
admodum necesse  non  est,  animam  peculiarem  inducere  in  fibras  ventriculi 
(sufficit  enim,  'unam  communem  animam  ex  corde  vel  epate  per  speciem  sui 
vel  per  calorem  excurrere  in  ventriculum  ejusque  fibrarum  facultatibus  uti), 
sic  etiam  in  mundo  sufficere  videtur  species  ista  (ut  lucis , ut  caloris , sic 
etiam,  si  placet)  animae  Solaris,  una  cum  luce  et  calore  emissa  et  penetrans 
eo  etiam,  unde  lux  et  calor  excluduntur,  sc.  in  fibras  corporum  internas:  ut 
sicut  anima  in  corpore  sine  ventriculi  organo , sic  etiam  ista  mundi  anima 
sine  his  legibus  et  dispositione  corporum  geometrica  nihil  possit. 

Observetur  igitur  status  controversiae:  longe  namque  est  aliud,  omnem 
motus  coelestis  dispensandi  rationem , quamvis  contradictiones  involventem 
eoque  impossibilem,  revocare  simpliciter  ad  vires  occultas  alicujus  animae, 
repudiatis  instrumentis  corporeis  et  modis  omnibus,  quos  humana  mens  possit 
comminisci , quod  fest  omnis  ignorantiae  xgyocpvyetov,  mors  mera  omnis  philo- 
sophiae, plerisque  tamen,  qui  de  astronomicis  scribunt  vel  loquuntur,  usitatis- 

simum,  partim  etiam  in  ipso  Ptolemaeo  supra  notatum,  aliud  etiam,  prius 
omnia  dispicere  in  corporibus  aptata  ad  motum,  ut  appareat  possibilitas  mo- 
tuum exemplis  etiam  popularibus , postea  demum  istis  omnibus , veluti  hu- 
mano corpori  ex  omnibus  suis  musculis  et  nervis  compaginato,  superfundere 
motricem  animam;  quae  si  qua  munia  corporeis  instrumentis  expedire  potest, 
ad  ea  non  opus  habebit  consilio  et  discursu,  operibus  intelligentis  animae 
propriis:  quemadmodum  e contrario,  si  omnia  consilio  et  discursu  perficeret, 
corporeis  istis  instrumentis  non  indigeret. 

Breviter,  philosophi  commenti  sunt  intelligentias,  quae  motus  coelorum 
ex  se  ipsis,  velut  ex  commentario  depromant,  quae  consensu,  voluntate,  amore, 
intellectione  sui,  denique  jussu  utantur;  mihi  anima  vel  animae  motrices  sunt 
ex  inferiori  genere,  quae  solum  impetum  (veluti  quandam  motus  materiam) 
afferant  uniformi  contentione  virium,  sine  mentis  ope,  leges  vero  (seu  for- 
mam) motuum  in  ipsis  inveniant  corporibus,  mente  quidem,  at  ea  non  sua 
sed  Creatoris,  in  ipso  mundi  principio  semel  conformatis  et  ad  tales  motus 
efficiendos  attemperatis. 

Admodum  Reverendis,  Illustribus,  Generosis,  Nobilissimis,  Strenuis 
ete,  Dominis,  Archiducatus  Austriae  Supranisanae  Ordinibus  etc. 

Dominis  meis  gratiosissimis. 

Post  quadriennium  ab  editione  primae  partis  Astronomiae  Copernicanae, 
quae  doctrinam  sphaericam  libris  tribus  explicatam  continet,  post  annum  ab 
edito  libro  quarto,  quo  physicam  coelestem,  seu  principia  doctrinae  theoricae 
de  motibus  planetarum  tradidi,  sequitur  tandem  aliquando  pars  theorica,  spe- 
culativa , sic  dicta  a theoriis , hoc  est  instrumentis  manuariis , in  quibus  ceu 
speculis  motus  singulorum  planetarum  repraesentantur. 

Si  temporis  circumstantias  respicio,  sera  est  oppido  proh  dolor  editio 
ista,  postquam  bello  coorto  perniciosissimo  coetus  discentium,  quibus  ista 
scribuntur,  vel  dissipati  sunt  turbis  bellicis,  vel  attenuati  emactatique  belli 
exspectatione;  postquam  Austria,  hactenus  altrix  et  benefactrix  mea,  durissi- 
mum in  scopulum  illisa,  a decorum  istorum  tutela  ad  seriam  salutis  suae 
curam  avocari  videtur;  postquam  ipse  quoque  privati  meorum  hostis  atroci- 
tate domicilio  meo  Linciano  excitus,  annum  pene  totum  foris  discursito.  59) 

Si  causae  tantarum  morarum  sunt  dicendae , non  ego  curatoris  supini- 
tatem, quae  inde  ab  editione  sphaericae  doctrinae  tenet  hucusque,  non  belli 
vel  incumbentis  incommoda  vel  imminentis  metus  allegabo ; beneficium  est, 
non  culpa,  quod  hactenus  impedita  fuit  haec  editio.  Quid  igitur  causae  di- 
cam, quo  tuear  existimationem  meam  crimenque  negligentiae  diluam?  Nosti 
mores  mulierum,  inquit  Comicus,  dum  moliuntur,  dum  comuntur,  annus  est. 
Atqui  si  cui  noti  sunt  mores  astronomiae,  dicere  is  poterit,  nullam  se  un- 
quam novisse  neque  cunctantiorem  neque  scrupulosiorem  feminam.  Quod  nisi 
hoc  temporis  fuisset  interpositum,  quo  consilia  mea  maturitatem  suam  conse- 
quuta  essent,  in  periculo  res  versabatur,  ne  delicatula  illa,  fastidito  omni 
mundo,  novos  sumtus,  novum  ornatum  efflagitaret.  Multa  scilicet  me  monuit 
computatio  Ephemeridum,  multa  editio  librorum  Harmonicorum,  intermedii  tem- 
poris opera,  ut  quamvis  pleraque,  quae  ad  sex  planetas  pertinent,  jam  ante 
annos  duodecim  in  Commentariis  Martis  vel  constituta  vel  saltem  affecta  es- 
sent, quamvis  inde  transsumta  inque  formam  institutionis  composita  jam  a 
septem  annis  haererent  in  scriniis  meis,  operas  exspectantia  curatoris  et  chal- 
cographi:  quotiescunque  tamen  illa  relegebam,  vel  augmentationibus,  vel  di- 
lucidationibus,  vel  transpositionibus  textus  necessitas  imponeretur  novae  de- 
scriptionis. Ita  factum,  ut  de  primo  exemplari  ne  vestigium  quidem  superesset 
in  eo,  quod  exhibitum  est  chalcographo.  Jam  quod  Lunam,  planetarum  ulti- 
mum, attinet,  quando  primum  ego  animum  ad  editionem  hujus  Epitomes 
adjeci,  nulla  illius  singulari  cura  tenebar,  propterea  quod  jam  exstarent  Tycho- 
nis  Brahei  suppositiones  de  Luna;  quae  vero  in  genere  poterant  inveniri 
aequipollentiae,  quibus  etiam  hujus  planetae  motus  adeo  multiplices  ad  causas 

meas  physicas  traducerentur,  illa  quoque  exstabant  adumbrata  in  Commentariis 
Martis  et  perculta  ulterius  in  Hipparcho  meo.  Erant  autem  ejusmodi,  ut 
duplicem  in  Lunae  circulum,  eccentricum  utrumque,  supponerent,  rem  physicis 
speculationibus  inimicissimam  adeoque  intolerabilem.  His  fundamentis  innixa 
est  computatio  Ephemeridum,  e quarum  praeloquiis  apparet,  semel  atque 
iterum  mutatam  esse  formam  calculi , quippe  fluctuante  passimque  impingente 
assensu. 

Hac  cruce  denique  liberavit  astronomiam  praecipua  speculationum  mearum 
felicitas  mense  Aprili  anni  1620  (cfr.  III.  661  ss.),  cum  consideratis  attentius  causis 
physicis  appareret,  supervacuum  esse  alterum  Lunae  eccentricum,  adeo  ut  ne 
quidem  imaginatione  illius , quantum  ad  longitudinis  motus , opus  esset  am- 
plius. Jamque  tempus  erat,  ultimum  Colophonem  imponendi  libro  quarto 
Epitomes , qui  est  de  principiis  doctrinae  theoricae ; quo  facto  ad  editionem 
illius  operam  transtuli  media  inter  arma  Bavarica  crebrosque  morbos  et 
mortes  tam  militum  quam  civium.  Quin  etiam  Ephemeris  in  annum  1621. 
computata  statim  fuit  ex  hoc  simplici  Lunae  eccentrico,  jussusque  prologus, 
more  ceterarum  mearum  Ephemeridum,  significare  gaudium  meum  publice  super 
triumphato  altero  Lunae  eccentrico.  Verum  itineris  mei  necessitate  prohibitus 
Ephemeridem  illam  hactenus  edere  non  potui. 

Jam  quod  hanc  ultimam  Epitomes  partem , tribus  libris  comprehensam, 
attinet:  etsi  post  editum  librum  IV.  domo  absum,  nec  parum  temporis  itine- 
ribus curisque  forensibus  insumo,  potiori  tamen  temporis  parte  mihi  licuit 
interquiescere,  atque  illam  omnem  ego  in  curam  hujus  editionis  impendi. 
Tubingam  ut  veni  exeunte  anno  1620,  novam  hypothesium  Lunarium  ratio- 
nem expositurus  Maestlino,  coepi  quaestiones,  ut  de  ceteris  planetis,  sic  etiam 
de  Luna  ex  hypothesi  physica  tandem  inventa  conscribere. 

Mox  ut  Ratisbonam  ad  familiam  redii,  easdem  revidi  describendasque 
dedi.  Interim  libri  VI.  partem  ultimam,  hactenus  dilatam  (quod  speraretur 
facilis  interque  correctiones  typi  concinnari  posse  videretur)  nunc  aggressus  et 
ipsam  deprehendi  laboriosam,  non  tam  difficultate,  quam  multitudine  et  varie- 
tate quaestionum  et  cura  methodi.  Monachii  breve  mihi  tempus  constitutione 
antiquarum  epocharum  et  computatione  eclipsium  intercessit.  Statimque  ut 
Tubingam  redii  etiam  partem  libri  VI.  quartam,  de  Luna,  repetito  labore 
interpolandam  vidi,  propterea  quod  definitiones  verbis  conceptae  vim  hypo- 
theseos  meae  physicae  nondum  exacte  repraesentarent. 

Postremis  mensibus  Majo  et  Junio  Stuccardia  postremum  libellum  dedit, 
qui  quidem  etiam  in  postrema  curarum  parte  habebatur  hactenus,  propterea 
quod  parum  astronomis  liqueret  de  motibus  octavae  sphaerae,  quae  vero  dici 
de  hac  materia  possent,  pleraque  in  Commentariis  Martis,  in  Epitomes  libro 
III.  dudum  edito,  inque  chartis  aliis  essent  a me  concepta.  Multa  tamen  occa- 
sione conversationis  cum  Maestlino,  veteri  duce  meo  ad  capessendum  hoc  iter 
astronomiae  Copernicanae , multa  per  lectionem  librorum,  quos  hactenus  in 
Austria  nancisci  non  poteram,  inciderunt,  quae,  nisi  hucusque  dilata  fuisset 
editio,  necessario  praetermittenda  fuerunt. 

Interim  et  litore  conspecto  navigationis  hujus,  fine  scilicet  operis,  et  sub- 
missa Lincio  pecunia  recreatus,  tuae  Ad.  Reverende  D.  D.  Antoni,  Praesul  in 
Krembsmunster,  benignitatis  et  fidei  argumento,  et  denique  induciis  fori  magno 
quidem  meo  dolore  interpositis,  Junium  itineri  Francofurtano  et  curae  typi 
dedi.  Atque  hic  rursum  dum  moliuntur  operae,  dum  comuntur  pagellae,  dia- 
grammata, lormae , mensis  est,  et  haec  siderea  matrona,  quam  hactenus  vultu 

et  nutibus  morositatem  est  testata,  eam  nunc  demum,  postquam  ad  typum 
ventum,  jurgiis  et  probris  verborum  et  tantum  non  manibus  telisque  sancit 
exercetque.  Hanc  igitur  vobis  Ad.  Reverendi,  Illustres,  Generosi  Domini,  ad- 
vocatam sisto  causae,  quae  mihi  ex  dilationibus  editionis  hujus  tam  diuturnis 
nasci  posset;  cum  hac  transigite,  hujus  dicacitatem  si  vos  experti  fueritis 
audiendo,  non  facile  ab  eo,  qui  rem  sibi  cum  illa  probat  esse,  temporis  ra- 
tiones scrupulosius  exigetis,  praesertim  si  temporis  et  operae  pretium  demon- 
strare possit. 

Atque  ipse  quoque,  vestigia  divinae  providentiae,  cui  equidem  artes  istas 
(divinorum  scilicet  operum  praeconia)  curae  esse  credo,  indefessa  prosecutus 
indagine,  postquam  quid  utilitatis  hauserit  libellus  ex  mora  ista  temporis  ad 
mentem  revoco,  non  terreor  adversitatibus  vestris,  Proceres,  quae  interea  vos 
et  provinciam  miseram  vel  sunt  adortae  vel  imminere  porro  videntur,  quo 
minus  et  pensum  meum  absolvam  et  promissum  vobis  in  dedicatione  sphaerici 
libelli  impleam  et  debitum  reddam,  quippe  de  vestro  salario  hactenus  victitans: 
spero  namque,  superesse  tantum  de  misericordiae  divinae  thesauris,  ut  sedata 
hac  horribili  procella,  dissipatis  nubibus,  Solem  serio  poenitentibus  iterum  lu- 
cere, pacem  reducere  locumque  aliquem  his  pacis  artibus,  ut  quarum  elabo- 
rationem procurare  non  desinit,  in  Austria  quoque  superesse  et  in  illa  nume- 
rum aliquem  eorum , qui  ex  his  artibus  laudes  Dei  Creatoris  sui  addiscant, 
colligi  porro  quoque  velit,  quibus  libellum  hunc  profuturum  spero;  continet 
enim  primam  velut  adumbrationem  Tabularum  Rudolphi  numerosque  vero  pro- 
pinquos, in  quibus  pro  veris  suppositis  disciplinae  hujus  amantes  sese  interim 
exerceant,  dum  Rudolphinae  ipsae,  limatis  omnibus  inque  abacum  conjectis 
et  ad  usum  promtis,  instructae  prodeant.  Quin  etiam  ad  exteros  si  qua  ex 
meis  libris  redibit  utilitas,  uti  sunt  quidem  non  in  Germania  tantum,  sed  etiam 
in  regnis  et  provinciis  circumjacentibus  plurimi,  qui  eos  Francofurto  petunt, 
illos  par  est  ex  hac  mea  dedicatione  intelligere,  se  quicquid  hujus  est  vestrae 
quoque  Proceres  liberalitati,  qua  non  interrupta  me  per  haec  difficillima  tem- 
pora fovistis,  acceptum  ferre  debere,  quo  intellecto,  ut  quisque  est  in  mathe- 
maticas artes  propensissimus,  in  Deum  devotissimus,  in  gratitudinem,  virtutum 
coronam,  studiosissimus : ita  frequentissime  vota  sua  ad  Deum  misericordissimum 
cum  meis  conjunget,  ut  sedatis  bellorum  tumultibus,  resarcita  vastitate,  ex- 
stinctis odiis,  pax  aurea  reversa,  Serenissimi  Potentissimique  D.  Ferdinandi  II. 
Roman.  Imperatoris  Augusti,  Domini  nostri,  Imperium  serenet,  provincias 
Majest.  S.  omnes,  imprimis  Austriam  Supranisanam,  foecundo  gratiae  suae 
imbre  refocillet;  vobis  denique  Ad.  Reverendi,  Illustres,  Generosi,  Nobiles, 
Strenui  Proceres,  incolumitatem,  valetudinem,  opes,  dignitates  ad  suam  glo- 
riam, ad  ecclqsiae  conservationem,  ad  Imperatoris  gloriosissimi  imperium  ex- 
ornandum, ad  patriae  salutem,  ad  artium  denique,  quibus  divini  Nominis 
honos  continetur,  culturam  necessariam  in  multos  annos  proferat  atque  firmet. 
Valete,  Proceres  vestrumque  clientulum,  corpore  diutiuscule  absentem,  animo 
ad  quaevis  obsequia  praesentissimum,  commendatum  habete.  Francofurti  Ca- 
lendis Julii  Anno  MDCXXT. 

Rev,  et  111.  DD.  YV. 

devotissimus  Mathematicus 

JOANNES  KEPLERUS. 


EPITOMES  ASTRONOMIAE 
COPERNICANAE 

LIBER  QUINTUS. 

Theoricae  Doctrinae  secundus. 

DE  CIRCULIS  ECCENTR1CIS,  SEU  THEORIIS  PLANETARUM. 


Si  nullos  statuis  in  coelo  solidos  orbes,  et  si  omnes  planetarum  motus 
administrantur  facultatibus  naturalibus , quae  sunt  ipsis  planetarum  corpo- 
ribus insitae:  quaero  igitur,  quae  futura  sit  astronomiae  ratio?  videtur 
enim  illa  circulorum  et  orbium  imaginatione  carere  non  posse.  Fictorum 
illa  circulorum  et  orbium  inutili  supellectili  carere  facile  potest,  at  verarum 
figurarum,  in  quas  ordinantur  itinera  planetarum,  imaginatione  tantum  abest, 
ut  privemus  astronomiam,  ut  veri  astronomi  praecipuum  opus  et  labor  sit, 
demonstrare  ex  observationibus,  quas  figuras  obtineant  orbitae  planetariae, 
talesque  comminisci  hypotheses  seu  principia  physica,  ut  ex  iis  figurae  de- 
monstrari possint,  consentientes  cum  deductis  ex  observationibus.  Semel  igitur 
stabilita  figura  orbitae  planetariae,  in  posterum  secunda  jam  et  magis  popu- 
laris erit  astronomi  exercitatio,  calculum  astronomicum  per  hanc  genuinam 
figuram  informare  et  regere,  vel  etiam  illa  figura  in  materialibus  instrumentis 
expressa  non  secus  quam  solidis  antiquorum  orbibus  uti  plane^irumque  cursus 
per  has  figuras  oculis  subjicere. 

Quam  igitur  tradis  materiam  libri  quinti , seu  theoricae  doctrinae  se- 
cundi, et  quo  discrimine  illam  separas  a praecedentis  quarti  et  sequentis 
sexti  materiis?  Hactenus  libro  quarto  principia  physica  motuum  (inter  cetera) 
sunt  demonstrata  rationibus  et  experimentis,  quintus  ex  hisce  principiis  phy- 
sicis formabit  figuras  orbitarum  planetariarum  earumque  figurarum  potestates 
explicabit;  ubi  erunt  excutiendi  reconditissimi  geometriae  penus.  Sextus  vero 
usum  harum  figurarum  in  theoriis  singulorum  planetarum  docebit  et  in  opus 
producet.  Quartus  igitur  theoriam  habet,  quintus  organum,  sextus  praxin ; 
quartus  physicus  erat,  quintus  est  geometricus,  sextus  erit  proprie  astro- 
nomicus. 

Quot  sunt  partes  libri  V ? Duae : in  prima  eecentricus  eum  suo  plano 
connectuntur  cum  causis  physicis;  in  secunda  traduntur  definitiones  terminorum 
astronomicorum , qui  occurrunt  communiter  in  omnibus  planetis  circa  eccen- 
tricum  hunc,  et  explicatur  ratio  calculi  quoad  hanc  partem. 

Qualis  igitur  formatur  figura  orbitae  planetariae  ex  principiis  quarti 
libri  physicis  ? Si  planetae  corpus  non  haberet  fibras  magneticas,  ut  secundum 
plagam  illarum  unam  in  boream  eliceretur,  secundum  alteram  in  austrum, 
secundum  unam  plagam  traheretur  versus  Solem,  secundum  reliquam  expelle- 
retur: tunc  Sol,  gyratione  corporis  sui  circa  suum  axem  circumferens  speciem 
sui  corporis  immateriatam  per  amplissima  mundi  spatia,  planetam  illa  appre- 
hensum una  circumferret  et  1)  siquidem  ille  initio  constitisset  sub  ecliptica, 
totum  ejus  iter  exactissime  in  planum  eclipticae  ordinaret,  2)  eoque  in  id 
ipsum  punctum,  unde  factum  est  initium,  semper  restitueret,  3)  idem  esset  et 
corporis  Solis  et  orbitae  planetariae  centrum,'  4)  ipsa  figura  orbitae  circulus 
esset  absolutissimus,  5)  planeta  in  aequalibus  hujus  circuli  portionibus  om- 
nibus aequalissima  celeritate  veheretur. 

Sed  quia  posuimus,  in  cujuslibet  planetae  corpore  duplices  inesse  fibras, 
fit  igitur  permixtione  facultatum  corporis  planetarii  et  virtutis  motricis  Solaris, 
ut  1)  planeta  describat  orbitam  ad  eclipticam  obliquam;  et  quia  fibrae  latitu- 
dinis fere  quidem  in  parallelo  situ  manent  toto  circuitu,  non  tamen  omnino, 
quin  potius  paulatim  post  multas  gyrationes  inflectuntur,  ideo  2)  planum,  com- 
prehensum orbita  planetae,  proxime  quidem  est  planum  perfectum,  non  tamen 
omnino ; quin  potius  peracto  uno  reditu  centrum  planetarii  globi  non  exacte 
restituitur  ad  suum  initium,  sed  novum  circulum  decurso  et  absoluto  priore 
connectit  in  modum  circulorum  dierum  naturalium,  de  quibus  libro  tertio  fol.  253, 
vel  in  modum  fili,  quod  vermis  sericus  fundit,  domunculam  sibi  circumjiciens 
et  struens  ex  plurimorum  circulorum  connexorum  implexione,  qua  etiam  ra- 
tione efficitur,  ut  longissimi  excursus  ad  latera  non  omnibus  seculis  sub  iisdem 
locis  zodiaci  fiant.  Et  quia  fibrae  libratoriae  planetam  faciunt  altrinsecus  a 
Sole  trahi,  e regione  vero  pelli,  ideo  planeta  3)  describit  orbitam  circa  Solem 
quidem,  at  non  ut  circa  suum  centrum,  hoc  est  a Sole  eccentricam,  efficitur- 
que  hac  ratione  4)  non  perfectus  circulus,  sed  a lateribus  paulo  angustior  et 
compressior,  nimirum  figurae  ellipticae.  5)  Ob  eandem  causam  et  quia  spe- 
cies corporis  Solaris , motum  planetae  concilians , in  ampliori  circulo  tenuior 
et  imbecillior  est,  planeta  neque  ejusdem  celeritatis  esse  potest  in  omnibus 
orbitae  partibus,  sed  tardus  in  longa  distantia  a Sole,  velox  in  parva.  De- 
nique quia  etiam  fibrae  libratoriae  situ  suo  parallelo  plurimarum  revolutionum 
successionibus  emoventur,  ideo  etiam  loca  sub  zodiaco,  quibus  planetae  fiunt 
altissimi  tardissimique,  non  semper  manent,  sed  paulatim  succedunt  in  con- 
sequentia. 

Perplexam  descripsisti  figuram  itineris  planetarii , nec  aptam,  quae 
oculis , praesertim  in  plano,  subjiciatur.  Etsi  hoc  verum  est,  non  novum 
tamen  est  in  astronomia  aut  privatum  Copernici,  nec  opus  est  omnia  simul 
in  eodem  plano  repraesentari,  sed  possunt  perplexiones  illae , ortae  a tardis- 
sima translatione  metarum  latitudinis  et  altitudinis,  eadem  dexteritate  secerni, 
qua  usi  sunt  veteres  astronomi,  minori  tamen  apparatu. 

Quomodo  veteres  secreverunt  istas  translationes  latitudinum  et  altitu- 
dinum? Commenti  sunt  pro  latitudinibus  orbem  unum,  deferentem  no- 
dos, extimum  totius  theoriae  planetariae;  pro  altitudinibus  vero  orbes  duos, 

inaequalis  crassitudinis  utrumque,  quibus  nomen  dederunt  deferentium 
auges. 

Quare  iis  utendum  non  censes?  Quia  magis  ad  physicas  rationes  mo- 
tuum imaginationi  subjiciendas  comparati  fuerunt,  quam  ad  astronomicas. 
Itaque  eorum  usurpatione  stabilirentur  illae  physicae  opiniones  falsae  de  soli- 
ditate orbium,  vicissim  obscurarentur  iis  sententiae  verae  de  causis  libro  IV. 
demonstratis  harum  inaequalitatum  earumque  transpositionis  tardissimae. 

Quid  ergo  tu  his  tribus  veterum  orbibus  substituis  ad  subjiciendas  ima- 
ginationi rationes  astronomicas?  Sufficit,  ut  duas  Jineas  rectas  ex  centro 
Solis  educamus,  alteram  per  sectiones  orbitae  planetae  cum  ecliptica,  reliquam 
per  centrum  orbitae  planetae  proprium,  utramque  utrinque  usque  sub  fixas,  et 
illius  motum  sub  ecliptica  in  antecedentia  signa,  hujus  sub  circulo,  qui  in 
sphaera  fixarum  superstat  orbitae,  motum  in  consequentia  doceamus,  aequa- 
bilissimum utrumque,  illum  ab  aequinoctiali  puncto  medio , hunc  a linea  illa 
intersectionum.  Nisi  hic  excipiendum  fuerit  aliquid  libro  VII.  ex  eo  funda- 
mento, quod  etiam  ecliptica  luxatilis  est,  nec  semper  per  easdem  omnino 
fixas  tenditur. 

Separatione  hac  facta,  quid  remanet  imaginationi  nostrae  de  figura 
itineris  planetae  ? Remanet  orbita  perfecte  elliptica,  plano  mero  regularissimo, 
ad  eclipticae  planum  constantibus  angulis  inclinato,  a quo  eclipticae  plano 
haec  orbita  secatur  linea  per  centrum  corporis  Solaris  ducta,  ut  fol.  382  s. 
libro  IV.  praemissum.  In  hac  orbita  planefa  vehitur  inaequali  per  partes  ce- 
leritate, restituitur  vero  ad  sectiones  adeoque  etiam  ad  aequinoctialia  puncta, 
quin  etiam  ad  fixas  adque  lineam  per  centra  aequalissimis  temporum  periodi- 
corum mensuris,  quantum  in  se. 

Nihilne  peccat  haec  imaginatio  in  causas  et  mensuras  motuum  unius 
periodi  physicas?  Nihil  penitus,  dummodo  memoria  teneamus,  ea,  quae  a reali 
implexione  et  connexione  plurium  orbitarum  sunt  ablata  per  dictas  duas  li- 
neas, physice  non  per  illas  ipsas,  sed  per  inclinationem  fibrarum  realium  cor- 
poris planetarii  praestari. 

Quo  jure  hanc  quoque  partem  facis  Copernicanae  astronomiae , cum 
tamen  is  auctor  manserit  in  sententia  veterum  de  perfectis  circulis ■?  Fateor, 
formam  hanc  hypothesium  non  esse  Copernicanam.  At  quia  pars  ista  de 
eccentrico  servit  hypothesi  universali,  quae  motu  Telluris  annuo  et  quiete 
Solis  utitur,  fit  igitur  a potiori  denominatio.  Adde  quod  ista  particula  hy- 
potheseos  necessariis  argumentis  physicis  ex  illa  quiete  Solis  et  motu  Terrae, 
dogmatibus  Copernicanis,  nectitur,  itaque  bono  titulo  etiam  haec  ad  Coper- 
nicum  referri  possunt. 

Qua  methodo  incedendum,  ut  demonstretur , ex  causis  physicis,  libro  1 V. 
stabilitis,  oriri  talem  figuram  orbitae  tantamque  per  partes  ejus  celeritatem 
planetae?  Incipiendum  nobis  est  ab  accessu  et  recessu  planetae  a Sole  pri- 
mumque constituenda  est  mensura  geometrica  fortitudinis  virium,  quae  ex- 
seritur in  planetam  librandum  in  quolibet  situ  fibrarum.  Secundo  expedienda 
est  etiam  mensura  geometrica  compendiosa  effectus  attractionis  vel  expulsionis, 
qui  toto  aliquo  arcu  orbitae  per  omnia  virium  incrementa  fuit  accumulatus. 
Tertio  demonstrandum  est,  ex  tali  libratione,  inter  circumeundum  peracta,  oriri 
figuram  orbitae  ellipticam.  Quarto  ostendendum  est,  planum  ellipsis  exhibere 
mensuras  temporis  et  morarum,  quas  planeta  consumit  in  quolibet  arcu  figurae 
suae  ellipticae.  Quinto  docenda  est  aequipollentia  inter  planum  circuli  et 
planum  ellipsis,  quoad  hanc  temporis  mensurationem.  Ultimo  denique  de- 

monstrandum  erit,  circumductione  fibrarum  latitudinis  sic  comparata,  ut  libro 
IV.  positum  est,  inniti  aequabilitatem  plani  orbitae.  Quibus  demonstratis  se- 
eurus  redditur  curiosus  astronomus  (popularibus  enim  non  est  opus  libro  nec 
IV.  nec  prima  hac  parte  quinti)  de  hac  parte  calculi  motuum,  quam  pars 
altera  libri  V.  expedire  et  liber  VI.  applicatione  hujus  orbitae  ellipticae  ejus- 
que  plani  ad  orbem  magnum  in  usum  proferre  docebit. 

I.  De  incremento  librationis. 

incipe  a primo  et  dic , quibus  principiis  formetur  seu  determinetur 
modus  incrementi  librationis  in  omni  situ  planetae  ? Duae  causae  concurrunt 
ad  formationem  hujus  incrementi,  activa  et  passiva.  Activa  est  modulus  vi- 
rium libratoriarum,  respectu  sui  ipsarum,  quantus  is  invenitur  in  una  qualibet 
particularum  aequalium  orbitae  eccentricae.  Passiva  est  dispositio  corporis 
planetarii  ad  Solem  alia  atque  alia,  quae  non  omnis  recipit  seu  admittit  to- 
tum illum  modulum  virium,  sed  quaelibet  suam  propriam  portionem. 

Quid  metitur  igitur  modulum  ipsum  virium  ad  librandum  planetam  ? 
Tria  ista : primo  distantia  arcus  orbitae  a Sole , secundo  quantitas  hujus  ar- 
cus, tertio  tempus,  quod  planeta  consumit,  dum  versatur  in  illa  particula. 

Quid  confert  viribus  libratoriis  distantia  arcus  et  in  eo  planetae  a Sole  ? 
Quae  est  proportio  distantiarum,  contraria  est  proportio  tenuitatis  speciei  Solis, 
quae  una  et  eadem  et  circumfert  et  librat  planetam,  nunc  attrahens  illum 
nunc  repellens,  ut  lib.  IV.  dictum  fol.  348.  Itaque  quanto  longius  distat 
particula  a Sole,  tanto  imbecillius  quovis  temporis  momentU  planeta  in  ea 
versans  libratur.  Hoc  nomine  solo  Sol  absumeret  in  diversos  interque  se 
aequales  arcus  eccentrici  vires  inaequales. 

Quid  efficit  quantitas  particulae  seu  arcus  orbitae?  Quia  in  longum 
arcum  profunditur  multum  virium,  parum  in  brevem:  aequalibus  igitur  arcu- 
bus positis,  hoc  quidem  solo  respectu  vires  debentur  aequales. 

Quid  praestat  tempus  ad  augmentum  virium  seorsim,  et  quid  omnes 
tres  causae  junctim?  Cum  planeta,  ut  lib.  IV.  fol.  349.  351.  ostensum,  quo 
longius  a Sole  distat,  hoc  diutius  moretur  in  aequalibus  orbitae  particulis, 
hoc  diutius  etiam  sentiat  vim  motricem  Solis,  quanta  est  in  illius  particulae 
distantia,  et  vero  jam  dictum  sit,  quo  longius  a Sole  distet  Una  quaelibet 
particularum  aequalium  orbitae,  hoc  imbecillius  etiam  in  illa  planetam  librari : 
quare  quo  imbecillius  libratur  in  uno  momento  temporis  in  quavis  aequalium 
orbitae  particularum,  tanto  diutius  etiam  et  versatur  et  libratur  in  illa.  Cum 
ergo  compenset  virium  imbecillitatem  prolixitas  temporis,  quo  planeta  vires 
illas  in  se  experitur  idque  in  eadem  utrinque  proportione , earundem  scilicet 
distantiarum  a Sole,  hinc  tandem  efficitur,  ut  in  particulas  eccentrici  aequa- 
les modulus  etiam  virium  libratoriarum  exseratur  a Sole  quidem  et  respectu 
ipsius,  ut  agentis,  aequalis  penitus.  Vide  fol.  349.  374  schemata.  (Cfr.  epi- 
stolam Kepleri  fol.  74.  ss.) 

Jam  igitur  dic  mensuram  portionis , quam  de  modido  Solarium  virium 
admittit  in  se  planeta  in  quovis  situ  suo  ad  Solem.  Attendendus  est  angu- 
lus, quem  Solis  radii  faciunt  cum  fibris  globi  planetarii  magneticis.  Hujus 
enim  anguli  sinus  complementi  metitur  hanc  virium  portionem  admissam. 
Cum  enim  causae  librationis  effectrices  sint  Solis  radius  et  fibrae  magneticae 
corporis  planetarii,  duae  lineae  physicae,  mensuram  quoque  fortitudinis  libra- 
tionis ab  angulo  inter  has  lineas  ejusque  sinu  peti  par  est. 

Ut  si  sit  A Sol,  I,  E centrum  corporis  planetae,  RP  linea  ducta  per  A Solem 

et  centrum  orbitae  B,  erunt  EG,  IH  fibrae  magneticae  in 
RP  propemodum  perpendiculares  (saltem  compensatione  se- 
micirculorum considerata)  et  H,  G termini  solipetae.  Posi- 
tum est  enim  libro  quarto  folio  375,  fibras  in  circumlatione 
corporis  manere  sibi  ipsis  propemodum  parallelas  et  in  P, 
R nullam  occasionem  exhibere  tractus  vel  repulsae,  quia  ibi 
loci  utrisque  terminis,  et  solipetis  et  solifugis,  aequaliter  ab 
A Sole  distant;  in  locis  vero  intermediis,  ubi  termini  soli- 
petae vel  solifugae  recta  in  Solem  spectant,  librationis  vigo- 
rem esse  omnium  maximum.  AE  et  AI  sunt  Solis  radii.  Du- 
cantur ED  et  IO  lineae  ipsi  RP  parallelae  et  in  illas  per- 
dendiculares  ex  F et  C punctis,  in  quibus  radii  Solis  secant 
circulos  globi  planetarii  medios,  sintque  CL  et  FK.  Hic  an- 
guli radiorum  Solis  cum  fibris  sunt  AEG,  AIH,  angulorum 
complementa  CED,  FIO,  seu  arcus  CD,  FO,  et  horum  sinus 
LC,  FK,  qualium  IH  vel  EG  est  sinus  totus  100000.  Statui- 
tur igitur,  sicut  se  habent  EG,  IH  ad  LC,  KF,  sic  esse  totum  modulum  virium,  ex 
Sole  in  I vel  E praesentium,  ad  portionem,  quam  admittit  planeta  in  situbus  fibra- 
rum EG  et  III.  (Transpone  in  figura  74  punctura  K in  lineam  IO,  punctum  H ad  sagittae  aculeum.) 

Quare  sinum,  potius  mensuram  statuis , quam  anguli  vel  arcus  com- 
plementum ipsum P Quia  fibra  quaelibet  magnetica  quamvis  in  globoso  cor- 
pore insit,  non  est  tamen  circulus,  sed  recta  linea  physica,  quae  fortissime 
operatur  (vel  ad  patiendum  tractum  seu  ad  vires  radii  Solis  in  se  admitten- 
das fortissime  est  disposita),  cum  recta  in  Solem  dirigitur,  vel  quod  idem  est, 
cum  est  in  planum  illuminationis  circuli  (quo  finitur  pars  globi  Soli  obversa) 
perpendicularis:  cum  vero  in  illud  planum  est  obliqua,  aequipollet  perpendi- 
culari a suo  termino  in  illud  ductae,  ut  breviori.  Sic  Solis  radius,  secundum 
calefactionis  opus  consideratus,  quando  recto  angulo  ferit  planitiem,  fortissime 
calefacit,  quando  vero  obliquis,  jam  calefacit  minus  in  ea  mensura,  quanto 
quam  obliquus  radius  minor  est  ducta  ex  Sole  perpendiculari  in  idem  planum 
(continuatum). 

Pulchrior  erit  consideratio  ista:  si  perpendas,  totum  globum  ex  meris 
fibris  constare,  quarum  longissimae  sunt,  quae  insunt  in  circulo  globi  maximo, 
breviores,  quae  in  lateralibus,  hoc  pacto  non  tantum  EG  vel  IH  fibra  erit, 
sed  etiam,  quos  tetigimus  sinus  LC  et  KF,  signatos  a radio  Solis  AE  et  AI 
in  terminis  suis  C,  F,  ii  sunt  fibrae  laterales.  Quanto  ergo  minores  sunt  CL, 
FK  quam  GE,  HI,  tanto  minus  virium  ex  radio  Solari  admittit  in  se  una- 
quaelibet  fibra  totius  corporis,  ob  hanc  ipsam  obliquitatem  radii  Solis  in  se. 
Ita  radius  ipse  Solis,  designando  fibram  lateralem,  designat  sinum,  qui  est 
mensura  portionis  suae  virtutis  in  eas  receptae. 

Praeterea  omnis  motus  naturalis  vel  artificialis,  in  quem  vel  eadem  vel 
analoga  concurrunt  principia,  dispensatur  per  sinus  angulorum,  praecipue  vero 
et  evidentissime  motus  vel  nisus  brachiorum  in  libra  et  statera.  Cum  igitur 
etiam  haec  libratio  sit  inter  motus  naturales  latiori  significatu  (quippe  potentia 
librans  speciei  Solaris  est  dimensionum  particeps  et  quodammodo,  sine  tamen 
materia,  corporalis ; dispositio  vero  fibrarum  in  planeta  rursus  est  corporalis), 
non  est  absurdum,  etiam  hanc  librationem  accipere  leges  easdem  cum  libra 
et  statera.  Id  tanto  magis  verisimile  de  libratione  versus  Solem,  quod  ipsa 
etiam  promotio  planetae  in  longum  suae  orbitae,  causa  intensionis  et  remis- 
sionis, velocitatis  scilicet  et  tarditatis,  ejusdem  librae  vel  staterae  leges  imi- 
tatur, ut  libro  IV.  dictum  folio  351.  et  374.  infraque  pluribus  fiet  evidens. 

Compara  hanc  librationis  velocitatem  cum  rationibus  librae.  Linea  ex 

Sole  in  libras  habet  se  instar  manubrii  in  libra,  fibrae  instar  brachii  librae, 
plagae  fibrarum  instar  lancium;  et  quod  sunt  in  lancibus  pondera  , hoc  sunt 
in  planeta  attractus  ad  Solem  vel  repulsio  ab  eodem,  et  utrumque  quidem  ex 
eodem  rerum  genere.  Nam  ut  Sol  trahit  planetam,  sic  Terra  trahit  corpora, 
ob  quem  tractum  corpora  dicuntur  gravia.  Sol  quidem  planetam  trahit  ex 
una  plaga,  pellit  ex  altera,  et  hoc  secundum  magis  et  minus,  Terra  vero  sine 
discrimine  situs  trahit  pondera.  Quod  igitur  est  in  libra  ponderum  inaequa- 
litas, id  est  in  planeta  situs  fibrarum  ad  Solem  diversitas,  ubi  planeta  idem 
repraesentat  utrumque  librae  pondus.  Et  quemadmodum  in  libra  pondus 
gravius  descendit  ad  Terram,  levius  ab  ea  discedit  ascendens,  sic  in  hoc  ne- 
gotio totus  planetae  globus  sequitur  affectionem  plagae  praepollentis.  Ut  si 
plaga  familiaris  plus  trahitur  a Sole,  planeta  totus  accedit  a Solem;  sin  plaga 
inimica  plus  pellitur,  totus  planetae  globus  a Sole  expellitur.  Igitur  etiam 
mensura,  qua  pugnant  inter  se  pondera  librae,  dominabitur  in  hujus  attractio- 
nis et  expulsionis  dispensatione.  Jam  vero  in  libra  ponderum  victoria  aesti- 
matur sinu  complementi  anguli,  qui  est  inter  manubrium  et  brachium  pon- 
deris levioris,  ut  probabitur:  quare  etiam  in  libratione  corporis  planetae  versus 
Solem  passio  plagae  de  fibra,  Soli  propioris,  vincet  passionem  plagae  adversae 
in  proportione  sinus  complementi  anguli,  qui  est  inter  radium  Solis  et  fibram. 
Victoriae  vero  effectus,  in  motu  quidem  planetarum,  est  fortitudo  librationis 
cuique  loco  competens.  Haec  igitur  fortitudo,  seu  natum  ex  illa  librationis 
incrementum,  aestimabitur  similiter  sinu  complementi  anguli  ad  fibras. 

Sit  AD  manubrium  seu  jugum,  eique  aequalia  AB,  AC  bracbia  in  eadem  recta 
BC,  H sit  pondus  levius,  dependens  a B,  I pondus  gravius,  a C dependens.  Quanta 
igitur  est  longitudo  brachiorum  BC,  tantam 
habent  altitudinem  pondera  (quae  potestate 
sunt  in  B,  C punctis),  de  qua  inter  se  con- 
tendant: sit  ea  DE.  Nam  si  pondus  majus 
totum  assem  vinceret,  brachium  BA  junge- 
retur manubrio  DA,  et  majus  pondus  C es- 
set in  loco  altitudinis  E elevaretque  minus 
ad  usque  summum  fastigium  D ; sed  quia 
non  totum  assem  vincit,  ducta  igitur  a fine 
brachii  B in  manubrium  DA  perpendicularis 
BF  ostendit,  quod  pondus  B tollatur  per 
partem  altitudinis  FA  et  tantum  etiam  C 
pondus  deprimitur,  scilicet  per  AG.  Ut  igi- 
tur est  DF  ad  FE,  sic  est  pondus  H ad 
pondus  I,  et  ut  FE  ad  FG,  sic  pondus  I 
ad  excessum  suum  super  H;  et  ut  DE  ad 
FG  vel  DA  ad  FA,  sic  summa  ponderum 
ad  excessum.  At  si  BA  statuitur  esse  sinus 
totus,  FA  erit  sinus  anguli  FBA,  qui  est 
complementum  anguli  FAB. 

Eodem  modo  si  EA  sit  radius  Solis, 

BC  fibra  magnetica  corporis  planetarii,  H vel  B vigor  expulsionis  minor,  I vel  C vigor 
attractionis  major,  quippe  C Soli  propius  accipiatur  quam  B,  tunc  si  BA  refert  attrac- 
tionem valentissimam,  angulo  BAD  nullo,  AF  repraesentabit  tractionem,  angulo  BAF 
vel  GAC  existente. 

Applica  haec  etiam  ad  rationes  staterae.  Staterae  ratio  est  eadem,  hac 
solummodo  diversitate,  quod  in  libra  quidem  jugum  A est  medium  inter  ex- 
tremitates brachiorum  B,  C,  ac  proinde  pondera  inaequalia  effecerunt,  ut  BC 

non  maneret  parallela  horizonti:  in  statera  vero  ponderum  linea  manet  hori- 
zonti parallela,  sed  jugum  dividit  longitudinem  brachiorum  non  in  medio,  sed 
propius  graviori  ponderi,  sic  ut  brachia  permutatam  habeant  proportionem 
ponderum. 

Ut  si  manubrium  librae  DA  sit  aequale  brachiis  BA,  AC,  statera  sic  formabitur, 
pondera  ista,  ex  B,  C dependentia,  suspensura  ad  aequilibrium  horizontis.  Ex  D per- 
pendicularis in  BC  ducta,  quae  sit  DK,  erit  manubrium,  et  brachia  BK,  KC;  et  ut 
DF  prius  ad  FE,  sic  hic  BK  ad  KC.  Tunc  ut  BK  minus  brachium  ad  KC  majus,  sic 
pondus  H minus  ex  C suspendendum  ad  pondus  I majus  ex  B suspendendum. 

Monendus  est  lector,  difficilem  esse  experimentationcm  mechanicam,  quia 
mechanice  caveri  non  potest  pondus  et  crassitudo  ipsorum  brachiorum:  debe- 
bant autem  geometrice  constituere  meram  lineam  sine  pondere  et  latitudine. 
Cui  impedimento  quomodo  ex  parte  occurrendum,  videatur  in  Archimede. 
(De  Aequiponderantibus  libri  II.) 

Teneo  mensuram  fortitudinis  seu  incrementi  librationis  in  quolibet  situ 
fibrarum  corporis  planetae , petendam  a complemento  anguli  fibrae  cum  ra- 
dio Solis;  quia  vero  difficulter  patescere  videtur  hic  angulus,  eo  quod  non 
tantum  corpus  continue  transfertur  de  loco  in  locum,  sed  etiam  ejus  fibrae 
inclinantur,  mensura  haec  incerta  eoque  inepta  videtur  ad  usum.  Imo 
propter  hanc  ipsam  inclinationem  fibrarum  angulus  iste  in  arcum  orbitae  potest 
converti,  ut  ex  hoc  arcu  prodeat  idem  sinus,  eadem  scilicet  mensura,  qua  ra- 
tione ad  usum  illa  fit  accommodatissima. 

Doce  et  demonstra  hanc  conversionem  anguli  dicti  in  orbitam.  Memi- 
neris initio,  cum  planeta  est  in  apsidibus,  hoc  est  in  principio  orbitae,  angu- 
lum inter  radium  Solis  et  fibram  esse  rectum.  Rursum  libro  IV.  fol.  379. 
ostensum  est,  fibram  NQ  illius  figurae  in  ipsum  Solem  A dirigi,  seu  cum 
radio  Solis  NA  uniri,  consumto  hoc  angulo,  cum  est  peractus  quadrans  or- 
bitae PN  ab  apside  P,  ut  ita  arcus  orbitae  ab  apside  metiatur  complementum 
hujus  anguli.  Restat  igitur  hoc  demonstrandum,  etiam  angulos  intermedios 
fibrae  cum  Sole,  ut  HIA,  inter  rectum  et  nullum,  a mediis  arcubus  orbitae, 
ut  PI,  inter  nullum  et  quadrantem,  sic  compleri,  ut  juncti  faciant  90°. 

Demonstraturque  sic:  fol.  380.  est  dictum,  sicut  est  IS  ad  NB,  sic  esse  sinum 
anguli  HIS  ad  sinum  anguli  QNB  fere.  Id  captus  causa  sic  usurpatum  fuit  de  IS  et 
NB,  quamvis  vi  speculationis  physicae  verum  sit  potius  de  sinibus  angulorum  IAP, 
NAP.  Jam  vero  etiam  sinus  AIB  est  ad  sinum  ANB  anguli,  sicut  sinus  anguli  IAP 
ad  sinum  anguli  NAP.  (Ut  enim  BI  ad  BA,  sic  sinus  BAI  ad  sinum  BIA,  et  ut  eadem 
BI  vel  BN  ad  BA,  sic  sinus  BAN  ad  sinum  BNA;  ut  igitur  sinus  BAI  vel  IAP  ad 
sinum  BAN  vel  NAP,  sic  sinus  AIB  ad  sinum  ANB.)  Ergo  comparatis  inter  se  mem- 
bris praemissis,  invenietur  HIS  aequalis  angulo  AIB , et  QNB  angulo  ANB,  detractis- 
que  aequalibus , erit  SIB  aequalis  angulo  HIA  (sicut  analogice  BNB  angulo  ANA). 
Sed  ipsius  SIB  mensura  est  IN,  quia  ipsius  SBI  mensura  est  PI,  ergo  etiam  ipsius 
HIA  mensura  erit  IN,  complementum  arcus  PI.  Dato  igitur  arcu  orbitae  PI,  statim 
datur  et  SI  sinus  illius  arcus,  mensura  scilicet  incrementi  librationis. 

II.  De  summa  librationis  peractae. 

Teneo  mensuram  incrementi  vel  vigoris  librationis  ad  quodvis  momen- 
tum: velim  vero  scire  mensuram  partis  de  libratione  peractae  a principio 
usque  ad  illud  momentum.  Ea  habetur  ex  ejusdem  arcus  de  orbita  confecti 
sinu  verso.  Nam  sicut  se  habet  tota  longior  diameter  ellipsis  ad  librationem 
totam,  seu  quod  eodem  redit,  semidiameter  orbitae  ad  eccentricitatem,  sic 
etiam  se  habet  sinus  versus  ejusque  arcus,  de  orbita  ab  apside  incipientis, 

ad  partem  librationis,  quae  interim  conficitur,  dum  planeta  percurrit  arcum 
illum. 

Quo  medio  demonstratur  hoc ? Mediante  illa  ipsa  mensura  incrementorum 
librationis,  jam  modo  sua  demonstratione  munita. 

Sit  enim  circulus  perfectus  PD,  cujus  centrum  B,  sitque  A Sol,  linea  apsidum 
PBAR,  et  P,  R summa  et  ima  apsis,  et  AB  eccentricitas , ejusque  duplum  PB  sit 
libratio  tota.  Dividatur  jam  circulus  in  partes  aequales  minimas,  initio  a P facto, 
sintque  PK,  KG,  GD,  DN,  NS,  SR,  et  a divisionibus  hisce  ducantur  ipsi  PR  perpen- 
diculares KX,  GF,  DB,  NA,  SY. 

Igitur  per  praemissa,  ut  sinus  KX  ad  GF,  Fl’s-  ‘6- 

DB,  NA,  SY,  RR  (punctum 'vice  lineae),  sic  sunt 
inter  se  librationis  incrementa,  ipsis  arcubus  PK, 

KG  etc.  respondentia,  puta  PM  ad  MI,  IF,  FQ, 

QY,  YB,  quod  verum  est. eo  respectu,  quo  re- 
spectu intelligitur  fieri  divisio  in  infinita,  quando 
KX  et  RR  aequales  intelliguntur  esse.  Cum 
igitur  puncta  P,  M,  I,  F,  Q,  Y,  B ponantur  dis- 
criminare dicta  librationis  incrementa,  transpo- 
nantur ea  in  suas  quaeque  distantias  planetae 
a Sole'  A.  Centro  scilicet  A , intervallis  AM, 

AI,  AF,  AQ,  AV  scribantur  arcus  ML,  III,  FE, 

QO,  YT,  ut  sic  orbita  planetae  elliptica  descen- 
dere intelligatur  ex  P per  L,  H,  E,  0,  T in  R, 
erunt  distantiae  planetae  a Sole  AP,  AL,  AH,  b. 

AE,  AO,  AT,  AR,  arcuum  vero  dictorum  PK, 

PG  etc.  sinus  versi  erunt  PX,  PF,  PB,  PA,  PY,  PR.  Dico  totam  diametrum  PR,  ut 
sagittam  arcus  PDR,  se  habere  ad  totam  librationem  PB,  sicut  sagittae  singulorum 
arcuum  se  habent  ad  incrementa  librationis  singula,  scilicet  PX  ad  PM,  sic  PF  ad 
PI,  sic  PB  ad  PF,  sic  PA  ad  PQ,  sic  PY  ad  PV. 

Nam  positum  est,  librationis  partes  PM,  PI  etc.  esse  in  proportione  sinuum  KX, 
GF  etc.  Jam  vero  etiam  totius  sagittae  PR  partes  PX,  I’F  etc.  sunt  in  eadem  propor- 
tione sinuum  KX,  GF  etc.  et  cum  eadem  conditione  divisionis  infinitae:  ubi  (non  minus 
quam  prius)  punctum  R sustinet  vicem  lineae  RR. 

Ergo  permutatim  partes  librationis  in  eadem  proportione  respondent  partibus 
sagittae,  et  per  consequens  quaelibet  portio  librationis  tota  a principio  P respondet 
sagittae  suae  toti  in  eadem  proportione. 

Unde  scimus,  partes  PX,  XF  diametri  PR , ut  sagittae  consideratae, 
esse  in  proportione  sinuum  KX,  GF,  qui  eas  determinant,'?  Demonstravit 
Pappus,  Mathematicarum  collectionum  libro  V.  prop.  36:  si  sphaericum,  quod 
intelligatur  sub  PGZ,  planis  parallelis  quotcunque,  ut  KW,  GZ  etc.  secetur, 
superficiem  sphaerici  et  axem  sectionum,  ut  PR,  secari  in  proportione  semper 
eadem:  ut  sicut  est  superficies  sphaerica  KPW  ad  proportionem  axis  PX,  sic 
etiam  sit  superficies  KWZG  ad  portionem  XF,  et  sic  de  ceteris. 

Atqui  si  sphaerica  superficies  intelligatur  divisa  in  zonas  infinitas  aequelatas, 
erit  quaelibet  zona,  puta  KW  vel  GZ,  ut  circulus  aliquis  latitudine  carens.  Sed  circuli 
KXW , GFZ  sunt  inter  se , causa  longitudinis , ut  eorum  semidiametri  KX , GF  etc. 
quare  etiam  portiones  axis  PR  respondentes,  puta  PX,  XF,  tuebuntur  proportionem 
sinuum  KX,  GF.  quibus  determinantur. 

Demonstrationem  ejusdem  theorematis  per  numeros  et  anatomiam  circuli 
vide  tentatam  in  Comment.  Martis,  capite  LVII.  Ibi  loci  videbatur  haec  pro- 
portio nonnihil  deficere,  quia  Pappum  nondum  legeram.  Sed  causa  fuit,  quia 
primam  sagittam  sumsi  arcus  non  satis  parvi,  quod  perinde  est,  ac  si  in 
Pappo  divideres  superficiem  sphaericam  in  partes  non  minutiores,  quam  unius 

gradus  latitudine.  Tunc  enim  minimae  zonae  latitudo  necessario  prodiret 
dupla  ejus,  quod  verum  esset. 

Etsi  arcus  circuli  PK,  KG  et  reliqui  sumti  sunt  aequales,  at  arcus 
verae  orbitae  PL,  LH  etc.  aequales  esse  non  videntur,  sed  versus  E ma- 
jores: nihilne  hoc  turbat  demonstrationis  certitudinem  ? Nihil.  Nam  quod 
arcus  versus  E sunt  majores,  id  tribuendum  est  his  ipsis  librationibus,  ut 
infra  apparebit;  idem  vero  sibi  ipsi  nec  causa  solitaria  nec  concurrens  causa 
esse  potest,  ut  omittam,  quod  turbela,  si  qua  etiam  esset  admittenda,  plane 
futura  esset  insensibilis. 

III.  De  figura  orbitae. 

Video  mensuram  librationis  inesse  in  sinibus  versis  arcuum  orbitae  ab 
apside  inceptorum,  ex  principiis  et  causis  motuum  assumtis ; superest  ut 
probes,  hac  librationis  forma  constitui  orbitam  ellipticam , de  qua  dixisti 
testari  observationes.  Ellipsin  fieri  orbitam  planetae  PLHEOTR  et  oppositam, 
demonstratur  a proprietatibus  identicis  hujus  figurae;  quas  proprietates  ex- 
primit libratio  hactenus  tradita. 

Quae  sunt  ellipseos  identicae  proprietates?  1.  Constat  ex  Apollonii, Per- 
gaei  Conicis,  ellipsin,  cui  circulus  est  circumscriptus,  communi  diametro,  qui 
est  ellipseos  longior,  secare  ordinatim  applicatas  ad  illam  diametrum  in  eadem 
omnes  proportione  segmentorum. 

Ut  si  sint  ordinatim  applicatae  ad  PR  lineae  KX,  GF,  DB,  NA,  SY,  siquidem 
linea  curva  PLHEOTR  est  ellipsis,  oportet  esse  ut  DB  ad  BE,  sic  GF  ad  FH  et 
KX  ad  XL,  sic  etiam  NA  ad  AO  et  SY  ad  YT. 

2.  Habet  ellipsis  duo  puncta,  ex  quibus  illa  veluti  centris  describitur, 
quae  focos  appellare  soleo.  Lineae  igitur  ex  binis  focis  ad  quodcunque 
punctum  ellipsis,  aut  etiam  ex  uno  foco  ad  opposita  ex  centro  ellipsis  puncta 
ductae,  semper  junctae  sunt  aequales  diametro  longiori:  unde  fit,  ut  cum  du- 
cuntur ad  illa  puncta  ellipsis,  quae  sunt  in  diametro  breviore  media  inter 
vertices,  quaelibet  illarum  aequet  semidiametrum  circuli. 

Ut  si  sit  A focus,  B centrum  circuli,  AB,  BF  aequales,  erit  F focus  alter,  et 
AH,  HF  junctae  erunt  aequales  diametro  PR;  sic  etiam  AL,  LF,  et  AO,  OF;  quare 
cum  BE  sit  semidiameter  brevior  et  E punctum  in  ea,  erunt  AE , EF  aequales  et 
utraque  aequalis  semidiametro  BP,  BR  vel  BD.  (Fig.  76.) 

Hoc  sic  applicatur  ad  planetas,  quod  ob- 
servationes testari  diximus,  planetas  tunc  di- 
stare a Sole  (foco  altero  hujus  ellipsis)  semi- 
diametro circuli  eccentrici,  cum  quadrantem  or- 
bitae ab  apside  P praecise  confecerunt. 

Demonstra , quod  repraesententur  hae 
ellipticae  proprietates  in  orbita  planetae , quae 
ex  illis  librationibus  nascitur.  Describatur  igitur 
legibus  hactenus  traditis  nova  figura,  centro  scilicet  B 
circulus  PDR,  quem  tangere  debeat  ellipsis,  cujus 
sit  longior  diameter  PR,  et  in  ea  A focus  seu  locus 
Solis.  Agatur  ipsi  PR  perpendicularis  per  B,  quae 
sit  DT,  erit  in  ea  diameter  brevior.  Et  quia  BA 
eccentricitas  est  dimidium  librationis,  tanta  igitur 
competet  perfecto  quadranti;  planeta  igitur,  in  lineam 
DB  incidens,  distabit  a Sole  minus  quam  in  P,  dif- 
ferentia BA,  distabit  igitur  quantitate  BP,  quare  in- 

tervallum  aequale  ipsi  BP  ex  A extendatur  in  DB,  sitque  terminus  ejus  E.  Planetae 
igitur  orbita  secabit  DB  in  E.  Rursum  assumatur  arcus  circuli  PG  ej usque  sinus  seu 
ordinarim  applicata  GFZ  et  sinus  versus  PF.  Fac  igitur  ut  BP  ad  PF,  sic  BA,  dimi- 
diam librationem,  ad  partem  ipsi  PG  competentem,  qua  ablata  ab  AP,  residuum  ex  A 
in  GF  extendatur  incidatque  terminus  in  H.  Dico,  ut  DB  est  ad  BE,  sic  etiam  esse 
GF  ad  FH.  Scribantur  enim  quadrata,  super  GF  quidem  GIOF,  super  HF  vero  HK, 
ut  sit  gnomon  HIK;  deinde  G cum  A et  cum  B connectatur,  et  ex  A perpendicula- 
ris in  GB  continuatam  exeat,  quae  sit  AC. 

Dico  initio,  quadratum  ab  AC  aequale  esse  gnomoni  HIK. 

Nam  quia  factum  est,  ut  BP  ad  PF,  sic  BA  ad  differentiam  linearum  AP,  AH, 
quare  etiam  ut  PB  ad  BF,  sic  BA  ad  excessum,  quo  AH  adhuc  superat  BP.  At 
etiam  ut  PB  seu  GB  ad  BF,  sic  AB  ad  BC,  quia  GFB  et  ACB  rectangula  aequales 
habent  angulos  GBF  et  ABC  ad  verticem.  Ergo  BC  aequat  portionem,  qua  AH  su- 
perat BP;  at  etCG  superat  BP,  hoc  est  BG,  eadem  portione  BC,  quare  aequales  sunt 
GC  et  HA.  Sed  quadratum  rectae  GC  una  cum  quadrato  perpendicularis  AC  juncta 
aequant  quadratum  rectae  GA.  Ex  altera  vero  parte  quadratum  ab  AF  cum  quadrato 
ab  FG  junctim  aequant  quadratum  ejusdem  GA.  Ergo  aequalia  sunt  duo  quadrata 
a GF  et  ab  FA  juncta  junctis  quadratis  a GC  et  a CA.  Aequalia  igitur  auferantur, 
hinc  quadratum  ab  GC,  inde  quadratum  ab  aequali  linea  AH.  id  est  duo  quadrata  et 
ab  AF  et  ab  FH,  scilicet  HK:  restat  hic  quadratum  ab  AC,  illic  gnomon  HIK.  G0) 

Hinc  jam  facile  pertexitur  reliquum  demonstrationis  propositae. 

Nam  ut  unus  sinus  GF  ad  suam  perpendicularem  AC,  sic  omnes  alii  ad  suas 
ex  A.  Ut  igitur  quadratum  sinus  GO  ad  quadratum  ab  AC,  id  est  ad  gnomonem 
HIK,  ita  omnium  sinuum  quadrata  ad  suos  gnomones:  quare  etiam  ablatis  gnomo- 
nibus, ut  unius  sinus  GF  quadratum  GO  ad  quadratum  HK  ipsius  FH,  a distantia 
HA  planetae  a Sole  determinatae,  ita  uniuscujusque  sinus  quadratum  ad  minoris  a 
sua  distantia  determinatae,  quadratum.  Quorum  vero  quadrata  sunt  inter  se  propor- 
tionalia, illa  ipsa  ut  latera  sunt  proportionalia  inter  se.  Ut  igitur  GF  ad  FH,  portio- 
nem ab  AH  terminatam,  sic  quilibet  sinus,  ut  DB  ad  BE,  portionem  a sua  AE  deter- 
minatam: quae  ratio  est  genuina  ellipseos. 

Altera  proprietas  ellipsis  per  se  patet. 

Ad  praescriptum  enim  legum  librationis  (quia  scilicet  in  quadrante  orbitae  PE 
consumi  debet  dimidia  libratio  ipsi  BA  aequalis)  residuae  BP  aequalem  ex  A in  DB 
extendimus,  scilicet  AE.  Nam  quia  A focus  unus,  si  ipsi  BA  statuatur  aequalis  in 
BP  ex  B extensa,  designabitur  focus  alter,  cujus  ab  E distantia  erit  aequalis  ipsi  AE, 
et  junctae  aequabunt  diametrum:  quod  fit  in  ellipsi. 

Quae  est  proportio  DE,  latitudinis  lunulae  ab  ellipsi  de  circulo  re- 
sectae, ad  eccentricitatem  BAl  Eccentricitas  BA  est  medio  loco  proportionalis 
inter  DE  et  ET.  Eodem  modo  etiam  omnis  perpendicularis,  ut  AC,  est  me- 
dium proportionale  inter  GH  et  HZ  residuum  subtensae. 

Nam  rectangulum  sub  GH  et  IIZ  aequale  est  gnomoni  HIK.  Sed  hic  gnomon 
est  aequalis  quadrato  AC,  ergo  et  rectangulum  GHZ  est  eidem  AC  quadrato  aequale. 
Sunt  ergo  continue  proportionales  GH,  AC,  HZ. 

De  longitudine  hu  jus  orbitae  ellipticae  ejusque  partium  quid  tenebo  ? 
Sectis  figuris  circuli  et  ellipsis  per  iufinitas  GF,  DB  ordinarim  applicatas, 
primae  portiones  in  P desinentes  (ut  GP  ad  PH)  erunt  ut  GF  ad  FH,  ulti- 
mae in  I),  E desinentes  (ut  GD  ad  HE)  erunt  inter  se  aequales,  ita  proportio 
DB  ad  BE,  incepta  a P,  paulatiin  obliteratur,  inque  D,  E in  meram  aequa- 
litatis proportionem  vanescit.  Integri  vero  arcus  a P incepti  proportionem 
inter  se  habent  compositam  ex  omnium  miuimarum  particularum  proportioni- 
bus omnibus,  eoque  nunquam  penitus  exuunt  totam  proportionem  DB  ad  BE. 
Nam  quadrantes  DP  ad  PE  et  sic  etiam  tota  circularis  linea  ad  totam  ellipti- 

cam  est  ut  DB  ad  medium  arithmeticum  inter  DB,  BE,  quod  est  paulo  lon- 
gius quam  medium  proportionale. 

Quia  etiam  plani  elliptici  usus  erit , quaero,  in  qua  proportione  sit 
planum  ellipsis  ad  planum  circuli , adeoque  planum  segmenti  cujusque  de 
semicirculo  ad  planum  segmenti  de  semiellipsi , ab  eadem  ordinatim  appli- 
cata facti ? Demonstrat  Apollonius  in  Conicis,  ubique  obtinere  proportionem 
diametri  longioris  ad  breviorem.  Ut  si  sint  ordiuatim  applicatae  DB , GF : 
ut  est  DB  ad  BE,  sic  est  area  semicirculi  PDR  ad  aream  semiellipseos  PER, 
et  sicut  GF  ad  FH,  hoc  est  DB  ad  BE,  sic  esse  et  segmentum  semicirculi 
GPF  ad  segmentum  semiellipsis  HPF,  sic  etiam  majus  semicirculi  segmentum 
GRF  ad  majus  semiellipsis  segmentum  HRF. 

Secetur  jam  semicirculus  per  rectam  GA , semiellipsis  vero  per  rectam  HA : 
erunt  triangula  HAF,  GAF  ejusdem  altitudinis  FA,  quare  ut  basis  GF  ad  FH  basin, 
sic  area  GAF  ad  aream  FAH.  Atqui  ut  GF  ad  FIi,  sic  etiam  area  GPF  ad  aream 
FPH,  quare  ut  GF  ad  FH  vel  ut  DB  ad  BE,  sic  etiam  composita  area  PGA  ad  com- 
positam PHA. 

Velim  denique  scire  etiam  proportionem  linearum  ex  centro  figurae  in 
circumferentiam  ellipticam  ad  semidiametrum  circuli.  Brevissima  quidem, 
ut  BE,  minor  est  semidiametro  BD  latitudine  tota  lunulae  DE.  At  reliquae 
omnes,  ut  BH,  minus  a BG  semidiametro  absunt,  quam  est  quovis  loco  lati- 
tudo lunulae,  ut  GH. 

Trianguli  enim  GHB  duo  latera  GII,  BH  juncta  oportet  superare  tertium  GB. 
Major  est  igitur  proportio  defectus  in  E ad  defectum  in  H,  quam  DE  ad  GH:  haec 
vero  est  sinuum  DB  ad  GF.  Major  igitur  est  proportio  defectus  in  E ad  defectum  in 
H,  quam  sinuum  DB  ad  GF. 

Yicissim  quadratorum  GF  et  HF  proportio  est  dupla  ipsarum  GF  ad  HF.  Ad- 
ditis vero  BF  quadratis  ad  quadrata  GF  et  HF,  summae  quadratorum  constituunt  pro- 
portionem minorem:  quare  et  eorum  latera  GB,  BH  minorem  constituent  proportio- 
nem, quam  GF,  FH.  Quo  major  igitur  BF,  hoc  magis  minuitur  proportio  GB  ad  BH, 
ut  non  aequet  GF  ad  FH.  Et  vicissim,  quo  magis  crescit  PF,  hoc  magis  etiam  crescit 
proportio  GB,  BH,  appropinquans  proportioni  GF,  FH.  Sed  PF  crescit  a P tarde, 
prope  DB  velociter.  Ergo  si  GH  ubique  maneret  ejusdem  quantitatis , tarde  variaret 
defectum  HB  circa  P,  velociter  circa  D.  At  non  manet  GH,  sed  crescit  circa  P velo- 
citer, circa  E tarde,  scilicet  cum  ipsis  sinibus  GF,  DB.  Rursum  igitur  defectus  HB 
crescit  circa  P velociter,  circa  E tarde.  Minor  igitur  est  proportio  defectus  EB  ad 
defectum  HB,  quam  sagittae  PB  ad  PF  sagittam.  Atqui  etiam  arcus  DP  ad  PG  pro- 
portio major  quidem  est,  quam  sinus  DB  ad  sinum  GF,  minor  vero,  quam  sagittae  BP 
ad  sagittam  FP.  Ergo  proportio  defectus  linearum  BH  appropinquat  proportioni  gra- 
duum PG.  Vergit  tamen  versus  D quidem  ad  proportionem  sinuum  DB  ad  GF,  at 
versus  P ad  proportionem  sagittarum  BP  ad  FP.  (Cfr.  p.  77.) 

IV.  De  mensura  temporis,  seu  morae  planetae  in  quolibet 

arcu  orbitae. 

Qua  ratione  planum  elliptici  segmenti  fit  aptum  ad  mensurandam 
planetae  moram  in  illius  segmenti  arcu?  Non  aliter,  quam  si  divisione  cir- 
culi in  partes  aequales  constituantur  arcus  ellipseos  inaequales,  et  parvi  circa 
apsidas,  majusculi  circa  longitudines  medias,  in  hunc  modum. 

Centro  B intervallo  BP  scribatur  circulus  PDRT,  cujus  diameter  PBR,  et  in  eo, 
ut  in  linea  apsidum,  A Sol,  fons  motus  versus  R,  AB  eccentricitas,  eique  aequalis  BV 
versus  P,  ut  P,  R sint  apsides. 

Jam  punctis  A,  V focis  existentibus,  scribatur  ellipsis,  tangens  circulum  in  P,  R , 

quae  sit  PERI,  repraesentans  orbitam  planetae;  et  sit  diameter  brevior  EI,  circuli 
vero  DT,  erecta  ad  PR  ad  angulos  rectos. 

Dividatur  jam  semicirculus  PDR  in  par- 
tes aequales  minutas,  et  sint  P,  0,  N,  D,  R, 

T signa  inter  divisiones,  ex  quibus  ducantur 
ipsi  lineae  apsidum  PR  perpendiculares,  ut 
OM,  NK,  secantes  ellipsin  in  C,  K punctis. 

Connexis  igitur  punctis  C,  K,  E,  I sectionum 
cum  A Sole,  dico  moram  planetae  in  arcu  PC 
mensurari  ab  area  PCA ; sic  morae  in  arcu  PCK 
mensuram  esse  penes  aream  PCKA,  et  morae 
in  PE  mensuram  penes  aream  PEA,  denique 
morae  in  PER,  semisse  orbitae  ab  apside  P ad 
apsidem  R mensuram  esse  aream  PERP.  quae 
itidem  semissis  est  areae  totius  ellipsis  PERIP. 

Ostende,  quanam  in  proportione 
per  hanc  sectionem  orbitae  planetae  par- 
tes mediae  fiant  majores  partibus  circa 
apsidas.  In  proportione  semidiametri  lon- 
gioris ad  breviorem. 

Sint  enim  in  circulo  partes  aequales  PO  et  ND,  illa  apud  apsidem  P,  haec 
apud  longitudinem  mediam  D.  Cum  igitur  iis  respondeant  de  secta  ellipsi  arcus  PC, 
KE,  jam  supra  dictum  est,  KE  esse  aequalem  ipsiND  (supposita  divisione  minutissima), 
erit  igitur  KE  etiam  aequalis  ipsi  PO.  Amplius  dictum  est,  sicut  se  habeat  OM  ad 
MC,  hoc  est  DB  ad  BE,  seu  semidiameter  longior  PB  ad  breviorem  BE,  sic  se  habere 
PO  arcum  circuli  ad  PC  arcum  ellipsis : ut  igitur  PB  ad  BE,  sic  etiam  erit  KE  arcus 
ellipsis  in  media  longitudine  ad  PC  arcum  in  apside. 

Quid  sequitur  ad  hanc  sectionem  orbitae  ellipticae  in  arcus  inaequales  ? 
Hoc  sequitur,  ut  arcubus  orbitae  circa  ambas  apsidas  simul  suratis,  minoribus 
existentibus , et  arcubus  circa  utramque  longitudinem  mediam  simul  sumtis, 
majoribus  existentibus,  attribuantur  pro  mensuris  morarum  in  iis  areae  aequa- 
les: cum  tamen  illi  simul  sumti  distent  aequaliter  a Sole  cum  his  simul 
sumtis. 

Sint  enim  aequales  ut  supra  PC  et  RG,  erunt  etiam  aequales  areae  PCB  et 
RGB.  Sint  iterum  aequales  KE  et  LI  inter  se,  majores  vero  prioribus,  ut  jam  de- 
monstratum est:  erunt  etiam  aequales  areae  KEB  et  LIB. 

Jam  vero  demonstratum  est,  ut  se  habet  PB  ad  BE,  sic  se  habere  (in  tradita 
sectione  orbitae)  KE  ad  PC.  Sunt  igitur  triangula  BPC  et  BEK  (rectilinea  vel  quasi) 
avtiJtsTtov&oTa , quia  ut  altitudo  unius  BP  ad  altitudinem  alterius  BE,  sic  basis  hujus 
KE  ad  basin  illius  PC.  Quare  areae  BEK  et  BPC  sunt  inter  se  aequales.  Igitur  et 
junctorum  BEK,  BIL  areae  sunt  aequales  areis  junctorum  BPC,  BRG.  Sed  BPC,  BRG 
junctae  sunt  aequales  junctis  APC,  ARG,  quia  altitudines  BP,  BR  aequales  sunt  junctae 
altitudinibus  junctis  AP,  AR.  Et  BEK,  BIL  junctae  areae  sunt  aequales  junctis 
AEK,  AIL,  quia  super  basibus  EK,  IL,  seu  earum  contingentibus  in  E,  I,  triangula 
BEK,  AEK,  item  BIL,  AIL  habent  easdem  altitudines  BE,  BI  et  bases  easdem,  illa 
EK,  haec  IL.  Igitur  hic  areae  EAK,  IAL  tribuuntur  longis  arcubus  KE,  LI,  iisque 
aequales  areae  APC,  ARG  tribuuntur  brevioribus  arcubus  PC,  RG  junctis,  cum 
tamen  illorum  distantiae  a Sole  EA,  AI  junctae  sint  aequales  junctis  horum  PA,  AR, 
ut  prius  est  demonstratum. 

Si  inaequalibus  aequaliter  a Sole  distantibus  assignantur  aequales  areae, 
tempora  vero  seu  morae  inaequalium , aequaliter  a Sole  distantium  , etiam 
inaequalia  esse  debent,  per  axioma  superius  usurpatum:  quomodo  igitur 
areae  aequales  metientur  moras  inaequales ? Etsi  hoc  pacto  bigae  arcuum 

sunt  inter  se  re  vera  inaequales,  aequipollent  tamen  aequalibus  in  partici- 
pando tempore  periodico. 

Dictum  quidem  est  in  superioribus,  divisa  orbita  in  particulas  minutissi- 
mas aequales,  accrescere  iis  moras  planetae  per  eas  in  proportione  intervallo- 
rum inter  eas  et  Solem.  Id  vero  intelligendum  est  non  de  omnimoda  por- 
tionum aequalitate , sed  de  iis  potissimum , quae  recta  objiciuntur  Soli,  ut  de 
PC,  RG,  ubi  recti  sunt  anguli  APC,  ARG;  in  ceteris  vero  oblique  objectis 
intelligendum  est  hoc  de  eo  solum,  quod  de  qualibet  illarum  portionum  com- 
petit motui  circa  Solem.  Nam  quia  orbita  planetae  est  eccentrica,  miscentur 
igitur  ad  eam  efformandam  duo  motus  elementa,  ut  hactenus  fuit  demonstra- 
tum, alterum  est  circumlationis  circa  Solem  virtute  Solis  una,  reliquum 
librationis  versus  Solem  virtute  Solis  alia,  distincta  a priori.  Ut  in  IL  ter- 
mini I et  L inaequales  habent  distantias  ab  A fonte  motus,  continuata  igitur 
AL  in  Q,  ut  AQ  sit  quantitate  media  inter  AL  et  AI,  et  centro  A,  inter- 
vallo AQ  scripto  arcu  QS,  secante  longiorem  AI  in  S,  arcus  quidem  QS  est 
de  priore  motus  compositi  elemento,  differentia  vero  inter  AL,  AI  seu  LQ  et 
SI  junctae  portiones  sunt  de  posteriore  motus  elemento,  quod  jam  mente  se- 
parandum est:  nihil  enim  ei  debetur  de  tempore  periodico,  cum  jam  in  supe- 
rioribus suam  portionem  acceperit,  ubi  de  libratione  agebatur,  legibus  aliis. 
Atqui  non  alia  via  separari  potest  hoc  alterum  motus  elementum,  quam  sec- 
tione illa  orbitae  in  partes  inaequales,  quam  supra  tradidimus.  Quantum  enim 
excedunt  junctae  KE,  LI  junctas  PC,  RG,  totum  id  est  de  posteriori  motus 
elemento,  et  illo  excessu  separato,  relinquitur  de  priori  elemento  aliquid,  quod 
est  aequale  junctis  PC,  RG,  quod  sic  demonstro. 

Quia  enim  AE,  AI  per  superius  demonstrata  sunt  aequales  ipsis  BP,  BR,  quare 
scriptis  arcubus  per  E,  I signa,  quorum  ille  de  area  AEK  tantundem  absecat  et  ex- 
cludit versus  K,  quantum  iste  ad  AIL  adsciscit  supra  L,  ut  ita  triangula  (sectores 
verius)  novas  has  bases  rectas  nanciscantur  loco  basium  obliquarum  KE,  LI,  fiet  ut 
area,  junctis  PCB,  RGB  aequali,  ad  AE,  AI  applicata,  bases  etiam  seu  arcus  per  E,  I 
scripti  fiant  aequales  basibus  per  P,  R scriptis.  Atqui  prius  est  demonstratum,  junctas 
areas  KEA,  LIA  esse  aequales  junctis  PCB,  RGB.  Quod  igitur  de  obliquis  basibus 
KE,  LI  pertinet  ad  circumlationem  circa  Solem,  id  aequale  est  arcubus  PC,  RG  junctis, 
ubi  nulla  fere  miscetur  ei  libratio  versus  Solem,  quia  AP,  AC  sunt  in  differentia  in- 
sensibili, sic  et  AR,  AG. 

Eadem  demonstrabuntur  etiam  de  aliis  particulis  orbitae:  ut  si  sumatur  CF  et 
continuatis  CB,  FB  in  G et  H,  adjungatur  respondens  ei  GH  punctaque  quatuor  cum  A 
fonte  motus  connectantur.  Nam  demonstratum  est  in  superioribus,  junctas  CA,  AG, 
nec  non  et  junctas  FA,  AH  aequales  esse  junctis  PA,  AR  seu  PR  diametro  longiori; 
quare  etiam  ut  prius,  areae  ACF,  AGH  junctae  erunt  aequales  junctis  BCF,  BGH  et 
per  has  junctis  APC,  ARG,  quamvis  CF  per  institutam  sectionis  rationem  evaserit  paulo 
longior  quam  PC  et  GH  longior  quam  RG.  Arcus  enim  novi , centro  A , intervallis 
AC,  AG  scripti  et  secantes  ipsas  AF,  AII,  juncti  aequabunt  arcus  PC,  RG,  quia  quanto 
ille  majoris  circuli  arcus  est  quam  iste,  tanto  minorem  ille  angulum  CAF  metitur, 
tanto  hic  majorem  GAH,  ut  sic  semper  juncti  anguli  CAF,  GAH  maneant  aequales 
junctis  PAC,  RAG. 

Cum  igitur  aequalitas  alterius  elementi  in  motu  planetae,  scilicet  promo- 
tionis circa  Solem,  consistat  in  aequalitate  angulorum  circa  A Solem,  bino- 
rum puta  junctorum  invicem , sit  vero  inter  arcus,  qui  subtendunt  hos  angu- 
los, distributa  ellipseos  area  aequaliter,  binae  scilicet  areae  binis  aliis  semper 
sint  aequales:  recte  igitur  (hactenus  quidem  et  in  iquantum  de  bigis  arcuum 
agimus)  area  pro  mensura  temporis  constituitur;  quippe  etiam  morae  temporis 

aequalibus,  non  omnimodis  arcubus,  sed  eorum  promotionibus  circa  Solem,  in 
eadem  a Sole  distantia,  debentur  aequales. 

Sit  igitur  hoc  pacto  recte  distributa  area  ellipseos  inter  bigas  opposi- 
torum, arcuum : demonstra  nunc,  singula  triangula  seorsim  singularum  mo- 
rarum esse  mensuras  justissimas.  Demonstratio  facilis  est  ex  praemissis. 

Nam  quia  secundum  axioma  nostrum  mora  planetae  in  arcu  PC  est  ad 
moram  in  arcu  aequali  RG,  sicut  distantia  illius  a fonte  motus  AP  ad  distan- 
tiam hujus  AR,  est  vero  etiam  area  trianguli  PCA  ad  aream  trianguli  RGA 
(quod  basin  RG  habet  aequalem  basi  prioris  PC)  ut  altitudo  illius  PA  ad 
altitudinem  hujus  RA : quare  mora  planetae  in  arcu  PC  est  ad  moram  in 
aequali  arcu  RG,  sicut  area  trianguli  PCA  ad  aream  trianguli  RGA. 

Eodem  modo  demonstrabitur  etiam  mora  planeta  in  CF,  potestate  aequali 
ipsi  CP,  esse  ad  moram  ejusdem  in  GH,  -sicut  est  area  ACF  ad  aream  AGH, 
ubi  summa  utriusque  areae  aequalis  est  summae  priorum  et  sic  consequenter. 
Tota  igitur  area  ellipseos,  secta  ex  A in  triangula,  eadem  proportione  distri- 
buitur inter  arcus,  qua  etiam  totum  periodicum  tempus  inter  eos  est  distri- 
butum. Triangula  igitur  singula  justissimae  sunt  in  proportione  mensurae 
singulorum  suorum  arcuum. 

Demonstratio  hujus  plenariae  aequipollentiae  traditur  in  Commentariis 
Martis  cap.  LIX.  fol.  291.  (III.  404),  cujus  folii  linea  13.  a fine  unica  vocula  erit 
obscuritatem  magnam  induxit ; quam  si  mutaveris  in  computaretur,  omnia  erunt 
planiora.  Quamquam  fateor,  obscurius  ibi  traditam  plusque  operae  natum 
ex  eo,  quod  distantiae  ibi  non  ut  triangula  consideratae  sunt,  sed  ut  numeri 
et  iineae. 

V.  De  aequipollentia  plani  circularis  et  plani  elliptici  in 

mensurandis  moris  arcuum. 

Durum,  et  insolens,  quin  etiam  intricatum  esse  videtur  negotium,  ut 
calculator  in  computatione  temporis  redigatur  ad  planitiem  figurae  ellipticae. 
Imo  usurpatione  plani  circularis  loco  elliptici  fit  omnium  opinione  facilius, 
adeo  ut  vetus  calculus  huic  novo  in  facilitate  nequaquam  comparandus  sit. 

(v.  s.  p.  09.) 

' Demonstra  planorum  aequipollentiam , causa  mensurandi  temporis. 
Repetatur  igitur  figura  77.  pag.  408,  qua  generationem  plani  elliptici  demon- 
stravimus. 

Et  quia  hactenus  hoc  est  demonstratum,  quod  sicut  se  habet  semissis  temporis 
periodici,  quo  planeta  peragrat  semissem  orbitae  PER,  ad  tempus,  quod  planeta  con- 
sumit in  PH  vel  in  PE,  sic  etiam  se  habeat  ad  unguem  area  PER  ad  aream  PHA 
vel  PEA,  supra  vero  hoc  etiam  est  demonstratum,  quod  area  PDR  sit  ad  PER  ut 
PGA  ad  PHA  et  ut  PDA  ad  PEA,  omnium  enim  erat  proportio  eadem,  quae  DB  ad 
BE,  eoque  etiam  permutatim:  sicut  se  habet  area  PER  ad  PHA  vel  PEA,  sic  etiam 
se  habeat  area  PDR  ad  PGA  vel  PDA,  sicut  igitur  se  habet  semissis  temporis  perio- 
dici arcus  PER  ad  tempora  arcus  PH  vel  PE,  sic  se  habet  area  PDR  ad  PGA  vel 
PDA.  Quare  in  his  segmentis  plani  semicircularis  inest  exactissima  mensura  morarum, 
quas  planeta  nectit  in  unoquolibet  arcu  ellipsis. 

Ostende  nunc  etiam  commoditatem  hujus  mensurationis.  Assumto 
segmento  PGA,  ducatur  ex  G recta  in  centrum  B.  Datur  igitur  proportio 
sectoris  GBP  ad  totum  circuli  planum  ex  quantitate  arcus  PG  data,  ut  non 
sit  opus  computatione.  Totum  enim  tempus  periodicum  totumque  planum 
circuli  dividitur  in  360  partes  more  astronomico.  Restat  igitur  altera  pars 
segmenti  GBA.  Atqui  hujus  computatio  facilis  est.  Ut  enim  DB  sinus  totus 


414 


Epitomes  Astronomiae 


ad  GF  sinum  arcus  PG  dati,  sic  est  DBA  ad  aream  GBA.  Semel  itaque 
constituta  area  trianguli  DBA  maximi , multiplicata  scilicet  dimidia  eceentri- 
citate  in  sinum  totum  et  facto  in  denominationes  astronomicas  converso,  postea 
semper  erit  utilis. 

Num  insuper  etiam  alius  usus  est  plani  circularis  P Est  in  theoria  Lu- 
nae peculiaris  ejus  usus  ad  demonstrandam  ejus  inaequalitatum  unam,  quam 
illa  singulariter  habet  prae  ceteris  planetis.  Sed  quia  hic  liber  V.  datus  est 
iis  tantum  proprietatibus,  quae  communiter  insunt  planetis  omnibus,  igitur, 
quod  restat  apparatus  geometrici  ad  absolvendam  hujus  singularis  usus  de- 
monstrationem, id  differtur  recte  in  libri  VI.  partem  4,  scilicet  in  ipsam  theo- 
riam Lunae. 

Qua  ratione  vetus  Ptolemaica  astronomia  metitur  moras  planetae  in 
quolibet  arcu  sui  eccentrici,  seu  quid  habet  illa  loco  plani  circularis?  Utitur 
ad  hoc  circulo  peculiari,  cui  aequantis  nomen  est  positum,  cujus  centrum 
esset  in  figuris  nostris  alter  focorum,  in  proximo  schemate  V,  in  antepenul- 
timo F,  quia  tantum  distat  a centro  eccentrici  B versus  summam  apsidem  P, 
quantum  A Sol  ab  eodem  centro  eccentrici  distat  versus  imam  Ii.  Nam  ejecta 
linea  ex  centro  aequantis  V per  corpus  planetae,  arcus  hujus  aequantis,  inter- 
ceptus inter  hanc  lineam  et  inter  VP,  lineam  apsidum,  statuitur  mensura  tem- 
poris, quod  planeta  consumit  in  arcu  suae  orbitae. 

Videtur  hypothesis  ista  commodior  esse  ad  manuarias  ostensiones  per 
instrumenta,  theorias  dicta:  cur  istam  non  retines,  cum  jam  bis  adhibueris 
et  ipse  vicarias  quantitates  loco  verarum ? 1.  Quia  aequans  nunquam  per- 

fecte verum  dicit,  nisi  velimus  centrum  ejus  inaequali  motu  libratile  facere, 
qua  ratione  recederemus  a simplicitate  hypothesium  multoque  perplexiorem  et 
operosiorem  constitueremus  astronomiam  in  usu,  quam  illa  est  his  duobus 
libris,  quarto  et  quinto,  in  causarum  explicatione:  cum  hisce  causis  semel 
perceptis,  imo  etiam  non  creditis,  sed  saltem  positis,  usus  postea  parte  altera 
libri  V.  et  libro  VI.  facilis  sit.  2.  Quia  aequantis  hujus  ratio  penes  Ptole- 
maeum alia  est  in  planetis  superioribus,  alia  in  inferioribus  duobus,  alia  in 
Luna,  essetque  nunc  etiam  alia  in  Sole;  at  planum  circuli  eccentrici  penes 
nos  in  omnibus  planetis  eidem  usui  servit  eodem  modo.  3.  Quia  circulus 
aequans  a causis  genuinis  motuum  recedit  longissime,  quas  planum  circuli 
de  propinquo  repraesentat,  quippe  quod  est  cum  plano  ellipsis  sub  eodem 
genere. 

Eadem  intelligantur  dicta  etiam  contra  alias  aequipollentias , quas  mira 
vis  humani  ingenii  proferre  solet,  ut  quod  David  Fabricius  unica  (quan- 
quam  duorum  aequalium  circulorum  contrariis  motionibus  indigente)  libratione 
centri  eccentrici  in  ellipsis  nostrae  breviori  diametro  et  salvat  ingressus  pla- 
netae a lateribus  nostri  eccentrici  circuli  immobilis,  et  simul  librat  apsida,  sic 
ut  jam  ipse  circulus  eccentricus  numeratione  ab  apside  libratili  usque  ad  cor- 
pus planetae  continuata  praestet  nobis  mensuram  temporis.  Nec  enim  mera 
aequabilitas  motuum,  nec  praecisio  omnimoda  obtinetur,  nec  operae  compen- 
dium fit,  et  causae  motuum  occultantur  abneganturque.61) 

Omnibus  vero  modis  repudiatur  Copernicana  machinatio,  qui  duos  epi- 
cyclos  proportione  motuum  dupla  circumfert  in  concentrico : cum  enim  obser- 
vationes testentur,  ingredi  planetam  ad  latera  locis  mediis  inter  apsidas,  haec 
Copernicana  hypothesis  facit  ipsum  contraria  potius  ratione  evagari  extrorsum. 
Haec  particula  hypothesium  Copernici  emendanda  omnino  est , salva  tamen 
ejus  universali  hypothesi  motus  Telluris  annui,  unde  huic  doctrinae  nomen  est. 

VI.  De  regularitate  excursuum  ad  latera. 

Num  etiam,  latitudinis  calculus  certus  est , si  nulli  sunt  solidi  orbes, 
et  si  etiam  hoc  praestant  peculiaria  in  corpore  planetae  filamenta?  Positis, 
quae  libro  IV.  fol.  383  s.  sunt  posita  quaeque  sunt  omnino  et  possibilia  et 
consentanea:  necesse  est  omnino,  nasci  planum  ellipsis  perfectum. 

Sit  enim  in  praesenti  schemate  TZX  circulus  per  polos  eclipticae,  A vel  Sol 
sit,  si  TZX  est  planum,  vel  si  TAX  hemisphaerium,  sit  A locus  primum  inferioris  in 
cavo  sectionis  eclipticae  TX  cum  EG  orbita  planetae,  ut  ejus  poli  sint  sub  Z,  W.  Di- 
rigantur fibrae  latitudinis  secundum  GA  habeantque  facultatem  deflectendi  motum 
XVT,  a Sole  illatum,  angulo  GAX;  et  maneant  fibrae  toto  ambitu  parallelae.  Ma- 
nifestum est,  planeta  in  A,  sectione  inferiore, 
versante,  fibras  tensas  secundum  GA  directuras 
planetam  angulo  toto  et  planetam  in  plano  per- 
fecto venturum  usque  in  G,  ascendendo  usque  in 
planum  per  polos  ductum.  Et  quia  jam  fibra  ex 
Gin  ipsum  Solem  A dirigitur,  non  in  transversum 
eclipticae,  ideo  neque  hic  amplius  excurret  pla- 
neta, sed  erit  G limes;  inde  paulatim  elevatus  su- 
pra planum  ZXW,  diriget  fibram  in  lineam  duc- 
tam ex  A sectione  per  A Solem,  donec  veniat  in 
A,  sectionem  jam  superiorem  convexae  superficiei. 

Quemadmodum  igitur  in  A maximus  est  angulus 
inclinationis  fibrae  ad  eclipticam  TX,  ■qui  decrescit 
celeriter,  at  in  G,  E nullus  est  angulus  inclina- 
tionis fibrae  ad  eclipticae  longitudinem  diuque  con- 
sistit haec  inclinationis  parvitas:  sic  etiam  si  ex 
circuitu  EAG  fiat  integrum  planum,  partes  ejus  apud  A inclinatissimae  sunt  ad  eclip- 
ticam TX  citoque  decrescit  inclinatio.  At  circa  G,  E plani  margo  deorsum  in  sphaerae 
prcffundum  vel  sursum  porrigi  intellectus,  decurrit  diu  propemodum  parallelus  eclip- 
ticae plano.  Ergo  si  pro  fibrae  operatione  usurpemus  opus  ipsum,  scilicet  EAG,  ut 
planum  perfectum,  calculus  erit  principiis  omnino  consentiens. 

Conclusio  primae  partis  de  libro  V. 

Haec  igitur  hactenus  scripta  sunto  geometris  acri  ingenio  praeditis,  qui 
nihil  in  calculum  recipere  dignantur,  quod  non  sit  demonstratione  accuratissima 
munitum  exque  ipsis  principiis  motuum  naturalibus  deductum. 


LIBRI  QUINTI 

PARS  ALTERA. 

DE  TERMINIS  ASTRONOMICIS  EX  CALCULO  ET  ORBITA 

ECCENTRICA  ORIENTIBUS. 


Quomodo  appellatur  orbita  cujusque  planetae ? Appellatur  veteri  voce 
eccentricus , subaudi  circulus.  Etsi  enim  orbitae  sunt  ellipticae,  ut  hic  PERI, 
quae  habent  duo  quasi  centra  A,  L,  quae  physice  focos  dicimus,  et  in  eorum 
altero  A Sol  ipse,  ut  centrum  mundi,  inest:  tamen  etiam  punctum  inter  focos 
medium,  ut  B,  a scriptoribus  conicis  centrum  figurae  peculiari  jure  dicitur;  et 
praeterea  ipsi  figurae  circulus  perfectus  PDR  metiendi  causa  circumscribitur, 
centro  B diverso  a centro  mundi  A. 

Quod  nomen  habet  in  astronomia  diameter  ellipseos  longior  PE?  Dicitur 
linea  apsidum,  quia,  cum  ducatur  per  centra  A mundi  et  B orbitae,  sec- 
tionibus cum  orbita  monstrat  P summam  apsidem  et  R imam. 

Unde  dicuntur  summa  et  ima  apsis , et  quod  aliud  habent  nomen?  Vox 
apsis  est  a rotis  ducta,  sunt  enim  puncta  eccentrici,  illud  P remotissimum  ab 
A Sole , hoc  R proximum  illi.  Sed  in  geometria  ratio  significationis  fit  evi- 
dentior.  Vox  enim  apsis  a tangendo  est  nuncupata,  et  vero  in  P,  R punctis 
circulus  mensor  tangit  orbitam  ellipticam.  Graecam  vocem  apsis,  apsides,  la- 
tinae  versiones  arabicorum  librorum  exprimunt  per  voces  aux,  auges;  quasi 
Arabes  graecum  Psi  in  Xi  convertissent.  Affirmavit  tamen  mihi  quidam  ara- 
bicae  linguae  cognitionem  jactans,  voce  augh  significari  altitudinem.62) 

Libro  sexto  puncta  ista  in  planetis  primariis  aphelium  dicentur  et  peri- 
helium,  in  Luna  apogaeum  et  perigaeum. 

Quae  necessitas  nos  cogit,  pro  circulari  itinere  planetae , a veteribus 
credito,  supponere  ellipticum,  id  est  deficiens  a circulo,  et  in  eo  longiorem 
diametrum  inque  illa  ipsa  Solem  statuere?  Utrumque  horum  demonstratum 
est  observationibus  et  demonstratione  certissima  in  Coram,  de  motibus  stellae 
Martis,  usurpatumque  libro  IV.  in  schematibus  51,  52  et  fol.  354,  372, 
etiamque  libro  hoc  quinto  parte  prima.  Nisi  ergo  supponeremus  ista,  nun- 
quam repraesentaremus  observationes. 

Quibus  nominibus  inter  se  distinguuntur  semisses  eccentrici,  ab  hac 

linea  constituti ? Alter  semissis  PER  vel  PDR  descendens  vel  prior  semicir- 
culus dicitur,  alter  RIP  vel  RTP  ascendens  vel  posterior. 

Quid  est  eccentricitas  ? Graeca  voce 
inxevr Qorijg  est  linea  connectens  centra 
A mundi  (seu  corporis  circa  quod  ordi- 
natur motus)  et  B eccentrici ; scilicet 
AB,  pars  lineae  apsidum  PR. 

Quod  est  nomen  lineis  ex  centro 
corporis,  circa  quod  motus  ordinatur, 
in  orbitam  eccentricam  eductis ? Graece 
dicuntur  anoorrjfxaTa , latine  intervalla 
seu  distantiae,  in  versionibus  arabicorum 
dicuntur  longitudines,  ut  AP,  AC,  AE, 

AM,  AS,  AF,  AR,  AN,  AQ  etc. 

Quae  sunt  insigniores  ex  his  longi- 
tudinibus? Longitudo  longior  in  arabi- 
cis,  seu  distantia  aphelia  vel  apogaea 
AP,  longitudo  brevior  seu  distantia  pe- 
rihelia  aut  in  Luna  perigaea,  AR,  et  longitudo  media,  quae  est  medium  arith- 
meticum inter  longiorem  et  breviorem  ; quarum  quae  est  in  semicirculo  de- 
scendenti, puta  AE,  prima  longitudo  media  dicitur,  quae  in  ascendenti,  ut  AI, 
secunda. 

0 

Quid  praeterea  significat  longitudo  media ? Metonymice  sumitur  pro  illis 
punctis  orbitae,  quae  obtinent  mediocrem  a Sole  distantiam,  ut  E,  I,  quae 
scilicet  quadrante  seu  90  gradibus  ab  apsidibus  distant  ante  vel  retro.  Quan- 
doque etiam  sumitur  pro  puncto  ipsius  zodiaci,  quod  quadrante  abest  ante 
vel  retro  a loco  zodiaci,  in  quem  linea  apsidum  producta  incidit. 

Ubi  notandum  et  cavendum,  quod  in  hunc  gradum  zodiaci,  qui  longi- 
tudo media  dicitur,  non  ipsa  linea  AE  ejusdem  nominis  producta  incidat, 
sed  potius  BE  ex  centro,  vel  ei  parallela  AM,  utpote  quae  cum  PR  apsidum 
linea  rectos  angulos  formant. 

Quod  nomen  est  differentiae  inter  longitudinem  seu  distantiam  mediam , 
et  quamcunque  aliam?  Differentia  haec  libratio  planetae  dicitur,  quia  tota 
libratio,  ut  in  motu  lancium  librae,  tarda  est  ab  initio,  cum  planeta  distat  a 
Sole  longissime,  et  in  fine,  cum  fit  Soli  proximus;  velox  in  medio. 

In  schemate,  quia  AP  est  longissima  distantia,  AR  brevissima,  transferatur  igitur 
AR  in  lineam  AP  extendaturque  ex  A in  G,  ut  tota  libratio  in  unica  linea  AP  veluti 
quiescente  ob  oculos  poni  possit,  quae  erit  PG,  dupla  eccentricitatis  BA.  Tarda  igitur 
est  haec  libratio  circa  P et  G,  quando  scilicet  planeta  est  vel  in  P vel  in  R,  velox 
circa  H,  quando  planeta  seu  linea  AH  est  in  AE  vel  AI  translata. 

Dixisti,  circulum  circumscribi  orbitae  metiendi  causa,  dic,  quot  nomi- 
nibus ille  conducat  ad  metiendam  hanc  orbitam.  Quatuor  nominibus:  1.  Cir- 
culus hic  denominat  et  discernit  arcus  orbitae  ellipticae.  Ut  PC  arcus  accipit 
et  nomen  et  determinationem  suam  ab  arcu  PK.  2.  Circulus  prodit  mensuras 
librationum  planetae  et  sic  format  longitudines  intervallorum  planetae  et  Solis. 
Ut  AC  vel  AO  determinatur  arcu  PK  seu  ejus  complemento  KD,  quia  is  docet 
quantitatem  librationis  HO  addendam  ad  semidiametrum  AH.  3.  Circulus  ex- 
hibet etiam  mensuram  temporis,  quod  planeta  consumit  in  quolibet  arcu  suae 
orbitae  ellipticae.  Ut  per  arcum  PK  discimus,  quamdiu  planeta  movetur  in 
PC  arcu.  4.  His  inventis  potest  etiam  indagari  angulus  ad  Solem,  quem 

arcus  orbitae  subtendit.  Ut  sine  arcu  PK  noto,  ignorata  AC,  nequit  inveniri 
angulus  CAP. 

I.  De  nominatione. 

Quomodo  circulus  denominat  et  discernit  arcus  ellipseos,  et  quibus  me- 
diis et  quare ? Cum  elliptica  circumferentia  se  ipsa  geometrice  nequeat  in 
partes  aequales  dividi,  partesve  constitutae  a numero  denominari:  circulus 
igitur  ellipsis  loco  dividitur  in  partes  aequales,  ab  apsidibus  initio  facto,  et 
a divisionum  punctis  ducuntur  perpendiculares  in  lineam  apsidum,  secantes 
ellipsin.  Arcus  igitur  circuli  aphelium  inter  et  unamquamque  perpendicula- 
rem nomen  dat  arcui  elliptico,  inter  eosdem  terminos  intercepto,  accommodans 
illi  suum  numerum  graduum  et  minutorum. 

Sit  PK  50°  0',  KL  perpendicularis  in  PR,  secans  ellipsin  in  C:  ergo  et  arcus 
ellipseos  PC  dicitur  esse  50°  0'. 

Atqui  falsum  est  nomen,  cum  non  sit  tantus  arcus  ellipseos , neque  re- 
spectu circuli,  neque  respectu  suae  totius  orbitae  ellipticae.  Nihil  hoc  turbat, 
nihil  est  enim,  in  praesentia  quidem,  nisi  nomen,  et  nomen  quidem  non  men- 
surae apparentis,  sed  determinationis  et  resectionis  geometricae ; nec  opus  est 
sciri  genuinam  longitudinem  ipsius  arcus  elliptici,  veluti  admensam  ad  decem- 
pedam, dummodo  postea  sciamus,  hic  ipse  arcus  ellipseos,  sic  determinatus, 
quantum  angulum  faciat  apud  centrum  Solis  et  quamdiu  planeta  commoretur 
in  eo.  Quid?  quod  prima  hujus  libri  V.  parte  demonstro,  arcum  hunc  ellip- 
seos, si  non  longitudine,  at  saltem  potestate  tantum  esse. 

Quomodo  perpendiculares  istae  sectrices  ellipseos  appellantur?  In  circulo 
dicuntur  sinus  arcuum  circuli,  inceptorum  ab  aphelio;  in  ellipsi  generis  voce 
dicuntur  ordinatim  applicatae,  puta  ad  axem.  Ut  hic  KL  est  sinus  arcus  KP, 
CL  est  ordinatim  applicata. 

In  specie  vero  illa,  quae  per  centrum  figurae  ducitur,  ut  EBI,  diameter 
brevior  seu  figurae  latus  rectum  dicitur.  Possumus  uti  graeca  voce  diacen- 
tros.  Quae  denique  per  centrum  Solis  trajicitur,  ut  MAN,  nomine  caret,  licet 
sit  inter  praecipuas.  Dicatur  novo  vocabulo  dihelios. 

Quodnam  est  officium  illarum  perpendicularium , diacentri  et  dihelii? 
Dividunt  orbitam  in  partes,  superiorem  et  inferiorem,  illa  quidem  in  aequales, 
sed  temporis  et  apparentiae  inaequalis,  haec  in  partes  quidem  inaequales  et 
tempore  et  longitudine,  sed  quae  tamen,  velut  ex  Sole,  apparent  aequales. 

Ut  EPI,  quae  constituitur  ab  EBI,  est  quidem  180  graduum,  sed  apparet  angulo 
EAI  minore  quam  180°.  At  MPN,  segmentum  majus,  absectum  linea  MAN,  et  MRN, 
segmentum  minus,  utrumque  apparet  aequale  quantitate  180  graduum. 

II.  De  libratione. 

Doce  metiri  et  computare  librationes  et  determinare  intervalla.  Sit  PK 
arcus  eccentrici  minor  quadrante,  verbi  causa  46°  18'  51",  ejus  ergo  complementum 
KD  erit  43°  41'  9"  ejusque  sinus  BL  69070,  et  sit  eccentricitas  AB  seu  dimidia 
libratio  PH  9265,  qualium  BP  est  100000.  Multiplicatis  igitur  69070  in  9265  et 
absectis  5 ultimis,  prodit  libratio  OH  6399,  addenda  ad  BP  vel  AH  in  superiori  semi- 
circulo EPI,  eritque  AO,  vel  ei  aequalis  AC,  distantia  scilicet  planetae  a Sole  106399, 
competens  arcui  PK  vel  PC,  qualium  quidem  semidiameter  est  100000. 

Si  arcus  eccentrici  fuerit  313°  41'  9",  excessus  super  tres  quadrantes  seu  270° 
erit  etiam  43°  41'  9",  dans  sinum  eundem  multiplicandum;  quo  cum  exstruitur  libratio 
6399,  itidem  addenda,  quippe  in  superiori  semicirculo,  sed  ascendenti, 

Quodsi  semidiameter  BP  acceperit  aliam  dimensionem,  verbi  causa  152342,  mul- 

tiplicabimus  et  hanc  in  AC  106399  absectis  5 ultimis,  et  prodibit  AC  in  hac  dimen- 
sione 162090. 

Artificia»  Neperiano  conficitur  tota  haec  operatio  expeditissime  per  unicam  ad- 
ditionem. Nam  sinus  arcus  KD  logarithmus  additur  logarithmis  eccentricitatis  9265 
et  dimensionis  propositae  152342:  summa  quaesita  ut  logarithmus  exhibet  librationem 
9748  addendam  ad  dimensionem  152342  63). 

Sit  deinde  arcus  PW  major  quadrante,  scilicet  133°  39'  7".  Excessus  super 
quadrantem  DW  43°  39'  7"  ejusque  vel  sinus  vel  logarithmus  cum  dictis  duobus  prin- 
cipiis prodit  librationem  9777,  subtrahendam  ab  152342,  quippe  in  inferiori  diacentri 
semicirculo,  ut  prodeat  intervallum  respondens  AS  142565. 

Idem  erit,  si  arcus  eccentrici  habuerit  226°  20'  53".  Nam  complementum  ejus 
ad  tres  quadrantes  erit  43°  39'  7",  tantus  in  ascendenti,  quantus  DW  in  descendenti 
semicirculo. 

Recense  praecipuos  librationis  casus.  1.  Quando  planeta  incipit  disce- 
dere ab  apside , tunc  simul  libratio  incipit,  planeta  scilicet  incipit  descendere 
versus  Solem , qui  discessum  a Sole  paulo  prius  finiverat.  ‘2.  Quando  pla- 
neta habet  gradus  60  ab  apside,  tunc  libratio  aequat  semissem  eccentricitatis. 
3.  Quando  planeta  quadrantem  orbitae  confecit  ab  apside,  tunc  librationis  di- 
midium est  peractum,  sic  ut  planeta  distet  a Sole  semidiametro  eccentrici.  Ut 
si  PD  est  90,  tunc  AE  aequat  BD.  4.  Quando  planeta  confecit  gradus  120 
ab  apside,  tres  quadrantes  librationis  sunt  peracti.  5.  Quando  planeta  est  in 
ima  apside,  tunc  proximus  Soli  factus  totam  librationem  absolvit.  Contrarius 
est  ordo  per  semissem  ascendentem.  6.  Binae  quaeque  distantiae  a Sole,  pla- 
neta aequalibus  eccentri  arcubus,  illic  ab  aphelio,  hic  a perihelio  remoto, 
junctae  aequant  diametrum.  Ut  si  ex  C ducatur  recta  per  B in  Q , CA  et 
AQ  junctae  aequant  RP. 

III.  De  mora  planetae  in  arcu  quolibet. 

Quid  sonat  vox  anomalia ? Etsi  proprie  anomalia  (inaequalitas)  est  af- 
fectio motus  planetae,  astronomi  tamen  sumunt  hanc  vocem  pro  motu  ipso, 
cui  inest  haec  inaequalitas.  Cumque  ad  motum  haec  tria  mensurabilia  con- 
currant : spatium  trajiciendum , mora  temporis  in  spatio,  et  apparens  magni- 
tudo spatii,  vox  anomalia  omnibus  tribus  est  accommodanda.  Et  causa  qui- 
dem temporis  rursum  duplex  usus  est  vocis.  Nam  primo  Ptolemaeus  ea  utitur 
pro  tempore  toto,  quod  planeta  consumit  interim , dum  restituitur  omnis  ejus 
inaequalitas  ad  suum  principium,  totidem  numerans  anomalias,  quoties  hoc 
fit.  Secundo,  partes  hujus  temporis  totius  vulgariter  anomaliae  dicuntur,  pro 
eo  quod  Ptolemaeus  dixit  motum  anomaliae , subintellige  integrae  partem 
confectam. 

Quot  sunt  igitur  anomaliae  sumtae  ut  pars  totius?  Tres  nuncupantur 
anomaliae  in  unoquolibet  situ  planetae:  1)  Anomalia  media,  2)  Anomalia 
eccentri,  et  3)  Anomalia  coaequata. 64) 

Quid  est  anomalia  media ? Est  spatium  temporis,  quod  planeta  con- 
sumit in  quolibet  arcu  suae  orbitae,  ab  apside  incepto,  redactum  in  partes 
et  minuta,  qualium  anomalia  tota  valet  360°,  numerationis  logisticae  vel 
astronomicae. 

Unde  dicitur  media P Non  ab  eo,  quasi  sit  quantitate  media  inter  so- 
cias. ut  paulo  post  cavebitur:  sed  media  dicitur  imitatione  veteris  astrono- 
miae, quae  anomaliam  mediam  nuncupare  solet  pro  motu  anomaliae  medio,  id 
est  aequabili,  quia  tempus  sic  redactum  in  denominationem  logisticam  in- 
dicat cum  suo  graduum  et  scrupulorum  numero,  quantum  arcum  circuli  pla- 

neta  confecturus  fuisset,  si  toto  isto  tempore,  quod  dicimus  anomaliam  me- 
diam, incessisset  motu  aequabili  et  medio  inter  tardissimum  et  velocissimum. 

Quomodo  definienda  vel  mensuranda  esset  anomalia  media  in  his  sche- 
matibus secundum  astronomiam  veterem ? Constituta  linea  BL  (Fig.  80),  quae 
sit  ipsi  AB  eccentrieitati  aequalis,  in  linea  apsidum  BP,  ut  prima  hujus  V. 
libri  parte  dictum,  anomalia  media  more  veteris  astronomiae  esset  arcus  cir- 
culi aequantis  ex  L descripti  in  signorum  consequentia,  comprehensus  inter 
duas  lineas  ex  L,  alteram  per  apsidem  P,  reliquam  per  corpus  planetae  C 
traductas.  Vel  esset  illarum  linearum  angulus  ad  L ejusve  complementum 
ad  4 rectos.  Ut  hic  si  C esset  planeta,  PLC  angulus  esse  posset  loco  ano- 
maliae mediae  fere. 

Defini  lineam  medii  motus  et  locum  medium  planetae  secundum  hanc 
veterem  aequantis  hypothesin.  Esset  linea  ex  centro  Solis  in  sphaeram  fixa- 
rum educta,  parallela  lineae,  quae  ex  centro  aequantis  seu  ex  altero  foco 
ellipsis  per  corpus  planetae  ducta  est,  et  harum  utravis  sub  fixis  monstraret 
locum  planetae  medium.  In  schemate,  si  C planeta,  et  AM  parallela  ipsi 
LC,  AM  esset  linea  motus  ejus  medii. 

Si  ergo  in  hac  astronomiae  forma  nova  nullus  exprimitur  circulus 
aequans , qua  igitur  in  alia  quantitate  numerabitur  seu  mensurabitur  ano- 
malia media?  In  area  comprehensa  inter  arcum  circuli,  qui  denominat  et 
determinat  arcum  orbitae  propositum,  et  inter  duas  rectas,  quae  terminos  arcus 
cum  centro  Solis  eonnectunt.  Ut  si  propositus  sit  locus  planetae  C,  ducta  ex 
C ipsi  PR  perpendiculari,  quae  secet  circulum  PD  in  K,  et  connexis  P,  K 
cum  A,  area  PKA  est  mensura  anomaliae  mediae,  qualium  area  totius  cir- 
culi valet  360°. 

Doce  computare  anomaliam  mediam,  seu  temporis  moram,  quam  pla- 
neta consumit  in  arcu  proposito.  Sit  rursum  AB  eccentricitas  9265,  qualium 
semidiameter  BP  est  100000.  Ante  omnia  quaerenda  est  area  trianguli 
maximi,  quod  habet  angulum  ad  B rectum,  altitudinem  BD,  multiplicata  hac 
in  ipsius  AB  dimidium,  prodit  igitur  463250000.  Hujus  areae  DAB  valor 
est  exprimendus  numero  secundorum  scrupulorum,  qualium  area  tota  circuli 
PDT  est  partium  gr.  360,  vel  primorum  21600,  vel  secundorum  1296000. 

Quia  igitur,  existente  BP  100000,  area  circuli  a geometris  proditur  31415926536, 
fiet  area  DAB  19110  secundorum.  Detur  jam  arcus  PC  per  denominatorem  suum  PK, 
qui  sit  46°  18'  51".  Sinus  igitur  ipsius  PK,  scilicet  KL,  altitudo  trianguli  BKA,  mul- 
tiplicatus in  valorem  trianguli  maximi,  rejectis  in  fine  a facto  quinque  figuris,  con- 
ficiet valorem  trianguli  AKB  13819",  quaesunt  3°  50'  19".  Et  vero  sector  KBP  valet 
gradus  totidem,  quot  dati  sunt  in  arcu  PK,  scilicet  46°  18'  51",  additis  igitur  areis, 
fit  PKA  50°  9'  10";  tanta  est  anomalia  media.65) 

Hoc  pacto  addenda  est  area  trianguli  aequatorii,  quam  diu  sector  vel 
arcus  est  minor  semicirculo ; qui  si  superet  semicirculum,  subtrahenda  est  illa. 

Dic  regulam  de  affectione  horum  triangulorum  inter  se.  Bina  quaeque 
triangula,  aequaliter  remota  verticibus,  alterum  a summa  apside,  alterum  ab 
ima,  magnitudine  sunt  aequali.  Ut  si  arcus  PK  et  RW  aequales,  areae  BKA, 
BWA  erunt  etiam  aequales. 

Quid  est  anomalia  eccentri?  Est  arcus  circuli  eccentrici,  in  consequentia 
numeratus  interceptusque  inter  lineam  apsidum  et  inter  perpendicularem  illi 
per  corpus  planetae,  sive  per  punctum  quodcunque  orbitae  propositum  educ- 
tam. Ut  proposito  puncto  orbitae  C aut  planeta  in  illo  versante,  si  per  C 
ducatur  in  PAR  perpendicularis  KCL,  secans  circulum  in  K,  PK  arcus  erit 
anomalia  eccentri. 

Quo  sensu  dicitur  anomalia  eccentri?  Subintelligitur  et  hic  vocula  mo- 
tus. Nam  etsi  in  arcu  ipso  circuli  PK  secundum  figuram  nulla  apparet 
inaequalitas  vel  anomalia,  motus  tamen  planetae  in  orbita  PC  vere  est  ano- 
malos,  inaequalis,  tribus  nominibus : primo  ratione  suae  figurae  ellipticae,  quae 
secundum  diversas  sui  partes  flectitur  inaequali  curvitate  distatque  a centro 
figurae  inaequaliter;  deinde  ratione  celeritatis,  quae  non  est  eadem  in  omnibus 
orbitae  particulis;  tertio  ratione  apparentiae  tanquam  ex  Sole,  quia  partes  or- 
bitae aequales  subtendunt  apud  Solem  angulos  inaequales.  Cum  igitur  arcus 
PK  ad  omnia  ista  determinanda  concurrat,  ut  prius  dictum,  quare  quo  jure 
vetus  astronomia  circulum  aequantem  introduxit  inque  eo  numeravit  anoma- 
liam mediam,  non  deteriori  jure  nos  orbitae  reali  PC  circumscribimus  circulum 
eccentricum  PK  inque  eo  numeramus  anomaliam  eccentri,  usurpantes  aequa- 
bile aliquid  ad  mensurandum  id,  quod  est  inaequabile. 

Et  in  veteri  quidem  astronomia  circulus  aequans  seduxit  physicos,  ut 
imaginarentur  sibi  realem  vel  circulum  vel  certe  motum;  at  hic  seduci  nemo 
potest,  cum  appareat  ad  oculum,  veram  planetae  orbitam  PC  in  solis  duobus 
apsidum  punctis  P,  R cum  hoc  technico  circulo  PK  concurrere,  toto  reliquo 
tractu  sese  intra  illius  complexum  versus  centrum  figurae  recipere. 

Quid  est  anomalia  coaequata ? Est  arcus  circuli  magni  in  latitudine 
zodiaci  per  continuationem  plani  orbitae  planetariae  designati,  in  consequentia 
signorum  numeratus  a loco  apsidis  usque  ad  locum  ipsum  planetae  vel  cujus- 
cunque  puncti  orbitae  apparentem ; vel,  quod  eodem  redit,  est  angulus,  quem 
arcus  quilibet  verae  orbitae  planetariae  subtendit  aut  dictae  duae  lineae  for- 
mant apud  centrum  Solis,  ejusve  anguli  complementum  ad  4 rectos. 

Ut  si  planeta  in  C,  coaequata  anomalia  est  angulus  PAG;  et  si  planeta  in  Q, 
tunc  anomalia  coaequata  constat  his  partibus:  PAM,  MAR  duobus  rectis,  et  insuper 
angulo  RAQ.  Quodsi  centro  A scribatur  circulus  quantuscunque,  et  sic  etiam  circulus 
in  sphaera  fixarum , circuli  hujus  arcus,  numeratus  ab  AP  in  signorum  consequentiam 
usque  ad  AC  vel  AQ  continuatas,  dicetur  etiam  anomalia  coaequata. 

Quare  coaequata  dicitur  ? Motum  anomaliae  coaequatum  (vel  simpliciter 
anomaliam  coaequatam)  dicere  consueverunt  auctores,  non  quasi  ex  proposito 
motu  inaequali  fuerit  elicitus  motus  aequalis , sed  ratione  plane  contraria, 
quod,  cum  proponatur  initio  tempus  seu  portio  temporis  periodici  et  cum  hoc 
tempus  (redactum  in  denominationem  astronomicam)  indicet,  quantum  arcum 
circuli  planeta,  si  incessisset  motu  aequabili,  fuerit  confecturus  intra  hoc  tem- 
poris spatium,  jam  porro  munus  sit  astronomi  ostendere,  quantum  de  motu 
planetae  vere  inaequali  apparenti  respondeat  huic  tempori  fictoque  motui  aequa- 
bili. Sonat  igitur  motus  coaequatus  idem,  quod  motus  aequatione  affectus  et 
conversus  in  apparentem,  indutus  scilicet  illam  inaequalitatem,  quam  ei  conci- 
liat apparentia,  a qua  inaequalitate  tota  periodus  anomalia  dicitur. 

Cum  igitur  anomalias  hasce  tres  et  distinxeris  et  formaveris  per  ficti- 
tium  circulum  eccentricum  orbitae  circumscriptum:  quaero , an  non  possit 
eidem  usui  esse  vera  planetae  orbita.  Etsi  non  est  opus,  potest  tamen  per 
aequipollentiam.  Nam  ut  prima  hujus  V.  libri  parte  dictum,  tempus  et  sic 
anomaliam  mediam  metitur  etiam  area  PCA,  et  anomaliam  eccentri  potest, 
qui  vult,  intelligere  etiam  per  arcum  PC.  Angulus  vero  PAC  etiam  prius  dic- 
tus fuit  anomalia  coaequata. 

Quomodo  quantitate  discernuntur  tres  hae  sociae  anomaliae?  Numerus 
graduum  et  minutorum  anomaliae  eccentri  semper  est  medius  inter  ceteros. 
Quae  vero  media  dicitur,  ea  antequam  impleat  semicirculum,  semper  est  maxima 

de  tribus,  coaequata  minima;  post  semicirculum  vero  media  dicta  est  quan- 
titate minima,  coaequata  maxima. 

IV.  De  angulo  ad  Solem. 

Doce  computare  anomaliam  coaequatam  seu  angulum  ad  Solem.  Varii 
sunt  modi,  sed  compendiosissimus  est,  qui  utitur  intervallo  planetae  et  Solis. 
Nam  illo  etiam  ad  alios  usus  indigemus. 

Sunt  autem  hujus  modi  casus  tres ; aut  enim  est  planeta  supra  diacen- 
tron,  aut  infra  dihelion,  aut  inter  diacentron  et  dihelion. 

1.  Sit  igitur  initio  planeta  supra  diacentron  DBT,  puta  in  C,  et  anomalia  ec- 
centri  PK  47°  42'  20"  et  sit  per  ejus  complementi  KD  sinum  LB  67277  investigata 
planetae  libratio  6233,  eaque  addita  ad  BP,  sit  constitutum  AC,  intervallum  planetae 
et  Solis  justum,  106233,  in  dimensione,  qualium  BP  est  100000.  Idem  igitur  LB  sinus 
complementi  apponatur  ad  BA  eccentricitatem  9265,  ut  habeatur  trianguli  CAL  rect- 
anguli  latus  alterum  LA  76542.  Divisa  igitur  LA,  appositis  5 cyphris,  per  CA,  quo- 
tiens 72051  ut  sinus  ostendit  arcum  46°  5'  48",  qui  est  angulus  LCA,  cujus  comple- 
mentum 43°  54'  12"  est  angulus  quaesitus  LAC  vel  PAC.,i(’)  Si  logarithmum  dimidiati 
divisoris  abstuleris  a logarithmo  dimidiati  dividendi,  relinquitur  logarithmus  ejusdem 
sive  sinus,  sive  arcus. 

2.  Sit  secundo  planeta  infra  dihelion  MAN,  puta  in  S,  et  anomalia  eccentri  PW 
ejusque  excessus  supra  quadrantem  DW.  Quemadmodum  igitur  supra  librario,  per 
BZ  sinum  illius  arcus  quaesita,  fuit  a radio  subtrahenda,  ut  existeret  intervallum  justum 
AS,  sic  etiam  eccentricitas  BA  subtrahenda  nunc  est  a BZ  sinu,  ut  relinquatur  AZ, 
latus  trianguli  rectanguli  alterum.  Rursum  igitur  diviso  numero  lateris  AZ,  per  5 cy- 
phras  prolongato,  per  latus  AS,  prodit  sinus  anguli  ASZ , cui  aequalis  est  MAS,  ex- 
cessus ipsius  quaesiti  PAS  super  rectum  PAM  seu  quadrantem. 

3.  Sit  tertio  planeta  inter  DBT  et  MAN,  ut  si  sit  anomalia  eccentri  PX  ejusque 
excessus  supra  quadrantem  DX  sinus  BY,  quo  libratio  quidem  subtractoria  computa- 
tur, cum  sit  tensus  infra  B,  at  cum  ipse  sit  minor  eccentricitate  EA,  ipse  jam  ab 
hac  auferendus  est,  ut  restet  Yk.  Cum  hoc  igitur  et  cum  intervallo  justo  agendum, 
ut  in  primo  casu. 

Quid  appellas  locum  planetae  eccentricum ? Punctum  illud  in  zodiaco, 
in  quod  incidit  recta  ex  centro  Solis  per  corpus  planetae  educta. 

Quid  est  aequatio  vel  prosthaphaeresis , et  quae  causa  nominis ? Est 
differentia  numeri  graduum  et  minutorum  anomaliae  mediae  a gradibus  et 
minutis  anomaliae  coaequatae,  vel  secundum  astronomiae  formam  veterem 
est  angulus  in  centro  Solis  ejusque  mensura,  arcus  circuli  magni  sub  fixis, 
interceptus  inter  lineas  medii  et  lineas  eccentrici  motus  planetae.  Hic  cum 
sit  auferendus  in  uno  semicirculo,  addendus  in  altero  ad  mediam,  ut  fiat 
coaequata,  ex  eo  composita  voce  Tzgoud-ccqHxiqechg  est  dicta;  aequatio  vero 
inde,  quia  ejus  additione  vel  subtractione  ex  anomalia  coaequata,  quae  in- 
aequales sortitur  arcus  et  tempora  in  portiones  aequales , fit  anomalia  media 
aequabilis. 

Quod  appellas  nomen  vel  titulum  aequationis?  Duo  vocabula  vel 
eorum  indices  syllabas  vel  literas  A (Add.)  S (Subt.). 

Quot  sunt  partes  aequationis,  et  quae  cujusque  mensura?  Duae  sunt 
partes,  altera  physica,  altera  optica  dictae.  Illa  enim  est  ob  inaequalitatem, 
quae  vere  planetario  motui  accidit  ob  causas  physicas,  haec  vero  ob  inae- 
qualitatem tantummodo  apparentem  vel  quasi  apparentem , hoc  est  propter 
majorem  vel  minorem  remotionem  arcus  verae  orbitae  a Sole.  Utraque  quo- 
dammodo in  eodem  triangulo  discernitur,  quod  hinc  aequatorium  dicitur, 

Connexis  enim  terminis  eccentricitatis  A,  B cum  corpore  planetae  C,  pars  aequa- 
tionis physica  quidem  mensuram  invenit  in  area  BAC  (vel  per  aequipollentiam  in 
area  BAK),  optica  vero  pars  aequationis  aequalis  esset  angulo  BCA,  si  is  computare- 
tur; quo  semper  exiguo  minor  est  angulus  BKA,  cujus  esset  facilior  computatio. 

Quis  est  usus  hujus  aequationis,  etiam  titulorum  ejus?  In  hac  astro- 
nomiae forma  renovata  totius  aequationis  ex  utroque  elemento  compositae 
usus  est  non  necessarius  nec  valde  magnus.  Non  enim  per  hanc  aequationem 
constituuntur  anomaliae,  sed  contra,  per  comparationem  anomaliae  coaequatae 
(quam  prius  computamus)  cum  anomalia  media,  elicimus  aequationem,  si 
quando  ea  volumus  uti. 

In  tabulis  vero  ponuntur  tres  anomaliae  distinctae:  primo  enim  anomalia 
eccentri  ponitur  ad  sinistram,  secundum  gradus  integros  ab  1 ad  180  ordine, 
idque  propterea,  quia  ab  hac  data  fit  initium  computandi  reliquas  ipsamque 
etiam  distantiam  seu  intervallum  planetae  et  Solis;  secundo  huic  anomaliae 
eccentri  subjicitur  in  eadem  columna  pars  aequationis  physica  seu  valor  areae 
trianguli  aequatorii  in  gradibus,  minutis  et  secundis;  ex  qua  eoncIusionS  ano- 
maliae eccentri  cum  parte  aequationis  physica  in  eandem  cellulam  intelligi- 
mus,  additas  invicem  constituere  anomaliam  mediam  respondentem.  Tertio 
ad  latus  hujus  in  peculiari  columna  ponitur  anomalia  coaequata,  respondens 
arcui.  Si  quis  jam  vult  scire  aequationem  compositam,  is  anomaliam  coae- 
quatam a juxta  posita  media,  seu  a summa  anomaliae  eccentri  et  partis 
aequationis  physicae  subtrahat,  remanebitque  aequatio  quaesita,  quae  in  semi- 
circulo quidem  descendente  habet  titulum  subtractoriae,  in  ascendente  adjectoriae. 

Dic  tamen,  quomodo  partes  hae  aequationis  inter  se  mutuo  compa- 
ratae habeant  ad  invicem.  Quo  minor  est  eccentricitas , hoc  magis  accedunt 
ad  aequalitatem  inter  se;  in  superiori  tamen  semicirculo,,  supra  diacentron, 
paulo  minor  est  pars  optica  parte  physica,  in  inferiori,  infra  diacentron, 
paulo  major. 

Ut  in  adjecto  schemate,  si  A Sol,  PAR 
linea  apsidum,  ei  ad  rectos  DBT,  MAN,  supe- 
rior semicirculus  vel  quasi, DPT,  inferior  DRT. 

Sint  triangula  aequatoria  in  superiori  BCA,  BFA, 
in  inferiori  BSA,  BQA.  Cum  igitur  areae  trian- 
gulorum sint  mensura  partis  aequationis  physi- 
cae, anguli  vero  ad  C,  F,  S,  Q partis  opticae: 
areae  certe  superiores  sunt  de  area  totius  cir- 
culi (360)  portiones  majores,  inferiores  vero  mi- 
nores , quam  earum  anguli  de  quatuor  rectis  seu 
360.  Centris  enim  C,  S,  diastematibus  CB,  SB 
semidiametris , scribantur  arcus  BL,  BH,  termi- 
nati in  CA  et  SA  continuatam,  qui  arcus  me- 
tientur angulos  C et  S,  aeque  valent  vero  iisdem 
arcubus  et  areae  CBL,  SBH.  Si  igitur  hae  areae 
essent  partes  aequationum  opticae,  aequales  es- 
sent ambae  unius  aequationis  partes.  At  non  CBL,  sed  major  area  CBA  est  mensura 
partis  physicae,  sic  non  SBH,  sed  minor  area  SBA  in  inferiori.  Superat  igitur  pars 
physica  superius,  pars  optica  inferius. 

Ubi  est  aequatio  composita  maxima?  Partium  quidem  prior,  physica, 
est  maxima  in  D,  T,  terminis  diacentri,  quia  nullius  trianguli  altitudo  major 
esse  potest  ipsa  BD  vel  BT,  quae  est  in  circulo  semidiameter , etiamque  in 
ellipsi  longissima  ordinatim  applicatorum.  Posterior  pars  optica,  si ' orbita 
circulus  esset,  maxima  foret  in  M,  N;  terminis  diheliae ; ibi  enim  perpendicu- 

laris,  ex  B centro  ducta  in  rectam  per  A,  esset  longissima,  est  vero  illa  sinus 
anguli  BMA , partis  opticae,  qualium  BM  est  sinus  totus.  Nam  in  EA  supe- 
riorem jam  cadit  ex  B brevior  perpendicularis,  quam  est  BA.  Sed  quia 
orbita  planetae  est  elliptica,  maxima  igitur  pars  aequationis  opticae  est  inter 
M et  D , sic  inter  N et  T.  Primum  enim  ipse  angulus  BMA  major  est  an- 
gulo ADB , quia  triangulum  utrumque  est  rectangulum  basi  eadem,  et  vero 
DB  altitudo  major  est  altitudine  MA,  brevior  scilicet  diameter  quacunque 
ordinatim  applicata.  Deinde  factis  E,  I signis  in  medio  arcuum  DM  et  TN 
vel  circiter,  anguli  AEB,  AIB  sunt  iterum  majores  ipsis  AMB,  ANB.  Est 
enim  omnium  ex  centro  B in  orbitam  brevissima  BD,  ceterae  quo  remotio- 
res, hoc  longiores,  longior  igitur  BM  quam  BE  sensibiliter;  at  non  sensibili- 
ter longior  perpendicularis  ex  B in  AM,  quam  quae  ex  B in  AE.  Major 
igitur  est  proportio  MB  ad  BA  quam  EB  ad  perpendicularem  suam.  Itaque 
major  etiam  angulus  BEA  quam  BMA.  Ergo  bisecta  BA  in  G ductaque 
perpendiculari  EGI,  erit  maxima  optica  aequatio  circa  E,  I.  Sed  maxima 
physica  fuit  circa  D,  T,  maxima  igitur  composita  cadet  medio  loco  inter 
DE  et  TI. 

Docuisti  computare  ex  proposita  anomalia  eccentri  anomaliam  mediam 
et  anomaliam  coaequatam;  at  crebrior  usus  exigit,  data  media,  quippe  ex 
dato  tempore,  invenire  ‘reliquas;  doce  et  hoc . Hic  via  directa  nulla  est,  sed 
adhibenda  est  ei,  qui  sine  tabulis  hoc  vult  computare,  regula  positionum; 
ponendo  scilicet  anomaliam  eccentri  (in  schemate  penultimo)  PK  tantam 
vel  tantam , eique  sic  sumtae  computando  suam  anomaliam  mediam  PKA. 
Nam  si  ea  tanta  prodit,  quanta  proposita  fuit,  bene  erit  posita  anomalia  ec- 
centri PK.  At  si  non  tanta  prodit,  ex  eo  quod  prodit  emendanda  erit  po- 
sitio laborque  repetendus. 

Posses  exemplo  docere  methodum  commodam,  ne  inassuetus  nimium 
erret  vagis  positionibus ? Resumatur  igitur  superius  exemplum  et  sit  jam 
data  anomalia  media  seu  area  PKA  50°  9'  IO",  manifestum  est,  si  sciretur 
area  trianguli  KBA,  residuam  aream  KBP  habituram  eundem  numerum  gra- 
duum cum  arcu  suo  PK,  ac  proinde  ablato  valore  ipsius  KBA  a PKA,  re- 
lictum iri  anomaliam  eccentri  PK.  Cum  igitur  PKA  major  sit  quam  PKB, 
erit  arcus  PK  sinus  minor  quam  sinus  50°  9'  10",  minor  igitur  quam  76775. 
Sit  hic  sinus  in  prima  positione  70000,  propter  facilitatem  multiplicationis. 

Ductus  igitur  hic  in  valorem  DBA  trianguli,  qui  fuit  in  superiori  exemplo  11910", 
abjectis  5 creat  BKA  8337"  seu  2°  18'  57",  quae  adde  ad  sinus  70000  arcum  44°  25', 
fiet  area  PKA  46°  44';  haec  nimio  parva  est,  deficit  enim  per  3°  25',  cum  debuerit 
prodire  50°  9',  quanta  est  data.  Major  igitur  ponatur  sinus  in  positione  secunda,  ad- 
dito defectu  3°  25'  ad  arcum  prius  positum  44°  25',  ut  fiat  PC  circiter  47°  50',  cujus 
sinus  est  proxime  74000,  quem  rursus  eligo  propter  facilitatem  calculi.  Hic  in  11910 
multiplicatus  facit  BKA  jam  per  7'  56"  auctius,  scilicet  2°  26'  53",  quod  adde  ad  PK 
secundo  positum,  scilicet  ad  PKB  47°  44'  6",  creatur  PKA  50°  10'  59"  et  abundamus 
supra  debitum  50°  9'  10"  per  1'  49".  Itaque  intelligimus , hunc  excessum  parvulum 
auferendum  a secunda  positione  ipsius  PK  fietque  anomalia  eccentri  quaesita  seu  PK 
47°  42'  17".  Id  licet  comprobare.  Est  enim  sinus  hujus  arcus  73979,  qui  de  11910" 
vindicat  2°  26'  50"  pro  KBA,  itaque  hoc  addito  creatur  50°  9'  7",  quod  insensibiliter 
abest  a debito  50°  9'  10". 

De  deflexione  planetarum  ab  ecliptica. 

Quid  igitur  intelligitur  sub  nomine  orbitae?  Proprie  quidem  illa  linea, 
quam  planeta  vere  circa  Solem  describit  centro  sui  corporis.  Ut  in  schemate  82. 

si  ECGD  sit  pars  plani  eclipticae,  HCFD  erit  orbita.  Secundario  vero 
intelligitur  etiam  circulus  ille  maximus,  quo  planum  orbitae  continuatum  secat 
sphaeram  fixarum.  Ut  hic  MN  sectio , tacta  a plano  CAK  continuato. 

Quid  appellas  inclinationem  planetae  vel  cujusque  puncti  in  orbita  ejus , 
et  quid  circulum  inclinationis ? Inclinatio  proprie  competit  non  planetis  vel 
punctis,  sed  lineis  vel  planis  inter  se;  at  quia  plana  illa  circumscribuntur 
orbitis  planetarum  et  quia  in  planis  lineae  motus  planetarum  intelliguntur 
descriptae,  usu  receptum  est,  ut  hae  voces  simpliciter  ad  planetas  ipsos  trans- 
ferantur, causa  brevitatis  in  loquendo. 

Cum  igitur  id,  quod  infra  libro  VI.  latitudo  dicetur,  participet  etiam  de 
adventitia  seu  optica  inaequalitate,  quam  secundam  indigetamus,  quare,  ut 
res  diversae  nominibus  etiam  distinguantur,  evagatio  planetae  vera  ab  eclip- 
tica dicatur  non  latitudo,  sed  inclinatio;  definitur  autem  sic,  quod  sit  arcus 
circuli  in  fixarum  sphaera  maximi,  ex  centro  Solis  descripti,  ad  eclipticam 
recti,  qui  circulus  inclinationis  dicatur,  interceptus  inter  eclipticam  et  locum 
planetae  eccentricum.  Vel  est  angulus  ad  Solem,  quem  hic  arcus  metitur. 

In  schemate  si  A Sol,  FKDHC  orbita,  MLO  ecliptica,  puncti  K inclinatio  erit 
angulus  KAI  vel  NAL,  vel  ejus  arcus  NL  ex  A Sole  descriptus. 

Quid  appellas  nodos,  quid  limites?  Nodi  sunt  duo  puncta  eclipticae, 
in  quibus  illa  secatur  ab  orbitae  continuatae  plano.  Graece  av^Seogoi,  quod 
iis  itinera  diversa,  Solis  apparens  et  planetae,  connexa  sint;  ascendens  alter, 
in  quo  planeta  deserto  hemisphaerio  australi  deflectit  in  boream,  alter  de- 
scendens, qui  planetam  in  austrum  transponit;  vocibus  ascendens  et  descen- 
dens ad  nostrum  hemisphaerium  accommodatis,  ut  in  quo  primi  vixerunt 
inventores  astronomiae.  Ut  si  planum  orbitae  et  planum  eclipticae  concurrant  linea 
CAD,  sectionem  monstrante,  continuata  illa  sub  eclipticam  monstrabit  M,  0 nodos. 

Limites  vero  appellantur  puncta  eclipticae,  quae  quadrantibus  a nodis 
distant;  boreus,  a quo  planeta  distat  in  boream,  austrinus,  a quo  in  austrum. 
Dicuntur  limites  ex  eo,  quia  planeta,  deveniens  ad  illa  puncta,  non  evagetur 
ulterius  in  plagas,  sed  inde  sese  convertens  incipiat  ad  eclipticam  reverti. 
Ut  in  schemate  E,  G puncta  eclipticae  dicuntur  limites.  Sed  et  H,  F puncta  verae 
orbitae,  et  puncta  iis  superstantia  in  sphaera  fixarum,  veniunt  eodem  nomine  et  hoc 
crebrius. 

Quid  appellas  argumentum  incli-  Fis-  82  • 

nationis?  Est  arcus  orbitae  planetae 
sub  fixis,  interceptus  inter  nodum  as- 
cendentem et  locum  eccentricum  plane- 
tae, numeratus  in  consequentia.  Ut  si 
0 nodus  ascendens,  N locus  planetae 
eccentricus,  OMN  erit  argumentum  in- 
clinationis LN.  Copernicus  pro  nodo 
ascendente  sumit  limitem  boreum. 

Num  eadem  est  omnibus  seculis 
inclinatio  maxima  limitis  in  quovis  pla- 
neta? Secundum  principia  physica  libro 
IV.  usurpata  per  se  quidem  immutabilis 
est,  at  propter  ipsius  eclipticae  luxatio- 
nem, de  qua  libro  VII,  per  accidens 
potest  mutari. 

Quomodo  computatur  inclinatio  planetae?  Non  aliter,  quam  libro  III. 


426  Epitomes  Astronomiae 

declinatio  puncti  eclipticae,  multiplicato  sinu  inclinationis  maximae  in  sinum 
argumenti  inclinationis  et  a facto  resectis  5 ultimis,  apparet  sinus  inclinatio- 
nis. Vide  processum  fol.  230.  et  seqq.  Si  pro  sinibus  arcuum  utaris  eorum 
logarithmis,  multiplicatio  convertetur  in  simplicem  additionem. 

Quid  est  locus  planetae  eccentricus  in  ecliptica?  Punctum  illud  eclip- 
ticae, in  quo  secatur  illa  a circulo  inclinationis,  per  locum  eccentricum  sim- 
pliciter dictum  traducto.  Ut  si  planeta  in  K,  locus  ejus  eccentricus  (sic 
simpliciter  dictus)  sit  N et  NL  circulus  inclinationis,  angulis  NLM,  NLO  rec- 
tis, erit  L locus  planetae  eccentricus  in  ecliptica.  Non  dicitur  locus  eclipti- 
cus simpliciter,  quia  hic  involvit  etiam  inaequalitatem  secundam,  libri  VI. 
materiam;  sed  additur  vox  eccentricus,  ut  intelligamus,  de  illo  loco  agi,  qui 
determinatur  sub  ecliptica  per  solum  eccentricum,  remoto  jam  concursu  orbis 
magni,  de  quo  libro  VI. 

Quae  censetur  planetae  longitudo  eccentrica?  Arcus  eclipticae  in  con- 
sequentia numeratus  a principio  Arietis  usque  ad  circulum  inclinationis  pla- 
netae, seu  locum  eccentricum  in  ecliptica.  Dicitur  eccentrica,  non  quod  nu- 
meretur in  eccentrico,  sed  quia  eccentricus  causatur  illam. 

Quae  dicitur  reductio  ad  eclipticam  ? Arcus  parvus,  quo  differunt  inter 
se  bini  arcus,  alter  orbitae,  alter  eclipticae,  a communi  nodo  incepti  et  ad 
circulum  inclinationis  terminati.  Ut  hic  differentia  inter  MN  et  ML. 

Quomodo  computatur?  Non  aliter  quam  libro  III.  fol.  234  ss.  differentia 
ascensionis  rectae  et  arcus  eclipticae  respondentis.  Multiplicatur  sinus  com- 
plementi inclinationis  maximae  in  tangentem  argumenti  inclinationis , et  ab- 
sectis a facto  5 postremis,  apparet  tangens  argumenti  reducti.  Vel  inclina- 
tionis maximae  antilogarithmus  additur  mesologarithmo  argumenti  acervaturque 
hoc  modo  mesologarithmus  arg.  reducti.67) 

Compendium  utilius,  etiam  pro  ascensione,  sit  hoc.  Maxima  reductio 
circa  gradum  45°  a nodo  ducta  in  sinum  arcus  cujusque  duplicati,  absectis 
5 ultimis,  constituit  reductionem  arcui  proposito  simplo  debitam. 

Quomodo  utendum  hac  reductione  et  ad  quid?  Quando  planeta  pergit 
a nodis  ad  limites,  auferenda  est  reductio  ab  inclinationis  argumento,  addenda, 
cum  a limitibus  ad  nodos;  quodque  hoc  pacto  conficitur,  additum  loco  nodi 
ascendentis  constituit  longitudinem  loci  planetae  eccentricam. 

Quid  appellas  curtationem ? Est  portiuncula  distantiae  planetae  a cen- 
tro Solis,  respondens  sagittae  inclinationis 
planetae,  in  ea  proportione,  in  qua  totum 
intervallum  respondet  sinui  toto. 

Sit  A Sol,  P,  Q poli  eclipticae,  TAX  reprae- 
sentet planum  eclipticae,  EAG  planum  orbitae;  sit 
planeta  jam  in  E vel  G,  et  centro  A intervallis 
AE,  AG  scribantur  arcus  HE,  GF,  et  ex  E,  G 
demittantur  perpendiculares  in  TX,  quae  sint  ER. 
GS,  erunt  HR  et  SF  curationes. 

Quid  est  distantia  curtata?  Est  recta  in 
plano  eclipticae  inter  centrum  Solis  et  per- 
pendicularem ex  centro  corporis  planetae.  In 
hoc  schemate,  planeta  in  E vel  G versante, 
est  AR  vel  AS  distantia  curtata. 

Quomodo  computatur  distantia  curtata? 
ameris  dimensionis  cuique  planetae  propriae. 


Fig.  83. 


Distantia  proposita , expressa 

multiplicatur  in  sinum  complementi  inclinationis  distantiae  propositae  compe- 
tentis, et  abjiciuntur  a facto  5 postremae.  Seu  logarithmus  distantiae  addi- 
tur antilogarithmis  inclinationis  competentis  et  fit  logarithmus  curtatae  distan- 
tiae index. 

Ubi  plurimum  curtatur  distantia?  Circa  limites  et  plus  circa  illum,  qui 
vicinior  est  aphelio.  Ut  si  V,  Y sint  limites,  itaque  Z,  W poli  orbitae,  et  V 
vicinior  aphelio  quam  Y,  erit  HR  longior  quam  FS  et  longissima  omnium. 

De  motu  apsidum  et  nodorum. 

Quomodo  definis  motum  apsidis  in  planetis  primariis?  Est  arcus  or- 
bitae sub  fixis,  interceptus  inter  id  ejus  punctum,  quod  cum  certo  eclipticae 
puncto  (puta  cum  principio  Arietis  vel  etiam  cum  prima  stella  Arietis)  aequa- 
liter a nodo  evehente  distat,  et  inter  locum  summae  apsidis,  numeratus  in 
consequentia  signorum. 

Qualis  est  iste  motus  apsidis?  Statuitur  aequabilis  1)  propter  inexspec- 
tabilem  tarditatem,  qua  impediuntur  astronomi,  ut  motum  hunc  per  partes 
singulas  exactius  considerare  non  possint,  2)  quia  habemus  exemplum  aequa- 
litatis in  uno,  in  quo  brevis  est  apsidis  periodus,  scilicet  in  Luna.  Itaque 
principia  hujus  motus  physica,  quae  libro  IV.  fol.  382.  delibavimus,  ut  meris 
innixa  conjecturis,  nihil  huic  aequabilitati  praejudicare  possunt,  quamvis  per 
ea  motus  iste  videatur  inaequabilis  effici  posse.  Sed  de  hoc  plura  lib.  VI. 
penes  planetas  singulos. 

Quid  intelligendum  est  per  motum  nodorum  in  primariis,  seu  quid  est 
nodi  longitudo?  Motus  nodi  est  arcus  eclipticae,  numeratus  in  antecedentia 
signorum  a certo  ejus  puncto  (puta  vel  a principio  Arietis,  vel.  a loco  primae 
stellae  Arietis)  usque  ad  locum  nodi  ascendentis.  Quodsi  fiat  numeratio  in 
consequentia,  tunc  arcus  hic  etiam  longitudo  nodi  dici  potest. 

Qualis  est  hic  nodorum  motus ? Etsi  rationabile  est,  etiam  hujus  puncti 
motum  in  se  ipso  aequabilem  esse,  videtur  ei  tamen  inaequalitas  inesse  non- 
nulla ex  accidenti,  propter  luxationem  eclipticae,  de  qua  lib.  VII. 

Quas  figuras  describunt  nodi  et  limites  motibus  suis?  Nodi  quidem  sub 
circuli  magno  eclipticae  incedunt,  limites  vero  orbitae,  in  quantum  eorum  in- 
clinatio permanere  ponitur  immutabilis,  incedunt  in  circulis  parallelis  eclipti- 
cae, vel  ei  circulo,  respectu  cujus  inclinatio  est  immutabilis. 

Ad  captum  juvandum  potest  eorum  motus  imaginatione  non  inepta  polorum 
proponi,  dummodo  teneamus  hoc,  physice  loquendo  polis  haud  opus  esse.  Ut  in  sche- 
mate proximo  sit  orbita  VY  (continuatione  plani  transposita  sub  fixas),  ejus  poli  Z,  W 
moveantur  in  parvis  circellis  circa  eclipticae  TX  polos  P,  Q.  In  quam  igitur  plagam 
Z vergit  a P quovis  tempore,  in  eandem  et  limes  V verget  ab  eclipticae  parte  T et 
limes  Y ab  eclipticae  parte  X,  et  ad  circuitum  ipsius  Z in  parvo  circello,  qui  sit  ipsi 
TX  parallelus,  in  eandem  plagam  sequetur  etiam  limes  V in  parallelo  septentrionali, 
tanto  majori,  quanto  propior  est  ipsi  TX,  et  sic  Y in  parallelo  australi.  Semper  enim 
erunt  in  eodem  circulo  magno  inclinationis  puncta  ista  sex:  poli  orbitae  Z,  W,  poli 
eclipticae  P,  Q,  et  limites  orbitae  V,  Y. 

Hactenus  igitur  de  definitionibus  terminorum  orbitae  planetariae  eique 
circumscripti  circuli  eccentrici,  quae  quia  communia  sunt  omnibus  planetis, 
libro  hoc  V.  praemittenda  fuerunt.  Ceterum  usum  horum  in  planetis  singulis 
trademus  libro  sequenti  VI. 

FINIS  LIBRI  QUINTI,  THEORICAE  DOCTRINAE  SECUNDI, 

THEORICAE  DOCTRINAE  TERTIUS,  DE  APPARENTIBUS  MOTIBUS 
PLANETARUM,  SEU  IPSA  DOCTRINA  THEORICA. 


Quot  partibus  absolvitur  liber  sextus?  Quinque:  primae  quatuor  de  sin- 
gulorum planetarum  motibus  agunt,  quinta  speculationem  totam  ad  varios  usus 
aptat.  Prima  enim  Solis,  secunda  trium  superiorum,  tertia  duorum  inferio- 
rum, quarta  secundarii  planetae,  scilicet  Lunae,  motuum  leges  explicant;  quinta 
situs  planetarum  apparentes  inter  se  comparat  et  situum  accidentia  perse- 
quitur. 


Quare  fit  initium  a theoria  Solis?  Primum,  quia  motus  Solis  apparens 
secundum  placita  Copernici  non  inest  ipsi  Soli,  sed  inest  Terrae,  nostro  do- 
micilio: aequum  igitur  est,  ut  a nobis  ipsis  noscendis  exordio  sumto,  postea 
demum  ad  ceteros  planetas  noscendos  progrediamur;  secundo,  quia  hic  Solis 
motus  apparens  est  multo  simplicior  et  aequabilior,  quam  motus  reliquorum 
planetarum.  Nam  et  latitudinis  motu  caret,  quoad  motus  Solis  apparentias 

solitarias,  ut  libro  II.  fol.  193.  dictum,  et  motus  longitudinis  una  sola  con- 
stat inaequalitate,  cum  in  ceteris  duae,  in  Luna  plures  apparentes  inter  se 
permisceantur,  itaque  ad  Solis  motus  demonstrandos  unico  circulo  contenti 
sumus.  Tertio,  ceterorum  planetarum  motus  nequeunt  explicari  sine  apparente 
motu  Solis  exactissime  cognito.  Nam  secunda  illa  inaequalitas,  quae  se  im- 
miscet primae  in  planetis  ceteris,  non  tantum  initium  habet  ab  illo  temporis 
puncto,  cum  Tellus  et  planeta  veris  suis  motibus  juncti  apparent,  sed  etiam 
in  quinque  primariis  tota  originem  et  causas  suas  habet  ex  eo  Telluris  cir- 
culo, quo  Solis  motus  demonstrantur.  Quin  etiam  ipsae  digressiones  plane- 
tarum in  latum,  quae  fiunt  ratione  ipsorum  primae  inaequalitatis,  ad  circu- 
lum illum  referuntur,  quem  Sol  conficere  videtur  sub  fixis. 

Cujusmodi  apparentias  motus  Solis  deprehendunt  diligentes  astronomi 
et  quomodo ? 1.  Quando  explorant  altitudines  Solis  meridianas  quadrantibus 

per  omnes  anni  dies  (de  quibus  etiam  lib.  I.  fol.  125  et  lib.  III.  fol.  262), 
deprehendunt,  Solem  a die  brumae  paulatim  fieri  altiorem  in  meridiebus  se- 
quentibus usque  ad  diem  solstitii;  idque  initio  circa  brumalem,  et  in  fine 
circa  solstitialem  diem  plane  insensibiliter , in  medio,  praesertim  circa  aequi- 
noctia, satis  evidenter.  Eadem  ratione  etiam  a die  solstitii  ad  diem  brumae 
fit  humilior  in  meridiebus. 

2.  Interim  vero  dum  Sol  ab  imo  ad  summum  solstitium  venit,  dimidia 
etiam  pars  astrorum  ex  Solis  radiis  emergit,  et  vicissim,  dum  Sol  in  meridie- 
bus ex  altissimo  rursum  fit  humillimus,  reliquus  etiam  astrorum  semicirculus 
enascitur.  Itaque  hinc  collegerunt  astronomi,  diversitatem  illam  altitudinum 
Solis  meridianarum  spargi  per  totum  fixarum  ambitum,  sc.  incedere  Solem  sub 
fixis  in  circulo  perfecto  ad  aequatorem  obliquo,  qui  ecliptica  dicitur:  non  sci- 
licet moveri  illum  velut  in  uno  aliquo  declinationis  circulo,  ad  sphaeram  fixa- 
rum immobiliter  affixo,  recta  sursum  deorsum  motu  proprio,  velut  in  libra, 
sed  simul  et  sursum  et  ad  sinistram,  nobis  in  septentrionali  hemisphaerio 
versantibus. 

Atqui  putabam  ego,  fixas  ex  Solis  radiis  emergere  et  sub  eos  condi 
motu  suo,  non  motu  alieno  Solis  vel  Terrae.  Est  et  haec  una  ex  apparen- 
tiis fallacibus,  de  quibus  astronomi  cum  vulgo  quidem  loquuntur,  visum  vero 
deceptionis  arguunt,  detectis  causis.  Non  enim  astra  ex  Solis  radiis  (seu  e 
loco,  quem  claritas  circa  Solem  diffusa  occupat)  motu  emergunt,  sed  Sol  dis- 
cedens, ut  Ptolemaeus  vult,  vel  discedere  visus,  ut  Copernicus,  illa  immota 
detegit:  nec  se  ipsa  condunt  astra  sub  Solis  radios,  sed  Sol  adventans  seu 
adventare  visus  illa  operit.  Quod  cum  ita  habeat  circa  ortus  et  occasus 
siderum  heliacos,  omnibus  astronomis  fatentibus,  mirum,  cur  turbent  illi,  si  ad 
eundem  modum  etiam  de  primo  motu  (qui  multo  celerior  est  multoque  in- 
credibilius astris  ipsis  tribuitur)  disputemus,  quod  non  emergant  astra  ex 
montibus  seu  horizonte,  sed  quod  montes  deflexione  seu  discessu  suo  dete- 
gant astra. 

Proba  ex  opticis,  motu  Terrae  id  praestari  posse,  ut  sidera  fixa  videan- 
tur ex  Solis  radiis  exire.  Demonstrat  Euclides  Opticorum  propositione  57  et 
58:  oculo  translato  quiescentium  illa,  quae  longius  spectantur  TTQorjyeiodai, 
praecedere  videri,  quae  propius,  vnoXsmeadai,  destitui,  relinqui.  Sic  enim  est 
integranda  haec  propositio  in  editione  Campani.  68)  Jam  vero  subsumit  Co- 
pernicus: atqui  Tellure  circa  Solem  lata  motu  annuo,  transfertur  oculus  no- 
ster motu  eodem;  et  fixae,  quae  spectantur,  longius  a Terra  absunt,  Sol  pro- 
pius, quorum  et  illas  et  hunc  Copernicus  facit  quiescere.  Quare  his  positis, 

necesse  est  fixas  videri  prodire  ex  Sole,  Solem  vero  relinqui  a fixis,  quasi 
post  illas. 

Sit  Terra  in  P,  Sol  in  0,  latebit  fixa  M 
post  Solem;  transeat  Terra  ex  P in  Gr,  jam 
non  M,  sed  A latebit  post  Solem,  et  videtur 
fixa  M velut  ex  loco  A progressa  esse  spatio 
AM,  Sol  vero  0,  qui  existimatur  esse  in  A, 
cum  prius  existimaretur  in  M,  videtur  relic- 
tus esse  ab  M progressa  ex  Sole. 

Quomodo  has  digressiones  Solis  ah 
aliqua  fixa  exacte  in  partibus  minutis- 
simis deprehendimus,  cum  non  simul  in 
conspectum  veniant  Sol  et  fixae?  Id 
supra  lib.  III.  fol.  273  ss.  est  explica- 
tum, cum  de  longitudine  anni  siderei 
ageremus  seu  de  emersione  fixarum  ex 
Solis  radiis.  Varios  enim  modos  astro- 
nomi  tentant.  Si  tamen  horologium  in  promtu  esset,  indicans  horas,  minuta 
et  secunda  et  motum  habens  aequabilissimum,  tunc  facillimus  modus  esset 
iste,  ut  de  nocte  notaremus  illam  horam,  minutum  et  secundum  indicis  in 
horologio,  quando  fixa  aliqua  (cujus  est  nota  asc.  recta,  declinatio  et  per  eam 
longitudo)  exacte  in  meridiano  est,  sequenti  vero  die  rursum  attenderemus 
situm  indicis,  quando  ipsum  Solis  centrum  ad  eundem  meridianum  venit;  idem 
tertio  fieret  nocte  sequenti,  cum  fixa  revertitur  eodem.  Nam  quae  est  propor- 
tio temporis  inter  binos  appulsus  fixae  ad  tempus  inter  primum  fixae  et  inter 
Solis  appulsum,  eadem  est  proportio  graduum  360  aequatoris  ad  arcum  inter 
binos  circulos  declinationum  fixae  et  Solis.  Ita  constituta  Solis  ascensione 
recta  et  explorata  ejusdem  declinatione  ex  altitudine  meridiana,  facile  longitudo 
Solis  in  ecliptica  distantiaque  ejusque  a fixa  secundum  hanc  longitudinem 
computatur  per  doctrinam  primi  mobilis. 

Quid  igitur  facit  Solem  videri  absoluto  curriculo  ad  principium  redire , 
cum  positum  sit,  Solem  in  centro  mundi  stare  immotum?  Idem,  qui  jam 
modo , motus  Telluris  et  in  ea  oculorum  circa  Solem  sub  ecliptica.  Vide 
lib.  II.  fol.  193.  Nam  si  Tellus  est  inter  0 Solem  et  constellationem  Capri- 
corni, puta  in  G,  Sol  e diametro  reputabitur  quasi  sub  ipsis  fixis  et  constel- 
latione Cancri  in  A.  Oculus  enim  (quem  ratio  popularis  sequitur)  non  ani- 
madvertit distantiam  inter  fixas  remotissimas  A et  Solem  0 propiorem  inque 
centro  versantem,  in  eadem  recta  linea  GOA  cum  oculo  G constitutas,  sed 
putat  0 Solem  attingere  fixas  A. 

Dic  exemplum  hujus  phantasiae  populare  et  facile.  Finge  esse  templum 
seu  basilicam  aliquam  amplam,  rotundam,  non  impeditam  sedilibus,  in  ejus  me- 
dio baptisterium  cum  operculo  in  sublime  assurgenti ; circumeat  spectator  bap- 
tisterium eminus,  conversis  ad  id  oculis,  baptisterium  cum  operculo  videbitur 
illi  omnes  ordine  parietes  basilicae  perreptare,  donec  redeant  et  spectator  in 
primum  suum  locum  et  baptisterium  ad  illam  partem  parietis,  quam  initio 
tegere  videbatur.  Hic  per  parietes  repraesentantur  stellae  fixae  B , M , A in 
zodiaco,  per  baptisterium  Sol  0,  per  spectatorem  eundem  Tellus,  domicilium 
nostrum,  circa  Solem  delata  ex  F in  P et  G etc. 

Unde  constare  potuit  astronomis , circulum  apparentis  motus  Solis  per 
fixas  esse  perfectum , non  vero  tortuosum  ? Quia  deprehenderunt,  altitudines 

Solis  meridianas  respondere  digressionibus  ejus  ab  aliqua  stella  fixa,  ex  lege 
perfecti  circuli  ad  aequatorem  obliqui. 

Deprehenditur  igitur  Sol  circulum  hunc  sub  fixis  perfectum  motu  in- 
aequaliter celeri  absolvere.  Omnino  inaequali ; quippe  non  respondent  aequa- 
les hujus  circuli  arcus  temporibus  aequalibus. 

Quibus  argumentis  hoc  patescit  ? 1.  Cum  enim  bisecetur  hic  circulus 

ab  aequatore,  ut  libro  II.  dictum  est,  Sol  tamen  in  illo  semicirculo,  qui  nobis 
superior,  moratur  diebus  186 3/4 , in  inferiori  diebus  178 ’/2;  quod  certum  ha- 
bemus ex  diebus  et  horis,  in  quibus  observamus  aequinoctium  utrumque, 
attento  temporis  intervallo,  quod  labitur  a vernali  ad  autumnale  et  vicissim. 

2)  Sic  cum  puncta  solstitialia  dividant  semicirculos  in  duo  aequalia  seg- 
menta, diutius  tamen  in  uno  moratur  Sol,  quam  in  altero.  Idem  etiam  pa- 
tescit quibuscunque  aliis  Solis  digressionibus  a fixa  quacunque,  ut  plus  pro- 
ficiat in  itinere  suo  in  una  anni  parte,  quam  in  aequali  altera. 

Quae  causa  efficit,  ut  Sol  perfectum  circulum,  eclipticam , inaequali 
celeritate  videatur  decurrere ? Quia  Tellus,  cum  non  sub  fixis  ipsis,  sed  lon- 
gissime inferius  et  proxime  circa  Solem  incedat,  verum  circulum  suum  FPG 
decurrit  a Sole  0 eccentricum,  sic  ut  linea  per  centrum  Solis,  perpendicularis 
ad  lineam  FG,  apsidum  Telluris  (esto  jam  ED),  dividat  orbitam  Telluris  in 
partes  inaequales,  cum  dividat  eclipticam  in  partes  aequales.  Ergo  secundum 
doctrinam  libri  quinti  Tellus  duobus  nominibus  diutius  versatur  sub  uno  eclip- 
ticae semicirculo  ^ jfi  Y ? uno,  quia  EGD  pars  orbitae  suae  est  major 
semicirculo,  altero,  quia  remotior  ab  0 Sole,  fonte  motus,  itaque  et  tardior 
est  Tellus  vere,  per  illam  incedens.  Quare  etiam  Sol  sub  opposito  eclipticae 
semicirculo  Y O ^ videtur  diutius  morari,  scilicet  tam  diu,  quam  diu  Terra 
moratur  in  parte  suae  orbitae  EGD  majori. 

Quid  est  in  astronomia  Copernici  orbis  magnus ? Sic  appellat  Coper- 
nicus  hanc  ipsam  orbitam  veram  Telluris  circa  Solem,  sitam  medio  loco  inter 
orbitas  Martis  exteriorem  et  Veneris  interiorem,  et  magnum  appellat,  non  ob 
quantitatem,  cum  superiorum  orbitae  circulares  sint  multo  ampliores,  sed  prop- 
ter usum  eximium,  quem  habet  in  salvandis  motibus  apparentibus  non  Solis 
tantum,  sed  omnium  planetarum  primariorum. 

Quae  est  hujus  orbis  proportio  ad  sphaeram  fixarum?  Copernicus 
ponit  eam  plane  insensibilem  ob  planetas  reliquos.  Itaque  supra  lib.  IV. 
fol.  331.  proportio  probabiliter  introducta,  quia  et  ipsa  insensibilis  et  inobser- 
vabilis est,  cum  Copernici  positione  bene  stat. 

Habes  aliquod  evidens  argumentum , verissimam  esse  hypothesin  eccen- 
trici,  seu  variabilis  distantiae  Terrae  a Sole?  Omnino  hoc  ad  oculum  potest 
ostendi,  Solis  diametrum  aestate  apparere  minorem  quam  hieme,  si  utroque 
tempore  idem  instrumentum  usurpemus.  Ex  hoc  enim  certum  est,  distantiam 
Terrae  a Sole  OG  circa  solstitium  esse  majorem,  quam  OF  circa  brumam. 
Sic  enim  sonat  in  Euclidis  Opticis  propositio  56 : oculo  prope  spectatum 
accedente,  id  augeri  putabitur. 

Cur  non  statuis  motum  Telluris  in  sua  orbita  vere  aequabilem  causam- 
que inaequalitatis  apparentis  in  solam  eccentricitatem , simpliciter  et  primo 
modo  consideratam,  conjicis , ut  veteres  fecerunt  in  theoria  Solis?  1.  Quia 
eccentricitatis  OC  quantitas,  quae  elicitur  ex  apparenti  augmentatione  et  di- 
minutione  diametri  Solis,  non  sufficit  ad  exprimendam  quantitatem  apparentis 
inaequalitatis  in  motu,  nisi  saltem  ex  dimidio.  2.  Quia  etiam  planetae  ceteri 
seu  eorum  secundae  inaequalitates  non  ferunt  tantam  Telluris  eccentricitatem, 

quanta  (scilicet  OQ)  requireretur  ad  Solis  inaequalitatem,  more  veterum  salvan- 
dam, sed  ferunt  tantum  ejus  dimidium  OC,  nisi  velimus  frustra  orbes  multi- 
plicare et  in  singulis  planetis  novos  circellos  statuere,  qui  excessum  hunc  ex 
unica  Telluris  eccentricitate  nimia  usurpata  ultro  pullulantem  compenset. 
3.  Quia  est  contra  causas  physicas,  libro  IY.  explicatas,  cursum  Telluris  ec- 
centricum  a Sole  in  ipsa  sua  orbita  aequalem  statuere,  cum  tamen  inaequa- 
liter partes  orbitae  distent  a Sole,  fonte  motus.  At  nunc,  bisecta  Brahei 
eccentricitate  Solis  vel  Telluris  OQ  secundum  Copernicum,  Tellus  ad  unguem 
iisdem  movetur  legibus  a Sole,  quibus  ab  eodem  moventur  et  ceteri  primarii, 
et  sic  omnia  omnibus  consentiunt.  Vide  Comment.  Martis,  parte  III.  4.  Quia 
postulant  etiam  eclipses  Lunae,  ut  umbra  Telluris  varietur  minus,  quam  apud 
veteres,  de  quo  infra  parte  4. 

At  cur  motum  annuum  potius  Telluri  tribuis , cum  veteres  ipsi,  Soli 
hunc  motum  transscrib entes,  idem  effecerint  circa  apparentias  Solis?  1.  Quia 
Copernicus  in  motibus  Solis  apparentibus  salvandis  non  tantum  ad  Solem  re- 
spicit , sed  etiam  ad  planetas  reliquos , quibus  idem  motus  Telluris  utilis  fit 
ad  demonstrandas  eorum  secundas  inaequalitates.  Nisi  ergo  Tellurem  dicere- 
mus moveri  loco  Solis,  oporteret  singulos  planetas  praeter  suos  proprios  motus 
etiam  hunc  ipsum  Solis  motum  vel  similem  re  vera  moveri,  ut  fit  in  astro- 
nomia veteri , quam  orbium  superfluitatem  Copernicus  nititur  resecare.  2.  Quia 
repugnat  causis  motuum  physicis,  lib.  IV.  explicatis , ut  Sol  moveatur  (prae- 
sertim motu  re  vera  inaequali)  pro  ratione  distantiae  suae  a Terra.  Nam  cur 
alligaretur  celeritas  motus  solaris  ad  distantiam  Solis  a Terra,  cum  tamen 
Tellus  Soli  non  possit  esse  causa  motus  ? At  si  Telluri  tribuamus  hunc  mo- 
tum annuum,  ut  eo  motu  feratur  circa  Solem,  tunc  idem  contingit  Telluri, 
quod  planetis  ceteris  primariis , ut  Sol  omnium  illorum  et  sic  etiam  Telluris 
motor  existat,  singulos  et  sic  etiam  Tellurem  incitet  celerius  vel  tardius,  pro 
ratione  distantiae  illorum  a centro  sui  corporis,  quae  est  quovis  loco. 

In  quam  plagam  movetur  centrum  Telluris  circa  Solem?  In  eandem 
plagam,  in  quam  et  ceteri  planetae,  inter  quos  Tellus  medio  loco  suam  de- 
signat orbitam;  in  medio  cursus  constituta,  inquit  Aristarchus  apud  Archime- 
dem 69) ; in  eandem  plagam  sub  una  parte  zodiaci,  in  quam  plagam  Sol  vide- 
tur moveri  sub  parte  zodiaci  opposita : denique  in  eandem  plagam  movetur 
Telluris  centrum,  in  quam  etiam  volvitur  motu  diurno  superficies  Telluris  parte 
a Sole  aversa,  sc.  in  plagam,  quae  respectu  motus  diurni  orientis  plaga 
dicitur. 

Quanta  est  centri  Telluris  periodus  sub  fixis,  quanta  promotio  ejus  in 
una  die,  seu  motus  diurnus  medius?  Una  periodus  habet  dies  365  horas  6. 
9'  26"  43 1/2///  sub  fixis,  secundum  Tychonem;  hinc  diurnus  centri  fit 
0°  59'  8"  11"'  27IV  14v.  Sed  sub  ecliptica,  cujus  principium  seu  sectio 

cum  aequatore  obviat  Telluri  (ob  causas  libro  VII.  dicendas),  periodus  media 
est  dierum  365.  h.  5.  49'  15"  46'";  hinc  diurnus  0°  59'  8"  19"'  37IV  24v. 
Vide  lib.  III.  fol.  246  et  274. 

Cave  hic  ambiguitatem;  alius  est  motus  seu  promotio  diurna  centri  Tel- 
luris in  circulo  circa  Solem,  alius  motus  seu  integra  revolutio  diurna  corporis 
circa  axem  suum,  veluti  si  is  axis  esset  immobilis,  de  qua  in  doctrina  sphae- 
rica actum.  Centri  motum  diurnum  exquirimus  hic  mensurandi  causa,  cor- 
poris diurnus  circa  suum  axem  erat  integra  revolutio,  ipse  sui  mensura. 

Vide  libro  VII.  de  anno  tam  tropico  quam  sidereo  plura,  deque  ejus  in- 
cepti a positivo  principio  inaequalitate. 

Quomodo  appellantur  apsides  in  hoc  planeta  et  ubi  sunt ? Si  de  vero 
Telluris  motu  agimus , dicuntur  aphelium  et  perihelium,  ut  in  planetis  ceteris 
primariis , et  tunc  aphelium  Telluris  hodie  est  in  6°  ; sin  autem  ut  de 

Solis  apparenti  motu  loquimur,  manent  iis  eadem  nomina,  quae  in  astronomia 
veteri,  dicunturque  apogaeum  et  perigaeum,  et  tunc  apogaeum  Solis  est 
in  6°  0>. 

In  schemate  G est  aphelium  Telluris,  ejus  locus  sub  fixis  B,  et  A est  locus  apo- 
gaei  Solis. 

Quomodo  hic  ducuntur  lineae  motuum  ? Si  de  vero  Telluris  motu  agi- 
mus, ducuntur  lineae  ut  in  ceteris  primariis  ex  centro  Solis  per  centrum 
Terrae  in  fixas;  sin  de  apparente  motu  Solis,  quod  usus  loquendi  etiam 
apud  Copernicum  obtinuit,  ducuntur  e contrario  ex  Terra  per  centrum  Solis 
prorsum  usque  ad  fixas , scilicet  in 
puncta  fixarum , locis  Terrae  sub  fixis 
opposita. 

Hic  in  schemate  OPI  est  linea  veri  mo- 
tus Telluris  in  P constitutae,  POM  linea  re- 
spondentis apparentis  motus  Solis.  Et  quia 
C est  centrum  eccentrici  Terrae,  0,  Q duo 
foci  ellipseos  FG,  ideo  ipsius  QP  per  plane- 
tam  ductae  parallela  OH  proxime  linea  medii 
motus  Telluris ; sed  OK,  ipsi  OH  ad  eandem 
rectam,  est  linea  medii  motus  Solis,  fere  in- 
quam et  ad  formam  astronomiae  veteris.  At 
in  hac  astronomiae  reformatione  secundum 
causas  physicas  non  indigemus  motus  medii 
linea  HOK,  sed  pro  angulo  POH,  minus  ac- 
curato, exquirimus  et  aream  OOP  et  angulum  OPC,  quae  duo  aequipollent  juncta  an- 
gulo POH. 

Quanta  est  Telluris  eccentricitas  ? Tycho  Braheus,  veteres  solos  imita- 
tus, constituit  eam  (scilicet  OQ)  3586,  qualium  CF  semidiameter  orbitae  est 
100000;  igitur  secundum  doctrinam  libri  V.  vera  eccentricitas  OC  erit  illius 
dimidia,  scilicet  1793,  pro  quo  in  appendice  Progymnasmatum  Brabei  ponitur 
rotundus  numerus  1800.  70) 

Sed  rationes  harmonicae,  quae  motibus  Telluris  vindicant  semitonium, 
motibus  Veneris  diesin,  neutram  tamen  puram,  jubent  a proportione  5 : 8 
auferre  proportionem  243  : 250,  residuum  a proportione  3 : 5,  ut  restet  pro- 
portio 2916  : 3125  motuum  extremorum,  quorum  radices  54  et  56  fere  fient 
intervalla  extrema,  medium  55,  eccentricitas  1,  quae  valet  paulo  plus  quam 
1800.  71) 

Quomodo  invenitur  haec  eccentricitas?  1.  Braheus,  qui  incessum  pla- 
netarum per  orbitas  suas  physice  inaequalem  esse  nondum  agnovit,  methodum 
Ptolemaei  et  Regiomontani  secutus,  solas  adhibuit  observationes  Solis  et  lon- 
gitudines quadrantum  anni.  Nam  si  hodie  aestas  habet  dies  186  cum  do- 
drante, sic  ut  Tellus  tot  diebus  in  EGfl)  moretur,  in  DFE  vero  (cum  hiems 
est)  178  cum  semisse,  eccentricitas  OQ  prodit  proxime  3600;  sin  aestas  sit 
dierum  186‘/4,  hiems  dierum  179,  eccentricitas  prodibit  3200,  Ergo  vera 
eccentricitas  OC  erit  dimidium  hujus,  scilicet  1800  vel  1600. 

2.  Subtilior  eoque  in  minimis  non  satis  fida  est  ratio  per  Solis  diame- 
trum, quae  hieme  fit  31',  aestate  30',  et  sic  tempore  intermedio  30  '/2-',  erit 

igitur  ut  30 l/2'  ad  31'  vel  ut  61  ad  62,  sic  semidiameter  100000  ad  distan- 
tiam apogaeam  101640:  ut  sit  eccentricitas  1640,  his  quidem  datis. 

3.  Ex  ternis  observationibus  planetae  Martis  (vel  etiam  Veneris  vel  Mer- 
curii), planeta  omnibus  tribus  vicibus  in  eodem  eccentrici  loco  constituto,  com- 
putantur primo  tres  distantiae  Terrae  a Sole  in  tribus  distinctis  circuli  sui 
locis:  ex  iis  vero,  verbi  causa  FO,  EO,  PO  et  ex  FOE,  EOP  angulis  ad 
Solem  interceptis  (quos  scimus  ex  tempore  interjecto  et  computatis  locis  Solis) 
elicitur  eccentricitas.  Vide  Comm.  Martis  parte  III.  cap.  25.  et  seqq.  Nam 
tribus  punctis  F,  E,  P non  in  eadem  recta  factis,  geometrae  docent  circulum 
formare,  qui  per  omnia  tria  puncta  transeat.  Et  Terrae  orbita  ob  parvam 
eccentricitatem  OC  est  proxime  circulus. 

Semperne  constans  est  tanta  eccentricitas ? Constantem  esse  valde  pro- 
babile est:  1.  quia  causae  eccentricitatis  sunt  internae,  in  corpore  planetarii 
globi  sitae,  ut  libro  IV.  disputatum.  2.  Quia  Luna  retinet  eandem  eccen- 
tricitatem hodie,  quae  fuit  olim.  Idem  de  aliis  etiam  planetis  dici  potest. 
Cur  ergo  sola  Terra  suam  mutaret?  3.  Quia  etsi  Hipparchus  eumque  imi- 
tatus Ptolemaeus  produnt  sua  aetate  majorem,  scilicet  4200,  quod  esset  secun- 
dum physicas  hypotheses  2100,  non  1800,  monent  tamen  ipsi,  suas  aequi- 
noctiorum observationes  intra  6 horas  non  esse  certas.  At  si  observationes 
intra  6 horas  sunt  incertae,  etiam  eccentricitas  inter  1800  et  2100  prodibit 
incerta.  Nihil  igitur  observationes  veterum  habent,  quod  opponatur  quanti- 
tatis eccentricitatis  constantiae. 

Quomodo  movetur  aphelium  Telluris  G,  vel  apogaeum  Solis  A,  et  cum 
eo  centrum  eccentrici  Solis?  Causae  translationis  dictae  sunt  libro  IV.  Plaga 
translationis  est  sub  fixis  in  consequentia  signorum;  qualitate  aequabilissimus 
statuitur  eorum  motus,  quantitate  tardissimus  est,  ut  inde  ab  Hipparcho  non 
ultra  unum  signum  promoverit,  itaque  motus  annuus  apogaei  Solis  ab  aequi- 
noctio est  circiter  1'  3"  et  absolvitur  sub  ecliptica  annis  circiter  viginti  milli- 
bus et  572  amplius:  quippe  ei  prineipium  eclipticae  obviat.  At  sub  fixis  vix 
redit  apogaeum  Solis  post  108  millia  annorum,  quantum  ex  brevi  observatio- 
num aevo  de  tota  periodo  ratiocinari  datur.  Hoc  igitur  temporis  spatio  lon- 
gisssimo  centrum  orbitae  Telluris  describit  circellum  parvum  circa  corpus  Solis, 
semidiametro  ad  solaris  corporis  semidiametrum  quadrupla  paulo  plus ; qua- 
lem circellum  etiam  a Luna  circa  Terram  describi  in  annis  8 Y2  suo  loco 
dicemus.  At  nisi  correxissemus  hypothesin  Copernici,  qui  centrum  orbis  magni 
ponit  in  centro  mundi,  oporteret  Solem  ipsum  in  tali  circello  circa  centrum 
mundi  torqueri  tam  prolixo  reditu.  Et  hoc  illud  est,  unde  in  libro  IV.  fol. 
355  argumentum  pro  motu  Telluris  unum  desumsimus. 

Non  inaequalis  est  motus  apogaei  Solis,  ut  Copernicus  statuit?  Si  ob- 
servationes Arabum,  qui  vixerunt  inter  nostra  et  Hipparchi  tempora,  omnino 
justae  essent,  oporteret  hunc  motum  inaequalem  statui.  At  vel  minimus  illa- 
rum errorculus,  qui  facile  admitti  potuit,  omnem  hanc  inaequalitatem  praestat. 
Et  pugnat  apogaei  Lunae  similitudo  pro  motus  constantia. 

Quanta  est  aequatio  Solis  maxima,  quanta  diurni?  Eccentricitas  CO 
1800  dat  aequationem  maximam  (compositam  ex  OPO  angulo  et  valore  areae  OOP, 
hoc  est  angulo  POH  vel  OPQ  fere  2° ‘3'  45",  diurnum  in  apogaeo  57'  3",  in  perigaeo 
1°  1'  20",  cum  57'  14"  ad  1°  1'  3"  contineat  intervallum  semitonii,  scilicet  propor- 
tionem 15  ad  16. 

Quanta  hinc  fit  aestas,  quanta  hiems  ? Cum  semicirculus  superior  con- 
ficiatur diebus  187  minus  h.  4.  38,  longissima  omnium  aestas  potest  fieri 

d.  187  minus  h.  4.  38',  hiems  brevissima  dierum  178  h.  10.  27'.  Id  fac- 
tum, quo  tempore  Solis  apogaeum  in  0°  Q fuit,  circa  annum  1260  a Christo. 
At  in  principio  mundi  apogaeum  erat  cum  puncto  aequinoctiali:  tunc  igitur 
aequales  aestas  et  hiems.  Libro  VII.  explicabitur,  quae  hinc  nascatur  inae- 
qualitas annorum. 

Quomodo  discimus  aequationem  Solis?  Ex  anomalia  Solis  annua,  me- 
thodo supra  libro  V.  tradita. 

Quid  est  anomalia  annua?  Idem  in  Sole  quod  in  omnibus  est  anomalia 
media,  eccentrici,  vel  coaequata  fere.  Ergo  secundum  doctrinam  libri  quinti 
definienda  est  anomalia  Terrae  media  per  aream  GOP,  anomalia  ecceutri 
per  arcum  orbitae  GP,  anomalia  coaequata  per  angulum  GOP  ad  0 Solem, 
comprehensum  inter  lineas  OG,  OP,  ex  Solis  centro  0 per  aphelium  Terrae 
G et  per  centrum  corporis  Terrae  P eductas;  sed  ad  praescriptum  vete- 
rum definitur  anomalia  Solis  annua,  media  et  coaequata,  quod  sit  arcus 
eclipticae  inter  locum  apogaei  Solis  et  lineas  medii  et  veri  motus  Solis. 
Ut  Terra  in  P versante,  anomalia  Solis  media  est  AOIv,  quia  OK  parallela  ipsi  PQ 
est  linea  motus  medii  Solis.  At  AOM  est  anomalia  coaequata;  utraque  in  Sole  deno- 
minatur annua. 

Quae  ratio  est  nominis  annua?  Copernicus  annuam  denominavit 
ad  distinctionem  anomaliae  secularis,  qua  penes  ipsum  variabatur  eccentricitas 
et  motus  apogaei.  Nobis  illa  varietate  non  est  opus,  annuam  tamen  dicimus 
pro  solari,  quia  Solis  reditus  annum  conficit;  et  vero  anomaliae  Solis  perio- 
dus non  plus  5 minutis  horariis  longior  est  anno  sidereo. 

Quid  cohaeret  huic  loco?  Primum  huc  referendus  est  motus  corporis 
Telluris  diurnus  circa  suum  axem  velut  immobilem,  de  quo  in  doctrina  sphae- 
rica fuit  actum  libris  I.  II.  III.  praecipue  fol.  248.  Deinde  inclinatio  axis 
hujus  convolutionis  diurnae  ad  eclipticam,  de  qua  fol.  229.  269.  272.  et  infra 
libro  VII.  Tertio:  quomodo  hinc  dependeat  declinationum  eclipticae  partium 
successio  per  annum,  explicatum  est  libris  II.  III.  praesertim  fol.  229.  231. 
Quarto:  quomodo  ex  inclinatione  et  circumactu  hujus  axis  sequatur  praecessio 
aequinoctiorum,  dictum  est  libro  III.  folio  273.  et  infra  libro  VII,  pluribus 
explicabitur.  Denique  huc  etiam  pertinent  aequationis  temporis  seu  dierum 
partes  duae  ex  tribus,  quarum  altera  pendet  ab  aequatione  Bolis,  altera  a 
distantia  Telluris  a Sole.  Vide  libro  III.  a fol.  250.  in  251. 

Explica  priorem  ex  iis,  quae  propria  est  doctrinae  theoricae.  Dies 
aequalis  tunc  incipit,  cum  locus  Solis  medius  in  meridiano  consistit,  dies  ap- 
parens, cum  verus  Solis  locus.  Quodsi  Solis  aequatio  fuerit  subtractoria,  verus 
Solis  locus,  quippe  praecedens,  ante  medium  appellet  ad  meridianum,  et  ob- 
servabitur meridies  ante  quam  erit  modo  aequabili.  Quare  adjiciendum  erit 
aliquid  tempori  aequali,  ut  fiat  apparens.  In  adjectoria  aequatione  subtra- 
hendum est  aliquid  tempori  aequali , ut  fiat  apparens.  Sin  autem  vicissim 
tempora  apparentia  fuerint  aequanda,  contrarium  utrobique  faciendum  erit. 
Quantitatem  additionis  vel  subtractionis  ostendet  ipsa  quantitas  .aequationis, 
ut  cujus  unus  gradus  valet  4 minuta  horaria  paulo  minus,  ob  additamentum. 
Maxima  igitur  erit  minutorum  horariorum  8'  15"  ex  maxima  aequatione 
2°  3'  45".  72) 

Explica  et  posterioris  causae  aequandi  temporis  rationes  et  quantita- 
tem. Dictum  est  libro  IV , virtutem  motricern , quae  est  insita  Telluris  vis- 
ceribus quaeque  Terram  circa  axem  volvit,  sic  esse  intensam  et  contempera- 
tam, ut  si  sola  moveret  Tellurem,  interim  dum  centrum  ejus  semel  circa  So- 

lem  fertur,  tercenties  sexagies  praecise  circa  suum  axem  volutura  sit,  parte 
eadem  Telluris  reversa  ad  eandem  lineam,  quae  centra  Solis  et  Terrae  con- 
necti^ et  lianc  Telluri  insitam  virtutem  respectu  sui  ipsius  ut  solitariae  sem- 
per  agere  aequabiliter.  At  jam  fortificatur  haec  virtus  a praesentia  Solis 
alias  aliter,  estque  totus  et  consummatus  effectus  hujus  fortificationis  in  una 
periodo  Telluris  circa  Solem  seu  in  uno  anno  dies  5 cum  quadrante  super- 
numerarii. Hi  vero  dies  seu  revolutiones  Telluris  circa  suum  axem  5 effi- 
ciuntur ab  omnibus  omnium  orbitae  telluriae  partium  distantiis  a Sole  junctis, 
sic  ut  minus  fortificent  illae  distantiae,  quae  longiores,  plus  quae  breviores, 
seu  quod  est  plane  idem,  ut  longiores  temporis  aequabilis  existimati  moras 
faciant  illae  Telluris  diurnae  revolutiones,  quae  contingunt 'circa  aphelium,  bre- 
viores, quae  circa  perihelium. 

Cum  autem  planum  segmenti  eccentrici  Telluris,  verbi  causa  PGO,  valeat 
omnes  aequalium  ejus  arcuum  distantias,  ut  demonstratum  libro  V,  planum 
vero  trianguli  aequatorii  PCO  (quod  est  in  Telluris  eccentrico  180000000,  ubi 
maximum)  arguat  excessum  plani  segmenti  eccentrici  (PGO,  per  PO  lineam 
ex  Sole  facti)  super  PGC,  planum  sectoris:  idem  igitur  planum  arguet  etiam 
temporis  aequationem  hanc,  de  qua  nunc  agimus.  Nam  si  totius  eccentrici 
area  31415926536  valet  5y4  revolutiones  Telluris,  pars  ejus,  scilicet  hoc 
aequatorium  triangulum,  valebit  21'  40"  horaria,  cum  plurimum.  Itaque  revo- 
lutiones aestivae  ab  apogaeo  Solis  ad  longitudinem  mediam  seu  dies  appa- 
rentes valent  ultra  medios  aequali  numero  totidem  minuta  plus.  Et  quam  diu 
aequatio  Solis  est  subtractoria,  semper  additur  haec  aequatio  ad  apparens 
tempus,  ut  fiat  medium,  ubi  vero  aequatio  est  adjectoria,  subtrahitur;  ex 
medio  vero  tempore  fit  apparens  contraria  utrobique  ratione.  Ita  rationes 
hujus  aequationis  sunt  rationibus  prioris  contrariae. 

Quo  experimento  scitur,  adhibendam  esse  hanc  partem  aequationis  ? 
1.  Tycho  Braheus  observata  sua  in  Luna  conciliare  aliter  non  potuit,  nisi 
abjiceret  aequationis  temporis  illam  partem , quae  est  propter  aequationes 
Solis.  Cum  igitur  haec  praesens  aequatio  sit  illi  e diametro  contraria  illam- 
que  perimat,  stant  igitur  observationes  Brahei  ab  hujus  partibus.  2.  At  ne 
sic  quidem  Braheus  omnia  observata  tuetur,  quin  potius  optasset,  ut  multo 
majus  esset  fd,  quod  abjicit:  et  ecce  haec  nostra  praesens  aequatio  superat 
illam  amplius  quam  duplo.  Nolim  tamen  cum  quoquam  contendere  pertina- 
cius super  hac  tertia  causa  aequationis.  Nam  si  quis  observationes  Brahei  in 
Luna  conciliaverit  propius  per  usitatam  temporis  aequationem,  ei  Jubens  ego 
palmam  cedam  eversae  hujus  partis  aequationis  temporis. 

Discerne  jam  dies  apparentes  a mediis  seu  aequalibus,  secundum  omnes 
tres  causas  aequandi  temporis  in  unum  confusas.  A 2°  24'  0 addendum 
est  apparentibus  temporibus,  additio  maxima  est  in  26y2°  Q:  19'  27".  In 
18°  11^  incipit  exigua  subtractio,  quae  maxima  est  in  3°  /:  1/  1";  in 
19°  / rursum  incipit  additio  parvula  et  fit  maxima  in  25°  3/  31";  subtractio 

incipit  in  22°  ZZ , quae  maxima  est  in  6°  : 21'  1",  consumiturque  pau- 

latim  in  2°  0.  Igitur  a 6°  $ in  26l/2°  crescunt  apparentes  dies,  inde 
decrescunt  usque  in  3°  yf , crescunt  iterum  usque  in  25°  > e*  decrescunt 

usque  in  6°  Ita  fit,  ut  in  2°  24'  0 dies  naturalis  sit  longissimus,  in 
18°  X brevissimus;  et  rursum  proxime  talis  in  12°  at  in  27°  $,  3°  /, 
25°  6°  & mediocris:  ut  sic  per  integrum  quadrantem,  in  cujus  medio 

solstitium  hiemale,  scilicet  ab  18°  11^  usque  in  22°  ZZ.  perpetuo  tenore 
maneat  fere  mediocris.  Denique  particula  anni  a 6°  ^ per  solstitium  aesti- 

vum  *usque  in  27°  Q (quod  est  paulo  plus  uno  quadrante  anni)  melior  est  in 
sua  proportione  hora  una  cum  triente,  quam  residuum  anni  a 27°  <£  per 
in  6°  $.  Haec  anno  1616.  completo.  Haec  quidem  sic  habebunt,  posito 
casu,  quod  retinenda  sit  tertia  etiam  causa  aequandi  temporis. 

Num  Tellus  etiam  in  latitudine  movetur  ? Si  latitudo  coeli , ut  libro 
tertio,  censetur  ab  ecliptica  in  septentrionem  vel  austrum,  Tellus  in  latum 
evagari  non  potest,  cum,  quocunque  evagatur,  secum  ferat  eclipticam,  utpote 
quae  describitur  sub  fixis  per  lineam  ex  centro  Solis  per  centrum  Telluris 
eductam , et  ad  eam  referuntur  motus  planetarum  et  loca  fixarum.  At  si  com- 
paretur ecliptica  ista  (id  est  orbita  Telluris  sub  fixis)  secum  ipsa,  secundum 
diversa  secula  deprehendit  sane  Braheus  ex  mutatis  fixarum  latitudinibus,  eclip- 
ticam hodiernam  concessisse  ad  latera  eclipticae  pristinae:  ut  sic  etiam  in  hoc 
negotio  inclinationis  et  translationis  nodorum  sit  integra  analogia  motuum  Tel- 
luris ad  motus  ceterorum  planetarum.  Haec  tamen  consideratio  nec  ad  col- 
lectiones motuum  Solis,  nec  ad  enucleandas  apparentias  planetarum  cetero- 
rum hoc  loco  necessaria  est,  quare  differatur  in  librum  VII. 

Nullane  inaequalitas  apparet  inesse  motibus  Solis  occasione  distantiae 
centri  Telluris  ab  ejus  superficie?  Existit  hinc  aliqua  sane  perexigua  varietas, 
parallaxis  diurna  dicta;  sed  cum  ea  nullius  plane  sit  momenti  respectu  motuum 
Solis  ipsius,  nec  ob  aliam  fere  rem  exquiratur,  nisi  propter  eclipses  luminarium, 
differenda  igitur  est  deorsum  in  theoriam  Lunae  et  doctrinam  eclipsium. 

Quid  rerum  extra  metas  astronomiae  se  proferentium  pertinet  ad 
doctrinam  de  motu  Solis?  Doctrina  de  annis  et  mensibus  solaribus  politicis. 

Quid  est  tempus  politicum?  Quod  integrorum  dierum  numero  constituitur, 
neglectis  aut  arte  compensatis  minutis  horariis. 

Quot  sunt  praecipui  anni  solares  politici  seu  civiles?  Tres.  1)  Aegyp- 
tius, dierum  365  perpetuo,  quantus  colligitur  etiam  annus  diluvii  fuisse. 
2)  Julianus,  quatuor  annis  in  unam  periodum  computatis,  quorum  tres  primi 
singuli  constant  diebus  365,  quartus  diebus  366;  repetitur  enim  mense  Fe- 
bruario nomen  idem  et  litera  eadem  diei  24  et  bis  pronunciatur  sexto  Ca- 
lendas Martias,  unde  huic  quarto  anno  nomen  est  bissexto  aut  bissextili,  teu- 
tonice  ©ctyalt^r,  quasi  luxatilem  dicas:  hinc  et  dies  ille  bissextilis,  intercalaris, 
graece  embolimus,  insititius,  @<$alt=$!ag,  dicitur.  Horum  Julianorum  1460  aequant 
1461  Aegyptios.  Nam  et  illi  et  Persae  veteres  observabant  diem  intercalarem, 
quarto  quoque  anno  per  unum  diem  descendente  ortu  Caniculae;  unde  apud 
Persas  nata  fuit  periodus  annorum  120,  intra  quos  hoc  initium  anni  siderei 
descendit  per  omnia  triginta  unius  mensis  nomina,  quae  illi  diebus  a suis 
heroibus  imposuerant.  Itaque  tunc  intercalabatur  unus  mensis.  3)  Grego- 
r i anus,  quadringentis  annis  in  unam  periodum  computatis,  in  qua  ceteri  qua- 
ternarii sunt  dierum  366,  soli  centenarii  tres  priores  sunt  simplices,  dierum  365. 
Vide  lib.  III.  fol.  247.  et  infra  de  civilibus  lunaribus,  nec  non  etiam  lib.  VII. 

Num  etiam  inaequalitas  motus  Solis  observata  fuit  in  mensibus  politicis? 
In  aegyptio  inque  diluviano  non  observatur;  computabantur  enim  30  dies  in 
mensem  toto  anno , ultimi  vero  et  supernumerarii  5 dicebantur  epagomenae, 
appendix,  et  pro  nullo  habebantur;  transigebantur  enim  per  comessationes.  In 
Juliano  obscura  inaequalitatis  solaris  observatio  in  hoc  cernitur,  quod  sex 
mensibus,  initio  facto  a Martio  (ut  in  quorum  inedio  Sol  tardissimus  incede- 
ret), tributi  sunt  dies  184,  reliquis  tantum  181.  In  anno  Dionysii  mathe- 
matici menses  a signis  coeli  denominati  sunt;  de  numero  tamen  dierum  cujus- 
que  non  constat  plane. 


LIBRI  SEXTI 

DOCTRINAE  THEORICAE  TERTII 

PARS  SECUNDA. 

DE  TRIBUS  SUPERIORIBUS:  SATURNO,  JOVE,  MARTE,  ET 
ALIQUA  COMMUNIA  ETIAM  DUOBUS  INFERIORIBUS. 


Quare  post  explicationem  Solis  apparentium  ( hoc  est  Telluris  proprio- 
rum) motuum  jam  statim  subjicitur  trium  superiorum,  deinde  duorum  in- 
feriorum primariorum  theoria?  Quia,  cum  duae  in  primariis  deprehendantur 
inaequalitates  motuum,  earum  altera  quidem,  quae  ipsis  re  vera  inest,  libro  V. 
plene  explicata,  Telluri  sunt  simillimi;  reliqua,  quae  non  re  vera  ipsis  inest, 
sed  ex  visus  fallaciis  oritur,  ex  ipso  Telluris  motu  dependet,  quia  hac  veluti 
navi  visus  noster  in  mundo  circumfertur.  Cum  ergo  in  his  planetis  usus  orbis 
magni  praecipue  patescat,  omnino  theoria  superiorum,  deinde  inferiorum,  quan- 
tum de  eis  restat  supra  libro  Y.  nondum  explicatum,  velut  appendix  quaedam 
seu  auctarium  doctrinae  de  orbe  magno  proxime  Solis  theoriae  succedere  de- 
buit; prior  tamen  theoria  superiorum,  quia  in  iis  amplior,  evidentior  sensuique 
magis  obvia  est  visus  deceptio,  ex  orbe  magno  orta. 

Quot  orbibus  est  opus  ad  theoriam  cujusque  planetae  e primariis? 
Duobus  solummodo  praeter  eclipticam,  altero  eccentrico,  ipsius  planetae  proprio, 
altero  Telluris  seu  orbe  magno,  omnibus  communi.  Horum  natura,  leges  mo- 
tuum et  termini  astronomici  communes  explicati  sunt  libro  V.  Orbis  vero 
magni  etiam  quantitates  propriae  parte  prima  hujus  VI.  libri  jam  praemissae 
sunt;  vetus  astronomia  multis  hic  epicyclis  indiget  alioque  apparatu. 

Cur  autem , cum  tres  sint  superiores,  una  tantum  theoria  proponitur, 
et  inferius  etiam  una  sola  duorum  inferiorum?  1.  Quia  eandem  orbitam 
Telluris  tres  ex  aequo  suis  orbitis  cingunt,  quippe  superiores,  duo  vero  ex 
aequo  intra  hanc  orbitam  Telluris  inclusos  cursus  habent  , quippe  inferiores. 
2.  Quia  planetae  motibus  realibus  in  orbitis  eccentricis  sunt  invicem  simillimi, 
ut  dictum  est,  visus  vero  fallaciae,  quae  in  eorum  uno  quolibet  contingunt, 
ex  uno  quidem  solo  orbe  magno  omnibus  communi  oriuntur,  at  hoc  duobus 
modis,  uno  omnibus  tribus  superioribus,  altero  duobus  inferioribus  communi. 

3.  Est  et  causa  mechanica,  theoriis  (quae  instrumenta  sunt  ocularium  demon- 
strationum) propria.  Nam  delineata  Saturni  theoria  et  accommodato  orbe 
magno,  tantum  interest  spatii,  ut  in  eo  etiam  Jovis  et  Martis  eccentrici  de- 
scribi idemque  omnibus  tribus  orbis,  nomine  et  usu  magnus,  quantitate  mini- 
mus, servire  possit ; sic  scripto  eccentrico  Mercurii  circa  Solem  et  accommo- 
dato ei  orbe  magno  (qui  respectu  inferiorum  etiam  re  ipsa  magnus  cluet, 
quippe  major  utriusque  orbitis),  restat  etiam  commodus  locus  eccentrico  Vene- 
ris inter  utrumque  describendo.  Hac  de  causa  potest  etiam  pro  omnibus  sex 
primariis  fieri  una  sola  theoria,  constans  sex  orbitis,  minus  quidem  commode, 
quoad  mechanicam,  magis  tamen  proprie  ad  genuinum  exemplar  ipsius  mundi 
mobilis. 


Recense,  quas  motuum  apparentias  faciant  tres  superiores.  1.  Motus 
eccentricos  trium  superiorum  in  longum,  quales  descripti  sunt  libro  quinto, 
inveniunt  astronomi  concordare  cum  observationibus  seu  apparentiis  tantummodo 
in  punctis  verarum  oppositionum  cujusque  cum  Sole,  dispersis  per  zodiacum. 

In  schemate,  posito  planeta  in  Q,  locus  Pjg  85> 

ejus  eccentricus  sub  fixis  erit  D,  etsi  vero  sae- 
pius planeta  veniat  in  Q,  nunquam  tamen  ex 
Terra  apparet  sub  D,  nisi  tantum,  si  Terra  si- 
mul sit  in  T,  puncto  lineae  SQ;  sic  ut  ex  T 
Terra  spectetur  S Sol  et  Q planeta  in  locis 
oppositis  C,  D. 

2.  Motus  vero  visibiles  seu  apparentes 
trium  superiorum  extra  oppositionum  articulos 
diversissimi  sunt  ab  illis,  qui  sunt  libro  V. 
traditi.  Nam  si  capiamus  instrumentis  di- 
stantias planetarum  a fixis  prope  zodiacum 
continuis  noctibus,  explorantes,  quantum 
quilibet  promoveat  quovis  tempore  ab  una 
nocte  ad  aliam,  tunc  invenimus  eos  tanto  fere  velociores  ad  oculum,  quanto 
fiunt  propiores  Soli  versus  vespertinas  occultationes,  aut  quanto  minus  exierunt 
a radiis  Solis  post  matutinas  emersiones,  tanto  vieissim  tardiores,  quanto  re- 
motiores a Sole,  adeo  ut  tandem  fiant  plane  stationarii  ad  visum,  Saturnus 
quidem  inter  quadrantem  et  trientem  circuli  ante  et  post  Solem,  Jupiter  triente 
a Sole  praecise,  Mars  ultra  trientem , scilicet  tribus  octavis  et  duabus  quintis 
partibus  circuli  ante  et  post  Solem.  Inter  illa  puncta  versus  oppositionem 
cum  Sole  fiunt  plane  retrogradi,  et  in  hoc  motu  retrogrado  velocissimi  sunt 
in  medio,  circa  ipsam  oppositionem  in  acronycho  situ.  Et  Saturnus  quidem, 
planeta  altissimus  et  tardissimus,  in  eccentrico  plures  stationes  habet,  Mars 
humillimus  et  velocissimus  pauciores,  Jupiter,  pro  sua  mediocritate,  mediocres. 
Vieissim,  ut  quisque  altior  et  a Sole  remotior  vel  se  ipso  vel  alio  inferiore, 
sic  diutius  deprehenditur  manere  retrogradus;  Saturnus  retrogradationem  in 
quintum  mensem  protrahit,  Jupiter  quatuor  menses  occupat,  Mars  tres  vel 
duos,  cum  tamen  e contrario  minimum  arcum  eclipticae  pererret  trium  altissi- 
mus retrocessu  suo,  maximum  humillimus,  at  diversissima  ratione  unus  et  idem, 
altior  quidem  maximum,  sed  humilior  factus  minimum,  Saturnus  paulo  plus  7°, 
Jupiter  10°,  Mars  altus  pene  20°,  humilis  factus  minus  quam  12°.  Ut  ita 
secunda  haec  inaequalitas  plurimum  a prima  libri  quinti  differat  et  re  ipsa 
plurimum  habeat  inaequalitatis. 

3.  Quod  attinet  motus  in  altum,  inveniuntur  quidem  planetae,  collocati 

in  situ  acronycho,  semper  majores;  quo  vero  propiores  fuerint  Soli,  hoc  sen- 
sibilius imminuunt  corporum  apparentem  magnitudinem. 

Ubi  si  Terra  sit  in  T,  planeta  in  Q magnus  apparebit,  circa  A vero  parvus. 

4.  Denique  ratione  motus  in  latum  semper  major  est  apparens  latitudo 
planetae,  cum  opponitur  Soli,  quam  si  peracto  reditu,  in  eodem  eccentrici  loco 
consistens,  Soli  jam  propior  fuerit,  et  tanto  semper  est  minor,  quanto  in  ex- 
actis reditibus  Soli  propior;  cum  tamen  vera  inclinatio  cujusque  loci  in  cccen- 
trico  per  omnes  planetae  reditus  sit  eadem  et  constans,  ut  libro  Y.  ostensum. 

I.  De  motibus  ec  centri  cis. 


Ut  a primo  capite  incipiamus , dic  quomodo  se  habeant  reales  motus 
eccentrici  trium  superiorum,  ut  et  duorum  inferiorum.  Sunt  ad  unguem 
similes  motui  eccentrico  Telluris,  prima  hujus  VI.  libri  parte  explicato,  leges- 
que observant  libro  V.  traditas,  ut  dubium  sit  nullum,  quin  causae  physicae, 
libro  IV.  confirmatae  (ut  ex  quibus  leges  illae  nascuntur),  in  singulis  locum 
habeant,  Sol  scilicet,  in  omnium  circuitionum  meditullio,  planetas  lege  staterae 
moveat.  Ordinantur  enim  singulae  orbitae  sub  singulis  circulis  magnis  fixa- 
rum, inclinatis  ad  eclipticam,  alius  alibi;  suntque  figurae  ellipticae,  quarum 
longiores  diametri  per  centrum  Solis  communiter  transeunt , sic  ut  in  eo  sese 
omnes  secent;  distant  orbitarum  partes  inaequaliter  a Sole,  et  in  partibus 
quidem  a Sole  remotioribus  planetae  fiunt  duplo  se  ipsis  tardiores,  quam  re- 
motiores, in  propinquis  Soli  duplo  se  ipsis  velociores,  quam  propinquiores,  et 
hoc  quoad  apparentiam  velut  ex  Sole  seu  angulos  in  centro  Solis  stantes, 
quos  angulos  itinera  planetarum  diurna  subtendunt. 

Quantae  sunt  singulorum  periodi  temporariae,  quique  diurni  mediocres  ? 
Absolvunt  cursus  suos  sub  fixis 

Annis  Aegyptiis.  Diebus.  Horis.  Diurni  medii. 


f)  29. 

% 11. 
d 1. 


174 4.  58'  25"  30'" 

317 14.  49.  31.  56. 

321 23.  31.  56..  49. 


2'  0"  36'" 

4.  58.  26. 
31.  26.  39. 


Ad  apsidem  quilibet  suam  revertitur  paulo  tardius,  ut  mox  patebit;  ad 
idem  vero  punctum  eclipticae  paulo  velocius,  quia  haec  puncta  ipsis  obviant, 
ut  libro  VII.  docebimur. 

Quae  est  orbium  trium  superiorum  et  quarti,  orbis  magni  seu  Telluris , 
inter  se  mutuo  proportio , quae  item  eccentricitatum  intervallorum  que?  Hic 
caeca  laborat  ignorantia  vetus  astronomia,  ut  quae  solas  eccentricitatum  pro- 
portiones ad  diametros  suorum  orbium  detegit,  at  proportionem  inter  se  eccen- 
tricorum  nullam  certam  tradit,  nisi  quae  ex  superstructione  materiali  orbium 
oritur,  quam  vide  lib.  IV.  f.  316.  et  f.  333.  Nam  quia  epicyclos  singulis 
suos  tribuit,  commune  dimensionum  vinculum  solvit.  Igitur  in  Copernici  forma 
sic  habent  intervalla. 


Aphelium. 

cR*w»~.  ■ ■^Fg<ag 

Medium. 

Perihelium. 

. 1005207. 

951000. 

896793. 

. 101800. 

100000. 

982000. 

Eccentricitates,  qualium  se- 
midiameter  est  100000: 

5700 

— —4822 


-9263 

-1800 


Saturni  . . 

Jovis  . . . 

Martis  . . 

Orbis  magni 

Haec  intervalla  sunt  exstructa  ex  observatione  parallaxium  orbis,  de  qui- 
bus infra;  causas  vero  eorum  archetypicas  explicavi  libro  IV.  fol.  317.  ex 
Mysterio  Cosmographico  et  fol.  323.  ex  Harmonicorum  libro  V. 

Quibus  eclipticae  locis  haerent  eccentricorum  aphelia,  et  quantus  illorum 

est  motus ? Ptolemaeus,  cum  motus  eccentricorum  ad  Tellurem  retulisset, 
apogacum  Saturni  reposuit  sua  aetate  in  23°  11|;,  Jovis  in  11°  11]),  Martis  in 
25°  30/  0.  Posito  igitur,  quod  centrum  eccentrici  Telluris  etiam  olim  par- 
ticulis 1800  distiterit  a centro  Solis,  ut  in  theoria  Solis  dictum,  et  quod  lineae 
ex  centro  orbis  magni  per  centya  eccentricorum  aequidistare  debeant  lineis 
apsidum  Ptolemaicis  (de  qua  aequipollentia  vide  Comm.  Martis  Gap.  VI.) 
eoque  incidant  in  loca  eclipticae  jam  indicata:  certe  lineae  verarum  apsidum, 
scilicet  aphelii  et  perihelii,  ex  Sole  per  centra  eccentricorum  eductae,  ceciderunt 
in  alia  loca  eclipticae,  Saturni  in  23°  34'  pj , Jovis  in  15°  7'  flj),  Martis 
in  0°  42'  Q_.  Vide  Comment.  Martis  cap.  XVII.  ejusque  correctionem  cap.  LIX. 

At  hodie  aphelium  Saturni  est  in  25°  48'  /*,  Jovis  in  7°  ^ , Martis 
in  29°  20'  <0  Quodsi  verae  sunt  observationes  Ptolemaei,  Saturni  aphelium 
esset  velocissimum,  Martis  tardius,  cum  tamen  illius  periodus  habeat  annos  30, 
hujus  non  duos,  ubi  causa  nulla  apparet  tantopere  turbatae  analogiae.  Jovis 
vero  aphelium  esset  adeo  tardum,  ut  non  assequeretur  praecessionem  aequi- 
noctiorum, sed  sub  fixis  fieret  retrogradum,  quod  causis  physicis  libro  IV.  ex- 
plicatis repugnare  videtur,  nec  si  vel  consisteret  sub  fixis  immobile,  ceterorum 
exemplis  congruit.  Igitur  suspectae  sunt  etiam  hoc  nomine  observationes  Pto- 
lemaei, praesertim  circa  Jovem. 

Num  etiam  veteres  observarunt , eccentrici  partes  duplo  celeriores  fieri, 
quam  Soli  propiores j,  duplo  tardiores,  quam  a Sole  remotiores , et  quo  ar- 
gumento? Omnino  observarunt;  primum  ea  re,  quod  si  omnem  inaequalitatem 
motus  eccentrici  transscripsissent  soli  eccentricitati  seu  diversitati  distantiarum 
epicycli  (quos  illi  singulos  in  singulis  planetis  loco  unius  orbis  magni  statue- 
bant), tunc  major  efficiebatur  varietas  apparentis  magnitudinis  epicyclorum, 
quam  ferebant  observationes.  Deinde  quod  in  ipsis  epicyclis  suppositis  pla- 
netae, altissimi  facti,  celeriores  esse  inveniebantur,  quam  pro  ratione  distan- 
tiae totius  epicycli  a centro  mundi.  Itaque  cogebantur  aequantis  centrum  in- 
troducere, "cujus  officium  hoc  erat,  ut  solidos  illos  (uti  credebant)  orbes,  eccen- 
tricum  et  epicyclum  redderet  re  vera  motu  inconstantes  et  inaequales.  Nam 
si  epicyclus  incederet  altissimo  loco  eccentrici,  tunc  totus  eceentricus  secun- 
dum omnes  partes  reddebatur  ab  aequante  re  vera  tardus;  et  si  planeta  esset 
summo  loco  epicycli,  epicyclus  totus  re  vera  reddebatur  velox  secundum  omnes 
partes,  sicut  nobis  ipsum  centrum  planetarum  corporis  alti  tardius  efficitur, 
humilis  velocius,  ex  causis  physicis  et  ratione  staterae,  quale  nihil  ex  veteri 
astronomia  potuit  erui,  quod  causam  hujus  apparentiae  polliceretur. 

II.  De  directione,  statione,  retrogradatione. 

Cum  igitur  tales  eccentrici  tantum  in  oppositione  et  conjunctione  pla- 
netarum cum  Sole  salvent  observata,  dic  igitur,  quae  sunt  reliquarum  ex 
dictis  apparentiarum  irregularium  causae?  Praecipua  hic  virtus  enitescit 
astronomiae  Copernicanae , quod,  veteri  astronomia  tacente  et  tantum  admi- 
rante,  ipsa  loquitur  et  causas  rerum  explicat;  cumque  vetus  astronomia  epi— 
cyclos  multiplicet,  Copernicana  simplicior  omnia  ista  salvat  solo  et  unico  motu 
Telluris  circa  Solem  ad  eccentricos  addito,  qui  jam  antea  ad  salvandum  motum 
apparentem  Solis  introductus  est  hujus  libri  VI.  parte  prima.  Et  ob  hunc 
usum  amplissimum  orbita  Telluris  circa  Solem  summo  jure  dicta  est  orbis 
magnus  parte  prima  hujus  libri  VI. 

V t aggrediamur  demonstrationem , dic  initio,  quid  sit  linea  motus  visi 
seu  apparentis  planetae,  et  qui  locus  ejus  visus ? Technice  loquendo  et  vo- 

cibus  ad  theorias  manuarias  accommodatis,  in  quibus  non  potest  exprimi  pro- 
portio orbis  planetarii  ad  orbem  fixarum  immenso  similem,  linea  haec  defini- 
tur, quod  sit  recta  educta  ex  centro  Solis  usque  sub  fixas,  aequidistans  rectae 
ex  centro  Telluris  per  corpus  planetae  eductae.  At  secundum  rei  ipsius  con- 
ditionem (quia  orbis  magnus,  collatus  ad  fixas,  est  insensibilis)  est  recta  ipsa 
ex  centro  Telluris  per  corporis  planetae  centrum  usque  sub  fixas  educta;  quae 
ubi  in  fixas  incidit,  ibi  signat  visum  sideris  locum. 

In  schemate  praemisso,  sit  Sol,  centrum  fixarum,  in  S,  circa  quem  sit  orbis  mag- 
nus BT  et  Terra  in  eo;  et  sit  circa  hunc  orbita  alicujus  ex  superioribus  AQR.  Sit 
locus  Terrae  T,  planetae  R.  Connexis  igitur  T,  R signis  per  rectam  TR  continuatam 
usque  sub  fixas  N,  eique  ducta  parallela  ex  S Sole,  quae  sit  SL,  erit  quidem  haec 
SL  in  theoriis  manuariis  linea  apparentis  motus  planetae  in  R siti,  at  in  rei  veritate 
ipsa  TRN  erit  linea  visiva  planetae  R.  Et  quia  TS,  intervallum  Solis  et  Terrae,  non 
est  sensibile  collatum  ad  SL  vel  TN,  distantiam  fixarum,  ideo  tam  TRN  quam  SL 
continuatae  cadunt  in  locum  sphaerae  fixarum  ad  sensum  eundem;  nam  distantia 
punctorum  N,  L,  in  quae  incidunt  hae  parallelae,  non  est  in  Terra  sensibilis,  sed  ha- 
betur pro  uno  puncto. 

Quo  indicio  scimus  in  hypothesibus  Copernici,  planetam  aliquem  esse 
directum , stationarium  vel  retrogradum?  Planeta,  superiorum  et  Tellure 
tardiorum  unus,  tunc  videtur  esse  directus,  quando  proximorum  dierum  lineae 
visivae  seu  lineae  apparentis  motus  planetae  sese  mutuo  secant  intra  Terram 
et  planetam,  vel  in  centro  Terrae,  vel  retro  Terram,  in  plagam  a planeta 
diversam;  tunc  vero  videtur  stationarius,  quando  lineae  duae  dictae  sunt  pa- 
rallelae; tunc  denique  retrogradus,  quando  sectio  cadit  ultra  planetam.  De 
inferioribus  suo  loco  agetur;  habent  enim  plerasque  rationes  contrarias. 

In  apposito  schemate  sit  E Sol,  ABC  orbis  magnus  seu  orbita  Telluris,  divisa 
in  arcus  diurnos,  OPK  orbita  unius  e superioribus,  Terrae  orbitam  includens,  divisa 


HI,  et  tunc  sequentis  diei  visoria  priorem  secabit  in  ipso  centro  Terrae.  Sequentes 
visoriae  productae  sese  secabunt  in  plaga,  quae  a planeta,  versus  T eunte,  ultra 
situm  Terrae  inter  D,  H,  vergit  in  partem  oppositam,  quasi  versus  0.  Omnibus  his 
conditionibus  dico  apparere  planetam  directam,  id  est  in  Q,  in  Q et  circa  I.  At 


Fig.  86. 


O 


in  arcus  planetae  diurnos,  plures  nu- 
mero quam  Terrae  orbita,  etiamque 
minores  secundum  doctrinam  libri  IV. 
fol.  346.  Et  sint  simul  Terra  in  A 
et  planeta  in  0 indeque  numeratis 
diurnis  numero  utrinque  aequali,  sit 
denique  simul  et  Terra  in  G et  pla- 
neta in  K.  Et  connectantur  divisiones 
diurnorum  hujus  cum  respondentibus 
divisionibus  illius.  Fiet  igitur  apud 
lineam  primam  visivam  AO  et  vici- 
nam suam,  ut  secent  se  mutuo  in  F, 
puncto  intermedio  inter  A Terram  et 
0 planetam ; sic  etiam  Terra  in  C, 
planeta  in  Q versante,  sectio  erit  in 
H,  loco  rursum  intermedio  inter  C et 
Q.  4f  Terra  in  H transgressa,  erit 
una  visoriarum  ex  vicinia  ipsius  H 
exeuntium,  quae  Telluris  orbitam 
tangat  vel  tangenti  aequidistet,  ipsa 
secans  eam  et  per  duas  vicinas  divi- 
siones orbitae  Terrae  transiens,  esto 

jam  planeta  in  T veniente,  Terra  vero  in  D,  binae  lineae  DT  incipiunt  fieri  paral- 
lelae: per  has  igitur  visorias  dico  apparere  planetam  stationarium.  Denique  ultra  D, 
T,  versus  G,  K ex  parallelis  fiunt  rursum  concurrentes,  sed  ultra  planetae  curricu- 
lum TK,  versus  N,  siquidem  continuentur,  hoc  ergo  dico  arguere,  planetam  K per 
visorias  GK  apparere  retrogradum. 

Proba  nunc , necesse  esse  ut,  Terra  circa  Solem  eunte  motu  annuo, 
superiores,  tardius  redeuntes , in  conjunctione  Solis  videantur  esse  directi, 
ultra  quadratum  a Sole  locum  stationarii,  in  opposito  Solis  retrogradi ; idque 
respectu  motuum  secundorum  ab  occasu  in  ortum  tendentium ? Pro  retro- 
gradatioue  sit  primo  popularis  demonstratio  ista.  Demonstrat  Euclides  Opti- 
corum propositione  54:  si  aliqua  ferantur  inaequali  celeritate  interque  illa 
etiam  oculus,  ea  quae  cum  oculo  ferantur  aequali  celeritate,  videri  stare,  quae 
tardius  oculo,  in  contrarium  ferri,  quae  celerius,  praecurrere  oculo.  Haec  ille 
ad  verbum.  Quae  etsi  sunt  accommodata  rebus  popularibus,  verbi  causa  navi- 
bus in  mari  currentibus  (ubi  illae,  quae  uni  una  eunti  stare  videntur,  prop- 
terea  sic  videntur,  quia  comparari  possunt  ad  celeriores  et  tardiores  una  eun- 
tes, quarum  illae  videntur  praecurrere,  istae  retro  moveri),  non  male  tamen 
accommodari  possunt  etiam  ad  retrogradationes  in  astronomia.  Nam  hic  etiam 
Terra  cum  planetis  superioribus  currit  eandem  viam;  cumque  dispares  huic 
et  illis  sint  dati  reditus  et  orbitae  cujusque  in  se  ipsas  redeant,  fit  ut  Terra 
cum  planeta  nunc  ex  eadem  plaga  currat,  nunc  ex  opposita. 

Cum  igitur  ex  eadem  plaga  currunt,  ut  Terra  in  G,  planeta  in  K,  Sol  E est 
utrique  in  plaga  eadem,  et  sic  Terra  G media  inter  E Solem  et  K planetam,  hoc  est 
planeta  K opponitur  Soli  E , nobis  scilicet  in  G versantibus.  Hic  igitur  oculus  in  G 
celerior  est  planeta  in  K,  non  tam  ideo,  quia  diurni  Telluris  in  G majores  sunt  diur- 
nis planetae  in  K,  quam  quia  hi  diurni  G et  K pene  invicem  sunt  paralleli  hoc  loco : 
unde  fit,  ut  visoriae  lineae,  quae  terminos  inaequalium  connectunt,  ad  se  mutuo  in- 
clinentur, concursurae  supra  planetam.  Hoc  vero  est  indicium  retrogradationis.  Vide 
Astronomiae  partem  Opt.  a fol.  324  in  334.  (II.  333  ss.) 

Quoad  stationes  et  directionem  axioma  hoc  opticum  incommodius  appli- 
cabitur ad  cursus  circulares.  Posita  enim  Terra  in  A,  planeta  in  0,  jam  non 
eunt  viam  eandem  planeta  et  oculus,  ut  in  axiomate  supponendum  erat,  sed 
ex  oppositis  partibus  circulorum  sibi  mutuo  obviant,  Terra  per  viam  AB,  pla- 
neta per  viam  OP,  nec  unquam  aequaliter  moventur  planeta  et  Terra,  sed 
semper  ille  tardius.  Quare  in  hac  parte,  missa  demonstratione  populari,  trans- 
eamus ad  astronomicam,  Copernicanis  hypothesibus  propriam.  Quantum  igitur 
ad  stationes,  est  una  suppositionum  Copernici  libro  IV.  fol.  331  et  seq.  con- 
firmata , diametrum  orbis  magni  collatam  ad  fixarum  sphaerae  diametrum 
insensibilem  esse.  Multo  minus  igitur  sensibilis  erit  distantia  parallelarum, 
circa  D,  T,  quae  saltem  particulam  orbis  magni,  scilicet  diurnos  arcus  eccen- 
tricos,  Telluris  ad  I)  et  planetae  ad  T includunt.  Ergo  parallelae  illae  eductae 
usque  in  fixas  in  idem  illarum  veluti  punctum  videbuntur  incidere , atque  sic 
planeta  per  utramque  visoriarum  illarum,  hoc  est  tam  in  principio  quam  in 
fine  suscepti  temporis  24  horarum  videbitur  eodem  loco  fixarum  haerere,  quod 
est  stare  vel  stationem  peragere.  Cum  igitur  necesse  sit,  bis  fieri  parallelas 
visorias,  propter  conjunctionem  et  separationem  omnifariam  currentium  corpo- 
rum planetae  et  Telluris,  necesse  et  hoc  erit,  ut  planeta  duobus  locis  appa- 
reat stationarius,  quae  loca  ultra  quadratum  Solis  removeri  jam  demonstrabitur. 

De  directione  et  retrogradatione  sic.  Primum  necesse  est,  positis  inaequa- 
lis temporis  reversionibus  corporum  Telluris  et  planetae,  utriusque  in  conse- 
quentia euntis,  sectiones  visoriarum  contingere  omnifarias. 


444 


Epitomes  Astronomiae 


Sint  enim  initio  in  oppositis  circulorum  partibus  Terra  in  A,  planeta  in  0,  et 
sint  itinera  in  contrarium  tensa  AB  et  OP,  contrariis  igitur  arcuum  terminis  connexis, 
verbi  causa  lineis  AO  et  BP,  necesse  est  fieri  sectionem  earum  mutuam  apud  F,  loco 
inter  arcus  intermedio.  Oppositae  vero  partes^orbium  habent  Solem  E intermedium, 
quia  Sol  est  Copernico  cor  et  velut  communis  axis  orbium,  ut  confirmatum  est  libro 
IV.  fol.  318.  Ergo  sequitur,  ut  in  aliqua  dierum,  quibus  sectio  F est  inter  A Terram 

et  0 planetam,  Sol  E et  planeta  0 
ex  A Terra  videantur  sub  eodem  loco 
fixarum  conjuncti  per  visoriam  AEO 
productam  in  fixas.  Ex  eo,  quia 
semper  sectio  appropinquat  Terrae, 
remotissima  enim  est  ab  A,  propior 
ipsi  B magisque  ipsi  C,  probatum 
vero  est,  visorias  tandem  fieri  paral- 
lelas, necesse  est,  sectionem  inter- 
medio loco  incidere  tandem  in  ipsam 
Terram  indeque  post  Terram  excur- 
rere in  infinitum,  id  est  sectionem 
tandem  nullam  fieri;  ut  Terra  in  D, 
planeta  in  T veniente.  Atqui  si  sec- 
tio incidit  in  Terram  (esto  in  H),  cen- 
trum igitur  Terrae  in  posteriori  situ 
incidit  in  visoriam  diei  prioris;  viso- 
ria igitur  illa  (esto  HI)  absecat  ab 
orbe  magno  unum  diurnum  apud  H, 
aequidistat  igitur  rectae , tangenti 
orbem  magnum  in  medio  illius  arcus 
diurni.  Sed  quae  ex  centro,  cui  vi- 
cinus est  Sol,  ut  EH,  ducta  in  contactum,  qui  sit  H,  facit  cum  tangente  III  angulum 
rectum  EHI.  Si  igitur  HE  est  visoria  per  Solem,  HI  visoria  per  corpus  planetae  I 
ducta  tendet  in  locum  quadratum  Solis.  Cum  igitur  sectio  fit  in  centro  Terrae,  pla- 
neta apparet  in  quadrato  Solis  circiter;  at  si  videatur  plus  quam  90°  circiter  elon- 
gatus  a Sole,  sectio  est  post  Terram  versus  0.  donec  in  parallelas  degeneret.  Ita 
sequitur  stationes  fieri  ultra  quadratum  Solis.  Rursum  visorias  post  DT  versus  GK 
ordinatas  concurrere  productas  et  secari  ab  invicem  supra  planetam  circa  Solis  oppo- 
situm, prius  est  demonstratum  in  usu  axiomatis  optici. 

Jam  igitur  demonstratum  est,  sectiones  visoriarum  tempore  conjunctionis 
planetae  cum  Sole  fieri  inter  planetam  et  Terram,  tempore  quadrati  Solis  in 
ipso  Terrae  centro,  post  retro  Terram,  ulterius  nullas  fieri ; at  versus  opposi- 
tum Solis  supra  planetam  contingere.  Atqui  si  visoriae  se  secant  supra  pla- 
netam, necesse  est  planetam  videri  retrogradum , si  infra  versus  Terram  vel 
in  Terra  vel  retro  Terram,  planeta,  superiorum  unus,  necessario  directus  vi- 
debitur incedere. 

Nam  sit  OPQ  signorum  consequentia,  in  quam  planetae  veris  motibus  circa  E 
Solem  tendunt.  Cum  igitur  etiam  sectio  quaelibet  repraesentet  quodammodo  centrum  fixa- 
rum sitque  media  inter  Terram  et  planetam  per  ABC  usque  in  H,  sectio  quaelibet 
discriminabit  plagas  motuum  oppositas,  ut  Sol.  Et  quia  Terra  per  ABCH  cis  sectio- 
nes in  directum  movetur  sub  fixis,  in  plagam  FA,  FB  etc.  superstantibus,  etiam  par- 
tes illae  visoriarum,  quae  sunt  ultra  sectiones,  erunt  in  directum  dispositae.  Sic  cum 
sectio  fit  in  centro  Terrae  circa  II,  duae  igitur  visoriae  exeunt  ex  eodem  H loco  cen- 
tri, una  prioris  diei,  altera  praesentis,  exeunt  vero  in  partes  orbitae  planetae  ordine 
signorum  sequentes,  prior  in  locum  ipsi  Q propiorem,  posterior  in  locum  I,  quia  verus 
planetae  motus  est  a Q versus  I.  Ergo  et  hae  visoriae  succedunt  in  signorum  con- 
sequentiam. Sic  cum  sectio  fit  post  Terram  H versus  D,  Terra  igitur  et  planeta  sunt 

ex  eadem  plaga  respectu  sectionis,  et  in  iisdem  secantium  partibus,  quae  tenent  rur- 
sum ordinem  punctorum  tam  orbitae  QIT,  quam  orbitae  HD.  Adhuc  igitur  visoriae 
succedunt  in  signorum  consequentiam.  At  vero  cum  sectio  est  ultra  planetam  Soli 
oppositum,  versus  R vel  K,  tunc  rursum  quidem  eandem  sectionis  respectu  plagam 
easdemquc  sectarum  partes  TD,  KG  obtinent,  Terra  in  D,  G,  et  planeta  in  T,  K. 
At  quia  sectio  est  in  plagam  planetae  Soli  oppositi,  opponuntur  igitur,  hinc  E Sol, 
inde  sectio  versus  R vel  N,  interponuntur  vero  itinera  corporum  DG  et  IK.  Sunt  vero 
directa  respectu  Solis  E,  quia  circa  Solem  flectuntur,  sunt  igitur  retrograda  respectu 
sectionum  supra  R,  N.  Igitur  visivarum  DT,  GK  partes  illae,  quae  sunt  supra  sectio- 
nes, erunt  et  ipsae  dispositae  contra  signorum  ordinem;  quare  necesse  est  planetam 
Soli  oppositum  videri  retrogradum. 

Hanc  inaequalitatem  stationum  et  retrogradationum  absurdissimam  vetus 
astronomia  planetis  ipsis  singulis  seorsim  tribuit  eorumque  veris  motibus,  ut 
subjectis,  inesse  statuit. 

Quid  appellas  puncta  stationum ? Puncta  vel  singula  eclipticae,  sub  ' 
quibus  planeta  per  aliquod  tempus  haerere  videtur  immobilis,  vel  bina  orbitae 
planetae,  aut  etiam  orbitae  Telluris,  arcus  illos  terminantia,  per  quos  dum 
incedunt  planeta  et  Tellus,  apparens  statio  durat. 

Quot  numerantur  cujusgue  planetae  stationes ? Duae,  una  ante  oppo- 
sitionem cum  Sole,  quae  atrjgiygos , statio  prima  dicitur;  altera  post  opposi- 
tionem, secunda  denominata. 

Qua  re  designantur  puncta  stationum  sub  ecliptica?  Duabus  lineis, 
duorum  proximorum  dierum  visivis,  inter  se  parallelis  usque  sub  fixas  eductis. 

Quomodo  possunt  fieri  parallelae , si  diurni  arcus  eccentricorum  pla- 
netae et  Telluris  sunt  inaequales ? Quanto  major  est  arcus  diurnus  Telluris 
arcu  diurno  planetae,  tanto  obliquius  lineae  visivae  secare  debent  orbitam 
Telluris. 

Quomodo  determinantur  eminus  puncta  orbis  magni , stationes  reprae- 
sentantia? Ductis  rectis  ex  planetae  quolibet  loco  suscepto,  tangentibus  orbem 
magnum  ab  utroque  latere;  puncta,  in  quibus  Terra  constituta  planetam  illo 
eccentrici  loco  versantem  repraesentat  stationarium,  recipiunt  se  intra  contactuum 
puncta  versus  planetam ; plurimum  in  Marte,  minimum  in  Saturno,  mediocriter 
in  Jove. 

Ut  si  quaeratur  de  loco  eccentrici  planetae  S,  ex  illo  eductae  rectae,  tangentes 
orbem  magnum  SB,  SC,  ut  sint  B,  C puncta  contactuum,  puncta  stationum  duarum 
sunt  in  arcu  BC  propiora  planetae  in  S,  quam  ipsa  B,  C. 

Quem  appellas  arcum  retrogradationis?  1.  Vel  arcum  eclipticae,  com- 
prehensum inter  duas  vicinas  planetae  stationes  apparentes,  2.  vel  arcum  orbis 
magni,  comprehensum  inter  bina  parallelarum  paria,  stationes  determinantia. 
3.  Posset  etiam  de  arcu  eccentrici  planetae  usurpari,  quem  planeta  decurrit 
ab  una  statione  ad  proximam  et  hunc  eadem  bina  parallelarum  paria  de- 
terminant. 

Quae  fuit  opinio  veterum  de  causis,  cur  fiant  planetae  stationarii,  quis- 
que in  peculiari  elongatione  a Sole?  Veteres,  quos  inter  Apollonius  Per- 
gaeus  et  eos  secutus  Ptolemaeus,  causas  deducunt  ex  proportione  motuum 
epicycli  ad  eccentricum;  sed  magnitudinis  epicyclorum,  praepostero  ordine  sin- 
gulis attributae,  eorumque  motuum  proportionis  causas  dicere  non  potuerunt. 73) 
Latini  philosophi,  mathematicas  disciplinas  insuper  habentes,  vim  retardandi 
motus  planetarum  et  plane  inhibendi  contulerunt  in  aspectus  Solis,  et  Saturno 
dixerunt  nocere  quadratum  Solis,  Jovi  trinum,  Marti  aliquid  amplius;  ignari, 
aspectus  hos,  uti  quidem  fieri  possunt  efficaces  in  haec  inferiora,  esse  potius 

entia  terrestria,  quam  coelestia.  Nec  enim  sunt  aspectus  in  ipsis  planetis,  sed 
hic  tantum  in  Terra.  Nec  perpenderunt,  aspectus  esse  rationis  entia  formali- 
ter,  quibus  nisi  in  facultatem,  rationis  quodammodo  participem,  vis  et  efficacia 
nulla  inesse  potest. 

Quae  est  igitur  causa  vera,  cur  Saturnus  inter  quadratum  et  trinum 
Solis,  Jupiter  in  trino  fere,  Mars  ultra  trinum  a Sole  tam  ante  quam  retro 
fiant  stationarii ? Quia,  si  planeta  nihil  plane  proficeret  motu  proprio  sui 
eccentrici,  loca  stationum  apparentium  in  orbe  magno  essent  eadem  cum  punc- 
tis contactuum,  hoc  est  planeta  stationarius  appareret  in  ipso  quadrato  Solis 
circiter.  Posita  enim  Terra  in  C,  eunte  planeta  in  S,  stante  re  vera,  et  CS 
tangente  Terrae  orbitam,  videretur  Sol  per  CE,  planeta  per  CS,  quare  90° 
circiter  a Sole,  quia  ECS  fere  rectus.  Sed  quia  planeta  non  quiescit  in  S, 
quo  ergo  major  est  cujusque  planetae  verus  arcus  diurnus  in  eccentrico,  hoc 
longius  a punctis  contactus  C oportet  duas  visivas  discedere , ut  parallelae 
fiant  perque  hoc  stare  planeta  videatur. 

Yicissim  si  planetae  arcus  diurnus  aeque  longus  esset  arcui  Telluris, 
statio  nulla  posset  apparere,  nisi  in  ipso  Solis  opposito.  Jam  vero  breviores 
sunt  diurni  superiorum,  et  brevissimus  Saturni,  Jovis  mediocris,  Martis  lon- 
gissimus. Quare  ad  stationem  Saturni  repraesentandam  parva  recessione  a 
puncto  contactus  versus  oppositionem  opus  est  Terrae,  ad  Jovis  majore,  ad 
Martis  maxima.  Quo  plus  vero  Terra  distat  ab  hoc  puncto,  hoc  major  fit 
angulus  inter  visivas  planetae  et  Solis.  Conficitur  igitur,  Saturni  stationem 
paulo  plus  90  gradibus  a loco  Solis  abesse,  Jovis  multo  plus,  hoc  est  cir- 
citer 120°,  Martis  plurimum. 

Quam  causam  assignas , quod  tardissimus  planeta  saepius  stationarius 
retrogradusque  fiat,  velocissimus  rarius  et  tardius?  Quia  tardissimum,  Sa- 
turnum, Terra  in  orbe  magno  citius  et  sic  saepius  assequitur,  Martem  velo- 
cissimum tardius  et  sic  rarius,  quoties  autem  quemque  assequitur,  toties  ille 
retrogradus  apparet,  ante  et  post  stationarius.  Hic  vetus  astronomia  muta  est. 

Cur  in  universum , quo  altior  est  planeta  vel  alio  planeta  vel  se  ipso, 
hoc  diutius  manet  retrogradus?  Duae  sunt  causae.  1.  Si  planeta,  superio- 
rum unus,  uno  eccentrici  loco,  ut  in  S,  staret  immotus,  tunc  quo  is  humilior 
esset,  hoc  minor  arcus  orbis  annui  caderet  inter  binas  contingentes  ex  pla- 
neta, scilicet  inter  SC,  SB ; et  quo  ille  superior,  hoc  iste  major.  Et  quia 
diximus,  hoc  posito  visum  iri  planetam  S stationarium  ex  B,  C punctis  con- 
tingendae, quare  major  arcus  BG  superiori  planetae  vindicatus  longiori  tem- 
pore permearetur  a Tellure. 

Quod  vero , quiete  planetae  supposita , sequitur  in  arcum  inter  puncta 
bina  contingendae,  idem  jam,  concesso  planetae  suo  motu  diurno,  sequitur 
in  arcum  inter  bina  parallelarum  visivarum  paria.  Accedit  jam  secunda  causa, 
quod  planeta,  quo  superior  est,  hoc  et  tardior,  sive  hoc  minorem  habet  arcum 
diurnum  orbitae  suae.  Quo  vero  minor  hic  planetae  arcus,  ut  in  T,  hoc 
minus  etiam  diurnos  Telluris,  ut  in  D,  a punctis  contacttis,  versus  G,  oppo- 
sitionis punctum  recedere  neeesse  est , ut  visoriae  utrosque  determinantes  ef- 
ficiantur parallelae;  quod  jam  supra  stabilitum  est.  Si  parum  haec  puncta 
stationum  recedunt  introrsum  a punctis  contingentiae , parum  etiam  minuitur 
arcus  contingentiae  pro  superioris  statione;  quare  et  tempus  inter  stationes 
apparentes,  quas  ipse  vere  immotus  sortiturus  erat  (per  se  longius,  quam  in- 
feriores), tanto  minus  diminuetur. 

Atqui  planeta,  prima  statione  jam  peracta,  dum  apparet  retrogradus, 

toto  illo  intervallo  pergens  in  suo  eccentrico,  videtur  transponere  secundam 
stationem  magis  in  consequentia.  Si  hoc,  quare , qui  pergit  velocius,  is 
magis  prolongat  hanc  portionem  orbis  annui ? pergit  autem  velocius,  qui 
est  inferior,  non  qui  superior.  Id  quidem  verum  est;  at  haec  prolongatio 
arcus  orbis  magni  non  potest  aeque  valere  illi  abbreviationi  ejusdem  ob  pro- 
pinquitatem inferioris  ad  orbem  magnum;  efficit  vero  hoc  solummodo,  ut  haec 
prolixitas  temporis  retrogradationum  non  tueatur  proportionem  exactam,  quae 
nascitur  ex  diversorum  intervallis.  Nam  Saturnus  est  fere  duplo  altior 
quam  Jupiter,  et  hic  triplo  altior  Marte,  et  tamen  exiguo  longius  est  tem- 
pus retrogradationis  Saturniae,  nec  longius  Joviale  tempus,  quam  sesquiter- 
tium Martialis  circiter. 

Unde  hoc  est,  quod  Saturnus  minimum  arcum  eclipticae  pererrat  re- 
trocessu suo,  Jupiter  mediocrem,  Mars  maximum?  Hujus  rei  causam  rur- 
sum solus  Copernicus  ex  suis  hypothesibus  detegere  potest,  mussante  astro- 
nomia veteri  et  epicyclos  inaequales  introducente,  nulla  magnitudinis  indicata 
causa.  Fit  igitur  hoc,  quia  Saturnus  longissime  abest  a circulo  Telluris  annuo 
seu  orbe  magno,  Jupiter  propior,  Mars  proximus  illi  incedit. 

Hinc  enim  sequitur,  si  quis  orbem  Telluris,  ut  BC,  ex  planeta,  ut  ex  S,  intuere- 
tur, ei  hunc  visum  iri  parvum  ex  Saturno,  majorem  ex  Jove,  maximum  ex  Marte. 
Videretur  autem  per  duas  visivas,  SC  et  SB,  illum  utrinque  contingentes;  quibus  ap- 
proximare diximus  bina  parallelarum  paria,  quae  stationes  definiunt.  Itaque  si  vel 
plane  immotus  haereret  planeta,  tunc  eodem  angulo,  quo  videretur  orbita  Telluris  ex 
S,  planeta  in  unam  zodiaci  plagam,  a qua  E Sol  stat  (angulo  scilicet  CSB,  cujus  men- 
sura foret  arcus  zodiaci,  comprehensus  inter  productas  SC,  SB),  eodem  inquam  angulo, 
vel  qui  ei  ad  verticem,  continuatis  sursum  CS,  BS,  videretur  ex  Terra  B,  C in  oppo- 
sita zodiaci  plaga  arcus  apparentis  retrogradationis,  minimus  altissimi,  maximus  hu- 
millimi. Nec  enim  minus  jam  S pro  centro  fixarum  haberi  potest,  cum  etiam  ES 
intervallum  sit  insensibile.  Quod  vero  verum  esset,  posita  quiete  planetae  in  S,  id 
non  multo  habet  aliter,  postquam  constat,  planetam  non  quiescere,  sed  prorsum  mo- 
veri. Nam  si  quid  hoc  turbat  et  si  minuit  apparentiam  epicycli,  minuit  certe  eam  in 
omnibus;  omnes  enim  planetae  veris  suis  motibus  eunt  in  consequentia. 

At  cur  non  sunt  hi  arcus  proportione  paulo  propiore  proportioni  in- 
tervallorum Solis  et  singulorum  planetarum  ? Ut  quia  Mars  plus  quam 
sextuplo  propior  est  Soli  quam  Saturnus , videtur  igitur  ob  primam  cau- 
sam dictam  sextuplo  majorem  arcum  retrogradationis  habere  debere  quam 
Saturnus.  F.tsi  non  licet  colligere  proportionem  angulorum  ex  proportione 
intervallorum,  ut  demonstrat  Euclides  in  Opticis,  sunt  tamen  hic  idoneae 
causae  aliae,  quae  quamcunque  ab  intervallis  deductam  proportionem  turbant. 
1)  Quia  planetis  progredientibus,  et  velocius  illo,  qui  est  inferior,  bina  paria 
parallelarum  visionum  longius  recedunt  a punctis  contactuum.  Quare  arcus 
orbis  magni  inter  puncta  stationum,  minor  redditus,  minor  etiam  apparebit 
ex  S loco  planetae.  2)  Quia  quo  quisque  progreditur  velocius,  hoc  longius 
transponit  locum  eclipticum  stationis  secundae,  in  quem  CS  dirigitur  producta 
versus  locum  eclipticum  stationis  primae  manentem,  per  BS  signatum  sub 
fixis,  cum  ille  in  antecedentibus  sit,  hic  in  consequentibus  zodiaci  locis. 
Coeuntibus  igitur  locis  eclipticis  stationum,  minuitur  iterum  velociori  planetae 
eoque  inferiori  arcus  eclipticus  retrogradationis,  quem  is  valde  magnum  erat 
sortiturus. 

At  contrarium  tamen  dixisti  fieri  in  uno  aliquo  planeta , respectu  sui 
ipsius  altioris  vel  humilioris.  Ut  si  Mars  est  altus  a centro  mundi,  lon- 
giorem conficit  arcum  retrogradationis , si  humilis,  breviorem.  Quae  haec 

causa  diversitatis ? Quia  duae  jam  modo  dictae  causae  arcum  in  humili 
abbreviantes,  in  comparatione  diversorum  planetarum  non  aequant  vim  primae, 
arcum  ei  humili  longum  dantis ; at  in  uno  aliquo  secum  ipso  comparato, 
primae  effectum  superant.  Cum  enim  ambae  pendeant  a velocitate,  haec 
velocitas  inferioris  ex  duobus  est  solummodo  sesquiplo  majori  in  proportione, 
quam  propinquitas  intervalli,  ut  libro  IV.  fol.  350.  demonstratum;  at  in  uno 
et  eodem  planeta,  inferiori  facto,  velocitas  circa  centrum  Solis  est  plane  duplo 
majoris  proportionis  quam  propinquitas;  quod  demonstratur  libro  itidem  IV. 
fol.  351.  373.  usurpaturque  libro  V. 

Quid  hinc  sequitur  in  planetas  superiores  conjunctos ? Saturno  quidem 
directo  ceteri  jungi  non  possunt,  nisi  et  ipsi  directi,  et  Marti  retrogrado 
ceteri  non  nisi  et  ipsi  retrogradi.  At  Saturno  retrogrado  contingit  etiam  jungi 
Jovem  et  Martem  directos,  sic  etiam  Jovi  retrogrado  Martem  directum. 

Quare  luminaria,  Sol  et  Luna , non  etiam  fiunt  retrograda?  Non 
ideo,  quia  luminaria  sunt,  sed  quodque  suam  ob  causam;  Sol  quidem,  quia 
Terra  illum  quiescentem  circumit,  omnes  igitur  visivae  sese  secant  in  ipso 
Sole  et  sic  semper  in  eadem  Solis  plaga,  nunquam  in  contraria;  Luna  vero 
ideo,  quia  ipsa  Terram  euntem  circumit,  semper  velocior  circa  Terram,  quam 
Terra  circa  Solem,  ubi  minimum  undecuplo. 

Nullane  alia  ex  hypothesi  possunt  causae  reddi  harum  apparentiarum  ? 
Omnia  haec  et  singula  sequuntur  sane  etiam  ex  hypothesi  Rrahei,  in  qua 
relinquatur  quidem  eadem  dispositio  mundi  mobilis  et  in  ejus  medio  corpus 
Solis,  in  quo  orbes  omnes  veluti  communi  clavo  sint  connexi,  at  pro  motu 
Terrae  annuo  circa  Solem  Sol  vicissim  circa  Terram  eat,  gestans  et  luxans 
totum  systema  planetarium ; qualem  luxationis  motum  depictum  habes  lib.  IV. 
fol.  354.  Qua  Tychonis  Brahei  hypothesi  sic  correcta  satisfit  astronomiae; 
at  quid  ex  physica  possit  opponi,  praesertim  de  penetratione  regionum  Martis 
et  Solis,  de  hoc  vide  dicto  loco,  praesertim  fol.  356. 

Quid  est  anomalia  commutationis,  quid  elongatio  a Sole  et  quis  uirius- 
que  angulus?  Sunt  arcus  eclipticae  a vero  loco  Solis  in  ea  numerati  in 
consequentia,  ille  usque  ad  planetae  locum  eccentricum  in  ecliptica,  iste  usque 
ad  apparentem  seu  visum  planetae  locum.  Angulus  vero  utriusque  numeratur 
vel  in  consequentia  a loco  Solis,  vel  in  antecedentia,  ut  sit  semper  minor  gra- 
dibus 180.  Dicunturque  a rebus  ipsis,  ille  angulus  ad  Solem,  iste  angulus  ad 
Terram.  In  schemate  85.  TC  est  linea  veri  loci  Solis,  Sole  in  S,  planeta  vero  in  P posito, 
SPL  est  linea  loci  eccentrici  planetae  in  ecliptica,  in  veteri  forma  esset  TN,  ipsius 
SL  parallela,  et  TPV  est  linea  visi  loci  planetae;  quare  CSL  est  angulus  commuta- 
tionis, CTV  angulus  elongationis. 

Quomodo  invenitur  angulus  anomaliae  commutationis?  Subtracto  loco 
viso  Solis  a loco  eccentrico  planetae  ad  eclipticam  reducto;  vel  hujus  ab 
illo,  ut  scilicet  minus  semicirculo  relinquatur. 

Quid  est  parallaxis  orbis?  li ) Est  differentia  angulorum  commutationis 
et  elongationis,  appellaturque  etiam  angulus  ad  planetam,  in  schemate  TPS 
vel  PTN.  Cumque  parallaxis  graece  sit  idem,  quod  latine  commutatio,  ca- 
venda est  ambiguitas;  utrumque  est  angulus,  ille  anomaliae  commutationis, 
hic  commutationis  ipsius.  Orbis  vero  cum  dicitur,  subintellige  magni  vel 
annui  Telluris,  quia  hic  orbis  illam  apparentis  loci  commutationem  seu  trans- 
lationem ex  L in  V causatur.  Quanquam  hac  parallaxi  in  Tabulis  Rudol- 
phinis  seorsim  non  utimur. 

Quanta  est  maxima  parallaxis  orbis  in  singulis?  In  Saturno  est  minima, 

in  Jove  mediocris,  in  Marte  maxima;  in  singulis  minor  in  aphelio,  major  in 
perihelio,  et  (concessa  inaequali  translatione  apsidum)  non  omnibus  seculis 
eadem.  • 

Quid  est  index  in  Copernicana  forma  astronomiae  et  calculo  motus 
planetarum  ? Quia  non  potest  fieri,  ut  parallaxes  orbis  ad  semidiametrum  orbis 
referamus,  ut  fit  in  astronomia  veteri , quare  loco  scrupulorum  proportionalium 
duplicium  excessusque  parallaxeos  orbis,  seu  diversitatis  diametri  in  astronomia 
veteri,  introductus  est  numerus  indicans,  quae  sit  intervallorum  Solis  et  pla- 
netae Tellurisque  (in  schemate  85.  TS,  TP)  summae  proportio  ad  diffe- 
rentiam. 

Quomodo  invenitur?  Differentia  distantiarum  planetae  et  Telluris  a Sole, 
prolongata  quinque  cyphris,  dividitur  in  earum  summam.  Sed  pro  quotiente 
commode  potest  usurpari  logarithmus  ejus,  ut  fit  quidem  in  Tabulis  Rudolphi. 

Doce  invenire  angulum  elongationis-  a Sole  visibilis  locumque  visibilem 
sub  ecliptica.  Tangens  semissis  anguli  anomaliae  commutationis  multiplicatus 
in  indicem  facit  tangentem  arcus  addendi  ad  illum  semissem  in  superioribus, 
subtrahendi  in  inferioribus,  ut  constituatur  angulus  elongationis  a Sole.  75)  Si 
pro  tangente  adhibeatur  semissis  illius  mesologarithmus , additione  simplici 
hujus  ad  logarithmum  indicis  prodit  mesologarithmus  arcus  ejusdem,  illic  ad- 
dendi, hic  subtrahendi. 

Quodsi  locus  planetae  eccentricus  fuit  subtractus  a loco  Solis  vero,  jam 
etiam  angulus  elongationis  ab  eodem  est  subtrahendus;  si  vero  Solis  locus 
fuit  ab  eccentrico  planetae  loco  subtractus,  hic  jam  angulus  elongationis  loco 
Solis  erit  addendus,  ut  visibilis  planetae  locus  in  ecliptica  prodeat. 

III.  De  magnitudinis  planetarum  incrementis. 

Proba,  Terra  circa  Solem  eunte,  necessarium  esse , ut  planetae  in  Solis 
opposito  ceteris  paribus  videantur  majores , versus  conjunctionem  Solis  mi- 
nores. Demonstrat  Euclides  Opticorum  prop.  56:  oculo  prope  spectatum  ac- 
cedente , id  augeri  putari.  Jam  vero  accedit  oculus  ad  planetam , quamdiu 
Tellus,  oculi  domicilium,  contendit  ad  locum  interpositionis  inter  Solem  et 
planetam.  Ergo  planeta  interim  videbitur  augeri  et  vicissim,  Terra  locum 
praetergressa,  rursum  diminui.  In  schemate  85.*  Q planeta,  T Terra,  interposita 
inter  Q et  S Solem,  erit  intervallum  planetae  et  Terrae  TQ.  Moveantur  corpora  in 
consequentia,  planeta  ex  Q in  P,  Terra  per  majorem  partem  circuli  ex  T in  B,  ut 
S Sol  et  P planeta  videantur  conjuncti,  eritque  intervallum  planetae  et  Terrae  BP. 
Ut  igitur  TQ  ad  BP,  sic  vicissim  diameter  planetae  in  P ad  eandem  in  Q.  Quan- 
tae vero  appareant  diametri  superiorum  per  tubum  dioptricum,  dictum  est 
libro  IY.  fol.  329. 

IV.  De  latitudine. 

Ubi  sunt  nodi , ubi  limites  superiorum,  et  quis  eorum  motus?  Ptolemaeus 
invenit  boreum  limitem  eccentrici  Saturni  in  3°  ;£P;,  Jovis  in  1°  ;£E;,  Martis 
in  fine  0;  hodie  limes  Saturni  venit  in  21°  ^£E;,  Jovis  in  7°  ;£U;,  Martis  in 
19°  Q.  Igitur  etsi  limites  respectu  verni  aequinoctii,  quod  principium  habetur 
eclipticae,  moveantur  in  consequentia,  respectu  tamen  fixarum  omnes  moventur 
in  antecedentia;  quemadmodum  et  limites  Lunae.  Nodi  sunt  in  locis  eclip- 
ticae praecise  quadratis,  ascendens  quidem  in  quadrato  priore. 

Quomodo  et  quantum  inclinantur  eccentrici  ad  eclipticam?  Cum  nodi 
Kepleri  Opera.  VI.  29 

inveniantur  in  locis  eclipticae  diametraliter  oppositis,  ergo  plana  eccentricormn 
et  eclipticae  se  mutuo  secant  in  lineis  rectis,  per  centrum  Solis  communiter 
traductis.  Omnium  ergo  planetarum  sectiones  istae  (non  minus  quam  supe- 
rius lineae  apsidum)  in  centro  Solis  sese  mutuo  intersecant.  Angulus,  quo 
limites  ad  eclipticam  inclinantur,  est  in  Saturno  2°  32/ , in  Jove  1°  20',  in 
Marte  1°  50'  30"  idque  hodie.  Ptolemaeus  etiam  prodit  in  Saturno  2°  30' 
in  Jove  1°  30',  in  Marte  1°  0'. 

Manetne  hic  angulus  invariabilis ? In  una  quidem  periodo  invariabilis 
manet,  at  nec  inde  a Ptolemaeo  multum  mutatus  esse  potest;  non  possumus 
enim  a Ptolemaicis  numeris  hoc  petere,  ut  veritatem  ad  unum  scrupulum  pro- 
dant, cum  observationes  crassae  fuerint.  Nihilominus  tamen  suspicio  est,  mu- 
tata ecliptica  temporanea,  etiam  has  ad  illam  expensas  inclinationes  eccentri- 
corum  mutari  limitesque  ad  solam  eclipticam  regiam  mediam  constanter  in- 
clinari et  parallelos  soli  regiae  describere,  verisimile  fit,  ut  ita  poli  orbitarum 
a polis  orbis  magni  seu  Telluris  orbitae  non  omnibus  seculis  aequaliter  distent, 
ob  utrorumque  motus  distinctos.  Vide  libro  VII.  causam  probabilem,  ob  quam 
inclinatio  maxima  Martis  olim  fuerit  minor. 

Quid  est  latitudo  planetae  ? Est  arcus  circuli  latitudinum , sub  fixis 
descripti,  interceptus  inter  eclipticam  et  visum  locum  planetae. 

Quae  est  cognatio,  quae  comparatio  latitudinis  et  inclinationis,  libro  V. 
traditae?  1)  In  oppositionibus  et  conjunctionibus  planetae  cum  Sole  est  idem 
circulus,  tam  latitudinis  quam  inclinationis  cujusque  loci.  2)  Latitudo  semper 
est  cum  aliqua  inclinatione  et  vicissftn;  et  ubi  nulla  inclinatio,  ibi  nulla  lati- 
tudo. 3)  Quoties  inter  planetam  M et  Terram  B est  eadem  distantia,  quae 
inter  planetam  M et  Solem  E,  seu  triangulum  EMB  isosceles  (Fig.  86),  in- 
clinatio aequalis  est  latitudini.  Id  autem  contingit  tunc,  cum  inter  visa  loca 
planetae  BM  et  Solis  BE  est  minus  quam  quarta  pars  circuli;  qui  arcus  in 
Marte  minimus  est,  in  Jove  major,  in  Saturno  proximus  quadranti.  Cum 
igitur  hoc  angulo  major  est  elongatio  planetae  a Sole,  seu  minor  distantia 
planetae  a Terra,  latitudo  superat  inclinationem;  cum  illa  minor,  haec  major, 
superatur  ab  ea. 

Proba,  necesse  esse,  ut  circumeunte  Terra  et  sic  planetae  appropin- 
quante, planetae  latitudo  augeatur  et  superet  inclinationem.  Demonstratio 
est  eadem  de  inclinatione,  quae  supra  de  incremento  apparentis  magnitudinis 
corporum,  ex  prop.  56.  Opt.  Euclidis.  Vetus  astronomia  hic  infinitam  epicy- 
clorum,  diametrorum,  et  inclinationum,  reflexionum,  obliquationum  supellecti- 
lem eamque  intricatissimam  et  comprehensu  difficillimam  est  commenta,  neque 
tamen  satisfecit  observationibus. 

Ubi  est  latitudo  maxima?  Etsi  plerumque  latitudo  vice  una  maxima 
est  in  media  retrogradatione,  circa  oppositionem  cum  Sole,  aut  in  inferioribus 
circa  conjunctionem  inferiorem:  non  veniunt  tamen  ipsi  articuli  in  ipsas  oppo- 
sitiones et  conjunctiones  cum  Sole,  sed  fit  latitudo  maxima,  praesertim  in 
Marte,  interdum  ante  vel  post  copulas  cum  Sole,  tunc  nimirum,  quando 
distantia  planetae  et  Terrae  crescit  vel  decrescit  in  eadem  proportione,  in  qua 
et  inclinatio. 

Quomodo  invenitur  latitudo  planetae?  Ut  sinus  anguli  elongationis  se 
habet  ad  sinum  anguli  commutationis,  ita  tangens  complementi  inclinationis 
se  habet  ad  tangentem  complementi  latitudinis.  Igitur  dividatur  sinus  com- 
mutationis, auctus  5 cyphris,  a sinu  elongationis,  quotiens  ducatur  in  tangen- 

tem  complementi  inclinationis  et  abjectis  item  5 ultimis  prodit  tangens  com- 
plementi latitudinis.  76)  Yel  compendiosissima  ratione,  a logarithmo  com- 
mutationis auferatur  logarithmus  elongationis , residuum  addatur  mesologa- 
rithmo  complementi  inclinationis:  summa  est  mesologarithmus  complementi 
latitudinis. 

Quantae  possunt  fieri  latitudines ? Si  omnes  situs  limitum  planetae  cum 
omnibus  apheliorum  tam  ipsius  planetae,  quam  Telluris  permutentur,  multa 
secula  erunt  exspectanda,  nec  tamen  Saturni  maxima  2°  cum  decunce  asse- 
quetur,  neque  Jovis  1°  cum  decunce,  at  Martis  maxima  poterit  7°  excedere, 
quanta  fere  fit  hodie  maxima  australis.  De  parallaxi  planetarum  respectu 
motus  diurni  agetur  infra  in  doctrina  eclipsium. 


\ 


LIBRI  SEXTI 

PARS  TERTIA. 

DE  DUOBUS  INFERIORIBUS  EX  PRIMARIIS,  VENERE  ET 

MERCURIO. 

Quae  causa  est,  cur  separentur  hi  duo  planetae  a tribus  superioribus , 
cum  in  numero  et  forma  inaequalitatum  cum  iis  conveniant?  1.  Quia  situs 
hos  ab  illis  separat,  denominatione  ipsa  indicatus ; illi  tres  enim  cursibus  suis 
orbitam  Terrae  circumeunt  exterius,  hi  duo  intra  Telluris  orbitam  cursus  suos 
exercent.  2.  Telluris  annuus  circuitus  apparentias  hisce  duobus  conciliat,  nec 
adeo  evidentes  et  certis  respectibus  oppositas  apparentiis  superiorum.  3.  Aliter 
circa  superiores  differt  Copernicana  astronomia  ab  antiqua,  aliter  circa  in- 
feriores. 4.  Accedit  causa  mechanica  et  theoriarum  commoditas.  Etsi  enim 
posset  fieri  communis  theoria  pro  omnibus  quinque  et  pro  Sole  seu  Tellure 
sexto,  quae  demum  genuina  mundi  mobilis  et  intrinseca  esset  effigies:  at  quia 
orbis,  dictus  ab  usu  magnus,  Saturno  parvtis  admodum  est  accommodandus, 
is  eadem  quantitate  manens  eccentricos  Veneris  et  Mercurii  requirit  multo  se 
minores  minusque  tractabiles.  Praestat  igitur  peculiarem  pro  inferioribus  eum- 
que  satis  amplum  fieri  orbem  magnum,  ut  etiam  eccentrici  inferiorum  aliquam 
justam  quantitatem  nancisci  possint. 

Recense,  quas  motuum  apparentias  faciant  duo  inferiores,  Venus  et 
Mercurius.  1.  Anomalia  seu  inaequalitas  prior,  orta  ab  eceentrico,  in  in- 
ferioribus nequaquam  ita  promtis  occasionibus  innotescit,  ut  in  tribus  superio- 
ribus, sed  longa  demum  ratiocinatione  est  indaganda.  Evolvitur  autem  vera 
ipsorum,  praesertim  Mercurii,  anomalia  a phantasia,  quam  orbis  magnus  cau- 
satur, difficillime,  quia  nunquam  apparent  nisi  hac  secunda  inaequalitate  im- 
plicati: quoties  enim  in  lineam  ex  Terra  per  Solem  incidunt,  carentes  inaequa- 
litate secunda,  semper  sunt  sub  radios  Solis  absconditi.  Itaque  vetus  astro- 
nomia primam  et  genuinam  illorum  inaequalitatem  ne  quidem  opinata  est,  etsi 
illa  sese  nonnihil,  sed  sub  specie  longissime  alia,  prodidit. 

Verum  detractis  oculorum  fallaciis,  quae  causam  ab  annuo  circuitu  orbis 
Terrae  trahunt,  deprehendimus,  etiam  hos  planetas  ad  normam  ceterorum  cir- 
cumire Solem  motibus  eccentricis  a Sole,  velocesque  esse,  cum  sunt  Soli 
propinqui,  tardos,  cum  ab  eo  remoti,  in  proportione  dupla  angulorum  in  centro 
Solis,  quos  ipsorum  diurni  eccentrici  subtendunt. 

2.  Motu  vero  composito  ex  utraque  inaequalitate,  qui  compositus  motus 
prior  incurrit  in  oculos,  apparent  velocissimi,  cum  matutinis  lioris  incipiunt  se 
condere  sub  Solis  radios,  aut  cum  horis  vespertinis  exeunt  ex  iis ; quibus  pha- 
sibus  tres  superiores  carent.  Cum  vero  vel  vesperi  occultantur  vel  mane 
emergunt  (quo  casu  tres  superiores  erant  velocissimi) , inferiores  contra  fiunt 
stationarii,  scilicet  post  elongationes  maximas  vespertinas  et  ante  matutinas; 
intermedio  tempore  fiunt  retrogradi,  rursum  in  conjunctione  cum  Sole,  quae 
est  his  inferioribus  loco  oppositionis  cum  Sole,  qua  ipsi  carent;  semper 
quippe  currunt  vicini  Soli,  quem  certis  spatiis  nunc  antecedunt,  nunc  sequun- 
tur, subinde  ad  ipsum  redeuntes.  Venus  quidem  longissime  a Sole  progre- 
ditur et  pauciores  stationes  conficit  totiesque  et  Soli  copulatur;  Mercurius 
breves  excursus  habet  et  crebro  stationarius  fit,  crebro  Soli  jungitur  eoque 
raro  apparet. 

3.  Quod  attinet  motus  in  altum,  etsi  non  difficile  est,  illos  animadver- 
tere descendere  versus  Terram  aut  fugere  in  altum,  Venerem  quidem  arguente 
incremento  corporis  in  certis  locis , Mercurium  vero  celeritate  vel  tarditate 
apparitionum  occultationumque,  quam  oportet  esse  ex  augmento  apparenti 
corporis,  ut  fit  in  superioribus : tamen  et  haec  observatio  multo  est  perplexior 
quam  in  superioribus,  diu  enim  torsit  astronomos  apparens  magnitudo  cor- 
poris Venerei,  cum  Terris  incedit  proxima,  quia  haec  magnitudo  non  respon- 
dere videbatur  appropinquationis  minimo  intervallo,  *ex  aliis  argumentis  elu- 
centi, donec  telescopio  invento  causa  patuit. 

4.  Causa  latitudinis  hoc  fuit  annotatum,  septentrionales  in  Venere  lati- 
tudines, ceteris  paribus,  esse  majores,  in  Mercurio  meridionales,  in  utroque 
illas  semper  majores,  in  quibus,  linea  ex  Sole  per  planetam  in  eundem  zo- 
diaci locum  incidente,  post  exactas  periodos  Tellus  propior  fuerit  planetae. 

Quomodo  determinantur  elongationes  maximae  horum  'planetarum? 
Per  lineas  visivas,  quae  ex  Tellure  eductae  eccentricos  illorum  contingunt.  Nam 
planetae,  in  puncta  contactuum  incidentes,  sunt  in  maximis  elongationibus  fere. 

Quomodo  moventur  hi  duo  planetae  re  vera  in  suis  eccentricis?  Veneris 
diurnus  mediocris  circa  Solem  in 
consequentia  est  1°  36'  7"  39"' 

(sub  fixis) , redit  circa  Solem 
diebus  224  h.  17.  53'  2"  14'"; 
sub  ecliptica  h.  17.  44'  55" 

- 14"'.  Mercurii  diurnus  mediocris 
circa  Solem  est  4°  5'  32"  25'", 
redit  sub  fixis  diebus  87  h.  23. 

15'  36",  sub  ecliptica  h.  23. 

14'  24"/ 

Qua  ratione  possunt  hi  pla- 
netae exui  inaequalitate  secun- 
da,  ex  orbe  magno  proveniente , 
si  non  opponuntur  Soli?  Sub- 
sidio nobis  veniunt  elongationes 
ipsae  maximae,  in  quibus  pla- 
netae constituti  et  cerni  et  ob- 
servari possunt,  quantum  omnino 
a Sole  distent.  Tunc  enim  linea 
ex  centro  eccentrici,  ut  hic  ex  B in  planetam  seu  punctum  contactus  M ducta,  secat 
visivam  TM  angulis  rectis  inciditque  in  locum  zodiaci  quadratum  loci  planetae  visi- 


Fig.  87. 

bilis,  per  TM  productam  signati,  quia  BMT  rectus  est ; ipsa  vero  AM,  ex  A Sole  per 
planetam  M educta,  quam  praecipue  quaerimus,  nuspiam  longius  a BM  in  zodiacum 
incidit,  quam  quanta  est  quovis  loco  pars  aequationis  optica  seu  angulus  AMB. 
Quanta  vero  sit  haec  pars  optica,  facile  est  praevidere  ex  dimensione  linearum  ex  Sole 
A in  planetam,  constitutum  in  P,  R apsidibus,  scilicet  ex  AP,  AR,  quarum  linearum 
inter  se  comparatio  prodit  eccentricitatem  AB,  quare  et  angulum  AMB  quovis  loco. 

Quid  appellas  eccentricum  in  inferioribus , et  quomodo  in  veteri  astro- 
nomia fuit  dictus ? In  tribus  superioribus,  quos  astronomia  vetus  dicebat 
eccentricos , iidem  et  nobis  erant  eccentrici ; in  inferioribus , qui  veteribus  et 
Tychoni  Brahe  dicebantur  epicycli,  nobis  eccentrici  statuendi  sunt.  Qui  vero 
a veteribus  sunt  adscripti  Veneri  et  Mercurio  eccentrici,  illorum  jam  peni- 
tus nobis  est  obliviscendum.  Nam  orbis  idem  magnus  in  astronomia  veteri 
et  superioribus  tribus  tres  ademit  epicyclos,  et  Soli  inferioribusque  duobus  tres 
vetustati  creditos  eccentricos ; quos  omnes  sex  Copernicus  in  unum  orbem 
magnum  seu  orbitam  Telluris  conflat. 

Habes  aliquod  evidens  argumentum , quo  probes,  inferiores  non  toto  cir- 
cuitu infra  Solem  manere,  sed  circa  Solem  in  gyrum  ire,  nunc  superiores 
Sole,  respectu  nostri , nunc  inferiores?  Id  supra  libro  IV.  fol.  352.  allatum 
proprium  quidem  est  hujus  loci.  Venus  enim  illuminatur  ut  Luna,  omnes 
enim  Lunae  phases  subit;  id  vero  non  posset  fieri,  nisi  Venus,  quae  nun- 
quam longius  a Sole  digteditur,  jam  supra  Solem  incederet,  jam  infra  eum. 
Demonstratio  infra  sequetur.  De  Mercurio  quatenus  idem  dici  possit,  vide 
locum  allegatum. 

Quodsi  Solis  coipus  e centro  horum  duorum  eceentricorum,  veluti  cor  e 
corpore  eximas,  quod  facit  is,  qui  motus  illorum  ad  aliud  punctum  quam  ad 
centrum  Solis  regulares  facit,  secutus  vel  Copernici  vel  Tychonis  hypotheses 
incorrectas:  tunc  causae  nullae  patent,  cur  moveantur  hi  duo  planetae  in  gy- 
rum circa  vacuum  centrum,  nisi  ad  deos  Aristotelicos  revertamur,  per  omnem 
amplitudinem  concavorum  orbium  diffusos.  Vide  libro  IV.  fol.  354.  355. 

Quantae  sunt  horum  siderum  elongationes  a Sole  maximae?  Superio- 
rum quidem  trium  elongationes  communiter  in  semicirculum  potuerunt  excres- 
cere, at  non  sic  inferiorum.  Nam  Veneris  quidem  elongationes  a Solis  appa- 
rente loco  sub  zodiaco  ad  summum  47  '/4°  videntur  excurrere,  Mercurii  elon- 
gationes, apogaea  quidem  intra  29°  coercetur,  perigaea  infra  18°. 

Quibus  argumentis  deprehenduntur  elongationes  ipsorum  maximae  ? 
1)  Si  motus  ipsorum  diurni  aequant  motum  Solis  diurnum.  2)  In  maximis 
elongationibus,  quippe  linea  visiva  contingente  orbitam,  Venus  apparet  d^o- 
rogog,  ut  Luna;  quod  idem  et  in  Mercurio  locum  haberet,  si  a claritate  cre- 
pusculi et  exilitate  corporis  id  non  impediretur.  Demonstratio  sequetur  infra 
parte  V. 

Quibus  zodiaci  locis  consistunt  aphelia  horum  eceentricorum  et  quis 
eorum  est  motus ? Hodie  aphelium  Veneris  est  in  2°  ZZ , Mercurii  in  15° 
Vetustis  temporibus  ubi  Veneris  aphelium  fuerit,  nonnisi  eminus  ostendi  potest, 
inter  scilicet  Libram  et  Pisces,  perihelium  inter  Geminos  et  Leonem.  Mer- 
curii tamen  aphelium  fuit  circa  4°  lfy.  Cum  igitur  Mercurii  aphelium,  ut 
ceterorum  omnium,  succedat  in  consequentia  signorum  et  fixarum,  probabile 
idem  est  et  de  Venereo;  oportet  igitur  vetustis  illis  temporibus  in  Capricorno 
fuisse. 

Quae  causa  incertitudinis  in  Venere  majoris,  quam  in  Mercurio? 
I)  Quia  Venus  parvam  admodum  et  per  crassas  veterum  observationes  in- 

sensibilem  obtinet  eccentricitatem , Mercurius  omnium  maximam  et  evidentis- 
simam.  2)  Quia  Venerem  circa  aphelii  locum  (seu  in  /,  fo,  ZZ,  incidente 
linea  ex  Sole  per  sidus)  observatam  non  adscripserunt  veteres,  in  Mercurio 
plures  et  commodiores  relictae  sunt  observationes.  3)  Quia  theoria  Solis  in 
astronomia  veteri  non  caret  erroris  suspicione  circa  apogaei  locum  et  eccen- 
tricitatis  quantitatem;  at  vero  vetustae  Veneris  et  Mercurii  elongationes  ma- 
ximae sine  cognitione  veri  loci  Solis  ad  illa  tempora  mensurari  exacte  non 
possunt,  vitium  vero  hinc  ortum  nocet  parvae  Veneris  eccentricitati ; non  ita 
nocet  magnae  Mercurii. 

Num  tamen  et  veteres  subolfecerunt  loca  apheliorum  horum  planetarum 
et  qua  re ? Cum  veteres  illos,  quos  hic  appellamus  eccentricos,  epicyclos 
appellatos  aequaliter  circa  puncta,  medio  Solis  loco  respondentia,  ordinave- 
rint, qui  tamen  et  circa  illa  puncta  et  circa  ipsum  verum  locum  Solis  ordi- 
nandi fuerunt  inaequalibus  intervallis,  ex  orbe  vero  magno  unico,  qui  etiam 
eccentricus  est  a Sole,  duos  fecerint  eccentricos  inferiorum:  factum  est,  ut 
utraque  eccentricitas,  tam  orbis  magni , quam  eccentrici  planetae  (nobis  dicti) 
confunderentur  in  astronomia  veteri  in  unam,  cujus  respectu  Ptolemaeus  apo- 
gaeum  Veneris  in  25°  $ prodidit,  Mercurii  in  10°  ; in  his  igitur  locis 

latent  vestigia  apheliorum  nostrorum.  Nam  quia  eccentricitas  orbis  magni 
multo  major  est  eccentricitate  Veneris,  ideo  veteres  apogaeum  Veneris  inve- 
nerunt multo  propius  apogaeo  Solis,  tunc  in  10°  H versanti,  quam  aphelio 
Veneris,  in  versanti,  inter  utrumque  tamen,  quia,  ut  dixi,  confusae  fue- 
rant in  unam  duae  eccentricitates.  Vicissim  quia  eccentricitas  Mercurii  multo 
major  est  eccentricitate  orbis  magni,  ideo  Mercurii  apogaeum,  veteris  astro- 
nomiae intentione  constitutum,  multo  propius  inventum  est  aphelio  Mercurii 
in  4°  TTL  existenti,  quam  apogaeo  Solis  in  10°  U versanti,  rursum  tamen 
inter  utrumque  propter  confusas  eccentricitates.  Alterum  argumentum,  quo 
Ptolemaeus  convincitur,  observasse  epicyclos  suos  a suscepto  mediocritatis 
puncto  eccentricos,  vide  infra  in  latitudine. 

Quanta  est  eccentricitas  inferiorum , et  quae  orbium  dimensio,  commu- 
nis cum  orbe  magno P Hanc  quoque  vetus  ignorat  astronomia,  adeo  ut  cum 
trium  superiorum  orbes  et  epicylos  tantos  faciat,  quantum  poscit  ratio  mecha- 
nica, contiguas  theorias  struens  (quippe  sursum  illi  nihil  obstante,  sed  libero, 
quousque  lubet,  aethere  patente),  jam  infra  Solem  locus  hunc  inter  et  Lunam 
non  sufficiat  recipiendis,  quos  vetus  astronomia  his  inferioribus  affingit,  orbi- 
bus; stante  quidem  dimensione  orbium  Solis,  quam  illi  tradiderunt.  At  Co- 
pernicana  astronomia  proportiones  has  prodit: 


Orbis  magni  ut  supra  d 


st.  aphefia  101800 


Mediocris  100000 

Perihelia 98200 

Veneris  aphelia 72900 

Mediocris 72400 

Perihelia  ........  71900 

Mercurii  aphelia  ......  46955 

Mediocris 38806 

Perihelia  30657 


Eccentricitas,  qualium  semidiameter  100000 
...  1800 

694 


21000 


Copernicus  tamen  ipse  etiam  plures  orbes  in  inferioribus  statuit,  ad- 
jecto etiam  eccentro  eccentri.  Id  illi  accidit  propter  ignoratam  veram 
orbis  magni  eccentricitatem,  quod  esset  saltem  dimidia  ejus,  quam  ipse  cum 
veteribus  credidit,  reliquum  perficeret  aequans.  Quanto  igitur  ultra  debitum 

ipse  per  suam  hypothesin  variabat  distantias  Telluris  a Sole  et  sic  etiam  ab 
orbitis  Veneris  Mercuriique,  tantum  vicissim  compensandum  ipsi  fuit  per  ec~ 
centros  eccentrorum. 

Quibus  argumentis  probas,  hanc  superfluorum  ejus  circulorum  fuisse 
causam  et  hanc  nimiam  Telluris  eccentricitatem  sic  illi  innotuissse?  1.  Quia 
eccentro  eccentri  hoc  dedit  officium,  ut  centrum  eecentrici  Veneris  libraret 
spatio  tanto,  quantum  est  hoc  dimidium  superfluum  in  orbe  magno;  centrum 
eecentrici  Mercurii  spatio  paulo  minori,  eo  quod  Veneris  linea  apsidum  pro- 
xime cum  Solis  apsidum  linea  coincideret , Mercurii  longius  discederet  ab  ea. 
2.  Quia  motus  libratorius  centri  orbitae  Veneris  contrarius  est  statutus  motui 
centri  Mercurii,  et  uterque  analogus  rei , quam  arguimus : ut  Venere  quidem 
in  apsidibus  constituta,  centrum  orbitae  esset  humile,  Mercurio  in  apsidibus, 
centrum  orbitae  esset  altum.  Nam  apogaeum  Veneris  erat  ipsi  proxime  apo- 
gaeum  Solis  nimiumque  elevabatur  per  nimiam  orbis  magni  eccentricitatem ; 
apogaeum  Mercurii  contra  erat  versus  perigaeum  Solis  nimiumque  deprime- 
batur propter  eandem  causam.  3.  Tycho  Brahe  idem  etiam  in  Marte  ani- 
madverterat cratque  epicyclium  aut  eccentrum  eccentri  introducturus,  qualem 
Copernicus  in  Veneris  theoriam , nisi  ei  bisectio  eccentricitatis  orbis  magni 
subvenisset.  Nam  etiam  Martis  apogaeum  vicinum  invenerat  apogaeo  Solis. 

Quid  praecipue  observandum  in  inferioribus  inter  se  comparatis  circa 
eorum  orbitas  eccentricas?  1.  Causa  eccentricitatis  habent  se  ad  invicem 
modis  contrariis:  Venus  minimam  eccentricitatem  habet,  minor  enim  illa  est 
eccentricitate  Telluris,  minor  differentiis  eccentricitatum  omnium;  Mercurius 
contra  maximam  habet  eccentricitatem,  adeo  ut  inferiorum  duorum  junctae 
aequent  eccentricitatem  quatuor  superiorum,  causa  quidem  proportionis  illorum 
ad  radios  suos.  2.  Hinc  sequitur,  diurnos  motus  eccentricos  Veneris  in  mi- 
nima esse  varietate,  Mercurii  in  maxima,  sic  ut  diurnus  perihelius  Mercurii 
amplius  quam  duplus  sit  diurni  aphelii.  Vide  libro  IV.  causas  a fol.  373. 
Quare  vetus  astronomia,  motum  hunc  aequabilem  ponens,  in  Veneris  loco 
praedicendo  vel  computando  parum  admodum  errare  potuit,  in  Mercurio  plu- 
rimum erraverit  nccesse  est.  3.  Hinc  etiam  sequitur,  lunulas  eecentrici  Mer- 
curii (de  quibus  libro  V.)  esse  in  Mercurio  notabili  admodum  latitudine,  et 
diametrum  apsidum  seu  rectam  sensibiliter  valde  longiorem  diametro  trans- 
versa ellipseos. 

Num  etiam  de  hac  elliptica  figura  orbitae  Mercurii  aliquid  innotuit 
veteribus ? Sane  hoc  illud  est,  quod  Ptolemaeus  duo  perigaea  statuere  coac- 
tus fuit  in  Mercurio;  nam  in  Libra  quidem  minimus  apparuit  ejus  epicyclus 
(qui  nobis  est  eccentricus),  in  Ariete  vero  non  maximus,  sed  major  in  Aqua- 
rio itemque  in  Geminis  et  proxime  utrinque  aequalis.  Quia  nimirum,  Sole 
versante  in  Libra,  Terra  in  Ariete,  ut  fig.  87.  in  T,  obvertebatur  ipsi  sane 
brevissima  pars  lineae  apsidum,  scilicet  perihelium  Mercurii  R , quippe  in  4° 
exporrectum,  itaque  eccentricum  (qui  ipsi  epicyclus)  a lateribus , M , N in- 
tuebatur, qua  is  castigatus  est  absectis  lunulis;  igitur  oppido  parvus  eoque 
elevatior  censebatur,  ob  duas  imminutionis  causas  concurrentes,  brevitatem 
scilicet  ipsarum  BM,  BN  et  longitudinem  TB.  Terram  enim  veteres  in  interiori 
circulo  T ponebant,  propter  eccentricitatis  verae  duplum  usurpatum,  cum  vere 
esset  in  T exteriore.  At  in  Arietem  transire  viso  Sole,  Terra  in  Libram 
transgressa,  ut  in  D,  magnus  quidem  vicissim  factus  esse  videbatur  epicyclus, 
ob  appropinquationem  seu  brevitatem  lineae  BD,  at  quia  a macilentis  lateri- 
bus C,  K rursus  inspiciebatur,  quippe  P aphelio  Mercurii  tendente  versus 

Terram  D,  in  ^ positam  (ut  cujus  locus  proximus  in  4°  ideo  causa 

una  apparentis  parvitatis  epicycli  in  apogaeo  constituti  mansit  etiam  hic  in 
perigaeo,  brevitas  scilicet  diametri  ellipseos  transversae  et  ipsarum  BC,  BK ; 
contra  Sole  in  ^ vel  Q apparente,  quando  Terra  in  X,  # vel  Q,  /,  dia- 
meter recta  seu  apsidum  PR,  quae  est  multo  longior  diametro  transversa, 
objiciebatur  visui  in  X vel  Q rectius,  quasi  epicyclus  major  fuisset  factus. 
Etsi  vero  altrobique  numeri  non  exacte  consentiunt,  at  facile  apparet,  obser- 
vationes Mercurii,  a Ptolemaeo  conquisitas  et  quasi  emendicatas  a veteribus, 
cum  crasse  essent  annotatae,  sic  fuisse  assumtas,  ut  quod  in  uno  triente  ab 
apogaeo  fiebat,  idem  etiam  in  altero  triente  repraesentari  ab  hypothesi  posset. 

Quae  est  causa , cur  inferiores  duo  fiant,  stationarii  et  denique  retro- 
gradi? Eadem  fere,  quam  affert  vetus  astronomia,  mutatis  mutandis.  Cum 
enim  eccentrici  eorum  sint  abditi  intra  Telluris  orbitam  et  velocius  percur- 
rant planetae  suas  orbitas,  quam  Tellus  suam,  fit  primum  in  parte  eccentrici 
remotiori  a Terra,  ut  ire  videantur  in  consequentia;  viderentur  enim  id, 
etiamsi  quiescerent  ut  Sol,  propterea  quia  Terra  ex  opposito  it  in  consequen- 
tia, cujus  motus  per  visus  deceptionem  ipsis  inesse  putaretur.  Jam  vero 
etiam  superant  celeritate  motum  Telluris , igitur  multo  magis  videntur  ibi 
in  consequentia  ire.  Hic  igitur  causa  militat  eadem  in  inferioribus,  quae  prius 
in  superioribus.  At  vero  in  parte  eccentrici  Terrae  propiori  retrogradi  viden- 
tur ideo,  quia  oppositae  circulorum  partes,  extrinsecus  inspectae,  motus  op- 
positos habere  videntur.  Etsi  enim  tunc  etiam  Terra  fertur  una  cum  ipsis 
in  partes  easdem,  at  illi,  quippe  inferiores  planetae,  celeriores  sunt  Terra, 
adeo  ut  majores  in  suis  orbitis  arcus  diurnos  faciant,  quam  Tellus  in  sua; 
quare  visionum  lineae,  quae  terminos  diurnorum  respondentes  invicem  con- 
nectunt,  reflectuntur  in  antecedentia  secantque  se  mutuo  post  Terram  in  plaga 
a Sole  aversa.  Cum  autem  hic  jam  Tellus  sit  iilo  situ,  quo  supra  erat 
superiorum  unus,  et  hic  jam  planeta  inferior  illo  situ,  quo  supra  Tellus,  con- 
ficitur igitur  iisdem  principiis  apparentia  motus  retrogradi.  Consequens  est 
igitur,  ut  sint  aliqua  loca  eccentricorum  Veneris  et  Mercurii,  in  quibus  con- 
stituti desinant  videri  directi  et  incipiant  apparere  retrogradi , hoc  est  fiant 
stationarii,  etsi  re  vera  semper  in  directum  et  in  consequentia  moventur;  id 
autem  fit  visivis  parallelis,  ut  in  superioribus  planetis. 

In  schemate  superiori  (86)  stationum  sit  jam  orbis  Telluris  OP  et  motus  in  eo 
Telluris  ex  0 in  P,  Q,  T,  K eodem  tempore,  quo  planeta  inferior  ex  A movetur  in 
B,  C,  D,  G,  sintque  planetae  arcus  diurni  in  eccentrico  AB  longiores,  quam  arcus 
diurni  Telluris  in  orbita  sua  OP.  Ergo  Tellure  in  0 versante,  planeta  in  A,  parte 
circuli  remotiore,  directus  apparet  et  velox,  et  velocior  quidem  Sole,  quia  visivae 
OA,  PB  se  mutuo  secant  circa  F,  cis  centrum  orbis  magni. 

Contra,  Tellure  in  K,  planeta  in  G,  parte  circuli  propiore,  majores  gradus  quam 
Terra  faciens,  facit  visivas  TD,  KG,  quas  intelligo  versus  partes  D,  G continuatas 
usque  sub  fixas,  inclinari  ad  dextram  in  antecedentia  loci  Solis  E apparentis.  Pla- 
neta vero  anterius  in  II,  Terra  in  I versante,  circa  IH  contingentem,  planeta  ex  H 
in  D motus  recta  versus  Terram  I descendit  aequiparaturque  stanti,  cum  Terra  in- 
terim  in  I eat;  quare  sectione  visivarum  III  supra  II  cadente,  adhuc  planeta  directus 
videbitur.  At  circa  T,  D lineae  visivae  TD  incedunt  parallelae,  igitur  planeta  apparet 
stationarius. 

ZJbi  sunt  puncta  stationum  in  eccentricis?  Ductis  ex  S Terra  duabus 
rectis,  SB,  SC,  contingentibus  eccentricos  inferiorum  in  B,  C,  puncta  vel  arcus 
stationum  semper  sunt  intra  BC,  in  Venere  quidem  remotiores  a punctis 

contactuum  B,  C,  quam  in  Mercurio.  Causae  valent  hic  eaedem,  quae  in 
superioribus  planetis. 

Unde  hoc  est , quod  dixisti,  stationes  esse  Soli  propiores,  quam  elon- 
gationes maximas?  Ex  hoc  ipso,  quod  maxime  quidem  elongantur,  quando 
incidunt  in  contingentes  SB,  SC,  at  stationarii  fiunt  nonnisi  in  punctis  in- 
terioribus. (Fig.  86.  linea  SB  sic  ducatur,  ut  circulum  ABC  tangat.) 

Quomodo  nominibus  distinguuntur  stationes?  Prima  statio  post  direc- 
tionem vespertina  dicitur,  secunda  vero  post  retrogradationem,  eoa;  quemad- 
modum etiam  elongationes  maximae,  quae  fiunt  in  punctis  contactuum. 

Mars,  superiorum  velocissimus,  pauciores  reliquis  stationes  faciebat;  cur 
jam  Venus,  inferiorum  tardissima,  pauciores  habet?  Vetus  astronomia 
causam  in  epicycli  tarditatem  conjicit,  sed  causam  tarditatis  illius  non  indi- 
cat; veram  causam  Copernicus  hanc  tradit:  quia  sicuti  supra  Tellus  Martem 
adeo  velocem  tardius  assequebatur  et  superabat,  sic  etiam  hic  Venus  tardior 
quam  Mercurius  Terram  rarius  et  tardius  assequitur  superatque. 

Quam  causam  assignas,  quod  magnitudo  apparens  Veneris  non  pro- 
portionatur  ejus  appropinquationi  ad  Terram  per  omnia?  Quia  Venus, 
progressa  vesperi  ex  Solis  radiis,  pleno  orbe  lucens  eamque  speciem  diu  re- 
tinens et  descensu  augescere  visa,  tandem  statione  vespertina  peracta,  pau- 
latim  ut  Luna  deminuitur  in  cornu  exiguum,  ut  tanta  nequaquam  appareat, 
quanta,  si  pleno  vultu  luceret,  apparitura  fuisset  in  hac  propinquitate. 

Ubi  sunt  nodi  et  limites  inferiorum,  et  quis  eorum  motus?  Veneris 
quidem  nodos  Ptolemaeus  posuit  in  apsidibus  a se  dictis,  scilicet  in 
25°  ascendentem,  in  25°  TT),  descendentem,  ut  fuerit  boreus  limes  (linea 
ex  Sole  per  illum  educta)  in  25°  $;  Mercurii  nodos  similiter  in  apsidibus, 
ascendentem  in  10°  , descendentem  in  10°  Y>  ut  limes  boreus  fuerit  in 

10°  fo,  Haec  enim  vis  est  duplicis  illius  inclinationis,  quam  ait  epicyclum 
facere,  qui  nobis  hic  eccentricus.  Quomodo  vero  ista  ex  observationibus 
deduxerit  et  a quibus,  non  indicat.  Hodie  nodus  ascendens  Veneris  est  in 
12l/2°  H,  Mercurii  in  1 3 1/2°  111,  oppositi  in  locis  ex  Sole  praecise  oppo- 
sitis; limes  igitur  boreus  illi  quidem  in  Tip,  huic  in  1 3 1/2°  , ex 

Sole  eductis  lineis. 

Quantum  igitur  ad  Venerem,  congruit  et  illa  cum  ceteris,  quod  nodum 
habet  sub  fixis  tardissimo  motu  retrogradum,  sub  ecliptica  verO  in  conse- 
quentia euntem.  At  Mercurii  nodi  irent  hoc  pacto  etiam  sub  fixis  in  conse- 
quentia. Itaque  jure  suspecta  est  traditio  Ptolemaei,  quoad  ipsissimum  locum 
nodi  in  apsidibus,  videturque  observationibus  per  se  crassis  vim  fecisse  con- 
templatione apsidum  et  exempli  Veneris  et  studio  concinnae  oppositionis,  sic 
ut  nodi  Mercurii  non  in  prima,  sed  in  ultima  medietate  Librae  fuerint  Pto- 
lemaei tempore.  Nisi  tamen  hic  nobis  subveniat  liber  VII. 

Quanta  et  qualis  est  eccentricorum  horum  inclinatio , et  quantae  lati- 
tudines? In  Venere  inclinatio  est  3°  22',  in  Mercurio  6°  54',  eaque  sem- 
per  constans  et  fixa,  nisi  si  quid  sera  secula  ob  transpositionem  eclipticae 
mutent.  Itaque  ex  accessu  et  recessu  Telluris  latitudo  Veneris  sept.  appa- 
rens, in  Piscibus  retrogradae,  excurrit  ad  9 fere  gradus  in  Virgine,  quanquam 
aliis  seculis  non  multo  erit  minor  etiam  in  austrum. 

Mercurii  vero  retrogradi  maxima  lat.  australis  ad  5°  pervenit,  minor 
adhuc  inclinatione,  borealis  prope  dimidium  illius  consistit.  Ita  rationes  hi 
duo  inclinationum  cum  rationibus  latitudinum  permutatas  habent;  Venus 

latitudinem  magnam  habet,  inclinationem  parvam,  Mercurius  inclinationem 
habet  magnam , latitudinem  minorem. 

Unde  igitur  est,  quod  Ptolemaeus  epicyclum  hunc  a se  dictum  duplici 
nomine  lihratilem  fecit,  si  fixa  est  inclinatio ? Causa  est  in  ignorato  motu 
Telluris  annuo.  Nam  ipse  quidem  eandem  planetae  orbitam  est  intuitus,  quam 
et  nos  veluti  intuemur,  cujus  limites  cum  porrigantur  versus  certas  fixarum 
partes,  constanter  ab  eclipticae  plano  declinantes,  fit,  Terra  ipsam  undique 
circumeunte,  ut  ipsa  nunc  boreum  suum  limitem  porrigat  Telluri,  nunc  nodos, 
nunc  austrinum.  At  vero  Ptolemaeus  hunc  nostrum  circuitum  Telluris  trans- 
scripserat  centro  hujus  a se  dicti  epicycli,  quod  scilicet  Terra  quiescat,  epi- 
cyclus  vero  totus  zodiacum  annuatim  emetiatur  centro  suo ; et  in  hoc  epi- 
cyclo  punctum  illud  dixit  perigaeum,  quod  quovis  tempore  fuit  porrectum 
versus  Terram,  quasi  esset  unum,  cum  re  vera  omnes  ordine  partes  hujus  a 
se  dicti  epicycli,  nobis  eccentrici,  successive  per  accidens  perigaeae  fiant.  Ita 
factum  est,  ut  Ptolemaeo  hoc  a se  nominatum  perigaeum  epicycli  nunc  in 
borea  esset,  nunc  in  ecliptica,  nunc  in  austro. 

In  schemate  Nr.  87.  finge  eccentrici  veri  Mercurii  PMR  limitem  boreum  esse  in 
R constanter,  nodum  in  K,  limitem  austrinum  in  P;  circumeat  Terra  viam  TXD.  Si 
igitur  Terra  est  in  T,  partes  ipsi  R vicinae  reputabuntur  perigaeae,  cum  sint  boreales. 
Si  Terra  transit  in  X,  partes  K circa  nodum  reputabuntur  perigaeae;  denique  si  Terra 
in  D venerit,  partes  ipsi  P vicinae,  cum  sint  australes,  censebuntur  perigaeae.  Qui 
ergo  persuasus  est , perigaeum  semper  esse  realiter  idem , qui  sc.  Terrae  motum  an- 
nuum in  TXD  nescit,  is  persuadebitur,  perigaeum  epicycli  sui  PMR  librari  a borea 
in  austrum  et  vicissim. 

Et  ecce  argumentum  pro  motu  Telluris  annuo  circa  Solem  evidentissi- 
mum,  supra  promissum  libro  V.  fol.  356.  Cum  enim  superiorum  eccentrici 
fixas  habeant  inclinationes  ad  eclipticam,  cur  soli  inferiorum  eccentrici  libra- 
tiles  statuerentur  libratione  duplici,  cum  per  se  omnis  libratio  orbitarum  ab- 
surda sit,  quia  gignit  tortuosum  planetae  iter  pro  circulari.  Quantum  igitur 
probabilitatis  habet  fixa  inclinatio,  tantum  et  motus  Telluris  inde  nanciscitur; 
quantum  vero  absurditatis  duplex  libratio,  tantum  etiam  labascit  Telluris 
immobilitas. 

Num  etiam  veteres  observarunt,  borealem  Veneris  latitudinem  esse  ma- 
ximam, australem  Mercurii?  Omnino  notavit  hoc  Ptolemaeus  eoque  tertium 
in  hos  planetas  introduxit  latitudinis  elementum,  quod  appellavit  inclinationem 
eccentrici  a se  dicti  et  ipsam  quoque  libratilem , contra  superiorum  trium 
etiamque  Lunae  exemplum,  cujus  effectus  in  Mercurio  quidem  solus  et  unicus 
hic  fuit,  ut  Mercurii  australes  latitudines  augeret.  Quodsi  epicyclos  suos 
posuisset  inaequaliter  circumjectos  esse  circa  punctum,  respondens  medio  Solis 
loco,  ut  nos  hodie,  quos  ille  epicyclos  dicit,  eos  eccentricos  a Sole  esse  do- 
cemus, non  opus  habuisset  illo  tertio  librationis  apparatu.  Mercurii  enim 
limes  australis  est  vicinior  ejus  aphelio  P,  qui  quo  longius  a Sole  exit  quam 
borealis  circa  R,  hoc  propius  Terram  in  D venit,  cum  planeta  est  retrogradus, 
quam  limes  boreus  circa  R prope  Terram  in  T,  planeta  similiter  retrogrado: 
hoc  igitur  et  major  apparet  latitudo  australis  quam  borealis. 

Cur  igitur  etiam  Veneris  boreales  latitudines  majores  sunt , cum  ejus 
limes  boreus  sit  in  Virgine,  vicinus  perihelio?  Causa  hujus  rei  in  Venere  est  a 
superiori  diversissima;  nimirum  si  latitudo  penderet  a sola  inclinatione,  minor 
borealis  futura  fuisset,  quia  Venus  in  limite  boreo,  scilicet  in  Virgine,  minus 
exit  a Sole  versus  Terram,  quam  in  australi  et  in  Piscibus,  vicina  ipsi  aphelio. 

Fig.  88. 


Verum  accedit  jam  eccentrica  Telluris  orbita:  Tellus  enim  in  Virgine,  quando 
Sol  et  limes  boreus  Veneris  apparent  in  Piscibus,  minus  a Sole  distat,  quam 
si  Tellus  sub  Piscibus  spectet  Solem  et  limitem  Veneris  australem  in  Virgine 
(vere  existentem  etiam  sub  Piscibus).  Ita  non  tantum  compensatur  Veneris 
limitum  inaequalis  a Sole  distantia,  sed  etiam  superatur,  cum  eccentricitas 
Telluris  sit  multo  major  Venerea. 

Sit  A Sol  et  vergant  AE  Telluris  et  AG  limitis  austrini  Veneris  longae  distan- 
tiae in  13n  X,  contra  AC 
Telluris  et  AF  limitis  bo- 
rei Veneris  breviores  ver- 
gant in  13°  bp,  ut-  sit 
eadem  proportio  EG  ad 
DF,  quae  AG  ad  AF,  et 
F videatur  ex  C in  X,  sed  G ex  B in  nj>.  Erunt  igitur  sic  reliqua. 

Complementum  anguli  BAG 
vel  CAF  ad  semicircu- 
lum Gr.  176.  38.  dimidii 
Gr.  88.  19. 


AB  100674. 
AG  72787. 


Index  182760. 

352716.  Mesolog. 


169956.  Mesolog. 
79°  38'  30" 

88.  19.  0. 

8.  40.  30.  GBA 


AC  99268. 
AF  72036. 


Index 


183890. 

352716.  Mesolog. 

168826.  Mesolog. 

79°  31'  0".  Arcus  auferendi 
88.  19.  0.  Superior  dimidius. 

8.  48.  FCA  latitudo  apparens  in  X 77) 


latitudo  appa- 
rens in  1T|>. 

Num  alius  etiam  in  Venere  usus  est  illius  eccentrici  libratilis  Ptole- 
maici?  Sane  perexiguus  est  excessus  latitudinis  Veneris  borealis  supra  austra- 
lem. Videtur  itaque  Ptolemaeus  propterea  exiguam  aliquam  inclinationem 
eccentrico  Veneris,  perpetuam  quidem,  conciliasse,  ut  ea  re  caveret,  ne  Venus 
unquam  sub  Solem  incurreret.  Nam  veteres  hos  duos  supra  Solem  ponebant, 
argumento  hoc  usi,  quia  nunquam  sub  Solem,  ut  Luna,  incurrerent.  Ptole- 
maeus respondit,  quod  non  sub  Solem  incurrant,  causam  esse  posse  motum 
latitudinis.  Quia  igitur  ipse  hos  infra  Solis  circulum  collocavit,  hoc  etiam 
praecavere  debuit,  ne  interponerentur  Solem  inter  et  Terram,  quod  obtinuit 
per  dictam  inclinationem  libratilem. 

Compara  latitudines  inferiorum  cum  inclinationibus.  Venus  non  mi- 
nus quam  superiores  latitudinem  nunc  minorem  habet  inclinatione , nunc  ea 
majorem , legibus  etiam  similibus,  non  tamen  plane  iisdem ; minorem  quidem 
a superiore  conjunctione  cum  Sole  usque  dum  arcus  anomaliae  commutationis 
a Sole,  prorsum  vel  retrorsum  numeratus,  cum  arcu  elongationis  a Sole,  quae 
est  illo  die,  semicirculum  facit;  majorem  vero  inferius.  Et  in  elongatione 
quidem  maxima  jam  superat  inclinationem  latitudo  idque  usque  ad  inferiorem 
conjunctionem  Veneris  cum  Sole,  ubi  maxima  est  haec  superatio. 

At  in  Mercurio,  secus  quam  in  ceteris,  nunquam  aequatur  latitudo  in- 
clinationi, sed  semper  est  minor.  Mercurius  enim , etiam  cum  est  remotissi- 
mus a Sole,  semper  illi  propior  est  quam  Telluri. 


LIBRI  SEXTI 

PARS  QUARTA. 

DE  LUNA. 


Quae  est  dispositio,  quae  proportio  orbis  Lunae  ad  orbes  ceteros , et 
quae  ratio  motus  est?  Coelum  Lunae,  si  concipias  animo  solidos  orbes,  in- 
sertum est  orbi  magno  instar  stellae  seu  potius  epicycli  alicujus  tenetque 
corpus  Telluris  in  sui  meditullio,  et  circumfertur  uno  communi  motu  cum 
Tellure  circa  Solem,  locum  ex  loco  mutans.  Vide  schema  Nro.  72.  et  exem- 
plum indubitatum  in  Jovialibus.  Ipsa  vero  Luna  Tellurem  interim  circumit 
spatio  menstruo,  orbitam  designans  eccentricam  a Terrae  centro,  idque  super 
plano,  quod  per  centrum  Terrae  usque  sub  zodiacum  fingitur  eductum  esse, 
sic  ut  illud  sit  affixum  lineae  per  centrum  Terrae  et  per  aliquod  punctum 
zodiaci  tractae.  Distantia  Lunae  a Tellure  longissima  pars  est  59.  de  distan- 
tia Solis  ab  eadem  Tellure  longissima,  continetque  totidem,  sc.  59  semidia- 
metros  globi  Telluris.  Vide  libro  IV.  a fol.  327.  in  328.  Globi  Lunae  dia- 
meter apparens  est  pars  720.  de  illo  circulo,  in  quo  circumit  Luna  circa  Tel- 
lurem, aequatque  visionis  angulo  diametrum  corporis  Solis,  longissime  a Terra 
distantis.  Haec  supra  libro  IV.  a fol.  325.  sunt  stabilita,  et  consentiunt  iis 
observationes.  Vide  Astronomiae  partem  Opticam  Cap.  XI.  (II.  340  ss.) 

Quomodo  quove  numero  respondent  inaequalitates  Lunae  ceterorum 
inaequalitatibus?  Cum  planetae  primarii  duabus  inter  se  permixtis  inaequali- 
tatibus incedere  videantur,  quarum  prior  est  in  ipsis  singulis  propria  et  realis, 
secunda  communiter  omnibus  quinque  extrinsecus  ex  conditionibus  visus,  hoc 
est  propter  orbem  magnum,  accidit:  in  Luna  vicissim  prior  illa  et  realis  mo- 
tuum inaequalitas  non  una,  sed  tergemina  est,  secunda  vero  et  accidentaria 
seu  apparens  ei  est  nulla.  Etsi  enim  cum  orbis  magni  circuitu,  qui  planetis 
quinque  fit  causa  inaequalitatis  secundae,  totum  etiam  coelum  Lunae  commu- 
nicat, ut  dictum  est,  at  vehuntur  una  coelum  hoc  Lunae  et  Tellus,  oculo- 
rum domicilium : itaque  nihil  diversitatis  ex  hoc  motu,  licet  verissimo,  in  ob- 
servationes Lunae  redundat;  semper  illa  cernitur  incedere  directe,  nunquam 
consistere,  nunquam  retro  abire,  ut  explicatum  est  hujus  libri  VI.  parte  II, 
eoque  hic  Lunae  motus  (astronomiae  Lunaris  causa)  pro  mera  quiete  reputa- 
tur. Compensant  tamen  hunc  defectum  accidentariae  inaequalitatis  primum  tripli- 
catio jam  dicta  inaequalitatis  verae,  secundo  temporis  aequatio,  explicata  in  doctrina 


I 


462  Epitomes  Astronomiae 

sphaerica  folio  251.  252.  et  libri  hujus  VI.  parte  prima;  tertio  parallaxis 
diurna  (de  qua  in  doctrina  de  eclipsibus  agetur),  quae  etiam  visus  est  acci- 
dens. Haec  enim  cum  in  ceteris  planetis  ob  intervalla  immensa  sentiri  non 
possit,  in  Luna  jam,  ut  vicina,  facile  est  sensibilis. 

De  inaequalitate  Lunae  soluta.  78) 

Quibus  inter  se  nominibus  et  quo  rerum  discrimine  distinguuntur  tres 
dictae  reales  Lunae  inaequalitates ? Ratione  primae  illarum  similis  est  motus 
Lunae  motibus  primariorum,  explicatis  libro  V,  ratione  secundae  et  tertiae 
dissimilis.  Prima  sui  quodammodo  juris  est,  suam  propriam  observans  perio- 
dum, reliquae  duae  sunt  alligatae  ad  configurationem  trium  corporum,  Solis, 
Lunae  et  Terrae,  seu  ad  congressus  apparentes  Solis  et  Lunae.  Prima  igitur 
periodica,  reliquae  synodicae ; prima  soluta,  hae  menstruae,  hoc  est  ad  mensium 
phases  alligatae  dici  possunt. 

Quibus  occasionibus  motus  Lunae  in  longum  tripliciter  inaequalis  est 
effectus ? Luna  duabus  vehitur  virtutibus  circa  Terram,  1)  specie,  quae  ema- 
nat e corpore  Telluris  in  rotatione  constituto , 2)  vi  luminis  Solaris,  ut  libro 
IV.  fol.  359.  disputatum;  quarum  causarum  posterior  etsi  degenerat  in  con- 
ditiones prioris,  cum  sit  nihil  aliud,  quam  illius  fortificatio,  ut  est  fol.  360, 
365,  distinguitur  tamen  ejus  effectus  expressa  quantitate  a priori:  quoties 
enim  Luna  quartam  orbitae  partem  a copula  seu  90°  absolvit,  toties  disper- 
tiendi sunt  hi  90°  longitudinis  inter  dictas  duas  causas  moventes,  et  Telluri 
quidem  87°  51/,  lumini  vero  Solis  residui  2°  9'  sunt  accepti  ferendi,  ut  infra 
in  explicatione  variationis  audiemus.  Sed  Telluris  quidem  species,  quantum 
in  se,  vim  suam  exserit  aequaliter,  luminis  vero  effectus  ob  causas  fol.  364. 
dictas  dispensatur  inaequaliter.  Haec  igitur  una  est  inaequalitas,  ex  ipsa  causa 
movente  in  longum,  quae  infra  tractabitur  ultimo  loco  diceturque  variatio. 
Supervenit  jam  utrique  causae  moventi  eccentricitas  Lunae,  faciens  utriusque 
causae  motricis  effectus  ex  se  ipsa  etiam  inaequales.  Et  ecce  tres  inaequa- 
litates, quae  ex  hoc  loco  jam  suo  quaelibet  ordine  explicabuntur. 

Quomodo  potuerunt  inter  se  discerni  observando  tot  inaequalitates  reales 
earumque  circuitiones?  Inaequalitates  menstruae  sunt  alligatae  ad  Solem 
ejusque  oppositum  vel  loca  quadrata,  sic  ut  ab  his  punctis  incipiant  et  in 
haec  terminentur;  facile  igitur  possunt  astronomi  solutae  inaequalitati  insidiari, 
cum  est  solitaria,  in  ipsis  articulis  conjunctionum,  oppositionum  et  quadratu- 
rarum. Soluta  vero  inaequalitate  jam  explorata,  computatur  locus  Lunae 
secundum  eam  ad  quodvis  momentum  mensis  intermedium  et  comparatur  cum 
observato;  sic  ex  differentia  utriusque  patescit  quantitas  etiam  menstruarum. 

Quomodo  soluta  inaequalitas  animadverti  potest  etiam  in  conjunctione 
Lunae  cum  Sole,  cum  Luna  tunc  lateat  sub  radiis  Solis?  Etsi  plerunque 
Luna  sub  Sole  latet,  at  cum  Solem  tegit,  tunc  vel  maxime  et  aptissime  cer- 
nitur, in  ipso  scilicet  disco  corporis  solaris. 

Qua  in  re  convenit  soluta  inaequalitas  motus  Lunae  cum  primariorum 
planetarum  inaequalitate  prima  dicta,  et  qua  in  re  discrepat?  1.  Idem  trac- 
tus, zodiaci  scilicet  in  sphaera  fixarum,  superimminet  tam  orbitae  Lunae  quam 
ceteris  sex  orbitis  primariorum  planetarum.  2.  Sicut  primarii  et  Tellus  ipsa 
circumeunt  corpus  Solis  orbitis  a Sole  eccentricis  et  celeritate  accommodata 
ad  intervalla  Solis  variabilia,  sic  Luna  privatim  suo  proprio  motu  circumit 
Terrae  globum,  orbita  a Terra  eccentrica  et  celeritate  accommodata  ad  inter- 
valla Lunae  et  Terrae  variabilia. 

Quibus  circulis  opus  est  ad  docendam  inaequalitatem  Lunae  solutam ? 
Unica  eccentrica  orbita,  figurae  quam  proxime  circularis,  hoc  est  ellipticae,  ad 
eclipticae  planum  inclinata  super  linea,  quae  per  centrum  Terrae  transit,  qua- 
libus orbitis  usi  sunt  etiam  planetae  primarii. 

Quomodo  describendae  sunt  secundum  Copernicum  lineae  apsidum,  limi- 
tum, nodorum  motusque  Lunae  et  loca  singulorum  ipsa?  Copernicus  non 
statuit  sensibilem  distantiam  centri  Terrae  et  centri  zodiaci,  collatam  ad  im- 
mensam fixarum  altitudinem , ideo  lineae  hae  simpliciter  intelliguntur  educi  ex 
centro  Terrae  per  puncta  apsidis,  limitis,  nodi,  vel  puncta  quaecunque  in  or- 
bita Lunae  usque  sub  fixas,  ibique  signare  loca  dictorum  punctorum  vel 
Lunae.  At  quia  in  instrumentis  manuariis  theoriarum  exprimi  nequit  immen- 
sitas illa  zodiaci,  definiendae  igitur  sunt  istae  lineae  (non  minus  in  Luna, 
quam  parte  hujus  libri  VI.  secunda  in  planetis  ceteris)  sic  technice,  quod  du- 
cantur ex  centro  solaris  corporis,  ut  centro  fixarum,  et  incedant  parallelae 
lineis  jam  descriptis.  Hac  enim  parallelitate  fit,  ut  quamvis  ecliptica  seu  zo- 
diacus in  theoria  manuaria  non  fiat  multo  major,  quam  orbis  Saturni,  nihilo- 
minus hae  lineae  ex  Sole  ductae  coincidant  cum  prius  definitis  in  eadem  loca 
zodiaci. 

Quanta  est  periodus  temporis , intra  quod  Luna  solutam  inaequalitatem 
orbitae  suae  conficit  et  absolvit?  Centrum  corporis  Lunae  fertur  circa  cen- 
trum corporis  Telluris  motu  per  partes  re  vera  inaequali  in  consequentia 
signorum,  digressumque  a linea  apsidum  revertitur  ad  eandem  circuitu  peracto 
diebus  27  horis  13.  18'  35"  spatio  medio:  nam  si  vera  momenta  respicia- 
mus,  quibus  Luna  incidit  in  apsidas,  tempus  hoc  propter  inaequalitates  men- 
struas non  plane  invariatum  permanet  in  omnibus  periodis. 

Diurnus  ergo  mediocris  anomaliae  solutae  seu  periodicae  motus  est  13° 
3'  54",  horarius  32'  40",  numeraturque  vel  in  circulo  aequante,  ac  si  is  ex 
F (Fig.  77)  esset  descriptus,  vel  magis  proprie  in  segmentis  PAH,  PAE  plani 
PRE,  quod  ab  orbita  PHER  cingitur,  ut  explicatum  est  libro  V. 

Quanta  est  eccentricitas  hujus  orbitae , quanta  aequatio  maxima , quanta 
varietas  horariorum?  Lunae  eccentricitas  AB  est  4362,  qualium  BP  semi- 
diameter  est  100000,  quare  latitudo  ED  lunulae  ellipticae  ad  normam  cete- 
rorum est  particularum  190.  Igitur  aequatio  maxima,  composita  (ut  libro  V. 
declaratum)  ex  duobus  suis  elementis,  physico  areae  EBA  (vel  aequipollenle 
DBA)  et  optico  anguli  BEA,  est  5°  0',  tanta  scilicet  est  tunc,  cum  quadra- 
turae fiunt  in  apsidibus,  ut  vicissim  aequatio  maxima  fiat  in  copulis.  Hinc 
igitur  horarius  efficitur,  minimus  quidem  29'  58",  maximus  vero  35'  42", 
siquidem  haec  inaequalitas  sola  esset  unquam  in  ullo  die  lunationis,  Luna 
simul  existente  vel  remotissima  vel  proxima  Terrae. 

Num  igitur  inconstans  est  haec  magnitudo  diurnorum , maximi  et  mi- 
nimi? In  copulis  fere  in  universum  major  et  auctior  seu  celerior  est,  in 
quadris  minor  vel  tardior,  in  octavis  partibus  mensis  turbatur  etiam  quantitas 
aequatione  menstrua,  ut  posterius  docebitur. 

Quae  sequitur  inaequalitas  partium  periodi  ex  hac  simplici  aequatione? 
Conjunctio  et  oppositio  inter  se  proximae,  cum  utraque  est  ecliptica,  animad- 
vertuntur inaequaliter  inter  se  distare;  possunt  enim  interesse  dies  ultra  1 5 Y2, 
possunt  etiam  non  plus  14. 

Quod  nomen  est  apsidibus  eccentrici  Lunae  summae  P et  imae  B? 
Quod  in  primariis,  qui  circa  Solem  vehuntur,  aphelium  et  perihelium  diximus, 
id  in  Luna,  quae  circa  Terram  gyratur,  apogaeum  et  perigaeum  est  dicendum. 

Quomodo  movetur  apogaeum  hujus  orbitae  Lunae  eccentrieae  et 
quanta  ejus  est  periodus  temporis?  Movetur  in  signorum  consequentia  motu 
aequabili  restituiturque  ad  idem  punctum  longitudinis  zodiaci  in  annis  Aegyp- 
tiis 8 diebus  311  horis  6.  Hoc  motu  B,  centrum  eccentrici  Lunae,  super 
plano  orbitae  Lunae  (si  id  cogitemus  affixum  ad  lineam  ex  centro  Terrae  in 
aliquam  fixarum  ductam)  describit  causa  longitudinis  circellum  BERY  (Fig.  89), 
concentricum  circa  centrum  Telluris  A.  Diurnus  apogaei  sub  zodiaco  est  6' 
41",  horarius  12". 

Quomodo  se  habent  latitudines  punctorum  hujus  orbitae  ad  inclinatio- 
nes ? Cum  in  Luna  non  habeat  locum  parallaxis  orbis , quae  accidit  prima- 
riis, iidem  igitur  sunt  anguli  ad  centrum  Terrae  inclinationis  punctorum  eccen- 
trici, qui  sunt  et  anguli  latitudinis  apparentis  Lunae  in  iis  punctis  constitutae. 
In  Luna  igitur  vox  inclinationis  tantummodo  de  limitibus,  nunquam  de  punctis 
intermediis  usurpatur. 

Quanta  est  haec  seu  inclinatio  eccentrieae  orbitae , seu  latitudo  maxima 
Lunae , in  ejus  limitibus  constitutae ? Tanta  est  inclinatio  maxima  limitum, 
quanta  et  aequatio  maxima,  ex  optica  et  physica  partibus  composita,  perio- 
dicae seu  solutae  inaequalitatis  modo  praemissae,  scilicet  5 graduum;  id  vero 
tunc  solummodo,  cum  et  limes  et  longitudo  media  in  copulis  consistunt.  Nam 
extra  copulas  utraque  fit  major,  tam  latitudo  limitis  maxima,  quam  aequatio 
maxima ; sed  tunc  quaeque  sua  quantitate , ut  sic  extra  copulas  consideratae 
non  amplius  inter  se  maneant  aequales. 

Si  non  semper  est  eadem  latitudo  seu  inclinatio  limitum  ad  planum 
eclipticae,  annon  tortuosus  fiet  circulus  superstans  orbitae  Lunae  sub  fixis? 
Toto  illo  mense,  in  quo  limites  manent  in  copulis  (in  quantum  quidem  ma- 
nent), omnes  Lunae  latitudines  ordinantur  sub  eundem  proxime  circulum  maxi- 
mum: ut  sic  angulus,  quo  planum  orbitae  ad  planum  eclipticae  inclinatur, 
toto  illo  mense  maneat  quam  proxime  constans.  At  cum  digressu  limitum 
e copulis  augetur  hic  angulus  inclinationis,  et  tunc  latitudines  Lunae  per  ali- 
quem mensem  totum  minus  minusque  quadrant  sub  unum  circulum  sphaerae 
maximum,  donec  limites  appropinquent  quadris.  Tunc  si  limites  in  ipsis  qua- 
dris et  sic  nodi  in  copulis  fuerint,  orbita  Lunae  rursum  proxime  quadrat  sub 
circulum  maximum,  sed  inclinatiorem.  Ita  libratio  haec  tarda  et  semestralis 
efficitur,  de  qua  infra;  in  uno  vero  menstruo  circuitu  Lunae  prope  non 
sentitur. 

Quomodo  peculiariter  appellantur  Ljunae  nodi  limitesque?  Nomina  iis 
Ptolemaeus  eadem  fecit  in  Luna,  quae  in  planetis  ceteris  primariis.  Arabes 
vero  ovvdeagovg  Lunae,  ascendentem  quidem  seu  dvafhfla&rvta  caput  draconis 
appellant,  descendentem  seu  caudam,  limitem  vero  ventrem 

draconis ; videntur  dicere  voluisse  serpentis,  propter  speciem  seu  figuram  spatii 
in  superficie  sphaerae  fixarum,  intercepti  inter  eclipticam  et  circulum  orbitae 
Lunari  superstantem ; hoc  enim  spatium  incipit  ab  acumine , velut  a rostro 
serpentis  nec  latius  fit  in  medio  quam  5°,  cum  sit  longum  180°,  desinitque 
in  aliud  acumen,  veluti  in  caudam  serpentis.  Inspice  schema  libro  IY.  N.  71. 
sed  finge  id  esse  in  superficie  sphaerica. 

Quomodo  siti  sunt  nodi  in  Luna?  Sicut  in  planetis  ceteris  primariis  siti 
sunt  nodi  ambo  cum  centro  Solis  in  eadem  linea  recta,  sic  iidem  in  Lunae 
theoria  cum  centro  Terrae  in  eandem  rectam  competunt. 

Qualis  et  quantus  est,  motus  nodorum  vel  limitum  ? Moventur  lineae 
nodorum  sub  ecliptica,  vel  limitum  sub  eclipticae  parallelis  in  signorum  ante- 

cedentia  restituunturque  ad  punctum  idem  longitudinis  zodiaci  in  annis  Aegyp- 
tiis 18  d.  228  h.  3.  50';  in  totidem  fere  annis,  quot  gradus  in  singulis 
annis  nodus  conficit,  quia  19  in  19  efficiunt  361.  Diurnus  igitur  medio- 
cris est  3'  10"  38"'  sub  ecliptica  retrorsum  numerandus.  Hic  motus  aequa- 
libus temporum  interstitiis  venit  in  copulas  et  quadras,  at  locis  inter  copulas 
et  quadras  intermediis  miscetur  ei  motus  alius,  per  quam  mixturam  ille  fit 
inaequalis,  de  quo  infra. 

Quid  est  argumentum  vel  anomalia  motus  latitudinis  Lunae  et  quanta 
ejus  periodus?  Anomalia  haec  est  arcus  eclipticae,  interceptus  inter  locum 
nodi  ascendentis  (vel  limitis  etiam  borei  locum,  Copernico)  et  inter  centri  cor- 
poris Lunae  verum  locum  eccentricum,  ad  eclipticam  reductum.  Completur 
diebus  27  horis  5.  5'  36".  Diurnus  igitur  mediocris  motus  anomaliae  lati- 
tudinis est  13°  1 3/,  horarius  33'  3". 

Cur  isti  motus , eccentricitas  et  inclinationes  ita  seorsim  traduntur,  cum 
iis  misceantur  alii  motus,  quorum  circuitus  est  menstruus?  Quia  prope- 
modum  sufficiunt  ista  ad  doctrinam  de  mensibus  deque  eclipsibus,  luminarium 
revolutionis  accidente  praecipuo  et  valde  conspicuo,  de  quo  infra  parte  V. 

Quotuplicem  agnoscunt  astronomi  mensem?  Duplicem,  periodicum  et  syno- 
dicum;  illa  vox  circuitum  significat,  puta  sub  fixis  vel  zodiaco,  haec  coitum 
seu  congressum,  puta  cum  Sole. 

Quid  est  mensis  periodicus  et  quod  aliud  illi  nomen  ? Est  spatium  tem- 
poris, quo  linea  motus  Lunae  ab  eodem  circulo  latitudinis,  immobiliter  ad 
certum  eclipticae  punctum  affixo , digressa , reditu  peracto  revertitur  ad  eun- 
dem. Dici  potest  mensis  medicorum  criticus.  Est  enim  dierum  27  h.  7.  43' 
5"  8"'  mensura  aequabili,  paulo  brevior  periodo  anomaliae  solutae.  Diurnus 
est  13°  10'  35",  horarius  medius  32'  56"  30'".  Sed  per  anomaliam  solu- 
tam solitariam  tardissimus  est  30'  15",  velocissimus  36'  0". 

Quod  nomen  est  his  horariis  et  quis  usus?  Appellantur  in  tabulis  e re  ipsa 
ficti,  et  utimur  iis,  cum  vero  horario  Solis  comparatis,  ad  indaganda  mo- 
menta copularum  et  quadrarum  compendiose. 

Quid  est  mensis  synodicus  et  quantus?  Est  spatium  temporis,  intra  quod 
linea  motus  Lunae  a circulo  latitudinis,  in  quo  linea  motus  Solis  (vel  ejus 
puncti  oppositi),  digressa,  circuitu  peracto  revertitur  ad  eundem.  Dicitur  etiam 
lunatio,  quia  intra  hoc  tempus  Lunae  orbis  et  impletur  successive  lumine,  et 
vicissim  evacuatur.  Periodus  una  mediocris  absolvitur  diebus  29  horis  12. 
44'  3"  11'",  separatur  Luna  a Sole  dietim  angulo  12°  11'  27",  in  hora  30' 
26"  3 7 72"'  ratione  media.  Itaque  in  anno  existunt  lunationes  12  et  ultra 
132°  45'  de  tredecima. 

Quid  facit  inaequales  menses  synodicos  et  quantum?  Inaequalitas^motus 
utriusque  sideris,  tam  Solis  quam  Lunae.  Nam  causa  Solis  aestate,  cum  est 
tardus  ejus  motus  circa  suum  apogaeum,  menses  proveniunt  breviores,  quia 
Luna  Solem  citius  assequitur;  hieme  circa  Solis  perigaeum  menses  sunt  lon- 
giores, quia  tardius  Luna  Solem  velocem  assequitur.  Rursum  causa  Lunae, 
tarda  cum  sit  in  apogaeo  suo,  velox  in  perigaeo , tardius  igitur  illic  quam  hic 
ceteris  paribus  conficit  residuum  illud,  quod  illi  superest  ad  Solem  supra  con- 
fectum reditum  anomalicum.  Compositis  igitur  in  unum  causis,  cum  Sol  est 
perigaeus,  Luna  apogaea,  mensis  est  fere  30  solidorum  dierum,  deficiunt  enim 
horae  tantum  4.  23'.  Vicissim  cum  Sol  apogaeus,  Luna  perigaea,  mensis 
habet  dies  tantum  29  horas  6.  42'.  Quodsi  a quadra  numeremus  ad 
quadram,  major  esse  poterit  mensium  inaequalitas.  Apogaea  vero  lumi- 

Kepleri  Opera.  VI.  30 


466 


Epitomes  Astronomiae 


naria  faciunt  inensem  d,  29  h.  15.  7 ' longum,  perigaea  d.  29  h.  10.  24' 
longum. 

De  inaequalitatibus  menstruis.79) 

Quibus  nominibus  distinguis  duas  residuas  menstruas  inaequalitates  ? 
Prior  dicatur  temporanea,  posterior  perpetua.  Prior  enim  non  ideo  menstrua 
dicitur,  quod  singulis  mensibus  redeat,  sed  ideo,  quia  nonnisi  causa  illumina- 
tionis, quae  mensem  facit,  oriatur;  non  manet  igitur  ejusdem  quantitatis  in 
omnibus  lunationibus,  sed  paulatim  in  sequentibus  mensibus  evanescit;  altera 
quantitatem  obtinet  eandem,  per  omnes  lunationes  constans,  et  sic  duplici 
nomine  menstrua  dicitur,  et  quia  est  ab  illuminatione,  quae  mensem  facit,  et 
quia  singulis  mensibus  redit  eadem. 

Quo  ordine  sunt  tradendae ? Etsi,  ut  libro  IV.  fol.  364.  disputavimus, 
perpetua  natura  prior  est  et  cognata  motui  Lunae  medio  et  causa  tempo- 
raneae, eaque  de  re  causas  ejus  naturales  priori  loco  explicavimus  a fol.  364. 
in  fol.  368,  causas  vero  temporaneae  posterius,  a folio  388  in  393,  tamen 
jam  in  praxi  astronomica  incipiendum  est  a temporanea,  quia  haec,  in  quan- 
tum quidem  habet  quolibet  mense  dimensum  suum  certum,  simillima  est  ano- 
maliae solutae  attinetque,  ut  illa,  tam  longitudinem  quam  latitudinem.  At 
perpetua  est  generis  alterius  et  solam  longitudinem  variat;  itaque  etiam  cal- 
culus Brabei  ultimam  adhibet. 

Quomodo  dividitur  mensis  synodicus  propter  inaequalitates  menstruas? 
Dividitur  in  duos  semisses,  unum  Lunae  crescentis,  GKC  (Fig.  66),  alterum 
senescentis  CFG,  quorum  media  tenent  quadrae  IK,  EF,  fines  copulae  CD, 
GH.  Amplius  quadrantes  hos  quatuor  aliae  phases  L,  M,  N,  0 bisecant, 
Braheus  octantes  dixit,  quod  mensis  iis  in  octo  partes  dividatur. 

Numquid  hoc  loco  mensis  vel  lunationis  vocabulum  induit  aliquam  tech- 
nicam  significationem,  et  quae  illa?  Omnino:  nam  etsi  apsides  et  nodi  emi- 
grant e copulis  et  quadris  motu  continuo,  sic  ut  nulla  pars  mensis  alii  parti 
similis  sit  in  dispositione  apogaei  vel  nodi  ad  phases,  fingimus  tamen,  dispo- 
sitionem hanc  toto  mense  manere  talem,  qualis  invenitur  ad  momentum  illud, 
ad  quod  Lunae  locus  est  dispiciendus. 

Quid  igitur  appellas  octantes , quid  quadras  et  quid  copulas?  Genera- 
liter et  technice  quovis  proposito  momento  locove  Lunae  sunt  puncta  illa 
orbitae,  in  quibus  si  tunc  esset  Luna,  Soli  vel  octili  vel  quadrato  vel  trioctili 
aspectu  configuraretur,  vel  copularetur  eidem  ex  eadem  vel  opposita  plaga. 

Ut  in  schemate  89,  in  quo  A Terra,  B centrum  eccentrici  D , si  Sol  sit  in  linea 
AH  et  Luna  in  D vel  N vel  in  quovis  alio  puncto  orbitae,  tunc  illa  vice  puncta  H et 
G vicem  gerunt  copularum,  I et  K vicem  quadrarum,  Ij  vicem  octantis. 

Specialiter  et  rarius  ipsa  loca  verarum  phasium  Lunae,  quarum  unaquae- 
que suo  apparet  momento,  his  nominibus  veniunt.  Nam  Luna  in  copula  a 
Sole  remotiori  apparet  plena,  in  octantibus  illi  proximis  gibba,  in  quadris 
bifida,  in  octantibus  Soli  propioribus  falcata  seu  cornuta,  graece  niyweibrjg',  in 
copula  citeriori  exstinguitur.  Tunc  vero  nonnisi  abusive  quadrantes,  octantes 
vel  semicirculi  dici  possunt  arcus  interjecti,  quippe  in  ecliptica  paulo  minores 
sunt  suis  hisce  nominibus,  in  orbita  vero  eccentrica  Lunae  majores  parte  cir- 
citer duodecima,  ut  ex  sequentibus  patebit. 

De  inaequalitate  temporanea. 

Quo  in  situ  Lunae  patescit  inaequalitas  temporanea  et  cujusmodi  facit 

apparentias  quove  ordine?  In  omni  quidem  situ  extra  copulas,  praecipue 
tamen  in  quadris  patescit  inque  octantibus.  Nam  cum  apogaeum  vel  nodus 
est  in  quadris,  aequationes  vel  latitudines  proveniunt  simplices  toto  mense, 
ut  in  soluta  inaequalitate  dictum.  Posset  hic  mensis  respectu  hoc  menstruae 
vel  aequationis  vel  latitudinis  dici  vacuus.  Proximo  mense,  cum  Solis  qua- 
dratura deseruit  apogaeum  vel  nodum  Lunae,  sic  ut  illa  puncta  jam  sint 
versus  octantem,  jam  proveniunt  aequationes,  vel  latitudines  aliquantulae  etiam 
menstruae,  et  hoc  nihilominus,  etiamsi  Luna  fuerit  in  ipso  suo  apogaeo  motu 
aequabili  vel  in  ipso  nodo,  ubi  legibus  solutae  carere  debuerat  omni  aequa- 
tione vel  latitudine.  Rursum  succedentibus  mensibus  inaequalitates  hae  pro- 
veniunt majores,  usque  dum  copulae  fuerint  assecutae  apogaeum  vel  nodum; 
in  tali  mense  contingunt  aequationes  vel  latitudines  menstruae  maximae  asso- 
ciantque  sese  illis  ex  soluta  inaequalitate,  sic  ut  utraeque  iisdem  momentis 
fiant  maximae:  itaque  toto  quasi  mense  aequatio  vel  latitudo  ex,  utraque  parte 
cumulata  provenit  regularis  legibusque  usitatis.  Posset  hic  dici  mensis  ple- 
nus, et  hoc  duplici  nomine,  si  coinciderent  in  mensem  unum  affectiones  istae 
tam  longitudinis  quam  latitudinis.  Sequentibus  mensibus  haec  inaequalitas 
menstrua  rursum  iisdem  gradibus  decrescit,  donec  penitus  exstinguatur,  ex  quo 
tempore  oritur  per  contrarias  Solis  configurationes  nova.  Et  in  contrariis  qui- 
dem quadris  vel  copulis  affectiones  etiam  aequationum  vel  latitudinum  sunt 
contrariae.  Nam  si  semissis  Lunae  senescentis  longitudinem  mediam  anoma- 
liae solutae  interceperit  illam,  cujus  est  aequatio  subtractoria,  vel  limitem  illum, 
qui  Lunam  in  boream  longissime  sustollit,  tunc  etiam  menstruae  aequationes 
per  totum  illum  semissem  senescentis  sunt  subtractoriae , vel  tunc  latitudines 
menstruae  per  totum  illum  semissem  sunt  boreae,  etiam  in  illis  semicirculi 
punctis,  in  quibus  aequatio  solutae  est  adjectoria,  vel  latitudo  solutae  austra- 
lis, obtinetque  oppositum  in  semicirculo  crescentis,  Post  aliquot  vero  menses, 
ubi  solutae  longitudo  media  prior  vel  limes  boreus  emigraverint  e senescentis 
semisse  coeperitque  alter  crescentis  haec  solutae  puncta  vel  utraque  vel  alte- 
rum solum  sibi  vindicare,  subtractoria  etiam  affectio  vel  borealitas  utraque 
vel  altera  transit  in  hunc  alterum  semissem,  in  ejus  scilicet  totius  omnes 
aequationes  vel  latitudines,  menstruas  dictas;  affectiones  contrariae,  adjectoria 
vel  borealitas,  in  priorem.  Haec  sic  copulate  sub  unum  conspectum  posita  jam 
porro  evolventur  distinctius. 

Quo  circulorum  indigemus  apparatu  ad  hanc  inaequalitatem  menstruam 
temporaneam  demonstrandam  oculisque  subjiciendam?  Etsi  nec  eccentrici- 
tate  utendum  est  nova  reali,  veluti  in  eccentro  eccentri,  ut  cautum  libro  IV. 
folio  389,  nec  omnino  novis  circulis,  praeter  illos,  quibus  usi  sumus  in  so- 
lutae demonstratione  inque  primariis  etiam  planetis  omnibus,  vere  tamen  et 
realiter  Luna  dupliciter  acceleratur  vel  retardatur  in  illa  sua  orbita  una  et 
eadem;  quare  etiam  duos  oportet  fontes  motus  Lunae  concipere,  a quibus 
Luna  in  superioribus  orbitae  semicirculis,  qui  copulam  apogaeam  habent,  ex- 
currat longius,  in  inferioribus  brevius,  et  illorum  fontium  respectu  duplicem 
etiam  eccentricitatem  unius  et  ejusdem  centri  orbitae  Lunae  unicae,  duplex 
apogaeum,  duas  lineas  apsidum  et  per  consequens  duo  etiam  triangula  aequa- 
toria,  in  quorum  areis  insint  mensurae  retardationum  et  accelerationum.  Sic 
etiam  causa  latitudinis  Luna  vere  dupliciter  excurrit  ad  latera  eclipticae,  quare 
unam  et  eandem  orbitam  Lunae  oportet  concipere  esse  libratilem  ad  planum 
eclipticae,  hoc  est  inclinationem  planorum,  quae  simplex  fuit  in  soluta  obtinet- 

que  talis  in  omnibus  copulis , oportet  concipere  variabilem  extra  copulas, 
eoque  duplices  limites  nodosque. 

Quae  est  igitur  haec  altera  et  menstrua  linea  apsidum , linea  nodorum , 
quod  apogaeum,  quis  nodus  ascendens  menstruus,  cujus  denique  generis  eorum 
motus?  In  primariis  quidem  planetis,  ut  et  in  solutis  Lunae  anomaliis  linea 
apsidum  et  linea  nodorum  separabantur  ab  invicem  motibus  contrariis  per 
totos  successive  quadrantes;  at  hic,  in  menstruis  Lunae  anomaliis,  linea  apsi- 
dum menstruarum  et  linea  nodorum  menstruorum  perpetuo  coincidunt  in  sec- 
tionem plani  orbitae  Lunae  cum  plano  per  centra  Solis  et  Terrae,  ad  eclip- 
ticae planum  recto.  Apogaeum  enim  est  perpetuo  apud  unam  vel  alteram 
copularum,  nodus  ascendens  alternis  vel  in  eadem  copula  vel  in  opposita, 
nec  exeunt  inde,  motu  circulari  transeuntia  in  copulas  oppositas,  sed  in  sua 
'quodque  copula  et  oritur  et  emoritur  denuoque,  post  obitum  in  una,  resurgit 
in  altera.  Excitatur  autem  vel  exstinguitur  utrumque  per  solutae  apsidum 
et  nodorum  emigrationes  circulares  ex  uno  semicirculo  menstruo  in  alium,  ex 
crescentis  scilicet  Lunae  in  senescentis  semicirculum,  quae  emigratio  fit  in 
signorum  antecedentia,  phasibus  Lunae,  propter  motum  communem  Terrae  et 
coelo  Lunae,  transpositis  in  consequentia;  ut,  verbi  causa,  plenilunio  in  sche- 
mate 72.  ex  B in  C transposito,  qua  transpositione  destituuntur  (seu  derelinquuntur, 
vTtoleutovrcu)  apogaeum  Lunae  tardissimum  et  nodus  Lunae,  insuper  etiam  retrogra- 
dus : ut  sic  utriusque  loca  speciem  praebeant  retrocedentium  a phasibus  in  anteceden- 
tia, qui  apparens  retrocessus  intra  unum  circiter  annum  evolvit  totum  circulum  luna- 
tionum. Haec  hic  generaliter  indicata  in  sequentibus  explicabuntur  clarius  per 
signa  geometrica. 

Cum  igitur  ipsa  linea  copularum  fungatur  officio  tam  lineae  apsidum, 
quam  lineae  nodorum,  utriusque  menstruae,  fit  ut  ne  nominibus  quidem  sem- 
per  utamur  apogaei  menstrui  vel  nodi  menstrui,  ut  tanto  minus  sit  confusionis. 

Gerit  autem  illa  copula  vicem  apogaei  menstrui,  cui  apogaeum  solutae 
propinquat  intra  quadrantem  eclipticae  ante  vel  retro.  Ut  quia  in  schemate  89. 
D apogaeum  solutae,  HAG  linea  copularum,  HAD  minor  recto,  I)AG  major  recto, 
ergo  copula  H,  quae  est  ipsi  D apogaeo  vicinior,  vicem  gerit  apogaei,  G perigaei 
menstrui.  Sic  illa  copula  vicem  praebet  ascendentis  nodi,  a qua  nodus  ascen- 
dens solutae  minus  quadrante  distat  ante  vel  retro. 

Quo  ordine  pervenitur  ad  notitiam  aequationis  vel  latitudinis  men- 
struae et  quorum  terminorum  usu?  Summa  processus  et  catalogus  termi- 
norum est  iste:  principio  per  distantiam  Solis  ab  apogaeo  Lunae  quaeritur 
argumentum  menstruum  et  longitudinis  scrupula  proportionalia  cum  particula 
exsorte.  Sic  cum  distantia  Solis  a nodo  evehente,  quaeruntur  scrupula  lati- 
tudinis. Deinde  per  argumentum  menstruum  longitudinis  vel  latitudinis  ex- 
cerpenda est  illic  aequatio,  hic  latitudo  menstrua,  tanquam  ex  mense  pleno. 
Haec  vel  aequatio  vel  latitudo,  multiplicatae  in  scrupula  sua,  dant  portiones 
competentes,  latitudinis  quidem  absolutam,  aequationis  vero  insuper  fermen- 
tandam particula  exsorte,  ut  fiat  justa  aequatio  menstrua.  Horum  terminorum 
definitiones  et  usus  jam  porro  seorsim  singuli  tradentur  dilucidius. 

Quomodo  numerantur  illae  distantiae  Solis  ab  apogaeo  vel-nodo  Lunae  ? 
Numerantur  in  ecliptica,  vel  etiam  in  quolibet  circulo  ex  centro  Terrae  de- 
scripto; sunt  enim  arcus  vel  eclipticae  vel  talis  circuli,  incipientes  a linea 
locove  apogaei  vel  nodi  evehentis,  et  tendunt  in  consequentia  terminanturque 
in  locum  Solis  verum,  vel  lineam  loci  Solis  veri.  Et  quia  in  schematibus 
ecliptica  commode  non  potest  exprimi,  sufficit  loco  arcuum  ostendere  angulos 

ad  Terram,  vel  complementa  angulorum  ad  quatuor  rectos,  quos  angulos  ar- 
cus illi  metiuntur. 

Igitur  in  adjecto  schemate,  in  quo 
DBE'  linea  apsidum,  D apogaei,  F pe- 
rigaei,  HAG  linea  veri  loci  Solis  ejus- 
que  oppositi,  angulus  DAG  est  com- 
plementum ad  4 rectos  distantiae  So- 
lis, per  AG  lineam  notatae,  ab  apogaeo 
Lunae  D,  per  AD  lineam  intellecto. 

Ita  etiam  est,  si  D esset  nodus  evehens. 

Potest  etiam  distantia  Solis  ab 
apogaeo  Lunae  numerari  in  circulo 
eccentrico  Lunae:  et  tunc  sic  de- 
terminabitur, quod  incipiat  ab  apo- 
gaei puncto,  numeretur  in  conse- 
quentia et  terminetur  in  rectam, 
quae  ex  centro  eccentrici  parallela 
lineae  veri  motus  Solis  ducitur  in 
plagam  eandem,  qua  Sol  stat. 

Ut  hic,  Sole  in  AG  linea  versante, 
si  ei  ex  B ducatur  parallela  BQ,  tunc 
DNQ  erit  distantia  Solis  ab  apogaeo  Lunae. 

Doce  invenire  'punctum  aequotorium  (et  una  fontem  motus)  menstruum, 
ejusque  eccentricitcltem.  A centro  orbitae  Lunae  B in  lineam  copularum  HAG  per- 
pendicularis educatur  BC,  secans  lineam  copularum  AH  in  C.  Ducatur  etiam  per  A 
ipsi  CB  parallela  IAK,  secans  ipsius  HG  parallelam  per  B in  puncto  Z.  Sunt  igitur 
duo  fontes  motus  Lunae  punctum  A et  linea  IAK  per  circulum  illuminationis  Terrae. 
Duae  etiam  hac  vice  eccentricitates  centri  B,  scilicet  AB  et  ZB,  illa  ordinaria  solutae 
et  perpetua,  ZB  vero  tantummodo  in  mense  vel  momento  praesenti,  per  reliquos 
menses  variabilis,  eique  aequalis  AC  est  eccentricitas  menstrua  temporanea  (potius 
momentanea)  puncti  aequatorii  menstrui  C. 

Si  centrum  orbitae  B est  in  E,  in  ipsa  scilicet  linea  copularum,  tunc  illo  mense 
technico  punctum  E duorum  punctorum  B et  C vicem  praestat,  et  AE  bis  adhibetur 
ad  accelerandum  vel  retardandum  motum. 

Sin  perpendicularis  BC  inciderit  in  ipsum  centrum  Terrae  A,  tunc  illo  (technico) 
mense  nulla  est  eccentricitas  menstrua  temporanea,  nisi  in  quantum  perpendicularis 
illa  non  toto  mense  naturali  in  A incidit,  cum  hoc  sit  momentaneum.  Distet  apogaeum 
Lunae  D a Solis  opposito  II  36°  0'.  Antilogarithmus  .........  21193 

Eccentricitas  AB  4362,  considerata  ut  numerus  43620.  Logarithmus  . . . . 82965 

.Summa  104158, 

quaesita  ut  logarithmus,  ostendit  AC  eccentricitatem  puncti  C 3529.  so) 

Quid  sunt  scrupula  menstrua  longitudinis ? Sunt  nihil  aliud,  quam 
valor  areae  trianguli  aequatorii  menstrui  super  eccentrieitate  menstrua  centri 
eccentrici  stantis  in  quolibet  mense  technico  maximi,  in  numeris  qualium 
omnium  maximum  scii,  in  mense  pleno  est  60'.  • 

In  schemate  continuata  BC  in  puncta  orbitae  0,  N,  et  ipsi  CA  parallela  et 
aequalis  BZ  demissa,  et  punctis  N,  0 cum  Z connexis,  valor  areae  ZBN  vel  ZBO  dat 
scrupula  longitudinis,  quae  valent,  quotiescurique  occurrit  in  aliquo  mense  dispositio 
ista  punctorum  A,  C,  B vel  angulus  iste  DAH  inter  lineam  apsidum  AD  et  lineam 
loci  Solis  AH,  quocunque  in  puncto  suae  orbitae  Luna  inveniatur. 

Doce  hoc  triangulum  et  ex  eo  scrupula  menstrua  computare.  Compu- 
tandi ratio  manet  eadem,  quae  fuit  libro  V.  partis  de  aequatione  maxima 

physicae,  nisi  quod  area  producta  convertitur  in  scrupula,  qualium  in  mense 
pleno  ipsa  facit  60'. 

Ut  si  centri  B eccentricitas  BZ  menstrua  sit  3529,  hujus  dimidium  176472  duc- 
tum in  semidiametrum  BO  creat  aream  BZO  176450000.  In  mense  vero  pleno,  cum 
B est  in  E et  menstrua  eccentricitas  AE  4362,  fit  area  isthaec  218100000.  Si  ergo 
218100000  valet  scrupula  60',  area  praesens  176450000  valebit  48'  33"  scrupula  men- 
strua pro  hoc  mense  technico. 

Notandum  hic,  si  accuratissime  insistamus  figurae  ipsius  orbitae,  conside- 
rantes, illam  ad  exemplum  ceterorum  planetarum  esse  ellipticam,  tunc  semidia- 
metros  BO,  BN  paulo  esse  breviores  semidiametris  BD,‘  BF,  idque  tanto  magis, 
quanto  rectior  est  DBQ , circa  longitudines  medias.  Nec  desunt  fundamenta 
computandi  has  abbreviatas  semidiametros  ex  libro  V.  sive  geometrice  ex 
schemate,  sive  compendiose  et  prope  verum  ex  regula  ibi  tradita.  At  cum 
tanta  subtilitate  non  sit  opus,  praestat  eam  omittere,  quam  captum  novatae 
aequationum  formae  adhuc  difficiliorem  reddere,  Maxima  quidem  omnium 
curtatio  seu  latitudo  lunulae  in  totalem  eccentricitatem  ducta  inque  denomi- 
nationem astronomicam  conversa,  non  efficit  7 secunda,  quae  ducta  in  2°  30', 
aequationem  maximam  menstruam,  efficit  17"  nihil  ultra.  Hoc  fit  tunc,  quando 
B iri  E incidit.  At  quo  longius  B ab  E discedit,  hoc  minor  semper  est  hic 
errorculus,  duplici  nomine,  et  quia  curtattio  minor  et  quia  eccentricitas  men- 
strua minor. 

Quid  est  argumentum  longitudinis  menstruum?  Est  arcus  eccentrici 
Lunae,  inceptus  a parallela  lineae  apogaei  menstrui  (hoc  est  vel  loci  Solis 
vel  ejus  oppositi)  in  easdem  partes  educta  et  numeratus  in  consequentia  us- 
que ad  lineam  loci  Lunae  primo  aequati,  seu  aequatione  solitaria  solutae 
affecti. 

Quomodo  invenitur  argumentum  menstruum?  Distantia  apogaei  men- 
strui (hoc  est  vel  loci  Solis  vel  ejus  oppositi)  ab  apogaeo  Lunae  anomaliae 
solutae,  subtrahenda  est  ab  anomalia  eccentri,  adjecto  ei  circulo  integro  si 
opus  est;  sic  remanet  argumentum  menstruum. 

In  schemate  89.  sit  AH  linea  loci  Solis,  AD  linea  apogaei  solutae,  HAD  minor 
recto,  eoque  AH  linea  apogaei  menstrui,  eique  parallela  BP  in  easdem  partes  HP, 
et  HAD  distantia  Solis  ut  apogaei  menstrui  ab  apogaeo  Lunae.  Sit  etiam  AL  linea 
motus  Lunae  primo  aequati,  et  DL  vel  DBL  anomalia  eccentri.  Aufer  HAD,  hoc  est 
PBD  ab  LBD,  restabit  LBP,  argumentum  menstruum.  Sit  AM  linea  motus  Lunae, 
DBM  anomalia  eccentri,  erit  PBM  argumentum  menstruum. 

Qua  re  repraesentantur  et  mensurantur  aequationes  Lunae  menstruae, 
competentes  locis  Lunae  propositis ? Areis  triangulorum  super  basi,  eccen- 
tricitate  puncti  menstrui,  stantium,  vertice  in  puncto  orbitae  Lunae  proposito. 
Rediguntur  autem  areae  istae  hac  vice  in  gradus  et  minuta,  qualium  area 
totius  orbitae  valet  gr.  360. 

Ut  quia  C est  punctum  menstruum,  CA  ejus  eccentricitas  a Terrae  centro  A; 
si  ergo  fuerit  in  aliquo  momento  talis  dispositio , Luna  versante  in  L,  tunc  area  tri- 
anguli CLA  metitur  aequationem  menstruam.  Quodsi  alio  tempore  reversa  fuerit 
eadem  dispositio,  idem  scilicet  mensis  technicus,  Luna  tunc  in  M versante,  rursum 
area  CAM  prodit  mensuram  aequationis  menstruae. 

Quomodo  computatur  area  trianguli,  cujus  basis  est  eccentricitas  CA 
puncti  C menstrui?  Quodlibet  horum  triangulorum  habet  socium,  cujus  ver- 
tex idem,  basis  vero  BZ  eccentricitas  menstrua  centri  eccentrici  B,  differentia 
inter  utrumque  est  particula  exsors.  Prius  igitur  sunt  computanda  triangula 
haec  socia  et  particula  exsors,  tunc  addita  haec  illis  constituit  areas  triangu- 

lorum  aequatoriorum  in  semicirculo  menstruo  illo,  qui  habet  apogaeum  solutae; 
ablata  vero  exsors  particula  a triangulis  sociis,  relinquit  quantitatem  areae 
triangulorum  aequatoriorum  in  altero  semicirculo  menstruo  stantium,  qui  sci- 
licet perigaeum  intercipit.  Ubi  semicirculi  determinandi  sunt  per  parallelam 
lineae  copularum,  per  centrum  eccentrici  ductam. 

Ut  si  sit  inquirenda  quantitas  areae  CLA  in  semicirculo  PLQ,  qui  F perigaeum 
intercipit,  prius  igitur  computandum  est  socium  triangulum  BLZ,  quod  majus  est  quam 
CLA  particula  exsorte,  sic  ut  hac,  particula  ablata  ab  area  BLZ  relinquatur  area 
CLA.  Vicissim  si  sit  inquirenda  quantitas  areae  CMA  in  semicirculo  QMP,  qui  habet 
D apogaeum,  prius  quaeritur  BMZ  eique  additur  particula  exsors;  ita  conficitur  quan- 
titas areae  CMA. 

Doce  ergo  computare  aream  trianguli  cujusque,  stantis  super  eccentri- 
citate  menstrua  centri  eccentrici.  Geometrica  methodus  est  eadem,  qua  libro  V. 
docti  sumus  computare  partem  aequationis  physicam.  Nam  sinus  argumenti 
menstrui  ducitur  in  valorem  areae  trianguli,  quovis  mense  proposito  maximi, 
redactum  in  secunda  graduum,  et  abjectis  cyphris,  relinquitur  valor  areae 
trianguli,  de  quo  quaeritur. 

Quomodo  vero  computandum  sit  maximum  quovis  mense  technico  trian- 
gulum, jam  praemisimus. 

Ut  si  scire  velimus ■ aream  trianguli  BLZ,  quod  sociatur  triangulo  CLA,  tunc 
maximi  hoc  mense  trianguli  BNZ  area  ducitur  in  TL,  sinum  argumenti  PL,  et  facto 
per  totum  BN  diviso,  prodit  area  BLZ.  Logistice  sumitur  valor  areae  BLZ  ex  mense 
pleno,  perinde  ac  si  basis  BZ  aequaret  EA;  hic  valor  multiplicatur  in  scrupula  men- 
strua, proditque  valor  verus  areae  BLZ;  ita  res  eodem  redit. 

Hic  tamen  compendium  est  observandum.  Nam  quia  maxima  aequatio 
menstrua  non  superat  2°  30' , tractari  ergo  potest  ut  recta  linea.  Et  quia  in 
unoquolibet  mense  area  BLZ  inde  a P usque  in  N crescit  in  proportione 
§inuum  LT  etc. , eorum  vero  eadem  est  sequela,  quae  scrupulorum  menstruo- 
rum (cum  et  illa  sint  ex  sinibus,  ordine  tamen  contrario  exstructa),  potest 
igitur  fieri  multiplicatio  scrupulorum  menstruorum  in  scrupula  ordinis  con- 
trarii, ad  argumentum  menstruum  accommodata:  additis  scilicet  duobus  loga- 
rithmis,  aggregatum  igitur  statim  monstrabit  valorem  areae  hic  quaesitae  ex 
separata  tabella  huc  accommodata. 

Sint  scrupula  menstrua  48'  33"  Logar.  21193. 
sit  argumentum  graduum  45.  42'  24"  Logar.  34700. 

Summa  55893  ex  peculiari  tabella  mon- 
strat 1°  25'  45"  aream  trianguli  socii  seu  aequationis  partem  competentem  et  parti- 
cula exsorte  fermentandam.  81) 

Qua  re  mensuratur  particula  exsors ? Exsortem  particulam  metitur  et 
repraesentat  areola  trianguli , cujus  basis  est  eccentricitas  puncti  menstrui, 
vertex  vero  centrum  eccentrici.  Hujus  areolae  duplum  alias  dicitur  rectangu- 
lum  quadrantis.  Et  reducitur  areola  in  scrupula  gradus,  qualium  area  totius 
eccentrici  est  360°. 

In  schemate  praemisso  si  C punctum  menstruum  et  CA  ejus  eccentricitas,  tunc  in 
omnibus  momentis,  quibus  invenitur  haec  dispositio  punctorum  C,  B,  A,  et  haec  anguli 
CAB  quantitas,  semper  areola  CBA  (dimidium  scilicet  de  rectangulo  quadrantis  CBZA) 
est  particula  exsors,  quocunque  in  puncto  orbitae  Luna  fuerit  inventa.  Haec  igitur 
areola  si  adjiciatur  ad  aream  BMZ,  constituit  aream  CMA.  Eadem  areola  CBA  si 
auferatur  ab  area  BLZ,  relinquit  aream  CLA.  Id  sic  patet:  nam  CA  et  BZ  sunt 
aequales,  quare  triangula  super  CA  et  BZ  sunt  ut  eorum  altitudines  super  cujusque 
basi,  et  ut  VL  ad  TL,  sic  CLA  ad  BLZ.  Utque  TL,  altitudo  trianguli  BLZ,  ad  CB 

vel  VT,  altitudinem  trianguli  CBA,  sic  area  illius  ad  aream  hujus.  Sed  TV  est  dif- 
ferentia altitudinum  VL  et  LT,  ergo  et  area  CBA  est  differentia  arearum  CLA  et  BLZ. 

Doce  computare  particulam  exsortem . Eadem  est  ratio  comjputandi,  quae 
fuit  supra  libro  V.  rectanguli  quadrantis.  Ducitur  scilicet  altitudo  CB  illic 
in  totam  basin  CA , hic  in  dimidiam.  Ut  autem  compendiose  sciamus  valo- 
rem  cujusque  areolae,  prodeuntis  in  gradibus  et  scrupulis,  qualium  tota  eecen- 
trici  area  valet  360°,  oportet  computare  omnium  maximum,  scilicet  ad  angu- 
lum CAB  45°  ejusque  valorem. 

Ducta  igitur  AE  eccentricitate  4362  in  se  ipsam,  creatur  duplum  rectanguli  ma- 
ximi, scilicet  19027044,  ergo  rectangulum  CBZA,  cum  est  maximum,  est  9513522. 
Quodsi  area  circuli  valet  360°,  haec  areola  valebit  0°  6'  49",  exsors  vero  particula 
dimidium  hujus,  scilicet  3'  25"  vel  205".  Jam  libro  V.  inventa  est  proportio  rect- 
angulorum  quadrantis  (et  sic  etiam  horum  triangulorum)  inter  se  mutuo  in  numeris, 
qualium  maximum  est  1000.  Si  ergo  1000  valet  205",  facile  computatur,  quantum 
valeat  quodlibet  minorum. 

Propter  hanc  exilitatem  particula  exsors  vel  negligi  potest  in  solidum, 
vel  etiam  inter  variationes,  de  quibus  infra,  excerpi:  est  enim  fere  uncia  va- 
riationis respondentis. 

Quare  nomen  ei  dedisti  particulae  exsortis ? et  quae  ratio  utendi , ut 
aequatio  menstrua  prodeat?  Quia  cum  ipsissimum  triangulum  aequatorium, 
verbi  causa  CLA,  constituatur  per  socium  BLZ  et  per  hanc  particulam  seu 
areolam  CBA , illud  quidem  BLZ  sinui  suo  LT  cedit  in  sortem  debitam  de 
maximo  hujus  mensis  BNZ,  haec  vero  areola  CBA  extra  sortem  in  uno  semi- 
circulo menstruo  decedit  triangulo  BLZ,  extra  sortem  jn  altero  ei  accedit, 
eadem  sc.  quantitate  per  totos  PFQ , QDP  semicirculos,  sive  parvus  fuerit 
sinus  sortiens  LT  sive  magnus.  Quodsi  fuerit  punctum  orbitae  Lunae  pro- 
positum in  semicirculo,  qui  perigaeum  intercipit,  cujus  triangulum  super  BZ; 
puta  BHZ,  fuerit  minus  ipso  CBA  subtrahendo,  tunc  ipsum  BHZ  subtrahitur 
vicissim  a CBA , et  residuum  est  area  trianguli  aequatorii  quaesiti  accipit- 
que  denominationem  ex  semicirculo  GDH,  habente  apogaeum  D. 

Quibus  aliis  nominibus  nuncupatur  haec  aequatio  menstrua  temporanea? 
Tycho  Brahe  appellavit  prosthaphaeresin  eccentricitatis , Copernicus  prostha- 
phaeresin  secundi  epicycli,  Ptolemaeus  nijoavevmv  epicycli,  quasi  annutum, 
Arabes  ex  illo  diversitatem  aspectus  epicycli:  quilibet  voce  utitur  accommo- 
data ad  suam  formam  hypotheseos,  qua  supponit  geometricum  et  opticum 
aliquid,  cum  mihi  sit  ex  causis  mere  physicis. 

Quanta  est  haec  aequatio  menstrua,  cum  est  maxima  vel  plena  ? Tycho 
Brahe  statuit  eam  aequalem  semissi  aequationis  maximae  in  copulis,  quod  est 
secundum  me  parti  aequationis  physicae  in  soluta,  sc.  2°  30',  quod  valde 
commodum  accidit  schematibus,  ut  sit  utrique  eadem  basis  trianguli  AE,  sicut 
antea  in  ejus  definitione  supposuimus.  Ptolemaeus  vero  facit  eam  paulo  ma- 
jorem, scilicet  2°  41 ut  dictum  libro  IV.  fol.  390,  quae  quantitas  admodum 
servit  connexioni  speculativae  hujus  aequationis  cum  sequenti  variationis  ne- 
gotio: hoc  igitur  in  dubio  maneat,  donec  observationes  sufficienter  decidant. 
In  usu  sequamur  Tyclionem  interim. 

Quodnam  est  discrimen  harum  aequationum  menstruarum  a prioribus 
anomaliae  solutae?  In  primariis  planetis  et  in  anomalia  soluta  partes  aequa- 
tionum physicae  in  aequali  distantia  punctorum  orbitae  ab  apogaeo  tam  ante 
quam  retro  sunt  aequales.  In  anomalia  vero  menstrua,  praeterquam  in  mense 
pleno,  semper  alias,  duorum  punctorum  orbitae,  aequalibus  angulis  ad  Terram 

ab  apogaeo  menstruo,  hoc  est  a Sole  vel  ejus  opposito  elongatorum  in  par- 
tes contrarias,  aequationes  menstruae  sunt  inaequales,  et  illud  habet  majorem 
aequationem  menstruam,  quod  est  apogaeo  solutae  propius ; differentiam  osten- 
dit particula  exsors  duplicata. 

Qua  in  proportione  sunt  ad  invicem  tinae  tales  aequationes,  aequalibus 
angulis  a Sole  in  plagas  contrarias  elongalae ? Sunt  inter  se  in  proportione 
intervallorum  Lunae  et  Terrae.  Ut  si  DAH,  HAL  anguli  aequales,  area  CDA 
erit  ad  aream  CLA  ut  DA  ad  LA. 

Quomodo  utimur  hac  aequatione  menstrua,  seu  quid  est  anomalia  primo 
vel  secundo  aequata,  quid  item  anomalia  media,  respectu  adhibitae  aequa- 
tionis menstruae  temporaneae ? Proposito  certo  loco  Lunae  in  sua  orbita  cer- 
taque  linea  loci  Lunae  veri  sub  ecliptica,  verbi  causa  AL,  area  sola  LDA, 
constans  sectore  LDB  et  triangulo  LBA,  est  illius  loci  et  anomaliae  eccentri 
DL  et  anomaliae  primo  coaequatae  DAL  respondens  anomalia  media.  Quodsi 
jam  in  semicirculo  HNG,  ab  H apogaeo  menstruo  incepto,  et  in  hoc  situ 
punctorum  B,  C,  A,  aream  trianguli  menstrui  CLA  adjecerimus  ad  aream 
DLA,  tunc  angulus  DAL  respectu  hujus  augmenti  est  anomalia  secundo 
aequata  et  respondet  ei  jam  anomalia  media  auctior,  composita  scilicet  ex 
DAL  et  LCA,  intellige  rursum,  qualium  area  simplex  circuli  est  360°.  Idem 
locum  habet  in  semicirculo  posteriori  GOH,  a perigaeo  menstruo  G incepto, 
si  subtraxerimus,  verbi  causa  in  M,  aream  CAM  ab  area  HAMGN.  Nam 
area  HAMGNH  est  anomalia  media,  respondetis  et  anomaliae  eccentri  DNGM, 
et  coaequatae  primo,  scilicet  complemento  anguli  DAM;  et  area  HAMGNH, 
diminuta  area  CAM,  est  anomalia  media,  respondens  eidem  anomaliae  DAM 
secundo  aequatae:  sic  enim  appellat  Tycho  Bralieus,  quando  ad  anomaliam 
mediam  duae  sunt  adhibitae  aequationes,  prior  ex  soluta,  posterior  menstrua 
temporanea.  Ille  quidem  cum  astronomis  ceteris  uni  mediae  anomaliae  duas 
aptat  coaequatas,  subtrahendo  aequationes  in  primo  semicirculo  et  loca  visa 
mutando;  hic  vero  uni  coaequatae  et  uni  viso  loco  duae  aptantur  mediae, 
addendo  aequationes  in  primo  semicirculo,  ut  temporis  morae  mutentur,  quia 
causae  tot  aequationum  sunt  physicae,  necdum  omnes  explicatae  sunt. 

In  hujus  vero  semicirculi  partibus  inter  D,  H apogaea,  vel  F,  G peri- 
gaea,  cautio  est  haec.  Sit  P punctum  intermedium  locus  orbitae,  et  AP  linea 
veri  loci  Lunae,  et  DP  anomalia  eccentri,  et  DAP  angulus  anomalia  coae- 
quata; siquidem  igitur  intelligitur  haec  esse  primo  coaequata,  tunc  respondet 
ei  anomalia  media,  area  DPA,  constans  sectore  DPB  et  triangulo  PBA  sim- 
plici; sin  autem  DAP  sit  anomalia  secundo  coaequata,  tunc  ei  respondebit 
anomaliae  mediae  mensura,  area  DAP,  diminuta  areola  PAC.  Nam  hic  area 
quidem  PAB  est  in  solutae  descendente  semicirculo  DPF,  at  area  PAC  est 
in  menstruae  ascendente  semicirculo  GPH. 

Doces  igitur  anomaliae  secundo  aequatae  propositae  invenire  suam  ano- 
maliam mediam:  at  fit  frequentius,  ut  proponatur  ex  temporis  notitia  ano- 
malia media , velim  huic  suam  secundo  coaequatam  invenire . Rursum  ad 
hoc  non  minus  quam  supra  libro  V.  via  nulla  est  a priori , sed  oportet  uti 
regula  falsi,  aut  tabulis  in  hunc  usum  confectis. 

Attamen  si  non  scrupulosissime  sit  agendum,  tunc  inventa  aequatio  men- 
strua temporanea,  considerata  ut  angulus,  poterit  etiam  contraria  via  subtrahi 
in  primo  semicirculo,  addi  in  secundo  ad  ipsam  anomaliam  primo  coaequatam, 
ut  fiat  secundo  coaequata,  propositae  mediae  invariatae  manenti  respondens; 
vel  potest  etiam  angulus  trianguli  CLA  loco  valoris  areae  CAL  subtrahi  ab 

angulo  DAL , angulus  vero  CMA  vel  CPA  addi  ad  compositum  ex  DAF, 
FAM  et  ad  DAP,  ut  anomalia  secundo  coaequata  repraesentetur  in  angulis 
sic  correctis,  a quibus  tamen  schematis  ratio  non  leviter  abhorret,  nisi  ex  C 
secantes  ipsas  CA,  CM,  CP  eduxeris,  indices  loci  Lunae  sic  secundo  aequati, 
quod  videtur  intricatius  (vide  librum  V.).  Et  hujus  posterioris  usus  respectu, 
cum  is  congruat  ad  normam  usitatam  aequationum  in  planetis , prior  semicir- 
culus, a copula  apogaea  inceptus  ad  normam  usitatae  astronomiae,  censetur 
habere  affectionem  subtractoriam,  secundus,  inceptus  a copula  perigaea,  affec- 
tionem adjectoriam. 

Quomodo  appellatur  locus  Lunae  duabus  praemissis  aequationibus  affec- 
tus ? Respectu  secuturae  tertiae  aequatiunculae  dicitur  locus  Lunae  prope 
verus  in  Tychonis  Progymnasmatibus. 

Quibus  jam  legibus  utriusque  generis  et  solutae  et  menstruae  tempo- 
raneae anomaliae  aequationes  inter  se  permiscentur  in  unam  compositam  ? 

1.  Semper  majori  parte  semicirculorum  accumulantur..  Id  ex  eo  sequitur, 
quia  dictum  est:  quo  tempore  semicirculi,  in  soluta  quidem  ascendens  et  des- 
cendens, in  menstrua  vero  ista  crescentis  et  senescentis  Lunae,  se  mutuo  quasi 
bisecant  applicatione  terminorum,  aequationem  menstruam  esse  plane  nullam. 
Quamprimum  igitur  est  aliqua  inaequalitas  menstrua,  jam  plus  quadrante  est 
in  semicirculo  crescentis,  communicans  ei  suam  affectionem. 

2.  In  residua  parte  semicirculorum,  ubi  sunt  affectiones  inter  se  contra- 
riae, fit  subtractio  minoris  aequationis  a majori,  et  stat  jus  denominationis  seu 
affectionis  ab  elemento  majori. 

3.  Quando  ergo  sunt  in  copulis  apsides,  tunc  Luna  in  quadras  veniente 
non  menstrua  tantum  aequatio,  sed  etiam  composita  ex  duobus  elementis  fit 
maxima:  se.  7°  30'. 

4.  Quando  apsides  in  quadras  incidunt,  tunc  toto  mense  technico  (et  in 
quantum  hoc  toto  mense  naturali  verum  est)  aequationes  proveniunt  simplices, 
lege  solutae;  nec  est  aliqua  menstrua  aequatio,  qua  cum  illa  permisceatur. 

5.  Quando  apsides  sunt  locis  intermediis,  seu  in  octantibus,  eo  mense 
Luna  in  copulis  quidem  habet  aequationem  simplicem , legibus  anomaliae  so- 
lutae, at  in  quadris  existens,  ultra  id,  quod  ei  competit  legibus  solutae , sor- 
titur etiam  particulam  de  aequatione  menstrua,  quanta  potest  illa  fieri  toto 
illo  mensis  technici  semisse;  denique  in  apsidas  incidens  gibba  vel  cornicu- 
lata, quibus  in  punctis  carere  debuit  aequatione  ex  legibus  solutae,  habet 
tamen  aliquam  aequationem  menstruam ; vicissim  in  medias  longitudines  gibba 
vel  corniculata  veniens,  ubi  maximam  acquirit  aequationem  lege  solutae,  non 
adjicit  tamen  maximam  menstruam. 

Quae  hinc  sequitur  inaequalitas  partium  mensis?  Potest  semissis  mensis 
g,  quadra  ad  quadram  excurrere  proxime  ad  dies  sedecim,  semissis  alter  con- 
trahi ad  dies  tredecim  cum  dimidio,  paulo  plus. 

De  tertia  inaequalitate  motus  Lunae  in  longum,  seu  de 

Variatione. 

Quomodo  differunt  inter  se  in  forma  inaequalitates  menstruae , tempo- 
ranea hactenus  explicata , et  stata  seu  perpetua  jam  sequens?  1.  Tempo- 
ranea, ut  dictum,  junctim  dependet  tam  ab  apogaeo , quam  a linea  copula- 
rum; perpetua  dependet  a sola  linea  copularum.  2.  Illa  oritur  ex  compa- 
ratione eccentricitatis  Lunae  cum  plano  circuli  illuminationis,  haec  existit  per 
eundem  circulum  illuminationis,  sed  citra  respectum  eccentricitatis.  3.  Illa 

aequatio  dispergitur  per  semicirculos  totos,  ut  sit  in  quadris  maxima,  ista  per 
quadrantes  dispergitur,  evanescit  tam  in  quadris,  quam  in  copulis,  maxima  est 
circa  octantes.  4.  Itaque  propter  illam  temporaneam  Luna  fit  semel  in  mense 
tarda,  semel  velox,  at  propter  hanc  bis  fit  tarda,  scilicet  in  utraque  quadra, 
bis  velox,  in  utraque  scilicet  copula;  et  tanto  velocior  quovis  loco,  quanto 
vicinior  is  est  copulis. 

Quod  nomen  habet  aequatiuncula,  quae  per  hanc  anomaliam  oritur  ? 
Tycho  Brahe  inventor  variationem  dixit.  Id  nomen  illa  retineto,  ut  ex 
ipsa  nominis  praerogativa  admoneamur,  illam  aliter  oriri  quam  aequationes 
hactenus  dictas,  esse  scilicet  accidens  motus  medii,  quem  variet  etiam  sine 
eccentricitatis  opera. 

Quid  est  variatio ? Est  angulus  comprehensus  inter  duas  lineas  ex  cen- 
tro Terrae,  loci  Lunae  prope  veri  et  veri  absolutique  indices:  sed  quia 
viantdae  confusionis  causa  non  pinguntur  istae  lineae  in  schemate,  rectius 
igitur  definitur  variatio  ex  causa  sua,  quod  sit  promotionis,  quae  fit  a lumine, 
inaequalis  et  realis  excessus  super  aequalem  seu  fictam.  Ubi  voce  promo- 
tionis intelligimus  effectum  in  gradibus  et  scrupulis  elongationis  Lunae  a Sole 
prope  verae. 

Doce  invenire  variationem  geometrice , secundum  principia  physica 
Hbro  IV.  fol.  364.  et  seqq.  tradita.  Si  ex  centro  Terrae , intervallo  quo- 
cunque, describatur  quadrans,  inceptus  a linea  copularum  et  traductus  per 
lineam  loci  Lunae  prope  veri,  et  in  eo  quadrante  rectangulum,  circa  lineae 
dicti  loci  Lunae  particulam  resectam,  ut  circa  diagonion : area  rectanguli  hujus, 
redacta  in  scrupula,  qualium  rectangulum  maximum  valet  40'  30"  secundum 
Tychonem  (vel  51'  secundum  rationes  libri  IV.),  prodet  valorem  variationis, 
competentis  proposito  loco  Lunae  prope  vero. 

In  schemate  89.  sit  centro  Terrae  A descriptus  quadrans  EY  a linea  copularum 
HA  per  lineam  loci  Lunae  AL,  quae  debet  secare  quadrantem  in  R,  sit  circa  AR, 
ut  diagonion,  rectangulum  CX,  erit  area  CX  mensura  variationis,  quae  competit  loco 
Lunae  prope  vero,  per  lineam  AL  indicato. 

Hoc  pacto  circellus,  qui  a centro  eccentrici  B circa  centrum  Terrae  A 
describitur,  aream  suam,  quae  prius  serviebat  aequationi  menstruae  fermen- 
tandae, nunc  etiam  variationi  expediendae  accommodat,  ut  non  opus  habea- 
mus apparatu  majori.  At  secundum  Tychonem  Brahe  ex  loco  Lunae  in 
ecliptica  prope  vero  scribendus  est  in  superficie  fixarum  circellus,  semidiametro 
40'  80";  ejus  sub  ecliptica  tensae  particula,  respondens  sinui  duplicatae  elon- 
gationis prope  verae  Lunae  a Sole,  erit  variatio  competens. 

Quia  libro  V.  suspensa  fuit  demonstratio  aequipollentiae  plani  hujus 
cum  causis  physicis , libro  IV.  introductis , expedi  illam  hic.  Memento  igi- 
tur, hoc  esse  positum  libro  IV,  quod  lumen  Solis  adjuvet  speciem  Telluris 
motricem  in  proportione  duplicata  ejus,  quam  tenent  sinus  complementi  angu- 
lorum, quibus  applicantur  invicem  species  luminis  Solis,  ut  superficies  sphae- 
rica luminosa  circa  Solem  tensa,  et  species  sphaerica  corporis  Telluris  circa 
Tellurem  tensa. 

TJt  quia  in  H copula  angulus  est  nullus,  merus  scilicet  contactus  specierum  mo- 
ventium, anguli  vero  0°  complementum  est  90°,  quare  sinus  EA  arcus  EY,  90°,  est 
mensura  adjumenti  a lumine  in  H.  Vicissim  in  I quadratura  specierum  superficies 
secant  se  ad  rectos,  recti  vero  seu  90°  complementum  est  0°,  eoque  et  sinus  hujus 
est  nihil:  nullum  igitur  motus  adjumentum  a lumine  Solis  sentit  Luna  in  I posita. 
Et  in  L,  posito  quod  elongatio  HAL  vel  EAR  (quia  AL  et  AR  debent  esse  una  linea 

recta)  sit  30°,  complementi  RY  60°  sinus  RX  metietur  adjumentum  motus  Lunae,  in 
L positae.  Metientur  hoc,  inquam,  sinus  isti  non  se  ipsis,  sed  quadratis  suis,  ut  quo- 
rum proportio  est  dupla  proportionis  ipsorum  sinuum.  Atqui  si  quadrantem  EY  seces 
in  partes  plurimas  aequales  per  RX , parallelas  ipsi  EA,  quae  partes  sint  jam  ER, 
RY,  sicut  se  habet  EA  ad  RX,  sinum  proximae  divisionis,  sic  quam  proxime  se  habet 
sinuum  distantia  AX  ad  proximorum  distantiam,  ut  XY ; hoc  tanto  semper  est.  verius, 
quanto  concisior  est  divisio  quadrantis.  Usurpatum  hoc  est  libro  Y.  et  demonstratum. 
Quare  in  area  quadrantis  segmenta  sunt  constituta  (ut  EAXR)  laterum  omnia  pro- 
portionalium. Ut  enim  EA  longitudo  ad  AX  latitudinem,  ita  etiam  RX  longitudo  ad 
XY  latitudinem,  vi  divisionis  infinitae.  Segmenta  igitur  sunt  similia  potestate,  quia 
in  divisione  infinita  dissimulamus  superiores  curvaturas  ER,  RY,  segmenta  vero,  quippe 
minima,  pro  perfectis  parallelogrammis  usurpamus.  Si  segmenta  inter  binos  sinus 
sunt  inter  se  similia,  proportio  igitur  illorum  est  dupla  proportionis  sinuum  ipsorum, 
ad  quos  terminantur.  Sed  et  lumen  Solis,  promovens  motum  Lunae,  utitur  ad  hoc 
proportione  dupla  sinuum  horum.  Luminis  igitur  ista  promotio  dispensatur  in  propor- 
tione segmentorum  istorum,  et  per  consequens,  sicut  crescit  successive  quadrantis 
truncus  AERX,  donec  quadrans  fiat  integer  in  Y,  sic  etiam  crescit,  in  eadem  sc.  men- 
sura, promotio  ista  luminis,  incipiensque  ab  E fit  in  Y 2°  9'  secundum  Tychonis  quan- 
titatem, vel  2°  41'  secundum  quantitatem  a priori  erutam. 

Atqui  si  haec  luminis  promotio  esset  aequabilis,  tunc  cresceret  cum  ipso  arcu 
ER  ejusque  sectore  EAR;  sed  quia  crescit  cum  trunco  AERX,  excessus  igitur  ipsius 
AERX  super  EAR,  hoc  est  triangulum  RAX  metitur  excessum  promotionis  a lumine, 
metitur  igitur  variationem.  Sed  area  rectanguli  CX  est  dupla  areae  trianguli  RAX, 
et  duplorum  est  eadem  proportio,  quae  simplorum  inter  sese,  ergo  et  area_e  rectangu- 
lorum  quadrantis  metiuntur  variationem. 

Demonstra  etiam  aequipollentiam  cum  circello  Tychonis.  Tycho  sinum  ai’cus, 
qui  duplum  habet  ipsius  HAL.  statuit  mensuram  variationis.  Atqui  rectangula  qua- 
drantis, ut  CRXA,  crescunt  etiam  in  proportione  sinuum  arcus,  qui  duplum  habet  ipsius 
ER  seu  HAL  anguli.  Duplicatur  enim  arcus  minor  ER  ejusque  sinus  dimidiatur,  et 
appositis  quinque  cyphris  prodit  rectangulum  CX.  Demonstratur  hic  processus  ex 
artificiis  trigonometriae  compendiosae,  terminis  .tribus,  sinu  toto,  sinu  arcus  et  sinu 
complementi,  applicatis  ad  rectangulum  sphaericum.  Dimidiorum  vero  proportio  est 
eadem  quae  totorum:  est  igitur  aequipollentia  perfectissima. 

Da  exemplum  methodi  computandi  variationem.  Sit  elongatio  Lunae  prope  vera 
30°.  Ergo  arcus  dupli  60°  sinus  86603  redigitur  ad  scrupula,  qualium  100000  sunt 
40  ‘/2  vel  51 ',  qui  valor  multiplicatus  in  86603  (potest  per  logarithmos)  ostendit  varia- 
tionem 30°  vel  35'  5"  vel  44'  10" 

40'  30"  logarith.  39304  26. 

Numeri  86603  logarith.  14383.  57. 

Summa  est  logarithmus  53687.  83.  ] sc.  35'  5"  quaesitorum. 
Vel  in  altera  demonstrativa  quantitate  51'  0"  logarith.  16251.  90. 

Numeri  86603  logarith.  14383.  57. 

Summa  est  logarithmus  30635.  47.  | sc. 44'  10"  quaesitorum. 

Quomodo  usurpatur  variatio,  seu  quid  est  locus  Lunae  verus  et  abso- 
lutus? Variatio  in  quadrantibus  a linea  copularum  inceptis  additur,  in  reli- 
quis aufertur  a loco  Lunae  prope  vero:  ita  conficitur  tandem  tertia  opera 
locus  Lunae  verus  et  exactus  seu  absolutus,  scii,  per  aequationem  solutae, 
aequationem  menstruam  et  variationem. 

Dic,  quae  hinc  existat  varietas  horariorum  ? Horarius  motus  Lunae  ab 
aequinoctio  per  Tychonicam  variationem  efficitur  in  copulis  quidem  apogaeus 
29'  41",  perigaeus  38'  32";  in  quadris  vero  apogaeus  29'  35",  perigaeus  35' 
11".  Sed  per  variationem  auctam  erunt  isti:  in  copulis  apogaeus  29'  50", 
perigaeus  38'  45";  in  quadris  apogaeus  29'  26",  perigaeus  34'  39"  et  ab- 
lato motu  Solis  horario  medio  2'  27",  venit  motus  Lunae  a Sole  perigaeus 

in  copula  36/  5",  apogaeus  in  quadra  27'  8",  quos  inter  praecise  est  dia- 
tessaron  seu  proportio  3 : 4.  Sic  apogaeus  Lunae  a Sole  in  copula  fit  27'  14" 
perigaeus  in  quadra  32'  44",  quos  inter  est  praecise  tertia  mollis,  seu  pro- 
portio 5:6;  sic  etiam  inter  pure  copulares  est  diatessaron,  inter  pure  qua- 
drarios  est  ditonus  minor,  differentia  copularum  a quadris  dat  tonum  mi- 
norem. 

Quomodo  sciri  potuit  valor  maximae  variationis  in  gradu  45,  quod  is 
sit  40'  30"  vel  51'?  Tycho  suam  quantitatem  40'  30"  deduxit  ex  compara- 
tione observatorum  Lunae  locorum  in  octantibus  cum  iis  Lunae  locis  ad  ob- 
servationum momenta,  qui  ex  praescripto  duarum  priorum  aequationum  com- 
putabantur. Nam  differentia,  quae  inter  hos  et  illos  inveniebatur,  variationis 
hoc  nomen  est  adepta.  Etsi  vero  observationes  non  omnes  eandem  varia- 
tionis deprehensae  quantitatem  prodiderunt,  sed  dissentire  ab  invicem  sunt 
deprehensae  usque  ad  10  minuta,  Braheus  tamen  censuit  sibi  illam  quanti- 
tatem esse  retinendam,  quae  media  esset  inter  dissentientes;  erat  autem 
40'  30". 

At  quantitas  altera  51'  libro  IV.  fol.  367.  et  390.  fuit  deducta  a pro- 
babili dogmate,  quo  asserebatur,  quicquid  ultra  12  lunationes  accrescit  motui 
Lunae  in  anno  sidereo  (sunt  autem  132°  45'  de  revolutione  tredecima)  id 
acceptum  ferendum  esse  lumini  Solis;  sic  ut  12  lunationes  purae  maneant 
conficiendae  speciei  corporis  Telluris.  Hoc  posito  facile  inquirebamus,  quid 
tunc  de  quolibet  quadrante  elongationis  Lunae  a Sole  transscribendum  esset 
lumini.  Nam  si  de  revolutionibus  12  cum  fragmento  lumen  Solis  sibi  vindicat 
illud  fragmentum,  scilicet  132°  45',  ergo  de  uno  revolutionis  quadrante  seu 
de  90°  lumen  Solis  sibi  vindicabit  in  eadem  proportione  2°  41'. 

Constituta  sic  quantitate  effectus  promotionis  ex  lumine  in  uno  toto  qua- 
drante, jam  etiam  habetur  maxima  variatio,  quae  resultat  ex  hac  promotione 
in  octantes. 

Nam  quia  lumen  hos  suos  2°  41'  non  dispertitur  aequaliter,  non  inquam 
proportione  sectorum  EAR,  sed  inaequaliter  in  proportione  truncorum  seu 
parallelogrammorum  AERX,  quae  area  excedit  sectorem  EAR,  plurimum  in 
45°  (ubi  RX,  XA  aequales),  excessu  areae  RAX,  quare  sicut  area  totius 
quadrantis  YEA  est  ad  aream  RAX,  sic  etiam  est  2°  41',  effectus  per  unum 
totum  quadrantem,  ad  excessum  illum  effectus  hujus  inaequabilis  et  veri  super 
aequabilem  et  imaginarium  in  octante:  quae  definitio  erat  variationis.  Et 
quia  aream  quadrantis  geometrae  invenerunt  7853981634,  area  vero  rectan- 
guli  quadrantis  RCAX , cum  id  maximum,  est  5000000000,  cujus  dimidium 
2500000000  est  excessus  trianguli  RAX:  si  igitur  78540  valet  2°  41',  tunc 
25000  valebit  51'. 

Et  quia  pro  appendice  lunationum  12,  quae  est  132°  45',  elicuimus 
folio  367  (rursum  a priori)  127°  10',  quod  est  24.  fere  parte  minus:  si  igi- 
tur etiam  hinc  orsi  variationem  maximam  constituamus,  illa  prodibit  49  cir- 
citer et  sic  adhuc  vicinior  Tychonicae. 

Si  aequatio  menstrua  et  variatio  conflentur  in  unam,  quodnam  ha- 
bebit illa  nomen?  Cum  utraque  ex  eadem  Solis  illuminatione,  licet  modis 
diversis,  oriatur,  composita  igitur  ex  utraque  rectissime  dicetur  aequatio 
luminis. 

De  latitudine  Lunae  menstrua.82) 

Quibus  positionibus  geometricis  demonstratur  latitudo  Lunae  menstrua ? 

De  physicis  quidem  et  quid  in  re  ipsa  insit,  dictum  est  libro  IV.  fol.  392. 
In  praesens  non  de  apparatu  reali  agitur,  sed  imaginatio  adjuvatur. 

In  schemate  praemisso  fingatur  planum  aliquod,  per  A,  C puncta  duc- 
tum, obliquum  esse  ad  planum  eclipticae,  super  linea  per  nodorum  loca  et 
per  A centrum  Terrae  ducta,  angulo  constanti  5°.  In  hoc  plano  sit  linea 
HCAG  copularum,  designata  per  sectionem  plani,  per  centra  Solis  et  Terrae 
transeuntis,  ad  planum  eclipticae  recti.  Super  hac  linea  HCAG  ipse  eccen- 
tricus  Lunae  DLFM  inclinetur  ad  planum  prius  dictum,  non  quidem  semper, 
sed  legibus  sequentibus.  Sint  I,  K loca  quadraturarum  sub  fixis  exeantque  ex 
his  punctis  sphaerae  fixarum  duo  arcus,  recti  ad  planum  primo  dictum,  uter- 
que centro  A descripti,  quilibet  non  longior  18  minutis  in  utramque  plagam. 
Quando  ergo  limites  anomaliae  solutae  sunt  in  linea  HCAG,  tunc  planum 
eccentri  DLFM  uniatur  plano  priori,  sic  ut  nulla  illorum  sit  inclinatio  mutua, 
sed  solummodo  communis  utrique  inclinatio  ad  planum  eclipticae.  At  cum 
limes  solutae,  verbi  causa  boreus,  incipit  ab  II  oppositione  discedere  versus 
K quadram,  ut  si  veniat  in  D,  sicut  se  habet  sinus  anguli  HAD  ad  sinum 
anguli  recti  HAK,  sic  etiam  se  habeat  portio,  librationis  in  boream  ipsius 
limitis  menstrui  K ad  librationem  seu  inclinationem  planorum  totalem,  quae 
est  18  minutorum,  quae  totalis  inclinatio  fit  eo  mense,  quo  limes  solutae 
boreus  venit  in  K,  locum  quadrae  seu  limitem  menstruum.  Hoc  pacto  fit, 
ut  limes  solutae  boreus  assurgat  a plano  priori  in  boream  tantisper,  dum  in 
K quadram  incidat,  inde  paulatim  iterum  annuit  ad  planum  prius,  tandemque 
in  G veniens  in  ipsum  planum  recidit.  Ubi  primum  hic  limes  solutae  boreus 
fuerit  transgTessus  punctum  G versus  I,  jam  semicirculus  HKG  fit  respectu 
latitudinis  menstruae  australis,  GIH  borealis,  et  limes  solutae  boreus  rursum 
in  boream  attollitur,  quippe  totum  planum  eccentrici  GIH  in  arcu  per  I ducto 
tollitur  in  boream  totumque  HKG  in  arcu  per  K mergitur  in  austrum.83) 

Quae  est  methodus  computandi  librationem  seu  inclinationem  limitis  menstrui? 

Distet  Sol  a nodo  . . 30° vel  60° 

Sinus  complementi  . . 86603.  vel  50000. 

Aufer  decimam  . . . 86603. vel  50000. 

Restat  779427.  450000. 

Hujus  duplum  1558854.  900000. 

(absectis  5 ultimis)  15'  35"  vel  9'  0"  est  inclinatio  limitis 

menstrui. 

Quid  appellas  scrupula  latitudinis ? Sunt  sinus  complementorum  ad 
unum  vel  tres  quadrantes  vel  excessuum  super  unum  vel  tres  quadrantes  di- 
stantiae Solis  a nodo  Lunae  evehente,  redacti  in  scrupula  astronomica,  qua- 
lium sinus  totus  valet  60',  seu  sunt  tripla  sesquitertia  anguli  inclinationis  limi- 
tum menstruorum,  in  quolibet  mense  technico  constantis. 

Quid  est  argumentum  menstruum  latitudinis ? Est  nihil  aliud,  quam 
distantia  veri  et  absoluti  loci  Lunae  a vero  loco  Solis. 

Quid  est  latitudo  Lunae  menstrua?  Est  arcus  circuli  magni  sub  eclip- 
tica descripti,  cujus  planum  transiens  per  centra  Telluris  et  Lunae  sit  ad 
rectos  erectum  super  planum,  constanti  angulo  5°  inclinatum  ad  planum  eclip- 
ticae, interceptus  inter  hoc  planum  continuatum  et  inter  locum  centri  corporis. 

Quomodo  computatur?  Multiplicatione  scrupulorum  latitudinis  menstruo- 
rum in  inclinationem  limitis,  argumento  latitudinis  menstruo  excepto  ex 
mense  pleno. 

Quid  consequitur  hanc  suppositionem  geminatae  latitudinis  in  motum 
nodorum?  Verus  nodus  seu  intersectio  ipsius  orbitae  cum  ecliptica  sortitur 

motum  inaequalem,  tardum  quidem,  Sole  per  nodos  incedente,  velocem,  si  Sol 
per  limites  eat ; estque  maxima  prosthaphaeresis  nodorum,  Sole  in  octantibus 
versante,  1°  39',  qua  tamen  ad  indagandas  latitudines  non  indigemus. 

Quomodo  differunt  istae  hypotheses  inaequalitatis  Lunae  menstruae  ab 
hypothesibus  Tychonis  Brabei  ? In  effectu  calculi  longitudinis  et  latitudinis 
Lunae  nihil,  vel  certe  minus,  quam  quod  observatoris  quantacunque  diligentia 
possit  argui;  in  intervallis  Lunae  modice,  in  forma  motuum  plurimum  diffe- 
runt. 1)  Braheo  enim,  ut  et  Copernico  apogaea  distantia  Lunae  a Terra  fit 
parva  in  copulis,  magna  in  quadris,  plus  huic  quam  illi;  mihi  utrinque  est 
aequalis.  2)  Braheo  eccentricitatis  mutatio  (vel  quod  ei  in  Copernico  et  Pto- 
lemaeo aequipollet)  est  menstrua;  mihi  realis  eccentricitas  invariata  manet, 
puncti  vero  aequatorii,  menstrui  dicti,  eccentricitas  nutationem  subit  annuam. 
3)  Latitudinis  augmentum  Copernicus  ignoravit,  Braheus  inventor  sic  dispen- 
sat, ut  tam  initio,  cura  maximum  est,  quam  fine,  cum  evanescit,  lentescat,  in 
medio  sit  praeceps,  at  hic  solum,  cum  maxima  sunt  incrementa,  tarda  est 
illorum  mutatio,  velocissima,  cum  evanescunt.  4)  Limites  circumducit  Bra- 
heup  in  circelli  circumferentia,  turbans  ea  re  motum  eccentrici,  quam  tamen 
turbationem  ipsi  Lunae  remittit,  perinde  ac  si  illa  non  esset  ad  eccentricum 
affixa,  sed  illum  tereret,  huc  illuc  nutando  (loquor  ad  mentem  veterum,  nam 
Tycho  solidos  orbes  rejecit),  mihi  limites  librantur  in  arcu  vel  linea  erecta 
super  plano  eclipticae.  5)  Nodi  apud  Tychonem  reciprocantur  bis  in  uno 
mense  fiuntque  ex  retrogradis  directi ; hic  nodorum  motus  inaequalitatem  habet 
semestralem,  seu  bis  in  anno  redeuntem,  nec  unquam  fiunt  directi,  sed  bene 
stationariis  similes,  bis  in  anno. 

Quas  dicis  communes  planetarum  affectiones?  Quae  accidunt  vel  om- 
nibus et  singulis  propter  causas  tamen  diversas,  vel  planetis  sex  seorsim,  non 
propter  motum,  sed  propter  situm  eorum  ad  Solem,  vel  denique  comparatis 
inter  sese  binis  et  binis  quibuscunque. 

Quod  nomen  his  affectionibus  est  positum?  Veniunt  et  istae  et  supe- 
rius traditarnm  ipsius  motus  affectionum  nonnullae  sub  nomine  passiones  pla- 
netarum, qua  voce  latina  redditur  graeca,  nadp , paulo  aptior.  Nam  est  fictio 
astrologica,  quasi  planetae  ipsi  vere  afficerentur  omnibus  iis,  quae  visus  sibi 
de  illis  imaginatur,  quod  tamen  de  paucissimis  accidentibus  verum  est. 

Quae  sunt  illa,  quae  communiter  omnibus  accidunt , propter  causas 
tamen  diversas?  Quod  tardi  vel  veloces,  aucti  vel  minuti  numero  fiunt. 

Quando  tardus  dicitur  planeta,  quando  velox?  Sumuntur  haec  acci- 
dentia secundum  respectum  ad  motum  cujusque  medium,  tanquam  ab  aequi- 
noctio consideratum,  sive  propria  cuique  sit  causa  tarditatis  vel  velocitatis  ex 
eccentrico,  sive  adventitia  ex  orbe  magno.  Ubi  retrogradatio  et  stationes  ac- 
censentur  etiam  sub  accidens,  tarditatis.  Etsi  hae  affectiones  retrogradationis 
et  stationum  etiam  seorsim  privato  jure  inter  nadrj  vel  passiones  planetarum 
referuntur,  sed  cum  non  sint  omnium  planetarum  et  sint  unius  orbis  plane- 
tarii, magni  dicti,  etfectus,  ideo  tanquam  ad  ipsam  veluti  essentiam  motuum 
apparentium  compositorum  pertinentes,  jam  supra  apud  theorias  eorum,  quos 
attinent,  sunt  explicatae. 

Quando  vero  dicuntur  aucti  numero , quando  diminuti?  Cum  in  plu- 
ribus vel  paucioribus  gradibus  eclipticae  deprehenduntur,  quam  fert  calculus 
motus  medii,  hoc  est  cum  vel  prosthaphaereses  ambae  eccentrici  et  orbis  magni 
(vel  in  Luna  solutae  et  menstruarum  sive  luminis)  vel  saltem  major  illarum, 
illic  adjeetoria  fuerit,  hic  subtractoria,  id  quod  promiscue  tardis  vel  velocibus, 
vel  etiam  stationariis  et  retrogradis  accidere  potest. 

Quaenam  accidunt  planetis  sex  propter  situm  eorum  ad  Solem?  Pla- 
netae sunt  a Sole  1)  vel  orientales  vel  occidentales,  2)  et  pro  diversitate 
situum  horum  aliis  vel  aliis  vultibus  conspiciuntur,  3)  denique  propter  haec 
omnia  diversos  ortus  occasusque  sortiuntur  et  in  apparitionibus  vel  aucti  vel 
minuti  lumine  censentur,  non  vero  apparentes,  hypaugi,  sub  radiis. 

I. 

Quando  planetae  censentur  orientales  esse  a Sole  vel  occidentales?  Orien- 
tales appellantur,  non  quod  a Sole  distent  in  ortum  et  consequentia  signorum, 
sed  e contrario,  quando  antecedunt  eum  in  ordine  signorum,  graece  ideo  dicti 
nQorjyov/xevoi,  quia  tunc  ortum  habent  supra  horizontem  de  nocte,  seu  inter 
occasum  Solis  et  ortum  ejus,  occasum  vero  illorum  dies  tegit.  Cum  enim 
mane,  nondum  orto  Sole,  plerumque  possint  conspici,  graece  iwoi  vel  jjcooi, 
latine  matutini  appellantur.  Sic  e contrario,  qui  a Sole  distant  in  consequentia 
minus  semicirculo,  graece  h ropevoi,  occidentales  dicuntur,  quia  tunc  de  nocte 
occidunt,  cum  ortum  eorum  dies  abscondat,  qui  quia  vespere  sub  Solis  oc- 
cubitum supra  horizontem  et  plerumque  in  conspectu  sint,  ex  eo  graece 
mneQioi,  latine  vespertini  dicuntur. 

Quo  vicium  ordine  succedunt  invicem  affectiones  istae?  Tres  superiores 
et  stellae  fixae  in  articulo  conjunctionis  cum  Sole  fiunt  ex  occidentalibus 
orientales;  contrarium  in  articulo  oppositionis.  Luna  vicissim  conjuncta  Soli 
ex  orientali  fit  occidentalis , opposita  illi  contrarium  tenet.  Inferiores  duo, 
Venus  et  Mercurius,  hic  associant  se  vel  superioribus,  cum  ipsi  Soli  conjun- 
Kepleri  Opera.  VI.  3 I 

guntur  infra  et  retrogradi,  vel  Lunae  infimae,  cum  ipsi  supra  et  directi  Soli 
conjunguntur. 

II.  De  illuminatione  Lunae. 

Quae  causa  est , cur  Luna  Venusque  facies  mutent?  Causa  est  com- 
posita ex  illuminatione  globorum  et  situ  eorum  ad  Terram  et  Solem. 

Ut  hanc  causam  recte  intelligam , dic,  unde  stellis  sua  lumina?  De 
fixis  difficile  est  respondere,  num  insita  illis  sint  lumina;  tanto  enim  altitu- 
dinis gradu  consistunt,  ut  Solis  conspectu  fruantur  sub  exilitate  partis  sex- 
centesimae de  uno  minuto ; quare  decies  octies  mille  vicibus  minor  illis  Sol 
apparet,  quam  nobis  hic  in  Terris.  An  igitur  nihilominus  polleat  Sol  tanta 
potestate  illuminandi  fixas  stellas,  ut  illae  vicissim  communicatam  sibi  a Sole 
lucem  ad  nos  usque  per  eandem  intervalli  prolixitatem  demittere  possint , hic 
video  dubitare  Galilaeum,  nec  ego  quidquam  affirmo.  Si  tamen  propria  stellae 
habent  lumina, 'nihil  hoc  est  insolens,  quia  etiam  hic  in  Terris  certorum  quo- 
rundam  animalium  partibus  sua  insunt  lumina,  et  arte  chymica  lumen  gemmis 
nonnullis  non  fluctuans,  ut  lucernarum  et  ignium,  sed  plane  constans  et  quie- 
tum conciliatur.  Utcumque  sit,  sive  propria  fixae  lumina  spargant,  sive  ac- 
ceptum a Sole  lumen  repercutiant,  illos  certe  colores  varios  illamque  scintil- 
lationem de  suo  addunt.  Simplicis  enim  causae  (ut  si  Sol  esset)  simplex  est 
effectus  et  uniformis. 

De  planetis  vero  certa  est  res,  omne  illorum  lumen  a Sole  esse.  1)  Luna 
enim  et  Venus  pro  ratione  configurationis  suae  cum  Sole  facies  mutant. 
2)  Luna,  Terra  et  Jupiter  umbras  projiciunt,  objecti  Soli,  sic  ut  Terrae  partes 
certae  a Lunae  umbra,  Luna  tota  a Terrae,  planetae  Joviales  a Jovis  umbris 
lumine  priventur  et  inconspicua  aut  obscurata  corpora  fiant,  quae  extra  lineam 
oppositionis  clarissime  cernebantur.  3)  Semper  Mars,  Jupiter,  Saturnus  ab 
ea  parte  clariores  apparent,  unde  Solem  propius  aspiciunt,  ab  opposita  obscu- 
riores aut  colorati.  Mercurius  etiam  clariore  lumine  cernitur,  cum  est  altior 
Sole  partemque  eandem  corporis  ostendit,  quae  et  Solis  lumine  fruitur.  Nec 
interim  tamen  negandum  est,  Saturni  globi  superficiem  esse  colore  cineream, 
Jovis  rufam  vel  flavam,  Martialis  nigram,  sicut1  terrena  et  forte  et  lunaris 
est  lutea,  Veneris  vero  globi  superficiem  candidissimam,  Mercurii  caeruleam 
esse,  non  obstante  hoc,  quod  ipsae  globorum  corpulentiae  causa  densitatis, 
supra  libro  IV.  inventae,  fossilibus  colorum  non  plane  eorundem  assimilabantur. 

Unde  igitur  stellis  est  illa  scintillatio?  Vel  ab  aliqua  corporum,  ut 
pellucidorum,  alteratione  perpetua  et  continenti,  quam  quasi  paroxysmos  di- 
xeris, vel  ab  externa  corporum  angulosorum  vel  maculosorum  convolutione 
angulorumque  vel  macularum  aliarum  post  alias  explicatione. 

Unde  scimus,  Lunam  penitus  carere  proprio  lumine?  Quia  interdum 
subito  tota  penitus  amittitur,  ut  ne  vestigium  quidem  ejus  appareat,  cum  tamen 
proxime  locum  ejus  cerni  possint  fixae  quartae  vel  quintae  magnitudinis;  quare 
tunc  locum  non  habet  suspicio  caliginosi  nimium  aeris.  Sic  factum  est  anno 
1620.  'Yi.s-  Junii. 

Unde  igitur  Lunae  suum  est  lumen?  Indidem,  unde  et  Telluris  super- 
ficicbus,  a corporibus  scilicet  luminosis,  in  quorum  illa  lumine  versatur,  nullo 
intercedente  opaco,  et  potissimum  quidem  a Sole,  fonte  omnis  in  mundo  lucis. 

Si  Lunae  lumen  esset  a Sole,  videremus  in  illa,  ut  in  speculo,  Solis 
imagunculam  semper  rotundam.  Siquidem  Luna  superficiem  haberet  po- 
litam instar  speculi;  quo  negato  non  sequitur  illatio.  Conspicimus  enim  in 

Terra  quoque  parietes  longinquos  integros  beneficio  luminis  Solis,  quos  Sole 
nubibus  tecto  non  conspicimus,  et  tamen  in  illis  parietibus  non  videmus  Solis 
imaginem. 

Quae  figura  est  illuminationis  Lunae  a Sole?  Cum  globosa  uterque 
figura  sit,  minori  tamen  Luna  diametro,  ut  quae  lib.  IV.  fol.  328.  nonam  et 
quinquagesimam  demum  partem  occupat  de  Solis  diametro,  igitur  paulo  plus 
hemisphaerio  lunaris  corporis  illuminatur  a Sole  quovis  momento;  terminat 
vero  illuminationem  circulus,  qui  hinc  circulus  illuminationis  dicitur,  distatque 
a circulo  maximo  sibi  parallelo  in  novilunio  quidem  apogaeo  minutis  15  de 
uno  gradu  circuli  maximi  in  Luna,  in  pleniluniis  vero  vix  dimidio  scrupulo 
minus. 

Si  semper  hemisphaerium  eoque  amplius  de  globo  Lunae  et  cujuscun- 
que  planetae  illuminatur  a Sole , quomodo  igitur  Luna  faciem  suam  mu- 
tare potest?  Quia,  etsi  semper  dimidia  circiter  pars  globi  illuminatur,  ea 
tamen  non  semper  ad  nos  convertitur  tota.  Quod  vero  non  de  ea  ad  nos 
spectat,  hoc  neque  videri  potest,  sed  latet  post  globum  in  parte  aversa. 

Quantum  igitur  de  globo  Lunae  vel  sideris  spectat  deorsum  ad  oculum  ? 
Rursum  dimidia  globi  pars , paulo  tamen  minus.  Et  in  Luna  quidem  apo- 
gaea,  quando  diameter  corporis  apparet  30  minutorum,  si  tunc  etiam  Sol  sit 
in  apogaeo,  habens  itidem  30  minuta  in  diametro  visibili,  tunc  quanto  plus 
hemisphaerio  illuminatur,  tanto  minus  hemisphaerio  cernitur  praecise;  quo 
vero  propior  fit  Luna,  hoc  minor  ejus  pars  cernitur,  sed  apparet  major. 

Explica  nunc,  quomodo  existant  diversae  phases  Lunae?  1.  Quando  Luna 
Soli  conjungitur  centraliter,  ut  si  B Terra,  A Sol,  et  Luna  PO  in  linea:  tunc 
est  Luna  penitus  exstincta,  quia  A Sol  supra  PO  Lunam  est:  itaque  pars 
globi  Lunae  illuminata  LOK  a Terra  B praecise  sursum  vertitur  versus  A 
Solem  latetque  tota  post  globum  opacum,  et 
sic  pars  NPM,  quae  deorsum  spectat  ad  B ocu- 
lum , eodem  circulo  visionis  NM  terminatur, 
qui  est  et  circulus  illuminationis  LK:  dicitur 
Luna  silens,  nova,  vacua,  graece  rovgrjna, 
bet  Tceftunonb. 

2.  Quando  Luna  exit  e linea  ex  Terra 
in  Solem,  ut  si  sit  in  E,  tunc  circulus  visio- 
nis MN  incipit  secare  circulum  illuminationis 
KL,  et  tunc  vindicatur  aliqua  pars  hemisphae- 
rii illuminati,  ut  LN,  in  hemisphaerium  aspec- 
tabile MPN,  eaque  semper  tanto  major,  quanto 
longius  Luna  digreditur  a Sole.  Hoc  igitur 
accidit  in  Luna  nascente  et  crescente  dicta, 
graece  av^perr],  germ.  bet  Sunge  SJloiiD,  ubi 
primum  corniculata,  falcata,  grpoeidrjg,  post  bi- 
fida Si^ozopog,  denique  gibba  seu  dgcpiKVQrog 
efficitur. 

3.  Quando  Luna  toto  semicirculo,  ut  CEGf, 
distat  a Sole,  sic  ut  illa  B,  oculum  in  Terra, 
et  A Solem  ultra  illam  habeat  a plaga  eadem 
GBA,  tunc  eadem  Lunae  medietas  LOK  (non 
tota  tamen)  venit  Terrae  B in  conspectum, 
quae  et  illuminatur  a Sole ; suntque  vel  pa- 

ralleli  vel  tangentes  se  mutuo  altrinsecus  circulus  visionis  NM  citerior  et 
circulus  illuminationis  LK  ulterior,  post  Lunam  sursum  a Terra  receptus:  ita 
ut  circulus  totus  visionis  comprehendatur  in  parte  illuminata;  diciturque  Luna 
plena,  plenilunium,  7tameh]wg. 

4.  Quando  Luna  superavit  oppositum  Solis,  sic  ut  in  altero  semicirculo 
rursum  appropinquet  Soli,  tunc  iisdem  de  causis,  ordine  tamen  contrario, 
pliases  existunt  eaedem,  gibba  in  F,  post  bifida,  ultimo  falcata  in  D.  Dici- 
turque senescens  seu  decrescens  Luna,  graece  cp&ivsaa  et  </. drvogvn} : ber 
alte  SOtonb.  Itaque  etiam  aetatem  Lunae  usurpamus  pro  numero  dierum  a 
novilunio,  in  quo  nasci  Luna  censetur. 

Si  phases  omnes  binorum  circulorum  binis  terminantur  semissibus, 
altero  visionis,  altero  illuminationis:  quae  igitur  causa  est , quod  non  utra- 
que phaseos  terminatio  circularis  appareat , sed  interdum  altera  linea  sit 
recta , ac  si  bisecta  esset  Luna  ? Circulus  quidem  visionis  MN  semper  apparet 
ut  circulus,  quia  semper  ad  rectos  angulos  objicitur  lineae,  ex  centro  suo 
C,  E,  Gr,  F,  D in  oculum  B ductae,  at  circulus  illuminationis  LK  cum  dis- 
cessu Lunae  a Sole  vel  ejus  opposito,  id  est  cum  angulo  ABE,  ABF  neces- 
sario inflectitur  et  oblique  magis  magisque  objicitur  visui,  donec  linea  ex  ejus 
centro  in  oculum,  ut  EB,  applicetur  plano  illius  circuli  KL.  Jam  vero  de- 
monstratur in  opticis,  quod  globus  in  longinquo  appareat  ut  discus  planus, 
et  in  globo  circulus  oblique  objectus,  ut  angulo  BFL,  BDL,  non  appareat 
ut  circulus,  sed  ut  ellipsis;  et  si  obliquissime  anguloque  BEL  nullo,  ut 
linea  recta. 

Ubi  fit  linea  recta ? In  quadrato  Solis,  vel  in  senescente  paulo  ultra,  in 
crescente  paulo  ante  locum  Solis  quadratum:  ubi  scilicet  angulus  inter  So- 
lem, Lunam  et  Terram  rectus  est  ad  Lunam.  Vel  magis  geometrice:  ubi 
axes  conorum  umbrae  et  visionis  rectum  angulum  faciunt. 

Ut  hic  ABM  rectus  est,  eoque  M locus  Solis  quadratus.  Ergo  si  Luna  sit  ante 
M,  ut  in  E,  angulus  scilicet  AEB  rectus  eoque  EBM  tantus,  quantus  BAE : tunc  pla- 
num circuli  KL,  incidens  in  lineam  visionis  EB,  apparet  ut  linea.  Cum  igitur  libro  IV. 
comprobata  sit  proportio  AB  ad  BE  quae  59  ad  1,  erit  angultis  EBM  grad. 
0.  58  pr.  20  sec. 

Quomodo  computatur  latitudo  phaseos  quovis  momento ? Sicut  diameter 
circuli  se  habet  ad  sagittam  anguli  axium,  sic  est  diameter  disci  Lunae  ad 
latitudinem  phasis,  fere.  Nam  dictum  est,  plus  medio  globi  illuminari.  Quare 
ubi  angulus  rectus  et  circulus  illuminationis  ut  recta  apparet,  ibi  paulo  plus 
medio  disci  illuminatur. 

Cujus  phaseos  momentum  facilius  dignoscitur,  cujus  difficilius?  Lunae 
bifidae  phasis  intra  paucas  horas  discernitur,  quibus  ex  cava  fit  gibba;  pleni- 
lunium vero  exactum  vix  intra  triduum  mutari  cernitur,  partes  enim  aequales 
accessionibus  vel  decessionibus  superficiei  illuminatae  in  medio  quidem  disci 
objiciuntur  visui  magnae,  ut  sinus,  in  margine  vero  disci  parvae,  ut  sagittae, 
ut  jam  dictum.  Itaque  etsi  tantum  absimus  ab  ipsissima  oppositione,  ut  cir- 
culus visionis  secet  circulum  illuminationis  in  parte  minima,  habetur  tamen 
pro  tangente  illum  et  phasis  pro  plenilunio. 

Quomodo  arguitur  Luna  crescens  et  decrescens?  Matutina  seu  orien- 
talis, et  cornibus  vel  gibbo  occasum  monstrans,  sic  ut  in  nostris  zonis  in  eam 
obviam  dextra  manus  adversa  inseri  posse  videatur:  tunc  decrescit.  Vesper- 
tina vero  seu  occidua,  et  cornibus  vel  gibbo  ortum  monstrans,  et  cum  occur- 

rere  videtur  sinistrae  manus  cavitati  gibbus  vel  cavitas  ejus:  tunc  crescit.  In 
Venere  fit  contrarium.  Si). 

Quid  praeterea  colligunt  astronomi  ex  cornibus  Lunae?  1)  Cornua 
spectant  semper  in  eam  plagam,  in  quam  tenditur  zodiacus.  2)  Circulus  per 
cornuum  extremitates  ductus  tendit  versus  polum  eclipticae.  3)  Quando  hic 
circulus  est  ad  perpendiculum  erectus,  tunc  Luna  est  in  eclipticae  gradu  nona- 
gesimo ab  ortu. 

Quid  sunt  maculae  in  Luna?  Etsi  impossibile  est,  certum  quid  de  cor- 
poribus adeo  remotis  pronunciare,  tribus  tamen  proprietatibus  maculosae  partes 
Lunae  conveniunt  cum  aequoribus  et  lacubus,  qui  sunt  in  globo  Terrae; 
partes  vero  in  Luna  clarae  et  lucidae  cum  montibus,  rupibus,  promontoriis  et 
litoribus  continentis  nostrae.  Nam  maculae  Lunae  et  profundae  sunt  ut  nostri 
lacus  et  maria,  et  aequabili  superficie  ut  humor,  et  denique  obscurae,  ut 
omnia  penes  nos  humecta  sunt  nigriora  se  ipsis , cum  sicca  sunt.  At  partes 
lucidae  in  Luna  sunt  altae  et  eminentes  et  asperae,  ut  montes  nostri  vallibus 
intercisi,  et  candidiores,  ut  sicca. 

Quomodo  demonstras  has  proprietates  diversarum  Lunae  partium?  Ex 
phasibus  Lunae:  nam  linea,  quae  phasin  terminat  intus,  si  perspicilio  Belgico 
lustres,  nec  perfecta  ellipsis  est  in  Luna  cava  vel  gibba,  nec  perfecta  recta 
in  bifida.  Nam  per  partes  maculosas  brevior  est  latitudo  phasis,  per  partes 
claras  longior  et  species  totius  quasi  dentata  aut  serrata.  Haec  sunt  argu- 
menta diversae  altitudinis  maculosarum  et  clararum  partium.  Sic  in  parte  a 
Sole  aversa,  in  vicinia  xr}s  toprjg,  sunt  puncta  lucida,  quasi  vertices  montium 
primum  a Sole  illustrati,  quae  puncta  pertinent  non  ad  maculosas,  sed  ad 
claras  Lunae  partes,  ut  apparet  exspectanti,  donec  illae  penitus  illuminatae  et 
latitudini  phasis  adjunctae  fuerint;  sunt  vicissim  in  parte  illuminata  lucidiore, 
rursum  in  confinio  tr/g  togrjg,  puncta  atra,  quasi  valles  umbrosae  aut  cavernae. 
Haec  vero  sunt  argumenta  asperitatis.  Iis  autem  punctis  lucidis  vel  insigniter 
tenebrosis  carent  partes  maculosae,  quod  est  argumentum  superficiei  aequabilis. 
Denique  in  lucidis  partibus  est  singularis  umbo  claritatis  immensae,  quasi  mons 
ingens  nive  tectus:  ut  id  sit  argumentum  candoris  in  partibus  altis,  et 

nigredo  et  obscuritas,  humiditatis  comes  penes  nos,  maneat  partibus  Lunae 
profundis  et  in  aequor  fusis. 

Cernitur  in  parte  Lunae  corniculata,  a Sole  aversa , lumen  tenue  juxta 
cornu  lucidum:  quaero,  sitne  illud  I^unae  proprium,  aut  unde  sit?  Causam 
oportet  effectui  respondere.  Si  lumen  id  esset  Lunae  proprium,  perpetuum 
esset.  At  fortissimum  est  circa  novilunia,  vincit  enim  crepusculi  claritatem, 
vincit  horizontalium  vaporum  densitatem;  contra  debilissimum  fit  in  quadris, 
ut  nonnisi  a visu  acutissimo  tunc  animadvertatur,  nec  nisi  nocte  adulta, 
Luna  alta  et  a vaporibus  libera.  Causa  igitur  talis  est  quaerenda,  quae  sit 
fortissima  circa  novilunia,  debilis  circa  quadras.  Talis  est  autem  facies  Tel- 
luris, illustrata  a Sole.  Nam  quo  tempore  terricolae  habent  novilunium,  Luna 
vicissim  habet  pleniterrium  (alibi  plenivolium  appello  8V),  quia  Luna,  sita  inter 
Solem  et  Terram,  parte  sui , quae  est  aversa  a Sole,  fruitur  conspectu  totius 
hemisphaerii  Telluris,  illuminati  a Sole.  In  quadris  vero  sicut  terricolae  Lu- 
nam, sic  Luna  Terram  videt  dimidiato  tantum  vultu  lucentem.  Nec  absurdum 
est,  quod  sicut  Luna  plena  illuminat  noctes  nostras  pingitque  suo  lumine 
Terrae  partem  a Sole  aversam , sic  etiam  Terra  plena  vicissim  quindecuplo 
fortius  illuminet  noctem  illam,  quae  est  in  parte  Lunae  a Sole  aversa;  quippe 
apparens  discus  Telluris  in’  Luna  est  quindecuplus  circiter  apparentis  disci 

Lunae  in  Terra,  quod  ex  libro  IV.  fol.  328.  constat,  semidiametris  corporum 
Terrae  389  et  Lunae  100  quadrate  multiplicatis.  Sic  etiam  penes  nos  terri- 
colas parietes  albi  fortissime  a Sole  illustrati  lumen  vibrant  in  antra  et  car- 
ceres obscurissimos  diemque  iis  inferunt. 

Quibus  de  causis  existunt  eaedem  phases  in  Venere , cum  illa  non  toto 
semicirculo  discedat  a Sole?  Pro  eo,  quod  Luna  Terram  circumit  semper 
humilior  Sole,  Venus  vicissim  circumit  Solem,  nunc  humilior  illo,  nunc  altior. 
Cum  igitur  humilior  Sole  est  et  vicina  illi,  ut  in  occultationibus  vespertinis 
et  apparitionibus  matutinis,  tunc  et  causis  et  legibus  iisdem,  quibus  et  Luna, 
corniculata  seu  falcata  comparet.  At  cum  evadit  Sole  altior,  ut  circa  matu- 
tinas occultationes  et  vespertinas  emersiones,  tunc  eandem  partem  seu  hemi- 
sphaerium illuminatum  porrigens  et  versus  Solem  deorsum  et  versus  oculum 
in  eadem  plaga  inferius  adhuc  stantem,  pleno  vultu  appareat  necesse  est, 
oppositionem,  qua  opus  erat  Lunae  ad  hanc  phasin,  pensante  situ  supra  So- 
lem, quem  nancisci  Luna  non  potuit.  Consequens  igitur  est,  ut  sint  etiam 
intermedia  duo  loca,  in  quibus  etiam  globus  Veneris  appareat  bisectus  seu 
dixotopog  ad  instar  Lunae.  Id  vero  fit  in  elongationibus  a Sole  maximis, 
quia  supra  hujus  libri  VI.  parte  tertia  dictum,  ibi  tangi  Veneris  orbitam  a 
linea  visiva;  atqui  etiam  circulus  illuminationis  semper  sese  applicat  orbitae, 
cum  corpus  illuminans  in  centro  quasi  orbitae  consistat,  coincidunt  igitur  hoc 
situ  visiva  linea  et  circuli  illuminationis  planum;  quare  ibi  phasin  bifidam 
existere  etiam  in  Venere  necesse  est. 

Num  etiam  in  superioribus  planetis  locum  habent  istae  phases?  Cum  hi 
ex  ipso  nomine  supra  Solem  esse  intelligantur,  semper  igitur  seu  juncti  Soli, 
seu  oppositi , partem  eandem  ad  oculum  seu  Terram  convertunt , quae  et  ad 
Solem  convertitur.  Conjuncti  igitur  Soli  (vel  vicini  Soli,  ut  in  occultationibus 
vespertinis  et  emersionibus  matutinis)  eadem  de  causa  pleno  lucent  vultu,  qua 
prius  inferiores,  ut  Venus;  at  oppositi  Soli  eadem  de  causa,  qua  Luna.  Re- 
linquitur igitur  iisdem  et  phasis  gibba,  cum  sunt  locis  intermediis.  At  bisecti 
seu  dichotomi  apparere  non  possunt,  quia  nulla  linearum  tangentium  ipsorum 
orbitas  incurrit  in  orbem  magnum,  in  quo  Tellus.  Tangentes  enim  cadunt 
extra,  Telluris  orbis  est  intra. 

Mars  tamen  hanc  phasin  8i%otopov  quam  proxime  assequitur,  cum  peri- 
helius  in  quadratum  incidit  Solis.  Tunc  enim  omnium  augulorum  inter  Solem, 
Terram  et  Martem  maximus  rectoque  proximus  est  angulus  ad  Martem,  quia 
brevissima  tunc  est  linea  contingens  orbem  magnum  ex  Marte  ducta,  in  rec- 
titudine vero  anguli  ad  planetam  sita  est  perfectio  phasis  dichotomae. 

III. 

Quae  species  ortuum  et  occasuum  respectu  Solis  quibus  planetis  compe- 
tunt , et  quo  ordine,  quaeque  iis  inde  nomina?  Tres  superiores  post  con- 
junctionem cum  Sole  oriuntur  mane  heliace,  seu  emergunt,  h msklovatv , ex. 
Solis  radiis;  ita  orientales  et  matutini  facti,  tandem  in  opposito  Solis  oriuntur 
et  occidunt  axQovvyipi,  lucent  scilicet  pernoctes  seu  navvwpoi ; ex  eo  fiunt  occi- 
dentales et  vespertini  tandemque  occidunt  heliace,  seu  conduntur,  xqvtitovtcu, 
sub  Solis  radios ; emersiones  vespertinas  et  occultationes  matutinas  non  habent, 
uti  neque  fixae.  Luna  vicissim  post  conjunctionem  cum  Sole  emergit  vesperi 
crescens,  incedensque  occidentalis  et  vespertina  usque  ad  oppositionem  seu 
plenilunium,  fit  pernox  et  dxQovvxog  oritur  occiditque  ut  superiores.  Inde 
vero  facta  orientalis  et  matutina,  tandem  mane  occidit  heliace,  quamquam  in 

horizonte  ortivo,  caretque  emersione  matutina  et  occultatione  vespertina.  In- 
feriores vero,  Venus  et  Mercurius,  cum  pernoctes  fieri  non  possint,  nec  <xxqo- 
ortus  occasusque  habeant,  ut  superiores  et  Luna,  vicissim  omnes  qua- 
tuor  emersionum  et  occultationum  species  cumulant , cum  earum  binas  solas 
superiores,  binas  solas  et  Luna  habuerit.  Inferiores  enim  rursum  ut  prius, 
cum  supra  Solem  sunt,  primum  occultantur  mane  oriunturque  vesperi,  ut  Luna, 
ex  orientalibus  occidentales  facti.  Et  tunc  quidem  Venus  ex  Lucifero  ( cpwa - 
cpoQco')  fit  Vesperus  (egtieqos),  retinetque  hoc  nomen,  donec  ut  superiores,  ut 
et  Mercurius,  occidat  vesperi  heliace;  inde  oriuntur  mane  hei  i a ce , in  medio 
orientales  facti;  et  sic  Venus,  jam  conspicua,  fit  Lucifer.  Interdum  tamen  in 
Marte  itemque  Venere  retrograda  permutatur  ordo  apparitionum. 

Quomodo  planetae  hypaugi,  seu  sub  radiis  esse  dicuntur ? Tempore 
inter  occultationes  et  emersiones  intermedio,  quia  tunc  radii  ( avyca ) seu  cla- 
ritas aeris  a Solis  licet  nondum  orti  radiis  illustrati  occupant  oculos,  ut  ii 
stellas  ipsas  non  sentiant.  Sic  et  Luna,  sic  Venus,  sic  Jupiter  praesentia  sua 
praestringunt  oculos,  ut  ii  non  cernant  fixas  propinquas  minores. 

Quo  sensu  dicuntur  planetae  aucti  vel  minuti  lumine ? Non  a phasis 
illo  lumine  reali  crescente  vel  imminuto:  nam  planetarum,  qui  supra  Solem 
stant,  vultus  conspicui  circa  exortus  et  occultationes  plene  illuminantur,  sed 
ab  accidentali  visione  vultus  hujus  illuminati.  Aucti  enim  lumine  dicuntur, 
quando  magis  magisque  fiunt  conspicui,  vel  discessu  Solis  ab  ipsis,  ut  fit  post 
superiorum  et  fixarum  apparitiones  matutinas,  vel  discessu  ipsorum  a Sole,  ut 
fit  post  exortus  vespertinos  Lunae  et  inferiorum,  vel  utroque  junctim,  ut  post 
exortus  matutinos  inferiorum;  lumine  minuti,  quando  ad  Solem  recurrunt,  ut 
Luna  et  inferiores  versus  occultationes  matutinas , vel  quando  Sol  iis  appro- 
pinquat, ut  fit  versus  superiorum  occultationes  vespertinas,  vel  quando  obviant 
sibi  mutuo,  ut  inferiores  versus  easdem  occultationes  vespertinas,  ubi  fit  per 
accidens,  ut  Luna  Venusque  lumine  minutae  turre  dicantur,  quando  vere 
etiam  earum  facies  minuuntur,  auctae,  quando  vere  augentur.  Forte  igitur  a 
Ltina  iste  modus  loquendi  primam  traxit  originem. 

Quantum  distant  emersiones  supra  dictae  ab  occultationibus  vicinis , vel 
utraeque  a conjunctione  Solis ? Magna  est  varietas,  et  differunt  non  solum 
diversorum  planetarum  inter  se,  sed  etiam  unius  ejusdemque  planetae  diversae 
vices,  quin  etiam  ipsa  emersionis  distantia  a conjunctione  et  distantia  occul- 
tationis ab  eadem  inter  se  differunt  frequenter. 

Dic  causas  hujus  varietatis ? Causae  potissimum  sunt  sex,  quarum  duae, 
quae  et  potissimae,  pertinent  ad  librum  tertium  et  doctrinam  sphaericam.  Prima 
est  obliquitas  zodiaci,  unde  sunt  obliquae  ascensiones  et  descensiones  variae 
diversorum  signorum  zodiaci,  in  quibus  Sol  et  planetae  versantur.  Nam  stella 
eadem  in  aequali  remotione  a Sole  lumineque  etiam  aequali,  si  mane  oriatur 
ante  Solem  in  signis  recte  ascendentibus , multo  altius  supra  horizontem  vel 
supra  circulum  positionis  Solis  eminere  potest,  quam  si  hoc  fuerit  in  signis 
obliquis.  Idem  intelligatur  de  vespertinis  apparitionibus  et  descensionibus 
rectis  vel  obliquis.  Secundo  haec  omnia  redduntur  evidentiora  per  diversas 
obliquitates  horizontum.  Nam  ubi  major  ista  obliquitas,  ibi  major  est  etiam 
varietas  ejus  effectus.  Et  accedunt  causae  magis  physicae,  diversa  scilicet 
aeris  crassities,  de  qua  vide  fol.  285.  et  libro  I.  fol.  146. 

Tertia  consistit  in  propriorum  motuum  longitudinis  diversitate.  Nam  fixa- 
rum occultationes  et  emersiones  ceteris  paribus  (de  quibus  vide  fol.  286.) 
brevius  distant  ab  earum  conjunctione  cum  Sole , quam  planetarum ; quorum 

ut  quisque  inferior,  ita  longior  est  occultationis  vespertinae  vel  emersionis 
matutinae  mora,  ceteris  paribus.  Adeoque  Veneris  et  magis  Mercurii  morae 
brevitate  superant  ipsas  fixarum  circa  has  apparitionum  species.  Vicissim  ex 
radiis  Solis  vesperi  Luna  se  celerrime  expedit,  -post  Mercurius , tardissime 
Venus,  vicissimque  vesperi  (ceteris  paribus)  prima  se  condit  Venus,  inde  Mer- 
curius, Luna  tardissime  et  proxime  conjunctionis  momento.  Nec  nihil  hic 
valet  unius  ejusdemque  planetae  diversitas  motuum,  praesertim  Mercurii,  in 
apparitione  matutina  et  occultatione  vespertina ; quibus  adde  ipsius  etiam  Solis 
motuum  inaequalitatem. 

Quarta  est  diversa  diversorum,  diversa  etiam  unius  et  ejusdem  planetae 
latitudo.  Nam  per  eam  causae  prima  et  secunda  variantur  evidenter  ad- 
modum, aucta  quippe  declinationum  varietate. 

Quinta  consistit  in  diversa  stellarum  magnitudine  apparenti,  unde  factum, 
ut  fixis  pro  ratione  sex  ordinum  magnitudinis  diversi  etiam  arcus  emersionum 
occultationumque  attribuerentur  (supra  libro  III.  fol.  285.).  Idem  igitur  ob- 
tinet etiam  in  planetis  quodammodo,  qui  prout  Soli  junguntur  in  alia  atque 
alia  parte  sui  eccentrici,  majores  etiam  vel  minores  apparent,  quippe  alites 
atque  aliter  distantes  a centro  Terrae,  praesertim  Mars,  cujus  inter  superiorer 
eccentricitas  est  maxima.  Sed  majorem  haec  causa  vim  habet  penes  inferiores 
in  comparatione  occultationis  vespertinae,  quando  propinqui  sunt  Terrae,  cum 
matutina,  quando  remoti;  praesertim  Venus,  ut  quae  septies  hic  fit  altior  a 
Terra  quam  illic.  Adde  hic  diversam  claritatem  luminum  in  diversis  pla- 
netis, quam  in  Luna  quandoque  adjuvat  vis  illuminationis  Terrarum,  ut  supra 
dictum. 

Sexta  denique  causa  consistit  in  faciei  diversitate.  Nam  Luna  et  Venus, 
si  non  mutarent  facies,  illa  magnitudine,  ista  claritate  luminis  subnixae,  cer- 
nerentur multo  diutius. 

Dic  evidentes  aliquos  effectus  harum  tot  causarum  in  planetarum  ap- 
paritionibus. 1.  Mars  quandoque  bis  oritur  matutinus  ex  radiis,  intermedio 
tempore,  scilicet  post  conjunctionem  cum  Sole,  rursum  ad  tempus  conditus.  Sic 
etiam  bis  quandoque  conditur  radiis  ante  conjunctionem  cum  Sole,  medio  tem- 
pore exortu  facto  irregulari. 

2.  Venus,  quae  saepe  latet  diutissime,  aliis  vicibus,  scilicet  in  Piscibus 
retrograda,  non  occidit  vesperi  usque  post  conjunctionem  cum  Sole  secundum 
longitudinem,  oriturque  mane  ante  conjunctionem,  et  sic  prius  mane  emergit, 
quam  vesperi  occultetur:  ut  eodem  die  vesperi  et  mane  sit  conspicua,  non 
obstante  hoc,  quod  in  cornu  est  attenuata. 

3.  Mercurius  in  nostro  hemisphaerio  matutinus  in  Tauro , vespertinus  in 
Scorpione,  quanquam  longissime  a Sole  progressus,  non  tamen  emergit  ex 
radiis  et  sic  rarius  in  conspectum  venit,  cum  tamen  in  australibus  climatibus 
tunc  clarissime  exoriatur. 

4.  Luna  aliquando  eodem  die  vetus  et  nova  cernitur,  unde  illi  Graeci 
nomen  posuerunt  hrj  y.ca  vea , quod  nomen  ad  diem  primum  mensis  transiit, 
quem  nos  Calendas  dicimus,  nonnunquam  vicissim  quarto  demum  die  a con- 
junctione emergit  vesperi , quando  jam  integrum  a Sole  signum  et  praeterea 
unum  decanum  de  secundo  est  emensa.  Idem  tene  de  occultatione  vice  versa. 

5.  Quin  etiam  relatum  est  in  monumenta  historica,  quandoque  visam 
esse  Lunam  stantem  juxta  Solem  in  ipso  coeli  medio;  id  factum  Hispali  anno 
ni  fallor  1553.  mense  Martio  d.  13.  Sole  in  3°  Y,  Luna  in  23°  (Confer 
vol.  II.  p.  84,  699).  Oportet  igitur,  ut  ista  concurrerint:  1)  distantia  a Sole 

in  circulo  magno  fuit  10  vel  11  gradus,  quae  distantia  a Sole  dat  cornu  ap- 
parens 19"  latum,  quae  est  pars  109.  diametri  Lunae;  2)  ut  fuerit  aetheris 
substantia  circa  Solem  pura,  ut  in  eclipsibus  Solis,  in  quibus  apparent  stellae; 
3)  ut  Terra  iis  in  locis,  quibus  Sol  verticalis  est  (uti  tunc  erant  montes  dicti 
Lunae  in  Africa)  nive  vestita  fuerit  vel  saltem  cana  nebula;  4)  ut  vicissim 
in  loco  spectaculi  coelum  purissimum  et  sudum  fuerit  et  brevia  crepuscula. 
Hisce  datis  Luna,  si  non  ipsius  cornu  linea  tenuissima,  at  saltem  luce,  quam 
a Terra  magnam  habebat,  enitere  visumque  movere  claro  meridie  potuit. 

Quomodo  scimus , quot  horas  Luna  de  nocte  luceat?  Etsi  hoc  quoque 
magnam  habet  varietatem  ob  causarum  supra  recensitarum  primas  quatuor, 
Plinius  tamen  omnem  hanc  varietatem  regula  generali  complectitur,  quae  me- 
dium inter  enormia  tenet.  Lucet,  dodrantes  semiuncias  horarum  adjiciens 
ab  secunda  usque  ad  plenum  orbem,  detrahensque  in  diminutionem.  Sensus 
est:  quot  dies  sunt  in  aetate  Lunae,  tot  dodrantes  totque  semiuncias  horarum 
(qualium  nox  quaelibet  habet  duodecim)  illam  lucere  usque  dum  occidit,  et 
hoc  quidem  a nova  ad  plenam  seu  aetatem  Lunae  15  dierum.  Inde  vero 
quot  accedunt  dies  aetati  Lunae  supra  15,  totidem  dodrantes  totidemque 
semiuncias  rursum  detrahendas  a numero  horarum  12  cum  aetate  dierum  15 
collecto:  dodrans  horae  est  45  minuta,  semiuncia  2 1/2  minuta,  summa  47  ]/v 
quae  sumta  quindecies  efficiunt  fere  horas  12.  (cfr.  vol.  II.  277.) 

IV.  De  configurationibus  planetarum  inter  sese. 

Quid  accidit  consideratione  dignum  planetis  binis  quibuscunque  inter 
se  comparatis?  Duo  valde  insignia,  unum  respectu  radiorum,  alterum  respectu 
celeritatis  vel  tarditatis  motuum  apparentium.  Ex  illo  respectu  nascuntur 
aspectus,  vox  astrologica,  ex  ista  harmoniae. 

Quid  est  aspectus?  Est  angulus,  formatus  a radiis  luminosis  binorum 
planetarum  apud  Terram,  efficax  ad  stimulandam  naturam  sublunarem. 

Quid  conciliat  his  radiorum  angulis  in  Terra  suam  in  illam  efficaci- 
tatem? Perfectio  proportionis  inter  talem  angulum  et  inter  quatuor  rectos, 
unum  punctum  Terrae  circumstantes. 

Jn  qua  re  consistit  proportionum  perfectio  hic  considerata?  In  duabus 
rebus,  1)  ut  termini  proportionum  sint  commensurabiles,  id  est  ut  angulus, 
qui  facit  aspectum,  sit  pars  vel  partes  aliquotae  de  quatuor  rectis,  sic  ut  talis 
pars  summam  rectorum  emetiatur,  2)  ut  arcus,  qui  est  mensura  hujus  an- 
guli, determinetur  seu  resecetur  de  suo  circulo  geometrice,  per  rectam  scilicet 
vel  effabilem  vel  saltem  scibilem. 

Quae  est  ratio  nominis  aspectus  et  quomodo  aliter  dicti  ? Graece  sche- 
matismi sunt  dicti  propterea,  quia  latus  hoc  arcum  interstinguens  est  latus 
schematis  seu  figurae  regularis  in  circulo;  aspectus  vero  sunt  dicti  per  proso- 
popeiam  poeticam  seu  astrologicam ; quasi  planetae  omnes  essent  in  ipsa  super- 
ficie fixarum  sphaerae  seque  mutuo  intuerentur  sic  vel  sic,  cum  tamen  non 
propter  arcus  zodiaci,  sed  propter  angulos  radiorum  in  Terra  sint  efficaces. 
Et  in  hoc  genere  affectionis  situs  planetarum  praecipue  valet  supradicta  fictio 
poetica  penes  astrologos,  cum  planetam  unum  ab  alterius  radiis  affligi,  per- 
cuti,  oppugnari,  opprimi,  aut  vicissim  juvari,  foveri,  sublevari  et  mille  alias 
passiones  comminiscuntur. 

Quot  sunt  figurae  regulares  scibiles?  Sunt  quidem  infinitae  per  continuam 
duplicationem  laterum,  at  radicales  tantum  sunt  tres : trigonus,  tetragonus,  pen- 
tagonus.  Ad  trigonum  referuntur  hexagonus , dodecagonus  etc. , ad  tetra- 

gonum  octogonus  etc.,  ad  pentagonum  decagonus,  icosigonus  etc.,  ad  pente- 
kaedecagonum  triacontagonns  etc. 

Quot  sunt  igitur  aspectus ? Vetus  astrologia  agnoscit  tantum  quinque: 
conjunctionem  (&'),  cum  radii  planetarum  binorum  in  Terram  descendentes  in 
unam  conjunguntur  lineam;  quod  est  veluti  principium  aspectuum  omnium. 

2)  Oppositionem  (o°),  cum  bini  radii  sunt  ejusdem  rectae  partes,  seu  cum  duae 
quartae  partes  circuli  a binis  radiis  interceptae  sunt,  id  est  unus  semicirculus. 

3)  Tetragonum  seu  quadratum  (□),  cum  una  quarta.  4)  Trigonum  seu  tri- 
num (A);  cum  una  tertia  seu  duae  sextae.  5)  Hexagonum  seu  sextilem 
(40,  cum  una  sexta.  Sed  observationes  meteorologicae  addiderunt  semisextum 
et  quincuncem  ex  dodecagono,  cum  scilicet  una  vel  quinque  unciae,  hoc  est 
duodecimae  circuli,  signa  dictae,  intercipiuntur,  ut  ita  omnes  partes  divisionis 
duodenariae  circuli  suos  praebeant  aspectus. 

His  vero  accedunt  alii  quatuor  ex  decagono : decilis,  qui  intercipit  unam 
decimam  circuli,  quintilis,  qui  duas  seu  unam  quintam,  tridecilis,  qui  tres 
decimas,  biquintilis,  qui  quatuor  decimas  seu  duas  quintas,  quibus  se  itidem 
associant  conjunctio  et  oppositio,  quippe  quae  quinque  decimas,  id  est  semi- 
circulum intercipit. 

Solent  et  medicorum  illi,  qui  ad  curam  aegrorum  aut  ad  crises  adsciscunt 
astrologiam,  solent  inquam  octogonum  considerare,  in  quo  rursum  occurrunt 
conjunctio,  octilis,  semiquadrus  seu  sequadrus,  qui  octavam  partem  circuli  inter- 
cipit, quadratus,  qui  duas  octavas  , trioctilis  seu  sesquadrus,  qui  tres  octavas, 
oppositio,  quae  quatuor. 

Quinam  ex  iis  sunt  praecipui,  et  qui  ceterorum  gradus?  Conjunctio,  ut 
principium  omnium,  oppositio,  ut  quae  occurrit  in  omnibus  tribus  divisionibus 
circuli,  quadratus,  ut  qui  occurrit  in  duobus,  area  figurae  existente  effabili, 

sextilis,  ut  cujus  latus  est  effabile,  semisextus,  ut  cujus  latus  perfectioris  or- 

dinis inter  ineffabilia,  et  quod  duodecies  repetitum  ambit  planum  effabile;  et 
trinus,  ut  cujus  latus  est  effabile  potentia. 

Secundi  ordinis  sunt:  quintilis  et  biquintilis,  quia,  etsi  latera  eorum  in- 
effabilia deterioris  conditionis,  participant  tamen  inter  se  proportione  divina  et 
figurae  ipsae  praestant  congruentia  in  figuras  solidas,  quibus  accedit  quin- 
cunx, quia  figura  ejus  fecunda  est  in  congruentia  planorum,  latus  socium  semi- 
sextilis.  Decilis  vero  et  tridecilis  jam  in  congruentia  deficiunt.  Vilissimi  sunt 
octilis  et  sesquadrus,  quia  formantur  lateribus  nec  effabilibus,  nec  proportione 
divina  usis,  nec  vicissim  sublevantur  insigni  congruentia  figurae.  Ceterae 

figurae  demonstrabiles  jam  tantum  recesserunt  a perfectione  utriusque  generis, 

ut  efficacitas  earum  evanescat  in  formandis  aspectibus.  De  his  vide  librum  IV. 
Harmonicorum  meorum. 

Compara  praecipuos  aspectus  cum  phasibus  Lunae.  Luna  in  conjunc- 
tione cum  Sole  est  nova  vel  silens,  in  sextili  Solis  est  corniculata,  in  qua- 
drato Solis  est  bisecta,  in  trino  Solis  est  gibba,  dgrpiKvgrog,  in  Solis  oppositione 
est  plena.  Vide  schema  66. 

Quot  gradus  vel  signa  habet  quilibet  aspectus  et  quomodo  numerantur? 


Signa 

habet 

Gradus 

(Numerantur  in  circulo  magno , qui  per 

0 

Conjunctio 

-0 

1 

Semisextus 

30 

loca  binorum  planetarum  configura- 

Decilis 

36 

torum  in  'sphaera  fixarum  traductus 

Octilis 

45 

intelligitur,  qui  est  ad  eclipticam  ple- 

2 

Sextilis 

60 

rumque'  obliquus.) 

Quintilis 

72 

Signa 

habet  Gradus 

3 

Quadratus 

90 

Tridecilis 

108 

4 

Trinus 

120 

Sesquadrus 

Biquintilis 

144 

135 

5 

Quincunx 

150 

6 

Oppositus 

180 

180 

180 

Qui  aspectus  quibus  inter  se  planetis  conveniunt ? Soli  cum  Mercurio 
praeter  conjunctionem  nullus  convenit,  quia  hic  ab  illo  nequit  excurrere  usque 
ad  30°,  quae  est  mensura  aspectus  minimi,  id  est  semisexti.  Soli  cum  Venere 
possunt  intercedere  conjunctio,  semisextus,  decilis  et  octilis,  praeterea  nullus; 
Veneri  vero  cum  Mercurio  praeter  hos  quatuor  etiam  sextilis  et  quintilis.  Ce- 
teri planetae  bini  quique  omnes  promiscue  faciunt  aspectus. 

Quomodo  scimus , quando  bini  planetae  faciunt  aliquem  ex  his  aspec- 
tibus? Si  prius  per  planetarum  latitudines,  quas  habent  ad  diem  aspectui 
vicinum,  quantitas  cujusque  aspectus  jam  expressa  reducatur  ad  eclipticam. 

Dic  regulas  de  hac  reductione  generales.  1)  Quadratus  aspectus  pla- 
netae cujuscunque  cum  Sole  vel  cum  alio,  qui  caret  latitudine,  non  habet 
opus  reductione,  quantamcunque  ipse  habeat  latitudinem.  2)  Aspectui  qua- 
drante minori,  si  diversae  fuerint  configuratorum  latitudines  in  plaga  vel  etiam 
in  quantitate  evidenter,  minor  arcus  eclipticae  respondet,  majori  major.  3)  Si 
latitudines  propemodum  aequales  fuerint  et  plagae  ejusdem,  tunc  omnibus 
aspectibus  promiscue  respondent  arcus  eclipticae  majores. 

Doce  methodum  aspectus  computandi,  quando  latitudinem  habent  pla- 
netae. Casus  sunt  tres:  aut  enim  unus  solus  habet  latitudinem,  et  tunc,  si 
aspectus  est  minor  quadrante,  antilogarithmo  ejus,  sin  major  quadrante,  com- 
plementi ad  semicirculum  antilogarithmo  adimitur  antilogarithmus  latitudinis ; 
residuum,  quaesitum  ut  antilogarithmus,  ostendit  arcum  eclipticae  responden- 
tem illic  aspectui,  hic  ejus  complemento  ad  semicirculum. 

Ut  si  aspectus  sit  minor  quadrante,  ut  aspectus  30°,  antilogarithmus  14384 

Unius  latitud.  10°,  antilogarithmus  1531 

Residuum  12853,  quaesitum 

ut  antilogarithmus,  ostendit  respondentem  arcum  eclipticae  28°  26'. 

Ita  si  aspectus  sit  major  quadrante,  ut  aspectus  144° 

Complementi  36.  antilogarithmus  21193 
Unius  latitudo  10.  antilogarithmus  1531 

Residuum  19662,  quaesitum 

ut  antilogarithmus,  ostendit  respondentem  complemento  arcum  eclipticae  34°  46',  qui  ablatus 
de  180°  relinquit  arcum  145°  14'  respondentem  ipsi  aspectui  144°. 

Ergo  cum  planetae  distant  in  ecliptica,  illic  quidem  per  28°  26',  hic  per 
145°  14',  tunc  in  suo  peculiari  circulo  faciunt  aspectum,  illic  semisextum  30°, 
hic  biquintilem  1 44°. 

Aut  ambo  habent  latitudines  aequales  inter  se  easque  vel  diversarum 
plagarum  vel  ejusdem:  tunc  bisecto  aspectu  quaeritur,  ut  in  primo  casu,  re- 
ductio competens  dimidio,  si  plagae  latitudinum  diversae,  vel  complemento 
dimidii,  si  plaga  eadem. 

Sit  aspectus  72°,  latitudines  unius  5°  bor.,  alterius  5°  austr.  Ergo  dimidii  36° 
antilogarithmus  20193  diminuatur  antilogarithmo  latitudinis  5°,  381.  Residuum  19812 
ut  antilogarithmus  ostendit  34°  53',  cujus  duplum  69°  46'  est  distantia  ecliptica  pla- 
netarum, facientium  quintilem.  Sint  vero  plagae  ejusdem  utraque  latitudo,  ergo  di- 
midii aspectus  36°  complementum  54°,  antilogarithmus  53139,  hinc  aufer  ut  prius 

ant.  381 , residuum  erit  52758,  cujus  arcus  53°  50',  complementum  reductionis  dimidii 
36°  10',  tota  ergo  72°  20'. 

Haec  erit  distantia  ecliptica  facientium  quintilem,  si  aequales  et  ejusdem 
plagae  latitudines,  utriusque  5 graduum. 

Aut  differunt  latitudines  quantitate,  et  processus  fit  operosior;  cujus 
ecce  typum. 

Primum  si  plaga  eadem.  Sit  latitudo  Saturni  2°  20'  merid.,  Yeneris  4°  35' 
merid.,  et  debeant  facere  aspectum  60°. 

Ergo  compl.  lat.  maj.  . . 85°  25' Logarithmus  320 

Minoris 87.  40. Logarithmus  88  (83) 

Differentia  ....  2.  15.  Summa  408 

Aspectus  . . . . 60. 

Differentia  57.  45.  Dimid.  28.  52 ‘/2.  . . Logarithmus  72795 

Summa  62.  15.  Dimid.  31.  71/.,.  . . Logarithmus  65989 

Summa  138784 
Summarum  differentia  138376 
Arcus  30.  2V2.  Logarithmi  dimidium  69188 
Duplum  60.  5.  Haec  est  reductio  quaesita. 

Rursum  si  plagae  diversae . Sit  latitudo  £ 4°  0.  bor.  $ , 10°  0.  austr.,  debeant 
facere  aspectum  72°. 

Ergo  compl.  lat.  maj.  . . 80.  0 Logarithmus  1531 

Dist.  ^ ab  illo  polo  . . 94.  0. Logarithmus  244 

Differentia  . . 14.  0.  Summa  1775 

Aspectus  . . . 72.  0. 

Differentia  . . 58.  0.  Dimid.  29.  0.  Log.  72400 

Summa  . . 86.  0.  Dimid.  43.  0.  Log.  38273 

Summa  110673 
Summarum  differentia  108898 
35.  28.  Logarithmi  dimidium  54449 
70.  56.  Haec  est  distantia  ecliptica  quaesita,  quam 
si  assequantur  planetae,  his  latit  faciunt  quintilem  gr.  72.  SG) 

Quinam  ex  aspectibus  est  observationis  praecipuae?  Conjunctio,  ut  quae 
magna  parte  incurrit  in  oculos,  planetis  eodem  zodiaci  loco  invicem  appro- 
pinquantibus. 

Quid  consequitur  conjunctiones?  Revolutiones  seu  dnoxatagaoetg  tem- 
porum variae. 

Qua  re  definitur  aliqua  temporum  ccnoy.aTagaaic?  Concursu  duarum  vel 
plurium  conditionum,  ad  conjunctionem  accedentium:  verbi  causa,  si  non  tan- 
tum Sol  et  Luna  rursum  coeant,  sed  coitus  etiam  incidat  in  eundem  locum 
zodiaci  cum  priori,  vel  si  non  tantum  duo  coeant,  sed  etiam  tertius  iterum 
accedat,  vel  si  Luna  non  tantum  latitudinis  anomalias  evolverit,  reversa  ad 
eundem  nodum,  sed  etiam  simul  in  conjunctionem  vel  oppositionem  Solis,  aut 
in  eundem  locum  zodiaci  incidat  in  isto  reditu  ad  nodum. 

Quot  sunt  potissima  genera  apocatastasium?  Duo:  vel  enim  singuli  pla- 
netae et  ad  Solem  et  ad  locum  eundem  zodiaci  referuntur,  ubi  tempus  quae- 
ritur, intra  quod  planeta  stationes  et  retrogradationes  suas , vel  Luna  phases 
suas  per  totum  zodiacum  circumfert,  vel  planetae  ad  se  mutuo  adque  zodiaci 
loca  referuntur. 

Recense  apocatastases  smgulorum  cum  Sole?  Saturnus  et  Sol  restituun- 
tur simul  ad  eundem  zodiaci  locum  proxime  intra  annos  59 , ita  ut  Saturnus 
bis,  Sol  59ies  zodiacum  emetiatur.  Jupiter  intra  83  Solis  reditus  conficit  sep- 
tem suos.  Mars  valde  magnis  interstitiis  distribuit  suas  cum  Sole  conjunc- 
tiones. Igitur  apocatastases  ejus,  quo  longiores  sumuntur,  hoc  sunt  accuratiores. 


Liber  Sextus.  Pars  Quinta. 


493 


Brevissima  habetur  solarium  annorum  15,  quos  intra  ipse  revertitur  octies; 
proxima  annorum  17,  quibus  ipse  conficit  novem  periodos;  accuratior  est  an- 
norum 32,  quibus  17  fiunt  revolutiones  Martis  per  zodiacum;  sequitur  perio- 
dus annorum  47,  in  qua  sunt  25  reditus  Martis.  Adhuc  accuratior  annorum 
79  solarium,  habens  42  revolutiones  Martis,  et  haec  prae  ceteris  in  existi- 
matione est  apud  astrologos.  Venus  intra  8 annos  solares  revertitur  quin- 
quies satis  accurate,  et  sic  Soli  superius  jungitur  quinque  locis,  binis  inter  se 
distantibus  spatio  72°,  quibus  quinque  locis  sequentes  copulae  lento  admodum 
passu  et  brevibus  spatiis  per  octonos  annos  excedunt,  ut  sic  interjecti  72° 
vix  intra  duo  semis  secula  consumantur  totusque  zodiacus  copulis  istis  fre- 
quentetur. Mercurius  contra  intra  13  solares  54  circuitus  absolvit,  quare 
copulas  sui  cum  Sole  liberaliter  per  totum  zodiacum  spargit,  interstitio  non 
majori  quam  6 vel  7 grad.  ratione  media.  Luna  denique  duodecim  reditus  ad 
Solem  absolvit  aliquanto  breviori  tempore,  quam  Sol  ad  initium  cursus  rever- 
tatur, itaque  ut  accuratior  fiat  apocatastasis , opus  est  longiori  tempore : hinc 
natae  sunt  observatione  gentium  trieteris,  complexa  menses  lunares  37,  nec 
tamen  hoc  accuratissime,  octaeteris,  mensium  99,  ita  ut  centesimus  initium 
faciat  octaeteridis  sequentis,  hendecaeteris,  mensium  136;  et  omnibus  his  ac- 
curatior composita  ex  utraque,  enneakaedecaeteris,  mensium  235,  cumque  ad- 
huc quadrantis  unius  diei  differentia  supersit,  quo  minus  novilunium  rever- 
tatur in  locum  pristinum,  Calippus  quadruplicavit  numerum,  constituta  periodo 
annorum  76,  mensium  940. 

V.  De  annis  politicis  lunaribus. 

Quis  est  usus  apocatastasium  Solis  et  Lunael  Cum  Luna  phasium  per- 
mutatione moveat  atque  in  se  convertat  omnium  hominum  oculos,  factum  est, 
ut  signa  temporum  a Luna  petentes  exordia  suorum  annorum  ab  exordio 
phasium,  id  est  a novilunio  petierint  gentes  plurimae,  praesertim  illae,  penes 
quas  discrimina  aestatis  et  hiemis  non  admodum  sunt  evidentia,  cum  reditus 
Solis  ad  loca  pristina,  qui  annum  definit,  non  facile  nec  aliunde  cognosci 
posset. 

Quotuplex  est  lunaris  annus P Duplex,  solutus  et  ligatus.  Solutus  duo- 
denum perpetuo  mensium,  quorum  pars  dimidia  paulo  plus  tricenum  dierum 
est,  pars  reliqua  29.  ^Talis  anni  primus  mensis  successu  annorum  excurrit  in 
hiemem,  inde  in  autumnum,  post  in  aestatem,  et  denique,  tricesimo  anno  exacto, 
rursum  in  ver  transit.  Tali  utuntur  Tureae  ex  disciplina  Arabum.  Ligatus 
(intellige  ad  solarem  annum)  mensibus  utitur  intercalariis  habetque  quartus 
vel  tertius  quisque  menses  tredecim,  ut  ita  primus  mensis  semper  circa  ean- 
dem tempestatem  anni  solaris  oberret,  nunc  antecedens  aliquot  diebus,  nunc 
sequens.  Horum  est  usus  apud  Judaeos  et  apud  Christianos  ecclesiasticos. 

Quanta  est  longitudo  horum  annorum ? Quidam  dicuntur  simplices  sunt- 
que  dierum  solidorum  354  vel  355,  quidam  embolimaei,  intercalarii,  solido- 
rum dierum  384  vel  385  et  prout  artis  ingenium  fuerit,  quidam  etiam  dierum 
353,  383,  qui  dies,  quia  more  judaico  a vespera,  Luna  oriente  incipiunt,  ex 
eo  Lunae  dicuntur,  et  prima  Luna,  quae  prima  et  post  novilunium,  reliquae 
suo  quaeque  numero. 

Quot  modis  alligantur  anni  lunares  ad  solarem,  et  quae  hinc  nas- 
cuntur apocatastases ? Duobus  modis  alligantur,  vel  ad  naturalem  quantitatem 
anni  solaris,  vel  ad  politicam  ejus  ordinationem,  qualis  est  periodus  Juliana; 
et  cum  ad  naturalem  alligantur,  apocatastasis  vel  circulus  brevior  quidem  est 


494 


Epitomes  Astronomiae 


enneakaedecaeteris,  Arato  celebrata,  longior  76  annorum,  quae  fuit  Calippi 
periodus;  longissima  et  accuratissima  Hipparchi  quatuor  Calippicas  complec- 
titur, est  enim  annorum  304,  quos  intra  dies  una  de  rationibus  Calippi 
demitur. 

Cum  vero  enneakaedecaeteris  seu  periodus  Calippica  76  annorum  accom- 
modatur ordinationi  anni  Juliani  et  observationi  Judaici  cycli,  dierum  septe- 
num perpetui,  equidem  Juliana  ratio  per  se  continet  cyclum  annorum  quatuor, 
quos  intra,  ut  supra  in  theoria  Solis  et  libro  III.  est  dictum,  unus  bissextus 
intercalatur,  qui  quatuor  sumti  septies,  ut  una  et  bissextus  et  feria  septimanae 
seu  litera  dominicali#  redeat,  conficiunt  Solis  cyclum  dictum  annorum  28.  In 
hanc  igitur  summam  ductus  numerus  annorum  novemdecim,  cyclus  Lunae 
dictus,  conficit  periodum  annorum  532  politicum,  a Dionysio  Abbate  auctore 
denominatum ; post  exactos  totidem  annos  omnes  et  bissexti  et  feriae  et  inter- 
calares menses  eodem  ordine  redeunt,  quanquam  hic  cyclus  vitiosus  est,  quia 
rationes  Calippicas  tenet,  neglecta  correctione  Hipparchi,  unde  plus  quam  ses- 
quidie  rationes  Lunae  excedit,  rationes  vero  Solis  quadriduo. 

Quid  potissimum  observandum  est  circa  hunc  cyclum  magnum  532  an- 
norum? Hujus  vitiosi  cycli  observatione  factum  est,  ut  intra  1600  annos  ab 
aequinoctio  vero  aberrarit  sedes  ipsi  destinata  in  calendario  per  dies  12, 
Lunaque  calendarii  a Luna  coeli  per  dies  5.  Quod  cum,  qua  dabatur,  emen- 
darint  regna  et  provinciae  plurimae,  inde  fit,  ut  inter  illos  et  reliquos,  qui 
tenent  rationes  antiquas,  crebro  discrimen  paschatis  intercedat,  unius,  quatuor 
vel  5 septimanarum,  quia  pascha  nonnisi  dominica  post  Lunam  decimamquin- 
tam,  proximam  post  aequinoctium,  celebrari  potest. 

Quid  est  aureus  numerus?  Cyclus  Lunae,  seu  numeri  novemdecim,  ad- 
scripti  arte  singulari  ad  dies  calendarii  Juliani  literis  aureis;  hoc  nomen  ac- 
ceperunt ab  ipso  primi  auctoris  facto.  Sunt  autem  ii  numeri  indices  Lunae 
primae  non  semper  verissimae,  sed  usalis  seu  artificialis,  quilibet  in  illo  anno 
cycli,  quem  ipse  indicat  ordine  suo. 

Quae  ratio  fuit,  unum  annum  prae  alio  primum  in  decemnovennali 
cyclo  constituendi?  Propinquitas  novilunii  ad  aequinoctium  illius  temporis, 
quo  haec  ordinatio  fuit  facta,  scilicet  ante  tempora  Constantini  Magni  et  ante 
annum  Christi  300,  tunc  enim  aequinoctium  fuit  in  22.  Martii  Juliani;  ergo 
quo  anno  coincidit  novilunium  in  vespera  diei  22.  .Martii,  eo  anno  dies 
23.  Martii  dictus  fuit  Luna  prima  isque  annus  fuit  hahitus  pro  primo,  ideo- 
que  ad  23.  Martii  stat  aureus  numerus  I. 

Cum  autem  28  cycli  decemnovennal.es  constituant  unum  cyclum  mag- 
num , quo  delectu  primus  est  sumtus,  cum  quilibet  potuisset  esse  primus?  Is 
cyclus  decemnovennalis  fuit  primus  sumtus,  qui  ad  annum  42.  imperii  Augusti 
propius  accessit  cum  suo  initio:  quia  cum  Christus  anno  15.  Tiberii  fuerit 
quasi  30  annorum,  ergo  demtis  his  15  primis  Tiberii  et  ultimis  15  de  57 
imperii  Augusti  venitur  ad  42.  annum  imperii  Augusti  pro  nativitate  Christi 
praeter  propter.  Annus  autem,  qui  die  22.  Martii  novilunium  haberet,  proxi- 
mus huic  termino,  fuit  45.  Julianus  seu  44.  Augusti.  Hic  igitur  factus  est 
caput  cycli  magni  Dionysiani  annorum  532,  acciditque  pulchro  casu,  ut  ipse 
esset  etiam  (vel  esse  debuerit)  bissextilis : ut  ita  proximo  mense  post  diem 
intercalatum  inciperet  annus  lunaris,  scilicet  ab  aequinoctio. 

Pro  cyclo  Lunae  sciendo  jubent  ad  annos  Christi  usuales  addere  uni- 
tatem, a summa  abjicere  omnes  cyclos  Lunares ; quaero,  unde  constet,  Chri- 
stum natum  anno  2.  cycli , Juliano  46.  et  quae  circa  hoc  observanda?  Annus 

iste  non  eougruit  historiae,  sed  congruit  cyclo  illi  artificiali  secundum  posita 
haec  duo:  primo  quod  Christus  sit  natus  in  solstitio  brumali,  die  25.  Decem- 
bris, quae  traditio  est  antiqua,  secundo  quod  Zacharias,  pater  Joannis  Bap- 
tistae, vel  ipse  pontifex  maximus  Judaeorum  vel  pontificis  vicarius,  viderit  an- 
gelum annunciantem  conceptionem  Joannis  Baptistae,  cum  ipse  ingressus  esset 
sanctum  sanctorum  die  expiationis,  quae  solebat  esse  decima  mensis  septimi, 
Tisri  dicti.  Hanc  hypothesin  de  Zacharia,  qui  fuit  ex  sorte  Abia,  relinquo 
examinandam  theologis,  rerum  Judaicarum  illius  temporis  peritis.  Jam  si 
Christus  in  solstitio  brumali  natus,  est  igitur  annunciatus  novem  mensibus 
ante  in  aequinoctio  verno.  Id  vero  angelus  affirmavit  fuisse  sex  mensibus 
post  conceptionem  Joannis,  Joannes  ergo  annunciatus  et  conceptus  fuit  in 
aequinoctio  autumnali,  circa  25.  Septembris.  At  annunciatus  est  X.  Tisri 
seu  Luna  X.  mensis  septimi  a vernali,  secundum  hypothesin  secundam.  Nul- 
lus vero  annus  cycli  habet  Lunam  X.  die  25.  Septembris,  seu  Lunam  I. 
16.  Septembris,  praeter  annum  cycli  primum,  quia  aureus  I.  stat  ad  16.  Sep- 
tembris: ergo  anno  primo  cycli  conceptus  Joannes,  anno  ergo  secundo  cycli 
conceptus  et  natus  est  Christus,  positis  veris  illis,  quae  dixi.  Ita  nostra  aera 
non  est  historica,  sed  artificialis  et  hypothetica,  a vero  non  nimium  remota. 
Et  notandum,  quod  hodie  nos  illam  aliter  intelligamus , quam  ab  ejus  auc- 
tore sumus  docti.  Ille  ponebat  Christum  conceptum  in  principio  anni  secundi 
cycli  incipientis,  quippe  ab  aequinoctiali  novilunio,  natum  in  bruma  sequenti, 
finiente  anno  46.  Juliano,  ideoque  dicti  sunt  olim  anni  non  nativitatis,  sed 
incarnationis  Christi;  at  nos  hodie  opinamur  Christum  natum  bruma  ante- 
cedente, currente  adhuc  primo  anno  cycli,  et  jam  finiente  anno  45.  Juliano, 
nobis  ergo  sunt  anni  a nativitate.  Id  propius  quidem  est  veritati  historicae, 
aberrat  tamen  adhuc  et  ab  illa  et  simul  a rationibus  hujus  cycli. 

YI.  De  conjunctionibus  magnis  et  maximis. 

Quid  praecipue  notatu  dignum  occurrit  circa  conjunctiones  planeta- 
rum inter  se  promiscue ? Conjunctiones  trium  superiorum,  magnae  et  maxi- 
mae dictae. 

Quid  magnam  conjunctionem  appellant?  Conjunctionem  Saturni  et  Jo- 
vis, quae  plerumque  tam  diu  durat,  donec  accedat  et  Mars,  superiorum  ter- 
tius, quod  vel  maxime  conspiciendum  est  spectaculum,  tres  magnae  stellae, 
fulgentes,  sine  scintillatione,  uno  coeli  loco. 

Quid  est  conjunctio  maxima ? Quando  talis  conjunctio  contingit  circa 
principium  zodiaci,  quo  est  in  nostris  zonis  principium  Arietis. 

Quantum  ab  invicem  distant  binae  et  binae ? Conjunctio  una  Saturni 
et  Jovis  meJia,  seu  linearum  motus  eujusque  medii,  distat  ab  alia  annis  20 
fere,  in  zodiaco  vero  triente  circuli  retro,  paulo  minus.  Ita  fit  ut  quarta  con- 
junctio post  annos  60  superet  locum  initialem  per  gradus  9 circiter.  Maxima 
igitur  fit  post  annos  paulo  minus  800,  id  est  post  794. 

Quomodo  dividitur  una  periodus  octingentorum  annorum ? In  quatuor 
triplicitates  seu  trigonos:  igneum,  terreum,  aerium,  aqueum , singulos  200 
annorum.  Nam  primae  10  conjunctiones  fiunt  in  signis  igneae  triplicitatis, 
Ariete,  Sagittario,  Leone,  ut  anno  1584,  1604,  1623  etc.  Sequentes  10  con- 
tingunt in  terreis  signis,  Tauro,  Capricorno,  Virgine.  Tertius  denarius  conjunc- 
tionum transfertur  in  signa  contigua  trigoni  aerii,  Geminos,  Aquarium,  Libram. 
Citimae  decem  conjunctiones  disperguntur  per  signa  triplicitatis  aqueae,  Can- 
crum, Pisces,  Scorpionem.  Sic  ager  iste  zodiaci  ab  hoc  veluti  jugo  superio- 


496 


Epitomes  Astronomiae 


rura  planetarum  contiguis  sulcis  successive  totus  aratur,  seu  magis  apposite, 
a conciliis  planetarum  ex  omni  parte  frequentatur.  Vide  huc  aptum  schema 
Vol.  II.  p.  637. 

Distingue  aetates  per  mundi  conjunctiones  maximas,  accommodatis  historiis 
notis.  Etsi  mundus  sub  ipsissimam  conjunctionem  magnam  Saturni  et  Jovis 
fortasse  non  est  conditus,  alia  enim  est  libertas  harum  rerum  in  archetypo, 
aliud  item  genus  rerum,  quod  hic  in  Terris  inque  uno  mundi  angulo,  post  in- 
stitutos jam  ex  archetypo  motus,  necessitate  geometrica  consequitur,  quod, 
quippe  sensibus  obvium,  nos  homines,  quasi  singulariter  in  constitutione  arche- 
typi quaesitum  suspicimus  et  celebramus:  tamen  primae  conjunctiones  mag- 
nae, quae  post  mundi  ortum  esse  potuerunt,  indice  chronologia  contigerunt 
circa  principium  triplicitatis  igneae  et  finem  aqueae.  Sit  igitur  prima  con- 
junctio maxima  in  ortu  mundi  vel  circa  lapsum  Adami.  Secunda,  dum  Henoch 
vitam  in  Terris  divinam  ageret,  cujus  abavus  Enos,  superstitibus  omnibus 
patriarchis,  cultum  divinum  solennem  seu  invocationem  divini  nominis  insti- 
tuit, cum  Cainitae  urbes  munirent,  artes  invenirent.  Tertia  diluvium  novam- 
que  propagationem  generis  humani  assequitur.  Quarta  coincidit  in  exitum 
Israelitarum  ex  Aegypto  datamque  legem.  Quinta  principia  habet  servitutis 
Israelitarum  in  Media,  exstincto  regno  decem  tribuum  sub  Esaia,  qui  claris- 
sima de  Christo  vaticinia  prodidit,  quando  et  Olympiades  institutae  et  Nabo- 
nassaris  anni  principium  habent  et  Roma  condita  fuit.  Sexta  habet  Messiae 
promissi  ortum  ex  virgine,  anno  mundi  3970  secundum  quosdam;  qui  est 
praecisus  modus  quinque  maximarum  conjunctiouum.  Nam  794  anni  quin- 
quies sumti  fiunt  3970.  Septima  Carolum  Magnum  assequitur.  Octava,  quae 
fuit  insignita  stella  nova,  nostra  haec  tempora.  (Cfr.  Vol.  II.  p.  636.) 

VII.  De  eclipsibus  seu  deliquiis  luminar ium,  primo  Lunae. 

Quodnam  insigne  est  accidens  commune  tam  conjunctionibus  et  oppo- 
sitionibus Solis  et  Lunae,  quam  illuminationi  corporum  Lunae  et  Terrae , 
quae  est  a Sole P Privatio  luminis,  graece  inXeapiq,  latine  deliquium  vel  de- 
fectus dicta,  praecipuum  eorum,  quae  Graeci  na&ri,  Latini  passiones  dixerunt; 
sic  enim  loqui  consuevimus,  Solem  et  Lunam  pati  deliquium,  et  poetae  Solis 
Lunaeque  labores  canunt,  videnturque  ceterae  omnes  motuum  affectiones  prop- 
ter similitudinem  cum  his  passiones  dici.  Privatur  autem  Sol  lutaine  nonnisi 
in  conjunctione  cum  Luna,  vicissim  Luna  nonnisi  in  oppositione  cum  Sole. 

Ergone  vere  patiuntur  hanc  luminis  diminutionem  luminaria?  Luna 
quidem  vere  spoliatur  lumine,  quod  habet  a Sole;  Sol  vero  etsi  tegitur  oculis 
nostris , non  ipse  tamen  amittit  lumen , sed  ejus  loco  Telluris  partes  aliquae 
certae  spoliantur  lumine  Solis,  non  aliter  quam  prius  ipsa  Luna. 

Unde  hoc  evenit  Lunae,  ut  quo  tempore  plena  debuit  esse,  subito  lumine 
vel  tota  privetur  vel  in  parte  corporis ? Ex  interpositu  globi  terreni  Solem 
inter  et  Lunam,  quod  hinc  scimus,  quia  constat  nobis,  Terrae  corpus  esse 
opacum  nec  transmittere  radios  Solis,  sed  projicere  umbram  in  oppositum 
Solis.  2)  Quia  dictum  in  superioribus,  Lunae  lumen  a Sole  esse,  et  legibus 
opticis  per  rectas  lineas  Lunae  infundi.  3)  Quia  nunquam  Luna  damnum 
hoc  luminis  extraordinarium  incurrit,  nisi  in  oppositione  sui  cum  Sole,  hoc 
est  cum  Sol,  Terra  et  Luna  fuerint  in  eadem  linea  recta  et  Terra  inter- 
posita inter  luminaria,  sic  ut  Luna  stet  a plaga,  in  quam  porrigitur  umbra 
Terrae. 

Atqui  si  haec  oppositio  Lunae  causa  est  defectus,  qui  fit,  quod  non  in 

omni  oppositione  Luna  deficit ? Quia  non  omnis  oppositio  locorum  Solis  et 
Lunae  eclipticorum  est  vera  et  exacta  ipsorum  etiam  corporum  oppositio,  sed 
frequenter  Luna  declinat  umbram  Telluris,  ad  latus  ejus  praetervecta  Solis 
oppositum. 

TJbi  ergo  contingunt  L^unae  defectus  et  quando?  Contingunt  iis  locis, 
quibus  nodi  vel  caput  et  cauda  draconis  orbitam  Lunae  cum  orbita  Solis 
connectunt.  Itaque  cum  nodi  gemini  sint,  locis  orbitae  oppositis,  et  tardissimo 
motu  repant  in  antecedentia,  ut  dictum,  fit  ut  Sol  qqotannis  ad  utrumque 
eorum  perveniat,  pergens  in  consequentia.  Quare  illa  tantum  plenilunia,  quae 
contingunt  Sole  circa  nodos  versante,  in  partibus  anni  oppositis,  seu  per  6 
vel  5 menses  distantibus,  de  lumine  periclitantur,  cetera  toto  anno  sunt  extra 
periculum. 

Quod  hinc  nacta  est  nomen  orbita  centri  Solis  apparens  sub  fixis?  Ab 
hoc  eventu  et  na&ei  luminarium,  praecipue  Lunae,  dicta  fuit  ecliptica, 
quasi  linea  deliquiosa  vel  deliquialis,  defectualis;  Germanorum  aliqui  appel- 
lant ©cfyeinbredjerin,  lucifragam,  luciperdam,  lucifugam,  umbrosam,  umbriferam, 
in  oppositio  sane  Solis;  cum  sit  interim  lucifera  vel  luciporta  ob  ipsum 
Solem. 

Qua  figura  est  umbra  Terrae?  Cum  et  Sol  et  Terra,  ille  luminosus, 
haec  opaca,  rotunda  sint  corpora  et  Sol  quidem  Terra  major,  sequitur  legibus 
opticis,  quia  lucis  radii  sunt  lineae  rectae , ut  umbra  Telluris  sit  conus  regu- 
laris seu  rotundae  metae  figura,  qui  conus,  sectus  plano  ad  axem  recto  in 
quocunque  puncto,  sectionem  acquirit  circulum.  Idem  verum  est  multo  magis 
de  Luna  ej usque  umbra. 

In  schemate  91.  si  SD  Sol  sit  et  YE  Terra,  productis  rectis  SY,  DE,  contin- 
gentibus Solem  et  Terram,  formatur  conus  umbrae  YCE.  Ita  si  KL  Luna,  KRL  erit 
ejus  umbra. 

Semperne  manet  eadem  umbrae  figura?  Non  peni- 
tus. Nam  diminuto  intervallo  Solis  et  Terrae,  umbra  fit 
brevior,  obtusior  et  tenuior;  aiicto  illo,  longior,  acutior  et 
crassior* 

Quid  est  parallaxis  Solis  vel  Lunae  horizontalis,  et 
quae  ratio  nominis?  Parallaxis  horizontalis  est  angulus  in 
Sole  vel  Luna  duabus  lineis  comprehensus,  altera  tangente 
Terrae  superficiem,  altera  per  centrum  ejus  ducta. 

In  schemate  VSB  est  parallaxis  puncti  S in  Sole,  EFB 
puncti  F Lunae,  horizontalis. 

Ptolemaeus  naqaXha^iv , Copernicus  ex  eo  commuta- 
tionem visus  appellat,  quia  lineae  hae  BS,  VS,  continuatae 
usque  sub  fixas,  ostendunt  duo  loca  centri  Solis  vel  Lunae 
differentia,  quorum  sub  altero  sidus  videtur  ex  B centro 
Terrae  aspectum,  sub  altero  videtur  aspectum  ex  Y su-^ 
perficie  Terrae.  Fingitur  igitur  visus  ex  B centro  Terrae 
in  ejus  superficiem  V transferri  in  momento,  quo  dato  Sol 
vel  Luna  mutarent  suum  locum  apparentem  sub  fixis.  Nam 
ab  oculo  humili,  in  centro  scilicet  Terrae  B,  cernerentur  aL 
tiori  parte  coeli,  ab  illo  elevato  in  superficiem  V cerne- 
rentur loco  humiliori.  Itaque  in  versionibus  arabicis  paral- 
laxis dicitur  diversitas  aspectus. 

Quanta  potest  esse  maxima  parallaxis  utriusque  si- 

deris ? Ex  intervallis,  libro  IV.  fol.  326.  328.  stabilitis,  Solis  quidem  3469, 
Lunae  59  semidiametrorum  Terrae,  sequitur  parallaxis,  Solis  quidem  59  se- 
cundorum, seu  minus  uno  scrupulo  in  apogaeo , in  perigaeo  tanto  plus  uno 
scrupulo;  Lunae  apogaeae  58'  22",  perigaeae  63'  41". 

Doce  metiri  angulum  in  vertice  coni  umbrae  seu  mucronem  ejus.  Si 
ab  angulo  semidiametri  Solis  apparentis  in  Terra  deraseris  parallaxin  Solis, 
relinquetur  dimidium  anguli  mucronis  hujus. 

Ut  si  Solis  semidiameter  ABS  sit  15',  BSV  vel  BSC  parallaxis  Solis  1',  eritsemis- 
sis  mucronis  14'  sc.  SCB  vel  VCB. 

Doce  et  longitudinem  umbrae  Terrae  metiri.  Semidiametrum  Terrae 
duc  in  distantiam  Solis  et  Terrae,  factum  divide  per  excessum  semidiametri 
Solis  super  semidiametrum  Terrae. 

Ut  quia  libro  IV.  folia  326.  proportio  diametrorum  fuit  quindecupla  paulo  major, 
intervallum  vero  Solis  et  Terrae  3469  semidiametrorum  Terrae : aufer  1'  semidiametrum 
Terrae  a 15'  plus,  semidiametro  Solis,  cum  residuo  14'  plus  divide  factum  ex  1 et  3469, 
id  est  3469,  proveniunt  longitudini  umbrae  Telluris  semidiametri  Telluris  247  plus.  87) 

Est  igitur  umbra  amplius  quam  quadruplo  longior  intervallo  Lunae  et 
Terrae,  ut  quod  non  fit  majus  59  semidiametris,  ex  quo  apparet,  necessario 
Lunam  interdum  per  umbram  trajicere. 

In  schemate  sit  BC  longitudo  umbrae  247  semidiametrorum  Terrae  BE,  at  BG 
altitudo  Lunae  in  apogaeo  59  semidiametrorum  Terrae  BE. 

Quid  appellant  astronomi  semidiametros  Solis , Lunae  vel  umbrae , et 
quantae  sunt  eae?  Sic  dicuntur  anguli,  quibus  Solis,  Lunae  vel  circuli  Um- 
brae in  loco  transitus  Lunae  semidiametri  cernuntur  in  Terra,  seu  quos  in 
centro  Terrae  formant  lineae,  in  terminos  illarum  semidiametrorum  recta  ob- 
jectarum eductae. 

ABD  Solis  semidiameter  in  apogaeo  est  15',  in  perigaeo  15'  33",  Lunae  IBL  in 
apogaeo  itidem  15'  0",  in  perigaeo  16'  22". 

Unde  habetur  semidiameter  umbrae  in  quolibet  loco  transitus  Lunae? 
Conjiciantur  in  unam  summam  parallaxes  horizontales  Solis  et  Lunae,  ab 
hac  summa  abjiciatur  semidiameter  Solis  apparens,  relinquitur  semidiameter 
umbrae  in  illo  loco  transitus  Lunae,  cui  sumta  parallaxis  competit.88) 

Ut  si  semidiameter  Solis  sit  15'  30",  parallaxis  Solis  1'  1",  Lunae  62'  15",  summa 
utriusque  63'  16".  Ergo  ablatis  scrupulis  15'  30",  restant  47'  46"  pro  semidiametro 
umbrae  Terrae  GBF  in  loco  transitus  Lunae  FGQ. 

Quae  varietas  occurrit  hujus  semidiametri  umbrae?  Quo  altior  est 
Luna,  hoc  brevior  est  semidiameter  umbrae,  quo  humilior  illa,  hoc  ista  lon- 
gior. In  apogaeo  igitur  Solis  et  perigaeo  Lunae  omnium  est  longissima  49' 
40",  in  perigaeo  Solis  et  apogaeo  Lunae  omnium  brevissima  43'  50". 

In  schematibus  92,  93.  AG  vel  AF  est  semidiameter  circuli  GONMF,  quo  umbra 
intelligitur  secta  in  loco  transitus  Lunae. 

Quot  sunt  eclipsium  lunarium  formae?  Tres:  partialis,  totalis  sine  mora 
in  tenebris  et  totalis  cum  mora. 

In  schemate  priore  (92.)  pinguntur  partiales;  si  puncta  V Lunae  et  N umbrae 
coirent,  totalis  esset  sine  mora.  In  altero  eclipsis  est  cum  mora  totalis. 

Quis  dicitur  arcus  inter  centra  seu  latitudinarius  ? Est  arcus  ex  centro 
umbrae  in  viam  seu  orbitam  Lunae  perpendicularis,  proxime  minor  latitudine 
Lunae  peneque  cum  ea  coincidens. 

Ut  si  A centrum  umbrae,  FAG  ecliptica,  eique  ad  rectos  QTA,  circulus  latitu- 

dinis,  BCE  via  centri  Lunae,  obliqua  ad  FAGf  eclipticam,  ex  A in  BE  perpendicularis 
AC,  (corrigatur  schema  92,  ut  AC  sit  perp.  BE)  tunc  AT  quidem  esset  latitudo  Lu- 
nae, si  centrum  ejus  esset  in  T in  vera  oppositione;  at  AC,  vicinissima  ipsi  AT,  dicitur 
arcus  inter  centra. 

Quantus  requiritur  hic  arcus  ad 
unam  quamlibet  formam  eclipseos ? 

In  totali  sine  mora  arcus  iste  additus 
semidiametro  Lunae  summam  facit 
aequalem  semidiametro  umbrae ; in 
totali  cum  mora  minorem  semidiametro 
umbrae;  in  partiali  majorem  quidem 
semidiametro  umbrae,  minorem  tamen 
summa  ex  semidiametris  umbrae  et 
Lunae  confecta. 

Ut  AE  est  summa  AO,  OE  semi- 
diametrorum,  AY  vero  in  schemate  priore 
est  illa  quidem  minor,  major  tamen  quam 
AN,  semidiameter  umbrae;  non  igitur  to- 
talis, sed  partialis  est  eclipsis.  In  altero 
schemate  AC  minor  est  quam  AD,  AK, 
differentia  semidiametrorum,  itaque  AY 
minor  est  quam  AN,  totalis  igitur  eclipsis. 

Quid  sunt  scrupula  1 ) durationis  dimidiae,  2)  incidentiae  seu  casus , 
3)  emersionis,  4)  morae  dimidiae?  Sunt  arcus  viae  Lunae,  in  quibus  exi- 
stente  centro  Lunae,  vel  1)  deficit  aliqua  pars  Lunae,  Luna  2)  vel  incidente 
in  umbram,  3)  vel  emergente,  4)  vel  etiam  Luna  tota  obscuratur. 

Ut  IJC , CE  sunt  scrupula  durationis  dimidiae,  BK  incidentiae,  DE  emersionis, 
KC  vel  CD  morae  dimidiae.  Etsi  vero  incidentia  seu  casus  et  emersio  proprie  tan- 
tum de  totalibus  usurpatur,  tamen  etiam  in  partiali  prioris  schematis  BC  incidentia 
dici  potest,  CE  emersio. 

Quomodo  differunt  duratio  et  mora?  Duratio  est  de  omnifario  defectu 
intelligenda  deque  omnibus  eclipsibus;  mora  tantum  de  quarundam  defectibus 
plenariis,  subintelligitur  enim:  in  tenebris  vel  umbra. 

Quod  est  medium  eclipsis  seu  summa  obscuratio  ? Quando  centrum  Lunae 
est  vel  junctum  centro  umbrae,  vel  in  perpendiculari  illa  ex  centro  umbrae 
in  viam  Lunae.  Ut  fig.  93,  quando  C centrum  in  AN  incidit. 

Quare  non  uteris  circulo  latitudinis  AQ,  ad  eclipticam  potius  recto,  ut 
in  astronomia  veteri?  1.  Quia,  proprie  loquendo,  Luna  in  hunc  circulum  in- 
cidens non  profundissime  venit  in  umbram.  2.  Quia  tempora  et  scrupula  in- 
cidentiae BT  et  emersionis  TE  redderentur  inaequalia,  collata  ad  liunc  cir- 
culum ATQ.  3)  Quia  sic  compendiosius  computatur  duratio  et  mora  in 
tenebris. 

Quomodo  computanda  sunt  scrupula  durationis  dimidiae , mora  dimidia , 
incidentiae , emersionis?  Ab  antilogarithmis  summae  et  differentiae  semidiame- 
trorum Lunae  et  umbrae  aufertur  antilogarithmus  arcus  inter  centra  seu  lati- 
tudinarii,  residua  quaesita  inter  antilogarithmos  ostendunt  inter  arcus  scrupula 
illic  durationis  dimidiae,  hic  morae  dimidiae:  his  vero  morae  ab  illis  dura- 
tionis ablatis,  relinquuntur  scrupula  incidentiae  et  emersionis. 

Ut  BC  computatur  ex  AB  summa  et  AC,  quia  BCA  rectus,  sic  KC  ex  AK  dif- 
ferentia semidiametrorum  et  ex  AC;  ablato  vero  KC  a BC,  manet  BK. 

Qua  re  differunt  loca  verae  conjunctionis  et  obscurationis  maximae? 

32  * 

Differunt  in  arcu  minimo,  duplo  reductionis  Lunae  loci  ad  eclipticam,  cujus 

arcu  Luna  in  obscuratione 
maxima  semper  est  vicinior 
nodo,  quam  centrum  umbrae. 

Ut  si  T esset  locus  conjunc- 
tionis, C est  locus  obscuratio- 
nis maximae,  TC  duplum  re- 
ductionis ad  eclipticam. 

Quantus  est  angulus 
latitudinis,  seu  intersectionis 
viarum  Solis  seu  umbrae 
FG  et  Lunae  BE  in  eclip- 
sibus? Paulo  supra  dictum 
est , in  copulis  hunc  angu- 
lum esse  maximum,  5°  18'. 
Vetus  astronomia  usurpat  mi- 
nutum 5°  0'  damno  calculi. 

Unde  discimus  quantitatem  AC  arcus  inter  centra  seu  latitudinarii? 
Ex  distantia  A centri  umbrae  a loco  nodi,  seu  arcu  eclipticae  interjecto,  qui 
sola  reductione  ad  eclipticam  dimidio  ipsius  TC  differt  ab  argumento  latitu- 
dinis, seu  ejus  complemento  ad  semicirculum. 

Quid  sunt  termini  ecliptici  Lunae  et  quanti  ii?  Termini  ecliptici  sunt 
arcus  eclipticae,  incepti  a nodo,  in  quibus  arcubus  versante  arcu  inter  centra, 
eclipsari  potest  saltem  aliqua  particula  corporis ; desinunt  autem  in  illa  puncta 
ante  et  post  nodum,  in  quibus  versante  arcu  inter  centra,  Luna  in  oppositione 
cum  Sole  umbram  tangit,  nec  delibat;  minimus  est  10°  40'  in  apogaeo  Lunae, 
maximus  12°  0'  in  perigaeo  Lunae. 

Si  umbra  in  perigaeo  Lunae  profundior  seu  crassior  est  et  longior 
iMnae  trajectus , anne  igitur  tunc  duratio  eclipsis  longissima?  Imo  breviori 
tunc  spatio  temporis  Luna  laborat  ceteris  paribus,  et  vicissim  in  apogaeo,  bre- 
viori transitu,  moratur  diutius.  Perigaeae  namque  Lunae  horarius  motus  ad 
horarium  apogaeae  in  majori  proportione  est,  quam  trajectus  perigaeus  ad 
apogaeum. 

Quot  elementis  constat  verus  Lunae  horarius,  in  eclipsibus  utilis?  Quin- 
que his:  primo  est  horarius  Lunae  aequabilis  seu  medius  periodicus,  deinde 
ejus  aequatio  simplex  ex  soluta  anomalia,  tertio  sub  ipsam  horam  syzygiae 
accedit  aequatio  menstrua,  quibus  duobus  elementis  medius  ille  minuitur  in 
apogaeo,  augetur  in  perigaeo;  quarto  variatio  accelerat  utrumque  omnesque 
intermedios,  quemque  iri  sua  proportione,  quinto  denique  auferendus  est  ab 
horario  Lunae  sic  formato  horarius  Solis,  qui  pro  tempore  fuerit,  ut  habeatur 
vera  superatio  horaria. 

Quanta  est  igitur  varietas  verorum  horariorum  in  eclipsibus?  Horarius 
ab  aequinoctio,  minimus  in  apogaeo,  prodit  per  variationem  Tychonicam  29'  46", 
maximus  in  perigaeo  38'  30",  sed  per  variationem  auctam  ille  29'  56",  iste 
38'  43",  hinc  ablatus  medius  Solis  motus  horarius,  relinquit  27'  18"  vel  27' 
28",  et  36'  2"  vel  36'  15".  Ubi  notandum,  rectius  auferri  horarium  Solis, 
qui  est  quovis  tempore. 

Quanta  hinc  efficitur  duratio  maxima  eclipsium  Lunarium , quanta  et 
mora  maxima  totalium,  et  quomodo  computanda ? Divisa  summa  vel  dif- 

ferentia  semidiametrorura  Lunae  et  umbrae  in  horarium , proveniunt  horae  et 
minuta  durationis  vel  morae  longissimae.  Per  logarithmos  logisticos  sic:  S9) 

In  perigaeo  Solis  et  apogaeo  Lunae. 

Horarius  0 2'  33"  Summa  semidd.  58'  53" 

Horarius  29.  46.  vel  29'  56" 

Horarius  ])  aQ  27.  13.  vel  27.  23.  Ergo  horarum  2.  --  54'  26"  vel  54' 46", 

Logarithmi  79080.  78400.  Scrupula  resid.  4.  27.  vel  4.  7. 

Logar.  resid.  260000.  267600. 

Logarithmi  180922.  189200/  Hi  ostendunt 

minuta  9'  50"  vel  9'  3"  supra  2 horas. 

Tota  igitur  duratio  horarum  4.  19'  40"  vel  hor.  4.  18'  6". 

Hoc  modo  si  procedamus  etiam  in  apogaeo  Solis  et  apogaeo  Lunae,  du- 
ratio maxima  prodibit  h.  4.  20'  4"  vel  4.  18'  18".  In  apogaeo  Solis  et 
perigaeo  Lunae  maxima  duratio  h.  3.  39.  22.  vel  3.  38.  46.  In  perigaeo 
Solis  et  perigaeo  Lunae  maxima  duratio  hor.  3.  38'  40"  vel  3.  37'  26". 

Morarum  vero  differentia  minor  est,  quam  durationum  omnimodarum,  quia 
minorem  habet  Luna  perigaea  proportionem  ad  transitum  suum,  quam  apogaea 
ad  suum:  quippe  semidiameter  Lunae  apparens  propter  unam  solam  causam 
augetur  in  perigaeo,  at  semidiameter  umbrae  propter  duas. 

Ergo  mora  longissima  in  perig.  @,  apog.  J)  hor.  2.  7'  20"  vel  h.  2.  6'  38" 

In  apog.  Q,  apog.  J)  2.  8.  36.  vel  2.  7.  58. 

• In  apog.  0,  perig.  1.  50.  38.  vel  1.  50.  46. 

In  perig.  0,  perig.  3)  1.  49.  24.  vel  1.  48.  48. 

Quomodo  scitur  tempus  incidentiae  vel  emersionis?  Subtractione  dimi- 
diae morae  a dimidia  duratioue:  remanet  tempus  vel  incidentiae  vel  emer- 
sionis, sunt  enim  aequalia  ista. 

Unde  habentur  scrupula  defectus  in  partiali  eclipsi  vel  quacunque  non 
centrali?  Subtractione  arcus  latitudinarii  a summa  semicliametrorum  Lunae  et 
umbrae  habentur  scrupula  defectus. 

Quid  sunt  digiti  ecliptici  et  quomodo  computantur?  Sunt  unciae  de 
semidiametro  Lunae.  MultiplicanturqUe  scrupula  defectus  in  12,  summa  divi- 
ditur per  semidiametrum  Lunae.  Seu  a logarithmo  logistico  semissis  scru- 
pulorum defectus  aufertur  logarithmus  semidiametri  Lunae:  quod  relinquitur, 
id  ostendit  in  sua  columna  digitos  deficientes. 

Quot  digitis  Luna  potest  deficere?  Proprie  loquendo  non  pluribus,  quam 
ipsa  habet  in  sua  diametro,  sed  astronomi,  abusi  voce  digiti,  convertunt  etiam 
residua  scrupula  in  eclipsi  totali  cum  mora  in  digitos,  expendentes,  quantum 
Luna  deficere  posset,  si  etiam  major  esset  ejus  semidiameter  in  illam  plagam 
extensa,  quam  centrum  Lunae  obtinet. 

Igitur  addita  semidiametro  Lunae  perigaeae  16'  22"  ad  semidiametrum  umbrae  peri- 
gaeae  48'  40",  acervantur  scrupula  65'  2",  cujus  dimidii  32'  31"  logarithmus  est  61249. 


lline  aufer  logarithmum  32'  44"  diametri  Lunae 60600. 

Residuum  649 


ut  logarithmus  ostendit  in  sua  columna  digitos  22.  39. 

, Quae  causa  est,  cur  Lunae  lumen  jam  jam  defecturum  prius  hebetetur 
et  palleat , praesertim  in  parte,  quae  vicina  est  umbrae?  Causa  non  inest  in 
ipsa  plenaria  umbra  Terrae,  quasi  haec  de  se  ipsa  radiet  nigrorem  aliquem  eoque 
afflet  Lunam  propinquantem,  ut  incaute  nonnulli  vel  ipsi  scribunt  vel  a lec- 
toribus intelliguntur;  sed  fit  hoc  ideo,  quia  priusquam  totus  Sol  tegatur  ali- 
cui particulae  Lunae , hoc  est  priusquam  Luna  totalem  umbram  delibare  in- 
cipiat, major  atque  major  pars  Solis  ipsi  a Terra  intercipitur.  Totus  autem 

Sol  clarius  Lunam  illuminat,  quam  pars,  et  haec  major  clarius,  quam  minor. 
Vide  Astr.  Part.  Opt.  foL  239.  (II.  280.) 

Num  omnes  eclipses  Lunae  quadrant  ad  has  rationes?  Crebro  fit,  ut 
substantia  lucida  circa  Solem  flammata  ex  contactu  Solis  irradiet  extimos  um- 
brae terminos,  eoque  Luna,  quanquam  tota  in  umbram  immersa,  margine 
tamen  extremo  hos  radios  excipiat:  quae  falsa  lux,  cum  ad  veram  ex  Sole 
allapsam  comparari  non  possit  (quippe  Luna  reliqua  penitus  exstincta),  ipsa 
pro  vera  habetur,  ita  ut  Luna  non  tota  in  umbram  ingressa  censeatur.  Hac 
ratione  fit,  ut  morae  multo  breviores  aestimentur  eclipsium  totalium.  Quin 
etiam  illae,  quae  totales  sine  mora  sunt  aut  cum  mora  brevissima,  censentur 
ob  hanc  causam  non  totales,  sed  partiales,  quasi  a septentrione  vel  meridie 
aliquid  supersit.  Vide  Astr.  Part.  Opt.  fol.  302  (II.  319).  Et  sic  censet  etiam 
Galilaeus. 

Unde  constat , hanc  excusationem  esse  legitimam?  Quid  si  namque 
causae  subsint , astronomiae  nondum  satis  cognitae?  1)  Imo  tam  evidens  est 
hic  effectus,  ut  si  ad  causas  astronomicas  referatur,  contradictiones  apertissi- 
mas involvat  totamque  rationem  dimensionum  umbrae  legesque  opticas  cer- 
tissimas evertat.  2)  Testimonium  vero  huic  causae  physicae  perhibent  etiam 
solares  eclipses  nonnullae,  de  quibus  infra.  3)  Cum  diametrum  Solis  obser- 
vamus radio,  per  angustissimum  foramen  immisso,  fimbria  haec  fusci  coloris, 
quando  praesto  est  in  coelo , pingit  -se  ipsam  clarissime  super  tabella  circa 
Solis  discum,  adeo  ut  inter  discum  Solis  et  hanc  fimbriam  discriminans  ter- 
minus non  appareat,  eoque  Solis  diameter  certo  major  justo  tunc  colligatur. 

Quae  causa  est , cur  Luna  in  totalibus  eclipsibus  tanta  varietate  appa- 
reat, interdum  penitus  amittatur,  interdum  evidentissimo  rubore  vel  lota  vel 
in  parte  corporis  eniteat , nec  semper  ea  aequaliter  ad  umbrae  marginem 
proximum  versa , sed  altrinsecus  latius  excurrente ? Nec  proprium  Lunae 
lumen  in  causa  est,  esset  enim  perpetuum,  saltem  in  eadem  parte  corporis, 
nec  illa  substantia  lucida  circa  Solem  in  ipso  aethere,  illuminaret  enim  ordi- 
nate vel  totam  vel  solas  extremitates  marginis,  umbrae  proximas.  Sed  oportet 
ut  Luna  parte  illa  corporis,  quae  rubet,  incidat  in  radios  Solis  secundarios, 
hoc  est  in  aere  nostro  circa  Terram  fuso  bis  refractos,  semel  in  ingressu,  ite- 
rum in  egressu:  quibus  ipsis  radiis  semel  in  ingressu  refractis  nos  Solem  vi- 
demus, cum  is  adhuc  infra  nostrum  horizontem  est,  et  videmus  quidem  et 
ipsum  tunc  rubentem.  Cum  enim  hi  radii  semel  refracti  sint  adhuc  tam  clari, 
ut  diem  penes  nos  (quanquam  non  clarissimam,  ut  a nudo  et  sudo  Sole)  effi- 
ciant, poterunt  etiam  secundo  in  exitu  versus  Lunam  refracti  claritatem  in  ea 
causari  non  multo  minorem.  Haec  causa  est  idonea  ad  repraesentandam  effec- 
tus illius  varietatem.  Nam  circulus  ille  Telluris  seu  globi  elementaris,  ex  quo 
umbra  Terrae  quovis  momento  assurgit,  tenditur  per  omnes  zonas,  excurrens 
ab  uno  polari  ad  oppositum,  aeris  vero  constitutio  per  diversas  zonas  est  di- 
versa, quare  etiam  refractiones  quantitatis  non  unius  causabitur.  De  his  vide 
plura  in  Astr.  Parte  Opt.  fol.  271.  et  praesertim  fol.  279.  schema,  (ii,  300.  304.) 
Item  in  Dissertatione  cum  Nuncio  Sidereo  fol.  20.  (II.  498.) 

Si  nequit  Luna  privari  lumine  Solis  extra  lineam  oppositionis,  per  So- 
lem, visum  et  Lunam  traductam , qui  fit  igitur,  quod  interdum  Sol  et  Luna 
eclipsata  simul  supra  horizontem  et  sic  non  in  una  linea  recta  compareant  ? 
Hujus  rei  culpam  sustinet  aer,  quo  Terra,  domicilium  oculorum,  vestitur.  Nam 
radii  hinc  Solis  inde  Lunae,  utriusque  sub  horizonte  versantis,  ubi  superficiem 
aeris  tetigerint,  ut  medii  densioris,  refringuntur  deorsum  ad  oculum  in  pro- 

fundo  aeris  latitantem.  A quibus  igitur  plagis  allabuntur  ultimi  radii  Solis 
et  Lunae,  scilicet  ab  altitudine  utrinque  nonnulla  supra  horizontem  versus 
eas  plagas,  in  illas  scilicet  altitudines  luminaria  reponit  oculus  deceptus,  quia 
de  refractione  radiorum  facta  nihil  illi  constat;  opinatur  igitur,  lineam  esse 
unicam  ab  oculo  usque  ad  luminare.  Vide  supra,  libro  I.  fol.  148.  schema 
et  explicationem. 

Num  etiam  aliae  stellae  sic  obscurantur,  ut  Luna ? Ab  umbra  quidem 
Terrae  nihil  patiuntur  planetae  proximi,  Venus  et  Mars;  illa  quia,  etsi  humi- 
lior esset  quam  est,  Soli  tamen  non  opponitur,  iste,  quia  superior  est  ultimo 
mucrone  umbrae  terrenae,  etiam  cum  omnium  proxime  accedit.  Multo  minus 
igitur  stellae  superiores  Marte  tegi  poterunt  ab  umbra.  At  ab  umbra,  quam 
de  se  globus  Jovis  in  altum  projicit,  obscurari  et  exstingui  quatuor  Joviales, 
planetas  scilicet  secundarios , non  irritis  documentis  probant  Galilaeus  Italus 
et  Marius  Germanus. 

VIII.  De  Eclipsi  Solis. 

Quotupliciter  considerari  possunt  eclipses  Solis?  Duobus  modis:  vel 
enim  respectu  illius,  quod  durante  occultatione  Solis  patitur  Terra,  vel 
respectu  illius,  quod  pati  videtur  Sol.  Illo  modo  consideratur  eclipsis  Solis 
universaliter,  respectu  omnium  locorum  Telluris,  in  quibus  videri  potest,  isto 
modo  particularis  fit  consideratio  adque  unum  certum  locum  Telluris  est 
alligata. 

Quid  igitur  patitur  Terra  in  eclipsi  Solis?  Luna  nova  inter  Solem  et 
aliquas  disci  Terrae  partes  interposita,  privat  illas  vel  toto  Solis  lumine,  vel 
aliqua  solaris  luminis  parte. 

Quid  appellas  discum  Terrae ? Est  planum  de  circulo 
illuminationis  Terrae,  quantum  illud  apparet  ex  aliquo 
puncto  in  corpore  Lunae  novae , Terram  obumbrantis. 

Discus  dicitur,  quia  fingimus,  superficiem  Telluris  illumi- 
natam projectam  esse  in  planum  hujus  circuli. 

In  schemate  94.  intelligatur  sub  VE. 

Quanta  est  semidiameter  hujus  disci  Terrae  appa- 
rentis velut  ex  Luna?  Si  a parallaxi  Lunae  horizontali 
abstuleris  sesquiplum  parallaxeos  Solis  horizontalis,  relin- 
quitur semidiameter  disci  Telluris,  seu  angulus  hujus  ap- 
parentis semidiametri  in  mensura,  qualium  rectus  est  gra- 
dus 90.  Demonstro  in  Hipparcho  meo.  90) 

Quid  intelligitur  sub  vocibus  umbrae  et  penumbrae 
Lunae?  Umbrae  lunaris  vocabulo  intelligitur  omne  illud 
spatium  circulare  disci  Terrae  vel  respondens  sphaericum 
superficiei  in  discum  projectae,  cui  totus  Sol  a Luna  tegi- 
tur. Penumbra  vero  est  omne  illud  spatium  disci  vel  su- 
perficiei Terrae,  cui  aliqua  particula  de  corpore  solari  tegi- 
tur illo  momento. 

Ut  si  VE  discus  Terrae,  NO  umbra,  MN,  OP  penumbra: 
quanquam  illa  respectu  disci  Terrae  nimia  est  picta,  cum  sit 
penumbra  minor  disco  Terrae,  ut  in  schemate  proxime  sequenti. 

Quanta  est  semidiameter  umbrae  Lunae  et  quomodo 
invenitur?  Si  a semidiametro  Lunae  apparente  abstuleris  semidiametrum  Solis 
apparentem,  relinquitur  semidiameter  apparens  umbrae  Lunae  fere. 


Fig.  94. 

In  schemate  sit  IBL  semidiameter  Lunae,  ABD  vel  ARD  semidiameter  Solis 
(parum  enim  differunt),  erit  BLR,  id  est  BLO  semidiameter  umbrae  Lunae. 

Si  non  potest  fieri  subtractio,  tunc  umbra  Lunae  plena  nulla  est. 

Quanta  est  semidiameter  penumbrae  Lunae , cujus  cor  sit  umbra,  et 
quomodo  invenitur?  Si  conjeceris  in  unam  summam  semidiametros  Solis  et 
Lunae  apparentes  et  parallaxeos  Solis  dimidium  circiter,  acervabitur  semi- 
diameter penumbrae  Lunae,  a centro  scilicet  umbrae  plenariae,  si  qua  est, 
usque  ad  extremitatem  penumbrae. 

Ut  si  ABD  sit  15'  0''  et  IBL  16'  20"  et  parallaxis  Solis  BDE  1'  0",  dimidium 
0.'  30",  erit  BLP  semidiaipeter  umbrae  et  penumbrae  junctarum  31'  50".  Demonstratio 
hujus  et  adhaerentium  est  in  Hipparcho  meo.  (Yol.  III.  p.  525.) 

Quomodo  sunt  intelligendi  in  hac  generali  consideratione  ecliptica  seu 
Telluris  eclipsatae  termini  hi : motus  horarius,  et  latitudinarius  arcus  ? Sunt 
intelligendi  de  rectis  in  disco  Terrae.  Est  enim  hac  vice  ecliptica  nihil  aliud, 
quam  sectio  plani  eclipticae  cum  plano  disci  Terrae,  per  ejus  centrum  facta. 
Est  horarius  hac  vice  recta  in  plano  disci  Terrae,  continuato  si  opus  est,  a; 
centro  umbrae  vel  penumbrae  Lunae  motu  designata,  ad  eclipticam  disci  in- 
clinata angulo  constanti  5°  18'.  Denique  arcus  latitudinarius  '.est  recta  ex 
centro  umbrae  vel  penumbrae  perpendiculariter  ipsi  viae  centri  erecta  inque 

In  schemate  eclipsis  Solis 
anni  1621.  A est  centrum  , di- 
sci Terrae  HQK,  eclipticam  re- 
praesentat FAG,  BE  viam  cen- 
tri umbrae  vel  penumbrae,  BL 
vel  EP,  AC,  arcum  latitu- 
dinarium,  AT  latitudinem  ip- 
sam Lunae  (vel  hic  umbrae) 
in  ipsa  vera  copula. 

Quomodo  quantitas  ha- 
rum rectarum  invenitur  ? 
Quanta  quaelibet  earum  ap- 
paret in  ipsa  sphaera  Lunae, 
inspecta  ex  Terra,  tanta  fere 
censetur  jam  in  disco  Ter- 
rae ; nisi  quod,  si  accuratis- 
sime agimus,  adjicienda  est 
unicuique  portio  sui  ipsius  tanta,  quanta  portio  parallaxeos  Lunae  a Sole  est 
ipsa  parallaxis  Solis. 

Quando  censetur  esse  maxima  Telluris  obscuratio?  Tunc,  cum  ex  centro 
disci  Terrae  ducta  perpendicularis  in  viam  umbrae  incidit  in  centrum  penum- 
brae vel  umbrae,  quod  fit  proxime  articulum  conjunctionis  verae  Lunae 
e.t  Solis. 

In  schemate,  centro  umbrae  in  T versante,  quod  est  punctum  ipsius  AT,  ad 
eclipticam  recti  arcus,  conjunctio  censetur  exacta.  At  centro  umbrae  transgresso  in 
lineam  AC,  perpendicularem  viae  Lunae,  fit  obscuratio  maxima;  tunc  enim  sunt  centra 
disci  et  umbrae  propinquissima. 

Si  facies  Telluris  illuminata  a Sole  projicitur  in  planum  disci,  quae- 
nam igitur  loca  Terrae  repraesentantur  a centro  disci?  Non  unus  semper  et 
idem  locus  per  totam  durationem,  sed  quolibet  durationis  momento  Terrae 
locus  ille  repraesentatur  a centro  disci  A,  qui  tunc  Solem  habet  in  vertice. 


eclipticam  disci  continuata. 

Fig.  95. 


Liber  Sextus.  Pars  Quinta. 


505 


Quid  appellas  durationem  totalis,  et  quid  durationem  omnimodae  eclip- 
sationis?  Omne  id  tempus,  quo  punctum  aliquod  umbrae  Lunae,  praecipue 
centrum  ejus,  versatur  in  disco  Terrae,  attribuitur  durationi  totalis  eclipsationis. 
Id  enim  est  indicio , partem  aliquam  superficiei  Terrae , quaecunque  ea  sit, 
Solis  conspectu  in  solidum  tunc  esse  privatam  diurno  tempore.  At  omni- 
modae eclipsationi  accensetur  etiam  illud  tempus,  cum  etiam  non  ipsissimae 
umbrae,  sed  saltem  penumbrae  aliquod  punctum  in  disco  Terrae  invenitur. 
Indicatur  enim  hac  re,  esse  locum  aliquem  superficiei  Telluris,  cui  saltem  ali- 
qua Solis  particula  tegatur. 

Quinam  locus  Telluris  indicatur  a puncto  contactus  disci  et  penumbrae 
vel  umbrae ? Locus  ille,  cui  tunc  Sol,  hic  quidem  totus  eclipsatus,  oritur 
occiditve , illic  vero  exoriens  incipit  extremo  margine  deficere , aut  occidens 
desinit  eclipsari. 

In  schemate  puncta  contactus  umbrae  sunt  R,  S,  penumbrae  M,  0. 

Quare  puncta  ista  sunt  indices  locorum  Terrae,  quibus  Sol  oritur  vel 
occidit  in  principio  et  fine  eclipsationis  utriusque.  At  si  contactus  umbrae 
vel  penumbrae  fieret  in  puncto  N,  id  locum  indicat,  cui  polus  eclipticae,  seu 
potius  orbitae  Lunae  est  in  vertice,  et  Sol  in  ipso  meridie  est  in  horizonte; 
illic  quidem  totus  eclipsatus,  hic  vero  extremo  margine  Lunae  oram  delibans. 

Quae  partes  Terrae  prius,  quae  posterius  sentiunt  obscurari  Solem,  vel 
totum  vel  ex  parte?  Semper  umbra  Lunae  Terram  invadit  ab  occidentaliori- 
bus partibus,  deserit  ab  orientalioribus.  Itaque  si  per  fictionem  oculus  in  sphaera 
Lunae  seu  in  Luna  collocetur,  et  septentriones  sint  sursum,  facie  ad  Terras 
conversa:  eclipsis  ista  Terrae  videbitur  incipere  a sinistris,  finiri  a dextris, 
et  sic  etiam  pingitur  in  schematibus  nostris. 

Est  igitur  hic  ordo  apparitionis:  prior  tempore  eclipsatio  omnimoda  occu- 
pat illas  Terrae  partes  M,  quae  respectu  quidem  illarum,  quae  ultimae  defec- 
tum sentiunt,  ut  0,  sunt  occidentales,  at  respectu  earum,  quae  paulo  post 
Solem  totum  tectum  videbunt,  ut  R,  sunt  orientales.  Posterior  enim  totalis 
obscuratio  (si  totalis  fieri  potest)  partes  Telluris  attingit  occidentaliores  R, 
quae  se  inde  a principio  durationis  omnimodae  in  discum  interim  insinuave- 
runt. Vicissim  totalis  obscuratio  via  continua  in  orientales  Terrae  partes  S 
excurrit  longissime;  sed  dum  omnimoda  eclipsatio  ratione  temporis  tenditur 
ulterius,  partes  Terrae  0,  jam  dictis  S occidentaliores,  nactae  spatium  inse- 
quendi plenariam  umbram,  in  penumbram  incidunt,  elapsis  jam  e disco  illu- 
minato orientalibus  S et  in  alterum  noctis  hemisphaerium  receptis.  Ita  totalis 
duratio  RS  brevioris  temporis  per  longissimos  Terrae  tractus  excurrit  ab  occidente 
R in  orientem  Telluris  S;  at  omnimodae  durationis  BE,  quae  longioris  est 
temporis,  termini  Terrarum  extremi  M,  0 intra  breviora  spatia  coarctantur. 

Quare  dividitur  semidiameter  utraque  penumbrae , tam  quae  cis  umbram 
eminet,  quam  quae  ultra  illam,  in  partes  quaelibet  duodenas,  ductis  bis 
duodenis  viae  Lunae  vel  umbrae  parallelis  per  totum  discum?  Quia  dia- 
meter Solis,  ut  as,  in  duodecim  uncias  seu  digitos  dividi  solet:  quare  ductis 
viae  lunaris  umbrae  parallelis  per  puncta  divisionis  semidiametrorum  penum- 
brae, quaecunque  loca  Terrae  quovis  momento  in  unam  illarum  parallelarum 
incidunt,  iis  in  locis  Sol  totidem  digitis  deficere  cernetur,  quota  est  parallela  ab 
extrema  penumbram  tangente  exclusive.  Ut  in  locis  Terrae,  quae  in  MO  in- 
cidunt tempore  durationis,  Solis  defectus  pervenit  ad  digitos  7,  quia  MO  est 
septima  ab  HIK.  Nam  extima  HIK , tangens  penumbram , nullius  defectus 
est  index,  sed  terminus  potius  est,  a quo  defectus  incipit  sentiri.  Et  septen- 

trionales  quidem  parallelae  defectum  in  Sole  arguunt  australem,  e contrario 
australes  septentrionalem.  Evidentius  sic  erit:  quota  est  quaevis  parallelarum 
a via  umbrae  plenariae  RS,  inter  parallelas  media,  in  plagam  alterutram,  toti- 
dem ex  illa  corporis  solaris  plaga  residui  sunt  lucidi  digiti.  Ut  quia  M est 
quinta  post  RS  versus  austrum,  ergo  quinque  digiti  in  Sole  residui  manent 
ab  austro  in  omnibus  locis  a M signatis. 

Defini  terminos  eclipsium  Solis  seu  potius  Telluris , tam  totalium , 
quam  partialium.  Sint  luminaria  apogaea.  Cum  ergo  semidiametri  disci  et 
penumbrae  aequent  parallaxin  Lunae  a Sole  et  semidiametros  luminarium 
juncta:  erit  summa  semidiametrorum  disci  et  penumbrae  87'  23".  Ut  vero 
parallaxis  Q)  58'  22"  ad  parallaxin  Q)  a © 57'  23 ",  sic  iste  arcus  latitu- 
dinarius  inter  centra  disci  et  umbrae  Lunae  87'  23"  ad  arcum  latitudinarium 
centri  Lunae  86'  5".  Huic  latitudini  (nam  insensibili  differt)  respondet  di- 
stantia a nodo  15°  43'  pro  termino  partialium.  In  perigaeo  Solis  6 scru- 
pula accedent.  Et  cum  semidiameter  disci  sit  hoc  in  situ  luminarium  56'  54", 
cui  respondet  arcus  latitudinarius  Lunae  56'  0",  et  huic  igitur  distantia  a 
nodo  respondet  10°  0'  pro  termino  totalium  Solis  eclipsationum  per  univer- 
sam Terram.  In  perigaeo  Solis  pene  nihil  est  differentia. 

Sit  vero  Luna  perigaea,  Sol  apogaeus,  erit  prima  summa  94'  4",  quae 
in  orbe  Lunae  fiet  92'  37",  quam  repraesentat  distantia  a nodo  16°  57'  pro 
termino  partialium;  in  perigaeo.  Solis  17°  3'. 

Et  cum  hoc  situ  semidiameter  disci  sit  62'  12",  cui  respondet  arcus  lati- 
tudinarius Lunae  61'  14",  et  huic  igitur  respondet  distantia  a nodo  11°  7' 
pro  termino  totalium  Solis  eclipsium.  Nec  multo  aliter  in  perigaeo  Solis. 

Quid  ex  comparatione  terminorum  solarium  cum  terminis  lunarium 
eclipsium  sequitur  circa  numerum  utrarumque  eclipsium?  In  Terris  partiales 
quidem  Solis  eclipses  plures,  totales  vero  pauciores  fiunt  quam  lunares  omni- 
fariae. At  si  totales  Lunae  compares,  saepius  Luna  Solem  totum  eripit  Ter- 
ris, quam  Terra  totum  eripiat  Lunae.  Terrae  namque  corpus,  latius  corpore 
Lunae,  plures  ab  umbra  Lunae  excipit  ictus,  quam  Luna  ab  umbra  Terrae. 
Denique  totalium  Solis  per  Terram  universam,  omnimodarum  vero  Lunae 
numerus  propemodum  est  id  em. 

Dic  regulas  de  numero  eclipsium  in  anno , tam  Solis,  per  universam 
Terram,  quam  Lunae.  1.  Quando  plenilunium  est  centrali  seu  nodo  proxi- 
mum, hoc  est  quando  centrum  Lunae  per  centrum  umbrae  Terrae  vel  proxime 
transit,  novilunia  proxime  circumstantia  interdum  utraque  sunt  defectiva,  de- 
fectu minimo,  rarissime  ac  forte  nunquam  neutrum;  si  scilicet  Sol  ante  et 
post  perigaeum  et  Luna  in  plenilunio  apogaea. 

2.  At  quando  novilunium  est  centrale  fere,  hoc  est  quando  centrum 
penumbrae  Lunae  per  centrum  disci  Terrae  vel  proxime  transit,  plenilunia 
circumstantia  transeunt  sine  eclipsi  et  vicissim. 

3.  Fieri  potest,  ut  duo  novilunia  centralia  vel  quasi  contingant  unius 
semestris  interstitio,  unum  ante  Solis  apogaeum,  alterum  post  illud,  quo  casu 
toto  anno  lunari  nullum  continget  plenilunium  eclipticum. 

4.  Omne  plenilunium  eclipticum  non  proxime  centrale  vicinum  habet 
novilunium  eclipticum. 

5.  Si  in  uno  semisse  anni  contingat  eclipsis  Lunae  centralis  vel  quasi, 
non  poterit  oppositus  anni  semissis  carere  sua  Lunae  eclipsi. 

6.  Omnibus  fere  semestribus  contingunt  eclipses  Solis,  saepius  duae  dein- 
ceps, rarissime  ac  forte  nunquam  nulla. 

7.  Omnibus  fere  annis  lunaribus  simplicibus  (dierum  scilicet  354)  con- 
tingunt vel  duae  vel  tres  Solis  eclipses,  Lunae  vero  vel  nulla  vel  una  vel 
duae , et  sic  in  universum  vel  duae , vel  tres , vel  quatuor , vel  quinque 
eclipses. 

8.  Interdum  accedit  sexta,  sed  anno  non  lunari,  sed  solari  dierum  365, 
quando  scilicet  eclipses  circa  principium  anni  contingunt. 

Atqui  multo  pauciores  cernuntur  eclipses,  et  Solis  quidem  multo  pauciores, 
quam  Lunae.  Quod  uno  aliquo  certo  Terrae  loco  pauciores  Lunae,  quam  jam 
est  dictum,  et  multo  pauciores  Solis  contingunt  eclipses,  causae  sunt  in  lunaribus 
quidem  una,  in  solaribus  vero  duae.  Nam  primo  horizon  cujusque  loci  bisecat 
coelum,  itaque  dimidiam  partem  eclipsium  tam  lunarium  quam  solarium  occul- 
tat, ut  quae  lunares  fiunt  horis  diurnis,  solares  nocturnis,  eae  cerni  nequeant. 
Deinde  quod  solares  attinet,  multae  earum,  quae  etiam  diurnis  unius  loci 
horis  contingunt,  in  aliis  tamen  accidunt  climatibus,  eo  quod  parallaxis  Lunae 
aliis  climatibus  fit  alia,  seu  quod  eodem  redit,  quia  discus  Terrae  AN  major 
est  circulo  penumbrae  CV,  nec  unquam  totus  a penumbra  Lunae  tegitur.  Nulla 
quippe  cernitur  eclipsis  Solis  extra  metas  penumbrae,  at  eclipsis  Lunae  quovis 
momento  cernitur  a toto  Telluris  hemisphaerio. 

Si  jam  eclipsis  Solis  consideretur  respectu  unius  alicujus  loci  Terrae, 
quid  novi  praeter  ea,  quae  hactenus,  venit  considerandum ? Haec  tria: 
1)  differentia  inter  veram  et  visibilem  conjunctionem,  2)  reductio  copulae 
ad  circulum  ipsum  latitudinis,  rectum  ad  eclipticam,  3)  diductio  parallaxeos 
horizontalis  Lunae  a Sole  in  longum,  latum  et  altum. 

Quid  appellas  veram , quid  visibilem  copulam  luminarium , seu  locum 
Lunae ? Hactenus  quidem  erat  idem  locus  sideris  verus  et  locus  apparens, 
hoc  est  visibilis.  Verus  enim  locus  dicebatur  respectu  medii,  qui  fingitur,  ap- 
parens vero,  quia  linea  veri  motus  ex  centro  Terrae  educebatur,  a qub  visus 
in  superficie  Terrae  respectu  immensi  planetarum  intervalli  non  distabat  ali- 
quo intervallo  sensibili.  Non  igitur  sensibiliter  alius  apparebat  locus  sideris 
visui  in  superficie  constituto , quam  erat  verus  lineae  ex  centro  Terrae  educ- 
tae. At  jam  porro  tanta  est  Lunae  propinquitas  ad  Terram,  ut  contemnere 
non  possimus  visus  in  Terrae  superficie  constituti  distantiam  a Terrae  centro. 
Verum  itaque  locum  ostendit,  ut  hactenus,  recta  ex  centro  Telluris  per  cen- 
trum sideris  in  sphaeram  fixarum  educta,  apparentem  vero  seu  visibilem  recta 
ex  proposito  superficiei  loco  per  centrum  sideris  in  superficiem  fixarum  educta. 
Differentia  utriusque  loci,  veri  scilicet  et  apparentis  seu  visibilis,  dicitur  paral- 
laxis altitudinis.  Quando  igitur  vero  loco  Solis  occurrit  linea  veri  loci  Lunae, 
copula  vera  erit,  quando  linea  visi  loci  Lunae,  copula  visibilis. 

Quid  est  igitur  parallaxis  altitudinis?  Est  arcus  circuli  verticalis  per 
locum  verum  centri  corporis  Lunae  ducti,  interceptus  inter  hunc  et  locum 
visibilem. 

In  schemate  96  sit  V vertex,  VO  ver- 
ticalis seu  azimuthalis,  et  in  eo  R locus 
Lunae  verus,  S visibilis:  erit  RS  parallaxis 
altitudinis. 

Quid  sunt  parallaxis  longitudinis  et 
parallaxis  latitudinis?  Sunt  arcus,  illa  pa- 
ralleli eclipticae  per  visibilem  locum  ducti, 
haec  circuli  latitudinis,  intercepti  ille  inter 
circulos  latitudinis  veri  et  visi  seu  appa- 

rentis  loci , hic  inter  verum  Lunae  locum  et  parallelum  eclipticae  per  visibi- 
lem locum  ductum. 

Ut  si  polus  eclipticae  sit  P,  et  SI  parallelus  eclipticae,  proximus  illi,  vel  etiam 
ipsa  ecliptica,  per  S visum  locum  transiens,  PR,  PS  circuli  latitudinpm,  ille  per  verum 
locum  R,  iste  per  visibilem  S,  erit  SI  parallaxis  longitudinis  inter  PRI  et  PS,  at  RI 
erit  parallaxis  latitudinis  inter  R et  SI. 

Quomodo  computatur  utraque ? Ex  cognita  parallaxi  maxima  altitudinis 
in  horizonte,  cujus  definitio  praemissa  est  in  explicatione  eclipsium  lunarium. 
Tunc  enim  secundum  doctrinam  primi  mobilis,  traditam  libro  III.  fol.  240, 
exquiritur  punctum  eclipticae  oriens  et  nonagesimus  ab  eo  gradus  seu  altis— 
simus  totius  eclipticae  ad  propositum  momentum  et  distantia  dati  veri  loci 
sideris  ab  illo ; quaeritur  et  angulus  illius  puncti  orientis , seu  altitudo  hujus 
nonagesimi.  His  datis  si  conjiciantur  in  unam  summam  tres  logarithmi 

1)  anguli  orientis,  2)  elongationis  sideris  a nonagesimo,  3)  parallaxeos  hori- 
zontalis, acervabitur  logarithmus  parallaxeos  longitudinis.  Ita  si  conjeceris  in 
unam  summam  1)  antilogarithmum  anguli  orientis,  2)  logarithmum  paral- 
laxeos horizontalis,  conficies  logarithmum  parallaxeos  latitudinis.  Fundamenta 
hujus  computationis  sunt  in  Astr.  Parte  Optica,  a fol.  312  in  320.  (Yol.  II.  p. 
326-331.) 

Ubi  nulla  est  longitudinis  parallaxis , ubi  vicissim  maxima ? In  nona- 
gesimo quidem  est  longitudinis  nulla,  at  non  semper  in  horizonte  est  longitu- 
dinis maxima.  Nam  si  oriatur  Sagittarius  vel  Capricornus,  decrescente  angulo 
orientis,  crescit  ejus  logarithmus  idque  sensibiliter;  si  autem  tunc  simul  etiam 
Luna  versus  occasum  eat,  augens  elongationem  a nonagesimo,  logarithmus 
hujus  elongationis  minuitur  pene  nihilo,  superat  igitur  prius  illud  augmentum 
redundatque  in  logarithmum  parallaxeos  longitudinis , itaque  minuitur  haec. 
Luna  versus  horizontem  descendente  in  signis  septentrionalibus.  Vicissim 
igitur  in  iisdem  Luna  versante  et  ab  horizonte  assurgente,  augetur  initio  ex 
causis  contrariis.  Maxima  igitur  longitudinis  parallaxis  in  signis  meridionali- 
bus est  sub  horizonte,  in  punctis  aequinoctialibus  in  ipso  horizonte,  at  in  sep- 
tentrionalibus supra  horizontem,  et  tunc  demum,  ubi  distantiae  sideris  a nona- 
gesimo logarithmorum  differentia  aequaverit  differentiam  logarithmorum  anguli 
orientis. 

Quid  observandum  circa  Solis  parallaxes ? Etsi  ea  negligi  non  debet, 
non  obstante,  quod  non  superet  unum  minutum,  non  est  tamen  seorsim  trac- 
tanda; sufficit  enim  maximam  Solis  horizontalem  subtrahere  a maxima  Lunae 
horizontali,  ut  constituatur  excessus  lunaris,  quem  dicimus  parallaxin  Lunae 
a Sole.  Nihil  enim  refert  ad  eclipsium  Solis  cognitionem,  quo  coeli  loco  intra 
unum  minutum  videatur  Sol,  sed  quantum  de  Sole  tegat  Luna. 

Numquid  etiam  ad  planetas  pertinet  consideratio  parallaxium  diurnarum  ? 
Nihil  admodum:  Saturnus  enim,  decuplo  fere  altior  Sole,  parallaxin  facit  vix 
8 secundorum,  Jupiter  fortasse  15  secundorum,  quando  plurimum.  Mercurius 
et  Venus,  quando  Terrae  plurimum  appropinquant,  sunt  vicini  Solis  radiis 
eoque  non  observabiles,  nec  addit  Mercurius  assem  alterum  solidum  ad  paral- 
laxin Solis,  Venus  vero,  cum  proxime  accedit,  4 scrupula,  quadruplum  scilicet 
solaris  circiter  acquirit  in  parallaxin,  idque  in  ipsa  conjunctione  cum  Sole. 
Restat  solus  plancta  Mars,  qui  interdum  Soli  oppositus  circiter  duas  quintas 
intervalli  solaris  a Terra  abest;  tunc  igitur  parallaxin  facere  potest  majorem 
solari,  scilicet  2'  30"  circiter,  vix  observabilem  ob  radiorum  explicationem. 

Quas  partes  in  eclipticae  semicirculo  apparente  facit  nonagesimus  ? 

Duos  in  eo  distinguit  quadrantes  ab  invicem,  orientalem  scilicet  ab  occi- 
dentali. 

Quomodo  utimur  parallaxibus  Lunae  a Sole  longitudinis  et  latitudinis  ? 
Longitudinis  parallaxis,  Luna  versante  in  quadrante  orientali,  additur  loco 
Lunae  vero  ad  eclipticam  reducto,  in  occidentali  aufertur,  et  sic  constituitur 
apparens  seu  visa  longitudo.  Latitudinis  parallaxis  in  hemisphaerio  nostro 
aufertur  a septentrionali  Lunae  latitudine,  si  haec  major,  residuum  est  latitudo 
visa  septentrionalis;  sin  fuerit  minor  vera  septentrionalis  latitudo,  tunc  ipsa 
aufertur  vicissim  a parallaxi  latitudinis  eritque  residuum  latitudo  visa  australis. 
Quodsi  etiam  latitudo  vera  fuerit  australis,  additur  ei  parallaxis  proditque  rur- 
sum australis  visa  latitudo,  intellige,  ut  supra,  respectu  Solis,  ac  si  ipse  plane 
nullam  parallaxin  faceret. 

Quantus  lioc  pacto  conficitur  horarius  visibilis  seu  apparens  J^unae  a 
Sole?  Semper  fere  horarius  longitudinis  visibilis  redditur  brevior  vero,  magis 
tamen  id  circa  nonagesimum;  nam  prope  horizontem  non  differunt  sensibiliter, 
adeoque  fit  etiam  quandoque  contrarium,  sed  et  hoc  insensibiliter.  Rursum 
discrimen  hoc  evidentius  est  in  magna  nonagesimi  altitudine,  sive  signi  sive 
climatis  causa,  minus  evidens  in  parva. 

Quo  ordine  succedunt  invicem  vera  et  visibilis  conjunctio?  In  occiduo 
quadrante  sequitur  visibilis  copula,  in  ortivo  praecedit.  Quantitas  hujus  dis- 
criminis est  a parallaxium  varietate  petenda. 

Quid  efficit  parallaxis  in  motu  visibili  latitudinis?  Luna  quocunque  in 
signo  incesserit,  orientibus  septentrionalibus  signis  in  septentriones  attolli  vide- 
tur; australibus  vero  orientibus,  ipsa  seu  oriens  seu  occidens  deprimi  videtur 
in  austrum ; utrumque  tanto  celerius,  quanto  viciniores  tropicis  punctis  gradus 
oriantur. 

Quam  acquirit  speciem  via  visibilis  centri  Lunae  in  disco  Solis , quae 
ejus  inclinatio  ad  eclipticam?  Non  plane  recta  linea  apparet,  nec  inclinatur 
ad  eclipticam  angulo  constanti  5°  18',  sed  interdum  ei  parallela  incedit,  aut 
etiam  in  contrarium  viae  verae  inclinari  videtur,  quod  fit,  Luna  quidem  ante 
vel  post  nodum  ascendentem  vero  motu  assurgente  in  boream,  orientibus  vero 
signis  brumali  solstitio  vicinis;  aut  vicissim,  Luna  quidem  ante  vel  post  no- 
dum descendentem  versante,  orientibus  vero  signis  solstitio  aestivo  vicinis. 

In  schemate  97.  sit  S Sol,  ESQ  ecliptica,  RN  via  Lunae  vera,  CLD  via 
visibilis  in  contrarium  inclinata.  • 

Interdum  vero  angulus  inclinationis  valde  magnus  est,  et  plus  quam  du- 
plus, triplus  aut  quadruplus  ordinarii,  graduum  5.  18',  ut  si  circa  nodum  as- 
cendentem Luna  versante,  oriantur  partes  vicinae  solstitio  aestivo,  aut  si  circa 
nodum  descendentem  illa  incedente,  Sagittarius  vel  Capricornus  etc.  sint  in 
ortu.  Vide  Opt.  'Astr.  Partem  a fol.  408.  et  fol.  410.  schema  cum  exemplis. 
(Yol.  II.  p.  382  ss.) 

Quodnam  igitur  est  medium  eclipsis,  quae  maxima  obscuratio?  Non 
semper  coincidunt  ista , sed  est  maxima  obscuratio , quando  centra  lumina- 
lium videntur  invicem  propinquissima.  Hoc  vero  fit  interdum  proxime  cir- 
culum latitudinis,  per  centrum  Solis  ductum,  tunc  nimirum,  cum  vel  magna 
est  obscuratio,  vel  visibilis  via  Lunae  CD  pene  parallela  fuerit  eclipticae 
EQ.  Sin  angulus  inclinationis  valde  magnus,  eclipsis  vero  parva , tunc  appro- 
pinquatio proxima  centrorum  quaerenda  est  in  circulo,  qui  est  a centro 
Solis  versus  nodum  visibilem  inclinatus.  Nec  bene  fert  ista  varietas  plures 
regulas. 

In  schemate  si  ex  S,  centro  Solis,  agatur  perpendicularis  in  CD,  visibilem  viam 
Lunae,  quae  sit  SL,  tunc  in  L erit  obscuratio  maxima. 

Quid  circa  initium  et  finem  eclipsium  seu  scrupula  incidentiae  et  emer- 
sionis  observandum?  Si  centralis  est  futura  visibilis  copula,  initium  et  finis 
fere  requirunt  summam  semidiametrorum  in  distantiam  visibilem  locorum  lon- 
gitudinis Solis  et  Lunae;  at  si  magna  in  medio  fuerit  latitudo  Lunae  visi- 
bilis, loca  longitudinis  in  principio  et  fine  distabunt  minus  summa  semidia- 
metrorum. Itaque  computetur  latitudo  visa  ad  susceptum  certum  intervallum 
temporis,  ante  vel  post  copulam  visibilem.  Hujus  latitudinis  antilogarithmus, 
ablatus  ab  antilogarithmo  summae  semidiametrorum,  relinquit  antilogarithmum 
differentiae  locorum  longitudinis  circiter,  quam  requirit  initium  vel  finis  eclip- 
sis. Debet  autem  huic  differentiae  aequalis  esse  motus  Lunae  visibilis,  per 
susceptum  temporis  intervallum  collectus,  aut  si  non  aequat,  corrigi  inter- 
vallum, ut  aequet. 

In  schemate  sit  CH  visa  latitudo  initialis  circiter,  CS  summa  semidiametrorum, 
dabitur  igitur  HS  visibilis  distantia  centrorum  pro  initio,  seu  scrupula  incidentiae;  sic 
ex  DF  visa  latitudine  finali  et  ex  SD  ut  prius  inveniuntur  SF,  scrupula  emersionis. 

Quam  diu  durat  aliqua  Solis  eclipsis  in  certo  Terrae  loco  ? Non 
facile  regulis. comprehendi  potest  exactum  durationis  tempus,  propter  magnam 

parallaxium  varietatem  per  diversas  tam 
poli  quam  Solis  altitifdines.  Primum 
tamen  durationis  elementum  est  summa 
semidiametrorum  Solis  et  Lunae,  visi- 
bili motu  conficienda,  tam  pro  inciden- 
tiae quam  pro  emersionis  temporibus. 
Cum  igitur  haec  summa  fere  aequet 
horarium  Lunae  a Sole , in  apogaeo 
Lunae  paulo  major,  in  perigaeo  minor, 
duas  igitur  horas  impenderet  Luna  motu 
vero  in  transitu  per  discum  Solis.  Sed 
quia  visibilis  motus  minor  et  tardior  est 
vero,  tertiae  igitur  horae  semissis  va- 
rietatem morarum,  si  de  centralibus, 
omnium  maximis,  agimus , fere  con- 
summat. 

Qui  exacte  vult  agere,  is  computet  scrupula  incidentiae  HS  et  emer- 
sionis SF  methodo  praemissa;  nam  intervallum  temporis  una  computari  et 
corrigi  debere,  jam  est  dictum. 

Quid  praeterea  spectatur  in  eclipsi  Solis?  Plaga,  a qua  stat  defectus  in 
margine  Solis  tam  initio,  quam  fine,  item  et  in  medio,  et  quando  cornua  sur- 
sum, quando  deorsum,  denique  quando  ad  latus  alterutrum  spectent;  haec 
non  minus  propter  usus  astronomicos  et  astrologicos,  quam  ad  praedictionis 
commendationem. 

Quo  medio  discimus  has  plagas?  Investigatione  angulorum  RSE,  CSE, 
quos  cum  ecliptica  EQ  faciunt  circuli  duo,  alter  verticalis  RV,  per  centrum 
Solis  S,  alter  CS,  LS,  DS,  per  centra  Solis  et  Lunae  visibilia  ducti:  sic  enim 
conficitur  et  angulus  CSR,  LSR,  DSR,  sectionis  horum  ipsorum  mutuae  in 
centro  Solis,  et  vero  circulus  verticalis  summum  et  imum  Solis  marginem 
monstrat,  quippe  per  Solis  centrum  ductus.  Porro,  quae  sit  observanda  varietas 
additionis  vel  subtractionis  horum  angulorum  aut  complementorum  secundum 

diversos  Solis  situs  in  quarta  ortiva  vel  occidua,  circulo  meridiano  distincta, 
praestat  ex  schematibus  aut  sphaerae  seu  globi  contuitu,  quam  regulis  dis- 
cere. Et  exstat  schema  idoneum  apud  Tychonem  Brahe  Progymnasmatum 
fol.  136. 

Doce  computare  angulum  ESE  eclipticae  cum  verticali  per  certum 
ejus  punctum , utpote  per  centrum  Solis  S traducto.  Modi  hujus  computandi 
sunt  quatuor.  1.  Si  habetur  altitudo  Solis  et  altitudo  nonagesimi  seu  an- 
gulus orientis,  ex  iis  computabitur  angulus  secundum  doctrinam  fol.  241. 
libri  III.  vel  additione  antilogarithmorum  utriusque,  ut  fiat  logarithmus  quae- 
siti. 2.  Si  habetur  azimuth  Solis  et  altitudo  nonagesimi  seu  angulus  orientis 
et  distantia  ejus  a nonagesimo:  aufer  hujus  logarithmum  ex  logarithmo  illius, 
residuum  adde  ad  antilogarithmum  altitudinis  nonagesimi,  fiet  logarithmus  an- 
guli quaesiti.  3.  Si  habetur  RVA  angulus  verticalis  RV  cum  AV  aequi- 
noctiali (de  cujus  computatione  varia  vide  libro  III.  fol.  224.),  adhibe  illi  an- 
gulum circuli  declinationis  cum  ecliptica,  cum  quo  procede  vel  addendo  vel 
subtrahendo,  prout  te  docuerit  inspectio  sphaerae  vel  globi.  Ilie  modus  etsi 
plura  habet  requisita  et  operosior  est,  suum  tamen  usum  habet,  ubi  plura 
momenta  simul  sunt  computanda.  4.  Si  habetur  angulus  orientis  seu  altitudo 
nonagesimi  et  distantia  Solis  ab  eo,  quae  duo  plerumque  prius  dantur,  tunc 
ab  illius  complementi  mesologaritlimo  aufer  hujus  logarithmum,  relinquitur 
mesologarithmus  quaesiti  anguli.  Verum  hic  plurima  cautio  est  circa  signa 
abundantiae  vel  defectus,  usitata  cossistis. 

Doce  et  computare  angulum  CSE  eclipticae  cum  circulo  per  centra. 
Logarithmum  logisticum  distantiae  centrorum  CS,  LS,  DS,  quae  invenitur 
quovis  momento,  aufer  a logarithmo  logistico  latitudinis  visibilis  illius  mo- 
menti, ut  CH,  LS,  DF,  remanet  logarithmus  anguli  CSH,  LSL  (seu  recti) 
et  DSF. 

Quot  sunt  genera  solarium  eclipsium ? Tria:  vel  enim  totus  Sol  tegitur, 
vel  circulus  integer  residuus  lucet,  vel  pars  residua  in  cornua  exit,  quae  pro- 
prie partialis  dicitur  eclipsis. 

Si  Luna  tanto  minor  est  Sole,  quantum  libro  1 V.  fol.  328.  dictum 
est , quomodo  totum  Solem  tegere  potest?  Quanto  est  minor  ejus  diameter 
diametro  Solis,  tanto  propinquior  est  Terris  quam  ipse  Sol,  ut  ibidem  habe- 
tur; propinqua  vero  majori  diametro  videntur,  quam  si  eadem  essent  remota. 

Quando  potest  esse  circulus  residuus?  Quando  Luna  apogaea  est,  Sol 
infra  suum  apogaeum,  maxime  cum  in  perigaeo.  Nam  tunc  Solis  diameter 
est  31'  6",  Lunae  30'  0". 

Nunquamne  hoc  fit,  nisi  Luna  in  apogaeo  constituta?  Imo  anno  1567. 
7.  Aprilis  visa  est  Romae  talis  eclipsis  cum  circulo  Solis  residuo,  quando  et 
Sol  et  Luna  longitudines  obtinebant  medias  et  sic  diameter  Lunae  major  ap- 
parebat diametro  Solis,  (cfr.  Vol.  II.  p.  316.) 

Quae  igitur  hujus  phaenomeni  causa  fuit ? Non  equidem  astronomica, 
valeret  enim  in  consimili  luminarium  dispositione  perpetuo.  At  anno  1605. 
die  22.  Sept.  2.  Oct.  Luna  altior  seu  apogaeo  vicinior  totum  Solem  in  eadem 
remotione  ab  apogaeo  suo  positum  texit  Neapoli  in  Italia,  (cfr.  Vol.  ii.  p.  696  ) 

Ergo  causam  oportet  quaerere  physicam,  in  sublimi  tamen  aethere;  qua- 
rum duae  occurrunt,  supra  etiam  in  eclipsibus  Lunae  conspicuae.  Prima  est, 
si  substantia  aetherea,  in  ipsa  sede  corporis  solaris  circa  corpus  Solis  fusa, 
interdum  crassiuscula  sit  flammeturque  contactu  corporis  solaris : tunc  tecto 
Sole  prominet  splendor  flammeus,  non  sinens  altam  niraiamque  fieri  umbram, 

ut  Plutarehus  loquitur.  Haec  causa  tacta  est  etiam  libro  I.  fol.  147.  pluri- 
busque experimentis  roborata. 

Sed  quia  splendor  talis  non  ideo  statim  apparet  ut  exilis  circulus,  accer- 
satur  igitur  altera  causa,  circa  globum  Lunae  fusus  aer  pellucidus,  in  cujus 
tam  ingressu  desuper,  quam  egressu  deorsum  frangantur  Solis  radii,  refractique 
accidant  visui  nostro  eum  in  modum,  quo  in  aere  nostro  circa  Terram  fuso 
refringuntur  iidem  Solis  radii.  Quo  pacto  fiet,  ut  Solis  quidem  circulus  exilis, 
at  non  directe,  sed  per  Lunae  aerem  interpositum,  radios  infringentem,  eoque 
Lunae  potius  circulus  luce  Solis  illuminatus  videatur. 

A qua  plaga  fit  initium  eclipsis  Solis ? Ordinarie  a plaga  occidentis,  in 
nostro  quidem  hemisphaerio  a dextris,  finiturque  eclipsis  seu  impletur  Sol  a 
plaga  orientis  ad  sinistram;  contra  quam  fit  ordinarie  in  eclipsi  Lunae.* 

Ergone  hoc  non  fit  semper  et  quibus  de  causis  quove  ordinel  In  parvis 
eclipsibus  Solis  ob  magnam  inclinationem  visibilis  viae  Lunae  ad  eclipticam 
fit  frequenter,  praesertim  circa  horizontem  ortivum,  in  signis  rectiorum  ascen- 
sionum, Luna  ad  caudam  draconis  delabente,  ut  Sol  vel  in  ipso  vertice  vel 
etiam  paulum  versus  sinistram  incipiat  eclipsari  impleaturque  ab  eadem  plaga 
inferius;  aut  e contrario  circa  horizontem  occiduum  in  signis  rectiorum 
descensionum,  Luna  fugiente  a capite  draconis  in  septentriones,  vel  iri  imo 
margine  vel  paulo  superius  ad  sinistram  incipiat  finiaturque  ab  eadem  plaga 
superius. 

Quin  imo  etiam  circa  ipsum  nonagesimum  possunt  his  affinia  contingere, 
prppter  magnam  parallaxium  latitudinis  varietatem.  Orientibus  enim  Geminis 
vel  Cancro  parallaxes  latitudinis  celerrime  decrescunt,  orientibus  Sagittario  vel 
Capricorno  crescunt;  si  ergo  simul  etiam  Luna  illic  ascendat  in  septentrionem 
circa  nodum  evehentem,  hic  descendat  in  austrum,  fit  accumulatione  verae  et 
visae  variationis  angulus  viae  visibilis  valde  magnus,  et  potest  eclipsis  satis 
magna  ab  eadem  plaga  tam  incipere  quam  finiri.  Sic  anno  1598.  eclipsis 
valde  magna  fuit  in  Piscibus  et  apud  nodum  ascendentem  coepitque  Gratii 
Styriae  a dextris  praecise  in  ipso  quasi  nonagesimo,  desiit  a sinistris  quidem, 
sed  pene  in  ipso  vertice,  ut  si  vel  parum  minor  fuisset,  a dextris  desitura 
fuerit,  non  delibato  vertice,  (cfr,  Vol.  II.  p.  16  ss.)  Contra  anno  1614.  eclipsis 
in  Libra  apud  nodum  descendentem  circa  meridiem  coepit  a dextris  Monachii 
desiitque  infra.  Vide  Opt.  Astr.  Partem  fol.  411.  et  seqq.  (II.  383.) 

Quae  causa  est,  cur  non  omnes  totales  Solis  eclipses , adeo  profundarum 
tenebrarum  causa  sint , ut  pro  die  nox  existat?  Confirmatur  hoc  experimento 
procul  dubio  causarum  jam  modo  dictarum  altera,  substantia  scilicet  crassa 
circa  Solem,  non  hic  in  nostro  aere,  sed  in  ipsa  sede  Solis  interdum  circum- 
fusa, quae  resplendet  radiis  Solis  apparetque  etiam  tecto  Sole,  ut  flamma  cir- 
culariter  emicans  tantumque  luminis  praeferens,  ut  mera  nox  esse  nequeat. 
Haec  materia  non  semper  est  Soli  circumfusa;  quando  ergo  aether  circa  So- 
lem est  limpidus  et  purus,  tunc  absente  hoc  etiam  splendore  necesse  est,  cum 
exstincto  Sole  diem  etiam  exstingui  penitus. 

Produnt  aliqui,  Lunam  in  eclipsi  totali  rubore  sat  claro  conspicuam 
esse:  unde  hic  Lunae  rubor?  Non  a proprio  Lunae  lumine  perennante,  nam 
amitti  Luna  non  posset  e conspectu  in  suis  totalibus  deliquiis ; nec  a radiis 
Solis,  per  corpus  Lunae  transmissis,  tanquam  id  sit  pellucidum,  ut  quibusdam 
videtur,  cum  sit  re  vera  opacum,  ut  Terra;  sed  a claritate  Telluris  a Sole 
illuminatae,  ad  Lunam  repercussa,  cujus  claritatis  minimam  particulam  umbra 
Lunae  tegit. 

Estne  aliqua  deliquiorum  apocatastasis  ? Propter  multa  principia  concur- 
rentia ad  eclipsin  aliquam  non  potest  esse  ullus  exactus  ordo  redeuntium. 
Nam  posterior  quaeque  earum  series  novi  quid  affert,  quod  cum  in  primo 
reditu  non  sit  valde  conspicuum,  in  secundo  tamen  jam  duplicatur.  Hic  redi- 
tus in  lunaribus  eclipsibus,  ut  quae  simpliciores  sunt,  praecipue  notabilis  est 
definiturque  ducentis  viginti  tribus  mensibus,  id  est  annis  18  lunaribus  exac- 
tis, sic  ut  ad  unum  cvclum  decemnovennalem  sit  residuus  unus  lunaris  sim- 
plex,  fitque  frequenter,  ut  eaedem  nec  multum  differentes  post  hoc  tempus 
exactum  recurrant  et  comparcant  eclipses,  denis  tamen  zodiaci  gradibus  loco 
anteriori.  Interdum  tamen  duae  Solis  eclipses  pulchra  conspiratione  etiam 
cyclum  decemnovennalem  definiunt,  Sole  post  exactos  19  annos  rursum  eodem 
zodiaci  loco  lumen  amittente.  Sic  factum  annis  1579.  et  1598.  utrinque  die 
25.  Februarii;  utroque  enim  die  Solis  eclipsis  magna  fuit.  Verum  hoc  fit  ob 
concursum  causarum  singularem,  nec  exspectandum  fuit  simile  aut  vicinum 
quid  a sequenti  cyclo. 

Solane  Luna  causa  est  tenebrarum  diurnarum  prodigiosarum  ? Nequa- 
quam ; crebra  enim  exempla  nobis  occurrunt  in  historiis  tenebrarum  plus  quam 
Cimmeriarum  non  sub  tempus  interlunii;  quarum  causas  necesse  est  esse  phy- 
sicas, tanto  altiores  a Terra,  quanto  latius  animadvertitur  hujusmodi  caligo. 
Prima  causa  nobis  proxima  eoque  singularibus  tantummodo  locis  serviens  sunt 
nubes-,  praesertim  imbre  decumano  praegnantes,  aut  nimbum  copiosum  nivium 
effundentes;  quibus  adde  nubem  avium  aut  cicadarum,  rariores  eventus  nec 
tamen  adeo  ignotos ; haec  enim  omnia  Solem  tegunt  certis  quibusdam  locis 
dieique  noctem  inferunt. 

Altera  causa  paulo  altior,  e Terris  tamen  orta,  est  vis  ingens  cinerum, 
ex  crateribus  montium  ardentium  explosa;  unde  causa  haec  plerumque  con- 
junctum habet  terrae  motum  aut  imbrem  lapidum,  ut  qui  ex  angustis  Terrae 
meatibus  ceu  canalibus  una  cum  cineribus  ejiciuntur  in  altum.  Tale  quid 

anno  1562.  in  Lusitania  contigisse  scribit  Cornelius  Gemma,  talem  Solis  ob- 
scurationem a cineribus  exhibet  Dion  sub  Domitiano:  nam  Hornae  visa  est 
haec  prodigiosa  caligo,  cum  Neapoli  vicinus  mons  Vesuvius  cineres  eruetasset 
atque  illi  usque  in  Palaestinam  decidendo  spargerentur.  Confer  etiam  illas 

tenebras,  quae  tempore  passionis  Domini  nostri  Solem  obnupserunt,  nam  et 
illae  fuerunt  cum  terrae  motu,  etsi  Dionysius  Areopagita  apud  Suidam  has 
tenebras  motui  Lunae  prodigioso  transscribit. 

Tertia  causa  cognata  est  illi,  jam  ter  in  scenam  protractae  crassae  con- 
sistendae circa  Solem  in  ipsa  sede  sua,  de  qua  libro  I.  fol.  155.  Quae  si 

paulo  sit  densior,  Solem  offuscabit  toti  mundo,  non  tamen  penitus  exstinguet. 

Id  factum  toto  anno  caedis  Caesaris,  et  anno  1547.  quatriduo  per  totam  fere 
Europam.  Nec  interest,  proxime  Solem  tale  quid  existat,  an  in  ipsa  Solis 
superficie. 

Numquid  etiam  alia  coelestia  corpora  subter  Solem  currunt , ut  Luna, 
illum  obscurantia ? Possunt  equidem  sub  Solem  incurrere  et  Venus  et  Mer- 
curius, viderique  in  eo  ut  maculae  minutissimae,  cum  sint  opaca  corpora,  ut 
supra  probatum  est  argumento  phasium  Veneris.  Veruntamen  incursus  hi 
sunt  rarissimi,  ob  causas  tamen  diversas.  Nam  Veneris  quidem  nodi,  ut  supra 
dictum,  sunt  in  Geminis  et  Sagittario.  Jam  vero  binae  copulae  Veneris  cum 
Sole  inferius  distant  72°.  Si  ergo  una  copula  contingat  in  nodo,  exspectandi 
sunt  anni  248  circiter,  donec  illa  post  octonorum  annorum  reversiones  72  gra- 
dibus aberret  a nodo  succedatque  illi  in  hunc  locum  copula  proxima.  Itaque 

nostro  se  cujo  Venus  Solem  eclipsare  aut  subtercurrere  non  potest.  Mercurius 
vero,  etsi  crebro  circa  nodos  suos  Soli  jungitur  inferius,  raro  tamen  ad  tan- 
tam propinquitatem  venit,  ut  sub  Solem  incurrat,  ob  motus  inaequalitatem  in- 
clinationumque suae  orbitae  magnitudinem.. 

Quid  censes  esse  maculas  illas  in  Sole , quarum  aliquae  pro  Mercurio 
in  Sole  perperam  sunt  venditatae?  Rursum  hic  de  rebus  solaribus  tanto 
minus  habemus,  quod  asseveremus,  quam  de  lunaribus,  quanto  Sol  Luna 
sublimior  est  aque  nobis  remotior.  Sunt  tamen  aliqua  maculis  hisce  communia 
cum  nostris  nubibus.  Primum  sicuti  si  quis  Terram  intueri  posset  ex  aliquo 
fixo  loco  aetheris  versus  Solem,  ille  videret  nubes  in  illius  disco  intra  dimi- 
diam. diem  naturalem  converti  ab  ora  orientali  in  occidentalem , sic  tamen  ut 
nubium  aliquae  paululum  praecurrerent,  aliae,  quarum  motus  super  Terram  in 
ortum  est,  in  hoc  jam  universali  motu  relinquerentur  nonnihil:  sic  etiam  est 
cum  maculis  Solis.  Plerumque  namque  manent  in  disco  Solis  per  dies  12 
aut  13,  aliquae  tamen  diutiuscule,  aliae  breviuscule,  et  ingrediuntur  quidem 
ab  ortu,  videri  desinunt  ab  occasu.  Deinde  sicut,  qui  Telluris  rotationem 
specularetur,  ille  sive  nubes  sive  maculosas  superficiei  partes  videret  circa 
extremas  oras  tardas  et  figuras  earum  compressas  propter  convexitatem  globi 
a visu  reductam  sursum,  in  medio  disco  veloces  et  figuras  explicatas,  sic  idem 
etiam  contingit  videri  in  maculis  Solis.  Hoc  experimentum  refutat  illos,  qui 
comminiscuntur  nescio  quam  superficiem  sphaericam,  quae  in  morem  loricae 
pellucidae  opacis  corpusculis  sit  contexta  incedatque  sub  Sole  instar  sphaerae 
planetariae  tardissimo  motu.  Nam  si  hoc  esset,  maculae  semper  aequales 
diurnos  haberent  in  disco  Solis  tam  circa  oras,  quam  in  medio.  Tertio  sicut 
nubes  oriuntur,  dividuntur,  dissipantur,  vanescunt,  sic  etiam  videmus  macula- 
rum aliquas  incipere  apparere  in  medio  disci  Solis  minutissimas  successuque 
dierum  grandescere,  alias  rarescere  et  evanescere  antequam  ad  marginem  ex- 
tremum veniant,  aliquas  etiam  dividi  in  duas  aut  tres.  Quarto,  sicut  super- 
ficies Telluris  imbribus  humecta  etiam  post  discussas  nubes  fusci  magis  est 
coloris,  inde  virescit,  sic  etiam  ex  adverso  partes  Solis,  in  quibus  maculae 
videntur  discuti,  post  eas  discussas  lucescunt  apparentque  quasi  flammulae  in 
disco  hinc  inde  sparsae,  siquidem  bono  telescopio  species  Solis  super  papyro 
pingatur.  Vide  etiam  libro  IV.  fol.  343. 

JSum  vero  etiam  alia  sidera  sic  a Luna  occultantur  ut  Sol , aut  etiam 
a se  ipsis?  Stellas  tam  fixas  quam  erraticas  a Luna  occultari,  pene  quoti- 
dianum est.  Fixas  vero  a planetis  aut  horum  superiores  ab  inferioribus  tegi 
subtercurrentibus,  identidem  quidem  observamus,  non  tamen  ita  crebro,  ut  a 
Luna,  quia  corpora  eorum  sunt  exilia,  motus  tardi,  lumina  etiam  quarundam 
adeo  clara,  ut  vicinas  stellas  hebetioris  luminis  facile  opprimant.  Vide 
utriusque  generis  exempla  in  Astronomiae  Parte  Optica,  fol.  304.  (II.  320  ) 

Quae  ratio  est,  computandi  stellae  alicujus  occultationem  a Luna  fac- 
tam? Utendum  est  loco  Lunae  vero,  ex  ephemeridibus  exscripto  aut  ex  tabulis 
computato,  nec  non  et  parallaxi  Lunae  integra,  non  diminuta  per  subtractio- 
nem parallaxis  Solis,  ut  prius  in  eclipsibus  Solis.  Cetera  ut  in  eclipsi  0. 

Quis  est  praecipuus  usus  tam  eclipsium  Lunae , quam  occultationum 
Solis  stellarumque  per  interpositionem  corporis  Lunae?  1.  Est  hoc  unicum 
fere  adminiculum  inquirendi  locorum  longitudines  seu  differentias  meridiano- 
rum, de  qua  methodo  vide  librum  III.  fol.  300.  Ac  proinde  ad  hydro gra- 
phiam  et  rem  nauticam  totamque  adeo  geographiam  est  apprime  utilis  haec 

eclipsium  in  variis  locis  observatio  exque  observationibus  computatio  veri  loci 
Lunae  ad  tempus  uniuscujusque  loci. 

2.  In  genere  eclipses  luminarium  sunt  paedagogi  ad  discendum  motum 
et  altitudinem  Lunae  a Terra.  Vicissim  in  tlieoria  Lunae  astronomi  rudi- 
menta edunt  totius  cognitionis  astronomiae.  Nam  motus  Lunae  passim  nobis 
praelucent  ad  veritatem  doctrinae  de  motibus  ceterorum  etiam  planetarum. 

3.  Est  etiam  Luna  veluti  primus  gradus  in  scala  mundana,  quia  orbis 
Lunae  est  medium  proportionale  inter  globum  Terrae  et  orbem  Solis  seu  or- 
bem magnum,  ut  demonstratum  est  libro  Epitomes  IV.  fol.  327.  Orbis  vero 
magnus  est  medium  proportionale  inter  proximas  superficies  inferiorum  et 
superiorum  mobilium.  De  quo  vide  Harmonices  Mundi  librum  V.  sub  finem. 
Orbis  denique  ultimus  mobilium  seu  Saturni  est  medium  proportionale  inter 
corpus  Solis  et  sphaeram  fixarum , vide  Epit.  libro  IV.  fol.  332  s. 

4.  Denique  sine  cognitione  astronomiae  seu  machinae  mundanae  secun- 
dum omnes  partes  manca  est  omnis  cognitio  physica,  nulla  est  cognitio  meta- 
physica.  Ita  per  haec  horrida  luminarium  na&rj  laboresque  initio  ascensus 
facto,  tandem  pervenimus  ad  sublimissima,  Deum  creatorem  cognoscentes  ex 
libro  naturae  operibusque  manuum  ejus. 

IX.  De  harmonicis  motuum  proportionibus.91) 

Unde  cognoscitur  celeritas  vel  tarditas  motus  apparentis?  Ex  quantitate 
arcus,  quem  planeta  conficit  in  una  die  vel  hora  temporis  propositi,  hoc  est 
ex  comparatione  diurnorum  vel  horariorum. 

Quotupliciter  considerari  possunt  proportiones  diurnorum?  Dupliciter, 
ut  sunt  duae  planetarum  inaequalitates.  Aut  igitur  considerantur  diurni  secun- 
dum primam  solam  inaequalitatem,  quanti  scilicet  appareant  oculo  per  fictio- 
nem in  centro  Solis  collocato,  aut  considerantur  secundum  utramque  inaequa- 
litatem, quanti  appareant  hic  in  Terris. 

Quod  est  discrimen  harum  duarum  considerationum  respectu  contem- 
perationis  harmonicae?  In  priori  certis  planetis  harmonicae  proportiones 
certae  sunt  attributae,  in  posteriori , cum  planetae  fiant  stationarii , perdentes 
omnem  motum  apparentem,  omnes  igitur  harmoniae  omnibus  conveniunt  sine 
discrimine.  Veruntamen  prior  illa  aut  nos  terricolas  nihil  attinet,  cum  sit 
solaris,  aut  certe  intellectualis  tantummodo  est,  ista  vero  ex  Terra  spectata 
potest  etiam  esse  sensualis  in  Terra,  intellige  sic,  quod  astrologi  possint  atten- 
dere, quo  tempore  contingit,  motus  planetarum  per  harmoniam  contemperari, 
num  ejus  contemperationis  aliquis  sit  effectus  in  meteoris,  sicuti  diligentia 
sunt  hoc  consecuti,  ut  sciant,  quo  tempore  planetae  configurantur  harmonice 
ratione  situs,  tunc  potissimum  incitari  naturam. 

Quot  sunt  proportiones  harmonicae?  Compositae  quidem  sunt  infinitae, 
simplices  vero  sunt  octo:  unisoni  inter  arcus  aequales,  tertiae  mollis  inter 
arcus,  qui  habent  proportionem  ad  se  mutuo,  quae  est  inter  numeros  6 et  5, 
tertiae  durae  inter  5 et  4 , diatessaron  inter  4 et  3 , diapente  inter  3 et  2, 
sextae  mollis  inter  8 et  5,  sextae  durae  inter  5 et  3,  diapason  inter  2 et  1. 
Causas  et  ortum  earum  vide  libro  III.  Harmoniae. 

Quae  ratio  est  compositionis  harmoniarum?  Etsi  harum  octo  quatuor 
possint  etiam  dici  compositae  (quippe  diapason  solvitur  in  tertiam  et  sextam, 
vel  in  diapente  et  diatessaron,  sexta  in  tertiam  et  diatessaron,  diapente  in 
tertias) , proprie  tamen  compositae  dicuntur,  quando  cum  una  simplicium  con- 
jungitur una  vel  plures  diapason:  ut  est  diapason  epidiapente  inter  3 et  1. 

Componitur  enim  diapente  inter  3 et  2,  diapason  inter  2 et  1.  Sic  trisdia- 
pason  inter  1 et  8 componitur  ex  diapason  inter  1 et  2 et  duabus  aliis  dia- 
pason inter  2 et  4 et  inter  4 et  8. 

Quotupliciter  planetis  harmoniae  conveniunt  in  prima  consideratione, 
quae  locum  habet  in  Solei  Tripliciter.  1)  Vel  enim  singulis  suae  sunt  attri- 
butae harmoniae  respectu  diversorum  unius  motuum.  Hae  sunt  mere  intel- 
lectuales et  arcketypicae,  puta  termini  bini  unius  harmoniae  non  sunt  juncti 
eodem  tempore.  Sic  Saturni  motuum  varietas  assequitur  terminos  tertiae 
durae,  Jovis  tertiae  mollis,  Martis  quam  proxime  diapente,  Mercurii  diapason 
cum  tertia  molli  fere,  Lunae  diatessaron  et  hoc  relatione  ad  Terram.  At  Terra 
ipsa  hic  exulat  cum  Venere;  nam  Terrae  motus  se  continent  intra  semitonium 
16/i5,  Veneris  intra  comma  87S0,  quae  sunf  intervalla  non  harmonica. 

2)  Vel  considerantur  harmoniae  attributae  binis  inter  se  proximis,  ubi  attendi- 
mus, quot  cuique  bigae  harmoniae  convenire  possint  a motibus  divergentibus 
(id  est  altioris  altissimo  et  humilioris  humillimo),  usque  ad  convergentes  (id  est 
altioris  humillimum  et  humilioris  altissimum).  Et  hae  harmoniae  sunt  tempo- 
rales, id  est  contingere  aliquando  possunt  inter  motus  eodem  tempore  exi- 
stentes,  eoque  et  sensiles  eos  dicere  possumus,  eo  sensus  genere , quo  hic  in 
Terris  percipiuntur  aspectus.  Itaque  Saturno  et  Jovi  conveniunt  omnes  har- 
moniae, quae  sunt  a diapente  cpidiapason  usque  ad  diapason  simplex,  Jovi 
et  Marti  omnes  a trisdiapason  usque  ad  compositam  ex  disdiapason  et  tertia 
minore,  Marti  et  Telluri  omnes  a composita  ex  diapason  et  tertia  minore 
usque  ad  diapente.  Telluri  et  Veneri  non  plures  quam  sextae  duae,  major 
et  minor,  quarum  duarum  differentia  cum  sit  diesis,  eadem  quae  et  differentia 
cantus  duri  et  mollis,  penes  hos  igitur  duos  planetas  est  distinctio  generum 
harmonicorum.  Veneri  et  Mercurio  conveniunt  omnes,  a disdiapason  usque  ad 
sextam  majorem. 

3)  Vel  binis  quibuscunque,  ratiocinatione  ex  prioribus  duabus  formata, 
quae  tandem  in  inquisitionem  universalis  harmoniae  omnium  sex , in  unum 
concentum  conspirantis,  desinit,  cujus  per  temporis  satis  longam  prolixitatem 
contingere  possunt  formae  quatuor.  De  his  earumque  causis  et  defectibus  vide 
Harmonicorum  librum  IV. 

Doce  computare,  qualis  sit  harmonia  inter  diurnos  sive  ex  Sole  eccen- 
tricos  sive  apparentes  in  Terra.  Minorem  ex  diurnis  apparentibus  sive  ex 
Sole  (illic),  sive  (hic)  ex  Terra  duc  in  240,  factum  divide  per  majorem,  quod 
prodit,  compara  cum  hac  tabella. 


Simplices 

Compositae  cum  Diapason 

Diapason 

120 

60 

30 

15 

77* 

374 

D/s 

13/l6 

Sexta  dura 

144 

72 

36 

18 

9 

47-2 

274 

17b 

Sexta  mollis 

150 

75 

37  V, 

183/, 

9% 

4171g 

011/ 

£ /32 

Diapente 

160 

80 

40 

20 

10 

5 

2 7a 

174 

Diatessaron 

180 

90 

45 

22  % 

H '/4 

55/s 

213/is 

n. 

Tertia  dura 

192 

96 

48 

24 

12 

6 

• i 

O 

17* 

Tertia  mollis 

200 

100 

50 

25 

12  ]/2 

6V4 

37« 

17.6 

Unisonus 

240 

» 

Sit  diurnus  Solis  60,  Martis  48,  duc  48  in  240,  factum  11520  divide  per  60:  quo- 
tiens 192  est  argumentum  tertiae  durae. 

Sit  diurnus  13,  <j>  1°  42'  seu  1 02/ ; duc  13  in  240,  factum  3120  divide  per  102, 
quotiens  30  (paulo  plus)  ostendit,  interesse  fere  harmoniam  compositam  ex  diapason 
et  disdiapason,  id  est  trisdiapason.  Nam  si  motus  Yeneris  esset  104,  perfecta  esset 
haec  harmonia. 

Reliqua  suppleantur  ex  lectione  operis  Harmonices  Mundi. 

LIBRI  SEXTI,  DOCTRINAE  THEORICA E TERTII 

FINIS. 


* 


EPITOMES  ASTRONOMIAE  COPERNICANAE 


LIBER  SEPTIMUS. 

AD  SPHAERICAM  SIMUL  ET  THEOR1CAM  DOCTRINAM 

PERTINENS. 


Quae  erit  materia  libri  VII?  Disputatio  illa  veterum  de  motu  nonae 
et  octavae  sphaerae  seu  fixarum,  et  quae  hinc  dependet,  differenti  magnitu- 
dine anni  siderei  et  anni  tropici;  de  praecessione  aequinoctiorum;  de  mutabili 
obliquitate  eclipticae  et  connexis  quaestionibus. 

Quot  sphaeras  habet  astronomia  vetus?  Decem.  Prima  est  Lunae, 
secunda  Mercurii,  tertia  Veneris,  quarta  Solis,  quinta  Martis,  sexta  Jovis, 
septima  Saturni  (harum  semi diametros  ex  sententia  veterum  vide  libro  IV. 
fol.  333),  octava  fixarum,  nona  et  decima  sunt  dvazQoi.  Recentiores  undeci- 
mam, quidam  et  duodecimam  audent  addere. 

Quam  causam  habuerunt , sphaerae  fixarum  superponendi  sphaeras  alias 
sine  stellis?  Fuit  tempus,  cum  ignoraretur,  fixas  in  consequentia  signorum  pro- 
moveri, et  tunc  sphaera  fixarum  octava  fuit  habita  pro  ultima,  ut  quidem 
vere  est;  eique  fuit  tributus  motus  ab  ortu  in  occasum  circa  polos  mundi 
immobiles,  hoc  est  iisdem  perpetuo  Terrae  locis  imminentes,  qui  libro  II. 
fol.  190.  designati  sunt.  In  hac  octava  sphaera  fingebant  descriptum  esse 
aequinoctialem  et  zodiacum  cum  polis  suis,  et  sub  polis  zodiaci  supposuerunt 
infibulatum  velut  esse  concentricum  systematis  Saturnii , sic  ut  circumvoluta 
sphaera  fixarum  spatio  24  horarum,  necesse  esset  una  circumduci  et  polos 
et  totam  sphaeram  concentricam  Saturni,  demto  arcu  minimo,  quem  sphaera 
Saturni  sub  octava  quasi  reptando  conficere  jussa  est  dietim  in  contrarium 
ab  occasu  in  ortum. 

Postquam  vero  deprehensum  est,  fixas  quoque  signis  zodiaci  paulatim  ex- 
cedere in  consequentia,  priusquam  sciretur,  continuene  id  facerent,  anne 
reverterentur  olim  per  eadem  vestigia,  contemplatores  istud  potius  credi- 
derunt, ducti  hac  verisimilitudine,  quod  videre  sibi  viderentur,  motum  hunc 
fixarum  ex  tardo  velocem  fieri.  Itaque  nonam  sphaeram  octavae  circum- 
jecerunt, in  quam  motum  diurnum  aequinoctialemque  et  zodiacum  ejusque 

polos  transtulerunt,  ut  sub  hujus  polis  eclipticae  affibulati  essent  poli  oc- 
tavae fixarum  sphaerae,  quae  suum  etiam  zodiacum  ut  prius  haberet, 
atque  hic  octavae  zodiacus  sub  illo  nonae  rursum  prorsumque  nutaret  spatio 
aliquot  graduum.  Hunc  motum  accessus  et  recessus  appellarunt,  seu  motum 
trepidationis. 

Succedentibus  vero  seculis  experientia  docuit,  fixas,  transitis  omnibus  ter- 
minis, antiquorum  opinione  praescriptis,  pergere  continue  nec  reverti  in  vestigia 
priora.  Necessarium  itaque  censuerunt,  etiam  huic  nonae  sphaerae  motum 
proprium  dare  eique  decimam  circumdare,  quae,  quod  primi  octavae,  secundi 
nonae  munus  (primi  motus)  assignassent,  ipsa  administraret  circulosque  aequa- 
torem  et  zodiacum  ejusque  polos  diurno  motu  mobiles  haberet,  poli  vero  eclip- 
ticae nonae  sphaerae  polis  eclipticae  decimae  adhaererent,  ut  et  poli  octavae 
polis  nonae.  Itaque  circumibat  decima  ab  ortu  in  occasum  spatio  diurno 
circa  polos  mundi  immobiles,  totam  torquens  machinam,  repebat  ecliptica  nonae 
sub  ecliptica  decimae  in  contrarium  ab  occasu  in  ortum  circa  polos  proprios, 
absolvens  aequabili  motu  unam  periodum  secundum  Alphonsinos  spatio  unius 
jubilaei  millenariorum  seu  49000  annis,  trepidabat  ecliptica  octavae  sub  eclip- 
tica nonae  motu  reciproco,  ut  prius,  si  trepidatio  dici  potest,  quae  spatio 
7000  annorum  vicem  peragit  unam ; qua  trepidatione  motus  nonae  vel  accele- 
rabatur vel  retardabatur. 

Hanc  imaginationem  trium  eclipticarum  in  uno  et  eodem  plano  puto 
numeris  astronomiae  veteris  convenientiorem  esse.  Nam  qui  deflexiones  capitis 
Arietis  et  Librae  ad  latera  mundi  in  circellis  introduxerunt,  ii  se  ipsos  et 
lectores  una  secum  misere  perturbarunt,  primorum  auctorum  intentum  et  vim 
numerorum  non  expresserunt.  Fateor,  circellos  iis  in  animo  fuisse  movendis 
capitibus,  id  est  initiis  Arietis  et  Librae,  sed  id  in  diametris  circellorum, 
secundum  longitudinem  eclipticarum  extensis,  non  in  circumferentiis,  ad  latera 
mundi  excurrentibus.  Nam  mutationem  obliquitatis  eclipticae  per  hanc  hypo- 
thesin  non  repraesentaverunt,  certe  non  quoad  quantitatem,  nec  fuit,  qui  hoc 
vel  leviter  tentaret  ante  Copernicum. 

Quid  fit  de  motibus  his  octauae,  nonae  decimaeque  sphaerae  deque  ipsis 
adeo  sphaeris  in  astronomia  Copernici ? Dejicit  illa  supervacuas  et  vacuas 
stellis  nonam  et  decimam,  octavam  seu  fixarum  sphaeram. mundo  pro  pariete 
extimo  relinquit  penitus  immobilem;  motus  vero  omnes  tres  et  quicquid  in- 
super ex  eo  tempore  novi  deprehensum  est,  in  unicum  globum  Telluris  con- 
fert. Vide  librum  IV.  fol.  356.  358. 

Primus  enim  seu  diurnus  motus,  quem  nos  ire  putamus  ab  ortu  in  occa- 
sum, non  inest  toti  machinae  mundi,  sed  unico  globulo  exilissimo  Telluris 
super  polis  suis  propriis,  qui  poli  mundi  appellantur,  eo  quod  veteres  decimam 
sphaeram  et  cum  ea  totam  mundi  machinam  circa  eundem  axem  continuatum 
ejusque  polos  volvi  crediderint,  ut  libro  primo  copiose  disputatum  est.  Fixa- 
rum vero  imaginaria  transpositio  in  gradus  signorum  sequentes  non  est  vera 
et  physica  motio,  cum  gradus  illi  non  sint  locus  physicus  alius,  sed  re  vera 
iidem  permanentes,  aliter  tantum  numerentur;  nec  accrescunt  fixis  spatia,,  sed 
spatiis  accrescit  numerus.  Vide  librum  III.  fol.  273; 

Quae  causa  est , cur  fixarum  locis  cum  successione  secularum  augeatur 
numeratio ? Quia  zodiaci  partiuth  numerationis  initium  fit  a sectione  eclip- 
ticae et  aequatoris,  ut  libro  II.  fol.  203.  indicatum  est.  Jam  vero  sectionum 
puncta  retrocedunt  ab  ortu  in  occasum,  qua  ratione  fit,  ut  eadem  fixa,  ma- 

nens  fixa,  posteriori  quoque  anno  distet  longius  a sectione,  seu  principio 
zodiaci  mutabili. 

Quid  transfert  sectiones,  seu  quid  facit  eclipticam  ab  aequinoctiali  secari 
aliis  et  aliis  punctis?  Inclinatio  seu  reflexio  axis  illius,  circa  quem  sibi  in- 
situm globus  Telluris  diurno  motu  volvitur,  ut  jam  allegato  fol.  273.  ex- 
plicatum est. 

In  schemate  praesenti  circulo  CLD  intelligatur  expressa  pars  illa  superficiei 
fixarum,  quae  communicat  cum  zona  frigida.  Sit  nimirum  polus  eclipticae  sept.  Pto- 
lemaeo 0,  nobis  P.  Intus  vero  in  profundo  sphaerae  proxime  centrum  sit  globus 
Terrae,  cujus  dimidia  pars  axis  porrigatur  versus  punctum  fixarum  E tempore  Ptole- 
maei, residua  pars  versus  punctum  sphaerae  oppositum  in  zona  australi.  Manente 

vero  Terra  proxime  centrum  sphaerae,  axis 
Terrae  super  corporis  centro  velut  immoto 
fuerit  inclinatus,  ut  post  Ptolemaeum  ad  alia 
atque  alia  puncta  circuli  E,  F,  M,  respiceret, 
tandemque  nostra  aetate  spectet  in  punctum  F. 
Jam  vero  fol.  189.  dictum  est,  lineam  axis 
Terrae  continuatam,  ubi  in  fixas  incidit,  ibi 
signare  polum  mundi  seu  sphaerae.  Erat  igi- 
tur olim  polus  sphaerae  apud  fixas  E et  trans- 
ivit usque  ad  fixas  F.  Atqui  si  0 polus  eclip- 
ticae, E polus  mundi,  QE  circulus  magnus  erit 
colurus  solstitiorum  tempore  Ptolemaei , et 
PF  tempore  nostro.  Sicut  igitur  polus  retro- 
cessit ab  E in  F,  sic  etiam  puncta  solstitialia 
in  subjecta  sphaera  retrocesserunt.  Sed  colu- 
rus aequinoctiorum  secat  colurum  solstitiorum 
in  polis  mundi  ad  angulos  rectos.  Olim  ergo 
EI  ad  rectos  ipsi  EO  fuit  colurus  aequinoctio- 
rum, et  hodie  est  FK,  ad  rectos  ipsi  PF.  Igitur  et  aequinoctialia  puncta  retrocesse- 
runt, haec  vero  sunt  sectiones  eclipticae  et  aequinoctialis  mutuae,  in  quae  continuati 
EI  colurus  et  00  latitudinis  circulus  concurrunt;  sic  etiam  FK  et  PII,  illi  tempore 
antiquo,  hi  tempore  nostro. 

Atqui  non  licet  in  hypothesi  Copernici,  Terrae  centrum  ponere  immo- 
bile in  centro  mundi . Verum  est:  linea  axis  Terrae,  continuata  utrinque 

usque  ad  fixas,  circumfertur  sahe  circa  Solem  in  situ  sibi  ipsi  parallelo,  de- 
scribitque  utrinque  inter  fixas  orbiculos,  aequales  orbi  magno  circa  Solem, 
quales  orbiculos  apud  E,  F vides  expressos;  et  quando  pars  lineae  axis 
septentrionalis  est  proxime  polum  septentrionalem  P,  tunc  ejusdem  pars 
australis  est  remotissima  a polo  australi,  et  per  compensationem,  quando 
in  opposita  parte  anni  pars  illa  longissime  discessit  a P,  pars  ista  proxime, 
polum  australem  accessit.  Veruntamen  hi  orbiculi  apud  E,  F tam  sunt 

exiles  respectu  immensae  fixarum  amplitudinis,  ut  vix  aequent  quinquagies 
millesimam  diametri,  vide  libro  IV.  fol.  334.  Quare  omnes  isti  omnium 
annorum  orbiculi  E,  F,  concatenati  inter  se,  pro  circulo  simplici  EFM  pos- 
sunt haberi,  estque  perinde,  ac  si  Terrae  centrum  in  ipsissimo  centro  mundi 
quiesceret. 

Ires  ergo  motus  in  uno  globo  Telluris  statuis?  Tres  omnino,  si  omnia 
excutimus,  verum  illos  subjectis  distinctos  non  minus  quam  tempore.  Unus 
est  centri  circa  Solem  annuus,  de  quo  libro  VI:  alter  est  axis  inclinatio  secu- 
laris  super  centro  corporis,  de  quo 'hic  agimus;  tertius  est  corporis  diurnus  circa 

centrum  et  axem  quasi  immobiles,  de  quo  libro  I.  Omnium  trium  inter  se  per- 
mixtorum exempla  sunt  in  turbine  libro  I.  fol.  173. 

Quam  huic  inclinationi  axis  causam  assignas , seu  quem  motorem ? 
Potest  esse  illa  facultas  animalis,  quae  globum  circa  suum  *axem  torquet,  sed 
quae  hactenus  quidem  instrumentis  corporeis  et  dispositione  fibrarum  contenta, 
nunc  mente  utatur  insuper:  et  de  hac  causa  mentio  fuit  injecta  libro  I.  fol. 
178.  Talem  etiam  concessimus  motui  apsidum  libro  IV.  fol.  381,  talem 
motui  latitudinis  administrando  fol.  386. 

Potest  vero  etiam  esse  concursus  causarum  physice  moventium,  extraneae, 
quae  est  species  Solis  movens,  et  internae,  quae  est  dispositio  fibrarum,  et 
impedimentum  a concursu,  ut  hic  motus  tardissimus  vere  non  sit  motus,  sed 
sit  quaedam  veluti  aberratio  diurni  corporis  ab  annuo  centri,  qualia  multa 
concipi  possunt,  ut  apparet  exemplis  dictorum  locorum  fol.  381.  et  fol.  385. 
386;  et  hanc  etiam  inclinationis  axis  Terrae  causam  insinuavi  libro  I.  fol.  174. 
Ita  essent  reales  motus  tactum  duo. 

Quo  minus  autem  laborandum  sit  ingeniumque  fatigandum,  ut  modus 
hujus  concursus  eruatur,  rationes  vide  dictis  locis;  militant  enim  hic  multo 
magis,  quam  in  negotio  translationis  apsidum  et  latitudinum. 

Quid  novi  deprehensum  ais  circa  motum  fixarum  et  eclipticae?  Non 
tantum  in  longum  fixas  discedere  constat  a sectione  verna  zodiaci,  sed  etiam 
in  latitudinem;  septentrionales  fixae  circa  punctum  solstitiale  aestivum  in- 
veniuntur hodie  viciniores  polo  eclipticae  septentrionali,  meridionales  vero  circa 
hanc  eclipticae  partem  appropinquant  ipsi  eclipticae.  Circa  solstitiale  punctum 
hibernum  analogice  fit  idem,  circa  vero  Arietem  et  Libram  non  sensibilis 
deprehenditur  differentia.  Vide  libro  II.  fol.  193.  et  229.  et  Progym.  Ty- 
chonis  Brahe  Tomum  I.  a fol.  233.  in  246. 

Sic  etiam  hoc  novum  accidit  Albategnio  ante  annos  750,  quod 
minorem  invenit  declinationem  eclipticae , quam  Eratosthenes  et  Ptole- 
maeus tradidere,  duravitque  haec  imminutio  ad  nos  usque,  ut  hodie  nova 
nobis  non  sit.  \ 

Quas  hypotheses  confinxerunt  antecessores , ad  haec  nova  phaenomena 
salvanda?  Diminutioni  quidem  declinationis  maximae  eclipticae  ab  aequatore 
causam  suam  assignare  neglexerunt  antecessores  usque  ad  Copernicum.  Hic 
vero  polum  Telluris  hujus  phaenomeni  causa  libratilem  fecit  in  diametro  cir- 
celli,  quae  in  planum  coluri  solstitiorum  incidit.  Cui  librationi  in  transversum 
velut  stamini  subtemen  intexuit  librationem  aliam,  duplo  celeriorem,  ad  sal- 
vandam praecessionis  inaequalitatem , ut  sic  ex  utraque  composita  species  exi- 
steret  corollae  contortae;  vide  Narrationem  Rhetici,  adjunctam  Mysterio  meo 
Cosmographieo.  (Editioni  primae.)  Alii  motuum  Telluris  tam  multiplicium  absur- 
ditate  offensi,  maluerunt  undecimam  sphaeram  mundo  circumjicere.  At  Tycho 
Brahe,  qui  primus  animadverit,  etiam  latitudines  esse  mutatas  fixarum,  non 
omnium  simul,  sed  tantum  vicinarum  partibus  eclipticae  maxime  declinantibus, 
ex  eo  intellexit,  non  polos  mundi  vel  aequatoris  movendos,  ut  aequator  acce- 
dat ad  eclipticam,  sed  contra  polos  eclipticae,  sedibus  pristinis  inter  fixas  de- 
sertis, ad  polos  aequatoris  et  sic  eclipticam  ad  aequatorem  accedere;  quod 
secuti  sumus  libro  III.  fol.  292.  Id  vero  quanam  ratione  fieret,  Tycho  Bra- 
heus  non  reliquit  explicatum. 

Quid  ergo  polos  eclipticae  ipsamque  adeo  eclipticam  sedibus  suis  emo- 
vet ? Rursum  idem  Terrae  motus  annuus  circa  Solem,  si  nimirum  ille  fiat  per 
omnia  similis  motibus  ceterorum  planetarum,  ut  monui  libro  VI.  parte  I,  hoc 

est  si  etiam  suos  ille  limites  latitudinum  habeat  suosque  nodos,  et  eos  qui- 
dem, ut  ceterorum,  mobiles.  Vide  librum  IV.  fol.  358. 

Atqui  ceteris  'planetis  limites  et  nodi  potuerunt  assignari  respectu  eclip- 
ticae, a qua  excurrebant  illi  in  limites  suos  et  quam  secabant  in  nodis: 
Terrae  vero  centrum  ipsum  suo  motu  circa  Solem  describit  sub  fixis  eclip- 
ticam, non  excurrit  illa  igitur  ab  hac , ut  quae  euntem  sequitur,  ut  umbra 
corpus.  Equidem  suam  ipsius  viam  Terra  nec  secat  nec  deserit,  ideo  ut  limites 
et  nodos  habere  possit,  oportet  aliam  quandam  fixam  eclipticam  ceu  viam 
regiam  statuere,  ad  quam  et  Telluris  orbita  eique  superstans  ecliptica  tempo- 
raria et  reliquorum  omnium  itinera  varie  inclinentur. 

Unde  existit  illa  via  regia  ejusque  poli,  et  quid  est?  Ab  axe,  circa  quem 
corpus  Solis  turbinatur,  utrinque  continuato  usque  sub  fixas,  signantur  duo 
poli,  quos  inter  circulus  parallelorum  medius  et  maximus  est  via  regia. 

Ut  in  schemate  praemisso,  si  polus  regius  sit  A et  circa  illum  in  QOP  circello 
moveatur  polus  eclipticae  temporariae  P,  sitque  circa  hoc  aevum  inter  Ptolemaeum 
et  nos  in  circulo  AC,  recto  fere  ad  colurum  solstitiorum  usualem  PF,  accedet  igitur 
polus  eclipticae  P ad  stellas  fixas  in  PF  usque  ad  eclipticam  ipsam  sitas,  discedet  ab 
iisdem  ecliptica  ipsa  circa  H,  quippe  semper  distans  quadrante  a polo  suo  mobili. 

Investiga  situm  eclipticae  regiae  respectu  temporariae , seu  potius  hujus 
respectu  illius.  Primum,  quia  nodi  Lunae  et  ceterorum  fere  planetarum  retro- 
cedunt, retrocedant  et  Telluris  orbitae  sectiones  cum  regia,  moveatur  sc. 
polus  eclipticae  in  plagas  QOP.  Sit  autem  polus  mundi  hodiernus  F. 
Quia  igitur  fixae  circa  et  infra  F hodie  minus  distant  a polo  eclipticae, 
descendit  igitur  P polus  eclipticae  versus  fixas  F.  Nodi  igitur  seu  sectiones 
eclipticarum  contingent  circa  colurum  PE,  circa  0,  vel  paulo  anterius 
versus  plagam  AM,  ubi  scilicet  PF  et  AF  aequales,  limites  igitur  erunt  in 
locis  quadratis,  scilicet  in  Y>  YY  circiter;  ut  si  FAD  sit  pene  rectus,  erunt 
nodi  orbitae  Telluris  in  circulo  CAD  utrinque  producto , et  boreus  quidem 
limes  erit  in  plagam  AD  , quia  polus  eclipticae  temporariae  est  in  contraria 
plaga  AC,  sc.  in  P. 

Propter  hanc  dispositionem,  quae  obtinet  hoc  seculo,  propter  scii,  recti- 
tudinem anguli  APF,  supra  libro  IV.  fol.  385.  verisimile  esse  diximus,  incli- 
nationem planetae  administrari  per  axem  turbinationis  corporis.  Nam  sub  F 
est  ille  axis,  circa  quem  turbinatur  Terra,  et  PF  porrigitur  versus  nodos  Ter- 
rae. At  si  non  maneat  omnibus  seculis  idem  situs  punctorum  A,  P,  F,  tur- 
batur haec  verisimilitudo. 

Est  itaque  nodus  Telluris  ascendens  hodie  circa  0 f limes  boreus  circa 
Yj  nodus  descendens  circa  0,  et  contra  via  regia,  quam  quaerimus,  a 0 
assurgit  in  boream  a nostra  ecliptica  usque  in  > appropinquans  apheliis: 
Martis  in  29°  <0  Jovis  in  7°  YY  i Mercurii  in  15  / , Saturni  in  25°  /, 
omnibus  borealibus.  A ^ australis  a nostra  ecliptica,  appropinquans 
aphelio  Veneris  in  2°  [ Z‘,  australi;  quippe  hujus  limes  austrinus  est  in  Jf. 
Ita  ipsa  loca  apheliorum  omnium  planetarum  cum  plagis  suis  quam  pro- 
xime designant  hanc  viam  regiam,  declinant  tamen  etiam  ab  hac  nonnihil, 
alia  aliter. 

Quomodo  ex  hcic  liypothesi  sequitur  obliquitatis  eclipticae  variatio? 
Nondum  sufficit  haec  hypothesis,  posset  enim  aliquis  dicere,  axem  Telluris 
retinere  constantem  inclinationem  ad  planum  suae  eclipticae  temporariae  sem- 
perque  manere  arcum  distantiae  polorum  FP  eundem.  Oportet  igitur  haec 
insuper  addere:  1)  quod  axis  turbinationis  Telluris  constanti  angulo  inclinetur 

ad  axem  turbinationis  Solis  seu  polum  regium  A (id  quod  per  se  verisimile, 
cum  haec  sint  duo  principia  prima  motuum  mundanorum  omnium,  ut  libro  IV. 
demonstratum  est)  et  hoc  secuti  sumus  libro  III.  fol.  229,  seu  quod  circulus 
LCM,  sub  quo  polus  mundi  per  fixas  incedit,  sit  ex  A polo  regio  descriptus, 
2)  quod  polus  eclipticae  temporariae  P sit  celerior  circa  A in  antecedentia, 
quam  polus  mundi  E.  (cfr.  annot.  37.) 

Quanta  est  latitudo  seu  inclinatio  maxima  limitis , seu  quanta  distantia 
polorum  PA  eclipticae  et  regiae?  et  quanta  poli  mundi  F distantia  a polo 
regio  A,  et  unde  deducitur ? Varia  posset  sumi  quantitas  horum  arcuum. 
Valeant  igitur  conjecturae,  qualibus  nec  Alphonsini  nec  Copernicus  abstinue- 
runt. Illi  namque  mille  jubilaeis  et  mille  hebdomadibus  annorum  definiverunt 
reditus  fixarum  et  eircellorum,  Copernicus  vero  commensurabilem  fecit  eclip- 
ticae obliquationem  et  aequinoctiorum  praecessionem  ratione  temporis:  uterque 
probabilitatem  secutus  est,  citra  necessitatem  demonstrativam. 

Dicamus  itaque  et  nos,  polum  eclipticae  initio  mundi  fuisse  in  Q,  quando 
polus  mundi  in  C,  ut  QAC  essst  rectus,  et  tunc  AC  vel  QC  fuisse  24°  17'  40", 
ut  ita  superficies  zonarum  temperatarum  aequarent  superficies  intemperatarum 
(vide  libro  III.  fol.  272.). 

Dicamus  secundo,  AQ,  AP,  AB  esse  1°  47'  40",  ut  sic  residua  QL  vel 
PC  vel  BD  sit  22°  30',  pars  octava  circuli  coluri,  qui  zonarum  latitudines 
metitur,  rursumque  existente  distantia  polorum  BD,  QL  vel  PC , tantundem 
de  hoc  coluro  intercipiatur  a temperatis  zonis,  quantum  ab  intemperatis,  quae 
concinnitas  est  explicata  fol.  271. 

Nam  si  inclinatio  axis,  media  inter  nihil  et  90°,  media  rursum  inter  nihil 
et  dimidium  de  90°,  sc.  45°,  certo  causam  habuit  hanc  finalem,  ut  essent 
zonae  temperatae  inter  intemperatas,  hinc  frigidas  inde  torridam,  interpositae, 
quod  quidem  dicto  libro  III.  a fol.  268  prolixe  est  ostensum:  nihil  equidem 
concinnius  videtur  excogitari  posse,  quam  ut  etiam  exacta  quantitas  inclina- 
tionis ab  exacta  aequalitate  duplici  zonarum  derivetur,  quarum  una  sit  super- 
ficierum,  altera  mediae  latitudinis  seu  dimetientium,  qui  sunt  arcus  maximi 
circuli,  coluri  solstitiorum  dicti. 

Porro  et  illud  principio  rerum  videtur  competere , ut  aequaliter  a polo 
mundi  C distent  poli  tam  eclipticae  temporariae  Q , quam  regiae  A,  ut  quod 
AC  inclinatio  poli  mundi  ad  regium  pollicebatur,  id  in  principio  motuum 
ecliptica  ipsa  temporaria  seu  inclinatio  QC  re  ipsa  praestet. 

Comparet  lector  ea,  quae  in  Commentariis  Martis  Cap.  LXVIII. 
fol.  322.  (III.  426)  de  situ  eircellorum  horum  disputavi,  quamque  inveniet 
differentiam,  rei  ipsius  difficultati  et  penuriae  observationum  opportunarum 
tribuat.  92) 

Quanta  igitur  est  varietas  latitudinis  stellarum  et  obliquitatis  eclipticae , 
qui  responsus  inter  utramque  et  quae  periodus  ? Minima  obliquitas,  ut  dic- 
tum, esset  22°  30'  seu  arcus  ab  octogoni  latere  in  coluro  solstitiorum  inter- 
stinctus, maxima  excresceret  usque  ad  26°  5'  20",  sed  hoc  plus  quam  36 
millibus  annorum  postquam  fuerit  minima.  Nec  semper  ut  hodie  solstitiales 
fixae  mutarent  suas  latitudines;  alio  namque  aevo  deprehenderetur  id  in  aequi- 
noctialibus, tunc  nimirum,  quando  obliquitas  eclipticae  consisteret  immobilis. 
Nam  hodie,  seu  inter  Ptolemaeum  et  nos,  celerrima  fuisset  obliquitatis  mu- 
tatio. Et  summa  latitudinum  differentia  excresceret  in  3°  35'  20". 

Quid  est  in  hac  hypoihesi  media  praecessio  aequinoctiorum ? Est  arcus 
viae  regiae,  numeratus  a circulo  per  polum  regium  et  primam  Arietis  ducto, 

usque  ad  sectionem  aequinoctialis  et  viae  regiae,  idque  in  antecedentia  sig- 
norum. Etsi  ad  tempora  illa,  cum  prima  Arietis  sectionem  antecessit,  com- 
pendii causa  etiam  in  consequentia  numerari  potest. 

Quid  observandum  circa  hoc  fixarum  'principium  ? Tycho  Brahe  numerat 
a lucida  Arietis,  quae  non  est  prima;  Copernicus  a puncto,  quod  115°  50' 
distat  a corde  p,  vel  etiam  quod  170°  0'  a spica  Virginis  retro  distat,  quia 
putavit,  primam  Arietis  vere  tantum  distare  a fixis  retro.  Vide  Progym.  Tycli. 
Tom.  I.  fol.  42. 

Quid  est  anomalia  obliquitatis  eclipticae , vel  etiam  praecessionis  aequi-  - 
noctiorum?  Est  arcus  circelli,  quem  polus  Terrae  vel  mundi  circa  polum 
regium  describit,  a circulo  per  polos,  regium  et  mundanum,  usque  ad  circulum 
latitudinis  per  polos  eclipticae  et  regiae,  numeratus  in  antecedentia. 

Ut  si  F polus  mundi,  A regius,  P eclipticae  temporariae,  erit  FAP  angulus  vel 
NP  arcus  anomalia  obliquitatis  vel  etiam  praecessionis. 

Quae  proportio  est  hujus  motus  poli  eclipticae  ad  motum  poli  mundi 
seu  aequinoctiorum  praecessionis?  Videtur  ille  esse  ad  hunc  ut  4 ad  3 sat 
praecise. 

Quid  est  obliquitas  eclipticae  media,  quid  vera , et  quid  prosthaphae- 
resis  obliquitatis?  Media  est  arcus  circuli  magni  inter  polos,  regium  et  mun- 
danum, ut  AC,  AE,  AF  etc.  Vera  est  arcus  coluri  solstitiorum,  inter 
polos  eclipticae  et  mundi , ut  CQ , EO , FP.  Prosthaphaeresis  est  utriusque 
differentia. 

Quid  ex  hac  variatione  obliquitatis  sequitur  in  praecessionem  aequi- 
noctiorum? Redditur  illa  inaequalis,  sed  tardissima  inaequalitate,  quaeque 
cum  ipsius  etiam  obliquitatis  anomalia  restituitur.  Itaque  etiam  motus  fixa- 
rum, etsi  per  se  aequabilis  a medio  aequinoctio  fuerit,  per  accidens  a vero 
scilicet  aequinoctio  invenietur  nonnihil  inaequalis. 

Quid  est  in  hac  hypothesi  prosthaphaeresis  aequinoctiorum?  Est  arcus 
vel  regiae  viae  vel  eclipticae,  interceptus  inter  duos  circulos  magnos,  per  illa- 
rum polos  et  sectiones  cum  aequinoctiali  traductos. 

Quid  vera  praecessio?  Est  arcus  eclipticae,  numeratus  a circulo  latitu- 
dinis per  primam  Arietis  in  antecedentia  usque  ad  colurum  aequinoctiorum. 
Vel  etiam  in  consequentia  numerari  potest,  ut  media  praecessio. 

Quanta  est  maxima  haec  prosthaphaeresis  et  quomodo  computanda?  In  schemate 
sit  AC  24°  17'  40",  AQ  1°  47'  40",  erit  ergo  QCA  4°  22'  et  continuati  QC,  AC  in 
eclipticam  intercipient  paulo  minorem  arcum,  scilicet  3°  58'  45".  Tanta  est  omnium 
maxima  prosthaphaeresis,  sed  quae  in  brevi  seculorum  numero  minima  sui  parte  com- 
paret, nec  facile  sentitur. 

AQ  1°  47'  40"  Log.  346370 
AC  21.  17.  40.  Log.  88813 

Differentia  257557  dat  4°  22'. 

AC  antilogarithixms  9277 

Summa  266834  dat  3°  58'  45".  ss) 

Nullane  major  est  inaequalitas  praecessionis  punctorum  aequinoctia- 
lium ? Ex  hypothesi  quidem  nulla  praeterea  sequitur  punctorum  ipsorum,  seu 
sectionum  prosthaphaeresis.  At  nec  ex  observationibus  certi  quicquam  de- 
promi potest,  nisi  vel  miraculosum  vel  penitus  irregulare  et  casui  physico 
simile.  Nam  a Proclo  ad  nos  usque  per  II  vel  12  secula  puncta  aequinoc- 
tialia certo  processerunt  aequabili  passu , in  quam  regulam  etiam  quadrant 
Hipparchi  et  Timocharis  observata  ab  18  seculis,  si  unum  Ptolemaeum  dissi— 

mules.  Quare  si  quid  accidit  huic  axi  Telluris,  quo  ille  suo  situ  enormiter 
emoveretur,  id  fuit  inter  Hipparchum  et  Ptolemaeum,  breviori  quam  300  an- 
norum spatio,  restitutumque  est  inter  Ptolemaeum  et  Proclum,  trium  rursum 
seculorum  intercapedine.  Quare  non  injuria  de  Ptolemaei  observationibus 
aequinoctiorum  dubitari  potest.  Yide  Tych.  Brahei  Progymnasmatum  Tom.  I. 
fol.  254.  et  Comm.  Martis  cap.  LXIX. 

Estne  possibile , Ptolemaeum  errasse  circa  observationem  certae  diei 
aequinoctiorum,  et  quomodo?  Nec  in  altitudine  poli  erravit,  ut  quae  pluribus 
documentis  est  confirmata,  nec  in  altitudine  Solis,  ut  quae  dependet  a poli 
altitudine.  Forsitan  igitur  hoc  illi  accidit,  ut  cum  sub  Augusto  esset  abolita 
observatio  anni  Aegyptiaci , Ptolemaeus  dies  anni  Aegyptiaci  per  Lunam , si 
de  Luna  ageretur,  vel  per  Solem  ejusque  calculum  ab  Hipparcho  relictum,  si 
de  Solis  observatione  ageretur,  quaesiverit,  neglecto  tunc  consensu  observatio- 
num Lunae  nimiumque  confisus  calculo  Hipparchi , existimavit,  sibi  de  hora 
solummodo  ingressus  in  Y laborandum  esse.  Nam  calendario  Romano,  quod 
in  Aegypto  necesse  erat  observari,  fidere  Ptolemaeus  non  potuit,  quia  etiam 
post  Angusti  correctionem  quandoque  dies  unus  ad  pontificum  arbitrium  fuit 
in  uno  anno  exemtus  inque  sequenti  restitutus.  Yide  exemplum  in  Dione  et 
causam:  ne  Idus  in  nundinas  incurrerent.94) 

Quid  si  Solem  aequinoctii  diebus  orientem  observasset , eligens  locum 
horizontis  justo  borealiorem  pro  ortu  aequinoctiali  ? Tunc  sane  omnibus  annis 
vernum  aequinoctium  tardius  justo,  at  vicissim  autumnale  justo  velocius  col- 
legisset, Sole  eodem  ex  loco  horizontis  oriente.  Atqui  hoc  non  est  factum. 
Ptolemaeus  enim  intra  unius  anni  spatium  utrumque  aequinoctium  justo  die- 
rum interstitio  consignavit.  Aut  si  locus  orientis  Solis  in  verno  aequinoctio 
fuisset  justo  borealior,  locus  equidem  orientis  Solis  in  autumnali  post  justum 
interstitium  non  fuisset  idem,  sed  australior. 

Concedo  locum  justum  in  horizonte  ortuum  aequinoctialium  amborum: 
annon  refractio  Ptolemaeo  neglecta  turbare  quid  potuit?  Sustulisset  illa 
Solem  in  boream  in  utroque  aequinoctio,  itaque  Sol  velocius  in  aequa- 
tore  visus  esset  tempore  verno,  tardius  in  autumnali,  aestas  fuisset  aucta 
nimium.  Contrarium  evenisset,  si  fingas  observatos  esse  occasus  aequinoc- 
tiales utros  que. 

Quid  de  seculo  Ptolemaei  fiet,  si  astronomia  haec  aliud  illi  praescribit 
initium  zodiaci , quam  ipse  secutus  est ; anne  etiam  ipsius  observatis  ceteris 
gaudere  poterimus?  Quemadmodum  insolitus  et  praeter  morem  ceterorum  secu- 
lorum fuit  ejus  tempore  annotatus  vel  etiam  observatus  ingressus  Solis  in 
signa  aequinoctialia,  sic  etiam  extra  regulam  ad  fidem  ipsius  observatorum  in 
antecedentia  reponendum  erit  ad  ejus  tempora  principium  zodiaci:  quo  facto 
cetera  omnia  recte  habebunt. 

Quodnam  est  hujus  fiduciae  fundamentum?  Quia  doctrina  theorica  con- 
junctionesque siderum  inter  se  doceri  et  computari  possent  etiam  sine  omni 
cognitione  dodecatemoriorum  zodiaci  eorumque  principii,  utpote  quod  solum 
occasione  motus  Terrae  diurni  constituitur.  Itaque  Copernicus  et  veterum  non- 
nulli computare  docent  loca  planetarum,  initio  capto  a prima  Arietis;  tunc 
demum  jubent  addere  praecessionem  aequinoctiorum,  ut  locus  cujusque  sideris 
in  zodiaco  patescat. 

Quid  vocat  Copernicus  motum  Solis  simplicem,  quid  motum  composi- 
tum ? Simplex  is  dicitur,  cujus  initium  sumitur  a puncto  fixo,  scilicet  a prima 
stella  Arietis,  a qua  figura  olim  primum  zodiaci  dodecatemorium  fuit  insigni- 

tum  et  cujus  figurae  nomen  etiamnum  hodie  retinet  dodecatemorium  illud, 
postquam  sidus  ipsum,  quod  nomen  initio  dederat,  potissima  parte  in  vicinum 
dodecatemorium  emigravit.  Compositus  motus  est,  qui  constat  ex  duabus  par- 
tibus, 1)  ex  motu  a fixo  puncto  iu  consequentia,  2)  ex  motu  medio  principii 
Arietis  dodecatemorii  seu  sectionis  vernae  in  antecedentia,  hoc  est  qui  nume- 
ratur a puncto  non  fixo,  sed  mobili,  scilicet  ab  aequinoctiali. 

Quantus  est  vel  motus  fixarum  medius  in  consequentia,  vel  praecessio 
aequinoctiorum  media  a prima  Arietis  in  antecedentia?  Hipparchus  et  Ptole- 
maeus existimarunt,  eum  inde  a Timocharide  in  100  annis  unum  gradum  et 
in  36000  annis  totum  circulum  absolvere.  At  Tycho  Braheus,  comparatione 
suarum  observationum  cum  Hipparchicis  et  Albategnianis,  in  annis  70  paulo 
plus  gradum  unum  confici  statuit.  Vide  Progym.  Tomo  I.  fol.  253.  et 
seqq.  Quare  periodus  una  habebit  annos  25410,  motus  annuus  fixarum 
est  0'  51". 

Qua  Via  fuit  investigatus  iste  motus?  Simplicissima  ratio  fuit  ista,  quod 
cognita  fixae  eclipticae  vicinae  latitudine,  observarunt  ejus  declinationem,  lati- 
tudinem enim  supposuerunt  constantem,  at  declinationem  invenerunt  variari 
per  secula,  vide  libro  III.  fol.  281.  Ex  declinatione  locum  ab  intersectione 
collegerunt.  Operosiorem  viam  per  Q)  et  9 et  O vide  libro  III.  fol. 
274  et  276. 

Quid  ex  praecessione  punctorum  aequinoctialium  redundat  in  motum 
Solis  rationesque  anni?  1.  Cum  Sol  progrediatur  sub  fixis,  aequinoctialia  et 
tropica  puncta  retrocedant  a fixis,  obviantia  Soli  jam  appropinquanti:  hinc  est, 
quod  Sol  citius  ad  tropica  veniat,  quam  ad  fixas,  cum  quibus  erant  tropica 
in  principio  anni.  Itaque  tropicus  annus  hinc  fit  brevior  quam  sidereus , et 
per  consequens  sidera  ipsa  cum  suis  emersionibus  et  occultationibus  tempe- 
states anni  pristinas  deserunt  deque  aestate  in  autumnum  etc.  transeunt.  De 
hac  materia  est  pars  ultima  libri  III. 

2.  Cumque  praecessio  tropicorum  sit  inaequalis,  seu  parum,  secundum 
hypothesin,  seu  multum,  secundum  observata  Ptolemaica:  hinc  etiam  anni 
tropici  fiunt  nonnihil  inaequales,  cum  siderei  sint  aequales. 

Nihilne  accedit  ex  motu  Solis,  quod  inaequalitatem  annorum  adjuvet'? 
Equidem  et  sidereus  et  tropicus  annus  variantur  ob  progressum  apogaei  Solis 
in  consequentia,  unde  fit,  ut  aliae  atque  aliae  Solis  aequationes  incidant  in 
puncta  aequinoctialia  et  tropica,  et  sic  sidereus  uno,  tropicus  duobus  nomini- 
bus fit  inaequalis.  Verum  haec  posterior  inaequalitas  obtinet  tantummodo 
respectu  certi  annorum  initii  compensaturque  per  oppositum  initium  sumtum. 
Verbi  causa  a Ptolemaeo  ad  nos  breviusculus  quidem  fuit  annus  tropicus 
ceteris  paribus,  vel  etiam  sidereus,  ille  ab  aequinoctio  verno,  hic  a prima 
Arietis  incipiens,  quia  prosthaphaeresis  adjeetoria  in  principio  Arietis  hactenus 
fuit  aucta;  vicissim  vero  tanto  fuit  longior  annus  ab  autumnali  aequinoctio 
ceteris  paribus  vel  a Spicae  Virginis  conjunctione  incipiens,  quia  in  illa  parte 
coeli  prosthaphaeresis  subtractoria  similiter  fuit  aucta:  itaque  aestatis  longitudo 
interea  crevit,  saltem  usque  ad  annum  1260  circiter.  Deinde  tardissima  est 
periodus  hujus  anomaliae,  excurrit  enim  ultra  25  millia  annorum,  quare  pa- 
rum sentitur  intra  unum  millenarium. 

Quomodo  differt  haec  inaequalitas  annorum  ab  aequationis  temporis 
illa  parte,  quae  est  ab  eadem  causa  libro  III.  fol.  251.  et  Libri  VI.  parte  I? 
Differt  ab  illa,  ut  annus  a die.  Illic  enim  ostensum  est,  aequatio  Solis  quan- 
tam longitudinis  24  horarum  inaequalitatem  causaretur,  hic  quaeritur,  quot 

inde  dies  accedant  ad  aliquam  magnam  summam  annorum  mediocrium,  quotve 
alias  decedant. 

Quid  discriminis  ponis  inter  praecessionem  aequinoctiorum  et,  antici- 
pationem aequinoctiorum ? Si  accurate  agimus,  praecessio  de  motu  vel  quasi 
motu  est  intelligenda , ut  hactenus  anticipatio,  graece  nQoeqmcoatg , de  tem- 
pore civili.  Et  cum  praecessionem  dico,  vox  aequinoctiorum  sonat  puncta 
certa  eclipticae,  hactenus  definita,  cum  vero  anticipationem  nomino,  vox  aequi- 
noctiorum subjuncta  significat  Solis  praesentiam  in  illis  sectionibus  seu  punctis 
aequinoctialibus,  seu  clarius,  diem  anni  civilis,  quo  die  Sol  luces  aequat 
noctibus. 

Anticipant  igitur  aequinoctia  in  anno  civili  seu  Juliano,  quando  deserunt 
diem  certam  mensis,  et  post  aliquot  secula  inveniuntur  in  diebus  ante- 
cedentibus. 

Quid  facit  anticipare  aequinoctia  et  solstitia  ? Quantitas  anni  civilis 
paulo  longior  anno  tropico : fit  enim  hinc,  ut  desinat  nostra  numeratio  dierum 
anni,  postquam  Sol  jam  transgressus  est  susceptum  initiale  punctum  eclipticae. 
Ita  verissime  loquendo  non  anticipat  tempus  aequinoctii,  veluti  motu  aliquo, 
sed  postvenit  nostra  numeratio. 

Et  quid  vicissim  postponit  in  eodem  anno  civili  ortus  siderum  ? Eadem 
quantitas  anni  civilis-  paulo  brevior  anno  sidereo,  prius  enim  desinunt  dies 
anni  nostri,  quam  Sol  ad  easdem  fixas  fuerit  reversus.  Dicitur  perefanojcng. 
Ita  noster  civilis  annus  Julianus  est  quantitate  medius  inter  tropicum  et  side- 
reum , quo  nomine  supra  libro  III.  fol.  246.  commendatus  fuit  ab  astro- 
nomia. < ... 

Cur  autem  numeramus  nos , quod  nimium  et  vitiosum  est?  Quia  numeri 
unitates  debent  esse  discretae,  hoc  est  dies  integri  ab  ortu  Solis  usque  in 
proximum  ortum,  anni  vero  quantitas  in  minutias  quasdam  horarum  explicatur, 
quas  non  solemus  usu  quotidiano  numerare,  contenti  diebus  integris.  Quare 
necessario  cogimur  exspectare  tam  diu,  quoad  minutiae  residuae  supra  annum 
tropicum  ad  finem  anni  civilis  (sunt  autem  minuta  horae  10.  50"  33//y  per 
accumulationem  de  pluribus  annis  excrescant  in  unam  diem. 

Etsi  vero  hoc  factum  fuerit,  quia  tamen  tempus  hoc  excedit  aetatem 
hominis  estque  incommodum,  omittere  tam  raro  diem  extra  ordinem,  ideo 
maluerunt  liomines  illibatum  retinere  civilem  annum  Julianum  inque  eo  anti- 
cipantia futuris  temporibus  assignare  aequinoctia  et  solstitia;  quod  etiam  astro- 
nomis  ad  speculationem  aequinoctiorum  percommodum  est , consignata  habere 
in  anno  Juliano,  veluti  indiculo,  omnium  aetatum  aequinoctia,  ut  appareat, 
aequaliter  illa  anticipent  per  aequalia  tempora  an  secus. 

Quot  annos  requirit  haec  anticipatio , quoad  diem  unum  conficiat ? 
Primus  Hipparchus  spatium  definivit  trecentorum  annorum,  ductus  conjectura 
cycli  sui  seu  anni  civilis  lunaris,  quam  periodum  Calippicam  supra  nomina- 
vimus , utpote  in  qua  vidit  etiam  lunares  motus  in  304  annis  unum  diem 
anticipare.  Credidit  itaque,  si  in  304  annis  civilibus  solaribus  etiam  una 
dies  eximatur,  tunc  illos  solares  exacte  adaequari  totidem  lunaribus.  Hanc 
Hipparchi  opinionem  Ptolemaeus  retinuit  nimis  secure,  ut  Tychoni  Braheo 
visum,  sed  ipse  Ptolemaeus  visus  est  eam  comprobare  suis  etiam  observatio- 
nibus ; de  quarum  fide  supra.  Statim  enim  post  Ptolemaeum  est  deprehen- 
sum, longe  celerius  unam  perire  diem.  Itaque  si  dissimulemus  unum  Pto- 
lemaeum, constabit  sibi  ratio  aequalis  ab  PXipparcho  per  Proclum,  Albategnium, 
Persas,  Arabas,  Hebraeos,  Germanos,  usque  ad  nostra  tempora,  quae  in  134: 

annis  unam  diem,  in  400  tres  dies  aequinoctia  anticipat;  quod  quam  proxime 
exprimit  ordinatio  civilis  annis  Gregoriani,  ut  est  libro  IIT.  fol.  247. 

Unde  accersita  est  Romam  anni  Juliani  ratio?  Quantitas  ejus  dierum 
365  cum  quadrante,  qui  quatuor  exactis  annis  conficiebat  unam  diem  super- 
numerarium, ab  antiquissimis  temporibus  fuit  observata  a Graecis,  forma  tamen 
alia.  Julius  itaque  Caesar  Romanam  ei  togam  induit. 

Quam  rationem  secutus  est  Julius  Caesar  in  constituendis  mensium 
suorum  initiis ? Calendas  Julias,  mensis  a se  dicti ; voluit  dici  diem  illum, 
quo  die  omnes  graecae  nationes  ex  antiquissimo  ritu  luciorum  Olympicorum 
putabant  solstitium  confici,  quamquam  illud  usque  ad  Hipparchi  tempora  jam 
per  dies  octo  in  calendario  Graecorum  civili  anticipaverat,  quod  primus  Hip- 
parchus docuit:  solstitia  et  aequinoctia  (iutellige  priscae  observationis)  in  oc- 
tavis partibus  signorum  confici  asserens.  Dictum  hoc  fuit  solstitium  Chal- 
daicum. Itaque  Julius  Caesar  vera  Hipparchi  solstitia  et  aequinoctia,  quae 
in  principiis  signorum  contingebant  quaeque  ipse 'putabat  etiamnum  suo  tem- 
pore valere,  adscripsit  ad  'VIII.  Cal.  mensium.  95) 

Quid  igitur  est , quod  Plinius  alicubi,  necnon  et  Columella  suis  adhuc 
temporibus  transscribunt  illa  etiam  ad  XV.  Cal.?  Certum  est,  hallucinatio- 
nem illis  ex  confusione  diversarum  traditionum  obrepsisse,  cujus  duae  pos- 
sunt ostendi  verisimiles  occasiones.  Prima  sit  ista:  cum  enim  hausissent  ex 
Hipparcho,  solstitia,  puta  Chaldaica,  confici  in  octavis  partibus  signorum 
eoque  emendate  utendum  observatione  solstitiorum , ipsi  transferentes  hoc 
dogma  ad  solstitia  Hipparchica,  jam  dudum  a Caesare  emendata,  scilicet  ad 
VIII.  Cal.  adscripta,  perinde  ac  si  illa  adhuc  emendatione  egerent  octavisque 
signorum  partibus  accommodata  essent,  ad  primas  illa  partes  signorum  seu 
octavas  retro  transferenda  et  sic  ab  VIII.  Cal.  ad  XV.  Cal.  ascendendum 
sibi  censuerunt. 

Altera  errandi  occasio  fit  ex  Eudoxi  sphaera  rudi;  ut  in  qua  coluri  per 
media  signa  Cancri  et  Capricorni,  Arietis  et  Librae  transibant.  Et  id  qui- 
dem, si  asterismos  spectes,  fuerat  aliquando,  talemque  sphaeram,  plurimis 
retro  seculis  accommodatam,  Eudoxus  fortasse  nactus  erat.  Sed  esto,  tran- 
siverint coluri  per  media  non  asterismorum  sed  dodecatemoriorum  zodiaci. 
Fieri  itaque  potuit,  ut  Columella,  Solem  Calendis  in  coluro  versari  solstitium- 
que ibi,  sed  Chaldaicum  et  obsoletum  vetustate  conficere  reputans,  eensuerit 
sibi  verum  sui  temporis  solstitium  apud  initium  Cancri,  quod  15  gradibus 
antecedebat  in  Eudoxi  sphaera ; quaerendum  eaque  ratione  numerum  a Cal. 
ad  XV.  Cal.  extenderit. 

Quid  sequitur  ex  hoc  circuitu  limitum  orbitae  Telluris  in  planetas 
ceteros?  1.  Si  limites  orbitae  Telluris  in  parallelo  viae  regiae,  hoc  est  si 
poli  orbitae  in  circellis  parvis  circa  polos  viae  regiae  circumeunt,  equidem 
etiam  omnium  reliquoruu;  primariorum  planetarum  poli  orbitarum  polos  illos 
regios  circumstabunt.  Quare  sive  quiescant  illi  sub  fixis,  sive  moveantur, 
dummodo  tardius  eant  polis  eclipticae,  necessc  est  hos  ab  iliis  nunc  discedere, 
nunc  ad  illos  acceddre,  Illic  igitur  augebuntur  inclinationes  maximae  limitum 
ad  eclipticam  temporariam,  hic  minuentur. 

Martis  quidem  limes  in  est  circa  Cordis  stellam,  polus  igitur  ejus  or- 
bitae declinat  versus  gg,  circa  R (Fig.  98),  ut  si  FP  in  Qq  vergit,  PR  vergat 
in  gg , quodsi  polus  iste  orbitae  Martis  in  antecedentia  movetur,  ascendit 
igitur  versus  Q,  ascendat  tardius,  quam  polus  eclipticae  ex  0 in  P descendat, 
ut  sic  olim  GR  minus  semicirculo  fuerit,  brevior  igitur  fuit  olim  RO  quam 

hodie  RP.  Variata  quantitate  inclinationis  seu  distantiae  polorum  RP,  varia- 
bitur et  quantitas  latitudinis  maximae  in  limite  boreo.  Et  sic  etiam  inveni- 
mus, si  Ptolemaicis  observationibus  fides 
est  adhibenda.  Nam  haec  maxima  lati- 
tudo circa  Cor  £ hodie  est  4°  32',  at 
Ptolemaeus  prodit  illam  4°  20',  per  12' 
minorem,  cum  etiam  Cordis  Leonis  latitu- 
dinem sept.  prodat  10',  per  16'  minorem, 
quam  illa  est  hodie.  Et  fieri  potest,  ut 
epicyclus  Ptolemaicus  obsistat,  quo  minus  n 
haec  latitudo  illi  fieri  potuerit  adhuc  multo 
minor:  nam  inclinationem  Martis  ille  pro- 
dit 1°  0',  quae  hodie  est  1°  50 1/2/,  etsi 
tantum  efficere  nequit  mutatio  ista  latitu- 
dinis fixarum. 

Simile  quid  monet  Tycho  Braheus  etiam 
de  Luna  (Progymnasm,  Tomo  I.  fol.  27. 
insertorum  Lunarium) , sed  ex  quo  non 

capias  conjecturam  mutatae  maximae  Lunae  latitudinis:  non  decuit  enim,  ut 
Luna,  planeta  secundarius  et  terreus,  aliorsum  quam  ad  Terrae  orbitam  tem- 
porariam constanter  respiceret,  quocunque  illa  situ  sub  fixis  quovis  tempore 
esset,  quin  potius  inde  quantitas  obliquitatis  eclipticae,  ab  Eratostbene  et  Pto- 
lemaeo prodita,  in  dubium  vocari  deberet,  si  latitudinum  Lunae  difficillimis 
observationibus  liceret  argumentari  contra  observationes  obliquitatis  eclipticae 
longe  faciliores. 

2.  Quin  etiam  hinc  sequetur,  limites  nodosque  Saturni,  Jovis,  Martis, 
Veneris  retrocedere  videri,  etiamsi  sub  fixis  haererent  immobiles.  Esto  enim, 
ut  poli  eclipticae  versentur  inter  Q,  P circa  lineam  AC,  in  Libram  porrec- 
tam. Est  vero  hodie  limes  Martis  in  Veneris  in  Tlj),  quare  poli  erunt  ex 
P versus  'Z.  et  )-{.  Sint  in  R,  erit  ergo  PR  circulus  latitudinis  per  limites 
Martis  vel  Veneris.  Descendente  ergo  P ex  0 in  antecedentia,  sive  quies- 
cant poli  R,  sive  et  ipsi  versus  lineam  AL  in  antecedentia  eant,  sive  etiam 
in  consequentia  ferantur  versus  lineam  AD,  dummodo  tardius  hoc,  quam  est 
QP  in  antecedentia:  omnibus  tribus  casibus  partes  lineae  PR,  quae  sunt 
ultra  R,  ascendent  versus  AL  in  antecedentia.  Sic  cum  Saturni  et  Jovis 
limites  sint  in  Libra,  poli  orbitarum  erunt  a polo  eclipticae  temporariae  ver- 
sus Arietem  in  linea  parallela  ipsi  CA  vel  quasi,  ut  circa  B,  rursumque  iis- 
dem de  causis,  eunte  P,  ex  0 videbuntur  retrocedere.  Mercurii  limes  in  ZZ 
est,  polus  igitur  a P versus  Q,  scilicet  circa  S (pone  Sin  lineam  AE  inter  A et  E), 
habet  enim  inclinationem  valde  magnam.  In  hoc  igitur  planeta  continget  con- 
trarium, ut  polo  eclipticae  ex  0 versus  P descendente,  polus  Mercurii  S sive 
quiescat,  sive  tardius  in  antecedentia  eat,  videatur  in  consequentia  progredi, 
linea  PS  versus  PC  inclinata.  Quae  omnia  cum  sint  consentanea  observatis, 
libro  VI.  partibus  II.  et  III.  propositis,  praesertim  circa  Mercurium,  parum 
abest,  quin  exuta  timiditate,  dictis  locis  usurpata,  victoriam  exclamem  ante 
numeros  et  mensuras  cognitas. 

3.  Sive  quiescant  poli  planetarum  sub  fixis,  sive  moveantur  et  ipsi, 
sequitur  ex  motu  poli  eclipticae  OP,  videri  polorum  planetariorum  eoque  et 
limitum  et  nodorum  motus  sub  fixis  inaequales.  Nisi  enim  alicujus  planetae 
polus  cum  ipsissimo  polo  regio  A,  centro  scilicet  orbiculi  OP,  coincidat,  aut 

aequalissimum  cum  polo  P motum  circa  A in  partes  easdem  habeat,  semper 
mutabitur  ejus  distantia  a polo  eclipticae  P;  quoscunque  igitur  arcus  hic  vel 
ille  quovis  tempore  faciat,  ii  apud  P polum  eclipticae  majorem  e propinquo, 
minorem  e remoto  facient  angulum,  quare  crura  anguli  producta  etiam  in- 
aequales arcus  apud  limites  intercipient,  quare  etiam  inaequales  respondebunt 
arcus  apud  nodos,  quadrante  semper  distantes. 

Quid  hinc  est  colligendum ? Cum  quantitas  circelli  OP  circa  A polum 
regium  non  sit  ex  observatione,  magnitudo  motus  OP  ignota,  plaga  motus 
non  certissima,  in  antecedentia  apud  OP , an  in  consequentia  apud  B,  quare 
secula  viginti  vel  quod  minus,  a quibus  astronomiae  cultae  memoria  durat, 
nequaquam  sufficiunt  ad  universalem  astronomiam  condendam:  sed  tempo- 
raria saltem  (per  temporariam  scilicet  eclipticam)  ab  hominibus  aevo  quo- 
libet exercetur  astronomia.  Verissimae  igitur  planetarum  inclinationes  ad 
regiam  viam  causaeque  et  quantitates  et  plagae  motuum , limitum  et  nodo- 
rum, haec  inquam  et  cetera  hujusmodi  latent  in  pandectis  aevi  sequentis, 
non  antea  discenda , quam  librum  hunc  Deus , arbiter  seculorum , recluserit 
mortalibus,  immortalis  ipse,  cui  sit  laus,  honor  et  gloria  in  secula  seculo- 
rum. Arnen. 

IN  EPITOMEN 

NOTAE  EDITORIS. 

CDM  EXCERPTIS  EX  TABULIS  RUDOLPHINIS. 

1)  p.  30.  Tabularum  Rudolphinarum  ,,praecepta“  76  et  181  loca  planetarum  ad 
annum  a.  Ch.  3993.  computata  proponunt  eaque  infra  sequentur.  Hic  monemus , in  prae- 
ceptis Tab.  Rud  magna  ex  parte  eadem  tractare  Keplerum,  quae  in  Plpitome,  ibique  saepius 
ad  historiam  astronomiae  et  inventionum  astronomicarum  respicere.  Quare  passim  in  se- 
quentibus annotationibus  excerpsimus  Rudolphinarum  praecepta,  quae  sine  tabulis  ipsis, 
quas  nostrae  editioni  non  addendas  esse  in  prospectu  diximus,  comprehendi  possunt;  reliqua 
reservantes  ad  finem  hujus  voluminis.  Quum  hoc  modo  hoc  volumen  sextum  in  opere  prin- 
cipali, Epitome,  et  in  addita  parte  Rudolphinarum  summam  contineat  astronomiae  Keple- 
rianae,  non  abs  re  visum  est,  tabulam  huic  volumini  praemittere,  quam  Keplerus  aeri  in- 
cisam Rudolphinis  praefixit.  Quae  Keplerus  tabula  illa  spectavit,  his  illustrentur. 

Templum,  decem  columnis  fundatum,  repraesentat  Astronomiae  domicilium;  cul- 
mini supersedet  Urania,  alis  tecta  aquilae  Romani  Imperii,  ex  cujus  ore  monetae  in  interiora 
templi  decidunt.  Columna8 , quibus  tectum  innititur , binae  aequales  vel  similes  con- 
structae sunt,  anticae,  quarum  alteri,  elegantiori,  Tycho  Braheus  adstat,  ad  alteram  Coper- 
nicus  sedet,  omnium  sunt  perfectissimae.  Verbis,  manui  Tychonis  sursum  porrectae  ad- 
scriptis,  quid  si  sic,  significare,  voluit  Keplerus,  Tychonem  comparare  suam  hypothesin 
cum  Coperfiici  hypothesi,  quae  cum  Tychonica  in  tecto  adumbrata  est.  (Nota,  ad  pedes  Ty- 
chonis majorem  partem  nummorum  decidisse,  quo  forte  Keplerus  illius  res  cum  suis  ipsius 
comparat,  cui,  sedenti  inter  libros  suos  ad  latus  fundamenti,  duo  tantum  nummi  contigerint.) 
Columnae  quatuor,  quae  primas  sequuntur  ad  dextram  et  sinistram,  minus  perfectae,  nomi- 
nibus astronomorum  Ptolemaei  et  Hipparchi,  Metonis  et  Arati  insignitae  sunt;  duae  sequentes 
columnae  rudibus  constant  lapidibus,  ultimae,  apud  quas  Chaldaeus  metitur  digitis  suis,  sunt 
rudes  arborum  trunci.  Crepidinem  tficti  occupant  sex  statuae  humanae,  repraesentantes  phy- 
sicam (cum  magnete),  mechanicam  (cum  statera) , geometriam  (cum  circino,  norma  et  tabula, 
cui  inscripta  est  ellipsis),  arithmeticam  (cum  Neperi  virgulis , et  numero  circa  caput , quasi 
radiatum,  qui  est  logarithmus  numeri  50000),  dioptricam  (cum  telescopio)  et  opticam  (Solem 
repraesentantem,  in  manu  Terram  tenentem,  quae  aere  circumfusa  umbram  projicit.) 

Jam  redeuntes  ad  Tabulas  Rudolphinas,  ea  proponimus,  quae  huc  pertinent.  x 

„Praeceptum“  76.  docet  usum  ^tabularum  motuum  mediorum  ad  indagandos  motus 
planetarum  super  integras  revolutiones  a principio  Arietis  ad  datum  tempus“.  Pro  „exem- 
plo“  eligitur  annus  ante  Christum  3993.  24.  Julii  h.  0.  33'  26"  p.  meridiem  Uraniburgi- 
cum  aequabilem,  et  loca  ad  hoc  tempus  eliciuntur  haec:  @ ab  aequinoctio  0°  0'  0"  £c, 
apogaeum  Q 0°  0'  1"  V;  t)  locus  medius  5°  29'  56"  £b,  aphelii  28°  24'  6"  nodi 
0°  0'  0"  V;  locus  medius  7°  3'  21"  %,  aphelii  23°  34'  18"  S,  nodi  0°  0'  0"  S; 
c?  locus  medius  10°  43'  53"  S,  aphelii  15°  V,  nodi  15°  X ; ? locus  medius  0°  S, 
aphelii  0°  ih,  nodi  0°  V;  ^ locus  medius  0°  0'  1"  V,  aphelii  0°  S,  nodi  0°  Z 5 J) 
locus  medius  22°  57'  3"  H,  apogaei  0°  0°  0'  1"  2c;  pro  prima  Arietis  8°  23' 

25"  r. r,  pro  argumento  obliquitatis  0° 

Super  hoc  situ  et  dispositione  carcerum,  unde  motus  omnes  prosiliere,  locus 

34* 


532 


In  Epitomen  Notae  Editoris. 


esset  amplissimus  philosophandi,  si  materia  instituta  pateretur.  Sed  rejicienda  est 
haec  speculatio  in  tractatum  alium,  ubi  rationes  et  fundamenta  explicabuntur,  ex  quibus 
epochae  Ptolemaici  temporis  erutae  sunt.  (cfr.  p.  66.) 

Praecepto  189 : de  varia  quantitate  anni  tropici,  monet  Keplerus:  Hanc  variant 
in  calculo  causae  duae,  prior  certa  et  in  re  inest,  diversa  per  annum  initia  tropicorum, 
seu  „ut  astrologi,  diversae  radices  revolutionum.  Est  enim  brevissimus  amjus  tropicus, 
qui  incipit  ab  apogaeo  Solis,  longissimus,  qui  a perigaeo,  mediocris,  qui  a longitudini- 
bus mediis,  quae  hodie  sunt  in  6°  V vel  Altera  causa,  prosthaphaeresis  aequi- 
noctiorum, et  incerta  est  et  in  brevi  annorum  numero  insensibilis.  Nam  si  aequales 
inter  se  sunt  prosthaphaeresis  aequinoctiorum  et  pensatio  motus  stellarum,  et  contra- 
riarum affectionum,  causa  haec  nihil  variat  tropicum;  secus,  si  ejusdem  affectionis  aut 
si  contrariarum  quidem,  sed  inaequales.  Illic  enim  summa  utriusque,  hic  differentia 
mutat  anni  tropici  longitudinem. 

Pro  revolutionibus  igitur  negligatur  causa  altera,  et  si  quidem  radix  indicetur 
seu  locus  Solis  in  ecliptica,  ad  quem  revolvi  debebat  Sol  post  annos  aliquot,  tempus 
investigatur  ex  tabulis  etc.  His  ad  marginem  adscripsit  Keplerus:  Longimontanus  non 
tantum  errasse  Ptolemaeum  dixit  observando  (aequinoctiorum  locum)  sed  plane  finxisse 
observatum,  quod  ex  Hipparcho  computaverat.  Capite  XXXIII.  docet  Keplerus,  quo 
modo  inveniantur  «reversiones  plurium  siderum  ad  idem  caput",  et  «praecepto  181.“ 
calculi  exemplum  in  Luna  exhibet  atque  sic  concludit:  Quaerat  calculator  hoc  tempus. 
Qui  si  diem  monstrarit  ullam  intra  1700  annos,  quae  tres  Lunae  motus  (nihil  enim 
de  ceteris  erronibus  dicam)  ad  quartas,  non  dico  easdem,  sed  promiscuas,  restituat 
tolerabili  cum  dissidio:  tunc  ego  convulsam  ab  illo  probabilitatem  diei  creationis  a me 
propositae  (praec.  76.)  fatebor,  ubi  solum  aphelium  Martis  ex  omnibus  incertum  et 
loco  quidem  praecise  intermedio  constiterit. 

2)  p.  66.  Tab.  Rud.  capite  32.  haec  habent:  De  postrema  et  menstrua  temporis  aequa- 
tione in  eclipsibus.  Post  consumta  omnium  artificum  consilia  (et  curas,  in  manuscr.), 
post  tot  inaequalitates  Lunae  prolatas  in  lucem,  adhuc  contumax  sidus  legesque 
respuens,  passim  exorbitat  minutule,  comprimis  vero,  ratione  multis  exemplis  compro- 
bata, circa  punctum  aequinoctii  verni  serius  sub  Solem  vel  in  umbram  succedere  depre- 
henditur, circa  autumnale  maturius,  quam  indicat  calculus  hactenus  explicatus.  Sed 
experimenta  suppeditarunt  hactenus  solae  eclipses ; quid  accidat  Lunae,  cum  absente 
Sole  puncta  aequinoctialia  trajicit,  nemo  quod  sciam  attendit.  Causas  igitur  inquirere 
immaturum  est  nec  hujus  libri. 

Iu  manuscr.  Pulkoviensium  vol.  XX.,  quod  continet  Tabularum  Rud.  adversaria,  haec 
libri  typis  excusi  verbis  inseruntur,  quae  Keplerus  relectis  adversariis  priusquam  typis  tra- 
derentur, obliteravit : Causa  in  obscuro  est,  effectus  latitudo  inexplorata,  quia  neglecta 
hactenus  in  curis  majoribus,  ut  nescias,  solaene  eclipses  hoc  habeant,  an  omnes  copulae, 
an  denique  omnis  Lunae  phasis.  Suspicio  causae  anceps,  sitne  obliquitas  ipsa  eclip- 
ticae, an  quia  hodie  Solis  aequationes  his  locis  sunt  maximae  et  Sol  in  Ariete  promo- 
tior, in  Libra  retractior,  quam  est  motus  medius.  Et  deserimur  ab  observatis  illius 
temporis,  quando  haec  erant  ab  invicem  sejuncta.  Si  Solis  apogaeum  aequationesque 
moderantur  hanc  inaequalitatem , non  fit  id  per  quantitates  aequationum.  Si  enim 
planum  aliquod,  ut  cum  mechanicis  loquar,  ad  lineam  veri  motus  Solis  affigeremus, 
super  quo  Lunae  medius  totus  incederet,  retardatio  liaec  et  acceleratio  ultra  4 horas 
excresceret.  Atqui  omnis  ea  intra  semissem  horae  restringitur.  Quidnam  igitur  est 
illud,  quod  facit  a£i:per  Z in  V tardam  incedere,  ab  V per  S>  in  velocius?  Si  obli- 
quitas eclipticae  in  causa  esset,  eadem  est  hujus  quantitas,  australis  in  Z et  borealis  in  S; 
Luna  vero  illic  tarda,  hic  velox.  Si  Solis  motus  in  causa,  quae  erit  antipathiae  ratio,  ut  Luna 
illic  sit  tarda,  ubi  iste  velox,  ibi  vero  velox,  ubi  iste  tardus,  et  id  modulo  diverso?  Estne 
in  re  ipsa,  quod  memoriae  juvandae  causa  finxi,  ipsius  primi  mobilis  volutionem  diur- 
nam menstrua  vicissitudine  intendi  et  remitti,  ut  Luna  per  Z incedente,  quo  loco  @ 
centrum  velox  est,  proveniant  volutiones  veloces  et  sic  plus  temporis  apparentis, 
quippe  accelerati,  obtrudatur  motui  Lunae  in  illis  signis,  ceteris  paribus;  at  Luna  in 
£B  existente,  diurna  revolutio  tarditatem  illam  centri  Solis,  per  id  signum  euntis,  ipsa 

quoque  affectet,  ut  de  apparenti  tempore,  quippe  retardato,  parum  huic  incessui  com- 
petat, itaque  Luna  ibi  pauco  tempore  versari,  velociter  sc.  trajicere  videatur?  Mensura 
tamen  hujus  tarditatis  et  velocitatis  non  fit  ex  Sole,  ut  qui  suo  incessu  non  regit  hanc 
anomaliam,  sed  ex  Luna,  quae  signum  huic  intensioni  et  remissioni  praefert;  itaque, 
sicut  J)  in  anomalia  media  facit  aequationem  5°,  sic  etiam  volutio  diurna  summam 
praeventionis  vel  remissionis  faciat  in  V,  5°,  quae  sunt  minuta  temporis  20. 

Jam  pergit  Keplerus  in  textu:  Interim  ergo,  dum  dies  illas  (causas)  proferat,  se- 
quemur regulam  a mediocri  experientia  conformatam. 

Praeceptum  171 : Computato  tempore  a'  eclipticae  et  in  apparens  converso,  sub- 
trahe locum  apogaei  0 a loco  J)  sequente,  aut  vicissim  hunc,  si  praecedat,  ab  illo; 
intervallum  in  tab.  aequationum  Lunae  quaere  inter  gradus  integros  anomaliae  eccentri  et 
in  eadem  cella  subscriptam  characteribus  minusculis  aequationem  physicam  octuplica: 
conficies  minuta  horae,  quae  hujus  aequationis  menstruae  nomine  in  primo  casu  sunt 
auferenda  amplius  a tempore,  in  apparens  converso,  in  secundo  casu  addenda.  At  si 
tempus  alicujus  eclipsis  est  observatum,  et  ad  id  computandus  est  locus  Lunae  ex  ta- 
bulis, id  tempus  ut  apparens  convertendum  prius  est  in  aequale,  sicut  per  usitatas 
aequationes  annuas,  sic  etiam  per  hanc  menstruam,  via  utroque  casu  contraria.  In- 
primis  autem  in  Solis  eclipsibus  adhibenda  est  haec  menstrua  aequatio,  ut  cujus  effec- 
tus in  parallaxibus  Lunae  non  est  contemnendus.  Orientibus  enim  vel  / in  climate 
nostro,  intra  trientem  unius  horae  mutatur  angulus  orientis  2 gradibus  et  parallaxis 
lat.  sesquiscrupulo,  in  meridionalioribus  majori,  quod  digitum  fere  unum  in  disco  So- 
lis efficit;  quae  varietas  multum  ad  hoc  pollet,  dies  an  nox  futura  sit  in  Terris. 

Exemplo  sit  eclipsis  illa  Solis  anni  1598  (Vol,  II.  p.  363  ss.).  Nam  si  utar 
aequatione  Tychonis  sola,  tempus  assumtum  ad  computandum  locum  Lunae  apparen- 
tem, h.  10.  a.  m.  aequali,  fiet  apparens  h.  10.  13'  Gratii,  distantiam  centrorum  habens 
25'  48",  itaque  jam  ante  13'  debuisset  initium  eclipsis  videri , sc.  ipsa  h.  10.  appa- 
renti. At  quamvis  horologium  urbis  ex  altitud.  Solis  deprehensum  sit  tardum,  tamen 
etiam  in  illo  coepit  eclipsis  h.  10.  14'  circ.,  quod  vere  erat  h.  HF/o.  Tardius  igitur 
Luna  ad  Solem  venit,  quam  fert  aequatio  Tychonica  temporis.  At  si  menstrua  etiam 
aequatione  utar,  ablato  17°  X (loco  Lunae)  a6°  S (apogaeo  Solis),  fit  distantia  109° 
(in  mss.  ab  apog.  Solis  5°  42',  restat  distantia  108°  42');  et  anom.  ecc.  Lunae  109  sub- 
scripta est  aeq.  pars  physica  2°  22',  quae  ducta  in  8 efficit  19'.  Quibus  additis  ad 
h.  10.  13',  tempus  a Tychone  apparens  factum,  fit  apparens  vere  10.  32'  Gratii.  Supra 
vero  (praec.  170),  cum  locum  Lunae  verum  computarem  ex  h.  10.  aequali,  inveni 
sane  distantiam  centrorum  tantam,  ut  initium  eclipsis  h.  10.  26'  app.  esse  potuerit,  id 
quod  observationi  congruit. 

Iu  mss.  sic  pergit  Keplerus:  Et  quia  ibidem  prodiit  finis  eclipsis  Gratii  h.  0.  46' 
app  , quod  esset  Uraniburgi  h.  0.  14'  aequali,  computavi  de  novo  ad  hoc  momentum 
prodiitque  0 in  16°  49'  4"  X,  3)  in  17°  1 41/2/  X visibiliter,  lat.  visib.  17'  52"  sept. 
Per  hanc  igitur  et  per  distantiam  centrorum  26'  30"  in  ecliptica  conficitur  distantia  visibi- 
lis centrorum  32',  quanta  fere  est  semidiametrorum  summa,  et  sic  finis  iterum  eclipsis, 
Hune-  vero  finem  rursum  confirmat  mediocriter  observatio  distantiae  Solis  a vertice) 
minor  quam  54°  paulo  ante  finem  eclipsis  observata.  Nam  53°  40'  dat  tempus  b.  0.  54', 
unus  autem  gradus  in  dist.  a vertice  efficit  hac  vice  21 ' temporis.  Satis  igitur  prae- 
cisus est  iste  consensus  et  ejus  confirmatio  per  angulos  hyperbolicae  viae  radii  in 
plano.  (Vol.  II.  p.  364  ss.) 

Monendus  est  autem  astronomiae  studiosus,  in  descriptione  observationis  illius 
libro  allegato  durationem  perperam  prolongatam  fuisse  in  h.  2.  36',  cum  non  potuerit 
esse  longior  quam  h.  2.  26',  si  parva  tabularum  istarum  diameter  Lunae  retineatur,  vel 
si  augeatur  illa  scrupulo,  ob  causas  opticas,  summum  b.  2.  28'.  Facile  autem  appa- 
ret, quae  causa  mihi  fuerit  tantae  prolongationis.  Eclipsatio  ultimi  digiti  durat  lon- 
gius quam  primi,  quia  in  fine  Luna  magnam  habet  latitudinem  visibilem,  in  principio 
nullam.  Hic  ego  ultimo  digito  tribui  per  se  moram  plus  quam  12',  omnino  nimiam, 
et  jam  ad  modulum  hunc  etiam  primae  observationis  digito  (qui  tamen,  an  digitus 
esset,  an  vero  minimum  aliquid,  passim  per  librum  illum  in  dubio  ponitur),'  longum 

tempus  sum  admensus.  Praeterea  fidendum  fuit  inconstantiae  horologii  urbici,  quam 
ipsam  tamen  folio  390  (II.  371,)  in  dubio  reliqui. 

Finis  textus : Si  loco  Tychonicae  usurpetur  astronomica  aequatio,  illa  plus  quam 
Tycho  jubet  subtrahere,  ita  major  adhuc  fieret  menstrua.  Sed  neque  tertia,  physica 
temporis  aequatio  sufficit;  adderet  n.  tantum  8',  restarent  adhuc  9V2,  addenda  pro 
menstrua.  Sed  de  aliarum  Solis  et  Lunae  eclipsium  testimoniis  plura  in  Hipparcho 
(III.  p.  510  ss.)  agam,  ut  et  de  iis,  quae  dissentire  deprehenduntur  a regula. 

3)  p.  66,  «A.  C.  1335.  R.  Levi  librum  composuit,  quem  Bella  Dei  seu  defen- 

sionem Dei  inscripsit,  cujus  tractatu  5.  astronomicas  observationes  memorat.  Ait  nempe, 
suo  tempore  Spicam  et  Regulum  ea  loca  in  coelo  tenuisse,  quae  secundum  Albategnium 
illis  debebantur,  uti  narrat  Riccius  in  tractatu  de  motu  octavae  sphaerae  cap.  43.  et  Ric- 
ciolus  Chron.  Astron.  p.  44.»  (Weidleri  bist.  Astron.) 

Quem  paulo  ante  dicitRemus,  Prophatius,  Hispanus  (c.  a.  1300),  «observationibus 
coelestibus  operam  dedit  et  maximam  Solis  declinationem  indagavit,  quam  reperit  23°  32'. 
Auctor  etiam  est  tract.  de  eclipsibus,  it.  almanach  et  tabularum  astronomicarum,  quas  edere 
voluit  Ed.  Bernardus.»  (W.) 

4)  p.  68.  Spectat  his  Keplerus,  quibus  innuit  Remi  mutatam  fidei  formulam  (cfr.  p.  71), 
verba  jocosa,  quae  in  epistolis  anni  1619  deprehendimus.  Keplerus  epistolam  d.  31.  Aug.  1619, 
cujus  partem  supra  p.  61.  exhibuimus,  his  incipit  verbis:  Nobilis  et  Clarissime  Domine 
Doctor,  amice  honorande.  Responsorias  tuas  13.  Aug.  datas  ante  octiduum  accepi. 
Quo  minus  responderem,  fuit  impedimento  editio  Ephemeridis,  quae  plus  mihi  typo- 
graphicorum  exhibet  laborum,  quam  typographis  ipsis,  quamvis  typos  proprios  habeam 
domi  meae.  Alter  labor  extrusio  exemplarium  Francofurtum,  cujus  causa  et  praemisi 
tres  paginas  in  classe  funaria  (tu  mihi  dicito  aliud  vocabulum,  quo  exprimam  eme  fjolje 
92aue)  et  postridie  summisi  quartam,  ut  primum  a proelo  siccata  fuit;  et  cum  in  navem 
venissem  duobus  abhinc  (Lincio)  milliaribus  invenissemque  baptisata  mea  exemplaria 
a nocturno  Jove,  triduum  siccando  inserendisque  paginis  insumsi,  dum  interim  Ascba- 
vium  ventum.  Et  denique,  ut  habeas  quod  rideas,  tertius  dies  Aschavii  consumtus 
exterminandis  aliquot  centuriis  pediculorum,  qui  me  per  noctem  in  navi  invaserant. 

Ad  haec  respondit  Remus:  De  pediculis  risum  mihi  non  inanem  movisti;  ego  ipse 
in  Inquisitione  Romana  aliquando  tot  interfeci,  quot  habet  sinus  ordinarius  5 cyphris 
figuras. 

5)  p.  91.  Vol  XIY.  Mss.  Pulkov.  totum  Marti  dicatum,  majorem  partem  foliorum 
signatam  habet  manu  Kepleri  numeris  ordine  se  excipientibus  (immixtis  vero  haud  paucis 
sine  ulla  signatione).  Numeri  hi  continuantur  usque  ad  539,  et  folia  illis  signata  exhibent 
studia  Kepleri  ad  Comment.  Martis  pertinentia.  Paulo  post  novam  incipit  numerorum  seri- 
em, quam  verbis  supra  positis  dicit.  Fol.  51.  haec  occurrunt,  quae,  quamvis  parum  dilucida 
sint,  tamen  non  plane  rejicienda  censuimus. 

A.  1624.  29.  Febr. 

Post  finem  harum  paginarum  sequuntur  duae  paginae,  in  quibus  observationes 
veterum  summa  cura  tractantur.  Apparuit  autem,  si  longitudinem  veram  eccentrici 
<3  in  creatione  statuam  in  0°  2B,  me  incedere  medium  inter  observationem  Dionysii 
et  observata  Ptolemaei.  Hinc  aliud  consilium  occurrit:  an,  si  libertatem  retineamus, 
aphelium  ad  tempora  veterum  locandi,  nec  id  assumamus  ex  acronychia  Ptolemaei 
triga,  possimus  tenere  simul  et  Dionysianam  et  Ptolemaicam  illam,  ubi  observatus  $ 
in  cf'  D? 

Primo  perpendantur  observationum  circumstantiae.  In  Dionysiana  anomalia 
media  <5  est  circiter  71°,  aequatio  pene  ad  11°  excurrit,  nec  valde  mutatur  luxatione 
parva  aphelii.  In  Ptolemaica  est  anomalia  media  133°  circiter,  aequatio  iterum  valde 
magna,  nec  multo  minor  priori;  utraque  in  semicirculo  descendenti,  sed  illa  in  qua- 
drante superiori,  haec  in  inferiori.  Ergo  si  retroagam  aphelium  auctis  anomaliis,  tunc 
prioris  loci  prosthaphaeresis  augetur,  posterioris  minuitur,  cumque  sint  subtrahendae 
ibi,  retroagitur  rf,  hic  promovetur.  Compensata  vero  hic  promotione  per  subtractio- 
nem de  motu  medio,  duobus  ille  nominibus  retroagitur,  hic  manet  suo  loco.  Inter- 

valli  mutationem  puto  parum  efficere,  sed  tamen  et  illud  est  curandum.  Cum  igitur 
sub  Dionysio  abundemus  2°,  promoveatur  apbelium  20°. 

Annot.  in  margine:  Hoc  non  est  retroagere,  sed  promovere.  Repete  totum  pro- 
cessum infra.  Calculus  Kepleri  prodit  anomaliam  coaequatam  40°  23'  et  mediam  47°  39'. 
Addito  aphelio  133°  28',  prodit  longitudo  media  anno  272.  18.  Jan.  liora  6:  181°  7'; 
anno  1601:  316°  43',  diff.  135°  36';  ex  Prutenicis  132°  11',  augmentum  3°  25'. 

Si  ergo,  pergit  Keplerus,  in  annis  1872  adduntur  motui,  subtrahuntur  ab  eo  me- 
dio 3°  25',  id  est  205',  quid  subtrahetur  in  annis  1460?  Resp.  160'.  Correctio.  Et 
si  1872  addunt  aphelio  20°,  quid  1460? 

Resp.  15.  32.  Corr.  aphelii 

4.  1.  14.  31 

* 16737."  7 Q 

17.  51.  38 


Quia  ergo  Prutenicae  in  tertia  acronychia  habent  motum  medium 
adde  tridui  minus  hora 
aufer  correctionem 


8. 

11. 

39. 

14 

i 

1. 

33. 

1. 

8. 

13. 

12. 

15 

2. 

40. 

8. 

10. 

32 

15 

4. 

16. 

37. 

7. 

3. 

23. 

55. 

8 

113. 

55. 

8 

114. 

i. 

8 - 

6. 

0 

1. 

3. 

35. 

103.  53.  47 
6.  20 
103.  47.  27 
17.  51.  38 


147800 


Ecc.  e?  1.  39.  5 Nimis,  quantum  in  anteced. 


Sit  aphel.  13°  28'  S,  prodit  correctio  1°  46'. 


Motus  med.  Ptolem. 
aufer  correct. 


8. 

87 

3. 


13.  12.  15 
1.  46 
11.  26.  15 
23.  28.  31 


Erat  aph.  4. 
aufer 


1.  14.  31. 
7.  46 


aph.  3.  23.  28.  31 


4. 


17.  57.  44 
137.  57.  44 
137.  49.  6 


- 130. 


9.  48 
2.  52 


8.  38 


130.  12. 
113.  28. 


40 

31 


3.  41.  11  nondum  sat  promotus. 

Apparet,  diminutionem  motus  medii,  factam  per  Dionysianam,  multo  superare  pro- 
motionem in  Ptolemaica. 


Retroagam  aphelium  per  sola  scrupula  100,  id  est  1°  40':  erat  in  Dionysiana 
3.23.  27.  57,  erit  igitur  3.  21.  47.  57.  Et  quia  prosth.  orbis  fuit  38°  16',  ne  sic  quidem 
erit  multo  alia;  sit  tanta,  aufer  igitur 
a 1.  6.  13  n\ 

ergo  ecc.  <5  5-  22.  49.  13 

3.  21.  47.  57 

coaeq.  61.  1.  16 

sed  61.  13.  59  dat  mediam  70.  50.  58,  dist.  158090 

ilTTcT  ii.  ^ 

" 55.  22  70.  39.  14  158135  ' 

11.  44  log.  45826 

1690 

47516  dat 

correctam  prosthaph.  orbis  38.  27. 

Si  ergo  prosthaph.  orb.  38.  27,  remanebit  eccentrico  loco  per  11  minus  et  coaequata  etiam 

tanto  minor  sc.  60.  50.  16 

61.  13.  59  — 70.  50.  58 


70.  28.  49 
111.  47.  57. 

long.  med.  2.  16,  46  Haec  longitudo  prius  fuit  relata  in 

4.  25.  45  quia  tunc  <$  in  3.  2.  11J  fuit,  jam  in 

1.  5 111,  ergo  A.  272  — 182  16.  46 
1601.  316,  32.  43 

intervall.  134.  15.  57 
Prutenicae  132.  10.  41 
correctio  2.  5.  16. 

In  Ptolemaica:  Prutenicae  ut  prius  8.  13.  12.  15 

aufer  corr.  1.  37.  42 

Long.  med.  8.  11.  34  33 

Aph.  3.  29.  56.  31 

an.  med.  4.  11.  38.  2 

sed  131.  14.  22  dat  122.  37.  56 

26.  31 

123.  4.  27 
Aph.  119.  56.  31 

ecc.  (3  3.  0.  58  £ 

deb.  3.  34.  36 
prius  3.  41. 

Cum  ergo  auferrem  aphelio  10°  seu  600',  profeci  per  40  plus,  quam  cum  aufer- 
rem tantummodo  100.  Itaque  8°  20'  dant  40.  Si  40  postulant  500,  quid  154?  Ecce 
procreari  gradus  circiter  30  retrahendi  aphelii. 

Conclusum  igitur  est,  citra  maximam  luxationem  aphelii,  quae  duabus  acrony- 
chiis  noceret  plurimum,  conciliari  has  duas  observationes  non  posse.  Haec  igitur  ad- 
juncta censeto  duabus  paginis  sequentibus. 

Folio  sequenti  singulari  conclusi,  aphelium  a 15°  V deducendum,  addendum 
aliquid  medio,  deserendam  Ptolemaei  secundam,  retinendas  tres  reliquas  et  Dionysia- 
nam.  Ibidem  simul  de  latitudine.  Nam  si  c?  texisset  fixam,  quo  casu  oportuit  Pto- 
lemaeum uti  voce  sJtiXQoats&riY.avai,  non  simpliciter  TtQoaxs&siv.evai.  Illud  -ab  iitiXQoo- 
Oeiv,  hoc  a TtQooti&evcu.  Miror  tamen,  cur  dicat : visus  est  apposuisse,  non  appositus 
esse.  Esto  igitur,  scripserit  perperam  jtgoaTs&einevca  pro  Tr^ooze^Tjuevai,  accurrisse,  aut 
sit  vera  lectio  tiqoots&eiy.svcu,  sed  sensu  hoc,  appositionem  fecisse. 

Haec  omnia  fieri  possunt,  etiamsi  Mars  borealior  transiverit.  Latitudo  quidem 
1.  5 reponit  <5  in  24°  18'  sed  latitudo  Ptolemaica  stellae  1°  20'  in  5°  tT[.  Vi- 
deamus, cur  Ptolemaeus  in  finem  22  reposuerit?  Provocat  ad  acronychios  sui  temporis, 
in  quibus  latitudo  borea  fiat  4°  20',  austrina  7°  0 Consideremus,  quaenam  potuerint 


fieri  tempore  Ptolemaei  et  an 

non 

ex  o°  sit 

Ptol.  ratiocinatus  de  limite  eccentrici. 

limitem  ibi  statuens  , ubi  qO  . 

Fuit  una  A.  124  in 

22° 

Z respondet  hodie 

1576. 

126  in 

8 

V 

33 

1578. 

128  in 

8 

H 

3? 

1580. 

130  in 

21 

n 

33 

18  22  1582. 

133  in 

26 

22  in  ipso 

apog.  Ptol. 

23  ^ 1585. 

135  in 

29 

$ respondet  hodie 

27  trp  1587. 

137 

33 

33 

5 nj  1589. 

139  in 

2 

£ 

33 

27  £ 1591. 

141  in 

15 

33 

33 

9 X 1593. 

143 

'33 

V 

16  V 1595. 

145 

33 

V 

3 22  1597. 

147 

33 

10  <7  1600. 

Jam  nulla  exstat  observatio  post  141. 

4.  Antonini.  Mirum  igitur,  unde  habeat 

7°  lat.  max.  austrinae  (J,  si  non  in  7°  Z et  15°  vz.  observavit  acronychias  annis  124 

et  141.  Hodie  latitudo  australis  non  ad  7°  pervenit,  maxima  nempe  fieri  po- 
test 6°  52'. 

20.  Jun.  1624.  Esto  tamen  maxima  lat.  in  30°  % 7°,  quanta  potest  esse 
acronychia  in  2°  % et  in  15°  , distantia  a limite  27  et  16.  Nam  ut  totus  ad 

7,  ita  63  et  74  ad  latitudines  6.  14,  6.  4372. 

Si  ergo  Ptolemaeus  anno  124.  deprehendit  latitudinem  dimidio  gradu  minorem 
quam  141,  haec  res  ipsum  direxit  ad  29°  S cum  limite.  At  quia  10'  non  discernit 
nec  instrumentum  Ptolemaei  nec  abacus  fixarum  ejus:  si  ibi  dicamus  observata  6.  4, 
hic  6.  53,  omnino  veniet  limes  proxime  15°  ::r.  Id  etiam  inde,  quia  videmus,  in  di- 
stantia 16  a limite  non  ultra  8'  variari  seu  minui  latitudinem  a maxima.  Atqui  hoc 
non  discernit  Ptolemaei  instrumentum. 

Restat  ut  dicamus  de  lat.  maxima  anni  133.  in  16°  Aut  enim  hanc  ipsam 
observavit,  aut,  quid  esse  possit,  collegit  ex  circumstantibus  in  130,  135.  Nam  si 
hae  erant  inter  se  aequales,  potuit  Ptolemaeus  pronunciare,  in  26°  S,  in  ipso  sc.  apo- 
gaeo  fuisse  maximam  et  sic  limitem.  Et  suspicor  omnino,  ex  his  duabus  argumen- 
tatum esse  Ptolemaeum,  non  ex  124,  141.  Vidit  procul  dubio,  illam  in  29°  Sl  esse 
paulo  majorem  altera  in  21°  H.  Agamus  ut  prius. 

38.  30° 

52  60 

23824  14384 

4.  20'  258284  258284 

282108  272668 

3.  25.  3.  45. 

Ecce  trientis  excessus  docere  potuit  de  limite  in  29°  S-  Si  vero  nodus  fuisset 
in  22°  ut  Dionysio  et  hodie,  distantiae  a SI,  75  fuissent  istae : 

1072400  — 8.  3 ' 748 

258284  258284 

330684  259032 

2.  6.  4.  18. 

Hic  esset  differentia  graduum  27a  in  duabus  observationibus  acronychiis. 

Ex  hac  ultima  periclitatione  numerorum  et  ex  pensione  circumstantiarum  om- 
nium concludendum  videtur  ex  Dionysiana  itQO&eaei,  fixarum  latitudinem  olim  fuisse 
eandem,  quae  hodie  est. 

Sed  illud  obiter  et  quidem  diligenter  notandum,  si  ectiptica  fuit  olim  inclinatior, 
minor  igitur  fuit  limitis  <5  ab  ecliptica  inclinatio,  minor  igitur  et  latitudo.  Sic  eadem 
latitudo,  quae  hodie,  eadem  igitur  et  inclinatio,  idem  igitur  situs  eclipticae.  Nisi  quis 
monstrum  dogmatis  inducat,  Martis  orbes  una  cum  orbita  Terrae  inclinari. 

6)  p.  117.  Novae  quaestiones  Sphaerae,  hoc  est  de  circulis  coelestibus  et  primo  mo- 
bili, iu  gratiam  studiosae  juventutis  scriptae  a.  M.  Sebastiano  Theodorico  Winshemio,  ma- 
thematum  Professore.  Vitebergae  1568.  Epistola  dedicatoria,  quam  dicit  Keplerus,  data  est 
(anno  1564)  ad  Sigismundum,  Ludovicum  et  Sigfridum  Barones  a Polheim  etc.  »ut  obser- 
vantiam et  gratitudinem , pro  eximia  erga  auctorem  benevolentia  et  favore,  declararet." 
Hohenfelderos  fratres  diximus  vol.  I.  p.  188. 

7J  p.  123.  Pdcciolus  in  Almagesto  varias  veterum  de  Terrae  figura  sententias  his  paucis 
comparat:  Terram  columnae  similem  censuit  Anaximander;  cylindro  seu  tympano  bellico 
Leucippus;  cono  seu  turbini  Cleanthes;  scaphio  Heraclitus;  disco  cavo  Democritus;  mensae 
planae  Anaximenes  et  Empedocles;  infinita  vero  radice  deorsum  niti  Xenophanes  Colopho- 
nius. At  esse  ad  sensum  sphaericam  hanc  molem,  primus  demonstravit  Parmenides  Eleates 
teste  Aristotele.  Thalem  secuti  sunt  Stoici  et  Peripatetici. 

Aristoteles  (de  Coelo  II.  13.)  refert:  Quidam  super  aquam  jacere  dicunt;  hanc  enim 
sententiam  vetustissimam  accepimus,  quam  Thalem  Milesium  dixisse  ferunt,  Terram  ideo 
quiescere,  perinde  atque  lignum  aut  quippiam  tale  natet.  Seneca  (Nat.  Quaest.  VI.  6) 
scribit:  Thales  Milesius  totam  Terram  subjecto  judicat  humore  portari  et  innatare;  sive 
illud  oceanum  vocas,  sive  maguum  mare,  sive  alterius  naturae  simplicem  adhuc  aquam  et 
liumidum  elementum.  Hac,  inquit,  unda  sustjnetur  orbis,  velut  aliquod  grande  navigium  et 
grave  his  aquis,  quas  premit. 

8)  p.  134.  Errorem  hic  commisit  Keplerus  calculi,  cum 
sed  1624;  quare  semidiameter  non  807,  sed  812  mil.  prodit. 


5105.7 

22 


non  aequet  1615, 


9)  p.  137.  Kaestnerus  in  collectione  Dissertationum  etc.  „quas  Societati  Regiae 
scientiarum  Gottingensi  annis  1756—1766  exhibuit"  (Alteuburgi  1771)  hunc  Kepleri  locum 
examinat  dissertatione  IX.  (4.  Dec.  1762),  quam  inscripsit:  De  quaestione,  quot  sphaerae 
aequales  circa  datam  mediam  poni  possint,  ut  omnes  illam  et  circumpositarum  sibi  vicinae 
se  mutuo  taugant.  Huic  inquisitioni  haec  praemittit,  quibus  Kepleri  verba  illustrantur: 
Systema  planetarium,  cui  Sol  noster  praeest,  globi  ad  modum,  cujus  medium  Sol  occupet, 
potest  concipi,  h.  e.  cogitari  potest  sphaera  Soli  fere  concentrica,  ambitu  suo  planetarum 
et  cometarum  omnium  orbitas  continens.  Jam  si  fixae  Soles  sint  et  planetas  regant,  potest 
circa  quamvis  fixam  similis  illi,  quam  dixi,  sphaera  cogitari.  Igitur,  quae  proxime  circum 
systema  nostrum  jacent  fixarum  systemata,  globi  velut  erunt  nostri  globum  tangentes;  illos, 
qui  tangunt,  aequales  ponemus , omnes  autem  se  mutuo  tangere  existimabimus , quoniam 
quibus  interstitiis  alter  ab  altero  starent  et  cui  fini  hoc  vacuum  inter  se  relinquerent,  nulla 
divinatione  possumus  adsequi,  tangentium  vero  se  mutuo  ordinem  optime  animo  complecti- 
mur. Quaestio  igitur  eo  pertinet:  quot  possint  fixarum  systemata  proxime  circa  nostrum 
collocari? 

In  sequentibus  demonstrat  Kaestnerus,  circa  datum  globum  poni  posse  illum  et  se 
mutuo  tangentes  ad  summum  12,  medio,  quem  omnes  tangunt,  paulo  majores,  inter  se 
aequales;  h.  e.  circa  systema  nostrum  solare  12  ad  summum  systemata  poni  posse.  Hos 
globos  omnes  simul  cum  medio  complectetur  major  sphaera,  circa  quam  aliae  12  ponentur, 
illa  paulo  majores  in  ea  ratione,  in  qua  tangentes  priores  media  sua  erant  majores.  Et 
sic  sine  fine  pergi  posse,  siquidem  nostrum  systema  solare  in  medio  reliquorum  omnium 
statuamus. 

In  demonstratione  sua  progressus  ostendit  Kaestnerus,  mediae  sphaerae  tangentes 
inter  se  aequales  sphaeras  circumponi  posse  nonnisi  4 aut  8 aut  ad  summum  12  et  in 
sphaera  media  formari  triangula  sphaerica  4 vel  8 vel  20,  quae  in  sphaera  efficiantur  pla- 
nis lateralibus  solidorum  regularium  tetraedri,  octaedri  et  icosaedri.  Ad  ea , quae  Keplerus 
paulo  infra  respondit  ad  quaestionem:  cur  hic  literis  icosaedri  figura?  haec  annotat  Kaest- 
nerus : Ex  his  patet,  quod  viderit  Keplerus  icosaedri  vim  quandam  esse  ad  confirmanda  ea, 
quae  de  fixarum  per  spatia  coelestia  dispersione  dixerat,  et  quod  magnis  ingeniis,  inter  quae 
eminet  Kepleri,  saepius  accidit,  partem  veri  suspicatus  sit,  sed  alio  paululum  modo  icosae- 
drum  adhibeat  quam  ego,  dum  in  angulis  ejus  centra  sphaeiarum  collocat,  non  puncta  con- 
tactus , contentus , proxime  saltem  aequales  esse  angulorum  mutuas  et  a centro  distantias. 
Quod  autem  geometricum  est  in  quaestione  solumque  sciri  potest,  id  omne  reliquit  investi- 
gandum. 

10)  p.  150.  In  priori  exemplo  dantur  in  triangulo  AOD:  AO  = 860,  DAO  = 90°, 

AO  oin  O AD 

ADO  = 88°  1',  quare  OD  = - ; log.  AO  = 2,9344985 

sin.  ADO  log>  sin  AD0  _ 9,9997398 


log.  OD  = 2,9347587  = log.  860,51. 
Quare  DM  = 0,51.  Ad  secundum  exemplum  haec  monenda  sunt.  In  Optica  (Vol.  II. 
p.  200  ss.)  Keplerus  ostendit,  refractiones  rationes  habere  ex  inclinationibus  et  earum  secan- 
tibus compositas.  Quare  data  inclinatione  radii  89°  20',  ejusque  refractione  40',  invenitur 


refractio  radii,  cujus  inclinatio  est  60°,  hac  proportione: 

, . 40.  60.  sec.  60°  40.  180.  cos.  89°  20 

hinc  x -= 


89  V3.  sec.  89°  20' 


268.  cos.  60'J 


89%  . sec.  89l/3  : 60.  sec.  60  = 40  : x, 
'log.  40  " = 1,6020600 

log.  180  = 2,2552725 

log.  cos.  89°  20' = 8, 0657763  — 10 


log. 
log.  cos. 


268 

60° 


1,9231088 
= 2,4281348 
= 9,6989700 


10 


0,62518 


(= 


48  \ 
76778/ 


2,1271048 

1,9231088 


0,7960040  — 1 

Respicientes  Kepleri  calculum , notamus,  secantem  8594561  ita  in  89°  20'  multipli- 

8594561  subtractum. 
OA  = 1,  erit  OD  = 


catam  esse,  ut  pro 
11)  p.  151. 


hac  quantitate  assumti  sint  90° 
Posito  angulo  ADO  = 89°  30', 


et  a'  facto  % 
DAO  = 90° 


ita 

de 

et 


sin  89°  30'  = ^00038,  quare  DM  = 0,000038.  (Cum  sit  AO  = 860  milliaribus  = 
860  X 32  stadiis,  erit  DM  paulo  plus  uno  stadio.) 

Iu  triangulo  KAO  : sin.  AKO  — 


AO  sin.OAK  sin.  91°  log.  sin.  89°  = 9,9999338 
1 000038’  1)000038  = 0,0000165 

log.  sin.  AKO  = 9,9999173 


OK 

AKO  = 88°  53' 

8972  • cos.  88°  53' : 88b3/60  . cos.  89°  30'  = 30  : x (vid.  annot.  praeced  ) 

5333.  30.  cos.  89°  30'.  2 log.  5333  = 3,7269716 

log.  cos.  89°  30'  = 7,9408419 
log.  179  = 2,2528530 

log.  cos.  88°  53'  = 8,2897734 
log.  x 


x = 


60.  cos.  88°  53'.  179 


x = 13,341'  = 13'  20,46" 


= 1,1251871 

Ad  Kepleri  calculum  notamus,  illum  multiplicationem  88'^/go  *n  sec*  5131290  simili  ratione 
perfecisse  cum  ea,  quam  annot.  praemissa  indicavimus,  dum  primo  multiplicat  per  90,  deinde 
a facto  subtrahit  1 . 513  etc.  (pro  1°),  tum  pro  6'  a residuo  iterum  subtrahit  partem 
decimam  de  513  etc.,  denique  pro  1'  itidem  partem  sexagesimam.  Quotiens  prodit  ipsi 

10^5^07440  ’ Pro  <luo  Poni*  = 13,682  „circiter“.  (Ad  figuram  20.  notamus,  sculp- 

torem omisisse  lineas  AK,  AD  et  KD.) 

12)  p.  152.  89  . sec.  89°  : 60 
hinc  x . sec.  x = 


89 


. sec.  x 
sec.  89° 


30; 

30 


60 


89 


(x.  sec.  x)  vel 


cos.  x 
x 

COS.  X 


2.  cos.  89  1 
= 2549,8 


log.  89  = 1,9493900 
log.  cos.  89°  = 0,2418553  - 2 
log.  2 = 0,3010300 

3,4065047 


sin.  AKO  = 


1,0006  7 
AKO  = 87°  46' 40" 
87°  46'  40" 
sec.  87°  46'  40" 

87°  46'  40".  sec.  87°  46 


sin.  89°  log.  sin.  89°  = 9,9999338 
log.  1,0006  = 0,0002605 
log.  sin.  AKO  = 9,9996733 


89  = x 
sec.  89 
40" . 60 


: 60; 


89.  sec.  89° 
790.  60.  cos.  89° 


log.  cos.  89  = 8,2418553  — 10 
log.  790 


2,8976271 


790.  20.  cos.  89° 


log.  20  = 1,3010300 


89.  9.  cos.  87°  46'  40" 
26,634  = 26'  38" 


89.  3.  cos.  87°  46' 40". 

log.  3 
log.  cos.  87°  46'  40" 
log.  89 


2,4405124 

0,4771213 

8,5885560 

1,9493900 


- 10 


1,0150673 

2,4405124 


1,4254451 

Iterum  Keplerus  utitur  curtata  multiplicatione,  pro  87°  46'  40"  ponens  88°  (11 . 8) 
indeque  subtrahens  deinceps  factum  12  minutorum,  1'  et  20".  Hoc  insuper  notandum  est, 
secantem  87°  46'  40"  tabulas  exhibere  majorem  Kepleriana,  quare  ipsi  prodiit  justo  mi- 

■v 

nus  per  8".  Divisor  Kepleri  509958351  prodit  duplicato  supra  posito  valore 


cos.  x 


13)  p. 


153.  In  EBC  ad  E rectangulo  est 

In  EAC  itidem  rectangulo 


EB 

EC 

EA 

"EO" 


= tg.  ECB 
= tg.  ECA 


EB 


EA 


EC 
EB  — 


EA 

EC 


Numeris,  quos  Keplerus  ponit,  adhibitis,  prodit 
1000  1000 


EC  = 


= tg.  ECB  - tg.  ECA 

= AB,  quare 

AB 

tg.  ECB  — tg.  ECA. 

1000 


tg.  45°  — tg.  21°  48' 


1 — 0,3999715 


0,6000285 


= 1666. 

14)  p.  154.  Keplerus  in  Tabulis  Rudolphinis  catalogo  fixarum  subjunxit  tabellam 
refractionum  triplicem  Tyclionis,  quam  nos  Opticae  addidimus  (Vol.  II.  p.  403.),  et  causam 
affert  lianc:  «quia  idem  et  Griinbergerus  fecit  in  sua  fixarum  editione"  (cfr.  II.  p.  783  s.) 
Deinde  pergit:  Usus  tabellae  non  praecipue  refertur  ad  calculum  harum  Tabularum, 
ut  quae  non  profitentur  id,  quod  sidera  patiuntur  in  aere  inconstanti,  sed  unicus  est 
in  applicandis  ad  calculum  observationibus.  Nam  si  est  observata  sideris  altitudo 
refracte,  per  altitudinem  quaesitam  in  margine  excerpe  refractionem  ex  quo  filo  pla- 
cuerit eamque  aufer  ab  altitudine  observata,  ut  fiat  vera  (sicut  auferres  parallaxin  ab 
ait.  computata,  ut  fiat  apparens),  et  si  jam  est  computata  long.  et  lat.  sideris  obser- 
vati in  refractione,  cum  altitudine  excerpta  refractio  per  angulum  verticalis  et  eclip- 
ticae diducenda  est  in  longum  et  latum  et  quodque  ad  suum  congenere  sic  applican- 
dum, ut  id  refractione  liberetur,  ea  via,  qua  applicatur  parallaxis,  ut  ex  vero  loco  fiat 
visibilis.  Sed  cave  praesumas,  processum,  qui  horizontalem  parallaxin  adhibet,  etiam 
in  refractione  experiri.  Non  est  enim  eadem  utrobique  horizontalium  proportio  ad 
ceteras. 

Multa  de  hac  tabella  monere  commode  possem,  nisi  modus  operis  obstaret. 
Haec  pauca  non  fuerunt  omittenda.  In  Solis  et  Lunae  refractionibus,  usque  ad  ait. 
45°  continuandis,  Tyclio  dedit  aliquid  disputationibus  super  ea  re  cum  Landgravio 
ejusque  mathematico  (Rothmanno;  in  «Epistolis. “);  non  enim  consequitur  observatio 
tam  subtilia.  Diversas  autem  quod  vides  in  Sole,  Luna,  fixis  refractiones,  diversam 
incrementorum  seriem,  ex  eo  fidem  Tychonis  perspicies,  qui  processum  eundem  di- 
stinctis temporibus  et  in  distinctis  mobilibus  exsecutus  est  observando  diducendoque, 
non  respectans  ad  prioris  processus  effectum,  si  forte,  quod  frustra  tamen  suspicatus 
est,  altitudo  siderum  a centro  Terrae  varia  causam  pareret  varietatis.  Ego  refractio- 
nes Solis  ideo  majores  factas  puto,  quia  in  iis  computandis  Tycho  adhibuerit  paral- 
laxin Solis  nimiam,  quae  nimio  ipsum  depressit  eoque  refractio,  cum  etiam  id  nimium 
tollere  insuper  putaretur,  censita  fuit  major  vera.  In  Luna  excusationem  ab  aere 
ipso  peto,  ut  et  in  Sole.  Nam  et  Luna  plena  et  de  die  ob  lumen  Solis  praesens  aer 
dilatatur,  at  fixae  ut  plurimum  in  interluniis  et  profunda  nocte  et  coelo  serenissimo 
observantur.  Praeterea  sat  fidam  esse  tabulam  pro  locis,  si  non  omnibus,  saltem  plu- 
ribus (et  aere  quieto,  non  imminentibus  tempestatibus),  ex  eo  perspicio,  quod  in  Bo- 
hemia  pene  eaedem  observatae,  quae  in  Dania. 

15)  p.  169.  Miranda  est  Maestlini  inconstantia  in  assumendis  de  motu  vel  quiete 
Terrae  rationibus.  In  praefatione  ad  «Narrationem"  Rhetici,  quam  Kepleri  Prodromo  addi- 
dit (cfr.  vol.  I.  p.  25  s.)  defendit  astronomiam  Copernicanam  verbis,  quae  supra  Keplerus 
citat.  In  «Epitome"  vero  sua  eaque  anno  1610.  tertio  edita  liaec  legimus:  Si  Terra  quo- 
cunque circulari  motu  cieretur,  nubes  semper  et  tantum  in  oppositam  partem  volare  vide- 
rentur; gravia  sursum  projecta  nunquam  relaberentur  in  euudem  locum  ; animalia  et  aedi- 
ficia quassata  liac  motus  vehementia  collaberentur,  partes  insuper  Terrae  omnes  disperge- 
rentur et  tota  Terra  dissipata  jam  dudum  coelo  (quod  ridiculum  esset)  excidisset.  . . . Terra 
ergo  jam  suo  loco,  qui  est  centrum  mundi,  collocata  quiescit  immobilis. 

16)  p.  170.  Hoc  Guilielmi  Hassiae  Landgravii  (non  Tychonis)  experimentum,  quod 
Tycho  refert  in  Epistolarum  collectione  (Francof.  1610.  p.  189),  Keplerus  pluribus  inquirit 
in  epistola  ad  Davidem  Fabricium  data,  quam  proposuimus  vol.  III.  p.  458  ss.  Verba  Ty- 
chonis haec  sunt:  e maxima  bombarda,  quam  duplicam  cartoam  vocant,  globus  ferreus  ad 
obliquum  emissus  intra  2 minuta  temporis  vix  motu  fessus  Terram  pertingit,  quibus  20000 
passuum  majorum  motu  diurno  in  parallelo  Germaniae  convolvi  deberet,  si  motioni  diurnae 
obnoxia  esset  Tellus.  Sic  enim  ipsemet  Rothmannus  principem  suum  in  explosione  globi 
aliquando  periculum  fecisse  mihi  indicabat. 

17)  p.  180.  Defensionem  motus  Terrae  diurni  instituit  Origanus  in  prooemio  operis, 
tribus  voluminibus  comprehensi,  quod  inscripsit:  Novae  motuum  coelestium  Ephemerides 
Brandenburgicae  annorum  60  (1595  — 1665)  calculo  duplici  luminarium,  Tychonico  et  Coper- 
nicaeo,  reliquorum  planetarum  posteriore  elaboratae.  Cum  introductione  hac  pleuiore,  in  qua 
Ohronologica,  Astronomica  et  Astrologica  ex  fundamentis  ipsis  tractantur.  Auctore  Davide 
Origano,  Glacensi  Silesio,  Germano,  Mathematico  Electoralis  academiae  Brandenburgicae 
Frankofurti  ad  Viadrum  ordinario  professore.  Frankof.  1609. 

18)  p.  192,  «Praecepta"  in  partem  secundam  Tabularum  Rudolphinarum : De  tabulis 

epocharum  et  motuum  mediorum,  et  quomodo  colligendi  sint  motus  medii  ex  his  ta- 
bulis, et  loca  singulorum  mobilium  media  assignanda , ad  hunc  modum  instituit  Keple- 
rus:  Omnis  hujus  doctrinae  ratio  consistit  in  descriptione  partium  singularum  in  ta- 
bulis. Notet  igitur  initio  calculator,  aliud  esse  motus,  aliud  epochas  motuum.  Nam 
cum  omnis  motus  et  Jocum,  seu  spatii  longitudinem,  et  tempus  requirat,  nec  sit  motus 
unquam  sine  tempore,  sequitur,  ut  initia  quoque  utriusque  rei  sint  consociata  et  ut 
ne  perceptio  quidem  motuum  ulla  possit  esse,  nisi  hac  initiorum  utriusque  rei  copu- 
latione ob  oculos  adducta  inque  clara  luce  posita.  Quod  igitur  punctum  cursus  seu 
lineae  circularis  quovis  temporis  momento  (cujus  a praesenti  tempore  nota  est  distan- 
tia) obtinuit  uniuscujusque  mobilis  linea  motus  medii,  id  punctum  graece  dici  solet 
temporis  illius  seu  momenti  epocha,  quod  latine  sonat  locum,  quia  mobilium  linea- 
rum quaelibet  in  assignato  temporis  momento  locum  illum  circuli  sui  dicitur  srttxsiv, 
occupare. 

Etsi  vero  differentes  sunt  mobilium  circuli,  nec  habet  circulus  initium  nec  finem, 
astronomis  tamen  opus  fuit  positione  communis  ali  cujus  omnium  circulorum  principii ; 
utque  motus  omnium  inter  se  comparari  possent,  ad  unum  aliquem  circulum  communem 
ceteri  omnes  causa  communis  principii  et  divisionis  referendi  fuerunt.  Porro  quem 
alium  circulorum  ad  hoc  opus  eligerent,  nisi  circulum  solarem,  qui  quodammodo 
dux  est  et  formator  motuum  omnium,  qui  etiam  signatur  a circulo  Lunae  vago,  sic 
ut  Luna  hunc  Solis  circulum  fixum  excursionibus  suis  ad  ejus  utrumque  latus  succes- 
sione annorum  19  circumcirca  stipet.  Denique  hunc  circulum  Solis  reliquorum  plane- 
tarum omnium  circuli  in  sui  medium  recipiunt,  ut  ipsi  multo  majoribus  ad  se  ipsos 
invicem,  quam  ad  hunc  medium  inclinentur  angulis. 

Utque  constet  omnibus  argumentis,  astronomos  hac  in  electione  supremum 
illum  motuum  omnium  contemperatorem  et  architectum  imitari,  ecce  ut  in  principio 
motuum  (de  quo  nobis  constat  ex  divinis  oraculis  inde  a Mose  propheta  per  omnium 
successiones  aetatum  ad  nos  usque  in  ecclesia  Catholica  conservatis),  ut  in  hoc,  in- 
quam, principio  motuum  nequaquam  in  unum  circuli  solaris  latus  omnium  5 excursus 
in  septentrionem  deflexerint,  sed  plane  usque  in  oppositas  circuli  partes  dispositi 
fuerint,  Saturni  in  S,  Jovis  in  Mercurii  in  oppositum  V:  necesse  igitur  est, 
ipsius  consilio  Creatoris  huic  Solis  apparenti  circulo  non  secessionem  aliquam  ad  la- 
tus, sed  omnino  mediationem  situs  inter  ceteros,  etiam  in  latitudinem,  tributam  esse. 

Ad  circulum  igitur  Solis  apparentem  sub  fixis,  qui  per  medium  signorum, 
£o>S uov,  ductus  eclipticae  nomen  ab  officio  quodam  suo  sortitus  est,  ad  hunc,  inquam, 
cum  essent  referendi  planetarum  omnium  circuli  sub  fixis  apparentes:  non  equidem 
aliud  omnium  circulorum  principium  fuit  ponendum , quam  quod  ipsius  eclipticae 
principio  in  singulis  responderet,  quod  sc.  implexione  motus  primi  et  secundorum, 
illius  communis,  horum  propriorum,  veluti  naturaliter  constitueretur-,  sc.  punctum 
aequinoctii. 

Etsi  vero  Copernicus  propter  conceptam  opinionem  inaequalis  praecessionis 
aequinoctiorum  principium  circulorum  sequitur  aliud,  quod  sc.  primae  stellae  Arietis 
in  quolibet  circulo  respondet,  ratus,  convenientius  esse,  ut  principium  circuli  obser- 
vemus fixum,  a quo  ut  motus  plerique  prorsum,  sic  motus  ipse  punctorum  aequinoc- 
tialium fieret  retrorsum:  at  tabularum  istarum  primus  auctor,  Tvcho  Eraheus,  cum 
inaequalitatem  praecessionis  tantam  aut  commentitiam  esse  deprehendisset,  aut  saltem 
incertam,  redeundum  sibi  censuit  ad  morem  Ptolemaicum  magisque  compendio  calculi 
practico,  quam  contemplationi  naturae  motuum  studendum,  ut,  dum  motus  ab  hoc  puncto 
initiali  eclipticae  retrogrado  (quod  aequinoctialis  puncti,  seu  principii  Arietis  nomen 
obtinet)  deducimus,  una  et  eadem  opera  motum  utrumque,  tam  puncti  retrogradum, 
quam  planetae  directum,  velut  a fixo  puncto  colligamus.  Per  principium  igitur  Arie- 
tis, punctum  aequinoctiale  seu  aequinoctium,  quando  medii  colliguntur  motus,  intelli- 
gimus  in  unoquoque  circulo  planetario,  sub  fixis  imaginato,  punctum  id,  quod  cum 
puncto  eclipticae  sic  denominato  aeque  a communi  binorum  horum  intersectione  in 
eandem  plagam  remotum  est.  Et  ab  hoc  puncto,  sic  juxta  ipsum  verum  principium 

Arietis  eclipticum  stante,  numerantur  in  singulis  planetarum  circulis  sub  fixis  sua  12 
signa  seu  360  gradus,  non  minus  quam  in  ecliptica. 

Jam  cum  liberum  sit,  in  constituendis  epochis  omnium  primis  vel  unum  et  idem 
punctum,  puta  principium  Arietis,  omnibus  praefixum  motibus,  applicare  distinctis 
temporibus,  quibus  singuli  in  id  incidunt  motu  medio,  vel  unum  idemque  temporis 
principium  eligere  et  in  eo  distincta  circuli  loca,  suum  sc.  cuique  planetae,  assignare : 
temporis  quidem  identitatem  veteres  pro  arbitrio  quisque  suo  elegerunt,  me  prima 
omnium  in  astronomia  cura  exercuit,  si  possem  identitatem  principii  circularis  cum 
identitate  temporis  conjungere.  Cum  vero  viderem,  tale  principium  ultra  omnem 
mundi  aetatem  longissimis  excursurum  spatiis,  dimissa  hac  inutili  cura,  reliquorum 
artificum  et  in  iis  Tychonis  Brahei  potissimum  ad  morem  me  composui,  quod  equidem 
in  his  Tabulis  jure  illius,  ut  primi  auctoris,  summo  fecisse  censeri  debeo. 

Exhibuit  ille  epochas  0 et  J)  (Progymn.  Tom.  I.)  primum  in  aera  incarnatio- 
nis et  forma  anni  Juliana  veteri;  secundo  ad  annorum  centurias  quatuor  et  ad  unius 
annos  singulos,  ceterarum  vicinos;  tertio  meridianum  iis  praefixit  insulae  Huennae  in 
freto  Cimbrico  arcisque  in  ea  Uraniburgi;  quarto  horam  iis  praestituit  meridianam, 
quae  post  annum  epochae  completum  et  exactum  in  meridie  proxime  ineuntis  1.  Ja- 
nuarii sequitur.  Omnia  quatuor  capita  in  his  tabulis  imitatus  sum. 

I.  Annum  n.  Julianum  veterem  ab  Inc.  aera  numeratum  et  ipse  retinui,  cete- 
ras temporum  ordinationes  ipsamque  adeo  Gregorianam,  novi  Cal.  dictam , quae  nunc 
est  in  usu,  ad  Julianam  formam  singulas  reducere  docui.  II.  Etsi  potui  ut  in  fixa- 
rum catalogo  epocha  unica  contentus  esse,  tamen  epochas  motuum  omnium  exhibeo 
et  ipse  ad  centenarios  p.  Chr.  21,  a.  Ch.  10;  has  praecedunt  epochae  ad  millenarios 
solos  usque  ad  annum  a.  Ch.  4000,  qui  modus  est  aetatis  mundanae  apud  plerosque 
chronographorum  hodiernorum  assequiturque  situm  aliquem  planetarum  in  suis  eccen- 
tricis  consentaneum  initio  motuum,  nulli  alii  per  plurima  secula  deinceps  comparan- 
dum. Spero  autem,  oneris  hujus  paucarum  linearum  superfluarum  non  pertaesum  iri 
calculatorem,  si  viderit,  se  per  eas  magna  aliqua  molestia  calculi  liberari.  Ad  annos 
vero  singulos  centenarii  unius  proximi  supervacuum  erat  epochas  exscribere  seorsim, 
ne  per  diversa  secula  major  existeret  calculi  dissimilitudo,  quod,  ubicunque  potui, 
fugiendum  censui.  III.  Sed  et  meridianum  Uraniburgicum  tanto  libentius  retinui, 
quanto  melioribus  notis  is  supra  mihi  fuit  commendatus.  IV.  Quod  horam  attinet,  ea 
similiter  intelligitur  meridiana  aequabilis  diei  1.  Jan.  tam  ante  quam  post  Christum, 
hoc  tamen  discrimine,  quod  post  Ch.  quidem  anni  sumuntur  vere  completi , ut  apud 
Tychonem , sic  ut  hic  primus  Januarii  meridies  sit  extra  et  ultra  complexum  illum, 
assignatum  in  margine,  ante  Christum  vero  anni  assignati  marginis  per  hunc  primum 
Januarii  meridiem  jam  inchoantur.  Calculi  tamen  difficultas  hinc  oritur  nulla.  Haec 
vero  de  illis  tantum  epochis  dicta  sunto,  quibus  hora  nulla  est  apposita. 

Sequitur,  ut  dicamus  etiam  de  tabulis  motuum.  Prius  enim  loca  cursuum  suis 
assignabantur  momentis,  termini  spatiorum  terminis  temporum;  jam  motus,  id  est  cir- 
culorum spatia  confecta  suis  assignantur  tractibus  temporum.  Est  autem  in  unoquo- 
libet  planeta  tabula  annorum  100  expansorum,  pro  eo,  quod  Tycho  totidem  annorum 
nobis  proximorum  exhibuit  epochas  singulares  (Progymn.  I.  p.  57.  107);  quos  sequun- 
tur centenarii  10  et  millenarii  12.  In  hac  tabula  dissimulantur  circuli  exacti  integri 
poniturque  planetae  motus  medius  in  principio  annorum  solutorum  in  quocunque 
puncto  circuli;  in  fine  vero  singulorum  annorum,  vel  centuriarum  vel  millenariorum, 
exprimitur,  quot  signis,  gradibus,  scrupulis  et  secundis  motus  ille  superaverit  vel  ini- 
tium vel  revolutiones  integras  circuli,  ab  initio  illo  quocunque  inceptas.  Et  quia  taedio- 
sum erat,  figuram  eandem  in  tardis  motibus  per  omnes  fere  lineas  revertentem  ubi- 
que exprimere,  meminerit  igitur  calculator,  ubi  loca  figurarum  plane  vacant,  intelligi 
% figuram,  quae  locum  illum  in  linea  proxime  superiori  plena  implet.  Tabellas  vero 
mensium  12  anni  Jul.  simplicis  et  dierum  31  in  mense  longissimo,  itemque  horarum 
etc.  adjunxi  epochis  ipsis  in  eadem  facie.  Sed  in  argumento  obliquitatis  eclipticae  ob 
tarditatem  motus  sufficere  visus  est  saltus  per  annos  quaternos , omissis  etiam  men- 
sibus et  temporibus  minutioribus. 

Ergo  si  cietur  tempus  posterius  nostra  Incarnationis  aera,  sume  centenarium 
proxime  antiquiorem  dato  anno  currente  ejusque  epochas  motuum  ex  eadem  linea  ex- 
scribe; deinde  subjice  completos  annos  supra  centenarium  illum  excurrentes  motusque 
cum  iis  excerptos  epochis  membratim  subscribe;  tertio  cum  diebus  currentis  mensis 
completis  idem  facito  (nisi  ubi  Februarius  inter  completos  menses  bissextilis  fuit : tunc 
utendum  die  currente  pro  completo);  denique  idem  cum  horis,  minutis  et  secundis, 
etsi  praeterquam  ad  Lunae  motuum  collectionem  per  secunda  non  est  opus  excerpere. 
Lineis  his  sic  exscriptis  fiat  collectio  logistica  omnium,  ut  restet  denique  in  summa, 
quantum  motus  quilibet  super  integras  revolutiones  a principio  V confecerit. 

Si  vero  detur  tempus  annorum  ante  Incarn.  currentium,  subtrahe  illos  ab  annis 
epochae  proxime  majoris  et  antiquioris;  remanebunt  anni  completi,  quorum  motus  ex- 
scripti ex  tabula  subjiciendi  sunt  numeris  cum  epocha  illa  antiquiore  exscriptis; 
cetera  ut  prius. 

Hic  vero  excipe  loca  fixarum,  quarum  epochae  in  catalogo  sunt  unicae,  ad 
annum  sc.  1600  p.  Chr.  Igitur  si  tempus  proponitur  posterius  anno  1600,  ratio  col- 
lectionis non  differt  ab  hactenus  tradita;  sin  prius,  exquirendum  erit  intervallum  id 
inter  et  annum  1600.  Summa  ex  centenariis  et  singulis  infra  100  collecta  aufertur 
ab  epocha,  quam  fixa  proposita  habet  in  catalogo.  Aliter  etiam  sic:  collige  locum 
primae  V,  ut  unius  ex  planetis,  eique  loco  adde  arcum  distantiae  fixae  propositae  a 
prima  V,  quam  illa  habet  in  catalogo. 

Excipe  secundo  nodum  Lunae.  Nam  quia  is  est  retrogradus,  pro  epocha  ejus 
scribe  compl.  ad  circulum  eoque  utere  loco  epochae:  facta  vero  additione  pro  summa 
rursum  scribe  ejus  compl.  ad  circulum,  seu,  quod  eodem  recidit,  motus  nodi  Lunae 
excerptos  cum  millenariis  ab  epocha  elapsis  cumque  centenariis  et  singulis  infra  cen- 
tum, hos  inquam  motus  conjice  in  unam  summam,  quam  aufer  a numeris  ipsis  epochae 
exscriptis.  («Exemplum»  huc  pertinens  vide  annot.  1.  p.  531.) 

19)  p.  195.  Qua  ratione  Keplerus,  ad  quaestionem  Herwarti  respondens,  Lucani  Pharsalia 
commentatus  sit,  Yol.  IY.  p.  73  ss.  proposuimus.  Quem  dicit  Sulpitium , Joannes  Sul- 
picius Verulanus  Romae  inclaruit  scriptorum  latinorum  accurata  cognitione  editisque  ope- 
ribus Vegetii  et  Vitruvii.  Sententiam  de  solstitiis,  quam  affert  Keplerus,  deprehendes  in 
Sulpicii  Commentariis  in  Lucanum. 

20)  p.  195.  In  Ptolemaei  Geographia  edita  a Magino  describitur  Idumaea  his 
verbis:  «Idumaea  regio  incipit  a Cassio  monte  vel  secundum  alios  a Sirbonis  lacu  et  ver- 
sus ortum  ducitur  usque  ad  Judaeam.  Haec  autem  in  sacris  literis  Edom  dicitur  et  refe- 
rente Nigro  olira  Bosra,  deinde  Nabathea  dicta  fuit.»  ^ — Sic  Josephus  (Antiq.  XII.):  Hi 
(filii  Ismaeli)  terram  omnem  ab  Euphrate  ad  mare  rubrum  pertingentem  habitabant,  regio- 
nem Nabatenam  (NapatTjvijv)  appellantes.  Unde  Keplerus  pro  voce  Arabia  Felix  Naba- 
thaeam acceperit,  nescimus. 

21)  p.  219.  In  triangulo  sphaerico  rectangulo  dantur  altera  cathetorum  — 70°  et 
angulus  acutus  illi  adjacens  = 60°,  quaeritur  altera  cathetus.  Tg.  x =:  sin.  70°  . tg.  60°. 
Calculum  absolvit  Keplerus  curtata  multiplicatione  (in  sequenti  exemplo  divisione  cur- 
tata), quali  hodie  utimur  in  multiplicatione  fractionum  decimalium,  quod  etiam  in  sequen- 
tibus calculis  notetur. 

22)  p.  220.  Mariam,  quem  hic  Jo annem  dicit  Keplerus,  in  Optica  (vol.  II.  p.  220) 
Antonium  nominavit.  In  annotatione  ad  hunc  locum  (II.  p.  415),  testem  Weidlerum  ali- 
osque  secuti,  verum  praenomen  Dominicum  pronunciavimus.  Annotationem  illam  sup- 
plentes haec  ex  Rhetici  «Narratione»  addimus,  quae  vero  maxima  ex  parte  Copernicum  atti- 
nent: «Cum  D.  Doctor  meus  (Copernicus)  Bononiae  non  tam  discipulus,  quam  adjutor  et 
testis  observationum  doctissimi  viri  Dominici  Mariae,  Romae  autem  c.  a.  D.  1500,  natus 
annos  plus  minus  27,  professor  mathematum  in  magna  scholasticorum  frequentia  et  corona 
magnorum  virorum  et  artificum  in  hoc  doctrinae  genere,  deinde  hic  Varmiae  suis  vacans 
studiis  summa  cura  observationes  annotasset,  ex  observationibus  stellarum  fixarum  elegit 
eam,  quam  a.  1525  de  Spica  Virginis  habuit.»  Montucla  (Hist.  des  Math.)  nominat  illum: 
Dominique  Maria  Novara  de  Bologne. 

23)  p.  222.  Utitur  hic  Keplerus  „regula  prosthaphaeretica“,  quam  vol.  II.  p.  444  ex- 
plicavimus. Forma  hodie  usitata  adhibita  sic  absolvitur  calculus : In  triangulo  VSP  ex  datis 
lateribus  VP,  VS  et  angulo  SVP  computatur  SP  formula: 

cos.  SP  = cos.  Y . sin.  YP  . sin.  VS  -J-  cos.  YP  . cos.  VS 
vel,  adhibita  reductione,  quae  i.  c.  litera  (A)  signata  est.  et  adhibitis  angulis  et  lateribus, 
quibus  Keplerus  in  „exemplo“  suo  usus  est: 

sin.  SP  = cos.  100°  sin.  42°.  sin.  30°  -f-  cos.  42°.  cos.  30° 
log.  cos.  100°  = 9,2396702  log.  cos.  42°  — 9,8710735 

log.  sin.  42°  = 9,8255109  log.  cos.  30°  ==  9,9375306 

log.  sin.  30°  — 9,6989700  N.  0,8086041  — 1 = 0,64358 

N.  0,7641511  — 2 = 0,05809 

0,64358  — 0,05809  = 0,58549  — sin.  35°  50'.  (0,05809  subtrahendum,  quia  cos.  100° 
negativus  est.) 

24)  p.  223.  Continuans  hic  „regulam  prosthaphaereticam“,  quam  in  priori  exemplo 
inchoaverat,  data  ponit  Keplerus  latera  PS  = 35°  50',  YP  = 42°  et  YS  = 30°.  Cal- 
culus hic  redit  ad  formulam : 

tum  sin.  35°  50'  — cos.  42°.  cos.  30° 
cos.  SVP  = 


sin.  35°  50' 


0,58549 

sin.  "42°.  sin  30"  ’ cos.  42°.  cos.  30°  = 0.64358 

SVP  = 100°  (quia  denominator  fractionis  negativus).  — 0,05809(7) 

log.  0,058097  = 0,7641511  — 2 
log.  (sin.  42°.  sin.  30°)  = 0,5244809  — 1 

log.  cos,  80°  = 0,2396702^1 

25)  p.  223.  Duobus  exemplis  hic  explicatur  modus  procedendi,  ut  datis  altitudine 
stellae,  ejus  declinatione  et  altitudine  aequatoris,  computetur  angulus  ad  polum,  primo  data 
decl.  australi,  secundo  eadem  septentrionali. 

Ut  ratio  Kepleri  melius  appareat,  proponimus  eam  utroque  exemplo 
1)  Sit  (flg.  36)  QS ‘declinatio  stellae  = 7°  30'  17",  erit  PS  — 90°  4-  7°  30'  17" 
= 97°  30'  17",  AH  = 38°  28'  = VP,  GS  ait.  stellae  = 23°  45',  quare  VS  = YG 
— GS  = 90°  — - 23°  45'  = 66°  15'  : quaeritur  in  VPS  quantitas  anguli  YPS. 

Calculus  ,;prosthaphaereticus“,  quo  Keplerus  utitur,  ad  hanc  redit  formam: 

cos.  66°  45'  — V-2  [cos.  (97°  30'  17"  -{-  38°  28')  + cos.  (97°  30'  17"  — 38°  28')] 
cos. (9 f°~3<Fl 7 " — 38°28 ')  - y2[c?oT(47030'l 7 " | 38°28 ') +cos. (9 7;t30717 "_38°28r)] 
Hoc  tantum  notamus,  pro  voce  cosinus  semper  uti  Keplerum  voce  sinus  complementi 
angulorum.  Hanc  formam  in  hodie  usitatam  commutantes  et  logarithmis  usi,  sic  pro- 
cos. 66°  15'  — cos.  38°  28'.  cos.  97°  30'  1 7 " 

cos.  66°  15'  = 0,40275 
0,10226 


cos.  VPS  — 


cedimus;  cos.  VPS 


sin.  38°  28'.  sin.  97°  30'  17' 


log.  cos.  38°  28'  = 9,8937452 

log.  cos.  97°30'  17"  — 9,1159695 

Summa  = 0,0097147  — 1 
Numerus  = 0,10226 
0,9132045  — 1 — log.  cos.  35°  2'. 

2)  Sit  YP  — 36°  22 'j  VS  ==  YG 
— SE  — 90°  — 21°  15'  = 68°  45' 


log.  sin.  38°  28'  ==  9,7938317 

log.  sin.  97J  30'  17"  = 9,9962638 

— 1 Summa  = 0,7900955  -- 

log.  0,50501  = 0,7033000  — 


SG 


Diff.  0,9132045  — 1 
90°  — 46°  25'  = 43°  35 


0,50501 
(addendum, 
quia  cos.  97° 
negativus) 


SP  = PE 


cos. 

VPS 

cos.  43°  35'  — cos. 

68°  45'. 

cos.  36°  22 

cos.  43° 

35'  = 0,72437 

sin.  68°  4q'. 

sin.  36° 

22'. 

0,29185 

log. 

cos. 

68°  45'  = 

9,5592338 

log.  sin. 

68°  45'  — 

9.9694196 

0,43252 

log. 

cos. 

36°  22'  = 

9,9059247 

log.  sin. 

36°  22'  = 

9,7730185 

0,4651585  — 

- 1 

0,7424381  — 1 

Numerus 

0,29185 

log. 

0,43252  = 

0,6360062  - 1 

Diff. 

0,8935681  — 1 = 

log.  cos.  38°  30'. 

26)  p.  224.  Datis  PR  = 51°  32',  SV  = 82°  30'  et  GS  = 23°  45',  prodit  YP 
90°  — 51°  32'  = 38°  28',  PS  = 90°  -j-  23°  45'  = 113"  45'. 

cos.  38°  28'  — cos.  113°  45'.  cos.  82°  30' 


Cos.  VSP 


VSP  = 22°  58' 


sin.  113°  45'.  sin.  82°  30' 


27)  p.  224.  Ad  inveniendum  angulum,  quem  formant  verticalis  et  declinationis  cir- 
culi ad  stellam,  per  azimuth,  sic  operandum  est.  Datur  azimuth  (GR,  Gll,  angulus  GYH) 

= 80°  20',  quare  angulus  SYP  = 9°  40',  ait.  poli  complementum  (VP)  = 38°  48'  et 
declinatio  stellae  (SE)  = 7°  27',  hinc  PS  = 90°  — 7°  27'  = 82°  33'.  Quare 

t ttcti  sin.  90  40'.  sin.  38°  48'  . 

sin.  anguli  YSP  = = sin,  6°  6 

sin.  82°  33' 

Hanc  formulam  in  Keplerianam  commutamus  observantes , sin.  a.  sin.  b aequare  1/2 
[cos.  (a  — b)  — cos.  (a  — {-  b)];  quare  1/3  [cos.  (80.  20  - 51.  12)  — cos.  (80.  20  — {-  51.  12)] 
: sin.  82°  33',  vel  1/.2  (cos.  29n  8'  — cos.  48°  28')  : sin.  82°  33'  = sin.  YSP. 

Sin.  VSP  = = 10816. 

0,991o6 

28)  p.  225.  Stella  (S)  oriente,  arcus  VS  erit  = 90°;  jam  datis  in  A VSP 

sin.  40°  log.  sin.  40°  = 9,8080675 

sin.  42°  ’ l°g.  sin.  42°  = 9,8255109 

l_  SYP  = 73°  52' 0.9825566  — 1 


VP  = 42°,  SP  = 40°,  prodit  sin.  SYP 


29)  p.  229.  Compara  cum  his,  quae  de  mutatione  obliquitatis  eclipticae  Keplerus 
egit  cum  Remo  et  Criigero  (v.  s.  p.  36,  55  s.).  Verba:  «itemque  alia  ratione  23° 
30 ’/•>'» , explicantur  in  «Praeceptis»  Tabularum  Rudolphinarum , p,  27,  ubi  Keplerus  di- 
cit: Quod  attinet  mensuram  obliquitatis,  norunt  astronomi.  eam  a Reinholdo  in  tabu- 
lis directionum  usurpari  23°  28"  ex  Copernico,  Tychonem  vero,  detecto  vitio  a refrac- 
tionibus oblato,  eam  correxisse,  ut  aetate  sua  fuerit  23°  31'  30".  Neminem  fore  puto, 
me  tacente,  qui  milii  exprobrare  voluerit,  quod  hanc  Tychonicam  declinationem  in 
opere  Tabularum  Rudolphi  inter  fundamenta  receperim,  cum  constet,  Tychonem  ipsum 
hujus  tabularum  nominis  auctorem  esse.  Yeruntamen  admonendos  duxi  studiosos  ar- 
tis, vitandae  perplexitatis  causa,  Tychonem  in  constituenda  obliquitate  maxima  eclip- 
ticae rationem  habuisse  parallaxeos  Solis,  eam  vero  parallaxin  a veteribus  mutuatum, 
ut  quantitas  ejus  in  horizonte  esset  3'.  Atqui  et  dudum  in  Comment.  de  motibus 
Martis  et  nunc  in  his  Tab.  Rud.  parallaxis  Solis  a me  fuit  attenuata  ad  partem 
tertiam,  ut  non  sit  mihi  major  1 scrupulo.  Tantula  vero  parallaxi  Solis  si  Tycho 
usus  esset,  obliquitatem  eclipticae,  manentibus  ceteris  principiis,  constituisset  1' mino- 
rem, sc.  23°  30'  30",  quanta  fere  est  in  Tab.  Direct.  Regiomontani. 

30)  p.  230.  In  A ABC  ad  C rectangulo  dantur  AB  = 47°,  [_  BAC  = 23°  31'  30  '. 

Hinc:  sin.  BC  — sin.  47°.  sin.  23°  31'  30";  log.  sin.  47°  = 9,8641275 

p,0  . jgo  gg/  22"  log.  s™'  23°  31'  30"  = 9,6011352 

9,4652627 

Ut  multiplicatione  supersedeat  Keplerus  in  hoc  quoque,  simplici  exemplo  utitur  cal- 
culo prosthaphaeretico,  qui  transformat  superiorem  formam  in  hanc: 

sin.  BC  — 1/„  [cos.  (AB  — BAC;  — cos.  (AB  -\-  BAC)].  Idem  ad  sequens  exemplum 
notaudum. 


31)  p.  233.  Tabulae  Regiom  on  tani  prodierunt  Norimbergae  1475  inscriptae:  Tabula 
magna  primi  mobilis,  cum  usu  multiplici  rationibusque  certis.  Reinholdi  tabulae  primi 
mobilis  separatae  nullae  prodierunt;  quas  dicit  Keplerus,  insunt  Tabulis  Prutenicis.  Ma- 
giri i «Tabulae  primi  mobilis,  quas  directionum  vulgo  dicunt»  typis  excusae,  sunt  Venetiis 
1604.  Eaedem  tabulae  insunt  libro,  quem  inscripsit:  Primum  mobile  etc.  Bononiae  1609. 

32)  p.  236.  In  A ABC  (Fig.  38)  dantur  AB  = 30°,  [_  BAC  = 23°  31'  30", 
A ACB  = 90°,  quare 

cot.  ABC  = cos.  30°.  tg.  23°  31'  30";  log.  cos.  30°  — 9,9375306 

log.  tg.  23°  31'  30"  = 9,6388199 
/_  ABC  = 69°  20'  35" 9,5763505 

33)  p.  237.  Fig.  40.  sit  CH  arcus  horizontis,  QH  aequatoris,  CQ  circuli  decli- 
nationis; angulus  CQH  erit  rectus,  et  dantur  PI  (ait.  poli),  angulus  QHC  = (compl.  ait. 
poli)  ==  41°  30',  declinatio  CQ  = 20°  13'  22",  quaeritur  QH. 

sin.  QH  = tg.  20°  13'  22"  . cot.  41°  30'  = tg.  20°  13'  22".  tg.  48°  30' 
log.  tg.  20°  13'  22"  = 9,5662958 
log.  tg.  48°  30'  — 10,0531916 

9,6194874  — log.  sin.  24°  36'  22" 

35 

34)  p.  240.  Tabulam  ascensionum  obliquarum  etc.  videbis  fol.  244.  subjunctam. 
In  Tab.  Rudolpkinis  illa  tabula  omissa  est,  tabula  vero  «anguli  orientis»,  ad  altitudines  poli 
90  (a  1°  in  90°)  computata,  satis  prolixa  exstat.  Cur  omiserit  tabulam  asc.  obliq.,  hanc 
dicit  causam  Keplerus:  In  doctrina  sphaerica  de  primo  motu  per  dati  puncti  eclipticae 
vel  stellae  declinationem  computari  solet  differentia  ascensionalis,  ut  ea  cum  asc.  recta 
ejus  puncti  composita  constituat  asc.  obliquam.  Solent  autem  asc.  obliquae  describi 
per  singulos  gradus  ait.  poli,  ut,  dato  puncto  aequatoris  oriente,  possit  excerpi  punc- 
tum eclipticae  cooriens. 

Etsi  vero  non  tantum  stellarum  fixarum  ortus,  occasus,  emersiones  occultatio- 
nesque, sed  etiam  calculus  eclipsium  Solis  totam  hanc  partem  doctrinae  sphaericae 
varie  usurpant,  nec  loca  terrarum,  quibus  obvenit  quaelibet  phasis  eclipseos,  sine  asc. 
obliquis,  nec  parallaxes  sine  notione  gradus  orientis  computari  possunt,  non  fuerunt, 
tamen  tabulae  directionum  Regiomontani,  non,  qui  eas  continuavit,  Reinholdi,  in  hoc 
etiam  opus  transscribendae,  cum  eas  dudum  Maginus  in  suo  „Primo  Mobili“  repetierit 
exstentque  vulgo  exemplaria,  quae  quis  ad  calculum  eclipsium  secundum  tabularum 
istarum  praeceptiones  adhibeat. 

His  addit  Keplerus  «ut  hic  defectus  ex  nonnulla  parte  compensaretur»,  «praecepta» : 
1)  Dato  puncto  sphaerae  quocunque,  ejusque  declinatione  ab  aequatore,  indagare  ejus  am- 
plitudinem ortivam  (cfr.  p.  225.).  2)  Datis  iisdem,  indagare  differentiam  ascen- 

sionalem  (cfr.  p.  236.).  3)  Data  ait.  poli,  per  dati  loci  Solis  differentiam  ascensionalem 

indagare  tempus  semidiurnum  et  seminocturnum  adeoque  diei  artificialis 
longitudinem.  4)  Data  longitudine  diei  aestivae  longissimae,  invenire  altitudinem 
poli.  Solvit  problemata  1.  et  2.  eadem  ratione  qua  in  Epitome  locis  citatis,  hoc  solum- 
modo mutato,  ut  pro  numeris  eorum  logarithmos  adhibeat.  .Tam  describens  tabulam  suam 
anguli  orientis,  haec  affert  Keplerus  historica:  Haec  pars  doctrinae  sphaericae  desideratur 
in  Tabulis  Directionum  Regiomontani  et  Reinholdi,  cum  tamen  summe  nobis  necessa- 
ria sit  ad  doctrinam  parallaxium,  ut  eam  ego  in  parte  Astronomiae  Optica  ante  annos 
jam  21  tradidi  demonstrationibusque  roboravi.  Copernicus  quidem  breve  hujus  tabulae 
rudimentum  in  opere  Revolutionum  exhibuit,  quod  miror  rron  transsumtum  a Rein- 
holdo  in  suas  Prutenicas  excultumque  ut  cetera  fuisse.  Partem  igitur  Rudolphina- 
rum  non  parvam  constituit  horum  angulorum  tabula,  ad  omnes  gradus  ait.  poli  borei 
computata. 

In  Epitomes  Astr.  Cop.  frontispicio  (tabulae  in  editione  priori  insertae  sunt  inter 
epistolam  dedicatoriam  et  indicem)  specimen  exhibui  asc.  obliquae  et  anguli  orientis 
conjunctorum,  multo  sane  concinnius,  ut  in  qua  conjunctione  conformitas  aliqua  est 
cum  tab.  asc.  rectae,  declinationis  et  angulorum  eclipticae  cum  meridiano,  simul  et 
arcuum  contrapositorum  asc.  junctae  implent  circulum.  Poterit  haec  conjunctio,  si 
quando  recudentur  tabulae  primi  motus,  continuari  per  omnes  gradus  ait.  poli,  poterit 
interseri  et  amplitudo  ortiva  vice  declinationum;  poterunt  denique  anguli  ipsi  in  areis 
numeris  exprimi  usitatis  scrupulosius,  ut  illos  habeo  computatos  in  chartis.  In  hoc 
opere  sufficere  visa  est  forma  haec  qualiscunque  compendio  servitura. 

His  subjuugit  Keplerus  «praecepta»,  adhibita  sua  tabula  «anguli  orientis»:  1)  dato 
puncto  eclipticae  oriente  et  altitudine  poli,  2)  data  asc.  obliqua  eclipticae  et  ait. 
aequatoris,  angulum  inquirere.  3)  Dato  puncto  eclipticae  oriente,  per  ejus  cum  hori- 
zonte constitutum  angulum  indagare  asc.  obliquam.  4)  Punctum  eclipticae  oriens  per 
angulum  et  asc.  obliquam  inquirere. 

5)  Per  solos  logarithmos,  sine  ullis  aliis  tabulis  computare  et  angulum  orientis 
et  una  ipsum  punctum  oriens,  ex  data  asc.  obliqua,  universaliter  et  exacte: 

Primum  observa  casus,  alterutrum  ex  punctis  aequinoctialibus,  quod  est  supra 
horizontem,  in  quo  coeli  quadrante  sit.  Nam  si  id  est  in  orientali,  gradus  oriens  est 
quaerendus  seu  arcus  ah  aequinoctio  sublimi  ad  ortum  usque;  sin  in  occiduo,  gradus 
occidens  quaeritur  seu  arcus  eclipticae  a puncto  occidente  usque  ad  aequinoctium  sub- 
lime: utroque  casu  arcus  aequatoris  respondens  adhibetur.  Hujus  enim  log.  additus 
log.  ait.  aequatoris  constituit  log.  altitudinis  illius  aequinoctialis  puncti.  Et  hujus  an- 
tilogarithmus  (log.  cos.)  ablatus  ab  antilog.  aequatoris  relinquit  log.  anguli  inter  aequa- 
torem  et  verticalem,  qui  per  aequinoctium  ducitur.  Huic  angulo  obliquitas  eclipticae 
additur,  si  0°  V est  ad  ortum  vel  0°  ad  occasum;  aufertur,  si  0°  ;£h  est  ad  ortum 

vel  0°  V ad  occasum:  ita  constitutus  erit  angulus  verticalis  cum  ecliptica.  Hujus 
log.  additus  antilog.  altitudinis  puncti  aequinoctialis  jam  elicito,  dat  antilog.  anguli 
orientis,  qui  una  cum  ejusdem  logaritbmo  utilis  est  ad  parallaxes.  Hic  vero  log. 
anguli  orientis  ablatus  a log.  altitudinis  puncti  aequinoctialis,  relinquit  log.  lateris 
eclipticae  requisiti,  quod  simul  cum  angulo  eclipticae  et  verticalis,  prius  adhibito, 
vel  excedit  quadrantem  vel  ab  eo  deficit.  Prodest  autem,  adsuescere  certis  typis, 
quorum  unum  tradam  in  exemplo. 

Sit  asc.  obliqua  346°  48',  ergo  0°  est  supra  horizontem  et  ad  occasum, 

quaerendumque  est  latus  eclipticae  ab  occasu  usque  in  0°  £h.  Ei  vero  respondet 
latus  aequatoris  13°  12',  quantum  sc.  est  ab  166°  48'  (descensione  obliqua)  ad  180° 
seu  0°  ;£h.  (Kepleri  calculum  hoc  tantum  mutavimus,  ut  pro  suis  logarithmis  illos 
Briggii  posuerimus). 

Latus  aequatoris  13°  12'  (a);  log.  sin.  13°  12'  = 9,3.586027  (c) 

Alt.  aequatoris  39.  6 (b)  ■,  log.  sin  39.  6 — 9,7998062  (d),  log.  cos.  9,8898877  ( e ) 

log.  sin.  ait.  puncti  aequin.  — 9,1584089  (f)\  log.  cos  f.  9,9954486  (g) 

Angulus  verticalis  per  0°  ii  cum  aequat.  51°  39'  (i) . 9,8944391  (7Q 

23.  31'/o  (k)  adde,  quia  0°  ii  ad  occasum. 

Angulus  verticalis  cum  ecliptica  75,  101/,,  0)i  log.  sin.  75°  10'  30"  = 9,9852970 (m) 

•9,9954486  (g) 

log.  sin.  ang.  orientis  16.  56.  (o) : 9,4642790  ....  9,9807456  (n) 

Latus  eclipticae  29°  38'  (q)  9,6941299  (p) 

Ergo  occidit  0°  22'  Up,  oritur  0°  22  X- 

Datur  a per  asc.  obliquam,  cum  quo  excerpitur  c;  datur  et  b,  cum  quo  excerpi- 
tur d et  e;  jam  c et  d additi  faciunt  f.  Hic  vero  per  suum  arcum  dat  et  g.  In  ca- 
none Neperi  vel  Ursini  (Briggii)  non  est  opus  arcu , stat  enim  g e regione  ipsiifs  f. 
At  in  his  (Kudolph.)  tabulis  excerptio  utriusque,  tam  logarithmi,  quam  antilog.  (cos.), 
non  est  multo  difficilior.  Quilibet  enim  logarithmus  ostendit  arcum  suum  quadrante 
minorem  in  fronte  et  sinistro  margine,  et  is  translatus  in  calcem  et  dextrum  marginem 
ostendit  respondentem  antilogarithmum;  id  fit  crebro  in  eadem  apertura  libri,  aut 
summum  3 foliis  replicatis.  Porro  subtracto  g ab  e relinquitur  h ; per  hunc  excer- 
pitur i.  Datur  vero  k perpetuo  idem,  et  additi  hac  vice  i et  k,  dant  7,  cum  quo  ex- 
cerpitur m:  quod  ad  g additum  facit  n,  qui  vel  per  suum  arcum,  vel  in  Neperi  et 
Ursini  canonibus  per  se  ipsum  e regione,  dat  o.  Ex  hujus  abstractione  ab  f remanet 
p,  cum  quo  excerpitur  q quaesitus.  O vero  servit  parallaxi  longitudinis,  n parallaxi 
latitudinis  indagandae,  ut  patebit  suo  loco. 

Plue  pertinent  et  sequentia  praecepta,  quae  infra  servient  indagandis  articulis  ap- 
paritionum et  occultationum  tam  planetarum,  quam  stellarum  fixarum : 1)  Data  stellae 
longitudine  et  latitudine  sub  data  elevatione  poli,  invenire  punctum  eclipticae  ei  cooriens, 
mediante  angulo  orientis.  (Si  lat.  sept.,  cooritur  aliquod  antecedens  locum  longitudinis, 
sin  meridionalis,  aliquod  sequens.  Ejus  anguli  log.  ablatus  a log.  latitudinis  relinquit 
log.  arcus  horizontis ; ab  hujus  arcus  antilog.  aufer  antilog.  latitudinis,  restabit  an- 
tilog. arcus  eclipticae,  qui  in  primo  casu  ablatus  a loco  longitudinis,  in  secundo  ad- 
ditus, dat  punctum  cooriens  praeter  propter).  2)  Data  profunditate  loci  Solis  sub 
horizonte,  inquirere  distantiam  ejus  loci  ecliptici  a puncto  oriente  vel  occidente,  me- 
diante angulo  orientis.  (A  log.  profunditatis  Solis  datae  aufer  log.  anguli  or.  vel  occ. 
puncti  eclipticae  dati:  relinquetur  log.  distantiae  Solis  a puncto  oriente  vel  occidente.) 

35)  p.  242.  Caput  XII.  Tabularum  Rndolphinarum , „De  ascensionibus  rectis, 
mediationibus  coeli,  declinationibus  et  angulis  eclipticae  cum  meri- 
diano," haec  affert,  ad  has  Epitomes  tabulas  pertinentia:  Haec  tria  jam  dudum  in 
Epitoma  Astr.  Cop.  sic  junctim  in  una  tabula  exhibere  coepi,  quod  haec  conjunctio 
in  doctrina  primi  motus  magnum  usum  habeat.  Et  vero  ad  doctrinam  eclipsium  omni- 
bus istis  opus  habemus,  non  minus  -quam  in  ascensionibus  ad  aequandum  tempus, 
declinationibus  ad  obliquitatem  eclipticae.  Ut  nihil  dicam  de  fixarum  ortu  et  occasu, 
quae  materia  partem  unam  doctrinae  sphaericae  complectitur. 

De  his  igitur  rebus  necessaria  est  admonitio,  me  usum  esse  obliquitate  eclip- 

ticae  et  constanti  et  Tychonica.  Causas  habeo  utrinsque  facti  idoneas.  Nam  primo, 
quod  attinet  variationem  obliquitatis,  scio,  Reinholdum  in  Prutenicis  excessum  adje- 
cisse tam  declinationibus  quam  asc.  rectis  pro  obliquitate  maxima,  et  docuisse  venari 
partem  proportionalem  per  scrupula  secularia.  Yerum  Tycho  Brabeus,  primus  ista- 
rum tabularum  auctor,  jam  dudum  formam  illam  Copernicanam  motus  obliquitatis  re- 
futavit ab  experientia,  itaque  convulsa  est  illa  politia  scrupulorum,  sine  quibus  ex- 
cessus dicti  fiunt  inutiles.  Etsi  vero  Tycbo  non  negavit  omnino,  majorem  fuisse  sub 
Ptolemaeo  et  Hipparcho  obliquitatem,  illud  tamen  deprehendit,  fixas  stellas  hanc  va- 
riationem non  una  subire:  non  enim  fixam  esse  sub  fixis  stellis  eclipticam,  ut  una 
cum  illis  ab  aequinoctiali  discedat  accedatque,  sed  solam  eclipticam  et  a fixis  stellis 
et  ab  aequinoctiali  abnuere  vel  annuere.  Hoc  vero  si  sic  est,  jam  penitus  inutilis  et 
supervacua  fit  ad  pragmatiam  quidem  fixarum  illa  declinationum  et  ascensionum  va- 
riatio Prutenica.  Quanta  enim  conficitur  declinatio  et  ascensio  alicujus  fixae  per  ob- 
liquitatem eclipticae  vetustam  latitudinemque  fixae  ab  illa  vetustam,  tanta  omnino  fit 
utraque  etiam  per  utrasque  modernas.  Eestat  igitur  unicus  Sol,  qui  centro  suo  de- 
scribit eclipticam  cujusque  aevi.  Solis  vero  ascensiones  et  declinationes,  quaeso,  cui 
usui  exquiruntur?  Per  declinationes  Solis  latitudo  locorum  exploratur  hodie,  olim 
per  diei  aestivae  longitudinem  quaerebatur.  Quicunque  modus  fuerit  adhibitus,  omnes 
veteris  geographiae  latitudines  locorum  vitiosissimae  sunt  et  crassae  admodum  et  plena 
quasi  vola,  6/iocrxepo>s,  admensae.  Ascensiones  spectant  ad  aequationem  temporis,  ubi 
15'  conficiunt  unum  horae  minutum.  Atqui  maxima  ascensionum  differentia  in  17° 
Tauri  est  5'  16",  quae  sunt  in  tempore  21",  triens  unius  minuti,  res  plane  insensibi- 
lis; cum  in  observationibus  veterum  plerumque  trientes  horarum  sint  in  dubio. 

Sed  caput  rei  nondum  attigi;  ipsam  sc.  obliquitatem  eclipticae  olim  fuisse 
majorem,  res  non  tantum  est  dubia,  sed  validis  argumentis  ex  ipsis  veterum  obser- 
vationibus a me  convulsa  et  procul  dubio  plane  falsa.  Si  tamen  olim  major  est  fu- 
tura obliquitas  quam  hodie,  ejus  equidem  rei  praevidendae  facultate  caremus , nec 
regulam  igitur  confingere  possumus.  Prospiciat  itaque  sibi  aetas  quaelibet  ipsa  in 
constituenda  sua  obliquitate,  et  nos  pro  omni  aevo  astronomico  exacto  contenti  erimus 
obliquitate  hodierna. 

Jam  causas  affert  Keplerus,  quibus  motus  Tychonis  obliquitatem  eclipticae  assumserit 
et  quid  in  bac  corrigendum  censeat,  quem  locum  annotatione  29.  praemissa  proposuimus, 
et  sic  pergit. 

Hoc  ubi  jam  praemoniti  artis  studiosi  intellexerint,  existimabunt,  etiam  hanc 
Tychonicam  declinationem  eclipticae  fuisse  corrigendam  adque  meam  Solis  parallaxin 
accommodandam.  Verum  ii  sciant,  unicum  scrupulum  in  altitudine  Solis  meridiana 
aestiva  tantae  subtilitatis  observationem  esse,  ut  rarissime  duo  observandi  actus  intra 
mensuram  unius  scrupuli  consentiant.  In  dubio  igitur  valuerunt  apud  me  praejudicia 
pro  obliquitate  majuscula,  valuit  metus,  ne  nodum  in  scirpo  quaesivisse  aut  omnem 
Tychonis  astronomiam  a fundamentis  studio  inhonesto  convellere  voluisse  viderer, 
nulla  ad  hoc  necessitate  compulsus,  nulla  liquidae  veritatis  cura  sollicitatus. 

Haec  praefari  oportuit,  nunc  modum  excerpendi  docebo.  Observet  igitur  calcu- 
lator, tabulae  partes  esse  tres,  sicuti  3 signa  quadrantem  constituunt.  Earum  duae 
arctius  inter  se  sunt  junctae,  communes  habentes  titulos  frontis  et  calcis,  praeterquam 
signorum  ipsorum,  quae  ibi  sunt  inserta,  ubi  cujusque  ordo  graduum  incipit;  tertia  pars 
(signi  tertii)  excrevit  in  sequens  folium  eoque  sola  ibi  suos  titulos  frontis  et  calcis 
est  nacta. 

Conjunxi  autem  semicirculos,  a punctis  aequinoctialibus  inceptos,  signa  sc.  op- 
posita primorum  quadrantum  superposita  singulis  tabulae  partibus,  cum  ordine  gra- 
duum ad  sinistram  descendente  et  signa  ultimorum  quadrantum  supposita  cum  ordine 
graduum  ad  dextram  ascendente,  sic  ut  gradus  antiscii  occurrant  in  eadem  linea,  alter 
in  dextro,  alter  in  sinistro  margine.  In  cujuslibet  junctorum  signorum  columella  or- 
dinantur ascensionum  rectarum  tempora  saltem  integra,  quibus  ad  latus  adstat  colu- 
mella, communes  exhibens  utriusque  semicirculi  temporum  integrorum  appendices  in 
scrupulis  primis  et  secundis.  In  medio  utrorumque  quadrantum  interjeci  columellas 

cluas,  unam  declinationum  communium,  alteram  angulorum  eclipticae  cum  meridiano; 
et  declinationes  quidem  in  signis  borealibus  septentrionales  intelligendae  sunt,  in  au- 
stralibus meridianae;  anguli  vero  ex  latere  eclipticae,  polum  boreum  spectante,  propter 
certum  usum  distinguuntur  ipsius  eclipticae  arcubus;  formantur  enim  in  semicirculo 
eclipticae  ascendente  ab  arcubus  sequentibus  sinistris,  intuenti  meridiem,  in  descen- 
dente ab  arcubus  antecedentibus  dextris,  tanquam  polo  boreo  utrobique  magis  pro- 
pinquis. 

Est  igitur  regula  excerpendi  haec:  si  sit  excerpenda  puncti  eclipticae  dati  as- 
censio recta  et  cetera,  quaere  signum  datum  in  aliqua  trium'  frontium  vel  calcium, 
gradus  vero  in  illo  margine,  in  quem  a signo  invento  patet  ingressus,  a dextris  in 
dextrum  sursum,  a sinistris  in  sinistrum  deorsum,  et  in  concursu  lineae  gradus  in- 
venti cum  columella  signi  invenies  asc.  rectae  tempora  integra,  in  columella  vero  la- 
terali scrupulorum  communium  appendicem  primorum  et  secundorum:  ita  habetur  asc. 
recta  graduum  eclipticae  integrorum.  In  eadem  vero  linea  occurrunt  declinatio  et 
angulus,  quodque  in  sua  columna  integrum  in  partibus  primis  et  secundis. 

Si  vero  gradibus  integris  eclipticae  adhaeserint  scrupula,  per  illa  sumenda  est 
de  differentiis  asc.  rectarum  pars  proportionalis  adminiculo  praeceptorum  heptacosia- 
dis  (h.  e.  tabulae,  quae  ad  modum  « Chiliadis  Logarithmorum»  computata  in  Tab.  Rud.  com- 
plectitur 740  logarithmos , ad  computum  astronomicum  aptos.  Confer  vol.  III.  p.  719  s.). 
Sed  pro  iis,  qui  sunt  assueti  logisticae  veteri,  apposita  est  ad  latus  cujusque  columellae 
in  intercolumnio  peculiari  differentia  binarum  vicinarum  ascensionum,  declinationum 
vel  angulorum  minusculis  characteribus  titulo  superiori  incrementi  in  10'.  Haec  igi- 
tur intercolumnii  differentia  multiplicata  in  scrupula,  gradibus  integris  eclipticae  arcuum 
adhaerentia,  et  a facto  absecta  cyphra  ultima,  prodit  numerus  secundorum,  quae  (re- 
dacta ad  prima,  si  excurrerint)  addenda  sunt  ad  asc.  rectam,  per  integros  gradus  ex- 
cerptam. Etsi  in  declinationum  et  anguli  intercolumniis,  cum  signum  in  calce  quae- 
rendum est,  ex  incrementis  decrementa  fiunt  et  subtrahenda  sunt. 

Sed  in  asc.  rectis  praestat,  ut  ii , quos  piget  ad  logisticos  logarithmos  confu- 
gere, hoc  utantur  compendio : scrupula  sc.  gradibus  integris  adhaerentia  multiplicent 
non  in  incrementa  ipsa,  sed  in  eorum  vel  defectum  a 600"  vel  excessum  supra  600'' 
et  a facto  absecta  figura  ultima,  quod  formatur  illic  subtrahant,  hic  addant  scrupulis 
multiplicatis;  residuum  denique  illud,  vel  hoc  compositum,  tanquam  partem  propor- 
tionalem justam  addant  ad  integrorum  graduum  ascensionem  rectam. 

Tabula,  cujus  formam  et  usum  in  praemissis  explicat  Keplerus,  eandem  fere  formam 
habet  cum  tabula,  quam  Epitomae  addidit,  hoc  tantum  excepto  quod  in  columna,  quae  in- 
scripta est  «Scrupula  communia»,  minutis  addita  sint  secunda,  sic  etiam  declinationes  ad 
secunda  extensae  sint,  quae  in  tabula  Epitomes  desiderantur;  itidem  omissa  sunt  «incre- 
menta in  10'.»  Loco  tabulae  Epitomes  addidimus  illam  ex  Rudolphinis,  tabulam  vero 
ascensionis  obliquae,  quae  in  prima  editione  Epitomes  sequitur  illam,  cum  horis  occasus 
vel  ortus  Solis  et  angulo  inter  eclipticam  et  horizontem  (Linziensem)  in  editionem  nostram 
transtulimus. 

In  tab.  Rud.  hoc  subjunctum  est  praemissis  «exemplum»:  Quaerenda  sit  asc.  recta, 
declinatio  et  angulus,  respondens  puncto  eclipticae  0°  7'  12"  X-  Cum  0°  X excer- 
puntur asc.  rectae  332°  ex  columella,  cui  subjectum  est  signum  X , unum  ex  ascen- 
denti semicirculo;  ex  columella  vero  scrup.  comm.  excerpuntur  6'  17",  ex  intercolum- 
nio incrementum  572".  Si  id  multiplicetur  in  7'  12",  conficiuntur  4118;  deleta  vero 
figura  ultima  fiunt  412,  h.  e.  6'  52"  pars  proportionalis.  (Eadem  compendiosius  habe- 
tur sic : incremento  desunt  28"  ad  implenda  600",  haec  in  7 'j5  multiplicata  fiunt  201,  unde 
absecta  ultima,  fiunt  20",  quae  aufer  a 7'  12",  restat  6'  52"  pars  prop.  quae  prius.) 
Adde  igitur  illam  ad  332°  6'  17",  fit  quaesita  asc.  recta  332°  13'  9". 

Cum  eodem  0°  X excerpitur  declinatio  11°  30'  43";  intercolumnii  decrementum 
est  212",  quo  in  7'  12"  multiplicato,  fiunt  1526,  et  rejecta  ultima  153",  h.  e.  2'  33" 
subtrahenda,  ut  sit  justa  decl.  11°  28'  10",  estque  meridionalis,  ut  signum. 

Sic  angulus  ad  0°  X 69°  20'  36",  decrem.  113,  quod  ductum  in  7'  12"  dat 
813,  et  absecta  ultima  81",  h.  e.  1'  21",  ut  sit  angulus  justus  69°  19'  15"  et  is  ad 
sinistram,  quippe  formatus  ab  arcu  sequenti  semicirculi  ascendentis. 

Si  punctum  eclipticae  fuisset  oppositum  0°  np,  omnia  mansissent  eadem,  solum 
asc.  rectae  gradus  seu  tempora  pro  332  fuissent  152;  ex  columella  sc,,  cui  signum  rrp 
suppositum;  et  declinatio  fuisset  intelligenda  septentrionalis,  ut  signum  rrp.  Denique 
angulus  fuisset  ad  dextram  meridiani,  in  signo  quippe  descendente,  formatus  ab  arcu 
antecedenti. 

Sed  usu  venit  etiam,  ut  data  asc.  recta  sit  excerpendus  arcus  eclipticae  co- 
oriens  in  sphaera  recta,  seu  coelum  una  medians,  ejusque  declinatio  etc.  Tunc  quaere 
dati  arcus  aequatorii  seu  asc.  rectae  tempora  integra  (v.  c.  detur  asc.  recta  332°  13'  9", 
in  margine  dextro  respondet  0°)  in  aliqua  columellarum,  ejusque  signum  superstans 
(in  primo  semicirculo),  seu  substans  (in  secundo)  exscribe  (hic  X),  nec  non  gradum 
integrum  (0°)  in  ejusdem  lineae  margine  competenti.  Deinde  compara  scrupula  datae 
ascensioni  adhaerentia  (13'  9")  cum  appendice  scrupularia  temporum  integrorum  in 
columella  communi  (6'  17"),  minusque  a majori  aufer,  differentiam  (6'  52")  in  secunda 
converte  et  apposita  cyphra  divide  per  laterale  tabulae  incrementum  vel  decrementum 
(4120  : 572),  prodibunt  scrupula  prima  (7',  residua  sunt  116,  quae  sunt  ad  572  ut  12 
ad  60,  est  ergo  7'  12"  appendix),  apponenda  ad  exscriptum  gradum  integrum,  si 
major  fuit  appendix  data  (0°  7'  12"  X);  subtrahenda,  si  minor.  De  scrupulosiori 
secundorum  collectione  supervacuum  est  verbosius  agere. 

36)  p.  250.  Maestlinus,  quamvis  in  Epitome  sua  neget  Terrae  motum  (cfr.  annot. 
15),  ea  tamen,  quae  ad  probandos  coelestes  motus  faciebant,  libenter  e Copernieo  et  Tabu- 
lis Prutenicis  desumsit.  Locus  quem  spectat  Keplerus  exstat  in  Epitomes  editione  anni 
1610.  pag.  263. 

37)  p.  272.  In  Tab.  Rud.  praeceptorum  cap.  34.  haec  deprehendimus:  Cum  res 
dubia  sit,  an  omnino  mutetur  obliquitas  eclipticae  successu  seculorum,  et  si  mutatur, 
quo  igitur  id  fiat  modo,  qua  quantitate:  sciat  igitur  astronomus,  ad  calculum  motus 
planetarum  accessurus,  nullam  illi  objectum  iri  remoram,  nullum  impedimentum,  si 
maxime  totum  hunc  locum  praetereat  intactum,  usus  obliquitate  eclipticae  tanta, 
quantam  hodierno  tempore  dimensi  sunt  artifices  praestantissimi,  23°  31'  30",  vel  per 
nostram  diminutam  Solis  parallaxin  23°  30'  30":  quasi  haec  quantitas  sit  perpetua. 
Haec  causa  est,  cur  locum  hunc  in  finem  totius  operis  rejecerim,  qui  in  Copernieo  et 
Prutenicis  occupat  ipsum  vestibulum,  tanquam  praecipuum  totius  operis  emblema  et 
gloriatio. 

Si  cui  tamen  lubet  etiam  hunc  tentare  calculum,  sciat  igitur,  quinque  ejus  for- 
mas in  his  tabulis  proponi,  quarum  jirima  sequitur  fidem  observationum  Eratosthenis, 
quem  secutus  est  Hipparchus,  confirmavit  observando  Ptolemaeus,  ut  ipse  quidem  af- 
firmat. In  ea  confirmanda  minimum  aliquid  indultum  a me  fuit  electioni  epochae 
creationis.  Secunda  forma  e contrario  assumsit  omnia  ex  speculationibus  a priori, 
quibus  tamen  lucem  praetulerunt  eminus  observationes  Eratosthenis  et  Ptolemaei. 
Tertia,  quarta  et  quinta  sunt  mixtae;  quae  cum  omnes  partes  speculationis  tueri  non 
possent,-  retentis  igitur  aliquibus  partibus,  quae  majorem  in  speculando  verisimilitudi- 
nem habere  videbantur,  ceteras  partes  ex  veterum  observationibus,  cum  archetypica 
speculatione  conjunctis,  necessitate  demonstrationum  eliciunt. 

Circa  has  igitur  5 formas  diligenter  est  attendendum  -computatori,  quamnam 
initio  sibi  proposuerit  sequendam:  ejus  enim  tramite  pergere  debet  ad  finem  usque 
calculi.  In  omnibus  5 formis  commune  hoc.  est,  quod  supponitur  circa  polum  viae 
regiae  seu  eclipticae  mediae  circellus  aliquis,  in  quo  polus  eclipticae  temporariae  cir- 
cumqat  aequaliter  contra  signorum  ordinem,  vel  saltem  in  ejus  circelli  diametro,  quae 
coluri  solstitiorum  particula  est,  libretur  rursum  prorsumque.  Dividitur  autem  cir- 
cellus iste  more  reliquorum  in  360°  etc.  Principium  numerationis  fit  a puncto,  quod 
est  ab  aequatoris  polo  remotissimum,  et  progreditur  numeratio  in  antecedentia  signo- 
rum, et  in  hoc  sic  diviso  circello  numeratur  argumentum  obliquitatis  in  omnibus  5 
formis.  (Quae  sequuntur,  leguntur  annot.  94.) 

38)  p.  277.  1.  Sit  stellarum  (I  et  D)  distantia  41°,  1C  et  DL  30°,  40°  earum  de- 

clinationes, quare  PI  = 90°  — 30°  ==  60°,  PD  = 90°  — 40°  = 50°,  erit 


Excerpta  ex  Tabulis  Rudolphinis. 


551 


cos.  IPD  = 


cos.  41°  — cos.  60°.  cos.  50°  log.  cos.  60° 
si n 7 6 0° 7~sin  50 u ’ l°g-  cos.  50° 


9,6989700 

9,8080675 


N.  0,5070375  — 1 = 0,32139 
Cos.  41°  = 0,75471 
0,43332 


log.  sin.  60° 
log.  sin.  50° 


9,9375306 

9,8842540 


U IPD  = 49°  13' 


log. 


0,43332  = 
Diff. 


0,8217846  — 
0,6368087  - 


erit  cos.  SPD 


2.  Assumta  stellarum  (S 

cos.  130°  — cos.  132°.  cos.  32° 


sin.  132°.  sin.  32° 
0,76604  + 0,56746 


9,8150241  — 10  = log.  cos.  IPD. 
et  I)  distantia  130°,  PS  = 90°  -)-  42°  = 132°,  PI  = 32° 
log.  cos.  132°  = 9,8255109 
log.  cos. 


32°  = 9,9284205 


— 0,19858 
0,3938068 


N.  0,7539314  - 1 = 0,56746 


sin.  132°.  sin.  32° 

= — 0,50425  = cos.  120°  17' 

3.  Ultimum  hoc  exemplum  elegit  Keplerus,  ut  ostendat,  qua  ratione  operandum  sit, 
si  quotiens  major  prodeat  radio,  quo  casu  ille  ostendit  sinum  versum  anguli  ohtusi.  In 
nostra  calculi  ratione  res  sic  se  habet : 

— 0,34202  + 0,56746  0,22544 


cos.  SPD 


0,39381 


0,39381 


= cos.  55°  5' 


39)  p.  279.  Ut  ostendat,  qua  ratione  longitudo  et  latitudo  stellae  computetur  sine 
tabula,  quam  proposuit  pag.  242  ss.,  hoc  prioribus  addit  Keplerus  exemplum:  dentur  in  APSE 
latus  PE  (distantia  polorum  aequatoris  et  eclipticae)  = 23°  31'  30",  SP  (complementum 
declinationis)  = 51°  32',  angulus  SPE  (quem  metitur  arcus  aequatoris  QN,  inter  circu- 
lum declinationis  et  colurum  solstitiorum;  assumta  stellae  asc.  recta  = 275°  52')  = 5°  52'. 

30".  sin.  51°  32'  + cos.  23°  31'  30".  cos.  51°  32' 


cos.  SE  = cos.  t> 
log.  cos.  5°  52' 
log.  sin.  23°  31' 
log.  sin.  51°  32' 


log.  cos.  23°  31'  30'' 
log,  cos.  51°  32' 


0 52'.  sin.  23°  31' 
= 9,9977194 
30"  = 9,6011352 
= 9,8937452 
N.” 0,4925998  ■ 
9,9623153 
9,7938317 


N.  0,7561470 


0,31089 


0,57036 


cos.  SE  = 0,88125  = sin.  SI  (latitudinis)  61°  47'  30" 
Kepleri  calculus  ex  nostro  sic  prodit:  sit  PE  — a,  PS  = b,  /_  SPE  = a; 


cos.  a . cos.  b = 72  [cos.  (a-f-b)  -j-  cos.  (a  ■ 
cos.  a sin.  a . sin  b = cos.  a . 1/2  [cos. 
vers.  a , quare  sin.  SI  = '/a  [cos.  (a 


b)] ; sin.  a.  sin,  b = 1/2  [cos.  (a  — b)  — cos.  (a  -f-  b)] 
(a  — b)  — cos.  (a  -f-  b)];  cos.  a = 1 — sin. 


b) 


cos. 


(a  -f-  b)]  — sin.  vers.  c. 


b)J  = cos.  (a  — b) 


|cos.  (a  — b)  — cos.  (a  -j-  b)]  1j.2  cos.  [(a  — j—  b)  — [—  cos.  (a 

— sin.  vers.  a . 1/z  [cos.  (a  — b)  cos.  (a  -j-  b)] 

Angulus  PES  mensuratur  arcu  CI,  longitudine  stellae  (a  0°  % ) ; quare 

. . sin.  51°  32'.  sin.  5°  52' 

sin.  Z_  PES  = sin.  long.  = 

b sin  61°  47'  3" 

longitudo  = 9°  44'  52"  (45'). 

Quam  addit  Keplerus  ,,abbreviationem!‘,  ea  redit  ad  formam,  ex  modo  praemissa 

. Ve  [°os-  (a  — b)  — cos.  (a  + b)J 

desumtam:  sin.  PES,=  : 

sm.  a 

40)  p.  279.  Yerbis  Kepleri,  quibus  transfert  priorem  operationem  (p,  277)  in  prae- 
sentem, ad  figuram  45.  adhibitis,  signetur  circulo  AQ  ecliptica  ejusque  polus  puncto  P, 
circulis  PS  et  PI  circuli  longitudinum.  Sit  stellarum  S et  I distantia  SI  = 33°  15',  la- 
titudo austr.  stellae  S,  ST  = 6°  31',  lat.  bor.  stellae  I,  Cl  = 1°:  in  ^ SPI  dantur  tria 
latera. 


.v,  quare 
cos.  SPI  = 


cos.  33°  15'  — cos.  89°.  cos.  96°  31' 
“ sin.  89°.  sin.  96°  31' 


SPI  ==  33°  2?', 

Hio  notamus,  correxisse  nos  textum,  in  quo  prodiit  diff.  long.  32°  25'  assumto 
falso  sinu  anguli  84°  29'  = 99689  pro  99537.  Deinde  verba  Kepleri  addantur  ob 
diversas  lat.  etc.  non  tantum  ad  ipsius  calculi  formam,  sed  etiam  ad  nostram  referenda  sunt, 
quia  cos.  96°  31'  negativus  est,  quare  productum  totum  negativum  iit  ejusque  subtractio 
per  additionem  absolvitur. 


41)  p.  280.  Ut  probemus  Kepleri  calculum,  repetimus  eum  ratione  usitata:  sit 
stellae  S latitudo  SI  = 61°  47'  30",  ejusdem  declinatio  SN  = 38°  28'.  Deinde  data  est 
distantia  polorum  PE  = 23°  31'  30",  quare 


cos.  PES  = cos.  IC 


sin.  SN  — cos.  PE.  sin.  SI 
sin.  PE.  cos.  SI 


sin.  SN  = 0,62206 
N.  0,9074069  - 1 = 0,80799 
— 0,18593 


9,9936481  = log.  cos.  9°  47 

Cum  vero  denominator 
fractionis  negativus  flat,  erit 
tota  fractio  negativa,  ergo 
angulus  PES  obtusus,  = 
180°  — 9°  47' = 170°  13'. 


log.  cos.  PE  = 9,9623153 
log.  sin.  SI  = 9,9450916 

Summa  = 0,9074069  — 1 
log.  sin.  PE  = 9,6011352 
log.  cos.  SI  = 9,6745662 

Summa  ==  0,2757014  — T 
log.  0,18593  = 0,2693495  — 1 
Diff.  = 0,9936481  - 1 


42)  p.  283.  De  «occultatione  et  emersiorie  ex  radiis  Solis,  quos  occasus  ortus- 
que heliacos  et  ab  usu  frequenti  generis  voce  poeticos  appellant"  Tab.  Rud.  haec  affe- 
runt: Ptolemaeus  singulis  planetis  (singulisque  classibus  fixarum  stellarum)  suas  assig- 
navit profunditates  Solis  sub  horizonte  in  circulo  verticali ; quam  profunditatem  si 
Sol  obtineat  sub  horizonte,  stella  in  ipso  horizonte  posita  videri  vel  incipiat  vel  desi- 
nat. Has  metas  secutus  Reinholdus  in  Prutenicis,  ultimam  omnium  tabulam  dedit 
arcuum  inter  loca  Solis  et  pfanetae,  qui  articulos  ipsos  repraesentent  harum  phasium. 
At  cum  arcus  illi  njediam  quodammodo  viam  incedant  inter  extrema,  nullam  habentes 
rationem  latitudinis  planetarum,  sitque  tabella  accommodata  ad  unum  solum  clima  et 
ad  ipsa  signorum  initia  (quod  non  diffitetur  Reinholdus  eoque  uberiores  brevi  tabulas 
se  editurum  fuit  pollicitus),  tabulam  illam  ipse  mihi  non  censui  exprimendam  nec  in 
plures  tabulas  multiplicandam.  Nam  cui  id  bono  facerem,  cum  hae  metae  Ptole- 
maicae  non  possint  esse  per  omnia  climata  eaedem?  Quo  enim  altior  est  polus,  hoc 
major  fit  amplitudo  ortiva,  hoc  longius  ab  invicem  secundum  horizontem  distant  Sol 
et  planeta  emergens  vel  disparens.  At  quo  longius  ad  latus  secedit  planeta  a loco 
horizontis,  claritate  Solis  illustrato,  hoc  facilius  in  conspectum  venit  suopte  lumine. 
Quae  eadem  objectio  et  in  fixis  stellis  diversarum  declinationum  valet,  etiam  sub  eo- 
dem climate. 

Inprimis  in  inferioribus,  Yenere  et  Mercurio,  longe  minor  Solis  profunditas  re- 
quiritur, ut  ii  vesperi  occultentur  aut  mane  appareant,  quia  tunc  tenent  partes  orbium 
propiores  Terrae  apparentque  majores,  quam  si  mane  occultentur,  vesperi  emergant. 
Adeoque  Venus  crebro  emicat  etiam  interdiu,  quando  Sol  non  in  profundum  horizon- 
tis demersus,  sed  supra  eum  elevatus  est. 

His  tamen  dissimulatis  objectionibus  et  supposita  Ptolemaei  traditione  pro  vera, 
jam  tabulas  has  omissas  penso  ego  usu  tabulae  anguli  orientis,  cujus  usus  in  praesenti 
praecepto  necessarius  est.  Primo  per  locum  long.  et  lat.  stellae  vel  planetae  quaere 
punctum  eclipticae  cooriens,  aut  si  de  tardiorum  occultatione  vel  velociorum  emersi- 
one  quaeritur,  per  oppositam  long.  et  oppositam  lat.  quaere  punctum  cooriens,  cujus 
oppositum  punctum  erit  stellae  cooccidens.  Deinde  deprome  ex  tabulis  eujusque  si- 
deris profunditatem  Solis,  congruentem  apparitioni  vel  occultationi  eujusque  planetae, 
per  quam  computa  arcum  eclipticae  inter  Solem  et  horizontem.  Hunc  arcum  adde 
puncto  eclipticae,  quod  cooritur  sideri,  pro  indaganda  apparitione  ejus  vel  occultatione 
matutina,  aufer  puncto  cooccidenti  pro  occultatione  vel  apparitione  ejus  vespertina : 
constituta  sic  erit  meta  Soli,  quam  si  is  tunc  obtineat,  sidus  apparere  vel  incipit  vel 
desinit.  Sin  autem  Sol  sit  extra  has  metas,  ut  discernatur,  praecesseritne  condi- 
tio an  secutura  sit,  recurrendum  est  ad  diurnos  Solis  et  planetae.  Nam  si  major  fuerit 
diurnus  Solis  in  consequentia  (ut  in  comparatione  fixarum,  quae  diurno  carent,  et 
planetarum  superiorum  semper,  inferiorum  vero  ab  eorum  elongatione  maxima  prima 
per  totum  tempus»  retrogradationis  usque  ad  secundam),  tunc  valet  haec  regula:  cum 

Sol  est  ante  metam  emersionis  vel  occultationis,  emersio  latentis  matutina  vel  occul- 
tatio apparentis  vespertina  demum  sequetur;  cum  post  metam,  jam  emersit  stella 
mane,  quae  latuerat,  aut  jam  condita  est  vesperi  sub  radios  Solis,  quae  prius  vesperi 
conspiciebatur  ante  occasum.  Sin  autem  planetae  motus  diurnus  fuerit  major  solari 
(quod  fit  in  Luna  semper,  in  Venere  et  Mercurio  ab  elongatione  maxima  secunda  us- 
que ad  primam),  tunc,  cum  Sol  est  ante  metam,  emersit  jam  sidus  vesperi,  quod  prius 
latuerat,  aut  jam  conditum  est  mane,  quod  prius  apparuerat;  sin  autem  Sol  ultra 
metam  est,  sidus  latens  adhuc  emerget  demum  vesperi,  aut  apparens  adhuc  mane 
condetur  sequentibus  diebus;  proferet  nimirum  metas  suas  in  consequentia,  ut  eae 
Solem  demum  assequantur. 


43)  p.  287.  Ad  Kepleri  problema  ejusque  solutionem  haec  notamus.  In  fig.  50. 
circulus  HO  repraesentat  horizontem,  V verticem,  AQ  aequatorem,  P polum,  ES  eclipticam. 
S Solem  in  0°  Z , quare  ES  = 90°,  SET  = 23°  31'  30  ' ejusque  mensura  arcus  ST, 
cujus  complementum  arcus  LS,  «depressio»  Solis  est  arcus  RS  isque  sit  12°,  cujus  compl. 
78°  = arc.  NS.  Denique  data  ait.  poli  48°  16',  erit  VP  vel  LN  = 41°  44'.  Jam  in 
A ESN  cognitis  lateribus,  prodit 


cos.  SLN  = 
datae  suut: 


cos.  SN  — cos.  SL.  cos.  LN 

v ■ -- , vel  si  uti  velimus  quantitatibus  arcuum, 

sin.  SL  . sin.  LN  ’ 

„ sin.  12°  - sin.  23°  31'  30".  sin.  48°  16' 
os  S.L/I!s  _____ _______________ ______________ 

cos.  23°  31'  30".  cos  48°  16' 

SLN  = arc.  TI  = 98°  28' 

Asc.  recta  Solis  = 270° 


quae 


Asc.  recta  medii  coeli  = 171°  32'  (puncti  I aequatoris) 

Asc.  obliqua  horoscopi  = 261°  32'  (puncti  Q aequatoris,  in  horizonte  constituti) 
Asc.  recta  Solis  = 270° 


Diff.  ascensionalis  = 8°  28'  (QT) 

In  A QBT  ad  T rectangulo  dantur  /_  BQT  (cujus  mensura  est  arcus  AH,  altitudo 
aequatoris)  = 41°  44'  et  QT  = 8°  28',  ergo 

Tang.  TB  ==  tg.  41°  44'.  sin.  8°  28';  TB  = 7°  29'. 

Quod  sequitur  exemplum  hoc  tantum  differt  a priori,  ut  pro  ALSN  considerandum 
sit  A VSP,  cujus  latus  VS  major  quadrante,  quo  fit  ut  cos.  SV  (antea  SN)  negativus 
evadat. 


44J  p.  293.  Keplerus  utitur  ad  hunc  calculum  tabula,  pag.  242  ss.  inserta,  assumens 
pro  longitudinibus  asc.  rectas,  pro  latitudinibus  declinationes  illius  tabulae.  Ut  numeros 
Kepleri  probemus,  aliam  ingredimur  viam,  usi  figura  38,  in  qua  sit  AD  aequator,  AE  eclip- 
tica, GC  circulus  latitudinis,  quem  imagineris  prolongatum  in  S,  locum  Sirii  vel  Procyonis, 
quorum  prior  habet  longit.  70°  36',  alter  82°  19'. 

ct.AD=ct.70°36'.cs.23o31'30";AD=72°  6';tg.CB=sin,70°36.tg.23°31'30";CB=:22020'(22.19.34) 
— ct.82°19'.cs.23°31  30";  AD=82°57;  =sin.82°19'.tg.23.31.30 ; =23p20'. 

Cum  sint  lat.  stellarum  australes  39°  30'  et  15°  57',  erit  distantia  Sirii  ab  aequa- 
tore  39°  30'  — 22°  20'  — 17°  10'  austr.,  eadem  Procyonis  = 23°  20'  — 15°  57'  — 
7°  23'  bor.  Jam  ducto  arcu  aequatori  parallelo,  erunt  17°  10'  vel  7°  23'  hypotenusae  tri- 
angulorum rectangulorum,  quorum  anguli  acuti  (=  ABC)  inveniuntur  formula:  cos.  ABC  = 
sin.  BAC  cos.  AC,  iique  sunt  82°  23'  et  86°  56'.  (Keplerus,  cui  tabulae  exhibuerunt  86° 
58',  falso  posuit  82°  56'.)  Deinde  datis  in  illis  triangulis  hypotenusa  et  altero  angulorum, 
deprehendes  cathetas  formulis : 

sin.  s = sin.  17°  10'.  sin.  82°  23';  s = 17°  0' 

= sin.  7°  23'.  sin.  86°  56';  = 7°  22' 

tg.  c = tg.  17°  10'.  cos.  82°  23';  c = 2°  20'  (41") 

==  tg.  7°  23'.  cos.  86°  56';  = 0°  23'  (50") 

Asc.  recta  Sirii  = 72°  6'  + 2°  20'  = 74°  26',  Procyonis  = 82°  57' — 0°  23'  = 82°  34'. 

Jam  sit  datus  locus,  cujus  ait.  poli  = 36°,  demersio  Solis  pro  Sirio  = 12°,  pro 
Procyone  = 13°,  erit  in  triangulo  sphaerico  rectangulo  alter  angulorum  acutorum  = 54° 
(qui  metitur  ait.  aequatoris  90°  — 36°)  et  latus  17°  (vel  7°  22'), 

ergo  sin.  x = cot.  54°.  tg.  17°,  hoc  est  arcus  differentiae  asc.  = 12°  50' 

= cot.  54°.  tg.  7°  22'  „ „ „ „ „ = 5°  23' 


/ 

Kepleri  numeros  ex  parte  falsos  correximus,  exceptis  tangente  anguli  17°  0',  pro  quo 
assumsit  tangentem  17°  10',  et  postea  pro  tangente  7°  22'  tangentem  7°  20'. 

45)  p.  296.  14°  40'  ifP  = 164°  40'  — AB  in  triangulo  ABC  figurae  38. 

cot.  AD  = cot.  164°  40'.  cos.  23°  31'  30",  et 

tg.  BC  — sin.  164.  40.  tg.  23.  31.  30. 

cos.  ABC  = cos.  164°  40'.  sin.  23°  31'  30". 

AD  ==  163°  21',  BC  — 6°  34',  ABC  = 67°  21'. 

Addatur  ad  latitudinem  Arcturi  anno  1600  = 31°  3'  supra  inventus  arcus  6°  34', 
prodit  arcus  37°  37'  trianguli  rectanguli,  in  quo  insuper  cognitus  est  alter  angulorum  acu- 
torum = 67°  21',  quare  ut  annot.  praecedente 

' sin.  s = sin.  37°  37'.  sin.  67°  21'  = sin.  34°  17' 

tang.  c = tg.  37°  37'.  cos.  67°  21'  = tg.  16°  32' 

(Keplero  prodeunt  pro  34°  17*  falso  34°  30',  quia  factum  sinuum  61036  et  92287  per  lap- 
sum calculi  56640  pro  56330  posuit.) 

Asc.  recta  Arcturi  = 163°  21'  -|-  16°  32'  = 179°  53'. 

Differentia  asc.  invenitur,  ut  supra  (annot.  44),  per  ait.  poli  (36°)  et  arcum  s (34° 
17')  sic:  sin.  x = tg.  36°.  tg.  34°  17',  diff.  asc.  = 29°  42'  (K.  29°  57') 

Asc.  obliqua  = 179°  53'  — 29°  42'  — 150°  11' 

Desc.  obliqua  = 179°  53'  -f-  29°  42'  = 209.  35.  Angulos  ad  puncta  eclipticae 

cuo ri entia  et  cooccidentia  (5°  11'  irp,  14°  32'  1TQ  exhibent  tabulae  74°  58'  et  35°,  demersio 
sin  12^ 

Arcturi  = 12°  : hinc  —7— — ^ - = sin.  12°  26',  neque  vero,  qualis  Keplero  prodit, 

14°  39',  Numerum  21528  falso  assumit  Keplerus  sinum  14°  39'. 


-46)  p.  298.  Sit  (Fig.  45),  P polus  Terrae,  S et  I Lincium  et  Gratium,  SI  arcus  cir- 
culi magni  = 2°,  SP  41°  44',  IP  = 42°  58',  quaeritur  quantitas  anguli  SPI. 
cos.  2°  — cos.  41°  44'.  cos.  42°  58' 


Cos.  SPI 


sin.  41°  44'.  sin.  42°  58' 


= cos.  2°  20'  30' 


Keplerus  complementum  quidem  48°  16'  recte  prodit  41°  44',  sed  statim  initio  sui 
calculi  ponit  pro  44'  falso  46',  et  hinc  adhibens  falsum  hunc  angulum,  computat  SPI  == 
2°  221/2/,  qui  vero,  si  accuratius  sumas  sinus,  item  ut  supra  2°  20'  prodit.  Calculus  sequen- 
tis problematis  item  ad  formam,  quam  modo  posuimus,  redit. 

Capite XVI.  Tab  Rud.  De  reductione  temporum  in  diversis  locis  nume- 
ratorum ad  meridianum  harum  Tabularum  et  de  Catalogo  locorum,  haec 
refert  Keplerus  de  causis,  quibus  motus  hunc  locum  inseruerit,  illum  omiserit,  et  qua  ratione 
investigaverit  locorum  longitudines  et  latitudines : Ut  tanto  latior  et  popularior  esse  posset 
usus  harum  tabularum,  catalogum  inserere  visum  est  locorum  500  et  quod  excurrit. 
In  eorum  delectu  rationes  varias  sum  secutus.  Cum  enim  tabulae  denominatae  sint  a 
Rudolpho  Caesare,  familiae  Austriacae,  cum  ipse  Germanus  sim  natione,  Austria- 
cus  incolatu,  plurimum  indulsi  regnis  et  provinciis  Austriacis  reliquaeque  Germaniae. 
Nec  Italiam  leviter  attingi  passa  est  locorum  celebritas.  Igitur  habita  ratione  divi- 
sionis provinciarum,  plurimum  quidem  modernae,  nonnullibi  tamen  et  antiquae,  ex  sin- 
gulis delegi  sedes  et  aulas  principum,  academias,  episcopatus,  conventus  forenses, 
emporia,  mercatus  freqnentiores,  munitiones  celebres,  promontoria,  portus,  loca  eventibus 
nobilitata;  mathematicorum  etiam,  qui  sideribus  observandis  operam  dederunt,  habitatio- 
nes, obscurioris  ceteroqui  nominis.  Si  qua  in  hoc  censu  sunt  a me  praeterita  juris 
aut  aequi  aut  potioris,  id  imputent  vicinis  aliis,  quae  omitti  non  potuerunt.  Fortas- 
sis etiam  loca  quaedam  provinciis  non  suis  sed  vicinis  adscripta  invenies,  quae  memo- 
riae defectui  peto  condonari.  Non  equidem  hic  jura  cernuntur  territoriorum,  sed 
notioni  subvenitur  exterorum. 

Major  mathematicis  cura  numerorum  incumbit,  de  cujus  negotii  difficultate  do- 
cumentum unum  calci  catalogi  ad  supplendum  locum  subjectum  est  *).  Duo  sunt  nu- 


*)  Documentum,  quod  hic  dicit,  hoc  est:  Quantum  sit  incertitudinis,  quantum  labo- 
ris in  examinandis  locorum  longitudinibus,  lubet  unico  exemplo  docere,  ex  media 
Europa  petito.  Inter  Romam  et  Noribergam  Regiomontani  aetate  censebantur  36' 

merorum  ordines,  posterior  altitudinum  poli  in  gradibus  et  scrupulis , prior  differentiae 
meridianorum  in  horis  et  minutis,  cum  titulo  additionis  in  orientalibus,  subtractionis 
in  occiduis. 

Quod  igitur  poli  altitudines  attinet,  omnis  eorum  certitudo  pendet  ab  observa- 
tionibus coelestibus.  Cum  autem  paucis  in  locis  sit  observatum,  nec  id  semper  accu- 
rate, tabularum  geographicarum  auctores  ea  loca  a mathematicis  desumunt,  loca  vicina 
unius  et  ejusdem  provinciae  pro  ratione  propinquitatis  itinerariae  et  plagae  accom- 
modant; saepe  etiam  geographiae  Ptolemaei  fidunt,  qui  solam  fere  longitudinem  diei 
aestivae  longissimae,  ut  eam  ex  relatu  aliorum  habere  potuit,  est  secutus. 

Mappis  jam  confectis  hodie  mathematici  utuntur  tanquam  authenticis,  versa  sc. 
rerum  serie,  pauci  attendunt,,  quam  imbecillibus  illae  principiis  sint  innixae.  Hinc 
adeo  varietas  aliqua  oritur  etiam  circa  poli  altitudines,  quod  mireris.  Lutetiae  Pari- 
siorum dat  Tycho  in  catalogo  a Longimontano  correcto  48°  10',  cum  Fernelius  et 
Orontius  mathematici  posuerint  48°  40',  Vieta  recentior  48°  49',  tabulae  tamen  geo- 
graphicae Mercatoris  et  Piscatorii  tenent  Orontium  propius,  quas  ego  secutus,  po- 
sui 48°  39'. 

Quod  longitudines'  attinet  locorum,  seu  differentias  meridianorum,  hic  res  fit 
multo  perplexior,  cum  ab  observationibus  magis  deseramur.  Exstant  quidem  epichire- 
mata varia,  differentias  indagandi  meridianorum  per  observationes,  sed  ut  fieri  solet, 
in  plerisque  plus  est  ingenii,  quam  commoditatis  ad  opus  peragendum.  Et  de  ceteris 
quidem  modis  non  est  hic  locus  disserendi,  de  uno.  qui  observatione  Lunae  utitur  in 
nonagesimo  versantis,  dicam  infra. 

Mihi  ad  concinnandum  hunc  catalogum  servivit  haec  unica  observandi  ratio, 
per  diversos  junctis  operis  administranda,  cum  in  diversis  locis  observantur  phases 
certae  unius  et  ejusdem  eclipsis.  Haec  obervatio  est  rarissimi  casus,  sed  magno  stu- 
dio in  concinnatione  hujus  catalogi  conquisita.  Neque  tamen  de  fide  observatorum  in 
aliis  locis  semper  certus  esse  potui,  nisi  cum  diversi  inter  se  consenserunt. 

Circa  hunc  modum  illud 'inprimis  est  observandum,  solares  eclipses,  praesertim 
magnas,  esse  multo  aptiores  lunaribus.  Initia  enim  earum  vel  fines  accurate  agnos- 
cuntur, daturque  distantia  temporaria  diversarum  phasium  ex  calculo,  sic  ut  etiam 
diversae  inter  se  comparari  possint  diversis  locis  observatae;  et  ratio  abstrahendi  pa- 
rallaxes  est  certissima  et  excultissima  in  his  tabulis.  Adde  quod  sedulus  observator 
quantitates  phasium  crescentis  et  decrescentis  circino  potest  explorare  in  tabella,  in 
quam  ndius  Solis  incidit. 

Cum  igitur  novum  et  insolens  quippiam  me  in  hoc  catalogo  ausum  deprehen- 
derint mathematici,  eos  rogatos  velim,  ut  primo  omnium  fundamentum  chartae  illius 
geographicae  examinent,  cujus  indicio  se  putant  insolentiam  numerationis  meae  de- 
tegere; deinde  ut  fundamenta  ipsa  plura  chartarum  inter  se  comparent  dissensionesque 
auctorum,  ex  quibus  illae  sua  fundamenta  petierunt,  ob  oculos  ponant  reputentque, 
nullam  chartis  ab  usurpationis  diuturnitate  majorem  auctoritatem  accedere,  quam  erat 


(Regiom.  Primi  Mobilis  probi.  45.),  Wernerus  habet  32';  ex  principio  tamen  eclipsis 
anni  1497.  18.  Jan.  utrobique  observato  (Romae  quidem  h.  5.  24',  Noribergae  a nes- 
cio quo  h.  4.  52')  colliguntur  28'.  Apianus  in  „Astrolabio“  inter  Regiomontanum  et 
Wernerum  medium  sibi  censuit  eligendum  34'.  Maestlinus  tamen  et  Everardus  et 
Origanus  Wernerum  propius  tenent,  statuentes  33'.  At  Stoeflerus  in  Calendario,  non 
attenta  Werneri  observatione,  statuit  18',  quem  videtur  secutus  Apianus  posterius  in 
„Caesareo“,  statuens  19'.  Et  Maginus  medium  elegit  inter  Apiani  priorem  et  Stoef- 
leri  traditionem,  statuens  26'.  Schonerus  in  „Resolutis“  habet  tantum  12',  quod  ob- 
servant Mercator  et  Hondius  in  mappis.  Stadius  in  Ephemeridibus  babet  13',  Janso- 
nius  in  mappa  universali  ad  10'  descendisse  videtur.  Ego  potius  observationibus 
eclipsium  Lunae  duabus,  Romae  habitis,  ex  annis  1616,  1617,  quas  et  ego  observavi 
Lincii,  consensu  fidens,  Lincium  Roma  orientalius  facio  10',  quantum  et  Uraniburgo 
per  obs.  alias.  Ita  mihi  Roma  et  Uraniburgum  sub  eundem  veniunt  meridianum,  qui 
Noribergensi  non  plus  quam  4'  est  orientalior. 


556 


In  Epitomen  Notae  Editoris. 


observationis,  cui  unaquaelibet  est  innixa.  Est  aliquid  sane  tribuendum  chartis  sin- 
gularum provinciarum  singulis,  si  ab  incolis  diligentibus  sunt  confectae:  at  id  ad  so- 
lam ejusdem  provinciae  locorum  dispositionem  pertinet  adque  vicinarum  limites  com- 
munes, ad  provincias  longe  dissitas  inter  se  coaptandas  extendi  non  potest.  Si  geo- 
graphus  bene  locavit  Lutetiam,  non  male  locabit  urbes  reliquas  Galliae,  sin  a Lutetia 
coepit  erravitque  dimidio  gradu,  error  idem  in  totam  redundabit  Galliam,  salvis  inter- 
vallis particularibus. 

Jam  igitur  ut  ad  capita  novationum  mearum  accedam,  primum  supra  proposi- 
tum est,  Roma  sub  Huennae  meridianum  relata,  quam  tota  sequitur  Italia.  Funda- 
mentum tetigi  in  calce  catalogi,  duas  eclipses  Lunae,  observatas  Romae,  Tubingae, 
Lincii.  Si  quaeras,  quid  fiat  limitibus  Germaniae  et  Italiae?  Illos,  inquam  ego,  in- 
sident Alpes  et  Apenninus,  partem  igitur  differentiae  demendae  ex  lioc,  partem  ex 
illis  exemi.  Snellius  in  Eratosthene  Belgico  notat  abundare  gradum  inter  Belgium  et 
Hamburgum,  similia  statuit  inter  Cassellas  et  Goesam,  et  consentit  tabula  Piscatorii, 
exemi  igitur  4'.  Nam  et  itinera  consentiunt,  Osnabruggam  inter  et  Hamburgum  mil. 
27,  eandem  inter  et  Antwerpiam  40,  illa  conficiunt  9',  ista  15',  summa  Hamburga 
Antwerpiam  est  24  aut  paulo  minus,  si ' parva  milliaria.  Ex  eclipsi  Q)  anni  1598 
plus  adhuc  eximendum  erat:  sunt  enim  inventa  inter  Alcmariam  et  Wandesburgum 
arcem  Hamburgo  propinquam,  ubi  tunc  Tyeho  hospitabatur,  18',  ego  21  reliqui. 

Ex  eclipsi  anni  1560  Lovanium  inter  et  Viennam  Austriae  reperio  47',  tan- 
tundem  fere  ex  intervallis  itinerariis  et  ait.  poli,  media  Augusta  adhibita,  cum  nu- 
merentur mill.  86  et  61.  Consentit  et  observatio  eclipsis  anno  1605.  Pragae  et  Lon- 
dini  in  Anglia  habita,  ad  contrahendum  spatium.  Sic  et  eclipsis,  anno  1621  Putz- 
bachii  in  Wetteravia,  et  Dantisci  et  Lincii  observata,  differentiam  indicat  45'.  Id  con- 
gruum est  chartis.  Nam  Piscatorii  Dania,  Mercatoris  Polonia,  locis  inter  se  vicinis 
per  Kaerium  connexa,  quae  inter  Grypswaldiam  et  Stargardiam  (quarum  illa  in  Daniae, 
haec  in  Poloniae  charta  visitur)  locat  8',  hae  inquam  duae  chartae  Dantiscum  sic  cum 
Hamburgo  connectunt.  Pluribus  igitur  argumentis  concurrentibus  fide  eorum,  qui  fir- 
mamenta argumentorum  mihi  suppeditarunt,  consensi  in  contractionem,  non  ignarus, 
Tychonem  Brahe  libr.  II.  Progymnasm:  Cassellas  Huenna  25'  occidentaliorem  facere. 
Reputavi  enim,  rem  esse  mihi  non  cum  Tychone,  sed  cum  mappis  illis  antiquioribus, 
quas  ille  secutus  est.  - 

Fateor  equidem  mihi  non  esse  satisfactum.  Nam  cuperem  Pragam  meridiano 
Lincensi  subdere  adeoque  omnia  loca  Bohemiae,  Silesiae,  Poloniae,  Hungariae,  Aust- 
riae inferioris,  Styriae,  4 minutis  promovere  in  orientem:  sic  requirere  videntur  inter- 
valla itineraria,  siquidem  omnibus  istis  locis  15  milliaria  in  gradum  unum  circuli 
magni  computentur.  Nam  Noriberga  Pragam  numerantur  milliaria  36,  Augusta  Gra- 
tium 60,  Lincio  Viennam  30,  Pragam  26,  conspicua  inaequalitate,  cum  plus  distet  Praga 
quam  Vienna,  ut  quam  navis  aucto  fluvio  assequitur  horis  16.  Cuperem  ex  adverso 
Rostochii  meridianum  ex  sententia  Tychonis  ab  Uraniburgico  dimidio  gradu  in  orien- 
tem divellere,  Noribergensem  longius  ab  eo  in  occidentem  removere.  Verum  ista  qui 
fecerit,  ei  negotia  nascentur  vel  cum  chartis  recentibus  vel  cum  eclipsium  observato- 
ribus. Itaque,  tanquam  in  lite  perplexa,  quod  minutula  attinet,  catalogum  hunc  ha- 
beat lector  loco  interlocutoriae  manumque  et  ipse  admoveat  operi,  exorsus  a loco 
suo  et  viciniam  omnem  aptanS  per  praecepta  sequentia. 

Eandem  libertatem  emendandi-  hunc  catalogum  et  ego  mihi  reservo,  si  periti 
artis,  hoc  jam  catalogo  invitati,  suas  intervallorum  observationes  mecum  communica- 
verint. Quod  eo  dico,  ne  quis  auctoritate  mea  in  chartis  geographicis  mutandis  prae- 
propere abutatur. 

Sed  dimissis  jam  locis  nobis  vicinis  et  minutiis , quae  sunt  in  dubio,  exspatia- 
bimur longius  ad  meridianos  remotos.  Pertinet  enim  ad  tabularum  harum  existima- 
tionem, ut  intelligat  lector,  quomodo  meridianus  Uraniburgicus , harum  tabularum 
proprius,  cum  Alexandrino  ceterisque,  sub  quibus  est  ab  antiquis  observatum,  sit 
connexus.  Igitur  de  connexione  Lincii  et  Gratii  cum  Uraniburgo  ex  parte  una,  Lincii 
et  Tubingae  cum  Roma  ex  parte  altera,  satis  mihi  videor  certus  esse  meridianumque 

Uraniburgo  Romam  usque  perduxisse  feliciter.  Mirabitur  scio  geographiae  studiosus, 
hac  ratione  Venetum  fieri  Romae  occidentalem  nonnihil  et  Anconam  Villaco  propin- 
quare: at  desinet  mirari,  si  contulerit  mappas  Hondii  et  Jansonii,  qui  jam  dudum  hanc 
propinquitatem  ex  parte  potiori  repraesentarunt.  Ac  mihi,  cum  itineraria  volvo,  non 
male  respondere  videtur  itineris  terrestris  ratio,  Patavio  Romam  ducentis. 

Jam  Romae  et  Lilybaei  meridianum  eundem  esse,  videor  tuto  credere  posse 
chartis  geographicis,  cum  trajectus  ex  Hostiensi  portu  Panormum  nullis  objicibus  sit 
impeditus,  cum  pene  quotidianae  naves  eant  Maltam,  quibus  circumeundum  est  Lily- 
baeum. At  vero  sinus  Carthaginensis  in  Africa  orientale  promontorium . quod  Her- 
maeum dicebatur  veteribus,  adeo  propinquum  est  Lilybaeo  Siciliae,  ut  olim  lynceus 
quidam,  speculatus  ex  jugis  Lilybaei,  navium  e portu  illo  solventium  numerum  pro- 
diderit. Non  est  igitur  neque  - Carthaginis  meridianus  multum  occidentalior ; esto 
Hermaei  4',  Carthaginis  9'.  Porro  Carthagine  Alexandriam  Aegypti  Strabo  lib.  II.  Geo- 
graphiae summam  stadiorum  numerat  majorem  quam  tredecim  millia,  libro  vero  IV. 
milliari  italico  dat  stadia  10;  germanico  igitur  competunt  40.  Ita  600  stadia  faciunt 
gradum  unum  circuli  magni,  ut  efficiat  illa  summa  stadiorum  21°  40',  quae  cum  altitu- 
dinibus poli  borei  subtendit  angulum  ad  polum  25°  28'.  Et  habet  quidem  Geogra- 
phia Ptolemaei  omnino  25°  40',  ut  dubium  non  sit,  quin  geographus  Alexandri- 
nus in  constituendo  meridiano  Carthaginis  ex  Alexandrino  hac  ipsa  traditione  in- 
tervalli itinerarii  sit  usus.  Veruntamen  alias  octo  stadia  faciunt  milliare.  Ita  colli- 
geretur differentia  meridianorum  Carthaginis  et  Alexandrini  quarta  circiter  parte  ma- 
jor, scilicet  32°.  Expedit  igitur  etiam  alios  auctores  super  hoc  intervallo  consulere. 
Plinius  ex  Eratosthene  et  Polybio  milliaria  numerat  1629,  ipse  accuratius  per  stativa 
singula  colligit  1792.  Atqui  ob  magnos  duarum  Syrtium  flexus,  qua  Plinius  circum- 
ducit numerationem  suam,  abjicienda  erit  pars  circiter  sexta:  ita  restabunt  milliaria 
1500.  Confirmat  hanc  summam  etiam  itinerarium  Antonini  mediocriter:  hoc  enim 
Carthagine  Alexandriam  per  Thenas  et  Leptin  magnam  numerat  1541.  Si  gradui  des 
milliaria  italica  60,  colliges  25  gradus  circuli  magni,  qui  ad  polum  angulum  subten- 
dunt 29°  22',  et  hic  valet  horas  1.  57';  unde  ablata  Carthaginis  9',  relinquunt  Ro- 
mam inter  et  Alexandriam  h.  i.  48'.  In  Commentariis  de  motu  Martis  usus  sum  horis 
2 Huennam  inter  et  Alexandriam,  ex  fide  Jansonianae  tabulae.  Hic  Ptolemaeus  ipse 
in  applicatione  observationis  cujusdam  a Menelao  habitae  Romae,  usurpat  h.  1.  20'  so- 
lum. Non  igitur  immerito  Wernherus  existimat,  geographiae  auctorem  fuisse  alium. 

Pergo  ulterius.  Inter  Alexandriam  et  Babylonem  Ptolemaei  fisyccty  awratis 
usurpat  50',  geographia  vero  h.  1.  24'.  En  documentum  aliud  diversitatis  auctorum 
utriusque.  Mihi,  Babylonicas  observationes  computanti,  differentia  major  ista  non 
male  reddidit  observata.  Censui  tamen,  Albategnio  potius  fidem  adhibendam,  qui  hoc 
intervallum  rursum  minuit,  quod  ipse,  locorum  illorum  incola,  scire  melius  poterat. 
Ita  factum  est,  ut  pro  h.  1.  14'  retinuerim  1.  3'.  Et  conflatur  hinc  Babylonis  a 
Roma  et  Uraniburgo  differentia  h.  2.  51',  quod  volupe  erat,  consonum  sic  satis  repe- 
rire  codici  antiquo  tabularum  Arzachelis , ex  arabico  in  latinum  verso  per  Gerardum 
Cremonensem,  ut  puto:  sic  enim  ille  habet  distributas  longitudines,  ut  inter  Romam 
et  Alexandriam  sint  h.  1.  40',  inter  illam  et  Baldach  h.  2.  18',  Babylonem  novam  h. 
2.  36',  Babylonem  veterem  h.  2.  50'.  Et  quia  altitudinem  poli  veteri  Bab.  assignat 
35°  0',  novae  30°  30':  an  igitur  illa  Babylon  nova,  quae  hodie  Balsora?  quippe  4 7»  gr. 
meridionalior  Babylone  veteri? 

Circa  Antiochiam  et  Aractam  Albategnii  dubia  reddunt  omnia,  homonymia  mul- 
tiplex ex  antiquo,  intermissa  jam  diu  commercia  et  numerorum  a Ptolemaeo  disso- 
nantia. Geographia  Ptolemaei  septem  exhibet  Antiochias  in  totidem  provinciis,  in 
Caria,  Pisidia,  Pamphylia,  Cilicia,  Comagene,  Cassiotide  Syriae  provincia  et  Mesopo- 
tamia. Etsi  vero  Araca  quaedam  jungitur  Antiochiae  Comagenes  ad  Taurum,  numeri 
tamen  cavere  nos  jubent  a ludificatione  vocabulorum.  Verisimilior  igitur  est  Antio- 
chia illa  magna  ad  Orontem,  quae  etsi  a Geographia  ponitur  34  minutis  ultra  Ale- 
xandriam, 7'  ante  Aractam,  sequor  tamen  Albategnium,  qui  summam  utriusque  eandem 
fere  habens,  aliter  tamen  distribuit,  statuens  illic  25'  hic  15'.  Quodnam  vero  nomen 
ex  Geographia  conveniat  Aractae  Albategnii,  id  novam  dubitationem  habet.  De  Araca 

Comagenes  hactenus,  at  pugnat  altitudo  poli  37°  40',  nam  Albategnius  Aractae  suae 
dat  36°  0'.  Edessae  Mesopotamiae  favet  cognomen  Hebraeum  Erech  apud  Hierony- 
mum, quod  Arabes  forte  pronunciant  Arach;  sed  et  poli  ait.  37°  30'  et  intervallum 
48'  dissonant.  At  Charrae,  Hebr.  Haran,  altitudine  poli  36°  10',  consentiunt;  videant 
periti  Arabismi,  quomodo  ex  Hebraeo  Haran  fiat  Arabicum  Arach;  inspiciatur  etiam 
codex  Albategnii  Arabicus,  ut  appareat,  qua  fide  interpres  reddiderit  Aractam,  et 
alius  Machometem  Aracensem.  Nam  etiam  longitudo  Charrarum  ex  Geographia,  quae 
est  51',  non  male  respondet,  si  eadem  proportione  abbrevietur,  qua  Babylonicum  Al- 
bategnius abbreviat.  Ille  enim  pro  74'  retinet  63'.  Et  nos  igitur  pro  51'  Charrarum 
eadem  fide  statuemus  40'.  Sic  enim  fere  et  pro  34'  Antiochiae  statuebamus  25'. 

Tybenes  Persidis  intervallum  a Toleto  Hispaniae  assumsi  72°,  lat.  38°  ex  fide 
mathematicorum  Persidis,  quos  ex  Isacio  Monacho  allegat  Christmannus , ex  Chryso- 
cocce  Scaliger,  etsi  principium  longitudinum , Gezaer  chalidath , Scaliger  ex  astrologo 
Tunisiensi  ejusque  commentatore  Arabico  ad  verbum  interpretatur  infulas  Fortuna- 
torum et  finem  occidentis,  quod  initium  numerationis  Ptolemaeus  secutus  est  in  Geo- 
graphia. Adducit  quippe  ex  Joh.  Bapt.  Ramusio,  praefat.  in  II.  tomum  Navigatio- 
num, Seriph  Abilfadam  Ismaelem,  geographum  Arabicum,  monentem:  Arabas  in  nu- 
meratione longitudinum  detrahere  gradus  10  Ptolemaicis , adeoque  Georgium  Chry- 
sococcen  ipsumque  Isacium  appellationem  illam  Arabicam  applicare  Gadibus,  quarum 
et  Toleti  long.  est  fere  eadem,  sc.  xy  eoiaty  y.cu  dvxniy  ■daluxxy,  quae  a Gadibus  initium 
habet,  quasi  Arabes  finem  occidentis  cum  fine  maris  occidentalis  confuderint.  (Vide 
Scalig.  Em.  T.  libr.  YI.  fol.  584.)  Accessit  quippe  Gadibus  fama  ex  eventu  et  successu 
Arabum.  Ex  eo  Toleti  quoque  longitudinem  Arabes  Mahumedani  Hispanienses  eosque 
secuti  Judaei  et  Alphonsini  statuunt  0°,  initium  ab  ea  numerationis  facientes. 

Hanc  vero  Tybenen  Chazariae  provinciae  Persidis  in  Geographia  Ptolemaei  re- 
perire,  est  volucres  persequi  peditem.  Scaliger  de  Sogdiana  monet,  nulla  nec  nume- 
rorum nec  nominis  verisimilitudine.  Conjectura  de  Adiabene  videtur  melior,  quam 
Ptolemaei  Geographia  tendit  inter  Arrapachitin  et  Garamaeos  [Arphaxadi  et  Arami 
cognomines]  inter  77°  et  80°  longitudinis,  interque  38(’  et  41°  latitudinis.  Jam  vero 
dixi,  quod  80°  a Fortunatis  sint  70  a Toleto  et  Gadibus. 

In  contrahendis  intervallis  Europae  versus  occidentem  non  solam  opinionem 
Snellii,  sed  etiam  observationes  eclipsium  sum  secutus,  consultis  crebro  intervallis  iti- 
nerariis ex  aestimatione  populari  libellisque  hac  de  re  editis.  Etsi  lubricus  est  uter- 
que modus,  nec  sine  suffragiorum  aliqua  multitudine  et  adaequatione  transigi  potest. 
Diminutio  quidem  satis  est  magna,  cum  Santritterus  in  editione  Tabularum  Alphonsi 
Toletum  inter  et  Noribergam  statuat  h.  1.  24',  Ego  1.0':  non  male  tamen  haec  dimi- 
nutio quadrat  ad  eclipsin  anni  1560  Conymbriae  totalem  faciendam.  Nec  multum 
abit  Apianus  in  Caesareo , qui  Tolosam  Galliae  a Noriberga  dimovet  per  41',  cui  si 
adjiciam,  quod  est  mihi  inter  Tolosam  et  Toletum  22',  conficitur  1°  3'.  Narbonam 
vero  dimovet  per  35',  cui  si  24'  addam,  quod  est  inter  Narbonam  et  Toletum  mihi, 
conficimus  h.  0.  59'.  Eclipses  Hispanicas  plures  hactenus  frustra  quaesivi.  Diminu- 
tionem  autem  hanc  in  litora  pnrportionaliter  distribui,  praecipue  tamen  in  sinum  Li- 
gusticum et  Massiliensem,  quod  itinerum  dimensio  per  Alpes  et  Pyrenaeum,  desinen- 
tes in  hoc  pelagus,  plurimum  soleat  esse  perturbata. 

Vicissim  in  productione  Moscoviae  et  Russiae  in  orientem,  cum  destituerer  ob- 
servationibus eclipsium,  dimensionibus  itinerum,  quae  exstant  in  Sigismundo  Herber- 
stenio,  fidem  habui,  cum  interim  Tauricam  Chersonnesum  et  Caspias  Jansonio  per- 
miserim, dubitante  assensu.  Nam  et  Herbersfenius  Tauricam  a Moscua  orientalem 
facit,  et  Caspias  Strabo  videtur  Indiae  propius  admovere,  cui  uni  de  mediterraneis 
tantundem  debetur  fidei,  quantum  nautis  nostris  de  litoribus.  Nam  quis  post  Alexan- 
drum, Strabonis  hoc  loco  materiam,  terras  illas  et  emensus  est,  et  expeditiones  suas 
literis  consignavit,  praeter  M.  Pauli  Veneti  et  Lud.  Vartomanni  peregrinationum  pri- 
vatarum descriptiones  obscuras  et  fidei  circa  intervalla  plerumque  incertae  ? Itinera 
enim  caravanarum  per  vastas  et  inhospitas  solitudines  inter  se  valde  inaequalia  esse 
puto  et  si  ea  viribus  camelorum  metienda  sunt,  eas  nos  Europaei  vulgo  ignoramus. 

In  meridiano  Frueburgi  Warmiae,  sub  quo  Copernicus  observavit,  constituendo, 
praeter  supra  dicta  consului  etiam  intervalla  itineraria.  Numerantur  enim  Lubeca 
Dantiscum  .milliaria  8,  itinere  brevissimo  secundum  litus  maris  Baltici,  quae  sunt 
31'..  Lubeca  vero  Rostochio  abest  minutis  8,  indice  charta,  ita  manent  Dantisco  29' 
vel  28'.  Inde  vero  Frueburgum  indicibus  mappis  sunt  4'.  Invenio  in  chartis  meis 
alias  etiam  inter  Rostochium  et  Stargardiam  15'  per  eclipses,  quae  hic  ex  dictis  fun- 
damentis feci  11',  interim  dum  de  promotione  locorum  orientalium,  de  qua  paulo  prius, 
amplius  delibero. 

Sed  modus  esto  hujus  cduoloyiccs ; ad  praecepta  transeamus.  Primus  igitur  et 
proprius  catalogi  usus  est  in  temporis,  quo  futura  computatur  eclipsis  aliqua  aut  cffQ) 
cum  stellis,  reductione  ad  meridianum  cujusque  loci.  Et  tunc  tituli  differentiae  meri- 
dianorum adjuncti  debent  observari,  addendae  sc.  tempori  per  calculum  invento  horae 
et  minuta,  quibus  addita  est  litera  A,  subtrahendae,  quas  litera  S sequitur,  quia  ori- 
entales plus,  occidentales  minus  numerant.  Hac  ratione  fiet  interdum,  ut  numerus 
horarum  addendo  super  24  excrescens,  iis  detractis,  in  diem  sequentem  sit  conferen- 
dus, aut  si  major  numerus  subtrahi  jubeatur  a minore  temporis  Uraniburgici,  diei 
antecedentis  horae  24  adsciscendae  sint  ipsumque  phaenomenon  aliis  Jocis  alii  diei 
mensis  adscribendum.  Si  vero  certum  loci  cujusque  tempus  offeratur,  sub  quo  sit 
observata  Luna,  jubearisque  vel  propter  hanc  observationem , vel  ob  aliam  causam 
computare  locum  Lunae  planetarumve  ex  his  tabulis  ad  meridianum  loci : priusquam 
id  aggrediaris  opus,  horas  et  minuta,  loco  cuilibet  in  catalogo  apposita,  contra  quam 
jubent  tituli,  subtrahe  vel  adde  a tempore  oblato,  ut  id  reducatur  ad  meridianum 
Uraniburgicum  seu  Romanum.  Praeceptum  est  facile  et  tritum,  nec  eget  exemplo 
peculiari. 

Cape  vero  calculator  etiam  modum  corrigendi  has  meridianorum  differentias,  si 
correctione  opus  habuerint  aut  si  te  cura  tangit  augendi  catalogi.  Milliare  Germa- 
nicum aestimatur  communiter  iter,  quod  duarum  horarum  intervallo  pedes  quilibet 
expeditus  conficit.  Eorum  milliarium  15  insunt  in  uno  gradu  circuli  magni,  per  super- 
ficiem Terrae  ducti.  Cum  ergo  duorum  locorum  offertur  intervallum  in  milliaribus 
Germanicis , siquidem  ea  communia  fuerint  et  via  brevissima,  non  flexuosa  longis  am- 
bagibus: divide  numerum  milliarium  per  15,  ut  redigantur  in  gradus  et  scrupula  cir- 
culi magni.  Deinde  utriusque  loci  differentiam  altitudinum  poli  alicunde  tibi  compara. 
Nam  si  uterque  locus  in  eadem  fuerit  mappa  particulari,  facile  differentia  haec  exqui- 
ritur et  sine  periculo  erroris,  etiamsi  altitudines  ipsae  vitium  habuerint.  Sin  autem 
loca  longius  dissita  fuerint  in  ortum  vel  occasum,  parvum  erit  nocumentum  etiam  ab 
errorculo  aliquo  differentiae  hujus.  Itaque  poteris  uti  ait.  poli  loci  unius  etiam  ex 
hoc  catalogo  desumta,  alterius  vero  loci  longiuscule  distantis  ait.  poli  ex  quacunque 
charta  vel  traditione  excerpta.  Jam  si  intervallum  non  est  magnum,  expedit  compen- 
dium sectari,  quantumvis  inartificiale.  Antilog.  diff.  ait.  poli  aufer  ab  antilog.  inter- 
valli in  gradus  reducti,  residuum  ut  antilog.  ostendet  arcum,  a cujus  log.  aufer  antilog. 
ait.  poli  majoris,  restabit  logarithmus,  ostendens  gradus  et  scrupula  aequatoris,  quae 
per  4 multiplicati  dant  minuta  horaria  differentiae  locorum. 

Exemplum,  quod  his  addit  Keplerus,  idem  est  quod  in  nostro  textu.  Calculus  sic 
se  habet,  adhibitis  pro  Keplerianis  Briggii  logarithmis : 


Differentia  ait.  poli  = 1°  14',  distantia  locorum  = 2°, 

cos.  2°  log.  cos.  2°  = 9,9997354 

C0S'  X ~~  cos.  1°  14' ; log.  cos-  10  14'  = 9,9998994 

x = 1°  34'  30" ==■  9,9998360 

sin.  1°  34'  30"  log.  sin.  1°  34'/-'  — 8,4391032 

sin-  y — sin.  48°  16' 5 loS ■ sin.  48°  16'  = 9,8728849 

y = 2°  6'  40" 8,5662183 


Keplero  prodeunt  2°  39',  cum  differentiam  «antilogarithmorum»  61  et  23  ponat  = 
48  indeque  eliciat  arcum  paralleli  = 1°  46'. 

Ratio  hujus  modi  haec  est:  quia  distantia  locorum  et  ait.  diff.  parva  est,  triangu- 
lum, quod  efficitur  ducto  arcu  parallelo  aequatori,  quasi  rectangulum  consideratur,  in  quo 


< 


560 


In  Epitomen  Notae  Editoris, 


dantur  hypotenusa  et  altera  cathetus;  inventa  prima  operatione  altera  catheto  (x),  dantur  in 
alio  triangulo  itidem  rectangulo  hypotenusa  et  altera  cathetorum,  quaeritur  angulus  opposi- 
tus (y,  ad  polum),  quem  metitur  arcus  aequatoris. 

Si  locorum  intervallum  paulo  longius  est,  adhibenda  est  methodus,  quam  textus  ex- 
hibet. Exemplum  in  Tab.  Rud.  est  diff.  meridd.  Augustae  Vind.  et  Madriti,  «quae  cen- 
sentur mill.  germ.  200  distantes;  fides  aestimationis  sit  penes  viatores.»  Calculum  absolvit 
logarithmis  usus  et  formula,  quae  redit  ad  hanc: 


sin.  — — 

2 

toris  et  s 

Tertium  Tab.  Rud.  exemplum  hoc  est:  Strabo  libro  XY.  Geographiae  Susis  Perse- 
polim  numerat  stadia  4200.  Ut  autem  sciamus,  quot  stadia  faciant  hoc  loco  gradum 
circuli  magni,  notandum,  quod  idem  auctor  a promontorio  Caramanide  australissimo, 
quod  fretum  sinus  Persici  constituit,  ad  portas  Caspias  numeret  14400  stadia.  Alt. 
poli  illic  est  25°  30',  hic  43°  30',  intersunt  18°  sub  eodem  quasi  meridiano,  quia  Strabo 
longitudinem  Persidis  ducit  a sept.  in  austrum.  Si  18°  patent  14400  stadiis,  uni  com- 
petent 800  stadia,  et  si  800  stadia  dant  unum,  4200  dabunt  5°  15':  tot  sunt  gradus 
Susis  Persepolim.  Calculus  Kepleri  prodit  angulum  A = 5°  20',  h.  e.  temp.  21'.  Ad 
problema,  ex  catalogo  locorum  intervallum  eorum  itinerarium  computandi,  haec  affert  Kep- 
lerus  exempla:  1)  Noribergae  est  ait.  poli  49"  26',  Jaroslaviae  Polon.  49°  45';  ditf.  ait. 
pol.  est  0°  19',  diff.  meridd.  46'.  Via  priori  contraria  dat  mill.  germ.  communia  11 1 '/4, 
numerantur  vero  130,  itaque  dudum  hujus  loci  „additionem“  augere  cogito.  Quam- 
quam viatorum  religiosorum  aliqui  rogati  affirmarunt,  se  communiter  horum  milliarium 
in  Polonia  septena  in  dies  singulos  conticere,  est  ubi  octona  et  novena.  2)  Dantisci 
ait.  aeq.  35°  37',  Uraniburgi  34°  15',  meridd.  diff.  28'.  Calculus  prodit  64 '/4  milliaria. 


sin.  (s  — b).  sin.  (s  — c) 


\f : 

Y sin.  b.  sin.  c 

dimidium  summae  graduum  datorum  signat. 


in  qua  A angulum  ad  polum,  b et  c ait.  aequa- 
Prodit  A = 15°  18'  = h.  1.  1'. 


47)  p.  300.  Cognitis  in  A SIP  (Fig.  47)  lateribus  SP  = 67°,  IP  = 50°  et  an- 
gulo SPI  — 94°  (h.  6.  16'  = 64/io*  15°).  computatur  latus  SI  formula: 
cos.  SI  = cos.  94°.  sin.  67°.  sin.  50°  -f-  cos.  67°.  cos.  50° 

= cos.  94°.1/2[cos.(67°—  50°)  - cs.(67°+ 50°)]+1/a[cos.(67°— 50°)-f-cs.(67°+500)] 
= •/,  (cos.  17°  — cos.  117°)  (cos.  94n  — 1)  -ff  cos.  17° 

= V»  (0,95630  + 0,45399)  (—  1,06976)  +’  0,956.30) 

= — 0,75434  -f  0,95630  = 0,20196  = cos.  78°  21' 

Sic  in  posteriori  exemplo  prodit  cos.  SI  = cos.  61°.  sin.  125°.  sin.  69° -f- cos.  125°  cos.  69° 

SI  = 80°  30' 


48)  p.  314.  Confer  cum  his,  quae  Maestlinus  scripsit  Keplero  de  theologi  Ilafen- 

r efferi  sententia  de  Solis  loco  in  medio  mundi:  Tuum  inventum  atque  Copernici  hypothe- 

ses  theologos  nostros  etiam  nonnihil  offendunt,  auctoritate  tamen  Principis,  cui  principale 
schema  dedicatum  est  (cfr.  Yol.  I.  p.  74.),  moti  in  medio  relinquunt.  D.  D.  Hafenreffe- 
rus  semel  atque  iterum  (jocose  quidem,  licet  jocis  seria  etiam  intermixta  videantur)  me  ador- 
tus et  mecum  disputaturum  se  esse  testatus  est,  quam  diu  auctoritas  Scripturae  Sacrae  esset 

perstitura.  Idem  haud  ita  pridem  in  publica  vespertina  concione,  in  explicatione  cap.  I. 
Geneseos  inter  alia  dixit:  «Deum  summum  creatorem  non  suspendisse  Solem  in  medio  mundi, 
ut  laternam  in  medio  atrii.» 


49)  p.  321,  Huc  referenda  sunt  ea,  quae  diximus  in  praefatione  ad  Vol.  1.  hujus 
editionis  de  computatione  radiorum  globorum  corporibus  regularibus  inscriptorum  et  circum- 
scriptorum. Quae  hoc  loco  de  rationibus  horum  radiorum  dicit  Keplerus,  his  illustrentur. 

Sit  semidiameter  orbis  cubo  circumscripti  (R)  = 1,  erit  illa  cubo  inscripti  (r)  — 
» 0,57735,  quare  R2  : r2  = 1 : 0,33333  = 1 : 1/.! ; in  tetraedro  R : r = 1 : 1IS ; in  dode- 
caedro:  R ; r = 1 : 0,79465 

R2  : r2  = 1 : 0,63147;  0,63147  > s/5  < 2/3. 

50)  p.  327.  Cfr.  Vol.  III.  219,  474  ss.,  ubi  Tychonis  errorem  Keplerus  pluribus 
inquirit;  item  praef.  ad  hoc  opus  p.  7. 

Horroccius  recensitis  parallaxibns  omnimodis,  quas  astronomi  Soli  tribuerunt 
(Ptolemaeus:  2'  51",  Albategnius : 3',  Copernicus:  2'  55",  Lansbergius : 2'  13",  Tycho  2' 
54",  Longomontanus:  2'  40"),  iisque  refutatis,  affirmat,  parallaxin  Solis  esse  0'  15"  plus 
minus.  De  Kepleri  parallaxi  haec  affert:  Keplerus  e speculationibus  harmonicis  aliisque 

argumentis  probat,  Solis  parallaxin  non  excedere  unum  minutum.  Ad  harmonicas  contempla- 

tiones  quod  attinet,  sunt  eae  pulchritudinis  arbitrariae  nec  aeque  omnibus  arrident.  Et  fa- 
teor, me  in  ratiocinatione  Kepleri  probabilitatem  nullam  cernere;  respicit  enim  Terrae  unius 
veram,  non  visam  semidiametrum.  Sed  quare  solius  Terrae  ratio  habetur,  reliquis  planetis 
in  hac  speculatione  praeteritis?  Annon  hoc  nobis  ipsis  adulari?  Quare  etiam  in  vera,  non 
in  visa  semidiametri  quantitate  pulchritudo  haec  quaeritur?  Contrarium  plane  in  harmonicis  pla- 
netarum motibus  docet  idem  Keplerus.  Longe  igitur  verisimilior  harmonia,  ipso  Keplero 
judice,  omnes  omnium  planetarum  semidiametros  visas  inter  se  connectere,  quam  ego  ostendi. 
Ceterae  Kepleri  argumentationes  probant,  Solis  parallaxin  esse  inobservabilem,  pro  me  ergo 
aptius  militant.  Quod  veterum  parallaxi  trium  minutorum  objicit,  majorem  hinc  fler  Ter- 
ram inferiorem  Marte  superiore,  etiam  in  suam,  unius  scrupuli,  parallaxin  valet.  Mihi  igi- 
tur potius,  quam  sibi,  ex  illo  disputat. 

51)  p.  328.  In  iis  quae  supersunt  de  «Hipparcho»  (cfr.  Vol.  III.  p.  520  ss.)  nihil 
hujus  «demonstrationis»  deprehendimus;  contra  in  epistola  ad  Maestlinum,  quam  subjunxi- 
mus Hipparchi  fragmento  (ibid.  p.  678),  similia  iis,  quae  hic  dicit  Keplerus,  leguntur,  item 
in  calce  «Somnii,»  ubi  ad  hunc  locum  lectorem  ablegat. 

52)  p.  329.  Qua  ratione  haec  explicet  Keplerus  quaerenti  Muliero,  invenies  in  praef. 
nostra  p,  74  ss.,  item  Yol.  V.  p.  68  ss.  Disputationem  de  his  inter  Keplerum  et  Remum, 
quem  paulo  infra  dicit  Keplerus,  praemisimus  p.  64  s. 

Praeceptum  110.  Tab.  Rudolphinarum:  „Semidiametros  planetarum  apparentes  in- 
dagare“  his  incipit  verbis:  Res  est  lubrica.  Nam  visui  naturali  semper  offeruntur  cor- 
pora haec  lucida  cum  dilatatione  luminis  optica  in  oculis;  instrumento  vero  dioptrico 
adhibito,  multis  partibus  agnoscuntur  minores  (adhibita  sc.  et  ratiocinatione),  et  Satur- 
nus nunquam  major  30"  circiter.  Docebo  igitur  computare,  quid  appareat  per  teles- 
copium,  nam  illa  ampliatio  optica  regulam  non  habet.  Distantiae  planetae  (non  a 
Sole,  sed)  a Terra  logarithmum  aufer  cossice  a triente  de  log.  distantiae  ejusdem  a 
Sole  longissimae,  quod  relinquitur,  ut  logarithmus  in  „heptacosiade“  quaesitum,  osten- 
dit in  „sexagesimaria“  scrupula,  quibus  si  deprimantur  apices,  ut  valeant  tantum  par- 
tem sexagesimam,  formabitur  semidiameter  planetae  apparens  quaesita. 

Exempla,  quae  subjungit  Keplerus,  sunt:  1)  Sit  elongatio  $ a 0 180°  et  illa  30° 
ab  aphelio;  intervalla  72847  et  98200;  prodit  semid.  ^ — 3'  33".  2)  Martis  anomalia 

sit  0°  0'  etc.  prodit  semidiameter  5 3'  15". 

His  addit:  Pono  autem  in  hujus  praecepti  fundamentis  ex  Epitome  Astr.,  pla- 
netarum omnium  corpora  esse  in  proportione  suorum  et  Solis  intervallorum,  diametros 
ergo  in  subtripla  (radice  cubica).  Judicium  et  censura  sit  penes  eum,  qui  probabiliorem 
proportionem  ostenderit. 

Ad  hunc  in  Epitome  probatum  modum  redit  Keplerus  in  «Admonitione  ad  Astrono- 
mos»  excerpta  ex  Ephemeride  anni  1631  (Erancof.  1631),  adhortans  astronomos,  ut  solli- 
cite observent  Veneris  incursum  sub  discum  Solis,  quem  illic  praedixerat,  ut  argumenta  sua 
de  proportionibus  distantiarum  et  magnitudinum  planetarum  «vel  roborentur  vel  discuti- 
antur. » 

53)  p.  333.  Fundamenta  hujus  tabellae  desumsit  Keplerus  ex  Maestlini  Epitome,  ubi 
distantiae  planetarum  a Sole  minimae  et  maximae,  relatae  ad  «semidiametrum  eccentrici 
singulorum  planetarum  partium  60»,  hae  occurrunt: 

«Minima  altitudo  a Terra»  £ : 28.30.  $:  15.35.0:57.30.(5:  14.  30.2J-:  45.45.  t)  : 50.  5. 
«Maxima  altitudo  a Terra»  £ : 91.30.  104.25.  ©:  62.  30.  5:  105.  30.  2j-:  74.  15.^:  69.55. 

Ex  his  numeris,  qui  in  Venere  tantum  insigniter  discrepant,  sed  manifesto  lapsu  ca- 
lami, sic  computat  Keplerus  suas  distantias: 

28  V2  i 91 1/2  = 65  : x;  x = 209:  Huic  «summo  orbi  Mercurii» 
addit  partem  1 «pro  corporibus  Mercurii  et  Veneris»  et  pro  Venere  computat: 

157/12  : 1047,2  = 210:  x;  x = 1407  etc. 

In  Saturni  distantiis  vero  mutavit  Keplerus  50.  5 in  49.  48  et  69.  55  in  70.  12. 
Quotientem  25737  elicies  ex  his  numeris,  usus  curtata  divisione. 

54)  p.  336.  «Rationes,»  quibus  innixus  Keplerus  motum  Solis  circa  axem  vel  «ci- 
tius trimestri  spatio,»  vel  «triduo  circiter,»  vel  uno  die  adstruere  conatur,  insunt  Comment. 
Martis  cap.  34.  (vol.  III.  p.  306).  Respicit  ad  has  rationes  in  libro  contra  Roeslinum, 
eodem  anno,  quo  Comm.  Martis,  edito  (vol.  I.  p.  508),  et  in  Tertio  Interveniente,  post  an- 
num ab  editis  Comm.  Martis  (ib.  p.  590),  illic  Solis  motum  comparans  aquarum  turbini, 

per  totum  mundum  diffuso,  hic  cum  motu  globi  ia  rota  figuli.  Ceterum  hanc  opinionem 
longe  ante  editum  librum  de  Marte  pronunciaverat  in  libro  de  Stella  Nova  (II.  p.  673)  et 
in  literis  ad  Fabricium  datis  anno  1607  (vol.  III.  p.  108). 

55)  p.  351.  Si  SD  : SK  — SK  : SA  =.-  SA  : SL,  erit  SF  : SL  ==  SD3  : SK3  et 

SD  : SA  = SD2  : SK2 

SD3  : SK3  = SD3/2  : SAsfc 

SD  : SL  = SD3/.  : SA:i/2 

56)  p.  352.  Hypothesis  de  mundo,  quam  hodie  dicunt  Aegyptiacam,  passim  in  libris  auc- 
torum veterum , ut  Ciceronis  Somnio  Scipionis,  Vitruvii  Architectura,  in  Plinii,  Macrobii  et 
Plutarchi  libris  memoratur.  Mart.  Capellam  dicit  Keplerus  in  Apologia  Tychonis  contra 
Ursum  (cfr.  vol.  I.  p.  270.  287).  Joannem  Campanum  Novariensem  (c.  med.  seculi  XI., 
secundum  alios  seculo  XIII.)  scripsisse  dicunt  libros  de  quadratura  circuli,  de  sphaera, 
theorias  planetarum  etc.,  in  quorum  uno  vel  altero  hanc,  quam  dicit  Keplerus,  sententiam 
exhibuisse  eum  verisimile  est.  Geometriae  vero  Euclidis  studiosis  Campani  nomen  pervul- 
gatum est  versione  et  commentario  Elementorum  Euclidis. 

57)  p.  357.  «Media  mensura»  h.  e.  medium  geometricum  inter  225  et  687,  est  393, 
quare  similitudinem  tantum  rei,  non  rem  ipsam  dicit  Keplerus.  Compara  cum  his,  quae 
Keplerus  in  editione  secunda  Prodromi  similia  affert  (Vol.  I.  p.  176.). 

58)  p.  368.  Qua  ratione  Keplerus  hanc  Lunae  theoriam  perfecerit,  studia  ejus  ex 
parte  quidem  ostendunt,  quae  vol.  III.  p.  655  ss.  exhibuimus. 

In  literis  ad  Criigerum  datis  (v.  s.  p.  43  ss.)  eandem  theoriam  explicat,  ibique  mo- 
net, quaestionem  «Si  appendix  ista»  etc.  fol.  366  cum  responsione  referendam  esse  ad  finem 
partis  secundae  hujus  libri. 

Horroccius  in  literis  ad  Guilielmum  Crabrium  d.  12.  Aug.  1637.  scriptis  haec  et 
priora  spectans  dicit:  Quod  diximus,  physicam  temporis  aequationem  in  Luna  mihi  norr 
videri  necessariam,  quia  compensatam,  quoniam  tu  petis,  ut  clarius  explicem,  sic  habe. 
Lunae  motus  (aequalem  intellige)  est  ad  Terrae  revolutionem  ut  13°  10'  35''  ad  360°, 
adeo  ut  Luna  moveatur  13°  10'  35"  unius  diei  spatio.  Jam  vero,  quoniam  Luna  motum  a 
Terrae  motu  accipit  (vide  Kepleri  Astr.  Cop.  p.  545,  553  [357,360.]) , in  aestate  igitur, 
quando  Terra  plus  temporis  in  una  revolutione  absolvit,  quam  diem  naturalem,  Luna 
similiter  tanto  plus  temporis  absolvet,  quam  diem  naturalem  in  transigendis  13°  10'  35". 
Quo  concesso  aequatio  illa  physica  compensabitur  in  tarditate  et  celeritate  motus  Lunae. 
Nam  v.  g.  in  aphelio  Terrae,  quando  haec  aequatio  nulla  est,  verum  et  apparens  tempus 
idem  est.  Sed  quum  Terra  est  in  media  distantia  (quod  fit  post  dies  quasi  90  appa- 
rentes), aequale  tempus  ab  aphelio  est  d.  90.  h.  0.  21'  40"  adeoque,  si  Terrae  tardior 
revolutio  non  retardaret  Lunae  motum,  esset  Lunae  motus  medius  sexag.  1.  46°  4' 
26",  quae  respondent  aequali  tempori  d.  90.  h.  0.  21'  40".  Sed  quoniam  etiam  Lunae 
motus  sicut  Terrae  tanto  tardior  est,  quanto  est  ea  physica  aequatio  (quae  nihil  est  quam 
remissio  revolutionis  Terrae),  hoc  est  0°  11'  54",  quae  respondet  temporis  h.  0.  21'  40": 
ergo  aequalis  Lunae  motus  erit  eo  tempore  sexag.  1.45° -52'  32",  qui  respondet  diebus  90, 
quod  est  tempus  apparens.  Adeoque,  quanquam  tempus  app.  d.  90  sit  ceteris  paribus 
aequali  tempore  longius  21'  40",  Lunae  tamen  motus  eodem  tempore  aequali  major  non 
est,  quam  foret  d.  90,  quia  tantundem  praecise  tardior  est,  quantum  Illis  21'  40"  re- 
spondet. Variationem  maximae  prosthaphaereseos  Lunae,  prout  Terra  in  aphelio  fuerit  vel 
perihelio,  non  aliter  tueor,  quam  ut  conjecturam,  cujus  certum  aliquod  fundamentum  non 
habeo.  Nam  si  Terra  totam  suam  virtutem  attractivam  et  repulsivam  a Sole  acciperet,  es- 
set tamen  ea  differentia  minor  quam  1',  quae  observationem  fugeret. 

....  Impendi  etiam  nonnihil  temporis  in  excogitando  causam  physicam,  cur  planetae 
ovali  forma  moverentur.  Hujus  causam  Keplerus  conjicit  in  fibras  magneticas;  verum  ego 
contra  hanc  philosophiam  non  leves  objectiones  habeo,  ipseque  Keplerus  fatetur,  non  posse 
se  sibi  usquequaque  satisfacere.  Videor  autem  mihi  in  causam  ejus  physicam  incidisse  pos- 
sequfe  id  exemplo  motuum  naturalium  apud  nos  illustrari,  quae  res  Keplero  desideratissima 
solet  esse  idque  merito.  Quippe  natura  est  in  toto  mundo  unica,  ipsaque  rerum  creatarum 
harmonia  poscit,  ut  res  minores  essent  majorum  specimina,  sicut  et  Lunae  circa  Terram 
motus  est  quasi  emblema  seu  imitatio  motuum  planetarum  primariorum  circa  Solem.  Verum 
hac  de  re  plura  posthac  dicentur,  ubi  cogitata  mea  in  meliorem  formam  redegero,  quae  ad- 
huc immatura  sunt.  (In  literis  d.  25.  Juli  1638  comparat  Horroccius  motum  planetarum 
penduli  motui,  quod  filo  appensum  manu,  quae  moveatur  in  circulum,  sustineatur.  Punc- 
tum penduli  grave,  repraesentare  planctam,  manum  motam  Solis  volutionem  circa  axem.) 

59)  p.  397.  Spectat  his  Keplerus  causam  matris  forensem,  qua  motus  in  ‘Wurttemhergiam 
profectus  est  mense  Augusto  anni  1620  («cum  24.  Julii  Bavarus  [dux  Maximilianus]  occu- 
passet  Lincium,  ipsa  5.  Augusti  in  custodiam  data  et  plane  ad  torturam  postulata»)  ibi- 
que,  maxima  ex  parte  matris  causam  gerens,  morabatur  usque  in  Novembrem  anni  1621, 
interim  vero  per  parvum  temporis  spatium  Lincium  revertit  et  inde  Frankofurtum  abiit,  ut 
typo  Epitomes  prospiceret. 

60)  p.  409.  Haec  magis  perspicua  flent  hac  ratione:  Ex  constructione  apparet,  esse 

BP  : PF  = BA  : AP  — AH;  hinc  BP  : BP  — PF  = BA  : BA  -f  AH  — AP 

vel  BP  : BF  = BA  : AH  — BP 

Deinde  quia  triangula  GBF  et  ABC  sunt  similia,  erit  GB  : BF  = BA  : BC.  Et  quia  BP 

==  GB,  erit  AH  — BP  = BC.  Sed  CG  = BG  + BC  vel  BC  — CG  — BG  = CG 

— BP,  quare  AH  = CG.  In  /\A  ACG  et  AFG  ad  C et  F rectangulis  est  AG2  = CG2 
-{-  AC2  = GF2  -j-  AF-,  Subtractis  utrinque  aequalibus  CG2  — AH2,  restat  AC2  = GF2 
+ AF2  - AH2  = GF2  — HF2  = HIK  (=  HZ  . GH). 

61)  p.  414.  Quae  hic  Keplerus  de  Fabricio  affert,  leguntur  introductione  nostra  ad 
Comment.  Martis  vol.  III,  p.  75  ss.  Explicat  haec  Keplerus  Crugero  supra  p.  41. 

62)  p.  416.  Wilh.  Schikardus  haec  dedit  Keplero:  Subit  et  illud  mentem,  quaesitum 
abs  te  aliquando  fuisse,  an  Arabum  aux  e graeco  apsis  fleri  potuerit?  Tunc  non  invenie- 
bam depravationis  modum,  at  jam  videor  assecutus  esse,  si  nempe  pro  aps,  aqs  acceptum 
fuerit,  unum  punctum,  crassius  aut  divaricante  calamo  impressum,  pro  duobus  habitum, 
quo  solo  numero  q a p in  Arabicis  differt:  itaque  rectissime  te  divinasse,  quod  x pro  ps 
lectum,  in  eo  saltem  falsum  et  tecum  me  decepisse,  quod  communis  aliqua  finalis  utrumque 
praestare  quieverit.  (Ex  epistola  d.  anno  1624,  ergo  post  editam  Epitomen.) 


63)  p.  419.  Folio  409.  (vel  annot.  60.)  demonstratum  est.  esse 
BP  : BL  — AB  : AP  - AC  = AB  : AC  — BP, 
quare  BP  X (AC  — BP)  = BL  X AB,  vel,  positis  BP  — r, 
AB  (eccentricitate)  = e : r (AC  — r)  = e . cos.  KP.  Hinc 

, „ e . cos.  KP 

AC  — r =r  


BL  = 


cos.  KP,  et 


AC  = 


e . cos.  KP 


+ 


In  exemplo,  quod  Keplerus  proponit,  dantur  e = 0,09265,  KP  = 46°  18'  51", 
r = 1,  quare  AC  = 0,09265  X cos.  46°  18'  51"  -f-  1 = 1,06399.  Keplerus  dicit  e.  cos. 
KP  «librationem»,  e.  cos  KP  r est  «distantia  planetae  a Sole»  (radius  vector). 

Ut  modus,  quo  Keplerus  procedit,  melius  intelligatur,  haec  praemissis  addimus:  OH 
= AO  — AII  = AC  — AE;  quia  EI  minor  diameter  ellipseos  est  ejusque  focus  alter  A, 
erit  AE  = BP,  quare  OH  = AC  — BP  = AC  — r. 

Hic  primum  utitur  Keplerus  logarithmis  Neperianis.  Neperi  «Canon  mirificus»  pro- 
diit aliquot  annis  ante  editam  primam  partem  Epitomes,  anno  scilicet  1614,  illiusque  usum 
Keplerus  Remo  (1619.  v.  s.  p.  61.)  et  Maestlino  (1620.  cfr.  vol.  III.  676.)  explicaverat. 
Cum  vero  utriusque  viri  dubia  de  usu  logarithmorum  cognosceret  et  hinc  facile  concludere 
posset,  alios  minus  in  mathematicis  versatos  multo  minus  hoc  compendium  calculi  suos  in 
usus  versuros  esse,  melius  prospectum  his  habuit,  si  usitata  via  procederet.  Jam  vero,  post 
exactum  septennium  a prima  editione  logarithmorum,  non  amplius  dubitavit,  calculos  suos, 
omissa  demonstratione,  per  logarithmos  lectoribus  proponere.  (Plura  de  tabulis  logarithmi- 
cis  vide  infra  ad  annot.  67.). 


64)  p.  419.  Haec  nomina  explicat  Keplerus  in  Tab.  Rudolphinarum  capite  XX,  quo 
agit  de  tabulis  prosthaphaereseon  et  de  ratione  excerpendi  ex  iis  motus  anomaliae  vel 
etiam  aequationes  eccentrici.  His  autem  haec  praemittit: 

Cum  in  praefatione  dixerim,  abjectos  esse  a me  circulos  et  orbes  eorumque 
loco  introductas  causas  physicas:  nonnulla,  quae  ad  explicationem  hujus  rei  pertinent, 
descriptioni  tabularum  aequationum  censui  praemittenda,  ne  plane  coecus  sit  calculus, 
etsi  copiose  satis  egi  de  hypothesibus  illis  in  Epitome  Astronomiae  Copernicanae. 
Serviet  autem  orationi  nostrae  schema  illud,  quod  in  frontispicio  hujus  libri  prae  se 
fert  Geometriae  imago. 

Primum  ergo  docebo  geometriam  hanc  exercere  circino  et  regula,  postea  ad 
auctorum  variantes  opiniones  abjectas  meamque  substitutam  transibo. 

36  * 


564 


In  Epitomen  Notae  Editoris. 


Sit  centrum  corporis  Solis  S,  centrum  eccentrici  C,  et  eccentricitas  a Sole  SC. 
Centro  igitur  C,  intervallo  CS  scribatur  circulus,  quem  producta  SC  secet  in  punctis 
S et  Q;  eodem  C centro,  intervallo  vero  majore  CP,  scribatur  eccentricus  circulus, 
quem  longius  producta  SC  secet  in  punctis  P ultra  S,  et  A ultra  Q.  In  hoc  circulo 
Fig.  99.  jam  describenda  est  ellipsis,  quae  circulum  tangat  in  A,  P, 

cujus  duo  foci  sint  S et  Q.  Modum  descriptionis  mechanicum 
ante  21  annos  in  Astronomiae  parte  Optica  ex  Apollonio  Per- 
gaeo  proposui  hunc,  ut  stylis  in  S et  Q fixis  tensum  ex  A 
filum  duplex  annectatur,  brevius  sc.  AQ,  longius  AS:  inser- 
tus deinde  stilus  tertius  inter  utrumque  filum  ad  A,  circum- 
ducatur cum  extenso  filo,  crescente  ejus  parte  breviore  QA 
decrescente  longiore  AS ; nam  stilus  hic  tertius  ex  A per  F, 
H,  L puncta  in  P descendens  describet  ellipsin  imperatam. 
Sed  quia  haec  describendi  ratio  jucunditatis  plus  habet  quam 
commodi,  quippe  manibus  quam  calculo,  quod  sciam,  oppor- 
tunior, docebo  nunc  aliam,  quod  quidem  jam  coepi,  descripto 
circulo  interiori.  Assumtis  enim  arcubus  eccentri  quibuscun- 
que, ab  A inceptis,  ut  AB,  AG,  AK,  connectantur  arcuum 
termini  B,G,K  cum  centro  C;  tunc  tam  ex  iis  terminis,  quam 
ex  intersectionibus  ductarum  et  circuli  parvi,  scii.  D,M,N,  du- 
cantur in  diametrum  AP  perpendiculares  BE,  GC,  KV,  sic 
DI,  MC,  NO.  Ad  puncta  igitur  signanda  in  lineis  BE,  GC,  KV,  per  quae  transit  el- 
lipsis, capiatur  circino  intervallum  PI,  et  translato  uno  pede  in  S,  scribatur  arcus  per 
BE  conjugatam  ipsi  DI,  qui  secabit  eam  in  F.  Sic  centro  eodem  S,  intervallo  PC  scrip- 
tus arcus  secabit  ipsi  MC  conjugatam  GC  in  H,  et  rursum  centro  S,  intervallo  PO, 
scriptus  arcus  secabit  ipsi  NO  conjugatam  KV  in  L.  Sunt  igitur  F,H,L  puncta,  per 
quae  transit  ellipsis.  (Punctum  D ponatur  in  lineam  BC.) 

Haec  delineatio  calculo  est  aptissima.  Datur  enim  semidiameter  circuli  CB 
100000  et  in  hac  dimensione  etiam  eccentricitas  CS  vel  CD  et  A aphelium.  Sumto 
jam  arcu  AB,  datur  in  eadem  dimensione  ejus  complementi  BG  sinus  EC.  Ut  vero 
BC  ad  CE,  sic  DC  ad  CI,  quia  triangula  sunt  similia:  addita  semidiametro  CP,  habe- 
tur PI,  quae  est  aequalis  ipsi  SF.  Kursum  ad  EC  addita  CS,  habetur  ES,  alterum 
latus  rectanguli  SEF;  quare  unica  operatione  patebit  et  angulus  ESF.  Denique  quia 
sunt  ut  GC  ad  CH,  sic  area  circuli  AGP  ad  aream  ellipsis  AHP ; ut  vero  eadem  GC  ad 
CH,  sic  BE  ad  EF,  et  ut  hae  altitudines  ad  invicem,  sic  etiam  area  CBS  ad  aream 
CFS : ut  igitur  area  circuli  ad  aream  ellipsis  et  area  partis  circuli  ABC  ad  aream 
partis  ellipsis  AFC,  sic  etiam  area  CBS  ad  aream  CFS,  compositae  igitur  ex  propor- 
tionalibus partibus  ABS  ad  AFS  habent  proportionem  eandem,  quare  etiam  permuta- 
tim,  ut  area  circuli  AGP  ad  aream  partis  ABS,  sic  area  ellipsis  AFP  ad  partis’  AFS 
aream.  Igitur  habebitur  proportio  areae  AFS  ad  totam  ellipsin , si  habeatur  areae 
ABS  ad  totum  circulum.  Atqui  facile  comparatur  ista.  Cum  enim  ABS  duas  habeat 
partes,  ABC  et  CBS,  illius  quidem  ABC  proportio  ad  circuli  aream  est  eadem,  quae 
arcus  AB  ad  circumferentiam ; hujus  vero  CBS  proportio  ad  aream  circuli  componitur 
ex  proportione  altitudinis  BE  ad  altitudinem  GC  et  ex  proportione  basis  CS  ad  cir- 
cumferentiam circuli  in  rectum  extensam,  hoc  est  trianguli  maximi  super  CS,  puta 
CGS  area  est  ad  aream  circuli,  ut  basis  CS  est  ad  circumferentiam,  ad  aream  vero 
CBS,  ut  altitudo  GC  ad  altitudinem  BE.  Sunt  vero  haec  omnino  tria,  quae  per  cal- 
culum quaeruntur,  longitudo  SF,  angulus  FSA  et  areae  CFS  proportio  ad  ellipsis 
aream  in  dimensione,  qualium  area  totius  ellipsis  valet  360°. 

Fundamentis  geometricis  explicatis,  applicemus  jam  auctorum  hypotheses.  Ob- 
servatum est  antiquitus,  planetas  post  certa  temporum  intervalla  ad  easdem  reverti 
stellas  fixas;  id  fieri  descriptione  perfectissimi  circuli  circa  mundi  centrum,  consenta- 
neum videbatur  naturae  coelestium,  et  quidem  motu  aequabilissimo,  qui  temporibus 
aequalibus  arcus  circuli  conficeret  aequales.  Haec  philosophica  hypothesis  brevi  con- 
vulsa ex  parte  fuit,  cum  ' eprehenderentur  planetae  in  locis  coeli  certis  et  majores  et 

celeriores,  quam  in  oppositis.  Statuendum  itaque  fuit,  circulos  eorum  aliud  habere 
centrum,  ut  si  S sit  mundi  centrum,  C vero  eccentrici.  Tunc  ope  geometriae  ex  mo- 
dulo tarditatis  apparentis  indagata  fuit  quantitas  lineae  CS,  retento  scii,  motu  planetae 
per  se  aequabilissimo,  tam  in  A apogaeo,  quam  in  P perigaeo,  et  omni  culpa  retar- 
dationis in  deceptionem  visus  et  elongationem  puncti  A ab  S collata,  accelerationis  in 
appropinquationem  puncti  P.  Duravit  haec  hypothesis  in  motibus  Solis  salvandis  apud 
ceteros  ad  nostra  usque  tempora,  in  planetis  vero  jam  dudum  ipse  etiam  Ptolemaeus 
ab  aequabilitate  motus  descivit.  Animadvertit  enim,  si  ex  celeritate  et  tarditate  appa- 
renti quantitatem  lineae  CS  constitueret,  non  respondere  magnitudines  apparentes 
epicyclorum,  quos  circumfert  eccentricus,  centris  suis  apprehensos : hi  enim  dimidium 
saltem  efficiebant  ejus,  quod  tempora.  Ut  si,  consultis  magnitudinibus  epicyclorum 
apparentibus,  eliceretur  eccentricitas  SC,  prolixitas  temporis,  quo  morabantur  ii  in  semi- 
circulo superiore,  collata  ad  brevitatem  in  inferiore,  efficiebat  eccentricitatem  plane 
duplam  SQ.  Hac  repugnantia  motus  Ptolemaeus  retinuit  quidem  centra  epicyclorum 
in  perfecto  circulo  eccentrico,  eccentricitatis  simplicis  SC,  sed  motum  hujus  eccentrici 
totius  dixit  regularem  esse  circa  non  suum  centrum  C,  sed  circa  alienum  Q,  quod  aequali 
spatio  cum  centro  mundi  S recederet  a centro  C in  partes  oppositas.  Itaque  planeta 
(seu  ejus  epicyclo)  per  A incedente,  totus  eccentricus  omnibus  sui  partibus  incedebat 
lente;  illo  in  P descendente,  iste  rursum  totus  omnibus  sui  partibus  velocissimus 
fiebat. 

Atqui  facinus  indignum  Copernico  visum  est,  tantum  probrum  in  purissimam 
substantiam  inque  motores  naturae  simplicissimae  conjicere.  Cum  ergo  didicisset  ex 
Ptolemaeo , eccentrico  simplici  paria  facere  concentricum  cum  epicylo  illius  circum- 
ferentiae affixo,  motuum  aequalium  et  constantium  in  plagas  contrarias:  jam  etiam 
Ptolemaicum  hunc  eccentricum,  motus  inconstantis,  dissolvit  in  unum  concentricum 
et  duos  epicyclos,  ut  major  minorem  gestaret,  sicut  utrumque  gestabat  concentricus; 
minor  etiam  duplo  celerior  esset  majore,  constanti  motu  uterque.  Sic  probrum  illud 
Copernicus  a circulis  quidem  sustulit,  in  planetas  vero  ipsos  probrum,  si  ita  libet, 
conjecit  aliud.  Nam  Ptolemaeus  quidem  iter  planetarii  epicycli  centro  reliquit  ordi- 
natum in  circulo,  Copernicus  vero  iter  planetae  ipsius  per  tot  circulos  in  multos  flexus 
distorquet.  Effectum  igitur  Ptolemaicum  non  praestat,  ab  observatis  recedit  multo 
magis.  Tycho,  quod  has  particulares  attinet  hypotheses,  in  Copernici  sententia,  dum 
Lunae  vias  panderet,  mansit,  quid  in  planetis  ceteris  facturus  esset,  immaturo  obitu 
reliquit  incertum-  De  Solis  quidem  eccentrico  simplici,  cum  videret,  illum  non  tole- 
rari ab  observationibus  planetarum  ceterorum,  desciscere  ultimis  temporibus  coe- 
pit eumque  parem  ceteris  planetis  concessit,  quacunque  ea  res  explicanda  esset 
hypothesi. 

Apparet  jam,  quos  circulos,  quos  orbes  introduxerit  quisque,  quos  quidem  suc- 
cessores Arabes  exque  iis  Gerhardus  Cremonensis,  ex  isto  Purbachiusj  etiam  materia 
vestierunt  aut  inferserunt,  sua  cuique  spissitudine,  ut  appellant,  assignata,  puto  revol- 
ventes illos  Aristotelis  et  hujus  in  comminiscendis  orbibus  audaciam  imitatos  esse. 

Restat  igitur,  ut  de  meis  hypothesibus  (particularibus)  harum  Tabb.  agam. 
Retineo  ergo  reditum  planetae  in  eadem  vestigia,  sed  nego,  id  fieri  per  vectationem  in 
aliquo  perfecto  circulo.  Quemadmodum  enim  concentricitatem  orbitae  veteres,  aequa- 
bilitatem motus  Ptolemaeus,  sic  ego  cum  utrumque  illorum,  tum  vero  maxime  figuram 
motus  circularem  Ptolemaicam  rejicio.  Nam  (ut  ea  pandam,  quae  ex  observationibus 
in  planeta  Marte  habitis  demonstrata  sunt)  etsi  planeta  iter  suum  incipit  ab  A per- 
venitque  in  P,  non  tamen  transit  per  puncta  G,B,K,  sed  flectit  introrsum,  descendens 
per  F,H,L,  vestigia  ellipseos:  quod  idem  etiam  in  ascensu  fit  per  semicirculum  alte- 
rum. Cum  igitur  Ptolemaei  circulus  perfectus  AGP  locum  non  habeat,  Copernici  fle- 
xuosus multo  minus  tolerabitur,  ut  qui  e contrario  planetam  ab  S ultra  B,G,K  passim 
emovet,  motum  ejus  compositum  praestat  buccis  deformem.  Si  quaeras,  au  non  etiam 
per  compositionem  aliquam  circulorum  confici  possit  orbita  planetae  elliptica?  Omnino, 
inquam,  qui  hoc  tentaret,  fuit,  dum  in  vivis  fuit,  Davides  Fabricius,  mathematicus 
Frisius,  remque  quadamtenus  est  assecutus,  apparatu  usus  Ptolemaico,  motu  scii. 

circelli  alicujus  regulari  circa  alienum  centrum,  h.  e.  re  vera  inaequali,  nec  ejus 
simplicis,  sed  ex  duobus  compositi,  qui  centrum  eccentrici  C librarent  in  diametro 
transversa,  quae  esset  ipsi  GC  parallela.  Ego  vero  nihil  opus  esse  puto  ambagibus 
hisce  avcuTioJ.oyt]Tois,  quae  crucem  figunt  ingeniis,  caecitatem  imperant  oculis  rationis: 
cum  causae  naturales,  quibus  ex  orbita  planetae  fiat  ellipsis,  in  apertum  prolatae  sint, 
Sol,  planetam  legibus  vectis  et  staterae  pro  ratione  intervalli  in  gyrum  torquens  ro- 
tatione corporis  sui  circum  axem , et  cum  eo  etiam  speciei  lucentis  per  totam  orbis 
amplitudinem  diffusae,  et  dispositio  magnetica  in  corpore  planetae,  cujus  ceu  remi 
contentione  per  totum  ambitum  mutatur  planetae  et  Solis  intervallum.  Sed  sufficiat 
digitum  intendisse,  reliqua  petat  curiosus  lector  ex  Commentariis  Martis  exque  Epi- 
toma Astronomiae. 

Sic  igitur  ego  rejeci  circulos  et  orbes  a conformatione  naturali  orbitae  plane- 
tariae,  ut  tamen  ad  eam  describendam  in  tabula  adque  moderandum  calculum  adhi- 
beam perfectum  circulum  eccentricum  ABGKP,  in  cujus  circumferentia  planeta  nun- 
quam inveniatur,  praeterquam  in  A puncto  aphelio,  i.  e.  ab  S Sole  remotissimo,  ejus- 
que  opposito  P perihelio.  Sic  rejicio  epicyclum  aequipollentem  eccentrico,  ut  tamen 
ei  aequalem  circulum  QDMNS  ex  centro  eccentrici  C describam,  in  cujus  diametro  a 
perpendicularibus  divisa  expendam  augmenta  diminutionesque  intervalli  planetae  et 
Solis.  Quin  etiam  Q punctum  aequatorium  Ptolemaicum  rejicio,  non  tantum  ideo, 
quia  nihil  opus  est  intensione  et  remissione  motus  integrorum  circulorum  vel  solido- 
rum orbium,  sed  etiam  propterea,  quia  punctum  Q,  sic  immobile  retentum,  ut  est 
apud  Ptolemaeum,  non  ex  toto  praestat  angulos  ASF  observationibus  consentaneos. 
Kejicio,  inquam,  angulos  circa  Q,  quos  Ptolemaeus  amplectitur,  sed  substituo  areas  tri- 
angulorum CFS,  seu  earum  vicarias  CBS,  quae  vim  intervallorum  SF  sunt  complexae 
in  dictorum  angulorum  conformatione;  substituo  et  lineas  ex  Q et  S,  quibus  vera  et 
genuina  planetae  orbita  elliptica  (quippe  veris  cujusque  temporis  intervallis)  describi 
potest.  Quae  vero  partes  tabularum  aequationum  ex  his  circulis  vicariis  eorumque 
lineis,  angulis,  areis  deriventur,  jam  porro  dicam. 

Cujusque  planetae  tabula  aequationum  sex  explicatur  columnis,  quarum  binae 
in  sex  planetis  singulas  occupant  papyri  facies,  in  Luna  ternae.  Columnae  subdivi- 
duntur in  columellas  ternas,  et  unum  intercolumnium  inter  duas  sinistimas  insertum: 
n prima  harum  insunt  arcus  AB,AG,AK,  cum  areis  triangulorum  CBS,  quae  sunt 
binae  partes  arearum  ABS,  vim  complexarum  intervallorum  arcus  AF  et  Solis  S. 
Trajecto  intercol.  sequitur  columella  secunda,  in  qua  sunt  anguli  ASF  etc.  respon- 
dentes arcubus  AB  etc.  In  tertiis  denique  ad  dextram  condita  sunt  intervalla  SF  etc. 
ad  eosdem  arcus  pertinentia.  Modi  has  res  computandi  jam  initio  sunt  explicati, 
exempla  petantur  ex  Epitoma  Astronomiae. 

Notabit  astronomiae  studiosus,  in  tabulis  hisce  tria  nuncupari  genera  anomali- 
arum: mediam,  eccentri  et  coaequatam.  Ex  iis,  quae  mediae  anomaliae  dicuntur,  eae 
non  sunt  quantitate  mediae,  sed  habent  hoc  nomen  ex  astronomia  veteri,  ubi  medium 
sonat  idem  quod  aequabile,  quippe  etiam  hic  in  nostra  forma  per  aequales  partes 
temporis  semper  aequales  etiam  partes  anomaliae  mediae  collectae  intelliguntur.  At 
ratione  quantitatis  quando  comparantur  tres  anomaliae  sibi  invicem  respondentes  in 
eadem  linea  transversa,  tunc  ea,  quae  eccentri  anomalia  dicitur,  semper  obtinet  me- 
dium inter  eam,  quae  media,  et  eam  quae  coaequata  dicitur.  Nos  igitur,  dimissa 
quantitate,  mediae  anomaliae  voce  utimur  ex  more  astronomiae  veteris  pro  motu 
anomaliae  medio,  id  est  aequabili. 

Sic  etiam  vox  coaequata  non  est  idem,  quod  aequabilis  reddita,  sed  e con- 
trario sonat  idem,  quod  aequatione  affectum  eaque  affectione  ex  aequabili  inaequabile, 
h.  e.  excedens  vel  deficiens  redditum,  Graeci  rjngid(onsvr]v,  accuratam,  appellant. 

65)  p.  420.  Trianguli  „maximi“  ADB  area  = 1/2  AB  . BD  = 1/2  e = 0,046325. 
Circuli  PDRT  area  = 3,1416;  360°  = 1296000",  quare  3,1416  : 1296000  = 0,046325  :x; 
x = 19110". 

Jam  sit  KP  ==  46°  18'  51".  A AKB  = x/2  AB-  KL  veI 

= 19110  . sin.  46°  18'  51“ 

= 13819“  = 3°  50'  19“ 

Sector  KBP  = 46°  18'  51“ 

Sector  KPA  = 50°  9'  10“  (anomalia  media.) 

66)  p 422.  Si  anomalia  eccentri  x = 47°  42'  20“,  erit  ex  praemissis 

OH  = cos.  47°  42'  20“  . 0,09265  = 0.062348 
Radius  vector  AC  = 1,062348 
LA  = e -f-  cos.  x — 0,76559 

cos.  CAL  = ^ = 0,76059  — cos.  43°  53'  30“.  (Keplero  prodeunt 

CA  1.062348 

54'  12“,  quia  ponit  cos.  x = 0,67277  pro  0,67294.) 

67)  p.  426.  Yerba  «Antilogaritlimus»  et  «Mesologarithmus»  Keplerus  in  Tab.  Rud. 
sic  explicat:  Breviter  indicandum  est  calculatori,  quod  aliis  in  libris  docetur  prolixius, 
logaritbmum  esse  numerum  formae,  non  logisticae  cum  titulis  seu  apicibus,  sed  sim- 
plicis et  vulgaris,  quo  indicatur  proportio,  quam  habet  sinus  cujusque  arcus  circuli 
ad  sinum  totum  seu  semidiametrum,  antilogarithmum  vero  exprimere  proportionem 
sinus  complementi  cujusque  arcus,  quem  Gunterus  Anglus  Co-Sinum  appellat. 

Nomen  antilo  garithmi  desumtum  est  ex  novissima  ordinatione  canonis  si- 
nuum, a G.  J.  Rhetico,  Yalentino  Othone  in  Opere  Palatino,  ab  Adriano  Romano, 
Christophoro  Clavio,  Landspergio,  Pitisco  aliisque  usurpata,  in  qua  unum  in  conspec- 
tum veniunt  arcus  quisque,  et  complementum  ejus  ad  quadrantem,  ille  quidem  in 
fronte  et  margine  sinistro,  iste  vero  in  calce  et  margine  dextro.  Qua  ratione  fit,  ut  in 
eadem  linea  exhibeantur  sinus  arcus  ad  sinistram  et  sinus  complementi  ad  dextram, 
id  quod  plurimas  hactenus  commoditates  praestitit  in  computationibus  geometricis. 

Haec  ordinatio  canonis  facem  praetulit  Joanni  N ep ero,  Baroni Merchistonio, 
logarithmorum  inventori,  ut  videret,  tribus  logarithmis  in  quaque  linea  6 omnino  ca- 
nonis numerorum  vices  obiri  posse.  Posito  enim  logarithmo  arcus  ad  sinistram,  lo- 
garithmo  complementi  e regione  ad  dextram,  primum  iidem  logarithmi,  privativo  signo 
induti,  proportiones  exprimunt  etiam  secantum,  quos  habent  arcus  contrapositi,  deinde 
subtractione  facta  duorum  logarithmorum  ejusdem  lineae,  minoris  a majori,  differentia 
cum  signo  positivo  proportionem  exhibet  tangentis  arcus  sinistri,  cum  signo  priva- 
tivo, tangentis  arcus  dextri.  Hac  de  causa  Neperus  et  post  eum  Ursinus  huic  medio 
numero  nomen  differentiatis  indiderunt.  Mihi  vocem  istam  cum  mesolo garithmi  voce 
permutare  placuit,  ut  quae  vel  primis  literis  rem  suam  citra  ambiguitatem  significat; 
logarithmo  vero,  qui  est  in  alterutro  latere  e regione  cujusque  arcus  scrupulorum, 
antilo  garithmi  nomen  dedi,  quippe  contra  positi:  ut  sic  logarithmus  unusquislibet 
arcus  cujusque  sit  idem  et  antilogaritlimus  arcus  contrapositi,  qui  cum  illo  implet 
quadrantem. 

Haec  ordinatio  logarithmorum  legitima  est  et  naturalis  in  libris  geometricis  dic- 
torum auctorum,  quam  in  iis  nequaquam  temerandam  aut  cum  alia  permutandam 
censeo.  — 

68)  p.  429.  Euclidis  Optica  et  Catoptrica,  graece  edita  eademque  latiue  reddita  per  J.  Penam, 
Regium  mathematicum,  Parisiis  1557,  graecum  textum  hunc  habet.  Prop.  57:  x ov  6/u/ucctoe 
TfafjaipsQo.usvov,  ra  -Toppo  tcoi>  oQaifievcov  naxalsiTteo^ai  So£fi prop.  58:  ta  ocviavofisvn  rmv 
fisyettorv  iyyiov  do  net  xm  dtxtiaxi  TtQooayso&cu.  Versio  Penae  haec  est:  prop.  57 : oculo  cele- 
riter moto  res  spectatae  procul  positae  relinqui  videntur;*  prop..  58:  magnitudines  auctae 
propius  ad  oculum  accedere  existimantur. 

In  Editione  Euclidis  operum  Basiliensis  (1558)  hae  propositiones  sic  vertuntur : «oculo 
translato,  quae  longius  spectantur,  destitui  videntur.  Auctae  magnitudines  propius  oculo 
produci  putantur.»  Quare  videtur  Campani  editio,  quam  non  ad  manus  habemus,  similem  his 
versionem  habere. 

69)  p.  432.  Archimedes  in  libello  de  Arenae  numero  regem  Gelonem  allocutus  di- 
cit: Optime  nosti,  mundum  a plerisque  astrologis  vocari  sphaeram,  cujus  quidem  centrum 
idem  est  atque  Terrae,  Haec  utique  refellens  Aristarchus  Samius  in  positionibus  edidit. 

quas  adversus  astrologos  scripsit,  ex  quibus  colligitur,  mundum  eo,  quem  modo  diximus, 
multo  majorem  esse.  Ponit  enim,  inerrantes  quidem  stellas  Solemque  ipsum  immobiles  ma- 
nere; Terram  vero  circumferri  per  ambitum  circuli  circa  Solem,  qui  est  in  medio  curriculo 
situs;  denique  sphaeram  inerrantium  stellarum,  cujus  idem  est  atque  Solis  centrum,  magni- 
tudine ejusmodi  esse,  nt  circulus,  per  quem  ponit  Terram  circumferri,  eam  habeat  rationem 
ad  distantiam  inerrantium  stellarum,  quam  sphaerae  centrum  habet  ad  ejus  superficiem. 

70)  p.  433.  Appendicem  hanc  Keplerum  addidisse  editioni  Progymnasmatum  partis  I., 
itidem  curante  Keplero  typis  excusae  anno  1602,  diximus  vol.  I.  p.  191.  ipsumque  hujus 
rei  testem  produximus  vol.  III.  p.  495.  Appendix  haec  igitur  cum  sit  Kepleri  operibus 
adnumeranda,  inserenda  duximus  ea,  quae  Keplerus,  haeredum  loco  locutus,  in  hac  appendice 
dicit:  Postulare  videtur  candor  noster,  lector  benevole,  ut  paucula  de  hoc  Prog.  I. 
Tomo  admoneamus,  quae  et  ad  tuam  notitiam,  et  ad  officium  nostrum  pertinere  arbi- 
tramur. Etenim  certiorem  te  facimus,  etsi  passim  ex  ipsa  lectione  appareat,  scrip- 
tum esse  hunc  librum  inter  annum  1582  et  1592,  subinde  tamen  aliquid  fuisse  addi- 
tum, paginas  aliquas  recusas,  adeo  ut  videri  possit  parens  noster  potissimam  illius 
temporis  partem,  ex  quo  nova  stella,  praecipua  hujus  libri  materia,  illuxit  usque  ad 
extremum  vitae  diem,  praeterquam  quod  alia  sub  manibus  habuit,  hujus  quoque  libri 
scriptione  transegisse.  Quod  alii  aliter  fortasse,  nos  ita  interpretamur,  ut  ex  eo  et 
summum  in  ipso  veritatis  amorem  et  vim  quandam  fati  agnoscamus,  quorum  ille  pa- 
lam, haec  secreto  tantarum  morarum  causa  fuerit.  Et  de  priori  quidem  initio  dice- 
mus, de  altero  in  fine.  Cum  enim  in  hac  coelesti  machina  inexhaustus  quidam  sapien- 
tiae divinae  thesaurus  lateat  absconditus  ac  in  eo  eruendo  nunquam  cessarint  illius 
curae:  factum  est,  ut  inter  conscribendum  et  excudendum  hunc  librum  subinde  alia 
atque  alia,  partim  plane  nova,  partim  a prioribus  paulo  diversa  invenirentur  inque 
lucem  proferrentur,  quae  ipsa  quoque  comprehendenda  eodem  volumine  censuit,  ne 
vel  delusisse  lectorem  vel  eidem  quippiam  invidisse  videretur.  Ita  factum,  ut  cum  a. 
1572.  observationes  stellae  coepisset  consignare  et  a.  1573.  libellum  de  hac  in  pub- 
licum emisisset,  non  tamen  sibi  satisfecerit  ipse,  quin  hunc  laborem  post  aliquot  an- 
nos resumeret,  postquam  jam  et  sedem  astronomiae  constituisset  et  instrumenta  ex- 
quisitissima restituendo  Solis  motui  fixarumque  locis  comparasset.  Omnino  enim  hisce 
fundamentis  uti  statuerat  ad  tanti  aedificii  structuram,  tanti  sc.  miraculi  solidam  ex- 
plicationem. Ubi  jam  liber  pene  esset  excusus,  quia  interea  ad  800  fixas  instrumentis 
suis  ceperat  et  calculo  triangulorum  sua  illis  loca  assignarat,  iis  quoque  universis 
(cum  paucae  ad  institutum  sufficere  potuissent)  hoc  opus  exornare  statuit;  itaque  cum 
spatium  illic  reliquisset  duos  quaterniones,  duplum  postea  fecit,  sic  ut  singulae  literae 
KK,  LL  singulos  haberent  octerniones  (folia  257  — 272  singula  uno  tantum  numero 
signata  sunt).  Nec  dubitamus,  quia  millenarium  interea  complevit,  reliquas  quoque 
200  (maxima  ex  parte  informes)  adjecturum  fuisse,  si  vixisset;  quod  nobis  hac  vice, 
ne  exemplaria  inter  se  discreparent,  omittendum  esse  putavimus.  Et  in  genere  mo- 
les ipsa  et  amplitudo  materiae  coegit  ipsum  (si  modo  vellet  ut  operae  typographicae 
una  procederent),  quatuor  initiis  progredi  interque  ea  alphabeta  dividere.  Eorum 
primum  est  cap.  I,  secundum  cap.  II,  tertium  in  parte  altera  libri,  quartum  in  parte 
tertia.  Hinc  factum,  ut  quamvis  initio  non  statueret  hoc  libro  de  Luna  ex  professo  agere, 
tamen,  cum  absoluta  restitutione  Solis  superessent  in  alphabeto  paginae  aliquot  interea- 
que  in  Luna  succederent  operae,  visa  illi  est  praeclara  res,  Soli  sororem  Lunam  adjun- 
gere atque  ut  spatium  esset  sat  amplum,  ex  quaternionibus  P,Q,R  singuli  octerniones 
sunt  facti,  quaternio  unus  insuper  additus  atque  ordo  cyphrarum  per  P et  Q inter- 
ruptus. 

Quare  lector  aeque,  si  fol.  245,  460,  474,  475  aut  alibi  non  undiquaque  sum- 
mum consensum  fortasse  repereris  cum  cap.  II.  parte  altera,  ubi  de  Lunaris  curriculi 
restitutione  ex  professo  agitur  (quamvis  nobis  de  discordia  aliqua  non  constet),  memi- 
neris, haec  posterius  elaborata  et  perfectiora,  illa  alio  libri  proposito,  priori  tempore, 
obiter  et  perfunctorie  dicta  esse,  nec  oportuisse  propter  unum  et  alterum  verbum  non 
ita  magni  momenti  totam  paginam,  in  plurima  exemplaria  multiplicatam , tollere,  cum 
tribus  verbis  ad  calcem  ea  de  re  moneri  lector  possit;  quod  utique  fecisset  parens 
noster,  si  supervixisset,  nos  jam  ipsius  loco  facimus. 

Sed  ut  praeteramus  ista,  reliquit  ille  nobis  impressa  omnia  a primo  capite  us- 
que ad  conclusionem,  exceptis  Lunaribus;  quam  pragmatiam  non  semel  de  novo  a 
primis  repetitam  principiis  tandem  a.  1600  et  1601  sic  plane,  uti  jam  prodit,  absolvit, 
plurima  usus  opera  Christiani  Severini  Longomontani , viri  ingeniosi  et  perquam  in- 
dustrii, qui  astronomiam  Braheanam  IJraniburgi  et  in  convictu  ipsius  per  10  prope 
continuos  annos  hausit,  cujus  honorificam  mentionem,  quod  parens  proposuerat,  nos 
merito  facimus.  Jamque  in  eo  erat,  uti  reviderentur  ista  postremum  et  denique  liber, 
tot  jam  annos  detentus,  in  lucem  prodiret,  jamque  et  figurae  exsculptae  erant:  cum 
ecce  immatura  et  luctuosa  morte  praeventus  opus  posthumum  reliquit.  Nos  tamen 
omnia,  uti  erant,  bona  fide  typis  mandavimus:  illa  nempe,  quae  cap.  I.  praecedunt, 
eodem  ordine,  uti  in  exemplari  primario  disposita  et  manuscripta  erant;  Lunarium 
paginas  28 ; conclusionem  denique,  qualem  in  scriniis  invenimus,  (cfr.  vol.  III.  p.  35.) 
Scripserat  illam  a.  1592,  hinc  in  ea  5 solummodo  cometarum  observatorum  meminit, 
cum  posterioribus  annis  2 accesserint.  Nec  dubitamus,  quin  et  hanc  revisurus  omnia- 
que  severiori  lima  politurus  fuisset,  si  vitam  huc  usque  traxisset;  nobis,  eo  mortuo, 
religio  fuit  quicquam  vel  minimum  mutare.  Quae  causa  etiam  fuit,  cur  figuram  eclip- 
seos  a.  1601.  paulo  post  mortem  ipsius  visae,  nihil  mutaverimus,  licet  aliquantula 
sese  insinuavit  discrepantia.  De  qua  hoc  monendum  videtur:  non  latitudinem  Lunae, 
non  parallaxes,  non  quicquam  ex  praecipuis  illi  calculo  defuisse , quo  minus  in  quan- 
titate cum  coelo  exactissime  consentiret,  sed  solas  luminarium  diametros  in  causa 
versari,  quas  quo  minus  expedite  metiri  possimus,  diversae  causae  opticae  in  utroque 
luminari  prohibent.  Quodsi  Lunae  diametrum  assumas  30 x/2\  Solis  31',  de  quo  postea, 
quantitas  concordabit,  ceteris  omnibus  manentibus.  Haec  itaque  figura,  ut  dictum,  a 
nobis  relicta  fuit,  uti  erat  a parente  nostro  adornata.  Illud  tamen  nobis  sumsimus, 
quod  ipsum  fieri  voluisse  sciebamus,  ut  quia  liber  prolixus  est  et  varias  variorum 
opiniones  examinat,  indicem  rerum  et  personarum  luculentum  conscriberemus,  quam 
nostram  operam,  lector,  boni  consules. 

Sed  et  aliud  est,  quod  praeterire  non  possumus  intactum:  planetas  inaequalita- 
tibus suis  simplicem  Solis  respicere  motum  cum  veteribus  artificibus  asserit.  Atqui 
postmodum  (ut  supra  dictum)  Lunares  curans  motus  deprehendit,  ut  apparet , Lunam 
inaequalitate  menstrua  ad  verum  motum  Solis  alligari,  contra  quam  opinati  sunt  ante- 
cessores. Idque  etiam  in  Marte  interea  deprehensum  est,  ut  de  ceteris  nihil  dubite- 
tur. Atque  haec  causa  est  tantarum  morarum  in  planetis  ceteris,  dum  omnia  de  novo 
sunt  revidenda.  Quare  cave  lector,  ne  ex  illa  pagina  (36)  sinistram  opinionem  con- 
cipias, quae  tibi  impedimento  sit  in  planetis  ceteris. 

Denique  prioribus  temporibus  in  eccentricitate  Solis  quaerenda  usus  erat  ea 
forma  demonstrationis,  quam  ex  Hipparcho  et  Ptolemaeo  nonnihil  variatam  docuit 
Regiomontanus , in  qua  hoc  supponitur,  aequales  arcus  circuli  Solis  ab  aequalibus 
mensurari  temporibus.  Qua  ex  suppositione  eccentricitatem  Solis  elicuit  3600  fere, 
qualium  semidiameter  est  100000.  Atqui  ex  observationibus  in  Marte  habitis  certa 
et  exquisita  demonstrationis  methodo  apogaeum  quidem  Solis  idem,  eccentricitas  vero 
non  major  1800,  dimidium  sc.  superioris  elicitur;  reliquum  igitur  dimidium  aequanti  cedet, 
ut  fit  apud  Ptolemaeum  in  tribus  superioribus.  Ita  hoc  quoque  novum  contra  ante- 
cessores erit  sequendum,  ut  Sol,  si  Ptolemaicam  hic  suppositionem  imitemur,  aequa- 
libus temporibus  inaequales  arcus  conficiat  suae  orbitae,  vel  si  Copernicanam  hoc  loco 
formam  cum  parente  sequi  malimus,  circello  aequatorio,  cujus  centrum  in  epicyclo 
vertitur,  circumferatur.  De  quo  negotio  cum  interrogaretur,  an  mentionem  aliquam  in 
Progymnasmatis  facere  vellet:  cum,  inquit,  quantitas  hujus  aequantis  nondum  ex- 
quisite constet,  in  praesens  intermittam;  nam  hoc  quidem  negotium  tarde  procedit, 
ego  vero  propero,  ut  librum  vel  tandem  aliquando  edam.  Atqui  ex  eo  tempore  de 
quantitate  certi  facti  sumus,  quod  sit  aequantis,  hoc  est  vetus  illa  eccentricitas  prae- 
cise dupla  ad  novam  hanc  eccentricitatem.  Nempe  hoc  illud  est,  quod  tomo  I.  Epi- 
stolarum, fol.  209,  et  in  Mechanicis  fol.  4.  inculcat.  Haec  ideo  monemus,  ut  illud 
commode  addamus:  etsi  paulo  alia  sequitur  ordinatio  theoriae  Solis,  aequationes 
tamen  ejus  nuspiam  l’/G  scrupulum  variari  (cfr.  vol.  III,  p,  297),  ne,  si  quando  de  hoc 

negotio  uberius  fueris  edoctus , te  hactenus  vitioso  calculo  usum  esse  in  Sole  exi- 
stimes. Notabis  tamen  hoc  folio  98.  et  distantias  Solis  a Terra  illic  positas  ex 
praesentibus  aestimabis;  et  f.  471.  variatio  diametri  Solis  intra  1'  manet,  ut  in  peri- 
gaeo  non  major  sit  31';  quod  quidem  negotium  nequit  observando  nisi  summa  diligentia 
et  peculiari  ratione  distingui.  In  variatione  vero  umbrae  si  tota  coeli  eccentricitas  non 
1'  efficit,  dimidia  jam  dimidio  scrupulo  minus  aliquid  efficiet.  Itaque  liber  hic  quidem 
per  se  consistere  posset,  etsi  mentio  hujus  rei  nulla  fiat,  nos  tamen  ob  causas  indi- 
catas te  celare  noluimus. 

Ceterum,  ut  ad  alteram  orationis  nostrae  partem  veniamus,  equidem  in  portenti 
loco  ponimus,  quod  parens  eo  ipso  tempore  serio  ad  astronomiam  atque  fabricam  in- 
strumentorum accesserit,  quo  haec  stella  erat  apparitura,  de  ea  totos  29  annos  scrip- 
serit, Stellas  fixas  illi  termino  adaptaverit,  quem  paucis  mensibus  vivendo  superavit  et 
iis  quidem  jam  mortem  praesagiens,  denique  mortuus  sit  eo  tempore,  quo  jam  abso- 
luto opere  de  alia  nova  stella,  parva  quidem  et  vix  tertiae  magnitudinis,  sed  iterum 
in  via  lactea,  quod  „conclusioni“  operis  eximie  congruit  (44°  13'  circuli  magni  a 
loco  prioris  hoc  libro  descriptae  remota,  in  16°  18'  :rr  cum  lat.  55°  30'  s.,  declina- 
tione 36°  493/4',  asc.  recta  300°  4 55/6',  ut  hic  nostris  instrumentis  aliquoties  observavi- 
mus), comparuisse  fide  dignis  argumentis  convincitur. 

An  non  fati  quidam  occultus  ordo  ipsum  in  scribendo  tantisper  impediverit  et 
hoc  fatale  studiorum  ejus  curriculum  quasi  voce  elata  clamet,  effectus  hujus  stellae 
propediem  sumturos  initium,  prudentioribus  considerandum  relinquimus.  Certe  si 
nihil  aliud  stella  illa,  magnum  equidem  astronomum  significavit  et  progenuit. 

Quam  ultimo  loco  dicit  Keplerus  stellam  novam,  illa  erat,  quam  in  Cygno  visam 
describit  peculiari  libello,  quem  vol.  II.  p.  750  ss.  proposuimus.  Quae  in  »conclusione« 
Tycho  de  ortu  stellae  novae  anni  1572  »probabili  verisimilitudine«  affert,  leguntur 
vol.  I.  p.  652. 

71)  p.  433.  Libro  V.  cap.  4.  Harmoniae  comparat  Keplerus  motus  planetarum  in 

aphelio  et  perihelio  diurnos,  prodeuntque  pro  Tellure  semitonium  = et  pro  Venere 
diesis  = Motus  perihelius  cf  est  ad  motum  apbelium  £ ut  2 ad  3;  haec  ratio  cum 

ratione  motuum  £ conjuncta  (|  . }i)  prodit  §,  et  ratio  commate  (§£)  minutum  — 
24  : = |43  _ jam  quotiens  | : |43  ==  rationem  prodit  motus  perihelii  Martis  et 

motuum  Veneris;  est  vero  motus  perihelius  ^ ad  aphelium  = 3 : 5,  quare  ,, motus  ex- 
tremi” Terrae  (ad  ^ , ? et  ^ motus  reducti)  = ^ : f;£|  = sraf-  Sunt  vero  extremi 
motus”  uniuscujusque  planetae  in  conversa  ratione  quadratorum  distantiarum,  ergo  maxima 
distantia  Terrae  ad  minimam  ut  \f 3125  : V 2916  = 55,86  (56  „fere“)  : 54.  Hinc  eccen- 
tricitas = 1,  eaque  ad  mediam  distantiam  1 reducta  evadit  = ^ = 0,018  ,, paulo  plus”. 

72)  p.  435.  Ad  hanc  quaestionem  de  reductione  temporis  aequalis  ad  apparens  vel 
aequandi  temporis  ob  inaequalitatem  dierum  naturalium,  jam  libro  III.  p.  250  ss.  institutam, 
redit  Keplerus  in  Tab.  Rud.  cap.  XV.,  historica  quaedam  immiscens  de  Tychouis  ratione 
et  Longomontani  deque  suis  in  hac  re  studiis,  quare  totum  hoc  caput  hic  inserendum 
censuimus. 

Summa,  inquit,  artis  astronomicae  reducitur  huc,  ut  inaequalitate  motuum  appa- 
rentium ejusque  causis  in  lucem  prolatis,  calculi  leges  ejusmodi  concipiantur,  ut, 
quod  apparuit  quovis  tempore,  id  ex  necessitate  suppositionum  sic  apparuisse  demon- 
stretur, quodve  appariturum  est,  id  ex  eodem  calculo  praedicatur.  Apparentium  vero 
motuum  inaequalitas  percipi  aestimative  aliter  nequit,  nisi  comparatione  ejus,  quod 
aequale  [in  msc.  aequabile]  est.  Porro  motuum  aequalitas  multiplicatione  et  appli- 
catione mensurae  aequabilis  definitur;  mensura  motuum  tempus  est;  temporis  elemen- 
tum postremum,  nobis  quidem  terricolis  cognitum,  dies  est,  quae  conficitur  revolutione 
Solis  ad  eundem  cujusque  loci  meridianum,  unde  digressus  erat.  Graeci  wi&r^ieQov, 
quod  ex  nocte  et  die  constet,  latini  astronomi  diem  natur  alem  cognominare  con- 
sueverunt, ut  eam  ab  alia  notione  vocis  pro  illa  solum  parte,  quae  Solem  supra  hori- 
zontem  habet  (in  mscto. : quae  tota  in  terra  transigitur),  distinguerent.  Etsi  igitur  inde 
ab  exculta  scientia  ad  Tychonem  usque  communio  ista  maxima  fuit  astronomorum  om- 
nium, decursum  primi  mobilis  (quodcunque  corporum  id  nomen  mereretur)  esse  per 
omnes  temporis  sui  partes  aequabilissimum  eoque  proprie  accommodum  (in  ms,  „maxime 

datumu)  ad  expromendos  motuum  aequabilium  modulos:  tamen  quod  accederet  aliquid 
revolutioni  uni  primi  mobilis  ad  diem  unam  censendam,  ad  Solem  sc.  eodem  redu- 
cendum, pertinuit  ad  solertem  astronomi  diligentiam  excutere,  num  qua  inaequalitas 
compositi,  quod  dies  est,  ex  additamentis  istis  particularum  necessitate  demonstratio- 
num resultaret  et  si  qua  inveniretur,  eam  complanare,  ne  mensura  motuum  inaequa- 
lium non  esset  non  aequabilissima. 

Post  excussos  penitus  recessus  artis  sub  Tycbone  Lunaeque  motus  ad  exactius 
examen  vocatos,  coepit  primum , Tycbone  ipso  adhuc  superstite  et  approbante,  maxi- 
mum illud  astronomorum  axioma  de  aequalitate  (aequabilitate)  motus  primi  mobilis 
nonnihil  labascere  visumque  id  corpus,  quod  primum  mobile  repraesentat,  una  cum 
discessu  Solis  a centro  Terrae  nonnihil  de  celeritate  suae  revolutionis  deperdere,  cum 
accessu  vicissim  concitari;  id  tamen  non  tota  revolutionis  unius  duratione  ad  hanc  ac- 
cessus et  recessus  proportionem  dispensata,  sed  exigua  saltem  ejus  particula,  perinde 
ac  si  Sol  omnifaria  sua  propinquitate  ad  Terram  per  totum  anni  circuitum  vim  illam? 
quae  primum  motum  conficit,  ex  particula  180ma  totius  adjuvaret.  Itaque  Tycho,  mo- 
nente Chr.  S.  Longimontano,  qui  tunc  in  hac  ipsa  re  erat  occupatus,  causam  unam 
aequationis  temporis,  necessitate  demonstrationum  introductam  ab  antecessoribus,  rur- 
sum valere  jussit  in  motibus  Lunae  supputandis,  perinde  quasi  causa  haec  astrono- 
mica  ab  illa  physica  intensione  et  remissione  motuum  exacte  pensaretur;  idque  dictus 
Longimontanus  in  sua  Astronomia  Danica  Theoreticorum  I.  citra  exceptionem  sequitur. 

Cum  autem  in  Progymn.  tomo  I.  (in  paginis  sc.  Lunaribus  posterius  insertis)  res 
quidem  ipsa  proposita  esset,  diversa  in  Lunae  quam  in  Solis  motibus  aequatio  temporis, 
causa  vero  nec  esset  explicata  et  tecta  insuper  ipsa  illa  diversitate  (quippe  si  causa 
physica  est  et  in  ipso  primo  mobili,  aequaliter  illam  tam  in  Sole  quam  in  Luna  ob- 
servari oportebat) : ex  eo  factum  est,  ut  astronomi  passim  de  violata  demonstrationum 
certissimarum  existimatione  querelas  facerent  adque  meum  hic  judicium  provocarent. 
Illis  igitur  ut  gratificarer  ausus  sum  id,  quod  dudum  hoc  super  negotio  meditatus 
eram,  in  Epit.  Astr.  libro  III.  et  VI.  et  in  prolegomenis  Ephemeridum  publice  propo- 
nere quiclque  mihi  de  causis  rei  videretur,  indicare.  Et  in  re  quidem  ipsa  successisse 
videbatur,  in  quantitate  vero  non  leviter  haesitabam,  quippe  cum  pro  180ma  periodi, 
id  est  pro  2 diebus  fere,  qui,  ut  causa  rei  pateret,  Solis  auxilianti  virtuti  erant  trans- 
scribendi,  offerrentur  mihi  potius  dies  5 3/4 , appendices  sc.  ad  dies  anni  360,  numero 
figurato  et  archetypico.  Hinc  adeo  aequatio  ista  physica  excrevit  mihi  ad  21'  40" 
unius  horae,  non  pensans  tantum  id,  quod  Tycho  abjecerat  de  astronomica  et  demon- 
strativa temporis  aequatione,  sed  insuper  etiam  plus  illo  postulans  in  contrarium.  Etsi 
fateor  ingenue,  modulum  hunc  dierum  5'/4  etiam  alibi,  ubi  variationem  ex  eo  deduxi, 
peccasse  mihi  excessu  partis  c.  quartae  (in  msto.:  quintae).  Sic  igitur  pugnat  verisi- 
militudo pro  causa  a me  subjecta,  ut  simul  quantitatem  relinquat  in  dubio.  Forte 
posterior  dies  consensum  ejus  cum  quantitate  Tychonica  tandem  deteget,  id  quod  non 
semel  hactenus  mihi  contigit  et  Longimontanus  faustum  supra  praetulit  augurium. 

Veruntamen  cum,  quo  plures  ex  eo  tempore  eclipses  Solis  et  Lunae  examino, 
hoc  magis  rem  dubiam  deprehendam,  quaenam  ex  tribus  aequandi  temporis  ratio  se- 
quenda sit:  astronomica  veterum,  Tychonis  empirica,  an  mea  physica  et  causalis,  cum 
nulla  harum  sit,  quae  non  ab  aliquibus  eclipsibus  confirmetur,  a ceteris  redarguatur, 
minimum  tamen  Tychonica;  cum  in  dies  magis  atque  magis  sese  proferat  in  lucem 
motuum  Solis,  Lunae  et  primi  mobilis  circa  minima  nonnulla  scrupula  multiplex  et 
inpervestigabilis  varietas,  quae  certissimam  fidem  facit,  causas  motuum  esse  physicas 
(ut  incipiam  suspectare  concursus  varios  corporum  planetariorum  in  unum  locum): 
consilium  ex  re  ipsa  nascitur  mihi,  ut  revertamur  ad  causas  aequandi  temporis  mere 
astronomicas  et  certas,  ut,  sicut  in  doctrina  deliquiorum  Solis  et  Lunae  doceo  compu- 
tare quantitates  et  apparitiones  eclipsium  illas,  quae  conformantur  a causis  mere  astro- 
nomicis,  secernoque  physicas  et  opticas  specierum  (diametrorum)  ampliationes  (seu 
veras  per  aeris  terrestris  lunarisve  involucra  aetherisque  circa  corpus  Solis  splen- 
dores, sive  deceptorias  per  ea,  quae  visibus  humanis  ratione  instrumenti  sensorii  ac- 
cidunt), sic  etiam  in  aequando  tempore  doceamus  legibus  mere  astronomicis  tale  con- 
formare tempus  apparens,  ut  eo,  tanquam  regulari,  postea  ad  apparitiones  quotidianas 

applicato  et  comparato,  certum  constituere  possimus,  quidnam  insuper  extra  ordinem 
astronomicum  quovis  tempore  effecerint  causae  physicae.  Nam  si  quid  in  his  depre- 
hensum est  longa  observatione,  quod  ad  regulam  sese  certam  et  perpetuam  aut  saltem 
per  potiora  exempla  propius  accommodat,  de  eo  in  fine  praeceptionum  astronomicarum 
rectius  docebitur  calculator. 

Libertas  tamen  haec  relinquenda  fuit  astronomis,  ut,  quia  in  Tychonis  fundo 
aedifico,  vel  igitur  Tychonica  solitaria  possint  uti  (quod  facit  supradictus  Longimon- 
tanus),  vel  astronomica  et  demonstrativa  veterum,  ex  duobus  elementis  constante, 
quorum  posterius  Tychonica  omittit,  vel. denique  Tychonica,  ad  modum  causae  phy- 
sicae per  me  redacta,  prout  cuique  commodum  videbitur.  Qua  ratione  necessario  duae 
tabellae  sunt  effectae  temporis  aequationum:  prima  quidem  et  Tychonicum  modum 
solitaria  repraesentans,  accommodatum  signis  zodiaci,  et  astronomico  serviens  pro  ele- 
mento; secunda  geminatis  columellis,  sinistris  quidem,  quae  majusculos  characteres 
habent,  aequationem  absolvens  ex  sententia  veterum,  dextris  vero,  minusculos  cha- 
racteres habentibus,  ex  speculatione  mea  propria,  et  delens  illud  veterum  elementum 
et  Tychonicam  empiricam  in  physicam  transformans,  utroque  modo  ad  anomaliam 
Solis  accommodato. 

Igitur  tempus  aequaturus  ex  sententia  Tychonis  Brahe,  cum  vero  loco  Solis  in 
zodiaco  ingrediatur  tabellam  Tychonicam  dictam,  quaesito  signo  Solis  in  fronte,  gradu 
in  margine  sinistro,  vel  illo  in  calce,  hoc  in  dextro  margine  , et  exhibebit  area  com- 
munis tempora  et  scrupula  aequationis  dierum.  Si  ergo  tempus  apparens  converten- 
dum est  in  aequale,  haec  aequatio  redacta  in  minuta  horaria,  ab  alterutro  quidem 
punctorum  aequinoctialium  ad  solstitia  pergente  Sole,  subtrahatur  a tempore  appa- 
renti; a solstitiis  vero  ad  aequinoctialia  Sole  transeunte,  addatur,  quod  et  tituli  indi- 
cant. Si  vero  tempus  aequale  convertendum  est  in  apparens,  contrarium  titulis  erit 
faciendum,  addendum  scilicet  tempori  aequali,  Sole  versante  in  quadrantibus  ab  aequi- 
noctiali puncto  inceptis,  subtrahendum  in  reliquis,  qui  a solstitiorum  alterutro  dedu- 
cuntur; ita  fiet  tempus  apparens.  Hoc  praeceptum  generale  est. 

At  in  specie,  si  non  aliam  ob  rem  quaeratur  de  tempore  apparenti,  quam  ut 
per  id  habeatur  gradus  oriens  ejusque  angulus  cum  horizonte  constitutus,  propter 
parallaxes  in  Luna  discernendas:  tunc  pro  illo  quidem  oriente  puncto  determinando 
non  erit  opus  conversione  temporum  aequatoriorum  hujus  aequationis  in  minuta  ho- 
raria, sed  illa  ipsa  tempora  et  scrupula,  ut  excerpuntur  ex  sua  tabella,  possunt  sta- 
tim  addi  ad  ascensionem  rectam  medii  coeli, 'vel  obliquam  horoscopi,  quae  per  tempus 
aequale  constituta  fuit,  aut  ab  illa  subtrahi.  Propter  hunc  usum  hujus  aequationis 
pene  unicum  praestare  putavi,  ut  in  temporibus  et  scrupulis  aequatoriis,  quam  ut  in 
minutis  horariis  aequationum  harum  quantitates  exhiberentur. 

Eadem  Tychonica  dierum  aequatio  conficitur  etiam  aliter  et  sine  peculiari  ta- 
bula, per  solam  tabulam  ascensionum  rectarum,  ut  quae  nihil  est  aliud,  quam  diffe- 
rentia longitudinis  loci  Solis  veri  ab  aequinoctio  et  ejus  ascensionis  rectae : quod  pro- 
derit memoria  retinere,  ubi  transieris  ad  alterum  aequationis  modum  astronomicum, 
cum  hoc  comparandum. 

Hoc  praeceptum  valet  quovis  seculo,  nec  indiget  applicatione  alia  ad  quamlibet 
aetatem,  ut  fiat  compendiosius,  ut  aequationes  reliquae:  sane  quia  unicam  eamque 
simplicissimam  causam  temporis  aequandi  complectitur. 

Atque  huic  ego  modo  primas  dedi,  cum  ob  hanc  ipsam  ejus  simplicitatem,  tum 
quia  sequens  secundus  et  astronomicus  modus  hunc  pro  uno  suae  compositionis  ele- 
mento habet  nec  sine  eo  confici  potest.  Quod  etsi  non  fuisset,  ipsius  tamen  tabula- 
rum harum  primi  auctoris,  qui  modum  illum  amplexus  est,  respectus  hunc  ei  locum 
obtinuisset.  Denique  haec,  quamvis  empirica  tantum  temporis  aequandi  ratio,  plura 
pro  se  hactenus  invenit  suffragia  eclipsium,  nostra  aetate  accurate  observatarum. 

Transeo  ad  secundum  modum  aequandi  dies,  de  quo,  ut  composito,  plura  di- 
cenda sunt.  Ac  primum  repetendum  hic  est  ex  astronomia  antiqua:  duas  esse  causas 
aequandi  dies  naturales,  alteram  ab  inaequalitate  ascens.  rectarum,  alteram  ab  inae- 
quali motu  Solis  per  zodiacum.  Harum  illa  incipit  a punctis  aequinoctialibus  vel  sol- 

stitialibus,  ista  ab  apogaeo  vel  perigaeo  Solis.  Itaque  duos  solum  habemus  annos  ex 
omni  aevo  transacto,  cum  utriusque  causae  principia  concurrerunt,  ante  Christi  aeram 
hodiernam  anno  3993.  24.  Aprilis,  cum  Sol  et  apogaeum  © in  0°  V fuit,  et  post 
Christum  anno  1466.  14.  Junii,  cum  idem  Solis  apogaeum  et  Sol  ipse  in  0°  2>  fuit. 

Est  quidem  et  tertia  causa  astronomica,  quae  tempus  aequari  postulet,  inaequalis 
scilicet  praecessio  punctorum  aequinoctialium,  ex  mutatione  obliquitatis  eclipticae  orta; 
sed  haec  mutatio  et  incerta  est,  vel  in  re,  vel  saltem  in  modo,  ut  suo  loco  dicetur, 
et  in  tam  brevi  seculorum  decursu,  etiamsi  esset  et  sciretur-  dilucide , nullam  tamen 
sensibilem  differentiam  temporum  acervaret.  Itaque  jure  illa  vel  omittitur,  vel  si  etiam 
sit,  dissimulatur. 

Nam  altera  illa  aequinoctiorum  inaequalis  incidentia,  quae  est  ex  transitu  aequa- 
tionum Solis  ex  solstitialibus  punctis  in  aequinoctialia,  non  locorum  seu  punctorum 
eclipticae  est,  sed  momentorum  temporis  , quae  annum  tropicum,  ab  aequinoctio  ver- 
nali coeptum,  hactenus  prolongarunt,  ab  autumnali  abbreviarunt.  Nulla  igitur  hinc 
quidem  existit  trepidatio  principii  zodiaci,  nulla  per  eam  ascensionum  rectarum  alte- 
ratio,  temporis  amplius  aequandi  materia. 

Secundo  illud  inprimis  inculcandum  est  studiosis  astronomiae,  quamvis  secundus 
iste  modus  in  causis  plane  conveniat  cum  eo,  quem  tradunt  Prutenicae,  rationem  tamen 
utendi  diversam  hic  necessario  debere  observari,  quam  in  Prutenicis.  Illae  namque 
cum  adhibeant  epochas  non  plures  quam  quinque,  omnium  illarum  tempora  per  aequa- 
tionem dierum  reduxerunt  ad  apparentia,  motuumque  mediorum  loca  iis  sic  sumtis  ac- 
commodarunt. At  quia  in  his  Tabulis  epochae  plures  sunt  collocatae,  ob  causas  suo 
loco  explicandas:  omnes  igitur  intelliguntur,  ut  aequabilibus  intervallis  centenorum 
aut  millenorum  annorum  distantes.  Molestissimum  enim  fuisset,  unamquamque  epo- 
cham  seorsim  ad  suum  tempus  apparens  reducere  totidemque  ascensiones  rectas  motus 
Solis  veri  calculatori  obtrudere,  quot  sunt  epochae,  solum  aequandi  temporis  causa; 
praesertim  cum  modi  aequandi  sint  plures  et  res  dubia. 

Itaque  si  locum  Lunae  quis  computare  vellet  ad  ipsum  tempus  unius  epochae, 
in  his  Tabulis  positae,  ad  annum  sc.  ejus  exacte  completum:  oporteret  tempori  illi 
prius  adhibere  aequationem  dierum,  quod  fit,  si  quis  motus  per  minuta  aequationis 
dierum  collectos  aut  auferat  a loco  epochae,  si  ablativa  est  aequatio,  aut  addat,  si  ad- 
jectoria.  Ita  loca  respondebunt  anno  epochae  apparenti  completo.  Nullum  enim  tem- 
poris momentum  dari  potest,  quod  aequatione  dierum,  ut  ea  in  his  tabulis  tra- 
ditur, non  indigeat,  praeterquam  illa,  in  quibus  aut  causae  temporis  aequandi  ab  uno 
et  eodem  puncto  cardinali  incipiunt,  aut  altera  alteram  compensat,  quod  fit  bis  quo- 
libet anno. 

Secundi  igitur  modi  aequatio  temporis  astronomica  et  demonstrativa  proprie  qui- 
dem non  per  tabulam  excerpitur,  sed  per  computationem  loci  Solis  medii  et  ascensionis 
rectae  ejusdem  Solis  loci  veri.  Harum  enim  differentia,  sive  temporibus  constans  aequa- 
toriis,  sive  in  minuta  horae,  ut  prius,  conversa,  est  ipsa  temporis  aequatio  subtrahi- 
turque  a tempore  apparenti,  si  locus  Solis  medius  excesserit  loci  veri  ascensionem 
rectam,  additur,  si  defecerit  ab  ea,  ut  fiat  tempus  aequale;  contrarium  fit,  si  medium 
convertendum  est  in  apparens,  ut  prius. 

Sed  tamen,  quia  non  ita  crebra  occurrit  necessitas  in  his  tabulis  computandi 
locum  Solis  medium  (quippe  qua  sublevamur,  si  operemur  per  tabulas  Solis  subsidia- 
rias), parum  admodum  peccabimus,  si  etiam  sic  agamus.  Primum  exquiratur  aequatio 
Tychonica,  ut  prius,  in  temporibus  aequatoriis,  cum  titulo  suo.  Deinde  cum  anomalia 
Solis  coaequata  in  signa  redacta  (ejusve  residuo  ad  totum  circulum)  fiat  ingressus  in 
tabulam  secundam  aequationis  dierum  excerpanturque  ex  ejus  columellis  sinistris, 
quae  ab  astronomia  titulum  habent  gradus  et  scrupula  aequationis  Solis , cum  titulo 
suo,  ex  fronte  vel  calce.  Tertio  duo  haec  elementa  componantur  in  unum,  prout 
tituli  requisiverint.  Nam  si  fuerint  similes,  adduntur  in  unam  summam  cum  eodem 
titulo,  sin  dissimiles,  minor  a majori  aufertur,  residuo  titulus  erit  majoris.  Ita  con- 
stituta erit  aequatio  haec  composita  in  partibus  et  scrupulis,  quae  facile  in  minuta 
horaria  convertuntur.  Additur  autem  haec  aequatio  tempori  apparenti  vel  aufertur, 

prout  jusserit  titulus  ultimo  prodiens.  At  si  tempus  aequale  convertendum  est  in 
apparens,  fit  contrarium  titulo  aequationis  compositae,  ut  supra. 

Tertius  modus,  quem  physicum  dicere  lubuit,  praecepto  nullo  peculiari  indiget: 
peragitur  enim  ut  secundus,  subsidio  tabulae  secundae,  tantummodo  ut  dimissis  sinistris 
columellis  tabulae  introeantur  dextrae,  quae  excessum  exhibent  causae  physicae  a me 
subjectae  super  astronomicam  seu  aequationes  Solis;  titulis  per  totum  secundae  con- 
trariis. 

Cum  igitur  tres  fiant  aequandi  modi,  quorum  primus  solum  simplex  eoque  so- 
lius illius  tabula  perpetua  et  universalis  est  ad  quodcunque  tempus:  consentaneum  fuit,  ut 
exemplum  Prutenicarum  secutus,  tabulam  aliam  conderem,  et  duas  in  ea  columellas 
pro  duobus  posterioribus  aequandi  modis,  accommodatas  ad  annum  post  Christum 
1616,  quando  coepi  scribere  ephemeridas,  sed  quae  annis  50  et  pluribus  ante  et  post 
sine  incommodo  servire  possunt.  Earum  usus  est  facilior:  exhibent  enim  illae  jam 
confectum,  quod  in  posterioribus  duobus  modis  demum  fieri  debet,  redactum  insuper 
in  minuta  horaria,  titulorum  vero  ratio  et  usus  idem  est,  qui  per  praecepta  priora 
exhibetur. 

Exemplum  triplicis  modi  aequandi  tempus.  Sit  assignandum  tempus  apparens  cur- 
rente anno  ante  Christum  747.  die  25.  Februarii  horis  22.  12'  post  meridiem  aequalem, 
quando  est  motus  medius  Solis  10s  28°  4'.  Apogaeum  in  24°  34'  V anomaliae  coaequatae, 
residuum  ad  circulum  85°  26'  seu  sign.  2.  25.  26',  locus  verus  Q 0°  7'  12"  X>  ejus  asc. 
recta  332°  13'. 

Primum  igitur  aequatio  Tychonica  ex  prima  columna  excerpitur  per  locum  Q verum 
t.  2.  6',  quae  sunt  minuta  horae  8'  24",  titulo  adde ; sed  quia  jam  tempus  aequale  con- 
vertendum est  in  apparens,  subtrahantur,  fietque  tempus  apparens  h.  22.  3'  39".  Secundo 
quaeritur  aequatio  temporis  astronomica,  quam  sine  tabula  conficio  sic.  Medius  Q ab  aequi- 
noctio est  328°  4',  ascensio  vero  recta  veri  loci  Solis  est  332°  13'.  Differentia  4°  9'  28"; 
quae  valent  16'  38".  Et  quia  medius  Solis  habet  minus,  aequatio  esset  addenda  ad  appa- 
rens tempus,  ut  fieret  aequale.  Est  igitur  jam  subtrahenda  ab  aequali , restatque  apparens 
h.  21°  55'  22"  per  modum  astronomicum  et  demonstrativum. 

Eadem  aequatio  astronomica  quaeratur  per  tabulam  secundam.  Est  igitur  ex  tabella 
prima  jam  inventum  ejus  elementum  2°  6'  ad.  Et  quia  anomalia  0 coaequata  est  9S  4°  34' 
quaerenda  infra,  datur  ex  secundae  tabulae  columella  sinistra  2°  3'  29"  addenda,  pro  se- 
cundo elemento.  Cum  igitur  utrumque  elementum  sit  addendum,  fac  summam,  quae  est 
4°  9'  29"  add.,  eadem  quae  prius. 

Tertio  quaeritur  aequatio  temporis  physica  vel  quasi.  Ergo  retento  priori  elemento, 
jam  per  eandem  anomaliam  Solis,  ut  prius,  excerpatur  ex  columella  dextra  elementum  alte- 
rum, seu  excessus  ejus  physice  instructi  super  astronomicum,  a Tychone  rejectum,  scii.  3°  21', 
subtrahendum  ab  apparente,  hic  igitur  addendum  tempori  aequali,  si  prius  in  minuta  redi- 
gatur, ut  fiat  13'  24".  Erit  ergo  apparens  tempus  h.  22.  25'  24". 

Tempus  medium h.  22.  12.  0 est 

Tychoni  empeirice 22.  3.  39.  l 

Astronomis  demonstrative 21.  55.  22.  > apparens. 

Mihi  Tychonem  interpretanti  physice  . 22.  25.  24.  | 

Exemplum  de  usu  tabulae  temporariae.  Anno  1598.  die  25.  Februarii  Juliani  vel 

7.  Martii  Gregoriani  in  merid.  aequali  Uraniburgico  quaeritur  aequatio  temporis.  Cum  igitur 
Sol  sit  in  16°  49'  X,  locus  iste  ex  tabula  prima  suppeditat  aequationem  Tychonicam  in  tem- 
poribus 1°  3'  30",  quae  sunt  minuta  horae  4'  14",  addenda  ad  apparens  (subtrahenda  igitur 
hic  ab  aequali).  Idem  locus  Solis  ex  tabula  aequationis  temporaria,  anno  1616  accommo- 
data, exhibet  in  sinistra  quidem  columella  minuta  12',  addenda  itidem  pro  aequatione  astro- 
nomica, in  dextra  vero  columella  exhibet  8',  subtrahenda  pro  aequatione  physica. 

73)  p.  445.  Apollonii  problema  discutit  Keplerus  in  libello  contra  Ursum,  qui 
exstat  vol.  I.  p.  215  — 287  nostrae  editionis,  idque  cap.  III.  fol.  264,  ubi  commentatur  Pto- 
lemaeum, libro  XII.  cap.  1.  Almagesti  hoc  problema  aliquantum  obscurius  tractantem. 

Tabulae  Rudolphinae  cap.  XXIY.  haec  habent,  quibus  caput  hoc,  quod  de  statio- 
nibus etc.  agit , illustratur.  In  problemate : cuilibet  anomaliae  planetae  suos  com- 
mutationis angulos  et  prostliaphaeresin  orbis,  seu  inferioribus  elongationem  assignare, 
in  quibus  is  fiat  stationarius , sudavit  quondam  Apollonius  Pergaeus  geometra  dixit- 
que  quid  geometrae  facere  debeant,  ut  hic  juvent  astronomos;  at  nec  ipse  fecit,  quod 

alios  jussit,  nec  si  fecisset  problemaque  solvisset,  astronomis  ea  re  satisfecisset.  Ille 
enim  ex  multis  causis,  quae  varietatem  inducunt  stationum  terminis,  pauca  supposuit, 
pleraque  dimisit  intacta.  Nos  ut  Apollonii  acumen  qua  licet  aemulemur,  proxime  geo- 
metricas dxQtfisicig  incedentes  sic  agemus. 

Initio  constituenda  erit  proportio  intervallorum  seu  distantiarum  temporanearum 
Solis  et  a planeta  (curtati  intervalli)  et  a Terra.  Secundo  constituenda  etiam  est  pro- 
portio arcuum  diurnorum  eccentri.  Planetae  quidem  arcum  diurnum  eccentri  secum 
trahit  anomalia  praescripta,  Solis  vero  anomaliam,  quae  ejus  arcum  diurnum  eccentri 
repraesentet,  oportet  eminus  conjectare,  quanta  praeter  propter  futura  sit,  ad  for- 
mandum commutationis  angulum.  Tertio  ponere  oportet,  radios  ex  Sole  in  planetam 
inque  Terram  cum  subtensis  diurnorum  suorum  eccentri  arcuum  formare  angulos  ex- 
trorsum  majores  recto,  quantitate  arcuum  cujusque  s emi  diurn  orum  ; etsi  hoc  exacte 
verum  non  est,  praeterquam  in  apsidibus.  *) 

His  praeparatis  et  suppositis  (cum  stationis  definitio  astronomica  sit  haec : 
quando  nimirum  linea  visionis  planetae  post  diem  exactum  in  idem  zodiaci  punctum 
secundum  longitudinem  incidit,  in  quod  pridie  inciderat,  sive  id  fiat  per  identitatem 
visoriae  unius,  ut  apud  Tychonem,  sive  per  parallelitatem  duarum,  ut  apud  Coperni- 
cum)  formabitur  nobis  figura,  in  qua  S Solem  repraesentat,  0 Terram,  A planetam 
unum  ex  superioribus , vel  e contrario  A Terram , 0 
planetam  unum  ex  inferioribus.  AD  est  arcus  eccen- 
trici  diurnus  superioris,  OP  inferioris  major,  suntque 
intercepti  inter  visorias  OA , PC  parallelas.  Igitur 
datur  proportio  AS  ad  SO , inventa  vero  est  pro- 
portio AD  ad  OP , minor  altera : quare  ductis  ex  A 
parallelis,  AE  ipsi  SO,  AB  ipsi  OP,  erunt  AS  : SO 
— CA  : AE  (aequalem  ipsi  01)  et  sic  nota  earum 
proportio.  Sic  etiam  AB  = OP,  nota  igitur  est  pro- 
portio DA  ad  AB.  Denique  quia  triangula  ASD, 

OSP  ponuntur  esse  aequicrura  et  major  angulus 
OSP  quam  ASD,  minor  igitur  angulus  SOP  quam 
SAD:  major  igitur  CAD  quam  IOP  vel  EAB  et  uter- 
que major  recto  quantitate  arcuum  semidiurnorum. 

Cum  igitur  angulus  commutationis  quaeratur, 
per  quem  planeta  fiat  stationarius,  ejus  equidem  com- 
plementum est  ad  duos  rectos  angulus  ASO  vel  CAE. 

Quare  ex  datis  quaeratur  angulus  CAE,  initio  facto 
a positione  ipsius  ACB,  ut  noti,  et  processu  per  po- 
sitionis correctionem  traducto. 

Interposito  exemplo,  quod  longiori  calculo  per 
«regulam  positionum«  computatur,  haec  sequuntur  praecepta:  \)  Quo  pacto  sint  discer- 
nendae stationes , prima  et  secunda  ? Angulum  commutationis  inventum , pro  superio- 
rum quidem  prima  statione  indaganda,  addemus  ad  ipsam  anomaliam  coaequatam  pla- 
netae, pro  secunda  statione  auferemus  ab  illa;  pro  inferiorum  vero  statione  prima 
subtrahemus,  pro  secunda  addemus.  Contrarium  fiet,  si  complementum  anomaliae 
planetae  ad  circulum  versetur  in  quaestione;  utrobique  adjiciemus  aphelii  planetae 
distantiam  ab  apogaeo  Solis,  ita  conficietur  anomalia  Solis  coaequata  justa,  exhibens 
justum  et  arcum  diurnum  et  intervallum;  quibus  datis  corrigitur  utraque  proportio  et 


*)  In  „Notis  et  animadversionibus"  ad  praecepta  hoc  monet  Keplerus:  Quod 
dixi,  „ tertio'  ponere  oportere",  studens  facilitati  calculi,  id,  praeterquam  in  apsidibus, 
cum  damno  sic  ponitur;  quod  hac  ratione  cavebitur,  si,  qui  hac  methodo  eliciuntur 
tanquam  commut.  anguli,  non  vere  hoc  esse  intelligantur,  quod  dicuntur,  non  sc.  con- 
stitui per  coaequatum  planetae  locum  in  eccentrico,  sed  per  semiaequatum , h.  e.  ex 
anomalia  eccentri  cum  aphelii  loco  commissa,  constitutum. 

per  eas  reditur  ad  opus  praecepti  prioris.  Addita  vero  illic  aphelii  planetae,  hic  apo- 
gaei  Solis  longitudine,  prodibit  locus  Solis. 

2)  Quomodo  cognoscatur , num  planeta  sit  directus,  stationarius,  an  retrogra- 
dus? Ad  tempus  quodlibet  propositum  quaerantur  angulus  commutationis  planetae  et 
proportio  intervallorum  Terrae  et  Solis  (adeoque,  si  non  vis  uti  tabella  stationum,  ip- 
sorum etiam  arcuum  diurnorum).  Tunc  indagetur  angulus  commutationis,  respondens 
huic  intervallorum  proportioni,  qui  stationem  exhibeat.  Si  igitur  minor  fuerit  ille  tem- 
porarius commutationis  angulus  hoc  stationario,  planeta  directus  est;  si  aequalis, 
planetarum  superiorum  unus  in  statione  est,  in  prima  quidem,  si  orientalis , Sole  a 
conjunctione  ejus  ad  oppositum  ejus  tendente,  at  si  occidentalis,  ab  opposito  ad  con- 
junctionem, in  secunda,  si  major,  planeta  est  retrogradus.  In  inferioribus  distinctio 
est  contraria:  vespertini  enim  sunt,  cum  primam  stationem  conficiunt,  cum  secun- 
dam, matutini. 

3)  Utrum  major  an  minor  inclinatione  futura  sit  latitudo  planetae  ? Ex  direc- 
torio computandi  loca  planetarum  in  longum  et  latum  sequuntur  hae  regulae : in  t) , 
2\-,  cf ? quoties  angulus  elongationis  est  semissis  anguli  commutationis,  in  $ vero, 
quoties  angulus  elongationis  cum  angulo  commutationis  implet  2 rectos,  latitudo 
aequatur  inclinationi;  quoties  minor  est  hic  elongationis  angulus,  latitudo  est  minor 
inclinatione,  quoties  major,  major  et  latitudo.  In  £ vero  latitudo  semper  est  minor 
inclinatione. 

4)  Utrum  latitudo  planetae  crescat  an  decrescat,  anne  consistat?  Latitudo  in 
eodem  manet,  quando  intervalla  planetae  et  Terrae,  ad  dies  proximos  subducta,  fue- 
rint in  proportione  inclinationum  eversa,  h.  e.  quando,  quantum  crescit  mesolog.  incli- 
nationis vel  decrescit,  tantundem  etiam  log.  commutationis  respectu  log.  elongationis 
crescit  vel  decrescit,  quod  fieri  potest  varie.  Et  in  t>  inque  2j-  ob  tardissimam  incli- 
nationis mutationem  diurnam  jugum  ipsum  latitudinis,  quavis  vice  maximae,  cum  opposi- 
tionibus planetae  cum  Sole  proxime  coincidit,  a conjunctionum  cum  Sole  diebus  aliquanto 
plus  recedit;  in  £ ob  celerrimam  separationem  orbium  propius  sese  applicat  con- 
sistentia latitudinis  ad  accessum  planetae  (motu  eccentrico  in  orbita)  ad  inclinationis 
maximae  limites,  majori  tamen  varietate,  cum  planeta  est  circa  stationes  vel  retrogradus. 

In  <3  et  $ magnam  haec  res  habet  varietatem,  etsi  ille  quidem  superiorum 
sectae  sese  propius  etiam  hic  applicat,  ista  vero  inferiorum,  sc.  Mercurii:  ille  ob 
parvitatem  inclinationis  et  tarditatem  commutationis,  ista  ob  magnitudinem  inclina- 
tionis et  commutationem  paulo  breviorem.  Utcunque  tamen  haec  sic  sese  habeant, 
in  utroque  tamen  planeta  nihilominus  circa  stationes  et  retrogradationes  latitudines 
eorum  plurimum  habent  varietatis,  ut  praescribi  regula  alia  non  possit,  nisi  haec 
solum,  ut  calculus  eorum  motus  deducatur  ad  binos  dies,  datum  circumstantes,  atten- 
dendo, quae  membra  generalis  praecepti  nihil  mutent  et  quomodo  mutentur  logarithmi, 
et  an  nobis  ad  formationem  prosthaphaereseos  posterioris  subsidio  esse  possit  tabula 
anguli.  Certe  haec  varietas  tanta  est,  ut  cum  in  Saturno  et  Jove  maxima  latitudo, 
uti  dictum,  contingat  proxime  diem  oppositionis  cum  Sole,  in  Marte  ea  possit  distare 
ad  dies  20,  30,  40  ante  vel  post  oppositionem,  pro  re  nata.  — Quae  sequuntur  in  hoc 
capite  leguntur  annot.  42.  et  52.  Schema  praemissum  adhibet  Keplerus  capite  XI.  ad 
indagandas  ope  problematis  geometrici  stationes  planetarum,  quo  simul  usus  logarithmorum 
demonstratur. 

Problema  hoc  est : De  alio  peculiari  usu  canonis  logarithmorum,  praecipue  in  sta- 
tionum punctis  indagandis.  De  planetarum  stationibus  artificiose  indagandis  infra  suo 
loco  tradentur  praecepta.  Per  ea  vero  nobis  ingeritur  necessitas  solvendi  hoc  problema. 
Si  duo  triangula  obtusis  suis  angulis  notis  et  recto  proximis  in  eodem  puncto  conserta 
sic  fuerint,  ut  latus  alterutrius  lateribus  reliqui  intercedat,  subtensa  vero  latera  angulis 
obtusis  in  eandem  lineam  rectam  coincidant,  si  simul  etiam  binorum  ex  eadem  parte 
laterum  proportiones  fuerint  notae:  ex  his  notis  indagare  quantitates  angulorum,  et 
quos  latera  faciunt  cum  basi  communi,  et  quos  ipsa  inter  sese. 

Hic  ne  praeceptum  sit  nimis  tenebricosum,  praemittenda  est  geometricorum 
fontium  indicatio. 

Sit  punctum  A,  ad  id  duo  anguli  obfusiusculi  (Fig.  100.  p.  575)  CAD  et  EAB, 
notae  uterque  quantitatis,  et  latus  prioris  AD  intercedat  inter  latera  posterioris  AB, 
AE;  vicissim  latus  posterioris  AE  intercedat  inter  latera  prioris  AD,  AC;  latera  vero 
angulis  obtusis  subtensa  CD  et  EB  constituant  unam  rectam  CB.  Sit  denique  nota 
proportio  binorum  laterum  a dextra  parte,  sc.  AC,  AE,  nota  et  proportio  binorum  a 
sinistra,  scii.  AB,  AD.  Oportet  indagare,  quanti  sint  anguli  C,  E,  D,  B,  et  quanti 
CAE  et  reliqui  ad  A. 

Quia  igitur  CAD,  EAB  sunt  obtusi,  ducta  ex  A perpendicularis  in  BC  cadet 
intra  bina  et  bina  latera,  sit  haec  AF;  quae  si  ponatur  esse  sinus  totus,  in  ea  dimen- 
sione quatuor  latera  circa  obtusos  totidem  erunt  secantes  angulorum,  quos  latera  fa- 
ciunt cum  AF  perpendiculari.  Cum  autem  hi  anguli  sint  complementa  angulorum 
C,  E,  D,  B quaesitorum , illarum  igitur  linearum  logarithmi  erunt  iidem  cum  horum 
quaesitorum  angulorum  logarithmis;  linearum  quidem  privativi  sunt,  quippe  sinu  toto 
majorum,  istorum  vero  positivi,  quia  horum  sinus  sunt  toto  minores.  Ergo  proportio 
illarum  linearum  erit  differentia  logarithmorum , quos  habent  anguli  C,  E,  D,  B.  Et 
cum  AF  cadat  inter  bina  et  bina  latera,  patet,  quod  laterum  ex  una  parte  breviorum 
proportio  sit  minor,  ut  AB,  AD,  ex  altera  parte  longiorum  proportio  major,  ut  AC, 
AE.  Amplius  memineris,  quod  lineae,  quae  privativum  habet  logarithmum,  brevioris 
minor  sit  logarithmus,  longioris  major. 

Ex  his  fundamentis  praeceptum  nascitur  tale.  Per  proportionem  minorem 
(AD,  AB),  ut  logarithmum,  excerpe  arcum.  Cum  igitur  angulus  ACD , quaesitorum 
unus,  sit  certo  minor  complemento  hujus  arcus  ad  quadrantem,  pone  hunc  esse 
notum,  pone,  inquam,  minus  aliquid  illo  complemento.  Ablata  igitur  positione  hac 
a summa  angulorum  C,  D (qui  cum  CAD  noto  faciunt  duos  rectos),  residuum  erit 
tanquam  angulus  D.  Hujus  ergo  logarithmum  adde  ad  proportionem  minorem,  summa, 
ut  logarithmus,  exhibebit  veluti  angulum  B.  Hoc  vero  ablato  a summa  duorum  B,  E, 
relinquetur  quasi  angulus  E.  Hujus  igitur  logarithmum  adde  proportioni  majori : 
summa,  ut  logarithmus,  exhibebit  angulum  C correctiorem,  quam  erat  initio  positus. 
Ab  hoc  igitur  angulo  C,  jam  correctiori,  tanquam  a nova  positione  repetitus  proces- 
sus exibit  in  correctionem  secundam  positionis.  Bis  vero  correcta  positione,  statim 
apparebit  analogia,  quae  ducet  ad  minutissima  corrigenda.  Correcto  angulo  C et  cum 
eo  etiam  E,  D,  B,  per  subtractionem  C ab  E habetur  et  angulus  CAE. 

Ita  positione  unius  de  quatuor  angulis,  qui  quaerebantur,  compendiosissime 
venitur  ad  certitudinem  omnium  quatuor,  quod  citra  logarithmorum  operam  fortassis 
aut  impossibile  fuisset  aut  laboris  immensi. 

Etsi  vero  usus  praecepti  hujus  in  his  tabulis  specialis  est  in  stationibus  inda- 
gandis, ut  praefatus  sum,  censui  tamen,  proponendum  hoc  loco  generaliter,  quia  usus 
ejus  etiam  in  aliis  computationibus  esse  poterit,  et  quia  exemplum  ipsum,  abutendi 
logarithmis  ad  operationes  tales  inartificiales,  de  pluribus  aliis  affinibus  deque  loga- 
rithmorum ad  eas  aptitudine  monebit. 

74)  p.  448.  Cap.  XXII.  Tab.  Rud.  „De  prosthaphaeresibus  orbis  annui"  praecepto  96. 
docetur:  Excerpere  vel  computare  prosth.  seu  parallaxin  orbis,  et  influe  additur:  Hanc 
communiter  parallaxin  seu  prosthaphaeresin  orbis  magni  appellant  Copernicus  et  Pru- 
tenicae  et  brevitatis  causa  prosthaphaeresin  orbis  simpliciter.  Tycho  Braheus  inter- 
dum appellavit  prosthaphaeresin  eccentri  non  'plane  proprie , sed  eo  respectu , quod 
centrum  alicujus  concentrici,  in  quo  fertur  eccentricus,  ejusque  linea  apsidum,  cum 
ipso  Sole  circumiens  in  annuo  orbe,  causetur  hanc  prosthaphaeresin.  Maginus  in 
Suppi.  Ephem.  appellat  aequationem  orbis  vel  argumenti  planetae  ex  Alphonsinis. 
Ptolemaeus  prosthaphaeresin  epicycli  dixit. 

Capite  X.  Tab.  Rud.  Keplerus,  „Tabulam  anguli  potissimum  pro  prosthaphaeresibus 
orbis  in  5 planetis11  explicans,  haec  refert:  Desideratur  a tabulis  astronomicis  conspec- 
tus aliquis  varietatum  prosthaphaeresium  orbis , ut  prosthaphaeresin  vero  proximam, 
in  quantum  hoc  patitur  mira  planetarum  varietas , excerpere  et  tanquam  positionem 
felicem  deinceps  per  logarithmos  excolere  et  limare  possint  calculatores. 

His  de  causis  construxi  jam  ante  multos  annos  tabulam  anguli  prolixam  ad 

singulos  gradus  semicirculi  commutationis  adque  24  proportiones  laterum  trianguli 
(h.  e.  intervallorum  Solis  et  Terrae,  Solisque  et  planetae)  et  interjeci  areis  differen- 
tias tam  interlineares  quam  intercolumnares , ut  si  quis  vellet,  more  in  astronomicis 
tabulis  non  infrequenti,  partem  proportionalem  venari  posset  operatione  cruciformi, 
vere  cruce  calculatorum.  At  in  editione  operis  re  diligentius  expensa  sufficere  visa 
est  tabulae  pars  tertia  et  ea  quidem  sine  differentiis.  Incipit  igitur  ejus  margo  sini- 
ster a commutationis  denariis  progrediturque  usque  ad  100°.  Abbinc  vero,  cum 
prosthaphaereses  orbis  in  Saturno  incipiant  decrescere  usque  ad  140°,  ubi  Veneris 
incipiunt  decrescere,  singulos  gradus  exhibere  visum  est.  Ab  140°  usque  ad  finem 
semicirculi  sufficere  visi  sunt  saltus  per  quaternos,  cum  sine  lima  per  logarithmos 
nulla  plane  prolixitas  tabulae  hujus  prosthaphaeresibus  Martis  et  Veneris  satisfacere 
possit.  In  fronte  vero  occurrunt  ordine  proportiones  a 30000  ad  240000. 

Usus  tabulae  est  iste.  Si  tam  summa  quaesitorum  angulorum  (commutatio), 
quam  proportio  reperiuntur  exacte  in  margine  et  fronte,  area  quoque  exhibebit  quae- 
situm exacte;  sin  aliter,  per  summam  angulorum  quaesitorum  (h.  e.  per  commutatio- 
nem) proxime  minorem  data  in  margine  inventam  et  per  proportionis  logarithmi 
myriades  puras  in  fronte  ingredere,  et  exhibebit  area  communis  quaesitorum  angu- 
lorum minorem  (seu  prosthaphaeresin  orbis)  respondentem  elementis,  quibus  est 
excerptus.  Idem  fac  cum  angulo  commutationis  proxime  majori,  quam  est  datus, 
et  cum  proportionis  myriade  sequenti:  per  quae  prosthaphaeresin  elicies  etiam  majo- 
rem. Memineris  itaque,  veritatem  esse  plerumque  in  medio  excerptorum.  Sume  igitur 
aliquid  intermedium  et  excole  illud  per  proportionem  ipsam  datam.  Id  enim  fit  longe 
facilius,  quam  per  ullam  venationem  partis  proportionalis. 


Inter  mss.  Pulkoviensia  deprehendimus  fasciculum,  quod  maxima  ex  parte  adver- 
saria Tab.  Rud.  continet  (Vol.  XX.).  Ex  his  hoc  excerpimus : 

Praeceptum:  Dato  commutationis  angulo  et  distantiarum  proportione,  invenire 
prosthaphaeresin  orbis  et  elongationem  planetae  a Sole. 

Etsi  perscriptum  est  in  Epit.  Astr.  p.  751  (448),  prosthaphaeresi  seu  parallaxi 
orbis  non  opus  esse  in  calculo  Rudolphino,  ut  qui  contentus  sit  elongatione  planetae 
a Sole , id  tamen  intelligebam  tantum  de  illo  modo  investigandi  elongationem  planetae, 
quem  tunc  sequebar.  Ex  illo  vero  tempore  deprehendi  commodiorem  calculi  formam, 
in  qua  prius  (in  superioribus  quidem)  innotescit  haec  orbis  prosthaphaeresis.  Attende 
igitur  definitionem  vocis : cum  de  superioribus  planetis  agimus,  vox  ista,  prosthaphae- 
resis orbis,  intelligitur  de  orbe  magno,  qui  secundum  T.  Brahei  conceptiones  Solem 

ipsum  et  in  eo  commune  centrum  totius  systematis 
planetarii  circumfert.  Et  tunc  est  angulus  ad  pla- 
netam  in  adjecto  schemate  (ubi  T Terra  intra  or- 
bem eccentricum  PLAN,  et  S Sol)  SLT  vel  SNT, 
differens  ab  elongatione  planetae  a Sole  STL  vel 
STN.  At  cum  de  inferioribus  agimus,  vox  orbis 
multo  commodius  quam  in  Prutenicis  accipi  potest 
de  ipso  planetae  orbe  eccentrico  circa  Solem,  qui 
veteribus  epicyclus  dicebatur,  et  tunc  prosth.  orbis 
non  aliter  ac  in  Prutenicis  est  angulus  ad  Terram 
seu  angulus  visionis;  in  adjecto  schemate  (ubi  R 
Terram  signat,  extra  orbem  inferiorum  unius)  an- 
gulus hic  est  SRP  vel  SRA,  ipsa  sc.  elongatio  pla- 
netae a Sole.  Consequens  igitur  est,  cum  prostha- 
phaereseos  vox  sit  relativa,  ut  in  superioribus  qui- 
dem intelligatur  referri  ad  locum  planetae  eccen- 
tricum per  lineas  SL,  SN  definitum,  in  inferioribus 
vero  ad  locum  verum  Solis,  per  RSO  definitum. 
Itaque  in  semicirculo  commutationis  priore  OP 
prosthaphaeresis  haec  superiorum,  ut  SNT,  subtrahitur  a loco  planetae  eccentrico  SN, 
inferiorum,  ut  SRP,  additur  ad  locum  Solis  RSO;  contra  in  semicirculo  commutationis 

posteriore  OL,  prostbapbaeresis  haec  superiorum,  ut  SLT,  additur  ad  locum  planetae 
eccentricum  SL,  inferiorum,  ut  SRA,  aufertur  a loco  0 RSO. 

Definitionibus  explanatis  sequitur  praeceptum,  quod  illam  calculi  formam  tradit, 
quam  omnium  commodissimam  deprehendi. 

1)  Immitte  proportionem  intervallorum  in  columnam  log.  canonis  usitati,  ea 
monstrabit  in  fronte  et  marg.  sinum  (in  <5  et  $ rarissime  in  calce  et  marg.  dextro) 
prosth.  orbis,  omnium  hujus  proportionis  maximum.  2)  Hanc  aufer  ab  angulo  com- 
mutationis, qui  est  OTN  vel  OTL,  OSP  vel  OSA;  si  remanet  90°,  tunc  illa  ipsa  prostha- 
phaeresis  valet  tota,  sicut  eam  exhibuit  ex  canone  proportio;  sin  autem  remanet  vel 
plus  vel  minus,  ejus  quod  remanet  log.  adde  proportioni,  cum  summa  rursum  ut  prius 
excerpe  prosth.,  quae  jam  erit  correctior.  Adhuc  tamen  vel  deficiet,  si  minus  qua- 
drante remansit,  vel  excedet,  si  plus,  idque  tanto  magis,  quanto  illic  plus,  hic  minus 
remanserit,  praesertim  in  $ et  <j>.  Quare  etiam  cum  correcta  jam  prosth  agendum 
est,  sicut  prius  cum  tota.  Subtrahenda  sc.  est  ab  angulo  commutationis  initiali,  residui 
log.  addendus  proportioni  initiali,  et  per  summam  excerpenda  prosthaphaeresis  pro- 
dibitque  adhuc  correctior.  Semper  autem  repetendus  erit  iste  processus,  quoadusque 
prodeat  eadem  prosthaphaeresis,  quae  prius : ita  tandem  erit  justa. 

Etsi  vero  verba  hujus  praecepti  cumulum  aliquem  laboris  nobis  ostentant  emi- 
nus, et  taedium  ex  multiplicatione,  subtractione,  excerptione,  additione,  certum  tamen 
habeat  calculator,  quantumcunque  sit  hujus,  longe  id  esse  brevius,  longe  facilius,  longe 
certius,  quam  est  in  calculo  ceterarum  tabularum  usitato  discursitatio  per  tabulas 
varias,  multiplicatio  in  scrupula  proportionalia,  omnium  adeo  trium  istorum  limatio, 
quae  fit  multiplicatione  diff.  in  scrupula,  gradibus  integris  anom.  eccentri  et  commut. 
adhaerentia. 

Potest  tamen  evitari  superflua  et  nimio  longa  series  repetitionum  in  hunc  mo- 
dum: proportioni  adde  log.  commutationis,  summa  ut  log:  exhibebit  bonum  initium. 
Deinde,  cum  primum  prodierit  prosth.  semel  correcta,  compara  eam  cum  antecedenti, 
exquisita  earum  diff!  praeterpropter,  inde  respice  ad  proportionem  etc. 


75)  p.  449.  In  STP  (Fig.  85)  dantur  ST,  SP  et  angulus  TSP  (anomalia  com- 

Cp  OT 

mutationis),  quare  tg.  */a  (T  - P)  = tg.  % (T  + P)  . ^ g - ; % (T  + P)  + 7a 
(T  — P)  = STP.  (j-p-qj-g-T-  est„index«.J 


76)  p.  451.  . Sit  in  eadem  figura  BT  planum  eclipticae,  APQ  planum  orbitae  pla- 
netae, inclinatum  in  planum  eclipticae  quocunque  angulo.  Jam  imaginetur  perpendicularis 

PX  demissa  ex  P in  eclipticae  planum  connexisque  punctis  S et  T (Solis  et  Terrae  centra 

repraesentantibus)  cum  puncto  X , erit  angulus  PSX  .inclinatio  et  PTX  latitudo  planetae. 
In  triangulis  PXS  et  TXP  ad  X rectangulis  erit  SX  = cot.  PSX  . PX  et  TX  = cot. 
PTX  . PX.  Jam  in  ^ STX  est  SX  : TX  = sin.  STX  : sin.  TSX,  quare 

cot.  PSX  : cot.  PTX  = sin.  STX  : sin.  TSX 

cot.  PSX  . sin.  TSX 

cot.  PTX  = : — — 

sin.  STX. 


77)  p.  460.  Logarithmis  Briggii  calculum  hunc  absolventes,  hanc  eligamus  formam: 

AB  AG 

1)  In  /\  ABG  : tang.  1/.2  (G  — B)  = tg.  % (G  -j-  B)  . . Dantur  angulus 

BAG  = 3°  22',  AB  = 1.00674,  AG  = 0,72787,  ergo  AB  -j-  AG  = 1,73461,  AB  — AG 

= 0,27887,  7,  (G  + B)  = 88°  19'. 

log.  tg.  88°  19'  = 11,5318275  — 10 
log.  0,27887  = 0,4454018  — 1 

log.  1,73461  = 0,2392018 

log.  tg.  »/a  (G  — B)  = 10,7380275  - 10 
«/,  (G  — B)  = 79°  38'  30" 

V*  (G  + B)  = 88°  19' 

B = 8°  40'  30" 

2)  In  A AFC:  tg.  % (F  - 0)  = tg.  V2  (F  + 0)  . 

*/2  (F  + C)  = 88°  19',  AC  = 0,99268,  AF  = 0,72036';  AC  -f-  AF  = 1,71304, 

AC  — AF  ==  0,27232. 
log.  tg.  88°  19'  = 11,5318275  — 10 
log.  0,27232  = 0,4350795  — 1 

log.  1,71304  = 0,2337675 
log.  tg.  1/2  (F  — C)  = 10,7331395  — 10 
1 /2  (F  — C)  = 79°  31' 

Va  (F  + C)  = 88.  19 
ACF  = 8.  48 

78)  p.  462.  Compara  cum  sequentibus  quae  Keplerus  de  lunari.  theoria  Criigero 
scripsit,  explicans  textum  et  schemata,  supra  p.  35. 

In  Tab.  Rud.  de  anomalia  Lunae  soluta  haec  occurrunt:  Luna  respectu  eorum 
locorum  eccentrici  sui,  quos  ille  solet  obtinere  in  copulis , h.  e.  in  conjunctionibus  et 
oppositionibus  cum  Sole,  prorsus  est  similis  planetis  ceteris.  Id  ut  pateat  evidentius 
et  ut  tota  reliqua  doctrina  de  motibus  Lunae  clarius  explicetur,  monendus  est  initio 
calculator,  duorum  quidem  generum  anomalias  deprehendi  in  Luna,  non  secus  ac  in 
5 planetis,  non  tamen  iisdem  nominibus  illas  ab  invicepi  distingui,  quibus  in  ceteris. 
Causa  haec  est,  quia  in  5 quidem  planetis  anomalia  prima  sola  re  vera  inest  motibus 
cujusque  per  eccentricum,  secunda  iis  penitus  extrinsecus  advenit,  seu  merum  ea  visus 
sit  accidens,  secundum  Copernicum,  sive  totus  eccentricus  alieno  Solis  motu,  sorte 
inter  omnes  quinque  communi,  situ  suo  emoveatur,  secundum  Tychonem.  In  Luna 
vero  utrumque  genus  anomaliarum  re  vera  inest  ipsis  Lunae  motibus  $ ut  eae  non 
subjecto,  sed  tantum  causis  distinguantur.  Igitur  in  libris  hactenus  editis,  praesertim 
in  Epitome  Astronomiae  consultum  mihi  visum  est,  nomina  his  anomaliis  a relatione 
ad  Solem  deducere,  ut  quae  in  aliis  planetis  est  anomalia  motus  eccentrici,  ea  in 
Luna  dicatur  anomalia  soluta,  intellige  a Solis  respectu;  reliqua  anomalia  cum 
aequationibus  ejus  menstruae,  id  est  alligatae  ad  Solem,  qui  mensem  efficit,  hoc 
est  Lunae  phases  illuminatione  ejus.  Prutenicae  appellant  illam  periodicam,  hanc 
synodicam.  Haec  in  genere  dicta  sunto;  deinceps  de  singulis  agam. 

Jam  Keplerus  ad  „anomaliam  Solutam"  transiens  8 proponit  figuras,  quasi  ex  Epi- 
tomes fig.  89.  erutas,  in  quibus  centrum  Terrae  ponitur  primo  in  PQ  infra  B,  secundo  in 

A,  tertio  in  C,  quarto  supra  NO  ad  sini- 
stram, quinto  in  QP  supra  C,  sexto  supra 
NO  ad  dextram,  septimo  in  NO  ad  dex- 
tram puncti  B,  octavo  in  IK  ad  dextram 
puncti  Z.  His  positis  pergit:  Sit  A (Kep- 
leri  figura  II.)  centrum  Terrae,  B cen- 
trum eccentrici  Lunae,  AB  linea  ap- 
sidum, quae  producta  secet  eccentri- 
cum, huic  ad  rectos  per  B centrum 
ducta  sit  linea,  cujus  sectiones  cum 
eccentrico  sint  longitudines  mediae 
lineares,  i.  e.  ex  idiomate  Arabico 
puncta,  circa  quae  Luna  a Terrae  cen- 
tro distet  mediocri  intervallo.  Movetur 
autem  Luna  circa  Terram  (ut  ceteri 
quinque  circa  Solem  apud  Tychonem) 
causis  aeque  naturalibus,  circulum  non 
quidem  plane  perfectum , proxime  ta- 
men perfectum  efficientibus.  Nam  quae 
ex  Epitoma  (fol.  470)  contra  produci 
possunt,  nullius  sunt  momenti.  Lon- 
gitudo enim  a principio  zodiaci  per  illam  diversitatem  non  ultra  17"  vitiatur,  intervallum 
vero  Lunae  et  Terrae,  etsi  non  est  vere  idem,  quod  computatur  ex  circulo  perfecto. 


Fig.  89  (rep.). 
H 3? 

nuspiam  tamen  ad  formandam  motus  apparentis  diversitatem  concurrit,  uti  fit  in  5 pla- 
netis. Pinxi  igitur  iter  centri  corporis  Lunae  in  forma  perfecti  circuli,  etsi  id  pro- 
prie loquendo  est  ellipsis,  parumper  a circulo  deflectens  introrsum,  ut  in  ceteris; 
eoque  etiam  tabula  aequationum  ex  ellipsi  computata  est. 

Quod  attinet  motum  apogaei  Lunae  (apogaeum  enim  in  Luna  consideramus  ut 
in  Sole,  quod  in  ceteris  quinque  est  aphelium),  satis  is  est  celer,  si  tarditatem  respi- 
ciamus  apsidum  in  ceteris;  revertitur  enim  ad  eundem  zodiaci  locum  post  annos  8 '/2, 
ex  quo  est  a quolibet  digressus.  Manente  igitur  eccentricitate  AB , circellus  a centro 
B describitur  circa  Terrae  centrum,  plus  quam  duplo  amplior  maximo  Terrae  circulo, 
et  id  secundum  ordinem  signorum  a dextris  sursum  ad  sinistram.  Hujusmodi  vero 
circellos  describent  etiam  reliquorum  planetarum  centra  eccentricorum  circa  Solem, 
si  temporis  spatium  habitura  sunt  idoneum. 

His  praemissis  transit  Keplerus  ad  descriptionem  tabularum,  quae  Lunae  theoriae  inser- 
viunt, et  huic  descriptioni  haec  adjungit : Hic  locus  admonet,  ut  quod  supra  (fol.  563)  de 
planetis  omnibus  dixi,  abjectos  a me  esse  circulos  et  orbes,  regularitatemque  motuum 
circa  centra  quaedam , situs  et  intervalli  constantis , relicta  planetis  orbita  elliptica, 
id  jam  Lunae  motibus  applicem.  Cum  enim  tabulas  aequationum  Lunae,  anomaliae 
solutae,  computaverim  per  ellipticam  viam  et  areas  triangulorum,  ut  in  planetis  cete- 
ris, quaeritur,  quid  me  coegerit  a circulari  circuitu  Lunae  recedere,  si,  ut  jam  dixi, 
non  sentitur  in  ea  deflexio  illa  centri  globi  a circuli  perfectione  introrsum?  Causas 
igitur  duas  trado : prima  est,  quia  altera  inaequalitas  menstrua,  de  qua  posterius  agen- 
dum, tota  causis  naturalibus  efficitur,  sine  circulis  propriis;  magna  itaque  praesumtio 
fuit  etiam  de  hac  anomalia  soluta.  Altera  causa,  quia  reliquorum  planetarum  motus 
exemplum  etiam  Lunae  praeiverunt,  et  quia  causae  eorum  physicae  sic  sunt  com- 
paratae, ut  verisimile  non  sit,  siquidem  eae  regnant  in  ceterorum  motibus,  non  itidem 
regnare  in  lunaribus;  praesertim  cum  aequipollentia  diversarum  Lunae  hypothesium 
in  salvandis  hujus  primae  inaequalitatis  apparentiis  intra  omnem  sensus  observandi  que 
subtilitatem  consistat.  Ptolemaeus  quidem  epicyclum  posuit  in  concentrico,  testatus 
illum  paria  facere  eccentrico  simplici,  cujus  eccentricitas  sit  aequalis  semidiametro 
epicycli,  qualem  eccentricum  et  in  Sole  posuerat.  Copernicus  epicyclum  eundem 
retinuit,  quod  primam  hanc  Lunae  anomaliam  attinet.  Cum  vero  Tycho  Braheus 
videret,  nimiam  esse  hanc  eccentricitatem,  nimiam  epicycli  diametrum,  nec  conciliari 
cum  parallaxibus  et  umbrae  diametrorum  varietatibus,  consilium  cepit  tale,  quale 
Ptolemaeus  in  eccentricis  planetarum  ceterorum.  Sed  quia  in  iis  Ptolemaeus  centrum 
posuerat  aliud  eccentricitatis  duplicis,  circa  quod  regularis  esset  incessus  planetae, 
eoque  totus  eccentricus,  ut  supra  dictum,  circa  proprium  centrum  inaequalis  per  di- 
versa tempora  motus  sentiebatur,  idque  incommodum  Copernicus  in  planetis  effugerat 
duplicatione  sui  epicycli,  quem  pro  eccentrico  amplexus  erat:  hic  Tycho,  Copernico 
magis  addictus,  etiam  in  Luna  duplicavit  hujus  primae  et  solutae  inaequalitatis  epi- 
cyclum, quorsum  in  Luna  nondum  adspiraverat  Copernicus.  Post  Tychonem  ego, 
causas  non  in  epicyclos,  sed  in  rationes  vectis  et  librae  naturales  referendas  statuens, 
quibus  planetae  iter  ellipticum  efficeretur,  easdem  etiam  in  Luna  statui. 

Oritur  et  quinta  hypothesis  P.  Alberti  Curtii  S.  J. , amici  mei  Uranici, 
pulcherrimi  ea  ingenii;  quae  cum  libram  mihi  relinquat,  ad  formandum  iter  ellipticum, 
vectem  tamen  eripit:  aream  sc.  trianguli  transfert  in  punctum  aequatorium  Ptolemai- 
cum,  focorum  ellipsis  alterum,  circa  quod  anomalia  media  aequalibus  ordinetur  angu- 
lis, sed  quae  in  effectu  longitudinis , quam  hic  spectamus , cum  aequante  Ptolemaico 
penitus  coincidit. 

En  ergo  typum  omnium  et  in  ejus  arearum  aequationibus  in  Luna  quidem 
propinquitatem  numerorum  inopinabilem : 

In  anomalia  mec 
44°  42'  16"  | 90°  29'  52" 

ia 

134°  49'  39" 

Semidiametri  epicyclorum 
seu  eccentricitates. 

Per  eccentricum  per- 
fectum vel  epicyclum 
simplicem  in  concen- 
trico. 

3.  18.  19. 

4.  59.  20. 

3.  46.  22. 

8724  Ptolemaei  et 
Copernici. 

Per  vectis  et  librae  ra- 
tiones. 

3.  22.  58. 

4.  59.  39. 

3.  41.  3. 

4362  Mea. 

Per  eccentricum  vel 
ellipticam  et  punc- 
tum aequatorium. 

GO 

r-i 

CO 

1 

4.  59.  33. 

3.  38.  43. 

Ecc,  4362  Ptolemaei  in 
planetis 

Aeq.  8724  et  P.  Curtii. 

Per  duplicationem  epi- 
cycli. 

3.  25.  26. 

4.  59.  33. 

3.  37.  29. 

Maj.  5832  Copernici  in 
planetis 

Min.  2916  et  Tychonis 
in  Luna. 

Longissime  scilicet  Tycho,  Copernicum  in  planetis  imitatus,  recessit  a Ptolemaeo 
et  Copernico  in  Luna  ad  7 et  9 scr.  usque;  medium,  sed  Tychoni  propiora  tenemus 
Ptolemaeus,  a planetis  traductus  in  Lunam,  et  ego  mediusque  Curtius.  Quos  inter 
cum  observatio  longitudinis  Lunae  judicium  ferre  nequeat,  quippe  de  2',  quid  causae 
sit,  cur  non  causas  naturales  vectis,  quas  requirunt  ceteri  planetae,  probat  ratio, 
audiam  etiam  in  Luna,  sequente  facilitate  calculi,  etsi  de  hoc  cum  Curtio  jam  nomi- 
nato certamen  mihi  est  aequalitatis.  Quin,  quod  hanc  attinet  tabulis  jam  confectis 
nihil  amplius  interest  utentis,  quanta  facilitate  sint  computatae.  Satis  itaque  de  prima 
Lunae  aequalitate,  soluta  dicta. 

Ho  rroccius  Kepleri  theoriam  et  ea,  quae  de  Venere  fol.  460  dixerat,  sic  explicat:  Sit  A 
Sol,  FLGK  orbis  Terrae,  cujus  centrum  C esto,  HBME  orbis  Veneris  et  ejus  centrum  D.  Sit  F pe- 
rihelium Terrae  (vel  Solis  perigaeum),  G ejus  aphelium;  aphelium  Veneris  sit  E,  perihelium  B,  no- 
dus boreus  H,  limes  boreus  M,  austrinus  0.  Ratio  jam,  cur  latitudo  Veneris  borea  BI  major  est 
quam  austrina  NE,  ab  eo  venit,  quod  orbis  Terrae  (cujus  major  est  eccentricitas)  ad  orbem  Veneris 

magis  appropinquat,  quam  hic  ab  illo  recedit. 
Licet  enim  Venus  in  B a Terra  in  L abscedit 
eccentricitate  AD,  contraque  in  N tantundem  ad 
Terram  in  K appropinquat,  ideoque,  si  eccentri- 
citas Veneris  AD  ad  centrum  orbis  Terrae  C refe- 
renda est,  propinquior  esset  Venus  in  N Terrae 
in  K quam  Terrae  in  L , cum  ipsa  in  B : ac 
proinde  lat.  austr.  Veneris  NE  major  appareat 
oculo  in  K,  quam  borea  BI  oculo  in  L,  quod  illic 
propinquior,  hic  remotior;  cum  tamen  Terra  in  L 
(ob  longe  majorem  eccentricitatem  AC)  accedit 
versus  Venerem  in  B multo  magis,  quam  Venus 
ab  ea  recedit,  contraque  in  K multo  magis  fugit 
Venerem  in  N,  quam  ipsa  eam  sequitur.  Fit 
hinc,  Venerem  in  B (circa  boreum  limitem)  minus 
distare  a Terra  in  L , quam  in  N (circa  limitem 
austrinum)  a Terra  in  K , proindeque  latitudinem 
illic  majorem,  hic  minorem  conspici,  licet  incli- 


Fig.  102. 


natio  utrobique  sit  eadem. 

Haec  hactenus  ad  explicandam  hanc  Kepleri  hypothesin,  cujus  sane  pulchritudo  ex 
eo  conspicua  magis  est,  quod  unico  orbe  contenta  totum  illud  praestet  (idque  facilius  ex- 
actiusque),  quod  Ptolemaei  nescio  quot  figmenta  vix  possunt,  qui  tria  saltem  latitudinis 
elementa  introduxit  ad  salvanda  ea,  quae  Keplerus  uno  solummodo  perfecit.  Quam  com- 
pendiosa igitur  adeoque  naturae  maxime  consentanea  est  haec  de  motu  Terrae  hypothesisl 
quae  non  solum  minimo  apparatu  efficit  ea,  quae  a veteribus  mille  cyclos,  epicyclos,  eccen- 

tricos,  mille  mille  nugas  exigebant,  veriim  etiam  causas  aperit,  quae  veteres  illos  in  errores 
istos  perplexissimos  induxerint.  Quid  ultra  perfectius  esse  poterit?  Veritatem  dilucide 
aperit,  errores  aperte  detegit. 

Albertus  Curtius,  quem  Keplerus  comparat  sibi  aliisque  astronomiae  luminibus,  col- 
legii Jesuitarum  Dillingensis  socius,  cum  Keplero  convenit , dum  is  Ulmae  Tabulas  Rudol- 
phinas  formis  describendas  curabat.  Per  annum  1627  cum  Keplero  multa  cum  per  literas 
tum  viva  voce  de  rebus  astronomicis  et  praecipue ' de  tabulis  illis  egit,  quorum  testes  habe- 
mus epistolas  Curtii  ad  Keplerum  datas,  quae  insunt  collectioni  manuscriptorum  Kepleri  Pul- 
koviensi,  quamquam  aegre  ferendum,  epistolas  Kepleri  omnes  ad  Curtium  datas  in  illa  col- 
lectione desiderari.  Edidisse  diximus  vol.  I.  p.  191  Curtium  Tychonis  observationes  (Hi- 
storia Coelestis)  iisque  hic  addimus,  nomen  «Lucius  Barrettus« , quo  se  in  praefatione 
Hist.  Coei,  introducit,  ex  transpositione  literarum  nominis,  » Albertus  Curtius«  compositum 
esse.  Mortuum  Curtium  exhibent  historici  anno  1671,  quare  fatis  non  datum  ei  fuit,  ut 
videret  typum  operis  illius  absolutum  vel  in  publicum  emissum,  cum  illi  praefixus  sit  annus 
1672,  in  calce  vero  annus  1666. 

Curtius  haec  dedit  Keplero  „Wisensteigae“  19.  Jul.  1627.  . . Problema  (v.  s.  p.  424) 
ita  proponerem:  Ex  data  anomalia  media  investigare  anomaliam  eccentri  et 
coaequatam,  quod  in  . Epitome  absolvitur  per  regulam  falsi.  Esto  via  planetae  ED 
elliptica  ejusque  focus  alter  A,  alter  B,  ipse  autem,  planeta 
in  E.  Junctis  EA  et  EB,  EB  insuper  producta  in  F,  ita  ut 
EA,  EF  sint  aequales,  describatur  centro  B intervallo  EB  cir- 
culus FH,  demissaque  ex  F perpendiculari  compleatur  figura. 

Oporteat  jam  ex  data  anomalia  media,  sive  arcu  FH  invenire 
ceteras.  Quoniam  ergo  in  triangulo  FBG  est  ut  radius  ad  FB, 
ita  sinus  anguli  FBG  ad  FG  et  sinus  anguli  GFB  ad  GB, 
est  autem  FB  dupla  radii  (in  tua  dimensione),  erunt  et  si- 
nus sinuum  dupli.  Datis  igitur  per  duplicare  rectis  GF  et 
GB,  et  ipsi  GB  addita  focorum  distantia  BA,  habebitur  in 
triangulo  FGA  angulus  FAG  et  latus  FA  (his  addit  Keple- 
rus : quare  • et  GFA ; dabatur  vero  FBA,  ergo  et  GFB  et 
BFA).  Iterum  in  isoceli  FEA  ex  angulis  ad  F et  A et 
latere  comprehenso  FA  habebitur  EA,  distantia  ab  uno  foco 
(Keplerus:  et  EAF  ab  FAG  ablata  relinquet  EAD ; ceteris 
non  est  opus),  quae  subtracta  ex  200000  relinquit  EB  di- 
stantiam a foco  altero.  Quodsi  ad  extremum  fiat  ut  EB  ad 
radium,  ita  sinus  IEB  ad  IB,  et  reperta  IB  addatur  ad  se- 
missem intervalli  focorum,  habebitur  IC,  sinus  secundus  ano- 
maliae eccentri.  Alia  quaedam  compendia  operae  praeter- 
mitto, quae  ultro  cogitanti  accidunt. 

Keplerus:  FBH 48°  45'  15",  65929.  85,  GB  131859. 

70,  BA  18460,  GAT50320,  FG  150320.  28.  Hic  attende, 

FG  et  GB  sunt  aequales,  quia  anomalia  eccentri  est  45°. 

Si  esset  ut  BE  ad  EF  vel  EA,  sic  BA  ad  AF,  anguli 
DAE,  EAF  aequarentur,  esset  ergo  et  BD  ad  DA  ut 
BA  ad  AH,  minor  ad  totam,  ut  major  ad  totius  duplum: 
minor  ergo  dimidia  majoris,  quarta  diametri,  eccentricitas  tamen  unica.  Nuspiam 
igitur  aequales  anguli  ad  A,  nisi  tantum  uno  hoc  loco.  Sed  pergo:  FAG  cum  FG 
iit  exiguo  major  quam  GFA  cum  FA;  quodsi  sinus  essent,  conjuncta  darent  scrupu- 
lum. Nunc  lineae  duplae  sunt  eoque  amplius,  ergo  40  eoque  amplius  dant  scrupu- 
lum. Est  ergo  FAG  45°  1',  ergo  quia  FBG  48°  45'  15",  erit  BFA  3°  44'  15",  tanta 
et  EAF.  Aufer  ab  FAG,  restat  EAD  41°  16'  45";  ut  habet  tabula  aeq.  41°  21'  37" 
Pro  AE:  datur  E AB  41°  16'  47",  EBD  48°  45'  15",  ergo  BEA  7°  28'  28".  Ut  vero 
(sin.)  BEA  ad  BA,  sic  (sin.)  ABE  ad  AE. 

Haec  ex  manuscriptis  desumta  Curtii  sententiam,  quam  supra  affert  Keplerus  non 
plane  exhibent,  neque  illa  ex  posterioribus  Curtii  epistolis  prodit,  cum  ex  iis  appareat  tantum 
convenisse  Curtium  cum  Keplero  et  voce  viva  de  hac  quaestione  disputasse.  Ante  hoc 
tempus  Curtius  rem  tractasse  videtur  in  libello,  quem  inscripsit:  Novum  coeli  svstema 
Dilingae  1626,  quem  ut  inspiceremus  nobis  non  contigit,  ' * 


Fig.  103. 

79)  p.  466.  In  Tab.  Rud.  Cap.  XXVI.  agit  Keplerus  de  „Menstrua  Lunae  anomalia 
et  aequationibus “ et  haec  ad  historiam  illarum  affert:  Transeamus  ad  alterum  genus  ano- 
maliae, menstruum,  seu  ad  copulas  et  quadraturas  Solis  alligatum,  cujus  causa  seor- 
sim  de  Luna  fuit  agendum  in  his  praeceptis.  In  hac  anomalia  multo  patebit  eviden- 
tius, causas  motuum  esse  physicas  ac  propterea  non  injuriam  a me  factam  circulis 
et  orbibus  centrisque,  angulos  in  tempora  admetientibus  aequabiliter,  quod  iis  vale- 
dixerim. Ptolemaeus,  cui  menstruarum  inaequalitatum  una  sola  erat  nota,  cum 
videret,  aequationes  Lunae,  de  quibus  hactenus,  provenire  majores  in  quadris  quam 
in  copulis:  ut  hoc  assequeretur  positionibus  suis  calculumque  huic  observationi  con- 
formaret, epicyclum  Lunae,  quem  prioris  solutae  inaequalitatis  causa  introduxerat, 
docuit,  motu  vero  et  reali  ad  Terram  sese  demittere  bis  in  mense,  sc.  in  utraque 
quadra. 

Hoc  ita  creditum  fuit  astromomis  usque  ad  Regiomontanum,  qui  vidit,  si 
epicycli  aequationes  ex  appropinquatione  fierent  majores,  fore  ut  et  corporis  Lunae 
diameter  in  quadris  repraesentaretur  major  semisse  ejus,  quod  habet  in  copulis;  hoc 
vero  cum  redarguerent  observationes,  falsum  igitur  apparuit  illud  tantae  appropinqua- 
tionis dogma.  Copernicus,  hac  causa  phaenomeni  convulsa,  substituit  aliam,  realem 
et  ipsam,  epicyclos  duos  pro  Ptolemaico  uno;  majorem  quidem,  qui  centrum  minoris 
veheret,  minorem,  qui  Lunam  ipsam,  in  quadris  eam  praestans  remotissimam  a cen- 
tro majoris. 

Quid  faceret  Tycho,  totus  perfectioni  motuum  tunc  addictus,  in  circulis  per- 
fectis? Copernicum  imitari  etiam  in  menstruae  inaequalitatis  positionibus  erat  dif- 
ficile ; jam  dudum  enim  propter  solutam  anomaliam  duos  receperat  epicyclos,  quorsum 
jam  reponeret  tertium,  quem  Copernicus  dedit  anomaliae  menstruae?  Nimirum  ex 
orbe  Lunae  decerptum  Terrae  applicuit,  centrum  ejus  locans  in  linea,  quae  parallela 
esset  lineae  apogaei  epicycli.  In  hujus,  jam  non  epicycli,  sed  hypocycli  circumferentia 
fixum  centrum  orhis  Lunae,  duos  priores  epicyclos  deferentis,  sic  incedere  jussum 
est,  ut  in  copulis  veniret  in  ipsum  centrum  Terrae,  in  quadris  ab  eo  longissime  omnium 
recederet.  Et  tamen  adhuc  aliam  Tycho  variationem  deprehendit,  inobservatam  a 
veteribus,  cujus  effectrices  machinas  non  est  ausus  inferre  systemati  orbium  Lunae; 
transscripsit  igitur  eos  ipsi  zodiaco.  Oculos  aperuit  illi  tandem  haec  inaequalitas 
ultima,  ut  videre  inciperet,  non  circulis  realibus,  sed  causis  naturalibus  aliis  has 
inaequalitates  effici. 

Quid  ego,  Tychone  mortuo?  Dicam  verbo:  nodum  Gordium  nihil  attinebat 
solvere,  secui.  Post  diutinas  enim  contemplationes,  post  transformationem  non  unam 
(quales  videre  licet  vol.  III.  p.  644  ss.),  tandem  apparuit,  anomaliae  menstruae  causa 
nihil  mutandum  nec  in  figura  orbitae  Lunae,  nec  in  ejus  intervallis ; omnem  enim  eam 
sequi  rationes  illuminationis,  ad  quas  motuum  ejus  incitationes  refraenationesque 
naturales  seu  vi  lucis  ipsius,  seu  ministerio  animali  accommodarentur. 

Demonstrationes  ipsas  longum  est  hic  explicare;  petat  eas,  qui  desiderat,  ex 
Epitoma  Astronomiae.  Magis  est  ex  instituto  praesentis  operis , schematum  explica- 
tione fundamenta  struere  calculi,  ne  iis  ignoratis  inamoenior  fiat  calculi  labor,  per  se 
satis  taediosus  ob  miram  cautionum  varietatem , quas  parit  haec  non  posita  de  novo, 
sed  ultro  ex  natura  oblata  hypothesis. 

His  praemissis  Keplerus  schemata  sua  explicat  octo,  quorum  supra  (ann.  78)  men- 
tionem fecimus,  et  pergit:  Cum  antecessores  nostri  coacti  fuerint  solius  hujus  aequa- 
tionis menstruae  causa  reales  eccentricos  et  reales  motus  totius  sphaerae  Lunae  de 
novo  introducere,  hic  a me  solum  hoc  ponitur,  aequationem  secundam  esse  ex  hoc 
accidentario  concursu  eccentrici  cum  circulo  illuminationis.  Et  veteribus  quidem 
liberum  fuit,  eam  instituere  rationem  positionum  suarum  (quascunque  elegissent),  ut 
eae  modos  etiam  placitos  reciperent,  aut,  nisi  hoc  facerent,  eos  repudiare;  me  con- 
cursus iste  accidentarius , pro  causa  rei  receptus , confestim  totum  ad  leges  suas 
proprias,  extrinsecus  allatas,  alligavit,  ut  nulla  libertas  esset,  eas  fingendi  ad  exem- 
plar destinati  effectus.  Quodsi  ego  causam  rei  perperam  collocassem  in  hunc  con- 
pursum  illuminationis  accidentarium , quaeso  qui  fieri  potuisset,  ut  ille  in  effectuum 

tot  modis  exprimendis  adeo  propinque  conveniret  cum  eccentrieis  vel  epicyclis 
veterum? 

Mirabamur  hactenus,  quid  causae  subesset,  quae  effecisset,  ut  aequationem  hanc 
menstruam  Tycho  praecise  dimidiam  faceret  anomaliae  solutae,  cum  causa  non  pate- 
ret. Verum  en  tibi  causam  ex  hac  physica  hypothesi,  sane  quam  concinnam:  eccen- 
tricus  Lunae  altius  a plano  circuli  illuminationis  emoveri  non  potest,  quam  fert  ejus 
eccentricitas  realis.  Triangulum  igitur,  cujus  area  metitur  aequationem  menstruam, 
basin  longiorem  acquirere  non  potest,  quam  illud  prius,  quod  aequationis  solutae 
partem  physicam  metiebatur ; pars  vero  physica  semissis  est  aequationis  solutae  totius. 
Cur  autem  tantundem  faciat  Lunae  discessio  a centro  Terrae,  quantum  a circulo 
illuminationis,  id  indaginis  est  altioris.  Et  tantum  de  aequatione  menstrua  priori, 
quae  Ptolemaeo  erat  nota. 

Restat,  ut  alteram  anomaliae  menstruae  aequationem  explicem,  quam  Tycho 
inventor  variationem  indigetavit,  cujus  a priori  hoc  est  discrimen,  quod  prior  qui- 
dem per  diversos  anni  menses  naturales  fuit  diversae  quantitatis,  ista  per  omnes  anni 
menses  est  eadem.  De  ejus  ortu  causisque  quantitatis  quae  subtilia  disputavi  in 
Epit.  Astr.  (fol.  364.)  magna  probabilitate,  hic  praetereo,  ad  fundamenta  calculi  pro- 
perans. Tycho  igitur  calculum  rexit  suppositione  duorum  circellorum  sub  ipso  zodiaco, 
defixo  majoris  centro  in  loco  Lunae  prope  vero,  ut  contraria  revolutione  circelli  mi- 
noris in  majori  Luna  per  diametrum  majoris,  orbitae  Lunae  subordinatam,  rursum 
prorsumque  reciprocaret  motu  librationis , ut  apud  Copernicum  puncta  aequinoctialia. 
Haec  hypothesis  est  apta  calculo , a causis  rei  longius  abit.  Ut  igitur  etiam  in  hac 
aequatione  teneamus  institutum,  suppositis  causis  naturalibus,  ubi  illae  potissimum 
regnant  ipsius  Tychonis  confessione,  conjiciemus  oculos  in  planum  circelli,  quem 
eccentrici  centrum  scribit  circa  Terram.  Nam  causa  variationis  est  incitatio  lunaris 
motus  circa  copulas,  incitatio  vero  haec  fit  in  proportione  sinuum  complementi  elon- 
gationis loci  Lunae  prope  veri  a Sole.  . . . Demonstrationem  habes  in  Epit.  fol.  476. 
Sed  computatur  area  REAff  additione  trianguli  RXA  ad  sectorem  RAE.  Revertimur 
igitur  ad  computationem  trianguli,  ut  in  superioribus  aequationibus/ quae  hic  omnium 
est  facillima,  quippe  ut  rectangulorum  quadrantis,  et  aequivalet  area  RXA  excessui 
incitationis  per  ER  supra  mediocrem,  i.  e.  ipsi  variationi.  Quod  vero  haec  ratio  com- 
putandi exactissime  aequipolleat  diametro  librationis  Tychonicae,  demonstratum  habes 
dicto  loco  Epitomes. 

Etsi  vero  minor  est  circellus  iste,  quam  ut  ejus  area  aequiparari  possit  effectui 
huic  variationis,  quippe  quae  in  priori  menstrua  aequatione  formavit  nobis  haec  rect- 
angula  quadrantis,  quantitate  minima,  vix  subduodecupla  praesentis ; at  sufficit  nobis  ad 
institutum  proportio  ipsa  rectangulorum  inter  se  mutua;  quantitatem  maximo  eorum 
licet  assignare  ab  experientia  Tychonis,  ut  sit  40'  30"  (cfr.  p.  366.),  vel  etiam  a spe- 
culatione causarum,  ut  sit  paulo  major.  Sic  igitur  triangula,  quae  in  circello  per  B 
descripto  formantur,  duo  sustinent  officia,  unum  proprium,  in  priori  menstrua  explica- 
tum, metiendae  inaequalitatis  triangulorum  collateralium  BNZ,  BOZ,  ubi  quantitatem 
genuinam  determinant  ipsa;  alterum  vicarium,  in  dispensanda  quantitate  variationis, 
extrinsecus  recepta.  Et  ad  primum  quidem  officium  administrandum  terminabantur 
illa  ad  centrum  eccentrici,  at  si  jam  nobis  hanc  operam  vicariam  locare  jubeantur, 
terminari  debent  ad  sectionem  circuli  a linea  motus  Lunae  prope  veri  factam.  Si  vero 
cui  non  placet  haec  in  circello  opera  aliena  et  vicaria,  poterit  is  pro  variatione  dis- 
pensanda scribere  centro  A circellum  quantitate  justa,  cujus  semidiameter  sit  ad  BA 
in  proportione  semiduodecupla,  i.  e.  ut  15800  ad  4362.  Satis  et  de  hujus  aequatiun- 
culae  hypothesi. 

80)  p.  469.  In  triangulo  CAB  ad  C rectangulo  dantur  AB  = 0,04362  et  / A 
= 36°,  hinc  AC  = AB.  cos.  A.  Keplerus  quaerit  in  tabulis  suis  logarithmum  numeri 
43620  eumque  addit  log.  cos.  36°;  summa  104158  in  tabulis  adjecta  est  numero  35290, 
quo  per  10  diviso  prodit  eccentricitas  3529  (vel  0,03529). 

81)  p.  471.  Quam  dicit  Keplerus  ^peculiarem  tabellam«  invenies  in  Tab.  Rud. 
fol.  82,  numeros  vero  quos  Keplerus  hic  nimis  concise  exponit,  illic  non  deprehendes.  In 

«praecepto « 115,  processum  sine  illa  tabula  explicat,  illamque  explicationem  secuti  sic  nos 
rem  absolvimus: 

Log.  48'  33"  = 21193  (ex  ,,Heptacosiadis“  columella  inscripta  sexagesima  scru- 
pula), log.  42'  24"  = 34700;  summa  = 55893  ibidem  prodit  34'  19".  Hujus  quantitatis 
duplum  et  dimidium  addita  conficiunt  summam  1°  25'  47"  (h.  e,  5,/2  . 34'  19"). 

Ex  descriptione  tabulae  scrupulorum  menstruorum  etc.  haec  desumsimus.  Tabula 
dividitur  secundum  latitudinem  in  partes  tres.  Sinistri  limbi  sinistimae  partis  in  fronte 
et  calce  adscriptum  habent  titulum  argumenti  menstrui  (0  — 60  et  180  — 240),  dex- 
trae partis  limbus  exterior  complectitur  argumenti  annui  quadrantem  auctum  (270  — 330), 
interior  quadrantem  minutum  (90  — 30).  Pars  media  habet  scrupula  menstrua  pro 
calculo  usitato  et  eorum  logarithmos  pro  novo  Neperiano,  quem  in  hoc  opere  trado 
potissimum  omnibusque  suadeo.  Hujus  partis  mediae  respectu,  quae  communes  praebet 
ingressus  utriusque  partium  lateralium  limbis,  numeri  in  limbis  partis  sinistrae  sunt 
argumenti  menstrui  gradus  integri,  id  est  arcus  eccentrici  Lunae,  incepti  a puncto  P 
(Fig.  89)  vel  a puncto  Q (puncto  A in  linea  IK  supra  NO  elevata  ad  sinistram , vel  in 
PQ  vel  ad  dextram  lineae  PQ  existente)  et  terminati  in  locum  Lunae,  quem  is  obtinet 
in  eccentrico,  ratione  primae  aequationis,  dissimulata  jam  variatione.  Ex  qua  descrip- 
tione patet,  differre  argumentum  menstruum  ab  elongatione  a © principio,  quod  alternis 
capit  nunc  a 0 nunc  ab  ejus  opposito,  nec  ab  ipsissimis  eccentrici  punctis  in  linea  copulari 
HAG  sitis,  sed  a respondentibus  in  ejus  parallela  PBQ;  differt  subjecto:  elongatio 
enim  est  angulus  ad  visum,  mensuratus  a zodiaco,  hoc  argumentum  est  arcus  eccen- 
tricae  orbitae  Lunae;  differt  et  quantitate  numerationis  crebro,  propter  utramque  cau- 
sam. Gerit  autem  quilibet  limbus  suum  titulum,  quem  tandem  aequationis  parti  com- 
petenti, ubi  ea  fuerit  confecta,  transmittat. 

Huic  argumento  menstruo  respondent  in  eadem  linea  et  parte  media  scrupula  men- 
strua, quae  sunt  2/s  de  area  trianguli  super  BZ,  maxima  omnium  in  mense  pleno, 
structi.  Ut  si  Luna  in  D et  PD  30°,  inveniretur  PNQOD  330°,  in  limbo  partis  sini- 
strae dextro  exteriore.  Scrupula  igitur  30'  in  parte  media  cum  log.  suo  69320  significant 
aream  trianguli  DBZ  (puncto  A cum  Z coincidente).  Etsi  vero  mensis  non  sit  ex  plenis, 
ubi  BZ  non  est  maxima  et  aequalis  ipsi  AC,  nihilominus  exhibetur  hoc  triangulum 
(vel  ejus  2/6)  tanquam  in  mense  pleno. 

Argumentum  annuum  est  angulus  HAD  digressionis  Solis  ab  apogaeo  Lunae. 
Et  sunt  DAH  quadrantes  diminutae  numerationis,  quippe  infra  90°,  qui  ipsi  dispositi 
sunt  in  dextrae  partis  limbo  sinistro.  Areolae,  limbis  hujus  dextrae  partis  interjectae, 
per  solos  hos  limbos  argumenti  annui  excerpendae,  titulo  «particulae  exsortis",  sunt 
areae  trianguli  BAZ  ....  Praeter  hanc  particulam  exsortem  hoc  argumentum  an- 
nuum excerpit  etiam  ex  parte  media  communi  scrupula  vel  eorum  logarithmum ; illa 
vero  tunc  sunt  vere  scrupula  proportionalia,  capiunt  enim  de  triangulo  BAZ,  tanquam 
ex  plena  eccentricitate  computato,  partem  proportionalem  eccentricitati  cujusque 
mensis  non  pleni. 

Sinistrae  partis  limbis  utrinque  binis  interjecta  est  variatio,  Tychonicae 
quantitatis,  verum  tunc  numeri  limborum  non  amplius  sunt  arcus  eccentrici,  sed  sunt 
angulus  ad  visum  seu  arcus  zodiaci  a vero  loco  Solis  numerati  usque  ad  locum  Lunae, 
duabus  jam  aequationibus  prope  verum  redditum.  Quia  vero  majoris  paulo  variationis 
magna  est  verisimilitudo,  exhibere  eandem  visum  est  in  tabella  fol.  83,  ut  sit  confu- 
sionis tanto  minus.  Tabula  est  artificiorum  spinis  obsita  et  tactu  aspera,  fateor,  sed 
hoc  est  omnino  ingenium  hypotheseos,  a natura  lucis  suppeditatae,  cui  erat  obsecun- 
dandum ad  omnes  nutus.  Id  si  quis  poterit  praestare  opera  parciori,  laudem  is  dex- 
teritatis reportato. 

Praemissa  Kepleri  verba  ut  lector  facilius  comprehendat,  apponendum  censuimus  spe- 
cimen tabulae  scrupulorum  menstruorum  etc.  ad  numeros  supra  positos  pertinens,  nec  non 
lineam  supremam  et  infimam. 

82)  p.  477.  Circa  finem  capitis  XXVI.  Tab.  Rud.  absoluta  «variatione*  Keplerus 
complures  addit  regulas,  ad  motum  Lunae  pertinentes,  quae  maxima  ex  parte  usum  tabu- 
larum respiciunt.  Quia  in  hac  editione  operum  Kepleri  justas  ob  causas  tabulas  numericas 
Rudolphinarum  omisimus,  etiam  regulas  illas,  quae  sine  tabulis  nullius  sunt  momenti, 
praetermittimus,  ablegantes  curiosum  lectorem  ad  ipsas  Tabulas  Rudolphinas,  quae  passim 
in  bibliothecis  exstant.  Hic  ea  tantum  inseruimus,  quae  sine  tabulis  illis  mente  com- 
plecti possunt. 

Praeceptum  122:  Aequationem  luminis  seu  menstruam  compositam  formare. 
Primo  exquiratur  aequationis  menstruae  pars  competens,  tanquam  elementum  unum? 
eique  et  fermentatae  et  reductae  ad  anguli  valorem  titulus  suus  apponatur.  Secundo 
ablato  loco  Solis  vel  opposito  Solis  a loco  Lunae  ficto,  constituatur  ejus  elongatio, 
cui  aequatio  menstrua  vel  addatur  vel  dematur,  prout  titulus  ejus  voluerit.  Tertio 
cum  elongatione  sic  aequata,  ut  sit  prope  vera,  ex  tabulis  menstruis  excerpe  variatio- 
nem, vel  Tychonicam  diminutam  vel  demonstrativam  auctam,  prout  te  libido  tulerit  vel 
auctoris  sequendi  vel  fidem  alterutrius  periclitandi  per  comparationem  observationum : 
haec  erit  elementum  alterum;  et  appone  eidem  titulum,  variationi  superpositum  vel 
suppositum.  Quarto,  si  tituli  elementorum  fuerint  similes,  redige  illa  in  unam  sum- 
mam, addito  communi  titulo,  sin  dissimiles,  subducto  minori  colloca  residuum,  apposito 
titulo  majoris:  ita  formata  erit  composita  aequatio  luminis. 

Cum  haec  aequatio  menstrua,  orta  simplicissime,  tantum  crearet  molestiae  in 
computando,  visum  est  calculatoribus  minus  otiosis  succurrere  computatione  tabulae 
peculiaris,  quae  omnem  hanc  varietatem  exsequeretur  exhiberetque  id  tantillum  quod 
quaerimus  ingressu  unico.  Habes  igitur  in  ea  vicennalium  curarum  partem  non  exi- 
guam: toties  illa  est  scripturis,  picturis,  machinis,  calculo  multiformi  facta  atque  re- 
fecta, donec  vim  hypotheseos  omnem  et  complecteretur,  et  quanta  potuit  brevitate 
redderet.  Secutus  hac  in  parte  Hebraeos  astronomos,  quorum  tabulas  hebraico  cha- 
ractere vidi,  incedentes  per  senos  anomaliae  Lunae,  singulos  elongationis  Lunae  a 
Sole  gradus;  secutus  Origanum  quadamtenus,  qui  utramque  aequationem,  tam  solutae 
quam  menstruae  anomaliae,  conjecit  in  unam  summam  fecitque  omnem  ejus  seriem 
tantum  adjectoriam,  detracta,  ut  hoc  posset,  epochis  motuum  mediorum  quantitate 
idonea.  Sed  hi  nihil  dum  de  variatione  vel  sciverant  vel  intexuerant.  Ducem  igitur 
facti  profiteor  magis  accuratum  Maginum,  qui  in  Supplemento  Ephemeridum  totas 
52  facies  in  texturam  hujusmodi  tabulae  insumsit,  cum  ille  tamen  nondum  iis  legibus 
adstringeretur,  ut  semicirculos  totos  dissimiles  efficeret  interventu  particulae  exsortis, 
qua  ratione  duplicatus  illi  fuisset  numerus  facierum,  futurus  104.  Incessit  autem  per 
ternos  anomaliae,  singulos  elongationis  Lunae  a Sole  gradus.  Mihi  etiam  haec  mul- 
titudo foliorum  fugienda  est  visa,  cum  expertus  sim  ex  replicatione  tot  foliorum  et 
inquisitione  per  ea  argumentorum  laborem  et  taedium,  adde  et  damnum  oculorum 
nasci,  non  leviter  dissimulandum.  Sic  igitur  egi:  26  apertiones  foliorum  Magini,  vel 

etiam,  si  naturalem  ille  hypothesin  exprimere  juberetur,  omnino  52  contraxi  in  uni- 
cam, transscripta  menti  parte  molestiae,  quam  erant  oculi  subituri  soli,  ut  ea  partem 
nonnullibi  colligeret  proportionalem,  cum  tabulae  frontes  per  quinos  solos  gradus, 
margines  per  ternos  saltarent. 

Praeceptum  124.  Quomodo  per  viam  directam  et  astronomiae  veteri  magis 
accommodatam  computandus  sit  Lunae  locus  in  orbita  ex  his  tabulis?  Initio  com- 
putetur locus  Lunae  fictus  per  primam  sc.  anomaliae  solutae  aequationem.  Quodsi 
contingat,  ut  simul  eodem  momento  Luna  Soli  exacte  conjungatur  vel  opponatur, 
fictus  iste  locus  simul  etiam  verus  erit.  Etsi  vero  non  coincidat  copula,  tamen  utilis 
erit  fictus  iste  locus  tam  ad  indagandam  vicinam  copulam  sine  ulteriori  aequatione 
(cujus  usus  respectu  locus  hic  fictus  dicitur),  quam  ad  computandum  verum  locum 
mediante  aequatione  luminis. 

Si  vero  quaerendus  est  locus  Lunae  extra  copulas  nec  propter  copulas,  gemina 
via  potest  pergi.  1)  Yel  ponendo  locum  fictum  ut  verum  et  correctione  anomaliae 
mediae  ut  supra;  ubi  fit  saepe,  ut  videatur  quaerendus  locus  Lunae,  sed  consultius 
sit,  eo  vel  posito,  ut  jam  noto,  quaerere  et  corrigere  ipsam  anomaliam  mediam.  Ut 
si  jubearis  ad  horam  observatae  cf  J)  ? quaerere  locum  Lunae,  praestat,  posito 
loco  $ pro  vero  5,  quaerere  anomaliam  mediam  et  sic  tempus  idque  comparare  cum 
tempore  tradito,  quia  hoc  facilius  est.  2)  Yel  pergimus  cum  ficto  ad  exquirendam 
aequationem  luminis:  tunc  facillimus  quidem  est  labor  per  tabulam,  ut  excerptam  ex 
ea  luminis  aequationem,  prout  titulus  ejus  voluerit,  vel  addamus  loco  ficto  vel  detra- 
hamus, eritque  inventus  locus  Lunae  in  orbita.  At  quia  luminis  aequatio  non  excer- 
pitur satis  ad  gustum  curiosorum  exacta,  sumant  ergo  illi  sibi  laborem  haud  parum 
sane  molestum,  excerpendi  ex  tabula  scrupula  menstrua,  exsortem,  et  per  ea  formandi 
aequationem  hanc,  eaque  utantur  eodem  modo. 

Caput  XXVII.  De  latitudine  Lunae  menstrua,  ejusque  tabulis.  De  circuitu 
nodorum  retrogrado,  soluto  a legibus  mensis,  et  de  simplici  latitudine  Lunae,  quam 
habet  illa  ex  suo  eccentrico  (nunquam  tamen  puram,  nisi  in  copulis),  vel  ipsius  Lunae 
(secundum  Tychonem)  vel  nodi  cum  Sole  ejusve  opposito,  de  hac,  inquam,  ejusque 
tabula  egi  in  capite  XXV.  (ann.  78.).  Quidquid  illi  accedit  insuper  ratione  mensis,  totum 
ex  inventione  Tychonis  est,  etsi  vestigia  forsitan  aliqua  licet  observare  in  nonnullis 
veterum  observationibus.  Non  est  autem  res  adhuc  ex  omni  parte  liquida.  Tyclio 
enim,  cum  angulo  parvo  inclinatam  habeat  orbitam  Lunae  in  copulis,  etiam  parvo 
angulo  Lunam  emittit  e copulis,  cum  nodis  Lunae  existentibus.  Id  vero  deprehendi 
ego  valde  adversum  esse  observationibus  eclipsium,  ut  quae  omnino  testantur  de  angulo 
tanto,  quanta  fit  in  quadraturis  Lunae  latitudo;  quasi  una  et  eadem  inclinatio  hujus 
eccentrici  ad  eclipticam  maneat  toto  illo  mense,  quo  Sol  obambulat  loca  nodorum, 
Lunaque  non  tantum  in  magnam  tunc  latitudinem  5°  18'  evadat  in  quadris,  sed  etiam 
aequali  ei  angulo  incipiat  excurrere  a Sole.  Atqui  si  constans  semper  maneret  an- 
gulus magnus  per  totum  iter  Lunae  a Sole  ad  ejus  quadratum,  non  posset  Luna, 
cum  nodos  invenit  in  octantibus,  latitudinem  nihilo  minus  habere  parvulam,  quam 
tamen  Tycho  observationibus  idoneis  comprobavit. 

Ob  hanc  perplexitatem  diu  admodum  versatus  sum  in  magnis  erroribus,  cum 
altera  manu  medicinam  afferrem  eclipsibus,  altera  eam  rursum  subtraherem,  relapsus 
in  aequipollentiam  Tychonicam,  ut  jam  statim  apparebit,  si  tamen  unum  hoc  monuero, 
tum  demum  eadem  praestari  per  has  hypotheses,  quae  per  Tychonicas  Progymnasma- 
tum,  si  eae  iisdem  etiam  quantitatibus  applicentur.  In  quibus  quid  inter  utrumque 
diversitatis  intersit,  operae  pretium  est,  diligenter  observare  in  praecepto  sequenti. 
Illud  commodius  hic  moneo,  me  nodi  locum  ad  nostra  tempora  promovisse  ad  25'. 

Quae  igitur  ex  hac  promotione  diversitas  in  latitudinem  redundat,  ea  prius 
detrahenda  est  de  differentia  Tychonici  et  mei  calculi,  tunc  demum  de  aequipollentia 
hypothesium  ferri  poterit  judicium  sanum. 

Ergo  ad  opus.  Praeceptum  125.  Veram  Tychonicam  exquirere  latitudinem. 
Veram  dico  cum  adjecta  limitatione,  iit  intelligas,  ex  Tychonis  sententia  veram  hic 


Excerpta  ex  Tabulis  Rudolphinis.  589 

quaeri,  non  tamen  absolute  veram,  cum  eclipsium  doctrina  correctionem  ejus  aliquam 
requirat. 

Ad  hanc  igitur  Tychonicam  inquirendam  duas  trado  vias  aequipollentes 
cum  inter  se,  tum  etiam  cum  via,  quam  Tycho  in  Progymn.  T.  I.  docuit,  quan- 
tum equidem  assumta  patiuntur.  Nam  ut  in  Prolegomenis  Ephemeridum  docui, 
maximam  Tycho  latitudinem  simplicem  assumsit  4°  58'  30" , aequationi  longitu- 
dinis aequalem,  excessum  19,  summam  utriusque  5°  17'  30",  ego  vero  assumo  illam 
quidem  5°  0'  0",  meae  itidem  aequationi  longitudinis  aequalem  et  observationibus 
Tychonicis  convenientem,  augmentum  vero  18',  summam  5°  18'  0",  fere  quantam 
et  Tycho. 

Prior  via  est  haec,  ut  primum  in  parato  sit  distantia  J)  a Q.  ut  praecepto 
antecedenti;  deinde  auferatur  locus  <Q,  vel  ?3"  a loco  Q vero,  ut  restet  distantia  Q 
a Q,  vel  tertio  hac  quaesita  in  tabella  augmentationis  menstruae  excerpatur  et 
adservetur  augmentatio  anguli  soluti  (hanc  Tycho  excessum  appellat,  aliter  tamen 
instructum ; quippe  qui  etiam  aliter  excerpitur  apud  ipsum),  excerpatur  etiam  prostha- 
phaeresis  nodi  annua,  cui  titulus  est  ab  aequipollentia  Tychonica , cum  suo  titulo. 
Quarto  per  hanc  prosthaphaeresin  jam  corrige  distantiam  D a ^ antecedente  aequa- 
bili. Nec  patiatur  se  hic  impediri  calculator  in  Progymn.  Tychonis  exercitus,  quod 
videt  contrarium  juberi  a Tychone;  non  enim  est  vere  contrarium,  sed  requirit  sic 
differentia  formae  prosthaphaereseon , quae  Tychoni  menstrua  est,  mihi  annua, 
mira  tamen  et  inopinabili  aequipollentia.  Quinto  cum  distantia  3)  a Q,  vero  jam 
constituta  ex  tab.  lat.  simplicis  excerpatur  latitudo.  Sexto,  jam  sumta  hujus  lati- 
tudinis pars  quinta  pro  scrupulis  proportionalibus,  multiplicetur  in  anguli  soluti 
augmentationem  excerptam  et  asservatam;  quotiens  addatur  latitudini,  per  distan- 
tiam 3)  a Q,  vero  excerptae:  sic  absolvetur  Lunae  latitudo,  quae  est  ex  Tychonis 
sententia  vera. 

Multiplicationis  logisticae  taedium  evitabit  calculator  usu  logarithmorum. 

Praec.  126.  Altera  via  est  ista:  Primo  sint  in  parato  distantia  0 a «Q.,  3)  a 0 et  3) 
a ,0,  aequabili  et  per  hanc  latitudo  simplex  cum  suo  titulo  ex  tabula,  ut  prius.  Deinde 
cum  distantia  © a Q,  ingressus  tabulam  augmentationis,  excerpe  inclinationem  limitis, 
non  soluti,  sed  menstrui.  Tertio  cum  distantia  3)  a 0 in  tab.  aequationis  menstruae, 
quaesita  sub  titulo  augmenti  menstrui,  excerpantur  scrupula  menstrua  vel  eorum 
logarithmus , et  vel  illa  in  jam  excerptam  inclinationem  multiplicentur,  vel  ille  log. 
ad  hujus  log.  addatur:  utroque  modo  invenietur  latitudinis  portio  menstrua.  Titulus 
autem  huic  portioni  accedet  ex  eo  limite  soluto,  non  qui  erit  vicinior  Lunae,  sed  qui 
cum  Luna  versabitur  in  eodem  semicirculo,  a Sole  incepto.  Quarto  comparentur 
tituli  tam  lat.  simplicis,  quam  portionis  menstruae;  et  siquidem  fuerint  iidem,  jun- 
gantur portiones  fietque  latitudo  vera  Tychonica,  partibus  cognominis,  sin  diversi  sint 
tituli,  minor  portio  a majori  auferatur,  residua  erit  lat.  vera  Tychonica,  titulo  elementi 
majoris  retento. 

83)  p.  478.  Tabulae  Rud.  ad  quaestionem  „ Veram  pro  eclipsium  etiam  necessitate 
latitudinem  quomodo  inquiramus ?“  respondent:  Quantum  ad  hoc,  ut  omnes  latitudines 
hypothesis  eadem  complectatur  et  inter  se  consensu  connectat,  perpendendum  est, 
eclipses  fieri  non  tunc  tantum,  quando  Sol  nodis  exacte  jungitur,  sed  etiam  tunc, 
quando  ab  iis  abest  quantum  permittunt  termini  eclipsium.  Si  ergo  haec  magna  limitis 
inclinatio  in  copulis  cum  discessu  Solis  a nodis  sic  minuitur,  ut  ex  forma  imminutio- 
nis nascatur  libratio  nodorum  annua,  paria  faciens  cum  forma  menstrua  Tychonis, 
tradita  in  Progymnasmatis , ergo  id,  quod  dederat  anguli  mei  magnitudo  latitudinibus 
eclipticis,  prosthaphaeresis  annua  nodorum  rursum  eripiet.  Atque  hoc  mihi  contigit 
in  Epitoma  Astr.  (p.  467. 478.  479.),  cum  librationem  limitis  menstrui  instituissem  super 
axe,  qui  esset  lineae  copularum  alligatus:  cum  interim  tamen  in  Ephemeridibus  eam 
librationis  limitis  rationem  secutus  essem,  quae  fit  super  axe  soluto  a Sole,  sc.  super 


590 


In  Epitomen  Notae  Editoris. 


linea  nodos  et  centrum  Terrae  connectente;  qua  ratione,  si  nulla  fit  prosthaphaeresis 
nodorum  annua,  tollitur  latitudo  Lunae,  in  nodis  et  octantibus  versantis,  contra  ob- 
servata Tychonis.  His  de  causis  mediam  viam  incedere  coactus  fui,  introducta  gemi- 
nata prosthaphaeresi  nodi  annua  (vel  trimestrali) , velut  a novo  et  separato  principio, 
ut  ea,  nodo  cum  Sole  existen  te,  contemtae  quantitatis  esset,  in  octantibus-  vero  totalis 
et  Tychonicae  menstruae  par,  et  mera  quidem  cum  Tycbone  aequipollentia,  tunc,  cum 
nodus  asc.  vel  desc.  abest  a Sole  45°,  ante  vel  post ; cum  vero  nodus  est  prope  Solem, 
non  mera.  Sic  cum  disgressu  quidem  Solis  a nodo  tarde  crescunt  scrupula,  partem 
de  priori  prosth.  sumentia,  et  cum  appulsu  Solis  ad  nodum  asc.  tarde  rursum  implen- 
tur: ut  sint  ea  non  ex  semidiametrali  sed  ex  diametrali  libratione,  qualis  est  etiam 
augmentationis  ipsius.  Hypothesin  et  causas  naturales  cognationis  aliquid  habere 
crediderim  cum  negotio  variationis.  Inquisiturus  igitur  veram  latitudinem,  tanquam 
pro  eclipsium  exigentia,  debet  in  ceteris  uti  modo  seu  via  prima  inquirendi  Tychoni- 
cam,  tantummodo  ne  prosthaphaereses  nodi  excerpat  ex  columella  Tychoni  tributa, 
sed  ex  ea,  quae  ab  eclipsibus  titulum  gerit. 

84)  p.  485.  In  Mss.  Pulkov.  vol.  XVIII.  hanc  deprehendimus  demonstrationem, 
quam  ad  hunc  textus  locum  referendam  censuimus,  „horam  occasus  Lunae  crescentis  vel 
ortus  Lunae  decrescentis  nocturnam  indagare .“  In  heptacosiade  sub  quadrivicenaria 
(canonis  logarith morum)  quaere  latitudinem  Limae,  quam  illa  habuerit  in  meridie,  et 
e regione  excerpe  logarithmum,  qui  semper  est  positivus.  In  tabula  signum  latitudi- 
nis loci  Lunae  in  fronte  vel  calce,  gradum  in  margine  sinistro  vel  dextro  quaere  et 
ex  communi  area  excerpe  log.  cum  suo  signo  positivo  vel  privativo,  secundum  quod 
signum  fiat  additio  logg.  cossica.  Summa  in  heptacosiade  sub  quadrivicenaria  exhibet 
gradus  et  minuta  differentiae  coorientis  loci  Lunae,  qui  est  in  ipso  meridie.  Hanc 
subtrahe  si  sept.,  adde  si  lat.  merid.  fuerit  ad  locum  3)  in  meridie:  ita  habetur  gra- 
dus cooriens  loco  Lunae,  quem  illa  habuerit  in  meridie. 

Pro  occasu  crescentis.  Tunc  quaere  exorientem  gradum  loco  Lunae  op- 
posito per  lat.  oppositam,  ut  supra. 

Continuatio.  Ex  tabula  domorum  quaesito  sub  prima  domo  gradu  cooriente 
loco  3)  vel  opposito  meridiano,  excerpe  AR.  M.  C. , cui  appone  AR.  loci  © et  facta 
subtractione  hujus  ab  illa  apparebit,  quanto  tempore  locus  3)  meridianus,  vel  locus 
J)  meridiano  oppositus  post  meridiem  oriatur.  Hoc  si  fiat  ad  2 dies  deinceps,  note- 
tur differentia  ortus  vel  occasus  loci  meridiani,  de  ea  adde  partem  proportionalem 
competentem  ad  horas,  quibus  locus  vel  oppositus  meridianus  post  meridiem  erat 
oriturus:  sic  constituetur  hora  ortus  vel  occasus  ipsius  loci  3)>  quem  illa  obtinebit 
in  ipso  momento  ortus  vel  occasus. 

Exemplum.  1.  Jan.  1624.  Locus  @ 10°  40'  Z,  3)  o°  23°  46'  tlf;  lat.  2°57/S. 

1.  1.  209620  + A.  R.  © 18.  47. 

28100  -)-  16.  0. 

237720  - 2.  13'.  21°  33'  IR. 

Aliud:  Locus  © 11°  41'  Z,  3)  o°  5°  40'  /,  lat.  3°  43'. 

186530  + © 11.  41  Z 18.  51 

7300  + 

193830  — 3.  28  2.  12.  / 11.  39. 

Dato  cooriente  ipsi  loco  3 meridiano , horam  indagare  ortus  Lunae.  Asc.  R. 
M.  C.  in  tempus  conversum,  quae  est  cooriente  in  horizonte  ortivo  posito,  aufer  ab 
Asc.  R © in  seq.  meridie,  relinquitur  distantia  horaria  a meridie  ortus  nocturni  loci 
3> , qui  futurus  est  in  seq.  meridie.  Sed  ipsa  Luna  stans  adhuc  anterius,  oritur  citius. 
Ut  si  6.  Jan.  1624  in  meridie  sit  locus  3)  cooriens  (si  oreretur)  28°  10'  S> Asc.  R. 
M.  C.,  oriente  gradu,  h.  0.  22'.  Eo  meridie  Asc.  R.  © h.  19.  8'.  Ergo  hinc  aufer 
0.  22,  restat  18.  46'.  Tot  horis  ante  meridiem  illius  diei  oritur  cooriens.  Vel  Asc. 
R.  © in  meridie  in  tempus  conversam  aufer  ab  Asc.  R-  MC.,  quod  est  cooriente  me- 
ridiano loco  3) , in  horizonte  posito,  similiter  in  tempus  converso,  proveniunt  horae, 
quibus  ortus  loci  3)  meridiani  sequitur  ipsum  meridiem. 

Ut  in  meridie  jam  dicto  respondeat  Asc.  R.  M.  C.  h.  0.  22'  ortui  loci  3L  erat 
in  eodem  meridie,  sitque  Asc.  R.  © eo  meridie  h.  19.  8'.  Hac  ab  illa  ablata,  restant 
h.  5.  14;  tot  horis  post  illum  meridiem  oritur  locus  5,  qui  erat  in  meridie.  Sed 
Luna  jam  574  boris  ultra  hunc  locum  est  mota. 

Sic,  dato  occidente  loco  J)  meridiano,  pro  indagando  occasu  nocturno  3)? 
Asc.  R.  MC.,  quod  est  occidente  in  horizonte  occiduo  posito,  vel  cooriente  oppositi 
in  horizonte  ortivo  posito,  aufer  Asc.  R.  ©,  proveniunt  horae  numerandae  a meridie 
antecedenti,  indicantes,  quando  locus  J),  qui  futurus  est  in  meridie  sequenti,  occidat. 
Ipse  igitur  praesens  locus  J)  citius  occidit.  Ut  si  a.  1624.  1.  Jan.  in  meridie  sit  locus 
aliquis  J)  eique  cooccidens  21°  32'  V,  oriente  sc.  21°  32'  1T[.  Huic  autem  gradui 
orienti  respondeat  Asc.  R.  MC,  h.  10.  42'.  Eodem  autem  in  meridie  sit  Asc.  R.  © 
h.  18.  47';  ergo  eo  die  locus  J) , qui  est  futurus  in  meridie  sequenti,  occidit  mane, 
horis  8.  5'  ante  meridiem.  At  ipse  locus  J)  sub  illam  horam  occidit  prius  et  sic 
pluribus  horis  ante  meridiem.  Si  ergo  auferatur  Asc.  R.  © ab  Asc.  R.  M.  C.  dicta, 
restabunt  horae  15.  55',  quibus  a meridie  diei  31.  Dec.  numeratis,  occidit  locus  J), 
qui  futurus  est  in  meridie  1.  Jan.  Ipse  ergo  locus  ad  horam  propositam  occidit  prius. 

Habita  hora,  quando  occidit  locus  J),  qui  futurus  est  in  meridie  seq.,  corrigitur 
hora  occasus  veri  et  praesentis  loci  J) , si  de  differentia  occasuum  duorum  vicinorum 
ipsius  2)  partem  proportionalem  distantiae  horariae  ante  meridiem  abstuleris  ab  hora 
occasus  meridiani.  Sic  habita  hora,  quando  oritur  locus  Lunae,  qui  fuit  in  meridie 
antecedenti,  corrigitur  hora  ortus  veri  et  praesentis  loci  Lunae,  si  de  differentia  ortuum 
duorum  vicinorum  ipsius  J)  partem  proportionalem  distantiae  horariae  post  meridiem 
addideris  ad  horam  ortus  loci  meridiani. 

85)  p.  485.  In  Astronomia  Lunari , opere  Kepleri  posthumo,  in  quo  non  tantum 
„plenivolvia,u  sed  etiam  similia  verba  finguntur:  subvolva,  privolva,  medivolvanum.  Ima- 
ginatur enim  Keplerus  in  hoc  „Somnio“  incolas  Lunae  Terram  adspicientes,  quam  dicant 
„Volvam.u  «Apparet,  inquit,  populis  lunaribus  globus  iste  in  coelo  perpetua  cum 
volutione  circa  suum  axem  immobilem;  a volvendo  igitur  Volva  dicatur,  et  Subvolvae 
vel  Subvolvani,  qui  vident  Yolvam,  Privolvae,  qui  sunt  privati  conspectu  Volvae. 

86)  p.  492.  Probantes  Kepleri  calculum  adhibeamus  logarithmos  Briggii:  1)  In 
triangulo  sphaerico  rectangulo  datis  hypotenusa  et  altera  cathetarum  erit 


cos.  30°  log.  cos.  30°  = 9,9375306 
cos.  x = — log.  cos.  10°  = 9,9933515 

x = 28°  26' 9,9441791 

cos.  144°  log.  cos.  144°  = 9,9079576 

2)  C0S-  X ~ cos.  ~10~°  log-  cos-  10°  = 9,9933515 

x _ 180‘o  _ 340  46“  = 145°  14'  9,9146061 


3)  Circulus  magnus  per  planetarum  loca  traductus  bifariam  secat  arcum  eclipticae  inter 
circulos  latitudinis , et  ipsum  ecliptica  bipartit.  Quare  dimidium  arcus  eclipticae,  latitudo 
alterutrius  planetarum  (5°)  et  dimidium  arcus  inter  planetas  (36°;  constituunt  triangulum 
rectangulum,  in  quo 

cos.  36°  log.  cos.  36°  = 9,9079576 
cos.  dimidii  arcus  eclipticae  = — — log<  cos>  50  — 9,9983442 

arcus  eclipticae  = 35°  42'  9,9096134 

cujus  duplum  = 71°  24'. 

Keplero  prodeunt  34°  53',  quia  erronee  cos.  35°  12'  pro  cos.  36°  ex  tabulis  excerp- 
sit. (Ex  tab.  Kud.  log.  cos.  36°  = 21193,  log.  cos.  5°  = 381,  differentia  20812  exhibet 
log.  cos.  35°  42'.) 

4)  Arcus  inter  planetas  — 72°,  lat.  utrinque  borealis  = 5°.  Arcus  72°  basis  est 
trianguli  aequicruri,  cujus  vertex  eclipticae  polus,  crura  90°  — 5°,  anguli  ad  basin  = 90°, 
angulum  ad  verticem  metitur  arcus  eclipticae,  quare 

sin.  36°  log.  sin.  36°  = 9,7692187 
sinus  dimidii  arcus  eclipticae  = — -■  *,  iog,  C0S-  50  — . 9^9983442 

dimidius  arcus  = 36°  10'  = 9,7708745 

arcus  = 72°  20' 

5)  Datis  in  triangulo  sphaerico  obliquangulo  tribus  lateribus  (60°,  complementum 
2°  20'  et  compl.  4°  35')  quaeritur  angulus  lateri  60°  oppositus,  quem  metitur  arcus  eclip- 
ticae quaesitus. 

cos.  60°  — sin.  2°  20'  . sin.  4°  35' 

cos  x — - ■ ■ — 

cos.  2°  20'  . cos.  4°  35' 

log.  sin.  2°  20'  = 8,6097341  fin0  _ , log.  cos.  2°  20'  = 9,9996398 

log.  sin.  4.  35  = 8,9025955  ‘ bU  — U’0  log.  cos.  4°  35'  = 9,9986090 

'0,5123296  — 3 = log.  0,00325  “o, 9982488^  1 

diff.  0,49675  log.  0,49675  = 0,6961379  — 1 

x = 60°  5'.  9,6978891  = log  cos.  x. 

6)  Itidem  datis  lateribus  (72°,  complementis  4°  et  100°)  prior  formula,  quia  100° 
major  recto,  in  banc  convertitur: 

cos.  72°  -f-  sin.  4°.  cos.  100° 

COS  X i ! 

cos.  4°  . sin.  100° 

log.  sin.  4°  =8,8435845  log.  cos.  4°  = 9,9989408 

log.  cos.  100°  = 9,2396702  cos.  72°  = 0,309017  log.  sin.  100°  = 9,9933515 

0,0832547  — 2 = log.  0,012113  0,9922923  — 1 ' 

0,321130  log.  0,32113  = 0,5066809  — 1 

x = 70°  56'  . . 9,5143886  =log!  cos.  x 


87)  p.  498.  Cum  sit  SA  ||  YB,  est  CA  : CB  = SA  : VB;  hinc 


CA  — CB 
AB 


: SA  — YB  = CB  : VB  et  inde  CB  = 


AB  . YB 
SA  — VB  * 


88)  p.  498.  Huic  „praecepto“,  quod  verbum  de  verbo  exprimit  Keplerus  in  Ta- 
bulis Rud.,  in  illis  haec  addit:  Haec  demonstrativa  umbrae  semidiameter  crebro  major 
invenitur  illa,  quam  Tycho  exhibet  in  Progymnasmatis,  conformatam  ex  observatio- 
nibus eclipsium  Lunae;  sed  illae  fallaces  sunt  ob  concursum  causarum  physicarum, 
quae  inconstantes  sunt.  Itaque  umbrae  latitudo,  quam  Tycho  tradit,  si  ad  demon- 
strationum diagrammata  numerosque  contra  naturam  suam  pertrahatur,  theoremata 
illa  Hipparchi  pulcherrima  et  aestimationis  immensae  (ut  quae  umbram  coelo  pro 
scalis  injiciunt)  penitus  evertit.  Fatetur  id  Longomontanus,  Tychonis  in  hac  prag- 
matia  minister,  ingenue,  methodum  hanc  dicens  irritam  fieri  frustraque  fuisse  veteres. 
Parcius,  inquam  ego,  haec  artificibus  objicienda  fuerant.  Nam  et  ego  diu  multum- 
que versatus  in  consideratione  eclipsium,  etsi  sum  expertus  aliqua  nocumenta  a causis 
physicis,  at  ea  non  tanta  fuerunt  per  omnes  eclipses  constanter,  ut  universam  astro- 
nomiam everterent. 

Cum  ergo  rationes  archetypicae  conformationis  trium  corporum  propinque  ad- 
modum ad  potissimas  et  certiores  eclipses  alluderent,  praecipue  ad  principia  et  fines 
(nam  insidiosiores  sunt  immersiones  totales  emersionesque),  nihil  dubitavi,  umbram  ex 
parallaxibus  diametrisque,  et  archetypicis  et  observatis,  conformare,  sepositis  enormi- 
bus apparitionibus  et  culpa  in  causarum  physicarum  inconstantiam  conjecta. 

Horroccii  dictum,  quo  maxima  laude  effert  Kepleri  theoriam  lunarem,  exhibuimus 
praefatione  ad  » Hipparchum*,  ex  quo  libro  multa  huc  transtulit  Keplerus,  quare  non, 
superfluum  videtur  monere , ut  comparet  lector  ea , quae  nostra  editio  affert  vol.  III. 
p.  520  ss. 


89)  p.  501.  Logarithmos  logisticos  bos  dicit  Keplerus,  qui  in  «Chiliade*  adscripti 
sunt  columnae  quintae,  quae  inscripta  est:  «Partes  sexagenariae«  (in  Tab.  Rud.  hanc 

columnam  inscripsit : Sexagesima  scrupula  in  tabula  «Heptacosias  logarithmorum  logistico- 
rum* inscripta).  Yol.  III.  p.  719  s.  attulimus  ea,  quae  ad  computationem  harum  «par- 
tium* intelligendam  necessaria  visa  sunt. 

Calculum  Kepleri,  quem  in  sequentibus  proponit,  haec  illustrant:  Horarius  Lunae 
= 29'  46"  (29'  56");  Solis  = 2'  33",  differentia  («horarius  Lunae  a Sole«)  = 27'  13" 
(27.  23).  Distantia  centrorum  Lunae  et  umbrae  initio  deliquii  = 58'  53";  J&S'  53"  : 27'  13" 
(27.  23)  = 2 h.;  residuum  divisionis  = 4'  27"  (4'  17").  Arcus  4'  27"  (4'  17")  in  tem- 

pus  conversum  = . ^ = 0,  1638  h.  — 9'  50"  (9'  3").  Hujus  duplum  19'  40"  (18'  6") 

Z i jZlO 

ad  4 horas  additum  prodit  totam  durationem. 

90)  p.  503.  In  ,, praecepto"  149.  Tab.  Rud.  haec  leguntur:  Si  a parallaxi  Lunae 
horizontali  abstuleris  sesquiplum  parallaxeos  Solis  horizontalis,  relinquitur  semidia- 
meter  disci.  Et  praec.  158 : Pro  duratione  eclipsationis  omnimodae  conjiciantur  in 
unam  summam  semidiametri  utriusque  luminaris  et  parallaxis  Lunae , a summa  vero 
auferatur  parallaxis  Solis;  hac  enim  ratione  conflatur  summa  semidiametrorum  disci 
et  penumbrae.  Ad  haec  annotat  Iveplerus  in  „notis  et  animadversionibus  ad  praecepta 
Tabularum  Rudolphi":  Humanitus  aliquid  contigit  Hipparcho  meo,  ut  inter  ejus  (quippe 
nondum  editi,  nec  cura  ultima  limati)  theoremata  esset  unum  spurium;  cui  cum  sub- 
junctam viderem  quasi  demonstrationem,  perinde  ac  si  ea  esset  legitima,  usus  eo, 
elicui  hoc  praeceptum  (cfr.  vol.  III.  p.  525).  Reformandum  est  sic:  parallaxis  Lunae 
horizontalis  tota  aequat  s e mi  diametru  m disci.  Eaque  de  causa  etiam  praec.  158.  sic 
legendum:  ....  imam  summam  semidiametri  utriusque  luminaris,  parallaxis  Lunae 
et  parallaxeos  Solis  dimidium ; hac  enim  ...  Et  secundum  hanc  correctiunculam 
etiam  exemplum  ibi  sequens  erit  reformandum,  nec  non  et  exempla  in  Ephemeridibus 
editis  et  Epitomes  Astr.  fol.  874  (503),  quod  miror  ab  adversariis  meis  per  totos  jam 
10  annos  mihi  non  fuisse  objectum.  Nimirum  subtilitatem  unici  scrupuli  non  curat, 
qui  non  capit. 

91)  p.  515.  Capite  XXIV.  Tab.  Rud.  „de  passionibus  planetarum"  ait  Keplerus  : Propor- 
tionem indagare  arcuum  diurnorum  eccentri,  Solis  et  planetae,  opus  est  per  se  jucundum, 
praesertim  ob  speculationes  harmonicas,  ut  apparet  ex  mea  Harmonice  Mundi;  in 
ipsa  tamen  astronomia  pernecessarium  ad  stationum  doctrinam,  hujus  scientiae  propriam. 

Videtur  autem  prima  fronte  facilis  notitia,  verum  id  paulo  secius  habet.  Pri- 
mum exhibentur  quidem  diurni  medii  ex  tabulis  mediorum  motuum,  ut  Martis  diurnus 
est  31'  27",  Solis  59'  8";  horum  uterque  cum  sit  minor  60',  facta  igitur  subtractione 
logarithmorum  logisticorum,  majoris  arcus  a minoris  (64594  — 1454  — 63140),  opus 
videri  possit  exactum;  nam  63140  est  proportio  numerorum  logisticorum  propositorum. 
Et  hoc  quidem  verum  esset,  si  gradus  unus  in  eccentro  Solis  aequalis  esset  uni  gradui 
in  eccentro  Martis.  Verum  quia  hi  gradus  sunt  inaequales  et  quia  rarissime  fit,  ut 
motus  medii  sint  inter  se  comparandi,  sidere  utroque  in  longitudine  media  sui  eccentri 
versante,  extra  haec  vero  loca  non  tantum  diurni  apparentes  perpetuo  variant,  nunc 
majores  nunc  minores  existentes  motu  medio,  sed  ipsi  etiam  diurni  veri  arcus  eccentri 
ab  apparentibus  diurnis  differunt,  sc.  quia  hi  arcus  diurni  nunc  majores  apparent, 
quam  re  vera  sunt,  nunc  minores:  tot  igitur  nominibus  fit  negotium  hoc  intricatius. 

Sciendum  est  igitur,  proportionem  arcuum  diurnorum,  si  loquimur  accurate,  ex 
4 componi  elementis : 1)  ex  proportione  amplitudinis  orbium  seu  graduum  integrorum, 
2)  ex  proportione  numerorum,  quibus  medii  motus  diurni  exprimuntur,  3)  et  4)  ex 
proportionibus  amborum  arcuum  temporaneorum  ad  suos  medios.  Verum  ex  his 
4 elementis  2 sunt  perpetua  facilique  negotio  conflantur  in  unum,  omnibus  diebus 
totarum  periodorum  serviens,  ut  ita  res  denique  ad  3 redeat  elementa.  Nam  proportio 
numerorum  diurnorum  mediorum  est  proportio  periodicorum  temporum,  sed  haec  est 
sesquialtera  proportionis  orbium  vel  integrorum  graduum  conversae,  quia,  cujus  est 
parvus  numerus,  ejus  gradus  est  magnus.  Ad  constituendam  igitur  veram  propor- 
tionem arcuum  eccentri  diurnorum  causa  non  tantum  numeri,  sed  etiam  quantitatis, 
proportio  graduum  in  compositione  delebit  2/s  de  proportione  periodorum,  ut  cujus 
est  conversa,  % vero  subtractae  a s/3  relinquunt  :/s  seu  dimidium  de  proportione  gra- 
duum in  diversis  eccentricis. 

92)  p.  523.  Ex  Mss.  Pulkov.  vol.  XVII.  (7.  Dec.  1621.)  Investigatio  obliquitatis 
eclipticae  ad  diversa  tempora  ex  hypothesi  Epitomes  a fol.  914  ad  917  (522  s.).  (Vide 
argumenta  contra  mutationem  obliq.  fol.  99;  supra  fol.  87  ss.) 

Kepleri  Opera,  VI. 

Ante  Christum  annis  3988  secundum  aeram  hodiernam  (etsi  hic  error  e$t,  de- 
bnit  n.  3993;  at  qui  totus  hic  arbitrarius,  dissimuletur)  ponitur  angulus  QAC  rectus 
(Fig.  98).  Et  quia  AC  est  24°  17'  40"  et  AQ  1°  47'  40",  erit  QC  24°  11'  28".  Vi- 
detur initio  corrigenda  hypothesis  in  eo,  quod  praestat  initio  mundi  ponere  perfectam 
aequalitatem  inter  AC  et  AQ.  Itaque  tunc  QAC  non  erit  plane  rectus. 

AO  vel  QC  antilog.  9273 
Dimid.  AQ  53'  50"  antil.  12.  25 

" 9260.  75 

Perpend.  24°  16'  48"  log.  88869 
AC  log.  88813 

log.  56  anguli  AQC,  QAC  88°  5'.  Ergo  in  principio  mundi  po- 
nendus est  QAC  88°  5'  (log.  60  daret  88.  1.)  Certitudinis  causa  ex  fol.  258  (236)  utar  alio 
processu.  Sit  enim  CAQ  isoceles:  AQ  1.  47.  40  log.  346370 

AC  24.  17.  40  „ 88813 

diff.  22.  30.  0 Summa  435183 

QC  24.  17.  40 

diff.  1.  47.  40. 

dim.  0.  53.  50  . . 415670 

Summa  46.  47.  40 

dim.  23.  23.  50  . . 92356 

Summa  508026 

Summarum  differentia  72843  dim.  36422 

44.  0.  20. 

Si  liic  angulus  est  verus,  oportet  angulum  C prodire  QAC  88.  0.  40. 

majorem  quam  3.  58.  40. 

24.  17.  40.  88813 

1.  47.  40.  346370 

88.  0.  40.  60 

~2576 1 7 

4.  213/4.  Recte  hactenus  quidem. 

Quia  operationes  differunt  4',  utar  etiam  tertio  processu  per  sinus  ipsos. 

AC  + AQ  = 26°  5'  20" 

Compl.  63.  54.  40  — 89812 
Compl.  LQ  67.  30.  — 92388 

2576  (:  2)  = 1288 

sin.  67.  30  = 92388 

sin.  compl.  AQ  = 91144 

1244  : 1288  — 96584  — 88°  2'  30"  angulus 

3416  — 1.  57.  30 

3471  daret  1.  59.  20 

Haec  55  facile  possunt  in  errore  esse , quia  desumta 

sunt  ex  liguris  continuationis. 

Etsi  igitur  etiam  in  processus  secundi  logarithmis  magnis  potest  facile  con- 
tingere errorculus,  stabimus  tamen  mediae  operationi  potius,  usurpantes  angulum 
88°  1'. 

Hactenus  correctio  anguli  AQC  ex  fol.  920  (524)  ad  initium  mundi.  Adhuc 
alius  modus.  Quia  CAQ  isoceles,  prius  quaere  angulum  C.  Nam  ut  sinus  AC  ad  sin. 
AQ  sic  totus  ad  anguli  C dimidii  sinum.  AQ.  0.  53.  50  415670 

CA.  24.  17.  40  88813 

Ut  igitur  tota  AQ  ad  4.  21.  46,  ita  2.  10.  53  326857 

257617  4 21.  46  angulus  C. 

AC  ad  angulum  Q 88813 

346430 

346370 

60~ — 88°  0'  40" 

Sit  jam  ad  nostra  tempora  AF  24°  17'  40",  AP  1.  47.  40,  et  PF  23°  30'  30", 
per  correctam  parallaxin  Solis  quaeratur  FAP.  Differentia  superior 

FA 


- AP  22.  30  Summa  log.  : 435183 
PF  23.  30.  30 


1.  0.  30  0.  30.  15  —473320 
46.  0.  30  23.  0.  15—  93956 


567276 


summarum  diff.  132093  — 

66047  log.  31°  6'  24"  PAF  62.  12.  48 

QAC  88.  1. 


diff.  25.  48.  12 

Annis  igitur  3988  et  1600  id  est  5588  motus  competit  25.  48.  12 

= 92892'»  (:  5588)  ‘ 

= 16*/8" 

Si  in  3 annis  sint  50",  in  18  annis  erunt  5'  etc. 

Hoc  assumto  motu  seu  anomalia  obliquitatis,  statuitur  obliquitas  23°  30'  30" 
anno  Ch.  1585;  opportune,  tunc  enim  etiam  observatum  apogaeum  Solis  et  epochae. 

Jam  ex  argumento  dato  (annis  3—50")  computare  obliquitatem  sic  possumus,  si 
ex  P perpendiculum  in  AF  quaeratur.  Initio  mundi  fuit  QAC  88°  1',  aufer  17°  52'  15", 
PAF  70°  8'  45",  log.  6128,  log.  AP  = 346370;  summa  log.  perpend.  352498 
1°  41'  20".  ant.  AP  49.  ' 

antilog.  perpend.  43.  33  QAC  88.  1.  0 

5.  27  Segm.  0.  36.  30  PAF  62*  12-  48 
24.  17.  40 


23.  41.  10 


7.  37 
69.  49.  48  OAC. 


Obliquitas  PF  paulo  major. 

Ante  Ch.  452.  88.  1. 

16.  22.  15 

71.  38.  45  log.  5226 
346370 


351596  — 1.  42.  18. 


49  — 34 
Antii.  44 


(Hactenus  24.  17  fuit  media  et  5 — 34  0. 

creationi  applicata;  22.  30  24.18 

minima.)  24. 52.  obi.  ecl. 

Cum  nimium  parva  sit  haec  obliquitas,  oportet  aliam  initio  mundi  constituere 
epocham  et  celeriorem  reddere  hunc  motum  argumenti.  Quid  si  addamus  quadran- 
tem, ut  initio  mundi  fuerit  in  B,  ut  si  QAC  sit  hodie  62.  12.  48,  olim  180,  diff.  117. 

47.  12,  motus  annuus  esset  1'  16".  Circa  128  p.  Ch.  (temp.  Ptol.) 

1585  62.  13 

1457  ' 31. 

93.  13.  Fit  sic  angulus  major  recto 
et  perpendiculum  cadit  ultra  A fitque  major  justo  obliquitas,  idque  valde,  major  sc. 
quam  24.  17.  40.  Si  media  obliquitas  AC  statuitur  24.  1 7 'V3  ? tunc  AQ  oportebit  as- 
sumere valde  magnum,  ut  motus  anomaliae  fiat  celer,  et  sic  tempore  Ptolemaei  fiat 
EAL  minor  recto. 

(8.  Dec.  1621.)  Ad  Eratosthenis  tempora  computandum  argumentum  ex  data 
obliquitate;  tunc  constituendus  motus  argumenti. 

Refertur  Aratus  sub  01.  124,  Eratosthenes"sub  127.  Sed  anni  Christi  incipiunt 
01.  185.  Intersunt  01.  61  vel  58,  i.  e.  244  vel  232  anni.  Et  refert  Ptolemaeus  de 
circuli  partibus  83  occupatas  11  ab  interstitio  declinationum. 


log.  83 
72 
55 


47,712 
47.  42.  40 
23.  51.  20 


18632  . 96 
32850  . 39 
14217  . 43 
'59783  . 71 

74001 . 14 


Aliter  : 


660  . 360 
83 


2862 


54 

'83' 


= 47°  42 


23.  51 


54. 

83 

27 

~83 


vel 


1 

¥ 

Diff.  FA,  PA  22.  30  et  summa  log,  435183  ut  supra 
23.  51.  20 

1.  21.  20~ — 0.40.40.  443700 
46.  21.  20  — 23.10.40.  93246 

Summa  536946 

Summarum  differentia  101763,  dim.  50882  36.  57.  24 

PAF  73.  54.  48  aut.  Ch.  232 
Hodie  62.  12.  48  p.  Ch.  1586 

11.  42.  (702')  1818' 

Si  ergo  Hipparcho  sola  51  x/3  tribuo,  Ptolemaeus  pauciora  habebit.  At  si  tem- 
pori intermedio  a.  Ch.  annis  60  attribuam  hanc  quantitatem,  venient  Hipparcho  paulo 
plura,  Ptolemaeo  paulo  pauciora.  Idem  ex  temporis  intermedii  inter  Hipp.  et  Ptol. 
declinatione  23°  5 1 Vs'-  Est  pars  730  minor  de  tota  periodo,  quae  fuit  49320  anno- 
rum; quadrans  12330.  Adde  60  a.  Ch.  et  1584  p.  Ch.  1644  dant  702  7020 

274  „ 117.  ~ 274  ^ . 

annuus  esset  25"  37'".  Est  vero  praec.  51",  ergo  sat  praecise  ratio  dupla.  Dum  igitur 
aequinoctia  per  2 repedant,  nodi  Terrae  per  3 repedabunt  sub  fixis.  At  in  Epit.  lil). 
VII.,  fol.  919  (524),  numeri  proditi  sunt  ut  3 ad  4,  quia  ibi  epocha  mundi  servatur 
neglecta  quantitate  Eratostbenis,  ut  cui  per  10  minus  justo  datur. 

Sin  autem  tuemur  epocham  mundi  ut  in  Epitoma,  et  Eratosthenis  seu  Hippar- 
cheam  quantitatem,  mutanda  erit  semidiameter  et  contemnenda  seu  remittenda  sedecima 
circuli,  quantitas  obliquitatis  minima,  sc.  22.  30. 

Datur  AC  et  QC;  datur  proportio  QAO  ad  OAP  ex  temporibus  ; dantur  etiam  OC 
(obi.  Erat.),  PC  (obi.  nostra):  quaeritur  AQ,  AO,  AP  et  quantitas  QAO.  Directa  via 
nulla  est,  utendum  regula  positionum.  Prius,  cum  AQ  poneretur  1°  47'  40"  et  PC 
assumeretur  justa,  prodiit  QAP  angulus,  qui  divisus  in  data  proportione  temporum 
constituit  OC  nimis  brevem.  Ponatur  igitur  secundo  AQ  longior,  sc.  3° 


AC 

- AQ 

= 21° 

17' 

40' 

' log.  AQ  — 

295000 

88813 

QC 

— 24. 

17. 

40 

383813 

3. 

0. 

0 

1.  30. 

0 

364290 

45. 

35. 

20 

22.  47. 

40 

94823 

3993 

459113 

1585 

75300 

5578  Respondet  ipsi  QAP. 

QAC 

86. 

40. 

0 

43.  20. 

0 

37650 

60 

21. 

17. 

40 

383813 

1645  „ „ OAP. 

PC 

23. 

30. 

30 

5578  : 14.  58  — - 1645  : 265. 

2. 

12. 

50 

1.  6. 

25 

394400 

4”  25' 

44. 

48. 

10 

22.  24 

5 

96412 

490812 

107000 

PAC 

71. 

42. 

0 

35.  51. 

0 

53500 

QAP 

14. 

58. 

OAP 

4. 

25. 

OAC 

76. 

7. 

2965 

AQ 

3. 

295000  antil.  137 

Perpendiculum  2.  54.  45  297965  „ 130 


Segmentum  0.  41'  0"  7 

AC  24.  17.  40 

23.  36.  40.  Ecce  res  recidit  in 
contrarium  et  prodit  Hipparcho  adhuc  minor  obliquitas,  stante  media  24.  1773  in 
creatione. 

rgo  AQ  1. 

0. 

0 

404800 

5578  dat  50.  58,  quid  1641? 

AC  24. 

17. 

40 

88813 

23. 

17. 

40 

493613 

Retenta  obliquitate  media  aequali 

24. 

17. 

40 

ipsi  creationis  24.  172/3  et  nostra 

1. 

0. 

0 

0.  30. 

0 

— 474100 

ut  est,  quacunque  suscepta  quan- 

47 

35. 

20 

23.  47.  40 

- 90770 

titate  semidiametri  circelli,  sem- 

564870 

per  eadem  fere  prodit  obliquitas. 

QAC  88 

54. 

0. 

44.  27. 

— 35630 

Nam  magna  semidiameter  parvum 

493613 

motum  efficit.  Puto  vix  scopum 

23. 

17. 

40 

attactum  iri,  ne  quidem  per  ple- 

23. 

30. 

30 

nariam  minimam,  hodierno  tem- 

0. 

12. 

50 

0.  6. 

25 

— 626000 

pori  accommodatam. 

46. 

48. 

10 

23.  24. 

5 

— 92338 

Nam  si  AC  24.  17.  40 

718338 

et  PC  23.  30.  30 

* 

224726 

erit  AP  0.  47.  10 

PAC  37. 

56. 

0 

18.  58. 

0 

- 112363 

Et  PAC  0.  0.  0 

QAP  50.  58. 

OAP  15.  2. 

OAC  52.  58.  22529 

AQ 404800 


Hic  AP 


26.  20 
20.  50 
1°  47'  10" 


0.  36.  8 
24.  17.  40 
23.  41.  32 


427329 


Fig.  104. 


Hic  quo  magis  AP  ad  AC  ap- 
plicat, hoc  magis  etiam  OC,  PC 
manent  aequales,  et  sic  semper 
minor  obliquitas  Ptolemaica.  Con- 
tra, si  retardato  motu  argumenti  et  divulsa  AP  ab  AC  omnia  3 momenta  stipes  in 
parvum  arcum  QO,  differentiae  QC,  OC  , PC  erunt  fere  sinus  arcuum  QO  et  propor- 
tionales fere  temporibus.  At  observa,  quod  in  annis  3933  mutatio  est  facta  per  26. 
20,  in  anuis  1645  per  20.  50:  longe  ergo  celerior  motus  in  posteriori  tempore.  Non 
potest  igitur  tempus  inter  Hipparchum  et  nos  collocari  inter  Q,  S, 
ubi  fit  contrarium,  nec  epocha  teneri,  ut  polus  in  creatione  sit 
in  Q,  nisi  illi  obliquitas  maxima  accommodetur. 

Sit  ergo  initio  mundi  obliq.  maxima,  et  sit  media  24°  17'  40": 
ergo  Hipparchus  et  nos  sumus  versus  minimam,  sc.  in  Y,  F.  Quodsi 
AS  statuas  non  majorem  quam  47'  10",  tunc  F,  S,  P erunt  puncta; 
et  20'  50"  diff.  inter  nos  et  Hipparchum  erunt  mera  sagitta,  et 
26'  20"  erit  sinus. 

Oportet  majorem  statuere  AS,  ut  nos  in  P simus  et  illa 
20'  50"  occupent  minorem  arcum,  ut  tamen  QO  sit  plus  quam 
quadrans. 

Sit  QO  (seu  3933)  100°,  quid  1645?  seq.  41,  86.  QY  117365,  YF  51.  52;  deb.  20.  50. 
„ „ 91,  erit  OP  265/c 5 YF  48.  12,  QV  101745. 

Non  potest  igitur  esse,  ut  initio  mundi  sit  in  Q et  hodie  ante  S in  P,  servetur 
proportio  justa  inter  QO,  OP  et  prodeant  QN,  YF  justi  et  consoni  observationibus. 

At  si  epocha  sit  uno  quadrante  anterius  loco  infimo  in  R,  tunc  possibilis  est 
casus.  Sit  RQO  plus  quam  180°  — falsum. 

Coagulum.  I.  Posita  quantitate  semidiametri  seu  distantiae  polorum  eclipticae 
et  regiae  1°  47'  40",  et  media  declinatione  eclipticae  24°  17'  40",  et  hodie  23°  30'  30", 
adhuc  decrescente  illa,  et  Hipparchica  23°  51'  20":  epochae  mundi  obveniet  declinatio 
inter  mediam  et  maximam.  Ita  excutitur  nobis  verisimilis  obliquitas  in  principio 
mundi,  sed  planetarum  nodis  et  latitudinibus  servimus. 

II.  Assumta  vero  etiam  ad  mundi  principium  mediocri  obliquitate,  dimittenda 
est  Hipparchica  et  10'  diminuenda,  ut  sit  23°  41'. 

III.  Posita  in  mundi  principio  maxima  obliquitate,  hodie  minima,  et  media  ut 
prius,  ponitur  alia  quantitas  distantiae  polorum  eclipticae  et  regiae,  et  sic  dimittitur 

speculativa,  tuemurque  Hipparchicam  quam  proxime ; et  fit  velox  Hipparcho  mutatio, 
nobis  consistit  obliquitas  immobilis.  (In  margine:  Hanc  excole;  non  magnum  in  semi- 
diametro  1°  47'  40"  damnum). 

IV.  Posita  in  mundi  principio  media  obliquitate  24°  17'  40"  et  quantitate  cir- 
celli  polaris  1°  47'  40"  et  crescente  hodie  23°  30'  30",  tuemur  Hipparchicam;  sed 
motus  fit  celer  et  inter  Hipparchum  et  nos  prodit  minima,  quod  repugnat  obss. 

Horum  singula  quid  possint  in  mutandis  fixarum  latitudinibus,  planetarumque 
inclinationibus  maximis  limitum  et  motu  nodorum,  id  vide  alio  tempore.  — Absolvi 
hucusque  9.  Dec.  1621. 

D.  14.  Dec.  1621:  De  III.  amplius. . Si  media  obliquitas  est  24. 17.  40,  et  minima 
ante  100  annos,  v.  c.  23°  26'  40",  maxima  igitur  fuit  25°  8'  40",  et  diameter  tota 
circelli  1°  38'.  In  annis  igitur  5450  c.  ponatur  fuisse  absoluta;  in  semisse  igitur 
2725,  sub  Judicibus,  fuisset  mediocris.  Et  quia  triens  quadrantis  habet  semissem 
sinus,  tertia  pars  de  2725,  h.  e.  908  addita  ad  2725,  ut  fiat  3633,  ante  Ch.  360  c., 
habebit  semissem  de  49,  h.  e.  24^2  infra  mediocrem  obliquitatem,  sc.  23°  53'  10". 
Et  quia  intra  hunc  trientem  augmenta  sinus  et  arcus  pene  sunt  aequalia  et  30°  consu- 
mentur 908  annis,  diminuentia  obliquitatem  per  24:  ergo  in  303  annis  10°  diminuent 
per  8 aut  per  7 ; ante  Ch.  igitur  60  annis  esset  obliquitas  23°  46'.  Ita  obveniret 
Ptolemaeo  23°  43'  c. , dicendumque  esset,  ipsum  nimis  facilem  fuisse  in  compro- 
bandis ex  sua  aetate  placitis  Hipparchi,  perinde  ac  si  essent  immobilia.  Observa  igitur, 
quod  in  hac  forma  III.  in  300  annis  variatur  obliquitas  per  7 vel  8 c. 

Si  vero  periodus  elficiatur  major,  ut  dodrans  diametri  absolvatur  annis  5904, 
respondeatque  bes  semicirculi,  seu  arcus  120°,  ergo  semicirculus  absolveretur  post 
trientem  temporis  annis  1968,  post  300  a nobis  adhuc  igitur  decresceret  et  Hipparcho 
fuisset  23°  53'  20". 

Sed  ut  sit  Hipparcho  23°  51'  20",  seu  potius  Eratostbeni  ante  Ch.  234  in 
3760,  sic  agemus:  posita  semidiametro  49,  ut  antea,  et  23°  53'  10"  100  annis  ante 
Eratost.  sc.  in  3660,  semissis  add.  1830,  efficiet  5490;  tunc  fuisset  minima  23°  28'  40"; 
ex  eo  rursum  cresceret,  sed  Ptolemaeo  parva  obveniret,  etiamque  Hipparcho  minor 
Eratosthenica. 

Amplius  de  IV.  3933  a principio  mundi  usque  ad  media  tempora  inter  Era- 
tosthenem  et  Ptolemaeum  hactenus  computavi. 

Jam  computabo  ad  tempora  media  inter  Eratosthenem  et  Ptolemaeum. 

Eratost.  a.  Ch.  232.  c.  A Creatione  ad  Ch.  3992 

Ptol.  p.  Ch.  130.  c.  „ Tych.  1585 


362 

5577 

181 

50 

Medium  tempus  50  a.  Ch. 

Intervallum  prius  3943 

1585 

Intervallum 

1635 

205 

3270 

8175 

3943  1 

335175  | 
31544 

8 

19735  | 
19715 

5 

20 


10.  Nov.  1623.  Hactenus  id  operam  dedimus,  ut  obliquitas  ad  24°  perveniat 
ultra  23°  51',  quod  Albategnius  ex  Indorum  vetustissimorum  traditione  commemorat, 
et  ut  superficies  zonarum  quandoque  possent  aequari.  Haec  si  omittimus,  facile  nobis 
est  conciliare  observata  Eratosthenis , Ptolemaei,  Albategnii,  Waltheri,  Brahei.  Nam 
a.  50.  a.  Ch.  medio  inter  Eratosth.  et  Ptolemaeum  polus  in  jugo  hujus  circelli  fuisset, 
anno  1494.  Walthero  in  imo.  Nobis  iterum  cresceret,  Albategnio  decresceret,  dia- 
jneter  esset  major  23',  dimidia  periodus  1544. 

Praecognita  mediocriter  periodo  et  diametro,  datur  emendari  diametrum.  Nam 
si  1544  evolvit  180°,  quid  181  inter  Eratosth.  et  jugum?  R.  21°  a jugo  adEratosth., 
69°  compl.,  sin.  93358,  adde  100000,  193358.  Hic  valet  23°,  quid  sinus  200000?  — 
R.  24. 

1492 

Si  ergo  a.  1492  fuit  in  imo,  obveniret  Albategnio  883  Anni  772  dant  90°,  ergo 

~609" 

609  — 71°,  compl.  19°,  sin.  32557.  Seq.  87«,  quae  adde  ad  Waltberi  28.  20,  con- 
ficiuntur 36.  30. 

Praemissis  haec  interposuit  Keplerus:  Die  ($  12/22.  Dec.  1626  vesperi  consideravi 
diligenter,  quando  linea  per  acumina  cornuum  5 transiret  per  $,  quae  stabat  sub 
inferiori  cornu  ad  3/4  diametri  5,  quae  lumine  Terrae  plena  videbatur.  Erat  autem 
$ paulo  longius  a fixa  (orientaliori  et  meridionaliori  sub  quinquangulo  Aquarii,  quam 
puto  claram  seq.  in  cauda  ig),  quam  a superiori  cornu,  puta  c.  1 semid.  (diam,  puto 
legendum)  3).  Et  videbatur  $ in  lineam  incidisse  minutis  aliquammultis  post  ortum 
pedis  posterioris  Orionis,  quia  is  in  ortu  inque  horizonte  liberrimo  per  fumos  Terrae 
non  videbatur,  apparere  autem  coepit  ex  ait.  2°  — 3°.  Ipsissimum  momentum  inci- 
dendae, quantum  diligentissima  attentione  consequi  potui,  fuit  tunc,  quando  primus 
equus  in  curru  seu  prima  caudae  Ursae,  proxima  eductioni,  fuit  in  verticali  polaris; 
quia  cum  paulo  post  converteremur  ad  arcton,  videbatur  haec  prima  caudae  jam  non- 
nihil ad  dextram  et  tunc  etiam  inferius  cornu  J)  erat  nonnihil  ultra  lineam  ad  ortum, 

dubitanter  tamen.  Circa  hoc  tempus  sonuit  sextam  in  horologiis. 

Quaeratur  AR.  M.  C.  ex  fol.  272  (241)  Epitomes  et  adjectis. 

Ex  Tychone : Polaris  23.  2lJzTH,  66.  2 B.  A.R.  1600.  5.47.  decl.  87.  9'/,,  3.  59.  34. 

Prima  caudae  3.  10  ' lfi>  54.  18  B.  189.  1.  58  10  ~ 69.  33. 

Primum  agamus  de  errore  circa  polarem.  Ejus  Pig.  105. 

n.  A.  R.  anno  1700  ponitur  Progymn. 
f.  276:  9'’  46'  — 1600  — 23.  272H 
100  — 1.  25 

1700  — 24.  27(411 

lat.  66.  2. 

AE  est  84°  27 7./.  Ergo  AD  84°  55'  0" 

ED  23.  25.  36.  ADE  87.  47.  28.  log. 

74% 

(C  ponatur  in  punctum  concursus  EC  66.  2. 

linearum  ED  et  FH  ) ~CD  89.  27.  36. 

Sic  habet  Tycho  C-F  87.  43.  20. 

FD  76.  16.  35. 

AD  84.  55.  0. 

8.  38.  25.  Tycho  9.  46. 

Ergo  idem  quaeram  aliter  ex  Epit.  fol.  357.  (280)  Prodit  asc.  recta  8.  39  ut  prius. 

Longimontanus  polari  a.  1630  assignat  mediationem  coeli  6.  42  V,  cum  sit 
lat.  66.  2.  Quaeritur,  quam  ei  assignet  A.  R.?  Facile  negotium,  cum  6.  42  V asc. 
recta  6.  9.  Anno  vero  1600  Tycho  ponit  5°  47'  vel  Longimont.  5.  46.  Si  ergo  anni 
30  dant  23,  quid  100?  seq.  1°  16%'.  Mihi  inter  5.  47.  et  8.  39  sunt  2.  52,  Tycho 
vero  ponit  3.  59.  Sed  esto,  sit  6.  42  non  gradus  V commediantis  coelum,  sed  sit 
ipsa  A.R,  ergo  a 5.  46  in  6.  42  sunt  56'.  Et  si  30  dat  56,  quid  100?  R.  3°  6 %'. 
Ergo  neque  Longimontani  locus  exactus  est.  In  causa  est,  quia  levissima  mutatio 
declinatiohis  plurimum  mutat  Asc.  rectam,  parallelus  n.  polaris  est  valde  parvus. 

Jam  ad  rem.  Sit  polaris  Asc.  R.  6.  30,  decl.  87.  18.  Caudae  A.R.  189.  19.  decl. 
58.  2.  Praecedere  cauda  intelligitur,  ut  sit  ab  ea  inferius  locata  versus  dextram  ad  po- 
larem usque  in  summo  semicirculo.  Et  quia  fere  opponuntur,  fuit  igitur  polaris  in  sua 
summa  altitudine  et  polus  parum  ad  sinistram.  Sequitur  alia  causa  aequationis,  non- 
dum confirmata  sufficientibus  observationibus. 

Haec,  quae  prioribus  auno  1621  scriptis  subjuncta  sunt,  haud  secus  atque  ea,  quae 
jam  sequuntur,  eo  consilio  1uq  inseruimus,  ut  specimen  praeberemus  lectoribus  confusionis 


Antii. 

41/,  466400 
79  * 322530 

et  laboris  haud  exigui , quo 


res  majoris  momenti  in 
sic  ad  Terrae  Lunaeque 


manuscriptorum,  quae  excerpsimus, 

istis  latentes  eliciendae  fuerunt.  Keplerus  igitur,  omittens  priora 
motus  transit. 

Cum  revolutio  globi  Terrae  causetur  motum  diurnum,  ipsa  vero  videatur  effectus 
esse  virtutis  Solaris  per  modulum  distantiae  Solis  a Terra,  sequitur,  variata  distantia 
variari  et  vigorem  hujus  motus.  Cumque  fiant  revolutiones  365  interim  dum  Tellus 
semel  circa  Solem  gyratur,  earumque  187  sint  tardae,  178  velociores,  credibile  est, 
quo  excessu  superant  187  radii  longi  alios  178  breves,  eodem  excessu  187  revolu- 
tiones longas  superaturas  178  breves:  sic  ut  ipsae  quidem  revolutiones  aequiparentur 
ipsis  radiis,  excessus  vero  temporis  excessibus  radiorum.  Atqui  nimium  fuerit  hoc. 


Esto  n.  radius  1000, 
13,  qui  omnes  sunt 

cum  sint  gradus  tantum  182. 

92. 


excessus 

Ecce  ut  unius  quadrantis  excessus  superent  inte- 
gram diem,  semicirculi  biduum,  defectus  etiam  biduum, 
itaque  diff.  esset  quatridui.  Atqui  non  unius  horae 
excessus  est  statuendus,  Vao  sc.  bidui.  Non  est  ergo 
omnis  motus  revolutionis  Telluris  a Sole,  sed  saltem 
pars  ejus  quinquagesima  c.,  siquidem  vera  est  haec 
et  certa  aequationis  causa. 

Hujus  aequationis  quantitas  assumatur  a priori 
rationabiliter;  proportio  virtutis,  quae  gyratur  Tellurem 
circa  suum  axem  ad  Solem,  sit  ad  virtutem,  quae 
Tellurem  sub  fixis  circumfert,  ut  360  ad  1.  Ergo 
residuae  revolutiones  5.  h.  6.  9',  quae  accedunt  anno 
sidereo,  sunt  accessorihe  ex  Sole,  et  variantur  cum 
distantia  ©;  sed  dist.  0 sunt  in  plano  eccentrici. 
Id  planum  hodie  a 6°  V per  in  6°  £3  valet 
184.  7.  32  anom.  coaeq.,  reliquum  175°  52'  28", 

dim.  87.  56.  14, 

3.  46. 

3.  46. 


Si  ergo  360  valent  rev.  5.  h.  6.  9',  i.  e.  h.  126.  9'  = 7569',  valebunt  2°  3'  46" 
43'  22".  Si  ergo  quilibet  gradus  eccentrici  aequales  portiones  capiat,  tunc  aequatio 
temporis  maxima  fit  in  6°  ;£h  21'  41";  tanto  sunt  longiores  revolutiones  quadrantis 
primi,  ut  et  quadrantis  quarti,  tanto  breviores  revolutiones  quadr.  2.  et  3.  revolutio- 
nibus iis,  quae  ex  communi  theoria  fiunt  in  illo  quadrante.  Recte  sum  operatus,  quia 
per  distantias  res  confit,  distantiae  vero  debentur  gradibus  aequalibus  eccentrici.  Vide 
proportionem  21'  41"  ad  1°  1'  53":  est  pars  tertia  suae  aequationis  simplicis. 

Oritur  vero  difficultas.  Si  Terra  movet  Lunam  motus  sui  specie,  eadem  vero 
Terra  causatur  hanc  tertiam  partem  aequationis  temporis,  sic  ut  gyratio  una  ratione 
temporis  sit  longior  altera,  videtur  illa  auctioris  temporis  gyratione  tantundem  pro- 
motura Lunam,  quantum  gyratione  brevioris,  ceteris  paribus.  Gyratio  n.  movet  non 
tempus,  aut  tempus  hanc,  sed  proportionatum  ad  celeritatem.  Qualitas  n.  motus  est 
celeritas.  Itaque  si  species  motus  movet,  movebit  etiam  species  celeritatis  celerius 
vel  tardius.  Itaque  negligenda  videtur  haec  pars  aequationis.  Dicendumne,  quantum 
remittit  gyratio  Terrae  in  celeritate  (acquirens  in  tempore),  tantum  pjus  speciem  de 
virtute  metrice  seu  de  effectu  in  Luna  deperdere?  Minime,  potius  in  contrarium  tan- 
tum etiam  acquireret  in  virtutis  fortificatione.  At  cur  Telluris  vis,  Lunam  movens, 
fortior  esset  in  longa  distantia  a Sole,  cum  tamen  Sol  fortificare  illam  ponatur? 

Idem  ad  aliam  solutionem  respondebitur,  si  de  motu  Lunae  aliquid  tribuatur 
Soli,  quod  varietur  cum  distantia;  nam  sic  coelum  3)  in  Z (Sole  apparente  in  S) 
tardius  incitaretur,  cum  observationes  celerius  velint.  Res  igitur  cedit,  ut  £ Lunam 
moveat,  specie  non  celeritatis,  sed  motus  sui  et  tempore,  quod  sic  esse  potest,  si  mo- 
veret quidem  celeritate  sua,  si  totum  assem  vinceret;  sed  quia  id  in  Luna  fieri  non 
potest,  ut  sit  in  Lunae  arbitrio,  h.  e.  in  ejus  materiae  densitate  et  pondere,  tempus 
reditus  Lunae.  Ita  gyratio  Terrae  mensura  esset,  non  causa  periodi  Lunae, 

Incidit  de  Luna,  an  ut  revolutiones  360  Telluris  ad  12  revol.  )),  sic  365l/i 
ad  12Vs?  (Nil  sequitur.) 

93)  p.  524.  In  triangulo  sphaerico  AQC  datis  AQ  — 1°  47'  40",  AC  = 24°  17'  40'# 

, ^ , . _ sin.  AQ 

deprehendes  angulum  C formula:  sin.  C — — — 

log.  sin.  AQ  = 8.4957864 
log.  sin.  AC  = 9,6142917 

8,8814447  , C = 4°  22'.  Jam  prolongatis  arcu- 
bus QC.  AC  in  eclipticam,  datur  angulus  (4°  22')  et  latus  24°  17'  40",  quare 

sin.  x = sin.  4°  22'.  cos.  24°  17'  40" 
log.  sin.  4°  22'  — 8,8814447 

log.  cos.  24°  17'  4t)"  = 9,9597296  ' 

“878411743;  x = 3°  58'  40" 

Si  Kepleri  logarithmis  uti  volueris,  deprehendes  log.  4°  22'  = 257557 

log.  24°  17'  40"  = 9273 

266830  = log.  3°  58'  40". 

Tabulae  Rudolphinae  cap.  XXXIV.  exhibent  »praeceptum«  186:  Invento  argu- 
mento obliquitatis , supputare  veram  eclipticae  obliquitatem.  Etsi  tabulae  exhibent 
jam  computatas  obliquitates  ipsas,  quia  tamen  formae  quinque  sunt  (cfr.  ann.  37), 
generaliter  secundum  omnes  supputare  docebo , quod  proponitur , non  excerpere. 
Supervacuum  enim  existimo,  tabulas  integras  prosthaphaereseon  obliquitatis  condere 
quintuplices,  cum  res  ipsa  sit  incerta,  ut  dictum,  eoque  vel  nullus  tabularum  talium 
usus  vel  rarissimus.  Denique  negotium  hoc  sic  est  comparatum,  ut  calculator  atten- 
tus, praeceptum  hoc  observans,  aeque  facile  computare  quaesitum  possit  sine  tabula, 
ac  ex  tabula  jam  constructa  per  partem  proportionalem  depromere. 

Igitur  exscribe  obliquitatem  mediam  cujusque  formae,  quam  hac  elegisti  vice, 
propriam,  una  cum  semidiametro  circelli.  Invenies  autem  ista  in  tabula  obliquitatis 
eclipticae,  consignata  sub  calce  formae  uniuscujusque.  Tunc  argumenti  obliquitatis 
antilogarithmum  ;log.  cos.)  adde  logarithmo  circelli  competentis,  qui  componitur,  ut 
logarithmus  in  canone  quaesitus,  exhibet  prosthaphaeresin  obliquitatis , quam  obliqui- 
tati mediae  in  primo  et  ultimo  quadrante  argumenti  adde,  in  secundo  et  tertio  subtrahe. 

Haec  obliquitas  utroque  casu  constituta  si  quidem  in  prima  forma  versaris, 
propter  ejus  circelli  parvitatem  citra  exceptionem  perfecta  et  absoluta  est;  at  in  4 
formis  reliquis  tunc  solum  est  perfecta,  si  polus  eclipticae  libratur  in  circelli  diametro. 

Si  vero  circumire  polus  iste  ponitur  in  circelli  circumferentia,  tunc  ob  ejus  in  4 
posterioribus  formis  magnitudinem  opus  erit  aliqua  correctiuncula,  quae  sic  perficitur . 
argumenti  obliquitatis  logarithmum  adde  ad  log.  circelli,  qui  proprius  est  cujusque 
formae,  summam  et  serva  ad  usus  sequentis  praecepti,  et  jam  quaere  in  tabella  cor- 
rectionis obliquitatis  sub  titulo  aggregati,  et  positam  in  linea  correctiunculam  adde  ad 
obliquitatem  prius  utroque  casu  inventam;  ita  erit  absoluta  et  secundum  quamque  for- 
mam perfecta  obliquitas. 

Praeceptum  187:  Supputare  prosthaphaeresin  aequinoctiorum.  Si  vel  nulla 
est  re  vera  mutatio  obliquitatis  eclipticae,  vel  talis,  ut  polus  eclipticae  temporariae 
libretur  in  coluro  solstitiorum,  hoc,  inquam,  posito,  nulla  neque  prostbaphaeresis 
aequinoctiorum  motus  est  inquirenda.  Sin  autem  ponimus , polum  dictum  circumire 
in  circumferentia  circelli  secundum  unam  ex  5 formis , tunc  nascitur  etiam  haec 
prosthaphaeresis  motus  aequinoctiorum,  quae  in  prima  forma  exhibetur  jam  computata 
ad  interstitia  74  annorum,  quibus  argumentum  obliquitatis  denis  gradibus  crescit;  sed 
scrupulosius  sic  potest  exquiri  communiter  in  omnibus  formis:  sit  initio  in  promtu 
1)  argumentum  obliquitatis,  2)  obliquitas  incorrecta,  3)  aggregatum  excerpendae  cor- 
rectiunculae.  Ab  hoc  igitur  aggregato  aufer  illius  obliq.  incorrectae  logarithmum, 
residuo  vicissim  adde  antilogarithmum  obliquitatis  mediae,  quod  in  summa  prodit? 
quaesitum  in  canone  ut  logarithmus,  monstrabit  prosthaphaeresin,  quae  titulum  ad- 
dendae gerit  in  primo  semicirculo  argumenti  obliquitatis,  subtrahendae  in  secundo. 

Exemplum:  1)  ad  a.  Ch.  883  sit  invenienda  obliquitas  (secundum  formam  4).  Ar- 

gumentum  obliquitatis  156°  9',  cujus  autilog.  8926  adde  semidiametri  circelli  formae  IV. 
47'  10"  logarithmo  429035,  summa  437961  dat  prosthaph.  43'  6",  subtrahendam  obliq. 
mediae  24°  17'  40";  restat  obliquitas  tanquam  per  librationem  in  circelli  diametro  23° 
34'  34".  Sed  quia  statuitur  non  librari,  sed  circumire  in  circello , ejus  diametri  log.  eun- 
dem adde  log.  argumenti  90549,  summa  519584  asservanda  ad  sequentia,  sed  quae  jam 
ex  tab.  correctionis  exhibet  7",  ita  fit  correcta  hujus  modi  obliquitas  23°  34'  41". 

2)  Ab  aggregato  519584  subtrahe  log.  23°  34'  32"  (obi.  incorrectae)  91640,  restat 
427944.  Ad  hoc  residuum  adde  obliq.  mediae  antilog.  9273,  summa  437217  exhibet  43'  27". 
prosthaph.  aequin.  quaesitam.  Et  quia  argumentum  obliquitatis  est  ex  primo  semicirculo, 
sc.  156°  9',  quare  haec  prosthaphaeresis  aequinoctiorum  est  addenda. 

94)  p.  525.  Praeceptum  188.  Tah.  Rud.  hoc  est:  »Quo  die  cujusque  anni  ante 
vel  post  Christum  contingat  aequinoctium  ?«  Supra  cap.  XXX.  in  descriptione  tabulae 
subsidiariae  motuum  Solis  didicisti  obiter,  computare  diem  aequinoctii  veri;  sed  sup- 
positum erat,  puncta  aequinoctialia  sub  fixis  aequaliter  retro  repere,  quia  praecessio- 
nis hujus  inaequalitas  incerta  est,  certe  tanta  non  est,  quantam  Copernicus  tradidit. 
Vide  Progymn.  Tychonis.  Tom.  I.  Nunc  hoc  capite,  cum  ex  forma  obliquitatis  quin- 
tuplice  totuplex  etiam  enascatur  prosthaphaeresis  aequinoctiorum,  praeceptum  igitur 
computandi  diem  et  horam  aequinoctii  tradendum  est  generale,  cujus  certitudo  aesti- 
manda est  ex  ipso  dogmate  cujusque  formae. 

Ex  tabulis  motuum  mediorum  Solis  ad  annos  datos  completos  collige  motum 
Solis  medium  et  locum  apogaei  vel  ejus  loco  anomaliam  annuam.  Tunc  motui  medio 
adde  tot  mensium,  dierum  et  horarum  motum  medium,  quoad  vel  circulus  fuerit  com- 
pletus, pro  aequinoctio  verno,  vel  insuper  semicirculus,  pro  autumnali.  Ita  constitu- 
tum erit  tempus  aequinoctii  medii.  Tunc  per  anomaliam  Solis  vel  collectam  vel  for- 
mandam per  apogaeum  et  motum  medium  excerpatur  prosthaphaeresis  0 cum  suo 
titulo,  per  eandem  et  diurnus  et  horarius  Solis  ex  subsidiariis.  Quodsi  nulla  ponitur 
fieri  prosthaphaeresis  aequinoctiorum,  sola  aequatio  Solis  dividatur  per  diurnum  et 
horarium,  ita  prodibunt  dies,  horae  et  minuta,  addenda  ad  tempus  aequinoctii  medii, 
si  subtrahenda  erat  aequatio,  subtrahenda,  si  haec  addi  deberet,  ut  habeatur  tempus 
aequinoctii  veri.  Sin  autem  statuitur  aliqua  prosthaphaeresis  aequinoctiorum,  quae- 
ratur illa  secundum  unam  ex  quinque  formis,  quae  placuerit,  omnes  enim  dubiae  sunt. 
Hac  prosthaphaeresi  constituta,  pensatio  fieri  debet  in  motu  Solis,  ut  quod  prostha- 
phaeresis ista  demsit,  vicissim  mutatio  motus  medii  reponat  nostro  tempore.  Cumque 
pensatio  in  IV.  et  V.  formis  suam  habeat  epocham  (in  calce  subscriptam),  haec  quidem 
semper  est  subtrahenda,  pensatio  semper  add.,  prosthaphaeresis  ut  et  aequatio  Solis  nunc 
subtr.  nunc  add.  Itaque  quatuor  ista  si  fuerint  ejusdem  tituli,  conjungantur  in  unam 
summam,  sin  diversorum,  minora  ejusdem  tituli  a majoribus  subtrahantur,  residuum 
insigniatur  titulo  majoris.  Sic  tandem  vel  summae  vel  residui  hujus  fiat  divisio  per 
diurnum  vel  horarium  Solis  et  quotientis  applicatio  ad  tempus  aequinoctii  medii  titulo 
divisi  contraria,  ut  prius. 

Exemplo  esto  aequinoctium  Hipparchi,  anno  147  ante  Christum  observatum ; colligi- 
mus eo  anno  ineunte  apogaeum  in  5°  49'  45"  EI,  Solis  medius  in  9.  7.  28.  31.  Februa- 
rius anni  communis  addit  1.  28.  9.  11.  et  fiunt  11.  5.  37.  42.  Dies  24  addunt  23.  39.  20, 
fiuntque  11.  29.  17.  2,  residuus  ad  impletionem  circuli  est  motus  horarum  17,  26.  24. 
Hinc  ad  apogaeum  complementum  anomaliae  numeratur  65°  50',  quod  dat  aequationem 
1°  5'  52"  addendam;  invenitur  autem  eodem  anno  147  prosth.  aequinoctiorum  10'  36" 
subtrahenda.  Vicissim  quia  annus  147  ante  Christum  distat  ab  epocha  creationis  3853  annis, 
per  hoc  intervallum  colligitur  pensatio  primae  formae  11'  addenda  sine  epocha.  Compositis  igi- 
tur addendis  et  subtracto,  quod  est  subtrahendum,  residuus  est  1°  52'  18",  qui  divisus 
per  diurnum  0 58'  10",  facit  d.  1.  h.  1.  22.  20",  subtrahenda  tempori  aequinoctii  medii, 
ut  fiat  verum  aequinoctium  anno  147,  currente  die  23.  Martii,  horis  a meridie  Uranibur- 
gico  19.  6.  24,  secundum  hanc  primam  formam  prosth.  aequinoctiorum,  differens  ab  eo, 
quod  sine  prosthaphaeresi  computamus,  minimo,  nam  ut  id  sic  fieret  tempore  Hipparchi 
et  nostro,  pensatio  huic  formae  ut  et  ceteris  sua  cuique  est  adjuncta. 

Cautela.  Hoc  autem  praecepto  dies  aequinoctiorum,  ut  eos  Ptolemaeus  perhibet 
a se  esse  observatos,  non  repraesentantur  omnimode.  Quicquid  igitur  hic  differant 
vel  modi  inter  se  vel  a praecessione  aequabili,  nihil  moveri  debemus  auctoritate  Pto» 


Excerpta  ex  Tabulis  Rudolphinis. 


603 


lemaei,  qui  omnino  videtur  errasse  in  numeratione  dierum  anni  Aegyptiaci,  seductus 
forsitan  vel  a calculo  motus  Solis  Hipparchi  vel  a calendario  et  intercalatione  Ro- 
mana. Quam  conjecturam  firmat  locus  unus  Censorini,  qui  illo  ipso  anno,  quo  Pto- 
lemaeus Lunam  ultimo  et  deinceps  (intercalatione  Romana  extraordinaria  jam  in  Aegyp- 
tum nunciata)  utrumque  aequinoctium  observavit,  primum  mensis  Thoth  primi  Aegyptii 
refert  ad  XII.  Cal.  Aug.,  debebat  autem  ad  XIII,  si  tenor  idem  fuisset  servatus  inter- 
calationis Julianae  qui  hodie,  neque  quicquam  annus  ille  extra  ordinem  fuisset  a pon- 
tificibus passus. 

Quodsi  major  est  in  Ptolemaeo  circumspectionis  existimatio,  quam  ut  vel  a 
calculo  vel  ab  anno  Romano  deludi  potuerit,  ad  extrema  confugiendum  erit  dicen- 
dumque,  aequinoctia  circa  tempora  Ptolemaei  saltum  fecisse,  quem  proxima  secula 
usque  ad  Proclum  pensaverint.  *)  Etenim  certissimis  observationum  eclipticarum  docu. 
mentis  probo  Solis  ad  ipsas  etiam  fixas  accessum  circa  minima  inaequalem.  Librum 
hac  de  re  singularem,  si  Deus  voluerit,  in  publicum  edam. 

Qua  una  observatione  vel  maxime  commendatur,  ut  summopere  necessaria, 
Tychonis  nostri  cautio,  quam  ex  Origani  libro,  jam  dudum  edito,  majoris  fidei  causa 
transscribam;  verba  sunt:  Accuratum  (Tycho)  Solis  motum,  observationibus  horum 
temporum  satis  exquisite  respondentem  (etsi  paucorum  tantummodo  secutorum)  osten- 
dere voluit,  eaque  de  causa  non  exponit,  quomodo  sua  temporis  aequatio  pro  calculo 
motus  Solis  ad  diversa  tempora  mutetur,  subinde  monens  et  inculcans,  ut  suo  exemplo 
posteri  quoque  hac  in  parte  aliquid  praestent,  praesertim  cum  in  corporibus  coelesti- 
bus non  eandem,  quam  plerique  philosophorum  in  coelo  sibi  -fingunt  perpetuitatem } 
motuum  deprehendamus  stabilitatem  et  constantiam.  Hactenus  Origanus,  quo  teste 
cum  haec  affirmaverit  summus  astronomicae  contemplationis  artifex,  eat  nunc  aliquis 
Stoicae  sectae  philosophus  et  sacrae  nostrae  historiae,  testanti  de  cursu  Solis  inhibito 
vel  retro  converso,  fidem,  pertinaci  naturae  praesumtione,  convellat. 

95)  p.  528.  Tabulae  Rudolpbinae  capite  XVII.  praecepta  exhibent  ad  tabulas  per- 
tinentia, quibus  reductiones  annorum  variorum  ad  annos  Julianos  traduntur.  Partem  harum 
tabularum  proposuimus  volumine  IV.  p,  505  ss.  Praemissis  variis  aeris,  quibus  usi  sint 
priores  astronomi,  sic  pergit  Keplerus. 

In  his  tabulis  Tycho  primus  auctor,  quamvis  a Rudolpho  Caesare  eas  denomi- 
nasset,  nulla  opus  esse  putavit  yteQieqyia  in  aera  nova  Rudolpho  figenda,  sufficere 
censuit  aeram  Christi,  receptam  et  usitatam  in  toto  occidente  inque  occidentalium 
regum  ditionibus.  Hanc  igitur  aeram  numerant  istae  tabulae  bifariam,  primum  ordine 
retrogrado  a Christo  versus  initia  rerum  et  ultra,  quousque  cuique  lubuerit,  deinde 
ordine  directo  a Christo  ad  nos  usque  et  porro.  Suntque  bissextiles  post  Christum 
quidem  omnes  pariter  pares,  ante  Christum  vero  impares,  primus  et  ab  eo  quartus 
quisque  sursum. 

Aeras  multiplicare  cum  diversitate  numerationum,  uti  fecerunt  Alphonsini  et 
Prutenicarum  auctor,  non  supervacaneum  tantum,  sed  damnosum  etiam  censui  adeoque 
ne  decorum  quidem,  singulares  aeras  exhibere  in  opere  universali,  paucis  gratificari  natio- 
nibus, omnibus  ea  re  satisfacere  non  posse,  quasdam  eximere  legibus  reducendi  sua 
tempora  ad  annos  Christi  Julianos , ceteras  in  hac  necessitate  relinquere.  Cum  autem 
in  aeram  quidem  Incarnationis  Yerbi  consenserint  plerique  Christianorum,  in  principio 
tamen  anni  observando  magna  exstiterit  varietas,  omnis  ea,  quantum  lectione  con- 
sequi potui,  ob  oculos  ponenda  fuit,  ut  tanto  signantiori  cum  notatione  calculatoribus 
hanc  infigerem  observationem,  ipsas  Cal.  Jan.  in  tabulis  istis  haberi  pro  prima  die  anni, 
utque  discerent  sibi  cavere  ab  aliorum  numerationibus,  qui  aliud  anni  caput  obser- 
vant, qua  ratione  fit,  ut  interdum  unitate  a nobis  differant  in  annorum  numeratione. 

De  harum  aerarum  intervallis  deque  mensium  appellationibus,  ordine,  quanti- 
titate  scripsi  commentarium  peculiarem,  in  quo  omnia,  quae  in  his  foliis  continentur, 
historiarum  monumentis  rationibusque  idoneis  demonstro  et  contra  ceterorum  chrono- 


*)  Longimont.  Theor.  Astr.  1.  1.  33.  non  tantum  errasse  illum  dixit  observando,  sed  plane  fin- 
xisse observatum,  quod  ex  Hipparcho  computaverat. 

logorum  ipsiusque  adeo  Scaligeri  auctoritates,  sicubi  diversi  a me  abeunt,  munio;  quem 
alia  occasione,  si  vita  superfuerit,  lectoribus  communicabo:  nam  materia  potissimum 
chronologica  metas  hujus  operis  astronomici  excessura  visa  est. 

Hic  commentarius  non  typis  expressus  est,  neque  ut  videtur  inspectis  manuscriptis 
Pulkoviensibus  plane  ad  finem  perductus.  Partem  illius  commentarii  praemisimus  libris 
Kepleri  chronologicis  (vol,  IV.  p.  128  ss),  partem  habent  epistolae  ad  Maestlinum  (IV. 
p.  65  ss.),  ad  Herwartum  et  Scaligerum  (ib.  p.  80  ss.  94  ss.).  Quae  supersunt  ultimo 
hujus  editionis  volumini  adjungenda  censuimus. 

Pergit  Keplerus  praecepta  afferens  ad  usum  tabularum,  monet,  annos  »Julianos«  ad- 
hiberi non  quasi  de  iis  numerus  annorum  deducatur , sed  accipiendam  esse  hanc  vocem 
solum  de  forma  anni  et  distributione  dierum  in  menses.  Exempla  affert  aeram  «contrac- 
tuum» (cfr.  vol  IV.  p.  506),  Arabum,  Olympiadas  etc. 

De  «intercalatione»  dierum  in  forma  Juliana  haec  affert:  Venio  nunc  ad  applica- 
tionem dierum  et  mensium  et  initium  facio  a Romanis.  Quod  enim  intercalationem 
diei  attinet,  quatuor  nactus  est  formas  annus  Julianus,  quarum  duae  primae  visuntur 
in  synopsi  (IV.  507).  Primi  enim  anni  37,  qui  decurrerunt  inde  ab  institutione  calen- 
darii, vitiosam  complexi  sunt  intercalationem  ab  anno  a.  Cb.  45.  usque  ad  annum 
a.  Ch.  9.  Sequentes  12  anni  caruerunt  intercalario  die  ab  anno  8.  a.  Cb.  usque  ad 
annum  4.  p.  Cbristum. 

Praeceptum  63.  De  bis  igitur  48  annis  regula  est  ista.  Si  offertur  annus  ex  hi- 
storia Romana,  certus  inter  dictos  terminos,  ut  scias,  dies  mensis  usualis  in  quem  diem 
observationis  posterioris  (quae  etiam  in  his  tabulis  valet)  retrorsum  extensae  quadraverit: 
quaere  annum  in  inferiore  parte  typi  (vol.  IV.  p.  511  Nr.  III.),  aut  si  eum  non  reperis, 
sume  proxime  superiorem  et  vide,  in  quem  diem  mensis  inciderint  Calendae  usuales.  Nam 
si  in  primos  dies  inciderunt  Calendae,  omnes  igitur  dies  recte  sunt  acti,  post  sedem 
quidem  bissexti  usque  ad  notatum  annum  sequentem;  sin  autem  in  secundos,  unitas 
est  addenda  numero  diei  expresso;  si  in  tertios,,  adde  duos,  si  in  quartos,  adde  3. 

Exemplum  illustre  de  materia  nostra  sit  hoc:  Quo  anno  Caesar  Octavianus  oc- 
cupavit Aegyptum,  anni  Aegypt.  principium  observatum  est  incidisse  in  III.  Cal.  Sept. 
h.  e.  in  29.  Sextilis  anni  Romani,  uti  tunc  ille  agebatur.  Quaeritur,  quotus  dies  fu- 
turus fuerit  anni  secundum  formam  consecutam  correctam?  Annus  est  notus  ex  historia, 
transierant  anni  15  formae  Julianae,  currebat  I6tus,  ante  aeram  Incarn.  30mus.  In- 
venitur igitur  in  typo  (IV.  511)  annus  hic  ipse  30.  ante  aeram  Incarn.  et  dies  adjacet 
tertius,  in  quem  incidebant  Calendae  cujusque  mensis  post  Februarium,  bissexti  sedem. 
Cum  ergo  Calendae  Sept.  in  3.  Sept.  correctum  inciderint,  4.  Cal.  in  ultimum  Augusti 
competierunt,  ut  sic  ubique  differentia  bidui  fuerit. 

De  diebus  vero  anni  signati  in  typo,  qui  sedem  bissexti  antecedunt,  cautio  est 
ista,  ut  ii  accenseantur  anno  antecedenti;  ut  si  dies  exprimatur  anno  Juliano  usuali 
16.  mense  Januario,  non  est  sumendus  annus  16,  sed  15;  et  quia  is  non  reperitur, 
annus  igitur  proxime  superior  13,  cujus  Calendae  omnes  a Martiis  (usque  ad  Martias 
anni  16)  in  secundos  dies  cadunt,  ut  sit  differentia  unius  tantum  diei. 

Tertia  forma  anni  Juliani  coepit  cum  anno  50.  aerae  Julianae,  qui  quintus  erat 
nostrae  numerationis  ab  Incarnatione  duravitque  usque  ad  4.  Octobris  anni  1582.  durat- 
que  adhuc  passhn  et  in  his  tabulis,  nec  eget  praecepto. 

Quartam  in  modo  intercalandi  formam  introduxit  Gregorius  XIII.  P.  M. , cui 
servit  tabella  reductionis  prima,  (vol.  IV.  p.  510.) 

Haec  Gregor ian a Calendarii  veteris  Juliani  emendatio  recepta  est  in  toto  fere 
occidente,  in  Imperio  Romano,  in  regis  Hispaniarum  latissimis  per  orientem  et  occi- 
dentem porrectis  provinciis,  adeoque  transiit  in  usum,  ut  ne  ii  quidem,  qui  veterem 
formam  retinent,  hujus  notitia  carere  possint.  At  non  ideo  recipienda  fuit  etiam  in 
calculum  harum  tabularum,  nec  epochae  motuum  solennes  illi  accommodandae.  Non 
enim  scribuntur  hic  Ephemerides  in  certos  annos,  ubi  Gregoriana  usualis  observatio 
merito  obtineret,  sed  conduntur  tabulae  universales,  non  tantum  propter  futura  tem- 
pora, sed  etiam  propter  observationes  temporis  anteacti.  Jam  vero  de  aevo,  ut  sic 
dicam,  astronomico,  pars  potissima  sub  observatione  calendarii  veteris  Juliani  effluxit 

(receptum  enim  id  fuit  statim  ex  quo  editum  in  omnibus  Imperii  Romani  provinciis, 
et  formae  annorum  provincialium  ex  eo  paulatim  exoleverunt),  itaque  astronomi  post 
Ptolemaeum,  etiam  earum  gentium,  quae  Romanum  Imperium  non  agnoverunt,  tabulas 
suas  ad  hanc  calendarii  veteris  formam  accommodarunt.  Nec  id  sine  causa  factum, 
est  enim  forma  post  Aegyptiacam  aequabilissima , est  motui  Solis  ipsa  Aegyptiaca 
convenientior.  Quemadmodum  igitur  Ptolemaeus  tabulas  suas  accommodavit  anni 
formae  Aegyptiacae,  nihil  impeditus  more  a Romanis  rerum  dominis  introducto,  qui 
fixum  tenebant  annum  Aegyptiacum  jam  per  ducentos  fere  annos,  quemadmodum  et 
mathematici  Persici  in  tabulas  suas  motuum  coelestium  inseruerunt  formam  anni  Per- 
sici ordinariam,  quae  quinquedium  illud,  Musteraka  dictum,  infert  in  fine  ultimi  mensis 
Persici  Asphandar,  nec  respexerunt  ad  usualem  locationem  ejus  quinquedii  in  fine 
mensis  Aban,  quam  invenerunt  suo  tempore,  propterea,  quod  tam  illi,  quam  istis  haec 
sua  forma  anni  cuique  videretur  ad  calculum  accommodatior:  sic  etiam  Tycho  Bra- 
heus,  primus  harum  tabularum  nuncupator,  tomo  I.  Progymnasm.,  edito  anno  1602? 
Julianam  veterem  anni  formam  prae  Gregoriana  ob  simplicitatem  et  opportunitatem 
ejus  in  calculi  tractatione  elegit.  Vidit  quippe,  si  epocbas  motuum  deduceret  ab 
initio  anni  Gregoriani,  jam  sibi  nihilominus  opus  fore  anno  veteri  Juliano,  ex  cujus 
comparatione  demum  intelligi  datur,  quantum  quovis  seculo  detrahi  debeat  de  inter- 
calatione veteris  Juliani.  Nam  etiam  penes  Clavium,  anni  Gregoriani  computistam, 
haec  ipsa  vetus  forma  Juliana  moderatrix  est  intercalationis  Gregorianae  et  index 
dierum  intercalarium  custosque  seu  commentarius  intercalationum  peractarum,  ex  quo 
numerus  exemtitiorum  dierum  quavis  aetate  depromi  debeat.  Etsi  vero  una  re  prae- 
stat intercalatio  Gregoriana,  quod  aequinoctia  retinet  circa  eosdem  dies  mensium,  fit 
tamen  id  saltu  quodam  et  reciprocatione  per  dies,  estque  res  astronomis  exoptata 
magis,  usu  calendarii  Juliani  veteris  quantitatem  observare  repedationis  aequinoctio- 
rum aetate  qualibet,  propterea  quod  natura  ipsa  repedationis  hujus  observandae  ansam 
statuit  in  anno  sidereo  longiore,  quodque  quantitas  anni  Juliani  pulchro  casu  media 
intercedit  inter  utrumque  naturalem  annum,  tam  tropicum  repedantem,  quam  sidereum 
prorepentem  in  dies  sequentes  anni  Juliani.  Ut  non  jam  demonstrem  prolixius,  quantae 
quamque  perplexae  operae  res  futura  fuerit,  multiplicare  epocbas,  studiosos  onerare 
cautionibus,  calendaria  nationum  ceterarum  reducere  ad  formam  Gregorianam,  per 
secula  diversa  variantem,  quantoque  facilius,  operae  talis  facere  compendium  additione 
praecepti  unici  de  reductione  vel  motuum,  qui  in  Julianis  temporibus  computati 
sunt,  ad  tempora  Gregoriana,  vel  temporum  Gregorianorum  ad  tempora  Juliana  cal- 
culo apta. 

Praec.  64.  Et  praeceptum  quidem  tabella  ipsa  quadamtenus  complectitur.  Ob- 
lato enim  die  mensis  Juliani  veteris,  ad  quem  sunt  computati  motus  coelestes,  si  quae- 
ritur, quotus  is  dies  sit  futurus  anni  Gregoriani,  siquidem  dies  fuerit  secuta  sedem  bis- 
sexti,  quaere  in  tabula  annum  Incarnationis  propositum  aut  proxime  antecedentem,  et 
invenies  appositum  numerum  dierum,  quos  addes  proposito  numero  Juliano,  ita  emerget 
numerus  diei  Gregorianus,  mensis  vel  ejusdem  vel,  si  quantitas  mense  major  evaserit, 
ea  rejecta  mensis  sequentis.  Si  vero  dies  anni  oblata  praecesserit  sedem  bissexti, 
habeto  Januarium  et  partem  Februarii  pro  appendice  anni  praecedentis.  Exemplis  non 
est  opus.  Vicissim,  si  sint  computandi  motus  ad  tempora  Gregoriana,  tantundem  illis 
detrahe,  quantum  tabella  priori  casu  jussit  addere,  adscito,  si  fuerit  opus,  numero  die- 
rum mensis  antecedentis : ita  tempus  erit  aptatum  ad  hunc  calculum. 

Sed  scriptoribus  Ephemeridum  nihil  est  opus  subjicere  consilium  hoc,  ut  quot 
omnino  dies  erunt  eximendi  de  Juliana  forma,  totidem  dierum  motus  subtrahant  ab 
epochis , ut  eas  habeant  ad  Gregorianam  formam  in  seculo  sibi  proposito  accommo- 
datas. Ego  etsi  Ephemeridas  scripsi  stylo  Gregoriano  et  epochas  illas  in  chartis 
habeo:  non  censui  tamen,  varietate  epocharum  vel  ansam  praebendam  confusioni  cal- 
culatorum, vel  librum  etiam  onerandum. 

Valet  autem  praeceptum  a Februario  cujusque  anni  expressi  usque  in  Februa- 
rium anni  proxime  sequentis  in  tabella.  Verbi  causa,  a 5.  Octobris  anni  1582  juberis 
addere  10  (puta  in  provinciis,  in  quibus  emendatio  statim  recepta  fuit).  Id  igitur  fieri 

debet  in  omnibus  diebus  et  mensibus  omnibusque  annis  sequentibus,  etiam  anno  1600, 
etiam  principio  anni  1700,  usque  ad  sedem  bissexti  Juliani.  Nam  etiam  ad  24.  Fe- 
bruarii ejus  anni,  seu  sextum  Calendas  Martias  priores  intercalarias  adduntur  dies  10, 
ut  fiant  34,  unde  ablatus  modus  mensis  Februarii  dierum  28,  relinquit  6;  erit  igitur 

6.  Martii  Gregoriani.  At  cum  jam  a 24.  Februarii  anni  1700  inclusive  jubearis  addere 
dies  non  10  sed  11,  adde  eos  ad  24.  Februarii  ordinarium,  seu  YI.  Calend.  Martias 
posteriores,  fient  35;  ablatis  28 , * modo  Februarii  communi,  restant  7:  erit  igitur 

7.  Martii  Gregoriani. 

Notabis  igitur,  in  hac  tabella  reductoria  more  Romano  imputari  Februario  bis- 
sextili  dies  tantum  28,  sicut  etiam  in  cyclo  hebdomadico,  quem  addidere  Christiani, 
bis  ponitur  litera  F.  At  si  tabellam  accommodassem  ad  morem  popularem,  qui  in 
Februario  bissextili  numerat  usque  ad  dies  29:  verba  haec  [A  24.  Februarii ] locum 
non  haberent,  sed  pro  iis  ponenda  essent  ista  \A  1.  Martii]. 

De  typo  anni  confusionis,  et  una  anni  Fontanorum  veteris  Popiliani.  Prius- 
quam abeam  a forma  temporum  nostrate , nonnihil  etiam  de  ea  dicendum  est  forma, 
quae  illam  proxime  antecessit,  quae  quidem  a forma  anni  Graecanica  antiquissima  est 
deducta.  Sed  cum  non  exstent  in  historiis  Romanis  documenta  sufficientia,  ex  quibus 
omnis  hujus  anni  ratio  elici  et  cum  hodierno  Juliano  comparari  connectique  possit, 
tanto  etiam  brevior  ero.  Cum  enim  Romani  periodum  habuerint  24  annorum,  in  qua 
pro  eo,  quod  Graeci  vetustissimi  duodecies  intercalare  sunt  soliti,  ipsi  intercalarunt 
tantum  undecies,  semel  omisso  mense  intercalario:  haec  igitur  omissio  rationes  omnes 
perturbat.  Nullum  enim  exstat  vestigium  Consulum  certorum,  quibus  Coss.  fuerit 
omissus  intercalarius.  Itaque  primum  atque  supra  confusionis  annum  per  duos  annos 
altius  in  historia  Romana  enitimur,  in  incerto  nos  versari  necesse  est  de  23  diebus, 
etiamsi  concedat  aliquis,  regulas  periodi  24  annorum  stricte  fuisse  observatas  nullam- 
que  libertatem  diei  unius  atque  alterius  extra  ordinem  sibi  usurpasse  pontifices. 

Quicquid  igitur  de  annis,  qui  confusionis  annum  antecedebant,  praecipi  hoc  loco 
potest,  totum  anceps  et  lubricum  est,  et  si  multa  largiamur,  tamen  annis  25,  qui  con- 
fusionis annum  proxime  antecedunt,  ad  duas  redigimur  conditiones:  ut  aut  nuspiam 
dicamus  omissam  intercalationem  usque  ad  annum  propositum,  aut  alicubi  omissam. 

Praec.  65.  Haec  cum  sic  habeant,  verbis  solennibus  praeceptum  concipere  super- 
vacuum erit,  exemplo  unico  eoque  nobili  contenti  erimus,  quod  sit  loco  praecepti. 

Cicerone  et  Antonio  Coss.,  quod  fuit  anno  ante  Inc.  aeram  currente  63,  IX.  Cal. 
Octobris,  natus  perhibetur  C.  Octavius,  postea  Augustus  dictus.  September,  ut  vides 
in  typo  anni  confusionis,  habuit  dies  29.  Ergo  nonus  a Cal.  Oct.  attingit  22.  Sep- 
tembris. Quaeritur,  quo  die  anni  hodierni  Juliani  retro  extensi  id  acciderit:  scilicet  ut 
puero  aureo,  quem  Jupiter,  Cicerone  Cos-  somniante,  cathena  aurea  de  coelo  demisit, 
genesin  pangere  possit  astronomus.  Adi  typum  anni  confusionis,  qui  erat  ante  aer. 
Inc.  46tus;  cum  in  eo  September  Popilianus  incipiat  a primo  Julii  tabularum  istarum, 
additis  21  fiet  ut  22.  Sept.  Popilianus  incidat  in  22.  Julii  nostrum.  Annum  vero  46. 
inter  et  63.  intersunt  anni  17.  Si  intercessissent  plane  24 , quanta  erat  periodus 
Romana,  probabile  fuisset,  menses  Popilianos  eo  situ  fuisse  in  mensibus  Julianis  intra 
propinquitatem  unius  diei,  quo  fuerunt  anno  confusionis.  At  quia  nescimus,  an  ali- 
quo anno  intermedio,  qui  debuerunt  esse  48.  50.  52.  54.  56.  58.  60.  62,  fuerit  omissus 
mensis  intercalarius,  duae  igitur  nobis  offeruntur  conditiones,  prima,  ut  fuerit  omis- 
sus, posterior,  ut  non  fuerit.  Si  non  omissus,  igitur  a 22.  Sept.  anni  46.  ad  22.  Sept. 
anni  62,  decurrerunt  anni  16  Romani  veteres,  qui  fuerunt  Juliani  16  et  dies  totidem 
excedentes.  Qui  ergo  anno  46.  habitus  fuit  pro  22,  Sept.  Popiliano,  fuerit  6.  Julii 
Juliani.  Hinc  ascendamus  retro  in  annum  63.  per  modulum  anni  Popiliani,  Et  quia 
ascensus  fit  per  Februarium,  qui  anno  62.  geminabatur  ex  analogia  anni  46,  et  condi- 
dione  posita,  inserto  scii,  in  Februarium  Merkedonio  dierum  vel  22  vel  23:  fuit  igitur 
quantitas  anni  Popiliani  dierum  377  vel  378;  a 6.  Julii  vero  extensi  dies  377  in  anno 
simplici  Juliano  retrorsum,  pertingunt  ad  24.  vel  23.  Junii:  una  igitur  conditionum 
offert  nobis  23.  vel  24.  Junii.  Si  vero  alicubi  per  hos  annos  17  omissa  fuit  interca- 
latio 23  dierum,  quae  altera  fuit  expositarum  conditionum , a posito  termino  devolvimur 

ad  16.  vel  17.  Julii:  si  modo  nihil  interea  turbaverint  extra  ordinem  pontifices,  festo- 
rum arbitri.  Certius  aliquid  affirmare  typus  noster  haud  poterit.  At  nec  quicquam 
certius  hoc  typo  quisquam,  quod  sciam,  ex  monumentis  vetustis  collegit  hactenus. 

Si  quis  tamen  judicium  hic  meum  requirit,  id  obiter  addam;  non  est  enim  id 
alienum  a tabb.  a Rudolpho  dictis,  cum  illud  eidem  Rudolpho  Imp.  olim  roganti  ex- 
posuerim. 

Fertur  natus  Augustus  paulo  ante  Solis  ortum;  Octavius  enim,  pater  Augusti, 
tardius  in  senatum  veniens,  qui  summo  mane  coactus  erat,  ob  periculum  conjurationis 
Catilinariae,  moram  puerperio  uxoris  excusavit.  Atque  ei  Nigidius  ex  tempore  par- 
tus fortunam  nati  amplissimam  praedixit.  Praeter  hanc  traditionem  confirmata  est 
etiam  Augusti  ipsius  opinio,  se  sub  Capricorni  sidere  natum.  Atqui  mense  Julio,  Sole 
orituro,  Capricornus  occasum  obtinet.  Quomodo  ergo,  qui  sub  Capricorno  natus,  idem 
ante  Solis  ortum  nasci  potuit?  Conciliatorem  audi  Manilium:  Veteres  sub  eo  quemque 
sidere  natum  putabant,  quod  eo  nascente  Luna  obtinebat.  Inter  ergo  23.  Junii  et 
18.  Julii  per  dies  25  quaere,  an  Luna  potuerit  obtinere  Capricornum  et  quibus  die- 
bus; invenies  1.  et  2.  Julii.  Non  fuit  igitur  omissus  in  bis  annis  17  mensis  inter- 
calarius; at  nec  quantitas  anni,  dierum  plane  355  cum  intercalario,  servata  esse  po- 
test. Desunt  enim  dies  6,  7 vel  8,  seu  pontificum  arbitrium  ordinationi  derogaverit, 
seu  male  retulerint  de  anni  quantitate  auctores,  aetate  posteriores. 

Praec.  66.  De  conversione  temporum  Aegyptiacorum  in  Juliana.  Datus  dies 
dati  mensis  et  anni  Aegyptiaci  vagi  a Nabonassaro,  ad  quem  diem  cujus  anni  ante  vel 
post  Incarn.  quadret,  sic  addisces.  In  tabula  conversionis  temporum  *)  series  inve- 
nitur Aegyptiacorum  a Nabonassaro,  cum  die  anni  Juliani  respondentis  ad  latus.  Quaere 


*)  Tabula  conversionis  temporum  in  dierum  summas.  (Tab.  Rud.  p.  39.) 

tt 

tt 

tt 

7796 

210 

74417 

9. 

3898 

10276 

ergo  numerum  Aegypt.  annorum,  proposito  (si  non  aequalis)  proxime  majorem,  et  aufer 
ab  eo  propositum  currentem,  residuos  ad  respondentem  in  eadem  linea  Incarnationis 
ante  Christum  adde,  vel  ab  eo  post  Christum  subtrahe ; sic  habetur  annus  ab  Incar- 
natione retro  vel  porro,  in  quo  propositus  Aegyptius  incipit.  Eosdem  vero  residuos 
annos  divide  per  4,  quotientem  (auctum  unitate,  si  quid  superfuerit)  adde  numero  diei 
Juliani,  invento  in  eadem  linea,  ita  prodibit  sedes  primi  Thoth.  Tertio  collige  ex  colu- 
mella competenti  numerum  dierum  a principio  illius  Juliani  anni,  usque  ad  inventam 
sedem  I.  Toth , attendens,  communis  ille  sit  annus  an  bissextilis;  idem  fac  in  anno 
proposito  Aegyptiaco,  usus  columella  itidem  propria,  summam  sc.  dierum  collige  usque 
ad  propositum,  summam  utramque  coge  in  unam,  quam  vicissim  ope  columellae  Ju- 
lianorum converte  in  menses  Julianos.  Ita  residuus  erit  completus  dies  mensis  Juliani 
sequentis.  Quodsi  summa  dierum  superaverit  modum  anni,  aufer  prius  ab  ea  dies  365, 
vel  in  bissextili  366,  et  pro  iis  numerum  annorum  Julianorum  unitate  diminue  ante 
Ch.,  auge  post  Chr.,  cum  residuis  diebus  age  ut  prius. 

Exemplum  ante  Christum.  Quaeritur,  anno  Nabonassari  425,  dies  primus  Thoth  ad 
quem  diem  cujus  anni  Juliani  quadret?  Numero  hoc  proxime  major  in  Tab.  Conversionis 
Aegypt.  et  Pers.  ad  dextram  sub  titulo  Nabonassareorum  invenitur  468;  unde  ablatis  425, 
residui  fiunt  43 ; qui  additi  ad  281  ante  Inc.  in  eadem  linea  inventos,  conficiunt  324  ante 
Christum. 

Idem  residuum  per  4 divisum  dat  10  cum  fractione:  ergo  pro  ea  plenos  11  adde 
ad  inventum  in  eadem  linea  diem  1.  Nov.,  fit  12.  Novembris.  Hic  quia  de  omnium  primo 
die  anni  fuit  quaesitum,  habetur  ergo  sic  sedes  ejus  in  Juliano  respondens. 

Si  vero  quaesitum  fuisset  de  27.  Mesori  currente,  operatio  sic  fuisset  continuanda. 
Julianus  324.  ante  Inc.  est  simplex.  Ergo  completus  October  exhibet  dies  304,  adde  et 
dies  11  completos  de  Novembri,  flent  315.  Sic  completus  Aegyptius  Epiphi  exhibet  dies 
330,  adde  completos  26  de  Mesori  currente,  summa  356  jungatur  priori,  conflatur  645.  Ab 
hac  aufer  primo  365  (quippe  cum  annus  324.  ante  Inc.  sit  simplex),  restant  dies  280:  hoc 
numero  proxime  minor  273  adscriptus  est  Septembri  anni  simplicis  (simplex  enim  annus 
est  etiam  323.  sequens),  quibus  ablatis,  restant  dies  7 completi  de  mense  Octobri  anni  323. 
unitate  diminutioris,  quippe  ante  Incarn.  Ita  dies  27.  Mesori  currens  competet  in  curren- 
tem diem  8.  Octobris. 

Exemplum  post  Christum.  Quaeritur,  anno  1370  dies  27.  Chaeac  ad  quem  diem 
cujus  anni  Inc.  pertineat?  Aufer  1370  a proxime  majori  (sub  titulo  Nabonassari)  1448,  re- 
sidui sunt  78.  Hi,  quia  tempus  est  post  Christum,  subtracti  ab  annis  Inc.  700  inventis  in 
linea,  relinquunt  622,  divisi  vero  iidem  per  4,  dant  19  cum  fractione.  Ergo  solidos  dies  20 
adde  ad  1.  Martii  inventum  in  linea:  prodit  sedes  diei  1.  Thoth,  21.  Martii.  Annus  est 
simplex.  Ergo  Febr,  et  dies  20  completi  de  Martio,  dant  79.  Sed  et  Athyr  completus  cum 
completis  26  Chaeac  currentis  dant  116.  Summa  ex  utraque  fit  195.  Hac  proxime  minor 
181  dat  Junium  completum,  residui  14  sunt  dies  completi  mensis  Julii,  et  propositus  cur- 
rens 27.  Chaeac  in  currentem  15.  Julii  anni  622.  Incarn.  incidit.  De  hoc  die  infra  in  aera 
Arabum. 

De  conversione  temporum  Persicorum  in  Juliana  harum  tabularum  et  vicissim. 
Annus  Aegyptius  vagus  desiit;  Persicus  successit,  in  menses  suos  menses  illius  fere 
omnes  recipiens  ex  toto,  ut  in  calce  tabellae  admoneo  (IY.  511).  Hunc  Persicum  ho- 
dieque  in  usu  esse  existimo.  Pro  Aegyptio  igitur  suffecit  praeceptum  temporarium, 
tabula  subnixum  ad  quantitatem  unius  anni  Cynici  extensa;  pro  Persico  praecep- 
tum trado  generalius. 

Praec.  67.  Datos  annos  Jesdagirdis  completos  mensesque  completos  cum  die- 
bus de  currente  mense  completis,  in  summam  redige  dierum  (excerpens  primo  per  an- 
norum millenarios,  si  tot  sunt,  deinde  per  centenarios,  tertio  per  denarios,  quarto  per 
singulos,  quinto  per  menses)  de  qua  summa  semper  detrahe  199;  summam  sic  multa- 
tam vicissim  redige  in  annos  et  menses  Julianos,  attento  bissextili;  annis  Julianis 
factis  adde  semper  632  solidos  annos : conficietur  summa  elapsorum  annorum  et  men- 
sium aerae  Incarnationis  cum  diebus  residuis  mensis  currentis. 

Vicissim  annis  Julianis'  ab  Inc.  oblatis  demantur  632;  residui  completi  dissol- 
vantur in  dies,  excerptione  facta  primo  per  centurias  quaternariorum,  quae  continen- 

tur  in  numero  Julianorum  proposito,  secundo  per  eorundem  denarios,  tertio  per  qua- 
ternarios ipsos,  denique  per  singulos  infra  quatuor  completos ,-  dierum  excerptos 
numeros  cum  numero  dierum  mensis  completi  et  cum  numero  dierum  mensis  currentis 
in  unam  redige  summam,  et  adde  summae  dies  199.  Ea  sic  aucta  redigatur  in  tem- 
pora Persica,  excerptione  annorum  in  margine  facta,  per  summas  dierum  proxime 
minores  collecta  vel  ejus  residuis,  excerpto  etiam  mense  completo,  ut'  appareant  dies 
de  currente  sequenti  mense  residui. 

Exempla.  Anno  Isdagerdis  814,  dies  17.  mensis  Terma,  quis  cujus  mefasis  Juliani  et  anni 
Incarn.  dies  est?  Completus  mensis  Chartad  colligit  dies  90,  adde  dies  17  currentes  men- 
sis currentis,  fiunt  107.  Jam  anni  800  Aegyptiaci  vel  Persici  dant  dies  292000,  anni  10 
dant  8650,  anni  3 residui  completi  dant  dies  1095.  Omnibus  diebus  in  unam  summam 
conjectis  et  ab  ea  demto  modulo  199  perpetuo,  fit  summa  dierum  castigata  296653.  Hac 
vero  proxime  minor  292200  efficit  Julianos  800;  residui  sunt  dies  4453;  summa  hac  pro- 
xime minor  dier.  4383  efficit  12  Julianos,  restant  dies  70,  qui  cum  pertineant  ad  sequen- 
tem 13.  Julianum  simplicem,  demtis  ergo  59  inventis  cum  Februario  simplici,  restat  11. 
currens  mensis  Martii  currentis.  Ad  collectos  vero  annos  813,  ultimo  currente,  adde  per- 
petuum numerum  632,  consurgit  Incarn.  1445  currens. 

Vicissim  anno  Incarn.  1079,  dies  23.  Februarii,  quis  dies  cujus  anni  mensisque  Isda- 
gerdis? Demtis  632  de  Julianis  1079  restant  447,  currente  ultimo.  Sed  400  Juliani  dant 
dies  146100,  et  40  dant  14610  et  4 completi  dant  1461,  et  duo  insuper  completi  dant 
730.  Januarius  vero  completus  dat  31,  et  de  Februario  currunt  23.  Adde  et  199,  modu- 
lum perpetuum,  summa  ex  omnibus  diebus  conflata  fit  163144,  de  qua  146000  faciunt 
Persicos  annos  400,  residui  sunt  dies  17144.  Rursum  de  his  14600  faciunt  Persicos  annos 
40,  residui  sunt  dies  2544.  Sed  et  de  his  2190  faciunt  Persicos  annos  6,  restant  dies 
364  (354).  Denique  summa  proxime  minor  ista,  335,  adscripta  est  ad  Pechman  seu  Behemen 
mensem,  restat  -29  (19).  mensis  sequentis  Asphandar  currens,  ultimus  sc.  dies  anni  447. 

Notabis,  mensium  Persicorum  nomina  valde  variis  reddi  literis,  ex  alia  et  alia 
lingua  transscriptis.  Nam  primum  de  lingua  Persica  in  Arabicam,  postea  de  Arabica 
in  Latinam  transscripta,  sic  sonant  apud  Alphonsinos  in  editione  Santritteriana : For- 
dimech,  Ardaimech,  Cardimech,  Zirmech,  Mardary,  Sarembemech,  Mahramech,  Eben- 
mech,  Ydramech,  Dimech,  Behmemech,  Azfirdamic.  Ut  omittam  manuscriptos  meos. 
Ego  vero  propius  me  mansurum  speravi  apud  idioma  Persicum,  si  ex  Graecis  aucto- 
ribus Chrysococce  et  Isacio  Monacho  ea  in  Latinam  linguam  transscriberem. 

De  conversione  temporum  Arabicorum  et  Turcicorum  Hegirae  in  Juliana , et 
vicissim.  Praeceptum  68.  Modus  non  absimilis  priori.  Annos  Arabicos  Hegirae 
converte  in  dies,  excerpens  primo  per  decuplum  annorum  collectorum,  si  tanta  fuerit 
oblata  annorum  summa,  deinde  per  residuos  triacontaeteridum  integrarum,  tertio  per 
annos  completos  infra  30,  quarto  per  menses  Arabicos  completos.  Omnes  quatuor 
excerptos  dierum  numeros  una  cum  numero  diei  currentis  in  mense  currente  collige 
in  unam  summam,  quam  auge  denique  perpetuo  numero  dierum  561.  Sic  auctam 
converte  in  annos  et  menses  Julianos  Incarnat,  ita  remanebit  in  fine  numerus  die- 
rum mensis  Juliani  currentis , quorum  ultimus  cum  die  Arabico  proposito  congruit. 
Annis  vero  Julianis  cum  summis  dierum  excerptis  adde  completos  620  annos  per- 
petuo: prodibit  annus  Incarnationis. 

Vicissim  diem  mensis  Juliani  in  certo  Inc.  anno  (qui  epocham  Arabicam  sequa- 
tur) in  Calendario  Arabico  sic  assignabis.  Ab  annis  Christi  propositis  aufer  620  per- 
petuo, residuos  in  dies  converte;  sic  etiam  menses  Julianos  completos  anni  vel  sim- 
plicis vel  bissextilis.  Omnibus  diebus  excerptis  subjunge  et  numerum  diei  mensis 
decurrentis  et  fac  omnium  summam,  de  qua  vicissim  aufer  semper  dies  561 ; summam 
sic  multatam  converte  in  tempora  Arabica,  excerpens  per  dierum  numeros  proxime 
minores,  vel  summa  confecta  vel  ejus  residuis,  usque  dum  restiterit  numerus  minor 
quantitate  mensis  Arabici,  qui  erit  numerus  diei  de  currente  mense  Arabico,  respon- 
dens diei  mensis  Juliani  proposito. 

Ut  reliquit  Leunclavius  in  Pandecte  suo  historiae  Turcicae  notatum  in  fine  diplo- 
matis Sultani  Amurathae  annum  transfigurationis  (Hegirae)  Mahometis  991,  diem  27.  Sil- 
chidze,  id  est  Dulhajati.  Quaeritur  in  quem  diem  cujus  anni  Juliani  is  competat. 

Keple  ri  Opera.  VI.  39 


610 


In  Epitomen  Notae  Editoris. 


Anni  900  Arabici  dant  dies 318930 

90  Arabici  dant  dies 31893 

Completus  Dulkadati  dat  dies 325 

Dies  Dulhajadi  currens  ..........  27 

Additio  perpetua  ............ 561 

Fit  summa  351736 

Anni  800  Juliani  habent 292200 

Restant  59536 

Anni  160  Juliani  habent  58440 

Restant  1096 

Anni  3 Juliani  habent  1095 

Add.  perp.  620  Restant  i 


Fiunt  anni  1583  completi,  mensis  completus  nullus.  Ergo  erat  dies  1.  Januarii  anni 
Iuc.  1584  ineuntis,  quod  et  Leunclavius  interpres  indicavit.  Id  vero  Scaliger  (Em.  Temp. 
Lib.  VII.  fol.  720.)  negat  se  posse  concoquere.  Expurget  igitur  et  corrigat  ventriculum 
Tabb.  et  praeceptionum  suarum,  si  hoc  illae  non  patiuntur. 

Vicissim,  anno  Ineam.  1576,  die  23.  Decemb.  seu  X.  Cal,  Januarias,  in  quem  diem 


cujus  anni  Arabici  ab  Hegira  competit? 

Sunt  anni  Juliani  1575  completi,  currebat  . . . 1576 

Aufer  perpetuos  620  bissextilis 

Restant  955 

Anni  Juliani  . . 800  dant  dies 292200 

Restant  155 

Anni  Juliani  . . 120  dant  dies 43830 

Restant  35 

Anni  Juliani  . . 32  dant  dies 11688 

Restant  3 qui  dant  dies  1095 

Completus  November  bissextilis  dat  dies  ....  335 

Numerus  dierum  Decembris  23 

Fit  summa  dierum  349171 

Aufer  perpetuos  dies 561 

Summa  correcta  fit  348610 

Anni  Arabici  900  auferunt 318930 

restant  29680 

Anni  Arabici  60  auferunt  21262 

restant  8418 

Anni  Arabici  23  auferunt 8150 

restant  268 

Mensis  Ramadham  aufert  .........  266 

Restant  dies  mensis  Scheval  seq.  2 

Anni  colliguntur  983  completi. 


Ergo  propositus  23.  Decemb.  anni  Inc.  1576  est  dies  2.  mensis  Scheval  anni  984 
Turcici  prophetae.  Tunc  induciae  sunt  factae  8 annorum  inter  Rudolphum  II.  Rom.  Imp. 
et  Amurathem  Regem  Tureorum.  Itaque  in  libro  Martini  Crusii,  quem  Scaliger  allegat, 
oportet  omissum  esse  characterem  X.  Non  enim  Calendis  anni  ineuntis  1576,  vix  dum 
electo  Rudolpho,  patre  Maximiliano  adhuc  superstite,  sed  exeunte  anno  illo,  scii.  X.  Calend. 
Jan.  induciae  fieri  potuerunt,  Hinc  corrige  Scaligerum  (Em.  T.  Lib.  VII.  fol.  720.) 

De  multiplicatione  dierum  in  annis,  Aegyptiaco  et  Armeniaco,  fixis,  ad  dies 
Julianos.  Praeceptum  69.  Huic  rei  servit  tabula  propria  (IV.  411.),  quae  ipsa  prae- 
cepti loco  est,  tantummodo  ut  memineris,  in  Armeniaco  quidem  anno  diversitatis  esse 
plane  nihil  a Juliano  (tantum  enim  dies  mensis  Armeniaci  completi  adduntur  ad  diem 
mensis  Juliani  adseriptum,  et  a summa,  si  excreverit,  ablata  mensis  illius  quantitate, 
residuus  fit  dies  currens  mensis  Juliani  sequentis),  in  Aethiopico  vero  per  illud  semes- 
tre, quod  antecedit  intercalationem  Romanam,  clisparitatem  esse  diei  unius,  sic  ut 
festa  illius  semestris  Aethiopica  fixa  anno  illo , quo  imminet  intercalatio  Romana, 
cadant  in  Juliano  calendario  die  uno  posterius,  quam  tribus  antecedentibus  annis. 

De  characterismis  et  feriis  annorum  et  dierum.  Materia  magis  est  chronologica 
et  ad  computos  rejicienda;  astronomo  oportet  proponi  tempus  certum,  ut  ad  id  com- 
putet motus.  Quia  tamen  aliqui  characteres  a motibus  Lunae  deducuntur,  aliqui  etiam 
ab  astronomis,  praesertim  Hebraeis,  adhibentur,  ad  hos  facilius  consectandos  paucis 
et'  de  characteribus  agam. 

Cycli  tres  solent  inseri  calendariis:  Indictionum,  SoliS  et  Lunae  seu  Aurei 
numeri.  Indictionum  circulus  cum  tribus  aeris  incipit,  ut  vides  in  synopsi  (IV.  505.), 
cum  aera  Graecorum  ab  initio  mundi,  cum  annis  Antiochenis  et  cum  anno  Christi  312 
vel  313,  pro  diverso  anni  indictionalis  initio. 

Praec.  70.  Annos  igitur  mundi  Graecorum  et  Antiochenos  simpliciter  dividi- 
mus per  15,  residuus  est  annus  indictionis,  aut  si  nihil  residuum,  indictio  nume- 
ratur 15. 

Ut  si  quaeratur  anno  Graecorum  5509  quota  indictio,  divisione  per  15  facta, 
restant  4,  ergo  Septembri  anni  5509  finit  indictio  4. 

Praec.  71.  De  annis  vero  Incarnationis  cautio  est,  ut  ad  indictionem  elicien- 
dam iis  addatur  ternarius,  et  tunc  fiat  divisio  per  15.  Sic  caput  aerae  nostrae  cadit 
indictione  4.  additis  3 ad  1 Christi. 

De  cyclo  Solis.  Praec.  72.  Ad  hunc  inveniendum  ad  annoS  Incarn.  post 
Christum  adde  9,  a summa  aufer  numeros  annorum  in  cyclis  integris,*)  remanebit 
ita  cyclus  Solis,  aut  si  nihil  remanet,  cyclus  erit  28. 

Quodsi  fuerint  anni  tui  currentes  ante,  aeram  Incarn.,  tunc  non  his,  sed  numero 
annorum  in  laterculo  cyclorum  invento  proxime  majori  adde  non  9 sed  10,  a summa 
detrahe  ante  Christ.  currentes;  et  tunc  a residuo  ut  prius  abjice  cyclos  integros. 

Exempla.  Anno  Inc.  1507  pro  cyclo  Solis  adde  9,  a summa  1516  aufer  primo  1400, 
cyclorum  sc.  50,  inventos  in  laterculo,  restant  116,  ab  his  porro  et  112  aufer,  quos  ibidem 
invenis,  annos  sc.  cyclorum  4,  restat  4,  cyclus  Solis  ejus  anni. 

Vicissim  anno  ante  Inc.  3993,  ut  habeas  cyclum  Solis,  quaere  in  laterculo  proxime 
majorem,  invenies  autem  (accensitis  2 cyphris)  5600,  cyclorum  sc.  200.  Adde  10,  quia 
summa  proposita  est  ante  Incarn.;  a summa  5610  aufer  primo  propositos  3993,  restant  1617, 
jam  ab  hoc  residuo  ut  priori  exemplo  aufer  inventum  in  laterculo  proxime  minorem  1400 
(cyclorum  50,  accensita  scii,  una  cyphra)  restant  217,  ab  hoc  aufer  196  (cyclorum  7),  restat 
cyclus  Solis  21. 


*)  Laterculus  cyclorum  0. 

Keplerus  in  introductione  ad  librum  primum  Epitomes  Astronomiae  Co- 
pernicanae  haec  de  Tabulis  astronomicis  dicit:  . . . ."  cujusmodi  sunt  Tabulae 
Ptolemaei,  quas  emendarunt  ante  400  armos  Tabulae  Alphonsi  et  ante  80  Ta- 
bulae Copernici , quas  Reinholdus  exactiores  copiosioresque  factas  appellavit 
Prutenicas.  Omnibus  vero  antecessorum  tabulis,  cum  erroneae  sint,  Colopho- 
nem imponere  pollicentur  Tabulae  Rudolphinae,  sic  indigefatae  a Ty- 
chone  Braheo  affectaeque,  quae  nunc  lucem  exspectant.'4 

Hanc  tabularum  praestantiae  laudem,  quas  ipse  ad  finem  perduxit,  Kep- 
lerus sine  arrogantiae  crimine  pronunciare  potuit,  quia  semper,  cum  illarum 
mentionem  faceret,  Tychonem  dicebat  auctorem.  Cum  vero  passim  in  scriptis 
suis  haec  repetit  Keplerus,  non  planissime  vera  dicit.  Observando  quidem 
Braheus  plus  profecit,  quam  ullus  unquam  astronomorum  priorum;  ab  anno 
1576  ad  annum  1592,  1594  ad  1596  in  insula  Huenna,  1597,  1598  Wan- 
desburgi,  1599  ad  1601  Pragae  coelum  continue  instrumentis  illorum  tempo- 
rum subtilissimis  perlustravit  et  observata  diligenter  literis  mandavit  (cfr. 
vol.  I.  p.  190).  Peractae  autem  sunt,  dicit  in  ,, Astronomiae  restauratae 
Mechanica,"  hac  ratione  ibi  (in  Uraniburgensi  arce  in  insula  Huenna,  anno  1576 
exstructa  et  paulatim  aedificiis  et  instrumentis  idoneis  instructa),  21  anno- 
rum sedulae  observationes,  quas,  primum  in  magnis  voluminibus  conscriptas, 
postea  seorsim  in  singulos  libros,  pro  quolibet  nimirum  anno,  distribui  et  ad 
mundum  describi  curavi.  Desiderari  ait  nihil  aliud  in  stellis  fixis , quam 
ut  earum  motus,  universalis  redditus,  omnibus  seculis  adaptetur,  in  planetis 
nihil  aliud  restare,  quam  ut  accuratae  eorum  observationes  (annorum  25) 
in  novos  et  competentes  canones  redactae  numeris  exponantur,  quorum  quae- 
dam initia  et  fundamenta  jacta  sint. 

Braheo  occupato  observationibus  coelestibus  et,  postquam  Pragam  ad 
imperatoriam  aulam  transierat,  distracto  aulicis  occupationibus  et  oblectamentis, 
parum  otii  erat,  ut  ea,  quae  dixit  „ desiderari ,"  perficeret,  forte  etiam  per- 
horrescebat calculum  nimis  implicitum  et  operosum,  et  inter  eos,  quos  ad- 
jutores observationum  adsciverat,  neminem  ad  hoc  negotium  aptum  deprehen- 
dit. Quare  Keplerum,  cujus  ingenium  ex'  ,, Prodromo"  cognoverat,  Pragam 
vocavit,  qui  se  onere  illo  liberaret,  ,,ad  opus  Tabularum  Rudolphinarum  ma- 
turandum", ut  ipse  dicit  Keplerus.  Pragam  venit  Keplerus  mense  Februario 
1600,  ibique  apud  Brabeum  versabatur  usque  ad  mensem  Junium,  et  a medio 
Octobris  ad  Oct.  anni  1601  Brahei  utebatur  familiaritate.  Mortuo  Braheo 
(24.  Oct.)  „observationum  relictarum  tutelam  sibi  usurpavit,  non  obscura 
jussione  imperatoris,"  ejusdemque  (Rudolphi)  jussu  editionem  Tabularum  in 
se  suscepit. 

Quae  reraorae  editionem  hanc  retardarint,  Keplerus  passim  in  praemissis 
voluminibus  enarrat  (cfr.  vol.  III.  12,  519.  IV.  111.  et  supra  fol.  25,  38,  45,  49  etc.) 
et  in  praefatione  ad  tabulas  pluribus  explicat.  Initium  se  fecisse  brevi  post 
mortem  Tychonis  item  ipse  saepius  testatur,  prope  ad  finem  perductas  esse 
has  tabulas  anno  1624  testantur  epistolae  infra  sequentes.  Perscrutans  ob- 
servationum Braheanarum  ,,chaos“  primum  jussu  Brahei  tentavit,  ea  quae  de 
planetarum  motibus  annotata  fuerunt,  ad  Brahei  de  mundo  hypothesin  ad- 
aptare. Quod  quum  minus  successerit,  inter  planetas  Martem  elegit,  ut  pro- 
pius cognosceret  ejus  motuum  varietates  eisque  incubuit  usque  ad  annum 
1609,  quo  Martem  , .captivum  nobilissimum  Imperatori  Rudolpho  spectandum 
exhibuit. “ Interim  et  reliquos  adiit  planetas,  semper  secutus  Brahei  obser- 
vationes, eorumque  theoriam  ad  modum  Martis  stabilivit.  Lunae  denique 
inaequalitates  plurimum  consumebant  temporis  easque  explicaturus  adque  cer- 
tam legem  revocaturus  iterum  deviabat  a proposito,  Lunae  theoriam  in  „Hip- 
parcho“  suo  demonstrare  nisus ; neque  vero  ad  finem  rem  inceptam  perduxit, 
librum  imperfectum  relinquens  et  ea,  quae  certa  ipsi  videbantur,  propositio- 
nibus astronomicis  „Epitomes“  vel  ,,praeeeptis“  Tabularum  immiscens.  In- 
terim vero  rem  inceptam  et  sibi  mandatam,  cum  ingenio  ad  hanc  speculatio- 
nem et  operam  pertractus,  tum  jussu  Imperatoris  et  instigationibus  omnimodis 
haeredum  Brahei  interpellationibusque  Pistorii,  quem  ipsi  Imperator  quasi  stu- 
diorum inspectorem  constituerat,  motus,  nunquam  plane  abjecit  (cfr.  vol.  III. 
444  et  Y.  6 s.).  Inter  manuscripta  Pulkoviensia  pluries  occurrunt  tentamina,  per 
varios  annos  conscripta , ex  quibus  patet  Kepleri  studium  absolvendarum 
tabularum,  quorum  aliquot  infra  subjunximus.  Neque  vero  tabulas  illas  tan- 
tum, sed  ipsas  etiam  Tychonis  observationes,  certa  lege  conformatas,  aegre 
consentientibus  haeredibus  Tychonis,  edendas  sibi  proposuerat  easque  quasi  ad 
prelum  paratas  dicit  in  epistolis  ad  Berneggerum  datis  annis  1627  et  1628. 
Albertus  Curtius  (Lucius  Barrettus,  v.  s.  p.  583)  in  praefatione  ad  ,, Histo- 
riam Coelestem^  (ed.  anno  1666)  refert:  poterant  certe  haec  ,,commentaria“ 
jam  ante  annos  60  in  publicum  efferri,  sed  principum  et  librorum  fortuna  saepe 
cum  publicis  remoris  permixta  est,  et  repertus  erat  eo  tempore  pulcherrimus 
color , prodendas  ante  omnia  Rudolphi  tabulas,  quae  ex  his  observatis  exas- 
ciatae fuissent;  id  cum  anno  demum  1627  factum  esset  et  Lucius  Barrettus, 
quem  Keplerus  Ulma  reversus  familiariter  convenerat,  amice  cum  hospite  alter- 
caretur, publicatis  jam  tabulis  causae  nihil  esse,  cur  ii  commentarii  obser- 
vationum viris  doctis  adversus  ea,  quae  Braheus  ipse  promiserat,  diutius  negarentur, 
post  varias  ambages  audire  demum  debuit,  eos  libros  Keplerum  pignoris  loco  reti- 
nere, quoad  destinata  ab  Imperatore  stipendia  integra  repraesentarentur.  Sed  Kep- 
lerum  biennio  post  mors  abstulit,  neque  diu  post  subita  ex  aquilone  procella  Ger- 
maniae toti  incubuit,  ut  de  sideribus  nemini  cogitare  liberet.  Vigilavit  tamen 
etiam  tum  inter  ista  Ferdinandi  III.  providentia,  qui  cum  intellexisset,  quo 
loco  hi  commentarii  exspectari  possent,  quos  Rudolphus  Imp.  tantis  impensis 
a Tychone  redemerat,  non  omisit,  etiam  inter  bella  eam  curam  demandare 
111.  et.  Excell.  D.  Georgio  Martinizio,  r^gni  Bohemiae  supremo  cancellario, 
cujus  vigilantia  singularique  industria  effectum,  ut  hi  libri  ex  latebris  erue- 
rentur. 

De  tempore , quo  absolutae  sunt  Tabulae  Rudolphinae  et  quo  prelo  pa- 
ratas operis  mandavit  Keplerus,  sequentes  referunt  epistolae. 

Ambrosius  Rhodius  Cal.  Sept.  1624  scribit:  Gratissimum  fuit,  quod  Ta- 
bularum Rudolphinarum  perfectionem  rev,  D.  Magister  Greisla  mihi  significavit,  nec 

quidquam  deesse  amplius,  quam  ut  Imperatoris  sumtu  videant  lumen  publicique 
juris  fiant.  Ipse  Keplerus  amico  Berneggero  nunciat:  Tabulas  Rudolphinas 
ex  patre  Tychone  Brahe  conceptas  totis  22  annis  utero  gessi  formavique,  ut 
pedetentim  formatur  foetus,  et  nunc  ecce  me  dolores  partus  opprimunt.  Cre- 
dito, me  proprie  loqui.  Ex  hac  mentione  commode  in  aliud  caput  scriptionis 
devenio.  Quid  suades?  Absente  me  nequeunt  imprimi  ex  voto  meo  tabulae, 
nec  erit  impressio  operae  continuae,  sed  divulsae  pro  re  nata.  Aut  igitur 
typographia  mihi  opus  est  in  Austria,  aut  domo  abeundum  diutina  mora;  re- 
linquenda uxor,  tres  parvuli,  filia  nubilis  ; aut  si  simul  adducenda  familia,  di- 
vellimur ab  amicis,  exstinguimus  notitiam,  obrepit  nostri  oblivio,  nummatiores 
eximus  quam  revertemur,  situ  pereunt  aut  periclitantur  turbis  bellicis  supel- 
lectilia.  Quodsi  eam,  quis  locus  est  eligendus,  vicinus  an  remotus?  vastatus 
an  vastandus  ? Hac  super  re  statui  primo  quoque  tempore  Caesaris  exquirere 
voluntatem.  Sed  multum  in  concipienda  propositione  interest,  domi  bene  deli- 
berasse in  utramque  partem.  — Sed  abrumpo.  Tu  vale  meque  ama.  Dat. 
10/20.  Maii  1624.  Lincii. 

Berneggerus  respondit:  De  Tabularum  Rudolphinarum  partu  mirifice  laetantur, 
quibus  id  dixi  et  quibus  talia  curae,  utque  favente  Lucina  propediem  eum  edas,  una 
mecum  votis  calidissimis  exoptant.  De  loco  partionis  quod  quaeris,  Argentinammeam 
nominarem,  nisi  mihi  et  de  typographorum  nostratium  avaritia  et  de  sordibus  eorum, 
qui  publice  haec  studia  fovere  debebant,  optime  constaret.  Quid  enim  aut  ad  felicita- 
tem meam  optatius  aut  ad  posteritatis  memoriam  urbi  gloriosius  accidere  posset?  etc. 
Argent.  12.  Julii  1624. 

Post  annum  haec  dat  Keplerus  Berneggero:  Clarissime  amicissimeque  Vir. 
Cum  heri  ad  D.  Griinthal  invitatus  lateri  vestri  D.D.  Gluthenii  adsedissem, 
is,  qua  est  humanitate,  ultro  me  admonuit,  ut  aliquid  ad  te  literarum  sibi 
traderem  perferendum.  Accipe  igitur,  quid  petitum  in  Sueviam  venerim,  quid 
et  Tubingam  afferam.  Jam  ab  anno  apud  aulam  Caesaris  institi,  uti  ad  sum- 
tus  mihi  tabularum,  quas  absolverim,  observationumque  Tychonis,  quarum  ab 
ejus  morte  custos  fui  unicus  idoneus,  aut  sua  liberalitate  Caesar  succurreret, 
aut  reliqua  mea  Rudolphina  assignaret.  Et  in  ista  consensum  impetravi  Cae- 
saris, quia  id  malui:  aliquid  igitur  pendent  Memmingenses  et  Campidunen- 
ses,  at  Noribergenses , duplum  ejus,  id  est  4000  pendere  jussi,  recusarunt. 
Jussus  tamen  sum,  Augustae  quitantias  permutare  in  defalcatione  ejus,  quod 
proxime  decernetur  ab  universis,  quod  equidem  brevi  fieri  necesse  est.  Augu- 
stani aerarii  praefecti  ut  literas  Caesaris  resignarunt,  copias  in  iis  ad  Noriber- 
genses desiderarunt,  incuria  curialium  Yienniensium  omissas.  Ita  mihi  hae- 
rendum est  hic,  donec  Yienna  suppleatur  defectus ; et  tandem,  ubi  quitantiam 
dederint  Augustani,  nondum  persuasum  erit  Noribergensibus , sed  solum  id 
beneficii,  quod  in  futurum  erit  mihi  cautum. 

Interim  ego  Tubingam  in  musaeum  Maestlini  convocavi  concilium  mathe- 
maticorum omnium,  qui  a 2000  annis  claruerunt  quique  post  futuri  sunt; 
facilius  iis  est  comparere,  adde  et  consentire,  quam  praesentibus  nobiscumque 
viventibus.  Deliberationis  capita  maximi  momenti  sunt  fere  ista:  1)  formam 
mearum  Tabularum  exhibeo,  2)  motus  medii  non  sunt  amplius  medii,  post- 
quam ex  observationibus  Regiomontani  et  Waltheri  didici,  Saturni  praecipue, 
quin  et  Jovis  et  Martis  loca  omnia  per  totos  eccentricos  aut  promotiora  aut 
remotiora  tunc  fuisse,  quam  fert  modulus  a Ptolemaeo  ad  Tychonem  decur- 
rens aequabiliter.  Itaque  aequatione  seculari  fuerit  opus,  quae  ante  plurima 
secula  deprehendi  non  potest,  qualis  omnino  sit.  3)  Interim  innixus  mediis 
jam  cognitis,  tanquam  certis  et  aequatione  seculari  carentibus,  invenio  retro 

ad  initium  mundi  die  quodam  idoneo  epochas  omnes  planetarum  omnium, 
quasi  in  una  cruce  seu  locis  quadratis  ex  centro  Solis  dispositas , ita  ut  spes 
sit,  introducta  aequatione  seculari  minima,  omnia  illa  loca  in  quatuor  puncta 
cardinalia  competitura.  Eam  epocham  temporis  mundani  concilio  cum  historia 
sacra.  4)  Eclipticae  obliquitatem  olim  eandem , quae  hodie  est , evinco  ex 
conjunctionibus  Lunae  et  planetarum  cum  fixis,  a veteribus  consignatis  adque 
nos  conservatis.  Itaque  Eratosthenis  observationem  hujus  obliquitatis  inter- 
pretandam, Ptolemaei  vero  in  dubio  collocandam  existimo.  5)  In  Luna  post 
omnem  apparatum  Tychonis  et  meum  transigi  de  eclipsibus  non  posse  puto, 
nisi  introducta  insuper  aequatione  annua,  sive  in  motus  Lunae  sive  in  tem- 
poris aequationem  usitatam.  Haec  vero  sunt,  quae  per  hos  dies  pauculos 
Tubingae  agere  coepi. 

Jam  tu  dispice,  cum  honestis  et  necessariis  de  causis  tergiversentur  No- 
ribergenses,  quamvis  admoniti  avitae  suae  gloriae,  possitne  per  vestros  Argen- 
tinenses  mihi  subveniri,  si  nimirum  vel  ipsi  in  Noribergensium  locum  succe- 
dere consentiant,  a Caesare  requisiti,  aut  Noribergensibus  persuadeant  per  inter- 
cessorias,  aut  si  Argentinenses  nomen  quidem  sustineant  apud  Caesarem,  Noriber- 
genses  vero,  qui  nolunt  opinionem  Caesari  petaci  praebere  pecuniariae  copiae, 
clam  mihi  dent  aut  Argentinensibus  vicissim  caveant,  aut  si  quid  comminisci  potes. 

Peto  et  amplius  aliquid.  Literas  ad  Tampachium  postae  tradidi,  petens 
exemplar  Hyperaspistis ; nihil  respondet.  Rogo  hujus  rei  eum  admoneas  per 
literas,  si  forte  meae  non  pervenerint.  Chemlino  misi  supplementum  Chiliadis 
seu  de  usu.  Excusa  enim  est  Chilias  me  inconsulto  et  inscio.  Si  forte  ex- 
cudit ille  et  si  Argentinam  allata  fuerint  exemplaria,  mitte  unum  Tubingam 
ad  Schickardum , qui  te  cum  Lansio  salutat  jamque  mihi  operam  impendet 
examinandis  meis  de  genealogia  Christi  rationibus  et  cum  Rabbinicis  suis  tra- 
ditionibus conferendis.  Vale.  Datae  Tubingae  20/30.  Junii  anno  1625. 

Berneggerus  respondit:  Reddidit  milii  Tuas , vir  summe,  Clutenius  noster 
, (bibliothecarius  Argentinae  et  professor  historiae  in  accademia  Argentinensi , celeber  editis 
libris  historicis  et  juridicis.  Mort.  1636.). 

Etsi  sum  jam  aliorum  studiorum,  tamen  pro  veteri  meo  in  divinam  mathesin 
amore  mirifice  sum  gavisus,  cum  de  Tab.  Rud.  editione,  tantopere  expetita,  serio  tan- 
dem» te  cogitare  viderem.  Ignosce,  quaeso,  si  hominem  homo  mortalitatis  admoneam. 
Te  sero  admodum  rebus  humanis  eximi,  publicum,  meum  quidem  certe  votum  est.  Sed 
si  tamen  humanitus  aliquid  tibi  contingat,  quaeso,  quis  absolvendis  illis  tuis,  quae  aeter- 
nitati destinasti,  par  erit?  Itaque  matura  quantum  potes  et  labentis  aevi  velocitatem 
velocitate  laboris  anteverte;  quamquam  equo  alacriter  adeo  currenti  non  tam  calca- 
ribus, ut  video,  quam  pabulo  quodam  pecuniario  fuerit  opus.  Id  qui  suppeditent  fere 
deesse,  ingratissimi  seculi  opprobrium  est.  De  iis,  quos  in  fine  tuarum  scripsisti,  nil 
omnino  sperandum:  mercatores  isthic  rerum  potiuntur,  quod  unum  dictum  tibi  tam 
sapienti  viro  sat  est.  Habrechtus  veniet  exactis  nundinis  nostris,  qui,  cum  sit  in  ali- 
quot principum  aulis  gratiosus  et  nominis  tui  cultor  maximus , non  abs  re  fuerit,  opi 
nor,  ejus  de  impensis  illis  consilium,  si  non  et  auxilium  intercessionemque  petere. 

Ad  rectorem  gymnasii  Frankofurtensis,  veterem  amicum,  nuper  scripsi  de  iis, 
quae  a Tampachio,  a Chemlino  curari  voluisti.  Responsum  in  dies  singulos  exspecto. 
Vale  vir  maxime,  a D.  Lingelshemio,  tui  valde  studioso,  salve  plurimum.  Argent. 
4.  Julii  Juliani  1625. 

Keplero  silenti  instat  Berneggerus,  ut  respondeat,  inter  alia  dicens:  Obnixe  rogo, 
fac  ut  sciamus  (ego  et  D.  Lingelshemius)  ut  vivas,  ut  valeas  et  quid  rerum  tractes. 
Non  abs  re  metuimus,  ne  hac  temporum  hominumque  peste  divini  ingenii  tui  foetus  in- 
tercipiantur, cum  aeterna  infamia  pessimi  seculi  et  studiorum  non  solum  incuriosi,  sed 
et  in  eorum  perniciem  quasi  conjurati.  Vale  seculi  nostri  Phoenix.  4/14,  Jul.  1626. 

Keplerus  Berneggero:  Clarissime  vir.  Quas  ad  me  4.  Julii  1626 
misisti,  tandem  Ulmae  his  diebus  accepi,  postquam  Miitschelius,  Ulma  abiens,  Ra- 
tisbonam  venisset  ad  uxorem  meam.  Ni  fallor,  deposuerat  illas  Ratisbonae,  cum 
me  Lincii  conclusum  audisset.  Quia  igitur  tuum  et  D.D.  Lingelshemii  desiderium 
de  meo  statu  significas,  hoc  vicissim  a me  habitote,  me  Dei  praesidio  et 
tutela  angelorum  obsidionem  in  14  septimanas  incolumem  tolerasse,  nec  fame 
afflictum  fuisse,  etsi  de  equina  nihil  gustavi.  Ea  mihi  felicitas  contigit  inter 
raros.  Cum  jam  languesceret  obsidio,  Caesaris  exercitibus  adventantibus,  misi 
libellum  supplicem  in  aulam,  veniam  itineris  Ulmam  et  transferendi  eo  typi 
petens ; qua  impetrata,  cum  uxore,  liberis,  libris,  supellectilibus  omnibus  No- 
vembri discessi  Lincio  et  relicta  uxore  cum  3 liberis  in  glacie  Ratisbonae,  ipse 
curru  conducto  cum  typis  numericis  et  opere  Rudolphinarum  veni  Ulmam; 
hic  jam  imprimitur  meis  sumtibus,  sed  duplo  majoribus,  quam  Lincii  eram  opina- 
tus. Faxit  Deus  ne  in  medio  conatu  succumbam!  Ingens  tamen  vulnus  in- 
flictum est  Austriae  nostrae,  ex  quo  animam  agere  videtur;  itaque  ad  omnes 
casus  oportet  esse  attemperata  consilia  deliberationesque  meas.  Tu  itaque 
cum  fautoribus  aliis  subjicite  consilia  vestra,  quonam,  si  ita  ferat  usus,  me  cum 
grege  sex  liberorum  recipiam.  Editis  Rudolphinis  opto  mihi  locum  eas  do- 
cendi in  aliqua  frequentia,  si  potest  in  Germania,  sin  minus,  etiam  in  Italia, 
Gallia,  Belgio  vel  Anglia,  dummodo  salarium  sit  idoneum  peregrino.  Ephe- 
meridum computatorem  spero  me  Tubingae  inventurum. 

Valete.  Saluta  D.  Martrenckerum , meum  patrimum  spiritualem,  et  D. 
Waisiutn,  cujus  mater,  ut  moerens  audii,  nunc  iterum  est  vidua,  amisso  intra 
6 septimanas  marito,  homine  optimo,  D.  Buchero  medico,  D.D.  Lingelshemio 

29.  Jan. 

mea  officia.  Dabam  Ulmae  in  aedibus  Horstianis  d.  g— anno  1627. 

Quem  dicunt  Berneggerus  et  Keplerus  Lingelshemium,  historia  virorum  in  re  literaria 
illustrium  imbuti  laudant;  munere  fungebatur  illo  tempore  consiliarii  Electoris  Palatini. 
Quoad  res  Lincii  gestas,  notamus,  agrestium  tumultum  in  Austria  superiore,  partim  ob  res 
ad  doctrinam  sacram  pertinentes,  partim  ob  vexationes  magistratuum  coortum  anno  1626  eo 
usque  profectum  esse,  ut  Bavari,  qui  agrestes  oppressuri  archiducatum  invaserant,  Lincium  se 
recipere  cogerentur.  Obsidio  Lincii  duravit  per  14  septimanas  et  incolae  eo  usque  redacti 
sunt,  ut  canum  et  felium  carne  vescerentur.  Obsidione  liberati  sunt  adventu  Pappenhemii, 
qui  ad  finem  Novembris  cruentis  pugnis  tumultum  exstinxit. 

Berneggerus  Keplero  S.  P.  D.  Quod  diu  optata  pluvia  siccis  arvis 
idem  mihi  fuere  literae  tuae  post  tantum  silentii  pertinacis  intervallum  allatae,  cum 
absterserint  omnes  diuturnae  sollicitudinis  molestias.  Haud  parum  enim  verebar,  ne 
tibi  communibus  Austriae  calamitatibus  involuto  sequius  aliquid  acciderit,  praesertim 
cum  fama,  in  majus  ut  solet  omnia  extollens,  de  te  ipso  quaedam  tristia  minitaret. 
Verum  uti  evasisse  periculum  gratulor,  ita  bono  publico  diutissime  superstitem  agere 
voveo  et  una  mecum  omnes,  qui  te  tuaque  unice  aestimant,  e quibus  D.  Lingelshe- 
mius  plurima  te  salute  impertit  operamque  promtissimam  offert,  si  qua  re  juvari  a se 
velis.  Et  vero  juvare  si  quis  alius  potest,  per  illam  amicitiam,  quae  ipsi  in  Anglia, 
Gallia,  Belgio  viris  intercedit  arctissima.  Quorum  ad  locorum  aliquem  si  quod  signi- 
ficas aspiras,  ipso  commendante  quod  voles  non  difficulter  obtinebis.  Praesens  ipse 
vidi,  quanta  apud  Galliarum  regis  legatos,  in  Germaniam  antehac  missos,  auctoritate 
valeat  et  gratia.  Sed  et  Hugonem  Grotium,  cum  Belgio  suo  excessisset,  in  Gallia  scio 
per  summum  otium  studiis  jam  vacare,  luculento  regis  stipendio  conductum,  non  ob- 
stante diversitate  religionis. 

Ne  quid  te  celem,  cum  ex  tuis  haud  obscure  conjicerem,  academicam  aliquam 
cathedram  docendis  Rudolphinis  tuis  te  non  aspernaturum,  non  omisi,  secreto  cum  pri- 
mariis scholarcharum  nostrorum  agere,  num  qua  ratione  palladium  hoc  academia  nostra 
sibi  vindicare  queat.  Quodsi  incolatu  placeat  urbem  honorare,  non  dubito,  te  gratis- 

simum  omnibus  hospitem  futurum;  id  quod  etsi  vix  spero,  vehementer  tamen  opto  ut 
obtineamus.  Est  mihi  domus  ampla  satis  cum  aere  permeante,  tum  et  horto  amoe- 
nissimo, ex  qua  hypocausta  duo,  cubiculum  unum,  cellam  culinamque  separatam  et, 
quod  caput  est,  animum  ad  omnia  hospitalitatis  officia  promtissimum  offero,  si  veneris 
pactus  mercedem,  qua  nulla  mihi  pretiosior,  alloquium  conversationemque  tuam  quo- 
tidianam   

Yale  virorum  ihyarars  et  eruditissimum  Hebenstreitium , nisi  grave  est,  ex  me 
perofficiose  saluta.  D.  23.  Febr.  1627. 

Keplerus  Berneggero  S.  P.  D.  Clarissime  vir,  amicorum  ocelle. 

Literas  tuas,  13.  Febr.  scriptas,  accepi  legique  summa  cum  voluptate. 
Tanta  enim  sunt  humanitate  refertae,  ut  profecto  verear,  necubi  et  mellis  sit  ni- 
mium. De  loco  apud  exteros  ecce  quantis  subsidiis  oblatis  mentionem  condis ; 
quid  ego  non  amplissimo  viro  D.  Lingelshemio,  quid  non  tibi  debeo,  qui  hunc 
mihi  concilias  et  tantum  non  das  epulis  accumbere  Divum.  Est  omnino  causae 
plurimum,  cur  hujus  ego  tanti  viri  benevolentiam  inter  thesauros  in  futuras 
necessitates  reponam.  Cui  rogo  etiam  atque  etiam  officia  mea  perquam  tenuia, 
scio,  cum  salute  renuncies.  Ceterum,  si  bene  memini,  non  ego  scripsi,  me  jam 
nunc  discessum  ex  aula  meditari,  in  futuras  solummodo  necessitates,  proposito 
Caesaris  tam  minaci,  quod  ex  omnibus  ejus  dictis  factisque  elucet,  cum  non  pos- 
sim diuturnam  spondere  moram  hoc  loco,  prudentiae  partem  existimavi,  eminus 
circumspicere,  quis  mihi  locus  patere  possit.  Habeo  rationes  domesticas,  quae 
me  etiam  contra  spem  melioris  status  arctius  alligant  Austriae.  .Discessum 
inquam  ex  aula  ultro  attentare  vereor,  secessus  vero  praetextu  tentare  proce- 
rum (Lincianorum)  in  me  animos,  petita  biennii  absentia,  ut  tabulas  meas  viva 
voce  profiteri  possim,  id  in  meditatis  habeo.  Ei  vero,  qui  cum  hac  condi- 
tione se  confert  in  academiam  aliquam,  locus  professionis  ordinariae  non  spe- 
randus est,  an  vero  locus  ei  docendi  concedatur  extra  ordinem,  id  tu  me  no- 
veris melius.  Si  esset  aliqua  frequentia  studiosorum,  existimo  confugiendum 
ad  altricem  astronomiae,  astrologiam,  petitisque  temporibus  singulorum  geneth- 
liacis, polliceri  non  tantum  rationem  computandi  positus  siderum,  sed  etiam 
explicationem  significationum  naturalium.  Sic  enim  ex  auditoribus  privatis 
quilibet  secum  ipse  solus  sciret  ea,  quae  a me  publice  dictarentur,  ad  se  per- 
tinentia. Sed  tamen  opus  esset  aliquo  adjumento  certo  et  liberalitate  vel 
principis  vel  reipublicae. 

De  habitatione  quidem  et  hospite  sic  mihi  esset  Argentinae  prospectum 
tua  benevolentia,  ut  ea  sola  commoditas  me  Argentinam  allicere  debeat,  si 
ceteri  sumtus  non  supra  vires  meas  essent. 

Aliud  aliquid  est,  in  quo  tuo  velim  uti  consilio,  vereor  tamen, 

ne  tu  rem  a te  facias  alienam.  Tabulas  excudo  meis  sumtibus,  emtores  erunt, 
ut  solent,  mathematicorum  operum  pauci,  praesertim  his  belli  tumultibus;  sem- 
per  tamen  erunt  aliqui  etiam  in  posterum.  Exemplaria,  quin  tv  toig  anoQ^rj- 
roig  forte  melius  habiturus  fuero,  facio  1000.  Hactenus  Tampachii  fidei  cre- 
didi talia  opera,  quae  non  potui  aliter  nisi  propriis  extrudere  sumtibus.  An 
vero  consultius  aestimas,  ut  ea  curem  adservari  alibi,  in  proprio  conclavi  con- 
ducto , an  vero  in  alia  urbe  ? At  quia  nunc  in  Germania  pauca  distrahentur 
exemplaria,  an  ego  vel  Ulmae  relinquam  ad  600,  tantum  400  Francofurtum 
mittens,  anne  potius  Argentinam  mittam,  ut  sint  Galliae  et  Italiae  viciniora? 
Aut  si  Frankofurti  adservanda,  quem  ergo  suades  eligere  custodem?  Rursum: 
quo  pretio  vendam,  si  sint  paginae  60  in  folio  bonae  et  majoris  papyri,  seu 
medianae,  ut  appellant?  Si  caro  aestimem,  minantur  aut  ominantur  aliqui  imi- 
tationes Italorum  vel  Belgarum  damnosas;  si  vili,  nihilo  plura  sum  extrusurus 

proximis  nundinis.  An  ergo  Franko furti  considebo  cum  familia,  ut  ea  ipse  dis- 
traham, ut  alia  opera  edam  vel  meis,  si  possum,  vel  patronorum,  vel  denique 
typographorum  sumtibus,  qui  gratiam  sibi  deberi  ajunt,  si  librum  mathemati- 
cum suscipiant  edendum,  30  exemplaria  dant  pro  labore.  Sic  hactenus  sedi 
Lincii  salario  suffultus  procerum,  aulicum  in  augmenti  honorarii  parte  repu- 
tavi nec  ursi  sollicite;  typographiam  aliquam  introduxi  adjuvique  pro  viribus, 
opuscula  nonnulla  excudi.  At  nunc  periit  Austria;  si  revertar,  in  aulam  con- 
cedendum erit. 

Habes  fasciculum  perplexitatum  mearum,  ex  quibus  si  tuis  me  consiliis 
extricaveris,  mukum  nostrae  amicitiae  debebo.  Vale  et  quod  nunc  te  agere 
puto  ex  significatione  tuarum,  strenue  rem  gere.  Ulmae  6.  Apr.  (st.  n.)  1627. 

Quae  ultimo  loco  dicit  Keplerus,  non  plane  illustrant  epistolae  Berneggeri,  qui  anno 
1624.  Keplero  gratias  agit  „pro  sapientissimo  fidelissimoque  consilio4'  et  de  adversariis  suis 
dicit,  ,,qui  incutere  terrorem  voluerunt  ostentatis  in  longinquo  in  me  telis  et  missitatis  ad  no- 
stros aliquot  exemplaribus  frontispicii  libri,  cujus  auctorem  praetendunt  agere  nunc  Moguntiae44 
etc.  Anno  1626  scribit,  spectans  forte  illud  ,, consilium44  Kepleri : adversarius  meus,  quem  nosti, 
tandem  peperit  partum,  quem  diu  adeo  peperit.  In  ceteris  sequor,  quod  mihi  pridem  communi- 
casti, sapientissimum  consilium  tuum,  nam  et  superiores  jubent  et  amici  monent,  ut  respondeam. 
Anno  1627  (in  literis  d.  23.  Febr.)  pergit:  De  adversario  quae  paterne  mones,  grata  sunt 
et  hactenus  obsequar,  ut  mihi  temperem  a convitiis  et  verborum  acerbitate.  Sed  ut  prorsus 
responsum  omittam,  id  mihi  per  meos  non  amplius  est  integrum.  Hucusque  variis  distrac- 
tus occupationibus  nil  meditari  potui.  A festo  paschatis , intermissis  ad  tempus  academicis 
laboribus,  huic  uni  rei  vacabo.  — Haec  forte,  quid  in  re  sit,  explicabunt:  ipter  libros  Ca- 
sparis  Scioppii  deprehendimus  hunc:  Classicum  belli  sacri,  sive  Heldus  redivivus,  ,,de 
Christiani  Caesaris  erga  principes  ecclesiae  rebelles  officio44  etc.  Ticini  1619.  In  praefa- 
tione refert  Scioppius,  libello  hoc  revocare  se  in  memoriam  posterorum  verba  Matthiae  Ileldi, 
imperialis  quondam  procancellarii  (Caroli  V.),  qui  epistola  „suasoria“  Carolum  dehortatur,  ne 
cum  haereticis  foedus  faciat  iliorumque  auxiliis  utatur.  His  respondit  Berneggerus  annis 
1620  et  1621  ficto  nomine  Theodosio  Berenico  libello  inscripto:  Proaulium  tubae  pacis  oe- 
ce ntae  Scioppiano  belli  sacri  classico.  Quae  vero  post  haec  tempora  Berneggerus  contra 
Scioppium  scripserit,  aut  hic  contra  illum,  nescimus. 

Keplerus  Berneggero  S.  P.  D.  Clarissime  amicissimeque  vir.  Ta- 
bulis Rudolphinis  absolutis,  idque  meis  sumtibus,  cum  mercatoribus  Ulmensi- 
bus  profectus  sum  Franeofurtum.  Hic  cum  difficultas  oriretur  de  taxa  exem- 
plaris, quia  sum  in  societate  cum  Braheanis,  rem  detuli  ad  commissarium  librorum 
Caesareum.  Hic,  consultis  idoneis,  diversas  reperit  sententias.  Docti,  et  qui- 
dem Jesuitae , omnibus  perpensis  statuerunt , exemplaris  taxam  5 florenorum, 
cum  sint  paginae  65,  ut  sic  pagina  veniat  pro  4!/2  crucigerorum.  Mercatores 
vero  librorum,  solam  mercem  intueri  jussi,  taxam  dixerunt  2 florenos.  Domi- 
nus commissarius  medium  dixit,  3 flor,  pecuniae  praesentis,  ita  ut  studiosi 
ipsi  per  aliquem  delegatum,  cum  quo  de  opera  et  vectura  conveniant  separa- 
tim,  missis  2 imperialibus  habere  possint  unum  exemplar.  Taxa  dicta  est 
hodie  finientibus  jam  nundinis.  Mitto  igitur  exemplar,  ut  id  studiosis  idoneis 
possis  monstrare  et,  si  me,  imo  si  literas  amas,  eos  instigare  (missis  etiam 
literis  in  Gallias  ad  idoneos),  ut  sibi  ipsi  comparent  exemplaria,  missis  ad 
Tampachium  pecuniis.  Sed  is  non  dabit  exemplar,  nisi  pecunia  jam  nume- 
rata. Cum  professore  matheseos  agi  posset,  ut  id  pro  lectione  significaret  et 
studiosos  adhortaretur  ad  emendum.  Possunt  per  eas  tabulas  sine  opere 
ephemeridum  tabularumque  directionum  erigi  etiam  themata  et  directiones 
computari  compendiosissime  per  tab.  anguli  orientis  et  logarithmos. 

Observationum  Tychonis  excudendarum  causa  circumspicio  occasiones 
manendi  in  Germania  superiori,  praesertim  cum  omnes  evangelici  ex  Austria 
relegentur;  metus  itaque  me  habet,  ne  et  ego  exulibus  accensear,  loco  gra- 
tiae, qua  fruebar  hactenus.  Eundum  tamen  est  Lincium  elocatae  pecuniae 

causa.  Interim  uxor  et  liberi  haerent  Ratisbonae;  interim  venit  hiems.  Ita 
omnes  spes  in  futuras  nundinas  recidunt. 

Munda  papyro  exemplar  Francofurto  nondum  mittere  possum ; mittam 
Ulma.  De  Gallia  imitatura  typum  confidenter  minantur,  itaque  consultum  est, 
exspectare  sequentes  nundinas  interimque  curare,  ut  tunc  justus  aliquis  nume- 
rus simul  extrudatur.  Si  tamen  interim  petentur  exemplaria  in  loca  non  sus- 
pecta, modo  de  eo  constet  Tampachio,  pecuniis  repraesentatis  mittere  jussus 
est.  Quodsi  aliquis  numerus  a vestris  peteretur  studiosis,  possent  illi  breviori 
via  accipere  Ulma.  Primae  pecuniae  omnes  meae  sunt  pro  sumtibus  impensis; 
quibus  refusis  si  quid  residuum  erit,  in  semisses  distribueretur  me  inter  et 
Braheanos. 

Haec  breviter.  Tu  me  qua  potes  adjuves,  etiam  atque  etiam  rogo.  Vale. 
Francofurti  2.  Oct.  (st.  n.)  1627. 

Berneggerus  Keplero  S.  P.  D.  Accepi  nuper,  eximie  vir,  a Bockenhofero 
bibliopola  literas  tuas,  Tabulas  vero  Rudolphinas  nondum  accepi,  praeventus  a D.  Ha- 
brechto,  qui  eas  videndi  cupiditate  stimulatus  obtinuit  ab  eodem  Bockenhofero,  affine 
suo,  sed  brevi  mihi  reddendas.  Ago  gratias  ingentes  pro  tam  pretioso  munere,  tam 
exspectato  tot  annis  a doctis  omnibus;  avudcoQov  aliquod  vel  pretium  certe  libri  remis- 
surus eram,  nisi,  qui  tuus  genius  est,  id  aegre  te  laturum  opinatus  fuissem.  D.  Ha- 
brechtus  haud  dubio  librum  emturit,  quamquam  ejus  appellandi  copia  mihi  semel  ite- 
rumque  quaerenti  data  nondum  fuit,  uti  hoc  ex  ipsomet  audirem.  Suaserim,  aliquot 
exemplaria  libri  prima  quavis  occasione  huc  mittas , nonnisi  inter  bonos , a quibus 
metuendae  non  sint  imitationis  insidiae,  distribuenda,  et  unum  quidem  pro  D.  Ha- 
brechto,  aliud  pro  D.  Nic.  Agerio,  aliud  item  pro  D.  Yal.  Espichio,  medicis.  Sed  et 
mathematicus  academiae  nostrae,  M.  Is.  Malleolus,  exemplum  charta  munda  petiit, 
ut  aere  suo  procurem,  auditoribus  librum  se  commendaturum  pollicitus.  Item  D.  Clu- 
tenius  petit  etiam  exemplar  charta  meliore  pro  Illustr.  Principe  'suo,  cui  a consiliis 
est,  Augusto  Duce  Luneburgensi ; pretium  ad  primum  libri  conspectum  per  me  remis- 
surus. Quodsi  hoc  ipsum  etiam  exemplar  tua  manu  Principi  dedicares?  D.  Lingels- 
hemius  (a  quo  plurimum  salve)  tuo  nomine  scribit  in  Galliam,  ego  hodie  Basileam, 
nihil  intermissuri,  quod  ad  te,  quem  ob  immortalia  in  rempubl.  literariam  promerita 
summopere  colimus,  adjuvandum  pertineat.  Plures  nunc  Ulmenses  causa  studiorum 
hic  agunt,  quorum  parentes  a rectore  indicati,  a famulo  moniti,  si  pretium  istorum 
exemplarium  solverint,  eorum  filii  statim  hic  a me  recipient.  Nam  pecunias  in  hoc 
rerum  statu  transmittere  non  est  consilium.  Yale.  d.  7/17.  Oct.  1627. 

Keplerus  Berneggero  S.  P.  D.  Clarissime  vir , amicorum  cory- 
phaee ! Ulmam  tarde  admodum  reversus,  die  sc.  30.  st.  v.,  tuas  inveni  literas. 
Quibus  lectis,  ut  brevis  sim,  tradendum  affini  meo  Comerellio  mercatori  cen- 
sui fasciculum  10  exemplarium,  inter  quae  sunt  7 viliora,  trinis  a commissario 
Caesareo  florenis  aestimata,  tria  mundioris,  quibus  singulis  accedunt  40  cru- 
ciferi.  Figuras  ex  aere  non  habeo  ad  manus,  Noriberga  submittam  cum  in- 
scriptionibus manu  mea,  quas  tute  mihi  literis  praescripseris.  Pro  vectura 
solve  quod  legitimum  erit,  puto  ad  30  cruciferos  petitum  iri,  idque  detrahe 
de  pretiis ; residua  aut  adserva  in  meos  usus  aut  per  cambium  Noribergae 
praesenta  Phil.  Eckebrecht  mercatori  Noribergensi,  amico  meo.  Nam  familiam 
hac  hieme  Ratisbonae  relinquo,  dum  me  in  aula  expediam,  cui  alendae  num- 
mis opus  erit.  Statui  biennii  absentiam  ab  aula  petere,  ut  Francofurto  sim 
vicinus  ad  edendas  observationes  Brahei. 

Obsecro  ne  quis  typographorum  bibliopolarumve  resciscat,  esse  penes  te 
exemplaria  venalia.  Nam  in  spe  suro  contractus  cum  Tampachio,  si  is  paulo 
quid  aequius  obtulerit;  eaque,  quae  sunt  inter  nos  consultata,  per  hoc  tuum 

silentium  integra  manere  velim , donec  prius  cum  Braheanis  haeredibus  con- 
veniam. Turbant  enim  Braheani  agitantque  suam  dedicationem,  quae  sero 
advenit,  etiam  praefigere.  Quibuscum,  Deum  precor,  ut  commode  transigam, 
ne  ineptiae  ipsorum  propalentur  egoque  ab  ipsis  infortunii,  quod  ipsi  sibi 
per  eas  sunt  attracturi,  conciliati  insimuler. 

In  tradendo  bibliothecae  vestrae  exemplari  considera,  num  opera  D.D. 
Schmidii  uti  velis,  quem  Francofurti  sum  allocutus  admodumque  benevolum 
sum  expertus.  Ausus  quin  etiam  est  certo  mihi  promittere , si , quod  Nori- 
bergenses  requisiti  a Caesare  recusarunt , commodare  illi  ad  meas  manus 
4000  flor.,  quod  de  futuris  contributionibus  recipiant,  id  ego  in  plures  divi- 
dere possim,  repraesentata  Argentinensibus  quitantia  praefecti  aerarii  Imper. 
pro  200  vel  300  thaleris,  ipsos  mihi  non  defore. 

Ignosce  quaeso  brevitati  meae ; omnes  quos  mihi  nominasti  a me  quam 
officiosissime  saluta  et  vale.  Scripsi  Ulmae  9/19.  Nov.  1627.  proxima  occa- 
sione discessurus  Ratisbonam. 

Berneggerus  Keplero  S.  P.  D.  Summe  vir,  nolim  putes  factum  negli- 
gentia  mea,  ut  tardius  ad  tuas  responsum  accipias.  Causa  morbus  fuit  sane  quam 
periculosus  ac  mihi  prope  fatalis,  qui  me  dum  ad  tuas  responsa  meditor,  corripuit. 
Nunc  dum  praeter  spem  ac  fere  praeter  votum  (quis  enim  in  hoc  tali  aevo  magno- 
pere vitam'  expetat?)  e morbo  erepto  prima  mibi  cura  fuit  scire,  quid  tuis  Tabulis 
Rudolphinis  agatur.  Ipsis  Januarii  Calendis  mercator  quidam  (Ulmensis,  ut  puto] 
mihi  transmisit  fasciculum  10  exemplarium  petiitque  pro  vectura  12  bacos,  tulit  10. 
Non  fuerunt,  ut  scribere  te  memini,  diversi,  sed  ejusdem  generis,  omnia  sc.  ex  viliore 
charta:  quod  quomodo  peccatum,  nescio,  nisi  quod  suspicor,  Noribergenses,  qui  typos 
ex  aere  recte  addiderunt,  exempla  mundiora  sibi  servasse,  alia  per  fraudem  substi- 
tuisse. Alioquin  sane  maluissem,  ista  duo  exemplaria,  quorum  alterum  academicae 
bibliothecae  per  magnif.  rectorem,  alterum  Duci  Luneburgensi  per  D.  Clutenium  ob- 
tuli, meliori  charta  constare;  quamquam  vel  sic  grata  futura  non  dubito. 

Nuper  audivi  a rectore  et  decanis,  qui  quasi  privatum  academiae  consilium  con- 
stituunt, decretum  tibi  dvudaQov,  imperiales  thaleros  sex.  D.  Clutenius  an  principis 
sui  voluntatem  et  judicium  exspectaturus  sit,  ut  primum  eum  conveniam  cognoscam. 
Ceterum  exemplaria  binis  imperialibus  redemerunt  D.  Habrechtus,  M.  Malleolus,  aca- 
demia  Basiliensis,  M.  Welperus,  D.  Agerius  unum,  cujus  pretium  ait  patrem  convic- 
toris sui  M.  Petri  Huberi  Ulmae  soluturum  esse.  D.  Remus , mathematicus  Archidu- 
calis,  etiam  aliquod  expetere  dicitur , quamquam  id  nondum  a me  poposcit.  Restant 
adhuc  exemplaria  duo , quibus  emtores  facile  reperiam.  Quid  porro  de  pecunia  cum 
accepta,  tum  academica,  quam  singulis  momentis  habere  potero,  statuendum  sit,  tuam 
sententiam  exspecto.....  . Yale.  Argentor.  3/13.  Febr.  1628. 

Has  literas  eodem  exemplo  misi  Pragam,  ubi  nunc  agere  te  suspicor,  ut  alterae 
saltem  ad  te  veniant.  Ex  D.  J.  Schmidio  J.  C.,  mathematum  amantissimo  et  ali- 
quantum perito,  non  obscure  animadverti,  magnam  te  gratiam  apud  ipsum  initurum 
fuisse,  praemium  etiam  haud  aspernandum  habiturum,  si  tabularum  exemplar  ei  ob- 
tulisses, cum  Francofurti  una  essetis.  Quaeso  facias  adhuc  et  typum  illum  chalco- 
graphicum  tua  manu  ei  inscriptum  huc  mittas.  Conjungam  ego  cum  libro  (cujus  ad- 
huc 2 exempl.  supersunt,  ut  dixi)  ipseque  offeram. 

Operi  tam  nobili  et  genium  aeternitatis  habenti  debuisses,  credo,  tuam  imaginem 
aere  expressam  praefigere,  ut  te  non  solum  intus,  sed  etiam  in  cute  nosceret  poste- 
ritas. Quaeso,  si  quid  apud  te  possum,  facito. 

Keplerus  B eme g gero  S.  P.  D.  Clarissime  Vir.  Cum  ad  vos  re- 
vertatur legatus  vester  Fridius,  quoeum  oretenus  tibi  vacabit  loqui  de  rebus 
nostris,  brevis  ero  verbis.  Exemplaria  10  te  per  Comerellium  Ulmensem  acce- 
pisse spero.  Cum  Braheanis  conveni ; recuderunt  hic  primum  duernionem  cum 
praefatione  seu  dedicatione  sua,  a me  correcta,  exempla  mittam  ex  nundinis. 

Si  quid  pecuniarum  ad  te  congeritur,  id  filius  meus,  qui  Tubingae  stu- 
diosum agit  in  stipendio  Fickleriano,  jam  dudum  totum,  quantum  quantum  est, 
aviditate  hausit  inexplebili.  Itaque  cura  velim  vaces , quorsum  id  sit  trans- 
mittendum , saltem  per  Fridium  epistolium  ad  me  mittas,  ut  sciam , quantum 
id  sit,  atque  ego  faciles  tibi  rationes  explicabo,  quibus  hoc  onere  custodiendae 
pecuniae  leveris.  Errata  nonnulla  in  praeceptis  ultra  ea,  quae  sunt  inserta 
indici , hactenus  mihi  detecta  sunt  ab  utentibus , quae  cogito  subjungere  ap- 
pendici unius  paginae,  de  praxi  astrologica.  In  genesi  Rudolphi  error  11'  in 
loco  Q properante  typo  relinquendus  fuit  in  omnibus  planetis,  nullo  tamen 
effectu  in  illis,  neque  nocetur  exemplo  operandi.  Sit  hoc  emtorum  exercitium 
primum,  ut  correcto  loco  @ retractent  calculum  planetarum,  quisque  suo 
marte. 

Calamitas  et  7 nxwXe&Qia  Sueviae  dubium  me  tenent,  Ulmamne  mittam 
imprimendam  appendicem,  an  alio.  Vale.  Pragae  4.  Mart.  1628. 

Berneggerus  Keplero  S.  P.  D.  Yir  summe.  Tuas  heri  recte  milii  reddidit 
Fridius  noster,  quem  si  scissem  tam  diu  Pragae  haesurum,  literae  ad  te  meae,  quas 
8/13.  Febr.  et  Pragam  et  Ulmarn  eodem  exemplo  miseram,  citius  simul  ac  certius  ad 
te  pervenissent ....  Academia  nostra  dedit  pro  suo  exemplari  imp.  6,  academia  Ba- 
siliensis2,  Malleolus  2,  Welperus  itidem.  Operam  dabo,  ut  quae  restant  exemplaria  primo 
quoque  tempore  divendam,  aut  si  id  minus  fieri  potest  (omnia  enim  de  publica  priva- 
taque  egestate  querelis  undique  circumsonant  indeque  studia,  praecipue  mathema- 
tica, pessum  eunt),  faxo  ut  commoda  occasione  Ulmam  aut  quocunque  voles  alio  refe- 
rantur. Exspecto  ex  nundinis  et  praefationem  Braheanam  et  quam  initio  promisisti 
figuram  aeneo  typo  expressam ....  D.  Clutenius  responsum  a principe  suo  exspectat. 
Ceterum  12  imperiales  Tubingam  intra  biduum  triduumve  non  transmittam  quidem  (id 
enim  periculose  fecero,  milite  has  oras  undique  premente),  sed  per  cambium  transscri- 
bam,  occasionem,  quam  commodissimam  Kurnerus  Calvensis,  perendie  domum  abiturus, 
monstravit.  Vale.  9/19.  Mart.  1628. 

„Calamitas“  Sueviae  incepit  edicto  imperatoris  Ferdinandi,  quo  restitutio  coenobiorum 
imperata  est.  Quod  mandatum  ut  perficeretur,  exercitus  duce  Wallenstenio  Wurttembergiam 
invasit  initio  anni  1628  ejusque  cives  per  illum  et  sequentem  annum  tributis,  quasi  victis 
impositis,  summa  miseria  obruit. 

Keplerus  Berneggero  S.  P.  D.  Clarissime  vir.  Accepi  et  char- 
tam, a tuo  praeceptore  domestico,  te  decumbente,  scriptam  Ulmamque  mis- 
sam, et  binas  tuas  epistolas,  ex  quo  convaluisti.  Deo  gratias  ago  pro  amico 
mihi  conservato.  Miror  te  exemplaria  invenisse  ex  papyro  omnia  viliori.  Ego 
diserte  invenio  annotata  in  meo  memoriali  melioris  notae  tria.  Non  divino, 
quis  permutaverit,  nisi  forte  cum  mercatore  Ulmano  Comerello,  meo  affini, 
typographus  conspiraverit,  qui  4 vilioris  papyri  ex  pacto  adeptus  est.  Ulma 
nisi  in  iter  Argentoratense  non  excesserunt  exemplaria.  Vide  vero  ne  in  hoc 
sit  deceptio,  quod,  etsi  duplo  majus  pretium  solvi  pro  papyro  meliori,  diffe- 
rentia tamen  non  est  magna  bonitatis.  _ 

Si  filio  meo  transmisisti  nummos  et  non  amico  meo  Schickardo,  quem 
ejus  inspectorem  esse  volui,  id  tu  quidem  benevole,  at  ego  doleo  eoque  ro- 
gavi D.  Fridium,  ut  quos  illi  dedi  20  flor,  et  ipse  mitteret  non  filio,  sed 
Schickardo.  Sin  adhucdum  retines,  retineto  etiamnum  et  filiae  meae  Susan- 
nae  virgini,  quae  in  gynaeceo  Durlacensi  futura  est,  petenti  concedas  aut  per 
cambium  transmittas.  — De  Saganensi  mea  commoratione  ad  edendas  observa- 
tiones Tychonis  Brahe  nihil  habebam  solidi,  nihil  tutum,  aut  admodum  expe- 
tibile, quo  te  exhilararem 

Multa  hoc  die  scribenda  sunt,  ignosce  brevitati  et  vale  utque  valeas  cura, 

modum  lectioni  statue,  satis  superque  habens  in  thesauris,  et  plus  quam  non 
tantum  eloquaris,  sed  etiam  cogitando  percenseas.  Pragae  5/15,  Apr.  1628. 

Berneggerus  Keplero.  Vir  summe!  Non  statueram  ad  proximas  tuas. 
Pragae  mense  Aprili  datas,  prius  respondere , quam  de  Luneburgensi  honoarrio  certi 
quid  significare  possem;  sed  nimis  longum  id  fuerit  silentium,  res  lente  procedit. 
Nuper  ostendit  mihi  D.  Clutenius  a suo  principe  literas,  quibus  nondum  sibi  redditum 
librum,  cum  desiderio  tamen  exspectatum,  significat;  spero,  dignum  dante,  dignum  ac- 
cipiente praemium,  et  monitorem  se  D.  Clutenius  offert.  Pe  reliquis  exemplaribus 
P.  Remo  unum  dedi  jtemque  unum  J.  Lud.  Stradae,  quaestori  reip.  nostrae,  ma, the- 
matum bene  gnaro  tuorumque  praecipue  scriptorum  admiratori.  Vidit  apud  me  tuam 
Harmonicen,  cujus  exempla  non  exstant  in  bibliopoliis  npstris.  Fac  quaeso  sciamus, 
unde  is  librum  tantopere  expetitum  sibi  comparare  possit.  Francofurti  scio  apud  Tam- 
pachium  prostare  tua  pleraque,  sed  de  Harmonice,  quippe  Lincii  excusa,  dubitamus. 
Sed  et  P.  Habrechtus  remissum  pridem  exemplar  tabularum  praeter  opinionem  (credo 
quod  Francofurti  non  minoris  emi  didicisset)  nuper  repetiit.  Ita  superest  adhuc  unum 
exemplar,  quod  P.  Espichium  exspectat. 

Dedicationis  Braheanorum  exemplaria  ah  Hehenstreitto  nostro  recte  accepi  et 
dedi  quibus  oportuit.  Pe  trium  illorum  exemplarium,  quae  dixi,  pretio  6 sc.  impe- 
rialibus, scripsi  non  ita  pridem  ad  filiam  in  Durlacensi  gynaeceo  monuique,  per  quem 
eos  mittere  vellet  ostenderet.  Sed  nihil  dum  accepi  responsi.  Filius  12  imp.  accepit 

ipse,  nam  de  Schickardo  prius  significatum  oportuit Vale.  Argent.  d.  15/25. 

Junii  anno  1628. 

Berneggerus  Keplero  S.  P.  P.  Vir  excellentissime.  Habes  hic  a filia 
literas,  cui  nuper  imperiales  8 misi  Purlacum,  redactos  e libri  tui  distractis  exempla- 
ribus omnibus  reliquis.  Nam  priorum  pretium  filio,  ut  scis,  numeratum  est.  Eidem 
filio  vel  potius  ipsius  nomine  Schickardo  misi  nuper  20  flor.,  quos  monitu  filiae  tuae 
a P.  Fridio  repetii,  qui  dicit,  se  pridem  eam  pecuniam  redditurum  fuisse„  nisi  putasset 
exspectandum  chirographum  tuum,  quo  traditae  sibi  pecuniae  fidem  tibi  fecit.  Sed 
acquievit  in  apocha  mea  manuscripta  . . . . , P.  4.  Sept.  1628. 

Berneggerus  Keplero  S.  P.  D.  Vir  summe.  Non  dubito,  pridem  e meis 
ac  tuorum  literis  cognovisse  te  de  pecunia  e Tabulis  Rud.  redacta  recteque  partim  ad 
filium,  partim  ad  filiam  curata,  nisi  quod  a P.  Clutenio  nomine  principis  Luneburgici 
nihil  dum  accepi;  nihil  etiam  a P.  Agerio,  qui  nos  primo  rejecit  ad  convictoris  sui 
patrem  Ulmensem,  nescio  quem,  cujus  frustrationem  ac  tergiversationem  cum  ei  signi- 
ficassem orassemque,  mihi  committeret  illam  pecuniam  filiae  tuae  mittendam,-  respondit, 
prius  inquirendum  sibi,  num  quid  Ulmensis  ille  sno  nomine  exposuerit,  se  enim  denuo 
eum  de  solutione  appellasse.  Utut  sit,  non  est  quod  de  solutione  dubites.  Etiam 
P.  Clutenius  spem  honorarii  fecit  6 imper.  non  minoris,  proximis  principis  sui  literis 
significandi;  nam  exspectare  se  mandatum  certum.  Octo  hos  imperiales  interea,  dum 
rescribis, , cui  dare  debeam,  accipiam,  uti  spero  ....  P.  Argent.  13/23.  Jau.  1829. 

K e plerus  Berneggero  S.  P.  D.  Et  prodesse  volunt  et  delectare 
poetae.  Tu  quoque  Cl.  Vir,  amice  carissime,  impenso  tuo  studio  mihi  com- 
modandi dici  non  potest  quantum  me  in  hac  turbulenta  mea  solitudine  rec- 
rees. Nimirum  et  solitudo  est,  quae  me  sepositum  ab  urbibus  Imperii  angit, 
cum  lente  et  cum  sumtu  magno  commeant  literae , et  turbae  reformationis, 
me  quidem  intacto  at  non  aeque  neglecto  in  occulto,  exempla  tamen  et  ima- 
gines tristes  statuunt  ob  oculos,  dum  noti,  amici,  proximi  subvertuntur , dum 
sermonis  commercium  cum  perterrefactis  metu  intercipitur  etc. 

Revertor  tecum  ad  pecunias,  ut  ais,  meas.  Puto  jam  Bartschium  scrip- 
sisse, quo  Fridius  quiete  componatur.  Rescripsere  mei,  eos  20  flor,  esse  de- 
volutos in  pastorem  quendam  Tubingae  vicinum,  qui  soluturus  sit  residuum, 
nescio  quando.  Intelligo  hinc,  meos  acceptasse  procul  dubio  solutionem  hanc 
coque  Fridium  esse  liberum.  De  reliquo,  cujus  spem  facis,  non  est  cur  ante 

disponam,  quam  in  tua  potestate  sit.  Quidquid  tamen  erit,  filio  meo  ad 
actum  magisterii  commodum  obveniet,  hae  solum  cautione,  quam  te  rogo:  ut 
non  sine  consensu  filiae  meae,  quae  Durlaci  est,  Tubingam  mittas,  si  forte 
commodius  Tubingam  transferre  possis  recta,  quam  per  Durlachium. 

Literas  ad  filiam  (a  qua  diu  est  cum  accepi)  adjunxi  his  Noribergam 
deportandas  dedique  negotium  Eckeprechto  meo  ibi,  ut  vel  ipse  mittat  Dur- 

lacum,  vel  in  hasce  ad  te  spectantes  inserat Vale,  Deo  commendatus. 

Dabam  Sagani  postr.  Cal.  Mart.  Greg.  anni  1629. 

Keplerus  Berneggero  S.  P.  D.  Clarissime  Vir.  Malum  aliquod  videor 
subodorari,  Eckebrechtus  meus,  civis  Noribergensis , ad  quem  omnia  mea  ne- 
gotia remisi,  a 2 mensibus  nihil  scribit.  Ad  illum  misi  literas  ad  te  et  filiam 
meam  ante  2 menses,  misi  ante  3 septimanas  Gorlicio  *alteras  cum  inclusa 
epistola  ad  Bartsehium,  de  quo  multa  quaesivi  ex  te.  Ergo  jam  anxius  sum 
de  omnibus  rebus  meis , de  Lincensibus  debitis , de  exemplaribus  Tabularum, 
de  mappa  nautica,  quo  nomine  habet  a me  120  flor.,  de  filia,  de  te,  de  ami- 
cis Ulmensibus.  Rogo  literas  responsorias  includas  ad  Jo.  Siberum,  magist- 
rum postarum  Lipsiensem D.  Sagani  19/29.  Apr.  1629. 

Haec  sunt,  quae  Keplerus  cum  Berneggero  egit  de  Tabulis  Rudolphinis.  Quae 
restant  epistolae  nec  non  quaedam , quae  hic  e praemissis  epistolis  omittenda  censui- 
mus,  pertinent  partim  ad  librum  mathematicum,  quem  edere  in  mente  habuit  Kep- 
lerus, partim  ad  res  domesticas,  vitae  Kepleri  reservanda. 

Volumine  V.  p.  46.  diximus,  superesse  epistolas  Kepleri  ad  W.  Schickardum 
datas,  quae  maxima  ex  parte  typum  Tabularum  Rudolphinarum  attineant,  respon- 
siones vero  Schickardi  desiderari.  Epistolas  has  praemissis  subjungimus,  cum  ex  parte 
quidem  illis  lucem  quandam  afferant.  Prima  illarum  inscripta  est : 

Clarissimo  Viro,  D.  W.  Schickardo , Linguae  Sanctae  Professori  in 
Academia  Tubingensi , D.  Amico  et  hospiti  meo  charissimo. 

S.  P.  D.  Quae  hic  gerantur,  velim  vobis  omnibus  spectatoribus  geri, 
ut  animos  ad  eadem  sufferenda  praeparetis,  si  quando  et  vestrae  visitationis 
tempus  accesserit.  Si  melancholicus  vester  has  tristes  rerum  imagines  animo 
concepit , abunde  illi  fuit  incitamentorum  ad  mortem  capessendam.  Magnum 
lenitatis  argumentum,  quod  non  ustulamur,  sed  vivere  nobis  licet,  siquidem 
vivere  licet  illi,  cui  vitae  tolerandae  subsidia  denegantur.  Nam  pupillis,  agri- 
colis, et  ut  audio,  in  posterum  etiam  opificibus  exire  provincia  non  licebit, 
nisi  cum  jactura  et  bonorum  omnium  et  honestatis  intra  quidem  provincias: 
nam  fama  foris  premi  non  poterit.  Haec  de  me  meisque  dicta  nolo,  nam 
adhuc  mihi  frui  licet  privilegio  conditionis  aulicae. 

Curiosus  aliquis,  Famae  filius , immaturam  sparsit  famam  de  libris  meis 
circumscriptis:  quae  res  etsi  me  in  sollicitudine  constituit,  sciebam  tamen  in 
umbratilem  plagam  desituram.  Scilicet  etiamnum  obsignata  est  bibliotheca 
mea  interdiu.  Sed  haec  missa  faciamus. 

Discessus  mercatorum  me  de  collectaneis  nonnullis  admonuit,  quae  dudum 
ad  te  perscribere  meditatus  sum:  ea  hac  vice  perscribo  rogoque,  ut  re- 
spondeas. 

1)  In  illa  circuitione  Veneris  circa  gibbam  Lunae  speciem  quaero,  cum 
occiderent  planetae  conjuncti,  quantulo  spatio  Venus  praecesserit  Lunae  proxi- 
mum marginem,  comparatione  ad  diametrum  corporis  Lunae  inter  cornua  duc- 
tam? Et  anne  spectaveris,  usque  dum  occumberent? 

2)  An  acceperis  Hyperaspisten  et  pecuniam  Frankofurto?  (Scribit  con- 
tra me  Claramontius  Romae.) 

3)  Ubi  Beckius?  anne  recipiat  in  se  sculpere  globum  Terrae  cum 
2 planis  circularibus?  Nam  cedo  discerptione  illa  circulorum  circa  Novam 
Guineam  et  Salomonias,  quam  illi  proposueram  literis  ultimis,  maneant  integra 
plana  circularia.  Tantummodo  id  observetur,  ut  per  quindenos  gradus  ducantur 
meridiani,  non  per  denos;  et  principium  numerationis  geminae  fiat  ab  eo,  qui 
per  Huennam,  hanc  ipsam  ob  rem,  transit,  numerenturque  14  aut  15  horae 
in  occasum,  9 vel  10  in  ortum. 

4)  Quid  RAMBAM  tuus  de  combustione  et  contritione  vituli  aurei?  An 
igne  absumi  potest  aurum?  Quaerunt  enim  de  hoc  chymistae. 

5)  Apud  D.  Besoldum  ut  et  apud  Lansium,  quibus  a me  salutem,  rogo 
inquiras  de  scriptore  historico  Lusitano,  Jo.  de  Barros;  is  anno  1506.  13.  Jan. 
annotat  eclipsin  Solis  Cochini  visam  (ut  scribit  Kirwizer  Jesuita  in  descrip- 
tione cometae  1618  in  India  visi),  quam  invenio  a.  1507  dicto  die:  an  igi- 
tur etiam  Hispani  annum  in  25.  Martii  innovent?  Item  circumstantias  omnes 
eclipsis  videre  velim.  Quodsi  aliae  vobis  suppetunt  visae  eclipses  Solis 
(etiam  illius  lunaris  descriptionem , cujus  praedictione  Hispanus  sibi  portas 
aperuit  oppidi  Indici)  ex  locis  remotis,  cupio  iis  juvari. 

6)  An  Flaidero  (ei  salutem)  transmissa  comoedia  Imma,  prosa  vernacula? 

7)  Invenio  in  scheda  mea  vocem  Connivere.  Quid  ea  me  velit  moni- 
tum, ex  te  discam,  ipse  enim  sum  oblitus. 

Vale,  saluta  notos  et  nostrates  ad  vos  advenientes  votis,  ope,  consilio 
juva.  Lincii  1626.  15/25.  Aprilis.  Uxorem  tuam  seorsim  privato  et  secreto 
officii  genere  saluta  efficeque,  ut  mihi  de  mea  procuratione  gratias  agat. 

T.  A. 

Jo.  Keplerus,  Mathematicus. 

P.  S.  In  summa  non  Germaniae  tantum  sed  plerarumque  Europae  provincia- 
rum perturbatione  mirari  noli,  si  etiam  mea  consilia  editionis  tabularum  pertur- 
bentur et  huc  usque  dilata  sint.  Ego  tam  sum  cupidus  editionis,  quam  Ger- 
mania pacis,  nec  minus  operae  pono  in  re  hac;  sed  ultra  initium  nondum 
processi. 

Schickardus  fratri  Lucae  summam  harum  et  priorum  Kepleri  literarum  refert, 
d.  29.  Jul.  scribens:  De  Kepleri  statu  pro  tempore  turbulento.  Scribit,  quod  editio 
tabularum  nihil  impediatur  intestinis  motibus  rusticorum.  Omnia  quidem  publicationi 
necessaria  jam  ad  manum  habet  et  cum  anno  superiori  mecum  esset,  mensa  mea  per 
mensem  usus,  significavit,  sibi  a Caesare  sumtus  affatim  suppeditatos  esse,  quibus  pa- 
pyrum emeret  ac  typothetas  remuneraretur  (nam  propriis  impensis  edere  consultius  pu- 
tavit). ,£at  cutd)  einen  ganjett  SOSagen  boH  Rapter  bvobeu  git  Uempten  beftefit  tmb  auf  bev 
®on«iu  biitabfttprat  laffen,  item  nctue  ©djtifften  bon  befonbeven  aftronemifc&en  Cbarafteren  gteffen 
Taffen.)  Item  ex  universali  fama  pridem  haud  dubie  novisti,  quod  Jesuitarum  instinctu 
Caesar  ejus  bibliothecam  (in  qua  multi  etiam  libri  controversae  religionis)  circumscrip- 
serit et  obsignarit,  mathematicos  tamen  libros,  ni  fallor,  libere  potest  usurpare.  Signi- 
ficavit nuperis  literis,  quod  nunc  Claramontius  Romae  aliquid  contra  se  scribat  aliud, 
indigne  sc.  ferens  Tychonis  vindicias.  Nempe  plus  ipsi  dolet  Hyperaspistes,  ante  an- 
num editus  Francofurti,  quam  mihi,  licet  etiam  tacto  p.  170  et  200.  Vidistine  librum? 
Quaere,  et  invenies,  quomodo  me  tractet. 

Proximae  literae,  filium  Ludovicum  spectantes,  datae  sunt  Ulmae  16/26.  Dec,  1626; 
quae  has  sequebantur,  haec  habent: 

S.  P.  D.  Clarissime  vir,  amice  et  hospes  chare. 

Etsi  jam  dudum  exspecto  abs  te,  Lansio  et  filio  meo  responsoria^,  tamen 
quia  heri  demum  mihi  sunt  redditae,  quas  scripsisti  d.  VII.  Trinitatis,  et 

quia  compertura  mihi,  quis  quid  agat  ad  tc  Tubinga  abstrahendum,  cogit  me 
materia  tuarum  literarum  respondere,  et  perdontari,  quid  in  te  spei  sit.  Ob- 
tulisti n.  tuam  operam  in  sculpturam  mappae  universalis.  Et  ego  quidem 
addo  Tabulis  indicem  copiosum  locorum  ad  600,  mappam  vero  destinavi  solius 
navigationis  usibus,  eoque  non  putavi  aptiorem  posse  esse  figuram,  quam  illa 
est  biseetio  in  duos  discos  circulares,  ut  qui  minimum  distorquent  figuras.  At 
tu  vincis  ceteris  omnibus  rationibus.  Non  tamen  persuades  de  unico  solo 
hemisphaerio.  Accipe  igitur,  quid  hac  nocte  inciderit,  qua  figura  puto  prae- 
stari usus,  quos  tu  quaeris.  Schema  quamvis  rudissimum  loquetur  ipsum. 
Habes  una  et  mensuram  papyri  meae , liber  erit  in  folio.  Rescribe  quid 
videatur  et  quantus  sumtus  tam  cupri  quem  sculpturae. 

De  libris  Francofurtensibus  recte  omnia.  Pecuniam  si  habes,  habeto. 

Filium  meum  urge  ad  crebro  mihi  scribendum.  Paupertatis  opinionem 
ipsi  saluberrimam  dedi  pro  viatico  revertenti.  Calcaria  mea  abstulit  nec  re- 
mittit, nec  rescribit  de  commissis  negotiolis.  Vale,  brevitati  ignosce.  Vexat  hanc 
manum  picus  subalare,  non  id  ex  officina  vestra  periculosum,  absit,  sed  tamen 
ulcus,  quod  tamen  jam  depuratur. 

13/23.  Jan.  162  7.  Ulmae  im  M)olgdj)lht  betptt  23ud)trucfent  D,  Horstio. 

Clar.  Dominationis  Tuae 

Amicus  J.  Kepler. 

Schaeffero,  Flaydero,  amicis  ceteris  salutem. 

„Mappam“  quam  dicit  Keplerus,  subjunxit  Tabulis  Rudolphinis  eamque  ut  nimis 
extensam  nec  ullius  huic  nostrae  aetati  usus  omisimus.  Inscripta  est:  Nova  or- 

bis Terrarum  deline  alio  singulari  ratione  accommodata 
meridiano  Tabui  arum  Rudolphi  Astronomicarum.  Ex  prae- 
scripto Tab.  Rud.  pag.  33.  34.  35,  36  et  praeceptorum  LX,  LXI.  pag.  41, 
42,  petente  typumque  emblematis  innuente  Joanne  Kep plero  Mathe- 
matico Caesar  eo  , amico  clarissimo,  ita  disposuit  suaque  manu  exaravit , 
exsculpi  denique  fide  integra  curavit  Ph  il  ip  pus  Ecleeb  r echt,  Civis  No- 
rimbergensis.  Sumptus  'faciente  Jo.  Kepplero  sculpsit  Norimbergae  J.  P. 
Walch.  A.  1630. 

Typus  Tabulae  talis  est:  aquila  biceps  corpore  suo  sustinet  planiglobium  orbis 
antiqui,  capita  aquilae  in  rostris  tenent  clipeos,  coronis  laureis  circumdatos  (sine  dubio, 
certe  in  iis  exemplaribus  quae  nos  inspeximus,  post  annum  titulo  adscriptum  exaratos, 
cum  tum  temporis  non  Leopoldus,  sed  Ferdinandus  Imperator  fuerit),  quorum  alter 
(sinister)  inscriptus  est:  Leo  p oldo  R omanorum  Imperatori  S.  A.  devotissime 
D.D.D..  alter  (ad  dextram):  Me  pressam  tenebris  revocat  Le  opoldus  in  auras.  Re- 
liquum planiglobium  in  duos  semisses  dissectum  prius  tangit  ad  dextras  ,et  sinistras, 
reliquas  mundi  partes  exhibens.  Meridianus  primus  transit  insulam  Huennam.  Se- 
missi,  quae  repraesentat  septentrionalem  partem  Americae,  haec  adscripta  sunt: 

Usus  hujus  chartae  nauticae.  Si  ad  certam  horam  innotuit  locus 
Lunae  ex  observatione  applicationis  marginum  ejus  ad  aliquam  stellam  no- 
tam, aut  ad  extremitates  Solis  vel  umbrae  Terrae,  isque  locus  per  remotio- 
nem parallaxium  illius  horae  (ubi  opus  est)  ex  viso  in  verum  fuerit  con- 
versus , computetur  ex  Tab.  Rudolphi , qua  hora  Uraniburgica  locum  illum 
verum  occupaverit  Luna:  tunc  si  pauciores  horae  et  minuta  fuerunt  in  obser- 
vatione, differentia  quaesita  inter  horas  subtrahendas  chartae,  sin  plures,  inter 
addendas,  deteget  meridianum  loci,  sub  quo  versatur  observator,  seu  respon- 
deat pictura  litorum,  sive  discrepet;  nam  ea  hoc  modo  corrigi  tandem  poterit. 
Vicissim  si  computata  est  ex  Tab.  Rudolphi  hora  Uraniburgica  eclipsis  Lunae, 
vel  cujusque  loci  Lunae  veri,  ea  reducitur  ad  loca  reliqua  subtrahendo  vel 

addendo  totidem  horas , quot  inveniuntur  ad  cujusque  loci  meridianum  anno- 
tatae; sed  tunc  fida  supponitur  collocatio  locorum.  — Cum  privilegio  Cae- 
sareo  ad  annos  XXX. 

Denique  notandum,  aequatorem  repraesentari  linea  recta,  divisa  in  12  horas  ad 
dextram  et  sinistram,  incipiente  a sectione  primi  meridiani  cum  aequatore. 

Philippus  Eckebrecht,  mercator Norimbergensis  et  mathematicarum  artium 
studiosus,  quem  Keplerus  in  epistolis  ad  Berneggerum  datis  ,,amicunr£  dicit,  ad  quem 
omnia  sua  negotia  remiserit,  natus  est,  auctore  Doppelmayero,  11.  Febr.  1594,  mor- 
tuus 5.  Mart.  1667;  multum  temporis  impendit  studiis  et  observationibus  astronomicis. 
Keplerum,  refert  auctor  quem  diximus,  in  itinere  Ulmensi  1625  et  1626  Norimbergae 
ab  Eckebrechto  hospitio  exceptum  esse.  Testem  affert  librum,  Eckebrechto  Kepleri 
manu  inscriptum  (4/14.  Aug.  1625)  quo  gratias  agit  pro  liberali  et  amico  hospitio. 

Keplerus  Schickardo  S.  P.  D.  Acceptis  tuis  literis,  Schickarde 
amicissime,  cum  vexarer  ulceribus,  ut  sedendi  mihi  facultas  esset  impedita  vel 
in  equo  vel  etiam  in  curru,  statueram  pedes  ad  te  venire,  praesertim  ut  cor- 
pus ad  auram  frigidam  ventilarem.  At  frustra  fui.  Vix  Blaubyram  attigi, 
cum  experientia  capta  et  itineris  et  virium,  cum  etiam  resolutio  nivium  me- 
tueretur, vidi  mihi  revertendum.  Per  literas  igitur  agam,  quae  possum.  Sculp- 
tura, ut  video,  ad  M.  Beckium  recidit.  Is  forte  jam  promovebitur;  quaero 
num  ille  nihilominus  sit  praestaturus , quod  in  se  recepturus  est?  Deinde 
quaero,  num  ille  ea  profunditate  et  evidentia  suos  ducat  sulcos  in  lamina,  ut 
ad  600,  800,  1000  vel  1200  exemplaria,  prout  typorum  repetitione  opus 
erit,  suffecturi  sperentur?  Quaero  tertio,  si  tua  vel  mea  opera  ordinentur  in- 
sculpenda, quodnam  sit  futurum  ejus  faccfitiov,  quae  merces?  Non  quaero  ut 
amicus,  hic  n.  liberalitate  opus  esset;  non  ut  peregrinus  et  pene  exui,  sic 
n.  justius  emendicarem  ejus  operam,  sed  quaero  ut  aliquis  bibliopola.  Nam 
huic  hominum  generi  tradenda  erunt  exemplaria.  Cetera  quaesita  sunt  in 
adjecta  papyro.  Sed  et  de  papyro  quaerendum,  ubi  ea  praeparanda?  Singu- 
laris n.  crassities  requiritur,  quae  nonnisi  ab  iis  exspectanda,  qui  dudum  his 
usibus  suppeditare  sunt  soliti.  Item  exsculpta  lamina  quis  exempla  expri- 
met? qua  mercede?  Rogo  etiam  perconteris  ex  ipso,  num  ipsi  sit  animus, 
confectis  tabulis,  computandi  Ephemeridas  et  quibus  conditionibus? 

Jn  locis  mediterraneis  non  ero  curiosus  in  sculptura.  Iis  n.  deputatus 
est  catalogus  prolixus  600  locorum,  quem  magno  labore  concinnavi  ex  obs. 
eclipsium,  auctoritate  idoneorum,  distantia  itineraria  et  tabulis  recentissimis 
locorum  particularium,  etiamque  mappa  universali  Jansonii.  Sculpentur  potis- 
simum litora , ostia  et  nomina  fluviorum,  portuum,  insularum,  sinuum,  ut 
mappa  serviat  nautis. 

Ego,  mi  Schickarde,  versor  in  maximis  curis,  quod  inciderim  ac  paene  vi 
pertractus  fuerim  in  hominem  asperum,  superbum,  prodigum  et  violentum , qui 
cum  difficultate  pecuniaria  laboret,  quod  deest  a me  exigit,  non  precibus,  sed 
minis  et  callida  interpretatione  contractus  nostri:  ut  sit  mihi  metuendum,  ne 
primo  quoque  tempore  lites  nostrae  ad  magistratus  sint  mihi  deferendae,  quod 
invidiam  peregrino  confiat  apud  ipsos  magistratus.  Ex  qua  re  sequetur  tan- 
dem interruptio  operis.  Utinam  vel  ipse  coram  loqui  possim  Werlino  vestro, 
vel  tibi  vacaret,  multiplicia  super  hoc  negotio  cum  ipso  serere  colloquia  mihi- 
quo  primo  quoque  tempore  consilium  ejus  rescribere.  Opus  inchoatum  nec 
mea  culpa  vel  levitate,  sed  necessariis  de  causis,  magistratuum  testimonio  con- 
firmandis, interruptum,  an  ille  vellet  meis  numericis  typis  (quos  similitudine 
rerum  geometricarum  qtjtovq  dicere  possum,  ut  numeratione,  non  contrectatione 
et  exploratione  digitorum,  sciat  collector,  quid  arripiendum  ad  complendos 

loculos)  continuare;  qua  mercede  paginam  numerorum  (in  folio  ob  numerum 
sexagenarium)  in  1000  exemplaria  meae  papyri,  nullo,  praeter  duo,  exemplari 
promisso  ipsi  typographo,  quantum  in  septimanam  absolvere  possit  me  prae- 
sente et  haesitationem  omnem  circa  titulos  et  formas  tabularum  institutione 
mea  tollente , quae  res  hic  nullam  litem  parit,  nec  tempus  perit  mutationibus. 
Tum  autem,  an  moram  censura  sit  injectura;  et  quod  caput  est,  quo  pretio 
mensa  in  ejus  vicinia  redimatur  hoc  tempore,  quae  mihi  vetulo  sit  commoda ; 
an  ipse  mihi  habitationem  possit  commodare?  Si  abundat  typis  numerorum, 
an  consultius  meos  typos  relinquam  ad  Danubium?  Haec  essent  mihi  hoc 
tempore  percontanda  in  subsidium  adversi  casus,  minitantis  eminus.  Wer- 
linum  hominem  aequum  puto  eramque  eodem  curru  ad  ipsum  advolaturus 
Decembri,  quo  huc  veni,  nisi  me  turba  in  ipsa  Lincensi  obsidione  capta  et 
respectus  Caesaris  Ulmae  adstrinxisset,  et  typographus  hujus  loci  ipseque 
D.  Theodoricus,  ille  promissis,  iste  benevolentia,  ut  hic  contraherem  permo- 
vissent. 0 utinam  nobis  essent  creberrimae  et  maturrimae  scribendi  occasiones. 

Haec  vero  memineris  a me  scribi  animo  curis  incenso  et  metu  futurorum 
saucio,  quem  vel  unum  commodum  verbum  et  aequa  mentis  declaratio  mitigat 
inque  spes  novas  inducit.  Itaque  praeterquam  quod  in  futurum  necessaria 
mihi  est  cautio,  de  cetero  famae  hominis  etiam  apud  Werlinum  parcitum  velim. 
Sit  qui  est,  per  me  licet:  tantummodo  Deus  me  ejus  conversatione  quam 
minimo  cum  damno  liberet  oro. 

Filio  meo  rogo  dicas,  calcaria  me  accepisse  cum  literis  D.  Lansii,  cui 
plurimam  salutem.  Ratisbonam  hoc  tempore  non  sunt  expedita  itinera,  certum 
tamen  inde  subsidium  illi  in  Baccalaureatum , at  non  in  vestem,  qualem  ipse 
amat.  Ratio  sumtuum  quae  sit  futura,  velim  eam  mihi  consignatam  mittat 
sine  mora  et  cum  tua  revisione  schedae.  Salutem  a M.  Saxone  cum  mu- 
nusculo ex  Apiani  reliquiis,  mea  intercessione  procurato.  Vale  cum  uxore  et 
omnibus  fautoribus.  Ulmae  10.  Febr.  1627. 

Clar.  Dom.'  Tuae 

officiosus  amicus  J.  Keplerus. 

Bene  observata  c/  Q)  $•  Mitte  eam,  mittam  et  meam  proxime.  Ob- 
servavi tempus  per  2 fixas  in  uno  verticali,  vicino  meridiano  septentrionali. 

Sequens  Kepleri  epistola  nihil  habet  de  editione  Rudolphinarum,  sed  plane 
Schickardi  fortunam  spectat  et  filii  Ludovici  conditiones. 

Keplerus  Schickardo  S.  P.  D.  CL  Vir.  Amice  charissime.  Quas  filio 
meo  dedisti,  opera  sororii  mei  accepi.  Quas  ante  octiduum  misi  cum  fasciculo, 
recte  tibi  traditas  existimo  vel  ex  hospitio  ad  Ovem  vel  curante  D.  Abbate 
Bebenhusano.  Quibus  acceptis,  spero  te  amici  officio  functurum  in  regendo 
filio  meo  erogandisque  quos  misi  sumtibus  et  rationibus  ab  ipso  repetendis 
ante  erogatorum,  quas  ad  me  mittas. 

De  fortuna  tua  inaudivi  obscurum  nescio  quid;  competitores  tibi  fuisse 
in  petendo  collegii  jure,  quod  cujusmodi  fuerit,  ego  rerum  academicarum  im- 
peritus intelligere  non  potui,  num  locum  in  collegio  principis  petieris,  an  in 
collegio  facultatis  philosophicae.  Addebant,  duos  comparuisse  competitores, 
utrumque  cum  ejusdem  Principis  Wirt.  commendatitiis,  tibique  praelatum 
Rauscherum.  Tantum  alii;  tu  addis,  ab  academicis  te  repulsum.  Haesito  an 
eadem  de  petitione  sit  hoc  accipiendum,  anne,  cum  esses  postpositus  aliis, 
augmentum  salarii  petieris?  Quicquid  id  est,  leniter  ferendum  existimo,  nec 
praecipitanda  consilia,  tres  potissimum  ob  causas.  Primum  enim  haud  reor, 
tribuendum  hoc  esse  contemtui  tuae  vel  personae  vel  dotium , sed  necessita- 

tibus  aliis,  ex  quibus  coalescit  inter  plures  aliquod  senatus  consultum.  Nam 
professio  aut  linguarum  aut  matheseos  tibi  convenit;  theologicam  non  puto 
te  ambire,  ut  ejus  interventu  adopteris  in  id  collegium:  nam  si  te  bene  novi, 
non  arrident  tibi  negotia  ei  facultati  obvenientia  in  collegio.  Jam  linguarum 
professio  habetur  accessoria,  nec  puto,  unquam  cuiquam  ejus  respectu  majus, 
quam  tibi,  datum  salarium.  Plerumque  ei  professioni  incubuerunt  aut  pecu- 
niosi aut  ad  alia  aspirantes,  quibus  morarum  alias  necessariarum  haec  salarii 
accessio  erat  solatio.  Senatus  igitur  difficili  hoc  tempore,  raris  academiae 
civibus,  accisis  proventibus,  exemplum  in  te,  quod  in  legem  abeat,  'non  cen- 
suit  statuendum.  Quod  vero  matheseos  attinet  professionem,  non  tibi  hic,  si 
ab  ejus  petitione  depulsus  es,  contumelia,  sed  senis  (Maestlini) , qui  unicus  hoc 
tempore  pater  habetur  totius  ordinis  academici,  ejus  inquam  votis,  non  longi 
ut  rentur  temporis  gratia  est  facta;  qui  si  penitus  animi  sensa  promat,  non 
de  suo  vel  commodo  vel  honore,  sed  de  ...  . successione  satagit.  Haec  tibi 
cogitatio  poterit  esse  solatio.  Altera  causa,  quae  in  te  omnem  super  accepto 
ludibrio  ortam  animi  perturbationem  penitus  opprimat,  est  ista,  quod,  siquidem 
avaritia  publici  fisci  et  contemtus  tuarum  artium,  apud  quos  minime  oportebat, 
tibi  incommodavit,  ut  ne  temporario  quidem  subsidio  te  sublevandum  ob  me- 
rita censerent,  aut  si  bene  meritis  apud  vos  non  alia  refertur  gratia,  quam 
quae  materiam  excludit  aliis,  bene  de  iisdem  studiis  merendi:  jam  hoc  mali 
ominis  loco  est  habendum,  quod  lamentabilis  aliqua  ruina,  quae  cum  repu- 
blica  privatos  etiam  feriat,  consequatur.  Metus  itaque  doloris  maximi  sensum 
tibi  adimat  punctionis  leviculae.  Sed  declaret  id,  quod  innuo,  ratio  tertia, 
quam  eo  potissimum  dirigo,  uti  te  dehorter  a rebus  tuis  hoc  tempore  novandis 
temere.  Nimirum  quo  magis  mirae  sunt  rerum  tuarum  vicissitudines,  con- 
cursusque et  impedimenta  mutua  momentorum  diversorum  in  utramque  par- 
tem, hoc  tu  attentius  in  opera  divinae  providentiae  velim  respicias,  et 
si  qua  ejus  manifesta  in  rebus  tuis  vestigia  deprehenderis,  iis  adoratis,  de  di- 
vino favore  magis  magisque  confirmeris.  Meministi  quid,  cum  primum  huc 
appellerem,  primis  ad  te  literis  obscure  inuerim:  Non  me  latere,  quis 
quid  tentet,  ut  te  Tubinga  abstrahat,  nimirum  ad  ministerium  eccle- 
siasticum, conjunctum  cum  exercitio  gloriosissimo  matheseos.  Quicunque  sibi 
potuit  imaginari,  a te  non  magni  fieri  locum  Tubingae,  dicere  aliter  non  po- 
tuit, quam  conditionem  offerri  tibi  convenientissimam.  Verum  aut  tute  ipse, 
quod  hariolor  rerum  ignarus,  spe  promotionis  academicae  ductus,  occasionem 
praetermisisti,  aut  alii  hoc  de  te  persuasi  destiterunt  ab  urgendis  coeptis. 
Nunc  postquam  de  ministerio  ecclesiastico  te  serio  cogitare  significas,  occasio 
illa  est  elapsa,  nec  revocari  rebus  sic  stantibus  potest,  locus  enim  jam  occu- 
patur ab  alio.  Quid  hoc  rei?  Nimirum  certo  certius  mihi  persuasum  habeo, 
aut  consecuturum  illam  functionem  fuisse  grave  aliquod  incommodum,  quod 
divina  providentia  sit  a te  amolita,  aut  quod  verisimilius,  eandem  in  vicinia 
cum  alia  aliqua  commodiore  permutatum  brevi  iri.  Tu  nunc  applica  exem- 
plum ad  locum  illum,  quem  ambisti,  academicum.  Quid  si  namque  expediat 
tibi,  ut  in  nullo  sis  collegio;  quid  si  quid  impendeat  gravius,  collegis  omni- 
bus aut  tibi  saltem  tuisque  studiis  oneri  futurum?  Imo  vero  vel  maxime  in 
oppositam  partem  respicias.  Quaenam  est  functio,  quam  jam  pono  quaeris, 
Tubinga  abituriens?  Nihilne  ibi  malorum?  nihil  periculi?  nullus  metus  re- 
pulsae, si  opima?  nullane  egestas  ejus,  si  incognita?  Quid  si  divinae  gratiae 
tribuendum  hoc  est,  quod  artes  profiteris  omnibus  partibus  charas,  nulli  exo- 
sas? Quid  si  hoc  turbulentissimo  tempore  subita  totius  patriae  ministerio  cala- 

mitas  ingruat,  cui  te  Deus  subducere  cogitaverit,  cum  Tubingae  te  collocaret? 
Non  est,  inquis,  recusanda  afflictio  ministro  ecclesiae.  At,  inquam  egO,  non 
etiam  est  ei  quaerenda,  qui  non  est  eidem  obstrictus  officii  rationi.  Nam  hoc 
statu  rerum  tuarum  videre  te  velim  etiam  atque  etiam , ne  te  curae  potius 
domesticae,  quam  studium  sanctitatis  ad  munus  ecclesiasticum  captandum  im- 
pellat. Sed  non  diducam  hoc  latius.  Amicus  amico  hoc  uno  verbo  suggero 
consilium,  ut  hoc  exulcerato  rerum  statu  tuae  adhaereas  professioni,  ut  hal- 
cyon litorali  nido  ventis  furentibus,  nec  sponte  tua  ab  ea  resilias,  quin  po- 
tius exspectes,  si  quid  vocationes  ultroneae  afferant  novi.  Interim  si  tuo  ego 
loco  essem,  omni  benevolentiae  significatione  primum  victorem  petitionis  mihi 
devincirem,  deinde  ejus  intercessione  exorata  per  libellum  supplicem  significa- 
rem senatui,  acquiescere  me  ejus  judicio  in  hac  electione;  at  cum  petierim 
locum  illum  non  honoris  studio,  sed  urgente  penuria  et  arcta  re  domestica, 
rogare  me,  ut,  si  sic  ut  hactenus  perrexero  in  adjuvandis  et  studiis  et  disci- 
plina juventutis,  ipsi  mei  rationem  habeant  ad  futura  (Natalia  forte)  meque 
pensione  aliqua  propter  hujus  anni  caritatem  annonae  adjuvent  etc.  Eo  modo 
si  blande  omnes  amplexareris,  a quibus  tibi  existimas  incommodatum,  et  dimi- 
nueres in  iis  opinionem  concepti  ex  repulsa  doloris  et  duritiem  omnem  emol- 
lires, ut  iis  in  proxima  occasione  secundioribus  uti  possis.  Ita  sentio.  Tu 
judica.  Circumstantias  me  ignorare  vides,  et  Yale.  10/20.  Martii  1627.  Ulma. 

T.  A. 

J.  Keplerus,  Mathematicus. 

P.  S.  Jam  finita  epistola  tuae  mihi  sunt  redditae  de  6.  Febr.  Simul 
sororis  literae  hoc  significant,  filium  meum  3.  Martii  Rosweldam  venisse, 
4.  ejusdem,  abrupto,  quod  Ulmam  instituerat,  itinere,  recessisse,  quasi  Tubin- 
gam  versus.  Quare  cum  tu  6t0  vesperi  scripseris,  illum  jam  Tubingae  in  suo 
Martiniano  fuisse  puto.  Legit  epistolam  de  se  scriptam  ad  sororem  ejusdem 
argumenti  cum  literis  ad  D.  Thummium.  Non  sane  auctor  illi  sum  deserendi 
stipendii,  sed  deterreo  a sumtibus,  quos  impossibile  est  ut  ego  ipsi  ad  satie- 
tatem suppeditem.  Quare  tu  velim,  si  quod  incommodum  ex  hac  duritie  vi- 
deris oriturum,  ilfum  demulceas  blande  et  meliora  sperare  jubeas,  simul  in- 
vites, ut  quoties  vel  minimum  vult  impendere,  te  consulat,  videre  te,  quod 
non  voluntas  illi  frugalitatis  desit,  sed  judicium  in  occasionibus. 

Quod  de  Brunnio  nihil,  causam  vides  ex  iis,  quae  ad  te  super  hoc  con- 
silio scripsi.  Gravissimum  esset  mihi  mutare  locum,  omnia  ergo  tolero,  dum- 
modo toleranda.  Sed  claudendae  sunt  literae.  Est  etiam  ultima  perpendenda 
causa,  quod  alterum  noveram,  hunc  propius  non  inspexi,  quo  sit  ingenio. 

Quae  in  praemissis  amice  monet  Keplerus  Scbickardum,  his  explicentur.  Su- 
perest  epistola  Schickardi  ad  fratrem  Lucam,  in  qua  eandem  movet  quaestionem,  scri- 
bens (19.  Febr.  1627)  : Ego  repulsam  patior  et  ab  aditu  senatus  excludor.  Non  te 
latet,  quibus  promissis  hactenus  vitam  hic  tolerarim  et  quomodo  mitissima  spe  me- 
lioris aegre  vixerim  interea.  Potes  etiam  meminisse,  quod  obitus  Viti  Mulieri  (cfr.  I. 
188.)  meae  promotioni  viam  sternere  sit  visus.  At  ecce,  quid  largitiones  et  donaria 
possint:  Rauscherus,  me  neutiquam  melius  meritus,  plura  vota  tulit,  ego  vero  prorsus 
inexspectato  repulsus  sum.  Ita  totius  octennii  spem  fortiter  continuatam  una  mala 
hora  exstinxit.  Unicum  desperato  mihi  consilium  restat  in  fuga,  ut  ab  ingratis  Tu- 
bingensibus  ad  ecclesiae  ministerium  revertar;  nisi  forte  princeps,  penes  quem  est 
confirmatio,  me  vindicet,  quod  nondum  desperavi.  — Martio  1628  misit  Schickardus 
fratri,  tum  temporis  Stuttgartiae  vice  praeceptoris  filiorum  principis  fungenti,  libellum 
supplicem  de  loco  in  senatu;  die  4.  Julii  nunciat  fratri,  er  fep  fyeutigen  Tagg  gotflob  iit 
senatum  recipirt  irorben. 

Die  9/19.  Apr.  1627  Keplerus,  praemissis  querelis  de  filio  suo  Ludovico, 
haec  dat  Schickardo:  S.  P.  D.  Habes  hic  4 paginas  Tabularum,  jungendas 
illis,  quas  habet  D.  Abbas  Bebenhusanus  D.  M.  Hitzlerus.  Obsecro,  acrem 
te  gere  censorem,  praesertim  in  praeceptis,  ut  clarius  loqui  et  docere  discam, 
sed  et  in  locis  quaecunque  tibi  occurrunt  opponenda.  Tabulas  Piscatorii  recen- 
tissimas  sum  secutus,  quae  spatium  inter  Belgium  et  Daniam  contrahunt.  Ejus 
Scotia  lineam  ducit  notabilem  in  Lusitaniae  litora.  Dum  igitur  admoveo  Sco- 
tiam nobis,  sequi  jussi  Lusitaniam,  praesertim  de  Snellii  sententia.  Dedi 
operam,  ut  constrictiones  istae  in  Apennino,  Alpibus,  Pyrenaeo  potissimum 
occultarentur,  quod  itinera  impedita  et  flexuosa  sint.  Moscuam  extendo,  secu- 
tus rationes  itinerarias,  ut  et  in  Hispania  adducenda.  Ubique  vel  auctoritates 
vel  rationes  secutus  mihi  videor;  fieri  tamen  potest,  ut  aberraverim  a pro- 
posito. Habes  autem  typos  4 semicirculares  colore  viridi  ex  lignea  forma 
quondam  Apiani,  quam  hic  mutuo  sumsi.  Tu  insere,  prius  tamen  bene  glu- 
tinatis et  complanatis,  et  scribe,  praestetne  radere  et  rodere  cuprum,  an 
sculpere,  et  utrum  minoris  sumtus?  Noribergae  rasor  est  egregius  (Gravirer). 
Insere  directe,  cura  evertendi  rasori  relinquatur. 

Etsi  Jansonius  in  locis  a me  signatis  in  catalogo  teneri  non  potest  in  mappa 
sua  universali,  etsi  etiam  litora  Hispaniae  etc.  sequi  debent  urbes  a me  sig- 
natas pro  suae  propinquitatis  ratione,  tamen  jam  in  novo  orbe  velim  stricte 
teneri  Jansonium,  in  Canariis  et  Asoribus  intervallum,  quod  futurum  est  inter 
Hispaniam  Africamque  meam  et  Peruviam  Jansonianam,  proportione  ea  accen- 
seri,  quae  nunc  visitur  apud  Jansonium,  ut  quia  ille  dat  Huennae  36°  45', 
ego  90°  vel  h.  0.  0,  omnibus  ergo  Jansonianis  a me  non  signatis  in  cata- 
logo nec  propinquis  addantur  53°  15'.  Id  hoc  argumento,  quia  fluxus  oceani 
perpetuus  est  in  occidentem,  et  plerumque  experiuntur  nautae,  se  fluxu  delatos 
in  occidentem  ultra  leges  suae  bussolae.  Eo  nomine  etiam  ausim  promontorium 
bonae  spei  subordinare  meridiano  Huennae,  etsi  Jansonius  id  facit  orientalius; 
id  (ceteris  incertis  et  dubiis)  praecipue  ob  id,  ut  Huennae  meridianus  quasi 
naturalis  videatur,  per  latissimas  continentium  Europae  et  Africae  oras  excur- 
rens. Nam  et  nordcap  se  praebebit.  Sed  plura  monebit  successus  operae. 
Quod  Moscua  tanto  excurrit  in  orientem  ne  movearis:  nautis  nostris  circa 
litora  oceani  plus  fidei,  Straboni  circa  mediterranea.  Ille  vero  Caspias  portas 
cum  promontorio  Caramaniae,  quod  fretum  stringit  sinus  Persici,  sub  eundem 
quasi  meridianum  referre  videtur.  In  oceano  Indico  hoc  adjicio  audaciae  , ut 
Africae  litora  sequantur  caput  Bonae  Spei  (quantum  hujus  patientur  loca 
Indiae,  jam  in  catalogum  inserta.  Sed  et  Sinarum  ille  nimius  procursus  in 
orientem  restringi  posset) , etiamsi  sic  illius  extrema  et  Japonia  longius  divel- 
latur ab  occidentali  litore  Peruanae  ob  causas  easdem,  quas  prius  tetigi. 
Eae  non  valent  aut  non  tantum  valent  in  oceano  Indico  orientalissimo  ob 
crebritatem  insularum.  Eoque  in  arbitrio  retineo,  si  occidentalius  facturi 
sumus  caput  bonae  spei,  idque  multo,  ejus  transpositionis  potissimam  partem 
impendere  litoribus  Africae,  exinde  in  orientem  extendendis,  ut  dixi,  Gangis 
etiam  fontes  respectu  ostiorum  nimis  orientales  facere  videtur  Jansonius,  si 
Straboni  fides;  et  quis  illo  dilucidius  de  India  scripsit?  Itaque  Persiam  ver- 
sus septentriones  coarctari  nonnihil  haud  nocuerit,  ut  Ganges  a fonte  magis 
in  orientem  fundatur. 

Mitto  has  per  filiam  I).  Blossii  p.  m. , quam  intempestive  excivit  fama 
apud  vos  (ut  ad  ipsam  perscribitur)  sparsa  de  ipsius  puerperio.  Decreverat 
patrui  comitatum  exspectare.  Quid  illa  dudum  apud  vos  meruerit,  ob  quod 

ita  facilis  Tubinga  in  proscindendo  illius  honore?  Proximas  habitabat  aedes, 
quotidianae  fere  intercessere  visitationes,  dum  filia  mea  virginem,  ego  patruum 
ejus  invisimus,  ut  de  templo  nihil  dicam.  Sed  vale  et  saluta  tuam  uxorem. 

Tuus  J.  Keplerus. 


Keplerus  Schickardo.  S.  P.  D.  Clarissime  vir.  Jam  ante  3 septi- 
manas per  virginem  D.  Blossii  p.  m.  filiam  ad  te  misi  4 imperiales  cum  volu- 
mine papyraceo  ad  exemplar  tabularum  D.  Abbati  Hizlero  integrandum  per- 
tinente, adque  mappam,  de  qua  ultro  monuisti,  si  velles  et  otiosus  esses, 
concinnandam,  necdum  vel  a te  vel  a filio  meo  quicquam  habeo  responsi; 
quare  rogo  hac  occasione  quid  receperis  responde.  De  mappa  non  impor- 
tunus ero.  Chartas  virides,  si  visum  fuerit,  per  occasionem  poteris  remittere ; 
scio  occupationes  tuas.  Praesertim  de  cap.  bonae  spei  remitto  audaciam,  de 
nordcap  simpliciter  renuncio:  cum  scriberem,  non  inspexeram  Jansonium. 
Vale  et  filio  meo  persuade,  tantum  ipsum  proficere,  quanto  saepius  ad  paren- 
tem scribet.  Quodsi  vires  recollegero , quae  nunc  ob  Austriae  statum  sunt 
afflictae,  subsidia  illi  pecuniaria  ad  epistolarum,  quas  ad  me  scribet,  numerum 
admetiar.  Semper  erit,  quod  a meis  emendationibus  remissis  disqat.  Materia 
sit  ex  lectionibus , quas  audit. 

Typographus  meus  cantum  famosum  de  incendio  Kirchemiano,  quem  exuli 
pastori  petenti  excudit,  nunc  luit  corpore;  pergimus  tamen  in  typo.  Vale. 

TT1  5.  Mai 

Ulmae  — — 1627.  „ _ m 

25.  Apr.  Cl.  D.  T. 

Officiosus  et  gratissimus  hospes 
J.  Keplerus. 


Keplerus  Schickardo  S.  P.  D.  Clarissime  vir.  Si  per  diversos 
importunius  te  admonui , nulla  id  alia  causa  factum , quam  ut  resciscerem, 
reddideritne  virgo  Blossia  pecuniam  commissam,  anne  forsan  oblita  fuerit. 
Nunc  ego  sat  habeo,  utinam  et  tu.  Spem  mutui  praebuimus  D.  M.  Hemmin- 
gerus  et  ego;  praestolanda  paulisper  est  illa  solutio.  Quod  vero  schedas 
scribis  expensorum,  id  de  superfluo  est.  Suspendisses  schedam  cera  de  pariete, 
quotiesque  filius  te  interpellasset,  assignasset  ipse  acceptum,  te  levans  opera. 
De  geographico  schemate  dudum  tibi  significavi,  vacares  magis  necessariis. 
Idem  repeto  totiusque  rei  penes  te  relinquo  arbitrium.  D.  D.  collegis  tuis 
de  facultate  philosophica  gratias  ago  magnas  de  salute  mihi  impertita  deque 
iis,  quae  me  scire  de  filio  meo  voluerunt.  Auctor  ego  filio  non  fui , ut  lau- 
ream peteret,  miratus  potius  sum  facilitatem;  deinde  existimavi,  eos,  qui 
stipendiis  fruuntur,  incitari  beneficio  ipso  ad  contendendum  per  gradus,  et 
tolerabiliori  forte  loco  futurum  filium  laurea  obtenta.  Ceterum  ut  sumtus 
in  praeceptorem  privatum  faciam,  deliberationis  id  eget.  Hoc  habeo  pro  certo, 
filium  nulla  machina  posse  adigi  ad  praecepta  memoriae  mandanda,  eoque 
desperavi  de  stipendii  usufructu.  Jam  privati  id  agunt,  ut  qui  suae  curae 
sunt  crediti,  praecepta  discant;  ergo  filius  pluribus  utetur  tergiversationibus 
ad  se  subducendum  ex  hora  privata,  quam  ex  lectione  ordinaria.  Haec  per- 
pende cumque  D.  D.  fautoribus  meis  communica,  ut  iis  perpensis  dispiciant, 
an  hos  sumtus  ego,  qui  certis  gradibus  ad  inopiam  proficiscor,  consultius 
aliter  sim  collocaturus.  Petit  filius  Sapulae  lexicon;  haberem,  si  essem  Lincii. 
Interim  amicum  desidero,  qui  aditum  illi  concedat  ad  suum  exemplar.  Petit 
et  Magiri  physicam;  velim  audire  physici  vestri  judicium.  (Si  probat  Magiri 
lectionem,  venditur  hic  48  cruciferis  non  ligatus ; opinor  Tubingae  tritum  exem- 

plar  vili  comparari.)  Nam  haec  ei  regula  lixa  esto  libros  legendi,  vago  alias 
ingenio,  legat  ex  quibus  respondere  olim  possit  ea,  quae  ex  ipso  quaerentur. 
Et  tu  mihi  scribe,  quodnam  legitimum  completionis  philosophicae  tempus 
habeatur,  deque  frenis  cogita,  quos  injiciamus  stolidae  ejus  cupiditati  hono- 
rum, qui  fortasse  jam  de  uxore  post  honores  cogitat.  Rescivi  aliqua  ex 
ejus  arcanis. 

Mitto  paginas  absolutas,  quibus  integretur  exemplar  D.  Abbatis  Beben- 
husani,  tu  lege  prius  de  epochis  calces  ad  titulos  singulorum  planetarum  eas- 
que  inter  se  compara,  cumque  I).  M.  Maestlino  communica.  Pulchra  est 
alternatio  in  fj,  Tj.  supremis,  pulchra  et  perfecta  in  , Q infimis.  Pulchra 
et  perfecta  in  0,  Q),  uterque  in  longitudine  media,  ille  priore,  haec  poste- 
riore, ille  quidem  motu  medio  perfecte,  haec  motu  medio  imperfecte,  sc.  ut 
motu  vero  sub-  Solis  loco  vero  sit,  faciens  eclipsin  Solis  totalem  cum  morula 
in  Aethiopia.  Et  ecce  cur  nigra  Chusi  progenies.  Haec  ad  genealogiam 
tuam  Arabicam  adscribe.  (t)  aphelius  0°  £t:,  ^ 0°  V.  perihelius  0° 
a 0°  S.  d 0°  &.  0 0°  S,  apog.  0°  V.  ? 0°  S,  apb-  °°  Si  °°  Y> 
£ 0°  V,  aph.  0°  Si  D >"  cf  cum  Q ecliptica,  ejus  apogaeum  0° 

Q,  0°  Extremi  t)  extimus  et  intimus  in  oppositis.  Inde  alternanter  locis  inter- 

mediis 4 Z,  d S,  i Z , ? 2B  bini  binis  oppositi  vicinis,  bini  uno  omisso  con- 
juncti. Imprimis  nota  Stellam  Novam,  in  aequinoctio  creationis  autumnali.)  Scripsit  filius, 
accepisse  te  a Principe  librum  orientalem,  scriptum  a summo  desuper.  Cogi- 
tavi num  Sinensis  scriptura  esset,  teque  ex  ea  sine  duce  quicquam  consecu- 
turum desperavi.  Sed  fallitur  procul  dubio  filius,  non  a Principe,  sed  a Mar- 
tellero  nostro  accepisti  librum,  non  Sinensis,  sed  Arabicae  scripturae.  Sed 
desino.  Vale  tuasque  saluta. 

tv  ' ...  28.  Mai  ^ 

Datum  Ulmae  - — = 1627.  ^ m . . 

7.  Jun.  Cl.  Dominationis  Tuae  Amicus 

J.  Kepler. 


Confer  cum  his  ea,  quae  Keplerus  Criigero  scripsit  (fol.  29  s.)  et  annot.  1.  ad  Epitomen. 

9/19.  Nov.  1627  haec  dedit  Keplerus  Schickardo  Ulma:  S.  P.  D. 
Clarissime  Vir,  hospes  et  amice  charissime.  Cum  exacto  Septembri  Franco- 
furtum  abirem,  filio  meo,  quem  in  transitu  jusseram  me  exspectare,  13  flore- 
norum  summam  in  schedis,  quam  deberet  diversis,  ostendenti,  permisi  Stuccar- 
diae  florenos  20,  obtestatus  eum,  ut  totam  summam  tibi  traderet,  ut  cui  debeam 
amplius  etiam  aliquid.  Jam  ut  eum  Eslingae  reditum  meum  exspectantem 
offendi,  negavit  te  domi  tum  fuisse,  seque  dixit  omnibus,  etiam  D.  Thum- 
mio  et  tibi  satisfecisse,  documenta  omnia  literaria  in  scriniis  habere  Tubingae. 
Postquam  ad  sororem  meam  veni  Rosweldam , didici,  illum  insuper  3 alios 
florenos  ab  ea  extorsisse.  De  his  igitur  23  florenis  exspecto  rationes  a filio, 
abs  te  vero  rescriptum,  verene  tibi  sit  satisfactum,  quod  pervelim  etiam  per 
idoneum  aliquem  a D.  D.  Thummio  expisceris.  Figuram  ex  aere  et  carmerf 
cum  indice  tibi  a filio  meo  aque  te  D.  Abbati  Hizlero  traditam  esse  credo. 
De  exemplaribus  academicae  bibliothecae  Maestlino,  tibi,  prospectum  esse 
vel  iri  confido.  Vale  primoque  tabellario,  qui  Ratisbonam  adit,  literas,  quibus 
filii  sint  inclusae  et  literae  et  rationes,  tradas  rogo. 

Clariss.  Domin.  Tuae  amicus 
J.  Kepler,  Mathematicus. 


. Nota  Sc  hickardi:  In  schemate  tituli  Huennae  situs  est  dislocatus,  quod  parum 
referret,  nisi  primum  per  eam  duxisset  meridianum.  In  catalogo  locorum  Baldach  et 
Bagdad  dehet  esse  unum  idemque,  ibidem  mundi  medium.  Arim,  ex  Arabum  sententia  non 

in  Aethiopiam,  sed  mare  Indicum  cadere.  Ibidem  quia  Tubingae  diff.  longitudinis  ponit 
12  s.,  non  possibile  est  ut  Putzbachii  ditf.  sit  17  s. , cum  in  optimis  chartis  sint  sub 
eodem  fere  meridiano. 

Postscriptum  Kepleri:  Error  in  loco  0 11  minutorum  in  genesi 
Rudolphi  dilatat  se  per  omnes  planetas , nullo  tamen  in  iis  effectu.  Causa 
oscitantiae,  quod  inter  operas  typographicas  jam  imminentes  subitum  consilium 
incidit  Rudolphi  geneseos  computandae,  nec  justum  tempus  erat  revidendi 
calculi,  cum  in  septimanas  singulas  4 paginae  essent  repraesentandae,  me  solo 
correctiones  omnes  sustinente.  Est  et  alius  error  in  <5  .opinor,  falsum  resi- 
duum seu  elongatio  ablata  prosth.  ab  ang.  comm. , sed  is  statim  altera  facie 
correctus  nec  propagatus.  Ecquid  tute  deprehenderis,  ad  me  perscribito. 

Italus  quidam  Bossius,  vir  doctissimus,  diligenter  mecum  egit,  ut  theses 
D.  Maestlini  anno  1605,  respondente  ni  fallor  D.  Hafenreffero,  disputatas, 
itemque  alias  sub  Hoefelderis,  ubi  de  luce  Terrae  deque  pluviis  in  Luna  agit, 
quocunque  pretio  ipsi  comparem.  Scribe  Ratisbonam  num  supersint  et  mitte, 
si  nancisci  potes.  Utere  opera  filii  mei. 

M.  Bachmair,  qui  scribenti  affuit,  tibi  salutem  adseribere  jussit. 

Stephanus  Bossius  Mediolanensis  Keplero  a Galilaeo  vehementissime  commen- 
datus est  (in  literis  d.  Sept.  1627).  Exstant  literae  Bossii  ad  Keplerum  datae  (Viennae 
d.  6.  Maji  1628),  quibus  aegre  ferre  se  dicit  Kepleri  silentium,  ad  3 vel  4 epistolas  non 
respondentis.  Responsa  se  avidissime  exspectasse,  quia  dubitationes  quasdam  proposuerit, 
quas  Epitome  et  Tabulae  suppeditaverint,  quae  „scrupula  ut  eximeret  Keplerus",  petit. 
,,Cum  haereret  aqua  mihi  cogitanti,  ubinam  terrarum  delitesceres,  opportune  supervenit  com- 
munis amicus,  cui  literas  hasce  defereudas  tradidi,  qui  de  praesentia  tua  in  urbe  Pragensi 
mihi  testatus  est  receptumque  a Caesare  prommeiat  et  cetera,  quae  cum  D.  Walenstainio 
transegisti  ex  animi  tui  sententia,  nuueiavit.  Gaudeo,  quod  peregrinationibus  tuis  fortuna 
aliquando  finem  dederit  vel  proxime  datura  sit,  gaudeo  iterum  tam  utilitatis  tuae  quam 
totius  reip.  mathematicae  causa,  quae  brevi,  uti  conjicio,  Tychonicarum  observationum, 
Ephemeridum  etc.  editione  locupletata  tibi  palmam  supra  omnes  (vel  invitis  Jesuitis),  qui 
unquam  vel  erunt  vel  fuerunt  mathematici,  deferet. 

Quem  dicit  Keplerus  in  calce  epistolae  suae,  Wolfg.  Bachmaier  (Ulmensis,  nat. 
c.  a.  1600)  tum  temporis  pastoris  munere  fungebatur  in  pago  Miiringa  prope  Stuttgartiam 
et  Keplero  adjumento  fuit  in  calculis  astronomicis.  In  epistola  (data  Aprili  mense  1628) 
dicit:  „de  laboris  pretio  quod  petiturus  sim,  te  securum  esse  jubeo,  prius  operam  confectam 
exhibiturus  tuumque  judicium  experturus  sum,  quam  ut  superbe  de  pretio  contendam  et 
disceptem/1  Legisse  se,  dicit,  Tabulas  Rud.  ad  petitionem  Kepleri  et  consigpasse  trans- 
mississeque  errata,  quae  deprehenderit;  ,, abunde  cognovi,  pergit,  in  Ephemeridibus  conficien- 
dis consilium  te  mutasse  certosque  computatores  singulis  non  annis,  sed  planetis  destinasse 
dtque  inter  alia  fictum  Runae  locum  ab  anno  1625  in  1660  continuandum  mihi  detulisse. 
Gratior  fuisset  omnium  planetarum  in  unum  atque  alterum  annum  computatio;  accipio  tamen 
illam  provinciam,  solummodo  apud  te  insto,  ne  operum  multitudine  obruar,  sed  officii  mei 
publici  (quinquies  hebdomadim  mihi  concionandum)  ratio  habeatur. ‘!  — Concludens  refert 
Bachmaierus  „de  milite  Caesareano,  qui  agrum  nostrum  hactenus  occupaverat.  In  pago 
nostro  200  pedites  per  9 septimanas  aluimus,  inter  quos  tamen  tuto  versari  et  officio  meo 
publico  defungi  mihi  licebat,  a nullo  unquam  ne  verbulo  laesus. “ 

Exemplar  Tabularum  Rud.,  quod  nobis  praesto  est,  inscriptum  Kepleri  manu  ,, Vene- 
rabili et  doctissimo  D.  M.  Bachmaier,  quod  praecepta  Tabb.  istarum  recensuerit  munusque, 
Ephemerides  ex  iis  computandi,  strenue  capessat,  hoc  exemplar  d.  d.  dt.  J.  Keplerus,  Oal. 
Nov.  1627,“  testatur  Bachmaieri  studium  emendandi  librum,  cum  multis  passim  insertis 
correctionibus,  tum  additis  ad  tabulas  quasdam  supplementis. 

Ultima  earum,  quae  superest,  epistolarum  Kepleri  ad  Schickardum  scripta  est 
Pragae  1.  Mart.  1628  et  haec  habet: 

S.  P.  D.  Clarissime  Vir,  hospes  et  amice  charissime.  Scripsi  tJlma, 
filium  meum  accepisse  a me  20  florenos  mense  Sept.,  et  alios  3 a sororS 
mense  Oct.  Illos  jussus  erat,  tibi  tradere  erogandos , si  prius  tibi  ipsi  de 
reliquo,  quod  tibi  debebam,  satisfecisset,  Cum  es  tuo  silentio  appareat,  id 

ipsum  non  fecisse,  etsi  exspectare  possem,  donec  ipse  ad  me  scribat;  ne  tibi 
tamen  fiat  injuria,  dedi  20  flor,  legato  Argentincnsium  Jo.  Ulrico  Fridio,  quos 
per  cambium  tibi  repraesentaret  Tubingae,  ubi  primum  domum  fuerit  reversus. 
Nam  ad  vos  iter  non  habet.  Rogo  itaque,  filium  meum  eo  adigas,  ut  rationes 
expensorum  illorum  23  flor,  manu  sua  scriptas  tibi  exhibeat,  quas  asservato, 
mihi  non  est  opus  eas  transmitti  tam  in  longinquum;  acquiesco  tuo  judicio. 
Ceterum  de  his  20  florenis  quod  erit  residuum,  id  filio  meo  non  aliter  per- 
mitti velim,  nisi  quoties  schedas  attulerit  sumtuum  notoriorum  vel  sua  manu 
signatas  cum  subscripto  die,  vel  ab  iis,  quibus  debet.  Ita  fiet,  ut  tu  sis 

tutus  a flagitationibus  ipsius  creditorum.  Est  aliqua,  fateor,  molestia  in  hoc 
genere  officii ; at  est  illa  mutua  inter  homines.  Nihil  dicam  de  iis , quae 
olim  hic  Pragae  in  me  suscepi,  negotiis  conterraneorum  meorum  causa;  unum 
jam  tibi  propono  exemplum.  Filius  Tampacliii,  prodigus  ut  quisquam  alius 
et  praeterea  fraudulentus,  decepit  me  Ulmae  versutiis  suis,  ut  illi  ultra  100  flor, 
commodarem,  ut  sc.  illum  patri  suo  tandem  domum  reducerem.  Eo  ubi  veni- 
mus, subito  currum  deseruit  ille  eques , et  pater  ipsius  in  me  omnem  bilem 
evomuit,  comminatus  se  nihil  mihi  restituturum;  restituit  tamen,  sed  oneravit 
me  Ulmam  revertentem,  ut  magna  cum  invidia  cum  creditoribus  ejus  agendum  - 
fuerit,  ut  19  thaleris  50  florenorum  aes  diluerem.  Exemplaria  per  D.  Be- 
soldum  Academiae  perque  illam  Maestlino  et  tibi  tradita  spero.  Si  quid 
erratorum  occurrit,  velim  mihi  Pragam  significes.  Yale.  4.  Martii  1628. 

Cl.  D.  T.  officiosissimus 
Jo.  Keplerus. 

Alii  qui  de  Tabulis  Rudolphinis  cum  Keplero  per  literas  egerunt  sunt  hi. 

Caspar  Odontius,  olim  ad  manus  Kepleri  (cfr.  vol.  III.  p.  8,  14.)  haec  dedit 
Keplero : Menses  fere  sunt  quinque,  ex  quo  tempore  G-,  Kresliuus,  annua  scribens  Ca- 
lendaria (Norimbergae)  et  Prognostica,  apud  Senatum  Noribergensem  in  Tabulas  suas 
astronomicas , noviter  a se  conditas,  sumtuum  largitionem  petiit.  Senatus  libellum 
Kreslini  supplicem  Petro  Saxonio,  nostrae  universitatis  mathematico  (nat.  1591,  prof. 
inde  ab  anno  1617  usque  ad  mortem  1625),  M.  Dan.  Schwentero  (Norimb.  nat.  1585,  prof. 
Altorfi  linguae  hebraicae  1608,  poeta  laureatus,  simul  mathematicis  deditus  studiis  edidit 
libros  ad  geometriam  practicam  spectantes  et  post  mortem  Odontii,  ab  anno  1628  munere 
professoris  matheseos  fungebatur  usque  ad  diem  supremum  19.  Jan.  1636)  et  mihi  revi- 
dendum transmisit  et  de  eo  nostrum  requisivit  judicium,  nutu  e re  astronomiae  pro- 
movendae esset,  impensis  sumtibus  4000  florenorum  Kreslini  petitioni  annuere.  Nos 
unanimes  vicissim  senatui  significavimus,  fidem  ejusmodi  tabularum  in  ephemeridibus, 
ad  aliquam  multos  annos  ante  editis,  residere,  quae  ipsis  observationibus  congruant. 
Quo  minus  vero  id  hactenus  factum  sit,  ita  nos  merito  dubitare  de  certitudine  tabu- 
larum Kreslini.  Si  tamen  ipsorum  Amplitudines  astronomiae  uberiori  propagationi 
publice  consultum  velint,  dedimus  hoc  consilium:  in  desideratissimas  Tabulas  Pu- 
elo lp  ha  eas,  a Keplero  omnium  doctorum  calculo  celeberrimo  mathematico  cludum 
promissas,  quae  plurium  annorum  editis  ephemeridibus  cum  ipso  coelo  consentire  pro- 
batae essent,  impendendos  esse  sumtus  illos  maxime  necessarios,  ubi  posteritas  non 
immemor  futura  sit  maximae  Norimbergensis  senatus  liboralitatis,  in  astronomiae  pro- 
pagationem collatae.  Ne  dubitet,  quantum  nobilitatis  tuae  persona,  antea  multis  prae- 
claris editis  monumentis  in  mathesi  notissima  ubique  locorum,  illorum  Amplitudinibus 
satis  superque  per  nos  insinuata  est,  quin  in  sua  debita  petitione  sumtuum  in  suas 

Rudolphaeas  Tabulas  conferendorum  propensiores  sit  habitura Feliciter 

valeat  Nobilitas  Tua  et  amorem  erga  me  suum,  si  dignus  illi  visus  fuero,  perpetuum 
conservet.  D.  Altdorfii  d.  24.  Aug.  v.  st.  1623. 

Inter  epistolas  Alberti  Curtii  (v.  s.  p,  583.),  datas  Dilinga  Ulmam,  haec 
deprehendimus,  quae  editionem  Tab.  Rud.  attinent.  Die  13.  Mai  1627  scribit  Cur- 

tius : Gratias  ago  ob  auctarium  illud  primumque  gustum  nobilis  operae,  quam  tuo 
munere  mihi  licuit  ex  chartis  illis  initialibus  delibare.  Non  morabor  istliic  ambi- 
tiosus, nec  indiges  tu  peregrinis  laudibus  privato  indice,  eruditionis  tuae  conscientia 
securus.  — Die  10.  Junii:  Constitui  differre  hactenus  literas,  quousque  auctarium  ali- 
quod de  mea  opera  redhiberem  et  simul  certi  aliquid  optatumque  Vienna  nunciarem; 
nunc  ita  usu  venit,  ut  possem  neutrum.  Nem  chartas  meas  typographus  moratur,  et 
Yienna  mature  aliquid  aut  de  meo  consilio  exspectare  vix  potes,  postquam  subditi 
causam  Dux  Wiirttembergicus  receperit.  Itaque  alio  declinandae  sunt  rationes  et 
sane  ad  vicinam  academiam  aut  proxima  comitia,  quae  ajunt  inclinare  Ratisbonam, 
occasionemque  forte  aliquam  suggerent,  e vicinia  cum  Ser.  Electore  Bavariae  transi- 
gendi, praesertim  si  editio  interea  ejus  commentarii,  de  quo  scripseras,  maturetur, 
quamque  uti  omnes  vehementer  approbant,  ita  non  dispicio,  quemadmodum  operae 
apud  hos  typographicae  vel  in  tanto  numerorum  penuria  vel  in  tanta  operum  aliorum 
frequentia  curare  ex  tuo  voto  et  libri  dignitate  possint.  Die  25.  Junii:  Nuper  ita 
usu  venit,  ut  apud  Doctorem  experientem  et  qui  proxime  Yienna  venerat  mentionem 
facerem  de  subsidiis  pecuniariis.  Ait,  facilius  longe  hic  in  vicinia  quam  Yiennae  rem 
transigi  posse,  si  primum  intelligatur  ex  quaestore  Augustano  (bei  bem  DReidjgpfemtincp 
cimpt  juc  Stucjgpurg),  quinam  ex  Suevicis  statibus  quotam  suam  proximae  imperiali  con- 
tributioni non  exhibuerint,  nam  talem  quempiam  statum  et  numeraturum  in  lucris  ejus- 
modi creditoris,  cum  quo  e vicino  et  amice  transigi  possit,  et  exorari  facillime  Vienna 
posse.  Eam  rem  te  cognoscere  necesse  fuit,  priusquam  aliquid  Yienna  nunciatur. 
D.  Pater  Zieglerus,  Moguntiae  Electoris  confessionarius,  impense  optat  Rudolphearum 
exemplum.  Collocabitur  bene  et  per  eum  destinari  alterum  etiam  poterit  ad  Magnifi- 
cum Electorem.  De  pretio  ego  curator  ero. 

Die  26.  Augusti:  Ego  et  privatim  mihi  et  publice  posteritati  de  Tabulis  Ru- 
dolphinis vehementer  gratulor,  et  foret  hic  sane  locus  excurrendi  in  laudes  exspec- 
tati operis,  nisi  mihi  tute  injiceres  manum  itemque  ac  serio  juberes  edicere,  si  quae 
in  ea  scriptione  bono  publico  observassem.  Inseram  igitur  hoc,  quod  in  tabuli?  aequa- 
tionum non  exhibentur  accurate  anguli  ad  Solem,  si  ex  adnotatis  distantiis  compu- 
tentur, neque  vicissim  ipsae  distantiae  in  ea  anomalia  coaequata.  Non  recurro  hic  ad 
punctum  aequatorium,  sed  ex  vulgata  propositione  (quod  sinus  laterum  sinibus  angu- 
lorum sint  proportionales).  Scio  etiam,  ut  intervallum  planetarium  ad  anomaliam 
eccentri,  ita  semieccentricitatem  ad  angulum  prosthaphaereticum,  seu  differentiam  inter 
coaequatam  et  eccentri.  Ex  ipso  theoremate  prodeuntes  anguli  ad  Solem,  v.  g.  in 
theoria  Martis,  longe  differunt  ab  iis,  qui  in  tabulis  colliguntur.  Subiit  quidem,  si 
centrum  figurae  seu  orbitae  sit  mobile  et  in  augis  linea  per  quaedam  quasi  nivi/nata 
libretur,  constare  sibi  tabulas  posse;  sed  quid  de  ejusmodi  libratione  sentias,  malo  ex 
tuo,  vir  clarissime,  judicio  cognoscere,  quam  porro  aliquid  in  doctam  illam  ope- 
ram audere. 

Rationes  quibus  motus  Keplerus  Ulmam  elegerit,  ubi  typum  Tabularum  ab- 
solveret, ex  Hebenstreitii  (cfr.  vol.  IV.  p.  173.)  epistolis  eminus  apparent:  ani- 
mum senatus  Ulmensis  benevolum  in  Keplerum  saepius  refert  Hebenstreitius,  item 
gratiam  pro  transmissis  libris  et  favorem  quorundam  civium  Ulmensium.  Haec  mo- 
visse videntur  Keplerum,  ut  de  sede  Ulmam  transferenda  cogitaret,  loco  quieto  bellis 
ubique  saevientibus,  et  Hebenstreitio  usus  sit  intercessore. 

De  Kepleri  transitu  haec  habent  Hebenstreitii  epistolae,  quarum  longam  seriem 
libro  suo  subjunxit  Hanschius,  omissis  vero  Kepleri  responsis,  jam  sine  dubio  deper- 
ditis. Scripsit  ille  d.  11.  Maji  1624 : Quod  tuum  attinet  propositum,  en  typos  nostros 
cattiterographiae  (ut  Scaliger  indigetat)  nullidum  venum  exponendos,  typos  inquam 
nullum  etiam  alium  in  locum  asportandos.  Si  ad  nos  cum  tuis  typis,  nostrae  staturae 
respondentibus,  ascendere  volueris,  quam  maturrime  certiorem  me  facito.  Sunt  aedes 
cattiterographiae  vicinae  absque  inquilinis,  commodae  sane  futurae  tuis  operis.  Suc- 
curret tibi  Merkius,  jam  conrector,  qui  et  de  museo  et  cubiculo  et  de  mensa,  pro  eo 
atque  aequum  fuerit  tuque  postulaveris,  tibi  commodabit.  De  pensione  incolatus  hoc 
habe,  me  numerare  annuos  40  florenos,  verum  aedes  satis  sunt  ablectae.  Quod  facere 

voles,  ut  supra  monui,  quam  celerrime  significato.  Agam  enim  tunc  statim  cum  D. 
Consule  Craftio  (ubi  enim  aliquamdiu  cum  ohmois  nobiscum  vivere  destinaris,  magi- 
stratus appellandus  occurret),  cum  Merkio  aut  cum  domino  aedium  typis  vicinarum. 

Die  13.  Augusti  1625:  Binas  tuas  accepi,  alteras  ex  urbe  Norica,  alteras  a tabellario 
vestrate.  Noricam  actionem  non  successisse  tibi  doleo,  sed  dies  forsitan  meliora  dabit. 
Sarcinulam  tuam  maturius  quidem  asportandam  curassem,  nisi  ferrarius  faber  spem 
fecisset  adjungendi  operis,  quod  tamen,  ut  modo  filius  refert,  ante  octiduum  non  per- 
ficietur. Hic  ergo  cetera  tua  accipies  et  inter  ea  cum  thecam  escariam,  tum  literas 
et  exemplar  libri  Ant-Italici  a Tampachio  (Hyperaspisten).  Si  quid  desideraveris} 
quod  ncc  spero,  mone  nos,  tua  curaturos  qua  par  est  fide.  . . . Vale  meque  ama, 
qui  cupio  et  opto  perpetuam  nostri  conjunctionem,  modo  commodo  istuc  tuo  fieret.  — 
Die  17.  Octobris:  Chartarum  fasces  aliquot  advolarunt;  ubi  debitus  numerus  venerit, 
quod  jussisti  expediam,  nec  sine  typographo  nostro,  qui  me  in  rebus  hujusmodi  doc- 
tior. De  Tacito  (nunciavit  Hebenstreitius  Keplero,  accepisse  se  „48  Tacitos14  filii  Kep- 
leri  et  dedisse  bibliopegae  suo  6 exemplaria)  si  quid  mandaris,  adscribito  modo  no- 
mina, quos  Campiduni,  Memmingae  alibive  velis  honoratos : mittam  tum.  . . . Sed  quid 
de  vino,  quod  apud  nos  coemisti?  — De  papyro  haec  insuper  scribit  Hebenstreitius: 
Interea  etiam  papyrii  fasces  ad  nos  devenere,  chartae  cum  purioris  tum  de  massa  P 
(ut  vocas),  utriusque  generis  poAcu  (vulgo  ballae)  binae.  Cados  in  libripendis  apo- 
theca aperuimus;  singula  non  incurioso  oculo  inspeximus,  scii,  quod  mea  timiditas 
(tUfiata  T.tyviy.a  sibi  deesse  sensisset,  etiam  typographum  nostrum  mihi  adjunxi,  scitum 
n.  e&TaaTTjv.  Laudavit  is  sane  utramque  formam,  praesertim  alteram  de  P,  quanquam 
nec  in  altera  desideravit  quicquam,  praeter  laevitatem.  Quod  itaque  nummos  attinet 
apud  Burckhardum  depositos,  etiamsi  adesset,  qui  chartopoei  nomine  pecuniam  sibi 
annumerari  flagitaret,  tamen  rem  distuli,  donec  formula  tua  manu  4 angulis  insignita 
et  definita  et,  quod  glabriciem  attinet,  solida  offerretur  apologia.  Utrumque  factum 
est,  ut  disces  ex  epistola  inserta.  Neque  tamen  sic  xsql  Ttavzcav  Memmingensi  satis- 
feci, quod  tum  .demum  fiet,  ubi  post  inspecta  becyiicctci  utriusque  factus,  tu  me  quod 
aequum  fuerit  facere  jusseris.  — 

In  tabulario  ordinum  Austriae  superioris  (Lincii)  complures  conservantur 
Kepleri  epistolae  ad  „Ordines“  eorumque  responsiones,  maxima  ex  parte  ad 
rem  pecuniariam  pertinentes,  partim  etiam  opera  Kepleri  spectantes.  Ex  his 
sequens  Kepleri  epistola,  in  qua  opera  astronomica  et  geographica,  mandata 
ipsi  ab  ordinibus,  tangit  et  labores  in  Tabulas  Rudolphinas  consumtos  et  con- 
sumendos recenset,  justum  suum  locum  hic  habebit. 

Ehrwilrdige  Wolgeborne  Herren,  Gestrenge , Edle,  Gnadige  vnd 
gepiettende  Herren. 

E.  Gn.  wissen  sich  Zweivels  ohn  noch  wol  zu  erinnern , wasmassen 
denselben  Ich  bey  neulicher  der  Lobi.  Stande  Zusammenkunfft  etliche  Exem- 
plarien  meines  Tractats , so  Ich  in  verschinen  Jahr  von  der  Oest.  Landeich 
vnd  Maassen  in  Druckh  verfertiget  (cfr.  vol.  V.  p.  497  ss.),  gehorsamlich  pra- 
senlirt,  deren  vnderthanigen  Hoffnung,  es  wurden  die  Lobi.  Stande  ob  solcher 
meiner  Arbaitt,  so  ich  dem  Land  zum  besten  mit  grosser  miihe  vnd  aignem 
Vncosten  biss  in  250  fl.  erzeugt,  ein  gnadiges  Wolgefallen  haben : vnd  wur- 
den also  die  drey  viertl  Jahr,  so  Ich  darmit  zugebracht,  wol  angelegt  sein, 
weil  sonderlich  Ich  dise  Arbaitt  auff  etlicher  der  sachen  verstandiger  Herren 
auss  dem  Herrn  vnd  Ritterstand  guetachten  vnder  die  Hende  genommen, 
vnd  das  werckh  demselben  gemass  conformirt  habe. 

Es  ist  mir  aber  drauff  zur  antwort  und  beschaid  worden,  das  die  Lobi. 
Stande  vil  lieber  sehen,  das  Ich  dergleichen  arbaitt  einstellen,  vnd  die  wich- 
tigeren  sachen,  darauff  Ich  fiirnemblich  bestallet  seye,  ais  die  Tabulas  Rudol- 
phinas vnd  die  Landmappam  zu  volligem  Werckh  richten  solte. 

Nu  liat  dise  arbaitt  mit  der  Messekunst  alberaitt  zum  Weihennachten 
Ire  Endschafft  erraielit,  ist  auch  sonderlich  vnder  anderem  dahin  angeseben 
gewest,  das  Ic:h  dem  Druckher  mit  einer  materia  populari  auffhelfe,  vnd  Ine 
hernach  zu  andercn  meinen  Werckhen  zur  Haud  haben  moge.  Icb  ware 
auch  mit  jetzgemelter  der  Lobi.  Stande  iibriger  gnadiger  Anmabnung  mcines 
Theils  gehorsamlich  gern  zufriden  vnd  deren  zu  geleben  begurig;  In  massen 
Icb  dan  von  der  Zeitt  hero  mit  hindansetzung  aller  anderer  studien  vnd 
meiner  aignen  zu  Frag  vnd  Preslav  anbangenden  besoldungssachen  nur  allein 
dise  zway  getriben  vnd  darinnen  Jeder  Zeitt  sovil  ais  mir  miiglich  aufge- 
richtet  vnd  prastirt. 

Dieweil  Icb  aber  Handgreifflich  spiire,  das  je  eifferiger  Icb  mir  beide, 
die  Tabulas  vnd  die  Mappam,  mit  einantfer  angelegen  sein  lasse,  je  schiid- 
lieber  Ich  mich  selbs  confundire,  verwiickbele  vnd  vmb  die  Edle  Zeitt  bringe, 
vnder  dessen  kbeinem  seine  gepiirende  Reehte  geschehen,  derowegen  vnd  so 
Icb  disen  sommer  vber  das  eine  mit  Ernst  treiben  vnd  drinnen  eine  demon- 
stration,  so  weitt  es  der  Zeitt  balben  zubringen,  tbuen  will,  Ich  das  andere 
vnderdessen  notwendiglich  b^iseits  setzen  miiessen  werde  : Also  kban  Ich  nit 
vnderlassen,  E.  G,n.  die  Wahl  vnder  baiden  werckhen  haim  zu  stellen,  vnd  zu 
befurderung  dessen,  so  E.  Gn.  disen  sommer  vber  am  nutzlicbisten  vnd  rath- 
samlichsten  zu  tracti ren  halten  mochten,  folgenden  zwaifeltigen  gehorsamen 
Bericht  zu  thuen. 

Von  den  Tabulis  Rudo  Iphi.  E.  Gn.  werden  selber  wissen,  oder 
von  andern  Mathematicis  bericbtet  sein,  das  in  re  literaria  die  Tabulae  astro- 
nomicae  ein  Wolbedachtliches  Hauptwerckh  sein  miiessen  vnd  gar  nit  wie  eiu 
Comedi  vber  nacbt  anzustellen,  oder  wie  ein  poema  auff  blossen  einfallen 
bestelie , oder  wie  ein  Commentarius  super  Aristotelem  auss  dem  Ermel  zu 
schiittelen : sondern  man  sich  vil  Jahrlang  zu  besinnen,  vnd  mit  observatio- 
nibus vnd  calculationibus  zu  bemuhen  habe,  will  man  die  rechnung  also 
vmfassen,  das  sie  auff'  vil  hundert,  ja  tausent  Jahr  hinder  sich  vnd  fur  sich 
gelten  solle.  Copernicus  hat  27  Jahr  zugebracht,  ehe  er  sein  opus  Revolu- 
tionum vnd  Tabulas  ans  liecht  gebracht.  An  den  Tabulis  Rudolphi  haft 
Tycho  Brahe  alberait  38  Jahr,  namlich  biss  in  sein  Gruben,  vnd  zwar  jeder 
Zeit  mit  Hiilff  10,  20,  30  studiosorum  gearbaittet.  Seine  Verrichtung  ist  dise : 

Erstlich  hatt  Er  das  werekh  mit  Observationibus  (wolche  gleichsarn  vnser 
Zeug,  Stain  vnd  Holz  zum  Gepeu  sind)  vberfliissig  versehen;  fiirs  ander  die 
fixas  stellas  vber  ain  Tausent  aussgerechnet , vnd  jedem  Stern  seinen  ort? 
weil  Er  denselben  Jeder  Zeit  behelt,  auffgezeichnet.  Drittens  hatt  Er  an  den 
Planeten,  wolliche  wegen  Irer  vilfaltigen  verwirten  Bewegung  das  maiste  Kopff- 
brechen  verursachen,  auch  angefangen  vnd  bey  Son  vnd  Mond  vberhanpt  das 
seinige  gethan  vnd  den  Bau  an  diser  Seitt  auffgeschlagen. 

Die  vbrige  fiinff  planeten , nit  weniger  an  Son  vnd  Mond  so  vil  vnd 
mehr  dan  Ich  oder  Er  jemahls  gemaint  hetten,  seind  mir  gepiiben. 

An  der  Sonnen,  ais  dem  Eckstain  vnd  grundfeste  zu  allen  Planeten,  vnd 
an  dem  Planeten  Marte  hab  Ich  9 Jahr  gearbaittet,  da  Ich  noch  zimliche 
Iliilff  von  tauglichen  studiosis  gehabt,  biss  Ich  meine  Commentaria  de  Marte 
ans  Liecht  gebracht. 

Derjenige  glehrte  Mathematicus  David  Fabricius,  der  mich  vor  einem 
Jahr  wegen  meines  langen  Verzugs  starckh  angezapfft,  vnd  je  vermaint,  Er 
wolte  mit  seinen  Tabulis  fertig  sein  (cfr.  vol.  II.  109  ss.),  der  zeucht  diss  Jahr 
die  schnauppen  wider  ein,  vnd  meldet,  das  sich  bey  den  Sonnenfiinsternussen 

uoch  ein  anderer  mercklicher  defectus  finde,,  der  biss  dahero  noch  vnerortert 
gepliben;  ist  gewisslich  wol  an  den  rechten  knopfF  komraen. 

Demnach  aber  mir  die  Kay.  besoldung  nit  allain  was  Kay.  Rudolff 
hochs.  Gedechtnuss  mir  bey  der  Slesischen  Camer  vnd  Reichspfennigampt 
Augspurg  anweisen,  die  jetzregierende  Kay.  Mt.  aber  confirmiren  lassen,  son- 
dern  auch,  was  hochstermelte  Kay.  Mt.  mir  allhie  im  Mautampt  jarlich  assig- 
nirt,  ganz  vnd  gar  aussenpleibt,  also  das  man  mir  auch  der  schuldigkaitt  im 
Mautampt  nit  gestiindig,  also  vermag  Ich  warlich  khainen  tauglichen  Magis- 
trum oder  studiosum,  der  mir  rechnen  hiilffe , nit  zu  vnterhalten,  vnd  ligt  nit 
allain  die  speculation  vnd  invention,  sondern  auch  die  deduction  vnd  calcula- 
tion  der  Observationum  (ist  vnser  Stainmezen  vnd  Zimmerarbaitt) , ferners 
nit  allain  die  concipirung  des  Text,  sondern  auch  die  Calculatio  Tabularum 
taediosissima  et  longissima,  ja  sogar  die  abschrifft,  auch  abreissung  der  figu- 
ren  auffs  Holz,  vnd  entlich  die  vilfaltige  correctur  im  druckhen_,  neben  der 
letzten  mir  sonsten  sehr  angenemen  Correctur  vnd  Verenderung  des  Texts, 
alles  mir  allain  ob  dem  Hals ; zugeschweigen  die  vilfaltige  bekiimmernuss 
wegen  meines  sogar  verpleibenden  ausstands,  dardurch  meine  Kinder  vmb  Ir 
Miitterliches  gebracht  werden  vnd  zu  dessen  Compensation  nichts  Vatterlichs 
zugewarten  haben:  mit  wolchen  schwarmiitigen  gedanckhen  vnd  allerhand 
anschlagen  (gar  nit  aber  mit  andern  sachen , deren  Ich  vergeblich  verdacht 
werde)  mir  vil  Zeitt  hingehet:  also  das  Ich  entlich,  weil  Je  in  meinem  abwesen 
von  lioff  khain  sollicitator  sich  meiner  annemen  will,  die  Lobi.  Stande  not- 
wendig  vmb  Hiilff  vnd  gleichsam  vmb  die  curatel  diser  HotFschuld  vnderthanig 
flehentlich  ersuechen  werde  muessen , weil  sonderlich  sie  von  Kay.  Rudolffo 
zu  beftirderung  der  Tabularum  Rudolphi  gemaint  vnd  hergeriihrt. 

Nichts  desto  weniger  vnd  wan  Ich  nur  allain  disen  Sommer  auss  mit 
gesunden  Leib  zu  hauss  zupleiben  hette,  wolte  Ich  in  Hoffnung  stehen,  wegen 
der  Tabularum  Rudolphi  folgende  doppelte  demonstration  (eine  in  specula- 
tione, die  audere  in  praxi)  zu  thuen. 

Erstlich  in  speculatione  hette  Ich  ein  Epitomen  Astronomiae  Copernicanae 
verfasset  vnd  beynahe  zu  end  gebracht,  also  das  sollich  Werck  durch  den  hie- 
sigen  Druckher  vnd  durch  Hannsen  Krugers  von  Augspurg  Verlag,  in  meiner 
gegenwart  gar  wol  ausgefertigt  vnd  gedruckht  werden  mochte.  In  disem 
Werckh  werden  die  fundamenta  Tabularum  Rudolphi  erklart.  Ein  muster  des 
Druckhs  hiebey  ligend. 

Ftirs  ander,  in  praxi,  war  Ich  nunmehr  so  weitt  mit  den  Tabulis  fertig, 
das  Ich  gar  wol  ein  Ephemerida  in  annum  1617  drauss  rechnen,  auch  zu 
contentirung  etlicher  Herrn  vnd  Landleutte  ein  Calendarium  vnd  Prognosticum, 
darauf  sie  sonderlich  dringen,  beyfuegen  khonnte.  Zweivel  aber,  ob  es  alhie 
gedruckht  werden  mochte,  sonderlich  die  Ephemeris. 

Bericht  von  der  Landmappa.  Diae  3 Jahr  her,  sonderlich  ao.  1614 
im  herbst  hab  Ich  einen  Versuch  gethan,  vnd  so  vil  befunden,  das  zum  aller- 
forderisten  mir  eine  gemessene  schrifftliche  instruction,  was  bey  Verbesserung 
der  mappa  mein  furnemister  Zweckh  sein  solle,  von  nothen  sein  wolle, 

Nu  seind  am  Tag  Wolfgangi  Lazii  mappa  totius  Austriae,  mit  den 
Steirischen,  Karntischen,  Salzburgischen,  Bairischen  vnd  Bohmischen  Confinen, 
Gerhardi  Mercatoris  Stiria  vnd  Episcopatus  Salisburgensis  mit  den  Ob  der 
Enserischen  Confinen,  Petri  Apiani-  Bavaria,  auch  mit  den  Ob  der  Enserischen 
Confinen,  Augustini  Hirsvogels  Land  ob  der  Ens,  verfasset  ao.  1542,  gestochen 
zu  Antdo*rff  1543.  'In  disen  mappen  finden  sich  erstlich  vil  felschungen  der 

Namen.  Darnach  ist  Lazii  Tabula  zwar  klain,  begreifft  aber  vil  Oerter,  Mer- 
cator vnd  Apianus  haben  nur  etliche  stuekhe  vom  Land  ob  der  Ens , Hirs- 
vogel  ist  zimlich  weitliiuffig  aber  vnproportionirlich. 

Hier  ist  nun  mein  frag,  was  dan  mehrers  zu  prastirn  sein  werde,  dan 
die  jezermelte  prastirt  haben?  Weittlauffiger  vnd  grosser,  auch  zum  Thail 
proportionirlicher  khan  die  mappa  wol  gemacht,  vnd  die  Namen  corrigirt  wer- 
den,  auch  zu  hauss,  wan  Ich  schon  nit  reise,  sondern  nur  die  botten  vnd 
baurn,  oder  jedes  orts  Innwohner  alhie  aussfrage,  dan  also  seind  die  maiste 
mappen  biss  dato  gemacht  worden , hernacher  khonte  ein  solliclie  corrigirte 
mappa  einem  berhumpten  Kupfferstecher  zuegeschickht,  oder  vilmehr  einer 
allhero  erfordert  werden. 

So  aber  der  Lobi.  Stende  mainung  dise  wer,  das  Ich  aller  orten  selber 
den  augenschein  einnehmen,  der  mappen  Ir  eigentliche  proportz  geben,  nichts 
vbergehen , sonderlich  die  Confinen , vnd  was  sonsten  fur  antiquiteten  oder 
denckwiirdiger  sachen  anzutreffen,  wol  anmerkhen  solle,  in  massen  Apianus 
Bavariam  verfasset,  da  gehort  warlich  Zeitt,  Miihe  vnd  Ynkosten  zue.  Apianus 
hatt  mit  Bavaria  acht  Jahr  zuegebracht,  bey  6000  fl.  verzehrt,  ist  gleichwol 
nit  aller  orten  in  der  person  gewest. 

Ynd  hab  Ich  mich  gmainiglich  an  jedem  Ort,  da  es  eine  Kirch,  Mesner 
vnd  Aigen  hatt,  einen  Tag  zu  saumen  gehabt,  biss  Ich  die  Kirch  besehen, 
einen  erfahrnen  Inwohner  bekommen,  Ine  vmb  die  glegenhaitt  der  vmbligen- 
den  orter  gnugsamlich  aussgefragt. 

Kainer  hat  mir  nichts  vergebens  gethan,  sondern  so  jang  antwort  geben, 
ais  er  zu  trincklien  gehabt,  oder  sonsten  nit  vnwillig  oder  betaubt  worden  ist. 
Darneben  hab  Ich  vberal,  so  wol  in  Marckhen  vnd  Dorffern,  da  Ich  nachfrag 
gepflogen,  ais  auch  autf  feldern  vnd  bergen,  da  Ich  mein  absehen  gerichtet, 
oder  den  Wiissern  nachgangen,  vnd  autf  vngewonliche  pfade  kommen,  vil 
Zuredstellungen  vnd  drawliche  anstosse  von  vnerfahrnen,  groben,  argwonischen 
Baurn  erleiden  miiessen,  vnd  wiirde  sicli  dessen  vnzweivel  vil  mehr  autf  den 
Granitzen  gefunden  haben. 

Hierauss  leichtlich  zuersehen,  das  Ich  ohne  einen  vertrauten  botten,  oder 
dapfern  Diener,  der  schreibens  kundig,  einen  fuhrman  zu  meinem  Calassl, 
vnd  ohne  beglaittung  eines  jden  orts  Amptmans  oder  Jagers  oder  gutten 
bekanten  baurns,  nichts  fruchtbarlichs  werde  verrichte  khbnden,  darauss 
E.  Gn.  den  Vberschlag  des  Vncosfens  oder  Liferung  (so  mir  in  meiner  bestal- 
lung  zuegesagt  ist),  auch  wass  sie  sonsten  fur  notwendig  ansehen,  leichtlich 
zu  machen  haben. 

Wan  dan  bey  einer  sollichen  weitlauffigkhaitt  vnter  eins  gar  leichtlich 
etwas  mehrers  dan  die  blosse  mappa  zu  verrichten  sein  mochte,  ais  da  seind 
die  strittigkhaitten  der  granitzen  zwischen  den  benachbarten  Landern,  deren 
auch  H.  Strutz  seliger  vor  15  Jahren  mir  meldung  gethan,  item  aussthailung 
des  Landes  nach  den  Vosten,  Pfarren  vnd  Landgerichten,  Besichtigung  der 
passe  zu  defendirung  des  Landes,  vnd  was  dergleichen,  wolliches  alles  einer 
vnd  der  ander  auss  den  H.  Standen  oder  Nachpaurn,  das  es  hierunter  gesuecht 
werde,  vermuthen,  vnd  eintweder  seins  Thails  gern  befiirdert  vnd  vleissig 
verrichtet  sahe,  oder  aber  auch  verhintern  mochte:  alss  hab  solliches  alles 
E.  Gn.  Ich,  docli  ohne  maassgebung,  gehorsamlich  zu  gemiith  fiihren , vnd 
wessen  sie  sich  hieriiber  wegen  der  Liferung  vnd  Patents,  auch  fortse^zung 
oder  Verschiebung  diss  Werckhs,  vnd  also  schliesslich  wegen  der  Wahl  vnder 

baiden  meinen  werckhen , wolliches  disen  sommer  fiirzunemen , gnadig  resol- 
viren  werden , in  gehorsam  erwarten  sollen. 

E.  Gn.  mich  geh.  empfehlend 

E,  Gn.  Vndertlianiger  vnd  gehorsamer  Mathematicus 
Johann  Keppler,  m.  p. 

An  einer  Lobi.  Landt:  des  Erzhorzogthumbs  Oesterreich  ob  der  Ens  Herrn  HH.  Ver- 
ordnete.  Johan  Keplers  Mathematici  gehorsames  Anpringen. 

Responsio  ordinum,  ipsi  adscripta  epistolae,  haec  habet:  Praes,  d.  '9.  Mai  616., 

Dem  Supplicanten  wirdt  biemit  anbevolhen,  er  soli  alles,  was  er  bisher  gear- 
beitet,  zusammenrichten,  vnd  denen  Herrn  Yerordneten  vbergeben,  damit  sie  solcbes 
den  lob,  Stendten  vmb  derselben  Resolution  T was  er  konfftig  weiter  fiirnemen  soli, 
furbringen  konnen. 

Deu  20.  Mai  616. 

Magistratum  Ulmensem  his  adiit  Keplerus  literis: 

E die , Veste , Hochachtbare , Ehrsame , Fursichtige  vnd  Weisse  • 
Grossgunstige  ELerren.  . 

E.  V.  F.  W.  vnd  G.  seind  meine  ringfiiegige.  doch  beflissene  Dienste 
jeder  Zeitt  bevor , vnd  fiiege  denselben  vnderdienstlieh  zu  wissen : Demnach 
Ich  die  Exemplaria  meines  alliie  gedruckten  Astronomischen  Hauptwercks  zwar 
verschienen  Monat  Septembri  nacher  Franckfort  gebracht,  selbige  auff  Irer 
Kay.  Mt.  allergnadigsten  Befehlich  vnder  die  Kunstliebende  vnd  Bibliotheken 
vmb  der  Posteritat  willen  ausszuthailen , auch  in  Catalogum  setzen  vnd  von 
dem  Kay.  Herrn  Commissario  taxiren  1'assen  (wolcher  auff  Anhorung  eines 
Thails  Gelehrter  Kunstverstandiger  Leiitte,  die  das  gmaine  Exemplar  auff  5 fl., 
andernthails  der  deputirten  Buchfiihrer  vnd  Truekher,  wolche  es  auff  2 fl. 
allein  nach  dem  Papir  vnd  Truckhefarbaitt  gescbatzt,  fiir  sein  Person  den 
Tax,  Frieden  zwischen  mir  vnd  den  Interessirten  Brahisehen  Erben  zu  stifften, 
vnd  sonderlich  den  vnvermtiglichen  studiosen  zum  besten  auff  3 fl.  lautter 
vnd  Pars  Gelts  gemassiget):  Jedoch  aber  dissmahls  die  Exemplaria  den  anwe- 
senden  frembden  Buchfiihrern  zuvor  vnd  ehe  die  edition  vnd  Tax  allerorten 
genugsam  insinuirt  vnd  bekannt  gemacht  werden  kann , noch  nit  vberlassen 
noch  verkauffen  sollen ; hierdurch  die  Gefahr  des  Nachtruckhens  ausserhalb 
des  Reichs,  vnd  der  allzuliohen  Staigerung  in  den  weitter  entlegenen  provin- 
cien  zu  verhiietten  : 

Denmebens  aber  Ich  von  dem  hiesigen  Druckher  verstanden,  das  sein 
Instruction  vermiige , von  jedem  Werckh,  so  Er  allhie  druckht,  eine  Anzahl 
Exemplarien  E.  E.  F.  W.  vnd  Gunsten  auff  die  Hiitten,  gegen  Erstattung  des 
Taxes  zu  lifern;  das  Ich  bierauff  in  Erwegung  gezogen,  wie  nit  allein  Er  der 
Druckher  von  dem,  was  alhie  gedruckt,  keine  weder  vollige  noch  saubere 
Exemplaria  auff  gutt  Papir,  sondern  allain  die  aussgeschossene  Pogen  von  dem 
Zuschussbuch  zu  dieser  praesentation  gehaben  mbge:  sondern  auch  Mir  ais 
dem  Autliori  vnd  Verleger  geziemen  wolle,  E.  E.  F.  W.  vnd  Gunsten,  von 
wolchen  Ich  diss  Jahr  iiber  neben  dem  Beysitz  allerley  giinstige  Befiirderung 
vnd  Guetthaten  zu  verspuren  vnd  zu  geniiessen  gehabt , mit  saubern  com- 
pleten  Exemplarien  fiir  Dero  Bibliothec  vnd  dieser  Hochlbblichen  Reichs  Statt, 
ais  dem  Ort  des  Drucks  zu  sondern  Ehren,  zu  versehen : Derohalben  Ich  mich 
hieriiber  mit  dem  Druckher  dahin  verglichen  habe,  das  Ich  an  sainer  statt 
lifern,  seine  Exemplarien,  so  vil  deren  von  E.  E.  F.  W.  vnd  Gunsten  ein- 

Exemplaris  bezahlen, 
41  * 

dieselbe  gegen  fein  Papir  auswexeln  vnd  mit  denen  Stuckhen,-  so  anderer 
Orten  darzue  verfertigt  worden,  compliren  wolle. 

Diesem  nach  praesentir  E.  E.  E.  W.  vnd  Gunsten  Ich  hiermit  vnder- 
dienstlich  sechs  vollige  Exemplaria  auff  guttem  Papir,  hochvleissig  bittend, 
E.  etc.  wollen  solliche  erstlich  ais  vom  Druckher  seines  Theils  vnd  Geptir 
annemen,  vnd  Ime  dem  gewohnlichen  Brauch  nach  den  benannten  Tax  des 
gmainen  Exemplaris  dafiir  erfolgen  lassen : Nachmahls  bey  der  von  Mir  besche- 
henen  verpesserlichen  Auswexlung  vnd  Complirung  dieser  Exemplarien,  meih 
vnderdenstliche  danckparliche  Affection  gegen  dieser  Ansehnlichen  Republica, 
zu  hohen  Gnaden  an  vnd  auffnemen. 

His  addidit  Keplerus:  Bitt  denstlich  Herr  Stromaier  wolle  wa  es  Ime  nur 
miiglich,  diss  Anpringen  noch  einmal  abschreiben,  vnd  auff  das  Stexirhaus 
richten.  Fiir  nAuff  die  Iiutten ,“  setzen  Vavff  das  Steurhaus  ,u  fur  vsechs 
Exemplaria “ setzen  »funff  Exemplaria .“  Die  baide  Vberschrifften  wiirt 
H.  Merkh  wissen.  Hab  ordinantz  jetzo  vmb  12  Vhr  zu  praesentirn. 

Ad  verba  »wollen  solliche  erstlich  .....  erfolgen  lassen«  adscripsit  Keplerus  in 
margine:  NB.  An  sic?  An  omittam?  — 

Epistola  Kepleri,  quae  sequitur,  data  esse  videtur  ad  commissarios  caesareos  Pragae 
vel  Viennae;  desunt  dies  et  locus.  Scripsisse  videtur  Keplerus  anno  1628,  quo  Berneggero 
nunciat,  convenisse  sibi  cum  Bralieanis  de  dedicatione,  (v.  s,  p.  623.) 

Edle,  Gestrenge,  Hochgelehrte,  Grossgunstige  Herren, 

Ob  ich  wol  diser  Zeitt  dieselbige  in  gegenwartiger  meiner  Verrichtung 
vnd  herzuewachsender  hochster  diirfftigkheitt  in  vil  andere  Wege  anzuflehen 
vnd  vmb  Dero  Intercession  bey  Irer  Kay.  Mt.  vmb  eillenden  Succurs,  wa  nit 
mit  Gelt,  doch  mit  Anticipations-Mitteln  vnd  Fiirschrifften  an  gewisse  Reichs- 
stende  anzuhalten  hette:  so  lass  ich  doch  diss  zuvorderst  fiir  dissmahl,  vmb 
Befiirderung  willen  der  Hauptsach,  zu  Gottlicher  Yorsehung,  dann  auch  zu 
E.  Gn.  vnd  Herrl.  aigner  discretion  haim  vnd  beyseitz  gestellt  sein,  vnd  kehre 
mich  zu  demjenigen,  was  von  Irer  Kay,  Mtt.  vor  21/i  Jahren  baiden  Herren 
Doctoribus  samptlich  commissionsweise  auffgetragen  vnd  anbefohlen  worden, 
dieselben  vnderdenstlich  berichtende:  demnach  das  Werckh  Tabularum  Ru- 
dolphi  nunmehr  in  etwas  Fortgang  gebracht,  also  dass  ich  leichter  alles,  so 
fiir  tnein,  auch  Weibs  vnd  6 Kinder  Auffenthalt  gehorig,  in  die  Schanz  schla- 
gen,  dann  von  Maturirung  des  Wercks  aussetzen  khan  vnd  solle;  dass  ich 
derowegen  mit  den  Brahischen  Erben  in  Boheim  fernere  Correspondenz  gepflo- 
gen  vnd  die  Sach  mit  Inen  auff  gute  Mittel  gebracht,  indem  wir  vns  ver- 
glichen,  dass  ermelte  Tabulae  Irer  Kay.  Mtt.  durch  zwo  vnderschidliche  dedi- 
cationes zugeschrieben  werden  sollen,  deren  die  erste  von  Inen,  die  andere 
von  Mir  aussgehe,  auch  ein  Theil  dem  andcrn  sein  fiirhabende  dedication 
zuvor  communicire,  dessen  Bedenckhen  vernemen,  vnd  giietlich  vergleichen 
sollen.  Krafft  dises  Yeranlass  haben  die  Brahische  mir  Ir  Concept  des  Tituls 
vnd  dedication  in  duplo  zuegeschickt,  wolches  E.  Gst.  vnd  G.  Ich  hiermit  in 
Originali  zueschickhe,  mit  der  Erklarung,  dass  es  seines  Inhalts  mir  nit  zuwider, 
allein  dass  Ich  Inen  die  dedication  etwas  formlicher  gestellt  vnd  zu  weitterer 
Erclarung  zuruckgeschickt,  den  titul  aber  der  Notdurfft  nach  vnd  auff  ein 
solche  Form  (so  hiermit  E.  G.  vnd  G.  Ich  zum  vbersehen  zueschickhe)  dila- 
tirt,  bey  deren  Ich  mir  zu  bestehen  getraue,  bester  Hoffnung,  sie  werden  diss 
orts  mir,  ais  in  eim  zwar  gmainen  Titul ; bey  dem  Ich  aber  mehr  dann  sie 
interessirt,  weitter  nichts  einreden. 

Was  dann  mein  dedication  anlangt,  hab  Ich  die  Erben  gleichsfals  haupt- 

summenlich  erinnert,  was  Ich  drinnen,  namlich  fiirnemlich  excusationem  morarum, 
einzufiihren  willens.  Wann  ich  dann  solclie  dedication  seidhero  nach  meinem 
Humor  verfasset,  ais  schickhe  Ich  selbiger  Abschrifft  gleichfalls  E.  Gst.  vnd  G. 
zum  Ybersehen,  vnderdenstlich  bittend,  die  wellen  zuforderist  Irer  Commission 
nachgehen  vnd  ob  nichts  drinnen  eingebraeht , so  den  Brahischen  Erben  bil— 
licher  Weise  ausszusetzen,  nach  Dero  beywohninder  hoher  Vernunfft  vnd  Lieb 
zur  Gerechtigkheit  ponderiren , auch  so  etwas  zu  wenden  ware , Mich  dessen 
zuvor  vnd  ehe  ich  weittere  Handlung  mit  den  Brahischen  pflege,  grossgiinstig 
erinneren,  auff  dass  hernach  desto  wenigere  Vrsachen  vberpleiben,  E.  Gst.  vnd 
Herrl.  mit  Iren  einer  (deren  ich  mich  zwar  nit  versehe)  ferners  anzulauffen. 

Zumahl  aber  vnd  fiirs  ander  gelangt  an  E.  Gstr.  vnd  Herrl.  ais  meine 
einige  patronos  vnd  intercessores  bey  Irer  Kay.  Mt.  mein  vnderdenstliches  vnd 
gantz  instendigliches  Bitten,  Die  wollen  mein  Concept,  Titul  vnd  dedication 
Irer  Kay.  Mt.  selbsten  fiirweisen  vnd  was  Dero  darinnen  etwa  missfallen  mochte, 
solches  aussstreichen  vnd  mir  das  concept  wieder  zuekhommen  lassen.  Im  titul 
hab  ich  der  Warheit  stattgeben,  eines  Jeden  merita  gepriessen,  wie  dann  die 
Welt  davon  waisset:  hab  also  des  vorigen  Konigs  in  Dennemarckh  vnd  einer 
lobi,  (gesampten  von  Geistlichen  vnd  Weltlichen  Stenden)  Landt:  in  Oest. 
ob  der  Ens  nit  vergessen  sollen;  in  gleichem  vermags  sonsten  die  Reichs- 
ordnung,  dass  der  Druckher  vnd  das  Ort  auf  jedem  Buch  stehe. 

Wann  aber  Ire  Kay.  Mt.  des  Konigs  zu  Dennemarckh  Meldung  vmb 
desswillen  nit  leiden  mochten,  weil  sein  Sohn  (der  dem  Tycho  Brahe  die  von 
seines  II.  Yatern  gehabte  subsidia  entzogen)  jetzo  Irer  Kay.  Mt.  Feind  ist, 
wolche  Consideration  zwar,  wann  die  Sach  recht  zu  Gemiith  gezogen  werden 
solle  , nit  leichtlich  stattfinden  wiirt,  angesehen  diss  dem  Sohn  vilmehr  ein 
Auffropffung  ist,  dann  ein  Lob,  dass  sein  Vater  Tychonem  vnderhalte,  Er 
aber  mit  seiner  Karghaitt  Ine  auss  Dennemarckh  an  Kay.  Hoff  zu  ziehen  ver- 
vrsachet , also  das  Haus  Oesterreich  mitt  diesem  spolio  Danico  zu  gloriren 
hatt,  auch  sonsten  die  Heroes  pflegen  gegen  jhren  Feinden  sich  liberal  zu 
erzeigen,  sonderlich  wann  Inen  Gott  die  Ehr  gunnet,  denselben  mit  siegreicher 
Hand  vnd  Schwert  zu  verfolgen.  Wie  dem  allem  aber,  wann,  spreche  ich, 
Irer  Kay.  Mt.  auss  mehrern  mir  vnbekannten  Ursachen  eines  Konigs  in  Denne- 
marckh Namen  zuwider  sein  wolte,  so  werden  E.  Gst.  Ine  wissen  ausszuleschen. 

Mit  einer  Landt.  ob  der  Ens  Meldung  bin  ich  mehr  sorgfaltig.  Einmahl 
stehen  die  Tabulae  Rudolphi  in  meinem  Besoldungsbrieff,  von  Geistlichen  vnd 
Weltlichen  vnderschriben:  miieste  es  aber  auch  bey  Irer  Kay.  Mt.  Allergnadig- 
stem  Willen  verpleiben  lassen,  vnd  anstatt  der  Meldung  im  Titul  etwa  ein 
gratitndinis  significationem  gegen  Inen  hinten  anhenckhen. 

Ylm  vnd  den  Druckher  anlangend,  die  werden  muesseu  mit  Irer  Kay.  Mt. 
Willen  fiir  Gutt  nemen,  mir  ligt  nicbts  daran;  allain  wann  sie  mir  in  Irer 
Kay.  Mt.  Namen  ein  Tausend  Gulden  gaben,  wolte  Ich  Inen  zu  Lohn  die 
Meldung  auffm  Titul  gern  gunnen. 

Was  dan  die  Contenta  Dedicationis  belangt,  da  ist  nit  ohn , ein  jeder 
schreibt  gern  seinem  Humor  nach,  vnd  hette  ich  michs  allerhochst  zu  erfreuen, 
wan  Ire  Mt.  vertragen  mochten,  dass  ich  also  den  Friedenwunsch  per  com- 
parationem operis  mei  offentlich  an  Tag  gebe  ; aber  auch  hie  nit  mein  Wunsch, 
sondern  Irer  Mt.  Nutus  geschehe.  Diss  allain  bitt  Ich  zum  Beschluss  auffs 
allerhochst,  E.  G.  vnd  Herrl.  wollen  mich  diss,  ais  vmb  meiner  vnentperlichen 
Notdurfft  vnd  Nachrichtung  willen,  nit  vnbeantwortet  lassen , oder  zum  weni- 
gisten  H.  Jeremiae  Pistorio,  mit  Ybergebung  des  vnterstrichenen  oder  ernen-^ 

dirten  Concepts,  anbefehlen,  was  Er  in  dero  Namen  mir  bey  jedem  Punkten 
zueschreiben  solle. 


Magistratui  Esslingensi  Keplerus  tradidit  Tabulas  absolutas,  bis  ornans  mu- 
nus verbis: 

Fdle,  Ehrenveste,  Fursichlige  vnd  Weisse,  Grossgunstige  Herren. 

E.  E.  W.  vnd  Gunsten  seind  mein  beflissene  Dienste  bestes  vermiigens 
bevor.  Dieweil  Ich  in  jetzverscliinener  Franckforter  Mess  mein  Astronomisches 
Hauptwerckh,  Tabulae  Rudolphi  genennet,  an  wbllichem  weillend  der  weit 
beriihmpte  Astronomus  Tycho  Brahe,  vnd  nach  dessen  Tod  lch,  ais  darzu 
bestellter,  vil  Jahr  lang  gearbaittet,  'dermahlen  einest  nacher  Franckfort  ge- 
bracht , dasselbige  ausS  der  Rom.  K.  Mt.  Allergnedigstem  Befeblch  vriter  die 
Kunsterfahrne  ausszuthailen,  wolches  zu  Yerhiiettung  der  Buchfuhrer  alzuhoher 
Staigerung  zwar  wol  in  Catalogum  gesetzt  vnd  von  dem  Kay.  Commissario 
aldorten  den  Tycho  Brahischen  Erben  vnd  mir  zu  guttem  taxirt  worden,  aber 
den  anwesonden  Buchfiihrern  dissmahlen,  ehe  vnd  dann  es  den  Kunstliebenden 
selber  bekant  wiirt,  noch  nit  vberlassen  oder  verkaufFt  worden , in  meiner 
Zuruckhraise  aber,  ais  Ich  den  Weg  durch  Esslingen  genommen , von  E.  E. 
W.  vnd  G.  mir  eine  sonderliche  hohe  vnverdiente  Ehr  mit  kostlichem  Wein 
in  das  Hohefelderische  Wohnhaus  vnd  ferners.  eine  mir  hochnotwendige  Aus- 
staffirung  auff  die  vberige  Raise  mit  der  Leihung  eines  Spital-Gauls  vnd 
Jungens,  grossgiinstig  widerfahren,  dadurch  Ich  verursachet  worden,  nach  einer 
danckbarlichen  Erzaigung  zu  trachten.  Alda  mir  dan  zu  Gemiith  gegangen,  das 
auch  E.  E.  W.  vnd  Gunsten  gutte  Kiinsten,  durch  wolche  die  Erkantnuss 
Gottlicher  Weisheitt  vnd  Gutte  erweittert  wiirt,  lieb  haben  vnd  befiirderen, 
auch  sicli  einer  gutten  Bibliothec  befleissen,  dahero  Ich  leichtlich  zu  erachten 
gehabt,  das  ein  Par  Exemplarien  disses  Werckhs  diss  Orts  wol  angelegt,  nit 
vnangenem  sein,  sondern  deren  Bibliothek  zieren  ? auch  vermittelst  deroselben 
desto  besser  auff  die  Posteritet  zu  bringen  sein  werde.  AJs  hab  ich  zu  meiner 
Widerkunfft  nacher  Vim  ein  sollich  Exemplar  auff  gutt  papir  zur  Bibliothec 
. vnd  eins  von  gmainem  papir,  wie  es  kiinfftig  verkaufft  werden  soli,  fiir  E. 
E.  W.  vnd  Gunsten  Statt  Kinder,  wolche  philosophiam  studiren  (vnder  wolchen 
mir  disser  Zeitt  ein  Junger  Mauchart  bekannt),  zu  taglichem  Gebrauch  auss- 
gesondert  vnd  thue  selbige  E.  E.  vnd  G.  in  danckbarlicher , auch  sonsten 
vnderdenstlicher  gutter  Affection  praesentirn ; hochfleissig  bittend,  die  wollen 
selbige  zu  grossen  Gunsten  an  vnd  auffnemen,  auch  mich  vnd  audere  meine 
mehrere  editiones,  so  noch  kiinfftig  zu  Aussfiihrung  der  fundamenten  zu  jetzi- 
gem  Werckh  gehorig  sein  werden,  mit  vnd  neben  anderen  hochloblichen  Stan- 
den  vnd  Stetten  des  II.  Reichs  auff  begebende  Falle,  zu  dero  Schutz,  Befiir- 
derung  vnd  grossen  Gunsten  befohlen  sein  lassen. 

Damit  E.  E.  F.  W.  vnd  Gunsten  Ich  allen  gliicklichen  Wolstand  in  gaistlichen 
vnd  weltlichen  Sachen  von  Gott  de.m  Allmechtigen  herzlich  wiinschen  thue. 

Datum  Vim  den  2.  Novembris  Anno  1627. 

E.  E.  F.  vnd  Gunsten 

Zu  angenemen  miiglichen  Diensten  beflissener 
der  K.  R.  Mt.  Mathematicus 
Johan  Keppler. 

Supra  (p.  616)  diximus,  specimina  praeparationis  ad  Tab.  Rud„  priore  tempore  con- 
cinnata, nos  exhibituros  esse.  Tale  specimen  desumtum  ex  mss.  Pulkov.  vol.  II.  haec  habet. 

18.  Febr.  1616.  Quae  in  Luna  restent  emendanda. 

1)  In  transformatione  valent  tabulae,  quibus  minutis  ante  finem  anno- 
rum completorum  (qui  finis  intelligitur  in  meridie  1.  Jan.  anni  sequentis)  Luna 
in  apogaeo  fuerit,  et  ubi  tunc  apogaeum  et  nodus.  Diebus  illis  et  horis 
adduntur  completi  dies  et  horae  de  anno  currente,  de  summa  auferuntur  ex 
tabella  subjuncta  dies  et  horae  et  minuta  revolutionum  integrarum,  quarum 
summa  est  proxime  minor. 

2)  Transformationi  subjuncta  est  mea  manu  tabula  gemina  motus  apo- 
gaei,  nodi  et  anomaliae  mediae  pro  diebus  et  horis,  et  sufficit,  ut  illa  ad 
27  dies  prorogetur.  Ex  illa  excerpuntur  hi  motus  pro  residuis  diebus  et  horis 
et  sic  absolvitur  motus  apogaei  et  nodi. 

3)  Cum  anomalia  quaeritur  coaequata  ex  nova  tabula  aequationum,  quae 
adjecta  est  in  paginis  separatis.  Ibi  sunt  a)  anomaliae  eccentri  in  gradibus 
integris  cum  subjunctis  aequationibus  physicis,  b)  anomaliae  coaequatae, 
c)  aequationes  totae. 

4)  Apogaeum  Lunae  aufertur  a loco  Q,  tunc  in  postica  involucri  tabulae 
expansae  est  tabula  distantiae  0 ab  apogaeo  Lunae,  in  qua  quaesita  haec 
distantia  exhibet  scrupula  cum  titulo. 

5)  Aufertur  locus  0 vel  oppositum  Q a loco  Lunae,  cum  residuo  excer- 
pitur ex  tabula,  loco  tertio  dicta,  aequatio  tota  et  multiplicatur  in  scrupula 
pro  aequatione  menstrua. 

6)  Duplicatur  distantia  Q)  a © et  cum  hac  ex  tabula  aequationis 
menstruae  excerpitur  variatio  cum  titulo  et  scrupula  latitudinis  et  aequa- 
tio nodi. 

7)  Locus  nodi  aequatus  aufertur  a loco  0,  cum  residuo  ex  tabula  lati- 
tudinis, quae  invenitur  in  Lunaribus  Tychonis,  excerpitur  latitudo  et  excessus 
in  quadris , multiplicandus  in  scrupula  latitudinis. 

8)  Ex  tabula  reductionis  ad  eclipticam  in  Lunaribus  Tychonis  cum  distantia 
0 a nodo  excerpitur  haec  aequatiuncula. 

Haec  igitur  commodius  et  brevius  et  perfectius  sic  possunt  disponi. 

Prima  tabula  in  tabulis  Eudolphi  accommodetur  ad  mediam  noctem,  sub- 
tractis ab  omnium  annorum  fine  horis  12.  Extendatur  autem  tabula  etiam 
ad  alia  tempora,  examinato  prius  motu  Tychonico  per  antiquissimas  eclipses. 
Quaerantur  sc.  periodi  anomaliae  ex  Prutenicis. 


Dies  in  4.  Julianis  insunt  24  Sexag.  21. 


24 

21 


5.  13.  33.  34.  33.  35 
4.  34.  21.  52.  44 


In  annis  180  restant  2°  40'  15". 


5.  18. 

2.  40.  15  sexagies 

5.  20.  30  duodecies 

40.  3.  45  quindecies 


0.  0.  33.  45 


7.  56.  26.  19 


3.  58.  13.  10  tricies 
1.  59.  6.  35  quindecies 


5.  57.  19.  45  45ies 


Ergo  fiat  extensio  tabulae  per  annos  180,  lineae  fient  non  ultra  40  vel 
50.  Quadriennia  vero  in  annis  80  facient  lineas  45,  sed  praestat  omnes 
180  annos  ordine  collocare  totidem  lineis. 

Secunda  tabula  manet. 

Tertia  non  videtur  opus  habere ; columna  aequationum  tantum  absolvatur 
cum  differentiis  ut  aliorum  planetarum.  Potest  multiplicari  facile,  ut  eat 
ad  360. 

In  quarta  duplicanda  sunt  scrupula  proportionalia,  vel  saltem  excerpenda 
ex  sectionum  sinibus,  ut  fiant  in  universum  60. 

In  quinto  puncto  debet  fieri  excerptio  non  ex  columna  totarum  aequa- 
tionum, sed  ex  columna  aequationis  physicae,  quia  haec  totius  est  dimidia, 
supra  vero  scrupula  diximus  duplicaturos.  Sed  causa  genuina  est,  quia  si 
operamur  ut  dictum  modo  quinto,  dissimiles  aequationes  adhibemus  in  locis 
a copulis  utrinque  aequaliter  remotis.  At  tantum  discrimen  esse  in  accessu 
ad  copulam  et  recessu  ab  ea , vix  est  credibile.  Magis  verisimile,  aequalem 
esse  utrinque.  Id  autem  obtinemus,  si  in  gradibus,  qui  sunt  proprii  anoma- 
liae eccentri,  numeremus  gradus  distantiae  Lunae  a Sole. 

Sexta  tabula  confertur  ad  tertiam.  Nam  quia  'jam  semel  dist.  Q)  a Q 
quaesita  fuit  in  numeris  anomaliae  eccentri,  fiat:  hoc  igitur  semper.  Sed  ne 
sit  opus  duplicatione,  adscribatur  variatio  ut  ad  simplices  distantias,  sic  ut 
in  45°  sit  maxima  cum  signo  suo.  Accedat  etiam  excessus  latitudinis  seu 
latitudo  menstrua,  15  vel  20  scrupulorum. 

In  septimo  puncto  prius  probetur  ex  observatione  latitudo  maxima  copu- 
larum, itemque  quadrarum  et  excessus  hujus  supra  illam,  tunc  emendetur 
tabula. 

Accedat  huic  septimo  octavum , reductionis  ad  eclipticam , sed  prius 
corrigatur. 

His  concludit  Keplerus  hanc  disquisitionem  indeque  abit  ad  Ptolemaei  eclipses,  illis 
certa  tempora  assignare  studens  sequentibus  duobus  foliis,  iisque  ad  finem  adscripsit : Hinc 
desunt  100  paginae,  quod  notavi  1626.  26-  Aprilis  et  antea.  Forte  id  inde  est,  quia 
hic  inveni  duas  paginas  materiae  diversae,  latitudine  et  tincturae  saturitate  eadem,  de 
quibus  dubitavi,  an  in  earum  locum  aliae  alicubi  errantes  reponendae.  Inde  usque  ad 
finemmanuscriptorumvol.il,  cujus  major  pars  >>Eipparchum«  continet,  foliis  50  exhibentur 
» Conjunctiones  antiquae  Lunae  cum  fixis,  pro  constituenda  epocha  motus  Solis  medii  a 

fixis  ad  tempora  antiqua.  Chartae  hae  sunt  scriptae  post  annum  1617« 

Ceterum  in  eodem  volumine  II.  deprehendimus  sequentem  disquisitionem,  scriptam 
inter  occupationes  typographicas  Ulmae  14/24.  Maii  1627. 

Qui  sunt  in  his  paginis  numeri  manus  imperitae,  nullius  habendi  sunt 
momenti,  propterea  utar  papyro  vacua  ad  considerationem  tabulae  prosthaphae- 
reseon.  In  illa  igitur  limes  sic  libratur,  ut,  cum  Q est  cum  limite,  maxima 
sit  ejus  inclinatio  et  fere  immobilis.  At  cum  Q versatur  circa  nodos,  incli- 
nationis incrementa  sunt  magna.  Ex  hac  re  sequitur  illud  incommodi,  quod 
prosth.  nodorum  sit  magna,  ubi  non  oportebat.  Sed  comparetur  tabula  jam- 
jam  imprimenda.  Et  incipiatur  consideratio  a fundamentis.  Cum  nodus  est 
cum  Sole,  maxima  debet  esse  inclinatio  limitis.  Et  ita  habet  tabula,  quia 
est  dist.  Q a ^ 0°.  Est  inclinatio  18'  0",  et  in  10  sequentibus  gradibus 
non  ultra  16"  demitur  de  hac  maxima  inclinatione  limitis.  Cum  vero  Q est 
90°  a £1,  incrementum  inclinationis  limitis  est  19',  et  in  gr.  10.  fit  3'  4". 
Quodsi  dispensamus  inclinationem  18'  ad  modulum  sinuum,  sic  ut  ex  sinu 
gradus  unius  1745  nanciscamur  modum  inclinationis  0'  19",  etsi  hinc  prosth. 
nodi  fit  3'  34".  Certe  si  aliter  dispensamus  inclinationem,  ut  variationem, 
sic  ut  initio  sit  quantitatis  insensibilis,  erit  etiam  prosth.  nodi  circa  O 
quantitatis  insensibilis.  (In  margine:  falleris.)  Et  hoc  requirunt  eclipses.  Nam 

termini  lunarium  eclipsium  sunt  12°  et  17°,  quibus  hoc  pacto  competit 
prosth.  39 V,  et  54  '/.2 , per  quos  arcus  multum  deminuitur  vel  augetur  lati- 
tudo, sc.  per  3'  et  5'.  Et  cum  hoc  non  ferant  eclipses,  quid  melius  facie- 
mus, quam  ut  inclinationem  etiam  in  cf  Q <Q>  faciamus  pene  immobilem, 
libreturque  limes  in  arcu  non  semidiametri,  sed  diametri,  quod  per  se  est 

concinnius,  non  subito  relegere  vestigia  ab  austro  in  boream,  sed  post  cunc- 
tationem ob  moram.  Illud  solum  considera,  an  tabula  lat.  menstruae  nitatur 
eodem  fundamento.  Et  videtur  quod  sic,  nam  gradus  16  Q)  a 0,  cum  est 
cTOU,  addit  5'  latitudini.  Sed  cave  ne  aliud  videatur,  aliud  sit.  Opor- 
tet non  Q a © mittere,  sed  Q a Q.  Hic  igitur  in  tota  suprema  linea 
additur  nihil,  Luna  cum  Sole  versante.  Est  igitur  etiam  haec  tabula  mens- 
trua mutanda. 

Rursum  considera,  quid  obveniat  gradui  45?  Nimirum  ex  sinibus  12/  44", 
ex  sagittis  (libratione  per  totam  diametrum)  tantum  9'.  Utut  sit,  construatur 
tabula  de  novo  per  reetangula  quadrantis,  seu  etiam  per  variationem,  quae 
habet  proportionem  eandem.  Nam  si  40'  30"  dat  18,  seu  si  81  dat  36, 
h.  e.  si  9 dat  4,  quid  singulae?  Sed  forte  compendiosius  est,  uti  sinibus. 
Nam  postquam  45°  dist.  Q a ^ accepit  9',  jam  reliquis  gradibus, , pro  ratione 
sinuum  ad  gradus  pares,  obveniunt  augmenta  et  decrementa.  Ut  pro  gr.  44 
et  46  sumitur  sinus  gr.  2.  Hic  ut  100000  ad  90000,  sic  3519  ad  3167; 
est  ergo  modulus  de  uno  minuto,  sc.  19". 

Jam  videtur  prosthapbaeresis  incrementum  sumtura  ut  sinus,  ut  initio  dupla, 
fine  pene  nulla.  Proba  gr.  10;  sed  nescio  cur  in  schemate  illo  posuerim 
a Solem.  Fingendum  est  planum,  quod  in  locis  Solis  et  opposito  secat  eclip- 
ticam aut  ei  jungitur.  Nam  quoties  Sol  est  in  limite  solutae,  plana  jungun- 
tur, quoties  vero  Sol  est  in  nodis,  plana  distant,  ut  limitis  menstrui  inclinatio 
sit  0°  18'  0".  Sunt  ergo  duplices  nodi,  alteri  cum  Sole  et  ejus  opposito, 
inclinationis  non  constantis , alteri  proprie  et  aequabiliter  eccentrici  Lunae 
cum  plano  menstruo,  inclinationis  constantis,  sed  mobiles  a Sole  retrorsum 
idque  aequabiliter.  Et  eccentricus  continuatus  ultra  menstruum  secat  eclip- 
ticam locis  aliis,  semper  Soli  vicinioribus  et  ejus  opposito,  seu  versus  plagam, 
qua  vicinior  vel  Sol  vel  ejus  oppositum.  Esto  Sol  cum  limite  boreo,  tunc 
limes  boreus  paulatim  relinquitur  a Sole  incipitque  planum  menstruum,  quod 
Solem  antecedit  in  consequentia  signa,  ab  ecliptica  declinare  in  austrum,  et 
plani  semicirculus,  Solem  antecedens,  incipit  attolli  in  boream ; deseruerit  Sol 
bor.  limitem  per  10°,  erit  angulus  ad  Solem  inter  semicirculos  plani  men- 
strui et  eclipticae  0.  32".  Sic  etiam  ap.  o°  Q,  sed  ante  Q per  100°,  seu 
post  o°  0 per  80°.  In  plano  menstruo  est  punctum  intersectionis  aequabili 
motu,  inde  incipit  eccentricus  assurgere  in  boream  (situ  non  jam  moto,).  Est  ergo 
primo  locus  Solis  infra,  eccentricus  praeterit  Solem  supra.  Arcus  plani  menstrui 
inter  2 intersectiones  est  100°.  Arcus  eclipticae,  a 0 retro  extensus  ad  usque  in- 
tersectionem ab  cccentrico,  est  longior.  Et  post  o°  @ 
formatur  triangulum,  cujus  latus  jacens  de  ecliptica  est 
ignotum , latus  de  plano  menstruo  elevatum  est  80°, 
latus  tertium  quaeritur.  In  schemate  a 0,  fi  sectio 
diametri  fi  y cum  plano  menstruo,  a fi  80,  a y eclip- 
tica, yfia  est  5°,  y a fi  est  0°  0'  32",  si  afi  est  80  et 
d rectus,  et  afi  8 0°  0'  32".  Ut  ergo  ad  fi  ad  afi,  sic 
afid  ad  ad.  Ita  junctis  logarithmis  afi  et  afid  fit  log. 
ad.  Et  quia  scitur  jam  ad  et  a fi,  scibitur  etiam  8 fi.  Ut  vero  afi  ad  a 8 fi,  sic 
d fi  ad  8 a fi.  Unde  abstractus  y a fi , relinquit  yad.  Habetur  ergo  ad  cum 
suis  2 angulis.  Perrexerit  jam  Sol,  relinquens  limitem  et  appropinquans  nodo 
se  sequenti.  Tunc  oppositum  0 appropinquans  nodo  ascendenti  appropin- 
quaverit ad  gr.  10°  viciniam.  Sit  ergo  afi  = 10°,  et  sit  fiay  — 17'  28", 
ergo  log.  10°,  qui  est  175072,  additus  ad  log.  17'  28",  qui  est  528300, 

facit  703372 

Ergo  /is  0.  3'  2"  et  quia  fiye  = 5.  17.  32.  tg.  jis  238343 

465029 

Venit  fiy  0.  32.  32.  paulo  minor  quam  prius.  Parum  lucrati  sumus. 

Si  relinquamus  motum  nodi  per 
latitudinis  argumentum  annuum  aequa- 
bilem, sed  id  solum  per  lunationis 


a[iy  : 244006 
ap  — 1531  — 175072 

«5  log.  245537  - 370 

v bp  1542 


174702 


baft 

yap 

bay 


11 

89.  9 
0.  0.  32 


89.  9.  28.  Venimus  ad  tangentes. 
Potius  operare  per  supplementa,  ducta  per- 
pendiculari pe. 

(3<xe  0.  0.  32  — 877114 
pa  ...  . 1531 


ps 


log.  878645 
814257 

64388 
G.  1°  404828 


Sc.  31 1/3  — 469216.  Est  ergo  pe 
0.0.  31 '/g",  hujus  antilog.  0.  054,  si  hic  aufe- 
ratur ab  antil.  anguli  eap,  relinquitur  log.  epa, 
qui  profecto  insensibili  erit  minor  recto.  Aufer 
apy  ab  ape , relinquitur  ype,  insensibili  minor 
quam  85°. 

Cum  pro  insensibilitate  flat  via  intricata,  trac- 
tetur pye  ut  planum,  et  sit  ype  = 84°  59'  29". 


pye  = 5°  0'  32",  pe 
log.  64966. 

Pye  log.  243831 


311 


178865.  Venit  yp  10'  1". 
Perpende  y,  5.  0 32,  dat  311/,"  pe,  ergo  e 
dat  py ; 5'  14"  dat  31%.  quid  60? 


revolutionem  variemus,  quid  sequetur? 
Tunc  ubicunque  sit  nodus,  semper 
ejus  prosthaph.  est  maxima,  Luna  in 
octantibus  versante,  nulla,  si  illa  in 
copulis  et  quadris.  At  si  illa  in  ipsos 
nodos  veniat,  prosthaph.  invenit  tan- 
tam, quanta  fit  per  argumentum  an- 
nuum. Et  quia  constantia  prosthaph. 
nodorum  per  totum  mensem  paria  facit 
cum  hypothesi  Tychonis,  jam  ejus 
variatio  per  mensem  non  faciet  paria. 
Id  quidem  quaerimus,  ut  latitudines 
in  a",  o°  sint  magnae,  et  obtinemus. 
Contra  alterationem  latitudinum  mini- 
marum, Luna  in  nodis  versante,  oc- 
tantibus retinemus.  An  igitur  non 
insigniter  mutentur  latitudines  aliae? 
Esto  £1  in  □.  Hic  Q)  in  octante 
versante,  prosthaph.  est  maxima  1.  40. 
Et  quia  tunc  argumentum  est  circi- 
ter 45°,  certe  ibi  loci  per  1°  40'  va- 
riatur latitudo  per  6',  cum  tamen  in  hoc 
situ  prosthaph.  per  argumentum  an- 
nuum sit  nulla.  Proba,  an  talis  exi- 


stat  differentia  per  3 hypotheses.  Sit  0 0°  Y,  Q)  15°  0 ^ 0°  0 aequa- 
biliter. Ergo  Q)  a O per  45,  ergo  scr.  prop.  30'  2 8//, ,'et  prosthaph.  nodo- 
fum  1.  40'  add.  Ergo  verus  motus  lat.  316°.  Ergo  excerpo  lat.  2.  24.  23, 
excessum  13.  24,  de  quo  pars  proportionalis  scrup.  30'  28"  est  6'  37". 
Componitur  latitudo  3°  31'.  Sic  apud  Tychonem  secundum  me  est  argumen- 
tum annuum  270,  excessus  90,  inclinatio  limitis  0.  0,  prosthaph.  0.  0,  men- 
struum lat.  arg.  315  vel  15,  lat.  3.  32.  Quodsi  reciprocationem  nodorum 
menstruam  recipiam  dimissa  annua,  latitudines  Tychonis  (habemus).  Nam  Q) 
a Q 45,  prosthaph.  etiam  mihi  fiet  maxima  1°  40';  Sed  0 a 270,  a ^ 
90  dabit  inclinationem  limitis  nullam.  Ergo  Q)  a nodo  vero  erit  43.  20, 
dans  ex  tab.  lat.  simplici  3.  25.  44.  Minus  quam  Tychoni.  Computatis  ali- 
quot exemplis,  sic  concludit  Keplerus:  Exuatur  igitur  tandem  haec  persuasio,  quasi 
mea  prosthaphaeresis  nodi  annua  faciat  paria  cum  Tychonica  circa  nodos 
in  octantibus.  Pergamus  jam  in  comparatione  emendati  praecepti  cum  Ty- 
chonico. 

Considera  amplius  hypothesin.  ACB  ecliptica  et  haec  signorum  conse- 
quentia. C Sol  et  nodus  descendens,  DCF  planum  menstruum,  ut  CD  vergat 
in  boream,  quia  eccentricus  CG  in  boream  vergit.  Hic  excurrit  sane  Q) 

angulis  magnis  ACG,  BCK.  Sed  sit  Sol  H,  erit 
planum  menstruum  HI,  eccentricus  IL,  ut  I sit  in 
eadem  longitudine  cum  C,  et  hic  secat  HC  in  0. 

Adhuc  magnus  est  angulus  HIL,  sed  apud  punctum 
I,  quod  jam  est  propius  ipsi  H.  Est  enim  I locus 
nodi  aequabilis,  IO  prosthaphaeresis. 

Sit  rursum  Sol  in  M,  planum  menstruum  QMR, 
eccentricus  NES,  ut  E,  sectio  cum  plano,  rursum 
sit  in  eadem  longitudine  cum  C.  Rursum  hic  NS 
secat  eclipticam  in  P , et  est  PE  prosthaphaeresis 
et  apud  punctum  P magnus  angulus  SPM.  Magni 
sunt  anguli,  sed  latitudo  non  fit  magna  in  cr"  O, 
quia  argumentum  PM  est  brevius  quam  EM.  Sic 
CH  brevius  quam  MH.  Si  autem  non  transpone- 
retur planum  DCF  in  HIS  et  QMR,  nec  eccentri- 
tricas  ex  GCK  in  LOI  et  NPS,  tunc  vere  fieret 
magna  latitudo  etiam  Sole  ante  et  post  nodum 
versante:  sed  tunc  intersectio  plani  menstrui  non 
esset  cum.  Sole,  sed  cum  nodo  ordinario;  itaque 
non  alteraretur  latitudo,  Luna  per  nodos  in  octanti 

Delineatio  anomaliae  mediae  ad  singula  minuta  aequationis  primae. 

(Ulmae  18/28.  Maji  1627.)  (Fragmentum.) 

Quia  papyrus  vacat,  hic  plura  tentabo  de  hypothesi  latitudinis,  conti- 
nuabo sc.  quod  infra  est  abruptum.  Scio  quod,  abjecta  nodorum  prosthaphae- 
resi  et  plano  menstruo,  vicissim  libratione  peracto  plano  solutae  super  axe 
per  nodos  eunte,  in  a'  Q £1-  et  in  □ Q £1  nihil  peccem;  at  si  ® a 
per  315,  quod  tunc  peccem  in  a'  Q)  © per  10,  in  c/  Q)  Q per  9 1/2 , in 
□ Q)  © per  3,  in  limite  Q)  a Q 135  per  4 excedam  in  boream,  in 
o°  Q)  O per  10.  Dictum  etiam  ibi,  quod  hoc  peccatum  in  a"  o°  0 initio, 
quando  £1  est  vicinus  adhuc  Soli , tolli  non  debeat.  Coepi  et  de  remediis 
dicere.  At  nunc  hic  probetur,  quid  varietatis  existat,  si  inclinatio  limitis  sit 
initio  et  fine  tarda.  — 

Haec  sequuntur  in  manuscripto  Tabulae,  quae  ante  praemissa  concinnatae,  primo, 
ut  videtur,  ad  Tab.  Rud.  destinatae  fuerant,  quibus  adscripsit  Keplerus:  11.  Mart.  1621. 


Non  abs  re  duximus  his,  quae  de  Tabulis  Rudolphinis  praemisimus,  adjungere  ex- 
cerpta ex  epistolis  Jeremiae  Horroccii  ad  Crabtraeum,  quibus  ille  judicium  fert  de  his 
Tabulis  earumque  consensum  cum  observationibus  probat. 

Die  3.  Junii  1637  scribit  Horroccius:  Tu  juxta  mecum  cum  Keplero  cogitas,  qui 
stellas  fixas  ut  mera  puncta  existimat,  nec  quicquam,  inquit,  impedit  quin  Sol  sit  fixis 
major,  pag.  498  (335.)  Confer  haec  cum  Lansbergio  (Uranom.  lib.  3.  EI.  21.),  qui 
existimat,  fixarum  maximas  majores  esse  non  Sole  (parum  hoc),  sed  Terrae  orbe  magno 
vicibus  20053.  At  interim  fixarum  parallaxin  ad  orbem  Terrae  facit  7"  22'"  (Elem.  7.). 
Semidiametrum  autem  fixarum  apparentem  magnitudinis  quintae  et  sextae  facit  5"  et 
2 V2",  quas  tamen  magno  orbe  Terrae  vult  majores  esse;  quae  sunt  asystata.  Erroris 
causa  est,  quod  in  definienda  parallaxi  (Elem.  7.)  distantiam  earum  facit  partium 
280000000,  quales  habet  orbis  Terrae  10000;  sed  in  definiendis  magnitudinibus  distan- 
tiam earum  facit  totidem  semidiametrorum  Terrae,  hoc  est  totidem  partium,  quales 
habet  orbis  Terrae  14981/:?-  (Elem.  20.) 


Fig.  2. 


ibus  incedente. 

Nactus  sum  tandem  mense  praeterito  Tabulas  Rudolphinas,  quod  absolutissimum 
opus  esse  judico.  Sunt  quidem  (ut  ais)  satis  intricatae,  sed  usus  eas  expeditiores 
praestabit. 

Observationes  Martis,  quas  misisti,  demonstrant  nullas  hypotheses,  praeter  uni- 
cam Keplerianam,  veras  esse;  non  meam  quidem,  quanquam  ad  illius  prope  accedat. 
Observationes  Saturni  mediocriter  utrivis  conveniunt,  sed  meae  potius,  si  minuta  2' 
aut  3'  sit  res  alicujus  momenti.  Solus  Jupiter  meae  potius  favet,  si  observata  omnia 
sint  accurata;  nonnunquam  tamen  ab  utraque  dissentit. 

Ego  hypothesin  ejus  ut  veram  amplexus  operam  dedi  ut  tabulas  ejus  corrige- 
rem, idque  hoc  ordine.  Primum  supputavi  ex  tabulis  ejus  planetarum  motus,  pro 
observationibus  quas  habeo;  deinde  quaenam  esse  possit  discrepantiae  causa  scruta- 
tus, quam  denique  tollere  conatus  sum,  idque  hoc  successu. 

1.  Solem  quod  attinet,  invenio  aequinoctiis  autumnalibus  exacte  convenire  tabu- 
las; sed  in  vernalibus  Solis  locum  esse  plus  minus  minutis  4 vero  majorem.  Causam 
hujus  hanc  existimo,  quod  tum  excentricitatem , tum  aequalem  motum  justis  majores 
fecerit.  Medelam  hanc  adhibeo:  anno  Christi  1600  completo  aequali  Solis  motui  sub- 
traho min.  2.  0,  retento  motu  apogaei,  excentricitatem  facio  1770. 

Erat,  inquit,  Creatio  mundi  anno  ante  Christum  3993.  Julii  24.  h.  0.  33'  26° 
Uranoburgi,  estque  ingeniosa  conjectura  et  non  improbabilis;  nec  quidem  refragatur 
historia.  Scaliger  facit  3947.  Sed  Broughtonus  acriter  contendit,  addendos  esse 
annos  60,  esset  igitur  4007.  In  historia  Regum  chronologi  differunt  annis  18  aut  19. 
Quidam  (ut  Buntingius)  pauciores  habent  quam  Scaliger,  annis  18;  quidam  (ut  Miran- 
dula  et  Bucholzerus)  annis  16,  quidam  (ut  Melancton)  annis  12.  Potest  quidem 
Repleri  sententia  vera  esse , solummodo  meridianum  ego  Babylonicum  potius  adhibe- 
rem, ubi  paradisum  fuisse  existimant  Rauleighus  aliique,  essetque  hoc  in  meridiano 
Uraniburgico  hor.  9.  9'.  A.  Solis  motus  tunc  erat  ZB  1.  30'  0"  0"'  motusqup  igitur 
ejus  paulo  tardior  Kepleriano.  Quod  et  observatis  consentit. 

Albategnius  observavit  Solis  altitudinem  in  aestate  77°  34',  vera  erat  77°  34'  33"; 
in  hyeme  30°  24',  vera  30°  24'  53",  differentia  observata  47°  10',  vera  47°  9'  20". 
Ergo  obliquitas  23°  35',  vera  23°  34'  40"  et  altitudo  aequinoctialis  53°  59',  vera  53° 
59'  33".  Albategnius  habet  54°  0'.  Observavit  ille  aequinoctium  autumnale  hor.  13. 
24'.  Sic  Lansbergius  praecept.  6.  Sed  quoniam  neglecta  erat  parallaxis  36"  et  as- 
sumta  aequatoris  altitudo  nimia  minutis  secundis  27",  erat  verum  aequinoctium  h.  14. 
28'  apparenter,  exacte  14.  41'.  Kepleri  tabulae  habent  15.  28'  exacte,  ut  et  mea 
correctio  prior.  Qui  error  est  nonnisi  secundorum  47"  in  observata  Solis  altitudine, 
sed  et  hanc  differentiam  tollit  mea  correctio  horae  creationis.  Atque  de  Sole  hac- 
tenus. Solummodo  optassem  in  creatione  motum  verum  Solis  fuisse  in  ZB , vel  ano- 
maliam excentricitatis  gr.  90,  ut  in  media  fuisset  distantia  sua,  sicut  reliqui  pla- 
netae; quod  aliunde  forsan  obtinebitur. 

2.  Saturnum  quod  spectat,  observata  mea  omnia  consentiunt,  aphelium  ejus 
circa  hoc  tempus  justo  minus  esse.  Sic  corrigo:,  A.  C.  1600  completo  ab  aequali 
motu  subtraho  0°  4',  aphelio  addo  2“  0'.  In  creatione  aphelium  in  0.  0'  0".  Ex- 
centricitas  vera  est. 

3.  Jupiter  mihi  creat  molestiam.  Observationes  nostrae  omnes' suadent,  retentis 
ceteris,  aphelio  ejus  addendum  3°  0'.  Huic  consentiunt  quarta  et  sexta  in  thesauro 
Lansbergii,  sed  quintae  ejus  addendum  vult  solummodo  1°  30'.  Observatio  Copernici 
1520.  subtrahendum  2°  0'.  Tertia  Lansbergii , subtrahendum  33'  circiter  ab  aequali 
motu.  Kepleri  observatio  Martis  et  Jovis  1591  (in  Lansbergii  thesauro  p.  170),  sub- 
trahendum ab  aphelio  1.  0',  Ex  quibus  omnibus  colligi  videtur,  tum  aphelium  tum 
aequalem  motum  notabiliter  celerius  fieri  quam  vult  Keplerus.  Adeoque  in  creatione 
fuisse  Jovem  in  % 0.  0'  0";  aphelium  ZB  0.  0'  0",  quod  et  commodissimum  videtur 
et  observationibus  magis  consonum.  Sed  nihil  statuo , donec  et  veterum  observatio- 
nes examinavero. 

Observationes  tuae  1635.  Dec.  2,  et  17.,' et  1636.  Jan.  25.  et  Febr.  25.  Jovem 
promotiorem  faciunt  quam  Keplerus  minutis  14'  vel  15',  illa  Martii  8.  non- 

nisi  10'.  Correctio  mea,  quae  aphelio  addit  gr.  3,  dat  omnibus  12',  quod  inter- 
medium est. 

- 4.  Quod  ad  Martem  spectat,  A.  C.  1594  completo  ab  aequali  motu  subtraho 

1'  20",  ab  aphelio  0V2'.  Excentricitatem  facio  9282  (Keplerus  habet  9265.).  In  crea- 
tione aphelium  Martis  esset  in  V 0.  0'  0";  adeoque  in  annis  5588  motus  aphelii  ex- 
cedit Keplerianum  45°  0'  30". 

5.  Obliquitatem  ab  Albategnio  ad  nos,  annis  800,  devenisse  tantum  4'  10",  atque 
a Ptolemaeo  ad  Albategnium  16'  40",  annis  660,  mirum  videtur  et  improbabile.  Lans- 
bergius  addit  3'  Albategnio,  quam  vere,  ipse  viderit.  Sunt  qui  in  refractionem  causam 
conjiciunt,  quae  quidem  in  observationibus  in  ortu  Solis  factis  aliquid  praestaret,  sed 
in  meridianis  minus.  Audax  ego  forte  nimis  videbor,  si  conjecero  aequinoctialem 
minutis  9'  altiorem  fuisse  quam  ipsi  putaverint.  Hoc  autem  si  dicatur,  tum  hic  me- 
delam adhibebit,  tum  et  mutationem  excentricitatis  Solaris  sanabit;  quam  ego  minime 
induci  possum  ut  credam,  tam  insigniter  decrevisse  annis  a Ptolemaeo  ad  Albateg- 
nium 660,  ab  Albategnio  autem  ad  nos  annis  800  eandem  plane  mansisse.  Ea  si 
conjectura  concedatur,  erit  excentricitas  Hipparchi  temporibus  eadem  quae  nunc  est, 
obliquitas  23°  42'  20",  quod  cum  Albategnii,  Tychonis  et  aliorum  omnium  observatio- 
nibus accuratissime  consentit,  etiam  in  minutis  secundis.  Essetque  in  creatione  obli- 
quitas 24°  17'  40"  (vide  Kepl.  Epit.  Astron.  p.  917  et  337  [272  et  523])  eritque  obli- 
quitas maxima  25°  14'  10",  media  24°  17'  40",  minima  23°  21'  10"  (quae  contingit 
A.  C.  4877),  jam  vero  1637  esset  23°  30'  15".  Motus  obliquitatis  diurnus  6'"  exacte, 
et  in  creatione  1' . 30  . 0'  0".  Si  haec  variatio  obliquitatis  per  librationem  fiat,  nulla 
erit  inde  prosthaphaeresis  aequinoctiorum;  sed  si  per  motum  nodorum  Terrae,  ut  in 
aliis  planetis  fit,  maxima  prosthaphaeresis  in  creatione  esset  2.  5'  7",  subtrahenda. 
Atque  hinc  porro,  si  concedatur,  sequetur  Solem  fuisse  in  media  distantia  in  ipsa 
creatione.  Yerum  de  his  maturius  adhuc  considerandum  erit. 

Existimat  Keplerus,  irregulares  esse  inaequalitates  in  stellarum  motibus  ob 
casus  physicos  incertos  librumque  pollicetur,  quo  illud  sit  demonstraturus.  Hoc  si 
verum  sit,  quid  tandem  fiet?  Certe  Jovis  motus  me  quasi  inclinant  in  illam  senten- 
tiam; nisi  dicamus  errores  in  observando  admissos  esse.  Vide  Tab.  R.udolph.  praefat. 
pag.  7,  34,  118. 

Keplerus  ait  tab.  34,  physicam  aequationem  nimiam  esse  parte  quarta,  seu  5' 
temporis.  Annon  hoc  evenire  potest  ob  maximam  Solis  prosthaphaeresin  assumtam 
nimiam  minutis  2',  hoc  est  min.  4'  temporis  in  Luna : vel  etiam  (quod  ego  potius  pu- 
taverim) ob  tardiorem  Terrae  revolutionem  circa  proprium  axem,  quae  et  tantillam  in 
Lunae  motu  tarditatem  inferat? 

Ex  epistola  d.  1.  Julii:  De  Sole,  Saturno,  Jove  et  Marte  jam  diximus;  Lunam 
proxime  aggressus  sum,  quae  mihi  maximam  facessit  molestiam.  Eclipsibus  a Lans- 
bergio  memoratis  alias  adjunxi  21 , ex  Alstedii  Chronologia , Uraniburgi  a Tychone 
observatas,  vel  ad  illum  saltem  meridianum  reductas : quibus  et  tuas  etiam  addo. 

Yerum  si  accurate  fuerint  illae  observatae  omnes,  impossibile  est  ut  ulla  tem- 
poris aequatione  adhuc  cognita  concilientur,  sine  aliqua  inaequalitate  praeter  eam, 
quam  Kepleri  exhibet  hypothesis.  Qualem  unam  quidem  satis  probabilem  excogitavi, 
quam  mox  exponam.  Interim  accurate  omnes  fuisse  observatas,  neutiquam  existi- 
mare possum,  sed  in  nonnullis  observatoris  indiligentia  aliquid  erratum  esse.  Quod 
quamvis  HQrfitpvyetov  videatur  et  ignorantiae  asylum,  multa  tamen  sunt,  quae  non 
levem  hujus  suspicionem  inducunt.  , 

Primo  quidem,  quia  in  eadem  ipsa  eclipsi  a variis  observata  nonnunquam  semi- 
horae differentiam  invenimus,  aut  etiam  majorem. 

Vix  ullam  invenies  eclipsin,  duobus  in  locis  observatam,  quin  notabilis  reperia- 
tur  differentia,  per  differentiam  meridianorum  non  excusabilis. 

Secundam  hujus  rationem  existimo,  diversorum  oculorum  judicium  diversum  de 
principio  et  fine  (praesertim  totalis  obscurationis)  eodem  loco.  Tertia  est,  ob  refrac- 
tionem radiorum  Solarium  in  aere  nostro,  quae  quidem  multo  major  esse  potest  in 

principio  quam  in  fine  eclipseos,  vel  contra.  Vide  Kepl.  Astron.  Opt.  p.  271  et  279. 
et  Astron.  Cop  p.  870.  (II*  299.  304.  et  supra  p.  502.) 

Praeterea  quis  novit,  qua  via  observatores  tempus  investigaverint?  an  per  stel- 
las? per  quas  stellas?  et  quomodo?  num  principium  et  finem  utrumque  observave- 
rint? an  observato  altero  alterum  calculo  fidentes  nimium  inde  collegerint?  Optarem 
itaque,  ut  qui  eclipsium  scribunt  observationes  (sed  et  qui  alias),  totius  processus 
seriem  describerent,  quod  Keplerus  et  Tu  facitis.  Vellem  etiam  ut  tempus  item  no- 
tetur cum  cornua  stellam  aliquam  directe  respiciunt,  Lunaeque  inde  distantiam,  cor- 
nuum inclinationem,  et  per  quas  Lunae  maculas  incedit  umbra  aliaque  hujusmodi: 
quando  enim  plura  accidentia  observantur,  idque  variis  modis,  consensu  mutuo  con- 
firmantur. 

His  praemissis,  post  dolorem  aliquem  de  observationum  invicem  dissensu,  spe- 
rans nihilominus  propter  hanc  incertitudinem  observationum  fieri  posse,  ut  non  sit 
necesse  ad  Kepleri  intensionem  et  remissionem  motuum  coelestium  extraordinariam 
confugere , arithmeticam  in  coenam  gdvocavi,  et  retenta  hypothesi  Kepleriana  meoque 
Solis  calculo  potiores  seligebam,  quasque  magis  fide  dignas  existimabam,  experturus 
an  ad  consensum  revocari  possent.  Quod  praestiti  hactenus,  ut  ut  votis  minus  sit, 
spe  tamen  majus;  sed  imperfectum  adhuc  est,  multaque  adhuc  animo  indigesta 
manent. 

Saltem  unicum,  quod  ad  maturitatem  propius  accedit,  hic  insinuabo.  Innue- 
bam, partem  aliquam  physicae  aequationis  temporis  posse  ipsis  Lunae  motibus  com- 
pensari; verum  rationi  consentaneum  jam  videtur,  ut  tota  sic  compensaretur,  quoniam 
Luna  etiam  totum  suum  motum  a Terra  recipit,  vel,  si  a Sole  aliquam,  Soli  tamen 
nunc  accedit  nunc  recedit  pro  accessu  recessuve  Terrae.  Videtur  item  rationi  con- 
gruum, ut  Terrae  vis  attractiva  et  repulsiva  debilior  sit  in  aphelio  suo  quam  in  peri- 
phelio  (quoniam  ipsa  est  a Sole  remotior)  atque  hinc  Lunae  excentricitas  aestate  minor 
quam  in  hieme.  Haec  duo  videntur  plerisque  ex  iis  observationibus , quas  ut  fide 
digniores  selegeram,  convenire  (viginti  circiter  ex  illis)  et  tuarum  primae  et  ultimae. 

Ut  haec  autem  recte  se  habeant,  subtrahendum  erit  ab  aequali  motu  Lunae  5', 
ab  apogaeo  gr.  1.  0',  et  reducendus  erit  Solis  locus  (non  Lunae)  ad  orbem  Lunae, 
nam  hic  medius  est  (vide  Rudolph.  praec.  pag.  99).  Denique  in  aestate  facienda  est 
maxima  orbis  prosthaphaeresis  minutis  5'  minor,  hieme  totidem  major,  quam  gr.  5, 
0'  0",  quae  mediae  distantiae  Terrae  convenit.  Rationem  hujus  quantitatis  nescio, 
nec  etiam  certitudinem.  Videntur  eclipses  aliquae  postulare,  ut  tum  aestate  tum  hieme 
minor  sit,  maxima  autem  vere  et  autumno,-  quod  et  in  aestubus  marinis  videre  est, 
qui  a Luna  dependent;  sed  prior  conjectura  videtur  potior. 

Ex  Epistola  Jan.  19.  1638.  Ubi  ego  Te  post  mensem  unum  aut  alterum  videro 
(quod  futurum  spero),  videbis  Anti-Lansbergianum  meum,  supputationes  item  meas  et 
corrrectiones  Tabularum  Kepleri;  quae  omnia  prolixiora  sunt  quam  ut  epistola  fex 
tempore,  ut  plurimum,  scripta)  includerentur;  et  simul  novam  meam  philosophiam  de- 
ducendi ovalem  motuum  figuram  ex  principiis  naturalibus.  Interim  studiorum  meorum 
summam  in  restituendis  motibus  verumque  calculum  eliciendo  hanc  accipe. 

Solis  aequalem  motum  Keplerianum  retineo.  Quamvis  enim  putaverim  antehac 
subtrahenda  esse  2',  quum  tamen  hoc  sit  vix  observabile,  visum  est  potius  immutatum 
relinquere,  quoniam,  utcunque  sit,  eandem  tamen  a fixis  distantiam  habet,  quam  post 
Tychonis  observata  statuit  Keplerus.  Excentricitatem  facio  1730,  adeoque  maximam 
prosthaphaeresin  1°  59'  (Keplerus  habet  2°  4'),  idque  ob  has  causas  facio.  Primum, 
observavit  Tycho  excentricitatem  1793,  unde  prosthaphaeresis  maxima  esset  2°  3'  18". 
Sed  quoniam  assumsit,  ille  parallaxin  Solis  in  altitudine  aequinoctialis  Uraniburgi  (quo 
tempore  maxima  est  Solis  prosthaphaeresis)  2'  30",  quam  ego  cum  Keplero  facio  tan- 
tum 50",  esset  propterea  prosthaphaeresis  maxima  nonnisi  1°  59'  10".  Et  Edwardus 
Wright  invenit  etiam  minutis  secundis  10"  minorem  quam  Tycho.  Secundo,  obser- 
vationes Martis,  quas  tu  mihi  misisti,  nihil  in  contrarium  suadent,  sed  confirmant  po- 
tius. Tertio,  observationes  quas  habeo  Veneris,  in  id  conspirant  omnes.  Quarto 
eclipses  Lunares  huic  potius  favent.  Quinto,  Keplerus  ex  speculationibus  suis  har- 

monicis  colligit  1730  (quanquam  fateor  illas  in  reliquis  planetis  non  praecise  obti- 
nere). Denique  Lunae  a Terra  distantia  maxima,  secundum  Kepleri  speculationes 
(Astron.  Cop.  p.  481  [327])  aequat  praecise  excentricitatem  Terrae. 

A Lunae  apogeo  subtraho  40',  sumoque  semissem  physicae  aequationis  temporis, 
quod  accurate  convenit  cum  eclipsibus  illis  omnibus,  quibus  fidere  ausim;  raro  dis- 
sentiens ultra  min.  2'  vel  3'  temporis.  Cur  nonnisi  semissem  physicae  aequationis 
assumerem,  fateor  me  nullam  habere  causam;  nisi  quod  post  innumera  propemodum 
inventa,  iterata  tentamina  et  supputationes,  lassatam  patientiam  et  irritos  labores 
nihil  invenio,  quod  aeque  ac  hoc  congruet  observatis;  adeoque  ceteris  recensendis,  ut 
erroneis,  supersedeo.  Hoc  saltem  reperio  quacunque  incedam  via,  sive  Tychonica  sive 
Astronomica  utar  aequatione,  sive  commento  quovis  alio,  semper  sqbtrahendum  erit 
ab  apogaeo  quasi  40'.  Hoc  idem  Solaribus  eclipsibus,  quas  examinavi,  omnibus  satis- 
faciet. Quod  ad  Kepleri  aequationem  menstruam  spectat,  paucas  admodum  obser- 
vationes scio,  quae  hac  indigeant.  Quod  ad  Lunae  locum  alibi  quam  in  eclipsibus 
spectat,  nihil  adhuc  praestiti.  Supputavi  quidem  observationes  aliquot,  sed  errorem 
valde  notabilem  in  Kepleri  Tabulis  non  reperio. 

Saturni  aphelio  addo  1°  0',  aequali  motui  2'.  Differt  quidem  hoc  a Lansbergii 
observato  1593,  sed  experti  novimus,  qua  fide  dignus  est  ille.  Eademque  observatio 
facit  nodum  boreum  in  majore  longitudine  gradibus  4,  quam  habet  Keplerus;  quum 
interim  ex  observatis  nostris  potius  existimo  minuendam  esse  Keplerianam  longitudi- 
nem : de  hoc  autem  nihil  definio,  at  saltem  augenda  non  erit. 

Aphelio  Jovis  addo  2°  15',  ab  aequali  motu  aufero  3'.  Maxima  prosthaphae- 
resis  excentri  major  est  min.  5%  quam  Kepleriana,  hoc  est  una  sexagesima  parte. 
Adeoque  excentri  citas  est  4895.  Hoc  facit  Jovis  locum  Kepleriano  promotiorem  mi- 
nutis 7'  in  praeterito  Decembri  et  min.  12'  aut  l3'  in  Martio.  Quae  ab  observatis 
non  multum  differunt.  Aequalis  motus  Jovis  est  notabiliter  velocior  quam  apud  Keple- 
rum  adeoque  in  creatione  fuit  sexagen.  4.  30°. 

Ab  aphelio  Martis  aufero  10';  maximam  prosthaphaeresin  excentrici  augeo  mi- 
nutis 2,  adeo  ut  excentricitas  sit  9292.  Hoc  scilicet  pro  praesenti  anno  1637;  sed 
anno  1588  aequalis  motus  mutandus  non  est.  £ 

Ab  aequali  motu  Teneris  subtraho  min.  15'.  Hoc  omnes  observationes  postu- 
lant. Hinc  Veneris  locus  in  medio  Decembris  praeteriti  fit  Kepleriano  minor  minutis 
quasi  6,  et  minutis  5 in  principio  Januarii. 


Tol.  XX.  mss.  Pulkoviensium  praecepta  et  tabulas  Rudolphinas  magna  ex  parte 
manu  Kepleri  scriptas  continet.  Ex  hoc  volumine  ea  quae  sequuntur  desuin  simus. 

Aestimatio  tabularum,  si  in  folio  majore  eae  imprimantur. 


Olympias  complectetur  facies  ...  3 

Ascensiones  rectae 5 

Aequatio  dierum  ........  3 

Ergo  jungatur  ea  Olympiadi  et  per- 
misceatur cum  illa , si  commode 
poterit. 

Argumenti  obliquitatis  eclipticae  . . 1 

Motus  argumenti  et  reductionis  et  cor- 
rectio Orb.  .1 

Epochae  0 , dierum  etiam  31  et  hora- 
rum totarum  et  12  mensium  . . . 1 

Canon  6 motuum  0 ab  aequinoctio,  apo- 
gaei  ab  aequinoctio  et  fixarum  ab 
aequinoctio 1 


Canon  aequationum  0 3 

Epochae  Saturni,  aphelii  et  £&  cum  motu 
menstruo , diurno  et  horario  . . . 1 

Ad  singulos  seculi,  secula  et  6000  . 1 

Aequationum  .........  3 

Latitudinum  et  stationum  . . . . 1 

Jovis  . . . , 6 

Martis . 6 

Veneris 6 

Mercurii  6 

Heptacosias  logarithmorum  ....  8 
Canon  logarithmorum  ......  9 

Tabula  anguli  ; 3 

Mesologarithmorum  latitudinis  ...  1 

Lunae  epochae,  apogaei,  Q;  cum  mens., 
diurno  ..........  1 

Ad  singulos  seculi,  secula,  6000  . . 1 

Canon  sexag.  motuum  J),  apogaei,  1 

„ „ 3)  a © cum  horario 

motuum 1 

Aequationum,  solutae,  anomalae  . . 3 
„ menstruae  et  si  potest 
variationis  .........  2 

Reductionis  logaritli morum  1 

Aequationis  luminis  12 

Latit.  3)  simplicis  cum  reductione  . 1 

Inclinationis,  prosthaph.  nodi  et  aequa- 
tionis menstruae  .......  1 

Typus  aurei  cum  tabular  annorum  . . 1 

Obviationis  cum  tabula  annorum  . . 1 


Subsidiarium  ©,  epochae  et  motus  ad 
100,  et  ad  secula  et  ad  6000  . • 1 

Diurnorum©,  et  tabella  dierum,  mensium  2 
Subsidiarium  J),  epochae,  ap.  3b  <Q>  et 


lio.  et  ad  secula  et  ad  6000  . . . 1 

Motus  periodorum  in  annis  100  sing., 
ap.  anticipanti  et  ad  latus  etc.  2 
Cum  revol.  XVII.  et  Syzygiis  XIII  lj2 
et  notatione  mensis  pro  syzygiis  . 1 
Diurni  et  horarii  ficti  et  nodi  veri  . 1 

Parallaxium  secundarum , horarii  lat. 
eclipt.  ...........  1 

Antilogarithmorum  .......  1 

Asc.  obliq.  ang.  or.  pro  90  .....  45 

Reductionis  tempus  ad  sexagenas  et 
anni  Aegyptii  ......  . . 1 


152 


Sunt  igitur  paginae  38  numerorum  confertissimae,  sed  possunt  abjici 
45,  5 et  3.  Necdum  adsunt  fixae  et  loca,  necdum  Tychonica.  At  Prutenicae 
habent  folia  155  numerorum,  ubi  folia  4 dant  paginam,  sicut  hic  facies  4.  Est 
igitur  moles  eadem,  sed  mihi  dimidio  tenuior,  quia  folii  forma.  Paginae  70, 
exempla  1000,  ballae  14.  Quinae  enim  absumunt  ballas  singulas. 

Tabula  angulorum  orientis  ob  prolixitatem  difficultates  parit  maximas.  Si 
excuderetur  ut  in  Epitoma,  cum  ortu  Q,  6 paginae  singulas  columellas  face- 
rent: ita  sexies  90  dant  540.  Jam  4 dant  columnam  in  folio,  ita  135  co- 
lumnae foliares  essent,  68  folia,  34  paginae.  Absit. 

Sed  extrito  ortu  0 et  marginibus  communibus  constitutis,  coeunt  in 
1 columnam  typAgraphicam  non  tantum  2,  sed  4 altitudines  poli  laxe,  et  5 
arcte.  Hoc  pacto  fiunt  paginae  17  aut  14.  Altitudo  folii  mei  capit  2 signa 
laxe,  sed  2!/2  arcte.  Ita  pro  6 fierent  5,  paginae  14  vel  11.  Adhuc  gra- 
vamur. Quid  si  non  singulos  gradus  exprimamus  eclipticae,  sed  ternos,  tunc 
in  una  columna  lineae  64  absumunt  6 signa,  et  quinae  'altitudines  poli  in 
latum  facient  18  columnas,  9 folia,  4l/2  paginas. 

Extritis  vero  asc.  obliquis  et  manente  solo  angulo  orientis,  coeunt  in 
latitudinem  faciei  altitudines  poli  15  laxe  et  commode,  17  arcte  et  incom- 
mode. Ergo  signa  2 occupant  facies  6,  signa  6,  facies  18,  paginas  4l/2- 
Sed  hic  longe  commodius  imus  per  ternos  eclipticae  gradus , quam  si  asc. 
obliquas  inserimus. 

Ex  praecepto  patet,  si  maxime  asc.  obliquae  imprimerentur,  non  fore 
tamen  conserendas  cum  angulo  orientis,  quia  non  semper  idem  gradus,  qui 
dat  altitudines  nonagesimi,  dat  etiam  asc.  obliquam,  sed  interdum  gradus  op- 
positus quaerendus  in  linea  longe  alia.  Praestat  igitur,  ablegare  computistam 
aliorsum  vel  ad  praeceptum  computandi. 


Canon  logarithmorum  et  antilogarithmorum  ad  singula  scru- 
pula semicirculi. 

Quia  logarithmi  ultimorum  duorum  graduum  hic  notationem  habent  vel  nul- 
/95°.  96. \ lam  vel  non  satis  accuratam,  quaerantur  ii,  si  opus  est,  inter  an- 
\ 5.  6.y  tilogarithmos  complementorum;  ut  89°  50/  log.  ex  canone  est  0, 

at  complementi  0.  10°  antilog.  in  tabella  sua  exhibetur  accuratius  0,  423. 
Solcher  Spalte,  wie  hie  deren  6 zu  sehen,  muessen  90  werden,  doch  die 

Seittenspiilte  nemen  algemach  ab,  also  dass  da  der  erste  fiinfF  ZifFer  gehabt, 
so  ha.lt  je  der  ander  nur  4,  der  dritte,  vierte,  fiinffte,  sechste  etc.  nur  3,  vom 
17.  an  pleiben  der  ZifFer  nur  zwo,  biss  zu  dem  69;  von  dem  70.  an  biss 
aufF  den  letzten  pleibt  nur  1,  -vnd  der  Spalt  wiirt  algemach  lahrer,  dass  schier 
gar  nichts  in  Seitenspalt  khompt.  Ohne  diese  Seitenspalt  waren  wir  mit 
9 Columnen  auskhommen.  Mochten  Irer  also  11  oder  12  werden,  oder  13  co- 
lumnae. Weil  die  Incrementa  von  dem  18.  Spalt  an  abnemen,  also  konnen 
sie  vberzwer  gesetzt  werden,  dass  der  Seitenspalt  nur  1 ZifFer  dick  wird. 
Gesetzt  nu,  die  liie  gesetzten  Spalte  seien  die  rechte  Braitte  zu  einer  Co- 
lumne:  wan  Ich  aber  von  dem  ersten  4 ZifFern  nimm,  von  dem  andern  3,  von 
dem  dritten,  vierten,  FiinfFten,  sechsten  iiberall  zwo,  das  seind  15  ZifFern,  die 
geben  gerad  2 Spalt. 


Heptacosias  Logarithmorum  Logisticorum,  et  circuli  seu 
quadrantis  arcuum  respondentium. 


Mittel 

Mittel 

Garemond 

Garemond 

Garemond 

Cursiv 

Versal 

Antiqua 

Capital 

Antiqua 

Cursiv 

Hic  in  Garemond  antiqua  occurrit  litera  1 13ies,  in  Cursiva  8ie^, 
quadruplica  pro  una  forma,  fient  52  et  32;  pro  2 formis  104  et  64. 
Ergo  si  prioris  alphabeti  literam  numerosissimam  omnium  aestimem  200,  po- 
sterioris 100,  ceteras  literas  in  harum  proportione,  nota  fusioribus,  expediam 
titulos  columellarum. 

Lit  er  a e. 

A,  AE,  B . . . . Z,  a,  ae,  b . . . z.  ’ , ; : . — ' " x 

Ultimis  9 notis  in  cursiva  non  est  opus. 

Wen  ich  den  vierten  Theil  dessen  auss  den  zwaien  Mitteln  vnd  widerum 
den  vierten  Theil  auss  dem  zwaiten  Tertien  halte,  doch  mit  Ausslassung  der 
4 letzten  Noten,  vnd  waren  die  Mittel  aufF  Tertien-Kegel  gegossen,  so  khont 
Ich  aufF  die  vollige  Titel  Columnen  gevolgen. 

Mittel  nit  aufF  Bibel-Kegel,  sondern  aufF  sein  aignen.  Zu  der  Garemond 

meines  Kegels  bedarfF  Ich  khain  Spatia  vnd  Quadratlein.  Aber  zu  der  Bibel 

vnd  Median  wiirt  villeicht  zu  Ausfiillung  der  Linien  etwas  von  nothen  sein, 
wann  es  die  Spahne  nit  thun. 

Wie  die  Spalte  in  Canone  Log.  einzutheilen. 

A gr.  0 ad  21  inclusive  sunt  cyphrae  in  logarithmo  6 summa  132 

a n n & a 215  • 

II  n n d „ . 68 

n " n 

n n ii  2 „ d 

Summa  cyphrarum  437. 


Jam  sunt  90  columellae,  cuilibet  suae  duae  lineae,  quae  junctae 
implent  spatium  crassitiei  cyphrae;  inter  eas  inseri  debet  cyphra  tendens 
deorsum;  sunt  ergo  cyphrae  180  crassities.  Sed  3 crassities  faciunt  5 cor- 
pora, ergo  180  faciunt  corpora  . . 300 

Summa  corporum  in  areis,  exceptis  2 limbis  737 
Si  haec  abire  debeat  in  columnas  typographicas  8,  venient  areae 

unius  columnae  92  cum  2 lim- 

Sed  si  sint  tantum  singulae  columellis  lineae,  itaque  tantum  90,  bis. 

dantes  crassities  45,  eruut  eae  corpora 75 

Summa  corporum  in  areis  8 512 

Kepleri  Opera.  VI.  42 


4 4 

65 

82 

88 


Di 

81 

87 

89 


4 

Pars  octava 

Addantur  vero  18  primis  columnis  sua  spatia,  quae  postulant 
adhuc  27  crassities  et  corpora  45. 

In  universum  igitur  70  corpora  metiuntur  latitudinem  areae,  vel  71 


64,  tolerabilissima 


Des  Triterns  A zwolfte  Columna.  (Tab.  p.  11.) 

Diese  12te  Columna 
ist  nit  sonderlich  notig, 
hat  auch  khain  sondern 
gantzen  Nutzen.  Dan  ob 
sie  wol  handsam  in  motu 


79°  31'  29" 
5.  6 

59'  0 

1680.  70 

28.  26 

23°  36' 

0" 

61'  4" 

79.  36.  55 
♦ 

• 

59.  1 

2 
3 

1652.  44 

36.  24 

61.  0 
60.  59. 

84.  46.  6 

59.  45 

417.  53 
' % 

23.  54. 

0 

60. 15 

Solis  a 59'  in  61'  1",  so 
raicht  sie  doeh  nit  auff 
den  gantzen  diurnum  a 
57'  3"  in  61'  18".  Hin- 
gegen  macht  sie  ein 
Schein,  ais  wolte  man 
die  arcus  accurate  geben,  das  doch  nit  ist.  Item  so  mocht  sie  ein  vnerfahrenen  jrren,  weil 
sie  nit  ist,  wie  die  andern  10. 

Weil  sie  dann  auch  die  Ausrechnung  irret,  dass  von  iretwegen  beide  tabulae,  log. 
sem.  vnd  Anguli  am  Schondruckh  anfahen  miiessten , so  verpleibe  sie  gar.  Damit  lieben 
alie  drey  tabulae  am  Affterdruckh  an  und  gehen  am  Schondruckh  aus. 


Ruminatio  von  Aussthailung  der  8 Columnen  Canonis.  Die  1.  belt  7 columnas, 
die  seind  gerechnet  zu  Nebenspalten,  7 in  6 thut  42.  Der  1.  Nebenspalt  halt  4,  der 
ander  3,  der  dritt  auch  3,  die  iibrige  alie  haben  2,  vnd  nemen  ab  im  4ten  von  91  in 
70,  mogen  also  noch  1 Spalt  geben;  dergleichen  von  70  in  51,  also  von  51  in  50. 
Wollens  jetzo  in  Correctione  dabey  bewenden  lassen.  Quaeritur,  wie  brait?  6.  6 = 36, 
adde  4,  3,  3,  2,  2,  2,  summa  16  addatur,  fiunt  52  et  2 margines,  fiunt  56.  Et  lineae 

15  dant  cyphras  25;  summa  81. 

Incipiat  ergo  columna  2 a gradu  6,  et  cum  decrementa  eant  a 46  in  39 , 

non  igitur  amplius  operae  pretium  erit,  facere  laterales  columellas,  sed  superponantur. 
Hinc  facile  ratio  initur  summae  cum  columnis  7.  Nam  6 cyphrae  durant  adhuc  per 

16  columellas,  summa  96;  5 cyphrae  per  43,  summa  215;  tunc  17  habent  4,  summa 
68;  reliquae  9 habent  3,  sed  praestat,  etiam  ipsis  relinquere  spatium  ad  4,  summa  36. 
Summa  summarum  406.  Lineae  debentur  ipsis  85;  425  valent  141 2/3  cyphras,  summa 
5477s  cyphrae  pro  areis,  portio  septima  78:  adde  2 limbos,  erunt  82  et  2 lineae, 
summa  85V3-  Ergo  singulis  debent  impleri  78  circiter.  Yide,  quomodo  hoc  ‘fieri 
possit.  Si  secundae  columnae  dent  10,  erunt  cyphrae  60,  lineae  3,  quae  valent  I8V3 : 
summa  78V3-  Bene  habet  secunda. 


In  tertia  supersunt  6 cypbrarum  6,  summa  36  et  2 lineae,  quae  valent  ll2/3, 
summa  472/3,  adde  quinque  5 cyphrarum,  summa  25  et  5 lineae,  quae  valent  8 ‘/3,  summa 
3373,  adde  ad  47J/3,  habes  81,  haec  erit  3 cyphris  latior  modulo  praestituto. 

In  quarta,  si.  sunt  12  gradus,  habent  60  cyphras  et  13  lineas,  quae  valent  21%. 
Haec  fere  4 cyphris  erit  latior  justo.  Harum  erunt  3;  sunto  4,  quia  singulae  paulo 
latiores  modulo,  facile  igitur  10  cyphrarum  spatia  de  suo  largiuntur.  Restant  15  gra- 
dus pro  octava;  si  aufero  16  lineas  a modulo  812/3? 


Quae  desiderantur  in  Tabulis  Rudolphinis.  Complenda  tab.  aequationis 
menstruae  Q).  Praeceptum  ortus  Q)  absolvendum  et  describendum.  Praecep- 
tum de  computanda  longitudine  fixae  non  habet  exemplum.  Praecepta  de  la- 
titudine fixae  deque  obliquitate  eclipticae  et  praecess.  aequinoctiorum  memi- 
nerunt plurium  numerorum  in  fronte  canonis.  At  cautio  ad  praeceptum  de 
usu  canonis  praesupponit,  frontes  et  calces  esse  simplices. 

Calculus  eclipsium  Q)  a Nabonassaro  ad  Ptolemaeum  in  mundum  ex- 
scribatur. 

In  dies  revolutionis  Q)  et  horas  insere  etiam  motum  nodi , qui  jam  est 
in  aversa  facie  paginae. 

Nota.  Heptacosiadis  sexagenaria  dextra  fit  necessaria  propter  parallaxes 
Q),  quae  usque  ad  64  fere  continuantur:  cur  ergo  non  etiam  propter  diur- 
num 0 61'  20",  et  in  universum  propter  intercolumnia  usque  ad  1°  34',  id 
est  usque  ad  38'  20"  sinistrae?  Ergo  etiam  praecepta  cossica  sunt  neces- 
saria; sed  primo  regulae  memorativae,  postea  particulares  10,  nam  memora- 
tivae  nondum  sufficiunt.  Forte  praestat  occultare  cossam,  ut  in  praecepto  de 
aequatione  Q)  menstrua,  et  in  praecepto  de  anomalia  coaeq.  Sed  tamen 
etiam  in  obliq.  eclipticae  et  anomalia  aequinoctiorum  fit  mentio,  et  in  prae- 
cepto de  intervallo  planetae. 

Cura  de  Catalogo  fixarum. 

Reliqua  sunt  obliterata,  c. : An  logarithmi  sint  imprimendi  non  ut  com- 
plementa respondeant , sed  continue  ad  gradus  a 0 in  90  in  fronte,  dein 

180  270, 

ordine  scrupula  in  sinistro  margine  a 0 in  30  in  sinistra  pagina,  a 30  in 
60  in  dextra  pagina,  sinistro  tamen  et  hic  margine.  Accederent  calces  et 
dextri  margines  surgentes  in  pagina  dextra  a 0 in  30,  in  sinistra  a 30  in  60. 
Calces  a dextris  ad  sinistros  haberent  gradus  a 90  in  180  et  a 270  in  360. 

Hoc  pacto  spargeretur  canon  logarithmorum  in  tria,  ipsi  logarithmi  ad- 
essent omnes,  antilogarithmorum  pars  esset  in  eclipticis  tabulis,  mesologarith- 
morum  in  latitudinariis.  Considera  praecepta  obliq.  eclipticae.  Sic  nescio, 
quis  prodit  sinus. 

Praemitte  et  canoni  et  heptacosiadi  praeceptum  de  proportione  datorum 
laterum,  quia  allegatur  id  in  praecepto  peculiari,  sed  tunc  corrige  praeceptum 
quaerendi  stationes,  quod  praeceptum  sequens  appellat  secundum,  erit  tertium. 

Lateralis  mesologarithmorum  in  planetis. 

Usus  anguli  orientis  in  computanda  asc.  obliqua  stellae,  cujus  datur  lati- 
tudo. Ut  angulus  oriens  ad  lat. , ita  compl.  ad  ditf.  long.  Logarithmum 
anguli  aufer  a log.  compl.,  residuum  adde  ad  log.  latitudinis,  hoc  est  meso- 
logaritbmum  ang.  or.  adde  cossice.  Sed  non  expedit  meminisse  mesologarithmi, 
ne  ejus  signorum  diversitas  confusionem  pariat. 

Nota , quod  canone  mesolog.  in  tabulis  non  sit  opus , cum  habeamus 
mesologarithmos  usque  ad  6°  54'  in  $.  At  in  9 iis  opus  erit  pro  lat.  9° 
et  10°.  Ergo  pars  mesologarithmorum  addatur. 

Et  posset  fieri  tabula  inclinationum  et  latitudinum  communis,  usque  ad 
10°.  In  prima  columna  scrupula,  in  fronte  gradus,  in  secunda  mesologarithmi, 
in  reliquis  argumenta  latitudinis  5 planetarum. 

Cum  igitur  habeamus  jam  quinquies  90  lineas,  eae  sunt  450  inclinatio- 
nes et  450  mesologarithmi,  necdum  sufficiunt.  At  in  tali  tabula  haberentur 
600  logarithmi  totidemque  inclinationes  exactiores.  Nota  tamen,  cuilibet  pla- 
netae erit  adjungenda  sua  reductio  et  sua  curtatio;  ergo  fient  17  columnae 
praetereaque  argumenta  erunt  scrupulosa.  (Praestat  forte , relinquere  5 lati- 
tudinum tabulas  et  addere  hanc  sextam  sine  reductione  et  curtatione.)  Sed 
possunt  omitti  secunda,  cum  jam  in  inclinationibus  sint  prima  et  secunda. 
Possumus  etiam  rotundis  uti  mesologarithmis.  Imo  hoc  non  consultum,  suf- 
ficit in  praecepto  moneri  calculatorem. 

In  omnibus  5 continuantur  argumenta  usque  ad  1°  20',  tunc  desinit 
Jovium;  amplius  in  1°  5D  desinit  Martium,  et  in  2.  32  Saturnium,  in  3.  22 

42  * 

Venerium,  in  6.  54  Mercuriale.  Tunc  in  uno  folio  fiunt  multae  frontes,  usque 
in  9.  32,  vel  ornatus  causa  continuentur  in  10°  0. 

Regula  perpetua  pro  argumento:  Ut  inclin.  limitis  ad  90 ; sic  inclin.  1 
ad  argumentum. 

Tabula  argumentorum  latitudinis  et  mesologarithmorum. 


84257 

Ii 

% 

cf 

$ 

$ 

0.  23  _ 

2.  58 

0.  31 

0.  17 

0.  8 

Aliud  consilium  Noribergae  11.  Aug.  1625. 

Tabularum  fiant  duae  partes , numero  foliorum  perpetuo , ut  tamen  dis- 
locari  ligando  possint.  Una  pars  habeat  tabulas  planetarum  singularium  cum 
praecdptis  totalibus  initio  singularum  tabularum  interspersis;  altera  habeat 
generalia,  puta:  1)  Heptacosiada,  2)  canonem  logarithmorum  solitariorum, 
3)  tabulam  anguli,  4)  tab.  tangentium,  5)  partem  mesologarithmorum  usque  ad  10, 
pro  latitudinibus  planetarum,  ubi  tamen  relinquendi  mesologarithmi  inclinatio- 
nis singulis  planetis  in  parte  prima.  6)  Partem  antilogarithmorum  pro  eclipsi- 
bus, sc.  scrupulis  disci,  umbrae,  penumbrae,  diametrorum  visibilium,  limitis, 
usque  ad  1.  36.  Ad  singulos  brevis  instructio.  7)  Asc.  rectas  et  decl.  et 
angulum  eclipticae  cum  meridiano.  8)  Asc.  obliquas  omnes  cum  angulo  orientis 
et  quantitate  diei.  9)  Inclin.  eclipticae  in  azimuth.  10)  Altitudinem  et  Asc. 
Q ad  horas  Pragae.  (His  adscriptum:  transscripta  haec  in  aliud  folium.) 


TABUIAE  EUDOLPHHAE, 

Quibus  astronomicae  scientiae,  temporum  longinquitate  collapsae, 

restauratio  continetur ; 

A PHOENICE  ILLO  ASTRONOMORUM 

TYCHONE, 

Ex  illustri  et  generosa  Braheorum  in  Regno  Daniae  familia  oriundo  equite , 

Primum  animo  concepta  et  destinata  anno  Christi  MDLXIY ; exinde  observationibus 
siderum  accuratissimis,  post  annum  praecipue  MDLXXII,  quo  sidus  in  Cassiopeiae 
constellatione  novum  effulsit,  serio  affectata,  variisque  operibus,  cum  mechanicis,  tum 
librariis,  impenso  patrimonio  amplissimo,  accedentibus  etiam  subsidiis  Friderici  II.  Daniae 
Regis,  regali  magnificentia  dignis,  tracta  per  annos  XXV  potissimum  in  insula  freti 
Sundici  Huenna  et  arce  Uraniburgo,  in  hos  usus  a fundamentis  exstructa,  tandem 
traducta  in  Germaniam  inque  aulam  et  nomen  Rudolphi  Imp,  anno  MDIIC. 


Tabulas  ipsas,  jam  et  nuncupatas  et  affectas,  sed  morte  auctoris  sui  anno 

MDCI.  desertas, 

Jussu  et  Stipendiis  Fretus  Trium  Imperatorum 

RUDOLPHI,  M ATT IIIAE,  FERDINANDI, 

annitentibus  haeredibus  Braheanis,  ex  fundamentis  observationum  relictarum,  ad  exem- 
plum fere  partium  jam  exstructarum  , continuis  multorum  annorum  speculationibus  et 
computationibus  primum  Pragae  Bohemorum  continuavit,  deinde  Lincii,  superioris 
Austriae  Metropoli,  subsidiis  etiam  111.  Provincialium  adjutus,  perfecit,  absolvit  adque 
causarum  et  calculi  perennis  formulam  traduxit 

joames  repimus, 

Tychoni  primum  a Rudolpho  II.  Imp.  adjunctus  calculi  minister, 
indeque  trium  ordine  imperatorum  Mathematicus: 

Qui  idem  de  speciali  mandato  Ferdinandi  II.  Imp.  petentibus  instantibusque  haeredi- 
bus opus  hoc  ad  usus  praesentium  et  posteritatis  typis  numericis  propriis,  ceteris  et 
praelo  Jonae  Saurii,  Reip.  Ulmanae  Typographi,  in  publicum  extulit  et  typographicis 

operis  Ulmae  curator  affuit. 


Cum  Privilegiis  Imp.  et  Regum  Rerumque  publicarum , vivo  Tychoni  ejusque  haere- 
dibus et  speciali  Imperatorio  ipsi  Keplero  concesso,  ad  Annos  XXX. 


Anno  MDCXXVII. 


D.  FERDIMNDO  II. 

ROMANORUM  IMPERATORI  SEMPER  AUGUSTO, 

GERMANIAE,  HUNGARIAE,  BOHEMIAE  fico. 

REGI. 

ARCHIDUCI  AUSTRIAE, 

DOMINO  DOMINO  CLEMENTISSIMO. 


Augustissime  potentissime  atque  invictissime  Imperator. 

Cura  ante  annos  26  parens  noster  Tycho  Brahe  morte  immatura  nobis 
fuisset  ereptus , quanquam  nos  illius  haeredes,  numero  sex  cum  matre  vidua, 
eramus  afflictissimi:  non  aeque  tamen  pro  salute  nostra,  ac  pro  studiis 
ab  illo  relictis , pro  libris  scilicet  observationum  coelestium , ab  illo  per 
annos  38  congestis,  et  pro  inchoata  superque  illis  fundata  Tabularum 
Astronomicarum  structura  fuimus  solliciti.  Cum  enim  constaret  nobis,  propen- 
sionem ejus  in  studium  astronomicum  pro  divino  afflatu  haberi  a ceteris  om- 
nibus, qui  artis  aliquam  habebant  notitiam : non  decere  nos,  ab  illo  prognatos, 
arbitrabamur,  humilius  ceteris  de  genitore  nostro  sentire,  non  oculis  reflexis 
ab  hoc  nobis  relicto  patrimonio,  quod  ipse  maximi  fecerat,  ad  opes  vulgo 
celebratas,  quas  ille  ut  caducas  et  luto  sordidatas  semper  contemserat,  limis 
respicere;  non,  labores  ejus  summos  et  opera,  in  quae  opes  non  vulgares 
totamque  vitam  impenderat,  contemnere,  negligere  et  abjicere;  non  denique 
publico  literatorum  desiderio  deesse.  Sed  cum  in  nobis  ad  opera  illa  promo- 
venda nihil  esset  opis,  Imperator  Rudolphus  II.  Celebratissimae  memoriae,  uti 
suopte  erat  ingenio  artium  omnium  amantissimus,  ita  vota  etiam  nostra  moni- 
tionesque respexit,  nutantem  Tabularum  fortunam  sustentavit,  operi  perficiendo 
curatores  dedit  et  directorem  quidem  operis  e nobis  et  nostrum  omnium  loco 
constituit  Franciscum  Gansneb  dictum  Tengnagel,  sororium  nostrum; 
unum  vero,  qui  intra  penates  nostri  parentis  astronomicis  ejus  operibus  annum  jam 
alterum  impendebat,  Joannem  Keplerum  ingenio  valentem  inter  aulica  sua 
ministeria  recepit,  stipendium  assignavit.  Verum  Tengnagelius  non  multo 
post  inter  consiliarios  Caesaris  adscitus,  negotiis  politicis  legationibusque  sus- 
ceptis ab  operis  cura  fuit  abstractus.  Keplerum  vero,  praeterquam  quod  solus 

erat  relictus,  turbae  insuper  Imperatoris,  per  regna  et  provincias  ortae  bellaque 
intestina  perniciosissima  varie  impediverunt.  Itaque  perfectio  operis  invitis 
nobis  et  meliora  necquicquam  optantibus  de  anno  in  annum  protracta  fuit. 
Nunc  tandem  aliquando,  tabulis  istis  divino  Numine  ad  finem  perductis,  post- 
quam Sae  Cae  Mtis  Vae  voluntas  Clementissima  mandatumque,  ut  ederen- 
tur , intercessit:  nos  Tychonis  Brahei  haeredes  opus  hoc  Tabularum  Rudol- 
phinarum, a parente  nostro  inchoatum  et  nuncupatum,  ex  parentis  nostri  ob- 
servationibus (quas  Keplerus  ad  manus  suas  bona  fide  recepit)  exstructum 
eoque  nomine  nostrum  Sae  Cae  Mu , qui  Rudolphi  quondam  Imp.  (a  quo 
consentiente  tabulae  nomen  suum  hauserunt)  in  regnis  et  ditionibus  Austriacis 
haeres,  in  Imperio  successor  fuit,  qui  et  maturationem  operis  imperatoria 
munificentia  promovit  et  editionem  imperavit,  humillima  cum  veneratione  offe- 
rimus: utque  id  felix  faustumque  sit,  et  literatis  sub  Mtis  Vae  Imperio 
aliorumque  Magnatum  ditionibus  degentibus,  totique  adeo  orbi  ac  posteritati, 
quo  de  nihil  dubitamus,  magnae  cedat  utilitati,  ex  corde  sincero  optamus; 
simulque  nos,  quibus  hoc  unicum  a patre  nostro  superest  patrimonium,  Mtis 
Vae  Clementiae  et  Benignitati,  in  qua  ceterae  spes  nostrae  recumbunt,  humil- 
lima cum  submissione  commendamus. 

gae  Qae  jyjtis  yae 

Humillimi  ac  obsequentissimi 

Tychonis  Brahei  Haeredes  Liberi. 


AD  EUNDFM 

IMP.  AUGUSTUM,  DOMINUM. 

i 

Ego  vero,  Caesar  sacratissime,  dedicatione  operis,  in  quo  per  annos  26  sudavi, 
jam  Mu  Vrae  facta , etsi , veluti  qui  aliena  vehitur  navi , in  idem  necessario 
litus  exscensionem  facere  videor,  ad  quod  puppis  appulit,  privatas  tamen 
habeo  rationes , quibus  motus , etiamsi  mea  solius  fuisset  electio , eundem  ta- 
men in  portum  vela  mea  fuerim  directurus.  Praecessores  Mtis  Vrae  sacra- 
tissimae memoriae,  Rudolphum  et  Matthiam  patronos  habui;  si  ab  his  mihi 
demandatorum  officii  muniorum  rationes,  quas  reddere  non  potui  superstitibus, 
reddo  Successori,  id,  opinor,  recte  fit  et  ordine.  Quid  hujus  non  debeo  Illi, 
qui  etiam  stipendia  vetera  solvit,  quae  debebant  Antecessores?  Quid  non  Illi, 
sub  cujus  Imperio  Tabulas  istas,  inde  a Tychonis  obitu  imperfectas,  pertexui, 
consummavi,  perfeci?  Quid  non  Illi,  qui  proposita  mea  haeredumque  Tychonis 
de  tabulis  edendis  rata  habuit,  auctoramento  sanxit,  qui  desiderium  suum  edi- 
tionis maturrimae,  Majestate  in  comitatem  temperata,  percontando  demon- 
stravit, qui  ut  Imperatoria  liberalitate  numerarentur  mihi  sumtus  in  opus  ne- 
cessarii magnificentissime  mandavit? 

Nova  sunt  ista,  vertar  ad  vetustiora  primamque  curarum  et  speculatio- 
num, quae  de  meo  collatae  sunt  in  tabulas  istas,  originem  ab  ipso  repe- 
tam ovo. 

Cum  ante  annos  undetriginta  Gratii  Styriae,  quae  tunc  Aula  Ferdinandum 
Archiducem  populis  promittebat  Imperatorem,  muneris  nescio  quid  offerrem  astro- 
noraici  (cfr.  yoI.  Ii.  5 ss.);  memini  me,  plenum  fiducia  de  successu  in  hac  facultate 

(tantum  poterat  unius  Mysterii  Cosmographici  recens  tunc  inventio!)  illud 
unice  abs  Serte  Vra  petere,  uti  mihi,  observationes  siderum  fidas  quaerenti, 
manus  porrigeret  auxiliares.  Nondum  tunc  Tycho  suas  ad  me  missitabat  lite- 
ras,  nondum  in  Bohemiam  ille  ascenderat.  Nimirum  sensum  aliquem  fati  jam- 
jam  imminentis  prae  se  ferebant  vota  mea.  Biennium  non  plenum  fuit  lap- 
sum, cum  Tychonis  observationibus  (quibus  fide  et  subtilitate  nullae  pares) 
cum  Tychone  ipso,  profectus  ad  eum  in  Boemiam,  sum  potitus.  Votum  hoe 
sub  ipsa  Sertis  Vrae  gubernationis  initia,  tanquam  sub  ejus  auspiciis,  concepi, 
spes  meas  ob  Serenissimos  ejus  oculos  adduxi,  quin  igitur  et  eventum  felicem, 
qui  nunc  tandem  consecutus  est,  ejusdem  conspectui  sisterem  dedicaremque, 
cum  illum  fatales  istae  morae,  plane  ad  hoc  usque  tempus,  quod  Ferdinandum 
Archiducem  ad  rerum  fastigia  collocatum,  Imperatoria  Majestate  coruscantem 
visurum  esset,  reservasse  videantur? 

Scilicet  ignorabam,  quo  consilio  fatorum  arbiter  et  Dominus  anno  1601 
nobis  summum  artificem  eripuisset  currumque  hunc  coelivolum  studiorum 
nostrorum,  auriga  et  moderatore  suo  viduatum,  inhibuisset.  Immeritos  ego 
praesides  aulicae  camerae,  immeritos  pensionum  magistros,  limis  confixi  oculis  : 
per  annos  1602,  1603  non  nostris  illi  profectihus,  sed  operis  nostri  fatum 
ipsis  impedimento  fuit.  Injuriam  feci  fortunae  Braheanorum  haeredum,  dum 
eam  incuso,  quod  nos  desereret:  majoribus  illa  succubuit  numinibus.  Erravi 
graviter,  conjecta  in  orbitam  nostram  saxa,  jaculante  insuper  habito,  admor- 
dens, cum  tumultuaretur  Hungaria  an.  1604,  cum  exercitus  Caesariani  e Trans- 
sylvania  recedentes  Austriam  affligerent,  quietem  aulae  Imperatoriae  turba- 
rent, anno  1605;  cum  pestis  aulicum  coetum  per  oppida  Bohemiae  disper- 
sisset, anno  1607 ; cum  Hungari  Austriacis  juncti  exercitum  duxissent  in  Bo- 
hemiam, anno  1608;  cum  turbae,  religionis  nomine  motae,  Pragam  exterruis- 
sent, anno  1609;  cum  Principum  Imperii  quorundam  conventus  haberetur 
Pragae,  anno  1610;  cum  miles,  Passaviensis  dictus,  hostiliter  invasisset  Pra- 
gam, anno  1611.  Jamque  etiam  calamitates  domesticas  culpa  libero,  amissa 
tunc  conjuge,  communium  liberorum  matre,  quorum  cura  discessum  ex  aula 
suadebat;  frustra  tunc  quaesivi,  cur  decreta  Rudolphi  Imp.  in  me  munifi- 
centissima, quibus  Pragae  retinebar,  nullus  consequeretur  eventus?  cur  incas- 
sum et  sumtus  impenderem  et  tempus,  pulsandis  jam  camerae  Silesiacae,  jam 
Imperialis  aerarii  foribus,  interimque  rebus  humanis  exemto  patrono  Augusto, 
anno  1612,  injustis  rursus  oneravi  querelis  de  impedimento  privato  fortunam 
publicam : quippe  sic  erat  in  fatis,  ut  feriarentur  operae  astronomicae , adhuc 
e longinquo  adventante  Patrono  suo.  Quid  igitur  causatus  sum  deinceps, 
transitum  eodem  anno  in  Austriam,  sane  quam  negotiosum,  cum  liberis  matre 
orbis,  cum  supellectili  libraria,  sub  novo  Imperatore  Matthia?  quid  discessum 
a libris  observationum  Braheanis?  quid  profectiones  molestas  et  impendium 
temporis  sarciendae  illi  rupturae?  quid  diuturnam  domus  orbitatem  loco  pere- 
grino ? Quid  enim  in  remoris  istis  omnibus  erat  culpae,  quod  non  universum 
in  se  recipiat,  tua,  Ferdinande  Caesar,  imminens  successio,  in  quam  scilicet 
differebat  studiorum  successum  occultus  astronomicae  artis  genius.  Senserunt, 
opinor,  speculationes  ipsae  viciniam  Styriae , primae  suae  patriae,  senserunt 
surgentem  in  ea,  sub  Ferdinandi  spe  imminenti,  suam  etiam  fortunam  prospe- 
riorem sensuque  hoc  recreatae , primum  atque  Ratispona  Lincium  in  comitatu 
Imperatoris  fui  reversus  anno  1614,  primum  atque  loco  quies  reddita  discessu 
aulae  domusque  milii  composita,  profecerunt  per  insequens  biennium  ad  ali- 
quam totius  operis  formam:  denique  iisdem  gradibus,  quibus  Ferdinandus  ad 

regna  et  ditiones  Austriacas,  contenderunt  ipsae  ad  suam  perfectionem.  Adeo- 
que  eum  ipsum  in  annum,  quo  corona  Bohemiae  Tuis  imposita  temporibus, 
primam  ego  ex  tabulis  istis  computatam  Ephemerida,  Pragam  evocatus,  attuli 
visendamque  exhibui  et  comprobatam  anno  sequenti  edidi,  typis  ad  opus  ido- 
neis aere  et  dictatu  meo  paratis,  quibus  iisdem  nunc  etiam  Tabulae  ipsae  de- 
scriptae cum  cultoribus  artis  communicantur. 

Ignoscunt  facile  quercus  hederis,  ulmi  procerae  vitibus  imbecillibus,  si 
istae  illarum  ad  altitudinem  admetiuntur  suam:  non  major  neque  gratior,  ne 
Deo  quidem,  venit  cultus,  quam  ab  homine,  fortunas  suas  omnes  ad  ipsum 
referente.  Atque  ego  quoque,  comparationem  hanc  audacem  semel  ingressus, 
ea  constantia  pergo,  quam  maximae  venerationis  opinio  firmat;  Pacem  scilicet 
publicam  tunc  destinabas,  opinor,  populis  sub  tuo  futuris  imperio,  sed  pacem 
judicio  tuo,  quem  rerum  arbitrum  constituit  Deus,  conformem,  pacem  incom- 
modis, quae  repellenda  censebas,  carentem;  pacem  hujusmodi  per  totum  jam 
decennium  dira  studiorum  contentione  defectionibusque  et  bellis  intestinis  luc- 
tuosissimis exercitus  obtinere  nondum  potuisti.  Et  mihi  quoque  ex  illo  tem- 
pore continenter  ad  finem  operis  tabularum  aspiranti  subinde  alius  ex  alio 
naevus  operis  detectus  est,  eluendusque  aut  exscindendus  fuit  et  cicatrix  ob- 
ducenda; vicissim  aliud  ex  alio  calculi  solennis  compendium,  aliud  ex  alio 
ipventum  pulchrum  incidit,  quod,  nisi  opere  toto  ad  incudem  revocato  et 
transformato,  consociari  cum  eo,  committive  aut  excoli  non  potuit.  Da  veniam 
Caesar  fortunae  tuae,  da  conditioni  studiorum  istorum,  quae,  pacis  ornamenta 
cum  sint,  pacem  in  imperio  tuo  exspectarunt  hactenus.  Nec  alia  fiducia  ne 
nunc  quidem  in  publicum  exeunt,  quamvis  Sae  Cae  Mtis  Vae  imperiis  excita, 
quam  quod  omen  pacis  jamjamque  conficiendae  sese  gerere  atque  proferre 
confidunt.  Quam  persuasionem  etsi  nec  rebus  nec  causis  firmare  queunt,  quin 
eandem  harum  ignorationem,  qua  tenebantur  hactenus,  etiamnum  fatentur  Ju- 
bentia, tamen  et  amant  eam  persuasionem  in  se  ipsis,  Mtis  Vrae  studio  pa- 
triaeque miseratione  fascinata , et  qt  vero  consentaneam  vel  ex  hujus  ipsius 
comparationis  institutae  progressu  commonefacta  suspectant. 

Etenim  imperfectiones  aliquas , deprehensas  in  ipso  motuum  coelestium 
subjecto,  nec  arte  ulla  humana  praestabiles  superabilesve  (praesertim  ante 
seculorum  venturorum  experientiam  sufficientem)  et  continent  istae  Tabulae  et 
fatentur  publice;  Vestra  vero  Majestas,  quid  conditioni  rerum  mortalium  con- 
donare, quae  obliqua  et  intersepta  praeterire,  ut  compendio  veniatur  ad  pacem, 
quantum  severitatis  Augusto  suo  muneri  sufficere,  quid  denique  successoribus 
corrigendum  relinquere  cogitet:  ipsae,  desiderio  pacis  tabescentes,  in  qua  una 
usus  sui  laetis  efflorescat  incrementis,  exspectant  sollicitissimae. 

Deus,  penes  quem  est  principum  populorumque  summa  potestas,  per 
quem  reges  imperant,  belli  duces  vincunt,  Deus,  qui  scit  instrumentis  uti  suis, 
quandoque  etiam  ignaris  consiliorum  sui  motoris , est  ubi  et  aliud  agentibus, 
qui,  exstirpatis  malis  moribus,  modum  rebus  et  finem  calamitatibus  solet  im- 
ponere, Deus  inquam  iste  Deorum,  Sae  Cae  Mli  Vae  Vitam,  Valetudinem, 
Imperium  proroget,  tueatur,  prosperet;  Ejusdem  Filio  Regi  Liberisque  ceteris 
ad  summa  natis,  Vitaeque  et  Imperii  consorti  Augustae,  totique  adeo  Domui 
Austriacae  felicitatem  omnimodam,  qua  mea  meorumque  continetur  incolumitas, 
placatus  et  propitius  largiatur:  quem,  ut  id  faxit  ratumque  velit,  humillima 
prece  veneror. 

Sam  vero  Cam  Mtem  Vam  supplex  oro,  uti  cum  Tabulis  istis  Rudol- 
phinis,  quae  Illi  offeruntur  et  dedicantur  ab  haeredibus  Brahei,  primi  earum 

nuncupatoris,  meos  etiam  tot  annorum  labores  in  eas  absolvendas  et  perfi- 
ciendas impensos  sereno  vultu  suscipiat,  meque  humillimum  clientulum  cum 
meis  Caesareo  suo  patrocinio  clementissime  dignetur. 

gae  Qae  ]y[tis  yae 

Ad  excolenda  Mathemata  conductus  servulus 

Joannes  Keplerus. 


fn  TABULAS  RUDOLPHI  PRAEFATIO. 

Duas  habet  astrorum  scientia  partes:  prior  est  de  motibus,  posterior  de 
effectibus  siderum  in  natura  sublunari,  utramque  veteres  communi  vocabulo 
astrologiam  soliti  sunt  appellare.  Cum  vero  ingens  sit  inter  has  partes  dis- 
crimen causa  certitudinis,  nominibus  etiam  distinguere  illas  posterior  usus 
obtinuit,  ut  doctrina  de  motibus  astronomia  potius  nuncuparetur,  quod  leges 
motuum  .sint  immutabiles  summaque  ratione  constent , altera  vero  pars , in 
conjecturis  occupata,  commune  quondam  astrologiae  nomen  sibi  privatum 
haberet:  quippe  quae  primum  etiam  locum  in  animis  hominum,  futuri  pro- 
vidis, fecerit  rerum  coelestium  contemplationibus.  Nam  ut  in  homine,  prae- 
stantissimo  totius  universitatis  opere , quippe  domino  omnium  et  imagine  Dei 
creatoris,  ortus  principia  sunt  imbecillia,  jocularia  et,  contracta  jam  labe,  pene 
pudenda,  humor  exiguus  et  sanguis  menstruus,  locus  in  parte  totius  materni 
corporis  vilissima,  cibus  recens  edito  lac,  opus  aut  somnus  aut  vagitus;  vita 
sordes;  amictus  tricae;  ex  hac  tamen  veluti  officina  nobis  prodeunt,  qui  urbes 
exstruunt,  qui  portus  effodiunt,  qui  montes  rescindunt,  qui  freta  pontibus  ster- 
nunt; prodeunt  Principes,  Reges,  Monarchae:  sic  illa  coelestis  machinae  capax 
disciplina,  concepta  primum  ex  imaginatione  horribilium  Solis  et  Lunae  defec- 
tuum, siderumque  crinitorum,  quas  apparitiones  tristissimi  gentis  humanae  casus 
consequebantur;  exinde  formationis  suae  primordia  ducens  perquam  tenuia  et 
obscura,  persuasionis  de  astris  variisque  constellationum  figuris  et  cupiditatis 
futurorum,  primum  vim  quandam  veluti  vitalem  concepit,  qua  freta  ex  cogi- 
tationum latebris  in  lucem  apertae  professionis  erupit  palamque  inter  homines 
jactari  coepit,  tum  deinde  per  somnia  et  nugas  praedictionum  genethliacarum 
educata  paulatim  adolevit,  tandemque  nucibus,  ut  ajunt,  relictis,  virili  ausu 
per  consueta  meditationum  coelestium  exercitia  multos  ad  usus  vitae  machi- 
nationesque admirabiles  adque  providentiam  rerum  necessariarum  transivit,  ad 
morum  etiam  emendationem , quin  imo  ad  ipsius  Dei  creatoris  cognitionem 
veluti  per  gradus  aliquos  magis  atque  magis  enititur. 

Veruntamen,  ut  in  arborum  fibris  anni,  sic  in  tota  divinissimae  artis  com- 
positione lineamenta  quaedam  apparent  ortus  hujus , ut  matrem  et  nutricem 
astrologiam  abnegare  non  possit  astronomia  filia  et  alumna.  Partes  ejus  prae- 
cipuae habentur  observationes,  hypotheses,  mechanica,  calculus  seu  tabulae, 
quae  singulae  in  praedictiones  feruntur.  Observare  docuit  siderum  positus  cura 
futuri  provida,  ortumque  Canis  metus  a Nili  exundationibus.  Hypotheses  con- 
stituerunt artifices,  ut,  observatarum  varietatum  causis  in  aperto  positis,  jam 
non  tantum  annona  ex  astris,  sed  ipsa  etiam  astra  ex  hypothesibus  praevi- 

deri  possent  essentque  signa  futurorum  prius  in  mente,  quam  in  mundo.  In 
hunc  usum  suppeditavit  arithmetica  calculos  et  tabulas,  hypothesium  vim  ex- 
primentes, mechanica  circulos,  theorias,  sciaterica:  ut  qua  parte  mens  defati- 
gata succumberet,  ibi  vel  manus  opitularentur  essetque  omnimodo  via  patens 
et  complanata,  quae  in  positum  siderum  praesentem,  praeteritum  vel  futurum 
recta  duceret,  ut  ejus  intuitu  scilicet  nascentum  fata  pangi  possent. 

Verum  enimvero  partes  istas  artis,  acceptas  ab  infantia  sua,  sane  quam 
profunda  et  insipiente,  succedens  maturior  exercitationis  aetas  finisque  subli- 
mior et  inculpatus  et  approbavit  omnes,  et  roboravit  consolidavitque,  ut  porro 
non  possit  iis  carere  philosophia  sideralis , Solemque  e mundo  sublatum  eat, 
qui  tabulas  astronomicas  e philosophia  doctorumque  pulpitis  exulare  j usserit. 

Nam  ut  nihil  dicam  de  vitae  quotidianae  necessitatibus  deque  artium, 
quae  iis  inserviunt,  principiis,  ex  astronomia  et  petitis  et  subinde  reparandis 
perficiendisque,  de  chronologia,  de  festorum  supputatione,  de  agricultura,  de 
medicina,  de  geographia,  de  re  nautica:  metaphysicam  ipsam  et  theologiam 
intueamur.  Si  est,  quod  omnes  philosophorum  sectae  fatentur,  omnes  omnium 
aetatum  theologi  conclamant,  omnes  sancti  divinitus  inspirati  effantur:  si 
coeli  sc.  enarrant  gloriam  Dei,  et  opera  manuum  ejus  annunciat  firma- 
mentum (Psal.  19.),  quanam  id  nostri  parte  deprehendimus  evidentius,  num 
oculis  corporeis,  an  elevatione  mentis?  Oculos  quidem  nos  literati  cum  in- 
doctis, quin  imo  cum  bestiis  homines  communes  habemus,  quibus  etsi  admi- 
rabilem siderum  varietatem  et  pulchritudinem  communiter  docti  et  indocti 
contuemur,  at  interiorem  operis  ornatum,  revolutionum  coelestium  ordinem,  con- 
stantiam et  perpetuitatem  nudis  oculis  non  percipimus;  mente  hic  opus  est  et 
memoria  observationum  praeteritarum  comparationeque  praesentium,  denique 
praedictione  futurorum  posituum,  ut  si  ea,  quae  quovis  tempore  observata 
sunt,  arte  constituta  repraesentemus,  ea  vero,  quae  porro  praediximus,  eodem 
modo  viderimus  evenire,  de  supremi  motoris  immutabili  natura  deque  mundi 
gubernatione  providentissima,  de  rebus,  inquam,  in  oculos  non  statim  incur- 
rentibus inque  dubium  passim  vocatis  plenissima  persuasione  confirmemur. 
Qui  hic  tabulas  astronomicas,  memoriae  subsidium,  studiosis  eripuerit,  is  oculos 
hominis  caecos,  observationes  siderum  brutas  nihilque  dignum  homine  do- 
centes praestiterit;  is  genus  humanum  longa  seculorum  successione  maximis 
artificum  laboribus  institutum  de  rebus  praestantissimis  edoctumque  rursum  ad 
incunabula  pristinae  redegerit  ignorantiae. 

Sed  perstitit  eadem  astronomiae  distinctorum  finium  consociatio,  quae 
primam  ei  dedit  originem,  perstitit,  inquam,  etiam  in  perfectione  artis,  reti- 
nuitque  disciplina,  jam  per  sublimia  gradiens,  jucundam  pueritiae  suae  memo- 
riam, ut  divinandi  studium,  quod  primum  tabulas  dictaverat,  easdem  etiam 
successu  seculorum  emendandas  admoneret.  Nam  ut  nihil  jam  dicam  de  Chal- 
daeorum institutis,  longinquitate  temporis  obsoletis,  ut  eorum  vix  tenuis  ad 
nos  usque  fama  perduret:  in  parapegmatibus  certe  Graecorum  pueritiae  quan- 
dam  videas  imaginem,  videas  et  in  anno  fixo  coelesti  Dionysii,  qui  cum  depre- 
hendisset, tempestates  annuas  neque  cum  enneakaedecaeteridis  vagae  maean- 
dris, neque  etiam  cum  exortibus  et  occultationibus  siderum  affixorum  con- 
stanter ad  suos  dies  reverti,  coepit  quinque  errones  suspectare,  aurem  hic 
Chaldaeis  praebere,  ad  quos  sub  regibus  Seleucidis  coeperunt  commeare  astro- 
nomi  Graeci;  coepit  apparitiones  erronum  et  occultationes,  ortus  occasusque 
eorum  acronychos  cum  fixarum  et  Lunae  apparitionibus  conjungere  et  in  pa- 
rapegmatibus annorum  transactorum  memoriae  causa  consignare , mutationes 

aeris  consecutas  comparare.  Nec  exstat  his  Graecis  vetustiorum  consignatio- 
num memoria,  videturque  Chaldaeis  ipsis,  antequam  sub  Macedonum  potestatem 
redigerentur,  in  mentem  nunquam  venisse,  posse  motuum  quinque  planetarum 
praedictionem  exactam  arte  comprehendi,  ut  eam  methodum  ipsi  descriptio- 
nibus suarum  observationum  artificiosis  per  circumstantes  fixas  adjuvandas 
censerent.  Nam  etsi  viderunt,  singulos  eorum  certos  annorum  circuitus  ob- 
servare, varietas  tamen  in  ea  re  perpetua  testari  videbatur,  leges  illas  revo- 
lutionum cum  multa  libertate  esse  conjunctas,  ut  in  aliqua  Rep.  stata  magist- 
ratuum interstitia,  et  penes  Romanos  consulatus,  post  decem  annos  repeti 
solitus.  Hinc  adeo  nata  videtur  illa  a Cleomede  transsumta  vox  ngocaysiix?], 
motus  arbitrarius,  quem  proprium  nos  dicimus  ; hinc  opinio  divinitatis  in  pla- 
netis et  potestatis  in  res  humanas,  hinc  illae  in  astrologia  chaldaica  veluti 
magistratuum  sortitiones  quaedam,  quis  dominus  geniturae,  dominus  anni,  do- 
minus ascendentis?  quis  cui  diei,  cui  horae  praesit?  quot  quisque  vincat  suf- 
fragiis? Quae  omnia  libertatis  opinionem  sapiunt  in  motibus  eoque  exactae 
determinationis  accessuum  ad  certas  fixas  negligentiam  inducunt. 

Has  vero  planetarum  observationes  graecas  posterior  Hipparchus  trans- 
sumtas  et  digessit  et  cum  sui  temporis  experientia  comparavit  rudimentumque 
quoddam  tabularum  edidit,  ex  quo  planetae  cujusque  periodi  temporariae 
conspici  stationumque  et  retrogradationum  tempora  laxiori  calculo  praefiniri 
possent.  Itaque  haec  veluti  adolescentia  tabularum  haberi  potest. 

Primus  Ptolemaeus  fuit,  qui  coactis  in  unum  cum  adjumentis  veterum 
imprimisque  Hipparchi,  tum  sui  temporis  motibus,  tabularum  opus  ederet  inte- 
grum , earumque  quandam  quasi  juventutem  adultae  proceritatis  constitueret. 
Qui  etsi  passim  in  Opere  Magno  cogitationes  prodit  ad  supremam  philoso- 
phiam pertinentes  huj usque  ad  perfectionem  artem  astronomicam,  ut  par  erat, 
expresse  refert : idem  tamen  ille  fuit,  qui  praeter  Opus  Magnum,  de  motibus, 
etiam  Quadripartitum  de  effectibus  edidit,  qui  in  utroque  opere  eundem  Syrum 
alloquitur,  qui  inter  fines  Operis  Magni  non  postremum  locum  assignat  geneth- 
liacis praedictionibus,  quas  alterum  opus  Quadripartitum  complectitur,  in  quo 
opere  plerasque  Chaldaeorum  nugas  videas  sub  quandam  artis  formam  redactas, 
ut  illa  futilissima  prius  infantia  conjecturalis  astrologiae  sub  hoc  jam  magistro 
prima  veluti  literarum  elementa  discere  incipiat. 

Sed  incidit  philosophia  sub  Ptolemaei  successorumque  aetatem  in  diffi- 
cilia tempora;  cum  Graecia  serviret  Romanis,  cum  una  cum  libertate  pristinus 
etiam  ille  vigor  ingeniorum  concidisset,  et  non  minus  recta  ratio  superstitio- 
nibus, quam  ingenuitas  servili  patientia  publice  contaminata  esset.  Quin  etiam 
gens,  Christum  professa,  toto  tunc  orbe  dilatata,  quia  contemnebatur  a philo- 
sophis illius  temporis,  artem  vicissim  astrologicam  paganis  accensebat  artibus, 
et  quod  inquinata  penitus  esset  superstitionibus  hariolationibusque  in  Deum 
injuriosis,  interdum  eam  damnare  in  solidum  est  ausa ; ut  essent,  qui  Christia- 
nismum ipsum  quam  artem  suam  deserere  mallent.  Ex  alia  parte  coortae 
gentes  et  imperia  nova,  hinc  Hunnorum  et  Gothorum,  inde  Arabum,  quorum 
alteri  barbari  et  hebetes,  alteri  ingeniosi  quidem,  sed  superstitiosissimi.  Ab 
illis  igitur  ex  Europa  pulsa  et  ad  hos  in  Africam  devoluta  siderum  disci- 
plina servitutem  servivit  turpissimam  sub  genethliacis,  sortilegis,  magis,  quae- 
stionariis, sciscitanti  cuilibet  responsa  dantibus  velut  ex  tripode  oraculorum 
loco:  quibus  hominibus,  lucra  sola  quaerentibus  et  impietate  obstrictis,  side- 
rum inspectio  tabularumque  certitudo  et  cum  coelo  comparatio  curae  haud- 
quaquam  fuit  per  aliquot  secula. 

Donec  tandem  nono  et  decimo  post  Christum  seculo  et  Gothi  Francique 
barbariem,  et  Saraceni  superstitionem  paulatim  exuere  coeperunt,  imperiis  illi 
constitutis,  hi  longe  lateque  propagatis,  tunc  et  Europaei  doctrinam  divi- 
nitatis plenam  paulatim  repetere,  et  Arabes  pariterque  Judaei  docti  ejusdem 
imperfectionem  misereri  curamque  emendationis  suscipere.  Sic  procedentibus 
seculis  factum  tandem  est,  gliscente  Fr  id  er  ici  II.  Suevi  et  Alphonsi 
Hispani,  Romanorum  Imperii  cum  Saracenis  in  Palestina,  Sicilia,  Italia,  His- 
pania commercio,  ut  artis  exercitium  et  cura  ad  Christianos  occidentis  trans- 
iret, translatis  ex  arabica  in  latinam  linguam  libris,  cum  astrologicis  plurimis, 
tum  ipso  etiam  Opere  Magno  Ptolemaei,  quod  Arabes  Almagestum,  quasi  % o 
l-ieyigo'))  appellare  consueverunt.  Ac  cum  brevi  enituisset  AI ph  o nsi -hujus  cura 
plane  regia  et  ad  omnem  posteritatem  commendanda  in  procuratione  tabula- 
rum, quas  exeo  Alphonsinas  dicimus:  ipse  tamen  Rex  in  praefatione,  non- 
nullis exemplarium  praefixa,  sermonis  initium  a connexione  rerum  sublunarium 
cum  motu  siderum  desumit  multamque  prae  se  fert  praesumtionem  de  arte 
genethliaca.  Adeo  nunquam  astronomia  lactis  sui  obliviscitur,  nec,  quanquam 
adulta,  penitus  eo  potest  abstinere. 

Tabulas  sub  Alphonso  emendatas  felix  literis  aetas  excepit,  in  qua  ex 
paucis  antiquis  plurimae  novae  per  Europam  academiae  sunt  excitatae,  quae 
jam  virilem  quandam  astronomiae  constituunt  aetatem:  detersae  sunt  magis 
magisque  a cognitione  rerum  praestantissimarum  superstitiones , revocata  dis- 
ciplina ad  finem  suum  supremum  adque  suas  in  vita  communi  utilitates , ad 
geographiam  et  navigatoriam , quae  ars  ex  eo  novum  orbem  aperuit,  orientem 
occidenti  exterius  junxit  unoque  imperio  utrosque  pene  totos  copulavit.  Ac- 
cessit et  interior  ex  religione  cura,  corrigendi  festum  Paschatis,  cujus  abberra- 
tiones  per  artis  propagationem  evidentius  in  conspectum  prolatae  fuerunt.  Igitur 
certatim  in  culturam  artis  incumbentes  Germani,  in  academiis,  Viennensi  et 
Pragensi  praecipue,  Schindelius,  Peurba  chius,  Regio  montanus 
brevi  deprehenderunt  Alphonsinarum  Tabularum  bonitatem  et  certitudinem  fama 
minorem.  Itaque  tum  ipsi,  tum  eorum  discipuli  per  Germaniam  et  Italiam, 
Waltherus  Noribergae,  Dominicus  Maria  Bononiae,  observationibus  side- 
rum diligentius  incumbere  easque  conscribere  vel  ad  suos  vel  ad  posteritatis 
usus,  monumenta  etiam  vetusta  Ptolemaei,  Albategnii,  Gebri,  Alphonsi  in 
• lucem  asserere,  explicationibus  adjuvare,  emendare  omnesque  partes  doctrinae 
sphaericae  novis  tabulis  subsidiariis  ad  faciliorem  artis  usum  apparare.  Et 
quamvis  Regiomontanum  ingenio  parem  operi  futurum  destituisset  aetas  imma- 
turo fato  terminata,  successit  tamen  in  curam  emendationis  Nicolaus  Co- 
pernicus,  canonicus  Varmiensis  Borussus,  Dominici  Mariae  discipulus,  maximo 
vir  ingenio  et,  quod  in  hoc  exercitio  magni  momenti  est,  animo  liber.  Qui 
cum  opus  revolutionum  planetarum,  quod  emendationem  tabularum  complecte- 
batur, nova  forma  maximisque  laboribus  apparatum,  per  annos  totos  ‘27  de- 
tinuisset in  scriniis,  tandem,  jam  extremum  vitae  limen  calcans,  Noribergen- 
sibus  edendum  transmisit. 

Hoc  opus  etsi  tabulas  habet,  explicationibus  demonstrationum  additas, 
nemo  tamen  est  hodie,  quod  sciam,  qui  eas  in  calculum  adhibeat.  Successit 
enim  proximis  annis  Er  as  mus  Reinholdus,  vir  cum  omni  doctrinarum 
genere  excultissimus,  tum  imprimis  ad  mathematicas  artes  a natura  factus,  ob 
perspicuitatem  et  facilitatem  in  rebus  abstrusis  admirabilem,  qui  opus  hoc  ta- 
bularum Copernici,  jam  fato  functi,  transformandum  suscepit,  Prutenicasque 
vel  a Copernico  Pruteno,  vel  a Maecenate  suo  Prussiae  Duce  et  cognominavit 

et  delecto  loci  meridiano  fecit.  Regius  enim  Mons,  cui  epochae  Prutenica- 
rum  sunt  accommodatae,  non  est  illud  Franciae  orientalis,  quae  Regiomontano 
patria  fuit,  sed  alterum  Borussiae  ducatus  oppidum  in  litore  maris  Baltici. 
Causas,  quas  dat  Reinholdus  hujus  in  se  susceptae  occupationis,  videre  licet 
apud  ipsum;  duas  certe  dissimulare  videtur.  Cum  enim  tabulae  debeant  esse 
canones  ngoxeiqoi,  ad  usum  expediti,  cum  Alphonsinae  ceterique  tabularum 
auctores  hunc  usum  manuarium  etiam  forma  libri  adjuvissent,  tabulis  numero- 
rum uno  contextu  exhibitis,  praeceptis  vero  brevissimis  initio  praemissis,  Co- 
pernici  contra  liber  tabulas  per  textum  demonstrationum  dispersas  habet,  quem- 
admodum et  Ptolemaica  syntaxis:  ita  fit,  ut  textu  speculationem,  tabulis  usum 
desiderantibus,  distrahatur  animus  ipsumque  se  opus  utilitate  sua  praecipua 
privet.  Deinde  absurdis  Copernicus  hypothesibus  insistebat,  quibus  offensos 
lectores  Reinholdus  credidit  absterritum  iri.  Censuit  igitur  hoc  sibi  faciendum, 
ut  omissa  mentione  mirabilium  suppositionum,  omissis  etiam  demonstrationibus 
prolixis  et  taediosis,  tabulas  ipsas  seorsim  daret  in  libro  manuali  correctas  et 
supputatas  diligentius,  ut  illae  suas  observationes  fundamentales,  quibus  a Co- 
pernico  erant  superstructae,  repraesentarent  exactius.  Hoc  consilio  capto  Rein- 
holdus aggressus  opus,  immanem  et  insuavem  laborem  se  hausisse  significat. 
Si  de  fine  ejus  quaeris,  est  ille  quidem  laudabilis:  certa  cognitio  motuum, 
anni  modus  et  metae,  aequinoctia,  solstitia,  eclipses,  conjunctiones  magnae,  ut 
ex  earum  rerum  politia  decentissima  sapientia  bonitasque  Creatoris  elucesceret. 
At  non  tamen  interim  dissimulat  auctor  praedictionum  studium,  paucisque  ver- 
bis, sed  praegnantibus,  quid  arti  genethliacae  tribuat,  innuit:  Eventus  in  hac 
inferiori  natura,  affirmans,  astrorum  motibus  et  positu  effici  aut  significari 
indeque  praedici  posse.  Quid  multis  ? Ex  ea,  quae  mater  hactenus  erat,  alio 
mentis  intuitu  rectius  aviam,  ex  filia  matrem  feceris,  unde  nata  sit  aviae 
vultum  referens  neptis,  iterum  astrologia,  ut  (quod  olim  in  hac  materia  scripsi 
(II.  657.)  astronomiam  matrem  sapientissimam,  sed  pauperculam,  stulta  filia 
astrologia  quaestu  non  ab  omnibus  aeque  probato  alat  et  sustentet.  Atque 
hoc  ipsum  auctor  specie  negantis  concedere  videtur,  dum  enim  divinationes 
erudito  et  utili  labori  tabularum  se  negat  praetulisse  et  versatum  se  significat 
in  hoc  exercitii  genere  et  partes  ei  secundas  dedisse  fatetur. 

Veruntamen,  ne  quis  haec  eo  pertinere  putet,  quasi  virum  eruditissimum 
inter  supeTstitiosos  illos  Arabas  referendum  esse  censeam,  quibus  unica  lucri, 
nulla  philosophiae  cura  fuit:  adhortor  lectores,  ut  praefationem  ejus  in  Theo- 
rias Peurbachii  legant,  quam  ille  anno  1542  purissimo  et  suavissimo  sermonis 
genere  concepit;  in  ea  namque  flores  halant  ex  hortis  philosophiae  penitissimis, 
admirabilis  fragrantiae,  quae  lectori  veluti  mentem  ipsam  eripit,  ut  quamvis 
aliquis  rerum  humanarum  eventus  ex  astris  pendere  neget,  at  certe  astrorum 
effectus  aliquos  in  rebus  humanis  agnoscere  cogatur.  Huc  referatur  folium 
187  illius  Commentarii  in  Peurbachium,  nec  non  et  fol.  197. 

Sed  revertatur  oratio  nostra  ad  id,  unde  est  digressa,  jamque  inter  viros 
relatae  astronomiae  suam  etiam  assignet  maturitatem  et  consistentem  aetatem. 
Nam  quod  Reinholdus  de  Alphonsinis  affirmat,  scire  artifices,  quod  eae  cum 
phaenomenis  non  amplius  congruant,  idem  etiam  de  his  Prutenicis  et  questi 
sunt  multi,  in  observationibus  exercitatissimi,  et  hic  ipse  annus  1625.  docu- 
mento fuit  evidentissimo,  ut  in  quo  toto  stella  Martis  longe  promotior  depre- 
hensa est  in  coelo,  quam  calculus  Prutenicus  praedixerat,  crevitque  defectus 
iste  mensibus  Augusto,  Septembri,  Octobri  usque  ad  quatuor  et  quam  pro- 
xime ad  quinque  graduum  magnitudinem.  Nam  quod  Reinholdus,  observa- 

tionibus  sufficientibus  hauddum  conscriptis  a quoquam,  conjecturas  ex  paucis 
ductas  secutus  censuit,  in  motibus  quidem  mediis  locum  esse  limae,  at  prostha- 
phaereseon  tabulas  et  retro  et  porro  ad  omnem  mundi  durationem  utiliter 
servituras,  utraque  in  re  deceptus  esse  hoc  quidem  in  exemplo  deprehenditur. 
In  Martis  enim  motu  medio  minimum  aliquid  mutandum  fuit,  omnis  vero  hujus 
anni  defectus  ex  prosthaphaereseon  Prutenicarum  vitiis  fuit  ortus. 

Hujusmodi  igitur  aberrationes  Prutenicarum  cum  inde  ex  quo  illae  fue- 
runt editae  viri  docti  et  in  siderum  observationibus  exercitati  deprehendissent, 
quos  inter  summo  suo  merito  commemorandus  est,  ut  coryphaeus,  Illustrissimus 
Cattorum  Princeps  Guilielmus,  coortus  est  denique  Tycho  Braheus,  ex 
regni  Daniae  nobilitate  praecipua,  qui,  posthabitis  ceteris  aequalium  studiis, 
astronomiae  restaurationem  ingenti  animo  complexus , hoc  unicum  opus  sibi 
delegit,  in  quo  aetatem  suam  transigeret  opesque  avitas  splendidas,  quibus 
erat  suffultus,  impenderet;  quodque  in  praecipua  gloriae  parte  censeo,  fecit 
hoc  ille  animo  ab  omnibus  superstitionibus  astrologicis  vacuo  inque  unum 
solum  finem  totius  philosophiae  supremum,  in  cognitionem  et  Dei  et  sui  ipsius 
erectissimo;  quod  cum  in  scriptis  et  carminibus,  quibus  delectabatur,  tum  in 
quotidianis  colloquiis  aequalitate  constantissima  reddidit  contestatissimum,  astro- 
logorum vero  vanitatem,  inertiam,  ignaviam  et  sordes  plurimum  et  deridere 
et  detestari  est  solitus , sic  tamen , ut  siderum  effectus  in  sublunaribus , par- 
tem philosophiae  praestantissimam , nequaquam  negaret,  gnarus,  effectus  illos 
siderum  generales  ab  eventibus  ipsis  in  rebus  humanis  individu;s  accuratissimo 
judicio  distinguere.  Quod  cum  non  caperet  vulgus  hominum,  ad  miraculosas 
praedictiones  credulum,  ad  rumores  falsos  disseminandos  promtum,  utraque  re 
vanissimum,  nonnunquam  virum  innocentissimum  inepto  ejus  famae  studio 
sermonibus  obliquis  et  invidiae  Magnatum  objecit. 

Hic  igitur  est  ille  primus  Tabularum  Rudolphinarum  nuncupator, 
hic  mille  fixarum  ordinator,  Bolis  et  Lunae  motuum  explorator,  planetarum 
omnium  per  38  annos  et  ex  his  per  20  posteriores  continuos  observator,  dili- 
gentia, circumspectione,  patientia,  constantia  omnem  fidem  humanam  exsuperans. 

Quid  vero  ille  praeter  jam  dicta  in  reliquorum  etiam  planetarum  singulo- 
rum motibus  praestiterit,  id  ex  Christiani  Severini  Longimontani  Astronomia 
Danica,  quam  ex  meo  relatu  lectorem  discere  malo.  Ille  namque  cum  Ty- 
chone  vixit  per  annos  decem  continuos , ego  vix  paucos  duorum  ultimorum 
annorum  menses.  Anno  namque  1600,  mense  Februario  primum  ad  Tycho- 
nem  veni  Benaticam,  praesente  Longimontano , crebris  a Tychone  literis  e 
Styria  evocatus,  occasione  ab  editione  mei  Mysterii  Cosmograpliici  suppeditata, 
pactusque  cum  illo,  mense  Junio  reversus  sum  in  Styriam,  accersitum  fami- 
liam et  supellectilem  librariam.  Ejusdem  anni  mense  Octobri,  cum  jam  dis- 
cessisset Longimontanus,  Tychoni  me  cum  familia  Pragae  stiti  praesentem, 
sed  inutilem,  quippe  quartana  me  in  itinere  corripuerat  detinuitque  usque  ad 
solstitium  anni  sequentis,  nec  ante  deseruit,  quam  Gratium  recurrissem  hae- 
reditatis  causa.  Reversus  Pragam  mense  Septembri,  duos  non  amplius  menses 
Tychonis  conversatione  frui  potui,  cum  mors  illum  die  24.  Novembris  (Octobris) 
proximi  stylo  novo  rapuisset. 

Quas  igitur  partes  Tabularum  Rudolphinarum  Tycho  perfecerit  superstes, 
quae  reliquerit  adjumenta  seu  admonitiones  ad  perficienda  quae  restabant,  id 
rectissime  Longimontanus  fuerit  testatus,  qui  et  refert  illas  correctiones  Ty- 
chonis oXoaxegeig  in  planetis  omnibus  et  tanquam  fide  dignas  fundamenti  loco 
adhibuit  in  tabulis  suis  computandis.  Etsi  et  in  Commentariis  Martis  aliqua 

ego  quoque  indicavi,  et  mea  de  his  exstat  epistola,  anno  1601  Gratio  ad 
Joh.  Antonium  Maginum,  Professorem  matheseos  in  gymnasio  Patavino  per- 
scripta, quam  ille  ante  hos  12  annos,  me  inscio,  primum  edidit  Bononiae  in 
suo  supplemento  Ephemeridum,  estque  recusum  hoc  ejus  opus  cum  epistola 
mea  anno  1614  Francofurti.  (Cfr.  vol.  III.  p.  37  ss.) 

Cum  autem  Commentaria  mea  jam  dicta  de  motibus  stellae  Martis  tan- 
quam  partem  operis  tabularum  a Tychone  Braheo  relicti,  primum  incepta 
Benaticae,  ediderim  post  annos  a morte  Tychonis  octo,  Maginus,  morarum 
impatiens,  ex  eo  opere  computavit  tabulas  prosthaphaereseon  Martis  ex  fun- 
damentis quidem  a me  positis,  at  forma  tamen  usitata,  easque  partem  fecit 
supplementi  sui;  repetivit  et  tabulas  motuum  Solis  et  Lunae  ex  Tomo  I. 
Progymnasmatum.  Millenarium  vero  fixarum  plenum  et  perfecerat  Tycho  Bra- 
heus,  antequam  veniret  in  Bohemiam,  et  exemplaria  manuscripta  passim  ad 
bibliothecas  Regum  et  Principum  transmisit.  Unius  Viennam  missi  lator  ipse 
fui,  cum  anno  1600.  Benatica  Bohemiae  discedens  inque  Styriam  pergens, 
Viennam  transissem.  Ex  horum  igitur  exemplarium  uno  crediderim  Johannem 
Gruenp  ergerum  e Soc.  Jesu  has  mille  fixas  in  suam  de  fixis  ^ditionem 
Romanam  derivasse;  nam  numeri  consentiunt.  Easdem  mille  fixas  et  Longi- 
montanus  in  suam  Astronomiam  Danicam  inseruit;  unico  longitudinis  scrupulo 
differentes. 

Ita  jam  diu  est,  cum  ex  hoc  astronomiae  Braheanae  naufragio  tabulas 
exceptas  cymbae  quisque  suae  affigit,  constafque  studiosis  astronomiae  plu- 
rium testimonio,  quaenam  harum  tabularum  partes  Tychonis  Brahei  sint  ge- 
nuinae, quae  vicissim  meae,  aut  quibus  novam  ego  formam  indiderim.  Obser- 
vationes certe  fundamentales  praesentis  aetatis  ubicunque  potui  ex  solo  Braheo 
delegi,  ceterorum  et  meas  nonnullas  tantum  aut  consensus  causa,  aut  quia 
Tychonicae  ad  dies  mihi  opportunos  non  suppetebant,  adscivi. 

Verum  de  hisce  singulis  et  dictum  est  nonnihil  in  introductione  ad  meas 
Ephemerides  et  plura  dicendi  locus  erit  alius.  Tabulae  enim  manuariae  de- 
bent vacare  pondere,  quod  a prolixis  commentis  eis  accederet.  Interim  habet 
lector  editam  a me  anno  1621.  Epitomes  Astronomiae  partem  theoricam,  in 
quo  libro  et  formas  hypothesium  particularium  (generalis  enim,  ut  in  Com- 
mentariis Martis  demonstravi,  communis  est  et  Ptolemaeo  et  Copernico  et 
Tychoni)  et  methodum  computandi  ex  iis  omnes  et  singulas  harum  tabularum 
partes  inveniet. 

Hic  antequam  desinam  locus  quidem  me  admonet,  ut  excusem  moras 
editionis  tabularum  istarum  tam  diuturnas;  quippe  hic  vicesimus  et  quartus 
est  a morte  Tychonis  Brahei  annus,  quo  ego  toto  tempore  trium  Impp. 
Austriacorum  stipendia  mereo  aulica,  quibus  accessit  posterioribus  annis  etiam 
Procerum  Archiducatus  Austriae  Supranisanae  stipendium  annuum.  Verum  si 
tempus  dudum  amissum  aliter  pensari  nequit,  nisi  et  temporis  et  operae  prae- 
sentis impendio,  potius  igitur  praesentia  retineamus,  elapsa  relinquamus  in 
vituperio.  Etsi  difficultates  aulicorum  impedimentorum,  praesertim  bellis  inter- 
currentibus, neque  expertis  commemorare  necesse  est,  neque  ignaris  persuadere 
facile.  Quid  vero,  superatis  iis  difficultatibus,  meditatione  sim  interim  con- 
secutus assidua,  quae  commoda  ex  moris,  contentioni  meditationum  interpositis, 
redundaverint  in  perfectionem  philosophiae  coelestis,  et  libri  mei  loquentur, 
quos  interea  publicis  usibus  exhibui,  et  ratio  ipsa  philosophandi  novitasque 
inventionum  totiusque  astronomiae  translatio  inopinabilis  a circulis  fictitiis 
ad  causas  naturales,  indagatu  profundissimas,  explicatu  et  calculatu,  primo 

meo  conatu,  difficillimas;  haec  inquam  et  similia  pro  me  rationem  temporis 
intelligentibus  reddent  sufficientissimam. 

Fortasse  vero  haec  a me  commemorata  mora  in  naturalibus  motuum 
causis  eruendis  aliquibus  supervacua,  importuna,  quin  et  irrita  videbitur.  Qui- 
bus cogitationibus  ego  jamdudum  et  in  introductione  ad  Ephemeridas  (Vol.  II. 
p.  109  ss.),  quo  loco  respondeo  Davidi  Fabricio,  et  in  Epitomes  Astronomiae 
fol.  5.  (120.)  capite  de  causis  hypothesium,  et  fol.  334.  (270.)  et  in  libri  IV. 
praefatione,  et  fol.  622.  (392.)  considerationes  alias  idoneas  opposui.  Etsi 
sufficere  mihi  vel  sola  ista  defensio  potuit,  quod,  quae  Tycho  Braheus  in 
theoria  Lunae  constituenda  primum  concepit  animo  publiceque  pronunciavit, 
videri  causas  motuum  esse  physicas,  quod  quidem  aliter  ei  videri  non  potest, 
qui  soliditatem  orbium  rejicit,  haec  ego,  inquam,  in  planetis  omnibus  ita  sese 
habere  conatu  non  infeliqi  et  demonstravi  et  ad  calculos  revocare  docui,  eaque 
ratione  primi  Rudolphinarum  auctoris,  Magistri  mei,  suppositiones  et  effata 
pro  ingenii  mei  captu  et  asserui  et  roboravi. 

Sed  erunt  etiam,  qui,  his  posthabitis  admonitionibus,  auctoritate  me  pre- 
mant ejus,  quem  supra  laudavi  Reinholdi  astronomi  et  philosophi,  qui  Com- 
mentario suo  in  Peurbachium  non  duxit  insarciendas  disputationes  physicas, 
ut  alii  fecerunt,  quaeritque,  quid  insulsius,  quam  inventa  geometrica  conjec- 
turis exagitare  et  perturbare  physicorum  ? Verum  quisquis  illa  leges,  scopum 
velim  respicias,  ad  quem  Reinholdus  illa  referat.  Non  litigat  cum  Ptolemaeo, 
non  cum  Aristotele,  non  secum  ipso,  qui  praefatione  postrema  in  theorias  hac 
utitur  oratione:  Fortassis , inquit,  haec  septem  lucida  corpora , etiam  sine 
hujusmodi  orbibus,  quos  ars  seu  potius  .imbecillitas  intellectus  nostri  sibi 
condonari  petit,  divinitus  eam  vim  insitam  habent,  ut  aliud  in  alia  varie- 
tate et  irregularitate  motuum  suam  conservet  legem  ac  perpetuam  harmo- 
niam, nobis  tamen  sine  his  tot  orbibus,  saltem  rationabiliter  eam , ut  sic 
dicam,  harmoniam  irregularitatis  animo  complecti  ac  cogitando  persequi 
perdifficile  fuerit.  Quibus  ille  verbis  non  repellit,  sed  tacite  invitat  eum, 
qui  motuum  formas  et  instrumenta  naturalia  viresque  magneticis  cognatas 
tales  affert,  quae  sint  non  tantum  rationabiliores  illis  tot  tamque  vastis  orbi- 
bus, sed  etiam  irregularitates  apparentes  motuum  offerant  animo  et  complexu 
faciles  et  ad  calculum  regendum  vel  ipsis  orbibus  longe  expeditiores.  Atque 
id  ego  tentavi,  etiam  Ptolemaei  ipsius  suasum  secutus  (ne  quis  putet,  aucto- 
rem mihi  ex  antiquis  deesse),  qui  comminisci  jubet  hypotheses  quantum  fieri 
potest  simplicissimas  et  probabilissimas. 

Quod  igitur  Reinholdus  de  physicarum  disputationum  omissione  se  ex- 
cusat, id  quorsum  pertineat,  facile  est  ei  judicare,  qui  Cremonensem  ceteros- 
que  commentatores  sphaerae  legerit.  Fecerunt  ii  auctores  magnam  physicae 
metaphysicaeque  partem  orbes  ab  astronomis  introductos,  perinde  ac  si  res 
esset  exploratissima,  plurimisque  argumentis  in  opiniones  inter  se  pugnantes 
conquisitis  undique  chaos  inutile  et  infinitum  effecerunt  quaestionum  ridicu- 
larum; nulla  ipsis  cura  fuit,  disputationes  istas  ad  instructionem  aut  facilita- 
tem calculi  dirigere,  aut  omnino  per  eas  expedire  rationes  eorum,  quae  in 
sideribus  apparent,  ut  quae  rationes  per  se  stabant,  etiam  rescissis  disputa- 
tionibus illis  inutilibus,  etiamsi  de  realitate  orbium  in  universum  dubitet  arti- 
fex; quod  de  Reinholdo  jam  modo  ex  propria  ipsius  confessione  constitit 
ipseque  Ptolemaeus  de  se  passim  in  Opere  Magno  reddidit  contestatissimum. 
Hoc  nimirum  est  Reinholdo  inventa  geometrica , quae  suas  demonstrationes 
habent , exagitare  et  conturbare  praestigiis  conjecturarum.  Quomodo  etiam 
Kepleri  Opera.  VI.  43 

mihi  usu  venire  posset,  ut  petulans  aliquis  vanusque  artis  jactator  coortus, 
tabulas  has,  nulla  coelestium  apparitionum,  quas  illae  repraesentant,  habita 
ratione,  xat'  avnxQv  veras  esse  neget  eversasque  putet,  si  se  demonstraturum 
receperit,  falsa  esse  principia  illa  physica,  quae  jacto.  Ego  vero  etsi  prin- 
cipia, quibus  innitor,  apud  alia  tribunalia  me  spero  defensurum,  in  hac  tamen 
arte  sat  habeo,  si  per  ea  calculatori  definitiones  et  praecepta  necessaria  ob 
oculos  posuero  evidentius,  quam  per  orbes  solidos,  eoque  nomine  et  permuta- 
tionem solidorum  orbium  cum  causis  motuum  physicis  defensam  et  eo  ipso 
causam  tantarum  morarum  nunc  peroratam  existimo.  *)  Itaque  ad  vulgatum 
illud  recurrens,  sat  cito,  si  sat  bene,.  Deum  immortalem  summis  praedico 
laudibus,  qui  mortalitatis  meae  fluxibilem  decursum  ad  hunc  usque  diem  mihi 
prorogavit,  quo  ultimam  tandem  manum  operi,  laudibus  ejus  humanisque  usi- 
bus destinato,  gratioso  ejus  auxilio  de  difficultatibus  omnibus  triumphans,  impono. 

Et  de  certitudine  quidem  calculi  testabuntur  observationes  praesentium 
temporum,  imprimis  Braheanae;  de  futuris  vero  temporibus  plura  praesumere 
non  possumus,  quam  vel  observationes  veterum,  quibus  usus  sum,  vel  ipsa 
motuum  mediorum  conditio,  nondum  penitus  explorata,  concursusque  causarum 
physicarum  praestare  possunt,  cum  observationes  Regiomontani  et  Waltheri 
testentur,  omnino  de  aequationibus  secularibus  nobis  esse  cogitandum,  ut  sin- 
gulari libello  reddam  demonstratum  suo  tempore  (v.  infra  fol.  725.  ss.) ; quae 
tamen  aequationes  quales  et  quantae  sint,  ante  plurimorum  seculorum  decursum 
observationesque  eorum,  qui  futuri  sunt,  a gente  humana  definiri  nequaquam 
possunt.  Vide  quae  pulchre  in  hanc  sententiam  commentetur  Willebror- 
dus  Snellius  sub  calcem  observationum  Landgravii  et  nonnullarum  Ty- 
chonis.  Et  habes  infra  in  doctrina  eclipsium  etiam  ex  hujus  temporis  obser- 
vationibus documenta  perspicua,  motuum  Solis,  Lunae  et  primi  mobilis  non  ad 
amussim  mathematicam  aequalium,  sed  physicas  minimas  intensiones  et  remis- 
siones recipientium  extra  ordinem. 

Quicquid  tamen  utilitatis  ex  hoc  tabularum  opere  ad  studiosos  astrono- 
miae, ad  philosophos  etiam  et  theologos  praesentes,  futuros,  redierit,  id  illi 
meminerint  totum  ad  patronorum  meorum  supra  commemoratorum  beneficium 
esse  referendum.  Itaque  Austriam  familiamque  Principum,  quae  ab  illius  pos- 
sessione, unde  nomen  originis  habet,  ad  totius  orbis  dominatum,  Deo  successus 
moderante,  conscendit,  denique  tres  ex  ea  domo  Augustissima  Imperatores, 
Rudolphum  II,  qui  Tychonem  Braheum  e patria  Dania  in  Germaniam  trans- 
gressum sub  conditionibus  splendidissimis  et  illustri  origine  dignis  in  aulam 
suam  vocavit,  qui  me  illi  superstiti  ministrum,  defuncto  successorem  in  parte 
operis  dedit,  qui  Rudolphinarum  nuncupationem,  a Braheo  superstite  proposi- 
tam, acceptavit  ratamque  habuit,  qui  et  sumtus  editionibus  idoneos  mihi  vivus 
destinavit ; deinde  Matthiam  I,  qui  cum  provinciis,  regnis  imperioque  Romano 
etiam  curam  artis  et  mei  patrocinium  a Fratre  in  se  suscepit;  denique  Fer- 
dinandum  II,  qui  praeter  cetera  eadem  etiam  destinatos  sumtus  repraesen- 
tavit, nova  liberalitate  auxit,  ut  tabulae  ederentur  jussit,  omnes  inquam  gratis 
et  ut  meruere  summis  mecum  evehat  laudibus  totique  adeo  Augustissimae 
Domui  bene  precetur. 

*)  Et  ad  duos  insuper  annos,  quibus  opus  dudum  absolutum  editionem  exspectavit,  quae  praeter 
alias  calamitates  provinciam,  in  qua  domicilium  fixeram,  continentibus  insultibus  quassantes,  tandem 
etiam  bello  rusticano,  malorum  Iliade,  penitus  disturbata  et  profligata  fuit:  ut  novis  et  sumtibus  et 
consiliis  et  itineribus  ea  resumenda  milii  fuerit, 

Haec  sunt  ad  verbum,  quae  Keplerus  Tabulis  Rudolpbinis  praemisit;  quae  sequuntur, 
quum  ipsas  attineant  „tabulas‘c,  quas  nostrae  editioni  non  integras  inserendas  consuimus, 
partim  plane  omisimus,  partim  aliis  subjunximus  Kepleri  operibus,  partim  integra  propo- 
suimus et  eorum  quaedam  praecipue  eam  ob  causam , quia  maniiscripta  Pulkoviensia  ex 
parte  diversam  libro  typis  exscripto  formam  exhibent,  quam  ut  comparare  lector  possit 
cum  libro  ipso , singulis  adjunximus  „ praeceptis."  Praemisit  enim  Keplerus  tabulis  ipsis 
declarationem  usus,  quam  capitibus  34  comprehensam  (paginis  in  folio  majori  125)  dis- 
ponit in  ,, praecepta”  209. 

Summa  horum  ,, praeceptorum”  haec  est: 

Caput  I.  De  arithmetica  logistica  in  his  tabulis  necessaria , et  primo  de 
numeratione. 

Caput  II.  De  additione  et  subtractione  numerorum  tam  simplicium  quam 
logisticorum.  (Praec.  1.) 

Caput  III.  De  multiplicatione  et  divisione  logistica  usitata  pro  his  tabulis, 
et  de  heptacosiade , cujus  ope  suffulti  sublevamur  illis.  Ubi  explicatio 
logarithmorum.  (Praec.  2—7.) 

Caput  IV.  De  logarithmorum  additionibus  et  subtractionibus  cossicis.  (Praec.  8.) 
Caput  V.  De  regula  Detri  seu  proportionum,  ope  heptacosiadis  exercenda  in 
numeris  logisticis,  ad  venandam  partem  proportionalem.  (Praec.  9— 12.) 
Caput  VI.  De  logisticorum  numerorum  quadratis,  radicibus  et  medio  propor- 
tionali, inveniendis  per  logarithmos.  (Praec.  13—15.) 

Caput  VII.  De  usibus  heptacosiadis  aliis.  (Praec.  16.  17.) 

Caput  VIII.  De  ordinatione  canonis  logarithmorum,  antilogarithmorum  et 
mesologarithmorum.  (Praec.  18 — 24.) 

Caput  IX.  In  triangulo  rectilineo,  dato  angulo  inter  latera,  data  et  propor- 
tione laterum,  indagare  angulos  reliquos.  (Praec.  25.) 

Caput  X.  De  tabula  anguli.  (Praec.  26.) 

Caput  XI.  De  alio  peculiari  usu  canonis  logarithmorum,  praecipue  in  sta- 
tionum punctis  indagandis.  De  antilogarithmorum  interpunctione  et  usu. 
(Praec.  27—30.) 

Caput  XII.  De  tabula  asc.  rectarum  medii  coeli,  declinationum  et  angulo- 
rum eclipticae  cum  meridiano.  (Praec.  31.  32.) 

Caput  XIII.  De  amplitudine  ortiva,  differentia  ascensionali  ejusque  tabulae 
synopticae  usu.  (Praec.  33—38.) 

Caput  XIV.  De  tabula  anguli  orientis  seu  ait.  nonagesimi.  (Praec.  39—48.) 
Caput  XV.  De  tabula  aequationis  dierum.  (Praec.  49  — 54.) 

Caput  XVI.  De  catalogo  locorum  et  de  reductione  temporis  ad  meridianum 
loci.  De  usu  mappae  universalis,  specialiter  accommodatae  ad  has  tabu- 
las, si  quis  eam  perfectam  velit  adjungere  libro.  (Praec.  55—61.) 

43  * 

Caput  XVII.  De  synopsi  aerarum  et  tabulis  reducendi  tempora  variarum 
nationum  ad  annos  et  menses  Julianos  harum  tabb.  (Praec.  62—75.) 

Caput  XVIII.  De  tabulis  epocharum  et  motuum  mediorum.  (Praec.  76.) 
Caput  XIX.  De  canonibus  sexagenariis.  (Praec.  77—81.) 

Caput  XX.  De  tabulis  prosthaphaereseon.  (Praec.  82—88.) 

Caput  XXI.  De  tabulis  latitudinariis.  (Praec.  89—92.) 

Caput  XXII.  De  prosthaphaeresibus  orbis  annui.  (Praec.  93—99.) 

Caput  XXIII.  Directorium  generale  computandi  vera  loca  planetarum  quin- 
que per  praecepta  particularia  praemissa.  (Praec.  100.  101.) 

Caput  XXIV.  De  passionibus,  ut  vocant,  quinque  planetarum.  (Praec.  102— 111.) 
Caput  XXV.  De  Luna  seorsim  et  primo  de  anomalia  soluta.  (Praec.  112.) 
Caput  XXVI.  De  menstrua  Lunae  anomalia  ejusque  aequationibus.  (Praec. 
■ 113-124.) 

Caput  XXVII,  De  tabulis  latitudinis  Lunae  menstruae.  (Praec.  125—130.) 
Caput  XXVIII.  De  parallaxibus  Lunae.  (Praec.  131—133.) 

Caput  XXIX.  De  eclipsibus  Solis  et  Lunae  eminus  conjectandis-  (Praec. 
134—138.) 

Caput  XXX.  De  tabulis  motuum  Solis  et  Lunae  subsidiariis.  (Praec.  139-144.) 
Caput  XXXL  De  requisitis  ad  computationem  eclipsium  et  tabula  lat.  Lunae 
in  eclipsibus.  (Praec.  145 — 153.) 

Caput  XXXII.  Methodus  computandi  eclipses.  (Praec.  154—165.)  De  locis  in 
Terra,  quibus  obveniunt  phases  singulae  in  eclipsi  Solis.  (Praec.  166.  167.) 
De  calculo  eclipsis  Solis  ad  certum  aliquem  locum.  (Praec.  168—170.) 
De  postrema  et  menstrua  temporis  aequatione  in  eclipsibus.  (Praec. 
171-177.) 

Caput  XXXIII.  De  conjunctionibus  et  oppositionibus  aliorum  planetarum 
eorumque  evolutionibus  et  restitutionibus  in  caput.  (Praec.  178—185.) 

Caput  XXXIV.  De  obliquitatis  eclipticae  variatione.  (Praec.  186—197.) 

Praecepta  198—209  habent  Sportulam  genethliacis  missam  de  Ta- 
bularum Rudolphi  usu  in  computationibus  astrologicis. 

Tabularum  Index. 

Pars  prima,  quae  communis  pluribus  stellis,  vel  etiam  aliis  aliarum 
disciplinarum  usibus. 

I.  Heptacosias  logarithmorum  logisticorum  et  quadrantis  arcuum  respon- 
dentium. (fol.  2—11.) 

II.  Canon  logarithmorum  et  antilogarithmorum  ad  singula  scrupula  semi- 
circuli. (fol.  12—19.) 

III.  Tabula  anguli,  pro  prosthaphaeresibus  orbis  annui,  (fol.  20.  21.) 

IV.  Pars  canonis  mesologarithmorum  ad  10°  pro  latitudinibus  quinque 
planetarum,  (fol.  22.) 

V.  Particula  canonis  antilogarithmorum  exactiorum , ad  denarios  secun- 
dorum, pro  eclipsibus,  (fol.  23.) 

VI.  Tabula  ascensionum  rectarum,  declinationum  et  angulorum  eclipticae 
cum  meridiano,  (fol.  24.) 

VII.  Synopsis  brevis  differentiarum  ascensionalium.  (fol.  25.) 

VIII.  Tabula  altitudinis  nonagesimi  seu  anguli  orientis,  ad  singulos  gradus 
ait.  poli  et  ternos  eclipticae,  pro  parallaxibus.  (fol.  26—31.) 

IX.  Tabulae  aequationis  temporis  triplicis,  (fol.  32.) 

X.  Catalogus  locorum  insignium,  cum  ait.  poli  et  differentia  meridiano- 
rum. (fol.  33-37.) 

XI.  Synopsis  aerarum  usualium  et  rationis  numerandi  tempora  apud  va- 
rios auctores,  (fol.  38.) 

XII.  Tabulae  reducendi  tempora  variarum  nationum  ad  tempora  calendarii 
Juliani  veteris  et  Gregoriani  novi.  (fol.  39.) 

XIII.  Tabulae  ad  feriam  hebdomadis  inveniendam,  (fol.  40.) 

Pars  secunda,  planetas  singulos  complexa.  Solem  (fol.  42 — 47.),  Sa- 
turnum (fol.  48-53.),  Jovem  (fol.  54—59),  Martem  (fol.  60—  65.),  Venerem  (fol. 
66  — 71.),  Mercurium  (fol.  72—77.),  Lunam  (fol.  78—88.) 

Pars  tertia.  De  eclipsibus  Solis  et  Lunae  aliisque  planetarum  con- 
gressibus et  configurationibus,  (fol.  89—102.) 

Pars  quarta.  De  obliquitatis  eclipticae,  praecessionis  aequinoctiorum 
et  latitudinis  fixarum  prosthaphaeresibus.  (fol.  103—119.) 

A folio  105  in  119:  Catalogus  stellarum  fixarum  1000,  ex  accuratis  Ty- 
chonis  Brahe  observationibus  et  calculo  ad  annum  1600  completum.  Partem 
folii  119  occupat  tabula  refractionum  triplex  (desumta  e Progymn.  Tychonis). 


Huic  summae  eorum,  quae  continent  tabulae  Ii udolpbinae , in  sequentibus  ad- 
dimus ea,  quae  sine  tabulis  ipsis  intelligi  possunt,  adjungentes  indicem  eorum,  quae 
cum  in  sex  primis  voluminibus  nostrae  editionis  ex  his  tabulis  praemisimus,  tum 
sequentibus  inserenda  censuimus. 

Capita  praeceptorum  I — IX.  declarationem  habent  usus  logarithmorum,  quare  ea 
addenda  censuimus  libris  de  logarithmis,  quos  continebit  vol.  VII.  Initium  capitis  VIII. 
vide  supra  fol.  567.  Caput  X.  item  quaerendum  est  apud  logarithmos  vol.  VII.  et 
supra  fol.  577.  Caput  XI.  v.  s.  fol.  576  et  partem  ejus  posteriorem  vol.  VII.  Ca- 
put XII.  v.  s.  fol.  547—550  et  545,  et  caput  XIII.  fol.  546  s. 

Caput  XIV.  De  angulo  orientis  seu  altitudine  nonagesimi 
ejusque  tabula  et  usu  in  quaerendis  ascensionibus  obliquis, 
vel  etiam  punctis  eclipticae  orientibus. 

Haec  pars  doctrinae  sphaericae  desideratur  in  Tabulis  Directionum  Regio- 
montani  et  Reinholdi,  cum  tamen  summe  nobis  necessaria  sit  ad  doctrinam 
parallaxium,  ut  eam  ego  in  Parte  Astronomiae  Optica  ante  annos  jam  21 
tradidi  demonstrationibusque  roboravi.  Copernicus  quidem  breve  hujus  tabulae 
rudimentum  in  opere  Revolutionum  exhibuit,  quod  miror  non  transsumtum  a 
Reinholdo  in  suas  Prutenicas  exeultumque  ut  cetera  fuisse.  Partem  igitur 
Rudolphinarum  non  parvam  constituit  horum  angulorum  tabula,  ad  omnes 
gradus  ait.  poli  borei  computata,  constitueretque  triplo  majorem,  si  totam,  ut 
habeo  computatam  in  chartis , exhibuissem.  Verum  ob  tardam  hujus  anguli 
mutationem  sufficere  mihi  visum  est,  per  ternos  eclipticae  gradus  incedere, 
quin  etiam,  ut  papyro  parceretur  et  operis  typographicis , in  tabula  per  se 
prolixa  nec  propria  doctrinae  theoricae , scrupula  gradibus  adhaerentia  non 
repraesentavi  singula,  sed  quina  saltem  expressi  per  notas  partium  assis,  quem 

morem  Ptolemaeus  ut  plurimum  servavit  in  demonstrationibus.  Ergo  valet 
u (uncia)  5',  s (sextans)  10' , q (quadrans)  15 t (triens)  20',  n (quincunx) 
2 5',  ss  (semissis)  30',  p (septunx)  35',  b (bes)  40',  d (dodrans)  45',  c (decunx) 
50',  e (deunx)  55',  as  60'. 

Addidi  lucis  causa  etiam  zonarum  distinctiones  earumque  proprietates 
astronomicas  et  annotavi  inedia  climatum  in  fronte  columellarum,  parallelosque 
eorum  in  calce  ex  usurpatione  Ptolemaei  idque  in  zona  temperata.  In  zonae 
torridae  semisse  sept.  terminos  arcuum,  quibus  orientibus  nonagesimus  in  bo- 
ream vergit,  seu  in  quorum  ternpnorum  nonagesimis  antecedentibus  Sol  con- 
stitutus fit  in  meridie  verticalis,  hos  inquam  terminos  in  calce  expressi.  Vi- 
cissim  in  zona  frigida  qui  arcus  perpetuo  sunt  supra  horizontalem  terminis 

suis  indicantur  in  vacuas  areas  sinisterius  insertis (Quae  sequuntur  v,  s. 

fol.  546.) 

Praec.  39.  Excerptio  facilis  est:  datum  eclipticae  punctum  oriens  quae- 
ritur in  alterutro  marginum,  ait.  poli  vel  in  fronte  vel  in  calce  promiscue  et 
ex  area  exscribuntur  gradus  cum  nota  appendice. 

Praec.  40.  Quodsi  placet  experiri  fidem  tabulae  et  angulum  hunc 
accurate  computare,  primum  ex  tab.  asc.  rectarum  per  datum  eclipticae  punc- 
tum oriens  excerpe  angulum  et  declinationem  adseriptam,  hujus  vero  antilog. 
aufer  a log.  ait.  poli,  restabit  log.  anguli  subtrahendi  ab  excerpto,  ut  rema- 
neat angulus  orientis. 

Huic  praecbpto  adseripsit  Baclimaierus  (v.  s.  p.  686.):  Tenor  hujus  praecepti  valet 
solummodo  orientibus  signis  ascendentibus;  orientibus  autem  descendentibus  arcus  ille  in- 
ventus auferendus  est  a compl.  anguli  eclipticae  exscripti  ad  2 rectos  et  residuum  dabit 
altitudinem  seu  angulum  orientis  gradus  quaesitum. 

Praec.  41.  Si  detur  non  ipsum  punctum  eclipticae  oriens,  sed  ejus 
asc.  obliqua , et  nihilominus  quaeratur  de  angulo  orientis  ignoti  puncti , in 
hoc  casu  abutere  arcu  aequatoris  dato,  ac  si  esset  arcus  eclipticae,  convertens 
eum  in  signa  et  gradus ; quibus  in  margine  tab.  asc.  rectarum  quaesitis,  ex- 
cerpe veluti  declinationem  et  angulum.  Huic  angulo  in  primo  quidem  et 
quarto  arcu  aequatoris  adde  ait.  aequatoris,  in  secundo  et  tertio  adime,  com- 
positi vel  residui  log.  adde  antilog.  excerptae  declinationis  vel  quasi,  con- 
ficietur antilog.  anguli  orientis. 

Exceptio.  Haec  praecepta  suas  patiuntur  exceptiones  in  zona  frigida, 
quas  calculator  curiosus  adhibita  sphaera  facile  suo  Marte  deprehendet. 

Praec.  42.  Alia  faciliori  via:  pro  puncto  aequatoris  oriente  sume  coelum 
medians  seu  asc.  rect.  M.  C.  subtractis  90°  ab  asc.  obliqua  data  et  ei  inter 
asc.  rectas  quaesitae  adseriptam  declinationem  angulumque  excerpe;  ablata 
vero  declinatione  sept.  ab  ait.  poli  vel  addita  meridionali,  residui  vel  com- 
positi logarithmo  adde  log.  anguli  exscripti,  fiet  antilog.  anguli  orientis  quaesiti. 

Praec.  43.  Dato  puncto  eclipticae  oriente,  per  ejus  cum  horizonte  consti- 
tutum angulum  indagare  ascensionem  obliquam.  Puncto,  quod  est  ab  oriente 
nonagesimum  seu  quadrante  circuli  distans,  abutere  tanquam  puncto  aequato- 
ris, conversis  signis  in  tempora  iisque  quaesitis  inter  asc.  rectas  tabulae , ex- 
scribe declinationem  et  arcum  eclipticae  ex  limbis  et  margine  respondentem: 
quodsi  septentrionalis  fuerit  declinatio,  aufer  eam  ab  angulo  orientis,  si  meri- 
diana, adde ; a residui  vel  compositi  arcus  logarithmo  aufer  log.  ait.  aequa- 
toris; restabit  log.  arcus  aequatoris,  ortivi  quidem,  si  nonag.  est  in  orientali 
quadrante,  occidui  vero , si  in  occidentali.  Ille  igitur  ortivus , additus  ad 

excerptum  velut  eclipticae  arcum,  conversum  prius  iterum  in  tempora,  constituit 
asc.  obliquam,  iste  vero  Occiduus,  ablatus,  constituit  desc.  olbliquam. 

Praec.  44.  Alia  via:  Quaere  ipsius  puncti  eclipticae  orientis  declina- 
tionem ex  tabula  eique  junge  angulum  orientis;  compositi  logarithmo  adde 
log.  declinationis,  a summa  rejice  log.  ait.  aequatoiis,  restabit  log.  diff.  ascen- 
sionalis,  quae  de  puncti  septentrionalis  asc.  recta  auferenda  est,  ad  meridio- 
nalem addenda,  ut  constituatur  asc.  obi.  quaesita. 

Praec.  45.  Sed  et  ipsum  punctum  eclipticae  oriens  per  angulum  ejus 
cum  horizonte  datum  vel  sumtum  et  per  asc-.  obliquaro  datam  inquiri  potest. 

Pro  asc.  obliqua  data  sume  asc.  rectam  medii  coeli  et  quaere  punctum 
eclipticae,  quod  cum  ea  coelum  mediat,  ejusque  declinationem;  quae  si  sept. 
addatur  ad  ait.  aequatoris,  sin  meridiana,  auferatur.  A residui  vel  compositi 
logarithmo  aufer  log.  anguli  orientis:  restabit  log.  arcus  eclipticae,  ortivi,  si 
punctum  coelum  medians  erat  in  descendenti  semicirculo,  occidui,  si  in  ascen- 
dente. Ille  igitur  additus  ad  punctum  coelum  mediaiis  pertingit  ad  punctum 
oriens , iste  ablatus  ad  occidens.  Si  ablatio  fieri  non  potest , non  respondet 
datus  ang.  orientis  datae  asc.  obliquae.  (Praecepta  46—48.  v..  s.  fol.  546  s.) 


Specimen  Tabulae  anguli  orientis  vel  altitudinis  Nonagesimi. 

In  calce:  Nonagesimus  vergit  in  boream,  residuo  eclipticae,  quod  est  supra  scalam, 
oriente,  in  austrum. 

Sequentia  folia  (28—31)  similiter  exhibent  tabulas  climatum  III  — XI,  vel  paralle- 
lorum IX — XXXII. 


Tabulae  Aequationis  Temporis. 


Tychonica  perpetua. 

Pars  aequationis  a Tychone  rejecta. 

Tabula  aequationis  temporis  compositae  temporaria  ad  annum  Chr.  MDCXVI. 

Caput  XY.  y.  s.  fol.  570  ss.  Initium  cap.  XYI.  fol.  554=  ss. 

Conclusio  capitis  XVI.  De  mappa  mundi  universali.  (Cfr.  fol.  628.) 
Spero,  interim  dum  procedunt  operae  typographicae,  simul  prodituram  et 
chartam  geographicam  orbis  terrarum , quam  nova  ratione  delineandam  pro- 
posui per  meridianos  horarum.  In  magna  n.  varietate  constituendi  principii 
longitudinis  locorum  praestare  putavi  numerationem  talem,  in  qua  Huennae 
insulae  ejusque  arcis  Uraniburgi  meridianus  esset  primarius,  quod  ad  hunc 
tabulae  sint  constructae,  ut  igitur  ab  eo  omnes  in  occidentem  distantes  notam 
haberent  subtractoriam , omnes  in  orientem  adjectoriam. 

Quia  enim  tabulae  motus  Lunae,  ob  quem  exquiritur  differentia  meridd., 
potissimum  inserviunt  rei  nauticae,  ad  hanc  etiam  praecipue  respiciendum  mihi 
censui.  Atqui  litora  oceani  utriusque,  promontoria,  insulae,  sinus,  portus,  ostia 
fluviorum,  syrtes  et  similia  loca  in  tanta "*linguarum  varietate  notiora  sunt  ab 
ipsa  sua  serie  naturali,  quam  a nominibus:  itaque  pro  serie  alphabetica 
typum  ipsum  orbis  terrarum  accommodatiorem  fore  putavi  iis,  qui  locum 
quemque  suae  necessitatis  causa  sunt  inquisituri. 

Est  autem  transsumtum  exemplar  typi  ex  mappa  universali  orbis  terra- 
rum , edita  a Guiliel.  Jansonio  Alcmariano  anno  Chr.  1 605.  imperante  Ru- 
dolpho  II,  a quo  Tabulae  istae  nomen  trahunt,  nec  alia  fide  nititur,  praeter- 
quam in  locis  in  catalogo  expressis  et  vicinis. 

In  hoc  itaque  typo  meridianus  medius  exprimitur  duabus  (vel  tribus 
potius)  lineis  rectis,  quarum  prior  semicirculi  superioris  per  latissimas  fere 
totius  orbis  continentes  traducitur,  estque  tabularum  harum,  ut  dixi,  proprius, 
distinguens  occidentale  hemisphaerium,  per  quod  est  subtrahenda  meridianorum 
differentia,  ab  orientali,  per  quod  addenda;  altera  linea  recta,  quae  discos  late- 
rales semicirculares  a dextra  sinistraque  terminat,  gemina  quidem  est  aspectu, 
potestate  una , designans  semicirculum  meridiani  inferiorem  antipodum  Urani- 
burgi, in  quem  subtractiones  ab  occidente  et  additiones  ab  oriente  communiter 
desinunt,  ut  sic  ex  horis  12  sub.  et  12  add.  dies  unus  confletur,  differentiae 
numerationum  cis  et  ultra.  Confusio  tamen  aut  ambiguitas  metuenda  est 

nulla.  Nam  hoc  modo  America  pene  tota,  et  omnino  qua  nota  et  culta,  repu- 
tatur mihi  occidentalis,  excurritque  nonnisi  remotissimum  ejus  litus  ultra  me- 
ridianum antipodum  in  hemisphaerium  orientale,  quo  loco  rara  aut  nulla  vici- 
norum inter  se  limitum  commercia.  Vicissim  nova  Guinea,  .terrae  australis 
forte  pars,  una  cum  insulis  Salomoniis  cumque  Japonia  recipiuntur  intra  limi- 
tem hemisphaerii  orientalis,  usque  ad  Paxaros  fere  insulam  et  omnino  quo- 
usque notum  est  aliquid  de  terra  australi.  Habitatores  itaque  continentis, 
qui  tabulis  et  mappa  hac  utentur,  locationis  in  ea  suae  certi  extraque  pericu- 
lum erroris  sunt,  ut  qui  rarissimi  meridianum  hunc  antipodum  nostrorum  ultro 
citroque  transeunt. 

Praec.  60.  Navigantes  vero  oceanum  australem,  Sur  dictum,  seu  mare 
pacificum,  meminerint,  quoties  seu  navi  seu  cogitatione  limites  hos  transive- 
rint, se  una  transivisse  numerationis  limites  secum  adlatae,  eoque  amplecti 
debere  numerationem  ejus  hemisphaerii,  in  quod  devenerunt.  Quod  enim  ex 
his  tabulis  colligitur  appariturum  in  Japonia  vel  Moluccis  die  20.  mensis, 
numeratione  aucta,  id  venientes  eo  classibus  Americanis  ex  oriente,  videbunt 
die  19.  numerationis  suae  diminutae,  si  ejus  seriem  continuare  vellent.  Et 
vicissim,  si  Panamae  in  America  plenilunium  est  futurum,  indicibus  his  tabulis 
et  mappa  22.  Martii,  sabbatho  ante  pascha,  navis  ex  Philippinis  ab  occidente 
scii,  advolans  censebit,  eadem  nostra  mappa  manuducente,  diem  plenilunii 
esse  23.  Martii  et  feriam  I,  seu  Dominicam  numerationis  suae,  inde  a Philippinis 
•continuatae.  Itaque  dimissa  numeratione  suae  patriae  aucta,  transire  debet  in 
numerationem  Americae  diminutam.  Id  adeo  aequum  est,  non  enim  portus  navi 
volanti  proficiscitur  obviam,  sed  navis  in  portum  loco  immobilem  invehitur. 

Praec.  61.  Usus  autem  et  mappae  et  totius  adeo  operis  harum  tabb. 
praecipuus  est  iste.  Quia  meridiani  in  mappa  distinguuntur  horis , initio  ge- 
mino ab  Uraniburgico  facto , observet  ergo  gubernator  eclipsin  aliquam  Lunae, 
aut  distantiam  ejus  a stella  nota,  insidiatus  ei,  cum  cornuum  acumina  sunt 
in  eodem  perpendiculo,  tunc  enim  est  in  nonagesimo  gradu  ab  ortu,  carens 
longitudinis  parallaxi.  Aut  observet  congressum  Lunae  cum  planeta , quia 
hi  magis  sunt  conspicui  nec  indigent  instrumento ; simul  et  horam  a meridie 
observationis  exacte  annotet.  Deinde  quod  observando  deprehendit , id  etiam 
computet  ex  his  tabulis,  qua  hora  sit  appariturum  Uraniburgi.  Si  plures  ipse 
horas  annotavit  quam  computantur,  totidem  horis  est  in  oriente,  si  pauciores, 
in  occidente.  Et  igitur  numerus  horarum  hujus  differentiae,  quaesitus  in  mappa, 
ostendet  meridianum,  sub  quo  facta  sit  observatio.  Quodsi  tunc  navis  por- 
tum aliquem  obtinet,  jam  antea  locatum  in  mappis,  vel  aliis  vel  hac  ipsa, 
fidem  inde  mappae  circa  locum  talem  poterit  explorare,  mappamque  ubi  fuerit 
opus  corrigere,  praesertim  si  plures  hujusmodi  observationes  eodem  conspira- 
verint. Etsi  enim  negari  non  potest,  quin  aliqua  motibus  lunaribus  inter- 
veniat inaequalitas,  ob  quam  illi  regulam  respuere  videntur , usque  ad  qua- 
drantes horarum  circiter,  tamen  id,  ut  ex  causis  physicis  profectum,  rarius 
accidere  solet,  eoque  plura  hic  vota  contra  unam  vel  alteram  enormitatem 
valere  citra  periculum  erroris  possunt. 

Caput  XVII.  De  reductione  annorum,  mensium  et  dierum, 
qui  apud  alias  nationes  in  usu  sunt  vel  fuerunt,  ad  annos  ante 
et  post  Christum  adque  dies,  menses  et  annos  Julianos,  qui- 
bus hae  tabulae  sunt  accommodatae.  In  hos  usus  exhibeo  primo 
synopsin  aerarum  (vol.  IY.  p.  505.),  2)  tabulam  reductionis  et  conversionis  tem- 
porum Gregori  anorum,  Julianorum,  Aegyptiacorum,  Persicorum,  Arabicorum 


Praecepta. 


683 


(IV.  p.  510.  et  supra  fol.  607.),  3)  Typum  anni  confusionis  et  intercalationis  vi- 
tiosae  peractae,  itemque  cohaesionis  annorum  solarium  fixorum  exoticorum,  qui 
quadamtenus  formae  Julianae  respondent,  eoque  minori  opera  ad  eam  reducuntur 
(IV.  p.  511.).  4)  Tabellam  ferialem  (IV.  p.  512.). 

Synopscos  necessitas  omnibus  est  nota.  Prima  enim  calculatori  cura  esse 
debet  de  anno  cujusque  numerationis,  quem  vel  antiquae  historiae,  vel  diversae 
provinciae  orbis  terrarum  suppeditant,  in  quem  annum  aerae,  quam  in  his 
tabulis  sum  secutus,  is  competat.  Ptolemaeus  quidem  annos  deduxit  a Nabo- 
nassaro , quia  observationes  antiquiores  non  exstant ; alii  aliud  spectarunt, 
plerique  conversiones  regnorum , aut  honorem  regum , sub  quibus  scripserunt. 
Sic  Vectius  Valens  astronomus  Antiochenus  ab  Augusti  triumpho  Actiaco,  sic 
mathematici  Persidis  a caede  Jesdagirdis  numerarunt,  ex  quo  reciderunt  sub 
potestatem  Saracenorum  Arabum,  sic  Aegyptii  ab  obitu  Alexandri  et  ortu 
regni  Lagidarum  Ptolemaeorum,  sic  Chaldaei  ab  initio  Seleucidarum , sic  Sara- 
ceni ab  Hegira,  secessione  seu  fuga  Mahometis,  qui  libertatis  ipsis  auctor  fuit; 
sic  ipsi  etiam  Alphonsini,  quamvis  usualem  juxta  observarunt , novam  tamen 
aeram  Alfonso  fixerunt.  — (Sequentia  V.  s.p.  603  ss. ; quae  illic  omisimus,  hic  supplemus.) 

Illud  diligenter  inculcandum  est  calculatori,  cum  in  his  tabulis  anni 
Juliani  nominantur,  cognomen  hoc  non  esse  accipiendum  de  aera  Julii  Cae- 
saris deque  annorum  numero  ab  illa  deducto,  sed  de  forma  solum  anni  et 
dispositione  seu  distributione  dierum  in  menses.  Interim  anni  etiam  Juliani 
dicti  sunt  anni  Christi,  post  Christum  quidem  45  annis  diminutiores,  ante 
Christum  totidem  auctiores,  quam  si  a tempore,  quo  forma  haec  anni  a Julio 
Caesare  fuit  instituta,  deducti  essent. 

Praec.  62.  Nunc  viam  tradam  utendi  hac  synopsi.  Si  offertur  annus 
numerationis  ante  nostram  incarn.  aeram  incipientis  (annorum  quidem  non 
continue  repedantium;  de  iis  enim  agam  seorsirn),  ut  scias,  quotus  is  sit  annus 
incarn.,  quibus  utendum  est  in  tabulis  istis:  siquidem  annus  propositus  non 
superaverit  intervallum  numerationis  proprium , in  synopsi  annotatum , aufer 
completos  ab  intervallo,  ut  est  positum,  residuus  erit  annus  Julianus,  in  quo 
currente  incepit  propositus  currens  aerae  cujusque,  dies  autem  et  mensis  Julia- 
nus, a quibus  ille  coepit,  additus  invenitur  intervallo  in  synopsi.  At  si  supe- 
raverit propositus  annorum  numerus  intervallum  suum  (eorum,  quae  Christum 
antecedunt),  aufer  vicissim  intervallum,  ut  est  positum,  ab  ipso  dato  numero 
anni  currentis,  residuus  erit  annus  incarn.  Jul.  p.  Chr.  currens,  a cujus  die  et 
mense,  quem  synopsis  annotat,  incepit  propositus  currens. 

Exempla.  R.  Abraham  Chaia  dicit,  aeram  contractuum  incidisse  in  principium 
anni  Judaici  3450.  Ut  scias,  quotus  hic  sit  incarnationis,  respice  ad  aeram  Judaicam 
ejusque  intervallum  3761.  Quia  proponitur  numerus  minor,  aufer  ejus  completos  3449, 
restat  312  currens  ante  incarn.  Ejus  igitur  anni  Nonis  Oct.,  quae  sunt  annotatae  ad 
3761 , perhibetur  incepisse  aera  contractuum. 

Vicissim  scribit  Arzachel,  Arabum  aeram  incepisse  anno  Alexandri  933;  quotus 
is  erit  Christi?  Respice  ad  aeram  Alexandri,  ejus  intervallum  invenitur  312.  Cum 
igitur  numerus  propositus  sit  major,  aufer  312  a currente  933,  restat  621  currens 
p.  Chr.  Hujus  igitur  anni  Octobri,  quem  vides  appositum  esse  ad  312,  coepit  annus 
Alexandri  933.  et  proinde  desiit  sequenti  622.  Christi. 

Sic  Sigismundus  Baro  Herberstenius  commentariis  rerum  Moscoviticarum  refert 
ex  Annalibus,  Demetrium,  Joannis  Basilii  nepotem,  ducem  Moscoviae  creatum  anno 
mundi  7006.  mense  Februario.  Aera  est  Graecorum  et  numerus  superat  intervallum ; 
aufer  igitur  hoc,  restat  annus  Christi  1497  currens,  ut  ipse  etiam  Baro  monet. 

De  notatione  temporis  per  Olympiadas  cautio  est  peculiaris , ut  completarum 

numerum  quadruplices  addasque  currentis  annum  expressum,  quam  summam  Scaliger 
appellat  annos  Iphiti. 

Ut  Phlegon  Trallianus,  referente  Eusebio,  4.  anno  Olymp.  CCII.  annotavit  eclip- 
sin Solis  maximam  hora  diei  6-  Eusebius  de  ea  eclipsi  intelligit,  quae  contigit  Ser- 
vatore in  cruce  pendente,  festo  paschatis;  quaeritur,  quoto  id  fuerit  anno  incarnatio- 
nis. Ergo  completas  01.  201  quadruplica  et  adde  quartum  expressum,  fit  808  Iphiti 
currens.  Aufer  776,  intervallum  in  synopsi,  restat  32.  incarn.  Annus  ergo,  quem  dicit 
Phlegon,  vel  a solstitio  hujus  32.  coepit,  vel,  quod  verisimilius,  a bruma  antecedente, 
complexus  pascha  anni  incarn  32.  Et  quia  passio  Christi  certe  incidit  in  anteced.  31, 
hic  intelligimus  vitium  obvenisse  Phlegontis  textui  et  numeralem  y in  6 mutatam. 
Si  vero  numeratio  oblata  inceperit  p.  Chr.  annique  non  continue  retrocedant  (de  iis 
enim  seorsim  itidem  agendum),  adde  ad  eos  currentes  intervallum  ex  synopsi  non 
currens,  sed  completum;  ita  prodibit  annus  inc. , in  quo  incipit  annus  oblatus,  a mense  - 
quidem  et  die  ad  intervallum  adscripta  in  synopsi. 

Teon  comment.  in  Ptolemaeum  refert  eclipsin , quae  contigit  anno  Diocletiano 
81.  Quaeritur,  quoto  id  fuerit  anno  tabularum  istarum.  Synopsis  exhibet  intervallum 
Diocletianorum  284,  ergo  completos  283  adde  ad  currentem  81,  prodit  364.  inc.  cur- 
rens. Hujus  igitur  anni  d.  29.  Aug.  coepit  81.  Diocletiani. 

Sic  Leopoli  Russiae  scriptae  sunt  literae  de  Calend.  Armenorum  ad  Barth. 
Scultetum  Goerliciensem  consulem  anno  Armenorum  1044.  Ut  scias,  quotus  incarna- 
tionis, respice  ad  aeram  Armenorum;  haec  habet  intervallum  552,  ergo  adde  compl. 
551.  ex  synopsi,  procreatur  inc.  1595,  cujus  mense  Augusto  coepit  ille  1044.  Armenorum. 

Praecepta  63—73  leguntur  supra  fol.  604  ss. 

Praec.  74.  Feriam  prodere  diei  in  aliis  annorum  formis  et  in  Ara- 
bica. Si  quaeritur  de  feria  diei  in  anno  Gregoriano  ceterisve,  prius  ille 
reducatur  ad  diem  anni  Juliani  respondentem,  tunc  hujus  quaesita  feria  erit 
et  illius.  At  singulare  est  artificium  anni  Arabici,  quod  omittendum  non  erat. 
Ei  servit  pars  inferior  tabulae  hebdomadicae , cum  ejusdem  fronte  communi, 
cumque  laterculo  periodorum  (vide  infra).  Quod  enim  nobis  in  Juliano  prae- 
stat cyclus  Solis  brevis  annorum  28,  hoc  Arabibus  expedit  longior  210  anno- 
rnm,  quae  ab  ipsa  aera  Arabica  incipit  constatque  cyclis  triacontetericis 
septem.  Sunt  igitur  in  areas  inserti  primum  triaconteteridum  singularum  anni 
completi,  deinde  unius  cycli  anni  singuli  currentes,  denique  menses  12  Arabici. 

Pro  eo  igitur,  quod  ad  numerum  annorum  Arabicorum  nihil  additur,  ad 
indagandum  cyclum  triaeonteteridis,  vicissim  tres  fieri  debent  ingressus  in  areas 
hebdomadicae,  primus  per  triaconteteridas  completas  (abjectis  periodis  integris) 
residuas,  2)  per  currentem  cycli  triaeont.  et  3)  per  mensem  currentem,  et 
ex  fronte  excerpti  totidem  characteres  adjiciendi  sUnt  numero  diei  mensis  Ara- 
bici proposito , abjectisque  a summa  septenariis  remanet  feria. 

Exemplum.  Anno  Hegirae  926.  die  7.  mensis  Scheval  mortuus  est  Selimus,  Tur- 
earum Sultanus;  quota  id  fuit  feria?  A 926  abjice  proxime  minorem  laterculi  840,  perio- 
dorum scilicet  qnatuor , restant  86.  In  hoc  residuo  sunt,  duo  cycli  triaeont.  sc.  anni  60, 
qui  dant  ex  fronte  III,  residui  26  dant  II,  mensis  vero  Scheval  dat  VII.  Ergo  ad  diem  7. 
mensis  adde  3,  2 et  7 et  abjice  vicissim  septenarios,  residui  sunt  5,  fuit  ergo  feria  Y, 
‘'quod  etiam  prodit  historia.  — Si  redegeris  7.  Scheval  ad  diem  Julianum,  is  erit  20.  Sep- 
temb.  anno  inc.  1520;  si  hujus  feriam  quaesiveris,  ea  erit  etiam  feria  V. 

Sic  anno  primo  Hegirae  primus  Muharram  primi  mensis  quota  feria?  Ab  anno  1 
detrahi  potest  ex  laterculo  nihil,  triaconteteris  est  etiam  nulla  Ergo  cum  triaconteteride  0 
excerpe  VII,  cum  anno  1 excerpe  V,  cum  mense  Muharram  excerpe  VII,  ad  diem  igitur  1 
adde  7,  5,  7 et  abjice  septenarios , formabitur  feria  VI.  estque  primus  dies  aerae  Arabicae 
Hegirae  16.  Julii;  feria  VI.  Alia  tamen  secta  Arabum,  quam  sequuntur  Alphonsini,  tradit 
diem  15.  Julii,  27.  Chaeac,  feriam  V. 

Praec.  75.  De  cyclo  Lunae  seu  aureo  numero.  Ut  cyclus  Lunae 
habeatur,  indicans  novilunia  per  totum  annum,  sine  tabulis  astronomicis  (ecce 

adversam  huic  operi  signationem  temporis)  ad  annos  inc.  additur  unitas  (ut 
etiam  supra,  in  cyclo  Dionysii  magno,  qui  continet  cyclos  Lunae  28),  tunc 
abjectis  per  divisionem  omnibus  cyclis  19  annorum,  restat  annus  cycli. 

Vt  vero  per  cyclum  Lunae  habeatur  pascha  Christianorum  et  festa  mo- 
bilia cetera  dominicaeque,  quae  a trinitate  numeratae  more  antiquo  per  Ger- 
maniam et  regna  circumjecta  creberrime  fuerunt  adhibitae  a majoribus  ad 
tempora  signanda,  a pentecoste  vero  more  Romano,  qui  nunc  incipit  exprimi 
in  calendariis  germanicis : ad  hanc  rem  opus  esset  transscriptione  totius  ca- 
lendarii cum  aureo  numero.  Quare  et  haec  antiqua  forma  calendarii  et  quae 
pars  ei  successit  in  novo  calendario  Gregoriano,  cyclus  epactarum,  rejicienda 
necessario  sunt  ad  computum  ecclesiasticum,  una  cum  calendariis,  Judaeorum 
operosissimo,  Atheniensium,  Macedonum,  Syrorum,  lunaribus;  praesertim  cum 
haec  posteriora  nos  de  uno  atque  altero  die  plerumque  relinquant  in  incerto; 
sic  ut  propius  ad  diem  veniamus  computatione  ex  his  tabulis  facillima  aetatis 
Lunae,  quae  diei  cuique  apud  nationes  commemoratas  nomen  imponit,  quam 
ullis  cyclis.  Adde  quod  eclipses  per  dies  calendarii  graeci  signatas  Ptole- 
maeus jam  retulit  ad  Aegyptios.  Etsi  vero  typum  aurei  numeri  exhibeo,  non 
tamen  is  servit  signationi  usuali  temporum,  sed  indagandis  eclipsibus,  ut  titu- 
lus ipse  monet. 


Tabella  hebdomadica  ad  feriam  diei  indagandam  per  triaconteterida  in  anno 

Arabico  vago  Hegirae. 


I. 

II. 

III. 

IY. 

V. 

YI. 

VII. 

Laterculus 
summae  an- 
norum in 
periodisAra- 
bicis  inte- 
gris. 

Tria- 

180 

conte- 

150 

teri- 

120 

des 

90 

com- 

60 

ple- 

30 

tae 

0 

210 

2 

1 

Muhar- 

420 

5 

Sephalr. 

Rabie  I. 

4 

Ra- 

ram  3. 

630 

7 

bie  II. 

6 

840 

10 

9 

Gjuma- 

8 

1050 

13 

12 

di  I.  11 

1260 

Gjuma- 

Regeb. 

15 

14 

1470 

di  II. 

18 

Sahaben. 

17 

16 

1680 

21 

20 

Ramad- 

19 

Sclieval. 

1890 

Dulka- 

• 

23 

han. 

22 

2100 

dati. 

26 

25 

24 

29 

Dulha- 

28 

27 

jati. 

30.  curr. 

„Typus“,  quem  dixit  Keplerus,  aurei  numeri,  inest  tabulis  fol.  89  initio  par- 
tis ITT.  et  hanc  habet  formam: 

Typus  Aurei  numeri,  neque  politicus  neque  ecclesiasticus  usualis,  sed  mere 
astronomicus,  serviens  indagandis  mensibus  eclipticis  in  methodo  anni 

Juliani. 


Numerus 

Aureus. 

Januarii. 

Januarii. 

Martii. 

Martii. 

> 

•-i. 

gq’ 

Maii. 

Junii. 

Julii,  j 

Augusti. 

Septem- 

bris. 

Octobris. 

Novem- 

bris. 

Decem- 

bris. 

III 

1 

31 

1 

30 

29 

28 

27 

26 

25 

24 

23 

22 

21 

2 

2 

31 

30 

29 

28 

27 

26 

25 

24 

23 

22 

XI 

3 

2? 

3 

1> 

lf 

.30 

29 

28 

27 

26 

25 

24 

23 

XIX 

4 

-j 

4 

22. 

2F 

31 

30 

29 

28 

27 

26 

25 

24 

5 

4?: 

5 

3.“ 

3 

l£ 

'i  ^ 
1 ^ 

30 

29 

28 

27 

26 

25 

VIII 

6 

5 

6 

. 4 

4 

2s: 

2 r 

31 

30 

29 

28 

27 

26 

XVI 

7 

6 

7 

5 

5 

3 

3 

31 

30 

29 

28 

27 

8 

7 

8 

6 

6 

4 

4 

2? 

1® 

io 

30 

29 

28 

V 

9 

8 

9 

7 

7 

5 

5 

3 5 

2U 

2 ? 

31 

30 

29 

XIII 

10 

9 

10 

8' 

8 ‘ 

6 

6 

4 

33 

3-5 

1« 

10 

30 

11 

10 

11 

9 

9 ■ 

7 

7 

5 

4a 

4“ 

23 

9 ° 

31 

II 

12 

11 

12 

10 

10 

8 

8 

6 

5" 

5 

3| 

3§. 

13 

12 

13 

11 

11 

9 

9 

7 

6 

6 

43- 

43- 

• o 

X 

14 

13 

14 

12 

12 

10 

10 

84 

7 

7 

5' 

5' 

B £ 

XVIII 

15 

14 

15 

13 

13 

11 

11 

9 

8 

8 

6 

6 

o $ 

16 

15 

16 

14 

14 

12 

42 

10 

9 

9 

7 

7 

. ** 

VII 

17 

16 

17 

15 

15 

13 

13 

11 

10 

10 

8 

8 

XV 

18 

17 

18 

16 

16 

14 

14 

12 

11 

11 

9 

9 

O o 
2 

19 

18  • 

19 

17 

17 

15 

15 

13 

12 

12 

10 

10 

B 

IIII 

20 

19 

20 

18 

18 

16 

16 

14 

13 

13 

11 

11 

ov  w t;- 
o . B 

XII 

21 

20 

21 

19 

19 

17 

17 

15 

14 

14 

12 

12 

* 32 
8»  « 

22 

21 

22 

20 

20 

18 

18' 

16 

15 

15 

13 

13 

EI  gs 

I 

23 

22 

23 

21 

21 

19 

19 

17 

16 

16 

14 

14 

B 

►tJ  ° 

IX 

24 

23 

24 

22 

22 

20 

20 

18 

17 

17 

15 

15 

o 2. 

M o 

25 

* 

23 

21 

19 

18 

16 

§ § 

XVII 

26 

24 

25 

24 

23 

22 

21 

20 

19 

18 

17 

16 

* o 

27 

25 

26 

25 

24 

23 

22 

21 

20 

19 

18 

17 

cb  2 

io 

VI 

28 

26 

27 

26 

25 

24 

23 

22 

21 

20 

19 

18 

r1  B 

XIIII , 

29 

27 

28 

27 

26 

25 

24 

23 

22 

21 

20 

19 

30 

28 

29  1 

28  1 

27 

26 

25 

24 

23 

22 

21 

20 

Periodus  cy- 
clorum magna. 

Anni 

Horae. 

76 

5. 

50 

P 

152 

11. 

40 

P 

228 

17. 

31 

P 

304 

23. 

21 

P 

380 

29. 

11 

P 

464 

1. 

40 

a 

540 

4. 

10 

p 

616 

10. 

0 

p 

692 

15. 

50 

p 

768 

21. 

40 

p 

844 

27. 

31 

p 

928 

3. 

20 

a 

1004 

2, 

30 

p 

1080 

8. 

20 

p 

1156 

14. 

10 

p 

1232 

20. 

0 

p 

1308 

25. 

50 

p 

1392 

O* 

1 

a 

1468 

0. 

49 

V 

1544 

6. 

40 

p 

1620 

12. 

30 

V 

1696 

18. 

20 

p 

"1772 

24. 

10 

p 

1848 

30. 

0 

p 

1932 

0. 

51 

a 

2008 

4. 

59 

p 

2089 

10. 

50 

p 

2160 

16. 

40 

p 

2236 

22. 

30 

p 

2312 

28. 

26 

p 

2396 

2. 

31 

a 

2472 

3. 

19 

p 

2548 

9. 

9 

p 

2624 

14. 

59 

p 

2700 

20. 

50 

p 

2776 

26. 

40 

p 

2860 

4. 

11 

a 

'2936 

1. 

39 

p 

3012 

7. 

29 

p 

3088 

13. 

19 

p 

3164 

19. 

9 

p 

3240 

25. 

0 

p 

3316 

30. 

50 

p 

3400 

0. 

1 

a 

*)  Est  sedes  bissexti,  qui  tamen  more  Romano  non  auget  numerum,  sed 
bis  24*  nunquam  29  pronunciatus. 


Caput  XVIII.  v.  s.  fol.  541  ss.  et  exemplum  calculi  a nobis  abbreviatum  fol,  531. 
Caput  XIX.  usum  docet  tabulae  „sexagenariae“  praeceptis  77 — 81.  Hol  \ero  eaput  sic 
est  comparatum,  ut  sine  tabula  ipsa,  quam  addidit  Keplerus,  ad  usum  uun  possit  adhiberi. 
Quare  jam,  omissis  pro  tempore  „praeceptis“,  ea  quae  tabulae  habent,  lectoribus  paucis  pro- 
ponenda censuimus. 

Prima  Solis  planetarumque  tabularum  facies  exhibet  ,,Epochas  seu  radices“  motuum. 
Epochae  descendunt  ab  anno  a.  Ch.  4000,  per  3000,  2000,  1000  ad  900  et  inde  per  sin- 
gula centenaria  ad  annum  p.  Ch.  2100  ad  meridiem  aequabilem  diei  1.  Jan.  Ju- 
liani sub  meridiano,  qui  transit  per  fretum  maris  Balthici  ejusque  insulam 
Huennam  et  arcem  Uraniburgum. 


Motus  long.  @ in 
Motus  medii  tj 

n n n * ii 

a a (5  a 
n a ? n 

a »5  a. 
» a 3)  n 


100  annis  Julianis  0°45'20",  apog. 

„ „ „ 4S  23°29'  24",  aphel. 

„ „ „ 5.  6.  18.  26, 

„ „ „ 2.  1.40.10, 

„ „ „ 6.19.23.34, 

n „ i}  2.  14. 23. 32,  „ 

„ „ „ 10.  7.48.5.1,  apog. 


Q 1°42' 43",  primae  V 
20,  6'  8",  nodi  asc. 
1.18.38, 

1.  51.  35, 

2.  10.  5,  „ 

2.  54.  42,  „ 

10s7.48.  51,  •„  7S 


1°  25'  0" 
1°  59'  5' 

0.  5.50. 

1.  6.15. 
■1.  18.20. 
2.22.  4. 

15.48.  53. 

Motus  medii 

ab 

aequinoctio 

0 

diurnus 

0°  59'  8"; 

horarius 
0°  2'  28"; 

in  mense  anni  simplicis 

lf  0°  33'  18". 

11 

11 

n 

11 

h 

0.  2. 

1; 

0. 

0. 

5; 

0. 

1.  2.  18. 

n 

11 

n 

n / 

0.  4. 

59: 

0. 

0. 

12; 

0. 

2.  34.  37. 

11 

.11 

n 

ii 

d 

0.  31. 

•27; 

0. 

1. 

19; 

0. 

16.  14.  46. 

11. 

n 

it 

n 

¥ 

1.  36. 

8; 

0. 

4. 

0; 

1. 

19.  40.  3. 

11 

n 

n 

ii 

$ 

4.  5. 

32; 

0. 

10. 

14; 

4. 

6.  51.  50. 

Motus  longitudinis 

3) 

13.  10. 

35; 

0. 

32. 

56; 

1. 

18.  28.  6. 

In  calce  tabularum  singularum  adscriptum  est:. 

Ante  Christum  anno  3993.  die  24.  Julii  Uraniburgi  h.  0.  33.  26" 


medius 

O 

0° 

0' 

0"  9. 

apog. 

0° 

0' 

0"  T 

11 

n 

5. 

29. 

57. 

t/L 

aphel. 

28. 

24. 

6. 

nodus 

asc. 

0° 

0' 

0" 

T, 

n 

% 

7. 

3. 

21. 

n 

.23. 

34. 

18. 

o> 

11 

n 

0. 

0. 

0. 

Gj 

n 

d 

10. 

43. 

52. 

G, 

11 

15. 

0. 

0. 

8 , 

11 

n 

15. 

0. 

0. 

K, 

n 

$ 

0. 

0. 

0. 

G> 

11 

0. 

0. 

0. 

i— O—i 

11 

n 

0; 

0. 

0. 

T, 

n 

$ 

0. 

0. 

0. 

T, 

11 

0. 

0. 

0. 

oV 

11 

n 

0. 

0. 

0. 

/6». 

ii 

Q> 

22. 

57. 

2. 

n, 

11 

0. 

0. 

0. 

i_n_j  ^ 

11 

n 

0. 

0. 

0. 

G> 

In  tabula  Solis  his  additum  est: 

Polus  mundi  boreus  supra  ultimam  caudae  Ursae  , austrinus  sub  Hydro, 
punctum  zodiaci  aequinoctiale  seu  0°  y , illud  quod  anno  1600.  numera- 
tum fuit  19°  13'  36"  n,  inter  cornua  $.  Punctum  aequinoctiale  alterum, 
seu  0°  , quod  anno  1600.  numeratum  est  19()  13'  36"  /,  quo  ipsissimo 

in  gradu  et  scr.  anno  1604.  9.  Oct.  seu  29.  Sept.  fuit  o"  '4,  d , paulo 
post  1) , quam  statim  postridie  secutus  est  ortus  sideris  novi  clarissimi  in 
17°  43  lat.  1°  55'  bor.,  signans  ita  creationis  aequinoctium. 

Sequens  facies  tabularum  exhibet  »motus  medios  in  annis  expansis  et  collectis« 
ab  1 in  100,  inde  per  centenarios  in  1000  indeque  per  millenarios  in  12000. 


Annus  1 habet:  mot.  med.  Q ab  aequin.  11 s 29°  45'  40",  apog.Q  ab  aequin. 

0° 

1'  .2". 

, fixarum  ab  aequin.  0° 

0'  51 

'/ 

ii 

U „ 

,,  0.  12.  13.  36.,  aphelii  ab  aequin. 

0. 

1.  16  , 

nodi  ab 

aequin.  0. 

1.  12 

11 

n 

24-  n 

„ 1.  0.20.32.  „ „ 

11 

0. 

0.  47. 

11 

n 

0. 

0.  4 

11 

n 

d ,, 

„ 6.11.17.  8i  „ „ 

11 

0. 

1.  7. 

11 

n 

n 9. 

0 40 

n 

ii 

¥ „ 

„ 7.14.47.36.  „ „ 

11 

0. 

1.  18. 

11 

n 

n 0. 

0.  47 

1 1 

n 

$ „ 

„ 1.23.43.15.  „ „ 

n 

0. 

1.  45. 

n 

n 

„ 0. 

1.25 

t r 

1 • 

3)  „ 

„ 4.  9.  23.  3.  apogaei  ,, 

n 1- 

10 

39.  52. 

ii 

n 

„ 19.19.43 

Tabulae  aequationum  facies  implent  tres,  ad  singulos  gradus  a 1°  in  180°  tribus 
columellis  referentes  1)  Anomaliam  eccentri,  2)  Anomaliam  coaequatam,  3)  Intervalla  a Sole, 
media  Telluris  a Sole  distantia  posita  = 100000.  »Canon  sexagenarius  motuum  medio- 
rum Solis, « cui  Cap.  XIX.  proprie  dicatum  est,  exhibet  tribus  columnis  motum  @ ab  aequi- 
noctio seu  compositam  anomaliam  annuam  et  a fixis  simplicem  , ad  annorum  sexagenas  pri- 
mam, secundam,  tertiam,  quartam,  item  dierum  sexagenas  easdem  cum  minutis,  secundis, 
tertiis  et  quartis.  Capitis  XX.  majorem  partem  v.  s.  fol.  563  ss.'  Reliqua,  quae  ad  usum 
tabularum  pertinent , haec  sunt:  In  columellae  sinistimae  cellis  numerus  superior 
graduum  integrorum  est  anomalia  eccentri,  inferior  et  scrupulosus,  charactere 
minuto,  est  pars  aequationis  physicae.  Uterque  merite  additi  invicem  consti- 
tuunt anomaliam  mediam.  Haec  n.  non  exprimitur  aliter  in  cella  sua,  quam 
per  istas  suas  binas  partes.  Respondet  autem  huic  anomaliae  eccentri  et  huic 
mOdiae  sua  coaequata  in  eadem  linea,  sed  in  columella  media,  quae  in  Q) 
est  dextima.  - : 


Igitur  proposita  aliqua  anomalia  media  in  gradibus,  scrupulis  et  secundis 
(pro  quolibet  signo  sumendo  30  gradus),  si  ea  fuerit  minor  semicirculo  seu 
gradibus  180  (quod  in  planetis  fit  semper),  quaere  in  primis  columellis  me- 
diam proxime  minorem,  semper  mente  accensitis  in  unam  summam  duobus 
numeris  in  eadem  cella  invicem  subordinatis ; et  coaequatam  illi  respondentem 
ex  columella  secunda  exscribe;  ipsam  vero  proxime  minorem  tabulae  subtrahe 

a proposita  tibi;  excessum  multiplica  in  intercolumnii  gradus,  quod  prodit, 
adde  ad  coaequatam  illam  exscriptam:  ita  conficitur  anomalia  coaequata,  cui 
apponatur  titulus  add.  vel  subt.  Si  vero  proponatur  anomalia  media  semi- 
circulo major,  quod  in  Luna  spectandum  est,  quando  locus  ejus  verificatur 
extra  copulas:  subtrahatur  ea  a circulo  integro,  cum  residuo  excerpatur  co- 
aequata ut  prius  et  haec  vicissim  subtracta  a 360°,  relinquet  coaequatam 
semicirculo  majorem,  de  qua  quaerebatur;  etsi  in  praecepto  generali,  com- 
putandi motus  planetarum  sex,  non  erit  opus  coaequata  semicirculo  majore. 

In  hoc  praecepto  etsi  videtur  onerari  calculator  subtractione  anomaliae 
mediae  ex  tabula  ab  anomalia  media  proposita,  ut  qua  subtractione  non  est 
opus  in  tabulis  usitatis;  at  vicissim  levatur  additione  aequationis,  quam  im- 
perant usitatae;  nec  ex  novationis  studio  mutata  est  forma  tabularum,  sed 
quia  forma  hypotheseos  physica  id  postulavit. 

Admonitio  de  Luna.  In  tabula  anomaliae  aequationumque  Lunae 
pars  aequationis  physica  seu  inferior  et  scrupulosus  cellarum  sinistrarum  nume- 
rus cum  hac  sua  quantitate  locum  habet  tantum  in  interluniis  et  pleniluniis, 
in  ceteris  phasibus  successive  per  menses  anni  augetur,  quoadusque  in  mense 
pleno  quantitatem  acquirat  exacte  duplam  ejus,  quae  in  tabula  reperitur. 
Quare  usus  intercolumnii  ratioque  coaequatam  excerpendi  extra  copulas  aut 
cessat  aut  non  sufficit.  Itaque  sola  Luna  ad  sinistram  aequationis  partis 
physicae,  foris  extra  cellas  appositae,  habet  differentias  seu  incrementa  hujus 
aequationis  partis  physicae  in  descensu  per  quadrantem  primum  superiorem, 
decrementa  per  inferiorem. 

Praec.  83.  Invenire  anomaliam  eccentri  alicujus  planetae 
per  anomaliam  mediam.  Si  anomalia  media  tibi  proposita  praecise  repe- 
ritur in  summa  duorum  numerorum  unius  cellae,  tunc  eorum  superior  est  etiam 
praecise  anomalia  eccentri,  quaesita  per  mediam  propositam.  Si  vero  tua 
anomalia  media  non  praecise  reperiatur  in  cellarum  una,  tunc  a proposita  tibi 
media  subtrahe  proxime  minorem  quam  exhibet  cella,  quae  restabunt  scrupula 
prima,  ea  adjice  inventis  in  illa  cella  gradibus  integris  anomaliae  eccentri; 
ad  secunda  descendere  aut  etiam  de  uno  scrupulo  satagare  non  est  hoc 
loco  pretium  operae. 

Praec.  84.  At  si  de  anomalia  media  non  constet  initio,  sed  statim 
ipsa  anomalia  coaequata  fuerit  data,  rursum  per  hanc  invenitur  anomalia 
eccentri  ex  tabula  aequationum,  pene  ut  prius.  Datam  enim  coaequatam 
quaere  in  columella  secunda;  si  ea  praecise  invenitur,  tunc  ex  respondenti 
cella  columellae  sinistrae  superior  numerus  erit  ipsa  anomalia  eccentri,  si  vero 
non  praecise  invenitur  coaequata  in  aliqua  linearum  columellae  secundae,  tunc 
id  quod  ea  proxime  minus  invenitur  in  tabula  auferendum  est  a coaequata 
tibi  data;  quae  restiterint  scr.  prima,  sunt  apponenda  ad  gradus  integros, 
scriptos  superius  in  cella  sinistra  respondente,  ut  conficiatur  justa  p.  p.  ec- 
centri anomalia. 

Haec  tunc  valent,  si  anomaliae  ad  propositum  tempus  constitutae  semi- 
circulo fuerint  minores.  At  si  majores  fuerint  earumque  complementa  ad 
integrum  circulum  fuerint  data,  cum  his  agendum  quidem  est  ut  prius,  quod 
vero  tunc  excerpitur,  id  complementum  itidem  est  anomaliae  eccentri  rursum- 
que  est  a 360  auferendum,  ut  habeatur  ipsa  anomalia  eccentri.  Hujus  enim 
usus  erit  singularis  in  Luna  extra  copulas. 

Haec  anomalia  eccentri  in  6 quidem  planetis  post  tabulas  aequationum 
jam  confectas  ad  calculum  loci  veri  non  amplius  requiritur,  in  septimo  vero, 

Luna,  quando  locus  ejus  extra  copulas  computatur,  usus  ejus  erit  necessarius 
ei,  qui  ex  ipsis  fundamentis  hypotheseos  computare  volet. 

Praec.  85.  De  excerpenda  aequatione  eccentrica  ejusque 
partibus.  Etsi  non  indigemus  hac  ad  calculum  motus  planetarum,  si  tamen 
de  ea  quaeretur,  ut  cum  aliarum  tabularum  aequationibus  comparetur,  ea 
facillime  excerpitur  ad  gradus  integros  anomaliae  eccentri^  subtrahe  coaequa- 
tam cujusque  lineae  ab  anomalia  eccentri,  restabit  aequationis  pars  optica,  cui 
adde  partem  physicam  ex  sua  cella  ejusdem  lineae,  componitur  aequatio  tota. 
Si  vero  anomaliae,  quarum  quaeruntur  aequationes,  non  praecise  reperiantur 
in  suis  lineis,  exquirendae  sunt  aequationes  duarum  cellarum  proxime  datam 
circumstantium,  ex  quibus  datae  anomaliae  sua  aequatio  est  admetienda  pro- 
portionaliter.  In  schemate  99.  (v.  s.  fol.  564.)  assumta  anomalia  eccentri  AB, 
pars  aeq.  opticae  est  angulus  CFS,  pars  physica  area  CFS,  quae  non  plane 
aequipollet  angulo  CFQ,  etsi  ei  appropinquat,  jam  major  eo,  jam  minor. 
Itaque  tota  aequatio  est  angulus  QFS  fere.  — 

In  columellis  tertiis  tabularum  bini  in  singulis  cellis  occurrunt  numeri 
simplices , quorum  superior , majusculo  charactere,  exprimit  intervallum  vel 
distantiam  ipsam  planetarum  a centro  Solis  et  Solis  a Terra,  in  Luna  deest 
haec  columella,  quia  distantia  Lunae  a Terra  praeterquam  ad  parallaxes  non 
sit  cognitu  necessaria  et  parallaxes  Lunae  habentur  ex  ejus  tabulis  simplicius 
et  minori  opera.  Alter  cujusque  cellae  numerus,  inferior  et  minusculo  cha- 
ractere expressus,  est  logarithmus,  h.  e.  proportio,  quam  habet  id  planetae 
intervallum  ad  numerum  100000,  qui  indicat  intervallum  seu  distantiam  Solis 
a Terra  mediocrem.  Horum  numerorum  uterque,  tam  intervallum  quam  ejus 
logarithmus,  est  accommodatus  ad  anomalias  in  eadem  linea  expressas. 

Praec.  86.  Itaque  si  una  trium  anomaliarum,  quae  ad  excerpendum 
intervallum  vel  ejus  logarithmum  datur,  non  expresse  reperiatur  in  sua  cella, 
numerus  etiam  intervalli  erit  inter  duos  circumstantium  cellarum  medius,  ejus- 
que logarithmus  inter  duos  expressos  medius. 

Praec.  87 j Ut  logarithmus  intervallorum  facili  labore  accommodetur 
ad  anomaliam  mediam,  non  exacte  in  cella  repertam,  appositi  sunt  ad  latus  colu- 
mellae tertiae  numeri  minusculi,  inter  binos  logarithmos.  cellarum  medii,  exprimen- 
tes, quantum  denis  scrupulis  primis  anomaliae  mediae  debeatur  ad  correctionem 
non  ipsius  intervalli,  ad  cujus  stant  latus,  sed  ejus  logarithmi,  ut  qui  et  ipse 
minusculis  numeris  expressus  est.  Hic  igitur  numerus  lateralis,  ut  parvus,  facile 
mente  ducitur  in  scrupula  prima  de  differentia  anomaliae  mediae  datae  et  ea 
proxime  minoris  ex  tabula,  ut  praecisa  a facto  figura  ultima,  constituatur  portio, 
subtrahenda  a logarithmo  cellae  in  planetis  et  Sole  superioribus,  vel  ei  addenda 
in  inferioribus,  quia  series  logarithmorum  in  descensu  illic  decrescit,  hic  crescit. 

His , quibus  Keplerus  explicat  tabulas  aequationum  earumque  usum , haec  addenda 
sunt.  Quam  dicit  „partem  aequationis  physicaeu,  producitur  multiplicata  eccentricitate  (e) 
in  sinum  anomaliae  eccentri  (x)  indeque  oritur  anomalia  media  = x -f-  e.  sin.  x.  „Inter- 
columnium“  servit  ad  excerpendas  partes  proportionales  constituiturque  ratione  anomaliae 
coaequatae  et  mediae,  sic  ut  v.  c.  pars  prop.  inter  anomaliam  mediam  1°  1'  5"  et  coaequa- 


58  qaq 

tam  0°  58'  56"  sit  ■ . ' - = 57'  53",  illa  inter  2°  2 

01,000 

= 57'  53"  et  sic  porro.  Forma  autem  tabularum  haec  est 


10"  et  1.  57.  51  = 


117,852 

122,166 


Kepleri  Opera.  VI. 

Anom.  eccentri 
cum  aequationis 
parte  physica. 

Intercolumnium 

cum 

logarithmo. 

Anomalia 

coaequata. 

Intervallum 
cum  logarithmo. 

Anom.  eccentri 
cum  aequationis 
parte  physica. 

Intercolumnium 

cum 

logarithmo. 

Anomalia 

coaequata. 

Intervallum 
cum  logarithmo. 

o 

1° 

3570 

101800 

0° 

545074 

0.  1.  5 

0°57'  53" 

0°58. 56 

1784  — 

0. 

A 

2° 

3570 

101799 

1° 

9530 

545070 

U. 

0.  2.10 

0.  57.  53. 

1.57.  51 

1783  - 

0.  2.  54 

0.  54.  33 

0.  57. 10 

169574  — 

A 

3° 

3560 

101798 

u. 

2° 

9530 

545059 

0.  3.  14 

0.57.  54. 

2.  56. 47 

1782  — 

0.  5.48 

0.  54.  34 

1.54.21 

169572 

0. 

• 

• 

u. 

3° 

9520 

545040 

• 

♦ 

o 

0.  8.41 

0.  54.  33 

2.51.31 

169569  — 

1. 

30° 

3090 

101559 

o* 

. 

• 

• 

• 

0.  30.  56 

0.  58.10. 

29.  29. 19 

1547  — 

o 

• 

♦ 

♦ 

. 

• 

6 

• 

• 

• 

• 

o. 

30° 

8370 

541716 

• 

* 

• 

• 

A 

1.22.  53 

0.  55.  11 

28.  38. 47 

168958  - 

7 

60° 

1790 

100900 

■4. 

. 

• 

• 

♦ 

0.  53.  35 

0.  58.56. 

59.  6.37 

896  - 

£ 

• 

• 

• 

• 

li. 

• 

♦ 

• 

♦ 

0. 

60° 

4950 

532537 

* 

• 

• 

• 

2.23.  33 

0.  57.  6 

57.38.  8 

167248  — 

12. 

90° 

0 

100000 

. • 

• 

♦ 

• 

1.  1.53 

0.  59.  59. 

88.58.  7 

0 + 

5. 

. 

• . 

14. 

178° 

' 3630 

98201 

90° 

190 

520000 

0.  2.10 

1.  2.  12. 

177.57.  49 

1815  + 

0. 

2.45.45 

0.  59.  53 

87. 14. 10 

164866  — 

14. 

179° 

3630 

98200 

* 

• 

♦ 

• 

0.  1.  5 

1.  2.  12. 

178. 58. 54 

1816  + 

0. 

♦ 

• 

• 

0. 

180° 

3630 

98200 

180° 

9760 

494926 

0.  0.  0 

1.  2.12. 

180.  0.  0 

1816  + 

0.  0.  0 

1.  6.  10 

180.  0.  0 

159924  — 

fj 

0° 

1005147 

cS 

0° 

166465 

0.  0.  0 

50962  — 

1° 

11260 

1005139 

1° 

18130 

166462 

O 

0.  3.25 

0.  53.  37. 

0.  56. 40 

230772  - 

0.  5.34 

0.  50.  3 

0. 54. 41 

50960  — 

2° 

11260 

1005114 

u. 

2° 

18130 

160456 

u 

0.  6.49 

0.  53.  37. 

1.53.21 

230769  — 

A 

0.11.  7 

0.  50.  3 

1.  49.  22 

50957  — 

3° 

.?  11250  ; 

1005073 

U. 

3° 

18120 

166446 

I. 

0. 10.  14 

0.  53.  37. 

2.50.  1 

230764  — 

0. 16.  40 

0.  50.  3 

2.44.  3 

50950  — 

■i 

1. 

• 

• 

• 

1 • 

• 

• 

• 

; * 

• 

♦ 

♦ 

7 

♦ 

i - 

♦ 

: 

11 

30° 

9840 

997893 

30° 

15960 

164572 

1.37.  59 

0.  54.  22. 

28. 24. 21 

230047  - 

8. 

2.  39. 14 

0.  51.  9 

27.  26.  37 

49818  — 

1 o 

' • 

• 

• 

* 

♦ 

♦ 

♦ 

♦ 

21. 

60° 

5800 

978073 

60° 

9690 

159407 

2.49.  4 

0.  56.  35. 

57.12.  35 

228041 

14 

4.  35.50 

0.  54.  27 

55.30.  0 

46630  — 

01 

• 

♦ 

* 

*♦ 

♦ 

• 

♦ 

♦ 

• 

• 

♦ 

• 

90° 

220 

951000 

90° 

560 

152350 

u ( • 

3.15.57 

0.59. 48. 

86.  43.  56 

225234 

17 

5.  18.  30 

0.  59.  40 

84.41.  3 

42101  — 

07 

• 

♦ 

• 

♦ 

: 

0. 

♦ 

• 

• 

! • 

0. 

180° 

11580 

896860 

180° 

’ 18990 

138234 

0.  0.  0 

1.  7.24. 

180.  0.  0 

219373  — 

0.  0.  0 

1.  12.  34 

180.  0.  0 

32379  — 

'1 


Praecepta. 


691 


Anom.  eccentri 
cum  aequationis 
: parte  physica. 

Intercolumnium 

cum 

logarithmo. 

Anomalia 

coaequata. 

Intervallum 
cum  logarithmo. 

Anom.  eccentri 
cum  aequationis 
parte  physica. 

Intercolumnium 

cum 

logarithmo. 

Anomalia 

coaequata. 

Intervallum 
cum  logarithmo 

0° 

72914 

0 

0° 

46956 

31588  + 

o 

1. 

1° 

1340 

72914 

1° 

40530 

46954 

0.  0.24 

0.  59.  12 

0.  59.  35 

31588 

0. 

0.12.  35 

1.  40.  1 

0.  48. 28 

75600  + 

1. 

2° 

1340 

72914 

2° 

40520 

46951 

0.  0.49 

0.  59.  12 

1.  59. 11 

31589 

0. 

0.  25.  12 

0.  40.  1 

1.36.57 

75607  + 

9 

3° 

1340 

72913 

3° 

40490 

46945 

0.  1.14 

0.  59.  12 

2.58. 46 

31589  + 

o 

0.  37.  48 

0.  40.  2 

2.25.26 

75620 

; 

♦ 

♦ 

• 

♦ 

■ • 

♦ 

i 

• 

* 

♦ 

♦ 

♦ 

22. 

30° 

ifacies  sexta  tabularum  motuum  et  aequationum  planetariarum  refert  ea,  quae  ad  lati- 
tudinem pertinent.  Inscriptae  sunt  singulae  columellae:  1)  Argumentum  latitudinis  (0°— 90°), 
2)  Inclinatio  ad  singulos  gradus,  3)  Mesologarithmus,  4)  Reductio,  5)  Curtatio. 

Ad  hanc  tabulam  praeceptum  89.  (Cap.  XXI.)  haec  affert:  Argumentum  lati- 
tudinis formare.  Ex  tabulis  epocharum  quaere  locum  nodi  ascendentis,  cui 
descendens  nodus  praecise  ex  eodem  gradu  et  minuto  opponitur  in  signo  con- 
traposito diametraliter.  Igitur  si  unius  ex  5 planetis  vel  si  Lunae  locus  quae- 
ritur, aufer  ejus  locum  nodi  propioris  ab  invento  loco  eccentrico  orbitae  vel 
vicissim  hunc,  si  praecesserit,  ab  illo:  residuum  erit  argumentum  latitudinis. 

Praec.  90.  Quia  planetae  proprias  habent  orbitas,  ad  eclipticam  incli- 
natas, per  quas  incedunt,  calculus  vero  tendit  ad  eclipticum  planetae  locum 
verum  et  ad  latitudinem  ejus  eruendam,  hujus  rei  causa  et  reducendus  est 
locus  orbitae  ad  eclipticam  et  curtandum  planetae  intervallum , et  inclinatio 
orbitae  planetae  ad  eclipticam , quae  est  quovis  eccentrici  loco , addiscenda. 
Est  autem  ea  angulus  in  centro  Solis,  formatus  a duabus  lineis  loci  planetae 
ecliptici  et  loci  ejus  in  orbita.  His  igitur  usibus  serviunt  tabulae  inclinatio- 
num 5 planetarum.  In  iis  margo  sinister  descriptus  est  in  90°  argumenti 
latitudinis,  columella  tertia  exhibet  competentem  ei  reductionem,  columella 
quarta  curtationem.  In  columella  prima  praecedit  inclinatio,  in  secunda  ejus 
mesologarithmus  rudiori  fere  et  rotundo  numero. 

Si  quis  contemto  mesologarithmo  per  ipsas  inclinationes  vult  operari, 
more  in  veteri  astronomia  recepto , is  subtrahat  inclinationem , cum  gradibus 
integris  argumenti  excerptam,  a proxima,  et  differentiam  logistice  multiplicet 
in  appendicem  scrupulariam  argumenti  latitudinis,  quod  prodit  addat  ad  ex- 
cerptam, ut  habeat  justam. 

Praec.  91.  De  logarithmo  formando  intervalli  curtati  et  de  curtando 
intervallo,  si  quis  eo  uti  vult. 

Praec.  92.  Locum  orbitae  ad  eclipticam  reducere. 

Praec.  93.  De  formando  angulo  commutationis.  Locum  Solis  verum 
subscribe  loco  plauetae  eccentrico  in  ecliptica  et  vel  illum  ab  hoc  aufer  vel 
hunc  ab  illo,  semper  antecedentem  a sequenti,  ut  restet  angulus  commutatio- 
nis. Commutationis  anomaliam  dixerunt  auctores  ad  distinctionem  ab  ano- 
malia eccentrici,  quod  haec  in  vero  orbe  planetae  inesset,  illa  extrinsecus 
adveniret,  faciens  planetam  locum  suum  eccentricum  naQaXXattw,  commutare, 
ex  causa  non  insita,  sed  adventitia. 

Praec.  94.  Proportionem  formare  intervallorum  a Sole. 

Praec.  95.  Angulum  commutationis  illum  definire,  in  quo  contingit 
prosthaphaeresis  orbis  per  quamlibet  datam  proportionem  intervallorum  maxima. 

Praec.  96 — 99.  Excerpere  vel  computare  prosthaphaeresin  seu  parallaxin 
orbis  per  angulum  commutationis  et  proportionem  intervallorum.  Elongatio- 
nem, intervallum  a Sole,  latitudinem  indagare. 

Caput  XX.  „Praeceptorum“  in  Mss.  Pulkoviensibus  tale  est.  Cum  in  praefatione 
dixerim,  abjectos  esse  a me  circulos  et  orbes  eorumque  loco  introductas  causas 
physicas,  nonnulla,  quae  ad  explicationem  hujus  rei  pertinent,  descriptioni  tabb. 
aequationum  censui  praemittenda.  Hypothesium  seu  suppositionum  vox  crebra 
est  in  astronomia.  Quod  enim  vulgo  hominum  interque  dialecticorum  coetus 
solet  usurpari,  ut  alter  alteri  dicat:  „pone  hoc  ita  esse,  quid  tum  postea?  et 
quid  inde  sequetur  ?“  idem  mos  loquendi  transiit  ad  astronomos.  Cum  enim 
aliqua  motuum  planetariorum  accidentia  diligenti  et  continua  observatione  de- 
prehenduntur, et  constantia  in  iis  apparet,  tunc  incipit  animus  quaerere,  qui- 

busnam  ex  causis  hoc  sic  eveniat,  ponitque  aliquas  certas  et  captu  computatuque 
faciles  leges,  explorans,  utrum  ea,  quae  observationum  testimoniis  sunt  con- 
firmata, ex  iis  motuum  legibus  sequantur? 

Est  igitur  distinguendum  diligenter  inter  ea,  quae  artis  periti  observant,  et  ea, 
quae  ponunt,  ut  illa  observata  per  haec  posita  efficiant.  Utrumque  peritorum 
artis  est,  neutrum  ad  promiscuam  vulgi  notitiam  pertinet;  tantoque  proclivius 
est,  altera  cum  alteris  confundere.  Haec  vero  si  bene  fuerint  interea  distincta, 
tunc  apparebit,  quidnam  ego  ex  veteri  astronomia  retineam,  quid  abjiciam. 

Non  est  hypothesis  aut  positio  ficta,  cum  tradimus,  planetas  emenso  cur- 
riculo in  pristina  reverti  vestigia,  sed  hoc  observatione  constat  et  planetarum 
collatione  cum  fixis  certis,  ad  quas  illi  post  certa  temporum  intervalla  rever- 
tuntur. Hanc  restitutionem,  in  lato  sensu  vocis  circularem,  ego  nequaquam 
abjicio  nec  convello. 

Non  est  neque  hoc  fictum,  vel  a me  abjectum,  quod  habet  doctrina  side- 
ralis, planetas  in  oppositis  coeli  locis  inaequalibus  intervallis  a Terra  vel  a 
Solis  centro  in  linea  recta  discedere.  Etsi  enim  distantia  non  est  proprium 
objectum  visus,  at  sunt  argumenta  propria,  quibus  oculorum  testimonio  dic- 
tatis de  intervallis  reddimur  certi ; si  nimirum  et  corpus  et  motus  temporum 
aequalium  in  uno  coeli  loco  sint  ad  sensum  parva,  in  opposito  magna.  Nam 
quod  Fracastorius  et  ante  eum  Albategnius  Arabs  posuerunt,  distantiam  sideris 
manere  invariatam,  media  vero,  sidus  inter  et  visum  interposita,  densiora  esse 
ex  una  plaga,  rariora  ex  contraria,  apparentiamque  illic  majorem , hic  mino- 
rem reddere,  id  somnio  similius  est,  quam  positioni  eruditae.  Dato  enim,  in 
loco  coeli  uno  majora  reddi  spectabilia  per  hanc  positionem,  quid  fiet  pla- 
netis aliis,  quorum  motus  et  corpora  eodem  in  loco  coeli  spectantur  minora? 
Sed  nihil  est  opus  argumentatione , rem  ipsam,  ut  par  est,  largior,  intervallis 
sidera  inaequalibus  ire  circa  Terram,  seu,  ut  cum  astronomis  loquar,  viam 
siderum  esse  eccentricam;  nunquam  hoc  ego  negandum  censui.  Rursum  nec 
haec  est  positio  ficta,  cum  dicimus,  centrum  eccentrici  Lunae  spatio  anno- 
rum 8l/2  describere  parvum  circulum  circa  centrum  Terrae.  Videmus  n.  dia- 
metrum corporis  Lunae  et  motus  diurnos  nunc  in  Cancro  esse  minimos,  post 
annum  in  Leone,  post  in  Virgine  et  sic  deinceps,  donec  exactis  annis  Sl/2 
ordo  revertatur  ad  Cancrum. 

Jam  vero,  cum  artifices  quaererent,  quibusnam  rationibus  efficeretur  via 
eccentrica,  positionibus  diversis  sunt  usi,  ex  quibus  hoc,  quod  in  re  est,  effi- 
ceretur. Simplicissima  fuit  eorum  opinio,  qui  punctum  aliquod  statuerunt  in 
sublimi  positoque  in  eo  pede  circini  perfectum  descripserunt  circulum  circa 
id  punctum.  Deinde,  cum  observatione  constet,  loca  maximorum  Lunae  in- 
tervallorum non  manere  eadem,  sed  succedere  invicem  in  conseq.uentia , sta- 
tuerunt illi,  quod  erat  res  ipsa,  ut  dictum,  centrum  hujus  circuli  eccentrici 
ferri  in  alio  circello  concentrico  circa  Terram.  Ut  vero  intelligeretur , quo- 
modo punctum  ferri  posset  in  circulos,  posteri  plus  indulserunt  positionibus, 
additis  orbibus  inaequaliter  crassis , quibus  deferentium  apogaea  nomen  indi- 
derunt. Alii  contra  magnum  concentricum  ordinarunt  circa  centrum  Terrae, 
in  eo  circulo  affixerunt  parvi  alicujus  epicycli  centrum,  Lunam  vero  in  super- 
ficie hujus  epicycli  circa  ejus  punctum  affixionis  volvi  dixerunt.  Hoc  vero 
posito  sequebantur  eadem  quae  prius.  Tycho  etiam  duplicavit  epicyclum  in 
Luna.  Priorem  simplicem  positionem  ego  loco  suo  relinquere  potuissem,  cum 
nihil  habeat,  quo  de  dubitari  possit,  observationibus  attestantibus,  praeter 
solam  perfectionem  circuli;  nec  illam  ego  plane  rejicio,  facit  enim  in  Luna 

officium  ad  omnem  sensus  subtilitatem  praebetque  se  calculb  egregie.  Quodsi 
sola  Luna  fuisset  et  si  non  ceterorum  planetarum  exemplum  cum  Luna  com- 
paratum fuisset,  nunquam  ne  in  physica  quidem  causarum  inquisitione  rejecta 
a me  fuisset  perfectio  circuli.  Sed  quia  patuit  exemplo  planetarum  ceterorum, 
motuum  diminutionem  esse  duplo  majorem,  quam  efficere  valet  cujusque  eccen- 
tricitatis  mensura,  nec  ordinari  loca  planetae  toto  ambitu  in  circulo  exacto, 
sed  ab  utroque  latere  sese  introrsum  recipere  formamque  ellipticam  exprimere, 
hypothesis  itaque  circuli  in  planetis  ceteris  necessario  rejicienda  fuit,  ne  vitia- 
retur calculus,  neve  aliud  ex  hac  positione  sequeretur,  quam  observationes 
detegunt.  Haec  contemplatio  eousque  profecit,  ut  tandem  intelligerem , pla- 
netas omnes  moveri  legibus  staterae,  seu  vectis  et  librae,  quibus  legibus,  si 
magna  sit  eccentricitas,  elliptica  via  efficeretur  necessitate  geometrica,  sin  parva, 
proxime  circulus.  Discrimen  quidem  ellipsis  et  circuli  non  est  observabile, 
nisi  in  illis  planetis,  in  quibus  exquiritur  prosthaphaeresis  orbis  annui.  Ex 
eo  fit,  ut,  quamvis  Luna  satis  magnam  habeat  eccentricitatem,  circulo  tamen 
perfecto  loco  ellipseos  contenti  esse  possimus  in  calculo , cum  prosthaphaere- 
seon  orbis  in  Lunae  motibus  usus  sit  nullus.  Attamen,  quia  causa  nulla  est, 
cur  forma  diversas  in  Luna  statuamus  motuum  causas  a planetis  ceteris,  et 
quia  transitus  etiam  Lunae  altae  per  umbram  tardior  deprehenditur,  quam 

pro  altitudinis  modulo,  ideo  etiam  in  Luna  rejecta  fuit  a me  perfectio  circuli, 

quantum  ad  causas  motuum,  quam  tamen  in  calculo  supra  me  dixi  tolerare 
potuisse  utcunque. 

En  ergo  causam  tibi,  cur  in  tabula  aequationum  Lunae,  etiam  primae 

seu  solutae  inaequalitatis,  gradus  anomaliae  mediae  non  inveniantur  puri  et 

rotundi  in  margine,  sicut  fit  in  Prutenicis  et  in  Lunaribus,  libro  Progymn. 
Tychonis  insertis.  Nimirum  qui  gradus  integros  anomaliae  mediae  ponit,  is 
calculum  moderatur  per  circulos,  ut  Ptolemaeus  per  epicyclum  in  concentrico, 
vel  ad  formam  ceterorum  planetarum  per  eccentricum  cum  puncto  aequatorio 
eccentricitatis  duplicis,  Tycho  per  concentricum  et  duos  epicyclos;  ego  vero 
rego  calculum  per  causas  motuum  naturales  vectis  et  librae,  quia  anomaliam 
mediam  respondentem  integris  gradibus  anomaliae  eccentri,  hoc  est  moram 
Lunae  in  iis  computo  per  augmentum  intervalli  Lunae  a Terra,  ut  in  vecte, 
cum  pondus  elongatur  ab  hypomochlio , difficilius  movetur  ab  eadem  virtute 
et  sic  lentius  seu  longiori  tempore;  ipsum  vero  augmentum  intervalli  computo 
per  angulos,  quos  linea  ex  centro  Terrae  cum  fibra  Lunae  magnetica  facit  in 
centro  corporis,  tanto  semper  minus,  quanto  augetur  angulus,  uti  fieri  solet 
in  libra,  in  qua  cum  pondera  sunt  inaequalia,  movent  brachia,  ut  ea  non 
maneant  horizonti  parallela , nec  ea  quiescere  sinunt , usque  dum  angulorum 
proportio  proportioni  ponderum  ex  adverso  respondeat. 

Sed  ut  appareat  propinquitas  numerorum  in  calculo,  per  distinctas  hypo- 
theses  directo,  en  tibi  tabellam  istam;  sumto  enim  hoc,  ut  aequatio  Lunae 

omnium  maxima  sit  5°  praecise,  eligantur  jam  anomaliae  mediae  istae 

Tabellam  hanc,  quam  subjunxit  Keplerus  in  typo  tabularum  capiti  XXV,  inseruimus  supra 

fol,  582;  ipsum  vero  cap.  XX.  in  manuscripto  a verbis  (fol.  582  i.  m.) quippe  de  2 

sic  concludit:  Quae  tam  minuta  per  Lunae  observationes  impossibile  est  dis- 
cernere, cum  neque  conditiones  luminis  Lunae,  praesertim  in  marginibus,  altero 
plerumque  inconspicuo,  exactam  praestent  de  centro  conjecturam  et  inaequa- 
litates aliae,  etiam  in  ipsis  copulis,  de  quibus  hic  agimus,  multo  sint  majores, 
quae  nullo  ordine,  hactenus  quidem  animadverso,  identidem  intercurrunt.  Ita- 
que motus  longitudinis  Lunae  nullum  hactenus  discrimen  facere  potuit  inter 

has  4 hypothesium  formas,  at  comparatio  Lunae  cum  planetis  ceteris,  in  qui- 
bus meliora  habemus  ad  hanc  censuram  adminicula,  solam  unam  stabilit  cau- 
sarumque physicarum  concinnitas  eximie  eam  illustrat. 

Ex  his  n.  4 formis  prima , applicata  Martis  observationibus , immane 
quantum  peccet  in  prosthaphaeresibus  orbis,  quo  argumento  coactus  Ptole- 
maeus suam  illam  formam  introduxit,  ut  quantitas  eccentricitatis,  de  qua  motus 
diurni  inaequales  testabantur,  in  puncto  quidem  aequatorio  remaneat  integra, 
semissis  vero  ejus  solum  in  centro  ipsius  orbitae.  Atqui  cum  orbita  sic  ma- 
neat circulus  perfectus,  demonstravi  ego  ex  observationibus  Martis  evidentis- 
sime, planetam  in  longitudinibus  mediis  orbita  hac  circulari,  a Ptolemaeo 
supposita,  excedere  et  centro  appropinquare,  forma  itineris  elliptica,  quam  ex- 
primunt meae  hypotheses  physicae;  cum  Tychonica  geminati  epicycli,  suppe- 
ditata a Coperuico,  planetam  e contrario  ad  latera  faciat  a centro  excurrere, 
majori  damno  prosthaphaereseon. 

Hactenus  de  prima  inaequalitate  egimus;  sequitur,  ut  agamus  etiam  de 
menstruis  inaequalitatibus  . . . Jam  in  manuscripto  sequitur  Gap.  XXYI.  usque  ad 
verba:  ....  has  inaequalitates  effici  (v.  s.  fol.  584.),  deinde  pergit:  Igitur  egO  pOSt 
diutinas  contemplationes  tandem  omnem  hunc  apparatum  realium  deferentium, 
realium  epicyclorum,  realium  hypocyclorum , in  universum  ipsos  etiam  reales 
illorum  motus  menstruos  abjeci,  nihilque  in  intervallis  Lunae  et  Terrae,  prae- 
terquam quod  volunt  leges  primae  inaequalitatis,  mutavi  per  mensem  synodi- 
cum ; totum  vero  hoc  genus  inaequalitatum  menstruarum  ex  naturalibus  inci- 
tationibus et  refrenationibus,  quae  sequerentur  illuminationem  utriusque  corporis, 
Terrae  et  Lunae  fibrarumque  magneticarum  in  illis,  oriri  demonstravi.  Nihil 
hic  novum  et  reale  posui  (nisi  hoc  physicum,  aut  ipsam  vim  moventem  inesse 
in  lumine,  aut  virtutem  motricem  in  moderandis  suis  viribus  lumine  pro  regula 
uti),  omnia,  quae  possunt  videri  astronomica,  ex  antecedenti  prima  aequa- 
litate exque  rationibus  illuminationis  antea  praesentia  desumsi,  angulorumque 
virtutes  ex  rationibus  Lunae  examinavi,  quibus  calculum  moderatus  sum.  Etsi 
negare  non  debeo,  vi  demonstrationum  geometricarum  derivari  et  transferri 
apparatum  calculi  ab  angulis  illuminatoriis , ut  a re  minus  consueta , ad  cir- 
cellum,  quem  centrum  eccentrici  Lunae  spatio  8y2  annorum  describit  circa 
Terram,  quamvis  causa  rei  non  in  hoc  circulo,  ut  circulus  est,  sed  in  illis 
angulis  illuminatoriis  proprie  resideat;  qua  ratione  succurritur  captui  astrono- 
morum,  qui  circulis  assueti  sunt.  Et  tamen  etiam  hic  circellus  antea  praesto 
est  (ut  initio  dictum),  nihil  novi  oritur. 

Capite  XXIII.  praec.  100.  et  101.  exemplo  longiori  docetur  ratio  expedita  computandi 
loca  vera  planetarum,  et  cap.  XXIV.  praec.  102:  habitudines  inferiorum  ad  Solem  distin- 
guere, praec.  103.  proportionem  indagare  arcuum  diurnorum  eccentri  @ et  planetarum. 
Praecepta  104 — 111.  vide  supra  foliis  552,  561,  574  et  'sqq.  Manuscripta  Pulkoviensia 
praecepti  104,  quod  fol.  574  praemisimus,  partem  priorem  eandem  exhibent,  quam  Tab. 
Rud.  typis  excusae.  Pars  vero  posterior  inde  a verbis:  formabitur  igitur  nobis  figura 
cap.  XI,  in  mscto.  talis  est:  formabitur  figura  capitis  XI,  in  qua  ex  uno  puncto  in  lineam 
subjectam  terminantur  lineae  quatuor:  duae  primae  sunt  analogae  intervallis  seu  di- 
stantiis 0 a planeta  et  a Terra,  quarum  datur  proportio,  quae  ibi  dicitur  proportio 
prima,  quaeritur  vero  angulus,  quem  illae' formant;  duae  vero  posteriores  sunt  duo 
arcus  diurni  planetae  et  Solis,  quorum  iterum  proportio  datur,  quae  ibi  secunda  dici- 
tur ; dantur  et  anguli,  quos  formant  prima  cum  tertia  superioris,  et  secunda  cum  quarta 
inferioris,  qui  major  recto  quantitate  arcus  semidiurni  ejus,  quierit  illic  quidem  supe- 
rior, hic  vero  inferior. 

Constitutis  igitur  angulis,  quos  faciunt  4 istae  cum  recta  subjecta,  in  quam  ter- 
minantur (rectius  cum  linea  visionis  planetae)  secundum  praeceptum  dicti  canonis 

logarithmorum,  subtrahatur  angulus  primae  (quae  est  prosthaph.  orbis)  ab  angulo 
secundae,  residuum  erit  complem.  anguli  commutationis  requisitae. 

Exemplum  cum  uno  superiorum. 

Sit  indagandus  angulus  commutationis  d stationarium  exhibens,  quando  is  habet 
compl.  an.  eccentri  169°  32'.  Praesumatur  autem,  anomaliam  © tantam  futuram,  ut 
arcus  diurnus  ei  respondens  cum  arcu  diurno  <5  constituat  proportionem  10405.  Erit 
autem  tunc  anomalia  0 53°  12'  ejusque  proportio  distantiae  a Terra  1092.  d vero 
a © distantiae  curtatae  32520.  Itaque  proportio  intervallorum  temporaneorum  erit  31428. 

Quia  igitur  d respectu  Solis  sit  superior,  ad  ipsum  spectabunt  lineae  CA  et 
AD  earumque  angulus  (CAD)  erit  major  recto  quantitate  arcus  eccentrici  semidiurni 
d,  qui  hoc  loco  eccentrici  est  34'  c. , ergo  summa  duorum  reliquorum  ad  visoriam 
erit  89°  43'.  Ad  Solem  vero,  qui  respectu  d est  inferior,  spectabunt  secunda  (AE) 
et  quarta  (AB),  et  cum  arcus  eccentrici  Solis  diurnus  sit  per  hanc  anomaliam  58'  c., 
erit  ergo  harum  linearum  angulus  (EAB)  90°  29',  et  summa  reliquorum  89°  31'.  Cum 
igitur  distantiarum  proportio  pertineat  ad  primam  (CA)  et  secundam  (AE),  sitque,  jam 
31428,  ejusque,  ut  logarithmi,  arcus  sit  46°  55',  positio  prima  anguli  (intervalli  <5 
cum  visoria)  debebit  esse  minor.  (Haec  sequuntor  variae  positiones  anguli  C,  donec 
manuscriptum  redit  ad  textum  et  exhibet  C correctum  24°  31'.) 

Deinde  pergit  manuscriptum:  Alia  faciliori  via  commutationis  angulos  illos  addis- 
cere , in  quibus,  stante  unaqualibet  proportione  intervallorum,  fiunt  stationes,  idque 
praeter  propter.  • ' 

Praeceptum  105.  Methodo  jam  tradita  construxi  tabellam  in  singulis  planetis  pro 
angulo  isto,  in  cujus  margine  sinistro  sunt  numeri,  indicantes  proportiones  intervallorum 
temporum.  Itaque  per  praec.  104  constituta  sit  haec  vera  proportio  intervallorum  ad  tem- 
pus datum,  curtatorum,  ubi  erit  necesse.  Haec  quaesita  inter  margines  e regione  adscrip- 
tum  exhibebit  angulum  commutationis  quaesitum.  Ut  quia  proportio  intervallorum  fuit 
31428,  quaesita  haec,  31000  quidem  ut  minor  exhibet  170°  5',  32000  vero,  ut  proxime 
major,  dat  169°  30'.  Ergo  ipsa  proposita  dabit  170°  0'  c.  Non  est  enim  accuratus 
iste  modus;  quippe  cum  eidem  proportioni  intervallorum  non  exacte  competat  eadem 
proportio  arcuum  ex  utroque  latere,  quod  tamen  in  constructione  tabularum  brevitatis 
causa  fuit  supponendum,  sc.  distantia  et  arcus  diurnus  eccentri  © ubique  mediocris. 

Lunae  motus  et  aequationes  concernunt  praecepta  sequentia  usque  ad  133,  quae 
maxima  ex  parte  annotationibus  ad  Epitomen  praemissa  sunt  (Cap.  XXY.  fol.  580  ss,, 
Cap.  XXYI,  fol.  584  ss.,  Cap.  XXVII.  fol,  588  s.),  iisque  inserviunt  tabulae  scrupulorum 
menstruorum  eorumque  logarithmorum,  particulae  exsortis  et  variationis  (fol.  82  s.), 
tabula  aequationis  luminis,  compositae  ex  aequationis  menstruae  portione  competente 
reducta,  particula  exsorte  et  variatione  Tychonica  (fol  84.  85.),  tabula  latitudinis 
Lunae  simplicis  una  cum  reductione  loci  orbitae  J)  ad  eclipticam  (fol.  86.  87.)  et 
Canon  sexagenarius  motuum  mediorum  Lunae  (fol.  88.). 

In  manuscriptis  Pulk.  Keplerus  sequentia  ad  cap.  XXY.  praefatur,  quae  postea  mutato 
consilio  ex  parte  ad  cap.  XX.  retulit. 

Introductio  in  praeceptum  sequens  de  computando  loco  Lunae, 
seu  explicatio  theoriae  Lunae.  Etsi  non  cogitavi,  partem  tabularum  facere 
explicationem  hypothesium,  quia  jam  dudum  de  hac  re  egi  in  Epit.  Astr.  Cop.  et  quia, 
quod  amplius  dici  vel  potest  vel  debet  ad  instructionem  studiosorum,  id  in  aliud  opus 
reservandum  videtur : magnis  tamen  causis  tandem  victus,  hoc  institutum  circa  Lunam 
tenere  non  potui. 

Primum  enim  magna  est  perplexitas  in  aequatione  triplici  motus  longitudinis 
hujus  sideris,  quarum  duae  solae  Ptolemaeo  et  Copernico  erant  notae,  tertiam  Tycho 
Braheus,  tabularum  harum  primus  auctor  et  nuncupator,  invenit  et  superaddidit. 
Quodsi  hae  tres  aequationes  per  causas  suas  explicentur,  ex  5 omnino  elementis  con- 
stare deprehenduntur , quae  omnia  ad  moderandum  calculum  applicanda  exque  suis 
hypothesibus  depromenda  sunt,  ne  quis  hujus  varietatis  tam  operosae  culpam  in  prae- 
ceptiones meas  conferat,  perinde  ac  si  nulla  sit  in  antecessorum  praeceptis  difficultas, 
nulla  re  ipsa  varietas. 

Secunda  causa  longius  a sua  repetenda  est  origine.  Nota  est  ex  Ptolemaeo 

aequipollentia  eccentrici  et  epicycli  in  concentrico.  Ptolemaeus  igitur  2 aequationes 
Lunae  sibi  notas  hypothesibus  ipsis  discriminaturus,  primae  illarum,  quam  Luna  com- 
munem habet  cum  planetis,  hypothesin  destinavit  non  communem  ceteris ; primam  sc. 
repraesentavit  per  epicyclum,  secundae  vero  seu  menstruae,  h.  e.  a Solis  conjunctione 
incipienti,  tribuit  eccentricum.  Verum  hac  ratione  vitiavit  parallaxes  et  apparentem 
Lunae  diametrum,  errore  in  hac  arte  nequaquam  tolerabili.  Hunc  igitur  errorem  de- 
texit Regiomontanus,  sustulit  Copernicus  non  infelici  conatu,  cum  eccentricum  in  epi- 
cyclum secundum  ingeniosissime  vertisset.  Sed  cum  perfectorum  circulorum  opinio 
penitus  insedisset  animo  summi  artificis,  ausus  est,  omnium  planetarum  eccentricos 
in  epicyclos  convertere,  magna  cum  perturbatione  cultorum  artis,  quibus  eccentricus, 
ut  simplicior,  imaginatu  quoque  erat  facilior;  addo,  etiam  cum  aliquo  damno  aequa- 
tionum, quod  demonstravi  in  Comment.  Martis.  Tycho  Braheus  illud  inprimis  curae 
habuit,  ut  omnes  planetas,  Copernicum  imitatus,  instrueret  hypothesibus,  inter  se  quam 
proxime  posset  similibus.  Cum  igitur  in  planetis  ceteris  pro  prima  inaequalitate 
geminos  apud  Copernicum  invenisset  epicyclos,  insuper  geminandum  etiam  in  Luna 
primae  inaequalitatis  epicyclum  censuit.  Id  enim  et  parallaxes  eximie  probabant,  ut 
quae  artificem,  priusquam  hoc  sequeretur,  non  leviter  torserant.  Ita  pro  prima  ista 
aequatione  duos,  pro  secunda  menstrua  tertium  nactus  est  epicyclum,  pro  tertia  aequa- 
tione , cujus  ipse  inventor , quartus  et  quintus  erant  statuendi.  Quare  ut  minueret 
metuendam  ex  tot  epicylorum  invicem  insertione  perplexitatem,  epicyclum  illum,  qui 
in  Luna  penes  Copernicum  erat  secundus,  ex  orbe  concentrico  decerptum  ad  centrum 
Terrae  transtulit  effeeitque,  ut  concentricus  ille  non  jam  amplius  esset  concentricus, 
nisi  duobus  solis  in  mense  momentis,  reliquo  toto  tempore  eccentricus,  plus  minusve. 
Atqui  hoc  ille  facto  difficultatem  captus  non  sublevasse,  sed  auxisse  tironibus  est 
visus.  Sed  neque  dum  illa  semper  animo  ciestinata  planetariarum  theoriarum  similitu- 
dine hac  ratione  fuit  potitus,  ut  in  qua  Solis  quidem  inaequalitati  primae  dedisset 
eccentricum,  planetarum  vero  et  Lunae  primae  itidem  inaequalitati  geminatos  epicyclos. 
Nec  dissimulavit  haec  incommoda,  quin  aperte  fassus,  temporariam  saltem  esse  voluit 
hanc  particularium  hypothesium  constitutionem.  Postquam  ego  in  curam  operis  per- 
ficiendi successi,  primum  eccentricos  planetis  ex  Ptolemaeo  restituendos  eaque  re 
Tychonem  in  Sole  imitandum  censui,  quod  eccentrici  captu  faciliores  essent,  et  mihi, 
aequantis  circuli  Ptolemaici  causas  indaganti,  odoris  veluti  cujusdam  afflatu  semitam 
monstrarent.  Ut  vero  illam  a Tychone  affectatam  planetarum  omnium  similitudinem 
obtinerem,  eccentricum  etiam  ad  Lunae  primam  inaequalitatem  demonstrandam  intro- 
duxi, cum  antecessores  omnes  hic  usurpent  epicyclum : et  ecce  saxum,  ad  quod  pedem 
offendat,  qui  mihi  ex  veteri  astronomia  calculator  advenit,  nisi  hac  introductione 
sedulo  admoneatur. 

Tertio  causas  aequationum  etiam  lunarium  esse  naturales  ex  dimidio,  res  est,  de 
qua  dudum  Tychoni  superstiti  suboleret,  quaeque  certissimis  demonstrationibus  a me 
in  lucem  est  edita,  ut  quamvis,  quodnam  sit  illud  individuum,  quod  Lunam  movet 
immediate,  non  adeo  sit  expeditum  philosophis  ad  oculum  demonstrare,  nemo  tamen, 
qui  geometriam  affert,  dubitare  post  causae  cognitionem  possit,  quin  aequationum  men- 
surae propriae  insint  in  triangulorum  areis;  ad  has  enim  areas  tandem  reducuntur 
causae  naturales  motuum.  Cum  ergo  id , quod  est  Ptolemaeo  aequans , Copernico  in 
planetis,  Tychoni  in  Luna  epicyclus  secundus,  quodque  tertius  menstruus  utrique  in 
Luna,  adeoque  et  quod  in  eadem  Tychoni  quartus  et  quintus,  id  omne  sit  in  vera 
astronomia  trianguli  aequatorii  area : non  censui  studiosis  artis , ad  novitates  istas 
stupentibus,  in  tot  maeandris  motuum  lunarium  ad  calculos  revocandis  claudendas 
hypothesium  fores,  per  quas  lux  aliqua  illis  irradiaret. 

Quarto,  cum  nova  haec  accedat  ad  priores  inopinata  diversitas  circa  motuum 
lunarium  formam,  quod,  quaecunque  veteres  semimenstrua  statuerunt,  illa  omnia, 
causis  motuum  naturalibus  repertis,  pateat  esse  semestralia,  effectu  plane  eodem, 
male  cqnsultum  fore  calculatori  censui,  si  eum,  imbutum  imaginatione  veteris  astro- 
nomiae, ad  harum  tabularum  abacum  admitterem , ac  non  statim  in  ipso  vestibulo 

praeconceptas  opiniones  animo  expellere  jussum  novis  et  huic  calculo  propriis  ima- 
ginibus instruerem. 

Quid  quod  cum  simplicitate  suppositionum  lunarium,  per  has  novationes  con- 
stituta, certat  mirabilis  effectuum  ipsorum  varietas,  ut  primo  aspectu  pene  videatur 
incredibile,  ex  positis  tam  paucis  sequi  tam  multa.  Itaque  in  Epitomes  Astr.  libro  IY. 
p.  IY.  (301)  et  a folio  778  (461)  per  40  (18)  continuas  facies  multa  quidem  sunt  explicata, 
at. schema  unicum  exprimendae  omnimodae  varietati  nequaquam  sufficit,  sed  totidem 
omnino  schematibus  est  opus,  quot  hic  exhibeo. 

Sed  accedit  ceteris  causa  sexta,  ut  praecipua,  cur  hic  explicandam  censuerim 
hypothesin,  quod  calculus,  ut  esset  minus  morosus,  ab  ingenio  hypotheseos  in  una 
parte  differt  idque  quodammodo  occultat.  Igitur  haud  cujusque  fuerit,  calculum  hunc 
cum  hypothesi  cumque  Epitoma  comparare  verumque  ejus  fundamentum  eruere,  nisi 
quis  hac  instructione  adjuvetur.  Ita  spero,  lectorem  ponderatis  his  meis  causis  ve- 
niam prolixitati  largiturum  et  confusioni  rerum,  quas  alii  libris  editionibusque  distin- 
gui cognatasque  in  unum  acervum  referri  pulchrius  forsitan  fuisset  futurum,  aestima- 
turum esse. 

Jam  proponit  Keplerus  schemata  octo,  de  quibus  supra  fol.  580.  diximus  eaque  ex- 
plicat et  in  textu  sicut  in  manuscripto  sic  pergit:  Manentibus  igitur  ceteris  literis, 
ad  solutam  anomaliam  pertinentibus,  jam  IM  est  illuminationis  circuli  diameter 
producta,  cui  ad  rectos  est  STV  linea  copularum,  et  TS  in  Solem  tendit,  TV 
in  umbrae  Terrae  locum,  Soli  oppositum;  id  medietates  etiam  indicant  glo- 
buli Terrae,  superior  a Sole  illuminata,  inferior  in  umbram  versa  suae  opa- 
citatis. Concipiuntur  autem  Sol  et  Terra  respectu  hujus  chartae  velut  im- 
mobiles, ut  Sol  Terram  a superiori  loco  illuminet. 

Jam  manuscriptum  pergit:  Quod  igitur  attinet  theoriam  Lunae,  orbem  sc.  ejus  circa 
Terram  ordinatum,  hoc  illa  ad  unguem  est  similis  planetis  ceteris,  quantum  in  sese. 
Movetur  enim  circa  Terram  causis  naturalibus,  circulum  quam  proxime  perfectum 
efficientibus;  nam  qu-ae  ex  Epit.  Astr.  fol.  800  (470)  contra  produci  possunt,  nul- 
lius sunt  momenti.  Quam  ob  rem  etiam  pingitur  iter  centri  Lunae  in  forma  circuli, 
etsi  nulli  sunt  orbes  solidi.  Est  autem  circulus  ille  eccentricus,  centro  C (fig.  3.); 
quod  centrum  (seu  ejus  linea  motus  CT  producta)  spatio  annorum  8V2  sub  zodiaco 
circumit  in  signorum  consequentia,  describens  hoc  motu  circellum  circa  Terram,  qui 
in  schematibus  omnibus  est  pictus ; quales  circellos  etiam  ceterorum  planetarum  cen- 
tra eccentricorum,  si  detur  tempus  satis  longum,  describerent  circa  corpus  Solis  apud 
Tychonem.  Est  igitur  linea  apsidum  (cfr.  p.  581.)  . . . mediocri  intervallo.  Erit  igitur 
G longitudo  prima,  D secunda.  Hic  est  omnis  apparatus  hypotheseos,  quoad  lon- 
gitudinem. Quaecunque  igitur  de  planetis  ceteris  sunt  dicta,  ea  ratione  hujus  hypo- 
theseos etiam  in  Lunam  quadrant.  Propterea  etiam  tabula  aequationum  seu  anoma- 
liae coaequatae  est  constructa  plane  similis  ceteris,  nisi  quod  intervallum  seu  distantia 
Lunae  a Terra  non  addita  est,  ut  quae  non  est  necessaria  ad  calculum.  Numeratur 
igitur  anomalia  centri  in  circumferentia  ab  A versus  G,  P et  D,  'et  anomalia  coaequata 
vel  ejus  residuum  ad  complendum  circulum  numeratur  in  angulo  CTS  ad  centrum 
Terrae,  differens  ab  ACS  angulo  TSC.  Tempus  denique  seu  mora  Lunae  in  quolibet 
arcu  ut  AS  dividitur  in  partes  duas,  una  est  sectoris  ASC  area,  altera  est  trianguli 
aequatorii  TCS  areola.  Cum  autem  haec  mora  sit  idem,  quod  anomalia  media,  quae 
est  divisa  in  partes  360,  non  minus  quam  ipsa  etiam  circumferentia,  hinc  fit,  ut  pars 
prior  seu  sector  exprimetur  eodem  numero,  quo  ejus  arcus  seu  anomalia  eccentri, 
pars  vero  posterior  seu  area  trianguli  in  eadem  cella  est  inferiori  loco  subjecta.  Quare 
sicut  area  tota  utramque  partem  complexa  significat  et  mensurat  moram  totam  in  arcu, 
sic  etiam  in  tabula  summa  duorum  numerorum,  in  eadem  cella  sibi  mutuo  subordina- 
torum,  exprimit  totam  anomaliam  mediam,  respondentem  anomaliae  coaequatae,  in 
eadem  linea  positae. 

Haec  igitur  sunt  illa  duo  prima  aequationis  elementa,  quantitate  plerumque  quam 
proxime  eadem,  trianguli  ejusdem  aeqfiatorii  alterum  TSC  angulus,  alterum  area  TSC. 

Aliter  prima  aequatio  tota  in  his  schematibus  non  exprimitur,  ac  propterea  etiam  in 
tabulis  non  aequationes,  sed  potius  coaequatae  ipsae  vel  earum  complementa  ponun- 
tur. Quodsi  daretur  certus  arcus  seu  anomalia  eccentri,  et  cum  eo  calculator  immit- 
teretur in  tabulas,  ad  excerpendam  hinc  anomaliam  mediam,  inde  coaequatam,  ei 
partes  istae  duae  contrariarum  obvenirent  affectionum.  Nam  area  quidem  addita  nu- 
mero arcus,  angulus  vero  subtractus  a numero  arcus,  constitueret  anomalias,  illic  qui- 
dem mediam,  hic  coaequatam,  invicem  respondentes.  Sed  quia  in  principio  datur  non 
anomalia  eccentri,  sed  anomalia  media  ex  tempore,  et  cum  ea  flt  ingressus  excerpi- 
turque  sola  coaequata,  nec  exquiritur  aequatio  ipsa,  fit  ut  haec  affectionum  contrarie- 
tas  non  expendatur.  Hoc  tamen  diligenter  est  notandum  infigendumque  memoriae, 
quippe  in  sequentibus  erit  ejus  aliquis  usus. 

Haec  igitur  est  tam  Lunae  quam  planetarum  ceterorum  forma  theoriae,  veluti 
intrinseca  et  essentialis.  Sequitur  nunc,  ut  videamus,  quid  ei  formae  in  Luna  extrin- 
secus accidat,  quod  aequationes  causetur  reliquas.  Nimirum  ipsa  corporum  tam  Terrae 
quam  Lunae  illuminatio  ipsaque  diametri  illuminationis  Lunae  et  circumferentiae  eccen- 
trici  intersectionum  permutatio  vicem  praestat  motibus  Lunae  eccentrici  secundarii. 
De  modo  causationis  nihil  est  hoc  loco  dicendum;  videatur  Epit.  lib.  IV.  f.  383.  De 
mensuris  nunc  agimus.  Primum  scito,  quod  hic  ad  aequa- 
tionem secundam  menstruam  efficiendam  lima  copularis 
STV  vices  alicujus  lineae  apsidum  sustineat.  Ducta 
enim  per  C dimetiens,  ipsi  IM  parallela,  quae  sit  BF, 
secat  STV  in  0,  quod  est  veluti  novum  centrum  eccen- 
trici, et  OT  nova  eccentricitas , efficiens  non  quidem 
utramque  partium,  ex  quibus  constat  aequatio  prima, 
sed  tamen  alteram,  quae  est  arcus  SA.  Hic  etiam  est 
certum  veluti  apogaeum  et  oppositum  perigaeum.  Diviso 
enim  eccentrico  Lunae  per  circulum  illuminationis  Ter- 
rae MI  in  partes  duas  MSI  et  MVI,  in  qua  parte  re- 
peritur  apogaeum  Lunae  A,  illa  pars  etiam  lineam  habet 
apogaei  menstrui,  et  contraria  perigaeum.  Ergo  S Sol 
apogaei  vicem  obtinet  in  linea  ST,  in  figuris  4.  et  6. 
contra  apogaeum  repraesentat  V. 


Fig.  3. 


Synopsis  eorum,  quae  in  hac  explicatione  continentur. 

sunt  3,  vel  \ / eunda,  sc.  area 

anomaliae 4 IMenstruae  IIBO,  cujus  conside 
STB  / 


(Ex  his  componitur1 


per  additionem, 


lUUUidUCai  DCU  BC-1  I 

eunda,  sc.  area  elementa  duo^  ^rea  ACB  laequatio  i u m i n i 
10.  «.ini  ,n,Rirlfi.  Area  men8t™>  eaq«0 

'Reductb  ad  angulum. 


/directam 


randa 

aequatio  jperpetua  seu  tertia, 

(Variatio  dicta,  cujus  i mensura,  rtpT  area, 
consideranda  (valor,  qTX  angulus. 


vel 


'contrariam 
per  subtractionem  jinter  puncta 


(Schema  VIII.  Kepleri,  lab.  Rud. 
fol.  78.) 


S,  R,  vel 
V,  E. 


Capite  XXVIII.  Praeceptum  132.  docet  »Lunae  parallaxin  indagare»  per  tabulas 
et  hanc  habet  appendicem.  Iu  Astronomiae  parte  Optica  tabulam  exhibui  paralla- 
xium  singulorum  scrupulorum  usque  ad  66  in  fronte  et  calce , distributarum 
ad  singulos  gradus  distantiarum  a vertice  in  margine.  Ejus  usus  succedere 
potest  logarithmis  aut  aliis  computationibus  per  triangula,  si  quis  illos  ut  rem 


novam  et  insuetam  aversatur.  (Cfr.  vol.  II.  fol.  330,  434.) 

Quando  coelo  turbido  sola  Luna  instrumentis  observari  potest,  ut  ex  ejus 
altitudine  tempus  eliciatur,  priusquam  ea  usurpetur,  corrigenda  est  additione 
parallaxeos  altitudinis,  ut  ex  visa  fiat  vera.  Vel  si  distantia  a vertice  sit 
observata,  subtrahitur  haec  altitudinis  parallaxis  ab  ea,  ut  restet  et  haec  vera. 

De  cetero  calculus  eclipsium  altitudinis  quidem  parallaxi  hic  non  indiget,  ut 
in  ceteris  tabulis. 

Praec.  133:  Parallaxes  longitudinis  et  latitudinis  discernere  locumque 
visibilem  per  eas  determinare , tam  centri  quam  marginum. 

Primum  sit  in  promtu  parallaxis  horizontalis ; deinde  loci  Solis  ascensio  recta 
petatur  ex  sua  tabula  una  cum  declinatione , puncto  eclipticae  eulminante  et 
angulo  ejus  cum  meridiano  respondentibus.  Tunc  horae  et  minuta  post  meri- 
diem cujusque  loci,  quae  proponuntur,  conversa  in  gradus  aequatoris  addantur 
ascensioni  rectae  Solis,  ut  constituta  sit  asc.  recta  medii  coeli.  Quodsi  tempus 
aequale  sit,  id  convertendum  erit  in  apparens,  quod  compendiosissime  fit  ad- 
jectione vel  subtractione  ab  asc.  recta  medii  coeli  partium  aequationis  tem- 
poris, quas  exhibet  tabula!  Quodsi  sunt  ad  manus  Tabulae  Directionis  Regio- 
montani,  continuatae  a Reinholdo,  vel  /rabulae  Primi  Mobilis  Magini,  delecta 
ex  iis  altitudine  poli,  quae  est  loco  proposito,  adjiciantur  ad  asc.  rectam  medii 
coeli  tempora  90°;  quae  sic  conflatur  ascensio  obliqua  horoscopi,  excerpat  gradum 
orientem.  Hic  porro  immissus  in  tabulam  suam  et  quaesitus  in  marginibus,  sub 
filo  datae  ait.  poli,  in  fronte  et  calce  quaesitae,  ostendet  angulum  orientis. 

Qui  vero  caret  his  libris,  is  recurrat  ad  caput  XIV.  horum  (v.  s.fol.  677  ss.) ; 
ibi  modos  aliquot  inveniet  indagandi  per  hic  data  anguli  orientis.  Unus  eorum 
sic  habet,  ut  declinationem  eulminantis,  si  septentrionalis  est,  auferas  ab  ait. 
poli,  si  meridionalis,  addas,  ut  habeas  distantiam  eulminantis  a vertice.  Tunc 
enim  logarithmis  (hujus  et  anguli  excerpti)  conjunctis,  summa  ut  antilog.  exhibebit 
angulum  orientis,  per  quem  deinde  etiam  punctum  ipsum  oriens  seu  nonagesimus 
ab  eo  gradu  indagandus  est.  Anguli  orientis  jam  logarithmo  ablato  ab  antilog., 
distantiae  eulminantis  a vertice,  restat  antilog.  arcus  inter  nonagesimum  et  meri- 
dianum; qui  arcus  a meridiano  vergit  in  partes  contrarias  puncto  aequinoctiali 
vicino.  Alter  modus  utitur  positione  anguli  orientis  ut  noti  et  altitudine  puncti 
eulminantis,  quae  est  ejus  a vertice  distantiae  complementum  ad  quadrantem. 

Est  et  tertius  modus  capite  XIV.  Cognito  nonagesimo  vel  per  se  vel  ex 
gradu  oriente,  numeratis  in  nostro  hemisphaerio  90°  seu  3 signis  retro,  compara 
cum  eo  locum  Lunae  verum  in  ecliptica.  Nam  si  Luna  fuerit  illo  orientalior, 
parallaxi  propendebit  in  ortum,  si  occidentalior  in  occasum.  Subtracto  igitur 
altero  ab  altero,  distantiae  Q)  ab  illo  logarithmus  subscribatur  logarithmo  anguli 
orientis,  pro  longitudinis  parallaxi,  pro  latitudinis  vero  scribatur  antilogarithmus 
anguli  orientis.  Utrique  demum  subordinetur  parallaxeos  totalis  in  horizonte 
logarithmus  et  sic  pro  longitudine  3 logarithmos  in  unam  redige  summam ; 
pro  latitudine  2.  Hae  duae  summae , quaesitae  inter  logarithmos , ostendunt 
parallaxes,  illa  longitudinis,  ista  latitudinis,  quarum  illa  addita  loco  Q),  si 
orientalis  est,  a nonagesimo  ademta,  si  occidentalis  est,  ista  addita  lat.  verae 
austrinae,  ademta  boreali,  constituunt  visibilem  Q)  locum  secundum  long.  et  lat. 
Nisi  forte  lat.  Q)  bor.  minor  fuerit  ipsa  parallaxi  latitudinis,  tunc  enim  illa 
auferenda  est  ab  ista  restabitque  latitudo  visa  australis  loco  verae  borealis. 

Haec  itaque  pro  loco  visibili  centri  Q).  Quodsi  opus  erit  loco  visibili 
marginum,  ejus  semidiameter  apparens  addita  longitudini  centri  et  latitudini 
constituit  locum  marginis,  illic  orientalis,  hic  plagae  ejus,  quam  habet  latitudo. 
Subtracta  vero  a centri  longitudine  et  latitudine  majori,  constituit  locum  mar- 
ginis, illic  occidentalis,  hic  plagae  contrariae,  quam  est  visa  centri  et  illius 
marginis  latitudo;  sin  autem  latitudo  visi  centri  fuerit  minor  semidiametro  Q)> 
subtrahitur  illa  ab  hac  pro  latitudine  marginis , qui  in  plagam  tenditur  centri 
quidem  latitudini  contrariam,  propriae  vero  eandem. 

Exemplum.  Anno  Christi  1625  d.  30.  Jan.  vel  9.  Febr.  vesperi  Erbachii, 
Ulmae,  Tubingae  et  passim  in  Suevia  visa  est  ? quasi  in  complexu  esse  3 corni-  * 
culatae,  seu,  ut  alii,  quasi  haerere  in  sinistro  cornu  J) , et  ab  eo  momento  paulatim 
veluti  circumire  gibbum  Lunae  lucidum  inferiorem,  ex  quo  intelligi  datur,  inter  oc- 
casus 0 et  $ conjunctionem  fuisse  J)  et  $ centralem  secundum  longitudinem  visi- 
biliter, 5 tamen  borealiori.  Cum  autem  0 eo  die  occiderit  Erbachii  h.  4.  53', 

? h.  6.  47',  quippe  quae  fuit  in  24°  42'  X,  lat.  0°  53'  merid.,  eligatur  ergo  hora  occasus 
$ 6.  47',  quae  per  Tychonicam  temporis  aequationem  fuit  h.  6.  57'  aequalis  et  Ura- 
niburgi  h.  7.  9',  invenitur  ergo  locus  ejus  24°  55'  X in  ecliptica  assignatus,  lat.  0°  31/,' 
merid.,  parallaxis  in  horizonte  totalis  63'.  Locus  © erat  21°26'_nr,  asc.  r.  323°  50', 

J)  locus  25°  55V2'  X.  Invenitur  asc.  recta  medii  coeli  65°  35',  culminat  7°  24'  EI,  cujus 
declinatio  21°  37',  angulus  cum  meridiano  80°  30',  et  quia  ait.  poli  est  48°  30',  ab- 
lata declinatione  erit  dist.  culminantis  a vertice  26°  53'.  Calculus  prodit  ang.  or. 
63°  31'  et  distantiam  nonag.  a meridiano  4°  48',  seu  a 7°  24'  EI  in  consequentia,  quia  0°  V 
est  in  antecedentia:  ita  conficitur  nonag.  12°  12'  Q.  Parallaxis  long.  54'  44",  parall. 
lat.  28'  4". 

Quia  ergo  5 fuit  occidentalior  nonagesimo,  auferenda  est  parall.  long.  a loco 
ejus  ad  eclipticam  reducto  25°  0'  49"  X,  sic  parall.  lat.  est  addenda  ad  australem 
veram  latitudinem  0°  3'  33",  colligiturque  visa  lat.  0°  31'  38"  austr.  Semidiameter  3)' 
fuit  16'  10"  et  haec  addita  ad  latitudinem  efficit  lat.  marginis  austr.  47'  48"  austr. 
Erat  ergo  ipsa  £ hora  occasus  sui  5'  australior  margine  J)  inferiori;  sed  tunc  cen- 
trum superaverat  locum  $ motu  visibili  paulo  minus  19'  (vel  Solis  12'  ante  oc- 
casum, si  tempus  aequetur  menstrue),  itaque  ante  occasum  $ hora  dimidia  c.  junge- 
bantur centra  secundum  longitudinem,  quando  margo  3)  australis  latitudinem  habebat 
scrupulo  uno  aut  altero  minorem,  ut  sic  $ a transeunte  margine  tegi  non  potuerit. 
Hora  enim  occasus  0;  quae  fuit  h.  4.  53',  locus  centri  3)  visibilis,  eadem  methodo 
computatus,  reperitur  in  24°  21'  X,  $ in  24°  42'  X et  sic  21'  (vel  190  ultra  3)  et 
extremitatem  cornuum,  5'  solis  ultra  marginem  obscurum,  et  margo  australis  eoque 
et  extremum  ejus  cornu  cum  lat.  0°  47  visibili  australi,  cum  $ haberet  lat.  53',  sex 
scrupulis  majorem. 

Itaque  toto  tempore  inter  utriusqne  sideris  occasus  Lunae  margo  australis  superior 
Venere  fuit  transiitque  super  eam.  Quod  igitur  visa  est  $ ipsum  3)  cornu  stringere, 
id  fuit  a dilatatione  luminis  Lunae  in  oculis  spectatorum.  Argumento  est,  quod  aliis 
humidiore  visu  visa  fuit  in  ipsum  complexum  luminis  Lunae  velut  immersa.  Non 
potest  enim  haec  relatio  trahi  in  argumentum  latitudinis,  vel  Lunae  majoris,  vel  Ve- 
neris minoris.  ‘Nam  si  Lunae  cornu  hora  occasus  0 fuisset  australius  ipsa  Venere, 
et  si  haec  causa  fuisset,  quae  speciem  praebuerit  Veneris  in  complexu  Lunae,  nulla 
ratione  potuisset  ? post  V2  h.  effugere  occultationem  omnimodam  sub  J)  marginem, 
cum  tamen  alii  diligenter  observarint,  non  fuisse  tectam,  sed  postquam  velut  ad  con- 
tactum lucidi  cornu  venit,  postea  circumivisse  ejus  curvitatem  marginis  semper  con- 
spicuam. Habet  autem  haec  quoque  species  circumitionis,  quae  curvam  motus  lineam 
insinuat,  causam  eandem,  non  astronomicam  eam,  sed  opticam.  Quo  plus  enim  lucis 
diei  superfuit,  hoc  minus  dilatabatur  splendor  Lunae,  quo  profundius  vero  in  noctem 
ventum,  hoc  plus  ampliabatur,  ut  sic  Lunae  cornu  Venerem,  quamvis  jam  longius 
digressum,  tamen  adhuc  quasi  attingere  videretur. 

Praemissa  duo  praecepta  (132  et  133)  in  manuscriptis  sic  audiunt. 

Nro.  132.  Crebrius  usu  venit,  ut  de  nocte  per  nubila  nihil  possit  instrumentis 
mathematicis  capi,  nisi  sola  Lunae  altitudo,  ex  qua  de  ipsissimo  temporis  articulo  sit 
ferendum  judicium.  Cum  autem  detur  ex  calculo  locus  3)  verus,  secundum  long.  et 
lat.,  vicissim  altitudo  instrumentis  offertur,  non  quanta  ea  ex  centro  Terrae  appareret, 
sed  vitiata  per  parallaxin , quarum  altitudinum  illam  veram , hanc  visam  appellare 
solent  astronomi.  Ut  igitur  certa  sit  argumentatio  ex  altitudine  J)  de  tempore  noctis, 
oportet  vero  loco  J) , ex  calculo  cognito,  veram  etiam  altitudinem  applicare,  h.  e. 
parallaxin  altitudinis  compensare,  quod  fit  hoc  modo.  Per  anomaliam  ])  vel  ejus 
compl.  ad  semicirculum  ex  tabulae  aequationum  anomaliae  solutae  excerpe  parallaxin 

totalem  in  horizonte,  cujus  ex  Heptacosiadis  sexagesimaria  exscribe  log.  logisticum 
eique  adde  log.  distantiae  3)  a vertice  ex  canone  quadrantis,  qui  idem  est  log.  alti- 
tudinis 3)  observatae;  summa,  in  Heptacos.  quaesita,  exhibet  in  columna  sexagesi- 
maria parallaxin  altitudinis,  quam  adde  (logistice,  si  opus  est)  ad  ait.  visibilem  seu 
observatam,  et  habebis  veram.  Contraria  ratione  tractares  distantiam  a vertice  ob- 
servatam, ut  pateat  vera. 

Exemplum.  Sit  parallaxis  tota  horizontis  53',  ex  anomalia  coaequata  136°  30'. 
Ejus  log.  est  privativus  — 4886.  Sit  ait.  3)  29°  30',  log.  13880?  hinc  ablatis  4886 
(quod  est  addere  privativum;,  restat  8994,  qui  ut  positivus  in  sexagesimaria  sinistra 
quaesitus,  ostendit  54'  50"  parallaxin  altitudinis.  Vera  igitur  altitudo  erit  30°  24'  50". 

Nro.  133.  Cujus  rei  conficiendae  doctrinam  utilissimam  tradidi  ante  annos  21 
in  Astr.  parte  Optica,  nec  ex  eo  quicquam  inveni  commodius.  Cum  igitur  plurimus 
sit  hujus  parallaxium  doctrinae  usus  in  astronomia,  cum  Reinholdi  tabulae  parallac- 
ticae  ad  climata  diversa,  magna  Prutenicarum  pars,  usu  sint  intricatae  et  difficiles 
ob  necessitatem  partis  proportionalis,  in  tanta  obliquarum  ascensionum  et  nonagesimi 
eclipticae  gradus  varietate,  cum  in  eclipsibus  © unici  scrupuli  peccato,  quod  in  Pru- 
tenicis  parallaxium  tabulis  facillime  committitur,  rei  summa  vertatur,  noctem  an  diem 
defectus  © sit  praestaturus : hinc  adeo  consilium  cepi,  per  90  tabellas  omnem  nona- 
gesimi varietatem  in  aperto  ponere,  ut  eo  ex  Rudolphinis  depromto  calculator  de  reli- 
quo rationem  diducendi  parallaxes  Lunae,  secundum  praeceptum  in  Opticis  traditum, 
facilem  habeat  et  expeditam. 

Primum  igitur  per  anomaliam  Lunae,  ut  proximo  praecepto,  parallaxis  horizontis 
totalis  excerpatur.  Deinde  cavendum  hoc  calculatori  diligenter,  ut  cum  hactenus 
locum  Lunae  collegerit  ad  tempus  aequale  ad  meridiem  Uraniburgicam,  jam  porro  in 
parallaxibus  indagandis  sciat  sibi  redeundum  esse  ad  tempus  apparens,  accommodatum 
certo  loci  meridiano,  pro  quo  parallaxes  vult  computare.  Quare  secundum  doctrinam 
primi  mobilis  per  locum  © verum  ex  tabula  asc.  rectarum  excerpenda  est  asc.  recta  © 
eique  adjiciendae  sunt  horae  et  minuta  temporis  apparentis,  prius  per  heptacosiada 
redactae  in  partes  et  scrupula  aequatoris,  ut  sic  habeatur  asc.  recta  medii  coeli,  cui 
si  porro  adjiciantur  partes  90,  consurget  asc.  obliqua  gradus  orientis.  Tertio,  cum 
ait.  poli  borealis  deligenda  est  tabula  una  ex  90,  in  qua  quaesita  asc.  obliqua  horo- 
scopi ostendet  et  gradum  eclipticae  orientem,  et  angulum,  quem  ecliptica  facit  cum 
horizonte.  Haec  hactenus  ex  doctrina  primi  mobilis  fuerunt  repetenda.  Quarto,  cog- 
nito gradu  oriente,  scitur  etiam  nonagesimus  ante  illum  supra  Terram,  3 scilicet 
signis  retro  numeratis.  ......  v.  s.  fol.  700. 

Praecepta  a 134.  in  1,85.  referunt  calculum  eclipsium  iisque  inserviunt  tabulae  a 
fol.  89  in. 102.  Ad  usum  aurei  numeri  (v.  s.  p.  686.)  praec.  134.  haec  monet: 

Si  annus  propositus  currens  numeratus  fuerit  a nato  Christo  retro,  aufer 
ejus  completorum  numerum  a proxime  majori  capitum  periodi  magnae , quae 
adjuncta „est  typo  aurei  numeri,  sin  porro  seu  post  Christum,  ejus  numero 
ipsi  adde  minimum  capitum  ante  Christum ; aut  si  tam  est  prolixus,  ut  supe- 
ret caput  post.  Christum,  aufer  ab  eo  capitis  illius  completos,  a residuo  vel 
uno  vel  altero  abjice  tam  proxime  minorem  periodi  magnae,  quam  cyclos 
decemnovennales  integros  seu  annos  19,  38,  57,  76.  Quod  restabit  minus 
uno  cyclo,  est  anni  propositi  aureus  numerus  currens,  si  nihil  restabit,  19. 
Cadit  autem  anno  primo  periodi  Calippicae  76  annorum  (vel  Judaicae  84) 
ante  vel  post  meridiem  diei  23.  Martii  novilunium  medium  horis  totidem,  quot 
inveniuntur  annotatae  ad  periodum  antecedentem  subtractam.  At  annorum 
sequentium  aurei  possunt  aberrare  a noviluniis  mediis  horis  summum  36  in 
utrumque  latus.  Praecipua  commoditas  aurei  numeri  consistit  in  eo,  quod 
idem  indicat  sedes  noviluniorum  per  omnes  anni  menses. 

.Exemplum.  Quaeritur  aureus  a.  3993  a.  Chr.  Aufer  completos  3992  a 6904 
(proxime  majus  insertorum  inter  typum  et  cyclum  magnum),  relinquitur  2912.  Hinc 

aufer  minorem  2860,  restant  52,  hinc  aufer  38,  restat  14  aureus.  Et  quia  ad  2860 
annotatae  sunt  h.  4.  11'  ante  med.  noctem,  has  aufer  a 36  horis,  restant  32,  sed  et 
adde:  fiunt  40.  Ergo  novilunia  media  cadunt  inter  duo  momenta,  quorum  alterum 
40  horis  antecedit  dies  aureo  XIV  signatos,  alterum  32  horis  sequitur. 

Praec.  135.  Cujusque  anni  mensisque  Romani  sive  ante  sive  post 
Christum  medium  novilunium  et  plenilunium  exacte  promere. 

Si  annus  propositus  post  Christum  fuerit,  cum  anno  in  margine  (tab. 
Epactarum  fol.  seq.),  qui  proposito  currente  proxime  minor  fuit,  exscribe  dies, 
horas  et  minuta  residua  ad  illius  anni  finem,  qui  statuitur  in  meridie  Uranib. 
1.  Jan.  anni  sequentis.  Deinde  subtrahe  annos  epochae  exscriptae  finientes 
ab  annis  completis  temporis  propositi.  Tunc  cum  millenariis  et  cum  cente- 
nariis intervalli  exscribe  epactam  novilunii;  idem  fac  etiam  cum  annis  infra 
100,  idem  cum  mense, . propositum  currentem  proxime  antecedente,  et  adde 
epactas  tempori  exscripto.  Quodsi  horae  excreverint  ultra  24,  abjice  24  et 
pro  iis  unitatem  adde  dierum  numero.  Ita  acervabitur  temporis  intervallum, 
quanto  finem  mensis  ante  propositum  completi  praecedit  aliquod  novilunium. 
Hoc  intervallum  si  subtraxeris  a summa  dierum  proxime  majori,  ex  canone 
syzygiarum  excerpta,  relinquentur  completi  dies  etc.  de  currente  mense  pro- 
posito, quibus  exactis  contingit  novilunium  medium.  Si  vero  annus  fuerit 
a.  Chr.  aeram,  numerus  currentis  ipsius  aufertur  ab  epocha  proxime  majore, 
unitate  diminuta,  ut  restet  intervallum  annorum  completorum  et  insuper  men- 
ses initiales  completi  de  currente  proposito. 

Praec.  136.  Pro  copulis  accurate  deducendis  aliis  ex  aliis,  ad  cujus- 
que N.L.  vel  P.L.  numerum  dierum  completorum  mensis  etc.  adde  tempora 
syzygiarum  quotlibet  ex  canonio,  consurgit  numerus  pro  N.L.  alio  quaesito. 
Unde,  si  excreverit  in  tantum,  abjecti  dies  mensis  currentis,  in  quo  erat  prius 
N.L. , vel  etiam  summa  dierum  in  anno  simplici  vel  bissextili , residua  erit 
summa  dierum  ab  initio  anni  vel  mensis  sequentis,  in  quo  fit  quaesita  poste- 
rior copula. 

At  post  annos  8 (< octaeteris ) additur  ad  tempus  copulae  cognitae  d.  1. 
h.  12.  41 ' 16",  ut  consurgat  tempus  copulae  abhinc  centesimae  in  mense 
Juliano  eodem  revertente  vel  initio  proxime  sequentis. 

Post  annos  76  (periodus  Calippi)  auferuntur  h.  5.  50'  10"  pro  N.L. 
941mo  sequente.  Post  annos  464  adduntur  h.  1.  40'  14".  Denique  post 
annos  3400  adduntur  non  plus  quam  1'  19",  quae  est  exactissima  periodus, 
reducens  N.L.  non  quidem  ad  eundem  plane  locum  'Zodiaci,  at  eundem  in 
diem  et  horam  anni  mensisque  Juliani. 

Tabula,  ad  quam  praemissa  respiciunt  praecepta,  talis  est. 


Lunationum  seu  conjunctionum  Solis  et  Lunae 

Epochae. 

Epactae. 

Tempus  ante  finem 
in  margine. 

anni 

Anni  soluti. 

Novilunium  praecedit  finem  anni 
in  margine  Epactis 

4001 
5'Sg  3001 

14. 

d.  6. 

h.  34' 

54" 

1. 

10. 

d.  15.  h. 

11' 

21' 

49'" 

53"" 

0. 

9. 

3. 

12. 

2. 

21. 

6. 

22. 

43. 

39. 

46. 

gS'g  2001 

16. 

0. 

15. 

32. 

3. 

2. 

8. 

50. 

2. 

18. 

48. 

i!?  1001 

2. 

2. 

43. 

50. 

Biss.  4. 

14. 

0. 

1. 

24. 

8. 

41. 

901 

27. 

7. 

14. 

19. 

5. 

24. 

15. 

12. 

45. 

58. 

34. 

o o p;  801 

22. 

23. 

0. 

44. 

6. 

5. 

17. 

40. 

4. 

37. 

36. 

® 3 

• 

7. 

16. 

8. 

51. 

26. 

27. 

29. 

© tP  CD 

. 

B.  8. 

28. 

0. 

2. 

48. 

17. 

22. 

2 ® -+■ 

® a ® • 

t 

9. 

9. 

2. 

30. 

6. 

56. 

24. 

si-2  . 
201 

♦ 

10. 

19. 

17. 

41. 

28. 

46. 

17. 

26. 

10. 

23. 

21. 

♦ 

, , 

| S 101 

22. 

2. 

9. 

46. 

♦ 

, 

1 

17. 

17. 

56. 

12. 

• 

s»  100 

13. 

9. 

42. 

37. 

• 

2 o 200 

9. 

1. 

29. 

3. 

99. 

13. 

13. 

19. 

6. 

47. 

52. 

© >r3 

• 

B.  100. 

25. 

4. 

30. 

28. 

37. 

45. 

e o 

0 cr 
«-<•  • 

(+■  . 

• 

200. 

20. 

20. 

19. 

♦ 

54. 

4. 

25. 

ss 

n a 5'  900 

8. 

4. 

38. 

5. 

• 

• 

• 

s||  1000 

3. 

20. 

24. 

29. 

* 

11“  1100 

29. 

0. 

54. 

57. 

900. 

19. 

23. 

25. 

55. 

22. 

10. 

♦ 0^5 

e 

• 

1000. 

15. 

15. 

12. 

20. 

48. 

50. 

• 

2000. 

1. 

17. 

40. 

?8. 

26. 

30. 

g s 
g a 

• 

3000. 

17. 

8. 

52. 

59. 

15. 

20. 

2 i 1800 

28. 

4. 

♦ 

4. 

8. 

♦ 

* 

5-D  1900 

23. 

19. 

50. 

24. 

♦ 

♦ 

®|  2000 

19. 

11. 

36. 

49. 

♦ 

‘ 2100 

15. 

3. 

23. 

15. 

12000. 

10. 

10. 

3. 

50. 

39. 

2. 

In  mensibus. 

Epactae. 

Canon  Sy  zygiarum. 

Januarius 

1. 

11. 

15. 

57. 

I. 

29. 

12. 

44. 

3. 

10. 

51. 

Februarius  . 

29. 

11. 

15. 

57. 

II. 

59. 

1. 

28. 

6. 

21. 

41. 

Martius  , . 

30. 

22. 

31. 

54. 

III. 

88. 

14. 

12. 

9. 

32. 

32. 

Martius  . . 

1. 

9. 

47. 

50. 

IY. 

Aprilis  . . 

1. 

21. 

3. 

47. 

Y. 

Majus  . . 

3. 

8. 

19. 

44. 

VI. 

Junius  . . 

3. 

19. 

35. 

41. 

VII. 

Julius  . . 

5. 

6. 

51. 

38. 

VIII. 

Augustus 

6. 

18. 

7. 

35. 

IX. 

September  , 

7. 

5. 

23. 

31. 

X. 

October  . 

8. 

16. 

39. 

28. 

XI. 

November 

9. 

3. 

55. 

25. 

XII. 

Dedember 

10. 

15. 

11. 

22. 

XIII. 

383. 

21. 

32. 

41. 

20. 

58. 

Tabula  » subsidiaria  motuum  Solis«  (fol.  91.)  exhibet  loca  Solis  in  apogaeo  ad  annos 
currentes  4001,  3001,  2001,  1001.  901,  801  ....  . 101,  1,  100,  200  ...  . 3000,  nec 
non  motum  apogaei  ad  annos  solutos  1 — 100  et  inde  per  centenarios  usque  ad  1000  indeque 
per  millenarios  ad  12000. 


v.  c.  Anno  1 Ch.  Junii 

» 100  „ 

» 1600  „ „ 

Sic  anno  soluto  1. 

2. 


d.  1.  h.  10.  31'  27" 

d.  2.  h.  9.  48.  30. 

d.  16.  h.  23.  4.  17. 

d.  0.  h.  6.  13.  58. 

d.  0.  h.  12.  27.  56. 


— Locus  Q apog. 

— » © » 

— » © » 

— Motus  apogaei 

>3 


8°  20'  ll"n. 

10.  2.  54  n. 

5.  43.  38  2c. 
0.  1.  2 
0.  2.  4 etc. 

Folia  92  et  92  habent  „Tabulam  diurnorum  Solis“  sic  dispositam. 


Dies  ante  vel  post 
© apogaeum , cum 
interspersis  diame- 
tris ©. 

Motus  © coaequatus  ab 
apogaeo  fixo,  cum  diur- 
nis interpositis. 

Log.  distantiarum  © 
et  Terrae,  cum  log. 
diurnorum  inter- 
positis. 

Summae  differentia- 
rum inter  diurnos, 
cum  interspersis  ho- 
rariis. 

1. 

0°  57'  3" 

1784. 

0. 

15'  0" 

0.  57.  4. 

5042. 

2'  23" 

2. 

1.  54.  7. 

1783. 

0. 

♦ 

0.  57.  3. 

5040. 

• 

20. 

19.  1.  56. 

1684. 

10. 

15' 

♦ 

0.  57.  11. 

4819. 

• 

2.  23. 

52. 

49.  40.  4. 

• 

1139. 

47. 

15.  5. 

♦ 

0.  57.  48. 

3728. 

2.  25. 

91. 

87.  37.  56. 

42. 

125. 

15.  15. 

0.  59.  6 

1510. 

2.  28. 

♦ 

• 

183. 

180.  23.  15. 

1816. 

259. 

15.  32. 

1.  1.  20. 

2200. 

2.  33. 

Ex  tabula  «subsidiaria  motuum  Lunae«,  quae  exhibet  longitudinem-  apogaei  Lunae 
et  nodi  asc.  ab  aequinoctio  medio  ad  tempora  4001  a.  Ch.  ad  2000  p.  Ch.,  nec  non  „Ca- 
nonem  sexagenarium  dierum  in  quartis  revolutionum  anomaliae*  excerpsimus  laterculum,  in- 
scriptum 


Canonion  Revolutionum. 


Revolutiones  integrae. 

Apogaei  et  Lunae 
ipsius. 

Nodi  contra  signorum 
Seriem. 

I. 

d.  27.  h.  13.  18'  35" 

0.  3.  4.  11. 

0.  1.  27.  33. 

II. 

55.  2.  37.  9. 

0.  6.  8.  23. 

0.  2.  55.  6. 

III. 

82.  15.  55.  44. 

0.  9.  12.  34. 

0.  4.  22.  39. 

IV. 

110.  5.  14.  18. 

0.  12.  16.  46. 

0.  5.  50.  12. 

V. 

137.  18.  32.  53. 

0.  15.  20.  57. 

0.  7.  17.  45. 

VI. 

165.  7.  51.  27. 

0.  18.  25.  8. 

0.  8.  45.  18. 

VII. 

192.  21.  10.  2. 

0.  21.  29.  20. 

0.  10.  12.  51. 

VIII. 

220.  10.  28.  37. 

0.  24.  33.  31. 

0.  11.  40.  24. 

IX. 

247.  23.  47.  11. 

0.  27.  37.  43. 

0.  13.  7.  57. 

X. 

275.  13.  5.  46. 

1.  0 41.  54. 

0.  14.  35.  30. 

XI. 

303.  2.  24.  20. 

1.  3.  46.  6. 

0.  16.  3.  3. 

XII. 

330.  15.  42.  55. 

1.  6.  50.  17. 

0.  17.  30.  35. 

XIII. 

358.  5.  1.  29. 

1.  9.  54.  29. 

0.  18.  58.  8. 

XIV. 

385.  18.  20.  4. 

1.  12.  58.  40. 

0.  20.  25.  41. 

XV. 

413.  7.  38.  38. 

1.  16.  2.  52. 

0.  21.  53.  14. 

XVI. 

440.  20.  57.  13. 

1.  19.  7.  3. 

0.  23.  20.  47. 

XVII. 

467.  10.  15.  48. 

1.  22.  11.  14. 

0.  24.  48.  20. 

«Canon  motuum  lunarium  in  periodis  anomaliae  integris,  per  100  annos  expansos 
perque  centenarios  et  millenarios  collectos»,  inscriptione  bac  ipsa  patet;  assurgit  ad  annos 
12000.  Inscribuntur  singulae  columellae  ut  praemissi  laterculi  columellae. 

„Tabula  ficti  motus  seu  elongationis  Lunae  a loco,  in  quo  ipsa  proxime  apogaea  fuit 
Kepleri  Opera.  VI.  4.5 

vel  erit , velut  in  mense  vacuo , cum  horario  fleto , pro  syzygiis  luminarium  indagandis  et 
pro  computandis  locis  Lunae  ad  tempus  propositum,  si  addas  aequationes  menstruas'1,  duas 
implet  facies  (fol.  96.  et  97.),  propositis  temporibus  ab  apogaeo  a 0 in  13  dies,  in  capiti- 
bus columellarum  inscriptos  et  1 — 23  in  margine.  Adscripti  sunt  horarii  ficti  iisque  sin- 
gulis logarithmi,  ex  parte  „Heptacosiadis  logarithinorum",  inscripta  «Sexagesima  scrupula", 
desumti. 

Tabulae  «latitudinis  Lunae  in  eclipsibus  cum  reductione  loci  Lunae  ad  eclipticam", 
«parallaxinm  et  semidiametri  Lunae  cum  horario  ejus  vero  in  copulis"  et  «Canon  sexage- 
narius dierum  in  restitutionibus  integris"  finem  faciunt  partis  III.  Tabularum.  Lunae  paral- 
laxis  ab  apogaeo  ad  perigaeum  crescit  a 58'  22''  ad  63'  41",  semidiameter  a 15'  ad  16' 
22",  horarius  a 29'  24"  ad  38'  28".  His  adseriptum  est : Etsi  diameter  Lunae  demon- 
strative ex  causis  archetypieis  concinne  admodum  est  deducta,  observationes  tamen 
passim  desiderant  majorem,  forte  quia  aeris  lunaris  tanta  est  altitudo,  ut  soliditas 
globi  demonstrativa  circumcirca  per  eum  uno  scrupulo  vel  sesqui  augeatur,  vel  etiam 
majori,  pro  diversitate  causarum  physicarum.  Luna  etiam  verticalis  potest  apparere 
dimidio  scrupulo  major  quam  in  horizonte. 


Termini  eclipsium  Lunarium 

Luna  apogaea 
' apogaeo  ) 10.  46. 

perigaeo  j 10.  40. 


Sole  in 


perigaea 
12.  0. 
11.  54. 


Solarium 

Luna  apogaea  perigaea 

15.  58.  17.  12. 

16.  4.  17.  19. 


Accommodati  sunt  hi  termini  ad  motum  Lunae  fictum  seu  primo  aequatum,  non 
ad  medium  nec  ad  verum  omnimode;  similiter  ad  motum  nodi  aequalem  et  ad  maxi- 
mam inclinationem  limitis  ubique  praesuppositam : quia  haec  in  diebus  18  ante  et  post 
obviationem  © et  ,0,  parum  mutatur.  Praesupponitur  etiam  semidiameter  Lunae 
demonstrativa,  non  physice  ampliata. 

Ex  praeceptis  ad  eclipsium  doctrinam  pertinentibus  (134 — 177)  hoc  tantum  elegimus. 
(Praec.  148.  v.  s.  fol.  592,  praec.  171.  fol.  533.) 

Praec.  170.  Eclipsis  Solis  initium,  finis,  quantitas  etc.  quo- 
modo sint  computanda  ad  certum  aliquem  locum.  Primum  aut 
nescitur  hora  eclipsis  aut  scitur  praeterpropter.  Si  nescitur  hora,  tunc  nihil 
prius  est  faciendum,  quam  ut  computetur  tempus  exactum  copulae  cum 
locis  Q,  Q)  et  £1  in  ecliptica,  et  depromantur  parallaxes  © et  © , cum 
semidiametris  et  horariis  veris.  Si  vero  praescitur  hora  praeterpropter,  tunc 
ad  illam  computetur  locus  Lunae  fictus  et  reducatur  ad  verum,  computentur 
et  loca  © et  £1  ad  idem  momentum.  Nam  exacta  cognitione  ipsius  verae 
copulae  non  simpliciter  est  opus  potestque  parci  operae,  per  se  satis  operosae 
in  ceteris.  Depromantur  vero  etiam  hoc  casu  parallaxes  et  semidiametri  ut  prius. 

Secundo  cum  distantia  non  Solis  sed  Lunae  ipsius  a nodo  excerpatur  ex 
tabula  latitudinis  eclip.  reductio.  Illa  vero  jam  in  hac  computatione  ad  certum 
locum  Terrae  non  est  extendenda  a loco  Solis  ut  prius,  cum  de  omnimoda 
eclipsatione  Terrae  ageretur,  sed  a loco  Lunae  versus  nodum,  ut  habeatur 
locus  Lunae  reductus  ad  eclipticam. 

Tertio  eodem  ingressu  tabulae  excerpatur  etiam  latitudo  cum  sua  plaga. 

Quarto  tempus  aequale  Uraniburgicum  momenti,  ad  quod  loca  sunt  com- 
putata, convertatur  in  apparens  et  reducatur  ad  meridianum  loci;  tunc  ad  hoc 
exquirantur  parallaxes  longitudinis  et  latitudinis;  parallaxes  autem  dico  non 
Lunae  simplices,  sed  diminutas  parallaxi  Solis,  quae  dicuntur  parallaxes  Lunae 
a Sole.  Et  cum  his  parallaxibus  locus  Lunae  verus,  ad  eclipticam  reductus, 
veraque  latitudo  ejus  convertantur  in  visibiles.  Et  subtractione  facta  loci  © 
a loco  Lunae  visibili,  si  hic  superaverit,  vel  hujus,  si  antecesserit,  ab  illo, 
intervalla  longitudinis  et  latitudinis  adserventur  cum  titulis  vel  antecessionis 
Lunae  vel  superationis. 

Quinto.  Quodsi  nulla  fuerit  longitudinum  differentia,  jam  fere  habes  mo- 
mentum obscurationis  maximae  et  calculus  eo  est  perductus,  ut  ad  quantitatis 

eclipseos  inquisitionem  progredi  possis;  ad  initii  vero  et  finis  collectionem 
superest  aliquid  etiam  tunc  operae.  Repetendus  enim  erit  calculus  et  ad  ante- 
cedentem et  ad  sequentem  horam , nisi  forte  punctis  aequinoctialibus  aut 
Vicinis  gradibus  orientibus  angulus  orientis  per  bihorium  parum  mutetur;  tunc 
alterutra  saltem  repetitione  erit  .opus.  At  si  fuerit  aliqua  longitudinum  Q 
et  Q)  visibilis  differentia,  siquidem  Luna  antecesserit,  adde  ad  tempus  appa- 
rens horas  summum  duas,  ad  locum  verum  in  ecliptica  veros  horarios  Lunae 
a Sole  duos,  sin  Luna  superaverit,,  subtrahe  haec;  distantiae  vero  Lunae  a 
nodo  priori  adde  vel  aufer,  pro  re  nata,  horarios  Lunae  veros  integros  duos 
latitudinemque  de  novo  excerpe.  Ad  tempus  sic  mutatum  repete  processum 
parallaxium  Lunae  a Q rursumque  per  eas  veram  Lunae  longitudinem  (re- 
spectu quidem  Solis,  interim  immobilis  suppositi)  et  latitudinem  reduc  ad  visi- 
biles et  differentiam  a loco  Solis  initio  computato  exquire , ut  prius. 

Sexto  junctis  jam  duabus  luminarium  distantiis  visibilibus,  si  modo  altera 
sit  antecessionis,  altera  superationis  Lunae  (secus  enim  si  esset,  utendum  esset 
subtractione),  sic  emergit  motus  Lunae  a Sole  visibilis  unius  vel  duarum  hora- 
rum. Additis  enim  latitudinibus  visibilibus,  si  diversarum  fuerint  plagarum, 
vel  subtracta  minore  a majore  ejusdem  plagae,  habetur  et  latitudinis  visibilis 
mutatio  ad  unam  vel  duas  horas.  Quodsi  latitudinis  mutatio  fuerit  nulla,  ut 
contingere  potest,  vel  exigua,  per  horarium  visibilem  Q)  a Q et  praecessio- 
nem visibilem  Q)  facile  inquiritur  temporis  intervallum,  quanto  posterius  con- 
tigerit obscuratio  maxima,  quam  est  id,  ad  quod  est  inventa  praecessio  Lunae 
visibilis,  et  per  latitudinem  visibilem  utrinque  eandem  computatur  etiam  quan- 
titas obscurationis  maximae,  aut  si  nonnihil  inaequales,  per  latitudinem  ergo 
intermediam,  proportionaliter  tempori  antecessionis  vel  auctam  vel  diminutam. 
Denique  et  locus  Solis  in  ecliptica  exactus  determinabitur  per  horarium  ejus 
in  tempus  ductum  et  quotientem  loco  Solis  primo  computato  adjectum. 

Sin  autem  fuerit  aliqua  latitudinum  visibilium  inaequalium  insignis  vel 
summa  vel  differentia,  ne  igitur  tunc  varietatem  hanc  satis  notabilem  et  in 
diminuenda  luce  diei  in  eclipsibus  magnis  momenti  non  parvi,  ne  hanc  inquam 
transeamus  obiter;  inquirenda  erit  tam  distantia  duorum  situum,  quam  ejus 
pars  seu  scrupula  residua  usque  ad  obscurationis  maximae  locum,  et  distantia 
in  ea  centrorum.  Rursum  igitur  cum  distantia  duorum  Lunae  situum,  tan- 
quam  cum  unius  vel  duarum  horarum  motu  visibili  Lunae  ipsius  (non  Q)  a ®) 
et  cum  ejus  parte,  quae  antecessioni  Lunae  respondet,  indagabitur  temporis 
intervallum  ab  illo  momento,  quo  Luna  antecedere  inventa  est,  ad  obscura- 
tionem maximam. 

Quantitas  vero  defectus  per  semidiametros  luminarium  et  distantiam  hanc 
visibilem  centrorum  invenietur.  Excipe  cum  diameter  Solis  superat  diametrum 
Lunae,  quod  fit,  illo  in  perigaeo,  hac  in  apogaeo  versante;  tunc  enim,  quando 
distantia  centrorum  est  minor  differentia  semidiametrorum , semper  circulus 
manet  lucidus,  latitudine  in  medietatibus  tanta,  quanta  est  illa  differentia 
semidiametrorum. 

Denique  per  hanc  centrorum  distantiam  visibilem  in  momento  obscura- 
tionis maximae  et  per  summam  semidiametrorum  Solis  et  Lunae  scrupula 
dimidiae  durationis  quaeruntur,  eaque  per  horarium  jam  Q)  a Q visibilem, 
seu  in  ecliptica  seu  in  via  obliqua,  convertuntur  in  tempus  atque  id  additum 
et  ablatum  a momento  obscurationis  maximae,  prodit  initium  et  finem  deli- 
quii praeterpropter. 

Potest  autem  locus  Lunae  visibilis  ad  haec  tria  momenta , sic . definita, 

certitudinis  causa  rursum  computari,  et  in  illo  quantitas  defectus,  in  istis 
initium  et  finis  corrigi,  si  nonnihil  discrepare  deprehendantur  a prius  inventis. 
Nam  parallaxes  saepe  turbant  rectitudinem  et  aequabilitatem  motus  Lunae 
visibilis.  Quo  loco  praecipuus  erit  usus  praec.  29.  (de  antilogariihmorum  usu), 
ut  ex  inventa  ad  momentum  existimatum  initii  vel  finis  distantia  ecliptica 
luminarium  visibili  et  latitudine  etiam  visibili,  tanquam  duobus  lateribus  circa 
rectum,  inquiratur  tertium  recto  subtensum,  quod  erit  distantia  centrorum  visi- 
bilis; quae  si  aequat  summam  semidiametrorum,  merum  eo  momento  erit  ini- 
tium vel  finis,  sin  discrepet,  momento  temporis  addendum  erit  vel  subtrahen- 
dum et  sic  repetendus  calculus.  In  maximae  vero  obscurationis  momento 
exacto  locus  Lunae  visibilis  in  ecliptica  semper  in  illam  a Sole  plagam  vergit, 
ubi  latitudo  visibilis  ejusdem  denominationis  est  minor.  Ulterius  nullum  est 
remedium  generale  correctionis  plenariae,  nisi  in  crebra  repetitione  totius  cal- 
culi circa  medium  et  attentione,  qua  vice  distantia  centrorum  eliciatur  omnium 
minima. 

Exemplum  eclipsis  solaris  ad  certum  locum  computandae.  Eras- 
mus  Reinboldus  praefatione  in  Theorias  Purbachii  ex  scriptore  turbarum  Bohemica- 
rum  Polono  meminit  eclipsis  Solis  anno  1415.  die  6.  Junii  hora  18,  cum  sint  visae 
stellae  ut  noctu  et  aves  subita  caligine  territae  passim  e sublimi  in  terram  deciderint. 
Cum  ergo  apponat  historicus  tempestatem  diei,  computata  ad  horam  18.  aequalem 
p.  m.  Uraniourgicum  ex  subsidiariis  loca  sic  inveniuntur:  0 23°  50'  28"  H,  J)  22° 
54'  28"  II,  75  1°  9'  0 5,  parallaxis  0 0'  59",  semidiameter  15'  0". 

Quia  ergo  3)  non  abest  integro  gradu  a 0,  scii.  56',  pergam  recta  ad  locum 
ejus  visibilem,  dimisso  momento  copulae  verae.  Nam  distantia  J)  ab  apogaeo  d.  12 
h.  1.  dat  parallaxin  63'  26",  semidiametrum  16' 18",  horarium  37'  55".  Et  quia  locus 
Lunae  iste  fictus  tantum  est,  quippe  adhuc  extra  copulas,  reducam  eum  ad  verum, 
qui  erit  22°  50'  59"  II,  locus  75  1°  9'  6"  S-  Distantia  8°  18'  7"  dat  latitudinem 
0°  45'  51"  borealem.  Reductio  2'  8"  addenda  loco  Lunae,  ut  versus  nodum  sequen- 
tem : ita  fiet  22°  53'  7"  H locus  Lunae  ad  eclipticam  reductus. 

Cum  ergo  computaverimus  ad  hor.  18.  aequalem,  0 in  24°  H dat  aequationem 
temporis  Tychonicam  2'  12"  subt.  ab  apparente,  ergo  addendam  ad  aequale,  ut  fiat 
h.  18.  2'  12".  Et  propter  reductionem  ad  meridianum  Pragensem  adduntur  5',  quia 
locus  orientalior.  Ita  tempus  reductum  ad  meridianum  est  h.  18.  7'  12".  Ad  hoc 
igitur  tempus  exquisitae  parallaxes  ) a0  per  asc.  obliq.  85°  2'  reperiuntur,  long. 
37'  38",  lat.  45'  18".  Ita  manet  latit.  visa  bor.  0'  33",  long.  23°  30' 45"  H in  eclip- 
tica, ut  antecedat  Luna  Solem  sc.  19'  43"  visibiliter. 

Addam  ergo  in  secunda  computatione  tempori  horas  2 et  loco  Lunae  ecliptico 
vero  duos  horarios  veros  J)  a © , id  e$t  1°  11'  4",  ut  sit  locus  Lunae  24°  4'  11"  H, 
respectu  quidem  prioris  loci  Solis,  quasi  is  in  eodem  loco  interim  haeserit.  Distantiae 
vero  a nodo  8°  18'  7"  adimo  horarios  veros  duos  ab  aequinoctio,  id  est  1°  15'  50", 
quia  hic  posteriori  tempore  3 est  vicinior  nodo,  erit  distantia  a nodo  7°  2'  17",  dans 
latitudinem  veram  0°  38'  53".  Cum  ergo  prius  fuerit  asc.  obliqua  orientis  gradus 
85°  2'  15",  post  duas  horas  fuit  115°  2',  et  computatur  parallaxis  lat.  37'  12",  long. 
32'  34"  et  visus  locus  J)  24 0 36'  45"  H,  siquidem  0 haesisset  interea  suo  loco. 
Superatio  ergo  46'  17",  quae  juncta  priori  antecessioni  dat  visibilem  motnm  bihorii  66'. 

Yisa  latitudo  fit  1'  42"  sept.  propemodum  eadem,  itaque  facile  obscurationis 
maximae  momentum  habetur.  Nam  si  visibilis  horarius  33'  0"  dat  horam  unam,  ante- 
cessionis 19'  45"  dabunt  35'  51". 

Fuit  igitur  medium  hora  18.  43'  3"  apparenti  Pragae,  et  horarius  Solis  2'  23", 
multiplicatus  in  tempus  36',  dat  0'  56",  itaque  locus  eclipsationis  exactus  est  23° 
51'  25"  H-  Rursum  si  horis  2 mutatur  visa  latitudo  per  1'  9",  et  hora  una  per 
35",  ergo  minutis  36  debentur  21".  In  medio  ergo  eclipsis  est  latitudo  visa  0'  54", 
qua  ablata  a summa  semidiametr.  31'  18",  restant  scrupula  defectus  30'  24",  cum 

diameter  Solis  habuerit  tantum  sc.  30.  Defectus  igitur  totalis  fuit  Pragae , et  tene- 
brae tanto  majores,  quod  centrum  Lunae  paulo  altius  centro  Solis  transire  visum, 
claritatem  aeris  vel  aetheris  super  Germaniam  fusi  (multorum  milliarium  altitudinem 
et  latitudinem  occupante  diametro  umbrae)  penitus  exstinxit. 

Summa  semidd.  31'  18"  et  distantia  centrorum  in  medio  0'  54"  efficiunt  scru- 
pula dimidiae  durationis  31'  17",  quibus  divisis  per  33'  horarium  visibilem,  dimidia 
duratio  fit  56'  54".  Itaque  quamvis  eclipsis  totalis  erat,  quia  tamen  a nonagesimo 
multum  distabat,  ubi  parallaxis  motum  visibilem  non  multum  retardat,  et  quia  Luna 
velox,  eclipsis  non  potuit  durare  horas  duas.  Incepit  igitur  Pragae  h.  17.  46'  post 
merid.  antecedentem,  desiit  hora  19.  40'  apparenti. 

Computet,  qui  habet  otium,  ad  haec  tria  momenta,  deductisque  parallaxibus  loca 
visibilia  constituat  et  distantiam  centrorum  exquirat,  ut  tempora  et  quantitas,  si  opus 
erit,  corrigantur. 

Cap.  XXXIII.  agit  de  conjunctionibus  et  oppositionibus  aliorum  planetarum,  et  de 
E&hynois  et  artoxaTaOTaoeoi. 

Praec.  178.  Conjunctiones  mediae  planetarum  sex  et  £1  et  0°  X sin- 
gulorum cum  Sole  sic  indigetantur.  Ad  tempus  propositum  colligantur  motus 
medii  Solis  et  ceterorum  unius,  et  auferatur  locus  celerioris  a loco  tardioris, 
adscitis,  si  opus  est,  12  signis;  quod  restat  intervallum  leviori  ad  pondero- 
siorem (ut  astrologi  loquuntur) , signis  in  gradus  conversis  dividatur  per  6, 
ut  prodeant  scrupula  restitutionis  unius  integrae  pauciora  quam  60.  Cum 
his  scrupulis  ex  canone  sexagenario  dierum,  qui  spectat  ad  quemque  erronum, 
excerpantur  sexagenae  dierum,  dies  et  scrupula , tempus  sc.  desideratum.  Si 
de  oppositione  quaeratur,  aut  de  9 et  $ retrogradorum  cf  cum  Q,  aut  de 
scrupulis  restitutionis  integrae  adimantur  30',  aut  si  non  possunt,  addantur, 
et  tunc  fiat  excerptio. 

Praec.  179.  Pro  o"  mediis  planetarum  et  £1  inter  se  mutuo,  ut  scia- 
tur, quando  sequatur  quaelibet  tempus  propositum,  quaere  a"  cujusque  cum 
0 proxime  sequentem  seorsim  et  aufer  tempus  collectum  a celeriori,  a tem- 
pore pro  tardiori,  assumto,  si  opus  erit,  tempore  unius  restitutionis  integrae 
0 ad  eum  vel  ejus  ad  Q.  Tunc  perlustra  singulas  canonum  duorum  lineas, 
attendens,  quando  areae  utriusque  differentiam  aequalem  ei,  quae  modo  resta- 
bat, inter  se  faciant  et  in  quotis  numerorum  membris.  Quae  tempora  ex  areis 
excerpta  hoc  praestant,  eorum  quodque  est  adjiciendum  tempori  suae  ad  0 
restitutionis  proximae. 

Praec.  180.  Quantum  vero  temporis  intervallum  intercedat  inter  duas 
proximas  conjunctiones  medias  eorundem  planetarum,  sic  invenies.  Si  duorum 
unus  est  Sol,  tempora  restitutionum  sunt  in  areis,  praeterquam  in  canone 
o'  O 3i  in  eo  enim  quartarum  restit.  tempora  sunt  in  areis  condita.  Ergo 
quoties  in  ceteris  descenditur  per  lineam  unam,  in  lunari  canone  per  4 lineas 
est  descendendum,  ut  comparari  possint  tempora  harum  restitutionum  Q)  ad 
apogaeum  et  £),.  Si  vero  non  est  Sol  duorum  unus,  quaere  tempora  in  duo- 
rum aliorum  canonibus  aequalia,  restitutionum  sc.  Solis  ad  utrumlibet  et  quae 
summa  temporis  utrobique  inventa  fuerit  eadem,  illa  definiet  periodum  quaesitam. 

Praec.  181.  Quando  denique  fiat  apocatastasis  plurium  inter  se  mobi- 
lium eorumve  quadratorum  vel  oppositorum  locorum,  etsi  operosum  est,  prae- 
stant tamen  hi  canones  adjumenta  opportuna.  Discrimen  initio  notetur  perio- 
dorum causa  longitudinis:  brevissima  est  3 ad  £1  > exinde  Q)  ad  0°  X> 
3 ad  apogaeum,  3 ad  0 (^ic  centrum  Terrae  spectatur,  ceterarum  centrum 
est  idem,  quod  corporis  solaris).  Earum  brevissima  9 a ©>  tunc  0 ad 
0 ad  aequinoctium,  0 ad  fj,  0 ad  Ij.,  9 ad  0 , 0 ad  cf, 

Fac  igitur  initium  a periodo  breviori,  ejus  tempus,  quod  in  suo  canone 
reperitur  exactum,  quaere  in  canone  tardioris  et  constitue  proportionem  resti- 
tutionum utrinque  per  marginis  numeros  tempusque  per  areas , in  quo  quam 
fieri  potest  minimo  tria  mobilia  quam  proxime  rursum  coeant , quartasve  aut 
oppositiones  assequantur.  Quodsi  fuerit  aliqua  differentia  residua  temporum, 
secundo  ingressu  perge  ad  sexagecuplorum  tempora  in  numerorum  membris 
posterioribus  aequanda  exactius.  Nam  si  in  hac  quoque  periodo  majori  resi- 
dua fuerit  aliqua  differentia,  illa  multiplicata  aliquoties  cum  suis  temporibus 
et  restitutionum  numeris,  tandem  excrescet  in  magnitudinem  differentiae  periodi 
minoris , itaque  corrigetur,  si  iis  aliquot  majoribus  adjeceris  vel  ademeris 
unam  minorem,  quo  pacto  periodus  constituetur  tertia.  Si  tempus  hujus  periodi 
tertiae,  quae  non  multis  vicibus  contineatur  in  aetate  mundi,  quaesiveris  etiam 
in  canone  quarti  mobilis,  quod  restitutionem  ad  © tardiorem  habet,  associa- 
bis et  illud  ad  eandem  apocatastasin  quam  proxime.  Semper  autem  discre- 
pantia, si  qua  emerget,  in  tardiori  facilius  toleratur,  quippe  correctione  ejus 
motus  medii  tollenda,  quam  in  celeriori,  quippe  quae  tardius  etiam  excrescit 
in  aliquam  sensibilem  magnitudinem. 

In  Lunae  motibus  inter  se  conciliandis  laborarunt  veteres;  periodo  nomen  fece- 
runt etieAiyno?  — - evolutio.  Igitur  differt  quarta  latitudinis  a quarta  anomaliae  per 
5'  8"  6?/5'";  haec  differentia  per' omnes  canonum  lineas  descensu  facto  non  excrescit 
ad  magnitudinem  temporis  unius  quartae.  Ergo  reversus  ad  lineam  summam,  ex  resti- 
tutione 1 facio  T seu  60,  tunc  et  differentia  fit  5°  8'  6 3/5";  itaque  secundo  ingressu 
per  restit.  20  invenio  diff.  d.  1.  42'  42",  quae  addita  priori  facit  diff.  d.  6.'  50'  49", 
aequalem  fere  tempori  unius  quartae.  Quare  correctio  fit  subtractione  unius  quartae 
de  tardiori  nasciturque  periodus  minima  79  quartarum  anomaliae  et  80  quartarum 
latitudinis,  cujus  tempus  est  9 sexag.  4°;  sed anomalicum  jam  deficit  per  2'  30"  17'". 
Hujus  igitur  periodi  socia  erit,  quae  habet  80  anom.  et  81  lat. , cujus  tempus  9 
sexag.  11°.  Hic  adhuc  superat  anomaliam  per  2'  37"  50'".  Et  quia  hic  excessus  et 
ille  defectus  sunt  pene  pares,  altera  periodus  alteram  corrigit,  semel  sumtae.  Fit  ita 
periodus  secunda  159  quart.  anom.  et  161  quart.  lat.',  cujus  tempus  18  sexag.  15°  etc., 
in  quo  superat  anomalicum  per  7"  33"'.  Cumque  tempus  sit  triennii,  in  annis  180 
jam  fit  diff.  7'  33"  et  in  1400  annis  superat  diem.  At  in  motu  anomaliae  .non  pos- 
sumus intra  hoc  tempus  perdere  diem,  in  lat.  ne  horam  quidem,  quare  pergendum  est 
ad  periodum  exactiorem.  ....  Tempora  colliguntur  6"  4'  10°  etc.  exceditque  ano- 
malicum  per  45",  per  canonem  vero  Julianorum  redacta  ad  annos  dant  61  Va-  (Se- 
quentia v.  s.  fol.  532.) 

Praec.  182 — 184.  Anticipationem  (jiQoefxntcomv)  aequinoctiorum,  peren- 
dinationem  [fiereixuTcoai'»),  ortus  fixarum,  et  praecessionem  aequinoctiorum,  seu 
quantitatem  anni  tropici  mediam  indagare  in  quacunque  annorum  summa 
assumta;  . 

Summam  annorum  divisione  per  60  converte  in  sexagenas  primas,  sum- 
mam primarum  in  secundas  etc. , cum  his  sexagenis  et  annis  singulis  in  mar- 
gine canonum  sexagenariorum  quaesitis  excerpe  tempora  sub  Julianorum,  tropi- 
corum et  sidereorum  titulis,  quaeque  seorsim , factaque  additione  convenienti 
excerptorum  per  diversos  ingressus : si  tempus  tropicorum  subtraxeris  a tem- 
pore Julianorum,  restabit  nQommwais , si  Julian.  tempus  a tempore  sidereo- 
rum — fxsTs/j,7itooms , si  denique  tropicorum  a sidereis  — praecessio,  quae 
aequat  TiQoefxntmaiv . et  ixersiunroomv  junctas.  Sed  in  anticipatione  et  perendi- 
natione  cura,  ut  annorum  propositorum  numerus  sit  pariter  par.  (Vide  Epit. 
Astr..  fol.  527.) 


Praecepta. 

Praec.  185.  De  apocatastasi  annorum  tropicorum  et  sidereorum,  seu 
de  anno  magno  coelesti. 

'E&fayfxovs  vero  annorum  Julianorum,  tropicorum  et  sidereorum  vestigabis 
methodo  superiori.  Invenies  autem  25411  sidereos  aequales  25412  tropicis, 
Julianorum  vero  et  tropicorum  est  fere  duplo  tardior,  uec  non  et  Julianorum 
cum  sidereis.  Denique  omnium  trium  in  idem  caput  restitutio  immanem  sum- 
mam annorum  postulat,  quam  relinquo  calculatori  quaerendam. 

Quem  dicit  Keplerus  supra  scanonem  sexagenarium  dierum«,  complectitur  annos  60  et  sic 
se  habet. 

In  annis  Julianis.  Iu  annis  Tropicis.  In  annis  Sidereis. 

15.* 

38. 

Pars  quarta  tabularum  praeter  catalogum  fixarum , ex  Tychonis  Progymn.  desumtum, 
duas  tantum  refert  tabulas,  quas  hic  subjungimus  ad  usum  praeceptorum  sequentium  et 
eorum,  quae  fol.  550,  601  s.  praemisimus. 

Epochae  argumenti  obliquitatis  et  prosthaphaereseos  aequinoctiorum  forma 

quintuplici. 


I.  Ex  fide  observationum  antiquarum 

3.  21. 

23 

3.  18. 

52 

4.  14. 

15 

3.  22.  3 

1477 

1190 

5.  10 

29.  13 

10. 

40 

o300 

3.  21. 

51 

3-  19. 

30 

4.  17. 

28 

3.  26.  52 

1403 

1264 

5.  20 

28.  30 

5. 

21 

5*400 

3.  22. 

19 

3.  20. 

9 

4-  20- 

40 

4.  1.  41 

3993. 

1329 

1338 

6.  0 

23.  28-  28 

0. 

sub 

S-500 

3.  22. 

46 

3-  20. 

47 

4-  23. 

52 

4.  6.  31 

3919. 

1255 

1412 

6.  10 

28.  39 

5' 

21" 

§600 

3.  23. 

14 

3-  21. 

26 

4.  27. 

4 

4.  11.  20 

3845. 

1181 

1486 

6.  20 

29.  13 

10. 

40 

700 

3.  23. 

42 

3-  22. 

5 

5.  0. 

16 

4.  16.  9 

3771. 

1107 

1560 

7.  0 

30.  9 

15. 

32 

800 

3.  24. 

10 

3.  22. 

43 

5.  3- 

28 

4.  20.  59 

3697. 

1033 

1634 

7.  10 

31-  23 

19. 

58 

900 

3.  24. 

37 

3-  23. 

22 

5-  6. 

40 

4.  25.  48 

3623. 

959 

1708 

7.  20 

32.  55 

23. 

43 

1000 

3.  25. 

5 

3.  24. 

0 

5.  9. 

53 

5.  0.  38 

3549. 

885 

1782 

8.  0 

34.  42 

26. 

47 

1100 

3.  25. 

33 

3-  24. 

39 

5.  13- 

5 

5.  5.  27 

3475. 

811 

1856 

8.  10 

36.  39 

29. 

4 

1200 

3.  26. 

1 

3-  25. 

17 

5-  16. 

17 

5.  10.  16 

3401. 

737 

1930 

8-  20 

38.  46 

30. 

27 

1300 

3.  26. 

29 

3-  25. 

56 

5-  19. 

29 

5.  15.  6 

3327. 

663 

2004 

9.  0 

23.  40.  55 

30. 

31 

14005 

3.  26. 

56 

3-  26. 

35 

5-  22. 

41 

5.  19.  55 

3253. 

589 

2078 

9.  10 

43.  4 

30. 

22 

1500 

3.  27. 

24 

3-  27. 

13 

5-  25- 

53 

5.  24.  45 

3179. 

515 

2152 

9.  20 

45.  10 

28. 

54 

1600 

3.  27. 

52 

3-  27. 

52 

5.  29. 

6 

5.  29.  34 

3105. 

441 

2226 

10.  0 

47-  6 

26. 

33 

1700 

3.  28. 

20 

3.  28. 

30 

6-  2. 

18 

6.  4.  23 

3031. 

367 

2300 

10.  10 

48-  52 

23. 

30 

1800 

3.  28. 

47 

3-  29. 

9 

6.  5- 

30 

6.  9.  13 

2957. 

293 

2374 

10.  20 

50-  23 

19. 

43 

1900 

3.  29. 

15 

3-  29. 

47 

6-  8- 

42 

6.  14.  2 

2883. 

219 

2448 

11.  0 

51.  37 

15. 

18 

2000 

3.  29. 

43 

4-  0. 

26 

6-  11. 

54 

6.  18.  51 

2809. 

2735. 

2661. 

145 

2522 

11.  10 

52-  31 

10. 

28 

2100 

4.  0. 

11 

4.  1. 

4 

6-  15. 

6 

6-  23.  41 

71 

2596 

2670 

11.  20 

12.  0 

53.  5 
23.  53.  16 

5. 

0. 

16 

0 

Semid. 

circelli 

1.  47. 

40 

1.  47. 

40 

0.  47. 

10 

0.  23.  35 

Ante  Ch.  4000  5«  28°  58'  40")  . t 

Christi  V.nnrha  11  90  1 /L  /LO  ( ACCUraie. 

Media 

Obliq. 

24.  17. 

40 

24.  17. 

40 

24.  17. 

40 

23.  54.  5 

Anno 

ante  Oliri- 

stum 

3993. 

24. 

Julii. 

Semidiameter  circelli  fit  0°  12'  24'' 
Obliquitas  media  23.  40-  55" 

Argum.  I 38  1° 
Obliq.  praecise 

58' 

me- 

I8  21°  55' 
Obliquitas 

O8  0°  0' 
Obliquitas 

8S  29°  48' 
Obliquitas 
media  prae- 
cise , ubi 
maxima  po- 
nitur super- 

Anno  ante  Christum  3993.  die  24.  Julii 
Argumentum  Sig.  6.  0°  0'  0". 
Obliquitas  minima  praecise. 

dia, quae  superficiem 
orbis  Terrarum  sic 
dividit, ut  duae  zonae 
temperatae  tantun- 

minor  me- 
dia, ubi  me- 
dia ponitur 
ut  forma  II. 

maxima 
praecise, 
ubi  media 
ponitur  ut 

dem  occupent,  quan- 
tum tres  intemp.  Ubi 

forma  II.  et 

III. 

ficiem  orbis 
sic  dividere 

minima  ponitur  22. 
30',sedecima  circuli. 

utfor.II.me- 
dia  dividit. 

Praecepta. 

Tabula  motus  medii  argumenti  obliquitatis  eclipticae,  pro  forma  obliquationis  quintuplici. 


r 

I. 

II. 

III. 

IV. 

V. 

In  annis 
solutis. 

Motus 

argumenti. 

Adde 

Pensatio  motus 
stellarum. 

Motus 

argumenti. 

Motus 

argumenti. 

Motus 

argumenti. 

Pensatio  motus 
stellarum. 
Adde 

Motus 

argumenti. 

stellarum. 

Adde 

Pensatio  motus 

4 

0S 

0°  32'  25'' 

1 

0S 

0° 

1'  7" 

0S 

0° 

1'  33" 

Os  0° 

7' 41" 

0° 

0' 

10" 

Os 

0°  11' 35" 

0° 

0' 

5" 

8 

1. 

4.  50 

2 

0. 

2.13 

0. 

3.  5 

0. 

15.22 

0. 

0. 

19 

0.23.  9 

0. 

0. 

10 

12 

1. 

37.  15 

2 

0. 

3.20 

'o. 

4.  38 

0. 

23.  4 

0. 

0. 

29 

0.  34.  44 

0. 

0. 

15 

16 

2. 

9.40 

3 

0. 

4.27 

0. 

6.  10 

0. 

30.45 

0. 

0. 

39 

0.  46.  18 

0. 

0. 

20 

20 

0. 

2. 

42.  5 

4 

0. 

0. 

5.  33 

0. 

o. 

7.43 

0.  o. 

38.  26 

0. 

0. 

48 

0. 

0.  57.  53 

0. 

0. 

25 

24 

3. 

14.  30 

4 

0. 

6.  40 

0. 

9.  15 

0. 

46.  7 

0. 

0. 

58 

1.  9.27 

0. 

0. 

30 

28 

3. 

46.  55 

5 

0. 

7.  47 

0. 

10.48 

0. 

53.48 

0. 

1. 

7 

1.21.  2 

0. 

0. 

35 

32 

4. 

19.20 

6 

o. 

8.  53 

0. 

12.  20 

1. 

1.  30 

0. 

1. 

17 

1.32.36 

0. 

0. 

40 

36 

4. 

51.45 

6 

0. 

10.  0 

0. 

13.  53 

1. 

9. 11 

0. 

1. 

27 

1.  44  11 

0. 

0. 

45 

40 

0. 

5. 

24.  10 

7 

0. 

0. 

11.  7 

0. 

o. 

15.  25 

0.  1. 

16.  52 

0. 

1. 

36 

0. 

1.  55.  45 

0. 

0. 

50 

44 

5. 

56.  35 

8 

0. 

12.  13 

0 

16.58 

1. 

24.  33 

0. 

1. 

46 

2.  7.  20 

0. 

0. 

55 

48 

6. 

29.  0 

8 

0. 

13-  20 

o. 

18.  31 

1. 

32. 14 

o. 

1. 

55 

2. 18.  54 

0. 

1. 

0 

52 

7. 

1 24 

9 

0. 

14.27 

0. 

20.  4 

1. 

39.  56 

0- 

2. 

5 

2.  30.  29 

0. 

1. 

5 

56 

7. 

33.  49 

9 

0. 

15-  33 

0. 

21-  36 

1. 

47.37 

o. 

2. 

15 

2.42.  4 

0. 

1. 

10 

60 

0. 

8. 

6.  14 

10 

0. 

0. 

16-40 

0. 

0. 

23-  9 

0.  1. 

55.  18 

0. 

2. 

24 

0. 

2.53.  38 

0. 

1. 

15 

64 

8. 

38.  39 

11 

0. 

17.47 

0. 

24.41 

2. 

2.  59 

0. 

2- 

34 

3.  5. 13 

0. 

1. 

20 

68 

9. 

11.  14 

11 

0. 

18-  53 

0. 

26-  14 

2. 

10.40 

o. 

2- 

44 

3.  16.  47 

o. 

1. 

25 

72 

9. 

43.  29 

12 

0. 

20-  0 

0. 

27-  46 

2. 

18-  22 

o. 

2. 

53 

3.  28.  21 

0. 

1. 

30 

76 

10. 

15.54 

13 

0. 

21-  7 

0. 

29.  19 

2. 

26.  3 

0- 

3. 

3 

3-  39.  56 

0. 

1. 

35 

80 

0. 

10. 

48. 19 

13 

0. 

0. 

22.  13 

0. 

0. 

30-  51 

0.  2. 

33-  44 

o. 

3. 

12 

0. 

3-  51.  30 

0. 

1. 

40 

84 

11. 

20.44 

14 

0. 

23-20 

0. 

32-  24 

2. 

41.  25 

0- 

3 

22 

4.  3.  5 

0. 

1. 

45 

88 

11. 

53.  9 

15 

0. 

24-  27 

0. 

33.56 

2- 

49-  6 

0- 

3- 

32 

4-  14.  39 

0. 

1. 

50 

92 

12. 

25.  34 

15 

0. 

25.  33 

0. 

35.  29 

2. 

56-  47 

o. 

3. 

41 

4.  26.  14 

0. 

1. 

55 

96 

12. 

57.59 

16 

0. 

26-  40 

0. 

37-  1 

3- 

4-  28 

o. 

3 

51 

4-  37.  48 

0. 

2. 

0 

100 

0. 

13. 

30.24 

17 

0 

0. 

27-47 

0. 

0. 

38-  34 

0.  3. 

12.  9 

o. 

4- 

1 

0. 

4-  49.  23 

0. 

2. 

5 

200 

0. 

27. 

0.  48 

34 

0. 

55-  33 

1. 

17.  7 

6. 

24- 17 

o. 

8- 

2 

9.  38-  47 

0. 

4. 

10 

300 

1. 

10. 

31.  12 

51 

1. 

23-  20 

1. 

55-41 

9. 

36.  26 

0. 

12. 

4 

0.14.28.  10 

0. 

6. 

14 

400 

1. 

24. 

1.  36 

1. 

9 

1. 

51-  7 

2. 

34-  14 

12. 

48-  34 

0. 

16- 

5 

0.19.  17-  33 

0. 

8- 

18 

500 

2. 

7. 

32.  0 

1. 

26 

2. 

18-  53 

3. 

12-  47 

16. 

0.  43 

0. 

20. 

6 

0.24.  6-  57 

0. 

10. 

24 

600 

2. 

21- 

2.24 

1. 

43 

2. 

46-40 

3. 

51-21 

19. 

12-  52 

0. 

24- 

8 

0.28-  56-20 

0. 

12. 

29 

700 

3. 

4. 

32.48 

2. 

0 

3. 

14-  27 

4. 

29-  55 

22. 

25-  0 

0. 

28- 

9 

1. 

3.  45-  43 

0. 

14. 

33 

800 

3. 

18- 

3. 12 

2. 

17 

3. 

42- 13 

5. 

8-  28 

25- 

37*  9 

0. 

32. 

10 

1. 

8-35.  7 

0. 

16. 

38 

900 

4. 

1- 

33.  36 

2. 

34 

4. 

10-  0 

5. 

47-  2 

0.28. 

49-  17 

0. 

36- 

12 

1.13-24-  30 

0. 

18. 

43 

1000 

4. 

15. 

4.  0 

2. 

51 

0. 

4. 

37-  47 

0. 

6. 

25-  36 

1.  2. 

1 26 

o. 

40- 

13 

1. 

18.  13-  53 

0. 

20. 

48 

2000 

9. 

o. 

8.  0 

5. 

42 

9. 

15-  34 

12. 

51-  12 

2.  4. 

2-52 

1. 

20- 

26 

3. 

6.27-46 

0. 

41. 

36 

3000 

1. 

15* 

12.  0 

8. 

33 

13. 

53  21 

19. 

16  48 

3.  6. 

4-  18 

2. 

0. 

39 

4.24.  41-  39 

1. 

2. 

24 

4000 

6* 

o. 

16.  0 

11. 

24 

18. 

31.  8 

0. 

25. 

42.  24 

4.  8. 

5-  44 

2. 

40. 

52 

6. 

12.  55-  32 

1. 

23. 

12 

5000 

10. 

15* 

20.  0 

14. 

15 

23. 

8-  55 

1. 

2. 

8-  0 

5.10. 

7-  10 

3. 

21. 

5 

8. 

1.  9-25 

1. 

44. 

0 

6000 

3. 

o. 

24.  0 

17 

6 

0. 

27. 

46-  42 

1. 

8. 

33-  36 

6.12. 

8-  36 

4. 

1. 

18 

9.19.  23-  18 

2. 

4. 

48 

7000 

7. 

15- 

28.  0 

19. 

57 

1. 

2. 

24-  29 

1. 

14. 

59-  12 

7.14. 

10-  2 

4. 

41. 

31 

11. 

7.  37-  11 

2. 

25. 

36 

8000 

0. 

0. 

32.  0 

22. 

48 

1. 

7. 

2-  16 

1. 

21. 

24-48 

8.16- 

11.28 

5. 

21. 

44 

0.25.51-  4 

2. 

46. 

24 

9000 

4. 

15- 

36.  0 

25. 

39 

1. 

11. 

40-  3 

1. 

27. 

50-  24 

9.18. 

12.  54 

6. 

1. 

57 

2.14.  4 57 

3. 

7. 

12 

10000 

9. 

0- 

40.  0 

28. 

30 

1. 

16. 

17-  50 

2. 

4. 

16-  0 

10.20. 

14.  20 

6. 

42. 

10 

4. 

2.  18- 50 

3. 

28. 

0 

11000 

1. 

15- 

44.  0 

31. 

21 

1. 

20. 

55.  37 

2. 

10. 

41-  36 

11.22. 

15.46 

7. 

22. 

23 

5.20.32-43 

3. 

48. 

48 

12000 

6 

o. 

48.  0 

54. 

12 

1. 

25. 

33.  24 

2. 

17. 

7-  12 

12.24. 

17.  12 

8. 

2. 

36 

7. 

8.46-36 

4. 

9. 

36 

Ante 

Ch.  4000. 

Initium. 

Ante  Ch.  4000. 
Sub.  3.  47.  0. 

Ante  Ch.  4000. 
Sub.  1.  57.  5. 

Tabularum  Rudolphinarum 


Tabella  correctionis  obliquitatis. 


Aggre- 

gatum. 

Corr. 

Aggre- 

gatum. 

Corr. 

Aggre- 

gatum. 

i 

Corr. 

Aggre- 

gatum. 

Corr. 

Aggre- 

gatum. 

Corr. 

Aggre- 

gatum. 

Corr. 

620000 

0'  1“ 

496000 

0'  12" 

443000 

0'  33" 

411000 

1'  4" 

384000 

1'  45" 

365000 

2'  36" 

584 

2 

488 

14 

438 

36 

407 

8 

382 

50 

363 

42 

565 

3 

481 

16 

434 

39 

404 

12 

380 

55 

362 

48 

550 

4 

476 

18 

430 

42 

401 

16 

378 

2.  0 

360 

54 

538 

5 

471 

20 

427 

45 

398 

20 

376 

5 

358 

3.  0 

528 

6 

466 

22 

424 

48 

396 

24 

374 

10 

357 

6 

520 

7 

461 

24 

421 

51 

393 

28 

272 

15 

355 

12 

414 

8 

456 

26 

419 

54 

391 

32 

370 

20 

352 

24 

509 

9 

452 

28 

416 

0.  57 

389 

36 

369 

25 

349 

36 

504000 

0.10 

448000 

0.  30 

414000 

1.  0 

387000 

40 

367000 

2'  30 

346000 

3.  48 

Ad  praec.  187  (cfr.  fol.  601.)  haec  invenimus  annotata  in  manuscriptis. 

Compendium.  Cum  perquam  exigua  diff.  prosthaphaeresium  obveniat  partibus 
circelli,  aequaliter  ab  extremo  et  citimo  ejus  puncto  remotis,  licet  igitur  etiam  sic 
indagare  quaesitum  quam  proxime. 

Logarithmo,  qui  in  praecepto  de  obliquitate  concurrebat  ad  aggregatum  correc- 
tionis, adde  cossice  in  forma  I:  752764  +,  II:  138022  — , III:  1 38022  — , IV:  55490  — , 
V:  11861  -f-.  Et  nota  diligenter,  summa  cossica  quamnam  acquirat  affectionem' ex 
legibus  additionis  cossicae.  Nam  quod  sic  conficitur,  id  mediante  sua  affectione  osten- 
dit in  heptacosiade  prosthaphaerosin  quaesitam  aequinoctiorum.  Nam  si  affectio  posi- 
tiva fuerit,  excerptio  fit  ex  sexagenaria  columna,  quae  est  versus  sinistram,  si  priva- 
tiva, ex  sexagenaria  privativorum,  quae  est  ad  dextram. 

Ut  si  in  forma  IV.  sit  argumentum  obliquitatis  156°  9',  habens  log.  90549,  qui 
supra  (fol.  602.)  fuit  adhibitus  ad  aggregatum  correctionis,  huic  adde  cossice  55490  — , 
conficitur  35059  -{-.  Nam  quod  addebatur,  ergo  privativum,  et  qui  debitum  dissolvit, 
is  minus  retinet  pecuniae,  et  affectio  hujus  summae  fit  positiva,  quare  quaesitus  bic 
numerus  in  heptacosiade  inter  logg.  dat  ad  sinistram  sub  sexagenaria  42'  15"  prosthapb. 
aequin.  proxime  veram.  Correctissima  erat  prius  43'  6". 

Praeceptum.  Stellae  fixae,  cujus  longitudo  ad  a.  1600  post  Ch.  est  data, 
longitudinem  ad  quodcunque  tempus  propositum  assignare. 

Principio  nota  tempus , num  sit  ab  epocha  Christi  numeratum  retrorsum  vel 
prorsum.  Nam  si  datur  numerus  annorum  a.  Ch. , adde  ei  1600,  si  vero  p.  Ch.,  sub- 
trahe vel  datum  a 1600,  vel  hoc  ab  illo,  si  id  majus  fuerit,  ut  habeas  intervallum  tem- 
poris. 2.  Excerpe  cum  intervallo  ex  tabella  sua  motum  fixarum  competentem  in 
millenariis,  centenariis  et  singulis  infra  100,  et  adde  motus  excerptos  in  unam  summam. 
3.  Hanc  summam  aufer  a longitudine  datae  fixae,  quam  illa  habet  anno  1600,  si 
datum  tempus  antecesserit  annum  1600  p.  Ch.;  sin  sequatur,  adde.  Sic  constituitur 
longitudo  fixae  ab  aequinoctio  aequabiliter  repedante.  4.  Computa  prosth.  aequin. 
cum  sua  affectione  (-f-  vel  — ) siquidem  aliqua  prosth.  locum  habet.  Nam  si  nulla 
est,  locus  fixae  jam  rite  constitutus  habetur.  At  in  casibus  hypothesium  praemissa- 
rum prosth.  aequin.,  inventa  in  primo  semicirculo  argumenti  obliquitatis,  erit  addenda 
longitudini  modo  constitutae,  in  secundo  semicirculo  auferenda,  ut  habeatur  longitudo 
fixae  composita.  5.  Siquidem  tunc  opereris  in  secunda  et  tertia  forma  obliquitatis, 
long.  fixae,  peracta  hac  prosthaphaeresi,  erit  absoluta.  At  in  I.  IV.  et  V.  formis  ne 
sic  quidem  absoluta  erit,  quin  potius  recurrendum  erit  ad  tabulam  argumenti  obliqui- 
tatis et  cum  epocha , quae  datum  tempus  proxime  antecedit , excerpenda  reductio 
cujusque  formae  ad  latus  argumenti  adjuncta  cum  suo  titulo  (+,  — )*  Idem  facien- 
dum etiam  cum  differentia  inter  tempus  propositum  et  usurpatam  epocham.  Sed  quod 
cum  hac  differentia  excerpitur,  id  addendum  est  ad  reductionem  epochae  adjectitiam, 
subtrahendum  a subtractoria.  Et  tunc,  si  subtractio  fieri  non  possit,  reductio  epochae 

subtractoria  vicissim  subtrahitur  ab  hoc  ultimo  excerpto,  et  relinquetur  reductio  jam 
adjectoria. 

Quas  minutas  cautiones  calculator  circumspectus  facile  suopte  Marte  sequetur, 
si  ad  seriem  respexerit  reductionum  adjunctarum  ad  epochas,  attento , numnam  cres- 
cant illae,  an  decrescant. 

Nota  ad  quintum  membrum  hujus  praecepti.  Cum  enim  duo  omnino  habeamus 
tempora,  ad  quae  nos  oportet  calculo  exprimere  aequinoctia,  seu  momentum  adventus 
Solis  in  0°  V vel  0°  alterum  sub  Hipparcho,  alterum  sub  Tychone,  epochae  vero 
motuum  Solis  exprimant  ista  momenta,  quatenus  ipsa  puncta  aequinoctialia  constitui- 
mus numero  3.  hujus  praecepti:  fit  jam  numero  quarto,  ut  adhibita  prosthaphaeresi 
aequinoctiorum  loca  aequinoctialia  illa  transponantur.  Quodsi  transpositio  fieret  tam 
Hipparchi,  quam  Tychonis  aetate  aequali  spatio,  facile  caveremus,  ut  nihilominus 
eadem  nobis  aequinoctiorum  momenta  prodirent,  additione  vel  subtractione  unius  et 
ejusdem  arcus  per  omnes  epochas.  At  quia  forma  1 , 4 et  5 alias  aequinoctialium 
locorum  prosthaphaereses  exhibent  ad  tempora  Hipparchi,  alias  Tychonis,  hic  variatio 
locorum  aequinoctialium  utriusque  temporis  intervallo,  ut  idem  tamen  maneat  inter- 
vallum temporis,  oportet  tantundem  variare  motus  fixarum  et  apogaeorum  medios,  ut, 
quod  hae  prosthaphaereses  dederant  vel  demerant  Hipparcho  plus  quam  Tychoni , id 
illi  contraria  ratione  rursus  detrahatur  vel  restituatur.  Id  autem  praestare  censui,  ut 
fiat  per  viam  hanc  reductionis,  quam  ut  singulis  formis  novae  et  propriae  adjungan- 
tur epochae,  propriae  motus  fixarum  celeritates,  quia  incertum  est,  an  omnino  fiant 
tales  prosthaphaereses  locorum  aequinoctialium,  cum  ipsum  fundamentum,  circuitus 
poli  in  circello , per  omnes  5 formas  sit  incertum , imo  ipsum  primum  fundamentum, 
non  prosthaphaeresium  tantum,  sed  omnino  formarum  omnium,  ipsa  sc.  mutabilitas 
obliquitatis  eclipticae  sit  incerta.  Quod  autem  in  2.  et  3.  formis  reductio  est  nulla, 
id  fit  ob  tarditatem  motus  argumenti,  et  sic  ob  insensibilem  differentiam  prosthaphae- 
resis  ad  utcunque  tempus. 

Praeterea  et  hoc  est  monendum,  columellas  reductionum  esse  accommodatas  ad 
illas  Solis  epochas,  quae  deductae  sunt  a novilunio  creationis  medio,  quae  aequinoc- 
tiorum Hipparchi  medium  utrinque  reductum  momentum  postponunt  per  horas  fere. 
Itaque  sic  accommodata  est  columella  formae  primae,  ut  retineat  locum  apogaei  crea- 
tionis in  0°  V,  et  tunc  de  illa  postpositione.  momenti  aequinoctialis  Hipparchici  emen- 
dantur horae  paulo  plus  quam  duae  per  hanc  reductionem.  Etsi  vero  posterius 
epochas  Solis  transposui,  ut  cum  medio  aestatis  seu  motu  mediae  anomaliae  in  0°  S> 
assequerentur  novilunium  creationis  verum,  nihilo  secius  eadem  columella  reductionis 
stare  jussa  est.  Nam  cum  per  transpositionem  fundamenti  solarium  emendetur  illa 
postpositio  momenti  aequinoctialis  Hipparchici,  jam  accedentes  nostrae  prosthaphae- 
reses aequinoctiorum  formae  primae  anticipant  quidem  momentum  Hipparchicum  per 
horas  amplius  quam  duas;  at  id  tanti  non  erat,  ut  ideo  deserendum  mihi  censerem 
locum  apogaei  © in  creatione  in  0°  V.  At  in  4.  et  5.  formis,  in  quibus  haec  con- 
cinnitas ex  professo  deseritur,  possent  columellae  reductionum  propius  accommodari, 
jam  enim  sic  sunt  accommodatae,  ut  tollant  postpositionem  Hipparchicam , quod  tunc 
non  est  opus,  sed  est  de  superfluo,  ubi  verum  creationis  novilunium  sequimur. 

6,  Haec  reductio,  sic  accommodata  anno  proposito,  addita  ad  longitudinem  fixae 
compositam  vel  ab  ea  subtracta,  ut  jubet  ejus  affectus,  conficit  veram  ejus  longitudi- 
nem secundum  illam  quidem  formam,  quae  reductionem  dederat.  — 

Praec.  189.  v.  s.  fol.  532.  Praec.  190.  hoc  est: 

Recepta  et  computata  prosthaphaeresi  aequinoctiorum , qualis  fiat  dein- 
ceps astronomia  reliqua.  Primum  loca  siderum  aliter  sunt  definienda.  Com- 
putatis enim  locis  singulorum  veris,  primum  quaere  prosthaphaereses  a.  1588 
in  forma  electa,  eamque,  si  titulum  sortitur  subtr.,  adde  ad  locum  siderum 
(excepto  Sole) , si  add.,  subtrahe.  Tunc  quaere  prosth.  anni  propriam  eam- 
que secundum  quod  titulus  exigit  adde  in  primo  semicirculo  argumenti  obli- 
quitatis, subtrahe  in  secundo. 

Praec.  191.  Cum  Sole  agendum  est  aliter.  Primum  enim  non  prosth. 
a.  1588,  sed  in  formis  IV.  et  V.  suus  peculiaris  arcus,  calci  pensationis  subjectus, 
est  subtrahendus  perpetuo.  Tunc  vero  per  intervallum  anni  propositi  ab  a.  4000 
a.  Ch.  ejusque  epocham  constituto  argumento  obliq.  cujusque  formae,  quaerenda 
est  prosthaph.  aequin.  et  addenda  vel  subtrahenda  ut  in  ceteris.  Tertio  per  idem 
arg.  obi.  excerpatur  et  pensatio  in  I.  IV.  et  V.  addaturque  secundum  titulum. 

Haec  ita  sunt  disposita,  ut,  quia  per  motum  0 aequinoctia  Tychonis 
et  Hipparchi  repraesentari  opus  est,  jam  locis  horum  aequinoctiorum  per  earum 
prosthaphaeresin  introductam  in  sphaera  fixarum  longius  ab  invicem  disceden- 
tibus, Solis  quidem  motus  per  pensationem  alteretur,  quantum  differentia  prosth. 
postulat,  Solis  tamen  et  fixarum  a.  1588  sit  idem  intervallum,  quod  Tycho 
stabilivit  observationibus.  Itaque  ad  Hipparchi  tempora  jam  divelluntur  ab 
invicem  Q et  fixae,  minus  tamen  quam  observando  consequi  potuit  Hippar- 
chus; reliquorum  temporum  ratio  nulla  fuit  habita,  etsi  discessio  fit  longius. 

Praec.  192.  Passim  etiam  deseruntur  carceres  motuum  0,  a quibus 
illos  prosiliisse  verisimile  est*(cfr.  praec.  181.  fol.  709.):  adeo  totam  astronomiam 
susque  deque  fert  haec  incertae  fidei  prosthaphaeresis  aequinoctiorum  in  cal- 
culum recepta.  Quin  etiam  annus  sidereus  in  formis  I.  IV.  et  V.  tanto  dimi- 
nuitur ab  ejus  quantitate  media,  quam  exhibet  canon,  quantus  fit  quotiens, 
si  per  diurnum  0 medium  a fixis  dividas  differentiam  pensationum  ad  ini- 
tium et  finem  sidereorum  propositorum. 

Praec.  193.  Jam  quod  prosth.  aequinoctiorum,  variatae  obliquitatis 
filia,  nocuit  fixarum  longitudini,  idem  fere  variatio  obliquitatis  ipsa  nocet  lati- 
tudini, ut  non  manere  possit  eadem  per  omnia  secula,  adeoque  etiam  limitum 
planetariorum  inclinatio  labem  eandem  sustineat.  Nam  si  ponimus,  non  mu- 
tari obliquitatem  eclipticae,  nulla  igitur  neque  latitudinum  fiet  mutatio  pos- 
sumusque  iis  uti  ut  perennibus,  quas  Braheus  singulis  ad  annum  1600  assig- 
navit in  catalogo.  Quamquam  finis  seu  usus  ipse , ob  quem  inquiri  solet 
latitudo  stellae  alicujus,  sic  est  comparatus,  ut  variationem  ejus,  etsi  qua  esset, 
penitus  dissimulari  suadeat ; sin  autem  omnino  decretum  est  calculatori,  operam 
ludere  in  incertis  nec  necessariis,  age  praescribam  ei,  quod  agat,  cumulate.  Nam 
duplex  est  ratio  computandi  latitudinem:  prior  supponit,  quod  polus  eclipticae 
libretur  in  coluro  solstitiorum,  nullam  pariens  prosth.  aequinoctiorum ; ea  sic  habet. 
Ad  tempus  propositum  inquire  locum  long.  stellae  et  obliquitatem  eclipticae. 
Ab  hac  aufer  obliquitatem  nostri  temporis,  siquidem  fuerit  minor,  excessus 
log.  adde  log.  longit.  stellae  ab  aequinoctio,  summa  quaesita  inter  logarithmos 
exhibet  scrupula  latitudini  addenda  vel  ab  ea  subtrahenda. 

Praec.  194.  Altera  computandi  ratio  supponit,  polum  eclipticae  cir- 
cumferri in  circello.  Hic  primum  est  computanda  prosth.  latitudinis,  non 
usitatae  ab  ecliptica  temporaria,  sed  tanquam  ab  ecliptica  media  seu  a via 
regia.  Deinde  comparatis  invicem  prosthaphaeresibus  propositi  temporis  et 
ad  a.  1600,  elicitur,  quid  mutandum  sit  in  lat.  anni  1600,  ut  habeatur  anni 
propositi.  Ergo  collige  argumentum  obliquitatis  et  ad  propositum  tempus  et  ad 
a.  1600,  iisque  subtractis  ab  integro  circulo  residuis  nomen  da:  longitudo  nodi 
eclipticarum  ab  aequinoctio.  Has  nodi  elongationes  aufer  a long.  stellae, 
quae  competit  eidem  tempori , ut  pateat  elongatio  a nodo  ascendente.  Elon- 
gationis utriusque  logarithmis  adde  log.  semid.  circelli,  qui  proprius  est  formae 
obliquitatis  usurpatae;  summae  ut  logarithmi  dant  prosth.  latitudinis  ad  utrum- 
que tempus,  indicantes,  quid  utroque  tempore  fuisset  addendum  vel  subtrahen- 
dum, si  latitudinem  stellae  a via  regia  sciremus. 

Praec.  195.  Stellae  fixae , cujus  est  data  longitudo  et  latitudo  ad 
a.  1600 , inquirere  declinationem  et  asc.  rectam  ad  quodcunque  tempus.  Con- 
stituatur stellae  longitudo  ad  tempus  propositum  secundam  unam  ex  formis  5 obli- 
quitatis, quae  etiam  adhibita  fuit  in  loco  0 absolvendo  (praec.  190) , deinde  cum 
hac  longitudine  et  cum  latitudine  anni  1600,  perinde  ac  si  esset  illa  perpetuo 
invariabilis , quaere  decl.  et  asc.  rectam;  ita  conficietur  decl.  et  asc.  recta, 
competens  tempori  proposito.  Etsi  enim  mutantur  fortasse  latitudines  fixarum 
ab  ecliptica,  id  tamen  fit  non  motu  reali  fixarum,  sed  eclipticae  ipsius  dis- 
cessione a fixis  et  aequatore,  ubi  fixae  et  aequator,  respectu  quidem  hujus 
mutationis,  inter  sese  non  connivent. 

Praec.  196.  De  locis  planetarum  emendandis , quae  Ptolemaeus  ob- 
servavit, ut  cum  calculo  harum  Tabularum  conferri  dextre  possint  et  vi- 
cissim.  Cum  Ptolemaeus  id  punctum  fixarum  habeat  pro  principio  "Y"  > quod 
0 inscendit  postridie  ejus  diei,  quo  nos  ex  his  Tabulis  ad  illius  tempora 
computamus  verum  aequinoctium,  omnia  ergo  planetarum  loca  diminuit  gradu 
c.  uno  et  3';  tantum  igitur  vel  detrahe  computationi  harum  Tabularum,  vel 
adde  locis , ab  illo  per  fixas  observatis , ut  hodiernas  obs.  cum  Ptolemaicis 
in  eandem  demonstrationem  componere  rite  possis.  Non  est  autem  ut  metuat 
calculator,  vitium  hoc  unius  gradus  redundaturum  in  eclipses  aut  alios  plane- 
tarum motus;  est  enim  peccatum  tantummodo  numerationis,  a posteriori  puncto 
zodiaci  inceptae,  motuum  tenor  manet,  per  hoc  quidem  peccatum,  plane  idem, 
et  dictum  est  alibi,  potuisse  exerceri  astronomiam  secundorum  mobilium,  etsi 
plane  ignorassemus  punctum  aequinoctii.  (V.  s.  fol.  525.) 

Praec.  197.  et  ultimum  astronomicorum  exstat  supra  fol.  540.  Praecepta  198  -209 
astrologiae  dicata  sunt  eaque,  jam  in  publicum  emissis  Tabulis  Rudolpbinis,  anno  1629 
Sagani  quasi  supplementum  Rudolphinarum  a Replero  typis  mandata.  Inscriptum  est  hoc 
supplementum : 

Sportula,  genethliacis  missa,  de  Tabularum  JRudolphi  usu 
in  computationibus  astrologicis,  cum  modo  dirigendi  novo  et 
n at  ur  ali. 

Quia  plerique  opus  hoc  Tabularum  expetunt  propter  astrologiam  quae- 
runtque,  num  etiam  genethliaca  themata  integra  per  nostra  praecepta  possint 
erigi  directionesque  expediri,  visum  est,  doctrinam  hanc  praeceptis  tabularum 
appendicis  loco  summittere,  ut  in  qua  et  praeceptorum  nonnullorum  usus  osten- 
ditur et  novis  praeceptionibus  plures  tabularum  quarundam  utilitates  explicantur. 

Praeceptum  198.  De  erectione  thematis  coelestis.  Data 
sideris  longitudine  et  latitudine , ascensionem  ejus  rectam  et  declinationem 
computare.  Arcum  eclipticae  propositum  resolve  in  gradus  numerationis 
continuae  ab  aequinoctio  verno;  sic  resolutum  quaere  fol.  24.  25  (supra  fol. 
242  s.)  inter  titulos  asc.  rect.,  anguli  et  declinationis.  Arcui  decl.  adde  vel 
aufer  ab  eo  datam  latitudinem.  Sic  formatus  erit  arcus  angulo  subtensus. 
Aggregatis  igitur  logarithmis  anguli  et  arcus  subtensi  conflatur  log.  decli- 
nationis verae  quaesitae.  Deinde  decl.  sic  inventae  antilog.  aufer  ab  anti- 
logarithmo  arcus  subtensi,  restabit  antilog.  portionis,  quae  auferri  debet  ab 
arcu  ex  margine  exscripto  seu  ad  eum  addi;  sic  constituta  erit  asc.  recta 
quaesita,  (cfr.  cap.  XIII.  fol.  546.  et  praec.  190.) 

Praec.  199.  Data  altitudine  sideris,  cujus  est  nota  longitudo  et  latitudo, 
indagare  distantiam  ejus  a meridiano , et  hujus , comparatione  cum  loco  Solis, 
horam.  Usus  praecepti  creber  est  in  omnibus  exercitiis  mathematicis.  Prae- 
cipue Arabes  genethliaci  parturientibus  adstantes  hac  observandi  temporis 

ratione  soliti  sunt  uti,  pro  eo,  quod  nos  utimur  horologiis,  quae  vel  ponde- 
ribus vel  tensione  laminarum  incitantur.  Et  communiter  quidem  eligitur  fixa 
clara,  sed  possumus  nos  jam  etiam  uti  planetis,  ut  evidentioris  observationis, 
etiam  Sole  de  die,  etiam  Luna  de  nocte  turbida,  cum  latent  stellae  ceterae. 
Quodsi  utimur  Sole , sufficere  potest  modus  cap.  XII  (supra  fol.  549.) ; Lunae 
loco  vero  si  utimur,  tunc  est  computanda  parallaxis  altitudinis  observatae 
eique  addenda;  subducenda  vero  de  distantia  a vertice,  si  haec,  non  illa, 
instrumentis  erit  quaesita.  Si  vero  computatio  loci  Lunae  processit  usque 
ad  visibilem,  adhibitis  sc.  parallaxibus  long.  et  lat. , tunc  in  altitudine  obser- 
vata, i.  e.  visibili,  nihil  erit  mutandum.  Sive  igitur  Luna  utimur,  sive  stella, 
extra  eclipticam  collocatis,  primum  constituenda  est  asc.  recta  et  declinatio, 
de  reliquo  processus  insistit  triangulo  inter  P polum,  V verticem  et  S sidus, 
in  quo  quaerendus  est  angulus  YPS,  ut  quem  metitur  arcus  aequatoris  seu 
distantia  sideris  a meridiano.  Haec  sidere  cadente  additur  ad  ejus  asc.  rectam, 
surgente  aufertur  ab  ea;  sic  constituetur  asc.  recta  medii  coeli  vel  jam  the- 
matis natalitii.  Hoc  pacto  simul  hora  addiscitur.  Nam  si  sidus  observatum 
est  ipse  Sol,  statim  haec  ipsa  differentia  elicita  tempus  indicat;  sin  autem 
aliud  sidus  fuerit,  tunc  per  elicitam  differentiam  constituta  Asc.  R.  M.  C. 
comparatur  cum  A.  R.  Solis  et  differentia  utriusque  deteget  horas,  quae,  si 
A.  R.  0 sequebatur,  a meridie  sunt  numerandae,  sin  antecedit,  ablatae  a 
12  vel  24  relinquunt  horas  a media  nocte  vel  meridie  antecedente. 

Praec.  200.  Quomodo  veniatur  in  cognitionem  asc.  obliquae  horoscopi 
et  per  eam  gradus  orientis  ceterarumque  ordine  domorum.  Principium  eri- 
gendi thematis  est  faciendum  ab  ista.  Habetur  autem  vel  ex  asc.  recta  M.  C., 
vel  ante  eam.  Prior  casus  est,  si  tempus  fuerit  determinatum  per  observa- 
tionem altitudinis  alicujus  sideris,  aut  si  horae  sint  indicatae,  currentes  a 
meridie  vel  media  nocte.  Si  horae  sunt  pomeridianae,  resolutae  in  tempora 
aequatoris,  addantur  ad  0 A.  R.,  sin  a m.  n.,  addantur  insuper  tempora  180; 
ita  constituta  erit  A.  R.  M.  C. , cui  additis  90  temp.  et  a summa  rejectis 
360,  si  excreverit,  definita  erit  haec  asc.  obi.  horoscopi.  His  inventis  excer- 
patur punctum  eclipticae  culminans,  quod  erit  cuspis  domus  X;  excerpantur 
autem  simul  etiam  angulus  et  declinatio  respondentes. 

Praec.  201.  Ad  inquisitionem  horoscopi  seu  domus  I.  declinationem 
puncti  culminantis , si  fuerit  septentrionalis , aufer  ab  ait.  poli , si  meridiana, 
adde.  Ita  constituetur  arcus  YC  (in  triangulo  inter  V verticem,  C culminans 
et  N nonagesimum),  prius  vero  angulus  VCN  fuit  excerptus.  Logarithmis 
vero  utriusque  junctis,  summa  ut  log.  dat  arcum  VN,  cujus  antilog.  ab  antilog. 
VC  ablatus  relinquit  antilog.  arcus  NC  et  hic  culminanti  puncto  adjectus  vel 
demtus  detegit  nonagesimum  seu  punctum  eclipticae  hac  vice  altissimum,  a 
quo  horoscopus  distat  3 porro  signis. 

Jam  ut  inquiri  possent  domus  ceterae  secundum  rationalem  modum  Regio- 
montani,  initio  debet  inquiri  ait.  poli,  super  circulum  domus  cujusque. 

Praec.  202.  Ad  log.  ait.  poli  super  horizontem  loci  cujusque  adde 
pro  domibus  XI.  et  III.  log.  60°,  pro  domibus  XII.  et  II.  log.  30°,  summa 
excerpat  arcum;  hujus  antilog.  ablatus  ab  antilog.  ait.  poli  relinquit  antiloga- 
rithmum  ait.  ejusdem  poli  super  circulum  domus  propositae.  Deinde  opus 
est  asc.  obi.  super  circulum  cujusque  domus,  quae  habetur  additis  ad  A.  R. 
M.  C.  seu  domus  X.  tricenis  temporibus  pro  singulis  ordine  domibus  succe- 
dentibus. 

Praec.  203.  His  comparatis  elicitur  gradus  eclipticae  cooriens  super 

cujusque  domus  circulum.  Via  inartificialis  quidem,  at  inhaeret  soli  asc.  ob- 
liquae et  ipsi  circulo  domus:  elevationis  poli  super  circulum  domus  antiloga- 
rithmum  proxime  inventum  adde  log.  asc.  obliquae,  quae  propria  est  illi 
domui ; summam  serva.  Deinde  ingredere  filum  ejusdem  elev.  poli  (in  tabula 
supra  fol.  679.  descripta)  et  conjectura  facta,  qui  gradus  praeterpropter  oriatur, 
ejus  arcus  eclipticae  log.  adde  logarithmo  anguli  eidem  adscripti;  tunc,  si 
summa  constituitur  eadem,  quam  prius  asservasti,  verus  ille  erit  gradus 
oriens,  sin  minus,  conjectura  est  repetenda,  quod  fit  facile,  quia  anguli  tarde 
mutantur. 

De  directionibus  secundum  Regiomontanum.  Praec.  204, 
Deducit  hic  auctor  promissores  ad  circulum  positionis  per  significatorem  ducti. 
Hoc  ut  fieri  possit,  ait.  poli  super  hunc  circulum  prius  inquiri  debet,  qua 
constituta  facile  deinceps  et  asc.  obi.  significatoris  super  hunc  circulum  inve- 
nitur. Datam  autem  oportet  esse  declinationem  et  asc.  rectam  significatoris 
et  hujus  comparatione  cum  A.  R.  M.  C.  et  distantiam  ejus  aequatoriam  a 
meridiano.  Tunc  fit  triangulum  inter  P polum,  S significatorem  et  H hori- 
zontis concursum  cum  circulis  positionis  cumque  meridiano.  Dantur  PH,  PS 
et  SPH;  ex  his  computatur  PSH.  Log.  PSH  adde  log.  PS,  creabitur  log. 
quaesitae  ait.  poli  super  circulum  positionis. 

Praec.  205.  Significatoris  asc.  obi.  super  hunc  suum  circulum  posi- 
tionis invenitur  per  aliquos  logarithmos;  ad  log.  PSH  adjecto  log.  decli- 
nationis , a summa  auferatur  antilog.  ait.  poli  super  circulum  propositum, 
restabit  log.  diff.  asc.,  quae  addita  vel  ablata  ab  asc.  recta  dat  asc.  obi. 
quaesitam. 

Praec.  206.  Promissoris  asc.  obi.  super  circulum  positionis  significa- 
toris facile  inquiritur,  si  primum  indagetur  punctum  cooriens  ipsi  super  illum 
circulum  seu  in  illa  poli  ait.,  vel  alias  vel  ponendo  ipsum,  qui  quaeritur,  et 
positionem  verificando.  Si  tamen  promittens  locus  est  in  ipsa  ecliptica,  ejus 
angulus  orientis  ex  tabula  potest  excerpi,  et  tunc  log.  anguli  orientis  addatur 
logarithmo  arcus  eclipticae  ab  aequinoctio,  a summa  auferatur  log.  elevatio- 
nis aequatoris  super  illum  circulum,  relinquet  logarithmum  lateris  aequatoris 
respondentis,  quod  determinat  asc.  obliquam  jussam.  Differentia  vero  asc. 
obliquarum  significatoris  et  promissoris  super  hunc  circulum  est  arcus  di- 
rectionis. 

De  directionibus  secundum  Keplerum.  Chaldaei  rationabile 
putaverunt,  promissores  deducere  ad  significatores  per  gradus  aequales  eclip- 
ticae, alii  per  diurnos  Solis  medios,  alii  per  veros,  alii  per  eorum  asc.  rectas. 
Ptolemaeus  rationabile  putavit,  promissorem  deducere  ad  consimilem  signifi- 
catoris situm  per  arcuum  cujusque  diurnorum  partes  similes,  expenso  arcu 
aequatoris,  qui  cum  eorum  quolibet  decurreret.  Regiomontanus  rationabile 
putavit,  ut  ante  dictum,  promissorem  deducere  ad  eundem  circulum  positionis, 
in  quo  fuit  significator,  licet  non  semper  hic  ad  eandem  partem  circuli,  quam 
obtinet  ille,  possit  appellere. 

Experientiam  velle  judicem  inter  hos  modos  statuere,  oscitantium  est  aut, 
si  monentem  etiam  spernunt,  credulorum  et  imbecillis  judicii  hominum.  Im- 
possibile n.  est,  ad  tam  minuta  venire  experiundo,  etiamsi  nexum  arctissimum 
supponamus  cursus  rerum  humanarum  cum  solis  omnium  causarum  directio- 
nibus, nedum  si  concesseris,  causas  intercurrere  etiam  alias.  Igitur  et  Kep- 
lerus,  antecessorum  exemplis  se  muniens  nec  attenta  experientia  rationabile 
putat,  significatores  promovere  in  consequentia  signorum  versus  promissores 

per  proportionem  naturalem  diei  ad  annum;  si  nimirum  pro  unoquolibet  anno 
adjiciatur  locis  Solis  et  Lunae  diurnus  Solis,  distans  eodem  numero  dierum 
a die  natali,  quo  numero  annorum  distat  annus  ab  anno  natali,  manentibus- 
que  ceteris  (puta  ait.  poli,  hora  natalitia  et  locis  promissorum  radicalibus), 
novum  erigatur  thema,  cujus  medium  coeli  et  ascendens  et  pars  fortunae 
(siquidem  Dis  placet  ista  ceteris)  sint  loca  directionis  horum  trium  significa- 
torum. Rationes  , ob  quas  haec  proportio  fiat  efficax,  cur  sc.  quod  fuit  die 
aetatis  tricesima,  id  significet  in  annum  tricesimum,  etsi  rationes  non  solent 
reddere  vel  rimari  astrologi,  contenti  suis  oraculis,  promittere  tamen  videtur 
philosophia  Samica,  aut  si  haec  non  promet,  nulla  promet.  Est  autem  nota- 
bile, per  hoc  unicum  fundamentum  suppositum  ultro  resultare  mistionem  omnium 
modorum,  quos  jam  dixi  ab  antecessoribus  adhibitos. 

Praec.  207.  Dato  numero  annorum  aetatis , assignare  loca  directionis 
quatuor  significatorum.  Notam  habeas  anomaliam  @ coaequatam  vel  ejus 
residuum  ad  circulum  implendum.  Huic  proximum  motum  coaequatum  ex 
tabula  diurnorum  excerpe  cum  numero  dierum,  huic  adde  vel  subtrahe  nume- 
rum annorum,  cum  novo,  qui  sic  constituitur,  numero  dierum  excerpe  novum 
coaequatum,  qui  comparandus  est  cum  prius  excerpto,  ablato  minori  a majore. 
Quodsi  ex  additione  ad  dies  resultaverit  numerus  major  quam  183,  aufer  illum 
a 366,  cum  residuis  diebus  excerpe  coaequatum  alterum  et  tunc  utroque  ablato 
seorsim  a maximo  tabulae,  jungantur  residua  in  unam  summam.  Rursum  si 
ante  apogaeum  auferri  nequit  numerus  annorum  a numero  dierum  ex  margine 
exscripto,  aufer  hunc  ab  illo,  cum  residuis  diebus  excerpe  coaequatum  alterum 
et  ambos  conjice  in  unam  summam.  Tum  demum  vel  illam  differentiam  vel 
hanc  summam  adde  locis  radicalibus  Q et  Q),  prodibunt  eorum  loca  direc- 
tionis. Constituto  loco  directionis  0 ejus  asc.  rectae  adde  horas  natalitias 
a meridie  praecedente  numeratas  et  per  eam,  quae  sic  prodit,  asc.  rectam 
excerpe  punctum  culminans ; id  erit  locus  directionis  M.  C.  Si  perrexeris 
excerpendo  angulum  et  declinationem  et  operando  ut  supra,  elicies  etiam 
punctum  eclipticae  oriens,  qui  est  locus  directionis  horoscopi.  Huic  loco  ad- 
jice denique  distantiam  3 a Q natalitiam,  prodibit  locus  directionis  Partis 
Fortunae,  Divae  Chaldaicae. 

Praec.  208.  Electo  loco , ad  quem  dirigendus  sit  significatorum  unus, 
seu  dato  loco  promissoris  vel  ejus  radii,  invenire  numerum  annorum , qui- 
bus is  venit  in  significatorem.  Si  pars  fortunae  significatrix  est,  a loco  direc- 
tionis electo  aufer  distantiam  3 a 0 natalitiam,  relinquetur  locus  directionis 
horoscopi,  in  quam  sic  resolvitur  et  partis  fortunae  directio.  Si  ergo  diri- 
gendus est  horoscopus  ad  locum,  vel  sic  elicitum  (pro  absolvenda  directione 
Partis  Fortunae),  vel  initio  electum  (pro  ipsius  horoscopi  propria  directione), 
constituatur  loci  vel  eliciti  vel  oblati  asc.  obliqua,  cum  hac  innotescit  A.  R. 
M.  C. , qui  quod  ostendit  punctum  culminans,  is  est  locus  directionis  medii 
coeli,  in  quam  sic  resolvitur  directio  horoscopi  et  partis  fortunae.  Si  rursum 
dirigendum  est  M.  C.  ad  locum  vel  sic  elicitum  pro  prioribus  directionibus 
absolvendis,  vel  per  se  electum  pro  propria:  ab  hujus  loci  Asc.  R.  aufer  tem- 
pora aequat,  horarum  natalitiarum,  residua  erit  Asc.  R.  loci  directionis  Solis. 
Et  in  hanc  ultimo  exeunt  etiam  antecedentes.  Sic  propemodum  et  Luna,  si 
dirigenda  est  ad  locum  promissoris  electum;  aufer  ab  eo  loco  distantiam  Lu- 
nae a Sole  natalitiam,  restabit  et  sic  locus  directionis  Solis,  in  quam  hoc 
modo  etiam  Lunae  directio  resolvitur.  Tandem  igitur,  si  dirigendus  erit 
0 ad  locum  aliquem  eclipticae,  dinumera  (in  quacunque  Ephemeride  cum 

motu  ® Tychonico)  intervallum  dierum,  quibus  Q e loco  natalitio  movetur 
ad  locum  promissoris,  et  quot  erunt  intermedii  dies,  totidem  annos  pronuntiato. 
Si  0 non  utroque  in  meridie  loca  illa  praecise  obtinet,  expende  differentias 
et  eam,  quae  existit  in  meridie  natalitio,  aufer  ab  ea,  quae  in  meridie  direc- 
tionis, cum  residua  indaga  horas  appendices,  pro  binis  singulos  addens  men- 
ses; sic  indagatum  erit  tempus  directionis,  non  Q tantum  ad  suum  locum 
promissoris  electum,  sed  etiam  ceterorum  significatorum  ad  illa  loca,  ex  quibus 
ultimo  locus  hic  directionis  Q erat  elicitus. 

Praec.  209.  Dato  numero  annorum  alicujus  accidentis  electoque  ejus 
et  promissore  et  significatore , qui  sit  vel  Horoscopus  vel  Medium  Coeli  vel 
Pars  Fortunae,  corrigere  tempus  nativitatis  et  sic  locum  significatoris.  Pone, 
quae  ponunt  astrologi,  fides  sit  penes  opinionem  cnjusque  de  quolibet  acci- 
dente. Igitur  per  datum  numerum  annorum  exquire  locum , directionis  Q 
ej usque  asc.  rectam.  Deinde  per  electum  locum  directionis  Partis  Fortunae 
constitue  locum  directionis  horoscopi,  per  hunc  loci  directionis' M.  C.  A.  R., 
a qua  aufer  loci  directionis  Q Asc.  rectam  prius  constitutam,  relinquentur 
tempora  aequatoria,  quae  in  horas  conversa  dant  correctum  tempus  natalitium. 
Eadem  tempora  addita  ad  asc.  rectam  loci  Q natalitii  dant  A.  R.  M.  C. 
radicis  et  per  hanc  ipsum  M.  C.  correctum,  et  per  processum  superiorem  etiam 
horoscopum  correctum , ut  et  Partem  Fortunae , quam  tradunt  astrologi.  — 

Haec  hactenus  in  gratiam  gentis  as  trologi  cae,  ne  mater 
vetula  (qua  similitudine  sum  usus  in  praefatione  ad  lecto- 
rem) se  destitutam  et  despectam  a filia  ingrata  et  superba  que- 
ratur. 

FINI  S. 


Kepleri  Opera.  VI. 


46 


DE  OBSERVATIONIBUS 


46  * 


i 


CONSIDERATIO 

OBSERVATIONUM  REGIOMONTANI  ET  WAITHER1. 


Circa  finem  praefationis  in  Tabulas  Rudolphinas  (supra  fol.  674)  monet 
Keplerus,  observationes  Waltheri  et  Regiomontani  testari,  de  aequationibus 
secularibus  nobis  esse  cogitandum,  quod  singulari  libello  redditurus  sit  demon- 
stratum suo  tempore.  Hic  libellus  non  quidem  absolutus  est,  sed  inchoatum 
nos  deprehendimus  inter  manuscripta  Pulkoviensia  ilioque  quasi  appendice  ad 
ea,  quae  in  praemissis  e Tabulis  Rudolphinis  excerpsimus,  volumen  hoc  sex- 
tum concludere  censuimus. 

Inscripsit  hanc  disquisitionem  „ Considerationes  observationum" , secutus 
librum,  quem  edidit  Willebrordus  Snellius  Lugduni  Batavorum  anno 
1618  inscriptum:  Coeli  et  siderum  in  eo  errantium  observationes  Hassiacae, 
Illustrissimi  Principis  Wilhelmi,  Hassiae  Landgravii,  auspiciis  quondam 
institutae.  Et  specilegium  biennale  ex  observationibus  Bohemicis  V.  N.  Ty- 
chonis  Brahe.  Quibus  accesserunt  Jo annis  Regiomontani  et  Bern- 
hardi  W alteri  observationes  Noribergicae. 

Praemittit  Keplerus  considerationibus"  suis  verba  Snellii  (Regiomontani 
vel  Waltheri)  eaque  nos  eum  secuti  typis  exprimi  curavimus  minoribus.  In- 
cipit Keplerus  ab  observationibus  Saturni,  anno  1461  habitis. 

1461.  d.  2.  Decembris  in  initio  noctis  vidit  Jo.  de  Monteregio  Romae  Mar- 
tem et  Saturnum,  qui  secundum  longitudinem  zodiaci  censebantur  conjuncti  ex 
numeris  almanach,  quod  tamen  visui  non  apparuit.  Tqnc  enim  consideranti  mihi 
duae  stellae  fixae,  quae  sunt  in  capite  Z , cum  stella  Marte  aestimabantur  in  una 
linea  recta.  Utraque  autem  harum  stellarum  fixarum  in  fine  27°  Z deprehendebatur, 
si  vera  est  modernorum  de  motu  octavae  sphaerae  positio.  Saturnus  autem  tunc 
habebat  29°  Z , quemadmodum  calculus  edocebat.  Distantia  autem  inter  tj  et  <3 
aequabat  eam,  quae  inter  duas  stellas  dictas  est,  distantiam,  quae  quidem  2°  fere 
complectitur.  Si  itaque  locus  harum  duarum  stellarum  fixarum  bene  comprehensus 
fuit  itemque  locus  R gemino  judicio,  oportuit  3 esse  in  fine  27°  Z , qui  tamen  per 
numerationem  in  fine  29°,  quemadmodum  , reperiri  debuit.  Ecce  error  in  2°.  Die  5. 
Dec.  visu  videbantur  conjuncti,  sed  nubes  impedimento  fuere.  Verum  in  principio 
noctis  6.  Dec.  aspiciens  vidi  <3  jam  praeterivisse  tj  per  l1/*0,  distantia  enim  inter 
eos  erat  fere  sesquialtera  ad  distantiam,  quae  inter  duas  stellas  capitis  Z est. 
Luna  tunc  aspectui  videbatur  cum  duabus  stellis,  quae  in  cauda  Z sunt,  constituere 
triangulum  aequilaterum. 

Locus  cf  1°  liy2'  ZZZ,  lat.  1°  15'  austr.,  fj  lat.  c.  0.27'  austr.,  diff. 
0.  48'  decurtat  intervallum  1°  35%  ut  longitudinis  diff.  relinquatur  1°  22'. 
fj  ergo  refertur  per  hanc  observationem  in  29°  49 1/2'  Jfc.  Et  quia  d 
d.  1.  Dec.  visus  in  linea  cornuum  computatur  non  ultra  11'  plus  habere 
(nam  in  Martialibus  probatum  est,  pro  2.  Dec.  legendum  l.^Dec.)  quare  etiam 
1)  locus  p.  p.  hic  ipse  erit  29°  50'  £ aut  minimum  29.  38  Ego  vero 
computo  locum  fj  29°  1472  deficit  ergo  calculus  hoc  loco  in  fj  per  23V2 
aut  35.  Die  14.  Dec.  computatur  9 1°  0.  44  zzz,  statim  conjungenda  fj, 
lat.  1.  44.  austr.,  superans  lat.  fj  iV40.  Aufer  pro  diebus  8 scr.  53,  fj 
14.  Dec.  in  29.  51  fc.  Ecce  consensum  duarum  observationum. 

Observatio  B.  Waltheri  d.  17.  Sept.  1475  h.  2—3  post  medium  noctis.  Inter  d 
et  fj  0.  52',  conjunctio  d.  18.  Sept.  Computo  vero  lat.  d 1°  8',  long.  5. 
38 l/2  $ d.  23,  mediando  inter  magnos  errores  radii  invenio  per  15  plus 
quam  computo , ex  quo  non  fido  argumento  calculi  in  <5  hic  defectus 
augeretur.  Quare  etiam  fj  in  5°  38'/2  Q vel  exiguo  anterius,  aut  infida  con- 
jectura in  5°  54/  vel  exiguo  anterius  constitisset.  Atqui  computo  nihil  ultra 
4°  42'  Q,  lat.  c.  0.  241  sept.  Hoc  igitur  loco  9 est  ratione  eccentrici  in 
29°  0,  reperitur  insignis  defectus  calculi  c.  0.  57',  aut  infida  conjectura 
plane  1°  12'.  Diff.  lat.  est  0.  44'  c.  satis  propinqua  observationi  pridianae. 

Anno  1476.  25.  Mart.  b.  2.  noctis  vidi  t>  prope  primam  Cancri,  videlicet  impli- 
citatem  nebulosam,  trahendo  lineam  a quarta  Cancri  in  quintam  ejusdem,  non  com- 
prehendebam % in  eadem  linea,  sed  fuerat  in  modico  occidentalis  ab  hac  linea,  ut 
videbam,  ad  latitudinem  duorum,  digitorum  transversalium;  discordat  cum  tabulis. 
Item  t)  fuerat  in  eodem  arcu  cum  quarta  et  prima  Cancri,  fueratque  medius  earum, 
tantum  distans  ab  una  quantum  ab  alia,  sicut  visu  deprehendi. 

Differentia  longitudinis  primae  et  quartae  1°  22',  et  quia  fj  spectatus  est 
exacte  medius,  praesepe  vero  in  0.  0 fj  igitur  venit  in  0.  41  Q.  Sic  cum 
sit  lat.  praesepii  1°  14'  bor,,  aselli  0.  4 austr.,  diff.  lat.  1.  18,  dim.  39'  ab- 
latum a 1°  14',  relinquit  fj  latitudinem  per  hanc  aestimationem  aequalem 
distantiae  0.  35'  bor.,  quam  computo  0.  43y2  c.  Quartae  et  quintae  seu 
Asellorum  loca  sunt  0.  11'  Q,  lat.  3°  8'  b.  et  1.  22  Q,  lat.  0.  4'  a.  Diff. 
lat.  3°  12'  habet  diff.  long.  1°  11'  adhaerentem,  fj  vero  jam  motus  est  lat. 
0.  35',  computatam  0.  43',  ut  differat  ab  austrino  0.  39  vel  0.  42 y2.  Huic 
igitur  differentiae  in  linea  ipsa  stellarum  debebitur  diff.  long.  1 4 1/.2  vel  18'/2' 
et  locus  1.  7%  Q vel  1.  3l/2.  At  fj  dicitur  ab  hoc  loco  lineae  in  occid. 
distitisse.  Recte!  inventus  n.  est  in  0.  41  Q et  per  lat.  computatam  in 
0.  49'  per  priorem  lineam.  Affirmat  quidem  observator  hanc  discessionem 
2 digitis,  qui  sunt  5 vel  6',  ut  sic  veniret  fj  locus  1°  2'  $ vel  0.  58.  c. ; 
at  haec  aestimatio  discessionis  fixae  a coeco  puncto  lineae  est  fallax.  Estque 
per  hanc  observationem  locus  fj  satis  fidus  0.  49  Q , cum  ego  nihil  ultra 
0.  6 Q computem,  defectu  calculi  (c.  6 $ eccentrici  ratione)  43'. 

1476.  13.  Oct.  ante  ortum  Solis  modicum  inter  t)  et  octavam  P sin.  1 : 30, 
sin  2 : 1082.  (v.  infra  fol.  745.)  Dist.  fj  et  cordis  1°  35'  est  parva,  quare 
non  multum  fallit.  14.  Nov.  1.  13'/2;  hic  inventus  est  stationem  peregisse 
17.  18.  20.  Nov.  Cum  igitur  cor  Q fuerit  in  22.  30  Q,  lat.  0.  26,  fj  lat. 
computatur  1.  10.  bor.,  diff.  lat.  0.  44.  De  distantia  1°  13'  vindicat  longi- 
tudini 0.  58 V3',  ut  fuerit  visus  in  21°  32'  Q.  Atqui  computo  non  plus  quam 
20.  46l/2  Q,  continuatur  igitur  etiam  in  15°  defectus  calculi. 

Anno  1477.  5.  Sept.  de  mane  quasi  h.  3.  post  medium  noctis  vidi  cf  et  t)  di- 
stantes (sicut  visui  apparuit)  ad  modum  palmi,  habentes  eandem  latitudinem,  ita  quod 
eodem  die  procul  dubio  conjungebantur  punctualiter,  fueratque  Saturnus  Marte  orien- 

talior  spatio  praedicto.  Latitudinem  enim  eorum  fere  praecise  eandem  inde  supposui, 
quia , considerando  arcum  transitus  3 ante  et  Post  transeundum,  similiter  polum  ejus- 
dem arcus,  videbatur  haec  distantia  fere  longitudinis  tantum,  neque  difficile  inspectu, 
solum  fuerat  cognoscere  in  tam  modica  eorum  distantia,  0 quanto  affectu  eorum 
vidissem  conventum,  quia  verisimili  conjectura  unus  eclipsabat  alterum;  rarissimus 
autem  eventus  ille. 

Apparet,  inceptam  esse  observationem  aliquam,  quae  qualiscunque  fuerit, 
a typographo  est  praeterita.  Nam  quae  sequitur  observatio  instantis  cr"  fj  c? , 
ea  pertinet  ad  9.  Oct.,  cum  distabant  planetae  latitudinis  ejusdem  ad  modum 
palmi,  3 occidentaliore.  Quod  enim  haec  observatio  pertinet  ad  9.  Oct., 
patet  ex  seq.  15.  Oct.,  cum  mane  inter  h.  4.  et  5.  fuit  dist.  3 et  fj  2°  47'. 
Nam  cum  hoc  situ  diurnus  3 sit  36,  fj  6,  superatio  30,  diebus  igitur  6 
superatur  X)  3°,  de  quibus  2°  47'  sunt  15.  Oct.  in  ortum,  ergo  residui  13' 
d.  9.  Oct.  in  occasum.  Atqui  hjc  plane  est  modus  palmi.  Cum  igitur  com- 
putem 9.  Oct.  locum  3 1.  50  TTp,  lat.  1.  27.  b. , oportet  fj  fuisse  in  2°  3' 
lip,  latitudine  non  multo  alia.  Si  tamen  d.  15.  Oct.  ulla  fides  est  mediationi 
inter  errores  radii,  3 tunc  per  cor  et  caudam  £?  inventus  est  '2.5'  ulterius 
quam  per  calculum.  Sed  et  per  solitarium  cor .Q  deficeret  calculus  10'.  Ita- 
que fj  9.  Oct.  tanto  fuisset  ulterior,  sc.  vel  in  2.  13  11]),  vel  in  2.  28  lip. 
Atqui  computo  fj  non  ultra  1.  23  ‘/2  $,  lat.  1.  24  b.  Hic  lat.  egregie  con- 
sentit, longitudinis  calculus  in  loco  ecc.  27°  deficit  ut  hactenus  vel  0.  40, 
vel  0.  50 , vel  1°  5'. 

1478.  19.  Apr.  post  ortum  Solis  modicum.  Inter  t)  et  octavam  $ 5°  47',  f)  et 
sextam  9°  5'. 

]j  a corde  £?  (lat.  0.  26  b.)  5°  47',  a cervice  (lat.  8°  47'  b.)  9°  5'. 
Erantque  in  22.  33  et  22.  15  Computatur  vero  lat.  fj  1°  48',  hinc  vin- 
dicatur differentiae  latitudinum  5.  37  et  6.  21,  et  sic  fj  in  28.  10  $ vel 
28.  36,  medium  28.  23  sed  radius  excessu  peccat,  et  plus  in  majore. 
Computo  vero  27.  18,  tanto  minus,  ut  non  totum  a radio  peccari  possit. 
Adhuc  igitur  deficit  calculus  in  loco  ecc.  3.  lip. 

1478.  24.  Sept.  40'  ante  ortum  Solis  vidi  Lunam  circa  tj , quasi  conjunctos; 
distabat  Luna  modicum  ad  septentrionem,  ita  ut  inter  circumferentiam  ejus  et  fj 
videretur  mediare  spatium  unius  palmae. 

Computo  long.  Q)  visam  in  12°  15'  lip,  lat.  centri  visam  2°  1 Sl/2'  bor,, 
marginis  igitur  austr.  2°  2‘/2  b. , fj  vero  lat.  1°  45'  b. , ut  intersit  1 7 */2, 
quae  est  quantitas  semid.  Q)  seu  sesquipalmi,  quod  satis  congruit.  At  long. 
fj  computatur  11°  32'  lip,  itaque  deficit  calculus  per  43',  in  loco  eccentrico  9°  TT}). 

1479.  30.  Oct.  fuit  o'  et  3 secundum  longitudinem,  vero  fuerat  sep- 
tentrionalior quasi  ad  1°,  3 fuerat  propinquissimus  6°  ffp. 

Sexta  lip  erat  hoc  tempore  in  27°  34'  lip,  lat.  1°  25'  b. , 3 locus 
propinquissimus  illi.  Cum  vero  non  additum  sit , praecesseritne  3 an  secu- 
tus sit  fixam,  ex  analogia  dierum  seqq.  observationisque  habitae  d.  16.  per 
radium  colligitur,  vere  praecessisse  3 ut  calculus  vult.  Sat  igitur  fidus  cum 
sit  locus  3 in  27.  281/ 2 lip,  computo  tamen  locum  fj  non  ultra  26°  50  lip, 
cum  locus  eccentricus  sit  22l/3  lip,  deficiente  calculo  per  38'. 

Anno  1481.  22.  Oct.  ante  ortum  Solis  fere  1 h.  vidi  t)  et  $ distantes,  sicut 
visu  judicavi,  non  ultra  diametrum  Lunae,  quam  distantiam  tantum  judicavi  ex  parte 
longitudinis;  videbantur  enim  eandem  habere  latitudinem  fueratque  $ orientalior. 

Computo  lat.  2°  18',  long.  18°  8'  ^ , qui  locus  serviet  §,  praesertim 
si  ex  seqq.  patebit,  quantum  sit  addendum  calculo.  Ergo  seq.  15.  Nov.  h.  1. 
ante  ort.  0 observata  est  illustris  <f  3 9 et  Spicae  lip,  sed  eo  die  sola 

inter  fj  et  3 erat.  Censuit  enim  <3  modico  orientaliorem  fj,  9 occidenta- 
liorem Spica,  cujus  orientalitatis  vel  occidentalitatis  adeo  parvae  lubrica  est 
aestimatio  in  signo  obliquissime  ascendente.  Distantias  exhibet  fj  a cf  1°  20', 
potissimum  in  latitudinem,  a Spica  6°  30',  a 9 4°  39'.  Hinc  triplici  via 
habetur  locus  fj , mediante  'ejus  latitudine,  quam  computo  2°  22'  b.  Cum 
enim  Spica  sit  in  1°  59'  austr.,  et  sic  diff.  lat.  4°  21',  quare  de  dist.  6°  30/ 
per  radium  capta  longitudini  imputatur  4°  50',  quod  adjectum  ad  locum  Spicae 
16°  35'  ^ , reponit  fj  21°  25'  ^ , si  non  nimium  dixit  radius.  Per 
3 sic:  Computo  locum  ejus  21°  7 1/2/  ?££;,  lat.  1.  3 sept.  Quodsi  et  hunc  ex 
distantia  sua  a Spica  aestimem,  mediantibus  latitudinibus  prodibit  locus  3 
tanquam  observatus  20°  56'  nihil  ultra.  Itaque  <5  locus  computatus 

parum  fallit  et  fj  paulo  ante  hunc  locum  fuisse  fertur,  de  quo  tamen  me 
faciunt  dubitare  cum  distantiae  reliquae,  tum  etiam  quae  post  quadriduum 
sunt  observata.  Consensu  enim  3 c.  10'  ante  tj  collocatur  hoc  momento. 
Diff.  lat.  fj  et  c?  1°  19'  admodum  propinqua  observationi,  quae  distantiam 
dat  1°  20'.  Denique  per  9 sic:  Dist.  9 a Spica  per  radium  4°  6';  sed  cum 
vitium  insit  huic  distantiae,  ut  ex  lat.  patet,  ad  illam  annotatam  partem 
recurrendum  nobis  est,  quae  dicit  9 occidentaliorem  fuisse  Spica,  ergo  ante 
16°  35'  Cum  igitur  lat.  utrique  planetae  pene  eadem  fuerit,  dist.  fj 

et  9 4.  38  vel  correctior  ex  19.  Nov.  4.  50  addita  loco  Spicae,  affert 
21°  13'  ^ vel  21°  25'  ante  quem  locum  fj  fuit.  At  computo  20° 

45  */2'  ;£}=;.  Si  ergo  fidamus  distantiae  a Spica  et  a 9 correctae,  hic  quoque 
40'  desunt  in  calculo ; denique  si  distantiae  a 9 ejusque  a Spica  aestimatae, 
deerit  calculo  non  multo  minus.  Locus  eccentricus  est  17° 

Die  19.  Nov.  secuta  est  cr"  fj  9*  $ distare  invenitur  a fj  0°  46', 

occidentalior  et  australior  eo.  Sane  invenitur  lat.  9 2°  14  bor.  et  sic  6'  minor 
quam  fj.  Et  cum  diurnus  9 sit  1°  7',  diurnus  fj  6,  erit  superatio  diurna 
1®  1',  quare  ante  quadriduum  arguitur  fuisse  4°  50'. 

Est  autem  simul  observata  dist.  fj  a Spica  6°  52',  de  qua  per  diff.  lat.  4°  21' 
vindicatur  longitudini  5°  19',  quod  ante  quadriduum  est  inventum  4°  50', 
consensu  non  malo,  fj  igitur  in  21°  54'  , aut  si  radius  dixit  nimium, 

forte  pauculis  minutis  anterius.  Et  quia  radius  bene  concordat  duobus  distinc- 
tis diebus,  hinc  confirmamur  de  defectu  calculi.  Durat  hic  consensus  etiam 
25.  Nov.  Nam  in  obs.  9 explicatum  est,  quomodo  locus  fj  ad  hanc  diem 

ex  Spica  prodeat  22°  25'  ^£9 ; nec  multum  discedunt  suffragia  c?  et  9-  Hoc 

vero  est  per  1°  plus,  quam  d.  15.  Nov.,  quantus  sane  motus  diebus  10 

competit. 

Anno  1482.  12.  Jan.  altera  media  hora  ante  ortum  0 Luna  eclipsabat  t>,  tem- 
pore enim  illo  non  videbatur,  ante  autem  et  post  eclipsin  habitudines  infra  scriptas 
notavi.  Item  cum  Luna  fuerat  in  ultima  quadratura  aut  circa,  utique  deficiebat  ex 
parte  occidentis.  Et  quando  primo  intuebatur,  videlicet  c.  2l/2  horas  ante  ortum  ®, 
fuerat  orientalior  et  apparuit  meridionalior  Luna , distans  per  2 Lunas.  Postea  inter- 
venerunt nubes,  quod  principium  cernere  non  potui.  Judicavi  autem  pro  certo,  quod 
Luna  cornu  australi  apprehensura  fuerat  t)  • Post  quod  autem  revidebam  t) , dista- 
bat in  diametro  ad  2 digitos  vel  citra  a cornu  septentrionali,  et  tum  vice  versa  ap- 
parere reincepit,  transivere  jam  medium  coeli.  Eo  vero  tempore,  quod  medium  hujus 
eclipsis  judicavi,  accepi  altitudinem  Ltinae,  fere  in  linea  meridiana  existentis,  et 
reperi  32°. 

Ergo  culminante  6°  TFf,  sic  ut  (2)  transmiserit  meridianum  ante  3 horae 
quadrantes,  hora  sc.  6.  matutina,  computo  locum  2)  visibilem  seu  parallaxi 
affectum  25°  3 6 A/2  ^ , cum  lat.  centri  2°  1972'  sept.,  limbi  vero  septentr. 


Regiomontani  et  Waltheri. 


729 


2°  35'.  Si  hinc  auferantur  2 digiti,  locus  a CUJUS  regione  stetit  f)  emer- 
gens, habuit  Iat.  visam  2°  3 0 1/3  sept.  Si  etiam  a loco  centri  Q)  auferatur 
minus  aliquid  semidiametro  Q),  quia  f)  versus  cornu  superius  emersit,  resta- 
bit Saturno  plus  quam  25°  21'  ujn-.  Sed  ne  quis  dicat,  me  nimis  sero  com- 
putasse, superaverit  igitur  Q)  meridianum  non  3.  sed  1.  quadrante,  ut  sit 
minus  in  loco  Qj  per  10.‘  Adhuc  igitur  f)  debuit  esse  ultra  25°  11'  ;£^. 

Atqui  computo  illum  in  24°  31'  , lat.  2°  35'  b.  Et  sic  etiam  hoc  eccen- 

trici  loco,  qui  est  19°  ^ , deficit  calculus  40',  latitudine  mediocriter  con- 
sentiente observatis ; et  melius  ante  dimidiam  horam,  ut  jam  modo,  ubi  nona- 

gesimus altior,  parallaxis  latitudinis  Q)  minor  eoque  etiam  visa  latitudo  Q) 
major. 

Anno  1484.  21.  Nov.  de  mane  vidi  et  t),  et  fuerat  2j-  notabiliter  orientalior  tv 

Lichtembergius,  famosus  astrologus  Waltheri  tempore,  nescio  an  adjutus 
a Walthero,  reponit  ipsum  cf  articulum  in  noctis  ejus  principium,  ascendente 
quippe  Cancro  die  20.  Nov.  locum  prodit  22°  42'  Tf[ , septentrionaliore. 
Ephemeris  quidem  hujus  anni,  computata  ex  tabulis  Alphonsinis,  ad  tempus 
praescriptum  prodit  locum  Oj.  proxime  eundem  intra  4',  fj  vero  5 superatio- 
nibus diurnis  Jovis  promovet  ulterius.  Nullum  ergo  dubium  est,  quin  locum 
a"  desumserit  Lichtembergius  ex  cursu  Oj.  in  Ephemeride.  Nam  ex  coelo 
ipso  desumere  difficillimum  erat,  cum  planetae  vix  semisse  signi  Soli  ante- 
cederent, nec  iis  jam  super  horizontem  conspectis  ulla  praeterea  sidera  cer- 
nerentur imminente  Sole.  Atqui  computo  locum  Oj.  mane  d.  21.  Nov. 
23°  48'  TTl,,  lat.  0.45  b.,  fj:  22°  50'  11[,  lat.  1°  581/*/  b.,  diff.  58',  initio 
noctis  55',  quae  discrepant  in  motibus  f)  et  % junctis,  de  quibus  si  OJ.  tri- 
buas excessum  c.  15',  restabit  f)  defectus  c.  40'  ut  hactenus.  Locus  eccen- 
tricus  est  21 '/g'  Tfy. 

Anno  1503.  15.  Oct.  h.  4.  p.  med.  noctis  fuerat  o"  t>  et  d secundum  longitu- 
dinem, sicut  oculo  judicavi;  sed  d septentrionalior  ultra  gradum. 

Et  ut  de  loco  d certi  essemus,  praecedenti  13.  Oct.:  „armillis  rectifica- 
tis  per  Aldebaran  super  2°  45'  posita,  d deprensus  est  in  17°  50'  0, 
lat.  sept.  1.  0,  tunc  et  fj  17°  0'  0,“  quibus  locis  addo  d 4.2',  fit  igitur 
ejus  locus  17°  46 1/2/  0 secundum  Waltherum,  ego  vero  computo  locum  J 
17°  53'  0,  lat.  1°  2'  b.  Cum  igitur  per  6‘/.2'  plus  computem,  quam  dicunt 
armillae,  debebat  j)  per  calculum  inveniri  et  ipse  aut  in  17°  ^6^/2  £3  secun- 
dum armillas,  aut  in  17°  53'  secundum  meum  calculum  J . A.t  computo 
17°  0y2  0,  lat.  0.  27'  b. , deficit  ergo  meus  calculus  per  46'  vel  52V2' 
vel  (si  armillae  nonnihil  in  f)  excesserunt,  ut  apparet  ex  vicinia  stationis) 
saltem  c.  43'.  Praecedentes  hanc  Saturni  observationes,  Sept.  mensi  habitae 
per  armillas,  sunt  vitiosae,  ut  et  Jovis. 

Anno  1503.  11.  Dec.  p.  meridiem  armillis  rectificatis  ut  supra,  in  M.  C.  existente 
8°  V,  inventus  est  in  15°  30'  lat.  0.  18  merid. 

Haec  observatio  praefertur  praecedentibus  ab  auctore  et  commendatur 
de  fide  ut  fundamentalis.  Ergo  Tydmni  esset  jn  150  341^  0,  at  computo 
14°  51 V2  0,  lat.  0.  23'  m.  circiter,  nondum  sc.  locato  nodo.  Deficiunt 
igitur  et  hic  calculo  43'. 

Hoc  die  notabatur  cd  \)  <£  retrogradorum  in  Ephemeride,  cujus  falsi- 
tatem  dicit  ad  oculum  manifestam  fuisse.  Vera  <y  sequebatur  c.  24.  Dec.; 
sed  f)  a 14.  in  29.  Dec.  nou  fuit  observatus. 

Anno  1504.  Januario  exstant  observationes  aliquot  per  armillas,  quas  omitto, 

ut  in  re  contestatissima,  solam  c f cum  ventre  U praeterire  nolui  ob  eviden- 
tiam, de  qua  sie  scribit  observator: 

Anno  1504.  A tertia  die  usque  in  6.  Febr.  non  potui  videre  8.  H;  ex  eo  judi- 
cavi eam  eclipsatam  a stationario.  8.  Febr.  post  meridiem,  armillis  per  Aldebaran 
2°  45'  EI  cf  4°  53'  cum  lat.  sept.  3°  42'.  Medium  coeli  9°  EI,  If-4°48'S>  cum 
lat.  sept.  0P  18'.  Medium  coeli  5°  EI,  t>  11°  18'  cum  lat.  merid.  0°  2'.  M.  C. 
11°  U,  et  apparuit  etiam  8.  EI  distans  a t)  versus  orientem  ad  modum  4 digitorum 
quasi  in  eadem  latitudine  diligentissime. 

Digiti  4 sunt  c.  10 — 11'  et  fj  eo  die  relatus  fuit  per  Aldebaran  in 
11°  18'  0,  id  est  mihi  11°  22  V/  0;  fixa  igitur  fuisset  in  11°  33 l/2'  0 bono 
consensu  rerum,  nisi  et  armillae  et  aestimatio  4 dig.  peccaverint  aequaliter, 
quod  ex  eo  fit  verisimile,  quia  postridie  fj  ponitur  in  1 1°  8'  0 , motus  vero 
diurnus  non  potest  hac  habitudine  major  esse  3'.  Fuisset  igitur  8.  Febr. 
potius  11°  11'  0 scribendum,  mihi  11°  151/,,'  et  dist,  a fixa  18',  quae  sunt 
semid.  Q)  vel  digiti  6.  Computo  8.  Febr.  10°  29'  0,  per  53*/2  vel  46y2 
minus  justo ; lat.  0.  1 5'  m. 

Etsi  igitur  in  minimis  manet  aliqua  ambiguitas,  at  de  potiori  parte , ut 
de  43',  atgumentum  habemus  invictum,  hoc  loco  deficere  calculum. 

2.  Martii  post  meridiem  armillis  per  Aldebaran  2°  45'  U,  4»  10°  45'  2B*  Medium 
coeli  2°  EI , <5  9°  0'  H£.  3.  Martii  de  mane  post  ortum  Q per  motum  0,  super 
22°  6'  X positum,  reperi  ? 6°  15'  nr,  dum  M.  C.  fuerat  17°  %.  Eodem  die  recti- 
ficatis  armillis  per  Aldebaran  2°  45'  U,  ip  5°  2H-  M.  C.  2°  10°  45'  2c, 

cf  9°  15'  S- 

Circa  stationem  inter  3.  et  11.  Mart.  vesperas  fuit  cf  fj  cf  • Per  nostram 
fixae  correctionem  4J/2  scr.  ulterius,  cf  illic  1°  30'  anterius,  hic  1°  0'  ulte- 
rius. Itaque  oportet  fuisse  locum  cf  d.  8.  Mart.  h.  1.  p.  m.  in  10°  51' 
correcte.  At  computo  fj  in  10°  5'  0,  et  sic  46'  minus,  ut  hactenus.  Ad 
fixam  vero  in  ventre  n reversus  esse  scribitur  28.  et  29.  Mart.,  illic  quidem 
occidentalior  et  septentrionalior  ea  ad  spatium  2 — 3 digitorum,  sic  tamen, 
quod  distantia  magis  fuerit  ex  parte  latitudinis,  hic  vero  adhuc  propinquior, 
quasi  cf  longitudinis  eodem  instanti  fuerit.  Aliis  noctibus  spectatum  fj  orien- 
taliorem eadem  stella. 

Computo  fj  d.  29.  Mart.  h.  7.  in  10°  46'  0,  cum  fixa  esset  in  11° 
34'  0,  et  sic  deficio  48' ; lat.  austr.  computo  6'  minorem  latitudine  fixae. 

Accedat  denique  ultima  observatio  c f magnae  Tf,  fj,  propter  quam 
Waltherus  tantum  operae  sumsisse  videtur  per  integrum  semestre,  quippe  in 
qua  etiam  finit.  Die  enim  24.  Maji  a.  1504  vesperi  collocantur  ambo  con- 
juncti in  16°  0 per  Cor  Leonis  in  22°  42'  esset  igitur  Tychoni  in 
16°  11 V2  0.  Die  sequenti  collocantur  in  16°  10'  et  16°  13'.  Computo 
fj  in  15°  37  y2'  0,  cui  si  addam  c.  43',  hactenus  desiderata,  consurgit 
16°  20 1 /0'  0.*  Et  vero  etiam  in  Jovis  observationibus  dictum,  computari 
locum  ejus  16°  35'  0,  sed  abundare  calculum  in  eceentrico  per  l$y2,  qui- 
bus detractis  prodit  computatus  verior  16°  19'  0,  proxime  junctus  Saturni 
loco,  ut  sic  deficiant  armillae  per  6 vel  7',  quod  cum  alias  nullius  est  mo- 
menti, confitente  hoc  ipso  Walthero,  tum  praecipue  circa  occasum  planeta- 
rum heliacum  ob  impedimenta  multa,  observationi  objecta,  mirari  nequaquam 
debemus. 

Et  hic  dissensus  calculi  in  Ij.  et  fj , excurrens  ad  integrum  gradum,  est 
remora  illa,  quae  me,  plurima  perplexitate  circumventum,  per  solidos  quinque 
menses  in  observationibus  Waltherianis  exercuit  tandemque  ad  nova  consilia 

circa  motuum  mediorum  speculationem  adegit,  deprehensa  manifesta  inaequa- 
itate  motuum  seculari.  (Absolvi  hucusque  18.  Junii  1624.) 

Anno  tamen  1514.  d.  24.  Febr.  mane  h.  5.  Copernicus  vidit  Saturni 
stellam  in  linea  recta  cum  secunda  et  tertia  frontis  Scorpionis.  Cum  igitur 
stellae  fuerint  eo  anno  in  25°  45'  1T(,  lat.  1°  54'  australis,  et  26°  11'  1T(, 
lat.  5°  22'  austr.,  differentes  in  latitudine  per  3°  28',  in  longitudine  per 
0°  26',  f)  vero  ibi  loci  latitudinem  habeat  2°  19'  bor. , differens  a superiori 
in  latitudine  per  4°  13',  competet  igitur  ei  differentia  longitudinis  31 2/3'  erit— 
que  'f)  in  25°  lS1/^7  Tlj,,  cum  ego  computem  24°  562/3'  11[,  solis  17'  minus. 
Quae  propinquitas  observationis  et  calculi  suspecta  mihi  est,  cum  anno  1482 
et  1484  differentia  fuerit  40'  in  eodem  signo.  Perpende  igitur,  lineam  satis 
esse  longam  (7l/2°)  et  facile  errari  circa  aestimationem  exactae  incidentiae.  — 

Quid  sit  praestitum  in  epochis  Saturni  collocandis.  Obser- 
vationes f)  in  Ptolemaeo  exstant  non  plures  quam  quinque.  Una  est  Chal- 
daeorum a.  82,  die  2.  Xanthici  vesperi,  quod  ex  fide  Ptolemaei  interpretis 
fuit  ante  Chr.  anno  229.  d.  1.  Mart.  Tunc  f)  sub  australi  humero  Tip  visus 
est  2 digitos.  Reliquae  quatuor  ipsius  Ptolemaei  sunt,  tres  quidem  cchqovvxoi, 
quas  Ptolemaeus  per  circumstantias  non  describit,  solummodo  earum  loca  ex- 
primit, calculo  prius  deducta  ad  ipsa  momenta  oppositionis  cum  medio  loco 
0,  qui  provenisse  sibi  ait  in  1°  13'  , 9°  40'  /,  14°  14'  ; unam 

extra  situm  acronychum  in  9°  15'  ZZZ,  quando  Q)  est  observata  dimidio 
gradus  ultra,  i.  e.  in  9°  45'  ZZZ:  observatus  est  f)  ad  claram  Hyadum,  sed 
lubricae  sunt  circumstantiae. 

Quatuor  igitur  Ptolemaicis  Saturni  locis  per  1°  3'  promotis  in  numera- 
tione signorum  zodiaci  et  comparatis  locis  Q veris , differentiis  vero  inter 
visum  locum  et  o°  © verum  nonis  partibus  (dictante  hoc  orbium  propor- 
tione) versus  0 extensis  a locis  visis,  loca  eccentrica  f)  in  ecliptica  mihi 
provenerunt:  2°  28'  ^ , 10°  43'  15°  10'  fc.  Valet  iste  processus  in 

propter  orbis  amplitudinem,  cujus  est  orbis  0 pars  c.  nona.  Nam  si  dif- 
ferentia inter  medium  et  verum  locum  0 fuisset  plane  totalis  2°  , Pars 

nona  ejus  fuisset  14',  pars  decima  12'.  Non  potuit  igitur  magnus  committi 
error  per  hanc  distributionem,  secundum  orbis  proportionem  crassa  Minerva 
sumtam. 

Per  haec  igitur  tria  loca  eccentrici  et  per  adhibitam  dimensionem  eccen- 
trieitatis,  quae  hodie  ex  accuratissimis  observationibus  30  continuorum  anno- 
rum stabilitur,  et  retentis  intervallis  observationum  Ptolemaicis  (ut  ad  quae 
constituimus  loca  f)  eccentrica,  elicientes  ea  ex  locis,  quae  Ptolemaeus  et  pro 
eccentricis  et  pro  visis  nobis  commendavit,  quippe  in  ipsis  oppositionibus  cum 
medio  0)  tentavi  varias  positiones  aphelii  f)  et  deprehendi,  quod  posito  eo 
in  23°  ll(,  motus  medius  ad  tempora  Ptolemaei  sic  possit  mutari,  ut  f)  ad 
praescripta  momenta  temporis  ratione  loci  eccentrici  possit  venire  in  2°  18'  20"  ^£t;, 
10°  43'  0"  / , 15°  19'  40"  deficiens  in  prima  c.  10',  excedens  in 
tertia  tantundem  ab  eo,  quod  erat  mihi  propositum  assequi,  fidem  obser- 
vationum et  deductionum  Ptolemaei  secuto.  Nec  dabatur  licentia  propius  rem 
adducendi  ad  consensum , nisi  vellem  mutare  commensurationes  exstructas  ex 
observationibus  Tychonis,  quae  sunt  majoris  fidei. 

Cur  sic  se  res  haberet  in  tribus  acronychiis,  quarta  etiam  extra  situm 
acronycliium  concilianda  venit,  quam  referebam  ad  10°  18'  quia  Ptole- 
maeus dixit  9°  15'  0^.  Veruntamen  et  Ptolemaicam  hic  sollicitudinem  sequi 
placuit,  qui  Q)  adhibuit  in  certificando  hoc  f)  loco.  Scribit  enim,  stellam 

a centro  Q)  post  tergum  relictam  fuisse  semisse  unius  gradus  quam  proxime. 
Computavi  ergo  locum  Q)  ex  tabulis  Tychonis  et  Rudolphinis  epochis,  et 
inveni  locum  copularem  seu  fictum  9°  16'  54"  ZZZ,  verum  10°  58'  4"  ZZ?.. 
Sed  cum  esset  hora  Alexandriae  8.  p.  m.  et  3 versus  horizontem  occiduum, 
cocasura  sc.  hora  eadem,  parallaxis  etiam  eam  projiciebat  in  antecedentia. 
Ablata  igitur  longitudinis  parallaxi,  restabat  locus  centri  3 visus  9°  57'  12"  TX5' . 
Et  quia  tj  id  3 centrum  sequebatur  dimidio  gradu,  quare  in  10°  27'  ZZZ 
esse  debuit,  ex  observatione  vero  ad  Hyada  in  10°  18'  medium  utrius- 
que  est  10°  22  lfJ  ZZZ,  quantum  etiam  computandum  censui  et  ob  hanc  solam 
observationem,  ut  confirmatiorem,  ceteris  aliquid  remittendum. 

Leviter  igitur  immutato  motu  medio,  quo  modo  etiam  antiquae  Chal- 
daicae observationi  conducere  vidi,  computavi  jam  omnia  5 loca;  prodiere: 

1°  36'  f£b;,  10°  38'  /,  15°  10'  fo  , 10°  22'  8°  56'  23"  lip,  pro 

2.  16  j=Db;,  10.  43  /,  15,  17  fi,  10.  18  ZZZ , 8.  41  0 11]) 

vel  10.  27  «ex  3* 

Nam  f)  Chaldaeus  observavit  vesperi  2 digitis,  i.  e.  5'  sub  australi  hu- 
mero HJ>,  et  Ptolemaeus  refert  stellam  in  9°  30'  llj).  At  quia  Ptolemaeus 
annum  tropicum  se  inter  et  Chaldaeum  statuit  valde  longum,  consequitur,  ut 
sicut  post  Hipparchum,  qui  observavit  aequinoctia  ceteris  seculis  consentientia, 
addendum  est  calculo  motus  Q medio  Ptolemaico,  sic  ante  Hipparchum  eidem 
motui  Q medio  sit  adimendum  aliquid,  ut  quem  numeravit  ipse  6°  10' 
ab  aequinoctio  tardo,  is  vere  sit  5°  39'  c.  ab  aequinoctio,  celeritatis  con- 
suetae, secundum  quem  motum  praecessionis  aphelium  1)  Chaldaeo  observa- 
tori obvenit  15°  7'  26"  11^,  locus  Spicae  22°  21'  21"  lip,  quam  praecedit 
austrinus  humerus  13°  40'  30",  ut  locus  sinistri  humeri  Chaldaeo  obveniat 
8°  41'  lip,  non  9°  30'.  Cum  ergo  computamus  locum  1)  ultra  locum  humeri, 
sideribus  occidentibus,  1)  supra  stellam  fuisset  spectatus;  atqui  cum  sit  spec- 
tatus infra,  si  hujus  verbi  vestigia  premamus  per  circumstantias  motus  diurni, 
I)  omnino  praecesserit  locum  sinistri  humeri  nonnihil,  igitur  ante  8°  41'  lip 
fuerit.  Igitur  in  prima  desunt  mihi  20'  ad  votum  meum  implendum,  in  se- 
cunda 5,  in  tertia  7,  in  quarta  nihil,  in  quinta  supersunt  plus  quam  15. 

Hoc  processu  sum  id  consecutus,  ut  in  dissensu  Chaldaicae  et  Ptolemai- 
carum  observationum  starem  in  medio , dissensum  pene  aequaliter  spargens 
in  excessum  et  defectum  maximum,  intcrimque  tenens  observationem  de  qua- 
tuor  Ptolemaicis  fidissimam.  At  cum  ex  his  epochis  computarem  postea  Wal- 
therianas  et  Regiomontani  observationes  exque  iis  appareret  clarissime,  1)  motus 
indigere  aequatione  seculari , eoque  frustra  nos  medium  affectare  inter  longe 
distantes,  si  inter  se  pugnent,  nec  in  unam  certis  vicinis  observationibus  con- 
firmatam commensurationem  se  cogi  patiantur;  cum  etiam  appareret,  omnes 
quatuor  Ptolemaicas  in  gratiam  unius  Chaldaicae  detrusas  esse  in  partes  de- 
fectus, Chaldaicae  relictum  excessum:  visum  est,  Chaldaicam  permittere  aequa- 
tioni seculari,  eaque  missa,  Ptolemaicas  inter  se  conciliare  sic,  ut  dissensus 
spargatur  in  excessum  et  defectum.  Id  factum  promotione  aphelii  in  25°  llf  et 
augmentatione  motus  medii.  Atque  haec  tertia  demum  epocharum  restitutio 
illata  est  in  tabulas,  ex  quibus  si  computentur  loca  quatuor  Ptolemaica,  adhuc 
in  prima  deficimus  per  9'  37",  in  secunda  excedimus  per  9'  41",  in  tertia 
excedimus  per  3'  36",'  in  quarta  deficimus  per  0'  42".  Conciliet  eas  propius, 
qui  id  potest,  salva  eommensuratione  orbium,  per  Tychonicas  certissimas 
inventa. 

Tenendum  autem  est  hoc:  sic  esse  diductos  motus  medios,  ac  si  tempore 

Ptolemaei  et  tempore  Tyehonis  nulla  fuerit  aequatio  secularis,  quod  incertum 
est,  praesertim  de  Ptolemaico  seculo.  Nam  quod  Tychonicum  attinet,  videor 
ex  oppositionibus  acrbnychiis  per  totam  triacontaeteridis  periodum  jam  sen- 
tiscere effectum  aequationis  secularis.  Id  autem  fieri  solet  non  in  aequatione 
maxima,  tunc  enim  quantitas  consistit,  insensibili  existente  varietate,  sed  in 
aequatione  prope  nulla,  tunc  enim  desinente  adjectoria,  incipiente  subtractoria, 
vel  e contrario,  quantum  potest  maxima  sentitur.  Ergo  videmur  nostro  seculo 
nullam  habere  1)  secularem  aequationem.  Id  si  sic  etiam  habet  cum  seculo 
Ptolemaei,  recte  diducti  erunt  motus  1)  medii,  ac  proinde  Chaldaicum  seculum 
indigebit  aequatione  subtractoria  c.  27',  quia  ex  correctis  epochis  computo 
9°  6'  lip  c. , debebam  ex  indicio  fixae  computare  8°  39'  11]). 

Quantum  ad  motum  nodorum  attinet,  Ptolemaeus  nuda  traditione  con- 
tentus, illud  solum  dicit,  nodum  in  3°  0 esse,  h.  e.  limitem  in  3°  puto 
non  ullo  illum  alio  nixum  argumento  praeterquam  eo,  quod  tj  Soli  oppositum 
observavit  in  2°  et  latitudinem  ejus  boream  nunquam  alias  deprehendit 
majorem,  sc.  3°  praeterpropter,  quantam  definit  Saturni  maximam  in  libro  de 
latitudinibus,  quae  sane  hodie  quoque  potest  fieri  2°  48'  in  boream  et  2°  50' 
in  austrum.  At  quia  latitudo  circa  limites  in  magno  arcus  intervallo  sensi- 
biliter non  mutatur,  incerta  nobis  ista  relinquitur  locatio  nodi  ad  tempora 
Ptolemaei  intra  gradus  complusculos. 

Chaldaica  quidem  observatio  tj  in  9°  llj)  exhibet  5'  (tantum  enim  faciunt 
digiti  2)  infra  humerum  sinistrum  11]),  cujus  est  hodie  latitudo  2°  50'  bor. 
nec  olim  alia  multo  potuit  esse , quamvis  luxationem  eclipticae  concesseris. 
Locus  enim  fixae  in  ITj)  est  in  quadrato  earum  fixarum,  in  quibus  luxatio  ista 
sentitur  hodie,  si  obliquitatem  Ptolemaeo  suam  reliqueris.  Ergo  1)  minorem 
habuit  latitudinem  borealem  quam  2°  50',  majorem  quam  2°  45',  quia  haec 
scrupula  5 distantiae  non  recta  in  meridiem  porrecta  erant,  sed  multum  in 
occasum,  vi  vocis  vnoxarco,  cum  situ  1)  occiduo  comparatae.  Si  ergo  habuit 
latitudinem  2°  48',  is  ipse  modulus  est  hodiernae  latitudinis  maximae  boreae; 
limes  igitur  potius  in  9°  lip  esset,  h.  e.  Ptolemaei  seculo  in  13°  IT]).  Sed 
si  Ptolemaeum  de  latitudine  maxima  1j  interpretemur  ex  hodierna  experientia, 
ut  ille  3°  dixerit  pro  2°  48',  atque  ita  etiam  ejus  observatio  acronychos  in 

2°  non  majorem  habuerit  latitudinem  quam  2°  48',  conficiemus  inde , ut 

utrique  observantium  t)  fuerit  limiti  vicinus;  quare  arcum  a 9°  lip  in  3° 

sc.  24°,  per  medium  diviso,  et  12°  adjectis  ad  9°  lip,  veniet  limes  tempore 

medio  in  21°  lip , tempore  igitur  Ptolemaei  in  23°  lip,  10°  anterius,  quam 
ipse  tradidit.  Omne  quidem  ejus  observationum  'tempus  tj  in  descendente 
semicirculo  habet,  nec  poterat  is  contrarii  ascendentis  testimonio  suffulciri. 
Nulla  igitur  religione  ducor,  quin  limitem  Ptolemaei  seculo  tot  gradibus  in 
antecedentia  reducam,  praesertim  cum  hinc  varietas  latitudinis  proveniat  non 
major  2'. 

Haec  locatio  limitis  liberrima  plurimum  acquirit  verisimilitudinis  ex  eo, 
quod  jam  motu  medio  ex  Ptolemaei  et  Tyehonis  epochis,  sic  ordinatis,  con- 
stituto, et  ad  initia  rerum  derivato,  nodus  quam  proxime  punctum  aequinoc- 
tiale Y venit,  quemadmodum  etiam  plerique  alii  motus  in  cardinalia  puncta 
incidunt  et  Saturni  ipsius  motus  medius  solis  5°  30'  ultra  aequinoctium  autum- 
nale. Quod  cum  ego  animadvertissem,  nec  impedirer  ab  observationibus,  ali- 
qua libertate  uti,  sicut  dictum  est,  omnino  indulsi  huic  speculationi  circa  nodum 
eumque  in  communi  rerum  initio  in  0°  Y retuli.  At  in  motu  medio  t) 
non  permisi  mihi  libertatem  hanc,  addendi  sc.  5°  30'  ad  motum  medium 

56  seculorum,  quia  hac  ratione  Ptolemaeo  obvenirent  1°  25'  c.  et  quia  jam 
certum  est,  aequationem  requiriri  secularem,  qua  interveniente  facile  hi  5°  30' 
delebuntur,  si  sc.  Ptolemaei  seculo  secularem  aequationem  1°  25'  adjectoriam 
statuerimus. 

Multo  vero  minus  mihi  licere  volui  in  transferendo  et  torquendo  loco 
aphelii,  quod  sub  initia  rerum  in  finem  $ recidit,  quamvis  analogia  pulcher- 
rima suadeat,  id  in  0°  ;£h;  detrahere.  Nam  huic  ego  analogiae  si  indulgerem, 
obveniret  Ptolemaeo  locus  aphelii  3°  / , 8°  ulterior , quam  permittit  ejus 
observatorum  fides,  si  modo  ea  illibate  est  conservanda.  Consulet  forte  et 
huic  locationi  aequatio  motus  aphelii  secularis,  si  qua  est. 

Analogia,  quam  dixi,  haec  esset,  a complurimis  motuum  confirmata, 
t)  in  perihelio  et  75  . . . . . . . aphelium  cum  75 

2J-  in  perihelio  et  75 aphelium  cum  a 

d in  long.  med.  desc.  et  limite  boreo  . aphelium  cum 
£ in  long.  med.  desc.  et  solst.  hiberno  aphelium  cum  75  autumn. 

? in  long.  med.  asc.  et  limite  boreo  . aphelium  cum  ‘C? 

£ in  long.  med.  asc.  et  limite  boreo  . aphelium  cum  75 

2 in  long.  med.  asc.  et  Sl  ....  aphelium  cum  limite  boreo. 

Consideratio  observationum  Regiomontani  et  Waltheri  in  Jove. 

Anno  1462.  In  mane  20.  Martii  h.  11.  noctis  completa  Luna  videbatur  tanquam 
in  una  linea  recta  cum  duabus  stellis  Scorpionis  12.  et  13.  In  mane  21.  Martii  con- 
sideravi Lunam  in  meridiano,  habentem  altitudinem  23°.  Jupiter  habebat  altitudinem 
241/.,0,  qui  tunc  in  meridiano  putabatur.  Cor  ir[  tunc  habebat  altitudinem  17°  15' 
Luna  autem  cum  Jove  et  stella  septima  /■  putabantur  in  una  linea  recta. 

Ex  Lunae  situ  allegato  convincimur,  meridiem  allegatae  diei  non  inse- 
cutum esse,  sed  praecessisse.  Hoc  igitur  mane  observata  est  Q)  Romae  vel 
Yiterbii  in  meridiano  alta  23°,  Oj.  24°  30',  qui  et  tunc,  inquit  observator, 
in  meridiano  putabatur;  Q)  autem  cum  Tj.  et  stella  7.  / putabatur  in  una 
recta  linea. 

Cum  igitur  Luna  ad  momentum  suae  culminationis  inveniatur  in  2°  27' 
nullam  vero  diversitatem  aspectus  in  longitudinem  faciat,  quia  nonagesi- 
mus ab  ortu  et  culminans  in  0°  coincidunt,  valet  igitur  hic  locus  Lunae 
verus.  Vicissim  omnis  Lunae  parallaxis  abit  in  latum,  et  y est  in  27°  /, 
ergo  Q)  latitudo  austr.  vera  0°  31',  aucta  parallaxi  lat.  0.  55',  dat  visam  lat. 
1°  26',  quae  cum  obliquitate  eclipticae  composita  dat  24°  56',  et  haec  ablata 
ab  ait.  aequatoris  Romana  47°  58',  relinquit  23°  2',  quantam  Lunae  altitu- 
dinem prodit  observator. 

Sic  cum  nodus  '2J.  descendens  fuerit  Qirea  5°  et  locus  % eccentricus 
per  13y2  ante  nodum  hunc,  ejus  ergo  declinatio  erat  18y2  sept.,  nec  major, 
latitudo,  quae  composita  cum  visa  lat.  Q)  1°  26'  accumulat  1.  441/ 2 diffe- 
rentiam altitudinum,  ut  Oj.  fuerit  altior  24°  461/.,'  in  ipso  meridiano,  pro 
quo  habet  observatio  24°  30'  crasse,  sc.  expressam  voce  „dimidiiK,  procul 

dubio  paulo  extra  meridianum,  aut  omissus  .est  quadrans  unius  gradus  vitio 
astrolabii. 

Denique  latitudo  fixae  7.  / est  3°  50'  austr.,  long.  2°  42'  a(j  tem- 
pus propositum.  Hinc  latitudinis  siderum,  quae  in  una  recta,  differentiae  istae: 
1|. , Q):  1*  44%,  Q)>  fixae:  12.  24,  f2j. , fixae:  4.  8%.  Sed  longitudinis 
inter  Q)  et  fixam  differentia  est  0.  15.  Quodsi  2.  24  dat  0.  15,  ergo  4.  81/ 2 
dabit  27.  Itaque  si  exacte  cum  centro  Q)  et  fixa  fuit  'Ij.  in  eadem  recta, 
locus  ejus  observatus  est  2°  15'  At  computo  eum  in  2°  21%  /5;  satis 
exacte.  Nam  haec  rectae  per  corpus  Q)  imaginata  traductio  non  patitur  sub- 
tilitatem tantam  censurae,  qua  7'  excessus  vel  defectus  agnoscantur. 

Anno  1468.  d.  26.  Apr.  in  principio  noctis  d videbatur  parum  transgressus  rec- 
tam lineam,  in  qua  fuerunt  2J-  et  cauda  Ursae  minoris, 

Stella  a.  1600  ponitur  in  3°  23'  0,  ergo  hoc  anno  in  1°  30'  0. 
Consentit  hoc  loco  calculus  d observatis,  qui  prodit  ejus  locum  29°  25  %'  H, 
lat.  1°  1 5'  bor. , Tj.  vero  ratione  eccentrici  fuit  paulo  ultra  limitem  boreum, 
itaque  ejus  latitudo  computatur  1°  32  %'  bor.,  Mars  igitur  erat  meridionalior 
Jove  solis  17  %'.  Itaque  facile  agnosci  potuit  vel  minima  transgressio.  Et 
quia  linea  versus  d vergebat  in  antecedentia,  quare  d in  ipsa  a'  secun- 
dum longitudinem  jam  transgressus  erat.  Computo  locum  7J.  29°  24%  n 
exactissime. 

Anno  1468,  die  penultima  Aprilis  Jupiter,  Mars  et  quaedam  stella  fixa  decima  n vide- 
bantur quasi  in  una  recta  linea  cum  capite  H antecedente  septentrionali,  stella  fixa  pro- 
fundior in  zodiaco  quam  Mars  et  Mars  profundior  quam  Jupiter.  Distantia  inter  et 
d videbatur  quasi  sesquitertia  ad  distantiam  inter  Martem  et  stellam  fixam.  Mars 
valde  parum  recessit  a rectitudine  versus  septentrionem. 

Hic  locus  Martis  datur  gemina  via.  Primum  enim  diurnus  hoc  situ  est  37. 
Ergo  d ex  calculo  diei  26.  veniet  in  1°  22%'  0.  Deinde  ex  2 fixis: 
capite  n in  12°  49'  0,  genu  Q in  2°  31'  0.  Nam  in  Martialibus  obser- 
vationibus probavi,  si  Mars  praecise  in  linea  fuisset,  locum  ejus  cum  lat. 
1°  15',  quae  die  26.  fuit,  futurum  fuisse  1°  17y2'  0.  Fuit  autem  paulo 
altior  hac  linea,  quantum  sc.  et  latitudo  post  triduum  fuit  auctior. 

Jam  etiam  locus  7J.  habetur:  erat  enim  etiam  r2|.  in  linea  fixarum.  Sed 
hic  prius  explicanda  sunt  verba  observatoris,  ne  ea  se  ipsa  destruant.  Non 
est  hic  sensus,  quasi  linea  ducta  per  2 stellas  fuerit  etiam  ducta  per  7J., 
priusquam  veniret  ad  d . Nam  si  sic  intelligeremus,  fieret  Jupiter  orientalior 
Marte,  cum  tamen  uterque  directus  sit  et  Mars  Jovem  adhuc  triduo  antea 
transiverit.  Neque  vox  „profundiortf  capienda  est  de  latitudine  australiori, 
nam  fixa  fuit  utroque  planeta  septentrionalior,  sed  neque  denotat  situm  pro- 
fundiorem respectu  horizontis  occidui,  in  quo  sunt  spectati  planetae,  quasi 
profundior  fuerit  dictus,  qui  occidentalior.  Nam  sic  stella  fixa  nequaquam 
fuit  profundior,  sed  altior.  Verus  ergo  sensus  vocis  profundior  est  iste,  quod 
fixa  fuerit  promotior  in  orientem  et  in  pluribus  numerationis  gradibus,  sic 
etiam  Mars  Jove  promotior.  Ex  quo  sequitur,  lineam  per  fixas  non  adeo 
praecise  transisse  per  planetas,  ut  qui  juxta  invicem  stabant  et  quasi  pro  uno 
habebantur  sidere  in  hac  imaginatione  lineae.  Alias,  si  lineam  ipsi  planetae 
direxissent,  non  duabus  insuper  fixis,  sed  una  sola  fuisset  opus.  Et  de  Marte 
quidem  fatetur  observator,  ipsum  fuisse  septentrionaliorem  hac  linea  valde 
parum,  de  Jove  vero  subsumere  possumus,  ergo  ipsum  deflexisse  multum  a 
linea;  siquidem  id  opus  fuerit  subsumere.  Primum  ponatur,  fuisse  exacte 
in  linea:  si  ergo  differentia  latitudinum  7°  51'  dat  diff.  longitudinum  stellarum 

10°  18',  ea  in  proportione  diff.  lat.  fixae  et  0.  39'  dabit  diff.  long. 
0.  52'  — ; ita  proveniet  locus  7J.  1°  39'  0.  Atqui  triduo  promovetur  Of. 
hoc  situ  nihil  ultra  33',  quare  nondum  attigerat  jam  primum  punctum  0, 
patet  igitur,  Oj.  fuisse  multo  septentrionaliorem.  Accersantur  igitur  reliqua  verba 
observationis  et  exquiratur  distantia  J a stella,  a qua  cum  differat  in  longi- 
tudine 1.  8V2>  iu  latitudine  54'  c. , abfuit  igitur  1°  27'.  Hujus  vero  sesqui- 
tertia est  1.  56' , tanta  dicitur  fuisse  distantia  Jovis  et  Martis,  quae  per  diff. 
latitudinum  15''  dat  longitudinem  1.  26;  quae  si  a loco  Martis  1.  22 V2 
auferantur,  restat  Tj.  long.  29°  5 67V  H»  quanta  et  per  diurnum  ex  calculato 
ad  26.  Apr.  prodit.  Sed  apparet  interim  ex  hoc  exemplo,  quanta  sint  atten- 
tione tractandae  observationes  istae. 

Anno  1471.  Strigonii  15.  Martii  stella  2|-  videbatur  inter  duas  Virginis,  quarum 
lucidior  est  circa  medietatem  alae  sinistrae  Virginis,  alia  obscurior  circa  oculum  ejus 
versus  Leonem.  Apparebat  autem  distantia  2\-  a stella  secunda  obscuriori  esse  quasi 
duae  quintae  totius  intercapedinis  stellarum;  verum  stella  2}-  valde  parum  recessit  ab 
bac  recta  linea,  quae  est  inter  stellas  fixas  versus  occasum. 

Magna  cum  perplexitate  diu  conflictatus  sum,  quaenam  essent  hae  duae 
stellae.  Nec  invenio  alias,  quae  cum  lat.  Tj.  1°  48,/2/  b.  secundum  tenorem 
observationis  conveniant,  praeter  secundam  alae  sinistrae  et  quartam  ejusdem 
alae  praecedentem.  Loca  ad  tempus  positum  2°  44'  ^ , lat.  2°  50'  b. 
et  27°  25'  tTp,  lat.  1°  25'  bor.  Diff.  long.  5°  19',  lat.  1°  25'.  Et  quia 
linea  plurimum  in  longum  porrigitur,  sequenti  tamen  parte  in  septentrionem, 
eaedem  igitur  sunt  partes  in  boream , quae  et  in  occidentem,  et  Ij.  occiden- 
talior linea  visus,  fuit  etiam  septentrionalior.  Non  licet  igitur  argumentari 
per  latitudinem  ejus,  sed  arripienda  determinatio  intervallorum,  longitudinis 
enim  differentiae  duo  quintae  sunt  2°  8',  quae  si  ad  locum  obscurioris  27°  25'  1ip 
adjeceris,  locus  '2J.  elicitur  29°  33'  lip.  Computo  vero  29!J  16',  idque  15.  Mart. 

р.  m.  h.  8.  At  si  computarem  ad  ejusdem  diei  antelucanum,  nulla  enim 
apparet  distinctio,  computarem  plus,  quia  <2j.  est  retrogradus,  puta  c.  29°  22'  lip. 
Reliquum  crassa  aestimatio  distantiarum  proportionis  sustinet,  ut  nihil  hinc 
de  calculi  certitudine  ratiocinari  possimus. 

Omitto  distantiam  'Ij.  $ observatam  9.  Aug.  hujus  anni  1471  per  radium, 
ut 'infidam. 

1478.  21.  Febr.  Conjunctio  If-  9?  dist.  1°  59'.  Pridie  distantia  2°  6', 
postridie  2,  19,  quod  confirmat,  conjunctionem  fuisse  ante  21.  Febr.  Computo 
igitur  ad  h.  5.  (hora  sc.  occasus  ©)  utrumque  planetam  exactissime  in  25°  0'  Y> 
lat.  7J.  1°  2V2'  austr.,  9 0*  58y2'bor.,  diff,  igitur  2°  1',  quanta  et  dist.  est  inventa 
fere.  Cum  vero  motus  bidui  9 sit  2°  16',  Tj.  23',  superatio  igitur  1°  53'. 
Sed  pridie,  indice  dist.  2°  6',  superatio  longitudinis  (posita  eadem  lat.  9)  erat 
40',  postridie  1°  26',  quae  satis  propinquam  ipsi  1°  53'  summam  conficiunt. 
Ergo  secundum  observationem  ad  nostrum,  momentum  superatio  debuit  esse 

с.  18,  quae  vere  est  nihil.  Et  si  9 vere  fuit  in  25°  Y>  7J.  Per  hanc  °^s* 
redigitur  in  24°  42'  Y*  Et  quidem  valde  prope  huc  alludit  ejus  distantia 
a 2 stellis  non  nominatis  per  radium  capta,  sed  cornua  Y fuisse  arguunt 
circumstantiae.  Erant  enim  illae  locis  hisce:  26°  39'  Y>  lat*  8°  29'  b. , et 
0°  22'  y,  lat.  9°  57'  b.,  a quibus  7J.  inventus  est  distare  9°  41'  et  12°  26'. 
Adhibita  vero  latitudine  Tj.  1°  279  austr.,  relinquitur  longitudinis  differentia 
illic  1°  45',  hic  5°  51'.  Per  illam  igitur  7J.  venit  in  24°  53'  Y > per  hanc 
in  24°  31'  Y j medium  horum  est  24°  42'  Y*  Neque  tamen  aequum  est, 
hic  mediare,  ubi  culpa  discordantiae  non  ex  aequo  tribui  potest  utrique  distan- 

tiae.  Nam  in  occidentali  cornn  levissima  diminutio  de  latitudine  'Ij.  deteret 
ista  22'.  Si  enim  ea  sit  1°  0'  austr. , jam  ceteris  manentibus  Qj.  redigetur 
per  hanc  distantiam  in  24°  41'  Y vel  24°  26Vo'  Y>  et  jam  mediatione  facta 
proveniet  locus  in  24°  33'  y.  Et  hic  locus  est  verisimilior,  quia  9 Per 
distantias  suas  redigitur  in  24°  57"  y.  Calculus  igitur  ^.-hoc  loco  eccen- 
trici  3°  & abundaret  c.  27',  nisi  radius  in  utroque  planeta  nonnullo  peccet 
excessu,  ut  ita  calculus  in  Ij.  minus  quam  27',  in  9 nihil  excedat,  quod  veri- 
similius est. 

Anno  1478.  22.  Aug.  h.  3.  post  medium  noctis  fuerant  in  una  linea  7\-  et  duo 
oculi  V,  et  erat  2J-  occidentalior,  distans  per  medietatem  distantiae,  qua  duo  oculi 
distant,  ab  oculo  occidentaliori;  sic  visui  apparuit. 

Loca  fixarum  erant  1°  9'  £[>  lat.  2°  36y2'  austr.,  et  2°  28 y2'  U,  lat. 
5°  31'  austr.  Primum  periclitabimur  latitudinem.  Nam  diff.  latitudinum  est 
2°  54 ’/ 2',  cujus  semissis  1°  27*/4'  ablatus  a 2°  3 6 72'  relinquit  observatam 
Qj.  latitudinem  1°  9'  austr.,  si  exacta  fuisset  aestimatio  distantiae  semissis. 
Computo  vero  calculo  sat  fido  lat.  1°  1V2'  austr.  Cum  igitur  diff.  longitu- 
dinum stellarum  sit  1°  19 lj2',  quam  sequitur  ad  2°  541/,,'  lat.,  ad  paulo  plus 
igitur  semisse  illius  sequetur  paulo  plus  semisse  hujus,  sc.  431/./,  atque  sic 
Jj.  per  accuratam  lineae  hujus  rectitudinem  redigitur  in  0°  25 ‘/2  XJ.  At 
computo  0°  39 y2'  H,  calculus  rursum  excedit  14',  loco  eccentrico  in  19°  )j. 

30.  Sept.  fuerat  2j-  iterum  in  una  linea  cum  duobus  oculis  V , videlicet  in 
eodem  loco,  in  quo  22.  Aug.  eadem  hora. 

Intervalla  non  definiuntur,  sed  propior  nodo  factus  3 Y >° , diminuit  lat. 
austr.  minutis  totidem.  Quare  observatio  ista  referet  ipsum  in  0°  24'  iQ. 
At  computo  0.  42 V*  H,  rursum  in  23°  y eccentrici;  calculus  excedit,  per 
18',  si  exacta  aestimatio  rectae. 

Anno  1484.  21.  Nov.  de  mane  vidi  2f  et  tj , et  fuerat  1\-  notabiliter  orien- 
talior 

Computo  locum  tj  22°  50'  Rj,,  lat.  1°  5 8 1/2'  b.  Cui  si  addam  usitatum 
defectum  40',  erit  locus  emendatus  23°  30'  R|,  et  Qj.  igitur  in  23°  33'  R|  c. 

Atqui  computo  23°  48',  lat,  0°  45'  b.  Nimium  igitur  habet  longitudo 

per  15'  c. 

Anno  1488.  16.  Jan.  h.  5.  30'  p.  m.  inter  2J-  et  £ 1°  26',  inter  limbum  Lunae 
occidentalem  et  utrumque  horum  eadem  distantia  11°  16',  et  fuerat  Mercurius  septen- 
trionalior Jove.  17.  Jan.  inter  2j- et  sed  $ orientalior  et  septentrionalior,  l°441/2/- 

Hanc  observationem  repraesentat  calculus  meus  proxime.  Nam  ad  h.  5!/2 
aequalem  Uranib.  computo  locum  centri  Q)  verum  5°  42*/2'  }{,  parallaxi 
visionis  transpositum  5°  4*/2'  , ergo  limbi  occid.  4°  49  V2  H > lat.  centri 

veram  2°  343/4'  b.,  visam  1°  561/,?  b.  Jovis  igitur  latitudo  computatur 
0°  53'  austr.,  hinc  diff.  latitudinum  2°  49',  quae  de  distantia  11°  16'  vindi- 
cat longitudini  10°  58'.  Signatur  hinc  locus  ‘Ij.  per  limbum  3 occid. 

23°  51 V2'  ZZ , at  computo  24°  2'  ZZ , 9 ver0  longitudinem  computo 

23°  40'  ZZ,  lat.  0°  b. , diff.  lat.  9 Q)  10  25'j  quae  de  distantia 

11°  16'  vindicat  in  longum  11°  IO1//*  itaque  ostenderetur  23°  381/./  ZZ 

fere  eadem.  Denique  differentiae  longitudinum  1 J.  9 13'  et  latitudinum  1°  24 1j2/ 
conficiunt  distantiam  1°  25'.  Locus  eccentricus  est  28°  ZZ.  Confirmationis 
est  loco,  quod  sequenti  die  17.  Jan.  $ annotatur  jam  orientalior  Jove  fuisse 
et  septentrionalior.  Distantia  1°  44  y2'. 

Cum  autem  hoc  anno  Waltherus  inceperit  observare  planetas  per  ar- 

millas, posito  loco  0 ex  observatione  in  zodiaci  justo  gradu,  lubet  in  ‘Ij.  ex- 
Kepleri  Opera.  VI.  47 

periri  certitudinem  tirocinii  hujus.  Observatus  est  enim  7.  et  8,  Oct.  in 
13°  20'  )-(  , posito  loco  0 d.  8.  Oct.  in  24°  31'  ^0,  lat.  visa  est  habere 
1°  in  meridiem.  Sequenti  vero  9.  Dee,  annotat  locum  (2j.  in  17°  45' 
lat.  merid.  1°  45'.  Atqui  in  diebus  62,  initio  facto  post  oppositionem  usque 
in  □,  nunquam  fit,  ut  Qj.  4°  25'  conficiat.  Igitur  altrobique  manifestum  est 
vitium.  Sic  cum  sit  2J.  c.  limitem  austr.,  oportet  ut  circa  oppositionem  aut 
post,  sc.  Octobri  mense,  latitudo  spectata  sit  major,  quam  c,  quadraturam, 
cujus  contrarium  habet  observatio,  illic  quidem  1°  0',  hic  1°  45'.  Ergo 
computo  ego  illic  quidem  14°  24'  }(,  lat.  1°  32'  austr.,  hic  16°  14' 
lat.  1°  17'  austr.  Non  sunt  ergo  fide  dignae  armillae  hoc  tempore. 

Anno  1497.  15.  Febr.  de  mane  h.  4.  p.  med.  noctis  distabat  Mars  a Jove  per 
diametrum  Lunae,  sed  haec  distantia  pro  medietate  ex  parte  latitudinis,  Mars  vero 
occidentalior  Jove  et  meridionalior,  licet  secundum  almanach  conjunctio  praeteriisset, 
quae  adhuc  futura  erat. 

Erat  pridie  natalis  Philippi  Melanchthonis.  Imminebat  ©''  4 <£  > nam 
distabant  diametro  Q) , occidentalior  et  meridionalior.  Computo  loca  sic: 

%:  12°  38 3//  /,  lat.  0°  43'  b. 

6 : 12.  141/,,  /,  lat.  0.  32 V3  b. 

Diff.  long.  24'  et  lat.  11' dant  transversam  28',  quod 

est  fere  diameter  Q).  Confirmatur  igitur  calculus  alterutrius  planetae  per  alte- 
rum, nisi  is  aequalia  utrobique  peccet. 

Anno  1503.  8.  Sept.  de  mane  h.  4.  p.  med.  noctis  vidi  2|-  apud  stellam,  quae 
est  octava  JI  in  latere  dextro  antecedentis,  fuerat  quasi  eidem  conjunctus  secundum 
longitudinem,  ut  si  arcum  imaginaveris  per  polum  zodiaci  et  stellam,  tangeret  limbum 
Jovis  occidentalem,  latitudinem  vero  habebat  ab  ea  versus  boream  ad  modum  2 digi- 
torum transversalium.  Praedicta  autem  stella  a Ptolemaeo  ponitur  in  septentrionem 
2°  40'  ab  ecliptica,  quae  tamen  per  armillas  observata  nullam  videtur  quasi  habere 
latitudinem. 

11.  Sept.  hora  ut  supra  reperi  in  fine  12°  ZB , latitudinem  habentem  sept. 
0°  15'  fere. 

Erat  locus  stellae  in  11°  34'  0,  lat.  0.  13'  austr.  Ij.  igitur  fuit  visus 
in  11°  37'  0 c. , cum  lat.  0.  8!/2  austr.  Computo  vero  ego  11°  55'  0, 
lat.  0.  5 V2  austr.  Certum  hinc  est,  excedere  calculum  istum  18'  in  loco  % 
eccentrico. 

Confirmationis  causa  consideretur  observatio  habita  d.  29.  Apr.  anni  seq. 
1504  vesperi;  tunc  enim  2}  scribitur  reversus  ad  eandem  fixam  secundum 
longitudinem , sed  jam  ad  l/2°  septentrionalior  stella.  Hic  ego  computo 
11°  52'  0,  lat.  0.  23'  b.  Locus  est  exacte  idem,  qui  supra  8.  Sept.,  attento 
quod  planeta  tunc  superaverat  conjunctionem  exiguo.  Latitudines  etiam  com- 
positae faciunt  33l/v  quod  est  paulo  majus  uno  gradus  semisse.  Certum  igitur 
est,  quod  in  11°  0 calculus  noster  abundet  18'. 

Confirmatur  idem  etiam  ab  armillis.  Die  enim  11.  Sept.  1503  obser- 
vatus est  c.  finem  12°  0,  et  d.  16.  in  12°  15'  0 per  Aldebaran  scilicet. 
Sed  additur  admonitio,  adjicienda  esse  10',  quae  observator  in  loco  Alde- 
baran neglexerat;  mihi  vero  sunt  ea  141/,,,  itaque  planeta  in  12°  30'  0 fere, 
unde  si  auferas  motum  dierum  8,  sc.  56'  c. , restant  pro  8.  Sept.,  plane 
11°  34'.  Sic  etiam  d.  29.  Apr.  per  cor  $ in  22°  42'  $ positum  reputatus  est 
esse  in  11°  20'  0,  nostris  vero  rationibus  adjicienda  sunt  fixae  13';  ea 
igitur  etiam  huic  loco  (2j.  adjecta  dant  11°  33'  0 ipsissimum  locum  stellae 
ventris  (H)* 

Sed  consideremus  etiam  c<  % d directorum , quae  observata  scribitur 
d.  6.  Oct.  h.  2.  ante  ortum  0.  Primum  locus  Tj.  expendatur  per  se,  ut  est 
observatus  vicinis  diebus  per  armillas.  Posito  igitur  Aldebaran  in  2°  35'  £J, 
d.  28.  Sept.  0j_  censitus  fuit  in  13°  45'  0,  cui  adde  ex  sententia  auctoris 
10'  et  alia  5 ex  Tychonis  rationibus,  ut  sit  locus  observatus  14°  0'  0.  Adde 
motum  octiduum  hoc  loco,  prodit  14°  24'  0 pro  6.  Oct.  Sequentium  die- 
rum 13,  23.  observationes  circa  ij-  manifeste  sunt  vitiose  impressae,  quod 
patet  ex  collatione  sequentium. 

Martis  loca  ad  easdem  dies  ex  observatione  armillaria  sunt  ista.  Ad 
28.  Sept.  10°  55'  0 correcte  ex  sententia  observatoris,  ad  13.  Oct.  17°  0'  0. 
Unde  si  auferas  2°  40'  pro  diebus  7,  restabunt  die  6.  Oct.  14°  20'  0,  locus 
conjunctionis  pene  idem  cum  loco  ex  Oj.  observatione  deducto.  Medium 
utriusque  est  14°  24'  0. 

Sed  nos  jam  locum  Ij  certiorem  ex  calculo  et  observatione  diei  8.  Sept. 
constituemus.  Colligo  enim  14°  23 -/3'  Q correcto  calculo,  posito  sc.  loco 
eccentrico  etiam  hoc  die  1 8 1/2/  minori.  Martis  vero  locum  computo  14°  34  0'  0, 
et  scio,  quod  in  hoc  planeta  paulo  quid  plus  justo  computem.  Nam  d.  28. 
Sept.  (de  quo  vide  confirmationem  in  observatione  cf ) computo  in  11°  6'  0, 
d.  1.  Oct.  in  12°  25'  0,  motum  tridui  1°  19',  cum  his  diebus  spectatus  sit 
aequaliter  abesse  a stella  in  ventre  f i,  quae  erat  in  11°  34'  0,  quare  motu 
tridui  in  aequalia  secto,  et  semisse  39 1/2  addito  vel  ablato,  referretur  ab 
his  observationibus  in  10°  5 4 72'  0 et  12°  13 V2'  0,  utrobique  per  11  y2' 
anterius,  quam  computo;  id  quod  etiam  28.  Sept.  per  armillas  confirmatur, 
quibus  secundum  nostra  principia  </  refertur  in  10°  59'  0,  quod  proxime 
idem  est  cum  10°  55'.  Si  ergo  per  ll!/2  plus  justo  computo  in  cf , auferan- 
tur ea  a loco  computato  14°  341/,'  0,  restabit  locus  conjunctionis  14°  23'  0, 
plane  ut  per  correctionem  loci  7j  calculati. 

Alia  conjunctio  Ij.  et  d retrogradorum  est  facta  19.  Jan.  1504,  quando 
<$  per  cor  0 in  22°  33'  positum,  inventus  est  in  6°  10'  0,  i.  e.  par- 
tim  ex  admonitione  observatoris,  partim  ex  meo  calculo  fixarum  in  6°  31 V2'  0. 
Ij.  vero  observatus  est  15'  promotior.  Computo  in  6°  13'  0,  Oj.  in 
6°  50'  0,  diff.  32'.  Haec  tanta  differentia  est  argumento,  abundare  hic  etiam 
in  calculo  Qj.  aliquot  minuta.  Nam  detractis  de  loco  eccentrico  1 S1/^,  quae 
supra  hic  abundare  deprehendimus,  prodibit  visus  locus  Ij.  6°  34-/3'  0, 
superans  computatum  Martis  per  162/3'  secundum  observationem.  Et  sic  locus 
cf  hac  vice  recte  computaretur ; esset  vero  vitium  in  observatis  hoc  die  ipsis 
locis  utriusque,  idque  aequale,  quod  certe  excusabile  est  propter  magnam 
cf  latitudinem;  malim  tamen  dicere,  Martem  observatum  anterius,  cum  in 
plerisque  circumstantibus  Martis  observationibus  abundet  calculus,  non  deficiat. 
Fortasse  pro  6°  10'  scribendum  fuerat  6°  0'.  Nam  post  horas  36  proditur 
locus  5°  45'  0,  cum  sane  sesquidiurnus  hoc  loco  sit  15',  non  25'.  Satis 
constat  etiam  tunc,  calculum  in  loco  "Ij-  eccentrico  hic  abundare  c.  1 8 ]/2'. 

Tertia  cU  % retrogradi  cum  <$  directo  spectata  est  9.  Febr.  1504.  Posito 
enim  Aldebaran  super  2°  45'  UJ,  reputatus  est  uterque  planeta  in  4.  53  0,  quod 
esset  secundum  rationem  Tychonis  4°  57 y2'  0.  Computo  locum  <S  quidem 
5°  I1//  0,  lat.  3°  24%'  b.  Tj  vero  5°  22'!%  Q,  sed  diminuto  loco  eccen- 
trico secundum  superiora  in  5°  1'  0.  Hic  confirmatur  excessus  in  Tj..  Etsi 
diebus  8.  et  6.  Febr.  observationes  exstant  in  minimis  erroneae,  attamen  error 
est  parvus:  hanc  vero,  quae  fuit  matutina  diei  9,  confirmat  vespertina  ejusdem, 
ubi  <f  in  5°  0'  0,  'Ij  in  4°  50'  0.  Martis  calculus  hic  pene  coincideret. 

47  * 


740  Consideratio  observationum 

<T 

Succedit  nunc  illa  a'  QJ  cum  ventre  n d.  29.  Apr.,  confirmans  eundem 
excessum  calculi,  de  quo  supra. 

Denique  consideremus  etiam  observatam  cf  lj  '2j->  d,  24.  Maj.  1504, 
quando  per  armillas  Corde  in  22°  42'  ^ posito , planetae  sunt  inventi  in 
16°  0,  quod  est  secundum  Tychonem  in  16°  1 1 1/2'  0>  % 20'  b., 

5'  b.  Computo  locum  % 16°  35'  0,  sed  diminutione  loci  eccentrici  hac- 
tenus comprobata,  computo  16°  19'.  Confirmatur  igitur  etiam  hic  per  ar- 
millas mediocriter  haec  diminutio.  Sed  et  per  locum  ipsum  tj ; computo  enim 
hunc  15°  37  V/  £3  et  sc^°  ex  plurimis  observationibus  hujus  seculi  Wal- 
theriani , quod  deficiat  calculus  hoc  tempore  c.  43',  quae  addita  dant  locum 
tj  16°  20 '/ 2'  0.  Lat.  '2J-  sept.  colligitur  major  Saturnia  , ut  observatum. 

Consideratio  harum  observationum  in  'Ij..  Anno  1462  in 
c.  7 plus,  1468  in  datur  aliquanto  -f;  1471  in  Tip  deficerem  17  — , si  non 
esset  crassa  observatio;  1478  in  3°  & abundarem  27  -f,  si  rudius  verus; 

1478  in  19°  ^ c.  14'  -}-  per  fixas;  1478  in  23°  & c.  18'  -j-  per  fixas; 

1484  in  c.  15  + per  fixas;  1488  in  28°  ZZ  c.  10  per  Q)  et  $ ; 
1497  in  /■  aut  assequor  aut  in  d aequaliter  pecco.  1503,  1504  in  0 

c,  18  + certo. 

In  omnibus  igitur  excedo,  nec  datur  exceptio  per  tertiam,  ob  crassam  et 
dubiam  observationem;  daretur  nonnulla  per  1497,  si  accurata  esset  aesti- 
matio et  si  certissimus  ad  hunc  annum  calculus  d . Etsi  potest  et  hic  con- 

cedi excessus  calculi  circiter  10.  Nam  indice  latitudine  differentia  longitu- 
dinis debuit  esse  12,  cum  inveniam  24.  Concludi  posse  videtur,  illo  seculo 
abundasse  calculum  motus  medii,  licet  non  totis  40  annis  aequaliter. 

Ad  hujus  rei  evidentiam  pertinet,  ut  perpendas  primo,  eccentricitatem  ex 
hodiernis  observationibus  exstructam  recte  habere;  deinde  ut  concedas,  com- 
mensurationem  ejus  esse  perpetuam,  quippe  cum -ejus  causae  sint  radicatae 
in  ipsis  planetarum  globis  perennibus.  Tertio  perpende,  si  excessus  in  0 
1503  causa  esset  in  pravo  situ  aphelii,  debere  id  esse  longo  alio  loco,  quam 
in  Nam  si  defectus  iste  vel  in  ipso  aphelio  contingeret,  transpositione 

3y2  graduum  opus  esset.  Circa  longitudinem  vero  mediam  infra  18  non 
transigitur.  Concluditur  igitur,  hunc  excessum  in  0 esse  ex  abun- 

dantia motus  medii,  quae  si  ultra  6 annos  durat,  oportet  ut  sentiatur  etiam 
in  opposito  ll[,  ZZ-  et  ita  est.  Anno  1497  quidem  incerte,  at  a,  1484 
evidenter  et  1488;  a.  1496  nihil  observatum,  sed  a.  1462  mediocriter.  Sed 
etiam  iisdem  locis  1468  et  1478  fere. 

Hactenus  igitur  computavimus  ex  epochis  a 7°  3'  e*  23°  34'  G 
defluentibus,  in  quarum  constitutione  4 Ptolemaicas  observationes  solas  obser- 
vavimus, studentes  illas  intra  omnem  possibilem  propinquitatem  exprimere, 
nec  potuit  hoc  fieri  propius,  quam  intra  propinquitatem  8'  vel  9'  ultro  citro- 
que. Has  autem  epochas  secuti  primum  ab  observatione  Dionysii  dissensimus 
per  21'  vel  31 ‘/2.  Deinde  sprevimus  testimonium  Albategnii  circa  apo- 
gaeum  ‘If. , quod  ille  dixerat  8°  praecedere  locum  ei  a Ptolemaeo  assigna- 
tum. Tertio  ipsa  etiam  tarditas  hujus  aphelii  motus,  imo  retrogradatio  ejus 
sub  fixis,  est  insolens  nec  usitata  planetis  ceteris.  Quodsi  Albategnium  sequa- 
mur circa  aphelium,  id  omnino  ex  fonte  0°  0 in  creatione  derivandum  fuerit 
quam  proxime. 

Et  quia  ex  quatuor  observationibus  2J.  Ptolemaicis  nulla  magis  fidem 
meretur,  quam  ea,  quam  exornat  cf'  cum  Q)  , in  Lunae  vero  loco  definiendo 
Ptolemaeus  ex  propriis  verbis  arguitur  erroris  non  contemnendi,  adhibito  igi- 

tur  aphelio  ex  0°  0 et  observatione  ista  correcta,  si  de  novo  constituatur 
epocha  motus  medii  in  creatione,  illa  his  necessitatibus  innexa  ultro  appro- 
pinquat ipsi  0°  /5,  sc.  usque  in  4°  43'  £ , recedit  ab  ea,  quam  observa- 
tiones tres  reliquae  Ptolemaicae  conformaverant. 

Cum  igitur  observationes  Ptolemaei  cum  aliae,  tum  praecipue  etiam  Jovis 
sint  gravatae  variis  suspicionibus,  et  creationis  epocha  verisimilis  in  0°^,  ten- 
tata  ea  fuit  et  loca  5 antiqua  hinc  computata,  quae  sane  intra  2°  et  2l/2° 
non  assequuntur  illos,  quos  Ptolemaeus  prodidit,  ad  Tychonis  principia  cor- 
rectus. At  quia  per  observationes  Waltheri,  per  has  ipsas  paginas  summo 
labore  et  vindicatas  ab  erroribus  typi  instrumentorumque  et  computatas,  cer- 
tissimi reddimur,  maxime  quidem  in  tj,  nec  multo  minus  evidenter  in  QJ., 
quin  etiam  in  J , motuum  mediorum  esse  aliquam  inaequalitatem  secularem, 
quae  ab  aphelio  nequaquam  pendet,  quid  igitur  impediverit,  huic  inaequalitati 
seculari  transscribere  defectus  illos  calculi  tempore  Ptolemaei  lV2°,  2°,  21/2°, 
et  tempore  Dionysii  1 1/2°,  iisque  insuper  habitis,  arripere  velut  sacram  aneho- 
ram  communem  illum  fontem  motuum  omnium,  puncta  cardinalia?  Nam 
qui  hoc  fecerit,  is  admonitionem  transmittere  possit  ad  posteros,  quid  tempore 
Dionysii  addendum,  quid  tempore  Ptolemaei  (sicut  hoc  ipsum  ego  facio  in 
aequinoctiis  ad  tempora  Ptolemaei),  jubens  etiam  ceterorum  sequentium  secu- 
lorum  excessus  vel  defectus  (qui  quidem  per  totos  eccentricos  conspiciantur) 
annotare,  tandemque  eos,  qui  victuri  sunt,  ex  pluribus  idoneis  defectibus  et 
excessibus  circularem  et  ordinatam  restitutionem,  qualis  procul  dubio  est,  in- 
vestigare numerisque  explicare : quin  etiam,  si  aliter  fieri  nequeat,  mutata  motus 
celeritate , ipsum  etiam  hoc  nostrum  seculum  in  excessu  vel  defectu  collocare. 

Hoc  ipsum  ego  diu  multumque  meditatus  ||im  omnino  facere  in  Rudol- 
phinis  statuissem,  retinuit  me  tamen  illa  ipsa  consideratio , quod  utcunque  de 
fonte  motuum  in  punctis  cardinalibus  sis  certissimus,  de  nostro  tamen,  h.  e. 
Tychonico  seculo  incertum  habeas,  sitne  id  ponendum  in  mediocritate,  ut  co- 
gitabam, an  potius  in  aliquo  vel  excessu  vel  defectu,  h.  e.  cum  aliqua  prostha- 
phaeresi  seculari:  quodsi  hoc,  jam  hoc  etiam  incertius  erit,  quanta  ea  de- 
beat esse.  In  hac  cogitatione  dum  pedem  figo , accesserunt  considerationes 
aliae,  semper  plus  esse  in  novatione  invidiae,  quam  in  negligentia;  fremituros 
artifices,  si  desertis  Ptolemaei  observationibus,  quanquam  non  limatissimis,  ob- 
servationibus tamen,  ratiunculas  sequerer  controversas  in  constitutione  epochae ; 
si  praeter  omnium  seculorum  consuetudinem  repudiato  sensu  (observationibus) 
ad  rationem,  quae  sine  sensu  coeca  est  (ad  epochas  creationis),  me  reciperem. 
Subiit  et  illud,  magno  cum  detrimento  existimationis  laborum  meorum  conjunc- 
tum iri,  si  viderint  astronomi,  Ptolemaicas  observationes  nimium  reclamare 
meae  audaciae  in  arripiendo  motuum  omnium  fonte ; sic  enim  futurum,  ut  ubi 
tres  superiores,  invitis  Ptolemaei  observationibus,  ad  puncta  cardinalia  penitus 
a me  alligari  viderint,  tot  motus  Solis  et  inferiorum  aequissimo  Ptolemaeo  jam 
alligatos  ex  hisce  communibus  velut  carceribus  cursuum  rursum  emittant,  rem 
sc.  ipsam  contemnant,  et  de  fraude  adhibita  suspectam  habeant;  et  propinqui- 
tatem fontium,  quae  nihilominus  est  spectabilis,  casui  transscribant,  h.  e.  con- 
cursui necessario  ex  diversis  motuum  principiis,  non  procurato  de  industria. 

Quod  igitur  commodo  discentium  veritatisque  saltem  eminus  ostendendae 
fiat,  conclusum  esto:  vincat  Ptolemaeus  in  constituendis  epochis  et  vincat  suo 
periculo,  respondeat  nimirum  ipse  Dionysio,  respondeat  suis  ipse  nonnullis 
observatis,  respondeat  Albategnio  de  situ  aphelii;  respondeat  cum  ipse,  tum 
omnes  astronomi,  quotquot  ad  hanc  usque  diem  vixerunt,  respondeant,  inquam, 

Regiomontano  et  Walthero , cur  motus  aequales  non  sint  omnibus  seculis 
aequales;  respondeant  denique  metaphysicis  universi  astronomi  meo  loco,  cur 
cum  plerique  motus,  salvis  omnium  seculorum  observatis,  quantum  satis  est, 
redacti  sint  ad  carceres  punctorum  cardinalium,  cum  etiam  superiorum  omnes 
aut  incidant  aut  pauculis  gradibus  superent  *),  cur  non  igitur  sine  exceptione 
omnes  penitus  incidant?  Audiant  tamen  interim,  dum  quid  respondeant  medi- 
tentur,  mussantem  Keplerum  hocque  dicentem : omnes  incidere,  sed  quo  minus 
id  appareat,  secularem  aequationem  nondum  cognitam  impedire. 

Tractatio  observationum  Martialium  Regiomontani  et  Waltheri. 

Anno  1461  <S  bis  est  observatus  ad  fixas  Ita  in  die  2.  Dee.  visus 
est  in  linea  cornuum  , ergo  per  lat.  ejus  computatam  1°  15'  austr.  locus 
ejus  caderet  in  27°  5V2'  fc.  At  computo  28°  4'  , excessu  58V2b  locus 

ecc.  24°  12'  ZZ-  Sequente  24.  Dec.  visus  est  secundum  longitudinem  jungi 
lucidiori  in  cauda  , quam  Regiomontanus  ex  Alplionsinis  computavit  in 
14°  29'  'ZZ-,  sed  ex  locatione  Tychonis  et  calculo  Rudolphino  invenitur  ad 
tempus  hoc  in  14°  17'  jx;  ; at  computo  15°  23'  cix.  Haec  inter  se  con- 
sentiunt. Ergo  hoc  loco  Rudolphinus  calculus  c.  1°  6'  deficit.  Locus  eccen- 
tricus  in  8°  10'  R. 

Sequuntur  aliquot  observationes  Martis  matutinae  sequenti  anno  1462. 
habitae,  sed  mensibus  Sept.  et  Oct.  Ut  igitur  constet,  quomodo  numeret  Re- 
giomontanus tempus  vvx&Tini qov , respice  ad  20.  Martii.  De  eo  sic  loquitur 
R. : ,,in  mane  20.  Mart.  h.  11.  noctis  completa  Luna  videbatur  tanquam  in 
una  linea  recta  cum  duabus  stellis  Scorpionis  12  et  13“;  fuit  ergo  Q)  c.  7°  /. 
Sequitur  immediate:  „in  mane  21.  Martii  Q),  T[  et  stella  7.  / putabantur  in  una 
linea  recta. “ Ergo  in  2°  , ubi  per  calculum  etiam  TJ.  invenitur.  Inter 

vero  7.  et  2°  spatium  est  duorum  diurnorum  motuum  Q).  Prior  ergo 
consignatio  est  politica,  diem  inchoans  a media  nocte,  posterior  Aegyptiaca,  diem 
cum  horologio  Italico  inchoans  ab  ortu  Solis.  Illa  de  nocte  , quae  praecedit 
20.  Martii,  est  intelligenda,  haec  de  nocte,  quae  sequitur  21.  Martii,  sicut  videre 
est  ex  calculo  Q)  ad  antelucanum  diei  22.  et  in  Ephemeride  anni  1500,  qui  ejusdem 
est  cycli.  Haec  varietas  magnam  parit  perplexitatem,  et  crediderim,  in  21.  Mart. 
vitium  esse  typographicum  pro  22.  Martii  (Martem  quidem  per  se  hoc  vitium  non 
attinet;  at  in  Tj.  expediet  detectum  haberi).  Nam  Regiomontanus  ipse  videtur 
accuratior  fuisse  in  consignatione  temporis ; ecce  curae  hujus  exemplum  proxime 
sequens:  ,,in  nocte  quae  sequitur  11,  Junii“;  sic  paulo  ante:  ,, initio  noctis 
12.  Jan.“ — Rursum  d.  21.  Oct.  oportet  esse  vitium  typographicum  pro  20  Oct., 
quod  non  potest  conferri  in  morem  numerandi  diem  ab  ortu,  cum  ejus  contrrium 
accidat.  Nam  commemorat  c/  9 Lunae  cum  sexta  11)),  quae  in  fine  11})  erat. 
Etenim  et  calculus  Lunae  et  ephemeris  supra  dicta  a.  1500  arguunt,  hunc  Lunae 
locum  competere  antelucano  diei  20.  a media  nocte,  non  21.  Oct.  An  bene 
habeat  haec  restitutio,  sic  discernemus.  Die  26.  Sept.  antelucano  visa  est  9 et 
cum  ea  d proxime  jungi  uni  stellae  Leonis  de  quarta  magnitudine,  septentrio-  . 

*)  Nota  marginalis.  Nam  motus  nodi  2j.  ultro  sub  initium  rerum  ad  0°  S re- 
cidit, siquidem  inter  1°  , quem  Ptolemaei  affirmata  nuda,  sed  ex  observationibus 

procul  dubio  possibilibus  confirmata,  statuunt,  interque  5°  Si  quem  observatio  Dio- 
nysii 400  annis  antea,  et  observatio  Aristotelis  500  consensu  pulchro  subjiciunt,  inter 
hos,  inquam,  duos  vicinissimos,  si  recte  medinm  aliquid  ad  tempora  intermedia  licet 
statuere. 

nalior  stella  ad  sesquidiametrum  9*  Cum  autem  locus  eccentrieus  sit  in 
ubi  & erit  $ propinqua  eclipticae,  quare  et  stella,  ut  nequeat  esse  alia 
quam  ea,  quam  in  axilla  sinistra  collocat  canon  Brabei.  Fuit  igitur  haec 
a.  1462  in  28°  51/  9>  lat.  0°  8/  b.  Huic  loco  9 si  adjiciamus  28°  17', 
quantum  proficit  9 anno  1462  a 26.  Sept.  in  20.  Oct. , post  3 apocatastases 
attingimus  27°  8'  11]).  Et  ecce  sextam  lip  in  27°  18/  Tlj)  eodem  anno.  Emen- 
davimus igitur  d.  20.  Oct.  per  Lunam,  consentiente  motu  9?  et  certi  reddimur, 
Regiomontanum  numerare  a media  nocte , quamvis  numerum  horarum  alleget 
ab  occasu  deductum  more  Italico,  ubi  tunc  erat.  Hinc  jam  sumus  certi,  quod 
d.  26.  Sept.  antelucano  tam  9 quam  j fuerint  circa  28°  51'  9.  Sed  a.  1605 
i a 15.  Sept.  in  26.  promovet  6.  50,  quae  ablata  ab  hoc  loco  28°  51'  9 
relinquunt  J d.  15.  Sept.  antelucano  in  22.  1 9 c.  Videamus  etiam  de 
hac  die  observationem  et  calculum. 

Anno  1462.  die  15.  Sept.  in  mane  h.  10.  noctis  Mars  videbatur  inter  septimam 
et  octavam  Leonis,  tanquam  in  linea  recta  cum  eis.  Distabat  autem  ab  octava,  sc.  Corde 
Leonis,  versus  septentrionem  secundum  quantitatem  diametri  Solis  fere. 

Fuit  autem  Cor  Leonis  tunc  in  22°  191/./  9>  sed  septima  in  20°  22  V2;  9, 
differens  in  latitudine  4°  26%  cui  longitudinis  discrimen  1°  57'  respondet. 
Computatur  vero  et  lat.  1°  16'  sept.,  differens  a lat.  Cordis  per  50/,  non 
vero  nuda  diametro  0.  Quodsi  4°  26'  faciunt  1°  57'?  in  eadem  propor- 
tione 50'  facient  22,  quibus  J , si  in  linea  stellarum  fuit,  cum  hac  latitudine 
fit  occidentalior  Corde,  ut  sic  redigatur  in  21°  57:|/2'  9. 

Atqui  computo  ego  ad  diem  sequentem  in  22°  38 1/2/  9;  hinc  ablato 
diurno  38',  relinquitur  ad  15.  Sept.  mane  cf  in  22°  1'  9 proxime.  Con- 
sentit igitur  hoc  loco  calculus  observationi  proxime,  aut  superat  4'.  Locus 
eccentrieus  est  29°  48'  9* 

Amplius,  d.  16.  Oct.  fuit  ante  24tam  Leonis,  quae  per  12°  20'  est  ultra, 
ergo  in  11°  11'  lip,  cum  lat.  b.  1°  40';  die  vero  17.  jam  sesquialtero 
illius  prae  ventionis  superaverat  eandem  stellam.  Si  diurnum  d 37'  in  5' 
dividas,  provenit  quinta  pars  72/5  et  duae  quintae  15.  Fuit  ergo  </  d. 

16.  Oct.  in  10°  56'  11]),  visus  itaque  diebus  20  promoveri  per  12°  52'.  Atqui 

anno  1605  in  situ  consimili  est  promotio  12°  16',  satis  propinqua  illi.  Nec 
dubitandum  de  stella ; scribitur  enim,  £ visus  stella  meridionalior,  et  est  qui- 
dem stella  in  lat.  1°  40'  b.,  at  Martis  lat.  computo  1.  26,  diff.  0.  14.  Hoc 
spatium  et  quod  ei  accedit  in  longum  Kegiomontanus  aestimavit  aequale  4 diam. 
9.  Ipse  quidem  calculus  ad  16.  Oct.  h.  51/,  prodit  locum  d 10°  39'  iip, 

praecessisset  ergo  stellam  per  32'  et  postridie  secutus  illam  esset  per  7.  Ex 

long.  vero  32'  et  lat.  14'  conflatur  distantia  35  pridiana.  At  ex  long.  7 et 
lat.  14  fit  dist.  16  postridiana,  quare  postridie  minus  dimidio  distitissent. 
Agnoscimus  igitur  hoc  die  defectum  calculi  c.  17'.  Locus  ecc.  est  13.  14  9. 
At  nullum  esse  hunc  defectum  facile  patet  ex  9 Post  quadriduum  19.  Sept., 
nisi  calculus  eundem  errorem  erret  in  utroque  planeta.  Multo  vero  magis  id 
patet  ex  26.  Sept.,  quando  conjuncti  planetae  cum  axilla  Leonis. 

Anno  1464.  d.  11.  Dec.  in  mane,  hora  13.  a Solis  occasu  computata,  stella 
Martis  videbatur  in  una  linea  recta  cum  duabus  stellis  Virginis,  22.  scilicet  et  23. 
Erat  autem  Mars  septentrionalior  ipsa  vigesima  tertia.  Nam  distantia  inter  Martem 
et  dictam  23.  apparebat  subquadrupla  distantiae  duarum  praedictarum  stellarum  fixarum. 
Mars  secundum  computum  habebat  26°  57'  22:,  lat.  0.  40.  sept.  ascendentem,  22.  fip 
habet  in  longitudine  26°  20'  £h,  in  latitudine  sept.  7°  30',  23.  in  longitudine  habet 
27°  0'  22:,  in  latitudine  autem  2°  40'  sept.  Mars  discrepat  in  latitudine  a computo  per  3°, 

Haec  observatio  prius  emendanda  et  adjuvanda  est  ex  ipsius  observa- 
toris verbis.  Ipse  enim,  cum  ex  calculo  Alphonsino  locum  d eomputasset 
26°  27'  , lat.  0.  40.  bor. , ex  eo  credidit  et  prodidit,  stellas  illas  esse 

22.  et  23.  numero,  quia  illarum  loca  prodebantur  a calculo  26°  20'  lat. 
7°  30'  et  27°  0'  ;£b;,  lat.  2°  40'.  Credidit  igitur  Alphonsino  consensui  in 
longitudine,  non  potuit  dissimulare  dissensum  in  latitudine  valde  magnum, 
sc.  3°.  Ego  vero  vicissim , cum  certum  habeam , latitudinum  rationes  esse 
exploratiores,  nec  posse  latitudinem  Martis  hoc  eccentrici  loco  et  habitu  ejus 
ad  Q esse  majorem  quam  1°  14'  b. , ex  eo  redarguo  errorem  Regiomontani 
in  una  fixarum,  et  dico,  quod  fuerit  non  22.  et  23,  sed  23.  et  25,  seu  una 
in  syrmate,  altera  in  pede  australi,  quarum  diff.  lat.  cum  sit  2.  18,  hujus 
quidem  pars  quarta  3 4 1/2 , ut  aestimabatur,  adjecta  latitudini  pedis  0°  31', 
prodit  lat.  d 1.  5 1/2,  quae  sane  indice  calculo  sat  fido  fuit  1.  14,  ut  mini- 
mum peccaverit  visus  aestimando.  Per  hanc  vero  latitudinem  d veram  et 
per  has  2 stellas,  si  d exacte  in  linea  fuit,  refertur  ille  ad  dictum  tempus 
in  28°  42  72'  Atqui  calculus  meus  a Ptolemaeo  deductus  refert  illum 

in  28°  29'  ;£^,  propinquitate  tanta,  ut  in  aestimatione  circa  identitatem 
lineae  satis  longae  tantum  potuerit  falli  Regiomontanus.  (Locus  eccentricus 
27°  9V-2  ITp.) 

Sequitur  in  Regiomontano  opportuna  comprimis  observatio , si  cul- 
tior esset. 

Anno  1465.  d.  19.  Junii  circa  principium  noctis  Mars  videbatur  quasi  in  linea 
recta  cum  1.  et  2.  £,  erat  enim  paulo  borealior  ab  illa  linea,  intervallum  autem  ejus 
et  secundae  videbatur  sesquialterum  ad  intervallum  primae  et  secundae.  Mars  tunc 
in  computo  habebat  6°  Z- 

Stellae  sunt  cuspis  sagittae  et  proxima  in  arcu  vel  manu.  Earum  distan- 
tias Tycho  mensus  est  a postrema  trium  in  corpore  flj,  , quae  non  multo  aliam 
habet  latitudinem,  19°  37 ' et  22°  58'.  Igitur  a.  1465  obtinent  longitudines 
istas:  23°  35'  et  26°  56'  Jam  distantia  d a posteriore  fuit  aesti- 

mata sesquialtera  distantiae  fixarum.  Per  tantam  quidem  distantiam  promo- 
vetur d usque  in  mediam  fere  aream  quadrilateri  Sagittarii,  quae  fixae  fuis- 
sent opportuniores  ad  definiendum  locum  planetae.  Sed  esto:  distantia  fixa- 
rum in  longum  est  3°  21';  hujus  pars  dimidia  1°  40V2'.  Ergo  distantia 
sesquialtera  esset  5°  1 1/2'.  Per  illam  collocatur  d in  1°  57 1/./  Lati- 
tudines fixis  ego  assignavi  in  libro  de  Stella  istas  utcunque:  6.  54,  6.  24  a., 
differentia  est  0.  30,  sesquialtera  0.  45;  ergo  d latitudinem  habet  minorem 
quam  5°  39'  a.  Atqui  calculus  meus  definit  locum  d 2°  13'  /d,  lat.  4°  44' 
austr. , si  tamen  eousque  fidere  possumus  huic  aestimationi  crassae.  Et  me- 
mineris, differentiam  hic  ratione  situs  in  eccentrico  et  habitus  ad  Solem  fieri 
maximam.  Eccentricus  locus  d est  5°  25' 

Anno  1468.  26.  Apr.  annotata  exstat  visa  cd  Ij.  d , eum  calculus 
prodit  locum  d eccentricum  quidem  24°  221/ 2'  {},  visum  vero  29°  25l/2'  £[• 
Id  quam  prope  verum  veniat,  non  ex  7J.  ratiocinabimur;  est  enim  et  ejus 
motus  examinandus,  sed  ex  observatione  post  triduum.  Nam  d.  29.  Apr.  d 
et  cum  eo  7J.  visi  sunt  in  recta,  quae  per  caput  antecedentis  descendit 
in  ejus  genu  boreale  et  ultra.  Motus  quidem  fixarum  est  1°  52',  stellae  ergo 
in  12°  49'  0 et  in  2°  31'  Q,  diff.  10°  18'.  Latitudines  sunt  10°  2'  b. 
et  2°  11'  b.,  diff.  7°  51'.  Martis  vero  lat.  est  1°  15'  c.  b. , diff.  0°  56'. 
Cum  ergo  diff.  lat.  7°  51'  habeat  longitudinis  10°  18',  altera  latitudinis  0°  56' 
efficiet  longitudinis  1°  1 3 1/2' , ut  d fuerit  in  1°  17V2'  Q.  Est  vero  hoc 

Martis  situ  et  habitu  ad  Q dierum  trium  motus  1.  53,  ut  a.  1596:  quibus 
ablatis  relinquetur  ad  26.  Apr.  29.  24V2  II,  quantum  et  computo. 

Anno  1471.  26.  Jul.  mane  h.  3.  visus  est  J in  linea  per  oculos 
cum  ejus  latitudo  computetur  0°  54 V2'  austr.  Quia  ergo  stellarum  loca  erant 

1°  3'  H et  2°  22/  Q,  cum  lat.  2.  37.  austr.  et  5.  31  a.,  erit  locus  J in 
hac  linea  0.  14  Q.  Hunc  vero  locum  lineae  hujus  scribitur  d superasse 
ad  orientem  per  quartam  diametri  Q),  id  est  8':  itaque  spectatus  fuit  in 
0°  22'  Q.  Et  confirmata  est  haec  observatio  per  aliam  circumstantiam,  cum 
dicitur,  ejus  ab  oculo  boreo  distantiam  aequasse  distantiam  oculi  austrini  a 
sibi  vicina.  Plane  inquam  haec  ipsa  latitudo  arguitur,  quam  computo;  lon- 
gitudo minor  quam  oculi  borei.  Atqui  calculus  exhibet  long.  in  eccentrico 
18°  3 5‘2/&'  X,  visam  vero  0°  31  */2'  H > excedens  ut  in  et 

Haec  cum  hactenus  deprehendantur  inter  se  consentientia,  quanquam 
magno  cum  labore  et  sollicita  circumspectione  fuerint  investiganda,  nescio 
tamen,  qui  fiat,  quod  ultima  Regiomontani  observatio,  quam  habuit  7.  Mart. 
1474,  non  exiguo  intervallo  discedat  a ceterarum  consensu.  J enim  scribitur 
visus  orientalior  Asino  boreo  per  diametrum  Lunae  et  quidem  iturus  fuerat  sub 
eum,  nisi  jam  inciperet  dirigi.  Stella  fuit  in  0°  8'  cum  lat.  3°  8'  b. ; adde 
diametrum  Lunae,  constituetur  ergo  Mars  in  0°  42'  atqui  computo  ego 
1.  19l/2  $.  Excedo  multum.  Latitudo  quidem  provenit  3.  24  b.  decrescens;  hoc 
plane  est  id,  quod  dixit,  visum  esse  quasi  sub  Asellum  iturum,  ut  qui  lat.  3°  8' 
habebat.  Nullum  mihi  patet  effugium ; dies  nullam  sustinet  culpam,  quia  J c. 
stationem  est,  nihil  sensibile  proficiens  in  motu  intra  multos  dies;  stella  certa  est, 
nec  ulla  hujus  latitudinis  in  vicinia;  aestimator  etiam  fidus,  qui  profecto  non 
censuisset  unius  diametri  Lunae  spatium  aliquod,  quod  3 vel  4 aequaret:  nisi 
confugere  velimus  ad  typographum,  ut  ipse  pro  „3  diametros  Q)u  legerit  „per 
diametrum  LunaeK.  De  hoc  igitur  eccentrico  loco  exspectabimus  judicium 
observationum  sequentium.  Locus  eccentricus  erat  28°  22' 

Desinunt  hic  observationes  Regiomontani  relictae  Noribergae,  cum  Regio- 
montanus  a Sixto  IV.  Romam  evocatus  emendationis  calendarii  causa,  anno 
147  6.  8.  Jul.  mortuus  est  in  xenodochio  Romae. 

Sequuntur  Observationes  Bernhardi  Waltheri 
Noribergae  habitae. 

Nihil  mirum,  si  Waltherus  inter  initia  radio  suo  nondum  uti  citra  erro- 
rem potuit.  Nam  distantiae  ad  17.  Sept  a.  1475  examinatae  prodigiosam 
dant  latitudinem.  Itaque  tutius  est  attendere  ad  lineas  per  stellas  binas, 
quoties  planeta  in  illas  incidisse  annotatur.  Sed  tamen  propter  c?  % 
d.  18.  Sept.  examinabimus  observata  vicinae  diei  23.  Sept.,  quando  J ante 
cor  14°  39',  post  caput  H sequentis  24°  31'  stetisse  annotatur,  indicibus 
transversali  210,  fuste  824  et  495.*)  Erat  autem  cor  in  22°  31'  ergo 

*)  Joannes  Schonerus,  qui  collegit  observationes  Regiomontani  et  Waltheri,  de  „usu 
radii  astronomici‘‘  ejusque  constructione  haec  praemisit:  flat  baculus  seu  fustis  6 vel  plu- 
rium cubitorum,  eum  divides  in  partes  aequales  quotlibet;  deinde  fiant  brachia  sive 
pinnacidia  diversarum  quantitatum,  quae  sint  perforata  in  medio,  ut  fustis  intrare  possit  et 
ut  faciant  angulos  rectos  cum  eo,  ita  tamen,  quod  circa  eum  hinc  inde  traduci  queant  abs- 
que impedimento.  Applica  fusti  unum  de  pinnacidiis,  quod  convenientius  apparebit  distan- 
tiae stellarum  considerandarum.  Quo  facto  traduc  pinnacidium  hinc  inde  in  baculo,  donec 
ambae  stellae  ab  A (altero  termino  fusti  oculo  applicato)  per  acumina  claviculorum  (terminos 
pinnacidii)  videantur.  Numerus  partium  pinnacidii  (v.  c.  in  210  partes  aequales  partibus 
singulis  fusti  divisi),  sic  in  fuste  quiescentis,  sinum  primum  insinuat,  numerus  autem  in 
fuste  ab  oculo  ad  usque  lineam  fiduciae  pinnacidii  sinum  secundum  denotabit. 

Usum  radii  hoc  exemplo  explicat  Schonerus:  Anno  Christi  1475.  17.  Oct.  obser- 

d per  cor  $ reponitur  in  7.  52  Q.  Nam  lat.  d } paulo  major  lat.  cordis, 
non  ultra  1'  decurtat  hanc  distantiam.  Sed  caput  in  15°  57;  £3  et 

distantia  24.  81  per  differentiam  latitudinum  diminuta  in  23°  55'  compendio 
inartificiali,  reponerent  d i*1  9°  52'  'Q;  differentia  ex  errore  radii  proveniens 
est  1°  59'.  Si  igitur  mediemus,  referetur  d praeterpropter  in  8.  52  ’/2  *?• 
In  5 vero  diebus  hoc  situ  d promovetur  per  2°  58',  fuisset  igitur  d.  18.  Sept. 
in  5°  54'  £?,  et  computo  ego  ad  dictum  tempus  5°  38 V.,'  $.  At  nihil  hinc 
arguo;  video  ipsas  etiam  distantias  fixarum,  quae  passim  sunt  interspersae, 
non  respondere  observationibus  Tychonis  certissimis.  Igitur  citra  paucula  mi- 
nuta locus  d est  certus  et  mediocriter  aptus  ad  arguendum  locum  1).  Locus 
eccentrieus  3°  24'  £} 

Anno  1476  ad  d.  24.  Jan.  est  annotatum,  apparuisse  in  eadem  circum- 
ferentia quartam  et  sextam  Virginis  una  cum  Marte ; „quasi  medius  inter  fixas 
videbatur,  quasi  per  3 dies  morari  in  eodem  loco.“  Atqui  calculus  meus 

exhibet  in  hujus  diei  meridie  d eccentricum  locum  in  0°  33'  Tip,  visum 
in  22°361/o/  IIP  et  d.  25.  in  22.  32  lip.  Ut  igitur  instituatur  comparatio  legitima 
calculi  cum  observatione,  nota  primo,  quod  non  accurate  definitum  sit,  aequa- 
liter distitisse  Martem  ab  utraque  fixarum,  utitur  enim  observator  voce  „quasi 
medius. “ Supposita  igitur  linea  fixarum,  relinquitur  nobis  libertas,  per  com- 
putatam latitudinem  definiendi  propinquitatem  planetae  ad  unam  vel  alteram 
fixarum.  Latitudines  quidem  fixarum  sunt:  praecedentis  6°  10'  b. , sequentis 
1°  25'  b. , medium  esset  3°  47  V2y  b. , computo  vero  2°  54' ; patet  igitur, 
quod  Mars  fuerit  sequenti  propior.  Cumque  differat  a latiti  dine  sequentis 
per  1°  29',  differet  igitur  ab  ea  in  longitudine  2.  17.  Erat  autem  illa  hoc 

anno  in  27°  30'  lip,  ergo  d referretur  in  25°  13'  lip.  Tantam  vero  differen- 

tiam procul  dubio  non  debemus  exspectare  a nostro  calculo.  Quare  erratum 
erit  in  numeranda  fixa  in  capite,  quae  procul  dubio  non  fuit  quarta,  sed  prima 
numero;  differt  a sexta  in  longum  per  11.  32,  in  latum  per  4.  41.  Ergo 
cum  d i°  latum  differat  a sequenti  per  1.  29,  arguitur  differentia  longitudinis 
ab  eadem  3.  39;  ita  per  hanc  d venit  in  23°  51'  lip.  At  si  magis  adhaere- 
mus assertioni  „quasi  medius",  medium  certe  fixarum  est  21°  44'  ITp,  sed 
sic  linea  per  latitudinem  d certe  non  manet  recta.  Calculus  tenet  medium. 
Discusso  dubio  de  stella,  et  verba  observatoris  satis  assequor.  Fallit  n.  hic 
aestimatio  et  lineae  et  distantiarum,  quae  sunt  admodum  laxae;  est  igitur 
nullius  momenti. 

Sequentis  Februarii  diebus  19.  20.  p.  m.  h.  4.  noctis  diligens  fuit  obser- 
vator, vel  quia  d in  opposito  (©)  vel  quia  incidit  in  lineam  ex  cauda  Q 
descendentem  per  caput  lip , quod  tamen  non  annotavit.  Sed  apparet,  quod 
dixi,  ex  mechanica  distantiarum  ab  his  ipsis  fixis  applicatione.  Nam  d.  19. 
ponit  inter  d et  caput  lip  0.  3 6 ' (nam  pro  prima  lip  legendum  esse  secun- 
dam, latitudo  Martis  arguit),  inter  illum  et  caudam  ^ 8°  40'.  Est  sane  dif- 

ferentia longitudinum  stellarum  2°  30',  latitudinum  7°  41',  hinc  earum  distantia 
in  circulo  magno  8°  5'  p.  p. ; cui  si  addideris  0.  36',  conficeretur  distantia 

Martis  et  caudae  Q 8°  41.  Ergo  cum  fixa  sit  in  16°  47'  lip,  lat.  4°  37', 


vavit  -venerabilis  senex  B.  Walther  distantiam  d et  N et  reperit  sinum  primum  210, 
sinum  secundum  807  partium.  Per  hos  sinus  ita  procede:  807  partes  fusti,  id  est  sinus 
secundus  dat  partes  210  pinnacidii,  id  est  sinum  primum,  quid  dabunt  partes  tabulae 
, , ' 210.1200 
gnomonicae  (in  „Quadrato  geometrico  Purbachii),  scilicet  1200? — = 312 


quibus  respondent  ex  tabula  14°  35'  fere. 


807 


216, 

807 

J perexiguo  superaverit  hanc  lineam , ut  latitudinem  computatam  4°  8'  ob- 
tinere possit,  distans  a corde  e.  8°  40'.  Die  vero  20.  inter  et  22. 
$ distantia  11°  34',  inter  et  caudam  £ 8°  34',  inter  d et  23.  6°  19'. 
Hinc  locus  vel  18°  20'  IT]),  vel  16.  53,  vel  16.  13,  adhibita  lat.  bor.  4.  8. 
Inter  has  verisimilis  est  ultima,  consentiens  cum  antecedenti.  Atqui  computo 
ego  ad  19.  Febr.  h.  9.  16°  41'  Tip;  itaque,  si  hic  radio  fidendum  esset,  satis 
prope  veniret  calculus  meus.  At  infidam  observationem  dissensus  arguit,  et  stellae 
plus  in  latum  quam  in  longum  distant,  quod  per  se  infidam  facit  longitudinem. 

Hic  autem  facienda  est  mentio  aliorum  duorum  impedimentorum,  quae 
difficultatem  auxerint  tractandi  has  observationes.  Prius  hoc  est,  quo.d  Scho- 
nerus,  qui  has  observationes  edidit,  praeceptum  praescribat  computandi  di- 

stantiam in  gradibus  et  minutis  ex  fuste  et  transversali,  quod  compendiosum 
quidem  est  pro  distantiis  minoribus,  fallax  vero  in  majusculis.  Nam  si  ex 

fuste  fit  sinus  totus,  tunc  ex  transversali  non  fit  sinus  seu  tangens  (quod  ipse 
praesupponit,  dum  transversalem  transformatam  in  alios  numeros  remittit  ad 
tabulam  gnomonicam  Purbachii),  sed  ex  dimidio  transversalis  seu  ex  altero 

brachio  ejus  fit  tangens.  (Ipse  non  tangentem,  sed  sinum  primum  appel- 

lat, quia  tangentis  vox  novitia  est,  Regiomontano  foecundus  numerus  dicta; 
proportio  vero  fustis  ad  semitransversalem  est  ea,  quae  sinus  secundi  [seu 
complementi]  ad  sinum  primum;  haec  illi  causa  nuncupationis  hujus.) 

Alterum  impedimentum  nascitur  ex  ambiguitate  notationis  temporum. 
Nam  qui  dicit  19.  Febr.  hora  2.  noctis  post  meridiem,  in  dubio  relinquit 
lectorem,  falsane  sit  scriptura  „post  meridiem44,  cum  esset  scripturus  post 
mediam  noctem,  ut  illa  vox  ordinis  „secunda“  referatur  ad  principium  nume- 
randi horas  a media  nocte  secundum  horologium  dimidium , quo  alias  utitur 
Waltherus;  anne  illud  „post  meridiem44  referatur  immediate  ad  numerum  diei 
expressum,  non  vero  „secunda4{  ad  horarum  principium  ab  occasu  Solis,  ut 
in  horologio  Norimbergico  ? Etsi  vero  invenias  voces  alicubi  ex  oscitantia 
permutatas,  ut  a.  1478  Aprili  mense  saepius  „post  ortum  Solis44  pro  „post 
occasum  Solis44,  etsi  etiam  in  sequentibus  Waltherus  plerumque  diem  inchoat 
a media  nocte,  hoc  tamen  anno  a 12.  Feb.  usque  in  12.  Apr.  censeo  desig- 
nari noctem,  quae  sequitur  diem  annotatam,  et  ordinem  horafum  a principio 
noctis  incipere.  Causae  mihi  sic  statuendi  sunt  istae:  quod  video  die  5.  Febr. 
proxime  antecedenti  expressum  esse  medium  noctis , quando  Mars  adhuc  erat 
orientalis,  statimque  12.  Febr.,  jam  instante  permutatione  ex  orientali  in 
occidentalem,  incipit  meridiei  mentio,  nec  mutatur  usque  in  Aprilem,  ut  quo 
tempore  etiam  commodius  ante  mediam  noctem  cerni  planeta  potuit.  Et  qui- 
dem (quo  minus  dubites)  d.  12.  Febr.  infertur  vox  „post  meridiem44  statim 
post  mentionem  diei  et  tum  demum  sequitur  „hora  2.  noctis44,  quod  minus  habet 
dubitationis.  Est  etiam  in  hoc  emphasis,  quod  non  nominat  „ horam  noctis44, 
genitivo  casu,  quando  numerat  a nocte  media,  hic  vero  semper  horam  noctis 
dicit,  innuens,  se  ab  ejus  principio  numerare  et  sic  post  meridiem  diei  expressae. 

Sed  consideremus  etiam  ultimam  observationem  hoc  anno  habitam,  circa 
stationem  secundam.  Die  12.  Apr.  h.  8.  p.  m.  gemina  via  proditur  eadem 
distantia  a corde  12°  44 a/3';  computatur  autem  lat.  g 2°  20'  b,,  quae 
cum  lat.  cordis  composita  imputat  longitudini  12°  3 6V3'.  Itaque  <$  esset 

visus  in  5°  7 1/3/  TTj).  At  computo  ego  4°  55  //  )Tj);  rursum  igitur  hic  cal- 
culus meus  deficit,  siquidem  fides  radio  et  observationi  ab  una  sola  stella. 
Locus  eecentricus  6°  15' 

Anno  1477  rursum  observator  attentus  fuit  ad  <y  1j  et  d testaturque 

suum  desiderium  in  ea  contemplanda;  viderat  n.  planetas  ejusdem  esse  lati- 
tudinis , eoque  corporalem  futuram  conjunctionem.  Sed  fatalis  incuria  hunc 
quoque  locum  percutit.  Dies  enim  5.  Sept.  annotatur,  quae  vere  fuit  9.  Oct. 
Credo  aliam  observationem  d.  5.  Sept.  habitam,  sed  typographum,  omissis 
aliquot  lineis,  quibus  illa  comprehendebatur,  saltu  facto  ad  hanc  devenisse. 
Quod  autem  observatio  competat  in  d.  9.  Oct.,  probatur  ex  sequenti.  Nam 
cum  d in  priori  latitudine  palmo  praecessisset  tj,  quae  sunt  c.  12',  d.  15.  Oct. 
inventus  est  superasse  1)  2°  47',  quibus  si  addas  illa  12',  conficitur  summa 
fere  3°  exsuperationis  J . Jam  vero  diurni  planetarum  hoc  situ  et  habitu 
ad  Solem  sunt  isti:  t)  6',  cf  36',  quare  cf  superatio  diurna  30',  quae  sexies 
repetita  conficit  3°.  Sex  igitur  diebus  ante  15.  Oct. , i.  e.  9.  Oct.  prima  con- 
sideratio est  facta.  Computo  eccentricum  3°  lO1/^'  $,  visum  1°  50'  tlj). 

Explorabimus  vero  ad  15.  Oct.,  quomodo  calculus  cum  observatione  con- 
sentiat. Motus  fixarum  in  annis  123 1/4  est  1°  44 itaque  cor  Q est  in 
22°  321//  Q , a quo  distabat  cf  13°  4',  in  longum  per  13°  ll/%,  ergo  cf  in 
5°  34'  11}).  Cauda  in  14°  1 8 V4'  lip,  lat.  12°  18',  a qua  distabat  14°  24'. 
Hic  si  uterer  compendio  inartificiali  brevi,  prodiret  difF.  long.  8°  1 3/ ; sed 
accurate  erit  8°  24'/2',  ergo  cf  in  6°  4'  lip,  differens  a priori  30' ; distantiae 
enim  majusculae  per  radium  captae,  ut  apparet,  sunt  breves.  Satis  tamen 
tuto  collocatur  cf  in  medio  5°  49'  11]).  Et  computo  ego  5°  2Al/%  Tip.  Locus 
eccentricus  est  5°  51' 

Anno  1478.  16.  Mart.  vidi  h.  2.  p.  medium  noctis  de  mane  Martem  cum  stella, 
quae  est  media  trium  Virginis  in  ala  sinistra,  videlicet  sexta.  Habebant  quasi  latitu- 
dinem eandem,  latitudine  autem  fuerat  Mars  meridionalior  ultra  medietatem  pedis. 

xAtqui  confer  annum  1557,  quia  post  annos  79  fit  apocatastasis,  ap- 
parebit, Martem  a Nov,  1477  usque  in  Nov.  1479  in  28°  IT}),  h.  e.  cum 
sexta  lip  esse  non  potuisse.  Et  quomodo  cf  in  vicinia  Spicae  seq.  19.  Maj. 
stare  potuisset,  si  Martio  mense  fuisset  in  fine  lip,  cum  sit  retrogradus? 
Et  tamen  mensis  est  certus,  annus  etiam  certus,  praecedunt  enim  de  Fe- 
bruario mense  observationes  aliae,  sequuntur  planetis  suis  convenientes. 
Calculus  igitur  examinatus  refert  cf  in  27°  23'  cum  lat.  2°  35'.  Ex 
quo  patet,  Waltherum  haesisse  in  australi  trium  syrmatis,  quam  sequitur 
versus  austrum  pes  australis,  ut  sit  quodammodo  media  trium  quartae  magni- 
tudinis, sicut  sexta  11])  est  media  trium  in  ala.  Haec  igitur  stella  hoc  anno 
fuit  in  27°  61/ 2'  ^ , lat.  b.  2°  57';  scribitur  autem,  Martem  fuisse  austra- 
liorem ultra  medietatem  pedis,  quod  satis  convenit  cum  22'.  Abundat  igitur 
hoc  loco  calculus  IG1/^,  cum  sit  locus  eccentricus  13°  20'  ;£^. 

Sequente  19.  Maji  videtur  cf  incidisse  in  lineam  ex  Spica  in  cingulum 
lip.  Ponitur  enim  inter  stellas  quidem  14°  56',  at  inter  cf  et  Spicam  4°  52', 
inter  cf  et  decimam  lip  9°  56',  et  sic  minus  in  partibus  junctis  quam  in 
toto,  vitio  utique  radii ; quare  non  tuto  pronunciamus  de  mera  incidentia  in 
lineam.  Stellae  erant  in  4°  10 lj2  ;£t;,  lat.  8°  41'  bor.  et  16°  I8ll2  f£t;, 
lat.  1.  59.  austr.  Computo  eccentricum  locum  cf  14°  50'  11],,  visum  12.  12 
Et  siquidem  cf  praecise  distiterit  a Spica  4°  52',  diff.  lat.  cf  et  Spicae 
2°  5'  adhibita,  dabit  diff.  long.  4°  24'  et  cf  in  12°  7l/2'  '^0=; , proxime  ut 
computatur  ex  calculo  priori.  At  per  decimam  11})  multum  abest  cf , nec 
ultra  9.  10  ^ pervenit.  Dubitabat  sane  observator  de  hac  stella,  sic  scri- 
bens, „illam  quam  pro  decima  putas“.  Est  igitur  alia  in  ala  sinistra,  septima 
numero  apud  Tychonem,  quae  hoc  anno  fuit  in  2.  50l/2  , lat.  2.  50  b., 

magn.  tertiae.  Nec  abludit  intervallum  siderum,  quod  est  in  coelo  14°  29'. 

Per  hanc  igitur,  si  fides  distantiae  9.  56,  venit  d in  12°  23 l/2'  j£t;.  Re- 
linquit igitur  haec  dies  nos  in  suspenso;  mediando  inter  12.  7'/.2  et  12.  23 ij<l 
esset  12.  15y2 

Anno  1479.  d.  30.  Oct.  annotatur  cr"  d % , Marte  uno  gradu  meri- 
dionaliore et  propinquissimo  sextae  Tip,  quae  hoc  anno  fuit  in  27.  34  lip, 
lat.  1.  20  b.  Cum  vero  etiam  Martis  latitudo  computetur  1°  23'  b. , opor- 
tuit aliquam  fuisse  diff.  longitudinum,  quae  in  quam  plagam  fuerit,  ex  sequen- 
tibus discernemus.  Die  7.  Nov.  scribitur,  Martem  conjunctum  fuisse  septimae 
Virginis  secundum  longitudinem , meridionaliorem  illa  uno  gradu. 

Ea  in  observatione  proxime  antecedenti  fuit  adhibita  eratque  hoc  anno  in 
2°  52'  Yh , lat.  2.  50  b.,  ut  fuerit  paulo  major  differentia  latitudinum  quam  1°. 
Jam  Martis  locus  computatur  d.  30,  Oct.  27°  28 1/2/  lip,  d.  7.  Nov.  2°  51'  j£!^, 
promotio  ex  8 diurnis  (36l/2).  Ergo  d.  30.  Oct.  fuisset  in  27°  59'  lip  et  sic 
secutus  esset  sextam  ITp  minus  uno  diurno  et  pridie  subtercurrisset  illi,  quod 
an  sit,  scitu  utile  erit  in  consideratione  loci  1j.  Sed  ad  16.  Nov.  exstat 
observatio  distantiae  d a septima  tTj)  per  radium,  ubi  transversalis  80,  fustis 
925  dant  dist.  4.  57.  parvam,  tantoque  minus  fidam,  quae  per  diff.  lat.  1.  25.  c. 
imputat  longitudini  4.  37.  Quomodo  in  diebus  9 promoveretur  per  4.  37, 
si  in  diebus  8 proxime  antecedentibus  ivisset  per  4.  52?  Certe  ego  computo 
7.  46  Sat  certi  sumus,  pro  8.  Nov.  scriptum  esse  7.  Nov.  Diebus 

igitur  9 cum  promoveatur  per  5.  28,  aufer  hoc  a 2.  52  irGr; , restat  die  30.  Oct. 
27°  24'  lip.  Computo  locum  eceentricum  1.  21  ITp,  visum  27.  281/ 2 lip. 

1481.  15.  Nov.  mane  hora  6,  prima  sc.  ante  ortum  Q,  stabant  in 
vicinia  Spicae  tres  planetae,  d , 9 et  tj*  Mars  a Spica  visus  est  per  radium 
abesse  5°  18',  fixa  in  16°  35'  lat.  1°  59'  a.  d lat.  computatur  1.  3.  b. 
Diff.  lat.  3.  2 ; de  hac  differentia  imputat  longitudinis  diff.  4.  21,  fuerit  itaque 
d in  20.  56  Sed  facile  minimus  excessus  distantiae  sic  transversae 

mutat  notabile  quid  in  longitudine.  Computo  locum  eceentricum  27°  56'  lip, 
visum  in  21.  71/.,  Sequenti  quadriduo  aucta  fuit  haec  distantia  per  2,  42. 

(dietim  40 1/2),  diff.  igitur  longitudinis  2.  42.  Sane  fit  hoc  eccentrici  loco  et 
habitu  ad  Solem. 

At  tj  distabat  2°  20',  quod  per  diff.  lat.  1.  19  dat  in  longum  1°  56', 
unde  locus  1)  referretur  in  23.  50  Aufer  hinc  superationem  quadridua- 

nam  2.  7,  veniet  igitur  d.  15.  d 11'  ante  t).  — Ad  25.  Nov.  cum  prodeat 
locus  d tripliciter  ex  9 27.  39  ^ , ex  Spica  27.  46,  ex  t)  27.  28,  com- 
puto ego  27.  37  ^=£H=. , cum  sit  locus  eccentricus  2 J/2 

1484,  d.  28.  Nov.  hora  fere  tertia  noctis  post  meridiem  Luna  eclipsabat  Martem. 

Computo  locum  Q)  a<3  h*  7*  1 9 */2  et  sic  1/2  h.  posterius  vere  in  26.  3 Y> 
lat.  1°  31'  b. , sed  visibiliter  in  26°  l1/^  Y>  lat.  0.  481/2  b.  d igitur 
non  longe  abesse  debet,  sed  collocato  centro  Q)  ad  horam  praescriptam  in 
25°  52'  Yj  J versari  debet  inter  ejus  margines,  occidentalem  in  25°  35'  Y 
et  orientalem  in  26.  9.  Y-  At  computo  locum  eceentricum  quidem  25°  50'  ft, 
visum  vero  25.  34!/2  Y > lat.  0.  2673  b. 

Anno  1486.  20.  Aug.  h.  3.  mane  d censebatur  in  linea  ex  oculo  V austrino 
in  cornu  sept.  seu  pedem  Heniochi. 

Computatur  lat.  d 0.  56  a.  Cum  ergo  stellae  fuerint  in  2°  36'  Q, 
lat.  5°  31'  a.  et  in  15°  23'  jQ,  lat.  5°  20'  b.,  diff.  long.  12°  47',  lat.  10°  51', 
d vero  distiterit  ab  oculo  4°  35',  sequitur  portio  de  diff.  longitudinis  5.  24,  ut 
sic  fuerit  in  8°  0'  n At  computo  eceentricum  quidem  23°  36'  Y?  visum  8°  4'  11. 

Distantias  per  radium  captas,  quae  sunt  appositae,  omitto  ut  vitiosas; 

fixis  n.  dant  17°  34',  quae  non  est  major  16°  43'.  Cumque  d ad  oculum 
fuerit  in  linea,  oportuit  intervallum  fixarum  aequari  ab  intervallis  i ab  una 
et  altera  junctis,  at  illa  perperam  faciunt  summam  17°  6'. 

Anno  1486.  7.  Sept.  fuerat  Mars  inter  duo  cornua  Tauri  hora  quarta  de  mane 
post  medium  noctis , distans  a cornu  meridionali  per  duas  Lunas , et  erant  in  una 
linea  liae  tres  stellae. 

Stellae  erant  in  15°  23'  JJ,  5.  20  b.,  et  17°  36'  H,  2°  14'  a.,  diff. 
long.  2.  13,  lat.  7.  34.  Martis  vero  latitudo  computatur  0.  39  a.,  differt 
igitur  a cornu  australi  per  1.  35,  quae  sunt  non  duae,  sed  tres  Lunae.  Ergo 
long.  diff.  a cornu  australi  retrorsum  est  0.  28',  ut  fuerit  <f  io  17.  8 £[• 
At  computo  in  eceentrico  4°  0 2/5'  $ , visum  in  1 7.  14  V5  LI. 

Anno  1488,  13.  Sept.  h.  4.  post  medium  noctis  notavi  Martem  circa  stellam  11.  H, 
et  distabat  versus  septentrionem  non  plane  per  unam  Lunam. 

Stella  erat  in  11°  2 i1/./  Q,  lat.  0.  14  a.  Computo  locum  11°  21'  0, 

lat.  0.  30  b.  Diff.  lat.  44',  quod  est  plus  quam  diameter  0.  Nam  si  vel 

per  2°  promoveam  £1,  sc.  a 17°  in  19°  &,  non  ultra  4'  deterentur  de  hac 
latitudine,  cum  eccentricus  cf  sit  in  1°  21'  LL 

3.  Oct.  de  mane  fuerant  in  una  linea  Mars  et  duo  capita  qq.  Distabat  Mars  a 
sequenti  capite  versus  orientem  fere  in  duplo  distantiae  duorum  capitum. 

Stellae  erant  in  13°  677  0,  10°  2'  b.  et  16°  8 72'  0?  6.  38.  b.,  diff. 
lat.  3.  24  habet  differentiam  long.  3.  2.  cf  latitudo  computatur  57'  b.,  dif- 
fert igitur  a meridionali  per  5°  41',  trahit  igitur  diff.  long.  5°  4'.  Ita  cf  erit 
in  21°  1277  0;  computo  eccentricum  in  11°  3 8 72'  LL  visum  in  21.  39l/?j  0. 
j dicitur  a merid.  capite  abfuisse  fere  duplo  distantiae  capitum,  et  sane 
5°  41'  et  5°  4'  sunt  minora  duplo  harum  3.  24  et  3.  2. 

Anno  1490.  18.  Sept.  vidi  cf  circa  implicitatem  Cancri  nebulosam , fueratque 
modicum  occidentalior  et  meridionalior.  Item  die  sequente  19.  Sept.  factus  fuerat 
orientalior  fere  aut  modico  plus  quam  praecedenti  die  fuerat  occidentalior,  habens 
latitudinem  ab  ea  valde  parvam,  ad  modum  palmi  aestimando.  Consideratio  haec  facta 
est  de  mane  hora  4.  post  medium  noctis.  21.  Sept.  h.  3.  post  medium  noctis  de  mane 
cf  distabat  a 5.  Cancri  per  diametrum  Lunae,  trahendo  lineam  a quarta  in  quintam, 
distabat  aestimando  ad  medium  palmi  propinquior  quintae  quam  quartae,  orientalior 
existens  ab  hac  linea. 

Ex  observatis  dierum  18.  et  19.  apparet,  Martem  circa  meridiem  diei 
18.  aut  2 vel  3 horis  post  fuisse  conjunctum  nebulosae  in  0,  quam  Prae- 
sepe  appellamus,  sed  exiguo  meridionaliorem  transiisse.  Stella  fuit  in  0.  1 2 1/.2  C, 
lat.  1°  14'  b.  Computo  eccentricum  locum  25°  4l72'  H , visum  0.  1572  2 
in  meridie,  lat.  computatur  1.  7.  b. , quae  est  quinta  c.  parte  de  diametro  Q) 
minor  latitudine  stellae.  Sequente  21.  Sept.  mane  distantia  cf  ab  asello  quasi 
diam.  Q).  Triduo  igitur  minus  h.  12  promovit  c.  1.  20,  dietim  32',  quod 
congruit  antecedentibus. 

Anno  1491.  23.  Mart.  de  mane  inter  secundam  et  tertiam  post  medium  noctis 
Mars  in  una  linea  cum  octava  et  sexta  Leonis.  Habuit  vero  ab  octava  2/5  totius 
intercapedinis  octavae  et  sextae. 

Stellae  in  22°  26/  £,  lat.  8°  47'  b.  et  22°  44'  lat.  0.  26  b.  Lat. 
diff.  8.  21,  hujus  pars  quinta  1°  40'.  Censuit  observator  igitur,  cf  habere 
latitudinem  3°  46'  b.,  long.  22°  37'  Computo  eccentricum  14.  41  11]), 
visum  22.  31  $,  lat.  3.  35.  b. 

Anno  1492.  26.  Sept.  de  mane  quasi  h.  5.  post  medium  noctis  fuerat  Mars  fere 
in  eadem  linea  cum  sexta  et  septima  et  australior  a septima,  ita  quod  septima 

fuerat  aestimando  praecise  media  inter  sextam  et  Martem,  trahendo  autem  lineam  per 
sextam  et  septimam,  fuerat  Mars  occidentalis  ab  hac  linea,  quasi  ad  spatium  digiti 

transversi.  27.  Sept.  de  mane  Mars  factus  fuerat  orientalior  illa  linea  ad  quantitatem 
trium  digitorum. 

Ex  his  observatis  apparet,  Martem  c.  meridiem  d 26.  aut  1 h.  ante 
fuisse  in  linea  ex  VI.  per  VII.  ut  VII.  intervallum  ex  aequo  divideret. 
Stellae  in  22°  27 V2'  <0  lat.  8°  47'  et  20.  481/.,  S0  4.  52  b.  Ergo  latitu- 
dinem Martis  aestimavit  0.  57  b. , long.  19.  972  0 At  distantiae  longae 
sunt  et  difficiles  aestimatu.  Computo  lat.  1.  19V2  b.,  long.  19.  13  <0  ecc. 
locum  20.  0%  Q. 

Anno  1493.  25.  Martii  in  mane  d fuit  orientalior  septima  Virginis  ultra  quan- 
titatem diametri  Lunae,  eandem  fere  latitudinem  habens,  26.  Mart.  h.  8.  p.  meri- 
diem Mars  fuerat  adhuc  orientalior  VII.  np  ad  quantitatem  4 digitorum  (i.  e.  palmi), 
aut  modicum  ultra  eandem  latitudinem  judicavi.  Si  autem  eadem  non  fuerat,  tunc 
non  ultra  latitudinem  digiti  transversi,  VII.  np  septentrionaliore  existente. 

29.  Mart.  de  mane,  modicum  post  3.  sequentem  medium  noctis,  J factus  fuerat 
occidentalior  VII.  up  minus  quantitate  diametri  Lunae,  judicando  latitudinem  ut  die 
praecedenti  (26.),  sed  distantia  d et  VII.  ujs  25.  die  tantum  excesserat  spatium  29. 
diei,  ut  si  distantia  25.  die  fuerit  8 digitorum,  et  26.  quatuor,  et  29.  16  digitorum. 

Ex  his  observatis  apparet,  Martem  ante  meridiem  d.  27.  Mart.  fuisse 
cum  VII.  lip  latitudine  eadem,  Stella  fuit  3.  2V2  , lat.  2.  50  b.  Com- 

puto tantam  Martis  ad  unguem,  long.  h.  6.  matut.  3.  11  f£h;,  ecc.  locum 
10°  55' 

1497.  15.  Febr.  (v.  s.  fol.  738.).  Nulla  in  vicinia  exstat  observatio.  Com- 
puto locum  ecc.  3.  20  1![;  visum  12.  14;  lat.  0.  32V3  b. ; confirmatur 
a 7j.  , nisi  aequales  utrinque  errores. 

1503.  ex  observatis  a die  28.  Sept.  ad  1.  Oct.  matutinis  apparet,  d d.  30. 
Sept.  mane  fuisse  cum  stella  , quam  observator  VIII.  dicit , septentriona- 
liorem tamen  c.  medium  gradum.  Stella  erat  in  11°  33 1/3'  0,  lat.  0.  14.  a. 
Computo  ecc.  in  1°  8'  JJ,  visum  11°  57'  0.  Quoteunque  exstant  observationes 
Martis  Aug.  et  Sept.  hujus  anni  matutinae,  illae,  ut  ab  observatore  expressae 
sunt,  alludunt  ad  locum  eum,  qui  Marti  assignatur  ab  ephemeride  in  meridie 
sequenti,  eum  sc.  superant  pauculis  minutis.  Secundum  hanc  analogiam  J ante 
d.  30.  Sept.  omnino  esse  debuit  cum  stella  in  11°  34'  0.  Certum  est  igitur, 
hic  abundare  calculum.  Vide  tamen  de  hac  et  circumstantibus  observationi- 
bus plura  sub  finem  harum  paginarum.  Cum  igitur  seq.  6.  Oct.  mane  h.  2. 
ante  ortum  0 annotetur  or'  7J.  d , d septentrionaliori  per  1 Lunam  fere, 
et  cum  in  meridie  seq.  praescribatur  in  ephemeride  locus  13°  47'  0, 
oportebat  hoc  mane  calculo  nostro  non  superari  14°  0'  0 ad  summum  (si- 
quidem ulla  fides  est  huic  comparationi  cum  ephemeride),  si  etiam  indulgea- 
mus  aliquid  augmento  superationis,  quae  diebus  seqq.  inventa  est  crescere. 
Atqui  computo  eccentricum  4°  20'  H,  visum  14.  34 !/2  0,  lat  0.  47  b.,  quod 
aestimavit  observator  1 Lunam  crasse ; % enim  lat.  habet  nullam.  Ejus  locus 
14°  23  V.2'  0 sic  correctus  ablato  excessu  calculi,  arguit  iterum  etiam  calculum 
cf  hic  exacte  11  minutis.  Sequente  13.  Oct.  mane  h.  4.  observator  per 
armillas  oculo  & posito  in  2°  45'  J)[ , invenit  J in  17°  50'  0,  lat.  1.  0.  bor. 
Consequens  est,  ut  post  biduum  fuerit  </  in  17°  42'  0 c.  (correcte  17°  46V2')- 
Tunc  autem  annotatur  c/  % <3  secundum  longitudinem,  Marte  supra  gradum 
septentrionaliore.  Atqui  computo  ego  ecc.  locum  8°  56'  ]J,  visum  17°  53'  0, 
lat.  lu  2'  b.  Adhuc  excedit  calculus.  Considerandum  tamen,  quod  d.  13.  Oct. 
observatus  matutinus  superet  meridianum  seq.  ephemeridis  totis  48',  die  vero 
23.  tantum  45'.  Apparet  igitur,  etiam  per  armillas  has  errores  pauculorum 

minutorum  admissos,  quod  fatetur  ipse  observator,  armillas  intra  10'  nihil 
determinare. 

Durat  haec  superatio  observationis  per  Nov.  et  Dec.,  ubi  ad  2°  per- 
venit. Sed  cum  4.  Nov.  sit  nihil  ultra  38',  et  28  Nov,  nihil  ultra  1°  40', 
die  tamen  16.  Nov.  intermedio  apparet  2°  23'.  Nam  h.  9V2  post  ejus  diei 
meridiem  J refertur  in  24°  30'  0,  lat.  2°  15'  b.  At  quin  23°  30'  sit  legen- 
dum nullus  dubito,  ut  superatio  sit  1.  23,  consona  antecedenti  minori  et 
sequenti  majori.  Calculum  addit  et  calculus  meus,  computo  enim  23°  59'  0, 
usitato  excessu  super  ephemeridem  his  diebus,  lat.  2°  21%'  b.  Ecc.  locus 
25°  13'  n 

Seq,  Dec.  14.  h.  6.  p.  m.  observatus  est  d in  18°  20'  0,  excessu 
super  locum  ephemeridicum  meridiei  sequentis  2°  14',  qui  munitur  aliquot 
dierum  consensu.  Et  3.  Jan.  mane  h.  3.  p.  m.  n.  in  10°  45'  0 (vel  10°  55', 
ut  post  12.  Febr.  anni  seq.  corrigendum  monet  observator),  excedens  ut  modo. 
Consequens  igitur  est,  ut  24.  Dec.  vesp.  fuerit  in  14°  25'  vel  14°  35'  0 c. 
Atqui  computo  ego  ad  hoc  momentum,  quo  cf'  % d fuisse  puto,  ecc.  locum 
13°  7'  0,  visum  14°  38'  0.  Adhuc  igitur  excedit  calculus,  sed  minus. 

Anno  1504.  19.  Jan.  de  mane  armillis  rectificatis  per  Cor  Leonis,  medio  coeli 
existente  10°  reperi  Martem  6°  10'  latitudine  non  accepta. 

Correcte  6°  10'  vel  6°  20',  imo  6.  31 V2  0 secundum  Tychonem,  cum  motu 
retrogrado  paulum  esset  supergressus  flj..  Computo  locum  ecc.  24°44'0,  visum 
6°172/5'  0*  Fuit  cf  % 6 retrogradorum,  'Ij.  per  15'  promotiore.  Sane 
hunc  computo  6.  50  0,  cui  adimendus  est  excessus  calculi,  ut  restet  6.  34 2/3  0. 
Ab  hoc  ablatis  15',  restant  6.  20.  Puto  igitur  legendum  non  6.  10,  sed 
6.  0 0,  ut  sit  mihi  6.  21;  nam  post  sesquidiem  ponitur  in  5°  45',  cum 
motus  sesquidiurnus  sit  15". 

Diebus  6.  7.  8.  9.  Febr.  erat  Tj.  retrogradi  et  d directi,  utriusque 
stationi  vicini  et  variant  observationes  in  pauculis  minutis,  ut  in  ambiguo 
relinquamur  de  ipsa  die.  Sed  tamen  probabilis  9.  Febr.,  quem  confirmat 
observatio  pomeridiana.  Referuntur  planetae  in  4°  53'  0 , id  est  Tychoni 
in  4.  57%,  lat.  inter  3.  42  et  3.  25.  Sed  3.  42  die  8.  scriptum  puto  pro 
3.  24.  per  transpositionem.  Computo  locum  ecc.  d.  6.  Febr.  h.  4.  in  2°  48'  £>, 
visum  in  4.  56  0 , die  9.  ecc.  4.  17  $ visum  5°  1%  0,  lat.  3.  24%  b. 
Ita  Martis  calculus  hic  minime  excederet,  si  modo  tanta  fides  determinationi 
loci  planetarum  observatori  est. 

Die  3.  Mart.  vesp.  h.  6x/2 : d in  9.  15  0 per  Aldebaran  positam  in 
2.  45  n,  per  1°  30'  ante  fj,  et  11.  Mart.  h.  eadem  aut  paulo  serius  in 
11°  48'  0,  lat.  1.  27  b.  per  1.  0.  ultra  f).  Ergo  facta  est  8.  Mart. 
c.  h.  2.  p.  m.,  quando  d in  10.  47  0.  Computavi  ad  m.  n.  seq.,  h.  10V3 
serius,  quando  consentaneum  est,  observandum  fuisse  in  10°  57'  0 (fixa  in 
11.  lV2),  computavi  inquam  11°1O'0,  ecc.  16°  51  $.  Excedo  itaque  per 
8 ‘2.  (Si  fidae  armillae,  abundo  per  13.) 

Sed  adjungamus  et  ultimam  observationem  in  libro  Waltheri.  Diligens 
is  fuit  et  satis  felix  cum  armillis  suis,  longo  usu  sc.  exercitatior  factus.  Non 
desunt  tamen  vitia,  puto  typographica , quorum  aliqua  supra  tacta;  sed  iis 
adde  23.  Apr.,  ubi  d in  1°  20'  cum  seq.  24.  Apr.  sit  demum  in  0.  35', 
quem  locum  firmat  consensus  dierum  sequentium;  adde  et  18.  Maji,  nam  pro 
15°  28'  £ censuerim  legendum  13°  28',  ut  sit  idem  excessus  super  locum 
ephemeridis,  qui  fuit  d.  23.  seq.;  adde  denique  29.  Maji,  ubi  excidisse  vide- 
tur digitus  scriptumque  est  19.  5 pro  19.  25,  teste  seq.  30.  Maji  et 

diurno  ephemeridis.  Ergo  30.  Maj.  p.  m.  h.  9.  14'  scribitur  observatus 
in  20°  0'  &,  i.  e.  in  20.  4!/2,°  lat.  1 10'  b.  Computo  20°  1 1 V2'  lat. 
1.  1 9 V2  b.,  locum  eccentricum  23°  13'  llp.  Hic  finis  observationum  Waltlieri. 

Quod  attinet  primam  Regiomontani,  si  diligenter  pensitemus  verba,  certi 
reddemur , Regiomontanum  in  consignatione  diei  hallucinatum  esse  et  scrip- 
sisse d.  2.  Dec. , quae  erat  1.  Dec.  Aut  decepit  se  ipsum,  cum  sic  scribe- 
ret: Die  2.  Dec.  in  initio  noctis  vidit  Jo.  de  Monteregio  Romae  Martem  et 
Saturnum.  Nuper  Romam  venerat,  nam  d.  22.  Jun.  praecedente  adhuc  erat 
in  Mellico  Austriae,  Cum  igitur  horologia  Romana  incipiant  cum  occasu 
Solis,  fieri  potest,  ut  Regiomontanus  noctem  praecedentem  accensuerit  diei 
sequenti  2.  Dec.  Vesperi  cubitum  iturus,  typum  rudem  fecisse  videtur  situs 
siderum,  mane  vero  surgens,  cum  jam  curreret  2.  Dec.  , descriptionem,  quod 
apparet  ex  eo , quia  utitur  verbis  praeteriti  temporis : Vidit  etc.  Martem  et 

Saturnum,  'qui  secundum  longitudinem  zodiaci  censebantur  conjuncti  ex  nume- 
ris almanach , quod  tamen  visui  non  apparuit.  Tunc  enim  consideranti 
mihi  duae  stellae  fixae , quae  sunt  in  capite  , cum  stella  Martis  aestima- 
bantur in  una  linea  recta  etc.  Sed  praecipuum  argumentum  hujus  halluci- 
nationis continetur  verbis  sequentibus,  cum  ait:  Distantia  autem  inter  % 
et  d aequabat  eam , quae  inter  duas  stellas  dictas  est,  distantiam,  quae 
quidem  2°  fere  complectitur.  Sane  reperit  Tycho  differentiam  latitudinum 
2°  22%  longitudinum  non  ultra  13'.  Sed  argumentum  in  sequentibus  ego 
pertexam.  Ipse  enim  cum  suam  argumentationem  de  errore  2°  conclusisset, 
subnectit  novum  paragraphum:  Die  5.  Dec . adverte  oculos,  tunc  enim  visu 
videbantur  conjuncti.  Habebat  adhuc  in  animo  diem  2 , a quo  triduum 
numerat  usque  ad  plenam  conjunctionem,  sciebat  enim  Saturni  quidem  motum 
tridui  esse  c.  18',  Martis  vero  2°  21'  e.,  eoque  superationem  fore  paulo  ultra 
2°,  quantam  ex  collatione  ad  fixas  aestimaverat  eorum  distantiam.  Nam  lati- 
tudo 1)  australis  erat,  Martis  itidem  australis,  nec  multo  major  quam  Saturni; 
quare  distantia  planetarum  pene  tota  imputatur  longitudini.  Sit  enim  distantia 
tanta,  quanta  fixarum,  sc.  2°  22',  et  differant  planetae  in  latitudine  1°:  diff, 
long.  remanebit  2°  9',  quam  vidit  confectum  iii  in  triduo.  Haec  igitur  per- 
scripta cum  essent  d.  2.  Dec.,  sequentibus  diebus  observator  adjunxit  ista: 
Aspexi  hoc  die  (5.) , sed  nubes  impedimento  fuere.  Verum  in  principio 
noctis  6.  Dec.  aspiciens,  vidi  Martem  jam  praeteriisse  Saturnum  per  gradum 
et  dimidium,  distantia  enim  inter  eos  erat  fere  subsesquialtera  ad  distan- 
tiam, quae  inter  duas  stellas  capitis  ffc  sunt.  Et  sane  bes  de  2°  22'  est 
1°  34'.  Tanta  si  fuit  distantia  planetarum  differentium  in  latitudine  per  1°, 
fuit  igitur  diff.  long.  1°  12%  itaque  si  exacta  fuit  comparatio  distantiarum, 
deprehenditur  cf  inter  utramque  considerationem  superasse  motum  tj  per 
3°  21'  et  sic  promotus  esse  longius,  quantum  sc.  t)  est  promotus.  Haec 
jam  comparemus  cum  intervallo  dierum.  Nam  si  similis  est  observatio  prin- 
cipio utriusque  diei,  quatriduum  solum  intercessit  et  superatio  diurna  d fit 
50'  et  sic  motus  diurnus  56',  quod  nimium  est.  Sin  autem  die  2.  Dec.  intel- 
ligenda  est  nox  praecedens,  die  vero  6.  Dec.  nox  sequens , 5 dies  intercede- 
rent et  superatio  diurna  <£  fit  40'  et  sic  diurnus  ipse  46'.  Et  ecce  in  omni- 
bus hypothesibus  diurnus  hoc  situ  et  habitu  ad  Q est  tantus,  sc.  47'  fere; 
nam  ad  vesperam  6.  Dec.  computo  1°  1 1 V2'  ZZA.  Quis  dubitet,  quin  prima 
observatio  sit  facta  vespera,  quae  sequitur  diem  1.  Decembris?  Ne  vero  de 
die  6.  nocte  seq.  etiam  dubitatio  esset,  ecce  characterem  irrefutabilem : Luna 
Kepleri  Opera,  VI.  48 

tunc  aspectui  videbatur  cum  duabus  stellis,  quae  in  cauda  sunt,  con- 
stituere triangulum  aequilaterum.  Praecedentem  sane  ex  duabus  caudae  col- 
locat Regiomontanus  ipse  in  14°  29 1 ZZZ,  pauculis  minutis  ultra  quam  Rudol- 
phinus  calculus.  Luna  igitur  c.  17°  ZZZ  est  visa.  Et  ecce  post  duos  cyclos, 
a.  1499,  nocte  quae  sequitur  diem  6.  Dec.  Luna  iterum  ibidem.  Sed  ne 
cyclus  fallat  propter  bissextos  novem  solos  interceptos,  perpende,  si  10  essent 
intercepti , Lunam  visam  futuram  fuisse  ultra  hunc  locum.  Itaque  consulatur 
calculus  Lunae,  qui  a.  1461  p.  m.  6.  Dec.  currentis  sistit  Lunam  in  16°  8'  ZZZ 
motu  copulari ; per  aequationes  menstruas. ulterius,  quia  Luna  crescit,  accedens 
ad  apogaeum  et  Q.  Vicissim  parallaxis  in  occasum  non  est  magna,  quia 
Luna  satis  alta  in  signo  longarum  descensionum ; et  si  unam  horam  adjeceris 
tempori,  habebis  Lunam  ulterius. 

Igitur  d.  1.  Dec.  locum  d ego  computo  27°  17'  , non  ultra  11 V2' 

ultra  locum,  qui  in  linea  cornuum  fuit.  At  quis  ab  hac  aestimatione  Regio- 
montani  lineae  rectae,  in  qua  triplo  major  erat  distantia  d a proxima,  quam 
fixarum  inter  se,  quis  inquam  hic  tantam  visus  subtilitatem  exigat,  ut  ex  eo 
judicium  facere  velit,  excedatne  meus  calculus  an  coincidat?  Sufficit  igitur, 
non  refutari  calculum  ab  observatione  Regiomontani. 

Quod  attinet  alteram  observationem,  quae  habita  esse  perhibetur  d.  24.  Dec., 
duo  diversa  nobis  patent  effugia,  quorum  alterutrum  est  absolute  necessarium. 
Nam  quia  per  Lunam  certi  facti  sumus,  planetam  d.  6.  Dec.  p.  m.  in  prin- 
cipio noctis  spectatum  esse  lll2°  a tj,  per  commensurationem  vero  orbium 
hoc  habemus,  nonnisi  ante  5 dies  et  sic  in  principio  noctis,  quae  sequitur 
1.  Dec.,  potuisse  esse  2 V3°  ante  % , quando  spectatus  est  in  27°  17'  : con- 

sequens igitur  est  et  eidem  commensurationi  orbium  conveniens , ut  vespera, 
quae  sequitur  d.  24.  Dec.,  nequaquam  possit  esse  conjunctus  secundum  lon- 
gitudinem nec  uni  nec  alteri  in  cauda  , sed  loco  intermedio.  Distant  enim 
hae  fixae  plus  quam  2 diurnis  d • Aut  igitur  praecedenti  23.  Dec.  aut 
sequenti  25.  adscribenda  erit  observatio;  non  vero  sequenti,  nam  etsi  calculus 
meus  exactissime  in  loco  fixae  sequentis  sistit  planetam,  sc.  in  16°  4'  ZZZ, 
etiamque  calculus  loci  d Alphonsinus,  qui  accommodatur  a Regiomontano  huic 
diei,  omnino  repraesentat  diem  25;  at  haec  fixa  non  est  lucidior,  nec  veri- 
simile est,  observatorem  in  die  aberraturum  fuisse,  maxime  propter  magnam 
solennitatem  diei  25.  Dec.,  quae  est  Christi  Natalitius. 

Ergo  utamur  altero  effugio  et  retenta  fixa  priori  dicamus,  observatorem 
eo  numerandi  more  usum,  quo  prius  etiam  2.  Dec.,  initium  sc.  diei  24.  Dec. 
statuisse  in  occasu  antecedenti.  Ablato  igitur  diurno  42'  a 15°  23'  ZZZ, 
loco,  quem  calculus  meus  monstrat  ad  diei  24.  noctis  seq.  initium,  restat 
14°  41'  pro  principio  noctis,  quae  antecedit  diem  24.  Dec.,  cum  fixa  prae- 
cedens et  lucidior  fuerit  in  14°  29'  tZZZ-  Si  igitur  exacta  sit  hujus  conjunc- 
tionis aestimatio,  excedo  rursum  ut  prius  per  12'. 


1.  28° 

2.  l.  irp 

3.  1.  np 


Conspectus  omnium. 


1474.  7.  Mart. 

1476.  24.  Jan. 
1479.  30.  Oct. 


Agnito  vitio  typograpbico  pro  3,  per 
Cf'  cum  Asello  etc. 

Sublato  vitio  c.  unam  fixam  et  di- 
missa rectitudine  lineae  omnimoda 
Sublato  vitio  c.  diem,  si  fides  radio 
in  distantia  parva  per  lat. 


Assequor,  alias  excedo 
per  3772. 

Assequor,  alias  excedo 
40. 


c. 


Excedo  21/2, 

4.  16°  irp 

5.  15.  - 

6.  23.  — 

1476.  19/20.  Febr. 

1491.  23.  Mart. 
1504.  30.  Maj. 

Agnito  vitio  c.  stellam  propinquis-! 
simam  et  testimonio  radii  inter 
falsa 

Sat  fida  aestimatione  rectae  in  la- 
tum 

Si  fidae  armillae 

Assequor,  per  alias 
radii  excedo  varie. 

Excedo  per  6. 

!)  11  llV2. 

7.  28.  — 

1481.  15.  Nov. 

Adhibita  latitudine.  Si  fides  radii 
in  distantia  parva 

Excedo  per  11 1/2. 

8.  29.  - 

1464.  11.  Dec. 

Sublato  dubio  c.  unam  fixam,  si 
exacta  aestimatio  rectae  et  distan- 
tiae a fixis 

Deficio  per  13. 

9.  6. 

1476.  12.  Apr. 

Adhibita  latitudine  constanti  dist. 
radii  ab  una  fixa  per  2 trans- 
versales 

„ „ 12. 

10.  11.  — 

1493.  27.  Mart. 

Sat  fida  aestimatione  praecessionis 
et  retrocessionis  (f  fixae  ejus- 
dem lat. 

Excedo  per  8V2» 

11.  13.  - 

1478.  16.  Mart. 

Sublato  vitio  circa  stellam  per  con- 
junctionem cum  ea 

» » 1 67*. 

12.  3.  1R 

1497.  15.  Febr. 

Per  (X  2|-,  cujus  locus  incertus 

13.  15.  — 

1478.  19.  Maj. 

Sublato  vitio  c.  stellam  et  mediando 
inter  errores  radii 

Deficio  per  31/.,, 

14.  5.  % 

1465.  19.  Jun. 

Si  exacta  aestimatio  distantiae 

Excedo  per  15'/2' 

15.  24.  .*n: 

1461.  1.  Dec. 

Sublato  dubio  c.  diem.  Si  exacta 
aestimatio  rectae  lineae 

ii  ii  11 V2* 

16.  8.  X 

1461.  23.  Dec. 

Sublato  dubio  c.  diem,  si  exacta 
aestimatio  cf  fixae  platice 

Excedo  per  12. 

17.  19.  V 

1471.  26.  Jul. 

Adhibita  latitudine,  si  exacta  aesti- 
matio superationis  lineae  per  fixas 

11  11 

18.  24.  — 

1486.  20.  Aug. 

Adhibita  latitudine,  si  exacta  aesti- 
matio rectae 

,,  „ 4. 

19.  4.  V 

1486.  7.  Sept. 

Sublato  vitio  aestimationis  per  Lu- 
nas, si  exacta  aestimatio  rectae 
per  latitudinem 

Excedo  per  6. 

20.  26.  — 

1484.  28.  Nov. 

Per  (X  5 cum  6 j Ades  horae 

et  loco  2) 

Assequor  aut  forte  ali- 
quid deficio. 

21.  1.  II 

1488.  13.  Sept. 

Sublato  vitio  circa  stellam,  adhibita 
latitudine  et  correcta  aestimatione 
dist.  per  o"'  hanc 

Assequor. 

22.  1.  EI 

1503.  30.  Sept, 

Discusso  dubio  de  stella,  si  bona 
aestimatio  (notatio  dierum)  pro- 
cessus et  successus 

Excedo  per  24. 

23.  9.  — 

1503.  13.  Oct. 

Si  fidae  armillae  et  per  eas  distan- 
tia a Palilitio 

„ „13  vel  3. 

24.  12.  — 

1488.  3.  Oct, 

Si  fida  aestimatio  merae  rectae  tam 
longae,  Marte  extra  stellas,  per 
latitudinem 

>,  27. 

25.  25.  — 

1503.  16.  Nov. 

Detecto  vitio  scriptoris , siquidem 
fidae  armillae 

Excedo  per  29  vel  19. 

26.  26.  - 

1490.  18.  Sept. 

Sat  fida  aestimatione  processio- 
nis et  successionis  Praesepis,  exi- 
gua lat. 

>>  11  3. 

27.  3.  £5 

1475.  18.  Sept. 

Si  fides  mediationi  inter  magnos 
errores  radii  et  deductioni 

Deficio  per  151/z. 

28.  13.  — 

1503.  14.  Dec. 

Per  armillas  sat  fido  consensu  mul- 
torum dierum 

Excedo  per  13  vel  3. 

29.  20.  - 

1492.  26.  Sept. 

Sat  fida  aestimatione 

11  11  3. 

30.  24.  — 

1468.  26.  Apr, 

Si  exacta  aestimatio  rectae,  per  diff. 
latitudinum  fixae  et  planetae 

Assequor, 

48  * 

31.  25.  S 

32.  30.  — 

33.  4.  Q 

1504  19.  Jan. 
1462.  15.  Sept. 

4 

1504.  9.  Feb. 

Per  armillas 

Adhibita  latitudine  pro  aestimata 
distantia , si  exacta  aestimatio 
rectae 

Per  armillas 

Excedo  per  3 vel  de- 
ficio per  10. 
Excedo  vel  deficio  per 
5.  Hic  error  scrip- 
toris in  latitudine. 
Excedo  per  3 A- 

34.  6.  — 

1477.  15.  Oct. 

Si  fida  mediatio  inter  errores  radii, 

Deficio  per  25  vel  per 

aut  si  fidus  in  contextu,  per  la- 

10,  Hic  etiam  paulo 

titudinem 

ante  error  in  msto. 

35.  13.  — 

1462.  16.  Oct. 

Si  fida  aestimatio  praeventionis  et 

postventionis  fixae 

Deficio  per  17. 

36.  17.  — 

1504.  8.  Mart. 

Si  fidae  armillae 

Excedo  per  13. 

Meditatio  super  computatis  observationibus  Regiomontani  et 

Waltheri  in  Marte. 

Loca  36  sunt  computata,  e quibus  14  deprehensae  sunt  continere  vitium, 
graphicum  quidem  duae  (1  et  25),  in  numero  dierum  tres  (3,  15,  16),  saltem 
in  diversa  numeratione  principii  diei,  7 in  falsa  fixa  (2,  4,  8,  11,  13,  21,  22), 

I in  aestimatione  intervalli  (33),  et  per  diametros  Lunae  una  (19),  in  aesti- 

matione rectae  praecisae  per  fixas  duae  de  prioribus.  Ex  his  observationi- 
bus 7 constant  radio  fallaci  (3,  4,  7,  9,  13,  27,  34),  ad  10  concurrit  aesti- 
matio distantiae  per  se  lubrica  (sc.  ad  1,  8,  14,  15,  17,  21,  22,  26,  29,  35), 

II  constant  aestimatione  rectae  per  2 fixas  (2,  5,  8,  14,  17,  18,  19,  24, 

29,  30,  32),  7 sunt  habitae  per  armillas  sat  fidas  (6,  23,  25,  28,  31,  33, 

36),  una  per  a'  Q)  (20),  8 per  <y  cum  una  fixa  (1,  10,  11,  16,  21,  22, 
26,  35),  1 per  cf'  cum  Cj.  solitario  (12). 

Cum  autem  plerumque  parvum  sit  discrimen  inter  observationem  et  com- 
putationem, posset  id  plane  contemni  in  iis,  quae  per  radium  quaeque  per 
aestimationem  vel  rectae  vel  distantiae  etiamque  quae  per  armillas  sunt  per- 
actae. Solae,  quae  per  c Y planetae  cum  Luna  aut  cum  fixarum  una  sunt  habitae, 
plus  videntur  mereri  fidei  in  arguendo  discrimine  calculi  et  observationis. 

Illae  igitur  sunt  nobis  considerandae  amplius,  adjunctis  rectarum  aliquibus, 
quae  in  latitudinem  abeunt  et  ubi  planeta  parum  abfuit  a fixarum  una.  Igi- 
tur in  17.  18.  19,  ubi  observatus  est  J ad  cornua  et  oculos  & per  rectas, 
excedo  per  9,  4,  6 , in  eccentrico  erat  in  fine  X et  initio  $ * Sed  in 
21.  22.  planeta  diversis  annis  eodem  in  loco  eccentrici  stans,  in  principio 
sc.  n,  visus  est  cum  eadem  stella  in  ventre  n,  et  tamen  una  vice  asse- 
quor, altera  excedo  per  24.  Hoc  regulare  nihil  sapit.  Anni  fuere  1488, 
1503,  idem  mensis  Septembris.  Fixam  utroque  tempore  diversimode  scriptam 
latitudo  prodit,  quaenam  fuerit.  Confirmat  calculum  et  26,  quae  vidit  <S  cum 
Praesepe  vicina  eodem  mense  Septembris,  sed  a.  1490,  cum  esset  ratione 
eccentrici  in  fine  U,  quod  assequor.  Ex  adverso  confirmare  videtur  exces- 
sum calculi  in  1.  idem  Asellus,  cum  quo  visus  est  planeta  1474  Martio,  ubi 
calculus  excedit  per  37.  At  confirmatio  haec  est  nulla.  Nam  non  excederet 
calculus  pene  duplo,  quantum  nuspiam  alibi,  et  praeterea  alius  mensis  est, 
alius  eccentrici  locus,  finis  $ , circa  quem  locum  calculus  observationes,  ut 
vides  in  35,  36,  2 — 5,  plerumque  assequitur,  aut  etiam  deficit  multum  in 
contrarium,  si  nullum  admittas  in  observatione  vitium  esse  factum,  id  quod 
ab  omni  regula  abhorret.  Recte  ergo  videor  agnovisse  in  1.  sphalma  typo- 
graphicum,  quo  stabilito  assequor  observatum.  Adhuc  igitur  excessus  in  22. 
stat  solus,  contra  quem  testantur  20,  21,  23,  circa  loca  eccentrici  circum- 

stantia,  ut,  quid  huic  ventri  Lf  acciderit,  nesciam,  an  ille  hoc  anno  1503. 
30.  Sept.  fuerit  loco  motus.  In  29,  32,  35  situs  planetae  ad  Leonis  cor, 
cervicem  et  pectus,  assequor.  In  8 , 10,  11  excessus  et  defectus  alternant 
suntque  parvi  circa  syrma  et  pedem  llj).  In  16.  c.  caudam  ^ non  multum 
excedo  pro  latitudine  stellae.  Nihil  igitur  restat,  quod  nos  admodum  tor- 
queat, nisi  solus  et  unicus  ille  locus  numero  22,  anno  sc.  1503.  30.  Sept. 
Ejus  igitur  causa  computavi  d loca  etiam  ad 

26.  Augusti.  16.  Sept.  22.  Sept.  28.  Sept.  1.  Oct. 

Et  inveni  23°  55'  n 5.  2173  S 8.  17  S 11.  6 S 12.  25  22 

Cum  observator  prodat  23.  53  5.  15  8.  5 10.  45 

Sed  per  suam  correctionem  24.  3 5.  25  8.  15  10.  55 

At  per  meam  in  fixa  24.  7 5.  29  8.  19  10.  59 

Differentia  ergo  12  — 72/3  — 2 — 7 ~j- 

Nam  observator  monet  ad  16.  Sept.,  se  in  his  observationibus  posuisse 
fixam  in  oculo  super  2.  35  U,  cum  tamen  propter  motum  temporis  intermedii, 
ex  quo  locum  ejus  investigaverat,  debuerit  addere  10',  quae  etiamnum  vult 
addi  omnibus  locis  observatis.  Ego  vero  ad  hoc  tempus  invenio  locum  fixae 
ex  epocha  Tychonis  et  motu  fixarum  in  2.  49.  Cum  igitur  observator  satis 
constanter  prodat  eandem  remotionem  Martis  ab  Aldebaran,  per  diurnos  legi- 
timos augescentem  (nam  nullius  momenti  censendi  sunt  defectus  et  excessus 
extremi,  facientes  in  summa  non  plus  quam  18 V2'),  duorum  alterum  erit:  aut 
Mars  die  30.  Sept.  cum  ventre  U non  fuit,  sed  29.  Sept.,  aut  venter  Q 
loco  motus  est  et  remotior  factus  ab  Aldebaran , quod  procul  dubio  verum 
non  est.  Ergo  falsum  diem  dixit  Waltherus. 

Sed  exstat  hujus  hallucinationis  documentum  non  obscurum  in  ipso  auctore. 
Cilm  enim  absolvisset  narrationem  de  28.  Sept.,  transit  statim  ad  1.  Oct.,  dicens, 
eo  die  planetam  tanto  orientaliorem  fuisse  octava  quanto  d.  29.  Sept.  ea 
fuerit  occidentalior,  cum  tamen  nihil  praemiserit  de  die  29.  Sept.  Ergo,  inquit, 
die  30.  fuit  eorum  conjunctio.  Sequeretur,  si  bene  citatus  fuisset,  29.  Septem- 
bris. At  quid  si  citandus  fuerit  28.  Septembris  ? Tunc  enim  et  observatum  est, 
non  29.  Septembris,  et  observatione  et  calculo  testibus  visus  est  in  10.  59  vel 
11.  6 Q,  praecedens  ventrem  secundum  Tychonis  numeros  per  35'  vel  28/. 
Jam  1.  Oct.  calculo  teste  fuit  in  12°  25'  0,  sequens  per  49',  quod  est  paulo 
plus  quam  illud.  Et  quis  a memoria  Waltheri  quantitatis  in  coelo  absentis 
visae  et  crasse  aestimatae  scrupula  exiget,  dum  eam  jam  praeteritam  nudius 
cum  ea,  quae  jam  erat  praesens  et.  oculis  subjecta,  comparat?  Sed  pone, 
praecise  fuisse  aequalia  interstitia,  referretur  ergo  venter  per  hanc  observatio- 
nem d.  28.  Sept  et  1.  Oct.  in  11°  38'  £\ , proxime  locum,  quem  ei  Tycho 
assignavit.  At  si  haec  aequalitas  de  29.  Sept.  et  1.  Oct.  esset  intelligenda, 
venter  poneretur  in  11°  50'  vel  finem  12°  0,  quod  est  incredibile. 

Accedat  igitur  ceteris  14  erroribus  scriptoris  in  Marte,  luce  meridiana 
clarioribus,  accedat  inquam  hic  quoque  15.  in  die,  quod  ex  praeterito  citatus 
sit  29.  pro  28.  Quo  admisso  stat  calculus  d , nec  habet  quicquam,  quo 
circa  annos  abhinc  120  et  170  erroris  arguatur. 

Addam  vero  etiam  unum  argumentum  ex  c < % 6.  Oct.  1503.  Cum 
enim  computem  locum  Tj.  14°  43'  0 per  18'  plus  justo,  ut  fere  fuerit  in 
14°  23%'  0,  visus  est  Marti  junctus  secundum  longitudinem,  cum  tamen 
computem  locum  d 14°  34V2'  0,  11'  plus  justo,  quod  solum,  non  vero  24 
confirmatur  a 28.  Sept.,  1 Oct.;  vide  obs.  Tj..  Quin  imo  etiam  13.  Oct., 
16,  Nov.,  19.  Jan.,  9,  Febr. , 8,  Martii  vide  excessum  confirmari. 

Quid  sit  praestitum  in  collocatione  epocharum  Martis. 

Cum  exstent  observationes  Martis  a veteribus  habitae  non  plures  quam 
quinque:  una  Dionysii  anno  a.  Chr.  272.  d.  18.  Jan.  mane,  ut  Ptolemaeus 
ait’ Hipparchum  interpretatum  esse,  reliquae  quatuor  ipsius  Ptolemaei  ex  annis 
Chr.  130,  135,  139,  quarum  tres  in  situ  Martis  acronycho,  quarta  tertiae 
proxima  intra  triduum,  confirmata  etiam  conjunctione  cum  Luna:  primum  de- 
prehendi, applicatis  commensurationibus  orbium  hodiernis,  non  posse  teneri 
omnes  tres  acronychas  ad  unguem,  uti  sunt  in  Ptolemaeo  numeris  expressae, 
quantamcunque  libertatem  usurpes  locandi  aphelium  et  accommodandi  motum 
medium.  Secunda  mea  cura  fuit  deliberare , num  aequalitas  excessus  in  una 
defectusque  in  altera,  quae  plurimum  ab  invicem  discedunt,  sit  apprehendenda, 
anne  mordicus  arripienda  una,  quae  ceteris  certior  videatur?  Dum  prius  illud 
tento,  deprehendi,  duas  illas  socias  ex  anno  139,  quarum  posterior  cum  Luna 
conjunctum  exhibet  planetam,  has  igitur  et  inter  se  consentire  et  staturas  ex 
una  parte,  defecturum  sc.  in  iis  calculum.  Hoc  observato  consultius  est 
visum,  calculum  ad  has  duas  adducere  quam  proxime,  sic  tamen,  ut  et  ter- 
tiae excedenti,  ex  anno  sc.  130,  parum  aliquid  indulgeatur,  quo  et  ipsa 
modice  a calculo  exprimatur.  Quartam  vero  ex  a.  135.  tanquam  unicam 
passus  sum  evagari  ad  totam  fere  magnitudinem  ex  excessu  et  defectu  maxi- 
mis compositam.  Id  ita  factum  est  partim  etiam  in  gratiam  Dionysianae 
antiquae,  ut  calculus  etiam  illi,  quantum  fieri  posset  probabiliter,  appropin- 
quaret; de  qua  jam  plura. 

Tertio  namque,  utramcunque  viam  ex  dictis  ingrederer,  apparuit,  per 
epochas  a Ptolemaicis  observationibus  dependentes  et  per  motus  admensas  ad 
temporis  intervallum  inter  Tychonis  certissimas  observationes  et  Ptolemaicas 
dictas,  non  posse  teneri  Dionysianam  observationem,  quin  potius  calculum 
nostrum  transscendere  ejus  locum  spatio  satis  magno,  ut  quod  Mars  visibili 
motu  confecturus  sit  intra  triduum.  Hac  de  re  querela  exstat  etiam  in  fine 
libri  mei,  Commentaria  de  motu  stellae  Martis  inscripti.  (Yol.  III.  fol.  431  ss.) 

Hoc  super  negotio  magna  fuit  orta  cogitationum  mearum  perturbatio, 
consiliorum  varietas.  Cum  enim  viderem,  hanc  observationem  ita  demum  se 
praebituram  calculo,  per  observationes  Ptolemaicas  sese  versum  ascendenti, 
si  ex  18.  Jan.  in  15.  ejus  diem  transponatur,  coepi  dubitare  de  fide  tam 
Ptolemaei  quam  Hipparchi  (cui  ille  acceptam  fert  ordinationem  observationum 
veterum)  in  applicando  die  mensis  Aegyptii  ad  diem  25.  mensis  Capricornio- 
nis  Dionysiani,  suspicatus,  fieri  potuisse  propter  varias  annorum  formas  ex 
antiquo,  non  satis  forte  cognitas  Hipparcho  recentiori,  ut  Hipparchus  triduum 
aberraverit.  Confirmabar  in  hac  opinione  conjecturis  aliis,  quod  sc.  viderem, 
ex  observationum  Dionysianarum  (quae  sunt  omnino  7 ; una  sc.  in  Marte, 
una  in  Jove,  quinque  in  Mercurio),  ex  harum  inquam  diebus  in  mense  ple- 
rosque  quidem  esse  denominatos  ab  illius  gradus  numero,  ad  quem  gradum 
locus  Solis  medius,  a Ptolemaeo  computatus,  proxime  accedit,  et  tamen  alicubi 
numeros  hosce  diei  in  mense  et  gradus  Solis  in  signo  multum  ab  invicem 
discedere.  Et  illud  quidem  redolebat  methodum  anni  solaris  tropici,  qui  a 
parapegmate,  quod  addi  solebat,  denominatur,  hoc  vero,  cum  ab  anno  lunari 
excusari  nequiret,  unde  igitur  accidisset , conjici  nequaquam  poterat.  Indulsi 
tamen  aliquamdiu  opinioni  de  anno  lunari,  praesertim  circa  hanc  Martis 
observationem.  Vidi  enim,  si  pro  18.  Jan.  15.  sumeretur,  illum  omnino  esse 
Lunam  25.  ejus  mensis,  cujus  dixofirjvia  in  Capricornum  incideret  et  sic  hoc 

sensu  esse  25.  Avdvvaiog.  Hac  itaque  ratione  conciliabam  hanc  Dionysii  ob- 
servationem conjunctionis  Martis  cum  fixa,  ut  ad  Ptolemaicas  quatuor  se 
associaret,  eamque  ob  rem  minimum  aliquid  mutavi  in  epochis,  ut  illam  in 
15.  Jan.  relatam  exacte  tuerer. 

At  vicissim  haec  ausa  rursum  e manibus  mihi  sunt  excussa,  dum  reputo, 
haud  paulo  leviorem  hanc  ignominiam  inuri  Ptolemaeo  et  Hipparcho  artifici- 
bus (quod  in  rationibus  calendarii  Dionysiani  triduo , alibi  plus  aberrasse 
insimulantur),  quam  si  quis  diceret,  illos  observationibus  Dionysianis  (ut 
quarum  dies  ob  anni  formam  usu  desitam  essent  in  obscuro)  dies  assignasse, 
ad  commodum  suum  accommodatos.  Reputabam  et  illud,  Dionysium,  qui 
tam  sedulus  fuit  in  observandis  siderum  exortibus  planetarumque  ad  fixas 
applicationibus,  procul  dubio  non  praeteriisse  Lunam,  quin  potius  hujus  sideris 
habitudines  consimiles  consignatas  ad  posteros  transmisisse.  Hoc  vero  si 
datur,  h.  e.  si  Lunae  phases  observationibus  ceterorum  a Dionysio  fuerunt 
interspersae  adque  dies  mensium  zodiacalium  adscriptae,  jam  omnium  dierum 
certitudo  in  clarissimo  lumine  versata  esset  nec  latere  Hipparchum  amplius 
potuisset. 

Adde  observationes  Mercurii,  quae  et  ipsae  talem  errorem  Hipparchi  circa 
certum  ejus  diem  in  anno  Aegyptio  proderent;  quaelibet  enim  tot  gradibus 
hoc  solo  nomine  discedet  a regula  calculandi,  quot  diebus  erratum  fuerit  in 
consignatione  diei.  Atqui  si  adhibeamus  commensurationes  orbium  Mercurii 
hodiernas,  exprimemus  nostro  calculo  observationes  illas  Dionysianas  satis  prope, 
nec  tantum  ab  iis  aberramus,  quantum  Hipparchus  in  numeratione  diei  a 
gradu  Solis  debuisset  aberrare,  si  nostra  illa  suspicio  locum  haberet  de  anno 
lunari. 

Dimisso  igitur  anno  lunari  reditum  est  ad  solarem  tropicum,  ubi  me  et 
haec  incessit  suspicio:  cum  locus  Solis  et  numerus  diei,  ille  a Ptolemaeo 
computatus  ex  tabulis  post  Christum  constructis,  iste  a Dionysio  quadringentis 
annis  antea,  plerumque  conspirent,  an  igitur  Ptolemaeus,  arrepto  numero,  a 
quo  Dionysius  diem  mensis  zodiacalis  denominavit,  quasi  is  numerus  locum 
Solis  in  signo  indicaret,  per  suam  loci  Solis  computationem  elicuerit  diem 
certam  anni  Aegyptii.  Quodsi  hoc  ille  fecisset,  verebar  ne  Dionysius  quinto 
seculo  superius  solaris  itineris  computum  habuerit  alium,  eaque  de  causa  Pto- 
lemaeus de  mente  Dionysii  aberraverit  in  prodenda  die  mensis  Aegyptii.  Hic 
ut  in  hortis  Alcinoi  dy^vr}  in  dyxvV  yVQaaHei  (jl^Xov  8’  ini  sic  mihi  labor 

alius  ex  alio  natus.  Compulsus  enim  sum  adire  libros  Scaligeri  de  Emen- 
datione Temporum  et  in  iis  locum  illum,  ubi  agit  de  anno  coelesti  Diony- 
siano  deque  parapegmatis  graecarum  nationum.  Ac  cum  habeat  auctor  ille 
in  more  positum,  continuo  orationis  filo  miscere  propria  judicia  cum  iis,  quae 
ex  idoneis  affert  auctoribus , nec  disertis  ubique  verbis  inter  proprias  opinio- 
nes et  antiquorum  traditiones  distinguere:  ne  igitur  ab  ipso  deciperer,  adeun- 
dus et  Geminus  ipse  fuit,  auctor  Scaligeri  locupletissimus.  At  ne  sic  quidem 
eximebatur  mihi  suspicio ; nam  Geminus  et  ipse  posterior  Hipparcho  fuit 
Christique  temporibus  proximus.  Ita  labor  hic  omnis  fuit  inanis. 

JntdVim  allubuit,  et  primaevas  epochas  exquirere,  ut  scirem,  quam  prope 
cardines  illae  versarentur,  deprehensumque,  si  motus  a nobis  per  vestigia 
Ptolemaicarum  observationum  supra  descripta  progrederentur  aequaliter  ad 
initia  rerum,  ad  diem  nempe  signatam  certissimis  Solis  et  Lunae  motibus 
eorumque  cardinalibus  epochis,  incidere  motum  Martis  medium  in  10°  32/  Q, 
aphelium  in  12°  48'  verum  igitur  locum  in  2°  7'  Q;  et  aphelium 

quidem  nulla  observationum  religione  vetabar  (quin  potius  ab  observatione 
Dionysiana  in  15.  Jan.  relata  invitabar)  a 15°  $ deducere,  tanquam  a puncto 
cardinalium  medio  eoque  verisimili:  at  motui  medio  manum  admovere,  ut 
epocha  ejus  ad  0°  X locaretur,  non  sum  ausus,  sed  neque  vero  motui, 
qui  propior  erat  puncto  cardinali.  Nam  si  duos  abundantes  gradus  initio 
rerum  detraham,  detrahetur  tempore  Ptolemaei  circiter  dimidius,  atque  25'  in 
oppositione  cum  Sole  jam  ultra  gradum  excurreret.  Tantum  vero  errorem 
observationes  Ptolemaei  facile  redarguunt.  Et  tamen  cum  viderem,  desiderare 
et  Dionysianam  observationem  (diei  suae  relictam) , ut  attollatur  epocha  ver- 
sus initium  0>  > non  neglexi  etiam  per  illam  propagare  motus  ad  initia  rerum, 
spretis  Ptolemaicis.  Retento  igitur  aphelii  motu,  ut  cujus  mutatio  minus 
turbat,  et  applicata  observatione  Dionysiana,  epocha  initialis  motus  medii  Mar- 
tis in  3°  45'  0 venit.  Id  vero  ubi  Chr.  Severini  Longomontanus , vir  in 
liac  arte  clarissimus,  resciverit,  non  equidem  poterit  non  summopere  gaudere. 
Is  enim  et  ipse,  neglectis  observationibus  Ptolemaei,  tanquam  astrolabio  infido 
peractis,  epochas  suas  ad  hanc  Dionysianam  observationem  (tanquam  fidei  plus 
meritam,  ob  ocularem  aspectum  conjunctionis  cum  fixa)  accommodavit,  ignarus, 
se,  quod  in  Solis  apogaeo  magna  gratulatione  deprehendit,  apogaeum  ejus  in 
0°  X incidere,  idem  quam  proxime  et  in  motu  medio  Martis  praestitisse,  si 
modo  diem  creationis,  quam  ego  propono,  quippe  ab  epochis  Solis  et  Lunae 
signatam,  attentiore  mentis  oculo  lustraverit. 

Ego  vero,  etsi  hanc  observationem  Dionysianam  a meis  habebam  parti- 
bus, eaque  non  admodum  iniqua  epocha  motus  Martis  medii  cardinem  ipsis- 
simum 0°  0 penitus  assequi  posset,  non  tamen  tantam  mihi  sumsi  licentiam, 
propterea  quod  scirem,  11  gradibus  in  rerum  initio  (et  sic  3°  circa  seculum 
Ptolemaei)  demtis,  concurrente  et  aphelii  luxatione,  posse  in  oppositionibus 
cum  Sole,  quae  Ptolemaeo  fuerunt  observatae,  differentiam  existere  10  gra- 
duum, quam  calculi  exorbitationem  observationes  Ptolemaei  facile  redarguebant. 

Interim  vero  et  hoc  annotavi,  si  ad  initia  rerum  collocarem  locum  Martis 
eccentricum  verum  (non  medium)  in  0°  0,  tunc  calculum  incessurum  medium 
inter  observationes  Ptolemaei  ab  hac  et  Dionysii  ab  illa  parte.  Ne  huic 
* quidem  concinnitati  quidquam,  quod  vergeret  in  praejudicium  Ptolemaei,  censui 
indulgendum  esse.  Primum  enim , si  verum  motum  £ potius  quam  medium 
respicerem,  jam  eadem  mihi  lex  esset  observanda  in  Sole,  Luna,  Venere,  Mer- 
curio. At  in  Sole  depulsus  fui  a vero  motu  et  compulsus  ad  medium  ratio- 
nibus idoneis  et  metu  observationum  obtestandum.  Et  quamvis  in  Luna  verum 
motum  elegerim,  at  Luna  secundarius  est  planeta,  factumque  id  est  propter 
rem  aliam,  quae  in  punctis  ceteris  spectari  non  potest,  puta  propter  phasin 
seu  novilunium  exactum;  nec  erat  arbitrii  mei  haec  electio,  quin  extorserunt 
mihi  in  Sole  medium,  in  Luna  verum  locum  circumstantiae  tam  observatio- 
num, quam  initii  naturalis  dierum  et  divinitus  revelati  septimanarum.  Sed 
esto,  placeat  alicui  verus  Martis  locus,  quem  sub  initia  rerum  in  punctum 
cardinale  referat,  mihi  neque  verus  neque  medius  tanti  erat,  ut  ejus  locandi 
gratia  Ptolemaicas  observationes  violandas  indulgendumque  Dionysianae  cen- 
serem, quod  fecit  Longimontanus.  Etenim  instituta  comparatione  verisimili- 
tudinum pro  utroque  observatore  pugnantium,  Dionysius  (praeterquam  quod 
fixa  adjuvabatur)  omnibus  reliquis  rationibus  victus  est.  Dionysius  enim  unicam 
observationem  suppeditat,  Ptolemaeus  quatuor;  ille  tiro  fuit,  iste  peritus  artifex; 
ille  inter  antiquos  est,  astronomiae  minus  gnaros,  iste  vixit  erudito  seculo; 
ille  inter  primos  inventores  censetur,  hic  magistros  habuit ; ille  loquitur  popu- 

lariter,  iste  accurate.  Nam  et  instrumentis  usus  est  et  diligentiam  adhibuit, 
cum  ille  rudi  Minerva  quid  sibi  videretur  consignavit:  idonei,  inquit,  ttqoq- 
te&emevai.  Adde,  quod  circa  veram  diem  observationis  Dionysianae  dubita- 
vimus, circa  tempora  Ptolemaica  dubitare  non  possumus,  quoties  ille,  ut  in 
Marte,  Lunam  adhibuit. 

In  proximo  consilio  abhinc  retro  retentum  fuit  aphelium,  ubi  id  erat  per 
antecedentia  constitutum.  Sequitur  igitur  aliud  consilium,  susceptum  in  favo- 
rem Dionysii,  in  Ptolemaeum  paulo  iniquius.  Subiit  enim  animum  explorare, 
num  usurpata  libertate  locandi  aphelii  per  duas  observationes,  unam  Dionysii, 
suae  diei  relictam,  alteram  Ptolemaei,  per  Lunae  applicationem  confirmatam, 
possit  una  confieri  hypothesis,  utcunque  illa  dissentiret  a duabus  reliquis 
acronychiis  Ptolemaei.  Verum  apparuit,  nisi  totis  30  gradibus  detractis  de 
loco  aphelii , hactenus  constituti , obtineri  propositum  non  posse.  At  quia 
tanta  mutatio  cum  triga  acronychiarum  Ptolemaei  pugnat  hostilissime,  manum 
de  tabula  subduxi,  dimisi  tandem  hoc  vulnus  dissensus  a Dionysio  velut 
incurabile. 

Restat  ut  effectum  calculi  sic  confirmati,  ut  est  initio  dictum,  ponam  ob 
oculos  cumque  locis  a Ptolemaeo  proditis  conferam,  ut  appareat,  verumne  sit, 
quod  in  hujus  calculi  fundamentorum  descriptione  dixi,  per  eum  tres  Ptole- 
maicas  repraesentari  satis  exacte.  Martis  visa  loca  Ptolemaeus  habet: 

21°  0'  n,  28°  50'  £,  2°  34'  /,  1°  36'  /, 

id  est  secundum  meam  praecessionem:  22.  3 n,  29.  53  3.  37.  2.  39 

Computabam  prius:  21.  46  n,  0.  10  trp  } 3.  41  Z' , 2.  39  , 

existente  epocha  aphelii  12,48  V- 

Sed  epocha  aphelii  in  15°  V locata,  sic:  22.  11  H,  0.  46  rrp , 3.  24  /,  2.  41 

cum  Lunae  centrum  visibiliter  reperiatur  in  0.  10  / 
pro  eo , quod  Ptolemaeus  dicit  in  0.  0 Z' 

ex  sua  praecessione.  (Ptolemaeus  dicit  J per  1°  36'  fuisse  ultra  Lunam.)  Ego  invenio 
Martem  ultra  Lunam  2°  31',  satis  accurate. 

Quod  nodum  attinet,  primum  in  Comm.  Martis  ad  sola  Ptolemaei  verba 
attendi,  affirmantis,  limitem  Z boreum  esse  neqi  tu  teXevtaiu  rov  kuqkipov. 
Etsi  igitur  ipse  in  calculo  limitem  confert  exacte  in  apogaeum,  sc.  in  25°  Q, 
magis  tamen  ego  attendi  ad  verba  jam  scripta,  posuique  in  29°  Q.  Jam 
vero,  postquam  differentiam  praecessionis  aequinoctiorum  meae  a Ptolemaica 
stabilivissem  1°  3',  etiam  haec  epocha  in  principium  ^ promoveri  debuit. 
Cum  autem  Ptolemaeus  observationem  alleget  expresse  nullam,  suspicatus 
aliquamdiu  sum,  ipsum,  confisum  observationi  Dionysianae,  perinde  ac  si  Mars 
in  illa  diceretur  texisse  fixam,  inde  nodi  locum  derivasse.  At  postea  me  col- 
ligens vidi,  si  adhiberem  inclinationem,  quantam  inveni  hodie  ex  observatio- 
nibus Tychonis,  et  si  latitudinem  frontis  Scorpii,  quantam  Ptolemaeus  ponit, 
sc.  1°  20',  Marti  transscriberem,  nodum  tempore  Dionysii  recisurum  in  5°  11^, 
limitem  in  5°  $ , Ptolemaeo  igitur  ulterius.  Reversus  igitur  ad  Ptolemaicas 
observationes  et  placita,  qui  latitudinem  maximam  boream  definit  4°  20', 
australem  7°  0',  sic  sum  ratiocinatus:  oportere  ut  Ptolemaeus  eas  latitudines 
observaverit  in  sitibus  acronychiis.  Lustratis  igitur  omnibus  oppositionibus 
<5  et  ©,  quae  poterant  incidere  in  annos  illos,  quibus  reliquae  Ptolemaicae 
observationes  comprehenduntur,  apparuit,  de  boreali  quidem  latitudine  maxima 
statuendum  illi  fuisse  ex  annis  130,  133,  135,  quibus  incidebant  oppositiones 
in  21°  £[,  25°  0,  29°  de  australi  vero  ex  anno  141 , quo  anno  fuit 
oppositio  in  15°  ZZZ.  Nam  ceterae  oppositiones  acronychiae  circumstantes 

discedunt  longius  a nodo  australi.  Valde  autem  erat  verisimile,  Ptolemaeum 
in  25°  0 observasse  tantam  latitudinem,  quantam  definit  maximam  borealem. 
Sed  tamen  et  hoc  perpendendum  fuit , potuisse  illam  aliquid  ex  observatione 
duarum  circumstantium  colligere,  sc.  earum  ipsarum,  quas  adhibuit  ad  inve- 
stigandum apogaeum , etsi  quid  in  earum  latitudine  observaverit,  literis  non 
mandavit.  Cum  enim  illae  removeantur  aequalibus  intervallis  a 25°  0,  si- 
quidem Ptolemaeus  latitudinem  utrobique  observando  invenit  eandem , dicere 
potuit,  limitem  esse  in  medio;  si  vero  paulo  majorem  illam  in  29°  jam 
limitem  concludere  potuit  esse  ulterius,  sc.  rrept  ta  rsXevtvaa  rov  hccqhivov. 
Et  inveni,  si  triente  gradus  major  latitudo  deprehensa  fuerit  in  29°  quam 
in  21°  £[;  jam  de  nodo  in  fine  0 certum  esse  potuisse.  Munivi  autem  me 
etiam  contra  insidias  diversitatis  intervallorum  Solis  et  Terrae,  Solisque  et 
Martis  in  21°  ]j[  et  29°  etsi  Ptolemaei  (de  cujus  observationibus  agimus) 
liypotheses  considerationem  hanc  non  requirunt.  Inveni  autem , non  multum 
hic  turbare  intervalla. 

Cum  igitur  appareret  omnino , suppetiisse  Ptolemaeo  observationes  ad 
hanc  nodi  locationem  commodas,  non  videbatur  in  dubium  vocandum  ejus 
affirmatum  de  limite  in  fine  Q , h.  e.  mihi  (per  meam  praecessionem)  in  prin- 
cipio Hoc  igitur  statuto,  jam  Dionysio  nodus  in  26°  ^ veniebat  et 
Martis  latitudo  ad  15.  Jan.  (haec  enim  dies  mihi  adhuc  haerebat  in  animo) 
computabatur  c.  1°  8',  ut  sive  eadem  fuerit  olim  obliquitas  eclipticae,  quae 
liodie,  Mars  visus  fuerit  propter  fixam  stare  et  sic  ad  illam  agglutinatus  esse, 
sive  obliquitas  et  fixae  latitudo  olim  majores,  Mars  igitur  meridionalior  eadem 
transiverit.  Quorum  utrum  velis  ferunt  verba  observatoris. 

Etsi  vero  Mars  d.  18.  Jan.  nodo  appropinquat,  diminuens  latitudinem,  ut 
fiat  minor  quam  1°  8',  manet  tamen  adhuc  borealior  stella  secundum  hodier- 
num abacum,  sc.  1°  V b.  Itaque  multum  acquirit  fidei  haec  observatio, 
quocunquc  die  inciderit.  Cum  autem  hoc  pacto  nodus  in  rerum  principio 
valde  prope  medium  signi  Piscium  veniret,  operam  dedi,  ut  calculus  id  me- 
dium teneret  exquisite. 

Postquam  haec  in  Marte  tentassem , dimisso  eo  transivi  ad  Jovem  et 
Saturnum.  In  hoc  vero  deprehendi  ex  manifestissimis  Waltherianarum  obser- 
vationum indiciis,  motus  medios  diversis  seculis  non  ad  minimas  usque  minu- 
tias esse  constantes,  sed  cum  non  ultra  120  et  160  annos  a Regiomontano 
et  Walthero  absimus,  calculum  tamen  per  observationum  Ptolemaicarum  vesti- 
gia ad  nos  usque  deductum  aequaliter  relinquere  post  se  Saturnum  ad  Wal- 
theri  seculum  spatio  satis  notabili  35' , 40',  45',  50',  idque  constanter  per 
totum  eccentrici  circuitum,  ne  quis  existimet,  in  apogaei  vitioso  loco  causam 
residere.  Tale  vero  quippiam  etiam  in  Jove  etiamque  in  Marte  ad  illud 
Waltheri  seculum  contigisse  apparet,  idque  in  partes  contrarias,  ne  quis  rur- 
sum hoc  falsis  fixarum  locis  possit  attribuere. 

Detecta  hac  inexspectata  omnibusque  mathematicis  incognita  inaequali- 
tate, jam  recordatus  ego  difficultatum,  quas  adiissem  in  locandis  epochis  Mar- 
tis, dissidiique  quod  se  obtulit  ex  seculo  Dionysii  et  modicae  discessionis 
epocharum  Xoturiaimv  a punctis  cardinalibus,  jam  mirari  et  fatigari  desii, 
certissime  persuasus,  epochas  omnino  omnes  in  creatione  in  punctis  cardina- 
libus fuisse  locatas  exque  iis  veluti  carceribus  tum  planetas  ipsos,  tum  eorum 
aphelia  nodosque  in  sua  quemlibet  spatia  excurrisse;  quod  vero  reperitur  dis- 
sidium observationum  quolibet  seculo  ab  aequalitate  horum  cursuum  in  cal- 
culo observata,  id  post  plurium  seculorum  sufficientem  experientiam  aliqua 

aequatione  seculari , quae  suam  habeat  ordinatam  restitutionem  (similem  ei, 
quam  in  apogaei  eccentricitatisque  Solis,  inque  aequinoctiorum  obliquitatisque 
eclipticae  variationibus  commenti  sunt  antecessores),  pensandum  esse.  Interim 
vero  utendum  additionibus  et  subtractionibus  empiricis  extra  ordinem  legesque 
perpetuorum  motuum,  cuilibet  seculo , Dionysii  scilicet  et  Ptolemaei  et  Wal- 
theri (plura  enim  non  sunt),  accommodatis,  ut  eae  additiones  vel  subtractiones 
hac  ratione  retineantur  in  memoria  posteritatique  transmittantur,  quae  suas 
quoque  observationes  adjunget  tandemque  adjuta  ab  iis,  quas  nos  ei  trans- 
mittimus, hanc  quoque  secularem  restitutionem,  quae  procul  dubio  circularis 
est,  in  lucem  eruet. 

Hoc  igitur  spectans  coepi  duplicare  epochas,  insertis  interlinearibus,  quae 
motum  quidem  medium  a 0°  Y,  aphelium  vero  itidem  a 0°  Y,  et  nodum 
similiter  a 0°  Y demitterent.  Ex  his  epochis  si  computetur  Dionysiana  ob- 
servatio, tantundem  praevenit  locum  a Dionysio  indicatum,  quantum,  qui  ex 
Ptolemaicis  computatur,  eundem  post  se  relinquit,  suae  diei  relictum.  Ergo 
hoc  Dionysii  seculo  2°  6'  essent  addendi,  latitudo  etiam  fit  20'  major, 
quod  stante  latitudine  fixa  Ptolemaica  1°  20'  ab  observatione  redargui  non 
potest,  ut  ita  de  nodi  cardinali  epocha  difficultas  sit  nulla.  Ptolemaicam  vero 
o°  cf  O 10  fere  gradibus  hic  calculus  praevertit,  ergo  Ptolemaei  seculo 
3°  55'  essent  addendi,  si  recte  locatum  est  aphelium  initiale  in  0°  Y>  quod 
iisdem  de  causis,  quibus  supra  repudiatum  fuit  ultimum  consilium,  periculosum 
factu  videtur,  nisi  ipsum  etiam  aphelium  inaequali  motu  transponere  velit. 

Consideratio  observationum  Regiomontani  et  Waltheri 

circa  Venerem. 

Principio  notandum,  cum  loca  Veneris  sub  fixis  pendeant  a locis  Solis 
sub  fixis,  sic  ut  error  in  Sole  redundet  in  Venerem,  causam  tamen  nullam 
esse,  cur  de  locis  @ sub  fixis  dubitem. 

Anno  enim  1460.  27.  Dee.  „Luna  in  oppositione  vera  luminarium“  de- 
ficiens ad  fixas  est  observata,  et  prodit  calculus  meus  Solis  praecisissime  eundem 
situm  Lunae  ad  fixas,  qui  observatus  est.  Et  incipiunt  observationes  Veneris 
statim  sequenti  anno  1461.  Ergo  a.  1461.  14.  Dec.  vesp.  visa  est  statim 
futura  cP  ^ 9.  In  die  non  est  error  facile  statuendus.  Die  enim  6.  recte 
numeravit,  indice  Luna,  die  quoque  17.  sequenti  proxime,  indice  eclipsi  Q) 
de  loco  0,  quem  prodit  5°  24'  , cum  ego  d.  14.  Dec.  inveniam  2°  V jfo. 

Dato  igitur  loco  t) , habebitur  etiam  locus  9-  At  d.  6.  Dec.  computo  locum 
1)  29°  14/  , sed  cum  computem  locum  £ certius  in  1°  1 1 l/f  ZZZ , et  cum 

1)  tunc  fuerit  observatus  1°  34'  antecedere  , certior  igitur  fuit  locus  1) 
observatus  29°  3 7 1/2/  Y-  Huic  adde  pro  diebus  8 hoc  situ  et  habitudine  53', 
erit  t)  vel  in  0°  7'  ZZZ  vel  in  0.  30 V2  'SZZ,  et  9 ante  hunc  locum.  Vide- 
bantur, inquit  observator,  mihi  9 et  % conjuncti  secundum  longitudinem 
zodiaci , aut  statim  conjungendi , accedente  Venere  ad  Saturnum.  Tunc 
9 habebat  de  ZZZ  1°  51‘  fere  per  numeros  Alphonsi , t)  vero  0°  24'  ZZZ. 
Sequentia  errorem  habent,  cum  ait , ecce  differentiam  in  15 ',  et  videtur  legen- 
dum 1°  27'.  De  latitudine  dicit,  fuisse  utrumque  meridionalem,  9 tamen 
meridionaliorem  Saturno  quantitate  Solis  geminati  secundum  aestimationem , 
h,  e.  1 °,  quod  et  numerus  ponebat  Alphonsinus. 

Computo  igitur  0.  44  ZZZ,  lat.  1.  44  austr. , cum  ex  t)  locis  indicatis 
visa  sit  vel  ante  0°  7'  ZZZ  vel  ante  0°  31'  Itaque  si  verus  est  cal- 

culus  circa  Saturnum  vel  Martem,  excedit  circa  Venerem,  at  si  verus  circa 
Venerem,  deficit  circa  Saturnum  et  Martem,  cum  tamen  circa  Martem  excedere 
demonstratus  sit  aut  coincidere.  Probabiliter  abundat  c.  18  vel  28;  Saturno 
deficiente  circa  23,  Mars  coincidit  vel  per  13  excedit. 

Latitudinis  differentiam  invenio  c.  1 V4 , nam  lat,  t)  austr.  non  potest 
esse  major  0°  30',  potius  minor.  Locus  eccentricus  in  11°  )-(  postulat  retro- 
agi, et  gradus  unus  ademtus  loco  9 eccentrico,  refert  illam  in  0°  21'  ZZZ. 

Post  dies  27,  anno  sc.  1462.  10.  Jan.,  cum  recensuisset  apparitionem 
Mercurii,  transit  oratione  continua  ad  Venerem:  et  etiam  post  initium  noctis 
videbatur  Venus  conjuncta  stellae  fixae,  quae  est  in  principio  aquae  Aquarii 
et  est  23 , erat  tamen  Venus  orientalior  hac  stella  45 ' ad  aestimationem , 
statimque  transit  ad  11.  Jan.  locumque  0 0°  41'  ZZl'.',  et  invenio  quidem 
10.  Jan.  0 in  29°  42'  0 , nullum  igitur  est  dubium  in  die.  At  de  stella 

dubium  oritur , est  sane  prima  fusionis  in  abaco  23.  numero , at  latitudi- 

nem habet  4°  9'  bor.,  cum  9 lat.  sit  1°  24'.  Quae  potuit  igitur  esse  con- 
junctionis hujus  seu  superationis  9 aestimatio  in  intervallo  51/.,0  latitudinis? 

Praeterea  stella  haec  est  anno  1600  in  3°  52'  )-(■  et  anno  nostro  in 
1°  55'  ){- , quem  locum  si  9 superasset  solis  45',  non  ultra  2°  40'  ){  per- 
venisset, cum  ego  computem  4°  3'  , per  1°  23'  ulterius,  quod  multum 

superat  excessum  proximum.  Vicissim  vero  ab  aliis  haec  23.  pingitur  in 
urna,  quibus  sequens  (24.)  fit  prima  fusionis,  et  haec  jam  est  australis  0.  19'. 
Verum  et  circa  hanc  difficultas  oritur.  Collocatur  enim  in  6°  4'  et  anno 
nostro  in  4°  7'  Si  hunc  locum  9 acl  ortum  superasset  45',  9 ergo 

esset  in  4°  52'  visa,  et  calculus  deficeret  49',  qui  ante  27  dies  inventus 

est  excedere,  quod  in  tam  brevi  intervallo  fieri  simul  nequit.  Aut  igitur 
legendum  pro  45'  sic:  4.  5',  aut  pro  orientalior  legendum:  occidentalior. 
Illic  calculus  proxime  assequeretur  observatum,  hic  excederet  41',  quod  idem 
etiam  14.  Dec.  facere  deprehensus  est.  Adhuc  igitur  cupit  retroagi,  sive  pe^ 
stellam  nominatam  multum,  sive  per  correctionem  et  stellae  et  plagae  parum. 

Eodem  anno  1462.  Sept.  observata  est  cC  d 9 circa  Cor  Leonis 
diebus  19,  26  et  27.  Martis  locus  hoc  tempore  ex  calculo  habetur  satis  accurate, 
ut  probo  ad  15.  Sept.  antecedentem.  Igitur  19.  Sept . h.  noctis  11.  9,  Cor  0 
d videbantur  in  una  recta , 9 quidem  meridionalior , d autem  septentrio- 
nalior Corde  0 Dist.  d a Corde  9 ud  distantiam  9 eodem  apparuit 
sesquiquarta. 

Prius  periclitabimur  consensum  in  latitudine,  quam  in  9 computo  0.  25' 
austr.,  in  d 1.  1 8 1/2  bor.  ante  triduum,  Cordis  vero  est  0.  26  bor.  Calcu- 
lus igitur  dat  intervalla  proxime  paria,  sc.  9 et  Cordis  0°  51',  Cordis  et 
cf  0.  52 7 2.  Cur  igitur  proditur  distantia  Martis  sensibiliter  auctior?  An  quia 
dilatatio  radiorum  Veneris  minuit  speciem  intervalli?  Nam  de  latitudinum  rationi- 
bus nihil  est,  cur  dubitem.  Praesertim  in  Marte  latitudo  major  non  fuit,  vel 
observatione  teste,  quae  d.  15.  volebat  excessum  latitudinis  d supra  Cordis  Q 
non  majorem  diametro  Solis  fere,  quam  tamen  calculus  exhibet  50'.  Cum 
igitur  locum  d computem  ad  d.  15.  in  22°  1'  0 quatridui  motus  hoc  situ 
et  habitudine  ad  0 addit  2.  29.  Est  igitur  locus  d io  24°  30'  0 superans 
locum  Cordis  <7  (quod  est  in  22°  19 ‘/2'  0 per  2°  10l/2.  Venus  igitur  paulo 
minori  intervallo  fuit  ante  Cor  9,  siquidem  in  una  recta  fuit,  sc.  in  20°  16'  9. 
At  computo  illam  in  20°  44'  0 rursum  igitur  excedit  calculus  c.  28.  Aut 
si  d excedit  3’/2',  excessus  calculi  9 erit  2472,  et  9 i11  20.  1 9 1/2  0 Pla- 
neta  ratione  eccentrici  est  in  8°  JJ,  angulus  ad  9 74°,  rursum  igitur  minui 

postulat  locus  eccentricus,  ut  angulo  ad  Venerem  majori  major  sit  prostha- 
phaeresis  ablativa. 

Die  26.  Sept.  in  mane,  hora  11.  noctis  $ et  J et  stella  una  Leonis  de  quarta, 
sic  puto,  magnitudine,  didebantur  quasi  in  una  recta  linea,  uterque  septentrionalior 
respectu  hujus  stellae,  nam  limbus  Veneris  orientalis  tangere  videbatur  lineam  rectam, 
quae  transibat  per  </  et  stellam  dictam.  Distantia  autem  $ a stella  praedicta  vide- 
batur sesquialtera  ad  diametrum  Veneris. 

Adde  motum  dierum  7,  sc.  4°  18'  ad  locum  cf  > promovebitur  is  in 
28°  48'  <^,  lat.  1.  21.  b.  Stella  vero  erat  in  28°  51'  lat.  0.  8'  b.  Sic 
igitur  et  9 proxime  hanc  lineam  fuisset.  Non  est  tamen  ne  liic  quidem  locus 
sine  dubio.  Nam  computo  lat.  9 0.  39  bor. , superavit  igitur  latitudinem 
stellae  per  31'.  At  hoc  quomodo  aequat  sesquialterum  diametri  Veneris, 
nisi  Regiomontanus  vitiosissimam  habuerit  aciem  oculorum , cui  se  Venus 
tantum  dilataverit?  Deinde  si  Venus  limbo  suo  horizontali  strinxit  lineam, 
erat  igitur  10'  ante  fixam.  Nam  si  31  est  sesqui,  10  est  semis  et  sic  erit 
in  28°  41'  9.)  cum  ego  computem  28.  35.  Quomodo  subito  calculus  ex 
excedenti  factus  est  deficiens?  Anne  potius  pro  orientali  legendum  est  occi- 
dentali, ut  sit  9 i°  29°  1'  $ ? tunc  calculus  adhuc  amplius  deficeret.  An 
igitur  dies  vitiosa,  ut  fuerit  haec  potius  27.  Sept.?  Tunc  computarem  sane 
29°  42'  ^ rursumque  excederet  calculus,  sed  nimio,  sc.  1°  1',  aut  si  etiam 
vocem  orientali  mutarem,  adhuc  41'  excederet.  Locus  in  1 8°  H hac  duplici 
medicina  adhuc  postulat  retroagi,  ut  augeatur  commutationis  angulus  ejusque 
duo  membra,  alterum  ad  Venerem  minus  quadrante,  alterum  prosthaph.  ablativa. 

Sed  fortasse  plura  nos  docebit  d.  27.  Sept.  Tunc  enim  3 sidera  vide- 
bantur in  triangulo  aequilatero , 9 recessit  a stella  praedicta  versus 

orientem.  Rursum  magna  difficultas.  Differentia  latitudinum  d 9 raajor  non 
est,  quam  0.  39';  quodsi  die  26.  exquisite  fuissent  conjuncti,  superatio  diurna 
cf  9 major  esse  non  posset  quam  30',  et  potius  minor  fuit,  si  retineatur 
lectio  orientali.  Nihil  igitur  ultra  49  planetae  potuerunt  distare.  At  J a 
fixa  certo  distabat  plus  quam  1°  13',  quanta  est  differentia  latitudinis  Martis 
et  fixae.  Quare  siquidem  Mars  superaverat  fixam,  aut  tota  ratio  latitudinum 
est  falsa,  aut  aequilatera  figura  non  fuit,  sed  bene  aequicrura,  basi  d 9 
minori.  Nam  si  plane  fuisset  aequilatera,  Mars  proxime  stellae  locum  longi- 
tudinis aut  etiam  ante  illum  caderet,  quia  latitudo  Veneris  multum  superat 
latitudinem  fixae.  Esto  aequicrurum  et  sunto  latitudines  <S  1°  21',  9 0-  42', 
ut  sint  differentiae  latitudinum  a stella  1°  13'  et  0.  34'.  Quanta  erunt  crura, 
ut  fiant  aequalia,  Marte  in  29°  25'  ^ collocato  ex  suo  calculo,  et  quorsum 
recidet  9?  Scilicet  crura  erunt  1°  20y2'  et  9 bi  0.  4'  11]).  Ergo  d.  26. 
esset  in  28°  57'  ut  sic  vere  prius  et  calculus  deficiat  et  occidentali  legen- 
dum sit. 

Denique  si  ne  nunc  quidem  probabile  est,  calculum  tam  cito  deficere, 
qui  modo  bis  excesserat,  transferatur  etiam  ista  observatio  de  27.  in  28.  Sept,, 
tunc  Mars  erit  in  0.  2'  11]),  lat.  1°  22'  b. , quare  distabit  a stella  1°  43'; 
distet  tantum  et  Venus,  latitudine  ad  hanc  diem  0.  45,  differentia  ejus  a 
stella  37',  tunc  ipsa  veniet  in  0.  27'  IT])  et  sic  pridie  fuisset  in  29°  20' 
quando  calculus  dicit  29°  42'  et  sic  plus  justo,  ut  prius  etiam;  sed  hujus 
figurae  basis  9 d erit  non  major  quam  45  y2',  itaque  aequicrura,  non  aequi- 
latera, etiam  hic  est  figura.  — Ratio  medicinae  est  eadem,  quae  prius. 

Sequitur  ad  d.  20.  Oct.  observatio  Veneris,  in  qua  erratum  in  die ; po- 
nitur enim  21.  Oct.  At  Q)  observata  simul  et  conjuncta  planetae  in  28°  TT|) 

arguit  fuisse  20.  Oct..  Tunc  9 nondum  consecuta  fuerat  sextam  11])^  sed 
distabat  ab  ea  versus  occidentem  secundum  quantitatem  aequalem  semidia- 
metro  Lunae.  Erat  sexta  tip  in  27°  19'  lip  cum  lat.  1°  25'  b.  At  vero 
computatur  lat.  1°  30/  b. , long.  9 26.  45  V3  Tip.  Cumque  distiterit  9 ab 
hac  stella  in  occidentem  quantitate  diametri  Q) , calculus  ergo  noster  hoc 
loco  proxime  coincidit. 

Sequitur  ad  25.  Oct.  observatio  cr'  9 cum  septima  llp:  Venus  meridio- 
nalior ipsa  stella  in  duabus  diametris  solaribus  secundum  aestimationem. 
Est  intervallum  VI.  et  VII.  5°  19',  cui  adde  34/  distantiae  proximae  9 a VI. 
in  occidentem,  summa  5°  53'  faceret  diurnum  1°  11'  non  absurdum;  cal- 
culus sane  vult  majorem.  Itaque  etiam  hic  proxime  coincidit  calculus.  Com- 
puto enim  9 2.  47  lat.  1.  40,  cum  sit  stella  in  2.  38  lat.  2.  50 

et  sic  1.  10  borealior  quam  9-  Hoc  vero  dixit  observator  2 diametros  Q. 
Locus  eccentricus  sextae  tip  rursum  poterit  per  hanc  observationem  nonnihil 
retroagi. 

Anno  1478.  21.  Febr.  vesperi  observata  est  o"  Yj.  9)  Venere  jam  c.  18' 
orientaliore  et  1°  59'  septentrionaliore,  ut  in  'If.  observationibus  est  explicatum. 
Computo  lat.  9 0.  58 l/2  b.  et  1.  2 V2  aust..,  et  sic  diff.  lat.  2°  1'.  Amplius 
computo  9 'n  25.  0 Y et  Lf.  ibidem  exacte.  A quo  vero  planeta  stet  de- 
fectus calculi,  quod  'Ij.  non  est  18'  occidentalior,  hinc  licet  aliquatenus  col- 
ligere: observata  est  enim  distare,  ut  in  Oj.  supplevi  textum,  ab  occidentali 
cornu  Y 7°  43'  per  radium,  ab  orientali  10°  32'.  Stellae  erant  in  26°  39'  Y> 
0.  22  $ , lat.  8°  29'  b.  et  9°  57'  b. , unde  subtracta  latitudine  Veneris 
0.  58  Y,  b.  per  differentias  latitudinum  differentiae  longitudinum  eduntur  1°  48' 
et  5°  32',  et  9 *n  24°  51'  Y vel  24°  50'  Y*  Ergo  si  fidus  est  hoc  loco 
radius,  abundat  calculus  noster  10'.  Et  9 ratione  eccentrici  in  5°  0,  angulo 
ad  ipsam  70°  seu  minore  90°,  retroagi  debebit,  ut  prosthaphaeresis  addenda 
fiat  minor.  At  si  radius  peccavit  excessu,  facile  crimen  hoc  calculi  evanescet. 

Sequente  11.  Aug.  hora  quasi  tertia  post  medium  noctis  de  mane  vidi  Venerem 
quasi  mediam  inter  duas  stellas  H et  fuerat  $ fere  in  una  linea  cum  ipsis,  modicum 
tamen  distans  ad  occidentem,  et  videbatur  in  modico  plus  distare  a meridionali,  quam 
a septentrionali.  (Necdum  penitus  in  linea,  sed  postridie  eadem  hora  eodem  intervallo 
ultra  lineam.) 

12.  Aug.  hora  ut  supra  vidi  iterum  $ et  tantum  facta  fuerat  orientalior  a linea 
recta  per  has  duas  stellas  protracta,  quantum  die  praecedenti  apparuit  occidentalior. 

Apparet  ex  latitudine,  fuisse  stellas  in  ventre  et  poplite,  quae  hoc  tem- 
pore erant  in  11°  12'  0,  0.  14'  austr.  et  11°  29'  0,  5°  41'  austr. , ergo 
medius  punctus  est  2°  57y.2  austr.,  long.  11°. 201/./  Q.  Cum  autem  Venus 
sit  in  elongatione  maxima,  diurnus  ejus  est  aequalis  diurno  0 aut  paulo 
minor;  ergo  ab  hoc  loco  abfuit  dimidio  diurno,  sc.  29',  atque  sic  in  10°  51  V G* 
Computo  igitur  10°  48'  0,  lat.  3°  19'  a.,  et  sic  plus  distantem  non  a meri- 
dionali, sed  a septentrionali.  Locus  eccentricus  est  8°  Y j si  eum  retraham 
deorsum,  prosthaphaeresis  subtrahenda  fiet  exiguo  minor  et  sic  Venus  exiguo 
ultra  10°  48'  0 computabitur,  ut  et  observata  est. 

Sequitur  observatio  ad  21.  Sept.  distantiae  Veneris  a Corde  Y)  cum  eandem 
haberet  latitudinem.  Sed  cum  observator  dicat,  ?)se  accepisse  grosso  modo/' 
ego  invenio  insuper  etiam  vitium  in  numero  transversalis  typographicum,  procul 
dubio  quia,  cum  alias  non  soleat  terminari  nisi  in  cyphram,  hic  tamen  termi- 
natur in  9.  Neminem  igitur  turbet  haec  observatio. 

Anno  1481.  15.  Nov.  ante  ortum  Solis  h.  1.  observata  est  9 distare  a 

Spica  4°  6',  occidentalior  illa,  a ^ 4°  39',  a d 4.  29  per  radium.  Com- 
puto vero  lat.  9 2.  32 1/2  borealem , quae  cum  lat.  Spicae  1.  59  australi 
composita,  dat  diff.  lat.  4.  3172)  qua  major  esse  debuit  distantia,  cum  9 
dicatur  occidentalior  fuisse.  Vitiosa  igitur  est  haec  distantia  et  deficiens. 
Exploremus  distantiam  9 et  d>  nam  hujus  latitudo  computatur  1°  3',  diff. 
1°  297)7  quae  de  dist.  4.  29  vindicat  longitudini  4°  1 3 1/2/ , quae  de  loco 
d computato  20°  56'  ^ ablata  relinquit  16°  42 1/2/  , aut  quia  obser- 

vatio Marti  dat  plus,  etiam  hic  9 plus  nanciscetur,  sc.  16°  54' 

Denique  per  distantiam  a t)  eundem  explorabimus.  Computatur  n.  lat.  tj 
2°  22'  b.,  sed  9 lat.  est  2°  3 2 727  diff.  0.  10 7.,  de  distantia  % 9 4°  39' 
vindicat  longitudini  nihilo  minus.  A loco  igitur  Saturni  Venus  prodiit  in  ejus 
observationibus  tripliciter,  sc.  vel  21°  25'  ;=Cz; , vel  ante  21°  8'  , vel 

ante  20°  36'  j£h: ; aufero  4°  39',  restabit  Veneri  vel  16°  46'  ;£L;,  vel  ante 
16°  29'  ^Cr;.  Et  computo  16°  29'  ;dL;,  qui  sane  locus  est  paulo  occiden- 
talior Spica.  Locus  eccentrieus  est  28°  Q,  qui  si  retroagatur,  prosthaphae- 
resis  minimo  aliquo  crescet,  et  Venus  parum  admodum  retrahetur  in  ante- 
cedentia. 

Post  dies  4 secuta  est  cr"  1)  9*  Nam  d.  19.  Nov.  matutina  h.  1.  9 
a tj  distitit  in  occidentem  et  austrum  0°  46'.  Cum  autem  latitudinem  ejus 
inveniam  proxime  minorem  latitudine  Saturni,  sc.  2°  14'  borealem,  quod  ob- 
servationi consonat,  omnis  haec  distantia  46'  abibit  in  occasum.  Habetur 
autem  locus  ^ ex  fixa  21°  54'  quare  locus  9 erit  21°  8'  ^ aut  forte 
anterius  , si  etiam  tj  anterior. 

Observata  est  9 etiam  ad  Spicam,  a qua  distabat  6°  22';  et  cum  ejus 
latitudo  inveniatur  2°  14',  ut  sit  diff.  lat.  4°  13',  erit  longitudinum  differentia 
4°  47'  et  sic  locus  9 21°  22'  ^ per  Spicam,  ubi  radius  procul  dubio  pau- 
xillum peccavit  excessu;  tunc  enim  in  tanta  obliquitate  distantiae  facile  mul- 
tum nocetur  longitudini.  Verior  itaque  est  ille  prior.  Computo  pro  eo 

20°  57  72'  !=C=!  deficitque  calculus  10'  aut  forte  nihil.  Locus  eccentrieus  9 
est  5°  % 

Consensus  causa  comparetur  et  d , qui  distitisse  dicitur  a Spica  7°  40', 

in  longum  igitur  7°  3',  ut  fuerit  sic  in  23°  38'  Idem  a 9 2°  48',  de 

quibus  cum  in  latum  eant  1°  11',  in  longum  igitur  2°  32',  ita  9 ex  d in 
21°  6'  ibidem  ubi  et  prius  ex  tj.  Nec  distantia  d a tj  ultra  12'  ab 

hoc  consensu  abit,  proditur  enim  2°  22',  dans  in  longum  1°  56';  ita  veniret 

in  23°  50'  ^ per  locum  tj  constitutum. 

Post  alios  6 dies,  25.  Nov.  h.  6.  fuit  cd  d 9)  Venere  tamen  20' 
orientaliore  quam  erat  d , quod  patefit  ex  distantiis  utriusque  a tj , etiamque 
septentrionaliore;  distabat  enim  adi0  32'.  Sed  locus  d habetur  tripliciter: 
1)  ex  calculo  27°  37'  lat.  0.  59  bor. , 2)  ex  distantia  a Spica  11°  34', 
de  qua  differentia  latitudinum  2°  56'  vindicat  longitudini  11°  11%' , itaque 
d esset  in  27°  46%  proxime  ut  calculatus  est;  3)  ex  loco  % et  di- 

stantia ab  eo  5°  14%',  de  qua  differentia  latitudinum  1°  25'  vindicat  longi- 
tudini 5°  3'.  Sive  ergo  locum  1j  deduxeris  ab  illo,  qui  computatus  est  ad 
15.  Nov.  in  21°  25'  ;=£%  addito  motu  10  dierum,  ut  jam  sit  22°  25' 
sive  niti  velis  et  hujus  distantia  a Spica  7°  16',  de  qua  differentia  latitudi- 
num 4°  21'  vindicat  longitudini  5°  50',  ut  sit  22°  25'  ut  prius,  prodibit 
locus  d ex  tj  27°  28'  Ita  distantiae  transversae  faciunt,  ut  discedant 

ab  invicem  loca  d per  13'  et  calculus  ejus  teneat  medium. 

Jam  progrediamur  ad  constituendum  locum  9 per  d-  Id  fit  etiam  bifa- 

riam:  aut  addendo  20'  ad  locum  J , ita  9 haberet  27°  57'  ^Qr;,  aut  9'  plus 
minusve ; aut  per  distantiam  a d et  computatam  Veneris  latitudinem  2°  23'  b. 
Nam  differentia  latitudinum  1°  26'  de  distantia  1°  32'  vindicat  longitudini 
0.  34',  quod  14'  superat  id,  quod  dederunt  distantiae  a t).  Sed  ut  saepe 
dixi,  infidum  hoc  est  negotium  ex  tam  parvis  distantiis,  in  latum  exporrectis, 
velle  de  longitudine  judicare,  quare  omittatur  hic  modus.  Comparentur  potius 
duo  alii  ex  distantiis  a Spica  et  a 1).  Et  simplicior  est  ille  a 1) , quia  pla- 
nctae habent  eandem  latitudinem.  Quare  ad  locum  1)  supra  inventum  22°  25' 
adde  distantiam  5°  34'  , provenit  27°  59/  ©=:  ut  prius  fere.  A Spica  vero 
eum  distiterit  9 12°  26',  de  quo  differentia  latitudinum  4°  22'  vindicat  lon- 
gitudini 11°  39',  ita  9 veniret  per  Spicam  in  28°  14'  ^ , cujus  excessus 
parvuli  culpam  rursum  gerit  transversa  distantia.  Computo  vero  locum  9 
28°  0'  cum  locus  eccentricus  sit  1472  Q. 

Anno  1486.  d.  20.  Sept.  de  mane  h.  5.  post  medium  noctis  fuerat  $ orientalior 
Corde  Leonis  per  unam  Lunam,  latitudo  apparebat  fere  eadem.  21.  Sept.  facta  fuerat 
Venus  orientalior  eadem  stella  per  tres  Lunas. 

Erat  Cor  in  22°  40'  Q,  lat.  0.  26.  Veneris  latitudo  computatur  in 
sept.  c.  4 — 6'.  Itaque  distantia  aestimata  non  omnis  abiit  in  longitudinem. 

Nam  differentia  latitudinum  20'  dc  distantia  33'  vindicat  longitudini  26'.  Sic 
locus  9 esset  23°  6'  $;  computo  23.  4 © 

Post  quadriduum  24.  Sept.  fuerat  o'  ])  ac  $ inter  10.  et  11.  h.  'ante  meri- 
diem, fuerat  £ septentrionalior  a limbo  Lunae  per  semidiametrum  Lunae.  (Diametro 
ergo  ab  ejus  centro.) 

Computo  ad  h.  10V2  aequalem  Uraniburgi  verum  locum  Q)  27°  30  V 0 
lat.  0.  16Y9  sept.  Ad  eandem  vero  horam  10 1/2  apparentem  Noribergae 
fuit  Q)  in  ipso  nonagesimo,  carens  parallaxi  longitudinis,  sed  parallaxi  latitu- 
dinis 373/4,  itaque  visa  lat.  centri  Q)  0.  211/4/  merid. 

Veneris  vero  locum  ad  hoc  tempus  computo  in  27°  54'  Q,  lat.  0.  21  b. 
Dist.  9 a centro  in  sept.  42',  quod  est  paulo  plus  diametro  Q).  Etsi  vero 
9 per  23'  plus  habet  in  orientem,  non  censeo  tamen  idoneum  hoc  excedentis 
documentum,  quia  inter  h.  10.  et  11.  nihil  est  definitum,  praesertim  cum 
ante  quatriduum  calculus  cum  observatione  coincidat.  Haec  est  causa,  cur 
aequationem  etiam  temporis  omiserim. 

Anno  1489  coepit  Waltherus  artificem  agere  in  astronomia.  Nam  post- 
habitis tabulis  motuum  ipse  altitudines  Q in  mefidie  exquisivit,  et  ex  iis 
locum  Q computavit.  Deinde  ad  locum  © inventum  applicavit  in  armillis 
dioptram,  eam  direxit  versus  0,  ut  ejus  radius  per  dioptras  caderet;  sic 
firmato  organo  per  aliam  dioptram  quaesivit  9 de  die  et  sic  dioptra  ostendit 
locum  9 hi  zodiaco;  post  occasum  Q promota  dioptra  Veneris,  quantum 
postulavit  interstitium  horarum  lapsarum , inque  9 directo  et  firmato  instru- 
mento, per  dioptram  aliam  inspexit  fixarum  aliquam,  ut  Cor  Q,  et  sic  didicit 
ejus  locum  in  zodiaco.  Hoc  pacto  d.  1.  Apr.  h.  5.  20.  locum  © ex  altitudine 
meridiei  antecedentis  constituit  20°  50'  Y,  quem  Braheus  et  ego  solis  8 
vel  9 scrupulis  promotiorem  indicamus.  Per  eum  constituit  locum  9 27°  45'  & ? 
id  est  correcto  loco  0 2 7°  54'  Sed  cum  0 appropinquaret  occasui 

essetque  per  refractionem  altior  et  sic  promotior  versus  ortum,  locus  igitur  9 
non  a vero  loco  0,  qui  erat  in  20°  59'  y,  sed  ab  alio  promotiori  tanto 
spatio  in  orientem  recesserat.  Erat  igitur  et  ipsa  ultra  27°  54'  ~]r.  Et  com- 
puto illam  in  28°  6'  $ consensu  optimo. 

Veruntamen  cor  ^ per  locum  9 ab  observatore  constitutum  sine  hac 

nostra  correctione  inventum  est  in  22°  45'  quod  sane  et  Tychonicus  et 
meus  calculus  collocant  in  22°  42'  £.  Debebat  autem  ad  modum  loci  $ 
liabere  minus  justo,  si  hoc  genus  observandi  per  armillas  citra  omnem  erroris 
aleam  posset  administrari. 

Anno  1490.  12.  Deo.  annotatur,  Venerem  ex  Solis  observatione  meri- 
diana inventam  esse  in  14°  45'  ZZZ,  13.  Dec.  h.  eadem  in  15°  45'  ZZZ. 
Hic  annotat  observator:  angulus  refractionis  in  ortu  mutavit  locum  Solis 
in  8 ’/2  gradibus , quia  lenta  declinationis  mutatio . Hunc  igitur  locum  prae- 
teriturus eram,  reputans,  quod  certus  locus  Q in  principio  nequeat  colligi 
ex  ejus  altitudine  meridiana  pura,  nednm  si  ea  vitietur  per  refractionem.  Sed 
recolligi  me.  Nam  quis  ohservatori  dixisset,  quantum  vitiet  locum  Q re- 
fractio, si  de  vero  0 loco  non  constitisset  aliunde,  nimirum  ex  continua  per 
hos  annos  observatione  altitudinum  Solis  meridianarum?  Ergo  haec  particula: 
Ex  Solis  observatione  meridiana  sic  est  intelligenda':  Venus  coelum  medians 
observata  est  ad  ® in  occasum  vergentem,  et  per  locum  @,  constitutum  ob- 
servationibus ejus  meridianis  continuis , deprehensa  est  in  hoc  gradu  etc.  — Et 
quidem  et  illud  confirmat  certitudinem  hujus  observationis  Veneris,  quod  statim 
h.  5.  post  occasum  sc.  Solis  Aldebaran  per  9 observata  est  in  2°  35'  U,  quae 
Tychoni  et  mihi  fuit  non  ultra  2°  38]/2'  Etsi  minima  non  sunt  exigenda 
ab  hac  observatione  vel  hoc  indicio,  quod  diurnum  9 facit  1°  0',  qui  vere 
fuit  1°  10'.  Ergo  computo  ego  locum  Veneris  ad  13.  Dec.  h.  3.  in  15°  50'  ZZZ, 
paulo  ulteriorem,  sicui  etiam  fixa  est  paulo  ulterior,  et  Q apparens  fuit  per 
refractionem  in  occasu  ultra  verum  , consensu  incredibili. 

Anno  1491.  17.  Jan.  Sol  ex  observatione  meridiana  6°  30'  , Venus  23°  15'  X 

reperta  usu  perpendiculi. 

Sol  erat  occasui  vicinus  et  per  refractionem  apparebat  promotior,  quam 
erat  re  vera.  Nec  enim  cavetur  usu  perpendiculi,  ut  opinatus  est  Waltherus, 
ne  refractio  Solis  in  ipsam  etiam  Venerem  redundet.  Computo  locum  Q 
6°  3979  9 23°  351®*  quod  esset  per  assumtionem  loci  Q Waltheriani 

in  23°  26',  residua  igitur  10'  vel  ex  refractione  sunt  vel  ex  discrepantia 
mei  calculi. 

14.  Febr.  h.  4.  post  meridiem,  loco  Solis  ex  observatione  meridiana  super  4°  50'  X 
posito,  reperi  $ in  15°  34'  V.  Hora  7.  post  meridiem  ex  loco  $ (Aldebaran)  2°  30'  n 
usu  novi  perpendiculi,  sed  addendo  motum  $ in  2 horis,  quae  fluxere  ab  observatione 
ad  ® et  $ habita,  erit  locus  Aldebaran  2°  35'  sicut  prius  saepius.  Latitudo 
Veneris  sept.  4°  45'. 

Computo  locum  Q 4°  55'  40"  , 9 16°  10'  40"  y , lat.  4.  41  bor. 

Hoc  esset  per  assumtionem  loci©  Waltheriani  in  16°  5'  y,  adhuc  31'  ultra, 
quam  dicit  observator.  Tantum  vero  refractionem  in  longitudinem  effecisse, 
non  facile  concedi  potest,  nisi  fuerit  eo  die  insolita  ejus  quantitas.  Et  me- 
mineris, utroque  die  Afdebaran  per  locum  Veneris  referri  in  2°  35'  £J,  quod 
non  ultra  3'  est  infra  verum.  Sciendum  ergo,  si  hoc  loco  commutationis  angulus 
augeatur  solis  36',  tolli  dissidium  hoc. 

Anno  1494.  19.  Sept.  fuerat  $ conjuncta  octavae  Leonis,  de  mane  h.  5.  post 
medium  noctis,  fuerat  $ occidentalior  minus  3 digitis,  vel  quasi  ad  sextam  partem 
gradus  unius,  meridionalior  vero  4 digitis  vel  ad  modum  palmi-. 

Erat  stella  in  22°  47'  9,  lat.  0.  26'  bor.  et  lat.  9 computatur  0.  2.  b. 
circiter.  Itaque  quod  ille  censuit  4 digitos  seu  palmum,  id  erant  23',  duo 
potius  palmi.  De  hoc  3/4  sunt  17',  quod  ille  aestimavit  10'.  Sed  ahlatis  17' 

de  22°  47'  residuus  est  locus  22°  30'  Et  computo  9 *n  22°  27 x/2' 
locum  eccentricum  13°  22  ' n,  locum  0 4°  47  x/3'  ;£!g. 

Post  unam  apocatastasin  8 annorum,  anno  sc.  1502,  die  eadem  19.  Sept. 
rursum  post  medium  noctis  de  mane  fuerat  $ conjuncta  Cordi  ^ per  semidiametrum 
Lunae.  Longitudinem  judicavi  eandem,  trahendo  enim  lineam  per  et  vide- 

batur distantia  tantum  latitudinis  fore;  fuerat  enim  quasi  una  linea  cum  septima  Leonis, 
puta  $ et  Cor  $. 

Itaque  Venus  meridionalior  corde  nonnihil  superaverat  Cor,  sed  hora  inter 
ortum  9 et  O non  est  definita.  Cum  igitur  Cor  fuerit  in  22°  54 x/2' 
computo  locum  9 *n  22°  543/4'  $ h,  5.  matutina,  lat.  c.  0.  8'  b.,  differentem 
a lat.  Cordis  S?  per  18',  quod  est  semidiameter  Q). 

Anno  1503.  10.  Dec.  post  meridiem,  dum  in  medio  coeli  fuerat  0°  X,  armillis 
rectificatis  per  Aldebaran  in  2°  45'  EL  reperi  ? 2°  0'  ::r,  hoc  est  2°  4x/2'  ZZZ,  lat. 
0.  15.  b.  Sed  refractio  sustulit  illam  in  altum,  ut  utrumque  esset  nimium. 
Invenio  2°  3'  ZZZ  et  Venerem  c.  nodum,  loco  eccentrico  in  11°  58  ' n- 

Sequente  11.  Dec.  iterum  in  2°  0'  ZZZ,  i.  e.  in  2°  4 x/2'  ZZZ  est  visa, 
lat.  0.  22'  bor. , iisdem  refractionum  causis  vitiata,  quando  invenio  illam  in 
2 16  et  aequali  modulo  incrementi  cum  observatione  septentrionaliorem. 

Sic  et  12.  Dec.,  Sole  in  0°  posito,  reperta  est  per  armillas  in  2°  15'  ZZZ. 
At  cum  Q ex  rationibus  nostris  esset  post  occasum  in  29°  51'  /,  Venus  potius 
fuisset  in  2°  5'  ZZZ  per  Solem,  si  0 non  promotior  in  occasum  fuisset  visus  ob 
refractionem.  Sed  quod  annotavit  observator,  Venerem  retinuisse  eundem  locum 
fere  usque  ad  occasum,  id  videtur  impugnare  refractionem,  debebat  enim  illa 
promovere  Venerem  in  occasum.  Non  vero  impugnat,  sed  confirmat  potius  refrac- 
tionem. Nam  per  Solem  nimio  visa  est  promotior  ob  Solis  refractionem;  jam 
nocte  incepta  Venus  occasura  per  stellas  fuit  examinata,  quando  jam  non  stellae, 
sed  ipsa  refractionem  patiebatur,  quippe  vicina  occasui.  Cum  igitur  motum 
horarium  habuerit  pene  insensibilem,  non  mirum,  quod  eodem  zodiaci  loco 
apparuit  quo  etiam  prius,  cum  esset  in  medio  coeli,  quippe  utrinque  optice 
promota , illic  quidem  per  Solem  in  0°  positum  ob  refractionem , hic  per 
suam  ipsius  refractionem.  Computo  2°  25x/2'  ZZZ,  promotam  uno  die  per  9'. 

Anno  1504.  d.  19.  Jan.  mane  h.  6.  posito  Corde  super  22°  33'  Q, 
inventa  est  9 *n  17°  15'  si  nullus  est  error  in  descriptione;  lat.  7°  0'  bor. 
Sed  quia  Cor  £ secundum  rationes  Tychonis  fuit  in  22°  54 x/2/  £>,  cujus  de- 
fectus partem  observator  ipse  corrigi  jubet  sequente  12.  Febr.,  ergo  Venus  verius 
spectata  fuit  in  17°  3 6 x/2'  fo.  Et  quia  orientem  planetam  refractio  attollit 
versus  praecedentia  inque  septentrionem,  testatur  ergo  observatio  de  loco 
ulteriore  et  latitudine  sept.  minore.  Et  computo  ego  18°  12'  lat.  7°  26'  b. 
Suaderet  autem  haec  observatio,  si  penitus  sana  esset,  locum  eccentricum  Ve- 
neris nonnihil  promoveri.  In  latitudine  oportet  esse  vitium  observationis. 

Post  dies  5.  mane  d.  24.  Jan.  per  idem  Cor  observata  est  9 1° 
16°  30'  ^ i.  e.  in  16°  51x/2'  ^ et  ultra  fuit  ob  refractionem;  lat.  7°  15'  bor. 
Computo  ego  17°  6'  £ et  lat*  7°  26'  b.  stationariam.  Post  alios  3 dies, 
27.  Jan.  mane  per  idem  Cor  observata  est  9 in  16°  20'  i.  e.  16°  41x/2'  0 
et  ultra  ob  refractionem;  lat.  7°  5'  sept.;  et  computo  ego  17°  4'  lat. 
7°  14 x/2i  sept.  Itaque  aut  haec  ratio  observandi  latitudinem,  aut  mea  hypo- 
thesis  his  diebus  constanter  aberrat.  Puto  autem  causam  in  magna  esse  lati- 
tudine, quae  etiam  longitudinem  vitiaverit. 

Sequente  20.  Febr.  de  mane  ante  Solis  ortum,  armillis  rectificatis  per  Cor  Leonis,  in 
22°  40'  £ posita  (debebat  autem  secundum  Tychonem  in  22°  54x/2  0, 

? 26°  40'  Z , lat.  sept.  4°  20' , medium  coeli  25°  TR.  Sed  1 h.  post  ortum  Solis 
posito  gradu  Solis  super  10°  15'  X , videbatur  ? 27°  10'  Z , cum  lat.  sept.  4°  10'. 
Sed  radii  propter  praesentiam  Solis  non  satis  fortes,  sed  possibile  est,  radios  refrac- 
tos circa  horizontem  illam  differentiam  generasse. 

Haec  non  corrigamus.  Nam  prima  observatio  vere  testabatur  de  26°  54 1/0/  0 
sine  refractione,  quae  sit  alicujus  momenti,  quia  9 erat  sat's  alta.  Etsi  ar- 
millae directae  per  Cor  0 quod  vergens  in  occasum  propter  refractionem 
apparuit  promotius,  quam  per  veritatem,  quo  nomine  Venus  fuit  nonnihil  promo- 
tior ultra  26°  54  ’/./  0.  Posterior  observatio  est  facta  per  0,  cui  si  pro- 
prium assignes  locum,  Venus  spectata  dicetur  in  27°  22'  fe.  Sed  quia  Sol  post 
horam  unam  nondum  est  liber  ab  omni  refractione,  in  ortu  vero  apparet  altior 
et  in  antecedentia,  quare  etiam  Venus  per  locum  Solis  refractum  spectata  fuit 
ante  27°  22'  95*  Ecce  ut  concurrerint  effectus  refractionum  orientalis  et 
occidentalis,  et  una  cum  promotione  Veneris  vera  in  horis  tribus  dimidii  gra- 
dus discrimen  effecerint,  quod  observatorem  in  admirationem  traxit.  Recte 
itaque  factum,  quod  illud  discrimen  excusavit  per  refractionem.  Colligo  ego 
ex  calculo  ad  h.  6.  matutinam  locum  9 *n  27°  1'  0,  lat.  4°  31'  sept., 
adhuc  denario  scrupulorum  auctiorem,  quam  habet  armillaris  observatio,  quem- 
admodum ex  priori  mense. 

Martio  d.  3.  mane  post  ortum  Solis  c.  h.  7 1 /2  posito  Sole  in  22°  6' 
visa  est  9 in  6°  15'  ZZZ.  Sed  quia  Sol  verius  in  22.  17  fuit,  quare 
etiam  9 in  6.  26  ZZZ  refertur.  Si  vero  refractio  aliquid  nocuit  Soli,  veniet 
observatus  locus  anterius.  Computo  ad  hanc  horam  6.  39  ZZZ,  lat.  2°  58'  sept. 

Die  11.  Martii,  hora  una  maturius,  posito  Sole  in  0°  3'  Y?  Venus  visa 
est  in  13°  45'  ZZZ-  Atqui  Sol  erat  in  0°  16'  Y>  ergo  9 >n  13°  58'  ZZZJ,  et 
anterius  forte  ob  refractionem.  Lat.  2°  15' sept.,  cum  ego  computem  13°  54 1 ZZZ, 
lat.  2°  iy2'  sept.,  denario  minus  quam  in  observatione,  cum  superius  tantun- 
dem  plus  haberem.  Itaque  dubium  est  nullum,  quin  hoc  sit  ex  vitio  instru- 
menti, de  quo  testatur  auctor  ipse  ad  12.  Dec.  antecedentem.  Testimonium 
jam  statim  perhibebit  ipsa  observatio. 

Postridie  enim,  posito  Sole  in  1°  1'  Y>  visa  es^  9 in  14°  45'  ZZZ\ 

sed  Sol  in  1°  16'  Y erat  ponendus,  ergo  9 in  15°  0'  ZZZ  et  forte  anterius 

ob  refractionem,  cum  lat.  sept.  2°  15',  eademque  et  pridie.  At  non  manet 
invariabilis  latitudo  hoc  situ  planetae.  Computo  igitur  14°  50'  ZZZ,  lat. 
1°  54 '/2'  sept. 

Post  alios  dies  5,  17.  Mart. , posito  Sole  in  5°  55'  Y>  visa  est  9 in 

19°  30'  ZZZ.  Sed  si  Sol  sit  in  6°  11  lJ2'  Yj  etiam  9 veniet  in  19u  4679  ZZZ 

et  perSolis  refractionem  anterius,  Lat.  sept.  1°  38'.  Computo  19°  41 V9'  ZZZ, 
lat.  1°  20  Yj'. 

Postridie,  Sole  super  6°  53'  Y posito,  Venus  aestimata  est  tenere  20°  15' 
lat.  1°  30'  sept.  Sed  Sole  in  7°  10l/2'  Y posito,  Venus  habebit  20°  3272 ' ZZZ. 
Computo  20°  40'  lat.  1°  12'  sept. 

Sequente  19.  Mart.  Sole  in  7°  55'  Y>  Venus  visa  in  21°  23'  ZZZ,  cum  lat, 
1.  23  sept.,  ubi  vides,  motum  non  bene  proportionari.  Nam  ab  11.  in  12.  Mart. 
diurnus  est  60',  per  sequentes  dies  5 est  57',  tunc  45'  et  jam  ultimus  62', 
quod  argumento  est,  ab  armillis  non  scrupulos  minimos  exigendos.  Computo 
ego  21°  392/3/  ZZZ,  nam  mihi  9 est  132/3'  ulterior,  lat.  1°  7l/2'. 

Denique  27.  Martii  posito  Sole  in  15°  50'  Y>  observata  est  Venus  in 
29°  40'  ZZZ’:  sed  quia  mihi  Sol  est  in  16°  0'  Y>  quare  et  observatio  testa- 
bitur de  29°  50'  ZZZ.  Computo  29°  51'  ZZZ. 

Haec  ultima  est  observatio  Waltheri  circa  Venerem. 

Anno  1481.  22.  Oct.  ante  ortum  Solis  fere  ad  unam  horam  vidi  t)  et  ^ distan- 
tes, sicut  visui  judicavi,  non  ultra  diametrum  Lunae,  quam  distantiam  tantum  judicavi 
ex  parte  longitudinis,  videbantur  enim  eandem  latitudinem  habere  fueratque  Mercu- 
rius orientalior. 

Computatur  locus  % in  18°  8'  ;£L; , lat.  2°  18'.  Sed  certum  est,  cum 
ex  observationibus  antecedentium  annorum,  tum  ex  proxime  sequenti  Novem- 
bri non  semel,  addendum  esse  huic  loco  t)  30/  vel  40',  ut  sic  locus  <£>  refe- 
ratur inter  19°  12'  ;£t;  et  19°  22'  ;£h; , lat.  2°  12'  bor.  circiter.  At  com- 
puto ad  h.  6.  eccentricum  25°  0,  visum  per  curtationem  19°  3'  ;£t;,  lat. 
2°  18'  bor.  et  h.  7.  promotiorem.  Quodsi  retrahatur  locus  eccentricus,  minor 
erit  prosthapliaeresis  subtrahenda,  quare  £ promotior.  At  potuit  aestimatio 
distantiae  diametri  3 nonnihil  fallere,  ut  factum  non  semel.  Post  dies  12, 
puta  3.  Nov.  h.  dimidia  ante  ortum  Solis  distantia  inter  1)  et  fuit  14°  40'. 
Adde  ad  locum  t)  priorem  motum  dierum  12,  ut  sit  19°  27'  ^ computatus, 
lat.  2°  20'  bor.,  adde  etiam,  ut  in  antecedentibus  et  sequentibus  30'  vel  40', 
quibus  calculus  deficit,  ut  sit  19°  57'  vel  20°  7/  Hinc  extende,  quod 

de  distantia  competit  longitudini,  14°  39',  si  modo  fides  radio  in  tam  magna, 
veniet  ^ in  4°  36'  vel  4°  46'  Tlj.  At  computo  5°  2'  tfy,  lat.  1°  37' 

bor.  Quasi  hic  radius  non  attigisset  justum,  aut  quasi  locus  eccentricus,  qui 
est  in  23°  lip,  retrogradus  sit,  ut  prosthapliaeresis  ablativa  fiat  major,  quod 
tamen  sequentibus  non  confirmatur. 

Anno  1482.  11.  Oct.  modicum  ante  ortum  Solis  vidi-  % apud  , fueratque 
australior  ad  quantitatem  diametri  Lunae,  aut  ultra,  sed  longitudo  fere  eadem. 

Computo  ad  h.  18.  30'  aeq.  Uranib.  locum  3 verum  ad  eclipticam 
reductum  8°  37'  45"  lat.  3°  17'  36"  bor.,  parallaxin,  oriente  13° 
sub  ait.  poli  4973°}  longitudinis  54'  48",  latitudinis  27'  0",  locum  igitur  visum 
3 9°  3270'  lat.  visam  2°  50:76'  bor.  Mercurii  vero  locum  eccentricum 
quidem  computo  7°  <^,  prope  limitem  boreum,  visum  vero  per  curtationem, 
ut  par  est,  9°  27'  , lat.  2°  4' bor.,  qui  consensus  cum  observatione  supra 

votum  est.  Quod  enim  dixit  observator  diametrum  3 aut  ultra,  in  differentia 
latitudinis  id  invenitur  463/5  inter  centra,  quod  est  sesquidiametri  3>  luter 
marginem  proximum  31',  quod  est  plane  diameter  Q). 

Anno  1484.  16.  Jan.  ortus  est  h.  1.  37'  ante  Solem.  Hunc  locum  initio 
non  censui  computandum,  quod  vel  unicum  temporis  minutum  desideratum 
trientem  gradus  in  loco  Q mutet,  ponderibus  vero  et  rotis  horologiorum  nun- 
quam circa  minima  est  fidendum;  ut  non  dicam,  quod  alio  loco  horizontis 
ortus  , alio  0 , nec  indicatur  eorum  altitudo  supra  libramentum  aquae ; 
ut  taceam  subitam  refractionis  mutationem,  quippe  Sole  appropinquante.  Visa 
est  aliquando  Venus  per  horae  quadrantem  haerere  in  contactu  horizontis.  Sed 
tamen,  quia  locus  eccentricus  est  in  5°  T)j  , quo  loco  £ nunquam  est  obser- 
vatus a Tychone,  computavi  et  visum  locum  in  11°  18'  lat.  0.  19'  sept. 
Ortus  igitur  est  regulariter  h.  1.  23'  ante  Solem,  et  Waltherus  favisse  videtur 
calculo  Alphonsino,  qui  refert  <£>  in  7l/.2°  0.  Forte  erravit,  confectos  existi- 
mans 35  denticulos  de  56  rotae  horariae,  residuos  21,  cum  essent  confecti  21, 
residui  35. 

Anno  1485.  8.  Jan.,  cum  esset  $ ratione  eccentrici  in  21°  11]  , obser- 
vator ejus  conspectui  insidiatus  est  frustra. 

Sequente  Augusto,  cura  incederet  motu  eccentrico  per  ft,  et  0, 

visus  scribitur,  at  non  observatus  ad  fixas.  Similiter  a.  1486,  eodem  mense, 
eodem  loco  eccentrici. 

Anno  1488.  16.  Jan.  £ et  per  Xj.  et  per  Q)  observatus  in  23°  40'  ZZZ 
c.  refertur,  latitudine  3iy2'  bor.  Et  tantam  etiam  computo  utramque.  Vide 
Xj.  observationes.  Locus  eccentricus  est  25° 

Anno  1491.  Q observatus  est  per  armillas  et  Aldebaran  in  2°  35'  XJ 
collocata,  ad  dies  sex  mensibus  Augusto  et  Sept.  h.  1.  ante  ortum  Solis.  Nam 
26.  Aug.  visus  est  in  23°  10'  et  si  addas  quod  deest  loco  fixae,  in 
23°  14'  £>,  cum  ego  computem  23°  13'  fi  Latitudo  est  observata  nulla.  Mihi 
est  meridiana  1 — 2',  quia  locus  eccentricus  11°  Die  30.  Aug.  visus  est  in 
27°  10'  i.  e.  corr.  14',  cum  lat.  sept.,  quae  capi  non  potuit,  quanquam 
major  fuisse  pronunciatur  l/2°.  Computo  27°  19'  lat.  0.  53 V2  sept.  aut 
paulo  quid  minus.  Die  31.  Aug.  visus  est  in  28n  3'  sed  analogia  diur- 
norum suadet  legendum  28°  30',  i.  e.  28°  34'  $,  cum  lat.  sept.  53'.  Com- 
puto vero  28°  38'  $ , lat.  1°  41/,/  sept.  aut  minus.  Die  2.  Sept.  visus  est 
in  1°  13'  1T|),  i.  e.  1°  17'  11|),  lat.'  1.  15';  computo  1°  301/./  lip,  lat.  1°  22' 
aut  minus.  Die  3.  Sept.  visus  in  3°  5',  i.  e.  3°  9'  11]),  lat.  1®  20'  sept.  Com- 
puto 3°  3'  11}),  lat.  1°  29 Y2'  sept.  aut  minus  paulo.  Die  9.  Sept.  visus  in 
13°  23'  vel  27'  11]),  lat.  1°  50' sept.  Computo  vero  13°  21'  lip,  lat.  1°  50 1/2' 
sept.  (Monuit  Tycho , manu  sua,  hanc  unam  ex  tribus  esse  a Copernico 
transsumtis.)  Hic  quia  ^ properavit  ad  Q,  locus  ejus  eccentricus  promoveri 
deberet,  ut  propius  assequeretur  calculus  observationem,  si  haec  circa  minima 
fide  digna  esset.  At  7scito,  ipsius  distantiam,  cum  sit  in  limite , esse  curtan- 
dam , quod  hac  vice  neglectum.  Tunc  fiet  elongatio  c.  7'  brevior  et  veniet 
§ in  13°  28'  lip. 

Anno  1502.  20.  Oct.  quasi  l1/2  hor.  ante  ortum  Solis  vidi  £ non  ultra  gradum 
distantem  ab  horizonte. 

Oriebatur  Noribergae  19  3/4°  ;£!=:,  ergo  Q fuisset  c.  hunc  gradum,  quippe 
latitudinem  habens  septentrionalem , cum  tamen  referatur  ab  Alphonsino  cal- 
culo in  22 ‘/ 2°  ;=£L;  ; ego  vero  computo  26°32ya'  : fuisset  igitur  vix  unam 

horam  ante  ortum  Solis.  Est  sane  scriptura  infida  et  indiscreta  ,,quasi 
l‘/2  hor.“;  sc.  post  literam  i simile  est  signum  unitatis,  deinde  comma,  tum 
demum  J/2  signum  semissis.  Fortasse  legendum:  „ quasi  1 v.  1/2  hor.“ 

Anno  1504.  9.  Jan.  hora  matutina  £ per  Cor  $ in  22°  30'  posi- 
tum, ut  diebus  antecedentibus,  inventus  est  in  3°  15'  fi,  lat.  sept.  0.  45'. 

Sed  ad  sequentem  12.  Febr.  annotatum  invenitur:  omnes  praecedentes  obser- 
vationes ab  11.  Sept . 1503  per  Cor  Leonis  factae  deficiunt  in  10  minutis. 
Et  sane,  si  auferamus  a loco  Cordis  a.  1600,  sc.  24.  11  fi  motum  anno- 
rum 97,  sc.  1°  22!/2',  restat  locus  22°  54 1f,2  $ per  locum  Solis,  sc.  Tychonicum 
et  meum.  Ita  esset  visus  in  3°  3672'  fi , computo  c.  3°  38'  adhibita 

curtatione,  lat.  0°  50'  s.  (Manu  Tychonis  annotatum  inveni,  hanc  alteram 

observationem  a Copernico  esse  transsumtam.)  Locus  ecc.  25° 

Sequente  10.  Jan.  scribitur  eodem  modo  observatus  in  4°  0'  fi,  i.  e. 
4°  21  */2'  fi,  lat.  iterum  0.  45'  sept.,  etsi  certum  est,  latitudinem  hac  latitudine 
planetae  non  consistere  invariabilem.  Computo  4°  47'  fi,  lat.  0.  40'  sept. 

Post  2 menses  d.  11.  Martii  visus  fertur  in  17°  30'  fi,  idque  per  Al- 
debaran, in  2°  45'  U positam,  quae  per  meas  rationes  est  in  2°  49 y2'  JJ. 
Ergo  0 in  17°  341/./  Y,  lat.  1.  51.  Computo  17°  39'  Y>  sed  per  cur- 
tationem  17°  34'  Y,  lat,  1°  26'.  Haec  in  latitudine  differentia  durat  per 
3 sequentes  observationes  videturque  ex  armillarum  vitio  esse. 

Sequente  17.  Mart.  visus  scribitur  ut  prius  in  25°  30'  Y,  i.  e.  25°  341/*'  Y 
lat.  sept.  2.  53.  Computo  per  curtationem  25°  36'  Y)  lat.  2°  29'  sept. 

Postridie  ut  prius  refertur  in  26°  30'  Y,  1«  e-  26.  34  ’/2 , lat.  sept.  3°. 
Computo  curtata  distantia,  quippe  in  limite  boreo,  26°  35'  Y,  lat.  2°  38  1/„/. 
Monuit  Tychonis  manus,  hanc  esse  tertiam  observationem,  qua  sit  usus 
Copernicus. 

Denique  24.  Mart.,  cum  esset  £>  motu  eccentrico  in  7'/2°  11]),  ubi  est 
long.  media,  et  aequatio  maxima  24°  fere,  visus  fertur  in  0°  5'  si  bona 
est  scriptura,  lat.  3°  30'  sept.;  esset  in  0°  9l/2  et  computo  ad  h.  6.  42' 
in  0.  28  V2'  ^ per  curtationem,  lat.  3°  4 1/.2/  sept.  Si  promoveatur  in  eccen- 
trico, calculus  propius  scriptam  observationem  veniet,  nisi  tamen  pro  0°  5' 
legendum  sit  0°  25',  quod  in  hoc  exemplari  usu  venit  non  raro. 

Omnibus  Waltheri  observationibus  expensis  apparet,  nunquam  illum  in 
eccentrico  ante  11°  $,  nunquam  ultra  25°  esse  observatum,  in  5°  Tl^ 

visum  quidem,  at  non  cum  stellis;  in  fine  hujus  signi  in  eccentrico  ne  videri 
quidem  potuisse. 

